
राज्यपाल, बिहारप्रदेश ) " ` * २४ 

माणिकलाल मुंशी, राज्यपाल, उत्तरप्रदेश) २६ 

३१-वालक भगवत्खरूप 

४३-बालकोंके आदरा भगवान्‌ राम (पं० 
श्रीरामनरेशजी त्रिपाठी ) 

श्रीतिलकधारीजी पाण्डेय, साहित्याचाय ) ` `` 

शिरोमणि ) र * २१४ 
७८-बालिकाओंकी शिक्षा केसी हो  ( श्रीमती 
विद्यादेवीजी ) > 
७९-ग्रामीण बालिकाओंकी शिक्षाका स्वरूप कसा 
हो १ ( श्रीमती सुधा शुक्ला ) 52४ २२५ 
८०-माता-पिताके आचरणोंका बाल-जीवनपर प्रभाव 

ॐ पूणैमदः पू्णमिदं पूणौत्‌ पूर्णमुदच्यते । पूणेस्य पूर्णमादाय पूर्णमेवावशिष्यते ॥ 


उपासतामात्मविदः पुराणाः परं पुमांसं निहितं गुहायाम्‌ । 
वयं यञ्चोदाशिशुबाललीलाकथासुधासिन्धुु लीलयामः ॥ 


{ संख्या १ 


वषे २७ | गोरखपुर, सौर माघ २००९) जनवरी १९५३ पूर्ण संख्या ३१४ 


स्यामकी पेंजनी 


स्याम बदन पर पीत झँगुलिया, सीस कुलहिया चोतनियाँ । 
जाको ब्रह्मा पार न पावत, ताहि खिलावति ग्वालिनियाँ॥ 
दूरि न जाहु निकटही खेली, में बलिहारी रेगनियाँ। 
सूरदास जसुमति बलिहारी, सुतहि खिलावति ले कनियाँ॥ 

झुनक स्याम की पेंजनियाँ । ४ 
जसुमति सुत कों चलन सिखावति अँगुरी गहि गहि दोउ जनियाँ ॥ 
® 

# भज़हु प्रनत प्रतिपालक रामहि । सोभा सील रूप गुन धामहि ॥ * 


बालक श्रीरामका स्तवन 


मातुः पारवे चरन्तं मणिमयशयने मञ्जुभूषाञ्चिाङ्ग 

मन्द॑ मन्द॑ पिबन्तं मुकुलितनयनं स्तन्यमन्यस्तनाग्रम्‌ । 
अङजुस्यग्रैः स्पृशन्तं सुखपरवशया ससितालिङ्गिताङ्गं 

गाढं गाढं जनन्या कलयतु हृदयं मामकं रामवालम्‌॥ 


मेरा हृदय बाळकरूपमें श्रीरामकी झाँकी करे | वे मणिमयी शय्यापर माताके पास 
इधर-उधर सरक रहे हैं, उनका प्रत्येक अङ्ग सुन्दर आमूषणोंसे विभूषित है, वे अधखुळे 
नेत्रोसे देखते हुए माताके एक स्तनका दूध धीरे-धीरे पी रहे हैं और दूसरे स्तनके अग्रभागका 
अँगुलियोंसे स्पर्श कर रहे हैं, माता कौसल्या आनन्द-विमोर होकर मन्द-मन्द मुसकराती हुई 
अपने छाइले लाळको खूत्र कसकर छातीसे चिपका लेती हैं । 


शुद्धान्ते मातृमध्ये दशरथपुरतः संचरन्तं परं तं 
काश्चीदामानुविद्र्रतिमणिविलसत्किङ्किणी निक्कणाङ्गम्‌ | 

फाले युक्ताललामं पदयुगनिनदन्नू पुरै चारुहासं 
बालं रामं भजेऽहं प्रणंतजनमनःखेदविच्छेददक्षम्‌ ॥ 


जो अन्तःपुरमें राजा दशरथके आगे माताओंके ब्रीच इधर-उधर संचरण कर रहे हैं, 
करधनीकी लडमें पिरोथी हुई रत्नजटित क्षुद्रधण्टिकाओके खसे जिनका प्रत्येक अङ्ग झङ्कत हो 
रहा है, जिनके वञ्चमें बहुमूल्य मोती टँके हैं, जिनके दोनों चरणोंमें नूपुर निनादित हैं, जो 
अपनी सुन्दर हँसीसे शरणागत भक्तोंके हार्दिक क्लेशका विनाश करनेमें कुशल हैं, उन 
बाळरूपधारी परमपुरुष श्रीरामजीकी मैं शरण ग्रहण करता हूँ । 


ललाटदेशोज्ज्वलबालभूषणं 
` सताण्डबं व्याघ्रनखाङ्ककन्धरम्‌ । 
दिगम्बरं शोभितबर्षेरालकं 


श्रीबालरामं शिरसा नमामि ॥ 


जिन्होंने छलाटमें परम उज्ज्वल बालोचित आभूषण पहन र्खे हैं, गलेमें बघनखा 
वारण किया है, जिनके सिरपर कुटिल अलकावली सुशोभित है, जो नंग-श्रङंग शरीरसे नाच- 
कूद रहे हैं, उन बाळखूपधारी श्रीरामको सिर झुकाकर नमस्कार करता हुँ । 


RI ‘YC 


-<४<<<< <<< <<< << ECE LLEC «<<< << «<<< << <<< <<< <<< <--- 


१ बालक ध्रीकृष्णका स्तवन % 

बालक श्रीकृष्णका स्तवन 
अत्यन्तबारमतसीकुसुमग्रकाशं 
दिग्वाससं कनकभूषणभूपिताङ्गम्‌ । 
विर«स्तकेशमरुणाधरमायताक्षं 


कृष्णां नमामि शिरसा वसुदेवद्ननुम्‌॥ ` 


भगवान्‌ श्रीकृष्ण अत्यन्त छोटे नंग-घड़ंग बालकके रूपें हैं | अलतीक्रे फूलःजैसी 
उनके शरीरकी आमा है । उनके अङ्ग-प्रत्यङ्ग सोनेके आमूषणोंसे विभूषित हैं, बाल बिखरे हुए हैं, 
लाल-लाल ओठ हैं, बड़ी-बड़ी आँखेहैँ। उन बसुदेवनन्दनको मैं मस्तक नवाकर प्रणाम करता हूँ। 


हस्ताङघ्रिनिक्कणितकङ्कणकिङ्किणीक 
मध्येनितम्बमवलम्बितहेमसत्रस्‌ । 
मुक्ताकलापमुकुलीकृतकाकपश्षं 
वन्दामहे व्रजचरं वसुदेवभाग्यम्‌ ॥ 
उनके हाथोंमें कंगन और चरणोंमें नूपुर खन-खन कर रहे हैं । नितम्बभागमें सोनेकी 
करधनी सुशोभित है । सिरके बालोंमें मोतीकी लड़ियाँ गुँयी हुई हैं । श्रीकृष्ण क्या हैं--मानो 


वसुदेवका भाग्य ही मूर्तिमान्‌ होकर ब्रजमें क्रीडा कर रहा है । उन ब्रजविहारीकी मैं वन्दना 
करता हूँ । 


सव्ये पायसभक्तमाहितरसं बिश्रन्‌ मुदा दक्षिणे 
पाणौ शारदचन्द्रमण्डलनिभं हैयङ्गवीनं वहन्‌। 
कण्ठे करिपतपुण्डरीकनखमप्युद्दामदीमं दधद्‌ 
देवो दिव्यदिगम्बरो दिशतु नः सौख्यं यशोदाशिशुः ॥ 
उन्होंने वायें हाथमें उल्लासपूर्वक परम मधुर दूधमें उबाले हुए भातका कौर ले रक्खा है 
और दहिने हाथमे शस्पूर्णिमाके चन्द्रमण्डलके समान गोल-गोल ताजे मक्खनका लौंदा रख 


छोड़ा है । गलेमें चम-चम करता हुआ सोनेसे मँढा बघनखा धारण किये हुए हैं । वे यझोदाके 
दिव्य शिल्लु दिगम्बर भगवान्‌ श्रीकृष्ण हमें आनन्दित करें । 

# जलज बिलोचन स्यामल गातहि । पलक नयन इव सेवक त्रातहि ॥ * 


वैदिक बाल-विनय 
( अनुवादक--डा० श्रीमुंशीरामजी शर्मा, एम्‌० ए०, पी-एच्‌ ० डी० ) 
3० विश्वानि देव सवितढुरितानि पराखुब । यद्‌ भद्रं तन्न आसुव ॥ 
(यज्जु० ३०। ३) 
दिव्य-गुण-घारी जगके जनक, हुरित-दल सकल भगा दो दूर। 
किंतु जो करे आत्म-कल्याण, उसीको भर दो प्रथु! भरपूर ॥ 
3० अझे नय सुपथा राये अस्मान्‌ विश्वानि देव वयुनानि विद्वान्‌। 
युयोध्यस्मञ्जुडुराणमेनो भूयिष्ठां ते नम उक्तिं विधेम ॥ ( यजु० ४० । १६) 
सुपथपर प्र | हमको ले चलो, प्राप्त हो संतत धुव कल्याण | 
सकल छातियाँ हैं तुमको विदित, पाप-दलको कर दो प्रियमाण ॥ 
पुण्यकी प्रभा चमकने लगे, पापका हो न लेश भी रैष। 
माकफ्तिमें भरकर तुमको नमें, सहस्रो बार परम प्राणे ॥ 
४० असतो मा सब्‌ गमय, तमसो मा ज्योतिर्गमय । सृत्योमोसृतं गमय ॥ 
( शत० १४।३।१।३०) 
असतसे सत, तमसे नव ज्योति, पृत्युते अमृत तत्तकी ओर। 
हमें प्रातिपल प्रथुवर । ले चलो, दिखाओ अरुणा करुणा-कोर ॥ 
४० उप त्वाग्ने दिवे दिवे दोषाबस्तर्चियाम्‌ वयम्‌। नमो भरन्त पमसि ॥ 
(ऋ०१।१।७) 
दिवसके प्रथम, रात्रिसे पूर्व, भक्तिसि स्वार्थ-त्यागके साथ । 
आ रहे हैं प्रतिदिन ले भेंट, तुम्हारी चरण-शरणमें नाथ ॥ 
$ त्वं हि नो पिता वसो त्वं माता शतक्रतो बभूविथ। अथाते 
सुम्नमीमहे ॥ (ऋ० ८ | ९८। ११) 
हमारे जनक, हमारी जनानि तुम्हीं हो, हे सुरेन्द्र सुख-धाम / 
तुम्हारी स्तृतिमें रत करबद्ध, करें हम बाल विनीत प्रणाम ॥ 
३० मा प्रगाम पथो वयं मा यशादिन्द्र सोमिनः। मान्तः स्थुर्नो अरातयः ॥ 
(क्ू० १०।५७। १) 
चल हम कमी न सत्य छोड़, विभवयुत होकर तजे न त्याग । 
हमारे अंदर रहें न शु, सुझतमें रहे हमारा भाग ॥ 

# वैदिक बाल-विनय # 


$ इन्द्र आशाभ्यस्परि सवोभ्यो अभयं करत्‌ । जेता शात्र्न्‌ विचर्षणिः ॥ 
(श्र०२। ४१। १२) 
सर्वदर्शक प्रभु खल-बल-दलन, विभव-सम्प्च इन्द्र अधिराज । 
दिद्ा-विदित्नाओंमें सर्वत्र, हमें कर दो निर्भय निर्व्याज ॥ 
३० आत्वा रस्मं न जिब्रयो ररम्भा शवसस्पते । उष्मसि त्वा सधस्थ आ ॥ 
(क्रू० ८। ४५॥ २०) 
निखिल बल अधिपति ! मैंने आज, वृद्धकी आश्रय, लकुटि समान | 
तुम्हारा अवलम्बन है लिया, शरणमें रक्खो, है भगवान ॥ 
$ सोम रारन्धि नो दि गावो न यवसेष्या म्ये इव ख ओक्ये । 
(ऋ० १। ९१। १३) 
मनुज अपने घरमें ज्यों रहें, वरे गोऐँ ज्यों जौका खेत | 
हृदयमे रम जाओ त्यों नाथ, बना लो अपना इसे गिकेत ॥ 


४० यच्छिद्धि ते दिशो यथा, प्र देव बरुण ्रतम्‌। मिनीमसि चवि द्यवि ॥ 
(श्व०१।२५। १) 


वरुण । हम अक्विकी दिन-रात किया करते हैं जो त्रत-मङ्गघ । 
समझकर अपनी संतति प्ता । उबारो हमें क्षमाके संग ॥ 
३० यदू वीडाविन्त्र यत्‌ स्थिरे यत्‌ पशोने पराश्ृतम्‌। घखु स्पाहं तदाभर ॥ 


(ऋण ८।४५। ४१) 


परम ऐश्वर्ययुक्त हे इन्द्र । हमें दो ऐसा धन स्पृहणीय | 
वीर हढ़ स्थिर जन चिन्तनशील बना लेते हैं जिसे स्वकीय ॥ 
इ आ ते वत्सो मनो यमत्‌, परमाच्चित्सघस्थात्‌ । अग्ने त्वां 
काम्ये गिरा ॥ (श्व०८॥ ११॥ ७) 
उठ रही मेरी वाणी आज, पिता ! पानेको तेरा धाम | 
अरे वह उँचा-जँचा धाम, जहाँ है जीवनका विश्राम ॥ 
तुम्हारे वत्सल रससे भरीग, हृदयकी करुण कामना कान्त | 
खोजने चली विवश हो तुम्हे, रहेगी कबतक भवे आन्त ॥ 
दृर-से-दूर मले तुम रहो, खींच लायेगी किंतु समीप। 
विरत कबतक घचातकसे जलद, स्वातिसे सुक्ा-भारिता सीप? 


RIFE 


द्द ॐ धुत सर रुचिर चाप तूनीरहि | संत कंज बन रबि रन घीरहि ॥ * 


कुछ उत्तम उक्तियाँ 


पापानां वाझुभानां वा वधाहाणामथापि वा । 
कार्य कारुण्यमायेण न ककश्चिन्नापराध्यति ॥ 
लोकहिंसाविहाराणां क्रूराणां पापकर्मणाम्‌ । 
कुर्वतामपि पापानि नैव कार्यमशोभनम्‌॥ 

( वा० रा०,.यु० का० ११५ | ४३-४४ ) 


आर्य ( श्रेष्ठ पुरुषको चाहिये कि वह पापियोंपर, 
दुष्टोपर अथवा जो मार डालने योग्य हैं-ऐसे लोगोंपर भी 
दया ही करे; क्योंकि. अपराध किससे नहीं बनते १ जो 
लोगोंकी हिंसा करनेमें ही प्रसन्नताका अनुभव करते हैं, जो 
अत्यन्त निर्दय एवं पापाचारी हैं तथा जो अभी-अभी पाप 
करनेमें लगे हैं--ऐसे लोगोंका भी अनिष्ट न करे । 
यन्मैथुनादि गृहमेधिसुखं हि तुच्छं 
कण्डूयनेन करयोरिव दुःखदुःखम्‌ । 
तृप्यन्ति नेह कृपणा बहुदुःखभाजः 
कण्डूतिवन्मनसिजं विषहेत धीरः ॥ 
( श्रीमद्भा० ७। ९ । ४५) 


ज्ी-सम्भोगादि जो ग्रहस्थके सुख हैं, वे अत्यन्त तुच्छ 
ही नहीं, अपितु हाथोंको परस्पर खुजलानेके समान परिणाम- 
में अत्यन्त दुःखरूप हैं; परंतु बहुत दुःख पानेपर भी 
अज्ञानी जीव इन विषम्न-सुखोंसे अघाते नहीं । कोई विवेकी 
पुरुष ही खुजलाइटकी भाँति कामादिके वेगको भी सह 
लेता है । 

अहर्निशं श्रुतेजोप्याच्छौचाचारनिषेवणात्‌ । 

अद्गोहवत्या बुद्धया च पूर्व जन्म स्मरेद्‌ बुधः ॥ 

( स्क० पु०, का० ख० ३८ । ८९) 

रात-दिन वेदोंका पाठ करनेसे, बाहर-भीतरकी पवित्रता 
और सदाचारके सेवनसे और द्रोहह्ून्य बुद्धिसे बुद्धिमान्‌ 
मनुष्य पूर्वजन्मकी बातोंको स्मरण कर सकता है । 


दयालुरमद्स्पश उपकारी जितेन्द्रियः । 
एतेश्च पुण्यस्तम्मैश्व  चतुसिं्घार्यते मही ॥ 
( शि० पु०, कोटिरु० सं० २४। २६ ) 
दयाल मनुष्य, अभिमानद्ून्य व्यक्ति, परोपकारी और 
विकते चार ऐसे पवित्र खंभे हैं, जो एथ्वीको थामे 
हुए हैं। 


नास्ति विद्यासमं चक्षुर्नास्ति सत्यसमं तपः । 
नास्ति रागसमं दुःखं नास्ति त्यागसमं सुखम्‌ ॥ 
( बरृहन्ना० पु? ६० । ४३ ) 


विद्याके समान दूसरा नेत्र नहीं है) सत्यके समान कोई 
तप नहीं है) रागके समान कोई दुःख नहीं है ओर त्यागके 
समान कोई सुख नहीं दै । 
धर्मः कामदुघा धेनुः संतोषो नन्दनं वनम्‌। 
विद्या मोक्षकरी प्रोक्ता तृष्णा वैतरणी नदी ॥ 
( बृहन्ना० पु? २७। ७२ ) 


धर्म ही कामधेनुके समान सारी अभिलाषाओंको पूर्ण 
करनेवाला है, संतोष ही स्वर्गका नन्दन-कानन है? विद्या 
( ज्ञान ) ही मोक्षकी जननी है और तृष्णा वेतरणी नदीके 
समान नरकमें ले जानेवाली है । 


अद्रोहश्चाप्यलोभश्च दमो भूतदया तपः। 
ब्रह्मचय॑ तथा सत्यमनुक्रोशः क्षमा छतिः। 
सनातनस्य धममस्य मूलमेतद्‌ दुरासदम्‌ ॥ 

( वायुपु० ५७। ११७) 


किसी भी प्राणीके साथ द्रोह न करना, लोभसे दूर . 
रहना, इन्द्रियांको वशमें रखना, प्राणिमात्रके प्रति दयाका 
भाव रखना, स्वधर्मपालनके लिये कष्ट सहना, ब्रह्मचर्यका 
पालन करना, सच बोलना, दुखियाँसे सहानुभूति रखना) 
अपराधीको क्षमा कर देना और कष्ट पड्नेपर धैर्य धारण 
करना--सनातन धर्मकी जड़ यही है, जो अन्यत्र दुल्म दै । 

अच्युतानन्तगोविन्दनामो च्चारणमेषजात्‌ || 

नञ्यन्ति सकला रोगाः सत्यं सत्यं वदाम्यहम्‌ ॥ 
( अझ्निश ४३ । २३ ) 


अच्युत, अनन्त एवं गोविन्द--इन नामोंका उच्चारण 
ही एक ऐसी दवा है, जिससे सम्पूर्ण रोग नष्ट हो जाते हैं । 
मैं दावेके साथ यह कह रहा हूँ । 


यत्‌ क्रोधनो यजति यञ्च ददाति नित्यं 
¦ यद्‌ वा तपस्तपति यञ्च जुहोति तस्य। 
प्राोति नेव किमपीह फळं हि लोके 
मोघं फलं भवति तस्य हि कोपनस्य ॥ 
( वामनपु० ४३ । ८९ ) 


# कुछ उत्तम उक्तियाँ % 


डक” 


कुछ नित्यप्रति दान करता है, जो कुछ तपश्चर्या करता है 
और जो कुछ भी हवन करता है; उसका इस छोकमें उसे 
कोई फल नहीं मिळता; उस क्रोधीका सब कुछ किया-कराया 
व्यर्थ होता है । 
वरं प्राणास्त्याज्या न बत परहिंसा त्वभिमता 
वरं मोनं कार्य न च वचनमुक्तं यदनृतम्‌ । 
वरं झोबेभोव्यं न च परकळत्राभिगमनं 
वरं भिक्षार्थित्वंन च परधनानां हि हरणम्‌॥ 
-( बामनपु० ५९-। २९ ) 


स्वयं मर जाना अच्छा है, किंतु किसी दूसरे जीवकी 
हिंसा कदापि मान्य नहीं होनी चाहिये । चुप हो रहना अच्छा 
है, पर झठ बोलना किसी भी हाळतमें ठीक नहीं । नपुंसक 
होकर रहना अच्छा है, किंतु परस्त्रीगमन कदापि वाञ्छनीय 
नहीं । इसी प्रकार भीख मॉगकर जीवन बिताना दूसरेके धनको 
हड़पनेकी अपेक्षा कहीं उत्तम है । 

नाश्रयं यन्न पश्यन्ति चत्वारोडमी सदेव हि । 

न पझ्यतीह जात्यन्धो रागान्धोऽपि न पश्यति । 

न प्यति मदोन्मत्तो लोभाक्रान्तो न पञ्यति ॥. 


नीचे लिखे चार व्यक्ति सदा ही अन्धे बने रहते हैं 
इसमें कोई आश्चर्यकी बात नहीं है । जेसे जन्मके अंधेको 
नहीं सूझता, उसी प्रकार रागान्ध व्यक्ति भी देख महीं पाता। 
इसी प्रकार घमंडमें चूर व्यक्ति भी अंधा होता है और लोमी 
मनुष्यको भी आँख नहीं होती । 


भवजलधिगतानां इन्द्ववाताहतानां 
सुतदुहिठृकलत्रत्राणभारार्दितानाम्‌ । 
विषमविषयतोये मज्जतामछुवानां 


भवति शरणमेको विष्णुपोतो नराणाम्‌॥ 
( वामनपु० ९४। २९ ) 


जो मनुष्य संसाररूपी समुद्रमै पड्कर सुख-दुःख? हर्ष- 
शोक, गर्मी-सर्दी आदि पवनके झकोरोंसे पीड़ित रहते हैं, 
लड़के-लड़की) पत्नी आदिकी रक्षाके बोझसे दबे रहकर तथा 
तेरनेका कोई सांधन न पाकर विषयरूपी अगाध जलमें 
डूबते-उतराते हैं, ऐसे लोगोंकी भगवान्‌ विष्णु ही नोका 
बनकर रक्षा करते हैं। 


क्रोधी मनुष्य जो कुछ भी यजन-पूजन करता है, जो 


न देवा दण्डमादाय रक्षन्ति पशुपालवत्‌ । 
यस्य ते हितमिच्छन्ति बुद्धचा संयोजयन्ति तम्‌ ॥ 
( महा० उद्यो ३५ । ४४) 
देवतालोग चरवादेकी भाँति डंडा लेकर हमारी रक्षा 
थोड़े करते हैं । वे तो जिसका भला करना चाहते हैं, उसे 
उत्तम बुद्धि ( समझ ) दे देते हैं । 
न कालो दण्डमुद्यम्य शिरः कृन्तति कस्यचित्‌ । 
काछस्य बळमेतावद्‌ विपरीतार्थदर्शनम्‌ ॥ 
( महा० स० ८१। ११) 
कालभगवान्‌ डंडा उठाकर किसीका सिंर थोड़े ही तोड़ 
देते हैं । कालका बल तो इसीमें है कि वह वस्तुके खल्पको 
विपरीत करके दिखा देता हे ( और यही उसके विनाशका 


कारण होता है ) । 
घम यो बाधते धर्मो न स धर्मः कुत्रव्मं तत्‌ । 
अविरोधात्तु यो धर्मः स धर्मः सत्यविक्रम ॥ 
( महा” वनपर्व १३१ 1११) 
जो धर्म किसी दूसरे धर्मका विरोधी होता है, वह धर्म 
नहीं, कुमार्ग दै; धर्म वही है, जिसका किसी भी दूसरे धर्मसे 
विरोध नहीं होता । 
नरस्य बन्धनाथौय शङ्कला खो प्रकीर्तिता । 
लोहबद्धोऽपि मुच्येत ख्रीबद्धो नैव मुच्यते ॥ 
( दे० भाश ५ १६। ४९) 
मनुष्यको मोहरूपी बन्धनमे डालनेके लिये स्त्रीको ही 
साँकल कहा गया है । लोहेकी बेड़ीसे जकड़ा हुआ मनुष्य 
तो छूट भी सकता है, पर स्त्रीके मोइजालमें फँसे हुए 
मनुष्यका छुटकारा नहीं है । 
अधीत्य. वेदशाख्राणि संसारे रागिणश्च ये। 
तेभ्यः परो न मूखोऽस्ति सधर्माः श्वाश्वसूकरेः ॥ 
(१।१४।४) 
वेद-शास्त्रोका अध्ययन कर लेनेपर भी जिनका सांसारिक 
सुखोंमें राग ( प्रेम ) बना हुआ है, उनसे बढ़कर मूलं कोई 
नहीं है । वे तो कुत्ते, घोड़े और सूअर-जैसे ही हैं । 


द्रोहाजितेन द्रव्येण यत्‌ करोति शझुभं नरः। 
विपरीत भवेत्‌ तत्‌ तु फलकाले नृपोत्तम ॥ 
देशकालक्रियाद्रव्यकत णां झुद्धता यदि । 
मन्त्राणां च तदा पूर्ण कर्मणां फलमडनुते ॥ 


दूसरोंसे द्रोह करके कमाये हुए धनसे मनुष्य जो यश) 
दान आदि शभ कर्म करता है, फलका समय आनेपर उसका 
परिणाम विपरीत अर्थात्‌ अशुभ होता है । खान, समय) 
क्रिया, द्रव्य, कर्ता और मन्त्र--इन सबके शुद्ध होनेपर ही 
किसी सकाम अनुष्ठानका पूरा-पूरा फल मिलता है । 
सङ्गः सर्वात्मना त्याज्यः स चेत्‌ त्यक्तु' न शक्यते । 
स सद्भिः सह कत॑ब्यः सतां सङ्गो हि भेषजम्‌ ॥ 
कामः सर्वात्मना हेयो हातुं चेच्छक्यते न सः। 
मुमुक्षा प्रति कर्तेव्यः सैव तस्यापि भेषजम्‌ ॥ 
( मार्क० पु० ३७। २४-२५ ) 
आसक्तिका सर्वथा त्याग कर देना चाहिये; परंतु यदि 
वह न छूट सके तो संत-मह्दात्माओंके प्रति करे । सत्पुरुषोंके 
प्रति किया हुआ प्रेम ही संसारासक्तिकी एकमात्र 
औषध है । इसी प्रकार कामना भी सब प्रकारसे हेय है; 
परंतु यदि कामना न छूटे तो मोक्षकी इच्छा जाग्रत्‌ होनेकी 
कामना करे; क्योंकि मोक्षकी कामना ही अन्य सारी 
कामनाओसे छूटनेकी एकमात्र दवा है । 
धिक्‌ तस्य जोवितं पुंसः शरणार्थिनमागतम्‌ । 
यो नातैमनुगृहणाति वैरिपक्षमपि धुवम्‌॥ 
( माके० पु० १३१ । २५) 
जो मनुष्य शरण चाहनेवाळे दुखियाको निश्चितरूपसे 
आश्रय नहीं देता, चाहे वह शत्रुपक्षका ही क्यों न हो; उसके 
जीवनको धिक्कार है । 
न तथा शीतलसलिलं न चन्दनरसो न शीतला छाया । 
प्रह्मादयति च पुरुषं यथा मधुरभाषिणी वाणी ॥ 
( भवि० पु० ब्राह्मपवं ७३ । ४८ ) 
ठंडा जल, चन्दनका रस अथवा ठंडी छाया भी मनुष्यको 
'उतनी आह्वादजनक नहीं होती, जितनी मीठी वाणी । 
अन्धं तमो विशेयुस्ते ये चैवात्महनो जनाः । 
भुक्त्वा निरयसाहस्रं ते च स्युग्नामसूकराः ॥ 
आत्मघातो न कर्तव्यस्तस्मात्‌ क्वापि विपश्चिता । 
इहापि च परत्रापि न शुभान्यात्मघातिनाम्‌ ॥ 
( स्क० पु० काशीख० १२ । १३) 


% काल कराल ब्याल खगराजहि । नमत राम अकाम ममता जहि ॥ % 


आत्महत्यारे लोग धोर नरकोंमें जाते हैं और हजारों 
नरकयातनाएँ भोगकर फिर देहाती सूअरोंकी योनिमें जन्म 
लेते हैं। इसलिये समझदार मनुष्यको कभी भूलकर भी आत्महत्या 
नहीं करनी चाहिये । आत्मघातियोंका न इस छोकमें और न 


परलोकमें ही कल्याण होता है । 
परस्वानां च हरणं परदाराभिमर्शनम्‌ । 


सुहृदामतिशङ्का च त्रयो दोषाः क्षयावहाः ॥ 
( बा० रा० यु० का० ८७। २३ ) 


परायेका हक छीन लेना? परख्त्री-संस्ग ओर अपने 
हित-मित्रोंसे अत्यधिक सशङ्कित रहना--ये तीन दोष सर्वनाश 
करनेवाले हैं । 
पितुरथे हता ये तु मातुरथें हतास्तथा। 
गवार्थे ब्राह्मणार्थे वा प्रमदार्थे महीपते ॥ 
भूम्यर्थे पार्थिवार्थे वा देवतार्थे तथैव च। 
बाळार्थे विकलार्थे च यान्ति लोकान्‌ सुभास्वरान्‌ ॥ 
( बृहन्ना० महापु० उत्तरभा० ३३ । ६२-६४ ) 


जो लोग पिताके लिये; माताके लिये! गायके लिये; 
ब्राह्मणके लिये, युवती स्त्रीकी रक्षाके लिये, अपनी जन्मभूमिके 
लिये, राजाके लिये, देवताके लिये, बालकके लिये अथवा 
अङ्गदीनके लिये प्राण गँवा देते हैं, उन्हें अत्यन्त प्रकाशयुक्त 
(स्वर्गादि) लोकोंकी प्राप्ति होती है | 


यस्मिन्‌ यथा वतंते यो मनुष्य- 
स्तस्मिस्तथा वतिंतब्यं स धर्मेः। 
मायाचारो मायया बाधितव्यः 
साध्वाचारः साधुना प्रत्युपेयः ॥ 
( म० भा०, शा० प० १०९ । ३० ) 


जो मनुष्य जिसके साथ जैसा बर्ताव करता है) उसके 
साथ वेसा ही बर्ताव करे--यही धर्मसंगत है । कपटीको 
कपटके द्वारा परास्त करे और सच्चरित्रके साथ साधुताका 
व्यवहार करना चाहिये । | 


, र 
0 जीव ता कोइ । सबै भाव भज कपट तजि मोहि परम प्रिय सोइ ॥ 
) नपुसक हो, त्री हो अथवा चर-अचर कोई भी जीव हो कपट छोड़कर जो भी सर्वभावसे 


मुझे भजता है, वही मुझे परम प्रिय है । 


जा do 


* जातकमं-संस्कारका महत्त्व # ९ 
nooo 


जातकर्म-संस्कारका महत्त 


(अनन्तश्रीविभूषित घमेसन्राट जगद गुरु शङ्कराचार्य पूज्यपाद स्वामी श्री्रह्मानन्द सरस्वतीजी महाराज ज्योतिमंठ) बदरिकाश्रमका धर्मोपदेश ) 


शास्त्रानभिशता ओर पाश्चात्य आचार-विचारके अन्धानु- 
करणका भयंकर परिणाम यह हुआ है कि हिंदू-समाज अपनी 
उन उज्ज्वल परम्पराओंको भी हेय समझने लगा, जो मनुष्य- 
को देवस्वकोटिमें पहुँचा सकती हैं। आधुनिक शिक्षितवर्ग 
प्रायः सम्यक्‌ परीक्षण किये बिना ही धार्मिक प्रथाओंका 
उपहास करनेमें प्रगतिशीलता मानने लगा है। 


हिंदुओंकी “संस्कार? प्रथा भी इन आधुनिकोंकी उक्त 
अवैज्ञानिक इृत्तिका शिकार बन गयी है । संतानके विधिवत्‌ 
संस्कार करवानेका महत्त्व लोग भूळते जा रहे हैं | फलस्वरूप 
जातीय हास भी तीब्र गतिसे हो रहा है । नैतिक, मानसिक 
और आध्यात्मिक उन्नतिके साथ-साथ बल, वीर्य, प्रज्ञा और 
देवी गुणोंके प्रस्फुटनके लिये शास्त्रोक्त संस्कार-विधिसे बढ़कर 
अन्य कोई साधन नहीं हो सकता । शास्त्रमें इसके महत्त्वके 
सम्बन्धमें लिखा है-- 

चित्रं क्रमाद्‌ यथानेके 'गैरुन्मील्यते शनैः । 

ब्राह्मण्यमपि तद्वत्‌ स्यात्‌ संस्का रैविधिपूर्वकेः ॥ 


“तूलिकाके बार-बार फेरनेसे रानेः-शनैः जैसे चित्र अनेक 
रंगोंसे निखर उठता है, वेसे ही विधिपूर्वक संस्कारोंके 
अनुष्ठानसे ब्राह्मणताका विकास होता है ।? यहाँ “ब्राह्मणत्व'- 
शब्द ब्रह्म-वेदनके अर्थमें प्रयुक्त हुआ दै । 

“संस्कार? दान्दका अर्थ ही है दोषोंका परिमार्जन करना । 
जीवके दोषों ओर कमियाँको दूरकर उसे धर्म, अथ काम 
ओर मोक्ष--इन पुरुषार्थ-चतुष्टयके योग्य बनाना ही संस्कार 
करनेका उद्देश्य है । संस्कार किस प्रकार दोप्रोंका परिमार्जन 
करता है, केसे किस रूपमें उनकी प्रतिक्रिया होती दै--इसका 
विइलेषण करना कठिन है; परंतु प्रक्रियाका विइलेषण न भी 
किया जा सके; तो भी उसके परिणामको अस्वीकार नहीं किया 
जा सकता । आमलकके चूणंमें आमळकके रधकी भावना 
देनेसे वह कईगुना शक्तिशाली बन जाता है, यह प्रत्यक्ष 
अनुभवकी बात है । संस्कारोंके प्रभावके सम्बन्धमें यही 
समझना चाहिये । अदृष्ट वातोंके सम्बन्धमें त्रिकालज्ञ 
महर्षियोंके शब्द प्रमाण हैं । श्रद्धापूर्वक उनका पालन करनेसे 
बिहित फल प्राप्त किया जा सकता है । भगवान्‌ मनुका 
कथन है-- 


वैदिकैः कर्मभिः पुण्यैनिंषेकादिट्विंजन्मनाम्‌ । 
कार्यः शरीरसंस्कारः पावनः प्रेत्य चेह च ॥ 


“वेदोक्त गर्भाधानादि पुण्यकमोंद्रारा द्विजगणका शरीर- 
संस्कार करना चाहिये । यह इस. लोक और परलोक? दोनोंमें 
पवित्रकारी है |? | 


सामान्यरूपसे संस्कारके महत्त्वके सम्बन्धमें अङ्कलिनिर्देश 
करके जातकमं-संस्कारके महत््वपर किंचित्‌ प्रकाश डालना 
है | अधिकारानुसार कर्म करनेसे सम्यक्‌ फलकी प्राप्ति होती 
है । संस्कार-कर्ममें भी किसका अधिकार है; इसे समझ लेना 
चाहिये । महर्षि याज्ञवस्क्यने कहा है-- 


ब्रह्मक्षत्रियबिद्ञूद्रा वर्णास्त्वाद्या्रयो द्विजाः । 
निषेकादिइमशानान्तास्तेषां वै मन्त्रतः क्रियाः ॥ 


“ब्राह्मण, क्षत्रिय, वेश्य ओर शूद्र--इनमें प्रथम तीन 
वर्ण द्विज कहलाते हैं । गर्भाधानसे लेकर मृत्युपर्यन्त इनकी 
~ YN मन्त्रोंके होती हें 
समस्त क्रियाएँ वेदिक मन्त्रोंके द्वारा होती हैं ।? उपनयनादि 
संस्कारोंको छोड़कर शेष संस्कार झूद्रवर्ण बिना मन्त्रके करे। 
यमसंहितामें कहा है-- 


शद्वो$प्येवंविधः कार्यो विना मन्त्रेण संस्कृतः ॥ 


“शूद्ववर्णके भी ये सब संस्कार बिना मन्त्रके होने चाहिये ।? 
जातकमं-संस्कार शद्रवर्णको भी करना चाहिये । 


संतानके भूमि होते ही जातकमं-संस्कार किया जाता है। 
इस संस्कारके कृत्य नाडीछेदनके पहले ही हो जाने चाहिये, 
क्योंकि नाड़ी-छेदनके बाद आशौच ळग जाता है । जातकर्म- 
संस्कारमें वैदिक मन्त्रोद्दारा संतानके दीर्घजीवी और 
मेधावी होनेकी मङ्गल-कामना की जाती है । मनुष्य-शरीर 
पाकर जीव उचित पुरुषाथंद्वारा साक्षात्‌ ब्रह्म हो सकता है, 
लौकिक अभ्युदयकी तो बात ही क्या। अतः दीर्घ जीवन और 
प्रखर प्रज्ञा प्राप्त होनेका उपाय करना ही चाहिये । 


मन्त्रमें अचिन्त्य शक्ति होती है । हमारे पूर्वज ऋषि- 
मुनियोंने प्रत्यक्ष उनका अनुभव करके जीवके कल्याणके लिये 
उनका अनुष्ठान करनेका आदेश दिया है । जातकर्म- 
संस्कारान्तर्गंत आयुष्यकरण-क्रियाके मन्त्र इस प्रकार हैं-- 


१२ % संसय सोक निविड़ तम भाजुहि । दनुज गहन घन दहन कुसाबुदि ॥ * 


“बालक खेल-कूदमें मस्त रहते हैं, युवक युवतीके रागमें 
अंधे हुए रहते हैं और बुडढे चिन्तामें हूते रहते हैं; भगवानके 
मार्गमें कोई भी नहीं लगता ।” 

तुम्हारी विवेकशक्तिकी परीक्षाके लिये ही सृष्ट हुए प्रकृति- 
देवीके इन मायिक भोगोंपर लट्टू न हो जाओ । स्वाभाविक 
आकर्षणके वश होकर उनका दुरुपयोग न करके सदुपयोग 
करनेकी रीति जानकारोंसे सीख लो । 

पहले शरीरको विषय-सुख-भोग देकर क्या पीछे उसके 
वारा धर्मसाधना करनेके लिये मनके लड्डू खा रहे हैं ! 
अपने पुत्र पूरुसे यौवन पाकर हजारों वर्षतक वैषयिक सुख- 
भोग करनेवाले ययाति राजाके इस अनुभव-वाक्यका स्मरण 
करो-- 

न जातु कामः कामानामुपभोगेन श्ञाम्यति । 

इविषा कङृष्णव्मेव भूय एवाभिवर्धते ॥ 

मोगोंसे कमी भोगकामनाका नारा नहीं होगा । इससे तो वदद 
उसी प्रकार बढ़ेगी, जिस प्रकार अग्नि घीकी आहुति डालनेसे 
बढ़ती है । अन्यच्च, पहलेसे शरीरपर जैसे संस्कारोंका अभ्यास 
डाळोगे, वेी संस्कार अन्ततक दृढ़ रहेंगे। भोगसाधनमें लगाये 
हुए शरीरसे धर्मसाधनकी आशा रखना विवेककी बात नहीं हो 
सकती । 
अतएव अब "शरीरमाद्यं खळ धर्मसाधनम्‌? इस 
उपयुक्त वचनके गूढ अर्थका विचार करें । यद्यपि शरीर ही 
घमंका साधन है; तथापि विषयलालसासे दुषित शरीर उसका 
साधन नहीं हो सकता। शक्तिहीन) अनिश्चित आयुकी 
अन्तिम घड़ियोंकी प्रतीक्षा करनेवाला बुढ़ापेका शरीर भी धर्म- 
` साधनाका साधन नहीं हो सकता | इतना ही नहीं, प्रथमावस्थामें 
जिसमें घमंका बीज नहीं बोया गया है, ऐसे एवं स्वाभाविक 
क्षणिक सुखके रास्तेपर ही चलाये हुए सबल यौवनकालिक शरीरसे 
मी धमंसंग्रद करनेकी आशा दुराशा ही है । अन्ततः यही 
निश्चय होता है कि बाल्यकालका, किशोरावस्थाका, कौमार: 
बयका, जैसे चाहे सुधारा जा सकनेवाला निष्कल्मष मृदु 
शरीर ही धर्मसाधनाके लिये मुख्य साधन है; क्योंकि बचपनमें 


डाले हुए धार्मिक संस्कारसे ही मनुष्य जीवनभर धार्मिक 
कार्य कर सकता है और उससे अपना श्रेय प्राप्त कर सकता 
है । इसीलिये भागवतरिरोमणि भक्तवर प्रह्मादके मुँहसे 
बालयोगी शुकमुनीन्द्रजीने कहराया है-- 
कौमार आचरेत्‌ प्राज्ञो धर्मान्‌ भागवतानिह । 
दुलेभ॑ माबुषं जन्म ॥ 


उनका उपदेश है कि इन्द्रियसुखके लिये भी प्रय्न नहीं 
करना चाहिये वे तो प्रारब्धानुसार दुःखकी भाँति सभी योनियोंमें 


. अनायास ही प्राप्त हो जाते हैं-- 


सुखमैन्द्रियकं दैत्या देहयोगेन देहिनाम्‌। 
सर्वत्र ळभ्यते दैवाद्‌ यथा ुःखमयत्नतः ॥ 
तठायासो न कत॑ब्यो यत आयुर्व्ययः परम्‌ । 
इसलिये क्या करना चाहिये-- 

ततो यतेत कुशलः क्षेमाय भयमाश्रितः । 
शारीरं पौरुषं यावन्न विपद्येत पुष्कलम्‌ ॥ 


“इसलिये बुद्धिमान्‌ मनुष्यको चाहिये कि जबतक शरीरकी 
शक्ति क्षीण न हो) तभीतक मृत्युसे डरता हुआ आत्मकल्याणके 
लिये यत्न कर ले ।? 

एतावता “शरीरमाद्यं खळ धमंसाधनम्‌? इस वाक्यका 
ऐसा भी अर्थ किया जा सकता है कि आद्य॑>प्राथमिकं- 
प्रथमावस्थापन्नं शारीरं धर्मसाधनं खळ ! 


इसलिये जानने-समश्चनेकी शक्ति आते ही उदीयमान 
बाळकोंका कर्तव्य है कि वे तमीसे अपने श्रेयोमाग--धमं- 
साधनामें लग जायँ और उनके अभिभावकोंका भी अवश्य 
कतंव्य है कि वे बचपनमें ही अपने बालक-बालिकाओंमें 
धार्मिक संस्कारका बीज बो दें; जिससे अपना, उनका और 
सारे विश्वका कल्याण सिद्ध हो । 


अन्तमे आशीर्वाद है कि श्रीद्वारकाधीश भगवान्‌ तथा 
श्रीचन्द्रमोलीश्वर भगवान्‌ भावी प्रजा बाल्वर्गको सदवद्धि 
प्रदान करें । 

ह य स मूढ न चतुर नर । सुंदर केकिहि पेखु बचन सुधा सम असन अहि ॥ 
त. द्‌ व -उुन्द्र वेष देखकर मूढ़ नहीं, [ मूढ़ तो मूढ़ हैं हो ] चतुर मनुष्य भी धोखा 
। इन्दर मोरको देखो, उसका बचन तो अमृतके समान है और आहार उसका साँप है ।. 

राम-राज्य और बालक 


( लेखक--अनन्तश्री स्वामीजी श्रीकरपात्रीजी महाराज ) | 


धर्मनियन्त्रित, धर्मसापेक्ष, पक्षपातविंहीन राज्य ही राम- 
राज्य है । भगवान्‌ राम-जैसे धर्म-नियन्त्रित, जितेन्द्रिय) 
सदाचारी शासक ओर वैसी ही शिष्ट राष्ट्रिय जनता हो, 
तभी राम-राज्य सम्पन्न हो सकता है । सुतरां ऐसे 
राज्यमै आध्यात्मिक, आधिदैविक) आधिमौतिक--सर्वप्रकार- 
की सुख-समृद्धि हो सकती है । सत्यनिष्ठ धर्मनियन्त्रित 
जनताके लिये बाह्य शासक, शासनादिकी अपेक्षा भी नहीं; 
क्योंकि वह तो धर्मेनियन्त्रित होनेसे आपसमें ही सब 
व्यवस्था कर लेती है । किसी समय हमारे यहाँ ऐसा ही 
था। तब राज्य, राजा, दण्ड्य, दाण्डिक आदि कुछ भी 
नहीं थे; केवळ धर्मसे ही प्रजा सुरक्षित थी-- 

न राज्यं न च राजाऽऽसीज्ञ दण्ड्यो न च दाण्डिकः । - 

धर्मेणैव प्रजाः सर्वा रक्षन्ते स्म परस्परम्‌ ॥ 


परंतु रजोगुण, तमोगुणका थोड़ा भी विस्तार होनेपर 
प्रजामें मात्स्यन्यायसे भक्ष्य-भक्षकभाव पैदा हो गया। तब 
उद्दिम्न प्रजाकी प्रार्थनापर परमेश्वरने स्वशक्ति-उपबृंहित 
छोकपालकोंके अंशसे क्रान्तदर्शी, मनीषी, परिभू) अप्रधृष्य) 
तेजस्वी शासकोंका दुष्ट-निग्रहाथ, दिष्ट-पालनार्थं एवं प्रजा- 
रक्षणार्थं आविर्भाव किया । प्रजातन्त्रमे, प्रजाप्रतिनिधियाँ 
एवं प्रजामें भी उक्त गुण होनेपर ही सफलता हो सकती 
है । तमी मात्स्यन्याय या अराजकताका निवारण हो सकता 
है । धर्मनियन्त्रित नियम्य-नियामकोंके होनेपर ही भारतीय 
शासकोने महर्षियोके सामने घोषित किया था कि “हमारे 
देशमै कोई चोर नहीं, कोई कदर्य, मक्खीचूस) कंजूस 
नहीं । कोई मद्यप नहीं, कोई अग्र्याधान एवं यज्ञ-यागादि- 
शून्य व्यक्ति नहीं । जब व्यभिचारी पुरुष ही नहीं, तब 
व्यभिचारिणी स्त्री कहाँ १? 

न मे स्तेनो जनपदे न कदर्यो न मद्यपः। 

नानाहिताग्निर्नायज्वा न स्वैरी स्वैरिणी कुतः ॥ 


ऐसे ही राम-राज्य, धर्म-राज्यमें प्रशस्त माता-पिता 
एवं आचार्य सुलभ हो सकते हैं | तमी मातृमान्‌, पितृमान्‌, 
आचार्यवान्‌ संतति हो सकती है । बही माता, पिता; 
आचार्यका देववत्‌ सम्मान करती हुई सम्मार्गगामी होकर 
उन्नतिके उच्च शिखरपर आरूढ हो सकती है । वह न केवल 


ऐहिक, आमुष्मिक अभ्युदय अपितु परम निःश्रेयस भगवान्‌ 
को भी प्रास कर सकती है । 


“मातृमान्‌ पितृमान्‌ आचार्यवान्‌ पुरुषो वेद!ः--इस 
श्रुतसे अवगत होता है कि प्रशस्त सर्वगुणसम्पन्नश धार्मिक, 
सदाचारी माता, पिता एवं आचार्यसे ही सत्पुत्र और सच्छिष्य 
होते हैं और वे ही धर्म-ब्रह्मके ज्ञाता हो सकते हैं। वस्तुतः 
ब्रह्म-साक्षात्कार ही जीवनका परम ध्येय है । उसीके लिये 
दिव्य विविध धर्मानुडानोंश यज्ञ-्यागादि सत्कमेसि 
अन्तःकरणको संस्कृत करनेका प्रयत्न किया जाता है । 


महायजैश्र यज्ञैश्च ब्राह्मी यं क्रियते तनुः। 


देव-यज्ञ, भूत-यज्ञ, पितृयज्ञ ब्रह्म-यशः नृ-यज्ञरूपी 
महायज्ञं तथा ज्योतिष्टोमादि यशोद्वारा देद्वादि कार्य-कारण- 
संघांतको ब्रहमज्ञानोपयोगी बनाया जाता है । गर्भाधानादि षोडश 
संस्कारांका भी मलापनयन) अतिशयाधानद्वारा ब्रह्मसाक्षात्‌- 
कारोपयोगी अन्तःकरणादिको संस्कृत बनानेमें ही उपयोग है । 
मुख्य पक्ष यही है कि अनवच्छिन्न पारम्पर्यक्रमेण संस्कृत, धमं- 
ब्रह्मनि, सत्कुलप्रसूत, ब्राह्मादि शास्त्रीय विवाहोंसे उद्वाहित 
माता-पिता ही शुभ पुण्य तिथि-नश्चत्रादिमें तत्तदावश्यक 
कृत्यानुष्ठानादिपुरस्सर गर्भाधान करके तत्संस्कारोसे संस्कृत 
विशिष्ट संतान उत्पन्न करते हैं । संस्कारोंसे बैजिक और 
गार्भिक दोषोंका निराकरण किया जाता है । माता-पिता 
प्रशस्त हो, तभी योग्य संतान होती है । आशय यह 
कि जब संतान पिताके शुक्रमें आता है, तत्र पिताके 
आचार-विचार; रहन-सहनका प्रभाव पड़ता है और माताके 
गर्भमें. आनेपर उसके आचार-विचार) रहन-सहनका । प्रसिद्ध 
है कि गर्भिगीकी इच्छाओं तथा वासनाओंके अनुसार 
संतानका स्वरूप समझ लिया जाता है । पतित्रतारिरोमणि 
महारानी सीताके भावानुसार ळव-कुशका जन्म हुआ । 
अमेरिकामै गोरे दम्पतिसे काले पुरुषका अनुसंधान करने- 
मात्रसे काले संतानका जन्म हुआ। प्रह्मदके माता और पिता 
दोनों ही उस संस्कारसे संस्कृत नहीं थे, जिससे प्रह्काद 
संस्कृतं हुए; किंतु देवर्षि नारदकी कृपा, उनके बातावरणमें 
रहने, तादश कथा-बार्ताके प्रभावसे माता प्रभावित हुई । 
उससे अधिक प्रह्मद प्रभावित हुआ । अभिमन्युने गर्ममें 

% जनकसुता समेत रघुबीरहि । कस न भजहु भंजन भव भीरहि ॥ # 

ही चक्रव्यूह-सेदन करनेका शान प्रात किया, जो बड़े- 
बढ़े महारथियोंको भी नहीं था। फिर माता-पिताके अङ्कमें 
रहता हुआ बालक उन्हींके प्रभावोंसे प्रभावित होता है। 
धात्री, अन्य परिजन, पुरजनों) वृद्धश बालक) युवकोंका भी 
प्रभाव पढ़ता ही है । टोला, पड़ोस, संगी, साथी वयस्कोके 
आचार-विचारोंसे भी वह प्रभावित होता है । गुरुकुल! 
विद्यालयोंमें जानेपर बहाके वातावरणका उसपर प्रभाव पड़ता 
है । तामस-राजस भोजनोंश अभक्ष्य-भक्षण+ अपेय-पानका 
बालकोपर प्रभाव तो सर्व-सिंद्ध ही है । स्थायी, अस्थायी 
साहित्य, चित्र, कलाओं) दृश्य-श्रव्य नाटकोंका प्रभाव सभी- 
पर पड़ता है । फिर मृदुमति बालकोंकी तो बात ही क्या | 


बालक ही राष्ट्रकी आधारभित्ति हैं । उनके विकृत 

हो जानेसे राष्ट्र-काराष्ट्र विकृत एवं निकम्मा बन 
जाता हे । आजकल तो गंदे साहित्य, उपन्यास, नाटकों) 
कहानियों, मासिक-सास्ताहिक-देनिक पत्रों, उनके अश्लील 
चित्रो, विज्ञापनों तथा चळचित्रों आदिद्वारा अधिकांश चारित्रिक 
पतन बढ्ते जा रहे हैं । कहना न होगा कि बालकोंपर 
उनके माता-पिताद्वारा भी उपयुक्त वस्छुओंके उपयोगका 
प्रभाव पड़ता है । बालक ही राष्ट्रकी निधि हैं । उन्हीमिंसे 
ही विद्वान्‌, बलवान्‌, धर्मनिष्ठ त्र्मनिष्ठश योगी) सिद्ध तथा 
स्व-पर-कल्याणकारी बगनेवाले हैं । अतः उनके निर्माण 
और रक्षणमें अधिक दचत्तावधान होना आवश्यक है । 
सर्वप्रथम माता, पिता, समाज एवं राष्ट्रका अपना आचार, 
विचार, वातावरण शुद्ध बनाना आवश्यक है । साहित्य, 
नाटक, सिनेमा, विज्ञापनादिमें क्रान्तिकारी परिवर्तन करना 
होगा । शिक्षा और शिक्षकोंका परिष्कार तो सर्वप्रथम 
आवश्यक है। सत्‌.शिक्षासे ही सद्बुद्धि, सद्बुद्धिसे ही सदिच्छा 
और तदनन्तर ही सत्प्रयत्न और सत्‌-फल सम्भव होगा । भारतीय 
शास्र-पद्धतिसे ही वेदों एवं तदनुसारी आषं धमे-ग्र्न्थोका 
पठन-पाठन तदनुकूल पद्धतिसे होना आवश्यक है । ब्रह्मचव॑- 
ब्रत, संध्या, सूयार्य, अगि-गुरु-ुश्रूषा, शान्ति-पाठपूर्वक 
अध्ययनाध्यापनादिद्वारा ही अयातयाम तेजस्वी ज्ञान-विज्ञान 
प्राप्त होते हैं । यथाकथंचित्‌ अनियमित भोजन-पान- 
व्यवहारद्वारा ज्ञान हो भी जाय तो भी वह निस्तेज ही रहता 
दै- जैसे इमशानकी अग्नि दाहक, प्रकाशक रहनेपर भी अशुद्ध 
समझी जाती है। आहवनीय-गाहंपत्यादि अग्नि संस्कारसंस्कृत 
बुद्ध मानी जाती हैं । इमशान-पक्कान्न अग्राह्य समझा जाता 
काक तल आजा 

से प्राप्त ज्ञान भी निर्बीय होता है । अतएव खधर्मानुष्ठानद्वारा 
मगवदाराधनाको परम लक्ष्य बनाकर तदङ्गत्वेन अर्थ, कामका 


भी सेवन करना अनुचित नहीं । वस्तुतः अर्थ-कामकी 
शिक्षा परिस्थितियोंके क्रमसे प्राणीको अपने-आप मिल जाती 
है । इसीलिये अर्थशास्त्र एवं कामशार्में बहुत-सी बातें 
पश्रु-पक्षियोसे ही सीखी जाती हैं पिपीलिका ( चींटियो ) 
से धनसंग्रहश मधु-मक्षिकाओंसे पुष्पको विनष्ट किये बिना 
ही रस-संग्रह, भेड़ियासे यान, आसन आदिकी शिक्षा ली 
जा सकती है । पञ्चतन्त्र आदिमें मूषक, मार्जार, कपोत; 
श्रुगाल आदि अनेक राजनीतिक पात्र हैं । अतः मनुष्योंको 
वर्णाश्रमानुसार, शासत्रोंके अनुसार रिक्षा-दीक्षा ग्रहण कराकर 
धर्म-ब्रह्मज्ञानकी ओर अग्रसर करना उचित है । 


याहः संनिविशते यारशांश्रोपसेवते ! 
याहगिच्छेच भबितु ताइग भवति पूरुषः ॥ 


अर्थात्‌ जैसे छोगोंका सहवास हो, जैसे लोगोंका 
सेबन एवं समागम हो, जैसा बननेकी उत्कट कामना हो; प्राणी 
ठीक वैसा ही बन जाता है। इसी क्रमसे वह ऐन्द्रपद, ब्राह्मपद 
प्राप्त कर सकता है। जन्मान्तरीय अदृष्ट एवं भगवदनुग्रहसे कहीं- 
कहीं माता-पिताके संस्कार अनुकूल न होनेपर भी अथच वाता- 
वरण तथा संगी-साथियोंके विपरीत होनेपर भी सन्मार्गमें प्रवृत्ति 
होती दै । अजामिल आदि इसीके उदाहरण हैं। कहीं-कहीं 
प्राणी परिस्थितिवा टकराकर सावधान होता और स्वयं 
सत्सङ्गान्वेषण, सच्छास्र-सम्बन्ध स्थापित करके कल्याणार्थ 
प्रयक्शीछ होता है; फिर भी राजमार्ग यही है कि समीचीनः 
वातावरणमें प्रशस्त माता, पिता एवं आचार्यद्वारा बालकके 
निर्मल, कोमल, पवित्र अन्तःकरणमें धर्म-ब्रह्मका संनिवेश 
करना चाहिये । नवभाजन-रूग्न संस्कार बड़े ही लाभदायक 


होते हैं । 


वर्णाश्रमी लोगोंसे भिन्न मौ मानव मात्रको अहिंसा; 
सत्य, अस्तेय) ब्रह्मचर्यं, अपरिग्रह, शौच) संतोषादिका पालन 
करते हुए अपने विश्वासानुसार ईश्वरकी आराधनामें संलग्न 
कराना चाहिये । व्यष्टि-उन्नतिके लिये तत्परतासे प्रयत्न करते 
हुए भी समष्टि-हितका ध्यान रखनेकी शिक्षा अति आवश्यक 
है । व्यक्तिको समाजका, समाजको राष्ट्रका और राष्ट्रको 
विश्वका हित सदा ही ध्यानमें रखते हुए अपने हितका 
प्रयत्न करना चाहिये । समष्टिका अहित करके व्यक्तिगत या अल्प 
समुदायके हितकी भावना हेय है--ऐसी धारणा उत्पन्न करानी 
आवस्यक है। व्यष्टि-समष्टिका निर्माता तो समष्टि-व्यक्तिका 
उपोद्दलक होता है, व्यष्टि-समष्टिका समन्वय पोष्य-पोषक-भाव 
ही रामराज्यका स्वरूप है । 


साम्यवाद, समाजवाद या सेक्यूलरवादके समान इसमें 
समष्टिके नामपर व्यष्टियोंकी निर्मम हत्या नहीं होती । राष्ट्रिय- 

करणके नामपर सरकारीकरण, दळीकरण या हिटळरीकरणकी 
दुव्यंवस्था भी नहीं होती और न साम्राज्यवादके नामपर 
समष्टि-जीवनके साथ खिलवाड़ ही किया जा सकता है। 
सम्पत्ति एवं शक्तिका विकेन्द्रीकरण ही आर्थिक असन्तुलनके 
निराकरणका प्रशस्त मार्ग है। अतिसमता और अतिविषमता--- 
दोनों ही राष्ट्रके लिये घातक हैं । योग्यता, आवश्यकताको 
ध्यानमें रखते हुए “चींटीको कणभर, द्दाथीको मनभर’की 
ब्यबस्था ही व्यावहारिक है । 


रामराज्यसे ही बालकोका सुधार और उनकी समुन्नति 
हो सकती है; और बाळकोंके सुधार तथा समुन्नतिसे ही 
रामराज्य हो सकता है । वर्तमान शासननीतिके अनुसार जो 
शिक्षा तथा साहित्य प्रचलित हैं, बिज्ञापनों-सिनेमाओंकी जो 
अवस्था है; उसमें बाळकोंका सुधार तथा उत्थान कभी हो 
ही नहीं सकता । गोवध चलते रहनेके कारण हमारा देश- 
काळ ही अशुद्ध हो रहा है । शुद्ध घृतः दूध-दधिके अभावमें 
न कोई संस्कार हो सकते हैं और न यज्ञ-यागादि ही । शुद्ध 
संतानोसत्तिके अनुगुण विशिष्ट विधियाँ भी पूरी नहीं हो 
सकतीं । कोटोजम, कोकोजम, डालडा) वनस्पति, मिल्क- 
पाउडर आदिके द्वारा बुद्धि, मस्तिष्क तथा स्वास्थ्य नष्ट 
होते जा रदे हैं। धर्महीन राज्यकी कल्पनासे चारित्रिक स्तर 


गिर रहा है । चोरबाजारी, धूसखोरी बढ़ती जा रही है। अन्न- 

चस्का संकट और भुखमरी सर्वत्र व्याप्त हैं । महामारी, 

अतिदृष्टि, अनावृष्टिः शलम) मूषक आदि ईतिः मीति-सब 
कुशासनके ही परिणामसे होती है । इनका अन्त सुशासनसे 

ही सम्मव है। हिंदूकोड) विशेष विवाह आदि कानून बन 

जानेपर न केवल हिंदुओंमें ही किंतु हिंदू, मुसलमान) 

ईसाई--समीमें परस्पर विवाह) तलाक आदि चल पड़ेंगे । 

दुराचार) व्यभिचार आदि भी कानूनद्वारा वेध हो जायेगे । 

ब्राह्मविवाह पातिव्रत धर्म आदि समाप्तप्राय हो जायेंगे; 

फिर योग्य संतानोंकी उत्पत्ति ही केसे सम्भव होगी । 


इसीलिये “रामराज्य परिषद्ःका आन्दोछन दै कि “देशमें 
गो-हृत्या बंद हो? धर्मविरोधी हिंदूकोड, विशेष विवाह 
आदि कानून रद्द हों। ईमानदारीका बिस्तार हो । चारित्रिक 
स्तर ऊँचा हो, शास्त्रानुसार कर्म-कळाप बढ़े) देवी बल बढे । 
संक्षेपमें, धर्मराज्य--रामराज्य स्थापित हो । तमी देश बलवान्‌; 
विद्वान्‌ घनवान्‌ः संघटित, खधर्मनिष्ट, ईश्वरपरायण तथा 
अखण्ड बनेगा | तभी अनिष्ट वस्तुओपर प्रतिबन्ध और 
अभीष्ट वस्तुओंका विस्तार हो सकेगा । अतः ९रामराज्य- 
परिषद्ःका सहयोग करके रामराज्यके लिये प्रयत्न ही पूर्ण 
रूपसे बालकोंके उत्थानका मार्ग है ।? 


-"-* ळव 


बालकोंकी सच्ची उन्नतिका उपाय 


( लेखक--अनन्तश्री स्वामीजी श्रीकृष्णबोधाश्रमजी महाराज ) 


करारविन्देन पदारविन्दं 
सुखारविन्दे विनिवेशयन्तम्‌ । 
वटस्य पत्रस्य पुटे शयानं 


बाळं मुकुन्द मनसा स्मरामि ॥ 
परमात्माकी सुष्टिमें देव और आसुर भावको प्राप्त--दो 
प्रकारके जीव मिलते हैं । 
उभे ग्राजापत्या देवाश्रासुराश्चेति । ते पस्पर्थिरे 
दैत्या ज्यायांसो देवाश्च महीयन्त । 
इस देव और आसुर सुष्टिमें अनादि कालके द्वेष-भावना, 
स्पर्धा अक्षुण्ण चली आ रही है । देत्योंकी विजय और 


देवताओंकी हार बहुत बार होती देखी गयी है । सत्त्वप्रधान. 


जीव देव और तमःप्रधान जीव असुर माने जाते हैं । 
गौतामें लिखा है-- 


अभयं सभ्वसंशुद्धिश्ञौनयोगव्यवस्थितिः । 
दानं दमश्च यज्ञश्च स्वाध्यायस्तप आजेवम्‌ ॥ 


अहिंसा सत्यमक्रोधस्त्यागः शान्तिरपैद्युनम्‌ । 

दया भूतेष्वलोळुप्ष्वं मादंवं ह्वीरचापलम्‌ ॥ 

तेजः क्षमा शतिः शौचमद्रोहो नातिमानिता । 

भवन्ति सम्पदं दैवीमभिजातस्य भारत ॥ 
(१६॥ १-३ ) 
अर्थात्‌ दैवी सम्पत्तिमें उत्पन्न होनेवाले प्राणियाँमै अभय, 
सत्त्व-संशुद्धिः दान, योग, ज्ञान, दम) यज्ञ, स्वाध्याय, तप, 
सरलता) अहिंसा, सत्य, अक्रोध, त्याग; शान्ति, पिशुनताका 
अभाव, प्राणियोंके प्रति दया, मृदुता, लजा, अचापल्य, तेज; 
क्षमा, धृति, शौच, अद्रोह, अभिमानाभाव आदि सहुण 
स्वभावसे रहते हैं । इसके विपरीत आसुरी सृष्टिवाठे जीवोंमें-- 

प्रवृत्ति च निवृत्ति चि जना न विदुरासुरा: । 

न शोचं नापि चाचारो न सत्यं तेषु विद्यते ॥ 
(गीता १६1७) 


प्रवृत्ति और निवृत्तिका तात्त्विक ज्ञान न होना) शौचा. 


१६ # बहु बासना मसक हिम रासिहि । संदा एकरस अज अबिनासिहि ॥ + 


भाव, आचाराभाव, सत्याभाव आदि असदुणोंका बाहुल्य 
दीख पड़ता है । आजके बालकका गर्भाधानमें आनेके क्षणसे 
ही माता-पिताके अशास्त्रीय व्यवहारोंके कारण देवी सृष्टिमे 
जन्म कठिन ही नहीं) प्रायः असम्भव-सा प्रतीत होता है; 
क्योंकि गाभिक संस्कारोंका प्रायः अभाव ही रहता है । 
गर्भाधान; सीमन्तोन्नयन एवं पुंसवन संस्कारोंके न होनेसे माता- 
पिता तत्कालीन शिक्षा और तदनुकूल आचरणसे वञ्चित रह 
जाते हैं । लिखा है-- 
हरिद्रां कुकुमं चैव सिन्दूरं कज्जलं तथा । 
कूपासक च ताम्बूलं मङ्गलाभरणं शुभम्‌ ॥ 
केशसंस्कारकबरीकण्ठकर्णविभूषणम्‌ । 
भतुरायुष्यमिच्छन्ती दूरयेद्‌ गर्भिणी न हि॥ 
चतुर्थे मासि घष्ठे वाप्यष्टमे गर्भिणी यदा । 
यात्रा नित्यं विवज्यो स्यादाषाढे तु विशेषतः ॥ 
( बृहस्पति ) 
अर्थात्‌ गर्भिणी स्त्रीको चोथे, छठे) आठवें मासमें यात्रा 
कभी नहीं करनी चाहिये । पतिकी आयु चाहनेवाली स्त्रीको 
माङ्गलिक श्वङ्गार, केश-संस्कार, कर्ण-विभूषणका त्याग नहीं 
करना चाहिये । इसी प्रकार गर्मिणीके पतिको भी-- 
वपनं मैथुनं तीर्थ वजेयेदू गर्भिणीपतिः । 
नोकारोहणं चैव तथा च गिरिरोहणम्‌ ॥ 
( रलसंग्रह ) 
अर्थात्‌ गर्भिणीपति मुण्डन, मैथुन? तीथंसेवन) नावकी 
सवारी और पर्वत आदिका आरोहण न करे । इस प्रकार 
घर्मशा्रानुकूल सदाचरणोंद्वारा उत्तम संतति उत्पन्न की जा 
सकती है । इसके विपरीत आजके पुरुष और स्त्री निवमपूर्वक 
नहीं रहते, जिसके कारण उत्तम संतान उत्पन्न ही नहीं होती । 


जातकमं 

उत्पत्तिके समय पिताको बालकका नालच्छेदनसे पूर्व 
जातकर्म-संस्कार करना चाहिये । जातकर्म-संस्कारके प्रमाणसे 
बालक गुणवान्‌ और दीर्घायु होता है-- 

स यदि कामयेत सवेमायुरियादिति वात्सपेयेनमभि- 
स्रेत । ( पा० गृ०सून्न जातकं सू ८ ) 

“यदि पिता चाहे कि इस त्राळककी पूर्ण आयु हो तो 
वात्सपेय अनुवाकसे बच्चेपर हाथ फिराये।? इससे वह 
दीघंजीवी होता है । जातकर्म-संस्कारके समय बालककी 
दीर्घायुके लिये सुवर्ण-भूमि-गोदानादि करना चाहिये-- 


आयान्ति पितरो देवा जाते पुत्रे गृह प्रति । 

तस्मात्‌ पुण्यमहः प्रोक्तं भारते चादिपर्वणि ॥ 

“पुत्रकी उप्पत्तिके साथ-साथ देव और पितर जनिताके 
घर आते हैं । अतएव उनकी तृस्तिके लिये पिताको दान- 
पुण्य करना आवश्यक है |? इसके पश्चात्‌ “दशम्यां पुत्रस्य? 
के अनुसार बालकका नामकरण-संस्कारश अन्नप्राशन, 
बहिनि्क्रमण, चूडाकरण-संस्कार शास्त्रविधिसे यथाकाल 
करने चाहिये । 

माताका अधिकार 

पूर्व कथनानुसार गभंगत बाळक मातासे अधिकृत रहता, 
है । उतत्तिके पश्चात्‌ भी जबतक बालकका निष्क्रमण-संस्कार 
नहीं होता, तबतक वह माताके ही अधिकारमें रहता है । 
इस अवस्थामै बालकको भय दिखाना, अपवित्र रखना, 
उसके सामने काम-जन्य चेष्टाएँ करना, नींद आदिके 
लिये मादक द्रव्य देना रोते हुए बच्चेको नशा खिलाना 
आदि बातें बाळकके भविष्यमै महान्‌ खाई बन जाती हैं। 
जैसी आदत बालककी हो जाती है, वेसी ही अन्ततक चलती 
है । इसके पश्चात्‌ पिताका अधिकार आता है । 


पिताका अधिकार 

पिताको चाहिये कि बालकका लालन-पालन प्रेमसे करे और 
उसे शिक्षाकी उत्तम-उत्तम बातोंका उपदेश करे | अपशब्द 
गंदी बातें, गाली आदिका प्रयोग भूलकर भी बालकके सामने 
न करे । जब वालक बोलना शुरू करे, तब उसे राम- 
कृष्णे सुन्दर नामोंका उच्चारण कराये और उत्तम-उत्तम 
बातोंका उपदेश करता रहे । इसके पश्चात्‌ जब बालककी 
आयु पाँच वर्षकी हो जाय, तब उसका उपनयन-संस्कार 
कराकर शुरुको सौंप देना चाहिये । 


उपनयन-संस्कार 
ब्रह्मवचेसकामस्य कार्य विप्रस्य पञ्चमे। 
राज्ञो बलार्थिनः षष्ठे वेइयस्येहार्थिनोऽष्टमे ॥ 


अर्थात्‌ श्रह्मतेजको धारण करनेवाले ब्राह्मण-बालकका 
पॉचवें) बलार्थी क्षत्रिय-बाळकका छठे) धनार्थी वैद्य-बाळकका 
आठवें वर्षमै उपनयन करे ।? आपस्तम्बसूत्रकार भी लिखते हैं-- 


अथ काम्यानि सप्तमे ब्रह्मवचस्कामम्‌, अष्टमे 
आयुष्कामम्‌, नवमे तेजस्कामम्‌, दशमे ज्ञानादिकामम्‌ , 
एकादशे इन्द्रियकामम्‌ , द्वादशे पझुकाममुपनयेत्‌ ॥ 


* बालकाँकी सच्ची उन्नतिका उपाय # १७ 


इत्यादि उपनयन-संस्कारका मुख्य उपदेश कामप्चार! 
कामवाद और कामभक्षणका परित्याग करके अपनेको ब्रह्मबल- 
क्षात्रबल-प्रासिके योग्य बनाना है । 


कामचार 


उपनयन-संस्कारके पूर्वं बालक इच्छित स्थानपर बेठना- 
उठना, आना-जाना आदि. करता रहता है । स्ेच्छापूर्वक 
कहीं चले जाना, शुद्ध या अश्ुद्धका विचार न करना, 
शौचाचारका ध्यान न रखना आदि कामचारके अन्तर्गत 
हैं। इसीलिये उपनयनके पश्चात्‌ आचार्यको शौचाचार सिखौने- 
के. लिये शास्त्र आज्ञा देता है । 


कामवाद 

उपनयनके पूर्वं बाळक स्वेच्छानुसार चाहे जेसे बोलता 
और कहता रहता है; उसपर आक्षेप तथा किसी प्रकारका 
दबाव नहीं दिया जाता--परंठु उपनयनके पश्चात्‌ गुरु 
उपदेश देता है । सत्यं वद? “प्रियं वद? “सत्यमप्रियं मा वद? 
“प्रियं चासत्यं मा ब्रूहि? इत्यादि । अर्थात्‌ सत्य बोलो, प्रिय 
बोलो) अप्रिय सत्य मत बोलो, प्रिय असत्य मत बोळो आदि। 
अतएव श्रीमद्भगवद्गीतामें “वाडमय तप”के प्रसङ्गमें कहा है-- 

अनुद्वेगकरं वाक्यं सत्यं ग्रियहितं च यत्‌। 

स्वाध्यायाभ्यसनं चैव वाङ्मयं तप उच्यते ॥ 

( १७। १५७ ) 
यही वाणीका सदुपयोग. हे । इसके विपरीत-- 
पारुष्यमनृतं चैव पैशुन्यं चैव सर्वशः । 

- असम्बद्धप्रलापश्च वाचिक त्रिविधं मतम्‌॥ 
कठोर वचन, मिथ्या भाषण, चुगलखोरी, बेलुकी 
बातें कहना--जिससे कहदनेवाले और सुननेवालेका कोई लाभ न 
दोश इसमें बाणीका दुरुपयोग होता है तथा परलोकमें पशु- 
पक्षियोंकी योनि प्राप्त होती है-- 

वाचिके पक्षिमगता दुर्योनिः प्राप्तिः साम्प्रतम्‌ । 
आजकल शिक्षित समुदायमें बहुधा देखा जाता है कि कोई 
बात कहकर उसके पालनमें थोड़ी-सी आपत्ति होनेपर कह 
देते हैं कि हम अपना वचन वापस लेते हैं। ऐसा कहना 
अपने भारतीय आदर्शको भूल जाना दै। “रामो द्विर्नाभिभाषते? । 
“चंद ररे, सूरज टरै, टरे जगत ब्यौहार ।? इसलिये जो व्यक्ति 
' कामवादको छोड़कर्‌ “हित, मित, सत्य? बोलता है, उसकी 
` वाणीमें 'सत्यप्रतिष्ठायो क्रियाफलाश्रयत्वम?---इस प्रमाणके 


अनुसार जो बात निकलती है, वह ततक्षण फलदायिनी हो 
जाती है । इसलिये गुरुकुळमें आचायंद्वारा स्वयं अनुद्देगकर, 
सत्य, प्रिय, हितवाक्य बोलते हुए बाळकोंको प्रारम्मसे ही 
वैसा ही बोलनेका अभ्यास कराना चाहिये । 


कामभक्षण 


उपनयनसे पहले शिशु इच्छानुसार अनेक बार खाता- 
0 
पीता रहता है, परंतु उपनयनके अनन्तर आचाय काम- 
भक्षणपर नियन्त्रण रखता हुआ आदेश देता है-- 


सायं प्रातर्मनुष्याणामशनं श्रुतिचोदितम्‌। 
नान्तरा भोजनं कार्यमग्निहोत्रसमो विधिः ॥ 
द्विभोजनं न कर्तव्य स्थिते सूर्ये द्विजातिभिः । 


अर्थात्‌ “सायं प्रातर्वा भोजनम्‌? इस वेद-प्रमाणसे एक 
बार दिनमेंश एक बार रात्रिमें भोजन करना ही .द्विजातिके 
लिये विहित है । बीचमै भोजन नहीं करना चाहिये । सूर्यके 
रहते दो बार भोजन करना उचित नहीं । प्रायः आजके 
दिक्षित समाजकी यह धारणा बन गयी है कि खाने-पीनेसे 
धर्म और शिक्षाका कोई सम्बन्ध नहीं है । 


परंतु यदि विचारहृष्टिसे देखा जाय तो यह धारणा 
नितान्त श्रान्त है । दीपक अन्धकारको खाता है और 
परिणामतः कजळको उगळता है । श्रुति अन्वय-व्यतिरेकरूप 
तर्कसे इस सिद्धान्तको दिखाती है-- 

अन्नमशितं त्रेधा विधीयते। तस्य यः स्थविष्ठो धातु- 
स्तत्‌ पुरीषं भवति यो मध्यमस्तन्मांसं योऽणिष्ठस्तन्मनः । 
आपः पीतास्त्रेचा विधीयन्ते । तासाँ यो स्थविष्ठो धातुस्त- 
न्मूत्रं भवति यो मध्यमस्तल्लोहितं योऽणिष्ठः स प्राणः । 
तेजोऽशितं त्रेधा विधीयते । तस्य यः स्थविष्ठो धातुस्तदस्थि 
भवति यो मध्यमः सा मज्ञा योऽणिष्ठः सा बाक्‌ । 


अर्थात्‌ खाया हुआ अन्न दारीरमें जाकर मळ, मांस 
तथा मनरूप परिणामको प्राप्त होता है। उसी प्रकार पीया 
हुआ जल मूत्र-रक्त-प्राणरूप एबं तेजोमय घृतादिक पदार्थ 
खाये हुए अस्थि-मजा-वाणीरूप हो जाते हैं। इससे सिद्ध 
हुआ कि अन्नका सूक्ष्मतम परिणाम मन हुआ, जलका प्राण 
और घृतादिकोंका वाणी । 

इसलिये जो लोग अन्न, जल और घृत आदिका? 
झुद्धि-अशुद्धि; मक्ष्य-अभक्ष्यका विचार न करते हुए, मनमाना 
उपयोग करते हैं, उनके मन, प्राण, वाणी किस रूपमें परिणत 


१८ # सुनि रंजन भंजन महि भारहि। तुलसिदास के प्रभुहि उदारहि ॥ % 

होते हैं--यह बात आज प्रत्यक्ष देखनेमें आ रही है। आजका 
शिक्षित समुदाय करोड़ोंकी सं ख्यामें अपने भारतीय आदर्शसे 
विमुख होकर पशुओंके समान उच्छरङ्कल होता जा रहा है। 
किसी व्यक्ति और समाज तथा राष्ट्रके पतनके हेतु--विहित 
कर्मोका त्याग, निन्दित कमका आचरण और विप्रयासक्ति 


ही होते हैं 


अकुर्वेन्‌ विहितं कर्म निन्दितं च समाचरन्‌ । 
प्रसजच्निन्द्रियार्थेषु नरः पतनमृच्छति ॥ 
न कश्चित्‌ क्षणमपि जातु तिष्ठत्यकर्मकृत्‌ । 
कोई लौकिक प्राणी क्षणमात्र भी वाचिक-मानस 
चेष्टाओंके बिना नहीं रह सकता । इसलिये ग्रास्र- 
विहित कमोंका परित्याग करनेसे लक्षित होता है कि निन्दित 
आचरण अर्थात्‌ कामचार, कामवाद, कामभक्षण हदो रहा है। 
इन्द्रियोंके विषय शब्द, रूप, स्पर्श, रस)* गन्धमें फँसा 
हुआ मनुष्य मारा जाता है-- 
ङुरङ्गमातङ्गपतङ्गमीन- 
मङ्गा हताः पञ्चभिरेव पञ्च । 
एकः प्रमादी स कथं न हन्यते 
यः सेवते पञ्चभिरेव पञ्च ॥ 


वीणाके दाब्दसे मृग, स्पर्शदोषसे हस्ती, रूपसे 
पतङ्ग) रससे मत्स्य; गन्धसे लोलुप भङ्ग मृत्युके मुखमै चले जाते 
हैं । इसी प्रकार व्यक्ति और समाज तथा राष्ट्रका पतन होता 
है। विशेषकर बालकोंके कोमळ स्वच्छ अन्तःकरणपर शिक्षाके 
द्वारा जो छाप पड़ती है, वह तो आमरण अमिट हो जाती है-- 
यन्नवे भाजने लग्नं तत्‌ क्कचिन्नान्यश्रा भवेत्‌। 
मनुजी कहते हैं-- 


अनभ्यासेन वेदानामाचारस्य च वजेनात्‌ । 
आलस्यादन्नदोषाच मृत्युनिप्राञ्जिघांसति ॥ 


अर्थात्‌ 'अन्नके दोषसे धर्मसे बिमुखतारुप आलस्य, 
आल्स्यसे सदाचारका त्याग, सदाचारके त्यागसे वेदादि 
सच्छात्रोंका अनभ्यास और वेदादि सच्छास्त्रांके अनभ्याससे 
ब्राह्मणोपलक्षित द्विजातियोंके बालक अविद्या-काम-कमं रूप 
मृत्युके मुखमै चले जाते हैं ।? बाळक ही भविष्यमें राष्ट्रके 
संचालक तथा नागरिक बनते हैं । जिस देशके बालक शिक्षा 
द्वारा कामचार) कामवाद; कामभक्षणकी पराकाष्ठापर पहुँचाये 
जा रहे हूँ, क्या वह राष्ट्र भी कभी ऐहिक, आमृष्मिक 


अभ्युदयका भागी होगा--ऐसा कोई विचारशील माननेको 
तेयार नहीं हो सकता । आजकल बालक-बालिकाओंका 
सहशिक्षण चल रहा है, इसका दुष्परिणाम भी किसी विचार- 
शीलसे छिपा नहीं है । प्रायः गहस्थ-आश्रममें आनेसे 
पहले ही बाळक-बालिकाएँ अनाचारका शिकार बन जाते हैं । 
इसीलिये मनुजी लिखते हैं--- 


मात्रा स्वस्रा दुहित्रा वा न विविक्तासनो भवेत्‌ । 
बळवानिन्द्रियग्रामो विद्वांसमपि कर्षति ॥ 


“माता, बहिन और बेटीके साथ भी एकान्तमें (एक 
आसनपर ) न बे ठे । इन्द्रियोंका प्राबल्य विद्वान्‌को भी विषयोंमें 
खींच लेता है !? इसलिये हमारी शिक्षाके आदशानुसार बालकों- 
को आचार्यकुलमें जाते ही अखण्ड ब्रह्मचर्यका ब्रत धारण 
कराया जाता था-- 

“ब्रह्मचर्येण तपसा 

स्मरणं कीर्तन केलिः 

संकल्पोऽध्यवसायश्च 
एतन्मैुनमषटाङ्ग 


देवा मृत्युमपाञ्चत ।! 
प्रेक्षणं गुह्यभाषणम्‌ । 
क्रियानिवृत्तिरिव च। 
प्रवदन्ति मनीषिणः ॥ 


अर्थात्‌ 'ब्रहमचर्य-अवस्थामें कामबुद्धिसे स्मरण) कीर्तन) 
केलि ( हास्य ), अङ्गप्रेक्षण> एकान्त भाषण, संकल्प, बुद्धिका 
निश्चय तथा समागमरूप--ये अष्टविध मेथुन ब्रह्मचारीके 
लिये विवर्जित हैं ।? तद्विपरीत अखण्ड ब्रह्मचयंत्रतका पालन 
करना शास्त्रविहित है । पाँच यमोंमें ब्रह्मचर्यका चछुर्थ स्थान 
है और पाँच निमोंमें स्वाध्यायका चतुर्थ स्थान है। इससे 
सिद्ध हुआ कि वेदादि सच्छासतरोके अध्ययन तथा संष्यापूवक 
गायत्री आदि पवित्र मन्त्रोके जपरूप स्वाध्यायसे ब्रह्मचयंकी 

अखण्डता अक्षुण्ण रहती है । और भी-- 


“सत्सङ्गसंनिघित्यागदोषदशेनतो 
“भवेद्‌ ब्रह्मचर्यम्‌ ।” 


अर्थात्‌ विषयोंमें शास्त्र-प्रतिपादित दोष देखते हुए; 
ब्रझचर्यके विघातक गंदे साहित्य और सिनेमा आदिसे बचते हुए 
तथा मादक द्रव्यसेवी एवं विषयी पुरुषोंकी संनिधिके त्यागपूर्वक 
सत्‌-शास्त्र एवं सत्पुरुषांका समागम भी ब्रह्मचर्यरक्षाका अमोघ 
उपाय है । वाळकोंको वेदकी आज्ञा दे--“मातृदेवो 
भव, पितृदेवो भव, आचार्यदेवो भव १२. अतः माता-पिता 
जिस प्रकार लालायित रहते हैं कि हमारे घरमें पुत्रजन्म हो 
तथा गुरुजन आशा करते हैं कि हमारे यहाँ अधिक संख्यामें 


भवेत्‌ ।? 


% संतोकी समता % 

१९. 


विद्यार्थी अध्ययनाथे प्रविष्ट हों, उससे भी अधिक उनका यह्‌ 
कत्तव्य हो जाता है कि जो बालक हमारे प्रभुकी कृपासे पुत्र 
तथा शिष्यरूपसे प्राप्त हुए हैं, उन्हें सच्चरित्र एवं आदर्श 
बनायें। बालककी सबसे प्रथम आदर्श माता है। माता यदि 
चाहे तो बालकको मदालसाकी तरह शैशवकालमें ही ब्रह्मनिष्ठ 
अथवा धमंनिष्ठ बना सकती है । मदाळसोपाख्यानमे 
मदाळसाका उल्लापन ( छोरी ) ही तीन पुत्रोंको ब्रह्मनिष्ठ 
बनानेमे कृतकार्य हुआ था-- 
. -छुद्धोऽसि बुद्धोऽसि निरञ्जनोऽसि 
- संसारमायापरिवर्जितोऽसि । 
स्यज मोहनिद्रां 
मदाळसावाक्यमवेहि पुत्र ॥ 
चतुर्थ बाळकके पतिकी आज्ञासे प्रबृत्तिनिष्ठ ग्रहस्थाश्रम- 
में रहते हुए वंशवृद्धिके लिये उल्लापन प्रसिद्ध है-- 
धरामरान्‌ पर्दसु तप॑येथाः 
समीदितं बन्धुषु 
हितं परस्मै हृदि चिन्तयेथा 


संसारस्वप्नं 


पूरयेथाः । 


मनः परख्ीसु निवतयेथाः ॥ 
सदा मुरारिं हृदि चिन्तयेथा- 

स्तद्धथानतोऽन्तः षडरीञ्जयेथाः । 
आयां . प्रबोधेन निवारयेथा 

ह्यनित्यतामेव विचिन्तयेथाः ॥ 


. अर्थात्‌ संक्रान्ति आदि पवांपर ब्राह्मणोंकी भोजनादिमे 
तृप्ति) अपन बन्धुवगाकी समीहित वस्तुसे पूर्ति, अन्य पुरुषां 
का दितचिन्तन, परस्त्रियोंसे मनका नियन्त्रण, श्रीमुरारिका सदा 
दृदयमें चिन्तन तथा उसके ध्यानसे काम-क्रोध-लोभ-मोह- 
मद-मात्सर्यरूप षटू शत्रुओपर विजय) सहुरुके ज्ञानोपदेदासे 
मायापर विजय तथा वेभवका उपभोग करते हुए भी उसमें क्षण- 
भङ्कुरत्ब-ृष्टि |--यही गहस्थधमंका आदर्श है । | 


संतोंकी समता 


बंद संत समान चित हित-अनहित 


माताके पश्चात्‌ बालकका सम्पर्क पिता ओर आचार्यसे 
होता हे । वे भी यदि अपने कर्त्तव्यका समुचित पालन 
करें तो बालकोंक्रे सच्चरित्र और आदर्शवादी होनेमें 
कोई गङ्काका अवकाश नहीं है । अतएव वेदमें शिष्यके 
प्रति गुरुका अनुशासन है-- 


सत्यं वद; धर्म चर, स्वाध्यायान्मा प्रमदः, आचार्याय 
ग्रियचनमाहुत्य प्रजातन्तुं मा व्यवच्छेत्सीः, देवपितृ- 
कार्याभ्यां न प्रमदितव्यम्‌, मातृदेवो भव, पितृदेचो भव, 
आचायंदेवो भव, अतिथिदेवो भव, यान्यनवद्यानि कर्माणि 
तानि सेवितब्यानि नो इतराणि, श्रद्धया देयम्‌, अश्रद्धया 
अदेयम्‌, श्रिया देयम्‌, हिया देयम्‌ , भिया देयम्‌, संविदा 
देयम्‌ इत्यादि-इत्यादि 


अर्थात्‌ जैसा देखा, जैसा सुना और जैसा अनुभव 
किया हो, ठीक वेंसा-का-वेसा ही वाणीके द्वारा अन्यके 
ृदयमे बोध कराना तथा श्रृति-स्मृतिप्रतिपादित कायिक, 
वाचिक, मानसिक चेष्टारूप धर्मका पालन; अध्ययन-विधिसे 
गृहीत वेदादि सच्छास्नके स्वाध्यायमें प्रमाद न करना; आचार्यके 
लिये गो-सुवर्ण-वस्त्रादिरूप धन विद्याकी दक्षिणारूपसे देना, 
पुत्र-पौत्रादिरूप संततिका उच्छेद न होने देना; देवकर्म- 
पितृकर्ममै कभी आलस्यको स्थान न देना; माता-पिता, 
आचार्य, अतिथिको देववत्‌ पूजना; दास्रविह्ित कार्योका 
सेवन करना, शास्त्रनिषिद्ध कर्मका परित्याग करना, श्रद्धासे 
दान करना, अश्रद्धासे न देना, विभव होनेपर देना, लोक- 
लजासे देना, शास्त्रमयसे देना, देशविशेष, कालविशेष, 
पात्रविशेषको जानकर देना इत्यादि । इस प्रकार बालकोके 
लिये यह लेख उपयुक्त हो एवं तदनुसार हमारे राष्ट्रके बाळक 
सच्चरित्र और आदर्शवादी बनते हुए भारतके मस्तकको ऊँचा 
करते हुए भारतको जगहुरुपदपर समासीन करनेमें सफल हौं--- 
यही हमारा शुभाशीर्बाद है । 


नहिं कोइ । 


` ' अंजलिगत सुभ सुमन जिमि खम-खुगंध कर दोइ ॥ जैसे 
मैं संतोको प्रणाम करता हूँ, जिनके चितमें समता है, जिनका न कोई मित्र है और न शत्रु । जैसे 


अज्ञलिमें रकडे इए सुंदर फूल [ जिस हाथने फूलोंको तोड़ा और जिसने उनको रक्खा उन ] दोनों हाथोको समान- 


रूपसे चुगंधित करते हैं 


[वैसे ही संत शत्रु और मित्र दोनोंका ही समानरूपसे कल्याण करते हैं ]। 

२० _ * मामभिरक्षय रघुकुल नायक । घृत बर चाप रुचिर कर सायक ॥ # 

डा० मॉण्टेसरीकी भगवानसे प्रार्थना 
प्रभो ! बाल-जीवनके रहस्यांको समझनेमें हमारी सहायता करो-- 
जिससे कि 


हम बालकके स्वरूपको जान सकें, 

उसे प्यार कर सकें ०७७ 

तुम्हारे नीति- अनुसार और तुम्हारे दिव्य संकल्पके अनुकूल उसकी 
सेवा कर सकें । 


(Help us, 0 Lord, to penetrate into the secrets of the CHILD, so that we may 
know bim, love him, and serve him according to Your Laws of Justice, and following 


Your Divine Will. ) 
संत श्रीविनोबा भावेजीका सन्देश 


बालकोंके लिये 'कल्याण'का विशेषाङ्क निकलने जा रहा है, यह अच्छी बात है । 'कल्याण'के 
विशेषाक बहुत बड़े-बड़े होते हैं मैं उमीद करूँगा कि यह बालक-अङ्क तो भी छोटा हो । 

धन्य होंगे वे, जो जीवनभर बाल-बृत्तिसे रह सकेंगे । श्रद्धा, सरलता, निष्कपटता,--ये ही बाल-भाब हैं । 
जिनके जीबनमें यह बाळमाव चिरस्थायी होता है, वे ही सनत्कुमार कहलाते हैं । ऐसोंके सामने हम नतमस्तक हैं। 


बाळकोंके लिये कुछ चिरस्मरणीय बातें 


( श्रीअरबिन्दाश्रम, पाण्डिचेरी ) 
बालकोंको कौन-कौन-सी बातें सदा याद रखनी चाहिये? यह निश्चित रहनेपर भी कि असफलता मिलेगी, वह 


पूरी सचाईकी आवश्यकता । उसे निरन्तर करता ही रद्दता है । वह सदा सीघे 
सत्यकी अन्तिम विजयकी निश्चितता । ढंगपर विचार करता है और सीधे दंगपर . ही कार्य 
सिद्धिका संकल्प रहनेपर निरन्तर उन्नति होनेकी करता है । 
अब । सत्यनिष्ठ होता है । 
आदश बालक वह सत्य बोलनेमें कभी भी भय नहीं करता, 
शान्तखभाष होता है । परिणाम चाहे कुछ भी क्यों न हो । 
जब सारी बातें उसके प्रतिकूल जाती हुई माछूम धैर्यशील होता है । 
होती हैं या समी निर्णय उसके विपक्षमे होते हैं, तत अपने प्रयासोंका फल देखनेके लिये यदि उसे 
भी वह क्रोधित नहीं होता । लंबे कालतक प्रतीक्षा भी करनी पडे तो भी वह 
उत्साही होता है । निरुत्साह नहीं होता । 
जो कुछ वह करता है, उसे वह अपनी योग्यताके . सहनशील होता है । 


अनुसार उत्तम-से-उत्तम रूपमें करता है और प्राय: वह सभी अनिवार्य कठिनाइयों और दुःखोंका 


कै बालकोके प्रति उनके बड़ोका कत॑क्य ०: २१ 


ooo 


सामना करता है, उसके लिये मनमें जरा भी नहीं 
कुढ्ता | 


अध्यवसायी होता है । 
अपना उद्योग बह कभी ढीला नहीं होने देता, 


चाहे कितने लंबे समयतक उसे क्यों न जारी 
रखना पडे । 


समचित्त होता है । 
वह सफलता और विफलता दोनों अबस्थाओंमें 
समता बनाये रखता है । 
साहसी होता है । 


वह लगातार अन्तिम विजयके लिये संग्राम करता 
रहता है, चाहे उसे बहुत-सी हारे ही क्यों न प्राप्त हों | 


आनन्दी होता है । 
वह जानता है कि सब प्रकारकी परिस्थितियोंमें 
किस तरह हँसते रहा जाय और हृदयको प्रसन्भ 
रखा जाय | 
विनयी होता है । 
वह अपनी सफलतापर गर्व नहीं करता और न 
अपने साथियोंसे अपनेको बडा ही समझता है । 
उदार होता है । 
वह दूसरोंके गुणोंकी प्रशंसा करता है और दूमरों- 
की सफलता प्राप्त करनेमें सहायता देनेके लिये वरावर 
तत्पर रहता है | 
इमानदार और आज्ञाकारी होता है । 
वह सब प्रकारके अनुशासनोंको मानता है और 
बराबर ही ईमानदारीसे काम लेता है। 


( प्रेषक--श्रीश्यामसुन्दर झुंझनूवाछा ) 


बालकोंके प्रति उनके बड़ोंका कर्तव्य 


( ढेखक---आंदरणीय डा० श्रीभगवानदासजी ) 


बारूकोके प्रति उनके इृद्धजनोंका क्या कर्तव्य है, यह, 
भगवान्‌ मनुके कुछ थोडेसे श्लोकांकी उचित व्याख्या करनेसे 
विदित हो जाता है । 
उपनीय गुरुः शिष्यं शिक्षयेत्‌ शोचं, आदितः, 
आचारं, अग्निकार्यं च, संध्योपासनं एव च। 
(२। ६९) 
बालकका उपनयन, यजोपवीत संस्कार) करके, आदिमे, 
सबसे पहिले, वर्णमाला सिखानेसे पहिले, गुरुको चाहिये कि 
उसको ( १ ) शौचकी विधि सिखावे । सबेरे सूर्यादयमे पहिले 
उठकर) मल-मूत्र विसर्जन करने और उन अंगोको धोकर 
खच्छ करने, दतवनसे दाँत साफ़ करने? आँख) नाक) कान, 
मुखको घोनेका, अभ्यास बालकको करा देना, यह तो माता 
विताका ही कतव्य है; उसमें जो कुछ कमी रह गई हो वह 
गुरुको पूरी करनी चाहिये । ततूंपश्चात्‌ ( २ ) सत्‌ आचारकी 
शिक्षा; बढे, बराबरों ( तुल्यो, समानों ) से; छोटोंसे कैसा 
व्यवहार करना चाहिये, किसका चरणस्पर्श, किसको हाथ 
सिर झुकाकर प्रणाम, किसको सीधा नमस्कार, 


नमस्ते, किसको आशीर्वाद, करना कहना चाहिये, यह 
बा० 3० २— 


सिलावै । पुराणोमे कथा दै, देवोंकी समामे, ब्रह्मा, विष्णु, 
शिव, इंद्र, देवर्षि औदि बेठे थे; दक्ष प्रजापति पीछेसे आथे; 
ब्रह्मा, विष्णु, तथा शिवजी भी बैठे रहे; औरोंने उठकर दक्षका 
प्रत्युत्यान अभिवादन किया; दक्षकी पुत्री सती शिबजीको 
व्याही थीं; अतः दक्षको बड़ा क्रोध हुआ, कि मेरे जामाता 
होकर मेरा आदर नहीं किया; शिवजीको शाप दिया; फिर 
बड़े-बड़े उपद्रव हुए; सारा क्रम ही सृष्टिका बद्ल- गया । 
अतः बचपनमे ही सदाचार शिष्टाचार सिल्ला देना आवश्यक 
है; इससे, संसारके सब व्यवहारोंमे, मनुष्योमे परस्पर प्रेम 
और मैत्री और एक दूसरेकी सहायता, होती है। (३) 
अभिकायंकी शिक्षा; अब तो घर-घरमे दियासडाई रहती है; 
सो वर्ष पहिले, जब भारतमे, विदेशोंसे, दियासलाई नहीं 
आयी थी, तब प्रत्येक गहमे स्त्रिया, बड़े यत्नसे, कुछ-न-कुछ 
अग्नि, मिट्टीकी बोरसीमे, चोबीसों घंटे बनाये रहती थीं; 
यदि बुत गयी, तो पड़ोसिनसे प्रार्थना करना पड़ता था। 
अमिहोत्रकी वेदिक विधिका एक कारण यह भी रहा होगा; 
अन्य कारण जो कुछ हों । चकमक पत्थर और लोदेसे, तथा 
शमी काके टुकड़ाकी रगड़से, पिले आग बाली जाती थी; 


२२ 


# जय भगवंत अनंत. अनामय । अनघ अनेक एक करुनामय ॥ % 


अब भौ, जंगलोंमे रहनेवाले मनुष्य, जिनको दियासंलाई 
दुलभ है, उन्हीं उपायोंसे काम लेते हैं | (४) इन सबके 
साथ, संध्योपासन सिखाना चाहिये; सविता सूर्य रूपी परमात्माका 
सम्यक्‌ ध्यान करना; 'सं-्ध्या तथा दिन और रातकी जब 
“सं-धि? मेल, हो, सूर्योदय और सूर्यास्तका समय भी «संध्या? 
शरीरको पवित्र करके, बनेतक नहा धोकर, दोनो समय, नहीं 
तो सबेरे अवश्य ही, मनको चारो ओरसे खींचकर, जगत्‌को 
प्राण और प्रकाश देनेवाले आदित्यनारायणका ध्यान करना, 
और गायत्री मंत्रके जपके द्वारा प्राथना करना कि हम सत्र 
मनुष्योंको सद्बुद्धि दीजिये । 


इन चार रिक्षाओंकी पहुँच बहुत दूरतक है। शोचकी! 
सदाचारकी, ( ज्ञान-)अग्नि-कार्यकी, परमात्मोपासनाकी, 
पराकाष्ठा योगशास्त्रमें दिखाई है । ब्रह्मचारी अवस्थामे सीसे 
हुए इन कायसे, गहस्थ ओर वन्य आश्रमोमें बहुत लाभ 
होता है, और सन्यासाश्रममें इनका पूरा विकास और फल । 


गर्भाष्टमेऽब्दे कुर्वीत ब्राह्मणस्य उपनायनं, 
गर्भाद्‌ पुकाद्शे राज्ञो, गर्भात्‌ तु द्वादशे विशः । 
ग्रह्मथचंसकामस्य कार्य विप्रस्य पंचमे, 
राज्ञो बलार्थिनः षष्ठे, वेश्यस्य इहाथिनेऽष्टमे । 
(२ । ३६-३७ ) 


विशिष्ट बुद्धिमान्‌ ज्ञानप्रधान ब्राळकका उपनयन, पाँचसे 
आठ वर्षतककी अवस्थामे करना चाहिये; शूरवीर बलवान्‌ 
क्रियाप्रबानका छः से ग्यारहतक; संग्रहृशीछ, रुपये पैसाका 
लेखा रखनेमे, गणितमे, चतुर, इच्छाप्रधानका आठसे 
बारहतक । 


क्या खानापीना चाहिये, तथा कितना और केसे, यहद 


भी सिखाना) माता) पिता, आचार्यका आवश्यक कर्तव्य दै । 
शुद्ध अन्न, जल, वायुके सेवनसे शरीर भी और चित्त भी स्वस्थ 
और प्रसन्न रहता है । गीतामे तीन प्रकारके आहार, सात्विक) 
राजस, तामस, ओर उनके गुण और दोष बताये हैं। 
आयुवेद्मे दिनचर्या, रात्रिचर्या, ऋषुचर्यापर बहुत उपदेश 
किया है । ज्यों-ज्यों शिष्यका वयस्‌ और बुद्धि बढ़े त्यों-त्यों 
इस सबका उपदेश उसको देना उचित है; विशेषकर ब्रह्मचर्य- 
के नियमोका । 


गुरुको चाहिये कि शिष्यकी स्वाभाविक प्रकृति और 
रुचिको जाँचता रहै; यदि ज्ञानप्रधान दै तो विद्योपजीवी 
ब्राह्मणकर्मोपयोगी शिक्षा; यदि क्रियाग्रधान। तो क्षत्र- 
बृच्युपयोगी; यदि इच्छाप्रधान, तो वैश्यव्यापारोपयोगी । 
समावदन कर्मके समय, विद्यार्थीके वर्णका निर्णय आचार्य कर 
दे । इस प्रकारसे बालकों और युवाओंको शिक्षा देनेसे 
आजकालकी जीविकासंबंधी जो घोर समस्याएँ हैं, वे सब 
उत्तीर्ण हो सकती हैं । 


इस विषयपर, तथा इससे सम्बद्ध अन्य बहुतेरे 
विषयोंपर, अपने हिंदी, अंग्रेजी, संस्कृत ग्रथोमे बहुत 


- बिस्तारसे लिखा है, और यह दिखानेका यत्न किया है 


कि भगवान्‌ मनुके सिद्धांतोंके अनुसार, ( “कर्मणा वर्णः, 
वयसा आश्रमः?” ) अतिविकृत हिंदूसमाजकी व्यवस्थाका पुनः 
संस्करण ओर जीर्णोद्धार करनेसेश आजकालकी बहुपरिवर्तित 
दशामे भी, हमारी कठिनाइयाँ और दुःख बहुत कुछ दूर 
किये जा सकते हैं। 3“ 


ॐ सर्वस्तरतु दुर्गाणि, सर्वो भद्राणि पझ्यतु, । 
सवेः सद्बुद्धि आम्लोतु, सवः सर्वत्र नंदतु । ॐ 


कपटसे मित्रता टूट जाती हे 


जलु पय सरिस बिकाइ देखहु प्रीति कि रीति भलि। 
_ बिलग होइ रसु जाइ कपट खटाई परत पुनि ॥ 
प्रीतिकी सुंदर रीति देखिये कि जल भी [ दूधके साथ मिलकर | दूधके समान भाव बिकता है, परंतु 
फिर वह कपटरूपी खटाई पड़ते हो पानी अलग हो जाता है ( दूध फट जाता है ) और खाद ( प्रेम ) जाता 


यूता है | 


MS CH --- 

इस समय देशके अंदर शिक्षासम्बन्धी कई प्रकारकी 
बिचारघाराएँ चल रही हें । अभी हालमें ही हम आज्ञाद 
हुए हैं और यह स्वाभाविक है कि शिक्षाके सम्बन्धमे कई 
प्रकारके प्रयोग किये जायँ, कई विचारधाराएँ चलें। इस 
बातका निश्चय कर लेनेके पहले कि हमको किस रास्तेपर चलना 
है, हमको चाहिये कि हर तरहकी संस्थाओको हम देखें और 
देख-सुनकर अपना निश्चय करें । मैं समझता हूँ कि 
अधिकाश बिद्यालय, जो पहलेसे चलते आ रहे थे; वह अपने 
ही रास्तेसे चल रहे हैं। उनमें अभी बहुत कुछ परिवर्तन नहीं 
हो पाया है | एक दूसरा ढंग है, जिसके अनुसार गांधीजीके 
बताये रास्तेसे आज विद्यालय बुनियादी तालीमके नामसे 
चलते हैं और चलाये जा रहे हैं । में तो यह मानता हूँ. कि 
चाहे जिस तरीकेसे हो, जो कुछ थोड़ी-बहुत बिद्या हमारे 
बच्चे और बच्चिश्रोंको इन अनेक प्रकारकी संस्थाओंद्वारा 
मिल रही है, वह उनके लाभके लिये ही हैं और उससे देश- 
का भी लाभ ही होगा । कोई एक ही तरीका अख्तियार कर 
लेना शायद हमारे देशके लिये अच्छा भी नहीं है । इतने 
प्रकारके प्रयोग होते रहे हैं। हम देखें कि किससे कितना 
लाम हमको पहुँच रहा है । इसलिये मैं जहाँ जाता हूँ. और 
जिन संस्थाओंको देख सकता हूँ, चाहे उनमें किसी भी पद्धति- 
से काम हो रहा हो) मैं उनको अपनी ओरसे प्रोत्साहन ही 
देता हूँ और में चाहता हूँ कि हमारी शिक्षापद्धति ऐसे ढंगसे 
बनायी जाय) जिसमें देशका कल्याण हो । देशका कल्याण तभी 
हो सकता है, जब हमारे यहाँके छोगोंका चरित्र ठीक हो जाय । 
जिन संस्थाओंमें बच्चोंके चरित्रकी ओर ध्यान दिया जाता है; 
उन संस्थाओंका मैं बहुत आदर करता हूँ । पहले जो शिक्षा- 
संस्थाएँ देशमै हजारोंकी तायदादमें कायम हो गयीं और जो 
आज भी चल रही हैं, उनमें एक बड़ी त्रुटि यही हैं, उनको 
कुछ इस तरीकेसे चलाया जाता है; जिसमें छड़कोंकी बौद्धिक 
उन्नति तो होती है, उनका दिमाग तेज होता है, उनको 
विद्या भी मिल जाती है, मगर उनका शरीर कमज्ञोर पड़ जाता 
है और उनके चरित्रकी ओर ध्यान नहीं दिया जाता । ऐसा 
समझा जाता है कि चरित्र खुद-ब-खुद बन जाता है। यह तो 
हमारी संस्कृतिका और हमारे घरोमें जो शिक्षा मिलती है, 
उसका फल है कि कुछ-न-कुछ चरित्र देशके लोगोमै आज 
भी है और हम यह कह सकते हैं कि हम बिल्कुल चरित्रसे 
खाली नहीं हैं । मगर शिक्षालयोंमें यदि चरित्रकी ओर 

अधिक ध्यान दिया जाय तो इसमें कोई शक नहीं है कि देश- 
की और भी अधिक तरवकी हो । आज हमारी सबसे बड़ी 
कमज़ोरी यही देखनेमें आती है कि हम चरित्रसे गिरे हैं और 


आज जितनी शिकायतें आप खराज्यप्रासिके बाद सुनते हैं; 
उनपर कुछ विचार करके देखा जाय तो चरित्रंकी कमी ही 
उनकी जड़में है और चरित्रकी कमज्ोरीके कारण ही ये 
शिकायतें सुननेमें आती हैं । इसडियि मैं चाहता हूँ और मेरी 
ऐसी इच्छा और आशा है कि सभी शिक्षालयोंमें चरित्रपर 
अधिक-से-अधिक ध्यान दिया जाय) जिसमें वहाँ विद्याभ्यास- 
का. काम भी हो और चरित्र-निर्माणका भी और इस तरह 
शिक्षालय देदाके अंदर विद्वान्‌ और चरित्रवान्‌ सत्री और 


मैने यह भी देखा कि सभी जगहोंपर--न केवल 
शिक्षाल्योमे---ब्रल्कि अन्य संस्थाओंमें भी, खेळपर आज बहुत 
ज़ोर दिया. जाता है और उनके प्रोत्साइनके लिये बहुत 
आयोजन किये जाते हैं । यह अच्छी चीज्ञ है और मैं इसकी 
शिकायत नहीं करता हूँ | इन खेलोंसे कुछ शरीर अच्छा 
रहता है और लोगोंमें एक साथ मिलकर काम करनेकी आदत 
पड़ती है तथा उनके मनपर और चरित्रपर मी असर पड़ता 
है । इसलिये वह ठीक है । मगर हम चाहते हैं कि इसपर ध्यान 
रक्खा जाय कि इन खेलोंमें कई खेळ ऐसे हूँ, जिनको पीछे लोग 
छोड़ देते हैं तो दारीरपर उसका बुरा असर पड़ता है। 
इसलिये कुछ ऐसी भी चीज़ बच्चाको देनी चाहिये, जिससे 
उनके शरीरपर उनके जीवनके अन्तिम समयतक बुरा असर 
नहीं पड़े और जिससे वे अपना स्वास्थ्य ठीक रख सकें । मैने 
जहाँतक सोचा है और देखा है, मैं समझता हूँ कि आसनकी 
पद्धति, जो हमारे देशमै प्रचलित थी, उससे शरीर और 
स्वास्थ्य बना रहता है और साथ ही-साथ उसमें खर्च भी नहीं 
है । उसमें काई ज्यादा आयोजनकी ज़रूरत नहीं है और उससे 
चरित्रपर ओर विदोष करके अपने मनको संयमित रखनेमें 
बहुत असर पड़ता है । इसलिये मैं चाहूँगा. कि बच्चोंको 
खेल-कूंदमे प्रोत्साहन दिया जाय; मगर ऐसा भी कुछ प्रवन्ध 
कर लिया जाय कि प्रतिदिन सबेरे दस मिनट, पंद्रह मिनट 
इनसे आसन करा लिया करें तो में समझता हूँ कि उससे 
उनका शरीर और स्वास्थ्य ठीक रहेगा और उनका मन भी 

# जय निर्गुन जय जय गुनसागर । सुख मंदिर छुंदर अति नागर ॥ # 


काबूमें आ जायगा और जो मनकी चञ्चलता रहती है; वे 
उसे बहुत कुछ बशमें कर लेंगे | इसलिये में चाहता हूँ, 


विद्याल्योंमें जितने आयोजन होते हैं, उनमें आसनको भी 


सम्मिलित करनेका प्रयक्ष करें और उसमें अगर प्रोत्साहनकी 
ज़रूरत हो तो प्रोत्साहन भी दे । जिस तरह अन्य विषयोंके 


लिये इनाम बांटे जाते हैं और बच्चोंकों प्रोत्साहन दिया 
जाता दै; उनमें अगर हम आसनको मी शरीक करेंगे तो हम 
देखेंगे कि इसका कितना अच्छा असर : दारीरपर होता है। 
यह ऐसी चीज़ है जो करने योग्य है । इसळिये मैंने देशके 
सामने इसे रख दिया है। 

समाजसेवाका आध्यात्मिक साधनामय स्वरूप 


( लेखक--माननीय श्रीरंगनाथ रामचन्द्र दिवाकर, राज्यपाल, बिहार-श्रदेश ) 


आध्यात्मिक साधनाका सनातन उद्देश्य हँ--आम्यन्तरिक 
उस परमोच्च निर्विकार स्थितिको प्राप्त करना, जहाँ व्यष्टिगत 
चेतना समष्टि-चेतनामें लीन हो जाती दै। यह स्थिति हमारी 
साधनाका वाञ्छित फळ है | यह एक प्रकारका शाश्वत 
आत्यन्तिक परमानन्द है एवं परमा झान्तिकी स्थिति है, 
जिसमें शरीर एवं जीवको स्पर्श करनेवाली धटनाओं तथा 
प्रभावोसे विकार नहीं उत्पन्न होता । यही 'समांधिः अथवा 
परमानन्दकी प्राप्ति है। ऐसी स्थिति केवल कमी-कमी न 
प्राप्त होकर यदि लगातार बनी रहे तो उसे “सहज समाधि? 
कहते हैं | इस दशामें व्यक्ति एक प्रकारसे उभयमुख चेतना- 
शील हो जाता है। आभ्यन्तर शान्तिके निरन्तर स्थिर रहते 
हुए व्यक्तिको अपने शरीर और मनकी क्रिय्राओंका भी शान 
बना रहता है; किंतु इनसे विचलित हुए बिना वह केवल 
द्रशरूफ्से इन्हें केषल दर्पणस्थित प्रतिबिम्बके समान 
देखता है । 


इसे मनुष्य के द्वारा टभ्य मानव-चेतनाकी सबसे ऊँची 
स्थिति कह सकते है | इसे चरम चेतन अवस्था भी कह 
सकते हैं, जहाँ पहुँचकर मनुष्य मार्गमें मिले हुए चेतनाके 
विभिन्न स्तरोंपर एक प्रकारका अधिकार-सा पा जाता है । 


अनादिकालसे चेतनाकी इस स्थितिको पानेके लिये 
उपासना या साधना नामके जो उपाय काममें लाये गये हैं; 
वे सुविख्यात मार्ग, जिनकी स्पष्ट व्याख्या तथा निरूपण हुआ 
दै, योगके इठ; राज) कमं; भक्ति और शान--ये पाँच 
प्रकार हैं। यहाँ में यह देखनेकी चेष्टा करूँगा कि किस 
रूपमैं। किन परिस्थितियोमे और कितनी दूरतक समाजसेवा 
मनुध्यकी इस सर्वोच्च स्थितिको प्राप्त करनेमें सहायक बन 
सकती है | 


उपयुक्त प्रश्नके अन्तरमें प्रवेश करनेसे पहले) में यह 
कह देना चाहता हूँ कि किसी भी व्यक्तिके द्वारा प्रास की 
जा सकनेवाली पूर्वकथित सर्वोच्च स्थितिके दो खरूप हँ-- 
एक तो व्यक्तिगत और दूसरा सामाजिक । व्यक्तिगत स्वरूप 
तो इस नाते स्पष्ट ही दै कि मनुष्यको प्राप्त हो सकनेवाली 
वही सर्वोच्च स्थिति है । अतएव हममेंसे सर्वाधिक महत्त्वाकाड्ली 
व्यक्तिके लिये भी वह संतोषकी वस्तु दै; किंतु ऐसा व्यक्ति 
जहाँ जन्म लेकर बड़ा होता है और जो उपयुक्त वातावरणसे 
उसकी साघनामें सहयोग प्रदान करता है, उंस समाजका भी 
उसपर कुछ अधिकार है । समाजको यह कहनेका पूरा 
अधिकार दै कि उस व्यक्तिको चाहिये कि उसने जिससे जो 
पाया दै, उसको वह भर दे। समाज अथवा मानवजाति 
उससे न्यायपूवंक यह माँग कर सकती है कि उस व्यक्तिको 
दो रूपसे सेवा करनेमें समर्थ होना चाहिये, चाहे तो जहाँतक्र 
वह खयं पहुँचा दै, उसी ध्येयतक दूसरे अधिकारी व्यक्तियों- 
को ले चले; अथवा साधारण मनुष्यकी दृष्टिसे नहों) वर सिद्ध 
पुरुषांकी दृष्टिसे जो सामाजिक भार उसपर आता है, उसको 
वहन करे । सिद्धको उसके कतव्य बताना कुछ अटपटी-सी 
बात लगती है; क्योंकि वह खयं ही नियमोंका मूर्तिमान्‌ स्वरूप 
होता है; फिर भी इस प्रकारकी स्थितिका दिग्दशन करा देना 
आवश्यक दै; क्योंकि यहाँ एक प्रकारका यह भ्रम फैल रहा है 
कि सिद्धिका कोई सामाजिक स्वरूप दै ही नहीं | समाज कह 
सकता है कि “यदि कोई व्यक्ति आभ्यन्तरिक एकतानताका 
आनन्द लेता है, परंतु जिस समाजने उसके लिये यह आनन्द 
प्रास करना सम्भव किया है, उसकी सुधि वह नहीं लेता तो 
समाजको उससे क्या लाभ । वह तो अपनी समस्त पूँजीका 
स्वयं उपयोग करनेवाले धनीके समान है अथवा वह एक 
अफीस-चानेवालेके तुल्य है, जो अपनी पिनकमें पडा हुआ 


* समाजसेवाका आध्यात्मिक साधनामय स्वरूप # 

इस कल्पनामें ही मस्त रहता है कि वह दिव्य आनन्द लूट 
रहा है ।' जो कुछ भी हो, मनुष्य है एक सामाजिक प्राणी 


और वह जो कुछ करता है या नहीं करता, उसके 
सामाजिक स्वरूपका विधि-निषेधकी नीतिपर महत्त्वपूर्ण प्रभाव 
पड़ता हे । इस दृष्टिकोणसे देखनेपर व्यक्ति और समाज 
दोनोंके लिये आध्यात्मिक साधनाके रूपमै समाज-सेवाका 
महत्त्व और भी बढ़ जाता है । इसीसे लोकसंग्रहके छिये भगवान्‌ 
्रीकृष्णने स्वयं कर्तव्यके प्रति सावधान रहनेकी बात गीताके 
तीसरे अध्यायमें कही है | ( देखिये गीता ३। २०-२५ ) 


“समाजसेवा?पदका बडा व्यापक अर्थ है । सम्बन्धित 
ब्यक्ति और व्यक्तियोंको शारीरिक, मानसिक, नैतिक या 
आध्यात्मिक लाभ पहुँचानेकी दृष्टिसे एबं अर्थोपाजनकी 
भावनासे शून्य, समाजके छोगोंके प्रति की गयी किसी भी 
सेवाको हम इसमें गिन सकते हैं । शुद्ध प्रेमसे ही ऐसी सेवाकी 
प्रेरणा मिळती है और बिना किसी बदलेकी आशाके यह सेवा 
केवल सेवाके लिये ही होती है | समाजसेवाके उच्चतम रूपकी 
धुछना उस सेवासे की जा सकती दै, जो माता शिशुको प्रदान 
करती है। ऐसा हो सकता है कि ऐसे व्यक्तियोंको कमी 
कुछ दिया भी जाता हो; किंतु उनका उद्देश्य तो केवल 
सेवा ही करना होता दै, पारिश्रमिक लेना नहीं । श्रमिक 
अपनी मजदूरीका सदा ही अधिकारी है और सबसे बड़ी 
बात तो यह है कि सेवाके लिये उसे जीवित तो रहना है। 
अतः व्यक्तिको कुछ पारिश्रमिक मिलता है या नहीं, इसकी 
अपेक्षा इस प्रसङ्गमै अधिक महत्त्वकी बात यह है कि वह 
किस भावना या वृत्तिसे समाजसेवा करता है । निस्संदेह 
यदि कोई व्यक्ति ऐसी स्थितिमें है कि वह बिना पारिश्रमिक 
लिये समाजसेवा कर सकता दै तो काम बहुत सरळ हो जाता 
है और असंदिग्धरूपसे यह बात सिद्ध हो जाती है कि वह 
व्यक्ति बदलेमें धन पानेका इच्छुक नहीं दै । 


किंतु यह भी सम्भव है कि कोई व्यक्ति धनके अतिरिक्त 
अन्य उद्देश्योंसे सेवा करता हो । कुछ “नाम! और “यद’के लिये 
कर सकते हैं, कुछ “अधिकारप्राप्ति' के लिये और कुछ दूसरे अन्य 
बाह्य उद्देश्योकी सिद्विके लिये | कुछ लोग चलन या प्रथाके 
प्रवाहमें पड़कर भी सेवामें लग सकते हैं या कुछ समाजका 
ऋण उतारनेके लिये । कहना नहीं होगा कि ऐसी कोई भी 
सकाम सेवा आध्यात्मिक साघनाकी सहायक नहीं हो सकती । 


यदि समाजसेवाको सेवा करनेवालेकी आध्यात्मिक 


उन्नतिका एक द्वार बनाना है तो यह नितान्त आवश्यक है कि 
उसमें कोई और सूत्र न नँधे हों । ऐसी सेवाका प्रवाह समग्र 
मानवताके साथ एकात्मताके बोध और प्रेमसे होना चाहिये । 
वास्तवमें ऐसी स्थितिमें तो .प्रेम एकात्मतासे भी बहुत कुछ 
अधिक दै। उदाहरणार्थ माता शिशुके लिये अपनेको सोलहों आने 
बलिदान कर सकती है; किंतु अपने लिये नहीं । मनुष्य 
अपने ही लिये अपना जीवन उत्सर्ग नहीं कर सकता; क्योंकि 
फिर तो बलिदानके उद्देश्यपर ही पानी फिर जाता है। 
किंतु प्रेमप्रेरित सेवामें मनुष्य दूसरे ब्यक्ति या व्यक्तियोंके लिये 
अपना जीवनतक दे सकता है । अतः ऐसी स्थितियोंमें 
एकात्मताके बोधसे भी कुछ अधिक विशेषता रहती है । 
जो हो; इतना स्पष्ट है कि उच्चतम प्रकारकी समाजसेवा प्रेम- 
प्रेरित होती है और इसकी दृष्टिमे कोई भी मूल्य चुकाना 
महँगा नहीं, चाहे वह पूणोत्सर्ग हो-सब कुछ स्वाहा कर 
देना ही क्‍यों न हो । 


माके सम्बन्धमे शिशुके लिये एकात्मताकी भावना 
स्वाभाविक होती दै, वह किसी साधनाकी अपेक्षा नहीं रखती; 
पर किसी औरको तो दुसरेके प्रति प्रेम जागरित करना पड़ता 
है और धीरे-धीरे इस बातको सीखना और हृदयङ्गम करना 
होता दै कि समी जीव एक हैं । मानवताके साथ एकात्मताका 
बोध केवल ऐसी ही साधनाका परिणाम हो सकता है । बस, 
इसी अवस्थामें मनुष्यका समाजके साथ एकीकरण हो जाता 
है तया वह यह अनुभव करने लगता है कि समाज और वह 
दो भिन्न सत्ता नहीं हैं | यह स्थिति फिर स्वार्थकी एकताको 
जन्म देती है और इस ऊँची अवस्थाको प्राप्त पुरुष जो कुछ 
भी करता दै, वह स्वयमेव उच्चतम दृष्टिसे आध्यात्मिक 
होता है । 


गीता ऐसे व्यक्तिको सब प्राणियाँका, सारे संसारका 
भला करनेवाला बतलाती है--'सरवभूतहिते रतः? । इस प्रकार 
सबके साथ अपनी एकता स्थापित करनेवाले व्यक्तिकी 
दो अवस्थाओंका वर्णन ईशावास्योपनिषद्‌ करता है । 'जो 
पुरुष सब प्राणियांको आत्मामें देखता है और आत्माको 
सब प्राणियोंमें देखता है, वह निर्भय हो जाता दै और अपनी 
रक्षा करनेकी कोई भी चिन्ता नहीं करता ।?* दूसरी अवस्था उस 


१. यस्तु सर्वाणि भूतान्यात्मन्येवानुपञ्यति । 
सर्वभूतेषु चात्मानं ततो न विजुगुप्सते ॥ 


( ० ड० इ ) 

* जय इंदिरारमन जय भूघर | अनुपम अज अनादि सोभाकर ॥ # 


व्यक्तिकी है, जिसने पूर्ण एकता स्थापित कर छी है.। “जिस 
महापुरुषकी दृष्टिमे सब भूत-प्राणी उसीके अपने स्वरूप हो 
चुकते हैं और जो केवल एकको ही देखता है, उसके लिये 
कौन-सा मोह और शोक रह जाता है । अर्थात्‌ वह समस्त 
भ्रमो तथा दुःखोंसे परे पहुँच गया है ।?' 

यह आास्तवमें आध्यात्मिक अनुभूतिकी चरम सीमा है । 
दूसरेकी प्रेमजन्य निःस्वाथ॑ सेवासे आरम्भ करके 
यह स्थिति क्रमशः प्राप्त की जा सकती है । निःस्वार्थ समाज- 
सेवाके मार्गमें मनुष्य जितना ही आगे बढ्ता है, उतनी ही 
समस्त मानवसमाजके साथ एकताकी अनुभूति भी उसके 
निकट होती जाती है । 

क्रमश; व्यक्तित्वका लोप होकर विश्वैकात्मताकी झलक 


मिलने लगती है । फिर तो जो कुछ किया जाता है, वह 
हमें एक पग उस ओर ले चलता है, जहाँ सर्वव्यापीकी 
सवंकालीन उपस्थितिका भान होता रहता है तथा उसके प्रति 
समर्पण होता रहता है । मानवताको  परमात्माके प्रतिबिम्बके 
रूपमें देखकर इसी क्रमसे कोई भी उस उच्चतम स्थितिको प्राप्त कर 
सकता है । परमात्मा हमसे इस वातकी अपेक्षा रखता है कि प्रीति- 
युक्त सेवा तथा पूर्ण बलिदान करते-करते हम अपनेको मिटा दें । 
तब हमारा अपना अस्तित्व एकदम विलीन हो जायगा; पर हम 
सच्चिदानन्दमय परमात्माके रूपमे अपनेको पायेंगे । साधारण 
समाजसेवाके कार्योसे आरम्भ होकर उचित पथप्रदर्शन मिलने- 
पर ऐसी वस्तु बन सकती है, जो मनुष्यको ऊँचा चढाते- 
चढ़ाते उस स्तरतक ले जा सके, जो मनुष्यद्वारा प्राप्य 
ऊँची-से-ऊँची आध्यात्मिक स्थिति है । 


——= e+ — 


रामायण ओर महाभारतकी कथाओंमें पोषण देनेकी अट्ट सामर्थ्य 


( लेखक---माननीय श्रीकन्हैयालाल माणिकलाल मुन्शी, राज्यपाल, उत्तरप्रदेश ) 
जैसे सिंह-शावक जंगलमें विचरता है, वैसे ही--उसी निर्भयतासे बालकको घरमै विचरने देना चाहिये । डके 
उभरते हुए जोशको दबा देना तो बड़ा पाप है । उसको समझनेकी कला माता-पिताको हस्तगत करनी चाहिये । 


बाळकोंको कोई दूसरा गढ़ नहीं सकता । उनको तो उनकी कल्पना गढ़ सकती है । इस कल्पनाको उत्तेजित 
करना मा-बाप और गुरुका काम है । और उनको उत्तेजना मिलती है केवल कहानियोंके कहनेसे | उनको कहानी कइनेसे ही 


खरी शिक्षा मिल सकती है । 


इसी कारणसे हमारे माता-पिता बालकपनसे ही कथा-चार्ता कहते आये हैं । रामायण और महाभारतकी कथाका यही 
माहात्म्य है । जिस बालकको माताने ये कथाएँ सुनायी होंगी, वही संस्कारी बालक होगा । 


किंतु आज माताओंको इन कथाओंके कहनेकी फुरसत नहीं है । किसीको फुरसत है तो उसे कहानी कहनेकी कला 
सीखनेकी परवा नहीं है; और यदि परवा भी हो तो महाभारतकी कथा जाननेकी और कहनेकी शक्ति नहीं है । 


मैं अपना अनुभव आपसे कहता हूँ । महाभारत और रामायणकी कहानियोंके सुननेसे बालकको जो मनुष्यत्व प्राप्त 


होता है» उसे देनेकी सामर्थ्यं अर्वाचीन शिक्षा-पद्धतिमें नहीं है; 


सामर्थ्यं है--सभी कालमें और सभी वयमें । 


क्योंकि इन कथाओंमें मनुष्य-हृदयको पोषण देनेकी अटूट 


| पणणण'“--्कहेकळ oo 


होनहार 
तुलसी abi भवतन्यता तैसी मिलइ सहाइ । आपुन आवइ ताहि पहि ताहि तहाँ लै जाइ ॥ 
तुलसीदासंजी कहते हैं---जैसी भवितव्यता ( होनहार ) होती है, वैसी ही सहायता मिल जाती है । या 
तो बह आप ही उसके पास आती है, या उसको वहाँ ले जाती है । . 


-०५९७०४0-०--- 


१. यक्त सणि भालेको क मासा खस राणा यसिन्‌ सर्बोणि भूवान्यात्मैवाभूदिजानत: । तत्र का मोहः ऋः शाह एहमनुपश्यतः ॥ 


(३४३० उ० ७ ) 


( लेखक--माननीय बाबू श्रीप्रकाशजी, राज्यपाल, मद्रासप्रदेश ) 


मन्थराने यह कहकर अपनी परोपकारिता और निःखार्थता- 
का प्रमाण उपस्थित किया कि “चेरी छाडि कि होडब रानी’, 
और अपनेको स्वामिनीभक्तिपरायण एवं भरतके सम्बन्धमें 
अत्यन्त परोपकारी बतलाते हुए भी इसमें संदेह नहीं कि 
उसने बड़ा भीषण काण्ड संसारमें रच दिया और साथ ही 
अपनेको सदाके लिये कुबिख्यात कर दिया । सर्वाधिकारी 
लोकतन्त्रात्मक शणराज्यके सदस्य होते हुए, हममें कोई भी 
अपने सम्बन्धमें मन्थराकी तरह यह नहीं कह सकता कि हम 
जिस अवस्थामें उत्पन्न हुए हैं, उसी अवस्थामै जीवन व्यतीत 
करके मृत्युको प्राप्त करेंगे । गणतन्त्रकी यह विशेषता है कि 
कोई भी किसी भी कामके लिये किसी समय आमन्त्रित किया 
जा सकता है ओर वह इस कामको करनेसे इनकार भी नहीं 
कर सकता । 

यदि हमारे किसी कामका परिणाम अनर्थ हुआ तो 
मन्थराकी तरह इम निदोष, स्वार्थरहित भी अपनेको ठहरा 
नहीं सकेंगे । आजके समाज-संघटनके मूल सिद्धान्तोमै और 
पुराने विचारोंमें यह बड़ा भारी अन्तर है। इस कारण हम 
सब बातोंके लिये स्वयं उत्तरदायी हो जाते हैं | अब हम 
दूसरोंको दोष नहीं ही दे सकते । उल्टे दूसरोंके दोष अपने 
ऊपर ले लेना पड़ता है । हम सबका यह अभ्यास हो गया 
था कि अपने दोषोंके लिये भी दूसरोंको उत्तरदायी बतला 
दें और कोई दूसरा न मिले तो शासनको दी बुरा कहें और 
उसीको सब बुराइयोंका कारण सिद्ध करे । 

अब हम--हममेंसे प्रत्येक व्यक्ति--शासनमें बराबर 
अधिकारी हैं । हाँ, हम अधिकारका दुरुपयोग करें और दल- 
बंदियोंमें पसे अथवा किसी कारण अपनेको विवश मानकर सार्व- 
जनिक कायांमें रस न लें और अपने समाजका काम बिगड़ता हुआ 
चुपचाप देखते रहेँ, तो भी दोष अपना ही है, दूसरोंका नहीं। 
ऐसी अवस्थामें हम सबको कुछ सोचना होगा, समझना 
होगा, अपनेको सम्हालना होगा, हर पगपर अपना समुचित 
कर्तव्य विचारना होगा और अपनेको सचाईके साथ विश्वास 
दिलाना होगा कि हम ठीक मार्गपर ही चल रहे हैं, कोई 
अनुचित कार्य नहीं कर रहे हैं। | 

पर शताब्दियोंकी दुर्व्यवस्थाके फलस्वरूप, अपने खराज्य- 
को खो देनेके कारण, आध्यात्मिक और लौकिक- -हर प्रकारसे 


दूसरोके अधीन हो जानेके कारण; हममें वह आत्मसम्मान 
नहीं रह गया जो कि हमें अपने दोषोंकों देखकर उन्हें दूर 
करनेके लिये प्रवृत्त कर सकता । यदि आज भी इसी कुत्सित 
विचारधारासे हम काम करेंगे तो हम अपने ऊपर बड़ा १ 
भारी संकट बुलायेंगे । हमें अब सतक हो जाना है । 

हमारी खराबीका लोत कहाँ दै, इसका हमें पता 
लगाना चाहिये और वहींसे उसे ठीक करनेका भी प्रयत्न करना 
चाहिये । खोत वहीं हो सकता है, जहाँसे हमारा जीवन 
आरम्भ होता है और वह है हमारा घर । चाहे मिस मेयो आदि 
बिदेशी समालोचकोंसे हम कितना ही बुरा क्यों न माने, सच 
बात तो यही है कि हमारे घरकी इस समय बड़ी ढुव्यंवस्था 
है । अवश्य ही यदि कोई हमारा दोष निकालता है तो हमें 
बुरा लगता है । बुरा लगना पहले ठीक था; क्योंकि जबतक 
हमारे देशमें स्वराज्य नहीं था, हम यह अवश्य समझते थे कि 
समालोचक हमारा उपहास कर रहे हैं; पर अब हम स्वतन्त्र 
हैं, हमें समालोचकोंकी नीयतकी कोई चिन्ता नहीं करनी 
है। हमें तो अपनेको ठीक करना है । 

बालक-बालिकाओंसे मुझे एक-दो बात कहनी है और 
वही मैं यहॉपर कहना चाहता हूँ । अवश्य ही आपलोगोंको 
अपने घरसे असंतोष होगा । सभी बालक-बालिकाओंको 
असंतोष रहता है। अगर आपको भी हो तो कोई आश्चर्य 
नहीं है । असंतोष इसी कारण हो सकता है कि अपने घरमें 
कुछ दोष आप पाते हैं। अब आप सोचिये कि दोषकी 
कुछ जिम्मेदारी आपके ऊपर भी तो है। क्या आप 
पूर्णतया निर्दोष हैं ! प्रशन पूछते ही आपको ठीक उत्तर मिल 
जायगा; क्योंकि अपनेसे अपनी निजकी कोई बात छिपी नहीं 
रहती । आपको अपने दोष माळूम हो जायेंगे ओर आप 
अनुभव करेंगे कि उन्हींके कारण बह स्थिति पैदा हो गयी दै, 
जिसकी आपको शिकायत है । 

ऐसी दशामें आपका फौरन महद कर्तव्य हो जाता है 
कि ऐसे दोषोसे अपनेको आप मुक्त करे और साथ 
ही और लोगोंको भी अपने-अपने दोषोंसे मुक्त होनेमें 
सहायता दें। पहली वात तो यह है कि आपको सबसे सहानुभूत्ति 
रखनी होगी । सबके भावोंका आदर करते हुए ऐसा प्रयक्ष 
करना होगा कि आपसे किसी दूसरेको कोई ऐसा कष्ट न 


२८ + सर्ब सर्वगत सर्व-उरांळयं । बॅसलि खंदा इंम कहद परिपालय ॥ % 


TS 


हो, जिससे परहेज किया जा सकता है । जहाँ हमने अपने 
घरबालोंके भावोंका आदर करना शुरू किया, वहीं हम देखेंगे 
कि बाहरके सब लोगोंका भी हम आदर करने लगे हैं । 
जब हम घरपर एक दूसरेकी सहायता करनेका सद्भाव रकखेंगे, 
तब हम बाहर भी ऐसे ही सद्भावासे सब कार्य करेंगे | 

आप अपने घरको देखिये । आप पायेंगे कि वहाँ बड़ी 
दुव्यंबस्था रहती हे । सब चीजें सब जगह बिखरी पड़ी रहती 
हैं | सब कोई सबको दोष देता है, पर अपनेको नहीं देता । 
वह यह नहीं देखता कि इस ढुव्यवस्थामै वह स्वयं भी बड़ा 
सहायक हे । सब बालक-बालिकाओंसे मेरा आग्रह है कि 
घरपर वे सब चीजें कायदेसे सँवारकर रक्खा करें । वे चाहेंगे 
तो सारा घर स्वच्छ और सुन्दर बना रहेगा। यह 
मामला कोई गरीत्र-अमीरका नहीं है । बड़े-बड़े अमीरोंके 
घर ढुर्व्यवस्थित रह सकते हैं और रहते हें । कितने ही 
गरीबोंके घर स्वच्छ और सुव्यवस्थित रह सकते हैं और हैं । 

हमारे घरोमें झठ़ बहुत चलता है । मुझे यह कहनेमें कोई 
भी संकोच नहीं है । प्रायः हम एक दूसरेसे गलत बातें कहते 
रहते हैं । चालाकीसे व्यवहार करनेकी फिक्रमें रहते हैं। 
ठीक बातें हम दूसरोंसे छिपाते रहते हैं | हम मक्कार हो गये 
हें । इसीसे संसारमै हमारा आदर नहीं रह गया । हमारी 
बात कोई नहीं मानता । हम कहते हैं कुछ और करते हैं 
कुछ और । वादा करते हैं और उसे पूरा नहीं करते । 
नमूनेके लिये एक किस्मकी वस्तु दिखलाते हैं और पीछे माळ 
दूसरी किस्मका भेज देते हैं । संसारमै ऐसी अवस्थामें हममेंसे 
न किसी व्यक्तिका न किसी समुदायका मान हो सकता है । 
हम बाहरकी दुनियामें ऐसा व्यवहार इस कारण करते हैं कि 
इम घरमै भी ऐसा करते हैं और बाहर हम ऐसा करनेके 
लिये सिखलाये भी जाते हें । बालक-बालिकाएँ इससे परहेज 
करें । आप देखिये कि सारा संसार ही बदल जाता है, 
जब हमारा व्यवहार शुद्ध और सरल होता है । 

नियन्त्रण, नियमन, संयम आदिकी कमी चारों तरफ 
हो रही है । इसकी शिकायत सत्रको है । कोई अपनेको दोष 
नहीं देता । सब कोई दूसरोंको दोष देते हैं, पर दोष तो 
अपना ही है । हम घरपर किसी प्रकारके नियन्त्रणसे अपनेको 
बद्ध रखना पसंद नहीं करते । यदि बहाँपर इसे रखने लगेंगे 
तो सब जगह उसका पालन करेंगे । अगर घरमै झगड़ा 
नहीं करेंगे तो बाहर झगड़ा करनेकी प्रवृत्ति हमारी कभी 
न होगी | पुछिस और विद्यार्थीकी यदि मुठभेड़ होती है 


तो कारण यही है कि घरपर हम सब सदा एक-दूसरेपर 
आघात करते रहते हैं । अपना दोष न देखकर दूसरोंके ही 
दोष देखते रहते हैं | अपने ही लिये अच्छा स्थान खोजते हैं । 
दूसरोसे कोई सहामुभूति नहीं रखते । भोजनके लिये हम 
समयका पालन नहीं करते । यह विचार ही नहीं करते कि 
माता भोजन लेकर बैठी होगी और हमारे टीक समयसे न 
पहुँचनेके कारण चिन्तित होगी । अगर हम भोजन बँधे 
समयसे करने लगें तो हम सब काम ठीक समयसे करने 
लगेंगे । इस सम्बन्धमे बड़े-बड़े व्याख्यान देनेकी कोई 
आवश्यकता नहीं है । आप सब लोग यह तय कर लीजिये 
कि हम भोजनका समय निर्धारित कर उसका सदा पालन 
करेंगे । देखिये, संसारमै व्यवस्था-ही-व्यवस्था हो जायगी । 
कहीं कुछ गड़बड़ी ही न रह जायगी। इसे आप दिल्लगीकी 
बात मत समझियेगा । चाहें तो प्रयोग करके देख लीजिये । 

सबको इस बातकी शिकायत रहती है कि खर्चा नहीं 
चलता । थोड़ा सोचिये कि खर्चा क्यों नहीं चलता । 
केसी चीजोंपर खर्चा होता है १ भोजन-वसनपर विशेषकर 
खर्चा होता है । क्या आप सब लोग अपने घरकी इस बातमें 
सहायता करते हैं कि खर्च कम हो--जितनी घरकी आमदनी 
हो, उससे काम चल सके ! मैं बाळक-बालिकाआंसे यही 
कहूँगा कि यदि आप सब भोजन ठीक समयसे करेंगे तो 
जो दिनभर लकड़ी चूल्हेमें जलती रहती है, वह कम हो 
जायगी । भोजन भी ठीक तरह बना हुआ मिलेगा और 
भोजन बनानेकी जिम्मेदारी जिनकी दै, उन्हें भी समय 
मिलेगा कि सीना-पिरोना आदि जरूरी काम करके घरका खर्च 
बचा सकें । साथ ही अगर आप सब इस बातकी फिक्र 
रखियेगा कि कपड़ोंको ठीक तरह तह करके बराबर रक्खें और 
लड़ियाकर इधर-उधर न फेंकते रहें तो आप देखेंगे कि 
कपड़ा बहुत दिन चलेगा और इससे भी खर्च बचेगा। 
खानेमें और कपड़ोंमें जो अधिक खर्च होता है, जिसके 
कारण परेशानी रहती है, वह सब कम हो जायगा । 


सच्ची बात तो यह है कि सारी खराबी हमारे घरमें ही 
है । घरसे ही वह शुरू होती है और चारों तरफ फैलकर 
समाजको बिगाड्ती है । बालक-बालिकाओ ! आजके संसारमें 
आपकी बड़ी जिम्मेदारी है । आगेका भारत वेसा ही होगा, 
जैसा आपलोग अपने जौवनसे उसे बनायेंगे । बकवाद 
करना छोड़ दीजिये । एक-दूसरेकी बुराई करना छोड़ 
दीजिये । अपने-अपने कामसे मतलब रखिये । इसकी फिक्र 


% बैष्धीके जीवननिंमोणमे माता-पिताकी दायित्वे # 

रखिये कि दूसरोंको अपमेसे यथासम्भव आराम मिले, अथबा 
कम-से-कम कष्ट पहुँचे । समीकी सहायता करनेको उद्यत 
रहिये । दूसरोंको अच्छा समझिये; बुरा नहीं । माता-पिताके 
सच्चे सहायक होइये, उनके निन्दक नहीं । यदि उनमें 
कोई कमी पाइये तो अपने कामसे उसे पूरा कर दीजिये । 


यदि आप अपना काम ठीक तरह करते हैं तो आप सब 
देशभक्त हैं । यदि अपने कामकी तरफ़से आप उदासीन हैं 
तो आप सब देशद्रोही हैं । देखनेमें आप बहुत छोटे हैं, 
पर वास्तवमै आप बहुत बड़े हैं । जो लोग देशभक्तके नामसे 
प्रसिद्ध हैं, वे ही देश-भक्त नहीं हें, आप सत्र देशभक्त हैं । 
हाँ, शते यह है कि अपने संकुचित अथवा विस्तृत क्षेत्रमै 
आप अपने कर्तव्यका पालन करते रहें | सब लोग किसी 
तथाकथित बड़े पदपर नहीं पहुँच सकते । पाँच वर्षो्मे 
३६ करोड़की जनसंख्यामें केवळ एक ही व्यक्ति राष्ट्रपति हो 
सकता है । हमें अपने दिलको तोइनेकी आवश्यकता नहीं; 
यदि हम राष्ट्रपति नहीं बनाये जा रहे हैं। हमें अपने कामको 
छोड़नेकी आवश्यकता नहीं है, यदि हमारी व्यर्थकी 
महत्त्वाकाङ्का पूरी नहीं होती । यदि हम अपने क्षेत्रमै ठीक 
तरह काम करेंगे तो वहाँपर हम राष्ट्रपतिके ही तुल्य होंगे और 


—— Se 


जिम श्त्रेगोंसे हमारा सम्पर्क है, उनके आदरके उतने ही 
अधिकारी होंगे जितने कि सारे देशमें हमारे राष्ट्रपति हैं । 

अपने कामपर हमें गवे रखमा होगा । अपने माता-पिता) 
अपने मित्र-अध्यापक, अपने भाई-त्रहिन--सबका हमें गर्व होना 
चाहिये और स्वतन्त्र लोक-तन्त्रात्मक गणराज्यके भावी 
नागरिककी हैसियतसे हमें अपने काममें यथाशक्ति प्रवीणता 
पानी होगी, चाहे वह काम किसी भंगी-भिइतीका हो अथवा 
किसी राज्याधिकारीका हो । हमें सदा अनुभव करना होगा 
कि सब कार्योंका महत्त्व बराबर है । संसारके चलानेमें सभीकी 
आवश्यकता है । अपना काम करते हुए और उसपर गर्व 
रखते हुए और उसके द्वारा उन सत्रका सम्मान प्राप्त करते 
हुए, जिनसे कि उसके कारण हमारा सम्पर्क होता दै, हमें 
सदा इसके लिये भी प्रस्तुत रहना होगा कि यदि लोगोंका 
आमन्त्रण हो तो हम किसी भी प्रकारकी सार्वजनिक सेवाके 
लिये अपनेको प्रस्तुत रक्खेंगे और साहसके साथ यथाशक्ति? 
यथाबुद्धि उसका काम निबाहेगे । आज सब बालक- 
बालिकाओंक्रा ध्यान मैं इधर दिलाना चाहता हूँ । ध्यान 
देनेमें कल्याण है । इससे विमुख होनेमें मय-ही-मय है । 


बच्चोंके जीवननिर्माणमें माता-पिताका दायित्व 


( लेखक--माननीय डा० बी० पट्टाभि सीतारामैया, राज्यपाल, मध्यप्रदेश ) 


शैशव यौवनका जनक है । दूसरे शब्दोंमें, जो तुम 
बचपनमें बोओगे, वही तुम जवानीमें काटोगे । हमारे बच्चोंको 
जो अवसर आज सुलभ है, वह हमें अपने बचपनमें सपनेमें भी 
दुर्लम था । आज चार वर्षका बच्चा मोटर स्टार्ट करना 
जानता है और बता सकता है । वह कहने लगता है; 
“बटन दुबाओ'; “ब्रेक छोड़ दो’, “मूठ दबाओ?) “गियर 
लगाओ? और “गतिवर्द्धक दबाते समय इसे छोड़ दो ।? 
यहाँतक कि वह यह सब करके दिखा भी देता है और गाड़ी 
चल पड़ती है, जिसे देखकर मा-बाप स्तम्मित हो जाते हैं । 
मद्रासमें मैरीनापर तोन और चार वर्षके बच्चे तीस मीलकी 
रफ्तारसे चळनेवाली मोटरगाड़ियोंको दूरसे पहचान लेते हैं 
और अपने समवयस्कोमें इस बातके लिये लड़ने लगते हैं 
(कि अमुक गाड़ी पांटियक है या शेवरलेट है, ऑस्टिन है 
या हिंदुस्तान है, वागूजाल है या सिद्रोएन है । मेरा तीन वर्ष- 
कका पौत्र मोटरगाड़ियोंकी दस किसमें तो अच्छी तरह फ्हचानता 
है और उनमेंसे एक दूसरेसे भेद भी ठीक तरह जानता है। 


इसके अलावा कम-से-कम दस और किस्मोंके नाम भी वह 
जानता है, जब कि मैं स्वयं तो नहीं ही जानता--मैं तो यह भी 
नहीं जानता कि लोग एक गाड़ीसे दूसरी गाडीका भेद केसे 
पहचान लेते हैं। इस प्रकार ज्ञानका परिधि-क्षेत्र अधिक विस्तृत 
हो गया है । हमारे बच्चे कौन-सा वायुयान सिखानेवाला है 
और कौन-सा सवारीवाला है--यह ठीक-ठीक बतला सकते 
हैं । बच्चोंका मस्तिष्क या इसका विकास उसके युगपर 
आलम्बित है ओर अपने युगके प्रमाबोके ही अनुसार वे 
विचार भी ग्रहण करते हैं । हमारे वचपनमें जो हमारे लिये 
हितकर था, वह शायद आजके बच्चोंके लिये हितकर न हो । 
उदाहरणार्थ आज नही जँचेगा कि में अपनी डाक्टरी बैल- 
गाड़ीमे बेठकर चलाऊँ और इसलिये अब हमारे बच्चों- 
को वहाँसे प्रारम्भ करना है, जहाँ हमने समाप्त किया है । 
मेरे पास मोटरगाड़ी नहीं थी और मैं रख भी नहीं सकता 
था; पर सम्भवतः हमारे बच्चोंका काम बिना उसके चल नहीं 
सकता । यहाँ मैंने केबल मोटरगाड़ीवाली मनोवृत्तिका 

बिश्लेषण विस्तारपूर्वक किया है, पर यह तो दिङमात्र 
हुआ । जीवनके विविध क्षेत्रोमें इसी प्रकारके दूसरे बिकास 
हुए हैं। 
बच्चेकी रुचि उसके परिसर, परिवार और परम्पराके 
दायके अनुसार बनती है । शाकाहारी बच्चा मछली-मांस 
खानेकी निन्दनीयता केसे समझेगा; पर यदि उसके मा-बाप 
नहीं खाते तो बच्चा भी इन .चीजोंसे हिकारत दिखलायेगा । 
बच्चेको कभी भी न तंग करना चाहिये, न खिझाना 
चाहिये और न धोखा देना चाहिये । बच्चे, पागल और 
स्त्रियाँ एक ऐसी श्रेणीमें बाँधी गयी हें, जिसे कभी गुमराह 
नहीं करना चाहिये । अगर कोई दवा कडवी है तो उसे कभी 
मीठा न बतलाया जाय; नहीं तो वे बादमें मीठी दवा लेनेसे 
भी इनकार कर देंगे । अगर किसी पागलको पागळलानेमें 
आप लेजा रहे हैं तो उससे कभी मत कहिये कि तुम्हे 
रिइतेदारके घर ले जा रहे हैं। गन्तव्य स्थानका सीधा उल्लेख 
करनेसे वह अपने भाग्यसे समझौता कर लेता है और उसे 
अच्छा होनेमें और सुभीता तथा जल्दी होती है । बादके 
जीवनकी रुचियोंकी सृष्टि शैशवमें ही होती है । अगर मा-बाप 
हमेशा चिढ्ते रहते हैं तो बच्चे भी चिड्चिडे हो जाते 
हैं । बच्चोंकी कभी भी भयसे अभिभूत न होने देना चाहिये । 
उनके मनमें पूर्ण विश्वास जगाना चाहिये, जिससे वे अपने 
मा-ब्रापके सामने आत्मविइवासके साथ आयें । मेरी पौत्री 
चौथे वर्षमै गयी, तभीसे पाठशाला जानेके लिये विकल 
करती रही है । एक वर्ष तो किसी तरह टालनेमें गया, पर 
बादमें वह नियमित रूपसे पाठशाला जाने लगी । एक दिन 
उसने जानेसे एकदम इनकार कर दिया; क्योंकि उसके 
शिक्षकने उससे ऐसा प्रश्‍न पूछा, जिसका उत्तर उसे सिखाया 
नहीं गया था । पूरी कक्षासे वही प्रश्‍न पूछा गया और सभी 
ब्च्चोंने लाचारी दिखलायी और पाँच मिनटतक सभीको 
खड़ा किया गया । मेरी बच्ची मेरे पास आयी और उसने 
मुझसे पूछा कि जो चीज़ मुझे सिखायी ही नहीं गयी, उसका 
जवाब पानेकी मुझसे आशा क्यों की जाय । अब इसके बाद 
उसके मनमें पाठशालाके प्रति फिरसे विश्वास जगानेके लिये 
मुझे काफी प्रयत्न करना पड़ा; तब बह फिर पाठशाला गयी । 
कडाई और कठोरता दिखलानेबाले शिक्षक तो केवल मूर्ख 
होते हैं; पर जो अपनी शिक्षक-मर्यादाका भी अतिक्रमण कर जाते 
हैं; वे तो निश्चित ही दुष्ट भी होते हैं । यदि भयके स्थानपर 
प्रेमसे और शासनके स्थानपर अनुरोध और युक्तिसे काम 


लिया जाय तो बच्चेका विकास अधिक अच्छी तरह किया 
जा सकता है । 

केवल शिक्षकोंको ही बच्चाकी शिक्षाके लिये दोषका 
भागी बनाना उचित नहीं है । घरमै माताएँ. अपनी घरेलू 
झंझटोंमेंश जब कि एक ओर पति जल्दी भोजन माँग रहा 
हो ओर दूसरी ओर बच्चा स्तनपानके लिये मचल रहा 
हो, कभी-कंभी सम्भवतः पाठशाला जानेवाले वर्चोकी 
आवस्यकताओंकी पूर्ति तुरंत नहीं कर पाती; और पेंसिल) 
कागज, रवर; दुअन्नी या कापी देनेकी बजाय मा जब 
बच्चेके ऊपर बिगड़ खड़ी होती दै, तब वह एकदम हतप्रभ 
हो जाता है और उसमें चिड़चिड़ापन आने लगता है 
जिससे बढ़कर किसी दुरगुणकी जीवनमें कल्पना नहीं की जा 
सकती । तब मा बच्चेको पीटना शुरू करती है । मजा तत्र 
आता है, जब बाप माको डॉटता है, मा बच्चेको डाँटती है और 
बच्चा रो-रोकर बापको खिझाता है और इस प्रकार एक विचित्र 
बुराइयोंका चक्र बन जाता है। जब आप बच्चेके मनमें 
भय पैदा करते हैं, तब वह घबरा उठता है और लड़कियोंको 
तो इससे आगे चलकर हिस्टीरिया हो जाता है और 
लड़के दुरविनीतता और जड़ता सीख जाते हैं। माताओंके 
लिये रिशुपालनकी शिक्षाका पाठ्यक्रम होना चाहिये । 
इसका यह अर्थ नहीं है कि पितालोग उनसे कुछ अच्छे हैं, 
वे भी उतने ही खराब हैं; लेकिन माताको तो पति और 
संतान--दोनों चक्कियोंके बीच पिसना है, इसलिये उसका 
दायित्व अधिक है । बच्चेके अविश्वासका कारण जाँचते 
समय हर एक स्थितिकी देखभाल अधिकतम सावधानीसे 
करनी चाहिये । कभी-कभी बच्चे इसलिये पीरे जाते हैं कि 
वे चिल्लाना बंद करें; पर पीटनेसे चिल्लाना अनिवार्यतः 
और दूने वेगसे बढ्ता है और जितना ही बाप चिल्लाता है 
“मत रोओ? उतना ही बच्चा और गला फाड़कर उत्क्रोश 
करने लगता है । इससे मा-बाप और खीझ उठते हैं, उसे 
बाह पकड़कर झकझोरते हैं, दीवालपर उसका सिर दे 
मारते हैं, माके पाससे खींचकर उसे जोरसे दबाते हैं । कमी- 
कमी बचा मर भी जाता है और तब करुणार्त कहानी पूर्ण 
हो जाती है और सारा रोना-धोना विफल हो जाता है । 
इसलिये संलक्षित होते ही अपने आवेगके ऊपर नियन्त्रण 
लगा देना चाहिये । अपना क्रोध अपनेको ही खाता है । यदि 
मा-बाप और शिक्षक इन प्रारम्भिक तथ्योंको भलीभाँति 
जान लें तो हमारे बच्चाका पालन और अच्छी तरह होने लगे । 


—T SDT 


* वह कुल धन्य है * 


rasa 

उच्च परम्पराका अपनाना आवश्यक 


( लेखक--माननीय पण्डित श्रीगोविन्दवऴभजी पंत, मुख्य मन्त्री, उत्तरप्रदेश ) 


पिछले कई बर्षोसे 'कल्याण'ने वार्षिक विशेषाङ्कोंकी 
उपयोगी परम्परा चला रक्खी है । इस वर्ष यह विशेषाङ्क 
“बालक-अङ्कके रूपमें निकलने जा रहा है। यह सर्वथा 
समयानुकूल दै । आजके बालक ही देशके भावी नागरिक हैं 
और देशकी स्वतन्त्रताकी रक्षा और उसकी परिपुष्टिका भार 
उन्दीके कंधोंपर पड़ेगा । अतएव यह आवश्यक है कि हमारे 
बाळकोंके जीवनका विकास इस ढंगसे हो कि समय आनेपर 
अपने राष्ट्रे प्रति कर्तव्यका निर्वाह वे उचित रीतिसे कर सके । 


हमारे आजके बालकोका विशेष सौभाग्य दै कि विदेशी 
दासताके बन्धनसे देश निकल चुका है और हम सब स्वतन्त्र 
तथा मुक्त वातावरणमें आजादीकी साँस ले रहे हैं | युग- 
पुरुष गाँधीके पवित्र नेतृत्वने हमारी यह स्वतन्त्रता सत्यके 
आधारपर आधारित अहिंसात्मक उपायोंद्वारा सम्भव की | 
उनके स्वतन्त्रता-संग्राममें जनताके अन्य अज्ञोके समान ही 
नवयुवकों और विद्यार्थियोंने भी पूरी तरह हाथ बँटाया और 
अनेक कुर्बानियाँ कीं; परंतु बालकों ओर विद्यार्थियोंके 
दायित्वका अन्त देशके स्वतन्त्र होनेमात्रसे नहीं हो जाता । 
उन्हें तो अब और भी बड़ी मात्रामें अपने दायित्वको 
समझना और निबाइना दै । 


बाळकोंको यह समझना दै कि स्वतन्त्रताकी प्रासिका 
महत्व एक और ऊँचे उद्देश्यकी पूर्तिके साधनके ही रूपमे 
है । यह उद्देश्य है देशको सुखी, सम्पन्न, समृद्ध और सबळ 
बनाना--जिससे प्रत्येक भारतवासीको खाना, कपड़ा और 
रइनेकी सुविधा मिल सके) प्रत्येकको अपने पूर्ण विकास, 


नैतिक और सांस्कृतिक उन्नतिका भरपूर अवसर मिले |” 


प्राकृतिक साधनोंकी हमारे देशमै कोई कमी नहीं दै । 
निर्माण-कार्यक्रे लिये दूसरी आवश्यकता, श्रमबलकी अमूल्य 
निधि भी हमारे पास पर्यासत मात्रामें है । आवश्यकता 


केवल इस बातकी दै कि नियोजनद्वारा इन दोनों साधनोंका 
अच्छे-से-अच्छा और अधिक-से-अधिक लाभदायक उपयोग 
किया जाय । यह नियोजन-कार्य तमी सफलतापूर्वक सम्पन्न 
किया जा सकता है जब जन-जीवन स्वयं नियोजित ओर 
अनुशासित हो । अनुशासनकी यह भावना हमारे भीतर 
स्वतः उत्पन्न होती है, यदि हम कर्तंव्यक्री. महत्ता और 
समाजके प्रति अपने उत्तरदायित्वको परख लें । ऐसा 
अनुशासन ऊपरसे किसी दूसरेद्वारा छादा गया नहीं) बल्कि 
खेच्छापूर्ण होता है। यदि हमारे बालक और नवयुवक 
देशकी आवश्यकताओंको समझनेका प्रयत्न अभीसे करें और 
उनकी पूर्तिके लिये कटिबद्ध हों तो उनमें अनुशासन- 
की भावना जाग उठेगी । 

हमारी सम्पूर्ण सांस्कृतिक परम्परा न्याय, विवेक और 
लोक-कल्याणकी भावनासे ओत-प्रोत रही है । पिछले 
स्वातन्व्य-आन्दोळनमें हमने लक्ष्य और साधन--दोनोंकी 
पवित्रतापर सदेव अपनी दृष्टि रक्‍खी । सत्य और अहिंसा 
ही उसमें हमारे मुख्य साधन रहे और विपक्षीके प्रति भी 
हीन भावनाओंको दूर रखनेका हमने सदैव प्रयत्न किया । 
इन्हीं उच्च परम्पराओंको अपनाकर बालकोको अपने जीवनमें ` 
आगे बढ़ना है । इमारे युवकांकी मावनाओंका मूल खोत इमारी 
परम्परागत उच्च विचारधाराएँ ही होना चाहिये। यह तभी सम्भव 
है, जत्र हम अपने अति प्राचीन और गौरवपूर्ण इतिहास- 
का मलीमाँति अध्ययन और मूल्याङ्कन करें | इसके साथ ही यह 
भी आवश्यक दै कि हमारा युवक-समाज और विद्यार्थि-वर्ग 
ज्ञान-विज्ञानके अन्य क्षेत्रोंमे संसारके किसी भी देशसे पिछड़ा 
न रहे । कूपमण्डूक बननेसे उसे अपनेको सदैव बचाना है । 
नये शोध और अनुसंधानोंसे उसे पूरा छाम उठाना है और 
अपने जीवनमें ऐसी पूर्णता छानी है कि जिसमें किसी भी 
प्रकारका अभाव या कमी न दिखायी दे । 


वह कुल धन्य है 
सो कुल धन्य उम सुनु जगत पूज्य सुपुनीत । श्रीरघुबीरपरायन जेहि नर उपज्ञ विनीत ॥ 


हे उमा ! सुनो, बह्‌ कुल धन्य है, संसारभरके लिये पूज्य है और परम पवित्र है, जिसमें श्रीरघुवीरपगयण 


( अनन्य रामभक्त ) बिनम्र पुरुष उत्पन्न दों | 


र्‍पॉणा*७*-- 

कै देहु भगति रघुपति अति पावनि । त्रिविधि ताप भव दाप नसावनि ॥ # 


बच्चोंके साथ न्याय 


( लेखक--श्रीसम्पूर्णानन्दजी, गृह और श्रममन्त्री, उत्तरप्रदेश ) 


ऐसे करोड़ों प्राणी हैं, जिनके साथ अन्याय होता है, 
जिनका शोषण होता है । इन सताये हुए प्राणियॉंमें मनुष्य 
भी हैं, इतर जीव भी हैं। किसीको यथाप्रकृति विकासका 
अवसर न देना या उसकी बौद्धिक या शारीरिक शक्तियोंका 
अपने स्वाथके लिये उपयोग करना, किसी दूसरेके हितको 
बहींतक साध्य मानना, जहाँतक उससे अपने हितका साधन 
हो--इसीका नाम “अन्याय? या “शोषण? है । शोषणके 
विभिन्न प्रकारोपर बड़ी-बड़ी पुस्तकें लिखी जा चुकी हैं और 
शोषकको परास्त करनेके उपाय भी नित्य ही सोचे जाते हैं। 
ऐसे विचारोंका प्रत्यक्ष सम्बन्ध राजनीति और अर्थनीतिसे 
है, यों इनका प्रभाव समाजके समूचे संव्यूहनपर पड़ता है; 
परंतु अन्याय या शोषणके शिकारोंका एक ऐसा समुदाय दै, 
जिसकी ओर बहुत कम ध्यान जाता है। इस समुदायका 
अस्तित्व सार्वभौम दै, इसके साथ अन्याय भी सार्वभौम होता 
है । जो राजनीति और अर्थनीतिके क्षेत्रॉमें स्वयं उत्पीडित 
होनेकी दुहाई देता है, वह भी इस समुदायका उत्पीडक बन 
जाता है । यह समुदाय बच्चोंका है | दूसरोंकी कौन कहे; 
माता-पिता और दूसरे गुरुजन सबसे बड़े अन्यायकारी और 
शोषक होते हैं | यह बात सुननेमें कुछ-कुछ क्या, बहुत 
आश्चर्यं उत्पन्न करती दै; पर दै सत्य । 
यहाँ मैं उन बच्चोंकी बात नहीं कर रहा हूँ, जिनको 
छोटे वयमें ही पेसा कमानेके लिये किसी काममै लगा दिया 
जाता है । खाने-खेळनेके दिनोंमें इन अभागोंको अपनी 
हृडियॉ तोड़नी पड़ती हैं। कली खिलने भी नहीं पाती कि 
“हा | इन्त !! इन्त !!! नलिनीं गज उजह्दार? वाली उक्ति चरितार्थ 
हो जाती है । बच्चा समवयस्कोंको अच्छा खाना खाते, 
अच्छा कपड़ा पहिनते, खिलौना और गुड़ियोंसे खेलते देखता 
है और जी मसोसकर रह जाता है। मुँह खोलता है तो 
डॉट पड़ती दै, पिटता है । बच्चा क्या है ! नैराश्यकी और 
समाजके प्रति विद्रोहकी जीती-जागती प्रतिमा है। ऐसे 
बर्चोके मा-त्राप निष्ठुर नहीं होते, दारिद्रय उन्हें अपने बच्चोंका 
गला घोंटनेपर विवश करता दै । वे चुपकेसे रक्तके आँसू बहा 
छेते हैं और प्रत्येक साँससे समाजको कोसते हैं। वस्तुतः 
दोष मी समाजका है । जो समाज इस बातको स्वीकार नहीं 
करता कि इर बश्चेको खाने-खेल्नेका, अपनी योग्यताके 


अनुरूप शिक्षा पानेका, अपने शरीर और अन्तःकरणको 
विकसित करनेका सहज अधिकार दै, जो समाज अपनी 
व्यवस्था इस आधारपर न करके बच्चोंको हठात्‌ नीरस जीवन 
_बितानेके लिये विवश करता है) जिस समाजमें मा-बापकी _ 
निर्घनता बञ्चेके लिये अभिशाप बन जाती है, वह राक्षसोंका 
समाज है । बच्चे राष्ट्रकी सम्पत्ति हैं, उनका दायित्व पितृ- 
कुळपर ही नहीं, सारे समाजपर होना चाहिये । बच्चाको पूर्ण 
विकासका अवसर न देकर समाज न जाने कितने मेधावियों- 
की प्रतिमाकी हत्या करता है और अपनेको उन्नत बनानेके 
साधनोंसे वञ्चित'करता है । 

पर मैं इन अभागे बालकोंकी बात नहीं करता । अन्याय 
उन बच्चोंके साथ भी होता है, जो सम्पन्न घरोंमें जन्म लेते 
हैं। यह अन्याय दो प्रकारसे होता है । पहळे--शेशवावस्थामें 
बच्चे घरके बड़ोंके लिये खिलोनोंका काम देते हैं। उनसे 
ऐसी बातें की जाती हैं, जिनसे वे हँसें और हँसायें, न 
हँसें, तब भी हुँसायें । यह नहीं सोचा जाता कि इसका 
बच्चेपर क्या प्रभाव पड़ रहा हे । कभी-कभी तो अइलील 
बातें भी उनसे कहलायी जाती हैं । गुरुजन चाहे जो समझें, 
पर उनका मनोविज्ञान-सम्बन्धी अज्ञान प्रकृतिकी गतिको तो 
रोक नहीं सकता । ढाई-तीन वर्षका होते-होते बच्चेकी बुद्धि 
प्रस्फुटित होने लगती है | चार-पाँच साळमें तो वह बहुत 
कुछ समझने लगता है और जो नहीं समझता, उसको 
कल्पनासे बेठाने लगता है । वह जान लेता है कि कुछ 
बातोंका कहना, विशेष प्रकारसे व्यवहार करना) बड़ोंको 
च्छा लगता दै और इससे उसका काम बनता है । बस, 
बह उनको प्रसन्न करनेका यत्न करता है, चाटुकारिता बरतता 
है । दम्भ और कपटका अङ्कुर फूलने लगता है । लाड़- 
प्यार बच्चेके जीवनको दूषित कर देता है । 

दूसरे प्रकारका भी अन्याय होता है । चार-पाँच वर्ष या 
इससे कुछ अधिक वयके बच्चेंके साथ बड़ी ही श्रान्त 
धारणाके आधारपर व्यवहार होता है । ऐसा मान लिया 
जाता है कि बच्चा छोटा प्रौढ़ है । यह बात है नहीं । बच्चा 
पशु और मनुष्यक्रे बीचकी अवस्थामें होता दै, धीरे-धीरे 
पञ्चत्वको छोड़ता हुआ मनुष्यत्वमें प्रवेश करता है । वह 
प्रौदकी नैतिकताको समझनेमें असमर्थ है । नये-नये शब्द 


# बच्चौके साथ न्याय  , 

सीखता है, उन ाब्दोंको भाँति-भाँतिसे विन्यस्त करके 
बोलता है । “हाथी” "मनुष्य? तथा “चलता? को मिलानेसे 
“मनुष्य हाथीपर चलता है? और “हाथी मनुष्यपर चलता है? 
दोनों वाक्य बनते हैं । बच्चा दोनोंका प्रयोग करता है और 
उसके लिये दोनों यथार्थ हैं । वह दोनों अथोके चित्र आँखें 
बंद करके देख लेता है । हम जानते हैं कि हाथी मनुष्यपर 
नहीं चलता; पर बच्चेका अनुभव अभी यहाँतक नहीं पहुँचा 
है। ऐसी दशामें उसे झठा कहकर डॉटना अन्याय है । वह 
शुठ-सचका भेद नहीं जानता । जो शब्दयोजना उत्सुकताको 
बढ़ा दे, वही उसके लिये सत्य है। उसको झुठा कहना 
उसको पहले तो चक्करमें डाळ देता दै, फिर झठ बोलनेकी 
शिक्षा देता है । यही बात अन्य आचरणके सम्बन्धमे भी है । 
उसको बड़ोंकी कसौटीपर नहीं कसा जा सकता । उससे वैसे 
आचरणकी आशा करना, जो हम बड़ोंसे चाहते हैं, घोर 
अन्याय है; क्योंकि उसकी बुद्धि अभी बैसी नहीं बनी है । 
समाजमें उचित-अनुचितका बहुत-सा भेद कृत्रिम है । किसी 
देश-काल-विशेषमें जो चलन पड़ जाता दै, वह तद्देश और 
तत्कालके लिये उचित माना जाता है। वही बात दूसरे 
देश-कालमें अनुचित मानी जाती है । इसी भारतके हिंदू 
कहलानेवालोंमें कहीं मातुळी कन्या--ममेरी बहिनसे विवाह 
करना ठीक है; कहीं घोर अनर्थ है । बच्चा इन वारीकियाँको 
नहीं समझता । वह तो अपनी सहज प्रवृत्तियाँसे प्रेरित होता 
हे । सीखते-सीखते समाजके दस्तूरोंको जान जायगा और 
इस शिक्षाकालमें दम्भ और कपटका भी अभ्यास कर लेगा । 
बड़ोंकी गति-विधिपर दृष्टि डाळनेसे उसको इस बातका ज्ञान 
हो जायगा कि यथार्थ, यथाज्ञान बात न कहना--सामने कुछ, 
पीछे कुछ कहना--आचारका मूलमन्त्र है। वह जान जायगा कि 
_जीवनका लक्ष्य सफलता है और सफलताका अर्थ है दूसरोंको_ 
गिराना और पकड़े न जाना । उसकी सहज प्रवृत्ति समाजके 
अन्यायांको समझ न सकेगी) पर इस नासमझीके लिये उसे 
दण्ड मिलेगा । प्रकृति उसे व्यापक सहानुभूति, सह-अनुभूति- 
का पाठ पदाती हे; परंतु गुरुजन इस भावनाको नियन्त्रित 
और संकुचित बनायेंगे। वह समवयस्कोंके साथ खेलना 
चाहेगा, जलपान बाँटकर खाना चाहेगा, कुत्तेसे भी भाईचारा 
करना चादेगा, परंतु यह सब कर न पायेगा। वह इन 
बातोंके छिये पिटेगा, ऊँच-नीच) काला-गोरा, धनी-निर्धनका 
भेद उसको सीखना ही पड़ेगा और जहाँतक अपने व्यक्तित्वके 
इस प्रकार दबाये जानेके प्रति वह विद्रोह करेगा, वहाँतक 


उसको दण्ड भोगना होगा । समवेदनाका क्षेत्र बढ्ते-बढ्ते 
विश्वव्यापी होना चाहिये, यही व्यावहारिक वेदान्त है; परंतु 
समाजको यह असह्य है । प्रकृतिकी देनको तोड्‌-मरोइकर 
सार्थकी ओर ले जाना बड़ोंका साध्य है और इस अन्यायका 
नाम “सामाजिक शिक्षा? है | सबको एक साँचेमें ढाळ देना-- 
ताकि वे मशीनसे चलनेवाले खिलौनों-जेसा काम करें-- 
शिक्षककी सफलताकी परख दै । 


एक ओर तो बच्चोंसे प्रोढों-जैसे कृत्रिम आचरणकी 
आशा करके उन्हें सताते हैं; दूसरी ओर उनको निरा 
नासमझ मान बेठनेकी भूछ करते हैं। पञ्चके सामने चाहे 
जैसा आचरण करिये, वह प्रायः अक्षुब्ध रहता है । लोग 
बच्चोंको भी वेसा ही समझते हैं | गुरुजन बच्चोंके सामने 
उठने-बेठनेमेंश बात करनेमेश वस्न पहिनने, न पढिननेमें 
लापरवाही बरतते हैं; पर बच्चा पशु नहीं है । वह कहता 
कम) पर देखता बहुत है। इतना समझता है कि मुँह खोलना 
दण्डको बुलाना होगा; परंतु जो कुछ देखता-सुनता है, उसका 
अपनी बुद्धिके अनुसार उल्टा-सीधा अर्थ तो ळगा ही लेता है। 
पुरानी पुस्तकोंमें इस बातकी बहुत चर्चा है कि बचपनमें 
पड़े संस्कार यावजीवन रहते हैं और उनका प्रभाव जन्मान्तर- 
तक जाता है । आजकी मनोवैज्ञानिक खोजोंसे संस्कारोंके 
ऊपर बहुत प्रकाश पड़ता है । छोटे बच्चेपर बड़ोंके आचरणों 
और बाक्योंका, उनकी मुद्राओं और श्रुभज्ञियोंका, उनके 
कलह और राग-द्वेषका अमिट प्रभाव पड़ता है । उसकी सहज 
प्रवृत्तियोको अकारण दबानेसे उसमें जो क्रोध और विद्रोइकी 
ज्वाला भड्कती दै, वह कभी बुझती नहीं; छुक-छिपकर बड़ों- 
की गतिविधिको देखने और उनके सामने भोलेपनका 
अभिनय करनेका अभ्यास कभी छूटता नहीं । बड़ोंकी 
अदूरद्शिता और नासमझी जीवनके स्रोतको कलुषित कर 
देती है । यह बच्चेके प्रति घोर अन्याय है। इसको मैं 
शोषण इसलिये कहता हूँ कि मा-बाप और दूसरे गुरुजन 
बच्चेको अपने ढंगसे ले चलना चाहते हैं, उसको ऐसा 
बनाना चाहते हैं कि आगे चलकर वह उनके काम आये । 


सच बात तो यह है कि हम पितृत्व और मातृत्वके अर्थको, 
उसके दायित्वको समझते ही नहीं । विवाह यौन-सम्बन्धको 


वेध बनानेका साधनमात्र नहीं है, वह पवित्र संस्कार है । 


उसके द्वारा स्त्री-पुरुष केवळ पति-पत्नी नहीं बनते; वर 
सहधर्मी बनते हैं धर्मके जहाँ बहुत-से अङ्ग हैं, वहाँ यह 

# प्रनत काम सुरधेनु कल्पतरु । होइ प्रसन्न दीजे प्रभु यह बरु ॥ % 


भी है--'प्रनातन्तुं मा व्यवच्छेत्सीः? प्रजातन्तुका व्यवच्छेद 
मत करो, संतान उत्पन्न करो । यह आदेश इसलिये नहीं 
है कि राष्ट्रको लड़नेके लिये सिपाही और मिळमें कोयला 
झोंकनेके लिये श्रमिक मिलते रहें । उद्देश्य यह है कि ज्ञानका 
दीपक बुझने न पाये; ऋषियों और विद्वानोंने जिन बातोंका 
आविष्कार घोर तपस्यासे किया है, उनका लोप न होने पाये, 
पुस्त-द्र-पुरत उनकी उपलब्धि और वृद्धि होती रहे । 


संतान होनी चाहिये ओर उसको ऐसी शिक्षा देनी चाहिये 
कि वह ज्ञानं और धर्मके, अभ्युदय और निःश्रेयसके, 


तत््वोके प्रसारका काम कर सके | एक और बहुत बड़ा 
उद्देश्य है । न जाने कितनी योनियोंमें भटकता हुआ कोई 
जीव मनुष्य-शारीरका अधिकारी होता है । उसका यह 


अधिकार है कि उसको विकासके लिये : उपयुक्त वातावरण 
मिले । माता-पिताको यह समझना चाहिये कि हमारे ऊपर 
बहुत बड़ा दायित्व डाला गया है) एक जीवको सँवारनेका 
भार हमको सौंपा गया है । हमें इसको ऐसा बनाना है कि 
इसका यह जन्म सुधरे, यह देवीज्ञान-प्रसारका माध्यम बन 
सके और प्रेयके साथ-साथ इसको श्रेयकी भी पालि हो । 
ऐसा समझनेवाले गुरुजन ही बच्चेके साथ न्याय कर सकते 
हैं ॥ वे उसको सम्पत्ति न समझकर थाती समझेंगे और 
सतत उसके हितको अपने सामने रख सकेंगे। बच्चेके 
उदात्त भावोंको जगाना, उसको कृत्रिम मनुष्यकृत भेदभावोंसे 
ऊपर उठाना और उसमें सार्वभौम सहानुभूतिको पल्लवित 
करना ही न्याय और सत्‌-शिक्षा है । 


बालकों और उनके अभिभावकोंसे 


( लेखक~-श्रीहरगोविन्दसिंहजी, झिक्षा-मन्त्री) उत्तरप्रदेश ) 


“कल्याण? के “बालक-अङ्क? के लिये जब मुझसे लेख 
माँगा गया और जब मैंने उनके शीर्षकॉकी सूची देखी; 
तब पहले कुछ संकोच हो आया । वस्तुतः बाळकोंके लिये 
इतना कहा जाता हे और इतने उपदेश दिये गये हैं 
कि स्यात्‌ इसीलिये उन्हें अपनेसे करनेक्रे लिये कुछ नहीं 
बचा है । मैं समझता हूँ कि आजकी जेसी परिस्थिति है, 
उसमें वे विकल हो उठे हैं। वे क्या करें और क्या न करें) 
इसका विवेक उनसे छीन लिया गया है । ऐसा लगता 
है कि उन्हें जळके समान निर्मल माननेके लिये कोई 
प्रस्तुत नहीं है । जिस प्रकार जल भिन्न-भिन्न परिस्थितियां 
और पात्रोंमें पड़कर पात्रका रूप और रंग धारण कर 
लेता है, उसी प्रकार हमारे ये बालक भी हमारी सामाजिक 
परिस्थितियोँक्रे शिकार होते रहते हैं । जब हम उन्हे 
उपदेश देते हैं, तब हम यह भूल जाते हैं कि उनके 
आचरणपर, उनके चरित्रपर हमारे आचरणका और हमारे 
चरित्रका प्रभाव मी है । मैं इसी दृष्टिसे अपने विचार 
यहाँ प्रकट कर रहा हूँ । सम्भव है हमारे विद्यार्थी और 
उनके अभिभावक उन्हें सहानुभूतिकी आँखोंसे देखें और 
अपने विवेकको जगा सकें । 

आजकी सामाजिक परिस्थिति, उसकी आर्थिक विषमता 
और उसके प्रहार हमारे विद्याथि-समुदायको सबसे अधिक 
कष्ट दे रहे हैं । जो कुछ उनके चारों ओर हो रहा है, 


जो उनके भावी जीवनको) उनके विचारोंको प्रभावित कर 
रहा दै, जो उनसे कुछ अपेक्षा कर रहा है, उन सबको 
वे समझानेकी कोशिश कर रहे हैं और अपनी अवस्था 
और बुद्धिके अनुसार समझ भी रहे हैं | हम उनसे आँख- 
कान मूँदकर काम करनेको नहीं कह सकते । देश स्वतन्त्र 
हुआ, किंतु इसके साथ ही लोगोंके अरमान भी बढे? 
आशाएँ जगीं ओर लोगोंका यह सोचना कि स्वतन्त्र भारतमें 
शोषण और इच्छाभिघातके लिये स्थान न रह जायगा 
अस्वाभाविक नहीं दै; किंतु जो आदर्श हमने अपने लिये 
अपने विधानमें निहित कर लिया और जिसके प्रति इस 
देशका प्रत्येक नागरिक प्रतिज्ञाबद्ध है, बह सदा चरितार्थ तो 
नहीं हो सकता । उसके लिये तो प्रयत्न करना होगा) 
तैयारी करनी होगी और कठिनाइयोंका सामना भी करना 
होगा । यह सब हो रहा है। लोग इस बातको समझते 
भी हैं । विद्यार्थि-समाज भी समझता है । लेकिन जो 
कुछ हो रहा हे, जो शताब्दियोंकी पराधीनताकी देनके 
रूपमै अब भी चला जा रहा है, उसमें शोषण है, उसमें 
इच्छामिघातके लिये भी पर्याप्त स्थान है । यह सब प्रत्यक्ष: 
ओर बहुतोंको स्वयं अनुभूत हो रहा है । वह जमाना 
चला गया, जब आर्थिक शोषण और उसके ढाँचेके 
आदर्शोका ज्ञान समाजशास्त्रकी पोथियोंको पढ़कर हुआ करता 
था । आज तो जो भी जिंदा है, उसे उसका समाज 


% बालको ओर उनके अभिभावकौसे % 

और उसकी परिस्थितियाँ उसके आर्थिक व्यूहकी कमजोरियों- 
का शान कराती रहती हैं । जिस वयके बालकोंको इन 
विषमताओंका संदेह होता है, वह वय ऐसी है जब उनकी 
कारयित्री प्रतिभा प्रतिपल कार्यरूपमै परिणत होनेके लिये 
आग्रह करती रहती हे । उनका जीवन कार्य और कार्य- 
क्षमतासे आपूर्ण होता है; किंतु सम्प्रति स्कूलों और 
कालिजोंका जो कार्यक्रम है; वह उनके लिये अधिकांशतः 
निष्प्राण माळूम होता है । लोग कहते हैं--स्कूलोंमें पढ़ाई 
अच्छी नहीं होती) स्कूलोंकी इमारतें अच्छी नहीं हैं, मास्टर अच्छे 
नहीं हैं और पढ़ानेका सामान अच्छा नहीं है; पर ध्यानसे देखा 
जाय तो इन खराबियोंके होते हुए भी सामान्यतः हमारे 
समाजकी आर्थिक दशा इनसे भी खराब है । फलतः 
स्कूल और घरका बातावरण एक नहीं है । बालक एक 
ही दिनमें दो वायुमण्डलोमें सॉस लेता है। वह दो भिन्न 
परिस्थितियोंमें पळता है । कहनेका तात्पर्यं यह कि उसके 
लिये उसका घर-बाहर एक नहीं है । उसकी दिन- 
चर्या किसी एक सूत्रमें गठी नहीं दै, अर्थात्‌ उसकी 
दिनचर्याका आदर्श स्कूलमें अलग और घरमै अलग हो 
गया है । वह किसी एक आदर्शसे समन्वित, अपनेमें पूर्ण 
नहीं । ऐसी दशामें हमारे बालकोंको कोई ऐसी प्रेरक 
शक्तिके दर्शन नहीं होते, जो उन्हें अपनी बाह्य परिस्थितियों, 
आर्थिक विषमताओं और तज्जन्य अन्तङ्वन्द्वको भूलकर 
उस आदर्शको प्राप्त करनेके लिये पागल बना दे । अथसे 
इतितक इन्हीं बाह्य परिस्थितियोँके थपेड़ोंकी चोट उनमें मानसिक 
प्रतिक्रिया उत्पन्न करती है और उसका प्रभाव उनके 
मनपर भी बुरा पड़ता है । उनकी चिन्तनशीलताको धक्का 
लगता है । उनमें दृढ़ इच्छा-शक्तिका उत्तरोत्तर अभाव 
होने लगता है और जब इस प्रतिक्रियाकी कार्यरूपमें 
अभिव्यक्ति होती है; तब उसे हम अनुचित, अनाचरण, 
अनुशासनहीनता आदि नामोंसे अभिहित करते हैं । 
वस्तुतः इन सबकी जिम्मेदारी केवळ बालकोंपर ही नहीं दै, 
वरं उनके अभिभावकोंपर, उनपर जो समाजकी रचनामें 
सक्रिय और साधिकार योग दे रहे हैं तथा उनके अध्यापकोंपर 
भी है, जो उनके आदरके पात्र हैं । में यह नहीं कहता 
कि बाळकोंका उत्तरदायित्व कुछ भी नहीं है, पर हर 
चीजकी समष्टिमें विभिन्न तर्वोका आनुपातिक योग हुआ 
करता है, इस दृष्टिसे में बालकोंके अंशदानको सबके पीछे 
पाता हूँ; किंतु यहाँ यह मैं स्पष्ट कर देना चाहता 
हूँ कि केवल इसी कारणसे तो विद्यार्थी अपने उत्तरदायित्वसे 


मुक्त नहीं किये जा सकते ओर न उनको क्षम्य ही माना जा 
सकता है । 

इसी बातको दूसरे रूपमे भी देखा जाय । प्रत्येक 
व्यक्ति आज यह कहते सुन पड़ता है कि सिनेमा और उनमें 
दिखायी जानेवाली अधिकांश तस्वीरोंका हमारे बालकोंपर 
बुरा प्रभाव पड़ता है । मुझे इसमें संदेह करनेका कारण 
नहीं देख पड़ता, पर आश्चयं तो तब होता है, जब 
ये ही लोग विवेकहीन होकर अपने साथ अपने कोमळचित् 
बालकोको बड़े शकले सिनेमावरोमे ले जाते देख पढ़ते 
हैं | चित्रोंका वर्गीकरण “ए» और «यू? 'कोटिमें किया 
जाता है । “ए' वर्गकी तस्वीरें केवल ऐसे लोगोंके लिये होती 
हैं, जो प्रौढ माने जाते हैं । व्यू? तस्वीरें सर्वंसाधारणके 
लिये होती हैं, जिन्हें आबाल-वृद्ध सभी देख सकते हैं । आज- 
कळ हिंदुस्तानमें बननेवाली तस्वीरें जो “थू? वर्गमे आती हैं 
उनमें मी बहुत-सी ऐसी होती हैं, जो बालकोंके मनपर कुमभाव 
डालती हैं और ऐसा बहुत-से लोग कहते भी हैं । फिर भी 
यह कितनी लजाकी बात दै कि कुछ लोग अपने साथ अपने 
बाळकोंको “ए? वर्गकी तस्वीरें भी देखने ले जाते हैं ! इसमें 
किसका दोष है ! बाळकोंका या बाळकोके अभिमाबकोंका १ 
दूसरा उदाहरण और देना चाहता हूँ । बहुधा स्कूलोसे बालकाकी 
पढ़ाई आदिके सम्बन्धमें प्रगति-सूचक विवरण अभिभावकों- 
के पास भेजे जाते हैं । उनमें जो कुछ लिखा रहता है, 
उसके आधारपर यह आशा की जाती है कि अभिमावक अपने 
बाळकोंके विषयमै सचेत हो जायेगे; किंतु अभिभावक उनकी 
इस प्रकार अवहेलना करते हैं और उनकी ऐसी उपेक्षा होती 
है कि उसके दृष्टान्त भरे पड़े हे, पर जब परीक्षा होती है और 
विद्यार्थी अनुत्तीर्ण हो जाता है, तब अभिसावक महोदय उसके 
साथ उसके परीक्षकोंके पास नम्बर . बढानेके प्रयलषमें दर-दर 
भटकते दिखायी पड़ते हैं । इसके लिये कितने प्रकारके हथकंडे 
प्रयोगमै लाये जाते हैं, उन्हें न गिनाना ही अच्छा है । इसका 
बाळकोंपर क्या प्रभाव पड़ता होगा; इसका स्वयं आप अनुमान 
लगा लें । फिर ऐसे विद्यार्थी, जिनके अभिभावक नहीं हैं, 
अपने भाइयोंका अनुकरण करें तो क्या अस्वाभाविक है! 
अस्वाभाविक तो उन विद्यार्थियोंका आचरण होगा, जो इस 
कृत्यसे अप्रभावित रहते हैं । इस प्रकारके एक नहीं, अनेक 
उदाहरण दिये जा सकते हैं, जहाँ माता-पिता अपनी दूर- 
दर्शितासे--जिसे मैं तो अदूरदर्शिता हौ कहूँगा--गलत वय 
लिखाते हैं । गलत यह कहते हैं कि मेरे छड़केने इसके पहले कहीं 


३६ % भव बारिधि कुंभज रघुनायक । सेवत सुलभ सकल सुख दायक ॥ % 


नहीं पढ़ा और जाने कितने ऐसे गळत वक्तव्य देते हैं, जिनकी 
जानकारी उनके बालकोंको होती रहती है । इन अबोध 
बालकोंके चरित्रपर उनके इस दुराचरणका अप्रतिहत प्रभाव 
पड़ता रहता है । अध्यापकोंका उत्तरदायित्व भी इस दृष्टिसे 
कम नहीं है । और ये सब मिलकर पीछेसे जिस समाजकी 
रचना करते हैं, उसमें विद्यार्थी-ही-विद्यार्थी दिखायी पड़ते हैं । 


अतः मैं यहाँ यही कहना चाहता था कि हमारे बालकोंको जो 
सचेत हैं, जो वयस्क हैं, जो समझ और सोच सकते हैं, उन्हे 
चाहिये कि अपना नेतृत्व स्वयं करें । वे अपने छोटे भाइयोंको 
कुपथसे बचानेके लिये स्वयं कटिबद्ध हों । वे इस बातको 
स्मरण रक्खें कि जबतक वे अध्ययन कर रहे हैं, तबतक वे एक 
ऐसे यज्ञमें लगे हैं, जहाँ कष्ट और संयमसे ही सफलता 
मिल सकती है, जहांसे वे समाजके आणको हलका करने और 
इस प्रकार स्वयं सुखी होने और भावी समाजमें सुखकी नींव 
डालने जा रहे हैं। समाज-सेवाके जितने अवसर बालकोंको मिलते 
हैं, उतने दूसरे लोगोंको नहीं । और समाजसेवा ही एक ऐसा 
साधन है, जो विद्यार्थियोंके लिये सुळम भी दै और साध्य भी | 


उनकी सामूहिक शक्ति अपरिमेय है । उसके बलपर वे कठिन 
कार्य भीसरळतासे कर सकते हैं। जैसा कि मैं कह चुका हूँ, “उन्हें 
अपने सामाजिक ऋणको चुक्रानेका सदा प्रयत्न करते रहना 
चाहिये और इसका एकमात्र सरल उपाय समाजसेवा ही है।? 
बाळक पूछ सकते हैं कि यह समाजसेवी विद्यार्थि-समुदाय 
अध्ययन ही करता जाय--कया यही इनके जीवनका उद्देश्य है १ 
आज उनका ऐसा पूछना ठीक भी है। में यहाँ इस प्रश्नका 
विस्तारसे उत्तर नहीं दूँगा; किंतु इतना अवश्य कहूँगा कि 
जों विद्या और उसकी जो प्रणाली आज उनके लिये उपादेय 
मानी गयी है; उसमें उनकी निष्ठा होनी चाहिये । हम 
अधिकाधिक इस बातका प्रयत्न कर रहे हैं कि जो विद्या वे 
प्राप्त कर रहे हैं, वह उनके लिये अर्थकरी हो; पर सच पूछा 
जाय तो उनके अध्ययनका एकमात्र उद्देश्य अपने देराके 
उस प्रजातान्त्रिक ढाँचेको सुदृढ़ बनाना है, जो उनके विधानमें 
निहित है; किंतु इसके लिये उन्हें थोड़ी-सी साधना करनी 
पड़ेगी । उन्हें विद्याक्रे प्रति अनुराग उत्पन्न करना होगा, जो 
विद्या प्रत्येक वस्तुमें सौन्दर्य देखती है, जो उसकी सत्यताका 
दर्शन कराती है और जो समाजमें मङ्गलकी स्थापना करती है । 


राष्ट्रकी सबसे बड़ी सम्पत्ति 


( लेखिका--श्रीराजकुमारी अमृतकौर, स्वारथ्यमन्त्रिणी, भारतसरकार ) 


राष्ट्रकी सबसे बडी सम्पत्ति है--उसके बच्चे | आजके 
बच्चे ही कलके नागरिक हैं। वे भविष्यकी आशा हैं और 
उन्हें ही आगे चलकर राष्ट्रका निर्माण करना है । 

बच्चे मज़बूत और पुष्ट बनें, इसके लिये उनके 
स्वास्थ्यपर विशेष ध्यान देनेकी ज़रूरत है । माता-पिताको 
चाहिये कि वे अपने बच्चोंको स्वस्थ, नौजवान बनायें । न 
सिफ माता-पिताको, बल्कि राष्ट्रको भी स्वस्थ बच्चाँपर गर्व 
होता दै; लेकिन हम देखते हैं कि अधिकतर बच्चोंकी सेहत 
असावधानीके कारण गिर जाती है और उनमेंसे कई नीरोग 
नहीं होने पाते । 

ज्यादातर बच्चोंकी मृत्यु चेचक, कुक्कुर-खाँसी, खसरा, 
कण्ठरोग, मियादी बुखार, क्षय और मलेरिया वगैरह रोगोंसे होती 
है | ये बड़ी भयंकर बीमारियाँ हैं, लेकिन अगर सावधानी 
बरती जाय तो इसमें: संदेह नहीं कि हम इन बीमारियोंसे 
बच्चोंकी रक्षा कर सकेंगे । 

सफाई सबसे जरूरी चीज है । बच्चोंमें स्वच्छ रहनेकी 
आदत डळ्वानी चाहिये । उनका आचार-व्यवहार सुन्दर 
होना चाहिये । वे रोज़ दाताको साफ करें, स्नान करें, बालों- 
को कंघी करें, नाखून साफ रक्खें, साफ कपड़े पहनें और 


अपने पास रूमाल रक्खें । उन्हें सिखाया जाय कि शौचके 
लिये नियत स्थान ही इस्तेमाछ करें । भोजन करनेसे पहले 
हाथ धोयें । खानेक्री चीजोंपर मक्खियाँ न बैठने दें और जिन 
वस्तुओंपर मक्खियाँ बैठी हों) उन्हें न खायें । व्यायाम जरूर 
करें । माता-पिताको चाहिये कि बच्चाको पौष्टिक तत्त्ववाला 
मोजन दें, उनके खास्थ्यके प्रति जागरूक रहें और बीमार 
होनेपर तुरंत डॉक्टरसे सलाह ले । 

कहनेका अभिप्राय यह है कि बीमारीके प्रति सजग 
रहने और बच्चोंको साफ रखनेसे बीमारीसे बहुत कुछ रक्षा 
हो सकती है। न सिफ यही, बल्कि शरीर स्वस्थ रहनेसे 
मानसिक उन्नति भी होती है। मन स्वस्थ होता है, अगर 
शरीर स्वस्थ रहे | 

“कल्याण? एक अति सुन्दर आध्यात्मिक पत्रिका है । 
अपने क्षेत्रमै इसने एक बहुत बड़ी आवश्यकताकी पूर्ति की है। 
मुझे खुशी है कि बच्चोंकी समस्याओंको ध्यानमें रखते हुए 
“कल्याण'का बालक-अङ्क प्रकाशित हो रहा है । 

मैं इस विशेषाङ्ककी सफळताके लिये अपने आशीर्वाद 


भेजती हूँ । 
~oTpo—— 

TIN 


धार्मिक सिद्धान्तोंकी जगानेकी आवश्यकता 


( लेखक--डा० श्रीनारायण भास्कर खरे, एम्‌० पी० महोदय ) 


“कल्याणका बालकाङ्क निकाला जा रहा है, यह जानकर 
प्रसन्नता हुई । यह सबको विदित है कि आज हमारे समाजमें 
सर्वत्र अनुशासनका अभाव है । वच्चे भी इससे नहीं बचे हैं । 
हमने बहुत-सौ बातोंमें पश्चिमी ढंगकी नकल की है, जिसके 
परिणामस्वरूप बालकोंमै अपने शुरुजनों एबं अध्यापकवर्ग- 
के प्रति असम्मानकी भावना उत्पन्न हो गयी है | यह अवस्था 
अत्यन्त शोचनीय है; क्योंकि देशके भावी नागरिक होनेके नाते 
बालकगण ही हमारी सच्ची सम्पत्ति हैं। अनुशासन-हीनता तथा 
अविनयक्रे भयङ्कर परिणामोंसे उनकी अवश्य रक्षा करनी 


चाहिये । धर्म-निरपेक्षताका समयके अनुकूल या प्रतिकूल 
सदा गला फाड़कर राग अलापना भी ऐसी स्थिति उत्पन्न 
करनेका एक प्रबल कारण है । हमारे सिनेमाघरोंपर भी 
_ इसका बडा उत्तरदायित्व है और शिक्षाल्योमे किसी धार्मिक और शिक्षालयोंमें किसी धार्मिक 


अथवा नैतिक शिक्षाके नितान्त अभावसे कोई भी उन्नति 
असम्भव हो रही है । इसलिये मेरा तो यह दृढ़ विचार है कि 
इस दोषको दूर करनेके लिये अपनी संस्कृतिं एवं अपने 
उज्ज्वल भूतके प्रति आदर जगानेबाले धर्मके मोटे-मोटे 
सिद्धान्तोंकी शिक्षा अत्यन्त आवश्यक दै । 


oe --- 


हिंदूजाति ओर भारतका भविष्य 


(लेखक्र- -श्रीयुत एनू० सी० चटजीं, एम्‌० पी० महोदय) 


ख्यातनामा अन्ताराष्ट्रिय लेखक ( पत्रकार ) डा० 
तारकनाथ दासने हिंदुओंसे एक मर्मभेदी प्रश्न किया है । 
उन्होंने प्रश्नको ठीक-ठीक उपस्थित किया है । हिंदुस्थानका 
भविष्य हिंदुओंपर ही निर्भर है । उन्होंने भारतमें हिंदुओंके 
पतनके कारणोंकी जिज्ञासा की है । उन्होंने हिंदूजातिसे 
निवेदन किया है कि उन कारणोंपर विचार करके 
इतिहाससे शिक्षा ले | उनका यह संकेत बिल्कुल ठीक है 
क्रि यदि अपनी वर्तमान अवस्थाके प्रति संतोषकी बृत्तिमें 
सोयी हुई हिंदूजातिको उठाया नहीं गया तो उसका भविष्य 
अन्धकारमय है । 

भारतीय प्रजातन्त्रके तथाकथित धर्मनिरपेक्ष कहे 
जानेवाळे जनतन्त्र द्यासनके होते हुए भी स्पष्ट बात तो यही 
है कि हिंदुस्थानका भविष्य--दिंदुओकी कुशळ संहति और 
इस प्राचीन देशकी सहजवृत्ति तथा परम्पराके अनुरूप एवं 
इस विशाल राष्ट्रके योग्य सबळ; उन्नतिशील और प्रगतिपूर्ण 
शासन स्थापित करनेकी क्षमतापर ही निर्भर करती है । 

बहिन निवेदिताने उचित ही कहा था कि प्रत्येक धर्म 
किसी विशिष्ट विचारके चतुर्दिक्‌ केन्द्रित होता है । प्राचीन 
मिक्षका धर्म मृत्युके चारों ओर, फारस देशका झुभाशुभ- 
रहस्यके चारों ओर तथा ईसाई धर्म एक देवी अवतारके 
उद्धारकारी प्रेमके चतुर्दिक्‌ केन्द्रित है । केवळ हिंदूधर्मका 
ही लक्ष्य वैराग्य और मुक्तिके उच्चतम शिखरपर स्थिर है; यहाँ 
किसी ऐहिक आदरशंको स्थान नहीं है। 


समय आ गया है जब हम समझें कि यह भी हिंदुत्वका 
एक कमजोर रूप बन गया है | समाज अथवा राष्ट्रको 
संगठन प्रदान करनेकी प्रेरणा देनेवाले किसी विशेष उद्देश्यकी 
प्रासिकि आधारपर समाज या राष्ट्रका निर्माण करनेके 
लिये जीवनके प्रति हिंदू-दृष्टिकोण वास्तवमै संयोगात्मक 
सार्वभौम और अतीव व्यापक है । सम्पकमें आनेवाले प्रत्येक 
धार्मिक विचारसे गठबन्धन कर लेनेकी हिंदुओंकी क्षमतापर 
कोई संदेह नहीं करेगा, किंतु एक महान्‌ विचारकद्वारा 
अत्यन्त औचित्यपूर्बक उपस्थित किये हुए प्रस्तुत प्रश्नका 
समाधान भारतीय इतिहास, धर्म, संस्कृति एवं सभ्यताके 
बास्तविक ज्ञानद्वारा करना चाहिये । धर्मकी दृष्टिसे हिंदुत्वमें 
आत्मसात्‌ करनेकी प्रबल क्षमता है । उधर सभ्यताकी 
दृष्टिसे हिंदुत्वमें अपना रूप अक्षुण्ण बनाये रखनेकी भी महान्‌ 
शक्ति है । मानव-इतिहासकी यह एक अजब पहेली दै, पर 
क्या अब वह समय नहीं आ गया है जब कि हम लोगोंको 
मिला लेनेवाली, एकीकरण करनेवाली और आत्मसात्‌ कर 
लेनेवाली शक्तियाँपर ही जोर न देकर सभ्यता या संस्कृतिकी 
इष्टिसे हिंदुत्वकी अक्षुण्ण बने रहनेवाळी शक्तिको और भी दृढ़ 
करना चाहिये । 

्रपञ्चात्मक और ऐहिक जीवनकी आवश्यकताको हिंदू- 
घर्मने कभी अस्वीकार नहीं किया; किंतु जिसकी महत्ताका 
चित्र हम खींच रहे हैं, उस भावी राष्ट्रके सच्चे विकास और 
बृद्धिके लिये आवश्यक शक्ति हमें हिंदूधर्मसे ही लेनी पड़ेगी । 

कुछ दिनों पूव संसद्के एक विवादमें मेरे यह पूछनेपर 
कि पाकिस्तानके काराग्होमें सड़ रहे हिंदू-नेताओंके छुटकारेके 
लिये सरकार क्या कर रही है, अल्पसंख्यकोंके मन्त्री 
महोदयने कातर शब्दोंमें अपनी असमर्थता प्रकट की और 
कहा कि “पाकिस्तान सरकारमें उसी पदपर आसीन सदस्य 
महोदयको रशिष्टभाषामें नम्नतापूर्वक पत्र-पर-पत्र लिखनेके 
अतिरिक्त वे कुछ नहीं कर सकते ।? हिंदूमहासभाके सभापति 
डा० नारायण भास्कर खरेने, जो ग्वालियर निर्वाचन-क्षेत्रसे 
जनसंसद्के सदस्य चुन लिये गये थे, अपना उग्र विरोध 
प्रदर्शित किया । तब तो भारतवर्षके प्रधानमन्त्री मह्दोदय 
एवं ट्रेजरी बेंचोंको सुशोभित करनेवाले उनके अनुगत 
सहकारी लोग बगलें झाँकने लगे । 

हिंदुत्वकी शक्तिको न तो ठीक समझा जाता है और 
न उसका ठीक उपयोग ही होता है । हिंदू-सभ्यताने जिस 
त्यागकी शिक्षा दी है, उसका स्वरूप क्या है ? हमें महानके 
लिये लघुका त्याग करना चाहिये । लघुको प्राप्त करनेके 
छिये महानका त्याग नहीं करना चाहिये । त्याग वास्तवमें 
नये कतंव्यों एवं उत्तरदायित्वांकी प्रस्तावना करता है । 
यह कमी 'इदमलम्‌?की अथवा कायरतापूर्ण संतोषकी बृत्तिको 
सहन नहीं करता । 

श्रीरामकृष्ण परमहंसने कहा था कि एक सॉपने महात्माके 
उपदेशसे क्रोध करना तथा किसीको भी डराना बंद कर 
दिया। तब लोग उसे तंग करने लगे, मारने लगे, यहाँतक कि 
रस्सीकी तरह उससे लकड़ियोंका बोझा बाधने लगे । 
साप अत्यन्त दुखी हो गया । वह महात्माके पास गया । 
महात्माने उससे कहा कि “काटो मत, पर फन उठाकर 
फुफकार जरूर मारो ।? इस कथाको याद रक्खे बिना 
हिंदुओंका अपने ही देशमें कोई भविष्य नहीं है । 

प्रायः कायरताको छिपानेके लिये धर्मनिरपेक्षताकी आड़ 
लेनेवाले हमारे धर्म-निरपेक्ष शासनके नेताओंको उस बेचारे 
साँपकी, इस अद्भुत कथाको याद रखना चाहिये । यह 
अपनी दुर्बलताको जनतन्त्रवाद अथवा धर्मनिरपेक्षताके नारोंसे 
ढकनेवाले केवल झासनान्तर्गत व्यक्तियोंके ही लिये शिक्षाकी 
वस्तु नहीं है, हमें जरा भीतरकी ओर भी प्रकाश डालना 
चाहिये । हिंदू-नेताओंको इस सिद्धान्तका साहसके साथ प्रचार 
करना चाहिये और भारतके दासकोंको बता देना चाहिये कि 
काइमीर, भारत-पाकिस्तानके पारस्परिक सम्बन्ध अथवा 
पूर्वीय पाकिस्तानमें हिंदू-अल्पसंख्यकोंको उत्तरोत्तर असह्य होती 


# मन संभव दारुन दुख दारय। दीनबंधु समता विस्तारय ॥ # 


जानेवाली अवस्थाके प्रइनोंको भी हल करनेमें रामकृष्ण 
परमहंसकी उपदेशप्रद यह कथा शक्ति, न्याय और वास्तविक 
त्यागकी शिक्षा देती है । यदि जीवनकी झालीनता- 
सभ्यतापर आघात होगा तो भारतकी रिष्टता और सौम्यता 
उसे एक परिवर्तित अर्थात्‌ विद्रोहपूर्ण सातङ्क तथा रिपुतुल्य 
रूप धारण करनेसे नहीं रोकेगी । जबतक भारतीय शासन यह 
नहीं समझ लेता, तबतक उससे संसारका कोई देश सत्सम्बन्ध 
नहीं स्थापित करेगा । संघिपत्रों) संधियों और वक्तव्योंके उपरान्त 
भी पाकिस्तान असहाय हिंदुओंको सतानेक्री अपनी नीति जीवित 
रखनेकी धृष्टता किये ही जा रहा है; क्योंकि उसे माळूम है कि 
भारतीय सर्प कभी अपना फन नहीं उठायेगा। वह यह भी 
जानता है कि हिंदुस्थानके हिंदू भी अपना कर्तव्य नहीं 
पालेंगे और सरकारको अपनी दुर्बल एवं ढुलमुछ नीतिको 
छोड़ देनेके लिये बाध्य नहीं करेंगे । 

एशियाका आर्थिक और बौद्धिक पतन ही यूरोपक्रे उत्थान- 
का कारण था । स्वतन्त्र भारतमें हम आर्थिक तथा सामाजिक 
उन्नतिके साथ-साथ भारतकी निधि--जिसकी वह शताब्दियोंसे 
चावके साथ रक्षा करता आया है--उन आध्यात्मिक 
तथ्योंका भी निर्विरोध प्रचार करना चाहते हैं । सबसे बड़ी 
दुःखद बात तो है विशिष्ट वर्गके लोगों एवं साधारण जनता-- 
दोनोंकी अभिलाषाओंपर तुषारपात तथा उनकी बढ़ती हुई 
निराशा । भारतका भविष्य न तो साम्यवादसे बनेगा न 
मार्क्सवादसे और न उस आजकलके तथाकथित गाँधीवादसे, 
जिसका अनुगमन उसके अनुयायी कहलानेवाले लोग आज 
कर रहे हैं। हमें भौतिक सम्पत्तिको अवश्य प्राप्त करना 
चाहिये; पर जनताको दरिद्र और दुखी बनाकर नहीं) वरं 
हिंदू-भारतको निष्काम कर्म सिखानेवाली महान्‌ गीताके 
सिद्वान्तोंके आधारपर देशको पुनरुज्जीवित करके । चोरबाजारी 
और घूसखोरीको रोकनेका यही उपाय है । इसका अभिप्राय 
यह है कि यदि हिंदुस्थानके हिंदू मानव-सभ्यतामें अपने 
पुनरुत्थान और सशक्त अङ्गके रूपमें निरन्तर-सत्ताके लिये इस 
महान्‌ प्रश्नको वास्तवमें हल करना चाहते हैं तो उनके 
सामाजिक एवं आध्यात्मिक दृष्टिकोणका सम्पूर्ण परिवर्तन 
आवश्यक है । प्रत्येक व्यक्तिका पुनःसमपण होना चाहिये 
अहंकारकी सेवाके लिये नहीँ, वरं देश तथा राषट्रके प्रति 
सच्चे समर्पण और सच्ची सेवाके लिये । भारतका यही धर्म है। 
सोती हुई आत्माएँ तत्र जाग उठेंगी और भगवान्‌ 
श्रीकृष्णकी शिक्षा लोगोंके अनुत्साहक्ो भगा देगी । 
दैववाद हिंदुओंका सिद्धान्त नहीँ केबल इतनी ही बात 


*% बालकोके लिये नैतिक और आध्यात्मिक आदर्श आवश्यक % 

नहीं है, हिंदूधमंके विरुद्ध भी हे । प्रगतिपूर्ण सामाजिक 
चेतना महच्वाकाङ्का, स्वार्थपरता अथवा यशोलिप्सासे नहीं 
प्राप्त होगी बल्कि कर्तव्यपालनकी विशुद्ध भावना ही 
बास्तविक परिवर्तन लायेगी । भारतीय अध्यात्मवादको 
विकृत रूपमै उपस्थित किया गया है । हिंदुत्वकी शिक्षा 
है कि चरित्र ही अध्यात्म दै | अकमेण्यता; अवसाद; 
मिथ्या संतोष ओर दुब॑लताका नाम 'त्याग' नहीं है । 


सच्चे संन्यासका सर्वोच्च स्वरूप ही वास्तविक विजय है । 
हिंदुत्वको वीर, उन्नतिपथारूढ और आवश्यकता हो तो 
विद्रोइशील बनना है | नयी भेरी बज चुकी है और अशुभकी 
शक्तियोंसे लड्नेके लिये जो कुछ भी हमारे अंदर उत्कृष्ट; सुन्दर, 
विशुद्ध, अध्यवसांयी और शौर्ययुक्त है; उसका आवाहन कर 
रही है; किंतु हमें ऐसी चेश करनी चाहिये कि जिसमें पीछे 
हटनेका बाजा कमी न बजे | 


-><*>>्वुष्ब्गो०--- न 


चार बातें 


( लेखक---डा० श्रीअमरनाथजी झा एम्‌० ए०, डी० लिट्‌० ) 


जीवनकी यात्रामै कई वस्तुओंकी आवश्यकता है । सबसे 
पहले तो शरीरको स्वस्थ रखना है । बिना स्वस्थ शरीरके कोई 
प्रसन्न नहीं रह सकता । इसलिये बालकोंको व्यायाम करना 
चाहिये, जिससे उनके शरीरका अङ्ग-प्रत्यङ्ग इढ्‌ हो जाय । 
उनको सामूहिक खेल-कूदमें भाग लेना चाहिये, जिससे वे औरोंके 
साथ और अपने दलके हितके लिये काम करना सीखें । 

दूसरा काम है विद्याध्ययन । बिद्या अनेक प्रकारकी है। 
सब विद्याओंका ज्ञान कोई एक व्यक्ति प्राप्त नहीं कर सकता; 
परंतु जिस किसी भी विषयका अध्ययन करना हो, उसमें 
यथासाध्य परिश्रम करना चाहिये । अपने विषयविशेषसमें 
जहाँसे भी हो, जिस किसीसे भी हो; ज्ञान-छाम करना चाहिये । 
जिस सुलभतासे युवावस्थामे ज्ञान मस्तिष्कमे प्रवेश करता है ओर 
वहाँ चिरस्थायी होकर रहता है, वह आगे चलकर सम्भव नहीं । 

तीसरा काम है अपनेको समाजसेवाके योग्य बनाना । 
मुनि अरण्यके एकान्तमें तपस्या करते हुए समाजकी उपेक्षा 


कर सकता दै, परंतु साधारण मनुष्यको तो समाजमें रहना 
है । ओरोंके साथ रहना; औरोंके सुख-दुःखमें भाग लेना; 
चिकित्सा करना, धन उपार्जन करना और उसका उचित 
व्यय करना, भूमिसे अन्न उत्पन्न करना, माता-पिता और 
गुरुजनोंकी शुश्रूषा, बच्चों ओर पीड़ितोंकी सहायता करना; 
परोपकार करना--यह सत्र समाजमें रहकर करना चाहिये 
और इस सबकी योग्यता पाठावस्थामें ही प्राप्त हो सकती है । 

मनुष्यकी अन्य जन्तुओंसे विशेषता इस अँशमे दै कि उसको 
अपने आत्माका ज्ञान है। यह आत्मा अजर दै, अमर है । 
शारीरके नाश होनेपर भी इसका नाश नहीं होता । इस 
आत्मासे ही मनुष्यका इश्वरसे सम्बन्ध स्थापित होता है । 
ईश्वरकी उपासनासे चित्तको शान्ति मिळती है । नीच प्रदृत्ति- 
से मनुष्य बचता है । सन्मार्गकी ओर आकृष्ट होता है । 


इन चार बातोंका यदि बाळक ध्यान रक्खें तो अपना 
और विश्वका कल्याण सम्भव है । 


पाक PE — 


बालकोंके लिये नेतिक और आध्यात्मिक आदर्श आवश्यक 


( लेखक--श्रीअमियकुमार दास, शिक्षा-मन्त्री, आसामसरकार ) 


मुझे यह जानकर प्रसन्नता होती है कि विश्व-प्रेम; 
नैतिकता तथा आध्यात्मिक उन्नतिकी दिशामें “कल्याण” 
पत्र गत सत्ताईस वषोसे सेवा कर रहा है। एक राष्ट्रकी 
शक्ति केवळ उसकी जन-संख्यापर ही निर्भर नहीं है, वास्तवमें 
नेतिक और आध्यात्मिक शक्ति ही मुख्य है। बिना इसके 
संख्याकी शक्तिका कोई मूल्य नहीं रह जायगा । 

मुझे यह जानकर भी प्रसन्नता है कि यह पत्र 
“बालकाङ्क” प्रकाशित करने जा रहा है । हमने प्रजातन्त्रवाद- 


को अपने नागरिक और राजनीतिक विकासका आदर्श मान 
लिया है । इसके लिये यह आवश्यक है कि प्रजातन्त्रवादके 
आदर्शकी जड़ जनताके मनमै जमा दी जायेँ । यह 
उद्देश्य तभी सिद्ध होगा, जब हम अपने बालकोंको इस 
आदशके मार्गपर ले चलनेका प्रयत्न करें और उनके सम्मुख 
नेतिक एवं आध्यात्मिक आदशौंको भी रक्‍खें) जिससे वे 
बचपनसे ही उनके अनुरूप आचरण करने लगें । में इस 
पत्रकी सफलता चाहता हूँ । 


* आस. त्रास इरिषादि निवारक । बिनय बिबेक बिरति बिस्तारक ॥ % 


िद्यार्थियाको आशीर्वाद 


( राजर्षि श्रीपुरुषोत्तमदासली टण्डनके न्गाख्बानसे ) 


“मेरे सामने आदर्श अवश्य है और उसके अनुसार 
अपनेको बनानेका अवश्य प्रयत्न करता हूँ, अब भी प्रयत्न 
करता हूँ । छात्रोसे मुझे यही कहना है कि जो शिक्षा मिल 
रही है, उससे अपनेको बनायें । सुकरात और साक्रेटीजने 
अपने शिष्योको यही बताया था कि अपनेको पहचानो । 
यदि हम अपनेको पहचानें, अपनी तुटियोंको अंदर 
घुसकर देखें तो हम अपना ही शुद्धिकरण करते हैं । किंतु 
हम प्रायः अपनेको जाननेका यन नहीं करते; क्योंकि हमें 
अपने प्रति मोह है, पक्षपात है ओर बुद्धिको ' आँखोंपर पट्टी 
बँधी रहती है, जिससे हम देख नहीं पाते | सच तो यह है 
कि हम-अपने नग्नरूपको देखकर घबराते हैं और इसलिये 
चाहते हैं कि उसे वस्त्रांसे आच्छादित करके देखें । पुरुषत्व 
इसमें है कि हम अपनी दुर्बळताओंपर अधिकार करें । 


“विद्याथियो यह समय आपके लिये अपनेको बनानेका है। 
आप कालेजमें शिक्षा पा रहे हैं। आज शिक्षाका जो क्रम 
चल रहा है, उसमें काफी कमियाँ दील रही हैं । शिक्षाका 
मुख्य अभिप्राय यह होना चाहिये कि वह ऊँचे स्तरपर ले 
जाय, दु्रलताओंसे मुक्त कर दे, चारित्रिक और मानसिक 
शक्ति प्रदान करे । आज हमारे कालेजोमे जो चारित्रिक 
बातावरण चाहिये था, वह नहीं हे । हम जब्र ऊँचे चरित्रवान्‌ 
बनना चाहते हैं, तब देशके नेताओंको भी उदार बनना 
चाहिये । विद्यार्थी, जिनमें युवक एवं युवतियों दोनों हैं, 
बौद्धिक और चारित्रिक सुविधाएँ. सामने रकखें, अपने सामने 


आदर्श उदाहरण रक्खें । स्वतन्त्रताके इस युगमें हमें | 


शिक्षा आदिके क्रमको बदलना होगा । हम परिवर्तन-कालमें 
रह रहे हैं | हम स्वतन्त्र तो हुए अवश्य; किंतु हमारी 
बौद्धिक दासताके जानेका समय अभी नहीं आया । बौद्धिक 
दासता हंमारे लिये बहुत बड़ा अभिशाप है | 


` 'राष्ट्रमाबा हिंदीके द्वारा ही भारतीय संस्कृतिकी रक्षा 


हो सकती है । मेरा जितना काम हिंदीको राष्ट्रभाषा | 


बनानेका था या दै, वह मैंने किया और अब भी कर रहा 
हूँ । जित प्रकार प्राचीन युगर्मे संस्कृत भाषाने देशके मिन्न- 


भिन्न भागोंको बाँधनेका कार्य किया, उसी प्रकार यह कार्य 
हिंदीको करना है । विद्यार्थी इस कामको अपने हाथमे ळें | 
यह समय तो. अपनेको बनानेका है । आपसे यही आशा 
करता हूँ कि आप अपनेमें शक्ति ओर गुण भरनेमें लगें । 
आपलोगोंको मैं आन्दोळनमें भाग लेनेकी सलाह नहीं देता। 
पुरानी पीढ़ीके बोझको सँभालनेके लिये आपको अपनेको 
तैयार करना है | 


“युवावस्था उत्साहकी अवस्था हैं, पर उसे नियन्त्रणमें 
रखें । आपको शक्तिका संचार करना है और उसे इंजिनकी 
तरह चलाना है । अपने व्यक्तित्वका विकास विद्यार्थियोंका 
मुख्य कर्तव्य है । विकास बौद्धिक और चारित्रिक 
दोनों प्रकारका होना चाहिये । बुद्धि कितनी भी तीव्र क्यों न 
होश वह चरित्रका विकास नहों करती जब्रतक कि हममें 
चारित्रिक बल न आ जाय । 


“शिक्षाका परिणाम यह होना चाहिये कि हमारा बौद्धिक 
विकास हो । बौद्धिक विकासको में दूसरे शब्दोंमें बौद्धिक 
स्वास्थ्य कहता हूँ । मैंने कई पहलवानोंको देखा दै, 
जिनमें शारीरिक शक्ति होते हुए भी जिनका शारीरिक स्वास्थ्य 
ठीक नहीं रहता । शारीरिक स्वास्थ्य और शारीरिक 
शक्तिमें अन्तर है । मैंने सभी क्षेत्रोके बुद्धिजीवियांको देखा, 
पर उनमें बुद्धिके स्वास्थ्यकी कमजोरी पायी । स्वास्थ्य 
अपनेमें ही आनन्ददायक वस्तु है, इतमै स्फूर्ति रहती है । 


'“गीतामें श्रीकृष्णने कितनी सुन्दर उक्ति दी है कि 
इन्द्रियापर मन, मनपर बुद्धि और बुद्धिपर एक ईश्वर 
हे । बुद्धिमे शुद्धता है, दता हे । उसमें अभिमान नही, 
विनय है । जिसका ऊँचा चरित्र है, वह बुद्धिका ही अङ्ग हो 
जाता दै । जिसमें चरित्र-बल नहीं, उसमें बुद्धि नहीं । 


“विद्यार्थियोंसे मेरा यही अनुरोध है कि युवावस्था बड़ी 
भयावह है, उसको सँभाल लें । मनुष्य बही बनता. है, 
जो कठिनाइयोंका सामना करता है । भविष्य आपको बनाना 
है, इसलिये ईश्‍वर आपको शक्ति दे--यह मेरा आशीर्वाद है |? 


SSS 

मानव-जीवनका उद्देश्य और छात्रों तथा सरकारसे प्रार्थना 


मनुष्य-जीवनका प्रधान और एकमात्र उद्देश्य है-- 
“भगवत्प्राप्ति! | इसीको “मोक्ष”, “मुक्ति! या 'आत्म-साक्षात्कार! 
कहते हैं । अन्यान्य योनियोंमें इस उद्देश्यक्री सिद्धि नहीं 
होती इसीलिथे इस मानव-योनिक्री विशेष महत्ता है और 
इसीलिये अनुभवी) ज्ञानी; सर्वभूतोंके हितमें रत महात्मा 
ऋषियों-मुनियोंने जीवनके आरम्भसे ही नहीं, गर्भाधान- 
कासे ही, गर्भाधानको भी एक पवित्र संस्कारका रूप 
देकर मानव-जीवनको ब्रह्म-ग्राप्ति या भगबध्यात्तिका साधन 
बनानेका प्रयत्न किया है । इसोसे हमारे यहाँ चार वर्ण 
और चार आश्रमोंका विधान है और इसीलिये कठोर संयम 
तथा त्याग-तपस्या एबं कर्तेव्य-पालनको मुख्य बनाकर 
जीवनयापन करनेको विधियोंका निर्माण हुआ है । इसीलिये 
हमारा पुरुषार्थ--जीवनका ध्येयोपयोगी साधन कामोपभोग- 
परक नहीं है- वर धर्म, अर्थ, काम, मोक्षके रूपमै चार 
तत्त्वोसे ग्रथित हे । जगतूमे अथ; काम (भोग) की 
आवश्यकता हे; इसलिये उसकी अवहेलना नहीं दै । परंतु 
वह अर्थ-काम ( भोग ) स्वच्छन्द नहीं है--इन्द्रिय-तृसिके 
लिये नहीं है, मनमाना नहीं है; वह है धर्मके द्वारा अजित और 
संयमित-नियमित । इसीलिये उसका परिणाम “मोक्ष? है । 
धर्मसे अनियन्त्रित यथेच्छ “अर्थः ओर “काम? तो महान्‌ 
अनर्थकारी, दुःखोसादक ( गीताकी भाषामें ९दुःखयोनि? ) 
जीवनको पतनके गम्भीर गर्तमें गिरानेबाला होता दै । 
वह मानवको मानवतासे गिराकर क्रूर) पिशाच और भोग- 
प्रमत्त असुरके रूपमै परिणत कर मानव जगत्को हिंसामयी 
क्रूर वधस्थली बना देता है। आज सर्वत्र यही हो रहा 
है और यह मोक्षकामनाशून्य तथा धर्मसे अनियन्त्रित 
स्वच्छन्द अर्थ-कामकी अभिलाघाका ही अव्यम्भावी 
दुष्परिणाम दै । इसलिये मानवको अपने जीवनके प्रधान 
लक्ष्यको तो कभी भूलना ही नहीं चाहिये । श्रीमद्भागवतमें 
अवधूतके वाक्य हैं-- 
छब्ध्वा सुदुर्लभमिदं बहुसम्भवान्ते 
मानुष्यमर्थं दमनित्यमपीह धीरः । 
तूणं यतेत न पतेदनुस्ृत्यु याव- 
ज्िःश्रेयसाय विषयः खलु सर्वतः स्यात्‌ ॥ 
(११।९।२९) 
“अर्थात्‌ यह मनुष्यशरीर यद्यपि अनित्य है, मृत्यु 
सदा इसके पीछे लगी रहती है, तथापि यह है इतने 


महत्वका कि परम पुरुषार्थ-मोक्षकी प्राप्ति इसी दारीरसे 
हो सकती है । इसलिये अनेक जन्मोंके बाद इस अत्यन्त 
दुभ मनुष्य-शरीरको पाकर बुद्धिमान्‌ पुरुषको चाहिये कि वह 
शीघ्र-से-शीघ्र मृःयुके पहले ही मोक्ष-प्रास्तिका प्रय्न कर ले । 
इस जीवनका मुख्य उद्देश्य मोक्ष हो है । विषय-भोग 
त सभो योनियोंमें प्राप्त हो सकते हैं, इसलिये उनके संग्रहमें 
यह अमूल्य जीवन नहीं खोना चाहिये ।? 

संसारके अर्थ-भोगकी उपेक्षा नहीं, परंतु वही जीवनका 
लश्च नहीं है । उसकी वहोंतक आवश्यकता है, जहॉतक 
वह धमं-सेवा, लोक-सेवाका हेतुभूतः सबके दुःखका नाशक 
और सब जीवोंके सुखका साधन, तथा धर्म-न्याय एवं 
अपने वर्णात्रमानुकूल जोवन-निर्वाहके अनुरूप हो; ऐसा 
अर्थ-भोग भी होश केवल इन माध्यमोंके द्वारा हो; 
और भगवत्पूजाके लिये ही--भगवत्परीत्यर्थ ही, भगवानकी 
प्रधन्नताके हेतु ही । फिर यदि वह प्रारन्धवश प्रचुर- 
मात्रामे हो तो आपत्ति नहों और अल्पमात्रामे हो तो 
भौ क्षोभका कारण नहीं। क्योंकि उसका उपयोग यथेच्छ 
भोगमें तो करना ही नहीं है; उसका उपयोग होगा भगवत्‌- 
सेवामेंश और होगा उपयुक्त धर्म-सेवा, लोक-सेवा आदि 
शुभ तरीकोंसे ही । इसीलिये ऐसे धनमै किसीके अर्थापहरणका, 
चोरी-डकेतीका, चोर-बाजारी, घूसखोरी, अनाचार, भ्रशचार- 
का तो कोई प्रश्न ही नहो उठता; क्योंकि यहाँ तो 
प्रत्येक क्रिया ही धर्मार्थ, यज्ञाथ, भगवत्‌-सेवार्थ करनी 
है । और जबतक ऐसा नहीं होगा, जबतक स्वच्छन्द 
कामोपभोगके लिये, इन्द्रिय-तृसिके लिये, प्रबल-भोगवासमाकी 
पूर्तिक लिये अज्ञानान्य होकर अर्थ-भोगका किसी 
भी प्रकारसे अजन और संग्रह-सञ्चय होता रहेगा तत्रतक 
यह पाप बंद नहीं हो सकता, चाहे उसका रूप केसा 
ही कयां न रदे । परस्वापहरण होगा ही--चाहे बह गैर- 
कानूनी हे कानूनी हो, व्यक्तिके नामपर हो, राषट्रके नामपर 
हो, विश्वहितके नामपर हो, साम्यवादके सिद्वान्तसे हो, 
मार्कसवादके मतसे हो या अन्य किसी भी उच या अत्यन्त 
नीच भावनासे हो । भावनाके अनुसार उसके स्वरूपमें- 
कुछ तारतम्य अवश्य होगा; परंतु भोगवासनाजनित कार्य 
बिशुद्ध भगवत्सेवा या लोक-सेवाका कभी नहीं हा सकता, 
यह सिद्धान्त अटळलूपसे स्वीकार करना पड़ेगा । इसीसे हमारे 
यहाँ भोग-वासनाके बदले मोक्षको जीवनकी कामना माना 


४२ 


# भूप मौलि मनि मंडन _धरनी । देहि भगति संखुति सरि तरनी ॥ + 


T= 


गया, इसीलिये प्रत्येक क्रियाके साथ “धमका सम्बन्ध 
जोड़ा गया और इसीलिये “अधिकार'के बदले “कर्तव्य 
को प्रधानता दी गयी है एवं इसीलिये धर्मका स्वरूप बतलाते 
हुए कहा गया -- 
' यतो$भ्युदयनिःश्रेयससिद्धिः स धर्मः। 
अ. ( वैशेषिकदशन.सू० २ ) 
“जिसके द्वारा अभ्युदय और निःश्रेयसकी सिद्धि हो, 
बह धर्म है।' अभ्युदयका अभिप्राय है--ऐहिक उन्नति-- 
अर्थात्‌ ऐसा “भौतिक अभ्युदय' जिससे सबके दुःखोंका 
नाश होश सबको सुख मिले, जीव-जगत्के सभी प्राणी 
सुविधा प्राप्त करें; किसीके साथ अन्याय, पक्षपात न हो 
और किसोके भी कितो प्रकारके भी न्याय्य खत्वपर आघात 
न पहुँचे तथा सबके सुख-सम्पादनके साथ ही इस “धर्म! का 
सेबन करनेवाला भी सुखी हो? वह भी जीवनमै सुख- 
सुविधाका उपभोग करे । पर यही धमं नहीं है । जिसका 
फल परम कल्याण या मोक्षकी सिद्धि होश जो जीव-जीवनकी 
अनादिकालीन साधको पूरीकर उसे आत्यन्तिक सुख 
शान्तिकी स्थितिमे--आत्माके निर्मल शुद्ध सच्चिदानन्दघन 
खस्पर्मे पहुँचा देश वह धर्म है । तमी मानव-जीवेनकी 
सफलता है और तमी धर्मका यथार्थ पालन हुआ तथा 
उसके महान फलकी प्राप्ति हुई | बस) इसी उद्देश्यसे 
मानव-जीवनका आरम्भ है और इसी उद्देश्यकी पूर्तिके 
लिये जन्म तथा शिशुपनसे लेकर मरणपर्यन्त उसकी सारी 
चेष्टा औरक्रियाओंका होना आवश्यक दै। आर्य संस्कृतिके इसी 
महान्‌ लक्ष्यको लेकर मानवको तन-मन-वचनसे सावधान होकर 
धर्ममय जीवन बिताना है । श्रीमद्भागवतमें कहा गया है-- 
चर्म आचरितः पुंसां वाङमनःकायबुद्धिभिः । 
लोकान्‌ विशोकान्‌ वितरस्यथानन्त्यमसङ्किनास्‌॥ 
( श्रोमद्भाश ४। १४। १५) 
“मनुष्य यदि मन) वाणी) शरीर और बुद्धिसे धर्मका 
आचरण करता है तो वह धर्म उसे शोकरहित दिव्य लोकों- 
की प्रालि कराता है और यदि धर्म करनेवाले पुरुष स्वर्गादि 
छोकोंके भोगोंमें आसक्त नहीं हेते तो उन्हें वही धमं मोक्षकी 
प्राप्ति करवा देता है ।? 
धर्म वही है, जो जगतूके परम कल्याणके साथ ही 
अपना कल्याण करनेवाला हो; वही धर्म भगवानकी पूजा 
बनता है और उसीसे परम सिद्धि-मोक्षकी प्राप्ति होती है । 
अतएव बालकपनसे ही धर्मपालनका अभ्यास करना चाहिये । 
इमीलिये हमारे यहाँ गुरुकुल-निवास तथा ब्रह्मचर्याश्रमकी सुन्दर 


व्यवस्था है । ब्रह्मचर्याश्रमक्ा अभिप्राय ही दै--विद्याध्ययन- 
के साथ-ही-साथ इन्द्रिय और मनके संयमकी क्रियात्मक शिक्षा 
प्राप्त करना और फिर अपने वर्णाश्रमोचित. सत्कमंके द्वारा 
विश्वव्यापी प्रभुकी सेवाके लिये योग्यता प्राप्त करना एवं 
सेवामें संलग्न हो जाना । भगवानूने कहा है-- 
यतः प्रवृत्तिर्भूतानां येन सर्वमिदं ततम्‌। 
स्वकर्मणा तमभ्यच्य सिद्धिं विन्दति मानवः ॥ 
( १८ । ४६ ) 
“जिस परमात्मासे समस्त भूतोंकी उत्पत्ति हुई है 
और जिससे यह सम्पूर्ण जगत्‌ व्याप्त है, -उस परमेश्वरको 
अपने स्वाभाविक कर्मके द्वारा पूजकर मनुष्य तिद्धिको--मोक्ष- 
को प्राप्त होता है |? इसी स्वकमंद्वारा भगवानकी पूजाके 
लिये--ब्रह्मकी प्राप्तिके लिये बालकको ब्रह्मचर्याश्रमे तैयार 
होना--ब्रह्मचर्थके कठोर नियमोंका बड़ी श्रद्धा तथा आदर 
बुद्धिसे पालन करना पड़ता है । बहाँके कुछ बड़े ही सुन्दर 
नियम मनु महाराज बतळाते हैं-- 
नित्यं स्नात्वा झुचिः कुर्याद्‌ देवर्षिपितृतपंणम्‌ । 
देवताभ्यचनं चेव समिदाधानमेव च॥ 
वर्जयेन्मधु मांसं च गन्धं माल्यं रसान खियः । 
झुक्तानि यानि सर्वाणि प्राणिनां चेव हिंसनम्‌ ॥ 
अभ्यङ्गमञ्जनं चाक्ष्णोरुपानच्छत्रधारणम्‌ । 
कासं क्रोधं च लोभं च नर्तनं गीतवादनम्‌ ॥ 
द्यूतं च जनवादं च परिवादं तथानृतम्‌ । 
स्राणा च प्रक्षणाळम्भसुपघात परस्य च॥ 
( मनु २। १७६-१७९ ) 
ब्रह्मचारी प्रतिदिन स्नान करके शुद्ध होकर देवता) 
ऋषि और पितरोंका तर्पण करे, देवताओंकी भलीभाँति 
पूजा करे और सुबह-शाम समिधाके द्वारा हवन करे । 
ब्रह्मचारी मधु ( मदिरा ) और मांसका त्याग करे, इत्रादि 
सुगन्ध द्रव्य, पुण्ोंकी मालाएँ) गर्करा आदि रस तथा 
स्रीका सर्वप्रकारे परित्याग करे । जो वस्तुएँ सहज मधुर 
होनेपर भी किसी दूसरे संयोगसे विकृत हो जाती हैं, ऐसी 
शुक्त वस्तुओं--दह्ी इत्यादिका त्याग करे और प्राणयोंकी 
कभी किसी प्रकार हिंसा न करे | तेल लगाना, आँखोंमें 
काजल या सुर्मा डालना, जूते पहनना, छाता लगाना, 
काम-क्रोध-लोभके वश होना, नाचना, गाना, बजाना) जुआ 
आदि खेलना, परचर्चा करना, कलह करना, असत्य 
बोलना, स्त्रियोंकी ओर देखना, उनका आलिङ्गन करना, 
वूसरेकी बुराई करना--इन सबसे ब्रह्मचारी सदां दूरं रहे ।? 
इस प्रकार इन्द्रिय-संयमका अभ्यास करके बुद्धिको स्थिर 

करे । भगवानने कहा है कि जिस पुरुषकी इन्द्रियाँ वामे 
होती हैं, उसीकी बुद्धि स्थिर होती है-- 
हि यस्येन्द्रियाणि तस्य प्रज्ञा प्रतिष्ठिता । 
( गीता २। ६१ ) 


हमारे शास्त्रकारोंने कहा दै-- 

आपदां कथितः पन्था इन्द्रियाणामसंयमः.। 

तज्जयः सम्पदां मार्गो येनेष्टं तेन गम्यताम्‌ ॥ 

“इन्द्रियोंके असंयमको विपत्तिका तथा उनपर विजय 
प्रास कर लेनेको ही सम्पत्तिका मार्ग कहा गया है । इन 
दोनों पर्थोपर विचार करके ही मनुष्यको लाभदायक मार्गपर 
चलना चाहिये ।? 

प्राचीन युगके इस ब्रह्मचर्याश्रमकें संयमित छात्रजीवनके 
साथ आजके विश्वविद्यालय और महाविद्याल्योंसे सम्पर्कित 
छात्राबासोंके छात्र-जीवनकी तुलना कीजिये । दारीरकी शुद्धि 
तथा देव-ऋषि-पितृतपंण एवं हवनकी तो कल्पना ही नहीं; 
दारीरकी सफाई अपवित्र वस्तुआंके द्वारा अवश्य की 
जाती है; मद्य, अंडे और मांस-सेवनका शौक बढ़ाया जाता 
है; इत्र नही, परंतु शराब मिले अन्यान्य सुगन्धि-द्रव तथा 
शुष्क पदार्थेका सिञ्चन-लेपन आवश्यक है; शकरादि रसकी 
बात दूर रही, अपवित्र और खास्थ्यनाशक रसोंका सेवन 
किया जाता है | किसीकी भी जूँठन खानेमें कोई हानि नहीं 
मानी जाती; प्राणियोंकी हिंसा तो शौकसे की जाती है और 
दिक्षालयांकी अनुसन्धान तथा प्रयोगदालाओंमे ` भी अघाध 
प्राणिहिंसा होती है । काजळ-सुर्भा तौ असभ्यताके भयसे नहीं 
डाला जाता, पर तेलाम्यङ्ग तथा अन्यान्य बुरी चीजोंका 
इस्तैमाल होता है । जूते तो समय-समयके लिये कई 
रक्खे जाते हैं | छातेके साथ ही पानीसे ब्रचानेवाले कोट 
तथा हैट आदिका व्यवहार होता है। काम-क्रोध-लोभको 
तो प्रकारान्तरसे जाणतिके, विकासके या उन्नतिके लक्षण 
ही स्वीकार कर लिया गया दै | नाचना, गाना; बजाना झिक्षा- 
क्रममै आ गया दै, जुए भी कई प्रकारके चलते हैं; परचर्चा, 
परनिन्दा तो अखबारी अध्ययनका प्राण ही है; असत्य 
भाषण चातुरी दै । परायी बुराई भी व्यक्तिगत या दलगत 
लाभके लिये आवश्यक है । सिनेमा देखनेवाले तथा सहशिक्षा 
प्राप्त करनेवाले स््री-दर्शनादिसे कैसे बच सकते हैं | --यों इन्द्रिय- 
संयमके स्थानपर इन्द्रिय-असंयमकी मानों बाढ-सी आ 
गयी है | यह बड़े ही खेदका विषय है और ऐसे छात्र- 
जीवनसे केसे संयमकी आशा की जाय ! 

परंतु केवल स्थितिपर खेद प्रकट क्ररनेते या निराश होनेसे 


ऑरशििशिशिशिशिशिशिशशश 


काम नहीं चलेगा । बहुत बुरे दोष आ गये हैं, वे चाहे किसी 
भी कारणते आये हों । इसके लिये भी किसीपर दोषारोपणकी 
प्रयोजनीयता नहीं है--आवश्यकता है दोषोंके सुधारकी । 
आज छात्र-छात्राओंमें प्रायः निम्नलिखित दोष विचारों 
तथा क्रियाओंके द्वारा न्यूनाधिक रूपमें आये और आते हुए 
बताये जाते हैं-- 

( १ ) ईश्वरपर अविश्वास, अतएव ईश्वरमजनकी 
अनावश्यकता । 

(२ ) कर्मफल, पुनर्जन्म, परलोकपर अविश्वास । 

( ३ ) देवपूजन, श्राद्ध, तर्पण, धार्मिक क्रिया; अनुष्ठान, 
नित्य-नैमित्तिक शास्त्रीय कर्मोपर अविश्वास । 

(४ ) प्राचीन कालकी सभ्यता तथा संस्कृतिकी उच्चता 
पर अविश्वास । अबसे पूर्वकी सभ्यता-संस्कृति पूव-से-पूव 
निम्नश्रेणीकी तथा अविकसित थी--ऐसी धारणा 1 

(५ ) संसार उत्तरोत्तर सभी विषयोंमें उन्नत हो रहा है, 
ऐसी धारणा । 

(६ ) चार हजार वर्षके पूर्वका इतिहास नहीं दै । 
वेद? दशन) उपनिषद्‌, स्मृतियां) पुराण, महाभारत) रामायण 
आदि सभी आधुनिक हें--ऐसी धारणा । 

(७) आयजाति भारतमै मूलतः नहीं रहती थी’ 
बाहरसे आयी है--ऐसी धारणा । 

( ८ ) माता-पिताकी भक्ति, सेवा तथा उनके आज्ञा- 
पालनमें अरुचि । 

(९) शास्त्र, वर्णाश्रम, समाज; कुल) शिक्षा-संस्था 
तथा अन्य सम्बन्धित संस्थाओंका अनुशासन माननेमें आपत्ति । 

(१० ) आचार्य, अध्यापक, गुरुका अपमान तथा 
उनके साथ दुव्यवहार । 

( ११ ) खानःपानमें असंयम, तामसी ( मद्य, मॉस; 
अपवित्र, जूठन आदि ) आहारमें रुचि । 

( १२ ) यौन-सम्बन्धमें स्तेच्छाचारिता । 

( १३ ) सिनेमा आदि अंसत्रम बढ़ानेवाले खेलोंके 
देखनेमै, उनमें क्रियात्मक भाग लेने तथा अशुभ सदाचार- 
नाशक साहित्यके लेखन, बाचन तथा प्रचारमें उत्साह 
और प्रबृत्ति । 

( १४ ) विलासिताकी सामप्रियोंका अत्राध और 
अमर्याद सेवन तथा अत्यन्त खर्चीला जीवन । 

( १५ ) हिंसात्मक तथा मिथ्यापूर्ण कायोंमें उत्साह 
तथा प्रबृत्ति । 

( १६ ) प्राचीनमात्रके बिरोध तथा नत्रीनमी वैकै अहणमें 
बिचारशून्य प्रबृत्ति । 

` (१७ ) प्राचीन सांस्कृतिक कार्योमे, व्यवहारोंमें तथा 
सदाचारमें अरुचि तथा उनका विरोध । 
( १८ ) बैदिक, महाभारत तथा रामायणके गौरवपूर्ण 
इतिहास तथा महापुरुषोंसे अपरिचय । 
संक्षेपमें सूत्ररूपसे दोप्रोंकी बात कही गयी है, 
इनके अतिरिक्त अन्य बहुततसे दोष भी हैं; 
किंतु ये दोष सभीमें हाँ, ऐसी ब्रात भी नहीं है । 
साथ ही यह बात भी नहीं माननी चाहिये कि ऊपर अपने 
दृष्टिकोणसे जो दोष बतलाये गये हैं, वे सभीकी दृष्टिमे 
दोष ही हो । जो कुछ भी हो, कुछ दोष तो ऐसे हैं, 
जिनको प्रायः समी अथवा अधिकांश विचारशील लोग दोष 
मानते हैं और छात्र-छात्रागण भी उन्हें दोषरूपमै स्वीकार 


करते हैं । इन दोष्रोके आनेके अनेकों कारण हैं; पर प्रधान 
कारण है उनके सामने इसी प्रकारके दोषपूर्ण आदर्शका 


रक्खा जाना और उनको ऊपरसे रोकनेकी बात कहते हुए 


"मी इन्ही आदर्शोका अनुकरण करनेके लिये बाध्य करना । 
बालक तो निर्दोष होते हैं । यद्यपि पूर्व-संस्कारानुसार 
उनमें रुचिमेद तथा स्वमावभेद अवश्य होता है, फिर भी 
वे बनते हैं उनके बीचके और आसपासके वातावरणके 
अनुसार ही । इसलिये इसका दायित्व ब्रालकोंके अभिभावकों 
पर है और इसके लिये प्रधान दायी तो हैं समाज तथा राष्ट्रके 
वे अगुआ पुरुष, जिनके हाथोंमें विधि-निर्माणकी सत्ता है तथा 
जिनके आदर्श तथा आदेशपर लोग चलते हैं । बालक तो 
अनुकरणपरायण होता है। उसके सामने जेसी चीज आती 
है, वह उसीकी नकल करता हे । अवाञ्छनीय शिक्षा देनेवाले 
विश्वविद्यालय, महाविद्यालय, विद्यालय किसने बनाये ? 
उनका संचालन कौन करते हैं ! पाठ्यक्रमका निर्माण किसने 
किया ! ईश्वरका खण्डन, शास्रका विरोध, पुनर्जन्म और 
परलोकपर अविश्वास पैदा करनेवाले साहित्यका प्रणयन 
किसने किया ? प्राचीन गास्रोंको आधुनिक किसने 
बतलाया ! माता, पिता तथा गुरुकी आज्ञा न मानकर 
अनुशासन भङ्ग करनेकी शिक्षा, किसने दी ? आहार-विहारमें 
उच्छरङ्कलता, यौन सम्बन्धमें स्वेच्छाचारिता और हिंसात्मक 
कामें प्रवृत्तिका आदर्श किसने उपस्थित किया ! चलचित्रो- 
का निर्माण, प्रचलन किसने किया ? किसने गंदे चित्रोको 
चलानेकी अनुमति दी ! चोरबाजारो, घूसलोरी, मिथ्यापूर्ण 
कार्वोमि उत्साहपूर्ण प्रवृत्ति किसने की ! और सहशिक्षाकी 
बुरी चाल किसने चलायी ९ ऐसी ही अन्यान्य बातें हैं । 
रिम्धितित्रश विदेशी शिक्षा तथा संस्कृतिके प्रभावमें आकर, 


# मुनि मन मानस हंस निरंतर | चरन कमल बंदित अज संकर ॥ % 


जोशमें होशको खोकर) इन्द्रियोंके वेगको रोकनेमें असमर्थ 
होकर या अन्य किसी भी कारणसे हो?---इन सत्र प्रवृत्तियोके 
प्रेरक, प्रवर्तक) पोषक, प्रचारक प्रायः बड़े लोग ही हैं । 
यह सत्य है और इसे सभीको समझना चाहिये । बालकको 
तो जैसे साँचेमें आप ढालेंगेश उसीमें वह ढछेगा । अतएव 
विद्यालयों, मह्दाविद्यालयों और विश्वविद्यालयाँके छात्र- 
छात्राओंको दोष देना व्यर्थ तथा अनुचत है। उनको 
सुधारना है तो पहले अपनेको सुधारना होगा । आजकल 
दिक्षाप्रणाली तथा शिक्षा-संस्थाओंके दोष प्रायः सभी 
ब्रतलाते हैं, पर उनमें सुधारका कार्य नहींके बराबर ही हो 
रहा है । इस ओर देशके सभी मनीषियोंको विशेष ध्यान 
देकर इस विष्रयपर विचार करना चाहिये । 

यहाँ में अपने देशके भावी आशास्थल और भावी मानव- 


'जातिके आदर्श पूर्वपुरुप छात्र-छात्राओंकी सेवामें नम्रताके 


साथ कुछ निवेदन करना चाहता हूँ और प्रार्थना करता 
हूँ कि वे मेरे विनीत निवेदनपर कृपया ध्यान दें । मेरा बहुत-से 
छात्रोसे परिचय और पत्र-व्यवहार है, बहुत-से ऐसे अध्यापको 
तथा आचायोसे मेरा बड़ा स्नेहका सम्बन्ध हे; जो कुछ ही 
दिनों पहले छात्रावस्थामै थे । उनमें बहुत-से बड़े ही मठे, 
सात्त्विक स्वभावके ओर दोषों तथा पापोंसे डरनेवाळे सदाचारी 
तथा सुशील व्यक्ति हैं । ऐसे लाखों ओर भी होंगे । इसलिये 
छात्रसमाज बुरा नहीं है । छात्रोमें जो बुराइयों आ रही 
हैं, उसे वे समझ जाये और उन्हें दूर करनेमें उनकी शक्ति आने 
लगे तो बहुत शीघ्र बहुत कुछ सच्चा लाम होना सम्मव है। 

ईश्वर है, अवश्य है, प्रकृतिका प्रत्येक कार्य ईश्वरकी 
सत्ताका प्रमाण दे रहा है | ईश्वरकी सच्ची सत्ताको माननेमे 
बड़ा लाम है । यह संत-महात्माओंका अनुभव है । 

धम है, धर्म ही जीवनका प्रधान अवलम्बन है। धमंहीन 
जीवन पशुजीवन है । 

श्राद्ध-तर्पणसे मृत पितरोंकी तृप्ति होती हे, इसमें अनेकों 
प्रमाण हैं और यह सर्वथा अनुभवसिद्ध तथ्य है । 

हमारी सभ्यता तथा धर्म बहुत प्राचीन हैं। हमारा 
प्राचीन इतिहास अनन्त गोरव-गाथाओंसे युक्त दै, सच्चा 


है । हमारे बहुत-से पूर्वपुरुण महापुरुष, ज्ञानी, योगी, 


तपस्वी, सिद्ध तथा महान्‌ ऐश्वर्यवान्‌ थे। 
A 3 
आयंजातिका मूल देश आर्यावर्त या भारतवर्ष ही 
दै ओर हमारी सभ्यता करोड़ों वर्ष पुरानी है । 


__ महामारत-रामाथण इतिहास हैं, पुराणोंमें प्राचीन 
ऐतिहासिक तथा धार्मिक महत्त्वके प्रसङ्ग हे । इनमें न्यूना- 


* मानव-जीवनका उद्देश्य और छात्रों तथा सरफारसे प्रार्थना + 

घिकता समय-समयपर की गयी है, ऐसा अनुमान होता है; 
पर मूल बस्तुतत्त सर्वथा यथार्थ है । 

यह तो विजेता जातिका एक महान्‌ कूटनैतिक प्रचार 
था कि आर्यजातिका मूलनिवास भारतवर् न माना जाय; 
जिससे उनकी इस देशपर भक्ति न रहे । विकासका 
सिद्धान्त माना जाय तो इनकी अपने पूर्बपुरुषों तथा 
अपनी प्राचीन संस्कृतिपर अनास्था हो जाय । एवं पुराना 
इतिहास न माना जाय तो इन्हें अपनी गोरवगाथाका 
ज्ञान हीन हो । 

वस्तुतः हमारा अतीत अत्यन्त गौरवमय था | तप; योग, 
ज्ञान, सिद्धि आदिके साथ ही मन्त्रबिज्ञान बड़े उच्च स्तरपर था। 
विज्ञान तथा ऐश्वर्य भी बहुत ऊँची स्थितिमें था । हमारे 
यहाँके शास्तरोके समान शास्त्रका निर्माण जगतूमें अभीतक 
नहीं हो सका है । मन्त्रात्मक, चेतन; इच्छारूप शस्रास्न 
थे । उन्हें लौटाया भी जा सकता था। जिस प्रकारके 
अस्त्रोंका वर्णन रामायण तथा महाभारतादिमें मिलता दै, उनके 
सामने आजका अणुबम सर्वथा नगण्य तथा दोषयुक्त दै । 

प्राचीनक्रालमें विमानविज्ञान भी बड़ा अद्भुत था । 
रामायणमें चेतनकी भाँति कार्य करनेवाले तथा हजारों 
व्यक्तियाको लेकर उड़नेवाले पुष्पक विमानका वर्णन है । 
कर्दमजीके विमानका वर्णन श्रीमद्धागवतमें मिलता हे । 
बह विमान कान्तिमान्‌ था और इच्छानुसार चलनेवाला 
तथा चाहे जिस लोकमे जानेवाला था । उसमें सव प्रकारकी 
सामग्रियाँ थीं । लिखा है “वे उस महान्‌ विमानमें बैठकर 
बायुके समान सभी लोकाँमै त्रिचरते हुए बिमानचारी 
देवताओंसे भी आगे बढ़ गये ।? शाल्व राजाके 'सोम' विमाने 
सम्बन्धमे वर्णन हें कि वह इतना विचित्र था कि कभी 
अनेक रूपोंमें दीखता? कभी एक रूपमेंश कभी दीखता तो 
कभी न दीखता; कभी प्रथ्वीपर आ जाता) कभी आकाामें 
उड़ने लगता, कभी पहाइकी चोटीपर चढ़ जाता तो कभी 
जलूपे तेरने लगता, वह अलातचक्रके समान घूमता रहता |# 
बह विमान आकारमें नगरके समान था । विमानसम्बन्धी प्राचीन 
ग्रन्थोमे लिखा दै कि ( १) मार्गकी यासा, वियासा, प्रयासा आदि 
वायुशक्तियोंके दारा सूर्यकिरणोमें रहनेवाली अन्धकारशक्तिका 
आकर्षण करनेसे विमान छिप जाता है । (२) रोहिणी 
विद्युतूके फैलानेसे त्रिमानके सामने आनेवाली प्रत्येक 
il si cA NNEC 

वस्तुको प्रत्यक्ष देखा जा सकता है । (३ ) शब्दग्राहृक 
यम्त्रके द्वारा दूसरे विपानपरके लोगौंकी बातचीत आदि 
सुनी जा सकती है । (४) स्साकर्षण-यन्त्रद्वारा दूसरे 
विमानोंकी बस्छुओंका रूप देखा जा सकता है।(५) 
दिशाम्पति नामक यन्त्र (की सुई ) के द्वारा विमानके आनेकी 
दिशा जानी जा सकती है । (६ ) “सन्धिमुख” नामक 
नलीके द्वारा "अपस्मार? नामक धूमको एकत्र करके स्तम्मन- 
यन्त्रके द्वारा दूसरे विषानपर फेकंनेसे उस विमानपर रहनेवाले 
सम्पूर्ण व्यक्ति स्तब्ध हो जाते हैं । और भी त्रहुत-सी 
बातें हैं | इससे विमानःविज्ञानका अनुमान होता है । 
पिछले दिनों समाचार'पत्रोंमें आया था कि महाराष्ट्रके एक 
सजनने प्रायः गत सौ वर्ष पूर्वं एक विमान प्राचीन 
पद्धतिके अनुसार बनाया था और वह बहुत उँचेपर 
उड़ा भी था) परंतु प्रोत्साहन न मिलनेसे कार्य रुक गया 
और उसका बचा हुआ सारा सामान रेली ब्रदर्सको बेच 
दिया गया । 

प्राचीनकालका मन्त्रविज्ञान भी बड़ा चमत्कारिक था । 
मन्त्रशक्तिये चाहे जिस वस्तुका निर्माण हो सकता था । 
पिछले दिनों स्वामी विश्ुद्वानन्दजीके द्वारा काशीमेंसूर्यविज्ञान- 
के द्वारा वस्तुनिर्माणकी बहुत-सी घटनाएँ लोगाँने प्रत्यक्ष 
देखी थीं । 

हमारे शास्त्र ऋषि-प्रणीत तथा सत्य तत्त्वोसे भरे हैं । 
वेद अपौरुषेय है । 

हमारा सदाचार;% मातृ-पितृ-भक्ति) गुरु-भक्ति अत्यन्त 
लाभदायक हैं । उनके पालनसे आयु, बिद्या, आरोग्य, यश, 
बल, धर्म और मोक्षसाधनकी वृद्धि होती है । 

बाजारकी, होटलोंकी, प्रमोद-एहोंको बनी हरेक चीज, 
बाजारू सोडा-लेमन, वर्फका पानो, हर-किसीकी जूँठन कभी 
नहीं खानी चाहिये । खराब चीजोंसे तथा गंदगीमें बनी होनेके 
कारण उनसे स्वास्थ्यनाश होता दै, बीमारियाँ फैलती हैं, 
व्यर्थ ब्यय होता है और आचार तथा धर्मका नाश होता है। 

विलासिताके प्रसार-प्रचारसे बड़ी दानि हो रही है। 
गंदे साहित्यसे लोकहानि बहुत बड़ी मात्रामें होती है। 
चरित्र ही महान्‌ निचि है और विलालिताकी सामग्री, 
विलासी जीवन तथा गंदे साहित्यसे चरित्रका 
नाश निश्चित होता है । चलचित्र इनमें बहुत बड़ी 
हानिकारक चीज है । मेरी छात्र-छात्राओसे प्रार्थना है 
कि वे विलासिता-प्रसार, गंदे साहित्य तथा चल- 


# सदाचारसम्बन्धी कई सुन्दर लेख इस विशेषाङ्क तथा इसके 

चित्रोके विरुद्ध जोरकी आवाज उठायें। रुपयोके 
लोमसे जो व्यापारी, साहित्यिक, चल-चित्र-निमोता 
तथो सरकारी अफसर छात्र-छात्राओके तथा समाजके 
नेतिक स्तरको बुरी तरहसे गिरानेका पाप-प्रयल्ल कर 
रहे हैं, उन्हें पेसा करनेका कया अधिकार है? छात्र- 
गण प्रबलं आन्दोलन करके जगह-जगह अपना 
बिरोध करें और प्रतिज्ञा करायें । सरकारको बाध्य 
करे, जिसमें विलासिताकी सामग्रियोंका प्रचार रुके, 
गंदा साहित्य बंद हो ओर कम-से-कम गंदे चळचित्रो- 
का प्रणयन ओर प्रचार सर्वथा रुक जाय । छात्रोको 
याद्‌ रखना चाहिये कि उनके निर्मल तथा निदं 
मनमै मनोरञ्जनके तथा कलाके नामपर मीठा जहर 
भरा जा रहा है और कुप्रवृत्ति, कदाचार, कुस$, 
कुकमॅके प्रति उनके मनमै आसक्ति तथां मोह उत्पन्न 
करके उन्हें पतनके गहरे गतेमै गिराया जा रहा है; 
उनके साथ यह बहुत ही जघन्य छलपूणे बतीव हो 
रहा है नहीं तो भला, अच्छे-भले घरकी युवतियों 
और युवकोके मनोमे पापवासना क्यो पैदा होती ? 
क्यो वे कुल-कुमारियाँ कलाके नामपर पर-पुरुषांका 
नीच स्पर ओर उनके साथ श्टज्ञार-आलापका अभिनय 
करने तथा लाखो-करोड़ां पुरुवोकी पापदृष्टि अपने 
ऊपर गिरानेके लिये जगह-जगह, गली-गलीमे अपने 
श्ङ्गार-रूपके पोस्टर छपकर चिपके देखनेमे सुख 
और गोरव समझता ? कयो सात्विक घरके, कुलका 
नाम ऊँचा करनेके लिये उत्पन्न नवयुवक इस पाप- 
पङ्कमे फँसते ओर उस कोचड्मै सने रहनेमें निन्य 
गौरवका अनुभव करते ? ओर क्या किसी स्टेशनपर, 
किसी रेलके डिंश्वेमे, करिसी मकानके वरामदेमे या 
किसी मैदानमै चल-चित्रोमै अभिनय करनेवाले 
उच्छुङ्खल तथा आद्शेहीन तरुण नट-नटियाँको 
महात्मा तथा पुण्यपुरुषोकी भाँति देखने, देखकर 
आनन्दध्वनि करने; उनके नामपर नारे लगाने तथा 
उनपर फूल वरसानेका अनैतिक तथा अनाचारपूर्ण 
कार्यं करते ? क्यो उन नट-नटियोंके नामोको 
अपने पवित्र नामों ओर कामांके साथ जोडते ओर 
क्ग्रों उनके नामके बुश-रार्ट ओर खाड़ी पहननेमे 
“गौरव मानते ?? इस सबका कारण यही है कि धन-लोलुप 
तथा विषय-लोलप बड़ी उम्रके व्यापारियों तथा अन्य लोगोंने 
निर्दोष छात्र-छात्राओं तथा समाजके तरुण-तरुणियोंको 


% रघुकुल केतु सेतु श्रुति रच्छक । क्राल करम सुभाउ गुन भच्छक ॥ * 

मोह-मदिरा पिलाकर उन्हें पागल बना दिया है ! वे अपने ऊपर 
होनेवाले इस सभ्यताभरे जुल्म--इस मीठे अत्याचारको 
देखें, अपनी स्थिति समझें समाजकी स्थिति समझें और 
इस मायाजालसे मुक्त होकर सबको अपने चेतमें आ जानेकी 
चेतावनी दे दें और आगेसे इस पापको असम्भव बना दें । 

सहशिक्षा हानिकर है और लड़केलड़कियोंका अबाध 
मिलना-जुलना अत्यन्त बुरा है, इसका कुफल डकर है। 
आये दिन ऐसी अवाञ्छनीय घटनाएँ होती रहती है? जो 
समाज तथा कुलके लिये कलंकल्प तथा अधर्म तो हैं ही । 
इससे दूर रहना तथा भले लड़के-लड़कियेकों इसके विरुद्ध 
भी जोरोसे आवाज उठानी चाहिये । 

दलब्रंदियोसे तथा गुटोसे बड़ी हानि है उनसे छात्र- 
समाज यथासाध्य अलग रहे । जहातक हो; भगवानको 
मानें और रोज याद करें। कुलःधर्मका मान करें 
माता-पिता; गुरु तथा श्रेष्ठोंका सम्मान करें । पातित्रत्यके 
आदर्शकी पूजा करें । इन्द्रियसंयम तथा मनोनिग्रह 
करना सीखें, अनुशासन तथा सदाचारका पालन कर? 
जहाँतक बने सबके साथ सम्मान) प्रेम, हित तथा सत्यसे 
पूर्ण व्यवहार करें । सबका भला चाहें, भला करें और भला 
होते देखकर प्रसन्न हों । 

दो महामन्त्र तथा उनका भाव सब लोग अपने हृदयोंमे 
भर ळें तथा उनके अनुसार भावना तथा क्रिया करे-- 

श्रूयतां धर्मसतरस््ं श्रुत्वा चैवावधार्यताम्‌ । 

आत्मनः प्रतिकूलानि परेषां न समाचरेत्‌ ॥ 

सर्वे भवन्तु सुखिनः सवें सन्तु निरामयाः । 

सर्वे भद्राणि पञ्यन्तु मा कञ्चिद्‌ दुःखभाग्‌ भवेत्‌ ॥ 

“धर्मका सार-सर्वस्व सुनो और उसे धारण करो । जो 
कुछ भी अपनेसे प्रतिकूल हो) दूसरोंके साथ वैसा बर्ताव 
कभी न करो ।? 

यही मनाओ कि “सत्र जीव सुखी हों) सब तन-मनसे नीरोग 
हों, सब कल्याणों ( मङ्गलका--भगवान्‌ ) का दर्शन करें 
और दुःखका भाग किसीको न मिले |? 

` इस प्रकार अपने जीवनको संयमपूर्णश मङ्गलमय और 
सदाचारपरावण बनाकर इस लोकमें उपर्युक्त “अभ्युदय?को 
प्रात करें और मानव-जीवनके चरम लक्ष्य “निःश्रेयस? या 
मोक्षको प्राप्त करके--भगवत्प्राप्ति करके जीवनकी चरम 
सफलताको प्राप्त हों । यही पवित्र धर्मसम्पादन है बालकों, 
तरुणों तथा उनके अभिभावकों एवं राज्यके अधिकारी 
पुरुषोंको यही करना चाहिये । यही सबसे सादर प्रार्थना है । 

साथ ही सरकांरसे भी प्रार्थना है कि वह विशेष विचार 
करके भारतकी प्राचीन अध्यात्मप्रधान संस्कृतिकी रक्षा 

करे । संस्कृतिका विनाश) “स्व'पर अनास्था--यह बहुत बड़ी 
हानि है । 'खराज्य' प्राप्त करके भी यदि हमने 'स्व'को भुला 
दिया और खो दिया तो वस्तुतः हम हानिमें ही रहेंगे । 
अतएव अपनी पवित्र संस्कृतिकी रक्षाके लिये पूर्ण प्रयंत् 
करना चाहिये। सरकारके एक बहुत बड़े उच्चपदस्थ 
महानुभावने मुझसे कहा था कि “आजकल पढे-लिखे लोगोंमें 
ऐसे पुरुष बहुत मिलते हैं, जो रामकी माता, भ्राता तथा 
पत्नीका नाम नहीं जानते, पाण्डबोंका नाम नहीं बता सकते 
आदि ।? यह :बडी दुःखद स्थिति हे । जब अपने गोरंव- 
जीवन पूर्वजोंका ही परिचय नहीं रहेगा, तब उनकी संस्कृतिसे 
तो सरोकार ही केसे रहेगा । इस दिशामें सरकारके सम्मानित 
पुरुषोंको, साथ ही देशके प्रत्येक विचारशील नर-नारीको 
बिचार तथा कर्तब्यका निश्चय करना चाहिये । 
शिक्षा-सुधारकी भी बडी ही आवश्यकता है। शिक्षाके 
वास्तविक उद्देश्यका निर्धारण) शिक्षा-पद्धति# तथा परीक्षा- 
पद्धतिमें आमूल परिवर्तन तथा उसे अर्थकरी बनानेके साथ 
ही अध्यात्मपरक बनानेकी व्यवस्था, अध्यापकों, आचार्यकि 
पवित्र उच्च चरित्रका निर्माण; समस्त संस्थाओंमें मानव-धमंकी 
अनिवार्य शिक्षा; संस्कृत भाषाके प्रचार-प्रसारकी व्यवस्था 


आदि ऐसे कार्य हैं; जिनपर अविलम्ब ध्यान देना तथा प्रयत्न 
करना चाहिये । दुःख है कि संस्कृतके जो विद्वान्‌ पण्डित चले जा 
हे हैं, उनके खानकी पूर्ति असम्भब हो गयी है । यही क्रम 
रहा तो कुछ वर्षौं बाद ददांनशास्रके तथा व्याकरणक्रे 
ग्रन्थोको लगानेवाळे मी मिलेंगे या नहीं) इसमें सन्देह है । 
परीक्षा-पद्धतिके दोषसे यही ददा अंग्रेजीमें भी है । प्राचीन 
एण्ट्रेस पास लोगोंमें जो योग्यता थी, बेसी आजके ग्रेजुएटमें 
नहीं मिलती । परीक्षाका व्यय भी घटना आवश्यक है। 
छुट्टियोंका कम किया जाना-तथा पढ़ाईकी उम्नका घटाय़ा 
जाना बड़ा ही आवश्यक है; इसमें धन तथा समयका बड़ा 
ही दुरुपयोग तथा व्यथे-व्यय होता है। घम-शिक्षापर भी 
विशेष ध्यान देना उचित है-। “सेक्यूलर'का अर्थ “धर्मनिरपेक्ष? 
होना चाहिये, धर्महीन नहीं । व्याबद्दारिक. क्षेत्रमें. तो. 
सरकारको ऐसी प्रजाके निर्माणकी आवश्यकता है, जो धर्मः 
सहिष्णु अवश्य हो, पर साथ हौ धर्मपरायण भी. हो । 

तभी मानव मानव रह सकेगा.। इसके साथ ही गंद्रे चल- 
चित्रोंको रोकनेकी तुरंत व्यवस्था होनी चाहिये । इससे- बहुत- 
बड़ी नेतिक और आर्थिक हानि हो रही है । मेरी प्रार्थनापर 
ध्यान दिया जायगा तो में कृतज्ञ होऊँगा | 


"०" लय 


शिशुकी उन्नति राष्ट्रकी उन्नति है 


( लेखक--श्री वाइ० एन० सुखथनकर महोदय ) 


कोई भी राष्ट्र, जो अपने बच्चोंके मानसिक, चारित्रिक और 
शारीरिक विकासकी उपेक्षा करता है, महान्‌ होनेकी आशा 
नहीं कर सकता । बालक देशकी सम्पत्ति हैं | वे ही इसके 
भावी नागरिक हैं । यदि उनकी प्रगति ठीक रास्तेपर की जाती 
है तो देशकी प्रगति मी निश्चित दे । स्वतन्त्र होनेके बाद 
भारतको आत्मविकासके लिये भव्य अवसर प्राप्त हुआ है । अब 
हमारा भाग्य हमारे हाथोंमें है । हमें अब विदेशी सत्ताके 
दबाव या परवशतासे भयभीत होनेकी आवश्यकता नहीं 
रह गयी है । इसलिये हमें इन अवसरोंसे अधिक से-अधिक 
लाभ उठाना चाहिये, क्योकि ऐसे अवसर बराबर नहीं रहते । 


भारतकी स्वतन्त्रता-पासिके कारणोंकी मीमांसासे. यह 
स्पष्ट हो जाता है कि अधिकांशतः यह स्वतन्त्र हुआ है 
असाधारण गुण तथा योग्यतावाले इने-गिने महापुरुषोंकी 
बदौलत । यह सत्य है कि उनके पीछे समस्त देश था 
ओर उन्होने प्रेरणा देनेवाले महान्‌ सिद्धान्तोंको सवंसाधारण- 
तक पहुँचाने और हृदयंगम करानेमें कोई प्रयत्न बाकी नहीं 
छोड़ा । परंतु देशके कुछ क्षेत्रोम जो हास हुआ है, 
आपसमें जो गहरी फूट बढ़ी है और जन-साधारण उन उच्च 


आदशोंको अपने दैनिक जीवनमें ळानेमें जो अपेक्षाकृत 


+ पाढ्य-पुस्तकोमे साम्प्रदायिक वैर बढ़ानेवाले, विछासिताके तथा खचींठे जोवनके लिये उत्साहित करनेवाले, खुळे शङ्गारके, 


सदाचारविरुद्ध, माता-पिता-गुरुके प्रति अवज्ञा पैदा करनेवाले, मद्य-मांस खानेके लिये प्रोत्साहित करनेवाले तथा नास्तिकताका 


प्रसार करनेवाले प्रसङ्ग कदापि नहीं होने चाहिये । 


४८ * तारन तरन हरन सब दूषन । तुलस्क्दिस प्रभु त्रिभुवन भूषन ॥ * 
ooo 


विफल सिद्ध हुआ. है, उससे यही प्रमाणित होता है कि 
ये आदश देशमें मिल नहीं सके थे । | 
इसलिये यह नितान्त आवश्यक है कि हम सच्ची. लगनके 
साथ आत्मसुधारकी ओर प्र्नत्त हों । सीखनेका सर्गोत्कृष्ट 
समय है बचपन और सर्वोत्कृष्ट स्थान है अपना घर या 
पाठशाला । मा-बाप, अभिभावक और शिक्षकके जीवनके 
दृष्टान्त ही सबसे बड़े शिक्षक हैं । इसलिये यदि हम इसके 
लिये तत्पर हैं कि हमारे शिशु और बालक-बालिकाएँ कुछ 
गुण सीखें और अपनायें तो गुरुजनोंद्वारा केबल उन गुणोंकी 
शिक्षा देनेसे काम न चलेगा) बल्कि उन्हें उन गुणोंका महत्त्व 
अपने जीबनमें उतारकर: दिखाना पड़ेगा और तब वे बच्चों- 
के-मबमै उनका प्रभाव डाळ सकेंगे । इसी प्रकार तो राष्ट्र 
तरुणोंकी शिक्षा और सुधार करते समय अपनेमें भी पुनर्जीवन 
ला देता है । 
वे-कौनसे गुण हैं, जो राष्ट्रकी उन्नतिके लिये नितान्त 
आवश्यक हैं ! उनका चुनाव बहुत सावधानीसे होना चाहिये। 
यह स्पष्ट है कि पश्चिमी देशोंमें आश्‍्चर्बजनक भौतिक 
उन्नतिके ह्योनेपर भी कुछ दोब या कमी कहीं जरूर है । 
नहीं तो अपना मतभेद सुलझानेके ल्यि उन्हें दो-दो बार 
महायुद्ध नहीं छेइना पड़ता, जिन महायुद्धोंने उनकी जन- 
संख्या घटा दी, उन्हें दरिद्र बना दिया और जिन्होंने 
विजेता देशोंको भी कोई शान्ति और. सुख नहीं दिया । पूवके 
` कुछ देशोंकी भी बही दुर्गति हुई, जिन्होंने उनके भौतिक- 
वादी दृष्टिकोणका अनुकरण करनेका प्रयत्न किया । इसलिये 
उनके दृष्टिकोण ओर तरीके समग्रतया ग्रहण करना हमारे 
लिये निरापद न. होगा । 
अधिक अच्छा तो यह होगा कि हम “अपने शास्त्रोंसे इस 
त्रिषयमे पथनिर्देश प्राप्तः करें । श्रीमद्‌भमवद्‌गीताके सोलहवें 
अभ्यायके प्रारम्भिक तीन ३छोकोंमें २६ सद्गुणोंकी एक 
सूची दी गयी है, जिन्हें श्रीकृष्णने 'देवीसम्पद्‌' कहा है । पाँचवें 
इलोकमें आसुरी गुण गिनाये गये हैं | इन तामस गुणोंको 


उन्मूल करना चाहिये । ये कोन-से आसुरी गुण हैं १ दम्म, दरप, 
अभिमान, क्रोध, परुषता और अज्ञान । सात्त्विक गुण 
कौन-से हैं १ अभय, सत्त्व-संशुद्धि, ज्ञानयोगव्यत्रस्थिति, दान, 
दम, यज्ञ, स्वाध्याय, तप, आर्जव, अहिंसा, सत्य, अक्रोध, 
त्याग, शान्ति, अपेन) दया अनासक्ति, मृदुता, छो, 
अचपळता) तेज, क्षमा, धृति, शौच, अद्रोह और अतिमा- 
निलाका अभाव । 

-हम सभीको इस देवी सम्पद्को अपनेमें बढ़ानेका यत्न 
करना चाहिये और हमारे बच्चोको भी प्रारम्भसे ही इसे 
आत्मसात्‌ करनेकी शिक्षा दी जानी चाहिये । यह कोई 
सरल कार्य नहीं है, न इन उपरिगणित आसुरी गुणोंको छोड़ 
देना ही बहुत सरल है । इसमें कठिन संघर्ष, निरन्तर 
अभ्यास, जागरूकता, साहस और धैर्य अपेक्षित हैं । 

कठिनाई होते हुए भी बच्चोंको इन देवी गुणोंको 
अपनेमें धारण करनेकी शिक्षा देनी चाहिये, जिससे कि वे 
अपने-आप उनका अभ्यास कर सकें । केवल दिखानेके 
लिये उनका ग्रहण या अभ्यास न होना चाहिये । अत्यन्त 
प्रारम्भिक अवस्थासे ही बच्चोंको उपर्युक्त इलोक कण्ठस्थ करा 
देने चाहिये जिससे कि बार-बार दुद्ृरानेसे उनके मनमें 
इन गुणों और इन गुणोंवाले ध्यक्तियोंके प्रत आस्था 
गहरी होती जाय | कई-कई दिनोंतक् लगातार इन गुणोंमेंसे 
अलग-अलग एक-एकका क्रमशः उनसे अभ्यास कराना 
चाहिये । निरन्तर अभ्यासका सुपरिणाम निश्चित है । इससे 
हमारे दैनिक जीवन; परस्पर व्यवहार और मानसिक दृष्टिकोणमें 
सत्परिवर्तन होना अवश्यम्भावी है । प्रवञ्चना, कलह और 
कायरता देशसे लुप्त हो जायगी और उनके स्थानपर सत्य, 
सहिष्णुता और साहस अधिष्ठित होंगे । यह केवल व्यक्तियों 
को ही यश और प्रतिष्ठा नहीं दिलायेगा, बल्कि समूचे 
देशको इससे यश और प्रतिष्ठा मिलेगी तथा भारतवर्ष 
विश्वमै अपने आजंव और सत्यनिष्ठाके लिये प्रख्यात 
हो सकेगा । 


पा” 3c >--- 


राम कहते ही पवित्र हो जाते हैं 


खपच सबर खस जनम जड़ पॉवर कोल किरात । रामु कहत पावन परम होत भुवन बिख्यात ॥ 
मूर्ख और पामर चाण्डाल, शबर, खस, यवन, कोळ और किरात भी राम-राम कहते ही परम पवित्र और 


त्रिभुवनमें विख्यात हो जाते हैं । 


— — oS + -— 


कॅ मानव-बालकका जन्म भंगवत्प्रापिके लिये ही है *. 


मानव-बालकका जन्म भगवज्मापिके लिये ही है 


( लेखक़र---स्वामीज़ी. श्रीचिदानन्दुजी महाराज ) 


भ्रीमद्धागवतमै भगवद्वचन हैं-- 
नृदेहमाय सुभं सुदुलंभं 
इवं सुकल्पं शुरुकर्णधारम्‌ । 
मयानुकूलेन नभस्वतेरितं 
पुमान्‌ भवाब्धिं न तरेत्‌ स आत्महा ॥ 
( श्रीमद्धा० ११। २०। १७) 


यह मानवशरीर ईश्वरकी प्रासिका सर्वप्रथम साधन है । 
( शरीरमाद्यं खळ धर्मसाधनम्‌) जिस मनुष्यके खूब 
पुण्यकर्म किये हुए हो, उसीको यह शरीर सुगमतासे मिलता 
है; परंतु जिसके पुण्य नहीं किये हुए हैं और जिसके 
प्रतिबन्धकरूप पापोंका नाश नहीं हो गया, उसको यह शरीर 
कटिनतासे भी नहीं मिळता । जन्म-मरणरूपी संसारसागरसे तरने- 
के लिये यह एक अति अद्भुत नौका है। सद्गुरुके शरण होनेपर 
सद्गुरु स्वयं ही नोकाके केवट बन जाते हैं। और मैं 
( भगवान्‌ ) स्वयं अनुकूल पवन बनकर उस नौकाको 
शीघ्र ही पार पहुँचा देता हूँ । भगवान्‌ कहते हैं कि मैं 
इतनी सब मुविधाएँ कर देता हूँ; इसपर भी जो मूर्ख 
मनुष्य विषयभोगोंमें ही रमता रहता है ओर मेरी प्राप्ति 
नहीं कर लेता, वह अपने ही हाथों अपना विनाश करता 
है--वह आत्महत्या करता है और इससे उसको अन्धतामिस् 
छोककी ही प्रासि होती हे । # 

अतएव मानअ-शिझुकी उत्पत्ति ही इस शरीरसे 
भगवानकी प्रा्िके लिये ही होती है। भगवानूने यदि 
मनुष्यशरीरको केबल भोग मोगनेके लिये ही बनाया होता 
तो वे इसमें बुद्धि देते ही नही; क्योंकि विषयमोगोंके 


# असुयी नाम ते लोका अन्धेन तमसाऽऽवृताः । 
ताशस्ते प्रेत्याभिगच्छन्ति ये के चात्महनो जनाः ॥ 
( श्श० ३) 
ऐसे देवदुर्लम मानवशरीरको प्राप्त करके भी जो कामभोग- 
परायण लोग विषयॉका ही सेवन करते हें और परमात्माकी प्राप्ति 
नहीं कर लेते, वे बास्तबमें आत्माकी हृत्या करनेवाले हैं; इसलिये 
सृत्युके अनन्तर . उनको कूकर-शुकर, कीट-पतंग या ' बृक्ष-पाषाण 
आदि शोक-संतापपूर्ण आसुरी योनियॉमें और भयानक नरकोंमें 
मटकना पढ़ता दै । 


भोगनेमें बुद्धिकी जरूरत नहीं होती । पशु बिना बुद्धिवाले 
होनेपर भी विषयमोग तो भोगते ही हैं; सो भी मनुष्यकी 
अपेक्षा अधिक अच्छी तरहसे । मनुष्यको तो “कल क्या 
खाऊँगा?इसकी चिन्ता है, जो है उससे अधिक प्रास करनेकी 
चिन्ता है, “कहीं भोगोंका नाश हो गया तो फिर क्या होगा?--- 
यह चिन्ता भी है; परंतु पशु तो निश्चिन्त होकर शरीरका 
निर्वाह करते हैं। अतएव मनुष्यरारीर विप्रयभोगोंके 
भोगनेके लिये कदापि नहीं है । 


ईश्वरने मनुष्यको बुद्धि इसीलिये दी है कि उससे 
वह सत्‌-असत्का, आत्मा-अनात्माका और नित्य-अनित्यका 
विवेक करके असत्‌, अनात्म और अनित्यका त्यागकर नित्य 
और सत्‌ आत्मस्वरूपको प्राप्त कर सके । इस प्रकार बुद्धिका 
सदुपयोग करके मनुष्य नरसे नारायण हो सकता है।. 
और वही मनुष्य बुद्धिका दुरुपयोग करनेपर दानव; पिशाच 
या राक्षस भी हो सकता है । 


जिस बुद्धिके द्वारा ईश्वरकी प्राप्ति हो सकती थी 
( मनुष्यको बुद्धि मिली ही है ईश्वरकी प्रासिके लिये ही » 
उसी बुद्धका विपरीत उपयोग करके वेज्ञानिकोंने “अणु” 
बम?का निर्माण किया ओर असंख्य निरीह मनुष्योंकी इत्या 
कर डाली | अब भी अणु-बम अथवा उससे भी अधिक 
घातक बमका भय मनुष्यजातिके सिरपर मँडरा रहा है। वे 
इस बातका गर्व करते हैं कि ऐसे दस-बारह बमोंसे इम 
सारी पृथ्वीका नाश कर सकते हैं | अत्र बताइये, क्या ऐसे 
मनुष्याँको मानव कहा जा सकता है? वे तो दानव या 
राक्षस ही नहीं, उससे भी अधिक किसी निकृष्ट नामके 
योग्य हैं । इस शरीरके छुटनेपर उन्हें नरककी घोर यन्त्रणा 
भोगनी पड़ेगी ! . 

फिर, विषय-पदाथांकी थाप्ति तो चोरासी ळाख योनियोंमें 
बिना परिश्रम ही होती हे ओर शरीरका निर्माण होनेके 
पहले ही उनका निर्माण हो चुकता है । 


मनुष्य-शरीरको “पुरुष” कहा जाता है, और उसकी 
सार्थकता तो इन चारों पुरुषाथांको साध लेनेमें ही दै। 
वे चार पुरुषार्थ हे--धमं, अथ, काम और मोक्ष । इनमें 
बीचके दो--अर्थ ओर काम--तो जन्मके साथ ही प्रारब्धके 


(५० # बेद्डै नाम राम रघुबर को । हेतु छसानु भानु हिभकर को ॥ ५ 


अनुसार निश्चित हो जाते हैं। इनके लिये किसी प्रबल पुरुष- 
प्रयत्रकी आवश्यकता नहीं है । 


सुखपे न्द्रयकं राजन्‌ स्वर्ग नरक एव च। 
देहिनां यद्‌ यथा दुःखं तस्मान्नेच्छेत तद्‌ बुधः ॥ 


अवधूत दत्तत्रेयजी राजा यदुसे कहते है -/राजन्‌ ! 
स्वर्ग ओर नरकमें विप्रय-सुख समान हे । उसी प्रकार 
मनुष्ययोनि और इतर योनियोँमें भी समान है । इन्द्रको 
इन्द्राणीका सुख ओर झूकरको झूकरीका सुख, दोनों समान हैं। 
यह समझकर चतुर मनुष्य विषयभोग नहीं करता । किसी 
भी देहधारीको दुःखक्री इच्छा नहीं होती, तो भी 
प्रारब्धानुसार सुख-दुःख दोनों प्राप्त होते ही हैं। अतः 
सुखके लिये उद्यम करना व्यर्थ है । इसलिये विषय-लालसा 
छोड़कर परमा्थकी प्राप्ति कर लेनी चाहिये । 


पुरुषार्थ करना तो है विषयांका प्रलोभन छोड़कर, 
धर्मके आचरणद्वारा, चरम पुरुषार्थ मोक्षको प्राप्त करनेके 
लिये; परंतु मनुष्य मोहवश चलता है--उलटे ही रास्ते । 
जिनके लिये श्रमकी आवश्यकता नहीं है; उन विषयोंके 
भोगके लिये तो जीवनभर मेहनत करता रहता है, पर मिलता 
` है उतना हीश जितना प्रारब्धमें होता दै। और ईश्वरका 
भजन करके ईश्वरकी प्राप्ति कर लेनेके लिये ही मनुष्यदारीर 
मिला है; परंतु उसकी ओर मनुष्यका लक्ष्य ही नहीं है । यह 
मनुष्यका घोर अज्ञान नहं तो ओर क्या दै ! 


मानव-रिशु जब माताके उदरमें रहता है; तब उसे 
अपने स्वरूपका ज्ञान हेता है । इससे वह निश्चय करता 
है और प्रभुको वचन भी देता है कि “हे भगवन्‌ ! अत्र इस 
कैदखानेसे छूटनेपर तो मैं जीवनभर तुम्हारे मजनके सिवा और 
'कुछ भी: नहीं करूँगा, जिससे फिर यह गर्भका दुःख न 
भोगना पड़े; परंतु बाहर आते ही स्वरूपकी विस्मृति हो 
जाती है । अतएव वह ईश्वरकी मायामे छमा जाता है। इन 
त्रिगुणात्मक जगतूके भोग-पदाथाको देखकर जीव उनमें 
छळचा जाता दै ओर अनेक जन्मोंकी वासनाके कारण 
विषयमोगमें द्वी रमा रहता है । इसीसे भगवान्‌, जो तीनों 
गुर्णोसे अतीत हैं, उनकी प्राप्ति कर लेनेकी बात उसका दीखती 
ही नहीं । भगवान्‌ अपने श्रीमुखसे कहते हैं-- 


त्रिभिगुंणमपैर्मादरेभिः  सव॑भिद्‌ं जगत्‌। 
मोहितं नाभिजानाति मामेभ्यः परमव्ययम्‌ ॥ 
(गीता ७ । १६ ) 


“गुणोंक्रे कार्यरूप सात्त्विक, राजस, तामंस--इन तीनों 
प्रकारके भावोंसे यह सारा जगत्‌ मोहित हो रदा दै। इसीलिये 
इन तीन गुणाँसे परे मुझ अविनाशीको वह नहीं जानता ।? 

अब गर्भापनिषद्का संक्षेपमे सार समझकर लेख समास 
करेगे । 

अथ नवमे मासि सर्॑लक्षणज्ञानकरणसम्पूणों भवति । 
पूर्वजातीः स्मरति । झुभाझुभं च कर्म विन्दति । 

अब नवें मह्दीनेमें वह ज्ञानेन्द्रिय आदि सभी छक्षणोंसे 
पूर्ण हो जाता है | तब वह पूर्वजन्मका स्मरण करता है। 
उसके शुभाझुभ कर्म भी उसके सामने आ जाते हैं । 

गत जन्मांकी बातें याद करके वह कभी पश्चात्ताप 
करता है तो कमी प्रमुसे प्रार्थना करता है-- 

नाना योनिसहृस्राणि दृष्टा चेव ततो मया। 

आहारा विविधा भुक्ताः पीताश्च विविधाः स्तनाः ॥ 

मैने सहसों पूर्व जन्मोंको देखा, उनमें नाना प्रकारके भोजन 
किये, नाना प्रकारके--नाना योनिवोंके स्तनोंको पान किया। 

जातश्चैव सतश्चैव जन्म चैव पुनः पुनः। 

अहो दुःखोदधो मझो न पड्यामि प्रतिक्रियाम्‌ ॥ 

यन्मया परिजनस्यार्थे कृतं कर्म झुभाशुभम्‌ । 
एकाकी तेन दह्यामि गतास्ते फलभोगिनः ॥ 


मैं बारबार जन्मा मृत्युको प्राप्त हुआ । अपने परिवार- 
वालोंके लिये मैंने जो शुभाशुभ कर्म किये, उनको सोचकर 
आज में यहाँ अऊेला ही दग्ध हो रहा हूँ । उनके भोगोंको 
भोगनेवाले तो चने गये । में यहाँ दुःखे समुद्रमें पड़ा कोई 
उपाय नहीं देख रहा हूँ । 

यदि योन्याः प्रसुच्येऽहं तत्‌ प्रपद्ये महेश्वरम्‌ । 

अग्जुभञ्चयकतीरं फलमुक्तिप्रदायकम्‌ ॥ 

यदि माताकी योनिसे में छूट जाऊँगा--इस गर्भसे बाहर 
निकल जाऊँगा तो फिर मैं समस्त अशुमका नाश करनेवाले 
और मुक्तिरूप फलको प्रदान करनेवाले महेश्वर भगवानके 
चरणोंका ही आश्रय दूँगा--उन्हींके शरण हो जाऊँगा । 

अथ योनिद्वारं सम्प्रा्ो यन्त्रेणःपीञ्चमानो महता 
दुःखेन जातमात्रस्तु यैष्णवेन वायुना संस्पृष्टः । तदा न 
स्मरति जन्ममरणान न च कमं झुभा शुभम्‌ । 

पश्चात्‌ योनिद्वारको प्राप्त होकर योनिंरूप यन्त्रमें 
दबाया जाकर वह बड़े कश्से जन्म ग्रहण करता है । बाहर 
निकलते ही वैष्णवी बायु ( माया ) के स्पशंसे बह अपने 


# आनव-जौवनका उद्देश्य भगवत्थाप्ति % ५१ 


पिछले जन्म ओर मृत्युओको भूल जाता है और शुभाशुभ 


कर्म भी उसके सामनेसे हट जाते हैं । 
इस प्रकार जीव ईश्वरको जो वचन देकर आया 
था, उसे भी भूल जाता है ओर अनेक  जन्मोंकी वासनाकी 
प्रेरणाके वशमें हेर विषयोके लाळचने फँस जाता है । 
यों इश्वरका भजन करनेके लिये ही मानवरिशुका जन्म 
होता है, इस बातको वह भूल जाता है ओर फिरसे “पुनरपि 
जननं पुनरपि मरणम्‌'के संखुति-चक्रमें चढ़ जाता है । 
इस प्रसङ्गपर श्रुति भगवती कहती है--- 
छब्ध्दा कथंचिन्नरजन्म दुर्छभ 
तत्रापि पुंस्त्वं श्रुतिपारदर्शनम्‌ । 
यस्त्वात्मसुक्तो न यतेत मूढधीः 
ख ह्यात्मा स्व॑ विनिइन्त्यसद्‌ग्रहात्‌॥ 


महान्‌ पुण्यके प्रतापसे देवदुलभ मनुष्य-जन्म मिला, 
उसमें फिर श्रतियॉके रहस्यको समझनेके अधिकारवाला 
पुरुषशरीर प्राप्त हुआ । इतनेपर भी जो मूर्खबुद्धि अपनी 
मुक्तिके लिये यल नहीं करता, वह आत्महत्यारा है । जिस 
शरीरसे परमपदकी प्राप्ति करनी चाहिये थी, उसका विषय- 
भोगमें उपयोग किया । यह अपनी मूर्खतासे अपने ही लिये 
कब्र खोदना दै । | 

गोखामी श्रीतुलसीदासजी महाराजने भी कद्दा दै-- 


जो न तरे भवसागर नर समाज -अस पाइ । 
सो इतनिंदक मंद मति आत्माहन गति जाइ॥ 


प्रभु सबको सन्मति और सामर्थ्य प्रदान करें) यही 
प्रार्थना दै । 


मानव-जीवनका उद्देश्य भगवतापि 


( केखक--महामहोपाध्याय डा० श्रीउमेशजी मिश्र, एम्‌० ५०, डी० लिट्‌ ०) काव्यतीर्थ ) 


यह संसार अनादि है ऐसा स्वीकार करना ही पड़ता 
है । अन्यथा संसारकी अनेक जटिल समस्याएँ उलझन ही- 
में पड़ी रह जायेगी ओर जीवनके पहलू अन्धकारके गर्तमें 
छिपे रहेंगे । इस अनादित्वसे कर्मवादका सम्बन्ध भी 
अनादि है । यह कर्मचक्रका ही निरवच्छिन्न फल है कि 
प्रत्येक जीवको अपने-अपने कर्मके अनुसार एक योनिसे 
दूसरी योनिमें भ्रमण करते रदना पड़ता है ओर जन्म तथा 
मरणके क्लेशोसे छुटकारा पाना कठिन हो जाता है । 
इससे यह स्पष्ट दे कि जीवोंका जीवन दुःखमय है । 
जीवात्मा जबतक अपने औपाधिक रूपको छोड़कर “स्वरूप? 
का ग्रहण नहीं करता है, तबतक उसे दुःखसे छुटकारा नहीं 
मिलता दवै । 


ढुःखसे साधारणतया छुटकारा न मिले, किंतु यह तो 
मानी हुई बात है कि किसी भी प्राणीको दुःख प्रिय नहीं 
दै । यदि जीव किसी वस्तुसे घृणा करता है और भय पाता 
है तो वह एकमात्र वस्तु दै “दुःख” । ऐसे तो सभी प्रकारके 
दुःख क्लेदाप्रद हैं और उससे छुटकारा पाना समीका परम 
उद्देश्य है, किंतु सबसे विशेष दुःख दे “मरण” में । यही 
कारण है कि दैत्य, दानव, राक्षस आदि भयंकर जीव भी 
इस प्मरणत्रासश्से दुखी रहते हैं और प्रत्येक इससे बचने- 


के लिये चेश करता है; परंतु इससे कोई भी जीव बच नहीं 
सकता । 


संसारमें जो कोई क्रिया होती दै, सभी दुःखसे 
छुटकारा पानेके लिये ही की जाती है | यदि संसारमें दुःख 
न होता तो प्रायः किसी प्रकारकी क्रिया इस संसारमें 
देखनेको नहीं आती । माताके गर्भते निकलते ही शिञचु- 
की क्रन्दनरूप क्रिया बाह्यजग छे दुःखोसे प्रतिहत होनेके 
कारण ही होती है । बाह्यजगतूके तीक्ष्ण प्रकाश, तीव वायु, 
कठोर स्पर्श आदिको उस कोमल शिशुक्री इन्द्रियाँ सहन 
नहीं कर सकती, अतएव उनसे आघात पाकर शिशु 
क्रन्दन करता दै । अपने माता या धात्रीकी अँगुलियोंका कठोर 
स्पर्श भी उसे दुःख देता है। अतः उससे भी वह छुटकारा 
चाहता है । शिशुको भूखसे दुःख होता दै, अतः भूखरूपी 
दुःखसे विमुक्तिके लिये उसमें रोदन-क्रिया देख पड़ती 
है । किसी प्रकार बाळकोंकी इच्छाका जब प्रतिघात हता 
है, तब वे उस दुःखसे बचनेके लिये रोते हैं या उपद्रव 
करते हें अथवा किसी अन्य प्रकारके कार्य करते हैं, जिसके 
करनेसे उनके इच्छाप्रतिघातरूप दुःखका नाश हो । माता 
या अपने प्रिय छोगोंको अपने समीप देखकर, जब वे 
उन्हें गोदमें नहीं उठा लेते हैं ओर न उचित प्यार करते 


- घुर # जान आदिकबि नाम प्रतापू । मयड सुद्ध करि उलटा जापू ॥ % 


हैं, तब वे बालक अपना अपमान समझते हैं या उनके प्रेमकी 
मात्रामे कुछ हास जानकर दुखी होकर रोने लगते हैं । ये सब 
क्रियाएँ केवल दुःखोंसे छुटकारा पानेके लिये की जाती हैं । 


मस्तकमें वेदनाका अनुभव करनेसे उससे मुक्ति पानेकी 
` छोग चेष्टा करते हैं, वैद्यके पास जाते हैं और ओषधियों- 
के प्रयोगसे दुःखनाश होनेपर उस प्रयत्नते नित्वत्त होते हैं; 
किंतु इन प्रयत्ञोंसे शारीरिक दुःखोंका नाश सदाके 
लिये तो होता ही नहीं । वही दुःख पुनः-पुनः उसी जीवको 
होता है और उसके नाशके लिये पुनः-पुनः उपाय किये 
जाते हैं । इस प्रकारकी चेष्टाएँ जीवनभर चलती ही 
रहती हैं और जबतक जीव अपने औपाधिक आवरणोंसे 
संदाके लिये मुक्त नहीं होता, तबतक वह दुःखसे छुटकारा 
नहीं पाता, अतएव तबतक वह दुःखनाशके लिये की जानेवाली 
क्रियाओंसे भी विरत नहीं हो सकता। इस प्रकार जीवको तब- 
तक जीवन-मरणरूप भवचक्रसे छुटकारा नहीं मिलता, 
जबतक वह दुश्ख-नाशकी, आत्यन्तक सुखकी स्थितिको 
सदाके लिये नहीं पा लेता । 
उपर्युक्त बार्तोसे यह स्पष्ट है कि दुःखका आत्यन्तिक 
विनाश ही जीवनका चरम उद्देश्य है । अब यह विचार 
करना आवश्यक है कि दुःखका आत्यन्तिक विनाश किस 
प्रकार होता है । ऋषि-मुनियोंका साक्षात्‌ अनुभव है, शास्र- 
का कथन है तथा तकद्वारा सिद्ध दै कि एकमात्र भगवान्‌ 
. ही आनन्दमय या आनन्दस्वरूप हैं । वात्तवमें भगवान्‌ और 
आनन्द दो वस्तु नहीं हैं । एक ही सत्यस्वरूपके दो नाममात्र 
हैं।इसी आनन्दको हम चरम सुख, आत्यन्तिक दुःख-निवृत्ति, 
ब्रह्म, परमात्मा, ईश्वर आदि विभिन्न झब्दोंसे समय- 
समयपर व्यक्त करते हैं । जगत्‌में जो कुछ भी कहीं 
आनन्द, मधुर) प्रकाश) सुख, सौन्दर्य, लावण्य आदि देख 
पढ़ते हैं, वे सब उसी एकमात्र आनन्दका आभास है। 
जीवके अन्तःकरणमें भी .जो कभी कुछ आनन्दका, संतोष- 
का; शान्तिका भान होता है, वह वास्तवमें उसी आनन्दरूप 
भगवानका आभास है । सुधुप्तिकी अवस्थामें प्रतिदिन 
जीवात्माको उस आनन्दके साक्षात्‌ अनुभव करनेका 
अवसर मिलता है; किंतु अज्ञानका आवरण उस आनन्दके 
साथ जीवका साक्षात्कार होने नहीं देता और जीव पुनः 
दुःखमय जीवनमें भ्रमण करने लगता है | इसी आनन्दका 
साक्षात्कार करनेसे दुःखका विनाश होता है, अन्यथा नहीं । 


- “जीवमात्रका उद्देश्य है उस आनन्दमै अपनेको सदाके 


लिये छीन कर देना, जिससे पुनः इस दुःखमय संसारमें 


आना न पड़े । अब यहाँ विचार करना है कि इसकी प्राप्ति केसे 
हो सकती है १ भारतीय संस्कृति और भारतवासियोंका 
जीवन एकमात्र उपर्युक्त भावनासे आविष्ट होकर कर्मक्षेत्र- 
में अग्रसर होता दै । दुःखका होना भी जीवके कर्मोका ही 
फल है । ओर जबतक उन कमॉके फलका भोग नहीं 
सम्पन्न होगा; तबतक दुःखसे छुटकारा भी नहीं 
मिल सकता । अतएव इस कमक्षेत्र संसारमै आकर 
मनुष्यको भोगके द्वारा कर्मक्षय तथा वर्णाश्रमानुसार झुभ 
कर्मोका अनुष्ठान करते रहना ओर सब कर्माको भगवानके 
अपण करते हुए जीवनके चरम लक्ष्य परमात्माकी प्रासिके 
मार्गमें सदेव अग्रसर होते रहना अत्यन्त आवश्यक है । 
इसी प्रकारके जीवनके लिये बालकोंको ब्रह्मचर्यके पालन 
करनेका तथा अहिंसा, सत्य, अस्तेय) ब्रह्मचर्य? अपरिग्रह, शील, 
संतोष, त्याग आदि सद्रुणोंका अभ्यास जीवनके आरम्भसे ही 
करना परम आवश्यक माना गया दै ( “यदिच्छन्तो ब्रह्मचये 
चरन्ति? ) । सत्य आदि सद्गुणाका वास्तविक स्वरूप तो भगवान्‌ 
ही हैं । अतएव जो जितना ही इन सद्रुणोंके साथ तादात्म्य 
भाव बना लेता दै, वह उतना ही अधिक भगवत्साक्षात्कारमें 
अग्रसर हो जाता है । भगवानके किसी भी दिव्य गुणके साथ 
यदि तादात्म्य हो जाय तो उसे शीघ्र भगवत्प्रासि हो जायगी । 
यही जीवनका चरम लक्ष्य दै, परंतु हमें यद् कभी नहीं भूलना 
चाहिये कि भगवानके साक्षात्कारके लिये हमें उसके योग्य अवश्य 
बनना पड़ेगा । अन्यथा बाहरी प्रयत्नोंसे भगवत्पाप्त नद्दीं 
होगी । अतएव उस परम पवित्र भगवत्खरूपकी उपलब्धिके 
लिये पहले शरीरशुद्धि, इन्द्रियशुद्धि, अन्तःकरणशुद्धिके 
द्वारा समस्त अज्ञांको पवित्र, भगवानके मिलनेके योग्य बना 
लेना होगा । भारतवासिय्रोंको सत्य आदिका जो सदुपदेश 
आरम्मसे ही गुरुजन देते हैं, वे इसी लक्ष्यको सामने रखकर 
देते हैं । उपयुक्त कथनसे यह स्पष्ट है कि इस संसारमें प्रवेश 
करनेके साथ-साथ 'जीवपर दुःखका आक्रमण होता है और 
उस दुःखसे प्रत्येक प्राणी, पशु-पक्षी, कीट-पतंग, सभी घुणा 
करते हैं और उससे छुटकारा पानेके लिये ही दिन-रात 
अनवच्छिन्नरूपमें चेष्टा करते रहते हैं | इन चेष्टाओंके लिये 
कोई भी किसी प्रकारका उपदेश नहीं देता और न साधारण 
रूपमें कोई किसीसे पूछता ही है; परंतु दुःखनिद्गत्ति और 
सुखप्रासिकी ये चेष्टाएँ एक प्रकारसे जीवका स्वाभाविक धर्म 
है । इसलिये अपनी-अपनी समझके अनुसार सभी इसमें 

# विश्वाससे ही शान्ति + पु 


छगे रहते हैं; परंतु शास्त्र तथा महात्माओंके सदुपदेशके 
बिना जीवको इसके छिये उचित तथा सरल मार्गकी प्राप्ति नहीं 
होती और वह भूले-भटकेकी तरह एक जन्मसे दूसरे. जन्मकी 
ओर अग्रसर होता रहता है। इसलिये महात्माओंके, गुरुजनों 
के उपदेश आवश्यक होतें हैँ ओर इन उपदेशोंकों ग्रहण 
करनेके लिये जीवमें श्रद्धा, विश्वास तथा भक्तिकी अत्यन्त 
आवश्यकता है । श्रद्धा, विश्वास तथा भक्तिके बिना न तो 
सच्चे गुरुजन हीं मिलते हैं, न सदुपदेशकी ही प्राप्ति होती है 
और न भगवंत्याप्तिका यथार्थ मार्ग ही मिलता है । 

प्राचीन कालमें भारतवषमें उक्त प्रकारके सदुपदेशके लिये 
अनेकों साधन थे; गाँव-गाँवमें सद्दिद्वारनोके द्वारा पुराणोंकी 
कथा होती थी, संस्कृतविद्याका प्रचार किया जाता था और 
हमारे बाळक संस्कृतविद्याको ही यथार्थ विद्या समझते थे । 
उसके प्रति उनकी पूर्ण श्रद्धा थी तथा श्रद्धा-भक्तिपूर्वक 
पुराणांको सुनकर प्राचीन कंथाओंसे वे सढुपदेश ग्रहणकर 
अपने जीवनको लक्ष्यकी ओर अनायास अग्रसर करनेमें समर्थ 
होते थे । उनपर पाश्चात्य जीवनका प्रभाव नहीं था और न 
उनका जीवन आंजकलके समान दुविधामय और दुःखमय ही 
था | इस समय इन साधनोंका सर्वथा लोप-सा हो गया है। यही 
कारण है कि आजकलके दुःखमें फँसे हुए तरुण उससे 
छुटकारा पानेकी चेष्टा करते रहनेपर भी समुचित मार्गको 
न जानकर भटकते ही रद्द जाते हैं और जीवनके चरम लक्ष्यसे 
और भी अधिक दूर चले जाते हैं ! 

भगवान्‌ तो सभीके दृदयमें हैं । जो जितना उनके 
अधिक निकट होता है, वह उतना ही अधिक सुखी होता 
है; हमें अन्त्ृष्टि करनी चाहिये । इन्द्रियोंको वशमें कर उन्हे 
हृदयमें स्थित उन भगवानके साथ सम्बन्ध स्थापित करनेमें 
लगाना आवश्यक है; जिनकी प्रासिसे जीवनके खरम छश्ष्यकी 
प्राप्ति होती है । फिर.न तो कोई गन्तव्य स्थान रह जाता है 
और न कोई प्रासि-योग्य कल्याणप्रद वस्तु ही । वस्तुतः उसी 
आनन्दसन्दोहमै सदाके लिये लीन द्ोकर मानव-जीवनको 
सफल बनाना ही जीवनका चरम उद्देश्य है। 


हमारे बालकोंके हृदय अत्यन्त कोमल हैं । वे भारतवर्ष- 


के जलवायुसे बने हुए हैं । यहींकी सद्धावनाओंसे स्वाभाविक 
रूपमें उनके हृदय अनुप्राणित हैं । बाह्य भोगभूमिके 
बिलासोके ,आघातसे वे अमी भी सर्वथा कठोर नहीं हो गये 
हैं| उनमें क्रषि-मुनियोका परिशचद्ध रक्त निरवच्छिन्न धारामें 
बह रहा है । उनमें सन्मार्ग प्राप्त करनेकी 'स्वाभाविकं इच्छा 
संदा रहती हैं । ऐसी स्थितिमें. गुरुजर्नोका प्रधात-- कर्तव्य दै 
कि वे उन्हें जीवनके चरम लक्ष्यको बतलाने तथा उर्सेकी ओर 
अग्रसर करानेकी चेष्टा करें) भगवत्साक्षात्कारका: सरळ और 
सुनिश्चितं मागं. उन्हें बतावें तथा उनके साथ-साथ ही अपने 
जीवनको भी सफल करें । यही एक साधन दै जिसके द्वारा 
शान्ति, सुख और आनन्दकी प्रासि दो सकती है, जिसके 
बिना जीव सन्मार्गसे भ्रष्ट होकर उन्मत्तकी भाँति: एक योनिसे 
दूसरी योनिमें भ्रमण करता हुआ सदां दुःखमें निमम्न रहता 
है । बाळक-अवस्थाके संस्कार ही आगे चलकरं जीवनका 
स्वरूप बन जाते हैं । ब्रालकोंके हृदय़में सहज ही किसी .उपदेश- 
का असर होता है अतएव सदुपदेश देनेके लिये, सन्मार्गमें 
प्रवेश करानेके लिये, सफलताके मार्गमे अग्रसर करानेके लिये; 
भगवानकी कृपा प्राप्त करानेके लिये एवं सच्चे आनन्दका 
साक्षात्कार सुगम रीतिसे.करानेके लिये अधिकारी गुरुजनोंको 
चाहिये कि अपने पुत्रों) शिष्या तथा देशके अन्य बालकको 
तैयार करें और अपने उज्ज्वलतम आचरणाँ, जीवनके सच्चे 
आदो) क्रियात्मक सदुपदेशो, भक्तिके मूर्तिमान्‌ उदाहरणोंसे 
उनमें ऐसी शक्ति भर दें कि उनका जीवन पवित्र, संयमी 
तथा श्रद्धा-भक्तिसे पूर्ण होकर लडकपनसे ही भगवानकी ओर 
मुड़ जाय । बाळक-अवस्था ही ऐसी अवस्था है जिसमें विशेष 
परिश्रमके बिना ही वस्तुका ग्रहण हो सकता दै; इस अबस्थामें 
न अश्रद्धा है, न कुतर्क है और न किसी मतका आग्रह ही 
है । अतएव इसी अवस्थाको सुरक्षित समझकर बालकोको 
मानव-जीवनके लक्ष्य परम ओर चरम आनन्दकी प्रासिके 
सम्मार्गमें छगानेका प्रयत्न प्रत्येक मनुष्यको करना चाहिये । 
इस अवस्थाके संस्कार और अभ्यास आगे आनेवाले दुगुंणांसे 
बालकको स्वयं सुरक्षित रक्खेंगे और अनायास ही उन्ह 
भगवत्प्रासिके योग्य बना देंगे । 
ॐ शान्तिः शान्तिः शान्तिः 


PC 


विश्वाससे ही शान्ति 


बिनु बिस्वास भगति. नहिं तेहि. बिनु द्रवहि न रासु । रामकृपा विनु सपनेहुँ जीव न लह बिश्चामु ॥ 
बिना विश्वासके भक्ति नहा होती, भक्तिके बिना श्रीरामजी पिघलते नहीं और श्रीरामजीकी कृपा बिना 


जीव खम्नमें भी शान्ति नहीं पाता । 

बालक भगवत्स्वरूप हें 


( एक महात्माका प्रसाद ) 


बालक मानव-समाजकी सम्पत्ति है । उनके सुरक्षित 
तथा विकसित हे.नेसे ही समाजका विकास हो सकता है । 
उनके सुधारके लिये अभिभावकों तथा अध्यापकोंके सुधारकी 
अत्यन्त आवश्यकता है; क्‍योंकि बालक जैसा देखते हैं 
वैसा ही बन जाते हैं। बड़े ही खेदकी बात तो यह है कि 
आज इस बातपर यथेष्ट ध्यान नहीं दिया जाता है । इसका 
परिणाम यह हुआ है कि वर्तमान युवक और युवतियाँ 
मनमानी करने लगे हैं; क्योकि उन्हें बाल्यकालमै जो 
देखनेको मिलना चाहिये बह नहीं मिला । बालक समझानेसे 
नहीं बदलते । वे तो जेसा देखते हैं, बेसे ही बन जाते हैं । 
बालकंमें स्वभावसे ही सचाईकी खोज तथा क्रियाशीलता 
होती है । यदि उन्हें बुराई देखनेको न मिले और उनकी 
प्राप्त शक्तिको सुरक्षित रक्खा जाय तो वे बड़ी ही सुगमता- 
पूवक अपने लक्ष्यतंक पहुँच सकते हैं । 
प्रकृतिकी गोदमें तो बालक स्वभावसे ही सरल, 
ईमानदार) निर्भय एवं स्वदय होता दै, पर उस बेचारेके 
कोमल चित्तपर अनेक प्रकारके लालच तथा भयका बोझा 
अभिभावकों तथा अध्यापकोंद्वारा लाद दिया जाता है । 
बालकोमें उत्पन्न हुए प्रसनोंका उत्तर न देकर उनकी समझको 
दबा दिया जाता दै । इतना ही नहीं, अपने दूषित स्वभावसे 
उनको ऐसा दृश्य दिखा देते हैं जिससे उनमें झूठ, कपट 
तथा दम्भ आ जाता है । उदाहरणार्थ--एक बालिका जिसकी 
आयु लगमग दो वर्षकी थी, उसके अभिभावकने उसकी रुचिके 
विपरीत बलपूर्वक गोदीमें लेकर ठंडे पानीसे स्नान करा 
दिया । बालिका उस समय तो थोड़ी देर रोकर चुप हो गयी, 
पर उस घटनाका प्रभाव उसके मनपर ऐसा पड़ा कि लगभग 
दो वर्षके बाद वही व्यक्ति, जिसने उसे उसकी रुचिके विरुद्ध 
ठंडे पानीसे स्नान करा दिया था, जब उसे मिला तो उस 
ब्यक्तिको देखते ही उसने सबसे प्रथम यह झूटी बात अपनी 
तोतली भाषामें कही कि “मैं हन्नू ( स्नान ) कर आयी हूँ? 
यद्यपि बालिकाने उस समय स्नान नहीं किया था । इस 
शूठको उसे उसी भयने सिखाया जो उसे दो वर्षकी आयुमें 
मिला था । उस बालिकाके मनसे भय निकालनेके लिये 
उसे एक योग्य शिक्षककी देख-भाळमें रख दिया गया । 
शिक्षक महोदयने उसे बड़े ही स्नेइपूर्वक तेरना सिखाया । 


बालिकाने लगभग दस वर्षकी आयुमें काशी नगरकी गङ्गा 
भी तेरकर पार की | पर इतने प्रयत्नके होते हुए भी उसका 
भय पूर्णरूपसे नहीं निकला । अब भी वह तेरते समय कुछ- 
न-कुछ भयभीत हो द्वी जाती है । यह घटना जिसके द्वारा 
हुई, उसीके कथनानुसार लिखायी गयी दै । अव पाठक 
ही सोचें कि बालिकाके भीतरसे थोड़ा-सा भय निकाळनेके 
लिये उसके अभिभावकोंको कितना प्रय्न करना पड़ रहा 
है। अतएव अभिभावकोंको इस बातका विशेष ध्यान रखना 
चाहिये कि बालकोके मनपर भयका प्रभाव न हो । ऐसा 
होनेपर भयके कारण जो बुराइयाँ आ जाती हैं; उनसे उनकी 
रक्षा हो सकती दै । 
बालकका सुधार वही कर सकता है, जो मनका सुधार 
कर सकता दै । इसी कारण प्राचीन कालमें बालकोंको उन्दी 
छोर्गोकी देखभालमें रक्खा जाता था; जो मन-इन्द्रियोंको जीत- 
कर सेवा तथा सत्यकी खोजमें एवं भगवत्‌-चिन्तनमें लगे रहते 
थे; किंतु आज तो दुर्भाग्यवश बाळकोंको मोहयुक्त माता- 
पिताकी गोदमें अथवा बिगड़े हुए नौकरोंकी गोदमें ही पोषण 
तथा शिक्षण मिलता है । मोहकी गोदमें न्याय और नोकरोंकी 
गोदमें यथेष्ट स्नेह नहीं मिलता; न्याय न मिलनेसे बालकमें 
बेईमानी और स्नेह न मिळनेके कारण द्वृदयहीनता आ 
जाती है जो समी दोपोंका मूल दै । जबतक बाल-मन्दिरद्वारा 
बच्चाको मोढ्युक्त माता-पिता तथा नौकरोंकी गादसे मुक्त न 
कर दिया जायगा, तबतक वे इमानदार एवं हृदय़शील न 
हो सफँगे । 
मन और बालक दोनोंके स्वभावमें समानता है । 
अतः जो लोग मनको शुद्ध करनेके लिये प्रयक्शील हैं, ये ही 
बालकोंका यथेष्ट पोषण तथा शिक्षण कर सकते हैं । इसी 
सिद्धान्तके आधारपर हिंदू-संस्कृतिमें वनस्थोंके द्वारा ही 
बालरिक्षाका विधान बना दिया गया था; पर अब तो वह 
प्रथा ही मिट गयी है । आज तो बाळकोंका पोषण तथा शिक्षण 
सिक्केपर ही निर्भर है, जिससे शिक्षित द्दोनेपर भी प्राणी 
अर्थके पीछे दौड़ता दै । ऐसी दशामें भौतिकवादके आक्रमर्णों 
एवं छल-कपटसे प्राणी बचा रहे, यह असम्भव-सा हो गया 
है । मनके सुधारके साथ-साथ ही बालकोंका सुधार करना 
होगा अर्थात्‌ स्वयं साधक बनकर ही बालकोंकी यथेष्ट 

सेवा की जा सकती है । बालकोंकी सेवा ही मानव-समाजकी 
सच्ची सेवा हे । जिस देश, जाति एवं समाजके बालकोंका 
पोषण तथा शिक्षण विधिवत्‌ नहीं किया जाता, वह देश, 
जाति तथा समाज कभी ऊँचा नहीं उठ सकता । यही 
कारण है कि आज अनेक प्रकारके सुधार किये जाते हैं, 
पर परिणाम विपरीत ही देखनेमें आता है । 
बालकोंका शिक्षण तथा पोषण विधिवत्‌ हो; इसके 
लिये जन्म देनेवाले माता-पिताकी अपेक्षा अर्थ तथा कामसे 
रहित धर्मके माता-पिताओंकी परम आवश्यकता है; क्योंकि 
जितेन्द्रियता तथा संयमपूर्वक ही बच्चोंका यथेष्ट शिक्षण 
तथा पोषण हो सकता है। जबसे बालकोंकी शिक्षाका 
दायित्व केवळ जन्म देनेवाले माता-पितापर ही निर्भर हो 
गया है, तबसे अर्थका महत्त्व बढ़ गया है, जिसके कारण 
प्राणीका मन अर्थलोडुपता तथा जडतामें आबद्ध हो गया 
है। प्रत्येक माता-पिताके मनमें बहुधा यही इच्छा बनी 
रहती है कि संतानके पंषण तथा शिक्षणक्रे लिये अधिक-से- 
अधिक सम्पत्ति एकत्रित कर ली जाय । उसके लिये जो 
नहीं करना चाहिये, वह भी वे करने लगते हैं | यद्यपि बालक 
समाजकी विभूति है; उसके शिक्षण और पोषणका दायित्व 
समाजपर है; पर श्रम? संयम, सदाचार तथा विवेकके द्वारा 
बालकोंकी सेवा करनेके लिये मानव अपने जीवनका विभाजन 
नहीं करता । केवळ दानवीर बनकर बड़े-बड़े विद्यालय 
खोलता है । उसका परिणाम बालकोंके मनपर केवळ धनकी 
महत्ताका स्थापन ही होता है | अतः विद्यालयसे निकलते ही 
बालक धन कमानेमें लग जाता है। उसे यह कभी देखनेको 
ही नहीं मिला कि सञ्चरित्रता, श्रम एवं विवेकके द्वारा भी 
किसीने सेवा की है। वह तो समझता है कि सम्पत्ति ही 
पोषण और शिक्षणक्री जननी है। इसी प्रमादका फल यह 
हुआ है कि आज बड़े-बड़े विशानत्रेत्ता, इंजीनियर, राज- 
नीतिज्ञ एवं लेखक अपनेको अथके बदलेमें बेचकर अपना 
और समाजका हास ही कर रहे हैं | 
अच्छे बाळक ही अच्छे मानव हो सकते हैं। अतः 
बालकोंकी उचित सेवा करनेके लिये जनता तथा राष्ट्र एवं 
सुधारकोंको विशेष ध्यान देना चाहिये । जनताको चाहिये 
कि जहाँ-जहाँ सरकार स्कूल खोले, वहाँ-वहाँ वह बाळ-मन्दिर 
बनाये, जिनमें दारीरद्वारा चरित्रबलसे एवं मनोविज्ञानके 
द्वारा बाळकोंकी यथेष्ट सेवासे जीवन देनेवाले ऐसे साधक हों, 


जो अर्थ-कामसे रहित निष्काम सेवा एवं भगवत्‌-चिन्तनमँ 
तत्पर हों । जब बालक समता, न्याय, प्रेम एवं आस्तिक 
जीवन देखेंगे, तब वे स्वयं वसे ही बन जायेंगे । छगमग 
छः घंटे स्कूलमें विज्ञान एवं भाषा आदिकी शिक्षा प्राप्तकर 
लगभग अठारह्‌ घंटे ऐसे साधकोंकी देखरेखमें, जिन्होंने 
अपना निर्माण किया है।--रहकर सदाचार) संयम, विवेक 
एवं चरित्रबल प्राप्त करेंगे । फिर वे किसी पूँजीवादी एवं 
राष्ट्रके हाथमें अपनेको बेचकर, जो नहीं करना चाहिये, 
उसमें प्रवृत्त कदापि न होंगे। जैसा कि उदाइरणार्थ--अणुबम 
बनानेवाले विज्ञानवेत्ताने अपनेको अमेरिकाके द्वाथ बेचकर 
उसका दुरुपयोग कराया । इतना ही नहीं) अनेकों विज्ञान 
वेत्ताओंने पूँजीवादियोंके हाथके खिलौने बनकर अर्थलोडुपताके 
कारण अनेक वस्तुएँ ऐसी बनायींश जिनसे बिलासिता 
तथा अनेक प्रकारके रोगोंकी बृद्धि हुई जो समाजके लिये 
सर्वथा आहितकर है । यह भूल उन बेचारोंसे इसी कारण 
हुई कि शिक्षाकालमें उन्हें संयमश सदाचार तथा विवेक 
देखनेको नहीं मिला था, जो वास्तवमें मानवका सर्वस्व है । 
यह सभी जानते हैं कि विवेकके विना निर्मोहता, अनुराग एवं 
निळौमता आदि दिव्य गुण उत्पन्न ही नहीं होते, जो लक्ष्य- 
प्राप्तिकि मुख्य साधन हैं और संयम-सदाचारके बिना व्यवहार- 
शुद्धि सम्भव नहीं है, जो समाजके विकासमें मुख्य हेतु है । 
अतः लक्ष्य-प्राप्ति तथा सुन्दर समाजके निर्माणके लिये विवेक 
एवं संथमयुक्त मानवकी परम आवश्यकता है । 

भगवद्बुद्वधिसे बाळकोंकी सेवा करनेपर भक्तोंको 
“भगवान्‌? और विवेकके द्वारा बालकोंकी सेवा करनेसे 
जिज्ञासुओंको “तत्वज्ञान” स्वतः प्राप्त होता है। कारण कि, मन 
और बालक दोनॉमें स्वभावकी एकता है । अतः संयम, 
सदाचार एवं विवेकके द्वारा बालकोकी सेवा करनेसे ही 
अपना तथा समाजका हित हो सकता है। इस दृष्टि 
बाळकोंकी सेवा ही समाजकी तथा अपनी सेवा है । बाळकोंकी 
सेवाके द्वारा जितनी सुगमतापूर्वक सरलता आदि गुण आ 
जाते हैं और किसी साधनद्वारा नहीं आ सकते । बाळक 
वास्तवमै भगवत्‌'स्वरूप हैं एवं राजनीतिक दृष्टिसे राष्ट्रकी 
विभूति हैं। उनकी यथेष्ट सेवा ही भगवत्‌-पूजा तथा मानव- 
सेवा है । अतः बालकके स्वरूपम भगवानकी सेवा करनेसे 
आश्तिकोंको भगवत्‌-प्रासति बड़ी ही सुगमतापूर्वक हो सकती 
है, जो मानव-जीवनका परम तथा चरम लक्ष्य है । 

उत्तम संतानके लिये माता-पिताके शुद्धाचरणकी आवश्यकता 


( केखक--मानसराजइंस पं० श्रीविजयानन्दजी त्रिपाठी ) 


भगवान्‌ वासुदेवने कहा है कि-- 

'नायं छोकोऽस्स्ययज्ञस्य कुतोऽन्यः कुरुसत्तम ।' 

'यज्ञरहित पुरुषके लिये यह लोक ही सुखदायक नहीं दै, 
फिर परलेककी चर्चा ही क्या है १? तथा-- 


सहयज्ञाः प्रज्ञाः सट्टा पुरोवाच प्रजापतिः । 

अनेन प्रसविष्यध्वमेष बो$स्त्विष्टकामधुक्‌ ॥ 

“यज्ञके साथ प्रजाकी सृष्टि करके प्रजापतिने पहले कहा 
कि इसीसे तुमलोंग बढो और यह घुमछोगोंके लिये 
कामधेनु हो ।? 

उस यज्ञरूपी कामधेनुके चरणोंके त्यागसे ही संसार 
विपत्तिके गर्तमें पड़ा हुआ है और हजार. प्रयत्न करनेपर 
भी उसके कल्याणका मार्ग निरगंल नहीं हो रद्दा है । जिस 
संतानके ख्ये पूर्वपुरुषोने बड़ी-बड़ी तपस्थाएँ की हैं, 
उन्ही संतानकी वृद्धिसे संसार ऊब उठा है, संतानोंके 
आचरणसे अत्यन्त असंतुष्ट है, यद्दातक कि गर्भनिरोधके 
लिये नयी-नयी ओप्रधियोंका तथा उपचारोंका आविष्कार 
किया जा रदा है और उनके प्रचारके लिये सब ओरसे 
प्रोत्साहन भी मिल रहा है । अब प्रश्न यह है कि क्या इस 
उपायसे अभीष्टकी प्राप्ति सम्भव है ! क्या इस कृत्रिम उपायसे 
गर्भनिरोध गर्भपातनके समक्षका पाप नहीं है ( शुक्रका 
व्यर्थीकार मी तो सामान्य पाप नहीं है# ) क्या इससे 
कुसंतान और सुसंतानकी समस्या हृळ हो सकती है ! 

कहना होगा कि कदापि नहीं । संतान-बाहुल्य शास्र- 
सम्मत है । कुसंतानका दोना ही दोषावह है और यहद रोका 
जा सकता है । भगवान्‌ देवकीनन्दनने कहा हे कि-- 

“यज्ञार्थात्‌ कर्मणोऽन्यत्र लोकोऽयं कर्मबन्धनः ।' 

अर्यात्‌ यज्ञके लिये ही कमं होना चाहिये । जितने 
कमं हैं, उनका अनुष्ठान यज्ञरूपसे ही होना चाहिये । इसीसे 
हिंदूके धर्ममे नहाना, खाना, सोना सब यज्ञरूप है । 

छान्दोग्य श्रुत कहती है-- 

“पुरुषो वाव गौतमाझ्निस्तस्य वागेव समित््राणो धूमो 

* व्यर्थी कारेण शुत्र ब्रह्मइत्यामबाप्नुयात्‌ । FE 

( आइबळायनोक्तिः -) 


जिह्वाचिश्क्षरङ्गाराः श्रोत्रं विस्फुलिङ्गाः । तस्मिन्नेतस्मिन्नौ 
देवा अन्नं जुह्ृति तस्या आहुते रेतः सम्भवति । 


योषा वाव गौतमाझिस्तस्या उपस्थ एव समि- 
यढुपमन्त्रयते स धूमो योनिरचिर्यदुन्तः करोति तेऽङ्गारा 
अभिनन्दा विस्फुलिङ्गाः । तस्मिन्नेतस्मिन्नग्नौ देवा रेतो 
जुति तस्या आहुतेर्गर्भः सम्भवति ।' 


“हे गौतम ! पुरुष अग्नि है, उसकी वाणी ही समित्‌ है, 

प्राण धूम है, जिढ़ा ज्वाला है, आँख अज्गारे हैं, कान 

चिनगारियाँ हैं, उसी अम्निमें देवता अन्नका होम करते. हैं 
उस आहुतिसे वीर्ये होता है । 


“हे गौतम ! स्त्री अग्नि है, उसका उपस्थ समित्‌ है; जो 
उस समय बात करता है वह धूम है, योनि ज्वाला है 
प्रसङ्ग अङ्गारा है, सुख चिनगारी है, उसी अम्निमें देवता 
लोग वीर्यका होम करते हैं । उस आहुतिसे गर्म होता है।? 


इस भाँति भोजन भी यज्ञ है; इसका अनुष्ठान विहित 
देश-कालमें होना चाहिये, केवल शुद्ध अन्नकी आहुति देनी 
चाहिये, इससे शुद्ध वीर्यं उत्पन्न होता है । जहाँ जो मिला, 
उसे खा लेनेसे यज्ञ नष्ट हो जाता है और धन हि यज्ञ- 
समो रिपुः? बही यज्ञ अपना शत्रु हो जाता है और नाना 
प्रकारके अनर्थका कारण होता है । एवं स्रीप्रसङ्ग अथवा 
गर्भाधान भी यज्ञ दै, यह विहित देश-काल तथा पात्र पाकर 
ही करना चाहिये, नहीं तो, इसका परिणाम अतीव भयंकर 
होता दै, शरीरमें दारुण व्याधियाँ उत्पन्न हो जाती हैं, 
कुसंतानक्री उत्पत्तिसे कुछ कलंकित हं,ता है और यावजीवन 
अत्युग्र यातना भोगनी पड़ती हैं । 


संतानकी कुण्डलीकी बड़ी चिन्ता माता-पिताको होती 
दै, परंतु कुण्डलीके मूलाधार गर्भाधानकालकी कोई चिन्ता 
ही नहीं होती । बच्चोंके आठ संस्कार गर्भाधान, पुंसवन; 
सीमन्तोन्नयन, जातकर्म, नामकरण; अन्नप्रारन, चोल और 
उपनयन---माता-पिताका करने पड़ते हैं-। इन सबके लिये 
उत्तम-से-उत्तम मुहूर्त बड़े-से-बड़े ज्योतिषीसे दिखळाया जाता 
है; परंतु सबसे मुख्य और प्रथम संस्कार, जिसे गर्भाधान 


` कहते है, इँसी-खेलकी वस्तु समझा जाता दे । सभ्य समाजमें 

उसकी चर्चा भी उठायी नहीं जा सकती, उसका नाम लेना 
अश्लीलता हे । उचित तो यह था कि उसके नियम मनुष्य- 
मात्रको इस्तामलक होते, स्त्री-पुरुष सब उनसे परिचित 
होते ओर उनके उलङ्घन करनेमें सो बार विचार करना 
पडता । 


किस कार्यके लिये कोन मुहूर्त शुभ है ओर कौन 
अशुभ है; इसका विज्ञान ही पथक दै, जिसे फलित शास्त्र 
कहते हैं । आजकल फलित शास्त्रकी खिल्ली उड़ानेवाले भी 
कम नहीं हैं, पर काम पड़नेपर मुहूतं दिखलाकर ही सब लोग 
कार्यं करते हें । ओरंगजेत्र-जेसे मुतअस्सिब बादशाह भी 
मुहूतं दिखलाकर ही सिंहासनारूढ हुए । फलाफलके 
तारतम्यके विचारमें भले ही कभी चूक हो जाय, पर ग्रह- 
नक्षत्रगणका प्रभाव तो एथ्बीपर स्थूल दृष्टिते मी उपलक्षित 
होता है । शिशुके भूमिष्ठ दोनेके समय जेसी ग्रहस्थिति होती 
है, उसका जैसा प्रभाव नवजात यिशुपर पड़ता है, वह 
यावजीवनके लिये उसका साथी हो जाता है; पर इसका भी 
मूल कारण गर्भाधानका समय है । अतः गर्भाधान भूलकर 
मी अविद्दित समयमै नहीं होना चाहिये । गर्भाधान-कालके 
दोषसे ही कश्यपजीके द्वारा दिति देवीके गर्भसे हिरण्याक्ष- 
हिरण्यकरिपु-सरीखे क्रूरकर्मा राक्षस उत्पन्न हुए थे। 
बहुत काळसे यह भावना नष्ट हो गयी है । इसको 
जाग्रत्‌ करनेके लिये बहुत समय और आयासकी अपेक्षा है, 
पर यदि संसारमें सुख-शान्ति लानी है तो इसे जाग्रत्‌ करना 
ही पड़ेगा | पारस्कर-ण्छसूत्र तथा निर्णयसिन्धु आदि 
धर्मग्रन्थोंमें इसका बड़ा विस्तार है, पर मुहूर्तचिन्तामणिके 
दो इलोकोंमें संक्षेपरूपसे समी कुछ कह दिया गया है । 


गण्डान्तं त्रिविधं त्यजेन्निधनजन्मक्षें च मूलान्तकं 
दाख पोष्णमथोपरागदिवसान्‌ पातं तथा येष्टतिम्‌ । 
पित्रोः श्राद्धदिनं दिवा च परिघाद्यर्धं स्वपत्नीगमे 
भान्युत्पातइतानि मृत्युभवनं जन्मक्षेतः पापगम्‌ ॥ 


भद्रा षष्टी परवरिक्ताश्च सन्ध्या 
भोमाकाकी नाद्यरात्रीश्चतस्रः । 
गर्भाधानं व्युत्तेन्द्द कमे त्रे 


ग्रह्मस्वातीविष्णुवस्वम्बुभे सत्‌ ॥ 
“नक्षत्र, तिथि तथा छग्नके गण्डान्त, निधन-तारा, 
जन्म-तारा, मूल, रणी, अश्विनी, रेवती, प्रहृण-दिन, 
ब्यतीपात) वेश ति, माता-पिताका श्राद्ध-दिन, दिनके समय, 


परिघयोगके आदिका आधा भाग) उत्पातसे दूषित नक्षत्र, 
जन्मराशि या जन्मनक्षत्रसे आठवाँ लग्न, पापयुक्त नक्षत्र 
या लग्न, भद्रा, षष्ठी) चतुर्दशी, अष्टमी, अमावास्या पूर्णिमा, 
संक्रान्ति, सन्ध्याके दोनों समय) मङ्गलवार, रविवार और 
शनिवार; रजोदर्शनसे आरम्भ करके चार दिन--ये सब पत्नी- 
गमनमें वर्जित हैं । रोष तिथियाँ, सोमवार) बृहस्पति) शुक्र, 
बुधवार तीनों उत्तरा, मृगशिरा, हस्त? अनुराधा, रोहिणी) 
स्वाती, श्रवण; धनिष्ठा और शततारका--ये गर्भाधानके 
लिये शुम हैं ।? 


इसमें सन्देह नहीं कि क्ट ]दानके समय-निर्ण यके लिये 
थोडेसे ज्योतिषशान या किसी ज्योतिपीकी सहायताकी 
अपेक्षा है, परंतु इससे जितना बड़ा अपना हित, वंशका हित; 
राष्ट्रका हित सम्भव है, उतना हित अन्य किसी उपायसे 
सम्भव नहीं है । गर्भनिरोधके प्रचारसे व्यभिचारके मार्गको 
निरर्गल करनेके इच्छुक्रोको, विघयके गीधोंको निःसन्देह 
यह सुझाव निःसार, अश्लील और अव्यवहार्य मालूम 
पड़ेगा, परंतु उन लोगोंको माळूम होना चाहिये कि यह 
लाभदायक प्रथा किसी समय भारतमें प्रचलित थी और 
इसीके लोपसे देशक़ा जगद्गुरुके पदसे पतन हो गया ! बड़े- 
बड़े असम्भव कार्याको सम्भव कर दिखलानेबाले देशके 
कर्णधार इस ओर ध्यान दे, बड़े-बड़े अझचर्याश्रम खोळने- 
वाले देशके महोपदेशक इसका प्रचार करें; कम-से-कम 
“कल्याण'के पाठकोंमेंसे ही कुछ लोगोंके ृदयमें यदि इस 
विषयकी उपादेयता जम जाय, तो भी बहुत कुछ कल्याण हो 
सकता है । 


भगवद्गीताका प्रचार भगवत्प्रेरणासे इस समय बढ़ रहा 
है, उसी भगवद्गीताको आँख खोलकर देखनेकी आवश्यकता 
दै । यदि गीताध्यायी अपने कमोको यज्ञरूपमें परिणत नहीं 
कर सका, अपने भोजन-शयनादि व्यवहारको यज्ञका रूप 
नहीं दे सका तो उसका गीताध्ययन ही व्यर्थ है । गीताके 
कारण तो युद्ध भी यज्ञरूपमें परिणत हो गया । “धर्माविरुद्धो 
भूतेषु कामोऽस्मि भरतर्षभ? कहकर भगवानूने तो सीधे-सीघे 
गर्माधानको यश'का रूप दिया है, नहीं तो “काम”को शत्र 
बतलाया है और उससे सावधान रहनेके लिये आदेश दै, 
यथा “विद्धयेनमिह वेरिणम्‌? यह वैरी सर्वनाश करता है, 
कुसंतानकी बाढ्से जगत्‌ व्याकुल हो उठता है । 

शास्रविहित देश; काल ओर पात्रका विचार रखनेसे 
ही .का५ ईश्वरकी विभूति हो जाता हे, उसमे अचिन्त्य 

कल्याण होता दै, छोक-परछोक सब बन जाता दै, सदाचारी 
होकर यश प्राप्त करता है, सुसंतान उत्पन्न करके आत्महित, 


बंशहित तथा राष्ट्रहित करता है । अतः माता-पिताका 
सदाचार ही उत्तभ संतानोत्पत्तिका कारण होता है । 


उत्तम संतानकी उत्पत्तिके लिये माता-पिताके शुद्धाचरणकी आवश्यकता 


( लेखक--पं० श्रीश्रीरामजी शमौ आचार्य ) 


बालकके शरीरकी उत्पत्ति माता-पिताके शरीरसे होती है । 
जैसी खरी-खोटी धातु लगायी जायगी, वेसा ही बर्तन 
बनेगा । जैसे इंट-चूनेका प्रयोग होगा, वैसा ही मकान 
बनेगा । यदि माता-पिताके शरीर स्थूल अथवा सूक्ष्म रोगोंसे 
ग्रसित हैं तो संतानपर भी उसका प्रभाव अवश्य पड़ेगा । 


शरीर-झास्त्रके ज्ञाता यह भलीभाँति जानते हैं कि 
कितने ही रोग ऐसे हैं जो पीढियोतक चलते हैं। उपदंश; 
मृगी; उन्माद, अशे, क्षय आदिके कीटाणु माता-पिताके 
शरीरमै विद्यमान हों तो बहुधा उनका प्रभाव संतानमें भी 
देखा जाता है । माता-पिताके रंग-रूपकी छाया भी ब्रालकों- 
पर रहती है । गोरे या काले माता-पिताकी संतान प्रायः 
वैसे ही रंगकी' होती है। मा-बापके शरीरकी कृशता या 
स्थूलता भी बाळकोंपर प्रकट होती देखी गयी है । 


वेष्र-भाषा, भाव-संस्कृति, रुचि, आहार-विहार, आचार- 
विचार आदि बातोंमें भी बच्चे अपने मा-बापका अनुसरण 
करते हैं । छोटा बालक माताके उदरमें उन बातोके बहुत 
`कुछ संस्कार ग्रहण कर लेता है और जन्म-घारणके पश्चात्‌ 
उन बातोंको सहज ही अपनाने लगता है। इस प्रकार 
शारीरिक और सामाजिक दृष्टिसे बालक सत्तर प्रतिशत 
अपने जन्मदाता शरीरोंकी प्रतिमूर्ति होता है । वंश, जाति, 
नस्ल, बर्ण आदिके विभागोंके मूलमें यही तत्त्व कार्य करता 
है। यदि माता-पिताका प्रभाव संतानपर न आता तो इस 
प्रकारका वर्गीकरण दृष्टिगोचर न होता ओर नीग्रो, चीनी, 
पंजाबी) बंगाली; मद्रासी, यूरोपियन आदि जातियोंमें जो 
आकृति) रंग; स्वभाव आदिका अन्तर दिखायी पड़ता है 
वह भी न दीखता । 
माता-पिताके शरीर, स्वभाव और प्रवृत्तियोंका अनुसरण 
प्रायः अन्य जीव-जन्तुआँकी भाँति मनुष्य-जातिमें भी होता 
है। साथ ही मनुष्यक्री मानसिक और आध्यात्मिक 
सम्पत्तियोका उत्तराधिकार भी उसके आत्मजांको मिलता 
है । हम माता-पिताके धन-सम्पत्ति एवं यश-अपयशके ही 
नहीं उनकी आन्तरिक विशेषताओं और आध्यात्मिक 


सम्पदाओंके भी उत्तराधिकारी होते हैं । उत्तम ब्राह्मण- 
कुलमें बहुधा सात्त्विक गुणोंके बालक जन्मते हैं और वधिक, 
म्लेच्छ एवं कसाइयोंके घरोंमें प्रायः बेसी ही प्रकृतिके बच्चे 
जन्मते और बनते हैं । 


यों इर जीव अपने पूर्वजन्मोंके स्वतन्त्र संस्कार और 
प्रारब्धको साथ छाता है; इसलिये कभी-कभी माता-पितासे भिन्न 
स्वभावकी संतान भी होती देखी गयी है; पर ऐसा होता 
अपवादस्वरूप द्वी है। अधिकांश बच्चे अपने जन्म- 
दाताओंके गुण कर्म-स्वभावके होते हें। भारतीय वर्णव्यवस्थामें 
इस तत्त्वको प्रमुख आधार मानकर जन्म एवं वंशको 
प्रधानता दी गयी है | एक शरीर त्यागकर जीव जत्र दूसरे 
शरीरमें जानेको होता दै, तत्र वह अपनी संचित रुचि और 
प्रदृत्तिके अनुकूल स्थानको इँढ्ता है । रेलगाड़ीके प्रथम 
श्रेणीके डिब्बेमें यात्रा करनेवाले लोग स्टेशनपर उतरकर 
प्रथम श्रेणीके यात्रियोंके लिये बने हुए विशेष आरामघरोंमे 
चले जाते हैं और तीसरे दजेंमें यात्रा करनेवाले उसी 
दर्जेके बने हुए मुसाफिरखानोंमें जा बेठते हैं। बैसे ही 
जीव भी. अगले जन्मके लिये अपने उपयुक्त बंशमें जा 
पहुँचता है । आकाशमै उडते हुए पक्षी तथा कीट-पतंग 
अपनी रुचिकर वस्तुआंको ढूँढ़ते फिरते हैं और जत्र 
अनुकूल-अभीष्ट वस्तु मिल जाती है, तब उसे प्राप्त 
करनेके लिये नीचे उतर आते हैं | गिद्ध मृतकके मांसको, 
कौआ विष्ठाको; भौंरा फूलोंको, बाज चिड़ियोंको ढूँढ़ते फिरते 
हैं । जहाँ उनकी मनचाही वस्तु दीखती है; वह्वीपर वे उतर 
पड़ते हैं । जीवोंको प्रारब्धके भोग तो अपने कर्मानुसार ही 
भुगतने पड़ते हैं, जो हर कुल और वंशमें भुगते जाने 
सम्भव हैं-पर जन्म लेनेके लिये वे अपनी पूर्वसंचित 
रुचिके अनुकूल स्थिति ही हँढ्ते हैं और दयामय प्रभु उन्हे 
इच्छित वातावरणमें ही जन्मनेका अवसर प्रदान करते हैं । 

माता-पिताकी जैसी आध्यात्मिक भूमिका होती दै, 
उसीके अनुरूप प्रारब्ध-संस्कारवाले जीव उनके शरीरोंमें 
प्रवेश करके उस वातानरणमें जन्म भारण करते हैं । 


इसलिये यदि अपने घरमै उत्तम संतानका जन्म देना 
है तो उसके लिये अपने-आपको उत्तम बनानेका प्रयत्न 
करना चाहिये | जो लोग स्वयं पतित दरामे हैं, 
जिनकी शारीरिक) मानसिक और आध्यात्मिक स्थिति 
गिरी हुई है, उनकी संतान भी दीन-हीन ही रहेगी । 

संतानोत्पादन एक मद्दान्‌ उत्तरदायित्व दै, जिसे 
उठानेके लिये बहुत समय पूर्व तेयारी करनेकी आवश्यकता 
दै । किसी मदततवपूर्ण कार्यको सफलतापूर्वक पूर्ण करनेके 
लिये जिस प्रकार उसके लिये सभी आवश्यक उपकरण 
एकत्रित करने पड़ते हैं, उसी प्रकार उत्तम संतान प्राप्त 
करनेके लिये जहाँ बालकको उत्तम शिक्षा-दीक्षाकी 
आवश्यकता है, वहाँ उसके जन्मसे पूर्व बे परिस्थितियाँ 
उत्पन्न कर लेनी भी आवश्यक हैं, जिनमें कोई उत्तम जीव 
स्थान ग्रहण करता है । उत्तम फसल प्राप्त करनेके लिये 
एक कृषक पौधोंको सींचने और उनकी रखवालीकी ब्यवस्था 
करता दै; किंतु यदि उत्तम भूमि, अच्छी जुताई) परिपुष्ट 
बीज आदिकी पूर्व तैयारियाँ ठीक प्रकार न हों तो 
सिंचाई और रखवालीकी अच्छी व्यवस्था भी निष्फल 
चली जाती है और किसान बैसी फसल प्रास नहीं कर 
पाता, जैसी कि वह चाहता दै | 

कहा गया है कि पतित संतानोके कारण उनके 
पितरोंकी नरकगामी होना पड़ता है । कारण स्पष्ट है। 
समुचित पूर्व तेयारीके बिना ही संतानको उत्पन्न कर 
डालना एक भारी अपराध दै, जिसका दण्ड उसके लौकिक 
जीवनमें तो मिलता ही है; पारलौकिक जीवनमें भी 
उसकी कम दुर्गति नहीं होती । संतानकी हीनता और 
नीचतासे जो अनुचित कार्य होते हैं, उनमें माता-पिताकी 
भी निन्दा होती है; क्‍योंकि वे सुयोग्य संतान उत्पन्न 
करनेका अपना उत्तरदायित्व पूरा करनेमें सफल न हो सके। 
जो व्यक्ति अनधिकार चेष्टा करते हैं, बे निन्दाके पात्र होते 
हैं। मनुष्योचित गुण जिसमें न हो; वह तो पश्च-तुल्य ही 
है । पशुआंकी भाँति केवल काम-प्रेरणासे ही गर्भाधानमें 
प्रवृत्त हो जाना और एक असंस्कृत जीव उत्पन्न कर 
देना--पश्नु-प्रकृति है । वह मनुष्यताके प्रति, देश और 
जातिके प्रति एक अपराध भी दै; क्योंकि उनके पाशविक 
उदूदेश्यके फलस्वरूप जो : बालक उपजते हैं, वे संसारके 
प्रति अद्वितकर और अवाञ्छनीय कार्य करते हैं, उनसे 
प्रथ्यीका बोझ और संसारमै अनीति तथा अशान्तिकी 


* उत्तम खंतानकी उत्पत्तिके लिये माता-पिताके शुद्धाचरणफौ आवश्यकता + ५५, 


बृद्धि होती है। इस गड़बड़ीकी जिम्मेदारी उन माता- 
पिताओंपर है, जो संतानोत्पत्ति-जैसे महान्‌ उत्तरदायित्वपूर्ण 
कार्य करनेसे पूर्व उसकी भावी सम्भावनाओंपर विचार नहीं 
करते । ऐसी गैर-जिम्मेदारी किसी व्यक्तिकी लौकिक और 
पारलौकिक दुर्गतिका ही कारण हो सकती है । ऐसे 
पितर नरकगामी नहीं होंगे तो क्या स्वर्गगामी होंगे ! 

आज हमारे परिवार क्लेश और कलहसे भरे हैं । इसमें 
प्रधान कारण असंस्कृत संतानका होना ही है। घरके 
मुखिया एवं बडे-बूडे छोटोंकी उद्दण्डता, उच्छुङ्कलता, 
अनुशासनहीनता, चोरी) स्वार्थपरता एवं अंशिष्टतासे परेशान 
देखे जाते हैं। स्कूलॉमें अध्यापक सिर धुनते हैं, घरमें 
अभिभावकोंका जी जलता है, क्या लड़के और क्या 
लड्कियाँ--सभीकी चाल बेढंगी है । जबतक बचपन रहता 
है, तबतक उद्दण्डता करते हैं; कुछ समझदार होते हैं तो 
वासना और विलासिताकी ओर झुक पड़ते हैं, बड़े होनेपर 
उनकी कार्य-पद्धति स्वार्थपरतासे ओतप्रोत हो जाती है । 
माता-पिताके लिये, परिवारके लिये, देशके लिये, संस्कृतिके 
लिये, मनुष्यताके लिये--वे अभिशाप ही सिद्ध होते हैं । 
हमारी नयी पीढ़ियाँ प्रायः इसी मार्गका अनुसरण कर रही 
हैं। कोई बिरले ही भाग्यशाली घर ऐसे होंगे, जिनमें 
कतंव्यपालन, शिष्टाचार) सद्भावना, सेवा, त्याग, आत्मीयता 
एवं सदारायताका अमृत बरसता हो । प्राचीन कालमें जो 
स्थिति घर-घर थी, वह आज कहीं दिखायी नहीं पड़ती । 
जो बातें पूर्वकालमें कहीं नहीं देखी जाती थीं, वे अब 
घर-घरमें मौजूद हैं । परिस्थितियोंमें इतना भारी परिवर्तन 
हो जानेके कारणोमें सबसे बड़ा कारण माता-पिताकी गैर- 
जिम्मेदारी है, जो सुयोग्य संतानोत्पत्तिके लिये आवश्यक 
योग्यता प्रात किये बिना इस भारी उत्तरदायित्वको कंधेपर 
उठानेका दुःसाइस कर बैठते हैं। इन्हीं भूलोके कारण आज 
हमारा पारिवारिक एवं सामाजिक जीवन विषाक्त बनता 
चला जा रहा है । 

यह सभी जानते हैं कि माता-पिताको अपने शरीरका 
पूणे विकास कर लेनेतक_युबावस्थातक---्रह्मचर्यका 
पालन करना चाहिये । वासनापूर्तिके लिये नहीं, 
संतानोत्त्तिके लिये ही कामसेवन करना चाहिये । शहस्थ- 
जीवनमें भी पूर्ण संयमका पालन करनेसे बलवान्‌, नीरोग, 
बुद्धिमान्‌ और दीर्घजीवी संतान उत्पन्न होती है; परंतु 
इस तथ्यको बहुत कम छोग जानते हैं कि माता- 


६० + साधक नाम जपहि लय लाए । हाहि सिद्ध अनिमादिक पाएँ ॥ + 


पिताके आचरणका बच्चेपर क्या प्रभाव पड़ता है ! बालक 
केवल हाइ-मांसका ही नहीं होता, उसमें अन्तश्चेतनाका 
भी प्रमुख भाग रहता है ओर उस चेतनामें भी माता- 
पिताकी बौद्धिक चेतनाका भाग रहता है । यदि माता-पिताके 
मनमेंश मस्तिष्कमें, अन्तःकरणमें कुविचार, स्वाथपरता, 
वासना, असंयम और अनुदारताकी वृत्तिया भरी हुई हैं 
तो वे उसी रूपमै या थोड़े-बहुत परिवर्तितरूपमें बालकमें 
भी प्रकट होंगी। जैसे उपदंश-रोग-प्रस्त स्त्री-पुरुषोंके रज- 
वीयसे दूषित रक्तवाले बालक जन्मते हैं, वैसे ही बौद्धिक एवं 
नैतिक दृष्टिसे रोगी छोगोंकी संतान भी पतित मनोभूमिवाली 
होती है । 

व्यमिचारजन्य, जारज और वर्णसंकर संतान आम- 
तौरसे दुष्ट' दुराचारी एवं कुसंस्कारोंसे भरी हुई होती है; 
क्योंकि उनके माता-पितामें पापदृत्तियोंकी प्रधानता रहती 
है। जिन स्त्री-पुरुषोंमें परस्पर द्वेष, घृणा एवं मनोमालिन्य 
रहता है; उनके बच्चे प्रायः कुरूप और बुद्धिद्दीन होते 
हैं । डाक्टर फाउलरने इस सम्बन्धमें बहुत कुछ खोज-बीन 
की है। उन्होंने बहुत-से बालकोंकी विशेषताओंका कारण 
उनके माता-पिताकी मानसिक स्थितियोंको पाया है, 
शारीरिक दृष्टिसे गिरे हुए माता-पिताके द्वारा उन्होंने उत्तम 
खास्थ्यके बालकोंकी उत्पत्तिका कारण उस दम्पतिका 
पारस्परिक सच्चा प्रेम पाया । इसी प्रकार उन्हे इस बातके 
भी प्रमाण मिले कि उद्दिभ मनोदशाके दम्पति शारीरिक 
और सांसारिक दृष्टिते अच्छी स्थितिके होनेपर भी बीमार 
और बुद्धिहीन संतानके जनक बने । 

डाक्टर जान केननने मनोविज्ञानकी दृष्टिसे इस सम्बन्धमें 
विशेष शोध की है ओर वे अनेक उदाहरणों एवं प्रमाणोंके 
आधारपर इस निष्कर्षपर पहुँचे हैं कि यदि माता-पिता 
सद्गुणी, अच्छे स्वभावके) कर्तव्यनिष्ठ और धर्मात्मा हैं तो 


उनकी शारीरिक अपूर्णताओं और विकासकी अन्य 
सुविधाओकि अभावमें भी बालक उत्तम शरीर और मनवाले 
उत्पन्न होते हैं । कभी-कभी जो प्रतिकूल अपवाद देखे जाते 
हैं । उनमें भी मानसिक प्रतिकूलताओंको ही उन्होंने निमित्त 
कारण पाया हे । धर्मात्मा लोग भी जब किसी 
अनीतिसे पीड़ित होते हैं ओर उनके मनमें पीड़ा, उद्वेग 
एवं प्रतिहिंसाकी अभि जलती है तो उसके बुरे संस्कारोंसे 
बालककी मनोभूमि भर जाती है। इसी प्रकार कभी-कमी 
बुरे आदमी भी परिस्थितिवश उच्च विचारधाराओंसे भरे 
होते हैं तो उसकी उत्तम छाया भी बच्चोपर आती है। 
पुलस्त्य ऋषिके घर रावणका ओर हिरण्यकशिपुके घर 
प्रह्वादका जन्म होने-जेसी घटनाओंमें उन्होंने माता-पिताकी 
मनोदशाके परिवर्तेनोको ही कारण माना है । 


हमें नीतिमान्‌ एवं पवित्र चरित्रवान्‌ होना चाहिये; 
क्योंकि यह जीवन-यापनकी सर्वोत्तम नीति है । हमें अपने 
गुण-कमं-खभावको उत्तम बनाना चाहिये; क्योंकि यह 
सफलता और उन्नतिका सुपरिचित मार्ग है । हमारा कर्तव्य 
है कि हम अपनी मनोभूमिको, अपने दृष्टिकोणक्रो, अपनी 
विचारधाराको, अपनी कार्य-पद्धतिको उच्चकोटिके आदर्शोसे 
ओतप्रोत करें; क्योंकि इसी मार्गपर चलकर लौकिक और 
पारलौकिक सुख-शान्ति सम्भव है, संतानोत्पत्तिकी दृष्टिसे 
भी प्रत्येक गहस्थका यह आवश्यक उत्तरदायित्व है; क्योंकि 
आत्मनिर्माण करनेसे ही कोई माता-पिता सुयोग्य संतान 
उत्पन्न कर सकते हैं। आज कुपात्र संतानकी बाढ़ आयी 
हुई है और सत्पात्र संततिके दर्शन दुलुभ हो रहे हैं । इस 
विपन्न परिस्थितिको बदलतेका सर्जोपरि उपाय यह है कि हमारे 
जीवनमें नीति, धम, त्याग, तप, सेवा, संयम, पवित्रता, 
सचाई आदि धार्मिक प्रत्रत्तियोंकी स्थापना हो । स्वयं उत्तम 
बननेसे ही उत्तम संतानकी आशा की जा सकती है । 


2. > pp 


सत्संग मोक्षका मार्ग है 


संत संग अपवग कर कामी भव कर पंथ । कहहि खंत कवि कोबिद 


श्रुति पुरान सदग्रंथ ॥ 


त संग मोष (मवे बून) का और कामीका संग जाके ब पने माग है । छ 
और पण्डित तया वेद, पुराण [ आदि ] सभी सद्अन्य ऐसा कहते हैं । जन्म-मृत्युके बन्धनमें पड़नेका मार्ग है । संत, कवि 


a बैन ० -- 


४ कामवासनारदित गभौधानसे उत्तम संतानकी प्राप्ति + ६१ 


So 


कामवासनारहित गर्भाधानसे उत्तम संतानकी प्रापि 


( लेखक--शास्त्रार्-महारथी पण्डित श्रीमाधवाचार्यजी शास्त्री ) 


संसारकी प्रत्येक वेस्तु जिस रूपमें उत्पन्न होती हैः 
वह उसी रूपमै काममै आने योग्य नहीं होती; किंतु दोष- 
परिमार्जन गुणाधान और हीनाङ्गपूर्ति-इन त्रिविध 
संस्कारोंद्वारा संस्कृत हो जानेपर ही वह कारयोपयोगी बन 
पाती है । खेतमें उत्पन्न हुए जौ, गेहूँ और धान आदि 
धान्योंको प्रथम संस्कारसे भूसी-छिलका आदि दूर करके, 
दूसरेसे पीस-कूटकर आटा बनाकर और तीसरेसे घृत, 
नमक आदि सम्मिलित करके भोजनोपयोगी बनाया जाता 
है । कपासका बिनोला निकालकर धुनने-क्रातने और 
बुननेपर वस्त्र बनता है, उसे रंग, गोटा, किनारीसे सजाकर 
पहनने योग्य बनाया जाता है । खानसे निकले सोनेके 
अनपेक्षित मलिन अंशको पूँक जलाकर, काट-छाँटकर, 
कूटछेदकर भूषण बनता है, फिर उसमें मोती-हीरे 
आदिको जड़कर पहनने लायक बनाते हैं | ठीक इसी प्रकार 
मनुप्यमें भी मातृ-पितृ-दोपजन्य अनेक कमियाँ स्वभावतः 
होती हैं, उनकी निदृत्तिके लिये और अनेक शिक्षाओंद्वारा 
उसे सुशिक्षित करके विवाहद्वारा अर्घाङ्गकी पूर्ति 
करके ब्रह्म-सायुज्य-प्रासिके योग्य बनाया जाता है । इन्हीं 
सब क्रियाओंका पारिभाषिक नाम मारतीय-संस्कृतिमें 
“संस्कार? है । 

जगद्गुरु भारतने न केवल लोद्दा-लक्कड़ आदि जड़ 
पदारथाके ठीक-ठाक करनेमात्रके कारखाने खोलनेमें ही 
कतंव्यता समझी थी) बल्कि जहाँ बह मनोवेगसे चलनेवाले 
महामहिम पुष्पक-जेसे विमान बनानेमें, शतयोजन विस्तीर्ण 
समुद्रोके सेतु बाँध डाळनेमें और वीर्य-कीटाणुओंको गर्भकी 
भाँति सुरक्षित रखकर सौ कौरवों, साठ हजार सगर-पुत्रोको 
जन्म दे सकनेके योग्य “ृत-कुम्भ' नामक महायन्त्रोंको 
बनानेमें सिद्धहस्त था, वहाँ “नर? को “नारायण? बन सकने 
योग्य बनानेके लिये भी “संस्कार? नामक तत्तद्‌ धर्मानुडानांसे 
छामान्वित होता था | 

आज पाश्चात्त्य देशोंको अपने कल-कारखानोपर गर्व 
हो सकता है, एटम बम ओर द्वाईड्रोजन बमोपर अभिमान 
हो सकता है; परंतु ये सब आविष्कार जिन अनुसंधायकोंके 
मस्तिष्कोने किये हैं, उन मस्तिष्कोके निर्माणकर्ता नारायणके 
मारूप्यको प्राप्त हो जानेयोग्य मानवोंको बनानेकी-- 


आध्यात्मिक विज्ञानशालाएँ यदि किसी देशमै खुळीं तो 
वह देश एकमात्र भारतवर्ष दै । हमें गर्व है कि मारतमें 
आज भी ताइ नरनिर्माणके अमोघ रचनात्मक प्रयोग 
विद्यमान हैं, जिनसे कि ध्रुव, प्रह्वाद, अभिमन्यु, जुझावर) 
जोरावर और हकीकतराय-जेसे बालक उत्पन्न किये जा 
सकते हैं । 
हिंदूजातिका यह सर्वतन्त्र सिद्धान्त है कि हमारा 
दाम्पत्य-सम्बन्ध विषयवासना-पूतिके लिये नहीं) किंतु पदे-पदे 
कडु अनुभव प्रासिके क्षेत्रभूत गहस्थमै सहैतुक निवेंदद्वारा 
विषय-वैराग्य प्राप्त करके “कश्चनक्रामिनीः रूप दोनों 
घाटियोंको हाँधकर सायुज्यका निष्कण्टक मार्ग प्रस्तुत 
करनेके लिये है | “पुं? नामक नरकसे “त्रः=त्राण करनेमें सक्षम 
होनेके कारण ही पुत्र-उत्पादन भी उक्त साधनाका ही 
अन्यतम अङ्ग है । आज भले ही विषयासक्त माता-पिताओंको 
स्वभ्नमें भी यह ध्यान नहीं होता कि हम क्या करने चले है, 
केवल विषयानन्दकी सीमातक ही उनका यह प्रयास होता 
है, यदि न इच्छा रहते भी अतर्कित संतान बीचमें कूद 
पड़ती है तो यह केवल विधि-विधान ही कहा जा सकता 
है। जैसे इधरसे मोटर, उधरसे ताँगा न चाहते हुएभी टकरा 
गये । इधर-उधर घूमता-फिरता एक कुत्तेका पिल्ला भी 
इस संघटमै अचानक आ पहुँचा और जान बचाकर 
कॉय-कॉय करता भाग निकला । ठीक इसी प्रकार आजका 
सहवास भी उद्देश्यञ्चन्य है और उससे समुत्पन्न संतान भी 
आजकी भाषामें 'ऐविसडँटलः संतान ही कही जा सकती है । 


ब्यापारी अपनी रोकड़में बड़ी सावधानीसे जमा-खर्च 
लिखते हैं, यदि कोई रकम रद्द जाय और सौ बार स्मरण 
करनेपर भी याद न आये तो उसे बद्ढे-खातेमें लिखते हैं। 
ठीक इसी प्रकार आजकी संतान भी माता-पिता दोनाँको 
जिसका स्मरण नहीं होता, बड्टे-खातेकी रकमके बराबर ही 
हे । ऐसी संतानसे माता-पिता, जाति या देशका कुछ 
भला हो सकेगा--यह आशा रखना व्यर्थ है। इसीलिये 
हमारे यहाँ योग्य संतान-निर्माणके लिये माता-पिताको संयमी 
रहकर तत्तदूधर्मानुषडान करनेका आदेश है । 


पुराणामें एक कथा आती है कि जब सत्यभामाने भी 
“रयुग्न-जैसी संतान उत्पन्न होनेकी अपनी अभिलाषा 


६२ # जपहि नासु जन आरत भारी । मिटहि कुसंकट दोहि सुखारी ॥ # 


भगवान्‌ श्रीकृष्णके सामने प्रकट की तो भगवान्‌ने कहा 
कि प्रयुम्नके निमित्त मुझे और रुक्मिणीजीको द्वादश 
वर्षेपर्यन्त नैष्ठिक ब्रझचर्यपूर्वक अमुक-अमुक धर्मानुष्ठान 
करने पड़े हैं । अतः यदि तुम भी ऐसा करो तो ताहश पुत्रकी 
माता बन सकती हो ! वैसा ही किया गया तभी “साम्ब? 
की उत्पत्ति हुई । 


हिंदूशास्त्रोर्मे “गर्भाधान? संस्कारका विधान इसी 
उद्देश्यसे किया गया है कि माता-पिता दोनों सावधान होकर 
घर्मानुष्ठानपूर्वेक गुरुजनोंकी अनुमतिसे योग्य संतान 
उत्पन्न करनेमें समर्थ हों । यह बात प्रायः सिद्ध हो चुकी 
है कि गर्भाधानके समय पति-पत्नीके हृदयमें जिस प्रकारके 
बिचार होते हैं---उनके हृदय और अन्तश्क्षुके सम्मुख जो 
चित्र होता है, भावी शिशु उन्हीं सबके प्रतिबिम्बको लेकर 
जन्म लेता है । यह बात बहुत प्रसिद्ध है कि जब एक 
अमेरिकन दम्पतिसे इन्शी संतान उत्पन्न हुई तो पतिको 
पत्नीके चरित्रपर आइङ्का हुई । तलाकके मुकदमेके 
दौरानमें दोनोंका रक्त जाँच करके जब प्रसूत बालकके रक्तसे 
मिलाया गया तो वह इन्शी शकलका बालक उक्त दम्पति- 


द्वारा प्रसूत द्वी निश्चित हुआ । वैज्ञानिक बहुत विचारमें 


पड़े । अन्तमं बहुत अनुसंधान करनेके बाद मालूम हुआ 
कि उक्त दम्पति जिस कमरेमें सोते हैं, उसमें सामने ही एक 
रेड-इंडियन नस्लके इन्शीका चित्र लटका है।यह महिला 
उसे बड़े मनोयोगसे अक्सर देखा करती थी । निश्चित 
हुआ कि इसीका परिणाम यह विरूप बालक दै । 


गर्भाधानविष्रयक मन्त्रोंकी विशद व्याख्या करनेका 
इस लघुकाय लेखमें अवकाश नहीं है । वह तो हमारे “क्यों?! 
नामक ग्रन्थमें देखी जा सकती दै, परंतु यहाँ इतना अधिक 
और समझ लेना चाहिये कि गर्भाधानसे लेकर समावर्तन 
संस्कारपर्यन्तकी सब क्रियाएँ बालकके मातृ-पितृ-रजोवीयं- 
दोषपरिमार्जनमें और गुणाधानमें उपयुक्त होती हैं, इसके 
बादमें ददोनेवाली अन्त्येष्टिपयन्त समस्त क्रियाएँ हीनाङ्गपूर्ति- 
कारिणी मानी जाती हैं । क्या इम आशा करें कि भारतीय 
जनता अपने विलप्तप्राय संस्कारोंका पुनरुद्धार करके 
पुनरपि संस्कारी बालक उत्पन्न करनेका मार्ग परिष्कृत 
करनेको समुद्यत द्ोगी ? 


कोमारावस्था ओर भागवत-धर्म 


( लेखक--पं ० श्रीजानकीनाथजी शमौ ) 


वस्तुतः यह संसार अत्यन्त भयानक है, बिना विचारे 
ही इसकी आपातरमणीयता प्रतीत होती दै । अन्यथा इसकी 
कोई भी वस्तु तत्त्वतः वैसी नहीं-- 

“अनबिचार रमनीय सदा संसार भयंकर मारी \' 

यदि ध्यानसे देखा जाय तो यहाँ प्रतीत होनेवाले 
हम सभी ढितैप्री, इष्टमित्र, सत्री-परिजन, बन्धु-बान्धवादि भी 
किसीके तत्त्वतः हितचिन्तक नहीं हैं। जो भुक्तभोगी हैं, वे भली- 
भाँति जानते हैं कि हम सबका प्रेम केवल स्वार्थसिद्विके लिये 
ही होता है । जिससे किसी प्रकारकी स्वार्थसिद्धिकी सम्भावना 
नहं, उसकी ओर कोई स्लिग्धदृष्टि भी नहीं डालता । देखा तो 
यदाँतक गया दै कि स्वार्थ-पूतिके बाद प्राणी भले सजनोंतकका 
परित्याग कर डालते हैं । इसीलिये संतोंने अत्यन्त मार्मिक 
शब्दोमें हमें उपदेशं दिया-- 

“सुत बनितादि जान स्वास्थरत न करु नेह सबही ते । 
अंतहु तोहिं तजेगे पामर तु न तज अबहीं ते ॥' 
स्वारथ मीत सकळू जग माहीं । सपनेहुँ प्रभु परमारथ नाहीं ॥ 
हेतु रहित जग जुग उपकारी । तुम्ह तुम्हार सेवक भसुरारी ॥ 


सचमुच हमारे परम हितेषी, एकमात्र सच्चे सहायक; सर्वत्र 
तत्पर, परम कृपामय) अकारणकरुण, अशरणशरण, दारुण भव- 
भयहारी) सवेशक्तिमान्‌ प्रभु परमात्मा ही हैं । उनके एक-एक 
उपकारोंका हम करोड़ों मुखोंसे भी वर्णन नहीं कर सकते | 
घनघोर बीहड़ जंगलोंमें, बड़े भारी घोर अपार पारावार 
मह्ासमुद्रके बीच, विष, असाध्य बीमारियोंमें, प्रबल राक्षसादि 
शत्रुआँके बीच तो हमारे साधारण इष्टमित्रादि काम 
नहीं आ सकते, पर प्रभु तो हमें इन स्थलोपर भी स्मरण- 
मात्र करते ही हमारा उद्धार कर लेते हैं, फिर ऐसे दयाधाम 
कपालको छोड़ हम किसकी शरण जायँ--/कं वा दयालं शरणं 
ब्रजेम? । पूज्यपाद गोस्वामीजी बड़े मार्मिक शब्दों में इस गुह्याति- 
गुह्य तत्वका बर्णन करते हुए कहते हैं-- 


“कानन, भूधर, बारि, बयारि, महाविष, ब्याधि, दवा, अरि घेरे । 
संकट कोटि जहाँ तुलसी, सुत मातु पिता हित बंघु न नेरे॥ 
राखिहें राम कृपालु तहाँ, हनुमान-से सेवक हैं जेहि केरे । 
नरक, ग्मातळ, भूतलमें रघुनायक एक महायक मेरे ॥' 


# कौमारावस्था और भागवत-घम १ ६३ 


'तुरुसी जहँ मातु पिता न सखा, नहिं कोड कहँ अवलंब देदैया \ 
तहाँ बिनु कारन राम कृपाळ बिसाल भुजा गहि काढि खेवैया ॥' 
रक्षांसि यत्रोग्रविषाश्च नागा 
यत्रारयो दस्युबलानि 
दावानळो यत्र तथाब्धिमध्ये 
तत्र स्थिता त्वं परिपासि विश्वम्‌ ॥ 
इम अपने महामोह तथा प्रभुकी 'जासु कृपा नहिं पाँ 
अघाती आदि विशेषणोंसे विभूषित 'करुणा-वरुणालयता? 
को किन शब्दोमै कहें | परम कृपामय प्रभुने अपनी कृपा- 
शक्तिसे हमें इन विषमय प्रलोभनोंके भण्डार इस संसारका 
शान कराया, अपनी अपूर्व कृपाशक्तिका परिचय दिया, फिर 
भी इम इतने मोहान्ध रहे कि प्रभुमें प्रेम न कर इन विषम 
विषमय विषयोंमें ही आसक्त रहे । संतोंने बड़े मार्मिक शब्दों- 
में इस स्थितिका परिचय दिया-- 
अजानन्माहात्म्यं पततु शलभो दीपदहने 
ख मीनोऽप्यज्ञानाद्‌ बडिशयुतमक्षातु पिशितम्‌ । 
विजानन्तोऽप्येते वयमिह विपज्ञालजटिलान 
न मुञ्चामो कामानहृह गहनो मोहमहिमा ॥ 
( भतुंहरेः वैराग्यशतकम्‌ २१ ) 
अर्थात्‌ पतंग यदि प्रचण्ड ज्वाला-मालाकुलित दीपाग्नि- 
में जळ मरे तो उसका कोई दोष नहीं; क्योंकि वह उसके 
माहात्म्यको नहीं जानता । इसी प्रकार मछली भी लोहमय 
बडिश ( बंसीका काटा )को न जानकर चारेको खाती दै तो 
उसका दोष कितना है ! किंतु हन्त ! हम तो इन भयंकर 
जटिल विपद्‌-जाछ-विषयोंकों जानकर भी नहीं छोड़ते । हाय ! 
हाय ! हमारे मोहकी महिमा अत्यन्त गहन और दुय है। 
पूज्यपाद गोख्रामीजीने तो इसका रूप और भी ह्ृदय- 
स्पर्शी कर दिया । वे कहने लगे-- 
माधव जु मो सम मंद न कोऊ । 
जद्यपि मीन-पतंग हीन मति मोहि नहिं पूजे कोऊ॥ 
शिर रूप-आहार-बस्य उन्ह, पावक लोह न जान्यो । 
देखत बिपति बिप्रय न तजत हों, ताते अधिक अयान्यो ॥ 
महामोह-सरिता अपार महँ, संतत फिरत बह्यो। 
शरीहरि-चरन-कमरु-नौका तजि, फिरि फिरि फेन गह्यो ॥ 
अस्थि पुरातन छुथित स्वान अति अर्यो भरि मुख पकरे । 
निज ताठूगत सुधिर पान करि, मन संतोष धरै ॥ 
परम कठिन मब-ब्यार-ग्रसित हों त्रसित मयो अति भारी । 
चाहत अमय भेक सरनागति, घगपति-नाथ निसारी ॥ 


यत्र । 


जरुचर-बृंद जार-अंतरगत होत सिमिटि इक पासा । 
एकहि एक खात ठारच-बस+ नहिं देखत निज नासा ॥ 
मेरे अघ सारद अनेक जुग, गनत पार नहिं पाते १ 
-तुरसीदास पतित-पावन प्रभु यह भरोस जिय आव॥ 
(बिषयहीन दुख मिलें बिपति अति सुख सपनेहुँ नहिं पायो । 
उभय प्रकार प्रेत-पावक ज्यों घन (बिषय) दुखप्रद खुति गायो॥ 
छिन छिन छीन होत जीवन दुर्म तन बृथा गँबायो । 
तुरुतिदास हरि मजहिं आस तजि काळ उरग जग छायो ॥' 


सचमुच जन्म-जन्मान्तरोंसे हमने कितनी स्त्रियोंसे विवाह 
किया, कितने लड़के उत्पन्न किये, हमारे कितने माता-पिता 
हुए, पर वे सब आज कहाँ ! 
कृति नाम सुता न लालिताः कति वा नेह वधूरभुन्ज्महि । 
क्क जुतेक्क नु ताः क्क वा वयं भवसङ्गः खलु पान्थसङ्गमः ॥ 
मातृपितृसहल्राणि पुत्रदारशतानि च। 
संसारेष्वनुभूतानि कस्य ते कस्य वा वयम्‌ ॥ 
( महा० शा० २८ । २८, वाराइपु० १८८ । ९८) 


'त्रिजग, देव, नर, असुर, अपर जग जोनि सकल भ्रमि गायो । 
गृह, बनिता, सुत, बंधु भये, बहु मातु पिता जिन जायो ॥ 
सच्ची बात तो यह है कि इन आपात-प्रतीयमान क्षणिक 
विषयोंकी उपलब्धि भी हमें जगदीश्वरकी ही दयासे होती दै, 
पर हम इतने कृतघ्न ओर नीच हैं कि इनके सामने प्रभुका 
बराबर तिरस्कार करते हैं | यह मद्दामोह नहीं तो और क्या 
है ! इस मोहका कारण हमारा दुरभ्यास दै । जन्म-जन्मसे 
हमने ऐसा ही दुराचरण किया । फिर तो यह छोड़नेकी इच्छा 
रखनेपर भी नहीं छोड़ता। भतृं्दरि कहते हैं कि “हमारा भिक्षा- 
का शुष्क अन्न ही आहार है ओर वह भी चोबीस घंटेमें 
केवळ एक बार । शय्या हमारी रुखड़ी पृथ्वी है और परिवार 
यह अपना शरीरमात्र ही । हमारे पास वस्त्र बस; नाममात्रके 
शतखण्ड विदीण अत्यन्त जीर्ण-शीर्ण एवं मलिन यह ढँगोटी- 
मात्र है, फिर भी हाय ! ये विषय हमारी जान नहीं छोड़ते-- 
भिक्षाशनं तदपि नीरसमेकवारं 
शय्या च भूः परिजनो निजदेहमात्रम्‌ । 
वस्रं विशीणेशतखण्डमयी च कन्था 
हा ! हा ! तथापि विषया न परित्यजन्ति ॥ 
( वैराग्य» १९) 
संताने हमें इसीलिये इन कुटेवोंसे बचने तया कालचक्रकी 
दुर्शयता एवं अनिश्चयताके कारण वाल्यकालसे ही भगवत्परायण 


दद # लाग्नु सप्रेम जपत अनयासा । भगत होहि सुद मंगल बासा ॥ + 


क्वचिद्‌ दिभ्यं शौय क्वचिदपि रणे कापुरुषता 
कचित्‌ सृत्स्वाशित्वं क्कचिदपि च वैकुण्ठविभवः । 
क्वचिद्‌ गीताज्ञानं क्वचिदपि परख्रीविहरणं 
चरित्रं ते नूनं शरणद विमोहाय कुधियाम्‌ ॥ 

मतछत्र यह कि जिस खेलसे बालकका गूढ विकास 
नहीं होता, अर्थात्‌ उसकी सांस्कृतिक उन्नति नहीं होती; 
वह खेल प्रशस्त नहीं है । खेल भी बालकके मनपर कुछ 
सामाजिक संस्कार करनेके लिये होते हैं । मनोविनोदमें भी 
अभिरुचिका विकास होता है । सारी कल्याणकारी क्रिया 
सहजभावसे और आनन्दपूर्बक करनेकी वृत्तिका निर्माण 
करना ही खेलका उद्देश्य होना चाहिये । हम अपने सब 
कर्तव्य राग-द्वेषसे मुक्त होकर उत्साहपूर्वक और शौकसे 
करें; यही खेलका प्रयोजन होना चाहिये । अन्यथा खेल्मेंसे 
निष्पापता और ऋजुताके बदले उत्पात और ओछापन 
पैदा होगा । 

यह सृष्टि भी तो भगवानूकी लीला ही कहलायी है । 

क्या उसकी तबीअत नहीं लगती थी? वह उक्रता गया 
था १ अतएव अपना दिल बहलानेके लिये उसने यहद भूछ 
भुलेया बनायी । जिस व्यापारमें तबीअत बहलती है, उसे 
खेळ कहते हँ। गुजरातीमें तो खेलनेके लिये 'रमबु शब्द है। 
जिसंमें आदमी रमता है, वह खेल है। ईश्वरकी लीलाका अगर 
यही अर्थ किया जाय तो वह बेचारा “वैपम्य-ने धुण्य' दोपसे 
नहीं बच सकेगा, इसीलिये वेदान्तसूत्रमे "लोकवत्तु लीला- 
केवस्यम्‌? की व्याख्या करते हुए भाष्यकारने कहा है कि 
छेतकृत्य मुक्तपुरुष जिस प्रकार अपने लिये या अपने 
संकल्पकी पूर्तिके लिये कुछ नहीं करता; उसकी जो क्रियाएँ 
होती हैं; वे सहजभावसे अपने-आप होती हैं; परंतु सिद्धावस्था- 
ऊ कारण उन क्रियाओंमें सहज शुचिता और चारुता होती 
है । उसी प्रकार भगवानके लिये सुष्टिका निर्माण छीलामात्र 
है; मनुष्य भी जब जीवनसिद्ध हो जाता है, तत्र उसके 
जीवनर्मे सहज मुन्द्रता और सहज पवित्रता होती हे.] 
सिद्वहस्त कलाकारके लिये कला ही खेल हो जाती है । 


eer ले 


इस अनूठे अर्थमें हम इस जगत्‌को अपना कीडाङ्गण 
बनाना चाहते हैं, जिसमें मनुष्यकी वृत्ति अकलषित तो 
रहेगी; लेकिन अशिक्षित नहीं रहेगी। उसकी संस्कृति ही 
उसका स्वभाव होगा । उसके आचरणमें कृत्रिमता नहीं 
होगी? लेकिन वह प्राकृत भी नहीं होगा । प्राञ्जलताके 
साथ-साथ उसमें सभ्यता भी होगी । वह बिना परिश्रमके 
फलकी आकाङ्खा नहीं रक्खेगा बल्कि अपने परिश्रमको ही 
अपनी लीला मानेगा । जिम्मेवारीसे छुटकारा नहीं चाहेगा । 
अपनी जिम्मेवारीको दूसरोंके साथ सम्बन्ध जोड़नेकी 
कड़ी समझेगा | 

रवि ठाकुरने अपनी एक कवितामें बालवृत्तिका 
दिग्दर्शन किया है । बाप बाळकसे कहता है--“यह चमकीले 
सफेद-सफेद कंक, कोड़ियाँ, छींपें और शङ्क जुटा-जुटाकर घरमें 
कचरेका ढेर क्यों लगा रहा है १? बालक पूछता है--“आप 
भी तो चमकीली गोल-गोल चकतियाँ जुटा-जुटाकर अपनी संदूक- 
में रखते हैं। अगर वह कचरा नहीं है तो यह कचरा केसे है?” 

हम जीवनमें बालकोंकी निष्कपटता और स्वाभाविक 
सख्य-भावनाका विकास तो करना चाहते हँ, लेकिन 
उनकी प्राकृतता और अत्रोधताका सम्पादन नहीं करना 
चाइते। बालदृत्तिका अर्थ है-निवैरताकी मनोवृत्ति । एक ही 
चमूके खिलाड़ियोंकी सहज स्नेहशीलता । इसे चाहे चमूतरत्ति कह 
लीजिये | वालकके लिय्रे सभी गोई-गुँय्या हें । उसका 
कोई प्रतिपक्षी नहीं | जो दूसरे दलके खिलाड़ी हैं, वे भी 
तो सहयोगी ही हैं | संसदकी राजनीतिमें विरोधी पक्ष भी 
सहयोगी माना जाता है । उसी प्रकार हमारे लिये यह संसार 
एक बालवाटिका होगी, जिसमें कर्तव्य, परिश्रम और 
परस्परदायित्व--ये सभी भाव खेळकी तरह आनन्ददायक 
और सहजसाध्य होंगे । उनमें किसी तरहके प्रयास या 
क्लेशका भान नहीं रहेगा । हमारा जीवन हमारी लीला 
होगी और सारा जगत्‌ एक स्वरसे एक ही बृन्दसज्ञीत गायेगा 
आनन्द ब्रह्मेति व्यजानात्‌ ।? उस सङ्गीतक्री प्रतिध्वनिस 
आसमान भी गूँजने लगेगा । 


प्रार्थना 


नाथ एक बर 


वी हे नाथ ! हे श्रीसमणी ! 
मेरा प्रेम जन्म-जन्माम्तरमे भी कमी न घटे 


मागउँ राम कृपा 
जत्म-ज्ञत्म प्रसु-पद-कमल कबहुँ घरै ज्ञनि 


करि दृहु। 
नेहु॥ 


मैं आपसे एक वर मागता हूँ, कृपा करके दीजिये । प्रभु ( आप ) के चरण- 
| 


% बालककी शील-सम्पत्ति % 

बालककी शील'सम्पत्ति 


( लेखक--पं० श्रीबलदेवजी उपाध्याय, एम्‌० ८०, साहित्याचार्य ) 


बाळक राष्ट्रकी सम्पत्ति है । राष्ट्रका विकास, विइवकी 
जातिया तथा देशोंकी श्रेणीमै उसकी महनीय गणना 
बाछकोंके ही ऊपर आश्रित मानी जाती है । आजका 
बालक बनता है कलका प्रौढ़ युवक, जिसके समर्थ कंधोंके 
ऊपर राष्ट्रका भार रक्खा जाता है । अपने राष्ट्रकी संस्कृतिका 
वह होता है-यथार्थ प्रतीक । नाना देशोंमें वह अपनी 
संस्कृतिको जलते हुए मशालकी तरह अपने समर्थ हार्थोमें 
लेकर फैलाता है । अतएव बालककी रिक्षा-दीक्षा, आचार- 
व्यवहारके ऊपर प्राचीन कालसे ही राष्ट्रनिर्माताओंकी दृष्टि 
गड़ी हुई है । वे लोग इस दुर्बळ हाड़-मांसके पुतलेके भीतर 
अलौकिक शक्ति; अदम्य उत्साह तथा अश्रान्त परिश्रमका 
एक अक्षय भण्डार देखते हैं ओर इसीलिये उसे सुगढ़ बनाने- 
की सुन्दर व्यवस्था उन्होंने बनायी है । 
प्राचीन पाश्चाश्य देशोंमें बालकका सर्वतोभावेन 'राष्ट्री- 
करण? किया गया था । बालक व्यक्तिविशेषका सम््रम्धी 
न होकर समस्त समाजका, समग्र देशका) सम्पूर्ण राष्ट्रका 
निजख समझा जाता था। ग्रीस देशके “स्पार्टा नामक 
नगर-राष्ट्रमे इस भावनाका नितान्त उत्कर्ष देखा जाता है । 
स्पार्टी छोगोंकी दृष्टिमे शारीरिक सम्पत्ति ही विशेष महत्त्व 
रखती थी । राष्ट्रका नागरिक वही व्यक्ति हो सकता था, 
जो शरीरके द्वारा पुष्ट तथा यीतोष्ण-जैसे इन्द्रोकी 
सहिष्णुतासे सर्वथा सम्पन्न होता था । अतः स्पाटन शिक्षाका 
मुख्य लक्ष्य रहता था--व्यायामके सेवनसे उत्पन्न शोभन 
बल-संवलित संगठित शरीर और इस लक्ष्यकी प्रासिके 
लिये उत्पन्न होते ही बालक अपनी माताकी प्रेमभरी गोदीसे 
छीन लिया जाता था और नगरपिताओंकी देख-रेखमै वह 
रक्खा जाता था | यदि वह रोगका शिकार या दुबला- 
पतला जान पड़ता तो वह तुरंत बिना किसी मीन-मेषके, 
नितान्त निर्दयतापूर्वक भेड़ियोंका भक्ष्य वननेके लिये 
छोड़ दिया जाता था अथवा जीते-जी किसी नदीमें फेंक 
दिया जाता । जो इस परीक्षामें बच रहते थे, वे राष्ट्रकी 
ओरसे पाले जाते भे तथा नाना प्रकारके खेल-कूद तथा 
ब्यायाम उन्हं सिखलाये जाते थे, जिनसे उनका शारीर 
कठिनाइयोंके थपेड़ांको सहन करनेके योग्य बन जाता 
था। ये सम्पूर्णरूपेण राष्ट्रकी सम्पत्ति माने जाते थे। माता- 


पिताका अधिकार भी ऐसे बालकोंके ऊपर नाममात्रका 
ही होता था। ऐसी शिक्षाका समुच्चित फर भी दीखता 
था । यूनानके समस्त नगर-राष्ट्रॉमें सपार्ढाकौ महनीयता 
तथा प्रतिष्ठाका रहस्य इस बलिष्ठ कल्पना तथा इस विशिष्ट 
शिक्षणपर ही आश्रितथा। .. 

बालकोंकी राष्ट्रीकरण- प्रथाका यह चरम उदाहरण 
यूरोपमें भी मान्य न हो सका भारतकी तो कथा ही न्यारी 
है । भारतवर्ष बाळकोंके भविष्य सुधारनेमें उन्हें राष्ट्रका 
उत्तम नागरिक वनानेमेंश जीवन-संग्राममें सफल सैनिक 
निर्माण करनेमें सदासे कटिबद्ध रहा है? परंतु वह बालकोंका 
राष्ट्रीकरण नहीं चाहता । वह चाहता है कि बाळक अपने 
देशका उत्तम नागरिक होनेके साथ विश्वका भी उपयोगी 
तथा उपादेय प्राणी बने। आजकल राजनीतिक संसारमै 
एक नव्य भावनाका भव्य - उदय हो रहा दै, जिसका अंग्रेजी 
नाम है—One world idea विइबैक्यकी कल्पना । 
यह विशाल विश्व नाना देशों तथा नाना जातियाँकी 
समष्टिका एक उज्ज्वळ उदाहरण है, जिसमे ये जातिया 
अपनी योग्यताके अघुसार भिन्न-भिन्न कार्योंका सम्पादन 
करती हुई अपना विशिष्ट मार्ग अपनाये रहती हैं; परंतु 
तात्विक इष्टिसे देखनैपर जगतका नानास्व भ्रामक है; 
एकत्व ही सत्य है । कोई भी राष्ट्र अन्य राष्ट्रकी सहायता ` 
तथा सहयोगके विना कभी पनप नहीं सकता । आधुनिक 
नवीनतम वैज्ञानिक आविष्कारोंने--नवीन रेडर तथा 
रेडियो यन्त्राने इस विशाल संसारको एक क्षुद्र अल्पकाय 
द्वीपके रूपमे परिवर्तित कर दिया है, जिसमें देश-कालका 
व्यवधान अपना कोई मूल्य ही नहीं रखता। देशों तथा जातियाँ- 
के अन्योन्याश्रित होनेके कारण यह संसार परस्परसम्बद्ध तथा 
अनुस्यूत राष्ट्रका एक समष्ठिमात्र दै । अतः हमें केषळ 
अपने राष्ट्रेके मङ्गलकी चिन्ता न कर समस्त संसारकै 
हितचिन्तनकी भावनासे कार्य करनेकी आवश्यकता है । 

पाश्रात्में इस भावनाका नवीन होनेके नाते विशेष 
आदर तथा स्वागत किया जा रहा है; परंतु भारत इस 
सिद्धान्तका उद्भावक दी नही, प्रत्युत्त व्यबहारकषेत्रमें निर्वाहक 
भी था । इसी सिद्वाब्तके आधारपर वाळकोंको शिक्षा 
देनैकी सुन्दर व्यवस्था हमारे प्राधीन आश्रमोमें की जाती 

थी । अन्य देशोमि जहाँ शिक्षा शिशुके भूतलपर अवतीणं 
होनेके अनन्तर आरम्भ होती है, वहाँ भारतवष॑में शिक्षणके 
आरम्भका काल उसे गर्भस्थ होते ही शुरू हो जाता है । 
हमारे संस्कारोंके महत्त्वका रहस्य इस विलक्षण घटना तथा 
कस्पनाके भीतर छिपा हुआ है । बालकोंकी देखरेखकी 
व्यवस्था जितने सुचारुरूपसे भारतवर्षमें की गयी थी 
उतनी अन्य देशोंमें नितान्त दुलभ दै । भारतीय संस्कृति 
आध्यात्मिकताके ऊपर आश्रित होते हुए भी भौतिक 
कल्याणकी कभी उपेक्षा नहीं करती । ऐहिक कल्याण-- 
“अभ्युदयः तथा पारलौकिक मङ्गछ--निःश्रेयसका सम्पादन 
जिस भारतीय संस्कृतिका प्रधान लक्ष्य रहा दै, वह मानवोंके 
व्यावहारिक जीवनकी उपेक्षा करेगी, यह मानना 
किसी दुर्बुद्धिका ही कार्य है । आश्रमके वातावरणमें 
गुरु इसी संस्कृतिके व्यावहारिक रूपोंका ज्ञान 
बालकोंको इतने अच्छे ढंगसे करा देता था कि 
बह ग्हस्थाश्रममें दीक्षित होनेपर राष्ट्रका सच्चा सेवक तथा 
देशका सचा नागरिक होता था । “सभेयो युवा” के वैदिक 
आदर्से कौन विज्ञ पुरुष अपरिचित होगा । वेद युबकोंको 
सदा समामे बैठने योग्य शिष्ट तथा सभ्य बननेका 
उपदेश देता है । वेद हमारे व्यवहारकी मधुरिमाका उतना 
ही पोषक दै जितना अध्यात्मकी गरिमाका । 

आजकलकी धर्महीन शिक्षा हमारे बालकोंके ऊपर इतना 
बुरा प्रभाव डालती जा रही है कि वह आचारसे रहित होकर 
पश्चिमी रंगीली सभ्यतामें रॅंगता चला जा रहा है । नवीन 
बातावरणकी इस कार्यमें कम सहायता नहीं । उच्छछुछता, 
संयम-नियमकी सर्वतोभावेन अस्वीकृति, गुरुज्नोके सदुपदेशोंकी 
निर्मम अवहेलना; चरित्ररक्षाकी ओरसे घोर उपेक्षा, भौतिक 
जीवनके प्रति गहरी आसक्ति--आधुनिक भारतीय युवकोंके 
जीवनका कचा चिट्ठा यही है । इन ढुणुणोसि अपने ्रालकों- 
की मुक्त करना हृमारा परम कर्तव्य है ! अभी रोग विशेष 
पर किये नहीं है । उचित चिकित्सा करनेपर वद भावी 
शष्ट्रनिर्माताओंसे शीघ्र इटाया भी जा सकता है । अतएव 
हमारा पवित्र कर्तव्य होना चाहिये वालकोंकी शिक्षा- 
का समुचित सुधार | यदि हमारे बालकोंमें हम एक ही 
गुणके उत्पादनमें समर्थं द्वो जायें, तो उनके चरित्रको 
मुरते देर न लगेगी । इस व्यापक तथा इलाध्य गुणका 
नाम्‌ है--शील | शीलकी सम्पत्ति ही मानर्वोको भौतिक 
तंद्रा आध्यात्मिक उभय दृष्टियोंसे समृद्धशाली बनाती है । 


% सहित दोष दुख दास दुरासा । दलइ नामु जिमि रबि निसि नासा ॥ # 


† भारतीय संस्कृतिका यही प्राण है--शील । बौद्धोके रत्नत्रयमें 


प्रथम रत्न है--यही शील | शीलके सम्पादन करनेपर दी 
दूसरे रत्नो--समाधि तथा प्रज्ञाका जन्म होता दै । 

शीलका व्यापक लक्षण हमें महाभारत ( शान्तिपर्व; 
अध्याय १२४)में उपलब्ध होता है । शीलकी कसोटी क्या दै ! 
शीलके रूप जाननेका हमारे पास साधन क्या है £ इस 
प्रश्नकी सुन्दर मीमांसा करता हे महिमामय महाभारत । 

-यदुम्येषां हितं न स्थादात्मनः कमं पौरुषम्‌ । 

अपत्रपेत घा येन न तत्‌ कुर्यात्‌ कथंचन ॥ 

तत्तु कमै तथा कुयाँद्‌ येन इलाष्येत संसदि । 

शीलं समासेनैतत्‌ ते कथितं कुरुसत्तम ॥ 

( अध्याय १२४ । ६७-६८ ) 

“अपना जो काम तथा पुरुषार्थ दूसरेके लिये हितकारक 
न हो तथा जिसके करनेसे स्वयं लजाका बोध होता होश उस 
कार्यको कभी किसी प्रकार भी न करना चाहिये | वही कर्म, 
उसी रूपमें करना चाहिये जिससे कर्ता पुरुष संसदूमें) सभामें) 
समाजमें प्ररांसाका पात्र बनता है । संक्षेपमें शीलका यही रूप 
है ।? शीलका यह भव्य रूप बड़ा ही उदात्त, कमनीय तथा 
विशाल है । परहितकी भावना शीलमे उतनी ही आवश्यक 
है जितना निन्दनीय कर्म करनेमें लजाका बोध | समाजमें इलाधा, 
चित्तमें प्रसाद, हृदयमें संतोष, मनमें शन्ति--शीलके व्यापक 
प्रभावके सूचक होते हैं । अपने हृदयपर हाथ रखकर 
देखिये, जिस कार्यके सम्पादनसे हृदयमें लाज लगती दै, 
दूसरोंके सामने अपनेको दिखलानेसे जी भागता है, समझ 
रखिये वह शील नहीं दे, वह पाप है जो आपको तथा 
समाजको विपत्तिके गड़ेमें गिरा देगा । 

विश्वबन्धुत्वके ऊपर आश्रित भारतीय संस्कृतिक 
अनुसार प्राणियोंको मनसे, वचनसे, कर्मसे कथमपि द्रोह न 
करने, प्रत्युत अनुग्रह करने तथा दान देकर उन्हें सहायता 
पहुँचानेसे बढ्कर महत्वशाली कार्य कोई हो ही नहीं सकता । 
इसलिये शीलके व्यावहारिक रूपका संकेत इम पद्यमें भली- 
भाँति किया गया है-- 

अद्रोहः सवभूतेषु कर्मणा 

अनुग्रहश्च दानं च 


मनसा गिरा। 
शीलमेतत्‌ प्रशस्यते ॥ 
( अ० १२४।६६) 
इस झीलकी उपासना भारतीय बालकोंमें जिस दिनसे 
आरम्भ होगी, उसी दिनसे यह देश जीवनकी सच्ची होड़में 


भ शिशु रामकी झाँकी # ६९, 


निश्चय ही सबसे आगे बढ़ता जायगा । याद रखिये, यही सेवाकी ओर सर्वदा अग्रसर करें । यह तभी साध्य है जब हम 


शील धम, सत्य, वृत्त, बल तथा लक्ष्मीका निकेतन होता 
है । शीलके सम्पादकके पास ये पाँचौं पदार्थ अनाहूत 
अतिथिके समान स्वयं उपस्थित होकर उसके कल्याण तथा 
मज्जल-साधनमें लग जाते हैं। अतः हम बालकोंको शीछकी 


स्वयं ही शीलके महरवसे परिचित होकर शीलकी सम्पत्ति 
कमावे । 


धमः सत्यं तथा वृत्तं बलं चैव तथा रमा। 
शीछमूछा महाप्राज्ञ ! सदा नास्त्यत्र संशयः ॥ 


— ७. 0२८ 0 # रास 


चाळक भगवानका रूप 


( ठेखक--पं०श्रीहरिंभाऊजी उपाध्याय ) 


बालक भगवानके जीते-जागते खिलौने हें । त्रालकोंमे 
भगवानका दर्शन जितनी जल्दी हो सकता है, उतना शायद 
ही किसीमें हो । मनुष्य कितना ही पण्डित और ज्ञानी हो 
लेकिन जबतक उसमें बालोचित सरलता और निष्पापता नहीं 
आ जाती) तबतक उसका पाण्डित्य और ज्ञान सफल नहीं 
कहा जा सकता । दूसरे शान्दोमें मनुष्यको अपने जीवनकी 
परिणत अवस्थामै बाळक हो जाना पड़ता है । यह अवस्था 
भगवानूकी समीपताकी अवस्था है । 

बालक भगवानके ही तो अंश या रूप हैं | यदि हम यह 
समझ ले कि हमारे घरका बालक क्या है, भगवानका ही 
बाल्यरूप दै, तो हम दशरथ-कौसल्या या वसुदेव-देवकी 
अथवा नन्द-यद्रोदाकी तरह कितने भाग्यत्रान्‌ अपनेको मानेंगे १ 

सच तो यह है कि सारा जगत्‌ ही भगवानका प्रतिरूप 
है । भगवानने जगतके रूपमे ही आकार धारण किया है । 


जगत्‌ भगवानका अवतार ही है। लेकिन यह तो ज्ञामकौ 
परिपूर्ण अबस्था हुई । वाळकमें भगवान्‌के दर्शन करना 
मागवत-जीवनकी प्रथमावस्था है । परिणत अवस्थामै मनुष्यको 
स्वयं बालक बन जाना पड़ता है । बालककी अमेद-दशाको 
पहुँच जाना होता है । इस तरह प्रारम्भ और अन्त दोनाँमें 
बालक हमारा साथी और सहारा है | जिस घरमें बालक नहीं) 
जिसके जीवनमै बालक नहीं; जो स्वयं जीवनमें बालक नहीँ; 
वह अभागा है, भगवानकी कृपासे बञ्चित है । 


मेरे इन विचारोंने मुझे प्रेरित किया दै कि मै आपका 
अभिनन्दन करूँ, इस वातके लिये कि आपने 'कक्थाण'का 
'बालक-अङ्क? निकाळनेका आयोजन किया है । यह वाळक 
“कल्याण'के अङ्कको सुशोभित करे और हमारे जीबमकौ 
कल्याण-पथकी ओर अग्रसर करे । 


RAI 


शिशु रामकी झाँकी 
अवधेसके द्वारे सकारें गई सुत गोद कै भूपति ले निकले । 
अवलोकि हाँ खोच बिमोचनको ठगि-सी रही, जे न ठगे धिक-से ॥ 


लुळी मन-रंजन 


रंजित-अंजन नेन 


सुखंजन-जातक-से । 


सजनी ससिमें समसील उभै नवनील सरोरुह-से बिकसे ॥ 


[ एक सखी किसी दूसरी सखीसे कहती है--] मैं सबेरै अयोध्यापति महाराज दशरथके द्वारपर गयी थी । 
उसी समय महाराज पुत्रको गोदमें लिये ब्राहर निकले । मैं तो उस सकल-शोकहारी शिशुको देखकर ०गमी-सो 


ग्द गयी; उसे देखकर जो मोहित न हों उन्हें धिक्कार है | उस वालकके अञ्जन-र 


बच्चेके समान थे | हे सखि! ते 
खिले हूए हों । 


ञ्जित मनोहर नेत्र लश्जनपक्षीके 


ऐसे जान पड़ते थे मानो चन्द्रमाके भीतर दो समान रूपवाले नील-कमळ 


~ 


% नाम गरीब अनेक नेवाजे । लोक बेद बर बिरिद बिराजे ॥ % 


बालकपनमें भगवानका बोध 


( छेखक-श्रीयरजचन्दजी सत्यप्रेमी 'डाँगीजी' ) 


भारतवर्षमै अनादिकालसै बालकोंको भगवानका बोध 
करानेके लिये अधिक-से-अधिक प्रयत्न होता आया है । 
संस्कारवान्‌ माता-पिता ही अपने नोनिद्दालोंको प्रभुके नाम- 
रूपोंमें आसक्ति उत्पन्न करनेके लिये समर्थ हैं | वे अपने 
बच्चोंके नाम प्रभुके कल्याणकारी पवित्र नामोंमेंसे ही चुनते 
हैं और बच्चियोंके नाम भी महासती साध्वी महिलाओंके 
नामपर रक्खे जाते हैं । इतना ही नहीं, उन्हें ऐसा शिक्षण 
दिया जाता है कि “बेटा ! कोई तुम्हें पूछे--तुम्हारा नाम 
क्या! तो उत्तर इस प्रकार देना कि--<नाम तो है 
भगवानका, इस शरीरको 'रामप्रसाद' या 'कृष्णदत्तः 
कहते हैं।? इस प्रकार बचपनसे ही हमारे अध्यात्म-विद्या- 
रसिक भारतीय बन्धु बच्चोंको झात्मा और शरीरकी भिन्नता- 
का शिष्टाचार सिखा देते हैं और विश्वरूप भगवानके अनन्त 
नाम-रूपोंकी लीलाका आनन्द देने लगते हैं । 


शिक्षण-क्रमके प्रारम्ममें धश्रीगणेशाय नमः? और 
८३» नमः सिद्धं? सिखाते हैं, जिसका अर्थ है कि साधु 
और ब्राहमणोंके प्रति आदर सीखो । ब्राह्मणोंके आदरसे और 
गणेपतिकी पूजासे तुम्हारा प्रपञ्च व्यवस्थितं चलेगा तथा 
संतोके आदर और सिद्धोंकी पूजासे तुम राग-द्वेषसे मुक्त 
होकर उत्तम स्थिति प्राप्त कर सकोगे । श्रमण-संस्कृतिकी 
वेदान्तविद्या और ब्राह्मण-संस्कृतिकी वेद-बिद्याके दान 
करनेषाले साधु-ब्राह्मणोंके प्रति विनय सिखाना ही भारतीय 
संस्कारोंका महान्‌ वैदिष्ट्य है | धनवान्‌ भव) पुत्रबान्‌ भव) 
लक्ष्मीवाम्‌ भव+ आयुष्मान्‌ भव आदिका ब्राह्मणी आशीर्वाद 
` और क्षमावान्‌ भव, तितिक्षावान्‌ भव; श्ञान्तिमान्‌ भ 
आदिका भ्रमणीय आशीर्वाद भारतीय जीवनका प्रेय-श्रेय 
सिद्ध करनेमें सर्वथा समर्थ है। 


लिखते हुए दुःख होता है कि जबसे हम ए, बी) 
ती, डी पढ़ना सीखे, तभीसे समझो ऐवी सीढ़ीपर पैर दिया! 
अग्रेजी-भाषामे दमे द्वेष नही, पर हमें उस भाषामें 
भी सबसे पहले डी, ओ, जी, डॉग--डॉग वानी कुत्ता; 
सी; ए, टी, के<--केट यानी बिल्ली सिखलाया गया । 
अब कहो; हमारे दिमाग कुत्ते-बिह्लीके समान लड़तेवाले 


नहीं बने, तो क्या वमे ! “डी, ओ, जी? 'डोंग' न | 


सिखाकर जी, ओ, डी, गॉड सिखाते तो भी ठीक था। 
अस्तु । | 

तात्पर्य कहनेका यह है कि हमें बचपनसे ही परमात्माका 
बोध मिले तो आगे चलकर देशमै सदाचार-सम्पन्न नागरिकी- 
की खेती फले, जिसके मधुर रससे सारे विश्वको पहलेकी तरह 
समाधान मिले । 


बाळकोंको परमात्माका बोध करानेके लिये हम अपनी 
मातेश्वरीजीके संस्मरण पाठकोंके सामने रखनेकी आशा 
माँगते हैं। वे जब हमें खेल खिलाती थींश तब कहती) 
वलल्ळू हमें पकड़ो तो?; तब हम उनके हाथको छू लेते थे 
तो कहती “छल्हू, हमने क्या कहा ! तुम “हमें पकड़ी) 
यह तो तुमने हमारे हाथको पकडा । जब हम किसी वूर्सरे 
अङ्ग-प्रत्यङ्गको छुते तो वह कहतीं यह तो हमारे शरीरके एक 
प्रत्यज्ञको पकड़ा । हम तो चाहती हैं--छम “हमें” पकड़ी । 
तब हम हार जाते और पूछते । मा) तुम्हे कैसे पकड़ें । 
तब मा कहती) 'बैटा 'हम'को कोई पकड़ नहीं सकता--- 
परमात्मा पकड़नेकी शक्ति देनेवाला है) उसे कोई नहीं पकड़ 
सकता ।' हम कहते--“बताओ न मा? कहाँ है परमात्मा । 
दिखाओ सो डसे।? तब मा कहतीं, “बेटा, वह देखनेकी 
शक्ति देनेवाला है, हम उसे नहीं देख सकते । देखो तुमको 
अपने सारे अङ्ग'प्रत्यङ्ग दिखायी दे रहे हैं; पर आँख जो 
सबको देख रही दै, उसको तुम केसे देख सकते हो, उसी 
प्रकार सबकी आँखाको देखनेकी ताकत देनेवाला वह प्रभु 
किस तरह दिखायी दे १ जो-जो वस्तु दिखायी देती है बह 
सब बदलती है- नाश होती है और प्रभु कभी बदलत 
नहीं, अविनाशी हैं, इसलिये उनको केसे देखें ! क्या हम 
लालटेनसे सूरज देख सकते हैं ? तब हम पूरा-पूरा तो नहीं 
तमझते; परंतु माताजी जब ऐसा कहते-कहते तन्मय हो जाती, 
आँखें मींच लेती; हमे अपनी छातीमें चिपटा लेती) तब 
हमें ऐसा माळूम होता था कि माताजीके उस नहीं दिखनेवाळे 
परमात्मासे माताजीके ये दिखनेवाले दो हाथ ही अधिक 
हैं, जो हमें छातीकी तरफ ग्वींचकर परम. आनन्द 
देते हूँ। 


थोड़ी देर तो हम उनकी ध्यानस्था आँखोंकी ओर 


१६ बालकपममे भगवांनूका घोध % 

देखते रहते और जब माताजीकी आँखें खुळी, तब हम 
कहते, 'मा) पिताजी जिन चतुभुज परमात्माकी पूजा करते 
हैं, बे तो नजर आते हैं। क्या वे भी नष्ट हो जायेंगे मा 
चुप हो जातीं और बोलर्ती--“मुझे कुछ भी माळूम नही, 
जाओ) यह प्रश्‍न तुम अपने पिताजीसे पूछो ।? 


जब में सगुण-साकार विष्णुभगवान्‌की पूजा करनेवाले 
अपने पिताजीसे पूछता, “काका ! ( मैं अपने पिताको 
इसी प्रकार सम्बोधित करता था ) मा कहती दे जो दिखायी 
देता है वह तो नष्ट हो जाता है--परमात्मा तो देखनेवाझा 
अविनाशी तत्त्व है और आपके ये चार भुजावाले भगवान्‌ 
तो दिखायी देते हैं | क्या ये नष्ट हो जायेगे !? 


तब पिताजी मुझे “यार करके कहते--*बेटा, तुम ज्यों- 
ज्यों बड़े होते जाओगे त्यों-त्यों सब समझमें आता जायगा ।? 
तुम्हारी माका कहना तो ठीक है कि “परमात्मा नहीं दिखते, 
पर उसके चार हाथ जो तुमको पूजा-स्थानपर नजर आ 
रहे हैं, वे उन्हीं नहीं दीखनेवाले प्रभुके हाथ हैं, जो सबको 
गोदमें उठानेके लिये प्रभुने फेला रक्खे हैं । तुम्हारी माका 
प्रम तुम्हें नहीं दिखता, मेरा वात्सल्य तुम्हें नज़र नहीं 
आता; पर बेटा ! जव मा तुम्हे छातीसे चिपटाती है--में 
सिर सुँघता हूँ, तब ठुम्हें वह प्रेम माके दोनों हार्थोमें-- 
छातीपर और मेरी नासिकामें नज़र आता है कि नहीं । 
बेटा) वह कमी नष्ट नहीं होगा । आओ) प्रभुको नमस्कार 
करो, चरणामृत पीओ) धन्य हो जाओ | सगुण-साकार 
भगवानूको- बेटा, ज्यों-ज्यों बड़े दिळके बनोगे त्यो-त्यों 
अधिक-से-अधिक समझने लगोगे ।? सचमुच आज मुझे 
अपने पिताजीके बचनोंकी प्रतीति होती जा रही है और 
प्रभु सगुण-साकाररूपमें अधिक-से-अधिक व्यक्त होते जा 
रहे हैं। आज मैं समझ रहा हूँ कि पूज्य पिताजी जिन 
विष्णुमगवान्‌की उपासना करते हैं, उनके पहले द्वाथमै जो 
गङ्ग है, वह यही घोषणा कर रहा है कि सब प्राणियोंके वे एक 
ही पिता हैं। इससे किसीको पराया मत समझो। दूसरे दाथवाला 
चक्र यह बतला रहा है कि उस सब्र प्राणियोंके एकमात्र पिता 
प्रभुको समर्पित होकर ही कर्मोका चक्र चछाओ । गदा 
सिंखाती है, दाक्तिसम्पन्न हुए बिना कोई कर्म सफल नहीं 


होता और अन्तिम पद्म निर्लिसभावसे सफल शक्तियोंका 
सदुपयोग करनेकी तरफ इंगित कर रहा है । 


इस प्रकार धीरे-धीरे यह प्रतीत हो रहा है कि यह 
चतुर्भुज मूर्तिका दर्शन उसी सर्वव्यापक अमूतिक परमात्माके 
तत््वकी अभिव्यक्तिके लिये संतोंके हृदयमें आविभूंत द्वोता 
हे । धीरे-धीरे आज यह भी माळूम हो रहा है कि उस 
विष्णुपरमात्माके मनुष्यावतार राम-कृष्णादि भी पूर्णतम 
प्रभु ही थे— 


( साकार ) बही राम दशरथ का बेटा, 
( सगुण) बही राम घट घट्में हेटा। 
( विराट ) उसी राम का सकल पसारा, 
( निर्गुणपरअह्य ) वही राम इन सबसे न्यारा ॥ 


अहा ! अहा !! देखो बचपनके संस्कार किस प्रकार 
फलीभूत हो रहे हैं । आज प्रतीत हो रहा हे कि कुशलता 
( कौशल्या ) से अपने दश इन्द्रयोंके रथ ( दशरथ ) को 
संचालित करें तो हमारे हृदयमें भी रम्यता ( राम ) का 
जन्म हो सकता है । पवित्र मैत्री ( सुमित्रा ) का आशीर्वाद 
हो तो हमारा मन भी छक्षकी प्राप्ति कर सकता है ( लक्ष्मण 
बनकर )। अगर मन लक्ष्यमें स्थिर न हो और चित्तमें 
रम्यता ( राम )-न हो, हराम हो तो कृष्णलीला गानेका 
अधिकार नहीं--झुकदेव-सरीखे परमहंस ही कृष्णकीर्तनेका 
मम समझा सकते हैं । अब तो ऐसा माळूम होता है कि-- 
“घरमे राम, बाहर राम, घरमें राम, जगमें राम, जहे देखू 
तह राम ही राम । अंदर निराकार आनन्द । चेहरेपर साकार 
आनन्द । जहँ देखे तहँ नन्दका नन्द । चिदानन्द गोविंद 
मुकुन्द) नन्द-नन्द) दृन्दावनचन्द ॥? 

औषध भी रामबाण । ताकत निकल गयी तो भी राम 
निकल गया । ईमान गया तो भी हम यही कहेंगे---हमारे 
दिलमें राम न रहा । राम ! राम !! कहाँ इस राम शब्दका 
प्रयोग नहीं होता । अब तो अपने भक्त माता-पिताकी दयासे 
में यह चाहता हूँ कि मृत्युके समय भी राम-नाम सत्य हो 
जाय । क्या सुन्दर सत्य और शिव हमारे भारतीय संस्कार 
हैं जो जन्मसे लगाकर मृत्युपर्यन्त भगवानकी ओर ले 
जानेबाले हैं । वह दिन धन्य होगा जब हम पुनः डनकौ 
प्रतिष्ठा सबके जीवनमें देखेंगे । 

१४ नामु लेत भवसिधु खुखाहीं । करहु षिचारु सुजन मन माहीं ॥ क 


भगवानरूप बालक ओर उसका तिरस्कार 


( लेखक--श्रीभगवानदासजी केला ) 


“बालक प्रकृतिकी अनमोल देन है, सुन्द्रतम कृति दै; 
सबसे निर्दोष वस्तु है । बालक मनोविज्ञानका मूल है, 
शिक्षककी प्रयोगशाला है । बालक मानव-जगतूका निर्माता 
है। बालकके विकासपर दुनियाका विकास निर्भर है । 
बालककी सेवा ही विश्वकी सेवा है । --बंशीषर 


भगवानूकी विविध विभूतियॉ--इस सृष्टिमै लहलहाते 
पौधे, रंग-बिरंगे फूल, पत्ते और फल, बहती हुई नदियाँ, 
पहाड़ी झरनेका प्रपात, आकाशसे बातें करनेवाले पर्वत, 
रात्रिमै आसमानी चादरमें टिमटिमाते तारे और उनके 
बीचमें शीतल चाँदनीवाला चन्द्रमा, प्रातःकाळ उदय होनेवाला 
प्रका-पुज्ञ सूर्यदेव--सभी मनुष्यको अपने निर्माताकी याद 
दिलाते हैं, सब अपनी-अपनी भाषामै भगवानका शुण-गान 
करते हैं और दशंकके चित्तको सात्त्विक आनन्द प्रदान 
करते हैं। आदमी सभीमें भगवानकी विभूति देखता है, 
. मुग्ध होता है और जगत्पिताकी वन्दनाकी प्रेरणा पाता है । 
तथापि इसके लिये कुछ कवि-हृदयकी आवश्यकता है; जो 
इर किसीमें नहीं होता । 

बाळककी महिमा--पर बालककी बात निराली है, उससे 
मिलनेवाला आनन्द हर-किसीको सुलभ है । उसकी 
मुसकराहटमें संसार मुसकराता दै । उसकी अस्पष्ट तोती 
ओलीमे प्रकृति अपनीं प्रारम्भिक अवस्थाका स्मरण कराती 
है । उसका निष्कपट व्यवहार अच्छे-अच्छेके लिये 
आदर्शरूप है । उसकी अहिंसा अर्थात्‌ बदला न लेनेका 
भाव अहिंसाके आचायोके लिये भी शिक्षाप्रद है । सत्यका 
तो वह अवतार ही ठहरा, असत्यक्री गन्ध उसके आसपास 
होती ही नहीं । वह ऊँच-नीचका भेद नहीं मानता, गरीब- 
अमीरमेंश राजा और रंकमें कोई अन्तर नहीं जानता । 
छुआचूतकी--अस्प्ृश्यताकी बात वह क्यों करे, वह तो 
समताका क्रियाशील उपदेशक ठहरा । उसके लिये जातिभेद, 
रंग-मेद, राष्ट्र-मेद) 'धर्म-मेद नहीं है। वह भगवानका सच्चा 
भक्त है, उसके ल्यि हिंदू, मुसलमान, ईसाई, पारसी आदि 
भेद कृत्रिम और अज्ञानमूलक हैं | उसके लिये ईश्वर एक 
है; खुदा, परमात्मा या गॉड जुदा-जुदा नहीं । ईश्वरकी 
सब संतान एक-सी हैं, चाहे कोई हिंदुस्थानमें रहे या 
षाक्स्तानमे, चाहे एशियामै रहे या यूरोप-अमरीकामें । 


संतानमें काले-गोरेका भेद भाननेवाला पिता अपने कर्तब्यसे 
पतित होता दै और इसी तरह मनुष्य-मनुष्यमें भेद करने- 
वाला भक्त सच्चा भक्त नहीं । बालक तो भगवानका सच्चा 
भक्त दै, वह तो भगवानका रूप दी है; उसे मनुष्य-मनुष्यका 
भेद कैसे मान्य हो सकता दै । बाळक समाजवाद और 
साम्यवादका ऊँचे-से-ऊँचा प्रतीक है । दार्शनिकों ओर 
चिन्तकोंके लिये वह्‌ यीर्षस्थान है । सर्वोदयकी भावना 
उससे अधिक और किसमें मिल सकती है | बालकमें हमारा 
भूतकाल मूर्तिमान्‌ दै, सृष्टिके अबतकके सम्पूर्ण इतिहासका 
सार हे । बालक हमारे वर्तमानका चित्र है । वह हमारे 
भविष्यका भी सूचक है; भावी संसार केसा होगा) यह 
वर्तमान बालकोपर निर्भर दै, उनके भरण-पोषण, शिक्षा- 
दीक्षा आदिपर निर्भर है । 
मानव-जगतूके निर्माताका तिरस्कार--ऐसा महिमावान्‌ 
है बालक, मानव-जगतूका निर्माता । तिसपर भी उसकी 
कितनी उपेक्षा, कितना अपमान और कितना तिरस्कार ! 
हम अपने घरपर नजर डाळें या बाहर, पाठशालामै या 
अन्य झालाओंमें, समाजमें या राज्यमे--कहीं भी उमे 
उसके योग्य मान नहीं, वह हर जगह कुछ अवाञ्छनीय-सा 
कुछ भाररूप-सा बना हुआ है। अच्छी फसलके लिये 
बीजकी सार-सँभालका महत्त्व हम कुछ समझते हैँ, पर 
भावी जगतूके सुन्दर निर्माणके लिये बालककी सार-सँभाल 
करनेकी हमें चिन्ता नहीं । 
माता-पिताद्वारा--अनेक स्थानोंमें बिना यथेष्ट 
व्यवस्थाके ही भगवानकी मूर्तिकी प्रतिष्ठा कर दी जाती है, 
और कई-कई मन्दिरोंके ऐसे खंडहर होनेपर भी जिनमें 
कोई झाड्‌-बुद्दारी नहीं करता ओर चमगादड़ोंका राज्य होता 
हे, नये-नये मन्दिरोके निर्माणका शौक पूरा किया जाता है । 
इसी तरह अनेक परिवारोमें बालकको निमन्त्रित तो कर 
दिया जाता है, पर उसके स्वागत-सत्कारकी यथेष्ट तैयारी 
नहीं की जाती । कितने माता-पिता हैं; जो इसः-विषयगें 
दोषी नहीं होते? जो अपने आहार-व्यवहार, बाणी और 
चरित्रपर बालकके हितकी दृष्टिसे समुचित संयम रखते हैं ? 
गरीबोंको अपना ही निर्वाह करते नहीं बनता; फिर ये 
बालकका अतियि-सत्कार क्या करें । धनवानाको अपने 

मौज-शौकसे छुट्टी नहीं, उन्हें बालकोके पालन-पोषणका 
अवकाश कहाँसे मिले | वे तो धाय या नौकरके ऊपर 
यह भार डाल देते हैं और अपने कर्तव्यसे मुक्ति पाते हैं । 
मा-बाप चाहते हैं कि बालक हर बातमें उनके 
इच्छानुसार चले; जब जो चीज जितनी मात्रामें वे खिलाना 
चाहें, बालक उसी समय वह चीज उतनी ही मात्रामें खा 
ले | यदि वह ऐसा नहीं करता तो उसे खासकर माके 
क्रोधका शिकार बनना पड़ता है। मा चाहती है कि बालक 
सो जाय । बालकको उस समय नींद नहीं आती तो माकी 
नाराजी उसे सहनी पड़ती है। कितनी ही माताएँ तो 
बालकको अफीम आदि खिलाकर ही अपनी होयियारीका 
परिचय देती हें । बालकसे कोई कीमती चीज टूट-फूट जाय 
तो कितनी माताएँ हैं, जो अपने क्रोधको काबूमें रक्‍खेंगी । 
बहुत कम माता-पिता यह जानते हैं कि वे बालककी मनो- 
भूमिमे क्रोध ओर हिंसाका बीज बोकर भावी समाजके लिये 
एक बड़ा विष-वक्ष लगा रहे हैं । यही नहीं) झठकी शिक्षा 
भी बालकको पहले माता-पिता ही देते हैं । प्रसक्षम नहीं 
तो परोक्षमें, अर्थात्‌ वाणीसे नहीं तो व्यवहारसे । अन्यथा 
बाळक तो निष्कपट होता है, वह सत्यका ओर पूर्ण सत्यका 
स्वभावसे अनुयायी होता है । 
अध्यापर्कोद्वारा--वालक कुछ बड़ा हुआ । पाठशाला- 
में जाने लगा । मा-बापने उसे क्रोध, हिंसा और असत्यकी 
शिक्षा दी थी, उसे आगे बढ़ानेका काम अध्यापक करते हैं । 
बालकको बात-बातमें डराना, धमकाना) मारना-पीटना 
और उसे झूठ बोळनेपर मजबूर करना उनका नित्यका काम 
है । वह अध्यापक ही क्या, जिसकी वाळकोंपर धाक जमी 
हुई न हो | क्कासमें अनुशासन न रहनेसे अध्यापककी 
अयोग्यता समझी जाती है और कोन ऐसा अध्यापक है 
जो अपनी इस अयोग्यताका परिचय दे । मनोविज्ञान आगे 
बढ़ रहा दै, पर अध्यापकोंको यह सूत्र भुलाये नहीं भूलता कि 
प्छड्डीको विश्राम देना बालकको विगाडूना है |! जब 
अध्यापक किसी वातो अच्छो तरह नहं समझा पाता, तत्र 
उसका अचूक अख्र छड़ी ( या अन्य तरह-तरहके आविष्कृत 
दण्ड ) है । ये अध्यापक वालकको मानवतासे दूर रखनेमें 
कितने सहायक होते हूं । 
खमाजद्वारा--समाजमें हमें अपने बड़ोंका आदर-मान 
करना सिखाया जाता दें। अपने मतलवके लिये कुछ ऐसे 
छोगोकि सामने भी दम नत-मस्तक द्वेति रहते दे, जा दमम 
बड़े नहीं होत; पर वाळकोंमे वू-तड़ाकसे बात करना तो 


हमारा जन्मसिद्ध अधिकार ही ठहरा। दूसरोंके लिये श्रीमान्‌, 
महाशय; महोदय, हजूर आदि अनेक सम्मानसूचक्र 
सम्बोधन शब्द हैं; पर बालकके लिये तो अच्छे शब्दोंका 
दिवाला ही है। कितने स्थानोमें बालकोंको "आप! कहा 
जाता है । माढूम होता है, हमारा सब शिशचार कृत्रिम 
या स्वार्थत्रद हे । उसी असली कसोटी तो यही है करि हम 
बालकसे--अपनेसे छोटेसे --केसा व्यवहार करते हैं । 

राज्यद्वारा--आंदमियोंकी सबसे बड़ी और व्यापक 
संस्था राज्य है । इसमें सबके अधिकारोंकी बातं होती है 
और जो कोई किसीके अधिकारोंपर आघात पहुँचाता है 
उसे दण्ड दिया जाता दै) पर बालक यहाँ भी उपेक्षित ही 
रहता है । कौन-सा सम्य राज्य है) जिसने बालकोकके 
अधिकारोंकी घाघणा की हो ओर उन अधिकारोंकी रक्षाकी 
व्यवस्था की हो ? मानवसृष्टिमै बालक एक अधिकारहीन 
प्राणी है, उससे मीठा बोलना, उसके साथ सद्व्यवहार करना 
एक दया और उदारताका काम समझा जाता है । ऐसा करके 
उसपर अहसान जताया जाता है; क्योंकि उसका ऐसा कुछ 
अधिकार तो है ही नहीं, जो कानूनद्वारा मान्य हो । 

मानव-जगतका भविष्य--ऐसी चौमुखी उपेक्षाके 
बातावरणमें बालकका सद्विकास केसे हो ? और संसारका 
ही क्या मला होनेवाला है । कुम्हार अपने मनमें सोच लेता 
है कि मिद्दीसे राम ओर कृष्ण बनाने हैं या रावण और 
दुर्योधन । बालकका निर्माण करनेवाले हें--माता-पिता, 
अध्यापक) समाज और राज्य । ये भी सोचें कि हमें बालकका 
कैसा निर्माण करना है । क्या हमें गाँधी, विनोबा, सुभाष, 
रवीन्द्र, अरविन्द, तिलक) कब्रीर) तुलसी, अहल्या; 
लक्ष्मीबाई अकबर ओर अशोककी आवश्यकता है! क्‍या 
हम टाल्स्टाय; रस्किन, प्लवक; इमसंन) गोकीं, रोमा- 
रोलाँ, लुई फिशर, वाशिंगटन, लिंकन, मेजिनी और सुकरात- 
जैसे महानुभावोंकी आवश्यकता अनुभव करते हें? ऐसी 
विभूतियाँ एकदम आसमानमे बनी-बनायी नहीं आ जातीं । 
ऐसा कोई यन्त्र नहीं है, जहाँ वटन दबानेमात्रसे ये तैयार 
मिल जायें | बालरूपसे विकसित होकर ये धीरे-धीरे बनती 
हं । इनके निर्माणमें जिन-जिन व्यक्तियोंका हाथ होता हे, 
बे सत्र गम्मीरतासे अपने कर्तव्यक्रा निश्चय करें । तभी 
संसारके सुन्दर भविप्यकी आशा कार्यरूपमें परिणत होगी । 
आओ) सत्र मिलकर भगवान्‌रूप त्राळककाी अश्रद्धा-भक्तिस 
आराधना कर; भगवान्‌ हमारा भला करेगा । 


— SARE —— 

# सेवक सुमिरत नामु सप्रीती । बिनु थम प्रबल मोह दलु जीती ॥ # 


अचिन्त्यशक्ति बालक 


( लेखक--आयुवेंदाचायी श्रीशान्ता देवीजी वैद्या ) 


अवधूतवेशधारी दुग्धाहारी सुदा विहारी च । 
रागद्वेषवशित्वं तावजन्नाप्तः शिशुः सतां गेहे ॥% 
अनन्तकोटि ब्रह्माण्डनायक परम पिता परमात्माकी सुष्टि- 
का सवोच्च सौन्दर्य बालक ही हे । ब्रह्मवेत्ता महर्षियोंने बालक- 
को “ब्रह्मरूपः माना है । भारतीय तत्त्ववेत्ताओने बालकको 
अद्भुत शक्तिसम्पन्न निसर्ग-कृतिका पूर्ण रूप माना है । 
पौराणिकोंने सृष्टिके आदिमे और अन्तमें भी बालकके ही 
दर्शन करके अथ-इतिपूर्वक सृष्टिका आविर्भाव, तिरोभाव 
माना है । महाप्रलयके बाद जब सृष्टिमै कुछ भी नहीं रहा, 
तब भी एकमात्र अवशिष्ट ब्रह्मरूप बालकके ही दर्शन 
किये हैं 
करारविन्देन पदारविन्दं सुखारविन्दे विनिवेशयन्तम्‌। 
वटस्य पत्रस्य पुटे शयानं बाळं मुकुन्द शिरसा नमामि ॥ 
“भगवान्‌ बालमुकुन्द वटके पत्रपर शयन कर रहे हैं 
और अपने कर-कमलसे एक चरणारविन्दको पकड़कर 
मुखारविन्दमें डाळ रहे हैं ( मानो अपने चरणारविन्द-रसका 
स्वयं समाखादन करना चाहते हों )। ऐसे शिशुरूपधारी 
मुकुन्दको मैं मस्तक झुकाकर नमस्कार करता हूँ |? 


भारतीय विज्ञान 


आजका उत्पन्न हुआ बालक आजका नहीं) वह तो 
पूर्वजोंका भी पूर्वज है। अपने उच्चतम उद्देश्यकी प्रासिके 
लिये कमं-मार्गमें जन्मान्तराजित पुण्य-पुञ्जखरूप बालक 
पुनर्जन्म लेकर आविर्भूत होता दै । वैदिक साहित्यमें बालकके 
आविर्मावको “अमृतस्य पुत्राः? माना है । वह तो आदिमं 
धमंसमुद्भूत पूर्ण पुरुष है और अपने अन्तिम पुरुषार्थ 
मोक्षकी प्रासिमै प्रयत्नशील है । कमंयोगके मार्गमे पूर्व जन्मकी 
सम्पत्तिके साथ यात्रा करता हुआ संसार-सरणिके शिविर 
(पड़ाव) रूपमे अभिनव शाक्तिसम्पन्न होकर शेष कार्यकी 
पूर्तिके छिये बालकरूपसे उत्पन्न होता है, उसका जन्म 


# सत्पुरुषोके घरमै बालक अबतक नंग-धढ्ग अवधूतका-सा 
वेश धारण किये केवल दुग्धका आहार करता और सानन्द बालोनित 


क्रीडा-बिहारमें मध्र रहता है, तवतक वह राग-देषके बशीभूत 
नहीं होता । 


उत्तरोत्तर अभ्युन्नतिका प्रतीक है । इस मार्गमे यदि कभी 
स्खलित भी हुआ तो पूर्व शुभसम्पत्तिके कारण-- 
झंचीनां श्रीमतां गेहे योगश्रष्टोऽभिजायते ॥ 
अथवा योगिनामेव कुले भवति धीमताम्‌ । 


“योगभ्रष्ट साधक पवित्र आचार-विचारवाले धनवानोंके 
यहाँ जन्म लेता है अथवा वह बुद्धिमान्‌ योगियाँके ही कुलमें 
उत्पन्न होता है |? 

न्यूनाधिक पूर्वाजित शुभाशुभ सम्पत्तिके कारण ही 
विभिन्न परिस्थितियामें उसकी उत्पत्ति होती है | दुःख-सुख 
भी होते हैं, किंतु बालक बालक ही है-- 

बाळः-बळ प्राणने `" ' ज्वलतीति णः, 
RP pr बळ संवरणे । 

वह स्वतः शक्तिसम्पन्न होकर संसारऱयात्रामें अग्रसर होता 
है । बाळक ज्ञानरूप होता है) वह अज्ञानी या अपूर्ण नहीं; 
वह तो 'ग्रहणधारणपटुः? कहा गया है | (त० दी० ११०२) 
तथा च ग्रहणपूर्वधारणयोग्यः इत्यर्थः । 

'आषोडशाद्‌ भवेद्‌ बालस्तरुणस्तत उच्यते ॥? 

इसी सोलह साळके बाल्यकालमें अपनी पूर्वाजित ज्ञान- 
सम्पत्तिको स्मृतिरूपसे ग्रहण कर लेता हे । वह किसीसे कुछ 
लेता-देता नहीं । अनन्तशक्तिसम्पन्न चेतन ब्रह्मा अंश 
जीवरूप बालक स्व-संकल्पसे ही अपने ज्ञानरूपी अक्षय- 
भण्डार जीव-सम्पत्तिके साथ प्रकट होता है-- 

स्वसंकल्पेन चेत्युक्तं चिदित्यपरनामकम्‌ । 

अनन्तचेतनाकाइां बाळशब्देन कथ्यते ॥ 

बालक ज्ञानका भण्डार होनेसे किसीका मुहताज नहीं । 


सरण या शिक्षा 


गुरु-परम्पराकी एक प्रतिष्ठा है। वह पवित्र भी है। 
गुरु-शिष्यमें कोई आदान-प्रदान नहीं होता है । ज्ञान देय है 
भी नहीं । 
ज्ञान प्रदानार्थक वस्तु है क्या ? 
होता स्वयं तो गुरु रिक्त होता। 
दीपज्वलतिरहि न्यायः 


प्रकाश लो भी उभ्या 


यद्वा बल्यते 


दीपेन 
होता ॥ 


# अचिन्त्यशक्ति बालक % 

गुरु-कृपा या गुर-चरणांका सांनिध्य तो केवल निमित्त- 
कारणमात्र होता है । पूर्व-जन्मान्तरार्जित ज्ञानपुञ्ज शिशु 
अपनी अजित सम्पत्तिका स्मरण करता है । जैसा उसका अर्जन 
होगा, वैसा ही ज्ञानोदय होता जायगा । 

करुणामय शुरुका उपदेश तो सबके लिये बराबर होता 
है, किंजु शिष्यका न्यूनाधिक ग्रहण अपने अर्जनपर ही होता 
है । अन्यथा एक ही गुरुके सभी दिष्य समान विद्वान्‌ होते । 

उपदेश-अध्यापन तो दीपसे दीपका प्रकाश-ग्रहणमात्र 
ही होता है। कोई आदान-प्रदान नहीं । प्रकाशित दीपसे 
प्रकाश्य दीप उतना ही प्रकाश नहीं ग्रहण करता) जितना कि 
वह “प्रकाशित दीपमें? है | प्रकाय दीप तो अपनी संचित तेल- 
बत्तीके अनुरूप ही प्रकाशित होता है-- 

ज्ञानकी न्यूनाधिकताका कारण स्वयं बाळक ही होता है । 
वह उसकी चिरानुभूता स्मरण-शक्ति; स्मृति है । इसीलिये 
स्मृतिको--- 

'उद्भूतसंस्कारमात्रजन्यं ज्ञानम्‌ ।' 

---कहा है । संस्कार-ध्वंस-सम्बन्धी अतिव्याप्ति) अनुमव- 
सम्बन्धी व्याप्त, असम्भव-वारणके लिये, उद्भूत और 
्रत्यभिज्ञामें अतिव्यासि-वारणके लिये ही मात्र पद है-- 

स्मरणाद्‌ वे निमित्तानां धर्माधर्मनिरूपणात्‌ । 

तिमिरोत्पाटनाद्‌ देवि स्मृतिरित्यभिधीयते ॥ 

“निमित्तकारणोंकी याद दिलानेसे; धर्म-अधमंका निरूपण 
होनेसे तथा अज्ञानान्धकारका निवारण करनेसे अध्ययनको 
“स्मृति? नाम दिया गया है |? 

इस भाँति गुरु-सम्बन्धी अध्ययन एक स्मरण-विधि है । 

पूर्वार्जित संस्कार-जनित स्मृति जितनी ही मन्द, मध्य; 
तीब्र होगी, बाळक उसी अनुपातसे अपना पूर्वार्जित ज्ञान या 
स्मरण प्राप्त कर लेगा | यहाँतक कि चतुर्दश विद्याओंकी 
स्मृति-प्राप्ति भी चतुर्दशा दिनमै ही हो जानेके हमारे यहाँके 
उदाहरण मी हैं । 

जगद्गुरु भारतको छोड़कर विश्वमे जितने भी देश हैं, 
उनकी अध्ययन-विधिमें, शिक्षामें, 'बाल-ताडन एक 
नियमितरूपसे माना गया था । पाश्चात्य गुरु मूसा 
आंग्छ-मुसलिम सम्प्रदायके व्यवस्थापक शुरु थे; उनकी 
व्यवस्थामें व्यवस्थाके अनुसार बाळकोंको बड़ी ताइनासे पालन 
करना पड़ता था । जो बालक माता-पिताकी आज्ञा न माने उसके 


लिये ईसाइयोंकी पुरानी व्यवस्थामें बालक-सम्बन्धी पालनः 
शिक्षादिके अनुचित कठोर नियम थे, उनको महात्मा ईसाने 
सभाला । 


शिशुविषयिणी शिक्षा 


ततः परं शिशवः केचित्‌ तस्यान्तिकमानीयन्त यत्‌ स 
तान्‌ स्एशेत्‌ । दिष्यास्तु तदानेतृनभव्संयन्‌, तद्‌ इष्टा ईञ्ुः 
कुद्धस्तान्‌ जगाद्‌ । मत्समीपमागमिष्यतः शिद्यूननुम- 
न्यध्वं मा वारयत। यतः स्वगंराज्यमीदशानामेव । 
(संस्कृत न्यू टेस्टामेन्ट, मार्कलिखित सुसंवाद १०१३-१४-१५ ) 

एक बार उनके पास कुछ बालक लाये गये) इसलिये 
कि महात्मा ईसा उनका स्पर्श करें; परंतु उनके शिष्योंने 
उन बालकोंके लानेवाले अभिमावकोंको डाटा । यह देखकर 
ईसाने कुपित हो अपने शिष्योसे कहा--“तुमलोग मेरे पास 
आनेवाले शिशज्ञुओंको आने दो, उन्हें रोको मत; क्योंकि 
स्वर्गका राज्य ऐसे बालकोंका ही है ।? 


विभिन्न देशोके बेज्ञानिकांने भी बालकको अज्ञानी; 
अबोध, नासमझ और मूर्ख माना है। वे बालकमें नैसर्गिक 
ज्ञान भी नहीं मानते । अर्थात्‌ मानवेतर प्राणियोंमें ज्ञान सहज 
होता है, किंतु मानव-बालकमें वेसा कुछ नहीं मानते । 


आध्या-स्पृति और ज्ञान 


मानवेतर प्राणियोमें मानव-जन्मकी प्रासतिके लिये संसार- 
चत्रमें भ्रमती हुई निम्नकोटिकी योनियाँमें उत्पन्न होनेवाले 
सभी प्राणियोमै एक सहज ज्ञान होता है, वह जन्म लेते ही 
क्रियाशील सहज मतिके रूपमै प्रकट हो जाता दै, वह है 
उनकी आध्या-स्मृति । 


आध्या जन्मकालमें ही पूर्ण विकासयुक्त होती है और 
जन्मके बाद जीवनभर वह वैसी ही बनी रहती है, बढ़ती 
नहीं । आध्यामें इन्द्रिय-गुणोंकी क्रियाशीलता) वाणी, भाषा, 
रुचि, आह्याग्राह्य-विवेक, स्वरक्षणके नियम, भक्ष्य, शत्रु-मित्र- 
का भान आदि अनेक गुण खतः आ जाते हैं । उनको कोई 


सिखाता नहीं, वे जन्मान्तरीय आध्या स्मृति- 
के विकासमात्र हैं । उनमें किसीके उद्बोधनकी 
आवश्यकता नहीं । उदाहरणाथ--वानर-बालकको ले 


लीजिये । जन्म लेते ही उसमें इन्द्रिय-सम्बन्धी अद्भुत 
चेतना दिखायी पड़ती दै । ज्ञानेन्द्रिय और कमेन्द्रियोंकी मी 
संज्ञावाइक स्नायु या शानतन्तु “नवंस” क्रियाशील दो जाते हैं । 

वह जन्मसे ही पूरी वानरी भाषा समझने और बोलने लाता 
है । एक नवजात शिशुको मैंने ध्यामसे देखा । उसी दिनका 
उत्पन्न हुआ बच्चा था । एक कुत्तेको दूरसे ही वानरीने देखकर 
एक कुर शब्द किया, उस शब्दके सुनते ही उस नवजात 
बच्चेने माके पेटको पकड़ लिया । उसके पजेकी अँगुलियों 
माके पेटकी खालको समेटे पकड़े थीं । उसकी दोनों मुद्दियोंमें 
माके पेटकी खाल थी । यदि वानरीको अकस्मात्‌ भांगना 
पड़ता तो वह अभिनव शिश लटका हुआ माके साथ ही जाता। 
पेट और पीठपर लिपटनेवाली क्रिया सत्र उसकी अनुभूत- 
जैसी थी । वानरोंकी भाषामै कुर, किरा, कूँ. की, ऊँ, खिर, 
खो आदि समीप २८ ही शब्द होते हैं, जिनसे वे अपना 
सारा क्रिया-कछाप और दैनिक व्यप्रदार चलते हैं । यह 
भाषा उनकी जन्मजात होती है । इसे सिखानेकी आवश्यकता 
नहीं होती | इसी भाँति अन्य पश्-पक्षियोंकी भी हालत है । 
“उन्हें जन्मतः सहज ज्ञान आध्या स्मृतिके रूपमें होता है और 
जन्मसे मृत्युपयन्त वेसा ही बना रहता है। उतमै कोई 
परिवर्तन या परिवर्द्धन नहीं होता । मानवेतर जीवोंमें 
मस्तिप्कके स्मृति खात, जैसे जन्मके समयमें होते हैं, मृत्यु- 
पर्यन्त वे बैसे ही बने रहते हैं । इस आध्या-स्मृतिसम्बन्धी 
अल्प ज्ञानसे ही वे तुष्ट और प्रसन्न रहते हैं | यदि प्रयत्रयूबंक 
इन्हें कुछ बातें परिश्रमते सिखायी भी जायें तो अभ्यासवद् वे 
सीख लेते हैं, किंतु कुछ दिनके अनम्यासते वे किर भूल 
'जाते हैं। यह अभ्यास-क्रिया उनके. सहज ज्ञानकी भाँति स्थिर 
नहीं रहती । 


राजर्षि मरतने तपस्या करते हुए बाघकी गर्जनासे डरी 
हुई मृगीके गर्भसे गिरे हुए हिरन-वच्चेको गंडकी नदीमें बहते 
देख उसका उद्धार किया । आश्रममें लाये, बड़े प्रेमसे 
उसका पोषण-प्रीणन, छालन-पालन करते हुए शिक्षा देना भी 
` प्रारम्भ किया । कई बातोका अभ्यास कराया। वह मृग-शिक्यु 
ऋषिके कायं'में सहायता भी करने लगा । उसकी आध्याके 
-साथ अचाञ्चल्य, निग्रह; सामग्री-संरक्षण आदिका ज्ञान दिया । 
'उंसने अपनाया भी; किंतु एक दिन मृग-झुंडको देख सारा 
ऋषि-शिक्षण, आश्रमप्रेम, अस्वाभाविक क्रियाकलाप और 
राजर्षिके अद्भुत वात्सल्येको भूलकर वह मृग-झुंडके साथ 
भाग गया । वह फिर न लोटा । कहनेका तात्पर्य यह है कि 
मानवेतर जीवोमें अध्यारोपित ज्ञान टिकता नहीं । उनकी 
' आध्या-स्मृतिका सामान्य शान ही आजन्म स्थिर रहता है | 
` यह आध्या-स्मृतिजन्य अल्प ज्ञान तो जीत्रोमें कृपणकी 


# नाम प्रसाद संभु अविनासी । साजु अमंगल मंगल राखी ॥ * 


पूँजीकी भाँति बना रहता है; किंतु मानव-बालक ऐसा नही, 
वह तो ब्रह्मरूप ही माना गया है । उसके पास ज्ञानका अक्षय 
भण्डार है । उसका मस्तिष्क संसारके सभी प्राणियोंसे विशाल 
होता है । विश्वकी कोई वस्तु नहीं, जो उसके ज्ञानाम्प्र न 
हो । इसलिये भारतीय विज्ञान मानंव-बालकको शुद्ध-बुद्ध 
पूर्ण मानता है । प्रारम्भमें ही मेधायुष्यकरणमें 'मेधापरत्वे 
भूसत्ववि दधामि) भुवस्त्ववि दधामि) स्वरत्वयि दधामि, 
भूभुवः स्वः--सर्व त्वयि दधामि ।? मेधाकरणक्रे वाद ही 
आयुष्यकरणमें, नाभि वा दक्षिण कर्ग-सम्त्रन्धी जपत्राक्य, 
जो अश्युष्य कहलाते हैं, उनमें १ अग्नि, २ सोम, ३ ब्रह्मश 
४ देवाः ५ ऋषयः) ६ पितर, ७ यज्ञ, ८ समुद्र--आदि 
स्व-मूतिक आयुष्य माने गये हैं । “सर्वमायुरिति? इसके बाद 
'अधेनं कुमारं पिता अभिमृशति) हस्तेन स्प्रृशति “अश्मा भव) 
परझुर्भव, द्विरण्यमयुतं भत्रेति’--अर्थात्‌ अइमा पाषाण 
इव इढ्‌ः स्थिरश्चश परशुरिव वज्र इवापकतृनाराकश्चः 
किं च “अयुतमनभिभूतं, अप्र च्युतम्वरूपमिति यावद्‌ हिरण्यः 
वत्तेजोयुक्तश्च, यतस्त्वं पुत्रनामा 'आत्मासि’ । इन पंक्तियोंका 
भाव यह दै कि तत्पश्चात्‌ पिता इस कुमारका हाथतेस्पर्ग करता है 
और कहता दै--'हे कुमार ! तू पत्थरकी भाँति दृढ़ रह | परश 
अर्थात्‌ वज्रकी भाँति अपने अपकारी दात्रुओंका नाश करनेवाला 
हो । -इसी प्रकार तू सुवर्णकी भाँति कभी च्युत न होनेवाळे 
दिव्य तेजसे युक्त हो; क्योंकि तू पुत्र-नामधारी मेरा आत्मा है।? 
भारतीय बाळ-विज्ञानके ये उद्बोधक वाकय बालकके स्वरूपो 
द्वोधक वाक्य ही हें । 


झुद्दोऽसि बुद्दोऽसि निरञ्जनोऽसि 
संसारमायापरिवर्जितोऽसि । 
त्यज मोहनित्रां 
हे तात स्व॑ रोदिषि कस्य हेतोः॥ 
"बेटा ! तू किसलिये रोता है | अरे ! तू तो शद्ध है, 
बुद्ध दै, निरञ्जनं है, संसारकी मायासे परे है | बेटा ! यह 
मोहकी निद्रा त्याग दे और संसारका सपना छोड़ दे |! 
विकल्प्यमाना विविधा गुणास्ते- 
ऽगुणाश्च भौताः सकलेन्द्रियेषु ॥ 
भूतेः परिदुर्बलानि 
वृद्धिं समायान्ति यथेह पुंसः । 
अञ्नाम्ब्रुदाना दिभिरेव कस्य 
न तेऽस्ति वृद्धिने च तेऽस्ति हानिः ॥ 
“तेरी सम्पूर्ण इन्द्रियोंमें जो भाँति-भाँतिके गुण-अत्रगुणों- 
की कल्पना होती है, वे भी पाञ्चभौतिक ही हैं | जैसे इस लोकमें 
अत्यन्त दुर्बळ भूत अन्य भूतोंके सहयोगसे वृद्धिको प्रास 


संसारस्तम्नं 


भूतानि 


कल्याण चङ 


श्रीकृष्णकी बाल-लीला---१ 


कर ले तनिक कलेऊ लाल | आ जा, ओ प्यारे गोपाल ॥ 
बुला रही हैं दोनो मैया । भगा खेलने कुँवर कन्हैया ॥ 

बुला रही है जसुदा मैया | रूठ गया है कुँवर कन्हैया ॥ 
बेटे बाबा लेकर थाल । आजा, कुछ तो खा ले छाल ॥ 

उछल रहे मेंढक के संग । दिखा रह बंदरका 


ढंग ॥ 
+, चिड़िया-फुदक, मोर-सा नृत्य । कृष्ण कर रहे बालक कृत्य ॥ 


कल्याणा न 


श्रीकृष्णकी बाल-ठीला--२ 

चराते । ग्वाल सखा सब सँगमें जाते ॥ 


बनमें बछड़े इयाम 
अनेक । सब आनन्दित वनको देख ॥ 


हँसते करते खेल 


चुन चुन फूल बनाते हार । जिन्हें पहिनता नन्दकुमार 
कौन कह सके इनका भाग । जिनका हरिमे यह अनुराग 

वनमे भोजन केसा सुंदर । ग्वाल सज़ा सँग बैठे नटवर ॥ 
९ 4 
पत्ते फूल बनाये बर्तेन । खायें खिलाये सभी मगन मन ॥ * 


* अचिन्त्यशक्ति बालक # 

होते हैं, उसी प्रकार अन्न और जल आदि भौतिक पदारथोके 
देनेसे पुरुषके पाञ्जभोतिक रारीरकी पुष्टि होती है । इससे तुझ 
शुद्ध आत्माकी न तो बृद्धि होती है और न हानि ही होती है ।? 

यह है बालकका वैज्ञानिक स्वरूप। इसे आध्यात्मिक स्वरूप 
भी कहते हैं । बालकका आधिदैविक स्वरूप उपर्युक्त मेधायुष्य- 
में आ ही चुका है । अब आधिभौतिक स्वरूपको लीजिये । 
बालक सब कुछ हो सकता है। वह सर्वाधिकारी है । अधिभूत- 
सम्बन्धी भौतिक तत्त्वोपर पूर्ण. अधिकार कर लेना भौतिक 
स्वरूप हैः किंतु चेतनका भौतिक स्वरूप अध्यात्म, अधिदेव- 
मिश्रित ही होता है । भेदशून्य--( सेक्यूलर ) नहीं । 

इस भाँति वालककी भौतिक उत्कृष्टता बताते हुए कहा है-- 

धन्योऽसि रे यो वसुघामशवु- 

रेकश्विर पालयितासि पुत्र । 
तत्यालना दस्तु सुखोपभोगो 
धर्मात्‌ फलं प्राप्यसि चासरत्वम्‌ ॥ 

“बेटा ! तू धन्य है, जो यातरुरहित होकर, अकेला ही 
चिरकाळतक इस पृथ्वीका पालन करता रहेगा । परथ्वीके 
पालनसे तुझे सुखमोगकी प्राप्ति होगी और धर्मके फलस्वरूप 
तुझे अमरत्व मिलेगा ।? 

_ अज्ञैरनेकैविंबुधानजल्न- 
सथ द्विजान्‌ प्रीय संश्रितांश्च । 

का मैरतुले ख्िराय 
युद्धैश्वारीस्तोषयितासि चीर ॥ 

“वीर ! तू अनेक प्रकारके यक्ञोंद्वारा सदा देवताओंकों 
तृप्त कर । ब्राह्मणों तथा दारणागतोंको भी संतुष्ट रख । 
अनुपम कामभोगद्वारा अपनी स्त्रीको भी दीघकालतक प्रसन्न रख 
तथा युद्धकौशलद्वारा सदा अपने शन्रुओंको भी संतुष्ट रक्‍खेगा ।! 

बालों मनो नन्दय्र बान्धवानां 

गुरोस्तथाज्ञाकरगे 
स्रीणां युवा सत्कुलभूषगानां 
बृद्धी वने वत्स बनेचरागाम्‌ ॥ 

“नू वाल्यावस्थामें भाई-बन्धुओके मनको आनन्द देना । 
कुमारावस्थामें आज्ञापालनद्वारा गुरुजनोके मनको आनन्दित 
करते रहना, युवावस्थामे उत्तम कुलकी भूप्रणर्या अपनी 
पत्नीके मनको संतुष्ट रखना ओर वृद्धावस्थामें वनमें निवास 
करके वनवासियोके चित्तको प्रसन्न रखना ।? 


खिय्रश्न 


कुमारः । 


राज्य कुत्रेन्‌ सुहृदो नन्दयेथाः 
साधून्‌ रक्ष॑स्तात यज्ञैय॑जेथा: । 
दुष्टान्‌ निध्नन्‌ वैरिणश्चाजिमध्ये . 
गोविप्राथं वत्स ` सृत्युँ ब्रज्ञेथाः ॥ 


“तात ! राज्य करते हुए अपने सह्दंदांको प्रसन्न रखना । 
साधु पुरुषोंकी रक्षा करते हुए यज्ञोंद्वारा भगवानका पूजन 
करना । संग्राममे दुष्ट गत्रुओका संहार करते हुए गौ और 
ब्राह्मणोंकी रक्षाके लिये अपने प्राण निछावर कर देना ।? 

इस भारतीय बालविज्ञानको भारतकी बिदुष्री माताएँ 
बालकको पालनेमें झुलाते हुए, छोरी देते समय उद्बोधक 
वाक्योंमें कहा करती थीं । 


ज्ञानका प्रकाश या विकाश 

वाळकमें ज्ञानका प्रकाश होता है या विकाश । यद्यपि 
प्रकर्ष या विशेष अर्थमें अव्ययाँके भेदसे सूक्ष्म अर्थ-मिन्नता 
होती है; किंतु साधारणतः ज्ञान दाब्दके साथ दोनों शब्द 
एक ही भावके द्योतक हो जाते हैं; परंतु पुराने डार्विन- 
वादी या वर्तमान सेक्युलरवादी सजनोंने विकारा शब्दको ही 
भावात्मक करके भ्रष्ट कर डाला है । वे विकादाकी परिभापा इस 
भाँति करते है--'कुदरत अपनी खसूसियतसे जो इनकिळात्र 
पैदा करती है; उसको विकाश कहते हैं । अर्थात्‌ परिवर्तन-- 
दील निसर्ग-नियमद्वारा उत्पन्न परिणाम ही विकासवाद है ।? 

नेचरकी तब्दीली दोनेवाली हरकतसे वाष्पसमुद्भूत 
अण्ड) पिण्ड, जळ, वनस्पति, मःस्पादि जीव-जन्तु बनते- 
वनते विकसित रूप वानर वना और वानरकी पूँछ धिसते- 
घिसते वानरका नरे बन गया । उसकी माध्यमिक. अवस्था 
अधप्रिसी पूँछका एक और जन्तु विकाशवादी मानते हैं, वह 
है वन-मानुप्र । उसकी पूँछ घिस जानेपर वनपानुपक्रा मानुष 
वन गया । यह है आजकलका विकाशवाद या विज्ञानवाद । 
किंतु भारतके तत्ववेत्ता वालकको इस विकाशवादका रूप नहीं 
मानते । वे तो वालकको प्रकाशवादके पूर्ण पुरुषका शुद्ध- 
बुद्धरूप मानते हैं और प्रकाश ज्ञानका पर्याय ही है । 

ज्ञान नाम वोधके न्यूनाधिकराहित्यका है । वालकमें पूर्ण 
ज्ञान होता दै, उसमें अधूरा शब्द मी नईं जोड़ा जा सकता | 
इस माँति बालक ज्ञानहूप होता है । हाँ, : पूर्वकमं जन्प . मल- 
विक्षेप-आवरण उसके काशमे बाधक होते हैं | इन्हीं मल: 
विक्ेपावरणेकि निरावरण या निराकष्ण केका - अथवा 
होनेका नाम विकाश हे । भारतीयोंक्रा यह विकादावाद 
डार्विन -साहबका विकासवाद नहीं । 

डार्विन साहूवेके विकासवादेका खण्डन खुद उन्हींके 
तकंद्वारा हो. जाना है । चेतन अर्थात्‌ विकसित जीव 


'जन्तुओमे ज्ञान पूर्व-पूर्वा्चयी. होता है) प्र“्येक विकास 


प्राम हुए जीवब॑में उसकी ज्ञानश्रारा सहज होती हैं | उत्पन्न 


७८ * सुक सनकादि सिद्ध मुनि जोगी । नाम प्रसाद्‌ ब्रह्मलुख भोगी ॥ % 


होते ही उसमें उसका पूरा सहज शान प्रकट हो जाता है | 
यही आध्या स्मृति दै, उसे किसीके शिक्षण या कालकी 
अपेक्षा नहीं होती । 


यदि यह ठीक है तो वानरके विकसित रूप नरमें वह 
सहज ज्ञान कहाँ गया । वानरसुत नरमें उसका सहज ज्ञान 
या आध्या-स्मृति दिखायी ही नहीं देती । उसका अभाव ही 
नर-वानरकी सुत-पितृ-श््कलाको तोड़ देता है। 

इस भाँति भारतीय बालक डार्विन सष्टि-शह्लुलाका 
अभूतपूर्व डेवलपमेन्ट नहीं; वह तो सृष्टि-लष्टाका सर्वोच्च कौशल 
“तदंश तद्रूप? है और वह आदिसर्गमें ही उत्पन्न हुआ है । 


व्यष्टिमुक्तिको छोड़कर सामूहिक जीवोंके आवागमनका 
नाम ही जन्म-मृत्यु है। 
वासांसि जीणोनि यथा विहाय 
नवानि गृह्वाति नरोऽपराणि । 
तथा शरीराणि विहाय जीर्णा- 
न्यन्यानि संयाति नवानि देही ॥ 
(गीता २। २२) 
जैसे मनुष्य पुराने वस्नो त्यागकर दूसरे नये वस्न 
ग्रहण करता है; उसी प्रकार देहधारी जीवात्मा पुराने जीण॑- 
शीर्णं शरीरको त्यागकर दूसरे नये शरीरोंको प्रात होता है ।? 
इस सिद्धान्तको समझा देनेके बाद भी अर्जुनका व्यामोह 
जब दूर न हुआ, तब श्रीकृष्ण भगवानने कहा-- 
बहूनि मे व्यतीतानि जन्मानि तव चाजुन। 
तान्यहं वेद सर्वाणि न त्वं वेत्थ परंतप॥ 
“अर्जुन ! मेरे और तुम्हारे बहुत-से जन्म बीत चुके हैं । 
परंतप! उन सत्रको मैं तो जानता हूँ, किंतु तुम नहीं जानते ।? 
आवागमनके इस चक्रमें पिता-पुत्रकी मान्यता व्यावहारिक 
रूपमें थोढ़े दिनोंकी है। कम-से-कम एक पीढ़ी और ज्यादा-से- 
ज्यादा तीन पीढीतक । पितृत्वसे मुक्त द्वोनेपर विश्वेदेवास्वरूप 
अपनी आत्मसम्पत्तिसे युक्त होता दै । 


यज्चाप्नोति यदादत्ते यच्चात्ति विषयानिह । 

यश्चास्य संततो भावः तस्मादारमेति कथ्यते ॥ 

“यह जो अपनाता दै, आदान (ग्रहण ) करता है, 
विषर्योका अदन ( आस्वादन ) करता है तथा जो इसकी सत्ता 
सब ओर व्याप्त दै, इसीलिये इसे आत्मा कहते हैं ।? 


अथ सम्पद्‌ उच्यन्ते स्वल्पे कर्मणि कमणः । 
महतश्रिन्तनं सम्पत्‌ तया प्राप्त; मद्दाफलम्‌ ॥ 


“अब सम्पत्तियो कही जाती हैं ।'स्वल्प कर्में महान्‌ 
कर्मका चिन्तन ही सम्पत्ति है; इससे महान्‌ फल प्राप्त होता है।? 


अत्र सम्पत्तिस्त्वनुरूपात्मभावे यस्य यद्रूपोचिता तस्य 
तथा भवनम्‌ । 


इस भाँति जीव ग्रहण, धारण; उत्पादन) संरक्षण तथा 
अनुप्रवेशपूर्वक, दिक्काल सम्मित होकर अपने प्रारधकी अवशिष्ट 
क्रियाकी पूर्तिके लिये पुनर्जन्म ग्रहण करनेको तैयार होता है । 
पुरुष-गुण--सुख-दुःख;इच्छा-द्वेष,प्रयत्न, प्राण, अपान; उन्मेष) 
बुद्धि, मनःसंकल्प, विचारणा) स्मृति, विज्ञान, अध्यवसाय 
और विषयोपलृब्धिसे युक्त होकर आविभूंत होता है | बाळक 
इन २१ गुणोंका पुज्ञ है। श्रूणकाछते ही बालक अपनी गुण- 
सम्पत्ति -सत्ता-युक्त स्वतन्त्र होता है। माता-पितादि तो बालकके 
निमित्तकारण मात्र होते हैं । गर्भमें उस आत्माका अनुप्रवेश 
“निचयो ह्येकविंशातिः? के साथ होता है। 


आत्माके पर्याय और गर्माशय 


आसमा क्षेत्रज्ञ, वेदयिता, स्प्रष्टा) घ्राता,द्रष्टा, श्रोता, रसयिता, 
पुरुष) स्रष्टा, गन्ता, साक्षी, धाता, वक्ता इत्यादिके पर्याय- 
बाला है | वह स्वयं अक्षय, अचिन्त्य ओर अव्यय होते हुए 
भी देवसङ्गसे सूक्ष्मभूत सत्त्व, रज) तम, देव, आसुर अथवा 
अन्य भावोंसे युक्त वायुसे प्रेरित हुआ शुक्रातंव-संयोगसे 
गर्भाशयमें अवतीर्णं होता है । 


बालकका स्वतन्त्र ब्रह्माण्ड 


शुक्र, शोणित और आत्माका सम्बन्ध होते ही भ्रणका 
ब्रह्माण्ड बन जाता है । यह गर्भाशयरूपी बालमन्दिर जरायुः 
गर्भमन्दिरम्‌ क्षुद्र तुम्बीके समान चपटा, तीन इञ्च लंबा) 
दो इञ्च चौड़ा तथा एक इञ्च मोटा और तौलमें समीप साढे 
तीन तोलामात्र भ्रण-त्रह्माण्ड है | इसमें अपरा जरायु एक 
अद्भुत आवरण है। आवर्तत्रयसहित भूमिरापोऽनलो वायुः 
खं मनो बुद्धि अहंकाररूपी अपराप्रकृतिसमुद्भूत क्षेत्र है । 
जिसमें जीवभूता परा-प्रकृति-सम्पन्न भ्रूण अवतरित होता दै | 
इस भ्रूण-ब्रह्माण्डमें भ्रूण-पोषणकी पूरी सामग्री होती है । 

तत्त्वदष्टिसे भ्रृण-त्रझाण्ड मातृशरीरसे विल्कुल पृथक्‌ 
होता है । उसका अपना यह निजी ब्रह्माण्ड दै । . मातृशरीरसे 
उसका नैमित्तिक सांनिध्यसम्बन्ध अवश्य है; किंतु वह ऐसा 


# अचिन्त्यशक्ति बालक % 

ही है जैसे आद्या पराम्बा महामाया'के उदराकारामें चेतन 
आत्माका स्वकल्पित ब्रह्माण्ड दै । 

इस “भ्रण-भुवनकोष? या 'बाल-विश्‍वगोलक' की रचना 
भी चतुर्दश भुवनकोषवाले ब्रह्माण्डकी भाँति ही है | 


“चतुर्दश लोकाः स्वावरणभूतळोकालोकपर्वततदादा- 
एथ्वीतदाह्मसमुद्रेः सहिता ्रह्माण्डमित्युच्यते ।' 
'शङ्कनाभ्याकृति श्यावं गर्भगोलकम्‌ ।' 
अध ऊर्ध्व चतुर्दश भुबनोंकी सामग्रीसे युक्त होता है । 
भूभूधरत्रिदशदानवमानवाद्या 
ये याश्च धिष्ण्यगगनेचरचक्रकक्षाः । 
छोकब्यवस्थितिरुपयुंपरि प्रदिष्टा 
ब्रह्माण्डभाण्डजठरे तदिदं समस्तम्‌ ॥ 
( सिद्धान्तशिरोमणि ) 
“भू; भूधर, देव) दैत्य, मनुष्य आदि, ग्रह-नक्षत्रोके 
मार्ग, लोकोंकी अवस्थिति, पृथ्वी, जळ, वायु, तेज, आकाशादि- 
उपयुंपरिक्रमसे सब्र इस जठर-ब्रह्माण्डके अंदर दै ।? 
श्रण-ब्रह्माण्डमें पहले कूटस्थरूप श्ण ( गम ) मध्यं 
विन्दु होकर उसके चारों ओर जलका आवरण रहता है । 
वह गभ-जल तेजसावेष्टित होकर गभवायुसे घिरा हुआ स्व 
क्रियार्थं ( अवकाश ) आकारासे परिवेष्टित होता है । यह 
सब गर्भ ब्रह्माण्डकी स्वतन्त्र गर्भसम्पत्ति है। गर्भस्थ बालक 
इसी अपनी निजी सम्पत्तिद्वारा बढ्ता है । 
जिस भांति जरायुज मानव या अन्य जरायुज 
जन्तुओकि बालकरूपी भ्रण अपनी ही सम्पत्तिसे बढ़ते हैं 
उसी भाँति अण्डज, स्वेदज और उद्भिज प्राणियोंके भ्रण 
भी बढ़ते हैं । अण्डज ये हैं-- 


अण्डजाः पक्षिणः सपा नक्रा मत्स्याश्च कच्छपाः । 

यानि चैवंप्रकाराणि स्थलजान्यौदकानि च॥ 

अण्डज सृष्टिके जन्तुओंमें पक्षी, साँप, मगर) मछलियाँ। 
कछुए आदि जो भी स्थळ, जल और आकाशमै विचरण 
करनेवाले प्राणी हे; उनसे चतुथौश सृष्टि ओत-प्रोत--व्याप् 
है । वे भी स्वतन्त्र सत्तायुक्त अपने अण्डरूपी ब्रह्माण्डमें 
पोषणपरिवर्द्धनसम्पत्सहित ही अवतरित होते हैं । उनके 
माता-पिता तो निमित्तोपादानमात्र होते हैं; उनकी देख 
रेखका कोई खास प्रबन्ध भी नहीं होता| पक्षी तो कुछ परवा 
करते हैं, किंतु अन्य जळ-स्थळबाछे जन्तुओके अण्डे तो 


इधर-उधर ढुढ्कते ही रहते हैं । उनकी कोई परवा नहीं 
करता । फिर भी असंख्य अण्डज-खुष्टि यथावत्‌ वंशानुक्रमसे 
बराबर चळती आ रद्दी दै, स्वेदज और उद्भिजोंकी सृष्टि 
तो और भी विचित्र एवं रहस्यपूर्ण है । आजका वैज्ञानिक 
उसे समझ भी नहीं सकता । जीवसत्ताके विज्ञान बिना 
चेतन सुष्टिका रहस्य समझमें नहीं आ सकता | 


गर्भावक्रान्ति 
अवतरण, पोषण और परिवद्धुन 


सत्तासम्पन्न जीवका अवतरण) पोषण; परिवर्धन उसकी 
जन्म-जन्मान्तरीय अभ्यस्त क्रिया है । पुनजन्ममें वे सिखानी 
नहीं पड़तीं, वे तो उसकी अनुभूत क्रिया हैं। वह स्पष्टा, घाता, 
दरष्टा, भोता, रसयिता आदि पञ्चभूतोंके विषयोंका ज्ञाता 
तथा स्रष्टा, गन्ता, साक्षी, धाता, वक्तादि कतृंगुणोंका 
वेदयिता स्वतन्त्र पुरुष क्षेत्रज्ञ कहलाता है । 
“क्षेत्र शारीरमात्मत्वेन जानातीति क्षेत्रज्ञ इति 
व्युत्पत्तिः ।? 
क्षेत्राख्यानि शरीराणि तेषां चैव यथासुखम्‌ । 
आत्मानं वेत्ति संयोगात्‌ ततः क्षेत्रज्ञ उच्यते ॥ 
( ब्रह्मपुराण ) 
क्षेत्र नाम है शरीरका; उसके साथ संयोग होनेसे जो 
शरीरको तथा अपनेको भी जानता है, वह क्षेत्रज्ञ कहलाता 
है ।? यही क्षेत्रज्ञ जब भोगायतन क्षेत्रको-- 
इन्द्रियाणि दक्षेके च पञ्च चेन्द्रियगोचराः । 
इच्छा द्वेषः सुखं दुःखं संघातञचेतना तिः । 
एतत्क्षेत्रं समासेन सविकारमुदाहृतम्‌ ॥ 
( श्रीमद्भगवद्गीता ) 
“अधिष्ठान बनाकर अपनी अवरिष्ट संसारऱयात्रा पूरी 
करनेके लिये क्रियाशील होता है, तब उसका पहला काम है 
गर्भमै अवतरण या प्रवेश । 
चेतनावान्‌ यतश्चात्मा ततः कर्ता निरुच्यते । 
“क्योंकि आत्मा चेतन दै, अतः वही कर्ता कहलाता है ।? 
क्षेत्रका यह कार्य अवतरण ओर अनुप्रवेश--द्विधा होता 
है । गर्भाशयमें अवतरणात्मक ओर श्रणमें अनुप्रवेशात्मक । 
इस अवतरणात्मक और अनुप्रवेशात्मक कार्योके बाद 


जन्मात्मक तीसरा सग उसका इस बाह्य ससारमे आने या 
उत्पन्न होनेका है । 


८० नारद जानेउ नाम प्रतापू । जग प्रिय हरि हरि हर प्रिय आपू ॥ % 
rT 


इस भाँति अवतरण, अनुप्रवेश और जन्मके बाद 
विशिष्ट अथमे वह वालक कहलाता है; किंतु सामान्य अर्थसे 
अबतरणःक्रियाके ब्रादसे हो बालक शब्द सार्थक होता है; 
क्योंकि “बाल” शब्दकी व्युत्पत्ति “बल प्राणने? और “वल 
संवरणे? इस अवतरणे हो चरितार्थ हेती है । 


यह बालक कोन ! 
गर्भावक्रान्त--अवक्रान्ति नाम अवतरणका है | गर्भाशय- 
में अवतरण या प्राप्त होनेका नाम ही गर्भावक्रान्ति है । उस 
समयसे ही यह प्रश्न उठतां है कि “यह कोन है !? 


ध्य; को$सावित्यादि! “यः कः असो? इत्यादि पर्यायवाचक 
शब्दोंसे मुनौखवरोने भी कहा है । 


यहाँ ध्यः? धकः? ये दो पद सर्वनामबोधक कहे गये 
हैं । इनसे यह सूचित किया है कि क्षेत्रज्ञ परम दुर्बोध्य है । 
तीसरा पद “असौ” समाधानकारक है । 


यह बालक कौन है १ वही आत्मा जिसे क्षेत्रज्ञ या कर्ता 
कहते हैं । 


चेतनावान्‌ यतइचात्मा ततः कर्ता निरुच्यते ॥ 


क्षेत्रज्ञरूप यही आत्मा चेतनायुक्त होता हे । इसीसे 
इसको “कर्ता? कहते हैं । रस क्षेत्रजके अनुरूप ही 'अणोरणीयान्‌ 
` महतो महीयान्‌? रूपी इसके विशाल क्षेत्र भी होते हैं | अण्ड, 
पिण्ड, ब्रह्माण्डरूपी त्रिविध क्षेत्र वैज्ञानिक या आध्यात्मिक 
दृष्टिसे एक ही प्रकारके होते हँ, किंतु आधिदेविक और 
आधिभोतिक दृष्टिसे इनकी रचना और क्रिया-कलाप भिन्न 
होते हैं । यथा--शुक्रातंवाणु 'स्परमेटोयुवाः और 'ओत्रम्‌? 
ये दोनों -उत्पादक क्षेत्रदश्या, चिन्त्य-शक्ति या सीमित होते 
हे; किंतु क्षेत्रश अचिन्त्य शक्ति या असोमित होता है । यों 
तो 'शुक्राणवस्त्वपरिसंख्येयाः? थराद्धसंख्या इति केचित्‌? 
शुक्राणु असंख्य होते दें । किसी-किसीके मतसे झुक्राणुआंकी 
संख्या पराद्ध हैं, किंतु पराद्व संख्या तो अन्तिम संख्या दै 
ओर वह असंख्यके रूपमें व्यतरहृत होती है । इसके वादकी 
संख्याका कोई नामनिर्देश नहीं; “इसलिये झुक्राणुओंकी 
संख्या अपरिमय है । 


व्यष्टिम वही झुक्राणु संकल्प कोप) सारात्मा या परमामृत 
कहलाता दै | 


शशाङ्गमण्डले जीवः इछेष्मा शुक्र सितं बलम्‌ । 


आदि सम्पत्तियुक्त-- 
मूलं शारीरवृक्षस्य बीजं कमंद्रुमस्य च। 
प्रसवात्‌ सवभावानामिन्दुरानन्दकारणम्‌ ॥ 
( यागवाशिष्ठ ) 
चन्द्रमण्डल ही शरीररूपी वृक्षका मूल तथा कर्ममय 
वृक्षका बीज है । वह समस्त भावोंका प्रसव ( उत्पादन ) 
करनेके कारण आनन्दका हेतु है। 
उत्पादक शुक्रातंवाणु-संख्या ओर वंशकाष साधारणतः 
पुंस्लीकी एकावृत्तिक--एक बारका इझुक्रार्तवाणु-सं ख्या 
साठ हजार होती है । अर्थात्‌ एक बारमें ताठ 
हजार पुत्रोत्पादन-क्षमता होती है और इतने ही वंशाणु या 
वंशकोप अर्थात्‌ साठ हजार वंशंकोप भी होते हैं । 
शुक्रार्तवाणुओंकी इतनी विशाल संख्या होते हुए मी गर्भवायु 
अपनी चङ्क्रमण-गतिसे एक ही बीजकोषको केन्द्र बनाकर उसे 
ही सुरक्षित रखता है । अन्योंका निष्फल या नष्ट कर देता 
है । कभी-कभी वही गर्भवायु एकाधिक केन्द्र बनाकर उतने 
ही आवर्तेसै गति करता है, तब उतने ही गर्भ उत्पन्न होकर 
बढ़ते ओर जन्म लेते हैं । 
| यमल-गर्भ 
बीजेऽन्तर्वायुना भिन्ने द्वे बीजे कुक्षिमाश्चिते । 
यमावित्यभिधीयेते  ध्मेतरपुरःसरो ॥ 
“मीतरकी वायुद्वारा बीजके दो विभाग कर दिये जानेपर 
कुक्षिमें स्थित हुए वे दो बीज पाप-पुण्यसे युक्त यमल 
कहलाते हैं ।? 
बहु-गर्भ- 
भिनत्ति यावद्‌ बहुथा 
आक्रा तेवं वायुरतिप्रवृद्धः । 
तातन्त्यपत्यानि यथाविभागं 
कर्मात्मकान्यस्ववशात्‌ 


प्रपन्न- 


प्रसूत ॥ 

यदि गभवायु पूरी शुक्रार्तवाणु-सम्पत्तिका विभाजन कर 
दे ता एक वारमें ही साठ हजार संतान उत्पन्न हो 
सकती है, किंतु एक गर्भाशयमें इतनी क्षमता नहीं होती । 

सगरके साठ हजार पुत्र 

राजा सगरकी तपस्यास ओव ऋषिने प्रसन्न होकर उन्हें 
वरदान दिया । राजाके दा रानियाँ थी । एक केशिनी और 
दूसरी सुमति | केशिनीको बंदाधारक एक पुत्रका वरदान देनेपर 


# अचिन्त्यशक्ति बालक % ८१ 


भी सगरकी संतोष-सम्पत्ति पूर्ण न देखकर दूसरी रानी 
सुमतिको पूर्ण संतति यानी साठ हजार पुत्रोके उत्पन्न 
होनेका वरदान दिया । 
केशिनीके एक पुत्र ( असमंजस ) हुआ और सुमतिके 
एक तूँबी जिसमें साठ हजार भ्रूणगर्भ थे । गर्भाशयमें इतना 
अधिक अवकाश न होनेके कारण भ्रण बढ़ न सके । 
सुमति रानी इतना भार भी न सह सकी । जरायुके सहित 
अपरिवद्धित भ्रूणनिचय ( तूँबी ) को प्रसव किया । राजा 
उसे देखकर हतबुद्धि हो गये और दूँबीको त्यागनेका 
विचार किया । 
सुमतिश्चापि तत्काले गर्भोलाबुमसूयत । 
सम्प्रसूत तु तं त्यक्तु दृष्टा राजाकरोन्मनः ॥ 
इतनेमें ही--तत्काळ औं महर्षिने समझाया-- 
गर्भालाबुरयं राजन्न भवांस्त्यक्तुमहति । 
पुत्राणां षष्टिसाहस्रबीजभूतो यतस्तव ॥ 
“राजन्‌ ! यह गभंतूँबी है, इसे आपको व्यागना 
नहीं चाहिये । इसमें तुम्हारे साठ दजार पुत्र हैं; क्योंकि यह 
दूँबी तुम्हारे पुत्रोंका बीज है ।? 
तस्मात्‌ तच्छकरीङृत्य घृतकुम्भेषु यत्नतः । 
निक्षिप्य सपिधानेघु रक्षणीयं थक्‌ एथक्‌ ॥ 
“अतः इसके ठुकड़े-टुकड़े करके पृथक्‌-पृथक्‌ एक-एक 
टुकड़ेको यत्नपूर्वक घीके घड्मै रखकर ऊपरसे ढक्कन लगा 
देना चाहिये और इन सबकी अलग-अलग रक्षा करनी चाहिये |? 
सम्यगेवं कृते राजन्‌ भवतो मत्प्रसादतः । 
यथोक्तसंख्या पुत्राणां भविष्यति न संशयः ॥ 
“राजन्‌ ! इस प्रकार उत्तम व्यवस्था हो जानेपर मेरे 
प्रसादसे तुम्हें पूर्वोक्त संख्यावाले पुत्र प्राप्त होंगे ।? 
काले पूर्ण ततः कुम्भान्‌ भिस्वा निर्यान्ति ते पृथक्‌ । 
एवं ते षष्टिसाहस्रं पुत्राणां जाय्ते नृप ॥ 
“समय पूरा होनेपर वे सब पुत्र अलग-अलग घड़ा 
फोड़कर बाहर निकल आयेंगे | इस प्रकार तुम्हे साठ हजार 
पुत्र प्राप्त होंगे ।? 
महाराजा सगरने तुरंत ही साठ हजार ओषधि-घृत-कुम्भो- 
में उन श्रुणोंकी एक-एक करके स्थापित करवाया । 
धार्भोष्मणा विपाकेन? गर्भाशयमें जितनी ऊष्मा होती है या 
होनी चाहिये, उतनी ही ऊष्मा उन कुम्मोद्चारा बराबर गर्भ 
- बराः अं° ४-- 


पूर्ण पुष्ट होनेतक दी जाती रही । समयपर वे साठों हजार 
बच्चे कुम्भोंसे उत्पन्न हुए । यद्यपि शुक्राणु असंख्य या 
पराड-संख्यक होते हैं, किंतु क्षेत्रसम्पदूद्वारा एक बारमें 
कितने उत्पन्न होते या हो सकते देखे गये हैं, यही इस 
आख्यायिकाका तात्पर्यं दै । 
वेशकोष 

वंशानुक्रमके रक्षार्थ ही वंशकोष होते हैं और नारीके 
शरीरमें भी आतंवाणु ओर वंशकोष उसी प्रकार होते हैं, जेसे 
नरमें । क्षेत्र-दृष्टिसे उनका भी वेसा ही महत्त्व है। वे वंशकोष 
स्री-पुरुष एक जातीय मानकर ही उनका विवाह-सम्बन्धमें 
निषेध किया गया है । गोत्र-दृष्टिसे उनकी तुल्यता अनिश्कर 
होनेसे ही “सगोत्र-विवाह? त्याज्य माना गया है । 
आयुर्विज्ञानाचार्यं महर्षि चरकने“ ` 'अतुल्यगोत्रस्य रजः 
क्षयान्ते? कहा है कि “अतुल्य गोत्रमें हो विवाह होना चाहिये ।' 
ओर इन वंशकोषोंकी क्षेत्रदृष्टिसे सपिण्डता भी त्याज्य है । 
इसीलिये १ सपिण्डा, २ समानगोत्रा, ३ समानप्रवरा--इन 
त्रिविध भार्याओंका निषेध माना गया है । 

माताके वंशमें मातासे पाँचवाँ पीढ़ीसे और पिताके वंशमे 
पिताकी पीढ़ीसे सातवीं पीढ़ीसे ऊपर सपिण्डता नहीं रहती । 


सपिण्डता तु पुरुषे सप्तमे विनिवतंते। 


यह सपिण्डता नर-नारी-ारीरोंके वंशकोषोंसे ही मानी 
गयी है । घाट्कोशिक शरीरके तीन-तीन कोष वंशकोषोंसे 
समुद्भूत कोष ही होते हैं । जेसा कि गर्भोपनिप्रद्में लिखा है-- 

“एतत्‌ षाट्कोशिक शरीरं त्रीणि पितृतः, त्रीणि मातृतः, 
अस्थिस्नायुमजानः पितृतः, स्वङमांसद्धिराणि मातृतः? इति। 

पिताके अस्थिकोप, स्नायुकोष और मजाकोष तथा 
माताके स्वक्कोप, मांसकोप ओर रुधिरकोष समक्रिय होनेके 
कारण मनःसम्पत्‌ या सत्‌प्रवृत्तिसम्बन्धी अभ्युदयके 
व्याघातक होंगे । 

एक शरीरके अवयवाँसे सपिण्डता कही गयी है । “आत्मा 
हि जशे आत्मनः? “प्रजामनु प्रजायते |? आत्मा ही आत्मासे पेदा 
हुआ है और संतानके अनुरूपमें पिता ही पैदा होता है । 
आपस्तम्ब भी कहते हैं-- 

स एवायं विरुद्धः सन्‌ प्रत्यक्षेणोपलभ्यते । 

“बही पिता आदिसे पैदा होकर प्रत्यक्ष दिखायी देता है ।? 


८२ # नासु जपत प्रभु कीन्ह प्रसादू । भगत सिरोमनि भे प्रहलादू ॥ # 


इस वेशकोष-वंशानुक्रमविज्ञानद्वारा सपिण्ड, सगोत्र या 


समप्रबरवाला विवाह निषिद्ध है । 


“बीयंसम्पदू द्विधा प्रोक्ता ।' निर्माण और उसत्ति भेदसे 
जीव-सम्पत्ति दो प्रकारकी होती है-- 


जगड्जुम्भिकया जीवः स्वमैक्यं द्विस्वमास्थितः । 

( योगवाशिष्ठ ) 
जीवो जीवस्वमेव स्वजीवस्वादेव च स्वतः। 
अन्तस्त्वेन बहिष्टुन इश्यते न च वायुवत्‌ ॥ 


शुक्राणु ओर बंशाणु कार्यभेदसे दो प्रकारके होते हैं, 
किंतु जीवके ये दोनों स्वकल्पित भेद ही हैं । 
मनश्चन्द्रमसो जातं मनसश्चन्द्र 
जीवाजीवोऽथवैकेषा सत्ता द्रवजलाङ्गवत्‌ ॥ 
झुक्रसारं दिदुर्जीवं प्रालेयकणसंनिभम्‌ । 
आनन्डाचलसंदोहस्तत एव प्रवतेते ॥ 
तं चेतति तदा भासं पूर्णमात्मस्थमात्मना । 
तत्र तन्मयतां धत्ते तेन तन्मयरूपिणी ॥ 


“मन चन्द्रमासे उत्पन्न हुआ है ओर चन्द्रमा मनसे प्रकट 
हुआ है । इसी प्रकार जीवसे जीव उत्पन्न होता हे । अथवा 
यह एक ही सत्ता दै, जेसे जल और उसका प्रवाह अभिन्न 
हैं । शुक्रके सार-तत्त्को जीव मानते हैं। वह हिमविन्दुके 
समान है । उसीसे अविचल आनन्दसंदोहकी प्रवृत्ति होती 
है 1 वह उस आनन्द या आनन्दाभासका स्वयं अपने मनसे 
अनुभव करता है और उसीमें तन्मय हो जाता है ।? 


जीवसंविदथेषातर्यदुपायाति पञ्चताम्‌ । 
न तत्र कारणं किंचिदू विद्यते न च कार्यता ॥ 


धयही जीव-संवित्‌ है । यह जव नष्ट होती है, तब उसमें 
कारण या कार्य कुछ भी नहीं रहता |? 


फिर भी व्यावहारिक दृष्टिसे ये दोनों अलग-अलग हैं 
ही । श्रूण-गर्भमें ये वंशकोष बिल्कुल निष्क्रिय वंशसम्पत्तिरूपसे 
सुरक्षित रहते हैं | बालकपनमै भी इनका कोई कार्य नहीं 
होता, किंतु तारुण्य आते ही ये क्रियाशील होकर वंशोत्पत्ति 
करते हैं । ये वंशकोष पीढी-द्र-पीढी बराबर चले आते हैं। 


पितासे पुत्रमे और पुत्रसे पीत्रमें तथा पोत्रसे प्रपौत्रमै 


परम्परासे आते हैं । इसी परम्पराका नाम “संतति? या 
“संतान” है | 


उस्थितः । 


संततिः अविच्छिन्नधारा, 'गोत्रं वंशपरम्परा, “दंशः 
संतानम्‌' संतन्यते-तनु विस्तारे । 

आजकलका बैज्ञानिक इन द्विविध भेदोंको क्षेत्रपरत्व तो 
मान लेता है, किंतु क्षेत्रज्ञके ज्ञान बिना वंशकोषकी सत्ताजन्य 
विविध क्रियाओंका कोई समाधान उसकी समझमें नहीं आता । 
केवल “नेचरकी नियामत? कहकर ही वह संतोष कर लेता है | 
अबतक उसे यह भी नहीं माळूम कि संसार सत्ता, गुण, धर्म, 
वासना आदि जीव सम्पतूके शत पदार्थ हैं क्या ? पञ्चर्विशति 
तत्त्व तो उसके लिये “दामव्याल-कटन्याय” हैं । जीवकी स्वतन्त्र 
सत्ता समझे बिना इनका ज्ञान हो भी नहीं सकता । यह 


विस्तृत प्रकरण दै; किंतु अचिन्त्यशक्ति बालककी अद्भुत 


सत्ताके सम्बन्धमें कुछ सांकेतिक वर्णन अभीष्ट भी है । 
वंशकोषोर्मे संस्कार 

उपर्युक्त जीवसथत्तिमें अन्य भावोंकी भाँति संस्कारोंका 
भी महत्त्व है । यह वंशकोषकै साथ पाइ्वाधिष्ठानी होकर 
वासनारूपसे लगे रहते हैं। कारण शरीरकी वासनाकी भाँति 
ये भी ( संस्कार-कोष भी ) निष्क्रिय प्रसुपजैसे बने 
रहते हैं । अनुकूल समय पाकर ये संस्कारकोष युगपत्‌ 
(एकदम) सत्वर क्रियाशील हो जाते हैं। इनकी क्रियाशीलता 
पूर्ण अभ्यस्त स्थितिकी पूर्वानुभूत होती है । उसका पाठ या 
शान किसीको पढाना या समझाना नहीं पड़ता । 

ये संस्कारकोष भी जीव-सम्पत्तिमें उसी भाँति स्थित 
रहते हैं, जैसे बंशकोपादि अन्य जीवसमत्ति | कालपेक्षी यह भी 
होते हैं । अनुकूल समय पाकर सत्वर क्रियाशील होकर 
जन्मान्तरीय अभ्यासद्वारा सुचारु कार्य करने लगते हैं | 
उदाहरणार्थ--हम एक आजके ही उत्पन्न हुए अभिनव 
शिझुको ले लें। वह तुरंत जन्मा हुआ बालक, जिसने अभी 
पूर्णरूपसे आँखें भी नहीं खोली हैं, माता-पिताका मुख भी 
नहीं देख सका है, किंतु माताकी गोदमें 


चुपचाप पड़े हुए 
मातृस्तनके मुखमें लगते ही कितने अद्भुत कौशल्युक्त 
होकर दुग्ध-पान करने लगता है । यह बात भौतिक दृष्टिसे 


कितने महान्‌ आश्रयंकी है । स्तनवृन्तको मुखमें पाते ही वह 
अभिनव रिश्च दुग्ध-पानकी सप्तविध क्रियाओंको कितनी 
पढुतासे सम्पादित करता है | यह एक पूर्वजन्म या जीव-सत्ता 
न माननेवालोंके लिये आश्चर्यकी बात है । 

_ दुग्धःपान-क्रिया सताज्ञोंद्रारा सत-विधियुक्त होती है । 
खविकणी, ओष्ठ, तालु, जिह्वा, कण्ट, आहार-नलिका) 


॥ के अचिन्त्यशक्ति बालक # 


Ieee meee em कामीलकल॥००१००॥०१००००१०७० 


८३ 


आमाशय--इन सप्त स्थानोंमें यथाक्रम आकुञ्चन, आकर्षण, 
आगिरणे, रसन, ग्रहण, संसरण, आदान--ये क्रियाएँ कितने 
सुचारु रूपसे वह बालक करने लगता है । सुक्किणी अर्थात्‌ 
होठोके प्रान्तोद्वारा आकुञ्चन-क्रिया तथा होठोंद्वारा आकर्षण 
यानी दबाव डालकर या. दाबकर ताछुसे निगलनेवालो क्रिया, 
जिहा-तन्तुओसे रस लेकर: रसनकार्य करके कृकल बायुद्वारा 
यह काय-चतुष्टय पूरा: करता हे । इसके बाद उदान वायु- 
द्वारा कण्ठमें ग्रहण करते हुए श्वासनलिकाको बंद करके. 
आहारनलिकामें संसरणरूपी क्रियाको करते हुए वह अभिनव 
बालक दूधको आमाशयमें ले जाता है। यहाँपर उसकी 
आदान-क्रिया पूरी होती है। यह सम्पूर्ण क्रिया-कुालता 
जन्मान्तरीय अभ्यासका संस्कारमात्र है, जिसे वह सीखा 
सिखाया है ही । अतः वह सरलतापूरवंक इस आश्चर्यजनक 
क्रियाको बड़ी ही आसानीसे कर लेता है । इसके लिये उसे 
समझाने बुझाने, सिखाने-पढाने या नवाभ्यास करानेकी 
आवश्यकता ही नहीं होती । यह 
संस्कार है । संचित संस्कार-कोपोके कारण इसका खोप 
नहीं होने पाता । 
संस्कारो न विछुप्यतेऽनुभवजो जन्मान्तरेष्वष्यसुं 
सिद्धान्तं स्फुटयन्‌ विभात्यभिनवोत्पन्नः शिज्ञुः शोभनः । 
आच्छन्नाक्षिपुटं निशां प्रजनयन्‌ पित्रोरनुद्यं सुखं 
क्रोडे मातुरयं स्तनात्रृतमुखः ततक्षीरधाराधरः ॥ 


संस्कार-कापोकी भाति ही वासनाकोष भी होते हैं। 
वस्तुतः संस्कारकोष ओर वासनाकोप एक ही हे । भ्रणके 
पञ्चम मासमें मनोमय कोषका प्रादुर्भाव होता है । 


“पञ्चमे सनः प्रतिबुद्धतरं भवति ।? 


इसमें संस्कारकाष ही द्विधा विभक्त होकर वासनाकेष 
ओर संस्कारकोप--दो हो जाते हैं। संस्कारकोप भौतिक तचो के 
सांनिध्यसे ही क्रियाशील हो जाते हैं ओर सम्बन्धित 
अज्ञोपाज्ञोंमें पूर्वानुभूत गति पैदा कर देते हैं--जेसे बालकका 
श्वास-प्रश्वास और दुग्धपान-क्रिया आदि और वासना-- 
“र्माधर्मरूपिणी जीवगतसंस्कारविशेषो ।? 
वसत्यदृष्ा सादषु भूतेष्मन्तर्हितापि च। 
धातुवेस निवापेऽतो वासना तेन सा रुखता॥ 


लेक, शास्त्र, देह-भेदसे उनमें चेतना उत्पन्न हुआ 
करती है। चह वासना, चेतना शुद्धा और. मलिना--दो 


उसका जन्मान्तरीय अनुभूत 


प्रकारकी होती है । संस्कार कोष भोगसे क्षीण होते हैं ओर 


वासना-कोष ज्ञानसे | 
. तिस्वज्ञाने समुत्प क्षी यते? 
इसके अतिरिक्त अन्नमय, प्राणमय) मनोमय विज्ञानमय 
और आनन्दमय कोष हैं, जा भौतिक शरीरको आपादमस्तक 
घेरे हुए आत्माको आवृत करते हैं । 


वासना 


“कोषा इवात्माच्छादकत्वात्‌ कोषाः? महर्षि विद्यारण्यजीने 
इनका विस्तृत विवेचन किया हे । यहॉपर जीव-सम्पत्तिका 
यह सांकेतिक विवेचन किया गया है। याँ तो-- 

शतिका जीतरसम्पत्तिः। शतस्य विकारोऽवयवो चा 
शतस्य निमित्तसंयोगोत्पादको हेतुर्वा । 


बालक आात-सम्पत्तियुक्त होकर ही खुड्डीकावक्रान्तिके 
रूपमे गर्भाशयमें अवतरित होता है । खुङ्डीक नाम सूक्ष्मका 
हैं। इस सूक्ष्मावक्रान्तिके बाद ही महती गर्भावक्रान्तिका 
वर्णन किया है । प्राचीन विज्ञानमें इस भाँति बालकका 
सम्पूर्ण वर्णन किया गया है । वर्तमान वेज्ञानिकोंका परिज्ञान 
कितना अधूरा है; बालकको वे क्या समझते हैं, यह भी 
थोड़ा यहाँ दिखला देना आवश्यक है । 

भौतिक वेज्ञानिकोंका बालक 

भौतिक शरीरबिज्ञानवेत्ता मानव-बालकको ४८ तत्त्वोंका 
पुञ्ज मानते हें । बह तत्त्व है इनके 'क्रोमोसोम” । वस्तुतः 
क्रोमोसोम भी चोत्रीस ही होते हें । 'क्रामेटिन' के संहत 
गुच्छ या लड़ीके टूटनेसे ही 'क्रोमोसोम? की उत्पत्ति होती 
है । इस भाँति “क्रोमोसोमा'की संख्या २४ से ४८ हो जाती 
हे । इन्हीं क्रोमोसोमोंके द्वारा माता-पिताके गुणोंका संतानमें 
अवतीणं होना मानते हैं । वे यह भी मानते हैं कि प्रत्येक 
जातिके जन्तुमें इनकी ( क्रोमोसोम ) की एक विशिष्ट संख्या 
होती है ओर विभिन्न जातिके वृक्षोमै भी इनकी एक निर्दिष्ट 
संख्या पाथी जाती है । उस्ीपर उन-उन जातियोंके जन्तुऑके 
स्वरूप और गुण हैं । 

इनक्री जीवन-सुष्टिके दो विभाग हैं--- 


१-एककोषाणुधारी जीव- जेसे «अमीवा? 'पेरेमीशियन? 
एल्माः आदि । 


२-बहुकोघाणुधारी जीव--जैसे मनुष्य, गौ, घोड़ा और 
बड़े आकारवाछे वृक्ष आदि । 


८४ # पर्वे सगलानि जपेउ हरि नाऊँ । पायउ अचल अनूपम ठाउँ ॥ # 
> 


इन दोनों भाँतिके जीवोमें जीबनकी सब क्रियाएँ एक 
समान होती हैं । भोजन-ग्रहण, आक्सीजन-पान, भक्ष्यका 
आत्मीयकरण और क्रियावशेषका मलोत्सर्ग तथा उत्पत्तिकार्य 
सभी बराबर करते हैं। भेद केवल इतना है कि जहाँ 
बहुकोषाणुधारी जीवमें प्रत्येक कार्यके लिये एक समूह या 
अङ्ग निर्दिष्ट है, वहाँ एकक्ोप्राणुधारी जीवके शरीरमै एक 
ही कोप्राणु इन सब कायोंको सम्पांदन करता है । “अमीवा? 
जिसका शरीर केवळ एक कोषका बना हुआ है, जीवनके सब 
कार्य मनुष्यकी ही भाँति करता है । 


४८ क्रोमोसोमोंके कार्योके पुञ्जका नाम ही “मानव- 
बालक? है | यदि श्रण-कालमें कुछ क्रोमोसोम कम पड़ जाय 
तो वह मानव-बालक न होकर कुछ और ही होगा । 

वर्तमान वैज्ञानिक 'अमीवा? ज्ञानसे “अथ श्री? करके 


मानव-शञानके ४८ क्रोमोसोमोंका वर्णन करते हुए जीव- 
विज्ञानकी “इति श्री? कर देते हैं। 


EEE 


महर्षि कपिलके "एवमेषां ततत्वचतुविशतिव्यांख्याता । 
अव्यक्तम्‌, महान्‌, अहङ्कारः, ' ` 'पञ्चतन्मात्राणि चेत्यष्टौ 
प्रकृतयः, शेषाः षोडश विकाराः, यथा पञ्च बुद्धीन्द्रियाणि, 
पञ्च कर्मेन्द्रियाणि, एकादशं मनः, ` पञ्च महाभूतानि, एष 
घोडशको गणो विकृतिरेव विकारः ।? 

इन चतुर्विशति तत्त्वोके (प्रकृत रूप आठ तत्त्वोको 
छोड़कर षोडश विकारोंके तत्त्वोके कारण, कार्य और 
परिणामभेदसे ) ही ४८ तत्त्व बन जाते हैं । इन वैकारिक 
और दृष्ट ४८ क्रोमोसोमोंको तो” मान लेते हैं और ( शतिका 
जीवसम्पत्तिः ) के ५२ तत्त्वोंको वर्तमान वैज्ञानिक समझ 
ही नहीं सके हैं । 

वस्तुतः चतुर्विशति तत्त्वोके साथ “पुरुष” पच्चीसवाँ है, 
इन पचीसोंके चतुव्यूहका नाम ही “गतिका जीवसम्पत्तिः? है । 
इस प्राच्यविज्ञानक्ी जीव-सम्पत्तिफे कारण ही बालक 
'अचिन्त्यशक्तिः माना गया है । इसी 'अचिन्त्यशक्ति का 
नाम है--पुरुषार्थ । 


बालकमें अपूर्व दिव्य भावका दर्शन 


( लेखक--पं० श्रीश्रीपाद दामोदर सातबलेकर, स्वाध्यायमण्डल ) 


“बाल? छोटे लड़केको कहते हैं, उससे छोटेको “बालक? 
कहते हैं | बालक यद्यपि शरीरसे छोटा-सा होता दै, परंतु 
अध्यात्मशास्त्रकी दृष्टिसे उसमें बड़ी दिव्य शक्ति रहती है । 
इस दिव्य शक्तिको देखना आवश्यक है । 


आकर्षक शक्ति 


बाळक घरमें सोता है, माता बाहर अपने अनेक 
कार्योको करती रहती है, पर माताका सारा लक्ष्य बालककी 
ओर रहता है । बालक रोने लगा तो माता अपने हाथके 
कार्यको वहीं छोड़कर तुरंत उठती है और बालकके पास 
जा पहुँचती है तथा उसकी सेवामें तत्पर हो जाती है । 
इसका कारण यही है कि बालकमें एक अपूर्व शक्ति रहती 


दै, उसीका यह आकर्षण है, जो माताको खींच 
लाता है। 


सहजावस्था 
योगीलोग 'सहज-स्थिति’ प्राप्त करनेके लिये नाना: 


प्रकारके योग-साधन करते हैं और बड़े प्रयल्षसे 'सहजावस्था?- 


को प्राप्त करते हैं, इस अवस्थाको प्रात करनेपर वे अपने- 
आपको धन्य तथा कृतकृत्य मानते हे; पर यह सहजावस्था? 
बालकको बालक-अवस्था रहनेतक स्वयं बिना किसी 
अनुष्ठानके प्रा रहती है । जो “सहजावस्था? बालकको 
वाळक-अवस्थामें बिना किसी साधन किये ही प्राप्त रहती 
है, वही बड़ी आयुवाले लोगोंको विशेष योगके अनुष्ठानसे 
साध्य होती है | इसलिये बालक-अवस्था श्रेष्ठ है । 

“सहजावस्था’का अर्थ ही यह है कि “जन्मना सह जाता 
अवस्था सहजावस्था’ जन्मके साथ प्राप्त अवस्था । यह 
बिना आयास प्राप्त होती है ओर तत्रतक रहती है कि 
जबतक इसमें बालभाव रहता है । प्रौढभावके अभावका 
नाम बालभाव है । प्रौढभावमें एक प्रकारका ज्ञान उद्भूत 
होता है, जिससे उसको पता चलता है कि यह स्त्री दै, यहद 
पुरुष है, यह स्वकीय है और यह परकीय है । इस प्रकारका 
इन्द्रका ज्ञान होते ही वह सहजावस्था दूर हो जाती है । 

बाबा आदम 
बाबा आदम और हव्वा? स्वर्गीय उद्यानमें रहते थे । 


\ 


# बालकमे अपूवे दिव्य भावका दशन % 

शानबृक्षका फल खानेसे वे खगसे भ्रष्ट हो गये । यह कथा 
बाइबल और कुरानमें है.। वे बाबा आदम यही बालक हैं । 
ये बालकावस्थामें स्वर्गीय उद्यानमें ही रहते हैं और द्वन्द्रका 
शान प्राप्त करनेपर इन्हें अपने नंगेपनका पता लगता है 
तथा इसी कारण ये खर्गौय आनन्दसे वञ्चित हो जाते हैं । 
यह “बालक? ही “बाबा आदम? है, पर इसका पता ईसाई 
और मोहम्मदीय भाइयोको नहीं है । सब बालक बालभाव 
रहनेतक स्वर्गीय आनन्दका अनुभव करते ही हें । बालभाव 


दूर होते ही उनसे वह अलौकिक आनन्द भी दूर हो 
जाता है । 


इस बालभावमें यह अद्भुत सामर्थ्यं कहसे आया ! 
इसमें ऐसी कोन-सी अपूर्व शक्ति होती है, इसका विचार 
करना चाहिये । बालकके जन्मका वृत्तान्त इस कार्थके 
लिये जानना चाहिये, जिसके ज्ञानसे हमें उस अपूर्व शक्तिका 
पता छग जायगा । 


अभिकी चिनगारी 

बालकके जन्मके पूर्व एक विशेष तैयारी होती है, 
जिसका सम्बन्ध विश्वात्माके साथ रहता है । माता-पिताके 
सम्त्रन्धसे बालकका जन्म होता है, यह एक अति स्थूल 
ज्ञानकी बात है, पर माता-पिताओंका सम्बन्ध कितना भी 
होता रहे, यदि विश्वात्माकी योजना उस सम्बन्धके समय 
अनुकूल न रही तो बालकका जन्म ही नहीं होगा । 
इस कारण यह जानना चाहिये कि वह विश्वात्माकी योजना 
क्या है और वह माता-पिताके सम्बन्धके समय किस तरह 
अनुकूल होती है ओर क्यों प्रतिकूल हो सकती है | 

उपनित्रद्में कहा है-- 


यथा अग्नेः ज्वळतः विस्फुलिङ्गाः विप्रतिष्ठेरन्‌ । 


( कौ० उ० ३।३; ४ । १९) 
यथा अग्नेः क्षुद्रा विस्फुलिङ्गा व्युञ्चरन्ति एवमेव 

अस्मादातमनः सर्वे प्राणाः"'' व्युञ्चरन्ति । 
(बृ उ० २।१।२०) 

वह्नेश्च य्त्‌ खलु विस्फुलिङ्गाः । 

(मैत्री उ० ६। २६) 
यथा सुदीछात्पावकांदूं विस्फुलिङ्गाः लहस््रशः प्रभवन्ते 
सरूपाः । तथाक्षराद्विविधाः सोम्य भावाः प्रजायन्ते । 
( मुण्डक उ० २।१।१) 


“प्रदीप्त अग्निसे चारों ओर अनेक चिनगारियाँ बाहर 
आती हैं, इसी तरह सर्वव्यापक परमात्मासे जीवरूपी अनेक 
चिनगारियाँ बाहर आती हैं ।? जेसे चिनगारी अग्निरूप होती 
है, वेसे ही यह जीवरूप चिनगारी भी आत्मरूप होती है । 
श्रीमद्भगवद्गीतामें यही बात अधिक स्पष्ट दाब्दोमें कही है--- 

` मम एवं अंशः जीवलोके जीवभूतः सनातनः । 
(१५।७) 
मेरा अर्थात्‌ परमात्माका सनातन अंश जीबलोकमें 


जीव हुआ है |? अर्थात्‌ यह परमात्मारूप विशाल प्रदीप्त 
अग्निकी जीवरूप एक छोटी-सी चिनगारी ही है । अनन्त 


परमात्माके सत्ताचियुक्त शाश्वत अग्निसे शाश्वत ( सनातन ) 
चिनगारियाँ बाहर आ रही हैं । अनन्त अग्निसे अनन्त 
चिनगारियाँ बाहर आ रही हैं। यह सनातन अग्निका 
शाश्वत कार्य चल ही रहा है । 


परमात्मारूप इस अग्निके साथ तेतीस विभिन्न शक्तियाँ 
रहती हैं । अग्निके रथपर ये ३३ शक्तियाँ रहती हैं। 
वेदमें “सरथम्‌ आवह देवान्‌? देवोंको अपने रथपर बिठला- 
कर ले आओ, ऐसे सेकड़ों वचन हैं, जो बताते हैं कि 
इस एक चिनगारीके साथ ३३ छोटी-छोटी चिनगारियाँ 
इकट्ठी होकर रहती हें । यह बात समझमें आ गयी, तो बालक- 


८६ % सुमिरि पवनसुत पावन नामू । अपने बस करि राखे रामू ॥ % 


की-शक्तिका ठीक-ठीक पता ळग सकता है । 'त्रग्रस्त्रिशतं 
देवान्‌ आवह हविषे अत्तवे !! इस तरह स्पष्ट वचन भी 
वेदमें सैकड़ों हैं। यज्ञक्ा हवि भक्षण करनेके लिये ३३ 
देबोंको यहाँ ले आओ । इस रीतिसे परमाःम-अग्निकी एक 
चिनगारी अपने साथ ३३ देवताओंकी छोटी-छोटी 
चिनगारियोंको लाती है। इसका उद्देश्य यहाँ आकर 
“यज्ञ करना ओर यज्ञशेष भक्षण करके कृतार्थ होना! 
होता है । 


मधुकर राजा 

इसीको “मधुकर राजा और मधुमक्खियोंका सङ्घ? 
कहा है । परमात्माकी मुख्य चिनगारी है और उसके साथ 
रहनेवाली ३३ छोटी चिनगारियाँ हैं । परमात्मा सबमें 
मुख्य है, इसलिये वह “मधुकर राजा? है । इसकी चिनगारीका 
नाम “मधुकर-राज-पुत्र’ है । परमात्माके साथ ३३ देवताएँ 
रहती हैं, उसी तरह उसके पुत्रक्रे साथ भी ३३ देवतांश 
रहते हैं | यह सब 'मधुमविखयाँ और मधुकर राजा? की 
उपमासे उपनिपदोमें समझा दिया गया है-- 

तस्मिन्‌ उत्क्रामति अथ इतरे सवे एव उत्क्रा मन्ते। तस्मिश्च 
प्रतिष्ठमाने सत्रं एव प्रतिष्टन्ते । तद्यथा मक्षिका मधुकर- 
राजानं उत्क्रामन्तं सर्वो एवोत्क्रामन्ते, एवमस्मिश्च प्रतिष्ठमाने 
सव्वा एव प्रतिष्टन्ते । 


( प्र० उ० २।४) 


“जिस तरह मधुमक्खियोंका राजा ऊपर उठने लगा 
तो सब मक्खियाँ उसके साथ ऊपर उठती हैं ओर वह बैठने 
लगा तो वहीं सब मक्खियाँ बेठ जाती हैं। इसी तरह 
मुख्य परमात्माका अंश उठने लगा तो शेष देवताओंके 
अंश उसके साथ उठने लागते हैं और वह जहाँ बैठने 
लगता है, वहीं शेप देवतां उसके साथ बैठ जाते हैं 
मधुमक्खियोंका राजा ओर अन्य मधुमक्खियाँ जेते रहती 
हैं, वेसे ही यहाँ स्थिति है । परमाःमाका अंश परमात्माका 
अमृत पुत्र है, वह जहाँ जाता है, वहीं उसके साथ अन्य 
३३ देवताओंके अंश जाते हें और उसके साथ ही वे 
सब रहते हैं | 

जिस तरह राजाके साथ सत्र मन्त्री और सरदार रहते 
हैं, उसी तरह राजपुत्रके साथ मन्त्रियों और सरदारोंके 
पुत्र रहते हैं | ऐसे ही परमात्माके साथ जैसे ३३ देवताएँ 


रहती हैं, वेसे ही परमात्माके अमृत पुत्रके साथ ३३ देवतांश 


रहते हैं | इस तरहका यह जीवात्माके साथ ३३ देवतांशोंका 
चक्र सदा रहता है । जहाँ जीव गर्भमें प्रवेश करता है, 
वहाँ वह इन देवताओंके साथ प्रवेश करता है और जिस 
शरीरसे विमुक्त होता है, उस शरीरसे यह बाहर निकलनेके 
समय इन सब ३३ देवताओंके साथ बाहर निकल आता 
है । इसका शारीरमें प्रवेश होनेसे वहाँ जीवनका उदय 
होता है और इसके दारीरसे बाहर निकलनेसे मृत्यु हो 
जाती है 


इन ३३ देवांशोंमें भूस्थानीय ११, अन्तरिक्ष- 
स्थानीय ११ और द्युस्थानीय ११--सब मिलकर ये ३३ 
देवताओंके ३३ अंश हैं ओर उनका अधिष्ठाता परमात्माका 
अंश होता है । भूस्थानीय देवता स्थूल, भुवःस्थानीय 
सूक्ष्मर और द्युथानीय सूक्ष्मतम होती हैं । इसलिये ऐसा 
कह सकते हैं कि परमात्माके अमृत पुत्रके गलेमें ये तीन 
रक्नमालाऐँ हैं । इसलिये इसका नाम वेदोंमें 'रत्र-धा तम? 
है। उत्तम-से-उत्तम रत्नोंका धारण करनेवाला यह है । 
देवतांशोंके शरीरमें आने और रहनेके विषयमें 
उपनिषदोंमें इस तरह कहा गया है-- 
अग्नि: वाग्‌ भूत्वा मुखं प्राविशत्‌, वायुः प्राणो 
भूत्वा नासिके प्राविशत्‌, आदित्यः चक्षुः भूत्वा अक्षिणी 
प्राविशत्‌, दिशः श्रोत्रं भूत्वा कणौ प्राविशन्‌ । ओषधिवनस्पतयो 
लोमानि भूरवा स्वचं प्राविशन्‌, चन्द्रमा सनो भूत्वा ह्ृइयं 
ग्रःविशत्‌ । मृत्यु: अयानो भूत्वा नाभि प्राविशत्‌, आपो 
रेतो भूरवा शिइनं प्राविशन्‌। (३० उ० १।२।४) 

(अग्नि) वायु, आदित्य) दिशा, ओषधियाँ, चन्द्रमा, 
मृत्यु, जल--ये देवताएँ वाचा, प्राण, नेत्र, कान, केश, 
मन, अपान ओर रेतका रूप धारण करके शरीरमें अपने- 
अपने स्थानमै जाकर रहीं ।? अर्थात्‌ इन देवताओंके अंश 


इन्ट्रियोंका रूप धारण करके अपने-अपने स्थानमें रहने | 


लो । इससे हमें पता लगता है कि शरीरके किस भागमें 
किस इन्द्रियके रूपमें कोन-सी देवताका अंश आकर रहा 
है । इनके मध्यमे परमात्माका अंश हृदयस्थानमें रहा है । 
यही इस शरीरका अधिष्ठाता है । 


शरीरमें त्रिलोकी 
जैसे विश्वमै भूलोक, अन्तरिक्षलोक और द्युलोक-- 


यह त्रिलोकी दै, उसी तरह दारीरमें भी त्रिलोकी है, बाहरकी 
त्रिलोकीकी छोटी प्रतिमा ही यह दारीरकी त्रिलोकी है । 


शरीरमे त्रिलोकी 


वाहरकी त्रिलोकीके सब-के-सब ३३ देवताओंके २२ 
अंश यहाँ आकर रहे हैं । 


बाहरकी त्रिलोकीमें तीनों लोकोंमें मिलकर २२ 
देवता हैं । प्रत्येक लोकमें ११-११ देवता हैं और उन 
सबके अंश इन्द्रियस्थानोमै आकर रहे हैं । यह 
शरीर मानो छोटी त्रिलोकी है और सम्पूर्ण विश्व एक 
विशाल शरीर ही है । त्रिळोकीका अंशा मानव-दारीर 
है, जिसमें परमात्माके अंशके साथ ३३ देवताओंके 
अंश विराजते हैं । 


मानव-शारीरमें विद्वतिद्वार मस्तकमें है । बालकका 
जन्म होनेके पश्चात्‌ यह पाँच-छः मद्दीनेके बाद बंद हता 
है । इस द्वारसे इन सब तेतीस देवताओंके अंश मानवीय 
शरीरमें प्रविष्ट होते हैं और पृष्ठवंशके अपने-अपने स्थानमें 
जाकर अपने-अपने स्थानमें रहते हैं । पृड्ठवंदामें ३३ मांस- 


ग्रन्थियाँ हैं । मूलाधार, स्वाधिष्ठान, मणिपूरक, सूर्य, 


अनाइत, विशुद्धि, आज्ञा, सहस्तार--ऐसे थोड़े-से चक्र 

। भए मुकुत हरि-नाम प्रभाऊ ॥ % 


योगसाधनके ग्रन्थोमे गिनाये हैं; पर वस्तुतः प्रष्ठ॑वंशमें 
३३ चक्र हें और प्रत्येक चक्रमे एक-एक देवताकी शक्ति 
है। मुख्य आठ चक्रोको स्वाधीन करके वहाँकी शक्तिको 
प्रज्वरित करनेके साधनोंका योगके ग्रन्थांमें वर्णन है । 
अपने मनकी प्रेरणासे यहाँके प्रत्येक देवताके साथ अपना 
सम्बन्ध जो स्वभावतः है, वही उद्दीपित किया जा सकता है | 
देवताओंका मन्दिर 

इतने वर्णनसे पाठकोंको पता लग सकता है कि बालकका 
शरीर तुच्छ नहीं है । ह जीवित और जाग्रत्‌ देवताओंका 
मन्दिर है । जिस समय हम बालकको देखते हैं, उस समय 
हम अबोध; अज्ञान जीवको नहीं देखते हैं, परंतु 
जहाँ तेतीस देवताओंके साथ परमात्माका अमृत अंश 
आकर विराज रहा है; उस देवताओंके नव-मन्दिरको हम 
देखते हैं। वहाँ इतनी देवी शक्तियों शुद्ध अवस्थामें 
विराजमान हैं । इसीलिये बालकके दर्शनसे सर्वदुःखका 
परिहार हो जाता है। 


बालकका मुख चन्द्रमा 

द्‌स-पाँच दिन प्रसूतिवेदनासे अत्यन्त दुःखित हुई माता 
जब प्रसूत हुए अपने बालकका मुख देखती है) तब उसके 
सारे कष्ट उसी क्षण दूर हो जाते हैं । प्रसूत हुई सभी स्त्रियोंका 
यही अनुभव है । बालककी यह शक्ति उसकी देवी शक्तियों- 
को प्रकट करती है । बालकमें जो इतनी देवी शक्तियाँ शुद्ध 
रूपमें रहती हैं, उन्हींका यह प्रभाव है । 

मार्गमें छोटा बालक पड़ा हो ओर सुदूर देशसे मदमत्त 
हाथी आता हो; तो वह हाथी बड़े मनुष्यको तो मारेगा, पर 
छोटे बालकको कुछ भी दुःख नहीं देगा । इसका कारण भी 
वही है कि उसके अंदरकी दिव्य शक्तियाँ अत्यन्त शुद्ध 
अवस्थामे वहाँ रहती हैं । 


बालककी शुद्धता 


लोग साधारणतः यह मानते हैं कि जो जीव जन्म-धारण 
करता है; वह पूर्वजन्मके कर्मानुसार भोग लेने योग्य शरीर 
प्राप्त करता है | यह धारणा सत्य है, परंतु इसमें एक बात 
विशेष गुह्य है, उसकी ओर किसीका ध्यान नहीं जाता । 
परमात्माकी दयाकी सीमा नहीं हे । इसलिये उन्होंने बीच- 
बीचमें ऐसे अवसर दिये हैं या रक्खे हैं कि जिन अवसरोंमें 

जीवको अप्रतिम आनन्दकी प्राप्ति होती रहती है । इसी 
कारण जीव यहाँ आनन्दसे रहते हैं । एक अवसर सुषुस्िका 
अथवा गाढ निद्राका है, जिसमें जीवको ब्रह्मरूपता प्राक्त 
होती है । 
सुषुप्ति-समाधि-मुक्तिषु ब्रह्मरूपता ॥ 

तथा-- 

सुषुप्तिकाले सकले विलीने तमसावृते । 

स्वरूपं महदानन्दं भुङ्क्ते विश्वविवर्जितः ॥ 

किक ( वराह उ० २ । ६२ ) 

सुषुप्तिकाले सकले विलीने तमोऽभिभूतः सुखरूपमेति । 

ण्य | ( कैवल्य उ० १ । १३ ) 

“सुषुप्ति समाधि मुक्तिमें ब्रह्मरूपता होती है । 'सुघुत्ति- 
कालमें? सकळ विश्व विलीन होता है। वह तमसे आदृत 
अवस्था है । इस अवस्थामें विश्वको यह जीव छोड़ता है 
ओर धमहत्‌ आनन्दका भोग करता है |” 


सुषुसिकालमें भूमावस्था प्राप्त होती है। यद्यपि उसमें 
तमोगुण रहता है तथापि वह परमानन्दकी अवस्था है । 
परमात्माने सब जीवोंको यह अनायास-प्राप्त अवस्था दी है । 
सजन-दुर्जन, मालिक-मजदूर, स्वामी-सेवक, धनी-निधन; 
ज्ञानी-अज्ञानी, मानव-पशु, कुत्ता-विल्ली, कृमि-कीट जो भी 
सुषुप्तिका अनुभव करता है, वह इस भूमावस्थाके ब्रह्मानन्दको 
भोगता है । राजा और प्रजा, ज्ञानी और अज्ञानी, धनी 
और गरीब इस अवस्थामें एकरूप हो जाते हैं । प्रत्येक 
प्राणीको यह सुघुसि अवस्था अनायास प्राप्त है । समाधि 
और मुक्तिमें ब्राह्मी स्थिति प्राप्त होती है, पर वह कष्टसाध्य 
है । सुषु्तिमें जो महदानन्द मिलता दै, वह अनायास प्राप्त 
होता है |. प्रत्येक प्राणीको सुषुसि प्राप्त हो, यह अपूव 
योजना परमकृपाळ परमेश्‍वरने की है। यदि यह सुषुस्ति न 
प्राप्त होती) तो प्राणियोके दुःखोंका पारावार नहीं होता । 
बालकको तो दिनके बहुत-से भागमे गाढ्‌ निद्रा मिलती है । 


सुषु्तिसमाध्योमनोलयाविशेषः । 


(मं० ब्रा २। ६ ) 


“सुषुसिमें तथा समाधिमें दोनाँमै समानतया मनोलय 
होता है ।? भले ही अन्य रीतिका इन अवस्थाओंमें भेद हो, 
पर दोनों अवस्थाओंमें मनोलय समान है । बालकको प्रायः 
दिनभर यह मनोलयकी स्थिति प्राप्त रहती है । सुषुसिका 

परम आनन्द प्राप्त होता है । जो योगसाधन करते हैं और 
अपना मनोलय करनेका यज्ञ करते हैं, उनको पता है कि 
मनोळ्य करना कितना कठिन है; पर बह मनोलय बालकके 
लिये सहज प्रास है । 

जिस तरह सुघुत्तिमें मनोळय सहजसाध्य है, उसी 
तरह बालक-अवस्थामें सुषुप्ति और मनोलय सहजसाध्य हैं । 


परमात्माकी असीम कृपाकी ये दोनों अवस्थाएँ हैं, एक 


सुषुस्तावस्था और दूसरी बालकावस्था ! यहाँ वह बालकावस्था 
अभिप्रेत है कि जिस अवस्थामै उसका मन संकल्प-विकल्प 
नहीं कर सकता । एक वषंतक प्रायः यह अवस्था रहती है | 
मन किसीपर आसक्त भी नहीं होता, किसीसे सद्ध भी नहीं 
करता और किसीके दूर होनेसे भी उसको कुछ नहीं होता । 

एक ही, उसको क्षुधा लगी तो वह व्याकुळ होता है । 
यदि माता उसकी क्षुधाका प्रबन्ध समयपर करे, तो शेष बह 
नित्यानन्दर्मे तल्लीन रहता है । योगियोंके लिये यही अवस्था 
प्राप्त करनेकी अभिलाषा रहती है । वे इस अवस्थाकी 
प्रासिके लिये अनन्त अनुष्ठान करते रहते हें । यह अवस्था 
बालकपनमें सहजसाध्य होती है । यह है बालकपनका माहात्म्य । 

योगी बालककी ओर देखकर चकित होते हैं, अपना 
मनोलय बालक-जैसा हो, ऐसी इच्छा उनके मनमें सदा 
रहती है । योगीके सामने 'बालक'का ही आदर्श रहता है । 
वह बालकावस्था प्राप्त करना प्रोढ़ोंके लिये बड़ा कठिन 
कार्य है । 

हमारा मन जाग्रत्‌ अवस्थामें नाना प्रकारके कार्य 
करता है । हमारे मनमें संकल्प-विकल्प उत्पन्न होते हैं । 
हमारा मन दृन्दोके आन्दोलनोंमे उच्च-नीच गति प्राप्त 
करता रहता है । इसीको रोकनेके लिये योगी योगसाधन 
करता है और दिन-रात मनोलय करनेके यत्नमें लगा रहता है । 


मनकी साम्यावस्था 
कहते हैं कि ऋषि विश्वामित्रने सहस्रां वर्ष तपस्या की, 
पर अप्सरा मेनक्राके सामने आते ही उनका मन अपने 
अधीन नहीं रहा । पर बालकके सामने चाहे सहसरं 
अप्सराएँ आ जाय) उसका मन सम रहेगा, कभी विचलित 


नहीं होगा | मनका “सम” रहना ही 'ब्रह्मरूप? रहना है | 


मानवमें कामकी उत्पत्ति .१०वों वर्षके पश्चात्‌ होती है। 
उस समयतक बालकको अप्सराका सौन्दर्य प्रलोभनमें फँसा 
नहीं सकता । इसी तरह अन्यान्य इन्द्रियोंके प्रलोभन उस 


बालक-अवस्थामें उसको विचलित नहीं कर सकते । दो- 
तीन वर्षके बालककी यह साम्यावस्था योगियोंके लिये भी 
प्रलोभनीय है । 


जिस तरह सुषुप्ति सजन-दुर्जनके लिये समान है, उसी 
तरह बालकावस्थाकी शुद्धता भी सजन-दुर्जनके लिये समान 
ही है । अर्थात्‌ छः मासकी आयुमें राम और रावण दोनों, 
धर्मराज ओर दुर्योधन दोनों) तथा छत्रपति शिवाजी 
महाराज और अफजलखॉ--ये दोनों एक प्रकारकी 
मनोलीन होनेकी अवस्थामै समान ही थे। जिस तरह इनकी 
सुषुप्ति-अवस्था समान होती है; उसी तरह बालकावस्था भी 
समान ही होती है । 

परिशुद्ध अवस्था 

सजन और दुर्जन दोनों बालकावस्थामें परिशुद्ध रहते 
हैं । सुषुप्ति-अवस्थामें कोई पाप नहीं करता, उसी तरह 
बालक-अवस्थामें भी कोई पाप नहीं करता । रावण तारुण्यमें 
भले ही कामी हुआ होगा, पर बालकावस्थामे उसमें 
कामुकताकी सम्भावना ही नहीं थी । 

जिस अवस्थामै कामी कामी नहीं होता, क्रोधी क्रोधी 
नहीं होता, चोर चोर नहीं होता, इसी तरह अन्य अपराध 
करनेकी बृत्ति ही जिसमें उद्भूत नहीं होती, ऐसी परिशुद्ध 
अवस्था यह बालक-अवस्था है । 

जिस समय मन सहज ही विलीन हो सकता है, जिसमें 
सङ्गवर्जन सहजहीसे होता है, आसक्ति जिसमें 'होती ही नहीं, 
बह परिशुद्ध अवस्था बालककी अवस्था है । 

इस बालकावस्थामें परमात्माका अंश आत्माके स्वरूपमें 
रहता है; अन्य ३३ देवताओंके अंश आत्माकी निजानन्दमय 
स्वरूपावस्थाके सहभागी होते हैं, इसी कारण सब इन्द्रिया 
और सब अवयव सत्पवृत्त होते हैं, अतः वह बालकावस्था 
परिशुद्ध अंवस्था है । यह परिशुद्धता प्रोढ आयुमे प्राप्त 
करना अत्यन्त ही कठिन है । 

इस समय ३३ की ३३ सत्र देवताएँ तथा उनका 
अघिष्ठाता आत्मा ये सब अपनी स्वाभाविक दिव्य स्थितिमें 
रहती हैं । यह “बाळकमें अपूव दिव्य शक्तियोंका आविर्भाव 
दशंन करनेयोग्य है ।? इसका जो साक्षात्कार करेगा, उसीको 
यहाँकी अपूर्वता दीखेगी । 

हमारे ज्ञानमें अज्ञान 
हम अपना ज्ञान बालकको देते हैं और धमंड करते हैं 


९० ॐ कहाँ कहाँ लगि नाम बड़ाई । रामु न सकहि नाम गुन गाई ॥ * 


TT ट्ट ल्ल 


कि हम उसको सिखा रहे हँ; पर इसी शानबृक्षका फल 
खानेसे “बाबा आदम और ह्वा? का अधःपतन हुआ । 
आकाशस्थ ईश्वरने बाबा आदमको इसी शानवृक्षका फल 
खानेसे रोका था । हम यही शान बालकोको देते हैं और 
उनकी समदृत्तिमें विकारका निर्माण करते हैं । हम उनके 
मनको विकारी बनाते हैं, पश्चात्‌ योगियोंकों इसी मनको 
धोकर स्वच्छ करना पड़ता है । हमने जो सिखाया है, 
उसको भूलना पड़ता है । पाठको ! सोचियै तो सही कि 
हमने क्या सिखाया और बालकने हमसे क्या सीखा ! 

दशरथ राजाके घरमै एक बालक हुआ, उसको उसके 
घरवालांने तथा ऋषि वसिष्ठने शिक्षा दी । उस बालकका 
“राम? बन गया, जिसके नामसे आजतक लोगोका तारण 
हो रहा है और भविष्यमें भी होगा, इसका नाम 
“शिक्ष है। 


दूसरा बालक केकसीके उदरमें हुआ, बालक-अवस्थामें 
दोनों समान ही थे, पर इसको शिक्षा ऐसी मिली कि 
जिसका नाम भी कोई नहीं लेता । यही “रावण? है, जिसके 
नसीबमें “रोना ही रोना? है। 

सभी बालक शुद्ध होते हैं, योग-सिद्ध अवस्था उनको 
सहज ही सिद्ध रहती है । सभीमें दिव्य भाव प्रारम्भमें 
बालपनमें रहता है, पर जेसी जिसको शिक्षा मिलती है, वेसा 
ही वह आगे बन जाता है। यह सबको स्मरण रखना 
चाहिये और अपनेसे जितनी उत्तम शिक्षा देना सम्भव हो, 
उतनी उत्तम शिक्षा बालकोंको देनी चाहिये । 

बालकके अंदर स्वाभाविक ही उत्पन्न “दिव्य भाव? को 


बढ़ाना चाहिये । इसके लिये जेसे घर और समाज होने 
चाहिये क्या वेसे हमारे घर हैं ओर क्या वेसा हमारा 
समाज है ! इसीका विचार करना चाहिये । बालक उत्पन्न 
करना सहज होनेवाली बात है, पर उसको सुशिक्षा देना 
अत्यन्त कठिन कार्य है । 


अनन्य सम्बन्ध 

इस दिव्य भावका स्मरण सतत रहना चाहिये । मेरी 
आँख तूर्यका अंश है, मेरी आँखसे मेरा सम्बन्ध सूर्यके साथ 
है। मेरा प्राण वायुका अंश है, मेरे प्राणसे मेरा सम्बन्ध 
विश्वप्राण-वायुके साथ है। इसी तरह अपने अंदरके ३३ 
देवोंके अंशोंसे मेरा सम्बन्ध विश्वशरीरसे है, मेरा आत्मा 
परमात्माका अंश है) इस मेरे जीवात्मासे मेरा सम्बन्ध 
परमात्माके साथ दै, इस रीतिसे मैं विश्वात्मासे पूर्णतया 
सम्बन्धित हूँ, इस तरह देखकर «मैं विश्वात्मासे पृथक नहीं हूँ? 
यह जानना, समझना और अनुभवर्मे स्थिर करना चाहिये । 
इस तरह अपना परमात्मासे अनन्यमाव जानना और उसको 
अनुभवसे स्थिर करना ही आत्मोन्नतिका सर्वोत्तम साधन 
है । यह बालकके दिव्य भावको देखनेसे अनुभवमें आ 
सकता है । 

घर-घरमें बालक हैं, पर कोन उनके अंदरके दिव्य 
भावका साक्षात्कार करता है ? किसको पता है कि उसमें 
दिब्य तेज रहता है ? बालकमें प्रत्यक्ष परमात्माके और ३३ 
देवोंके अंशोंका साक्षात्कार कीजिये, यहीं आपको मनोलयका 
परम श्रेष्ठ साधन प्राप्त होगा ! धन्य हैं वे, जिन्होंने बालकको 
सत्यस्वरूपमें पहचाना है । 


oe 


दोमेंसे एक कर 


राम प्रिय के तू प्रभु प्रिय होहि । 


( दोहावछी--तुलसीदासजी ) 


या तो तुझे राम प्रिय लगने लगें या प्रभु श्रीरामका तू प्रिय बन जा । दोनोंमेंसे जो तुझे सुगम जान 
पड़े तथा प्रिय लगे, तुलसीदासजी कहते हैं कि तू बही कर । 


तुळसीदासजी कहते हैं कि छल छोड़कर तू दोनोमेंसे एक ही खेल खेल---या तो केवल रामसे ही 


ममता कर या ममताका सर्वथा त्याग कर दे । 


नाकाहरु 


i # वालकोके आदर्श भगवान्‌ राम # 


बालकोंके आदर्श भगवान्‌ राम 


( लेखक--पण्डित श्रीरामनरेशजी त्रिपाठी ) 


आजकलका हमारा समाज किधर जा रहा है, यह 
तो कोई भविष्यदर्शी ही बता सकता है; पर यह स्पष्ट दिखायी 
पड़ रहा है कि उसने अपने पूर्वजोंकी राह छोड़ दी है। 
उनमें जो छोड़ना नहीं चाहते हैं, वे भी बढ़ते हुए. बहुमत- 
के आगे झक रहे हैं । यह कोई शम लक्षण नहीं है । 


मुसस्मानी शासनकालमें हमारा सामाजिक अधःपतन 
इस दर्जेतक नहीं पहुँचा था, बल्कि कह सकते हैं कि शुरू 
ही नहीं होने पाया था । मुसलमानी हुकूमत आनेके बाद, 
दो ही तीन सौ वर्षोके भीतर इतने अधिक ज्ञानी, मुनि; 
महात्मा, साधु, संन्यासी, आचार्य और संत उत्पन्न हो 
गये थे कि समाजमें ज्ञान, उपदेश और गिक्षाकी एक 
बाद्‌-सी आ गयी थी । उस समय उन लोगोंके प्रचारसे 
हिंदू-मुसल्मान दोनों समाजोंके बीच आचारसम्बन्धी कुछ 
ऐसे भाव भर गये थे कि जिससे समाजकी रचनामें कोई 
अवाञ्छित पदार्थ नहीं आने पाया | उस समय जो लोग 
दूसरे समाजमें गये या जबरदस्ती घसीट लिये गये, वे 
न फिर लौटे और न लोटने ही पाये । इससे समाज 
निर्दोष बना रहा । यह उन संत-महात्माओके प्रयोगोका 
ही परिणाम हे कि आज जनतन्त्रमें जब गिनतीद्वारा 
राजकाज चलाया जा रहा है, हमारा संख्याबळ ही हमारी 
रक्षा कर रहा है । 


मुसल्मानोंका हमारी सामाजिक रहन-सहनपर बहुत ही कम 
प्रभाव पड़ा, बल्कि लगातार संघर्ष होते रहनेके कारण हमारा 
सामाजिक संगठन दृढ़ ही होता रहा | हमारा पतन तो 
वास्तवमै अंग्रेजोंके शासनसे झुरू हुआ है । 


वे स्वयं तो इससे अलग रहे, पर अपनी पाश्चात्त्य 
शिक्षाको उन्होंने हमारे अंदर एक नेकी तरह पहुँचा 
दिया, जिससे समाजमें ही ऐसे लोग उत्पन्न हो गये 
जो उसे छिन्न-भिन्न करने लो ! पाश्चात्य दिक्षाने व्यक्ति- 
को भीतरसे खोखला बना दिया । अब न उसमें धर्म-बल 
रह गया, न नेतिक दृढता । कोई शक्ति हृदयके अंदर 


नहीं रह गयी है, जो मनुष्यको किसी भी पाप-क्मसे | 


रोके । अनैतिक कार्योमे मनुष्यने इतनी उन्नति जरूर कर 
ली है कि आजकल वह चोरी करना, झठ बोलना, 


व्यभिचार करना): विश्वासघात करना और हत्या करना भी 
अपराध नहीं गिनता; बल्कि करके पकड़ा जाना अपराध 
मानता है । अर्थात्‌ जिसे शास्त्र (अपराध? कहता है, उसे 
वह “बुद्धिमत्ता? कहता है, और पकड़े जानेको 'मूखंता? 
समझता है । अपराधोंकी दृद्धिमें मनुष्यकी यह सफलता 
समाजके लिये कितनी धातक है; यह विचार करनेकी बात है ! 


हमारी ग्रह-व्यवस्थाका निर्माण पूर्वकालमै जिसने किया 
है, उसने उसे एक छोटे राष्ट्रका रूप दे दिया; जिसमें 
पिता राष्ट्रपति है और माता राषट्रलक्ष्मी हेश बड़ा पुत्र 
प्रधान मन्त्री है, छोटे लड्के-लडकियाँ, नौकर-चाकर) 
हळवादे, बेळ, गाय, भैंस, चरवाहे और खेतीसे सम्बन्ध 
रखनेवाले पेशेवर लोहार, कुम्हार, नाई, धोबी आदि 
प्रजा हैं। इस छोटे राष्ट्रको सुचारुरूपसे चलाकर ग्रहस्थं 
बड़ा राष्ट्र चलानेकी शिक्षा पाता रहता है । पर पाश्चात्य 
ढंगकी शिक्षा इस ग्रह-राष्ट्रको भीतर-ही-भीतर तोड़ रही है; 
और तोड़नेवाले हैं शहस्थके लड़के ही ! 

सामाजिक नियमोंको तोड्ने, उनका उपहास करने 
और भरसक उनके विपरीत करनेमें लड़के इतने उच्छुङ्कल 
हो रहे हैं कि अब उसे उनका लड़कपन न कहकर उनकी 
घोर मूखंता ही कहना चाहिये । 

अभी कुछ दिन पहलेकी . बात है, एक नवयुवक, 
जो युनिबर्तिटीसे पढ़कर निकले हैं, अपने सीधे-सादे और 
वत्सल पिताकी शिकायतें सुना रहे थे उनकी मुख्य दलील 
तो यह थी कि क्या पिताने उनसे पूछकर उनको जन्म दिया 
था ! फिर पिताका उनको झासनमें रखनेका क्या अधिकार 
है ! उन्होंने पिताको उक्त दखीछके साथ उपदेश देते हुए 
एक पत्र भी छिखा था जिसमें यह शोक भी था-- 


लालयेत्‌ पञ्च वर्षाणि द्र वर्षाणि ताडयेत्‌ । 
प्रासे तु षोडशे वर्षे पुत्रं मित्रवदाचरेत्‌ ॥ 


मैंने कहा--मित्र' शब्दके स्थानपर “पितृ” शब्द लिख 
दिये होते, तो ज्यादा अच्छा होता । इसपर वे कुढ्कर यह 
कहते हुछ उठ गये कि पिता-पिता सब एक ही साँचेमें ढले 
होते हैं। यह है वर्तमान शिक्षाका एक अजीब-सा परिणाम । 

* चहुँ जुग तीनि काल तिहुँ लोका । भए नाम जपि जीव बिसोका ॥ % 


eee 
om. 


“सिनेमा इस प्रकारकी शिक्षाको और भी अधिक 
प्रोत्साहन दे रहा है । फिल्मोंपर सरकारका कड़ा नियन्त्रण 


नहीं । पेसेके लिये पैसेके बलपर गंदे-से-गंदे फिल्म जनताके 
सामने चले आ रहे हैं और वातावरणको विषाक्त बना रहे 
है । अनुभवहीन कहानी-लेखक प्रायः वैसी ही कहानियाँ 
गढ़ देते हैं, जिनसे समाजका बन्धन हूट जाय और वह 
बिखर जाय । 


ऐसी स्थितिमें हमें क्या करना चाहिये ? हमें शिक्षाके 
सुधारके बारेमे जोरदार लोकमत तैयार करना चाहिये । 
जब तलवारका राज्य नहीं, तपका राज्य नहीं, सिर्फ संख्याका 
राज्य है, तब हमें संख्याको अपने अधिकारमें करना चाहिये । 
जो शिक्षा अमृत-फल देनेवाली हो, विषवत्‌, वारुणीवत्‌ न 
हो, उसीको श्रेय देना चाहिये । संघे शाक्तिः कलौ युगे ।? 


रामचरितमानसमें हमारे अमर कवि गोस्वामी तुलसीदास- 
जीने रामको आगे करके गुरु वशिष्ठजीकी शिक्षा और उसके 
परिणामका जो पवित्र चित्रण किया है, वह यद्यपि तीन सौ 
वर्ष पुराना हो गया है, पर आज भी वह हमारे लिये आदर्श 
और समाजकी जीवनी शक्तिको बढ़ानेवाला है | कुछ 
उदाहरण लीजिये 


राम यद्यपि राजाके पुत्र थे, स्वयं भी राजा थे । उनके 
रामराज्यकी महिमा अबतक लोक-प्रसिद्ध है; पर तुलसीदास- 
जीने उनके बालचरित्रका जो चित्रण किया है; वह एक 
साधारण गृहस्थके बालकोंके लिये भी उपयोगी हो, यह 
च्यानमें रखकर ही किया है । वे लिखते हें-- 


गुरगृह गए पढ्न रघुराई । अळप काळ बिद्या सब आई ॥ 


x > > > 
बिद्या बिनय निपुन गुन तीला । खेरहिं खेळ सकळ नृप लीरा ॥ 
२८ > > x 


बंघु सखा सँग लेहिं बोलाई । बन मृगया नित खेरहिं जाई ॥ 
आजकल भी लड़के यदि विद्या-विनय-निपुण और गुण- 
शीळ दों तो मृगया न सही, क्रिकेट खेले, फुटबाल और 
हाकी खेळेंश समाजकी कोई हानि नहीं हो सकती । 
रामकी दिनचर्या सुनिये-- 
अनुज सल्ला सँग मोजन करही । मातु पिता अग्या अनुसरहीँ ॥. 
जेहि बिधि सुखी होहिं पुर लोगा । करहिं कृपानिधि सोइ संजोगा ॥ 
बेद पुरान सुनहि मन ठाई । आपु कहहिं अनुजन्ह समुझाई ॥ 


प्राकार उठि के रघुनाथा । मातुं पिता गुरु नावहिं माथा ॥ 
आयसु माणि करहिं पुर काजा । देखि चरित हरषइ मन राजा ॥ 


इस तरह राम साधारण बालकोंकी तरह खेलते-कूदते 
भी थे और स्वाध्याय भी जारी रखते थे । माता, पिता 
और गुरुके आज्ञानुगामी रहकर नगरके लोगोंक्रो सुखी करनेके 
प्रसंग भी सोचते और लाते रहते थे । अपने विनय; नम्रता, 
सुशीलता और सहज र्नेहसे राम बालपनहीसे लोकप्रिय 
हो चले थे । 


इसके बाद वे मुनि विश्वामित्रके साथ जनकपुर जाते 
हैं । वहाँ नगर देखने निकलते हैं) तब नगरके बच्चे उनको 
घेर लेते हैं । राम उनमें ऐसा हिलमिल जाते हैं कि बच्चे 
उनको बुळा लेते हें और वे उनके साथ उनके घर भी चले 
जाते हैं-- 


पुर बाक कहि कहि मृदु बचना । सादर प्रभुहि देखावहिं रचना॥ 


>< x > x 
निज निज रुचि सब लेहिं बोलाई । सहित सनेह जाहिं दोउ भाई ॥ 


बच्चोके साथ घूमने-फिरनेमें देरी हो गयी, तब उन्ह 
डर भी लग आया कि कहीं गुरुजी नाराज न हो जायँ। 
उन्होंने मधुर बातें कहकर बच्चाको जबरदस्ती लौटाया । 


कौतुक देखि चरे गुरु पाहीं । जानि बिउबु त्रास मन माहीं ॥ 
कहि बातें मृदु मधुर सुहाई । किए बिदा बालक बरिआई ॥ 


एक प्रसंग और लीजिये-- 


रातमें गुरुजी सोने लगे, तब राम-लक्ष्मण दोनों भाई 
उनके पेर दबाने लगे । उन्हे इस बातका अभिमान नहीं 
था कि वे राजाके लड़के हैं, किसीका पैर क्यो छुयें । 
शिष्यका जो धर्म है; वे निरभिमान होकर उसे ही 
पालते थे । 


मुनिने बार-बार कहा, तब राम सोने गये । लक्ष्मण 
तश्र रामके पैर दबाने लगे । रामने उन्हें फिर-फिर कहा, 
तब वे भी उठे । 


मुनिबर सथन कीन्हि तब जाई । ठगे चरन चापन दोउ भाई ॥ 
> x २८ > 

बार बार मुनि अग्या दीन्ही । रघुबर जाइ सयन तब कीन्ही ॥ 

चापत चरन रुखनु उर ठाएँ | समय सप्रेम परम सचु पाएँ ॥ 

पुनि पुनि प्रभु कह सोवहु ताता । पौढे घरि उर पद जरुजाता ॥ 


* नन्दलाल * 

यह सत्कुलाचरण है । जो सबसे छोटा, वह अपनेसे 
बड़ेके पीछे ही सेवासे निवृत्त होगा । पहले मुनि सोये; फिर 
राम और फिर लक्ष्मण, किंतु जागनेमै यह क्रम बदल 
गया । लक्ष्मण पहले जागे, ताकि अपनेसे बड़ोंकी सेवाके 
लिये वे तैयार मिले । उनके बाद राम जागे और फिर 
मुनि जागे । लक्ष्मणको सोनेका समय कम मिला, पर 
शिष्टाचारके पाळनमें उन्होंने शिथिलता नहीं दिखायी । 

उठे रखनु निसि बिगत सुनि अहनसिला चुनि कान । 

गुर तें पहिलेहिं जगतपति जागे रामु सुजान ॥ 

भाइयोके प्रति रामके हृदयमें केसा प्रेम था, इसकी कुछ 
झलक चित्रकूटमें हमें भरतके शब्दोमे देखनेको मिलती है । 
भरतको स्मरण आ रहा है कि खेळमें हारें या जीते, कभी 
रामको क्रोध नहीं आता था । उनका स्वभाव ही ऐसा था 
क्रि वे अपराधीपर भी क्रोध नहीं करते और भरतको तो 
हारा हुआ खेल भी जिता देते थे । हारनेसे भरतके मनको 
कुछ चोट न छग जाय, यहाँतक ध्यान वे रखते थे । 
में जानड निज नाथ सुमाऊ \ अपराधिहु पर कोह न काऊ ॥ 
मो पर कृपा सनेह बिसेप्री । खेळत खुनिस न कबहुँ देखी ॥ 
सिसुपन तें परिहरेउँ न संगू । कबहुँ न कीन्ह मोर मन भंगु ॥ 
मैं प्रभु गा रीति जिये जोही । हारेहुँ खेर जिताबहिं मोही ॥ 

रामके विनम्र स्वभाव ओर बड़ोंके प्रति आदरभावका 
एक शाब्दिक चित्र हमें उस समय भी देखनेको मिलता है, 
जब राज्याभिषेककी सूचना देनेके लिये गुरु वदिष्ठजी रामके 
भवनमें जाते हैं । उस समय शिष्टाचारके पालनमें रामने 
जराभर भी त्रुटि नहीं होने दी । वर्णन यह है-- 
गुर आग्मनु सुनत रघुनाथा ॥ द्वार आइ पद नायउ- मात्रा ॥ 


सादर अरघ देइ घर आने । सोरह माति पूजि सनमाने ॥ 
गहे चरन सिय सहित बहोरी । बोले रामु कमल कर जोरी ॥ 
सेवक सदन स्वामि आगमनू । मंगळ मूळ अमंगळ दमनू ॥ 
तदपि उचित जनु बोरि सप्रीती ॥ पठइअ काज नाथ असि नीती ॥ 
प्रमुता तजि प्रभु कीन्ह सनेहू | भयउ पुनीत आजु यहु गेहू ॥ 
आयसु होइ सो करों गोसाई । सेवकु लहइ स्वामि सेवकाई ॥ 

गुरुजीकी सिखायी नीतिका प्रयोग रामने उलटे गुरुजी- 
हीपर किया । पर ऐसी मधुर उक्तिक्रे साथ कि गुरुजीको 
अपमान नहीं लगा, बल्कि उसमें उनका अति सम्मान लक्षित 
हुआ । यह उत्तम कोटिके वाचिक शिष्टाचारका एक बहुत ही 
सुन्दर नमूना है । 

पितामें रामकी कैसी भक्ति थी, यह उनके ही शब्दोंमे 
सुनिये । चित्रकूट पहुँचकर भरतने बहुत चाहा कि राम 
वापस चलकर अयोध्याका राज करें । 

इसपर रामने कहा-- 


निज कर खार खेंचि या तनु तें 
जौ पितु पग पानही करां । 
होउ न उरिन पिता दसरथ तें 
कैसे ताके बचन मेरि पतियात्रों ॥ 
इससे अधिक कोई क्या कह सकता है । महाराज 
दशरथके मनमें जो प्रेम पुत्रके लिये था, उससे अधिक 
पिताके वचनका मान पुत्रके मनमै था । आज हमारे युवकों- 
के मनमें भी रामके सब गुण बस जाते तो हम घर-घरमें 
राम पाते, देशमै सच्चा रामराज्य कायम हो जाता और तत्र 
तुळसीदासजीका यह प्रणाम केसा सार्थक होता १-- 
सीयराम मय सब जग जानी \ करडे प्रनाम जोरि जुग पानी ॥ 


—— OOOO 


नन्दलाल 


( रचयिता--श्रीदिवाकर सिंहजी उपनाम बच्चा बाबा ) 
स्वर्णेहार चन्द्रहार मुक्ता-गजमुक्ता-हार, जगमग होते निज ज्योतिके उभारसे । 
पन्ना-पुखराजोंकी कथाएँ कवि कोन कहै, हीरकके हार वह धारे अति प्यारसे ॥ 
लोचनोने भी. हैं पहनाये उसे बार-बार, गूँथ कर हार निज प्रेम-अश्वघारसे । 
किन्तु जब नन्दलाल झूले गल बाँह डाल, हार सब हार जाते एक उस हारसे ॥ 


—— याळ 


९४ ॐ बेद पुरान संत मत ण्ह । सकल सुकृत फल राम सनेह ॥ % 


राष्ट्री आत्मा आज मूच्छित हे 


( लेखक--श्रीरामनाथजी 'सुमन' ) 


में बच्चोंको 'राष्ट्रकी आत्मा” कहता हूँ; क्योकि यही हैं, 
जिनको लेकर राष्ट्र पल्लवित हो सकता है; यही हैं, जिनमें 
अतीत सोया हुआ है, वर्तमान करवटें ले रहा है और भविष्य 
के अदृश्य बीज बोये जा रहे हैं । बालक हमारे राष्ट्रके अतीत, 
बतंमान और भविष्य तौनोंका समाहार है। और वही बालक 
आज मूच्छित है, अचेत है। न उसे पता है, न उसके अभि 
भावक जानते हैं और न राष्ट्रके नेताओंको ज्ञान है कि उसे 
कहाँ जाना है, क्या बनना है, कैसे और क्या ढलना है। 
इसीछिये हलचलों और आन्दोलनोंके इस तूफानमें भी, 
जहाँ वाणी आज सबसे सत्ती हो गयी है, कुछ हो नहीं पाता 
है। राष्ट्रका रथ आगे बढ़ नहीं पा रहा है--क्योंकि राष्ट्रकी 
आत्मा आज सो गयी है; मूर्च्छित है। 

देश स्वतन्त्र हो गया । हमें इसका अभिमान भी है कि 
हजारों वर्षों बाद हमने स्वतन्त्रतासे सिर उठाकर अपना चेहरा 
देखा; पर अपना चेहरा देखकर हमें ग्लानि होती है और 
हृदय एक अननुभूत व्यथासे भर जाता है । क्या इसी रूपकी 
उपलब्धिके लिये गाँधीजीने हमारी सत्प्रवृत्तियोंका युद्धमें 
आवाहन किया था ! क्या है आज हमारे चारों ओर जिसमें 
हम अनुभव करें कि हम भारतीय हैं--हमारे जीवनमें, हमारे 
राष्ट्रके जीवनमें विश्वके लिये एक सन्देश है। विश्वकी विकास- 
क्रियामें हमारा एक नियुक्त कार्य है। अंग्रेज चले गये; पर अंग्रेजी 
न गयी; “अंग्रेजियत” और भी न गयी । हमारे बच्चे हमारे सामने 
“विदेशी? होते जा रहे हैं | उनके चारों ओरका. वातावरण 
विदेशी है, विजातीय है; उनका शिक्षण विजातीय है। 
उनको शासनने विजातीयताकी ओर प्रेरित किया है। जो 
अंग्रेजोके जमानेमें होता था, वही आज है । वही शिक्षण, 
वही जीवनशैली, वही वातावरण । तत्र कैसे ये बच्चे राष्ट्रके 
भविष्यका निर्माण करेंगे ! 

योजनाओंकी बात बहुत सुननेमें आती है। पञ्चवर्षीय, सत 
वर्षीय योजनाएँ बन रही हैं, पर इन्हें बनानेवाले वही हैं 
जिनपर पश्चिमीय सभ्यतासे प्रेरित अर्थविशानका प्रभाव है; 
जिनका शिक्षण और जीवन केम्ब्रिज और आक्सफोडके साँचेः 


में ढळा है । जिनके सामने कोई स्पष्ट चित्र नहीं कि वे अपने; 


बञ्चोको क्या बनाना चाहते हैं! यह तो सभौ कहते हैं कि 


वर्तमान शिक्षा-पद्धति दूषित है; पर यत्न उसौके बिस्तारका हो" 


रहा है | यहाँ-वहाँ पैबन्द लगाने या मुलम्मा कर देनेका 
कभी-कभी यत्न किया जाता है, पर. बह सफल नहीं होता-- 
हो भी नहीं सकता । 

सबसे पहली आवश्यकता इस बातकी है कि हम समझें 
कि भारत क्या है, भारतीय सभ्यता क्या है, भारतीय संस्कृति 
क्या है और कौन-सी आन्तरिक शक्ति और प्रेरणा थी, 
जिससे शताब्दियोंके संघर्ष युक्त लंबे व्यवधानको पारकर भारतीय 
संस्कृति बच रही । तब यह सोचें कि वर्तमान विश्वमे उसे 
आगे बढानेके लिये किन नूतन संस्कारोंकी आवश्यकता 
है और हम उसकी मूल प्रेरणाओंको बदलते हुए एवं तेजीसे 
बदलते हुए विश्वमें केसे सुरक्षित और पवित रख सकते 
हैं । उसी भूमिकापर बच्चाका, नयी पीढ़ीका जीवन गढ्ना 
होगा । स्वतन्त्रता एवं क्रान्ति हमें नवीन जीवन-दृष्टि देती 
है, पर आज हमारी जीवन-ृष्टि वही बनी हुई है जो ब्रिटिश 
झासनमें थी । इसीलिये भूछसे, साक्षरताको विद्याका, शिक्षा- 
का पर्याय मान लिया गया है । वस्तुतः विद्या बह है जो 
प्रेयसे श्रेयकी ओर ले जाती है और शिक्षा इसी शक्तिके 


अर्जनकी साधना है । 


पाश्चाच्य-सभ्यताने हमपर सं ख्या-ब्रलका जादू चला रक्खा 
हे । उन्नतिका अर्थ आँकड़ोंकी भाषामें ही हम समझते हैं । 
“फैक्टरी मेंटिलिटी? हर जगह व्याप्त हो गयी है । कपड़ेकी 
मिलोंकी तरह शिक्षाकी भी फैक्टरियाँ खुल गयी हैं ओर खुल 
रही हैं । और उनकी सफलता एवं महत्ता दिन-दिन वृद्धिमान्‌ 
आँकडेसि कूती जाती है । कितना कपड़ा या लोहा इस वर्ष 
बना, इसी तरह कितने खातक इस वर्ष किस युनिवर्सिटीसे 
निकले, इसीपर सिक्षण-सफलताका अङ्कगणित चलता है । 
गुणप्रधान ( क्राछिटेटिव )की जगह संख्याप्रधान (क्कांटिटेटिव) 
दष्टिकी स्थापनाने भारतीय संस्कृतिकी मूल प्रेरणाओंपर सबसे 
अधिक आघात किया है । 

युनिवर्सिटियाँ ज्ञानके साधनास्थछ नहीं, विक्रयस्थल 
बन गयी हैं | बच्चोंको देखिये--उच्छुङ्कल, अनियन्त्रित; 


“जीवनकी बाह्य सुविधाओं एवं भोगोके प्रति आसक्त, सिनेमा 


ही जिनका तीर्थ है. और सिनेमा-स्टार जिनके आदा हँ, 
अनुशासनविहीन, आत्म-नियन्त्रणसे स्खलित, जीवनसे गेंदकी 


: भाँति खिलवाड़ करनेवाले--क्या ये राष्ट्रका भविष्य बनायेंगे ! 

पर उनका दोष क्या है ! हमने उन्हें ऐसे शिक्षक दिये, 
ऐसा बाताबरण दिया । शानकी साधना ही जिनके लिये सत्र 
कुछ है ऐसे आचायोंकी जगह विद्यादानको एक पेशा और 
“कैरियर? मानकर चलनेवाले शिक्षकोसे हमारी युनिवर्सिटियाँ 
भरी हुई हैं। ब्रह्मबल) तेज, तप एवं शानार्जनका स्थान धन 
की वितृष्णाने ले लिया है । जैसे दुकानोंमें वस्तुओकी विक्री 
होती है, वैसे ही इनके यहाँ बिद्या बिकती है। विद्या एवं 
ज्ञानका मापदण्ड चरित्र एवं जीवन .नहीं, कागर्जोपर छपे 
उपाधिपत्र हैं। कोई युग ऐसा भी था जब स्नातक केवल यह 
कहकर अपना परिचय देता था कि मैं अमुकका शिष्य हूँ । 
अमुकका शिष्य होना ही सबसे बड़ा प्रमाण-पत्र था, क्योंकि 
विद्या पुस्तकोके माध्यमसे नही, आचायके जीवनके माध्यमसे 
प्राप्त होती थी--एक जीवनके सम्पूर्ण संस्कार दूसरे जीवनको 
प्राप्त होते थे गुरु या आचार्य अपना जीवन ही शिष्यको 
देता था । विद्या जीवनमै उतर आती थी, जीवनमै, उसके 
आचरणमें बोलती थी । 
जिज्ञासा मानवकी पहली वृत्ति है । शिशुमें जिशासा 
पहले होती है, वाणी बादमें फूटती है । इसी जिज्ञासाके कारण 
उसका मानसिक विकास होता है, यह जिज्ञासा परिस्थिति 
एबं संस्कारके अनुरूप होती है। ज्यों-ज्यों बच्चेकी दुनिया 
बढ़ती जाती है और उसके संस्कार बनते हैं त्यों-त्यों जिशासाका 
क्षेत्र भी विस्तृत होता जाता है । 
जिज्ञासाके मूलमें तीन तरव होते हैं--१. यह क्या है, 
२. क्यों दै ! और ३. केसे दै ? जिज्ञासा ज्ञानका बीज है । 
इस जिज्ञासा-बृत्तिको विकसित करने और उसमें अच्छे 
संस्कार डालनेमें ही शिक्षाका उपयोग है | इसलिये जो शिक्षा 
मानवमें सद्वृत्तियोंको जागरित नहीं करती; जो उसे प्रेयसे 
श्रेयकी ओर नहीं ले जाती, जो उसके ह्ृदयमें प्रविष्ट होकर 
उसे एक श्रेष्ठ जीवन-स्वम्नसे भर नहीं देती, वह शिक्षा नहीं 
केवळ साक्षरता है और आज ऐसे साक्षर मूढ़ोंकी बढ़ती 
हुई संख्या ही जगतूकी अनेक समस्याओंका कारण है ! 


EGC 


इसलिये शिक्षाकी पहली समस्या दै--भारतीय संस्कृसिके 
मूखाधारको समझकर उसके अनुरूप नबीन जीवन-निर्माणकी 
एक व्यापक योजना बनानेकी । दूसरी समस्या है, 
आचारवान्‌, ब्रह्मनिष्ठ आत्मनिष्ठ, पैसा नहीं, बल्कि शानकी 
सिद्धि ही जिनके जीवनका लक्ष्य है, ऐसे शिक्षकोंकों प्राप्त या 
तेयार करनेकी । तभी हमारे विद्यामन्द्र शक्ति एबं प्रकाश- 
के प्रतीक बन सकते हैं । 


परंतु इतना ही बस नहीं | यह मान लेना कि शिक्षाथौं 
पाठशालामें ही सीखता है, एक बढी भूल है | वह कुट॒म्बमें; 
मार्गमे चलते हुए, अपने साथियोंके सम्पक्रमें, सर्वत्र कुछ-न- 
कुछ सीखता रहता है । वह अपने प्रति माता-पिता, कुठुम्बियों, 
मित्रो, साथियों और परिचितों-अपरिचितांके ब्यबद्दारसे भी 
बहुत कुछ सीखता है । इसलिये आवश्यकता है कि समाजका 
वातावरण आजकी भाँति दूषित न हो । उसका परिष्कार 
किया जाय । अर्थप्रधान जीवनदृ्टिकी जगह धर्मप्रधान या 


कर्तव्यप्रधान जीवनइष्टिकी स्थापना, इसके लिये अत्यन्त 


आवश्यक है । उपयुक्त एवं पवित्र वातावरणके निर्मांणके 
लिये आजकलके चलचित्रोपर कड़ी देखरेखकी आवश्यकता 


है । अश्लीछ चित्रोंका निर्माण एकदम रोक दिया 


जाना चाहिये । 


इस तरहकी अनेक बातें सामने रक्खी जा सकती हैं; परंतु 
मूल बात यही है कि जबतक हमारे शिक्षणका पूरा ढाँचा 
नहीं बदलता और हमारी जीवनदृष्टि भारतीय संस्कृतिके 
अनुरूप नहीं बनती) जबतक हम श्रेयस्करी जीवनहष्टिको नहीं 
अपनाते और जबतक हमारी शिक्षण-शालाएँ साक्षरता एबं 
पुस्तकीय ज्ञानके बिक्री-केन्द्र नहीं बल्कि. जीवनके मम॑में प्रवेश 
करनेवाले स्वम्नों एवं आदर्शो, चरित्र एवं ज्ञानके साधना- 
केन्द्र, तपस्या-भूमि नहीं बनते, तबतक सब निरर्थक है--तब- 
तक राष्ट्रकी आत्मा सोती रहेगी; तबतक लाख स्थूल योजनाएँ 
हमारे जीवनके क्षितिजको प्रकादापूर्ण नहीं कर सकतीं । 

प्रीति राम खाँ नीति पथ चलिय राग रिस जीति। 
तुलसी संतन के मते इहै भगति की रीति॥ 


-णवुलसीदासजी 

% नाम कामतरु काल कराला । खुमिरत समन सकल जग जाला ॥ % 


पिताका पिता बालक 


( लेखक--डा० श्रीवासुदेवशरणजी अग्रवाल एम्‌० ५०, डी० लिट्‌ ० ) 


सृष्टिकी रहस्यभरी महान्‌ प्रक्रियामै बाळक नित्य-नूतनका 
रूप है । नूतन बालकका और पुरातन पिताका रूप है | 
बालक पिताका जनयिता है, वह पिताका पिता है । भविष्यमें 
जो कुछ आनेवाळा है, उसके जन्मका द्वार बालक है | 
बैदिक मनीषियोंका यह साक्षात्‌ दर्शन अत्यन्त प्रिय लगता 
है जो बालकके सम्बन्धमें उनका दृष्टिकोण है-- 

नवो नवो भवति जायमानः। 

अनादि अनन्त मूलतच्व प्रतिक्षण जन्मके द्वारा नवीन 
बन रहा है । यही उसका सनातन झाइवत अमर भाव है । 
बालक उस नवीन जन्मका सबसे सुन्दर और कलात्मक 
रूप है । सुष्टिकी दुर्धषं सनातनी शक्तिका साक्षात्‌ दर्शन 
करना चाहें तो बालरूपमें उसे मूर्तिमन्त देखें। खगंकी 
आर्यज्योतिको अपने इस मर्त्यलोकमै देखना चाहें तो 
बाळकके व्रह्मचय प्रोक्षित निर्विकार मुखपर उसे देख सकते 
हैं । ईश्वरकी देवीसम्पत्ति या स्थितप्रज्ञकी ब्राह्मी स्थितिका 
साक्षात्‌ परिचय करना चाहें तो अपने चारों ओर किलकारी 
मारते हुए बाल-नारायणका दर्शन करें । 

प्रकृति अपना जीर्णभाव पीछे छोड़कर बालकके रूपमे 
पुनः नवीन होती है । कालके जरा-जीर्ण जड बोझेसे मुक्ति 
पानेका अत्यन्त रहस्यमय प्रयोग बालकका प्रादुर्भाव है। 
बाल-तृण) बाल-पादप, बाल-लता) बाल-पुष्प, बाल-मुग; बाल- 
सहकार; बाल-कुन्दः बाल-कदली, बाल-मृणाल, बाल-चन्द्रमा, 
बाल-रवि? बालक- ये सब प्रकृतिकी बाललीलाके अमर केतु 
हैं । इनके प्रतीकपर देवोंकी सनातन ब्राह्मी लिपिके अङ्क लिखे 
हैं, जिनमें नित-नूतनका अमृत-झरना झर रहा है और 
सृष्टिकि अखण्ड जीवन-प्रवाहको देश और कालमें सर्वत्र- 
सर्वदा आगे बढ़ा रहा है । इस भागवती बाललीलामें कितना 
आनन्द है; यह बालचर्या कितनी आवश्यक है, यह बाल- 
भाव नारायणीय-धर्मका कितना मनोहर रूप है! सृष्टिकी 
निरुपम सत्ता, चैतन्य ओर आनन्दका एकत्र निवास 
मूर्तिमन्त बालक दै, जिसके प्रादुर्भावकी सामाजिक प्रयोगशाला 
गृहस्थ है । इसीलिये भगवान्‌ वेदव्यासने कहा कि सब 
आश्रर्मोमै अधिक चमकीला और सशक्त संकल्प या कमका 
निर्णय जिस आश्रममें दै, वह ग्रहस्थ है; वह अत्यन्त 
पावन है-- 


सर्वा श्रमपदे$प्याहुर्गाहंस्थ्यं 
पावनं पुरुषव्याघ्र यद्ध 


दीसनिणेयम्‌ । 
पर्युंपासते ॥ 
( शान्ति० ६६ । ३५ ) 
गृहस्थकी पावनभूमि और पावन-आकाश माता-पिता 
हैं । माता-पिताका युग्म सृष्टिकी आवश्यकता है । थलचर, 
जलचर) नभचर सबमें पार्वती-परमेश्वररूप पितरोंके प्रतीक 
भाता-पिता बालकको जन्म दे रहे हैं। उनके सत्य-शिव- 
सुन्दर प्रयत्नसे स्वर्गकी आर्यज्योति मानवके लिये भूतळपर 
आ रही है-- 
विदत्‌ स्वर्मनवे ज्योतिरायेम्‌ । 


( ऋ० १०।४३।४) 


वही पावन ज्योति बालक है | मानवको त्रालकमें अपने 
ही सनातन रूपका नूतन दर्शन मिल रहा है । 

बालकका मन विश्वात्माके साथ मिला है । बालककी 
भाषा विश्वमाघा है । भाषाओंके भेद, मानवोंको पृथक्‌ 
करनेवाली सीमाएँ बालकके विश्वचेतन्यका स्पर्श नहीं करतीं । 
बालक विश्वकी एकताका बलवान्‌ प्रमाण है । वह सदासे 
हमारे मध्यमें है और सदा रहेगा । उसकी सत्ता हमारे 
भेदग्रस्त मनको स्वास्थ्य देनेके लिये आवश्यक है । 

बाळक प्रजापतिका विश्वतोमुखी रूप है । जीणं बृद्ध) 
तरुण स्त्री-पुरुष; कुमार-कुमारी और विश्वतोमुखी बाल--ये 
प्रजापतिकी चार अवस्थाएँ हैं-- 
स्वं खी स्वं पुमान्‌ स्वं कुमार उत वा कुमारी 
स्वं जीर्णो दण्डेन वञ्चसि स्वं जातो भवसि विश्वतोसुखः । 

बालरूपमें जन्म लेता हुआ प्राणका नवीन अङ्कुर 
सचमुच विश्वमुखी है । उसके विकासके सहल्लों द्वार खुले 
हैं । उसके मुख अर्थात्‌ प्राण और रसम्रहणके तन्तु एवं 
विकासके पथ--सब ओर फैले हुए हैं । 

नये शब्दोमे कहें तो बालकके भीतर अनन्त 
सम्मावनाओंके बीज हैं; विश्वमै ऐसा कुछ नहीं जो बीजरूपमें 
बाळकके भीतर न हो) समत्र पाकर वे ही बीज विकसित और 
संवर्धित होते हैं | बालकके मुखमै पड़नेवाल। चुग्गा विश्वकी 
हवि है । अतएव विश्व-सम्प्राप्तिक लिये बालककी उपासना 
करनी आवश्यक है । मानवजाति अपने ब्राळकोंकी रक्षाके 


# भगवत्पेमके साधक और बाधक % 


>) 


a 


द्वारा विश्वकी प्राप्तिका विधान रचती है । मानवकी अखण्ड 
परम्परामें एक-एक पीढी एक कड़ी दै । मानवका समस्त 
ज्ञान-विज्ञान और कर्म प्रत्येक पीढीको पुनः धारण करना 
होता है । पूर्वजोंने जो किया ओर जो जाना, उसे बालकके 
कमं और ज्ञानमें नवीन अवतार लेना पड़ेगा | इस प्रकार 
्रयत्नसे जो नयी पीढ़ी तयार होती है, बह उस श्रङ्खलामै एक 
कड़ी है जो मानतर-जातिक्ा गौरवमय अतीत और आशामय 
भविष्य है । 
बालकको शक्तियाँ अकुण्ठित हैं । उसके ज्ञान और 
कमंकी इयत्ता नहीं । जो पूर्वजोंने नहीं किया, उसे आनेवाले 
पुत्र करेंगे, यही मानवकी सत्यात्मक शुद्ध निष्ठा होनी 
चाहिये 
राज्ञारू षीणां 
कृतानि 


चरितानि तानि 

पुतरैरकृतानि पूर्वैः । 

( अश्वघोष, बुद्धचरित १ । ४६ ) 

“राजाओं तथा ऋषियोंके पुत्रोने वेवे कर्म किये हैं, 
जिन्हें उनके पूर्वजोंने नहीं किया ।? 

जो पूवजोंने किया उतका उत्तरदायित्व वर्तमान पीढ़ी 
धारण करती है और उससे भी आगे बढ़ जानेका उसका 
जन्मय़ास कर्तव्य है । बड़े-वड़ेरे जो कर गये, बह उनके 
ही पुत्रोसे न होगा--इस प्रकर झंखनेवालोंके लिये शोक 
है । अपने-आपमें ही विश्वास खो देनेसे क्या लाभ ! अश्व- 
घोपने महायान-युगके आशावादी दृष्टिकोणका सूत्र उदात्त 
शाब्दोंमे रक्खा दै-- 

“कृतानि पुत्रैः अकृतानि पूर्वे: 

जो पिता-पितामहने अधूरा छोड़ा, उसे पुत्र पूरा 

करेंगे | महाकाळके साथ मिछकर जीवित रहनेका दृष्टिकोण 


यही है । कालका जो जी भाग है, जो जराग्रमत है, जो 


पुरातन है, वह हो बीता, वह मृत हो गया, उसे आगे 
आनेवाछे पुत्र ही नया जीवन प्रदान करेंगे। यह सोचना 
कि पहली पीढ़ियाँ अपने साथ बुद्धिका सारा चमत्कार 
बढोरकर ले गयीं ओर अब बुद्धिका दिवाला ही शेष बचा 
है, आचार्य सिद्धसेन दिवाकरके शब्दोमें आत्मघात है--- 
अबन्ध्यवाक्या गुरवो$हमल्पधी- 
रिति ब्य्रवखन्‌ स्ववधाय धावति । 
( पूर्व-नूतन द्वार्त्रिशिका इलोक ६ ) 
संसारके अपार विस्तारमें बालक प्राणका व्यक्त केन्द्र 
है। पुराणेकी अत्यन्त मनोहर कल्पनाक्रे अनुसार प्रलय- 
समुद्रमें विश्वरूपी वट-वृक्षके तैरते हुए एक पर्णपर नारायण 
बालरूपमें प्रकट होते हैं । वैज्ञानिककी भाषामै अजन्तुक 
युगके प्रलयात्मक विस्तारमें अव्यक्त-अचिन्त्य-तत्त्व चेतन्यके 
प्रथम बिन्ढुके रूपमें व्यक्त होता है। वही विश्वका आरम्मिक 
बालक दै, जितकी चर्या या लीलासे मूर्त जीवन अस्तित्वमें 
आता है । क्षीरसागरके वदपत्र-नारायणक्री परिभाषा 
भारतीय दर्शन और पुराणकी नितान्त सुन्दर कल्पना है । 
बालक अमृतका सेतु और अजर प्राणका केतु है । 
वाळकके मनमै मृत्युकी कस्पना नहीं होती । बालकके 
चेतन्यमे मृत्युका अनुभव नहीं होता । प्राण और जीवनकी 
ओजायमान ऊर्जस्वी धारा बालकमें बहती है । बालकका 
मन अमृतका ऐसा उत्स है, जो कभी विषाक्त या विकृत 
नहीं होता । यद्दी सृष्टिकी बड़ी आशा है । प्रत्येक शतीमें 
मानव-जाति पुनः बाल) पुनः युवा और पुनः वृद्ध बनती 
है । कालके जराजीर्ण अंशसे मुक्त होनेके लिये वह पुनः- 
पुनः बाल्मावमें आती रहेगी, यद्दी जीवनका स्वर्णविधान 
है। व्यक्ति और राष्ट्रके चाहिये कि अपने ही कल्याणके 
लिये उमँगकर वाळभावकी उपासना करें । 


— (2-5 


वद्मेमके ञ्‌ 
भगवत्मेमके साधक ओर बाधक 
सूधे मन सूधे बच्न सूधी सब करतूति । तुलसी सूधी सकल विधि रघुबर प्रेम प्रसूति ॥ 
वेष बिसद्‌ बोलनि म बुर मन कडु करम मलीन । तुलसी राम न पाइऐ भएँ विषय जल मीन ॥ 


( दोहावली १५२-१५३ ) 


“जिसका मन सरळ है, वाणी सरळ है और समस्त क्रियाएँ सरल हैं, उसके लिये भगवान्‌ श्रीरघुनाथजीके 


प्रेमको उःपन्न कानेत्राली समी वित्रियाँ सरल हैं । अर्थात्‌ निष्कपट दम्भरहित मन, बागी और कर्मसे भगवान्‌का 
प्रेम अत्यन्त स!लतासे प्राप्त हो सकता है । तुळसेदासजी कहते हैं कि ऊपरका बेप साधुओंका-सा हो और बोली 
भी मीठी हो, परंतु मन कठोर हो और कर्म भी मलिन हो--इस प्रकार त्रिपयरूपी जलकी मछलो बने रहनेसे 
श्रीरामजीकी प्राप्ति नहीं होती । ( श्रीरामजो तो सरळ मनवालेको ही मिळते हैं ) |! 


९८ 


# शभे नाम कलि अभिमत दाता । हित परलोक लोक पितु माता ॥ % 


सांस्कृतिक शिक्षणकी वर्तमान कठिनाइयाँ 


( देशके विचारशील विद्वानोके सामने विचारणीय विषय ) 


महापुरुषाने बहुत पहले ही पाश्चात्य शिक्षा-प्रणालीके 
दोषोंको पहचान लिया था। इस प्रणालीके प्रारम्मसे ही 
भारतमें इसका विरोध करनेवाला एक प्रबळ समुदाय रहा 
है; किंतु शासकवर्गका आश्रय पाकर यह प्रणाली विस्तृत 
ही होती गयी । विदेशी शासकोंने भारतकी संस्कृतिको 
विकृत एवं च्युत करनेके जित कूट उद्देश्यसे इसका विस्तार 
किया था, वह उद्देश्य बहुत कुछ सफल हुआ । देशकी 
शिक्षा-संस्थाएं ऐसे विद्वान्‌ बनाने लगीं और बनाती जा 
रही हैं, जो बुद्धि और विचारसे सवथा पाश्चात्त्य हैं | उनका 
शरीर और कभी-कभी बाहरी वेशमात्र भारतीय रह जाता है। 


इस दुरवस्थासे केसे छूटा जाय; देशके बालकोंको 
विदेशी संस्कृतिके प्रभावमें बाल्यकालसे ही दीक्षित होनेसे 
केसे बचाया जाय १ अनेक महापुरुषोंके मनको इस प्रश्नने 
चञ्चल किया । सामान्यतः तो बहुत बड़े समाजके मनमें 
यह प्रश्न सदासे उठता रहा है ओर इसे सुलझानेके 
प्रय्न भी कम नहीं हुए हैं । देशमै जो गुरुकुल, ऋषिकुल 
आदि धार्मिक शिक्षण-संस्थाएँ हैं, वे इसी प्रश्नको सुलझानेके 
उद्योगमें की गयी हैं; किंतु अनेक कारणंसे ये उद्योग 
अबतक सफल नहीं हो सके | इन संस्थाओंको भी घूम- 
फिरकर उसी पाश्चात्त्य प्रणालीके विश्वविद्यालयोंका पाठ्यक्रम 
अपनाना पड़ता है । वही परीक्षा और वही अध्ययन । 
कुछ सन्ध्या, पाठ; हवनादि विशेष जीवनक्रम और कुछ 
धार्मिक ग्रन्थोंका अतिरिक्त अध्ययन रखकर संतोष करना 
पड़ता है । वेसे इन संस्थाओके संचालक भी जानते हैं कि 
उनके ख्नातकोंमेंसे कितने प्रतिशतके जीवनमें यह प्रतिबन्ध 
द्वारा दी गयी विशेषता टिक पाती है । 

सांस्कृतिक शिक्षणकी समस्या केसे सुलझे, यह विचार तो 
शिक्षाशास्रके मर्मज्ञ ही कर सकते हैं । शिक्षणकी जो कठिनाइयाँ 
हैं, जिनके कारण सांस्कृतिक शिक्षणके लिये अपना पूरा 
जीवन दे देनेवाले महापुरुषोंके उद्योग भी सफल नहीं हो 
पा रहे हैं, उन कठिनाइयॉको ही हम यहाँ देख लेना 
चाहते हैं । 

१-जब एक परिस्थितिमे होनेवाला कार्य किसी दूसरी 
परिस्थितिमें किया जाता है, तब यह ज्यो-का-स्यो नहीं हो 


पाता । उसमें नयी परिस्थितिके अनुकूल परिवर्तन यदि 
सोच-समझकर न कर दिये जायें तो उसमें जो अनिवार्य 
परिवर्तन अपने-आप होंगे, सम्भव है कि वे उसे विकृत कर 
डालें । भारतीय शिक्षणकी प्राचीन प्रणाली जिस वातावरणमें 
चलती थी, वह बहुत ही सार्विक वातावरण था । बाळकों- 
का घर, उनके माता-पिता उनका समाज सभी उसके 
अनुकूल थे । शिक्षा-आश्रमोंके लिये समाजमें सम्मान था । 
उन्मुक्त वन थे और आर्थिक जीवन तथा उच्छुल्खल भोगका 
कहीं नाम नहीं था । उन शिक्षा-आश्रमोंकी शिक्षा ही 
जीवनमें काम आती थी । आज सर्वथा भिन्न परिस्थिति ` 
है। समाज अर्थ एवं भोग-प्रधान हो गया है । आश्रमोंके 
लिये ही अर्थका मुँह देखना अनिवार्य हो चुका है । घरमें 
और बाहर सर्वत्र बालकको भोगकी प्रेरणा मिळती है और 
उसे अपना पूरा जीतन जिस आर्थिक संघर्षमें व्यतीत 
करना है, उसमें आश्रमोंकी शिक्षा पर्याप्त सहयोग नहीं देती । 

आश्रमोंकी ऐसी कोई रूपरेखा हे.नी चाहिये जो 
आर्थिकताके इस संघर्षमें छात्रको प्रोत्साहित तो न करे 
सम्मिलित होनेके लिये; किंतु जीवन-निर्वाहके विषयमै उसे 
पड्ठु तथा कंगाल भी न बना दे । उसमें क्षमता हो 
उपाजनकी और साथ ही संग्रहकी अग्रवृत्ति भी बनी रहे । 
आर्थिक परिस्थितिसे सामञ्जस्य किये बिना आज कोई दिक्षा 
सफल नहीं हो सकती । 

२-रिद्युमें माता-पिताके रज-बीर्यसे पर्याप्त संस्कार 
आते हैं । बालक माताकी गोदमै और शेशवके साथमै 
जितना जो कुछ सीखता है) उसका प्रभाव उसके पूरे 
जीवनपर पड़ता है । उसके जीवनकी नींव पड़ चुकी होती 
है, जब वह पाठशालामें जाने येग्य होता है । जव 
संतानोत्पादनके निमित्त बड़े पवित्र एवं निर्विकारभावसे 
पुरुष पत्नीके पास जाता था; उस समयकी बात तो आज करने 
ही योग्य नहीं है । अब तो वह एक भव्य खप्न बन गया 
है। अत्र अच्छे धार्मिक एवं संयमी कडे जानेवाले परिवारोंमें 
भी शिशुको माता-पिता, परिवारके लोग, सेवक आदिसे जो 
प्रेरणा, जो सद्ध मिलता हे, वह बहुधा उसके जीवनको 
असंयमकी ओर ही ले जानेवाला होता दै । इसके साथ ही 


* सांस्कृतिक शिक्षणकी वर्तमान कठिनाइयाँ # 

शिश्ञका लालन-पालन अत्यन्त कृत्रिम वातावरणमें भोग- 
प्रधान क: सामग्रीसे होता हे । ऐसे बालक प्राचीन शिक्षा- 
आश्रमोका संयम, त्याग) तितिक्षापूर्ण जीवन व्यतीत कर टेंगे, 
ऐसी आशा दुराशा ही है । यदि ऋषिकुलके नियमोंते 
विवश हेकर, गुरुजनोंके भयसे बालकोंको विवशतापूर्वक 
त्याग-तितिक्षाका जीवन व्यतीत करना पड़ता है तो उनके 
चित्तपर उसका विरोधी प्रभाव पडता है । उनका मन 
बराबर असंयमके लिये उत्सुक रहता है और निवमोके प्रति 
विद्रोही बन जाता है । वे छिपे-चोरी नियमोंको भङ्ग करते 
रहते हैं ओर अवसर मिलनेपर भोगकी ओर इतने वेगसे 
हूते हैं कि आश्रय होता है। जेळते छूटा बंदी मिठाइयों- 
की ओर जैसे टूटता है, वेसी ही प्रवृत्ति उनकी होती है । 

संयम कुछ नियन्त्रणकी अयेक्षा तो करता है; किंतु 
विवशतासे उसका पाळन लाभकारी कदाचित्‌ ही होता है। 
संयम, सदाचार) त्यागके प्रति बालक सहज श्रद्धा हो, 
उसकी इधर सहज रुचि हो, तभी नित्रन्त्रण ठीक फळ दे 
सकते हैं । थदि शिक्षाक्रे प्रारम्मसे, अत्यल्प वयसे बालकोंको 
आश्रमोंमें लेनेका आग्रह छोड़ दिया जाय और उनको 
पारम्मिक पाठयालाओंसे छॉटकर लिया जाय तो कदाचित्‌ 
कुछ सफलता हो । यह कार्य बहुत कठिन हे और सम्भव 
है कि व्यावहारिक न मी सिद्ध हो; किंतु यह तो सत्य है ही 
कि प्रारम्भिक पाठशालाओंमे दो तीन वर्षमिं यह निश्चित हो 
जाता है कि किस बालककी प्रवृत्ति केसी है । प्रायः 
पाठालाओंमें एक-दो बालक सहज संयमी) सुशील पाये 
जाते हें । ऐसे चुने हुए थोड़े-से भी बालकोंको कोई आश्रम 
सांस्कृतिक दिक्षा दे सके तो उससे बहुत अधिक सफलता 
सम्भव है । 

३-छात्रों-बरह्यचारियोंके विपयमें जो कठिनाई है, 
अध्यापकोंके विपयमें भी छगमग वेसी ही कठिनाई है; 
क्योंकि अध्यापक थोड़े आवश्यक होते दे; इससे वे सदाचारी, 
नियमनिठ्ठ) सुशील ओर विद्वान्‌ प्रायः मिल जाते हैं। यदि 
संरक्षक सतक हों तो शिक्षकोंके सम्बत्धरमे यद कठिनाई 
नहीं होती । यहाँ दूसरे प्रकारकी कठिनाई दोती है । शिक्षक 
या तो संस्कृतके पुराने ढंगके विद्वान्‌ होते हैं या आधुनिक शिक्षासे 
शिक्षित और वे वाल्कोंकों अपने टी दरेंपर चलाना चाहते 
हैं। आधुनिक शिक्षासे दिक्षित विद्वान्‌ प्राचीनताका आदर 
चाद जितना करें, शिक्षाके जो संस्कार उनपर पड़े छे बे 
कदा जायँ ! भारतके बहुत बड़े लोकसम्मान्य विद्वान्‌ ऐसे 

हैं कि उनकी प्राचीनतामें--कहना चाहिये कि मारतीयतार्मे 
पूरी आस्था हे और इस आस्थाके फलस्वरूप वे प्राचीन 
परम्पराओं तथा शास्त्रोंकी . वेज्ञानिक व्याख्या करते हैं । 
पाश्चात्य श्रेष्ठ मान्यताएँ शास्त्रांमे हैं, यह सिद्ध करना चाहते 
हैं । उनका भाव सच्चा होता है, यह असन्दिग्ध है; पर 
उनके प्रयत्नसे भी भ्रान्ति ही बढ़ती है। उनकी शिक्षाने उनको 
पाश्चाच्य धारणको श्रेउ़ मानना सिखाया है । वे नहीं समझते 
कि हमारी संस्कृति इन भ्रान्त घारणाओंकी पोपिका नहीँ 
है। इसके अतिरिक्त शिक्षणका जो क्रम ऐसे लोगोंने सीखा 
है, जो. शिक्षा उन्हें मिली है, उसको छोड़कर चलनेका 
उनके पास कोई मार्ग नहीं है । दूसरी ओर संस्कृतके 
विद्वान्‌ वर्तमान युगके प्रभावको समझते ही नहीं | वे ऐसी 
दिक्षा तो देते हैं जो भ्रान्तिहीन है, पर वह ऐसी सबल नहीं 
होती कि वर्तमान युगके प्रभावमें टिक सके | उस शिक्षाकी 
प्रणाली पुष्ट नहीं है । फलतः उनकी दिक्षासे शिक्षित 
बालक जव वर्तमान समाजके समुद्रमें पड़ता है, उसे पश्चिमके 
तक अस्तव्यस्त कर देते हैं । बहुधा वह अपनी पूरी शिक्षाको 
ही भ्रमपूर्ण मानने लगता है । 

जिनकी शास्त्रांमे श्रद्धा हो, प्राचीन परम्पराओंमें 
आखा हो ओर साथ ही जिन्होंने पहले अपने धमंग्रन्थोका, 
अपनी भाषाका अध्ययन किया हो और तब पीछे 
आलोचनात्मकमावसे पाश्चात्य मान्यंताओका भी जिन्होंने 
अध्ययन कर लिया हो, पश्चिमके वेशानिक कहे -जानेवाले 
प्रयोगोसे जो अनभिज्ञ न हाँ, ऐसे ही शिक्षक वर्तमान समयमै 
ठीक सांस्कृतिक शिक्षा दे सकते हैं । ऐसे शिक्षक कठिनाईसे 
मिलेंगे, यह तो सच्ची बात है ही । 

४-पाख्रन्थोकी कठिनाई भी कोई छोटी समस्या नहीँ 
है। आजकी पाख्य-पुस्तकोंसे तो “धम ओर “ईश्वर” सर्वथा 
बहिष्कृत कर दिये गये हैं । दिको धा? पढानेके लिये 
“गणेशजी'का चित्र दिखलाना तो दूरकी वात) उमे गहना 
भी नहीं दिखाया जाता । उसे दिखाया जाता है “गधा |? 
इतिदासका प्रारम्भ होते ही उसे पहला पाठ मिलता है-- 
“आर्य भारतमें मंगोलियासे आये ।? जेते-जेते अध्ययनकी 
कक्षाएँ बढ़ती जाती हैं, ये झूठे सिद्धान्त भी बढ़ते जाते हैं । 
शिक्षा अन्धकारसे प्रकादाकी ओर ले जानेके बदले' प्रकादासे 
अन्धकारकी ओर ले जाती है । मैंने चित्रकला, मूर्तिकला, 
थूगर्भ-शास्रकी थोड़ी पुस्तकोंको यदा-कदा देखा दै; जो 
प्राचीनतामें पूरी आस्था रखते हैं) वे सम्मान्य विद्वान्‌ भी 

* नहि कलि करम न भगति बिबेकू । राम नाम अवलंबन एकू ॥ % 


इन विषयोंमें जब ग्रन्थ लिखने लगते हैं, तब वही डार्विनका 
“विकासवाद? उनका लभ्य बन जाता है । मनुष्य पहले 
असभ्य था, धीरे-धीरे उसने सभी क्षेत्रोमि विकास किया । 
यह श्रान्त सिद्धान्त ही सभी दिशाओमै एक ओरसे 
प्रतिपादित हुआ दिखायी पड़ता है । शब्दका अर्थ वृद्ध 
परम्परासे ही प्राप्त होता है, यह व्याकरण-शास्रका मान्य 
सिद्धान्त है; किंतु भाषाशास्त्रपर संस्कृतके प्रतिष्ठित विद्वानाने 
जिन्हें अपनी संस्कृतिका पूरा गर्व है, जत्र ग्रन्थ लिखे तो 
उसमें भी भाषाके विकासका ही प्रतिपादन हुआ । इसी 
प्रकार मनोविज्ञान-सम्बन्धी सभी प्रतिपादन फ्रायडके 
मनोविज्ञानको लेकर किये जाते हैं, भले मुखसे डार्विन और 
फ्रायडको वे ही विद्वान्‌ भ्रान्त कहते हाँ । 

सम्पूर्ण ज्ञान सम्पकरूपसे भगवानसे सृष्टिके आदिमें 
महर्षियोंको प्राप्त हुआ । ऋषियोंका ज्ञान भ्रान्तिहीन एवं 
पूर्ण था; क्योंकि प्रकृति अधोगामिनी है और बुद्धिका 
` स्वभाव विस्मरण है, अतः वह प्रारम्भिक निर्मल ज्ञान मनुष्यके 
प्रमाद एवं परिस्थितिसे बराबर विकृत एवं विस्मृत होता 
गया । यद भारतीय मान्यता है और सत्य है; लेकिन 
इस मान्यताके आधारपर इतिहास, भूगोल) गणित, 
पुरातत्व, शान्दशासत्र आदि किसी विपयका अध्ययन 
करनेके लिये दो-चार ग्रन्थ मी उपलब्ध नहीं हैं । जहाँ 
विकास दीखता है, वहाँ क्यों ऐसा दीखता है ! वहाँ ज्ञानकी 
रम्परा कबर लुप्त हुई ? यद्‌ विकास कडी जानेवाली 
परम्परा किधरसे आ रही है १ आदि बातोंका अन्वेषण भला 
करे कोन १ इसी प्रकार हमारी शास्त्रीय मान्यता है कि मन 
मूलतः सात्त्विक दै । दया, क्षमा, उदारता, सत्य आदि 
ही मनके सहज धर्म हैं; लेकिन आजका मनोविज्ञान 
ठीक उल्टी बात पढ़ाता है । उच्च शिक्षाके लिये जेसे 
ग्रन्थ होते हैं, उच्च शिक्षाका जो क्रम होता हे, उसका प्रभाव 
शिशुकश्चातक पड़े बिना रह नदो सकता । एक तो उच्च 
शिक्षाका जो आदर्श हो, प्रारम्भे सिक्षाक्रमको उसी ओर 
चलाना पड़ता है । बालकको छोटी कक्षसे ही उप आदर्शसे 
धीरे-धीरे परिचित कराया जाता है । दूसरे उच्च शिक्षा शिक्षकों- 
को प्रभावित करती है और उप्रा प्रभाव बालकोंके शिक्षणयर 
व्यावहारिक एवं मनोवैज्ञानिक दोनों प्रकारसे पड़ता है 

जहाँतक पाठ्यक्रम एवं ग्रन्थोंका प्रश्‍न है, कुएँमें ही 
भाँग पड़ गयी दै । शिशुकक्षासे लेकर शिक्षणको समी 


-समथ एवं महिमान्वित भी बनवे। यह 


दिशाओंमें पूरे-के-पूरे पाठ्यक्रमको आमूल परिवर्तित करने 
'जैसा भारी काम है और यह ऐसा काम नहीं है कि इसे 
कुछ दिनोंको टालकर सांस्कृतिक शिक्षाकी गाड़ी आगे 
चलायी जा सके । वर्तमान परीक्षाओंमें आश्रमोके छात्रोको 
बैठाना आज जीवनके आर्थिक दृष्टिकोणसे आवश्यक भले 
जान पडे, पर इससे शिक्षणका उद्देश्य व्यर्थ हो जाता है, 
यह क्या स्पष्ट नहीं है ? 

.५-इन सत्र समस्याओंके साथ लगी समस्या है--सड्ढका 
प्रभाव । आज ऐसे तपोवन तो हैं नहीं कि वहाँ भोगप्रधान 
समाजकी वायु प्रवेश न कर सके । बालक्र अन्ततः बालक 
ही होता दै । चाट और मिठाइयोंकी दुकानें, सिनेमाओंके 
गली-गली चिपके विज्ञापन ओर आजकी पत्र-पत्रिकाएँ-- 
बालक इसी समाजसे आता है । माता-पिताके संस्कार एवं 

शवका सङ्ग उसका जेता होता दे, सभी जानते हें । अब 
इन वस्तुओंसे हम उसे बलपूर्वक दूर तो रख सकते हैं; किंतु 
उपके मनमें जो लालप्ता जातो है और उसे दबानेका जो 
मनोवैज्ञानिक प्रभाव जीवन एवं आचरणपर पड़ता है 
उससे कैसे बचा जाय ? बालकमें प्रतिक्रिया न जागे, 
इसकी रोक-थाम क्या है ? सांस्कृतिक शिक्षण पाश्चाच्य 
प्रणालीका केवल बोद्धिक ज्ञान तो है नहीं, वह है आचरणका 
निर्माण, अतः आचार छोड़कर वह पूरा केसे होगा ! 

छात्रात्रासोका रहन-सहन और वातावरण भी कम दुषित 
नहीं है । जहाँ संयमकी प्रधानता होनी चाहिये, वहाँ 
छात्रात्रासोमे सब प्रकारके अतंप्रमका हो बोलबाला रहता है। 

परीक्षाओंकी वर्तमान परिपाटी तो दूषित है ही, 
परीक्षाओंमें ब्रेठनेके छोभसे सांस्कृतिक शिक्षण-पंस्थाओके 
बालकोंकी शिक्षा भी अपने-आप परीक्षाके अनुकूल पाश्चात्य 
प्रणालीकी हो जाती है ओर उसमें जो साहित्य प्राप्त होता 
है, उसका सङ्ग कम हानिकर नहीं होता । अनेक अपवाद 
परीक्षाके लोभसे स्वीकार करने पडते हैं । 

बालकोको अनी गौरवमय संस्कृतिके अनुरूप उचित 
शिक्षणके द्वारा ही बनाया जा सकता है । वर्तमान समयमै, 
समाजकी वर्तमान परिस्थितिमे, विश्रक़े संघर्षमय वर्तमान 
बातातरणमें, शिक्षणकी ऐसी क्या रूपरेखा हो, जो भारतके 
सांस्कृतिक गौरत्रको उज्ज्वल करे और राष्ट्रको विश्वमै सबल, 


शक वितच्रारशाल 


द्वानोके लिये विचारणीय विषय है । सु? 

बालकोंका प्रश्न 


( लेखक--माननीय श्रीयादवजी के० मोदी, शिक्षामन्त्री, सौराष्ट्र-सरकार ) 


बालकके सम्बन्धमें में आज एक ही विचार रखना 
चाहता हूँ और वह यह है कि माता-पिता या अभिभावकों 
तथा शिक्षकांको यह ख्याल छोड़ देना चाहिये कि उन्हे 
बालकोंको कुछ सिखाना है । बालकमें अमुक शक्ति भरी 
हुई ही है । शक्तिको साथ लेकर ही बालक जन्म लेता है। 
उस शक्तिका पूर्णरूपसे तथा उचित रीतिसे बिकास हो सके; 
इसीके लिये उसके अनुकूल वातावरण निर्माण कर देना 
हमारा कतंव्य है । 

वटके एक बीजके अंदर वटका महान्‌ वृक्ष समाया 
है । उसको आवश्यकता है केवल मिट्टी, जल, खाद, हवा; 
प्रकाश और सँमाल आदि बाह्य बातावरणकी । अनुकूल 
परिस्थितिमै एक बीज महान्‌ वृक्ष बन जाता है और 
प्रतिकूल परिस्थितिमें उस बीजका विकास कुण्ठित हों जाता 
है या उसका विकास हेता ही नहीं। ऐसी ही स्थिति 
बालककी दै | बालकको यदि अनुकूल बातावरण प्राप्त हो, 
तो “स्वातन्त्य और स्वयंस्फूर्ति'के सिद्धान्तानुसार बाल्कका 
उचित विकास होता है और उसी ब्रालकको यदि विषम 
( प्रतिकूल ) वातावरणमें रहना पड़े तों उसका विकास रुक 
जाता है अथवा कुण्ठित विकास होता है या विकृत 
मानस उत्पन्न होता है । 


पूबेजन्मका सिद्धान्त या कर्मका नियम किसीको मान्य 
हो या अमान्य, परंतु शिक्षाकी दृष्टिसे उपयुक्त अनुकूल 
वातावरणका सिद्धान्त समस्त बाल-प्रेमिय्रोको मान्य होना 
चाहिये और भविष्यके नागरिकोंके विकासमें आरम्मसे ही 
रस लेना चाहिये । 

बालक देशकी दौलत है, परंतु उतत दोलतको सुरक्षित 
रखनेकी सँमाळ कितने माता-पिता रखते हैं १ कितने 
बालकोंकों उनके विकासके अनुरूप हमारे देशमै खुराक 
मिलती है ! निवासस्थान मिलता दै ! झुद्ध हवा मिलती है १ 
कपडे मिलते हैं! और बाहर घूमने-फिरने या खेलनेको 
मिलता है ! 

अपने देशकी गरीबीको लक्ष्यमें रखते हुए और अपने 
राज्यकी आर्थिक परिस्थितिको ध्यानमें रखते हुए अभिमावकों 
और कार्य-कर्ताओंको चाहिये कि वे इस प्रश्नको मुख्य 
प्रश्न समझें । ी 

में चाहता हूँ कि बालकोके प्रश्नके लिये माता-पिता 
और कार्यकर्ता गहरा विचार करों) उनके प्रश्नोपर सोचें 
और कुण्ठित होते तथा मुरझाते हुए हजारों-छाखों कोमल 
पुप्पोंके उच्चित विकासके लिये उचितरूपसे पैर वदावे । 


श्रीरघुनाथ-कृपालु-कृपातें 
जथालामसंतोष सदा, 


OEE 

कवहुँक हों यहि रहनि रहोंगो। 
संत-सुभाव 

काहसो कछु न चहाँगो। 
पर-हित-निरत-निरंतर, मन क्रम वचन नेम निबहोंगो ॥ २॥ 
परुष वचन अति दुसह श्रवन सुनि तेहि पावक न दहोंगो । 
बिगत मान, सम सीतल मन, पर-गुन नहि दोव कहाँगो ॥ ३॥ 
परिहरि देह-जनित चिता, दुख-खुख सम वुद्धि सहोंगो। 
तुळसिदास प्रभु यहि पथ रहि, अविचल हरि-भगति लहाँगो ॥ ४ ॥ 


गहोंगो ॥ १॥ 


( विनयपत्रिका ) 

% कालनेमि कलि कपट निधानू । नाम सुमति समरथ हनुमानू ॥ % 


बालकका कल्याण 


( लेखक- श्रीजयेन्द्रराय भगवानदास दूरकाल एम्‌० ५०, डी० ओ० सी०, विद्यावारिधि, भारतभूपण ) 


भगवान्‌ शङ्करका एक मनोहर प्रतीक है--बालक । 
उनका एक पुण्य नाम है--'सद्रोजात ओर उत्पन्न होनेके 
बाद रुदन करना? यह उनका एक अद्भुत कर्म है । बाळक 


जब माताके उदरमें होता है, तब उपनिपद्मै कहा है कि 


वह भगवानसे प्रार्थना करता है कि 'हे प्रभो ! यदि इस 
बन्धनसे मुक्त हो जाऊँगा तो फिर हे नारायण ! मैं तुम्हीको 
जुँगा, योगकी उपासना करूँगा और तुम्हारा ध्यान 
करूँगा ।? परंतु इस मायावी जगतूका वातावरण देखते ही 
वह रोने लगता है । एक अंग्रेज विद्वान्‌ कहते हैं कि “हम 
दुनियामै आये थे, तब रोने लगे थे और हमारा अनुभव 
हमें बतलाता है कि हम किसडिये रोये थे ।? अंग्रेज कवि 


टेनिसन तो जीवनभरकी प्रक्रियाकों एक महारुदनका रूप ' 


देते हैं-- 
What am I? 
An Infant crying in the night. 
light. 


And with no language but a cry. 


An Infant crying for the 


— Tennyson 

“मैं क्या हूँ! मैं रात्रिमें रोनेवाला बालक हूँ) में 

जीवनप्रकाशके लिये रोनेत्राला बाळक हूँ ओर रोने- 
चिल्लानेके सिवा मेरे पास काई भाषा नहीं है |? 


बालक शब्दका सम्बन्ध बल धातुके साथ स्पष्ट दीख 
पड़ता हे | इस धातुका अर्थ है- श्वास लेना अथवा जीना । 
ऐसा अर्थ होता है और प्रेरक भेदसे जिलाना या पोषण 
करना भी अर्थ होता दै। अतएव जो जीवित है और 
जिसका पोपण किया जाता हे, उसे मलोग “बालक? कहते 
हूँ । भगवान्‌ नारदके कथनानुसारं सेल्ट वर्षकी उम्रतक 
वालक कहा जा सकता है । इसी प्रकार सेल वर्षतककी 
कन्या, जिसको वाळा? कहा जाता दे, उसका भी शारीरिक 
तथा मानसिक पोषण दूसरेसे हुआ करता हे । फिर 
सुर्मापतमे कहा दै कि 'सोलद वर्षका होनेपर पुत्रको मित्रके 
समान मानना चाहिये ।? यह वाक्य भी इसी अर्थकी पुष्टि 
करता है । अतएव “सद्योजात? तुरंतके जनमे हुएसे लेकर 
सखद वर्षकी उम्रवाले तकको “बालक? कह सकते हैं; 
परंतु आजकल विशेषतापर ध्यान न देकर सामूहिक दिसाबमें 


कितने ही कारण मुख्यरूपसे बाधक हैं। एक तें 


कूद पइनेक्री परिपाटी चली है, इससे हमें संकोचमें नहीं 
पड़ना है । इस सोलह वर्षतकके ,.बालकमें शिश्जु, किंशोरे 
आदि उम्रके अनुसार भेद होते हें ओर. स्त्री-पुरुपका जातिः 
भेद होता है, इसीके साथ-साथ शारीरिक संगठममें, 
सौन्दर्यका) वर्णका) गूढ शक्तिप्रोंका और अव्यक्त गुणोंका 
भी भेद होता दै और इन सारे भेदोंके अनुरूप व्यवस्था 
होती है तो वह व्यक्ति तथा समाज--दोनोंके लिये हितकर 
होता है, नहीं तो, गड़बड़ीमें बहुत हानियाँ हो जाती हैं, 
इसको भी हम देखते हैं । ये भेद गर्भाधानसे ही आरम्भ 
हो जाते हैं | माता-पिताके स्वमावका अमर होता दै, इतना 
ही नहीं, वृत्ति, विचार, समः ओर दृष्टि आदिके अनेकों 
असर इन भेदोंकी उपत्तिमै कारण होते हें । ५्सन्ध्या'के 
समयके कारण हिरण्याक्ष-जैसा असुर उन्न हुआ ओर 
नारदजीके बोधके कारण प्रह्वाद-जैसे भक्तका आविर्भाव 
हुआ । ऐसे अनेकों दृष्टान्त प्रसिद्ध हैं। फिर सिंद-सिंदनीके 
बच्चे सिंह ही होते हैं और बकरा-बकरीके बकरा वकरी ही 
होते हैं, यह भी प्रकृतिका नियम है । इसी प्रकार धार्थिक 
माता-पिताकी संतान धार्मिक, शूरवीर माता-पिताकी शूरवीर) 
बुद्धिमानकी बुद्धिमान्‌ ओर डरपोककी डरपोक होती है 
और इस प्रकृतिसिद्ध नियमके कारण ही मानव-जातिके समस्त 
हितैपियोंने आनुवंशिक इतिहासको, विवादक्री योग्यताको 
तथा गर्भाधानकी संस्कारशुद्धिको मानव-जातिक्रे उन्नति- 
विचारमें प्रधान स्थान दिया दै । 

आधुनिक समयका सवंका उदय करनेकी जो भावना 
विशेषरूपमें दिखायी देती दै, उसके सिद्ध करनेके प्रयलेमै 
हनने 
देखा कि सब बच्चोंकों समान मानकर उनको एक ही 
लकड्टीसे हॉकनेकी परिपाटी है; उसमे भी उनके खाने-पीने 
और पृष्ट करनेकी ओर ही ध्यान रक्खा जाता है । दूसरी 
खास आवश्यकता यह है कि वाळगोंको पढानेपर ही न 
उनको अच्छा बनानेपर लक्ष्य रखना चाहिये । कहा जाता 
है कि शिक्षाका मुख्य हेतु यह है कि--“वालकम जो 
प्राकृतिक संस्कार रहते हैं उनका पूर्ण विकास करना ।? 
पर यद सिद्धान्त टीक नहीं है। कपा बालकोमे--किसीमें 
यदि दुष्टताके, देरके+ द्वेषके या दूसरे कोई अनिष्ट संस्कार 

होंगे तो हम शिक्षाके द्वारा उनकी पुष्टि करेंगे या उनका 
विकास करेंगे ? आजकल धार्मिक शिक्षाको बिलकुल हटा 
दिया गया है और नीति-अनीतिके स्पष्ट सिद्धान्त भी 
बालकको नहीं जनाये जाते । सत्य, दया, संयम, पवित्रता 
ईश्वरमक्ति) धर्म और ईश्वरमें श्रद्धा--इन सबमें दृदृता 
नहीं करायी जाती, परंतु “चरित्र“निर्माण'का गोलमटोल 
आदर्श रक्खा जाता है । इस परिस्थितिका एक कारण यह 
भी है, इन सारी चीजोंके निर्माणका काम ऐसे मनुष्योंके 
हाथोंमें आ पड़ा है कि जो स्वयं रजःप्रधान हैं, जो सक्रामतामें, 
उपभोगमें, सत्ताके लेभमे ओर धनके लोभमें सराबोर हो 
रहे हैं। अतएव इनको स्वयं ही धर्म या सदाचारकी 
विश्येप प्रेरणा नहीं मिलती तब ये दूसरोंको कहाँसे दंगे ! 

बाळककी शिक्षाके विषयपर विचार करते समय यह 
मौलिक विचार उपस्थित करना आवश्यक प्रतीत होता है 


कि आजकल मौलिक शिक्षामें हस्त-उद्योगको प्रधानता दी, 


जाती है, परंतु यह स्वभावसिंद्ध है कि मानवको स्वभावसे 
ही जो प्राप्त होता है, उसकी शिक्षाकी खास आवश्यकता 
नहीं है । खास आवश्यकता है सदाचारी जीवनके 
शिक्षणक्री; क्योंकि उसीके द्वारा दुनियाक्रे सब मनुष्य 
हिलमिळकर अथवा कम-से-कम विसंवादसे रह सकते हैं। 
टेक नकल अथवा विशिष्ट शिक्षा तो मनुप्योंको एक प्रकारसे 
अधिक असमान बनाती है । वालकमें उसके कोडुम्बिक 
धर्मके अनुसार आदशाँकी समानता पहले जगनी चाहिये । 
यदि नीति और धर्मके विचारोंमें ही बड़ा मेद होगा तो 
फिर मनुष्योंमें ताळवद्वता आवेगी ही केसे ! एक समूह 
स्वच्छन्द ( मनमाने ) आचारको मानता हो ओर दूसरा 
संयमित आचारको मानता हो तो दोनोंमें मेळ कैसे हो 
सकेगा ? खास करके, इसी कारणे आजकलकी दुनियामें 
नास्तिक खच्छन्द्वादी और थोड़े-बहुत आस्तिक परमरा- 
वादियोंके दो बड़े विभाग हो गये हैं और इसीलिये भिन्न 
भिन्न धर्माकी जातियाँ अपने लिये अलग-अलग स्वतन्त्र 
देशकी माँग करती हैं । इनमें मुसल्मानो और यहूदियोंके 
उदाहरण प्रत्यक्ष हैं और इसी कारणसे जिस देशमें धर्म- 
परिनिष्ठित राज्य नहीं होता, वहाँ प्रजाके धर्मका धीरे-धीरे 
अथवा जल्दीसे क्षय होकर नादा हो जाता है । इस विपयमें 
सव स्वीकार करें उसको मानना और सब न मानें उसको उड़ा 
देना--इस परिपाटीका आश्रय लेकर धर्मको उड़ा दिया 
जाता है और परिणाममें पुण्य ओर पारदर्शी आदशोसे 
विहीन प्रजा बढ़ती जाती दै | 


बाळकोंकी दिक्षाके अङ्गस्वरूप एक दूसरा प्रइन भी 
बहुत मार्मिक है--वह है--वालक और वालाओंके सइ- 
झिक्षणक्रा । इस विषयमे यूरोप और अमेरिकाका अनुकरण 
करना ठीक नहीं माडूम हेता । यह स्वयं वहाँ भी 
सदाचारके लिये बहुत ही हानिकारक सिद्ध हुआ है; ऐसे 
वहाँके प्रमाण हैं और भारतमै भी हाईस्कूलों और कालेजोंमें 
इसके दुष्परिणाम दीख चुके हैं । अतएव इस प्रथाको तो 
त्याज्य ही समझना चाहिये । ऐसा कहा जाता है कि अमुक 
उम्रतक सहरिक्षणमें हजे नहीं है और इसमें कुछ तथ्यांश 
भी कदाचित्‌ हो) तथापि दूषित भावनाके बीज फैले, ऐसे 
प्रसंगोंकों पहलेसे ही वयो. उठाना चाहिये? इस प्रकार 
बिचार करके प्राथमिक शिक्षासे ही लड़के तथा लड़कियोंके 
अलग-अलग सिक्षणकी पुरानी प्रणालीको ही जारी रखना 
चाहिये । जिन देशोमे लड़के-लड़की साथ-साथ घूम-फिरंकर) 
एक दूसरेके सम्पर्कमें आकर, साथ-साथ नाच आदि करके 
विवाह करते हो, उन देशोंमें चाहे यह प्रथा चळ सकती 
है; परंतु हमारे देशमै तो भारतीय सतीत्वका आदर्श-- 
आदराकी दृष्टिसे भी-कायम रखना हो तो हमें सहरिक्षण- . 
के आपातरमणीय लाभोको तिलाञ्जलि देनी ही पड़ेगी । 
सतीत्वकी भावना समस्त देशको उन्नत करती है और 
स्वच्छन्दाचार समस्त देशको ऐन मौकेपर दगा देता है। 
यूरोप आदिकी प्रजाकी प्रयोगशालाएँ हमें यही बतला रही 
हैं । धर्महीन प्रजा जैसे राज्यके प्रति बळा करनेका अपना 
हक जाहिर कर देती है, ऐसे ही सतीत्वके आदर्शसे हीन 
प्रजा भी खुले तोरपर दुराचारमें छा जाती है । आदशोंकी 
रक्षाके लिये सहशिक्षणक्रो बंद करना आवश्यक है । फिर 
लड़के-लड़कियोंके स्कूल अलग होनेपर उनको योग्यतानुसार 
शिक्षा देनेका काम भी सुगम हो जाता है । 


अवश्य ही दिक्षामें व्यायाम, हस्त-उद्योग, प्रिविधता 
आदिकी उपयोगिता दिखायी जाती है, वह लगभग सर्व- 
सम्मत मानी जाती हे । अतएव उस विघयपर यहाँ पिष्टपेषण 
नहीं करना है । अभी तो जिस वस्तुकी खास आवश्यकता 
होनेपर जिसपर ध्यान नहीं दिया जाता, ऐसी बातोपर ही 
ध्यान खींचा गया है। बालककी शारीरिक, मानसिक) 
नैतिक और आध्यात्मिक उन्नति हो और उस उन्नतिकी 
व्यवस्था उसकी योग्यता देखकर की जाय, इसीको मुख्यतया 
ध्यानमें रखना चाहिये, सबकी एक-सी और एक ही प्रकारकी 
प्रगति करनेकी ओर नहीं | परंतु समस्त समाजके सम्पूर्ण 


१०४ 


अङ्ग पुष्ट हों और एक दूसरेके साथ एक ही शरीरके भिन्न- 
भिन्न अज्ञोंकी भाँति सहकारितासे तथापि अपने-अपने 
वर्ुलके काम करें) यही इष्ट आदर्श है । ऐसी समाजकी 
सर्वाङ्गीण एकताका आदर्श राज्यके दबावसे, मनुप्यके 
हुक्मसे या जहाँगीरीसे नहीं आ सकता, नहीं चल सकता । 
ऐसे आदर्शके लिये वेदधर्म-जेसे पूजनीय, पूर्ण और 
पुण्यधर्मकी भूमिका ही आवश्यक है । 

उपसंद्दारमें हमें यह कहना है कि बालक पुरुषका 
पुरोगामी दे, इसलिये वही भानव-समाजका बीज है । उसे 
विशुद्ध और व्यवस्थित रखना चाहिये । उसे योग्य भूमिकामें 
योग्य खाद तथा पानीसे पालना चाहिये और वह दूसरेको 
पोषण देनेयोग्य बन जाय; तबतक उसकी सँभाल उचित- 
रूपमै रखनी तथा उसकी ज्ञानशक्ति, क्रियाशक्ति और 


# भायै कुभाय अनख आलसहुँ । नाम जपत मंगल दिसि दसहुँ ॥ # 


द्रव्यशक्तिको सुमार्गपर प्रेरित करके सुपुष्ट करनी चाहिये । 
मानव-जीवन और समाज-समतुळा यह अमूल्य विरासत है, 
यह व्यर्थ उड़ा देनेके लिये नहीं है । अथवा मनमोजी 
प्रयोगोंमें खो देनेके लिये भी नहीं है । इसके पीछे मानवेके 
सुख-दुःखका इतिहास है और इसके सामने मानवका 
भविष्य विराजमान है । यदि दुनियाकी शान्ति, पुष्टि ओर 
तुष्टि साधारणरूपमें भी साधनी हो तो धर्म, ब्रह्मचर्य, ईश्वर 
श्रद्धा और पराविद्याके ज्ञानके आदशौंको मानवका नेतृत्व 
करनेवाली प्रजाको अङ्गीकार करना ही पड़ेगा--कया 
बालककी जीवन-योजनामेंश क्या बालिकाओंकी जीवन- 
योजनामें, क्या युवकों और युवतियोंकी जीवन-प्रोजनामें 
ओर क्या प्रौढ़ोंकी जीवन-योजनामें--सबंत्र यही प्रेरकदाक्ति 
सिद्धि प्रदान कर सकती है ? 


ES 22s 
प्राचीन अध्यात्मशिक्षा तथा आर्थिकरष्टिसे भी उपयोगी रिक्षाका स्वरूप 


( लेखक--श्रीनारायणजी पुरुषोत्तम सांगाणी ) 


प्रातःस्मरणीय ऋषि-मुनिप्रणीत भारतवर्षका प्राचीन 
इतिहास देखनेसे स्पष्ट प्रतीत होता है कि पूर्वकालमें भारत 
सब प्रकारसे उन्नति-अभ्युदयके दिखरपर पहुँचा हुआ 
राष्ट्र था । ज्ञान-विज्ञान, बल-बुद्धि, धन-धान्य) सुख-सम्पत्ति, 
ऐश्वर्य-बैमव, प्रेम-परोपकार) शील-सदाचार, व्यापार-वाणिज्य 
हुनर-उद्योग और कला-कौशल आदि प्रत्येक विषयमें 
हिंदुस्थानके हिंदुओंने अत्यधिक विकास करके कल्पनातीत 
सामर्थ्य प्राप्त किया था । 


प्राचीन कालमें हिंदुओंको ऐसे अनुपम अद्भुत शाक्ति- 
सामर्थ्यके प्राप्त होनेका कारण यह था कि हिंदू अध्यात्मवादी थे। 
ईश्वर और ईश्वरखरूप धर्मको अपना सर्वस्व मानते थे । 
ईश्वरके द्वारा जगतूके कल्याण और व्यवस्थाके लिये 
निर्माण किये हुए वेद-शास्र और वर्णाश्रमधर्ममें हिंदुओंकी 
अचल ओर अटल श्रद्धा थी और तदनुसार बरतनेके लिये 
वे सदेव प्राणोंकी बाजी लगाकर मी कटिवद्ध रहते थे । 

वेद-शास्त्र और वर्णाश्रमधर्मके विधानमें मनुप्यके लिये 
बालक-अवस्थामें ब्रझचर्षका पालन करते हुए गुरुके घर 
रहकर विद्याभ्यास करनेका निर्देश किया हुआ है। प्राचन 
कामे ब्राह्मणोके आश्रम--घर विद्यार्थियोंके लिये सर्वथा 
निःशुल्क शिक्षा ( free education ) प्राप्त करनेके 
खान थे | वेदव्यास, भगु, भरद्वाज, वसि, य.शवल्क्य, 


अङ्किरा-जेसे महानुभाव महर्षियोंके आश्रमोंमें दस-दस हजार 
बालेक ब्रह्मचयंसे रहकर संयम-नियमका पालन, सत्य- 
सदाचारका सेवन और गुरु तथा गायोंकी सेवा-ञुश्रूषा करते 
हुए यथाधिकार उपनथन-संस्कार करवाकर विदाज्ञानका 
उपाजेन करते थे । 

आजकलके स्कूल-कॉलेजोंमें जहाँ अपनी दाक्तिसे बाहर 
फीस भरकर, आत्माको कुचलकर और पुस्तकोंपर काफी 
पेसे खर्च करके भी बालक केवल भभापाज्ञान? ही सीखते हैं 
और धर्म-कर्म तथा यौर्य-वीर्यसे वञ्चित होकर स्वच्छन्दाचारी 
बनकर केवल नोकरी-गुलामीके लिये ही तैयार होते हैं, वहाँ 
प्राचीन शिक्षणवथा इसमे सर्वथा विलक्षण थी । प्राचीन 
रिक्षामें चोदद विद्या ही विद्या मानी जाती थी और उन्हींका 
दिक्षण फल-फूलेसि ळदे हुए पवित्र वन-जंगलोंके एकन्त 
रमणीय प्रदेशोंमें, गङ्गा, यमुना, नमंदा, कावेरी, तुङ्गभद्रा, 
गोदावरी-जैसी पवित्र नदियोंके तटपर प्रतिष्ठित ऋषियोंके 
गुरुकुलोमै अथवा ब्रह्मचर्थाश्रमोंमें दिया जाता था । इन 
चौदद विद्याओंका स्वरूप महर्षि याजवल्क्यने इस प्रकार 
बतलाया दै-- 

पुराणन्यायमीमांसाधर्मशास्राङ्गमिश्चिताः । 

वेदाः स्थानानि विद्यानां धर्म्य च चतुरश ॥ 

श्रीमद्भागवत स्कन्द, प, ब्रह्म आदि पुराण, न्याय- 
शाल्न, पूर्वं और उत्तरमीमांसा आदि दर्शन-शास्र, मनुः 


* प्राचीन अध्यात्मशिक्षा तथा आर्थिक दष्टिसे भी उपयोगी शिक्षाका स्वरूप # 


याशवल्क्य-पारारार-यम-आपस्तम्बादि धमशास्त्र, शिक्षा; 
व्याकरण, कल्प, ज्योतिष, छन्द, निरुक्त- --ये छः वेदके अङ्ग 
तथा ऋग्वेद: यजुवेदः सामवेद, अथर्ववेद---े चारों वेद 
और आयुर्वेद, ्रनुवें द गन्धर्ववेद और शिल्पादि भरद 

ये चार उपवेद--यो सब मिलकर चौदह विद्याओका बाळक 
गुरुकी आज्ञामें रहकर तप-योग-अनुष्ठान-भक्तिपूर्वक अभ्यास 
करके सम्पादन करत थ । जिससे वे प्रौढ़ावस्थामें सहज ही 
सर्वज्ञ महापुरुष बन जाते थ । 


पुराणरवद्यामें वदाँका गूढ ज्ञान---मनुध्य अपन चारों 
पुरुषार्थ---घर्मः अथ, काम, मोक्षको सरळतास सिद्ध कर 
सके; ऐसी पद्धतिसे, महापुरुषोंक दिव्य चरित्रोके द्वारा 
निरूपण किया गया है । 

न्यायशास्त्रकी विद्यास तकबुद्धिक विकासद्वारा बदके 
सत्य अर्थका तात्पर्य समझमें आता है । 

पूवमीमांसा-शास्त्रकी विद्याम यज्ञ-याग; होम-हवनके 
द्वारा यज्ञस्वरूप विष्णु तथा इन्द्रादि देवताओंकी प्रसन्न 
करके पर्जन्यः एश्वर्य, संतति; विश्वके लोगोंकी सुख- 
शान्ति तथा म्वर्गप्रामिका साधन समझाया गया हे और 
उत्तरमीमांसा- -ब्रह्मसूत्रमे समस्त मतों तथा बादोंका निरसन 
करके ब्रह्मके विशुद्ध स्वरूपका निर्देश किया गया है । 

मनुः याज्ञवल्क्य, पाराशर आदि स्मृति-धमंशास्त्रोंक्ी 
विद्यामे मनुष्यकं जन्मम ळकर मृत्युपर्यन्त और प्रातःकालम 
ळकर सारयेकालतक किये जानेवाळ तमाम कर्तव्योंका निर्देश 
तथा जीवन-व्यवद्दर ओर राजनीतिसम्बन्धी सर्वोत्तम 
उपदेश दिया गया दै । 

शिक्षा-व्याकरणः कल्पः ज्यातिषः छन्द; निरुक्त आदि 
वदाङ्गोंकी विद्यामे शुद्ध संस्कारी आपाके पूण ज्ञानके माथ 
वेदोंके कठिन अथक! केस बेटाना चाहिये; इस बातको 
तथा भूत; भविष्य ओर वर्तमान काळकी गतिका सूक्ष्म ज्ञान 
बहुत ही अच्छी रीतिसे समझाया गया है । 

ऋग्वेद, यजुवदः सामवदः अथर्ववेदे कर्मकाण्ड; 
उपासनाकाण्ड तथा ज्ञानकाण्डके द्वारा निष्काम कर्म; भक्ति 
तथा तत्तज्ञानम प्रमुसाक्षात्कार किंवा मोक्षके साधन बताये 
गये द आर आयुवद, धनुर्वेदः गन्बवंवेदः शिल्पादि वेदोंके 
दारा छागाकी नीरागता: अस्त्र-शस्त्राद बिद्यामै निपुणता; 
चासट कलाआका ज्ञान तथा गानके द्वारा प्रत्यक्ष भगवद्दर्शन 
का अद्वितीय मार्ग आदि बतलाये गये हे, जो मनुष्यमात्रके 

लिये इहलोक-परलोकको सफल बनानेवाळ अमोघ साधन 
ममझे जाते दे । 

यूरोपके विचक्षण-बुद्धि विद्वानोने जहाँ भारतीय 
संस्कृतिके मौलिक ग्रन्थोंकों येन-केन-प्रकारसे उपलब्धकरः 
उनके मनन-चिन्तन-अम्यास-अन्बेप्रणसे विज्ञान (501217९) 
का ( अनेक प्रकारकी वैज्ञानिक वस्तुओंका आविष्कार ) 
निर्माण करके दुनियाके छोगोंकों आश्चर्यचकित कर दिया; 
वहाँ हमारे यहाँ अपनी संस्कृति और अपनी विद्याके 
स्वरूपको भूलकर जडवादी “यूरोप-अमेरिकाका अन्धानुकरण 
करके भारतका घोर पतन करनेके लिये प्रस्तुत भारतके 
अग्रगण्य पुरुष केवल स्वाधीनता प्रास करनेकी डींग हॉक 
रहे हैं; परंतु कोमल अन्तःकरणके बालकोंके लिये अभीतक 
वही अंग्रेज मेकाळे साहबका वोया हुआ विषवृक्षरूपी स्कृल- 
कलिजों का शिक्षण ही ज्यों-का-त्यों चाळू दै । 

स्कूल-कॉलेजोमे हमारे निर्मळ अन्तःकरणके बालकोंक 
अंदर केसे-केस आनिष्टकारक विचार टसे जाते हैं, इसका 
नमूना देखिये---हिंदू---आर्य भारतक मूल निवासी नहीं थ; 
वे उत्तर ध्रुवके मेसिडोनिया-ग्रीक आदि प्रदेशोसे आये श्र 
और यहाँके मूल निवासो अनायोको छूट-मारकर हिंदुस्थानको 
पचा गये थ । हिँदुओंके पूर्वज जंगली थ । वेद; शास्त्र, पुराण 
गपोड़ोसे भरे है और उनमें कही हुई बातें स्वार्थियोंने लिख 
मारी हं । हिंदुओंमें जाति-पाँति और वर्णाश्रममें ऊँच-नीचके 
मद ओर निम्न जातियोंके प्रति तिरस्कारकी भावना भरी हे) 
जा परगातम , वाधक हे । तीन हजार वष पूव यह दुनिया 
जंगली हालतमें थी । तीन हजार वर्षके पहलेका कोई इतिहास 
नहीं हैं । यूरोपियन लोगोंने पुरुषार्थ तथा अनुसन्धान करके 
संस्कृति और विज्ञान ( Civilization‘and Science ) 
का उद्धव ओर विकास कर जगतूके लोगोंकी उन्नति की है । 
आदि-आदि । 


यूरापीय इतिहासलखकोंके घार अज्ञान; पक्षपात तथा 

इस प्रकारके अति भयानक भ्रामक विचारको हिंदू-संस्कृतिस 
सवथा अनभिञ्च केवल अंग्रेजी पढ़े-लिखे हमारे भाइयोंन इयान 
त्य मान लिया ओर जिन निन्दनीय कायोके करनेमें विदेशी 
विश्रम भी लजा ओर संकाचसे हिचक्र जाते थ, उन्हीं 
कायाका हमारे नामधारी नताओंने जनताका प्रचण्ड विरोध 
हानपर मो निर्भीकतासे करना झुरू कर दिया । दिँदूकाडबिट- 


जस हिंदुत्वनाशक बिल स्वाकार करानेका प्रयत्न इसका 
सत्यक्ष प्रमाण ह्‌ ! 

# राम नाम कर अमित प्रभावा । संत पुरान उपनिषद्‌ गावा ॥ % 


घोर अशान्ति, कलह, भुखमरी, रोग, भूकम्प, दुर्भिक्ष, 
अतिवृष्टि, बाढ भयानक महँगी, आकस्मिक दुर्घटना, 
बेकारी तथा युद्ध आदि विपत्तियाँ पूरे वेगसे आ रही हैं 
और लोग बल-बुद्धि तथा साधनरहित होकर दरिद्र, कंगाल, 
पराधीन बनकर चोरी, डकैती, छूट, खून तथा असहनीय 
करोके बोझसे चिंथकर हाहाकार मचा रहे हैं | इसका कारण 
अध्यात्मवाद अथवा ईश्वर और धमेके प्रति विमुख जड- 
वादिता ही है । ऐसी जडवादी नास्तिक नीतिको धर्म निरपेक्ष 
बतलाकर चाहे कुछ लोग अपना बचाव कर लें, परंतु संस्कृति 
और देशके शुभचिन्तकोंको समय रहते ही चेतकर लोगोंको 
सर्वनाशसे सत्वर बचाना चाहिये । 


ऐसे दुर्घट समयमै देश तथा दुनियाका कल्याण चाहने: 
वाले बुद्धिमान्‌ सत्पुरुषोंका यह अनिवार्य कतव्य हे कि बड़ी 
उम्रके पुरुर्षोपर उपदेश चाहे असर न करे, परंतु कोमलमति 
बालकोंको तो उनके माता-पिता घरमै ही उपदेश करें और 
रहस्य समझाकर कर्तव्य-ज्ञान करावें तथा वेसे ही सावंजनिक 
विद्यालयों, पाठशालाओं एवं गुरुकुछ-ब्रह्मचर्याश्रमोंकी 
स्थापना करें ओर खास पाख्य-पुस्तकोंको हिंदू-संस्कृतिके 
अनुरूप निर्माण करावें तथा बालकोंको सिखावें कि 

( १ ) अनन्त प्रकारकी सृष्टिका सुजन, नियन्त्रण, 
पालन; पोषण तथा रक्षण करनेवाले श्रीहरि केवल क्षीरसागर, 
बैकुण्ठ, गोलोक अथवा अ्वेतद्वीपमें विराजते हैं, इतना ही 
नहीं है, वे सवंशक्तिमान्‌ प्रभु प्राणिमात्रके अन्तःकरणमें 
विराजमान हैं । उन्हाने ही लोक-व्यवस्था तथा कल्याणके 
लिये वेद, शास्र और वर्णाश्रमकी रचना की है । जब कोई 
अनजानमें या जान-बूझकर उनकी अवहेलना करता है और 
जब धर्मज्ञ, पतित्रता त्री ओर गायोंकी पुकार मचती है, तब 
वे प्रभु अवश्य अवतार धारण करके धर्म और धर्मज्ञोकी 
रक्षा करते हैं और दुशेंकों दण्ड देते हैं । अतएव दुःख-कष्ट 
पड़नेपर किसीको भी स्वधमं और संस्कृतिसे कभी विचलित 
नहीं होना चाहिये । 

( २ ) हम हिंदू--आर्य हिंदुस्थान--आर्यावर्त अथवा 
भारतके ही मूल निवासी हैं । विदेशियोंके कथनानुसार बाहरसे 
नहीं आये हें । लाखों वर्षो पहले प्रकट हुए भगवान्‌ 
श्रीरामचन्द्रजी तथा पाँच हजार वर्ष पहले प्रकट होनेवाले 
श्रीकृष्ण परमात्मा भारतवर्षमें ही मथुरा और अयोध्याकी पवित्र 
भूमिमें अवतरित हुए थे । सगर राजाके दुर्गति-प्राप्त पुत्रों- 


के उद्धारके लिये राजा भगीरथ कितने हजारों वर्ष पूर्व तप करके 
पतित-पावनी गङ्गाजीको हिमालय--गशङ्गोत्री नामक स्थानमें 
प्रकट करवाकर प्रयाग, कानपुर, काशी ओर कलकत्ते होकर 
गङ्गासागरपर्यन्त ले गये थे ओर सूर्यपुत्री यमुनाजी भी 
भगवान्‌ श्रीकृष्णकी प्रासिके लिये हिमालय--यमुनोत्री 
नामक स्थानमें प्रकट होकर मथुरा-दिल्लीके लोगोंको पवित्र 
करती हुई बह रही हैं | वही यह हिंदुओंकी मूल भूमि 


' हिंदुस्थान है । 


फिर आयाँके आर्यावर्तके सम्बन्धमे एक सबल प्रमाण 
यह है कि भगवान्‌ नारायणके नाभिकमलसे सृष्टिकर्ता पितामह 
ब्रह्मा प्रथम प्रकट हुए । इन पितामह ब्रह्माजीके पुत्र प्रजापति 
मनु महाराज कहते हैं-- 


आसमुद्वात्त वै पूर्वादासञुद्रात्त पश्चिमात्‌ । 
तयोरेवान्तरं गिर्योरार्यावतं विदुब्ंधाः ॥ 


पूर्वके समुद्रसे पश्चिमके समुद्रतक और उत्तरके हिमालय 
पर्वतसे लेकर दक्षिणकरे विन्ध्याचल पर्वंततकके प्रदेशको 
जानकार लोग “आर्यावर्त? कहते हैं | यही पीछे भरत राजाके 
उत्कषसे भरतखण्ड? या “भारतवर्ष” कहलाया । अज राजाके 
यशसे इसीका 'अजनाभ-खण्ड? नाम हुआ, हिंदुओंका निवास- 
स्थान होनेसे "हिंदुस्थान? कहा गया और अंग्रेजोंने इसका नाम 
“इंडिया? रक्खा, यह वही हिंदुओका मूल निवासस्थान 
हिंदुस्थान है । 

( ३ ) वेद-शास्त्र ईश्वरके निःश्वासरूप होनेसे ईश्वर-स्वरूप 
ही हैं । इसमें लेशमात्र भी असत्य नहीं है । वह प्राणिमात्र- 
का उत्कर्ष करनेवाली दिव्य वाणी है । वेद-उपनिषद्में 
जैसा सर्वोत्कृष्ट कोटिका तत्वज्ञान देखा जाता है, वेसा अन्यत्र 
किसी भी धर्ममें नही है । हिंदुओंके पूर्वज ऋषि-मुनियोंने 
लाखों वर्षातक तपश्चर्या और योगसाधना करके दिव्य 
ज्ञानको प्राप्त किया और फिर उसे जगतूके लोगोंके कल्याण 
के लिये पात्रानुसार वितरण किया । आज पृथ्वीपर जो कुछ 
भी ज्ञान-विज्ञानकी छाया दृष्टिगोचर होती है, सत्र उन्हींका 
प्रताप है, अतएव श्रद्धा-भक्तिक्े साथ उस ज्ञानका सम्पादन 
करना चाहिये । 

( ४ ) महर्षि वाहमीकिःप्रणीत रामायण और महर्षि 
वेद्यास-ग्रणीत महाभारत तथा पुराण--ये हिंदुओंके 
प्राचीन इतिह्यास-ग्रन्थ हैं । इनमें सम्पूर्ण ज्ञानःविज्ञानके 
साथ हिंदुओंका श्रृङ्खलाबद्ध इतिह्दास- सूर्यवंश और चन्द्र- 


* प्राचीन अध्यात्मशिक्षा तथा आर्थिक दष्टिसे भी उपयोगी शिक्षाका स्वरूप % 

वंशके द्वारा अबतकका प्राप्त होता है । जैसे महर्षियोने 
जगतू-कल्याणके लिये ज्ञान-विज्ञाका महान्‌ हिस्सा अर्पण 
किया है, वैसे ही मान्धाता, रघु, दिलीप, अम्बरीष, भीष्म; 
अजुंन-जैसे राजर्षियोने',मी चक्रवर्ती-पदका उपभोग कर 
समस्त भूमण्डलपर दिग्विजयकर जगतूके लोगोंका योग-क्षेम 
किया है । उनको जंगली कहना मूखंताकी परिसीमा 
है और इतिहासके ` रूपमै स्वीकार न करना बुद्धिका 
दिवालियापन है । 

( ५ ) भनुर्वेदकेः, अभ्याससे हिंदुओंने अणुबम और 
हाइड्रोजन बमसे भी. करोड़ों गुने अधिक उत्कृष्ट और 
शक्तिशाली ब्रह्मास्त्र, नारायणास्र, वायब्यास्र, आग्नेयास्न, 
इन्द्रासत्रश पाशुपतासत्र आदिका महान्‌ ज्ञान मन्त्र-विद्याके साथ 
प्राप्त किया था; पर उन्होने कभी भी किसी निर्बल, अशक्त; 
न लड़नेवाले लोगांपर उनका उपयोग नहीं किया । यह 
क्या उनकी कम योग्यता थी १ 

( ६ ) इश्वरके द्वारा रचित सृष्टिक लोगोंका शुभाशुभ 
कमका फल तो अवश्य भोगना ही पड़ता है । कोई जीवात्मा 
उच्च योनिमें जन्म लेकर सुख भोगता है, तो कोई निकृष्ट 
योनिमें जन्म लेकर दुःख भोगता है । इसका कारण उसके 
ूर्वजन्मके अच्छे-बुरे कर्म ही हैं । जीवात्माकी शुद्धि तथा 
अभ्युदयके लिये ही शास्तरकारोंने स्परृझ्यास्प्रःय-विवेक) विवाह- 
मर्यादा पवित्र खान-पान और जाति-पाँति, बर्ण-आश्रमकी 
मर्यादा स्थिर की है । कोई यदि उसका अतिक्रमण 
करके स्वेच्छाचार फेछाता है तो वर्णसंकरताद्वारा पाप- 
अनाचारकी ही बृद्धि होती दै और लोगोंको नारकीय दुःख 
सहने पड़ते हैं । अतएव अल्प-बुद्धिके अज्ञानी लोग धमके 
स्वरूपको समझे बिना यदि '्रम॑मर्यादाको मिटानेकी चेष्टा 
करें तो धर्मज्ञोकी चाहिये कि वे उसका प्रवल विरोध करके 
धर्म और संस्कृतिको सुरक्षित रके. इससे धर्म ही उनकी 
रक्षा करेगा । 

इस प्रकार वाळकोंके दाङ्का-्रमको मिटाकर, हितकारी 
उपदेश देकर आधुनिक लाक्षागहदोके सदृश स्कूल-कॉलेओंकी 
विषेली शिक्षासे पिण्ड छुड़ाकर गुरुकुछ-अह्चर्याश्रमोंमें चौदह 
विद्याओंके साथ देशके लिये प्रयाजनीय तमाम आवश्यक 
वस्तुआँके निर्माणका: शान-स्थानपर, गाँव-गाँवमें सुप्रबन्ध 
किया जाव तो देदामेम चळे जानेताले करोडों-अरत्रो रुपये 
देशमें ही रह जाये और' सहज ह्वी छोगोंकी बेकारीका अन्त 
आ जाथ | 


आजकलके स्कूल-कालेजोंमें . संस्कृति और मनुष्यत्वको 
नाश करनेवाले अभ्यास-क्रमके सम्बन्धमें ऊपर संक्षेपमे कहा 
जा चुका है | इनमें सब दोपोंसे बढ़कर एक दोष और है-- 
वह है बालक और बालिकाओंकी सहरिक्षा । 


.. प्रथम तो बालकोंको जो शिक्षा दी जाती दै, वह सर्वथा 
निकम्मी है तथा बल) बुद्धि, संस्कृति और धर्मको नष्ट 
करनेवाली है और कन्याओंके लिये तो बिल्कुल ही निरुप- 
योगी है; क्योंकि कन्याको भविष्यमै “गृहिणी? बनना है। 
बालक-बालिकाओंका साथ-साथ बैठकर इस प्रकारकी संयम- 
नियम-धर्म-चारित्र्यहीन शिक्षाका सम्पादन करना अत्यन्त 
हानिकारक है, इससे दोनोंके हृदयमें विकार ही उत्पन्न 
होता हे और पढ़ना छोड़कर वे जहाँ-तहाँ भटकते हुए 
स्वेच्छाचारमें प्रतरृत्त द्दो जाते हैं ओर अन्तमें खुल्लमखुल्ला 
विषय-भोगमें फँसकर, होषमें 'सिंविलमेरेज' कर लेते हैं 
अथवा परस्पर संकेत करके घरमे भाग जाते हैं और 
माता-पिताकी इजतपर पानी फेरकर उन्हें दुःखमें डाल 
देते हैं; अतएव कन्या-बालिका ओंके लिये, कन्या-पाठशालाओं- 
में पढ़कर वे आदर्श गृहिणी बनें, ऐसे अभ्यासक्रमकी 
योजना करके सञ्चरित्रा स्त्री-शिक्षिकाओके द्वारा ही उनके 
शिक्षणकी व्यवस्था होनी चाहिये । 


समाज, संस्कृति, धर्म और राष्ट्रकी उन्नति-उद्वारका प्रश्न 
बड़ा विकट है । खास करके वर्तमान स्थितिमें तो वह प्रायः 
अशक्य या असम्भव-सा दीख पड़ता है; क्योंकि प्रतिकूल 
संयोगोंके कारण अथवा छोभ-लालच, भय-प्रलोमनको लेकर 
लोग न तो सत्य बोळ सकते हैं ओर न सत्यका आचरण 
ही कर सकते हैं । 

लोगोंको ठगनेके लिये समभामश्चोंपर चाहे कितना गला 
फाड-फाइकर कहा जाय या समाचार-पत्रौमै लिखा जाय 
कि स्वराज्य या स्वाधीनता प्राप्त हो चुकी है, परंतु सत्य और 
यथार्थ बात तो यह है कि जबतक उपर्युक्त विवेचनके 


“अनुसार बालकोंके लिये प्राचीन गुरुकुल-आश्रमों-जेसे 


विद्याल्योंम चोदद विद्या ओर हुनर-उद्योगकी शिक्षा नहीं 
दी जायगी और देशकी जनता स्वराज्यका यथार्थ अर्थ समझ- 
कर भ्व? को अपनाकर ख-भापा, स्ववेशश स्व-रहनी- 
करनी) स्व-जाति। स्व-संस्कृतिः स्व-इतिद्दास, म्व-धर्म और 
स्वदेशीका आदर्श मानकर उसे क्रियामें न उतार लेगी, 
तबतक सच्चा सुख और स्वाधीनताकी प्राप्ति होगी ही नहीं? 

* जपहु जाइ संकर सतनामा । होइहि इद्यँ तुरत बिश्वामा ॥ + 


और यह केबल वाणीका विलास या प्रलाप ही समझा 
जायगा । 

अतएव संस्कृति और देशाके हितचिन्तक साधन- 
सम्पन्न सजनोंको चाहिये कि वे खुले हाथों धन खर्च करके 


संस्कृतिके अनुरूप चौदह विद्या -और हुनर-उद्योगसे युक्त 
पाख्यपुश्तकें तुरंत तैयार करावें और  गुरुकुल-ब्रह्मचर्या श्रम: 
तथा प्रयोगशालाओंमें बालकोक, सत्वर ऐसी शिक्षा मिलने 
लगे, इसकी व्यवस्था करें । हरिः ३ नत्सत्‌ । 


मन्या 


सत्सङ्गसे शिशुओंका विकास 


( लेखक---वेदान्ताचाय श्रीस्वामी सन्तसिंहजी परित्राजकाचाये ) 


यह जानकर मुझे बडी प्रसन्नता हुई कि 'कल्याण'का 
“बालकाडू?” निकलने जा रहा है । मै यदा-कदा सोचा करता 


था कि भावी पीढीके मूलाधार--बालकोंके सुधारकी ओर : 


जबतक ध्यान नहीं दिया जायगा, तबतक देशका सांस्कृतिक 
उत्थान असम्भव है । मानव-समाजके सम्यक्‌ निर्माणका 
आधार-पृष्ठ हमारे बाळक ही हैं । इनके निर्माणके सभी 
उपकरणों और साधनोंपर विचार करना बहुत ही जरूरी 
है। अब तो और भी अधिक आवश्यकता है, इसलिये कि 
देश स्वतन्त्र हो गया है । देशका राजनीतिक, सांस्कृतिक 
भावी भार इन बालकोपर ही आयेगा । अतः यदि इन्हें हम 
बना पाये तो इस स्वतन्त्र देशका महान्‌ गौरव स्थापित कर 
सकते हैं--जैसे किसी कई मंजिले मकानके लिये उसकी 
नींवकी मजबूती बहुत जरूरी है--नींवके मजबूत होनेपर 
ही प्रासाद भी दृढ़ और मजबूत हो सकता है । आधारकी 
सबलतासे ही आधेयकी दृढ़ता होती हे । आधारहीन 
आधेयकी स्थिति ही असम्भव है । अतः मानव-समाजका 
आधार हमारे शिद्युगण ही हैं । शिशुओंका मानसिक धरातल 
प्रौढ तथा सबल नहीं होता है, इसलिये ये स्वयं अपना 
निर्माण नहीं कर सकते, इनके निर्माणका सारा उत्तरदायित्व 
इनके अभिभावकों--माता-पिताओंके ऊपर है । इसे प्रत्येक 
मनुष्य समझ सकता है । इसीलिये हमारे शास्त्रकारोंने 
निम्नलिखित पद्यमें लिखा है-- 

माता शत्रु: पिता वैरी येन बालो न पाठितः । 

न शोभते सभामध्ये हंसमध्ये वको यथा ॥ 

“जिसने अपने वालकको नहीं पढ़ाया, वह माता यात्रु 
और पिता वेरीके तुल्य है । उनका वह मूर्ख पुत्र विद्वानोंकी 
समार्मे शोभा नहीं पाता, टीक वेमे ही, जैसे हंस-मण्डलीमें 
बगुला शोभित नहीं होता ।? 

उपर्युक्त शछोकमें माता-पिताको “शत्रु कहा दै, इसलिये 
कि इसका उत्तरदायित्व माता पितापर ही है--उपर्युक्त 


*छोकमें “पाठितः? क्रियाका प्रयोग है): यह प्रयोग “पाठितः? 
ान्द-अक्षर-ज्ञानमात्रका बोधक नहीं; बल्कि विद्या, नेतिक 
सद्गुण, सदाचार) सत्यव्यवहार, अनुशासनःग्रियता, नम्रता, 
मधुरता, मर्यादा आदि नेतिक सदुर्णोका उपलक्षण है । 
पढ़ा-लिखा तो है, पर यदि उसमें सदाचारिता-प्रश्रति सांस्कृतिक 
गुणोंका विकास नहीं हो पाया है तो पठनमात्रसे क्या लाभ १ 
अतः माता-पिताका कर्तव्य है कि प्रारम्भ-काळसे ही 
बालकोंकी सङ्गतिपर अवश्य ध्यान दें। सङ्गतिका प्रभाव 
बालकोंपर अधिक पड़ता है । माता-पिताका प्रभाव, घरका 
वातावरण, मुहल्ले तथा गाँबका वातावरण तथा सङ्गमे 
खेळनेवाले लड़कोंकी सङ्गति आदि क्षेत्रोंका प्रभाव ही 
बाळकोंके निर्माणम काम करता है । अतएव कुसङ्ग और 
सत्सङ्गका विचार अवश्य करना चाहिये । बालकोंको 
कुसङ्गसे बचानेका हमेशा प्रयत्न करना चाहिये । रोनेवाले 
बालकों, रूठनेवाले बालकों) फेशनदार बालकों, गहने-कपड़े तथा 
साज-सजावटके प्रेमी बालको, बहुत बकनेवाले बालकों, गाली 
निकालनेवाले बालकों, बुरी आदतवाले बच्चों और सिनेमा-प्रेमी 
बालकोंके सम्पर्कमें अपने शिशुओ, बालकोंको न आने दें । 

नोकरो एवं धाइयोंके वातावरणसे इन बच्चोको बचायें । 
बच्चोके विकासमें ये रोडे हैं । नोकरों और धायोंकी 
कुसज्ञतिके कारण बालकोंमें भयानक कुटेव पड़ जाती है 
और उनका सत्यानाश हो जाता है । बच्चोंके बिगड़नेमें ये 
प्रधान कारण हैं। सत्सङ्गति ही एकमात्र उन्नतिका कारण 
है। कुसङ्गतिमें पड़े बालकोंपर तो अच्छी बातोंका उपदेश 
भी काम नहीं करता, जैसे जलते हुए, लोह॒पिण्डपर जलकी दूँदें 
जल जाती हैं; उनका कोई असर नहीं पड़ता, बल्कि जल- 
बूँदोंका अस्तित्व ही मिट जाता है, उसी तरह कुसज्ञमें 
पालित बच्चोपर कुछ प्रभाव नहीं पड़ता । वही जल-बूँदे 
कमल-पत्रोके सुसङ्गसे मुक्ता-जेसी शोभा प्राप्त कर लेती हैं । 
स्वाती नक्षत्रकी जल-बूँदें सागरके शुक्तियोंके मुखोंमें पड़ 


*% सत्सड्ठले शिशुआंका विकास % 

जानेपर मूल्यवान्‌ मोती बन जाती हैं । इससे इसी निष्कर्षपर 


पहुँचते हैं कि संसगसे ' ही उत्तम, मध्यम, अधमकोटिके ' 


गुणोंका आधान होतां है। इससे निश्चय होता हे कि 
उत्तम गुण अच्छे संसंगेसे ही उत्पन्न होते हैं और वहीं 
उन्नतिका कारण होता है । 
महानुभावसंसगँः कस्य नोम्नतिकारकः । 
पद्मपत्रस्थितं वारि धत्ते मुक्ताफलश्रियम्‌ ॥ 
“महापुरुषोंका सङ्ग किसके लिये उन्नतिकारक नहीं होता ! 
कमलके पत्तेपर स्थित हुआ जल मुक्ताफलकी शोभा धारण 
करता है |? 
मनुजी महाराज लिखते हैं-- 


अभिवाइनशीळस्य नित्यं वृद्धोपसेविनः । 
चत्वारि तस्य वर्धन्ते आयुर्विद्या यशो बलम्‌ ॥ 
(२।१२१) 


“जो गुरुजनोंको प्रणाम और बड़े-बूढ़ोंकी सेवा करने- 
बाला दे, उसकी चार चीजें बढ़ती हैं--आयु, विद्याः यदा 
और बल |? 

बाळकोंको कुछ विशेष आदतें डालनी चाहिये, जिसमे 
संस्कार पवित्र होता है और मर्यादा स्थापित होती है । 
बाळकोंको अभिवादन ( प्रणाम ) करनेकी शिक्षा प्रारम्भसे 
ही होनी चाहिये | इस व्यतद्दारमे ही नम्रता आदि गुण 
वर्चोमे आते 6 और उनके आयु, बिद्या, यश, बलकी 
वृद्धि होती है । वर्तमान युगमें विद्यालयीय शिक्षा भी कुछ 
विचित्र ढंगकी है | देखा तो यहातक जाता है कि माता- 
पिता बच्चोंको नाच-तमादा-सिनेमा, नोटंकीमें जानेकी इजाजत 
दे देते हँ; पर सत्सङ्गमें या महापुरुषोके उपदेशमें, ईश्वर- 
चिन्तनसम्बन्धी आयोजनोंमें सम्मिलित ही नहीं होने 
देते । घरमै आदर्श पौराणिक कथाओंकी प्रथा बंद-सी हो 
गयी है । फिर बच्चोंके कोरे मन-मस्तिष्कपर तो बही सिनेमा- 
वाली महान्‌ विनाशकारिणी विलासमयी रँगरेलियोंक। ही चित्र 
खिचता है; ऐसी स्थितिमें उन बच्चामै सांस्कृतिक गुणोका 
वद्रमान रूप कहाँ पायेंगे ? अरे भाई ! समाजमें तो यहाँतक 
देखा जाता है कि माता-पिता बाल्कोंकों अपशब्द ( गाली ) 
प्रभृति बोल-बोलकर प्यार करते हैं । बुरी आदतोंकों करते 
देखकर प्रसन्नता प्रकट करते हैं, पर इसके बुरे नतीजेकी ओर 
नहीं देखते । यही कारण है कि लड़के माता-पिताकी 
आशा नहीं मानते, सेवा नहीं. करते, उच्छुङ्कल, अनम्र 
अविनयी, चोरी आदि दुगुणोंके आगार बन जाते हैं । 


वही युवावस्थामें अत्यन्त निन्दनीय प्रवृत्तिके हो जाते हैं, 
जो समाजके लिये अशान्तिके कारण बनते हैं ओर उनसे मानव- 
समाज विकलित हो उठता है। ऐसे व्यक्तियोंकों जीते 
रहनेपर अपयश और मरनेपर नरककी प्राति होती है । यदि 
ध्यानसे देखें तो माळूम होगा कि इन दोषोंका खास कारण 
माता-पिता ही हैं । इसके उदाहरणमें एक चोरकी वह बात 
याद आती है-- 


एक चेर चें,रीमें पकड़ा. गया । उसे उसके अपराधाँके 
कारण फाँसीकी सजा हुई । फॉसीपर चढ्नेके समय 
अधिकारियोंने पूछा, 'तुग्हारा अन्तिम समय है; जो आखिरी 
इच्छा हो, कहो |? चोरने कहा--“मुझे और कोई इच्छा नहीं 
केवल एक इच्छा है, वह यह कि मुझे मेरी मातासे मिला 
दो ।? अधिकारियोंकी आज्ञासे चोरकी माता बुलायी गयी 
और चोरके सामने उपस्थित की गयी । अपराधी चोरने 
माताको सामने देखकर दौड़कर माताका “नाक? मुँहर्मे लेकर 
दातासे काट फेंका । उसकी माता चिलछाने लगी) खूनकी 
धारा बहने लगी । राजपुरुषोंने चोरको पकड़कर पूछा कि 
“यह तुमने क्या किया ?? अपराधी ने कदा-'आज जो मैं फॉसीपर 
लटकाया जा रहा हूँ; इसका कारण यही माता है । 
बाल्यकालमै जब कोई वस्तु में किसीकी चुरा छाता और इस 
कुमाताको दे देता तो यह बहुत खुश होती थी ओर चोरीका 
अनुमोदन करती थी । इसीसे मेरा स्वभाव बिगड़ गया और 
मै युवावस्थामें घोरसे घोरतम घृणित अपराध करने लगा, 
उसीका यह फल हैं कि आज फॉसीपर चढ़ रहा हूँ । यदि 
माता बाल्यकालमै ही चोरीको वस्तुआंको देखकर मुझे 
फटकार दिया करतो ता आज ऐसी स्थिति क्यों होती । 
यदि मुझे शुरूसे अच्छी शिक्षा मिलती तो आज इस मृत्युका 
मुझे क्यों शिकार बनना पड़ता ।? अपराधीके इन निश्छल 
विचारोंको सुनकर अधिकारीवगने उसे मुक्त कर दिया । 
इस कहानीमे तात्यय यही निकला कि बच्चोंके निर्माणका 
प्रधान उत्तरदायित्व माता-पितापर है | पहले प्रारम्मिक कालमें 
ही शुद्ध वातावरणमें बच्चाको रखकर ब्रह्मचर्य, सदाचारादि 
सद्रुणोंकी शिक्षा मिलती थी ओर लड़के सदाचारी) धार्मिक, 
दयाल, अभ्युदयशील होते थे । आज भौतिकवादी शिक्षा, 
नये आविष्कारोंका आकपक चाकक्िउय, सिनेमा-संसारके 
प्रभावक्रा--कुसङ्गतिका भयानक फल; घरेलू शुभ-रिक्षाओंका 
अभाव आदि कारणांसे आजके बच्चे भारतीय संस्कृतिके 
अनुकूल बन नहीं पाते । वालकोंकी उन्नतिके लिये अमत्य 


११० 


» राम राम कहि जे जमुहाहीं । तिन्द्रहि न पाप पुंज समुहाही ॥ # 


बोलनेसे निवृत्त करना, सत्यकी ओर प्रवृत्त करना, माता- 
पिताकी आज्ञाओका पालन करनेकी आदत डलवाना; 
अतिथि-सत्कार करना, गो, ब्राह्मण, विद्वान्‌, साधुका 
सम्मान करना--इत्यादि सद्गुण आवश्यक हैं, जिनके आधानसे 
ही बालक महान्‌ होते हैं ओर उच्च पदकी प्राप्ति कर पाते हैं । 
इसके उदाहरण हमारे इतिहासमें भरे पड़े हैं । अतएव में 
तो यही कहूँगा कि यदि अपने बर्चोको अपने राष्ट्रकी विभूति 


बनाना चाहते हैं तो उनकी सङ्गतिपर विरोषरूपसे ध्यान दें । 
घरसे लेकर नगर, स्कूल तथा कालेजके वातावरणोंको पवित्र 
बनायें, आदर्श बनायें, पापाचारों-अनाचारोंको मिटायें; 
फिर उस समाजसे महापुरुषों, मनीषियों, नेताओं और सच्चे 
समाजनाथकोंका प्रादुर्भाव स्वाभाविक होगा; राष्ट्रकी कीर्ति 
देशान्तरोंमें फेलेगी और वह महान्‌ माना जाने छोगा । 


FR 


बालकोंके संस्कार और उनका वैज्ञानिक रहस्य. 


( लेखक-_याश्ञिक पं० श्रीवेणीरामजी शमी गौड, वेदाचार्य, काव्यतीर्थ ) 


विभिन्न जातियोंमे विभिन्न तरहके संस्कार प्रचलित हैं; 
किंतु हिंदूजातिमें संस्कारोंको जो यौक्तिक एबं व्यवस्थित रूप 
मिला है, वैसा अन्यत्र कहीं नहीं दीख पड़ता । संस्कार और 
संस्कारोंके वैज्ञानिक तत्व आज आज्ञात-से हो गये हैं, इसी- 
लिये इनका प्रचलन दिनोंदिन कम होता जा रहा है । यह 
घोर भयकी सूचना है । अतः हमें संस्कारोंका सविशेष 
अनुशीलन कर उन्हें पुनः व्यावहारिक रूप देना चाहिये । 
यहाँ हम केवल बालकोंके संस्कारोंपर कुछ प्रकाश डाल रहे 
हैं। आशा है, इससे ब्रालक-अङ्क'के पाठकोंको . अवश्य 


लाभ होगा । 
संस्कारोंकी आवश्यकता 


मानव-जीवनको पवित्र, चमत्कारपूणं एबं उत्कृष्ट बनाने- 
वाले शासत्रविहित कुछ अनुष्ठानोंको “संस्कार! कहा जाता है-- 

'आर्मदारीरान्यतरनिष्ठो विहितक्रियाजन्योऽतिराय- 
विशेषः संस्कारः ।” ( वीरमिलोदय, संस्कारप्रकाशा, १ भाग ) 

संस्कारमै शारीरिक एवं मानसिक मलोंक्रा अपाकरण 
होता है तथा आध्यात्मिक पूर्णताकी, जो जीवनका चरम लक्ष्य 
है, सहज ही प्राप्ति होती है । 

सम्‌ उपसर्ग और कृ धाहुसे “घञ्‌? प्रत्यय एवं “सुट? 
का आगम करनेसे “संस्कार? शब्द निष्पन्न होता है । जिससे 
किसी वस्तुको भूषित किया जाय उसे «संस्कार! कहते हैं। 
महर्षि पाणिनिने इसी अर्थमें सुट्‌-आगमका विधान किया 
दै--'सम्परिभ्यां करोतो भूषणे सुट च ।? इसी व्युत्पत्तिलभ्थ 
अर्थको महर्षि आश्वलायनने एक दृष्टान्तसे समझानेकी चेष्टा 
की है । उन्होंने लिखा है कि जिस तरह रेखा-चित्रपर 
विभिन्न रंगोसे बार-बार तूलिका फेरते रहनेसे उसमें एक 
विचित्र चमक एवं सजीवता-सी आ जाती है, ठीक उसी. 


तरह संस्कारोके द्वारा द्विजोंमें विशेष गुणोंका आधान होता है-- 
चित्रं क्रमाद्‌ यथानेकैरङ्गरन्मील्यते शनैः । 
ब्राह्मण्यमपि तद्वत्‌ स्यात्‌ संस्का रेविंधिपूर्वकेः ॥ 
खानसे निकलनेपर रल्रॉपर गर्दकी परतें जमी रहती हैं, 
जिनसे उनकी चमक छिपी रहती है । जब सानपर रखकर 
वे खरादे जाते हैं, तव उनकी वह चमक निखर उठती है । 
उसी तरह ॒मानव-दिशुमें भी गर्भं एवं बीज-सम्बन्धी तथा 
प्राक्तन क्रमंजनित मलिनता आदि दोष विद्यमान रहते हैं । 
संस्कारोंका काम यह है कि उन दोषोंको दूरकर उसकी 
चमकको निखार दें । भगवान्‌ मनुजीने लिखा है कि 'जात- 
कर्म, चूडाकरण और उपनयन आदि संस्कारोंमें होनेवाले 
हवनकर्मसे बीज तथा गर्भसम्बन्धी सभी मलिनताएँ नष्ट हो 
जाती हैं--- 
गाभेंहोंमै जौनकर्मचो डमो ज्षीनिबन्धनेः 
बैजिकं गाभिछं चैनो द्विजानामपस्ज्यते ॥ 
(२1२७) 
खराद जिस प्रकार *ल्ॉका संस्कार दे, उसी तरह 
पुंसवन आदि बाळकोके संस्कार हैं । बिना संस्कारके जिस 
तरह रल्लोंकी विद्योपताएं तिरोहित रहती हैं, उसी तरह बिना 
संस्कारके बालकोंका मळापनोदन एवं देवों और पितरोंके 
कर्माम अनद्देता स्पर है। जब्तक बीज एवं गभसम्बन्थी 
दोप्रोंका अपाहरण नही किया जाता; तबतक मानव आर्पे 
नहीं बन पाता और जवतक आपय नहीं बन पाता है, तबतक 
बहू हव्यकव्य देनेका अधिकारी नहीं रहता--- 


न बा अआनापेयस्य देवा हविरक्षन्ति ।' 
(कौपीतकि #० ३ । २६ ) 
जन ह था अव्रतस्थ देवारक्षन्ति ।' 


( ऐतरेय श्रा ७ । १२) 


% बालकोके संस्कार और उनका वैज्ञानिक रहस्य % 


अतः संस्कारोंका' करना नितान्त अपेक्षित है । सबसे 
पहला संस्कार तो है--गर्भाधान-संस्कार । यह संस्कार 
पितृ-ऋणकी पूर्तिके छिये धर्मानुकूल श्रेष्ठ पवित्रभावापन्न 
धर्म-कुल-जातिको उज्ज्वल करनेवाले संतानके उत्पादनार्थं 
किया जाता है । यहाँ हम: इसके विषयमें कुछ नहीं लिख 
रहे हैं । ` 
गर्भके संस्कार--पुंसवन और सीमन्तोन्नयन 

पुंसवन-संस्कार 

बाळकोंका संस्कार पुंसवनसे प्रारम्भ होता है | पुंसवन- 
संस्कार बालकके गर्भावस्थाका है । पुंसवन गर्भका संस्कार 
है, यइ सभी आचार्योका मत है । अतः गर्भस्थ संस्कार 
होनेके कारण इसको प्रत्येक गर्भावसरपर करना चाहिये, 
यह धर्मसिन्धुका मत है । “पुंसवन” शब्दका अर्थ है-- 
पुरुष-संतानकी उत्पत्ति । 

गर्भधारणसे दूसरे, तीसरे महीनेमें अथवा गर्भके प्रतीत 
होनेपर पुंसवन-संस्कार करना चाहिये । यदि पुंसवन-संस्कार 
उचित समयपर न हो सके तो सीमन्तोन्नयन-संस्कारके साथ 
भी किया जा सकता है । पुंसवन-संस्कारमें गुरु और शुक्रके 
अस्तका एवं मलमासादिका दोष नहीं माना जाता है । 

यह पुंसवन-संस्कार शूद्र भी वेद-मन्त्ररहित कर सकते 
हैं। यथा-- 

वर्थिष्णूनां चतुर्थानामपि कतंव्यतां गतम्‌ । 

अमन्त्रकं तु कतेव्यं पुंकमे तु शुभार्थिनाम्‌ ॥ 

( बृहस्पति: ) 

पुंसवन-संस्कारको सुसम्पन्न करनेके लिये पुनर्वसु, पुष्य, 
श्रवण; मृगरिरा) हस्त, और मूल--इन नक्षत्रॉमेसे किसी भी 
नक्षत्रसे युक्त चन्द्रमा हो तथा रवि; मङ्गल अथवा गुरुवार 
हो तो उस दिन गर्मिणी पत्नीको उपवासपूर्वक रान कराकर 
नूतन वस्नद्वय धारण कराकर पूर्वाभिमुख बैठावे | पति भी 
स्थानादिसे निवृत्त होकर स्वयं बेठे । पश्चात्‌ आचमन; 
प्राणायाम; खस्तिवाचन करके प्रधान संकल्प करे-- 

'अद्येहामुको5हं ममास्यां भार्यायामुत्पत्यमानापत्यग भस्य 
बीजगर्भसमुद्धवेनो निबढण-पुंरूपताज्ञानोदयप्रतिरीधकम- 
निरसनद्वारा श्रोपरमेश्वरप्रीत्य्थ पुंतवनाख्पं कमे करिष्ये ।' 

अनन्तर उस कर्मके निर्विन्नतासिदयर्थ गणेश ओर 
अम्बिकाका पूजन करके पञ्चाङ्ग ( पुण्याहवाचनः मातृका- 
पूजन; वसोर्धारापूजनः आयुध्यमन्त्र-जप) नान्दीश्राद्ध ) करे । 
पश्चात्‌ रात्रिमें गर्भिणीका पति वटब्ृक्षकी जटा ओर बटकी 

झाखाके अङ्कुर--इन दोनोंको जलके साथ पीसकर और महीन 
वस्त्रसे छानकर उस रसको गर्भिणी पत्नीके दाहिने नासिकाके 
छिद्रमें उसका पति ‹ॐ हिरण्यगर्भः? (शु० य० २३। १) 
और ८३» अद्भघः सम्भृतः? (झु० य० ३१। १७) इन 
दोनों मन्त्रांको कहकर छोड़ दे। पश्चात्‌ नवीन मृत्तिकाके 
कलरको जलसे भरकर गर्मिणीकी गोदमें रखकर पति अपनी 
अनामिका अंगुलीके अग्रभागसे पल्लीके पेटका स्पर्श करता 
हुआ ४३० सुपणाऽसि गरुत्मान्‌? (झु० य° १२। ४) 
इस मन्त्रसे गर्भको अभिमन्त्रितं करे | अनन्तर किये हुए 
कमंकी साङ्गतासिद्धिके लिये दस अथवा अपनी शक्तिके 
अनुसार ब्राह्मणोंको भोजन कराकर उन्हें दक्षिणा दे और 
उनसे आशीर्वाद लेकर आवाहित देवताओंका विसर्जन 
कर दे । 


सीमन्तोन्नयन-संस्कार 


सीमन्तोन्नयन-संस्कारके सम्बन्धमें आचायंकि भिन्न-भिन्न 
मत हैं कर्क आदि कुछ आचार्य इसको गर्भस्थ बालकका 
संस्कार मानते हैं और पारस्कर आदि कुछ आचार्य इसको 
स्रीका संस्कार मानते हैं । जो आचार्य सीमन्तोन्नयनको गर्भका 
संस्कार मानते हैं उनके मतानुसार प्रत्येक गर्भके समय सीमन्तो- 
न्नयन-संस्कार दोना चाहिये और जो आचार्य पल्नीका संस्कार 
मानते हैं उनके मतके अनुसार केवल प्रथम गर्भमै ही होना 
चाहिये । महर्षि पारस्कराचार्यने सीमन्तोन्नयनको पत्नीका ही 
संस्कार माना है और इसको केवळ प्रथम गर्भमै ही करना 
विधेय कहा हे--*प्रथमगभे मासे षष्ठेऽष्टमे वा? ( पार० ग० 
सू०-१।१५।३)। पारस्कराचार्यके मतकी पुष्टि महर्षि 
हारीत और देवलने भी की है । वर्तमान समयमै महर्षि 
पारस्कराचार्यके मतका ही सर्वत्र अधिक प्रचार है । 


गर्भधारणसे छठे या आठवें मासमे सीमन्तोन्नयन- 
संस्कार करना चाहिये । महर्षि शङ्कका कहना है कि यदि 
किसी कारण छठे अथवा आठवें मासमें सीमन्तोन्नयन न हो 
सके तो संतानोत्पत्तिके पूर्वं किसी भी दिन इसको कर लेना 
चाहिये । एक दूसरे आचार्यका मत है कि यदि सीमन्तोन्नयन 
हुए बिना ही संतान उत्पन्न हो जाय, ता उस पुत्रको उसकी 
माता अपनी गोदमें लेकर प्रथम सीमन्तोन्नयन करके पश्चात्‌ 
“जातकर्म-संस्कार? करे । 


यदि किसी स्त्रीका सीमन्तोन्नयन न होकर ही उसका 
गर्भ नष्ट हो जाय, तो पुनः उसको जब गर्भ हो, तब यह 

$ उलटा नामु जपत जगु जाना । बालमीकि भप ब्रह्म समाना ॥ १: 


संस्कार करना चाहिये | इसमें सीमन्तोन्नयनके कालादिके 
नियम अनावश्यक हैं । 

यदि 'पुंसवन-संस्कार? किसी कारण न किया हो तो यह 
संस्कार सीमन्तोन्नयनके साथ किया जा सकता हे--'सीमन्तेन 
सहाथवा ।' ( जातूकर्ण्यः ) 

सीमन्तोन्नयनकै साथ यदि पुंतवन-संस्कार करना हो तो 
महाव्याह्ृति द्वोमरूप प्रायश्चित्त करके प्रथम पुंसवन-संस्कार 
करके पश्चात्‌ सं,मन्तोन्नयन करना चाहिये, ऐसी शास्त्राज्ञाहै । 

सीमन्तोन्नयन-संस्कारको करनेके लिये पुंसवन-संस्कारकी 
तरह स्वस्तिवाचनादि करके प्रधान संकल्प करे-- 

“अद्येहापुको$ई ममास्यां भध्यायां गर्भाभिवृद्धिपरिपन्थि- 
पिशितप्रियाञ्लईमी-भूतराक्ष तगणनिरसनक्ष म--पकलसोभा- 
ग्य-निदानभूत-महालक्ष्मी समावेशनद्वारा प्रतिगर्भ बीजगर्भ- 
समुद्भवैनोनिब्ईणद्वारा च श्रोपरमेश्वरप्रीत्यथ खरीसंस्काररूपं 
सीमन्तोन्नयन।ख्यं कम करिष्ये ।' 


इस प्रकार संकल्प करनंके अनन्तर निर्विच्नतासिद्वथर्थ 
गणपत्यादि देवताओंका पूजन करके पूर्ववत्‌ पञ्चाङ्ग करे । 
पश्चात्‌ बहिःशालामे स्थण्डिल बनाकर उसमें पञ्चभू-संस्कार- 
पूर्वक अमिका स्थापन करें और आघारावाज्यभागकी 
आहुति तथा स्विष्टकृदादि करके अग्निके पश्चात्‌ भद्रपीठ 
( देवदारुके काका पीढ़ा ) के ऊपर गर्भवती पत्नीको 
बैठावे । अनन्तर दो फळ और सुवर्णयुक्त गूलरके बृक्षकी 
शाखाः तेरह तेरह कुशाओंकी तीन पिंजुली तीन स्थानोंमें, 
सफेद साहीका एक कांटा, पीत सूतसे लेटा हुआ एक 
छेहदेका तकुवा और प्रादेशमात्र एक तीण पीपलकी खूँटी-- 
इन सब वस्तुओको एकत्रित करके पति अपनी पन्नीके सिरके 
केशों ( बाळे) का विनयन करे अर्थात्‌ केतोंको दाहिने 
और बाएँ दोनों अर दो भागोंमें करके (४० भूर्विनयामि' 
इत्यादिः तीन मन्त्रोसे माँग निकाले । पश्चात्‌ ४३० 
अयमूर्जात्रतो? ( पार० ग्र तू. १। १५। ६ ) इस 
मन्त्रको कहकर ओदुम्बराद पांचों वस्तुओको अपनी पल्लीकी 
वेणी ( चोटी ) में बाँध दे । अनन्तर पति बीणापर गाने- 
वाले दो पुरुपंको ळे आवे । त्रीणापर गायन करनेवाले 
दानी पुरुप उत्साहे साथ “३० मोमऽएवव' ( पार गृ० 
i १ | १५ | ८ ) इस मन्त्रकां गायन करें | ५४% 
सोमऽएव? इस मन्त्रक- अन्तमं आये हुए “असो? पदके 
स्थानमें पत्नी गङ्गा आदि उस नदोका नाम ले; ए 
यह हरिह्राचार्दका मत है | 


सीमन्तोन्नयन कमंके साङ्गतासिद्धथर्थ दस अथवा 
स्वशक्तथनुसार ब्राह्मणोंको भोजन करानेका संकल्प कराकर 
उन्हें यथोचित दक्षिणा देकर आत्राहित देवताओंका 
विसर्जन करे और ब्राह्मणोंको भोजन कराकर स्वयं भी 
भोजन करे । 

पुंसवन और सीमन्तोन्नयन--इन दोनों संस्कारोंकी 
उपयोगिता उतनी ही है जितनी कि किसी गह-निर्माणमें 
नींवकी होती है । ये दोनों संस्कार उस समय होते दे, जब 
शिशु गर्भमै रहकर बढ़ता रहता है | आजके प्रजननशास्त्रके 
विद्वान्‌ भी इस बातको स्वीकार करते हैं कि शिशुके बाह्य 
और आभ्यन्तर घटकों ( अणुओं ) का निर्माण गर्भमें ही 
प्रारम्भ हो जाता हैं | प्राचीन तत्त्ववेत्ताओंने इस तथ्यका 
सर्वाङ्गीणरूपसे परखा था | वे जानते थ कि शिशझुके 
शारीरिक एवं मानसिक घटकों ( अगुओं ) का निर्माण 
गर्भमै तो प्रारम्भ होता ही है, साथ-साथ माताके ही तत्तत्‌ 
उपादानोंसे होता है, यह भी वे जानते थ । यदि माताके 
उपादान पवित्र एवं बलि होंगे; तो उनसे निर्मित बालक 
भी पवित्र एवं त्रलिष्ठ ही होगा | इसी तर्द यदि माताके 
त्रे उपादान अपवित्र और दुर्बल होंगे) तो बालक तामस 
प्रकृतिका एवं दुर्बल होगा---'कारणेगुणाः कार्यगुणानारमन्ते? 
( कणाद ) । 

कयाधू देत्यपत्री थी. वह दिन-रात देत्योंके संसगमे 
रहती थी । उसका पति हिरण्यर्कादापु ईश्वरतकक्रो नहीं 
मानता था । फिर भी उसकी संतान पप्रह्वाद्‌ जो इतने 
महाभागवत हुए, उसका एकमात्र कारण यही था कि 
कयाधू गर्भावस्थामे महर्षि नारदके आश्रम रही थी । 

महर्षि नारदने अपने दिव्य उपदेशोंसे उसके मनका 
अभिभूत कर रखा था। माताके उसी सस्वाविष्ट मनसे 
निमित प्रह्लादक मन सर्वदाके लिये मच्ताविष्ट ही रहा । 
अभिमन्युने अपनी माताके गभमें ही चक्रब्यूहके भेदनका 
तरीका जान लिया था । गर्मावस्थामें माताकी हरकतोंका 
कितना अधिक प्रभाव वालकोंपर पड़ता हे; यह इन दो 
दृष्टान्तोसे समझा जा सकता हे । ऋषियोंकी ऋतम्भरा 
प्रज्ञाने इसी अन्तरित तत्त्वका साक्षात्कार कर गर्भावम्थाक 
इन संस्कारोंकी योजना की हे । 

पुंसवन और सीमन्तोन्नयनमे जितन कृत्य विहित हे 
ओर जिन मन्त्रो वे किये जाते दे; इन दानक आर 
दृष्टिपात करनेसे यह स्पष्ट समझमें आ जाता हैं कि इनसे 


# बालकौकै संस्कार और उनका वैज्ञानिक रहस्य # 

माताका मन कितनी दिव्यशक्तियोंसे अभिभूत हो जाता 
है और तब बालकको दिव्य बननेमें क्या सन्देह रह 
सकता हे । 


¢ 


जातकर्म संस्कार 


जन्म लेनेके बाद 'बालकोंके जो अनेक संस्कार किये 
जाते हैं, उनमें सबसे पहला संस्कार 'जातकर्म? है । यह 
जातकर्म केवल पुत्रके उतपन्न होनेपर ही होता है, कन्याके 
जन्ममें नहीं । महर्षि पारस्करके-- 

'जातस्य कुमारस्याच्छिन्नायां नाड्यां मेधाजननायुष्ये 
करोति’ ( पार० गृ० सू १ । १६। ३) 


इस सूत्रमें “कुमार! पदसे माळूम होता है कि यहाँसे 
आगे जितने कमं हैं वे सब बालकोके ही हैं, न कि पत्रीके । 
भगवान्‌ मनुके-- 
“प्राक्‌ नाभिवद्धनात्‌ पुंसो जातकं विधीयते ।' 
इस प्रमाणके अनुसार जातकमं-संस्कार नाळच्छेदनके 
पूर्व ही करना चाहिये; क्योकि नालच्छेदन हो जानेपर 
सूंतक लग जाता दै । अतः सूतकमें जातकर्म करना सर्वथा 
निषिद्ध है । 
नाळच्छेदन पुत्रोतत्तिके बारह घड़ी अथवा सोलह 
घड़ीके अनन्तर करना चाहिये | इतने समथमें जातकर्म- 
संस्कार-सम्बन्धी समस्त कर्म पूर्ण किये जा सकते हैं । 
पुत्रजन्मके समय यदि अन्य किसी प्रकारका अशौच 
हो, तो भी पुत्रका पिता “जातकर्म संस्कार! कर सकता है# । 
श्रुतिमें जातकर्म-संस्कारका विशेष महत्त्व लिखा है-- 
# अशौचे तु समुत्पन्ने पुत्रजन्म यदा भवेत्‌ । 
कत्तैब्या कौलिकी शुद्धिरशुद्धः पुनरेव सः ॥ 
( संस्कारतरव ) 
सूतके तु समुत्पन्ने पुत्रजन्म यदा भवेत्‌ । 
कतुस्तात्कालिकी शुद्धिः पूर्वाशौ चेन शुद्धयति ॥ 


( प्रजापतिः ) 
जाताशोचस्य मध्ये तु पुत्रजन्म यदा भवेत्‌ । 
जननानन्तरं कुर्याज्जातकर्म यथाविधि ॥ 


जातेष्टिः सूतकाम्ते तु कतंव्येति विनिश्चयः ॥ 
सृताशौचस्य मध्ये तु पुत्रजन्म यदा भवेत्‌ । 
अशौचापगमे कार्य जातकर्म यथाविधि ॥ 

( जातूकण्यं; ) 

बा? अर ५-- , 


ऋणमस्मिन्‌ सन्नयत्यस्ट्ृतस्वं च गच्छति। 
पिता पुत्रस्य जातस्य पझ्येच्चेजीवतो सुखम्‌ ॥ 
( ऐतरेय ब्राह्मण ३ । १ ) 

“पिता यदि जीवित पुत्रका मुख देखे तो उसमें तीन 
कणों ( देव-क्रण; पितृ-क्रण, ऋषि-ऋण ) को स्थापित करता 
दै और वह स्वयं अमृतत्व ( मोक्ष ) को प्रास करता दै ।? 
महर्षि बौधायनके अनुसार जातकर्मसे मनुष्य इस लोकको 
जीतता दै--'जातसंस्करेणेमं- लोकमभिजयति |! (बौधायन-- 
पितुमेधसूत्र र । १। ४ ) 

बालकका पिता पुत्रोत्पत्तिका शुभ समाचार सुनते ही 
अपने कुलदेवता और अपने मान्य बृद्ध पुरुषाको अभिवादन 
करे । पश्चात्‌ अपने पुत्रका मुखावलोकन करके गङ्गा आदिमें 
स्नान करे | नदीके अभावमें तालाबमें ओर तालावके 
अभावमें कूपपर स्नान किया जा सकता है । 

यदि पुत्र मूल, ज्येष्ठा अथवा व्यतीपात आदि अझ्ुभ 
समयमें उत्पन्न हुआ हो, तो उसका मुख देखे बगेर ही 
पिताको रान करना चाहिये | जातकर्म-संस्कारार्थ बालकका 
पिता अपनी पत्नीकी गोदमें बाठकको बैठाकर पूर्वाभिमुख 
होकर वेठे और पुंसवन-संस्कारकी तरह स्वस्तिवाचनादि 
करके प्रधान संकल्प करे-- 

'अद्येहासुकोऽइमय कुमारस्य 
सकळ दोषनिबईणायुमेंधाभिबृद्धिद्वारा 
निब्ईणद्वारा च श्रीपरम्ेश्वप्रीत्यथं 
करिष्ये ।? 

इस प्रकार संकल्प करके निर्विष्नतासिद्धथ्थ गणेशपूजन- 
पूर्वक पञ्चाङ्ग करे । अनन्तर नाळ कारनेके पूर्व 'मेधाजनन- 
संस्कार? करे | 

सुवर्णादि तैजस पात्रमै मधु और घृतको मिलाकर 
अथवा केप्रल घृतको लेकर दाहिने हाथकी अनामिका 
अँगुलीके अग्र भागमें सुवर्ण रखकर सुवर्णसहित अंगुलीसे 
मधु ( शहद ) और घुतको मिलाकर ८3“ भूस्त्वयि दधामि’ 
( पार० ग्र सू० १। १६। ४ ) इत्यादि चार मन्त्रोसे 
बालकको देशाचारानुसार एक बार अथवा चार बार मधु, 
घृत अथवा केवळ घृत थोड़ा-थोडा चटा देवे । इसको 
"मेधाजनन? कहते हैं । 

अनन्तर ब;लकके दाहिने कानमे अथवा नाभिके समीप अपना 
मुख करके ५3“ अभ्निरायुष्मान्‌? (पार० ए० सू १। १६।५) 
इत्यादि आठ मन्त्रीको तीन बार अथवा एक बार पढ़कर 


गर्भाग्जुपान जनित- 
बीजगर्भससुद्भवैनो- 
जातकर्माख्यसस्का रं 

बालकका आयुष्यकरण करे । पश्चात्‌ “ॐ ्यायुषम्‌? 
(शु० य० ३ । ६२ ) इस मन्त्रको तीन बार बालकका 
पिता अपने पुत्रकी पूर्णायुकी कामना करता हुआ पढे तथा 
पुत्रके हृदयका स्पर्शं करता हुआ ५४“ दिवस्परि प्रथमं 
जज्ञेश ( शु य° १२। १८-२८ ) इत्यादि प्वासप्र' 
संशक ग्यारह मन्त्रोंका उच्चारण करे । तदनन्तर बालकके 
चारों ओर अर्थात्‌ पूर्व, दक्षिण; पश्चिम और उत्तर इन 
चारों दिशाओंमें चार ब्राह्मणोंको बैठावे और मध्यमे पावें 
ब्राह्मणको बैठा दे और जब कि मध्यमें बैठा हुआ ब्राह्मण 
ऊपरकी ओर देख रहा हो, तब बालकका पिता “इममनु- 
प्राणितः ( पार० ग्र सू० १ । १६। ९ ) यह प्रेष कहे । 
पश्चात्‌ पूर्वमें स्थित ब्राह्मण प्राण, दक्षिणमें स्थित ब्राह्मण 
व्यान, पश्चिममे स्थित ब्राह्मण अपान; उत्तरमें स्थित ब्राह्मण 
उदान और मध्यमे स्थित ब्राह्मण ऊपरकी ओर देखता 
हुआ “समान? कहे | यदि देवात्‌ उस समय पाँच ब्राह्मण 
उपस्थित न हो तो बालकका पिता स्वयं पूर्वोक्त दिशाओंमें 
यथाक्रम बेटकर 'प्राण' आदि राब्दोंका उच्चारण करे | 
इसके वाद ४० अइमा भव? ( पार० ० सू० १।१६।१३) 
इस मन्त्रसे बालकका स्पर्शे करे । पश्चात्‌ वालककी माताकी 
ओर देखता हुआ 1३ इडासि मेत्रावरुणी? ( पार» श० 
सू० १। १६। १४ ) इस मन्त्रको पट्टे । अनन्तर अपनी 
पत्नीके दाहिने स्तनका प्रक्षालन कर (७० इम<स्तनम्‌? 
इस मन्त्रको कहकर बाळकके मुखमें प्रथम माताका 
दाहिना स्तन दे । फिर बाएँ स्तनका प्रश्नालन कर 
३ इम<स्तनम्‌? (शु० य° १७। ८७) ओर “७० 
यस्ते स्तनः ( झु० य° ३८ । ५) इन दोनों 
मन्त्रोंको पढ्कर बालकके मुखमें बाएँ. स्तनको दे । पश्चात्‌ 
सूतिका पत्नीके सिरकी तरफ पठ़ंगके नीचे भूमिमें एक 
जळमूर्ण कलशको (३ आपो देवेषुः ( पार? ग्र० सू० 
१।१६।१७) इस मन्त्रको कहकर रख दे । यह कलश 
सूतिका स्त्रीके उठने पर्यन्त दस दिनोंतक वहीं रहता है । 
अनन्तर सूतिकाग्रहके द्वारपर वेदीका निर्माणकर उसमें 
पञ्चमू-संस्कार करके अग्निस्थापन करे । वह अग्नि निरन्तर 
दस दिनतक वहीं रहे ओर बुझने न पात्रे । उस अग्निमे 
प्रतिदिन सावं और प्रातः भूसी, चावळके कण और पीली 
सरसेसि बालकका पिता स्ववं अथवा ब्राह्मणद्वारा ८३० शण्डा- 
मर्का ( पार? ग्‌० सू० १। १६। १८) इस मन्त्रसे 
दुस दिनतक आहुति दे | यदि कुमारनामक बालग्रद्‌ बालक- 


ॐ जम्म जन्म सुनि जतनु कराहीं । अंत राम कहि आवत नाहीं ॥ # 


को कुछ विघ्न पहुँचावे तो उसके शान्त्यर्थं उस बालकको 
जालसे अथवा उत्तरीय वस्त्रसे ढक्रकर पिता वालकको अपनी 
गोदमें लेकर ४३० कृकरः सुकूकूरः' ( पार? ग्र सू० 
१।१६।१९) इत्यादि तीन मन्त्रोंको पडे । पश्चात्‌ 
४3 न नामयति? ( पार० २० सू. १। १६ | २० ) इस 
मन्त्रको पढ़ता हुआ बालकके सर्वाङ्गमै हाथ फेरे । अनन्तर 
साङ्गतासिद्वथर्थ दस ब्राह्मणोंक्रा अथवा स्वशाक्तयनुसार ब्राह्मण- 
भोजनका संकर्प को ओर उपस्थित ब्राह्मणोक। सविधि 
पूजन कर उनको दक्षिणा दे । अनन्तर आवाहित देवताओं- 
का विसर्जन करके सूतकान्तमे ब्राह्मण-भोजन' करा दे । 
धर्मशासत्रकारोंका कहना है कि जातकर्म-संस्कारका 
प्रधान उद्देश्य यह है कि गर्भस्थ शिशु, जो माताके आहार 
रससे अपना पोषण करता है, उस दोपका इससे शंमन 
होता है-- 
'गर्भाग्वुपानजो दोषो जातात्‌ सर्वोऽपि नश्यति ।' 
( स्मृति-&ग्रद्‌ ) 
इसके अतिरिक्त इस संस्कारके दो प्रयोजन और है>- 
एक मेधाजनन और दूसरा आयुप्यकरण । यद्वि बालक द्वीर्ष 
जीवी हो ओर मेधावी न हो, तो उससे जगतूका कल्याण 
नहीं हो सकता और यदि वह मेधावी हो किंतु दीर्घजीवी न 
हो, तो भी उससे उसका या देशका कल्याण असम्भव है । 
इसलिये जातकर्मके कृत्योंसे उसमें इन दे, आवश्यक तत्त्वोका 
उन्मेप कराया जाता है । मेधाजननके लिये घत और मधुको 
वर्गसे घिसकर बालकको चटाना पड़ता है । घृत, मधु और 
सुत्रण-ये तीनों ही दुनियाके अमृत हैं, इनके येगमें अद्भुत 
शक्ति है । सुवर्ण महान्‌ मेधाप्रद ` ओर स्वस्थ्य-बिरोधी 
समस्त कीटाणुओंके लिये ब्रह्मात्र है । टी» बी० के 
कीटाणुओको तो इसके अतिरिक्त दूसरी दवा - नष्ट ही नहीं 
कर पाती । मधु त्रिदोषजित्‌ एवं मेधात्रद है । पचमेके 
लिये इसे आँतोंमें नहीं जाना पडता, यह तो. आमाग्रयमै ही 
पच जाता है | इस तरह सुवर्णके कणं.को तुरंत ही यह रक्त 
( खून ) में मिलाकर रोगके बाहरी आकमणसे बालकको 
बचा लेता है । घृतको तो आयु देनेत्रालो दवाओंमे प्रमुख 
माना गया है । वेदने इसे 'आथु' ही करा है - 'आयुवे 
घृतम्‌ ।' यह वृंट्ण तो है, साथ हो रेचक होनेके कारण 
एक साफ खुलासा दस्त लाकर वालकनें प्रफुल्लता. ला देता 
है । वेज्ञानिक भी तुरंत उत्पन्न वालकोंके लिये मधु-मिश्रित 
रेंडीके तेलका प्रयोग बतलाते हैं 


* बालक के संस्कार और उनका वैज्ञानिक रहस्य # 


कक य. 


ष्ठी-संस्कार ओर राहुवेध 
षष्ठी-संस्कार-सम्बन्धी समस्त कर्म जातकम-संस्कारके 
ही अङ्ग हें। यह संतति उत्पन्न होनेके छठे दिन किया 
जाता है । कहीं-कहीं इवकीसवें दिन अथवा एकतीसवें दिन 
सूतिकाकी शुद्धि होनेपर अर्थात्‌ अशौचके वांद पत्रीदेवीकी 
पूजा हे.ती है । इसको “सूतिका पठ्ठी-पूजा भी कहते हैं । 
शालग्राम-शिला, कलश, वटवृक्ष अथवा घरकी दीवारपर 
पुत्तलिका बनाकर प्री-देवीकी पूजा की जाती है। पछी: 
देवीके पूजनमें वेदिक मन्त्रोके उच्चारणका दोष नहीं होता 
है। अतः विशेषकर काशीमें बालकके षशी-महोत्सवमे चारों 
बेदोंके ज्ञाताओंसे “वसन्तपूजा' करानेकी प्रथा है | वसन्त- 
पूजामै वेदचतुष्टयके त्रिपर तथा जटादि अश्विकृतियोंके 
मन्त्र करे जाते हैं । पत्रीदेवीके पूजनार्थ छठे दिन अथवा 
दसंबे दिन सूतकजन्य अशुद्धि नहीं मानी जाती। अतः 
सूतक-सम्बन्धी अशोचमे छठे दिन और दसवें दिन दान 
. देने ओर लेनेमें कोई दोष नहीं है, किंतु भोजन करना 
उचित नहीं है । 
पष्ठी-देवीका महोत्सव विशेषकर स्त्रियाँ ही मनाया 
करली हैं । 
पष्ठीदेवीके सम्बन्धमें ब्रह्मवेवतेपुराणके प्रकृतिखण्डमें 
लिखा है कि 'पष्टीदेबी छोटे-छोटे बालकोंका लालन-पालन 
और रक्षा करनेवाली हैं तथा प्रकृतिकी षष्ठांश-स्वरूपिणी 
अर्थात्‌ प्रकृतिके छठे अंशसे उत्यन्न हुई हैं। इसीसे इनका 
नाम “परष्ठी! पड़ा है। यह भावान्‌ कार्तिकेयकी पत्नी हैं । 
इनकी प्रसन्नता और कृपासे पुत्र-पोत्रांदिकी प्राप्ति होती है । 
शिद्युओका लालन-पालन और रक्षा करनेके कारण ही 
बालकके जन्म होनेके छठे दिन सूतिकाण्हमें रात्रिके समय 
पश्टीदेवीकी पूजा की जाती है । अतः संतानकामीको विधि- 
पूर्वक प्ठीदेवीकी पूजा करनी चाहिये । 
बालकके जन्मसे छठे दिन बालकका पिता प्रातःकाल 
उठकर स्नानादिसे निवृत्त होकर किसी श्रेष्ठ श्रौत-स्मात्त-कमनिष्ठ 
सपत्नीक ब्राह्मणको अपने घरमै आनेके लिये घश्ठीमहेत्सवार्थ 
निमन्त्रित कर दे | यदि बालकका पिता विशिष्ट दक्षिणा- 
दानादिमें अशक्त .हो तो स्वयं ही उपवास रहकर पट्ठी- 
महोत्सव करे | 
` प्रष्टीमहोत्सवार्थ अपराह्ण समयमे गोमयके द्वारा काष्रपीठमें 


स्कन्द और प्रचुम्नकी और मध्यमें षडीदेवीकी--इस प्रकार . 


. रोग्पताप्रा प्तिसिद्धिद्वारा 

तीनों देवताओंकी तीन प्रतिमा बनाकर सफेद चावल अथवा 
यवसे उनकी पूर्ति करके परष्ठीदेवीके कानकी ओर दूर्वा और 
पत्रोंसे कुण्डलमै और सर्वाङ्गमै सोलह कोड़ी र्खे । पश्चात्‌ 
प्रदोषके समयमै बालकका पिता स्नान-सन्ध्यादिसे निवृत्त 
होकर सूतिकाग्रहके द्वापर आकर द्वार-मातृक्राओंका पूजन करे । 
पश्चात्‌ स्वस्तिवाचनादिके अनन्तर वह सूतिकागहमे प्रवेश 
करे । सूतिकागहमें जाकर वहाँ सर्वश्रथम गोघृत, पीली सरसों) 
सेधा नमक) नीमपत्र और सर्पक्री त्वचाकी धूप दे । 
पश्चात्‌ गौरी-गणेशकी पूजा करे । अनन्तर प्रधान संकल्प 
क्रे 

“अद्य मम बालकस्य सवोंपद्र वशान्तिपूर्वेक टवीरघायुरा- 
श्रीपरमेश्वरप्रीत्य्थं षष्टीमहोस्सतं 


करिष्ये ।? 

इस प्रकार संकल्प करनेके बाद पश्चाङ्गादि कृत्य करे । 
पश्चात्‌ स्कन्द) प्रद्युम्न ओर जन्मदा षढीदेवीका पोडशोपचार- 
पूर्वक पूजन करे । अनन्तर पटकुत्तिकाका पूजन करे । पश्चात्‌ 
कार्तिकेयकी पूजा करके खङ्गादि आयुधोंकी पूजा करे | फिर 
स्कन्दादि देवताओंकी पूजाके सादूगुण्यार्थ ओर उनकी 
प्रसन्नताके लिये ब्राह्मणको यथाशक्ति सुवर्णादि दक्षिणा 
दे । पश्चात्‌ पश्टीदेवीकी पूजा करे । 

षट्ठीदेवीके पूजनार्थं बालकका पिता 
प्राणायामादि करके इस प्रकार संकर्प करे-- 

'अद्य मम जातस्य पुत्रस्य दीर्घायुरारोग्यताधिद्यये 
सवोंपद्रवशान्त्यथ च गोमयनिर्मितप्रतिमायां षष्टीदेव्याः 
पूजनमहं करिष्ये ।! 


आचमन) 


अनन्तर पशीदेवीकी गोमयकी प्रतिमा बनाकर उसमें 
पण्ठीदेवीकी प्रतिष्ठा करे | पश्चात्‌ न्यास, ध्यान, आवाहनादि 
करके वाळकके रक्षार्थ धपद्वीदेवि नमस्तुभ्यम्‌ इत्यादि 
पौराणिक मन्त्रोंद्वारा पष्ठौदेवीसे प्रार्थना करे । अनन्तर 
माताके पाससे बालकको लाकर उसका गोबर और जलादिसे 
अभिषिश्चन करके उसको प्रयत्नपूर्वक भूमिमें बैठाकर उसका 
हाथमे स्पर्शा करके वालरक्षासूक्तका पाठ करे । पश्चात्‌ हांथ 
जोड़कर वालकके रक्षार्थ देवयार्थना करे । पश्चात्‌ बालकों 
कङ्कणादिसे विभूषित कर अपनी गोदमें लेकर समत्रीक 
आचावकी वम््रालङ्कारादिमे पूजा करके उनको द क्षणा दे 
और ब्राह्मणोंते आयीर्वाद ले और देवीका विसर्जनादि करे । 

वालके प्टी-महोत्सव कमका उत्तराङ्गस्वरूप राहुवेधन 
कम है । इसके करनेसे सर्व प्रकारके उपद्रचोंसे' बालककी 

रक्षा और आयुकी वृद्धि होती हे । यह राहुवेधन कमं 
कुलाचार अथवा देशाचारानुसार करीं-करीं होता है, सर्वत्र 
नहीं होता है । 

कुलाचारानुसार शुभ मुहूर्तमें अधेरात्रिके समय राहुवेधन 
करे । राहुवेधनार्थ आचमन; प्राणायामादि करके इस प्रकार 
संकल्प करे-- 

'अद्यासुको$हं ममास्य पुत्रस्य षष्ठीमहोत्सवकमेण 
उत्तराङ्गस्वेन एतस्य बालकस्य परिरक्षाथ॑ आयुक्रेद्धये 
सर्वोपद्रवशान्त्यय॑ च राहोदधनं करिष्ये, तदडृत्वेन 
अनुर्बाणयोः पूजनं करिष्ये ।' 

संकस्पके बाद द्रव्य, हल्दी, सुपारी, पीली सरसों और 
मङ्गल-द्रव्योंको एक मजबूत पोटली वस्त्रकी बनाकर उसमें 
रख दे । पश्चात्‌ घरकी काकी धरनमें लोहेकी कॅटिया 
गाड़कर उसमें पोटलीको बाँध दे और उसकी प्रतिष्ठा करे । 
पश्चात्‌ धनुष और बाणक्री प्रति और उनकी पूजा करके 
बालकको गोदमें लेकर स्वस्तिवाचन-मन्त्रोंको पढ़ता हुआ 
हाथमे धनुष लेकर बाणते मिला दे और घण्टा तथा शङ्कको 
बजाता हुआ ऊपरकी ओर धरनमें ब्रँथी हुई पोटलीका 
बाणसे छेदन कर दे । ( पेटलीका बाणसे वेधन करना ही 
<रहुवेध? कहलाता है ) अनन्तर राहुवेधन-कमंकी साङ्गता- 
सिद्धिके लिये ब्राह्मणोंको दक्षिणा दे । पश्चात्‌ गोघृत, पीली 
सरसों, संथा नमक और नीमके पत्तोंसे सूतिकाग॒हमें धूप 
देना चाहिये । इसके बाद सुवासिनियोंका पूजन कर उन्हे 
दक्षिणा देश अनन्तर बालकका मद्दानीराजन कर उसको माताके 

हाथमें सोप दे । 
बष्ठीपूजन और राहुवेधन--ये दोनों कमं, बालकके लिये 
अत्यन्त उपयोगी और महत्त्वपूर्ण हैं । इन दोनों इत्यासे 
बालकके भाग्यका निर्माण, दीर्घायुका निर्माण ओर संततिके 
निर्माण आदि कार्य होते हैं । अतः जो लोग इस कमंद्वयके 
तत्त्व एवं महत्वको जानकर करते हैं, वे सर्वदा ( जन्म- 
जन्मान्तरमें भी ) भाग्यशाली, दीर्धायुवाले और संततियुक्त 
होते हैं और जो इस कमंद्वयको नहीं करते, वे सर्वदा 
भाग्यहीन; अव्यायुवाले और संततिसे शून्य रहते हैं । 
नामकरण-संस्कार 

बालकके जन्मते दसवीं रात्रि व्यतीत हो जानेपर 
ग्यारइवें दिन बालकका पिता अपने पुत्रका नामकरण करे-- 
“एकाददोऽदनि पिता नाम कुर्यात्‌ ।? यदि किसी कारण 
नामकरणका नियत समय बीत जाय तो अठारद्वं दिन, उन्नीसवें 


# राम नाम बिनु गिरा न सोहा । देखु विचारि त्यागि मद मोहा ॥ % 


दिन, सौवें दिन अथवा अयन'(-यदि बालक दक्षिणायनमें 
पैदा हुआ हो तो उसके बीतनेपर' और उत्तरायणमें पैदा 
हुआ हो तो उसके ब्रीतनेपर ) के बीतनेपर बालकका 
नामकरण-संस्कार किया जा सकता है । अथवा अपने कुलाचार 
एवं देशाचारानुसार शुभ-मुहूर्तमें बालकका नामकरण संस्कार 
कर लेना चाहिये । कुलाचारानुसार. नामकरणका नियत समय 
होनेपर भी भद्रा, वैधृति, व्यतीपात, ग्रहण) संक्रान्ति, 
अमावास्या और श्राद्वके दिन बालकका नामकरण करना 
निषिद्ध है; परंतु नियत समयमें नामकरण करनेमें गुरु तथा 
शुक्रके अस्तका एवं मलमासादिका निषेध नहीं दै । 

महर्षि शङ्का कहना है कि सूतकान्तमै नामकरण संस्कार 
करना चाहिये । वह सूतक ब्राह्मणको दस दिनका, क्षत्रियको 
बारह दिनका, वेश्यको पंद्रह दिनका ओर शूद्रको एक मासका 
होता है । इस दृष्टिसे वर्णक्रमानुसार ब्राह्मणका ग्यारहवें दिन; 
क्षत्रियका तेरहवें दिन, वैश्यका सोलहवें दिन और श्रूद्रका 
एकतीसवें दिन नामकरण करना चाहिये; किंतु महर्षि 
प्रचेताका कथन है -- 

“सूतिका सर्ववणीनां दशाहेन विद्युद्धयति ।' 

अर्थात्‌ समस्त वर्णोकी सूतिका-सम्बन्धी शुद्धि दसवें 
दिन हो जाती है । आजकल यही मत सर्वत्र अधिकरूपमें 
प्रचलित है । 

महर्षि पारस्करने नामकरण-संस्कार-प्रकरणमें “दशम्या- 
मुस्थाप्य ब्राह्मणान्‌ भोजयित्वा पिता नाम करोति ।? ( पार० 
ग्र सू. १। १७) यह सूत्र लिखा है । उक्त सूत्रमै 
“पिता? शब्द देनेसे स्पष्ट सिद्ध हता है कि नामकरणे 
अतिरिक्त अन्य संस्कारोंको भी स्वथं पिता ही करे | यदि 
किसी कारणवश पिता संस्कार-विशेषमें उपस्थित न होतो 
बालकके पितामह) पितृव्यादि भी बालकका नामकरणादि 
संस्कार कर सकते हैं। नामकरण-संस्कारसे आयु, तेजकी 
अभिवृद्धि तथा व्यवहारकी सिद्धि हेती है-- 

आयुदर्चोऽभिबुद्धिश्च सिद्धि्र्यवहृतेस्तथा । 

नामकर्मफछं स्वेतत्‌ समुदिष्टै मनीषिभिः ॥ 

( स्मृतिसंग्रह ) 


नामकरण-संध्काराथं बालकके जन्मके ग्यारहवें दिन 
प्रातःकाल बालकके सहित सूतिकाको स्ञान . कराकर बालकका 
पिता सपत्नीक झुभासनपरः बैठकर पुंसवन-संस्कारकी तरह 
स्वस्तिवाचनादि करके प्रधान संकल्प करे- 


॥ `: # बालकोके संस्कार और उनका वैज्ञानिक रहस्य % 

'अद्य ममास्य . .वालकल्यायुवृंद्िब्यवहारसिड्धिबी ज- 
गभेससुद्धवेनोनिबहणद्वारा , ' ्रपरमेश्वरप्रीत्यथं नामकरण- 
संस्कारे करिष्ये ।' | 

इस प्रकार संकल्प करके निर्विन्नतासिद्धथर्थ 
गणेशाम्त्रिकाका पूजन “करके पञ्चाङ्गादि करे । पश्चात्‌ 
नामकरण-संस्कारके अधिकारसिद्वथथ तीन ब्राह्मणको . भोजन 


करानेका संकल्प करके शिष्टाचारप्राप्त सर्वप्रथम कुलदेवताको' 


पूजन करे । अनन्तर मास-नाम, नक्षत्र-नाम ओर व्यवहार- 
नामका क्रमसे घोडशोपचारपूर्वक पूजन करे । तदनन्तर 
अपनी पल्लीकी गोदमै लिये हुए बालकके दाहिने कानमें 
बालकका पिता अपना मुख करके “अमुकशर्माउसि दीर्घाथुर्मव? 
( क्षत्रिय हो तो वर्मा; वेश्य हो तो गुप्त और शूद्र हो तो 
दास कहे ) इस प्रकार कहे । अनन्तर पुनः “है कुमार ! 
त्बममुककुलदेवतांया भक्तोऽसि’? इत्यादि चारों प्रकारके 
नामवाले वाक्योंको कहे । पश्चात्‌ ब्राह्मणगण ४३० मनो जूतिः? 
( झु० य० ) इस मन्त्रका उच्चारण करके कहें कि “बालकका 
नाम सुंप्रतिष्ठित हो ।? अनन्तर बालकका पिता अपने पुत्रसे 
उपस्थित ब्राह्मणोंको अभिवादन करावे । पश्चात्‌ ब्राह्मणगण 
८४“ वेदोऽसि’ ( शु० य° ) इस मन्त्रको पढ्कर बालकको 
झुभाशीर्वांद दें। तदनन्तर नामकर्ता ( बालक्रका पिता ) 
देवता और ब्राह्मणोंको प्रणाम करके दस अथवा 
स्वशक्तथनुसार ब्राह्मणोको भोजन करा-कराकर उन्हें यथोचित 
दक्षिणा देकर उनसे आशीर्वाद ले और आवाहित 
देवताओंका विसर्जन कर दे । 

यदि कन्याका तथा शूद्रका नामकरण हो तो उसका 
नामकरण उपयुक्त विधिसे ही करना चाहिये, किंतु वेदमन्त्रके 
स्थानमें नाममन्त्रसे अथवा पौराणिक मन्त्रोंके द्वारा करना 
चाहिये । 

नामकरण-संस्कारकी मी कम उपयोगिता नहीं है । 
संस्कृतकी एक प्रसिद्ध लोकोक्ति हे--'यरथा नाम तथा 
गुणः ।” मनुष्यक्रा जैसा नाम होता है उसमें गुण भी वेसे ही 
होते हैं, यह लोकोक्ति प्रायः सत्य पायी जाती है । यद्यपि इसका 
अपवाद भी मिलता हैः किंतु अपवादसे उत्सर्गका खण्डन तो 
नहीं हो सकता । 'ऑखका अन्धा नाम नयनसुखः आदि 
नाम अपत्रादकोटिके हें । बाळकोंक। नाम लेकर पुकारनेसे 
उनके मनपर उस नामका असर पडता है और प्रायः उसीके 
अनुरूप उनके चलनेका प्रयास भी होने लगता है । इसलिये 
यदि नाममें उदात्त भावना होती दै तो बालकोंमें यश एवं 


भाग्यका अवश्य ही उदय सम्भव है । इसी अन्तरित तत्वको 
बृहस्पतिजीने निम्नलिखित दाब्दोंमें व्यक्त किया है--- 


नामाखिलस्य व्यवहारहेतु! 

शुभावहं कमंसु भाग्यहेतुः । 
नाम्नैव कीतिं लभते मनुष्य 

स्ततः प्रास्तं खलु ॒ नामकमं ॥ 


अजामिल उच्चकोटिका पापी था) फिर भी वह अपनी 
मृत्युके समय अपने “नारायण” नामके पुत्रके उच्चारणके 
प्रभावसे सद्गतिको प्राप्त हो गया । 


निष्क्रमण-संस्कार 

निष्क्रमण-दाब्दका अर्थ है--जन्म होनेके बाद बालकको 

सर्वप्रथम घरसे बाहर निकालना-- 
` “अथ निष्क्रमणं नाम ग्रृहात्प्रथमनिर्गमः ।! 
( बृहस्पतिः ) 

बाळकके निष्क्रमणके लिये महर्षि पारस्करने चतुर्थ मास 
कहा है । शोनकाचार्यने चतुर्थ और षष्ठ मास कहा है--- 

“माले चतुर्थे षष्ठे वा शिशोर्निष्क्रमणं गृहात्‌ ।” 

भविष्यपुराणमें बारहवें दिन निष्क्रमणके लिये आदेश 
किया है-- 

“द्वारशे$हनि राजेन्द्र शिशोर्निष्क्रमणं गृहात्‌ ।? 

मुहूर्तसंग्रहमें “अन्नप्राशन-संस्कार'के समयमें निष्क्रमण 
करनेके लिये लिखा है-- 

अजन्ञप्राशनकाले वा कुर्यान्निष्क्रणक्रियाम्‌ ।! 

उपयुक्त अनेक आचार्योके मतोंमें महर्षि पारस्कराचार्यका 
मत ही विशेष मान्य है । यदि बालकको घरसे बाहर ले 
जानेकी विशेष आवस्यकता प्रतीत हो तो भविष्यपुराणके 
द्वादशेञ्दनि राजेन्द्र शिशोनिष्क्मणं गृद्दात्‌? इस वचनके 
अनुसार बारहवै दिन भी बालकको घरसे बाहर ले जाया जा 
सकता है । आजकल अधिक लोग अपने व्यवहार-सौकयाथे 
नामकरण-संस्कारके साथ निष्क्रमण-संस्कारको भी कर 
लेते हैं । 

निष्क्रमण-संस्कारका महत्त्व यों लिखा है-- 

सूर्यावलोकनादायुरभित्ृद्धिभवेद्‌ धुवा । 

निष्क्रमादायुःश्रीवृद्धिरप्युददिषटा मनीषिभिः ॥ 

'निष्क्रमणमे बालकको सूर्यदेव भगवानका समन्त्रक 
दर्शन करानेसे निश्चित ही उसको आयुकी बृद्धि होती है 


और इस संस्कारद्वारा आयु तथा लक्ष्मीकी वृद्धि विद्वानोंने 
कही दै ।? 

+ गई बहोर गरीब नेवाजू । सरल सबल साहिब रघुराजू ॥ % 


महर्षि बृहस्पतिजीने भी कहा है-- 
अकृतायां कृतायां स्याशयुःश्रीनाशनं शिशोः । 
कृते सम्पद्विब्रद्धि: स्यात्रायुअद्धनमेव च॥ 


निष्क्रमण-संस्कारार्थं बालकका पिता बालक और पत्रीके 
सहित ख्नानादिसे निवृत्त होकर पवित्र वस्त्र धारणकर 
शुभासनपर बैठे । पश्चात्‌ आचमन) प्राणायामादि करके 
देश-कालादिका स्मरण करता हुआ इस प्रकार संकल्प करे-- 


"समास्य शिशो रायुरारोग्यतासिद्धिद्वारा श्रीपरमेश्वर- 
प्रीत्यर्थ गृहान्निष्क्रमणं करिष्ये ।' 


पश्चात्‌ विश्लविनाशा्थ गणेशाम्बिकाका पूजन करके 
पञ्चाङ्गादि कर्म करे । अनन्तर वालकको सुन्दर नूतन वस्त्र 
और आभूषण पहनाकर वालकका पिता बालककी माताकी 
गोदसे बालकको लेकर श॒भ-मुहूर्तमें बालकको घरसे बाहर 
निकाल करके ४३” तच्चक्षुदेंवहितम! ( शु० य० ३६ । २४) 
इस मन्त्रका उच्चारण करता हुआ भगवान्‌ सूर्यनारायणका 
दर्शन करा दे । पश्चात्‌ स्थानीय मुख्य देवमन्दिरमें बालकको 
ले जाकर देवदर्दान करा दे ओर साष्ाङ्ग प्रणाम करा दे । 
फिर घरमै वापस आकर सुवासिनी सौभाग्यवती स्त्रियोके 
द्वारा आति कराकर दस या स्वशक्तघनुसार ब्राह्मणोंको 
भोजन ओर दक्षिणा दे तथा उनसे आशीर्वाद ले । 
अनन्तर आवाहित देवताओंका विसर्जन करे और उसी 
दिन रात्रिमें शुम समयमै “चनद्राकयोर्दिगीदानाम्‌? इत्यादि 
दो पौराणिक मन्त्रोंको कद्दकर बालकको चन्द्रदेवका दर्शन 
करा दे । 


शिशु जत्र अजनी माताकी कुक्षिमें रहता है, तब उसकी 
दुनिया सिमटी-सी अत्यन्त छोटी होती है । जन्म लेनेके 
बाद परिवार ओर घरकी ओर उसकी दृष्टि जाती है और 
इस तरह उसकी उस दुनियाका कुछ विस्तार होने लग 
जाता है । निप्क्रमण-संस्कार इस विस्तृतिद्रयको जारी रखता 
है । वह शिश्षके हृदयपर ईश्वरकी विश्व-विभूतिकी 
विशालत,को अङ्कित कर देता है और इस तरह उसमें 
ईश्वरोन्मुखताक; बह सद्भाव, जो मानव-जीवनका चरम लक्ष्य 
है, पैठनें टग जाता है | 


भूम्युपवेशन-संस्कार 
भूम्दुपवेदान संस्कारका अर्थ, है- बालकको सर्वप्रथम 
भूमिपर बैठाना । भूम्युपवेशन-संस्कार बालकके जन्म लेनेके 


पाँचवें मासमें किया जाता है-- 


“पञ्चमे च तथा मासि भूमौ तमुपवेशयेत्‌।! 
( विष्णुधमोंत्तर ) 
यह भूम्युपवेशन-संस्कार शुभ मुहूर्तमेंश जब कि समस्त 
ग्रह शुभ हो, विशेषतः मङ्गल ग्रह बालकको शुभ दो एवं 
ध्रुव, मृदु, लघु नक्षत्रादि शुभ हो, उस दिन करना चाहिये । 


`` भूम्युपवेशन-संस्कारको सुसम्पन्न करनेके लिये यथासमय - 
शुभ मुहूर्तमें प्रातःकाल बाळकके सहित पति-पत्नी ख्नानादिसे 
निद्रत्त होकर शुभासनपर बैठे । पश्चात्‌ निर्विन्नतासिद्धय्थ 
गणेदाम्म्रिकाका पूजन करके स्वस्तिवाचनादि करे । पश्चात्‌ 
वराह; कूर्म तथा अनन्त भगवानका एवं प्रथ्वीदेवताका 
पूजन करे । अनन्तर गोबरसे लीपी हुई पवित्र भूमिपर रंगसे 
मण्डल बनाकर उसपर दस सेर गेहूँकी ढेरी रखकर उसपर 
बालकको मङ्गल-गीत एवं बाद्यके घेपके साथ बैठावे ओर 
बालकको हाथसे पकड़े हुए “रक्षैमम! इत्यादि पौराणिक 
मन्त्रचतुष्टरयके द्वारा बालकके कल्याणार्थ भूमि-मातासे प्रार्थना 
करे, पश्चात्‌ सोभाग्यवती स्त्रियोंके द्वारा आर्तिक कराकर 
ब्राह्मणोंकी भोजन, दक्षिणादि देकर उनसे आशीर्वाद ग्रहण 
करे और दस सेर गेहूँकी ढेरीको अपने गुरु या पुरोहितको 
दे दे । अनन्तर आवाहित देवताओंका विसर्जन कर दे । 


बालकके लिये भूम्युपवेशन-संस्कार अत्यन्त महत्त्वका 
है । इसको करनेसे बालककी जीवनपर्यन्त सव॑दा सर्व- 
प्रकारसे पृथ्वी-माता रक्षा करती हैं और मरनेके बाद भी वह 
मनुप्यको अपनी गोदमें धारण करती हैं । शास्त्रोंगें मनुष्यका 
पृथ्वी-माताकी गोदमें मरनेका विशेष महत्त्व लिखा है। 
इसीलिये मनुष्यको वह चाहे राजा, महाराजा; चक्रवर्ती 
सम्राटू ही क्‍यों न हो, उसे भी मरते समत्र सुवर्णादिके 
बहुमूल्य पलंग आदिका मे.ह त्यागकर पृथ्वी माताकी ही 
शरण लेनी पडती है; क्योंकि पृश्वीपर मरनेसे मनुप्यकी 
सद्गति होती है और पृथ्वीके अतिरिक्त पछंग आदिमें मरनेसे 
असद्वति हेती दै । दुर्भाग्यवश जो लोग उक्त संस्कारके 
तत्त्को न समझकर इसको नहीं करते, वे पृथ्वी माताके कोप- 
भाजन बनते हैं और जीवनपर्यन्त पृथ्त्रीपर रेंगनेत्राले सर्प 
आदि एवं सिंह आदि हिंसक जीव-जन्तुओंसे भयभीत रहते 
हैं। ऐसे लोगोंको मरणसमयमें पृथ्वी माताकी शरण भी 
नहीं मिलती ओर वे अचेतनावस्थामें पलंगादिपर ही मर 
जाते हैं, जिस कारण उनकी सद्दति भी नहीं दो पाती | 


% बालकोके सस्कार और उनका वैशानिक रहस्य % 

अन्नप्राशन-संस्कार 
बालकके जन्मसे-- छठे मासमे अन्नप्राशन-संस्कार 
करनेके लिये महि पारस्करकी आज्ञा है-- 
“षष्ठे सालेऽन्नप्राशनम्‌? ( पार० गृ० खू० १। १९।१) 
बालिकाके लिये : भी जअन्नग्रावानका यही समय 
कहा गया है । 
एक दूसरे आचार्यका कहना है कि बालकका अन्नप्राशन 
छठे और बारहवें मासमें तथा बालिकाका पाचवे, सातवें; 
नवें, म्यारहवें अथवा संवत्सर पूर्ण होनेपर करना चाहिये; 
किंतु सम्प्रति महर्षि पारस्कराचार्यंका मत अधिक प्रचलित 
और मान्य है । यदि बाळक या बालिकाका किसी कारण 
छठे मासमें अन्नप्राशन न हो सके तो, दूसरे आचार्यके 
निर्धारित समयकी दारण ली जा सकती है । 


अन्नप्रादान-संस्कारका महत्त्व लिखा है कि-- 


'अन्नप्राशनान्माठृगर्भमलाशादपि झुद्ध्यति ।? 
( स्मृतिसं ग्रहृ ) 
'अन्नप्राशन-संस्कारसे गर्भमै मलिनता-भक्षणका 


जो दोष है) वह निराक्कत होता है ।' 

अन्नग्रादान-संस्कारार्थ शुभ मुहूतमें बालकके पिता और 
माता खानादिसे निवृत्त होकर बालकको माता गोदमें लेकर 
शुभासनपर बैठे । पश्चात्‌ आचमन, प्राणायामादि करके 
स्वस्तिवाचनपूर्वक प्रधान संकल्प करे 


"ममास्य शिशोमाोतृगभंमलप्राशन शुद्ध यर्थमन्नाद्यब्रह्म- 
वर्च॑सतेजइन्द्रियायुबंललक्षणसिद्धिबी जगर्भसमुद्धवेनो निबईण- 
द्वारा श्रीपरमेश्चरप्रीत्यर्थमन्नग्राशनाख्यं कर्म करिष्ये ।' 


संकल्प करनेके बाद निर्विज्नतासिद्धचर्थ गणेशाम्बिकाका 
पूजन करके पञ्चाङ्ग करे । अनन्तर पञ्चभूसंस्कार पूर्वक 
अम्निस्थापनं करे । ब्रह्माका वरण करे । कुशकण्डिका करे | 
पश्चात्‌ आघारावाज्यमागादिकी आहुति देकर संलब- 
प्राशनादि करे | तदनन्तर मधु-त्रृतके सहित भोजनयोग्य 
समस्त रसोंको और अन्नोको, सुवर्ण अथवा रजतादिको किसी 
विशिष्ट पात्रमें रखकर) माताकी गोदमें बैठे हुए बालकको 
देवताके आगे करके मन्त्ररहित अथवा “हन्त? ( पार० गर 
सू० १ | १९ | ६ ) इस मन्त्रते समन्त्रक अन्नका प्राशन 
करावे । किसी दूसरे आचार्यका मत है कि समन्त्रक 
अन्नप्राशन करानेके बाद पाँच वार मौनपूर्वक प्राशन कराना 


oS 


चाहिये । कन्याके अन्नप्रादानमें अमन्त्रक ही प्रादान कराना 
चाहिये । अन्नप्राशनके अनन्तर बाळकका तीन बार मुख 
धोना चाहिये । 


अन्न-ग्राशानके बाद बाळकके आगे पुस्तक) दास्त्र, वस्त्र, 
अन्न तथा शिल्पकी वस्तुएं रख दे | इन वस्तुओंमें बालक 
अपनी स्वेच्छासे जिस वस्तुको ग्रहण करे; उसीसे उसकी 
जीविका चलेगी, यह समझ लेना चाहिये | अनन्तर पिता 
आवाहित देवताओंका विसर्जन कर ब्राह्मणोंको यथोचित 
दक्षिणा देकर उन्हें भोजन कराकर स्वयं मी भोजन करे । 


दाँत निकळनेके बाद उसकी उपयोगिता और बचावके 
साथ-साथ उदर-विकारसे रक्षाके लिये अन्नग्रावान-संस्कारकी 
कम उपयोगिता नहीं है । “दाँतका काम आँतको मत करने 
दो? वाले स्वास्थ्य-सूत्रकी शिक्षा यहींसे प्रयोगात्मक रूपसे 
प्रारम्भ होती है । 


अन्नप्राशनमें बालकोंको 'परमान्नं तु पावसम्‌? के 
अनुसार पायसादि उत्तम हविप्य-पदार्थ खिलानेकी प्रथा है । 
इस प्रथाका अभिप्राय यही है कि वालकको मन्त्रोसे संस्कृत कर 
जेसा अन्न दिया जायगा, ठीक बेसी ही उसकी बुद्धि होगी 
और जीवन-पर्यन्त वह बालक अन्नादिसे परिपूर्ण रहेगा । 


चूडाकरण -संस्कार 


बाळकके जन्म होनेके बाद पहले अथवा तीसरे वर्षमै 
चूडाकरण-संस्क्रार करे; यह महर्षि पारस्करका मत है । 
महर्षि आश्वलायन, बृहस्पति एवं नारद आदिका मत है 
कि बालकका चूडाकरण तीसरे, पाँचवेंश सातवें, दसबें और 
ग्यारहवें वर्षमै भी हो सकता है; किंतु सभी आचार्योने 
प्रथम वर्षको उत्तम, तृतीय, पञ्चम और सप्तम वर्षको 
मध्यम तथा दशाम एवं एकादशको अधम कहा है । महर्षि 
याजञवल्क्यका कहना है कि जिसके यहाँ जेसी कुलव्रथा हो 
तदनुतार चूडाकरण करे--“चूडा कार्या यथाकुलम्‌ ।! 
कुलाचारके अनुसार कहीं-कहीं पाँचवे दमे अथवा 
यज्ञोपत्रीत-संस्कारके साथ भी चूडाकरण करनेकी प्रथा है । 
बालककी माता यदि गर्भवती हो तो उसका पाँच वर्पके पूर्व 
चूडाकरण न करे किंतु पाचत्रें वर्षके, माताके गर्भिणी होनेपर 
भी, चूडाकरणको करनेमें कोई दोप नहीं है । उपनयनके 
साथ यदि चूडाकरण किया जाय तो भी माताके गर्भिणी 
होनेका दोष नहीं होता दै-- 

सूनोर्मातरि गर्भिण्यां चूडाकम॑ न कारयेत्‌। 
पञ्चान्दात्‌ प्रागथोध्वे तु गर्भिण्यामपि कारयेत्‌ ॥ 
सहोपनीत्वा कुर्याश्चे्तदा दोषो न विद्यते ॥ 
( नारद; ) 
चूडाकरणके समय बालककी माता यदि रजखला हो 
आय तो उसके शुद्ध होनेपर ही बालकका चूडाकरण 
करना चाहिये-- 


विवाइब्रतचूडासु माता यदि रजस्वला । 
तस्याः झुद्धेः परं कार्य माङ्गल्यं मनुरब्रवीत्‌ ॥: 
( बृद्धगाग्येः ) 


चूडाकरण प्रारम्भ होनेके बाद यदि सूतक लग जाय; 
तो “कृष्माण्डी! ऋचाओंसे घृतका हवन करके एक प्रत्यक्ष 
गोदान अथवा उसका निष्कय देकर चूडाकरण-संस्कार करे । 


एक मातासे उत्पन्न दो सहोदर भाइयोंका एक संवत्सर 
अर्थात्‌ एक वर्षके भीतर चूडाकरण-संस्कार नहीं 
करेना चाहिये । 

कन्याके चूडाकरणमें वेद-मन्त्रोंका उच्चारण न करके 
स्मात्त अथवा नाम-मन्त्रका उच्चारण करना चाहिये; किंतु 
हवनमें वेदमन्त्रोका उच्चारण अत्यावश्यक है । 


चूडाकरण-संस्कारमें बहुत लोग बालकोंके केश कटानेके 
साथ ही उनकी शिखा भी कटा देते हैं, यह उनकी भूल 
है। चूडाकरण-संस्कारमें शिखाधारण होती है, न कि 
शिखाका करत्तन | 

चूडाकरणमें शिखा रखनी चाहिये या नहीं, इस विषय- 
का सप्रमाण विस्तृत निर्णय जाननेके लिये हमारी 'लिखित 
पारस्कर-गह्मसूत्रकी विवृत्ति नामकी टीका ( १० ७८, काण्ड २) 
में “चौलोपनयनयोः शिखास्थापनविचारः शीर्षक लेख 
पढ्ना चाहिये । 


चूडाकरणका महत्त्व लिखा है कि चूडाकरणसे बल) 
आयु और तेजकी वृद्धि होती है-- 


'बलायुवंचोतृद्धिश्च चूड़ाकमंफल स्मृतम्‌ ।' 
( स्मृतिसंग्रह ) 
चूडाकर्म-संस्कारार्थ बालकके सहित पिता और माता 
दोनों खानादिसे निवृत्त हकर पवित्र आसनपर पूर्वाभिमुख 
होकर बैठ । अनन्तर म्वस्तिवाननादि करके प्रधान संकल्प करें -- 


# रहति न प्रभु चित चूक किए की । करत सुरति सय बार हिए की ॥ # 


'ममास्य कुमारस्य बीजग्भसमुद्धवकल्मषनिराकरणेन 
बलायुवेचों भिवृद्धिव्यवहारसिद्धिद्वारा. श्रीपरमे शव रप्रीस्यर्थ 
चूडाकर्म संस्कारं करिष्ये ।' 


पश्चात्‌ निविश्नतासिद्धथर्थ गणेशाम्बिकाका पूजन करके 
पञ्चाङ्ग करे । अनन्तर पञ्चभूसंस्कारपूर्वक अम्निस्थापन, 
कुशकण्डिकादि करके आघारावाज्यभागादिकी आहुति दे । 
तदनन्तर पूर्वाभिमुख बैठे हुए बाळकके सिरके दक्षिण) 
पश्चिम और उत्तरम तीनां ओर बालोंके तीन जूड़ा बाँध 
दे और उनमेंसे सर्वप्रथम दाहिनी ओरके जूड़ाको “३० 
सवित्रा प्रसूता’ ( पार० गर सू २। १।९) इस 
मन्त्रको पढ्कर घृत और जलसे बाळकके बालोंको भिगो 
दे । पश्चात्‌ खेत शह्लकी ( सेही )के कॉटेसे त्रालोंको अळग- 
अलग करके उनके तीन भाग करे । 


पश्चात्‌ क्रमशः उनके एक-एक भागमें तीन-तीन 
कुशाओंको लेकर उन कुशाओंके अग्रमागको दाहिने केशोके 
पूवोक्त तीनों भागोंमेंसे पहले भागके मूलमें ५३» ओषधे 
त्रायस्व ( झु० य० ५। ४२ ) इस मन्त्रको पढ़कर 
लगा दे । अनन्तर (३४ शिवो नाम? ( झु० 
य० ३ । ६३) इस मन्त्रको पढ़कर लोहेका छुरा हाथमै ले 
और “३” निवतंयाम्यायुषे! ( शु» य° ३ । ६३ ) इस मन्त्रको 
कहकर बालकके वालोंमें छुरेका स्पशं करा दे । पश्चात्‌ 
“ॐ येनावपत्सविता’ ( पार० ग० सू २। १। ११) 
इस मन्त्रको पढ्कर बालकके क्रमशः दक्षिण, पश्चिम और 
उत्तरके भागके केशोंको काटे ओर कटे हुए केशोंको वैलके 
गोबरके ऊपर उत्तरकी ओर रख दे । अनन्तर बालकके 
समस्त सिरको जलसे भिगोकर ४३० यशक्षु रेण? (पार० ग० 
सू. २। १ । १८ ) इस मन्त्रसे छुरेको समस्त सिरपर 
घुमावे । छूराको एक बार समन्त्रक घुमावे और दो बार 
मोनपूर्वक घुमावे | फिर ३० अक्षिण्वन्‌ परिवप? ( पार० 
ग्र सू० २ | १ । २०) इस मन्त्रको कहकर छुरा नापितको 
दे । नापित ( नाई ) बाळकके कुळ-परम्परानुसार शिखा रखकर 
बालकके समस्त तिरका मु"डन कर दे । कटे हुए समस्त केशाँ- 
को गोमय-पिण्डमें रखकर उस पिण्डको वस्त्रसे ढककर गोशाला- 
में अथवा स्वल्प जलवाले तालाबरमें गाइ दे .। पश्चात्‌ उपस्थित 
ब्रा्मणोंको गोदान, द्रव्य-दक्षिणा आदि देकर आवाहित 
देवताओंका विसर्जन करे । अनन्तर दस अथवा खशक्तयनुसार 
ब्राह्मणोंकी भोजन कराकर स्वयं भी भोजन करे | 


% बालकोंके संस्कार और उनका वैज्ञानिक रहस्य % 

चूडाकरण-संस्कार हिंदू-बालकोंके लिये अनिवार्य है । 
सूत्र ( यज्ञोपवीत ) के बिना श्रू द्रोका सब काम चल जाता है, 
किंतु शिखाके बिना उनका कार्य भी विकलाङ्ग माना जाता 
हे । सच तो यह है कि शिखाके बिना हिंदुत्वकी ही पहचान 
नहीं हो सकती । कुछ ` वैज्ञानिकोंका कहना है कि शिखा 
रखनेका स्थान बहुत नाजुक होता है, अतः उसे छुरों (शस्राँ) 
के आघातसे सबंदा बचाना ही चाहिये । यह काम चूडाकरण- 
से अनायास ही निष्पन्न हो जाता है। योगियोंको भी ब्रह्म- 
साक्षात्कारके समय इसी शिखास्थलीय रम्प्रोंस आती हुई 
ज्योतियोंका अनुभव होता है । 

कर्णवेध-संस्कार 

बालकके जन्म होनेके बाद तीसरे अथवा पाँचबै वर्षमै 

कर्णवेध करनेकी आज्ञा है । कर्णवेधका महत्त्व लिखा है कि-- 
“क्णेवेधं प्रशंसन्ति घुष्टयायुःश्रीविवृद्धये।? 
(गर्गः 

अर्थात्‌ “दीर्घायु और श्रीकी दृद्धिके लिये कर्णवेध- 
संस्कारकी शास्त्रोमे विशेष प्रशंसा की गयी है ।? 

कर्णवेध-संस्कारको सुसम्पन्न कर॑नेके छिये बालकका पिता 
अपनी पत्नी और पुत्रके सहित शुभ मुहूतंमें ख़ानादिसे निवृत्त 
होकर प्रातःकाल पुंसबनकी तरह स्वस्तिवाचनादिसे निवृत्त 
होकर इस प्रकार संकल्प करे-- 

“ममास्य बालकस्य बोजगभंसमुद्भवैनो निबहणपुष्ट यायुः- 
श्रीवृद्धिद्वारा श्रीपरमेश्वरग्रीतये कर्णवेध संस्कारं करिष्ये ।? 

पश्चात्‌ निर्विन्नतासिद्धर्थ गणेशाम्बिकाका पूजन करके 
पञ्चाङ्ग करे । अनन्तर सरस्वती) ब्रह्मा विष्णु, दिव) नवग्रह, 
लोकपाल और कुलदेवता एवं ब्राह्मणोंका पूजन करे । पश्चात्‌ 
बालकको वस्त्राभूषणोंसे सुशोभित कर उसको झभासनपर 
पूर्वाभिमुख बेठा दे । तदनन्तर वाळके हाथमें भोजनार्थ 
कुछ मिष्टान्न देकर ३० भद्रं करेभिः? (शु० य०२५। २१) 
इस मन्त्रको पढ़कर बालकके दाहिने कानका और ८3“ 
वक्ष्यन्ती वेदागनी गन्ति? (शु० य० २९ | ४०) इस 
मन्त्रको पढ़कर उसके बायें कानका अभिमन्त्रण करे । पश्चात्‌ 
सूतके डोरेसहित सुवर्ण और रजतकी बनवायी हुई सूईसे 
किसी सुलक्षणा सधवा स्तरीके द्वारा बालकके कानमें# छिद्र करा 


# कर्णवेध-संस्कारमें बालकके प्रथम दाहिने कानमें छेद करके 


फिर बायें कानमें छिद्र करना चाहिये और कन्याके प्रथम बायें 
कानमें छिद्र करके फिर दाहिने कानमें छिद्र करना चाहिये । कन्या- 


दे । अनन्तर ब्राह्मणोंक्रो मोजन और दक्षिणा देकर आवाहित 
देबताओंका विसर्जन करे । 

कर्णवेध-संस्कारका लौकिक लाम यह है कि इससे 'हार्निया? 
( अन्तरबृद्धि ) रोगकी जड़ ही कट जाती है । हार्निया बहुत 
बुरा रोग है । एक वर्धके भीतर खानेकी दबासे कभी-कभी 
यहं रोग निर्मूल भी हो जाता है | इसके बाद तो यह शल्य- 
क्रियासे ही साध्य होता है ओर इसका ऑपरेशन खतरेसे खाली 
नहीं है । महान्‌ सर्जन सुत्रतने लिखा है कि कर्णवेध-संस्कार- 
से अन्त्रतरद्धि रोगका निवारण हो जाता है । 

शङ्खोपरि च कर्णान्ते त्यक्त्वा यत्रेन सेवनीयम्‌ । 

च्यत्यासाद्वा दारां विध्येदन्त्रबृद्धिनिव्रृत्तये ॥ 

( चिकित्सास्थान, १९ । २१ ) 

जिस तरह अण्डवृद्धिमै पेरके अँगूठेकी नसोंको बाँध 
देनेसे लाभ होता है, उसी तरह कर्णवेधसे अन्त्रबृद्धिका 
निवारण शाक्य है । 

कर्णवेध-संस्कारके यथासमय करनेसे बालकोंकों नपुंसकत्व 
और बालिकाओंका वन्ध्यात्य दोष नहीं होता । इसी प्रकार 
उन्माद; मृगी और मानसिक रोगोंकी उत्पत्ति भी नहीं होती । 


द्विजाति बालकोंका उपनयन-संस्कार 

“उपनयन? शब्द उपपूर्वक “नी? धातुसे “ल्यु? प्रत्यय 
करनेपर निष्पन्न होता है । उप- अर्थात्‌ आचार्यके समीप, 
नयन--अर्थात्‌ बालकको विद्यार्थ ले जानेको ८उपनयन? 
कहते हे । अतएव बालकके पिता आदि अपने पुत्रादिकोंको 
विद्याध्ययनाथं आचार्यके पास ले जायें, यही उपनयन- 
शब्दका अर्थ है । यद्यपि शब्दतः उपनयन-शब्द्का यही 
अर्थ है तथापि उपनथनके पूर्व ओर उत्तरमें कुछ आवश्यक 
कर्म-विशोष होनेके कारण शास्त्रकारोंने उपनयनार्थ विशेषरूपसे 
अनेकों पदार्थोका उल्लेख किया है। उपनयनमें जिन 
पदार्थोको कहा गया है, उन सभी पदाथोंके सहित किये जाने- 
वाले कमं-विशेषको "उपनयन? कहते हैं । 

उपनयनका अधिकार केवल द्विजाति ( ब्राह्मण, 
क्षत्रिय; वैश्य ) को है । 


“mmm 
के कानमें छिद्र करते समय मन्त्रोचारण नहीं करना चाहिये । बाळ्क- 


के काजमें सूर्यकी किरणके प्रवेशके योग्य और कन्याके कानमे 
आभूषण पहननेके योग्य छिद्र कराना चाहिये । 
# मातुरओे विजननं द्वितीयं मौजिबन्धनात्‌ । 
आआह्मणश्चत्रियविशस्तस्मादेते द्विजाः स्मृताः ॥ 

» राम कीन्द चाहहि सोइ होई । करे अन्यथा अस नहि कोई ॥ % 


ब्राह्मण, क्षत्रिय ओर वेश्यके छिये क्रमसे आठ, ग्यारह और 
बारह वर्ष उपनयनका मुख्यकाल कहा गया है ( पार० गृ० 
सू. २ । २। १-३ ) और सोलह, बाईस तथा चौबीस 
वर्षतक उपनयनका गौणकाल अर्थात्‌ उपनयनकालका 
चरमावधि कहा गया है (पार० ०० सू० २।५। ३६-३८ )। 
यदि किसीके यहाँ कुलाचारानुकूल उपर्युक्त उपनयनकालकी 
सीमाके अंदर नवें। दसवें) ग्यारहवेंश बारहवें 
तेरहवें, चोदहवें ओर पंद्रहवें वर्षमै उपनयन करनेंकी प्रथा 
हो तो वह उपनयन-संस्कार कर सकता है--ध्यथामड्जलं 
वा स्वेषाम! ( पार० ण० सू. २। १। ४) । अर्थात्‌ 
द्विजातियोंको शास्त्रविहित उपनयनकालके भीतर जब चाहें 
तत्र उपनयन कर लेना चाहिये । 


उपनयनके मुख्य और गोणकालके अतिक्रमण दोनेसे# 
“अनादिष्ट प्रायश्चित्त करके उपनयन-संस्कार होता है । 
गौणकालातिक्रम होनेपर 'त्रात्यस्तोम* प्रायश्चित्त करके 
उपनयन संस्कार करना लिखा है । पतितसावित्रीककों आत्य? 
कहते हैं। त्रात्यकर्तुक यज्ञको 'ब्रात्यस्तोम' कहते हैं । यह 
ब्रात्यस्तोम लौकिक अभ्िमें होता है ( कात्यायन श्रो० सू० 
१।१। १४ ) । वात्यस्तोम यज्ञकी विधि कात्यायन श्रौतसूत्र 
( २२ । ४ ) में देखनी चाहिये । 

संस्कारोंमें| षोडश संस्कार मुख्य माने जाते हैं, किंतु 
इनमें भी “उपनयन? की ही समस्त धर्मशास्त्रकारोंने प्रधानता 
और महत्ता स्वीकार की है । उपनयन-संस्कारके ही आश्रयसे 
श्रौत-स्मा्त सभी कर्म प्रवृत्त होते हैं । अतः उपनयन- 
संस्कारको यथाविधि करनेसे ही मनुष्य ब्राह्मण; क्षत्रिय और 
वैश्य जातिकी शब्दव्यवहार-श्रेणीमें आता हे, पश्चात्‌ वह 
स्वजातिविहित कर्म करनेका वास्तविक अधिकारी बन पाता 
है | अन्यथा मनुष्य पतित होकर इहलोक और परलोकके 


'आह्मण, क्षत्रिय और वैश्यका प्रथम जन्म मातृगर्भसे और 
द्वितीय जन्म उपनयन-संस्कारके द्वारा होता हे, अतः वे द्विज 
कहलाते हैं ।' 

# देखिये--हमारी लिखित पारस्करगृह्यसूत् (२ । ५ । ४१) 
की “विवृत्ति? टीकाकी टिप्पणीमें 'अनादिष्ट प्रायश्चित्तप्रयोगविधि ।? 

+ आधानपुंससीमन्तजातनामान्नचौलकाः । 

मौज्ञीत्रतानि गोदानसमावतंविवाहका: ॥ 
अन्त्य चैतानि कमोणि प्रोच्यन्ते पोडशेन वै । 
( जातृकर्ण्यः ) 


किसी भी कर्मके योग्य नहीं रहता । अतः द्विजातियोंके 
लिये उपनयन-संस्कार अत्यन्त. आवश्यक है । उपनयनके 
बिना वे देवकार्य ओर पितृकार्यके अनहं रहते हें । उपनयनके 
बिना मनुष्यका विवाह, सन्ध्या एवं तर्पण आदि श्रोत-स्मात्त 
किसी भी कमंमें अधिकार नहीं है । . केवल इतना ही नहीं) 
उपनयनरहित व्यक्तिका स्वजातिके साथ एक पङ्क्तिमै बैठकर 
भोजनादि करनेमें तथा समस्त द्विज-कमं करनेमें भी अधिकार 
नहीं रहता है । अतः उपनयन द्विजल्वका साधक और 
उत्तेजक है । इसलिये समस्त त्रेत्रणिकरोंको अपने-अपने वर्ण के 
उपनयनकालानुसार अगने-अपने वालकोंक्रा यथासमय अवश्य 
ही “उपनयन-संस्क्रार? करना चाहिये । 

यदि मनुष्य गर्भाधान-पुंसत्रनादि संस्कारोंको यथासमय 
यथाविधि न कर सके, तो भी समस्त संस्कारोंके मूलभूत 
“उपनयन-संस्कार'को अवश्य ही करे; क्योंकि अन्य संस्कार 
गह्मसूत्रादिमें कहे जानेके कारण परम्परासे श्रुतिमूलक हैं) किंतु 
“उपनयन-संस्कार’ तो साक्षात्‌ श्रुतिमें ही कथित है-- 

“उपनयनार्थं विद्यार्थः संस्कारः ।! 

( आपस्तम्बः ) 

अथर्ववेद ( काण्ड ११, सू० ५ ) में भी उपनयनका 
श्रुतिपरत्व स्पष्ट सिद्ध है । 

उपनयन-संस्कारमें केत्रल यज्ञोपत्रीतके धारणसे और 
गायन्युपदेशमात्रसे “उपनयन? सिद्ध नहीं होता, किंतु 
साङ्गोपाङ्ग अनुष्ठान करनेसे ही उपनयन-संस्कार सिद्व होता 
है । उपनयनमें समन्त्रक बालकका उपनयन ओर गायत्री- 
मन्त्रका उपःशा--ये दो प्रधान कर्य हैं, और समस्त कार्य 
अङ्ग दें । 

माध्यन्दिन शाखाताले उपनयनन्संस्कारक ही दिन 
वेदारम्भ ओर तमावत्तन कर लेते हैं। माध्यन्दिन शाखा- 
वाळोंको उपनयन-संस्कारके दिन वदारम्भ और समावत्तन 
कर लेनेमें कोई दोष दिखायी नहीं देता; क्योंकि हरिह्रा- 
चाय ग्रभातने उपनयन-सं स्कारके अनन्तर उपनयन-संस्कारके 
ही दिन धवेदारम्भ? करनेके लिये कहा हे । यद्यपि उपनवन- 
संस्कारके ही दिन “समावर्तन-संस्कार? करना उचित नहीं दै; 
किंतु स्मृत्युक्त ब्रह्मचारीके जो नियम हे; उनके परिपालनमें 
कठिनता है ओर. उनके अपरिपालनमें पातित्यका दोष है, 
इन बातोंको देखकर हमारे प्राचीन ऋषियोंने उपनवनके ही 
दिन 'समावत्तन-संस्कार? करना भी त्रिघेय कहा है । वही 
आचार-परम्परा आजतक भी प्रतिष्ठित और प्रचलित है । 


श्रुति तः 


* बालकोके संस्कार और उनका वैज्ञानिक रहस्य * 

इंसीलिये माध्यन्दिन शाखावाले उपनयन; वेदारम्म और 
समावत्तन--ये तीनों संस्कार एक ही दिन कर लेते हैं । 

माध्यन्दिन झाखाके अतिरिक्त शाखावालोंकी पद्धतिमें 
उपनयनके दिन वेदारम्भ अनुक्त है और उपाकर्मके दिन 
वेदारम्भ उक्त है । अतः वे लोग उपाकर्मके ही दिन वेदारम्म 
करते हैं, न कि उपनयनके दिन । जो लोग उपाकर्मपर्यन्त 
वेदाध्ययन नहीं करते, वे गायत्रीसे 'त्रह्मयज्ञ'का अनुष्ठान 
करते हैं; परंतु इन लोगोंको विचार कर लेना चाहिये कि 
वेदारम्भके पूर्व समावर्तन करना युक्त है या अयुक्त; क्योंकि 
उनके सूत्रग्रन्थमे उपाकर्मके बाद ही समावर्तन करनेका 
विधान है । अतः उन्हें भी कालापकर्ष करके यथाकथञ्चित्‌ 
उपनयनके ही दिन वेदारम्भ करके समावर्तन कर लेना 
चाहिये; यही समीचीन मार्ग है । 

उपनयन-संस्कारका दूसरा नाम है--'ब्रतबन्ध ।? इससे 
पता चलता है कि इस संस्कारके द्वारा बालकको एक दीर्घ ब्रतमें 
बाँध दिया जाता दै, जो कि संन्यासाश्रमके पहलेतक चलता 
है । द्विजोंका जीवन ब्रतमय होता है, जिसका प्रारम्भ इसी 
ब्रतत्रन्ध-संस्कारसे होता है । इस व्रतबन्धसे बालक दीर्घायु, 
बली और तेजस्वी होता है-- 


“यज्ञोपवीतमसि यज्ञस्य त्वा यज्ञोपवीते- 
नोपनह्यामि दीर्घायुत्वाय बलाय वच॑से ॥? 
( कौषीतकि ब्राह्मण ) 


वेदमें एक लक्ष मन्त्र हैं, जिनमे चार हजार तो 
ज्ञानकाण्डके और छियानबे हजार कर्मकाण्डके हैं । यज्ञोपबीत- 
के ९६ चौआंसे इन्हीं ९६ हजार वेदमन्त्रोंके भारवहनकी 
प्रतिज्ञा जतलायी जाती है । उपनयनके प्रारम्भमें यज्ञोपवीत 
पहनकर ब्रह्मचर्यकी साधना करनी पड़ती है, साथ ही 
वेदमन्त्रोंका अध्ययन करना पड़ता है । ब्रह्मचर्यकी यह साधना 
कितनी शक्तिशालिनी होती है, यह दुनियासे अविदित नहीं 
है । इस तरह वानप्रस्थाश्रमपर्यन्त इस महान्‌ सत्रको पूरा 
करना पड़ता है; किंतु इस कमंसत्रमे ळगकर मनुष्य कहीं 
अपना परम लक्ष्य भूछ न जाय, इसलिये यशोपवीतका 
प्रत्येक तार सदा उसकी याद दिलाता रहता है। एक ही 
सूत्रसे यज्ञोपवीत बनता है । पहले. उसे तीन, फिर नव और 
अन्तमें एक ब्रह्मग्रन्थिमें उसे समाप्त किया जाता है । इस 
प्रक्रियासे यज्ञोपवीत प्रत्येक त्रतीको सूचित करता रहता है 
कि एक ही ईश्वरसे त्रिरुणमयी माया निकलती है, जो कि 
अनेक संख्याओमें विकसित होकर फिर उसी एकमे छीन 


हो जाती है । इसलिये प्रत्येक द्विजो चाहिये कि संसारदशामें 
समस्त व्यवहार करता. ,हुआ भी लक्ष्यको याद कभी न 
खो बैठे । 

कुछ लोग उपनयनके समस्त समयको व्यतीतकर 
विवाहृके साथ ही अपने पुत्रका उपनयन कर देते हैं । और 
कुछ यज्ञोपवीतधारणको ही उपनयन मानकर विन्ध्य-पर्वतादि- 
में जाकर उचितरूपसे उपनयन-संस्कारको न करके केवल 
यज्ञोपवीत अपने बालकको पहना देते हैं | कुछ लोग अपने 
बाळकोंका उपनयन ही नहीं करते । इस प्रकार अपने देशमें 
रहनेवाले द्विजातियोंमें उपनयनका सर्वथा अभाव ( लोप ) 
देखकर चित्त कॉप उठता है । आज द्विजातिवर्गमें अनेक 
प्रकारके अनथाँ और दुःखोंकी जो परम्परा दिखायी दे रही 
दै, उसका एक प्रधान कारण उपनयन-संस्कारका अभाव है । 
अतः अपने-आपको त्रेवणिक कहनेवाले समस्त आस्तिकोंको 
अपने-अपने बाळकोंका शास्त्रोक्त समयपर अवश्य उपनयन 
करना चाहिये, जिससे अपने कुलकी, जातिकी और 
ब्रह्मतेजकी पुनः उन्नति हो और जिससे हमारा यह 
भारतवर्षे अपने वास्तविक तेजको प्राप्तकर विशिष्ट बन सके। 

जिस प्रकार अन्य संस्कारोंमें वेज्ञानिकताका उल्लेख 
किया गया है? उस प्रकार ज्ञानपूर्वक उपनयन-संस्कारमें 
बैज्ञानिकताका उल्लेख नहीं किया गया है; क्योंकि उपनयन- 
संस्कारमें जो ह्मसूत्रके ओर शुक्कयजुर्वेदादिके मन्त्र आते 
हैं, उन सभीमें कूट-कूटकर विज्ञान भरा पड़ा है । अतः 
विज्ञान-प्रेमियोंको तत्तन्मन्त्रौके भाष्य पढ़ने चाहिये । इसी 
प्रकार उपनयनकी विधि भी नहीं दी गयी है । उपनयन- 
संस्कारकी विधि बहुत विस्तृत. है । अतः उपनयनकी 
विधिके परिज्ञानार्थ ‹उपनयन-पद्धति? का देखना आवश्यक है। 


वेदारम्भ या विद्यारम्भ 
उपनयन संस्कारके अनन्तर गुरुके द्वारा शिष्यको 
व्वेदारम्भ? कराया जाता है । वेदारम्भ उपनयनके बाद ही 
लिखा है-- 
उपनीय गुरुः शिष्यं महाब्याह्ृतिपूर्वकम्‌ । 
वेदमध्यापयेदेनं शौचाचारांश्च शिक्षयेत्‌ ॥ 
( योगियाञवस्क्यः ) 
वेदारम्भ सर्वप्रथम अपनी परम्परागत शाखाका द्वी होना 
चाहिये । अन्यथा दूसरी शाखाके अध्ययनसे मनुष्य पतित 
हो जाता है । अतः सर्वप्रथम अपनी शाखाके वेदका 

* राम सदा सेवक रुचि राखी । बेद पुरान साधु सुर साखी ॥ % 


Te 


पूर्णाध्ययन करके दूसरी शाखाके वेदका अध्ययन किया जा 
सकता है । जो नियमानुसार वेदाध्ययन करता है, वह ब्रह्म- 
सायुज्यकी प्रासि करता है | लिखा भी है-- 


यच्छाखीयैस्तु संस्कारैः संस्कृतो आाह्मणो भवेत्‌ । 
तच्छाखाध्ययनं कार्यमन्यथा पतितो भवेत्‌॥ 
अधीत्य शाखामात्मीयां परशाखां ततः पठेत्‌ । 
पारम्पर्ययतो येषां वेदः सपरिबृंहणः ॥ 
तच्छाखं कमे कुर्वीत तच्छाखाध्ययनं तथा । 
एवमध्ययनं कुन्‌ ब्रह्मसायुञ्यमाझुयात्‌॥ 
( संस्कारप्रकाश ) 
उपनयनके बाद द्विजको सर्वप्रथम वेदारम्भ करानेके 
कारण वह वेद द्विजके लिये सबंदाके लिये उपास्य हो जाता 
है । अतः द्विजका परम कर्तव्य है कि वह सर्वदा वेदका 
अभ्यास करता रहे । द्विजके लिये, विशेषतः ब्राह्मणके लिये 
वेदाभ्यासको परम तप कहा है-- 


'वेदाभ्यासो हि विप्रस्य तपः परमिहोच्यते ।› 


उपनयनान्तर आचार्य ( गुरु ) वेदारम्भ वेदीके समीप 
आकर बैठ जाय । अनन्तर आचमन, प्राणायामादि करके 
गणपत्यादि देवताओंका स्मरण कर पञ्चभू-संस्कारपूर्वेक 
अभिस्थापन करे । अनन्तर देशकाळादिका उच्चारण कर 
“अस्य वटोयंजुर्वेदादिक्रमेण वेदारम्मं करिष्ये । इस 
प्रकार संकल्प करे । पश्चात्‌ वेदारम्म-हवन? स्विष्कृदादि 


हवन और संल्लवप्राशनादि करके ब्रह्मा आदिको पूर्णपात्र 
प्रदान करे ओर उनसे आशीर्वाद ले । पश्चात्‌ ब्रह्मचारी 
गणपत्यादि देवताओंका तथा गुरुदेवका पूजन करके वेद- 
विद्याका अध्ययन प्रारम्भ करे । गुरु ब्रह्मचारीको उत्तरा- 
मिमुख अथवा पूर्वाभिमुख प्रागग्र कुशाओंपर बैठाकर 
समार्ताचमन, प्राणायाम एवं ब्रह्माज्ञलि कराकर प्रणव- 
व्याहृतिपूर्वक समस्त गायत्रीको पढाकर सर्वप्रथम परम्परागत 
स्व-वेदारम्भ करावे । अनन्तर अन्य वेदोंको पढ़ावे । 
वेदारम्भ करानेके बाद पुनः पूर्ववत्‌ प्रणवव्याह्मतिपूर्वक 
समस्त गायत्रीको पढ़कर ४४० व्रिरामोऽस्छुः ऐसा कहता 
हुआ शिष्य गुरुको चरणस्पर्शपूर्वक प्रणाम करे । पश्चात्‌ 
वेदारम्भ कर्मके साङ्गतासिद्धधर्थ आचार्यको यथाशक्ति दक्षिणा 
दे और आचार्य शिष्यको आशीर्वाद दें । अनन्तर 
ब्रह्मचारी दिष्यक्रे पिता दस अथवा यथाइक्ति ब्राह्मणोंको 
भोजन करावें और स्वयं भी भोजन करें । 

इस प्रकार संक्षिस्तरूपसे बालकोंके संस्कारोंका विवरण 
है । हमने लेखबृद्विके भयसे संस्कारोंकी विधिमें आये हुए 
मन्त्रको पूण न लिखकर केवल मन्त्रोके प्रतीक दिये हैं 
और मन्त्रोके अर्थ मी नहीं लिखे हैं । अतः पूर्ण मन्त्र 
जाननेके लिये पारस्कर-गह्यसूत्र और . शुक्कयजुर्वेदसंहिताके 
निर्दिष्ट संकेतानुसार तत्तन्मन्त्रोंको देखना चाहिये एवं 
मन्त्रोंके अथंज्ञानके लिये पारस्कर-गह्यसूत्रका “दरिहर-भाष्य' 
और शुक्कयजुर्वेदका 'महीधर-भाष्य’ देखना चाहिये । 


भगवचरणकमलोंको कभी मत भूलो 


मन ! माधवको नेकु निद्दारहि । 

खुनु सठ, सदा रंकके धन ज्यों, छिन-छिन ग्रभुहिं सँभारहि ॥ 
सोभा-सीळ-ग्यान-गून-मंदिर, सुंदर परम उदारहि। 
रंजन संत, अखिल अघ-गंजन, भंजन बिषय-बिकारहि ॥ 
जो बिनु जोग-जग्य-ब्रत-संयम गयो चहे भव-पारहि । 
तौ जनि तुलसिदास निसि-बासर हरि-पद्‌-कमल बिसारहि ॥ 


( बिनयपत्रिका ) 


हे मन ! माधवकी ओर नेक तो देख । अरे शठ ! सुन, 
जैसे कंगाल क्षण-क्षणमें अपना धन सँभालता है, वैसे ही तू 
अपने स्वामी श्रीरामजीका स्मरण किया कर । वे प्रभु शोमा, 
शील, ज्ञान और गुणोंके धाम हैं, वे सुन्दर और बड़े ही 
उदार हैं । संतोंको प्रसन्न करनेवाले, समस्त पापोंका 
नाश करनेवाले और विषयोंके विकारको मिटानेवाले हैं । यदि 
तू बिना ही योग, यज्ञ, ब्रत और संयमके भवसागरसे तरना 
चाहता है तो हे तुलसीदास ! रात-दिन श्रीहरिके चरणकमलकों 
कभी मत भूल । | 


a 


जहुः 


है. 


% प्राचीन विद्यालयोंकी रूपरेखा + 

प्राचीन विद्यालयोंकी रूप-रेखा 


(लेखक--डा० श्रीरामजी उपाध्याय, एम्‌०ए०, डी०फिल० ) 


सुदूर प्राचीन कालसे लेकर आजतक भारतमें अध्यापन 
पुण्यका कार्य माना गया है । णहस्थ ब्राह्मणके पाँच महायजों- 
में ब्रयसका महत्त्वपूर्ण स्थान है । ब्रह्मयजञमें विद्यार्थियोंको 
शिक्षा देना प्रधान हे । इस यज्ञका सम्पादन करनेके लिये 
प्रत्येक विद्वान्‌ ग्रहस्थके साथ कुछ शिष्योंका होना आवश्यक 
था । इन्हीं शिष्योंमें आचार्यके पुत्र भी होते थे । आचार्यका 
घर ही विद्यालय था । इस प्रकारके विद्याल्योंका प्रचलन 
वैदिककालमें विशेष रूपसे था । 

उपयुक्त वैदिक विद्यालयोके सम्बन्धमें इतना तो. निश्चय- 
पूर्वक कहा जा सकता है कि वे बड़े नगरोंमें नहीं होते थे । 
विद्याल्योंकी स्थिति साधारणतः नगरोंसे दूर बनोंमें होती थी। 
कभी-कभी विद्याल्योंके आसपास छोटे गाँव भी बस जाते थे । 
विद्यालय तो बैदिककालमें वहीं हो सकते थे, जहाँ आचार्यकी 
गौओंको चरनेके लिये घासका विस्तृत भूभाग हो, हवनकी 
समिधा बनके वृक्षोंसे मिल जाती हो और खान करनेके लिये 
निकट ही कोई सरोवर या सरिता हो । तत्कालीन विद्यार्थी- 
जीवनमें ब्रह्मचर्य ओर तपका सर्वाधिक महत्त्व था । ब्रह्मचर्य 
और तपके लिये नगर और ग्रामसे दूर रहना अधिक 
समीचीन है । उपनिषदोंमें ब्रह्मशानकी दिक्षा देनेवाले ऋषियोंकी 
आवासभूमि अरण्यको ही बताया गया है । इन्हीं ब्रह्म- 
शानियाँके समीप तत्कालीन सर्वोच्च ज्ञानके अधिकारी पहुँचते 
थे | अरण्यमें रहना ब्रह्मचर्यका एक पर्याय समझा जाने 
लगा था | 

मदाभारतके अनुसार आचार्य भरद्वाजका आश्रम गङ्गा- 
द्वार ( हरिद्वार )में था। इस विद्यालयमै वेद-वेदाङ्गोंके साथ 
अन्न-शतरकी शिक्षा भी दी जाती थी | अग्निवेश्य और 
द्रोणाचार्यको इसी आश्रममें आग्नेयास्रकी शिक्षा मिली थो । 
राजकुमार भी इस आश्रममें घनुबेंदकी शिक्षा लेते थे । राजा 
द्रुपदने इसी आश्रममें द्रोणके साथ धनुर्वेदकी शिक्षा पायी थी। 
महेन्द्र पर्वतपर परशुरामके आश्रममें भी द्रोणने अध्ययन किया 
था । परश॒रामने प्रयोग, रहस्य ओर उपसंहारविधिके साथ 
सभी अस्त्र-स्त्रोकी दिक्षा द्रोणाचार्यको दी थी । 

% अध्यापनं ब्रह्मयज्ञ: । ( मनुस्मृतिः ३ । ७० ) 


1 यदरण्या यनमित्यानश्षते ब्रह्मचर्यमेव । ( छान्दोग्योपनिषद्‌ 
<।५।३) 


महर्षि व्यासका आश्रम हिमालय पर्वतपर था । आश्रम 
रमणीय था । इस आश्रमम व्यास वेदाध्यापन करते थे । पर्वत- 
पर अनेकों देवर्षि रहा करते थे | इसी आश्रममें सुमन्तुः 
बैशम्पायन, जैमिनि तथा पैल बेद पढ़ते थे । 


जिस बनमें महर्षि कण्वका आश्रम था, उसकी चारुता 
मनोहारिणी थी । इसमें सुखप्रद और सुगन्धित शीतल वायु- 
का संचार होता था । वायुमें पुष्परेणु मिश्रित होती थी । 
ऊँचे बृक्षोंकी छाया सुखदायिनी थी । वनके बृक्षोंमें कण्टक 
नहीं होते थे और वे सदैव फल देते थे । सभी ऋतुओंमें 
वृक्षों और लताओंके कुसुमोंकी शोभा मनोहारिणी रहती थी। 
पथिकोके ऊपर वृक्षोंकी अनायास पुष्पत्रष्टि वायुके संचारके 
साथ-साथ होती रहती थी । 


कण्वके आश्रममें न्याय-तत्त्व, आत्मविज्ञान, मोक्ष-शास्त्र) 
तर्क, व्याकरण, छंद, निरुक्त, द्रव्य, कर्म; गुण) कार्य-कारण 
आदि विषयोंके प्रसिद्ध आचार्य थे । लोकायतिक भी वहाँ 
अपना व्याख्यान देते थे । आश्रममें जो यज्ञ होते थे, उसके 
सभी विधानों और कर्म-कलापोंके लिये आचार्य नियत थे । 


महर्षि कण्वका आश्रम मालिनी नदीके तटपर था । 
आश्रम रम्य था) अनेक महर्षि विभिन्न आश्रमामे आस-पास 
रहते थे । चारों ओर पुष्पित पादप थे, घास पथिकोंके लिये 
सुखदायिनी थी । पक्षियोंका मधुर कळकळ निनाद होता था । 
नदीके तटपर ही आश्रम ध्वजाकी भाँति उठा हुआ था । 
हवनकी अगि प्रज्वलित थी, पुण्यात्मक बैदिक मन्तरोके पाठ हो 
रहे थे । तपस्वियोसे आश्रमकी शोभा और अधिक बढ़ 
गयी थी । 

रामायणके अनुसार प्रथागमें भरद्वाजके रम्य आश्रमके 
समीप विविध प्रकारके वृक्ष कुसुमित थे, चारों ओर होमका 
धूम छाया हुआ था । यह आश्रम गङ्गा-यमुनाके संगमके 
सन्निकट था, दोनों नदियोंके मिळनेसे जलके घर्षणकी ध्वनि 
सुनायी पड़ती थी । विविध प्रकारके सरस वन्य अन्न, मूल 
और फल वहाँ मिळते थे । मुनियोंके साथ मृग और पक्षी 
आश्रम-प्रवेरामें निवास करते थे । आचार्य भरद्वाज चारों 
ओर शिष्योंसे घिरे रहते थे । अध्ययन-अध्यापन और आत्रास- 
के लिये प्णंशालाएँ बनी थीं । 

% एक बानि करुनानिधान की । सो प्रिय जाक गति न आन की ॥ # 


दण्डकारण्यमें महर्षि अगस्त्यका आश्रम था । आश्रमके 
समीप पुष्पित छताओंसे फूले-फले वृक्ष आच्छादित थे | वृक्षों 
के पत्ते खिग्ध थे । इन्ही लक्षणोंसे जात हो सकता था कि 
आश्रम समीप ही है । आश्रमका वन समीपवर्ती होमके धूम- 
से ब्याप्त था । मृगोंका समूह प्रशान्त था, अनेक पक्षियोंका 
कलरव हो रहा था । आश्रममै आचार्य अगस्त्य शिष्योंसे 
परिवृत थे । 


अगस्त्यके आश्रममें ब्रह्म, अम्नि, विष्णु, महेन्द्र, विवस्वान्‌ 
( सूर्य ), सोम, भग, कुबेर, घाता, विधाता) वायु, वरुण; 
गायत्री, वसुगण, नागराज; गरुड, कार्तिकिय और धर्मके 
स्थान बने हुए थे । 


तक्षशिलाका विद्यालय महाभारतकालसे ही सारे उत्तर 
भारतमें प्रख्यात था । यहीपर आचार्य धोम्यके शिष्य उपमन्यु, 
आरुणि ओर वेदने शिक्षा पायी थी । जातक कथाओंके 
अनुसार तक्षशिलामें शिक्षा पानेके लिये काशी, राजगह; 
पञ्चाल, मिथिला और उजयिनीसे विद्यार्थी जाते थे । 
गौतमबुद्धके समकालीन वैद्यराज जीवकने तक्षशिलामें सात 
वर्षोतक आयुवेंदकी शिक्षा पायी थी । आचार्यं पाणिनि और 
कौटिल्यको भी सम्मवतः तक्षरिलामें ही शिक्षा मिली थी । 
सिकन्द्रके समयमें तक्षशिला उच्चकोटिके दर्शनके विद्वानोंके 
लिये प्रसिद्ध थी । तक्षशिलामें वेदोंकी शिक्षा प्रधान रूपसे दी 
जाती थी, पर साथ ही प्रायः सभी विद्यार्थियोंको कुछ दिल्पोंमे 
विशेष योग्यता प्राप्त करनी पड़ती थी । विद्यालयमै जिन १८ 
शिल्पोंकी शिक्षा दी जाती थी, उनकी गणना इस प्रकार है--- 
चिकित्सा ( आयुर्वेद )) शल्य, धनुर्वेद, युद्ध-विज्ञान, हस्ति- 
सूत्र, ज्योतिष, व्यापार? कृषि, संगीत, नृत्यकला, चित्रकला, 
इन्द्रजाल, गुप्तकोशज्ञान, मृगया, अंग-विद्या, पशु-पक्षीकी 
बोली समझना, निमित्त-ज्ञान, विषोपचार । 


जातकयुगर्मे नेष्ठिक ब्रह्मचारियोंकी प्रचुर संख्या थी । 
नेष्ठिक ब्रह्मचयंका परिपालन करनेके लिये वेद और शिल्पमें 
निष्णात होकर विद्वान्‌ ऋषि-प्रत्॒ज्या लेकर हिमालयपर रहने 
लगते थे । महर्षियोंके साथ रहनेत्राले तपस्वी शिष्योंकी संख्या 
कमी-कमी ५०० तक जा पहुँचती थी। 


उपर्युक्त युगमें काशी भी भारतीय विद्याओंकी शिक्षाके 
लिये प्रसिद्ध थी | जातक कथाओंके अनुसार बोधिसरवके 
आचार्य होनेपर उनके ५०० विद्यार्थी थे, जो वैदिक साहित्य- 
का अध्ययन करते थे | ग्रोधिसत्त्के विद्यालयमै १०० राज्यों- 


से आये हुए क्षत्रिय और ब्रांह्मणकुमार शिक्षा पाते थे। 
काशीके समीप परवर्ती कालमें सारनाथमें बौद्द-दर्शनका महान्‌ 
विद्यालय प्रतिष्ठित हुआ । इसमें १५०० बौद्ध भिक्षु दिक्षा 
पाते थे । 


गुसकालीन विद्यालयोंकी रूपरेखाकी कल्पना कालिदास- 
की रचनाओंसे की जा सकती है । कालिदासके अनुसार 
बसिष्ठका आश्रम हिमालयपर था । निकटवर्ती वनोंमें तपस्वियों- 
के लिये समिधा, कुश और फल मिलते थे। पर्णशालाओंके 
द्वारपर नीवारसे भाग पानेके लिये मृग खड़े रहते थे । आश्रम- 
के चारों ओर उपवन लगाये गये थे । उपवनके नवद्रक्षोके 
थार्लोमें मुनि-कन्याएँ जल डालती थीं । पर्णशालाओंके आँगन 
विस्तृत होते थे, आँगनमें नीवार सूखनेके लिये फेलाया जाता 
था । धूप चले जानेके पश्चात्‌ नीवारके एकत्र कर छिये 
जानेपर आँगनमै बैठकर मृग रोमन्थ किया करते थे । 
आश्रममें अमिट्दोत्रका धुगन्धित धूम बहुत ऊँचाईतक उठता 
था । आश्रममें सोनेके लिये कुशाशायन प्रयुक्त होता था । 
काछिदासकी कल्पनाके अनुसार वरतन्तुके आश्रममें जो वृक्ष 
छगाये गये थे, उनको पुत्रकी भाँति मानकर प्रयक्षपूर्वक 
बढ़ाया जाता था । श्रान्त पथिक इन्हीके नीचे ब्रेठकर अपनी 
थकावट मिटाते थे | ल्ञानके लिये आश्रमसे सम्बद्ध जळाराय 
होते थे । इस आश्रममें चोदह विद्याएँ पढ़ायी जाती थीं । 

सातवीं रातीकी रचनाओंसे भी विद्यालयोंकी रूपरेखा 
प्रायः ऊपर-जैसी ही मिलती है । बाणने कादम्तररीमें महर्षि 
जाबालिके आश्रमका वर्णन किया है । विद्यालयमे वटुसमूहूके 
अध्ययनसे सारा आश्रम गूँज रहा था । इस आश्रममें सदा 
पुष्पित और फलवान्‌ बृक्षों और लताओंकी रमणीयता 
मनोहारिणी थी । ताळ, तमाळ, हिन्ताल, बकुल, नालिकेर, 
सहकार आदिके वृक्ष; एला, पूगी आदिकी लताएँ; लोध, 
लवली, लवंग आदिके पल्लव; आम्रमञ्जरी तथा केतकीका 
पराग; निर्भय मृग; मुनियोके साथ समिधा) कुश) कुसुम, 
मिट्टी आदि लिये हुए मुखर शिष्य; मयूर, दीर्थिकाएँ, 
पर्णशालाओंके आँगनमै सूखता हुआ श्यामाक} अ.मलक, 
लवली) कर्कन्धू, कदली, लकुच, पनस, आम और ताळके 
फलोंकी राशि आदि इस विद्यालयके प्राकृतिक सौन्दर्यको 
बढ़ा रहे थे । आश्रममें ब्रह्मा, विष्णु ओर रिवकी पूजा होती 
थी, यजविद्यापर व्याख्यान होते थे, धर्मशास्त्रकी आलोचना 
होती थी, पुस्तकें पढी जाती थां, समी शाज्रोंके अर्थका विचार 
होता था । कुछ मुनि योगाभ्यास करते थे, समाधि लगाते थे 

और मन्त्रोंकी साधना :करते थे । आश्रममें पर्णशालाएँ बनी 
हुई थी, सारा आश्र्मअतिशय पवित्र और रमणीय था । 
बाणके राब्दोंमें वह दूसरा ब्रह्मलोक ही था । 

प्राचीन त्रिद्यालयोंकी जो रूपरेखा ऊपर प्रस्तुत की गयी 
है, उससे ज्ञात होतो है कि सदा ही विद्याओंके सर्वोच केन्द्र 
महर्षियोके आश्रम थे । ईन आश्रमोंमे सबसे अधिक महिमा 


तपोमय जीवन बितानेंवाले आचार्यके व्यक्तित्वकी थी । 


आश्रमोंमें वैदिक साहित्य, दर्शन और याज्ञिक विधानोंकी 
शिक्षा प्रमुखरूपसे दी जाती थी । आश्रमोंसे जो आध्यात्मिक 
ज्योति दिग्दिगन्तमें परिव्यात होती थी, उससे कृतज्ञ होकर 
सारा राष्ट्र उसके प्रति नतमस्तक था । आश्रमोंकी तीर्थरूपमें 
प्रतिष्ठा रामायण और महाभारतकालसे हुई | उसी समयसे 
आश्रमों और तीथोके लिये “आयतन” और 'पुण्यायतन? 
शब्दोंका प्रयोग मिळता है । आयतन और पुण्यायतन “पबित्र 
करनेकी शक्ति रखनेवाले खान? के अर्थमें प्रयुक्त हुए हैं । 

ऋषियों ओर आचायोंके आश्रमोंकी पुण्यदायिनी 
शक्तिसे रामायण और महाभारत काळे ही लोग प्रभावित 
रहे हैं । आश्रमोंमे यज्ञ होते थे और वहाँ देवताओंकी 
प्रतिष्ठा की गयी थी । पौराणिक युगमें जव यज्ञोंका स्थान 
बहुत कुछ देवपूजाने ले लिया, तब देवग्रतिष्ठाकी प्रधानता 
सर्वमान्य हुई और पूर्वयुगके पुण्यायतन ही आगे चलकर 
मन्दिररूपमें प्रतिष्ठित हुए । आचायाँके विद्यालय-आश्रमके 
स्थानपर मन्दिर बन गये । उन मन्दिरोंकी रूपरेखा और 
वातावरण आधुनिक मन्दिरोसे भिन्न थी । उनको यदि 
विद्या-मन्दिर कहा जाय तो अत्युक्ति न हगी । मन्दिरोंमें 
पूर्ववर्ती आश्रम-जीवनका आदर्श ही प्रतिष्ठित हुआ था । 
मन्दिर पौराणिक युगमें धर्मसम्बन्धी अभ्युदयके प्रमुख 
प्रतीक रहे हैं | यहींसे धार्मिक भावनाओंकी सरिताका सर्वत्र 
प्रवाह होता था | इस युगमें भारतीय धमंके उन्नायक 
मन्दिरोम प्रतिष्ठित हुए । मन्दिरौमें अध्यापन करना 
पुण्याबह माना गया । 

स्कन्दपुराणके अनुसार सरस्वतीके मन्दिरमें विद्यादान 
करना पुण्यका काम माना गया । ऐसे मन्दिरोमें धर्मशास्त्र- 
की पुस्तकोंका दान किया जाता था । प्राचीन युगके 
महर्षियों और तपस्वियोंके आश्रम हो साधारणतः तीर्थ बने । 
तीथोका उन महर्षियों और तपस्वियोंका स्मारक कहा जा 
सकता है । 

मन्दिरोंमें शिक्षाके ऐतिहासिक उल्लेख दसवीं शतीसे 
मिळते हैं। बम्बई प्रान्तके बीजापुर जिलेमें सलोत्गीके 
मन्दिरमें त्रयीपुरुषकी मूर्सिकी स्थापना राष्ट्रकूट राजा कृष्ण 
तृतीयके मन्त्री नारायणके द्वारा की गयी थी । इसके प्रधान 
कक्षमें, जो ९४५ ई० में बनवाया गया था, विद्यालयकी 
प्रतिष्ठा की गयी थी। इस विद्याल्यमें अनेक जनपदोंसे 
विद्यार्थी आते थे ओर उनके रहनेके लिये सत्ताईस छात्रालय 
बने हुए थे । इस विद्यालयमें लगभग पाँच सो विद्यार्थी रहे 
होंगे । विद्यालयको सार्वजनिक सहयोगसे तथा विशेष 
उत्सवोंके अवसरपर दान प्राप्त हुआ करता था । 


एन्नारियमके बैदिक विद्यालयकी प्रतिष्ठा ११ वीं शतीके 
आरम्भिक भागमें हुई थी । यह दक्षिणी अर्काट प्रदेशमें 
था । इसमें २४० विद्यार्थियोंके अध्यापनकी व्यवस्था की 
गयी थी) जिनमेंसे ७५ ऋग्वेद,७५ कृष्णयजुर्वेद, ४० सामवेद, 
२० गुक्यजुवँद, १० अथर्ववेद, १० बौधायन धमंसूत्र) 
४० रूपावतार २५ व्याकरण; ३५ प्रभाकर मीमांसा 
और १० वेदान्त पढ़ते थे । इसमें १६ अध्यापक थे । इस 
विद्यालयको आसपासकी ग्रामीण जनता चलाती थी | 


चिंगलीपुट जिळेमें तिरुमुक्कुदळके विद्यालयकी स्थापना 
११ वीं झातीमें वेङ्कटेशके मन्दिरमे हुई थी । इस विद्यालयमे 
६० विद्यार्थियोंके रहने और भोजनका प्रबन्ध किया गया 
था, जिनमेंसे १० ऋग्वेद, १० यजुर्वेद, २० व्याकरण) 
१० पञ्चरात्रदर्शन) ३ दोवागमके विद्यार्थी तथा ७ वानप्रस्थ 
और संन्यासी थे । 

तिरुवोरिंयुर और मल्कापुरमूर्मे उपयुक्त कोटिके अन्य 
विद्यामन्दिर थे । इनकी स्थापना १४ वीं शतीमै हुई थी । 
तिर्त्रोरियुरके विद्यामन्दिरमें व्याकरणकी ऊँची शिक्षाका 
विशेष अबन्ध किया गया था । इसमें लगभग ५०० विद्यार्थी 
शिक्षा पाते थे । मल्कापुरमके बिद्यामन्दिरमै आठ अध्यापक 
थे । वे वैदिक साहित्य और व्याकरण, साहित्य, तर्कशास्न 
तथा आगमकी शिक्षा देते थे । 


११ वीं शतीमें हैदरावाद राज्यके नगई नगरमे जो 
विद्यामन्दिर था; उसमें वेद पढ्नेवाले २००; स्मृति पढ्ने- 
वाले २००, पुराण पढ़नेवाले १०० तथा दर्शन पढ़नेवाले 
५२ विद्यार्थी थ । विद्यामन्दिरके पुस्तकालयमै ६ अध्यक्ष 
थे । १०७५ ई०में बीजापुरके एक मन्दिरमै योगेश्वर 
नामक आचार्यं मौमांसा-दर्शनकी उच्च शिक्षा देते थे । ऐसे 

ही अनेकों विद्यामन्दिर १० वीं शतीसे लेकर १४ वीं शतीतक 
बीजापुर जिलेमें मनगोली कर्नाटक जिलेमें बेलगमवे, शिमोग 
जिलेमें ताळगुण्ड, तंजोर जिलेमै पुन्नबयिल आदि स्थानोंमें थे। 


विद्वान्‌ त्राह्मणोंका भरण-पोषण करनेका उत्तरदायित्व 
प्रायः राजाओंपर रहा है । ऐसे ब्राह्मणोंके उपभोगके लिये 
राजा या धनी लोगोंकी ओरसे जो क्षेत्र या अन्न दानरूपमें 
दे दिया जाता था; उसे अग्रहार कहा जाता था। गुरुकुलोंसे 
लोटे हुए स्नातकोंको इस प्रकारके अग्रहार प्रायः मिल जाते थे । 
ऐसे अग्रहारोंका उपभोग करनेवाले ब्राह्मण स्वाध्याय और 
अध्यापनमें अपना समय निश्चिन्त होकर लगा सकते 
थे। इस प्रकार अग्रहारोंमें विद्यालयकी प्रतिष्ठा होते देर नहीं 
लगती थी । अग्रहारोंकी कोटिकी अन्य संस्थाएँ घटिका और 
ब्रह्मपुरी रही हैं | इस प्रकारकी संस्थाओंकी संख्या दक्षिण- 
भारतमें बहुत अधिक थी । 


अग्रहार संस्थाका आरम्म वैदिक युगके बाद हुआ । 
उस समयतक देशमै जनसंख्या इतनी बढ़ गयी कि आचायाँ- 
को अपने भरण-पोषण तथा विद्यालय चलानेके लिये राजकीय 
सहायताकी आवश्यकता विशेषरूपसे हो गयी । इसके पहले 
तो किसी भी व्यक्तिके लिये वनके किसी भूभागको आश्रम- 
रूपमै परिणत कर लेना सरळ था । अग्रहार-संस्था इस 
बातको सूचित करती है कि तत्कालीन आचार्योमेंसे कुछ लोग 
प्राचीन प्रतिष्ठित तपोमय जीवनकी कठिनाइयाँको अपनानेके 
लिये तेयार नहीं थे और उन्होंने अपने विद्याभ्यासके लिये 
बनके स्थानपर नगर या गाँवोंको चुना । 


अग्रहारोंकी रूप-रेखाका परिचय उनके नीचे ळिखे 
विवरणसे ज्ञात हे। सकता है । राष्ट्रकूट राजवंशकी ओरसे 
१० वीं झतीमें कर्नाटकके धारवाड जिलेमें कटिपुर अग्रहार 
२०० ब्राह्मणोंके लिये दिया गया था। इसमें वेदिकसाहित्य, 
काव्यशास्त्र, व्याकरण, तर्क, पुराण तथा राजनीतिकी शिक्षा 
दी जाती थी । विद्रार्थियोके निःशुल्क भोजनका प्रबन्ध 
अग्रहारकी आयसे होता था । सर्वंशपुर अग्रहार मेसूरके 
हस्सन जिलेमें प्रतिष्ठित था। इस अग्रहारके प्रायः सभी 
ब्राह्मण सर्वज्ञ ही थे ओर वे अध्ययन-अध्यापन तथा धार्मिक 


% उमा दारु-जोषित की नाई । सतहि नचावत रामु गोसाइ ॥ % 


कृत्योमें तल्लीन रहते थे । मेसूर राज्यमें बनवासीकी राजधानी 
बेलगाँवसे सम्बद्ध तीन पुर, पाँच मठ? सात ब्रह्मपुरी, बीसों 
अग्रहार, मन्दिर और जैन एबं बोद्ध विहार थे । यहाँपर 
वेद) वेदाङ्ग) सर्वदर्शन स्मृति, पुराण, काव्य आदिकी शिक्षा 
दी जाती थी । 


अग्रहारकी भाँति “टोल” नामक शिक्षण-संस्थाका प्रचलन 
उत्तर-प्रदेश, विहार और बंगालमें रहा है। यह संस्था 
नागरिकोंकी आर्थिक सहायता ओर भूदानसे चलती थी । 
टोळ गाँवोंसे सम्बद्ध होते थे । गाँत्रोके पण्डित आसपासके 
विदयार्थियोंके लिये भोजन और वस्रका प्रबन्ध करते थे और 
साथ ही विद्यादान देते थे । विद्यार्थियोंके लिये छात्रावास 
विद्याळयके समीप चारों ओर बने होते थे । टोलोंका अस्तित्व 
छोटी पाठशाळाओंके रूपमें बहुत प्राचीनकाले रहा है । 


गौतमबुद्धके समयसे ही बोद्धदर्शन ओर धर्मके अध्ययन 
और अध्यापनके लिये भारतके प्रत्येक भागमें असंख्य विहार 
बने । विहारोंमें बौद्धदर्श ओर धर्मके अतिरिक्त अन्य 
मतावलम्बियोंके दर्शन तथा धर्मके शिक्षणका प्रबन्ध किया 
गया था और साथ ही लौकिक उपयोगिताके विषय भी इनमें 
पढ़ाये जाते थे । ह्वेनसांगके लेखानुसार भारतमें सातवीं 
शतीमें लगभग ५००० विहार थे ओर इनमें सत्र मिलाकर 
दो लाख भिक्षु शिक्षा पाते थे । 


बिहारोंमें भिक्षु आजीवन रहते थे और वे अध्ययन-अध्यापन 
तथा चिन्तन एवं समाधिमें अपना सारा समय छगा देते 
थे । नालन्दा, बलमी तथा विक्रमशिलाके बौद्ध विश्वविद्यालय 
सारे एशिया महाद्वीपमें अपनी उच्च शिक्षाके लिये प्रख्यात थे । 


मठोंका सर्वप्रथम उल्लेख महाभारतमें मिळता है । 
बोद्ध विहारोंके आदर्शपर शंकराचार्यने मठोंको प्रतिष्ठित 
किया । दांकराचार्यने पुरी, काञ्ची, द्वारिका तथा बदरीमें 
उच्च कोटिके मठीय विद्यालयोंकी स्थापना की | हिरण्यमठ) 
पञ्चमठ) कोडियमठ आदि अन्य प्रसिद्ध संस्थाएं इस 
कोटिकी हैं । धीरे-धीरे सारे भारतमै छोटे-बड़े मठीय 
विद्यालयाँकी स्थापना हो गयी । यह संस्था आजतक विद्यमान 
है, परंतु प्राचीन आदशॉको महाध्यक्ष भूले गये थे । 


Rr (28>-- 

प्राचीन आश्रमोंकी बाल-शिक्षा 


( लेखक--पं० श्रीतिलकधारीजी पाण्डेय, साहित्याचार्य ) 


विश्वकवि कालिदासने सर्बदमनके 'चापल्य'मे॑ उसका 
जो आदर्श चित्र अङ्कित किया है, उससे उसके भावी जीवनका 
बहुत-कुछ आमास मिल जाता है । आभासका मिलना तो 
स्वाभाविक है; किंतु यदि बालकोंको उसके रूप-सुधाका 
पान कराया जाय तो उनमेंसे कोई भी बालक भविष्यमें 
गर्वसे अपने मस्तकको ऊँचा किये बिना न रहेगा । केवल 
ऊँचा ही न करेगा, अपितु बहुत-कुछ तदनुकूछ आचरण- 
द्वारा अपने जीवनका भी विकास करेगा; किंतु यह सम्भव 
कहाँ १ आज कितने बालक ऐसे हैं, जिन्हें सर्बदमनके 
आदशंकी शिक्षा दी जाती है अथवा उन्हें उस प्रकारके 
आदर्श आश्रममे विचरण करनेका सुअवसर प्राप्त होता है । 
बड़े-बड़े महापुरुषों एबं धर्मनिड राजाओंके चरित तो 
विद्यालयोमें उनके सामने अवश्य र्खे जाते हैं; पर 
क्या यह भी कहीं होता है कि उनके बालजीबनके 
अध्ययनमें सर्वंदमन-जेसे आदर्श बालचरितकी भी कुछ शिक्षा 
दी जाती हो जिससे उनका भविष्य बने १ 


जो हो, कालिदासने बड़े ही सुन्दर बाळ-सुलम आदशंको 
आश्रमवासी सर्वदमनमें दिखाया है, जो उसकी 
भविष्णुताक्री ओर भी बहुत-कुछ संकेत करता है। उसके शैशव- 
काळमें ही उसकी सारी विलक्षण क्रियाशीलताका ऐसा मनोरम 
रूप खड़ा कर दिया है जो देखते ही बनता है । विश्वास न 
हो तो कविकी लेखनीका चमत्कार देखिये कि कितने थोड़ेमें 
उसके विकसित जीवनकी झाँकी दिखायी देती है-- 

मारीचः--वस्स ! कच्चिद भिनन्दि तस्त्वया विधिवदस्माभि- 
रनुष्टितजातकर्मा पुत्र एष शाकुन्तलेयः । 

मारीच--त्रत्स ! अपने इस पुत्र शाक्ुन्तलाकुमारको 
क्या आपने प्यार किया है? हमने स्वयं विधिपूर्वक इसका 
जातकर्म-संस्कार सम्पन्न किया है। 

राजा--भगवन्‌ ! अत्र खलु मे वंशप्रतिष्ठा 

( इति बालं हस्तेन गृह्णाति ) 

राजा--भगतन्‌ ! इस पुत्रपर ही तो मेरे वंशकी 
प्रतिष्ठा है। 

मारीच:---तथा भाविनमेनं चक्रवर्तिनमवगच्छतु भवान्‌ । 
पश्य, 


रथेनानुद्घातस्तिमितगतिना तीर्णजलधिः 
पुरा सप्तद्वीपां जयति वसुधामप्रतिरथः । 
इहायं सच्वानां प्रसभदमनात्‌ सवेदमनः 
युनर्यास्यस्याख्यां भरत इति लोकस्य भरणात्‌ ॥ 


मारीच--आप जान ळें, यह भविष्यमें चक्रवर्ती सम्राट्‌ 
होगा । देखिये, 


बाधारहित स्थिर गतित्राले रथपर ब्रेठकर यह समुद्रके 
पारतक जायगा, कोई महारथी इसका सामना नहीं कर सकेगा; 
अतः यह पहले सात द्वीपोंसहित सम्पूर्ण पृथ्वीको जीतेगा । 
इसके कारण यह अप्रतिरथी वीर कहलायेगा । यहाँ सभी 
हिंख जीवोंका इसने बलपूर्वक दमन किया है, इसलिये 
इसका एक नाम “सर्वदमन? भी होगा । फिर सम्पूर्ण छोकका 
भरण-पोषण करनेसे यह भूतलपर “भरत?-नामसे प्रसिद्ध होगा । 

राजा--भगवता कृतसंस्कारे सवमस्मिन्‌ वयमाझास्महे । 


राजा--जब स्वयं भगवान्‌ ( आप ) ने इसका संस्कार 
किया है, तब इससे हम सब प्रकारकी झुभाशाएँ रख सकते हैं । 
( शाकुन्तल, सप्तम अङ्कुका अन्त ) 


यह है महर्षि मारीच और राजर्षि दुष्यन्तकी बात- 
चीत और है महर्षिकी शुभकामना, जो आज तो हमें 
“असमदमनात्‌ सर्वदमनःके रूपें देखनेको मिली है और 
यही आगे चलकर 'लोकस्य भरणाद्‌ भरतः'के रूपमै 
फलती है, जिससे इस देशका 'भारतः नाम भी पड़ा 
ओर ऐसा जगा कि आज भी देशमें सर्वत्र “मरतखण्डे'की 
पुकार होती है । 


इस सत्रका मूलभूत तो उसकी वह शिक्षा है 
जो उसे ऐसा करनेको विवश करती है। निदान, हम 
देखते हैं कि उसे आश्रममें अव्याहत विचरने और स्वच्छन्दता- 
पूर्वक खिलोनोंके साथ खेलनेका अवसर मिलता है । न 
कि आजके शिशुओंकी भाँति उसे “धाय वा माता” के अड्डमें 
ही चिपटे रहनेका अवसर दिया जाता है । यही नहीं, 
किसी भी अवस्थामें कभी भी उसे किसी प्रकारका भय भी 
नहीं दिखाया जाता; जिससे उसके कोमल हृदयमें डर घर. 
कर ले) जैसा कि आज हमारे घरोंमें प्रायः हो रहा है ।. 

फलतः “सर्वदमन? शक्तिसम्पन्न होता है, उसमें पुष्टता और 
बलजत्तांका संचार होता है ओर इसीके साथ ही वह हठात्‌ 
सिंह-शिशुओंके साथ क्रीडा करनेमे समर्थ हो जाता है । यद्यपि 
सिंह-शिशुके साथ क्रीडा करनेकी शिक्षा उसे नहीं मिलती है; 
फिर भी उसकी प्रोढता ही इसमें मुख्य कारण है ओर है 
उसकी चञ्चल प्रकृति इसमें संवर्धनशील भी, जो 
बाल-जीवनका नैसर्गिक धर्म है और जितका होना भी 
उल्लासमय जीवनका प्रधान अङ्ग है। 
“मा खल चापलं कुष । कथं गत एवात्मनः प्रकृतिम्‌ ।? 

“अरे ! चापलता न करो । आखिर अपने स्वभावपर ही 
उतर आया |! में इसीकी तो पुट है । फिर इसमें दोषकी 
सम्भावना केसी । उससे तो उसके शीलकी ही रक्षा हो 
रही है और तभी तो वह बालमृगेन्द्रोके साथ क्रीडा करता हुआ 
कहता भी है-- 

“जम्भस्व सिंह गणयिष्ये ।” 

“अरे सिंह ! मुँह बा, मैं तेरे दाँत गिरूँगा ।? 

अवश्य टी पद “चापल्य' ही उसके 'सर्वदमन' 
इस नामका द्योतक है और यही उसके उल्लसित जीवनका 
सर्वस्व भी है । इसीसे तो तापसी भी इतना कह जाती है-- 

अविनीत किं नो3पत्यनिर्विशेषाणि सर्वानि विप्रकरोषि । 
इन्त वर्धते ते संरम्भः । स्थाने खलु ऋषिजनेन सवंदमन 
इति कृतनामधेयोऽसि । 

“अरे ढीठ ! हमारी औरस संतानकी भाँति प्रिय यहाँके 
जीवोंको क्यों सता रहा है १ हाय ! इनके प्रति तेरा रोष तो 
बढ्ता जा रहा हे । ऋषियोंने तुम्हारा “सर्वदमन? नाम 
उचित ही खखा है |? 

फलस्वरूप उसकी “अबालसत्त्वताःपर मुग्ध होकर राजा- 
घिराज दुष्यन्तको भी कुछ कहनेका अवसर मिला और 
त्रिस्मयकी उपेक्षा भी न न हो सकी-- 

अये को नु खल्वयमनुवध्यमानस्तपस्विनीभ्याम- 
बालसरवो बालः । 
अर्धपीतस्तनं मातुरामर्दक्छिष्टकेसरम्‌ । 
प्रक्रीडितुं सिंहशिशुं बलात्कारेण कर्षति ॥ 

“अरे ! यह कौन बालक है, जिसके पीछे दो तपस्विनियाँ 
आकर इसे मना कर रही हें । इसका धैर्य और पराक्रम 
तो बालक-जैसा नहीं दै । 


दन्तांस्ते 


% उमा राम सम हित जग माहीं । शुरु पितु मातु बंधु प्रभु नाहीं ॥ % 


“यह अपने साथ खेळनेके लिये उस सिंहके बच्चेको 
जबर्दस्ती खींच रहा दे, जिसने अपनी माताके स्तनसे 
आधा ही दूध पीया है । इसके खींचने और रोंदनेसे 
सिंह-शिशुके अयाल अस्तव्यस्त हो गये हैं ।? 

विस्मयकरी उपेक्षा तो न हुई; पर इतना अवश्य हुआ कि 
उसकी तेजस्वितासे पिघछकर उनके हृदयकी ग्रन्थि भी सहसा 
खुल गयी-- 

महतस्तेजसो बीजं बालोऽयं प्रतिभाति मे। 
स्फुलिङ्गावस्थया वह्निरेधापेक्ष इव स्थितः॥ 

“इंधनकी अपेक्षा रखनेवाली आगकी चिनगारीकी भाँति 
यह बालक मुझे महान्‌ तेजके बीजरूपमें स्थित जान पड़ता है |? 

और परिणाम हुआ यह--- 

“भगवन्‌ अत्र खलु मे वंशप्रतिष्ठा ।' 


अबतक जो कुछ कहा गया है उसका निष्कर्ष यह कि 
धार्भाधानःसे लेकर पुंसवन”) "जातकर्म? और “नामकरण? 
संस्कारतककी उसकी सारी क्रिया तथा शिक्षा-दीक्षा आश्रममें 
सम्पन्न होती है । यहाँतक कि समुचित लालन-पालन भी 
उसका वहीं होता है, वहाँ उसे सतत कुछ-न-कुछ धर्म- 
सम्बन्धी कथा भी सुननेको मिळती है । देखिये न ! 
इन्द्र-सूत मातलिका संकेत इस कथाकी ओर ही तो है-- 

अये वृद्धशाकल्य किमनुतिष्ठति भगवान्मारीचः । किं 
ब्रवीषि। दाक्षायण्या प्रतिब्रताधर्म मधिकृत्य पृष्टस्तस्ये महर्षि- 
पल्लीसहिताये कथयतीति । 


“ओ वृद्धशाकल्य ! भगवान्‌ मारीच क्या कर रहे 
हैं! क्या कहा १ दक्षकन्या अदितिके पूछनेपर अपनी 
पल्ली तथा अदितिको पेतित्रताधमका उपदेश कर रहे हैं |? 

फलतः कथाका प्रभाव भी बालकपर स्पष्ट दीख पड़ता 
है । एक ओर जहाँ वह बलात्‌ सिंह-शिशुके साथ सम्मर्दन- 
पूर्वक खेल करनेमें समर्थ है, वहीं दूसरी ओर उसका मन 
“मृत्तिकामयूर? ( मिडीके बने मोर ) से भी रम जाता है-- 

मातः रोचते म एष भब्रमयूरः। 
( इति क्रीडनकमादत्ते ) 

“मा ! मुझे यह सुन्दर मोर अच्छा लगता है |? 

प्रसङ्गतः यहीं इतना और भी जान लें कि खिलौने भी 
बाळकोंको हृष्ट, कमंठ तथा भव्य बनानेमें आवश्यक होते हैं। 
आवश्यक ही नहीं होते, अपितु वे ब्रहुत-कुछ उनके उल्लास- 


# बच्चाकी शिक्षा % 

मय जीवनके प्रधान अङ्ग भी तो हें । तभी तो आश्रममें 
भी सर्वदमनको खेलनेके लिये मृत्तिकामयूर दिया जाता 
है । जिससे उसका जीवन “उल्लास और «उमंग? का 
जीवन होता है और शिक्षाका प्रभाव भी यह होता 
है कि यही सर्वदमन आगे चलकर “भरतः के रूपमें 
पृथित्रीका सार्वभौम शासक होता है और ऐसा प्रकाशमान. 
होता है कि जिसके बारेमै कभी भगवान्‌ वेदब्यासको भी 
कहना पड़ा था--- 


भरतस्य महत्कर्म न पूर्वे नापरे नृपाः । 
नैवाहुनैंव प्राप्स्यन्ति बाहुभ्यां त्रिदिवं यथा ॥ 
( श्रीमद्भा० ९। २० । २९ ) 

“मरतके महान्‌ कर्मको न तो पहलेके राजा पा सके हैं 
और न मविष्यमे कोई पा सकेंगे । ठीक उसी तरह, जैसे 
दोनों भुजाओंसे स्वर्गको छू लेना असम्भब है ।? 

ऐसे ही आदर्श बाळचरितकी शिक्षासे आदर्श बालकका 
निर्माण हो सकता है । 

बच्चोंकी शिक्षा 


( लेखक--आचाये श्रीनरेनद्रदेवजी, वाइस-चान्सरुर हिंदूविश्वविद्यालय, काशी ) 


बच्चोंकी शिक्षाका महत्त्व इस देशमै लोग प्रायः नहीं समझते। 
उनका विचार है कि कोई भी साधारण शिक्षक इस कार्यको 
सफळतासे कर सकता है, पर बात ऐसी नहीं है । बच्चोंका 
सफल शिक्षक बनना बड़ा कठिन काम है । प्रत्येक बच्चेका 
अपना एक व्यक्तित्व होता है । उसका आदर करना शिक्षकका 
काम है | बच्चे क्रियाशील होते हैं ओर इसीलिये उनकी 
शिक्षा मी क्रियाद्वारा होनी चाहिये । कोई एक नियत पाख्य- 
क्रम सब बच्चोंके लिये समानरूपसे काम नहीं देगा । प्रत्येक 
बच्चेकी अभिरुचि देखकर उसके लिये विशेष पाठ तेयार 
करना चाहिये । शिक्षकका कार्य बच्चेकी अन्तर्हित शक्तियाँको 
पहचानना और उन्हे विकसित होनेका पूरा अवकाश देना 
है । इसी कारण बच्चोंकी दिक्षाके लिये बचचोसे प्रेम रखनेवाले 
और अनुभवी शिक्षकोंकी आवश्यकता है । 
अब राष्ट्र समझने लगे हैं कि बच्चे ही राष्ट्रकी वास्तविक 
सम्पत्ति हैं । इसीलिये उन्नतिशील देशोंमें बच्चोपर विशेष 
ध्यान दिया जाता हैं । उनके लिवे “नर्सरी स्कूल और 
“चिल्ड्रन्स पाक? खोले जाते हैं । उनकी सर्वाङ्गीण उन्नति 
करना ही शिक्षाका उद्देश्य है । इंगळैंडमें इस समय बच्चोपर 
बड़ा ध्यान दिया जा रहा है और उनपर काफी व्यय राज्यकी 
ओरसे होता है। बच्चोंके स्वास्थ्यकी दृष्टिसे राज्यकी ओरसे प्रति 
सप्ताह पौष्टिक पेय ओर सन्तरेका रस प्रत्येक बच्चेको 
मुफ्त मिळता है | चौदह वर्षतकके बाल्कोंकी रिक्षा मुफ्त 
और अनिवार्य दै । स्कूलकी ओरसे दूध भी मुफ्त दिया 
जाता है । मजदूर सरकारने इस ओर विशेष ध्यान दिया है । 


हमारे समाजमें बालकोंका कोई स्थान नहीं है । माता- 
पिता उनसे अपना पिण्ड छुड़ानेके लिये स्कूल भेज देते हैं 
ओर समझते हैं कि स्कूल भेजकर हमने अपने कर्तन्यका 
पालन किया है। उठना-बैठना, शिष्टाचार तो घरपर ही 
सिखाया जाता है । बच्चेके चरित्रकी रूपरेखा बहुत छोटी 
अवस्थामें ही बन जाती है; केवळ रंग भरना रह जाता है । 
इस दृष्टिसे देखा जाय तो स्पष्ट हो जायगा कि माता-पिताका 
बहुत बड़ा कर्तव्य है । 'नर्सरी-स्कूल? भी नहींके बराबर हैं । 
अन्यथा वह भी इस कार्यमे सहायक हो सकते हैं । बच्चोंके 
लिये केवल पुस्तक-ज्ञान हानिकर है । इससे पाठ रोचक 
नहीं हो सकते । खेलद्वारा ही बच्चोंकी शिक्षा होनी चाहिये । 
आज तो विज्ञानद्वारा अनेक नये साधन उपलब्ध हैं, 
जिनका उपयोग शिक्षा-कार्यके लिये होना चाहिये । बच्चेको 
क्रियात्मक रूपसे यह भी बताना: चाहिये कि समाजके साथ 
उसका क्या सम्बन्ध है, जिसमें आगे चलकर उसकी प्रवृत्ति 
समाजके विरुद्ध न बन पावे । वाळकोंको अपने देशका ज्ञान 
करानेके लिये स्कूलकी ओरसे पर्यटनकी व्यवस्था होनी 
चाहिये । प्रत्येक स्वतन्त्र देशमै युत्रक-आन्दोळनपर 
बड़ा जोर दिया जाता है ओर राज्यकी ओरसे उसको 
प्रोत्साहन मिळता है । हर तरहकी रिआयतें दी जाती हैं, 
जिसमें अधिक से-अधिक संख्यामें बालक घूम-फिर सकें और 
अपने देशके ऐतिहासिक स्थान ओर प्राकृतिक दृश्य देख सकें। 

शिक्षाकी जो व्यवस्था की जाय; उसमें बाळकोंका मुख्य 
स्थान होना चाहिये । 


—— Sse 

* सरन गएँ प्रभु ताहु न त्यागा । बिस्व-द्रोह कृत अघ जेहि लागा ॥ % 


शिक्षाकी समस्या 


( लेखक--पं० श्रीगङ्गाशङ्करजी मिश्र, एम्‌० ए०) 


इसी अङ्कमे कई विद्वानोंके लेख निकले हैं, जिनमें 
वर्तमान शिक्षाके दोष दिखलाये गये हैं और यह बतलाया 
गया है कि प्राचीन समयमें बालकोंकी शिक्षा किस प्रकारकी 
होती थी; पर प्रश्न यह है कि वर्तमान परिस्थितिमें शिक्षा 
किस प्रकारकी होनी चाहिये ओर उसका आरम्भ कैसे किया 
जाय £ बालकोंकी शिक्षाके तीन क्षेत्र हैं--घर, विद्यालय 
और इन दोनोंके बाहर । प्राचीन समयमै इन तीनोंमें 
सामञ्जस्य था । वर्णाश्रम-व्यवस्थाके आधारपर समाजकी 
रचना थी, साक्षरता शिक्षाका आवश्यक अङ्ग न थी । अपने 
माता-पिताके आचार-विचारो और व्यत्रसायकी बहुत कुछ 
शिक्षा बालकोंको अपने घरमै ही मिल जाती थी । जो साक्षर 
होकर गुरुकुलमें जाते थे, उन्हें शास्रोंका अध्ययन करना 
पड़ता था । वे बाहर समाजमें वे ही आचार-विचार देखते 
थे; जिनकी उन्हें घर तथा गुरुकुलोमें शिक्षा मिलती थी । 


इस तरह शिक्षा और व्यावहारिक जीवनमें सामज्ञस्य 
बना रहता था । 


प्रतिकूल परिस्थिति 

पर आजकी स्थिति इसके सर्वथा विपरीत है | घरमै बालक 
कुछ और ही देखता है, स्कूलमें कुछ दूसरा ही पढ़ता है 
और बाहरी संसारका अनुभव कुछ भिन्न ही होता है--इस 
तरह तीनोंमें कोई मेल ही नहीं बैठता; फिर हमारे जीवनके 
जो प्राचीन आदर्श रहे, आजकलके आदर्श उनसे सर्वथा भिन्न 
हैं । वर्णव्यवस्था समाजके लिये अभिशाप मानी जा रही है। 
सर्वभेद-विद्दीन समाज लक्ष्य माना जा रहा है। आधुनिक 
` विज्ञानने धार्मिक विश्वासकी जड़ें हिला दीं । सर्वत्र समानता 
और स्वतन्त्रताकी आवाज सुननेमें आ रही है | उनकी अनुभूति 
किसमें होती है, इससे मतलब नहीं । शिक्षा ऐसी होनी 
चाहिये जो जीवनका लक्ष्य ओर उसकी प्राप्तिका मार्ग 
ब्रतलाये । आजकल जीवनके लक्ष्यकी कुछ चिन्ता ही नहीं । 
शिक्षाका उद्देश्य हो रहा दे--धन कमाना । अर्थकाम-प्रधान 
आधुनिक सभ्यता है ओर उसके अनुरूप ही शिक्षा; धर्म 
ओर मोक्षके लिये उसमें कोई स्थान ही नहीं । 


प्राचीन समयमें शास्त्रीय दिक्षा गुरुकुछों, आश्रमों, 
विद्यापीटोमें हुआ करती थी । अब टीक वही व्यवस्था चल 


नहीं सकती । आजकलके छात्रोंको आधुनिक जगत्‌का सामना 
करना है । इतिहास, भूगोल) कला, विज्ञान आदि आधुनिक 
विषयोंसे अनभिज्ञ रहकर काम नहीं चलाया जा सकता । 
प्राचीन और नत्रीनको मिलानेके कई प्रयोग हुए, पर वे सब 
विफल रहे । संस्कृत-विद्यालयोंमें प्राचीन शैलीका पठन-पाठन 
चलता रहा, पर अब उसे बदलनेके लिये बाध्य होना पड़ 
रहा है । आर्यसमाजने गुरुकुल चलाये । ऐंग्लो वैदिक स्कूल 
तथा कालेज खोले । उनकी देखा-देखी सनातनधर्मियोने 
भी अपने सिद्धान्तानुसार बेसी ही संस्थाएँ चलायां; पर वे 
सब-की-सब नत्रीनताके प्रवाहमें बह गयीं । उनमें प्राचीनताकी 
कोई बात ही नहीं रही । अब तो प्रायः सभी शिक्षा- 
संस्थाओपर सरकारका नियन्त्रण है और उसीके बताये मार्ग- 
पर उन्हें जाना पड़ेगा | 


आदर्श तो वही होना चाहिये जो हमारे शास्त्रोमे 
त्रतलाया है) पर बीता हुआ युग पुनः सहसा नहीं लाया जा 
सकता । वर्तमान परिस्थितिको ध्यानमें रखकर ही आगे वदना 
होगा | पिछले प्रयत्न विफल होते हुए भी कोई ऐसा ही 
मार्ग ढूँढना होगा, जिसमें प्राचीन और नवीनका कुछ 
समन्वय हो सके । यद्यपि दोनों एक-दूसरेके विरोधी जान 
पड़ते है, तब भी बीचका कोई मार्ग निकलना असम्भव 
नहीँ । यदि बृक्षकी जड़ मजबूत है तो वह प्रचण्ड वायुके 
झँकोरे सह सकता है । यदि ऐसा नहीं तो वायु उसे उखाड़ 
फंकेगा । आवश्यकता इस बातकी है कि बालकोंमें प्राचीन 
आदरशोपर आस्था तथा श्रद्धा इतनी दृढ़ बनायी जाथ कि 
वे आधुनिक जगतूके चाकचिक्यसे परिश्रष्ट न हो सकें, पर 
यह सहज नहीं । इसमें अनेक कठिनाइयाँ हैं । बच्चोसे पहले 
तो उनके माता-पिताका सुधार करना है, क्योंकि बच्चे बहुत 
कुछ उन्का अनुकरण करते हें । इस समय समाज दो 
श्रेणियोर्मे विभक्त है--एक तो जो शिक्षित कहे जाते हैं, उनकी 
श्रेणी है ओर दूसरी अशिक्षित कहे जानेत्ालोंक्ी । शिक्षित 
वर्ग ही समाजका नेतृत्व करता है । अशिक्षितोंमें उनकी 
नकल करना स्वाभाविक होता हे । शिक्षित वर्गमें भी इस 
समय दो विभाग हैं-एक तो प्राचीन शैलीके कुछ इने-गिने 
विद्वान्‌ और. दूसरे आधुनिक शिक्षा-प्राप्त । दूसरे वर्गके 
लोगोंका कोई निश्चित सिद्धान्त नहीं) कुछ बचे-बचाये प्राचीन 


# शिक्षाकी समस्या % 


संस्कार यदि उन्हें एक ओर खींचते हैं तो आधुनिक आदर्श 
दूसरी ओर । बेचारे पण्डितोंकी कोई सुनवाई ही नही, उनमें 
भी अधिकांश नये विचारोंसे प्रभावित हो उठे हैं और वे 
भी अपने बच्चोंकी आधुनिक शिक्षा देते हैं। ऐसे छोगोंके 
बच्चोंमें प्राचीन आदशोपर आस्था तथा दृढ़ता केसे आ 
सकती है ? स्कूलोंके अध्यापकोंने जेसी शिक्षा पायी है, 
बच्चोंकी वे वेसी ही शिक्षा दे सकते हैं। जिन आदशोंमें 
उन्हें स्वयं विश्वास नहीं, वे अपने शिष्योंमें उनपर विश्वास 
केसे उत्पन्न करा सकते हैं । इसलिये जैसी शिक्षा हम देना 
चाहते हैं, पहले उसे देने योग्य शिक्षक चाहिये । फिर 
पढ़ाने योग्य वेसी पुस्तकें भी होनी चाहिये । आजकल 
इतिहासकी जो पुस्तकें पढ़ायी जाती हैं, उन्हें पढ़ाकर क्या 
बालकोंको अपनी प्राचीन सभ्यता*तंस्कृतिका यथावत्‌ ज्ञान 
हो सकता है १ केवल इतिहास ही नहीं, सभी विप्रयॉपर ऐसी 
पाठ्य-पुस्तकें होनी चाहिये, जिनके पढ़नेसे बालकोंके मूळ 
विश्वासोंकी आघात न पहुँचे । देशको आज वैज्ञानिकों) 
इंजीनियरों, उद्योगियों, विमान-संचालकों, सैनिकों) 
राजनीतिज्ञों--सभीकी आवश्यकता है । इन विषयोंको छोड़ा 
नहीं जा सकता; पर इनके अध्ययनमै ही कितने ही सिद्धान्त ऐसे 
आते हैं, जिनका अपने यहाँके सिद्धान्तोंसे विरोध पड़ता है । 
इन सब विषयोपर अपने इष्टिकोणसे लिखे हुए ग्रन्थ होने 
चाहिये और उन्हें पढानेकी अध्यापकोंमें योग्यता तथा क्षमता 
होनी चाहित्रे । बालक स्वभावसे ही जिज्ञासु होते हैं; वे बड़े 
तर्क-वितर्क करते हैं। अपने पथपर दृढ़ बनाये रखनेके 
लिये उनके तर्काका समुचित समाधान होना चाहिये । 

अपनी यिक्षायोजना हो, उसीके अनुसार पाठ्य-पुस्तकें 
हो, उन्हें पढ़ाने योग्य अध्यापक भी हों) तब भी उसमें 
सरकारें टॉग अड़ाती हैं | वे ऐसी शिक्षा-संस्थाओंकों मान्यता 
प्रदान करनेके लिये तैयार नहीं । बिना सरकारी मान्यताके 
सरकारी नौकरियाँ नहीं मिळतीं । जितने लोग दिक्षा प्राप्त 
करते हैं, उनमेंसे बहुत थोड़े लोगोंको ही नौकरियाँ मिलती 
हैं तत्र भी उनका बड़ा प्रलोभन दै । छात्र कोई-न-कोई 
सरकारी नोकरी प्राप्त करनेकी ही आकाङ्का रखते हैं । उद्योग- 
धंधोंमें भी तरकारी मान्यता-ग्रा्त परीक्षाओंकी ही पूछ 
होती है, किसी कछामें कोई कितना ही कुशल क्यों न हो, 
बिना परीक्षा-प्रमाणपत्रके कारखानोंमे उसका प्रवेश नहीं 
होता । शिक्षाको शासनके अधीन बना देना बड़ी भूल है । 
आजकल लोकतन्त्र चल रहा है, पर वास्तत्रमें वह है दलतन्त्र | 

किसी-न-किसी राजनीतिक दलका ही शासन चलता है और 


- बह शिक्षाको अपने प्रचारका साधन बनाता है । अपनी 


स्वतन्त्रता नष्ट हो जानेसे शिक्षा शासनकी चेरी बन गयी । 
आज कोई भी शिशक्षा-संस्था; जिसे सरकारी संरक्षण प्राप्त 
नहीं, पनप नहीं सकती । 

घर और स्कूळके बाहर आजकल श्रिक्षाके साधन प्रेस 
रेडियो, सिनेमा, रङ्गमञ्च, सभा, समाज, आमोद्‌-प्रमोद्‌ 
आदि हैं | वे समी विपरीत दिशामें बह्‌ रहे हैं, जिनसे 
समस्त वातावरण विषाक्त हो रहा है । जिनके हाथमें वे साधन 
हैं, उनका ध्येय है घन-प्राप्ति ! धन कमानेके लिये वे 
तरह-तरहकी वासनाएँ उत्तेजित करते हैं | जब वयस्क उनके 
प्रमावसे अछूते नहीं बचते) तब कोमलह्वदय बालकोसे इसकी 
आशा केसे की जा सकती है ! 

फिर सबसे बड़ी बात यह है कि हमें अपने आदशोॉमें 
स्वयं दृढ़ विश्वास नहीं । यदि ऐसा न होता तो क्या हमारी 
वही दुर्गति होती जो आज हो रही है ! जो कुछ हुआ और 
हो रहा है; उसकी जिम्मेदारी हमींपर है। आधुनिक शिक्षाकी 
तो हम आलोचना करते हैं, पर हमारे ही धनसे अंग्रेजी 
स्कूल तथा कालेज चल रहे हैं और उनकी संख्या 
बढ़ती जाती है । यदि हम संस्कृत-विद्यालय खोलते भी 
हैं तो हम स्वथं अपने बच्चोंकों उनमें पढ़नेके लिये नहीं 
भेजते । न उन विद्याल्योंके अध्यापक ही अपने बच्चे 
उनमें पढ़ाते हैं । धनी और पण्डित दोनों ही अपने बच्चाको 
अंग्रेजी स्कूलमे भेजते हैं, जिन विद्यार्थियोंको कहीं भी ठिकाना 
नहीं, जिनके माता-पिता उन्है अंग्रेजी स्कूलमें शिक्षा देनेमे 
असमर्थ हैं, बही कुछ वृत्तिके लोभसे संस्कृत-विद्याल्योमें 
पढ्ने जाते हैं | उनकी संख्या भी धीरे-धीरे कम होती 
जा रही है । नरेशों, जमांदारोंसे संस्कृत-विद्यालयोंको 
जो आर्थिक सहायता मिलती थी, वह उनकी सम्पत्ति 
छिन जानेसे अब बंद हो गयी । इस कारणसे भी 
संस्क्ृत-विद्यालय टूट रहे हैं । जो बचे दे, उनमें सरकारी 
पाठ्यक्रम चलाया जा रहा है, जो प्राचीन आदरशोंके 
सर्वथा विपरीत पड़ता है । अधिकांश साहित्य ऐसा निकल 
रहा है कि जो हमारे विश्वासां, सिद्धान्तो तथा आचरणोंके 
लिये घातक है । इसके प्रकाशनमें भी अधिकांश उन्हीं 
लोगोंका घन लगा हुआ है जो धार्मिक होनेका दात्रा करते 
हें । बिशुद्ध प्राचीन आदशोंकी पोषक पत्र-पत्रिकाएँ इनी- 
गिनी हैं। वे धनाभावके कारण धीरे-धीरे दम तोड़ रही 

है । नये विचारवाली पत्र-पत्रिकाओं और पुस्तकोंकी भरमार 
हो रही है । सवत्र उन्दींका ही प्रचार है, यही स्थिति अन्य 
क्षेत्रोंमें भी है । 


कुछ सुझाव 

जब चतुर्दिक आक्रमण होता है, तब समी ओर उसके 
रोक-थामका प्रयत्न करना पडता है । ऐसा न करके यदि 
किसी एक ही मोर्चेकी रक्षा की जाती है, तो शत्रु दूसरे 
मोचेसे घुसकर किया-कराया सब ध्त्रस्त कर देता है । आज 
हमारी प्राचीन सभ्यता-संस्कृतिपर चतुर्दिक्‌ आक्रमण हो रहा 
है, हम यदि चाहें कि इससे केवल बालकोंकी शिक्षा सुधार 
लें तो यह असम्मव है । इसके लिये समस्त वातावरण बदलना 
होगा । इसी दृष्टिसे यहाँ कुछ सुझावोंपर विचार करना है । 

१. अनुसन्धान--यदि किसी मनुष्यका दिमाग या 
मस्तिष्क ठिकाने नहीं तो उसका कोई भी काम ठिकानेका 
नहीं हो सकता । इसलिये पहले राष्ट्रका दिमाग ठिकाने लाना 
होगा; यह कार्य विद्वान्‌ ही कर सकते हैं; पर हमारे यहाँ 
एक बड़ी कठिनाई यह है कि 'जिन छोगोंको हमारे शास्त्रांका 
ज्ञान है, उन्हें आधुनिक लेखनशैलीका अभ्यास नहीं 
और जिन्हें इसका अभ्यास है, उन्हें शास्त्रोका वास्तविक 
ज्ञान नहीं । पहले तो प्राचीन-शेलीके विद्वान आजकल कुछ 
लिखते ही नहीं ओर यदि कुछ लिखते भी हैं तो ऐसे ढंगसे, 
जिसका आधुनिकोंपर प्रभाव नहीं पड़ता । आवश्यकता है 
प्राचीन तथा नत्रीन शैलीके कुछ चुने हुए विद्वानोंकी । 
किसी एक संस्थामें एकत्र करनेकी, अन्धे-लेंगड़ेकी मेत्रीकी 
तरह वे एक-दूसरेके प्रयत्से लाभ उठायें । विभिन्न विषयोपर 
उसमें अनुसन्धान चळे और ऐसे उच्चकोटिके ग्रन्थ निकाले 
जायें, जिनकी धाक आधुनिक विद्वानोंको भी माननी पड़े । 
वे ग्रन्थ विदेशी भाषाओंमें मी निकाले जायें । हमारी 
“मानसिकुलामी? इतनी बढ़ गयी है कि विदेशोंके 
विद्वान्‌ जिसकी प्रशंसा करते हैं, बही हमें जॅचती दै, स्वयं 
अच्छे-बुरेके निर्णय करनेकी शक्ति ही हममें नहीं रह गयी । 
किसी विदेशी भाषामें ग्रन्थ निकळनेसे यदि विदेशी विद्वानोंमें 
उसका आदर हुआ तो अपने यहाँके नव-गिक्षितोम भी 
उसका आदर होगा । आजकल विभिन्न क्षेत्रोंमें “ब्रेन-दूस्ट' 
बनानेकी प्रथा चल गयी है, हमें भी अपने सांस्कृतिक 
पुनरुत्थानके लिये अनुसन्धान-विभागके रूपमें एक '्रेन- 
ट्रस्ट” बनाना होगा । पाश्चाच्य देशोंमें भारतीय शान प्रास 
करनेकी कितनी उत्कट इच्छा है, इसका एक उदाहरण 


% कोटि बिप्र बघ लागहि जाहू । आएँ सरन तजउँ नहि ताहू ॥ * 


हमारे सामने है । थोड़े ही दिनों पहले अमेरिकाके किसी 
विश्वविद्यालय सम्भत्रतः “येल विश्वविद्यालय! ने एक अध्यापकको 
बहुत-सा धन देकर भारत भेजा । उसंसे कहा गया कि पुष्कल 
पुरस्कार देकर भारतीय विद्वानोंसे ही भारतीय विप्रयोपर 
उच्चकोटिके लेख लिखवाये जाये । उस अध्यापकको भारतसे 
निराश होकर लौटना पड़ा | उसने देखा कि आधुनिक 
विद्वानोंको उन विषयोंका समुचित ज्ञान नहीं और जिन्हें ज्ञान 
है,'वे कुछ लिखनेमें असमर्थ हैं । देशके लिये यह 
कितनी लजाकी बात है । प्रस्तावित अनुसन्धान-वरिभागमें ऐसे 
ही लोग होने चाहिये, जो निर्वाह मात्रके लिये कुछ द्रव्य 
लेकर अपना जीवन ज्ञानकी सेत्रामें अर्पण करनेके लिये 
उद्यत हों । 

२, पाञ्य-पुस्तके--अनुसन्धानके आधारपर ही विभिन्न 
विप्रयोपर पाठ्य-पुस्तकें लिखी जा सकती हैं, इतिहासको 
कितना भ्रष्ट किया गया है, इसका कोई ठिकाना नहीं । किसी 
भी बाळकके हाथमें आधुनिकोंद्वारा लिखे हुए इतिहासकी 
पुस्तक देकर उससे यह आशा ही करना व्यथं है कि उससे 
अपने देशकी प्राचीन सभ्यता, संस्कृतिमें श्रद्धा तथा विश्वास 
रह जायगा । यही इतिहास अब संस्कृत विद्याल्योंमें भी 
अनिवार्य बनाया जा रहा है% । केत्रल इतिहास ही नहीं, सभी 
विषयोंकी पुस्तकोंमें आधुनिक त्रिचारधाराका ही समथन 
किया गया है, देशी भाषाओंके भी गद्य-पद्म-संग्रह ऐसे रक्स 
जाते हैं जिनमें आधुनिक विचारवालोंकी ही कृतियाँ होती हैं, 
इसलिये यह बहुत आवश्यक है कि “जैसी हम शिक्षा देना 
चाहते हैं, उसके उपयुक्त पाठ्यपुस्तके हों ।? यदि ऐसा नहीं 
तो फिर बालकोको पढ़ाया ही क्या जायगा ? 

३. अध्यापक्र--यदि उपयुक्त पाञ्य-पुस्तकें भी हों, 
पर उन्हें पढ़ाने योग्य अध्यापक न मिले तो वे बेकार हैं । 
जिन आदशाँकी शिक्षा देनी है, पहले अध्यापक्ोंको स्वयं 
उनमें विश्वास होना चाहिये । साथ ही अपने विप्रयका 
समुचित शान, उसमें ऐसी योग्यता तथा क्षमता होनी 


* सम्मान्य पं० श्रीगंगाशंकरजी मिश्र बड़े ही विचारशील, 
अध्ययनपरायण, उच्च विचारोंसे सम्पन्न और सत्यान्बेषी पुरुष हें । 
इन्होंने बड़े परिश्रमसे बहुत सुन्दर और सच्चा “भारतका इतिहास” लिखा दै। 
जिनकोभारतका सच्चा इतिहास देखना, जानना और पढ़ाना हो, उनके 
लिये यह ग्रन्थ बहुत ही उपयोगी है । दिक्षाक्रममें रखने योग्य है । 
मूल्य ५) है । मिलनेका पता---धमंसंघ शिक्षामण्डल-ग्रन्थमा छा, 
सन्मागे-भवन, बनारस । 


सम्पादक-“कश्याण' 


% शिक्षाकी समस्या १ 

चाहिये कि वह छात्रोंकी जिज्ञासा शान्त कर सके और 
उनके तर्क-वितकोंका संतोषजनक उत्तर दे सके । पुस्तक- 
पाण्डित्यके साथ उसका. आचरण भी ऐसा होना चाहिये; 
जिसका छात्रोपर प्रभाव पड़ सके । जबतक योग्य अध्यापक न 
होंगे, कोई भी विद्यालय ठीक नहीं चल सकता । अध्यापकों- 
की शिक्षाके लिये एक अध्यापकविद्याल्य भी खोलना पड़ेगा। 

४. प्रेस--प्रचारका आज भी सबसे बड़ा साधन प्रेस है । 
विद्यालयाँमै आदर्श शिक्षा प्राप्त करके निके हुए छात्रोंका 
विश्वास भी हिल उठेगा, जब वे नयी पत्र पत्रिकाएँ और 
पुस्तकें पढ़ेंगे । इसलिये “स्वस्थ-ताहित्य' के प्रकाशनकी बड़ी 
आवश्यकता है। आधुनिक विचारोंकी जो पत्र-पत्रिकाएँ 
निकलती हैं, वे बड़ी आकर्षक होती हैं, उनमें विषय इस 
प्रकार प्रस्तुत किया जाता है कि उसे पढ़नेमें मन लगता है 
और इच्छा न होते भी उसका प्रभाव विचारोंपर पड़ता है, 
उनका रूप-रंग भी मोहक होता है । शत्रु जैसे शस्त्रोका प्रयोग 
करता है, उन्हें विफल बनानेके लिये वैसे ही शस्त्र अपनाने 
पड़ते हैं | विपरीत विचारवाली पत्र-पत्रिकाओंका मुख बंद 
नहीं किया जा सकता, आज विचार व्यक्त करनेकी सबको 
स्वतन्त्रता है, यदि उनका प्रभाव कम करना है तो उनसे 
टक्कर लेने योग्य हमें अपनी पत्र-पत्रिकाएँ निकालनी होंगी; 
जैसे रोगीको कइवी कुनेनकी गोळी चीनीमें लपेटकर दी 
जाती है, वैसे ही हमें अपनी बात भी रोचक बनानी पड़ेगी । 
कुनैनकी गोळी पेटमें पहुँचनेपर अपना फळ दिखाये बिना 
नहीं रहती, उसी तरह यदि हमारी बात भी किसीके मस्तिष्कमें 
पहुँच जायगी तो वह कुछःन-कुछ अपना गुण अवश्य 
दिखलायेगी । 

५. मनोरञ्जन--मनोरञ्ञन सदा प्रचारके साधन रहे 
हैं | अपने यहाँ लीलाओं, चित्रों तथा विभिन्न कलाओंद्वारा 
मनोरञ्जनके साथ शिक्षण भी होता था, आज भी वही हो 
रहा है । पर जैसे विचार हैं, उनके द्वारा बेसी ही दिक्षा 
मिल रही है, इसलिये मनोरञ्जनके साधन भी सुधारने होंगे । 
आजकल कुछ लोग छात्रोको उपदेश देने लगे हैं कि धवे 
सिनेमा न देखें? पर क्या यह कभी सम्भव है ! जब माता- 
पिता सिनेमा देखते हैं, तब छात्र क्यों न देखें ? सिनेमा 
मिटाये नहीं जा सकते । आधुनिक विज्ञानने जो यन्त्र तथा 
साधन प्रस्तुत किये हैं; वे सब नष्ट नहीं किये जा सकते । 
आधुनिक युग जैसा है, उसीमें हमें रहना पडेगा । इसलिये 
सोचना यह चाहिये कि “आधुनिक साधनोँ'का सदुपयोग 


किस प्रकार किया जाय । यदि हम अपने यहाँ कुछ सुधार 
कर पाये तो उसका प्रभाव दूसरोंपर भी पड़ेगा । इस तरह 
शनै;-शने; युगमें भी परिवर्तन हो सकता है । 

६, शासन--फिर सबसे बड़ी बात यह है कि “आधुनिक 
राजनीति? सर्वव्यापक है । ओज शिक्षा भी उसीका अङ्ग दै । 
जबतक शासन हमारे हाथमें न दरोगा, हमारी कोई भी योजना 
पूरी न होगी । आज जिनके हाथमे शासन दै, वे उसी शिक्षा- 
की देन हैं; जो हमारे सांस्कृतिक जीवनके लिये घातक हो 
रही है । वे एक भी ऐसी शिक्षा-योजना न चलने देंगे? 
जो उनके विचारोंके विरुद्ध जाती है । इसलिये यदि 
वाळकोंको घुधारना दै, उन्हें उचित शिक्षा देनी दै, समस्त 
वातावरण बदलना है, तो राजनीतिसे प्रथकू नहीं रहा जा 
सकता) उसमें कूदना होगा और सभी दाव-पेचोंसे शासन 
अपने हाथमे लेना होगा । “राजा कालस्य कारणम्‌'का 
सिद्धान्त जैसा पहले टीक था, वेसा ही आज भी दै । इस समय 
तो वह पहलेसे भी अधिक उपयुक्त है; क्योंकि सरकारोंने 
जनताकै समस्त जीवनका भार अपने ऊपर ले लिया है । 


एक ही मार्ग 

शिक्षामै एक प्रकारका कु'चक्र चळ गया है । जब शिक्षा 
ही बिगड़ी दै, तब सुयोग्य शिक्षक या संचालक और शिक्षाके 
उपयुक्त साधन कहाँसे आये और बिना उनके शिक्षा केसे 
सुधरे । बिना उपयुक्त शिक्षाके बालकोंमें सुधार केसे हो, वे 
ही किसी दिन देशके नागरिक होंगे और देशका भविष्य 
उन्हीके हाथमें रहेगा । इसलिये शिक्षा-सुधारका प्रश्‍न टाळा 
नहीं जा सकता । सब कुछ शिक्षापर ही निर्भर रहता है । 
उसे बिना अपने अनुकूल बनाये अपनी ध्गेएप्रासिके लिये 
हम किसी ओर कुछ भी प्राप्ति नहीं कर सकते । संसारकी 
वर्तमान परिस्थिति और प्राचीन सिद्धान्त ध्यानमें रखते हुए 
शिक्षाके सभी अज्ञॉपर विचार करनेकी आवश्यकता है । 
जिन विद्वानोंने आधुनिक शिक्षाकी निस्सारता तथा उसके 
हानिकर प्रभाबोंका अनुभव कर लिया दै, उन्हें किसी एक 
स्थानपर मिलकर पहले आधारभूत सिद्धान्त निश्चित कर लेने 
चाहिये । फिर एक स्थायी समितिद्वारा विभिन्न विपयोंके 
विशेषज्ञेंकी सहायतासे प्रत्येक अङ्गपर निपक्षभावसे पूर्ण 
विचार करके व्यावहारिक योजना तैयार करनी चाहिये। 
यह योजना व्यापक होनी चाहिये, जिसमें क अवसर आनेपर 
वह सर्वत्र लागू की जा सके । आज भारत सभी सम्प्रदायों 
तथा सभी जातियोंके लोग बसे हुए हैं। उन सत्रको अपने 
धर्म तथा संस्कृतिको विकसित करनेका अवसर मिलना चाहिये । 

# सनमुख होइ जीव मोहि जबहीं । जन्म कोटि अध नासहि तबहीं ॥ + 

यह भी ध्यान रखना है कि सबकी शिक्षा एक ही प्रकारकी 
नहीं हो सकती । बालकोंकी स्वाभाविक रुचि और योग्यताके 
अनुसार उनकी शिक्षा होनी चाहिये । कुचक्रसे निकलनेका 
एक ही उपाय होता है ओर बह है किसी प्रकार पहले उसकी 
गति रोक देना, चाहे उससे तात्कालिक हानि ही क्यों न हो। 
ऐसा होनेपर ही एक निश्चित स्थानसे आगे बढ़ा जा सकता 
है । जो संस्थाएँ सरकारी आर्थिक सहायताके आश्रित नहीं, 
यदि उनमें दो-चार भी संघटित होकर वर्तमान पद्धतिका 
बहिष्कार करके निश्चित योजना अपना लें तो आगे कदम 
उठाया जा सकता है । इस योजनामें शामिल होनेवाले सभी 
लोगोंको यह प्रतिज्ञा करनी होगी कि “वे अपने बालकोंको 


उस योजनाके अन्तर्गत चलनेवाली संस्थाओंमें ही शिक्षा 


देंगे और उन्हीं संस्थाओंसे निकले हुए छात्रोंको अपने यहाँ 
कामपर लायेंगे ।? यदि ऐसा होने लगे तो लोगोंका उत्साह 
बढ़ेगा और ऐसी संस्थाओंमें पढ्नेवालोंके सामने बेकारीका 
भूत भी न होगा । इसी तरह स्वतन्त्र झिक्षाकी नींव पड़ 
जायगी) इसमें कुछ सफलता होनेपर दूसरे उसका अनुसरण 
करेंगे और इस तरह क्षेत्र बराबर विस्तृत होता जायगा । 
किसी कार्यमें कुछ सफलता मिलनेपर अगला मार्ग आप ही 
सुस्पष्ट होता जाता है | साथ ही जो क्षेत्र ऊपर वतळाये गये 
हैं, उनमें भी कार्य प्रारम्भ करना होगा । बिना चारों ओर 
मोर्चावन्दी किये सफलता नहीं मिल सकती । “कल्याण?का 
यह अङ्क पढ़कर यदि लोगोंको इसकी प्रेरणा नदीं मिलती तो 
वह केवल पुस्तकोंकी अलमारीकी ही शोभा बढायेगा । 


बालोपयोगी शिक्षा 


( लेखक--डा० श्रीमुंशीरामजी शमो, एम्‌० ९०, पी-एच्‌०डी० ) 


बालकका सीधा सम्बन्ध अपने माता पितासे होता है। 
माता-पिताके अतिरिक्त परित्रारमें भाई-बहिन भी होते हैं । 
इन सबके साथ बालकोंका व्यवहार केसा होना चाहिये, इसे 
हम वेद-मन्त्रोके आधारपर नीचे लिखते हैं-- 
'अनुब्रतः पितुः पुत्रो मात्रा भवतु संमनाः । 
मा भ्राता भ्रातरं द्विक्षन्मा स्वसारसुत स्वसा ॥ 
सम्यञ्चः सत्रता भूत्वा वाचं वदत भद्रया। 
ज्यायस्वन्तश्चित्तिनो मा वि योष्ट 
संराधयन्तः 


सधुराश्चरन्तः । 
अन्यो अन्यस्मै वल्गु वदन्त 


एतसध्रीचीनान्वः संमनसस्कृणोमि ॥ 

प्रपा सह दोऽन्नभागः 

समाने योक्त, सह वो युनज्मि। 
सम्यञ्चोऽझिं सपर्यंतारा नाभिमिवाभितः । 

( अथवे० काण्ड ३, अ० ६, सू० ३०-३१ मन्त्र २-३ तथा ५-६) 
परिवारके अंदर पुत्रको पिताके अनुकूल ब्रतवाला 

होना चाहिये । उसका आचरण पिताके समान हो । उसका 

मन माताके साथ प्रीतियुक्त हो । माताके मनको कष्ट पहुँचाना 

पुत्रके लिये किसी भी प्रकार उचित नहीं हे । शास्त्रांमे 

माताका स्थान सौ गुरुओंके समान हे । यदि किसी स्थानपर 

माता-पिता तथा अन्य गुरुजन बेठे हों) तो सबते पहले 


समानी 


पुत्रको माताके चरण-स्पर्श करने चाहिये । प्रत्येक बालक 
अपनी माके अङ्ग-अङ्गसे उत्पन्न होता है । अतः उसका परम 
पावन कर्तव्य माताके साथ “संमनाः? होकर रहना है । 
माताके मनके अनुकूल आचरण करना और उसे प्रसन्न 
रखना पुत्रके लिये परम आवश्यक है । जो पुत्र माताके 
हृदयको प्रसन्न करनेवाला है और पिताके अनुकूल अपना 
आचरण बनाता है अर्थात्‌ सदाचारके सम्बन्धमें पिताका 
अनुकरण करता है, उसकी आयु, विद्या, बल और यश 
बराबर बढ़ते रहते हैं । माता-पिताके पश्चात्‌ परिवारमें भाई 
और बहिनका सम्बन्ध है । बालकको अपने भाई और 
बहिनोंमेंसे किसीके साथ किसी भी अवस्थामें द्वेष नहीं करना 
चाहिये । उनमें पारस्परिक प्रेम इतनी अधिक मात्रामें होना 
चाहिये कि कोई भी व्यक्ति उन्हें देखकर उनके समान 
गुण-शील आदिसे प्रभावित हो । सब्रत बनना बालकोंके 
जीवनमै समान गुण-कर्म-स्वमावत्राला बनना है । ऐसे ही 
वालकोंके मण्डलको देखकर एक अपरिचित व्यक्ति भी उनकी 
कुलीनतासे स्वतः परिचित हो जाता है। गोस्वामी तुळसीदासने 
राम और उनके बन्धुओंके शीछ-स्वभावका ऐसा ही आकर्षक 
वर्णन किया है । बाळक जब एक दूसरेके साथ मिळें उस 
समय उन्हें अत्यन्त भद्रभावपूर्वक सुखदायिनी वाणी बोलनी 
चाहिये । वाणीमें अमृत और विष दोनों भरे पड़े हैं | हम 
चाहें तो उससे अमृतकी वर्षा कर सकते हैं और यदि 


% बालोपयोगी शिक्षा ४ 

इच्छा हो तो वाणीसे त्रिप्र भी उगला जा सकता है । एंक 
कुलीन बालक अमृतमयी वाणीका प्रयोग करता है, परंतु 
संस्कार और त्रतसे विहीन बालक अमृतके स्थानपर अपनी 
जिह्वासे तिप्रको उगलता है। अमृतकी वर्षा करनेवाले 
बालकका सम्मान होता है परंतु जो विषाक्त कटूक्तियॉ और 
गाली-गलोज ब्रकता. है; उसकी ओर कोई भी अच्छी दृष्टिसे 
नहीं देखता । 

बालकोंको चाहिये कि वे श्रेष्ठ विद्यादि गुणोंको धारण 
करनेवाले बनें । वे चेतनायुक्त हों । प्रमाद और आलस्यसे 
हटकर सज्ञान बनें । जिस कार्यको हाथमें लें उसे करके छोड़ें 
ओर सब परस्पर मिलकर एक समान कर्तव्यनिडाकी भावनासे 
युक्त हों । उनमें विरोध और वैमनस्यका भाव घर न कर 
सके । एक-दूसरेके छिये मधुर ओर प्रेमयुक्त माषण करते 
हुए आगे बढ़े । एक-दूसरेके सुखमें सुखी और दुःखमें दुखी 
होते हुए समान मनवाले बननेका प्रयत्न करें । जिनके मन 
एक-से होते हैं, जिनका चिन्तन और विचार समान होता 
है, उनकी शक्ति बढ़ती है । एक व्यक्तिके विचारमें और 
कई व्यक्तियोंके एक-जैसे विचारमें महान्‌ अन्तर है । जो 
विचार एक व्यक्तिमें ही केन्द्रित है, वह अपने विरोधी 
विचारोंकी प्रबलतामै हीन ओर असमर्थ हो जाता है; परंतु 
कई व्यक्तियोंके दृदयोंसे उद्धत समान विचारधारा बलवती 
होती है और अपने विपक्षियोंकी विचारधारासे डटकर मोर्चा 
लेती है । संगठनमें बल है | अतः बालकोको . चाहिये कि वे 
समान विचारवाले बनें। तभी उनके विचारोंका महत्त्व 
प्रकट होगा । 

वेद कहता है कि सब बच्चोंको एक साथ और एक-जैसा 
भोजन करना चाहिये । उनके पानी पीनेका स्थान भी समान 
हो | इस सम्बन्धमें स्वास्थ्यकी अवस्था-विशेषमें अपत्राद 
किया जा सकता है, परंतु सामान्यतः भोजन ओर पानी सब 
बालकोंका एक-जेसा ही होना चाहिये । एक सत्तू खानेवाला 
हो और दूसरा हलुआ-पूड़ीका विलासमय भोजन करता हो) 
तो स्वभावतः दोनोंके रहन-सहन) चिन्तन और संस्कार भिन्न- 
भिन्न होंगे । यह भी सम्भव है कि दोनों विपरीत दिशाओंमें जाते 
हुए एक-दूसरेके घोर शत्रु बन बेठें । अतः वेदकी शिक्षाके 
अनुकूल सभी बालकोंको समान भोजन-पानकी सुविधा 
मिलनी चाहिये । 

किसी भी देशके बालक समान परिस्थितियोंमें समान 
उत्तरदायित्वके बोझको वहन करनेवाले तभी बन सकेंगे । 


बालकोंको एक साथ मिलकर भगवानकी पूजा भी करनी 
चाहिये । प्रभुके बन्दन ओर कीर्तनमै एक स्वरसे उठी हुई 
समवेत ध्वनियाँ अत्यन्त मङ्गलमयी होती हैं | वातावरणमें 
एक साथ गूँजकर वे अन्तरिक्षकी विचारतरंगोंमें पवित्र 
लहरियाँ उत्पन्न करनेमें समर्थ होती हैं | सम्मिलित स्वरसे 
किया हुआ कीर्तन पवित्र वायुमण्डलको जन्म देकर ऐसा 
प्रभाव उत्पन्न करता है; जो मानवताके लिये अत्यन्त 
कल्याणकारी है । वेदने इसीलिये प्रभुकी सम्मिलित प्रार्थनापर 
इतना अधिक बल दिया है । 

यां मेधां देवगणाः पितरश्रोपासते । तया मामद्य मेधया 
अग्ने मेधाविनं कुह ॥ ( यजु० ३२।१४ ) 

इस वेदमन्त्रमें प्रभुसे मेधा--बुद्धिकी याचना की गयी है। 
हमारे पूर्वज इसी मेधाकी उपासना करते थे। प्रत्येक 
बालकको अपने पूर्वजोके पद-चिह्णोपर चलते हुए मेधावी 
बननेका प्रयत्न करना चाहिये |. बुद्धिको विकसित करनेमें 
विद्याका बड़ा हाथ है । जहाँसे भी हो, हमें विद्या ग्रहण करनी 
चाहिये । शिक्षित होना मानत्रके लिये मेधाके द्वारका. खुलना 
हे । अतः उपयोगी तथा आन्तरिक इाक्तियोंका विकास 
करनेवाली विद्यासे सम्पन्न होकर बाळक अपने अंदर सोयी 
हुई मेधाको जाग्रत्‌ करें | वेदने एक अन्य स्थानपर लिखा है 
कि जब मेधा जाग्रत्‌ हो जाती है, तब वाणीका कोई भी 
विषय, वाड्ययका कोई भी विभाग आँखसे ओझल नहीं रह 
सकता । प्रत्येक विषयका ज्ञान हस्तामलकवत्‌ प्रत्यक्ष हो 
उठता है । 

:इच्छन्ति देवाः सुन्वन्तं न खपम्नाय स्प्रृहयन्ति । यन्ति 
प्रमादम्‌ अतन्द्राः ॥ ( ऋ० ८।२।१८) 

प्रभु परम जागरूक है। उसके साथ देव भी जाग्रत्‌ 
रहते हुए प्रमादी, आलसी एवं सोनेवाले प्राणियोंको दण्ड 
दिया करते हैं । वे क्रियाशील, कर्मठ, कर्तब्य-पालनमें तत्पर . 
व्यक्तिकी कामना करते हैं, परंतु निद्रा-ग्रस्त व्यक्तिको कमी 


` नहीं चाहते । 


प्रत्येक बालकको इन देवताओंकी सङ्गतिमें रहकर सदैव 
जाग्रत्‌ रहनेका त्रत लेना चाहिये । प्रमाद और आलस्य 
जीवन-धाराको कुण्ठित करनेवाले हैं। चेतनाका स्फुरण 
सतत क्रियाशील रहनेपर ही होता है । मानवका महत्त्व 
उसकी चेतनामें निहित है । जो सोता है, उसकी चेतना 
सोती है; परंतु जो जागता है, उसकी चेतना भी जगमगाती 
रहती है । वेदमें एक अन्य स्थानपर कहा गया है कि जो 

जागता है; ऋचाएँ उसकी कामना करती हैं, सामगीतियाँ 
स्तुति करती हुई उसके पास पहुँचती हैं और परम पावन 
सोमरूप प्रभु उसके अंदर अपना घर कर लेते हैं । अतः प्रत्येक 
बालककों जागरूक बनना चाहिये । गीतामें कहा गया है कि 
युक्त आहार और विहार तथा युक्त खप्न और जागरण 
योगकी सिद्धि करानेवाले हैं । अतएव अयुक्त, अनुचित 
एवं अनावश्यक सोनेकी ओर किसी भी बालकको नहीं 
जाना है । 
भद्रं कर्णेभिः शृणुयाम देवा भद्रं पञ्येमाक्षभिर्यजत्राः । 
स्थिरेरङ्गैसतष्टुा ५ सस्तनूभिर्व्यशेम देवहितं यदायुः ॥ 
( ऋ० १।८९।८) 
कानोंसे भद्र अर्थात्‌ भली बातें सुनना ओर आँखोंसे 
भद्र अर्थात्‌ शुभ दृश्योंका देखना जीवनके विकासके लिये 
आवश्यक उपादान हैं । हमारी ज्ञानेन्द्रियोँमै आँख ओर कान 
दोनों ही मुख्य हैं । हमारे जीवनका अधिकांश व्यापार इन्दी 
दोके सहारे चलता है । यदि इन 'दोनोंके द्वारा हमने भद्रका 
सेबन कर लिया, शुभ एवं कल्याणकारी तथ्योंका उपाजन 
कर लिया, तो हमारा जीवन सुदृढ भूमिपर खड़ा होकर सत्‌ 
और प्रकाशकी ओर जा सकता है । यदि ऐसा न हुआ तों 


# निर्मल मन जन सो मोहि पावा । मोहि कपट छल छिद्र न भावा ॥ % 
rr 


कल्याणकी प्राप्ति असम्भव है । श्ञानेन्द्रियोके साथ हमें अपने 
शरीरके अन्य अङ्गको भी दृढ करना चाहिये । रोगोंका 
अड्डा बना हुआ शरीर किसी कामका: नहीं होता । अङ्गोंकी 
दु्रलता किसी भी समय जवाब दे सकती है । अतः सुद्दढ 
और सबल अज्ञोंके द्वारा ही हमें अपनी जीवनयात्रामे पग- 
पगपर सहायता मिलती है | उपनिप्रदोंके ऋषियोंने कई वार 
इस बातको दुहराया है कि हमारे दारीरके अङ्ग-अङ्गमे 
अवतरित होकर देवोंने अपना स्थान बना लिया है । अतः 
हमारी आयु भी इन्हीं देवी विभूतियोंने निश्चित कर रक्खी 
है । इसलिये हममेंसे प्रत्येक व्यक्तिको चाहिये कि वह इन 
अङ्गोंको शक्तिशाली बनावे और भद्र श्रवण एवं दर्शनके 
द्वारा इन अज्ञोंस काम लेता हुआ कल्याणकी ओर 
अग्रसर हो । 

बालकों ! तुम्हें अपने अन्तः एवं बाह्य--दोनोंकी शुद्धि 
करनी है । अतः तुम्हें अपने अङ्गौको) इन्द्रियोंकी, वाणीको 
बलवान्‌ बनाते हुए, मानसिंक सहनशक्तिसे संयुक्त होते 
हुए, बुद्धिके तेज और ओजसे मण्डित होना चाहिये । इसीमें 
तुम्हारी श्री है, शोमा है और धमं है । परम प्रभु तुम्हें शुद्ध, 
पूर्त और यज्ञिय बनावें । 


वर्तमान शिक्षण-पद्धतिमें सुधारकी अत्यावश्यकता 


( लेखक--श्रीअगरचंदजी नाहटा ) 


मानवके जीतन-निर्माणमें शिक्षण-पद्धति एवं पाख्य- 
पुस्तकोंका भी बड़े महत््वका स्थान है । शिक्षणका उद्देश्य 
सुसंस्कृत होना है। भारतीय मनीप्रियोंने संस्कारोंको बहुत 
अधिक महत्त्व दिया हे । उन संस्कारोंका निर्माण बाल्यावस्था- 
से होना प्रारम्म होता है ओर उस समयके वे संस्कार सारे 
जीवनको प्रभावित करते रहते हें । जन्मसे मृत्युपर्यन्त सोलह 
संश्कारोद्वारा मानवको सुसंस्कृत करनेका विधान हमारे ऋषि- 
प्रणीत ग्रन्थांमें विस्तारपूर्वक पाया जाता है । संस्कार वास्तवमें 
मानव-जीवनकी सीढ़ियाँ हैं । प्रत्येक प्राणीमै कुछ संस्कार 
पूर्वजन्मके यानी जन्मजात होते हैं और बहुत-से संस्कार 
आस-पासके वातावरण और शिक्षाके द्वारा, ज्यों-ज्यों बालक 
बड़ा होता जाता है, विकसित एवं दृढ़ होते रहते हैं । कई 
कच्चे संस्कार परवतीं वातावरण एवं शिक्षण आदिके 
प्रमावसे विलीन भी हो जाते हें एवं सङ्गतिके प्रमावसे कई 
नये-नये संस्कार जीवनमें अपना घर बनाते रहते हैं । 
शिक्षाके द्वारा जीवन सुसंस्कारोमे ढलता जाता है । 


बाल्यावस्था स्वच्छ एवं शुद्ध भूमि-सदृश हे । उसमें 
जेसे संस्कारोंके बीज बोये जायेगे, तदनुरूप जीवनल्पी 
वृक्ष फल-फूलोंसे समन्वित होता चला जायगा । खेतमै भूमि- 
शुद्धि करके जिस वस्तुके बीज डाले जाते हैं, वे प्रस्फुटित 
एवं पल्लवित होकर लहरा उठते हें । बाल्यावस्था कची 
मिट्रीका पिंड है, जिसे जेसा चाहे आकार-प्रकार दिया जा 
सकता है । इसीलिये इस अवस्थाको शिक्षणके लिये 
बहुत उपयुक्त समझकर महत्त्व दिया गया है । परवती 
सारे जीवनका दारोमदार इसी अवस्था एवं इसकी शिक्षण- 
पद्धतिपर आधारित है । 

शिक्षाका उद्देश्य बुद्धिका विकास) सुसंस्कारोंकी वृद्धि 
एवं कुसंस्कारोंका परिहार होना ही है । यदि शिक्षणके द्वारा 
यह उद्देश्य सफल नहीं होता तो अवश्य ही उस पद्धतिमें 
कहीं कुछ दोष घुस गये हैं और उसमें सुधारंकी नितान्त 
आवश्यकता दै, यह प्रत्येक विचारशील व्यक्तिको मानना 
ही पड़ेगा । वर्तमान शिक्षण-पद्धति सदाचार और चरित्र 


# वर्तमान शिक्षण-पद्धतिमे सुधारकी अत्यावश्यकता % 

निर्माणकी ओर नहीं ले जा रही है, इसका हम सब प्रतिपल 
अनुभव कर रहे हैं । पाश्चाच्य शिक्षण-पद्धतिसे कई लाभ 
होनेके साथ-साथ कितने हीं अधिक दोष हमारेमें आ गये हैं--- 
यह सर्वविदित है। अब हम स्वतन्त्र हुए हैं, अतः अपने 
देशके अनुकूल शिक्षण-पंद्धतिमें परिवर्तन करने या सुधार 
करनेमें पूर्णतः समर्थ हैं; पर नहीं कर रहे हैं तो यह दोष 
हमारा ही है । मुझे यह देखकर बड़ा ही दुःख होता है कि 
अंग्रेजांके शासनकालमें तत्कालीन शिक्षण-पद्धतिके प्रति 
जैसा असंतोष प्रकट किया जा रहा था; स्वतन्त्र होनेके 
बाद वह और भी बढ़कर तत्काळ सुधार हो जाने अपेक्षित 
थे, पर पाँच वर्ष विगत होने आये, अभीतक इस ओर कोई 
सक्रिय कदम उठाया जाननेमे नहीं आया, इसीलिये मुझे 
अपने विचार देशके कर्णधारों, शिक्षाशार्त्रियों और देशकी 
मावी उन्नतिके सम्बन्धमें सोचनेवाले हर नागरिकके सम्मुख 
उपस्थित करने पड़ रहे हैं । यद्यपि इस सम्बन्धमें अधिकृत 
रूपसे कहनेका अधिकार शिक्षणशास्त्रियों और अनुभवी 
विद्वानोंकी ही है । मेरा अनुभव इस सम्वन्धमें जैसा 
चाहिये, नहीं है; पर जब्र अनुभवी विद्वान्‌ मौन धारण किये 
ब्रेठे हैं, तब देशकी इस महत्त्वपूर्ण समस्यापर मेरे हृदयमें 
जो आन्दोलन चल रहा हे, उसे व्यक्त कर देना मैं अपना 
आवश्यक कर्तव्य समझता हूँ । मेरे समस्त सुझावोंकों उसी 
रूपमें स्वीकृत कर लिया जाय, ऐसा मेरा आग्रह नहीं है; 
पर मुझे जो अनुमत्र हो रहा है, उसमैंसे जितनी भी बातें 
उपादेय प्रतीत हों, तुरंत अमळमें लायी जानेका नम्र 
अनुरोध अवश्य करूंगा । शिक्षणक्रे सम्बन्धमै जिनका 
अधिक अनुभव हो, वे अपने विचार विस्तारसे प्रकाशित करें 
और हर पत्रकार दिक्षा-सुधार-सम्बन्धित इस आन्दोळनमें भाग 
लेकर देदाके इस आवश्यक प्रश्नपर तत्काल विचार हो; 
ऐसा वातावरण पैदा करें--यह मी मेरी सादर विज्ञप्ति दै । 
आजकलके विद्यार्थियोंके सम्बन्धमै आम शिकायतें सुननेको 
मिलती हैं कि वे अनुशासनद्दीन एवं उच्छुङ्खल होते चळे जा 
रहे हैं, माता-पिता एवं गुरुजनोंका जेसे चाहिये आदर नहीं 
करते, उनका कहना नहीं मानते, उनमें अइंभात्र इतना 
बढ़ गया है कि वे अपने बड़े बूंदोंको मूर्ख, रूढीके गुलाम, 
अन्धश्रद्वावाले कहते हुए नहीं हिचकिचाते । नेतिक एवं 
धार्मिक संस्कारोंका उनमें विशेषरूपसे हास नजर आ रहा दै । 
उनके जीत्रनमें विलासिता, कुव्यसन, स्वच्छन्दता और. 
चारित्र-पतन दिनोंदिन बढ़ रहा है । वे विचारोंमें बड़े 


उग्रवादी बनकर सामाजिक मर्यादाओं एवं धार्मिक नियमका 
लोप एबं भङ्ग कर रहे हैं धर्मको वे ढकोसला एवं 
मर्यादाओंको रूढ़ियाँ कहकर उनको सर्वथा हटा देनेके लिये 
ठुले बेठे हैं | उनका जीवन विलासी और बहुत ही खचला 
बनता जा रहा है। और भी ऐसी ही अनेकों खराब्रियाँ दिनों- 
दिन बढ़ रही हैं । जीवनमें श्रमकी प्रतिष्ठा कम होती चली 
जा रही है, उनसे देशका विशेष भला होता हुआ नजर 
नहीं आता । सेवाका स्थान स्वाथने ळे लिया है । देशकी 
समृद्धि और गौरवका हास हो रहा है, जो उन्हें चुमता नजर 
नहीं आता । अब्र ऐसे शिक्षणद्वारा हम अपने हाथसे अपने 
ही पेरोंपर कुल्हाड़ी मार रहे हैं, ऐसा अनुभव हो रहा है; 
पर केवळ इतने अनुभव हो जानेसे ही समस्याका हल नहीं हो 
जाता । हमें इन खराबियोंके आने और बढ्नेके कारणोंपर 
गम्भीर विचार करना होगा । साथ ही उनको निर्मूल करनेके 
लिये आवश्यक कदम उठाना होगा । अभीतक इस दिशामें 
जैसा चाहिये, कुछ भी विचार हुआ प्रंतीत नहीं होता । 
शिक्षण-पद्धति शीघ्र ही हमारे आदशके अनुरूप हो और 
देशको हम जैसा बनाना चाहते हैं, उसमें सहायक हो, इसपर 
शीघ्रातिशीत्र विचार होकर उपयोगी साधनोंका अवलम्बन 
अर्थात्‌ त्रिचारोंको कार्यान्वित करनेकी परमावश्यकता है । 

अब मेरी रायमें वर्तमान शिक्षण-पद्धतिमें शीघ्रातिशीघ्र 
जो सुधार करना चाहिये, उसे मैं विद्वानोंके समक्ष उपस्थित 
कर रहा हूँ--- 

(१) हमारी वर्तमान शिक्षा-पद्धतिमे सबसे पहले 
हमें ऐसे सुधार करने चाहिये जिनसे बहुसंख्यक अशिक्षित 
जनता शीघ्र ही कामचलाऊ शिक्षा प्राप्त कर सके । अभी- 
तक गाँवोंमें शिक्षाका प्रचार बहुत ही कम हुआ है और 
भारतकी अधिकांश जनता गाँवोंमें ही नित्रास करती है । 
इसलिये शिक्षणके क्षेत्रमै जो शहरोमे बहुत अधिक खर्च हो 
रहा है, उसे कम करके गाँवोंमें ग्रामीण लोगोंको जल्दी-से- 
जल्दी अक्षरज्ञान एवं आवश्यक जानकारी हो जाय) इसका 
समुचित प्रबन्ध शीघ्र ही किया जाना चाहिये । देशको आगे 
बढानेके लिये हम जो लंबी-लंबी योजनाएँ बना रहे हैं, जहाँ- 
तक अधिकांश जनता उन सबसे अपरिचित रहेगी; वे 
योजनाएँ केसे सफल हो सकेंगी ! मान लीजिये हम कृषिमें 
अमुक सुधार करना चाहते हैं, ५र खेती करनेवाले किसान 
जबतक उनसे अपरिचित रहेंगे या समझकर कार्यान्वित न 
कर सकेंगे, तबतक थोड़ेसे जानकारोंके बलपर ( जिनको 

# गिरिजा रघुपति के यह रीती । संतत करहि प्रनत पर प्रीती ॥ # 


. केबल पुस्तकीय ज्ञान है, प्रयोगोंका अनुभव नहीं है ) वे 
योजनाएँ कभी भी सफल नहीं हो सर्केगी । अतः यदि हमें 
देशकी जनताको तैयार करना है तो गाँचोंकी ओर विशेष 
रूपसे लक्ष्य देना आवश्यक है । 

(२) गाँवोंमें शिक्षण-वृद्धि करते समय हमें यह ध्यान 
रखना होगा कि वे शहरवाले व्यक्तियोंकी भाँति पैसेवाले नहीं 
हैं। अतः बे पाटी, ब्रते, कागज; पेन्सिल, होल्डर, दवात 
और किताबोंके लंबे खर्चको नहीं उठा सकेंगे । बहुत-से 
व्यक्ति तो इन खचाँसे घबराकर शिक्षण पानेका प्रयत्न 
ही नहीं करेंगे । अतः हमें कम-से-कम खर्चमे उन्हें शिक्षित 
किया जा सके, ऐसे उपाय सोचने होंगे । पुराने जमानेमें 
शिक्षण बहुत साधारण खर्चसे दिया जाता था । प्रारम्भिक 
अक्षर-ज्ञानके लिये उस समय बालुकापर अंगुलियोंद्वारा 
अक्षर और अङ्क लिखकर सिखाये जाते थे । अक्षरोंकों 
जमानेके लिये लकड़ीकी पट्टीपर पक्के रङ्गसे वर्गमाला लिख 
दी जाती थी, जिसपर पेसे-दो-पैसेक्री खड्या मिद्ठीसे अक्षर 
जमानेका काम हो जाता था । उस समय पुस्तकोंका बोझा 
प्रायः नहीं था, फिर भी शिक्षामें कोई कमी नहीं रहती थी | 
अतः प्राचीन पद्धतिसे वर्तमान समयके अनुरूप आवश्यक 
बातें हमें अवश्य ग्रहण करनी चाहिये | अन्यथा सरकारके 
पास, भी इतना पेसा नहीं कि वह थोड़े ही वर्षोमे सारी 
जनताको शिक्षित कर सके । प्रारम्भिक शिक्षण प्रान्तीय 
भाषाओंमें ही होना चाहिये | इससे वे सहज एवं शीघ्र 
शिक्षित किये जा सकेंगे | 

दूसरी बात हमें ध्यानमें रखनी आवश्यक है--वह यह है 
कि गाँवोंमें भेजे जानेवाळे शिक्षक फेरानेबल--शौकीन न 
हों, अन्यथा वे गॉववालोमें घुल-मिल नहीं सक्रेंगे और उनके 
'सादे एवं स्वच्छ जीवनपर शिक्षककी विलासिताका कुप्रभाव 
पड़ेगा । वह गाँववालोंके लिये भारभूत, घातक तथा 
अजनबी-सा होगा । 

( ३ ) वर्तमान शिक्षणमें बहुत लंबा समय लग जाता है 
और वह बहुत ही खर्चीला है । हमारे देशके लिये वह 
सह्य एवं अनुकूल नहीं है । आज १०-१५ वर्ष तो 
कितावी ज्ञानमें ही पूरे हो जाते हैं । साधारण और मध्यम 
स्थितिवाले व्यक्तियोंके लिये इतने लंब्रे समयतक फीस और 
पुस्तर्कोका खर्च करते रहना कितना कश्थद है, यह तो वह 
भुक्तमोगी ही जान सकता है | इतने समयतक लड़का एक भी 
पैसा नहीं कमाता, जिससे पिता एबं परिवारको घर-खर्चमै 


सहायता मिले) उल्टा वह उनके लिये भार-रूप हो उठता 
है । शिक्षणके पीछे पैसे देते-देते वे परेशान हो जाते हैं। 
शिक्षण समाप्त कर लेनेके बाद भी. लड्केको व्यावहारिक 
अनुभव बहुत ही कम होता है । अब उसके सामने नोकरीको 
छोड़कर अन्य कोई चारा नहीं, काम-क्राज करके जीवन- 
निर्वाह करनेका तरीका उसे ज्ञात नहीं. है । नोकरियोंके लिये 
आजकल जगह नहीं है । हमारे स्कूलों और कालेजोंसे 
प्रतिवर्ष लाखो लड़के शिक्षण समाप्त कर बाहर निकलते हैं 
तो उनके सामने जीवन-निर्वाहकी समस्या बड़े विकटरूपसे 
उपस्थित होती है । अपने घरके काम-काज या पेशे तो उन्हे 
तुच्छ और हीन माळूम पड़ते हैं, इसलिये घरवालोंसे उनका 
सम्बन्ध अच्छा नहीं रहता । वे दूसरोंकी सेवा तो क्या करें 
दूसरोंकी उनकी सेवा करनी पड़ती है । वे अपने पिता 
एवं कुडम्बीजनोंको अशिक्षित एवं मूर्ख समझते हैं और 
अपनेको बहुत कुछ आगे बढ़े हुए । अतः उनकी और 
घरवालोंकी दुनिया अलग-अलग हो जाती है । उनके विचार 
एवं कार्य-प्रणालीमें परस्पर सामञ्जस्य नहीं बेठता । वास्तवमें 
शिक्षा ऐसी होनी चाहिये जिससे कोई अपने परम्परागत 
पेशेके प्रति उदासीन न हो, उसे हीन न समझे ओर अपने 
बुद्धिबलते उस व्यवसायकी त्रुटियों और खराबियोंको दूर 
कर उसे अच्छे-से-अच्छे रूपमै ला सके । इससे आज 
जो बेकारी बढ़ रही है, वह न बढ़ेगी और प्रत्येक उद्योग 
अच्छे एवं अधिकाधिक रूपसे विकसित हो सकेंगे । 


वर्तमानकी बढ़ती हुई बेकारी देशके लिये बहुत घातक 
सिद्ध होगी । निकम्मा व्यक्ति खुराफातोंका घर होता है । 
जिसके पास कोई रचनात्मक कार्यक्रम नहीं होगा; वह 
विध्वंसात्मक कार्योकी अपनायेगा ही । अतः शिक्षणके द्वारा 
बेकारी बढ़े) यह सर्वथा अक्षम्य है । वर्तमान शिक्षण-पद्धतिमें 
औद्योगिक शिक्षणको अधिकाधिक महत्त्व देना चाहिये । 
देशमै उद्योगोंकी बड़ी आवश्यकता है । अन्य देशोंके 
मुकाबलेमें, हमारे यहाँका उत्पादन बहुत ही कम है । यद्यपि 
हमारे यहाँ कच्चे माल और खनिज पदार्थों आदि साधनोंकी 
कमी नहीं है; पर वैज्ञानिक तरीकोंसे उनके उपयोग करनेके 
ज्ञानका नितान्त अभाव है । बड़े-बड़े उद्योगोंके साथ घरेलू 
छोटे-छोटे उद्योग तो शीघ्र ही चाळू किये जाने चाहिये । 
शिक्षणमें हमारे नित्य जीवनमै काम आनेवाली चीजोंके 
उत्पादनके उद्योग तो अत्रश्य ही सिखाये जाने चाहिये; 
जिससे विद्यार्थी अपनी एवं परिवारकी आवश्यक बस्तुओंका 


* वर्तमान शिक्षण-पद्धतिमे सुधारकी अत्यावश्यकता + 

स्वयं उत्पादन कर घर-खर्चमें कमी कर सके । अधिक 
उत्पादन करनेसे आर्थिक लाभ भी उठाया जा सकता है । 
औद्योगिक शिक्षणसे शिक्षाका खर्च भी निकल सकता है । 
देशकी समृद्धि बढ़ेगी; शिक्षणान्तर बेकार न रह विद्यार्थी 
उद्योगोमें लग जायेगे | | केवल विचारोंकी दुनियासे ही जीवन- 
निर्माण नहीं होता | उसके लिये श्रम एवं अभ्यासकी 
आवश्यकता होती है । प्राचीन शिक्षण-पद्धतिमें श्रमके प्रति 
हेयबुद्धि तथा उदासीनता नहीं थी; बल्कि विद्यार्थीका जीवन 
श्रम-प्रधान होता था । आज श्रमके प्रति विद्यार्थियोंकी बड़ी 
उदासीनता नजर आती है) वे मेहनत-मजदूरीका काम 
कतई पसंद नहीं करते । लंबी-लंबी बातें बघारते रहते हैं 
और श्रमके कार्मोंसे जी चुराते हैं | यह थिति बहुत ही 
खतरनाक है । अपने प्रत्येक कामको स्वयं कर लेनेकी 
प्रदृत्ति विद्यार्थियोंमे अवश्य ही होनी चाहिये । समय हो तो 
दूसरोंके कामोंमें हाथ बँटाकर उन्हें सेवाकी भावना और 
प्रदृत्तिका परिचय देना चाहिये | वे अपनेतक ही सीमित न 
होकर देशमें, परिवारमें, ग्राम-नगरमें आयी हुई. विपत्तियोंको 
दूर करनेमें सक्रिय भाग लें, ऐसे संस्कार प्रारम्मसे डाले 
जायें) तभी वे आगे जाकर राष्ट्रकी सेवा करनेमें समर्थ हो 
सकेंगे । 

( ४ ) हमारे शिक्षणमें औद्योगिक शिक्षाको विशेष स्थान 
देनेके साथ-साथ उन्हें नेतिक एवं धार्मिक शिक्षण भी 
दिया जाना चाहिये । आज ऐसे शिक्षणके अभावसे ही 
देशमै अनेतिकताका बोलबाला हो रहा है । प्राचीनकालमें 
चाणक्यनीति आदि ग्रन्थोंको एवं गीता, भागवत आदि 
धार्मिक ग्रन्थोंकों प्रारम्भमें ही सिखाया जाता था । अतः 
चाणक्यनीति आदि नेतिक एवं धार्मिक ग्रन्थोंका प्रभाव 
उसके सारे जीवनमें व्यास हो जाता था | जिससे गुरुजनोंके 
प्रति आदर, धार्मिक क्रियाओंमें रुचि; सदाचारकी जीवनमें 
प्रतिष्ठा सहज रूपमै पाथी जाती थी। आज विद्यार्थियोंको 
जीवनभरमें काम न आनेवाले अनेक विषयोंका अध्ययन 
करना तो आवश्यक होता है, पर उद्योगी एवं जीवन-निर्माण 
करनेवाली शिक्षाओंसे उन्हें वश्चित-सा रक्खा जाता है । 
हमें अनावश्यक विषयोंका बोझ हटाकर जीवनोपयोगी 
आवश्यक विषयोंकी शिक्षा दी जानेकी ओर ध्यान देना चाहिये । 


(५) आज अनेक विषयोंकी पुस्तकोंका ढेर विद्यार्थियोंके 
सामने लगा रहता है, वे उनके अध्ययन करनेमें इतने 
व्यस्त रहते हैं कि उन्हें गृहकार्योमै कुट॒म्त्रियोंको सहायता 


पहुँचाने ओर अपने धार्मिक अनुष्टानों, उत्सवों आदियें 
भाग लेनेका अवकाश ही नहीं मिळता । अधिकाधिक विषयोंको 
एक साथ रखनेसे वे किसी भी विषयका पूरा ज्ञान नहीं पा 
सकते और साधारण-से छिछले ज्ञानके बलपर अपनेको बडा 
विद्वान्‌ मानने लगते हैं । उनके सामने परीक्षा पास कर 
लेनेका ही लक्ष्य बना रहता है । इसलिये वे पाठ्य-पुस्तकोंको 
भी पूरा नहीं कर पाते । केवल परीक्षामै आनेवाले प्रश्नोंके 
उत्तर दिये जा सक्न, इस दृष्टिसे इघर-उघरकी कुछ बातें 
देख या रट लेते हैं, जिससे किसी भी विषयका साङ्गोपाङ्ग 
और गम्भीर अध्ययन नहीं हो पाता । आज तो संस्कृतके 
विद्यार्थियोंमें भी यह रोग घुस गया है । इसलिये शास्त्री 
एवं आचार्यतककी परीक्षा पास कर लेनेवालोंकी योग्यता 
भी साधारण-सी होती है। पुराने शास्त्री एवं आचायाँकी 
तुलनामै उनका ज्ञान बहुत छिछला होता है। शिक्षणका 
स्टेंडर्ड दिनों-दिन गिर रहा है, अतः शिक्षणमें अधिकाधिक 
बिषर्योके एक साथ ज्ञान करानेका मोह छोड़कर आवश्यक 
विषयोंकी जानकारी गम्भीर एवं ठोस हो) ऐसी व्यवस्था की 
जानी आवश्यक है । 

(६ ) जैसा कि पूर्व कहा जा चुका है, वतमानमें शिक्षणके 
पीछे बहुत लंबा समय बर्बाद हो जाता है, इस अवधिको 
भी कम करनेके लिये सबसे पहले, जो आजकल छुट्टियोंकी 
बहुत प्रचुरता हो गयी हे, उनमें कमी कर देना बहुत ही 
आवश्यक है । थोड़े वर्षों पूर्वतक महीनेमें प्रतिपदाकी दो ही 
छुट्टियाँ हुआ करती थीं, उसके बाद अंग्रेजोंके शासन-प्रभावसे 
उनका स्थान रविवारने ले लिया, फलतः छुट्टियाँ दोके 
स्थानपर चार हो गयीं । अब तो शनिवारको फिर आधी 
छुट्टी करके दो दिन और बढ़ा दिये गये हैं । गर्मीकी छुट्टियाँ 
तो १॥-२ महीनेकी लंबी होती हैं। इनके अतिरिक्त 
विजयादशमी, दिवाळी, दुर्गापूजा आदिकी छुट्टियाँ भी 
१०-१५ दिनोंकी लंबी दी जाती हैं। अन्य प्रासङ्गिक 
त्यौहारों आदिकी छुट्टियाँ मिलाकर वर्षभरमें प्रांयः छः महीने तो 
चुडटियोमें बीत जाते हैं। विद्यार्थी-जीवनकी इस तरह बर्बादी 
करना कहाँतक उचित है; यह हरेक विचारक समझ सकता 
हे । पता नहीं, लंबी-लंबी वेतन पानेवाले हमारे शिक्षा- 
मन्त्री) डाइरेक्टर, प्रिन्सिपल आदि इसपर तनिक भी विचार 
क्यों नहीं करते । वास्तवमै उन्हें स्वयं इससे आराम मिलता है, 
अतः छुट्टियाँ बढ़ानेके प्रयत्रमें ही वे लगे रहते हैं। 
विद्यार्थियोंका हित उनकी दृष्टिसि ओझल रहता है । मेरा 

१ सिव द्रोही मम भगत कहावा । सो नर सपनेहुँ मोहि न पावा ॥ # 


निजी अनुभव है और मेरे ख्यालसे दूसरोंका भी करीब-करीब 
यही अनुभव होगा कि छुट्नियोंके दिनोंका विद्यार्थी लोग बड़ा 
ही दुरुपयोग करते हैं । गरमीकी लंबी छुट्टियोंमे वे इधर- 
उधर भटकते फिरते हैं, बुरे-बुरे काम सीखते हैं, सिनेमा 
देखना, ताश खेलना, आलस्यमें पड़े रहना या व्यर्थकी 
गप्पें हॉकना--यही उनका कार्यक्रम होता है। यदि इन छः 
महीनेकी छुट्टियौंका सदुपयोग होता: वे अपना समय 
गम्भीर अध्ययनमें लगाते, देशकी उत्पादन-बृद्धि एबं 
सेवाके कार्यमें लगते तो मुझे कुछ कहना न होता; पर 
वैसा होता नहीं है अतः मुझे अपना कडु अनुभव व्यक्त करना 
आवश्यक हो गया है । मेरी रायमें यदि १०-१५ वर्षकी 
पढ़ाईमें छुड्टियोंके दिन साडे सात वर्ष याँ ही बर्बाद कर दिये जाते 
है तो वि्यार्थियोंके जीवनके साथ बड़ा ही अन्याय हो रहा है-- 
कहना पड़ेगा | इससे तो कुछ आवश्यक छुट्टियाँ रखकर 
अवशेष पाँच वर्षकी अवधि उतने अध्ययनके लिये कम कर 
दी जाती तो विद्यार्थियों, परिवार और देशका कितना बड़ा 
लाम होता । पाँच वर्षमै वे अपनी योग्यता बढ़ाकर धनोपार्जन 
करके अपने घरत्रालोंक्री सहायता करते, अपनी आर्थिक 
स्थितिको मजबूत बनाते । अतः सरकार एवं शिक्षाप्रेमी 
सजनोंसे मेरा नम्र अनुरोध है कि मानव-जीवनके इस अमूल्य 
समयकी बर्बादीको रोकनेके लिये शीघ्र ही सक्रिय कदम 
उठावें । शिक्षकों एवं विद्यार्थियोंको आराम एवं सुविधाएँ 
मिल चुकी हैं; इसलिये छुङ्टियांकी कमी करनेमें वे बड़ी आपत्ति 
उठायेंगेश लेकिन हमें इस विरोधसे डरने एबं घबरानेकी 
कोई जरूरत नहीं, विद्यार्थियोंका वास्तविक हित ही हमारा 
लक्ष्य होना चाहिये । 


(७) दिक्षा बालककी योग्यता और रुचिके अनुकूल होनी 
आवश्यक है । कई बार मैंने यह अनुभव किया है कि कुशाग्र 
बुद्धिवाला बालक अपनी पाठ्य-पुस्तकोंको छः महीनेमें पढ़कर 
समाप्त कर देता है, पर नियमानुसार दूसरोंके साथ व्यर्थ ही 
उसे छः महीने उसी कक्षामै और बिताने पड़ते हैं। 
इससे उसकी बुद्धि कुण्ठित-सी हो जाती है। अतः मेरी 
रायमें घाण्मासिक परीक्षाके समय ऐसे बालकोंकों आगेकी 
कक्षामै सम्मिलित कर लिया जाना चाहिये | इससे समय 
बचेगा और ऐसे बालकोंमें उत्साह बड़ेगा। इसी प्रकार 
कई बार बालकोंको रुचिके प्रतिकूल विपयोंका शिक्षण 
मिलनेके कारण उन्हें उसमें रस नहीं मिलता, पढ़नेमें मन 
नहीं लगता, अतएव सफलता नहीं मिल सकती | अतः शिक्षणे 


विषयमें बालककी योग्यता और रुचिका ध्यान रक्खा जाना 
आवश्यक हो जाता है | 

( ८ ) शिक्षण-पद्धतिके साथ-साथ पाठ्यक्रमके सुधारका 
भी गहरा सम्बन्ध है। इस सम्बन्धमें सबसे पहले तो यह 
विचारणीय है कि पाख्यक्रममे किस कक्षामें कोन-कोन-से 
विषय रक्खे जायें ! क्योंकि आजकल विषय छोटी-छोटी 
कक्षाओंमें बहुत-से रख दिये जाते हैं | उनमेंसे कई विषय 
तो बहुत कुछ निरुपयोगी-से होते हैं । अतः मेरी रायमें जिन 
विषयोंकी शिक्षा सबके लिये समान रूपसे आवश्यक हो; ऐसे 
थोड़े विषय तो सब क्लासोमें रक्खे जायें। अन्य विषयोंका 
शिक्षण ऐच्छिक रक्खा जाय। अधिक विद्यार्थी होनेपर 
उस विषयकी शिक्षा अलग कक्षा खोलकर स्वतन्त्र दी जा 
सकती है, जिससे सब विद्यार्थियोपर अधिक अनावश्यक रुचिके 
प्रतिकूल विषयोंका व्यर्थ बोझ न पड़े । शिक्षणद्वारा हमें 
अब छुर्क ही तेयार करते नहीं रहना है । 

(९) पाठ्यक्रममे अनेक बार मैंने यह देखा है कि बहुत- 
से अनावश्यक और भद्दे पाठ रहते हैं । जिनसे विद्यार्थियोंके 
जीवनपर बड़ा ही बुरा प्रभाव पड़ता है, जेसे कई पाठोंमें 
मछली, अण्डे, मांसकी महिमा और उनको खानेके तरीके 
तथा लाभ बतलाये जाते हैं। इससे अहिंसा-प्रधान भारतमें 
अखाद्य वस्तुओंका प्रचार दिनों-दिन बढ्ता जा रहा है। 
कई पुस्तकोंमें ऐसे अश्ठील पाठ होते. हैं, जिनको भला 
अध्यापक लड़के तथा लड़कियोंके सामने पढ़ा नहीं सकता । 
ऐसे सब्र पाठ शीघ्र ही निकाल दिये जाने चाहिये, जिनका 
जीवनमें बुरा असर हो। उनके स्थानपर सदाचारको 
प्रोत्साहित करनेवाले, नेतिक एवं धार्मिक दृष्टान्त एवं 
दैनन्दिन जीवनमै उपयोगी होनेवाळे, रोगोंके इलाज, सेवा 
एबं परोपकारकी भावनाकी वृद्धि करनेवाळे पाठ दिये जाने 
चाहिये । ऐसे ही ओर भी ज्ञानवर्द्धक उद्योगधंधोंकी 
जानकारीसे सम्बन्धित पाठ दे सकते हैं । 

( १० ) हमारी पाख्य-क्रमकी पुस्तकोंका चुनाव आजकल 
ठीक नहीं हो पाता । उनके चुनावमें सिफारिशों एवं घूस- 
खोरीका बोलबाडा है । ग्रन्थप्रकाशक लोग बुरे हथकंडोंका 
आश्रय लेकर बहुत गंदी एवं रद्दी पुस्तकें पाठ्यक्रममें 
रखवा देते हैं, जिससे बालकोंका भविष्य अन्धकारमय हो 
जाता है मैंने अनेकों बार देखा है कि पक्षपात एवं स्वार्थके 
कारण नये एवं अच्छे पाठ्यक्रम रखनेके बहाने, पूर्वमचलित 
अच्छी पुस्तकोंको हटाकर उनके स्थानपर उनसे हीन कोटिकी 

पुस्तकें रख दी जाती हें । राष्ट्रके भावी कर्णधार बालकोंके 
जीवनके साथ ऐसा खिलवाड़ बर्दाश्त नहीं किया जा सकता । 
पाख्यक्रमको नियुक्त करनेवाले सदस्यगण निष्पक्ष योग्य 
एवं ईमानदार होने चाहिये । पाठ्यक्रमकी पुस्तकें जल्दी-जल्दी 
बदलते रहना मी हानिकारक हे । इससे बाळकोको नित्य 
नयी पुस्तके खरीदनेमें बहुत द्रव्य-ब्यय एवं असुविधाएँ 
भोगनी पड़ती हैं । अन्यथा एक कक्षासे उत्तीर्ण हो जानेवाले 
विद्याथाकी पुस्तकोंको उस कक्षामें आनेवाले नये अन्य 
विद्यार्थीको आधे मूल्यमै या पारिवारिक सम्बन्ध हो तो बिना 
खर्च किये ही पराप्त हो सकती हैं। इसलिये पाळ्यक्रमकी 
पुस्तकोंक्ा चुनाव करते समय बहुत सतर्कतासे काम लेना 
चाहिये । उनका मूल्य भी उचित रक्खे जानेकी ओर 
कमेटीके सदस्योंका ध्यान सत्र समय रहना आवश्यक है । 
पृष्ठसंख्या आदिको देखकर जितना कम-से-कम मूल्य रक्खा 
जा सके, कमेटी ही तय करे । विद्यार्थियोंका हित ही प्रधान 
लक्ष्य होना चाहिये । इने-गिने प्रकाशकों एवं लेखकोंका 
स्वार्थ सिद्ध हो एवं लाखों विद्यार्थियोंकों आर्थिक नुकसान 
हो, यह सवंथा अनुचित है । 

शिक्षण-पद्धतिका प्राचीन आदर्श एवं तरीका हमारे 
सामने है ही । नूतंन शिक्षण-प्रणाल्याँ भी हमसे अविदित 
नहीं हैं । विदेशोंकी शिक्षण-प्रणालियोंका परिपूर्ण अनुभव 
प्राप्त करनेके लिये सरकारकी ओरसे प्रयत्न किया जा सकता है; 
फिर इन समस्त शिक्षण-पद्धतियोंमेंसे जो-जो बातें जहाँ 
अच्छी हों, उन्हें अपनाकर भारतके अनुकूल शिक्षण-प्रणालीका 
निर्धारित करना शीघ्र आवश्यक दै । स्वतन्त्रता मिळे पाँच . 

वर्ष हो गये, पर राष्ट्रकी शिक्षण-पद्धतिके महत्वपूर्ण प्रश्नपर 
अभीतक गम्भीर विचार नहीं किया गया। अबतक अधिकारी 
शिक्षण-शास्त्रियोंद्वारा अपने अनुभव प्रकाशित किये जाने 
चाहिये थे) संसारभरकी प्राचीन ओर अर्वाचीन समस्त 
शिक्षण-पद्ध तिब्रोंकी विशेषताओं एवं कमियोंपर आलोचनात्मक 
लेख प्रकाशित होने चाहिये थे, पर हुआ कुछ नहीं । अतः 
सभी विचारकोंके अपने अनुभव एवं विचार निरन्तर पत्र- 
पत्रिकाओंमें प्रकाशित होते रहना आवश्यक है । बालशिक्षण- 
के लिये मान्टसेरी आदि पद्धति उपयोगी प्रतीत होती है; 
केवळ उनमें खर्चकी कमीका ध्यान रक्खा जाना आवश्यक 
हे । राष्ट्रके प्राण महात्मा गाँधी एवं श्रीविनोबा भावे आदिने 
“सर्वोदय शिक्षण-पद्धति पर जो अपने विचार व्यक्त किये हैं, 
उनंपर भी विचार करना आवश्यक है । महामना विनोबाजीने 
तो शिक्षण-पद्धतिके-सुधारके सम्बन्धर्मं यहाँतक जोर दिया 
था कि कुशिक्षणके बदलेमें तो अशिक्षण ही भला है। उन्होंने 
कहा था कि जीवनको ऊँचा उठानेवाली शिक्षण-पद्धतिको 
तय करनेमें यदि हमें कुछ समय लगता है तो हर्ज नहीं, उतने 
समयतक दूषित शिक्षणको चाळू रखनेकी अपेक्षा शिक्षण- 
संस्थाएँ कुछ समयतक बंद रखना भी बुरा न होगा | 
समस्त शिक्षण-शास्त्री और देशके विचारक मिलकर 
गम्भीरतासे इस समस्यापर विचार करें एवं अपना अहं ओर 
पक्षपात छो इकर) जो देशके लिये अनुकूल हो, विद्यार्थियोंके 
लिये लाभदायक हो; उनके जीवनमें ज्ञानके साथ-साथ 
सदाचार प्रतिष्ठित करनेवाली होश ऐसी शिक्षा-पद्धतिका 
निश्चय कर उसे कार्यान्वित करना चाहिये । 


प्रार्थना 


बार बार बर माणडें 
पद्‌ सरोज अनपायनी 


भगति 


श्रीरंग । 
सतसंग ॥ 


हरषि देहु 


सदा 


मैं आपसे बार-बार यही वरदान मागता हूँ कि मुझे आपके चरणकमलोंकी अचल *क्ति और आपके भक्तोंका 
सत्सङ्ग सदा प्राप्त हो । हे लक्ष्मीपते ! हर्षित होकर मुझे यही दीजिये । 


परमानंद कृपायतन 


मन 
प्रेम भगति अनपायनी देहु 


परिपूरन काम । 
हमहि श्रीराम ॥ 


आप परमानन्दखरूप, कृपाके धाम और मनकी कामनाओंको परिपूर्ण करनेवाले हैं । हे श्रीरामजी ! 


हमको अपनी अविचल प्रेमा-भक्ति दीजिये । 
बा० अँ ६-- - 


RINE 

% संकर बिमुख भगति चह मोरी । सो नारकी मूढ मति थोरी ॥ % 


हमारे बालक और आजकी शिक्षा 


(लेखक--श्रीव्यधित हृ दय ) 


मानव-जीवनके लिये शिक्षाकी मुख्यरूपसे आवश्यकता 
होती है। जिस प्रकार मानव-जीवनके भीतर भोजन और 
बस्त्रके लिये आकुलता तथा उत्कण्ठा रहती है, उसी तरह उसके 
भीतर शिक्षाके लिये भी अतृप्त पिपासा छिपी रहती है। मानव- 
जीवनका अबतकका इतिहास यही बताता है | उस दिन भी 
मानव-जीवन शिक्षाके लिये व्याकुल था, जब उसने विकासके 
मार्गपर अपना प्रथम चरण रक्खा था और उस दिन भी 
उसके हृदयमें शिक्षाके लिये प्यास थी, जब उसने अपनी 
आध्यात्मिक शक्तियोंके द्वारा भौतिक पदार्थोपर पूर्णरूपसे 
विजय प्राप्त कर ली थी । आज भी जब वह विज्ञानके द्वारा 
भौतिकताको पराजित करनेके लिये अग्रसर हो रहा है, शिक्षा- 
के लिये समाकुल है । 


आखिर क्यों, क्‍यों मानव-जीवनके भीतर शिक्षाके 
लिये अतृप्त प्यास रहती है ! अवश्य मानव-रारीरके भीतर 
कोई रहस्यवेत्ता निवास करता है, जो ५शिक्षा'के रहस्यको 
जानता है । वह रहस्यवेत्ता कोन है, इस प्रश्नका उत्तर देना 
यहाँ इष्ट नहीं, यहाँ तो शिक्षाके रहृस्यका उद्धाटन करना 
ही ध्येय है । शिक्षासे ज्ञानकी प्राप्ति होती है, मानव-जीवन 
शान चाहता है । अपनी पूर्णताके लिये, अपने विकासके लिये 
ही वह शिक्षाकी शरण लेता है । वह जानना चाहता है कि 
वह क्या है उसका उद्देश्य क्या है, उसका सम्पूर्ण विश्वसे 
क्या सम्बन्ध है तथा वह किस प्रकार पूर्णताकी मंजिलपर 
पहुँच सकता है ! 

“पूर्णता? ही मानव-जीवनका परम ध्येय है । वह अपने जन्म - 
से लेकर मृत्युतक पूर्णताके लिये ही अथक प्रयत्नशील रहता 
हे । इतना ही नहीं, वह उसके निमित्त दूसरा, तीसरा, चौथा, 
पाँचवाँ जन्म भी धारण करता है । जबतक वह विभिन्न 
क्षेत्रोसि होता हुआ उसतक नहीं पहुँच जाता, तबतक उसके 
प्रयक्षोंकी डोर नहीं कटती । शिक्षा उसके प्रयल्लोंको सुद्‌ 
और उसके मार्गको सरल बनाती है । वह उसके भीतर एक 
नेत्रका--एक प्रकाशका-सा काम करती है । वह अन्धकारमें 
मी, कँटीली झाड़ियोंमें भी शिक्षाके द्वारा अपने लिये मार्ग 
खोज लेता है । अतः उसके लिये वही शिक्षा उपयोगी है, 
जो उसे पूर्णताकी ओर ले जाय, जो उसे यह बताये कि 
वह क्या है, उसका उद्देश्य क्या है, उसका विश्वसे क्या 


सम्बन्ध है! जो सचमुच उसके भीतर नेत्र और प्रकाशका 
काम करे । 


अब देखना यह है कि क्या हमारी आजकी शिक्षा इस 
प्रकारकी है ! आंजके मानव-जीवनपर जब हम दृष्टिपात करते 
हैं, तब हम उसके भीतर अशान्ति, द्वेष, घृणा, ईर्ष्या और 
लंपटताके अतिरिक्त कुछ नहीं पाते । चाहे विश्वका कोई भी 
देश क्‍यों न हो आज वह अशान्तिके ही पङ्कमै सना हुआ 
दृष्टिगोचर हो रहा है । विश्वके कोने-कोनेसे आज मानव- 
जीवनका चीत्कार--उसकी सिसकियाँ सुनायी दे रही हैं! 
आखिर क्यों ! आज. जब मानव-जीवन सभ्यताकी राहपर 
तीत्रतासे दौड़ रहा है, आज जत्र शिक्षाके लिये विश्वके प्रत्येक 
देशमें बड़े-बड़े विश्वविद्यालय स्थापित हैं और आज जब 
विश्वकी सरकारें अपने-अपने देशमें शिक्षापर पर्याप्त धन खर्च 
कर रही हैं, तब आजके मनुष्योंमें इतनी आकुलता क्यों, 
इतनी अशान्ति क्यों और इतनी पारस्परिक प्रथक्रता क्यों ! 
अवश्य आजकी शिक्षामे दोष है, अवश्य आजके मानवको 
ऐसी शिक्षा नहीं दी जा रही है, जिससे बह अपने-आपको 
समझ सकता हो ! अपने-आपको न समझनेके कारण ही वह 
आज अन्धकारमें भटक रहा है, रो रहा है, बिछबिला रहा 
है और परस्पर एक-दूसरेकी टक्करे हो रही हैं ! 

जाने दीजिये विश्वको, अपने ही देशकी शिक्षा-व्यवस्थापर 
विचार कीजिये । हमारे देशके बालकोंको आज जिस प्रकारसे 
शिक्षा दी जा रही है, उसके जीते-जागते दृष्टान्त हम सबके 
सामने हैं। सिनेमाघरोंमें जाइये, आज आपको छात्रोंकी ही 
अधिक संख्या दिखायी पड़ेगी । सड़कोंपर ध्यानसे सुनिये, 
अधिकांश छात्र ही सिनेमाके गानोंका “स्तव? करते हुए 
दिखायी पड़ेंगे । अनुशासनद्वीनताके क्षेत्रमें --हुरदं गईके 
मैदानमै आज छात्र ही सबसे अग्रसर हैं । इतना ही नहीं, 
अपने .अध्यापकों--अपने गुरुओपर आक्रमण करनेमें भी 
हमारे भारतीय छात्रकों आज सबसे अधिक अंक प्राप्त हो 
रहे हैं । यही है हमारी आजकी शिक्षाका परिणाम ! हम आज 
अपनी जिस शिक्षापर गर्व कर रहे हैं, वह आज ऐसे ही छात्र 
उत्पन्न कर रही है, जिनका संकेतमात्र ऊपर किया गया है। 
यदि दस वर्षतक शिक्षाकी यही व्यवस्था हमारे देशमें जारी रही, 
तो भले ही देश यूरोप और अमेरिका बन जाय) पर उसके 

भीतरसे मानवता निकल जायगी और वह एक उस दानव- 
की भाँति बन जायगा, जो दोनों हाथोंसे पीड़ितोंका गला 
दबाकर उसका रक्त शोषण करनेमें ही अपने पुरुषार्थकी 
सार्थकता समझता है । 

हमारी आजकी शिक्षा अधूरी है--निःसार हे । हमारी 
आजकी शिक्षा भले ही छल-ठिद्रोसे युक्त नागरिक उत्पन्न कर 
सकती है, पर वह उस मानवकी सृष्टि करनेमें पूर्णरूपसे 
असमर्थ है, जो झपनेको पहचानकर विश्वके साथ अपना 
सम्बन्ध स्थापित कर सकता है । इसका सबसे बड़ा कारण यहद 
है कि हमारी आजकी शिक्षामें धर्मके लिये कोई स्थान नहीं 
है । चाहे जिस शिक्षणाल्यमें जाइये, आपको धार्मिक शिक्षा- 
का पूर्णरूपले अमाव ही दृष्टिगोचर होगा । एक छोटे-से बालक 
को भूगोल, इतिहास और नागरिक-शास्न तो पढ़ाया जायगा, 
पर उसे यह न बताया जायगा कि ईश्वर क्या है, दया क्या 
है, सत्य क्या है, अहिंसा क्या है, शिष्टाचार क्या है और 
सदाचार क्या है १ सोलह-सोलह वर्षकी अवस्थाके किशोर: 
बालकको इंगलेंडके इतिहासके पन्ने तो रटा दिये जायेगे, पर 
उसे यह बताया ही नहीं जायगा कि उसका धर्म क्या है 
और मानव-जीवन तथा धर्मका आपसमें क्या सम्बन्ध है! 

हमारी आजकी शिक्षामें धर्म ओर ईश्वरके लिये कोई स्थान 
नहीं है । धर्मं और ईश्वरके लिये स्थान न होनेके कारण बालकों- 
के मनमें दया; अहिंसा, बन्धुभावना, प्रेम, परोपकार और चरित्र 
आदि सदूवृत्तियोंकी ओर भी ध्यान नहीं दिया जाता। छोटी-छोटी 
पाठशालाओंसे लेकर बड़े-बड़े विश्वविद्याल्योतक--कहीं भी 
बालकोंक। ऐसी शिक्षा नहीं दी जाती, जिससे उनकी मनोवृत्तिरयो- 
का झुकाव चरित्र, संयम, नैतिकता, संस्कृति और धर्मकी 
ओर हो सके । परिणामतः आजके बाल्कोंमें उच्छछ्ुछता और 
अनेतिकता बढ़ती जा रही हे । यह बढ़ती हुई उच्छुङ्कलता 
और अनेतिकता उन्हें खींचकर कहाँ ले जायगी, भगवान्‌ 
ही जानें ! 

हमारी आजकी बाल-शिक्षा कितनी अधूरी, कितनी 
अपर्याप्त और कितनी अनुपयुक्त है, उसका एक चित्र हम 


आपके सम्मुख उपस्थित कर रहे हैं। हमने जवसे होश सॅभाला 
है, शिक्षा-जगतूसे ही हमारा सम्बन्ध है । अबतक अनेक 
छात्रों और छात्राओंसे बातचीत करनेका हमें अवसर प्रात 
हुआ है। मैं जत्र कमी छात्रोंकी ज्ञान-परीक्षा करता हूँ, 
तब उनसे धार्मिक प्रश्न दी किया करता हुँ । इसका सबसे 
बड़ा कारण यह है कि मैं उन प्रश्नांके द्वारा यह जानना 
चाहता हूँ कि आजकी शिक्षा उन्हें किस ओर ले जा रही है १ 
धर्मकी ओर या अधमंकी ओर । सुनिये मेरे प्रश्न और 
छात्र-छात्राओंके उत्तर--- है 

प्रक्ष-वाइबरिळ और कुरानकी भाँति हिंदुओंके धार्मिक 
ग्रन्थ बताओ १ 

उत्तर-रामायण; महाभारत; गीता । 

प्रश्न-पाण्डबोक्रे नाम बताओ ? 

उत्तर-श्रीरामचन्द्र; लक्ष्मण; भीम । 

प्रक्ष-सीता कोन थीं ? 

उत्तर-श्रीरामचन्द्रजीकी मा थीं । है 

प्रक्ष-हमारे देशमै कितनी ऋतुएँ होती हैं ? 

उत्तर-जाड़ा, गर्मी और बरसात । 

प्रक्ष-चित्रकूट कहाँ है ! 

'उत्तर-पंजाबमें, बिहारमें, मद्रासमें । 

इसी प्रकारके अनेक प्रश्न और विद्यार्थियोंके उत्तर हमारे 
पास हैं। कोई भी विचारशील मनुष्य विद्यार्थियोंके इन 
उत्तरोंकी सुनकर अपना मस्तक पकड़ सकता है । सम्पूर्ण देशमें 
विद्यार्थियोंकी आज यही अवस्था है । इसमें विद्यार्थियोंका दोष 

नहीं, दोप उस शिक्षा-प्रणालीका है, जो आज धर्म और 

संस्कृतिसे एक प्रकारसे विद्रोह करनेपर तुली हुई है । यदि 
शीघ्र ही हिक्षा-प्रणालीमे घर्म और संस्कृतिको स्थान नहीं दिया 
गया तो यदद निश्चय है कि हमारे देशके भीतरसे मानवता उठ 
जायगी और उसके सिंहासनपर अनैतिकता) भ्रष्टा और 
स्वेच्छाचारिता आसन जमाकर बैठ जायगी । अच्छा होता, 


यदि शिक्षाके कर्णाधार अपनी इस भूलको शीध ही समझ 
जाते । 


अभिमान छोड़कर भगवानको भजो 


मोहमूल बहु सूल प्रद त्यागहु तम अभिमान । भजहु राम रघुनायक कृपा सिंधु भगवान ॥ 


मोह ही जितका मूळ है ऐसे ( अज्ञानजनित ), बहुत 
स्वामी, पाके समुद्र भगवान्‌ श्रीरामचन्द्रजीका भजन करो । 


पीडा देनेवाले) तमरूप अभिमानका त्याग कर दो और रघुकुलके 


DE 


१४६ 


% राम सरिस को दीन हितकारी । कीन्हे मुकुत निसाचर झारी ॥ % 


भावी नागरिकोंकी प्रारम्मिक शिक्षा 


( ढेखक--पं० श्रीललीप्रसादजी पाण्डेय ) 


जो आज बालक हैं, वे कल भारतके स्वाधीन नागरिक होकर 
देशका मुख उज्ज्वल करेंगे | इस बातको प्रायः सभी लोग 
जानते हैं; परंतु उन नागरिकोंके निर्माणके लिये जिस प्रयत्न 
और लगनकी आवश्यकता है; उस ओर कितने लोगोंका 
ध्यान रहता है ! भवन-निर्माणमें स्थानका चुनाव और नक्शा 
मुख्य होता है। यदि अच्छा उपयुक्त स्थान न मिले तो 
काफी रकम खर्च करके अच्छी-से-अच्छी बनायी गयी इमारत- 
का महत्त्व कम हो जाता है। जिस इमारतकी नींव कमजोर 
होती है, वह किसी भी समय भरभराकर भूमिसात्‌ हो सकती है। 


बाल्यावस्था जीवन-सौधकी आधार-शिला है। इसलिये 
गर्भावस्थासे ही हमें अपने कर्तव्यकी ओर सावधान रहना 
परमावश्यक है । गर्मिंणीके साथ ऐसा व्यवहार करना चाहिये 
जिससे उसकी मनोदशा उन्नत और पवित्र रहे । इसका 
प्रभाव गर्भस्थ अभकपर सबसे अधिक पड़ेगा । अभिमन्युने 
माताके गर्भमें ही चक्रव्यूहमें प्रवेश करनेकी विधि सुन रक्खी 
थी और भक्तप्रवर प्रहादने भी माताके गर्भमें ही नारदजीके 
उपदेशोंको हृदयङ्गम किया था । इसलिये गर्मिणीके प्रति 
हमारा व्यवहार बहुत ही संयमित हो । यदि हमारे दुव्य॑वहार- 
से वह क्रुद्ध होगी, कुड़मुड़ायेगी या उसके विचारोंमें किसी 
प्रकारका कलुष आ जायगा तो उसके गर्भस्थ अर्भकपर 
इन सबका सोलहों आने प्रभाव पड़ेगा । उस बालकके 
दृदयपरसे उस काढष्यकी छाया हजार प्रयत्न करनेपर भी 
फिर नहीं हट सकती । जो माता-पिता क्रोधी हैं या अन्य 
दोषोंसे दूषित हैं, उनकी संतान निर्दोष कैसे हो सकती है ? 
यदि अपने अभ्युदयकी चिन्ता नहो तो कम-से-कम हमें 


अपनी संतानकी कल्याण-कामनासे ही दोषों और विकारोंसे 
वचनेका प्रयत्न करनो चाहिये । 


संतानका जन्म होनेके पश्चात्‌ जो जातकर्म आदि 
संस्कार हिंदुओंके यहाँ किये जाते हैं, उनका उद्देश्य शिशुके 
भविष्य-जीवनको सुधारना ही तो है। इससे माता-पिताको 
शिक्षा लेनी चाहिये । वे ऐसा बर्ताव न करें) जिससे दिश 
खीक्षे, चिडचिडा हो जाय, क्रोध करे, मचले और रोनेका 
अभ्यस्त हो जाय । ऐसे थोड़े ही दिशु पाये जाते हैं जो 
बहुत कम रोते-चिल्लाते हॅ, मल-मूत्रकी हाजतकी सूचना 


देते हैं, समयपर सोते और जागते हैं तथा जिनको गोदमें 
लेनेके लिये प्रत्येक व्यक्ति उत्कण्ठित रहता है । बच्चेमें 
अच्छी आदतें डालनेकी एक कला दै, जिसे हर माता-पिता 
नहीं जानता । जो जानता है वह उस ओर ध्यान नहीं देता । 
झिञ्च-संगोपन पूरी तपश्चर्या है । जिसको इस तपस्याकी सिद्धि 
मिल जाती है, वह स्वयं सुखी रहता है । उसके घरमै धम, 
अर्थ, काम और मोक्ष सदेह क्रीड़ा करते हैं और उसकी 
संतान देशका और अपना कल्याण करनेमें सक्षम होती है । 


हमारा जीवन क्या है---जंजाल है। बच्चेका जन्म हमारे 
लिये एक संकट है । ऐसी मनोदशा रखकर हम माता- 
पिताके दायित्वको भळीमाति अनुभव नहीं करते । तपस्याके 
कष्टको झलनेकी हममें क्षमता ही नहीं । यदि हम मालदार 
व्यापारी या कर्मचारी हैं तो हमारे बच्चोंका दायित्व नोकरोंपर 
है। नोकर भला, इतना उच्च आशय कहाँसे लायेगा ? अवश्य 
ही कुछ भ्रत्य उच्च मनोदशाके मिल जाते हैं, पर वे सबको 
सुलभ नहीं हैं । हम चाहते हैं कि बच्चेके कारण हमारे 
कार्यक्रममै तिलमर भी अन्तर न पड़े, समयपर हमारे सत्र 
काम होते रहे, समयपर भोजन मिल जाय; समयपर हम 
दफ्तर या दूकानपर चड़े जायें, सिनेमा देख आयें और 
सो जाये । यह तो एक असम्भव कार्य हे । संतान सबके 
नहीं हती, इस महरवको हम समझें और ध्यान दें कि 
हमारा निर्माण हमारे जनक-जननीकी तपस्याका फल है, हमें 
अपनी संतानके प्रति उसी परम्पराका पालन करना चाहिये । 
यही तो पितृ-ऋणसे उऋण होनेका मार्ग है । 


जब बालक शिक्षा पाने योग्य हो जाय तो उसे घरपर 
पढ़ाने-लिखानेके लिये हमें समय निकालना चाहिये । हम 
अपनी संतानको जितनी सहानुभूतिसे और मन लगाकर 
लिखायें पदायेंगे, वह बात रुपयेके लोभसे पढानेको आनेवाले 
सजन नहीं कर सकते । अपवादकी बात दूसरी है । जिस 
शिक्षाको देनेकी योग्यता हममें न हो उसके लिये तो शिक्षक 
रखना अनिवार्य है; परंतु अवेक्षण हमें करना ही चाहिये । 
इससे बालकको बल मिळता हे । वह निन्द नहीं हो जाता । 

बहुत-से बालक स्कूलमें जानेसे पहले बहुत ही सीधे 
और मोळे-भाले हेते हैं; परंतु स्कूलमें ' भती हो जानेपर 


क्र भावी नागरिकोकी प्रारम्भिक शिक्षा # 

साथियोंकी कृपासे उनमें अनेक दुर्गुण पनपने लगते हैं । 
स्कूलमें विद्याके साथ-साथ उनमें. बुरी आदतें घर करने 
लगती हैं । इससे रक्षा माता-पिता उनपर दृष्टि रखकर और 
उनसे सहानुभूतिका बर्ताव करते हुए कर सकते हैं । जो 
माता-पिता यह सोचते हैं कि हमने तो बच्चेको स्कूलमें 
भर्ती करा दिया, समयपर फीस देते जाते; पुस्तकें ले देते; 
कपड़े बनवा देते और दूसरा बोझ सम्हालते हैं, अब वह 
जाने और उसका काम जाने, वे अपने कर्तव्यसे बचते हैं । 
यह सब जो उन्होंने किया सो तो ठीक किया; पर इससे भी 
बड़ा जो उनका कर्तव्य है; उसकी उनको अधिक-से-अधिक 
चिन्ता करनी चाहिये । वे देखें कि लड़केकी उन्नति ठीक- 
ठीक हो रही है या नहीं, उसका खास्थ्य केसा है; वह किसी 
कुसङ्गतिमै तो नहीं पड़ गया, वह निषिद्ध पुस्तकें पढ़नेका 
शौकीन तो नहीं हो गया । 


बच्चेपर माता-पिताके आचरणका अत्यधिक प्रभाव 
पड़ता है । अनेक पुस्तकें पढ़ने और उपदेश सुननेपर भी वह 
प्रभाव बालकके मनपर नहीं पड़ता जो माता-पिताके प्रत्यक्ष 
आचरणका पड़ता है । यदि कोई आपसे मिलने आया है 
और आपने अपने बालकसे अथवा सेवकसे कहला दिया; 
“कह दो; बाबू घरमै नहीं हैं” तो आपका बालक मिथ्या 
भाषणको अनाचार नहीं मानेगा । झूठ बोलना उसके लिये 
साधारण काम हो जायगा । एक छात्रने विश्वविद्यालयमे 
उच्च श्रेणीमें एम्‌० ए० पास किया, संस्कृतमें भी उसकी 
अच्छी गति है; पर मिथ्याचार उसके लिये खेल है । उसके 
इस दुएणने उसकी लुटिया डुबो दी | यदि वह मिथ्याचारी 
न होता तो आज उसका व्यक्तित्व बहुत ही उच्च होता | 
एक मह्दाशयको शिक्षा नाममात्रकी मिली दै, पर वे कविता 
करते; कहानिया लिखते और अपनेको उच्चकोटिका कलाकार 
प्रमाणित करनेके लिये स्वयं अपना प्रचार विविध रूपोंसे 
करते हैं | अपनी धोंस जमानेके लिये कई बार चाय पीते 
और सिगरेटके धूएँमै आत्म-विज्ञापन किया करते हैं । इसका 
फल उनके पुत्रके ऊपर पड़े तो कोई बड़ी बात नहीं । वह 
विश्वविद्यालयका स्नातक हो जानेपर, पिताके हथकंडोंसे ऊबकर 
यदि उनकी आज्ञाकी अवहेलना करने लगे तो दोप किसका ! 
ऐसे पिता आत्मनिरीक्षण करनेके बदले संतानसे खीझें और 
उसकी भर्त्सना करके तृप्त होना चाहें तो यह विपरीत क्रिया है । 
स्वयं संतुष्ट रहकर संतानको उन्नत देखनेके लिये पिताको 
छक्के-पंजे छोड़कर सं यमसे रहना पड़ेगा--तपस्या करनी पड़ेगी | 


सतानको साक्षर बनाइये मनुष्य बननेके लिये । शिक्षाका 
उद्देश्य नौकरी न हो । संतानको इसलिये शिक्षा दीजिये 
कि उसका मस्तिष्क विकसित हो--उसे भले और बुरेकी 
परख हो जाय । वह कर्तव्य ओर अकतंव्यकों समझने लगे । 
यही तो शिक्षाका फल हे । सन्‌ १९४७ तक हमारे ऊपर 
अंग्रेजोंकी प्रभुता थी । उन्होने ऐसी शिक्षा-विधि चलायी 
जिससे उनका काम-काज करनेके लिये उनकी आज्ञा मानने- 
वाले सेवक तैयार हों । वह तो कुशिक्षा थी । उसने हमारे 
मस्तिष्ककी मशीन ही उळटी कर दी । हमने बह चश्मा लगा 
लिया जिससे भला तो बुरा ओर बुरा ही भला दीखने लगा । 
यह ठीक है कि वही शिक्षा रानडे, तिलक, गोखले, मालवीय, 
गांधी और सुभाषको मिली थी; परंतु उस शिक्षाके विषको हजम 
करना क्या सवका काम था । हमारी दूषित सिक्षा-प्रणालीमें 
सुधारकी अत्यन्त आवश्यकता है और यह काम कोई 
अधिनायक ही कर सकेगा जो ईश्वरी-विभूतिसे सम्पन्न होगा | 
परंतु तबतक हमें हाथपर हाथ रकखे नहीं बैठ रहमा है । 
स्कूली दिक्षाके साथ हमें अपनी संतानमें ज्ञानकी ज्योति 
जगानी है । 


जिनके केश परिपक्क हो चुके हैं, शरीर शीर्ण हो रहा हे 
और राक्तियाँ क्षीण हो रही हैं, उन्हीके तन्त्रसे अबतक देशका 
कामकाज होता आया है । यह ठीक है कि किसी समय वे 
बालक थे, फिर युवा हुए और देशनायकंके नेतृत्वमें 
उन्होने राष्ट्रकी सेवा की है, पर बाल्यकालमै वे उन 
कठिनाइयाँसे पूर्णतया नहीं बच सके जिनकी चर्चा ऊपर की 
गयी है | इंस दोबल्यने ही आज हमारे राष्ट्रमै विविध 
अनाचारोंके लिये गुंजाइश रहने दी है । आज हमपर यह्‌ 
दायित्व दै कि देशके भावी नेताओंको ऐसी शिक्षा दें, उनके 
आगे ऐसा सजीव आदर्श रखें कि वे चरित्रगत दुर्बलतासे 
वचकर राषट्रके लिये जीवन अर्पण कर देनेकी स्फूतिसे 


'ओजस्वी-से बने । ऐसा द्वोनेपर ही हमारा राष्ट्र सबळ बना 


रहकर संसारमै स्थायी शान्ति लानेके प्रयत्ञोंमें पूर्णतया योग 

दे सकेगा । कार्य कठिन है। इसको करनेंका हमें ठीक 
~ ० कम 

अभ्यास नहीं दे; परंतु उद्योगके आगे नेष्कर्म्य नहीं ठहर 

सकता । 


इस समय हमें एक काम और करना है । वह है बालकों- 
का देशव्यापी संगठन । यद्द संगठन ऐसा हो ज़िसमें सभी 
बालक एक-वूसरेसे हिले-मिळें और अच्छी बातें सीखें | 

उनमें कोई दुगुण हों तो उनसे बचें। शरीरको स्वस्थ 
बनावें । जनताकी सेवा करनेकी रीति सीखें और इस प्रकार 
अपना भविष्य निर्माण करनेके लिये स्वयं सचेष्ट रहें । बड़ी 
उम्रवालोंसे इस संगठनको प्रोत्साहन मिलता रहे और ऐसी 
सलाह) जिससे संगठित बालक भूल-चूकसे,गलत कदम न 
उठाबें । 

यहाँपर जो कुछ बालकोंके लिये कहा गया है वही सब 
बालिकाओंके लिये भी है । राष्ट्रमै जितना महत्व बालकोंका 


% जन अवशुन प्रभु मान न काऊ । दीनबंधु अति मंदुल खुभाऊ ॥ + 


हे उससे रत्तीमर भी कम बालिकाओंका नहीं है । अतः 
वालिकाओंको भी शिक्षा, दीक्षा और संगठन आदिकी पूरी 
आवश्यकता है । इसमें थोड़ा-सा. परिवर्तन अवस्य अपेक्षित 
है । इस ओर देश-सेविका ध्यान देंगी । एक ओर सभ्य 
और सुरुति-सम्पन्न बालक होंगे ओर दूसरी ओर इन्हीं 
गुणोंसे सम्पन्न बालिका होंगी । तभी हमारा राष्ट्र सुसंस्कृत 
होगा, धर्मका अभ्युदय और मनुष्यकी उदात्त बृत्तियाँ भी 
विकसित होगी । 


RE 


बालकोंकी शिक्षा केसी हो ! 


( लेखक--श्री एन्‌० चन्द्रशेखर अय्यर, जज सुप्रीम कोर्ट ) 


जिस प्रणालीसे हमारे बालक बढ़ रहे हँ, उसमें कोई 
मूलतः दोष अवश्य है । मेरी दृष्टिसे प्रारम्भिक पाठशालाओं- 
तकमें भी समयका उचित अंश अपनी संस्कृति एवं 
अन्तरात्माके अनुकूल नेतिक मान्यताओं या सूक्तियों तथा 
सदाचरणके उज्ज्वल आदशोंके प्रसारमें लगाना चाहिये । 
जीवनके महान्‌ सत्य एवं अपने धर्मको निदर्शित करनेवाली 
छोटी-छोटी कथाएँ पढ़ायी जानी चाहिये और इस कार्यके 
लिये हमारे इनिहास-पुराणोसे अधिक समृद्ध रादि कहीं 
अन्यत्र नहीं £-> सकेगी, जिनमें कि रोचक और हृदयग्राही 
ढंगसे कही गयी उपदेशात्मक कथाएँ, प्रचुर मात्रामें मिलती 
हैं । विदेशी मालकी ओर बच्चोंका ध्यान ले जानेके बजाय; 
उनको प्राचीन एवं अर्वाचीन महापुरुषों एवं देवियोंके प्रति 
आदर एवं सम्मानकी शिक्षा अनवरत देनी चाहिये । यह 
शिक्षा तो उन्हें घरपर भी दी जानी चाहिये और दशकों 
पूर्व यह बात थी भी, जब कि हमारी माताएँ, नानियाँ, 
दादियाँ और बड़ी बहनें हमारे श्रेष्ठ पूर्वपुरुषोंकी वीरगाथाएँ 
गाकर या याँ ही सुनानेको अपना कर्तव्य मानती थीं । 
दुर्भाग्यवश, अब अधिकांश मा-बहन॑ पश्चिमी पद्धतिके 
रहन सदनके वशीभूत हो गयी हैं, जिसका परिणाम यह 
हुआ हे कि वच्चोंकी शिक्षाका भार ऐसी आयाआं और 
दिक्षकॉपर आ पड़ा दे, जो हिंदू-संस्कृतिके सच्चे म्वरूपमे 
एकदम अनभिज्ञ हैं । 


सबसे बड़ी बात तो यह है कि हमारे किशोर-किशोरियां- 
को यह शिक्षा देनी है कि तुम्हारा धर्म महान्‌ है और 
वह तुम्हारे जीवनका मूल आधार है । तुम धर्मको इसी दृष्टिसे 
देखो ।? समस्त देशमै इस शिक्षाका अभाव दै, जिसके कारण 
बच्चे अधार्मिकता एवं अनादरके वातावरणमें बढ़ रहे हैं 
और उनमें किसी ध्येय या सिद्धान्तकी इढ्ता नहीं है । 
यदि हम द्वेंषियों तथा कुचक्रियोंसे गुमराह न होकर शुद्ध 
भावसे अपने इतिहासको पढ़ें; तो यह स्पष्ट हो जायगा कि 
हमें अपने अतीतपर गर्व करनेका सर्वथा अधिकार है और 
इसी महान्‌ अतीतके बलपर ही हम उज्ज्वल भविष्यका 
निर्माण भी कर सकते हैं । ज्ञानमात्र प्राप्त कर लेना यथेष्ट 
नहीं है, हमारे बच्चाको ज्ञानके साघनोंका साक्षात्कार भी 
कराना आवश्यक है । तिज्ञानमात्र पर्याप्त नहीं दै, अविचल 
धार्मिक शठा भी अपेक्षित है । दूसरी सभ्यताओंके अन्धा- 
नुकरणमें हमने जो विदेशी वातावरण या परिसर अपने 
चारों ओर बना लिया दै) उसे हटाना या बदलना होगा 
और हमें अपनी मूल धरतीको फिरसे पाना होगा । इसके 
लिये बच्चोंकी उचित शिक्षा अनिवार्य है और घर तथा 
पाठशाला दोनों जगद सक्षम शिक्षकोंकी सेना इसके लिये 
हमे खड़ी करनी है, जो किश्ञोर-मस्तिप्कोंकों सत्पशपर शिक्षित 
कर सकें | 


[A 


Fe 

वुद्ध बालक 
जीवनका दीघेपथ पारकर वृद्ध एक, रांशि-रादि ज्योत्स्नाघन-- 
दोनों कर भूमि टेक-- जगमग कर नख चरण, 
क्लान्त थका बेठा .है। दौड़ता ही आया है-- 
अस्त व्यस्त रजत केश, हँसता हुआ, खिलता-सा, 
वलीपलित क्षीणकाय, करुणासे सराबोर । 
दीर्घश्बास, इान्यनेत्र । “अरे, तू थक गया ? 
नष्ट हुई आशाएँ, उठ तो ! चल मेरे साथ ! 
छूट चुके संग-साथ । नन्हे करपल्लव सुदु- 
भग्नहृदय, भग्नप्राण, चिबुक धर बूढेका 
एकाकी--असहाय, आया, सटा बैठा यह-- 
जीणे शीर्ण अबलकाय । ऊपर खुसुख किये, 
घोरतर अन्धकार, भाव भरे दीघंदग । 
ढुगेम अनन्त पार, वृद्धके नेत्रोका- 
आगे अपरिचित देश । अनवरुद्ध वारिपूर , 
अश्रुतक शेष नहीं, पथिक हताश हाय ! रुद्धकण्ठ, पुलक-पूर-- 
जीवित नहीं, मृत नहीं, फूल रहा क्षीण काय । 
भाम्यकी विडम्वना-- शक्तिका असीम ख्रोत''''''""" 
ओह, यह वृद्ध पथिक ! करबद्ध  तारुण्य-- 
हि ला य आया, चला गया। 
हांगा हुआ, मारा दुस, युवक वना--शिशु बना सुघर सुकोमल तन । 
मुझको छकाया तूने ? 


भटका-सा प्राण एक। < 
दादा ! तू बाबा बना, बूढ़ा वना बेठा था ?' 


आस पास चारों ओर- 
नाचता फुदकता, 
घूम-घूम हँसता यह 


कक दिशु-- 
पूर्णचन्द्र मोहक मुखारविन्द, 
कुञ्चित सूढु अलकजाल, 
ककल खुबिन्दु भाल, 


अंग अंग पुष्ट खच्छ, शैशवका देवता । र 
शीशध्वुत मयूरपिच्छ । किसने छकाया किस ? 
(देखा नहीं दिनकरने ग्जनीका अन्धकार ) छका यहाँ आज कौन ? 
क्कान्ति-थान्ति, खेद-शोक-- वृद्ध शिशु निरुपाय-- 
सर्वथा अपरिचित यह, भावरुद्ध मूककण्ठ । 
उन्मद आनन्द रूप । सुदर्शन 

% सबके प्रिय सेवक यह नीती । मोरे अधिक दास पर प्रीती ॥ # 


आधुनिक सभ्यता ओर बाल-शिक्षा 


( लेखक-श्रीभगवतीप्रसादर्सिहजी एम्‌० ए० ) 


पाश्चास्य सभ्यताके सम्पकसे तथा अनेकानेक वेशानिक 
आविष्कारोंसे इस समय प्राचीन भारतीय सम्यताको बड़ा धक्का 
लगा है । इसमें हमारे नवयुवक, विद्यार्थी तथा बालक भी 
अधिक उच्छुङ्कल हो गये हैं । यथार्थमें हमारी सभ्यता ऐसी 
निवल नहीं है कि सामयिक स्थितिके अनुकूल अपनेको 
बनाकर अपनी यथार्थ सत्ताको अक्षुण्ण न रख सके । 
आजकल हमलोगोंमें आल्स्यकी मात्रा बहुत बढ़ गयी है 
और इसका कारण भी है । रेलके द्वारा हम सुगमतासे आ- 
जा सकते हैं, अतः पेदल चलनेका कष्ट नहीं करते । प्रेसोंके 
कारण शुद्ध-अश्ुद्ध, भली-बुरी तरह-तरहकी पुस्तकें सरलतासे 
छपकर बहुत कम दामोंमें मिलती हैं, अतः कदाचित्‌ ही 
कोई मन्त्रादिकोंकी पुस्तकोंको झुद्धतासे हाथसे लिखता है । 
तारके कारण चित्तचाञ्चल्य बहुत बढ़ गया है और यही 
बात अखबारोंके कारण भी हुई है । विद्युतके प्रचारसे 
अनेकानेक काम तो होते ही हैं, पर मनुष्य स्थान-स्थानपर 
रातको दिन बनाकर निरन्तर काम करनेका अभ्यासी होने 
लगा है | यह कोई अच्छी बात नहीं है । जीवनका लक्ष्य 
कुछ दूसरा ही है । यथार्थमें वस्तुएँ मनुष्यके लिये बनती हैं, 
न कि मनुष्य वस्तुओको बनानेके लिये पैदा होते हें । 
आमोफोन, रेडियो तथा टेलीविजनके कारण अनेकानेक ललित 
कलाँ. नष्ट हो गयी हैं | ब्राइसिकिलके कारण साधारण 
जनता भी इधर-उधर बहुत घूमने लगी है । पाइपके कारण 
सुगमतासे जळकी परासि हो जाती है; पर इससे पौष्टिक कृप- 
जलके सेवनका बड़ा हास हो रहा है । दवाइयाँ भी आजकल 
` वनी-त्रनायी शीशियोंमें भरी अधिकतर सेवित होती हैं । 
इसके कारण शुद्ध और ताजी का्-औषरधका सेवन नष्ट-सा 
हो गया है । मैंने कुछ ही बातें गिनायी हैं | इन वस्तुओंका 
त्याग करना सम्मव नहीं । आवश्यकता इस बातकी है कि 
इन वस्ठुओँका कम-से-कम मात्रामें सेवन किया जाय, 
जिसमें हानि बहुत कम हो । 
इसी प्रकार हमलोग अपने वाळकोंकी शिक्षाके सम्परन्ध मे 
मी उदासीन हो गये है । माता-पिताको समय ही नहीं 
मिळता .( अथवा ऐसा समझते हैँ ) कि बालकोंकी शिक्षा 
तथा उनके आचार-विचारके विकासकी ओर समुचित ध्यान 
दे । वे चाहते हैं कि वालकको पाठदाखामे भर्ती करा दें 


ओर आगेका सब काम गुरु ही कर लें; पर आजके गुरुको 
कोई परवा ही नहीं । यह एक कारण है, जिससे बालकोंकी 
शिक्षा दूषित होती है । शिक्षाका वर्तमान क्रम तो दूषित है ही । 
हमलोगोंके यहाँ चोदह वर्षकी अवस्थातक वालकोंकी शिक्षा 
तथा सदाचारका दायित्व माता-पितापर ही रक्खा गया है । 
मह्दाभारतमें ऋषि अणीमाण्डव्यकी कथा देखिये । माण्डव्य 
ऋषिने धर्मराजको झाप दिया था कि “जाओ तुम श्र हो 
जाओ । और इसी कारण उनको विदुरके रूपमें जन्म 
लेना पड़ा था | ऋषिने यह भी कहा था कि “आज में 
संसारमें कर्मफलकी मर्यादा स्थापित करता हूँ । चौदह 
वर्षकी अवस्थातक किये गये कर्मोंका पाप बालकको नहीं 
लगेगा, उसके बाद किये हुए कर्मोका फल उसको अवश्य 
मिलेगा ।? अतः बालकोंकी शिक्षा और सदाचारकी उपेक्षा 
करनेमे हमलोग वाळकोंके बिगड्नेसे केवल दुःख ही नहीं 
उठाते, पर उनके पापके भागी भी होते हैं । 

बाळकोंकी शिक्षा और सदाचारके विषयमै यह परम 
आवश्यक है कि माता और पिता स्वयं उसी प्रकारसे रहें, 
जिस प्रकारसे वे बालकको बनाना चाहते हैं। बालक सर्वप्रथम 
उन्हींको देखकर उनका अनुकरण करता है । इस समय यह 
नितान्त असम्भव दै कि वर्तमान आविष्कारोसे बचकर रहा 
जाय । अतः इनका जहाँतक कम सेवन माता-पिता करेगे, 
उतना ही वालक भी कम करेगा । वस्तुतः बालकके गर्भमै 
आते ही माता-पितापर बड़ा भारी दायित्व आ जाता है । 
पाचवे महीनेके बाद गर्भको यथारुचि बनानेके लिये अपने 
यहाँ माताकी रुचिके अनुसार उसकी शिक्षा-दीक्षा 
आवश्यक है । ख्रियाँ अत्यन्त कोमल होती हैं और यथार्थमें 
पुरुष ही उसको भळा अथवा बुरा बनाता है । इस प्रकार 
पूरा दायित्व पितापर ही आ पड़ता है । 

मनुष्यको स्वयं ईश्वरकी सत्तामें अनन्य विश्वास रखना 
चाहिये और भक्तिपूर्वक उसके अनुग्रहे दी हुई वस्तुओंका 
सेवन करना चाहिये । कलियुगमें यही प्रधान उपासना रह 
गयी है । ऐसा न करनेसे हमारे दुःखोंका अन्त होना बड़ा 
कठिन है । भक्ति तो परमावश्यक दै ही । एक प्रकारसे शुष्क 
ज्ञान अद्दङ्कारकी मात्रा पैदा करता है । सच्ची विद्या वही हैः 
जो विनय सिखाती है और विनयसे ही भक्ति आती दै । 


ॐ आधुनिक सभ्यता और बाल-शिक्षा + 


हमारे यहाँ कमंकी गतिके नियमोंपर बड़ी ही सूक्ष्मतासे विचार 
किया गया है । अन्नदोष अर्थात्‌ कुधान्यका सेवन मनुष्यको 
निरन्तर अधोगतिकी ओर ही ले जाता है और कुधान्य 
सेबन करनेवाले पुरुषोंके घरमै सती तथा साधु प्रायः कमी 
नहीं जन्म लेते । रिश्चत लेनेवालोंकी संतान ऐसी निकृष्ट 
होती है जो कुलमे कलङ्क लगाती है । ऐसी संतान -हीती हे जो कुलमै कलझ लगाती है । ऐसी संतान जुआ, 
चोरी, मद्य, मांस, व्यभिचार) मुकदमेबाजीसे प्रेम रखनेवाली 
तथा धोखा देनेवाळी ही होती है । अतः अपनी कमाईका | 
शुद्ध अन्न ही सेवन करना चाहिये | वही सुधान्य दे। | 


माताके द्वारा वाछकोकी शिक्षाके विषयमै महाराज 
'ऋतध्वजक्री रानी मदालसाका उपाख्यान, मार्कण्डेयः 
पुराणमें पढ़ने योग्य है ( “कल्याण'के २१ बै वर्षके पहले 
अङ्कमे संक्षिस मार्कण्डेयपुराण निकल चुका है) । 
महारानी मदालसाके चार पुत्र हुए । उनमेंसे तीन तो 
माताके द्वारा ब्रहमज्ञानकी शिक्षाके कारण विरक्त हो गये और 
चौथे अलकने माताकी शिक्षा और दत्तात्रेयजीकी कृपासे 
बड़ी खूत्रीसे राज्य किया । इसी प्रसङ्गमें महाभारतका एक 
वहुत सुन्दर उपाख्यान आता है । जिस समय भगवान्‌ 
श्रीकृष्णचन्द्र कौरव-सभासे अपना विश्वरूप दर्शन करानेके 
उपरान्त अपनी बुआ कुन्तीके पास आये थे और उनसे 
पूछा था कि “बताओ तुम्हारी ओरसे मैं पाण्डवोसे क्या कह 
दूँ १» तो छुन्तीने भगवानके द्वारा यह सन्देश भिजवाया था 
कि “पाण्डवो | क्षात्रधर्मके अनुसार तुम युद्ध करो ।? और 
इसी प्रसङ्गमें “विदुला? नामकी क्षत्राणीकी कथा कही थी । 
विदुलाका अपने पुत्रको उपदेश एक-एक अक्षर पठनीय है 
और महाभारतमें ठीक ही कहा है कि ध्य आख्यान बड़ा 
उत्साहवर्धक ओर तेजकी वृद्धि करनेवाला है । जब कोई 
राजा शत्रुसे पीडित होकर कष्ट पा रहा हो, उस समय मन्त्री 
उसे यह प्रसङ्ग सुनाये । इस इतिहासको सुननेसे गर्भवती 
स्त्री निश्चय ही वीर पुत्र उत्पन्न करती है । यदि क्षत्राणी 
इसे सुनती है तो उसकी कोखसे विद्याद्यूर, तपःूर, दानशूर! 
तेजस्वी, बलवान्‌) घेयंबान्‌, अजेय) दुष्टोंको दमन करनेवाला, 
साधुओंका रक्षक, धर्मात्मा और सच्चा झूरबीर पुत्र उत्पन्न 
होता है ।' ( “कल्याण'के १७ गे वर्षमें संक्षिप्त महाभारत 
निकला था, उसमें यह प्रसङ्ग मिलेगा । ) 


बालकोंको सदा शूरो तथा महात्माओंकी कथाएँ सुनानी 
चाहिये । इसका जीवनपर बड़ा भारी प्रभाव पड़ता है। 


उनमें भगवत्प्रेमको बढ़ाना चाहिये, जिसमें वे निर्भय 
होकर सत्र जगह जा सकें । सत्यवादितामें प्रेम पैदा 
कराना चाहिये और व्यायाम विशेषरूपसे कराना चाहिये; 
क्योंकि स्वस्थ दारीरमें काम-क्रोधादि बहुत कम पाये जाते 
हैं । हमारे बालक महर्षिश्रोंहीकी संतान हैं। यह उनका 
दोष नहीं, जो ये कुमार्गमें पड़ गये हैं | भगवानके अनुग्रहसे 
उनका उद्धार बड़ी जल्दी हो सकता है । 


गर्माधानके विषयमै कामशास्त्रमे बड़े ही सुन्दर नियम 
बताये गये हैं | किस दिन अथवा किस अवसरपर माताके 
गर्भमे केसे बिचारका बाळक आवे; यह भी निश्चित है। 
केवल इन बातोंको जानने ओर तदनुसार आचरण करनेकी 
आवश्यकता है । प्रेमसागर नामक सुप्रसिद्ध पुस्तकमें 
लिखा है कि "महाराज उम्रसेनक्री रानी पवनरेखा ऋृतुस्नान 
करके वनमें खेलमेको गर्थी । वनमें द्रुमलिक नामक एक 
राक्षस महाराज उग्रसेनका रूप धरकर उनसे मिला और 
इसी संयोगसे कंसका जन्म हुआ |? श्रीमद्भागवतके तृतीय 
स्कन्धके चौदहवें अध्यायमें दितिके गर्भधारणकी कथा दी 
हुई है । दितिने कामके वश होकर कश्यप ऋषिको सन्ध्याके 
समय उनके मना करनेपर भी कामवासनामें प्रवृत्त होनेके 
लिये बाध्य किया था और इस सम्बन्धसे हिरण्याक्ष और 
हिरण्यकसिपु-जैसे क्रूर देत्योंका जन्म हुआ था । पञ्च॒ तथा 
पक्षी भी समयपर स्रीसङ्ग करते हैं, पर मनुष्य कामशास्त्रके 
नियमोंका बिना विचार किये ही ऐसा करता है। इसीके 
कारण दुस्संतान पैदा होती है । 


यथार्थमें हमारी संतान हमारे ही करके अनुसार पैदा 
होती है । भगवान्‌की भक्तिसे कमी-कभी अत्यन्त उद्दण्ड 
बालक भी बड़े सोम्य हो जाते हैं । बालकोंकी उत्सुकताको 
बढ़ाना चाहिये और उनके द्वारा पूछे गये जटिल लगनेवाले 
प्रश्नोका भी उत्तर देना चाहिये । उनको प्रेमसे ब्रतलाना 
चाहिये कि ऐसा करो । डॉट-डपट करनेसे बालकका कोमल 
हृदय दहल जाता है। प्रेमे आप जो चाहिये, बालकसे 
करवा लीजिये । बालकोंको सदा संतुष्ट रखनेका प्रयत्न करना 
चाहिये । देखा गया है कि कदी कदी लोग स्वयं तो सुस्वादु 
वस्तुएँ खा-पी लेते हैं और बालक खड़ा देखता ही रहता 
है । यह सर्वथा अनुचित है । इससे बालकको बडा कष्ट 
होता दै और वह भी ऐसा ही बनता है । बालकोंको ऐसी 
कथाएँ सुनानी चाहिये, जिसमें उनको अपने धर्म, अपनी 
सभ्यता) अपने देश) अपने पूर्वज तथा स्वदेशी वस्तुओसे 

% सोइ सेवक प्रियतम मम सोई । मम अनुसासन माने जोई ॥ + 


ooo 


अनुराग पैदा हो । आजकल देखा जाता है कि भारतीय 
अपनी चीजोसे ही घृणा करते हैं और बाहरी चीजोंको ग्रहण 
करते हैं । बड़े आश्चर्यकी बात है कि पाश्चात्य देशोंमें इस 
समय लोग भारतीय कुडुम्ब-पद्धतिकी तरहकी परिपाटी 
अपने. यहाँ लाना चाहते हैं | उनका कौटुम्बिक सुख बिलकुल 
नष्ट हो गया है | इस सम्बन्धमै अंग्रेजी कवि 0165811100 
( गोल्डस्मिथ ) द्वारा लिखित "1५ ४९८1८ ( दरेवेलर ) 
तथा 'D९ऽ९"t९ ४12४९' ( डेजररेड विलेज ) नामक 
कविताएँ. पठनीय हैं । पाश्चात्य सभ्यतामें केवल धनवानही- 
का गुजर हो सकता है । निर्धनके लिये उसमें कोई स्थान 
नहीं । बह प्रायः नष्ट ही हो जाता है । कुला करना तो 
कोई जामते ही नहीं और इसी कारण इनके दाँत इतने 
खराब होते हैं कि जिस प्रकार अपने देशमै तमोछियोंकी 
दुकानें. होती हें, उसी प्रकार पाश्चात्य देशोंमें दाँत बनाने- 
वालोंकी दुकानें हैं । प्रातःकाल उठते ही बिस्तरपर ही चाय 
पीते हैं | दाँत, मुँह तथा जीभकी सब गंदगी पेटमें चली जाती 
है । अक्सर दिशा भी दिन तथा सन्ध्याको जाते हैं । ईश्वरके 
अस्तित्वमें संदेह होनेके कारण उनमें सदाचारकी मात्रा भी 
बहुत कम हो गयी है । 

ऐसी स्थितिमें जब कि आसुरी पाश्चात््य-सभ्यता  आर्य- 


सभ्यता तथा उसके सिद्धान्तोंको देखकर उनको अपनानेके 
छिये लालायित हो रही है, उस समय बड़े खेदके साथ 
कहना पड़ता दै कि उन्नतिका नाम लेते हुए अपने देशके 
लोग दूषित पाश्चात्य सभ्यताका अनुकरण करने जा रहे हैं! 
दयामय भगवानकी लीला अपरम्पार दै । जिस समय मनुष्य 
अत्यन्त घबराकर चारों ओर अंधेरा-ही-अँधेरा देखता है, उस 
समय भगवानकी दयासे एकदम प्रकाशका उदय होता है और 
सारी विभीषिकाएँ दूर भाग जाती हैं । भगवान्‌ हमारी 
आस्थाकी परीक्षा लेते हैं । कालकी गतिके अनुसार उच्च 
अथवा नीच आत्माएँ. भी संसारमै आती हैं और उनके 
कारण जनताको क्षोभ अथवा हर्ष होता है । 
भगवानका ध्यान सब धमांमें एक ही है । देश-काळके 

अनुसार और मनुष्योंकी प्रकृति-भेदसे उपासनाका क्रम भिन्न- 
भिन्न होता है; पर मूल सिद्धान्त तो एक ही है। उसी एक 
आदिपुरुषक्री सब धर्म उपासना करते हैं । यथा-- 

यं दोवाः समुपासते शिव इति ब्रह्मेति वेदान्तिनो 
बोद्धा बुद्ध इति प्रमाणपटवः क्तेति नैयायिकाः । 
अर्हन्नित्यथ जैनशासनरताः कर्मेति मीमांसकाः 
सोऽयं वो विदधातु वाञ्छितफलं त्रैलोक्यनाथो हरि: ॥ 


धार्मिक शिक्षा ओर उसकी आवश्यकता 


( लेखक--प्रो०- पण्डित श्रीशिवकणठलालजी शुक्र 'सरस' एम्‌० ए०) 


स्वतन्त्रताके स्वर्णिम प्रभातमे जिन मधुर स्वप्नोंकी कल्पना 
की गयी, बह सत्य न हो सकी । भारतीय-जीवन आशा 
और निराशाके झलेपर झूलने लगा । चारों ओर आपत्तियोंके 
बादल छा. गये । न जाने कितनी ही जटिल समस्या 
जीवनको झकझोर देनेके लिये उत्पन्न हो गयी । भारतमें 
ही. नहीं--सारे विश्वमै अशान्ति, असंतोष और दुःखकी 
बादू-सी आ गयी. है । विश्वराङ्कणमें पद्यताके नम-नृत्यको 
देखकर मानवता कराह रही है । हमारे देशकी दशा प्रतिदिन 
शोचनीय होती जा रही है ।' विषमताका विषम रोग सारे 
भारतीय समाजको निस्तेज और निष्प्राण किये डालता है । 
प्रत्येक क्षेत्र्मे भ्रष्टाचार, पक्षपात) गुटबंदी तथा नोच-खसोट 
खुलकर जनताका शोषण कर रहे हैं । भारत-जैसे देशमै 
इस प्रकारका पतन वास्तवमें बड़ी लजा और दुःखकी 
बात है । प्रश्न उठता है कि हमारा ऐसा पतन क्यों हुआ ! 

पतनका कारण स्पष्ट है । नेतिक पतनकें कारण हमारी 
यहं दशा हुई । नेतिक उत्यानके साथ भारत उन्नतिके 


शिखरपर चढ़ा ओर नेतिक्र पतनके साथ भारत अवनतिके 
गर्तमें गिरा । सारी विषमता, अपंतोत्र तथा भ्रष्टाचारको 


मूल कारण नेतिकताका अमाव है । भौतिकताका- प्रचार 


भी हमारे मार्गमें बाधक सिद्ध हुआ ।- आध्यात्मिकताका 
अभाव हमारे जीवनका बहुत बड़ा अभाव है । सच्चा सुख 
और आनन्द विना आध्यात्मिकताके प्राप्त नहीं हो सकता । 
मानवताको भी भुला दिया गया । विश्व-बन्धुत्वकी- भावना 
कहीं दीख नहीं पड़ती -। विषय-वासना तथा व्यक्तिगत 
स्वाथांकी ओर जन-साधारणका झुकाव हो रहा है । 
अतः हमें विचार करना है कि वह कोन-सा उपाय है; 
जिसके द्वारा हम पतनके गर्ते उठकर उत्थानके शिखर- 
परं पहुँचे और सारे विश्वको एक अमर सन्देश दे सकें । 
किस प्रकार ज्ञानकी अखण्ड ज्योति लेकर सारे विश्वमें 
प्रकाश कर सकें । किस प्रकार जर्जर मानवतामे फिर 
एक: बार शक्ति भर सङ्गै । इसका एकमाज्र उपाय धर्म है । 
घर्मके द्वारा ही मानवताकी यथार्थ उन्नति हो सकती हे) तथा 


# धार्मिक शिक्षा और उसकी आवश्यकता * 

दैनिक जीवनमें इसके अनुसार कार्य करनेके लिये यह परम 
आवश्यक है कि धार्मिक शिक्षाका प्रबन्ध सभी विद्यार्थियोंके 
लिये अनिवार्य किया जाय । जिस देशमें जीवनके प्रत्येक क्षेत्रमें 
धर्मका स्थान सर्वोच्च था; प्रत्येक वस्तु और क्रियाका धर्मके 
साथ सम्बन्ध था, उसी देशमें सरस्वती-मन्दिरोंके कपाट धार्मिक 
शिक्षाके लिये बंद कर दिये गये । इसीके फलस्वरूप समाजका 
नैतिक पतन हो रहा है। वास्तवमें धर्महीन शिक्षा व्यक्ति और 
राष्ट्र-दोनोंके लिये भयङ्कर है। शिक्षाका कार्य शरीरको 
सशक्त, मस्तिष्कको उर्वर, मनको पवित्र बनाना तथा आत्मा- 
का विकास करना है; पर इसक्रे अभावमें भारतकी शिक्षा 
जीवनको उच्च बनानेमै असमर्थ-सी हो गयी । इसीसे हमारा 
आदर्श गिरा, चरित्रका पतन हुआ तथा इच्छा-शक्तिका हास 
हुआ। 

धार्मिक शिक्षा देनेके तीन प्रकारके विरोधी है-- 
एक दल बह्‌, जो धर्मको बिलकुल मानता ही नहीं, अतः 
ऐसे अधार्मिक लोगोंके विषयमै कहना ही व्यर्थ है । 
दूसरा दळ वह जो 'सेक्यूलर स्टेट'की बात कर अपनी 
नासमझीका परिचय देता है । तीसरे वे लोग, जो धार्मिक 
शिक्षा तो चाहते हैं; पर उसे विद्यामन्द्रोंसे अलग रखना 
चाहते हैं । अतेः दो प्रकारके लोगोंपर विचार करना है । 

सेक्यूलर स्टेटकी आडमें लोग धार्मिकतापर प्रहार 
करते हैं । अतः हमें 82०181 9०६९ को भलीप्रकार 
समझ लेना है। “In all public and political 
ally itself 
and will 


matters the state will not 


to any particular religious 
not give preference to any group or 
individual on religious grounds. But it does 
not mean it is anti-religious.” अर्थात्‌ 
“सभी सार्वजनिक तथा राजनीतिक मामलोंमें राज्य किसी 
विशेष धमसे अपना सम्बन्ध नहीं जोड़ेगा तथा धार्मिक 


आधारपर किसी व्यक्ति अथवा व्यक्तिसमूहको कोई विशेषता 


नहीं देगा; पर इसका यह अर्थ नहीं कि राज्य अधार्मिक होगा ।? 


अतः सेक्यूलर राज्यमें धार्मिक शिक्षा न तो गैरकानूनी 
ही दै और न राष्ट्रियताके ही विरुद्ध दै। आजकल धर्मके नामसे 

स्वभाव-सा बन गया है । सर्वत्र धमसे भागनेका 
प्रयत्न हो रहा है | धर्मका नाम लेते ही लोग जबान पकड़ने 
लगते हैं । धर्मपर अनाचार तथा रक्तपातके दोष मढे जाते 
हैं, पर ये सब बातें तर्केदीन तथा नासमझीकी हैं और धर्मको 


न समझनेके कारण ही कही जाती हैं । यह कटुता तथा भेद-भात्र 
पैदा करनेवाली हृठवादिता है, धार्मिकता नहीं | इस 
विषयमें एक विद्वानका मत प्रकट करना उचित होगा-- 
“मजहर सम्प्रदाय तथा रिलीजनकी वातोंपर विवाद और 


भेद हो सकता है; पर_ “धर्म'के सम्बन्धमें कमी मतभेद न 


हुआ और न हो सकता है |? धर्म तो नित्य है, वह अनित्य 
जीत्रनसे कहीं अधिक मूल्यवान्‌ है । “यतोऽभ्युदयनिःश्रेयससिद्धिः 
स धर्मः? | “जिससे इस लोकमें अभ्युदय--सर्ताङ्गीण उन्नति हो 
और मानव-जीवनके लक्ष्य निःश्रेयस-मोक्षकी प्राप्ति हो; वही 
धर्म है।? ऐसे धर्मसे तो सभीका कल्याण होता दै | धर्म कहता 
है, स्वयं रहो और दूसरोंको भी रहने दो । गोस्वामी 
तुलसीदासजीके अनुसार 


पर हित सरिस चरम नहिं भाई । पर पीड़ा सम नहिं अघमाई ॥ 
आदि बातें धर्मके मौलिक तच्चोंमें समाविष्ट हैं । धर्मके 
सामान्य लक्षण बड़े उच्च कोटिके हैं-- 


दतिः क्षमा दमोऽस्तेयं झौचमिन्त्रियनिग्रहः । 
घीबिद्या सत्यमक्रोधो दशकं धमेलक्षणम्‌ ॥ 


अर्थात्‌ धैर्य, क्षमा, मनका निग्रह, चोरी न करना, 
बाहर-भीतरकी पवित्रता, इन्द्रियोंका संयम, सात्त्विक बुद्धि, 
अध्यात्मविद्या, यथार्थ भाषण और क्रोध न करना- थे 
धमंके दस लक्षण हैं । ऐसे उच्च कोटिके लक्षणत्राले धर्मको 
हानिप्रद समझना सिवा पागळपनके और कया हो सकता 
दै। राम, कृष्ण, बुद्ध, महावीर, ईसा आदिने धर्मको 
ही प्रधानता दी है और उसीके लिये अपना बलिदान किया । 
महात्माजी तो जीवनके अन्तिम क्षर्णोतक धर्म और इश्वरको 
नहीं भूळे । “गीता और “उपनिषद्‌” अनन्त कालसे प्रकाश देते 
आ रहे हैं । इन ग्रन्थांकी महत्तासे विदेशी विद्वान्‌ चकित 
हैं, पर आश्चर्यकी बात है कि इन्दीके नामसे भारतवासी 
आगबबूला हो जाते हैं ! इसमें कोई संदेह नहीं कि मजहब- 
के नामपर संसारमें रक्तपात हुए; पर हमें ध्यान रखना 
चाहिये कि 'मजहब और मतबादका नाम धर्म नहीं है ।! 
धर्म तो वह वस्तु है, जिसके बिना मनुष्य पञ्च बन जाता है 
( धर्मेण दीनाः पशुभिः समानाः ) । धार्मिक व्यक्तियोंसे ही 
पराणियोंमें सद्भावना भर सकती और विश्वका कल्याण हो 
सकता है । सर राधाक्कृष्णन्‌के अनुसार सच्चा धार्मिक ब्यक्ति 
एक अद्भुत क्रान्तिकारी होता है । बह सारे दूषर्णोको क्षणमें 
नष्ट भ्रष्ट करके सद्भावना और शान्तिकी स्थापना करता है | 

संसारकी सर्वश्रेष्ठ वस्तु धमसे घृणा करना अपना, समाजका 
और राष्ट्रका अहित करना है । 


तीसरे : प्रकारके लोग धार्मिक शिक्षाकी व्यवस्था 
विद्यामन्दिरोमें नहीं चाहते हें । संसारके सभी प्रगतिशील 
देशोंने माना हे कि जो शिक्षा. धर्मके आधारपर प्रतिष्ठित 
नहीं; वह मूखंतासे भी निकृष्ट है । शिक्षा सदेव उन 
वस्तुओंकी प्राप्तिका माध्यम रही है, जिनकी मनुष्यको बड़ी 
आवश्यकता है । शक्ति, ज्ञान, पवित्रता, चातुर्य तथा कला 
आदि प्राप्त करनेका साधन शिक्षा ही रही । अतः हमें 
नैतिकता प्राप्त करनेके लिये सरस्वतीके मन्दिरका सहारा लेना 
पड़ेगा । इन लोगोंका मत है कि धार्मिक शिक्षा घरपर दी 
जाय; पर राजनीतिक तथा सामाजिक पराधीनताके कारण सभी 
घर ऐसे नहीं रह गये, जो आवश्यकताकी पूर्ति कर सकें । 
घरमें शिक्षाकी व्यवस्था भलीमाँति चल सके ऐसा सम्भत्र 
नहीं । अतः विद्यालयोंमें ही प्रबन्ध करना होगा । 
कुछ लोग धार्मिक शिक्षाके लिये अलगसे स्कूल खुलवाना 
चाहते हैं । उनके मतानुसार धार्मिक शिक्षाके स्कूलोंका सम्बन्ध 
दूसरे स्कूलोसे नहीं होना चाहिये; पर यह ढंग भी ठीक 
नहीं । सरस्वतीके मन्दिरमें धमेको स्थान न देना मानव- 
समाजका बहुत बड़ा अहित करना है । आदर्श जीवनका निर्माण 
करनेके लिये ही धार्मिक शिक्षा दी जाती है। जिस वस्तुका जीवनसे 
इतना गहरा सम्बन्ध हो, उसे दूर रखना किसी भी दश्षामें 
हितकर नहीं हो सकता । हमारी वर्तमान शिक्षा-पद्धति कृत्रिम 
है । उसमें जीवनकी समस्याओंका समाधान नहीं है | यही 
कारण है कि स्कूलका जीवन अधिक गम्भीरतासे नहीं देखा 
जाता। वहाँ जी वनकी कोई तेयारी नहीं हो पाती। वहाँ शारीरिक, 
मानसिक तथा आध्यात्मिक विकास नहीं होता | इन सारी 


कमियोंको पूरा करनेके लिये धार्मिक शिक्षा होना परम 
आवश्यक है । 


अब हमें विचार करना है कि किस प्रकारकी 
शिक्षा किस उद्देश्यको लेकर दी जाय । शिक्षाका ध्येय 
आदर्श जीवनकी तैयारी होना चाहिये । विद्यार्थियोंमें 
नैतिकता तथा नागरिकताकी सच्ची भावना भरनेके लिये, 
उनका उच्चकोटिका चरित्र-निर्माण करनेके लिये धार्मिक 
शिक्षाकी व्यवस्था अवश्य होनी चाहिये। धार्मिक शिक्षा 
इस प्रकार दी जाय, जिसमें आत्माका विकास हो, जीवन- 
का उत्थान हो, विश्वका कल्याण हो । विद्यालयोंका जीवन 
स्वाभाविक तथा उन्नतिशील होना चाहिये । जन-जीवनसे 
शिक्षाका सीधा सम्बन्ध होना चाहिये । जीवनमै जो कुछ 


१४ सुनहु राम कर सहज खुभाऊ । जन अभिमान न राखहि काऊ ॥ % 


सुन्दर है, सत्य है, उसीकी कामना करना, सिखाना--धार्मिक 
शिक्षाका उद्देश्य होना चाहिये । जीवनमें धर्मके स्थानको 
4५३८ दृष्टिसे देखना चाहिये । अपना भला और 
संसारका भला करनेकी निःस्वाथं भावना होनी चाहिये । सब 
प्राणियोंसे प्रेम करना, उनमें भगवानकी झाँकी देखना उनका 
स्वभाव होना चाहिये । धार्मिक शिक्षा पानेवालेको यह नहीं 
सोचना चाहिये कि मैं जीवनसे क्या ले सकता हूँ, वर यह 
सोचना चाहिये कि मैं जीवनको क्या दे सकता हूँ । सच्ची 
धार्मिक शिक्षाद्वारा ऐसे स्वस्थ विचार विद्यार्थियोंमें भरे जाये 
कि वे हठवादिताके विषाक्त वातावरणको नष्टश्रष्ट करनेमें 
सफल सिद्ध हाँ । 

धार्मिक शिक्षाके साथ हमें अपनी नवजात स्वतन्त्रताका 
भी ध्यान रखना है । प्रजातन्त्र राज्यको शक्तिशाली बनानेके 
लिये भी धार्मिक शिक्षाकी बड़ी आवश्यकता है । पूर्ण प्रजातन्त्र 
राज्य उच्च नैतिक स्तरकी रक्षा और उन्नतिके बिना स्थापित 
नहीं हो सकता । धार्मिक शिक्षा बड़ी सहायक सिद्ध होती है। 
घर्म हमें अतत्यसे सत्यकी ओर, अन्धकारसे प्रकाशकी ओर, 
मृत्युसे अमरत्वकी ओर ले जाता है । धमकी शिक्षाका कार्य 
प्रत्येक नागरिकको देश, समाज तथा संसारके प्रति ईमानदार 
बनानेका है। इसके बिना प्रजातन्त्र राज्यके स्वप्न देखना 
व्यर्थ है; क्योंकि भारतमै आध्यात्मिकताके बिना प्रजातन्त्र 
राज्य व्यथं है। प्रजातन्त्रमें बहुमतकी प्रधानता है और बहुमत 


यदि अधार्मिकोंका होगा तो प्रजातन्त्र सर्वथा दोषमय, दुःखमय, 


अशान्तिमय और जन-अहितकारी ही होगा । 

इस प्रकार हम देखते हैं कि धार्मिक शिक्षाकी भारतको 
बड़ी आवश्यकता है। इसके बिना सुख, संतोष और शान्तिकी 
प्राप्ति कठिन ही नहीं वरं असम्मव है । आज आवश्यकता है 
मानव-निर्माणकी । मानव-निर्माणका अर्थ है मानवताके 
निर्माणका प्रय्न, पर ऐसा “धर्म” के बिना असम्भव है । 
हमारे समाजकी दशा कानून या नियन्त्रणसे नहीं सुधर 
_सकती । उसकी शुद्धि इस प्रकार सम्भव नहीं है । “उच्चतम 
समाज-निर्माण तो उच्चतम चरित्र और नेतिक साहसके 
बलपर ही. सम्मव हे और इसके लिये धर्मका आश्रय लेना 
ही पड़ेगा ।! अतः देश, समाज तथा संसारके कल्याणके लिये 
घामिक शिक्षाका सभी विद्यार्थियोंके लिये अनिवार्य होना परम 
आवश्यक है। अन्तमें हम कामना करते हैं-- 
हृदयमें घर्मका निवास होनेसे, चरित्रमे सौन्दर्यका विकात होगा । 
चरित्रमे सौन्दर्यका निरास होनेसे, घरमें सामज्ञस्यका वास होगा । 
धरम सामज्ञस्यका निवास होनेसे, विश्वमे शान्तिका प्रकाश होगा । 

( लेखक--डा० मुहम्मद हाफिज्ञ सैयद एम्‌० ए०, डी” लिट्‌० ) 


पहले हम यह समझनेकी कोशिश करें कि अपने राज्य- 
के साथ सम्बन्धमें प्राचीन और अर्वाचीन शिक्षा-पद्धतियोंमें 
कौन-से दो मौलिक भेद हैं । प्राचीन पद्धति केवल भारतवर्ष- 
में है और अर्वाचीन भारत और ब्रिटेन दोनोंमें है । 
भारतकी प्राचीन पद्दतिमें शिक्षा और संस्कृति स्वशासित 
थीं और राज्य, संघटित राष्ट्र उनसे लाभान्वित होता था 
और उन्दींसे गौरव, धर्म, सदाचार, शक्ति और कुशलता 
प्रात करता था, तथापि देशकी सरकारके विधान और 
शासन-विभागोंका उनके ऊपर कोई नियन्त्रण नहीं था और 
ये विभाग उनके प्रबन्धमें हस्तक्षेप नहीं करते थे । राजा 
विश्वविद्यालय बनवा देता था और उसके लिये सम्पत्ति भी 
दे देता था, लेकिन उसके ऊपर किसी अधिकारका दावा 
बह नहीं करता था । तिशवविद्याळयके दीक्षान्त समारोहमे सम्राट्‌ 
सम्मिलित तो होता; परंतु कोई उसके खागतक्रे लिये खड़ा 
न होता और वह साधारण दर्शककी भाँति अपना आसन 
ग्रहण करता; लेकिन पूज्यात्पूज्यतर कुलपतिके प्रवेश 
करनेपर सभी खड़े हो जाते और उसकी ओर मुँह करके 
शान्त और निस्तब्ध होकर उसके वचनामृतकी प्रतीक्षा 
करते । विश्वविद्यालय विद्याका मन्दिर था और विद्वान्‌ ही 
उसके अधिकारी पुजारी थे । जब विद्वान्‌ राजदरबारमें 
आता था तब भगवान्‌ श्रीकृष्ण भी अपने सिंहासनसे उतरकर 
उसकी पदत्रन्दना करते थे । 


आधुनिक पद्वतिके अनुसार शिक्षा एक सरकारी-विभागके 
अधीन है । विधान-सभा इसके लिये कानून बनाती है । 
कार्यकारिणी इसके लिये संचालक या मन्त्री नियुक्त करती है, 
जो कि इसके वास्तविक प्रभु होते हैं और कार्यकारिणी 
अपने निरीक्षक विद्यालयों और महाविद्याळयोंमें भेजती 
है और शिक्षकोंको एक लोहेके ढाँचेके भीतर जकड देती हे 
जिसे कि वह झुठ-मूठ कार्यकुशळताका नाम देती है । 

“प्राचीन कालमें सात वर्षतक बच्चेकी शिक्षा सम्मवतः 
घरपर अधिक होती थी; पाठशालामें कम। सातसे सोलह वर्षतक 
बालक विद्यालयमै शिक्षा प्राप्त करता. था और उसके बाद 
` विशवविद्यालयमें भरती होता था । शैशवकी अवस्था सात वर्ष- 
में समाप्त हो जाती है और उस अचस्थातक शरीरकी देख- 
भाछ मुख्य होनी चाहिये और पाठ खेलके रूपमें दिये 


जाने चाहिये | साथ ही छोटे बच्चोंकी अपनी रुचिक्रे अनुसार 
चुननेका स्वातन्त्र्य देना चाहिये। जीवनके इन प्रारम्भिक 
सात वर्षोमि यदि शरीरका पोषण न हुआ अथवा ठीक 
ढंगसे न हुआ तो बादमें चलकर कुछ भी करें तो शरीरकी 
शक्ति वापस नहीं आ सकती । संयुक्त कुटुम्ब-प्रणालीमें 
घरमें आश्रितोंको लेकर इतने बच्चे हो जाते थे कि उनका 
पूरा समाज बन जाता था; जिसमें कि वे अलक्षित रूपसे 
दया, विनय, मृदुता, रिष्ट्ता; मधुरभाष्रिता, प्रेम, त्याग, 
परस्पर सहायता और सेत्राके पाठ सीखते थे । ज्यों-ज्यों 
घरकी परिधि छोटी होती गयी) त्यों-त्यों क्रीडाप्रचुर विद्यालयकी 
उपयोगिता अधिक बढ़ गयी और बच्चे अपने लघु 
साथियोंके बीच खेल-कूद और चुहुलमें अधिक प्रसन्न रहने 
लो हैं । लेकिन विद्यालय बहुत ही सुन्दर होना चाहिये, 
शिक्षक बहुत मृदुल और कृपाल होने चाहिये और तब 
गीत, कहानियाँ और नाटक, जो इन्द्रियोको उचित शिक्षा 
दे सकें तथा समरस गति और ळय प्रदान कर सकें, शिक्षाके 
लिये पर्याप्त होते हें । सातसे चोदहतकके वर्ष स्मृति और भावनाकी 
शिक्षाके ल्यि है, जो वीरता और स्फूर्ति प्रदान करनेवाले 
गुणोंकी कथाओंके द्वारा प्रदान की जानी चाहिये । ऐसी कथाएँ+ जो 
मातृभूमिके इतिहाससे छी गयी हाँ और कुछ ऐसी भी, जो 
दूसरे देशोंकी हों; किंतु उत्साह और सेवाकी स्फूर्ति जगाने- 
वाली हों । इस प्रकार बालकोके मस्तिष्क और हृदय इतने 
शिक्षित हो सकेंगे कि वे निर्मयतापूर्वक शैशवसे यौवनको 
जोड़नेवाडे खतरनाक पुलको पार कर जायेंगे । चौदहसे 
इक्कीस वर्षतकका समय कठिन मानसिक स्वाध्यायका है । 
सोलह वर्षतक पहुँचते-पहुँचते विशिष्ट क्षमता दिखने लगेगी 
और भावी जीवनके लिये अपने अनुकूल वृत्ति हूँढ़ निकाल 
लेगी और तब बड़े मजेमें विशिष्ट शिक्षा प्रारम्म की जा सकती 
है। यह केवल पूर्ण पुरुषत्व या स्त्रीत्वकी तैयारीमें, जो कि 
सुनियमित छात्र-जीवनका लक्ष्य है, मोटी-मोटी अवस्थाओंका 
दिग्दरांनमात्र है । 


केवळ आध्यात्मिक, बौद्धिक, भावनात्मक और शारीरिक 
प्रकृतिके शिक्षण और परिष्कारके द्वारा ही मनुष्यको पञुतासे 
ऊपर उठाकर ऋषि और संत बनाया जा सकता है । उसकी 
दरिद्रता नष्ट की जा सकती है | समाजमें बर्वरताके स्थानपर 

भ्रातृ-भावना लायी जा सकती है । अविद्याके फल-पापसे मुक्ति 
मिल सकती है और अन्ताराष्ट्रिय तथा सामाजिक शान्ति युद्ध 
और वर्ग-संप्रषंको अपदस्थ करके अधिष्ठापित की जा सकती 
है । अविद्या दरिद्रता, शोक और कश्की जननी है; विद्याके 
सूर्यसे अविद्याके अन्धकारको ही मार भगाना है । 
भारतमै आधुनिक शिक्षाने अपनेको प्रायः मस्तिष्क 
और बुद्धिके विकासतक सीमित कर दिया है और आध्यात्मिक 
प्रकृतिके अन्तर्द्शन, भात्रनाके उद्बोधन और उचित 
शिक्षण तथा यहाँ तक कि शरीरके विकासकी भी उसने बिल्कुल 
उपेक्षा कर रक्खी है । 
प्राचीन भारतीय आदशंके अनुसार समाज परमाणुओंका 
काकतालीय-संयोग न होकर बुद्धिशील प्राणियोंका समुदाय 
था, इसीलिये यह ऐसा जीवित संगठन माना जाता था, 
जिसके विविध अवयव अलग-अलग अपना कृत्य सम्पूर्ण 
समुदायके हित ओर स्वाध्थ्यके लिये निर्वाह करते थे । इस 
व्यवस्थाको 'वर्णा श्रम-व्यवस्थाः कहते थे और यह अनिवार्य 
वर्णा श्रम-शिक्षापर आधारित था । प्रत्येक छात्रके गुण उसके 
जन्मजात व्यवसायको ओर उन्मुख किये जाते थे । जो 
बालक खुली हवा और पश्च-पालनसे प्रेम करता है, उसे मुनीम 
या शहरी दफ्तरमें “बाबू बनाना ठीक नहीं है, न तो अङ्क 
गणितकी साधना करनेवाले शान्त युवकको खेती या बागवानी- 
में भेजना ही ठीक है । शिक्षित व्यवसायोंमें यह बात अब 
भी सर्वमान्य है, विधि-चिकित्सा और इंजीनियरिंग अलग 
शिक्षणकी अपेक्षा रखते हैं । पुष्ट और क्रीडाशील बालक 
बैंककी कुर्सीस नहीं बाँधा जाता; किंतु वह रेल आदिकी 
आयोजना करनेके लिये इंजीनियर बनाया जाता है या 
किसी दूसरे क्रियाशील व्यवसायमें लगाया जाता है । एक 
उदीयमान दाशंनिकको कारखानेमें न भेजना चाहिये और 
न एक उदीयमान कविको कोयलेकी खदानमें । यद्यपि 
शिक्षा और संस्कृतिका सामान्य स्तर सबके लिये एक ही 
तरहका अपेक्षित है, जिससे कि विभिन्न जीतनरीलियोंका 
सम्मिश्रण उपयोगी ओर ग्राह्य बन सके, तथापि इस सामान्य 
स्तरके पानेके बाद विशिष्ट योग्यता तो आवश्यक है ही | 
अपनी जातिके अनुसार प्राचीन कालमें विद्यार्थियोंको 
विशिष्ट शिक्षा दी जाती थी । ब्राह्मणके लिये भाषा और 
साहित्यका अध्ययन नियत था ओर क्षत्रियक्रे लिये दास्त्रास्रका | 
यही वर्णाश्रमका सार है । शारीरिक आनुवंशिकताका जब्र इस 
तरह उपयोग हो कि शरीर तत्तदूगुणांके अनुरूप हो सके, तब 


उसका लाभ अवश्य होता है; किंतु यह उपयोग निरर्थक है 
जबतक कि इसे देवोंका सहयोग न प्राप्त हो । मनुष्य अपनी- 
अपनी जातिके लिये नियत धर्मका अनुसरण करें और इस 
प्रकार शरीरके विशिष्ट प्रकारकी रक्षा करें और देवता 
त्रिगुणोसे विकसित अपनी-अपनी तन्मात्राऔंको पथ 
निर्देश करें । 


मैंने ऊपर भारतमें विद्याके सम्मानकी बात कही है । 
भारतके प्राचीन, मध्यकालीन या अर्वाचीन हिंदू) बुद्ध या 
मुस्लिम किसी कालमें विद्याकी साधना उत्कृष्टतम मानवः 
विकासकी रेखाके रूपमें स्वथं अपने लिये की जाती थी और 
यह साधना ब्रह्म-साक्षात्कार; पराविद्याकी परम सिद्धिसे कुछ 
ही कम मानी जाती थी । परातिद्याके लिये भी ज्ञान एक मार्ग 
कहा गया है । 


यह उल्लेखनीय है कि भारतवर्षमें शिक्षा ऊपरसे नीचेकी 
ओर -फैलती थी, नीचेसे ऊपरकी ओर इसका निर्माण नहीं 
होता था । भारतीय सभ्यता जनपदमें पैदा हुई है, नगरमें 
नहीं; वनमें बढी है, पुरमें नहीं । ग्रीक-सभ्यताका विकास उसके 
नगरोंमें हुआ और उसका उक्कर्षविन्दु भी नगर-राज्यमें है । 
परंतु जैसा कि रवीन्द्रनाथ ठाकुरने कहा है-- 


“भारतवर्षमें जो सबसे अद्भुत ऋत देखते हैं वह यह है 
कि इसकी सभ्यताका मूल खोत वन रहा है, न कि नगर । 
बनने ही भारतके दो महान्‌ प्राचीन युगों--वैदिक और बौद्ध-- 
को सांचा है । वैदिक-ऋषियोंकी भाँति भगवान्‌ बुद्धने भी 
अपने उपदेशोकी वर्षा भारतके वनोंमें ही की है । राजप्रासादके 
पास उन्हें बसानेकी शक्ति नहीं थी । वनने ही उन्हें अपनी 
गोदमें धारण किया । भारतके वनोंसे निकली हुई सभ्यताकी 
खरोतस्विनीने समग्र देशको आप्लात्रित कर दिया ।? 


यह एक ऐसा भारतीय आदशं है जिसे पुनर्जीवित करनेमें 
कुछ भलाई है; क्योंकि बड़े नगरोंके बीच विश्वविद्यालय बसाने- 
की योजना यूरोपीय है, भारतीय नहीं । इंगलेंडमें केवल 
आक्सफोड और केम्म्रिजने ही अपने आये पूर्वपुरुषोंकी 
परम्पराकी रक्षा की है । आधुनिक नागर विश्वविद्यालय ( जेसा 
कि उन्हें पुकारा जाता हे ) अत्यन्त कोलाहलपूर्ण, आतुरता- 
पूर्ण और अशान्त नगरोंके बीच खड़े किये जाते हैं । 

बौद्ध विहारोंने भी विश्वविद्यालयकी स्थापना प्राकृतिक 
सौन्दर्ये स्थलपर करके ऊँची दीवारके घेरेमै लंबा-चौड़ा 
मैदान घेरकर जिसमें बड़े-बड़े द्वार बने हों और 


सभी द्वारोपर दारपण्डित बैठा हो, इस सभ्यताके विकासमै सफल 
योगदान दिया है । इनके भीतर न केवल शानदार इमारतें, 
शिखर, गुम्बद और बारहदरियाँ वृक्षो, उपवनों और 
फौन्त्रारोंके नन्दनवनके बीच सुशोभित थे, बल्कि इनके भीतर 
कमलखचित सरोवर और पुष्पभारसे लरे हुए लता-वितान 
भी थे । वहाँ प्राकृतिक सौन्दर्ये प्रभावका अर्थ अच्छी तरह 
हृदयज्कम किया जाता था । हिंदुओं और बौद्धोके पवित्र 
ग्रन्थोंका अध्ययन तो होता ही था; पाठ्यक्रममें शरीरविज्ञान 
और चिकित्सा भी सम्मिलित था और यह स्मरणीय है कि 
अशोकने तीसरी शताब्दी ईसापूर्वमें मनुष्यों और पश्चुओं-- 
दोनोंके लिये चिकित्सालय स्थापित किये थे और श्रीदत्तके 
अनुसार ये चिकित्सालय समस्त देशमै छाये हुए थे । वहाँ 
अध्ययन किये जानेवाले विषयोंकी एक सूचीके अनुसार 
इसके भीतर पञ्चसद्वान्त, तर्कशास्त्र, व्याकरण; दर्शन 
इतिहास, अङ्कगणित, ज्यामिति, ज्योतिष, संस्कृत, पालो, 


# भारतमे अच्छे आवासयुक्त बिद्यालयोंकी आवश्यकता .% 

संगीत और तन्त्रचिकित्सा आते हैं। डाक्टर मैकडानलका 
कहना है कि विज्ञान, ध्वनिशासतर, व्याकरण, गणित; शरीर 
विज्ञान, चिकित्सा और व्रिधिके क्षेत्रोंमें भारतीयोंका शान ग्रौक 
लोगोंसे कहीं अधिक उन्नत था । 

विद्यालय और महाविद्यालयकी सम्पूर्ण अवधिमें कठोर 
ब्रह्मचर्यका पालन निर्दिष्ट था। इस आदशंका भी पुनः 
प्रवर्तन किया जाना चाहिये । विद्यार्थी-जीवनके बारेमें मनुके 
नियमोंका कड़ाईसे पालन किया जाता था; सादा वेश) सात्त्विक 
भोजन) कठिन शय्या और ब्रह्मचयंत्रत । किसीके साथ कोई 
रियायत नहीं की जाती थी । राजा, अमीर और गरीब समी 
समान थे । प्राचीन भारतमें तरुण राजकुमार विलासिताका 
जीवन नहीं बिताने पाते थे--जैसा कि अब हो रहा है, और वे 
इसीलिये दीर्घ-आयु और खस्थ जीवन प्राप्त करते थे । अब 
तो हमें विद्यालयोंमें ऐसे बालक दीखते हैं जो बाप-सरीखे 
लगते हैं और उनमें अकालबृद्धताके बीज बो गये रहते हैं । 

( ठेखक--ले० कमांडर श्रीशुकदेवजी पाण्डेय एम० एससी ) 


भारतकी वर्तमान शिक्षा-पद्धतिने न तो देशके वास्तविक 
अभावोंकी पूर्तिमें योगदान दिया है और न कभी यह जीवन 
प्रदान करनेवाले तथा निर्माणकारी आदशोके लिये. प्रोत्साहन- 
का साधन बनी है । आजकल जो स्कूल चल रहे हैं, वे हमारे 
बालकों ओर बालिकाओंके अन्तर्निहित गुणोंका उद्धव तथा 
सौम्य विकास करनेमै असफल सिद्ध हुए हैं । शिक्षा कोरी 
शाब्दिक हुई है) उसमें व्यावहारिकताकी बहुत कमी पायी 
जाती है | विद्यार्थकि जीवनसे उसका सरोकार ही नहीं रहा 
है। यह शिक्षा मानसिक प्रवृत्तियों और आदतोंको शुद्ध 
बनानेमें असफल रही है | आध्यात्मिकतापर इसने ध्यान ही 
नहीं दिया है । न तो इससे नागरिकताकी कोई शिक्षा मिली 
है और न इसने राष्ट्रिय तथा अन्ताराष्ट्रिय एकताको 
प्रोत्साहन प्रदान किया है । पाठ्यक्रममें छात्रोंकी विभिन्न 
रुचि और धंधोंकी पुष्टिके लिये स्थान नहीं है और ललित 
कला; चित्रकला, संगीत और स्थापत्यके लिये सुविधाएँ 
पैदा करनेमें कोई ध्यान नहीं दिया गया है। यह ऐसे 
धंधोंके लिये आदमी तैयार करता है, जिनमें आवश्यकतासे 
अधिक कर्मचारी लगे हुए हैं, तथा यह उद्योग-धंधोंमें काम 
करनेके लिये छात्र तेयार करनेमें निश्चेष्ट रहा है । छात्रोंके 
दशरीर-गठनकी बुरी तरहसे उपेक्षा की गयी है । 


वर्तमान शिक्षाके दोषोंका उल्लेख करनेमें यहाँ अतिशयोक्ति- 
से बिल्कुल ही काम नहीं लिया गया है) जहाँतक 
भारतके स्कूळोंमें साधारणतः पाये जानेवाले दोषोंका सम्बन्ध 
है, उनकी संख्या इनसे कहीं अधिक है | काम-धंधोंके लिये 
छात्रोंकों योग्य बनानेकी कोई चेष्टा नहीं हुई है । आजकलके 
स्कूल थोड़ी मात्रामे भी छात्रोके शरीर-गठन, बुद्धि- 
नैपुण्य, स्वभाव और आचार आदि गुणोंको; जिनसे किसी- 
न-किसी काम-धंघेके लिये व्यक्तिके योग्य-अयोग्य होनेका 
पता लगता है, उन्नत नहीं कर सकते । काम-धंधे, चाहे 
बौद्धिक हों या शासन-सम्बन्धी, व्यावहारिक हों या सामाजिक, 
अथवा क्कक-सम्बन्धी हों--उनके लिये विशेष प्रकारके 
मानसिक और स्वाभाविक गुणों) विशेष दक्षता, व्यावहारिक 
रुचि, सामाजिक और बौद्धिक पहुँच, नेतृत्व, आत्मनिर्भरता, 
कार्यारम्भकी क्षमता, अध्यवसाय, साहस) दृढता, तत्परता, 
एकाग्रता, वाक्पढुता, आत्मबळ, शरीर-गठन और स्फूर्ति 
अपेक्षित है । 

राष्ट्रको पूर्ण विकसित करने तथा ऊँचा उठानेके उद्देश्यसे 
हमारे बालकों और त्रालिकाओंमें जनतन्त्र तशा जनतान्त्रिक 
संस्थाओंके बारेमे ढ़ विश्वास होना आवश्यक है । साथ ही 
उनमें सच्ची निःस्वार्थ राष्ट्रिय लगन तथा विशाळ अन्ताराष्ट्रिय 

* कामधेनु सत कोटि समाना । सकल काम दायक भगवाना ॥ % 


ooo 


दृष्टिकोण भी होना चाहिये । देशकी तात्कालिक माँग है कि 
ऐसे नेता तैयार किये जाये जो अपने विशुद्ध चरित्र और 
सुन्दर सांस्कृतिक प्रृष्ठ-भूमिके कारण इस विशाल महादेशके 
छोगोंमें आशा और विश्वासका संचार तथा एकताका पोषण 
कर सके । हमें ऐसे उदार-चित्त पुरुषोंको सुजन करना है 
ज्ञो प्रज्ञा, कला, महान्‌ सम्पत्ति तथा स्वतन्त्र भारतके लिये 
भक्ति-निश्ठासे सम्पन्न हों.। 

शिक्षा राष्ट्रका प्रमुख उद्योग है । यह अत्यन्त मूल्यवान्‌ 
सम्पत्ति है । देशके बच्चोंकी अच्छे ढंगकी शिक्षा देनेमै चाहे 
जितना खर्च किया जाय, जितना प्रयत्न अथवा समय और 
अवकाशका त्याग किया जाय--उसे थोड़ा ही समझना 
चाहिये । अच्छे ढंगके स्क्रूलोंकी संख्या बढ़ानेमें विछम्ब करना 
ठीक नहीं । 


नये ढंगकी संस्थाओंका उद्देश्य यह होगा कि वे अपनी 
देख रेखमें आनेवाले बच्चोंको ऐसी शिक्षा प्रदान करें जिससे 
उनके शारीरिक, बौद्धिक, नेतिक और आध्यात्मिक गुणोंका 
सौम्य विकास हो और वे उपयोगी, स्वाबलम्बी और ईमानदार 
नागरिकका स्थान ग्रहण करने योग्य बन सकें । झारीरसे 
बलवान्‌ हाँ और उनका मन प्रमादथून्य हो, जोरदार सहज 
बुद्धिसे अनुप्राणित हों तथा जीवनके विषयमे स्वस्थ दृष्टिकोण 
रक्खें और साथ ही “शिव'के लिये श्रद्धा रकखें तथा “सःय? 
और “सुन्दर? का यथोचित अनुभव कर सकें । 


इस उद्देश्यको प्राप्त करनेके लिये छात्राको ऐसी आदतें 
बनानी पढ़ेंगी, जो समाजके लिये लाभदायक हों और उन 
आदतों और रस्म-रिवाजोंका त्याग करना पड़ेगा, जो समाज- 
विरोधी हों । सारांश यह है कि जबतक वे संस्थामें रहें, बदन 
और कपड़े साफ रखना सीखें) उनकी चाछ-ढाल और 
भाव-मंगीमें स्फूर्ति हो और जहाँ रहें वहाँ अपने आस- 
पासकी चीजोंकी सुन्दरताको बढ़ाने तथा असुन्दरताको कम 
करनेमें टाल-मटोल न करें । दूसरोंके सम्पर्कमें आनेपर 
भाव-प्रकाशनमें संयमसे काम लेना तथा दूसरोके प्रति आदर- 
भाव प्रकट करना सीखें; क्योंकि ये ही शिष्टाचारके मूल 
आधार हैं | वे सबके प्रति सौजन्य प्रकट करना सीखें और 
अपनेको इतना मजबूत बनाना सीखें, जिससे परापवादके 
केलाने तथा उसमें मजा लेने, शेतानीसे भरी हुई कानाफूसी, 
दूसरॉकी अयोग्य और असुन्दर (या दुष्ट लोकापवाद ) 
आलोचना तथा भद्दे प्रदर्दानसे वे अलग रह सकें । अपने 
ब्यवहारको ठीक और सुन्दर बनानेकी, अपने अध्यापकों, 


गुरुजनों और अतिथि-अभ्यागतोंके प्रति सत्क्ारशील 
होनेकी तथा निम्नकोटिके छोगोंके साथ व्यवहार करनेमें 
विचारशील बननेकी चेष्टा करें । पड़ोसियोंकी तथा विपदग्रस्त 
लछोगोंकी सहायता करना, सार्वजनिक स्तार्थकी उन्नति तथा 
जनताकी कल्याण-वृद्धिकी चेष्टा करना, परधनको नुकसान 
पहुँचाने ओर अपव्यय करनेसे बचना) दूसरोंकी भावना, 
स्वत्व तथा अधिकारोंका सत्कार करना--ये ऐसे गुण हैं, 
जिनका संग्रह प्रत्येक छात्रको करना चाहिये । विद्यार्थियोंको 
चाहिये कि स्वास्थ्य और आहारके नियमोंका पालन करते 
हुए तथा अनुकूल शारीरिक व्यायाम और खेलोंमें हिस्सा 
लेते हुए शारीरके स्वस्थ विकासपर ध्यान रक्खें । खेळनेके 
मेदानमें मुख्य ध्यान जीतनेपर कदापि नहीं रखना चाहिये, 
बल्कि सुन्दर खेल और परस्पर तथा दलके प्रति अनुगमन- 
शीलता; मुख्य ध्यानका विषय होना चाहिये । 


जीवनमें सच्ची सफलता प्रायः अनुशासनकी दृढ़ भावना; 
आत्मसंयम तथा काम करने और आराम करनेकी 
नियमित आदतें बनानेपर अवलम्त्रित होती है । छात्रोंको 
चाहिये कि प्रसन्नतापूवंक अपने शिक्षकोंकी आज्ञाका पालन 
करें और संस्थाके नियमोंके अनुसार चलने तथा स्वार्थ 
एवं आत्म-तृत्तिके सामने कर्तव्यको प्रथम स्थान देनेके लिये 
तैयार रहें । उन्हें अपने विद्या-भवनसम्बन्धी कामोंमें नियमित 
और सुव्यवस्थित होना चाहिये तथा व्यक्तिगत जीवनमें 
पवित्रता ओर सचाईके लिये यथाशक्ति प्रयत्न करना चाहिये । 
असत्य या द्वेष चाहे जिस रूपमें आवेंश उनसे लइनेके लिये 
तैयार रहना चाहिये | उनके स्थानमें सत्य और प्रेमके 
अनुशीलनकी चेष्टा करनी चाहिये । “सत्य और रिव'के 
अन्तिम विजयमें अदम्य विश्वास रखना चाहिये तथा 
चरित्रके. निर्माण और दृढ़ बनाने एवं जीवनको सम्पन्न 
करने और समझनेके साधनस्वरूप स्वाध्याय तथा विचारशील 
अध्ययनके लिये रुचि बढानेकी विशेष चेश करनी चाहिये । 


छात्रोंको जानना चाहिये कि नम्रता यानी अपनी 
अप्पज्ञताकी अनुभूति तथा दूसरोके विचार और विश्वासको 
समझने और उसके साथ सहानुभूति-प्रदर्शनकी आस्था 
सुशिक्षित मनके लक्षण हैं । उन्हें स्वाध्याय ओर उदार 
सहिष्णुताके द्वारा वर्तमान जीवनकी गुत्थियोंको समझने तथा 
पक्षपात और अविवेकसे रहित होकर दूसरोंके विचारोंके जाँच 
करनेकी क्षमताको बढ़ानेकी चेश करनी चाहिये । जिनसे 
मतभेद हो, उनके इरादेपर सन्देहकी दृष्टि डाळना सर्वथा 
उपेक्षणीय है । 


# आरतमै अच्छे आवासयुक्त बिद्यालयोंकी आवश्यकता # 

यह याद रखनेकी बात है कि अधिकार और स्वत्वका 
उपभोग तभी मनुष्य कर शकता है जब पहले वह अपने 
कर्तव्योंका पालन करे और अपने प्रति किये गये उपकारोंका 
बदला चुकावे । तथा यह भी याद रखना चाहिये कि समस्त 
वास्तविक स्वतन्त्रताके आधार हैं नियम-कानून । विद्यार्थियों 
को चाहिये कि उनके लिये जो कर्तव्य निर्धारित किये गये 
हों, उनको मुस्दैदीसे पूरा करें, अपने विद्याभवनके प्रति 
विनीत भावना बढ़ावें ओर सब प्रकारसे उसकी प्रतिष्ठा- 
वृद्धि करनेकी चेष करें । 


अगले अनुच्छेदोंमें हम विस्तारपूर्वक बतछायेंगे कि 
किसी संस्थामें एक छात्रको किस वस्तुकी प्रासिके लिये प्रयत 
करना है | साथ ही यह भी बतला देना आवश्यक है कि 
'इन अमिलाषाओंकी पूर्तिके लिये उस संस्थाके शिक्षकका क्या 
कर्तव्य होना चाहिये । 

शिक्षकको अपनी संस्था ओर उसके अधिकारियोंके 
प्रति विनयी होना चाहिये । उसके आदशोमें पूर्ण विश्वास 
रखना चाहिये तथा स्कूलके द्वारा जो प्रोग्राम बने, उसका 
बिना किसी ननु-नचके समर्थन करना चाहिये। उसे उस 
संस्थार्मे रहनेका गर्व होना चाहिये ओर जब उसे माळूम 
हो कि उस संस्थाके आदशाँकी रक्षा ईमानदारीसे वह नहीं 
कर सकता तथा अपने विचारोंके द्वारा अधिकारियोंपर 
प्रभाव नहीं डाल सकता--तब उसके लिये सबसे अच्छा 
तरीका यही होगा कि असंतोष फेलानेका साधन बनकर 
उस संस्थाकी मान-मर्यादाको धक्का पहुँचानेकी अपेक्षा 
ऐसी जगह चला जाय? जहाँका वातावरण उसके अधिक 
उपयुक्त हो । 

छासमें या क्लाससे बाहर उसका आचार-विचार ऐसा हो 
कि उसके ऊपर कोई अँगुली न उठाये । लड़कोंके साथ, 
अपने साथियोंमें तथा बाह्य जगत्‌में उसका व्यवहार ऐसा 
हो कि उसकी ईमानदारी और सौजन्यमें कोई सन्देह न करे । 
उसे निराधार अफवाह फेलाना, दुष्टजनप्रवाद या उत्तर- 
दायित्वञ्चून्य बातें करना, अनुचित और भद्दी आछोचना 
करना, मुँहसे गाली निकालना.या ऐसा कोई काम, जिससे 
दिक्षककी प्रतिष्ठामें बट्टा लगता है, गहंणीय समझना 
चाहिये | उसका दृष्टिकोण उदार हो; वह सबकी भावनाओंका 
आदर करे तथा विवेकी) सहिष्णु, मिलनसार और सबका 
मित्र हो । उसकी मनोइत्ति सौम्य होनी चाहिये । वह झिक्षा- 
दीक्षामें दक्ष हो, व्यापक अनुभव रखता हो और साथ ही 


उसमें समाज-सेवाके लिये अदम्य उत्साह हो । जब कमी 
और जहाँ-कहदी किसीको आवश्यकता पड़े--उसे सहानुभूतिं- 
पूर्ण कृपाल बनकर सदा सहायता और सहयोग देनेके लिये. 
तैयार रहना चाहिये । उसे संस्थाकी सारी कार्यवाहियोंमें 
उत्साहपूर्वक भाग लेना चाहिये और जहाँ उसकी सेवा 
अपेक्षित हो, वहाँ अवश्य ही उपस्थित होना चाहिये । सारांश 
यह है कि संस्थाके उद्देश्योंके अनुसार लड़कोंमें जिन गुर्णोका 
समावेश करनेकी आशा की जाती है, वे गुण शिक्षकमें भी 
होने चाहिये । वह छात्रोंको जैसा बनाना चाहता दै, उसका 
जीता-जागता उदाहरण उसे स्वयं बनना चाहिये | यह याद 
रखना होगा कि बर्चोके लिये आलोचनाकी अपेक्षा आदर्शकी 
अधिक आवश्यकता होती है । शिक्षकमें जितनी ही अधिक 
विशेषताएँ होंगी, उतना ही अधिक प्रभाव उसका पड़ेगा और 
तदनुसार ही छात्रोके विचार, कर्म और आचारम सुडौलपन 
आयेगा । अध्यापकों और छात्रोंमें उपयुक्त गुण होने चाहिये; 
इसकी चेतना तो हमारे भीतर युगोंसे है; परंतु आज 
दिक्षाके नव-निर्माणके प्रोग्राममें आवश्यकता यह है कि हम 
नवयुवकोंमें इन गुणोंका समावेश करनेके लिये साधन और 
मार्ग ढूँढ निकालें । सरकारके द्वारा स्त्रीकत शिक्षा-संस्थाओं में 
एकमात्र केवळ यही साधन उपलब्ध है कि बड़े पेमानेपर 
पाञ्य-क्रमके अतिरिक्त क्रियाशीलताकी अवतारणा की जाय 
और नियमितरूपसे उनको कार्यान्वित करके अभिवान्छित 
उद्देइयोकी पूर्ति की जाय । 

पाठ्य-क्रमके अतिरिक्त निम्नलिखित क्रियाशीलताकी 
अवतारणा प्रत्येक प्रसिद्ध रिक्षा-संस्थामें की जा सकती है । 

१. शारीरिक शिक्षा--ऐसे प्रोग्राम बनाये जायँ, जो 
विकासे,न्मुख बाळकके स्वस्थ मांस'पेशीयुक्त शरीर, सहिष्णुता, 
शारीरिक बळ, कर्मनिष्टा, साहस और स्वावळम्बनकी बुद्धिमे 
सहायता प्रदान करें । शारीरिक क्रियाशीलताको निम्नलिखित 
मुख्य शीर्षकोमें विभाजित करना चाहिये | 

(क) जिमनास्टिक । 

(ख ) दंड, बैठक, कुश्ती । 

(ग) बचावकी कला । 

(घ) तैरना, घुड़सवारी, घूसेबाजी, गदका, लाठी; 

बल्लम आदि । 
(ङ ) प्रधान-प्रधान खेल | 
( च ) सेनिक-शिक्षा, जिसमें बढे लड़कोंके ल्यि निशाने- 
बाजी भी शामिल है । | 


१६० 


% जग मंगल गुन ग्राम राम के । दानि मुकुति धन धरम घाम के ॥ % 


--प्रत्येक बिद्यार्थी, जिसका शरीर नीरोग है, इनमेंसे 
प्रत्ेकर्मे एक निर्धारित न्यूनतम दर्जेकी योग्यता प्राप्त करे । 
( परिशिष्ट "कः देखिये ) 
प्रधान-प्रधान खेलोंके द्वारा असली खेलाडीपनको उन्नत 
करनेके लिये विशेष चेष्टा होनी चाहिये, जिससे लड़कोंमें सुन्दर 
खेलनेकी भावना उत्पन्न हो और वे दलगत स्तार्थके सामने 
अपने व्यक्तिगत स्वार्थको नगण्य मानते हुए एक साथ मिछ- 
जुलकर चेष्टा करनेकी महत्ताको समझें । 

२. झलित-कला--अब यह अनुभव किया जा रहा है कि 
मन्त्र और भावोंके विकासमें उनके स्वतः प्रकाशनके तरीकोंसे, 
यदि उनमें आपसी सामज्ञस्य हो तो, बहुत अधिक मदद 
मिलती है । संगीत, चित्रकला; स्थापत्य और मूर्तकला भाव- 
प्रवाहको अभिवाञ्छित दिशामें मोड़नेमें सहायक होती हैं, तथा 
उपज और कल्पनाको विकसित करनेके उद्देश्यसे आत्म- 
प्रकाशनके लिये पर्याप्त अवसर प्रदान करती हैं; अतएव 
प्रगतिशील विद्यालयोंकों ललित-कलाकी शिक्षाके लिये प्रबन्ध 
करना चाहिये । | 

३. शिल्प-कला-प्रगतिशील विद्यालयकी निम्न तथा उच्च 
श्रेणियोमें शिल्प-कलाके क्रमिक पाख्य-क्रमका: श्रीगणेश होना 
चाहिये। शिल्प-कलासे चित्तकी एकाग्रता बढ़ती है, वह 
छड़कोंको निर्माणात्मक कार्यके लिये अवसर प्रदान करती है 
ओर समझदारीके साथ अपनी मांस-पेशियोंका जरूरी कामोंमें 

प्रयोग करनेका भी मोका देती है। बदन और दिमागमें 
अधिकाधिक सामञ्जस्य स्थापित करती है और ठीक-ठीक 
पर्यवेक्षण करने तथा काम करनेकी आदत बढ़ाती है । 
शिल्प-कलाके द्वारा एक प्रकारकी बुद्धिका विकास होता है, जिसे 
दर्जेमे और तख्तास्याहके द्वारा प्राप्त नहीं किया जा सकता | 
निम्नलिखित शिल्प-कलाओमें एक या अधिकसे शिक्षा आरम्भ 
की जा सकती है-- 

१, कारीगरी ( फिटरका काम ) । 

२. खरादका काम । 

३. जिल्दसाजी । 

४. कागज बनाना । 

४. बागवानी-तरकारी और फूल | स्वाभाविक जीवनमें 
तीन चीजें जरूरी हें--श्रमश अध्ययन और अवकाश । 
आजकलकी रिक्षा-संस्थाओंमें श्रमपर ध्यान नहीं दिया 
जाता, यद्यपि आदमीके जीवनमें श्रमका बड़ा महर्व- 
पूर्ण स्थान है । पुरुष और म्नीके जीवनका अधिकांश 


जीविकोपार्जनके लिये श्रम करनेमें लग जाता है । श्रमके 
गौरव तथा चरित्र-निर्माणपर उसके प्रभावपर जोर देनेमें 
कोई कोर-कसर नहीं रखनी चाहिये । 

बागवानीके ( फूलों और तरकारियोंके ) संघ्रटनसे तथा 
फलोंके वृक्ष लगानेसे लड़कोंमें हाथसे काम करनेका उत्साह 
पैदा करनेका मोका मिलता है और अपने लिये आप ही 
तरकारियाँ और फल प्राप्त करनेमें मदद मिलती है | साथ 
ही फूल उगानेसे उनकी कलात्मक अभिरुचि बढ़ती है तथा 
यह शिक्षा मिलती है कि अवकाशके समयका उपयोग केसे 
किया जाय । 

५. शोकके काम-अच्छी शिक्षा-संखाएँ लड्कोको 
शौकके कामोंके लिये अभिरुचि बढानेमें यथाशक्ति प्रोत्साहन 
प्रदान करें और छुट्टीके समयका उपयोग करना सिखलायें । 
फोटोग्राफी, मधुमक्खी पालना, संचयन (सिक्के स्टाम्प 
आदि), फल आदिका संरक्षण, रेडियो-इंजिनियरिंग 
सुसजाके सामान तैयार करना, पालतू जीवोंको रखना तथा 
ऐसी ही दूसरी वस्तुओके लिये, जिनसे खूब लाभ हो) प्रय 


“किया जा सकता है । 


.६. सभा-समितियाँ-उचच बौद्धिक और सांस्कृतिक 
जीवनके लिये स्वस्थ वातावरण बहुसंख्यक सभा-समितियोंके 
द्वारा पैदा किया जा सकता है । साहित्यिक समितियाँ, 
अध्ययन-मण्डल तथा कविसम्मेलन जीवनको सम्पन्न बनाने 
तथा आचार ओर बुद्धिके निर्माण और, गठनके साधनके 
रूपमे सद्वाचन तथा गम्भीर अध्ययनके लिये अभिरुचि 
बढ़ानेका साधन प्रदान करते हैं । लड़कोंकी शिक्षाको पूर्ण 
और सम्पन्न बनननेमें सर्वजनीन विषयोंपर व्याख्यान, सिक्षा- 
सम्बन्धी फिल्मोंका प्रदर्शन तथा रेडियो-परोग्राम, श्रेणी-वाद- 
विवाद, भाषरण-प्रतियोगिता, साधारण ज्ञान-प्रश्नावली; विज्ञान- 
गोष्ठी, नाट्य, समिति जेसी गोष्टियॉ इत्यादि क्षति- 
पूर्ति करनेवाली क्रियाशीलताके रूपमै मदद करती हैं । 
बाळचर--स्काउट-मण्डल तथा सेवा-समिति अपने-अपने 
ढंगसे नम्रता और सेवाके भाव भरनेमें मदद करते हैं और 
लड्कोंको उपयोगी नागरिके रूपमै सुसजित करते हैं। 

७. धमंशिक्षा--धार्मिक शिक्षाका आधार ऐसे व्यापक 
सिद्धान्तोंपर होना चाहिये जिससे हिंदू-तंस्कृति, हिंदू-विचार- 
धारा तथा हिंदू-दर्शनकी, विश्वको जो महान्‌ देन दै, उसकी 
छाप लड़कोंके मनपर पड़े । अन्धविश्वासका आवरण जो 
समाजको ढँके हुए है, उसको दूर करनेमें विद्यार्थियोंको धार्मिक 


# भारतमे अच्छे आवासयुक्त विद्यालयोंकी आवश्यकता % 


शिक्षासे सहायता मिलनी चाहिये | उससे धार्मिक जिज्ञासा 
और सहिष्णुताकी भावनाकी वृद्धि होनी चाहिये तथा दूसरे 
महान्‌ धमाँके मौलिक, धार्मिक विचारोंके अध्ययनके लिये 
प्रोत्साहन मिलना चाहिये । उससे मनसा और कमंणा; 
सत्संकल्प तथा सदुद्देश्योंके विकासमें प्रोत्साहन मिले । उससे 
छड़कोंमें ऐसी दृढ़ नेतिकताकी बृद्धि हो जिससे वे प्रलोमनोंकी 
धारामें न बह सकें और उनमें त्याग, प्रेम और साहसकी 
भावना जाग्रत्‌ हो । परिरिष्टमें इसका क्रमिक पाठ्य-क्रम 
दिया गया है । 


८. व्यापक ज्ञान तथा पर्यवेक्षण ज्ञान--आजकलके 
स्कूलोंके लड़कोंमे सबसे बड़ी कमी यह होती है कि वे अपने 
पारिपाश्चिक जगतूसे बिल्कुल अनभिज्ञ होते हैं तथा उनको 
अपनी संस्कृतिका कुछ ज्ञान नहीं होता । इस कमीको पूरा 
करनेके उद्देश्यसे बनायी हुई एक योजना परिशिष्ट झ' में दी 
गयी है । 


बाळकोंकी ज्ञानवृद्धिके लिये प्राप्य पर्यवेक्षण-सम्बन्धी 
सहायतासे पूरा-पूरा लाभ उठाना चाहिये । अवकारके दिनोंमें 
शिक्षणार्थं श्रमणकी व्यवस्था दोनी चाहिये । यात्रा-विवरणमें 
ऐतिहासिक महत्वके स्थानों, ब्यावसायिक और ओद्योगिक 
केन्द्रों; तीर्थस्थानों तथा स्थापत्य, मूर्तकला और प्राकृतिक 
सौन्दर्यके लिये प्रसद्ध स्थानोंका समावेश होना चाहिये । 
इससे लड्कोंको अपने देशकी विशालता, विभिन्नता तथा 
सर्वोपरि इसकी एकताको समझनेकी शक्ति प्राप्त होगी । 

९. गृह-प्रणाळी--कुछ प्रगतिशील संस्थाओंमें ग्रह- 
प्रणाठीका प्रयोग सफलतापूर्वक किया गया है और यह 
आजकल अच्छे स्कूलोंका प्रमुख अज्ञ बन गया है । इसमें 
समानताके आधारपर वर्गीकरण करनेमें सावधानी बर्तनी 
चाहिये | 

१०. वैयक्तिक मनोयोग--भारतीय शिक्षण-संस्थाओंमें 
वैयक्तिक मनोयोगकी कमीके कारण बालकोंकी बड़ी हानि 
होती है। आजकलके स्कूलोमै व्यक्तिगत सम्पर्कका प्रायः 
अभाव होता है । किसी भी प्रगतिशील स्कूलमें शिक्षकों और 
विद्यार्थियोंको अपने दैनिक कार्योंमे एक साथ परस्पर मिल-जुल- 
कर काम करना' चाहिये और संस्थामें प्रवेश करते समय 
बालकको समझना- चाहिये कि वह एक परिवारका सदस्य बन 
गया है, जहाँ उसको अपना हिस्सा पूरा करना है। प्रगतिशील 
स्कू्लोमें व्यक्तिगत सम्पर्क स्थापित करनेकी कुछ पद्धतियोँ 


१६१ 
प्रचलित हैं और उनमेंसे किसी पद्धतिसे भी अपने स्कूलके 
अधिकारीवर्गके हाथमें प्रात्त साधनके अनुसार काम लिया जा 
सकता है । 

११. पाव्य-क्रम--विद्यार्थियोंकी क्षमताकी जाँच करनेके 
लिये स्कूलमें एक विशेषज्ञका होना जरूरी है। छात्रके जिस 
प्रकारके जीवन-्षेत्रमें उपयोगी होनेकी सम्भावना हो; उसी 
प्रकारके जीवनके लिये उसे योग्य बनानेका प्रबन्ध करना 
चाहिये । छात्राको भारतीय सेना, जल तथा नम-सेनाके लिये 
तेयार करनेके लिये बिशेष शिक्षणकी आवश्यकता है । 
प्रतिद्वनद्वा्मक जाँच-परीक्षाओंके द्वारा देखना चाहिये कि 
कौन छात्र किस सेनाके योग्य होगा। हमारी वर्तमान संस्थाओं- 
में इस बातपर बिल्कुल ही ध्यान नहीं दिया गया है । 


उच्च कश्षाके विद्यार्थियोंको उपयुक्त विकास-स्थितिमें 
साहित्यः संगीत और कलाके विस्तृत क्षेत्र तथा राजनीति, 
विज्ञान और शिल्पकलासम्बन्धी प्रगतिसे, उनके योग्यतानुसार, 
परिचय प्रदान करना चाहिये । स्कूल छोड़ते समय 
छात्रको अपनी शाक्तिके विकासमें विश्वास होना चाहिये 
और उसके लिये स्थायीरूपसे लाभदायक किसी क्रियाशीलता 
या शास्त्रीय विषयमे उसकी गहरी दिलचस्पी होनी चाहिये । 
उसमें संकल्पकी सत्यता तथा विचार) सहानुभूति और 
व्यक्तित्वकी उदारता विकसित होनी चाहिये । 


परिशिष्ट १ 
बुनाई--स्कूलकी दस्तकारीके रूपमें बुनाईका शिक्षणमें 
उपयोग तथा उनके तरीके । 
रंग--बुनाईमें रंगका प्रयोग; वानस्पतिक रंगसे रँगाई । 
डिजाइन--किस्मेंश धारी और चौलाना तथा ट्विलका 


विकास तथा हीडल ओर ढरकीके द्वारा बुनी जानेवाली 
साधारण किसमें) तानेके नमूने । 


करघोंके प्रकार--सब किस्मके . दफ्तीके करपे 
( काडं-बो्ड-कूम ) चार तहकी ऊन, मोटा सूत और जूट 
आदिके लिये । मोटी सामग्रीसे साधारण बुनाईके लिये 
लकड़ीके तख्तेके करघे ( बोड-ळूम ) “क? बिना पड्टेके 
“वः पट्टेवाले । बक्स करघे ( बाक्स-लूम ); मझोले 
करे ( वेस्ट-ळूम ) | 


चार तहकी ऊन तथा दूसरे मोटे कच्चे मालके 
लिये मोटी लकड़ीकी हीडलके बनानेका तरीका । 

पिकूचर फ्रेम-दूमपर बुनना, कड़ी हीडलवाले करघे) टेपस्ट्री 
बुनाई, सूईकी बुनाई । 

अधिक उन्नत करपे, रोलर करघे, ताना बनाना और 
छगाना । 

साधारण ढंगकी बुनाई, स्क्केयर कागजपर किस्में 
बनाना । बक्स और मेज करघे ( बक्स और टेबल-लूम ) 
दो हीडलवाले, बक्स करघे चार हीडलवाले | 

ऊँचे दर्जकी बुनाई --मेज करघे, स्क्रेयर कागजपर 
किस्मै बनाना । तीन तह और दो तहकी ऊनसे बुननेका 
तरीका, हाथका कता सूत, फ्लेक्स ( टसर ) और हाथ-कती 
भरनी, स्काफकी बुनाई । 

किनारीकी किस्मै । पैरसे चलनेवाले करवे, ताना 
भरनेके तरीके, हीडल, पेडल आदि लगाना । नयै ढंगकी 
ढरकियाँ । पर्दे, मसनद्‌, झोले आदिके लिये दो तहकी ऊन 
तथा हाथसे कते सूतका कपड़ा । पैरसे चलाये जानेवाले 
करघेपर कंबलकी बुनाई, बुना हुआ और जमावटी कंबल) 
ताना सूत और भरनी ऊन । 

हाथसे बुने सामानको चिकना और तेयार करना । 

ब्यावहारिक--प्रत्येक विद्यार्थीको चाहिये कि अपने 
हाथके तैयार किये हुए ६ नमूने उपस्थित करे, जिसमें १ 
दरी, १ फीता, १ तौलिया, १ ट्विलका थान और दो 


कमीज और कोरके कपड़ेके नमूने हों । 
परिशिष्ट ( क ) 
शारीरिक योग्यताकी माप 
उच्च श्रेणीके लिये-- 
१०० गजकी दौड़ ११.३६ सेकंड 
२२० 22 ११ ३१.०० ३, 
ऊँचा कूदना ५ फुट 
लंबा कूदना १७ + 
१६पोंडका गोला फेंकना २० » ( १६० पोंडसे कम वजनवाले 
आदमीके लिये ) 
बॉससे कूदना ८ फुट ६ इंच 
गेंद फंकना २५० फुट ( क्रिकेट ) 
तेरना १०० गज 
दौड़ २ मील १२ मिनट १५ सेकंडमें 
भ्रमण १० मील २ घंटेमें 


बिना हिले-डुले सीना ताने सीधे १० मिनटतक खड़ा रह्ना | 


भ महामोहु महिषेसु कराला । रामकथा कालिका कराला ॥ # 


निन्न श्रेणीके लिये-- 
१०० गजकी दोड़ १२ सेकंड 
२२० १, ११ ३३ )) 
ऊँचा कूदना ४ फुट ६ इंच 
लंबा कूदना १५ फुट 
१६ पोंडका गोला फेंकना २५ 9, 
बॉससे कूदना ७५ ९ इंच 
तैरना ५० गज 
दोड़ २ मीछ १४ मिनटमें 
भ्रमण १० मील २३ घंटेमें 
परिशिष्ट (ख) 
शारीरिक स्वच्छता 


व्यक्तिगत स्वच्छता-सारे शरीरका स्नान प्रतिदिन 
करनेकी आवश्यकता । ठंडे, गुनगुने तथा गरम पानीसे 
स्नान । जहाँ स्नानग्रह्‌ या अन्य स्मानकी सहूल्यितें न हों 
वहाँ स्नानका प्रबन्ध करनेका तरीका | सख्त और जोरसे 
बदन रगड़नेका लाम । 

साफ बतेनाँका महृस्व- तौलिया, ब्रश, साबुन और 
स्नानके कुण्ड | 

हाथोंकी स्वच्छता-भोजन तथा रसोईके बर्त॑नोंको छूनेके 
पहले हार्थोको धोनेका महत्त्व । चिट्ठी लिखने, हाथमें किताब 
उठाने या सिलाई करनेके पहले हार्थोको धोनेका महत्त्व । 
शौचके बाद हाथ घोना । नाखून साफ करनेमें ब्रशका उपयोग, 
नखांका काटना और रेतना तथा उनको छोटा और साफ 
रखना । 

. गर्दन, सुँह और कानोंकी सफाई-कान केसे साफ 

किये जायें ! 

पैरोंकी स्वच्छता-प्रतिदिन धोना, जोरकी कसरत या 
खेलके बाद मोजोंको बदलना । भीगे मोजोंको बदलना, 
लंबा भ्रमण करनेके लिये मोजोमें साबुन लगाना । 

सिर, नाक ओर हाथोंकी स्वच्छता 

सिरकी स्वच्छता-त्रालोंको कंधी करना ओर सँवारना । 
साफ कंघी और ब्रशकी जरूरत, उसे अपने निजी इस्तेमालके 
लिये रखना । ब्रश और कंघीको साफ करनेके तरीके । सिरके 
बाल धोना । छोटे बाल रखनेके लाभ ।- सिरको ढकनेवाले 
वृत्र (साफा या टोपी) की स्वच्छता और अपना निजी साफा, 
पगड़ी या. टोपी रखनेका महत्व । दैट या टोपी न पहननेके 


ॐ भारतमै अच्छे आवासयुक्त विद्यालयोंकी आवश्यकता # 

लांभ तथा नुकसान इन नियमोंपर ध्यान न देनेके कुछ 
दुष्परिणाम--सिरमें रोग पैदा होना, बालोंका गिरना इत्यादि । 
तिरके रोगोंका और जूँ-चीलर आदिका संक्रमण । 

मुँह और दाँतोंकी स्वच्छता-भोजन करनेके बाद दाँतोंकी 
सफाई और दाँत साफ करनेके ब्रशकी पूरी सफाई । दातुन 
क्यों अधिक उपयोगी है ! 

नाककी स्वच्छता-रूमाल इस्तेमाल करना । नासिका- 
रन्प्“ोंकी साफ रखनेका महत्त्व | मुँहसे साँस न लेना, 
नासिकाके रोग और जुकामसे बचना । रूमालकी सफाईके 
लिये उसे बारंबार धोते रहना और अपना रूमाल आप 
इस्तेमाल करना । साँस लेनेके तरीके | खाँसते और छींकते 
समय मुँहपर हाथ या रूमाळ रखना । इधर-उधर थूकना 
क्यों नहीं चाहिये? कफ-बलगम आदिको कैसे “फेंकना 
चाहिये । 

घरकी स्वच्छता-जहातक हो सके घरमें बिल्कुल गर्द न 
ले जाना, जूतेसे कीचड़ दूर करनेके लिये चटाई और पाँव- 
पोरका इंतजाम । कमरे और कुर्सी आदि सामानोंको 
प्रतिदिन झाड्ना । सीढ़ियोंको प्रतिदिन धोना, चूल्हे और 
चोकेकी प्रतिदिनकी सफाई । फर्शको खुरचकर साफ करना 
तथा लकड़ीके सामानको धोना, घरकी स्वच्छताका ठीक ढंग । 
मौसमी सफाईकी जरूरत, जैसे दीवालीकी सफाई या 
होलीकी सफाई । 'वेकुअम क्वीनर”का प्रयोग । स्नान-एहकी 
सफाई, हाथ धोनेके कुण्डकी सफाई, पाखाना ओर पेशाब-घरकी 
सफाई आदि । स्वच्छ हवा) प्रकाश और सूर्यकी किरणोंका 
घरमें प्रवेश । सूर्यकी किरणोंके प्रवेशके लिये साफ 
खिड़कियोंकी जरूरत । हवाके प्रवेदाके लिये खुळी खिड़कियाँ । 
पाखानेकी खिड़कियाँ सदा खुली रहनी चाहिये । बंद 
खिड़कियाँ और सीलन । 

रसोई घरकी सफाई-मोजन करनेकी चौकी आदिकी 
सफाई | चूल्हे, गैस और ब्रिजळीसे चलनेवाले कूकरकी सफाई। 
नालीकी सफाई और धोना । प्रचुर मात्रामें गरम पानी तैयार 
रखनेकी जरूरत । बर्तनों ओर कढ़ाई आदिकी सफाई । थाली 
पाँछनेवाले कपड़ेकी सफाई । सारे कूड़े-कर्कटको जला डालना 
या दबा देना | अनाज आदि रखनेके बर्तनोंका ठीक प्रयोग 
और उन्हें सूखा रखना । गली और आँगनकी सफाई । बगीचेको 
ठौकसे रखना । खिड़कियोंपर सुंदर फूलोंके गमळोंसे लाभ | 

भोजनकी सफाई-साफ डेयरी तथा साफ ग्वालेसे दूध 
खरीदना | केवल वही दूध खरीदना जो खुळे मुँहवाळे 


बर्तनमें न हो । दूधके बर्तनोमें खटास आ जाना । मक्खियोँसे 
दूधका बचाव । दूधमें खटास पैदा होनेके कारण । मलमल आदि 
पतले कपड़ोसे दूधको ढॉकना। दुकानों और हाटोसे भोजनकी 
वस्तुएँ खरीदना । धूल, गर्दै और मक्खियोँसे प्रभावित 
भोजनके पदाथेसि परहेज । मिठाइयाँको गर्द और मक्खिर्योसे 
बचाना । खानेके पदार्थोमें जहाँतक हो सके कम हाथ लगाना 
चाहिये और उन्हीं लोगोंको हाथ लगाना चाहिये जिनके हाथ 
साफ हौं | खानेके पहले फलको घो लेना और सँवार लेना चाहिये । 

जानवरोंकी सफाई-गोरक्षा-गोपालन-गोसंवर्धनके तरीके? 
गाय-बैछोंको स्वस्थ, नीरोग और उपयोगी बनानेके तरीके) 
गो-दुग्ध बढ़ानेकी प्रक्रिया । पालतू जानवरोंको अपने लिये तथा 
खुद उनके लिये साफ रखनेकी आवश्यकता । कुत्ते और 
विल्ियोंको बिछौनेपर न आने देना । बटेर, कबूतर) 
खरगोदाके घरों तथा चिड़ियोंके पिंजरोंकी सफाई । मक्खियाँ 
और गर्द । मक्खियोंको नष्ट करनेका तरीका । मक्खियोँसे 
भोजनकी सामग्रीकी रक्षा । 

निजी कपडोंकी सफाई-कंपड़ोंकी सफाईकी आवश्यकता । 
कोट आदिसे धूळ और गर्द झाइना । कहाँ, कब और केसे यह 
काम करना । जूतोंकी सफाई । पगड़ी, टोपी तथा 
साफेकी सफाई । पहननेके लिये अनावश्यक अधिक कपडे 
रखनेपर उनकी सफाईमें अनावश्यक समय लगता है । 

जाँधियाके वारंवार बदळनेकी जरूरत, जाँघिया, बनियाइन 
और निकरः मोजे आदिकी सफाई । रँगीन कपड़े सफेद 
कपड़ोंके समान ही जल्द गंदे हो जाते हैं; यद्यपि देखनेमें 
कम गंदे मालूम होते हैं, इसको महसूस करना । धूपमें 
कपड़े सुखानेके लाभ । बच्चोंको छुला सकने योग्य कपड़े 
पहनानेके लाभ । 


घर तथा मेजपोशकी सफाई 
घरके बाहरकी सफाइई-जलपान तथा अन्य गोष्टियोंके 


अवसरपर सफाई । भोजनको बंद करके ले जानेकी आवश्यकता, 


जिससे उसमें गर्द न पड़े या मक्सियोसे बह दूषित न हो । दूषित 
जलसे बचाव । बिखरे हुए कूड़े-कक टको हटाना । कैम्पमें सफाई । 
भोजन, पानी, बोतल) पाखाना, वस्र-बिछौना आदिकी सफाई । 
कूड़ा-कर्कटको गाड़ना । 


परिशिष्ट (ग) 
भोजन 


( १ ) भोजनकी आवश्यकता और उसका दारीरकी 
विभिन्न क्रियाओपर प्रभाव । 

% रामकथा ससि-किरन समाना । संत चकोर करहि जेहि पाना ॥ * 


(२) भोजनके तत्व, हाइड्रोजन, आवसीजन) कार्बन, 
नाइट्रोजन तथा धातुज पदार्थ इत्यादि । 
( ३ ) स्टाचे-आयोडिन-परीक्षा । 
(४) स्टार्च और विभिन्न प्रकारके भोज्य-पदाथोंमें 
उसकी स्थिति । 
(५) चीनी और विभिन्न प्रकारके भोज्य-पदार्थोंमें 
उसकी स्थिति । फीलिंगका घोल । 
( ६ ) नेत्रजनीय भोज्य-पदार्थं । 
( ७ ) विटामिन ( पोषक-तत्त्व )। 
(८) घी, तेल आदि स्निग्ध पदार्थ.। 
( ९ ) दूध और आलू आदिकी शावधानीसे जाँच । 
(१०) (क ) मोज्य-पदार्थ--शाकाहार, अन्नाहार, 
( चावल) गेहूँ आदि ); दाळ । 
( ख ) कन्द-मूल-फल और तरकारियाँ । 
_ (ग) पश॒ंद्वारा प्रात आहार-दूध, 
मक्खन ओर घी) छाछ । 
(११) शरीरके संतुळनके लिये भोज्य-पदार्थोंके 
मिश्रणकी आवश्यकता । 
( १२ ) भोज्य-पदार्थको विभिन्न प्रकारसे तैयार करना । 
( १३ ) आहार-सम्बन्धी सिद्धान्त । 
( १४ ) आहार-द्रव्योंकी तालिकाका अध्ययन; जिसमें 
उनके विभिन्न पोषण-तत्त्वोका तुलनात्मक वर्णन हो । 
` भोजन और उसका पाचन 
( १ ) दाँत और उनकी देख-भाल । 
( २) लार और ग्रन्थि | 
` ( ३ ) आमाशय एवं आमाशायिक रस । 
( ४ ) अजीणके कुछ कारण । 
(५ ) आन्त्र और आन्त्ररस । 
( ६ ) केसे खायें और क्या न खायें, चबाना । 
भोजन और शरीरमें उसका आत्मसात्‌ हो जाना 
( १ ) मौलिक आवस्यकताएँ । 
(२) क क्रिया, फेफड़ा, पसलियाँ, वक्षः-उदरमध्येस्थ 
। 
(३) हृदय ओर उसका कार्य । 
(४) रक्त और रक्त-परिश्रमणं-प्रसार-प्रणाली । 
_ _ स्वास्थ्यके सामान्य सिद्धान्त 
( १ ) स्फाई--व्यक्तिगत और गहसम्बन्धी । ' 
(२) व्यायाम और विश्राम । 


(३ ) आवास और स्वास्थ्यकी दृष्टिसे उसके निर्माणकी शर्तें । 
( ४ ) वायु और स्वच्छ वायुका प्रवेश । 


( ५ ) जल। 
( ६ ) स्वास्थ्य और छूत । 
परिशिष्ट ( घ ) 
सामान्य ज्ञान 


तथ्योंका व्यापक और गम्भीर ज्ञान मनुष्यके जीवन 
और ज्ञानको अधिक सम्पन्न, पूर्ण और सुन्दर बनाता 
है । यह जीवनके काम-धंधोंमें लाभदायक और संस्कृतिका 
एक बहुत जरूरी अङ्ग है तथा सामाजिक मेळ-जोलके 
लिये नितान्त आवश्यक है । 

सामयिक इतिहास 

धार्मिक, राजनीतिक, सामाजिक, आर्थिक) ओद्योगिक 
तथा रिक्षा-सम्बन्धी संस्कृति, विचार और प्रयल्में बड़े- 
बड़े आन्दोलन । 

बड़े-बड़े लोगोंके नाम जो इन आन्दोरूनोंके प्रवर्तक 
हैं या प्रबळ समर्थक हैं । 

जीवनके विभिन्न विभागोंमें होनेवाली घटनाएँ । 

अपने युगके महान्‌ आविष्कार, आविष्कारक तथा 
उनके आविष्कारोंकी जीवन और समाजमें उपयोगिता । 

मुख्य विचारधाराएँ और जीवनपर उनका प्रभावः 
हमारी शासन-व्यवस्था, व्यवस्थापिका संस्था, स्वायत्तशासन) 
वर्तमानके प्रधान-प्रधान राजकर्म चारी, विश्वक्री शासन-प्रणाली। 


मुख्य-मुख्य पत्र-पत्रिकाओंके नाम, विभिन्न क्षेत्रोके 

प्रमुख विचारक) उनके मुख्य काम ओर सफलता । 
परिशिष्ट ( ङ ) 
इतिहास 

महान्‌ घटनाओं, युद्ध ओर आन्दोलनोंके तथ्य, मुख्य 
घटनाओंकी तारीखें, हिंदुस्थानके इतिहासके विषयमै विस्तृत 
ज्ञान और विश्व-इतिहासका सामान्य ज्ञान; विशेषरूपसे यूरोप 
और उत्तरी अमेरिकाके विषयमै सामान्य ज्ञान । 


संयुक्तराष्र और जापानका विकास); फ्रांसकी राज्य 
क्रान्ति; भारतका स्वतन्त्रता-संग्राम इत्यादिपर. विशेष ध्यान देना 
चाहिये। महान्‌ राजनीतिक नेता और उनके विचार और कार्य 


तथा. उनकी रचनाएं । ऐतिहासिक महत्त्वके स्थान, उनकी 
स्थिति तथा उनके निर्माता । 

ये सब प्रभुकी पूजा करते । जगतपिताको मनमै धरते ॥ 
पावेंगे ये गुण भरपूर | दुःख रहेंगे इनसे दूर ॥ 

ढोल झाँझ ओ ले करताल । कीतन करते दे दे ताल ॥ 
रघुपति राघव राजा राम । पतितपावन सीताराम ॥ 


ये रोगीकी सेवा करते | घृणा न करते और न थकते ॥ 
अच्छे बच्चे ये कहलाते । सबसे ही ये आद्र पाते ॥ 

ये बच्चे तस्बीर बनाते । भाँति भाँतिके रंग लगाते ॥ 
चिड़िया, हाथी, खींची बिल्ली । नही काममै इनके ढिल्ली ॥ 


- | 


स्वीटर मोजे बुनते हैं ये | देखो केसे सजते हैं ये॥ 
ऊन बुनाई उत्तम काम । सर्दी भागे औ हो. नाम ॥ 


# भारतमै अच्छे आवासयुक्त विद्यालयोकीं आव्यकता + 

दशन और ध्म 

आन्दोछनों तथा विचार-प्रणाखियोंके नाम और प्रयोजन; 
प्रमुख दार्शनिक और धमंगुरु} तीर्थस्थान, धर्मग्रन्थ 
तथा धर्म-मन्दिर; उनके द्वारा अभिव्यज्ञित कुछ प्रमुख 
विचारधाराओं और प्रवृत्तियोंका ज्ञान । इन सारी चीजोंके 
विशेषकर हिंदू और यूनानी दर्शनोंसे सम्बन्धित ज्ञान, हिंदू- 
घर्म, इस्लाम, ईसाईमत और बौद्धमत-जैसे प्रमुख धमाके 
आधुनिक दार्शनिकोंका परिचय । उनकी विभिन्न शाखाएँ, 
मान्यताएँ. और सिद्धान्त । 

साहित्य 

संस्कृत; हिंदी) अंग्रेजी, उर्दू, बंगाली, गुजराती और 
मराठी भाषा तथा साहित्यकी पुस्तकें तथा उनके लेखकोंके 
नाम । विश्वकी कुछ महत्त्वपूर्ण प्राचीन पुस्तकें और उनके 
रचयिताओंके ( चाहे वे किसी भाषा या देशके क्यों न हों ) 
नाम । कुछ विशेष नाम, जेसे “नोबछ प्राइज”, “ब्रिटिश- 
एकडमी सोसायटी? आदि । 


प्रमुख समा-समितियाँ) संस्थाएँ और पारितोषिक, पत्र- 

पत्रिका, सम्पादक और समालोचक | 
विज्ञान 

प्रतिदिनके जीवनसे सम्बन्ध रखनेबाले प्रमुख तथ्य । 
जगतूकी सामान्य घटनाओंकी व्याख्या । प्रतिदिनके व्यवहारकी 
चीजें केसे प्राप्त की जाती हैं, इसका शान । प्रमुख 
बे्ञानिक और उनके आविष्कार, प्रतिदिनके जीवममें 
बिज्ञान । विज्ञान और डाक्टरी सहायता । विज्ञान और 
उद्योग । विज्ञान और युद्ध । विज्ञान और यातायातके 
साधन । विज्ञान और मनोरंजन । विज्ञान ओर, कला | 
वेज्ञानिक, उनके आविष्कार और उनकी उपयोगिता तथा 
उनके प्रयोगके ढंग आदि । प्रमुख औद्योगिक देशोंके विषयमें 
जानकारी । विज्ञान और गणितके क्षेत्रमै हिंदुस्थानकी देन | 


खेल-कूद 

भारतीय और पश्चिमी खेळोंके नाम | उनके खेलनेका 

ढंग और स्थान । प्रमुख खेल-समारोह ( टूर्नामेन्ट ), 
खेलोंकी विश्वःप्रतियोगिता ( ऑलिम्पिक गेम्स ) | प्रमुख 
देशों और व्यत्तियोंद्वारा स्थापित उल्लेखनीय रेकार्ड । मोटर 
चलाना; वायुयान-संचालन, तैरना; दौड़ना, ऊँची कूद, लम्बर 
कूद; लोहेके गोले फेंकना, नाव खेना, कुइती आदिके रेकार्ड, 
तथा ऑलिम्पिक संस्था | ग्रामीण खेल, 


नाम, कुछ प्रसिद्ध पारिभाषिक नाम, जैसे क्रास कंट्री रेस, 
केम्ब्रिज ब्लू, माराथन रेस, काडेंगुळर टूर्नामेन्ट) कवर्ड 
कोर्ट टेनिस आदिकी पूरी व्याख्या । 


मनोरञ्जन और कला 

रंगमंच । हिंदुस्थानके तथा विदेशोँके प्रसिद्ध गायक 
और अभिनेता । संगीतके महान्‌ पदनिर्माता और जन्मदाता । 
मूक चलचित्र और बोळनेवाले चलचित्र | भारत तथा विदेशोँ- 
के सफल सिने-अभिनेता, प्रसिद्ध फिल्मनिर्माता, 
जैसे होलीउड, न्यू थियेटर, प्रभात । सर्वश्रेष्ठ सुखान्त और 
दुःखान्त चित्र, विभिन्न क्षेत्रोंमें सर्वश्रेष्ठ कळाप्रदर्शन । 
प्रसिद्ध कलाकार और उनके चित्रण, फोटोग्राफी, मूर्तिकला, 
स्थापत्यके काम, कुछ विश्वविख्यात मन्दिर, उद्यान 
स्वास्थ्य-निकेतन) पर्वतीय स्थान, सोते-झरने आदि । 


परिशिष्ट (च) 
दस्तकारी 
विज्ञानके छात्रोंको निम्नलिखित माडल ( आदर्श आकृति) 
मेंसे कुछके निर्माणकी दिक्षा देनी चाहिये-- 
( १ ) इलेक्ट्रिक मोटर । 
( २ ) वालोंज हील ( बालोंकी पहिया )। 
( ३ ) एग की। 
( ४ ) बिजलीकी घंटी ( एलेक्ट्रिक बेळ ) । 
( ५ ) साधारण नमूनेकी मोस की । 
( ६ ) भू-समानान्तर रोटरके साथ स्टीम टरबाइन । 
( ७ ) आमेंचर । | 
( ८ ) माइक्रो प्रोजेक्टरके लिये लैम्प हाउस । 
( ९ ) मुख्य द्रासफामंर ( वियुत्मसारक ) । 
( १० ) सोलेनायडमें कम्पित लोहेका. छड़ । | 
( ११ ) वर्टिकक रोटर और सेफ्टी वाल्वके साथ 
स्टीम टर्बाइन । 
( १२ ) रीएक्शन स्टीम टर्बाइन (हेरोका इंजिन ) | 
( १३ ) गतिशील कोयल गालवनोमीटर ( विद्युत्‌- 
प्रवाहमापक ) । 
( १४ ) तीन पोलवाला एलेक्ट्रिक मोटर । 
( १५ ) घरपर मरम्मतका काम । 


पानीके नळ्की मरम्मत; फ्यूजकी मरम्मत; तारकी मरम्मत, 


घरके खेलोंके रेडियो-मरम्मत, ताले और चिटकनी वगैरह, दौवालके छुग। 

परिशिष्ट (छ) 
बागवानी और कृषि 
मिट्टी-उप्पत्ति, प्रकार, खुदाई, खाई और बाँध । 
खाद-जान्तव और अजान्तव, दोनोंके उदाहरण । 
-मिद्ठीके अवयवोंपर उसका प्रभाव, कार्य; प्रयोगका ढंग । 
सछ-मूत्रको ठिकाने छगाना-खादके रूपमै उसकी 
उपयोगिता । हरी खाद, खादके गदे, कम्पोस्ट खाद आदि । 
चूना-क्रिया, चूनेकी किसमें, प्रयोगका तरीका । 
औजार-इस्तेमाल और देख-भाछ ( खेतके औजार- 
इस्तेमाल और देख-भाल ) । 
तरकारी उपजाना-कंदोंकी खेती, जसे आलू,गाजर,प्याज, 
मूली, शलजम) चुकन्दर, नोळखोळ अर्थात्‌ गोमी, फूलगोभी, 
ब्र्सेल्स अङ्कुर, छीमीवाली फसलें) जैसे चौड़ी सेम, फ्रेंच 
सेम, सेम और मटर; सलाद, हरी भाजी, चौछाई, 
पालक, ककड़ी, तरोई, खीरा, टिंडा, बेंगन, हरी 
तरकारियाँ आदि । ; 
प्रसार-बीज बोना, डाळियाँ और मूळ काटना, रोपना; 
उगानाश कलम काटना बीज संग्रह करना, अच्छे बीजोंका 
चुनाव । Fi 
कोडे-नाशकारी कीड़े, कीडेका पूर्ण तथा अपूर्ण आकार- 
. परिवर्तनके साथ पूरा जीवन-बृत्तान्त, प्रमुख तरकारियों, 
सर्वमान्य फूलों ओर फलोंके नारक कीड़े तथा उनसे बचनेके ढंग | 
बाँझ बनानेवाले रोग-एक खास ढंगके बान्ध्य-रोगका 
जीवनबृत्तान्त, तरकारी, फल और फूल-सम्बन्धी प्रमुख 
बान्ध्य-रोग । 
चिड़ियाँ-( १ ) जो फसलके लिये लाभदायक हैं । 
(२) जो फसलकी रात्र हैं । 
` फूलको खेती-वार्षिक फूल, अर्धवार्षिक फूल, बहुवार्षिक 
फूल» गुलाव, शोभा बढानेवाली फूलोंकी झुरमुटें । 
दूबके मैदान और उनका प्रबन्ध-बोना, जमाना और 
ऊपरसे रोलिंग करना, काटना-छाँटना और उपजाऊ बनाना | 
चट्टान बनाना-बनावट, पर्वताकृति बनाना । 
शीशेका काम-ठंडा हरा घर, ठंडा फ्रेम; घड़ियाँ, 
उनका इस्तेमाल और प्रबन्ध | 


फर्लोकी खेतो-नारंगी, नीबू, शरौफा, आम, अमरूद) 
पपीता; अनार, केला आदि | 


* जिन्ह हरि-कथा सुनी नहि काना । ध्रवन-रंध अहिभवन समाना ॥ # 


खेतीकी फसलें-दो प्रधान भागोंमें विभाजन--रब्बी 
और खरीफ, बाजरा, धान मक्का, दाल, जो, गेहूँ | 
चारेकी फसले-बरसीम; जई और घासें । 


परिशिष्ट ( ज) 
ग्राम-निमोण 

घर ओर गाँव-प्रका और हवा, ठीक स्थान । अहाते, 
कुएँ, गाँवके तालाब तथा पानीकी आमदकी सफाई । झोंपड़ों- 
से दूर खादका गढ़ा रखनेकी. जरूरत । फालतू पानीका 
तरकारियाँ उपजानेमें प्रयोग । छाया या फलके लिये पेड़ 
लगाना । 

खेत ओर पञ्च-खेतका बँटवारा । खाद और खादके 
गढे । कम्पोस्ट खाद, अच्छा बीज । सुधरे हुए औजार, योग्य 
फसलकी सिंचाई । बीमारी और कीड़े । अच्छे सॉड, पशुकी 
नसल | पशुओंकी नसलमें सुधार । पशुआंके लिये नपी- 
तुली खुराक । साधारण रोग । उपजकी विक्री और उसमें 
आनेवाली बाधाओंका निवारण । 


स्वास्थ्य-नपा-छुला भोजन, गंदगीकी सफाई, बीमारियाँ, 
डाक्टरी मदद, महामारी । बच्चोंकी देख-भाळ । रस्म-रबाज 
और सामाजिक बुराइयाँ । उनके कारण होनेवाला कर्ज । 
सुधारके सफल तोर-तरीके । 

ग्रामसंगठन-पंचायत, सहयोग-समितिका काम, 
सफाईके लिये एक कमेटी । समाज-सेवाका केन्द्र, स्त्रियोंकी 
सभा, अच्छा जीवन बितानेके लिये समितियाँ, प्रचार-कार्य) 
प्रदर्शनी लगाना । स्कूलका प्रदर्शन । मनोरञ्ञनके केन्द्र । 

स्थानीय संस्थाएँ-म्यूनिसिपेलिटी ( नगरपालिका ), 
जिलासंगठन । इन संस्थाओंसे मदद केसे ली जाय ! 
गाँवोंके अफसर, उनके कर्तव्य और उत्तरदायित्व | 
ग्रामोद्योग और उनका पुनर्गठन । 

बेकारी-छुट्टीके समयको काममें लाना, बकरी और 
भेड़ पालना, मधुमक्खियाँ; रेशम, लाह । दस्तकारीकी उन्नति । 
स्वल्प आर्यको बढानेके साधनके रूपमें चर्खा । 


परिशिष्ट ( झ ) 
भारतीय संस्कृति 


पाठ्य-क्रम 
बगे . . 
.. ` साहित्य तथा सामाजिक, विकास 
` १, रामायण तथा महाभारतकी कथाएँ संक्षेपमें । 


# भारतमें अच्छे आवासयुक्त विद्यालयोंकी भौवश्यकता % 


२. दुष्यन्त-शकुन्तला, नल-दमयन्ती, सापित्री- 
सत्यवान्‌, वसिष्ठ, विश्वामित्र तथा परशुरामके उपाख्यान । 
( बालकोंद्वारा इन उपाख्यानांका यथासम्भव अभिनय भी 
कराया जाना उपयुक्त होगा । ) 

३. व्यास, वाल्मीकि, कालिदास) हर्ष, बाणभट्ट, 
सूरदास, तुलसीदास तथा कबीरदासकी जीवनकथाएँ । 

४. पञ्चतन्त्र तथा हितोपदेशसे पाँच नीति-कथाएँ । 

५. नीति तथा भक्ति-सम्बन्धी बीस इलोक तथा तीस 
दोहे-चौपाइयाँ कण्ठस्थ कराये जायँगे और उनका भावार्थ 
भी समझाया जायगा । 


पुस्तकं- बालरामायण, बालमहाभारत, 'कल्याण'के 
“रामायणाङ्कः तथा 'महाभारताडू?; संस्कृत-कवि-चर्चा 
( श्रीमहावीरप्रसाद द्विवेदी ) । 


धार्मिक आचार-विचार 

१, साधारण भारतीय शिष्टाचार । 

२. भारतमे प्रचलित धार्मिक उत्सव, उनका आरम्म 
तथा विकास । 

३. विभिन्न धर्म तथा उनके प्रवर्तकोकी संक्षित जीवन- 
कथाएँ । 

पुस्तके-हिंदुस्थानी शिष्टाचार) हिंदूधर्मकी आख्यायिकाएँ, 
बाळनीति-कथा, महापुरुषोंके दान, णहस्थगीता । 

संगीत और कला 

१, गन्धर्व, किन्नर और चारणोंकी कथाएँ । 

२, भरतमुनि ओर उनका नाट्यशास्त्र । 

३. नट तथा कठपुतलीका नृत्य । 

४, रासलीला, यात्रा तथा अन्य धार्मिक अभिनयोंकी 
कथाएँ | 

५. तानसेन, हरिदास; बेजू बावरा; मीरा) सूरदास 
आदि प्राचीन गायनाचार्योकी संक्षिप्त कथाएँ । 

६. भारतीय देवी-देवता तथा उनके आकार । 

७. अजन्ता, एलोरा, साँची आदि प्राचीन कला-केद्धों- 
का वर्णन । ( बालकोंको ले जाकर इनमेंसे कुछ स्थानोंको 
दिखाना उपयुक्त होगा । ) द 

वग २ 
साहित्य तथा सामाजिक विकास . 


१. आयोंके 'मांरतमें आगमन तथा बेदोंकी रचना- 


की कथा । 

२. वेदिक आयोँका रहन-सहन तथा सामाजिक संगठन । 

३. वर्णाश्रम-व्यवस्था) उसका आरम्म तथा विकास । 

४. राम; लक्ष्मण, सीता, भरत तथा हनूमानके चरित्रों- 
की विशेषताओंपर प्रकाश डाळते हुए रामायणकी कथाका 
और श्रीकृष्ण, भीष्म, युधिष्ठिर तथा कर्णके चरित्रोंपर 
प्रकाश डालते हुए महाभारतकी कथाका विस्तार । 

५. पाणिनि) पतञ्जछि) चरक) आर्यभट्ट, कालिदास) 
अश्यघोष, भवभूति) बाणभट्ट, चन्द्र, सूर, तुलसी, कबीर) 
भूषण, मीरा). प्रसाद, पन्त तथा उनकी रचनाओंका संक्षिप्त 
वर्णन । 

६, भारतीय इतिद्दासके साधन । 

७. महावीर तथा बुद्ध । भारतीय साहित्य तथा इतिहास- 
पर उनका प्रभाव । 

८. तक्षशिला, विक्रमशिला, नाळन्द) हडप्पा, मोहन-जो- 
दड़ो आदि प्राचीन ऐतिहासिक स्थानोंकी खोजोंका वर्णन । 

९, जातक-कथाएँ । ( लगभग पाँच उत्कृष्ट कथाएँ 
बर्णन की जायँगी । ) 

१०. नीति तथा भनक्तिसम्बन्धी बीस इलोक तथा तीस 
दोहे-चौपाइयाँ कण्ठस्थ कराये जायेंगे और उनका भावार्थ 
भी समझाया जायगा | 

धार्मिक आचार-विचार 

१. महावीर, बुद्ध, ईसा; मुहम्मद, नानक, स्वामी राम, 
रामकृष्ण परमहंस तथा दयानन्द सरस्वतीकी जीवनियाँ और 
उनकी धार्मिक विचारधाराएँ । 

२. संत तथा सूफी-सम्प्रदाय । 

३. हिंदू त्योहारों तथा उपवासका महत्त्व । 

४. विभिन्न धमाके ग्रन्थोंका संक्षिप्त परिचय । 

घुस्तकं-व्यावहारिक सभ्यता) बाल-मनुस्मृति) संतवाणी- 
संग्रह, महापुरुषोंके दर्शन, हिंदुओंके ब्रत और त्यौहार, हिंदू- 
धमकी बालपोथी, मानवधर्म, भारतकी संस्कृति । 

संगीत और कला 

१. भारतीय वाद्ययन्त्र, वीणाकी प्राचीनता । ( नारद, 
तुम्बुर, उदयन तथा हरिदासका वीणावादन । ) 

२. भारतीय नाटककी उत्पत्तिमें सङ्गीत तथा नृत्यका 
महत्त्व । 

३. भारतीय लोकगीत तथा रणगीत । 

.४. कत्थक) कथाकली, गरबा; रास आदि भारतीय 
नृत्य-प्रणालियोँका संक्षिस परिचय । 


। | 


१६८ * राम कथा सुंदर करतारी । संसय बिहग उड़ाघन हारी ॥ + 


TSS 


५. भारतीय मौलिक शिल्प तथा चित्रकला और उस- धार्मिक आचार-विचार 
पर बैदेशिक ( विशेषतः यूनानी ) प्रभाव । प्राचीन तथा 


५03 १, धर्मकी उत्पत्ति तथा महत्त्व । धर्मके अङ्ग । 
आधुनिक प्रधान शैलियाँ । 


विभिन्न धमाँके मूल सिद्धान्तोंमें समानता । 
६- भारतीय ह २. सनातनधर्मके मूल सिद्धान्त । 
वग गीतामें 
३. उपनिषद्‌, रामायण तथा गीतामे प्रतिपादित 
साहित्य तथा सामाजिक विकास क 


धार्मिक सिद्धान्तोंका परिचय । छात्रोंको उत्तर-प्रन्थोके उपयुक्त 


१. त्रेदिक साहित्यका विभागशः संक्षिप्त परिचय तथा अंशोंका अध्ययन कराया जाना चाहिये । 


बैदिक युगकी सामाजिक व्यवस्थाका अध्ययन । 


४. तिलक, माल गाँधीके जीवन-चरित्र-- 
२. भारतके आदिनिवासी ओर उनकी सभ्यता । उनके बारिक जि Re न रखे र न 
२. पुराण तथा उनमें वर्णित विषय । छ ॥ k 
४. रामायण-महाभारतकी राष्ट्रियता तथा पीछेके साहित्य- ५-पुखकः—Sanatan Dharma—An Elemen- 
पर उनका प्रभाव । tary Text Book of Hindu Religion and 
. 125. सब धर्मा श्रीमगवानदास ) धर्म- 
५. संस्कृत तथा प्राकृतके मुख्य काव्यकार तथा उनकी 00708. सब जसका मकता वाना) 
रका | शिक्षा ( श्रीलक्ष्मीधर बाजपेयी ) । 
६. विभिन्न भारतीय भाषाएँ( प्राचीन तथा अर्वाचीन )। संगीत और कला 


७. नीति-कथाओंका उद्गम तथा विकास । 


१. भारतीय बाद्ययन्त्रोंका क्रमिक इतिहास । 
८. भारतीय कथासाहित्यका क्रमबद्ध इतिहास | 


हिंदीसाहित्यका सं २. भारतीय गान-पद्धतिका उद्गम और विकास 
ति साहर स इतिहास 
९. हिंदीसाहित्यका संक्षिप्त इतिहास ( अपभ्रंश कालसे ( वेदिक काते अबतक )। 
आधुनिक कालतक ) । पक आरती तित विति मोडी) दो 
१०. भारतीय जीवन तथा साहित्यपर बैदेशिक ( विशेषतः नः भारतमें प्रचलित 
सेमेटिक ओर यूरोपीय ) प्रभाव । छि 
११. भारतीय राष्ट्रियता तथा शासनसत्ताका प्राचीन ४, मुद्रा, उनका इतिहास तथा नृत्य और कलाकी 
कालसे अबतकका पूर्ण इतिहास । | विभिन्न शैलियोंमें उनका प्रयोग । 
१२. आयुर्वेद, रसायनशास्त्र, भारतीय गणित तथा ५. मध्यकालीन भारतकी विभिन्न चित्र तथां शिल्प- 


ज्योतिष, शून्य तथा दरामळव-पद्धतिका आविष्कार ( रामानुजम्‌, रोखियाँ ओर उनमें भेद । नेट किव श्ञानके लिये 
रमन, बोस) राय, साहा; कृष्णन्‌ तथा भाभाके अनुशीलन छात्रोको देशके विभिन्न कलाक्षेत्रो तथा में ले 


कार्योका संक्षिप्त परिचय ) जाना आवश्यक होगा। 
१३. नीति, भक्ति तथा प्रकृति-वर्णन-सम्बन्धी ६. भारतीय चित्र तथा शिल्पकछाकी आधुनिक धाराएँ। 
बात कोक । ७. आधुनिक वास्तुकलापर पाश्‍चात्त्य प्रभाव । 
मगवाबका घर 


स्वामि सखा पितु मातु गुर जिन्ह के सब तुम्ह तात । मन मंदिर तिन्ह के बसहु सीय सहित दोउ भ्रात.॥ 
जाहि न चाहिअ कबहुँ कछु तुम्ह सन सहज सनेहु । बसहु निरंतर तासु मन सो राउर निज गेहु ॥ 
हे तात | जिनके खामी, सखा, पिता, माता और गुरु--सब कुछ आप ही हैं, उनके मनरूपी मन्दिरमे 
सीतासहित आप दोनों भाई निवास कीजिये । जिसको कभी कुछ भी नहीं चाहिये और जिसका आपसे खाभाविक 
प्रेम है, आप उसके मनमें निरन्तर निवास कीजिये; वह आपको अपना घर है । क 
RO 

भारतीय बालकोंकी शिक्षा-प्रणाली 


( लेखक--पं० श्रीनन्ददुलारेजी बाजपेयी एम्‌० ए० ) 


आज जब हम शिक्षाके क्षेत्रमै इतनी उन्नति कर चुके 
हैं और अनेक नये प्रयोगोंके द्वारा नयी बातोंका शान प्राप्त 
करते जाते हैं, हमें मुड़कर उस शिक्षा-क्रमकी ओर देखनेका 
ध्यान नहीं रहता, जो हमारे देशमै प्राचीनकालमें प्रचलित 
था | हम समझते हैं कि हम आगे बढ़ रहे हैं । यह 
भी सच है कि परिस्थितियों बदल गयी हैं और हम शिक्षाकी 
पुरानी विधिको पूरी तरह अपना नहीं सकते, परंतु थोड़ी-सी 
गम्भीरताके साथ विचार करनेपर यह प्रत्यक्ष हो जाता है. कि 
शिक्षाकी वर्तमान गतिबिधि आदर्श नहीं है और हम अपने 
अतीतसे अब भी बहुत कुछ सीख सकते हैं । जिस 
भारतीय रिक्षाने हमारे प्राचीन ज्ञान-विज्ञान, कला-कोशल; 
धम दर्शन, रोति-नीतिः सभ्यता और संस्कृतिके निर्माणमें 
यांग दिया था और जिसने वस्तुतः हमें इतिहासमै गौरव- 
का पद प्रदान किया था--उसकी ओर फिरकर देखना 
अत्यन्त आवश्यक और उपयोगी है । 

सबसे पहली बात, जो हमें अपनी प्राचीन यिक्षाके 
महत्त्वकी ओर आकृष्ट करती है, गुरु ओर शिष्यके सम्वन्ध- 
की है । आजका गुरु या अध्यापक या तो किसी “संस्था? 
का नौकर होता है या सरकारका | वह एक बैँचे-बैँघाये 
पाठ्यक्रमके अनुसार कुछ नियमित घंटोंके अन्तर्गत अपना 
कार्य पूरा कर डालता है | इसके आगे और पीछे वह अपना 
कोई उत्तरदायित्व नहीं समझता । जो घंटे उसके कामके हैं, 
चे भी क्या सच्चे अर्थामे विद्यार्थियोंके उपयोगमें आते हैं ! 
आजका अध्यापक अपनी ही समस्याआंके चक्करमें पड़ा रहता है 
और कदाचित्‌ पड़े रहना पसंद भी करता है-। वह जब 
कक्षामै प्रवेश करता है; तब क्या उसके मनमें कभी 
यह धारणा भी होती है कि वह एक पवित्र कार्यमें संलग्न 
हे | पुराने समयमें प्रत्येक -अध्यापकको अपनी प्रतिष्ठाका 
ध्यान रहता था । वह इस बातकी सदेव चेष्टा रखता था 
कि उसके विद्यार्थी जब पढ़कर बाहर निकलें) तब वे किसी 
अन्य अध्यापकके विद्यार्थियाँसे ज्ञान और योग्यतामें कम न 
हों । आजके अध्यापकोंको क्या इतनी भी चिन्ता रहती है ! 

ऊपर मैंने. पवित्र आशय और भावनाकी बात कही 
है, वह काफी ऊँची चीज है । जिस अध्यापकके हृदयमें 
इस भावनाने घर नहीं किया, वह क्या सच्चे अथाँमें 


अध्यापक कहा भी जा सकता है ? ऐसे अध्यापकसे विद्यार्थी 
सीखते क्या हैं ! केवल कुछ पुस्तकोंकी नपी-ठुली बातें, 
जिनसे वे परीक्षामें उत्तीर्ण हो सकें; परंतु क्या यह भी 
शिक्षाका कोई आदर्श है ? आज तो बिना गुरुके भी सहसो 
विद्यार्थी कुंजियोंकों रटकर परीक्षामें उत्तीर्ण हो जाते हैं । 
उनका शिक्षकके व्यक्तित्वसे कभी सम्पर्क ही नहीं होता । जो 
शिक्षा-णाली कुंजियोंके बळपर उच्चतम उपाधियाँ प्रदान 
करनेकी सुविधा देती है, वह अपनी उद्देश्यहीनताका आप 
ही इजहार करती है । 

आजकी शिक्षा अपने ख्चीलेपनके लिये प्रख्यात है । 
यह बात सभी स्वीकार करते हैं कि इस रिक्षासे थोड़े ही 
लोग लाभ उठा पाते हैं | इस दृष्टिसे इसे राष्ट्रिय शिक्षा कहना 
उस शब्दका अपमान करना ही है । आजके विद्यार्थी 
भी भारतीय जन-जीवनसे कोई घनिष्ठ सम्पर्क नहीं रखते । 
उन्हें यह भी पता नहीं कि उनके पड़ोसी क्या करते हैं १ 
किस प्रकार जीविका आर्जन कर पाते हैं १ बहुत-से विद्यार्थियों- 
को तो यह भी ज्ञात नहीं होता कि स्वयं उनके माता-पिता 
और अभिभावक किन कठिनाइयाँसे उनका खर्च चला पाते 
हैं । तभी तो वे अपनी मर्यादाके बाहर जाकर अनावश्यक 
चीजोंमें पेसे नश करते हैं | प्राचीन युगका भारतीय विद्यार्थी 
फजूछखर्चीका कभी स्वप्न भी नहीं देख सकता था । वह 
लोक-जीवनसे सीधा सम्पर्क रखता था और प्रतिदिन आस- 
पासकी परिस्थितियोंक्रा परिचय प्राप्त करता था | 

रही चरित्रकी बात ! चरित्ञ कोई ऐसी वस्तु नहीं है, 
जो आकाशसे उतरती है । वह परिस्थिति, बातावरण और 
शिक्षा-सम्बन्धी उद्देश्यपर आधारित रहता है । आज वर्तमान 
दिक्षासे चारित्रिक शिक्षणकी आशा रखना व्यर्थ है । हमारी 
शिक्षाका एक भी पहळू ऐसा नहीं है, जिसके आधारपर हम 
यह कह सके कि हमारे विदयार्थियोंमें चरित्रबल उत्पन्न 
होगा । सारी पद्धति कृत्रिम होती जा रही है । जीवनके 
वास्तविक खोतोंसे हम और हमारे विद्यार्थी दूर होते जा रहे 
हैं । चरित्रबल तभी आता है जब विद्यार्थी और अध्यापक 
दोनोंका जीवनकी वास्तविकतासे सम्पर्क हो । शिक्षाका 
अन्तिम उद्देश्य क्या है १ भारतीय धारणा यह रही है कि 
इसका उद्देश्य लोक-जीवनका संस्कार, ज्ञानःविस्तार 


+ जथा अनंत राम भगवाना । तथा कथा कीरति गुन नाना ॥ # 


और अन्ततः जीवन्मुक्ति है । आजके हमारे शिक्षाक्रमंमें 
इनमेंसे किस पक्षकी यथार्थ पूर्ति होती है ! क्या सामाजिक 
संस्कारकी १ हमारे विद्यार्थी क्या ऐसे उद्देश्योंकी लेकर 
बाहर निकलते हैं कि वे देश-सेवा या लोक-सेवाके कार्यमें 
कुछ भी समय लगा सके १ तो फिर वे लोक-सुधार क्या 
करेंगे । क्या ज्ञानविस्तारके लिये हमारे विद्यार्थियोंको समुचित 
दिक्षा दी जाती है ! यदि ज्ञानविस्तारसे हमारा अर्थ वस्तुओं और 
विषयोंके सामान्य ज्ञानसे हो, तो हम भले ही संतोष कर लें कि हमारे 
विद्यार्थी प्रति वर्ष इजारोंकी संख्यामें बी० ए०, एम्‌० ए० 
और बी०एस-सी०; एम्‌० एससी० आदिकी डिगरियाँ प्रात 
करके निकलते हें; परंतु इस सामान्य ज्ञानका स्तर भी गिरता 
जाता है, यह आजके रिक्षाशास्त्रियोंका खेदजनक अनुभव 
है, परंतु हम जिस ज्ञानविस्तारकी बात कह रहे हैं, वह 
इस सामान्य ज्ञानसे कहीं ऊँची वस्तु है। जबतक हमारे 
विद्यार्थी ज्ञानकी सच्ची परिभाषासे परिचित नहीं होते; जबतक 
उन्हे रष्ट्रिय-जीवन और आजके विश्व-जीवनकी विडम्त्रनाओं- 
का ज्ञान नहों होता; जबतक उनके भीतर वह नेसर्गिक और 
अदम्य उत्साह और लगन पैदा नहीं होती, जो आजकी 
अम्यताकी मूलभूत बुराइयोंको नष्ट करनेके लिये कटिबद्ध हो 
जाय; तबतक वास्तविक ज्ञानविस्तार सम्भव ही कहाँ है ! 
हम केवळ बनी-बनायी लीकपर चले जाते हैं और समझते 
हैं कि हम कुछ कररहेहें। अधिकसे-अधिक हमें यह 
अमिशता हो जाती है कि आजका संसार एक विषम 
परिस्थितमे पहुँच रहा है; परंतु यह अभिज्ञता ही पर्या 
नहीं है | हमारे भीतर उस विभीषिकासे जीवनव्यापी संघर्ष 
करनेको निष्ठा भी उत्पन्न होनी चाहिये । यहीं चरित्रबलकी 
बात आती है, परंतु इस क्षेत्रमै हमारी वर्तमान शिक्षा- 
प्रणांळी हमें कोई प्रकाश नहीं दे रही दै । 


रही बात शिक्षाके अन्तिम उद्देश्यकी, जिसे हम 
आत्ममुक्ति या जीवन्मुक्ति कहते हैं । जब हमने आरम्भिक 
स्तरों और भूमिकाओंपर भी पेर नहीं रक्खा है, तब हम 
अन्तिम लक्ष्यकी बात सोच भी केसे सकते हैं । हमारी शिक्षा- 
प्रणालीमें ऐसा कोई साधन नहीं रहा, जो हमें आत्मिक 
दृष्टिसे प्रौद और परिपुष्ट बना सके । हमारी शिक्षा प्रमुखतः 
अथकरी शिक्षा रह गयी है । हमारे आस-पास ऐसी चीजें 
फटकने भी नहीं पातीं, जो हमें दूरतक सोचनेका अवसर दें, 
हमारे प्राचीन शिक्षा-क्रमने अनेकानेक युग-पुरुषोंको उत्पन्न 
किया था । आज इतने वर्षोके बाद हमारे देशमें एक गाँधी, 


एक तिलक ही उत्पन्न हो पाये हैं; किंतु गाँधी और तिलक 
भी क्या आधुनिक शिक्षाके परिणाम हैं | हम तो यही कहेंगे 
कि आधुनिक शिक्षाके प्रति प्रचण्ड प्रतिक्रियाने ही उन्हें 
गाँधी और तिलक बनाया ओर वह प्रचण्ड प्रुतिक्रिया भी 
प्राचीन आदर्शोंके प्रति महान्‌ आकर्षणसे अनुप्रांणत थी । 
इधर कुछ वषोंसे शिक्षाका क्रम और भी उपयोगितावादी 
होता जा रहा है। शिक्षा-संस्थाओंसे आदर्श नामकी वस्तु 
बहिष्कृत होती जा रही है ओर हम क्रमशः ऐसे साँचेमे 
ढाले जा रहे हैं, जिससे हम किसी भी प्रकारका महत््त 
उपलब्ध नहीं कर सकते । बस, हम शिक्षित भर बने रह 
सकते हैं । 

क्या यह भी कोई रिक्षा है, जो हमें केवळ साक्षर और 
पण्डित बनाकर ही बस कर देती है । यदि झिक्षाक्रा यही 
स्वरूप और आदर्श हो, तो कहना होगा कि इस शिक्षासे 
तो अशिक्षित ही अच्छे ! यदि विचारपूर्वक देखा जाय तो. 
अनेक बुराइयोंके रहते हुए भी आजके आईाक्षितोंमें आजके 
झिक्षितोंकी अपेक्षा मनुष्यत्वका गुण अधिक है। तो फिर 
हम अपनी गिक्षापर क्या ओर केसे गर्व करें १ 

हम इस बातपर विश्वास नहीं करते कि बदली हुई 
परिस्थितियोंमें जो कुछ हो रहा है, बही एकमात्र सम्भत्र है । 
इस होनहारवादी दृष्टिकोणको बदलना ही होगा । सबसे 
पहले हमें अपने शिक्षकोको स्वाधीन बनाना होगा । उन्हें 
सरकार और संस्थाओंकी दासतासे मुक्ति मिलनी ही चाहिये-- 
यह पहली शर्त है । शिक्षकमें व्यक्तित्वका निर्माण तभी 
सम्भव है, जब वह आत्मनिर्भर हो सके । आजके रिक्षा- 
क्रममें शिक्षककी आत्मनिर्भरता एक अनहोनी-सा आदर्श 
बनता जा रहा है, परंतु जबतक इस आदर्शकी पूर्ण प्रतिष्ठा 
नहीं होती, तबतक शिक्षा-सम्बन्धी किसी भी क्षेत्रमै कोई 
बड़ा परिवर्तन सम्भव नहीं है । यह भी सच है कि आजके 
शिक्षक अपने समकक्ष दूसरे पेशेवालोसे गिरी हुई दशामे हैं। 
विशेषकर प्रारम्भिक कश्षाओंके अध्यापकोंकी दयनीय स्थिति 
दै । राष्ट्रिय-दृष्टिसे प्रारम्भिक शिक्षा ही सम्पूर्ण शिक्षा-श्षेत्रम 
सबसे महत्त्वपूर्ण स्थान रखती है । जबतक प्राथमिक शिक्षाका 
ढाचा एकदम बदल नहीं दिया जाता और जबतक शिक्षकको 
उसकी दैनिक आवश्यकताओंकी पूर्तिसे निश्चिन्त नहीं कर 
दिया जाता, तबतक राष्ट्रिय शिक्षाकी नींव मजबूत भूमिपर 
नहीं पड़ सकती । 


दूसरे कई प्रश्न भी इसीके समानान्तर चलते हें । उनमेंसे 


% भारतीय बालकोकी शिक्षा-प्रणाली % 

कुछका संकेत ऊपर किया जा चुका है । इनमेंसे एक मुख्य 
प्रश्न है--अध्यापक और विद्यार्थीका सम्बन्ध । वर्तमान 
समयमें न तो शिक्षकको विद्यार्थीकी कोई विशेष चिन्ता 
रहती है और न विद्यार्थी ही शिक्षकके प्रति कोई वास्तविक 
सम्मान रखता है । यद्यपि ये दोनों मनोबृत्तियॉ बदली हुई 
शिक्षा-पद्धतिका ही परिणाम है, किंतु ये स्पष्ट ही राष्ट्रिय 
विकासके लिये बाधक हैं । इस परिस्थितिमै शिक्षक अपना 
सर्वोत्तम ज्ञान विद्यार्थीको दें ही नहीं सकता और न विद्यार्थी 
ही इस मनोवृत्तिमें रहता है कि बह शिक्षकसे अधिक-से-अधिक 
लाभ उठा ळे । यदि अध्यापक और अध्येता एक दूसरेके अधिक 
समीप नहीं आते, तो यह स्थिति ज्यों-की-त्यों बनी रहेगी। 
उपचार सम्मत्र है । हमें अपनी पुरानी पद्धतिकी ओर दृष्टि 
दोड़ानी होगी ओर ऐसा मार्ग निकालना होगा, जिसमें आजकी 
रिक्षा-संस्थाएँ शिक्षकों और विद्यार्थियोंको एक-दूसरेके 
निकट ला सक्रें। दोनोंकी सम्मिलित कौटुम्बिकता और 
सहकारिताके लिये नयी परिस्थिति उत्पन्न करनी होगी। 


न तो शिक्षकोंका ओर न शिक्षितोंका ही सम्बन्ध शेष समाज- 
सेरह गया है। एक नयी ही दुनिया बनाकर हमारी शिक्षा- 
संस्थाएँ चलायी जा रही हैं | स्पष्ट ही यह व्यवस्था राष्ट्रिय 
विकासके लिये अत्यधिक घातक है । यदि इस पद्धतिके रहते 
हुए यह आरोप किया जाय कि हमारी शिक्षा पूँजीवादी 
पद्धतिकी उपज है और एक विशेष -वर्गके व्यक्ति ही उससे 
लाभ उठाते हैं; तो यह अनुचित आरोप न होगा । इस 
सम्बन्धमें भी हमें शिक्षा-सम्बन्धी भारतीय आदर्शको अपने 
सामने रखना होगा; जो किसी वर्ग या श्रेणीके लिये न थी, 
जिससे सारा राष्ट्र उपकृत होता था । हमें अपनी 
शिक्षा-संस्थाओका यह खर्चीला रूप, जो वस्तुतः प्रवेश- 
निपेधका ही दूसरा नाम दै--समास्त कर देना होगा । 
और यह तभी सम्भव है जब हमारे शिक्षक ओर शिक्षार्थी 
सम्मिलित रूपसे प्रयत्न करें) आत्मनिर्भर होनेके उपाय 
निकालें और शासन-व्यवस्था भी इस सम्बन्धमे अपने 
कर्तव्यका पालन करे । 


आज हमारे देशमें पश्चिमसे आये हुए वादोंका इतना 
प्राबल्य क्यों है । ऐसा प्रतीत होता है कि हमारी शिक्षा- 
संस्थाओंनें नयी उद्धावना ओर नये चिन्तनका काम विदेशोंको 
ही सांप रक्खा है । हम वर्तमानमें तो कर्तृत्वविद्दीन हैं ही, 
अपने अतीतके प्रति भी पूरी उपेक्षा दिखा रहे हैं । मानो 
हम अंपने इतिहास और उसकी पूरी परम्परासे विच्छिन्न 


हो गये हैं। जिस देशकी शिक्षा-संस्थाओमे यह आत्महीनता 
घर कर लेती है और उधारकी पूँजीपर काम चलानेकी 
मनोवृत्ति पैठ जाती दै, उस देशका भविष्य उज्ज्वल नहीं 
है। आज हमारे विद्यार्थियोमें शङ्कराचार्य और कबीरकी 
अपेक्षा माक्स और एंजिल्सकी निष्पत्तियाँ अधिक 
व्यापकरूपसे घर करने लगी हैं | हम इतनी जल्दी अपनी 
जीवन-विधि और जीवन-आदशोंको खो बेठेंगे। इसकी 
सम्भावना नहीं थी; पर वास्तविक तथ्य यही होता जा 
रहा है । हम यह नहीं कहते कि.हम नये ज्ञानका, चाहे वह 
किसी दिशासे आया हो; वर्जन करें; परंतु अपने देशकी 
मौलिक सम्पत्ति और जीवनचर्याका तिरस्कार करके नये 
मतवादोंकी शरण जाना एक दुर्बळ राष्ट्रकी प्रवृत्तिका 
परिचायक है | 

ऐसी परिस्थितिमे हमसे कहा जाता है कि हमारी शिक्षा- 
संस्था विद्यार्थियोंको चरित्रबल क्यों नहीं देती ! वे चरित्र- 
बल दें कहॉसे, जब कि सारा वातावरण ही विश्वछ्ठंल हो 
रहा है । हमारी नयी पीढ़ीका चरित्रबल नयी परिस्थितिका 
ही प्रतिबिम्ब हो सकता है । हम संख्यामें और परिमाणमें 
हजारों इंजीनियर, हजारों डाक्टर और अत्य पेशेवर' 
कार्यकर्ता अपने विश्वविद्यालयोंस भले ही निकाल रहे हाँ; 
परंतु जिस मानसिक और नेतिक स्तरके व्यक्तियोंकी हमारे 
राष्ट्रको आवश्यकता दै; उसका बेहद टोटा दिखायी देता है । 
आज भारतवर्षकी एक मुख्य समस्या भ्रष्टाचार कही जाती 
है । भ्रष्टाचार किसी एक व्यक्ति या वर्गतक ही सीमित नहीं 
है, वह सम्पूर्ण देशमै फेल गया है । एक विकृत मनोदृत्ति 
ही इसका कारण है; एक भ्रष्ट-जीवन-दर्शन दी इसकी: 
बुनियाद है। जबतक हम मूलको नहीं सुधारते, तबतक शाखाओंका 
उपचार नहीं हो सकता । मूलको सुधारनेके स्थळ हैं हमारी 
शिक्षा-संस्थाएँ; माध्यम है हमारे अध्यापक और तैयार 
की जानेवाली वस्तुएँ दै--हृमारी नपरी संततिकी मनोवृत्ति, 
उनका दृष्टिकोण, उनका जीवनलक्ष्य । इन सबका संस्कार 
अत्यावश्यक है) परंतु यह तभी सम्भव है, जब हम पुनः 
अपनी अतीत विधियों ओर प्रणालिप्रोंकी ओर दृष्टिपात करें; 
उनका अनुसरण करनेके लिये तैयार हाँ और नयी परिस्थिति- 
के अनुकूल अपनी राष्ट्रिय परम्पराको नये सिरेसे चलानेका 
संकल्प करें । 

ऊपर केवल हमने अपने बालकोंका दी. जानेत्राली. नयी 
दिक्षा और उसकी 'प्रणालीको' -संश्रेपमँ ` देखनेकी चेष्टा की 

% हरि अनंत हरिकथा अनंता । कहहिं सुनहि बहु बिधि सब संता ॥ % 


RR 


है । प्राचीन शिक्षा-संस्थाओंने हमारे देशको संसारके अन्य 
राष्ट्रोके सम्मुख कितना ऊँचा पद प्रदान किया था, यह 
इतनेसे ही समझा जा सकता है कि इाताब्दियोंतक हमारे 
पण्डित और आचार्य विदेशोमें जाकर ज्ञानग्रसार करते थे 
और सहखों विद्यार्थी दूर-दूर देशोंसे आकर हमारी झिक्षा- 
संस्थाओं और विद्यापीठोमें अपने जीवनके उच्चतम ध्येयोंकी 
सिद्धि करते रहते थे । आज परिस्थिति उलटी ही है । 
आज हमारी आँखें विदेशोंकी विद्याबुद्धि और ज्ञान-विज्ञानकी 
ओर लगी रहती हैं । हम अपने छात्राको बाहर भेजकर, 
विदेशोंसे शिक्षित-दीक्षित करा रहे हैं । यद्यपि आजकी 
परिस्थितिमें ऐसा करना एक सीमातक आवश्यक हो गया 


है, पर यह व्याधिका कोई स्थायी निदान नहीं है । हमें अपने 
ऊपर आस्था रखकर ही अपना ओर अपने राष्ट्रका उद्वार 
करना होगा । कोई भी देश विदेशोंपर अपनी शिक्षाके लिये 
आश्रित रहकर कामचलाऊ उन्नति ही कर सकता है । 
वास्तविक राष्ट्रिय शिक्षाकी नींव देशके भीतरी प्रयासे ही 
रक्खी जा सकती है। अभी तो इस दिशां आरग्मिक 
कार्य भी नहीं किया जा सका । गाँधीजीके प्रय्नोंसे जो 
आंशिक सुधार हो रहा था; वह भी स्थगित-सा हो गया है । 
एक बार पुनः विदेशी चकाचोंध हमारी सम्यक्‌ दृष्टिको 
ओझळ कर रही है | नया दिशाज्ञान तो दूर, नये दिगश्रममें 
ही हम पड़ते जा रहे हैं ! 


SO 


प्राचीन गुरुकुल तथा आधुनिक विद्यालय 


( लेखक--पण्डित श्रीरामनारायणदत्तजी शास्त्री ) 


भारतवर्ष अत्यन्त प्राचीनकाळपे विद्याका महान्‌ केन्द्र 
रहा है । भूमण्डलके समस्त मानव इस देशाके विद्वान्‌ 
ब्राह्मणोसे न केवल विद्याकी वरं संस्कृति, सदाचार और 
सभ्यताकी भी शिक्षा ग्रहण करनेके लिये इस देशमै आते 
थे । मनुजीने स्पष्ट दाब्दोंमें इसका उल्लेख किया है ।# 
गर्भाधानसे लेकर चूडाकरणतक तो भारतीय महर्षियोंने उत्तम 
बालककी उत्पत्ति तथा रक्षाके ही शास्त्रीय प्रयत्न बताये हे । 
साथ ही इन संस्कारोंद्वारा उनकी आयु तथा मेधाशक्तिको भी 
समृद्ध करनेका प्रयास किया जाता था । तदनन्तर पिताद्वारा 
उपनयनके समथ द्विजबालकको' गुरुकी सेवामें भेजा जाता 
था | वहाँ गुरु उसका विधिपूर्वक संस्कार करके उसे 
यज्ञाधिकार-सूचक यज्ञोपवीत देते और ब्रह्मचर्यकी दीक्षा देकर 
उस बालकको वेद-शास्त्र, अग्निहोत्र, सेवा तथा ब्रतपालनका 
उपदेश करते थे । इस प्रकार अपने जीवनका एक चतुर्थाश 
भाग द्विजकुमारको गुरुकुलमें व्यतीत करना पड़ता था | 
सृष्टिके प्रारम्भमें जब्र भगवान्‌ विष्णुकी नामिसे ब्रह्माजीका 
प्रादुर्भाव हुआ, उस समय स्वयं नारायणने उन्हें “स्पशेंषु 
यत्‌ षोडशमेकविंशम!के अनुसार तपका आदेश दिया था । 
यही मानो उनके लिये गुरुद्वारा ब्रह्मचर्यपालन आदिकी 
आज्ञा थी । इसीके फलस्वरूप “गुरुः साक्षात्‌ परं ब्रह्म’ने 


ब्रक्षाजीके हृदयमें ब्रह्मज्ञान ( वेद एवं परमात्मतच्वके बोध ) 

# ए्तदेशप्रसूतस्य सकादादग्रजन्मनः । 
स्वं स्वं चरित्रं शिक्षेरन्‌ पृथिव्यां सवंमानवाः ॥ 


का प्रकाश फेला दिया--तेने :ब्रह्म हृदा य आदिकवये ।? 
फिर ब्रह्माजीने सनकादिकों तथा अपने अन्य मानसपुत्रोको 
उस तत्त्वका उपदेश किया । सुष्टिके प्रारम्भसे लेकर अबतक- 
की यह गुरुपरम्परा बहुत विशाल और अवर्णनीय है । 
बृहदारण्यकमें वेदाध्यवनकी एक विशिष्ट परम्पराका उल्लेख 
मिळता है, जिसमें स्वयम्भू ब्रह्मासे लेकर परवर्ती अनेकानेक 
महर्षियोंके नाम आये हैं | श्रावणी-उपाकर्मके अवसरपर वंश- 
ब्राह्मणक्रा जो पाठ किया जाता है, उसमें उक्त वेदिक 
गुरुशिष्यपरम्पराका ही वर्णन है । 


“गृ निगरणे? घातुसे गुरु शब्दकी सिद्धि हुई है; इसके 
अनुसार जो शास्त्रवाणीका उद्दरण कर सके--प्रवचन-पडु 
हो, वह गुरु है । तस्त्रका बोध करानेमें समर्थ वक्ता विद्वान्‌ 
ही गुरु एवं आचार्यपदका अधिकारी होता है; अतः आर्य 
महर्षियोंने उनको माता-पिताके समान ही आदर दिया है । 
मनुजीके मतानुसार जो शिष्यका उपनयन करके कल्प एवं 
रहस्यसहित सम्पूर्ण वेदका उपदेश कर सके, उसे आचार्य 
कहते हैं | # ये आचार्यपाद गायत्रीके उपदेशद्वारा बालकको जो 
द्वितीय जन्म देते हैं, बही यथार्थ जन्म है । गुरुप्रदत्त वह 


* उपनीय तु यः शिष्यं वेदमध्यापयेद्‌ द्विजः । 
सकल्पं सरहस्यं च तमाचार्यं प्रचक्षते ॥ 
(२। १४० ) १ 


कै प्राचीन गुरुकुल तथा आधुनिक विद्यालय # 

ज्ञानमय शरीर अजर-अमर है ।# शास्रने पिताको भी गुरु 
कहा है और वह इसलिये कि पिता विधिपूर्वक गर्भाधानादि 
समस्त संस्कारोंको सम्पन्न करता और अन्नद्वारा संतानका 
पालन-पोषण करता है । ऐसा करनेवाला पिता ही “गुरु? 
कहलानेका अधिकारी है-- 


निषेकादीनि कर्माणि थः करोति यथाविधि । 
सम्भावयति चाक्नन स विप्रो गुरुरूव्यते ॥ 


प्रस्तुत लेखमें आचार्यरूप गुरुके ही कुलपर विचार 
किया जाता है । गुरुके पुत्र और शिष्य ही उनके कुलके 
अन्तर्गत है; क्‍योंकि बंदा दो प्रकारके हैं---/विद्यया जन्मना 
च? विद्यासे और जन्मसे । शिष्य विद्याग्रहण करनेसे गुरुके 
वंशज हैं और पुत्र जन्मग्रहणके कारण । प्राचीनकालमें जहाँ 
कोई विद्वान्‌ आचार्य शिष्योंको विद्याका उपदेश करता था, 
वह स्थान “गुरुकुल? कहलाता था । जहाँ अध्ययनाध्यापनकी 
परम्परा दी्धकाठतक चाळू रहती थी, वह खान 'विद्यापीठ*के 
नामसे भी पुकारा जाता था । 'समर्थः पदविधिः? सूत्रके 
भाष्यमै महाभाष्यकार पतञ्जलिते अनेक बार “गुरुकुल 
शब्दका उल्लेख किया है || जहाँ ऋषिसमुदाय एकत्र होकर 
शास्त्र या सत्सङ्ग करता हो, वह स्थान “ऋषिकुल”? कहलाता 
था । नेमिपारण्य ऐसा ही ऋषिकुल था। अत्यन्त प्राचीनकालमें 
गुरुकुल प्रायः तपोवनोंमे हता था । कुछ घास-फूसके सुन्दर 
झोपडे, अग्निददोत्रका स्थान, शाख्रचचकि लिये स्थान? सघन 
सुन्दर वृक्ष, फूलके पौदे, तुळसीकी वाटिका, गोबरसे लिपी 
पुती स्वच्छ भूमि, गौओंका समुदाय, हरिनोंके झुंड) विविध 
पक्षियोंका कलरव, शुक-सारिका आदिके द्वारा भी शासत्र-चचां 
तथा हिंसक जीवोंका तपके प्रभावसे हिंसा त्यागकर रहना 
आदि बातें उन मुनियोंके आश्रमोंकी विशेष्यताएँ. थी । इन 
आश्रमोंमे ब्रह्मचारी द्विजोंके वेदमन्त्रोंका घोष सदा गूँजता 
रहता था । अपने-आप उगे हुए नीवार, कन्द-मूल-फल, 
शिलोञ्छ-तृत्तिसे लाये हुए अन्नके दाने अथवा शिष्योद्वारा 
मिक्षामें प्रात हुआ अन्न--यही गुरुकुलकी आजीविका 
थी | इन गुरुकुलोमें गरीब तथा राजा-मद्दाराजाके लड़के 
भी समान भावसे रहते और शिक्षा पाते थे । 


# आचार्यरत्वस्य यां जाति विधिवद्र वेदपारगः । 
उत्पादयति सावित्र्या सा स॒त्या साजरामरा ॥ 
(म? २।१४८) 


१ “श्रितो विष्णुमित्रो शुरुकुलस्‌' देवदत्तस्य गुरुकुलम्‌? इत्यादि । 


बा? अं ७-- 


महर्षि अगस्त्य जब्र काशीमें रहते थे; उस समयके 
उनके आश्रमका जैसा वन स्कन्दपुराणमै उपलब्ध होता है, 
उससे आश्रमसम्बन्धी उपयुक्त घारणाकी ही पुष्टि होती है 
अग्निह्वेत्रकी धूममालाओंसे आच्छादित आश्रमवृक्ष बड़े 
भले मालूम होते थे । बहाँकी वायुमें मीठी-मीठी सुगन्ध भीनी 
रहती थी । कालिददसने रघुवंशमें बसिउ-आश्रमका वर्णन भी 
कुछ ऐसा ही किया है । केवल काव्याँमे ही नही, अन्यत्र 
भी महर्षियोंके आश्रमोंका वैसा ही वर्णन मिळता है । 
पद्मपुराण पातालखण्डमे महर्षि च्यवनके आश्रमका चित्रण 
भी ऐसा ही किया गया है। मह्दामारत, रामायण तथा 
विभिन्न पुराणोंमें अनेक स्थलोपर आश्रमोंकि उपयुक्त स्वरूपका 
ही वर्णन उपलब्ध होता है । छान्दोग्योपनिषद्मे सत्यकाम 
जाबालके गुरुकुलनामनकी चर्चा आयी है । उन्हें गुरुने 
चार सौ गायोंकी सेवाका भार सौंपा था और यह आदेशः 
दिया था कि जब ये एक हजारकी संख्यामें पहुँच जाये) 
तब आश्रमपर लौटकर आना । इससे पता चलता है कि 
गुरुकुलके आसपास गोचरभूमि पर्याप्त होती थी । ऐसाः 
होना वनमें ही सम्भव है । जहाँ समिधा, कुशा, जल; 
गोचारण, अग्निहोत्र, नीवार एवं कन्द-मूल आदिका सुपास 
हो, वहीं ये आश्रम या गुरुकुल होते थे । चारों वेदोंके. 
प्रथम मन्त्रोपर दृष्टिपात करनेसे भी इसी धारणाकी पुष्टि 
होती है । यजुवेंदका प्रथम मन्त्र है “इषे त्वा ऊजे त्वा? 
इत्यादि । इसमें पछाश-शाखाके उच्छेदनका उल्लेख है । 
दर्श-पौणमास यागके प्रथम दिन पलाश-शाखाद्वारा स्पर्शी 
करके गायाँका दूध पीनेवाले बछड़ोंको उनके पासते अलग 
किया जाता था, जिससे शामको जो दूध मिळे, उसका. 
कल हेनिवाले यागके लिये उपयोग किया जा सके । यदि. 
बछडे साथ ही चरने चले गये तो शामको दूध नहीं मिल 
सकेगा । इस मन्त्रमे पछाश-शाखा, वत्स तथा गोओंसे 
आवश्यक प्रार्थना की गयी है । इससे गुरुकुलके उस भव्य 
रूपकी झाँक्री मिलती दै, जहाँ सदा यज्ञ-याग होते थे और 
बछडे तथा गौओंकी बहुलता रहती थी । बनके तटप्रान्तकी . 
पावनभूमिमें आचार्यका गुरुकुल होता और उसके सब ओर 
गायोंके लिये चरनेकी सुविधा रहती थी। ऋग्वेद और 
सामवेदे प्रथम मन्त्रमें अभिदेवकी प्राथना की गयी है । 
ये अभि परमात्माको विभूति हैं अथवा अग्नि परमात्माका 
भी नाम है । तथापि 'यज्ञस्य देवम्‌? इस विशेषणसे यज्ञ- 
सम्त्रन्धी अभिक! मौ बोध हाता हे ओर इस मन्त्रद्वारा अनादि 

कालसे चली आती हुई अग्निहोत्र एवं यज्ञादिकी परम्परापर पूरा 
प्रकाश पड़ता है | अतः यह निश्चय हे,ता है कि गुरुकुलके द्विज- 
कुमार प्रतिदिन सर्वेरे-शाम आग्निहे,त्र कर्म अवश्य करते थें । 
अथर्ववेदके प्रथम मन्त्रमै जल देवताकी प्रार्थना है । स्लान- 
सन्ध्या-तर्पण आदिके लिये तथा स्वयं भी जीवनधारणके 
लिये जलका कितना महत्त्व है, यह. सभी अनुभत्र कर सकते 
हैं । अतः छात्रोंका देनिक कृत्य एवं उनकी धार्मिक दिनचर्या 
जलके अभावमे अधूरी न रह जाय--इसके लिये गुरुकुछ 
अवश्य किती नदी, नद) महान्‌ सरोवर या निर्झर आदिके 
समीप होता था । प्राचीनकालमै काशी, प्रयाग और पाटलि- 
पुत्र भी विद्याके केन्द्र रहे हैं। ये सत्र गङ्गातटपर हैं । 
उजयिनीके सान्दीपनिका गुरुकुल भी सिप्राके तटपर सुशोभित 
था । काइमीर भी प्राचीनकालसे शारदापीठ रहा है । कहाँ भी 
नदी एवं निझंर आदिकी कमी नहीं है । यह तो हुआ 
गुरुकुलोंकी भौगोलिक स्थिति एवं छात्रोके आचार-व्यवहारका 
विवरण | गुरुकुलोंकी शिक्षाका लक्ष्य क्या था; यह भी समझने- 
की वस्तु है। १-छात्रोति दीघक्रलतक ब्रह्मचर्य -्रतका पालन 
कराकर उनके शारीरिक, मानसिक एवं बौद्धिक शक्तिको 
विकसित करना । २--उनमें अनुशासन, आज्ञापालन; सेवा; 
सद्धमंपरायणता तथा सदाचार-प्रियताका भाव जगाना | ३-- 
प्रत्येक छात्रको रद्दस्य, कल्प आदिसहित साङ्ग वेदों) 
आन्वीक्षिकी आदि चतुर्विध विद्याओं तथा चौसठ कलाओंका 
मर्मज्ञ विद्वान्‌ बनाना आदि गुरुकुलोंका लक्ष्य था। आस्तिकता, 
परलोक और पुनर्जन्मपर विश्वास, देवताओं, पितरों तथा 
गुरुजनोंके प्रति श्रद्धाभक्ति, श्राद्ध आदि सत्करमोपर आस्था 
तथा देश और समाजके हितके लिये आत्मोत्सगंकी दृढ़ भावना 
आदि बातें इन गुरुकुलोंकी सांस्कृतिक देन थीं । वहाँसे 
त्यागी, संयमी, ज्ञानी, सदाचारी, काम, क्रोध, लोभ आदिसे 
रहित तथा पूर्ण संतोषी स्नातक निकलते थे । मैं यहाँ प्राचीन 
गुरुकुछसे निकड़े हुए एक दिप्यका दृष्टान्त रखना चाहता हूँ । 
वरतन्तु ऋषिके गुरुकुलमें कौत्स मुनि पढ़ते थे। उनका 
अध्ययन पूर्ण होनेपर जब समावतंन-संस्कार हुआ, तब उन्होंने 
गुरुसे दक्षिणा माँगनेका अनुरोध किया । गुरुने कहा---धै 
तुम्हारी सेवासे ही संतुष्ट हूँ |? तथापि विशेष आग्रह करनेपर 
गुरुने शिप्यकी परीक्षाके लिये चौदह करोड़ अशर्फियों माँग 
दीं । एक दीन ब्राह्मण इतना धन कहाँसे लाता । फिर भी 
कोत्सने साहस नहीं छोड़ा । वे महाराज रघुके पास यह धन 
मांगनेके लिये गये । उन दिनों महाराज रघुने विश्वजित्‌ यज्ञ 


# सारद कोटि कोटि सत सेषा । करि न सकहि प्रभु-गुन-गन लेखा ॥ # 


करके अपना सर्वस्व लुटा दिया था। यहाँतक कि अतिथि- 
सत्कारके लिये उनके पास एक बतंनतक नहीं बचा था | 
उन्होंने मिट्रीके बर्तनमै जल मँगाकर उसीसे अतिथिके चरण 
पखारे । महर्षिः कौत्सने महाराजकी अकिश्वनता देखी तो कुछ 
भी न माँगनेका निश्चय कर लिय्रा । महाराजने आश्रम 
या गुरुकुलका कुशछ-समाचार पूछकर कोत्समुनिसे. उनके 
आगमनका कारण जानना चाहा । आग्रह करनेपर उन्होंने 
सब कुछ बता दिया और कहा--“अब मैं और कहीं माँग दूँगा; 
आपकी स्थिति, इस समय यह धन देनेकी नहीं दै । महाराज रघुने 
कहा--'मेरे द्वारपर आप-जेसे विद्वान्‌ अतिथि गुरुदक्षिणाके 
लिये आयें और निराश लोट जायें, यह कलङ्क मैं सहन नहीं 
कर सकूँगा । आप दो-एक रोज ठहरें) में केई व्यवस्था 
करूँगा ।” कोत्स मुनि ठहर गये । दिग्विजयी रघुने धनुष 
सँमाला और सबेरे रथारूढ होकर कुवेरसे युद्ध करनेका निश्चय 
किया । क्षत्रिय माँग तो सकता नदीं, युद्धसे जीतकर ही धन 
प्राप्त कर सकता है । कुवेरको रघुके संकल्पका पता चल गया 
और उन्होंने रघुके महलमै अनन्त स्वर्णराशिकी वर्षा कर 
दी । सबेरे रघुको अपने घरमै अपार वेभव दिखायी दिया । 
उन्होंने कदा--“कुबेरने यह स्वर्गराशि आपके लिवे भेजी 
है, आप सब ले जाइये |? कोत्सने कदा--*मुझे अपने लिये 
एक पैसा नहीं चाहिये, गुरुको जितना देना है, उतना ही 
कूँगा ।? अयोध्यावासियोंने सर्वस्व देनेवाले रघु और गुरु- 
दक्षिणासे अधिक कुछ भी न लेनेवाले कौस--दोनोंका साथ- 
साथ अभिनन्दन किया-- 


जनस्य साकेतनित्रासिनस्तौ 
द्वावप्यभूतामभिनन्द्यसश्व । 
गुरुप्रदेयाधिकनिःस्पृदी$र्थी 
| नृपो$श्रिकामादघिकप्रदश्च ॥ 


यह है प्राचीन गुरुकुलके एक छात्रका चरित्र, जो 
कामिनी-काञ्चनको धूछसे अधिक महत्त्व नहीं देता था । क्या 
आजके कालेज और विश्वविद्याल्योंके छात्र इससे कुछ शिक्षा 
ग्रहण कर सकेंगे ! 

आगे चलकर लोगोंमें मानसिक संयमका अभाव दृष्टि- 
गोचर होने लगा । लोग कुसङ्गमें पड़कर पथम्ष्ट होने 
लगे । अतः उनके संरक्षणके लिये विशेष व्यवस्थाकी - 
आवश्यकता प्रतीत हुई | धन और प्रभुताके अभिमानने 
भी कुछ छोगोंके मनमें सर्व-साधारणसे अपनेको अलग 
रखनेकी भावना उत्पन्न की । कादम्बरीके रचयिता महाकवि 


* प्राचीन गुरुकुल तथा आधुनिक विद्यालय % 

बाणभट्टने राजा तारापीडके द्वारा स्थापित एक ऐसे विद्यालय: 
का चित्रण किया है, जो उन्होने अपने पुत्र चन्द्रपीडकी 
शिक्षाके लिये बनवाया था | जन-सम्पऊंके कारण राजकुमार- 
का मन किसी अन्य व्यसनमें न फँस जाय; इसके लिये 
महाराजने नगरसे बाहर सिप्राके तटपर विद्यामन्दिरका निर्माण 
कराया । उसका विस्तार आघे कोसका था । चारो ओर 
हिमालयकी शङ्गमालाओंके समान ऊँची चहारदीवारी खड़ी 
थी । चहारदीवारीके पीछे गहरी और चौड़ी खाई खुदी 
थी । विद्यामन्दिरके सभी द्वारोपर अत्यन्त दृढ़ किवाड़ें 
लगी थीं । उसका एक ही द्वार खुलता था और उसीसे 
विद्याल्यमें प्रवेश किया जाता था । उसके एकान्त प्रदेशमै 
सवारीके लिये अश्व और शिबिका आंदि प्रस्तुत रहती 
थी । ऊपर शिक्षाका स्थान था और निचले भागमें व्यायाम- 
शाळा थी । उस विद्यालयका नकूशा देवमन्दिरके समान 
था । उसमें सभी विद्याओंके आचायाँको एकत्र करनेका 
प्रयास किया गया । जेते सिंह-किशोरको पिंजड़ेमें बाँध 
रवखा जाय; उसी प्रकार राजकुमार चन्द्रपीडको विद्यालयमें 
प्रविष्ट करके बाहर निकलनेकी मनाही कर दी गयी थी। बहाँ 
आचार्य और उनके पुत्र ही उनके पारिवारिक जन थे | 
समस्त बालचित क्रीडाओंका प्रसङ्ग, जो बिद्याप्राप्तिमें 
प्रतिबन्धक है, निषिद्ध कर दिया गया था । राजा कभी- 
कभी रानीके साथ जाकर राजकुमारकों देख लिया करते 
थे । यदि सर्वसाधारणक्रे छिये ऐसा विद्यालय बन सकता 
तो बड़ी उत्तम बात होती । नगरके आकर्षणमय वातावरणमें 
छात्रोंका मन एकाग्र नहों हा सकता, इसका अनुभत्र करके 
सर्वत्र ऐसे ही विद्यालयोंकी व्यवस्था हानी चाहिये, जहाँ 
विद्यामें प्रतिबन्धक वस्तुओं या प्रसज्ञोंका प्रवेश सर्वथा निषिद्ध 
हो । ब्रझचर्यपालन और ज्ञानोपार्जनमें काई विन्न न आने 
पावे । बोद्धकालमें नालन्दाका विश्वविद्यालय भारतभरमै 
प्रसिद्ध था । कहते हैं, उसमें एक सो ख्यातनामा विद्वान्‌ 
अध्यापक थे ओर दस हजारसे अधिक छात्र शिक्षा पाते 
थे । वहाँ भी छात्रोंके संयमपूर्ण जीवन और ज्ञानवर्धनकी 
सुविधापर दृष्टि रक्खी जाती थी। प्रतिकूल बातोंका कठोरता- 
पूर्वक निवारण किया जाता था । इसोलिये हके ख्रातक 
बड़े विद्वान्‌, यशस्वी ओर सच्चरित्र होते थे। आचार्य- 
पाद कुमारिल्भट्ट भी उसी विद्यालयकी एक विभूति थे । 
यह स्मरण रखनेयोग्य बात है कि मध्यकालके इन विद्या- 
मन्दिरों अथवा विद्यालयाँमै भी सहरिक्षाका कमी प्रवेश 
नहीं हुआ । बोद्धकालमें भी बालक और बालिका या 


युवती ओर युवक एक साथ एक विद्याल्यमें शिक्षा नहीं 
पाते थे । 

आधुनिक विद्यालपोंकी अत्रस्था इससे सर्वथा विपरीत 
है । अधिकांश स्कूल, कालेज या विश्वविद्यालय नगरमे 
हैं और बहुतोंमें सहशिक्षाका प्रचार है । एक तो संयम, 
ब्रझचर्यं और त्यागका पुरातन आदर्श भुलाकर पश्चिमकी 
विलासितापूर्ण पद्धति अपनायी गयी । दूसरे, ऐसे-ऐसे साहित्य- 
का अध्ययनाध्यापन चाळू कर दिया गया, जिसे पढ्कर 
किसी भी छात्रके लिये मनोविकारोंपर विजय पाना सम्भत्र 
न रदे । शास्त्रांमें स्त्रीको त्रृतकुम्भ और पुरुषको तप्ताङ्गार- 
की उपमा दी गयी दै; अतः इन दं.नोंका सदा एक 
साथ रहनेकी आज्ञा नहीं है, पर आज सददिक्षाने इस 
आदर्शको उलट दिया और अग्नि एवं वृतके एकत्र स्थापनसे जो 
दुष्परिणाम सम्मावित है; वह प्रत्यक्ष देखा जाने लगा है । हमारे 
छात्र-जीत्रनको उच्छुङ्कळता एवं कामुकताकी ओर ले जानेकी 
दिशामै सबसे घातक प्रप्रल सिनेमा-जगतूने किग्रा है । 
वहाँके रंगमञ्चपर युवक-युव तथोंके अशछोलतापूर्ण अभिनप्र; 
निलंज अङ्ग-संचालन तथा वासनाको उत्तेजित करनेवाले 
संगीत कोमलमति बाळकोंपर विषका-सा असर डालते हैं । 
यदि सिनेमाके इश्योंकी इस अभद्रतापर निकट भविष्यमें 
नियन्त्रण नहीं किपा गया तो हमारे भविष्यक्रे आशादीप 
बाळक इस योग्य नहीं रह जायेंगे कि अपना अथवा 
अपने समाजका उत्थान या हित-साधन कर सके । 
पाश्चात्य मनोवृत्तिके कुछ लेखक और कतरि भी प्रगतिवाद 
या यथार्थत्रादके नामपर ऐसे अवाञ्छनीय एवं अभद्र 
साहित्यकी सृष्टि कर रहे हैं, जिसते समाजको धार्निक मर्यादा 
तथा सच्चरित्रताके मुलोच्छेदका भय उपस्थित हो गया है; 
अतः उसपर मी रोक-थामकी आवश्यकता है । धाचोन गुरुकुलों 
या विद्याल्योंमें छात्रकी योग्यता बढ़ानेका उत्तरदायित्व 
अध्यापकोपर होता था; आजकल केवळ लंबो-लंबी फीस 
वसूल की जाती है; छात्रकी योग्यता कैसी है? उसमें कितनी 
प्रगति हो रही है १ इसको चिन्ता स्कूल-कळेजके अध्यापक नहों 
करते । यह सब चिन्ता लड़कोंके अ.भभावक करं । वे स्कूल- 
को तो फीस दें ही, घरपर भी व्यूटर रखनेकी व्यवस्था 
करें । ऐसी स्थितिमें अर्थहीन असहाय व्यक्त अपनो संतानों- 
को सुशिक्षित कैसे कर सकता है ? ये सब्र कई विचारणीय 
समस्याएँ हैं, जिनयर विचार करके शिक्षकी वर्तमान पद्धति 
तथा छात्रोके रहन सहन आदिमें आमूलचूल परिवर्तन 
करनेकी आवश्यकता है, तभी इम अपने बालकका तथा राष्ट्रका 
भविष्य उज्ज्वल कर्‌ सकेंगे | 


TBO — 

रा जआावानके भेजे हुए हमारे तिथि | भेजे हुए हमारे अतिथि 


% जल सीकर महि रज गनि जाही । रघुपति-चरित न बरनि सिराहीं ॥ + 


( लेखक- आचार्य श्रीकीरोज कावसजी दावर, एम्‌०ए०, एल०-एल०बी० ) 


सम्पत्ति एक न्यास ( ट्रस्ट ) है--भोग और सुखका 
साधन-मात्र नहीं; वह दायित्व-भार है जिसका निष्ठापूर्वक 
वहन करना चाहिये । बपोती नहीं, जिसे जसै चाहें बहावें । 
यही बात बच्चोंके बारेमे भी कही जा सकती है, उनमें भी 
चरितार्थ होती है । वे भगवानक़ी ओरसे हमें बरदान और 
प्रसादके रूपमे प्राप्त होते हें, इसलिये नहीं कि हमारे जीवनमें 
हमारी सहायता करें और बुढ़ापेमें हमारी सेवा-शुश्रूषा करें-- 
(यद्यपि कर्तव्यपरायण बालक आज्ञाकारिता और सेदासे कभी च्युत 
नहीं होते, वे इसको अपना सोभाग्य समझते हैं) वरं भगवान्‌ हमें 
संतान इसलिये देते हें कि हम अपने सर्वोत्कृष्ट साधनोंसे उनका 
सुखद वातावरणमें पालन करें और उनको जीवनके शाश्वत तथ्यों - 
के ज्ञानमें प्रतिष्ठित करें । शिशु स्वतः एक स्वतन्त्र साध्य है, 
अपनी प्रयोजनसिद्धिका साधन नहीं और न वह सेवक है 
जिसे इच्छानुसार बरतें, वरं बह भगवानके यहाँसे आया 
हुआ हमारे घरका अभ्यागत ( अतिथि ) है । उसके प्रति 
व्यवहारके लिये हम इश्वरके सामने सीधे उत्तरदायी हैं । 
हमारा दायित्व इसलिये और भी बढ़ जाता है कि उसकी 
उत्पत्तिमे माता-पिताके नाते हमारा हाथ था । समस्त नैसर्गिक 
सुखोंमें संतानवत्ता अनुत्तम और शुद्धतम सुख है । य्योत्स्ना- 
मयी रात्रि, पार्वतीय दृश्य, कल्लोळमय महासागर अथवा 
मनोमोहक गीत हमें आनन्दसे रोमाञ्चित कर सकते हैं; परंतु 
इस आनन्दसे अत्यन्त उत्कृष्ट आनन्द हमें तब मिलता है, 
जब हम स्वास्थ्य और ओजसे देदीप्यमान बालककी सरल 
तोतली वाणी सुनते हैं अथवा उसकी चिन्ताविरहित क्री डाको 
देखते हैं । यह सत्य है कि आजकळके कठिन समयमे, 
विशेषकर निर्धन वर्गमेंश संततिकी न ज्यादा माँग है और 
न उनका स्वागत ही होता है; परंतु इस विषयमें हमारे 
जीवनकी अत्यन्त विषम परिस्थितियाँ विचारणीय हैं, जिनसे 
वस्तुओंके मूल्य बढ़ते जाते हैं ओर हमारा नैतिक स्तर 
गिरता जाता है। संतानके प्रति धनहीन वर्गकी इस प्रवृत्तिके 
लिये हमें सहानुभूति रखनी चाहिये, न कि कुत्सा या 
निन्दाभाव; क्योंकि वे भाग्यहीन ओर दयनीय हैं, जो ऐसी 
प्रबृत्ति रखते हैं और संतान-जेते शुभ्रतम और सर्वोत्कृष्ट 
आनन्दसे अपनेको वञ्चित रखते हैं, जिसकी पूर्ति न स्वास्थ्य 
कर सकता है ओर न लक्ष्मी | 


बालककी शिक्षाका सर्वोत्तम उपाय यह है कि हम स्वयं 
शिक्षित बनें; क्योंकि उसे अध्यापकोंसे कहीं अधिक आदशोकी 
आवश्यकता है । स्वभावतः उसके सर्वप्रथम ओर सर्वश्रेष्ठ 
आदर्श माता-पिता हैं और विशेषरूपसे माता | यह निरर्थक 
अविवेक है कि घरमें स्वयं असत्य बोलो; अपशब्द कहो; 
अथवा अन्य माँतिसे अशिष्ट व्यवहार करो और बालककों 
सत्यभाषण; विनय ओर चरित्रकी महिमाका उपदेश करो । 
बालकगण उपदेशसे बढ़कर सदा उदाहरणपर चलते हैं ओर 
वे अपने माता-पिताके वचनोंकों सुननेकी अपेक्षा उनकी 
क्रियाको सचमुच अधिक ध्यानसे देखते हैं । यह विरोधोक्ति 
अत्यन्त सारगर्भित है कि 'बालककी शिक्षाका आरम्भ उसके 
पदा होनेके सौ वर्ष पहले करो? | इसका अर्थ यह है कि 
यदि कोई स्त्री या पुरुष परम्परासे पवित्र; धार्मिक और 
सुसंस्कृत जीवनवाला होता है, तो वह अपने ये गुण पुत्रको 
दे जायगा और सम्भावना यह है कि सो वर्ष बाद जो 
प्रपौत्र होगा, वह इन्हीं सहुणोंका उत्तराधिकारी बनेगा 
( जिनका बीजारोप उसने परिवारमें किया था ); क्योंकि 
विज्ञानका यह निय्रम है कि वंशपरम्परासे संततिमें पूर्व 
पुरुषोंके गुणेका अवतरण होता है । अपवाद तो सदा होते 
हैं ओर होंगे, परंतु व्यापक नियम यह है कि संतान अपने 
पुरुखोंके गुणोंका अनुगमन करते हैं, जेते फल वृक्षके गुणोंका 
अनुगामी होता है । 

रिशु-शिक्षाका उद्देश्य है कि उसका जीवन श्रेष्ठ बने । 
बालक एक बीज है, सम्भावना है शक्ति है । उसके 
अन्तर्निहित और सहज मनोबलको विकसित करके उसे 
विश्वका एक आदर्श नागरिक बनाना चाहिये । कोई गुण 
बाहरसे नहीं आता । प्रत्येक विशेषता अंदरसे ही विकसित 
होती है । जिस गुण या शक्तिका हमें बालकमें विकास करना 
चाहिये--वह है इन “बाल भगवान्‌?में निहित श्रेष्ठता और 
सुन्दरता अर्थात्‌ उनकी प्रच्छन्न दिव्यता । अच्छे हिंदू या 
मुसल्मान, अच्छे गुजराती या बंगाली, अच्छे भारतीय या 
अंग्रेज अथवा अच्छे भगवद्भक्त भी बननेकी अपेक्षा यह ` 
अत्यन्त श्रेयस्कर और समुचित है कि बालक एक उदारचेता 


- महापुरुषं बने | अपने धर्म या प्रदेशका प्रेम यद्यपि वास्तवमें 


सराहनीय है, तथापि बहुधा उसमें साम्प्रदायिकता अथवा 


% भगवानके भेजे हुए हमार अतिथि क 

प्रान्तीयताका दोष आ जाता है । अतः यह राष्ट्रके हितके 
लिये घातक हो जाता है । ऐसी देशभक्तिके उदाहरण पाये जाते 
हैं, जिसमें विश्वबन्धुता और जातीय समानताका अभाव था 
और वह युयुत्सु और विग्रहशील देशप्रेममै परिणत हो जाती 
हे । ऐसी देशभक्ति मानवजातिके लिये वास्तविक अभिशाप 
बन जाती है; जैसा नाजी जर्मनीके पतनमें देखा जा 
चुका है । 

यह सत्य है कि हम बालकक्रे मनको नहीं समझ पाते; 
इमलोग प्रोढ़ हैं और बुद्धि एवं तकसे चळते हैं । बालक 
भावना और कल्पनाशक्तिसे 'काम लेते हैं | हम प्रायः उनकी 
कोलाहलमयी क्रीडा और उद्दण्डतासे झुँझला उठते हैं । यह 
भूल जाते हैं कि उनकी अनावश्यक शक्तिकी अतिरिक्त मात्रा 
उनके प्रबल और बाह्य दृष्टिसे अर्थहीन उपद्रवाँमै अपनेको व्यक्त 
करती है । एक बालकके लिये घंटोंतक कुर्सी और मेजसे 
चिपके रहना उसी भाँति असम्भव है; जैसे किसी लड़खड़ाते 
बुड्ढेसे यह आशा करना कि वह विश्वप्रतियोगिताकी दौड़में 
भाग ले । उसकी चञ्चल शक्तिको लाभकारी मार्गमै छगाना 
चाहिये; दण्डसे दमन नहीं करना चाहिये । कमी-कमी 
बालकोंके बुद्धिरहित प्रश्न हमें खिझाने लगते हैं; परंतु उनकी 
यह प्रवृत्ति इस बातको द्योतित करती है कि उनमें अज्ञानके 
बदले ज्ञान प्रात करनेकी प्रबल उत्सुकता रहती है । जिज्ञासा 
बालकोंका सुन्दर लक्षण है । उसको संतुष्ट करनेके प्रयास 
बिना उसपर चिढ्ना भूल है । मन्दबुद्धि बालकके ल्यि 
“जडमति? “मूख? इत्यादि शब्दोंका बारम्बार प्रयोग उसमें 
हीनताकी ग्रन्थि पैदा कर देता है, जिसका दूर करना कठिन 
हो जाता है । इससे उसके मनपर बुद्धिकी मन्दताका भाव-- 
चाहे वह सत्य हो या असत्य, दृढतर हो जाता है और अपने 
सुधारके लिये प्रयास करनेमें उसे निरुत्साहित कर देता है । 
कुछ बालकोंके छालन-पालनमें असीम धैर्य एवं कौशल 
अपेक्षित है। कुछ बालकोंपर शिक्षा और उपदेश सद्यः प्रभाव 
डालते हैं । कितनोंपर अत्यन्त विचारपूर्ण शिक्षा; मधुर शब्द 
तथा हार्दिक कृपाछुता व्यर्थ सिद्ध होते हैं | कभी-कभी तो 
इनका बालक गलत अर्थ लगाते हैं और समझने लगते हैं कि 
हमारे पिता-माताकी दुर्बलता है । कुछ बालक जन्मसे ही हठी 
हते हैं । उनका चित्त इतना विकृत द्वाता दै कि कृपा या 
कठोरताका उनपर कोई प्रभाव नहीं पड़ता; परंतु जेसे वेद्य- 
को अपना उपचार अन्ततक करते रहना चाहिये, चाहे वह 
जान भी ळे कि रोग असाध्य है, वेसे ही बुद्धिमान्‌ माता- 
पिताको भी अपना कर्तव्य करना ही पड़ता है । जब जैसी 
आवश्यकता हो कृंपा और सहानुभूतिके साथ वे यथोचित 
कठोरताका प्रयोग भी करते हैं । 


ईसाइयोंकी धर्मपुस्तकमें वर्णित अपव्ययी पुत्रकी कथा 
( ल्यूक-पञ्चददा ११ । ३२ ) का अभिप्राय यही प्रतीत होता 
है कि भगवान्‌ दुरात्माओका उद्धार करनेके लिये आतुर 
रहते हैं और विशेषतः प्रसन्न होते है) जब कोई पापी पुण्य- 
पथगामी बनता है । इस प्रकारका अप्रत्याशित | प्रत्यावत्तन 
नष्ट प्राणीकी पुनरवासि अथवा मृतकके पुनर्जीवनके तुल्य 
है । यह नहीं कहा जा सकता कि कोई बालक अपने जीवनमें 
कब बुरेसे अच्छा बनने छगेगा । मानव-जीवन सम्भाव्यताओंसे 
परिपूर्ण है । माता-पिताके बहुत कालसे प्रयोगमें लाये हुए 
धैर्यं. और क्षमाका पुरस्कार सम्भव है बुढापेमें मिले, जेसे 
साध्वी मॉनिकाके अपने पापी तथा बाह्यतः असाध्य पुत्र 
(संत ऑगस्टाइन ) के लिये बह्दाये हुए अश्रुआंको 
और उसकी प्रार्थनाको अन्ततोगत्वा भगवान्‌ने इस 
प्रकार स्वीकार किया कि माताको उसके सुधारसे पूर्ण 
हार्दिक संतोष हुआ । ऐसे लोगोंके उदाहरण भी मिलते हैं, 
जो पढ़मेमें सर्वथा मन्दबुद्धि थे; परं ठु जीवनके अन्य क्षेत्रमै 
उन्होंने अपनी अद्भुत योग्यता दिखायी और करोड़ों रुपये 
पैदा किये । कभी-कभी तो घोर से-घोर दुरात्माओंकी अवस्थामें 
ऐसा परिवर्तन देखा गया है कि वे अपने जीवनके अन्तिम 
भागमें महात्मा हो गये । इससे यह सिद्धान्त प्रतिपादित होता . 
है कि जो सुधारके पहिले जितना ही बड़ा दुराचारी होता है, 
परमात्माकी कृपासे जब उसका उद्धार हाता है; तब वह उतना 
ही बड़ा धर्मात्मा हो जाता है। अतः स्पष्ट है कि रिशु-रिक्षामें 
अपार धेय और अध्यवसायको आवश्यकता है । यदि पुत्र 
जीवनकी अन्तिम घड़ियोंतक दुष्ट बना रहे और उसका सुधार 
अशक्य हो, तो भी, बुद्धिमान्‌ माता-पिताको अपनी क्षमाशीलता 
एवं सहानुभूति धीरतापूर्वक अक्षुण्ण रखनी चाहिये और 
यह मानना चाहिये कि उनका वह पुत्र उनके ही पूर्वजन्मकृत 
पापोंके समुचित दण्डस्वरूपमें उन्हें प्रास हुआ है । पिताको यह 
भलीमाँति समझ लेना चाहिये कि भगवानके सुव्यवस्थित 
विश्वमै कोई यातना या कष्ट ऐसा नहों भोगना पड़ता जो . 
उसके अपने ही किसी पाप या अपराधका फल न हो । जिस 
रोगकी काई ओषधि न हो, उसे जीवन-दीपकी अन्तिम लौ 
बुझनेतक आशापूर्ण धैर्य) प्रार्थना, प्रेम तथा दयाके ब्रतपर 
हढ़ रहकर सहन करना चाहिये । 


केवळ बौद्धिक शिक्षा, जिसमें मस्तिष्कका ही विकास होता 
है और मनुष्यकी अन्य शक्तियाँ उपेक्षित रहती हैं, एकाङ्गी 
उत्कर्षकी साधिका है । ऐसी शिक्षाका अत्यन्त दुःखद 
परिणाम आज सर्वत्र दिखायी देता है । एक अंगरेज 
विचारकका कहना है--सच्चरित्रता जीवनका नव-दशमांश 
है । यदि शिक्षासे मनुष्यके सदाचार निर्माण नहीं हुआ तो 

वह निरर्थक है । शिक्षासे हमारी चारित्रिक जागरूकता सम्पन्न 
होनी चाहिये और चारित्रिकता “धर्म'का आधार है । चरित्र- 
निर्माणका प्रारम्भ जन्मके साथ होना चाहिये । इसकी न 
उपेक्षा की जा सकती है और न इसके करनेमें विलम्ब ही 
किया जा सकता है; परंतु चरित्र सीखा नहीं जाता। 
उसका अनुंकरणद्वारा ग्रहण होता है । बालकके मनपर 
सत्कमं भी बलपूर्वक इच्छाके विरुद्ध लादा नहीं जा 
सकता । दुर्गुणके दुष्परिणाम और निष्पक्ष परोपकार 
तथा स्वार्थहीन सेवाके जीवनसे जो सुख और 
आनन्द प्राप्त होता है; उसे दिखाकर बालकके हृदयमें 
सूक्ष्म एवं अज्ञातरूपसे चारित्र्यका प्रवेश कराया 
जाता है । यदि सत्यके महत्व ओर उसकी तत्परताका 
गौरव बालकने समझ लिया तो जीवनके संग्राममै विजय 
निश्चित है; क्योंकि सत्यनिष्ठासे अन्य विभिन्न सद्गुण अपने- 
आप ही उसके पीछे लगे चले आते हैं। सत्य-भाषणके 
कारण वह असत्कमोके आचरणसे बचेगा । बालककी शिक्षामें 
सत्यका खान आदिमें? मध्यमे ओर अवसानमें--सर्वोच्च है । 
इस एक गुणकी महिमाके फलस्वरूप बालक अपने व्यवहारमें 
निष्कपट; स्पष्टवादी तथा निर्भीक हो जायगा । दूसरे सद्गुण 
हैं--प्रेम, खार्थहीनता, अहिंसा और परहित-साधन । स्वार्थ 
उद्देजक है और सत्य आकर्षक । सत्यसे संसारमें सम्मान 
प्रात होता है, परंतु प्रेमपीयूष दूसरोंमें प्रेमकी उत्पत्ति 
करता है और जिन द्ददयोके प्रति प्रदर्शित किया जाता 
है, उन्हें वशमें कर लेता है । 


बालक प्रायः न्यायसङ्गत और विवेकपूर्ण व्यवहारको 
समझते हैं। यदि कोई माता-पिता किसी संतानके प्रति 
अपेक्षाकृत अधिक स्नेह करेंगे तो दूसरी संतानोंके हृदयमें 
एक ईर्ष्या-द्ेषकी भावना पैदा हो जायगी, जिसका भविष्यमें 
महामयङ्कर परिणाम होगा । यह स्वाभाविक है कि माता- 
पिता अपनी संततिसे सम्मानकी आशा करते हैं; परंतु इस 
आशा करनेके पहले उन्हें सम्मानका पात्र बनना चाहिये। 
उनको अपनी ओरसे संतानके व्यक्तित्वका आदर करना 
चाहिये । बुरे लगनेवाले शब्दोंको विशेषकर दूसरोंके सामने 
प्रयुक्त करके उसके आत्म-सम्मानको ठेस न छगने देनी 
चाहिये। बलात्‌ अनुशासन और कठोर दण्डसे सेनिक विद्यालय- 
में भले ही काम चल जाय, परंतु परिवारमें इनसे काम न 
चलेगा । जहाँ बालक झूठ और छलसे इनसे बचनेके लिये 
प्रलोमित होंगे ओर यदि असत्य तथा कपट पेठ गये तो 


* बिमल कथा हरि-पद्‌ दायनी । भगति होइ सुर्नि अनंपायनी ॥ १ 


न 


चारित्र्यके मूलपर ही कुठाराघात हो जायगा । हमें बालक" 
को अपना विइवासभाजन बनाना चाहिये, जिससे उसकी यह 
धारणा दृढ़ हो जाय कि हमें उसके कल्याण और हितमें 
तीव्र अनुराग है । उसकी अपने पिता-मातामें ऐसी प्रतीति 
होनी चाहिये कि संकटके कालमें हमारे लिये उसकी सलाह 
लेना श्रेयस्कर ओर वाञ्छनीय है । जब कमी उससे भूल 
हो जाय तो शान्तिपूर्वक उसे समझाना चाहिये, जिससे 
उसको बोध और विश्वास हो जाय कि में ठीक रास्तेपर 
नहीं हूँ । हमारे व्यबहारसे उसको यह स्पष्ट हो जाना चाहिये 
कि माता-पिता प्रेत नहीं हैं, जिनसे डरना चाहिये; अपितु वे 
हमारे सहायक) मित्र और गुरु है, जिनसे आत्म-कल्याणके 
लिये बराबर सलाह लेनी चाहिये । 


बहुत-से विचारकोंने संसारके भविष्यके अत्यन्त चित्ता- 
कर्षक चित्र खींचे हैं । इधर दूसरोंने ऐसा अन्धकारमय ओर 
भयावह चित्रण किया है कि उसे देखकर सारे होश-हृवास गुम 
हो जाते हैं । यदि हम वास्तवमें एक सुन्दरतर संसार चाहते 
हैं-ऐसा स्थान जहॉपर हमारे उच्चतम आदर्श पूर्णताके 
निकट पहुँच सकें--तो हमें उन आदशाको अपने 
बालकोंमें छाना शुरू करना चाहिये । ये ही आनेवाले 
कलके नागरिक हैं और जैसे सुन्दर जगत्‌की हम कल्पना 
करते हैं, उसके भावी निवासी हैं। सोने और रत्नोंसे भी 
बढ़कर संसारकी पूँजी और थाती उसके सुशिक्षित बालक 
हैं— यह ऐसी निधि है जो कभी नष्ट नहीं होती और जिससे 
भविष्यमें प्रभूत और प्रचुर धनागम होता रहेगा । कार्य 
आयासबहुल है और नैराश्य अरुन्तुद ओर ममंघाती 
होता है; परंतु इसका पुरस्कार निकट या दूर भविष्यमें 
अनिवार्य और अत्रश्यम्भात्री है । यह सत्य है कि नव 
पादपकी वृद्धिके लिये वर्षा, खाद, अनुकूल भूमि और 
विवेकपूर्ण रक्षाविधिकी आवश्यकता होती हे ओर फिर भी 
सभी पौदे वृक्ष नहीं हो पाते और सारे वृक्ष फलद नहीं 
होते; परंतु प्रकृति देवी अध्यवसायी और कर्मठ व्यक्तियाँको 
ही पुरस्कृत करती है, आलसियोंको नहीं । 


हमारा यह अटल विश्वास है कि अपनी संतानको 
बुद्धियुक्त और धर्मपूर्ण आदशाँमे दीक्षित करनेके हमारे 
प्रयास एक सुन्द्रतर युग निर्माण करनेमें समर्थ होंगे, जिसमें 
जहाँ हम विफल हुए हैं, वहाँ उनको सफलता मिलेगी-- 
एक ऐसा उज्ज्वलतर युग जिसमें “प्रेम निर्श्रान्त पथप्रदर्शक 


होगा ओर आनन्द अपना स्वयं कवच होगा? । 


"ण्य ७----- 


१ भगवान्‌ रामकी शिक्षा-दीक्षा % 

भगवान्‌ रामकी शिक्षा-दीक्षा 


( लेखक--डा० श्रीशान्तिकुमार नानूरामजी ब्यास, एम्‌०४०, पी-एच०डी० ) 


श्रीराम और उनके भाइयोंके विद्याध्ययनका जो पहला 
बृत्तान्त वाल्मीकि-रामायणमें उपलब्ध होता है, वह उस 
समयका है; जब वे वयस्क गिने जाने लगे थे | वे सभी 
बेदोंके विद्वान्‌ थे, फिर भी उनका बैदिक अध्ययन 
जारी था । वे ज्ञानत्रान्‌ धनुर्ेदमें प्रवीण, धोड़ेपर 
चढ़कर धनुष-बाणसे शिकार करनेवाले तथा हाथी; घोड़े 
और रथपर सवारी करनेमें कुशल थे | समी लजाशील, 
रत्रीर, यशस्वी, सर्व और दूरदर्शी थे। वे समस्त 
सद्गुणोँसे सम्पन्न, पिताकी सेवामें दत्तचित्त रहनेवाले तथा 
छोकहितकारी कायांमें लगे रहते थे ( १। १८। २५-३८ )। 

उपयुक्त शिक्षामै औचित्य एवं संतुलनका पूरा ध्यान 
रक्खा गया है । पर्याप्त शानसे सम्पन्न होनेपर भी चारों 
भाइयोंका स्वाध्याय जारी रहना बताया गया है। इस 
शिक्षार्मे एक तरुणके लिये आवश्यक शारीरिक व्यायामका 
भी समावेश है; सेनिक प्रशिक्षण, शक्तिशाली पश्ुओंका 
नियन्त्रण, रथचर्यां और मृगया--शक्तिवर्धनके ये साधन 
सर्वथा युत्रकोचित थे । नैतिक-दृष्टिसे इस आयुमें पैतृक 
अनुशासनका भी वाञ्छनीय स्थान रक्खा गया है । विनम्रता 
और समाजसेवा तरुणके उत्साह और महत््याकान्लाको 
मर्यादामें रखनेके लिये आवश्यक तत्त्व थे । 

इसी समय रामको कुछ समयके लिये विश्वामित्रके 
अधीन कर दिया गया । इसे रामकी “गुरुकुल-शिक्षा’ कहना 
उचित न होगा; क्योंकि अबतक वह अपना औपचारिक 
अध्ययन समाप्त कर खातक बन चुके थे । विश्वामित्रसे 
उनको जो शिक्षा मिली, उसे 'ल्लातकोत्तर प्रशिक्षण? ( पोस्ट 
गरैजुएट ट्रेनिंग ) कहना अधिक उपयुक्त होगा । 

विदवामित्रने सबसे पहले रामको “बला? और “अतिबला? 
नामक विद्याओंकी शिक्षा दी । ये दोनों विद्याएँ लौकिक और 
अलौकिक ( भौतिक और आध्यात्मिक ) शक्तियाँ प्रदान 
करनेवाली थीं । “वला? विद्यामें अथर्ववेदके-से जादू-टोनोंवाले 
मन्त्रोका संग्रह था, जिनके प्रयोगसे थुद्धमे बल और विजय 
प्रात्त होते थे जब कि “अतिबला” विद्यामें गढ़ दार्शनिक 
मन्त्र थे, जिनका लक्ष्य रामको दार्शनिक शान, बुद्धिकी 
तीक्ष्णता तथा वाद-विवादमें निपुणता प्रदान करना था 
(ज्ञाने; बुद्धिनिश्चये उत्तरे, प्रतित्रकतव्ये ) ( १ । २२ ) | 


विश्वामित्रने रामको नवीन प्रकारके शस्त्रास्त्रोके प्रयोगकी 
भी शिक्षा दी । विश्वामित्रके पास कुलपरम्परागत ५५% 
असाधारण अस्त्रोंका संग्रह था, जो उस समय बड़े दुर्लभ ये 
तथा जिनका प्रयोग करनेवाला युद्धमें अजेय बन सकता था । 
इन अस्त्रोको विश्वामित्रने रामको प्रदान कर उनके प्रयोगकी 
विधि भी सविस्तर समझा दी ( १ । २७-२८) | इस 
अस्त्र-शिक्षाका व्यावहारिक उपयोग करनेका भी अवसर 


रामको शीघ्र ही मिल गया, जब कि उन्हें विश्वामित्रके यज्ञमें 


# दण्डचक्र, धमंचक्र, कालचक्र, विष्णुचक्र) ऐन्द्रचक्र, 
वज्र-अस्नर, शिवशूल, ब्रह्मसिर, ऐषीक, ब्रह्मा, मोदकी गदा, शिखरी 
गदा, कालपाश, धर्मपाश, वरुणपाश, शुष्क अशनी ( बज्र ), 
आद्रे अशनी ( वञ्ज ), शिवासत्र पिनाक, नारायणास, शिखर 
( अश्निका प्रिय अन्न ), वायव्याश्न, हयशिर, क्रौञ्च, दो शक्तियाँ, 
कंकाळ, सुराल, घोर, कपाल, किंकणी (ये सब देवताओके अझ हैं ), 
विद्याधरोका महाल्न--नन्दन, असि । गन्धर्वोका--प्रिय मोइनाल्न, 
प्रस्वापन, प्रशमन, सौम्य, वषण, शोषण, संतापन, विलायन । 
कामदेवका महाख्--मादन, गन्धर्वोका प्रिय अखन मानव, पिशाचोंका 
प्रिय अन्न मोहन, तामस, सौमन, संवत, दुर्धप, मौसल, सत्य, 
मायामय, सूर्यका तेज:प्रम, चन्द्रमाका शिशिर, ( विश्वकर्माका ) 
दारुण ताष्ट्र, भगदेवताका भयानक शीतेषु और मानवास । 

ये पचपन अख देकर विश्वामित्रने कहा था--“ये सभी अख 
कामरूपी हैं । इच्छानुसार रूप धरमेवाठे हैं, महान्‌ बलशाली और 
मनोरथ पूर्ण करनेवाले हैं ।' 

ये सब अज मन्त्ररूप थे और इनके अधिष्ठात-देवता भी ये । 
मुनिश्रेष्ठ विश्वामित्रजी पूवे-मुख बैठ गये और उन्होंने समस्त मन्त्र 
श्रीरामचन्द्रको दे दिये । विश्वामित्रके जप करते ही वे सव अख 
भगवान्‌ रामके पास आ गये और हाथ जोड़कर बोढे--“परमोदार 
राघव ! इम आपके दास हैं, आप इच्छानुसार जो आज्ञा देंगे, हम 
वही सब करेंगे *** परमोदार किंकरास्तव राघव ! यद्यदिच्छसि भद्र ते 
तत्सर्वं करवाम वै ।' (वा० १ । २७ । २५-२६ ) भगवान्‌ रामने 
उनका हाथसे स्पर्श किया और कहा कि“आपलोग सदा मेरे मानसमें 
बने रहें ।? 

इससे यह सिद्ध है कि उस समय कितनी चमत्कार और 
महत्त्वपूर्ण मन्त्रमयी तथा चेतन अल्लमयौ विद्या प्राप्त थी । आजके 
विशानका उसके सामने क्या मूल्य है । --सम्पादक 

विघ्न पहुँचानेवाले राक्षसोंका संहार करना पड़ा था । इसके 
पश्चात्‌ उन्होने मिथिलाके स्वयंवरमै सीताको पत्नीरूपम प्राप्त 
कर लिया, किंतु विवाहक्रे बाद भी उनकी सिक्षा-दीक्षा काफी 
समयतक चलती रही । सीताके कथनानुसार विवाहके बाद वे 
बारह वर्षतक अयोध्यामें रामके साथ रहीं और तेरहत्रे वर्षमै 
उन दोनोंने बनको प्रस्थान किया था ( उषित्वा द्वादशसमा 
इक्ष्वाकूणां निवेशने । ` ` "तत्र त्रयोदशे वर्ष ` ` ` | ३ । ४७। 
४-५ )। इस अत्रसरपर रामकी उन सभी विशेषताओंका 
विस्तारसे उल्लेख किया गया है, जो उन्हें युवराज-पदके लिये 
विशेष उपयुक्त बनाती थीं (२ । १-२) । इन विशेषताओंके 
सूक्ष्म अध्ययनसे पता चलता है अबतक रामने केसी 
सर्वाज्ञीग--बौद्धिक, शारीरिक) नेतिक एवं व्यावहारिक-- 
शिक्षा प्रास कर ली थी । 
विद्वत्ताकी दृष्टिसे राम प्रज्ञा, प्रतिभा, स्मरणशक्ति और 
कल्पनासे सम्पन्न थे । उन्होंने उस समयकी सभी विद्याओं, 
वेदेदाङ्गों और कलाओंमें प्रवीणता प्राप्त कर ली थी। 
संस्कृत-प्राकृत आदि भाषाओंमें मी वे निपुण थे । मनोरञ्जनके 
उपयोगमें आनेत्राले संगीत, वाद्य और चित्रकारी-जैसे 
शिल्पोके मी वे त्रिशेषज्ञ थे । घर्म और अर्थके ज्ञाता ब्राह्मणोंसे 
उन्हें उत्तम शिक्षा मिली थी । उन्हें धर्म, अर्थ और कामके 
तत्वोंका सम्यक्‌ ज्ञान था । सामयिक लोकाचारोंसे वे 
सुपरिचित थे | वे विद्वान्‌ और वयोब्रद्ध ब्राह्मणोंका सत्सङ्ग 
किया करते थे । अन्त्राभ्याससे अवकाश मिलनेपर वे चरित्र, 
शान और आयुमें बड़े सत्पुरुषोंसे वार्तालाप करते और 
उनसे शिक्षा लेते थे। वे असाधारण वक्ता थे और अपने 
न्याययुक्त पक्षके समर्थनमें वाचस्पति या बृहस्पतिके समान 
एक-्से-एक बढ़कर युक्तियाँ देते थे । 
शारीरिक इश्सि राम नीरोग शरीर, तरुण अवस्था 
तथा सुन्दर विग्रइसे सुशोभित थे। उनका व्यक्तित्व पूर्ण 
बिकसित, बलिष्ठ एवं प्रभावशाली था । अपनी वीरता, ओज, 
तेज तथा पराक्रमके कारण वे देदाके प्रीतिभाजन थे | 
शसत्रात्रोका वे निरन्तर अभ्यास करते रहते थे । वे धनुरवेदके 
विद्वानोंमें श्रेष्ठ, देवो, असुरों या मानवोंके सभी शस्रास्रोके 
प्रयोगमें प्रवीण, हाथी-घोड़ोंकी सवारीमें चतुर तथा बाण- 
िद्यामें तो अपने पितासे भी बढ़कर थे । अतिरथी पुरुषोंमें 
उनका विशेष आदर था । सेन्य-संचालनमें उन्होंने विशेष 
निपुणता प्राप्त की थी । वे शत्रुसेनापर आक्रमण और 
प्रहार करनेमें कुशल थे । जच वे किसी नगर या गाॉँवको 


# रामचरित जे खुनत अधाही । रख बिसेष जाना लिन्ह नाही ॥ # 


rrr 
सर करने निकलते, तब बिना जीते वापस नहीं आते थे । 
संग्राममें वे अजेय थे । 


राजकुमार द्दोनेके नाते राम राजनीतिके व्यवद्दारमें 
पारंगत थे । कुळपरम्परागत प्रबृत्तियाँ और लक्षणोंसे वे युक्त 
थे । क्षात्र-धर्मके प्रति उनकी श्रद्धा थी । उन्हें सत्पुरुषोंके 
संग्रह, दीनोंपर अनुग्रह तथा दुष्टोंके निग्रहके अत्रसरोंका 
यथोचित शान था। वे देश-कालके तत्वको समझते 
थे । उनका क्रोध या हर्ष कमी निरर्थक नहीं जाता 
था | वे गम्भीर थे, छोगोंके मनोभावोंको परखनेवाले पर 
स्वयंके भाव गुप्त रखनेवाले थे । वे आय बढ़ानेके उपार्योको 
तथा व्ययके उचित प्रकारोंको भलीमाँति जानते थे । प्रजाका 
रामके प्रति और रामका प्रजाके प्रति अनुराग था । वे 


प्रजा-हितमें तत्पर तथा लोगोंको चन्द्रमाके समान सुख और 


आनन्द प्रदान करते थे | घर्म और अर्थका पूर्णतया पालन 
करनेके बाद ही वे सुखका उपभोग करते थे । थुद्धोंसे छोटने- 
पर वे स्वजनोंकी तरह नागरिकोंकी--उनके स्त्ी-पुत्रों 
सेवकों, अग्नियो तथा यिष्याँकी--कुशलक्षेम पूछना नहीं 
भूलते थे । प्रजाजनोंके कष्टोसे वे बड़े दुखी होते तथा उनके 
उत्सवोंमें पिताके समान परितुष्ट होते थे । 


एक सदाचारी पुरुषके रूपमै राम कमी अशुभ कायांमें 
रुचि नहीं लेते थेचे किसीके दोष नहीं देखते थे । वे 
सदा शान्तचित्त रहते । यदि कोई उनसे कठोर बात भी कह 
देता तो वे उसका उत्तर नहीं देते थे। वे कृतज्ञ थे--एक 
ही उपक्रारसे कृतार्थ हो जाते थे, जब कि किसीके सैकड़ों 
अपकार करनेपर वे उन्हें याद नहीं रखते थे । वे सदा 
मधुर, प्रिय और मृदु-हास्यपूवंक बोलते थे । उनके मुँहसे 
दुर्वचन कभी नहीं निकलते थे । वे बृद्ध पुरुषोंका सद, 
सम्मान किया करते थे । वे परम दयाळु, क्रोधको जीतनेवाले, 
ब्राह्मणोके पुजारी, दीनोंपर कृपाल, धर्मका रहस्य जाननेवाल 
और इन्द्रियजयी थे । बाहर और भीतरसे वे सदा शुद्ध रहते 
थे । शास्र-विरुद्ध बाते सुननेमें उनकी कमी रुचि नहीं होती 
थी । उन्हें देखकर ऐसा जान पड़ता था कि विधाताने 
संसारमै समस्त पुरुषोंके सारतत्वको समझनेवाले खाधु 
पुरुषके रूपमे एकमात्र रामको ही प्रकट किया है! वे 
कल्याणकी जन्मभूमि, साधु, दीनतासे रहित और सत्यवादी 
थे । दोषदृष्टिका तो उनमें लेश भी नहीं था । क्रोधको ने 
जीत चुके थे । द्वेष और अभिमान उनके पास भी नहीं 
फटकने पाते थे । घेर्यमें वे पर्वंतके समान थे । वे कालके 


% भगवान्‌ रामको शिक्षा-दीक्षा # 

बशर्मे होकर उसके पीछे-पीछे चलनेवाले नहीं थे; काल ही 
उनके पीछे चलता था। सरल और सजन होनेपर भी 
उनकी कोई अवहेलना नहीं कर सकता था । मृदु होनेपर 
मी वे स्थिरचित्त थे; शक्तिशाली होते हुए भी वेगव या विस्मयसे 
फूलनेवाले नहीं थे । अभीके बारेमें वे सत्य और संगत बातें कहते 
थे । भोग और त्यागका यथोचित समय वे जानते थे। आलस्य 
उन्हें छूतक. नहीं गया था) न वे असात्रधान ही रहते थे । 


इस समयतक रामकी शिक्षा-दीक्षा व्यापकता एवं प्रगादताकी 
दृष्टिसे बहुत प्रगति कर चुकी थी । छोटी आयुमें रामका वैदिक 
अध्ययन जारी था; वाद-विवादमें निपुण तथा युद्वकोरालमें 
प्रवीण बनानेके लिये उन्हे अथर्ववेदीय शिक्षा दी गयी थी; 
हाँ, सामान्य ज्ञान उनका व्यापक था । इस समयतक उनकी 
वैदिक शिक्षा साङ्गोपाङ्ग पूर्ण हो चुकी थी; अथ और धर्मकी 
शिक्षा भी वे विशेषज्ञोंस लेने लगे थे कर्मकाण्ड और 
लोकाचार, विभिन्न भाषाएँ, वक्तृत्व-कला, विद्वानोंसे 
सम्माषण, तर्क और विवाद, अर्थशास्र और आयव्यय, 
संगीत और कामशास्त्र-इन सबमें उनकी पर्याप्त गति हो 
चुकी थी । रामकी यह विवाद्दोत्तरकालीन शिक्षा मुख्यतः 
साहित्यिक) दार्शनिक) कलात्मक और सामाजिक हे और 
उसमें कुछ-कुछ अर्थशास्त्रीय गणितका भी समावेश है । इस 
शिक्षामे काम या कामशास्त्रका समावेश इस बातका सूचक है कि 
उपयुक्त अवस्थामै युवकको इस शास्त्रका शान कराना भी 
वाञ्छनीय माना जाता था । भारतको छोड़कर शायद ही अन्य 
किसी देशकी शिक्षा-व्यवस्थामें कामशास्त्रको इतनी प्राचीन 
स्वीकृति मिली हो । 


जद्दाँतक शारीरिक व्यायाम और सैनिक प्रशिक्षणका प्रश्न दै, 
राम इनका नियमित सेवन करते रहे; साथ-ही-साथ युद्धके पशुओं 
और सवारियाँका संचालन भी होता रहा। पहले विश्वामित्रके साथ 
जो प्रयोगात्मक युद्ध किये गये थे, वे तत्पश्चात्‌ नियमित सेन्य- 
संचालन और आक्रमणोंके रूपमे प्रगति कर चुके थे । 
बीच-त्रीचमें विद्वच्चर्चा भी हो जाया करती थी | परिणामस्वरूप 
रामका पूर्ण शारीरिक बिकास दो चुका था; बल ओर सौन्दरय- 
का उनमें कान्त संयोग था । अब रामको “अतिरथी? का पद 
प्राप्त हो चुका था। 


नेतिक इष्टिसे रामकी प्रगति प्रभाबोत्पादक है । 
तरुण राम जहाँ उत्साह और महस्वाकान्लाओंसे परिपूर्ण 
हैं तया पैतृक अभुद्यासनकी अपेक्षा रखते हैं, वहाँ इस 


समय युवक राम चरित्र-सम्बन्धी अनेक विशेषताएँ. प्रदर्शित 
करते हैं | उनमें क्षात्रधर्मका पूरा भान है; शील और 
रिष्टाचारसे वे सम्पन्न हो गये हैं । अपने स्वभावमें विरोधी 
बातोंका समावेश करनेमें भी वे समर्थ हैं--वे सौम्य किंतु प्रबळ 
विचारशक्तिसम्पन्न, शक्तिशाली तथापि निरभिमानी, सात्विक 
बृत्तिवाले फिर भी जीवनके आनन्दोंका परित्याग न करनेवाले 
हैं। अपने भावों और वृत्तियोंको वे काबूमें रख सकते हैं । वे 
संसारमें होते हुए भी उससे प्रथक्‌ हैं । उनमें अपने गुण- 
दोष आँकनेकी क्षमता दै । उनके विचार स्वतन्त्र हैं; अपने 
समयके वे दास नहीं हैं । वे उदार, सद्दानुभूतिशील, समाजमें 
रुचि लेनेवाले तथा उसकी स्रद्वृत्तियोको प्रोत्साहन देनेवाले 
हैं । यदि रामके इस चरित्रका सूक्ष्म अध्ययन किया जाय तो 
वे एक अद्वितीय विभूति प्रतीत होंगे; जिनमें बीरता 
और सुसंस्कृति, सौम्यता एवं विनय तथा अलौकिक आत्म- 
संयम और आध्यात्मिक निष्ठाका मणिकाञ्चन संयोग था । 


रामायणके कुछ स्थलोसे प्रकट होता है कि यदि राम 
इस समय युत्रराज-पदक्रे लिये न चुन ल्यि जाते 
और इसके तुरंत बाद दी वे बनमें न चले गये होते तो उनकी 
शिक्षा इसके बाद भी जारी रद्दती । तभी तो दशरथ 
चिन्ताके मारे कह उठते हैं कि अभीतक राम वेदोके अध्ययनसे; 
ब्रह्मचर्यके संयम-नियमसे तथा विभिन्न गुरुओंकी अघीनतासे 
कृश होते रहे हैं; और अब ( यौत्रराज्याभिषेकके बाद ) जब 
कि उनका सुख भोगनेका समय आया दे, तब उन्हें फिर 
( वनत्रासके ) कशपूर्ण जीवनको खीकार करना पड़ रहा है-- 


वेदैश्च बह्मचयैश्च गुरुभिश्चोपकर्शितः । 
भोगकाले  महत्कृच्छू पुनरेव प्रपत्स्यते ॥ 
(२।१२।८४) 
इसका अर्थ यइ हुआ कि इस समयतक राम पूर्ण विद्यार्थी 
बने हुए थे और इस अनुशासनसे वे युवराज बननेपर मुक्त 
हो जाते । 


राम ओर लक्ष्मणक्रो अपने विवाइमें दो दिव्य घनुष, 
दो अभेद्य कवच, दो तरकस तथा दो खङ्ग दहेजमै मिले थे। 
ये आयुध उनके घनुविद्याके आचार्यके घर रक्खे रहते थे। 
( सम्भवतः इनका नाम उपाध्याय सुधन्वा या, जिनका 
रामने चित्रकूटपर स्मरण किया था २। १०० । १४) 
बन जाते समय रामने ये आयुध उनके यहांसे मँगा लिये थे 
(२।३१। ३१ )। इससे प्रतीत इता है कि कस समय- 

तक राम और लक्ष्मण अपने आचार्यके यहद्०ाँ नियमित 
रूपसे शस्त्राभ्यास करते रहते थे । मोटे तौरपर यही जान 
पड़ता है कि रामने इसी समय अपना अध्ययन समाप्त किया 
था, क्‍योंकि उनके वन चले जानेपर भरतने अपना यह मत 
प्रकट किया कि रामने वेदिक छात्रकी जीवनचर्याका यथाविधि 
पालन किया है और उन्होंने अपना अध्ययन-क्रम भी सम्पूर्ण 
किया है, अतः मैं उनके मौलिक अधिकार राज्यप्रातिको 
कैसे छीन सकता हूँ-- 

चरितब्रह्मचर्यस्य विद्यात्ातस्य धीमतः । 

धर्मे प्रयतमानस्य को राज्यं मद्विधो हरेत्‌ ॥ 

(२।८२।११) 

वस्तुस्थिति जो भी रही हो, इतना तो स्पष्ट और 
निर्विवाद है कि राम अभीतक अपने आचायों और दिक्षालयों- 
के निकट सम्पर्कमें थे, चाहे वे वहाँ औपचारिकरूपसे अध्ययन 
करते हों या नहीं । वन जानेसे पहले लक्ष्मणने रामकी ओरसे 
जाकर आचार्य सुयज्ञ-वासिष्ठको, जो उनके “सखा? भी थे, 
राजमहळमें आमन्त्रित किया । रामने अपनी तथा सीताकी 
अनेक सुन्दर एवं बहुमूल्य वस्तुएँ सुयज्ञ और उनकी पत्रीके 
लिये भेंट कर दीं । अयोध्याके आगस्त्य और कोशिक- 
आश्रमोके दो आचार्य, तेत्तिरीय झाखाके अभिरूप नामक 
आचार्य तथा आर्य चित्ररथ नामक सूत इनको भी अनेक 
उपद्दार दिये गये । अयोध्यामें कठ-शाखाके अनेक विद्यार्थी 
वास करते थे, जो निरन्तर स्वाध्यायमें लगे रहनेके कारण 
जीविकोपार्जन नहीं कर पाते थे। इनको भी रामने बुलाकर 
प्रभूत धन-धान्य दिया । इनके अतिरिक्त अयोध्यामें वेदिक 
छात्रोंका एक सङ्घ था ( मेखलीनां मद्दासङ्घ; ), जिसके प्रत्येक 
सदस्यको रामने एक-एक सहस्न मुद्राएँ दिलवायी 
थीं(२। १२ )। 

जब भरत रामको छोटा छानेके लिये चित्रकूट गये, तब 
रामने उन्हें राजधर्म और व्यवद्दारघर्मका सारगर्भित उपदेश 
दिया, जो उनकी बहुश्रुतताका परिचायक है ( २ । १०० )। 
रामके समग्र प्रवचनसे शात होता है कि वनवाससे पहले राम 
इन-इन विषयोंमें बिशेष रुचि लिया करते थे--दर्शन; 
कर्मकाण्ड, राजनीति, अर्थशास्त्र, धर्म शास्र, वेद, सेना और 
युद्ध, शासनव्यवस्था; राजतन्त्रकी सूक्ष्मताएँ तथा आस्तिको 
और नास्तिकोंके बौद्धिक संघर्ष । | 

वनवास-कालमें राम अनेक वैदिक आश्रमोंके सम्पर्कमे 
आये, जिससे उनकी शिक्षा-दीक्षार्मे उत्तरोत्तर परिष्कार होता 


* भव सागर चहद पार जो पावा । राम कथा ता कहँ दढ्‌ नावा ॥ % 


गया। अगस्त्यके आश्रममें उन्होंने कुछ शस्रोके प्रयोगकी वैदिक 
विधि भी सीखी (३ । १२) । इसके तीन वर्ष बाद हनुमान्‌- 
ने लङ्कामें सीताके समक्ष रामका वर्णन करते हुए कहा था 
कि वे ब्रह्मचय॑त्रतका पालन करते हैं । वे धनुर्वेद तथा अन्य 
वेद्वेदाङ्गोंके परिनिष्ठित विद्वान्‌ हैं। यजुर्वेदकी भी उन्हे 
शिक्षा मिली हैं । वेदिक विद्वानोंमें उनका बड़ा सम्मान है । 
बे राजनीतिमें पूर्ण शिक्षित, ज्ञानी, शीलवान्‌ और विनम्र 
हैं( ५। २५। १२-४ ) । हनुमानने रामके अङ्ग-प्रत्यङ्गोकी 
सुडौलताका जो वर्णन किया दै (५ । ३५ । १५-२०) 
उससे सूचित होता है कि इस अवस्थामें भी राम शारीरिक 
गठन और विकासपर कितना अधिक ध्यान देते थे। 


सीताके विरहमें रामको जिन परिस्थितियोंमें रहना पड़ा, 

उनमें यह स्वाभाविक था कि रामको अपने चिर-अभ्यस्त 

अध्ययन-कालकी स्मृति हो आये । ऋष्यमूक पवंतपर 

सुद्दावनी वर्षा-ऋ्तुका अवलोकन करते हुए वे कद उठते हैं-- 
मेघकृष्णाजिनधरा धारायज्ञोपवीतिनः । 
मारुतपूरितगुहाः प्राधीता इव पवंताः ॥ 

(४ । २८ । १० ) 

“देखो, ये पर्वत मेघोंके रूपमै काला मृगचर्म पहने हुए 

हैं; वर्षाकी धाराएँ उनके यशोपवीत हैं; उनकी गुफाओंमेंसे 

वायुका शब्द निकल रहा है--जान पड़ता दै, बढुओंके 

समान इन पर्वतोंने अपना अध्ययन प्रारम्भ कर दिया है ।? 
मासि प्रोष्ठपदे अहम ब्राह्मणानां विवक्षताम्‌ । 
अयमध्यायसमयः सामगानामुपस्थितः ॥ 

(४ । २८ । ५४ ) 

“भादोंका महीना आ गया । यह स्वाध्यायकी इच्छा 

रखनेवाले ब्राह्मणोंके छिये उपाकमंका समय है | सामगान 
करनेवाले विद्वानोंके खाध्यायका भी यही समय है ।' 


चौवालीस वर्षकी आयुमें रामका राज्याभिषेक हुआ । 
नारदने इन्हीं रामका वर्णन वाल्मीकिके प्रति बालकाण्ड 
के प्रथम सर्गमें किया है । वाल्मीकि अपने चरितनायकमें 
शरीर, मन और चरित्रकी सभी विदोषताओंका सामञ्जस्यपूर्ण 
विकास देखना चाहते थे--जिसमें योग्यता और बळ, 
धार्मिकता और पुरुषार्थ, पाण्डित्य और सुन्दर स्वास्थ्य 
इन विरोधी बातोंका एकीकरण हो; जो दृदप्रतिज्ञ होते हुए 
भी प्रियदर्शन हो; समी प्राणियोंका दिताधक और किसीकी 
निन्दा न करनेवाळा होनेपर भी जिसके कापते संप्राममे 


ॐ प्राथना # 

देवता भी डरते हों (१ । १ । २-५ )। नारदके अनुसार 
राम ही इस आदशंकोटिके महापुरुष थे । 

स्वास्थ्यकी इष्टिसे रामके कंधे मोटे और सुजाएँ बड़ी- 
बड़ी थीं। ग्रीवा शङ्कके समान, ठोढ़ी भरी हुई, छाती चौड़ी 
तथा गलेके नीचेकी हड्डी ( हँसली ) मांससे छिपी हुई थी । 
उनकी भुजाएँ, लंबी, मस्तक सुन्दर, ललाट भव्य और 
चाल मनोहर थी ! उनका शरीर अधिक ऊँचा या नाटा न 
होकर मध्यम और सुडौल था तथा देहका रंग चिकना था | 
उनका वक्षःथल भरा हुआ और आँखें चौड़ी थां । वे 
धनुवेदमें प्रवीण, महाबलवान्‌) शत्रु-संहारक और बड़े धनुषवाले 
थे । मानसिक इष्टिसे राम बुद्धिमान्‌; नीतिज्ञ) वक्ता) बेद- 
बेदाङ्गके तत्त्वको जाननेवाले, अखिल शास्त्रोंके मर्मज्ञ, 
स्मरणराक्तिसे युक्त और प्रतिभासम्पन्न थे । नैतिक दृष्टम 
बे मनको वशमें रखनेवाले एकाग्र, जितेन्द्रिय, सप्यप्रतिश्ञ, 
अपनी माताके आनन्दको बढानेवाले, सजनोंको आकर्षित 
करनेवाले, सबमें समान भाव रखनेवाले, गम्भीरतामें समुद्र 
और घेर्यमै हिमाळयके समान, क्रोधमें कालाम्निके समान, 
क्षमामें एथ्वीके सदृश दानमें कुबेर और सत्यमें द्वितीय 
धर्मराजके समान थे । राजाके रूपमै वे शोभायुक्त, शुभ 
लक्षणासे सम्पन्न, यरास्वी, प्रजाके हित-साधनमें तत्पर, 
श्री-सम्पन्न तथा धर्म और जीवोंके रक्षक थे | इस प्रकार 


रटे 


राज्याभिषेकके समय राम एक आदश सुशिक्षित पुरुष बन 
चुके थे । 


राज्याभिषेकके बाद शासन-व्यवस्थामें संलग्न रहते हुए 
भी राम ऋषियों, विद्वानों तथा आश्रमवासियोँके सम्पर्क- 
में निरन्तर आते रहे । उनके दरबारमें कथा-वार्ता और 
सत्सङ्ग होते रहते थे । उनके अश्वमेध-यज्ञमें देश-देशान्तरसे 
अपने-अपने विषयोंके विद्वान्‌ एकत्र हुए थे । वास्तवमै रामने 
अपना समस्त जीवन ही शिक्षा और संस्कृतिके बातावरणमें 
ही व्यतीत किया । 


वाल्मीकिने भगवान्‌ रामको एक आदर्श महापुरुषके 
रूपमे चित्रित किया है ।# उनमें वे सभी सदुण थे, जो मानवमें 
कल्पित क्रिये जा सकते हैं । उन्हें जो सर्वाङ्गीण शिक्षा मिली, 
उससे वे लोकिक जीवनके विभिन्न क्षेत्रोमें खूब चमके । 
उनकी परिष्कृत रुचि और कलाप्रियता, उदारता और 
सहानुभूति, मानवता और सह्ददयताके कारण उनका जीबन 
एकाङ्गी नहीं रहा और उन्दने अपनी असाधारण प्रतिभा- 
द्वारा समकालीन जगतको बड़ा प्रभावित किया । सदाचार 
और नेतिकताकी दृष्टिसे तो वे अपने युगसे कोसों आगे थे । 
रामकी शास्त्रीय एवं व्यावहारिक निपुणताका कारण यही था 
कि उन्होंने अपने गुरुओं और आचार्योके अनुशासनमें 
रहकर अपने विषयोका मनोयोगपूर्वक अध्ययन किया था । 


~ — 


प्रार्थना 
सीता अनुज समेत प्रभु नील जलद तनु स्याम । मम हियँ बसहु निरंतर; सगुन रूप श्रीराम ॥ 
हे नीलमेधके समान श्यामशरोखाले सगुगरूप श्रीरामजी ! सीताजी और छोटे भाई लक्ष्मणजीसहित 


प्रभु ( आप ) निरन्तर मेरे हृदयमें निवास कीजिये । 


——— णाणणााणणाणणजाणााणाआणणणाणणणजणणणण 
# वाह्मीकि-रामायणमें भगवान्‌ रामको स्पष्टरूपमें अवतार माना गया है। इसके प्रचुर प्रमाण हें । वालकाण्डमें १५ ने सर्ममें 
भगवान्‌ विष्णुके वचन हे--डउन्होंने देवताओंसे कहा कि “मैं दशरथके घर अवतार लेकर ग्यारह हजार वर्षोतक राज्य करूँगा और राक्षसों- 


का वध करूंगा ।” इसी प्रकार बालकाण्डके १६। १७ सर्गमें भी स्पष्ट उल्लेख है 


है। अयोध्याकाण्डमें रामायणकार कहते हैं---“वे 


दर्पपूर्ण रावणका वध चाइनेवाले देवताओंसे प्रार्थित सनातन विष्णु मनुष्यलोकमें प्रकट हुए थे 


सहि देवैरुदीर्णस्य रावणस्य 


वधार्थिभिः । अथितो मानुषे लोके जक्षे विष्णुः सनातन: ॥ 


(अ० १।७) 


अरण्य, किष्किन्धामें प्रसङ्ग है । सुन्दरकाण्डमें तो श्रीहनुमानूजीने भगवान्‌ रामको चराचर भूतोंके सहित समस्त लोकोके संहार 


और सुजनमें समर्थ “सवंलोकेश्वर' बतलाया है ( सर्ग ५१ ) । युद्धकाण्डके आर्यस्तवमें कहा गया है--सीता लक्ष्मी हैं, आप विष्णु 
हैं, रावणके वधार्थं यहाँ मनुष्य-शरीरमें आये है? ( ११७। २७-२८)। और भी अनेकों प्रमाण हैं, यहाँ थोडेसे उद्धृत किये 


हैं, अवश्य ही भगवान्‌ रामने आदर्श नरलीला की है, इससे बाल्मीकिजीके चित्रणमें आदर्श महापुरुषका रूप ही अथिक 
प्राप्त होता दै। ---सम्पादक 


१८४ 


क श्रवतदंत अस को जरग माहीं । जाहि न रघुपति चरित सोहारी ॥ ५ 


छात्र और अध्यापक 


( लेखक--सवंततन्त्ररवतन्त्र कविताकिक चक्रवर्ती पण्डित श्रीमहादेवजी पाण्डेय शास्त्री ) 


बाल्यावस्थामे शारोरिक और बौद्धिक विकासकी शक्ति 
अत्यधिक रहती है । इस समय साधारण आहारसे ही 
शरीरका उतना उपचय हे,ता है, जितना बादमें असाधारण 
आहारसे भी सम्भव नहों । ठीक इसीभाँति ज्ञानकी 
उपलब्धि इस अवस्थामें जितनी हो सक्तो है, उतनी दुसरे 
समय शक्‍य नहों है । इसी,लये बाल्यावस्था ही शिक्षाका 
समुचित समय माना गया है । यद्यपि जीवनके अनिवार्य 
व्यवहारांकी शिक्षा जगत्के दैनन्दिन प्रयोगोंसे भी मिल 
जाती दे, किंतु आहार-विह्वारके सामान्य धरातलसे ऊपर 
उठनेके लिये शास्त्रीय क्षेत्रमे प्रवेश करना पड़ता है । लेकिन 
शास्त्रीय क्षेत्रके प्रवेशद्वारर “आचारय” अन्तःभ्रवेशके 
इच्छुकोंको अपने संनिधानमें रखकर आचार ओर विचारकी 
वह पूँजी देता है, जिससे दुर्गम शास्त्रमे प्रविष्ट होने तथा 
उसमें सुखपूवंक विचरण करनेकी सुविधाएँ अनायास प्राप्त 
हो जाती हैं । बिना आच:यंके उपरेशके कोई भी इस शास्र- 
` जगतमें प्रवेशका अधिकरी नहीं हो सकता । गुरु-परम्परासे 
प्राप्त की हुई विद्या ही फलवती होती है । गुरुके अंदर 
रहनेवाली गोप्यतम विद्या भी श्रद्धा-विश्वासपूर्वक शुश्रूषा 
करनेवाले छात्रमें उपसंक्रान्त हो जाती है । इसलिये गुरुके 
सम्बन्धमें सामान्य ज्ञान कर लेना आवश्यक हो जाता है । 
मनुने गुरुओंके तीन भेद किये हैं---आचार्य, उपाध्याय ओर 
गुरु । इन तीनोंका खरूप भी उन्हींके शब्दोंसे समझ 
लेना चाहिये-- 


उपनीय तु यः शिष्यं वेद्मध्यापयेद्‌ द्विजः । 

सकल्पं सरइस्यं च तमाचार्यं प्रचक्षते ॥ 
(२। १४०) 

अर्थात्‌ “जो ब्राह्मण दिष्यका उपनयन करके यज्ञ, विद्या 


एवं उपनिषद्के सहित वेद पढ़ावें, उन्हें आचार्य कहा जाता है।? ' 


पुकदेशं तु वेदस्य वेदाङ्गान्यपि वा पुनः । 
योऽध्यापयति वृत्त्यथसुपाध्यायः स॒ उच्यते ॥ 
(२। १४१) 


अर्थात्‌ 'जीविकाके छिये जो वेदके एकदेश था वेदाङ्गोंको 
गढाता दै, वह उपाध्याय कहलाता दे |? 


निषेकादीनि कर्माणि यः करोति यथाविधि । 
सम्भावयति चान्येन स विप्रो गुरुरुच्यते ॥ 
(२।१४२) 


अर्थात्‌ “जो विप्र निपरेक आदि कमोंको विधिपूर्वक 
करता है और दूसरे उपायाँसे भी सम्माननीय बनाता दै, वह 
गुरु कहलाता दै ।? 


शिक्षकके इन तीनों भेदोंमें शिष्यको पूर्ण विद्वान्‌ 
बनानेकी प्रवृत्ति है । केवल इतनी ही बात शिक्षकमें 
आवश्यक नहीं दै कि वह झिष्योंक्रो जिस किसी माँति 
शास्त्रीय ज्ञानसे परिचित या संयुक्त कर दे; बल्कि उन उदात्त 
बृत्तियोंको जीवनके साँचेमें ढाळनेकी श्रद्धा भी उनमें पैदा 
कर दे, जिससे ज्ञान ओर क्रियाका संयोग हो जाय । क्रियाके 
विना ज्ञान तो भार हो जाता है । इसीलिये आचार्यको 
शास्त्रोक्त धमका अनुडाता होना चाहिये, क्योंकि आचरणे ही 
शिष्योंमें धर्मानुडानकी भावना स्थिर की जा सकती है । 
उत्तम आचार ओर विचारकी शिक्षा पानेपर ही चरित्र-बळ 
ओर बौद्धिक प्रकर्प आ सकता है । इसी प्रसङ्गमें छात्रोंके 
अनिवार्य गुणोंका भी ज्ञान कर लेना आवश्यक है । उनमें 
उत्कट जिज्ञासासे भी अधिक “गुरु-भक्ति' होनी चाहिये । 
झुश्रूषासे विद्या तो प्राप्त ही होती दै, विनय और कर्मण्यता 
भी मिल जाती है । ब्रह्मचर्य, सन्ध्योपासन) अग्निहोत्र और 
गुरु-झश्रषासे प्राप्त की हुई विद्या सहलगुणित उत्कर्ष छाती 
हे । छात्र शब्द ही गुरुके दोषोंका छिपानेका स्वभाववाला 
होना बतलाता है । मनुस्मृतिके दूसरे अध्यायमै विस्तारपूर्वक 
छात्रोंके कर्तव्योंका विवेचन है । यदि छात्र उन गुणोंको 
अपनाकर विद्याभ्यास करें तो अजितविद्या उनमें वह 
चमक पैदा कर देगी, जिसके आलोकसे आधुनिकताके 
भक्तोंका गाढान्धकार हट जायगा । श्रद्धा शिष्य और 
वत्सल आचार्यके तपसे ज्ञानकी रद्मियाँ केवल संसारके 
अन्धकारको दी नहीं इटातीं. प्रत्युत अपनी  शीतळतासे 
त्रिविध :तापकी ऊष्माका. भी अपसारण . करती हैं । जेसे 
शिष्योंको अपने  कर्तव्य-पाळनका कठोर आदेश दै, वैसे 


ही गुरुओको भी कर्तव्योन्मुख करनेका प्रयास दृष्टिगोचर 


होता है । कहा है-- 


# छात्र और अध्यापक % 

आचार्यपुत्रः शुश्रूषुज्ञनदो धार्मिकः द्युचिः । 
आसतः शक्तोऽर्थदः साधुः स्वोऽध्याप्या दश धर्मतः ॥ 
( मनु० २।१०९ ) 
अर्थात्‌ 'आचार्यके पुत्रको, सेवकको, ज्ञान देनेवालेको) 
धार्मिकको, झुचिकोः बान्धवको) उपदेश ग्रहण करनेमे 
समर्थको, धन देनेवालेको, साधुको और स्वजनक्रो धर्भतः 
` पदाना चाहिये । इनके अध्यापनमै न कोई व्याज किया 
जा सकता है और न तो आलस्य ही । इस तरह गुरु- 
शिष्यके सम्बन्धकी कड़ीको विद्या कहते हैं । विद्याके भी 
अनेक भेदोपमेद किये गये हैं | मूलतः आन्वीक्षिकी, त्रयी, 
वार्ता और दण्डनीति--भे चार भेद हैं । आगे चलकर इन्हें 
ही चतुर्दश संख्यामें विभक्त किया गया है। जैसे पुराण, 
न्याय मीमांसा; धर्मशास्त्र, ऋग्‌) यजः, साम, अथर्ववेद; 
शिक्षा; कल्प, निरुक्त, छन्द, ज्योतिष और व्याकरण--ये 
छः वेदाङ्ग, इसीमै चार उपवेदोंको जोड़ देनेसे अशदश 
विद्याएँ भी कही गयी हैं | इन समस्त विद्याओंका गम्मीर 
ज्ञान और चोंसठ कळाओंका पूर्ण. परिचय विद्यार्थियोंको 
करा दिया जाता था । जीवनके उत्कर्षमें जितना विद्याओंका 
महत्त्व है, उससे कम कलाओंका नहीं। इसीलिये तो वीतराग 
भर्तृहरिने कद्दा है-- 
साहित्यसङ्गीतकलाविहीनः 
साक्षात्‌ पशुः पुच्छविषाणहीनः । 
अर्थात्‌ “साहित्यः सङ्गीत ओर कलाओंसे विहीन व्यक्ति 
सांग-पूँछसे हीन साक्षात्‌ पद्म है ।' इस प्रकार प्राचीन कालमें 
गुरुके संरक्षणमें पला हुआ छात्र विविध ज्ञान-विज्ञानके 
साथ-साथ ललित कलाओंमें पारङ्गत होता था । पुराने विश्व- 
विद्याल्योंमें जो विप्रर्षि दस सहस्त ऋषियोंकी अशन, वसन, 
निवसन आदिकी सुविधा करके उन्हें उपर्युक्त विद्याओंमें 
निष्णात करता था, वह "कुलपति? कहलाता था | ऐसे 
कुलपतिके संरक्षणमें पलकर निकळे हुए छात्र वैयक्तिक तथा 
राष्ट्रिय आवश्यकताओंकी पूर्ति करनेमें स्तावलम्त्री होते थे । 
उच्-कोटिके ज्ञानी और. सदाचारी ख्नातकोंसे राष्ट्रका गौरव 


था । किसी भी स्थानकी शोभाका संवर्धन कोई भी शिक्षित - 


व्यक्ति कर सकता था । आजकी शिक्षामें पले हुए छात्रोंमें 
न प्रौढ ज्ञान आ पाता है और न तो चरित्रकी निर्मलता ही । 
संयम और सादगी तो परिहासास्पद हैं | आचायाका सम्मान 
करना आत्माभिमानके विरुद्ध है। अनुशासनद्दीनता ही 
कर्मण्यताका प्रतीक है । आद्दार-विहारका अनियन्त्रण ही 


औदार्यका पर्याय है । विलासिता ही छात्रजीवनकी सहचरी 
है । इस तरह आधुनिक -शिक्षा-संस्थानोंसे शिक्षित व्यक्ति 
नौकरीके लिये लालायित, इन्द्रिय-दासतासे जर्जर, भोगैषणाके 
शिकार होकर निकल रहे हैं | इन स्नातकोंके दारीरमें न बल 
है और बुद्धिमे न तेज । इस तरह निर्बल और निष्प्रभ 
खातक ढालनेवाले विद्यामन्दिरोंके आदर्शमें आमूळचूल 
परिवर्तन न हुआ तो इस शिक्षासे लाभके बदले हानि ही 
अधिकतर भोगनी पड़ेगी । आजकी शिक्षाका उद्देश्य केवल 
अर्थ है । और अथं है कामका पूरक । इस तरह अर्थ 
और कामको ध्यानमें रखकर ही शिक्षाप्रास्तिके लिये छात्र यक्षशील 
हैं; पर प्राचीन युगमें शिक्षाका ध्येय केवल अर्थ और काम ही 
नहीं; बल्कि धर्म और मोक्ष भी था । साथ ही अर्थ और 
काम उपेक्षित नहीं थे । अर्थकरी विद्या और भोगफल 
अर्थकी प्रचुर चर्चा प्राचीन शास्रोमै दै, किंतु अर्थ और 
कामकी उपासनासे न शान्ति आ पाती है और न संतोष 
ही । "अशान्तस्य कुतः सुखम्‌? गीताका यह उद्घोष किसे मान्य 
नहीं । सुख ही तो सबका साध्य है और वह सुख शान्तिके 
गर्भसे प्रसूत होता है; अतः सुखेच्छुको शान्तिका पुजारी 
बनना ही पड़ेगा । वह शान्ति धर्मकी उपासनासे प्राप्य है 
और धमंकी निर्व्याज सेवा मुमुक्षा पैदा ही कर देती है। : 
इस प्रकार संक्षेपमें धर्म, अर्थ, काम और मोक्ष--इस चारों 


` पुरुषार्थोकी प्राप्ति कर लेना ही समस्त साधनोंका फल है । 


इस अर्थग्रधान युगमें मानवीय मान्यताका निकष है 
अर्थ । ठीक है पहले भी वित्त मान्यताका प्रयोजक था, किंतु 
उससे कई गुनी महत्ता थी विद्याकी । मनुने स्पष्ट कहा है-- 


वित्तं बन्धुर्वयः कमे विद्या भवति पञ्चमी । 
एतानि मान्यस्थानानि गरीयो यद्यदुत्तरम्‌ ॥ 
(२।१३६) 


अर्थात्‌ वित्त, बन्धु, वय, कर्म और विद्या मानके पात्र 
हैं; परंतु इनमें उत्तरोत्तर पूर्व पूर्वे गुरुतर हैं |! यदि विद्याका : 
उपाजन ठीक-ठीक हो तो आज भी इस क्रमका व्यावहारिक 
रूप सामने आ सकता है । विद्या तो मनुष्यको इतने उच्च 
आसनपर बैठा देती है कि बरत्रस सभी लोगोंका मस्तक 
उसके सामने नत हो ही जाता है । प्रमाणपत्रोंकी प्राप्ति 
ओर बात है और विद्याकी प्राप्ति और ही बात है। यह 
प्रतिष्ठा विद्यासे मिलती है, डिग्रियोंसे नहीं । विद्याके साथ 
डिग्रियोंका रहना अशोभन नहीं है। पर विद्याके बिना 

ॐ ते जड़ जीव निजात्मक घाती । जिन्हद्दि न रघुपति कथा सोहाती ॥ % 


डिग्रियांकी दुर्दशा तो सर्वविदित है । अतः दिक्षाके क्षेत्रमै 
विद्याका अनुराग पैदा करना परमावश्यक है | 


आधुनिक शिक्षामें मनोवेज्ञानिकताकी बड़ी चर्चा सुनायी 
पड़ती है । ठीक ही है, बिना मनोविज्ञानके सहारे शिक्षाका 
आरम्भ और उचित विनियोग सम्भव ही नहीं । प्राचीन 
समयमें भी मनोविज्ञानका बड़ा उपयोग था । बच्चोंकी रुचि 
और प्रवृत्तिका सूक्ष्म अध्ययन करके उन्हें उस दिशामें 
अग्रसर करनेकी प्रणाली प्रचलित थी । मौहूत्तिकोंको 
बालमनोविज्ञानकी शिक्षा देकर फलादेशकी आज्ञा है । 


तस्मिन्‌ कारे स्थापयेत्‌ तत्पुरस्ताद्‌ 
वस्नं शत्रं पुस्तकं लेखनीं च। 
स्वणं रोप्यं यञ्च गृह्णाति बाळ- 
स्तैराजीयैस्तस्य॒ वृत्तिः प्रदिष्टा ॥ 
( मुहूतचिन्तामणि,संस्कारप्रक० २२ ) 


अर्थात्‌ “बच्चा जब पृथ्वीपर बेठने लगे, तब उसके सामने 
वस्त्र; शस्त्र; पुस्तक, लेखनी, सोना और चाँदी रख देने 
चाहिये । उनमेंसे बच्चा जो उठा ले, उसीसे उसकी जीविका- 
का निर्देश करना चाहिये ।? कितनी सूक्ष्म निरीक्षा है ! 
जाबालकी परीक्षामें गुरुको सत्यवादिता मिली । जिससे गुरुने 
उसे “त्राण? कहा और सत्य विद्याका उपदेश किया । इसी 
तरह भार्गव बनकर शस्र-विद्या सीख लेनेवाले कर्णको भी 
परशुरामने उसके धैर्य और साहससे झट पहचान लिया और 
शाप भी दे दिया । इस प्रकारके अनेकों उपाख्यानासे 
मनोवैज्ञानिक पद्धतिकी परम्पराका स्पष्ट पता चलता है । 
मनोविज्ञानका केवळ झिक्षाके ही क्षेत्रमै नहं, बल्कि जीवनके 
अन्य अवसरोंपर भी प्रयोग होता था । हनूमानको स्वपौरुषका 
स्मरण कराना मनोविज्ञानकी प्रणाली है । शल्यके द्वारा 
कर्णका अवमान करना भी मनोवैज्ञानिक विधान ही है । 
इस तरह मनोविज्ञानकी चर्चा आजकी तरह चाहे न रही हो; 
पर उसका प्रयोग तो प्रचलित ही था | 


इसी क्रममें सहरिक्षापर भी ध्यान दे लेना अनुचित न 
होगा । यद्यपि सहशिक्षाकी प्रथा पहले भी यत्र-तत्र दीख 
पढ़ती दै, किंतु उससे सम्भाव्य दोषोंकी आशङ्कासे इसका 
प्रचलन बंद करना ही पड़ा । सहरिक्षामें शिक्षण-व्ययकी 
अल्पता तो है, पर इसका प्रभाव छात्र और छात्राओंके 
चरित्रपर प्रायः बुरा हदी पड़ता दै । प्राकृतिक नियमोंका 
अवहेलन सम्भव नहीं । आध्यात्मिक शिक्षामें भी इसके 


दोष उभड़ आते हैं तो भौतिकविज्ञानके बिलासितापूर्ण 
वातावरणमें सङ्ग-दोषका परिहार बड़ा कठिन है । यद्यपि आज 
यह कहना लोगोंको खटकेगा; पर यह कटु सत्य उपेक्षणीय नहीं 
हो सकता । 


अब इस लेखका कलेवर न बढ़ाता हुआ मैं पाठकोंका 
ध्यान पुनः एक बार प्राचीन यिक्षाकी ओर आकृष्ट करना 
चाहता हूँ । शुरु-रिष्यके पावन सम्बन्धका फल ही तो ये 
युग्मक हैं, जिनका स्मरण सदैव आदरपूर्वक होता रहेगा । 
नारद्‌-सनत्कुमार, भगु-घरुण) श्वेतकेतु-उद्दालक, राम- 
वसिष्ठ, कृष्ण-सान्दीपनि, युधिटिर-धोम्य आदि जोड़े हमारे 
गुरु-दिष्यके सम्बन्धके स्मारक हैं । ज्ञानियों, दृद्धों और 
मनीषियोंका साहचर्यं बालकोंको भी बहुज्ञ बना देता था । 
लिपिकी शिक्षा भी पूरी नहीं हो पाती थी कि उनमें शासनका 
सफल कोशल स्फुटित हो जाता था । महाकवि काळिदासने 
रघुबंशामें सुदर्शन नामक राजाका वर्णन किया है) जिसकी 
अवस्था छः वर्षके लगभग थी-- 


न्यस्ताक्षरामक्षरभूमिकायाँ 
कार्स्न्येन शुह्णाति लिपिं न यावत्‌ । 
सर्वाणि तावच्छरतवृद्धयोगात्‌ 
फलान्युपायुङ्क्त स॒ दण्डनीतेः ॥ 


( १८ । ४६) 

अर्थात्‌ “जबतक वह वर्णमालाकी लिपियोंको भी पूरा-पूरा 

न सीख पाया था; उसने ज्ञानदृद्धोके सहयोगसे दण्डनीतिके 
समस्त फलोंका उपयोग आरम्भ कर दिया ।? इसी तरह-- 


बालोऽहं जगदानन्द न मे बाळा सरस्वती । 
` i] 
अपूर्ण पञ्चमे वर्ष वर्णयामि जगत्त्रयम्‌ ॥ 


अर्थात्‌ “महाराज ! मैं बच्चा हूँ, पर मेरी सरस्वती बच्ची 
नहीं है । मैं पूरे पाँच सालका भी नहीं हूँ, पर तीनों लोकोंका 
वर्णन करता हूँ । की यह उक्ति भी ज्ञानकी धाराके अजल्न 
प्रवाहका संकेत करती है । पुस्तकों और शिक्षकोंसे जितना 
ज्ञान मिलता है, उससे भी अधिक अपने-अपने विषयके 
पारंगत मनीषियोंके : सांनिध्यसे जिज्ञासुको प्राप्त होता है । 
प्राचीन युगमें बृद्ध-सेत्राका बड़ा महत्त था । आज उसको 
हम भूल गये हैं | यदि अपने अन्तरमें प्रौढ अनुभूति और 
अदम्य उत्साह लाना हो तो वृद्ध-सेवा शुरू कर देनी चाहिये । 
देशके गौरवको, अपनी प्रतिष्ठाको और समाजके सुखको 
ध्यानमें रखकर प्रत्येक छात्र और गुरुको अपने कर्तव्यका 


4 


* गुरु और शिष्यका स्वरूप एवं उसके रक्षणका उपाय % 

"> व्न्न्न्न्च्च्च्च्च्च्च्क्च्च्च्च्च्क्क्क्क्क्च्च 


पालन धर्मपूर्वक आरम्भ कर देना चाहिये । शिक्षाका ध्येय 
नौकरी नहीं, ज्ञान होना चाहिये । संयम और चरित्रकी 
रक्षाका रत लेना चाहिये । धमकी भावनाको जाग्रत्‌ 


लेनेके बाद ही दूसरोंको उपदेश देना लाभप्रद होता है । 
अतः छात्र और अध्यापक अपने-अपने कर्तव्योंका तत्परता- 
पूर्वक पालन करके भारतीय गौरवको पुनः प्रतिष्ठित कर 


करना चाहिये । देशमै फैले हुए अनाचारका निवारण सकते हैं । भगवान्‌ इन्हें इस पावन व्रत तथा इसके निर्वाहकी 
वैयक्तिक सुधारसे ही सम्भव है। अपनेको सञ्चरित बना शक्ति दें । 
—A Chara o— 
गुरु और शिष्यका स्वरूप एवं उसके रक्षणका उपाय 
( लेखक--पं० औबारूचन्द्रजी दीक्षित ) 


शास्त्रोर्मे वंशका चलना दो प्रकारसे कहा गया है--- 
प्रथम विद्या अर्थात्‌ शिष्यपरम्परा, द्वितीय जन्म-परम्परासे । 


'वंशो द्विधा विद्यया जन्मना च ॥? 


यहॉपर बिद्याके द्वारा जो बंशपरम्परा चलती है, उसे 
मुख्य स्थान दिया गया है। इससे जन्म-परम्परामें उत्पन्न पुत्र- 
पौत्रादिकी अपेक्षा विद्यापरम्परामें उत्पन्न शिष्य-प्ररिष्यादिकी 
उत्कृष्टता दिखायी गयी है । इससे यह भी सूचित किया गया 
है कि जन्मना वंशपरम्परा चळते रहनेपर भी उसमें उत्पन्न 
यदि विद्यारहित हुआ तो उससे प्राणीका उतना श्रेय नहीं 
हो सकता जितना कि जन्मना बंशपरम्पराके नष्ट होनेपर भी 
विद्यावंदापरम्परामें उत्पन्नसे ऐहलौकिक-पारलौकिक श्रेय - 
सम्पत्ति सम्भव है । 


गुरु सान्दीपनिकी बंशपरम्परा नष्ट हो गयी थी, किंतु 
विद्यावंशापरम्परामें उत्पन्न भगवान्‌ श्रीकृष्णचन्द्रने यमराजको 
भी जीतकर संयमनी पुरीसे उनके मृत पुत्रको ले आकर उनकी 
जन्मना बंदापरम्परा भी अबाधित रक्खी । 


इसी बातको बोधायनधर्मसूत्रमें लिखा गया है कि 
सुश्रवाः ( श्रमपूर्वक वेदाध्यायी ) और अनूचान ( शब्दतः- 
अर्थतः वेद और अङ्गका अध्यायी ) ब्राह्मणोंके दो वीर्य होते 
हैं---प्रथम प्राणवायु दै, जो नामिके ऊपर रहता है । बह 
नाभिसे उठकर मुखमें होता हुआ अनेक प्रकारके शब्दोंका 
अभिव्यञ्जक होता है । दूसरा शरीरके नीचेके भागमें रहता 
हुआ भी नाभिके नीचे उत्पन्न होकर वीर्यत्यागका 
कारण होता है । इनमें प्रथम वीके द्वारा उपनयन, अध्यापन, 
याजन और साधुवृत्तिसे चार प्रजाएँ उत्पन्न होती हैं । यह 


विलक्षण शक्ति इसीमें है और यही प्रजाका श्रेष्ठतर जन्म 
भौ हे। 


जिससे दूसरे शसैरमै भी स्वर्गापवर्गप्ासिके द्वारा 
प्राणीका उपकार होता है । दूसरा जो नाभिके नीचे दै, उससे 
वह संतान होती है, जिसे औरस कहते हैं । अतः जिस 
श्रोत्रिय ब्राह्मणके इस प्रकार अध्यापैनमूलक चार संतति 
विद्यमान है, उसको औरस संततिके अभावमें भी 
“अप्रज अर्थात्‌ निःसंतान हैं? ऐसा विद्वान्‌ लोग नहीं 
कहते । 

‘यसु ह वै सुश्रवसोऽनूचानस्य रेतो आह्मणस्योध्द 
नाभेरधस्तादन्यत्‌ । स यदूध्वं नाभेस्तेन हैतत्‌ प्रजायते यद्‌ 


ब्ाह्मणाजुपनयति, यद॒ध्यापयति, यद्याजयति, यत्साघु करोति, 
सर्वास्येषा प्रजा भवति । 


अथ यद्वाचीनं नाभेस्तेन हास्यौरसी प्रजा भवति, 
तस्पाच्छोत्रियमनूचानमप्रजो$सीति न वदन्ति ।? 
( बौधायनधमंसूत्र, प्रथम प्रश्‍न, अध्याय ११, सूत्र १५) 
इस प्रकार गुरुके लिये शिष्य पुत्रसे भी प्रिय होता है 
और औरस पुत्रके अभावमें भी उसे पुत्रवान्‌ होनेके सौभाग्य- 
से सम्पन्न करता है । यहाँ यह भी स्मरण रखना आवश्यक 
है कि अध्यापनसे सम्बन्ध रखनेवाले गुरु, आचार्य और 
उपाध्याय--ये तीनों पूर्वकालमै अधिकारी ब्राह्मण ही होते थे । 
शिष्य भी कृतज्ञ, दयावान्‌, ्रन्थ-ग्रहण-धारणसमर्थ, 
बाह्यभ्यन्तरशौचयुक्त, आधिव्याधिरहित, अनसूयक अर्थात्‌ 
गुरुके दोषोंको छिपाकर गुणोंको ही प्रकट करनेवाला; सञ्चरित्र, 
सेवामें समर्थ, बान्धव) एक विद्या लेकर दूसरी विद्या देनेवाला 
और अपणपूर्वक अर्थात्‌ बिना शर्तके धन देनेवाला--इन्हीं 
समस्त या व्यस्त गुणोंसे युक्त अधिकारी द्विज ही होता या । 
और अध्ययन भी विद्याका ही हेता था । विद्याका लक्षण 


करते हुए भागवतकारने लिखा है कि विद्या वह है, जिससे 
धमं और ईश्वरविषयक बुद्धि हो । 

“सा विद्या  तन्मतियेया ।' 


याज्ञवस्क्यने लिखा है कि पुराण, न्याय, मीमांसा और 
घर्मशास्त्र; तथा व्याकरण) छन्द, निरुक्त, ज्योतिष; शिक्षा और 
कल्प; इन षडज्ञोसे युक्त चारों वेद--ये चौदह विद्याएँ हैं । 
अर्थात्‌ धरम; अर्थ, काम और मोक्षरूप चतुर्विध पुरुषार्थोकी 
साधनभूता हैं । इनका तथा धर्मका स्थान भी ये ही 
चौदह हैं । 

पुराणन्यायमीमांसाध्मश्ाख्ाङ्गमिश्चिताः । 

वेदाः स्थानानि विद्यानां धर्मस्य च चतुदश ॥ 

( याशवल्क्यस्मृति, आचाराध्याय) प्रकरण १, शोक ३ ) 

इनका ब्राह्मण; क्षत्रिय और वेश्यरूप द्विजातिमात्रको 
अध्ययन करना चाहिये । उनमें ब्राह्मण इनका अध्ययन 
विद्याप्राति तथा कर्मानुडानके लिये करे । क्षत्रिय-वैश्य 
केवल धर्मानुष्ठानके लिये । इस बातको शङ्खने कहा है-- 

“एतानि ब्राह्मणोऽधिकुर्ते स॒ च वृत्तिं दशेयवी तरेषामू ।› 

मनु भी यही कहते हैं, केवळ उनमें विशेषता यह है 
कि वे ब्राह्मणको ही स्पष्टतः शिष्योंके लिये उपदेशका अधिकार 
देते हैं। अन्य अर्थात्‌ क्षत्रिय-वैश्योंको नहीं, जो सर्वथा 
शास्त्रसम्मत है । 

विदुषा. आह्वणनेद्मध्येतव्यं प्रयत्नतः । 

शिष्येभ्यश्च प्रवक्तव्यं सम्यङ्‌ नान्येन केनचित्‌ ॥ 

इतने विवेचनसे पाठकोंको गुरु-शिष्य एबं विद्याका 
स्वरूप उद्दद्ध हो गया होगा । प्राचीन मारतमें इसी प्रकारके 
अधिकारी गुरुके द्वारा अधिकारी झिष्यको सद्विद्याका यथा- 
शास्त्र उपदेश होता था । 

इसीलिये इस भारतवसुन्धराके अलंकारस्वरूप वाल्मीकि 
सान्दीपनि, आयोदधौम्य और गुरु द्रोण आदि अनेकानेक 
गुरुवर्य एवं क्रमसे उनके लव-कुश, श्रीकृष्ण-सुदामा) उपमन्यु- 
आरुणि, वेद और अर्जुन-जेसे शिष्यकुलतिळक शिष्य 
उत्पन्न हुए । जिससे आज इस गिरी दशामें भी भारतीय 
विश्वके समस्त इतिद्दासामें बेजोड़ माने जाते हैं । 

आज मारतमें जो पूर्ण ब्रह्माण्डके लोगोंको आश्चर्यचकित 
करनेत्राली एबं चतुर्विध पुरुषाथंकी अनायास साधिका 
ज्ञानरादिका अभाव दै, उसका एकमात्र कारण है भारतीयोंके 
द्वारा विद्यात्याग एवं अविद्याका ग्रहण । जब विद्या ही 
नहीं रही, तब अधिकारी योग्य गुरु एवं शिष्यका अभाव 
होना सुतरां सिद्ध दै; क्योंकि अविद्या-उपासकका अविद्वान्‌, 


% कलिजुग केवल हरि-गुन गाहा । गावत नर पावहि भव-थाहा ॥ # 


अज्ञानी; परस्पर गुरु-शिध्यघातक एबं देश-धर्म-राष्ट्र- 
विघातक होना अनिवार्य ही है । अमर वाणीके उपासक 
अतएव अमर अर्थात्‌ देवताओंके ऊपर अंग्रेजोने विजय 
प्राकर भी शासन करना असम्भव समझा; क्योंकि सत्त्वगुण- 
सम्पन्नोंके ऊपर तमोगुणियांका शासन हो ही नहीं सकता) 
अतः कूटनीतिश्ञोंने इनकी सीधी-साधी किंतु अजेयृ शक्ति- 
रूपा देवी विद्याके स्थानमें आपातरमणीया देवताओंको 
देवत्बसे च्युतकर दानव बनानेवाली अविद्याको लाकर खड़ा 
कर दिया । इसने ऐसा हाव-भाव दिखाया जिससे भारतीय 
विशेषकर धनिकवर्गने इसे इस प्रकार अपनाया मानो 
इनके पास इसके पहले कोई विद्या थी ही नहीं । केवळ 
त्याग करके ही दम नहीं लिया; अपितु अमरविद्याको मृतविद्या 
घोषित कर दिया । किसी सुदैवसे उन कूटनीतिको 
निकालनेका प्रयत्न हुआ और किसी मात्रामें निकाले भी 
गये; फिर भी उनकी विषवेलि कुरिक्षाको आज भी 
भारतीय अधिकाधिक अपनाते हुए बड़ी तीब्र गतिसे 
दानवताकी ओर अग्रसर हो रहे हैं और चाहते हैं देवोचित 
अथ च मानवोचित आचार-विचार, व्यवहार) सम्मान एवं 
सुख-सम्पत्ति । यह तो वैसा ही है जैसा कि कोई अविवेकी 
प्राणी तुरंत मारनेवाळे हालाहल विप्रका पान करे और चाहे 
अमर होना । 

अतः यदि भारतको भारत ही नहीं) अपितु समस्त 
िश्वप्रपञ्चकी सम्पूर्ण आपदाओंको सदाके लिये मिटाकर 
परम मङ्गलमय बनानेवाले तथा शिष्यापर अनन्त स्नेह 
रखनेवाले गुरुवयांकी अपेक्षा है, तथा अपेक्षा है पूर्ण 
अनुशासनानुशासित एवं देश) धर्म, राष्ट्रको उन्नति-शिखरपर 
ले जानेवाले शिष्योंकी, तो भारतमै प्रचलित झिक्षाप्रणालीपर 
एक बार पूर्णरूपसे विचार करना होगा और उसमें उनका 
भुलाया जाना “जैसा कि आजकल सर्वत्र दिक्षासम्मेळनोंमे 
प्रायः हो रहा है?--जिन्होंने सह वर्षके लंबे परतन्त्रता- 
काळमें अपमानित, त्रिताडित और बुभुक्षित रहनेपर भी 
मानबोंको मानवता ही नहीं अपितु देवत्व प्राप्त करानेवाली 
विद्याकी रक्षा अपने प्रिय प्राणोकी भी परता न करके की 
है, पङ्करनान-जैसा ही होगा, अतः उन्हींकी प्रधानतामें 
गम्भीरताके साथ भलीभाँति त्रिचारकर इस पिशाचिनी वैदेशिक 
शिक्षाको संवैथा विदेश भेजकर या आजके समयमें वैदेशिकों- 
के साथ सर्वथा सम्बन्धविच्छेद करना असम्भव हे, अतः 
उनके साथ सम्बन्धके लिये प्रत्येक प्रान्तके किसी एक कोनेमें 


न बाळकोंका बुद्धि-परीक्षण % 


उसे रखकर और उसके अधिकारीको ही उसका अध्ययन 
कराकर समस्त भारतपर विद्यादेवीका अखण्ड एवं अकण्टक 
साम्राज्य स्थापित करना होगा । 


यद्यपि आजके युगमें यह कार्य असम्भव नहीं तो कठिन 
अवश्य प्रतीत होगा, किंतु जिन भारतीयोंने अपनी चेतना- 
वस्थामै बोद्धोंको उनके धर्म-कर्मके साथ निकाल फेंका और 

थोड़े ही साहसके साथ इस कुविद्याके जन्मदाताओंको भी 
अपनी जन्मभूमिकी शरण लेनेको विवश किया; उनके लिये 
यह कोई बड़ी बात नहीं है । तभी भारतीयोंकी चिरकाह्लित 
अमिलाषाएँ पूर्ण होंगी) एवं सम्पूर्ण विश्वप्रपञ्चके लिये भारत 
मङ्गलमय होगा । 

आशा है हमारे इस अल्प विवेचनसे अवश्य कुछ लोगोंका 
अनुकूल दिशामें उद्घोधन हो सकेगा । 


— Doss oo 


वालकोंका बुद्धि-परीक्षण 
[ मनोवैज्ञानिक समीक्षा ] 


( लेखक--श्रीभगवानदासजी सा “विमल' एम्‌०८०, बी० एस्‌-सी ० एल०टी०, “साहित्यरल' ) 


वालक क्या है ! 

बालक भगवानकी सृष्टिका सर्वोत्कृष्ट रत्न है । प्राचीके 
निरश्र होनेसे झॉकते हुए स्वर्ण-पुरुषको प्रथम बार देखने- 
वाले बाल्कमें मी वे सब शक्तियाँ विद्यमान हैं, जिनके बलपर 
आजका पूर्ण विकसित मानव अहंकार करता है । बालकमें 
बीजरूपमें वे सब शक्तियाँ होती हैं, जिनका विकास करते 
हुए वह अपने जीवनकी क्रमिक अत्रस्थाओंको पार करता 
हुआ अद्वितीय क्षमता-सम्पन्न नर-रल बन जाता है । साधारण 
मोळे-भाले बालक भी अवहेलनाके विषय नहीं हैं । सृष्टि 
उनके विकासकी भी अपेक्षा करती है । बालकमें अन्तः- 
प्रवृत्तियॉ, मनोविकार) स्थायी-भाव, रुचि, स्वभाव, चरित्र) 
योग्यता, क्षमता आदि अनेक विशेषताएँ पायी जाती हैं । 
आधुनिक मनोविज्ञानका दृढ़ विश्वास यह है कि एक ही 
अवस्थाके दो बालकोंमें अनेक विभिन्नताएँ पायी जाती हैं; 
परंतु ये बालक प्रकारकी अपेक्षा परिमाणमें ही अधिकं भिन्न 
होते हैं । यदि हम कई बालकोंकी विशेषताओंका सापेक्षिक 
अध्ययन करें तो हम देखेंगे कि उनमें परिमाणके विचारसे 
ही उच्चतमसे निम्नतम तकका अन्तर पाया जाता है; पर 
अधिकांश बालक मिश्रित शुणोंको ग्रहण करनेवाले ही होते 
हैं। इस अन्तरके आधारपर यह नहीं कहा जा सकता किं 
अमुक बालकसें ही बिशिष्ट गुण पाय जाते हैं अथवा अमुक 
बालकमें कोई गुण ही नहीं पाये जाते । वास्तवमें प्रत्येक 
बाळक परम्परागत संस्कारोंके अधीनस्थ उन सभी गुणों) 
विशेषताओं एवं प्रदृत्तियोंका स्वामी होता दै, जिनके स्वामित्व- 
की कल्पना एक उच्च आदर्श बालकमे की जाती है । प्रत्येक 


बालकमें बुद्धि होती है, प्रत्येक बालकमें अन्तःप्रवृत्तियाँ 
होती हैं, प्रत्येक बालकमें सामान्य प्रवृत्तियॉ पात्री जाती 
हैं, प्रत्येक बालकमें चरित्र होता है और प्रत्येक बालकमें 
शिक्षा ग्रहण करनेकी शक्तियाँ होती हैं। इस दृष्टिकोणसे 
बाळकोंके साथ किये जानेवाले व्यवहार एवं उनकी रिक्षा- 
दीक्षामें उनकी अन्तःशक्तियोंका ही अधिक महत्त्व होता 
है । यद्यपि बाह्य प्रभाव एवं संस्कार भी अपना कार्य करते 
रहते हैं; किंतु मूलतः बालकका विकास उसके अन्तरमें ही 
छिपा रहता है) बाह्यमें नहीं । हम बालकको मिट्टीका घरौंदा 
अथवा लकड़ीका खिलौना मानकर उसकी अवहेलना नहीं 
कर सकते; वह शक्ति है, वह बल है, वह देशकी भावी 
विकसित अवस्थाका प्रधान प्रतिनिधि है । साधारणतः इम 
सम्पन्न परिवारमें जन्म लेनेवाले अथवा सुन्दर बालककी 
ओर शीघ्रतासे आकृष्ट हो जाते हैं और उसके गुणोंकी 
प्रशंसा करने लगते हैं; पर निर्धन परिवारमें जन्म लेनेवाले 
अथवा नंगे-धड़ंगेश काले-कुरूप बालककी ओर हम घुणाकी 
दृष्टिसे देखने छगते हैं । ऐसा क्यों ! यह समाजमें प्रचलित 
दोषोंके कारण ही । यह हमारी ज्ञान-शून्यताके कारण ही । 
वास्तवमै हमने अपने जीवनके स्वतन्त्र चिन्तनके क्षणोंमें 
बालकोंकी शक्तियोंपर विचार करनेका कभी भी कष्ट नहीं 
किया । हम सदा उन्हें दुतकारते ही रहे हैं । हम उन्हें सदैव 
अपने कार्यमें बाधा उपस्थित करनेवाले प्राणी ही समझते आये 
हैं। हम जिश्ञासा-प्रदृत्तिसे भरे हुए उनके प्रश्‍नांकी झड़ीमें 
उनकी उद्दण्डता देखने लग जाते हैं; उन्हें मूर्ख समझने 
लगते हैं और फलतः हम धिक्कारना देकर उन्हें चुप करके 

* कलिजुग जोग न जग्य न ग्याना । एक अधार राम गुन गाना ॥ % 


उनकी जिज्ञासा-प्रवृत्तिको कुचल देते हैं। यह कहनेकी 
आवश्यकता नहीं कि जिज्ञासा मानव-विकासकी आदि एवं 
मूलभूत आवश्यकता हे । उसकी रक्षासे ही हम अपने 
समाजको विकसित, सम्पन्न एवं उन्नत बना सकते हैं; पर 
बालकोंकी जिज्ञासा तिरस्कार एवं हीनताका विषय ! कितना 
आश्चयं है ! संक्षेपमें हमें बालकोंको उनके असली स्वरूपमें 
समझना है | उनकी शक्तियोका ज्ञान प्राप्त करके उनके 
विकासमें लग जाना है । उनके जीवनमें सक्रियता, 
स्वावलम्बन, बुद्धि-प्रयोग आदिकी महत्त्वपूर्ण भावनाओंको 


आरोपित करना है। 
बालकमें बुद्धि 


प्रत्येक बालकमें बुद्धि पायी जाती है । बुद्धि क्या है! 

अनेक ग्रन्थों एवं पुस्तकोंमें संग्रहीत ज्ञान-कोशको 
कंठस्थ करके उसे अपना बना लेने मात्रसे बुद्धिका 
अर्जन नहीं कहलाया जा सकता । पाश्चात्य विद्वानोंके 
प्रयक्षोसे मनोविज्ञानके नवीन ज्ञानने बुद्धिके स्वरूपको अत्यन्त 
स्पष्ट रूपमें हमारे सामने ला दिया है । फिर भी, यही 
कहना अधिक सुरक्षित है कि बुद्धि-उद्घाटनका क्षेत्र अभी 
नया है, उसकी उद्धावनाएँ अभी भी अपूर्ण हैं और उस 
क्षेत्रमे अभी भी बहुत कार्य किया जाना शेष है । नीचे हम 
बुद्धिके सम्बन्धमे पाश्चात्य विद्वानोंद्वारा प्रवर्तित कुछ 
परिभाषाएँ देते हैं । 


(१) विलियम जेम्स- सापेक्षिक नूतन परिस्थितिमें 
स्वयंको उसके अनुकूल बना लेनेकी क्षमता बुद्धि कहलाती है। 

(२) बर्ट-बुद्धि अन्तजन्म सर्वाङ्गीण मानसिक 
योग्यता है । 

(३) टरमन- व्यक्ति उसी परिमाणमें बुद्धि-सम्पन्न माना 
जायगा, जिस परिमाणमें वह अमूर्त मनन करनेकी क्षमता 
रखता है । 

(४) मैग्द्रगल- बुद्धिमान्‌ व्यक्ति वह है, जो समान 
परिस्थितिमें लाभप्रद सिद्ध होनेवाले अनुभवकी सहायतासे 
वतमान परिस्थितिके लिये सुलभ हल हद निकाल लेता है। 
अन्तःप्रदृत्ति व्यक्तिकी जन्मजात शक्ति है; पर उसके 
उपयोग एवं विकासके ल्यि बुद्धिकी दी आवश्यकता होतो है । 

(७) थानेढाइक-बुद्धि वह सामान्य शक्ति है, जिसकी 


सहायतासे व्यक्ति परिस्थितिके प्रात उपयुक्त प्रतिक्रिया करने- 


की क्षमता उत्पन्न करता है । 


इन परिभाषाओंसे तीन बातें पूर्णरूपेण स्पष्ट होती हैं-- 

( क ) बुद्धि ईश्वर-प्रदत्त शक्ति है । 

( ख ) बुद्धिके बलपर ही मानव नवीन परिस्थितियोंके 
अनुकूल स्वयंको बनाकर उनके प्रति उपयुक्त 
प्रतिक्रिया करने लगता है । 

( ग ) साधारण और अति स्पष्ट शब्दावलीमें बुद्धि 
अनेक मानसिक शाक्तियोंका संग्रहीत रूप है | 
ये शक्तियाँ हें--तक, कल्पना; विवेक) न्याय; 
मनन, सोचना इत्यादि । 


विद्या और बुद्धिमे अन्तर है । प्रो० ह्वाइटहेडके शब्दोंमें-- 


'ज्ञानके .आधारके अभावमें तुम बुद्धिमान्‌ नहीं हो 
सकते; परंतु ज्ञान-अर्जन करनेके पश्चात्‌ भी तुम बुद्धिरहित 
बने रह सकते हो ।? 

इस कथनसे यह आशय निकलता है कि यह आवश्यक 
नहीं कि जिसके पास विद्या हो) वह बुद्धिमान्‌ भी हो 
तथा बुद्धिमान्‌ व्यक्ति विद्वान्‌ भी हो । ऐसे व्यक्तियोंके भी 
उदाहरण उपलब्ध हुए हैं, जो परिस्थितिवश विद्याका अर्जन 
न कर सके; परंतु उनमें कमी भी बुद्धिका अभाव नहीं 
पाया गया । कम विद्वान्‌ होनेपर भी व्यक्ति उच्चकोटिका 
बुद्धिमान्‌ हो सकता है । 

इन सब मान्यताओके पश्चात्‌ अब हम बालककी बुद्धि- 
पर आते हैं । प्रत्येक बालकमें बुद्धि होती है--कम अथवा 
अधिक । वह उसे जन्मसे ही प्राप्त होती है । उसमें परम्परा- 
गत संस्कारोंका भी प्रभाव निहित होता है। साधारणतः 
बुद्धिमान्‌ माता-पिताकी संतान बुद्धिमान्‌ होगी और मूखे 
माता-पिताकी संतान मूर्ख; पर निश्चयात्मक रूपसे इस 
कथनकी सत्यतामै विश्वास करना कठिन है । प्रकृतिके 
अपवादोंकी व्याख्या करना बड़ा जटिल कार्य है। 

इसलिये आवश्यकता इस बातकी है कि बालकोंकी बुद्धि 
का मूल्याङ्कन किया जाय । बुद्धि-मूल्याडुनके पश्चात्‌ ही 
उनकी शिक्षाकी उचित व्यवस्था की जा सकती है अथवा 
समाजमें उनको उचित स्थान दिया जा सकता है । शिक्षाकी 
व्यवस्थाके विचारसे तो यह प्रश्‍न बड़ा ही महत्त्वपूर्ण हो जाता 
है । बुद्धि-मूल्याङ्कनके बाद की हुई शिक्षा-व्यवस्थासे ही 
्ालकोंका तथा उनसे समाजका हित हो सकेगा । बुद्धिहीन 
बालकोंसे अप्रत्याशित कायोके सम्पादित करानेकी आशाने 


क बालकोका बुद्धि-परीक्षण % 

समाजका अहित ही अधिक होगा और स्वयं उन बालकोंका 
हित न किया जा सकेगा । जब हम यह कहते हैं; तब हमारा 
आशय बालकोंकी शक्तियोंको तिरस्कृत करनेका नहीं है । हम 
आरम्भमें ही यह कह आये हैं कि बालकोंकी शक्तियोंमें प्रकार- 
का भेद कम ही होता है, उनमें परिमाणका अन्तर ही 
दिखायी देता है। सभी बालक समान परिमाणकी शक्तियों- 
वाले हो ही केसे सकते हैं ! हमारा कथन तो यह है कि इस 
वैभिन्न्यको ध्यानमें रखते हुए ही हमें बाल्कोंका उचित 
मूल्याङ्कन करना है, उनकी शक्तियोंका उचित उपयोग करना है 
और उस उपयोगसे उन्हें अधिकसे-अधिक परिमाणमें 
लाभान्वित करना है । बुद्धि-मूल्याङ्कनके लिये मनोविज्ञानकी 
आधुनिक खोजने 'बुद्धि-परीक्षण'का तथ्य हँड निकाला है । 
बुद्धि-परीक्षण आधुनिक मनोविज्ञानका सबसे अधिक महत्त्वपूर्ण 
विषय बन रहा है । दिन-प्रतिदिन इस क्षेत्रमै नवीन प्रयोग 
किये जा रहे हैं और उनसे नवीन उद्धावनाओंकी सृष्टि की 
जा रही है । बुद्धि-परीक्षण है क्या और उसकी आवश्यकता 
क्या है ! 
बुद्धि-परीक्षणकी आवश्यकता 

बालककी सुस्त शक्तियोंके विकासके लिये शिक्षा ही 
एक साधन है । यही कारण है कि बालकका अध्ययन शिक्षा- 
शास्त्रका प्रधान विषय बन गया है । बालमनोविज्ञानके 
ज्ञानाभावमें आजकी शिक्षाका कार्य नहीं हो सकता । अतएव 
हम बाळकपर शिक्षाके सम्बन्धमें ही विचार कर रहे हैं। 
बाळककी शिक्षा उसकी शक्तियोंका जागरण है । 


जैसे-जैसे शिक्षाकी प्रगति होती गयी) बेसे-बैसे बालकों- 
की शक्तियोंमें वेत्रक्तिक वभिन्न्यक्रा जान लेनेकी आवश्यकता- 
का अनुभव किया जाने लगा । शोक्षणिक प्रयत्नोंके अन्तर्गत 
किये जानेवाले अनेक कार्य इस वैयक्तिक बेभिन्न्यके ज्ञानके 
अभावमें व्यर्थ सिद्ध हो जायेंगे । हमें यह भलीमाति समझना 
है कि बालक शिक्षाके लिये नहीं दै, वरं शिक्षा बालकके लिये 
है | हमें अधिक बुद्धिवाळे और कम बुद्धिवाले प्रकारके 
बाळकोके लिये शिक्षा-पाख्य-क्रम एवं शिक्षा-विधानमें 
परिवर्तन करना होगा । प्रतिमासम्पन्न बालकके लिये जो पाठन- 
प्रणाली लाभप्रद सिद्ध हो सकती है, वही बुद्धिहीन बालकके 
लिये नहीं । बुद्धिहीन बालकको प्रतिभा-सम्पन्नके साथ विद्या 
पढानेसे हम मानवीय शक्तियोंके ज्ञानका परिचय-अभाव ही 
देंगे । हम असम्भत्रको सम्भव करनेके प्रयत्नमें लगे हुए 


होंगे । इसी प्रकार प्रतिभासम्पन्न बालकको बुद्धिद्दीन बालक- 
के साथ बेठकर पढ़ेनेके लिये बाध्य करनेमें हम प्रतिभासम्पन्न 
बालकके साथ अन्याय ही अधिक करेंगे, उसकी शक्तियोको 
तिरस्कृत ही करेंगे । अतएव समान बुद्धि-स्तरके बालकोंकी 
कक्षामै ही शिक्षाका कार्य भळीमाँति सम्पन्न हो सकता है। 

बुद्धि-परीक्षण वह विधि है, जिसके द्वारा हम बालकों- 
की बुद्धिका स्पष्ट मूल्याङ्कन करते हैं । इस कार्यके लिये कुछ 
“बुद्धि-परीक्षापत्र? निर्मित किये जाते हैं । बुद्धिका मूल्याङ्कन 
कर चुकनेके बाद हम उसके अनुरूप उसकी शिक्षाकी 
व्यवस्था कर सकते हैं । 

बुद्धिके सम्बन्धमें एक बात और है । प्रत्येक्र व्यक्तिमें 
“सामान्य बुद्धि? पायी जाती है । उसकी सद्वायतासे वह 
सामान्यतः जीवनकी परिस्थितियाँके अनुकूल स्वयंको बनाता 
है । प्रत्येक बाळक इस प्रकारकी बुद्धिका क्षण-क्षणपर उपयोग 
करता रहता है । एक अथवा दो वर्षके बालकके व्यवहारोंसे 
भी इस प्रकारकी बुद्धिके प्रदर्शनका पता लग जाता है। 
वह केसे खेळता है, वह किसी वस्तुको किस प्रकार उठाता 
है, वह माता-पिताकी क्रियाओंके प्रति केसे और किस प्रकार- 
का व्यवहार करता है; आदि तथ्योसे उसकी इस बुद्धिका 
सुलमतापूर्वक पता लग जाता है । यही बात बड़ी अवस्थाके 
व्यक्तियोंमे मी पायी जाती है। इस “सामान्य बुद्धि'के अतिरिक्त 
एक और प्रकारकी बुद्धि होती है । हम उसे “विशिष्ट बुद्धि? 
कह सकते हैं । इसका प्रयोग विशिष्ट कार्योमें ही किया जाता 
है । हमारी बुद्धि गणितमें खूब चलती है, पर भाषा और 
साहित्यैमे नहीं; पर हम सामान्यतः बुद्धिमान्‌ हें । इसका 
अर्थ यह हुआ कि हममे गणितके सम्बन्धमें विशिष्ट बुडि" 
पायी जाती है । रिक्षा-कार्यमें “विशिष्ट बुद्धि'का बड़ा महत्त् है। 
गणित ओर विज्ञानकी दिक्षाके प्रति विशिष्ट बुद्धि न रखने- 
वाले बालकोंमें इन विषयाँके सीलनेमें कोई रुचि न होगी । 
अतः ऐसा बालक इन विप्रयोंको न सीख सकेगा । ऐसी 
अवस्थामै उचित यह होंगा कि उसे इन विषयोंकी शिक्षा ही 
न दिलायी जाय; पर बहुधा माता-पिता इसे नहीं समझ 
पाते । प्रत्येक माता-पिता अपने बालकको इंजीनियर, 
डाक्टर, वैज्ञानिक आदि बनता हुआ देखना चाहता है, पर 
यह सम्भव केसे हो ! प्रत्येक बालक इंजीनियर, डॉक्टर) 
वैज्ञानिक आदि नहीं वन सकता । फिर कया किया जाय ! 
उसे अन्य विप्रयोमें शिक्षा दिखायी जाय और उसके आधार- 
पर उसके भावी जीवनका स्वरूप निर्धारित किया जाय । इस 

# संसृति रोग सजीवन-मूरी । राम-कथा गावहिं श्रुति सूरी ॥ * 


कार्यके लिये भी.पबुद्धि-परीक्षण'की आवश्यकता हो जाती है । 
एतदर्थं पाठशालाओका वर्गीकरण, विषयोंका वर्गीकरण 
आदि बातोंके लिये बुद्धि-परीक्षणसे ही मार्ग-दर्शन मिल 
सकेगा । बुद्धिहीन बाळक साधारण पाठशाळाओंमें पढ़कर 


लाभान्वित नहीं हो सकते, उनके शिक्षणके लिये तो विशेष 


प्रकारकी पाठशालाओंके निर्माणकी आवश्यकता होगी । 


बुद्धि-लब्धि 

बुद्धि-परीक्षणके क्षेत्रमै सर्वप्रथम कार्य किया फ्रान्सके 
एक मनोवैज्ञानिक डों० अल्फ्रेड बिनेने । डा० बिनेको 
पेरिसकी म्युनिसिपैलिटीने मन्द-बुद्धि बालकोंका पता छगानेके 
लिये नियुक्त किया था; जिससे उन्हें विशिष्ट प्रणालियोंके 
द्वारा शिक्षा दी जा सके । सन्‌ १९०४ में बिनेने साइमनके 
सहयोगसे एक प्रहनावली तैयार की । उन प्रश्नोके उत्तराँके 
आधारपर बालकोंकी बुद्धिका मूल्याङ्कन किया जाता था । 

धीरे-धीरे इन प्रश्नावलियोंमें अनेक परिवर्तन, परिवर्डन 
और संशोधन होते गये । 

इन प्रश्‍नावालयासे अधिक महत्त्वपूर्ण कार्य तो न हो 
सका; पर इस कार्यके ल्यि क्षेत्र दिखानेका श्रेय डॉ० बिनेको 
ही मिला । अमरीकाके विद्वान्‌ <रमनने अमरीकाके बालकोंके लिये 
इन प्रइनावलियोंमें संशोधन किया । टरमनने इस दिशामें 
एक बड़ा महत्त्वपूर्ण कार्य यह किया कि उसने बुद्धि-मूल्याङ्कन- 
के हेतु “बुद्धि-लन्धि’ नामक एक अत्यन्त उपयोगी सिद्धान्त- 
का प्रवर्तन किया । उसने दो प्रकारकी अवस्थाओंकी 
कल्पना की— 

( १ ) वास्तविक अवस्था । 

( २ ) मानसिक अवस्था | 


उसने कहा कि बालककी वास्तविक अवस्था और 
मानसिक अवस्थामै एक सम्बन्ध होता है | उसने इस 
सम्बन्धको इस प्रकार प्रकट किया-- 
मानसिक अवस्था _ बुद्धि-लब् 
वास्तविक अवस्था. 88 न्धि । 

बुद्धि-हन्धिको पूर्ण अङ्कमें लाकर स्पष्ट बनानेके विचारसे 
इस बुद्धि-लब्धिको प्रतिशतके रूपमै प्रकट किया जाने लगा | 
अतएव सूत्र यह हुआ-- 


मानसिक अवस्था 
वास्तविक अवस्था“ न घुडि-लब्धि । 


मान लीजिये कि एक बालककी बुद्धि-लब्धि ज्ञात करना 
है । उसकी वास्तविक अवस्था १० वर्ष है और मानसिक 
अवस्था १२ वर्ष है । 

बुद्वि-लन्धि = ३2१०० 

बुद्धि-लब्धिके अनुसार बालकोकी बुद्धिके मूल्याङ्कनके 
लिये उसने निम्न तथ्य प्रकट किये 
बुद्धिलब्धि किस कोटिका बाळक है ? 


२०० अत्यन्त प्रतिभाशाली (Supreme genius) 


१४० से ऊपर प्रतिभाशाली ( 961105) 
१२० से१४०तक अत्युत्कूश ( Very Superior ) 
११० से१२० तक उत्कृष्ट ( Superior ) 
९० से ११० तक साधारण ( Norma] ) 
८० से ९० तक मन्द्‌ (01) 
७० से ८० तक निवळ बुद्धि ( Borderline ) 
७० से नीचे हीनबुद्धि ( Feeble-Minded ) 
५० से ७० तक मूखं( Moron ) 
२० से ५० तक मूढ़ ( Imbecile ) 
२० से नीचे जड़ ( 1010: ) 
बुद्धि-परीक्षणके भेद 


बाळकोंका बुद्धि-परीक्षण दो प्रकारकी विधियोंद्वारा किया 
जा सकता है ( १ ) वैयक्तिक परीक्षण और (२ ) सामूहिक 
परीक्षण । 
वैयक्तिक परीक्षण 


वैयक्तिक परीक्षणमै भाषामै लिपि-बद्ध प्रश्न मौखिक एवं 
वैयक्तिक रूपमै बालकोंके समक्ष प्रस्तुत किये जाते हैं । प्रश्नो 


` को प्रस्तुत करनेके पूर्व यह भलीमाँति देख लिया जाता है कि 


प्रत्येक प्रश्न स्पष्ट रूपमै बालकोंके समक्ष रक्खा जा रहा है 
और प्रश्नको समस्या बालकोंके बौद्धिक स्तरके अनुकूल ही 
है । एक-एक बालककी परीक्षा ली जाती है । समस्याएँ मूर्त 
तथा अमूर्त दोनों रूपोंमें होती हैं । साधारणतः मूर्त समस्या. 
छोटे बालकोंके लिये ओर अमूर्त समस्याएँ बड़े बालकोंको 
दी जाती हें । प्रत्येक समस्याका उत्तर ढूँढ़नेमें बाळकोंको 
अनेक मानसिक प्रक्रियाएँ करनी पड़ती हे--यथा, सविकल्पक 
प्रत्यक्ष, तफ, मनन, कल्पना आदि । इन्हीं प्रक्रियाओंका 
संशृहीत रूप बुद्धिके रूपमै प्रकट होता है । वैयक्तिक परीक्षणके 


# घालकोंका बुद्धि-परीक्षण % 

हेतु बनाये हुए बर्ट महोदयके कुछ प्रश्न नीचे दिये जाते हैं । 
यह स्मरण रखना चाहिये कि टरमनके विवेचनके आधारपर 
बुद्धिका वास्तविक अवधासे सम्बन्ध है, अतएव ये प्रश्न 
भिन्न-भिन्न अवस्थाके बालकोंके लिये भिन्न-भिन्न रूपोंमें होंगे। 
अवस्था ८ वर्षे 
साधारण प्रश्नोंके उत्तर देना 
(क) कल्पना करो कि तुम्हें कहीं बाहर जाना है। 
तुम्हारी रेलगाड़ी चूक जाती है । ऐसी स्थितिमें 
तुम क्या करोगे १ 
(ख ) यदि तुम अन्य व्यक्तिकी किसी वस्तुको तोड़ 
| डालो तो उस अवश्थामें तुम्हें क्या करना चाहिये! 
अवस्था ११ वर्षे 
हम किती व्यक्तिके विश्यमें उसके कार्यसे, पर उसके 
कथनसे नहीं, अपना निर्णय क्यों देते हैं! 
अवस्था १५ वर्ष 
_अपूत तथ्योंके सम्बन्धमें कल्पनाका प्रयोग 
निम्नलिखितमें क्या अन्तर है-- 
(१) हर्ष और सुख । 
(२) निर्धनता और दयनीयता । 
oS 
वेथक्तिक परीक्षणके लाभ 
वैयक्तिक परीक्षणके निम्नलिखित लाम हैं 
(१) यह सर्वमान्य मत हो गया है कि आजकल 
वैयक्तिक परीक्षण ही बुद्धि-परीक्षणकी सबसे अधिक शुद्ध विधि 
है, क्योंकि उसमें व्यक्तिगत एवं निजीरूपमै बालकका बुद्धि 
परीक्षण किया जाता है । ऐसा परीक्षण निश्चित ही अधिक 
सत्य एवं पूर्ण होगा । 
(२) परीक्षक, इस विधिके प्रयोगद्वारा बुद्धि 
मूल्याङ्कनके अतिरिक्त बालककी अनेक विशेषताओंका शान 


भी प्राप्त कर लेता है । ये विशेषताएँ हो सकती हैं--किसी . 


कार्यको दत्तचित्त होकर करनेका सामर्थ्य) कार्य करनेमें तेजी) 


धैय, विश्वास अथवा इनके विपरीत बालकके मनोविकार. 
। संक्षेपमें 


सम्बन्धी उत्तेजनाओंका भी पता ,लग जाता 
वैयक्तिक परीक्षणके द्वारा परीक्षक वाळककी सम्पूर्ण प्रति 
क्रियाओंका ज्ञान प्राप्त कर लेता दै। | 

(३) परीक्षक बालककी सफलता एबं असफलताके 


आधारपर प्रश्नोंकी उपयोगिता अथवा अनुपयोगिताका पता 
लगा सकता दै, जब कि वह बालककी अस्वस्थता, बाधक तत्र 
एवं मनोविकारोंकी उत्तेजनाके कारण होती है । 
(४) परीक्षक बाळकके अनेक शारीरिक दोषों--यथा 
नेत्र-सम्बन्धी, कर्ण-तम्बन्धी आदिका ज्ञान प्राप्त कर लेता है । 
(५) इस परीक्षणमै बालक कार्यमें रुचि प्रदर्शित 
करता है । अतएव उसकी महत्तम शक्तिका उपयोग किया 
जा सकता है | ऐसी स्थितिमें उसकी बुद्धिका अधिक सत्य 
एवं निष्पक्ष मूल्याङ्कन हो जाता है । 
वैयक्तिक परीक्षणकी हानियाँ 
(१) वेयक्तिक परीक्षण-कार्यको सम्पन्न करनेके लिये 
विशेष प्रशिक्षित परीक्षकोंकी आवश्यकता होती है । उन्हें 
निम्नलिखित बातोंका ठीक-ठीक ज्ञान होना चाहिये । 
( क ) परीक्षाके प्रश्न । 
( ख ) प्रश्नका कितना भाग बालकके सामने रखना है, 
जिससे वह पूर्ण अवधानसे उसे कर सके । 
( ग ) माप जिसके सहारे शुद्ध एवं अशुद्ध उत्तरोंका 
निर्णय किया जा सके । 
( २ ) इसमें अधिक समयका व्यय होता है । 
सामूहिक परीक्षण 
इस प्रकारके परीक्षणमै अनेक प्रश्न सामूहिक रूपमें-किसी 
पुस्तिकामें छपे रहते हैं; जिनके उत्तर एक-दो शब्दोंमें ही 
अथवा केवल राब्दोंके रेखाङ्कनद्रारा ही दिये जाने होते हैं । 


सामूहिक परीक्षणके द्वारा काफ़ी बड़ी संख्याके बालकाँका एक 
साथ परीक्षण हो जाता है । 


सामूहिक परीक्षणके प्रश्‍नोंके कुछ रूप नीचे देखिये-- 
१. पारस्परिक सम्बन्ध 
(क ) आकाश : नीला :: घासः- 
( मेज, हरा, गर्म, 
( ख ) मछली : तेरना :: मनुष्यः 
( कागज, समय) टहळना, लड़की ) 
(ग) वेश-भूषा : पहनना :: पानी . 
` ( दोइना, पीना, बहना, पकाना ) 


[ बालकसे उस शब्दके नीचे रेखा खींचनेको कहा जाता 
है, जो उक्त सम्बन्धको प्रकट करे.। ] 


बड़ा ) 

# मोरि सुधारिद्दे सो सब भाँती जासु कृपा नहि कृपाँ अघाती ॥ % 


२. रिक्त स्थानोकी पूर्ति 
(क) बकरी `` "`` `` देती है । 
( ख ) साँस लेते समय मुख' ` "  'रहना चाहिये । 
( ग ) जब वायु ` 'हो, तब खेलना अच्छा होता है । 
३. वर्गीकरण 
प्रत्येक पंक्तिमे उस शब्दको काट दो, जो उपयुक्त न 
हो । ऐसा प्रत्येक पंक्तिमें एक ही शब्द है । 
(क) बच्चा गुड़िया पहने हुए बिल्लीका बच्चा 
(ख ) कुर्सी मेज विस्तर  स्टोव 
(ग ) मोटर साइकिल ताँगा टेलीग्राफ रेलगाड़ी 
४. विपरीतार्थी शब्द 
रिक्त स्थानोमे विपरीतार्थी शब्दोंको लिखों:-- 


५. अङ्कांका क्रम 
अङ्कोकी प्रत्येक पंक्तिमें यह देखो कि ये अङ्क किस क्रमसे 
रक्खे गये हैं । फिर उनके आगे उन दो अज्ञोंको लिख दो, 
जो वहाँ उस क्रममै आयेंगे । 
(क) ३ ६ ९ १२. १५ 
(ख ) ९ ९ ७ ७ ५ ur | 
(ग) १२८ ६४ ३२ १६ ८ ४ | 


सामूहिक परीक्षणके लाभ 
( १) इनसे समयक्री बचत होती है; क्‍योंकि एक ही 
बारमें कई बालकोंका बुद्धि-परीक्षण क्रिया जा सकता है | 
( २ ) इस परीक्षण-कार्यके लिये विशेषरूपसे प्रशिक्षित 
परीक्षक्रोंकी आवश्यकता नहीं पड़ती । 


सामूहिक परीक्षणकी हानियाँ 

(१) ये परीक्षण वैयक्तिक परीक्षणे समान शुद्ध 
नहीं हैं । 

(२) इनमें बालकोंको आदेशोंमें निद्दित कुछ भाषा- 
सम्बन्धी कठिनाइयोंका सामना भी करना पड़ता है; क्योंकि 
उन कठिनाइयोको दूर करनेके लिये उनके पास कोई 
ब्यक्तिगत सद्दायक नहीं द्वोता । 


( ३ ) छोटी अवस्थाके बालक ऐसे प्रश्नोंमें रुचि नहीं 
दिखाते | उनका मन बहुत शीघ्र उचट जाता है । 


बुद्धि-परीक्षणके क्षेत्रमै किये गये इन अनुसंधानोंने 
शिक्षा-शास्त्र-जगत्‌में महान्‌ क्रान्ति मचा दी है । अब 
बालकमें कितनी बुद्धि है, इसका निर्णय सुलभ एवं स्पष्ट हो 
गया है । इस खोजने यह भी स्पष्ट कर दिया है कि आजकल 
जिन परीक्षापत्रोंके द्वारा पाठशालके बालकोंकी परीक्षाएँ ली 
जाती हैं, वे सब दोषपूर्ण हैं । वास्तवमै आजकी सारी 
परीक्षा-प्रणाली ही दोषपूर्ण है। अतएव उसमें सुधार किया 
जाना आवश्यक है । हमारे प्रयत्न भी इसी ओर हैं। 

बालकोंके बुद्धि-परीक्षणसे सबसे वड़ा लाम यह होता है 
कि बालकोंको शिक्षा प्राप्त करनेमें तो सुविधा होती ही दै) पर 
साथ ही-साथ उन्हें अपने जीवनका व्यवसाय हूँढ़नेमें भी मार्ग 
दर्शन मिलता है । बुद्धि-परीक्षणद्वारा परीक्षक बालकके 
अभिभावकको उस बालककी प्रवृत्तियोका सूक्ष्म एवं पूण 
परिचय दे सकता है । इन प्रवृत्तियोके अनुरूप ही उसे अपने 
व्यवसायका चुनाव करना चाहिये । बुद्धि-परीक्षणका यह 
लक्ष्य बालकोंके हितकी दृष्टिसे निश्चित ही महान्‌ है । अतः 
ऐसा विषय प्रत्येक शिक्षित जनका ध्यान आकर्षित किये बिना 
न रहेगा. । 

नीचे हम बालकोंकी बुद्धिके सम्बन्धमें कुछ निर्णीत 
तथ्य दे रहे हँ, जो अभिमावकोंके लिये विशेष लाभदायक 
सिद्ध होंगे । 

( १ ) भिन्न-भिन्न बालकोंकी बुद्धि-लब्धिमें बहुत बड़ा 
अन्तर पाया जा सकता है । साधारणतः बुद्धि-लब्धि साठसे 
एक सो अस्सीतक पायी जाती है । साधारण समाजमें मूढ 
और जड बालकोंका अभाव ही पाया जाता है । 

(२) बालकका मानसिक विक्रास सोलह वर्षकी 
अवस्थातक ही होता है । उसके बाद उसका विकास रुक 
जाता है । अतः बुद्धि-पक्षसे हम सोलह वर्षके बालकको 
पचास वर्षके बृद्ध व्यक्तिसे किसी प्रकार कम नहीं समझते । 

(३) उत्कृष्ट बुद्धिवाले बालकोंका मानसिक विकास 
सोलह वर्षसे भी अधिक अवस्थातक चलता रहता है, पर 
मन्द बुद्धिवाले बालकोंका मानसिक विकास बहुत शीघ्र रुक 
जाता है। 

(४) बुद्धिके विचारसे वालक और बालिकामे कोई 
अन्तर नही पाया जाता, पर वालिकाएँ बालकोंकी अपेक्षा 


* बच्चेके प्रति प्रेमले मानसिक लाभ % 

कम संख्यामें ही प्रतिमाशालिनी पायी जाती हैं तथा मन्द- 
बुद्धि बालिकाओंकी संख्या मन्द-बुद्धि बालकोंकी संख्याकी 
अपेक्षा कम होती है । 

संक्षेपमें हम यही कहना चाहते हैं कि प्रत्येक अभिभावक- 
को अपने बालकोंके बुद्धि-पक्षका अवश्य ज्ञान प्राप्त करना 
चाहिये । इस ज्ञानके पश्चात्‌ ही वे अपने बालकोंकी शिक्षा 
एबं व्यावसायिक चुनाव भलीभाँति कर सकेंगे | इस कार्यक्र 


लिये हमारे देशमै कई संस्थाएँ कार्य कर रही हैं। ये संख्याएँ 
शेक्षणिक कार्योमें सहयोग देभेके साथ-साथ व्यक्तिगतरूपमें 
बालकोंके अभिभावकोंकी सहायता करती हैं । दिल्ली, 
इलाहाबराद्‌, श्रीनगर ( काब्मीर )) ग्वालियर ( खुलनेवली 
है) आदि स्थानोंकी मनोवैज्ञानिक संखाएँ ( ३7९३५५ 
01 Pऽ४८॥०।०६क ) बाळकोंके बुद्धि-परीक्षणके क्षेत्रमै स्तुत्य 
कार्य कर रही हैं। 


TT RS 


बच्चेके प्रति प्रेमसे मानसिक लाभ 


( लेखक--्रो ० श्रीलालजीरामजी शुक्क, एम्‌ ००० ,बी०्टी८ ) 


अभी एक सभ्य व्यक्तिको एक ढाई वर्षका बच्चा कल भूला 
हुआ मिला । वह इधर-उधर धूम रहा था । वह अपने 
पिता-माताका नाम नहीं जानता था । उस नागरिकने 
इस बच्चेको गोदीमै उठा लिया । वह इधर-उधर 
उसके पिता-माताकी खोज कर रहा था; परंतु कुछ पता 
न चला । उसने खोये बच्चेकी खबर बनारस शहरके सभी 
थानोंमे दी; परंतु बच्चेके विषयमें कोई खोज करने 
न आया । बच्चा इस बीच अपने शुम-चिन्तकसे हिल- 
मिल गया । वह दस-बारह घंटे इनके साथ रह चुका 
था । वे इसे गोदीमें लिये थे । उनका मन प्रसन्न था 
और बच्चा भी बड़ा प्रसन्नचित्त था । बच्चा बोलना तो 
जानता नहीं था । जब उससे पूछा जाता था कि “डाक्टर- 
साहब कहाँ हैं !” तब वद्द अँगुलीसे डाक्टर थ्रभुद्यालजीकी 
ओर संकेत करता था । जत्र उससे कहा जाता था कि 
“नमस्ते करो बेटा? तब वह नमस्ते करता था । 

लड्केकी प्रसन्नता और निर्भीकता देखकर मुझे आश्चर्य 
हुआ । इस घटनाने मुझे अनेक प्रकारके विचारोंमें डाल 
दिया । बच्चा इन सजनकी गोदीमें रहकर घबरा क्यों 
नहीं रहा है और ये सजन उसे गोदीमें क्यों लिये थे । 
इसपर विचार करनेपर ज्ञात हुआ कि ये व्यक्ति स्वयं 
बालकके प्रेमके भूखे थे । बालकके अचेतन मनका उनकी 
अन्तरात्मासे एक्रत्व स्थापित हो चुका था और बालक 
उनकी इस आन्तरिक भूखको पूरा कर रहा था । वालकको 
विश्वास- हो गया था कि उनसे क्षतिकी कोई आशङ्का नहीं 
हे । उनकी गोदीमें रंहनेसे वह प्रसन्न था। 

चालक किसी भी व्यक्तिके वशमें हो जाते हैं, जो उन्हे 
प्यार करता है। श्रीकृष्ण भगवान्‌ इस प्रकार गावकी ग्वाळिनो- 


के घरोंमे प्रसन्न रहते थे । ग्वालिनें अपने घरको इसीलिये 
खोलकर चली जाती थीं कि बालक श्रीकृष्ण उनके घर 
आवें ओर कुछ खा लें । जत्र भगवान्‌ श्रीकृष्ण उनके 
घरोंमें दधि-मालनकी चोरी कर लेते, तब उन्हें हार्दिक 
संतोत्र होता था । जो संतोष इन ग्वालिनोंको भगवान्‌ 
श्रीकृष्णक्री दधि-माखनक़ी चोरीसे दता था) वह उनको दधि- 
माखन खिलानेमें नहीं होता था । वे चाहती थीं कि 
श्रीकृष्ण कुछ उत्पात करनेकी बात सोचें और उनकी 
शिकायत करनेका उन्हें मोका मिळे । इससे वास्तवमें उन 
ग्वालिनोंको बड़ा आत्म-संतोष होता था । 

जो लोग जितना ही बालकोंके बारेमे सेचते हैं और 
उन्हें किसी-न-किसी प्रकार प्रसन्न करनेकी चेष्टा करते हैं 
बे अपने आपको उतना ही सुखी और आरोग्यवान्‌ बनाते 
हैं । ऐसे लोगोंको अकारण चिन्ता, भय और हृदयके रोग 
नहीं होते । लेखके उपचारमें जितने ही हृदयके रोगी 
आये) उन समीके जीवनमै बच्चोंके प्रति प्रेमकी कमी पायी गयी। 
इनमेंसे कितनोंने तो अपने बच्चेको कभी गोदीमें भी नहीं 
लिया था । जो लोग हमारी चिकित्साविधिको मानकर 
बच्चोंको प्यार करने लो ओर सदा उनको अपने साथ रखने 
लो; उनके ह्ृदयका रोग जाता रहा । 

जब रोगीको अकारण चिन्ता और मानसिक अशान्ति 
त्रास देती है; तब छोटे बच्चोंके साथ ब्रात-चीत करने, उनके 
साथ खेलने, उन्हे “क? "ख? “ग? सिखाने और उनका चिन्तन 
करनेसे यह सरळतासे नष्ट हो जाती है । 

महर्षि व्यासको अपने बुढापेमें काफी अशान्ति हुई । वे 
इस समयंतक सभी पुराणोंका -निर्माण कर चुके - थे वेद- 
वेदान्त आदि समीका अध्ययन और उनपर ग्रन्थ-निर्माण 

हो चुका था; परंतु उनकी ब्रह्मविद्याके ज्ञानने उन्हे 
मानसिक शान्ति नहीं दी । वे फिर नारदजीके पास गये 
और उनसे मानसिक शान्तिक्रे उपायको उन्होंने पूछा । 
नारदजीने भगवान्‌ श्रीबालकृप्णके गुणानुवाद गानेके 
लिये उनसे कहा । इसके परिणामस्वरूप व्यासजीद्वारा 
श्रीमद्भागत्रतका निर्माण हुआ । इसके निर्माणसे न केवल 
ब्यासजीकी ही मानसिक व्याधि जाती रही, बरं उस समयसे 
आजतकके करोड़ों नर-नारियोंकी मानसिक अशान्तिको दूर 
करनेके लिये यह पुस्तक ओषधि बन गयी । श्रीमद्धागवतका 
दशम स्कन्ध वास्तवमै मानसिक आरोग्यकी दृष्टिसे बड़ा ही 
उपयोगी है । महामना पण्डित श्रीमदनमोहन माळवीयजी इस 
स्कन्धका बार-बार पारायण करते रहते थे । माळवीयजीकी 
भागवतमें ळगनका ही परिणाम है कि वे अपना सब-कुछ 
काशी विश्वविद्याळयके निर्माणमें दे सके । वे सदा बालकोंकी 
शुभ-कामनाके चिन्तनमें ही लगे रहते थे । वे कहा करते थे 
कि मैं आप सभी लोगोंमें नारायणको देखता हूँ । 

जिन लोगोंको शहस्थ-जीवनका अवसर नहीं है, उन्हे 
श्रीकृष्ण भगवानका गुणानुवाद गाना मानसिक दृष्टिसे बड़ा 


ही लाभदायक होता है । अविवाहित और असफल रहस्थोंके 


जीत्रनको सफल बनानेकी सर्वोत्तम ओषधि श्रीबालकृष्णकी 
उपासना है । यह न केवळ धार्मिक दृष्टिसे लाभप्रद है वरं 
मनोवैज्ञानिक दृष्टिसे भी लाभदायक है | जयदेव, सूरदास और 
मीरॉबाईके जीवनकी सफलता श्रीबाळकृप्णकी उपासनामें ही है। 

जो व्यक्ति अपनी श्रीवाळकृष्णकी उपासनाके दृष्टि- 
बिन्दुको प्रसारित कर सकते हैं, वे और भी धन्य हैं। 
सभी बच्चोमें श्रीकृष्ण भगत्रान्‌को देखना, सभी बच्चोसे 
, प्यार करना, उनकी सेवा करना मनुप्यके जटिल भावोंको 
सुलझाता और उनके मानसिक क्लेशोंका निवारण करता है | 


जो शिक्षक श्रद्धापूर्वक बालकोको पढाता है, वह हजारों 
मानसिक रोगासे अपने-आपको मुक्त कर लेता है । बच्चेका 
हृदय सरल हुता है । वह सच्चे प्यारको एकदम परख जाता 
है ओर ऐसे व्यक्तिको सहजभावसे स्मेह करने लगता है | इस 
स्नेद्का जावूके समान असर प्यार करनेवाले ब्यक्तिपर पड़ता 
हे और उसकी जटिल मानसिक व्याधियाँ क्षण भरमें नष्ट 
हो जाती हैं । 

हजरत ईंसाके. पास जब छोटे-छोटे बच्चे दौड़कर आ 
रहे थे, तद छोग उन्हं रोकने छगे । बे समझे कि ये छड्के 


# राम सुखामि कुसेवकु मोसो । निज दिसि देखि दयानिधि पोसो ॥ # 


rr कामाया 


अपनी उद्दण्डतासे ईसाको रंज कर देंगे; परंतु ईसाने कहा 
कि “तुम इन बच्चाको मेरे पास आनेसे मत रोको; क्‍योंकि 
स्वर्गका राज्य वास्तवे इन्हींका है और में सचमुचमें तुमसे 
यही कहता हूँ कि जबतक तुम भी अपने हृदयमें बच्चों-जेसे 
नहीं बन जाओगे, तवतक तुम्हे स्वर्गके भीतर नहीं जाने दिया 
जायगा ।? महात्मा ईसा बच्चेको कितने महत्त्वसे देखते थे 
इससे यह प्रत्यक्ष है । संसारके प्रायः सभी संत बच्चासे प्यार 
करते चले आये हैं और उन्होंने अपने-आपको बचे-जेसा 
बनानेकी सदा चेष्टा की है । दुनियादारी हमें छल सिखाती 
है । इससे कुछ लौकिक सफलता हमें अवश्य मिळती है; 
परंतु हमारा हृदय हमें कोने लगता है । हमें फिर आत्म- 
प्रसाद नहीं मिळता । हममें अनेक प्रकारके अकारण भय, 
चिन्ता और सन्देह आने लगते हैं । ऐसी अवस्थामें हम 
अपना आत्मःविश्वास खो देते हैं । 

सफल शिक्षक वही व्यक्ति हो सकता है जो बच्चोंको 
देवरूप मानता है | फ्रांसके प्रसिद्ध शिक्षा-शास्त्री रूसो 
महाशयके इस कथनमें केवळ कविता और कव्यनामात्र ही 
नहीं है कि परमात्माके हाथसे जो वस्तु आती है, वह सुन्दर 
होती हे और मनुष्यके हाथमें ही वह बिगड़ जाती है । 
अतएव बाळकको श्रद्धाकी दृष्टिसे देखना न केत्रल बालकके 
प्रति अपना कर्तव्य-पालन करनेमें सहायक होता है वरं उस 
परमात्माके प्रति अपनी आस्तिकता प्रकट करनेका यह निश्चित रूप 
है, जिस परमात्मने सारी सृष्टिको रचा है । सच्चे शिक्षक 
बालकसे न केवल प्रेम करते हैं, वर उन्हें श्रद्धाकी दृष्टिसे 
देखते हैं । वे बालक्रोंकी तेतली वाणीमै देववाणोकी ध्वनि 
पाते हैं । जो व्यक्ति बालककी साधारण-सी बातोंमें जितना 
रस लेता है, वह अपने हृदयकी शान्तिको उतना ही अधिक 
स्थिर बनाता है । छोटे बच्चोंका लालनपालन ओर उनका 
पढ़ाना जितना स्वारथ्यकी दृष्टिसे लाभप्रद है, दूसरा कोई काम 
उतना लाभप्रद नहीं दै । 


लेखकके एक मित्रको एक बार अकारण मानसिक 
विषाद उत्पन्न हो गया । इनकी आयु चौसठ वर्षकी थी | ये 
स्वयं मानसिक रोगोंक्री चिकित्सा आयुर्वेदिक ढंगसे किया 
करते थे और आयुवेंदके बड़े ही विख्यात पण्डित हैं । इनसे 
कई दिनोंतक बातचीत की गयी । इनके स्वप्नोंका अध्ययन 
किया गया और इनकी जीवनगाथा सुनी गयी । जिस बातने 
उन्हें सबसे अधिक लाभ पहुँचाया, वह बालकोंका अपने 
समीप रखना और उनको पढानेमै मन छगाना था:। अत्र 


% बच्चेके प्रति प्रेमसे मानसिक लाभ % 

लाभ करनेके अनुभवके वारेमें उनसे पूछा, तब उन्होंने कहा 
कि छोटे बच्चोको पढ़ातेपढ़ाते मुझे बच्चोंके मनकी गति 
समझमें आयी । सेंगे बच्चोके मनको वामे करनेके उपाय 
इसे जानकर निकाले । फिर, जिस प्रकार बच्चोंके मनको 
वशमें करनेकी बात मैंने सीखी, उसी प्रकार अपने बाल-मनको 
भी वरामें करनेका मार्ग मुझे मिल गया । मैंने देखा कि 
जिस प्रकार बच्चोंका मन हठी होता है, इसी प्रकार बड़ोंका 
आन्तरिक मन भी हठी हता हे । ऊपरी मनकी विद्वत्ता इस 
हठको मिटानेमें समर्थ नहीं होती । जो बात बाल-मन पकड़ 
लेता है, वह उसे लाख मना करनेपर भी नहीं छोड़ता | उससे 
ऐसी बातको छुड़ानेके लिये यही उपाय करना पड़ता दै, जो 
बालकको वशमें रखनेके लिये रचना पड़ता है । 


बास्तवमें बालकके साथ स्नेह करनेसे अपनी अन्तरात्माका 
उनके साथ तादात्म्य हो जाता है । फिर जेसे-जेसे बालक 
अपने जीवनमें उन्नति करता जाता है, वेसे-वैसे हम अपने 
आप ही उन्नत होते जाते हैं । इस प्रसङ्गमें एक अंग्रेजी 
साहित्यकारका अनुभव उल्लेखनीय है । इस साहित्यकारको 
सिगरेट पीनेकी बड़ी आदत थी । वह इसे छोड़ना चाहता 
था; परंतु लाख प्रयत्न करनेपर भी छोड़ नहीं पाता था | 
जब कभी वह सिगरेट पीना बंद करता तो उसका मन 
निरुत्साह हो जाया करता था। एक वार उसके मित्रक 
लड़का, जिसे भी सिगरेट पीनेकी आदत थी; मित्रके कहीं 
बाहर जानेपर उसके पास रहने लगा । इस लड़केकी सिगरेट 
पीनेको आदतको उसने जान लिया । लड़का किशोरावस्थामें 
था । इस लड़केके प्रति इस व्यक्तिको भारी सहानुभूति हुई । 
उसके मनमें विचार आया कि यदि यह लड़का अपनी इस 
आदतको इसी समय न छोड़ पाया तो वह एक जटिल 
आदतका दास बन जायगा और फिर मेरी तरह आत्म- 
ग्लानिका कष्ट भोगेगा | फिर इस व्यक्तिने उस बालकको 
अपना प्रेम दिखाते हुए और अपनी मानसिक जटिलताको 
कहते हुए सिगरेट पीनेकी आदतको छोड़नेकी सलाह दी। 
लड़केको धीरे-धीरे सिगरेट पीना छोड़नेका मार्ग बतलाया | 
उसे किसी रचनात्मक कार्यमै सहानुभूतिपूर्वक छगाया । धीरे 
चीरे तीन-चार महीनेमै उस बालकने सिगरेट पीना छोड़ 
दिया । उसके मित्रके आनेपर वह अपने घर चला गया, 
परंतु आश्चर्यकी बात तो यह है कि अब जब इस व्यक्तिने 
अपनी सिगरेट पीनेकी आदतको छोड़नेका संकल्प किया, तब वह 


अपने संकल्पको पूरा करनेमें बिना किसी कठिनाईके सफल 
हो गया । इस समयतक उसकी इच्छाशक्ति इतनी बळत्रान्‌ 
हो गयी कि यह जटिल आदत उसे अपने केदमें न रख सकी । 

उक्त उदाहरणते हम देखते हैं कि बालकमें किसी 
प्रकारकी सहानुभूतिपूर्वक सुधार करनेके प्रयत्नसे हम स्वयं 
ही अपने-आप सुधर जाते हैं | यह कार्य हमारे अनजानेमें 
हो जाता है; परंतु इस प्रकारका सुधारका कार्य अभिमान- 
पूर्वक न होना चाहिये । बालकको अपनेसे अच्छा समझते 
हुए होना चाहिये। साधारणतः बालक हमारे सुधारक 
गुरु बनकर ही आते हैं। जो दूसरोंको नीचा मानकर उन्हे 
सुधारना चाहते हैं वे व्यक्ति न तो दूसरोंमें, न अपने-आपमें 

कोई सुधार कर पाते हैं । इस प्रकारकी सुधारकी मनोदृत्ति 

अपनी ही कमजोरियोंका दूसरोंपर आरोपित करना मात्र है । 
वूसरोंमे देवत्व देखना ही अपने-आपमें देवत्व-भावका जागरण 
करना है । दूसरेमें शेतानको देखना अपनेमें शैतानको बली 
बनाना है । 

छेखकके एक मित्र एक बार अकारण पेटके रोग और 
अशान्तिसे पीडित हो गये । ये स्वयं प्रसिद्ध वैद्य हैं, परंतु 
अपने इस रोगकी चिकित्सा करनेमें वे असमर्थ रहे । उनका 
कुछ मनोविश्लेषण-विधि और निर्देशन-विधिसे उपचार 
किया गया ! इससे कुछ लाभ उन्हें अवश्य हुआ; परंतु 
उनको स्थायी लाभ जीवनके प्रति दृष्टिकोण परिवर्तित करनेसे 
हुआ । ये पहले अपने-आपको एक महान्‌ व्यक्ति मानते थे । 
उन्होंने लाखों रुपया अपने पुरुषाथसे कमाया था । उनकी 
सफलता ही अब उनके लिये मारस्वरूप हो गयी थी। वे 
अपनी इस मदत्ताको भुला नहीं सकते थे । उन्हें बच्चोंको 
खिळाने और उनके साथ समय वितानेकी सलाह दी गयी । 
उन्होंने धीरे-धीरे अपने-आपको बच्चोंका संगाती बना लिया । 
एक दिन लेखकने देखा कि वे अपनी एक नातिनीको कंधेपर 
लिये खूब मजेसे सत्र लोगोंमें टहल रहे थे । वे कहने लगे 
“पण्डितजी ! यह बालिका मुझे जीवन प्रदान कर रही है । 
पहले जिन बच्चोंसे मैं दूर भागता था, अब वे ही मुझे प्यारे 
लगते हैं । उस समय न तो उन्हें मानसिक कष्ट था और न 
पेटका रोग । 

बच्चा निरभिमान होता है । सभी रोगोंकी बृद्धि 
अभिमानके कारण होती है । वास्तवमें रोग मनुष्यके पास 
उसके अभिमानको कम॑ करनेके लिये ही आता है और जत्र 
बह हमें बच्चे-जेसा निरंभिमान बना देता दे, तब चला जाता 

१ रीझत राम सनेह निसोतें । को जग मंद मलिन मति मोतें ॥ २ 


हे । अपने अभिमानको खोनेका सर्वोत्तम उपाय बच्चोंके 
विषयमें चिन्तन करना और उनके साथ कुछ खेलना है । 
इंगलेंडका प्रसिद्ध राजा अलफ्रेड प्रत्येक रविवारको गुप्तरूपसे 
अपनी राजधानीसे पचास मील दूर जाकर एक साधारण 
घरका अतिथि बन जाता था और वहाँके छोटे-छोटे बालकोंके 
साथ ऐसे खेलने लगता था, मानो वह भी बालक है । कभी- 
कभी वह इन बच्चोंको पीउपर रखकर घुटने और हाथोंके बल 
चलता और वे उसपर घोड़े-जसे सवारी करते थे । इससे 
उसके मनमें इतनी प्रसन्नता हो जाती थी कि वह सप्ताह भर 
अपने राज्यभारको सरलतासे सँभाल लेता था । 

वास्तवमे बच्चा एक शक्तिका केन्द्र है। जो बच्चेकी 
सेवा इस भावसे करता है कि उससे उसे शान्ति और आनन्द 


पा nee 


मिलता है तथा उसकी मानसिक शान्ति बढ़ती है, उसे ये 
लाभ अवश्य होते हैं । बच्चेके मनमें अन्तद्दन्द्द नहीं होता) 
इसलिये उसकी शक्ति व्यर्थ खर्च नहीं होती है । बच्चेके 
सम्पर्कमै आते ही मनुष्यका मन भी वेसा ही सरल बन जाता 
है। जिस भावसे हम भावित रहते हैं, उसी भावनाको हम 
चरितार्थं भी करते हैं । बच्चेकी सरलता बार-बार मनमें 
लानेसे, उसके प्रेमका चित्र मनमै बार-बार अंकित करनेसे हम 
स्वयं सरलचित्तके हो जाते हैं और हमारा सारा स्वत्व प्रेमसे पूर्ण 
हो जाता है । जहाँ प्रेम है, वहीं आनन्दं है, वहीं शान्ति 
और वहीं सच्चा स्वास्थ्य है । प्रेम और परमात्मा एक ही 
तत््वके दो नाम हैं । प्रेम परमात्माकी शक्ति है । शक्ति 
और दाक्तिमानमें नामका भेद है, तच्वका नहीं । 


बालककी आवश्यकता तथा समाज 


( लेख़क-श्ीकुञ्जविहारीसिंहजी एम्‌ ९० ) 


बालक राष्ट्रकी निधि हैं; वे देशके भाबी नागरिक हैं । 
उनके भविष्यके ऊपर राष्ट्रका भविष्य निर्भर है । क्या 
घुमकड़, अक्खइ, दुर्विनीत तथा दुस्साहसी बालक; जो 
अन्य बालकोंको मारता-फिरता है, किसी प्रजातन्त्रीय शासनमें 
ठीकसे बेठ सकता है ! बया वह मतदानद्वारा सत्ता ग्रहण 
करनेकी विधिमें कमी बिश्वास रख सकेगा ! उसमें धीश्ता, 
गम्भीरता तथा दूरदृष्टिका अभाव रहेगा । प्रजातन्त्रीय 
प्रणाळीके सुचारुरूपसे संचालित होनेके लिये यह आवश्यक 
है कि नागरिक सहिष्णु, धीर तथा सहानुभूतिपूर्ण हो, अन्यथा 
बड़े-बड़े सिद्धान्तवाला विधान केवल कागजी ही रह जायगा । 
बाल्ककी उचित शिक्षा तथा दीक्षा ही इसे कार्यरूपमें 
परिणत करनेका प्रमुख साधन है । 


बालक तथा संरक्षक--आरम्भमें बालक माता-पिताकी 
ही संरक्षकतामें रहता है । वात्सल्य-प्रेम एक प्राकृतिक प्रेरणा 
है । उसे स्वार्थके मापदण्डसे नहीं नापा जा सकता । पशु- 
पक्षी तथा मनुष्यमें यह प्रेरणा समान रूपसे पायी जाती है-- 
हो, मनुष्यका व्यवहार अधिक पेंचीदा तथा अधिक बुद्धिगर्भित 
हो सकता है । हम सब जानते हैं कि हम अपने बच्चोको 
प्यार करते हैं । हम उनकी पढ़ाई, लिखाई, भोजन-वस्र 
तथा सुख-सुविधाका पहले ध्यान रखते हैं। उनके लिये 
इम किसी भी त्यागको महान्‌ त्याग नहीं समझते; परंतु 


अनेक अवसरोंपर प्रकृति-विधानका सर्वोच्च प्राणी मनुष्य 
स्वयं अपनेको धोखा दे बैठता है। पशु-पक्षियोके प्रतिकूल वह 
वात्सस्य-प्रेमका आधार अपनेको मानता हुआ भी अन्तमंनमें 
इसकी विरोधी ग्रन्थियाँ रखता है । 


माता-पिताको यह सुनकर कितना आश्चर्य होगा यदि 
उनसे कहा जाय कि तुम अपने बच्चोंसे प्रेम नहीं करते; 
परंतु बात यह बिल्कुल सत्य है । बाह्य परिस्थितियाँ तथा 
मनुष्यकी विष्रयगत कामनाएँ इस प्रेममें बाधक हैं । सांसारिक 
नियम तथा व्यवस्थाओं में बॅथे रदनेके कारण भले ही हमारा 
प्रकारय मन इसे स्वीकार न करे, परंतु हमारा अचेतन 
मन अनजान रूपसे ही हमें इस ओर प्रेरित कर रहा है । 

माता-पिताका अनभीष्ट बालक- अनेको रूपरंगके 
भद्दे बालकोंको माता-पिता अपना कहनेमें आन्तरिक मनसे 
हिचकिचाते हैं, कितने बच्चे कई संतानोंके बाद होनेसे 
माता-पिताकी उदासीनताके भागी होते हैं, कितने घरकी 
आर्थिक दुरवस्थाके कारण अनभीष्टसे रहते हैं, कितनोंके 
कारण माता अपने आकर्षणमें कमी पाते देख अंदरसे 
दुखी रहती है, अनेकों पिता सीके आकर्षणमें कमी होते 
देख स्त्री तथा बच्चे दोनोंसे विरक्त हो जाते हैं, कई बालक 
बिमाताओंके शान्ति तथा सुखके विनाशक-से मान लिये जाते 
हैं, कितने दुराचारी. माताके कलङ्कके रूपमें संसारमै आते 


ॐ बालककी आवद्यकता तथा समाज % 


१९० 


हैं; सारांश यह कि परिस्थितियाँ इस प्रकारकी हो जाती हैं 
कि जीवनकालके आरम्भसे ही बालक परित्यक्त तथा अनभीष्ट- 
सा हो जाता है । सबसे बड़ी बात यह होती है कि बालक 
इस परिस्थितिको स्वयं ताड़ जाता है । ब्राह्मरूपसे कितना 
ही इसको छिपानेकी चेष्टा की जाय) परंतु वह तथ्यकी परख 
कर ही लेता है । 


परिणाम- इस प्रेमवश्चितताका परिणाम संतानके ऊपर 
बड़ा ही भयावह होता है । वालक संसारमै सुरक्षा तथा 
स्थिरता चाहता है | इनके न होनेसे उसका विकास रुक 
जाता है । लड़केको यह विदित होना चाहिये कि कोई ऐसा भी 
स्थान है जहाँ सब कुछ करनेपर भी वालक त्यक्त नहीं होगा, 
कोई ऐसा वातावरण है जो दिन-प्रतिदिन मूलतः परिवर्तित 
नहीं होता । बालकके भावात्मक विकासके लिये इस प्रकारकी 
भावना अतीव आवश्यक है । माता-पिता, भाई-बहिन सभी 
उसके जीवनपर प्रभाव डालते हैं । पिता अधिकारके, 
माता प्रेमके, भाई-बहिन औदार्य तथा सोहाद्रंके प्रतीक हैं । 
यदि इस सम्बन्थमे किसी प्रकारके विकार पैदा हुए तो 
बालककी भावात्मक शक्तियाँ अबरुद्ध-सी हो जाती हैं--- 
उसके मनमै भॉति-भातिकी अन्थियाँ पड़ जाती हैं, जो 
भबिध्यके उसके सारे व्यवहारोंको प्रभावित करती तथा 
उसके जीवनको विष्राक्त बना देती हैं । बालकका व्यक्तित्व 
इस प्रकार विश्वङ्कलित-सा होने लगता है । 


अनभीष्ट तथा प्रेमबश्चित बालक संसारमें दुखी-सा 
रहता है | यदि उसकी आन्तरिक शक्तियाँ प्रबल हैं तब तो 
उसमें विद्रोह तथा प्रतीकारकी उत्पत्ति हो जायगी ! उद्धतपन, 
चोरी, असत्यमाषण तथा अन्य ऐसे ही उपायोंसे अपने 
गुरुजनोंको नीचा दिखाने, तंग करने तथा अपनी ओर आकर्षित 
करनेमें प्रयत्नशील रहेगा । ऐसे वालक प्रायः विस्तरेपर मूत्र 
तथा शौच भी करने लगते हैं । इच्छाशक्तिका दुर्बल 
बालक हीनमात्रनाकी ग्रन्थिसे पीड़ित होगा । अपनेको छोटा 
समझनेके कारण वह अपने पतनके मार्गकी ओर अग्रसर 
होगा । (आत्मैव ह्यात्मनो बन्धुरात्मैव रिपुरात्मनः? 
हम स्वयं अपने सबसे बड़े दातु ओर मित्र हैं । हीनभावना- 
का भयङ्कर मानसिक विप्रमजाल आत्माको शत्रु बना देता 
। ऐसा लड़का उदास, चिन्तित व्यथित तंथा दुर्बल 
अव्यत्रसायात्मिकाः बुद्धका होगा । उसमें तथ्योंके सामना 
करनेको शक्ति मदो: रद्दती ।- वद॒ अन्तर्मुखी दो: अपने ही 


विचारोंमें लीन रहता है । संसारको प्रभावित करनेकी उसमें 
शक्ति कहाँ १ 

ऐसे अभावग्रस्त बालकोंको प्रायः शारीरिक परिताप भी 
होते देखे गये हैं । पेटकी शिकायत सर्वसाधारण है-- 
कोष्ठबद्धता तथा अतिसार उनके विभिन्न मानसिक अवस्थानोके 
लक्षण हैं । प्रायः उनको ज्वर भी आने लगता है । निद्रा- 
हीनतासे भी वे पीड़ित होते हैं । स्वभाव उनका चिइचिड़ा 
हो जाता है । कृष्णकुमार दो वर्षका बालक है, अभी उसका 
छोटा भाई हो गया । मा छोटे भाईमें व्यस्त रहती है 
कृष्णकुमार छिने गये राज्यवाले राजाकी भाँति दुखी है । 
रातमें कई बार “अम्मा, अम्मा? पुकारता है। मा जागती 
है और तंग रहती है । इस प्रकार ईष्यसि बद माताको तंग 
करता है। अभी वह नयी -परिस्थितिमें अपनेको नहीं 
सँभाल पाया । 

प्रेमवश्वित तथा प्रतिकूल परिस्थितिमें बालक प्रायः 
दिवास्वभमें मग्न रहते हैं | इस प्रकार उनमें व्यवसायात्मिका 
शक्तिकी ददता नहीं आ पाती ओर वे धीरे-धीरे दिवास्वझो- 
की सुखद कल्पनाको तथ्योंसे बचनेका एक साधनमात्र बना 
लेते हैं। आगे चछकर ऐसे बालक संसारमें न कुछ सीख 
पाते हैं और न कुछ कर पाते हैं। 


बचपनकी ये ग्रन्धियाँ वाळके सुखको नष्ट कर देती 
हैं और संसारमें या तो उपे असहाय-ता छोड्ती हैं या फिर 
उसे जीवनसंघर्षमें पथभ्रष्ट-सा बना देती हैं। ये ही बालक आगे 
चलकर समाजमे अनेक प्रकारके अनाचार, अत्याचार 
तथा प्रपीइनके साधक बनते हैं। समाजके अनेक अभ्यस्त 
अपराधियोंकी जीवन-बृत्तियोंके अध्ययनसे हम ऐसे ही 
निष्कर्षपर पहुँचते हैं | उनमेंसे अधिकांश बचपनमें किसी-न- 
किसी भावनाग्रन्थिते उत्पीडित थे । मानसक चिकित्सा- 
गृहोके अनेक रोगी इन्हीके बढे हुए विकारोंके परिणाम हैं । 

जीवनके प्रथम पाँच बर्ष मानवतिक्रासके मुख्य वर्ष हैं । 
इन्हीसि बाळकके पूरे जीवनका हम ज्ञान प्राप्त कर सकते हैं । 
इन्हीं महत्त्वपूर्ण वर्षो बालकके जीवनको अभीष्ट या अनभीष्ट 
मार्गपर देखकर माता-पिता उसे पाठशालामें भेजते हैं और 
फिर लड़केके सभी दोबोके लिये अध्यापकको दोषी ठहराते हैं। 

बालक और अध्यापक- अध्यापकका भी बालकोंके 
विकासमें कम हाथ नहीं । “परिवर्तनके नियम? ( 1,० ०६ 
४५३०५६९1 ) के अनुसार बाळक उसे पिता या माताके 

* रहति न प्रभु चित चूक किप की । करत सुरति सय बार हिएकी ॥ % 


स्थानपर ग्रहण करता हे । यद्यपि वह बालककी बुद्धिमें 
नहीं, वरं उसके ज्ञानमै ही विकास कर सकता है; परंतु 
बालकके स्थायीभाव; चरित्र, . व्यक्तित्व तथा व्यवसायके 
निर्माणमै उसका बहुत ही बड़ा हाथ है । फिर बालकके 
जीवनको सुधारना तो उसका अपना पेशा ही है । 


प्रायः अध्यापक अपनी हीन आर्थिक अवस्था तथा 
निर्धारित पाव्यक्रममें ही व्यस्त रहता है। उसे आगे सोचनेके 
लिये न समय मिलता है और न उसमें इतनी शक्ति ही होती 
है। वह या तो बालकके चरित्रसे उदासीन सा रहता है या 
फिर किसी दोषको देखकर बिगड़ खड़ा होता है। जिस व्यक्तिका 
मानसिक संतुलन बिगड़ जाता है, वह बालककी कोई 
सहायता नहीं कर सकता । वह तो बालकको समझ भी नहीं 
पायेगा । कुछ बातोंमें बालक अध्यापकसे काफी निपुण होते 
हैं । वे उसकी विशिष्ट मानसिक कमजोरीसे लाभ ही उठाते 
हैं । अध्यापकको बालकोंके स्वाभाविक व्यक्तित्वकी परख हनी 
चाहिये। इसके अतिरिक्त उसे बालकके जीवनकी कठिनाइयाँ तथा 
उनके व्यक्तित्व-विक्षेपके कारणोंका भी ज्ञान होना चाहिये । 
उसमें धेयं होना चाहिये । जल्दबाजीसे कामके बिगड़नेका 
डर है। उसे शीघ्र किसी परिणामपर नहीं पहुँच जाना चाहिये । 
उसे सब प्रकारसे अपने निर्णयको तौलना चाहिये । अब उसे 
व्यक्तित्व-विक्षेप तथा बालकके समस्यात्मक व्यवहारके विश्लेषण- 
सेही संतोष नहीं करना चाहिये; परंतु ऐसे व्यवहारोंकी 
प्रेरक शक्तिका भी पता छगाना चाहिये । इनके कई कारण हो 


सकते हैं | अध्यापक उन कारणोंको पहले ले, जो सुगम हैं | जो 


माता-पिताके सम्बन्धकी बातें हैं, वह उनकी सहायतासे हल 
करे; आवश्यकता पड़नेपर चिकित्सककी भी सहायता ली जा 
सकती है। बालकका उत्तरदायित्व बहुत ही महान्‌ है । माता- 
पिता, अध्यापकसमाज सभीके सहयोगसे काम बन सकता है। 


बालककी ग्रन्थियोंकी पहचान--ब्ालकके व्यक्तित्वके 
विक्षेप तथा उसकी कठिनाइयोंको अध्यापक या अभिभावक 
केसे पहचाने) यह एक विचारणीय प्रश्न है। प्रथम तो व्यक्ति- 
को चाहिंग्रे कि वह बालकका विश्वास ग्रहण करे ताकि वह 
उससे कोई बात कहनेमें हिचके नहीं। बालकको ही बात 
करनेका अवसर दिया जाय तथा अपने भावोद्रेकोंको प्रकट न 
होने दिया जाय । बालक अपनी ग्रन्थियोंको निकाल देगा 
तथा अधिकांश अवसरोपर उसका मन भी हल्का हो जायगा, 
बात कर देनेसे ही कभी-कभी वह ग्रन्थि भी निकल जाती है । 

बाछकको कोई कद्दानी कहनेके लिये उत्साहित कीजिये । 


कहानीका चुनाव बह अपनी प्रमुख रुचिके आधारपर करेगा, 
कहानी कहनेमें जिन स्थलॉंपर वह जोर देता है उनको याद 
करते चलिये, वे लड़केकी भावना-ग्रन्थियोंको स्पष्ट कर देंगी । 
बालकको कोई रेखाचित्र या ड्राइंग बनानेको कहिये । विषय- 
निर्वाचन लड़के के ऊपर छोड़ दीजिये । इनसे बालककी हीन- 
भावनामय, अनस्थिरता तथा मनकी विशेष व्यग्रताओंके 
समझनेमें आपको विशेष सहायता मिलेगी । 


इन बातोंके अतिरिक्त खेलमें बालकका बहुत ही अच्छा 
अध्ययन होता है । उसके खेलके ढंगसे उसका मानसिक 
इन्द्र आपको प्रकट हो जायगा । लड़केके मनकी घृणा, 
संदेह, समाजसे प्रथकूपन, नृशंसता, अत्यधिक प्रदर्शन) 
हीनता, भय, चिन्ता, भावात्मक पतन आदि अनेक बातें 
आप देख लेंगे । बहुत छोटे बालक खेलोंमें अपने दिवास्वम्न- 
को प्रदर्शित करते हैं। उनसे उनके मनकी अवस्थाओका 
अनुमान लगाया जा सकता है । इसके अतिरिक्त आप 
अध्यापक तथा अन्य लोगोँके प्रति उसकी अपनी सम्मति 
लीजिये, उसके मनोगत भावोंके समझनेमें आपको देर न 
लगेगी । | 

किशोरावस्था--उपयुक्त बातें तो शिशु और बालकके 
सम्बन्धकी हैं । किशोरके द्वन्द्व तथा उसकी समस्याएँ और 
कठिन हैं । किशोरावस्था जीवनके नष्ट होने तथा बननेकी 
अवस्था है । जो इस अवस्थामें सँभळ गया, वह बन गया; 
जो इस समय गिरा, जिसके लिये अनेक कारण हैं, उसका 
भविष्य अन्धकारमय हो गया । वर्तमान वातावरणके विनाश- 
कारी प्रभाव किशोरके ऊपर सबसे अधिक पड़ते हैं । इस 
छोटेसे लेखमें उसका विवेचन करना कठिन है । उसकी 


. शुत्थियोपर विचारके लिये बहुत अधिक चिन्तन तथा 


परिश्रमकी आवश्यकता है । 


बालकको प्रवृत्तियोंका शोधन-बालककी गुत्थियांको 
सहानुभूतिपूर्वक समझनेके बाद उन्हें सुलझानेका प्रय्न करना 
चाहिये । ये गुत्यियाँ बालककी प्राकृतिक प्रवृत्तियों तथा 
सामाजिक आवश्यकताओंकि द्वन्द्वसे बनती हैं । इन प्रबृत्तियों- 
को अबाध छोइ देना समाजका हनन करना होगा; समाजकी 
आवश्यकताओंको प्रमुखता देना मानसिक द्वन्द्व पेदा करना 
होगा । फिर क्या उपाय किया जाय कि समाज भी फूले-फले 
और बालक भी सुखी रहे । इन प्राकृतिक .प्रवत्तियोंमें एक 
स्वाभाविक शक्ति होती है, जो बालकको एक विशेष परिस्थितिमें . 
विशेष व्यवहार करनेके लिये प्रेरित करती है | यदि इस 


* बालकोके मालीर्से % 


परिस्थितिको समाजके अनुकूल बना दिया जाय तो बड़ा 
अच्छा हो । बालकोंको एक ऐसे बालसमाजमें रवखा जाय; 
जहाँ उनको कुछ करनेके, कुछ आत्मप्रदर्शनके क्षेत्र मिल 
सके । “खेल-चिकित्सा? का भी बड़ा महत्त्व है । इसपर अनेक 
अन्वेषण किये गये हैं और लड्केकी विभिन्न प्रकारकी 
मानसिक कठिनाइयोंमें विभिन्न प्रकारके खेल निकाले गये हैं। 
इस प्रकार लड़कोंकी प्रवृत्तियोके लिये हम उचित क्षेत्र तैयार 
करते हैं । उनकी कार्यधाराको हम समाजोपयोगी प्रणालियोंमें 
प्रवाहित करते हैं | इसीको शोधन या रेचन कहते हैं । किस 
प्रदृत्तिके लिये कोन-कोनसे मार्ग दिये जायें, यह भी जाननेका 
विषय है। 

समाजके कतंब्य--बालकका चरित्र-गठन उतना ही 
अपेक्षित विषय है जितना देरामें सिंचाई-व्यवस्था तथा आवा- 
गमनके साधन । बालकोंकी शाक्तियोंका दुरुपयोग राष्ट्रकी 
महान्‌ क्षति है। इस ओर हमें गम्मीरतासे ध्यान देना है । 
बाळकके चरित्र, व्यवसाय तथा व्यक्तित्वके ही ऊपर उसके 
जीवनकी सफलता तथा असफलता निर्भर दै, पुस्तकज्ञान 
तथा परीक्षोत्तीर्णतापर एकाङ्गी ध्यान बालकोंको कई 
दशाओंमें पतनकी ओर ले जा रहा है। आवश्यकता है इस 
सम्बन्धमें राष्ट्रकी भावना जाग्रत्‌ करनेकी । बालकोंपर प्रयोग 


बालकोंके मालीसे 


( रचयिता- पं० श्रीसूरजचन्दजी सत्यप्रेमी “डाँगीजी' ) 


२०१ 


तथा अध्ययन ःगयकी माँग है । जिस प्रकार हर जिलेमें एक 
पाठशालाओंका स्वास्थ्य-अधिकारी होता है; वेसे ही एक 
मनोवैज्ञानिक भी रहे, जो बच्चोंके सम्बन्धमे उनके अभिभावकों 
तथा अध्यापकोंको उचित परामश दे सके । 


बालकोंके सामने बहुत ऊँचे आदरा रखना प्रायः भीषण 
परिणाम लाता देखा गया है। प्रत्यक्ष नतिक शिक्षाए भी 
अधिक लाभप्रद नहीं । उनको बार-बारकी निषेधाज्ञा अवसा- 
की ओर ही प्रेरित करती है । अमुक चीज बुरी है, अमुक 
` अच्छी, इसके ज्ञानसे भी उन्हें अधिक सहायता नहीं मिलती । 
माता-पिताके चरित्रोंकी छाप बालकोंके ऊपर बडी गम्भीर 
पड़ती है । उनके बहुत अधिक चिइचिड़े स्वभाव” उनके 
गह-कलह बाळककी दृष्टिमे उन्हें गिरानेके लिये पर्याप्त हैं । 
संतान पैदा करना और फिर उसे प्रेमवश्चित करना महान्‌ 
अपराध है । अध्यापक बिना अभिभावकोंके सहयोग तथा 
समाजकी उत्साहवधंक प्रेरणाके कुछ नहीं कर सकता। 
जितना व्यव आजकी सभ्य सरकारें पुलिसपर करती हैं, उसका 
यदि एक छोटा अंश भी बाल-अपराधके समझनेवालोंपर 
करतीं तो शायद समाज कईगुना सुखी होता । तब कदाचित्‌ 
इन पुलिस और जैल-अधिकारियोंका काम भी बहुत हल्का 
हो जाता । 

ये नन्हेनन्हे फूल, भरी इनमें सुगन्ध रसवाली । 
इनको न बनाना धूल, समझना रे उपवनके माली ॥ 
सिञ्चनका करना दान, प्यारके मंजुळ मधुर कनोसे । 
बिखरे मनहर मुस्कान, जगत देखे प्रमुदित नयनोसे ॥ | 
गोडन मोडून भी धेय, रहेगी काट-छाँट हितकारी । _ 
हो सर्व प्रकार विवेक, तभी ये . पायेंगे छबि भारी ॥ 
कच्ची हैं कलियाँ आज, आयगा कल ही रंग रसीला । 
नित नया-सजाना साज, अरे तेरा ही इन्हें वसीला ॥ 
इनका सदु हास विलास सृष्टिकी अनुपम वस्तु दुलारी। 
हो अविचल क्रमिक बिकास, खिलं इनकी विभूतियाँ सारी ॥ 
करना रुचिप्रद रसदान, फले तेरी आशा चिर प्यासी। 
जब होगा मधुकर गान, फूलना निरख सुमन मधुमासी ॥ 
भरना समभावी प्यार, चढे सब देवांके चरणांमे। | 
करें सुरभि विस्तार, अहनिशि सर्य-चन्द्र-किरणांमे ॥ 

# मंगलभवम अमंगल-हारी । द्ववउ सो द्सरथ अजिर-बिहारी ॥ # 


बालकोंका मनोवेज्ञानिक सुधार 


( लेखक--श्रीकृष्णबह्दादुरजी सिनहा, वी०ए०, एल-एल० बी० ) 


मनुष्य-जातिकी विचार-शक्ति ही उसे संसारके अन्य 
ज़ीवधारियोंस अलग करती है। अतएव मस्तिष्कका कार्य 
एक विशेष-महत्त्वकी वस्तु हो जाती है । हमारे जीवनके समस्त 
कार्य एक मस्तिष्करूपी डोरीद्वारा पिरोये रहते हैं | बालक, 
युवा, वृद्ध--सभी समान रूपसे मनोवेज्ञानिक ढंगसे मस्तिप्कमें 
उत्पन्न हुए विचारोंद्वारा प्रभावित होते हैं । 


अमुक व्यक्तिने एक गुलाबका सुन्दर पुष्प देखा) 
देखते ही उसे इस बातका ज्ञान हो गया कि यह पुष्प है और 
गुलाबका ही है । अपने पूर्व-अनुभवके अनुसार हमारी स्मृति 
कहती है कि इसमें सुगन्ध भी है। इसी प्रकार सम्पर्क 
( 55०८।३४।०१ ) से शान उत्पन्न होता है, यदि 
हमारा सम्पक उत्तम कोटिका होगा तो मस्तिष्कमें 
उत्तम प्रकारकी भावनाओं एवं विचारोंका खोत 
उमड़ेगा और इसके विपरीत अगर हमारा सम्पर्क निन्दनीय 
वस्तुसे है ता स्वभावतः हमारा मस्तिष्क निकृष्ट भावोंका उद्गम- 
स्थान हो जायगा । अतः जीवनका जो उद्गम-स्थान बाल्यकाल 
होता है, उसमें बालकके सम्पर्ककी वस्तुआंका विशेष ध्यान 
रखना चाहिये और बड़ी सावधानीसे काम लेना चाहिये । 
कभी-कभी अति कठोर व्यवहार भी बालकको नरकमें ढकेलनेमें 
सहायक होते हैं | पग-पगपर बड़ी बुद्धिमत्तासे मनोवेज्ञानिक 
ढंगके उपायोसे काम लेना चाहिये । 


अर्वाचीन काळमें बचपनसे ही विद्याथी भड़कीली 
पोशाक पहदनकर केशको सुन्दर प्रकारसे काढ्कर, क्रीम 
: पाउडर लगाकर) पानके बीड़े रचकर नगरोंके हाट-बाजारोंमें 
धूमा करते हैं। इसी प्रकार बालिका. भी सलवार-कुरता पहन- 
कर, दो चोटी डालकर) लिपस्टिक आदिसे श्वज्ञारकर नगरों- 
की चोड़ी-चोड़ी सड़कोंपर मन-बहलावके हेतु घूमा करती हैं । 
सन्ध्या हुई और बालक-बालिका इसी प्रकार सेर करनेको 
निकल पड़े ! जहाँ-तहाँ धूमे-फिरे और एक दूसरेसे बढ़कर 
साज-श्रज्ञार करके सिनेमा पहुँचे । साथमै सम्भव है उनके घर- 
वाळे भी हो; पर इस प्रकारके घूमनेसे सर्वप्रथम प्रभाव 
बालकके मस्तिप्कपर पडता है, वह यह कि अधिक-से-अधिक 
श्रुज्ञार कर लेना ही सबसे आवश्यक और अच्छा काम है, 
इससे आपसमें होइ लगती हे “कहो दोस्त ! तुमने इस सप्ताहमें 


कितने सिनेमा देखे १ “हमने तो चार देखे”, “पूनम” या 
“जाल” तो बड़े ही रोचक हैं ।! “कहो सखी ! इस तरह चोटी 
तुम कर सकती हो ! मैं तो बम्बई गयी थी, पापाके साथ ! 
वहाँ तो अब ऐसी ही चोटी करती हैं ।? 


इस प्रकार हर-क्षण वे बालक-बालिकाएँ इसी होड़में 
अपना सारा समय; धन एवं शक्ति--मानसिक और 
शारीरिक नष्ट किया करते हैं । 


आवश्यकता तो इस बातकी है; हम शिक्षित-समाजके 
जो कर्णधार बने बैठे हैं, हमलोगोंको चाहिये कि अपने 
दाम्पत्य-जीवनकी विलासिताको अपने नन्हे बच्चोंसे आँख 
बचाकर निबाहें ओर प्रतिदिन स्वयं श्रीमगवानका ऐसा 
पूजन-पाठ करें) चाहे केवळ दस-पाँच मिनट ही, जिससे हर 
बालकका दिनभर थोड़ा-सा ध्यान खिंचा रहे कि हमारे माता 
या पिता या दोनों ऐसा पूजन करते हैं। क्या यह अच्छी 
बात है, और यदि है तो क्या हम बालक भी कर सकते हैं १ 


हम लोगोंकों चाहिये कि बालकोंकों इस बातकी हर समय 
शिक्षा देते रहेँ कि धर्मका स्थान जीवनमें सर्वोच्च है। जो 
धमंकी रक्षा करता है, धर्म उसकी रक्षा करता है । अपना 
धर्म सर्वोत्तम है, फिर अपना धर्म चाहे जितना गुणहीन भी 
हो, तो भी दूसरेका धम कमी नहीं अपनाना चाहिये-- 
“स्वधर्मे निधनं श्रेयः परधर्मो भयावहः ।! 
(गीता ३। ३५ ) 


हमलोगोंका प्रधान कतव्य है, बालकोंकों कभी भी 
गंदा साहित्य पढ्नेको न दें | पर यह सब होगा--पहले 
स्वयं, अपने करनेसे । बालकपर उपदेशका असर उतना नहीं 
होता जितना प्रत्यक्ष आचरणको देखकर होता है । अधिकतर 
ऐसा होता है कि माता-पिता अपने आनन्दके लिये जो गंदा 
साहित्य उपयोग करते हैं, उनके बालक उसीको चुराकर 
पढ़ते हैं । हमलोगोंको चाहिये कि ऐसे गंदे साहित्यको हम 
स्वयं कभी न पढ़ें । यदि किसी विशेष हेतुसे पढ़ना पड़े तो 
उसे बालकोंकी पहुँचसे बाहर रकखें । माता-पिताको स्वयं 
कुछ नियमोंका पालन करना पड़ता है, स्वयं कुछ त्याग करना 
पडता दै । तमी बाळक-बाङिकाए सुधर सकती हैं । बड़े ह्॒ष- 


% बालकका सुधार ही राष्ट्रका सुधार है * 


का अब समाचार है कि अब फिल्मी गार्नोका केवळ १ । ६ 
भाग आल इंडिया रेडियो “आकाशवाणी? से प्रसारित किया 
जायगा । इसी प्रकार हमारे देशके नेतिक उद्धारमें यदि 
राज-सत्ता भी हमारा सहयोग दे और गंदे सिनेमाओंको 
बंद कर दे और आगे बननेकी अनुमति न दे, तो यह 

विशाल कार्य बड़ी सुलमतासे पूरा हो सकता है । जिस प्रकार, 
हम जैसा भोजन करते हैं, वैसा ही शरीरमें शक्तिका संचार 
होता है; तथा वेसा ही हमारा मन बनता है; ठीक, उसी 
प्रकार हम जेसे साहित्यका मनन करेंगे, वेसे ही हमारे आचार- 
विचार दंगे; यह मनोविज्ञानका अटल सत्य है । 


——— ० | 
बालकका सुधार ही राष्ट्रका सुधार है 
( लेखक--श्रीराघुराजिवीरेन्द्र: ) 
स्तनं धयन्तं जननीसुखाब्जं शील रही दै । यहाँ अभीतक जीविकाका प्रश्न उतना जटिल 
विलोक्य मन्द्स्मितसुज्ज्वछाङ्गम्‌ । नहीं रहा, जितना अन्य देशोंमें । विदेशियोके ही बणनसे 
स्पुशन्तमन्यं निजमडुली मि- हमे. यह पता सहज ही चल जाता है कि यह देश सदेव ही 
वन्दे यशोदाङ्कगतं मुकुन्द्रम्‌ ॥ समृद्धिशाली तथा सुखी रहा है । जब कभी कोई ऐसा शक्तिशाली 


“शिशु श्रीकृष्ण यशोदा मैयाकी गोदमें बैठकर उनके 
एक स्तनका पान कर रहे हैं और दूसरे स्तनका अपनी 
अंगुल्योंसे स्पशं कर रहे हैं; बे माताके मुख-कमलकी ओर 
देखकर मन्द-मन्द मुसकरा देते हैं; उनका एक-एक अङ्ग परम 
उज्ज्वल दिव्य सौन्दर्यसे युक्त है; ऐसे बालरूप श्रीकृष्णकी 
मै वन्दना करता हूँ ।? 

आजका बालक ही कलका राष्ट्र है । यही समस्त बालक 
जो आज विभिन्न पाठशाछाओंमें शिक्षा प्राप्त कर रहे हैं 
कल निकट भविष्यमें राष्ट्रके नागरिक होंगे । आजके बाळकोंमें 
कितने जवाहर, पटेल, राजेन्द्र बाबू तथा महात्मा गाँधी 
हैं ! कौन कद सकता है । इन्हींको आगे चलकर राष्ट्रकी नौका 
खेना है । अतः इन्हींके सुधारसे समग्र राष्ट्रका सुधार होगा । 

प्रत्येक बस्तुकी अपनी विशेषता होती है । बबूलका वृक्ष 
अपनी विशेषतासे ही बबूल कहलाता है । आम्रकी अपनी 
अलग ही विशेषता है । इसी प्रकार प्रत्येक देशकी भी 
अपनी-अपनी विशेषताएँ हैं | हम सब भारतबासी हैं । अतः 
हमें यह देखना है कि भारतकी विशेषता क्या है? महाकवि 
केपलिनने सत्य ही कहा है-- 

‘The East is East and the West is West; 
And the twain shall never meet. 

स्वामी विवेकानन्दके दाब्दोंमें यदि हम कहें तो यह कि 
अनादिकालसे भारतका मध्यबिंदु धर्म ही रहा है तथा 
सृष्टिके अन्ततक यही रहेगा । प्रकृति भारतपर विशेष कृपा- 


सम्राट्‌ हुआ है, जिसने विदेशियोंके आक्रमणोंसे इतकी शान्ति 
भङ्ग नहीं होने दी, तभी मा भारतीके असंख्य आराधकोंने 
अपने जन्मसे इस वसुधाको यथार्थ नामवाली किया है तथा 
अपनी-अपनी प्रतिभासे संसारको चकित ही नहीं किया) 
मागं भी दिखलाया है। प्रसिद्ध तार्किक भगवान्‌ उदयना- 
चार्यका यह शक प्रत्येक भारतीय विद्यार्थीको कण्ठस्थ रखना 
चाहिये-- 


वयमिह पदविद्यां तकमान्वीक्षिकी वा 

यदि पथि विपथे वा वतेयासः स पन्थाः । 
उदयति दिशि यस्यां भानुमान्‌ सैव पूर्वा 

न हि तरणिरुदीते दिकपराधीनवृत्तिः ॥ 


“हम यहाँ व्याकरण, तकशास्त्र अथवा वेदान्तको यदि 
प्रचलित प्रणाली अथवा उसके विपरीत पद्धतिपर ले जा 
रहे हैं तो वही उसका समुचित मार्ग होगा । सूर्य जिस 

शामें उदय होता है, बही पूर्व हे । उसका उदय-अस्त 
आदि व्यापार किसी दिशाके अधीन नहीं होता ।? 


यहाँ मनुप्य प्रकृतिसे छड़ता नहीं किंतु खेळता है । प्राणिमात्र- 
को वह अपना ही स्वरूप समझता है। भारतीय विचारधारानुसार 
पशु तथा मनुप्यमें जातीय भेद नहीं । भेद केवळ अनुपातमें है । 
भारत ही ऐसा देश है जहाँ मत्स्यावतार, शूकरावतार, 
नरसिंहावतार तथा कच्छपावतार हुए हैं । यही हमारी इस 
बातका द्योतक है | यही कारण है कि शकुन्तला जब पति 
जाती दै, तब अपने लगाये हुए इक्षों तथा पाले हुए पद्मुओंको 

# मोरें हित हरि सम नहि कोऊ । एहि अवसर सहाय सोइ होऊ ॥ * 


TTT ७  श न ज  खअख अ आआआआआआआआओओओओओओओओ: 


अपनी सखियोंको सौंपती है । तपोबनोंमें हम देखते हैं कि 
मृगशावक ऋषियोंके पूजार्थ लाये गये कुशोंको खा जाते हैं तो 
ऋषिलोग उन्हें मारते नहीं, केवल निवारण भर कर देते हैं। 
महाराज दुष्यन्तका पुत्र भरत, जिसके नामपर इस खण्डको 
भारतवर्ष कहते हैं, सिंह-शावकोंके साथ क्रीड़ा करता है। महाराज 
रामके पुत्र लव तथा कुश महर्षि वाल्मीकिके ही आश्रममें 
वन्य पशुओंके मध्य स्वच्छन्द क्रीड़ा . करते हैं। राजालोग भी 
तपोवनोंमें शिकार करनेकी हिम्मत नहीं करते । ऋषि- 
कुमारोंके साथ-साथ मृगशावक भी पलते हैं तथा निर्भय 
और स्वच्छन्द वनोंमें विचरण करते हैं । भारतीय कवियोंके 
वन-वर्णनमें हम स्पष्ट देखते हैं कि मानवने वन्य जन्तुओंसे 
ही नहीं, अपितु दृक्ष तथा लतादिकोंसे भी एकात्मता प्राप्त 
कर ली है । 

इसके विपरीत महाकवि मिल्टनने उस वनका वर्णन 
करते हुए, जिसमें आदम और हव्वा रहते थे, कहा है-- 

“Beast, bird, insect or worm 

Darst enter none 


Such was their awe of man.” 

समस्त चराचरकी सृष्टि ईश्वरने मनुष्यकी उदरपूर्तिके 
लिये ही की है । मनुष्योंको प्रकृतिको विजय करनेमें ही अपने 
जीवनकी आहुति देनी पड़ती है । मनुष्य अपनी प्रतिमासे 
प्रकृतिकी समानता प्राप्त करनेमें दत्तचित्त है । वह अपने 
बुद्धिकौशलसे ही अपने भवनमै शिमलेकी ठंडक तथा भूमध्य- 
रेखाकी उष्णता प्रास्त करता है । 

इसी कारण पूर्वं तथा पश्चिममें यह भेद है। पूर्वमे 
मनुष्य स्वथं प्रकृतिके स्वच्छन्द वातात्ररणमें पनपता है तथा 
प्रकृतिको बिना विकृत किये उसे भी पनपनेका अवसर देता 
है । इसके विपरीत पश्चिममें मनुष्य प्रकृतिको विकृत करके 
अपने बुद्धि-कोशलसे उसे अपने अनुकूल बनाता है । इतना ही 
नहीं; वह बलपूर्वक प्रकृतिको अपने खार्थके लिये अपनी 
सेवार्मे नियोजित करता है । पूर्वमें मानव प्रकृतिका उपासक 
है तो पश्चिममें मानव प्रकृतिका भक्षक । 

पहले यह कहा जा चुंका है कि आजका बालक ही कलका 
भारतीय नागरिक है । ये लोग जैसे होंगे, वैसा ही देश भी 
होगा । अतः इनकी दिक्षाकी ओर विशेष ध्यान देना 
चाहिये । 

: धार्मिक शिक्षा आवश्यक ही नहीं, अनिवार्य होनी 


उचित है । हमें इस बातसे अत्यन्त खेद है कि 
अब जब हम स्वयं ही अपने भाग्यविधाता है, अपने 
बालकोंकी धार्मिक शिक्षाकी ओर झत-प्रतिशत उदासीन 
हैं । यह दोष हममें पाश्चात्यके अंधानुकरणके कारण 
ही आ गया है | धर्म क्या है! अंग्रेजीमें धके लिये 
“२९६1००? शब्द प्रयुक्त होता है। यह शब्द दो शब्दोंसे 
बना है । एक 1२८ अर्थात्‌ पीछे दूसरा 112101 ( from 
1४३7९ ) अर्थात्‌ उद्गम । तात्पर्यं यह कि जो वस्तु हमें 
उद्गमाभिमुख करे वह '२८॥४४1०४' है । 

संस्कृतमें भी “धर्म? शब्दका यही अर्थ है । “धारणाद्धर्म 
इत्याहुधेर्मो धारयते प्रजाः । अतः इसकी परिभाषासे अब 
हमें यह स्वीकार करनेमें कोई भी आपत्ति नहीं कि धर्मकी शिक्षा 
कितनी आवश्यक है। 

आजकल जैसे अंग्रेजीका श्रीगणेश करनेमें हम पढ़ते हैं 
“A fat cat sat on the mat.” उसी प्रकार पहले हम 
श्रीगणेश करते थे--थसत्यं वद । क्रोध कामं च जहि । धर्म 
चर ।? (सत्य बोलो; काम-क्रोधको जीतो, धर्मका आचरण 
करो ।) इत्यादिसे | धार्मिक शिक्षाका अमाव ही आजके मानवके 
नेतिक पतनका कारण है । आजके मानवका चरित्र चित्रित 
करके यदि उसके पूर्वजोंके समक्ष उपस्थित किया जाय 
तो हमें विश्वास है कि वे पूर्वज यह स्वोकार ही न करेंगे 
कि यह चित्र हमारे वंशधरोंका है । बहुत पीछे जानेकी 
आवश्यकता नहीं, रोरशाहके समयका इतिहास इसका साक्षी 
है । उस समयके मानवोंका नेतिक स्तर कितना उन्नत था 
कि घरोंमें किवाड़ बंद करनेकी आवश्यकता नहीं प्रतीत 
होती थी । इसके विपरीत आजकल चरित्रकी ओर ध्यान 
देनेकी आवश्यकता ही नहीं प्रतीत होती | चरित्रके प्रति 
उदासीनताका ही यह फल दै कि हम प्रतिदिन पतनोन्मुख 
ही होते चले जा रहे हैं । 

श्रीवाल्मीकीय रामायणका आरम्भ मू्रामायणसे होता 
है । मूलरामायणमें महर्षिं वाल्मीकिने भगवान्‌ नारदसे 
कुछ विशिष्ट गुणोंसे युक्त किती पुरुषके सम्बन्धमें पूछा 
है । उन्दींमें महर्षिने पूछा है “चारित्रेण च को युक्तः |? 
अर्थात्‌ चरित्रसे युक्त कौन पुरुष है १ इसका तात्प 
यही है कि सर्वथा निर्दोष चरित्रवाला कौन पुरुष है। 
श्रीवास्मीकीय रामायण हमारा आदिकाब्य है । इसी चरित्र- 
बछको लेकर ही . आदिकाव्यका निर्माण हुआ है | अतः 
चरित्रबल मारे यहाँके दृष्टिकोणमें विशेष स्थान रखता दै | 


पहाड़ी १८वीं शती ] दानळीला [ भारत-कळा-भबन 
बार अं ८-- * 


# बालकंका सुधार ही राष्ट्रका सुधार है ४ 

केवल कानून बनानेसे चरित्र कभी भी नहीं सुधरा । 
शिक्षा ही वह साँचा है, जो मनुष्यको ढालकर खरा बनाती 
है । चरित्रनिर्माणमें धार्मिक शिक्षाका विशेष स्थान है। 
महाराज युधिष्ठिर अपने भाइयोके साथ पढ़ने तपोवन गये । 
वहाँ उन्होंने श्रीगणेश किया “सत्यं वद्‌? से | इसके आगे 
था कामं क्रोधं च जहि ।' छः मास बाद महाराज धृतराष्ट्र 
जो कोरव तथा पाण्डब--दोनोंके अभिभावक थे; अपने 
पुत्रोंकी शिक्षाकी प्रगति देखने गये । युधिष्ठिर पढ्नेमै 
अत्यन्त कुशाग्रबुद्धि थे । अध्यापकोंको उनपर गये था। 
उस दिन प्रधानाचार्यने युधिष्ठिरसे पूछा--'बोलो, तुमने 
क्या पढ़ा है ?? युधिष्ठिरने खड़े होकर उत्तर दिया, 'मैंने केवळ 
प्रथम वाक्य ही पढ़ा है|? इसपर सभीको आश्चर्य हुआ । 
आचार्यने डॉट्कर फिर पूछा तो पुनः बही उत्तर मिला । 
क्रोधावि्ट होकर आचाय॑ ने उन्हें मारा । इतना मारा 
कि कानते रक्तखाव होने लगा । फिर पूछा गया 
तो युधिष्ठिरने पुस्तककी ओर इङ्गित करते हुए कहा कि 


“कुछ-कुछ दूसरा वाक्य भी पढ़ा है ।” आचायंकी दृष्टि 


जत्र पुस्तक्रक्री ओर गयी, तत्र उन वाक्योंका अथ उनके 
सामने नाचने लगा । आचायँने तब समझा कि युधिष्ठिरके 
कहनेका अभिप्राय यही है कि प्रथम वाक्यको उन्होने अपने 
जीवनमै घुला-मिला लिया है। अर्थात्‌ सत्य पूरा जीवनमें 
आ गया है । केवल पढ़ा ही नहीं, तदनुकूल आचरण 
भी किया जा रहा है । यह सोचते ही आचार्य महोदय 
युधिष्ठिरके पैरपर गिर पड़े और कहा कि “आज ही मेरा 
पढाना और तुम्हारा पढ़ना सार्थक हुआ ।? किंतु महाराज 


युधिष्टिरने क्षमा-पार्थना करते हुए कहा, “नहीं । जिस 


समय आप मुझे मार रहे थे उस समय मन-ही-मन .क्रोध 
आ रहा था। अतः मैं अमी दूसरा वाक्य पूरा नहीं पढ़ 
सका हूँ । आप मुझे क्षमा करें ।? इस प्रकार महाराज 
युधिष्टिरने प्रथम वाक्याध्ययनकी सार्थकता सिद्ध की । इन 
बाळकोंको जब ऐसी शिक्षा दी जायगी, तभी भारतका 
वास्तविक कल्याण सम्भव है । 


हमारे धार्मिक ग्रन्थोंमें गीताका विशिष्ट स्थान है। 
गीतो ऐसा ग्रन्थ हे कि पूर्व ही मर्दी, समस्त संसार उसे 
मस्तक नवाता है। एक बार महाकवि एमर्सन (1121501) 
संत थोरोके पास गये । उस समय महात्मा थोरो एक 
इक्षके नीचे टूटी खाटपर लेटे हुए थे । आस-पास सर्प 
तया विषैछे जन्तु आरामसे चारों ओर पढे ये | मद्दाकविने 


संत मद्दोदयसे पूछा कि “आपको इन विषाक्त जन्तुआँसे 
भय नहीं लगता १? इसपर संत महोदयने भगवान्‌की वाझायी 
मूर्ति गीताकी पुस्तक अपने सिरहानेसे निकालकर कहा-- 
“मय कहाँ है जब कि गीतामाता मेरी रक्षाके लिये यहाँ 
मौजूद हैं | Where is fear when mother Gita 
is there 1० 1०००६. यह है विदेशियोंकी भावना 
गीताके प्रति । हमारे भारतमें माननीय श्रीनेहरू-सरीखे घोर 
भौतिकवादीने मी अपनी पुस्तक "1015007९07 ०£ 1nd1a’ 
में गीताका महत्त्व सुक्तकण्ठसे स्वीकार किया है । 


श्रीमद्भागवतमें एक शोक है-- 


गुरुने स स्यात्‌ स्वजनो न स स्यात्‌ 
पिता न स स्याजननी न सा स्यात्‌ | 
दैवं न तत्‌ स्यान्न पतिश्च स स्या- 
सर सोचयेद्‌ थः समुपेतख्त्युम्‌ ॥ 
(५।५। १८) 


अर्थात्‌ 'गुरुः मित्र, पिता, माता, भाग्य तथा राजा 
वही है, जो निश्चय आनेत्राली मृत्युसे प्राणीको बचावे ।? 
जितने भी आज भारतके नागरिक हें; वे ही गुरु, माता, 
पिता तथा मित्र हैं । अतः सबका प्रमुख कर्तव्य है कि 
बालकोंको ऐसी शिक्षा दें जिसते मृत्युभय उनके हृदयसे निकल 
जाय । अतः हम सबका तथा सरकारका यही प्रथम कर्तव्य 
होना चाहिये कि गीताकी शिक्षा प्रत्येक विद्यार्थकि लिये 
अवश्य ही नहीं, अनिवार्य कर दें | गीतासे हमें स्वकर्म 
करनेकी शिक्षा. मिलती है । आजकल बहुत-सी गड़बड़ी 
स्वकर्तव्यका पालन न करनेसे. ही पेदा हुई है । हम खयं 
इसका प्रतिदिन अनुभव करते हैं। अतः उन बालकोको, 
जो देशके संरक्षक, नेता, धर्माचाय शासक, राष्ट्रपति बनने- 
वाळे हैं, क्यों न गीता :उनके गलेके नीचे उतार दी 
जाय जिससे कि वे किसी भी पद और अधिकारको पाकर 
उसको भलीमाँति निमा सकें और अपने कर्तव्यसे तनिक 
भी च्युत कभी न हों । गीता ही एक. ऐसा छोटा-सा परंतु 
महान्‌ ग्रन्थ हेश जिसमें कर्तव्यका स्पष्ट निर्देश है और 
मलीमाँति कर्म करते हुए भी कमसे न बँघनेकी- सरळ 
युक्ति बता दी गयी है | गीताके अनुसार' चलनेवाला 
मनुष्य न कहीं कतेब्यसे चूकता है | और न कहीं बन्धनको 
प्राप्त होता है । उसका प्रत्येक कर्म भगवानकी पूजा | 

बन जाता है और उस कमसे ही बह्‌ कर्म-बन्धनको तोड़कर 
भगवानको भी पा लेता है। अतएव अन्य शिक्षाके साथ 
गीताकी शिक्षा बालकोंको अवश्य दी जानी चाहिये । 
इसीसे उनका तथा देशका सत्र प्रकारसे कल्याण है । 


ॐ जेहि बिधि नाथ होइ हित मोरा । करहु सो बेगि दास मैं तोरा ॥ % 


है; पर इस समय हम सबका प्रधान कर्तव्य यही है 
कि इन बालकोंको$ जिनपर देशका भविष्य निर्भर है, विशेष 
योग्य बनावे । इनके ही सुधरनेसे देश सुधरेगा, इन्हीके 
बिगड्नेसे राष्ट्र बिगड़ेगा । हमें सत्र ओरसे अपना ध्यान 


हमलोग तो जसे रहे, वेसा ही आजका भारत भी हटाकर इन बालकोंपर ही केन्द्रित करना चाहिये । 


RR °: केन 


बालशिक्षाकी समस्या 


( लेखक-श्रीरामावतारजी विद्याभास्कर ) 


बाल-सुधारका प्रश्न सर्वव्यापी है । यह प्रश्न मानव- 
समाजकी चर्चाका मुख्य विषय रहता है। बच्चोंको सुधारने- 
वाली संस्थाओंके पते पूछे जाते हें और चाहा जाता है कि 
बच्चोको वहाँ भेजकर बाल-कतंव्यके प्रति निश्चिन्त हो जायैँ । 
माता-पितामे उचित-अनुचित किसी भी उपायसे सुधरे-समझे 
हुए तथा मोळ ली हुई विद्याके प्रमाण-पत्रोंसे थेली ( जेब ) 
भरे हुए बाळकोंके माता-पिता बन सकनेकी इच्छा अधिकतासे 
पायी जाती है । यह उनकी कतंव्यहीन इच्छा है। स्वयं 
अविद्वान्‌ तथा अधर्मात्मा रहकर भी बालकोंको विद्वान्‌ 
तथा धर्मात्मा देखनेके इच्छुक लोग अधिक संख्यामें पाये 
जाते हैं । बाल-सुधारके लिये खयं सुधरनेके संकटमें पडनेसे 
बहुतोका जी घबराता है । लोगोंमें इस संकटमें पड़नेका 
साहस नहीं पाया जाता । सुधरनेका साहस करनेवालोंकी 
संख्या न्यून है । जब ऐसे लोग यह पूछते हैं कि बच्चोको 
कहाँ भेज दें ? बच्चोको सुधारनेवाली संस्थाओंके पते बताइये, 
तब इनके इस प्रश्नसे प्रतीत होता है कि बच्चे इन लोगोंके 
कंधोंके बोझ बने हुए हैं | ये इनको कहीं टालकर निश्चिन्त 
होना चाहते हैं । 

बिगड़े हुए जीवर्नोके दृष्टान्तोकी अधिकताने पापमय 
जीवनको ही मनुष्यकी स्वाभाविक स्थिति घोषित कर देनेवाला 
ऐसा दूषित बातावरण बना दिया है कि जिससे सुधरा हुआ 
ऋषि) संत या महात्मा होना सबका कर्तव्य प्रतीत नहीं 
होता | समाजकी ऐसी दुर्दशा हो गयी है कि सुधारको 
सार्वजनिक सम्पत्ति नहीं रहने दिया गया है । समाजके 
पतनका इससे बड़ा और क्या प्रमाण होगा कि विशेष श्रेणीके 
लोगोंको ही सुधरने ओर सुधारनेका ठेकेदार बना लिया 
गया है । समाज कुछ संस्थाओंको सुधारकी मुँह-माँगी 
ठेकेदारी देकर स्वयं सुधारहीन असहाय अवस्थामें ड्र्ब 


गया है । समाजने ऐसे लोगोंको दान-दक्षिणा या चंदा देकर 
और नमस्कार करके ही सुधारका कर्तव्य पूरा समझकर; उस 
ओरसे अपना मुंह मोइकर, आसुरी भूषा पहनकर, अपने ऊपर 
काम-क्रोध आदि मानसिक दोषोंका निन्दनीय अधिकार बैठ: 
जाने दिया है । संसारके अधिक लोग खाने) उपाजन करने; 
कुडम्ब-वृद्धि करने ओर हो सके तो कुछ द्रव्य व्यय करके 
किसी प्रकार सुधरे हुए बच्चोंके पिता बनकर) उनका ब्याह 
करके उन्हें भी अपने ही-जसा रोगी बनाकर अपना विकारी 
जीवन उन्हें दे देनेतक ही अपने कर्तव्यकी सीमा मानने 
लगे हैं और अपार धन व्यय करके शिक्षा और विवाह 
नामको इस श्रान्त तथा विक्रारमयी सफलताको मोल लेनेके 
लिये चिन्ताग्रस्त होकर अहर्निश अपना और वालकोंका 
अपार अकल्याण करते हैं । ऐसे लोगोंकी यह प्रत्रत्ति मोह- 
मूलक है; क्योंकि सुधरना, संत; ऋषि या महात्मा बनना 
सम्पूर्ण मनुष्यांका सर्वप्रथम सर्वमुख्य और सार्वजनिक 
कतंव्य है । यह कुछ विशेष श्रेणीके लोगोंका ही कर्तव्य नहीं 
है; क्योंकि सुधरा हुआ त्यागमय जीवन ही “मनुप्य-जीवन? 
है । बिगड़ा हुआ भोगमय जीवन मनुध्य-जीवनकी स्वाभाविक 
स्थिति नहीं है। 

किसी प्रकार सुधरे हुए बालकोंके माता-पिता बनना 
चाहनेवाले यह भूल करते हैं कि बच्चोंके सुधार तथा अपने 
सुधारको वे भिन्न-भिन्न पदार्थ मान लेते हैं । वस्तु-स्थिति इसके 
सर्वथा विपरीत है। माता-पिताका सुधार ही बच्चोंका सुधार 
है तथा बच्चोंके सुधारमें ही माता-पिताका सुधार है । बच्चोंका 
बिगड़ जाना ही माता-पिताका बिगड़ जाना है तथा माता- 
पिताका बिगइ जाना बच्चोंके बिगड़ जानेका कारण है । इस 
प्रकार माता-पिताके और बच्चोंके बिगाइ-सुधारमें लेशमात्र 
भी अन्तर नहीं दे । जो बच्चोंको सुधारना चाइता दै, उसका 


# बालशिक्षाकी समस्या # 

खयं सुधरना अर्थात्‌ सुधरे जीवनका स्वामी बनना मुख्य 
कतव्य हो जाता है । सुधरे जीवनका स्वामी बनते ही बच्चोंके 
सुधारका कर्तव्य अनायास पूरा हो जाता है । सुधरे हुए 
जीवनका स्वामी बने बिना बाल-सुधारका कर्तव्य पूरा नहीं 
हो सकता । बात यह है कि माता-पिताके मनमें छिपकर बेठे 
हुए मोहकी अशरीरिणी गुत छाया ही बालकोको बिगाड़ती 
है । माता-पिताका मोहतन्तु, सुधारनेके लिये किसी अच्छी 
समझी संस्थामें भेजे हुए बालकोंकी शारीरिक दूरीको लॉघ- 
लॉघकर अपना प्रभाव डालता रहता है । माता-पिताकी 
निमोह-स्थिति ही बच्चोंके सुधारका काम करती दै । निर्मोही 
माता-पिताके बचे आठौं पहर सुधरते हैं। जो अपने-आपको 
सुधारना चाहता है, उसके पास यदि इश्वरकी देनके रूपमै बालक 
हैं, तो उन बाळकोंको सुधारना ही उसका सुधरना हो जाता 
है। बिगड़े हुए बालक माता-पिताकी कर्तव्यहीनताकी 
घोषणा करते रहते हैं | फल कडवा दै तो पेड़ मीठा केसे 
है! बालकोंको न सुधारनेसे आत्म-सुधार असम्भव रह 
जाता है । 
बाळकोंको भोले बालकमात्र समझना भयङ्कर भूल है । 
बाळक माता-पिताको नरकसे बचानेवाले होते हैं । बालकोंके 
सम्बन्धमें यह ज्ञातव्य रहस्य है कि ईश्वर ही मनुष्यको आत्म- 
सुधारका सुअवसर देनेके लिये बालकरूपमें अवतार धारण 
किया करता है । बालक लोग माता-पिताके अनुरूप बन रेके 
लिये पूर्णरूपसे उद्यत होकर माताके हाथमें पूर्ण आत्म- 
समर्पण करके अवतीर्ण होते हैं । देखते हैं कि जब सर्वव्यापी 
भगवान्‌ बाळ-देह धारण करके किसी घरको अपने चरण-स्पर्शसे 
पवित्र करते हैं, तब जीवन-सुधारकी समस्या घर-घरमें आ 
खड़ी होती है । देखा जाता है कि सब माता-पिताके मनमें 
इन नवागत अतिथि बाल-नारायणकी देख-रेखमें सुधरनेकी 
कल्याण-भावना या प्रवृत्तिका दिव्य अवसर उपस्थित हो जाता 
है । कौन नहीं जानता कि कोमलमति “बाल-नारायण? नामके 
इस पूजनीय अतिथिके मनको व्रिगाड्नेवाली चर्चा प्रत्येक 
सद्गहस्थमै घृणा और त्यागके योग्य बस्तु बन जाती है । 
वे सर्वव्यापी सत्यनारायण मनुष्यके विकार-भोगी) भोगपूर्ण 
जीवनके दूषित वातावरणको चीर-फांड्कर, उसे उत्तरदायित्व- 
पूर्ण बना देनेके लिये बाळ-शरीर धारण करके, माता-पिताको 
उनके कर्तव्यरूपी सत्यका दर्शन करानेके लिये भोगोंकी, 
किंवा उनके नरककी रुकावट बनकर आते हैं और अपनी 
निश्चल आँखोंसे उनके मनको सावधान बाणी सुनाते रहते 


हैं । देखते हैं कि घरमें बाल-नारायणोंके आते ही माता- 
पिताके हृदयोंमें कर्तव्य-शात्रकी रचना होने लगती है । 
माता-पिता सोचते हैं) बालकोंके सामने कोई अपवित्र भूल न 
होने पाये । खयं बाळ-देहधारी गूँगे नारायण ही इस कर्तव्य- 
शाखे निर्माता आदिम आचार्य हैं। जो माता-पिता अपने 
अनुभवपूर्ण ग्रौढ-जीवनमें भोगासक्तिके विरोधी त्यागका 


पाठ सीखकर उसे अपना लेनेके स्वाभाविक अधिकारी बन 


चुकते है, उनके सामने संतान -पालनरूपी पवित्र धर्म पाले 
जानेके लिये स्वयमेव उपस्थित हो जाता है । वे बाल-नारायणों- 
की कृपासे खं सत्यसे सुपरिचित होकर संतानको भी सत्यसे 
परिचित; सत्यमे सम्मिलित तथा सत्यारूद़ बनाकर; अमृत- 
स्पर्डि-जीवनको अपनानेका सुअवसर अनायास प्राप्त कर 
लेते हैं । संतान-पालनरूपी पवित्र धर्मको ठीक-ठीक निमा 
देनेसे माताःपिताको अज्ञानसे मुक्ति मिल जाती है । इस 
धर्मको पाळनेसे संतान भी मुक्त हो जाती है ओर माता- 
पिता भी दिव्य सुनि बन जाते हैं। बात यह है कि यदि 
संतानके बाल्य-क्राळको रूप-रस आदिकी आसक्तियाँसे बचा 
लिया जाय और उसके परिणाम-स्वरूप उनके प्रौढ-कालको 
परमात्मासे मिले रहनेके विमल आनन्दसे भरा जा सके तो 
माता-पिता बननेका कल्याणमय उत्तरदायित्त्र पूर्णरूपसे पालित 
हो जाय और माता-पिता भी धन्यताको प्राप्त कर लें। घरमें 
संतान-नारायणका अज्ञान-नाशक आविर्भाव होते ही, माता- 
पिताके मनसे भोग-वासना दूर हो जाती है और तब उन्हें 
महत्वपूर्ण गम्भीर कर्तव्य-बुद्धिका दर्शन होता है; क्योंकि 
वे बाल-नारायण इस मानव-शरीरमें भोग-वासनाका आखेट 
बननेके लिये और इस घरमें भोगाभ्यास होने देनेके लिये 
अतिथि होकर नहीं आये । वे मानव-देहमें भोग-वासनाका 
दलन करके, खरूप-दर्शनका सुयोग दूँदनेके लिये अवतीर्ण 
हुए हैं । वे घरमै पदार्पण करते ही अपनी सांकेतिक वाणीसे, 
अपनी आँखोंके सामनेसे किंवा अपने निवास-मन्दिरसे, 
विकारग्रस्त भावोंका पूर्ण बहिष्कार करनेको मौन-आज्ञा घोषित 
करते रहते हैं । वे अपने गूँगे जीवनके साथ वेदाज्ञाओंके 
रूपमें माता-पिताके लिये अनगिनत सूचनाएँ लेकर आते हैं । 
बे अकेले नहीं आते । वे अपने साथ अपने माता-पिताके 
लिये संयमके कुछ विशेष नियम लेकर आते हैं । वे आते 
ही माता-पितापर अपनी अव्यक्त भाषाके द्वारा कुछ नियम 
लागू करके जागरूक माता-पिताको अपनी ऐश्वरी-शक्तिका 
परिचय देते रहते हैं कि “हे माता-पिता ! हम बाल-देहघारी 
नारायण दवँ।? बे आते ही माता-पितापर अशानमुक्त खंत 

बननेका बोझा डाल देते हैं । मूख. माता-पिता उनकी इस 
आज्ञाको अनसुनी करके स्वयं भी अज्ञानरूपी नरकके 
अधिकारी बने रहते हैं और अपनी संतानको भी क्रम- 
क्रमसे नरकनिवासके लिये सहमत करके उन्हें भी भोगमय, 
विकारगस्त) विकार-भोगी जीवन देकर अपने ही हाथों उनका 
और अपना सर्वनाश कर लेते हैं । माता-पिताका कल्याण 
इसी बातमें सुरक्षित है कि वे बाल-नारायणके अवतार धारण 
करनेपर संत-जीवनको अपना लें; . नहीं तो, ये संतान माता- 
पिताकी कतव्यम्रष्ठताके कारण दुराचार सीखकर, बयस्क 
होते ही, दूसरे शरीरोंके विकारोंको भोगनेके लोभमें फँसकर 
भाता-पिताको अनन्त दुःख देनेवाले ओर अपमान करनेवाले 
बन जायेंगे । कहनेका भाव यह है कि माता-पिताके संत 
बने बिना परिवारके सुखी जीवनका दूसरा कोई उपाय नहीं 
है। माता-पिताके संत बने बिना घरमें पवित्र वातावरण 
नहीं बन सकता । घर-घरमें पवित्र वातावरण बने बिना 
संसारमै बाल-सुधारका दूसरा कोई उपाय नहीं है। 


जिस प्रकार दूसरोंसे पलनेवाली कोयल, कोवोंसे अपने 
बच्चे पलवाकर कोयछ बच्चोंकी मा बन जाती है; इसी 
प्रकार जिन लोगोंमें दूसरोंसे अपने बच्चे सुघखाकर, सुधरे 
हुए या शिक्षित समझे जानेवाले बच्चोंके माता-पिता बनना 
चाहनेवाली आलस्य तथा अज्ञानभरी कतंव्यपथसे भ्रष्ट 
प्रवृत्ति हो, उनको यह समझना चाहिये कि बच्चे ईश्वरीय 
प्रबन्धसे जिस घरमें उतारे जाते हैं, वहाँ वे अकेले नहीं 
उतारे जाते । उनके साथ माता-पिताके मनमें उनको 
सुधारनेका कर्तव्य भी उतारा जाता है। अपने बालकोंको 
उनका जीवन सुधारनेके लिये किंवा उनके ल्यि कुछ विद्या 
कहींसे मोल लेकर, उन्हें विद्वान्‌ बना देनेके छिये, दूसरोंके 
पास भेजना, माता-पिताके पास आये हुए, इस कर्तव्य- 
नारायण नामके अतिथिका घोरतर अपमान तथा उपेक्षा 


करना है । यह बच्चों तथा कर्तव्य नामके दोनों जन्म-साथियं।.* 


को निर्दयतापूर्वक पृथक्‌ कर देना है। इस कर्तव्य नामके 
अतिथिका अपमान या उपेक्षा करनेसे कतंव्यहीन मूख 
माता-पिताके क्रूर हाथोंसे बालकोंके सुधारकी सम्भावना नष्ट 
हो जाती दै | 


प्रमाणपत्रोंके गड्डोंका तथा उधारी रुम्पताका वोझ ढोनेवाला+ 
दुग्धफेनोज्ज्वळवकपक्षश्युश्रवस््रविभूषित, वर्णमालापुच्छधारी 
मनुष्य विद्वान्‌ नहीं है । वह तो केवळ अक्षरविद्याका वाहन 


है । सोचिये तो सही कि उसके जीवनमें चन्दनभारवाही गघेके 
तथा पुस्तकभारवाही उष्टूके जीवनसे कौन-सी विशेषता दै ! 


ऐसे विद्वान्‌ समझे हुए बालकोंको प्रमाणपत्र बाँटनेवाली 
संस्थाएँ कुछ स्वार्थी लोगोंके संगठनमात्र हैं | ऐसे लोग इन 
लंबे-चौड़े नामोंवाली संस्थाओंकी आड़में अपने स्वार्थेके 
लिये समाजकी मनोवृत्तिको दासोचित बनानेका घोर पाप 
कर रहे हैं ! सामाजिक किंवा सार्वजनिक स्वार्थको भुळवाने 
किंवा उपेक्षित करानेकी कुटिल मनोवृत्ति रखनेवालोंने 
विचार कर सकनेकी योग्यतावाले सब पढ़े-लिखे मस्तिष्कोंके 
सामने किसी-न-किसी प्रकारका लोभोपादान फेंककर और 
उन्हें उन्हीं ( लोमोपादानाँ ) के द्वारा व्यक्तिगत स्वाथेसे 
चिपट जानेका अवसर देनेके लिये प्रमाणपत्र नामकी 
रस्सियाँसे बाँध रखनेकी रीतिका आविष्कार किया दै । 


अपरिणामदर्शी बाळक और उनके माता-पिता उन 
प्रमाणपत्रोंसे अपने क्षुद्र देहिक खार्थोकी किंवा भोगासक्तिकी 
पूर्तिकी सम्भावना देखकर उनको लेने और लिवानेके लिये 
अंधे और बावले बन जाते हैं । इन प्रमाणपत्रोंको लेनेके 
कर्मबन्धनमें फॅसे हुए बाळक अपने जीवनभर निर्लज और 
निःसंकोच होकर दीपकपर पतंगाहुतिके समान अपने तुच्छ 
सार्थके लिये समाजकी लजा और उसके सार्वजनिक स्वार्थका 
बलिदान करते रहते हैं। वे सामाजिक स्वार्थको भूलनेके 
परिणामस्वरूप ही अपना जीवन-निर्वाह करते हैं । 


प्रमाणपत्रके सम्बन्धमै सचाई यह है कि किसी भी 
मनुष्यको किसीको प्रमाणपत्र बाँटनेका अधिकार नहीं है। 
सुव्यवहार या मनुष्यता. ही मनुष्यको प्रतिष्ठायोग्य 
बनानेवाली ईश्वरीय रचना है । इस ईश्वरीय रचनाके 
स्थानपर पत्रखण्डोपर लिखे हुए प्रमाणपत्र बाँटनेकी परिपाटी 
दूषित मानव-मनकी मायामयी कपटपूर्ण रचना है । जिनको 
प्रमाणपत्र बाँटा जाता है, उनके मनमें दासता और परमुखा- 
पेक्षिताकी वासना घुसा देना तथा उन ( प्रमाणपत्रों ) पर 
अपने हस्ताक्षर करके उनके मनपर अपने श्रेष्ठपनकी धाक 
बैठा देना ही प्रमाणपत्र बाँटनेका प्रकटरूपसे न कहा जा 
सकनेवाला हृदयनिहित भाव है। प्रमाणपत्र देनेकी रीति 
क्षुद्र अविचारशील अपरिणामदर्शी सामाजिक स्वार्थको बेचकर 
निजी स्वार्थकी पूर्ति करनेवाले लोगोंको फाँदकर अपना स्वार्थ 
सिद्ध करनेकी एक परिपारीमात्र है । केवळ मनुष्यका आपा 
अर्थात्‌ मनुष्यका घटवासी नारायण ही, मनुष्यको सच्चे या 


# बालशिक्षाकी समस्या * 

विद्वान्‌ होनेका प्रमाणपत्र देनेका ईश्वरीय अधिकार रखता 
है । प्रमाणपत्र नामके सब पत्रोंके टुकड़े उन ठुकड़ोंको बॉटने 
और लेनेवालोंके स्वार्थ नामकी मानसिक निब्रलताओंकें ढिंढोरे 
हैं । यह कहा जा चुका हे कि लिखने-पढ्नेकी चतुराईसे 
विद्वत्ताका लेशमात्र भी कोडम्बिक सम्बन्ध नहीं है। लिखने- 
पढ्नेकी चतुराई देखकर विद्वत्ताका प्रमाणपत्र देनेवाली 
संस्थाएँ समाजमें चरित्रकी उपेक्ञारूपी अंधेपनका प्रचार कर 
रही हैं । ये सब-की-सब संस्था प्रमाणपत्र नामके- पत्रखण्ड 
बॉटकर आचरणोंके महत्वको घटानेका घोर पाप कर रही हैं । 
किसी भी चतुर बालक ओर चतुर माता-पिताको दासताकी नकेल 
डालनेवाले प्रमाणपत्र लेने या लिवानेकी निवलताका आखेट 
नहीं बनना चाहिये, प्रत्येक मनुष्यको अपने समाजके 
आत्मसम्मानकी रक्षा करनी चाहिये और उसका पूर्ण 
प्रतिनिधित्व करना चाहिये । यह नहीं किया जा सके तो उसे 
अपनेको विद्वान्‌ कहलानेके अधिकारसे वञ्चित समझना 


चाहिये । 


विद्वान्‌ बननेका अभिप्राय यही है कि मनुष्य सत्या- 
सत्य, कर्तव्याकर्तव्य तथा सुख-दुःखके रहस्यका पूर्ण ज्ञाता हो 
जाय । उसका जीवन परिस्थितिरूपी नारायणकी सांकेतिक 
भाषाको पहचाननेवाला हो जाय । जेसी परिस्थिति आ जाय 
बह उसीसे सहष सहमत होनेवाला हो जाय । विद्वान्‌ बनेका 
यही अभिप्राय है कि उसका जीवन निरपेक्ष अर्थात्‌ बेमार्गका, 
विकारविजयी, यद्च्छालाभसंतुष्ट, द्वन्द्वातीत, विमत्सर, 
पूर्ण, अश्रान्त, आनन्दस्वरूप तथा सामाजिक स्वाथं या 
सामाजिक हितको ही अपना व्यक्तिगत स्वार्थ समझनेवाला हो 
जाय । विद्वान्‌ वह है, जिसका जीवन ऐसा हो जाय जो किसीके 
काम, क्रोध, लोभः मोह आदिका वाइन न वन सके, जिसका 
जीवन भौतिक संग्रामसे हीन हो जाय । मनुष्य विद्वान्‌ त्र 
कहलाता है; जब उसका जीवन ऐसा हो जाय कि जिसको ओर 
आँख उठानेवाले दुष्टको प्रलयकालका ताण्डव किंवा महादेवके 
तृतीय नेत्रका क्रोध देखना पड़े । जीवन ऐसा हो जाय कि वह 
किसीका भोग्य उपकरण न बन सके । उसे देखकर संतोंको 
संतोष हो, मूखोंको उपेक्षा हो और दुष्टोंको भय मानना 
पड़े । यही विद्वानका सच्चा लक्षण है । लिखने-पढ़नेकी 
बाह्येन्द्रियोकी चतुराईके साथ विद्वत्ताका लेशमात्र भी सम्बन्ध 
नहीं है । सुन्दर विज्ञापन ( साइनब्रोर्ड ) लिखनेवाले लेखकों 
९ पेन्टरों ) को कौन विद्वान्‌ कह सकता है ! तथा अक्षर- 
शानसे लेशमात्र सम्बन्ध न रखनेवाले दिव्यदृष्टि संतोंको 


विद्वान्‌ कहनेसे कौन रोक सकता है ! संसारका इतिहास बता 
रहा है कि संतोंने कमी किसीका प्रमाणपत्र नहीं छिया । संत 
अपने सङ्गुणाँसे यदासी नाम उपाजन करते हैं । जब बालकों- 
को प्रमाणपत्रवाद्दी विद्वान्‌ बननेके लिये दूसरोंके पास भेजा 
जाता है, तब बाल-सुधारके कर्तव्यपूर्ण ईश्वरीय प्रबन्धको 
तोड़कर ही भेजना सम्भव होता है; क्योंकि ईस्वरने जिन 
माता-पिताके पास बाल-सुधारका कर्तव्य भेजा है, वे उस 
कर्तव्यको स्वयं करना नहीं चाहते । वे अपने बाल-भगवानकी 
पूजा नोकरोंसे कराकर संतुष्ट जीवनके स्वामी बन जाना चाहते 
हैं । वे या तो अपने भोगी जीवनको इतना प्यार करते हैं कि 
सुधरे जीवनको संकट समझते हैं | वे समझते हैं कि बालकोंको 
किसी सुधारक संस्थामें रहनेवाला अपरिचित मनुष्य सुधारेगा, 
हम माता-पिता लोग घरमै बालहीन रहकर कतंव्यहीन जीवन 
वितायेंगे । वे बालकोंको किसी संस्थामें भेजना चाहकर अपने 
आचरणोंके द्वारा उनसे कहते हैं कि “बालको ! जाओ, हमें 
तुम्हारे सुधारके लिये सुधरे हुए जीवनके संकटमें पड़नेका 
साहस नहीं है । हमको भोगी, कतंव्यहीन; पथश्रष्ट अनियमित 
जीवन रुचिकर है; अथवा वे रुपया उपाजन करने आदि 
जैसे कामोंको बाल-सुधारसे आवश्यक समझते हैं । वे अपने 
धन-राशि उपार्जन कर सकनेवाले समयको पेसा उत्पन्न न 
करनेवाले बाल-सुधार-जेसे निकम्मे समझे हुए कामें लगाना 
नहीं चाहते । वे अपने उपार्जित धनमेंसे कुछ धन दूसरोंको 
देकर उससे उनका समय मोळ लेकर, बाळ-सुधार नामके उस 
अपने कतंव्यको, मोल लिये हुए उन लोगोंसे करानेकी 
भ्रमपूर्ण इच्छा करते हैं, जिनके पास ईरवरने इन बालकोंकी 
सुधारःप्रेरणा नामका कोई कतेव्य नहीं भेजा । 


समझ लेना चाहिये कि धनसे न तो किसीकी मनुष्यता 
मोल ली जा सकती है ओर न बह जन्मघुटीके समान उससे 
घुटवाकर अपने बालकोंको पिलायी जा सकती है। मनुष्यताका 
भूल्य कोटि-कोटि रुपया भी नहीं हो सकता । जो मनुष्यताको 
बेचता है, उसके पास मनुष्यता नहीं हे । मनुष्यता क्रय- 
विक्रयके लिये हाटमें घरनेकी वस्तु नहीं है | इसका लेन-देन 
हार्दिक होता है । समपंणकी अवस्था ही मनुष्यताका सर्व- 
सुलभ मूल्य है। यह अधिकारी-हृदयके सामने आनेपर 
उसकी सेवा करनेके लिये उसके चरणोमें रख देनी 
पड़ती है। 

संसार संतोसे रीता नहीं दै । कुछ संतळोग स्वभात्रसे 
बाल-सेवाके द्वारा जीवनयापन करते हैं । इश्वर माता-पितासे 

भिन्न जिनके पास बाल-सुधार नामका कर्तव्य भेजते हैं, ऐसे 
संतलोग किसी भी विनिमयके बिना बाळकोंकी सेवाका काम 
नासयण-समपंणीभाबसे करते हैं । वे बालकोको माता-पितासे 
भी अधिक प्यार करते हैं । माता-पिता बच्चोसे उकता जाते 
हैं, परंतु संतोंको बालकोंसे उकताते नहीं देखा गया । वे 
बाळकोके उत्पातोंको नारायणके खेल समझकर उनके क्रीडा- 
प्रसङ्गोसे ही उनके स्वभावको पहचानकर उनकी सेवा कर 
मागे निर्धारित करते हें । संतोंका प्रेम निःसीम होता है । 
माता-पिता बालकोंसे जेसे स्वार्थकी सीमामें रहकर प्रेम करते 
हैं, संतोंका वेसा संकुचित या दूषित प्रेम नहीं होता | वे 
बालकोंके प्रति सर्वार्पण करके उनको नारायणभावसे पूजते 
हैं । वे बाल-शिक्षणको राम-भजन समझते हैं । वे बाल-सेवा 
और नारायण-सेवामें लेशमात्र भी अन्तर नहीं समझते । वे 
सच्चे माता-पिताके समान बाल-सुधार नामक कतव्य पाळनेके 
लिये तुष्ट तथा देवदशनार्थी मनसे सन्नद् हो जाते हैं। यही 
बाळ-शिक्षणकी परिपाटी है। इसीको 'आश्रम-प्रणाली? 
कहा जाता है । आश्रम-प्रणालीमें आत्मसमर्पण करनेवाले 
बाळकोंको ही स्थान मिळता है । 


सुघारकी यह परिपाटी नहीं है कि एक मनुष्य तो 
अपनेको बाळकोंका माता-पिता या स्वामी मानता हो और 
बाळक उसे अपना समझ रहे हों तथा पढ-लिखकर उसीके 
खार्थमे सम्मिलित होनेकी आशा रखते हों और तीसरा 
व्यक्ति उनका सुधारक बननेका अभिमान करता हो, यह 
सुधारकी परिपाटी नहीं है.। इश्वरके: अ्तिनिधियोंके : प्रति 
पूर्ण आत्मसमपण ही सुधारका मूलमन्त्र है । यह 
समर्पण उभयपक्षीय होता है । जब किसी बाळशरीरसे अपना 
मोहपूर्ण पितृत्व हटाकर उसे ईश्वरके पूर्ण प्रतिनिधि किसी 
संतको सौंप दिया जाता है और वह उस समर्पणको स्वीकार 
भी कर लेता है, 'तब वह सुधारकी ईश्वरीय रचना हो जाती 
है। ऐसी रचना ही 'आश्रम-प्रणाली? की जननी है । 
समपंणमें दोनोंकी सम्मति अत्यावश्यक है, यह कहा जा 
चुका । इसमें एक समर्पण करनेवाळा तथा दूसरा समर्पणको 
स्वीकार करनेवाला होता है.। 

समर्पण ही सुधार कर सकता है । समर्पणकी अवस्था ही 
सुधारकी सामग्री है । समपंणके बिना सुधारकी सामग्री पूर्ण 
नहीं होती । मूर्ख माता-पिता बालकोंकी समर्पण-जैसी इस 
पवित्र अवस्थाका उपयोग बाळकोंके मनको बिगाड़नेमें या 
उन्हें कुछ निर्बलताएँ सिखानेमें करते हैं । समर्पणको 


ईश्वरीय धरोहर समझकर जसका पूर्ण सदुपयोग करनेसे ही 
कल्याणकी प्राप्ति होती है । जब समर्पण न करके बच्चोंको 
अस्व-विनेताओं ( चाबुक-सवारों ) के समान वेतनार्थियोंसे 
सुधरवाना चाहा जाता है, तब इस सम्पण न करने नामकी 
न्यूनताके कारण बच्चोंका सुधार नहीं होता | समर्पण स्वीकार 
करनेकी कलाको तथा समपंणके महत्वको न जाननेवाले 
अध्यापक, बाळकोंका सुधार करनेमें असफल रह जाते हैं। 
समर्पण हो और उसे सचाईसे स्वीकार कर लिया जाय तभी 
सुधारकी सामग्रीमें पूर्णता आती है। माता-पिता और 
बालकोंके बीचमें समपंणकी यह अवस्था ईश्वरीय प्रबन्धसे 
होती है; क्योंकि ईश्वर आज्ञा मानने और चर्या सीखनेके 
लिये पूर्ण उद्यत होकर ही किसीका पितृत्व स्वीकार करते हैं | 
यही कारण है किं बालक माता-पितासे अधिक दूसरे किसीका 
कहना नहीं मानते । उनपर उनसे अधिक किसीका भी 
प्रभाव नहीं पड़ता । माता-पिताकी सुधारेच्छु आँखें ही 
बालकोंसे तपस्या करानेत्राली और उनको निर्दोष सुवण 
बनानेवाली भट्टियाँ हैं । 

बाळकोंको सुधारनेवाला यह उभयपक्षीय समर्पण नहीं 
होता तो बाळ-सुधार ढोंग-ही-ढोंग रह जाता है। बाल-सुधारका 
ढोंग करनेवाली संस्थाएँ. बाल-सुधारके नामपर माता-पितासे 
व्यय लेकर दस-पंद्रह वर्षोतक बालकोंके हृदयमें लगातार 
विकारोंकी जड़ जमा-जमाकर, उन्हें विकाराधीन असहाय 
अंधे बनाकर अंधे माता-पिताको लौटा देती हैं। मूख 


,-. माता-पिता उनकी वेब-भूषा, उनके शरीरकी लंबाई-चोड़ाई) 


उनके रूप-यौबन-विकार, उनके अनेक भाषा-विज्ञान तथा 
उनकी अथाोंपार्जन-शक्तिको देखकर अपार संतोष मानते हैं 
ओर फूले नहीं समाते । माता-पिताके पास यह्‌ समझनेकी 
आँखें नहीं होतीं कि ये बालक समाज-्रोही चूहे-जैसे निर्बल 
मनवाले अविद्याके अवैतनिक प्रचारक ( बेदामोंके दास.) 
बनकर बहाँसे छोटे हैं । वस्तुस्थिति यह है कि इन बालकोंने 


दस-पंद्रह वर्ष लगातार अपने विद्यार्थीजीवनमें आवश्यकताओं - 
के दास बनने और उन्हें पूरा करने नामके दो भ्रभोंका 
अभ्यास किया है । विचार करनेवाले जानते हैं कि इन सब 


बालकोंको वहाँ अपने समाजका आखेट करना सिखाया गया 
हे । इन्हें अपने जीवनभर आग छगाना और फिर इस 
आगके लिये इंधन जुटाते रहना सिखाया गया है | काल्पनिक 
आवश्यकताओंकी अधीनताको स्वीकार कर लेना ही आग 
लगाना है ओर उन आवश्यकताओंकी पूर्तिके लिये अपनी 


डक ॉ अब ख स आस सकफकससस सफ फसक सससससससससफ ल ल सउडसफस उउफककसफकफकफसकसफसफसफसससखसससइसइअइअइखजलअफ ब अबअबब.डफअटलफसकसमफरब२़:़जजइजउरययय उुउ1उ+अउपेऊई८इ£८ई/ःएएॉ 


+ बालशिक्षाकी समस्या # 


जीवनी-शक्तिका दुरुपयोग करते रहना इनका आग बुझाना 
है । वास्तत्रमें तो इस आग बुझानेको आगमें ईंधन डालना 
कहना चाहिये । विद्यार्जन-काल समाप्त होते-न-होते ही 
नोक्ररियोंके पतोंकी पुस्तकें ऐसे बालकोंके स्वाध्यायकी मुख्य 
सामग्री बन जाती हैं। इनका जीवन और यौवन दोनों 
इनके ऊपर एक भारी दुभर बोझ हो जाते हैं। ये 
अपने जीवन और यौवन इन दोनोंको दूसरोंके चरणोंपर 
फेंकनेको लालायित हो जाते हैं । ये अपने विद्यार्थीजीवनमें 
राजनियम ( कानून ) की पकड़को बचानेवाली और 
समाजकी दृष्टिको धोखा देनेवाली कलाका अभ्यास 
करते हैं । 


देखते हैं कि बिना पढ़े-लिले सीधे-सादे आडम्बर-शून्य 
मनुष्यका जीवन रुपयेपर निर्भर नहीं होता | उसका जीवन 
अपनी कर्मशक्तिपर निर्भर होता है और इसीके द्वारा 
सुखपूर्वक व्यतीत हो जाता है; परंतु कमंशक्तिको निकम्मा 
रखनेबालेपर निर्भरशील पढ़े-लिखे मनुष्यके जीवन-व्ययकी 
कोई सीमा नहीं दै । इसे जितनी प्रासि हो जाती है यह 
सबको चाट जाता है । सहल और लाख इसकी दुराशाग्निमें 
तृणसे अधिक महत्त्व नहीं रखते । ऐसे मिथ्या रिक्षितोंका 
पेट सुरसाके पेटसे कम नहीं रहता । संतुष्ट, सुखी ओर 
स्वतन्त्र रहनेकी कलाका पूर्ण परिज्ञान हुए बिना 
विद्वत्तासे कोई लाभ नहीं होता | वह बन्ध्या होती है। 
असंतोषपूर्ण विद्वत्ता मनुष्यजीवनका काला धब्बा है । आज_ 
संसारकी विद्या्ालाओंके द्वारा विद्यार्थियोंको असंतुष्ट जीवन 
बॉटा जा रहा है । अंधा समाज यह देखनेक्री शक्ति खो 
बैठा है कि इन विद्याशालाओंद्वारा हमारे बाळकोंका और 
उनके द्वारा संसारका कितना बड़ा अनर्थ किया जा रहा है ! 
और ये किस प्रकार संसारमै अविद्याका प्रचार कर रही 
हैं १ मूर्ख-समाज अपने बाळकोंको इनके बहाये हुए अनर्थ 
प्रवाहमें अहानेके लिये प्राणपणसे चेष्टा कर रहा है। ये 
शाला. इस अनर्थकारिणी अविद्यासे अपने बालकोंको दूषित 
करनेमें अपना परम सौभाग्य मान रही हैं। ये गालाएँ 
समाजको केवळ अपने स्वार्थसाधनका क्षेत्र समझनेवाले 
समाजके व्याधोंकी सेना प्रस्तुत कर रही हैं। ये संस्था 
नौकरी और कमीशन खानेवाले, दूसरोंके अधिकारपर 
आक्रमण करनेवाले स्वार्थान्ध दासोंको ढाळ रही. हैं | जब 
बाळ-सुधारके ईश्वरीय विधानकी उपेक्षा करनेबाली इन 

शालाओंके विद्यार्थी अपना विद्यार्थीजीवन समाप्त करके 
लौटते है, तब देखते हैं कि इनके माता-पिताने इनको जिस * 
रोगसे बचानेके लिये अच्छी-से-अच्छी समझी हुई सुधारकः 


शालाएँ हूँढकर इन्हें अपने प्रभात्रसे अळग रखना चाहा था, 
वे बालक पढ़-लिखकर उसी रोगके असाध्य रोगी होकर) 
रोगी रहना अपना स्वभाव बनाकर लौटे हैं | देखा जाता है 


कि जो विकारी जीवन माता-पिता बिता रहे थे, इन बालकोंके 
लिये भी वही विकारी जीवन स्वाभाविक जीवन बन गया है । 
यह सब कुछ देखकर विवेकियोंकों इनकी अनुपयोगिता स्पष्ट 
समझमें आती है । 


इस दृष्टिसे विज्ञ समाजको मनुष्यताके. पवित्र नामपर ऐसी 
विद्याशाळाओंका पूर्ण बहिष्कार कर देना चाहिये | सचाई 
यह है कि अपने बाळकोंको अपने पास रखकर ही मनुष्यताकी 
शिक्षा देनी चाहिये । मनुष्य बने रहनेका दृढ़ निश्चय ही 
मनुष्योचित ज्ञानका किंत्रा मनुष्यताका उत्पादक होता है । 
मनुष्य बने रहनेके दृढ़ निश्चयसे ही मनुष्यता सीखी जाती 
हे । अपने स्वमावको ढीला रखनेसे मनुष्यता खोयी जाती 
हे । इस दृष्टिसे संतानके साथ माता-पिताका जो ईश्वरीय 
प्रबन्धसे बना हुआ सेव्य-सेवकका पवित्र सम्बन्ध है, उसे थोड़े 
कालके लिये भी टूटने देना कल्याणकारी नहीं है । यह 
ध्यान देना माता-पिताका पवित्र कर्तव्य है कि उनके 
एकाधिकारमें समर्पित किया हुआ बालजीवन उपेक्षित या 
पथश्नष्ट न हो जाय; किंतु वह कर्तव्य-बन्धनकी मर्यादामें 
रहकर उनके द्वारा सन्मार्ग प्राप्त करे | समर्पणके ईश्वरीय 
प्रबन्धको तोड़नेसे दोनोंमेंसे कितीका भी कल्याण नहीं है । 
यह समर्पण ही “आदर्श आश्रम-व्यवस्था'का मूलमन्त्र है । 
इस समर्पणकी अवस्थाके न रहनेसे ही सुधारक संस्थाएँ 
अपनेको बाल-सुधारके अधिकारसे वञ्चित किये बैठी हैं । 


बांलकोंको अपने पाससे हटाकर दूसरोंके पास भेजना 
संमपंणकी इस ईश्वरीय कल्याणजननी व्यत्रस्थाको तोड़कर 
बालककें जीवनको उपमातासे पाले हुओंके समान निस्तेंज 
बना देना है । ऊपर बाल-सेवाको जीवनत्रत बनानेवाले 
जिन संतोंका वर्णन किया है, वे संत समाजके कल्याणमें 
ही अपना कल्याण समझते है । इसलिये वे समप॑ण स्वीकार करनेके 
अधिकारी हैं ओर समाज भी उनके हाथमें निःशङ्क होकर 
ब्राल्समपंण कर सकता है। वे संतलोग समाजमें देवी- 
सम्पत्तिके प्रसार या विकासके लिये. प्राणपणसे. चेष्टा किया 

करते हैं । बे इस कर्तब्यको पालनेके लिये, विषयोंके हाथों 
बिके हुए मनवाले वयस्क पुरुषोंको अपना कर्मक्षेत्र न बनाकर) 
बालकोके कोमल मनपर विषयरस चखनेसे पहले-ही-पहले 
देवीसम्पत्तिका प्रभुत्व बेठानेके लिये मनुष्य-संमाजके 
स्वाभाविक अधिकारी बालसमाजमें समाज-कल्याणका बीज 
बोनेमें लगे रहते हैं । ऐसे लोगोंको ईश्वरीय प्रेरणासे बाल- 
सुधार या बाल-शिक्षाका अधिकार मिला रहता है। सर्व- 
व्यापक अनन्त सत्यनारायणके शान्तरूप ऐसे महापुरुषोंके 
हाथोंमें बालकोंको समर्पित करके, उनपरसे अपनापन हटाकर, 
सत्यकी धरोहर सत्यनारायणको सौंप दी जाती है । इसीसे 
बाल-सुधारका बीज-वपन होता है । जब यह बीज-वपन 
वृक्षावस्थाको धारण करता है, तब संतरूपमें संसारके सामने 
आता है। 


बाळकोंको अपना बनाये रहकर दूसरोंसे पढ़वाने या 


सुधरवानेकी अवस्थामें रक्खे हुए बालक, उस घोड़ेकी 
परिस्थितिमें फँस जाते हैं, जिसकी बागडोर किसी स्वामीने 
अपने हाथोंमें पकड़ रखी हो ओर उसे पकड़े-ही-पकड़े 
किसी अश्वदिक्षकसे सुधरवाना चाहता हो । ऐसे बालक 
समर्पणाभाव नामकी रुकावटके कारण कहीं देववश सत्सङ्ग 
मिल जाय तो भी उससे लाभ उठानेसे वञ्चित रहते हैं । बात 
यह है कि समपंणकी अवस्थामै रहना हो सुधारका रहस्य है । 
समर्पण न करनेवाले माता-पिताकी संतान जहाँ भेजी जाती 
है, वहाँ भी सुधारका उत्तरदायित्व वैसे ही मनुष्य ग्रहण 
किये रहते हैं, जिनके मनमें न तो समर्पणका महत्त्व होता है 
और न जिनके मनमें दूसरोंके बालकोंको सुधारनेकी कल्याण- 
मयी प्रवृत्ति होती है । ऐसे सुधारकोंके साथ बच्चोंके माता- 
पिताका मोलमावका सम्बन्ध रहता है ! ऐसे मोल-तोलकी 
भावनासे ग्रहण किये हुए बाळक स्वयं बिना ही सुघरे, 
सुधारकका कुछ स्वार्थ सिद्ध करके, बिगड़ी हुई अवस्थोमें 
माता-पिताके घर लौटा दिये जाते हैं। ऐसे बाळक अपने 
माता-पिताके दुःसंकल्पासे अपने चिन्मय शरीरको दुबळा 
बनाते रहते हैं और अपने मनको चूरे-जेसा निर्बल तथा 
विकार -रुचि बना लेती हैं । 

इस सबका कारण यही है कि समर्पण न करनेवाले 
अहंकारी माता-पिता अपने पास दूसरोंसे अपनी संतान 
पळवानेबाली कोयळके समान दूसरोंसे अपनी संतान पलवाकर, 
फिर उनके मुखसे मोहमयी बातें सुनकर, अपनी मोह- 
पिपासा बुझानेका आशा-तन्तु बाँधे रखकर) दूसरोंके पास 


% पक बानि करुनानिधान की । सो प्रिय जाके गति न आन की ॥ * 


भेजते हैं । दूसरे शब्दोमे कहें तो मूर्ख माता-पिता मोही 
प्यार करनेके लिये बालकका हृदय अपने पास रख लेते हैं 
और उसके शरीरको पढनेकी चतुराई सीखनेके लिये दूसरोंके 
पास भेज देते हैं । अपने हाथमें पकड़ा हुआ यह विप्रभरा 
आशातन्तु सदा ही बालकोंके सुधारनेकी रुकावट बना 
रहता है । जब इस आशातन्तुक्रो अपने हाथमें रखनेवाले 
मोही माता-पिता कभी उनसे प्रत्यक्ष या परोक्षरूपसे मिलते हैं; तब 
मौखिक बातोंके द्वारा या पत्रोके द्वारा अथवा संकल्पके द्वारा 
अपनी मोहरज्जुको उन अपने संकल्पबद्ध वालकोंके पास 
पहुँचा-पहुँचाकर, लाख कोत बैठे हुए बच्चोंको भी अपने 
मोहकी चेष्टाआँसे बिगाइते रहते हैं | वे अपने ब्राळकोंको 
अपने वासना-तन्तुसे मकड़ीके समान लपेटे रहते हैं । ऐसों- 
के बालक भी उनकी इस मनोवृत्तिके क्रीतदास बनकर 
मोहशिक्षासे सञ्छिक्षाके प्रभावको धोते रहते हैं । माता- 
पिताके सामने दूसरोंकी लाखों शिक्षाएँ एक ओर रक्खी 
रह जाती हैं। माता-पिताकी वाणी लाखों शिक्षकोंसे ऊपर 
उठकर अपना प्रभाव उत्पन्न क्रिये बिना नहीं मानती । 
माता-पिता तथा बालकोंमें जो समर्पणका स्वाभाविक सम्बन्ध 
है वही इसका कारण है । मूर्ख माता-पिता बालनारायणकी 
इस समर्पणकी अवस्थासे अनुचित लाभ उठाकर उनके और 
अपने दुःखोंका बीज बोते रहते हैं| जब बालक माता- 
पिताके हाथमें आते हैं, तब पूर्ण आत्म-समर्पणके भावसे आते 
हैं । उनका सुधार या बिगाड़ माता-पिताके ही हाथोंसे होता 
है । मूख माता-पिता पूर्ण आत्म-समर्पण किये हुए बाल- 
स्वरूपधारी नारायणको नर वा संसारी बताकर उसके 
नारायण भावको भुलवाकर उसे भोगासक्त प्राणी बनाकर 
भोग-विलासका अभ्यास करा देते हैं । यदि माता-पिता 
पूर्णताके उपासक हों तो बालकोंके पूर्णता पैतृक-सम्पत्तिके 
रूपमें मिलती है । जिन घरोंमें अपूर्णता और नित्रंलताकी 
उपासना होती है) उन घरोंके बालकोको साक्षात्‌ नारायण 
भी पूर्णताका दर्शन नहीं करा सकता या ज्ञानी विद्वान्‌ नहीं 
बना सकता । ऐसे बालक जितना अधिक पढ़ते हैं और 
जितने अधिक प्रमाणपत्रोंका उपार्जन कर लेते हैं, उतने 
ही विद्यासे दूर हो जाते हैं । विद्वान्‌ नामधारी बनानेके 
प्रयत्लांके साथ-ही-साथ बालकोके- विद्वान्‌ बननेकी सम्भावना 
घटती चली जाती है । विद्वान्‌ और धर्मात्मा बननेकी 


` ठेकेदारी लेनेवाली संस्था. बालकोंपर वेतनाथीं कमं चारियोंके 


मोल लिये हुए समयका प्रयोग कराकर उन्हें मोह, ममता, 
माया, अवृत और कुटिळतामें चतुर, दूसरोंके शरीरों, 


* कोन महान्‌ ? # 

रूप-यौवनादि विकारोंको भोगनेके उत्सुक, विषयोंके भूखे 
भेड़िये, लोगोके उपार्जनमेंसे अन्यायपूर्वक उपाजन करने- 
बाले, समाजभक्षक, आसुरी-सम्पत्तिके पोषक तथा सामाजिक 
स्वार्थके उपेक्षक बनाकर पड़ोसियोंक्रा आखेट करनेके लिये 
समाजमें छोड़नेके बदलेमें अपना पारिश्रमिक ( फीस ) प्राप्त 
करती हैं । | 


किसी भी आँखोंचाले माता-पिताको बालशिक्षाके उपयुक्त 
ममंको ध्यानमें रखकर स्कूलों-कालेजों तथा सुधारक होनेका 
दम भरनेवाली, सुधारसे सर्वथा अपरिचित संस्थाओंके 
लंबे-चौड़े बहुरंगे मुद्रणकला तथा शब्दविन्यासकी चातुरीसे 
आकृष्ट करना चाहनेवाले विज्ञापनोंके भुलावेमै नहीं आना 
चाहिये । ये संस्थाएँ जिन वेतनार्थी लोगोंके द्वारा यह बाल- 
सुधार नामका नाटक खेलती हैं और जिन वैषयिक जीवन 
बितानेवाले विकारग्रस्त लोगोंको वेतन देकर बालकोंको 


उनकी देखरेखमें कुछ काल ऊँची दीवारोंके पेरेमें - 


एकान्तर्मे रखकर उन्हें संयमी बना देनेका उपहासपूर्ण 
अभिनय करती हैं; उन वेतनार्थियोंका मुख्य लश्य किसी 
प्रकार अपना वेतन संस्थापर चढ़ा देना होता है। वे इसी 
लक्ष्यको मुख्य रखकर उसके साधनके रूपमे बालकाँको कुछ 
विद्या-रिक्षा देकर या उनसे सुधार नामका सेनिकोंके 
व्यायाम-जेसा कुछ श्रम करा लेते हैं । वे बालकोंको कुछ 
अच्छी सम्य समझी जानेवाली क्रिवाओंका अभ्यास करा देते 


हैं | इन झालाओंमें जीवनको अमृतमय करनेकी कला नहीँ 
सिखायी जाती । 

बाल-सुधार चाहनेवाले प्रत्येक माता-पिताको यह भली- 
भाँति समझ लेना चाहिये कि ईश्वरने जिसके पास वाळकोंको 
सुधारनेका कर्तव्य नहीं भेजा; वह जब अवसर पायेगा, तभी 
सुधारके लिये अपने वेतनाथी बनावटी उत्तरदायित्वमें 
लिये हुए बालकोंकरो बिगाइनेसे नहीं चूकेगा | उसका कारण 
यही है कि उस वेतनार्थीके हृदयमें ईश्वरके प्रबन्धसे बाल- 
सुधार करानेवाले 'कर्तव्यनारायण? अनुपस्थित हैं । जहाँ 
ईश्वरके प्रबन्धसे कर्तव्य अनुपस्थित है, वहाँ बालकको 
भेजनेमें उसका कल्याण नहीं है । वेतनके विनिमयसे कर्तव्यः 
का विनिमय नहीं किया जा सकता । कर्तव्य ईश्वरीय प्रेरणा 


हे । कर्तव्य भगवानकी आज्ञा है । वेतन भोगमय जीवन 
बितानेके लिये, भोग-सुविधा या अव्याहत भोगके लिये 
चाहा हुआ भौतिक पदार्थ हे । कतव्य निःसह भ पदार्थ है । कर्तव्य निःस्प्रह भावनासे 
क्रिया जाता है । वेतन, स्प्रहासे प्राप्त किया जाता है । ऐसी 


परिस्थितिमें किसीको वेतन देकर बाळ-सुधार करां लेना 


असम्भव है । जो वाळ-सुघारके नामपर वेतन या शुल्क ले 
रहा है, उसे सुधारका रहस्य ज्ञात नहीं है । बाल-सुघार 
समाज-सेवाका काम है । जिन्हें वेतनकी आवश्यकता हो 
उन्हें बाळ-सुधारके उत्तरदायिव्वमें नहीं पड़ना चाहिये | 


—— Se 

कौन महान्‌ ! 
घन-दौलत अधिकार-मानसे होता कोई नहीं महान । 
पर-दुख सुखी, दुखी पर-सुखमै जो, वह है पापोंकी खान ॥ 
पर-खुख-साधनके निमित्त जो निज-खुख कर देता बलिदान । 
बह असूल्य आभूषण जगका वही जगतमें मनुज महान ॥ 
अपना खार्थ साधनेको जो करता ओरोंका नुकसान । 
वह मानव जगका कलंक है, मानवताका शात्रु महान ॥ 
जो स्वार्थी नर साधु-संत खज ठगता है धोखा देता । 
'बशुला भगत” नीच वह धर्मजगतका गौरव हर लेता ॥ 
पढ़-लिख जो उपाधि धारण कर पर-खुख हरता साहंकार । 
पढ़े-लिखे हिंसक उस पशु-मानवको बार-बार धिक्कार ॥ 


— Re 

# होइहें सुफल आजु मम लोचन । देखि बदन पंकज भव-मोचन ॥ # 


शिक्षाका आदर्श एवं उद्देश्य 


( लेखक--आचार्य श्रीलौटूसिंहनी गौतम एम्‌०ए०, एल०दी०, पी-एच ० डी०, काव्यतीर्थ, इतिहासशिरोमणि ) 


किसी भी देशके लिये उसकी शिक्षा-समस्या बड़ी जटिल 
बस्तु है; क्योंकि देशकी शिक्षाके ऊपर ही उसका सारा 
भविष्य निर्भर है | देशके बालक ( और बालिकाएँ भी ) किसी 
भी देशकी अमूल्य निधि हैं | यदि देशकी शिक्षा-योजंना 
सुन्दर, उपयोगी और देशके तथा मानवताके कस्याणके लिये 
बनायी गयी तो देशके युवक और युवतियाँ चरित्र, त्याग, 
तपल्यासे विभूषित होकर अपना जीवन सफल बनावेंगी और 
मानवताके सुख और समृद्धिमें बृद्धि करेंगी | इसके विपरीत 
देशकी रिक्षा शैली दोषपूर्ण हुई तो उस देशका अधःपतन 
होगा ही और वह देश मानव-समाजके लिये अभिशाप होगा । 


[os तिके 


देशकी परिस्थितिके अनुसार सिक्षाशैलीमें कुछ तो 
सावभौम सिद्धान्त होते हैं और कुछ उस देशके जीवनके 
आदर्शानुसार । हमारे देशमै आजसे हजारों वर्ष--मेरे मतमै 
लाखौं वर्ष--पूर्व हमारे महर्षियोंने जीवनका चरम लक्ष्य स्थिर 
किया था, जिसे “पुरुषार्थ-चतुश्य” कहते हैं | मानव-जीवनक्री 
सफळताके लिये इन्हीं चार पुरुषार्थोकी अर्थात्‌ घ्म, अर्थ, काम 
और मोक्षकी सिद्धि आवश्यक है । इन्हींकी सिद्धिमें मानव- 
जीवनकी सफलता है | मानव-जीवनका यही लक्ष्य है और 
इन्हींकी सिद्धि मानवका सच्चा पौरुष और कर्तब्य है । 


इस चरम लक्ष्यक्ी उपलब्धिमे सुन्दर शिक्षाका बड़ा 
हाथ है । भारत-जेसे धमंप्रधान देशमै इस ओर हमने वड़ा 
ध्यान दिया। हमारे भारतकी आश्रम-व्यवस्थाने शिक्षा-योजना- 
द्वारा बड़े सफल नागरिक पैदा किये, जिन्हें आप वतुधाका 
भूषण कह्‌ सकते हैं । 


हमारी दिक्षा-योजनाका आदर्श बहुत ऊँचा था । जेते 
हमने “धमंत्को अपने 'अभ्युदव' और 'निःश्रेयस'का साधन 
बनाया था, वेसे ही हमने अपनी शिक्षाको “धर्मका 
सहायक? बनाया था । जो व्यावहारिक ज्ञान हमें 
“सामर्थ्यवान्‌? बनावे, उसीका नाम (“शिक्षा है, अर्थात्‌ 
जिस साधनसे हृममें सामर्थ्यं हो, उसी साधनका नाम मोटे 
हिसाबसे शिक्षा है; किंतु आदर्श शिक्षा वह है, जिसे हमारी 


प्रकृति-प्रदत्त शारीरिक, मानसिक, बौद्धिक और नेतिक शक्तिपाँ 
पूर्ण विकसित होकर हमें सफल जीवन 5 जीवन त्रितानेमें समर्थ करती 


हैं और सफल-जीवनके उपरान्त मोक्ष या मुक्ति दिलानेमें भी 


सहायक होती हैं | या यों कहिये कि जिस व्यावहारिक ज्ञानसे 
क्रियाशील होकर हमें पुरुषार्थ-चतुष्टयकी प्राप्ति होती है, उसी 
व्यावहारिक ज्ञानको “आदर्श शिक्षा? कहते हैं | इस आदर्श 
शिक्षामें सात्विक बुद्धितत्वका विकास होना बहुत ही 
आवश्यक है; यद्यपि शारीरिक शक्तियोंकी विकासकी भी 
आवश्यकता है और धार्मिक दाक्तियाँके विकास बिना मनुष्य 
(शिक्षित पशु? हो जाता दै, तथापि आदर्श शिक्षामें 'बुद्धितच्व” 
का विकास होना औरोंकी अपेक्षा, जैसा ऊपर कहा गया है; 
अधिक आवश्यक है । ऐसी शिक्षामें चरित्रनिर्माण+ सामाजिक 
सेबाके प्रति अभिरुचि और लगन, स्वावलम्बन ओर आत्म- 
निर्भरता होना अनिवार्य होगा । शिक्षाके इस रूपको पश्चिमी 
शिक्षाशासत्री भी समझने लगे हैं। अनेकोंमेंसे एकका मत 
यहाँ उद्धृत करना आवश्यक प्रतीत होता है। 


the harmonius and. 
equable evolution of the human powers 


hy a method based on the nature of the 


“Education is 


mind so that every power of the Soul is 
unfolded, every crude principle of life 
stirred up and nourished all one-sided 
culture avoided and the impulses on 
which the strength and worth of men rest 
carefully attended to.” (“Psychology applied 


to Education” by James Watd, Page 10) 


अर्थात्‌ 'शिक्षा वह साधन दै; जिससे मानवकी शक्तियाँ 
सम्बन्धरूपसे विकसित होती हैं और इस विकासमें मानव 
प्रकृतिका आधार होता है; मानवप्रकृतिके अनुकूल शिक्षासे 
आत्मिक शक्तियाँ विकसित होती हैं और जीवनके नेसर्गिक 
भावोंमे प्रोत्साहन मिलता दै, एकाङ्गी संस्कृति नहीं पनपने पाती 
और जिन भावोंपर मानवकी शक्ति और योग्यता निर्भर है, 
उन भावोंको सावधानीसे सुरक्षित रक्खा जाता है ।? शिक्षाके 
इस व्यापक और सार्वभौम सिद्धान्तसे कदाचित्‌ किसी भी 
शिक्षाशास्त्रीका मतभेद नहीं हो सकता; हॉ, उन लोगोंका 
अवश्य मतभेद होगा, जिन्होंने मानव-समाजका आदर्श बहुत 
ही निम्नकोटिका माना है। उन लोगोंने--जेसे फ्रायड, यूंग और 


# शिक्षाका आद पवं उद्देश्य # 


एडलरने मनुष्यकी चेशओंका आधार “भोजन” और “मैथुन? 
माना है, वे लोग मानव और पञ्चमे विशेष अन्तर नहीं 
मानते । भारतने तो स्पष्ट कहा है-- 


आहारनिद्राभयमैधुनं च 
सामान्यमेतत्‌ पश्नुभिनेराणाम्‌ । 
घर्मो हि तेषामधिको विशेषो 
धर्मेण हीनाः पद्ुभिः समानाः॥ 


अतः आधुनिक युगके सर्वश्रेष्ठ शिक्षाशास्री पूज्यपाद 
महामना मालबीयजीने काशीविश्वविद्याळयके. चार सिद्धान्तोंमें 
सबसे बड़ा सिद्धान्त यह मोना है--/ इस विश्वविद्यालयमें ) 
धर्म और सदाचारको शिक्षाका आवश्यक अङ्ग बनाकर 
भारतके युवकोंमें चरित्रबल भरना ।” इस विचारधाराका 
समर्थन पश्चिमी शिक्षा-शास्त्री भी करते हैं| प्रसिद्ध शिक्षाशाल्री 
इवंटने भी माना है कि शिक्षाका उद्देश्य हे--'नेतिक और 
धार्मिक आचरणकी व्यवस्था ।? उसका कहना है-- 

‘Education consists in the conquest of 
the lower. impulses by the higher altogether. 
Education may be summed up in the concept 
Morality. अर्थात्‌ जिस साधनसे हमारी ऊँची प्रबृत्तियाँ 
नीची प्रबत्तियोंपर विजय पाती हैं, उसीका नाम शिक्षा है । 
“सदाचार? की विचारधारामें “शिक्षा? सन्निहित है । यूरोपके 
प्रसिद्ध दाशनिक अफलातूनने भी कद्दा है कि “नागरिकको इस 
प्रकारकी दिक्षा दी जाय कि वह सजन और धर्मात्मा बने ।? 


हमारे मतसे तो यदि झिक्षामेंसे धर्म, तपस्या और संयम 
निकाल दिये जायँँ तो उस शिक्षासे केवल तामसी बुद्धि होगी 
और श्रीगीताके कथनानुसार वह “अधर्म” को धर्म समझेगी 
: और सम्पूर्ण अर्थको विपरीत ही मानेगी। ऐसी बुद्धि संसारका 
संहार करनेवाळी होती है । अतः जगतूके कल्याणके लिये यह 
आवश्यक है कि शिक्षा धर्मनियन्त्रित हो; ताकि उस शिक्षासे 
दीक्षित और अनुप्राणित सजनः अपने व्यक्तिगत तथा 
समाजगत करव्योंको शान्ति तथा युद्धकालमें कुशलता और 
उदारताके साथ सम्पन्न कर सकेंगे | इसीको भ्यानमें रखकर 
-विश्वका एक ख्यातनामा शिक्षा-शांस्री कहता दै“ ९ 
‘troubles of the whole world including 
India are due to the fact that Education 
has: become a mere intellectual exercise 


and not the acquisition of moral and 

spiritual values. Froper education must 


‘transform the nature of the pupil, make 


him a new being and give new directions 
to his mind. अर्थात्‌ "भारतसहित सारे विश्वके कष्टाँका 
कारण यह है कि दिक्षा केवल मस्तिष्के विक्रासतक परिमित 
रह गयी है । उसमें धार्मिक और आध्यात्मिक मूल्योंका 
समावेश नहीं है । समुचित शिक्षा एक बालककी प्रकृतिको 
परिवर्तितकर उसे नया जन्म देती है और उसके मस्तिष्कको 
नयी शिक्षाओं में परिचालित करती है ।' आचार्य श्रीराधाकृष्णन्‌- 
के ये शब्द सर्वमान्य हैं । 

हमारी भारतीय शिक्षाकी सबसे बड़ी यही विशेषता है 
कि इसमें धर्म? नैतिकता) न्याय, उदारता आदिका समावेश 
है । हमारी शिक्षासे ही सच्ची विद्या या ज्ञानका उदय होता 
है । प्राचीन कालमें अठारह विद्याओंका वर्णन आता है। 
चार वेद, छः वेदाङ्ग, मीमांसा, न्याय, धर्म, पुराण, आयुर्वेद 
धनुर्वेद, गान्धवंदात्र, अर्थशास्त्र-आधुनिक विज्ञान भी 
इसी विद्याके अन्तर्गत हैं । इनमें सभी विद्याओंका लक्ष्य है 
“सफल जीवन और मोक्ष’ | कहा भी है, “सा विद्या या 
विमुक्तये? । 

इस प्रकार यह स्पष्ट है कि हमारी प्राचीन भारतीय 
शिक्षामै उन सभी सिद्धान्तोंका समावेश है, जिन्हें आजकलके 
शिक्षाशास्त्री उपादेय और आवश्यक मानते हैं । एथेन्समें 
शिक्षाका उद्देश्य था “सुन्दरता तथा सुखके साथ पूर्ण जीबनको 
उपभोग करना” । यूनानके इस एथेन्सने जीवनको सुन्दर 
बनाया । ऐसा सुन्दर बनाया कि जीवन भोगमय हो गया 
और ब्यक्तिगत स्वतन्त्रता सामाजिक कल्याणको उलङ्कम 
कर गयी । इस 'व्यक्तिवाद” ने उच्छूछुलता पैदा की; स्वार्थ- 
भावना और भोगलिप्सासे देश नष्ट हो गया। हमने भी 
“सुन्दरता? का सिद्धान्त रक्खा; पर वह “सत्य? और “रिवः 
से नियन्त्रित और मर्यादित सुन्दरता थी । अतः शिक्षामें जहाँ- 
जहाँ “सुन्दरता “सत्यं शिवं? से नियन्त्रित नहीं है, उससे 
विलासी जीवन होकर मानवको अंधःपतनके गर्तमे गिरना 
पड़ता हे । अब आइये एकाध और उदाहरण लें । स्पार्ताका 
अनुशासन विश्वप्रसिद्ध है । हमारे अनुशासनमें स्पार्ताके 
सैनिक गुण हैं; किंतु उद्दण्डता या आदिष्टता नहीं है । हमारे 
यहाँ रूसोका प्रकृतिवाद है; किंतु उसका उच्छुल्कछपन 
नहीं है । हमारी प्राचीन शिक्षाशैलीमै सबसे बड़ी व्यवस्था 
यह थी--“समुचित शिक्षा देनेके लिये यह आवश्यक है कि 


२१६ 


% जो कोसलपति राजिवनयना । करउ सो राम हृदय मम अयना ॥ # 


शिक्षणीय बाळककी मनोद्वत्तिका भरपूर अध्ययन किया जाय 


और उसको' आवश्यकता, रुचि तथा. योग्यताके अनुकूल 


शिक्षा दी जाय ।? इस सिद्धान्तका पालन होता था वर्णानुसार 
शिक्षा देकर । प्रसिद्ध शिक्षाशास्त्री हर्वटका "पूर्वज्ञान? वाला 
सिद्धान्त ( Apperception Principle) हमारी शिक्षाका 
प्रधान अङ्ग था । प्रसिद्ध जर्मन शिक्षाशास्त्री फोबेलने बालो- 
द्यानकी स्थापना की। 'स्वयंक्रिया, स्वतःप्रवृत्ति और व्यक्तित्वका 
विकास’ इन सिद्धान्तोंका हमारी शिक्षामै पूरा समावेश था । 
हर्वट स्पेन्सरकी “व्यावसायिक रिक्षा? वर्गानुसार होनेसे 
हमारी शिक्षाके अनुकूल है । अमेरिकाके आचार्य उमूईका 
सिद्धान्त है कि “हम रिक्षाद्वारा ऐसी परिस्थिति उत्पन्न कर 
दें कि बालकको सम्पूर्ण मानवजातिके सामाजिक अम्युत्थानमें 
सक्रिय योग देनेका अवसर मिले और बालकमें ऐसी समर्थता 
उत्पन्न कर सके कि वह समाजमें जिस परिस्थितिमें स्थापित 
किया जाय; उसमें वह सफलता प्राप्त करे और सुखसे रहे 
और बालकके हृदयमें लोक-कल्याण और लोकसेवाकी भावना 
बनी रहे ।? इस उदार शिक्षाको हम भारतीय शिक्षाका अङ्ग 
मानते हैं । इटलीकी मान्टेसरीकी प्रयोगशाला गुरुकुल और 
ऋषिकुलके आश्रमोंकी प्रयोगशाळासे मिळती-जुळती है । 
उसकी 'विनयशीळता? हमारे आश्रमोंक्रा स्मरण कराती है, 
इसके अतिरिक्त डास्टन-प्रयोगदाला-योजना, जिसमें बच्चे 
अपनी रुचिसे पढ़ते हैं, अध्यापक केवल पथप्रदर्शक 
है, खर्यंप्रयोग-प्रणाली ( Heuristic method) 
अथवा आविष्कारक योजना, आदि-आदिके मूलतत्त्व 
हमारी प्राचीन शिक्षा-योजनामें सूत्ररूपसे वर्तमान हैं । 
आवश्यकता है उन्हें समयानुसार परिचालित करनेकी; 
इस सम्बन्धमै निवेदन करना है कि हमारी सारी शिक्षाका 
आधार होना चाहिये संयम, तपस्या और नियमित जीवन । 
शिक्षाशात्री 'छाक'का 'कठोरीकरण प्रयोग? भारतमै पुनः 
उपयुक्त होना चाहिये । उसके शिक्षाततत्वोंका सारांश है 
“आत्मसंयम” या विनयानुश्ासन | इस सम्बन्धमें मनुस्मृतिके 
दो ोर्कोका उद्धरण करना आवश्यक है--- 
उपनीय गुरुः :शिष्यं शिक्षयेच्छोचमादितः । 
आचारमग्निकार्यं च सन्ध्योपासनमेव च ॥ 


(२।६९) 
बरो ङृत्वेन्द्रियग्रामं संयम्य च मनस्तथा । 


सवान्‌ संसाधयेदरथोनक्षिण्वन्‌ योगतस्तनुम्‌ ॥ 
(२। १००) 


इनमें “शौच” “आचार” 'अग्निकार्य' “सन्ध्योपासन’ 
“इन्द्रियजयत्व” पर विशेष बल दिया गया है और इसके 
अतिरिक्त हमारी शिक्षामें “तप” पर भी अधिक-से-अधिक बल 
देना चाहिये । श्रीगीताका वर्णित शारीरिक, वाचिक और 
मानसिक तप स्वतन्त्र भारतकी शिक्षायोजनाकी आधार- 
शिलाका कार्य देगा । यहाँ इन छोकोंका उद्धरण करना 
आवश्यक प्रतीत होता है । 

देवद्विजगुरुप्राज्ञपूजनं शोचमार्जवम्‌ । 

अह्वाचयमहिला च शारीर तप उच्यते ॥ 

अजुद्वेगकरं वाक्यं सत्यं प्रियहितं च यत्‌ । 

स्वाध्यायाभ्यसनं चैव वाझायं॑ तप उच्यते ॥ 


मनःप्रसादः सौम्यत्वं मोनमात्मविनिम्रहः । 
भावसंशुद्धि रिस्येतत्तपो मानसमुच्यते ॥ 
(१७ । १४-१६ ) 


“देवता, ब्राह्मण, गुरु और ज्ञानीजनोंका पूजन; पवित्रता, 
सरलता; ब्रह्मचर्यं और अहिंसा--यह शारीरिक तप है । उद्वेग 
न करनेवाला, प्रिय, हितकारी तथा सत्य भाषण और स्वाध्याय- 
का अभ्यास वाणीका तप है और मनकी प्रसन्नता, शान्तभाव, 
मौन या भगवच्चिन्तनका स्वभाव, मनका निग्रह और मनके 
भावोंकी पवित्रता मानसिक तप है |? 

इन पंक्तियोंके पाठकोंमेसे वे सजन, जिन्हें अपने 
देशकी वेदिक और आध्यात्मिक देनका पता नहीं है, 
शायद समझते होंगे कि ये पक्तियाँ केवल राष्ट्रिय अभिमानसे 
लिखी जा रही हैं | यदि ऐसे कोई भाई हों तो उनसे मेरा नम्र 
निवेदन है कि वे कम-से-कम चार-छः विदेशी यात्रियोंके 
वर्णन पढ़ ळें तो उन्हें पता चलेगा कि प्राचीन भारतकी 
शिक्षायोजना क्या थी। चन्द्रगुस्त मोयके समयमे मेगैस्थनीज्ञ और 
सिकन्दर महानके साथ आये यूनानी लेखक या उस समयके 
अन्य लेखक फाह्यान गुप्तकाळकी दशासे सुनिये। सातवीं 
झतान्दीकी रामकहानी ह्वेनसांगसे सुनिये । इतसिंग भी 
अपनी आँखों देखी दशाका चित्रण करता है। उससे सप्रमाण 
पता चलेगा कि मेरा कथन कोरी डींग नहीं है। अब दो- 
एक उदाहरण अपनी भारतीय सिक्षायोजनाके सुनिये 
तेत्तिरीयोपनिषद्के एकादश अनुवाकमें स्नातकको गुरुका 
विदा होते समय बड़ा ही उपादेय उपदेश है, विश्वव्यापी 
बड़ी-से-बड़ी शिक्षाका निचोड़ है । 

“सस्यं वद्‌, धर्म॑ चर, स्वाध्यायान्मा प्रमदः, आचार्याय 
प्रियं धनमाहृत्य, प्रजातन्तुं मा व्यवच्छेत्सीः, सत्यान 


# शिक्षाका आद्श पबं उद्देश्य % 

प्रमद्तिब्यम्‌, धर्मान्न प्रमदितव्यम्‌, कुशलान्न प्रमदितव्यम्‌, 
भूत्यै न प्रमदितव्यम्‌, स्वाध्यायप्रवचनाभ्यां न प्रमदितव्यम्‌, 
देवपितृकायाभ्यां न प्रमदितव्यम्‌, मातृदेवो भव, पितृदेवो 
भव, आचार्यदेवो भव, अतिथिदेवो भव''''' """ श्रद्धया 
देयम्‌, अश्रद्धयादेयम्‌, श्रिया देयम्‌, हिया देयम्‌, भिया देयम्‌, 
संविदा देयम्‌, आदि-आदि। 

सत्य बोलो, धर्मका आचरण करो, स्वाध्याय करनेसे न 
चूको आचायंके लिये दक्षिणाके रूपमै वाञ्छित धन लाकर 
दोश संतान-परम्पराका उच्छेद मत करो । सत्यसे, धर्मसे, 
शभ-कमोसे, उन्नतिके साधनोंसे, वेदोंके पढ़ने-पढ़ानेसे, देव 
कार्य और पितृ-कार्यसे कमी नहीं डिगना या चूकना चाहिये । 
साताको, पिताको, आचार्यको और अतिथिको देवरूप 
समझो; श्रद्धापूर्वक देना चाहिये, बिना श्रद्धाके नहीं देना 
चाहिये; अपनी स्थितिके अनुसार, लासे, भयसे भी देना 
चाहिये । विवेकपूर्वंक देना चाहिये । इत्यादि । 

इन्हीं उपदेशामै शिक्षाके सारे उद्देश्य संनिहित 
हैं। गागरमें सागर भर दिया गया है । पूज्य 
माळवीयजीने इन्हीं शब्दोंको अपने विश्वविद्याळयके स्नातकोंके 
लिये चुना । जो उपदेश गोतमबुद्धने अपने गृहस्थ बौद्धोंके 
लिये दिया और जिस उपदेशको “अशोक महान्‌?ने ग्रहस्थ 
बोद्धोंके लिये अपने एक शिलालेखमें दोहराया, वे ही शब्द 
यहाँपर सुन्दर ढंगसे रक्खे गये हैं पारिवारिक जीवनकी 
सफलता है “मातृदेव और पितृदेव बरननेमें आचार्यको 
देवता माननेसे सच्ची विद्या प्राप्त होती है; अतिथिको देवता 
मानना सामाजिक सेवा है । 

एक और उदाहरण पर्याप्त होगा एक गुरुजी अपने 
स्नातकको उपदेश देते हैं--“आप शिष्ट; बलिष्ठ और कल्याणी 
बनिये, यही मेरी शिक्षाका सारांश है ।? यदि शिक्षित “बालक” 
“शिष्ट, बलिष्ठ और कल्याणी? बन जाता है तो वह इस 
बिश्वमै अपना जीवन सफलतापूर्वक ओर सुखपूर्वक बिता 
सकता दै, वह किसी भी समाजकी शोमा है | आक्सफोड 
विश्वविद्यालय इंगलेंडका ख्यातनामा विद्यापीठ है; 
बहाँके छात्रोंकी शिष्टता जगत्रसिद्ध है । बहाँके एक 
आचार्यने अपने विश्वविद्यालयके ध्येयके विषयमै कहा 
था-_“आक्सफोर्ड विश्वविद्यालयका प्रधान उद्देश्य है कि वह 
अपने छात्रोमे “शिष्टताः उत्पन्न कर दे ।? ‘Oxford 
teaches an Englishman how to be an 
English gentleman.’ इसीको उस विश्वविद्यालयकी 


‘Sta०17' “छाप” कहते हैं | इस आक्सफोडं या गोतीर्थ 
विश्वविद्यालयने अपनी “5६३०१? अर्थात्‌ “छाप? या मोहर 
लगाकर अपने छात्रोंका जीवन ही परिवर्तित कर दिया है; 
वहाँके वातावरणमें छात्रको विवश होकर 'रिष्टता? सीखनी 
पड़ती है। 'बाळक? समाजकी नकल करता है, मानो 
समाजकी छाप उसपर पड़ती है और बह “समाज” का 
प्रतिरूप बन जाता है। अपने चाळीस वर्षोके पठन-पाठनके 
अनुभवके आधारपर इन पंक्तियोंके लेखकका नम्र निवेदन है 
कि इस म्वातावर्‌ण”के बिना “सच्ची झिक्षा'की योजना 
नहीं बन सकती; आजकळके विद्यालयोंमें जेसा “वातावरण? 
है, उसमें पले “बालक उसीके अनुसार बनेंगे । प्रसिद्ध 
झिक्षाशात्री वटूण्ड रसळने कहा है ‘Eton and Oxford 
set a certain stamp 01 a man’s mind just as 
a Jesuit College does. अर्थात्‌ ईटन और गोतीर्थ 
( आक्सफोर्ड ) छात्रोंके मस्तिष्कपर एक “छाप? छग़ा 
देते हैं जैसा कि 'जीस-सम्प्रदायशवालोंकी छाप अपने 
सम्प्रदायानुसार लगती है ।? हमारे प्राचीन विद्यापीठोंमें 
जैसे तक्षरिला, उजेनी, नालन्दा, काशी, नवद्वीप, 
आदि-आदि भी अपनी-अपनी “छाप” अपने छात्रोंपर लगा 
देते थे । वे स्नातक “शिष्य” बनकर कार्यक्षेत्रमे उतरते थे । 
आश्रमोंके शुद्ध, निर्वाध) सात्विक, प्रबुद्ध, संयम, तपस्या 
तथा उदार प्राकृतिक वातावरणमें शिक्षित और अनुप्राणित 
“स्नातक” “पूतेन वचसा” (पवित्री वाणी), “अवदातेन कर्मणा? 
( निष्कलङ्क कमे ) से समाजकी नागरिकताको सुशोभित करते 
थे और समाजकी उच्नतिमें अपनी उन्नति मानते थे | 
नागरिकताका यह चरम लक्ष्य भारतके बालकोंने अपने 
दैनिक जीवनमें भी उतारा था । सार्वजनिक सामाजिक 
सेबाओंको “धर्म'का रूप दिया गया था और प्रत्येक स्नातक 
या पढ़े हुए बालकका मस्तिष्क इस सामाजिक सेवाके 
लिये ही प्रोत्साहित किया जाता था । इसी वातावरणमें उनके 
सम्पूर्ण अज्ञोंकी अर्थात्‌ हाथोंकी, हृदयकी और मस्तिष्ककी 
शिक्षा होती थी, सम्राट्का पुत्र भी इन आश्रमोंमें अपने 
“हाथों? सब कार्य करता था । उसका “हृदय? दूसरेके दुःखसे 
ख्द्र्बीभूत' हो जाता था, उसका मस्तिष्क “जीवनःकी बड़ी- 
बड़ी समस्याओंको हल कर लेता था; क्योंकि ऐसे वातावरणमें 
बली; समर्थ, सशक्त होना सम्भव ही नहीं, अनिवार्य था । 
“टेनीसन? अपनी एक कवितामें ८आत्मसंयम, आत्मज्ञान, 
आत्मगौरव;की प्रशंसा करते हुए कहता है कि इनसे “शक्ति? 

# अस अभिमान जाइ जनि भोरे । मैं सेवक रघुपति पति मोरे ॥ % 


स्वयं उत्पन्न हो जाती है-5611-001001, Self- 
Knowledge, Self-reverence create power. 
कदाचित्‌ उसका लक्ष्य ऐसे ही स्नातकोंकी संयमपूर्ण शिक्षाके 
सम्बन्धमें था । स्लातकोंके जीवनकी शोमा थी “कल्याणभावना ।? 
भगवान्‌ श्रीकृप्णने इस विधयमें जगतूको अन्तिम उपदेश 
दिया है, जिसे इन पंक्तियोंका लेखक श्रीगीता या ज्ञानका 
“सार? मानता है-- 

न हि कल्याणङृत्कश्चिद्‌ दुर्गति तात गच्छति । 

इन कल्याण-भावनाओंमे अपार शक्ति है, दार्शनिक 
हष्टिसे 'कल्याण-भावनाःका बड़ा महत्त्व है; इस कल्याण- 
भावनामें बड़ा बल हे । आज सारा विश्व इस भावनाके 
हाससे इमशानवत्‌ हो गया हे । 

आजकी भारतीय शिक्षाका प्रधान उद्देश्य है “रोटी? । सत्य 
है, जिस रिक्षासे “रोटी? भी न मिल सके वह शिक्षा निरर्थकसे 
भी बुरी है, किंतु उपयुक्त विश्लेषणसे स्पष्ट है कि आदर्श 
शिक्षासे रोटी? की भी समस्या हल होती है, ज्ञानार्जन भी होता 
है, संस्कृतिकी भी रक्षा होती दै, सदाचारको भी प्रोत्साहन 
मिळता है, सामाजिक सेवा भी होती है, मानवका समुचित 
विकास भी होता है, सम्पूर्ण जीवनके सभी अवसर प्राप्त होते 
हैं तथा मोक्षप्राप्ति भी होती है, जिसे मानवजीबनका चरम 
लक्ष्य माना जाता है । जिस शिक्षासे हम इतना भी न कर पावें 
कि अपनी जीवन-यात्रा सफलतापूर्वक निमा सकें और सामाजिक 
सेवा भी हो सके तो वह शिक्षा, जेसा ऊपर कहा गया है, 
निरर्थक है । हमारी शिक्षाको स्वतन्त्र भारतके अनुकूल बनानेके 
लिये उसमें आमूल परिवर्तन करना पड़ेगा | समझमें नहीं आता 
हमारे देशका शिक्षा-विभाग इतना पिछड़ा क्यों है । फ्रोवेलने 
शिशु-शिक्षाप विशेष बल दिया । मान्टेसरीका भी 
मत है कि यदि शिक्षा पाँचसे दस वर्षतक ठीक-ठीक न 
दी गयी तो बारह वर्षके पश्चात्‌ शिक्षा देना निरर्थक 
है। तो मी स्वतन्त्र भारतमै राधाकृष्णन्‌-समितिने विश्वविद्यालयों - 
की सुधारयोजना प्रस्तुत की और आजकल माध्यमिक शिक्षा- 
समिति माध्यमिक शिक्षाके सुधारके लिये अपनी बैठकें कर 


रही है । जबतक प्रारम्भिक शिक्षामै सुधार न होगा, तबतक 
इससे ऊपरकी शिक्षा-योजनामें क्या सुधार हो सकता है । यदि 
हमें स्वतन्त्र भारतमें विश्वको नेतिक या बौद्धिक देन देना है 
तो हमें प्रारम्भिक और शिशुकाळकी शिक्षासे लेकर विश्व- 
विद्यालयोंतक देशकी परिस्थितिके अनुसार जगतूके कल्याणार्थ 
बालकोंकी रुचि, योग्यता और आवश्यकताके अनुसार उनके 
अनुकूल तथा सार्वभौम सिद्धान्तोंके अनुसार ऐसी शिक्षा-योजना 
बनानी है कि आजकलकी सामूहिक दिक्षामें उचित सुधार 
होकर हमारे “बाळक? देश और मानवताकी अभिवृद्धिमे 
सक्रिय भाग ले सकें । 

हमारे अध्यापकोंक्री दयनीय दशा या दुर्दशा, हमारे 
बाळकोंकी हीनदृत्ति, इनकी विवशता, पाठ्यविप्रयोंका स्तर) 
हमारे विद्याळयोंका वातावरण, हमारे ट्रेनिंग कालेजोंका 
निम्नस्तर, हमारी बालिकाओंका विदेशी ढंगपर शिक्षण, हमारे 
बाळकोंमें राष्ट्रिय संस्कृतिका अभाव, हमारी संस्कृति- 
का अभिरक्षण और लोक-कस्याणके लिये उसका प्रचार 
और प्रसार आदि-आदि अनेकों विषय हैं, जिनपर पूर्ण 
मीमांसा कर सामयिक सुधार करना है । तभी हमारे देशकी 
सच्ची उन्नति होगी और तभी हमारा देश मानवताकी समृद्धि- 
में समुचित भाग लेगा । इस समय यदि भारतने-- 

“परमेरवरस्य प्रीतये ऋषिदेवपितृसंवर्द्धनाय 
सवभूतमङ्गळाय जगत्कल्याणाय राष्ट्रसंस्कृतिप्रसाराय 
च संकल्पसिद्धिशुमवासनया ।? 

--आदशं दिक्षाद्वारा अपने बाळकोंमें पूरी शक्ति लाकर 
नेतिक) बौद्धिक और आध्यात्मिक देनद्वारा विश्वकी, 
मानवताकी और जड़वादग्रस्त जनताकी सेवा न की तो 
उसका स्वतन्त्र होना नितान्त निरर्थक है । भगवान्‌ विश्व- 
नाथसे प्रार्थना है कि वे स्वतन्त्र भारतको सच्चे रूपमे प्रबुद्ध कर 
उसे उस राष्ट्रिय संस्कृतिसे ओतप्रोत कर दें कि जिससे 
वह अपनी लोकोपकारी शिक्षाद्वारा विश्वका नेतिक नेतृत्व 
ग्रहण कर “सभ्यता? और “मानवता? की रक्षा करनेमें समर्थ 
हो सके । 


— ee 


माता-पिताके आज्गापालनका महत्तव 
मातु पिता गुरु खामि सिख सिर धरि करहि सुभायँ । 


लहेड लाभु तिन्ह जनम 


कर नतरु जनमु जग जायँ॥ 


जो लोग माता, पिता, गुरु और स्वामीकी शिक्षाको स्वाभाविक ही सिर चढाकर उसक हं, उन 
जन्म लेनेका लाम पाया है; नहीं तो जगतूमे जम्म ब्य्थे ही है। . 1 पाल्ने करते हैं, उन्होंने ही 


% बालिकाओकी शिक्षा कैसी हो + 

वालिकाओंकी शिक्षा केसी हो 


( ठेखिका--श्रीमती विधादेवीजी ) 


चाहे किसी भी विचारका मनुष्य हो, सम्भवतः इस 
विषयमे किसीका भी मतभेद नहीं होगा कि शिक्षा मनुष्यमात्रकी 
अनिवार्य आवश्यकता है; क्योंकि सामान्य-से-सामान्य तथा 
सूक्ष्म-से-सूक्ष्म, लौकिक तथा पारलौकिक सभी विषयोंका ज्ञान 
मनुष्यको शिक्षाके द्वारा ही होता आया है । शिक्षाका तो 
इतना महत्व हे कि शिक्षाके द्वारा कबूतर, हाथी, घोड़े आदि 
पश्चु-पक्षियोंसे भी अनेक कार्य, कराये जाते थे; तत्र पूर्णावयव 
मनुष्य जो सर्वशक्तिमान्‌ और सर्वश्रेष्ठ कलाकार परमेश्वरकी 
सवोत्कृष्ट कला है; उसका तो कहना ही क्या दै १ उपयुक्त 
शिक्षा मिलनेसे बह सब कुछ कर सकता है । किस अधिकारीको 
कैसी शिक्षा देनी चाहिये, यह अवश्य दूसरा विषय दै । हमें 
इस प्रबन्धमें बालिकाओंकी शिक्षा केसी हो) इसी विप्रयपर 
संक्षिप्त विचार करना है । 


कन्याओंकी शिक्षा केसी होनी चाहिये) इस विषयमें कुछ 
विचार करनेसे पहले यह निश्चय होना आवश्यक है कि 
शिक्षाका उद्देश्य तथा उसका लक्षण क्या है, यह निर्णय हो 
जानेपर आगेका विषय स्वतः स्पष्ट हो सकेगा । श्रीमारत- 
घर्ममहामण्डलके प्रसिद्ध नेता अद्वितीय विद्वान्‌ तथा वक्ता 
ब्रह्मीभूत पूज्यपाद श्री १०८ स्वामी दयानन्दजी महाराजने 
अपने प्रसिद्ध ग्रन्थ “धमविज्ञान'मै शिक्षाका उद्देश्य तथा 
लक्षणके विषयमें लिखा है--“शिक्षाको अंग्रेजीमे 
एजुकेशन ( ९61०1०1 ) कहते हैं; जिसकी उत्पत्ति 
educe ( to bring out ) अर्थात्‌ भीतरी शक्तिको 
बाहर प्रकट करना-इस दाब्दसे हुई है । प्रत्येक व्यक्ति या 
जातिके भीतर जो मौलिक सत्ता विद्यमान है? उसीको पूर्ण 
परिस्फुट करना ही शिक्षाका लक्षण तथा लक्ष्य है ।? 

शिक्षाका यह लक्षण तथा लक्ष्य बहुत ही समीचीन तथा 
उपयुक्त प्रतीत होता है । वर्तमान समयके सिक्षा-विरोषर्शेका 


भी ध्यान किसी अंशमें इस ओर आकृष्ट हुआ देखा जाता - 


है । उनका कहना है कि बालकोंकी अभिर्शचका अध्ययन करके 
जैसी जिसकी स्वाभाविक प्रबृत्ति होश उसी विषयकी शिक्षा 
उसको देनी चाहिये, तमी विशेष सफलता होगी । सिक्षाके इस 
लक्ष्यके अनुसार बालिकाओंके भीतर निहित सत्ताको पूर्ण 
विकसित कर देना, यही बालिकाओंकी सर्वोत्कृष्ट शिक्षा कही 
जा सकती है। अब यह देखना है कि बालिकाओंके भीतर 


कौन-सी शक्ति निहित है, जिसको शिक्षाके द्वारा विकसित 
किया जा सके । इस विषयमें वेद-शास्त्र एवं लौकिक व्यवहार 
देखनेसे भी यही सिद्ध होता है कि ख्रीजाति महाशक्ति 
जगजननी जगदम्बाकी अंशभूता है । यथा देवीमागवत-- 

सवाः प्रकृतिसम्भूता उत्तमाधममध्यमाः । 

यो षितामवमानेन प्रकृतेश्च पराभवः ॥ 

रमणी पूजिता येन पतिपुत्रवती सती। 

प्रकृतिः पूजिता तेन वख्ाळंकारचन्दनैः ॥ 

कुमारी चाष्टवषी या वसखाळंकारचन्द्नैः । 

पूजिता येन विप्रेण प्रकृतिस्तेन पूजिता ॥ 

कुमारी पूजिता कुर्याद्‌ दुःखदारिद्रयनादानम्‌ । 

शत्रुक्षय॑ धनायुष्यं बळदृद्धि करोति वे ॥ 

अर्थात्‌ “उत्तम; मध्यम एवं अधम सभी खियाँ प्रकृतिसे 
उत्पन्न हुई हैं । प्रकृतिका ही रूप होनेसे स्त्रियोंकी अव- 
माननासे प्रकृतिकी अवमानना होती है | पति-पुत्रवती सतीकी 
पूजासे जगदम्बाकी पूजा होती है । अष्वर्षा कुमारीकी पूजासे 
प्रकृतिकी पूजा होती है । कुमारीकी पूजासे ग्रहस्थकी दुःख- 
दरिद्रताका नाश, शात्रुनाश तथा धन, आयु एवं बलकी वृद्धि 
होती है ।? ढुर्गासप्तशतीमै भी कहा है-- 

विद्याः समस्तास्तव देवि भेदाः 

खयः समस्ताः सकला जगत्सु ॥ 

“संसारकी समस्त विद्या. तथा समस्त स्त्रिया जगन्माताके 
ही भेद हैं ।? 

जगत्‌की अधीश्वरी प्रकृतिमाताके दो भाव हैं, प्रथम बह 
विश्वेश्वर परमेश्वरकी सती ग्रहिणी है और दूसरा वह जड- 
चेतनात्मक समस्त विश्व-त्रझाण्डकी जननी है । आदिमाताके 
थे दोनों भाव उनकी अंशभूता सत्री-जातिमें भी ओत-प्रोत हैं । 
स्रीजातिके भीतर ये ही दोनों भात्र अर्थात्‌ ग्रहिणीत्व एवं 
मातुत्वके भाव जन्मसे ही बीजरूपमें विद्यमान रहते हैं। 
जगन्मातामें सतीत्वके भावका उज्ज्वल उदाहरण यह है 
कि अपने पिता दक्षप्रजापतिद्वारा भगवान्‌ शङ्कर- 
का अपमान होते देख उसको न सहन कर 
सकनेके कारण उस पिताद्वारा प्रास शरीरको 
ही वहीं योगाग्निसे जळा डाला और पुनः गिरिराज हिमालयसे 

# यह बर मागउँ कृपानिकेता । बसहु हृदयँ श्री अनुज समेता ॥ % 


पार्बंतीरूपमें दूसरा शरीर धारणकर भगवान्‌ शङ्करको ही 
वरण किया । इसी प्रकार भगवान्‌ विष्णुकी ग्रहिणी 
भगवती लक्ष्मी कभी भी उनसे अलग नहीं होतीं और 
सदा उनकी चरण-सेवामें ही लगी रहती हें । जगदम्बाका 
संसारका खुजन-पालन-संहारकाय॑ परमपुरुष परमात्माके 
निरीक्षणमें ही होता है । परमात्मा जब्‌ निरीक्षण-कार्यसे 
विरत हो अपने स्वरूप ब्रह्मरूपमें विराजमान होते हैं, उस 
समय जगन्माता अपना सब गृहकार्य ( सृष्टिकार्य ) समेटकर 
उन्दीमै छीन हो जाती हैं, यही उनका स्वभाव है। 
यह उनका ग्रहिणीभाव है । इसी प्रकार समस्त विश्वका 
प्रसव करना और उसका पालन करना जगन्माताका 
मातृभाव है । ये ही दोनों ध्यहिणीमाव”ः तथा 'मातृभाव? 
स््रीजातिमें बाल्यावस्थासे ही उसके अन्तःकरणमे निहित 
रहते हैं। बालिकाओकी अबोध अवस्थाकी क्रीडा, उनकी 
प्रवृत्ति एवं स्वाभाविक चेष्टाओंसे भी इन्हीं भावोंकी झलक 
दिखायी देती है । अतः इन स्वाभाविक अन्तर्निहित 
शक्तियोंका पूणे विकास जिस प्रकारकी शिक्षाके द्वारा हो 
सके; बालिकाओंके लिये वही उपंयुक्त शिक्षा होगी; इसमें 
सन्देह नहीं । 
आजकी छोटी-छोटी सुकुमारी बालिकाएँ कलकी 
मविष्यकी माताएँ तथा ग्रहिणियाँ हैं; ये ही राष्ट्रको 
बनानेवाली हैं, इन्हींकी कुक्षिसे भगवान्‌ राम-कृष्ण, वरिष्ठ 
` व्यास, शुक-्कपिल, मनु-याशवल्भ्य आदि अवतार एवं 
ऋषि-मुनिगण तथा अन्यान्य चूरःवीर उत्पन्न हुए, लालित, 
पाछित एवं शिक्षित हुए ओर भविष्यमें भी होगे । अतः 
बाळकोंकी शिक्षाकी अपेक्षा भी बालिकाओंकी शिक्षाका 
गुरुत्व तथा महत्त्व सर्वोपरि है, यह किसी भी विवेकशील 
व्यक्तिको स्वीकार करना ही होगा । 
यद्यपि इधर कुछ वासे हमारे देशमै कन्याओंकी 
झिक्षाके विषयमें विशेष प्रगति देखनेमें आती है । उनके 
पढ्नेके लिये अनेकों स्कूछ-कॉलेज खोले गये हैं । सहस्रो 
बालिका. उनमें पढ्ने लगी हैं; सैकड़ों कॉलेजॉमें भी पढ्ने 
छगी हैं; बालिकाओंकी शिक्षाकी ओर ळोगोंका ध्यान भी 
पहलेकी अपेक्षा अधिक आकर्षित देखा जाता है; किंतु प्रश्‍न 
यह होता है कि क्या इस प्रचलित शिक्षाद्वारा शिक्षाके 
उद्देश्यकी पूर्ति हो रही है ! क्या आजकलकी शिक्षित 
बालिकाएँ भविष्यमें भारतीय संस्कृतिकी. पतिप्राणा सती 
ग्रहिणी और आदर्श माता बन संकेंगी १ क्या इसे डिक्षा- 


द्वारा उनके भीतर बीजरूपमें विद्यमान मातृभाव एवं 
ग्रहिणीभावके विकासमें सहायता हो रही है ? और क्या 
वे अपने इस महान्‌ उत्तरदायित्वकी रक्षा करनेके उपयोगी 
बन रही हैं ! शिक्षाका जो परिणाम अबतक सामने आया है, 
उससे इन प्रश्नोंका उत्तर नकारात्मक ओर निराशाजनक 
ही मिलता है । 


वतमान समयकी शिक्षाप्रणाली दूषित एवं असम्पूर्ण 
है, वह न तो बालकोंके लिये उपयोगी है, न बालिकाओंके 
लिये ही । इस सम्बन्धमें प्रायः सभी शिक्षाविशेषज्ञ सहमत 
हैं, किंतु इसके समुचित सुधारके लिये कोई कार्य अबतक 
होता नहीं दिखायी दे रहा है, यह खेदका विषय है। 


हमारे पूज्यपाद महर्षियोंने अपनी समाधिबुद्धिसे सभी 
विषयोंके मूल तत्त्वोंका पता छगाया था । उनके गवेषणा- 
पूर्ण विचारमें स्त्रियों एवं पुरुषोंके अधिकार भूमि एवं 
बीजकी तरहं सर्वथा भिन्न-मिन्न हैं । इसी सिद्धान्तके 
अनुसार उन्होंने बालिकाओं एवं बालकोंकी शिक्षाप्रणाली 
भी भिन्न-भिन्न बनायी थी । बालकोंको अध्ययनके लिये 
गुरुकुल जाना पड़ता था) बालिकाएँ अपने पितृण्हमें ही 
अध्ययन करती थीं । प्राचीन इतिहास रामायण-महाभारत 
तथा पुराणोसे पता चलता है कि उस समय महिलाएँ 
उच्च श्रेणीकी विदुषी हुआ करती थीं, उनको अपने धर्म, 
कर्तव्य, संस्कृति, गृहविज्ञान तथा सभी ललित कलाओंका 
उत्तम ज्ञान होता था और वे देश-काळकी आवश्यकताके 
अनुसार बड़ी कुशळतासे अपने कतंब्योंका पालन करती 
थीं । उनमेंसे कोई-कोई गार्गी, मेत्रेयी-जैसी ब्रह्मवादिनी भी 
हुआ करती थां । कोई ऋषिकन्याएँ मन्त्र देखनेवाली 
ऋषि भी होती थीं । घोषा, विश्ववारा आदि अनेक ऐसी 
देवियोंके नाम उपनिषदोंमें मिलते हैं | उस समय दो 
श्रेणीकी ख्रियाँ मानी जाती थीं; उन्हे सद्योवधू एवं 
ब्रह्मवादिनी कहते थे । यथा--- 


द्विविधाः खियो ब्रह्मवादिन्यः सद्योवध्वश्च, तत्र ब्रह्म- 
वादिनी नासुपनयनमझीन्धनं वेदाध्ययनं स्वग्रहे भिक्षा- 


- चया । महर्षि हारीत 


अर्थात्‌ दो प्रकारकी स्त्रियाँ होती है, ब्रह्मवादिनी और 
सद्योवधू । इनमें ब्रह्मवादिनी स्त्रियोके लिये उपनयन, 
अझीन्धन, वेदाध्ययन और अपने शहमें भिक्षाचर्या विहित 
है।? किंतु स्मरण रखने योग्य है कि यह साधारण नियम नहीं; 


कै बालिकाओकी शिक्षा कैसी हो % 

असाधारण नियम असाधारण अधिकारिणीके लिये विहित 
था । ये आजीवन अविवाहिता ब्रह्मचारिणी रहती थीं । 
कलियुगमें प्रायः ऐसी अधिकारिणी नहीं होती | अतः इस 
युगमें यह वर्जित कर दिया गया है । नियम साधारण 
अधिकारीके लिये ही होते हैं, जिनकी संख्या करोडौँ होती 
है । साधारणतः त्त्रियोर्मे सतीत्व, ग्रहिणीत्व एवं मातृत्व 
आदि देवीभावकी प्रचुरता देखी जाती है; अतः उनमें 
छजाशीलता, कोमलता, करुणा, दया) वात्सल्य आदि मधुर 
देवीमावकी बहुलता है । जगतूमें स्त्रियोंका ख़भावसुलम 
कार्य देखकर भी यही निश्चित होता है कि गर्भधारण, 
संतानपाळन आदि ईश्वरप्रदत्त कार्य उनके मातृसुळभ 
कार्य हैं, जो पिताके द्वारा कदापि सम्भव नहीं । अनेक 
बाळक ऐसे होते हैं, जिनके गर्भमै आते ही पिताकी मृत्यु 
हो जाती है, बालक यथासमय उत्पन्न होता है और माताद्वारा 
लालित-पारित होता है; किंतु यदि उसी अवस्थामै माताकी 
मुत्यु हो जाय तो बाळक कदापि नहीं बच सकता है । इस 
प्रकार जितना ही विचार किया जाय, यही सिद्ध होगा कि 
स्रीजातिको जगन्माताकी अंशभूता होनेसे मातृत्व एबं 
ग्रहिणीत्व उत्तराधिकारके रूपमें प्राप्त है । अतः वही शिक्षा 
बालिकाओंके लिये उपयोगी हो सकती है, जिससे वे उत्तम 
णहिणी और कुराल माता बन सकें | उनका मन-बुद्धि 
इतना पवित्र हो कि उनकी कुक्षिसे महापुरुष एवं अवतार 
भी उत्पन्न हो सकें । 


इस समयकी प्रचलित शिक्षाप्रणाली बालिकाओंको 
विक्कतिकी ओर लिये जा रही है । उसके द्वारा उनका शरीर 
अस्वस्थ एवं उनका मन तथा बुद्धि कढपित हो रही है; 
जिससे वे अपने गौरव) अपना अधिकार तथा अपना स्वरूप 
भूलकर पुरुषोंके साथ स्पर्द्धा एवं आर्थिक स्वतन्त्रताके लिये 
आन्दोलन कर रही हैं । उनमें मातृत्व, णहिणीत्वकी कोमल 
वृत्तियोका लोप होता जा रहा है । दयाकी जगह क्रूरता तथा 
निष्ठुरता, प्रेम एवं त्यागकी जगह स्वार्थपरता) सहिष्णुता- 
की जगह असहिष्णुता, लजा एवं शीळताकी जगह 
दुःशीलता एबं उद्दण्डता आदि अवाञ्छनीय घुणित दुर्गुण 
बढ़ते दिखायी देते हैं । यह उन बालिकाओंका दोष नहीं, 
किंतु जैसी दिक्षा उनको स्कूलों-कालेजोंमें दी जा रही है, 
उसीका अवश्यम्भावी परिणाम है । बालिकाओंकी शिक्षाका 
यदि यही क्रम चलता रहा तो इस देशका भविष्य घोर 
अन्धकारमय है, इसमें सन्देह नहीं । 


प्रचलित रिक्षाप्रणालीका सर्वोपरि भयङ्कर दोष यह है 
कि उसमें धर्मशिक्षाको कोई भी स्थान नहीं है । जिस सिक्षामें 
धर्म एवं ईश्वरका ही खान नहीं है, उसके द्वारा वही परिणाम 
हो सकता है, जो आज बालक-बालिकाओंमें देखनेमें आ 
रहा है । केवल किसी भाषाका ज्ञान हो जाना, विदेशी 
इतिहास तथा भूगोलका ज्ञान हो जाना एवं फैशन सीख 
लेना--शिक्षा नहीं कही जा सकती । शिक्षा तो वह है, जिससे 
मनुष्य मनुष्य बन सके और स्त्री स्री बन सके, जिससे स्वस्थ 
शरीर) स्वस्थ मन एवं स्वस्थ बुद्धिका. निर्माण हो सके। इनमेंसे 
किसी आवश्यकताकी पूर्ति प्रचलित शिक्षाशैलीद्वारा नहीं 
हो रही है । यह तो अपने प्राचीन इतिहासके ज्ञान एवं 
घमंशिक्षाद्वारा ही सम्भव है अन्यथा नहीं । चाहे कितने 
ही कालेज एवं युनिवर्सिटियाँ खुला करें और मले ही अरबों 
रुपया शिक्षापर व्यय किया जाय, शिक्षाका जो यथार्थ लक्ष्य 
चरित्र-निर्माण है, उसकी पूर्ति सम्भव नहीं । बड़े खेदकी 
बात यह है कि प्रचलित रिक्षापद्धतिके दोषोंको जानते हुए 
भी न तो अधिकारियोंका ध्यान इस ओर आकृष्ट हों रहा है 
और न अभिभावकोंका ही ! 


ग्राचीनकालमें शिक्षा राज्यशासनके अधीन नहीं थी । 
इसका दोष जानकर ही पूज्यपाद महर्षियोंने शिक्षाको अपने 
अधीन रक्खा था । गुरुकुलोमें राजा-रंक समीके बाळक एक 
साथ विद्याध्ययन करते थे और उनमें तेजस्वी, कर्तव्यनिष्ठ, 
धर्मनिष्ठ) ध्यवहारकुशल) वीर एवं योद्धा निकलते थे । आजकल 
ठीक उसके विपरीत फल हो रहा है। प्राचीन कालमें 
बालिका. विद्याध्ययनके लिये घरसे बाहर नहीं भेजी जाती 
थीं । उनको अपने घरोंमें ही माता-पिता आदि खजनोंद्वारा 
समुचित शिक्षा दी जाती थी । घरमें ही शिक्षा प्राप्तकर वे 
सभी ललित कलाओंमें दक्ष, परम विदुषी, सुयोग्य, स्नेहमयी 
माता और पतिप्राणा शहिणी बनती थीं । पहले ख्रियाँ 
कितनी योग्य होती थीं% | इसकी एक झलक भगवान्‌ 
श्रीरामचन्द्रकी निम्नाङ्कित उक्तिमें मिलती है--- 

कार्येषु मन्त्री करणेषु दासी 

धर्मेषु पत्नी क्षमया धरित्री । 
स्नेहेषु माता शयनेघु रम्भा 
रङ्गे सखी लक्ष्मण सा प्रियामे॥ 

भगवान्‌ राम कहते हैं कि “हे लक्ष्मण ! मेरी प्रिया सीता 

कार्यामे मन्त्री, सेवामे दासी, धर्मकार्यमें पत्नी और क्षमामें 
+ द्रौपदी-सत्यमामा संवाद मद्दाभारतमें देखिये । 

. # जदपि नाथ बहु अवगुन मोरे । सेवक प्रभुद्दि परे जनि भोरे ॥ % 


` एथिवीके. समान है, पुनः स्नेहमें माताके समान, एकान्तमें 
रम्भा और आमोद-प्रमोदके समय सखीके समान है ।? यह 
भगवती सीताका संक्षिप्त स्वरूप है । ऐसी स्त्री यदि प्रत्येक 
घरमें हो तो यह भूमि स्वर्ग हो जाय । आजकल लोगोंका सभी 
विषयोंमें एक तक यह होता है कि (समय बदल गया है, अतः 
समयके साथ चलना चाहिये, अन्यथा हम पीछे रह जायँगे ।? 
इस समय समय बदर गया है, इसमें तो कोई विवाद नहीं 
है; परंतु यह भी देखा जा रहा है कि मनुष्योंके जीवन; मृत्यु 
एवं खास्थ्यके जो नियम प्राचीनकालमें थे, उनमें कोई 
परिवर्तन नहीं हुआ है । मनुष्यको जीवनके लिये अन्न, 
जल, शुद्ध वायु, सूर्यं आदि आपेक्षित हैं; इसके बिना मनुष्य 
जी नहीं सकता । यह प्राकृतिक नियम जेसे थे, वैसे ही अब 
भी हैं। खास्थ्यके लिये संयमकी आवश्यकता अब भी वैसे 
ही दै । इसी प्रकार विकास एवं अधोगतिके नियम जो 
प्राचीनकालमें थे, वही अब भी विद्यमान हैं । इस सत्यको 
छिपाना अपनेको धोखा देना होगा । फलतः यह मानना ही 
होगा कि मौलिक तत्वोंमें कोई परिवर्तन नहीं हुआ है, न 
हो सकता है | 
अतः बालिकाएँ आदिशक्ति जगन्माताकी अंशभूता 
हैं और उनमें शिक्षाद्वारा उन्हीं स्वाभाविक मौलिक गुणोंको 
पूर्ण प्रस्फुटित कर देना उनके उपयोगी शिक्षा होगी इसके 
लिये आवश्यक है कि बालिकाओंकी शिक्षामें धर्म शिक्षाका 
प्रधान स्थान होश जिससे बालिकाएँ देवीभावमें भावित हो 
सकें । साथ-साथ गृहप्रबन्ध, संतानपाछन, व्यवहार तथा 
समी ललित कलाओंकी शिक्षा उनको मिलनी चाहिये । 
रामायण, महाभारत आदि इतिहास तथा पुराणोंद्वारा उन्हे 
अपनी संस्कृति तथा परग्पराका शान कराना चाहिये । 
इसके साथ ही उनको देश-कालका शान) संस्कृति, हिंदी- 
भाषाका अच्छा ज्ञान तथा अंग्रेजी आदि भाषाका भी 
साधारण ज्ञान, हिसाब आदिकी शिक्षा भी होना आवश्यक 
हे । इस प्रकार शिक्षित होनेसे बालिकाओके भीतर निहित 
देवीमावके प्रस्फुटित होनेमै सहायता होगी और अपने 
घरोको वे सुख-शान्ति-आनन्दका निकेतन बना सकेंगी 
तथा अपनी संतानोंकों भी उचित शिक्षा दे सकेंगी। जिस 
शिक्षाके द्वारा बालिकाएँ नौकरी करनेके उपयोगी केवळ 
डिग्रियाँ प्राप्त कर ले, कुछ अंग्रेजी बोलना-लिखना सीख लें, 
होटलोंमें खाना, नाचना-गाना सीख लें, सिनेमाओंमें नटी बनना 
जान लें, प्रत्येक विषयमें पुरुषोंकी समानता करनेका दावा 


करना सीख लें, भोजन बनाने एवं घरके अन्यान्य कामकाज 
करनेमें लजा तथा हीनताका अनुभव करें, पिता-माता) सास- 
ससुर, देवता-अतिथि-अभ्यागतकी सेवा-शुश्रूपा करना भूल 
जायें) पति-प्रेममें समानताकी भावना बाधक हो जाय; ऐसी 


शिक्षा बालिकाओंके लिये कुशिक्षा है तथा यह कुल, समाज 
तथा राष्ट्रके लिये घातक सिद्ध होगी; क्योंकि आजकी 


बालिकाएँ कलकी माताएँ हैं, ये ही राष्ट्रकी निर्मात्री हैं; जेसी 
माता होगी देसी संतान होगी, यह तो सभी लोग मानते 
हैं। इसी कारण हमारे शास्त्रोमें माताकी बड़ी महिमा दै । 
भगवान्‌ मनु कहते हैं-- 

पितुदंशयुणा माता गोरवेणातिरिच्यते । 


अतः बालकोंकी रिक्षाकी अपेक्षा भी बालिकाओंकी 
शिक्षा एवं रक्षाका विशेष महत्व तथा उत्तरदायित्व 
माता-पिता आदि अभिभावकोंपर है, क्योंकि कुरिक्षाद्वारा 
विपथगामिनी होकर बालिका अपने मातृकुछ, पितृक्रुल, समाज 
तथा राष्ट्रका नारा कर सकती है और अच्छी शिक्षा मिळनेसे 
अपने भीतर निहित जगदम्वाके त्यागपूर्ण आदर्श “ददिणीत्व? 
एवं “मातृत्व? आदि पवित्र भावोंको विकसितकर अपने घरोंको 
सुख-शान्ति एवं आनन्दमय अन्न पूर्णाका मन्दिर बना सकती 
हे । जहाँ आकर संसारके अनेक उलझनोंश असुविधाओं 
और समस्याओंसे चिन्तित, निराश एवं परिश्रान्त मनुष्य 
अपने सब कष्टोंकी भूलकर जीवनमें नयी स्फूर्ति, उत्साह; 
उमंग एवं कतंव्यकी प्रेरणा पा सकता है, जैसा कि अतीतमें 
होता आया है । | 

शास््रोंमे श्रीजगदम्बाके दो रूप कहे गये हैं, जिनको 
“विद्या! एवं “अविद्या? कहा गया है। 

यथा-- 

विद्याविद्येति तस्या द्वे रूपे जानीहि पार्थिव । 

विद्यया झुच्यते जन्तुबेडू-यते$विद्यया पुनः ॥ 

अर्थात्‌ “विद्या एवं अविद्या जगदम्बाके दो रूप हैं 
विद्याके द्वारा जीवकी मुक्ति होती है और अविद्याद्वारा बन्धन 
प्राप्त होता है ।? 

अतः समुचित रिक्षाद्वारा यदि बालिकाओंमें ` विद्याके 
दिव्य भाव विकसित नहीं होंगे, तो कुशिक्षाद्वारा उनका 
अविद्याभाव प्रकट होगा । अविद्या शक्ति होनेके कारण 
अशानमयी होनेसे अनर्थकरी होगी, इसमें संदेह नही । 
वर्तमान समयमै प्रचलित दिक्षाप्रणालीका जो दुष्परिणाम 


# बालिकाओकी शिक्षा कैसी हो # 


सामने आ रहा है; उसको देखनेसे यही निष्कर्ष निकलता है 
कि प्रचलित शिक्षापद्धति बालिकाओंमें अविद्याभावको बढ़ा 
रही है। त्याग, तपस्या, आत्म-बलिदान) सेवा-शालीनता 
आदि विद्याके पवित्र भावोंकी जगह स्वार्थपरता, विलासिता; 
निरङ्कुशता, निलंजता; दुःशीलताकी वृद्धि हो रही है । आज 


स्कूल-कालेजोमै शिक्षा पानेवाली बालिकाओंके जीवनका | 


आदर्श सीता, सावित्री, दमयन्ती, लोपामुद्रा अनसूया, 
अरुन्धती, सुकला अथवा महारानी पद्मिनी, लक्ष्मीबाई 
अहिल्याबाई आदि देवियाँ नहीं हैं | इनके जीवनका लक्ष्य 
तो केवल एक यही हो रहा है कि आर्थिक स्वतन्त्रता प्राप्त- 
कर प्रत्येक कार्यमे पुरुघोंकी समानता करें । इसी कारण 
प्रायः शिक्षिता बालिका. विवाह-ब्रन्धनमें न पड्कर कुमारी 
रहना चाहती हैं, वे स्वेऽ्छाविद्दारिणी होना पसंद करती हैं । 
उनको अन्यकी गुलामी, नोकरी करना रुचिकर है, परंतु 
अपने पिता-भाई, पति-पुत्र आदि खजनोंकी सेवा अभीष्ट 
नहीं है, गहकी सम्राज्ञी बनना रुचिकर नहीं है । शिक्षाका 
यदि यही अर्थ हो तो यह कहना ही पड़ेगा कि ऐसी 
शिक्षासे अशिक्षिता रहना ही बालिकाओंके लिये श्रेयस्कर है; 
क्योंकि आज भारतकी इस दीन-हीन दशामें भी निरक्षर 
सहलों महिलाएँ ऐसी होंगी, जो अपने धर्म, देश और 
कर्तव्यके प्रति पूर्ण उद्बुद्ध हैं; एवं बड़ी योग्यताके साथ 
अपने कर्तन्यक्रा पालन कर रही हैं। अपने उत्तरदायित्व) 
सम्मान तथा गौरवका उनको अभिमान है । उन अशिक्षित 
कहलानेवाली देवियोंमेंसे प्रतिवर्ष दो-चार अपने मृतपतियोंकी 
चितामे प्रविष्ट होकर भस्म भी हो जाया करती हैं । आज भी 
भारतका सिर इन्हीं देवियोंके कारण संसारभरमें ऊँचा हे; 
क्योंकि इनकी कहीं तुलना नहीं मिळती है । पुरुषोंके साथ 
समानता करनेवाली नौकरी करनेवाली और आर्थिक 
स्वतन्त्रता प्राकर स्वच्छन्द विचरनेवाली स्त्रिया तो सभी 
देशोंमें भरी पड़ी हैं, किंतु मृतपतिकी धधकती चितापर 
चढ़कर राख हो जानेवाली देवियाँ इसी देशमै होती हैं । हमें 
इन्हीं देवियोका गौरव है । 


मुझे देशके अनेक कन्याआंकी झिक्षा-संस्थाओंको 
देखनेका सौभाग्य प्राप्त हुआ । मैंने पूनाके "कर्वे यूनिवर्सिटीःका 
बहुत नाम सुना था; अतः उसे देखने मैं १९२८ में पूना 
गयी थी; परंतु धर्मशिक्षाका अभाव वहाँ भी दिखायी पड़ा । 
बालिकाएँ, अपनी संस्कृतिकी शिक्षा एवं समुचित धार्मिक 
शिक्षा प्राप्त करती हुई वर्तमान समयकी उपयोगी शिक्षा भी 

प्रात करें, इसी उद्देश्यमें मैने १९३२ में श्रीआर्यमहिला- 
हितकारिणी मद्दापरिपदूद्रारा श्रीआर्यमहिला-महाविद्यालयकी 
स्थापना की । यह इस समय इंटरमिजियट कालेज, है और 
प्रायः एक सहल्ल बालिकाएँ इसमें शिक्षा प्राप्त कर रही हैं 
और यह भी मानना पड़ेगा कि इस विद्याछ्यमें अबतक 
भारतीय संस्कृतिकी झलक दिखायी पड़ती है । यहाँ प्रत्येक 
कक्षामें धार्मिक शिक्षाकी व्यवस्था भी की गयी है; परंतु मुझे 
इतनेहीसे संतोष नहीं होता, न हमारा इसे स्थापित करनेका 
उद्देश्य पूरा हो सका है | इसके तीन प्रधान कारण अनुभव 
होते हैं, प्रथमतः प्रचलित विषाक्त शिक्षा-पद्धतिका अनिवार्य 
प्रभाव । द्वितीयतः हमारे ही आदर्शके अनुसार आदर्शवाली 
अध्यापिकाओका अभाव और तृतीयतः _बाछिकाओंके 


अभिभावकोंकी आदशके प्रति उदासीनता । अमिभावकगण 


यदि सहयोग करें; अपनी-अपनी कन्याओके शिक्षा-आचार- 
व्यवहारकी ओर विशेष ध्यान दें) तो बहुत कुछ कार्य हो 
सकता है, परंतु बहुत ही दुःखके साथ लिखना - पड़ता है 
कि अभिभावकगण भी अपनी कन्याओके जीवनके आदर्शके 
प्रति उदासीन दिखायी देते हैं; वे अपनी बालिकाओंको 
स्कूळों-कॉलिजॉमें भेजकर, उनकी फीस देकर अपने कर्तव्यकी 
इति-श्री समझ लेते हैं, कन्याओंके जीवन-निर्माणपर ध्यान 
नहीं देते हैं । कोई-कोई केवल इसलिये मेट्रिक पास कराना 
चाहते हैं कि आजकल लड़के बिना पढ़ी कन्यासे विवाह 
नहीं करना चाहते हैं | कुछ लोग ऐसे भी हैं जो यह चाहते 
हैं कि उनकी पुत्री अर्थापार्जनके योग्य हो जाय और अपनी 
आजीविका स्वयं उपार्जन कर सके । वस्तुतः शिक्षाका जो 
उद्देश्य तथा लक्ष्य है और माता-पिताका जो उत्तरदायित्व 
कन्याके प्रति है, वह इतनेहीसे पूरा नहीं हो जाता । इन 
कारणोंसे आर्यमहिला-महाविद्यालयको अपना लक्ष्य प्रास 
करनेमें बड़ी कठिनाईका सामना करना पड़ रहा है । यदद 
संस्था बालिकाओंकों सती, सीता, सावित्री, शशिकला, पद्मिनी? 
लक्ष्मीबाई, संयोगितां आदि महाभागाओंके आदर्शपर 
प्रस्तुत करनेका प्रयास करती हे । यदि बालिकाओंके अभि- 
भावकगण भी इस दिशामें सचेष्ट हों; अन्य स्थानाँमें भी इसी 
आदरशंपर शिक्षा देनेवाली संस्थाएँ संस्थापित एवं संचालित 
हों, तो बहुत कुछ कायं हो सकता है । पूरी सफलता तो 
ईश्वराधीन है । 

यह निर्विवाद सत्य है कि आज भी मारतके अतीत 
गौरवको पुनः प्राप्त करनेका सुखद स्वप्न यदि सत्य हो सकता 

% अब प्रभु कृपा करहु एहि भाती । सब तजि भजले करों दिन राती ॥ # 

है तो वह बालिकाओंकी समुचित झिक्षाद्वारा ही हो सकता 
है। अतः इस विषयपर बड़ी गम्भीरतापूर्वक विचार करनेकी 
आवश्यकता है । बालिकाओंकी शिक्षाका यदि वर्तमान-क्रम 
ही चलने दिया गया तो देशका भविष्य धोर निराशापूर्ण है । 
अतः बालिकाओंके अभिभावकोंसे हमारा नम्र निवेदन है कि 
बे अपनी कन्याआंको स्कूलों-कॉलेजोंमें भेजकर ही अपने 
कतेव्यकी पराकाष्ठा न समझें; किंतु उनके चरित्रनिर्माणकी 
ओर विशेष ध्यान दें) उनको उत्तम गृहिणी एवं 
उच्चादर्शकी माता बनानेके लिये घरमै ही शिक्षा दें । 
बालिकाओंको घमेशिक्षा घरमें ही दें | रामायण, महाभारत; 
भागवत आदि पुराणांद्वारा अपनी संस्कृति एवं धर्मकी शिक्षा 
घरमें ही उत्तमतासे दी जा सकती है, जिससे बालिकाएँ सती, 
सीता, सावित्री, शशिकला, मदालसा, सुनीति आदि महाभागा 
देवियोंकी अपना आदर्श बना सकेंगी और उनके चरण- 
चिह्होंका अनुसरण करना अपना कर्तव्य समझेंगी । ध्रुव, 
प्रहाद, अभिमन्युः राणा प्रताप, शिवाजी आदि-जेसे भगवद्भक्त) 
बीर तथा देशभक्त पुत्रोंकी माता बननेमें गौरवका अनुभव 
करेंगी । बाल्यावस्थासे ही बालिकाओंके संस्कार अपने माता- 
पिताद्वारा घरमै इस प्रकारके बनाये जायेगे तो स्कूछ-कॉलेजोंकी 
दूषित शिक्षा तथा वातावरणका इतना अनुचित प्रभाव 
उनपर नहीं हो सकेगा जितना अभी हो रहा दै । इस प्रकार 
अभिभावकोंके इधर ध्यान देने एवं धार्मिक शिक्षा घरमै 
देनेसे बहुत कुछ रक्षा होनेकी आशा हो सकती है । इसके 


साथ-साथ विविध प्रकारके भोजन बनाना, आयके अनुसार 
व्ययकी व्यवस्था बाँधना, सीना, पिरोना, बेल-बूटे निकालना; 
सवास्थ्य-विज्ञान+ ग्रह-विज्ञान, रोगी-परिचर्याश बालविशान, 
गोपालन तथा गान-वाद्य आदि ललित कलाओं तथा 
व्यवहारकी समुचित शिक्षा बालिकाओंको मिलनी चाहिये । 
मेरा यह कदापि अभिप्राय नहीं है) बालिकाएँ कालेजोंमें पढें । 
बल्कि बालिकाओंकी शिक्षा-जैसे महत्त्वपूर्ण विषयपर देशके 
उन्नायकों एवं बालिकाओंके अभिभावकोंको विशेषरूपसे ध्यान 
देना चाहिये और समवेत प्रयकद्वारा प्रचलित विषाक्त झिक्षा- 
प्रणालीमै आमूल परिवर्तनकर बालिकाओंके लिये ऐसी 
झिक्षाप्रणाली प्रचलित करनी चाहियेश जिसमें कन्याओके 
उपयोगी अन्यान्य विषयोंके साथ-साथ धर्मशिक्षाका अनिवाय 
तथा प्रमुख स्थान हो, तभी देशका सच्चा कल्याण होगा । 
आजकल बालक-बालिकाओंकी सहरिक्षाकी भी प्रथा चल 
पड़ी है, इसमें भी बड़ी भारी हानि हो रही है । अतः 
सहरिक्षाकी प्रणालीको अविलम्ब बंद करना चाहिये । 
यह प्रथा इस देशके वातावरणके अनुकूल नहीं है। 
अतः बालिकाओंका विद्यालय सर्वथा भिन्न होना चाहिये) 
जिसमें केवल बालिकाएँ शिक्षा प्राप्त करें । 

निष्कर्ष यह हे कि जैसे किसी बृक्षके मूलको सींचनेसे 
उसकी शाखा-प्रशाखा, पत्र, पुष्प, फळ सभी पुष्ट होते हैं, 
उसी प्रकार बालिकाएँ भावी माताएँ. होनेके कारण इनकी 
समुचित शिक्षापर ही राष्ट्रकी सर्वविध उन्नति अवलम्बित है । 


OA — 


TT 


सर्वश्रेष्ठ कोन है ! 
गाली सुनकर भी, जो मनमै जरा नहीं दुख पाता है। 
क्रोध दिलानेपर भी, जिसको क्रोध नहीं कुछ आता है ॥ 
कड़वे वचन कदापि न कहता मर्मबेध करनेवाले । 
वचन सत्य हित “मधुर बोलता अमरित बरसानेवाले ॥ 
` पर-दुखसे हो दुखी, सदा जो पर-सेवा करता रहता। 
दुःख उठाकर स्वयं, दूसरेके दुख नित हरता रहता ॥ 
कपट-दंभ-अभिमान छोड़, जो सबका करता 
' हरिका हो, जो भजता हरिको, परम धर्म जीवनका मान ॥ 
अपने शुभ आचरणाँसे जो हरता है पर-दुख-अज्ञान । 
जगमे सबसे श्रेष्ठ वही है? वही जगतमे खदा महान ॥ 


Er 


है सम्मान । 

% ग्रामीण बालिकाऔकी शिक्षाका स्वरूप केसा हो ? % 


रस कशाशी 


ग्रामीण बालिकाओंकी शिक्षाका स्वरूप केसा हो ? 


( ठेखिका--श्रीमती सुधा शुक्ठा) 


गाँवोंमें स्री-शिक्षाका प्रसार बहुत ही कम है। अब भी 
अधिकांश स्त्रियों और बालिकाओंके लिये काला अक्षर भैस 
बराबर है । गॉँबोमें कन्यापाठशालाएँ नाममात्रको हैं, जहाँ 
कहीं हैं, उनकी दशा शोचनीय है । साथ ही; जो शिक्षा-पद्धति चल 
रही है, वह बिल्कुल व्यर्थ सिद्ध हो रही है| वह उनके 
जीवन-निर्माणमै कुछ भी सहायता नहीं देती । वास्तविक 
लाभ जो होना चाहिये वह तो होता ही नहीं) वरं शक्ति, 
समय और सम्पत्तिका अपव्यय होता है | पाठशालामै जीवन- 
की कुछ भी तैयारी नहीं हो पाती ! शिक्षा समाप्त करनेके 
उपरान्त जीवन वेसा ही अन्धकारमय रहता दै, प्रकाशकी 
किरणें कहीं दीख नहीं पडतां । यही कारण है कि इस 
प्रकारकी शिक्षासे जीवनका सुधार नहीं हो पाता । 
जीवनभर कंकरीले-पथरीले मार्गसे गुजरना पड़ता है । 


ग्रामीण बालिकाओंकी शिक्षाकी योजना बनाते समय इस 
बातका ध्यान रक्खा जाय कि गावकी अधिकांश लड़कियाँ 
कालेज या युनिवर्सिटीमें पढ़ने नहीं जायँँगी । उनकी शिक्षाका 
आरम्भ और अन्त वहीं होता है । यही नहीं, वरं उन्हें शीघ्र 
ही ग्रहस्थजीवनमे प्रवेश करना पड़ता है । अतः केवल 
किताबी शिक्षासे कार्य न बनेगा । उन्हें आदर्श माता तथा 
आदर्श ग्रहिणी बननेके लिये तथा सफल पारिवारिक जीवन 
बितानेके लिये वैज्ञानिक शिक्षा दी जानी चाहिये | केवळ किताबी 
शिक्षा छड़कियोंको जीवन-निर्माण करनेमें सहायता नहीं कर 
सकती । उनकी शिक्षाको क्रियात्मक रूप देना ही आवश्यक 
होगा । ग्रामीण स्कूल और ग्रामीण जीवन पास-पास होने 
चाहिये । उसमें एक समन्वय रहना चाहिये । 'दिक्षामे कुछ 
अंशा सफल आदर्श मातृत्व' और “गहिणीत्व? लानेके लिये 
अवश्य रवखा जाय |! 

गावकी लड़कियोंके लिये वास्तवमें ऐसी ही शिक्षा 
चाहिये, जो उनके काम-काजमें सहायक हो । हाथकी 
कारीगरी भी परम आवश्यक है । . गॉवकी जनता अधिकतर 
खेती करती है । अतः कृषिकार्यमै भाग लेनेकी क्रियात्मक 
शिक्षा मौ आवश्यक दै | लड़कियोंका कायं करनेका ऐसा 
स्वभाव बनाया जाय, जिससे वे सभी घरेलू काय बिना 
किसी कठिनाई तथा संकोचसे कर सके । उस कायंको करना 


अपने लिये महत्त्वपूर्ण समझनेकी प्रवृत्ति बनायें | साथ ही | 
उनको सच्ची समाजसेविका बनानेका पूर्ण प्रयत्न किया जाय । 
यह कदापि नहीं होना चाहिये कि शिक्षिता होनेपर वे उपन्यास 
पढ़ने तथा छेख लिखनेके कामके सिवा घरके आवश्यक 
कामोंको नीचा समझकर उनसे घुण। करने लगें । 


लड़कियोंकी दिक्षाका ध्येय ग्रामीण आवश्यकताओंके 
अनुसार होना चाहिये । उनके लिये वही शिक्षा उपयोगी 
होगी, जिससे वह सफल गृहिणी तथा ग्रामीण समाजकी 
उपयोगी सदस्या त्रन सकें । देहातोंमें घरोंकी दशा बड़ी 
शोचनीय रहती है । जीवन पवत्‌ रहता है । सुखमय और 
उन्नतिशीळ जीवन उनके लिये स्वप्नमें भी अप्राप्य है । अतः 
इस बातकी बड़ी आवश्यकता है कि लड़कियोंको सिखाया जाय 
कि वे किस प्रकार अपने घर तथा गाँवको आदर्श बना सकेंगी 
तथा ग्रामीण समाजकी बुराइयोंको निकालकर वे किस प्रकार 
उन्नतिशीछ समाजका निर्माण कर सकेंगी । उनको यह भी 
बताया जाय कि किस प्रकार वर्तमान घरोंको, जो कलहके कारखाने 
बने हैं, झान्तिनिकेतन बनाया जाय । उनकी रिक्षामें 
स्वास्थ्य-विज्ञान) गह-प्रबन्ध, ग्रह-रिल्पकला; पाक-कला) रिशु- 
पालन, सूईका कार्य, साधारण सङ्गीत तथा बागवानी आदिकी 
समुचित व्यवस्था की जाय । भाँति-भाँतिके खेळ भी सिंखळाये 
जायें । ग्रामीण जीवनमें कृषि तथा पशु-पाळनका प्रमुख स्थान 
है । कृषिका सम्बन्ध सभीसे होता है । पञु-पालनका रिवाज 
तो आवश्यकसा है । अतः कृषिसम्बन्धी साधारण जानकारी 
अवश्य होनी चाहिये तथा पशु-पालनकी वैज्ञानिक शिक्षा दी 
जानी चाहिये । पशुआंकी देखरेख अधिकतर स्त्रियोंपर ही 
रहती है | यदि वे इस कलाको भळीभाँति सीख लें तो गाँवोंमें 
पञ्च-पालनकी व्यवस्था ठीक हो जाय । इस प्रकारकी शिक्षासे 
आर्थिक दशा भी सुधर सकती है । इसके अतिरिक्त जो कुछ 
उनको पढ़ाया जाय वह क्रियात्मक ढंगसे पढ़ाया जाय । जैसे 
घरेलू हिसावके लिये क्रय-विक्रयद्वारा उनको अभ्यास कराया 
जाय । प्रायः समी विषयोंकी प्रायोगिक शिक्षा दी जाय । 
इसके साथ ही आत्मनिर्भरता; सहयोगिता तथा उपयोगी 
क्रियाशीलता सिखायी जाय । 


आदर्शं रिक्षा-योजनाके अतिरिक्त यह भी परम 


२२६ 


आवश्यक है कि कन्या-पाठशालाएँ प्रामसुधारके छिये 
उपयोगी सिद्ध हों । ग्राम-सुधार-योजनामें पाठशालाओंसे 
अधिक सहायता ली जा सकती है । इन्हीमें समाजका केन्द्र 
स्थापित हो सकता है। पाठशालाओकि द्वारा स्वस्थ विचारोंका 
प्रचार करके ग्रामीण जीवन उन्नतिशील बनाया जा सकता 
है। इस कार्यको सफल बनानेके लिये अभिभावकों और 
शिक्षकोंकी बैठक होनी चाहिये । सामाजिक सम्मेलन तथा 
उत्सबोंके द्वारा भी यह कार्य भली प्रकार हो सकता है । मेला 
तथा प्रददांनीद्वारा भी ग्राम-सुधारका कार्य पाठशालाओंकी 
सहायतासे हो सकता है.। ग्राम्य जीवनको उन्नतिशील बनानेके 
लिये अध्यापिकाओंको पूर्ण प्रयत्न करना चाहिये । ग्रामसुधार- 
योजनाको सफल बनानेके लिये पुस्तकालयका होना भी परम 
आवद्यक है । पाठशालाके पुस्तकालयमें ऐसी पुस्तकें तथा 
पत्रिकाएँ. हों जो ग्रामीण समाजको आगे बढानेमै सहायक बन 
सकेँ, उनके चरित्रको ऊँचा उठा सकें तथा नैतिकताकी 
भावना भर सकें । 

अध्यापिकाको ग्रामीण नारी-समाजका नेत्री होना चाहिये । 
पाठशालाओंमें ऐसी अध्यापिकाएँ. हों जिनके जीवनका उद्देश्य 
ही समाजसेवा हो । ग्रामोंके सभी उचित कार्योंको सफल 
बनानेकी शक्ति उनमें होनी चाहिये । वे गाँवका ऐसा 
बातावरण बनायें जिसमें स्त्रियोंको आगे बढ्नेका अवसर 
मिले । समाजमें सत्री-शिक्षाका सम्मान हो । 

प्रायः गाँवोंमें छड़कियोंको पढाना अनुचित समझते हैं । 
उन्हें डर रहता दै कि लड़कियाँ पढ़कर चरित्रहीन हो 
जायेगी । यह भय सर्वथा निमूल तो नहीं है, परंतु इस 
प्रकारकी भावनाको निकालकर प्रगतिशील भावना भरने- 
का कार्य अध्यापिकाओंका होना चाहिये । अपने कायंद्वारा 
लोगोंके दिलोंमें यह बात बिठा दें कि बिना झिक्षाके जीवन 
पशुओंके-ऐसा रहता है और शिक्षा लड़कियोंको भी देनी 
चाहिये । इस प्रकारकी भावना जब जन-साधारणकी होगी 
तमी ग्रामीण नारी-रिक्षाकी योजना सफल हो सकेगी । 
छड़कियांको आगे बढानेमै अध्यापिकाओंको संरक्षकोकी 
सहायता लेकर पूर्ण प्रयतन करते रहना चाहिये; पर 
इतना अवश्य ध्यानमें रक्खा जाय कि लड़कियाँ कहीं ग्रामीण 
_जीवनसे दूर न भटक जाये । 

लड़कियोंकी शिक्षाके साथ प्रौढ़ रित्रयोकी शिक्षाकी ओर 
भी ध्यान होना आवश्यक है । पूर्ण शिक्षाका प्रसार तभी हो 
सकता दै जब घरकी चहारदीवारीके अंदर रह्नेवाली भोली- 


* अतिसय प्रबल देव तव माया । छूटइ राम करहु जीं दाया ॥ * 


भाली निरक्षर स्त्रियोंकी शिक्षाका भी समुचित प्रबन्ध किया 
जाये । यह्‌ कार्यं भी पाठशालाकी अध्यापिकाओंद्वारा बन 
सकता है । वे अपना समय निकालकर प्रौढ़ स्त्रियोंकी शिक्षाका 
प्रबन्ध करें । इन्हें लिखने-पढ्नेके अतिरिक्त सिलाई, कढ़ाई) 
पाक-कला, रिशु-पालन आदि सिखाया जाय । स्वास्थ्य- 
सम्बन्धी जानकारी बढायी जाय । इनके अन्धविश्वासोंको दूर 
किया जाय । गाँवोंमें विशेषकर खतरियोसें अन्धविश्वास अधिक 
है । इससे हानि भी होती और उन्नतिका मार्ग भी रुक जाता 
है । अतः नवीन, खस्थ तथा वैज्ञानिक विचारोंको उत्पन्न 
करना परम आवश्यक है । घरको भलीमाँति चलानेका ढंग 
भी सिखाया जाय । 

परंतु यह सब कायं केवल विज्ञापनबाजीसे नहीं हो 
सकता । इसके-लिये अधिक धन और समय लगाना पड़ेगा । 
इसमे सरकार तथा जनता दोनोंका सहयोग होना चाहिये । 
गॉवोंकी आर्थिक दशा अत्यन्त शोचनीय रहती दै । अतः 
सरकारको इसके लिये अधिक धन देना चाहिये । इस 
योजनाके लिये योग्य और अनुभवी अध्यापिकाओंकी बड़ी 
आवश्यकता है । ग्रामीण पाठशालाओंके लिये प्रायः अनुभवी 
अध्यापिकाओंका अभाव रहता है । गाँवोंमें रहने-सहनेकी 
सुविधा अच्छी नहीं होती, वेतन भी कम मिलता है। इसीलिये 
अध्यापिकाएँ, ग्रामीण पाठशालाओंमें जाना पसंद नहीं करतीं | 
यदि किसी प्रकार जाती भी हैं तो दिन काटा करती हैं। 
शहरकी अध्यापिकाएँ न तो गाँवोंकी समस्याएँ ही समझ पाती 
और न वहाँके अनुसार अपने जीवनको ही बना पातीं हैं । 
परिणाम यह होता है कि सारा कार्य फीका पड़ जाता है । इन 
सब कठिनाइयोंको दूर करनेके लिये यह आवश्यक है कि 
ग्रामीण पाठशाळाओंके लिये ग्रामीण अध्यापिकाएँ. ही रक्खी 
जायँ । वे ही बाँके जीवनमै अपना जीबन मिला सकती हें । 

ग्रामीण पाठशालाओंकी अध्यापिकाको गावकी नैतिक, 
आर्थिक, सामाजिक तथा धार्मिक दशाका सच्चा ज्ञान होना 
चाहिये । उनमें वह शक्ति होनी चाहिये जिससे वे वहाँकी 
समस्याओंका सामना कर सकें तथा उनमें उचित परिवर्तन और 
सुधार भी कर सके | उनमें ग्रामीण विज्ञान तथा नागरिक शास्रकी 
जानकारी होनी चाहिये । वे सारे समाजको लेकर आगे बढ्नेमें 
समं हों। उनमें विश्वास और प्रेमका प्रसार करनेकी सच्ची लगन 
होनी चाहिये । अुध्यापिकाओंका व्यक्तित्व भी ऐसा होना 
चाहिये जो खत्री-समाजके सम्मानकी रक्षा कर सके । वे 
आदर्शवादी हों । उनमें सेवा करनेकी शक्ति हो । सारांश 
यह कि वे आदर्श और सफल अध्यापिकाएँ हों । 


# माता-पिताके आचरणौका बाल-जीवनपर प्रभाष * 

इन सब बातोंके लिये ट्रेनिंग स्कूलोंकी बड़ी आवश्यकता 
है। कई गाँवोंके बीचमें एक ट्रेनिंग स्कूल होना चाहिये । 
बहाँपर अध्यापिकाओंको भलीभाँति प्रत्येक बात सिखायी जाय 
तथा अनुभव करनेका अवसर दिया जाय । नागरिक जीवनसे 
भी उनका परिचय कराया जाय । युगकी आवश्यकताओंकी 
ओर उनका ध्यान होना चाहिये | अध्यापिकाओंको सब 
प्रकारकी सुविधा दी जाय तथा उनका वेतन भी काफी होना 
चाहिये । जनता तथा सरकारकी ओरसे उनका सम्मान होना 
चाहिये । 

इन सब बातोंके अतिरिक्त मुख्य बात यह है; लड़कियों- 
की शिक्षाका आधार “धमं? होना चाहिये | धार्मिक शिक्षा देना 
परम आवश्यक है । नारी-समाजमें अधार्मिकता आनेसे देशका 


बड़ा ही अहित होगा । अतः उन्हें रामायण तथा गीताका 
सच्चा ज्ञान कराया जाय । महाभारतकी चुनी हुई आख्यायिकाएँ 
पढ़ायी जायँ । हमारे देशमें ग्राम्य जीवन स्वर्गीय जीवन तभी 
होगा जब वहाँकी बालिकाएँ सती सीता तथा सावित्री बननेका 


प्रयत्न करेंगी । इसके लिये धार्मिक शिक्षा ही एकमात्र 
उपाय है । 

यदि इस प्रकार शिक्षाका ढंग बनाया जाय तो नारी- 
समाजका ही कल्याण नहीं वरं पुरुषोंका भी बहुत बड़ा 
कल्याण हो सवता है; क्योंकि नारी ही पुरुषकी जननी है । 
अन्तमै हम भगवानसे विनय करती हैं कि वह दिन शीघ्र 
आये जब देशकी प्रत्येक बालिका सीता, सती तथा 
सावित्री बने । 


RABE 
माता-पिताके आचरणोंका बाल-जीवनपर प्रभाव 


( लेखक--श्रीवछमदासजी बिन्नानी भत्रजेश' साहित्यरल, साहित्यालङ्कार ) 


यदि मैं यह कहूँ कि माता-पिताके आचरणोंका बाछकोंपर 
जितना प्रभाव पड़ता है उतना अन्य किसीका नहीं तो 
कोई भी अतिशयोक्ति नहीं होगी और सच बात तो यह 
है कि अपने वच्चोंको सुधारने-बिगाड़नेमेँ जितना हाथ 
अभिभावकोंका रहता है उतना अन्य किसीका नहीं । यह 
दावेके साथ कहा जा सकता है कि माता-पिताके सत्‌-आचरणों 
और सढनुणोके प्रभावसे ही संतान आदर्श गुणवान्‌ बनती 
है । शुरूसे ही उनमें जिन संस्कारोंकी नींव डाली जायगी) 
आगे चलकर वे उन्हीं संस्कारोंके तद्रूप बनेंगे--यह ध्रुव 
सत्य है | बालकगण शुरूसे ही जैसा आचरण अपने माता- 
पिताको करते देखते हैं वेसा ही वे भी करने लगते हैं-- 
जैसी भावना उनमें देखते हैं, बेसी ही अपनेमें बना लेते 
है यहाँतक कि यदि बालकोंसे कुछ भी न बताया जाय 
तो भी वे अपने अभिभावकोंका अनुकरण बराबर करते 
रहते हैं । 


यह निर्विवाद सिद्ध है कि बालकोंके मस्तिष्क और 
भावनाएँ बहुत ही कोमल होती हैं । उनकी बुद्धि तो 
परिपक्क होती ही नहीं--शानकी परिधि बहुत ही सीमित 
होती है । अतः उनके मस्तिष्कमें उनके घरवालों आदिका 
बहुत जल्दी असर पड़ जाता हे । चाहे वह कितना ही 
बुरा क्यों न हो, अथवा वे उसे ठीक-ठीक न सोच पाते 


हो, पर फिर भी देखा-देखी असर तो उनमें उसी तरहका 
पड़ ही जायगा । यह तो सिर्फ कहनेकी बात है कि 
बालक कुछ समझते ही नहीं । मैं तो यह कहूँगा कि जितनी 
जल्दी वे नकल उतारकर उसी आचरणको करनेका प्रयल् 
करते हैं--चाहे वे आज्ञानतासे ही करे--उतना और कोई 
नहीं कर सकता और बचपनमें यही देखा-देखी नकल और 
माता-पिताके आचरणोंसे बालकोंके मस्तिष्कपर जो प्रभाव 
पड़ता है, वह प्रायः जीवनपर्यन्त नहीं जाता । 


यों तो संसारकी जितनी भी विभूतियाँ हुई हैं अथवा 
होती हैं, सब प्रायः खयं अपने ही सिद्धान्तो और अपनी 
ही लगनसे महान्‌ होती हैं; पर फिर भी उनमें प्रेरणा 
उनकी माता-पिताकी दी हुई होती है । बचपनसे ही. 
उनके माता-पिता उनमें अच्छे संस्कारोंकी नींव डालते हैं, 
उनमें अच्छी भावनाकी वृद्धि करते हैं, उनके सामने अपना 
आदर्श उदाहरण रखते हैं ताकि वे भी वैसे ही चरित्रवान्‌ 
बनें; उन्हें अपनी संस्कृति तथा आचरणका ऐसा आकर्षक 
प्रभाव दिखाते हैं कि बाळकगण भी उसे अपना लेनेमें 
अपना गौरव समझते हैं । इतिहास इस बातका साक्षी 
है कि अपने माता-पिताके आचरणोंसे प्रभावित और उनसे 
प्रेरणा मिळनेपर ये ही बालकगण अपने देश, समाज 
और राष्ट्रका सिर ऊंचा करते हैं । भरत--जिसके 


ॐ भव प्रबाहँ संतत हम परे । अब प्रभु पाहि सरन अनुसरे ॥ + 


Eo 


नामपर हमारे देशका नाम “भारतवर्ष? पड़ा है, वीराङ्गना माता 
शकुन्तलाके कारण बीर बन सका । बादमे प्रतापी 
सम्राट्‌ हुआ और भारतके नामको उज्ज्वल किया। 
हिंदू-रक्षक वीर सिवाजीको शिवाजी बनानेमै उनकी 
माता जीयात्राईका पूरा-पूरा हाथ था । ध्रुवजी अपनी माताके 
आचरण ओर प्रेरणासे ही इतना उठे । बीर बश्रुवाहन, 
सिकन्दर आदि सभीके जीवनमें उनके माता-पिताके आदर्श 
आचरणोंका वह जबर्दस्त प्रभाव पड़ा, जिसने उन्हें भी 
. गौरवान्वित कर देशकी विभूतियोंमें स्थान दिया । इसके 
` अतिरिक्त इतिहासके पन्ने भरे हैं जो कि इसके साक्षी हैं 
कि मा-बापके आदर्श आचरण ही बालकोंका उत्थान कर 
सकते हैं । 

पर बड़े खेदकी बात है कि पहलेके लोग जितना 
अपने आचरणका ध्यान रखते थे, उतना आजके लोग 
नहीं रखते और इससे हमारी संतान भी अत्रनतिके गड़ेमें 
गिरी जा रही है । जब हम स्वयं चरित्रवान्‌ नहीं 
हैं तो संतान क्यों अच्छे आचरणकी होगी । 
हमें यह खम्नमै भी नहीं ख्याल करना चाहिये 
कि हम अपना चरित्र भ्रष्टकर अपनी संतानको 
सुधार लेंगे । उनमें तो हमारी ही छाप रहेगी और 
संस्कृतमें एक कहावत भी है कि “आत्मा वे जायते पुत्रः |! 
अन्य दूषित वातावरणके बावजूद भी माता-पिता 
इस दोषसे बञ्चित नहीं । प्राचीन युगमें बालकोंकों आचरण, 
शिष्टाचार आदिकी बराबर शिक्षा अपने माता-पिता, गुरु- 
जनों आदिसे मिलती थी, जिससे कि वे आरम्मसे ही 
चरित्रवान्‌ बनते थे;पर इस वर्तमान युगने तो धीरे-धी रे शिशचार- 
सदाचारको तो समास ही कर दिया है और यदि मैं यह 
कहूँ कि इस वातावरणमें शील ओर चरित्र नामक कोई वस्तु 
ही नहीं रह गयौ है तो शायद कोई अतिशयोक्ति 
नहीं होगी। जमानेकी हवाने शायद सत्र-कुछ भुला 
दिया है । पहले जहाँ सूर्योदयके पूर्व लोग उठकर 
तुरंत दैनिक कार्योसे निपटकर पूजा-पाठ, जप-ध्यान करते 
थे, प्रार्थनाएँ करते थे, देव-दर्शन लाभ करते थे, सुबह-शाम 
गायत्री जपते थे, अन्य धार्मिक कृत्योंका आयोजन करते 
थे--वहीं अब लोंग सूर्योदयके काफी देर बाद उठते हैं, 
पूजा-पाठ और देवदर्शनकी जाह रेडियो, ग्रामोफोनके बढ़िया 
अ्छीछ गाने सुनते हूँ, धार्मिक ग्रन्थोके बजाय चटपटे 
और काम-त्रीडाको प्रोत्साहन देनेवाले पत्र और उपन्पासादि 


पढ़ते हैं तथा अन्य रंगरेलियोंमें अपना जीवन व्यतीत 
करते हैं । शामको क्लब, होटल, थियेटर, सिनेमा आदिका 
आनन्द उठाते हैं | मनुष्य-आचरणको गिराने वाले ये विलासिता- 
के साधन आजके सभ्य और आधुनिक मनुष्यकी सोसाइटीके 
प्रमुख अङ्ग माने जाते हैं, आजके इन हमारे आचरणोंका 
हमारी संतानोंपर कितना गहरा प्रभाव पड़ता जा रहा है यह 
किसीसे छिपा नहीं है। 


आजका जो बालक है, कलका वही पिता होता है तथा 
उस नवीन पितामें अपने बापके अधिकांश आचरणोंका 
समावेश रहता है । यदि कोई पिता जुआरी) शराबी) कबाबी; 
गुंडा, वेश्यागामी आदि है और उसकी यह हरकत उसकी 
संतान किसी रूपमे जानती है अथवा छिपकर देखती है 
तो वह भी उसका अनुकरण धीरे-धीरे करने लगती है। 
तथा फिर वह बेसी ही बन जाती है । कहीं-कहीं इसका 
अपवाद भी हो सकता है कि माता-पिताकी तरह उनकी 
संतान न हो) पिताके विपरीत गुण संतानमें हाँ, पर 
अधिकांशरूपमै तो संतानमें उनके माता-पिताके गुणोंकी 
ही मात्रा अधिक रहती है। यही नहीं, माता-पिताकी 
बीमारियोके कीटाणु अपने-आप जन्मजातसे उनकी संतानोंमें 
आकर उनमें भी उसी रोगकी उत्पत्ति प्रारम्भ कर देते हैं। 
वैज्ञानिक खोजने इस बातको अच्छी तरह सिद्ध कर दिया है। 
यह तो हुई रोगोंके कीटाणुओकी वात, पर अब वैज्ञानिक 
खोजौँसे यह भी निर्विवाद सिद्ध हो गया है कि जैसे 
अधिकांशतया ये राज्यरोग भी पुद्तैनी रोग हैं और प्रायः 


. इन रोगोके कीटाणु जन्मजातसे ही होते हैं--उसी प्रकार जैसी 


हमारी भावनाएँ, संस्कृति ओर आचरण होता है--बेसे ही 
संस्कार गर्भावस्थामे ही हमारी संतानोंके पड़ जाते हैं । हमारा 
भारतीय कामशास्त्र तथा पाश्चाच्य कामशास्त्र दोनों इस बात- 
की पुष्टि करते हैं कि शिश्ुकी गर्भावश्थामें उनके माता-पिता- 
की जेसी भावना होगी; जेसे विचार होंगे तथा होनेवाली संतान- 
के प्रति जेसी भावना होगी तथा बच्चेकी गर्भावस्थातक माता- 
पितामे जेसे अच्छे-बुरे संस्कार जाग्रत्‌ होंगे तथा उस 
समयतक मा-बाप जेसे अच्छे-बुरे आचरणसे रहेंगे, वे ही सत्र 
लक्षण तथा संस्कार, भाव उन नवजात शिद्युओंमें पाये जायँगे । 
महाभारतकी कथाको पढ़नेसे स्पष्ट हो जाता है कि किस प्रकार 
अर्जुनके पुत्र अभिमन्युने गर्मावस्थामे ही अपने पिताद्वारा कही 
हुई चकव्यूहको तो इनेकी सारी कला सीख ली थी । यही नही, 
आजकी खोजने तो यहाँतक सिद्ध कर दिया है कि जुआरी, 

शराबी) कबाबी, वेश्यागामी, दुष्ट,दुश्चरित्र/लंपट आदि व्यक्तियों - 
की संतानमें भी इन डुगुंणोके कीटाणु अपने-आप पहुँच जाते 


हैं । जो लोग गाँजा) भाँग, अफीम आदिका नियमित सेवन 


करते हैं, उनकी संतान भी कम-से-कम सुननेवाली; आलसी; 
जाहिल और इन मादक वस्तुओंके सेवनसे उत्पन्न होनेवाले 
रोगोंकी शिकार: होती हैं---चाहे उनके माता-पितामै वे रोग 
किसी भी वजहसे न भी उभड़ सके हों--पर संतानोंमें अवश्य 
उभड़ जाते हैं । 

बच्चा जबतक. अबोध है, अपने पिता आदिकी नकल 
करता ही है | जब वह अपने पिताको सिगरेट पीते हुए 
देखता है, तब उसकी इच्छा भी वही काम करनेकी होती है । 
लेकिन चूँकि बुद्धि परिपक्क नहीं होती और सामने ऐ करने- 
में झिझक ओर पकड़े जानेका भय रहता है, इससे वह लुक- 
छिपकर सिगरेट आदि इधर-उधरसे छाकर अथवा चुराकर 
छिपे-छिपे पीता है । यहाँतक कि कई बार ऐसा भी अनुभव 
किया गया है कि अगर बीड़ी-सिगरेट मिलनेमें कोई अड्चन हो 
तो बच्चे कागजको सिगरेटकी तरह ळपेटकर उसकी सिगरेटकी- 
सी शकल बनाकर उसका धुंआ उडाते हैं, उन्हें तो धुँआ 


उड़ानेसे काम । अथवा कभी-कभी सींक आदि जलाकर उसका 


घुंआ मुखसे उड़ाते हैं | यह देखा-देखीका फल है । इसी 
प्रकार बाळक अपने पिता आदिको शराब पीते हुए देखता है 
तो उसकी भी उत्कण्ठा अपने स्त्रभावके अनुसार उसे पीने- 
को होती हे और न मिळनेपर वह उसी तरहका कोई पेय 
पदार्थ अथवा शरबत बनाकर उसी ढंगसे अदा और मस्तीके 
साथ पीता रहता है । धीरे-धीरे उसकी भावनामें शराबके 
संस्कार इतने प्रबळ हो जाते हैं एवं अपना इतना प्रभाव 
उस बाळककी छोटी उम्रमें कर लेते हैं, जिसके फलस्वरूप 
बड़े होनेपर उसे वह वस्तु अपनानी ही पड़ती है । अपने माता- 
पिता आदिकी देखा-देखी कितने ही बाळक जुआरी, शराबी, 
चोर, डाकू आदि बन जाते हैं | गुणोंका समावेश तो धीरे- 
चीरे होता है, पर अवगुण झटसे आ जाते हैं; क्योंकि बुरी 
आदतोंसे एक बार तो क्षणिक आनन्द मिल ही जाता है । 
इसी प्रकार अच्छे आचरणका उनपर अच्छा असर पड़ता 
है । बाल्कगण अपने बचपनमें ठीक एक पौदेके समान है, 
जिसे छोटे रहनेपर चाहे जिधर झुकां दिया जा सकता है, पर 
बड़े होनेपर वह -किसी तरह नहीं झुकाया जा सकता । 
उपयुक्त कथन बिल्कुल सही और क्षत्र सत्य है । इसमें 
जरा भी शाङ्काकी गुजायश नहीं । यदि माता-पताकी विचारधारा- 


में बच्चेके बारेमें कुछ अन्तर हो तो उसे ब्रच्चेके .सामने 
निपटाना या झगड़ा-लड़ाई करना अच्छा नहीं, बल्कि जब 
बच्चा बाहर हो या बहाँसे दूर हो तो फेशला कर लेना चाहिये । 
एक बार एक मनोवेज्ञानिकने पाँच सालके बाळकको देखा; 
वह घुटने नीचे करके झुककर दीवाळमें छगे हुए शीशेके 
अंदर देखकर अपने बाल सँवार रहा था । शीशा तो उचा 
लगा हुआ था परंछु फिर भी बालक झुककर घुटने नीचे 
किये जा रहा था ओर स्वयं भी नीचे आ रहा था । पूछ- 
ताछसे मनोवैज्ञानिकको पता चला कि उस बालकका पिता 
जरा कदमें लंबा था और दीवालमें लगा हुआ शीशा उससे 
कुछ नीचा था | इसलिये उसे झककर हर रोज बाल 
सँवारने पड़ते थे । बच्चा यद्यपि कदमें छोटा ही था, फिर भी 
पिताक्री नकल करने लगा और झुककर उसी तरह दीवालकी 
ओर देखने लगा । 

एक नवदम्पति अपने वृद्ध पिताको बहुत कष्ट दिया 
करते थे । नवयुवकका पिता दारीरसे जर्जर होनेके कारण एक 
कोठरीमें हमेशा जमीनपर पड़ा रहता था । भूमिपर बराबर 
पड़े रहनेके कारण अक्सर उसे दर्दकी शिकायत हो जाती 
थी । उसने अपने पुत्रसे एक खाटके छिये माँग की। 
दभ्पतिने एक बहुत पुरानी घुनी जीण खटिया उसे दी। 
वह बेचारा किस्मतको कोसता उसीपर पड़ा रहता । एक दिनकी 
बात है कि वे दम्पति कहीं बाहर गये हुए थे । लौटकर घर 
आये तो क्या देखते हैं कि उनका छः वर्षका पुत्र एक वेसी 
ही छोटी खिलौनेरूपी खटिया नारियळके झाड़के सींकोंकी 
जोड़कर बना चुका है । जब उससे पूछा गया, तब उसने 
बताया कि “पिताजी ! जत्र आप मेरे बाबाके उम्रके हो जायँगे 
और आपमें कुछ ताकत नहीं रह जायगी, तब में भी आपकी 
तरह बढ़िया. पलंगपर स्वयं लेटूँगा और आपको लेटनेके लिये 
यही खाट दूँगा । यरी नहीं मैं ठाटके साथ चौकेमें बैठकर 
खाना खाया करूँगा ओर आपको चोकेक्रा बचा-खुचा बासी 
भोजन आदि दिया करूँगा --जैसा कि आप मेरे बाबाको 
आजकल दे. रहे हैं ।' यह बात दम्पतिको तीरकी तरह लगी । 
उन्होंने बालकसे कहा “ठीक कहते, होश एक दिन हम भी 
बूढ़े होंगे ।? तत्पश्चात्‌ दोनों प्राणियोंने वृद्धके चरणोपर गिर- 
कर माफी मागी - और जीवनपर्यन्त उन्हें कोई तकलीफ 
न होने दी । 

इसका यह मतलब नहीं कि बच्चे केवळ बड़ोंकी 
शारीरिक क्रियाओंकी ही नकल करते हैं, बल्कि उनके भाषण, 


२३० 


बिचार और आचारकी भी । इसलिये हमें बच्चेके सामने 
हर बातमें अधिक सावधान रहना चाहिये । बच्चोंके सुधारनेका 
प्रधान उपाय है--स्वयं सुधर जाना । 


अतएव आज सबसे बड़ी आवश्यकता इस बातकी है 
कि यदि हमें अपनी संतानको आदर्श और सदाचारी 
बनाना है तो हमारे लिये यह परमावश्यक है कि हम अपना 
चरित्र इतना दृढ़, खरा और शुद्ध बना लें कि उसका असर 
हमारे बालकोंपर जब पड़े, तब अच्छा ही पड़े । यदि वे 
उसका अपनी आदतके कारण अनुकरण भी करें तो 
उनका कोई नुकसान न हो; हमारे आचरणसे उनकी 
आदतें खराब न हाँ । अगर हमारा ही चरित्र खोटा होगा, 
हमारी ही आदतें-हरकतें खराब होंगी तो बच्चोंके सुधरनेकी 
आशा करना ही व्यर्थ हे । अतएव हमें विशेषरूपसे 
सतक रहना चाहिये और सदा यह ध्यान रखना चाहिये 
कि हम कोई ऐसी गलत हरकत तो नहीं कर रहे हैं 
जिसका असर बालकोपर भी होगा । इसके अतिरिक्त हमें 
भूलकर भी छड़कोंके सामने-- 


( १ ) गाली-गलौज नहीं बकनी चाहिये; क्योंकि 
इससे उनकी भी जबान खराब होती है । 


(२ ) किसीसे भी अधिक हँसी-मजाक नहीं करनी 
चाहिये और न अश्लील बातें ही करनी चाहिये । बालक 
भी ऐसा ही करंगे । 


(३ ) किसीको भी डॉटना-डपटना अथवा किसीसे 


दुर्व्यवहार नहीं करना चाहिये । देखा-देखीके कारण बालक 
भी ऐसा करने छगते 


(४ ) किसीके प्रति अपना क्रोध प्रदर्शन न करना 
. चाहिये। 


( ५ ) किसीको मारना-पीटना नहीं चाहिये । इससे 
बच्चोकी आदत बिगड़ जाती है 

(६) नशीली वस्तु आदिका सेवन नहीं करना 
चाहिये । ताकि बच्चोंकी भी आदत न पड़ जाय । 

(७) अपनी स्त्री आदिसे किसी ऐसे ढंगसे वार्तालाप 
न करना चाहिये, जिससे वे भी उसी ढंगको अपनायें और 
न उनके सामने गुप्त वार्ताएँ ही करनी चाहिये । 


(८) कोई अन्य ऐसी हरकत न करनी चाहिये 
जिसख्रे उसका भी असर बालकोंपर पढ़े । 


` % मामभिरक्षय रघुकुलनायक । धूत बर चाप रुचिर कर सायक ॥ % 


अन्तमै एक बात और है । वह यह कि माता-पिता 
चाहे अच्छे हों चाहे बुरे, लेकिन वे अपनी संतानको तो 
आदर्श और अच्छे रूपमें ही देखना चाहते हैं । वे माता- 
पिता, जिनका आचरण शुद्ध है- यदि अपनी संतानको अच्छे 
बननेकी सीख भी देते हैं तो उनपर असर भी हो सकता है 
और होता भौ है। लेकिन यदि आचरणश्रष्ट माता-पिता 
संतानको अच्छा बननेके लिये सीख भी देते हैं तो उनपर 
कोई असर नहीं होता । प्रसङ्गवश में यहाँ एक-दो उदाहरण 
बताना अनुचित नहीं समझता, जिससे कि उपयुक्त 
कथनकी पुष्टि हो जाती है । 


मेरे एक मित्र हैं जिनके संतान हैं, उनमें सुबह 
बहुत देरसे उठनेकी आदत है। प्रायः सूर्यौदयके बाद भी 
कई घंटोंतक वे सोते रहते हैं । धीरे-धीरे देखा-देखी लड़के 
भी ऐसा ही करने लगे । वे भी बहुत देरसे उठने लगे । 
पिता इसके लिये बच्चोंपर बहुत बिगड़ते; डॉटते, पर फिर भी 
बच्चे न मानते । अन्तमें वे परेशान हो गये तो उन्होंने मुझसे 
कहा । मैंने कहा जब आप स्वयं इतनी देरसे उठते हैं, तब 
बच्चोंकी जल्दी उठनेकी शिक्षा देनेके आप अधिकारी 
ही कहाँ हैं और यदि देते हैं तो वे फिर आपकी बात क्यों 
मानने छो ! यदि आप वास्तवमै उनकी आदत सुधारना 
चाहते हैं तो उनके सामने अपना जल्दी उठनेका आदश 
उदाहरण रखिये तभी उनपर असर पड़ेगा । बड़ी मुश्किलसे 
धीरे-धीरे वे अपनी आदत सुधार सके और कहना 
नहीं होगा उनकी इस आदतमे सुधार होते ही बच्चे भी 
अपने-आप जल्दी उठने लगे । 


मेरे एक अन्य मित्र हैं, जिनके एक पुत्र हे । उसे प्रायः 
पेटकी शिकायत रहती थी । इसका कारण यह था कि 
बालक मिठाई अधिक मात्रामें सेवन करता था । बात यह 
थी कि उसकी माताको मिठाइयाँ बहुत पसंद थीं जिसकी 
देखा-देखी वह बालक भी करने लगा । धीरे-धीरे उसकी 
जीभपर्‌ मिठाईका ऐसा चस्का लंग गया कि जब उसे 
मिठाई न मिळती, तब वह घरवालोंकी नजर छिपाकर 
चीनी ही फॉक जाता तथा स्कूलमें और बाहर बाजारकी मिठाई 
खाता । फलस्वरूप उसका स्वास्थ्य बिगड़ता चला गया । 
उसकी माता उसको समझाते-समझाते थक गयी, पर वह क्यों 
मानने छगा। एक दिन मिछनेपर मुझे सारी बातें मालूम हुई । 
मैंने कहा कि “जब बच्चेके सामने घरमै बराबर तरह-तरहकी 


# माता-पिताके आचरणफा बाल-जीवनपर प्रभाव % 


मिठाइयाँ बनती हैं और आप भी उन्हें बराबर सेवन करती 
हैं तो भला बच्चा क्यों बाकी रक्खेगा--आप चाहे उसे मिठाई न 
खानेके लिये कितना ही क्यों न मना किया करें । आप कमै-से-कम 
उसके सामने तो मिठाई खाना और बनवाना बंद कर दीजिये, 
तब देखिये उसपर क्या असर पड़ता है ।? उन्हें यह बात जँच 

गयी और फलस्वरूप बालककी भी आदत सुधरने लगी । 

स्पष्ट है कि माता-पिताके आचरणका उनकी संतानपर 
सबसे गहरा प्रभाव पड़ता है | हम भी शुद्ध आचरण तथा 
आचार-विचार रखकर ही उन्हें वैसा बना सकते हैं । “पर 
उपदेस कुसळ बहुतेरे? से काम नहीं चलता । 


माता-पिताके आचरणका बाल-जीवनपर प्रभाव 


( लेखक--श्री १०८ स्वामीजी गणेशदासजी उदासीन ) 


छोटे-छोटे बालकोंके जीबन-व्यवहार, अभिरुचि तथा 
क्रियाकलापका अध्ययन करनेवाले मनोवैज्ञानिकोंने अत्यन्त 
विस्तारके साथ व्यापक सम्प्रेक्षणों और परीक्षाओंके द्वारा 
चाळकोंकी रुचि, प्रवृत्ति, इच्छा और आकाङ्का आदिका 
अत्यन्त गम्भीर अध्ययन करके उनके परिणाम और कारणांका 
विवरण दिया है । उन्होंने यह परिणाम निकाला है कि बालक- 
की सम्पूर्ण क्रियाका आधार अनुकरण है । वह अपने चारों 
ओर अपनेसे बड़ों, समवयस्कों तथा छोटोंको जैसा करते 
देखता है, वैसा ही वह भी करने लगता दै । हँसने, बोलने, 
उठने-बैठनेकी शैली भी वह अपने आस-पासके लोगोंसे 
सीखता है । किंतु इन समीपवतीं प्रभाव डालनेवाले व्यक्तियोंमें 
सबसे अधिक प्रभावशाली माता-पिता ही होते हैं; क्योंकि वे 
ही बालकके जन्मसे लेकर उसके समझदार होनेतककी 
अवस्थामै सदा अधिक-से-अधिक उसके सम्मुख उपस्थित 
रहते हैं। 

सभी माता-पिताओंका यह अनुभव है कि बालक 
सर्वप्रथम उन्हींका अनुकरण करता है । यदि कोई धर्मनिष्ठ 
पिता सन्ध्या-पूजा करता हे तो उसका पुत्र प्राणायामका 
अनुकरण करके नाक दबाता है; आचमनीसे जल लेकर इधर- 
उधर फेकता है और माला जपता है । यदि किसीका पिता 
सिगरेट या हुक्का पीता है तो उसके बच्चे उसकी 
अनुपस्थितिमें हुक्का गुडणुडाते हैं, कागज छपेटकर सिगरेटका 


आकार बनाकर उसे मुँहमें डालकर साँस खींचते हैं । इस 


प्रकार बालकके सब प्रारम्भिक संस्कार माता-पिताके आचार- 
व्यवहारके अनुसार स्थिर होने लगते हैं । 

यह संस्कार केवल आचारः-व्यवहारमें ही नहीं, विचारमें 
मी आने लगता है । कुछ थोड़ेसे पूर्वजन्मके संस्कारसे 
प्रभावित बालकोंको छोड़ दिया जाय तो प्रतीत होगा कि 
अधिकांश बालक माता-पिताके स्वभाव और विचार भी ग्रहण 


करते चलते हैं । चिड्चिड़े, कंजूस, क्रोधी, ईर्ष्या) फूहड़ 
और गप्पी माता-पिताओंके पुत्र भी चिढ़चिड़े। कंजूस, 
क्रोधी, ईर्ष्याळ, फूहड और गप्पी हो जाते हैं । वैद्यका पुत्र 
बिना वैद्यक सीखे हुए ही सैकड़ों ओषधियोके नाम और 
प्रयोग जान जाता है । वकीलका पुत्र भी अनेक अपराधों 
और उनसे सम्बद्ध धाराओंका परिचय ओर प्रयोग जान 
लेनेके साथ वकालतके अनेक हृथकंडोसे भी परिचित हो जाता 
है । कालिदासके सम्बन्धमें यह प्रसिद्ध है कि उनके यहाँके 
सेवकतक संस्कृत बोलनेमें बड़े पटु थे और मण्डनमिश्रके 
घर तो उनके तोता-मेना भी इस बातपर शास्त्राथ॑ किया 
करते थे कि जगत्‌ ध्रुव है या अध्रुव | इस सबका कारण 
यह है कि मनुष्य जिस संगति और वातावरणमें रहता है 
उसके प्रभावमें निरन्तर पड़कर वह अपना संस्कार बनाना 
चाहता है । ये संस्कार प्रारम्भिक अवस्थामै ही बनते हैं 
और फिर जब एक बार बन जाते हैं, तब फिर कमी बदलते 
नहीं । इसलिये बालकके प्रारम्मिक संस्कारका निर्माण करनेमें 
माता-पिताको स्वयं अपना संस्कार ठीक करना चाहिये । 


त बहुतसे माता-पिता अपने बालकोंको छोटी-छोटी बातमें 
डॉटते और मारते रहते हैं, किंतु यदि वे बालकोंके अपराधोंकी 
शान्तिपूर्वक परीक्षा करें तो उन्हें यह जानकर आश्चर्य होगा 


. कि बालकोंने अधिकांश अपराध ' उन्हींसे अनुकरणमें सीखे 


हैं अथवा उनकी किसी असावधानी, त्रुटि; दोष या दुबंळतासे 
बालकमें वे दोष आ गये हैं। यदि आपका बाळक झूठ 
बोलता है तो उसका कारण यह है कि या तो आप स्वयं झूठ 
बोलते होंगे या आपने अपने क्रोधी और चिड़चिड़े स्वभावसे 
बालकको इतना भयभीत और त्रस्त कर रक्खा दै कि डसे 
आपके सम्मुख सत्य बोलनेमें यह हिचक और डर ळगा 
रहता है कि कहीं सत्य कहनेपर आप उसे दण्डित न करें | 

इसका तात्पर्यं यह हुआ कि माता-पिताको अपने 


आचरणमें तीन प्रकारका संयम अर्जित करना चाहिये । 
प्रथम वाकू-संयम, दूसरे स्वभाव-संयम और तीसरे व्यवहार 
या आचार-संयम । वाक्‌-संयमका तात्पर्यं यह है कि माता- 
पिताको बालकके सम्मुख कुछ भी बात कहनेसे पहले विचार 
कर लेना चाहिये कि युक्त बात बालकके सम्मुख उससे 
या दूसरोंसे कहनी चाहिये या नहीं । बहुतसे लोगोंको गाली 
देनेका बुरा अभ्यास होता हे और वह अभ्यास इस चरम- 
सीमातक पहुँच जाता है कि वे बात-बातमें गालीकी टेक देकर 
सखुनतकिया- बनाकर गालीका प्रयोग करने लगते हैं । 
बहुत-से छोग जब किसीसे मिलना नहीं चाहते, तब अपने 
बच्चोंसे कहला देते हैं--“कह दो घरपर नहीं हैं ।' बहुत-से 
लोग बात-बातमें इतना झूठ बोलते हैं कि बच्चे भी उनके 
उस झूठको जान जाते हैं और उनके मनमें इन सब प्रकारके 
व्यवहारोंसे यह संस्कार जम जाता है कि झूठ बोलना या 
गाली देना कोई बुरा काम नहीं है। ५जाबके एक प्रसिद्ध 
व्यवसायीके घरकी एक बड़ी प्रसिद्ध घटना है । वे व्यवसायी 
महोदय कश्मीरी शालका व्यापार करते थे। उनका यह 
स्वभाव था कि जब उनसे कोई वस्तु माँगने आता था, तब वे 
झट कह देते थे कि अमुक सजन माँग ले गये हैं । उनके 
पुत्रने मी यही सीख लिया था कि जब कोई वस्तु माँगने 
आता; तब यही कह देता था कि “है नहीं, या अमुक सजनके 
यहाँ गयी हुई है।” एक बार उनके एक पड़ोसी व्यवसायी मित्र 
` कड़ाहा माँगने आये | घरपर और तो कोई था नहीं । 
बाळकने छूटते ही उत्तर दिया--“रलियारामजीके यहाँ गया 
हुआ है ।? वे सजन स्वयं रलियाराम थे । वे बोळे--'बेटा ! 
रळियाराम तो मैं ही हूँ और कड़ाहा भी सामने रक्खा है ।? 
इस प्रकारकी घटनाएँ बहुत-सी होती रहती हैं, जिनमें माता- 
पिताके आचरणसे प्रभावित बालकोंको मिथ्या अनुकरण 
करनेके कारण लजित और अपमानित भी होना पड़ जाता 
है। विचित्र बात तो यह है कि जो माता-पिता अपने 
बालकोको ऐसे अपराधोंपर डॉटते-फटकारते हैं) वे उनसे यह 
आशा रखते हैं कि हम अपने बालकोंपर जो कुसंस्कार डाल 
रहे हैं उन्हें बालक छोड़ दे; किंतु यह विडम्बनामात्र दै । 
स्वमावसंयमका तात्पर्यं यह है कि माता-पिताको अपने 
स्वभावकी ओरसे भी सावधान रहना चाहिये । यदि उनमें 


: किसी प्रकार ऐसे दुर्गुण या दुर्व्यसन आ गये हैं, जिनका 


` परित्याग सम्भव-नहीं है तो उन्हें अपने उस स्वभावसे सम्बद्ध 
दुगुंण या दुरभ्यासकी आवृत्ति अपने बच्चोके सम्मुख कभी 


* अनुज जानकी सहित निरंतर । बसहु राम नृप मम उर अंतर ॥ % 


नहीं करनी चाहिये । यदि माता-पिताको सिगरेट पीने; पान 
खाने, जुआ खेलने अथवा अन्य किसी इस प्रकारके दुर्व्यॅसनका 
अभ्यास पड़ गया हो और वे उसपर संयम न कर सकते हों 
तो उन्हें दो काम करने चाहिये--या तो अपने बच्चोंको अपने 
पाससे हटाकर किसी अच्छे विद्यालयमै रख देना चाहिये या 
फिर अपने ऊपर इतना संयम करना चाहिये कि उन दुगुंणोंको 
अपने छोड़ दें । यदि ये दोनों ही उपाय सम्भव न हों 
तो उन्हें चाहिये कि बालकोंके सम्मुख अपने इस स्वभावका 
प्रदशन कभी न करें । अन्यथा परिणाम यही होगा कि 
स्वाभाविक अनुकरणसे बाल्यावस्थामें जो दुःखद अभ्यास 
बाळकमें पड़ जायेंगे, वे फिर जीवनभर उसका पिण्ड 
नहीं छोड़ेंगे । 

तीसरा संयम व्यवहार या आचारका संयम है । प्रत्येक 
सामाजिक प्राणीको संसारमै रहते हुए अनेक व्यक्तियाँके 
अधिकाधिक सम्पकमे आनेका अवसर प्राप्त होता रहता है । 
इन अनेक व्यक्तियोंमें जहाँ अस्सी भले होते हैं, वहाँ बीस 
झूठे, चोर, अविश्वस्त, अनियमित, आलसी, कामचोर और 


अव्यवस्थित भी होते हैं स्वभावतः इन बीसके प्रति आपको 


क्रोध करना या उनसे घुणात्मक व्यवहार करना पड़ जाता 
है, किंतु समाजमें कभी-कभी बुरे लोगोंका अभ्युत्थान और 
उन्नयन देखकर यह इच्छा होने लगती है कि हम भी 
संसारको धोखा देकर सबसे प्रवञ्चनापूर्ण व्यवहार करें) 
मुँहमें राम-राम बगलमें छुरीवाळी युक्तिको चरिताथं करते 
हुए इस प्रकार व्यवहार करें कि संसारमै. हम इस प्रकारके 
निम्न व्यवहारसे अपने आत्माको और संसारको धोखा देकर 
महत्त्वका पद प्राप्त करें । प्रलोमनसे प्रभावित होकर हम 
संसारमै अनेक ऐसे कुकाण्ड करने लगते हैं, जिनका आधार 
पूर्णतया अन्यायपूर्ण तथा अनैतिक होता है । ऐसे सब 
व्यवहारोंका प्रभाव बालकोंपर इतना बुरा पड़ता है कि वे 
भी इस प्रकारके अनेतिक आचरणको अच्छा मानकर 
जीवनके प्रारम्भिक कालमें ही कुपंथ पकड़ लेते हैं और 
इस प्रकार आगे चलकर वे समाजके शत्रु बन जाते हैं ! 

इस सम्पूर्ण व्याख्याका निष्कर्ष यह है कि माता-पिताको 
यदि अपने बालकोंका सुधार करना हो तो उन्हें स्वयं अपने 
आचार-विचार-व्यत्रहार-संस्कारपर नियन्त्रण रखना होगा 
और यदि वे इतना कर सकें और अपने जीवनको 
सुधारकर उसके आदर्श वालकोंके सम्मुख उपस्थित करें तो 
उतनेसे ही ब्रालकोंका चरित्र-सुधार हो जायगा । 

बालकोंको शिष्टाचारकी शिक्षा 


( लेखक--त्रीश्रीनाथसिहजी ) 


मेरे एक घनिष्ठ मित्र श्रीयुत “क' हैं। वे अपने तीन 
बर्षके पुत्रको कभी गोदमें) कभी पैदल लेकर नित्यप्रति टहलने 
निकलते हैं । प्रायः मेरी उनकी भेंट हो जाती है। मुझे 
देखते ही वे अपने पुत्रको आज्ञा देते है--“बेटा ! चाचाजीको 
प्रणाम करो, जोड़ो हाथ ।? बालक संकोच करता है) पर दो- 
तीन बार कहनेपर अपने नन्हे हाथ जोड़ता है। मैं उसे 
आशीर्वाद देता हू, चुमकारता हूँ । वह प्रसन्न हो जाता है । 

प्रायः इसी प्रकार अनेक लोग अपने बच्चोंकों प्रणाम 
करना सिखाते हैं; पर मैं सोचता हूँ, यह ढंग गलत है। 
बच्चोंमें अनुकरण करनेकी आदत होती है; वे हमको जो करते 
देखेंगे; बही स्वयं भी करने लगेंगे; तब क्‍यों न हम उन्हे 
अनुकरणद्वारा सीखने दें १ बजाय उनसे कहनेके हम स्वयं 
आगत मित्रोंको हाथ जोड़कर प्रणाम करें । हमें ऐसा करते 
देखेंगे, तब बालक भी निश्चय ही ऐसा करने छगेंगे। हमें 
चाहिये कि हम धैर्यसे 'उन्हें इस प्रकार सीखनेका अवसर 
दें और फिर बालकको हम अपनेसे छोटा क्यों समझें ! 
पता नहीं, भगवानकी कोन-सी प्रेरणा लेकर वह अवतरित 
हुआ है | हम खयं भगवानके इस वाळरूपको क्यों न प्रणाम 
करें ? अपना जितना ही विनम्र रूप हम बाळकके सम्मुख 
उपस्थित करेंगे, उसके उतना ही विनम्र बननेकी 
सम्भावना है। 


यदि हम स्वयं अशिष्ट व्यवहार करते हँ, गाळी बकते 
हैं, झूठ बोलते हैं, नशीले द्रव्यांका व्यवहार करते हैं) क्रोध 
प्रदर्शित करते हैं और आलस्यमें समय काठते हैं तो अपनी 
आशाओंसे, कठोर अनुशासनोंसे, भय या प्रलोभनसे हम बालकको 
दिष्ट, सत्यवादी और मृदु नहीं बना सकते । हमारे 
अनुशासनोंसे अधिक प्रभाव बालकके कोमळ मनपर हमारे 
व्यक्तिगत जीवनका पड़ेगा; क्योंकि बालकको हम लाख 
समझायेंश वह करेगा वही; जो हमको करते देखेगा । अतएव 
बालकके अभिभावकके रूपमै हमारी यह जिम्मेदारी है कि 
हम बाळकके सामने अच्छा उदाहरण रक्खें | हम बालकको 
जैसा बनाना चाहते दों) पहले स्वयं वैसा बनें । 


इसका एक आँखों देखा उदाहरण में यहाँ देता हूँ । 
ब्रिटिश-शासनकालमें यहाँ प्रयागमें एक अंग्रेज पुलिस 


इंस्पेक्टर थे | उनका नाम मेजस था | में और मेरे मित्र 
श्रीयुत “क' जिनका, मै ऊपर वणन कर चुका हूं) प्रातःकाल 
साथ-साथ वायुसेवनके लिये निकलते थे । मागमें उक्त साहब 
का बँगळा पड़ता था । एक दिन हम क्या देखते हैं कि मेजस 
साहब अपने नन्दे पुत्रको, जो शायद दो वर्षके आस-पास 
रहा होगा अपनी अंगुली पकड़ाथे लंबे दोनेके कारण कुछ 
झुके हुए-से, उसके कदम-से-कदम मिळाते बैँगलेके फाटककी 
ओर आ रहे हैं । फाटकपर बालककी आया बालकको 
ब्रेठाकर घुमानेवाळी गाड़ी लिये खड़ी थी । मेजसं साहब- 
ने बालकको उस गाड़ीमें प्रथक्रके साथ चढते देखा? 
उसे चूमकरः अपने हाथ हिलाकर इस तरह विदा किया 
जैसे कोई मेहमानको विदा करता है । 

मेरे मित्र श्री 'क' ने कहा--।देखा; साहब तो छड़केके 
साथ इस तरह पेश आये जैसे यह इनका बाप हो 1? पर में 
मन-ही-सन साहबकी प्रशंसा कर रहा था । मैंने अपने मित्रको 
उत्तर दिया--“मुझे तो लगता दै? मेजस साहब अपने पुत्रको 
एक साधारण दिष्टाचार सिखा रहे हैं कि जब कोई आत्मीय 
चरसे बाहर जाने लगे, तब उसके साथ केसा व्यवहार करना 
चाहिये | खैर, उस दिन हम उस वाळकके इर्द-गिर्द ही 
टहळते रहे और लगभग उसके साथ ही लौटे । हमने देखा कि 
आयाकी गति बहुत मंद पड़ गयी है । मैंने कहा--*जान 
पड़ता है यह इसं-बातकी प्रतीक्षा कर रही है कि साहब आयें 
और बेटेका स्वागत करें ? “क्या बेहूदापन है १? मेरे मित्र 
बोले । उसी समय हमने देखा कि मेजसं साहब फाटककी 
ओर आ रहे हैं। आयाने तब जल्दी-जल्दी ले जाकर गाड़ी 


फाटकके पास खड़ी कर दी । मेजस साहबने गाड़ीके पास | 


उस नन्दे शिशुका स्वागत किया, स्नेहसे उसे अपनी अंगुली 
पकड़ाबी और उसी तरह अंदर ले गये जैसे बाहर ळाये थे । 

निश्चय ही इस बालकने भी अपने पिताके इस गुणका 
अनुसरण किया होगा और इसी प्रकार स्वयं भी व्यवहार 
करने लगा होगा । 

हमलोग चाहे जहाँ फलोंके छिलके, रद्दी कागज, कूड़ा- 
करकट फेंकते रहते हैं। इसका परिणाम यह होता है कि 
हमारे मार्ग स्वच्छ नहीं दीखते । हमारे बालक भी हमारी 


डं यि ब्स्डै 

इस प्रवृत्तिका अनुकरण करते हैं और दूसरी पीढीमै भी इस 
मनोडृत्तिके बने रहनेकी सम्भावना है । उस दिन हमने 
समाचारपत्रोमें पढ़ा कि प्रधान मन्त्री दि्लीकी एक प्रदरांनी- 
से बाहर निकलते समय क्या देखते हैं कि एक फल बेचने- 
वालेकी दूकानके सामने कुछ बाबू लोग केले खरीद-खरीदकर 
खा रहे हैं और उसके छिलके सड़कपर फेंकते ज्ञाते हैं। यद्यपि 
पास ही कूड़ा फेंकनेवाली म्युनिसिपैलिटीकी नाद गड़ी हुई है । 
नेहरूजीने पैनी दृष्टसिसि उन बाबुओंकी ओर देखा और 
सड़कपरके छिलके उठा-उठाकर उस नादमें डालना शुरू 
किया । फिर तो सभी लोगोंने उनका अनुसरण किया और 
सड़क बात-की-बातमें स्वच्छ हो गयी । 

यह समाचार पढ़ते समय मुझे एक पुरानी घटनाका 
स्मरण हो आया । एक बार मैं स्वर्गीय आर ० एस० पण्डितकी 
प्रतीक्षामे उनके प्रयागके निवासपर बैठा हुआ था । वे कहीं 
बाहर टहलने निकल गये थे'और लौटनेहीवाले थे । मेरे 
सामने छोटी मेजीपर कई समाचारपत्र रक्खे थे, जो शायद 
कलकी डाकमें आये थे ओर खोले न गये थे । मैंने एक 
समाचार पत्र उठाया और उसका रेपर फाड़कर नीचे फशं- 
पर डाळ दिया । उसी समय स्वर्गीय पण्डितजीकी सबसे छोटी 
कन्या, जो शायद तीन या चार सालकी थी) मेरे निकट आयी 
और बोली--“देखिये, कूड़ा इस तरह फेंकते हैं १? उसने दूसरा 
समाचार पत्र उठाया, उसके रेपरको फाड़ा और उसे पासकी 
टोकरीमें डाळ दिया और मैंने जो रैपर फर्शपर फेंका था; 
उसे मी उसीमें डाळ दिया | 


इस घटनाका मेरे मनपर बड़ा प्रभाव पढ़ा । निश्चय ही 
स्वर्गीय पण्डित साहवने इस कन्याको कूड़ा फेंकनेकी यह शिक्षा 
इसी प्रकार दी होगी, जिसे वह.मुझे सिखा रही थी। यदि 
कूड़ा फेंकनेकी यह वृत्ति हम स्वयं अपना ळें तो हमारे 
बच्चे भी इसका अनुसरण करें और हमारे घर, आँगन, द्वार, 
रास्ते, स्कूल, मैदान, बाग स्वच्छ दीखें | हम चाहे जहाँ 
कूड़ा फॅकते रहें और थूकते रहें और बच्चोंकी एक स्थानपर 
फंकनेको कहें तो यह केसे हो सकता है । 


हम चाहते हैं कि हमारे बालक सदाचारी, सत्यवादी, 
विनयी, दयाल और साहसी हों । इन सब बातोंके लिये हम 
उन्हें बराबर उपदेश देते रहते हैं; परंतु प्रायः सभीका 
यह रोना है कि आनेवाली पीढ़ीका निर्माण आशाके अनुरूप 
नहीं हो रहा है । इसका कारण यही है कि हम कोरे उपदेशक 
बनकर उन्हें आदर्श बनाना चाहते दें । बाळक - हमको करते. 


# देहु भगति रघुपति अति पावनि । त्रिबिधि ताप भव दाप नसावनि ॥ * 


कुछ देखता है, कहते कुछ सुनता है | बस, वह भी वेसा ही 
हो जाता है। उसमें अनुकरणकी बृत्ति जो होती है । गाँधीजी- 
का प्रभाव अखिल विश्वपर क्यों पड़ा ? इसीलिये कि जो 
वे दूसरोंको करनेको कहते थे, उसे स्वयं अपने जीवनमें पहले 
उतारकर दिखा देते थे । प्रत्येक व्यक्ति, जो अपनी संतानको 
आदर्श बनाना चाहता है, उसे अपने जीवनमें गाँधीजीकी- 
जेसी साधना अपनानी होगी । यदि हम चाहते हैं कि हमारे 
बच्चे सब्रेरे उठें तो हमें स्वयं सबेरै उठनेकी आदत डालनी 
होगी । यदि हम चाहते हैं, हमारे बच्चे बड़ोंका आदर करें 
तो हमें स्वयं बड़ोंका आदर करना होगा । यदि हम चाहते 
हें कि हमारे बच्चे झूठ न बोळे तो हमें स्वयं सत्यवादी बनना 
होगा । 

बहुत-से लोगोंको बच्चोंके मुँहसे गाली सुननेमें आनन्द 
आता है । वे स्वयं गाली बकते हैं और बच्चोंकों गाली 
बकनेको उत्साहित करते हैं | बचपनका यह विनोद उन्हीं 
बर्चोके लिये समस्त जीवनमै एक अभिशाप बनकर छा जाता 
है । जब हम किसी बूड़े मनुष्यको गाली बकते देखते हैं; तब 
हमें कितना बुरा मालूम होता है; परंतु इसके लिये षह 
बूढा इतना दोषी नहीं है जितने कि उसके मा-बाप हैं, जिन्होंने 
उसकी यह आदत पड़ने दी । छोटे बच्चोंका गालीका अभिनय, 
बड़ोंके अनादरका अभिनय, जीवोंके प्रति निर्दयताका 
अभिनय; झूठ-चोरी आदिका अभिनय हमें कितना ही 
मनोरञ्जक क्यों न प्रतीत हो; हमें इससे बचने और बच्चोंकों 


बचानेकी आवश्यकता है । _ . 


आजकल- लोग वर्ण-व्यवस्थाके बहुत विरुद्ध हैं । चारों 
तरफसे इसको मटियामेट कर देनेकी आवाजें उठ रही हैं । 
वर्ण-ब्यवस्थाका मैं कोई पोषक नहीं हूँ और न इस लेखमें 
उसकी वकालत ही करना चाहता हूँ; पर सोचता हूँ कि 
बालकके सीखनेका, समाजके लिये उपयोगी बननेका जैसा 
अवसर वर्ण-व्यवस्थाके अन्तर्गत है, वैसा अन्यत्र कहाँ है! 
आखिर तो सब काम सब मनुष्य नहीं कर सकते । समाजकी 
उन्नति और कल्याणके लिये अलग-अलग लोगोंको अलग- 
अलग कामोंमें लगना ही होगा । तब यदि बचपनसे ही इस 
प्रकारकी शिक्षाकी व्यवस्था हो तो क्या बुरा है ! पीढ़ी-दर-पीढ़ी 
कुम्हार मिट्टीके बर्तन बनाता आ रहा है, बढ्ई काष्ठकी कला 
विखेरता आ रहा है; सुनार गहने गढ़ता आ रहा है, ब्राह्मण 
पढ़ता-पढ़ाता आ रहा है; क्षत्रिय सैनिक बनता आ रहा है, 
वेश्य देशको धन-धान्यसे भरता आ रहा है। समाजकी इस 


# बालकॉको शिष्टाचारकौ शिक्षा ४ 

प्रणाळीको तो हम निर्बल बनाते जा रहे हैं, परंतु बच्चोको 
विविध कलाएँ और हुनर सीखनेकी क्या व्यवस्था कर रहे 
हैं ! जब हम पराधीन थे, तब हमारी शिक्षा-दीक्षाका उत्तर- 
दायित्व विदेशी सरकारपर था । उसकी शिक्षाप्रणालीके पौछे 
यह ध्येय था कि वह हमें सतत गुलाम बनाये रख सके । 
अब हम स्वाधीन हैं, पर तो भी समाजको दृढ़ रखनेवाले 
परम्परागत तत्चोंको छोड़नेमें ही समाजका कल्याण समझ 
बैठे हैं । यही भाव हम अपनी नव-संततिमें भी भर रहे हैं । 

ईश्वर-आराधन) जप, पूजन आदिको हम ढोंग घोषित कर 


रहे हैं और परिणाम यहं हो रहा है कि हमारे विद्यार्थी उद्दण्ड, 


उच्छृङ्लल और अनियन्त्रित होते जा रहे हैं। वे नकळ करके 
पास होना चाहते हैं और रोकनेपर शिक्षकका प्राणतक लेनेको 
उद्यत हो जाते हैं । यह स्थिति असह्य है और इसके दूर करनेका 
एक ही उपाय है कि प्राचीन परम्पराओंको हम कोरी रूढ़ि 
घोषित करके छोड्नेको उद्यत न हों । ज्ञानसे, तर्क और 
विवेकसे उन्हें सर्वथा त्याग बैठनेके बजाय आधुनिक 
परिस्थितियोंके अनुकूल बनावें । वर्तमान शिक्षणप्रणाळीमे 
इस ध्येयसे परिवर्तनं और संशोधन आवश्यक है | 

प्रत्येक परिवारमै बाळक आकर्षणका केन्द्र-बिन्दु होता 
है। कला, साहित्य, विज्ञान आदिकी उसकी शिक्षा तो 
स्कूलमें होती है, परंतु शिष्टाचार, जो उसे सम्य और सुसंस्कृत 
बना सकता है, परिवारके बातावरणमें दी सम्भव है | बालक- 
की नन्ही टॉगें हर जगह जानेको, नन्हे हाथ हर काम करनेको, 
स्वच्छ और निर्मळ आँखें हर दृशय देखनेको, श्रवण हर 
बात सुननेको और जिह्वा हर विषयमें बोळ उठनेको उत्सुक 
रहती दै । यह सोचकर उसकी उपेक्षा करना कि अमुक दृश्य 
वह नहीं देखता या अमुक बात नहीं समझता, कदापि 
उचित नहीं है; क्योंकि प्रत्येक क्षण और पलमें उसके 
आस-पासकी घटनाएँ उसके कोमळ मनको प्रभावित करती 
रहती हैं और उसके चरित्रको बनाती या बिगाड़ती रहती 
हैं। इसलिये यह परम आवश्यक है कि हम उसके आसपासके 
वातावरणको इस प्रकारका बनाये रहें कि वह गुणोंको ग्रहण 
करता रहे और अवगुणोंको त्यागता रहे । 

एक साधारण-सा शिष्टाचार है कि जब दो व्यक्ति वात 
कर रहे हो, तब तीसरेको उसमें नहीं कूद पड़ना चाहिये । 
अव मान लीजिये आप किसीसे बात कर रहे हैं और आपका 
बाळक आ गया । उस समय उसे डॉटना कि “जाओ यहाँसे, 

. ठीक नहीं है; बल्कि अपनी बातका विषय इस प्रकार बना 

दें कि बालककी रुचि ही न रह जाय तो वह तुरंत चला 
जायगा और क्रमश; दोकी बातमें उसे तीसरा बनकर उपस्थित 
होनेकी इच्छा ही न रह जायगी; परंतु जब आप किसी 
वयस्क व्यक्तिके साथ टहळने निकलें और साथमें बालक भी 
हो तो आपकी बातचीतका विषय ऐसा होना चाहिये कि उस 
बालकको भी रस प्राप्त हो और वह कुछ पूछ बैठे तो उसके 
प्रश्नकी उपेक्षा न करें । 


गाँधीजीकी यह बात थी कि वे जब कभी घूमने निकलते 
थे, छोटे बच्चोंकी भी साथ ले लेते थे | उस समय वे कोई भी 
बात करते रहें पर यदि बच्चे कुछ पूछ बेठे तो पहले उनकी 
बातका उत्तर देते थे। एक बार वे अपने कुछ मित्रोंके 
साथ साबरमतीमें ज्ञान करने गये । साथमै कुछ बालक भी 
थे । अहिंसाका विवाद छिडा था । गाँधीजी पानीमें शान्त 
भावसे खड़े अपनी बात कह रहे थे । तमी उनके पाँवके एक 
अँगूठेमें एक कछुएने काट ल्या । गाँधीजी पानीके बाहर 
निकल आये । अँगूठेसे रक्त बह रहा था । एक बालक बोल 
उठा--“बापू ! आपने इस कछुएको अहिंसा नहीं सिखायी !? 
मित्र, जिनसे गाँधीजी विवाद कर रहे थे, हँस पड़े; पर 
गाँधीजी गम्भीर हो उठे । उन्हें लगा कि बालकने उनसे 
गृढ प्रश्न कर दिया है और बुद्धिमें वह उनसे बहुत ऊँचा 
है । उन्होंने उत्तर दिया--प्यहले मनुष्योंकी तो 
सिखा ळूँ मेरे बेटे | कछुओंका नंबर बादको आयेगा !! 
वालक इस उत्तरसे तुश हो गया। लोटते समय उन्होंने 
कहा--“यह बालक मेरा गुरु है ? 

तात्पर्य यह कि छोटा या अबोध समझकर हमें बालकों- 
की या उनकी वातकी उपेक्षा नहीं. करनी चाहिये; क्योंकि 
यदि हम ऐसा करेंगे तोवे भी जिसे अपनेसे छोटा या अबोध 
समझँगे) उसकी उपेक्षा करने लगेंगे । | 

मुदु-माषण सामाजिक शिष्टाचारका प्रधान अङ्ग दै । 
किसीका स्वर कर्कशा होता है; किसीका कोमल । इसका कारण 
मनोविज्ञानके पण्डित यह बताते हैं कि श्रवण दो प्रकारके 
होते दै, एक वे जो प्रत्येक स्वर ग्रहण करनेको तैयार रहते 
हैं; दूसरे वे जो केवळ मधुर खर सुननेको उत्सुक होते हैं। 
सो वे जन जिनके श्रवण मधुर-स्वरग्राह्ी होते हैं, मिष्टमाषी हो 
जाते हैं, शेष जन परवा नहीं करते कि उनका स्वर कैसा है? 
हो सकता है कि मृदुभाषणकी शक्ति प्रकृति-प्रदत्त हो, पर तो 


' भी क्रमशः अभ्याससे प्रत्येक व्यक्तिमें मृदु-माषणकी शक्ति 


विकसित की जा सकती है। 

इसका. एक उदाहरण लीजिये । हमारे एक मित्र हैं 
ीमगवतंजी । उन्होने निश्चय किया कि वे अपने पुत्रको 
मृदुभाषी और विनयी बनायेंगे । सो उन्होंने प्रत्येक व्यक्तिको 
वह कोई भी हो, मृदु और आद्रसूचक शब्दोंसे सम्बोधित 
करना शुरू किया । अगर उनके दरवाजेपर भिखारी आता तो 
वे कहते--“भ्रीमानूजी! और सुपात्र होता तो कुछ देकर 
और कुपात्र होता तो मीठे शब्दोसि उसका. सत्कार करके 
विदा करते । अगर उनके दरवाजेपर मेहतरानी आती तो वे 
उसे मृदु शब्दोंमें केवळ “रानी? कहते और वह प्रसन्न हो 
जाती । प्रत्येक व्याक्तको वे “पिताजी? या “भाईजी? कहते । 
प्रत्येक नारीको वे “माताजी” या “बहनजी? कहते । इसका यह 
परिणाम हुआ कि उनका बाळक ही नहीं, उनके मुहल्लेके 


# भूप-मौलि-मनि मंडन धरनी । देहि भगति संख॒ति सारि तरनी ॥ % 


' सारे लोग मेहतरानीको “रानी? कहने छगे हैं और राह चलते 


लोग भी उस रास्तेसे गुजरते हैं तो बच्चों और भुहल्लेवालोके 
मुखसे अपने लिये भाईजी, पिताजी-जेसे. शब्दोंको प्रयुक्त होते 
सुनकर आनन्दमग्न हो जाते हैं। . ' 

अपने बच्चोको तम्तराकू-सिगरेटसे दूर रखनेके लिये हमें 
स्वयं इन चीजोंका परित्याग करना होगा । उन्हें सत्यवादी 
वनानेके लिये हमें खयं सत्यवादी बनना पड़ेगा । अपनी 
आज्ञओंसे नहीं, अपने श्रेष्ठ उदाहरणोंसे ही हम उन्हे श्रेष्ठ 
नागरिक बना सकते हैं। यदि हम अपने बच्चोंमें कोई 
अवगुण देखें तो उन्हें प्रताड़ित करनेके बजाय पहले अपने 
अन्तरको देखें कि स्वयं हममें तो वह अवगुण नहीं दै ! इसी 
प्रकार हम बच्चोंको शिष्टाचारकी शिक्षा दे सकते हैं । 


बच्चोंके प्रति सद्भाव-सम्बन्धी शिष्टाचार 


( लेखक--पं० श्रीरामनारायणजी मिश्र ) 


१, भारतीय संस्कृतिमें बच्चोंके सुन्दर और प्यारे नाम 
रखनेकी प्रथा है, इस प्रथाको मत बिगाडो । 

२. किसी मित्र या रिश्तेदारके घर जाओ तो उनके 
बच्चाको अपने प्यारका परिचय दो | 

३. विशेष अवसरपर किसीको निमन्त्रित करो तो उनके 
बच्चों ( बाळगोपाळ ) को यथासम्भव बुलाना मत भूलो । 

४. बच्चोकी मत रुलाओ । रोते बच्चेको प्यारसे 
उठाकर सीटी या बाजा बजाकर या किसी अन्य प्रकारसे उसका 
मन बहलाकर उसे चुप करा दो, डराकर चुप मत कराओ । 

जिस घरमें बच्चे रोते रहते हैं, वह घर सदा सुखी नहीं 
रह सकता । 

५. बच्चोंको ऐसी आदत डालो कि वे सोकर रोते हुए 
न उठें, हँसते हुए उठें । 

६. बच्चोंके अंदर भय पैदा करना, उनको नीचा 
दिखलाना, अपमानित करना या मारना बुरा है । बुरे लड़के 
भी विना मारे सुधर सकते हैं, सुधारनेवाला चाहिये । 

७. बच्चाको ऐसी कहानियाँ सुनाओ, जिनसे उनमें 
उत्साह और देशाभिमान पैदा हो, उनकी हिम्मत बढ़े, उनके 
दयमें धर्मका भाव पैदा हो । 


८. बच्चोंकी मेळा, तमाशा, सभां-सोसाइटी, प्रदर्शनी, 


ऐतिहासिक, धार्मिक और प्राकृतिक शोभाके स्थान दिखंछाते 
रहना चाहिये । 

` ९. बच्चोंकी आलोचना करनेसे उनको उतना लाभ नहीं 
पहुँचता, जितना उनके सामने ऊँचा आदर्श या उदाहरण 
रखनेसे पहुँचता है। इसलिये उनको अपने समयके महा- 
पुरुषों, विद्वानों, संतों गौर नेताओंके पास तथा कथा- 
कीर्तन आदिमें कमी-कमी ले जाना चाहिये, जिससे उनमें 
शुद्ध-पवित्र संस्कार, आध्यात्मिक भावना. पैदा हो और 
सत्सङ्गकी ओर प्रवृत्ति हो । 

१०, छोटे-छोटे बच्चोंकी पास बेठाकर उनकी तोतली 
बोली सुनना या उनके साथ खेल-कूद, दौड़-धूपमें कमी- 
कभी शरीक दोना, उन्हें हँसाना आदि बच्चोंके नैतिक स्तरको 
ऊँचा करनेका और बहुत बढ़े मनोरञ्जनका साधन है । 

११, बच्चोंकी “तू? मत कहो, “तुम? कहो । “आप! 
कहना तो और भी अच्छा है, इससे उनको भी आप कहने- 
की आदत बचपनमें ही पड़ जायगी । 

१२. कोई छोटा बच्चा कुछ कहना चाहे तो उसकी 
बात पहले सुन लो; पर यदि वह किसीकी शिकायत करे तो 
सहसा: उसपर कोई कारवाई न करो । 

१३. गाड़ी या नावमें बच्चोंकी पहले चढा लो या 
उतरने दो, तब आप चढ़ो या उतरो | चलती गाड़ी यां 
नावमें बच्चोंको बीचमें रक्खो । $ 


# बालकोका खभाव-निर्माण और उदाहरण % 

१४, बच्चोंकी पहले. भोजन दो । सबसे छोटे बच्चेसे 
शुरू करो । | 


१५, बच्चोंको निश्चित समयपर खाना दे।। हर वक्त खाने 


की आदत बुरी है। निश्चित समयपर ही शौच, स्नान आदि 
की भी उनमें आदत डालो । 


१६, भूत-प्रेतकी या दूसरी डरानेवाली कहानियाँ बच्चोंको 
मत सुनाओ । उन्हें अंधेरेमें जानेसे मत डराओ । 


१७, बच्चोंको गहना नहीं पहनाना चाहिये । 
ति १८, बच्चोंको नंगा मत रक्खो, कम-से-कम जाँघिया या 
ट पहनाये रक्खो । 


१९, छोटे बच्चोंको पैसा नहीं देना चाहिये । यदि उनके 
हाथमें पैसा आ जाय तो ध्यान रक्खोकि उसे वे भुहमे न 
डालें; क्योंकि मुँहमें डाला हुआ सिक्का कभी-कभी .गलेमें 
फेस जाता है । 


२० बच्चाको हर वक्त गोदमें न लिये रहो । जितनी 


-जब्दी हो सके, उनको अपने बळ्पर खड़े होना और चलना 


सिखलाओ । उनको अपने हाथ-पैर -हिळाने दो । बे कभी 
साधारणतः गिर भी जायँ .तो तुरंत उठाने मत दोड़ो । 
उठाओ भी तो उनका मन किसी.वूसरी तरफ फेर दो । 

२१, जितनी जल्दी हो सके, बच्चाको अपने-आप चळने- 
खाने और अलग सोनेकी आदत डालो । उनका विछौना बहुत 


नरम नहीं होना चाहिये । 


२२. बच्चोंकी देखभालक्रा उत्तरदायित्व यथासम्भव 
नौकरोपर मत छोड़ो । 

२३, बच्चाको चूमना अच्छा नहीं | 

२४,बच्चोसे कोई चीज टूट-फूट जाय तो उनको मारो 
मत, उनको समझा दो जिसमें वे भत्रिष्यमें बेसी असावधानी 
न करें । अच्छा तो यह होगा कि ऐसी चीजें वहाँ रक्खो 
जहाँ उनका हाथ न जाय । 


बालकोंका खभाव-निर्माण और उदाहरण 


( लेखक--लाला संतरामजी बी० ८० ) 


१-किसीका कथन हैं कि मनुष्य खभावोंकी गठरी है । 
इसका आशय यह है कि एक बड़ी हृदतक हमारे 
स्वभाव हमारे चरित्र, चाल-चलनको बनाते हैं 
स्वभावका अर्थ है कि किसी चीजको इतनी अधिक बार 
करना कि फिर उसकां करना सुगम और स्वाभाविक हो जाय । 
उदाहरणके लिये एक लड़की हेश जव कोई दूसरा व्यक्ति 
उसका काम कर देता. दै; तत्र बह इतनी वार “वन्यवाद? 
देती है कि फिर जब कमी उसे “धन्यवाद? कहनेका अवसर 
आता है तो विना सोचे ही यह शब्द अपने-आप उसके मुँहसे 
निकल पड़ता है; तब हम कहते हे कि उसने धन्यवाद? 
कहनेका “स्वभाव? वना लिया हैं । 
२-यदि यह्‌ सच है कि हमारे स्वभावेसि हमारा चरित्र बनता 
है तो यहद बहुतं आवश्यक है) हम अच्छे स्वभाव बनायें । 
जवानीकी अपेक्षा बचपनमें स्वभाव बनाना कहीं अधिक 
आसान होता है । हम कई बार बूढ़ोंको कहते सुनते हैं; हम 
“अब बूढ़े हो गये हैं । जो खभाव बन चुके सो बन चुंके । 
अब नये स्वभाव बनाना हमारे लिये कठिन है ।' सचमुच 
बुढापेमै नयीं आदतें डालना कठिन होता दै । अच्छे स्वभाव 
सीखनेका समय बचपन ही है। ! 


३-बिल्कुळ छोटे बच्चोंकी शिशचार और आचरणकी 
अच्छी-अच्छी बातें सिखायी जा सकती हैं; परंतु उनको 
सिखानेके लिये देरतक लगातार कोशिश और सावधानीसे देख- 
'रेख करनेकी जरूरत है। उनको कोई वात सिखानेकी एक दिन 
कोशिश करके यदि हम दूसरे दिन छोड़ देते हैं, तो वह व्यर्थ 
है। उदाहरणके लिये, मान लीजिये कि हम पह्लेसे बच्चेको 
यह स्वभाव डालना चाहते हैं कि वह अपने-आप सो जाया 
करे, किसी दूसरेको उसके पास बेठकर थपकनेकी जरूरत न 
हो; अब यदि हम उसको एक रात तो अँधेरेमे चुपचाप 
लिगा देते हुँ, परंतु दूसरी रात सुलानेके लिये उसे गोदमें 
उठाये इधर-उधर टहलते हैं; क्योंकि लिटानेसे वह चिल्लावा 


-है तो हमें अपने काममै कभी सफलता न होगी । यदि हम 


उसमें अपने-आप लेटे रहनेका “स्वभाव? डालना चाहते हैं तो 
रोनेपर हमें उसको चटपट उठा नहीं लेना चाहिये । हाँ, यदि 
उसका रोना बहुत देरतक बंद ही न हो और यदि हम 
सचमुच समझें कि उसकी तबीयत अच्छी नहीं या उसके 
रोनेका कोई और उचित कारणं है तो बात अलग है। बाकी 
बातांकी तरह हमें यहाँ भी अपनी व्यवहार-बुद्धिसे काम लेना 
चाहिये। | 


२३८ % सामवलोकय पंकज-लोचन । कृपा बिलोकनि सोच-बिमोचन ॥ # 
४-एक दूसरा उदाहरण छीजिये-कई बच्चे जिस तरह वह करता है करने दो; परंतु प्रेम और हृढ़ताके 


लगातार अपने बिछौनेको मल-मूत्रसे गीछा करते रहते हैं; 
क्योकि उनको दिन-रातमें कई बार उठाकर हुँगाया या 
मुताया नहीं जाता । इस सम्बन्धमें भी बच्चेको सफाईकी 
आदते डालना बिल्कुल सम्भव है । यदि मा उसे थोडे-थोडे 
अन्तरके बाद उठाकर बिछोनेसे नीचे कर दैगी, तो माके 
कुछ दिनोंतक यत्न करते रहनेके बाद बच्चा समझने लगेगा कि 
मुझे किसलिये उठाया जाता है और वह अपनेको वशमें 
रखना सीख कर केवल उसी समय मल-मूत्र त्यागेगा जब 
उसे माता उठाकर बिछौनेसे अलग कर देगी । हाजत होनेपर 
बच्चा अपने-आप हिल-जुलकर इस बातकी सूचना देने 
छगेगा कि मुझे उठाओ, मैं मूतना चाहता हूँ । यदि मा ऐसे 
अवसरोंपर उसको उठानेमें आलस्य करेगी तो उसे विवश होकर 
बिछौना खराब करना पड़ेगा । बिछौनेको गीला न करनेका 
स्वभाव बन जानेपर भी कभी-कभी किसी कारणसे बच्चा ऊपर 
ही टट्टी कर दे तो कोई घबरानेकी बात नहीं । नियममें 
अनियम हो ही जाता है। 


५-यदि बच्चोंकी सावधानीसे देख-रेख न की जाय तो 
उन्हें खूब चबाकर खानेकी जगह भोजनको निगल जानेकी 
बुरी छत पड़ जाती है। जब बच्चा ठोस भोजन खाने योग्य 
हो जाय; तब उसे इसको चबाकर और धीरे-धीरे खानेकी 
शिक्षा देनी चाहिये । बच्चेकी तंदुरुस्तीके लिये यह बड़ी 
जरूरी बात है; क्योंकि ठोस भोजनको चबाये और मुँहमे 
थूकके साथ मिलने दिये बिना निगल जाना अवश्य ही 
अजीर्णं पैदा करता है | 


६-नन्हे बच्चाको हमें अच्छे नेतिक स्वभाव और 
शिष्टाचारकी बातें भी सिखानी चाहिये । असभ्य रीतिसे बात 
करना, गाली देना या रोटीको उठाकर खाते फिरना 
इत्यादि बुरी बातोंको पहलेसे ही रोकना चाहिये । जितनी 
छोटी अवस्थामें बच्चेके स्वमावोपर हम ध्यान देना शुरू 
करेंगे, हमारा काम उतना ही ज्यादा आसान होगा; क्योंकि 
बच्चा जितना बड़ा होता जायगा, उसके बुरे स्वभावोंको 
बदलना उतना ही कठिन होता जायगा | 


७-परंतु किसी भी सूरतमें हम अपना काम बहुत 
आसान नहीं पायेंगे । हमें वच्चेको एक सच्चाईका बार-बार 
अनुभव कराना होगा । कमी-कमी हम धीरजको हाथसे खो 
बेठेंगेश और हारकर हमारा जी चाहेगा कि चलो छोड़ो, 


साथ मिलकर धीरज बच्चेकी शिक्षामै आश्चर्यजनक काम 
कर सकती है । 


८-बड़ी बात यह हे कि हम दृढ़ रहें । मान छीजिये 
कि हम चाहते हैं कि बच्चा शोर न मचाकर धीरे बात करना 
सीखे । अब हमें चाहिये कि जब भी वह चिल्लाकर बोले) 
उसे इसलिये न छोड़ दें कि हम आलस्यके कारण उसका 
सुधार नहीं कर सकते और फिर अगली वार जब वह 
चिल्लाये तब डंडा लेकर उसे मारने दौड़ें । यदि हम उसे 
शिक्षा देनेमें इतने अनिश्चित होंगे तो हम आद्या नहीं कर 
सकते कि वह धीरे बोलनेका स्वभाव सीख ले । 


९-इसके साथ ही दूसरी बात यह है कि हमें बहुत कठोर 
भी नहीं होना चाहिये और. सब समय झगड़ा नहीं करते 
रहना चाहिये । छोटे बच्चोंको डराना बिल्कुल नहीं चाहिये । 
छोटे बच्चोंकी दुर्बल इच्छाशक्तिका विचार कर लेना 
चाहिये । हमें उनसे बहुत अधिककी आशा नहीं 
करनी चाहिये । 


१०-यदि हम किसी बच्चेमें अच्छे स्वभाव डालना चाहते 
हैं तो मुखसे उपदेश करनेकी अपेक्षा आप उदाहरण बनकर 
दिखलानेसे उसपर अधिक प्रभाव पड़ेगा । उदाहरणमें--जो 
काम हम बच्चेसे कराना चाहते हैं उसे पहले आप करके 
दिखानेमें बड़ी भारी शक्ति दै । बुरे स्वभाव छुतछातके 
रोगोंके सदृश लग जाते हैं। सौभाग्यकी बात है कि अच्छे 
स्वभाव भी आ लगते हैं | एक स्त्री अध्यापिकाको बच्चोंके 
साथ बैठी देखनेका स्वभाव था । अध्यापिकाको धीरेसे 
नम्रतापूर्वक बात करनेका स्वभाव था । वच्चोंकी सारी कक्षाने 
उसकी नकल कर ली । वे सब उसी ढंगसे नम्रतापूर्वक बात 
करने लगे । इसका कारण यह नहीं था कि अध्यापिकाने उनको 
ऐसा करनेको कहा था, वरं उन्होंने बिना समझे-बूझे उसके 
उदाहरणकी नकल कर ली थी । 


_ ११-इसलिये हम जो कुछ बच्चोंकों बनाना चाहते हैं, 
वह पहले हमें आप बनना चाहिये | यदि हम उन्हें सच 
बोलनेको स्वभाव डालना चाहते हैं, तो पहले हममें आप सच 
बोलनेका स्वभाव होना चाहिये | या यदि हम उनको साफ 


सुथरे रहना सिखा रहे हैं, तो हमें आप साफ-सुथरे 
रहना चाहिये | 


# बालकोका रक्षण तथा शिक्षण # 


२३९, 


याद करने योग्य जरूरी बातें 
१-स्वभावोंसे चरित्र बनता है । 
-यदि हम देरतक कोशिश करते रहें तो बिल्कुल 


छोटे बच्चे भी सफाई और नियमपर चलनेके स्वभाव सीख 
सकते हैं 

३-जो कुछ इम अपने बच्चोंको बनाना चाहते हैं। वह 
हमें आप बननेका यत्न करना चाहिये । 


RR 


बालकोंका रक्षण तथा शिक्षण 


माता जिस समय रजस्वला होती है, उसी समयसे उसके 
गर्भाशयपर उसके आहार एवं विचारोंका प्रभाव पड़ना 
प्रारम्भ हो जाता है । इसलिये माताके रजस्वला होनेके समय ही 
वाळकके निर्माणकी भूमिका प्रारम्भ हो जाती है। मनोबैज्ञानिक 
दृष्टिसे बाळकके विकास-क्रमको अवस्थाके अनुसार सात 
भागोंमें बॉटा जाना चाहिये और उन अबश्थाओंके ' अनुकूल 
उसके पालन-पोषण तथा यिक्षणकी समुचित व्यवस्था होनी 
चाहिये । ये. सात अवस्थाएँ हैं--१-गर्भस्थ शिश, २-जबतक 
िञ्च॒ बेठने नहीं लाता, २-एक वर्षतककी अवस्था, ४-दोसे 
चार वर्षतक) ५-पाँचसे नौ वर्षतक्र, ६-दस वर्षेसे बारह 
वर्षतक) ७-युवावस्था । 


१-गर्भस्थ शिशु 


१-गर्भवती होनेके पश्चात्‌ जीको पवित्र विचार रखने 


चाहिये । सात्त्विक आहार करना चाहिये । उसे समयके - 


आहार एवं विचारका गर्भपर बहुत प्रभाव पड़ता है । उसे 
एकान्तमें ` रहना चाहिये और भगवानका तथा पवित्र 
पुंरुषोंके चंरितंका चिन्तन करेना चाहिये । 

२-यदि स्त्री-पुरुष कामवासनासे ही संसगे करेंगे तो संतानमें 
भी मलिन संस्कार आवेंगे । केवल उत्तम संतानकी इच्छासे, 
गर्माघान-संस्क्रारकी विधिसे, संतानमें जिन गुणोको छानेकी 
इच्छा हो, वेसे गुणों तथा वेसे गुणशाली महापुरुषोंका 
चिन्तन करते हुए. स्त्री-पुरुषको सहवास करना चाहिये । 

३-आयुबेंदमें गर्भकी रक्षाके लिये जो प्रतिमास सेवन 
करनेकी ओप्रधियाँ कडी गयी हैं, किसी अच्छे वेद्यसे सलाह 
करके उनका सेवन कराना चाहिये । 

४-गर्भकी स्थिति ज्ञात होनेके पश्चात्‌ बड़ी सावधानीसे 
माता-पिताको ब्रह्मचर्यका पूरा पालन करना 'चाहिये । 
माताको कामुकताके विचारः बेसी बातें और उत्तेजक साहित्य 
का पढना सर्वथा छोड़ देना चाहिये । 

“-मातांको लालमिर्चश चरपरा, खट्टा, बहुत शीतल, 


बहुत उष्ण भोजन तथा सब प्रकारके नदीले पदार्थ सर्वथा 
छोड़ देना चाहिये । इनके सेवनसे गर्भस्थ बालकको बहुत 
हानि होती है । 

६-माताको उन दिनों भगवानकी पूजा, जप, पाठ 
तथा देवाराधनमें विशेषरूपसे मन लगाना चाहिये । वह जैसे 
विचार करेगी, उसके वच्चेमें उन विचारोंकी प्रधानता 
होगी । 

७-गर्भवती खत्रीको कोई भारी वस्तु नहीं उठानी 
चाहिये । दौड़ना नहीं चाहिये। अधिक श्रम नहीं करना 
चाहिये । 

८-गर्भवती स्त्री यदि सूर्य या चन्द्रमाके ग्रहणको देखेगी 
तो गर्भका बालक विक्ञताज्ञ उत्पन्न होगा । 

९-गंर्भवती स्त्रीको परिवारमै पहले भोजन कराना 
चाहिये । उसकी यदि कोई वस्तु पानेकी इच्छा हो तो यथा- 
सम्मव उसे वह वस्तु दी जानी चाहिये । 

२-जबतक शिशु बेठने नहीं लगता 

१-बच्चेके उत्पन्न होनेपर उसके नालोच्छेदन तथा 
सूतिकाणहकी रक्षाका उपयुक्त प्रबन्ध करना चाहिंग्रे । जात- 
कर्म-संस्कार, सूतिकागहरक्षणते लेकेर षष्ठीपूजनतकके कर्म 
बहुत सावधानीसे करने चाहिये । विद्वान्‌ ब्राह्मणसे इनकी 
विधियाँ जाननी चाहिये । नवजात शिझु एवं प्रसूता नारीके 
लिये अनेक प्रकारकी बीमारियों तथा पूतनादि ग्रहोंका 
भय होता है, अतः इस कालमें -खूब सावधानी 
आवश्यक है। 


२-जबतक बाळक माताका दूध पीता है, माताको अपने 
आहारमें सावधानी रखनी चाहिये । माताकी कोई ऐसी वैस्तु 
नहीं खानी चाहिये, जिससे बच्चा रोगी हो जाय 1 प्वरपरे; 
खट्टे). तेलसे बने भोजनके अतिरिक्त माताको पत्तोके शाक 
तथा मूळी जेसे शीतल तथा कटहल जैसे गरिष्ठ शाक और 
फळ भी नहीं खाने चाहिये । 


२४० 


३-बच्चेंको दूध पिलानेका समय बना लेना चाहिये | 
चाहे जब दूध नहीं पिलाना चाहिये । दूध लेटे-लेटे या खड़े- 
बड़े नहीं पिलाना चाहिये | सदा बैठकर गोदमें बालकको 
खिटाकर दूध पिलाना चाहिये । 

४-रिशुके अज्ञोंमें, पेरोंके तलुओंमें तथा सिरपर तेल 
मलना, नेत्रॉमें अञ्जन लगाना तथा उत्तम ओषधियोंकी उसे 
घुरी देना लाभदायक है; किंतु बालकको निद्रित करनेके लिये 
अफीम या कोई दूसरी नशीली वस्तु कभी नहीं देना चाहिये। 
बालकको पहली जन्मघुटी दी जाती है, उसमें पहली बार 
एक ही दफा यदि खसके दाने जितनी असली कस्तूरी मिला 


दी जाय तो त्रच्चेको कमी सूखाका रोग नहीं होगा, न 


न्यूमोनिया ही होगा । 


५-बालक यदि स्वस्थ है तो खेळता रहेगा | यदि वह 
रोने लगे तो उसे तुरंत दूध मत पिलाइये । देखिये कि उसे 
क्या कष्ट है । उसे मक्खी, जूँ, खटमल या मच्छर तो नहीं 
तंग करते हैं । लघुशांकासे उसका ब्रिछौना गीला तो नहीं 
हुआ है । उसकी असुविधा दूर कर देनेपर वह चुप हो 
जायगा । 
६-छोटे बच्चेको कपड़े पहनानेसे उसके अज्ञोके 
विकासमें वाधा पड़ती है | उसको सोते समय आवश्यक 
- वत्से ढक दीजिये; किंतु उसे वस्त्र पहनाइये मत । गहने 
तो उसे बिल्कुल ही मत पहनाइये । 
७-बराबर गोदमें लिये रहनेसे बच्चेको गोदमें रहना 
अच्छा गने लगता है और गोदमें लिये बिना वह रोता 
रहता है । इसलिये प्रारम्भसे उसे गोदमें कम लेना चाहिये । 
यदि गोदमें रहनेका स्वंभाव पड़ गया है तो उसे धीरे-धीरे 
दूर करना चाहिये | सदा गोदमें रखनेसे पैरोंमें ताकत भी 
नहीं आतीहै। 
८-जो कुछ हाथमें आवे; उसे मुखमै डालना बच्चेका 
स्वभाव होता है । उसके हाथ स्वच्छ रखिये | उसके पास 
गंदे कपड़े मत रहने दीजिये। उसे मिट्टी या लकड़ीके ऐसे 
खिलौने मत दीजिये, जिनके रंग छूटते हों | यह रंग 
पेटमें जाकर बच्चेको हानि पहुँचाता है। रबड्के खिलौने 
उसके हाथमें एकदम मत दीजिये | 
९-यह मत सोचिये कि अब्रोध बच्चा कुछ समझता 
नहीं । बच्चा अपने आंस-पासकी बातोको बड़े ध्यामसे देखता 
है । उसपर उन बातोंके गग्मीर संस्कार पड़ते हें । नवजात 


% सीय-राममय सघ जग जानी । करउँ प्रनाम जोरि जुग पानी ॥ + 


>" “*“___च-्ऱ््य्ज्ज््च््स्यस्य 


बालकके समीप भी माता-पिताको पूरा संयम रखना चाहिये । 
बच्चेके पास कोई काम, क्रोधकी चेष्टा नहीं होनी चाहिये । 


१०-मुख बनाकर, चिल्लाकर या दूसरे किसी भी प्रकारसे 
बच्चेको डराइये मत । 

११-बच्चा नहीं समझता, इसलिये उसे ऊटपटांग बातें 
मत कहिये । उसे पाजी; गवार, साळा आदि कहकर प्यार करना 
बहुत बुरा है । उसे उत्तम सम्बोधन दीजिये । उसे सद्गुणी 
बताइयै । 

१२-बच्चेके आस-पास भयानक या गंदे चित्र, खिलोने 
आदि मत रहने दीजिये | उसके पास ऐसे उत्तम चित्र 
और खिलौने रखिये, जिससे उसके मनपर अच्छे संस्कार 
पड़े । 

३-एक वर्षतककी अवस्था 

१-बालकमें जो भी दोष हैं, अज्ञानके कारण हैं । पाँच 
वर्षतककी अवस्थातक तो बालकको मारना बिल्कुल ही नहीं 
चाहिये । मारनेसे उसका स्वभाव सुधरनेके बदले बिगड़ेगा । 
उसे प्रेमसे और समझाकर सुधारिये । 

२-बालकको चाय या किसी प्रकारकी नशीली वस्तु मत 
दीजिये । उसे अपना जूठा भी कभी मत खिलाइये । 

३-बालकोंकों चूमना उनके स्वास्थ्यके लिये हानि- 
कारक है । 

४-घूलिमे उसे खेलने दीजिये ओर थोड़ी बहुत चोट 
लगे तो ध्यान मत दीजिये । बच्चेको अभी कपड़े पहनानेकी 
आवश्यकता नहीं है । 

५-बालक इस वयतक आज्ञाकारी होता है । उसे "ना! 
कहकर ही आप किसी कामसे रोक सकते हैं । 

६-बच्चेको डॉटिये मत। डराइये मत । दूसरोको 
उसके सामने अपशब्द मत कहिये | उसे किसीको मारना 
मत सिखाइये । 


७-स्नेहवश बालकको मसालेदार भोजन) चाट, मिठाई 
आदि न खिलावें । उसे दूध, फल, मेवे तथा हल्का सात्विक 
भोजन ही दें । 
. <-अच्चे अपनेसे बड़े बच्चोका अनुकरण करते हैं। वे 
जितना अपनेसे बड़े बालकोंसे सीखते हैं, उतना माता-पिता 
या शिक्षकसे नहीं सीखते । अतः बालककी सभी दशामें यह 


सावधानी रखनी चाहिये कि उसके पास बुरे स्वमावके उससे 


# बालकोका रक्षण तथा शिक्षण % 

बड़ी अवस्थाके बालक न खेलें । अच्छे स्वभावके बालकोंके 
साथ उसे रखकर सरलतासे उसमें सद्गुण स्थापित किये जा 
सकते हैं । 

९-मिट्टी खाना या ऐसा ही कोई दोष बालकमें आ 
गया हो तो उसे मारिये मत । रोष मत प्रकट कीजिये । 
्नेइपूर्वक यत्न करके दोबको दूर कीजिये । 

१०-कमी भी बालकको घूस मत दीजिये । अर्थात्‌ 
यदि वह कोई अनुचत माँग करके रोवे तो उसकी माँग मत 
पूरी कीजिये | बालकरर क्रोध भी मत कीजिये । उचित 
माँगके लिये भी वह रोवे तो उसे कह दीजिये कि चुप होनेपर 
ही वह माँग पूरी होगी । उसे अनुभव करने दीजिये कि 
रोनेसे उसकी कोई माँग पूरी नहीं होती । उसके रोनेपर कोई 
ध्यान नहीं देता । 


४-दो वर्षसे चार वर्षतक 
१-लेगमग डेढ़ वर्षकी अबश्थामें बालक “अपनी 
आवश्यकता. प्रकट करने लगता है । अत्र उसके शिक्षणका 
प्रारम्म हो जाता है । उसमें उत्तम स्वभाव पड़े, इसका ध्यान 
इस अवस्थासे ही रखना चाहिये । 


२-वच्चेको शोच या छघुशङ्काकी आवश्यकता होनेपर 
सूचित कर देना चाहिये । शौच होनेपर जलसे शारीर स्वच्छ 
होनेकी प्रतीक्षा करनी चाहिये । बार-बार सूचना देकर, स्नेहसे 
समझाकर यह स्वभाव बच्चेमें डालिये | 
३-च्चेको किसी दूसरेके पासकी वस्तु लेनेको उत्कण्ठित 
नहीं होना चाहिये । 
४-छड़ी, चाकू, अग्नि, दीपक या ऐसी ही दूसरी वस्तु 
उसे नहीं छूनी चाहिये । 
५-ढाई वर्षकी अवस्थातक उसे अपने हाथसे भोजन 
करना; भोजनके पश्चात्‌ भळीप्रकार हाथ-मुँह धोना तथा 
उन्हें पोंछना, स्नान करना और कपड़े पहनना आ जाना 
चाहिये । 
६-उसे मल-मुत्र-त्यागके उचित स्थानकी पहचान हो 
जानी चाहिये ओर ठीक स्थानपर ही ये कार्य करने 
चाहिये । 


७-प्रसन्नतासे सबको अभिवादन करना उसे आना 


चाहिये । 


<-बाल्क अब केवळ आदेश देनेसे नहीं मान लेगा । 


उसे इन बातोंके लाभ मोटे रूपसे थोड़ेमें समझाइये । इनके 
बिपरीत वह चले तो उसकी हानि बताइये । 


९-बार-बार सिखानेपर भी बालक कोई स्वभाव न छोड़े 
या कोई बात न सीखे तो रुष्ट मत होइये | बालकको दण्ड 
देना आवश्यक जान पढ़े) तो उससे प्रसन्रमुखसे कह दीजिये 
कि अमुक कारणे उसके दो या एक घंटे आप नहीं बोळेंगे । 
अथवा उसे गोदमें नहीं लेंगे । अपनी बातका स्थिरतासे 
पालन कीजिये । बालकपर इसका बहुत अधिक प्रभाव 
पड़ेगा । 

१०-बाळकको एक साथ बहुत-सी बातें मत समझाइये । 
एक बार एक बात बताइये और वह भी सीधे ढंगसे । 

११-इस अवस्थामें बालकोंमें थूकना, छोटे कीड़ोंको तंग 
करना, मुख या नाकमें अंगुली डालना, बार-बार जननेन्द्रिय 
छूना आदि दोष आते हैं। इन्हें धीरे-धीरे समझाकर दूर 
करना चाहिये । 

१२-बाळक इस समय प्रायः झूठ बोलने ळगता है | 
उसे कुछ बोलना है । बोलना सीख रहा हे वह । अतः आप 
कुछ पूछते हैं तो जो मुँहमें आता है, वह बोल जाता है। 
बालकसे कोई ऐसी टेढ़ी बात मत पूछिये कि वह झछ बोले | 
यदि वह झूठ चोळता है तो उसकी बातपर ध्यान मत दीजिये। 
उसे दण्ड देकर या भय दिखाकर ऐसा मत बनाइये कि 
उसे भयवश झूठ बोलना पड़े । | 

१३-*तुम झूठ बोलते हो? “तुमने चोरी की? “तुमने 
अपराध किया? इस प्रकारकी बात बालकसे मत कीजिये । 
बुराइयोंकी चर्चा ही मत कीजिये । उसे केवल कहिये--ध्यह 
बात ठीक नहीं कही । ठीक बात कहना चाहिये ।? इसी 
प्रकार उसके रोनेपर “चोंटी मर गयी” जैसी बातें भी कहना 
ठीक नहीं। उससे कहिये--'कहीं किसी चोंटीको. तुमने 
रुलाया तो नहीं ।” तुम पाजी हो? जैसी बातें मत कहिये । 
कहना हो तो कहिये “तुम अमुक काम ठीक नहीं करते । उसे 
ऐसा करनेवाले लड़के भले होते हैं ।? 

१४-बच्चेकी बातोंको प्रेमसे सुनिये, पर उसकी उन 
बातोंपर ध्यान मत दीजिये जो वह दूसरोंकी बुराई करता दै । 

१५-बच्चेके प्रश्‍नांको टालिये मत | उनके ठीक उत्तर 
समझाकर दीजिये । देरतक बालकके प्रश्नका उत्तर मत 
रोकिये । 


१६-'होआः आदिसे बालकको मत डराइये । उसे 

ॐ बार बार मागउँ कर जोर । मनु परिहरै चरन जनि भोरे ॥ + 


भूतोकी कहानियाँ मत सुनाइये । उसे सत्पुरुषो) भक्तोंकी 
सच्ची कथाएँ सुनाइये । 
१७-बालकसे दलील मत कीजिये । एक बातको बार- 
बार मत दुहराइये । 
१८-अच्छे कामके लिये बालकको पुरस्कार मत दीजिये । 
केवळ प्रसन्नता प्रकट कीजिये | अनुचित कार्यके लिये 'मना 
करनेपर बालक रोये-चिल्लाये तो इढ्तासे उसके रोनेकी 
उपेक्षा कर दीजिये | उसे न रोनेके लिये मनानेसे उसका 
स्वभाव बिगइता है । अच्छाईके लिये बालकको सुन्दर नाम 
“उपाधि! देकर प्रोत्साहित कीजिये । 
१९-वाळकको चिढाइये मत और न उसकी हँसी 
उड़ाइये | बाळक कुछ चाहता हो तो उसे ब्रहकाइये मत । 
उसकी माँग क्यों पूरी नहीं होती, यह समझा दीजिये ! 
२०-तालकके शरीर, वस्त्र या कायकी अनुचित प्रशंसा 
मत कीजिये । “यह वस्तु मेरी है ओर यह तुम्हारी है? ऐसी 
बातें उसे मत सिखाइये । घरके वालकोंके खिलौने बॉटिये 
मत । निजत्वके भावको जहाँतक हो, कम कीजिये | 
२१-वाळकको दूसरोंसे मिलना सिखाइये । छोटे-छोटे 
कायांमें सहायता करनेका उसे अभ्यास कराइये । 
२२-बालक गिरे ओर चोट लगे तो कह दीजिये-- 
“जाने दो ! अच्छे लड़के मजेसे सह लेते हैं ।? | 
२३-बालक किसीको मारे या गाली दे तो तुरंत रोकिये। 
प्रसन्नता मत प्रकट कोजिये । 
२४-बालक कोई काम अधूरा न छोडे, यह ध्यान 
रखिये । 
२५-बार-बार सिखाने-समझानेपर भी बालक त्रुटि करे 
तो समझना चाहिये कि कहीं अपनेमें, अपने समझानेकी 
रीतिमें त्रुटि है। पहले उस त्रुटिको दूँढ़कर दूर करना 
चाहिये । 
५-पाँच वर्षसे नौ वर्षतक 
१-भारतकी शास्त्रीय परम्पराके अनुसार इस अवस्थामें 
द्विज बालकका उपनयन संस्कार हो जाना चाहिये और उसे 
ब्रह्मचर्याश्रमके नियमोंका स्वयं पालन करना चाहिये । 


२-यदि इससे पहले ठीक ढंगसे बालकका संरक्षण हुआ 


है तो अब वह स्वयं नियमोंका पालन करेगा । अब उसे 
इसके लिये बराबर प्रेरित नहीं करना होगा | 


३-इस अवस्थामै बालकमें सहनेकी पर्याप्त शक्ति होती 
है और उसके मनमें बहुत अधिक जिज्ञासा होती है । वह 
बहुत-सी बातोंको पूरी तरह जानना चाहता है। उसे इस 
अवस्थामें भलीप्रकार शिक्षा मिलनी चाहिये । 


४-बालकके शरीरकी धातुएँ इस समय परिपक्क हो 
रही हैं | डरिये मत, वह इस समय बहुत अधिक सर्दी-गरमी 
सह सकता है । इस समय उसके दारीरको सुख देनेसे सदाके 
लिये बह शीत-उध्ण सहनेमें असमर्थ हो जायगा । 

५-ब्रह्मचर्याश्रमके नियमोंके अनुसार युवावस्थातक 
बालकको छाता) जूता, तेल आदिका उपयोग नहीं करना 
चाहिये । उसे भूमिमें सोना चाहिये | जटा रखनी चाहिये 
और शरीरको वस्त्रोंसे ढके नहीं रहना चाहिये | यह सत्र 
सम्भव न हो; तो भी वालकको तख्तेपर सोनेका अभ्यास 
कराइये। उसे नंगे पाँव रखना अधिक अच्छा है। विलासकी 
वस्तुआँसे उसे सर्वथा दूर रखना चाहिये । 

६-इस अवस्था माता-पितासे भिन्न एक ऐसे व्यक्तिकी 
आवश्यकता हो जाती है, जो संयमी हो, सदाचारी हो, 
तितिक्षु हो ओर विद्वान्‌ हो । बालक जिसपर श्रद्धा कर सके 
और युंवावस्थातक जिसके संरक्षणमें रह सके । ऐसी व्यवस्था 
न हो सके तो पिताको ही यह उत्तरदायित्व लेना चाहिये । 
बालकको संयमित एवं नियमनिष्ठ होनेके लिये उसे अपनेको 
गम्भीर रखना होगा । 

७-पाँचसे दस वर्षतकके बालकको नियमित रखनेके 
लिये एक अंशमें दण्ड आवश्यक होता हे । बाळकको न तो 
बार-बार डॉटा जाय, न पीटा ही जाय । वह खूब निःसंकोच 
हिल-मिलकर खेल सके; किंतु उसके मनमें भूल करनेपर 
भय आवे, रुखाईसे मना करनेपर वह समझे कि उसे कठोर 
दण्ड मिल सकता दे, यदि उसने आज्ञापालन नहीं किया । 
ऐसा स्वभाव आपको अपना बनाना चाहिये । 

८-वालकमे इस अवस्थामें सबसे तीव्र वृत्ति होती है-- 
जिज्ञासा | उसे विश्वास हो कि अमुक नियमोंका पालन 
करनेसे तथा अमुक प्रकार रहनेसे उसका ज्ञान बहुत शीघ्र 
बढ़ सकता है तो वह स्वतः सावधानीसे नियमोंका पालन 
करेगा । उसकी जिज्ञासाको उभाड़ते रहिये | 

९-कहानी सुनने, खेळनेकी बृत्ति बाळकमें इस समय 
तीब्र होती है । उसे पौराणिक एवं ऐतिहासिक कथाएँ यदि 
आप सुनाते हें तो उनका संस्कार जीवनभर उसपर रहेगा । 


# बालकोका रक्षण तथा शिक्षण % 

उसे ऐसे खेल दीजिये कि उससे वह कुछ सीख सके । उससे 
बातें करते समय ऐसे शब्दोंका बार-बार उपयोग कीजिये जो 
उसके ज्ञानको बढावं । 


१०-कष्ट सहना, अपने काम सत्र अपने हाथते करना; 
खानको तथा वल्लोंको स्वच्छ करना, गुरुजनोंकी सेवा करना 
बालक पसंद करेगा यदि आप उसे प्रोत्साहित करेंगे। उसे 
ये सब कार्य आ जाने चाहिये । 


११-यदि संरक्षक मोहवश बालकमें चटोरापन न उत्पन्न 
करें तो बालक इस समय भोजनकी परवा नहीं करेगा । उसे 
सादा भोजन करने दीजिये | इस समय मिठाई) चाट) चाय 
आदिका स्वभाव डालना बालकका बहुत अहित करेगा । 


१२-बच्चेको अपने कार्याका उत्तरदायित्व समझना 
चाहिये । उसके कामोंमें कम-से-कम सहायता देकर उसे 
स्वावलम्बी बनने दीजिये । छाड़-प्यार और उसके बल्न, 
बिछौने, भोजनकी व्यवस्थामें अधिकता करनेसे बच्चेकी हानि 
ही होती है। आप उसे गुरुणह न भेज सकें तो घरमें उसे 
संयम एवं स्वावळम्बनका जीवन बितानेको प्रेरित करते रहें | 
उसे गुरुका स्नेह तथा शिक्षण दें । अच्छे गुरुमै उसकी भक्ति 
श्रद्धाको जगावें । 


१३-शिक्षाके लिये कुछ बातोको रटना आवश्यक होता 
है । बालककी स्मरण-शक्ति रटनेके इस समय अनुकूल होती 
हे । लेकिन उसे कम-से-कम रटना पड़े, यह प्रयत्न करना 
चाहिये । लंबे स्तोत्र, बहुत-से इलोक या पद्य यदि आप उसे 
रटावेंगे तो दूसरी आवश्यक दिशाओंमें बालककी स्मरण-शक्ति 
ठीक काम नहीं कर सकेगी । 

१४-यदि बालकमें कई दोष आ गये हैं तो उनको क्रम- 
क्रमसे दूर कीजिये । एक दोष दूर करनेके लिये बालकको एक 
समय बता दोजिये और देखिये कि वह उसे किस प्रकार दूर 
करनेका प्रयत्न कर रहा है । 

१५-बालक इस अवस्थामें अपने सज्ञके लोगासे बहुत 
अधिक सीखता है । वह बहुत अधिक अनुकरण करता है । 
उसे श्रेष्ठ सङ्ग मिले, इसका ध्यान रखना चाहिये । उसके 
सामने आपको अशुद्ध शब्द नहीं उच्चारण करने चाहिये । 
आप लिखने या बोलनेमें अशुद्धि करेंगे तो बाळक यह 
खभाव पकड़ लेगा । ऐसे ही दूसरी सब तुटियोंके संसर्गसे दूर 


रखना चाहिये वालकको । गुरुकुलमै भेजनेकी प्रथा इस. 


संसर्गदोषसे बचानेके लिये अत्यन्त उत्तम थी | 


६-दस वर्षसे बारह वर्षतक 


१-स्थान, समाज एवं आहारके अनुसार दसवें वर्षके | 
परारम्मसे लेकर बारहवें वर्षतक बालकमें संतानोत्पादक 
ग्रन्थियोंकी पुष्टि प्रारम्भ हो जाती है । यद्यपि उसमें वीर्यका 
बनना ग्यारह वर्षके पीछे ही प्रारम्भ होता दै, परंतु वीर्य 
निर्माण करनेवाली ग्रन्थियाँ इससे पूर्व ही पुष्ट होने लगती 
हैं और इससे बालकमें एक प्रकारके शारीरिक एवं मानसिक 
परिवर्तनका सूक्ष्म आरम्म हो जाता है । अभिमावक्रको इस 
समय पर्यास सावधान रहना चाहिये और उसे बाळकके 
रहन-सहनपर ध्यान रखना चाहिये । 


२-बालकमें लजा) संकोचके साथ जननेन्द्रियसम्बन्धी 
जिज्ञासाका उदय मी इसी अवस्थामें होता है । अतएव उसे 
शरीरकी रचनाका सामान्य ज्ञान, शरीरके बाहरी एवं भीतरी 
अवयवोंके कार्योंका साधारण परिचय तथा ब्रह्मचर्ये पालनका 
झारीरकी दृष्टिसे महत्वकी शिक्षा मिलनी चाहिये । शारीर- 
रचना-प्रणालीका सामान्य परिचय बालकर्मे अनेक दुर्गुण 
आनेसे रोकेगा; क्योंकि उसके जिज्ञासाकी उचित ढंगसे पूर्ति 
होनेपर वह अनुचित मार्ग नहीं अपनावेगी । 

३-यदि बालकमें अधिक लजाशीलता आ रही है, वह 
झेंपने लगा है, चिइचिड्डा हो रहा है तो सावधानीसे. पता 
लगाना चाहिये कि उसमें किसी बुरी आदतका प्रारम्भ तो 
नहीं हो रहा है । बालकपर त्रिगइनेसे कोई लाभ नहीं होगा । 
उसे दारीरकी रचना तथा उसे व्यवस्थित रखनेके उपाय 
समझाइये । चित्रों आदिसे उसे शिक्षा दीजिये | वह स्वयं 
संयमित रहनेके लिये प्रोत्साहित होगा । 

४-उत्तेजक भोजन, उत्तेजक साहित्य तथा गाने-बजाने; 
नाटक-सिनेमा एवं कुसङ्गसे बचानेकी इस समय सबसे अधिक 
आवश्यकता है । 


५-बलकको स्कूली शिक्षाके साथ नेतिक तथा धार्मिक 
रिक्षा अवश्य मिलनी चाहिये तथा व्यावहारिक कायोंमें 
सामान्यरूपसे अभ्यस्त होना चाहिये । 

६-वालकको सादगीकी ओर प्रोत्साहित कीजिये । सजे- 
बजे रहने तथा फैशनकी वस्तुओंकी ओर झुकनेकी उसकी 
मनोवृत्तिको प्रोत्साहित मत कीजिये । 

७-च्यावहारिक कार्योमै बालकको अनुभव करने दीजिये | 
वह थोड़ी दानि उठाकर, चोट सहकर ही सीखेगा । यदि 
आप उसे बार-बार टोकंगे, झिड़केंगे, लंबे उपदेश करेंगे तो 

वह उलटे मारामें जायगा । हानिके लिये उसकी भर्त्सना मत 
कीजिये । उसे घौरेसे कहिये--ऐसा तो होता ही है। तुम 
फिर यह भूल नहीं. करोगे । ऐसा करनेसे अमुक हानियाँ 
और नहीं होंगी |! इस प्रकार बालक बहुत अधिक 
सीखेगा । 

-८-दस वर्षकी आयुके पश्चात्‌ बालकको डॉटना और 
मारना नहीं चाहिये । उसके साथ मित्रके समान व्यवहार 
करना चाहिये । 


` ९-बालकको स्वयं अनुभव करने दीजिये । वह जिस 
कामको ठीक समझता है, उसे कर लेने दीजिये । केवल उसे 
अपने किये कामकी अच्छाई-बुराईपर से/चनेकी शिक्षा 
दीजिये । यदि आपने ठीक ढंगसे शिक्षा दी है तो बालकमें 
ये गुण होने चाहिये--( क ) वह कभी कोई बात आपसे 
नहीं छिपायेगा । ( ख ) कभी कोई निन्दनीय काम जान- 
बूझकर नहीं करेगा । ( ग ) बुरे लोगोंका साथ स्वयं छोड़ 
देगा । ( घ ) दूसरोंके साथ ईमानदारीका व्यवहार करेगा | 
( ङ ) अपने निश्चयपर स्थिर रहना चाहेगा । 


७-युवावस्था 
१--युवावस्था सद्गुणो और दुगुणा दोनोंकी जननी है। 


यह उपजाऊ भूमि-जेसी है । जैसा बीज पड़ेगा, वेसी फसल 
उत्पन्न होगी । अतएव अभिभावकों तथा युवकोंको भी 
सावधान रहना चाहिये । 

२-क्ामवासनाके अङ्कुर उत्पन्न होने लगते हैं इस 
अवस्थामै और उसमें मनका आकर्षण बढ्ता जान पड़ता है। 
इस अवस्थामें अज्ञानके कारण बहुत-से छोटे-बड़े दीघोंके 
आनेकी सम्भावना रहती है, जिनका पीछे बहुत बड़ा “कुफल 
भोगना पड़ता है | इसलिये वैवाहिक जीवनमें प्रवेश करनेसे 
पूर्व युवकको वीर्यवहन-प्रणालीकी क्रिया, बीर्यका दारीरमें 
स्थान तथा वीर्यरक्षाका महाव भली प्रकार समझा देना 
चाहिये | यह शिक्षा अझ्लीलतामें, कामुकतामें न जाकर 
दिक्षाके रूपमे होनी चाहिये और इससे लाम भी हेता है । 

३-अपने शरीरको सुदृढ़ रखनेकी प्रबृत्ति भी युवकमें 


होती दै । उसे व्यायामके लिये प्रोत्साहित करना चाहिये । 
साथ ही पौष्टिक ओषधियोंके विज्ञापनों एबं ओप्रधियाँसे उसे 


% अब करि छृपा देहु बर पह । निज पद्‌-सरसिज सहज सनेह ॥ # 


सावधान रहना चाहिये | ओषधिका सेबन कोई रोग न हो 
तो बिल्कुल ही नहीं करना चाहिये । 


४-युबावस्थाकी सबसे प्रमुख. प्रबृत्ति है-साहस । 
युवकमें खतरा उठानेकी अभिरुचि होती है । वह बीमार 
होने, चोट लगने तथा दूसरे कष्टोंकी चिन्ता बहुत कम करता 
है । उसकी नाड़योंमें जो नवीन उष्ण रक्त प्रवाहित हो रहा 
है, वह अपनी सार्थकता चाहता है । युवककी इस प्रवृत्तिको 
दबाना अच्छा नहीं है। सावधानीसे उसे उचित दिशामें 
मोड़ना चाहिये | घुड़सवारी, यान्त्रिक एवं रासायनिक शिक्षा, 
कठिन यात्राएँ, अनेक क्षेत्रोमें प्रयोगात्मक शिक्षण उसके 
लिये उचित दिशाएँ हैं | यदि युवककी इस वृत्तिको ठीक- 
ठीक क्षेत्र एवं-प्रोत्साइन मिल जाता है तो उसके अनेक 
दुगुंग खयं दूर हो जायेगे । 

५-युवक उत्तरदायित्व सँभालना और पूरा करना 
जानता है । वह कतंव्यका दृढ़तासे पालन कर सकता है । 
आवश्यकता इतनी है कि कतव्य एवं उत्तरदायित्व उसपर 
लादा न जाय । उसे इनके कोरे उपदेश न किये जाये । 
वह स्वयं अपना कर्तव्य स्थिर करे, स्वयं उत्तरदायित्व ले, 
इसके लिये उपयुक्त शिक्षा एवं परिस्थिति बनाना चाहिये । 


६-युवावस्थामें महत्वाकाङ्का होती है । उचित दिशामें 
लगा देनेपर युवक परिश्रमी और कर्तव्यनिष्ठ स्वरं हो जायगा 
अपनी महत्त्वाकाङ्काके कारण । 


७-यह प्रयत्न मत कीजिये कि युवक आपके अनुभवोंको 
बिना ननु-नच किये मानता चले । उसे स्वयं सोचने और 
अनुभव करने दीजिये । ऐसे समय उसे सेवाके कार्यमें मन 
लगानेकी आदत डालनी चाहिये । 


८-युवावस्थाकी शिक्षाका अधिकांश व्यावहारिक होना 
चाहिये । बौद्धिक शिक्षणको प्रयोग करके अनुभूत बनानेका 
अवसर मिलना चाहिये प्रत्येक युवकको । 

९-अनुशासनका पालन, सेवाकी प्रबृत्ति, विनयः 
सदाचार-निष्ठा, त्याग एवं कष्ट सहनेके लिये प्रत्येक समय 
तत्पर रहना, ये विशेष गुण युवकमें आने चाहिये । उसकी 


शिक्षाका क्रम इन बातोंको मुख्यता देकर ही स्थिर होना 
चाहिये । सु० 


कल्याण फङ 


व्यायाम ओर खेल 
ho Part a ण छै; 


वन्य ` कबड़ी नट ए) 


देखो केसा खेल कबड्डी । हो मजबूत नसे ओ हड्डी ॥ 
तनमे पूरी फुर्ती आवे। खूब खेलना मनमै भावे ॥ 


Nv क्र 
१५ A | 


ee | 


आओ दोडें लंबी दौड़ । एक साथ सब करके होइ ॥ 
यह भी है उत्तम व्यायाम । आगे जाये उसका नाम॥ 

ये हैं बेठक-दण्ड लगाते | कुइतीके भी दाव दिखाते ॥ 
आदर करते इनका लोग | बल बढ़ता है भगते रोग॥ 


कल्याण च 
व्याप्राम और खेल 


5. 


र आ 


रस्साकसी जोरका खेल । खींचो एक साथ कर मेल ॥ 
देखो जीतेगा दल कौन । बोलो मत सव रकखरो मोन ॥ 


ह a> ॥॥॥॥॥ .4.... [| 


VRE 
है तो अच्छी सायकिल दौड़ | पर मत करना इसमें होड़ ॥ 
भीड़ भाइको देख चलाना । ऊँची नीची राह बचाना ॥ 


ee च न काड 


बाळक जलमें तैर रहे हें । कूद रहे हैं, देर रहे हें ॥ 
मैल दूर हो, हो व्यायाम । तैराकीमै दो-दो काम ॥ 

# प्रार्थना % 


र 
प्राथना 
` खामीके शुचि चरण-कमलमे सादर शीश झुकाउँ मैं। 
: दुखियोके संताप-हरणकी शक्ति विलक्षण पाउँ में ॥ 
दो ऐसा वरदान दयामय ! दीनाँको अपनाऊँ मैं। 
सारा सुख दुखियांको देकर, उनका सुख बन जाऊ में ॥ 
छाता बनकर, मेह-घामसे उनकी देह बचाऊँ मैं। 
कंकडू-काँटे लगें नहीं, उनकी जूती बन जाउँ मैं ॥ 
अंधोकी लकड़ी बन करके, सूधे मार्ग चलाऊँ मैं । 
भटक रहे जो लक्ष्य भुलाकर, उनको पथ दिखलाऊँ में ॥ 
गुणसमूहको प्रकट करूँ, .अवगुणको सदा दुराऊँ मै । 
धागा बनूँ, अंग निज देकर, सबके छिद्र छिपाऊँ मैं ॥ 
पुत्रहीनका सुपूत बनकर, उसको सुख पहुँचाऊँ में । 
जिसके कोई नहीं, उसीका निज जन ही बन जाउँ में ॥. 
हिम्मत हारे हुए व्यक्तियॉको हिम्मत बँधवाऊँ में । 
निपट निराश जनोको आशाका आलोक दिखाऊँ में ॥ 


जीवनहीन प्राणियोंकी, निज जीवन सौंप जिलाउँ मैं । 
निष्पाणोमें प्राण फूँककर, दे अवलम्ब उठाऊँ मैं ॥ 


पूर्छित तमसाच्छन्न जनोंको देकर बोध जगाउँ मैं । 

ज्ञान-भास्करकी किरणाँसे, तमको तुरत मिटाऊँ में ॥ 
प्रभुके निर्मल लीला-रसकी सरस रागिनी गाउँ मैं। 
सुरझी इवय-कुसुम-कलिकाको पूर्णतया विकसाउँ मैं ॥ 

सूखे नीरस प्राणोमे, रस-खुधा सदा बरसाऊँ में । 

श्रद्धाकी शुचि सुधा पिलाकर, नित उनको सरसाऊँमे ॥ 
गतविश्वास संशयी पुरुषोंका विश्वास बढ़ाओ में। | 
प्रभुकी महिमा खुना-सुनाकर चरण-शरण दिलवाऊँ मैं ॥ 

भयभीतोंको अभय चरणका आश्रय अचिर कराउँ में । 


चिदानन्दमय सत्य सनातन निर्भय पद पहुँचाऊँ मैं ॥ . 


प्रभुके करुण हृदयके दर्शन दीनोको करवाऊँ मैं।. 
अशारण-शारण पतित-पावन प्रभुका संधान बताऊँ में ॥ 


प्रभुकी प्रेम-अमिय-रख-धारा उज्ज्वल अमल बहाउँ मैं । 
काम-खार्थका मल धो, मा धरतीको सफल बनाउँ मैं ॥ 

* सेवक सुत पति मातु भरोसे । रहइ असोच बनइ प्रभु पोसें ॥ % 


हमारे और पाश्रात्यके बालक 


( लेखक--श्रीरामसिंहजी एम्‌० 


अवहेलना 
भाग्यका चक्र बडा विचित्र है, आजकल जहाँ हम 
जीवनके हर-एक क्षेत्रमै विरेषज्ञोंकी माँग करते हैं, चाहे वह 
मशीनसे सम्बन्ध रखती हो, चाहे पशुओं और बीजोंसे, 
चाहे फलों और फूछोंसे लेकिन जहाँ बालकका 
पालन-पोषण और सिक्षणके सम्बन्धका प्रश्‍न उठता 
है, बहाँपर अनपढ़ोंको तो जाने दीजिये, पढ़े-लिखे सम्पन्न 
माता-पिता भी, पालन-पोषणकी कलाको सीखनेकी आवश्यकता 
नहीं समझते । उनका यह भ्रम है कि वे बच्चेका पालन- 
पोषण करना भलीभाति जानते हैं | प्रायः उन्हें उदासीन ही 
पाया जाता है | इसी अभागी बृत्तिके कारण पशुओं, फल- 
फूलों और पक्षियोंक्रे पालन-पोषणकी अपेक्षा भी मानव-बालक 
अत्यन्त उपेक्षित रह गया है और यही कारण है कि मनुष्य- 
जाति दुःखके सागरमें बह गयी है । मानव-समाजका 
इतिहास पालन-पोषणकी कठोर टीका-टिप्पणीका इतिहास है | 
यह युद्धो और व्यक्तियोंके पारस्परिक वैमनस्यका इतिहास 
हे । यदि मानवसमाजने इसकी ओर ध्यान न दिया तो 
मनुष्य-जाति पूर्णतया नष्ट ही हो जायगी । मनुष्य-जातिका 
कलङ्कित इतिहास और बालकोंके असामान्य व्यवहारकी 
महामारीको देखकर यह सिद्धान्त निर्विबादरूपसे स्थिर होता 
है कि बाल-पालनके लिये शिक्षा और शिक्षण-विज्ञानकी 
परमावशयकता है और सभ्य-समाजका यह कर्तव्य है कि 
वह किसी भी ऐसे व्यक्तिकों माता-पिता होनेका अधिकार न 
दे, जिसने बाल-पालन-पोषणकी शिक्षा प्राप्त न की हो | 
समाज ओर साधारण माता-पितामें इस विषयके प्रति केवल 
जाणतिका अभाव ही नहीं) विरोध भी है। बाल-पालन-पोषणके 
लिये बालकके मनोविज्ञान और उसके विकासकी विधियोंमें 
ज्ञानकी नितान्त आवश्यकता है | 
बच्चे राष्ट्रकी अमूल्य सम्पत्ति हैं और उनके कल्याणपर 
ही देशका भविष्य निर्भर :होता है, किंतु दुःख है कि हमारे 
देशमें उनके हितोंकी अवहेलना हुई है । मुझे यूरोपके कई 
स्कूलको देखनेका- अवसर मिला हे । अबसर ही नहीं मिला, 
बल्कि 'रकमें काम करनेका भी सौभाग्य प्राप्त हुआ है । वहाँ 
मैंने देखा कि बच्चोंकी देख-भाळ करनेके लिये कितना प्रयत्न 
किया जाता है । उनकी शिक्षाका ही नही, किंतु उनके स्वास्थ्यपर 


ठाकुर, गुरुकुल विश्वविद्यालय ) 


भी पूरा ध्यान दिया जाता है । प्रत्येक बालकको एक पौंड 
दूध व्यायामके पश्चात्‌ बिना किसी 'भेदभावके दिया जाता 
है । गरीब-से-गरीब विद्यार्थीका भोजन, यदि हमारे यहाँके 
बढ़िया-से-बढ़िया भोजनसे तुलना की जाय तो, वैज्ञानिक दृष्टिसे 
बराबर अथवा अधिक पौष्टिक सिद्ध होगा । 


शिक्षाकी व्यवस्था 


ब्रिटेनमें बच्चोंकी देख-भाल एवं कल्याणके लिये प्रशंसनीय 
कार्य हो रहा है। बारह वर्षतक बालक और बालिकाओंके 
लिये अनिवार्य शिक्षा है ओर उनके लिये नर्सरी स्कूल 
गरीब-से-गरीब बस्तीमें विद्यमान है । ग्रामोंमें भी मैंने देखा 
कि निःशुल्क शिक्षा-पढाईकी अच्छी व्यवस्था है । शहर 
अथवा गाँव दोनों ही इळाकोंमे शिक्षापर अधिक जोर दिया 
जाता है। सत्य तो यह है कि वे शिक्षा तथा सामाजिक 
स्त्रच्छतामें हमसे बहुत अधिक बढ़े-चढ़े हुए हैं । 


| रहन-सहन 

प्रत्येक मनुष्य अपने घर तथा उसके चारों तरफ इतनी 
सफाई रखता है कि कोई भी दर्शक यह अंगुली नहीं उठा 
सकता कि यह स्थान मेला है । प्रत्येक घरके साथ एक छोटा- 
सा बगीचा होता है। चलती-फिरती गाड़ियोंसे बहुत काम 
लिया जाता है । इन गाड़ियोंसे जिस प्रकारके काम लेने 
अनिवार्य होते हैं, ठीक उसे उसी प्रकारसे ही फिट कर लेते 
हैं । उदाहरणार्थ--दात-चिकित्सा, खास्थ्य-शिक्षा, सामूहिक 
रेडियोग्राफी--इनके लिये अलग-अलग मोटरें हैं। प्रत्येक 
शिक्षा पानेवाले विद्यार्थीकी डाक्टरीपरीक्षा अनिवार्य है । 
अस्पतालमै प्रसन्नताका जीवन देखनेको मिलता है। वहाँ न 
केवल रोगीकी चिकित्सा ही होती है, बल्कि उनकी देख-भाल 
करनेवाली उपचारिका माताके समान उनका पालन-पोषण 
करती है । खिलौने, रंग-बिरंगी पुस्तकें तथा खेलकी अन्य 
सुन्दर वस्तु वालकोंको प्रसन्न रखनेके लिये उपलब्ध की 


जाती हैं । 
शिक्षाकी तुलना 
कारखानेवालोंक्रे लिये आवश्यक है कि वह कमं चारियोंके 
बच्चोंके लिये स्नानागार, स्कूल, पुस्तकालय आदिकी व्यवस्था 
खूब रक्खे । पंगु ओर अङ्गहीन बच्चोंके लिये अलग-अलग 

स्कूल हैं । सत्य तो यह है कि बच्चोंकी अवहेलना किसी भी 
क्षेत्रमै नहीं की जाती है, जब कि उसके विपरीत अपने 
देशके बालकोंकी दशा देखें तो हमारे लाखों बच्चोंके लिये 


शिक्षा ही नहीं ओर यदि है भी तो उनकी शिक्षाकी ब्यवस्था . 


संतोषजनक नहीं । कहीं-कहीं तो शहरोंकी धर्मशालाओंमे 
ही शिक्षणालय बना रक्खे हैं और कहीं-कहीं गाँवके बाहर, 
जहाँ गाँवका कूड़ा-कचरा इकट्ठा किया जाता है वहाँ बने 
हुए हैं। कमरोंमें रोशनदान नहीं होते और बच्चोंके लिये 
खेल तथा पढ़ाईका सामान बहुत ही न्यून होता है। प्रकाश 
एवं जीवन हमारे ग्रामोंतक अमी पहुँच ही नहीं सका | 
ग्रामोंकी जाने दीजिये । शहरोंमें भी ऐसे बहुत-से बालक हैं, 
जिनकी शिक्षाकी व्यवस्था ही नहीं है । हमारी शिक्षाका मान 
तो बहुत ही नीचा है; क्योंकि हमारे अध्यापक कम वेतन 
पाते हैं । बालकोंके लिये अस्पताल अलग स्थापित ही नहीं 
किये गये । झिक्षणालयोमें बच्चोंके लिये दूधका- प्रश्‍न तो दूर 
रहा, उनके भोजनकी भी पूरी व्यवस्था नहीं होती । बाळक 
और बच्चोवाली माताओंकी मृत्युसंख्या इस देशमै जितनी 
अधिक है; शायद ही कहीं उतनी हो । 


हमारी अभिलाषा 


इसपर भी हम आशा करते हैं कि हमारी यह भावी 
पीढ़ी भारतको सम्पन्न और बुद्धिमान्‌ बनायेगी । अभीतक 
तो हमारे पास एक सीधा-सा उत्तर था कि “हम बेवस हैं, 
क्या करें) विदेशी राज्य है, जव हमारे हाथमै सत्ता आयेगी 


तभी देखेंगे ।? जिन्होंने हमछोगोंपर शासन किया था, उन्होंने . 


हमारी दण्डनीय अवहेलना की थी | 
किंतु अब विलम्ब क्यों ? 


अब मारत स्वाधीन है, हमें अपना घर सँभाळना है । 
मुझे पूरा विश्‍वास है कि बच्चोंकी देख-भाल हम सबका मुख्य 
कर्तव्य और प्रत्येकका महत्त्वपूर्ण कार्य होना चाहिये । 
बच्चोंकी देख-मालका कार्य उनके माता-पिताका है, किंतु 
दुःख है कि उनके माता-पिता इन स्वास्थ्य तथा 
स्वच्छताके साधारण नियमोंसे अनभिज्ञ हें | हमारा वयस्क 
समुदाय जिस अनुशासनमें लिप्त है, जबतक वह दूर नहीं 
होता और जळतक हमारी स्त्रियोंका विशाल समूह अपनी 


अज्ञानता एवं अन्धविइवाससे मुक्त नहीं होता, तबतक हमे 
यह आशा नहीं करनी चाहिये कि हमारे बच्चोंका पालन-पोषण 
और देख-भाल आदर्श ढंगसे हो सकेगा | फिर भी सामाजिक 
कार्यकर्ताआंके लिये यह एक भारी क्षेत्र है कि वह इस ओर 
अपने कार्यक्रमको बढ़ावें | ` 


5 सच्चे शिक्षकांकी आवश्यकता 


यदि वास्तवमें विद्यार्थियोंकी कमियोकी जाँच की जाय 
तो माळूम होगा कि इनका सूत्रपात माता-पितासे ही नहीं, 
बल्कि शिक्षकके व्यक्तित्वते भी आरम्म हुआ है । सत्य तो यह 
है कि जीवन-संग्रामके कई संघप्रॉमें उन्हें इतना समय ही 
नहीं मिलता कि वे अपने -आपको सच्चा शिक्षक बना सकें | 
उनकी आँख घड़ीकी सुइयोंपर अथवा महीनोंकी तिथिपर 
जमी रहती है । यदि भारत-सरकार कभी इस बातकी जाँच 
करनेपर कमर कसे तो उसे ज्ञात होगा कि दो तिहाई 
अध्यापकोंको विवश होकर यह धंधा लेना पड़ा है । 

यदि सरकार और समाज देशकी उन्नति चाहता है तो 
उनका यह कतंव्य है कि वे ऐसे योग्य शिक्षक रक्खेंश जो 
विद्यार्थियोके सामने अच्छा आदर्श रख सकें । इन सब 
कमियोंको दूर करनेका एकमात्र उपाय गुरुकुल-सिक्षा- 
प्रणाली ही है; जिसमें बाळकोंके मानसिक, शारीरिक तथा 
आध्यात्मिक विकासका पूरा ध्यान किया जाता है, और उसे 
सच्चा नागरिक बनाया जाता है । 


उचित सुझाव 


„ १.अच्छे बड़े-बड़े गाँवोंमें शहरोंसे दूर स्कूल बनाये जावँ, 
जापर शुद्ध जळ तथा बायु प्राप्त हो सकें । प्रत्येक स्कूलके 
साथ सुन्दर क्रीडाक्षेत्रोंकी व्यवस्था होनी चाहिये । २. गॉबोमें 
घूमने-फिरनेवाळी गाड़ियोंपर पुस्तकालय होने चाहिये । 
स्वच्छता ओर शिक्षाके लिये जितना सरकार इस ओर खर्च 
करे उतना ही थोड़ा है । ३. स्कूलोंमें फौजी ड्रिल और 
कालेजोमें सैनिक-शिक्षा अनिवार्य होनी चाहिये । ४. स्कूलोंमें 
छात्रोके लिये शुद्ध दूधका प्रवन्ध होना आवश्यक है । 
५. प्राइमरी शिक्षा अनिवार्य होनी चाहिये । इसके साथ 
प्रोढ शिक्षाका भी ध्यान रखना चाहिये । जिनमें जीवनोपयोगी 
बातें हाँ । 


eset 

% दीनदयाल विरदु संभारी । हरहु नाथ मम संकट भारी ॥ * 


पेटोका बालशिक्षण 


( लेखक--प्रो० श्रीरामचरणजी महेन्द्र एम्‌० ए० ) 


सुप्रसिद्ध दाशनिक और मौलिक विचारक छेटोने अपनी 
प्राचीन पुस्तक "रिपब्लिक? (या प्रजातन्त्र) मै अनेक 
विषयोंपर अपने विचार प्रकट किये हैं, जो आज भी सर्वमान्य 
तथा महत्त्वपूर्ण हे । अपनी प्रजातन्त्रकी कल्पनामें उन्होंने 
यत्र-तत्र बाळ-शिक्षणपर भी प्रकाश डाला है । जिन बच्चाको 
महान्‌ बनकर राज्योंका उत्तरदायित्व सँभालना है, उनका 
प्रारम्भिक शिक्षण सबसे अधिक ध्यान देनेका विषय है। 
भारतमै बाळ-शिक्षणको इससे अनेक बहुमूल्य तत्त्व प्राप्त हो 
सकते हैं । आइये, देखें, बाल-शिक्षणपर छेटोके क्या 
विचार हैं-- 
संस्कारोंका महत्त्व 
छेटो बाल-जीवनमें संस्कारों और भावनाओंको विशेष 
महत्त्व प्रदान करते हैं । मानव-स्वभाव संस्कारों और 
भावनाओंका दास है । माता-पिताके मनःप्रदेशमें निवास 
करनेवाले गुप्त संस्कार, प्रत्यक्ष या अप्रत्यक्ष रूपमें प्रकट 
होनेवाळी गुप्त इच्छाएँ, भावनाएँ और स्वयं उनके संस्कार 
बाळ-मानस-निर्माणमें प्रचुर भाग लेते हैं। प्रत्येक शिश 
माता-पिताके गुप्त संस्कारोंकी मूर्त. प्रतिच्छाया दै । अतः 
छेटोने सर्वप्रथम संरक्षकोंश माता-पिताओं,  अध्यापकोंके 
सम्बन्धमें विस्तारसे लिखा है । वे लिखते हैं--- | 
“प्रकृति और पोषण दो ऐसे तत्त्व है, जो बालकका 
निर्माण करते हैं | इन दोनोंके बिना यह सम्भव नहीं कि 
बच्चेका उचित पाठन हो सके । आप जैसा चाहते हैं, वैसा 
स्वभाव प्रकृतिसे इतना नहीं माँग सकते, जितना स्वयं अपने 
संरक्षणसे उत्पन्न कर सकते हैं। परिस्थितियोंका विशेष 
महत्त्व हे । आप परिस्थितियॉ बनाकर बच्चेके विकासमें 
सहायकं बन सकते हैं । बिना उचित पालन, निरीक्षण, 
अथवा शिक्षणके एक शुभ, सात्विक और स्वस्थ संस्कारोंवाला 
बालक भी अपना पूर्ण विकास न कर सकेगा । वह अपनी 
निम्न प्रकृतिका भी विकास कर सकता है। 
संरक्षकको केसा होना चाहिये ! ड्लेटोका विचार है कि 
“पूर्ण रूपसे विकसित संरक्षकको आध्यात्मिक, बुद्धिमान्‌, 
कुशाग्र और सशक्त होमा चाहिये ।? # आधुनिक मनोविज्ञान 


एड Hat oe ee ए एन लगा “Then in our judgment the man whose 
natural gifts promise to make him a porfect 
guardian of the state will be philosophical, bigb- 


spirited, swift.footed,and stron "— Plato's ‘R * 
Book Il 7४६० 64. ॥ द FSG, SNORE 


भी बालकोंमें माता-पिताके संस्कारोंकी छाया देखता है । या 
बापके प्रेम, दया, करुणा, सौह्वाद्र, सजनता अथवा उनके 
दोष, अभिमान, स्वार्थ; क्रोध बहुधा बच्चोंमें जन्मसे ही 
उत्पन्न हो जाते हैं | हमारे बच्चेमें जो भावनाएँ आती हैं 
उनमेंसे अधिकतर हमारे अचेतन मनमें संकलित संस्क्ारोंके 
अनुसारं ही निर्मित होती हैं। जो व्यक्ति ऊपरसे अच्छी 
भावनाएँ. प्रदर्शित करनेका अभिनय किया करते हैं, किंतु 
गुप्त मनमें भयंकर उद्वेग, क्रोध? घृणा, कामभाव छिपाये 
रहते हैं, वे जान-बूझकर अपनी पापदृत्तियोंपर आवरण 
डालनेका प्रयत्न करते हैं । इससे यह सम्भव नहीं कि उनका 
बच्चा भी खराब न बने । पिता-माताका गुप्त मौलिक प्रभाव, 
जन्मजातं-संस्कार अज्ञातरूपसे बाल-मानसकी नींव बनाता 
है । उनके नेतिक, बौद्धिक और मानसिक व्यक्तित्वकी सृष्टि 
बहुत कुछ माता-पितासे ही आती है । 


छेटोके उपयुक्त विचारोंपर अब पर्याप्त वैज्ञानिक खोज 
हो चुकी है | प्रो हंट मौरगनके पथ-प्रदर्शनमें उनके शिष्यों 
और अनेक अमेरिकन वैत्ञानिकोंने जो परीक्षण और नवीन 
अनुसंधान किये हैं, उनके निष्कर्षोसे छेटोके विचारोंकी 
सत्यता स्पष्ट हो जाती है । बंझानुगत-तस्वोंका. सम्पूर्णं रहस्य 
मनुष्यके प्रत्येक जीव-कोष ( ९९] ) में .अर्ध तरल रूपमें 
वर्तमान वे अत्यन्त सूक्ष्म दण्ड या डोरियाँ हैं, जिन्हें क्रोमोसम्स 
( Chromosms ) कहते हैं । माता-पिताके ही नहीं, सम्पूर्ण 
वंशमें पू्वपुरुषोंके भी अनेक जीव-कोष संस्कार बनकर रक्तमें 
चले आते हैं । प्रत्येक व्यक्तिमें अडतालोस क्रोमोसम्स होते 
हैं । चौबीस पृथक्‌ जोड़ोंके रूपमै गर्भाधानके समय प्रत्येक 
व्यक्ति इन्हें प्रास करता है । ये क्रोमोसम्स विभाजन और 
पुनर्विभाजन द्वारा अरबों क्रोमोसम्समें परिवर्तित हो जाते हैं । 
लेकिन वे मूळ अइतालीस क्रोमोसम्संके ही ठीक प्रतिरूप होते 
हैं। हर'जीव-कोषमें क्रोमोसम्सके जोड़े रहते हैं । नये जन्मके 
अवसरपर पुरुषका शुक्र आधे क्रोमोसम्स- यानी प्रत्येक 
जोड़ेमेंसे एक-एक लेकर चौबीस क्रोमोसम्स धारण करता 
हे । इसी प्रकार नारीका रज अपने आधे क्रोमोसम्स धारण 
कर लेता है । दोनों क्रोमोसम्सके जोड़े निकट-सम्पर्कम आकर 
नये मानवकी रचना प्रारम्भ करते हैं । मोटे रूपमें यह मत 
मान्य है, यद्यपि इसमें और भी सम्भाबनाएँ हैं। किसी 


ॐ टोका बाल-शिक्षण + 

पूर्वपुरुषके वंशके रक्तमें आते हुए कुछ क्रोमोसम्स संततिमें 
आकर विशेष प्रभावशाली बन सकते हैं। यह ही हमारे 
संस्कारोके निर्माणका मनोवैज्ञानिक रहस्य हे । इनमें आगे 
चलकर जन्मके पश्चात्‌ अनेक नये संस्कार वातावरणका 
परिणाम होते हैं । 


बच्चोंके प्रारम्भिक संस्कार कैसे हों ? 
छेटोका विचार है कि प्रारम्भसे ही बालके मनपर बुद्धि 
ओर देवी क्रमके संस्कार डालने चाहिये । संसारमै जो कुछ 
हो रहा है, वह देवी नियम, परमेश्वरकी इच्छाके अनुसार ही 
होता है, यह संस्कार बच्चेके मनपर . आस्तिकताका भाव 
उत्पन्न करता है। इस प्रकारके संस्कारोंसे बच्चा अपनी 
आत्मामँ पवित्रता, शिवत, सत्यता और मानवताके भाव 
उत्पन्न करता है। शिवत्वकी ये मावनाएँ, ईश्वरीय-शक्तिमे विश्वास 
बच्चेको एक ऐसा सुदृढ आधार प्रदान करता हे, जिससे 
उसका भावी जीवन शान्त, समृद्ध और सुखी बनता है # । 
अतः प्रत्येक माता-पिता तथां संरक्षकका यह कत्तव्य 
हो जाता है कि बह ऐसी परिस्थिति तथा वातावरणका निर्माण 
करे कि बचेके मनमें यह संस्कार उत्पन्न हो--“इस विशाळ 
विश्वमै ईश्वर ही सवंशत्रुविनाशक है और वही बहुविध 
पदार्थोका उत्पादक और स्वामी है । वरणीय मोक्षादिके 
- स्थान और इस संसारके उप्पादकके रूपमें ईश्वर ही हमारे 
प्रीतिपूवक गानका आधार होना चाहिये, हमें ईश्वरके गुणोंकी 
स्तुत कर उनके अनुरूप बननेका प्रयत्न करना चाहिये । 
तभी हमारा जीवन सफल और आनन्दमय बन सकता है |! 
--इन आस्तिक संस्कारोंसे बच्चेको आध्यात्मिक शान्त- 
जीवनके लिये एक आधार प्रास हो जायगा । उसके सामने 
प्रारम्भसे ही परमेश्वरके सब गुणोंकी सविस्तार चर्चा करनी 
चाहिये । 
अतः बच्चेकी शिक्षाका प्रारम्भ धम-शास्त्रसे होना 
चाहिये ।† धर्मका अर्थ यह है कि बचेके कोमल हृदय तथा 


* The greatest thing a man can learn is to 
see according to a 71878 measure the presence of 
reason and divine intelligence in the world 
about him, So from its earliest stages education 
is a method of helping the soul to see the 
good, but in all kinds of different ways. 


( —Edwcation of Rulers in early life) 
1 “It begins with religion; the good is 
bresented to the soul first in the form of a 


मस्तिष्कके समक्ष शिवत्व, उच्चता, पवित्रताके उदाहरण आने 
चाहिये, जिनके संस्कार उसके अन्तर्मनपर पड़ सकें । वह 
अच्छाई, पवित्रताके आददामें पनपता रहे । परमेश्वरकी दैवी 
सम्पदाओंका विस्तृत मनोहारी बर्णन उनके सामने पुनः-पुनः 
करनेसे उन्हें अनुकरणके लिये एक आधार प्राप्त हो सकेगा । 
अतः परमेश्वर नामकी उच्च सत्तामें किन-किन गुणोंका आरोप 
होना चाहिये, यह प्रारम्भमें ही निश्चित हो जाना चाहिये । 
छेटोका शिक्षण बच्चोंकी पौराणिक) धार्मिक, नीति- 
कथाओं, पवित्र गाथाओंसे प्रारम्भ होता है #। ये कहानियाँ 
सरल, सुबोध कविताओंमें भी हो सकती हैं । देवताओंके 
उच्चतम गुणों, अनुकरणीय स्वरूपोसे प्रारम्भ होकर रिक्षा 
धीरे-धीरे ऐतिहासिक बीरों) योद्धाओं, मानव नर-रत्नों तथा 


` सर्वोत्कृष्ट खरूपोंतक आ जानी चाहिये । महानता; वीरता, 


सेवा, सहायता अपने उच्चतम आदराँके रूपमै निरन्तर उनके 
सामने रहने चाहिये । यदि इसे कलात्मक और बुद्धिवादी 
रूपमें प्रस्तुत किया जा सके, हृदयस्पर्शी कविताका इसमें 
योग हो सके तो अति उत्तम है । भारतके प्राचीन संस्कारोंमें 
सत्य-रक्षाके लिये निर्भीक, दढ़ी, वीर बनना प्रत्येक बालकका 
आदर्श था । 


ऐेरोका विचार दै कि शिवत्वका यह रूप, सौन्दर्यका 
यह सात्त्विक रूप साहित्य, सङ्गीत और कला ( P125८ 
915 ) में ही आकर्षक रूपमै रक्खा जा सकता है। घेटो 
कोरे किताबी या साहित्यिक ज्ञानमें विश्वास नहीं करते । 
उनके सामने निरन्तर यही प्रश्‍न रहता हे कि आत्माको 
सत्य शान दिया जाय । यह सत्य-शिक्षण देवताओंकी पुनीत 
गाथाओंद्वारा ही सम्भव है । 


इन प्रारम्मिक कथाओंमें कौन-कोन-से मानवीय गुणोंपर 
प्रकाश डाला जाय ? छेटोका विचार है कि इनमें प्रथम 
_माता-पिताके प्रति श्रद्धा-भावना तथा दूसरा श्रातृ-भाव है। 
जैसे-जैसे बच्चा विकसित होता जाय उसमें हमें दो आधार- 


भूत गुणोंके बिकासपर जोर डालना चाहिये--साहस और 
आत्मसंयम ( 00111०1 ) । अधिक बड़ा हो जानेपर सब 


being who is perfectly good and true; and the 
purpose of teaching about such a being is that 
the soul may be as like God as possible.” 
( Ibid. page 81 ) 

* Plato's system of education begins with 
stories of a mythological kind, treating of the 
divine nature. whose very essence is 1० be good 
end ‘true.”—Lectures on Plato's Republic 
Nettleship, page 81. 

गुणोंके शिरोमणि सत्य ( ॥५ए(॥ ) के प्रति आकर्षण 
उत्पन्न करना चाहिये । सत्यका प्रेम ही छेटोके बाल-शिक्षणकी 
आधार-शिला है । 

छेटोका विचार है कि बच्चोंकों ऐसी कल्पित कहानियाँ 
मी सुनायी जायँ, जिनमें नीतिका कोई गूढ़ उपदेश छिपा 
हुआ हो । विवेकपूर्ण तत्त्वोसे परिपूर्ण कहानियाँ ( 190165 ) 
चुनते समय बड़ी. समझदारीसे काम लिया जाना चाहिये । 
लेखकोंकी सर्वोत्कृष्ट पवित्रतम रचनाएँ ही चुनी जाथे, 
घृणित गंदी चीजका बहिष्कार कर दिया जाय । # ऐसी 
शुभ संस्कारोंबाली कहानियाँ माताएँ तथा परिचारिका. 
बच्चोंको सुनाती रहें । इनमें सोन्दयंकी मात्रा बहुत रहनी 
उचित है। यदि कोई लेखक देवताओं तथा उच्च चरित्रोंको 
गलतरूपसे प्रतिष्ठित करे, तो उसका बहिष्कार किया जाय । 

शिक्षा कैसे दी जाय १ उसका तरीका क्या हो १ इस 
प्रश्‍नपर विचार करनेसे हम छेटोकी शिक्षण-पद्धतिपर आते हैं। 
ऐटो शिक्षाको क्रमिक विकासका साधन मानते हें । शिक्षा 
एक प्रकारका अनुकरण ही है । अपनी पुस्तकमै अनुकरण 
शब्दको दो प्रकारके अथोंमें प्रयुक्त किया है--विशेष तथा 
साधारण अर्थामै । साधारण रूपमै यह साहित्यके लिये 
्रथुक्त हुआ है । विशेषरूपमें यह उन आदशों, नमूनों, 
कायाँके लिये हुआ है, जो अन्य उपायोंसे बच्चोंके सामने 
र्खे जाते हैं । वे.ऐसे साहित्यके पक्षमे हैं, जो बच्चोंके 
शिवत्वको जाग्रत्‌ करे और उसीका विकास करनेको प्रेरित करे। 

ऐटोने दिक्षणमे संगीतको विशेष महत्त्व दिया दै | संगीत 
मनुष्यका परिष्कार करता है, यह आत्माकी ध्वनि है । 
संगीतज्ञोंका भी प्रजातन्त्रमें महान्‌ उत्तरदायित्व है । छेरोने 
संगीतका अत्यन्त विस्तृत एवं व्यापक अर्थ लिया है । 
इसमें सत्र साहित्य, कला; ज्ञान, ललित कलाएँ, ताल, लय, 


# असरन सरन बिरदु संभारी । मोहि जनि तजहु भगत हितकारी ॥ # 


सुर, ध्वनि इत्यादि सम्मिलित हैं । वे वाद्य संगीतका गौण 
स्थान रखते हैं | ताळ, लय, सुरको भी इतनी महत्ता प्रदान 
नहीं की गयी है । वे तारोंवाले वाद्ययन्त्र जैसे सितार, दुतारा; 
सारंगी, वायलिन इत्यादिको अच्छा मानते हैं । 

छेटोने जिमनास्टिक ( (9911195112 ) को महत्ता दी 
है । इस शब्दका भी विस्तृत व्यापक अर्थ दै । इसके द्वारा 
उन्होंने शारीरिक विकास, भाति-भाँतिके व्यायाम, खेल- 
कूद, विद्यार्थियोंके शरीरकी देखरेख, खेल-कूदका महत्त्व 
दिखाया है.। शरीरका पूर्ण विकास किया जाय । शिक्षाका 
ध्येय यह है कि वह मानव-दारीरका, अङ्ग-ग्रत्यङ्गों, मांस- 
पेशियोंका सुन्दरतम रूप प्राप्त करनेमें सहायता करे । फेटोने 
शरीर और आत्माका पारस्परिक सम्बन्ध जान लिया था और 
वे समझते थे कि असंयमी जीवनसे रोग उत्पन्न होते हैं। जब 
रोग उपपन्न होते हैं, तब उनके मतानुसार कानून और चिकित्सा- 
शास्त्रका जन्म होता है । कानून और चिकित्साको वे विलासकी 
सामग्री समझते हैं | उनके अनुसार झूठ बोलना; चोरी करना, 
परच्छिद्रान्वेषण, हिंसात्मक प्रदृत्तियाँ मस्तिष्कके रोग हैं, जो 
बच्चोंके सामने गलत आदर्श रखनेसे उत्पन्न होते हैं । 
उन्होंने ड्रामा या नाटकको भी हानिकर माना हे; क्योंकि 
नाटकमें वेदाभूघाको बदलकर मिथ्याचारकी ओर प्रबृत्ति 
होती है । नाटक सत्यके समीप नहीं होता । उसमें झुठकी 
ओर प्रगति हो सकती है । अतः बच्चोंके चरित्रकी सत्यनिष्ठा- 
के लिये वह हानिकर हो सकता है । छेटोने नाटकको शिक्षणमें 
स्थान नहीं दिया है । 

इस प्रकार हम देखते हैं कि छ्लेटोके बालशिक्षण- 
सम्बन्धी सिद्धान्त आधुनिक शिक्षाविशारदोंके बड़े कामके 
सिद्ध हो सकते हैं। उनमें जो सूक्ष्मता दै, उसे ग्रहण 
करना चाहिये । 


Se 


सत्सङ्ग-सर्वोत्तम लाभ 


गिरिजा संतसमागम सम न लाभ कछु आन । बिनु हरि कृपा न होइ सो गावहिं बेद पुरान ॥ 
है गिरिजे ! संत-समागमके समान दूसरा कोई लाभ नहीं है । पर वह [ संत-समागम ] श्रीहरिकी कृपाके बिना नहीं 


हो सकता; ऐसा वेद और पुराण गाते हैं । 


MRIS. र 


over the authors of {ables 


good productions, avd rejecting bad. And the selected fabl i 
nurses and mothers to repeat 10 their children, and MOT FO 


fables even more than thoy shape their bodies with the han 


they may thus mould their minds with the 
1” - The Republic of Plato ( Book 11 ) Page 63. 


# स्वतन्त्र विद्यालय'का विद्यार्थी # 


२५१. 


“स्वतन्त्र विद्यालय का विद्यार्थी 


( लेखक---रायवहादुर पण्डित ए० डी० जोशी, बी०एस्‌-सी०, एल ०टी ०) 


जब हम स्वतन्त्र विद्यालयकी बात करते हैं, तब हमारा 
अभिप्राय इंगळेंडके स्वतन्त्र विद्यालय! से रहता है । पहले ये 
सार्वजनिक विद्यालय ( P५७1० ५८५०३1) कहे जाते थे; परंतु 
समाजत्रादके झुभागमनके अनन्तर इनकी संत्ा“स्वतन्त्र 
विद्यालय” ( [4९९०९४६ 501001 ) हो गयी है । स्वतन्त्र 
इसलिये कि वे अन्य छोटे और कम समृद्ध विद्यालयोकी 
भाँति सरकारी अनुदानके उपजीवी नहीं होते । स्वतन्त्र 
विद्यालय कई प्रकारके हैं, पर यहाँ उनके विशिष्टतम प्रकारकी 
चर्चा की जायगी-- 

ऐसे आदर्श विद्यालयमै जो छात्र पढ़ने आते हैं, वे 
प्रायः ऐसे भले घरोसे आते हैं, जिनकी संस्कृति, परिष्कृतिः 
उदात्त परम्परा और अतिशय विनय ही मुख्य विशेषता 
होती है । वह छात्र सादे रहन-सहनमें विश्वास करनेवाला 
होता है । उसके कपड़े मँहगे या भइकीले नहीं होते । वह 
विद्यालयद्वारा निर्दिष्ट वेशमें ही चौबीसो घंटे रहता है । 
सबसे बढ़िया पोशाक-सरीखी कोई चीज उसके पास नहीं 
सोची जा सकती । उसकी अपनी अलग चाळ-ढाल, 
अनुभाव और गम्भीरता होती है | यही स्वतन्त्र विद्यालयके 
छात्रकी सबसे निर््रान्त पहचान होती है । उसका व्यवहार 
बहुत मधुर होता दै, उसका चेहरा सदा प्रफुल्लित रहता 
है और अपने नोकरोंतकसे उसका सम्भाषण विनीत और 
शिष्ट होता दै; किंतु वह कमी डींग नहीं हॉकता । वह 
अपना विशिष्ट व्यक्तित्व बना लेता है, दूसरेका . पुछल्ला 
बनकर नहीं रहता । उसमें आत्मसम्मान और आत्मविश्वास 
सबसे अधिक होता दै । उसके लिये मिस्टर एटली केवल 
मिस्टर एटलीमर हैं, उससे अधिक नहीं । वह अपने 
व्यक्तित्वको, चाहे कितना भी बड़ा आदमी क्यों न हो, उससे 
अभिभूत नहीं होने देगा । वह किसीको देवता मानकर 
नहीं पूज सकता । उसके लिये उसके मुख्याध्यापक बहुत 
महत्पूर्ण व्यक्ति अवश्य है, पर वह उनके सामने भी दास 
नहीं रहता ओर उनसे भी बहुत गौरव और आत्मसम्मानके 
साथ बात करता हे । वह अपने सम्भाष्णमें परिमार्जित 
और परिष्कृत भाषाका प्रंयोग करता हे, जिसके भीतर 
दोष या ग्राम्यता हंढ निकालना असम्भव रहता है । 
उसका सबके साथ भला व्यवहार रहता हे और वह. किसीसे 


झगड़ता नहीं; परंतु न्याय और औचित्यके लिये लोहा लेनेको 
भी वह उतारू हो जाता है | जब वह कोई अनैतिक कार्य 
देखता है तब सात्त्विक रोपसे भर जाता है । वह अपने काममें 
परिशुद्धता और विचारमें परिच्छिन्नताका प्रेमी होतां है। जो 
कुछ वह ढूँढ़ता या करता है, उसका स्पष्ट ज्ञान भी वह 
रखता है । इसीसे वह समस्याएँ आ पड़नेपर सही हल 
निकालने तथा उचित निर्णत्रपर पहुँचनेके लिये बहुत गहन 
चिन्तन करनेमें समर्थ रहता है ।. जीवैनके सही मूर्ल्योका 
उसे वास्तविक परिज्ञान रहता है । उसे सद्रुणोंकी चाह आधिक 
रहती है । निपेधात्मक गुणोंका उसके जीवनमें कोई स्थान 
नहीं है । उत्कृष्टतर स्वतन्त्र विद्यालयके छात्रमें पाये जानेबाले 
गुण इतनेमें ही नहीं गिनाये जा सकते । हाँ, इससे उस 
कोटिके छात्रोंका निर्देश कुछ-कुछ हो जाता है । इन सामान्य 
गुणोको गिनाते समय दृष्टि टाइपके ऊपर रही है, न कि 
व्यक्तिके ऊपर । इसीलिये व्यक्तिकी वंकिमाओंका आकलन 
इनमें न मिलेगा, इससे: केवळ वर्ग-प्रतिनिधिको देखा 
जा सकता है । लेकिन इससे यह निष्कर्ष नहीं निकाला जाना 
चाहिये कि स्वतन्त्र विद्यालयाँसे समस्त छात्र बस; एक 
साँचेमें कस दिये जाते हैं | बल्कि ठीक उल्टे वहाँ विशेष 
जोर सबल व्यक्तित्वके निर्माण और सुगठित सामाजिक 
जीबनकी तेयारीपर दिया जाता है । 

हम अत्र यह पूछ सकते हैं कि “यह सब केसे होता है १? 
यह काकताळीय या आकस्मिक विकास तो हो नहीं सकता । 
“स्वतन्त्र विद्यालय! प्रतिष्ठित परम्पराओंपर चलता है । 
कुछ ऐसे कार्य होते हैं, जो विद्यार्थियोंके मनमै स्वयं उठते 
हैं और वे पूर्ण किये जाते हैं । कुछ ऐसे कार्य होते हैं, जो 
नहीं भी किये जाते । “नहीं किये जाने? का महत्त्व विद्यालयकी 
समवेत सत्ताके ऊपर है । जो कोई शक्ति न कर सके, वह 
इसके द्वारा सम्भव हो जाता है । स्वतन्त्र विद्यालयके विद्यार्थी 
क्रमशः अपने आचार-नियम स्वयं बना लेते हैं और उसका 
कड़ाईसे पालन करते हैं । यह तो सुविदित तथ्य है कि 
आचार बहुत कुछ छोकमतसे प्रभावित होता रहता है । 
प्रायः जब कोई व्यक्ति कोई ऐसा काम करनेके लिये छलकता 
है, जिसे लोकरुचि अनेतिक करार देती है, तब. वह इसी 
भयके कारण उससे विरत होता है कि अमुक-अमुक व्यक्ति): 

errr 


जिसके लिये उसके मनमै इतना आदर-सम्मान है, उसके 
बारेमें क्या कहेंगे या क्या सोचेंगे । सत्‌ और असतूकी 
भावनाका विकास समाजमें इसी प्रकार होता है । विद्यालयकी 
परम्परा एक बार सदाके लिये संस्थाके सामाजिक जीवनके 
विधि-निषेध नियत कर देती है । जिसे प्रत्येक छात्र खुले- 
मैदान करें) बह विहित है और जो कोई न करे, वही वर्जित 
है। मुझे स्मरण है कि एक अंग्रेज तरुण हैलट युद्ध- विद्यालयमें 
किली दूसरे स्वतन्त्र विद्यालयसे आया । विज्ञानकी 
प्रयोगशालामें उसके प्रथम प्रवेशके दिन और मुझसे बात 
करनेके भी प्रथम अवसरपर ही मुझे उसमें कुछ अजीब-सी 
चीज लगी । मैने तुरंत उसे बुलाकर पूछा कि “तुम कहाँसे 
आये हो ?? उसने अपने स्कूलका जब नाम बताया, तब मैंने 
उसे हिदायत दी कि 'हो सकता है; इसीलिये तुम्हारा यह 
ढंग है, पर याद रक्खो, हमारी परम्पराएँ भिन्न हैं ओर 
ऐसा ढंग यहाँ नहीं रक्खा जाता ।? कहनेकी आबश्यकता 
नहीं कि वह युवक हमारे योग्यतम छात्रोमै निकला । स्वतन्त्र 
बिद्याळयोमें विशुद्ध सत्यनिष्ठा, निःस्वार्थता; विनम्रता? 
निर्मीकता, आत्नजिश्वास) आत्मसंयम और दोष-स्वीकारकी 
स्वस्थ परम्पराएँ, बनी रहती हैं । “स्वतन्त्र विद्यालयका केन्द्र- 
बिन्दु है--अनुशासन और यही इसका सबसे बड़ा लाभ 
है । यह विद्यालयके अन्तर्जीबनकी बाह्य अभिव्यक्ति है । 
यह छात्रोंके जीवन, कार्य, क्रीडा और संचारणकी शैलीका 
प्रतिनिधित्व करता है । विद्यार्थियोंको आत्मसम्मानी होनेकी 
शिक्षा दी जाती है और वे डंडेसे हॉककर नहीं चलाये जाते । 
स्वयं शासन करनेमै वे अनुशासित किये जाते हैं और 
इसीळिये सभामवनमें या भोजनशालामै या कक्षाशालामें 
जाने-जैसे प्रतिदिनके कार्यका संचालन वे स्वयं कर लेते हैं । 
ज्येष्ठतर छात्र इन मामलोंमें सही नेतृत्व देते हैं और सभी 
अवसरोंपर पूर्ण अनुशासनके लिये अपनेको उत्तरदायी 
समझते हैं । अपने अध्यापकोंके पथनिर्देशमें छात्रोंको स्वशासन 
और नेतृत्वकी सत्‌-सिक्षाका सबसे उत्तम अवसर प्राप्त होता 
हे । सबसे उल्लेखनीय बात तो यह हे कि अध्यापक और 
छात्र दोनोंको यह सहज ही मान्य हो जाता है। उस 
प्रभुतावादी अनुशासनका कहीं वहाँ लेशमात्र भी न मिलेगा, 

` जिससे सामान्यतः हमलोग परिचित हैं । इसका परिणाम 
यह है कि वहाँ प्रत्येक कार्य करते समय समयकी पाबंदी) 
कुशलता, सुन्दरता और फुतींका वातावरण छाया रहता 
है। न कहीं मनक है; न दिखावा है और न हुकुमशाही । 


प्रत्येक गति खयंचालित जान पड़ती है ओर प्रत्येक व्यक्ति 
अपने कर्तव्यके प्रति जागरूक जान पड़ता. है । बच्चे बहुत 
प्रसन्न, स्वस्थ और मगन दिखायी पड़ते हँ, जीवनके प्रत्येक 
क्षणका रसास्वादन करते रहते हैं । अपनी पाठझालाके 
बाहर वे संसारके सबसे सुखी प्राणी छंगते हैं ओर बरबस 
अपने-आप वे दर्शकोंकी शुभकामना पाते रहते हैं | अपनी 
पाठशालाके भीतर वे सुव्यवस्थित, शान्त और सुसंयत 
रहते हैं | अध्यापकवर्ग भी उनसे बात करते समय बहुत 
रिष्टता बरतते हैं । वे छात्रासे सम्भाषण करते समय कभी 
भी अपना स्वर ऊँचा नहीं करते और छात्र भी प्रत्युत्तरमें 
बहुत विनम्रता रखते हैं और व्यर्थकी बहस उनसे नहीं 
करते । जब कभी अध्यापक एक विशिष्ट विद्यार्थीके बारेमें 
कुछ कहता दै, तब वह “जी, महाशय” के साथ उत्तर देता है । 
यहाँ आदेशसे अधिक अनुनय ही अधिक महत्वपूर्ण सिद्धान्त 
है, किंतु साथ ही इससे यह मान लेना चाहिये कि ये तरीके 
प्रभावशाली न होंगे । स्वतन्त्र विद्यालयमै लाइ-प्यार ओर 
पुचकारके लिये कोई भी गुंजाइश नहीं है । बच्चोंसे बात 
करते समय मातृवत्सल रीति यहाँ नहीं अपनायी जाती | 
विद्यार्थियाको इस तरह यहाँ सम्बोधित किया जाता है कि 
वे सबल, सशक्त और अपनी देख-भाल करने योग्य अच्छे 
सयाने युवक हैं। उनको अङ्गविन्यास ठीक करनेके लिये 
आप उनके शरीरपर हाथ नहीं लगा सकते । तथ्यतः तो 
बच्चोंके शरीरको कभी छूना ही नहीं चाहिये । उन्हें तो इस 
योग्य बनाना चाहिये कि वे स्वयं आदेश समझकर उनका 
पालन कर सकें तथा गलतियाँमे आवश्यक संशोधन 


भी बतळानेपर स्वयं कर सकें । ' 


विद्याळयमें वेसी ही शिक्षापद्धतियाँ प्रयोगमें लायी जाती 
हैं जेसी कि उसके वर्गीकरण और गुटविभाजनके अनुकूल 
पड़े । ये विशिष्टातमक और गहदनात्मक होती हैं । बच्चोंकी 
अलग-अलग आवश्यकताओं, रुचियों और शक्तियोंका 
अध्ययन किया जाता है ओर प्रयुक्त पद्धतियोंका तदनुसार 
सामञ्जस्य किया जाता है । छात्रोंके मनमें विद्याके लिये 
अभिळाषा पैदा की जाती है और उनमेसे. प्रत्येक अपने 
अभिळषित पदार्थको ही पानेके लिये अधिक-से-अधिक 
प्रयत्न करता है । प्रत्येक कार्यके सम्बन्धमें उनकी समस्त 
मनोवृत्ति परिच्छिन्नता, निष्ठा तथा विशुद्धतासे विशिष्ट 
रहती हे | 

यह तो हुआ उनका पाठशालाके भीतर बौद्धिक कार्य । 
पर यही सब कुछ नहीं है । विद्यालय खेल-कूद, चाव-शौक 
और मनबहदलावकी विविध रुचियों एवं सुझावोंका सामान 
प्रस्तुत करता हे । पुस्तकालय, संग्रहालय, विज्ञानीय 
प्रयोगशाला, खेलके मैदान, व्यायामशाला, रंगशाला, 


संगीतशाला, कला-शिस्पशाला) छायाचित्रशाला, रेडियो और 


विभिन्न विद्यालय-गोष्ठियॉ, ये समस्त रुचियों एवं रचनात्मक 
प्रवृत्तियोंके लिये खाद्यसामग्री प्रस्तुत करते हैं । इसके 
अलावा तैराकी, घुड़सवारी और सेन्यकला आदिमे विशेष 
शिक्षा प्रात करनेका भी पर्याप्त अवसर रहता है | कार्य तो 
समस्त हाथमें ल्थि जाते हैं; पर एकको मी समयकी कमी कह- 
कर कम नहीं किया जाता । न कहीं आलोचना सुननेको 
मिळती है, न भुनभुनाहट दै और न जलन है । यह परिणाम 
है अच्छे संगठनका, जिसका आधार उच्चकोटिके अनुशासन- 
की पूर्ति है । ऐसे अनुशासनकी कि जो ऊपरसे किसीपर 
नहीं लादा जाता; बल्कि जिसे सभी एक सरसे अपनी 
सहमति स्वयं देते हैं । विद्यालयका लक्ष्य और आदर्श है-- 
बच्चेको सर्वथा योग्य बनाना--मन; शरीर और आचरण 
तीनोंसे | इसलिये विद्यार्थी स्वयं हरेक तरह योग्य बननेके 
लिये अपनेको अनुशासित करे और विद्यालयके शिक्षकवर्गके 
प्रबुद्ध पथनिदेंशन और नेतृत्वमें स्वशासनके वातावरणमें 
अपनेको विकसित और उन्नत बनाये । 


यहाँपर में “स्वतन्त्र विद्यालय” में अभिभावकोंके प्रभावकी 
चर्चा करना चाहूँगा । अभिभावक एक बार अपने बच्चोंको 
विद्यालयमे भर्ती कराके फिर कभी विद्यालयकी माँगोंके 
बारेमें ननु-नच नहीं करते और अपनी सम्मतिसे बहाँके 
अधिकारियांको उद्विग्न नहीं करते । वे विद्यालयको पूर्णतम 
सहयोग देनेके लिये उत्सुक रहते हैं और अपने बच्चाको 
विद्यालयकै तौर-तरीकोंमें ढलनेकी प्रेरणा देते रहते हैं। 
उधर विद्यालय भी 'भाषणदिवस? के अवसरपर अभिभावकों- 
को एकत्र करता है कि जिससे वे अपनी आँखसे देखें और 


समझें कि उनके बच्चे और विद्यालय क्या दै ? भारतीय 


स्वतन्त्र विद्यालयके अभिभावकोका मेरा हालका अनुभव 
बहुत अच्छा नहीं है । मैं यह सोचनेको विवश हूँ कि 
विद्याल्यके सामाजिक जीवनमें अभिभावकोंका दखल नहीं 
होना चाहिये । स्वतन्त्र विद्याळयमें ` बच्चे जनतान्त्रिक 
वातावरणमें व्यक्ति-स्वातन्ञ्य ओर सामाजिक-सुघटनका जीवन 
व्यतीत करते हैं । वे अपने ज्येष्ठवर बालको एबं अध्यापकके 


अनुशासनके अनुवर्ती रहते हैं। यदि अभिभावक अपने 
बच्चोंकी दिक्षाके तौर-तरीकोंमें दखल देता है, तो इसका उस 
बच्चेके चरित्र और व्यवहारपर तो प्रत्यक्षरूपसे घातक प्रभाव 
पड़ता है और अप्रत्यक्षरूपसे इसका प्रतिकूल प्रभाव विद्याळयके 
अनुशासनपर भी पड़ता हे । अभिभावक बच्चेको विद्यालय 
और उसके अधिकारियोंके विरुद्ध बकनेके लिये प्रोत्साहित 
करता है और चूँकि बच्चेकी कत्पनाशक्ति बड़ी उर्बर होती 
दै, वह असंख्य चीजें बकने लगता है । उसकी बातोंको 
गॉठमें बॉधकर अभिभावक उसका एक अतिशयित विद्रूप 
खड़ा करके मुख्याचार्यसे शिकायत करने जा पहुँचता है । 
मैं तो इस मतका हूँ कि अभिभावकको अपने बच्चेके बारेमे 
ऊलजळूल सोचनेकी अनुमति न होनी चाहिये। यातो 
उसे विद्यालय ओर उसके तौर-तरीकोंमें पूर्ण भरोसा 
रखना है, या नहीं रखना है तत्र उस दशामें उसे अपने 
बच्चेको तुरंत विद्यालयसे हटा लेना चाहिये । 

अब) तनिक विचार किया जाय कि “आवास विद्यालय” 
( Residential Schoo! ) का क्या स्वरूप होता है। 
लंबी-चौड़ी और सुसजित इमारतें) दृश्यों एबं श्रुतिमधुर 
निनादोंके प्राकृतिक परिसरके बीच अवस्थित स्वस्थ स्थली 
ऐसे वातावरणके निर्माणमें योगदान देती है, जो ज्ञानके 
अर्जन, कत्यनाके संवर्डन और आदर्श आचरणके निर्माणके 
लिये उपयुक्त हो । इस वातावरणमें रहनेका परिणाम यह होता 
है कि विद्यार्थियोंमें अभी विद्यालयके प्रति एकनिष्ठा, दायित्वका 
गम्भीर ज्ञान) नेतृत्व, अनुभावमें पौरुष, सुसंस्कृत व्यवहार, 
उत्साह, तत्परता और बौद्धिक, शारीरिक एवं आक्रीडिक 
कार्यकलपोंमें उत्तम उत्कर्ष लानेकी क्षमता विकसित होती 
है । कक्षाएँ तो केवल सचमुच औपचारिक शिक्षा प्रदान 
करती हैं । अधिक महत्त्वपूर्ण अंश तो शिक्षाका कक्षाओंके 
बाहर अध्यापकोंद्वारा अपने संळापोंमें पूरा किया जाता है, 
जहाँ कि अध्यापक अपने छात्रोके निरन्तर सम्पर्कमें रहता है । 


` उनमेसे प्रत्येकी आवश्यकता, रुचि एवं सामर्थ्यका अध्ययन 


करता है । उनकी अपेक्षाके अनुसार अपनेको समंजस कर 
सकता है और अपने व्यक्तित्वसे उन्हें प्रेरित और प्रभावित 
भी कर सकता है । उसके संलापोंमें चरित्र-निर्माण एवं 
आत्मगौरव-निर्माणपर अधिक बल रहता है । ऐसे वातावरणमें 
छात्र अपने-आप जीवनके प्रति ऐसी दृष्टि और ऐसी प्रबृत्ति 
बना लेते हैं, जिसमें जीवनके सही मूल्योंका ठीक-ठीक 
निरूपणके साथ-साथ जीवनमें महान्‌ और क्षुद्रके बीच 
चिवेचनकी शक्ति भी आयत्त रहती है । 

# जिन्ह हरि-भगति हृदयँ नहि आनी । जीवत सव समान तेइ प्रानी ॥ # 


ऐसी संस्थाका उद्देश्य केवल इतनी-सी ज्ञान-सामग्री मात्र 
प्रस्तुत करना नहीं है, जितनी कि बौद्धिक मनुष्यके. लिये 
अपेक्षित है, बल्कि उसके साथ-साथ मनुष्यके तीनों पहछुओं- 
शरीर, मन और आचरणका शिक्षण भी है । और अधिक 
बळ दिया जाता है--मनके उन्नयन और संकल्पके महान्‌ 
आदर्शोपर समाहित करनेपर । अध्यापक इस बातके लिये 
जागरूक रहेगा कि अजित चरित्र और आचरणमें संक्रान्त 
हो गया कि नहीं । 

विद्यार्थी सभी अवसरोंपर बाहर-भीतर सादी और 
निर्दिष्ट पोशाकमें रहते हैं | केवल खेल-कूद और शारीरिक 
व्यायाम करते समय वे विशेष वर्दी पहनते हैं। अधिक 
खर्चीले कपड़ोंपर बिल्कुल रोक है । छात्रगण सीधे-सादे 
ढंगसे रहते हैं और मस्तिष्क एवं हृदयके विकासपर अधिक 
बल देते हैं । मुख्य उद्देश्य रहता है--छात्रकी चिन्तनात्मक 
एवं भावनात्मक शक्तियोंका उद्दोधन; जिससे कि वह अपनेसे 


देख सके, सोच सके, अजित शक्तियोंका उपयोग कर सके और. 


स्वतन्त्र देशका उपयोगी नागरिक बन सके । इस प्रकार 
शिक्षा-प्रातत विद्यार्थी दूसरे स्थानोंके अपने समवर्सियोसे 
हमेशा बढ़ा ही रहता है । उसकी मानसिक वय उसकी 
नेसर्गिक वयसे दो या तीन वर्ष आगे ही रहती है । इस 
तथ्यके निदर्शनके लिये मैं यहाँ एक पत्रका उद्धरण दे 
रहा हूँ । हैळट विद्यालयके पुराने छात्रके पाससे मेरे पास 

` बह विगत फरवरीमें आया है । लड़का अभी बस, तेरह वर्षका 
है । पाठक स्वयं यह देखकर कि उसका मस्तिष्क कितना 
विकसित है और उसके विवरण कितने सही और परिशुद्ध हैं, 
कुतूहलमें पड़ जायेंगे | 


“यहाँ जैसा कि समाचारोंसे आपको पता चला होगा; 
बहुत ही खराब मौसम चल रहा है । मध्याहका औसत ताप- 
क्रम ३५* फारेनहाइट है । रेडियोसे सुनाया गया कि जर्मनी- 
से स्वीडनतक बर्फपर पैदल चला जा सकता है | डेनमार्कके 
मछुए समुद्रमै पाँच या सात मीलतक साइकिलपर चडे जा 
रहे हैं और कुल्हाडीसे बर्फमे बिल बनाकर मछलीका शिकार 
कर रहे हैं | पचास मील लंबी बर्फकी आँधी उत्तरी सागर. 
में चळ रही है और बहुत बड़े स्वेडिज जहाज फॅस गये 
हैं ॥ ` “आपको तो केवल समाचारपत्रोंसे ही जानकारी प्राप्त 
होती होगी, इसलिये मैं कुछ इंधनकी कटोतीके बारेमें भीतरी 
सूचना दे रहा हूँ । इंगलेंडके विस्तृत भूभागमें थोड़ी देर 
दोपहरमें रसोई पकानेके लिये ही बिजली ही मिलती है, नहीं 


तो, सारे,दिन ब्रिजळी काट दी जाती है। गेस-कम्पनियोंके 
पास भी. केवल ग्यारह दिनोंकी पूर्ति-मात्रके लिये संरक्षित 
शक्ति है, इसलिये उसमें भी कटौती जब्र हो जाय । निजी 
उपभोक्ताओंको कोयलेका सभी प्रकारका इंधन अप्राप्य 'है 
और बीसौं कारखाने बंद हो गये हैं | यंदॉतक कि) कुछ 
कोयलेकी खानें भी मौसमके कारण बेकार हो रही हैं । जितना 
भी बचाया जा सके, उतना कोयलेको नाना प्रकारसे 
बचाना है ।. 

“जमेनीकी दशा तो बिल्कुल अवर्णनीय है । लोग शीतसे 
मर रहे हैं । समाचारपत्रोके द्वारा लोगोंको कोई समाचार नहीं 
मिल पा रहा है; क्‍योंकि सभी समाचार सेंसर हो रहे हैं और 
दबाये जा रहे हें । युद्वकालमें जर्मन-मजूरका दिमाग उन 
पर्चेसि ठसा जाता था, जिनमें मित्र-राष्ट्रोके विजयी होनेपर 
आनेवाले स्वर्ण-युगके वर्णन रहते थे । अब जब वह आज- 
की दशा देखता है और अपने पूर्वजोके स्वेदसे. निर्मित जहाज- 
घाटों और कारखानाको डायनामाइटसे उड़ाया देखता है; 
तब स्वभावतः वह सिवा इसके और क्या से।चेगा कि हिटळरके 
राज्यमें ऐसी बात नहीं हुई, बुरा खाना हमें भले ही मिला 
हो सकता है, लेकिन अब तो उसके भी लाले हैं। मैं तो 
नाजीवाद ही चाहूँगा |? 


प्रथम श्रेणीके एक स्वतन्त्र विद्याळय”के एक नये छात्रके 
इस पत्रमे वस्तुज्ञानन आधुनिक घटनाओंकी जानकारी) 
अवहित पर्यवेक्षण और चिन्तन, मनन, विवेचनशक्ति और 
परिष्कृत भाषा सभीका एक साथ निदर्रान मिलेगा । यह 
एक अच्छे स्वतन्त्र विद्यालयके अच्छे अनुशासनकी शिक्षाका 
फल है | यह स्मरण रखना चाहिये कि यह सारी बात 
“उचित नेतृत्व पर निर्भर करती है । नेता एक ऐसा व्यक्ति 
होना चाहिये, जो सहानुभूति, समझ और सूझवाला तो हो, 
पर साथ ही जो अपने रहन-सहन ओर स्वभावमें प्रभुता 
चलानेवाला न हो । विद्यालयकी परीक्षा उसके अनुशासनसे 
होती है । यह दीर्घकालीन शिक्षण-प्रक्रिया है, जो आत्मवशी 
युवकके उपलक्षणोंके अनुरूप भाव और अनुभावक विकास 
करती है । यह उसे जीवनके आधातों-प्रत्याघातोंके बीच 
अविचल खड़ा रहनेकी शक्ति प्रदान करती है । छात्रोंका 
नेतृत्व वही करे, जो आदर और प्रेम पानेके योग्य हो । 
उसे सहानुभूतिशीळ रहना चाहिये और अपनेको सदा ऐसी 
स्थितिमें रखना चाहिये, जहाँसे बह अपने अधीन किशोरको 
ठीक-ठीक समझ सके । उनका विश्रम्भ एक वार पाकर वह बहुत 


# बालकोकी रक्षा ओर शिक्षाके लिये पश्चिमी देशोमे क्या कुछ किया जाता हे? * 

आसानीसे उनका नेतृत्व कर सकता है । लेकिन साथ ही 
बालकोंको भी बहुत सावधान रहना चाहिये कि उन्हे प्रत्येक 
पगपर पिछलग्गू नहीं बनना है और अपने शिक्षकके सामने 
सम्पूर्ण व्यक्तित्व एवं दावित्वका आत्मसमर्पण नहीं करना 
है । हम अपने बालकोंमें चरित्र-खातन्त्रयका विकास देखना 
चाहते हैं और उनमें ऐसी मनोदृत्ति लाना चाहते हैं 
जिससे कि वे अन्ध-अनुसरण और दूसरेके पग-पग-निर्देशन- 
की आवश्यकताके बिना अपनेसे सोच सकें और कर सकें । 
स्वतन्त्रता एक ऐसी बहुमूल्य निधि है, जिसकी रक्षा सब कुछ 
गँवाकर भी करनी चाहिये ओर कठोर व्यक्तित्वकी मूल-भावना- 
का दमन या शमन होने नहीं देना चाहिये । 

मैं समझता हूँ, अब आप यह निर्णय करनेकी स्थितिमें 
होंगे कि कितना प्रय और परिश्रम खतन्त्र-विद्यालयका आदर्श 
छात्र बननेमे करना पड़ता है, ऐसा आदर्श छात्र, जो 
अपनेमें अपने विद्यालयकी छाप लेकर निकल सके में 
आशा करता हूँ कि भारतीय स्वतन्त्र विद्यालयोमे इस दिशा- 


में हार्दिक प्रयत्न होंगे और हमारे छात्र सुदृढ़ पुरुषत्व तथा 
पुष्ट व्यक्तित्वका विकास कर सकेंगे । 

अब अन्तमेंः छात्रोंके लिये 'कुछ मत करो'की बातें भी; 
यद्यपि यह अत्यन्त अरुचिकर विषय है ओर इसके लिये 
स्वतन्त्र विद्याल्यमें कहीं स्थान नहीं है । अपनेको एक क्षणके 
लिये भी उदास) मनहूस, अवसन्न ओर परितृत्त न होने 
दो । ठीक इसके उल्टे ऊँची बातें सोचो, बड़े आदर्श 
रक्खो, सदा प्रसन्न रहो और अपने आस-पासकी चीजोंका 
आखादन करो । अपने विद्यालयकी निन्दा न करो और 
अपने अध्यापकोंकी आलोचनामें न पड़ों। हुम सभी एक 
समुदायके अङ्ग हैं। हमारे आपसी मतभेद हमारी अपनी 
बात है, जिसे बाहरी लोगोंतक नहीं पहुँचाना चाहिये। कुचर्चा; 
चुगली और बंदरघुड़की-ये अक्षम्य अपराध हैं। इन 
वर्जित चीजोंसे बचकर यदि हम दूर रहें कि ये हमारे मनमें 
न रह जायें और यदि हम उच्च आदर्शो एवं सदुणोपर अपनेको 
समाहित कर सकें) तो हम सब भी बहुत ऊँचे उठ सकते हैं । 


बालकोंकी रक्षा और शिक्षाके लिये पश्चिमी देशोंमें क्या कुछ किया जाता हे ? 


( लेखक--विद्यावारिधि पं० श्रीरामनिवासजी शमा ) 


आजसे सौ वर्ष पहलेकी अपेक्षा अब बालकोंको बहुत 
अधिक महत्व दिया जा रहदा है । पाश्चात्य देशोंने बालकके 
राष्ट्रिय मूल्यको समझ लिया दै । वे अनुभव करने लगे हैं 
कि जिस राष्ट्रके बालक निर्त्रेठ, अशिक्षित और चरित्रहीन 
हैं, वह अवश्य ही एक दिन किसी दूसरे देशकी पराधीनताके 
पंजेमें पड़ेगा । इसलिये वे हर प्रकारते अपने भावी 
नागरिकोंके शरीर और मनको बलवान्‌ और निर्दाप्र बनाने- 
का यत्न करते हैं । इस लेखमें हम उन बातोंका दिग्दर्शन 
कराना चाहते हें) जो पश्चिमका प्रत्येक बड़ा नगर अपने 
बालकोंको मजबूत पुरुप और स्त्रियाँ बनानेके लिये कर रहा 

इसमें सन्देह नहीं कि स्कूल बड़े महत्त्वकी चीज है; परंतु 
आप देखेंगे कि शिक्षाके अतिरिक्त बाळकोंक्रो और भी अनेक 
चीज दी जाती हे; क्योंकि ऐसे बालकोंको पढ़ानेसे कुछ भी 
लाम नहीं, जो पढ्-छिखकर आयुभरके लिये रोगी हो 
जायें । स्कलोंके अतिरिक्त नगरमे शिक्षाके लिये पुस्तकालय 
मी एक अत्यन्त महत्वपूर्ण साधन है । 

आजके बालक कलके. पुरुष और स्त्रिया हैं। अबसे 
कुछ ही समय पहले लोगोंकी ऐसी धारणा न थी । वे यही 


समझते थे कि बच्चोंकी इच्छाको तोइना और उनके शरीरों- _ 
को माता-पिताके अधीन रखना चाहिये । बालक जिस वातके 
लिये हठ करे, वह उससे बलात छीन लेनी चाहिये और 
प्रत्येक काम उससे डंडेके जोरसे कराना चाहिये । वे बच्चे- 
का एक स्वतन्त्र अस्तित्व न समझ उसे एक खिलौना 
समझते थे; परंतु अब सभ्य संसार बाळकके अतिशय महत्त्व: 
का अनुभव करने लगा है । उसे अत्र इस बातकी समझ 
आने लगी है कि हमारे बच्चोके ही हाथमे किसी दिन देश 
और झासनकी बागडोर होगी, वही ग्रहस्थीको सुखी या 
दुखी बनायेंगे और यदि हम अपने देशको स्वतन्त्र और 
उन्नत देखना चाहते हैं तो हमें जातिके बाळकोंकी शिक्षापर 
विशेष ध्यान देना चाहिये | संयुक्तराज्य अमेरिकाके शिकागो, 
न्यूयार्क, बोस्टन आदि बड़े-बड़े नगरोंको यह माळूम हो गया 
है कि यदि वह नीरोग शरीर और स्वस्थ मनवाले नागरिक 
चाहते हैं ता उन्हें अपने नन्हे बाळकोंके शरीर तथा मनपर 
विशेष ध्यान देना चाहिये--अर्थात्‌ उन्हें देखना चाहिये 
कि क्या नगरके बाळकोंको पर्याक्तमात्रामे स्वास्थ्यवर्धक 
भोजन मिलता दै ? क्या शीतसे बचनेके लिये उनके आारीरपर 

.# सीम कि चाँपि सकइ को तासू । बड़ रखवार रमापति जासू ॥ # 


उचित वस्त्र हैं? क्या उनके रहनेके घर साफ-सुथरे और 
स्वास्थ्य-रक्षाके नियमोके अनुकूल बने हुए हें और क्या 
उनकी शिक्षाका यथोचित प्रबन्ध है ! नहीं तो, बालक और 
उसके साथ हौ राष्ट्रके हितकी भारी हानि होगी । अनेक 
अवस्थाओंमें माता-पिता इतने निर्धन या इतने ज्ञानशून्य 
होते हैं किवे अपने बालकोंके लिये ये बातें आप, नहीं 
कर सकते । 


न्यूयार्कमै सदा अन्य देशोंसे आकर लोग बसते रहते 
हैं, जिससे उसकी जन-संख्यामें परिवर्तन होता रहता है । 
इसलिये विदेशसे आकर बसनेवाले बालकोंकी शिक्षाका प्रश्न 
उसके लिये बड़ा कठिन है; क्योंकि इन बालकोंकी भाषा, 
धर्म ओर आचार-विचार भिन्न-भिन्न होते हैं । परंतु फिर 
भी यह नगर अपने कर्तव्यका बड़ी खूबीसे पालन कर 
रहा है। 


न्यूयार्कमे सार्वजनिक स्कूलोंकी पद्धति है । यह पद्धति 
यद्यपि अपने आदर्शसे अभी बहुत दूर है; फिर भी जिन 
बालकोंके साथ इसे वास्ता पड़ता है; उनपर यह चमत्कार 
कर दिखाती है । सार्वजनिक स्कूलके अधिकतर बच्चे मैले 
दरिद्रतासे दवे हुए घरोंसे आते हैं। स्कूल उन लोगोंमें 
उत्तम नागरिक और सद्णहस्थ बननेकी नींव रखता 
है । बच्चे जब स्कूलमें भरती होते हैं, तब उन्हें घरकी 
गंदगी और मैल-कुचैलका अभ्यास होता है । थोड़े वर्षोंके 
पश्चात्‌ वे स्कूल छोड़ जाते हैं; परंतु उनमें कितना भारी 
परिवर्तन आ जाता है, उनमें शारीरिक खच्छताका भाव घर 
कर्‌ जाता हे । पहले बे संयुक्त राज्योंकी भाषा---अंग्रेजीसे 
सवथा अनभिज्ञ थे, अब उन्हें इसपर अधिकार हो जाता 
दे । जिस देशमें वे आकर बसे हैं, उसके विषयमै भी उन्हे 
- खासा ज्ञान हो जाता है । वे अपने स्कूल, अपने अध्यापकों 
और सबसे बढ़कर अपनी बनायी हुई मातृ-भूमि--अमेरिका- 
के संयुक्त राज्योपर अभिमान करने लगते हैं । 
सार्वजनिक (पब्लिक ) स्कूल जेसे भी हों, हर प्रकारसे 
नगरके बच्चोंकी उत्तम और उपयोगी नागरिक बननेमें 
सहायता देते हैं। जिन विषयोंको “स्कूली पाठ? कहा जाता 
है उनके अतिरिक्त छड़कोंको बढ्ईका काम और लड़कियों- 
हर बनाना तथा कपड़े सीना भी सिखाया जाता है | 
 शरीरोकी बलवान्‌ बनानेके लिये वहाँ व्यायाम- 
, शाछाएँ और अन्य कसरतके खेल हैं । स्कूलके 
डाक्टर और डाक्टरनियाँ सदा परीक्षा करके देखती रहती 


हैं कि बालकोंके नेत्र, कान, दाँत, नाक और कण्ठमें कोई 
रोग तो नहीं उत्पन्न हो गया | 


अनेक बाळकोंको हाईस्कूळमें जानेसे पहले ही स्कूल 
छोड़कर मेदनत मजदूरीमें लग जाना पड़ता है; परंतु यदि 
उनमें विद्या-प्रासिके लिये उमंग हो तो वे सायंकाल भी 
हाईस्कूलकी श्रेणियोंमें पढ़ सकते हैं । इससे दिनमें धन 
और साँझको विद्या--दोनोंका ही उर्पाजन हो जाता है । हाई- 
स्कूलके ऊपर वहाँ दो बड़े कालेज हैं-एक लड़कोंके लिये 
और दूसरा लड़कियोंके लिये । इनमें नगरके सारे स्कूलोंकी 
तरह विद्यार्थियासे फीस कुछ नहीं ली जाती, प्रत्युत पुस्तकें 
भी मुफ्त दी जाती हैं । 

सार्वजनिक स्कूलोंके अध्यापक और अध्यापिकाएँ, बच्चो- 
के पिताओं और माताओंके साथ मिलकर काम करनेका 
यत्न करती हैं, जिससे वे बाळकोंको अधिक अच्छी तरहसे 
समझ सकें । इस उद्देश्यसे माताओंकी समितियाँ और 
पिताओंके समाजोंका सङ्गठन किया गया है । इन समाजोंमें 
माता-पिता और अध्यापक-अध्यापिकाएँ मिलकर बच्चोंके 
विघ्रयमें बातचीत और उनको सधानेकी सर्वोत्तम विधिपर 
विचार करती हैं । कई माता-पिता भी ऐसे होते हैं, जिन्हें 
शिक्षाकी आबश्यकता होती है; उन्हें डाक्टरों या खूब सघी 
हुई धायोंकी बातोंको ध्यानपूर्वक सुननेके लिये कहा जाता है। 

केवळ युवती माताएँ ही एक साधन नहीं, जिसके द्वारा 
नन्हे बालकोंतक पहुँचा जाता हे । बड़ी बहिनोंकी भी 
एक सभा बनी हुई है। इसका नाम “छोटी माताओंका 
संघ? है । प्रायः बड़ी बहिनोंको ही छोटे बच्चोंकी देखरेख . 
करनी पड़ती हे । कई अवस्थाओंमें “बड़ी माताओं? की 
अपेक्षा इन “छोटी माताओं? को सिखाना अधिक सुगम 
पाया गया है । अनेक बार ऐसा होता है कि मा डाक्टरनी 
( नर्स ) की बातोंपर ध्यान नहीं देती, परंतु घर आकर 
जब उसकी छोटी पुत्री उसे वही बातें सिखाती है, तब वह 
झट सीख जाती है । इसलिये बड़ी बहिनोंको रिझु-पालन- 
सम्बन्धौ झिक्षाएँ देनेसे बहुत लाभ होता है । 

औष्ममे स्कूळके मकानसे सभा-भवनका काम लिया 
जाता है । यहाँ माताएँ सप्ताहमें एक बार सायंकाल आकर 
डाकटरों और नसकी हितकारी और मनोरञ्जक बातें सुनती 
हैं । वहाँ उन्हें बताया जाता है कि बोके लिये सर्वोत्तम 
भोजन कौन-कौन-से हैं, उनके लिये भोजन केसे तैयार किया 
जाता है और दूध पिलानेकी बोतलको साफ केसे रक्खा जाता 


+ बालकोंकी रक्षा और शिक्षाके लिये पश्चिमी देशोमे क्या कुछ किया ज्ञाता है ? # 

है ! उनको दिखलाया जाता है कि बाळकोंको केसे स्नान 
कराना और केसे वस्त्र पहनाना चाहिये । उन्हें ताजी हवा 
और स्वच्छताका महत्व भी बताया जाता है | 

ये छोटी माताएँ इन पाठोको भलीभाँति ग्रहण कर 
लेती हैं | इसका प्रमाण वे छोटे-छोटे निबन्ध हैं, जो उनमेसे 
कुछने एक व्याख्यान-मालाकी समासिपर लिखे थे । एक 
छोटी लड़कीने लिखा था--- 

'ग्रीष्ममें बच्चेको गरम कपड़े मत पहनाओ । उसे 
बहुत थोंडे कपड़े पहनाओ । बालकके लिये सबसे उत्तम 
भोजन जौका पानी है । जब बालक बीमार हो, तब उसे एक 
चमचीमर अरंडीका तेल दे दो । बालकका पोषण उसकी 
अवस्थाके अनुसार होना चाहिये । उसे प्रतिदिन स्नान 
कराओ । उसका मल-मूत्र तत्काल साफ कर दो । उसे मैला 
कभी न रक्खो | उसे फल या अपवित्र दूध मत दो। 
उसे सेव, अचार 'या तरबूज या ऐसी ही कोई दूसरी बस्तु 
कभी न दो, क्योंकि वह मर जायगा |? 

“छोटी माताओंके सद्ध” से सम्बन्ध रखनेवाली प्रत्येक 
लड़की सदस्या होनेके चिहूके रूपमे एक बिल्ला या चपरास- 
सी पहनती हे और प्रत्येक समूहकी प्रधाना एक गिल्टका 
बिल्ला रखती है । यह गिल्टरी-चपरास एक उच्च सम्मान 
समझा जाता है | 

न्यूयाकंके नगर-अस्पतालों और सार्वजनिक स्कूलोंमे 
जैसा कि हम पहले कह चुके हैं, ऐसे चिकित्सक और 
जगह-जगह फिरनेवाली नसें हैं, जो बच्चोंके घरोंमें जाती 
हैं । अनेक माताएँ तो उनकी सहायताके लिये कृतज्ञ 
होती हैं; पर कुछ ऐसी भी हैं; जो स्वच्छता और उचित 
मोजनकी आवश्यकताको नहीं समझती । उदाहरणाथ; एक 
नसंने एक ऐसे बच्चेक्री वात सुनायी, जिसे उसकी मा 
दिनभर तरबूज, आळू; अचार और जो भी चीज उसके 
हाथ आयी, खिलाती रही; परंतु उसे दूध, जो बच्चेका 
एकमात्र भोजन है, बिल्कुल न दिया गया । एक दूसरे 
घरमै नसंने देखा कि बालकको एक टोकरीमें लिटाया 
दुआ है ओर वह द्दाथमें मक्कीको रोटी लिये चूस रहा 
दै | नसंने बालकके हाथते रोटीका टुकड़ा छीनकर मातासे 
बड़े धैर्यस पूछा--'आपने बालकको मक्कीकी रोटी क्यों 
दी, बह उसे केसे पचा सकता हैं १? 

इसपर मा खिढ्कर बोली--'तो मैं इसे क्या दूँ १ 
इसे चनेकी रोटी भाती नहीं ।? 


अमेरिकन माताओंक्री शिश्षुपालन-सम्बन्धी अज्ञताके 
विप्रयमें जो कुछ ऊपर बताया गया ; वह भारतकी माताओ- 
पर और भी अधिक अंशोंमें चरितार्थ होता है । हमारे 
यहाँ तो इस अञ्चानको दूर करनेका भी किसीको विचार 
तक नहीं । इस देशामें सह्नों बालक माताओंके अज्ञानके 
कारण अपने जीवनके प्रथम ही वर्षमै काळ-कबलित हो 
जाते हैं | 

सागर-तटपर रोगी बालकोंके लिये सदन 

कमी-कमी नन्हे बाळककी जीवन-रक्षाके लिये उसे कुछ 
काळके लिये घरसे बाहर ले जाना आवश्यक होता है । 
इसलिये दरिद्र बालकोंके लिये, सागर-समीर, यक्ष्मा-चिकित्सालय 
और रोगी-शिञ्च-भवनकी भाँति, सदन खोले गये हैं । 

सागर-समीर) यक्ष्मा-चिकित्साळय कोनी-द्वीपमें बनाया 
गया है । इसमें बहुत-से ऐसे बालक हैं, जो बुरे पोषणके 
कारण उत्पन्न होनेवाळे भीषण रोग, राजयक्ष्मासे पीडित 
हैं । यहाँ न्यूयाकके तंग और गंदे घरोंसे सैकड़ों छोटे- 
छोटे मरियल और छेँगड़े बच्चे लाकर रक्खे जाते हैं । 
उन घरोंमें उनके जीनेकी बहुत कम आशा होती है । 
यहाँ सागर-तटपर गरमी और सर्दीमै वे खुले स्थानमें 
रक्खे जाते हें और प्रकृतिकी उपशमकारिणी शक्तियोंको - 
उनपर पूरा-पूरा कार्य करनेका अवसर दिया जाता है । 

श्रीयुत जेकब ए० रूस इस सागर-समीर-चिकित्सालयके 
एक वीर नन्हें रोगीका वर्णन इस प्रकार करते हैं-- 

मॅक्स ग्रास नामका पाँच वर्षका यह बालक है | 
दरिद्रता और अभावके कारण इसकी यह दशा हुई । वह 
वर्षके सभी दिन एक चौखटके साथ चमोटीसे बाँधा रहता 
हे । इससे उसका छोटा-सा शरीर कड़ा रहता है; क्योंकि 
उसकी पीठ दूसरे बच्चोंकी-सी नहीं । फिर भी वह सदा 
प्रसन्न रहता है, कभी हताश नहीं होता और कमरेके 
सिरेसे डाक्टरको कहता है--'मैं पहलेसे चंगा हूँ ।? हाँ, 
बेचारा गरीब छोकरा ! एक ओर केवल एक ही बार 
उसकी आँखोंसे आँसू गिरे हैं । जव उसे रोते देख उसकी 
घाय चौंककर उसके पास गयी, तत्र वह सिसकी भरकर 
बोला, जिससे धायकी सलीव थूकसे भर गयी, कि जब 
मुझे उठाकर ले जा रहे थे तब किसीने ड्योढीमेसे कहा 
था कि “मॅक्स चंगा नहीं होगा ।' परंतु मैं मरना और 
मरकर देववूत बनना नहीं चाहता । मैं तो इस चारपाईपरसे 

उठकर पहले खेलना चाहता हूँ ।? बालकके ये शब्द सुनकर 
धायका हृदय. पिघल गया । 3, = छी शिव 

सभी दिन 'सामर-समीर* के खुले : मैदानमै 
व्यतीत किये जाते हें । यहाँतक कि स्कूलका भी एक तंबू 
है । बहुत सर्दीके दिनोंमें ही पाठोंका समय घटाया जाता 
दै, परंतु इन रोगी बालकोंकी अबस्थामें स्कूलका ,समय 
सदैव बहुत छोटा होता है । 


गंदे और तंग घरोंमें रहनेवाले यक्ष्मापीडित सभी 
बालकोंको सागर-तटके सदनोंमे ले जाया नहीं जा सकता । 
इसलिये छतोंपर तंबू लगाये गये हैं । वहाँ बच्चे सारा 
दिन खुळी हवामें रह सकते हैं । रोगी बालक तंबूमें 
प्रतिदिन सबेरे नौ बजे आते हैं । उन्हें तत्काळ ताजा 
दूधका एक गिलास प्रतिदिन दिया जाता है। तब 
इन बच्चाको प्रायः स्कूलकी ही भाँति पाठ पढ़ाया जाता 
है । दोपहरको इन्हें सादा हितकारक भोजन दिया जाता 
हे ओर तीसरे पहर फिर दूधका एक गिलास पिलाया 
जाता है । ठीक पाँच बजे तंबू ( केम्प ) बंद कर 
दिया जाता है; परंतु घरोंकी आरोग्यनाशक अवस्थाओं- 
को खुली हवाके अच्छे परिणामांको नष्ट नहीं करने दिया 
जाता । नसे ( डाक्टरनियाँ ) और चिकित्सक इन तंग 
घरोंमे जाते और देखते हैं कि रोगीको सबसे अधिक 
हवादार और प्रकाशवाला कमरा दिया जाता है । वे यह 
भी देखते हैं कि रोगीके कपड़े और खानेके बर्तन. अलग 
धोये जाते हैं । वे घरवाळांको एक. पर्ची दे आते हैं जिससे 
उन्हें रोगी बालकके लिये दो सेर दूध मुफ्त मिल जाता 
है । यक्ष्माके भयानक रोगका सामना करनेके लिये न्यूयार्क- 
नगरकी ओरसे यह दिनका तंबू बड़ी ही बुद्धिमत्ताका 
"साधन है । 

यद्यपि रोगी. वाळकोंको तन्दुरुस्त हे।नेमें सहायता द्वेना 
बुद्धिमत्ता और दयाका काम है; परंतु अन्तको देशकी 
वास्तावक ऑशाका आधार तो. तन्दुरुस्त बालक. ही हैं, जो 
बड़े होकर मज़बूत स्त्रिया और पुरुष ब्रनेंगे । नगर इस 
चातका अनुभव करता है और वह नीरोग बालकोंको 
दुष्ट तथा प्रसन्न रखने और उनके शरीर तथा मस्तिष्क- 
के लिये हितकारक धंधा देमके. कामें लग. गया हे, | 
इस. उद्देदयसे, उसने खुली हवामें क्रीडाक्षेत्र, छतोपर 
फुलब्राड़ी) मन बहलानेके खंभे था. पुल, ज्ञान: करनेके - 
तालाब, वाटिकाएँ और व्यायामकषेतर नाये हैं और-बालकोंको 


` ` ¦ छै हरि-ब्याफ्क-सक्त्र सम्झना 1 प्रेम ते प्रगट होहि मै ज्ञाना ॥ ॐ: . 


खेलना सिखानेके लिये खुश-मिज़ाज़ और हितकारी युवक 
और युवतियाँ नियुक्त की हैं; क्योंकि दुर्भाग्यसे घनी बस्ती - 
वाली गळियाँमें रहनेवाले बालक सादा खेल भी खेलना 
नहीं जानते और उन्हें सिखानेकी आवश्यकता होती है । 


` तंग और गंदे घरोंके बाळकोंमें काम करनेवाले सरकारी 
कर्मचारी छतपरकी फुलवाड़ीको अपनी एक अतीव मूल्यवान्‌ 
सहायक गिनते हैं । नयूयार्कके सभी नवीन सार्वजनिक स्कूलों- 
की छतोंपर क्रीडाक्षेत्र हैं, जिनके चारों ओर तारका 
जँगला और फर्शपर खपरैलें हें । यहाँ बच्चे बेस बाल 
( 3852 5911 ) और बास्केट बाल ( 25९ 081) 
बरं टेनिस भी खेळते हैं । साँझको शायद यहाँ व्यायामं 
और नृत्यकी श्रेणियाँ लगती हैं । 

आदर्श-सदनोंमेंसे अनेक छतपर वाटिका५ँ हैं और न्यूयार्क- 
नगरके अनेक दिवा-पालन स्थानों ( Day Nurseries ) 
में बसंतक्रे छत-बाग़ ( Summer roof-garden )हैं। 
यहाँ धायोंकी देख-रेखमें छोड़े हुए बालक खुली हवामें 
खेलते हैं, यहाँतक कि यह सर्वोत्तम ओषधि उनके पीत 
गालोंपर स्वास्थ्यकी गुलाबी चमक लाना आरम्भ कर देती 
है । इन छत-बागोंमें झले पड़े होते हैं और अनेक 
प्रकारके दूसरे खेलोंके अतिरिक्त सुन्दर फूळोंकी क्यारियाँ 
होती हैं । इनकी देख-रेखका काम कभी-कभी बड़े बच्चोपर 
छोड़ा जाता है। 

फिर ऐसे क्रीडा-क्षेत्र भी हैं; जहाँ बालक जितना 
चाहे खेल सकता हे । यहाँ झूले हैं, कटहरे और घेरे 
( Rings and 5815 ) हैं; टेनिस खेलनेके आँगन हैं, 
वाळूके ढेर और मनोरञ्जनकी अन्य चीजे हैं । बड़े-से- 
बड़े छड़के या लड़कीसे लेकर छोटे-से-छोटे बच्चेतक सबके 
खेलनेके लिये वहाँ कुछ-न-कुछ चीज मौजूद है--और 
वद सब गरम, गलियोंकी धूळ और शोरसे दूर-परे हैं । 


सार्वजनिक उद्यानोंमें खेलनेसे जो लाभ होता है, उसको 
भी स्वीकार किया गया है। वसंत और आरम्भिक ग्रीष्ममें . 
स्कूली बालकोंको वन-भोजक्रे लिये वहाँ ले जाया जाता 
है । वहाँ जाकर वे:खूब नाचते-कूदते हैं । अध्यापक और 
अध्यापिकाएँ बड़े-बड़े सार्वजनिक स्कूलोंमें जाकर भिन्न" 
भिन्न देशों और जातियोंके बालकोंको उनके पुरुषाओं 
और देशोंके नाच सिखाती हैं । इनमें बहुत सेः वच्चे 
यूरोपके जर्मनी, रूस, इटली और: पोळेंड आदि" देझोमें 


# बालकोंकी रक्षा और शिक्षाके लिये-पश्चिमी देशोमे-कंय़ा कुछ किया जाता है ? % 


उत्पन्न हुए होते हैं | अब जब वे न्यूयाकंकी व्यायाम- 
शालाओंमें अपने. जातीय नाच देखते हैं, तब उन्हें वह 


घर ही माळूम होने लगता है । इससे वे भूल जाते हैं कि' 


हम स्वदेश छोड़कर विरेशमें आये हैं। 


इन सार्वजनिक उद्यानोंमें प्रायः लड़के और लड़कियाँ 
झंडोंकी ड्रिल और दूसरे प्रकारके देश-भक्तिके खेल खेलती 
हैं | इसलिये पुरानेका नयेके साथ पैबंद हो जाता है 
और वे नन्हे-नन्हे विदेशी बालक अनुभव करने लगते 
हैं कि हम वास्तवमें अमेरिकाके नागरिक हैं । 


अत्यन्त गरमी और `ळूके दिनोमें यह उन्नत नगरी 
अपने लड़के और छड़कियोंके नहाने और तेरनेके लिये 
` तांळावोंका प्रबन्ध करती है । उनमें बालक खूब॑ जी भरकर 
ठंडे धानीमें लान औरं जलक्रीडा कर सकते हैं । वहाँ ऐसे 
अध्यापक रक्खे हुए हैं, जो बाळकोंको तैरनां, डुबकी लगाना 
और पानीके अन्य खेळ सिखाते हैं और बाळक खेलमै ही 
स्वच्छताका वास्तविक मूल्य, सीख लेते हैं । 


इस प्रकार न्सूयार्क-नगरी अपने -छड़के और लड़कियोंके 
शारीरोंको बनाती है और निदोंष रखनेकी शिक्षा देती दै । 
अंब सुनिये किं वह उनके मनोंको केसे उन्नत करती है? 
सार्वजनिक स्कूलोमें अन्य विषयोंके अतिरिक्त ग्रह-प्रबन्ध 
और व्यवसायोंकी शिक्षा भी दी जाती है । जव सार्वजनिक 
स्कूलकी शिक्षा समाप्त हो जाती है, तब पुस्तकालय बालकके 
सघानेका काम अपने ऊपर ले लेते हैं। न्यूयाकके सभी 
पुस्तकाळयोमें वाळवाचनालय हैं, जिनमें बच्चोंके उपयुक्त 
छोटे मेज और - कुसियाँ हैं | इनमेंसे अनेकमें प्रति सप्ताह 
एक घंटा बच्चोंको मनोरज्ञक कहानियाँ सुनायी जाती हैं । 
कहानियाँ सुनानके लिये विशेष सधे हुए पुरुष या स्त्रियाँ 
रक्खी. जाती हैं । कहानी सुनानेके घंटे सामान्यतः दो भागोंमें 
अलग-अलग किये होते हैं | एकमें बहुत छोटै बच्चोंको 


परियों आदिकी कल्पित कहानियाँ सुनायी जाती हैं और 


दूसरेमें बड़े लड़के और छड़कियोंको बीरताकी बातें | बहुधा 
कहानीका कोई उत्तेजक भाग ही सुनाया जाता है। तब 
सुननेवाला इन शब्दोंके साथ कहानीको छोड़ देता है-- 
“बाकी कहानी युस्तकालयकी आल्मारीमें बंद. पुस्तकोंमें 


मिलेगी । इस प्रकार बच्चोंमें उत्तमोत्तम . पुस्तकें पढ़नेकी 
रुचि उत्पन्न की जाती है। देशभक्तिकी कहानियोंकी बड़ी 
माँग रहती है । ईस्ट साइडके पुस्तकालयोंमें ध्वार्शिंगटन 
पुस्तकां? और लिंकन पुस्तकों? को पढ़-पढ़कर घजियाँ 
उड़ा दी जाती हैं, क्योंकि इन छोटे-छोटे विदेशी बच्चोंमें 
अपने ` नये ग्रहण किये हुए देशकें बीरोंके कार्य-कलापको 
जानमेकी बड़ी उत्सुकता होती है । 


चाहे बाळक पुस्तक पढ्नेके लिये कितना ही उत्सुक 
क्यों न हो, परंतु पुस्तकालयका एक कडा नियम है कि मेले 
हाथोंवाले बच्चेको पुस्तक नहीं दी जाती । 


“तीसरे पहर स्कूल बंद होनेके तीन ही मिनट पश्चात्‌ 
पुस्तकालयके ड़ेस्कके सामने बच्चोंकी पंक्ति लगना आरम्भ हो 
जाता है । दस. मिनटमें यह पंक्ति कमरेके दूसरी ओरतक 
पहुँच जाती है । पंद्रह मिनटमे यदद सीढ़ियोंसे उतरकर नीचे 
बाजारतक- जा पहुँचती है । एक बार “सीवाई पार्क 
पुस्तकालय” के सामने पंद्रह सौ बाळकोंकी ऐसी ही पंक्ति छग 
गयी थी । ये सब बड़ी उत्सुकताके साथ पुस्तकालयसे पुस्तकें 
पानेकी प्रतीक्षा कर रहे थे । 


जब सब बाळक हाथ साफ कर चुकते हैं, तब उन्हें 
वाचनाळयमें जानेकी आज्ञा मिळती है। लड़के और 
लड़कियोंको पुस्तकालयमें 'भरती? होते समय एक प्रतिज्ञा-पत्र- 
पर हस्ताक्षर करने पड़ते हैं । बह प्रतिज्ञा इस प्रकार है-- 
“मै यहाँ अपना नाम लिखकर इस बातकी प्रतिज्ञा करता हूँ 
कि मैं जिन वस्तुंओंका उपयोग करूँगा; उनका विशेष ध्यान 
रक्खूँगा ओर नियमोंका पालन करूँगा ।? 


` इस बार एक लड़कीसे पूछा गया कि तुमने जो यहं 
प्रतिज्ञा-पत्र लिखकर दिया है, इसका तुम क्या अर्थ 


समझती हो ? इसपर उसने उत्तर दिया कि “इसका अर्थ 


यह है कि पुस्तकको हाथमें लेनेसे पहले हाथ धो लो और 
इस बातका ध्यान रक्खो कि बच्चा इसे कहीं फाड़ न दे ।? 


इस प्रकार सफाईकी शिक्षा और परियोंकी कहानियोंका 
आनन्द साथ-साथ मिळता है । कहते हैं कि न्यूयाकके 
पुस्तकालयोंमें जो लाखों पुस्तकें हैं, उनमेंसे एक तिहाईसे 
अधिकको नगरके बालक पढते 

% अग ज्ञगमय सब रहित बिरागी । प्रेम त प्रथु प्रगटइ जिमि आगी ॥ # 


फ्रायडका काम-दमन-विरोधी असंयम-वाद 


( लेखक---श्रीअश्विनीकुमारनारायणर्सिह जी एम ०कॉम्‌ ) 


विज्ञान नहीं अज्ञान 

राहे मगरिब में ये लड़के कुट गए, बाँ न पहुँचे और हमसे छुट गए. 
कालकी भी क्या ही कराल गति है। एक वह समय था 

जब कि इस देशमें दरों दिशाएँ शम-दमकी ध्वनिसे गूँजा 
करती थीं और अब एक वह समय आ गया है, जब कि 
पाश्चात्य जगतूके मिथ्या, भ्रामक तथा घातक सिद्धान्तोंका बड़े 
गवंके साथ प्रचार-प्रसार हो रहा है। सत्य शास्त्रीय सिद्धान्तांकी 
शिक्षा बंद हो जानेसे अब इस जगदुरु भारतकी यह दुर्दशा 
हो रही है कि विज्ञानके नामपर विदेशसे जो भी वाद उठता 
है, हम आँखें मूँदकर उसीको श्रेयस्कर समझकर उसीके गीत 
गाने लगते हैं ! यों तो आजतक न जाने कितने अनर्थकारी वाद 
पश्चिमसे निकलकर चारों ओर फेले, पर इधर कुछ वर्षोंसे 
जर्मनीसे निकले “असंयमवाद” ने तो सभी वादोंसे बाजी मार 
ली । स्पष्ट शब्दोंमें यह “वाद” कहता है कि 'काम-दमन 

स्लायविक रोगोंका हेतु होनेके कारण हेय है ।? 

जिस इन्द्रिय-दमनरूप ब्रह्मचर्यकी महर्षि चरक 'आयुः- 
प्रकर्षकरं जराव्याधिशमनम्‌ ऊर्जस्करममृतं रिवम?इन शब्दोंमें 
स्तुति करते हैं, उसीको आजका विज्ञानाचार्य फ्रायड रोगोत्पादक 
. बताता है, और लोग इसको अंघे होकर मान रहे हैं; परंतु उसका 
यह विज्ञान सर्वथा अज्ञानमात्र है। असल बात तो यह है कि जिस 
प्रकार अभि धृतकी आहुति देनेसे शान्त न होकर उलटे और 
घधकती है; उसी प्रकार कामाग्नि भी भोगरूपी घीकी आहुति 
पाकर अत्यन्त प्रज्वलित होती है । भगवान्‌ मनुका भी यही 


आदेश है-- 
न जातु कामः कामानामुपभोगेन शाम्यति । 


हविषा कृष्णवर्त्मेव भूय पुवाभिवध्वंते ॥ 
(२।९४) 
“कामना विषयोंके उपभोगसे कभी शान्त नहीं 


होती; घृतसे अझिके समान बार-बार अधिक ही बढ़ती जाती 
है ।? गोस्वामी तुलसीदास भी अपने मार्मिक शब्दोंमें 
कहते हैं, “बुझे न काम अगिनि तुळसी कहुँ विषय भोग बहु 
घी ते ।? सर्वोपरि श्रीमद्भगवद्गीतामेंश जिसकी ज्ञानगरिमाके 
सामने सारे संसारका मस्तक अवनत है, श्रीभगवानका 
आदेश है-- 


एवं बुद्धेः परं बुद्ध्वा संस्तभ्यात्मानमातमना । 
जहि शत्रुं महाबाहो कामरूपं . दुरासदम्‌ ॥ 
` (३॥। ४३ ) 
“हे महाबाहो ! अपनी शक्तिको समझकर इस दुर्जय 
कामरूप शत्रुको मारो |? 
शक्कोतीहेव यः सोढुं प्राक्शरीरविमोक्षणात्‌ । 
कामक्रोधोद्भवं वेगं स युक्तः स॒ सुखी नरः ॥ 
(गीता ५। २३ ) 
“जो मनुष्य शरीरनाश होनेसे पहले ही काम और 
क्रोधसे उत्पन्न हुए, वेगको सहन करनेमें समर्थ है, वही इस 
लोकमें योगी है और सुखी है |? संक्षेपमें यही यहाँके नव- 
युबकोंकी चर्याका मूखमन्त्र रहा है । 


विनाशकाले विपरीतबुद्धिः 


परंतु विनाशकालके उपस्थित हो जानेपर बुद्धि सदा भ्रष्ट 
हो जाया करती है । एक तो इस देहका आधारभूत 
अन्न दूध-घींके भावों बिक रहा है और दूसरे दूध, 
घी तो दवाके लिये भी दुर्लभ हो रहे हैं । प्राकृतिक 
चिकित्सक गला फाड-फाइकर कह रहे हैं कि आहारमें 
फल और साग-सब्जियोंकी मात्रा पर्याप्त होनी चाहिये; परंतु 
ये चीजें जेसी महँगी हो रही हैं, किसोसे छिमा नहीं है । दूध) 
घी फल और साग-सब्जियोंकी कौन कहे रूखा-सूखा अन्न भी 
पर्याप्त मात्रामें बहुत थोड़ोंको ही प्राप्त होता है । ऐसी विषम 
स्थितिमें हमारे नवयुवक निरे नाममात्रके नवयुवक हो रहे हैं। 
सच पूछिये तो वे बेचारे पूर्ण यौवन प्राप्त ही नहीं करते । 
वे तो युवा होनेसे पहले ही बूढ़े हो जाते हैं। उनकी दयनीय 
दशाका चित्रण किसी कविने केसे हृदयद्रावक दाब्दमें 
किया है-- 


(छिलके गुरू कुछ ता बहार अपनी समा दिखा गए । 

हसरत उन गुर्चो पै है जो बिन खिरे मझा गए॥* 

परंतु विपत्ति कभी अकेली नहीं आती । एक ओर तो 
देशके भावी आशांस्थल प्रायः अन्न-कष्ट भोग ही रहे थे, 
तिसपर उनके सिरपर यह “असंयमवाद? का वज्रपात हो 
गया । अब उसी बकवादको गलेका हार बनाये हमारे ये 


ॐ फ्रॉयडका काम-दमन-विरोधी अर्सयम-घाद % 


नामके नबयुवक रात-दिन काम-कुक्कुरके किंकर बने बड़े 
गौरवके साथ उसके पीछे दौड़ रहे हें । 


यहाँ यह वता देना आवश्यक प्रतीत द्वोता है कि फ्रायडने 
तो बहुत-से धक्के . खा-खाकर अन्तिम दिनोंमें अपने 
सिद्धान्तोंकी बहुत कुछ सुधार लिया था । यहांतक कि जिस 
धर्म ओर उपासनाको वह आरम्भमें मानव-जातिका सबसे बड़ा 
भ्रम कहा करता था, अन्तमै वह उसीकी दुहाई देने लगा 
था । काशीके सुविख्यात दार्शनिक डाबटर श्रीमगवान्‌दासजी 
अपनी पुस्तक 'एन्‌श्यन्ट साइको-सिन्थेसिस वर्सस माइन 
साइको-अनेलिसिस? में फ्रायडके अन्तिम भावोंका उल्लेख 
करते हुए लिखते है-- 


“The question, what is the purpose of 
human life, has been asked times without 
it, never received a satisfactory 
answer...... Only religion is able to answer 
the question...... The only gleam of life 
which he sees in the deep gloom is, again, 


number; 


a gleam of the metaphysical and religious 
light.” 

अर्थात्‌ 'मानव-जीवनकी सार्थकता किसमें है ! यह 
प्रश्न अनेकों वार पूछा जा चुक्रा है; कितु इसका संतोषजनक 
उत्तर कभी नहीं दिया गया--केवल धर्म ही इस प्रश्नका 
उत्तर दे सकता है। घोर अन्धकारके बीच जीवनकी जो कुछ 
भी ज्योति दिखायी देती है, वह केवल आध्यात्मिक एवं 
चार्मिक जीवनका प्रकाश है |? 

फ्रायडकी भाँति ऐडलर भी, जो कि पहले उसके प्रधान 
शिष्योमेसे था, पर पीछे उससे अलग हो गया, अनुभव 
करता है कि--“0n1y reli,ion in the deepest 
sense can help in the last resort |’ अर्थात्‌ 
“और कोई भी अवलम्ब न रह जानेपर तास्विक अर्थमें केवल 
चमं ही सहायक बन सकता है |? 

उसी प्रकार उसके दूसरे प्रधान शिष्य जंगके बारेमे 
उपयुक्त डाक्टर साहब लिखते हे-- 


Jung: ‘ contiesses 
himself ‘has to 


refeatedly that he 
antwer to give to that 
most frequent of questions. What is the 
meaning of ग्राए life or life in general ?...... 

But he feels that Ancient Eastern wisdom 
has and can give the answer.’ 


“जंग बार-बार स्वीकार करता है कि उसके पास इस 
सबसे अधिक पूछे जानेवाले प्रश्नका कि मेरे जीवनका या 
जीवनमात्रका क्या प्रयोजन है ? कोई उत्तर नहीं है । 
परंछु उसे प्रतीत होता है कि प्राचीन पौरस्त्य विज्ञानके पास 
इसका उत्तर है और वहींसे मिल सकता है ।? इन दो-चार 
उद्धरणोंसे यह वात स्पष्ट है कि फ्रायड और उसके बड़े बडे 
चेले तो अन्तमें भ्रम-युक्त हो बहुत कुछ रास्तेपर आ गये, पर 
दुर्भाग्य है कि हम दृतभाग्य भारतवासी अव भी फ्रायडकी 
आरम्मिक श्रान्तियोँका ही राग अलाप रहे हैं ! 

ग्रहाँपर मैं श्रीराजाराम कुमरिया) प्रोफेसर सेन्ट्रल ट्रेनिंग 
कालेज लाहोरकी एक गम्भीर चेतावनीको उद्धत करता हूँ । 
अबसे कई वर्ष पहले “पंजाब एजुकेशनल जर्नल”, ळाहदरमे 
उन्होंने अन्यान्य बहुत-सी महत्त्वपूर्ण बातोंके बीच लिखा था 
कि--आधुनिक नवयुबककी स्वच्छन्दतावादमें आस्था है, 
किंतु यह एक श्रान्त-मनोविज्ञान और दुष्ट नैतिकता है । 
स्वच्छन्दतावाद ( मनमानी वासनातृसि ) से सुखकी प्राप्ति 
होगी, इसमें बहुत सन्देह है । भारतवर्षकी यह प्राचीन 
कहावत है कि कामनाकी पूर्तिसे कामनाओंकी तृप्ति नहीं हो 
सकती | इच्छाएँ, विशेषकर कामवासना. पूरी होनेके साथ-साथ 
और भी तीव होती जाती हैं । किसी भी स्वनामधन्य धम- 
प्रचारक) तत्वज्ञ या दाशनिकने वासनाओंकी ओर प्रधानतवा 
कामवासनाकी स्वच्छन्द और असंयत पूर्तिका उपदेश नहीं दिया 
है; क्‍योंकि इस प्रकारकी व्यवस्थामें चलनेवाला समाज एक 
दिन भी नहीं ठहर सकता ।**”“** जहाँ कहीं भी कामके 
ब्यापारपर नियन्त्रण नहीं रहा, वहीं अराजकता हुई और 
परिणामभें समाजका विनाश तथा पतन ही हुआ । इतिहासका 
यही निर्णय है | न केवळ प्राचीन इतिहास ही वरं यूरोपका 
वर्तमान इतिहास भी इस सत्यका साक्षी है | उपर्युक्त डाक्टर 
साहब इसी पुस्तकके २६६ प्रष्ठपर लिखते हैं--- 

“Notlongago a newspaper report of the 
the subject stated that the 
cases of 


Statistics 011 
number of insanity per ten 
thousand was, in Europe, nearly ten times 
as great as that in India, and the number 
of cases of venereal diseases and of suicides 


was also correspondingly high.” 

अर्थात्‌ कुछ ही दिनों पूर्वे एक समाचारपत्रमे प्रकाशित 
इस विप्रयके-आँकड़ांकी एक विज्ञसिमें बताया गया था:कि 
भारतकी अपेक्षा यूरोपमें प्रति दस संहल. पागलोंकी. संख्या 
प्रायः दसगुनी अधिक है और यौन-रोगियों तथा .आत्म- 
हत्याओंकी संख्या भी इसी प्रकारसे' बढी-चढी है । 


फ्रायडके श्रान्त असंयमवादका ऐसा परिणामं अवश्यम्मांबी 
है--इस बातको समझकर इस श्रान्त धारणाको तुरंत मनसे 
निकाल देना चाहिये और हमारे तपस्वी ऋषियोंके जीवनका 
पदानुसरणकर सावधानीके साथ उनकी आज्ञाका पालन करना 
चाहिये । सम्मार्गके प्रधान प्रदरांक भगवान्‌ मनु कहते हैं-- 
शयीत संत्र न रेतः स्कन्दयेत क्वचित्‌ । 
कामाद्धि स्कन्दयन्‌ रेतो हिनस्ति ब्रतमात्मनः ॥ 
६ २ 1 १८०) 
ब्रह्मचारी सब जगह अकेला सोये, वीर्यको कभी नहीं 
गिराये, जो कामसे वीर्यको  गिराता है, वह ब्रह्मचारी अपने 
ब्रतका नाश करता है |? 


ब्रह्मचारी ही नहीं, ग्रहस्थतकके लिये भी आज्ञा है 
कि अत्यन्त संतप्त होनेपर भी बह मासिक खावके वर्जित 
दिनोंमें न स्रीके पास जाय और न उसके साथ एक शब्यापर 
दायन करे | ( ४ । ४०) 


मनु महाराजके आज्ञानुसार व्यवहार करनेसे हम इन्द्रिय- 
संयमरूप सुख और कल्याणके पथपर लौट पड़ेंगे 


काम-दमनकां भारतीय स्वरूप 


फ्रायडने रायविक विकारोंकी उत्पत्तिके भयसे कामः 
सेवनका निर्देश किया है और इसीको काम-दमनका साधन 
माना है; पर हमारे ऋषि इस बातको नहीं मानते । इसका 
यह भी तात्पर्य नहीं है कि “काम'के साथ मूखंतासे युद्ध ही 
किया जाय । इस प्रकारका युद्ध भी हानिकर होता है । डा० 
एनी बेसेंट अपनी पुस्तक 'थॉट पावर, इट्स कंटोल एंड 
कल्चर” में लिखती हैं 


In fighting against anything the very 
force we spent causes a corresponding 
reaction and thus increases our trouble.” 


अर्थात्‌ “किसी वस्तुके साथ युद्ध करनेमें जो शक्ति हम 
ब्यय करते हैं, उसीके अनुरूप प्रतिक्रिया उत्पन्न होकर हमारे 
कष्टकी बृद्धि कर देती है |? अतएव काम-दमनके लिये 


के सखा परम परमारंथु पह । अन कम चयन राम पदर नेट ॥ * 


TEE 


द्याया 


कामनाको हठसें मारने जाना बुद्धिमत्तां नहीं है 1. कामनाके 
विषयको बदल देना ही बुद्धिमानी दै; हमारे यंहाँके मनीप्रियोंने 
काम-दमनका ` यही. मार्ग. बतलाया था. और इसका प्रयोग 
करके वे:उसे : ऐसा :परास्त करते थे कि बह फिर कभी सिर 
उठानेका साहस नहीं करता .था । बारीसाळके खनामधन्य 
बाबू अश्विनीकुमारदत्त अपनी पुस्तक “भक्तियोग? के. “काम- 
दमन! शीर्षक अध्यायमें इस दमनके अनेक उपाय बतला- 
कर .अन्तमें कहते हें--कामदमनका सर्वोच्च और सर्वोत्कृष्ट 
उपाय है--“कामके द्वारा. काम-दमन |? स्पष्ट और सरळ 
दाब्दोमें इसका अर्थ यह है कि पवित्र और ऊँची कामनाओं 
और बासनाओंमें सबसे पवित्र और ऊँची कामना-वासना 
है--परम पावन परमेश्वरके पदपङ्कजकी प्रीति । इस प्रीतिके 
जाग्रत्‌ं होते ही सारी कांत्तत और नीची कामंना-वासनाएँ 
भागती दृष्टिगोचर होती हैं । जहॉ भगवच्चरणारविन्द-छांमकी 
कामना बलवती हुई, वहीं अन्य कामनाएँ. होर मानकर भगीं। 
श्रीगोस्वामीजी महाराज कहते हैं-- 


जहाँ काम तहँ राम नहिं जहाँ राम नहिं काम \ 

तुरूसी कबहुँ कि रहि: सके रबि रजनी एक ठाम ॥ 

यहाँ आप यह कह सकते हैं कि धये दाब्द सुननेमें तो 
बड़े ही सुखद और मधुर हैं; पर ऐसी भगवत्यीतिकी प्राप्ति 


क्रोई हँसी-खेल नहीं) जो आजकलके बालकों और नवयुबकोंमें 


बातःक्री-बातमें पैदा हो जाय । वह बड़े बड़ोंको भी दुर्लभ है ।? 
यह्‌ सत्य है विषय-वासनाके दलदलमें फँसे हुए बड़ी उम्र- 
बरालोंके लिये तो यह प्रीति अवश्य ही दुर्लभ है, पर कोमल 
सरल-हृदय बालकोंमें इस भगवव्प्रीतिको प्रयत्न करः,पर सहज 
ही लाया जा सकता है । माता-पिता, झिक्षक-समुदाय तथा 
दिक्षाःविभाग इस ओर ध्यान दे तो बालकोंके मन बहुत 
आसानीसे बदले जा सकते हैं | जेसे आजकल “चीन? में 
केवळ साम्यवादी पुस्तकें ही पढायी जाती हैं | उसीपर भाषण, 
व्याख्यान होते हैं, उसीके :जुळूस निकलते हँ, नाटक-सिनेमा 
आदिमे भी वही बातें सिखायी जाती ' हें-इसी प्रकार यहाँ 
भी यदि ईश्वर-प्रीति और संयमका महत्व: ओर, लाभ बताने- 
बाली बातें ही पढ़ायी, सिखायी, समझायी -और दिखायी 
जायें तो अनुकरणप्रिय बालकोंके जीवन वैसे ही बन जायँगे । 
दोष तो सारा हमारा ही है । 


संयम:नियम तथा त्याग-तपस्याके-( योगद्‌शनके अनुसार ) 
अहिंसा, सत्य) अस्तेय) ब्रह्मचर्य, अपरिग्रह, : शौच) ` संतोषः 


। 

ooo 

कफ स्वाध्याय ऑर. ईश्वरप्रणिधान--यम:नियमके पथपर 
चलकर ही जगत्‌.कल्याणकी ओर अग्रसर हुआ जा सकता 
दै । कामसेवनसे कंदापिं कामदमन नहीं हो सकता । जब 
हमारे बालक और तरुण इस प्राचीन निरापद पथपर चलेंगे 
तभी वें सच्चे शूरवीर, मेधावी और परिबार तथा देशका सिर 
ऊँचा और मुख: उज्ज्वल करनेवाले होंगे । मन-इन्दरियोपर 


विजय पाये. हुए लोग ही सर्वत्र विजयी होंगे, तभी उनकी 
विजयकी शह्लुध्वनि सर्वत्र गूँजेगी । तभी रूडे हुए देवगण 
एक बार फिर प्रसन्न हो आकारासे पुष्पवृष्टि करेंगे । भगवान्‌ 
करें वह दिन रीघ. देखनेमें आये । । 

यहि आसा अटक्यौ रहै अलि गुलाब के मूल । 
-: हदै बहुरि बसंत रितु इन डारन वे फुरु॥ 

नामकरण-संस्कार 


(लेखक--श्रीतारकेश्वरप्रसादजी वर्मो, बी०ए०) आनसं) 


नामकरणकी रीतियाँ प्रत्येक देशमै भिन्न-भिन्न हैं। 
कहीं परम्पराकी माला जपी जाती है तो कहीं संख्याबोधक 
शब्दोंसे ही काम चला लिया जाता है. । यदि अन्तर है भी 
तो वह नहींके बराबर । 

भारतमै नामकरणका विशेष : `य है । अधिकतर 
देवी-देवताओंके नामपर ही नामकरण. होते हैं .। इसके 
कारण भी हैं । बच्चोंको पुकारनेके साथ ही लोगोंको. ईश्वरके 
नामोचारणका सुअवसर मिल जाता है । पुराणोंके पढ़नेसे 
पता लगता. है. कि वेश्याएँ भी अपने तोतोंसे “राम? नाम 
रटवाकर भवसागरसे तर गयीं । कहते हैं, पापमें डूबा 
हुआ “अजामिल? मी घोखेसे अपने पुत्र “नारायण को. 
पुकारकर विष्णुलोकका अधिकारी हो गया था । ऐसी अनेक 
कथाएँ. हैं । इससे यही अनुमान होता है कि देवता या 
महापुरुषके नामपर ही बालकका नामकरण होना उचित है । 

आज; इस बीसवीं सदीमें, नामकरुणसे. न तो इस 
प्राचीन संस्कृतिकी रक्षा की जाती है और-नः नेतिकता- 
का. पालन ही हो पाता है | कोई अपनी बच्चीको. “लिलि? 
कहता है तो कोई “बेबी! और कोई -“झॉली.1? घीर- 
धीरे अब ये रूप यहाँतक बिगड़ते जाते हैं: कि-कुछ लोग 
अपने लाइलोंको 'जेक' 'जेसन?, 'हेनरी:और «हार्वे!-- 
जैसे नामोंसे पुक्रारकर बड़ी प्रसन्नता प्रकट करते हैं ! 


ऐसे लोग धन्य हैं, जिन्हें अपने पूबंओोंद्वास अपनाये, हुए; 


नामोंका ध्यान नहीं है ! इधर कुछ लेखकों और कवियोंने 
तो और भी 'हृद. कर दी है.। ऐसे लोग अपने वास्तविक 
सुन्दर नामोको गौण बनाकर संक्षिप्त उपत्ामोंसे ही साहित्य- 
साधनामें लगे. हुए हैं । इनमें. कुछ नाम तो ललित होते. 
हैं और कुछ ऐसे हैं जिन्हें सुनते. ही लोग. नाक-भौं . सिकोड़ने. 
लगते हैं । । कुछ उदाहरण देखिये--बेकार, विकट; पागल, 


दुखित, व्यथित आदि; किंतु प्राचीन कालमें ऐसी बातें न थां । 
शायद. उदूंके. कवियोंकी देखा-देखी हिंदीमें भी कवियोंने 
उपनाम रखनेकी प्रथा चला दी । अंग्रेजी तथा संस्कृत- 
साहित्यमै शेक्सपीयर, शेळी, कालिदास, भवभूति आदिके 
नामोंके साथ कोई उपनाम नहीं है । 
स्वयं महाकवि “सूर' ने भी उपनामके झमेलोंसे दूर 
रहकर, अपने आराध्यदेव कृष्णके इस संस्कारका बड़ा रोचक 
वर्णन किया है । चञ्चल, चटुल और चमत्कारी माखनचोर 
कन्हैयाके जन्म-संस्कारका बड़ा मार्मिक वर्णन हुआ है “सूरसागरः 
में । यथा-- 
निप्र बुझाइ नाम लै बूझ्यो राप्ति सोधि इक दिनहिं घरों । 
आछो दिन सुनि महर जसोदा सङ्षिन बोलि सुभ गान करों ॥ 
जुबति महरि को गारी गावति और महरि को नाम खियो । 
ब्रज घर घर आनंद बढ्यो अति प्रेम पुकक न समात हियो ॥ 
आस-पासकी सखियाँ. जुट पड़ीं । सभी झुभागमनके 
साथ ही एकवूसरेको गाली देने लगीं । ऐसे अवसरपर गाली 
भी तो मळी छगती है । आज नन्दःयशोदाके पैर प्रथ्वीपर नहीं 
पड़ते ऋषिराजका शुभ आगमन हुआ | 
उस चञ्चल, नटखट और रसिक बालकके भी कई 


नाम पड़े । जैसे-गोवधंनधारी, मुरारि, माखन-चोर, 


केशवः कन्हैया, नन्दलाल) नन्द-नन्दन, मुरलीधर) गोपी- 
कृष्ण; गोपीवस्लम, घनश्याम आदि । प्रत्येक नामकी निजी 
विशेषताः और महत्ता है | भला ऐसा बाळक, जो शैतानोंका 
नेता हो, जिसके अङ्ग-अङ्गमें बिजलीकी शक्ति भरी हो; 
जिसके, मुखारविन्दपर मुसकराहट थिरक रही हो । ऐसा 
बाळक; जिसके एक-एक तोतले शब्दमें अनोखी मिश्री घुली 
हो । तो: ऐसी मोहिनी मूरत: मुरलीबाले श्याम अनेक नामले. 


,क्यों न विभूषित हों | 


अत्र आइये विदेशी बच्चोके नामकरण संस्कारमे ले चलें 
आपको । वहाँ देखिये तिब्बतके मा-बाप अपने बच्चोंका संस्कार 
कर रहे हैं । तिब्बतके बच्चोंके दो बार नामकरण होते हैं । 
पहला नाम धर्म-गुरु “लामा? द्वारा रक्खा जाता है ।. 
यही गुरु-दीक्षाके समयका नाम विवाह आदिके अवसरपर 
काम आता है । दूसरा नाम केवल पुकारनेके लिये होता है । 
तिब्बतमें जहाँ नामकरण केवळ दो ही बार हेता है, वहाँ 
वर्मामें अनेक परिवर्तन होते रहते हें । प्रत्येक शिद्युका यह 
नामकरण-संस्कार, उसके जन्मके प्रायः चौदह-पंद्रह 
दिनोके बाद; किसी पण्डितके द्वारा होता है । नामके परिवर्तन- 
के समय उसकी सूचना बालकके निकटतम सम्पन्धियों तथा 
पड़ोसियोंको दी जाती है । इस अवसरपर सभी शुभचिन्तकोंके 
यहाँ एक बंडल चाय और एक पत्र भेजा जाता है । इस 
पत्रमे नये बदले हुए नामका उल्लेख रहता है । इस संस्कारके 
बाद बालक इसी नामसे पुकारा जाता है । | 
चीनमें नामकरण मुण्डन-संस्कारके दिन होता है । यह 
सस्कार जन्मके ठीक एक मास बाद होता है । इस अवसरपर 
माता सं बच्चेको लाल रंगके वस्त्र पहनाती है । बच्चेका सिर 
मुड़ा दिया जाता हे और पीछेकी ओर एक चोटी छेंड़ दी 
जाती है । संस्कार करानेवाला नाई भी सिरसे पैरतक लाल 
पोशाकमें खूब फबता है । लाल रंगको बहुत शुभ समझकर ही 
चीनी माताएँ उस दिन लाल-लाल वस्तुओंका अधिक प्रयोग 
करती हैं । इस प्रकार मुण्डनके बाद मा अपने बच्चेक्रा मुँह 
देखती है ओर उसका नाम चुनती है । इस नामको “छोटा? 
नाम कहते हैं | इसी भाँति स्कूल जानेकी उम्रमें दूसरा नाम- 
करण होता है और युवा होनेपर तीसरा । 
टर्कीमै बालकके जन्मके तीन दिन बाद नामकरण- 
संस्कार होता है । उस दिन वह अपने पिताके पास छाया 
जाता है । उन्दींका चुना हुआ नाम बच्चेके कानमें तीन बार 
जोर-जोरसे कहा जाता है । माता-पिता अपने बच्चोंके लिये 
ऐसा नाम नहीं चुनते जो सुननेमें मधुर लगे । ऐसा वे 
इसलिये करते हैं कि नाम सुननेवालोंकी नज़र कहीं बचेको न 
लग जाय । इसी कुदृष्टिकी आशङ्कासे बच्चे अपनी मांके साथ 
प्रायः घरके भीतर ही रहते हैं । 
ग्रीस ( यूनान ) के बञ्चोका नामकरण जन्मके एक-दो 
सप्ताहके बाद होता है । यह बच्चोंके लिये बढे कष्टका समय 
होता है । उनके सम्पूर्ण शरीरमें मालिश होती है । फिर वे 


+ रामहि केवल प्रेमु पिआरा । जानि लेड जो जाननि हारा ॥ ५ 

हवामें खूब झुलाये और जलमें डुबो-डुबोकर नहळाये जाते 
हैं । प्रस्येक बालकका नाम किसी महात्माके नामपर रक्खा जाता 
दै । बालकके जन्मके बाद जिस महात्माका जन्म-दिन पड़ता 
है, उती महात्माका नाम रक्खा जाता है । उसी दिनसे उसकी 
जन्म-तिथिक्री गणना होने लगती है । इस अवसरपर बालकके 
सगे-सम्बन्धियोंके यहंसि काठके रंग-बिरंगे खिलौने आते हैं । 
इन खिलौनोंपर भाँति-भातिके भावपूर्ण चित्र अङ्कित 
होते हैं । 

आस्ट्रेखियाके पुराने निवासियाँमै नामकरण-संस्कार 
एक अनोखे ढंगसे होता है । खुळे मैदानमै मिट्रीके दो 
गोलाकार चबूतरे दूर-दूरपर बनाये जाते हैं । चबूतरे चारों 
ओरसे घिरे रहते हैं और एक ओर आने-जानेके लिये माग 
बना रहता है । जिस बाळकका संस्कार हो चुका दै वही 
श्रीगणेश करता है; एक डंडेकी ओर लोगोंका ध्यान खींचकर 
वह “साँप-साँप चिल्लाता हुआ दौड़ जाता है । उपस्थित 
मनुष्य भी उसके पीछे हो लेते हैं। फिर नृत्य हेता है । 
नाचकर सभी लोग छोटे चबूतरेके निकट जाते हैं, जहाँ सॉप 
तथा अन्य पशुओंकी मिट्रीकी बनी मूत्तियाँ रहती हैं । सभी 
जातियोंके मुखियोंके आ जानेपर बड़े चबूतरेमें आग लगा दी 
जाती है । फिर सभी खूब मस्त होकर जंगली नाच दिखाते 
हैं। कई नाटक भी दिखाये जाते हैं । इनके द्वारा बालकोंक 
यह बताया जाता हे कि अब उनके जीवनमै परिवर्तनका 
समय आ गया है । यहाँ नाम पशु-पश्चियोके नामपर रक्खे 
जाते हैं । 

इस प्रकार हम देखते हैं कि संसारके कई देशोंमें नाम- 
करण-संस्कारकी विलक्षण प्रथाएँ हैं । भारतमें हिंदू-णहस्थोंके 
यहाँ इसका बहुत महत्त्व है । धनी घरानोंमें इस संस्कारके 
अवसरपर धूम-धामसे उत्सव होता है । नाम भी सुन्दर और 
सार्थक चुनकर रक्खा जाता है। बंगाल ओर महाराष्ट्रमे नामोंका 
चुनाव अच्छा होता है । आर्यसमाजी लेग भी अच्छे-अच्छे 
नाम चुनकर रखते हैं । 

बालकका नाम ऐसा रखना चाहिये जिसका अर्थ सुन्दर 
हो--उच्चारण मधुर और कोमल हो, जो सुननेमै ककंश और 
घुणाजनक न हो; जो बालकके पैतृक गुण ओर कुळपरम्परा- 
गत प्रतिष्ठाके अनुकूल हो, जो जातीय विशेषता और रूपरं गके 
प्रतिकूल न हो । ऐसा नहीं कि रूपवान्‌ बालकका नाम 
चिथरू-गुदरू हो और कुरूपका नाम चन्द्रमोहन ! मसल 
मशहूर है--'लिख लोहा, पढ़ पत्थर, नाम विद्याधर ! 


— ~~ 


* बाल-जीवनमै खेलका स्थान # 


२६५ 


बाल-जीवनमें खेलका स्थान 


. ( लेख़क--श्रीहरिमोइनलालजी श्रीवास्तव, एम्‌०८०, एल ०टी०, साहित्यरत्न ) 


खेळ हमारे जीवनमें इतना रम रहा है कि उसके लिये 
कोई परिभाषा जुटानेका ध्यान हमें नहीं होता; परंतु मनो- 
विज्ञानका विद्यार्थी खेळकी परिभाषा किये विना संतुष्ट नहीं 
हो सकता । अस्तु, खेलको हम मनोवैज्ञानिक भाषामें 
बाळकके रचनात्मक कार्यकलापकी एक “अभिव्यक्ति! कह 
सकते हैं । मनोविशानके सुप्रसिद्ध ज्ञाता मैग्डूगलने खेलको 
एक अकेली प्रदृत्ति कहा है; किंतु उनका यह कथन न्याय- 
संगत नहीं है । खेलके द्वारा बालक अपने-आपको वातावरण- 
के अनुकूल बनानेका प्रयत्न करता है | प्राणिशास्रके अनुसार 
उसका अपना एक उद्देश्य होता है । मानवके अस्तित्वके लिये 
खेलका अपना निजका महत्त्व दै, क्योंकि वह जीवन-संग्राममें 
सहायक होता है । 

“रटने? नामक एक विद्वानूने खेलको “स्वेच्छानुरूप 
आत्म-संयमकी एक क्रिया? बताया है । जिस प्रकार युद्ध- 
कार्यके लिये विविध कोशलको आवश्यकता होती है, उसी 
प्रकार स्टर्नेने जीवनके लिये खेळकी अनिवार्यता समझी है । 
दूसरे शब्दोंमें खेल एक उल्लासपूर्ण, स्वेच्छानुरूप, रचनात्मक 
क्रिया है, जिसके द्वारा मनुष्यको आत्माभिव्यक्तिका पूर्ण 
अवसर मिळता है। 


काम ओर खेलका अन्तर 


खेळ बहुत-कुछ स्वेच्छानुरूप होता दै, उसमें बाहरसे 
कोई दवाब नहीं रहता, उसे हम अपनी इच्छासे करते हैं । 
काम प्रायः बाध्य होकर किया जाता है, उसमें एक बाह्य 
शक्ति काम करती है और उसका एक निश्चित अन्त होता 
है। स्कूल और कालेजके वातावरणमें प्रायः “बाध्य या 
अनिवायं खेल’ की शब्दावली सुन पड़ती है; पर खेळ वहाँ 
वाध्य क्यों है ! इसका उत्तर यही है कि इन खेलोंका 
समावेश एक निश्चित ध्येयकी प्राप्तिके लिये किया गया है । 
यदि काळेजके विद्यार्थी कबड्डी खेलना चाहे, तो खेळ सकते 
है, पर बह उनके शारीरिक विकासके लिये उतनी उपयुक्त 
नहीं समझी गयी । इसलिये नहीं कि कबड्डीके खेलमें कोई 
नैसर्गिक जुटि है; परंतु इसलिये कि हमारा शिक्षाक्रम अंग्रेजों- 
ने अपने ही साँचेमें ढाछा था और अब भी बहुत-कुछ 
पुरानी लकीर पीटी जा रही है । एक विद्वानका मत है कि 
बा० अँ० १०--- 


कबड्डीसे जितनी फुरती, आँखोंकी ट्रेनिंग और आत्मरक्षा- 
की शिक्षा मिलती है, उतनी फुटबॉल, टेनिस और क्रिकेटसे 
नहीं । उन्होंने जब अपने एक जर्मन सैनिक अफसरको 
कबड्डीका खेल दिखाया, तत्र वह चकित रह गया और 
उसने कहा कि वह जम॑न-सेनामें उसका प्रचार करेगा । 
अस्तु, स्वास्थ्य अथवा संस्कृतिकी दृष्ट्सि जिन खेलोंको 
सर्वथा उपयुक्त समझा गया है, उन्हें ही “अनिवार्य खेल” का 
नाम दिया जाता है । 

खेलमें हमें उद्देश्यका कोई ध्यान नहीं होता, ध्येयकी 
चिन्ता नहीं रहती । खेल हम प्रसन्नताके लिये स्वतन्त्र-रूपसे 
खेलते हैं । एक मैत्रीपूर्ण मेचमें हम इसीलिये भाग लेते हैं । 
हमें उससे हार-जीतका मतळब नहीं । हम उसे केवल प्रसन्नता- 
के लिये खेलते हैं; पर कभी किती खेलमें हमारी दृष्टिमे एक 
परिणाम भी होता है, जैसे किसी टूनामेन्टमें भाग लेते हुए 
हमें “कप” या 'शील्ड*प्रात्तिकी आकाह्वा बनी रहती है। 
हमारा यह लक्ष्य कामके उद्देश्यसे भिन्न होता है; काम करते 
हुए हमारा एक उद्देश्य, एक ध्येय होता है, जिसे हमें प्राप्त 
करना ही होगा । यदि हम असफल होते हैं, तो हमें उसके 
लिये फिर प्रयत्न करना होगा । खेळमें हमारा उद्देश्य एक 
प्रकारका बनावटी उद्देश्य हे.ता है। कल्पना-निर्मित होनेके 
कारण वह हमारे अपने ही मस्तिष्ककी उपज है । मनोविशान- 
के एक प्रमुख विद्वान्‌ ड्रीवर'के अनुसार उद्देश्य खेलकी 
प्रसन्नतापू्ण हछचलके अधीन हेता है । ड्रीवरके अनुसार 
काममे एक एथक्‌ उद्देश्य होता है और सदेव उसकी प्रमुखता 
रहती है । खेलमे हमें अपनी बनायी हुई दुनियाका ही 
सामना करना पड़ता है । हाँ, कुछ अच्छे ढंगके खेलोंमें 
थोड़ी वास्तविकता भी रहती है । काममें हमें संत्र वास्तविक 
संसारका सामना करना होता है। खेल्में हमें उल्लासपूर्ण 
आनन्द अथवा आनन्दमय उल्लासकी अनुभूति होती है, 
जिसे हमने “खिलाड़ियोंका भाव'की संज्ञा दी है | इसके 
विपरीत सचाई और गम्भीरता कामको परिचित करानेवाली 
विशेषताएँ. हैं । 

इन सब लक्षणोंका समन्वय करते हुए हम कह सकते हैं 
कि काममें जब गम्भीरताकी कमी हेती है, तब वह क्रिया 
खेल कही जा सकती है। बात यह है कि काम और 

% सोचनीय सबहीं बिधि सोई । जो न छाडि छलु हरि-जन होई ॥ + 


अनार न न कम कम न न नमन नमन न न“ ००००-०५» 


खेलके बीच कोई निश्चित विभाजक रेखा नहीं बनायी जा 
सकती । काम और खेलका अन्तर मस्तिष्कके झुकाव-विशेषके 
ऊपर निर्भर करता है । इसीलिये आधुनिक शिक्षाके पाख्य- 
क्रममै कामके गाम्भीर्यके साथ खेळक्रियाओंका समावेश किया 
गया दै । अतः पहुँच इस निष्कर्षपर होती है कि खेल एक 
क्रिया है, जो स्वयं अपने लिये की जाती है और उसमें 
उपज (उद्देश्य) का ध्यान नहींके बराबर होता है । 
काम एक ऐसी क्रिया दै, जो अपनेसे अलग किसी उद्देश्य- 
के लिये की जाती है । 


खेलके विषयमें विविध धारणा 


खेळ-सम्बन्धी प्रवृत्तियोंके विश्लेषणके लिये कई प्रय्न 
किये गये हें और वे इस प्रकार है-- 


१, शिलर स्पेन्सरका सिद्धान्त--अतिरिक्त शक्तिका 
सिद्धान्त--इस सिद्धान्तके अनुसार बालकमै आवश्यकतासे 
अधिक शक्ति भरी हुई है । जिस प्रकार किसी 'सेफूटी वाल्व? 
द्वारा इंजनमें बढ़ जानेवाली अतिरिक्त भापको निकाला जा 
सकता है, उसी प्रकार प्रकृतिने खेलके द्वारा बालककी 
अवाञ्छित शक्तिको निकाल देनेका प्रबन्ध किया है; किंतु 
इस सिद्धान्तसे यह स्पष्ट नहीं हता कि खेल किन्ही निश्चित 
धाराओंमें प्रवाहित क्‍यों हता है और थक जानेपर हम 
क्यों खेलते हैं ! खेलनेवाले बालककी समता उस 'लोको- 
मोटिव इंजन'से की जाती हे; जिसने कोयलेके द्वारा 
आवश्यकतासे अधिक शक्ति एकत्र कर ली है और इस 
हेतु वह भाप निकालनेके लिये विवश होता है । 


२. लेजारसका सिद्धान्त--ताजगीका सिद्धान्त--इस 
सिद्धान्तका प्रतिपादन लार्ड कन्सने किया और बादमें इसे 
पेट्रिकका समर्थन प्राप्त हुआ । इन महानुमावकी यह धारणा है 
कि खेल थके हुए बालकोंको ताजा कर देता है; किंतु काम- 
की भाँति खेलमें भी शक्तिका व्यय संनिहित है। जब हम थक 
जाते हैं, तब हमें आराम करना चाहिये । इस सिद्धान्तसे 
प्रौढ़ व्यक्तियोंके दृष्िकोणका परिचय मिलता है | खेळ एक 
ऐसा साधन है? जिसके द्वारा हम जीवनकी कठिनाइयोंको 
भूल जाते हैं । इसलिये खेळ बाल्कके स्नायु-संस्थानके ताजे 
स्नायुओको काममें लाकर थके हुए स्नायुओंको आराम 
देता है कि वे अपने भीतर एकत्र विषाक्त रासायनिक पदार्थ- 
से निवृत्ति पा लें । 


३. काळं ग्रूसका सिद्धान्त--इस सिद्धान्तका प्रतिपादन 


पहले-पहल मैलब्रांचने किया और बादमें इसका समर्थन 
कार्ल ग्रूसने किया। इन महानुभावकी यह धारणा है कि खेल 
का उद्देश्य जीवनके लिये तेयारी करना है | खेलका समय 
हमारी तैयारीका समय है । जीवधारियोंकी निम्न श्रेणियोंमें 
खेलका अस्तित्व नहीं; क्योंकि उन्हें अपने पूर्वजोंकी प्रेरणाएँ 
और आदेश पहलेसे ही परिपक्क होकर प्राप्त होते हैं । इसके 
विपरीत उच्च श्रेणियोंमें अपरिपक्कताकी अवस्था बहुत लंबी 
होती है) इसलिये उन्हें खेलकी आवश्यकता बनी हुई है। 
इस सिद्धान्तके अनुसार खेल प्रकृतिकी एक युक्ति हे, जिसके 
द्वारा बालक अपनेको वातावरणके अनुकूल बनाकर अपने 
भविष्यका निर्माण करनेमै समर्थ होता है । बिल्लीका बच्चा 
एक गेंदका पीछा करके चूहे पकडनेकी कला सीखनेसे अधिक 
कुछ नहीं करता । जन्मक्रे समय मानव बहुत ही अबोध 
होता है और उसे अपरिपक्कताका सबसे अधिक समय 
मिलता है । साथ ही खेलकी प्रवृत्ति मी उसमें अधिक समय 
तक बनी रहती है | काळं ग्रुसके इस सिद्धान्तके अनुसार इन 
सबका अच्छा समाधान हो जाता है। मानवी खेलके 
विभिन्न रूप होते हैं; क्यो।के मनुष्यके उत्तरदायित्व अनेक 
और मिन्न होते हैं । 


४ स्टैनली हालका सिद्धान्त--इस सिद्धान्तके अनुसार 
सब जीवधारी उन स्थितियोंको दुहराते हैं, जिनमें होकर 
उनके पूर्वजोंका विकास हुआ है । जहाँ कार्ल ग्रस खेलको 
प्रक्ृतमें एक प्रतीक्षा समझते हुए आगेकी ओर देखता है, 
वहाँ स्टेनळी हाल खेलको एक पुनराव्रत्ति मानते हुए पीछे- 
की ओर मुड़ता है । सम्भवतः हालको अपने इस सिद्धान्त- 
का आश्रय हेकेलकी धारणाम मिला कि “व्यक्तिका विकास 
वंश-परम्पराके इतिहासकी पुनरात्रृत्ति मात्र है ।? अस्तु, 
स्टैनळी हालके अनुसार मानवी खेलकी प्रतिक्रिया उसी 
क्रममै पायी जाती है, जिसमें मानव-जातिका विकास हुआ 
है । बालकका काटना, करें बदलना, लटकना, चढ़ना 
आदि छोटे खिलाड़ी जीवधारियांका अनुकरण-मात्र है । 
दौ इना, शिकार करना) फेंकना, कूदना आदि क्रियाएँ प्रारम्भिक 
मानवी पूर्त जाके ढंगपर हैं । बालकोंमें परस्पर प्रीतिका 
व्यवहार मानव-जातिके विकासकी घुमककइ स्थितका द्योतक 
है । रचनात्मक कायोंमें बालककी दिलचस्पी चरवाहा- 
जीवनकी सुधि दिलाती दै । सामूहिक या जातीय खेल 


'मानवक्रे पूणे सामाजिक बिकासको प्रकट करते हैं; परंतु 


यह पूछा जा सकता है कि बालक अपने प्रारम्भिक पूर्व॑जोंकी 


ॐ बाल-जीवनमे खेलका स्थान: 


२६७ 


क्रियाओंको दुहराते क्यों हैं! इसके लिये स्टैनली हालको 
एक दूसरे सिद्धान्तकी खोज करनी पड़ी । 


५. स्टैनली हालका द्वितीय सिद्धान्त-स्टैनली हालने 
अपने पहले सिद्धान्तले असंतुष्ट होकर एक दूसरा सिद्धान्त 
खोज निकाला, जिसके अनुसार बालकमें जन्मके समय इतनी 
अधिक अवाञ्छित प्रवृत्तिया होती हैं कि वे दूर न की जायैँ, 
तो संसारमै एक बड़ा उत्पातः खड़ा हो जाय | इसलिये खेल 
प्रकृतिकी एक बड़ी युक्ति दै, जिसके द्वारा बालक अपनी 
प्रदृत्तियोंके परिष्कारमें समर्थ होता है । मनोविज्ञानके 
सुप्रसिद्ध विद्वान्‌ 'ननःका कथन है कि मनुष्य बुराई और 
बेरहमीकी अति प्राचीन प्रदत्तियोंसे छुटकारा नहीं पा सकता; 
किंतु खेल उसकी शारारतको छीन लेनेका एक उत्तम उपाय 
है, खेलके द्वारा मनुष्य उन प्रवृत्तियोंको सामाजिक बिधान- 
के लिये प्रेरक महत्वपूर्ण शक्तियोंके रूपमै परिवर्तित करता 
है | खमावसे हम लड़ाके हैं और हमें लड़ना अवस्य 
चाहिये । सभ्य मानव 'खेळःमें लड़ता है । हमारा प्रत्येक 
खेल एक नकली लड़ाई है | आज जो बहुतेरे पहेलियाँ भर- 
कर धनवान्‌ होना चाहते हैं, मानो वे भाग्यसे लड़ाई 
ठाने हुए हैं । 


विभिन्न सिद्धान्तोंपर बिचार 


अध्यापकोंक्रो उचित है कि वे इन सिद्धान्तोंमेंसे किसी 
एकपर आस्था न रक्खे; क्योंकि ये एक दूसरके पूरक हैं। 
खेलके सम्बन्धमें हालका सिद्धान्त अधिक आशाजनक है; 
क्योंकि दृत्यकी भाति खेलमें भी चाळक ख्लायुआंका प्रयोग 
प्रधानतः होता दै | इसके विपरीत जहाँ खेलका सम्बन्ध 
बुद्धिते अधिक हता है ओर शारीरसे कम, वहाँ ग्रसका 
सिद्धान्त अधिक शिक्षाअद और सारगर्भित हैं | पहले 
सिद्धान्तमें जिस शक्तिका उल्लेख है, वह शारीरिक शक्ति है 
और पाँचवेंका अभिप्राय मानसिक शक्तिप्ते 
हुई भावनाओंसे छुटकारा पाकर हमें जीवनकी तंयारीमें 
सहायता मिलती है । लेजारसके सिद्वान्ते अन्य सिद्धान्तोंका 
मेल नहीं बैठता | दालने एक स्थानपर कहा है “खेलपें 
आत्माका उतना ही योग है, जितना शरीरका ।? अतएव 
योग्य शिक्षकका यह विश्वास होता हे कि खेळमें बालक भावी 
जीवनकी गम्भीर कियाओंके रिहसलपे अधिक कुछ नई 
करता, और बालकके मस्तिष्क तथा चरित्रके विकासको ध्यान- 
. में रखकर वढ खेढकी भावनाका समुचित उपयोग करता है । 


। अपनी दबी: 


अध्यापकों और अभिभावकोंद्वारा बालक-बालिकाओंके 
खेलोंका सहानुभूति पूर्वक निरीक्षण किया जाना चाहिये, 
ऊपरसे उनका नियन्त्रण उचित नहीं। 


खेलके विकासकी स्थितियाँ 


“जड? नामक एक अमेरिकन मनोतरें्ञानकने खेळकी 
पाँच अबस्थाएँ. बतायी हैं--- 

१-जन्मसे पाँच वर्षतके रोशवका खेल--इस अत्रस्थामें 
बालक अपने हाथ-पेर आदि अङ्गोंका एक निश्चित गतिसे 
संचालन करता है और खेल केवळ बालकके व्यत्तित्वसे 
सम्बन्ध रखता है. । बालक अपने हाथ-पेर चला-चलाकर 
शरीरके तन्तुओंको शक्तिसम्पन्न करता है और उसे इसमें 
प्रसन्नताकी प्रतीति होती है | इस स्थितिमें यह आवश्यक है 
कि बालकको खेळनेके लिये चमकीली चीजें दी जायँ और 
उसे ढीले वस्त्र पहनाये जाये, जिससे वह अपने हाथ-पेरोंको 
मनचाहा चला सके । अतिरिक्त शक्तिके सिद्वान्तद्वारा इन 
शारीरिक चेष्टाओंका अर्थ स्पष्ट हो जाता दै कि बालक अपनी 
अतिरिक्त शक्तिसे बचना चाहता है | 

२-पाँचसे आठ वर्षतक अनुकरणात्मक खेल--इस 
अबस्थामें बालक दूसरोंका अनुकरण करना चाहता है । इस 
स्थितिमें बालक्रके लिये पालतू जानवरोंका प्रबन्ध अच्छा 
होगा; उसे सीथे-सादे खेल खेळमेकी सुबिधा होनी चाहिये । _ 

-आठसे बारह वर्षतक स्पर्धात्मक खेळ--आठ वर्षकी 
अवस्थामें बाळकमें अपनेको दिखानेकी प्रबृत्ति परिपक्क हो 
जाती है । मनोवेज्ञानिक दाब्दावलोमें इसे हम 'आत्मइलाघाकी 
अन्तःप्रेरण? कहेंगे । यह अन्तःप्रेरणा लड़कियोंकी अपेक्षा 
लड़कोंमें विशेष होती है । शिक्षकको उचित है कि वह इस 
स्थितिके बालकोमै लड़ाई-झगड़ेकी जअन्तःप्रेरणाका 
सदुपयोग करे । 

. ४-बारहसै अठारह्‌ वर्षतक सामूहिक खेल--इस अबस्थामें 
बाळक मिलकर खेलना चाहते हैं, इसे हम सामूहिक 
अन्तःप्रेरणा कहेंगे । यह आवश्यक है कि इस स्थितिके 
बालक-बालिकाओंके सामूहिक खेलोंके लिये कुछ सामान्य 
नियम निर्धारित किये जायँ, जिनसे वे समूहके दुगुंणोंसे 
बच सकें । 

५-अठारह वर्षसे आगे विचारात्मक खेल--इस अवस्थामें 


ब्यक्ति कुछ ऐसे खेल खेलना चाहते हैं, जिनसे शारीरिक 


चेष्टाका अभाव होता है, जेसे ताय और शतरंज । टेनिस 

ॐ पुत्रवती जुबती जग सोई । रघुपति भगतु जासु सुतु होई ॥ # 


और गोल्फ-जेसे खेलोमै भी शारीरिक संचालन थोड़ा होता 
है, इसलिये उन्हें भी इस स्थितिके खेलोंमें स्थान दिया गया 
है ! यही कारण है कि हाईस्कूलके बालकोंके लिये टेनिस 
उपयुक्त खेल नहीं समझा गया । शिक्षकको उचित है कि 
वह इस स्थितिके विद्यार्थियोंको खेल खेलते हुए सोचनेका 
अवसर दें | इस बातपर ध्यान रखना चाहिये कि लड़कों 
और लड़कियोंके खेल प्रारम्मिक - अवस्थासे ही भिन्न हों, 
क्योंकि लड़कोंमें आविष्कारकी भावना विशेष हे.ती है और 
छड़कियोंमें अनुकरणकी प्रवृत्ति विशेष मात्रामें पायी जाती है। 


खेलका अभिनयात्मक रूप 

बालकके व्यक्तित्वको सामूहिक रूपमें बिकसित करनेमें 
खेलक्रियाओंका अपना निजका महत्त्व हे । खेलक्रियाओंका 
एक मुख्य लक्षण मिथ्या विश्वासकी भाबना है, जिसका 
आशय अपनेको दूसरेके स्थानपर समझकर अथवा अपने 
लिये काल्पनिक परिस्थितियॉ खडी करके तदनुसार आचरण 
करना है । दूसरोंका पार्ट अदा करनेमें बालकोंको एक 
स्वाभाविक प्रसन्नता होती है, क्‍योंकि उनमें अनुकरणकी 
प्रवृत्ति विशेष मात्रामें पायी जाती है । कार्छ ग्रूसके सिद्धान्त- 
के आधारपर बालक कल्पनाके सहारे बहुत-सी अनमे,ल बातें 
सीखता है । मिथ्या विश्वासके इन खेलोंद्वारा आत्मइलाघाकी 
दबी हुई भावनाओंको प्रकट होनेका अवसर मिलता है । 
स्टेनळी हालकी सम्मतिमें जानवरोंके खेल खेलनेसे बचचोंकी 
भावनाएँ परिप्कृत होती हैं। बच्चे जब बिल्ली या दोर, 
मुर्गे या तीतरकी बोलीकी नकल करते हैं, तत्र घरके बड़े-बूढ़े 
प्रायः अपने धंधोंसे परेशान रहकर उनपर झल्लाते हैं । 
यथार्थमें बालककी ये क्रियाएँ पुनरावृत्ति ( पुनर्जीवन ) 
की क्रियाएँ हैं और शक्तियोंकों परिष्कृत करना इनका 
प्रधान उद्देश्य है । 

कुछ लेगोंके मतानुसार मिथ्या विश्वासकी भावना 
बालकके मस्तिष्ककी पूरक प्रवृत्ति हे । बालके वास्तविक 
जीवनमें जिन वस्तुओंका अभाव होता है. उनकी पूर्ति वह 
मिथ्या विश्वासद्वारा करनेमें समथ होता है । बालक लाठीको 
अपनी टॉगोंके बीचमें डालकर तथा उसे अपनी सवारीका 
घोड़ा समझकर दौड़ाता है और मिथ्या विश्वासके द्वारा वह लाठी 
उसके लिये सचमुच घोड़ा बन जाती है | जिस प्रकार कला- 
द्वारा मानवी शक्तियोंका परिष्कार होता है, उसी प्रकार बच्चे 
अपनी दवी हुई भावनाओंको मिथ्या विश्वासके सहारे प्रकट 
करनेमें समर्थ होते हें । बालकको अपने मार्गमें बाधक 
भ्यक्तियोको पराजित करनेमें प्रसन्नताका अनुभव होता दै । 


अपने लिये एक दुनिया आप बसाकर और अपनेको उसका 
एकमात्र अधिपति अथवा नायक समझकर बह्‌ अपनेसे 


'बड़ोंको हरानेका एक मार्ग ढूँढ़ निकालता है । 


बालक जिस प्रौढ जीवनकी प्रतीक्षा करता है, वह बहुत 
कुछ अनिश्चित होता है । इसलिये मिथ्या विश्वास प्रकृतिकी 
एक्र बड़ी युक्ति दै, जो बालकको भविष्यमें सभी प्रकारकी 
रहन-सहनकी कुछ-न-कुछ तैयारी करा देनेका उपक्रम है । 
इस प्रकार बाल-जीवनमें सर्वत्र पायी जानेवाली इस प्रवृत्ति- 
विशेषका जीवशात्रके अनुसार एक प्रमुख ध्येय है | मिथ्या 
विश्वासकी इस भावनासे यह आशय कदापि नहीं कि बालक 
“मिथ्या? को 'यथार्थ? से अधिक समझता है । झूउकी भित्ति- 
पर बालकका निर्माण नहीं होता, प्रत्युत यह मिथ्या विश्वास 
जीवशास्त्रकी एक ऐसी आवश्यकता) एक ऐसा स्तम्भ हैः 
जिससे जीवनके प्रारम्भिक वत्रेमि बालकका आत्माभिप्रान 
वास्तविक्रताके बोझेसे ढहने नहीं पाता । 

अस्तु, मिथ्या विश्वास बालकके पूर्ण विक्रासका सन्देश- 
वाहक है और वह उसे वातावरणके अनुकूल बनानेमें 

सहायक होता है । ज्यों-ज्यों बच्चा बड़ा होकर दाक्तिसम्पन्न 

होता जाता दै, मिथ्या विश्वा भी उसमें कम होता जाता 
है । जीवनमै इसका एक निश्चित समय होनेके कारण शिक्षक 
और अभिभावक दोनोंका यह कर्तब्य है कि वे इस प्रवृत्तिको 
परियोंक्री कहानियों-जेसे सुन्दर कलात्मक रूपमें प्रोत्साहित 
करते हुए बालककी रिक्षामें इसका समुचित उपयोग करनेके 
लिये सदेव तत्पर रहें । 

खेळके विषयमै विविध धारणाओं और उसके विकासकी 
स्थितियोंपर विचार करते हुए हमारा अभिप्राय यही है कि 
हमारे पाठक प्रकृतिकी इस महत्त्वपूर्ण प्रेरणासे पूर्ण लाभ 
उठाते हुए बालककी रिक्षा-दीक्षाके सम्बन्धमें अपने 
दृष्टिकोणको कुछ अधिक उदार और व्यापक बनायें । खेळ 
जहाँ मनोविनोद, शारीरिक विकास तथा जीवन-संघर्षके 
लिये आवश्यक है, वहाँ प्रकृतिसे समन्वय स्थापित कना भी 
उसका कार्य है । जीवन जितना कृत्रिम और ब्ययसाध्य 
होता जाता है, खेलोंका ढंग भी उतना ही कृत्रिम और 
व्ययसाध्य हो रहा है । अब कंकड़ियोंसे 'सोलह गोटियाँ?-जैरे 
खेलोंका लोप कदाचित्‌ इसीलिये हो रहा है । समाजव्यवस्था- 
से खेलोंक्रा सीधा सम्बन्ध है । अंग्रेजी खेल, जैसे क्रिकेट 
ओर टेनिस, यूरोपीय समाजकी आर्थिक और राजनीतिक 
परिस्थितिके भी योतक हैं | क्या हम कभी अपने खेलोंको 
जीवित रखनेके लिये सचेष्ट होंगे । 


% छुट्टियाँ केसे बितायी जाये ?-# 

छुट्टियाँ केसे बितायी जाये ! 


( लेखक--ले० कमांडर पं० श्रीशुकदेवजी पाण्डेय बी०एस्‌-सी० ) 


भारतवर्षमे विद्यार्थियों और अध्यापकोंको दोसे तीन 
महीनेका वार्षिक अवकाश मिळता है । चाहे जिस पहठूसे 
देखिये, अधिकांशतः ये लंबे अवकाश व्यर्थ ही गँवाये जाते 
हैं। कमी-कमी यह सन्देह होने लगता है कि इसे अवकाश 
कहना भी चाहिये कि नहीं । प्रायः न तो इसमें कोई उपयोगी 
कार्यं होता है, न कोई विशेष परिवर्तन और न कोई 
आराम ही मिळता हे । इसलिये यदि हम अवकारासे यथा- 
सम्भव पूर्णतम लाम उठाना चाहते हों तो हमें अवकाराका 
सुनिश्चित कार्य-क्रम बना लेना आवश्यक है । 


५:२१: ) 

जिनका चाळू वर्षमै स्वास्थ्य अच्छा न रहा हो, उन 
छात्रोंको ऐसी आरोग्यशालाओं, स्वास्थ्यधार्मो और शिविरोंमें 
भेजना चाहिये, जो उनके लिये विशेष रूपसे आयोजित 
किये गये हों । अमेरिका और रूस--दोनों देशोंमें विद्यार्थियोंके 
लिये नियमित रूपसे अवकाश-शिविर आयोजित किये जाते हैं। 
अमेरिकामें ये शिविर व्यापारी ढंगपर चलाये जाते हैं और 
प्रतिवर्ष इनमें अधिकाधिक छात्र आकृष्ट होते हैं । 


वैज्ञानिक बाहर; उचित काम, खेल-कूद और आरामकी 
व्यवस्था उनके लिये की जाती है और उन्हें समस्त सुविधाएँ 
सुलभ की जाती हैं, जिनमें मनोवैज्ञानिक पथनिदेंश; 
चिकित्सक-सेवा उपयुक्त भोजन) व्यायाम, जल और स्थलके 
खेल कूद तथा मनोरञ्जन--सभी सम्मिलित हैं । अमरीकी 
'शिविरका प्रयोजन क्रेवळ समग्रतः ही नहीं, बल्कि एकान्ततः भी 
सुखका अनुभव कराना होता है । यह पारिवारिक वातावरणसे 
विलग स्वावलम्बन और खरक्षणके वातावरणका अवसर 
प्रदान करता है। यह उसके शारीरिक, भावनात्मक और 
चारित्रिक निर्माणमें योग देता है। यह उसे ऐसा परिसर 
प्रदान करता है, जिसमें उसे नूतन, प्रीतिकर और तृत्तिकर 
प्रयत्नका अवसर प्राप्त हो । 


रूसमें छात्रोके अवकाश-शिविर, वहांके शिक्षाबोर्डके 
द्वारा आयोजित होते हैं । इनका मुख्य व्यय-भार बोर्ड वहन 
करता है, अभिभावक अपने वेतनके अनुपातमें कुछ अंश 
इसमें देते हैं । प्रत्येक विद्यालय अपना. ओऔष्म-शिविर.स्वयं 
आयोजित करता है और किसी स्थायी स्थछमें बच्चोंके रहुनेका 


प्रबन्ध लकड़ीके मकानों या पुराने ग्रामावासमें रहता है। 
रूसी शिविरके बारेमै सबसे उल्लेखनीय बात यह है कि 
दिलचस्प कार्य-कलाप, खस्थ-विश्राम और मनोरञ्जन प्रस्तुत 
करनेके साथ-साथ यह नागरिकतामें शिक्षित करनेका भी 
कार्य करता है । प्रत्येक शिविर गुल्मोर्मे विभाजित होता दै, 
प्रत्येक गुल्म पंक्तियोंमें, प्रत्येक पंक्ति और गुल्मके ऊपर 
छात्रामेंसे ही एक नायक होता है । पंक्तिनायक गुस्मनायकके 
प्रति उत्तरदायक होता है और गुल्मनायक छात्र शिविरनायकके 
प्रति । रसोई बनानेके अतिरिक्त सभी काम वारी-बारीसे 
बिभिन्न पंक्तियोँद्वारा हाथमें ले लिये जाते हैं। प्रतिदिन 
सन्ध्या-समय शिविरका ध्वज-उत्तोलनके अनन्तर अलाव 
लगता है । रूसी शिविरका समय-विभाजन प्रायः कुछ इस 
तरह होता है-- 

७ बजे प्रातः-सोकर उठना, सुबद्दकी ड्रिल । 

७। १५ प्रातः--नहाना-धोना और विस्तर ठीक करना | 

७। ४५ प्रातः-पंक्तिमें खडा हो जाना । 

८ प्रातः--जलपान । 

८1३० से ११--स्वतन्त्र समय । 

११से १२ दिनतक--सूर्यक्तान और तैरना । 

१ बजे अपराह--दोपहरका भोजन । 

१।३०ये३ अपराहू--विश्रान्तिका समय । 

४ अपराह--चाय । 

४। ३० से ६ अपराह्र- स्वतन्त्र समय । 

७ बजे सन्ध्या--रात्रिका भोजन । 

८से ९ | १५ रात्रि--शिविर अलाव । 

९ | १५ रात्रि--पंक्तिबद्ध हो जाना । 

९ | ३० रात्रि--बिस्तरपर जाना । 

१० बजे रात्रि--अन्तिम बिगुल । 

स्वतन्त्र समयमै हर एक छात्र अपनी मन-मौजके 
अनुसार कुछ-न-कुछ काममें लगा रहता है। जेसे किती 
पेड़की छायामै पढ़ता रहे, घासपर बेठकर बातचीत करता 


रहे; तूलिका या लेखनीका -अभ्यास करे या बागवानी, विमान- 


शिल्प; व्यायाम-शिक्षकके साथ खेल या अभ्यास या शिविर 
क्षेत्रकी सफाई जैसे संगठित: कार्योमें अपनेको छगा सके । 
सन्ध्याके पंक्तिबन्धनमें. दिनके कार्योका लेखा-ज्ञोखा क्रिया 

% नतरु बाँझ भलि बादि बिआनी । राम बिमुख सुत तें हित जानी ॥ # 


जाता हे और अगे दिनके लिये कार्यक्रमकी घोषणा 
की जाती है । उसी समय नियमोंके उल्लङ्घनकी घटना कोई 
हुई रहती है तो उसकी सूचना दी जाती है । 
अवकाशके अन्त होते-होते शिक्षा-बोर्ड सर्वोत्तम शिविरका 
निर्णय करनेके लिये एक कमीशन भेजता है, जिससे उसे 
लालध्वज प्रदान किया जाय । स्वास्थ्य और खेल-कूदमें 
स्थापित उत्कर्ष रिका) प्रथम सहायता और तैराकीमें जीती 
हुई पटिकाएँ, शिबिरमें गडे नमूने, दवाये हुए पूलेके संग्रह, 
घोंघोंके संग्रह, प्रात्तियोंके संग्रह, जिलेकी त्रनस्पतिके बारेमें 
दैनन्दिनियाँ, विभिन्न टोलियोंके कायाँके छायाचित्र-ये सभी 
जाँचे जाते हैं । जो शिविर लालध्वज जीतता है, वह इसे 
अपने विद्यालयमै बर्षके अन्ततक गर्वसे फहराता है और 
वर्षान्तमें जिलेमें अगले वर्जके पुरस्कारके लिये लौटा देता है। 
युद्धमें पड़े छात्रोंने रूसमें गरमीकी छुट्टियोमें अपने 
अध्यापक्रोंकी देख-रेखमें सामूहिक और सरकारी खेतोंके कामें 
सहायता भी की थी। उदाहरणार्थ १९४२ के ग्रीष्ममें 
पैंतालीस लाख . विद्यार्थियों और आठ लाख अध्यापकोंने 
` खेतीमें हाथ बँटाया था । इसके अलावा छोटे-छोटे बच्चोंने 
विभिन्न कामोंके लिये बेरी ( फल ), कुकुरमुत्तों और 
ओपधियोंका संग्रह भी किया । केवल बीस प्रदेशोंके बच्चोंने 
स्थानीय अधिकारियोंकी कम-से-कम ३४४ टन सुखाया 
कुङ्डरमुत्ता, ५७६४ टन नमकीन और सिरकेमें छोड़ा 
कुकुरमुत्ता, ३१५३ टन बेरी और फल और ११५० टन 
ओपधि संग्रह करके दिया था । 
भारतवर्षमें स्वस्थ छात्रको समाज-सेवाके उपयोगी कायोमें 
छुट्वियाँमें लगाना चाहिये । उत्तरप्रदेशके उच्च माध्यमिक 
विद्यालय उदाहरण,थं दो महीनेके लिये बंद रहते हैं | प्रत्येक 
विद्यालयको दो टोल्योंमें बाँटा जा सकता है, यह बैँटवारा 
ऊपरसे हो ताक प्रत्येक दे,ळीमें सभी वय और कक्षाओंके 
छात्र आ जायें। इन टोलियोंको पचास-पचासके गुटोंमें तोड़ा 
जाय । प्रत्येक गुटके ऊपर एक छात्र नायक रहे और उसके 
- साथ एक अध्यापक संलग्न रहे । प्रत्येक गुटके लिये अलग- 
अलग छः सप्ताहका कार्य.सोंप दिया जाय | 
गुटोंके बीचमै कामका विभाजन बहुत सरलतापूर्वक 
किया जा सकता दै । एक गाँव चुनकर कुछको सुधारका 
कार्य दिया जा सकता है। गाँवके समीप. एक उपयुक्त स्थल 
! खुन लिया जाय, जहाँ गुट अप्रना पड़ाव डाल सके | दिनमें 
कुछ निश्चित घंटोंमें छड़के गाँवमें काम करेंगे और ग्राम. 


वासियोंकी सहायतासे गाँवके इर्द-गिर्द सड़कों और गलियोंकी 
सफाई करेंगे । झोपड़ोंको साफ करके उनमें खिड़कियाँ और 
वातायन खोलें, ग्रामवासियोंको शारीरिक स्वास्थ्य और 
स्वच्छताकी शिक्षा दें और चेचक) हैजा और मोतीझराका 
उन्हें टीका लगवायें । सन्ध्या-समय साहित्यिक कक्षाएँ लगायी 
जायँ । छोटे पुस्तकालय भी स्थापित किये जा सकते हैं। 
वार्ताएँ प्रस्तुत की जायँ और कथाएँ सुनायी जायें; जिससे 
कि गाँववालोको विश्वके बारेमै जानकारी बढ़े और उनका 
अज्ञान और अन्धविश्वास कम हो । यदि लड़के अपने साथ 
एक रेडियो छा सकें) तो अपनेको बहुत आसानीसे लोकप्रिय 
बना सकते हें । सन्ध्या-समय खेल आयोजित किया जाय 
और रातमें मनोरञ्ञनंका कार्यक्रम रवखा जाय | छोटे-छोटे 
लघु नाटक खुली हवामें खेले जायें और सस्ते, आसानीसे 
समझमें आने लायक खेल सिखाये जायँ। बादमें चलकर 
सरकारका यह कर्तव्य हो जायगा कि वह छात्रोके द्वारा प्रारम्भ 
कार्यको जारी रक्खे और उसे ठोस बनाये । यद्यपि छात्रोंको 
भी इसके लिये प्रोत्साहन देना चाहिये कि वे अपने कार्य- 
क्षेत्रोंम चाळू वर्षमै भी बीच-बीचमें रविवारकी छुट्टियोंमें 
जाकर देख-भाल करें । छात्रोंके लिये दिनमै आराम और 
मन-बहलावका समय अवश्य रखना चाहिये | 

इसी प्रकार छात्रोंको छुट्टियोंमें बड़े खेतों और 
बाड़ियोंमें काम करनेके लिये लगाया जा सकता है । देशका 
खाद्य-उ पादन बढ़ानेके साथ-साथ इससे शहरी विद्यार्थीको उस 
घरतीके समीप भी लाया जा सकेगा, जिसके अंचलसे कृत्रिम 
शिक्षाने उन्हें विलग बना रक्खा है । सम्भवतः यह भारतमें 
शिक्षाके जनपदीकरणका प्रथम चरण होगा और जिसके बाद 
पीछे ग्राम्य-विद्यालय और महाविद्यालयोंकी स्थापना भी होती 
रहेगी, जिनमें कि ग्रामीण अर्थशास्त्र, ग्राम्य-समाज-विज्ञान, 
ग्राम्य-पुनर्निर्माण, ग्राम्य-साहूकारी और सहकारिता, कृषि; 
उपवन-विज्ञान, गोदोहन और कृषि, पश्मु-संवर्द्धन) ग्राम्य- 
शिल्प आदि-आदि विषयोंकी शिक्षा दी जा सके । इन बड़े 
खेलोंमें लगे युवकोमें बहुत ऐसे भी निकल सकते हैं, जो 
बहुत आसानीके साथ प्रौढ़-साक्षरताका कार्य भी कर सकते हैं। 

(२) 

लवे अबकाश विद्यार्थियोंको यात्रा और उस भारत- 
भूमिके दर्शनका भी सुनहला अवसर प्रदान करते हैं, 
जिसके बारेमें वे सालभर पढ़ते, रहते हैं । वे आगरा, दिल्ली? 
पूना, इन्दौर) श्ुवनेश्वर, दैदराबाद-जेसे ऐतिहासिक नगरोंकी 
ओर जा सकते हैं । वे काशी, गया, पुरी, प्रयाग, अयोध्या, 


oreo ———— 


ॐ छुट्टियोंका सदुपयोग कैसे हो? # 

मधुरा और हरिद्वार-जैते तीथो मं जा सकते हैं वे जमशेदपुर- सरकारी अधिकारियोंकों उन्हें छूट और आवश्यक सुविधा 


में टाटा-कारखाना, कलकत्तामें बाटा और हिंदुस्थान मोटर- 
कारखाना, बंगलोरमै भारतीय बिमान-कारखाना, कानपुर, 
अहमदाबाद, बम्बई और सूरतमें कपड़ेकी मिलों जैसे प्रमुख 
भारतीय औद्योगिक केनद्रोमें जाकर ठहर सकते हैं । वे पृथ्वीकी 
गरिमा हिमाल्यसे प्रेरणा प्राप्त करनेके लिये पहाड़ोंकी यात्रा 
कर सकते हैं, या नोकामें गङ्गाको यात्रा कर सकते हैं. ऐसी 
यात्रा जो कि भारतीय संस्कृति और सम्यता--पुरातन और 
नवीन दोनोंके बारेमें उससे कहीं अधिक शिक्षा दे सकती 
है, जितनी पाठशालाओंके समस्त व्याख्यान नहीं बतला 
सकते । वे भारतके उद्यानों और लौन्दर्य-स्थलॉको देख सकते 
हैं। इसके बड़े शिक्षा-केन्द्रों--संग्रहालयोंको जाकर देख सकते 
हैं। वे अभिभावक अपने बच्चोंको बाहर विदेशमें शिक्षा- 
पर्यटनके लिये भेज सकते हैं | उन बच्चोंकों बिदेश भी मेज 
सकते हैं। विद्यालयके नित्य कार्यक्रमका यह अङ्ग हेना 
चाहिये कि वे छात्र नायको और अध्यापकोंके देख-भालके 
अंदर ऐसी यात्रा-टोलियोंका आयोजन करें तथा दूसरे 


देनेके लिये प्रस्तुत रहना चाहिये । 

क्या उपयुक्त प्रस्ताव स्वीकार करनेसे पहले ही कामके 
बोझसे लरे अध्यापकके ऊपर असह्य भार बढ़ जायगा ! 
अगर इसे अच्छी तरह कार्यान्वित किया जाय तो आवश्यक 
नहीं है कि भार बढे । शिविरोंका प्रबन्ध विदयार्थियोंको स्वयं 
करना चाहिये । पूरे गुट या शिविरकी भी देख-रेख करनेके 
लिये एक अध्यापक पर्वात दै और उसे स्वयं इस अनुभवसे 
नया आनन्द और लाभ होगा। बड़े विद्याळयोंमे जहाँ 
२५ या ३० अध्यापक हैं, वहाँ प्रत्येक अध्यापकको जीवन- 
काळमें सिफ केवळ एक वार ही देखरेख की जायगी । आशा 
हे कि बहुत-से तो ऐसे भी अध्यापक होंगे जो २५ वर्षके 
भीतर एकसे अधिक बार ऐसे राष्ट्र-निर्माणात्मक कार्यमें 
योग-दान देनेके लिये अपने बच्चोंको पथनिर्देश स्वेच्छासे 
करना चाहेंगे । “मै इस पथपर केवल एक बार आऊँगा । 
इसलिये जो उपकार मैं कर सकूँ, मुझे अभी कर लेना 
चाहिये; क्योंकि फिर इस पथपर मुझे नहीं आना है ।? 


"०००७ ळ>>-- 


छुट्टियोंका सदुपयोग केसे हो ! 


( लेखक--प्रत्यक्षदशी ) 


भारतवर्षके स्कूल-कालेजोंमे वर्षभरमें छगमग छः महीने- 
का समय छुडटियोमें चला जाता है। इससे सालभरमें 
जितनी पढ़ायी होनी चाहिये, उसमें दो साल लग जाते हैं। 
इस प्रकार समय और धनका अपव्यय होता है । यह बहुत 
बड़ी राष्ट्रिय हानि है। पर इस ओर किसीका ध्यान नहीं 
जाता । आवश्यक मामूली छुट्वियोंके अतिरिक्त पूरा समय 
पढ़ाईमें दे देनेसे विद्यार्थी कई साळ पहले योग्यता प्राप्त करके 
जीविका-अर्जन करने योग्य बन सकते हैं । दूसरे, जबतक 
विद्याथी-जीवन रहता है, तबतक प्रायः घरकी चिन्ता नहीं 
रहती । होस्टलों और बोर्डिंगोंमें एक-दूसरेकी देखा-देखी 
विद्यार्थी बेहद खर्च करने लगते हैं। गरीब पिता या 
अभिभावक ऋण लेकर, घर-जमीन बेचकर “पुत्र पढ़ लेनेपर 
खूब पैसा कमायेगाः--इस आशासे उसकी माँग पूरी करते 
रहते हैं । इधर ज्यों-ज्यों उम्र बढ़ती हैः त्यो त्यो. भनमें 
विकार बढ़ने लगते हैं । कुसज्ञ मिलता है, सिनेमाके उत्तेजक 
दृश्य देखनेको मिलते हैं, धरके कार्मोमै नफरत हो जाती है, 
फैशन और बिलासिताका शिकार हो जाते हैं, जिससे 


उच्छुद्छता और चरित्रहीनता बढ़ जाती है। चारों ओर 
हानि-ही-हानि होती है। यदि ये छुट्टियाँ कम हो जायेँ और 
पढ़ाईमें समय ळो तो ये सारी बुराइयाँ बहुत अंशमें अपने- 
आप दूर हो सकती हैं । 

छुट्वियोमे लड़के आवारा घूमते हैं या आलल्यमें समय 
बिताते हैं, इसलिये छुड़ियोंके समयमें मनोरञ्जनके साथ ही 
ज्ञान-तद्धि हो, इसके लिये शिक्षा-मनीषियोंने यह सोचा कि 
“अवकाशके समय विद्यार्थीगण अपने-अपने अध्यापकोंकी 
देख-रेखमें यात्रा-टोली बनाकर देशमे जहाँ-जहाँ उपयोगी 
स्थान हैं, वदाँ जायें, सेवा करना सीखें, औद्योगिक केन्द्रको 
देखें, ऐतिहासिक स्थडोंका निरीक्षण करें और अपनी 
जानकारी बढ़ावें । ऐसी यात्रा-टोलियोंके लिये रेलवे-विभाग 
रेलका किराया कम करे और जहाँ-तहाँ सरकारी अधिकारी 
भी आवश्यक सहायता करें |? प्रस्ताव उचित है और ठीक- 
ठीक व्यवस्था और अनुश्ञासनमें कार्य हो तो, समयका कुछ 
उपयोग भी हो सकता है। विदेशोंमें व्यवस्थितरूपसे ऐसा 
होता भी है; परंतु हमारे यहाँकी स्थिति दूसरी ही दै । यद्यपि 

# जो अपराधु भगत कर करई ।, राम-रोष-पावक सो जरई ॥ # 


उपयुक्त निर्णयके अनुसार यहाँ छात्र-छात्राओंकी यात्रा-टोळियाँ 
बनने लगी हैं और उनका देश-भ्रमण भी आरम्भ हो गया 
है; पर इस यात्रामें जो निम्नलिखित बुराइयाँ पैदा हो रही 
हैं, उनके सम्बन्धमें भी कुछ विचार करना परम 
आवश्यक है । 

१. शान-वृद्धिकी जगह विद्यार्थियोमें सैर-सपाटे और 
मौज-शौककौ प्रबृत्ति बढ़ रही है । 

२. धनका खच बहुत बढ़ रहा है । इसके अनुपातमें 
लाभ बहुत ही कम होता है । 

३. छुट्टियोंके दिनोंमे विद्यार्थी जो कुछ घरका काम- 
काज देखते-करते, उसे नहीं कर पाते हैं और घरकी 
जानकारीसे वञ्चित रह जाते हैं । 

४. यात्रा-टोलीके विद्यार्थी अत्यन्त स्वच्छन्द हो जाते 
हैं । कई बार स्वयं आँखों देखा गया है कि विद्यार्थियोंकी 
ऐसी टोली जिस रेलके डिब्बेमें, बसमें, जहाजमें यात्रा 
करती है, उसमें अन्य यात्रियोंके नाकों दम आ जाता है। 
ये बिना टिकट या निम्नश्रेणीके टिकट लेकर भी उच्च 
श्रेणीके डिब्बेमें सवार हो जाते हैं और यात्रियोंको तंग करते 
हैं। दिस्ळगी करना, ठहाका मारकर हँसना चाहे जिसका 
मजाक उड़ाना, बढे-बूर्दो और गरीबोंसे छेड़खानी करना, 
ब्राह्मण-साधुओंको परेशान करना, राइ-चळतोंको तंग करना, 
तरह-तरहकी बोलियाँ बोलना, ऐसी कई बातें टोलीके 
बिद्यार्थी करते हैं कि जिनको देखकर बड़ी लजा आती है। 
पर कोई कुछ बोल नहीं सकता । अगर किसीने कुछ कहा 


तो टोली-की-टोली उसपर टूट पड़ती है और उस बेचारेकी 
बढी दुर्दशा की जाती है । 


५. शौचाचारका त्याग) संध्योपासनाका त्याग) पूजा- 
अर्चना तथा धार्मिक खाध्यायका त्याग, एक-दूसरेका जूठन 
खाना-खिलांना, सभीका एक साथ खाना, अभक्ष्य-भक्षण 
करना आदि कई ऐसी बातें हैं, जिनको विद्यार्थी घरमें नहीं 
करते, पर इस यात्रा-टोलीके पहले दोस्तोंके संकोचसे करते हैं । 
फिर उसमें अभ्यस्त हो जाते हैं । प्रायः तरुण अध्यापक ही 
टोलियोंमें साथ रहते हैं, जिनका विद्यार्थियोंपर कोई खास 
प्रभाव नहीं रहता । अतएव वे विद्यार्थियोंको किसी प्रकारकी 
रोक-टोक न करके उन्हीके साथ हो जाते हैं। ये बुराइयाँ 
आम तोरपर बढ़ रही हैं । 

ऐसी यात्राओंमें ज्ञानद्रद्धिश मनोरञ्जन और विभिन्न 
स्थानोंको देखनेका जितना लाभ होता है, उससे कहीं अधिक 
धनका नाश और सबसे बंदकर तो सदाचारका नाश हो 
जातां है। इन बुराइयोंसे सर्वथा बचाकर यात्रा-टोलियोंकी 
व्यवस्था हो तो ठीक है, नहीं तो, आजकल जेंसे जीवनका 
उच्चस्तर ( हाई-स्टैंडड ) बनानेमें खर्च, फैशन, विलासिता, 
प्रमाद और असदाचार बढ़ रहा है, वैसे ही छुट्टियोंकी 
यात्रा-टोळी भी बुराइयोंके बढ़ानेमें कारण होकर समाज 
और देशके लिये घातक सिद्ध होगी । इस विषयपर रिक्षा- 
विभागको, शिक्षण-संस्थाओंके संचालकोंको, अभिभावकोंको 
और संयमी विद्यार्थियोंको भी गइराईसे विचार करना 
चाहिये । 


बालक 
( रचयिता--श्रीबद्रीप्रसादजी गुप्त आयं? ) 
तुम राष्ट्रके इतिहास हो ! 
तुम अग्निकी भीषण ळपट तुम क्रांतिकी आख्याइका 
ही दुष er हो, भैरव प्रलयके गान हो, 
चचलाकी द्युति चपल तुम इन्द्रके दुदस्य-पवि 
तीखी प्रखर असिधार हो, तुम चिर अमर बलिदान हो, 
तुम खो लती asian तुम कालिकाके कोप-- 
गतिमय पवन उनचास हो ! पशुपति रुद्रके 
तुम राषट्रके इतिहास हो ! br 


तुम राष्ट्रके इतिहास हो! 


—— — boo 

श्रीरामचरितमानस ओर भगवद्गीताकी शिक्षासे अनुपम लाभ 


( लेखक--श्रीजयदवालजी गोयन्दका ) 


बालकोंके चरित्रनिर्माणके लिये आरम्मसे ही उनकों 
ऐसी शिक्षा दी जानी चाहिये जिसमें उनका चारित्रिक पतन 
तो हो ही नहीं, प्रत्युत उत्तरोत्तर उन्नति होती रहे । इसके 
लिये सदाचारकी और सर्वकल्याणकारी धर्मकी शिक्षा 
आवश्यक है | ऐसी व्यापक धार्मिक शिक्षाके बिना न तो चरित्र- 
निर्माण होगा और न देश, जाति और समाजका हित करनेवाले 
बालक ही बनेंगे। इस प्रकारके सदाचार और उदार धर्मकी 
शिक्षाके लिये हमारे यहाँ दो सर्वोत्तम ग्रन्थ हैं--एक हिंदीका 
श्रीरामचरितमानस और दूसरा संस्कृतका श्रीमद्भगवद्गीता । 
हमारी भारतीय आर्यसंस्कृति और धर्मकी शिक्षा अमृतके 
तुल्य है । यह शिक्षा इन दोनों ग्रन्थोंमें भरपूर है । जैसे 


अमृतका पान करनेवालेपर विपका असर नहीं हो सकता? 


उसी प्रकार इन ग्रन्थांके द्वारा भारतीय उदार आर्य हिंदू- 
संस्कृति ओर धार्मिक आदशंसे अनुप्राणत, दिक्षासे शिक्षित 
और तदनुसार व्यवहारमे निपुण होनेपर विदेशी और 
विधर्मियोंकी अनेकों प्रक्रारकी शिक्षाओंमें जो कहीं-कहीं विष 
भरा हुआ है, उसका प्रभाव नहीं हो सकता । अतएव 
बालकोंके लिये श्रीरामचरितमानस और श्रीमद्धगवद्रीताके 
आधारपर आदर्श झिक्षाकी व्यवस्था अवश्य करनी चाहिये । 
रामचरितमानस ओर श्रीमद्धगवद्गीता--ये दो ग्रन्थ हमारे 
साहित्यके अनुपम रत्न हैं और विश्वसाहित्यके भी महान्‌ 
आभूषण हैं। संसारके अनुभवी बड़े-बड़े प्रायः सभी विद्वानोंने 
इन दोनों ग्रन्थोंकी भूरि-भूरि प्रशांसा की है । अतः इन दोनों 
ग्रन्थोको ब्रालकोंके पाठ्यक्रमे अनिवार्यूपसे रख दिया 
जाय तो बालकका सुधार होकर परम हित हो सकता है । 
दुःख और शोककी बात है कि हमारे देशमै ऐसे 
अमूल्य ग्रन्थ-रल्नोके रहते हुए भी वाळकोंको अत्यन्त हानिकर 
पुस्तकें पढा-पढाकर उनके मस्तिष्कमें कूड़ा-कर्कट भरा 
जाता दै । जब अंग्रेजोंका राज्य था, तब तो हमारा कोई 
उपाय नहीं था । पर अब तो हमारा अपना राज्य है, हमें 
अपनी इस स्वतन्त्रताका विशेष लाभ उठाना चाहिये। जो 
सदाचारका नाश करनेवाली तथा, धर्मविरोधी पुस्तकें हैं, 
जिनके अध्ययनसे सिवा हानिके कुछ भी लाम नहीं है, उन 
पुस्तकोंको हटाकर जिनमें देश, जाति और समाजकी तथा 


शरीर, मन, बुद्धि और आचार-व्यवहारकी उन्नति हो, ऐसे “ 


शिक्षाप्रद ग्रन्थ बाळकोंको पढ़ाने चाहिये | बात बनानेके 
लिये तो बहुत लोग हैं, परंतु बालकोंका जिसमें परम हित 
हो, इस ओर बहुत ही कम लोगोंका ध्यान दै । किन्दी- 
किन्हींका इस ओर ध्यान है भीतो परिश्रमशील और 
विद्वान्‌ न होनेके कारण उनके भाव उनके मनमें ही रह 
जाते हैं | इस कारण हमारे बालक उस लाभसे वञ्चित ही रह 
जाते हैं । कितने ही शिक्षित, सदाचारी, अच्छे विद्वान्‌ भी 
हैं, किंतु वे मान-बड़ाईके फदेमें फॅसकर या अन्य प्रकारले 
विवश होकर अपने भावोंका प्रचार नहीं कर सकते और 
कितने ही अच्छे शिक्षित पुरुष भी इस विबयमें किंकतंव्य- 
विमूढ हो रहे हैं ! 

अतः अनुभवी विद्वान्‌ सदाचारी देशहितैषी पुरुषोंसे 
तथा सिक्षाविमागके संचाळकोंसे और वर्तमान स्वतन्त्र 
सरकारसे हमारी सविनय प्रार्थना है कि वे पाळ्य-प्रणालीके 
सुधारपर शीघ्र ही ध्यान देकर उसका समुचित सुधार करें 
जो कि हमारी भावी संतानका जीवन है। देशकी उन्नति 
और उसका सुधार भविष्यमें होनेवाले बाळकोंपर ही निर्भर 
है। आज तो हमारे बाळक विद्याके नामपर दिन-प्रतिदिन 
अविद्याके घोर अन्धकारमय गड्ढेमें ढकेले जा रहे हैं । 
बालकोमें आलस्य, प्रमाद, उच्छुङ्कलता, अनुशासनहीनता) 
निरुजता, अकर्मण्यता, बिलासिता, उददण्डता, विषयलोछपता 
और नास्तिकता आदि अनेक दुगुंण बढ़ रहे हैं । दुगुंणोंकी 
इस बढ़ती हुई बाढ़को यदि शीघ्र नहीं रोका जायगा तो 
आगे जाकर यह भयङ्कर रूप धारण कर सकती है। तब 
इसका रुकना अत्यन्त कठिन हो जायगा । इस बाढ्को 
रोकनेमें श्रीरामचरितमानत और श्रीमद्धगवद्गीता--समर्थ 
बाँध भी है और बाढको सुखानेमें भी बहुत सहायक हैं। 


इसलिये बाळकोंको इनका अभ्यास अवश्य ही कराना 
चाहिये । 


श्रीरामचरितमानस 


बालकोंके पाठ्यक्रममें आरम्भसे ही श्रीरामचरितमानसको 
शामिल कर देना उचित है जिससे बालकोंके जीवनपर 
मर्यादापुरुषोत्तम भगवानके आदर्श चरित्रका प्रभाव पड़े और 
उनका सुधार द्वो सके श्रीरामचरितमानसमें सात काण्ड हैं । 
पहली-दूसरी कक्षाके बाळकोंको भाषाका शान नहीं होता, 


२७४ 


* बरु भल बोस नरक कर ताता । दुष्ट संग जनि देइ विधाता ॥ # 


अतः उन्हें मौखिकरूपसे श्रीरामचरित्रका ज्ञान कराना उत्तम 
होगा । इसके बादकी तीसरी-चौथी कक्षाओंमें बालकाण्ड) 
पाँचबीं तथा छठीमें अयोध्याकाण्ड) सातवींमें अरण्य, 
किष्किन्धा और सुन्दरकाण्ड, आठवींमें लङ्काकाण्ड और 
नवीं तथा दसवीं कश्षाओंमें उत्तरकाण्ड--इस प्रकार विभाग 
करके सम्पूर्ण रामायणका अर्थसहित अभ्यास करा दिया जाय 
तो मर्यादापुरुपरोत्तम श्रीरामचन्द्रजीके सम्पूर्ण आदर्श चरित्रोंका 
ज्ञान प्रत्येक बालकको सहज ही हो सकता है । यदि इस 

प्रकार न रुचे तो शिक्षक अपनी इच्छाके अनुसार क्रम रख 
ळें । गीताप्रेसकी ओरसे रामायण-परीक्षासमति बहुत पहलेसे 
ही परीक्षा-विधिसे रामायणके अध्ययनका प्रचार कर रही है । 
उसका निर्धारित पाठ्यक्रम भी अच्छा है, उसके अनुसार भी 
क्रम रखकर बालकोंको परीक्षामें सम्मिलित किया जा सकता 
है, जिससे उनको मानसका ज्ञान हो सके । ( परीक्षासमितिके 
पाठ्यक्रमकी विशेष जानकारीके लिये पाठकगण “गीता- 
रामायण-परीक्षा-समिति) गीताप्रेस, गोरख पुर',को पत्र लिखकर 
नियमावली मँगा सकते हैं । ) यदि पूरी रामायण न पढ़ा 
सके तो सरकार और शिक्षक, जितने अंशको विशेष लाभप्रद 
पमझेंश उतने अंशको ही पाञ्यक्रममें शामिल करें, परंतु 
रामायणका अध्ययन अवश्य कराना चाहिये; क्‍योंकि 
रामायणसे हिंदी भाषाका, साहित्यिक शाब्दोंका और कविता 
(छन्द-रचना ) का शान तो होता ही है, साथ ही किसके साथ 
केसा व्यवहार करना चाहिये--इस भारतीय संस्कृतिका ज्ञान 
भी हो जाता दै, जो कि विशेष लाभप्रद है । रामचरित: 
मानसके दोहे, चौपाइयाँ) सोरठे, छन्द और इलोक बड़े ही 
मधुर, सरळ एवं काव्यके अलङ्कारादिके सभी गुणोंसे और 
ग्रेमरससे ओतप्रोत हैं तथा उनका अर्थ और भाव तो 
इतना लाभदायक है कि जिसकी प्रशंसा करनेमें हम सर्वथा 
असमर्थ हैं । यह मद्दान्‌ अनुपम ग्रन्थ आर्थिक) सामाजिक, 
भौतिक, नेतिक) व्यावहारिक और पारमार्थिक आदि सभी दृष्टियों- 
से सब प्रकारसे उपादेय है । इसील्यि अनुभवी विद्वानोंने, संतों ने 
तथा महात्मा गाँधीजीने भी इसकी भूरि-भूरि प्रशंसा की है । 
हिंदीमापामें ऐसा सत्र प्रकारसे सुन्दर और लाभप्रद ग्रन्थ 
दूसरा कोई नहीं दे-यह कदना कोई अतिशयोक्ति न होगा । 
अतः सभी भाइयाँसे हमारी प्रार्थना है कि तन-मन-धनसे 
इसका यथाशक्ति अपने कुटुम्ब, गाँव, जिले और देशमें 
सब प्रकारसे प्रचार करें और स्वयं इसका यथाशक्ति अध्ययन 
करने तथा इसके उपदेशोंका पालन करनेकी भी चेष्टा करें | 


जो स्वयं पालन करता है, वही प्रचार भी कर सकता है और 
उसीका असर होता है | जो स्वयं पालन नहीं करता, उसको 
न तो इसके अमृतमय रहस्यका अनुभव ही हो सकता है; न 
वह प्रचार ही कर सकता है और न उसका लोगोंपर अतर 
ही होता है । 

महात्मा तुलसीदासजीद्वारा वर्णित भगवान्‌ श्रीरामके 
परम-पवित्र, शिक्षाप्रद, अनुपम) अति प्रशंसनीय, अमित 
प्रभावयुक्त चरित्रका यत्किञ्चित्‌ सारभूत अंश बालकों तथा 
पाठकोंके लामके छिये नीचे दिया जा रहा है, जिसका 
अनुकरण करके लाभ उठाना चाहिये । 

बाल-अवस्थामें जब श्रीरामचन्द्रजी महाराज अपने 
भाइयोंके साथ खेला करते थे, उत समय वे अपने भाइयोंको 
जिता दिया करते और स्ववं हार जाया करते थे । अयोध्या- 
काण्डमें श्रीमरतजी कहते हैं-- 
में प्रभु कृपा रीति जियँ जोही । हारेहुँ खक जिताउहिं मोही ॥ 

श्रीदुळसीदासजीने कहा है-- 

खेरुत संग अनुज बाएक नित जोगवत अनट अपाउ । 

जीति हरि चुचुकारि दुळारत देत दिवाइत दाउ ॥ 

इस प्रकार श्रीराम-अपनी जीतमें भी हार मान लेते थे 
और छोटे भाइयोंको प्रसन्न करनेके लिये उन्हें प्रेमसे दाव 
दिया करते थे । मर्यादापुरुषोत्तम श्रीरामकी ऐसी स्तार्थ- 
त्यागपूर्ण पद्धति बालकोंको सीखनी चाहिये । 

जब श्रीरामके सामने युवराजपदकी प्राप्तिका अवसर 
आया, तो उस समय वे कितनी उदारताका व्यवहार करते 
हैं । अयोध्याकाण्डमें वे कहते हैं-- 
जनमे एक संग सब भाई । भोजन समन केलि ठरिकाई ॥ 
करनबेघ उपजीत बिआहा । संग संग सब भए उछाहा॥ 
बिमर बंस यहु अनुचित एकू \ बंदु बिहाइ बड़ेहि अभिषेकू ॥ 

“म सब भाई एक साथ ही जन्मे, खाना-पीना, 
खेल-कूद, कर्णवेध, यज्ञोपवीत और विवाह आदि सब उत्सव 
साथ-साथ, ही हुए; किंतु और भाइयोंको छोड़कर अकेले 
मुझे ही युवराजपद दिया जाता दै, थद रघुकुलकी कैसी 
अनुचित रीति है ।? 

इससे हमें यह शिक्षा लेनी चाहिये कि हम भाइयोके- 
साथ समान व्यवहार ही करें । 

केकेयीद्वारा भरतको राजगद्दी और चौदह वर्षके लिये 
रामको वनवास देनेका वर माँगनेपर महाराज दशरथ अत्यन्त 

व्याकुळ हो गये | उस समय कैकेयीकी आज्ञासे सुमन्त्र इसपर पतित्रताशिरोमणि सीताने वनके दुःखोसे भी पति- 
श्रीरामको बुलाने गये और शीघ्र ही उन्हें साथ लेकर आ वियोगजनित दुःखको अधिक मानकर प्रेमपूर्वक वन जानेके 
गये । श्रीरामने आते ही पिताजीके मुखको मलिन देखकर लिथे ही आग्रह किया | तब भगवान्‌ श्रीरामने सोचा--यदि 
उनको ब्याकुलताका कारण पूछा । इसपर माता केकेपीने मैं इसे बनमें साथ न ले चदूँगा तो यह प्राणोंका त्याग कर 


आदिसे अन्ततक सारी घटनाका विवरण ब्रताते हुए कहा 
तुम्हें नेमे किंतु साथ चलनेका आग्रह नहीं छोड़ेगी । यह सोचकर 
कि--'बेटा ! तुम्हारे पिता तुम्हे बन जानेकी आज्ञा दे देगी किंतु साथ चलने हृ नहीं छोडे 


संकोच करते हैं, उसी कारणसे दुखी हैं; और कोई दुःखका "गाने उन्हे un आज्ञा दे दी । सीताजी और 
कारण नहीं है । तू माता-पिताका भक्त हे, अतः पिताकी औरामका यह प्रेमपूर्ण संवाद आचरणमें छानेके लिये ध्यान 
आज्ञाका पालन करके पिताको क्लेशसे बचा ।? इसपर श्रीराम देने योग्य दै । सीताजी कहती हैं- 

बोले--“इसमें तो मेरा सब प्रकारसे हित-ही-हित भरा है । ऐसेउ बचन कडोर सुनि जों न ह्ददउ बिळगान । 
बनमें मुनियोसे मिलना, पिताकी आज्ञा, आपकी सम्मति तौ प्रमु बिषम बियो दुख सहिहहिं पादँर प्रान ॥ 


और प्राणप्यारे भाई भरतको राजगद्दी मिलना--इससे शय बिकरू सँमारी 

a द करु भइ भारी । बचन बियोगु न सकी सँमारी ॥ 
कन नी ह तकी और मा शात होगी १ घेते i क bo प्रकारकी अधीर ह हो गयी 
मोकेपर भी मैं “ना? कर दूँगा तो मूखोकी श्रेणीमें मैं १ 


सर्वप्रथम गिना जाऊँगा ।? मानसमें भगवानके वचन इस तब 


प्रकार हैं-- देखि दसा रघुपति जियें जाना । इडि राखें नहिं राखिहि प्राना ॥ 
मुनिगन मिल्नु बिसेषि बन सबहि माति हित मोर । कहेड इपारु भानुकुलनाथा । परिहरि सोचु चलहु अन साथा ॥ 
तेहि महँ पितु आयसु बहुरि संमत जननी तोर ॥ इसी प्रकार भगवान्‌ राम भाई लक्ष्मणको भी माता-पिताकी 

भरतु प्रानप्रिय पावहिं राजु । बिधि सब बिधि मोहि सनमुख आजू ॥ सेवा करनेके लिये अयोध्या रहनेको कहते हैं-- 

जों न जाउँ बन ऐसेहु काजा । प्रथम मनि मोहि मूढ़ समाजा ॥ मातु पिता गुरु स्वामि सिख सिर घरि करहिं सुझायँ । 
मर्यादापुरुषोत्तम श्रीरामका कितना उच्चकोटिका स्वार्थ- लहेड कामु तिन्ह जनम कर नतर जनमु जग जामे ॥ 


आ विनययुक्त आदरा व्यवहार है । इससे हमें विशेष अस जियें जागि सह सिख भाई । करहु मातु पितु पद सेवकाई ॥ 
क्षा लेनी चाहिये । भवन भरतु रिपुसूदून नाहीं । राउ बुद्ध मम दुखु मन माहीं ॥ 
भगवान्‌ श्रीराम वन जाते समय माता कोतल्य़ाके साथ = ००० 

जो व्यवहार कर रहे हैं; उसमें नीति, धर्म और स्वार्थत्यागका 
अनुपम भाव भरा है। माता कोरल्या वर्म-शास्त्रके अनुसार केवल 
पिताकी आज्ञा ही हो तो वनमें न जानेके लिये कह रही हैं इसपर लक्ष्मणजीने कहा--- 
और यदि पिता दशरथ तथा माता केकेयी--दोनोंकी आज्ञा नह मोहि तिख नि ु | 

हो तो वन जानेके लिये आज्ञा दे देती हैं--- दोन्ह मोहे (सख नीकि गोसाई । रामि आगम अपनी कदराईँ ॥ 
जों केवळ पितु आयसु ताता । तौ जनि जाहु जानि बडि माता ॥ गोर पित हि | 
जॉ पितु मातु कहेउ बन जाना तौ कानन सत अवघ समाना॥ "^ पेने एक तुम्ह स्वामी । दीनबंधु उर अंतरजामी ॥ 


रहहु तात असि नीति बिचारी । सुनत कखनु भए ब्याकुरु भारी ॥ 


वनगमनके समय श्रीसीताजी भगवान्‌ रामके साथ चलने- होई । क्सि iF 
की आज्ञा माँग रही हैं किंतु भगवानूने बनके भयानक र कम बचन चरन रत होर \ कृपासिंधु परिहरिअ कि सोई ॥ 
कृष्टोका खयाल करके उन्हें अयोध्यामें ही रहनेके लिये जब लक्ष्मणजीका ऐसा प्रेमपूर्ण अत्यन्त आग्रह देखा 
कहा । वे कहते हैं--- तो भगवानने माता सुमित्राकी आज्ञा लेकर लक्ष्मणके संतोष- 


आपन मोर नीक जो हू बचनु हमार मानि गृह रहदु ॥ के लिये साथ चलनेकी आज्ञा दे दी --- 
आयसु मोर सासु सेवकाई । सब बिचि माभिनि भवन माई ॥ माँगहु निदा मातु सन जाई । आबहु बेनि चअरूहु बन भाई ॥ 


| कि > > | यहाँ भगवान्‌ श्रीराम और लक्ष्मण दोनोंका स्वार्थस्याग- 
कानन कठिन मंक भारी । चोर घामु हिम बारि बयारी ॥ पूर्वक श्रातृ-प्रेम सराहनीय है । उपर्युक्त बनगमेनके प्रसंगमे 


स कंटक मग कॉकर नाना ५ चलब पयादेहिं बिनु पद त्राना ॥ श्रीरामका भ्रातू-प्रेम और माता-पिताकी आशाका पाक्न, 

राज्यपद-जैसे महान्‌ स्वार्थका त्याग और वनवास-जेसे कष्टको 
आनन्दका रूप देना आदि आदश व्यवहार हैं । इनसे 
बालकोंको विशेषरूपसे शिक्षा ग्रहण करनी चाहिये । 
भगवान्‌ श्रीराम सीता और लक्ष्मणके साथ 'बनमें चले 
गये और पिता दशरथने श्रीरामवियोगमें प्राणोंका परित्याग 
कर दिया । जब भरतजी ननिद्दालसे अयोध्या आये तो वे 


वहाँका ऐसा हाळ देखकर अत्यन्त दुःखित हुए । उन्होंने - 


धेयंपूर्वक पिताकी औषध्वंदैहिक क्रिया की । तदनन्तर 
माताओं तथा वशिष्ठ आदि गुरुजनोंने राज्यतिलकके लिये 
बहुत आग्रह किया, किंतु भरतजीने स्वीकार नहीं किया 
और कहा-- 

मोहि उपदेसु दीन्ह गुरु नीका । प्रजा सचिव संमत सबही का ॥ 
मातु उचित घरि आयसु दीन्हा । असि सीस घरि चाहे कीन्हा ॥ 
गुर पितु मातु स्वामि हित बानी । सुनि मन मुदित करिअ भरि जानी॥ 


अब तुम्ह बिनय मोरि सुनि रेहू । मोहि अनुहरत सिखावनु देहु ॥ 
उतरु देडे छमब अपराधू । दुछित दोष गुन गनहिं न साधू ॥ 
पितु सुरपुर सिय रामु बन करन कहहु मोहि राजु । 
एहि तें जानहु मोर हित के आपन बड़ काजु ॥ 
तत्पश्चात्‌ भरत मन्त्री, गुरुजन और माताओंके साथ 
चित्रकूट गये और भरतने भगवान्‌ श्रीरामसे बड़े ही विनीत- 
भावसे राजतिलकके लिये प्रार्थना की। चित्रकूटमें श्रीराम 
और भरतका जो परस्पर मिलन और वार्तालाप है; वह स्वार्थ- 
स्यागपूर्वक श्रातृप्रेमका एक उज्ज्वल उदाहरण है । वे दोनों 
ही भाई राज्य-पद -ैसे स्वार्थको एक-दूसरेके लिये त्याग रहे 
हैं | श्रीराम-भरतकी प्रेममयी मिळनावस्थाका वर्णन करते 
हुए श्रीठुळसीदासजी कहते हैं-- 
पाहि नाथ कहि पाहि गोसाईं । भूतक परे लकुट की नाई ॥ 


बरबस लिए उठाइ उर लाए कृपानिधान । 
मरत राम की मिरूनि ललि बिसरे सबहि अपान ॥ 


फिर निषादराजने 'भगवानसे बतलाया कि-- 
नाथ साथ मुनिनाथ के मातु सकल पुर लोग । 
सेवक सेनप सचिउ सब आए बरिकल बियोग ॥ 


तदनन्तर) गुरु बशिष्ठने भरत-दतरुन्नके लिये यह प्रस्ताव 
रक्खा कि 


% उदासीन नित रहिअ गोसाई:। खल परिइरिअ खान की नाइ ॥ % 


तुम्ह कानन गवनहु दोउ भाई । फेरिअहि रूखन सीय रघुराई ॥ 
ˆ इसपर श्रीमरतजी बड़े प्रसन्न हुए और बोले 


सुनि सुबचन हरषे दोउ भ्राता । भे. प्रमोद परिपूरन गाता ॥ 


कानन करउँ जन्म मर बासू । एहि ते अधिक न मोर सुपासू ॥ 
अंतरजामी रामु लिय तुम्ह सरबम्य सुजान । 
जों फुर कहहु त नाय निज कीजिअ बचनु प्रवान ॥ 


भगवान्‌ श्रीरामने भरतजीसे अपनी असमञ्जसता व्यक्त 
करते हुए कहा--- 
राखेउ रायै सत्य मोहि त्यागी \ तनु परिहरेउ पेम पन लाशी॥ 
तासु बचन मेटत मन सोचू । तेहि तें अधिक तुम्हार सँकोचू ॥ 


श्रीमरतजीने राजतिलकके लिये प्राथना की-- 
देव एक बिनती सुनि मोरी । उचित होइ तस करब बहोरी ॥ 
तिलक समाजु साजि सबु आना । करिअ सुफर प्रमु जों मनु माना ॥ 

सानुज पठइअ मोहि बन कीजिअ सबहि सनाथ । 

न तरु फेरिअहिं बंघु दोउ नाथ चों मैं साथ ॥ 

इस प्रकरणसे हमें भ्रातृ-प्रेम और स्वार्थत्यागकी अपूर्व 
शिक्षा मिलती है | बाळकोंको इसे सीखकर लाभ उठाना 
चाहिये । 

भगवान्‌ श्रीराम जब चित्रकूटसे पञ्चवटी पधारे) तब 
मार्गमें अनेक मुनियोंसे भेंट हुई | उन मुनिधोंके साथ 
भगवान्‌ श्रीरामने बड़ा ही रहस्यमय, मर्यादा, शिक्षा, नीति; 
धर्म) दया) प्रेम और विनवसे युक्त स्वार्थरहित, अनुकरणीय 
आदर्श व्यवहार किया । 

अरण्यक्ाण्डमें भगवानका अत्रिमुनिके साथ कितना 
रहस्यपूर्ण संवाद है-- 
संतत मो पर कृपा करेहू | सेवक जानि तजेहु जनि नेहू ॥ 
धर्मधुरंधर प्रभु के बानी । सुनि संप्रेम बोळे मुनि ग्यानी ॥ 
जासु कृपा अज सिव सनकादी । चहत सकळ परमारथ बादी ॥ 
ते तुम्ह राम अकाम पिआरे । दीनबंधु मृदु बचन उचारे ॥ 

आगे चलकर भगवानूने मुनियोंकी हड्डियोंके ढेरको 
देखकर कहा-- 

निसिचर हीन करड महि भुज उडाइ पन कीन्ह । 

सकल मुनिन्ह के आश्रमन्हि जाइ जाइ सुख दीन्ह ॥ 


, सुतीक्ष्ण मुनिसे मिळनेपर जब मुनिने भगवानसे स्तुति- 
प्राथना की, तब--- 


* श्रीरामचरितमानस और भगवद्गीताकी शिक्षाले अनुपम लाभ * 


२७७ 


सुनि मुनि बचन राम मन भाए । बहुरि हरषि मुनिबर उर लाए॥ 
परम प्रसन्न जानु मुनि मोही । जो बर मागहु देडे सो तोही ॥ 
मुनि कह मैं बर कबहुँ न जाचा । समुझिन परइ झूठ का साचा ॥ 
तुम्हहि नीक लागे रघुराई । सो मोहि देहु दास सुखदाई ॥ 
जब भगवान्‌ श्रीराम अगस्त्य ऋषिके पास जाने लगे; 
तब सुतीक्ष्णजी बोले -- 
अब प्रभु संग जाउँ गुर पाहीं । तुम्ह कहँ नाथ निहोरा नाहीं ॥ 
देहि कृपानिधि मुनि चतुराई । लिए संग बिहसे दो भाई ॥ 
और अगस्त्यमुनिके आश्रमपर पहुँचनेपर-- 
मुनि-पद-कमल परे द्वौ भाई । रिषि अति प्रीति किए उर लाई ॥ 


तब रघुबीर कहा मुनि पाहीं । तुम्ह सन प्रभु दुराव कछु नाहीं ॥ 
तुम्ह जानहु जेहि कारन आयउँ । तते तात न कहि समुझायई ॥ 
अब सो मंत्र देहु प्रमु मोही । जेहि प्रकार मासे मुनद्रोही ॥ 
सीताहरणके बाद जटायुके साथ श्रीरामका कृतज्ञता, 
दया और प्रेमसे भरा हुआ जो बर्ताव है, वह बहुत ही 
प्रशंसनीय और अनुकरणीय है । श्रीतुलसीदासजी कहते हैं-- 
कर सरोज सिर परसेठ कृपासिंधु रघुबीर \ 
निरि राम छबि घाम मुख बिगत भई सब पीर ॥ 


राम कहा तनु राखहु ताता । मुख मुसुकाइ कही तेहिं बाता ॥ 
जा कर नाम मरत मुख आवा । अघमड मुकुत होइ श्रुति गावा ॥ 
सो मम लोचन गोचर आगे । राखौं देह नाथ केहि छाँगें॥ 
जठ भरि नयन कहहिं रघुराई । तात कर्म निज तें गति पाई॥ 
परहित बस जिन्ह के मन माहीं । तिन्ह कहूँ जग दुर्लम कछु नाहीं ॥ 
तनु तजि तात जाहु मम धामा । देडे काह तुम्ह पूरनकामा॥ 

अबिरर भाति माणि बर गीध गयउ हरिधाम्न \ 

तेहि की क्रिया जथोचित निजकर कीन्ही राम॥ 
कोमरु चित अति दीन दयाळा । कारन बिनु रघुनाथ कृपासा ॥ 
गीष अघम छक आमिष मोगी । गति दीन्ही जो जाचत जोगी ॥ 
सुनहु उमा ते लोग अमागी । हरि तजि होहिं बिषय अनुरागी ॥ 
इसके बाद भगवान्‌ श्रीरामका शबरीके साथ जो प्रेमका 
बर्ताव है, वह बहुत हो प्रशंसा और आदरके योग्य है । भक्ति 
भक्तोंके साथ भगवान्‌ केसा प्रेमपूर्ण. व्यवहार करते 
१ इस बातको यहाँके बर्तावसे जानकर हमें भगवानमें अनन्य 

अद्धा और प्रेम करना चाहिये । श्रीगोसाईजी कहते है-- 


III 


कंद मूल फर सुरस अति दिए राम कहुँ आनि \ 
भ्रम सहित प्रभु खाए बारंबार बलानि ॥ 


कह रघुपति सुनु भामिनि बाता । मानउँ एक मगति कर नाता॥ 
जाति पाति कुरु धर्म बड़ाई । धन बळ परिजन गुन चतुराई ॥ 
भगति हीन नर सोहइ केसा । बिनु जळ बारिद देखिअ जेसा॥ 
किष्किन्धाकाण्डमें श्रीराम-खक्ष्मणका श्रीहनुमानके साथ 
मिळनका प्रसङ्ग है, वह एक अद्भुत आदर्श दै । उससे हमें 
भगवान्‌ रामकी विनय, निरभिमानता, कुशलता और प्रेम 
तथा श्रीइनुमान्‌की श्रद्धा, भक्ति, विनय और प्रेमका पाठ 
सीखना चाहिये । 
श्रीतुलसीदासजी कहते हैं-- 
त्र रूप घरि कपि तहूँ गयऊ । माथ नाइ पूछत अस मयऊ॥ 
को तुम्ह स्यामर गौर सरीरा । छत्री रूप फिरहु बन बीरा॥ 


की तुम्ह तीनि देव महुँ कोऊ ) नर नारायन की तुम्ह दोऊ॥ 
जग कारन तारन भत्र मंजन धरनी भार) 
की तुम्ह अखिर भुवन पति ठीन्ह मनुज अवतार ॥ 
इसपर भगवान्‌ रामने कहा-- 
कोसकेस दसरथ के जाए । इम पितु बचन मानि बन आए ॥ 
नाम राम र्तिमन दोउ भाई । संग नारि सुकुमारि सुहाई॥ 
इह हरी निसिचर बेदेही । बिप्र फिरहिं हम खोजत तेही॥ 
आपन चरित कहा हम गाई । कहहु निप्र निज कथा बुझाई॥ 


इसपर श्रीहनुमानूजीने कहा-- 
मोर न्याउ मैं पूछा साई। तुम्ह पूछहु कस नर की नाई॥ 
तत माया बस फिरडँ भुळाना १ ता ते में नहिं प्रभु पहचाना ॥ 
एकु में मंद मोहबस कुरिक हृदय अग्यान । 
पुनि प्रमु मोहि बिसारेउ दीनबंघु भगवान ॥ 


अस कहि परेड चरन अकुलाई \ निज तनु प्रगरि प्रीति उर छाई ॥ 

तब रघुपति उठाइ उर लावा । निज लोचन जक सींचि जुड़ाबा ॥ 
तथा भगवान्‌ श्रीरामने कहा-- 

समदरसी मोहि कह सब कोऊ | सेवक प्रिय अनन्यगति सोऊ॥ 
सो अनन्य जाके असि मति न टरइ हनुमंत \ 
में सेवक सचराचर रूप स्वामि भग्बंत ॥ 

# बायस पलिअहि अति अनुरागा । ' होहि निरामिष कबहुँ किकागा ॥-% 

तदनन्तर) सुग्रीवसे मित्रता हुई । मित्रके साथ केसा 
व्यवहार करना चाहिये, इस विषयमै भगवानका उपदेश बड़ा 
अलौकिक है । केवल कथन ही नहीं) कथनके अनुसार उनका 
व्यवहार भी है । भगवान्‌ सुग्रीवको आश्वासन देते हुए उनसे 
कहते हैं--.- 
सुनु सुग्रीव मारिहडँ बालिहि एकहि बान । 
ब्रह्म रुद्र सरनागत गएँ न उबरिहिं प्रान ॥ 
जे न मित्र दुल होहिं दुलारी । तिन्हहि बिलोकत पातक मारी॥ 
निज दुख गिरि सम रज करि जाना । मित्रक दुख रज मेरु समाना ॥ 
कुपथ निवारि सुपंथ चलाया । गुन प्रगटे अवगुनन्हि दुरावा ॥ 
देत हेत मन संक न धरई । बरु अनुमान सदा हित करई ॥ 
बिपति काळ कर सतगुन नेहा । श्रुति कह संत मित्र गुन एहा॥ 
सला सोच त्यागहु बरू मोरे । सब बिधि घटब काज में तोरे ॥ 
फिर) जब बालिसे मेंट हुई तब उसके साथ भी भगवान्‌ 
का नीति, धर्म, दया और प्रेमका बड़ा सुन्दर व्यवहार है । 
इससे तथा बालिके बर्तावसे भी हमें भक्तिके तत्व--रइस्यकी 
शिक्षा ग्रहण करनी चाहिये । 
श्रीरामचरितमानसमें बतलाया है--- 
हृदये प्रीति मुख बचन कठोरा। बोळा चितइ राम की ओरा॥ 
धर्म हेतु अतरेहु गोसाईं। मारेहु मोहि ब्याध की नाई॥ 
बेरी सुग्रीव पिआरा। अवगुन कवन नाथ मोहि मारा ॥ 
तब श्रीरामचन्द्रजीने कहा-- 
अनुज बघू भगिनी सुत नारी । सुनु सठ कन्या सम ए चारी ॥ 
इन्हहि कुदृष्टि बिलोकइ जोई। ताहि बच्चें कछु पाप न होई ॥ 
तब बालिने विनय और प्रेमपूर्वक कहा--- 
सुनहु राम स्वामी सन चकन चातुरी मोरि। 
प्रमु अजहुँ में पापी अंतकाळ गति तोरि ॥ 
इसपर भगवान्‌ रामका व्यवहार देखिये 
सुनत राम अति कोमळ बानी । बालि सीस 
अचर करों तनु राखहु प्राना (* ० ००:०००० 


ER वालिने कहा--कृपानिधान भगवन्‌ ! मेरी बात 


परसेउ निज पानी ॥ 


जन्म जन्म मुनि जतनु कराहीं । अंत राम कहि 
जासु नाम बरु संकर कासी। देत सबहि सम 
मम रोचन गोचर सोइ आवा । बहुरि कि प्रमु अस 
भगवानने यहाँ बालिके 
जवाब दिया तथा 


आतत नाहीं॥ 
गति अनिनासी ॥ 
बनिहि बनावा ॥ 
नीतियुक्त वचनोंको सुनकर 
भद्धा, प्रेम और रइस्ययुक्त 


तात्त्विक वचनोंको सुनकर अपार दया और प्रेमका व्यवहार 
किया है । ये दोनों ही व्यवहार अलौकिक हैं । इसको देखकर 
हमलोगोंको भगवानमें श्रद्धा-प्रेम करना चाहिये । भगवानूने 
बालि-जेसे पापीको भी उत्तम गति दी, भगवानके ऐसे विरदसे 
इमलोगोंको भी आश्वासन मिलता है । अतः कभी निराश 
नहीं होना चाहिये, वर॑ भगवत्पासिके लिये परम उत्साहित 
होकर भगवानमें प्रेम करना चाहिये । 

अपने साथ प्रेम करनेवालेके प्रति श्रीराम किस प्रकार 
प्रेम करते हैं, यह देखकर हमें केवळ भगवानमें ही अनन्य 
प्रेम करना चाहिये । इस विप्रयमें श्रीसीताजीका प्रेम आदर्श 
है । सुन्दरकाण्डमें श्रीहनुमानजी श्रीसीताजीसे श्रीरामका 
संवाद सुनाते हुए कहते हैं-- 

रघुपति कर संदेसु अब सुनु जननी घरि धीर । 

अस कहि कपि गदगद भयउ भरे बिलोचन नीर ॥ 


तत्व प्रेम कर मम अरु तोरा । जानत प्रिया एकु मनु मोरा॥ 
सो मनु सदा रहत तोहि पाहीं । जानु प्रीति रसु एतनेहि माहीं ॥ 
प्रभु संदेसु सुनत वैदेही । मगन प्रेम तन सुधि नहिं तेही ॥ 

भगवानका कितना उच्चक्रोटिका प्रेम है । ऐसे प्रेम 
करनेवाले भगवान्को छोड़कर जो दूसरेको भजते हैं, उनको 
धिक्कार है । 

चौदह वर्षकी अवधि समाप्त होनेपर भगवान्‌ श्रीरामको 
भरतकी स्मृति हुई, क्योंकि भगवानके विरमे व्याकुळ हुए 
भरत भगवान्‌ श्रीरामको याद कर रहे थे, अतः श्रीराम भक्त 
विभीषणके आग्रह करनेपर भी लंकामें नहीं गये । उस समय 
भगवान्‌ रामके हुदयमें भरतके प्रति अलौकिक प्रेम दिखायी 
पड़ता था | लंकाकाण्डमे जब विभीषणने यह प्रार्थना की कि-- 
सब बिधि नाथ मोहि अपनाइअ । पुनि मोहि सहित अपुर जाइअ ॥ 

तब- 
सुनत बचन मृदु दीनदयाका । सजरु भए द्वौ नयन बिसाळा ॥ 

फिरं भगवान्‌ भरतको याद करते हुए विभीषणसे बोले--- 

तापस बेष गात कृत जपत निरंतर मोहि। 

देखों बेगि सो जतनु करु सहा निहोरडँ तोहि॥ _ 

बीतें अवघि जाउँ जों जिअत न पावडे बीर। 

सुमिरत अनुज प्रीति प्रभु पुनि पुनि पुलक सरीर ॥ 

इस प्रकारके उत्कर प्रेमको देखकर स्वाभाविक ही 


मनुष्यके दृदयमें भगवानसे प्रेम करनेका माब जाग्रत्‌ हो 
जाता दै--- | 


~ 


* श्रीरामचरितमानस और भगवद्वीताकी शिक्षाले अनुपम लाभ % 


इसके अनन्तर, जो भरतजीकी विनवपूर्वक विरहकी 
व्याकुलता है, बह्‌ बहुत ही प्रशंसनीय तथा हमळोगाँके लिये 
अनुकरणीय है । उनकी उस दशाको देखकर श्रीहनुमानका 
शरीर पुलकित हो गया ओर भरतजीसे मिळनेपर भगवान्‌ भी 
प्रेममें विहल हो गये । भरतका भगवान्‌ राममें केवल भ्रातू- 
प्रेम ही नहीं था, वे भगवद्धावसे भी भावित थे और उनमें 
भगवानके विरहकी व्याकुलता और भगवानमें श्रद्धा-प्रेमकी 
पराकाष्ठा थी । श्रीरामचरितमानसके उत्तरकाण्डमें उनकी उप 
्रेमावस्थाका बर्णन करते हुए श्रीगोसाईँजी कहते हैं--- 
रहेउ एक दिन अवघि अवारा \ सनुझत मन दुख भड अपारा ॥ 
कारन कन नाथ नहिं आयड । जानि कुरि कित्र मोहि बिसराय उ॥ 
अहह धन्य कछिमन बना \ राम पदारबिंदु अनुरागी॥ 


राम बिरह सागर महँ भरत मंगन मन होत) 

बिप्र रूप धरि पनसुत आइ गपउ जनु पोत ॥ 

बैठे देखि कुसासन जटा मुकुट इस गात । 

राम राम रत्रुपति जपत खत नयन जळजात ॥ 
देखत हनूमान अति हरपेउ \ पुरक गात लोचन जल बरपेड ॥ 

इसके बाद जब भगवान्‌ श्रीराम अयोध्याके निकट 
पुष्पक विमानपरसे भूमिमें उतर गये | तब भरतजी वहाँ 
आये और-- 
महे भरत पनि प्रमु पद पंकज । नमत जिन्हहि सुर मुनि संकर अज ॥ 
परे मूमि नहिं उठत उठाए \ बर करि कृपासिंधु उर लाए ॥ 
स्यामर गात रोम भए ठाढे \ नउ राजीव नयन जरु बाढ़े ॥ 

भरतजीके इस प्रसङ्गे हमें भगवानूके विरहमें 
व्याकुलता, श्रद्धा) प्रेम, दैन्य-माव और निरमिमानताकी 
शिक्षा लेनी चाहिये । 

तत्पश्चात्‌ भगवानने सब प्रजाजनोके साथ केसा उच्च- 
कोटिका बर्ताव किया कि सबके साथ एक साथ यथायोग्य 
मिळे । श्रीगोस्वामीजी कहते हैं-- 
प्रेमातुर सब लोग निहारी \ कौतुक न्ह कपाल खरारी ॥ 
अमित रूप प्रगटे तेहि काठा \ जथाजोग मिळे सबहि कृपारा॥ 
छन महिं सबहि मिळे मंगवाना । उमा भरम यह कहुँ न जाना ॥ 

इसके अनन्तर भगवानका जो प्रजाजनाँक्रे साथ राज्य- 
शासनका बर्ताव दै, उसकी तो उपमा भी नहीं दे सकते । 
आज कहीं भी उत्तम-से-उत्तम व्यवस्था ( प्रबन्ध ) होती है 


२७९ 


तो उसके लिये यह कहावत चली आती दै कि बहा तो 
“रामराज्य? है । भगवान्‌ श्रीरामके राज्यका बर्णन करते हुए 
गोस्वामीजीने बतलाया है-- 
रामराज बैठ त्रेलोका । हरषित भए गए सब सोका ॥ 
बयर न कर काहू सन कोई । राम प्रताप बिषमता खोई ॥ 
बरनाश्रम निज निज धरम निरत बेद पथ लोग \ 
चएहिं सदा पावहिं सुखहि नहिं भय सोक न रोग॥ 
नहिं दरिद्र कोउ दुखी न दीना । नहिं कोउ अबुध न रच्छन हीना ॥ 
रामराज नमगेस सुनु सचराचर जन माहिं । 
काऊ कर्म सुमाव गुत कृत दुल काहुहि नाहिं॥ 
राम राज कर सुख संपदा । बरनि न सकइ फनीस सारदा ॥ 
एक नारि ब्रत रत सब झारी । ते मन बच क्रम पति हितकारी ॥ 
खण मृग सहज बयरु बिसराई । सअन्हि परस्पर प्रीति बढाई ॥ 
इससे हमें आश्रित जनोंके साथ केसा बर्ताव करें--यह 
शिक्षा मिळती है । इसके बाद, भगवानूने प्रजाको उपदेश 
दिया है । भगवानके वचनोंमें नीति, धर्म) विनय और प्रेम 
भरा हुआ है । भगवान्‌ कहते है-- 
सुनहु सकल पुरजन मम बानी \ कहउँ न कछु ममता उर आनी ॥ 
नहिं अनीति नहिं कछु प्रमुताई \ सुनहु करहु जो तुम्हहिं सोहाई ॥ 
जों अनीति कछु माषों भाई । तौ मोहि बरजहु भय बिसराई ॥ 
बड़े भाग मानुष तनु पावा । सुर दुर्लभ सब अंधन्हि गावा ॥ 
सावन धाम मोच्छ कर द्वारा । पाइ न जेहिं परलोक सँँबारा ॥ 
सो परत्र दुख पावइ सिर घुनि घुनि पछिताइ । 
_ काहि कर्महे ईस्वरहि मिथ्या दोस रुगाइ॥ 
एहि तन कर फर बिषय न भाई । स्वर्ग स्वर्प अंत दुखदाई ॥ 
नर तनु पाइ बिषगँ मन देहीं । परूटि सुधा ते सठ बिष लेहीं ॥ 
सभी पाठक-पाठिकाओंसे तथा जनतासे प्रार्थना है कि 
श्रीभगवानूके उपयुक्त चरित्र और बचनोंके अनुसार अपना 
जीवन बनावें । सरकारसे और विद्वान्‌ अनुभवी शिक्षकोसै 
एवं धनी-दानी सजनोंसे हभारा सविनय निवेदन है कि वे 
श्रीरामचरितमानसका स्वयं अध्ययन और अनुभव करें तथा 
जनताके हितके छिये स्कूल, कालेज, पाठशाला आदि 
शिक्षा-संस्थाओंके पाठ्यक्रममें रखबाकर इसका प्रचार करें । 
बालकोंके लिये रामचरितमानसकी शिक्षा बहुत ही आदर्श 
है। धार्मिक दृष्टिके सिवा, काव्यकी दृष्टिसे तथा नैतिक, 
सामाजिक और व्यावहारिक दृष्टिसे भी यह ग्रन्थ बहुत ही 
अनुपम) सब प्रकारसे उपयोगी, सरळ और मधुर है तथा 

चित्तको आकर्षण करनेवाला और सब प्रकारकी शिक्षा 
प्रदान करनेवाला हे । अतः इसका हरेक प्रकारसे प्रचार 
करना चाहिये । हरेक भाई-बहिनको उचित है कि अपने 
घरमें मी यह ग्रन्थ मँगाकर रक्खें और इसको पढ्ने-पदानेकी 
कोशिश करें । 


श्रीमद्भगवद्गीता 

जिस प्रकार बालकोंके लिये पाठ्यक्रममें रामचरितमानस- 
की उपयोगिता है, उससे भी बढ़कर गीताकी उपयोगिता 
है । गीताकी संस्कृत बहुत सरल और मधुर है । इलोकोंके 
भाव हृदयग्राही और पक्षपातरहित हें । उसमें थोड़ेमें ही 
परमात्माका तत्त्व, रहस्य तथा शिक्षाका सार भरा हुआ है। गीता 
नित्य-नवीन जीवन पैदा करनेवाली तथा मनुष्यमें मनुष्यत्व- 
का भाव लानेवाली है । इसमें गागरमें सागरकी भाँति शान, 
वैराग्य, योग) सद्गुण, सदाचार आदि अध्यात्म विषय तो 
है ही, इसके सिवा शारीरिक, बौद्धिक, व्यावहारिक तथा 
नेतिक शिक्षा और उपदेश भी भरा हुआ है । 


शारीरिक शिक्षाका अभिप्राय है शरीर-विषयकी उन्नतिकी 
शिक्षा । सतरहवें अध्यायके आठवें, नवें और दसवें श्ठोको- 
में जो सात्त्विक, राजस और तामस आहार बतलाया है, 
उसमेंसे राजस-तामसका त्याग: करके सात्त्विका सेबन क्रना 
शारीरिक उन्नतिका भी हेतु है। तथा छठे अध्यायके १६ वें 
ओर १७ वें इलोकमें योगके प्रकरणमें जो अनुचित आहार- 
विहारके त्याग और उचित सेवनकी बात दै, वह शारीरिक 
` आरोग्य और संगठनकी दृष्टिसे भी उपयोगी है। इसी 
प्रकार अन्य जहाँ-कहीं शरीर-संगठन, आरोग्य और आयु- 
बृद्धिके भाव है, वे सब शारीरिक उन्नतिमे लिये जा 
सकते हैं। 
बौद्धिक शिक्षासे अभिप्राय है, बुद्धिको तीक्ष्ण, निर्मल 
और सात्त्विक बनानेवाली शिक्षा । तेरदवें अध्यायके तीसरे 
ओर चौथे शलोकामें अजुनको दार्शनिक विषय सुननेकी 
प्रेरणा करके उसके बाद जो आदेश दिया है, वह बुद्धिको 
तीक्ष्ण और निर्मल करनेवाला है । इसी प्रकार अठारहवें 
अध्यायके २०वें; २१वें और २२वें इल्ोकोमें सात्विक) 
राजस, तामस शानका तथा ३०वें, ३१वें, ३२वें 
बुद्धिका वर्णन है। उसमेंसे राजसी-तामसी शान आक 
त्याग करके सात्विक शान और बुद्धका ग्रहण करनेसे बुद्धि 
तीक्ष्ण और निर्मल होती हे । भगवानने कहा है-- 


* जौ बालक कह तोतरि बाता । सुनहि मुदित मन पितु अरु माता n+ 

सबंभूतेषु येनेकं भावमव्ययमीक्षते । 
अविभक्तं विभक्तेषु तउज्ञानं विद्धि साखिकम्‌ ॥ 
(१८। २०) 


“जिस शानसे मनुष्य एथकू-प्रथकू सब भूतोंमें एक 
अविनाशी परमात्मभावको विभागरहित समभावसे स्थित देखता 
है, उस ज्ञानको तो तू सात्त्विक जान |? 

प्रवृत्ति च. निवृत्ति च कार्याकार्ये भयाभये। 

बन्धं मोक्षं च या वेत्ति बुद्धिः सा पार्थं सास्विकी ॥ 

(१८ । ३०) 

“हे पार्थ ! जो बुद्धि प्रवृत्तिमाग और निदृत्तिमार्गको; 
कर्तव्य और अकर्तव्यको, भय और अमयको तथा बन्धन 
और मोक्षको यथार्थ जानती है--बह बुद्धि सात्त्विकी है । 

यह बौद्धिक शिक्षा है । इसी प्रकार जहाँ-कहीं भी बुद्धि- 
के तीक्ष्ण, निर्मल और सात्त्विक होनेका प्रकरण है, वह 
सब बौद्धिक शिक्षाका विषय समझना चाहिये । 

जिस व्यवहारसे मनुष्यकी उन्नति हो, वास्तवमे वही 
असली व्यवहार है । इस प्रकारकी शिक्षा व्यावहारिक शिक्षा 
है । भगवानूने अर्जुनको दूसरे अध्यायके ३१वेंसे ३८वें और 
अठारइवें अध्यायके ४१वेंसे ४८वें तकके छोकोंमें जो 
उपदेश दिया हे, उसमें व्यवहारको लेकर शिक्षाकी बातें 
हैं। इसी प्रकार गीतामें जहाँ-कहीं व्यवहारकी बातें हैं, 
उनसे व्यावद्दारिक शिक्षा भी लेनी चाहिये । 

न्याययुक्त बर्ताव करना नीति है और इस विषयकी 
शिक्षा नेतिक शिक्षा है। पहले अध्यायके तीसरेसे ग्यारहवें- 
तक द्रोणाचार्यके प्रति दुर्योधनके बचनोंमें राजनीति मरी 
है । दुर्योधन कहता है-- 

पश्येतां पाण्डुपुत्राणामाचाये महतीं चमूम्‌। 

ब्यूढां द्रुपदपुत्रेण तच शिष्येण धीमता ॥ 

(१।३) 

“हे आचार्य ! आपके बुद्धिमान्‌ शिष्य द्रुपदपुत्र 
धृष्टयुम्नके द्वारा व्यूहाकार खड़ी की हुई पाण्डुपुत्रोंकी इस 
बड़ी भारी सेनाको देखिये |? 

यहाँ “हे आचार्य ! व्यूहाकार खड़ी की हुई पाण पुत्र 
इस बड़ी भारी सेनाको देखिये? - क be os 
कि यद्यपि हमारी सेना मदान्‌ है, तथापि पाण्डवोंने व्यूहकी 
रचना इस प्रकार की हे कि उनकी सेना अस्म दोनेपर भी महान्‌ 


दीखती है। आप देखिये तो सही, कैसी 
आतुरी है |? तो सही, उनकी केसी अद्भुत 


यातय TTT TTP 


; श्रीरामचरितमानस और अगवद्वीताकी शिक्षासे अनुपम लाभ * 


और “आपके शिष्य--' यह कहनेका आशय है कि 
हमारी सेनाकी व्यूह-रचना तो इससे भी बढकर होनी चाहिये । 
क्योंकि उनकी सेनाकी व्यूह-रचना करनेवाला पृष्टयुम्न आपका 
शिष्य है; आप उसके आचायं हैं; जब आपके शिष्यकी ऐसी 
रचना हे तो फिर आपकी रचना तो उससे भी विशेष होनी ही 
चाहिये । तथा धृष्युम्नको द्रुपदपुत्र कहकर दुर्योधन द्रुपदके 
साथ जो द्रोणाचार्यका वैर था, उत वैरको याद दिलाते हुए 
युद्धके लिये आचार्यको जोश दिला रहा है, जिससे कित्रे 
तेजीके साथ युद्ध करे । 

एवं धृश्युम्नको बुद्धिमान्‌ कहनेका अभिप्राय यह है 
कि वह यद्यपि आपके मारनेके लिये उत्पन्न हुआ था तो भी 
आपका शिष्य बनकर उसने आपसे ही युद्धविद्या सीखी, 
यह उसकी केसी बुद्धिमत्ता है । 

नीतिकुशल दुर्योधनके वचनोंमें इसी प्रकार आगे भी 
चौथेसे ग्यारहवें तकके 'छोकोंमें राजनीति मरी हुई हे. । 
तथा तोसरे अध्यायक्रे १० वेंसे १२ वें तक जो ब्रह्माजीके 
वचन हैं; उनमें शिक्षाप्रद नीततेके वचन हैं । ओर भी जहाँ 
कहीं गीतामें नीतिकी बात दै, उससे नीतिकी शिक्षा लेनी 
चाहिये । 


गीतामे ऐसी रहस्यमयी शिक्षा भरी हुई है कि जिससे 
मनुष्य इस लोकमें न्यायथुक्त अर्थकी सिद्धि करके 
अपना दरीर-निर्वाह और मरनेपर परछोकमें उत्तम-से-उत्तम 
गति लाभ कर सकता है । ऐसा उपदेश-प्रद ग्रन्थ संस्कृत 
भाषामै भी दूसरा कोई देखनेमें नहीं आता, फिर अन्य 
माषाओंकी तो बात ही क्या है ! इसकी संस्कृतमापा ओर 
कविताका लालित्य आकर्षक है । जो सदाचारी विद्वान्‌ 
इसकी गम्मीरतामें गोता लगाते हैं; उनको इसमेंसे नथे-नये 
उपदेशरक् मिळते ही रहते हैं | गीता सब शास्त्रोका सार दै । 
इसकी महिमा जितनी गायी जाय; उतनी ही थोड़ी है । 
स्वयं श्रीवेदव्यासजीने कहा है-- 

गीता सुगीता कर्तव्या किमन्यैः शाखसंग्रहैः । 

या स्वयं पद्मनाभस्य सुखबद्माद्विनिः स्ता ॥ 

( मद्दा० भीष्म० ४३ । १ ) 

“गीताका ही भली प्रकारसे श्रवण) कीर्तन) पठन-पाठन, 
मनन और धारण करना चाहिये, अन्य शास्त्रांके संग्रहकी 
क्या आवइयकता है १ क्‍योंकि वह स्वयं पद्मनाभ भगवानके 
साक्षात्‌ मुख-कमलसे निकली हुई दै ।' 

जिस प्रकार ददानशासत्रके अवलोकने बुद्धि तीक्ष्ण होती 

है, उससे भी बढ़कर इस गीताशाख्के अनुशीलनसे बुद्धि तीक्ष्ण 
और निर्मल होती है । क्योंकि गीतामें दार्शनिक विषय भी 
उच्चकोटिका है | योग, सांख्य, वेदान्त आदि दर्यन-गरंथाँमें 
जो लाभ-प्रद बातें दे, उनका तथा श्रुति-स्मृतियोंक्रा भी 
सार इस गीताशात्नमें भगवानूने कदा है । तेरहवें अब्यायके 
तीसरे, चौथे श्वोकमै भगवान्‌ अजुनक्रो सुननेके लिये सचेत 
करते हुए कहते हें- 

तत्क्षेत्रं यच्च यादृक्च यद्विकारि यतश्च यत्‌ । 

स च यो यत्प्रभावश्च तत्समासेन मे शणु॥ 

वह क्षेत्र जो और जैसा है तथा जिन विकारोंवाला 
है, और जिप कारणसे जो हुआ है; तथा बह क्षेत्रज्ञ भी 
जो और जिस प्रभाववाला है--वह सब संक्षेपमे मुझसे सुन ।? 

ऋषिभिर्बहुधा गीतं छन्दोभिर्विविधैः एथक्‌ । 

ब्रह्मसू त्रपदे श्रेव हेतुमद्चिर्निनिश्चितैः ॥ 

ध्यद्‌ क्षेत्र और क्षेत्रका तस्त्र ऋषियोंद्वारा बहुत 
प्रकारसे कहा गया है और विविध वेद-मन्त्रोंद्दारा भी 
विभागपूर्वक कहा गया है, तथा भलीभॉति निश्चय किये 
हुए युक्तियुक्त ब्रझसूत्रके पदोंद्वारा भी कहा गया है ।? 

गीताके रहस्य और तत्वको जाननेवाले सदाचारी 
विद्वान्‌? साधु-महात्माओं तथा शिक्षकोंने एवं महात्मा गाँधीजी- 
ने भी इसकी भूरि-भूरे महिमा गायी है। अतएव बालकोंके 
लिये पाख्य-क्रममै गीताका अध्ययन अवश्य रखना चाहिये । 

गीताप्रेस गोरखपुरमें गीता-परीक्षा-सर्मिति भी खोली 
हुई है, उसके अनुसार पाठशालाओं और स्कूलोंमें बालकोंको 
गीताकी परीक्षा दिळायी जा सकती है । 

तीसरी श्रेणीके बाळकोंको प्रवेडिका-परीक्षा दिला सकते 
हैं, जिकषमें केवल २ रे तथा ३ रे अध्यायको साधारण अर्थसहित 
कण्ठस्थ करना होता है । चौथी श्रेणीके बालकोंको प्रथमा 
परीक्षा दिलाबें, जिसमे गीताके प्रथमसे छठे अध्यायतक है; 
जिसका साळमरमें अर्थसहित कण्ठस्थ होना सहज है, क्योंकि यदि 
प्रतिदिन एक श्लोक भी कण्ठस्थ किया जाय तो भी सालमरमें 
छः अध्याय कण्ठस्थ हो सकते. हैं । पाँचवाँ कक्षामै गीताकी 
मध्यमाका प्रथम खण्ड दिलावें, जिसमें अध्याय १ से १२ 
तक अर्थसहित कण्ठस्थ करना तथा गीता-तत्त्वविवेचनीके आधार- 
पर पहले अध्यायकी ब्याख्याका अध्ययन करना होता है । 
इसमेंसे १ से ६ तकका तो प्रथमामें अध्ययन किया ही जा 
चुका है, बाकी छ; अध्याय ही रह जाते हैं, उनका साळभरमें 
अध्ययन करना कोई कठिन नहीं । छठी कक्षामै मध्यमाका 

% होइहि सोइ जो राम:रचि राखा । को करि तक बढ़ावै साखा ॥ % 


द्वितीय खण्ड दिलावें, जिसमें अ० १ से १८ तक अर्थसहित 
कण्ठस्थ करना तथा गीतातत्त्वववेचनी अ० २) ३; ४ की 
टीका है । इसमें भी १ से १२ तकका तो प्रथमा और मध्यमा- 
प्रथम खण्डमै अध्ययन हो ही चुका है, बाकी छ; अध्याय 
ही रह जाते हैं, उनका सालभरमें अध्ययन करना कोई 
कठिन नहीं । सातवीं कक्षामै मध्यमाका तृतीय खण्ड दिलावें, 
जिसमें प्रधानतया गीतातत्त्वविवेचनी अ० ५ से ९ तककी टीका 
हे । आठवीं कक्षामै उत्तमा दिलावें, जिसमें प्रधानतया 
गीतातत्त्वविवेचनी अध्याय १० से १८ तककी टीका है । तथा 
नवीं और दसवीं कक्षाओमै गीताविशारदकी परीक्षा दिलावें, 
जिसमें कई टीकाओंका तुलनात्मक अध्ययन विशेषरूपसे 
रक्खा गया है । गीता-परीक्षा-समितिके पाठ्य-कमकी विशेष 
जानकारीके लिये नियमावली गीताप्रेस, गोरखपुरसे मँगाकर 
देख सकते हैं । 

यदि ऐसा न हो सके तो साधारण तोरपर तो गीता 
अवश्य ही रखनी चाहिये | दूसरी कक्षामे अध्याय १, २; तीसरी 


कक्षामै अ० ३, ४; चौथी कक्षामै अध्याय ५; ६; पॉचवीं 
कक्षामै अध्याय ७; ८; छठी कक्षामै अध्याय ९, १०; सातवीं 
कक्षामै अध्याय ११, १२; आठवीं कक्षामै अध्याय १३५ १४॥ 
नवां कक्षामै अध्याय १५, १६ ओर दसवीं कक्षामै अध्याय 
१७) १८--इस प्रकार क्रम रखकर भी पढ़ा सकते हैं । यह 
क्रम बहुत ही साधारण है; क्योंकि सालभरमै केवल दो 
अध्यायांका ही अध्ययन करना होता है और इससे गीताका 
ज्ञान बहुत सहज ही हो सकता है । साथ-साथ अर्थ और 
भाव भी सिखलाना चाहिये, जिससे उनके जीवनपर अच्छा 
असर हो और उनके आचरणोंका सुधार हो । 

सरकारसे; शिक्षकोंसे ओर दानी सजनोंसे हमारा निवेदन 
है कि वे गीताका पठन, अध्ययन; मनन और अनुभव 
करके स्वयं इसके उपदेशोंको धारण करें तथा दूसरोंको 
धारण करानेके लिये इसका प्रचार करें एवं स्कूल, कालेज) 
पाठशाळा आदि शिक्षा-संस्थाओमें गीताकी पढाईको भी 
अनिवार्य करने-करानेकी विशेषरूपसे कोशिश करें। 

तरुणो ! अपना पथ चुन लो 
( लेखक---श्रीस्वामीजी श्रीशिवानन्दजी महाराज ) 


क्या यही वह भूमि है, जिसे चक्रवर्ती मरतके चरणोंने 
कभी पवित्र किया था ! क्या आजके तरुण उसी भारतमाताकी 
संतान हैं; जिसने कभी भीष्म; अर्जुन, याज्ञवल्क्य और 
नचिकेताको जन्म दिया था ! निस्सन्देह वही है; क्योंकि आज 
भी बाहरी संस्कृतियोके इतने समाघातोके बाद भी, इस 
पुण्य-भूमिमें उस महान्‌ प्राचीन आध्यात्मिक संस्कृतिके 
पदचिह अब भी अवशेष हैं, यहाँकी धरतीमे अब भी 
योगियो» संतों) प्रतापी शासकों और गहन मनीषियोंके 
` पद-परागकी सुरभि अभिव्या्त है । 
भारतमाता ! तब तुम्हें कोन-सी व्यथा सता रही है! 
तुमने क्यों ऐसी निर्बल संतान जनना प्रारम्भ कर दिया है, 
कि जिनमें न प्रतिमा है, न नैतिक बल है और न है संकल्पकी 
दृढता १ क्यों तुम्हारे ऊपर ऐसी विपत्ति आ पड़ी कि जिस 
कोलने श्रीराम और भगवान्‌ बुद्धको जन्म दिया, उसी 
कोखसे दुर्बळ संकल्यवाळे चरित्रहीन तरुण जन्म लेने लगे १ 
नही नदी, यह रोग तुम्हारे अन्तर्मर्मको प्रभावित नहीं कर 
सकता । यदद तो केवल क्षणिक ज्वर है । 
FR भारतमाताकी तरुण संतानो ! महान्‌ योगियों और 
संतोके वंशाजो ! उठो, तन्द्रा छोड़ दो, तुम्हारी माता तीव्र 


यातना पा रही है । जिसने तुम्हें जन्म देकर पाला-पोसा, उस 
जननीका हृदय आज व्यथित है । उसका जीवन-इवास है-- 
अध्यात्म) तुम्हारा प्रत्येक कुकम उस इवासको अवरुद्ध कर 
देता दै, तुम्हारे प्रत्येक कुवचन और कुविचार उसको 
अरुचिसे उद्विग्न कर देते हैं, वह अब अधिक सहन करनेमें 
असमर्थ है । 

भारतमाताने तुमसे अपेक्षा की थी कि घुम सभी 
मानवताके आध्यात्मिक नेता बनोगे, पर निकळे घुम विदेशी 
भौतिकवादी संस्कृतिके अभागे अनुगामी ! भारतमाताने 
तुमसे अपेक्षा की थी कि तुम अध्यात्मशक्तिकी महान्‌ विभूति 
बनोगे, बुद्धिके अवतार बनोगे और पवित्रताकी महान्‌ आत्मा 
बनोगे, पर अब योगका नाम लेते ही तुम्हारी जान कापती 
दै, ईबबर और संतोंके नाम आते ही तुम कान मुँद लेते हो 
और ऐन्द्रिय-सुखको परछाईके पीछे तुम दौड़ते रहते हो । 
क्या माको इस तरह हताश करना तुम्हारे लिये उचित है! 
कभी नहा, कदापि नहों । 

भारतको तरुणाई ! जागो । क्या तुमने अपना पाठ नहीं 
दुहराया दै ! विदेशी सभ्यताकी शताब्दियोंकी अधम दासतासे 
तुम्हें बया मिला ? सिनेमासे, सस्ते उपन्यासोंसे, होटलोंसे 
और जुआघरोसे, चाय, कहवा और मादक पेयोंसे कौन-सा 

आनन्द और सुख पुम्हें मिछा है--सिवा रोग, स्नायु- 
विश्टंखलता, मानसिक विकृति, चारित्रिक दिवालियापन और 
धूमिळ बुद्धिके १ जब तुम अपनी सुन्दर देहको कुत्सित 
अङ्गरागोसे आलिप्त करते हो, जब तुम ईश्वरप्रदत्त विशुद्ध 
वायुके बदले तम्बाकूके धूम्रसे अपने फेंफड़ोंको आपूरित करते 
हो जब तुम सूर्य और वायुको संरुद्ध करनेवाली और 
भारतीय जळवायुसे प्रतिकूल पश्चिमी, बेश-भूषा अपने शरीरपर 
लाद लेते हो और जब तुम भड़कीली नेकटाई और शौकीन 
हैट-बूटसे लेस हो जाते हो, तब तुम अपने उपर ही मृत्युदण्डकी 
व्यवस्था कर देते हो हाँ; वासना और विलातके अन्ध 
उन्मादमें घुम इसे लख नहीं पाते । 
आओ) में तुम्हें निस्तारका उपाय बतडाऊँ । यह 
उपाय कोई नया नहीं है | यह तुम्हारे रक्तमे बर्तमान है । 
यह ऐसी संस्कृतिका अभिज्ञान है जो तुम्हारे हृदयपटलपर 
गहरे रूपसे अंकित दै । केवळ घुम इसे जानते नहीं, मुझे 
तुम्हे स्मरणमात्र दिलाना है, मुझे दिक्षा नहीं देनी है । 
जीवनका उद्देश्य मरण न होकर कुछ उच्चतर लक्ष्य है । 
जीवनका अन्त मृत्यु न होकर सत्‌ ओर महतूकी प्रासि है । 
उसका उद्देश्य मोटरगाड़ी, सिगरेटके डब्बे, बँगळे और 
ब्रैकके खाते नहीं है । तुम्ही एक क्षण शान्त होकर सोचो तो 
तुम्हें तुरंत यह समझमें आ जायगा कि इन सब विलास- 
सामग्रियोंने दुःखोंको हजारशुना बढ़ाया ही है | जिस सत्‌ 
और महत्‌की बात मैं कर रहा था, वे दूसरे धरातलकी 
वस्सुएँ हैं । 
क्या तुम अपना मन जानते हो ! क्या तुम्हें विचारपर 
भी विचार करनेका अवसर मिला है ? नहीं, तुम्हें इसका 
अवकाश कहाँसे मिळे १ इसीलिये तुम, असदूविचार उठने न 
पाये; इसका निवारण नहीं जानते, जीवनमें विनाशके 
क्षणांको रोकनेका उपाय तुम्हे नहीं मालूम) मनकी शान्ति 
और वास्तविक सुख पानेका साधन तुम नहीं जानते । 
मनको परिष्कृत करनेके बिविध प्रकार हैं | तुम्हें उन 
सबको अपनाना पड़ेगा । मन और शरीरके बीच बहुत ही 
सूक्ष्म सम्बन्ध है । जो शरीरकी स्नायुओंको उत्तेजित कर 
देता दै, ब्द मनके लिये मी अहितकर होता है। तुम्हारे 
भीतर प्रचुर शक्ति और ऊर्ज है । तुम्हे इनका उपयोग 
जानना चाहिये । स्नायुओंको उत्तेजित करनेसे उनका 
सदुपयोग नहीं हो सकता । मदिरा और सिगरेटमें कोई ओज 
नहीं है, वे तो डल्टे तुम्हारे ओजका दुरुपयोग कराके बिनाश 


करते हैं । इन सबसे कोसों दूर रहो । जब तुम मांस-मदिरासे 
विरहित शुद्ध पोषक आहार करोगे, तभी तुम अपने 
आन्तरिक ओजकी निधिमें वृद्धि कर सकोगे और बलवान्‌ 
एवं शक्तिशाली बन सकोगे । तभी तुम्हारा मन यान्त होगा 
और तुम्हें आनन्दकी प्राति होगी । 

मनकी कुपथपर जानेकी स्वयं ही कुटेव होती है । 
उसीको लोग आदत कहते रहते हैं | तुम्हें अपनी आदतापर 
पूर्ण नियन्त्रण होना चाहिये; तब वे आदतें न रद्द जायँगी । 
तुम मनके ऊपर शासन करोगे, मन तुम्हारे ऊपर नहीं शासन 
करेगा । तव तुम स्वस्थ आदतें डाळनेमें समर्थ हो सकोगे । 
लोहे संकल्पके साथ समस्त अस्वस्थ और अनैतिक आदतोंपर 
बिजय प्राप्त करो । घुम ऐसा कर सकते हो, तुम्हीं अकेले 
कर सकते हो और तुम तभीतक कर सकते हो, जबतक तुम 
तरुण हो । 

त्रहमचर्यमें अधिष्ठित हो जाओ । वीर्य तुम्हारे भीतर वह 
शक्ति है, जिसे तुम चाहे जीवनमें बड़ी सफलता प्राप्त करनेके 
लिये, चाहे अद्भुत चमत्कार प्राप्त करनेके लिये, चाहे 
पाण्डित्य प्राप्त करनेके लिये, चाहे विश्रुत कलाकार बननेके 
लिये, चाहे व्यक्तिगत आकर्षणशक्ति और तेजस्वी स्वास्थ्य 
प्राप्त करनेके लिये या फिर चाहे दुर्व्यसनोंमें और कामुक 
व्यापारांमें तथा विकृतियोंमें नियोजित कर सकते हो । इस 
बातको भलीभाँति समझ लो । भीष्म समरमें इसलिये अजेव 
थे कि वे ब्रह्मचारी थे । हनुमान्‌ इतना शौर्य इसलिये दिखला 
सके कि वे ब्रह्मचारी थे । ब्रह्मचर्य तुम्हें दमकती देह, दीर्घ- 
जीवन, सशक्त मस्तिष्क) दयानन्द और आकर्षक ब्यक्तित्व 
प्रदान करे । 

उन सभी प्रकारके उपन्यासो और अखबारों, पत्र- 
पत्रिकाओं और चित्रासे अपनेको दूर रक्खो, जो तुम्हारी - 
पाशविक प्रद्वत्तियांको उत्तेजना दें क्या तुम पशु हो ? 
मनुष्य-योनिमें जन्म लेकर क्या तुम पशुका अनुकरण करना 


` चाहोगे ? कितनी लजाजनक बात है । तुम्हें अपने निम्नतर 


संस्कारोंके साथ असहयोग करना चाहिये । तभी तुम यथार्थ 
पुरुष बनोगे | यदि तुम्हारा मन सिनेमाकी ओर दौड़ता है 
तो अनशन और प्रार्थना करो । गंदे साहित्यको जला डालो । 
कामोद्दीपक उपन्यासोंकी होली मना डालो । यदि तुम सभी 
उपन्यास न पढ़नेका संकल्प कर लेते हो तो मै तुम्हें विश्वास 
दिलाता हुँ कि दूकानदार इस आत्मविनाशी व्यापारमें अपना 
कारबार छुण्ठित होते देखेंगे । 


गीता, उपनिषद्‌ और धार्मिक ग्रन्थोंका अध्ययन करो । 

तुम्हारा मन इससे ऊध्बोन्मुख बनेगा । तब मनमें कोई 
विक्षोभ न उठेगा । जत्र मन शान्त हो जायगा, तब तुम 
इसकी प्रकृति पहचान सकोगे | घुम मनके महान्‌ खोतोंका 
सदुपयोग करना सीख जाओगे । तुम अंदरसे शक्ति प्राप्त 
करने लगोगे । घुम मानसिक झान्तिका आनन्द उठाना जान 
लोगे । तुम शाश्वत सुख और आनन्द-प्रा्िका साधन 
पा लोगे । 

जब तुम्हारा मन शान्त और अविचल हो जाता है, तत्र 
तुम्हारा शारीर भी स्वस्थ और शक्तिशाली हो जायगा । 
तुम्हारा हृदय पवित्र हो जायगा और तुम्हारी इच्छाशक्ति 
अप्रतिहत बन जायगी । मुँहसे एक शब्द कहोगे, वह होकर 
रहेगा । मनमै कोई विचार करोगे, बह तुरंत कार्यान्वित 
होकर रहेगा । तुम सिंहका अनुभाव प्राप्त कर लोगे । तुम्हारा 
शब्द कानून बन जायगा । तुम्हारी कामना परिपूर्ण हो 
जायगी । तुम द्युतिमान्‌ देवपुरुषकी तरह चमक उठोगे । 
तब तुम समझोगे कि जीवनका प्रयोजत अपने छोतका 
परिज्ञान है, मनुष्यताका लक्ष्य ईश्वरकी प्राप्ति है ओर यह 


जगत्‌ इसलिये है कि तुम इसके भीतर इसके 'छष्टाको 
पा सको । 

जब मन अविचल और हृदय शुद्ध हो जाता है) तत्र 
ईश्वरकी ज्योति उसमें छिटक जाती है ओर उसके भीतरसे 
अव्याहृतरूपसे प्रसृत होती रहती है | तब तुम ईश्वरको जान 
जाओगे । तब तुम यह जान जाओगे कि वस्तुतः तुम स्वयं 
ही ईश्वर हो । ईश्वरकी ज्योति तुम्हारे द्वारा आलोकित होगी, 
ईश्वरकी शक्ति तुम्हारे द्वारा कार्य करेगी, ईश्वरका परमानन्द 
तुमसे विसृत होगा । 

तब भारतमाता आनन्द मनायेगी और तत्र प्राचीन 
ऋषि) महात्मा, योगी और महापुरुष भी आनन्द मनायेंगे 
और तुम्हारे ऊपर अपने आशीर्वादकी वर्षा करेंगे । तुम 
अमृतत्व प्राप्त करोगे, तुम्हारा नाम अमर होगा और 
तुम्हारी कीर्ति अक्षय होगी । 

भगवान्‌ करे तुम सभी महापुरुष और परम भागवत 
इसी जन्ममै और अभी हो जाओ । यही हमारी 'रमात्मासे 


“हार्दिक विनय है । 

अभ्युदय ओर निःश्रेयस तथा उनकी प्राप्तिके उपाय 


( टेखक---श्रीमाधव सदाशिव गोन्वलकर महोदय ) 


मनुष्य-समाजके जीवनप्रवाहमें बालकका स्थान अनन्य- 
साधारण महत्व रखता है । वह अतीतका परिपाक एवं 
भावी कालकी आशा «है । अतः उसके जीवनकी महत्ता 
कितनी है, यह समझना कठिन नहीं । जिन संस्कारोंसे युक्त 
होकर, जिन विचारोंको--भावोंको ग्रहणकर वह पूर्णरूपसे 
खड़ा होगा, उसपर मानव-उन्नति या अवनति निर्भर रहेगी । 
बाल्यकाळमें संस्कार ग्रहण करनेकी शक्ति अत्यधिक मात्रामें 
विद्यमान रहती है । इस अवस्थामें जैसा वायुमण्डल बालकको 
प्राप्त होगा, जिस प्रकारके विचार उसके कोमळ अन्तःकरणपर 
प्रभाव डालते रहेंगे, चारों ओरके उसे प्रिय एवं आदरणीय 
व्यक्ति व्यवहार करते रहेंगे, वेसा ही उसका जीवन बनेगा । 
बहुत काळतक जो संस्कार उसे प्रभावित करते रहेंगे, उनका 
उसपर अमिट परिणाम होकर उन्हींका वह जीवनभर अपने 
आचरणमें आबिण्कार करेगा | एक बार इस कोमल, 
संस्कारसुलभ अबस्थामें उसने अपने अन्तःकरणको बनाया 
तो फिर उत्तरायुष्यमें लाख प्रयत्न करनेपर भी उनसे 
छुटकारा पाना या उनमें परिवर्तन करना उसके लिये 


असम्भव होगा । फलतः मानवसमाजकी प्रगतिकी दृष्टिसे 
बाळककी शिक्षा-दीक्षाका महत्त्व अत्यन्त 9४ है । इसीलिये 
अपने-अपने सम्राजकी भलाई चाहनेवालांको इस प्रश्नको 
सर्वप्रथम स्थान देकर इसपर साङ्गोपाङ्ग विचार करनेकी 
आवश्यकता है । 

जिन संस्कारोंके कारण व्यक्तिका जीवन बनता है उनके 
दो प्रमुख विभाग किये जा सकते हैं । एक तो आनुवंशिक 
और दूसरे जो उसके वैयक्तिक जीवनमें उसे प्राप्त होते हैं । 
इनमें प्रथम विभागके दो प्रकार माने जा सकते हैं । जिस 
समाजमे बालक जन्म लेता है, उसके सामूहिक जीवनधाराके 
कारण सम्पूर्ण समाजके कुछ सामान्य गुणधर्म, जीवन-दृष्टि 
जीवनका लक्ष्य, इस लक्ष्यकी उपासनाके कारण स्वाभाविक 
रीतिसे सदसत्‌, गुणावगुण, पुण्य-पाप आदिका सहजसिद्ध 
विवेक इत्यादिका जन्मसिद्ध संस्कार उसकी बुद्धिपर पड़ा 
रहता है । इसकी अभिव्यक्ति कम-अधिक परिमाणमें समाजमें 
जन्म पाये हुए प्रत्येक व्यक्तिके जीवनमें होती है। योग्य वायु- 
मण्डल प्रात होनेपर इन संस्कारोंमेसे श्रेष्ठ, कनिष्ठ या मिश्र 

संस्कार भिन्न-भिन्न व्यक्तियोँमे प्रकट होते रहते हैं | यह एक 
प्रकार है । दूसरा जिन माता-पितासे वह जन्म पाता दै, उनके 
विशिष्ट संस्कार, गुणावगुण तथा रहन-सहन । इस प्रकारका 
महत्व इतना है कि एक तचचज्ञने कुछ बिचित्र-सा शब्द 
प्रयोग कर लिखा है “१ an should be very 
careful in the choice of his parents” 
जिसका अर्थ स्पष्टतया यह है कि माता-पिताके संस्कार 
आदिके परिणामसे छुटकारा पाना किसीके लिये सम्भब नहीं । 
इन आनुवंशिक संर्कारोंके ऊपर किसीका नियन्त्रण चलना 
कठिन है । 


इन दो प्रकारोंके आनुवंशिक संस्कारोंसे मुक्त होना 
यद्यपि कठिन है, विशेप्ररूपसे प्रत्यक्षं माता-पितासे प्रात 
गुणावगुण अत्यन्त उत्कटतामें विद्यमान होनेके कारण व्यक्ति- 
जीवनपर उनका प्रभाव पड़कर व्यक्ति उनसे सीमित हो 
जाता है, तथापि योग्य वायुमण्डल, शिक्षा आदिके कारण 
सामाजिक जीवन-धारासे मिळनेवाले उत्तम गुणोंका विकासकर 
अपने व्यक्तित्वपर पड़े हुए अपने निजी माता-पिताके जीवन- 
संस्कारांको परिमार्जितकर व्यक्तिकी उन्नति करना असम्भव 
नहीं । अर्थात्‌ संस्कारोंका दूसरा विभाग अपने व्यक्ति- 
जीवनमें बाल्यादारभ्य प्राप्त होनेवाळे संस्कार अपना असीम 
महत्त्व रखते हैं । इसलिये इन्हीं संस्कारोंकी ओर ध्यान देकर 
“ब्राळकःके जीवनका विचार करनेका संकल्प किया गया है । 

मानव-समाजकी उन्नति ही होती रहे, इसकी कामना 
तो सब करते हैं । प्रत्येक व्यक्तिका चरम विकास हो और 
ऐसे विकसित व्यक्ति अपनी सुसंस्कृतताके कारण अपनेको 
सुव्यवस्थित सुखी समाजरूपमें सुगठित करें, यही लक्ष्य लेकर 
सब चलते हैं । कितने ही देशमै समाजविष्रयक तथा 
व्यक्ति-विकासविजयक*जेवी घारणाएँ बनी हैंश तदनुसार 
बाळकोंकी देखभाल करनेकी योजनाएँ बनी हैं और उन 
योजनाओंके फलस्वरूप बालकोंको उन देशोंकी विचार- 
प्रणाळीके कट्टर समर्थक पुरुषके रूपमे परिणत किया जाता 
है, यह तो सर्वविदित है । सम्पूर्ण प्रथ्वीका मानव एक 
पारिवारिक जीवनका अनुभव अभी तो नहीं कर रहा है । 
वह देशिक आदि भेदोमें विभक्त है । भिन्न-भिन्न देशाँके 
बीचमें मित्रताका भाव भी नहीं दीखता । सर्वत्र स्पर्धा तथा 
संघर्षका ही बोलळबाळा है | फलस्वरूप प्रत्येक देशमै अपनी- 
अपनी अलग प्रकृतिके यथोचित स्वाभिमानके साथ-साथ 
अन्य सत्र मानवोंको अपनेसे पृथक्‌) हीन तथा संघर्षयोग्य 

माननेका दुराग्रह भी प्रत्येक व्यक्तिके हृदयपर अङ्कित 
किया जाता है । यह आजका वास्तव चित्र है । दुर्भाग्यपूर्ण 
है, किंतु है--इसे कोई अमान्य नहीं कर सकता । संसारकी 
इस अवस्थामें स्थित हम लोगोंको भी अपने बालकोंके 
विकासका विचार करना है; किंतु अपनी विश्वकोटुम्बिक अन्तः- 
प्रदत्तिक अनुकूल | उचित स्वाभिमानके निर्माणके साथ ही 
दुराग्रह, हठ आदि दु प्रवृत्तियोका निर्मूलन करते हुए इस 
विकासका विचार करना आवश्यक है । 

व्यक्तिका चरम विकास-- विकसित सुसंस्कृत व्यक्तियोकी 
समष्टि यानी सुव्यवस्थित उन्नतिशील समाज- इन झाब्दोंमें 
अपने जीवन-रचनाकी भावना प्रकट होनेके पश्चात्‌ यह आवश्यक 
होता है कि सर्वप्रथम व्यक्तिका चरम विकास होनेका 
अभिप्राय क्या है! इस वातको सोचें | व्यक्ति क्या है! 
इसी प्रश्नपर जगतूके सब तत्वशोने गम्भीर विचार किया है । 
सबसे महत्वका प्रश्न भी यही है । उसका योग्य उत्तर मिळने- 
पर जीवनसे सम्बन्धित अन्य सत्र बातोका विचार होना सुलभ 
हो जाता है । इसी कारण अपने पूर्वजोंने “कस्त्वम्‌ १? 
कोऽसि १ आदि प्रश्षोंको प्राधान्य देकर अपने तत्त्व-मन्दिरका 
निर्माण किया । सूक्ष्म विचारसे तथा आत्मानुभूतिसे उन्होंने इन 
प्रश्नोंका पूर्ण उत्तर भी खोज निकाला । इस उत्तरका साधारण 
स्वरूपमात्र दिग्दर्शित करना यहाँ सम्भव है । अधिक गहन 
युक्तिवादमें पड़नेके लिये यहाँ न तो अबसर है, न उसमें 
कुछ औचित्य ही है । 

तो यह सत्र चराचर एक महान्‌ सत्यके आधारपर 
दृश्यमान है । अचरसे जीव-सुष्टिमे उस सत्यका आविष्कार 
अधिक स्पष्ट होता जाता है और मानवमें समस्त जीव-सुष्टिकी 
अपेक्षा भावना, बुद्धिविवेकः आदिके अस्तित्वके कारण 
उसका आविष्कार स्पष्टतम हुआ दीखता है । प्रत्येक जीव 
वह सत्त्व होनेके कारण, अपने जीवनमै स्पष्टतया असंदिग्ध- 
रूपमै सत्तत्व अनुभूति करना, स्वतःके व्यक्ति-जीवनकी 
सीमाओंको बढ़ाकर चराचर-सुष्टिके साथ, समष्टिके साथ 
तादात्म्यका अनुभव करना, इस विशाल सृष्टि-तादात्म्यकी 
अनुभूतिसे परिपूर्ण जीवन वननेके कारण असीम सुख, 
अकुतोभय वृत्ति, निर्वेरत्वः विश्वकुटुम्बत्व, सर्वत्र समदर्शन 
करनेकी बुद्धिश आत्यन्तिक दुःखराहित्य, चरम सत्यके 
साक्षात्कारके कारण जगदुपकारके कतंव्यका ज्ञान एवं 
कृति आदि गुणोंसे अलंकृत, परिपूर्ण मानव नरका नारायण 
बनना ही उसका एकमात्र लक्ष्य होता है । इस लक्ष्यको 

पानेके लिये सवंसाधारणको मार्ग सूझता नहीं । परंतु अपने 
पूर्वजोंने अपनी कुशाग्र संशोधक बुद्धिको शुद्ध जीवन एवं 
तपस्यासे परिष्कृत एवं तीत्रतम बनाकर उस साध्यकी ओर 
जानेवाले मार्गोको भी प्रकट किया है । इन मागोंमें तीन 
प्रमुख- ज्ञान, भक्ति; कर्म--हें । जिन्हें योग आदि अनेक 
उपाज्ञोंकी सहायता होकर लक्ष्य प्राप्त होता हे । तत्त्वग्रन्थामे इन 
मार्गोका साङ्गोपाङ्ग विवेचन किया गया है । यहाँ केवल 
उनपर चलनेकी पात्रता व्यक्ति-व्यक्तिमै आनेके लिये क्‍या 
किया जाय; इसीका उल्लेख करनेका प्रयत्न पर्याप्त है । 


प्रत्येक व्यक्तिके गुणधर्मोका विचारकर यह कहा गया 
है कि सर्वसाधारण रीतिसे तीन प्रकारके व्यक्ति मानव- 
समाजमें विद्यमान हैं | सात्त्विक, राजसिक एवं तामसिक । 
प्रत्येक व्यक्तिमै तीनों गुण कम-अधिक मात्रामें रहते हैं । 
तमःप्रधान व्यक्तिके लिये उपरिनिर्दिष्ट किसी भी मार्गका 
अवलम्ब करना असम्भव-सा है। रजःप्रधान व्यक्ति सत्कर्म 
स्वकर्तव्यका श्रेष्ठ पुरुषोंसे ज्ञान प्राप्तकर सश्रद्ध हृदयसे 
उसका पालन; स्थूलरूपमै पूजा आदिके द्वारा भक्तिका 
प्रयत्र--इनमें रत हो सकता है । इस प्रकार अपने जीवनकी 
दिशा निश्चितकर वह उन्नतिके पथपर अग्रसर हो सकता 
हे । सच्चप्रधान व्यक्ति स्वभावतः ही उत्तम गुणोंसे युक्त 
होनेके कारण, उदात्तभावोंसे पूर्ण होनेके कारण ज्ञानादि 
सब मार्गोपर चलकर उन्नतिके शिखरतक पहुँच सकता है । 


तीनों प्रकारके व्यक्तियोंक्रो उनकी प्रकृति देखकर 
योग्य अनुशासनद्वारा इन मागाँपर चलनेके लिये सिद्ध 
करनेसे वह जीवनके लक्ष्यको पानेमें समर्थ होता है । अतः 
बाल्यकाळसे ही इस सिद्धताकी ओर ध्यान देना आवश्यक 
है। इनमेंसे किसी मी मार्गका पथिक बननेके लिये अन्तर्बाह्य- 
` शुचिता, साधनचतुश्यसम्पन्नता तथा अमानित्वादि सद्गुणोंकी 
उपासना अनिवार्य है । शिक्षाका लक्ष्य यही होना चाहिये । 
केवल, कुछ विषयोंकी जानकारी 1110119101 के द्वारा 
बालबुद्धिको ठूस-ठूसकर भर देनेसे जैसा कि आजकलकी शिक्षा- 
प्रणालीमें होता दिखायी देता है और वह भी अधूरा और 
विकृत--कोई लाभ नहीं, उससे सुसंस्कारोसे युक्त योग्य 
मानवका विकास कदापि सम्भव नहीं । इस योग्य शिक्षाका 
प्रदान होनेकी दृष्टिसे सर्वप्रथम आवश्यकता घरके 
वायुमण्डलका शुद्ध रहना है । माता-प्रिताको यह जानना 
चाहिये कि उनके ऊपर बहुत बढ़ा दायित्व है। जिस 
समय उन्होंने किसी जीवको जगतूमें पविष्ट कराया, उसी 


# समरथ कहूँ नहि दोषु गोलाई । रबि पावक सुरसरि की नाइ ॥ + 


समयसे उनके ऊपर यह भार है कि वह जीव अपना 
आंत्यन्तिक कल्याण कर सके, ऐसा ही वायुमण्डल उसके चारों 
ओर रखकर उसे सुयोग्य संस्कारोंसे पूर्ण करें | इसलिये 
प्रत्येक गृहमे कुछ नियमोंका पालन अनिवार्य होना 
चाहिये । अपने पूर्वजोने ये नियम भी स्पष्ट कर रक्खे हैं । 
उनका कुछ निर्देश करनेका प्रयत्न करता हूँ । 

सर्वप्रथम सूयोदयके पूर्व निद्रा त्यागकर) शारीरिक 
शुद्धिकर, चराचर सुष्टिके स्वपिता, स्वामी, नियन्ता 
परमेश्वरका, जो कोई ध्यान अपनी श्रद्धाक्रा विषय हो? उसका 
मनःपूर्वक स्मरण करें । अनेक भावपूर्ण स्तोत्र सगुण एवं 
निगुण स्वरूपकी आराधनाके निमित्त निर्मित हैं । उनको 
कण्ठस्थकर पठन करना और साथ ही हृदयकी शुद्ध भावनासे 
उस परमात्माका कुछ समयतक्र समाहित चित्तसे चिन्तन 
करना चाहिये । खानादिक क्रिया, सूर्यनमस्कार-जेसा 
पवित्र ब्यायाम, सात्त्विक आहार-विहार, . कुळाचार-पाळन, 
प्रतिदिन कुछ-न-कुछ दान, समाजसेवा इत्यादि कार्य, 
कर्तव्यका निरलस पालन, सायंकाळ तथा निद्राके पूर्व ईश- 
चिन्तन इत्यादि श्रेष्ठ व्यवहार अत्यन्त नियमपूर्वंक करना 
आवस्यक है | माता-पिताको स्वयं इन नियमोंका पालनकर 
घरका वातावरण शुद्ध संस्कार करनेक्रे लिये समर्थ रखना 
तथा केवल शाब्दिक उपदेशमात्रसे नहीं तो अपने प्रत्यक्ष 
आदरदांसे बालकोंको सत््वगुणप्रासिद्वारा सत्तत्वसक्षात्कारके 
लिये सिद्ध करना अत्यन्त आवश्यक है । ऐसा वातावरण 
बना रहा तो मनुष्यमात्रको हीनताकी ओर खींचनेवाले 
क्षुद्र आकर्षण बालकोंपर प्रभाव नहीं डाळ सकेंगे और वे 
कदापि कुमार्गगामी नहीं होंगे । दुर्भाग्यवश आजकल 
बहुतेरे परिवारोंसे विशेषतः आधुनिक रिक्षाप्रा्त परिवारोंसे 
ये सब नियम, कुलाचार, सदाचारके आदर्श छुप्त ही हो 
गये हैं | घरके संस्कार अशुद्ध) पाठशाडा आदिमें शिक्षा 
नाममात्र-क्योंकि वहाँ तो चारिः्य-गठनका कोई विचार 
ही नहीं. दीखता, जीवनके लक्ष्यका किसीको न पता दै, न 
उसकी प्राप्तिका विचार, केवळ निकम्मे नोकर 
बनानेके कारखानोंसे उन्हें अधिक महत्व दिखता 
नहीं-चारों ओर हीन अनाचारको प्रवृत्त करनेवाले, 
क्षुद्र पञ॒भावको विषरयलोलुपताको उद्दीपित करनेवाळे, 
निरंकुश खच्छन्द स्वैराचारको प्रोत्साहन देनेवाले, 
स्वार्थपरता, भौतिक सुखोपमोगकी कामना, कर्तव्य-निस्मृति 
आदि भयानक दुगुंणोंको उत्पन्न करनेवाले, मानवता-बिघातक 


* अभ्युदय और निःश्नेयस तथा उनकी प्राप्तिके उपाय # 

अनेक प्रबल आकर्षण--यही आजके बाळकके चारों ओरका 
भीषण वायुमण्डल है | इस भयंकर अवस्थामै आजका बाळक 
अपने संस्कार प्राप्त करता हुआ दिखता है । इस स्थितिमें 
उसमें मानवताका प्रकाश उत्पन्न होकर बह श्रेष्ठतम जीवन 
प्राप्त केसे कर सकेगा ? इस प्रश्नपर गम्भीर विचार करनेकी 
नितान्त आवस्यकता है और अपने बालकोंके माताःपिता- 
द्वारा प्रात आनुवंशिक संस्कारोंमेसे अनिष्ट संस्कारोंकां नष्ट 
कर योग्य संस्कारोंकी अभिवृद्धि करनेके लिये घरका 
वायुमण्डल प्रवल शुद्ध संस्कार निर्माण कर सके, इस दृष्टिको 
सामने रखकर माता-पिताको अपने पारिवारिक जीबनमें 
उक्त अनुशासन, नियमत्रद्धता एवं शुद्धता लानेकी तथा 
समाजके श्रेष्ठ युणोंका आनुवंशिक संस्कार विशुद्ध रूपमै 
प्रकट हो, ऐसी चेष्टा करनेकी अतीव-आवश्यकता है । ' 


समाजे आनुवंशिक संस्कारोका विचार सामने आने- 
पर्‌, १-आध्यात्मिक) २-राष्ट्रिय-दो दृष्टियोसे विचार करना 
आवश्यक होता है । प्रथम समाज-जीवनका आध्यात्मिक 
संस्कार और दूसरा व्यावहारिक आविष्कार- राष्ट्रिय संस्कार- 
अपने समाजका विचार करते हुए व्यक्ति-विक्ासके विचारे 
समय जिसका कुछ उल्लेख किया गया, वे जीवनके लक्ष्यभूत 
आध्यात्मिक तत्त्व मुख्यतः सम्मुख आते हें । व्यक्तिके 
आध्यात्मिक विकासमें उसके व्यक्तित्वकी मर्यादाओंको 
विस्तृतकर समाजके साथ व्यक्तिकी एकरूपताका अनुभव 
व्यष्टि-समष्टि-तादात्म्य होना ही चाहिये । इस दृष्टिसे शिक्षाके 
द्वारा ऐसे ही संस्कारोंका निर्माण होना आवश्यक है, जिनसे 
व्यक्ति अपने वैयक्तिक या कौटुम्बिक स्वार्थसे ऊपर उठकर 
अपनेको समाजके अविभाज्य अङ्गके रूपमै पहचान सके। 
इसलिये ज्ञामूहिक खेल आदि शारीरिक कार्यक्रम सामुदायिक 
समाजोपयोगी कायद्वधारा समाज-सेवाकी शिक्षा देनेवाले 
कार्यक्रम, सामुदायिक प्राथना आदिका आयोजन कर 
बाळकोंको उसमें सम्मिलित करना और इन आयोजनोंद्वारा 
उनमें सुसूत्र सामाजिक भावोंके संस्कार-निर्माण करना 
आवश्यक दै । इन संस्कारोंके निर्माणसे सहजमें ही एक 
और श्रेष्ठ लाम होता है कि व्यक्ति निःस्वार्थ) त्यागी, 
सेवाभावयुक्त सत्कार्यत होकर हीन भावाँको व्यागनेमें 
समर्थ होता हुआ परमोच्च आध्यात्मिक अनुभव प्राप्त करनेके 
लिये अधिकाधिक पात्र होता है। इस प्रकार वह अपने समाज- 
जीबनकी परम्पराप्रा्त आध्यात्मिक सम्पत्तिका अधिकारी 


बनकर अपने देनन्दिन व्यवहारमें राष्ट्रके उत्कृष्ट अङ्गके रूपमै 
खड़ा हो सकता है । 


अपनी जीवनधारामें अन्तिम लश्य-प्रातिके हेतु समाज 
धारण करनेवाले धर्मका, जो व्यक्तिके लिये अभ्युदय तथा 
निःश्रेयसका हेतु है, पालन करना अत्यन्त अनिवार्य कहा 
गया है। और उपरिनिर्दि शिक्षा, वायुमण्डल, माता-पिताके 
आचरण, सामूहिक जीवन आदिके द्वारा समाजके साथ 
अविच्छेद्य एकात्मताका संस्कार तथा कर्तव्य निर्देश होने के 
कारण समाजकी सुव्यवस्थित धारणा करनेवाले धर्मका 
परिपालन करनेमें व्यक्ति समर्थ होता है । धर्म-पालनसे 
स्वतःके जीवनमें निःश्रेयसतक पहुँचनेकी पात्रता प्राप्तकर 
आत्यन्तिक अभ्युदयक्रा भी वह लाभ पा सकता है | 
आत्यन्तिक अभ्युदयका विचार धमंमैसे निर्माण होनेके कारण 
अपने राष्ट्रजीवनमें उससे केवळ किसी व्यक्तिमात्रके जीवनका 
ऐहिक उत्कर्ष अभिप्रेत न होकर सम्पूर्ण समाजका, राष्ट्रका अभ्यु- 
दयः राष्ट्रका सर्वप्रकार सुखसम्पत्ति, वेभव, ऐश्वर्य, गरिमा, 
जगत्‌-प्रतिष्ठा आदिसे युक्त श्रेष्ठ जीवन अभिप्रेत दै, यह स्पष्ट है। 
अर्थात्‌ अपने राष्ट्रकी महिमाका ज्ञान) उसके श्रेष्ठ भाव, 
बाल्यकालमें ही अंकुरित हाँ और फलतः व्यक्ति सर्वोत्तम 
राष्ट्रहितकारी संस्कारोंसे प्रभावित होकर राष्ट्रसेवामें 
काया-वाचा-मनसा संलग्न होनेके लिये सिद्ध हो, इसे लक्ष्यमें 
बनाकर वायुमण्डल बनाना आवश्यक है । इस इष्ट फलकी 
प्राप्तिके हेतु अति प्राचीन काछसे आजकल जो श्रेष्ठ राष्ट्र- 
पुरुष हो गये, उनके जीवनेतिहासकी शिक्षा देकर, उनके 
जन्मदिनादि पर्वोपर महोत्साइके साथ उनका सश्रद्ध स्मरण 
कर, उनके दीप्त पद-चिह्णोंपर चळनेकी प्रेरणा उत्पन्न हो; 
ऐसे अमिट संस्कार हृदयपर अङ्कित करना अतीव आवश्यक 
है । वेदिक साहित्यसे लेकर आधुनिकतम इतिहास-साहित्यमें 
अनेकानेक श्रेष्ठ पुरुषोंकी बाल-दशाका वर्णन आता है । 
बाल्यकालसे ही उनके द्वारा प्रकट किये श्रेष्ठ गुण, ज्ञान, त्याग, 
आत्मब॒लिदान) स्वाभिमानयुक्त राष्ट्रसेवा, धर्मभक्ति आदिका 
रसपूर्ण वणन विद्यमान दै । इन श्रेष्ठोंकी बालदशाका इतिहास 
पढाकर बालकोंके हृदयके सद्भाव जाग्रत्‌ करना, उनके 
अन्तःकरणमें स्वयं भी उनके सद्नुण आत्मसातकर उनके 
ही समान आदर्श राष्ट्रभक्त बननेकी आकाङ्चा जाग्रत्‌ करना 
अत्यन्त आवश्यक है । आजकी स्थितिमें तो इस प्रकारकी 
शिक्षाका अभाव ही दीखता है । श्रेष्ठ राष्ट्र-पुरुषोंको आदर्श- 
रूपमै बालकोंके सम्मुख रखनेके स्थानमें उनके ऊपर 

# मातु पिता गुर प्रभु के बानी । बिनहि बिचार करिअ सुभ जानी ॥ + 


विकृत संस्कार पढ, ऐसा उन आदर्शको तोइ-मरोडकर 
रक्खा जा रहा है, उनके जीवन-लक्ष्यकी उपेक्षा कर उन्हे 
उनके आदर्श पदसे खींचकर क्षुद्र बनानेकी ऐसी राष्ट्र- 
विघातक चेशएँ हो रही हैं कि जिससे सर्वसाधारण बालकके 
विकासको गहरी चोट पहुँच रही है । आनुवंशिक संस्कारोंके 
कारण रक्तके बिन्दु-बिन्दुमै जो स्मृतियाँ गूँजती हैं, उनको 
हृदय-सिंहासनसे स्थानभ्रष्ट करनेके हानिकर प्रयल्लोंके कारण 
रिक्त हुआ बालक-हृदय, भ्रष्ट विचारोंसे भर जाता है, अपनी 
मानवताके श्रेष्ठत्वसे च्युत होता है। यही बात आज सर्वत्र 
दिखायी देती है। अपने ही अनुभवका एक उदाहरण देकर 
इस दुरवस्थाको स्पष्ट करना चाहता हूँ। स्वर्गीय सरदार 
वलुमभाई पटेलके देहान्तपर में उनकी शवयात्रामें सम्मिलित 
होने गया था । शबयात्रा चळ पड़ी और एक चौराहके 
निकट आयी । अपार जनसमूह साथ था । आजके प्रधान- 
मन्त्री पण्डित जवाहरलालजी नेहरू आदि अनेक श्रेष्ठ पुरुष 
दुःखमें डूबे हुए गम्मीरभावसे धीरे-धीरे चल रहे थे । इतनेमें 
मैंने देखा कि लोग शवयात्राकी दुःखद गम्भीरता, अपने 
नेताओंका सामीप्य आदि सब भूलकर ऊपरकी ओर देखते 
हुए अत्यन्त आनन्दित भावसे किसीकी जय बोल रहे है । 
तब में बड़े असमंजसमें पड़ गया | साथ चलनेवाले व्यक्तियाँसे 
पूछनेपर उन्होंने बताया कि पासके मकानमें ऊपरकी 
मजिलपर कोई प्रसिद्ध सिनेमा-नट दावयात्रा देखनेके लिये 


खड़ा है, उसीके कारण लोग इतने आनन्दमत्त हो रहे हैं। 
उदाहरण स्पष्ट है। अतः शिक्षामें सर्वप्रमुख स्थान 
अपने रक्तके सम्बन्धसे सहज आदर, सहज आत्मीयता; 
सहज ही जिनके आदर्शका अनुमरण करनेकी प्रेरणा होती 
है, ऐसे अपने अतीतके श्रेष्ठ पुरुष, जो कि अपने उज्ज्वल 
गुणोंके कारण जगद्वन्ध हैं, उन्हीके इतिहासको देना 
आवश्यक है। उन्हींके चारित्र्य-पठनसे उत्कृष्ट संस्कारकी 
निर्मिति होकर वेयक्तिक जीवनमे हीन प्रत्रत्तियोंका हृदयमे 
प्रवेश होना असम्मव होगा और प्रत्येक व्यक्ति सामाजिक 
आनुवंशिक संस्कारोंसे युक्त, माता-पिताके सद्गुण ही प्राप्त 
करेगा, उनके अनुपकारक गुणोंसे मुक्त होकर अपने राष्ट्रका 
उत्कृष्ट अङ्ग बन सकेगा और अपने वैयक्तिक जीवनमै भी जीवन- 
के लक्ष्य अभ्युदय एवं निःश्रेयसको प्राप्त कर सकेगा । 
अपने भारतकी उज्ज्वल परम्परामै वेभवसम्पन्न ऐहिक 
राष्ट्रजीवन और साथ ही प्रत्यक्ष परमात्मदर्शनकर सृष्टिकी 
समस्या सुलझानेवाला आध्यात्मिक जीवन--इन दोनोंका 
परमोच्च आदरा प्राप्त है । उचित संस्कारोंद्वारा वही श्रेष्ठत्व 
फिर भारतको प्राप्त हो, इसी प्रकार अपने आगे आनेवाले 


` बाळक-बालिकाओंको शिक्षित करना यही अपने सामनेका 


श्रेष्ठतम कर्तव्य है | आशा है सव समझदार बन्धु इस 
समस्याकी महत्ताको समझकर उचित प्रबन्ध करनेमे आगे 
बढ़ेंगे । 


I NR 


निन्दक सच्चे मित्र 


मित्रोंको नहि दोष दीखते । 
उनसे हम कुछ भी न सीखते ॥ 
वे गुण गाते नहीं अघाते । 
दोष तनिक भी नहीं बताते ॥ 
उनको मित्र न मानो भाई । 
जो मुँहपर कर रहे बड़ाई ॥ 
दोष बड़ाईसे न सुधरते । 
उट्टे आ-आकर घर करते ॥ 
निदक दोष बताते भाई । 
हमें राहपर लाते भाई॥ 


मित्र उन्हें हम सच्या मानें। 
ढूँढ़-दूँढ जो दोष बखानें ॥ 
फूलो मत सुन बड़ी बड़ाई । 
भूलो मत मनकी अधमाई ॥ 
झूठी अधिक प्रशंसा होती। 
निंदा अधिक सत्य ही होती ॥ 
जो केवल निज गुण सुनते हैं । 
वे नितही जलते-भुनते हें ॥ 
जो अपनी चाहते भलाई । 
धीरज रखकर सुनो बुराई ॥ 


>“ अमन 


# बालक और भारतीय संस्कृति + 


बालक ओर भारतीय संस्क्रति 

A 


( रेखक--श्रीताराचन्दजी पण्डा बी० ए० ) 


बालक जगतूकी शोमा दै, वह प्राणीका सबसे अधिक 
मनोहर स्वरूप है । माके लिये तो बालक प्यारी वस्तु है ही; 
किंतु अन्य मनुष्योंके दृदयोंमें भी वह अपने प्रति बरबस प्रेम 
उत्पन्न कर देता है । मनुष्योंको मनुष्येतर प्राणियोंके भी 
बच्चे कितने प्यारे लगते हैं ओर हिंसक जानवरोंने भी 
मनुष्योँके बच्चोंकी पाला-पोसा हे, इसके भी अनेक उदाहरण 
मिलते हैं । भक्तोंको भगवानकी बाळ-लीलाएँ जितनी मनभावनी 
लगती हैं, उतनी अन्य लीलाएँ नहीं | तुलतीदासजी और 
सूरदासजीके भगवानकी बाळलीलाओंके बर्णन उनकी कविताऔं- 
के मधुरतम भाग हैं । श्रीकृण्णके गीता-ज्ञानोपदेशक स्वरूपने 
जगतूको उतना नहीं रिझाया दै, जितना कि उनके दधि- 
माखन-चोर ग्वाल-बाल राधा-सखाके बालस्व रूपने । 


बालककी विश्वविजयिनी मोहिनी शक्ति उसकी सरलता--. 


उसके मोलेपनमें है । वह पृथ्वीपर स्वर्गके देवोंकी निर्दापता- 
का प्रतीक है । वह कामवासनासे अछूता है, इसीलिये उसे 
नारीके स्तनोंको पीनेका एवं समुद्रवसना वसुन्धरापर नग्न ही 
क्रीड़ा करनेका अधिकार है। क्रोध, लोम, मद) मोद्दादि भले 
ही उसमें भी उमड़ते हों; लेकिन वे पानीकी रेखाके सहृदा 
तुरंत ही अदृश्य हो जाते हैं | वह तनिक-से मिट्ठीके खिलोने- 
के लिये त्रिलोकीके राज्यको बिना चिन्ताके छोड़ सकता दै 
और दूसरे ही क्षण उस मिट्टीके खिलौनेको भी तोड़-फोड़कर 
फेंक देता है--यह उसके मोह और अमोह; लोम और 
अलोभके उदाहरण हैं । 

लेकिन संतके भोलेपनमें ओर बालकके मोलेपनमें अन्तर 
है | पहला ज्ञानजनित है ओर विकसित वासनाओंको स्वच्छ 
कर या उपशान्त कर उपार्जित किया हुआ है, जब कि दूसरा 
अज्ञानजनित दै और वासनाओंके अविकसित (सुत्त) 
रहनेके कारण है । इसलिये संतकी सरलता सग्राक्त तथा 
जागरूक रहती है ओर शक्ति एवं जाणतिका चिह्न है, जब कि 
वालककी सरलता दुबळ है, दुर्वलताकी सूचक दै और 
विकसित होनेवाळी वासनाओंसे दूषित हो जानेवाली है । 
लेकिन क्योंकि बाल्यावस्थामें वासनाएँ अविकसित और 
अशक्तावस्थामें रहती दें ओर वासनाओंका शासक मन भी 
अदृद्‌ होता है, अतः दिक्षाके द्वारा एवं उपयुक्त परिस्थितियों- 
का संग्रह करके-बुरी वासनाओंको विकसित या.बलवान्‌ बनने- 


से रोका जा सकता है अथवा उनको अच्छी वासनाओंमें 
परिवर्तित किया जा सकता है और उसी प्रकार सदिच्छाओं- 
को अच्छी तरह विकसित किया जा सकता है, और साथ ही 
मनको भी ठीक दिशामें संस्कृत एवं वलवान्‌ बनाया जा सकता 
है। इसीलिये वास्यकालमें सुदक्षा और शुभ बातावरण 
( सत्संगति तथा सत्परिस्थिति )की आवश्यकता और उपयोगिता 
है । इसीलिये प्राचीन भारतीय संस्कृतिमें बाळकोंको गुरुकुळ- 
के पवित्र वातावरणमें शिक्षा देनेकी रीति थी । निस्सन्देह, 
जो बालक पूर्व-जन्मसे बुरी वासनाओंक्रे अति तीव्र संस्कार 
लेकर आते हैं, उनको पूरी तरहसे पलटना दुष्कर है । लेकिन 
ऐसे तीव्र संस्कार कुछ बालकोंके ही और उनके भी कुछ 
विषयोमें ही होते हैं, और इन संस्कारोंपर भी शिक्षा आदिका 
कुछ तो प्रभाव पड़ता ही है और शेष बालक जिनके संस्कार 
इतने तीव्र नहीं होते हैं, उनके चरित्रका निर्माण तेः अच्छी 
तरहसे किया ही जा सकता है । 


भारतीय संस्कृतिमै बालक, समाजकी धरोहरके रूपमें है 
जिसकी योग्य शिक्षा-दीक्षा कर समाजने जो उपकार अपने 
प्रति किये हैं उनका वदला चुकानेका प्रयास किया जाता है । 
बालक पिताकी आध्यात्मिक उन्नतिका भी साधन है, अर्थात्‌ 
जिसके वयस्क होनेपर उसे ग॒हस्थाश्रमका भार सँभळाकर 
खुद सर्वतोभावेन आत्मिक उत्नतिमें लग सके | नीतिमें भी 
कहा गया है कि धपुत्रादिच्छेत्‌ पराजयम्‌? ( पुत्रसे पराजय 
पानेकी--पुत्रको अपनेसे ज्यादा योग्य, शक्तिशाली एवं 
यशस्वी बनानेकी--इच्छा करे) और-- 


“प्ते तु षोडशे वर्ष पुत्रं सित्रत्रदाचरेत्‌ ।' 


( पुत्रके सोलह वर्षकी उप्रका हो जानेपर उसके प्रति 
मित्रके समान आचरण करे। ) अतः प्रत्येक पुत्रको ऐसी 
दिक्षा-दीक्षा दिलायी जाती थी कि वह सुचरित्र और योग्य 
होकर तनसे, मनसे ओर वचनसे स्वस्थ और शक्तिशाली 
होकर . गृहस्थीको सँमाल ले और विश्वका सुनागरिक बनकर 
धर्मपूर्वक अर्थ तथा कामका सेवन करते हुए समाज-सेवा 
तथा संत-सेवा करे और इस तरह जीवनके तीसरे पहरमें 
सर्वतोभावेन आत्मिक उन्नति ( अर्थात्‌ सर्वगु्णोकी परिपूर्णता, 
सर्वत्रनधनोंसे मुक्ति तथा अवाध एवं निरछल और निश्चल 


२९० 


* सो सुखु करमु धरमु जरि जाऊ । जहँ न राम-पद-पंकज भाऊ ॥ * 


बिश्व-प्रेम )की ओर लग जाय ( क्योंकि देव-दुलेभ मनुष्य- 
शरीरकी इसीमै सफलता है और जीव तन, मन, धन? वचन 
आदि नहीं है--ये तो साधनमात्र हैं--किंतु वस्तुतः आत्मा 
हे) । इसी तरह कन्याको भी ऐसी शिक्षा दी जाती थी, 
जिससे वह उपयुक्त गुणोंका विकास कर सके ( क्योंकि वह 
भी आत्मा है) और पुरुषकी सहधर्मिणी बनकर उसके 
उपर्युक्त कर्तव्य-कर्ममें सहायता करे और इस प्रकार पितृकुल 
और पतिकुल दोनोंकी कीर्ति फैलावे । 


आजकल भी ऐसी ही शिक्षा देश, समाज एवं बालकंके 
लिये उपयोगी हो संकती है, क्योंकि बालक ही भावी नागरिक 
हैं । लेकिन क्या आजकलके जमानेमें ऐसी शिक्षा दी जाती 
है ! जब कि बालकोंको सिनेमाके दूषित चित्र दिखाये जाते हैं, 
जब कि धार्मिक शिक्षाका देना नीतिविरुद्ध माना जाता है, 
जब कि सादे रहन-सहनके बजाय तइक-भइककी वेष-भूषा 
धारण करना, विविध श्षज्ञार करना एवं व्यय-साध्य्‌ जीवन 
बिताना ही सभ्यता एवं उच्च जीवनका चिह्न समझा जाता 


है, जब कि प्रकृतिसे दूर आलीशान महलोमें विद्यालय बनाना 
( भले ही उनमें दी गयी शिक्षा थोथी हो और उनके छात्रोंके 
पास पुस्तक, स्लेट, कागज आदिके साधन भी न हों ) ही 
ऊँची शिक्षा-व्यवस्था समझी जाती है; जब कि विनयके बजाय 
उद्दण्डताकी प्रतिष्ठा है, जब कि ( प्राचीन कालकी रीतिके 
विपरीत; जिसमें जीवन-क्षेत्रमें सफल तथा अनुभवी व्यक्ति 
वानप्रस्थाश्रममें बिना वेतन लिये रुचिपूर्वक विद्यादान दिया 
करते थे ) आजीविकाके अन्य क्षेत्रोके लिये अयोग्य हुए 
अननुभवी मनुष्य शिक्षकके कर्ममें रुचि न रखते हुए भी 
शिक्षकका काम आजीविकाके लिये--वेतन-भाड़ाके लिये-- 
करते हैं, जब कि अपने ग्राम और आस-पासकी बातोंसे अपरिचित 
रखकर अति दूर-देशकी संस्कृतिका प्रेमी बनानेका प्रयत्न 
किया जाता है और जब कि वास्तविक योग्यता बढ़ाना तथा 
विद्या-प्रेम जाग्रत्‌ करना नहीं) किंतु दोषपूर्ण पाठ्य-पुस्तकोंको 
रटाकर मस्तिष्कशोषी परीक्षाओंमें येनकेन पास करा देना ही 
शिक्षाका ध्येय है ! 


श्रीकृष्णका श्रेष्ठ ओर भगवदीय युवकका आदश 


( लेखक्--दीवानबहादुर श्रीके० एस० रामस्वामी शास्री ) 


इंगरेंडके प्रसिद्ध दार्शनिक महाकवि वर्ड सवर्थकी उक्ति 
दै--/शिल्व मानवका जनक है ।' बाळकोंका सुधार करो, राष्ट्र 
अपने आप सुधर जायगा; राष्ट्र सुधर जायेगे तो संसारका सुधार 
अपने-आप हुआ समझो | हमें यह न भूलना चाहिये कि 
भगवान्‌ श्रीकृषणका स्प्रथम उपदेश अर्जुन या उद्धवके 
प्रति नहों था, वरं गोकुल और ब्ृन्दावनके ग्वाल-वाल- 
` बालिकाओंके प्रति था । यह उपदेश उस समयकी अपेक्षा 
वर्तमानं समयके हमारे नवयुवकोंके लिये बहुत अधिक 
आवश्यक है । देशके युवक और युवतियोंको प्रत्येक दिशा- 
से नैतिक जीवनमै भौतिकवाद, नास्तिकता “न वेद्ि'-वाद 
भोग-सुखवादश औदासीन्यबाद एवं नेराश्यवाद घेरे हुए हैं 
और उनपर आघात कर रहे हैं । आर्थिक क्षेत्रमै वे 
अनियन्त्रित पूँजीवाद और निर्दय तथा प्रतिशोधपूर्ण साम्य- 
वादसे आकृष्ट होकर इतस्ततः पथभ्रष्ट हो रहे हैं | सामाजिक 
क्षेत्रमै वे सामाजिक उच्छुङ्कलता तथा सामाजिक सैनिकता- 
पाशसे परस्परविरुद्ध दिशाओंमें खींचे जा रहे हैं । 
अनुशासनह्दीनता घरों और स्कूछोंमें सर्वत्र फेली हुई दै । 
माता-पिता, आचार्य एवं गुरुजनोंके प्रति सम्मानकी सनातन 


भावना क्रमशः क्षीण होती और खूत्रसूरतीके साथ घटती . 
चली जा रही है । खान-पान तथा स्त्री-पुरुषोंके आचरणकी 
पुरातन प्रथाएँ तिरस्कृत की जा रही हैं या निष्ढुरतापूर्वक 
निराकृत हो रही हैं । धूम्रपानका सार्वत्रिक प्रचार है, यद्यपि 
डाक्टरों और वैद्योंका मत और चेतावनी उसके विरुद्ध है । 
यदि यही स्थिति रही तो जीवनके उन शाश्वत मूल्य- 
वान्‌ तत्त्वोका आत्यन्तिक अभाव हो जायगा, जिनको हम 
महत्त्वपूर्ण मानते रहे हैं और सुस्थिर ब्रनानेमें प्रयत्नवान्‌ रहे 
हैं । इसलिये भगवान्‌ श्रीकृष्णने जो उपदेश और संदेश 
अपने समके नवयुवकोंके लिये दिया था, उसका शान हमारे 
लिये अत्यन्त उपकारी होगा । 

श्रीमद्भागवतका एक सुन्दर कोक है, जो श्रीब्रह्माजी- 
की उक्ति है-- 

अहो भाग्यमहो भाग्यं नन्द्गोपत्रजोकसाम्‌ । 


यन्मित्रं परमानन्दं पूर्ण ब्रह्म सनातनम्‌ ॥ 
(१०॥ १४। ३२ ) 


अर्थात्‌ अहो ! नन्द आदि व्रजवासी गोपोंके धन्यमाग्य हैं 


# श्रीकृप्णका श्रेष्ठ और भगवदीय युवकका आदर्श * 


T= 


उनके वस्तुतः बड़े भाग्य हैं; क्योंकि परमानन्दस्वरूप सनातन 
पूर्ण ब्रह्म स्वयं उनके सखा और मित्र हैं । 

वास्तवमै उपनिषद्मै वर्णित एक ही वृक्षपर स्थित दो 
पक्षियोंका दृष्टान्त आत्मा और परमात्माके घनिष्ठ आध्यात्मिक 
सख्यका द्योतक है । यथा-- 


ह्वा सुपण सयुजा सखाया 
समानं वृक्ष परिषस्वजाते । 
तयोरन्यः पिप्पडं स्वाद्दस्य- 
नश्ष नन्यो अभिचाकशीति ॥ 


(सुण्डकोपनिषद्‌ ३। १। १) 

भगवद्दीता भी इस बातको स्पष्ट कहती है कि परमात्मा 
कम-फळदाता और इस विश्वक्रे सर्वोपरि कर्ता, मर्ता, 
नियन्ता और चरम संहरत्तासे बढ़ेकर सबके सुह्ृद्‌ और 
मित्र तथा निवासके रूपमै रहते हैं । स्वयं भगवानने 


अजुनसे कहा है-- 
भोक्तारं यज्ञतपसां सवेलोकमहेशवरम्‌ । 
सुहृदं सवेभूतानां ज्ञात्वा मां शान्तिझच्छति ॥ 
( ५।२९) 


“मैं सारे यज्-तपोंका भोक्ता; सम्पूर्ण लोकोंके ईइवरोंका 
भी ईश्वर तथा समस्त भूतप्राणियोंका सुहृद ( स्वाथंरद्दित 
मित्र ) हूँ, इस तत्वको जानकर मनुष्य शान्तिको प्राप्त 
होता है ।' 

सवंगुह्यतमं भूयः शशु मे परमं वचः । 

इष्टोऽसि मे इढमिति ततो वक्ष्यामि ते हितम्‌ ॥ 

( १८। ६४ ) 
मामेवैष्यसि सत्यं ते ध्रतिजाने प्रियोऽसि मे ॥ 
( १८। ६५) 

“समस्त गोपनीयोसे भी अति गोपनीय मेरे श्रेष्ठ बचनों- 
को तू सुन; तू मेरा इष्ट ( अत्यन्त प्रिय) दै, इससे तेरे हितके 
लिये मैं कहूँगा । मैं सत्य प्रतिज्ञा करके कहता हूँ कि तू 
मुझको ही प्रास होगा; क्योंकि तू मेरा प्रिय है ।? 

मित्रका वास्तविक कर्तव्य केवळ स्वार्थरहित प्रेमका 
रखना और प्रकट करना ही नहीं दै, अपितु अपने मित्रको 
शिक्षा देना, उसे सचेत और सतर्क करना; सान्त्वना देना 
तथा आवश्यकता पड्नेपर उसके हितार्थ संकोचरहित 
बलपूर्वक आदेश देना भी है । यही कारण है 
कि ऐसा कहा जाता है कि वेद तो राजाकी भाति 


२९,१ 


_ 


आज्ञा देते हैं--'प्रभुसम्मित?; स्मृतियाँ सखाकी भाँति 
सलाह देती हैं--५सुद्ृत्सम्मितः परंतु काव्य मुग्ध करके 
सौजन्य और दिव्यताकी शिक्षा देते हैं--“कान्तासम्मित' । 
श्रीमच्छङ्कराचायं अपने विशाळ भक्तिविषयक काब्य (शिवा- 
नन्दळहरी’ में कहते हैं-- 

प्रयत्नात्‌ कतेव्यं मदवनमियं बन्धुसरणिः । 

“भगवति ! अपने ही प्रयत्षसे मेरी रक्षा कीजिये--त्राण 
करिये । यही हितकारी बन्धुकी परिपाटी है ।? 

भगवान्‌ श्रीकृष्णका उपदेश सूत्रोंकी तरह है, जिनका 
भाष्य श्रीमद्भगवद्गीता है और जिनकी सविस्तर टीका 
( विवरण ) भागवतका एकादश स्कन्ध दै । इन तीनोंका 
एक साथ अध्ययन करना चाहिये और इन्हें वैसे ही अभिन्न 
समझना चाहिये, जैसे ब्रह्ममें त्रिमूर्ति और त्रिमूर्तिमें ब्रह्म । 
इन सबका सार लोकसंग्रह, निष्कामकर्म, भक्ति, ज्ञान तथा 
ध्यानका अन्तर्मिश्रण, समन्वय और संश्लेष दै । 

श्रीमद्भागवत दशम स्कन्धके २२वें और २२३ वें 
अध्यायोंमें हमें तीन घटनाएँ मिळती हें, जिनमें भगवान्‌के उस 
अमर संदेशका समावेश दै, जो सौजन्य ओर दिव्यताकी 
मर्यादा बतलाता है । गोकुलकी बालिकाएँ यमुनामें 
अरुणोदयके पूर्व स्नान करने और मद्रकालीसे इस देतुसे 
प्रार्थना करने जाती हैं कि उन्हें श्रीकृष्ण भगवानकी कृपा 


प्रास हो । डु 
वे एक स्वरसे इस मन्त्रका गान करती हैं 
कात्यायनि महामाये महायोगिन्यधीश्वरि । 


नन्दगोपसुतं देवि पत्तिं मे कुरु ते नमः॥ 
( श्रीमद्भा० १० । २२ । ४) 
“हे कात्यायनी | महामाये ! महायोगिनी ! सबकी एकमात्र 
अधीश्वरी ! आप नन्दनन्दन श्रीकृष्णको हमारा पति बना. 
दीजिये । हम आपको नमस्कार करती हैं |? 
उन्होंने अपने वस्त्र उतारकर तटपर रख दिये और वे 
पावन जलमें प्रविष्ट हुई; किंतु ब्रतिनी होनेके नाते उन्हें वस्त्र 
धारण किये ही स्नान करना चाहिये था । भगवान्‌ श्रीकृष्णने 
उन्हें कर्तव्यका पाठ पढ़ाया और उनकी अनुताप ूर्ण 
चित्तत्रत्तिको देखकर उनके अपराधको क्षमा करके उनके 
वस्न लौटा दिये । 
तत्पूर्तिकामास्तद्शेषकमेणां 
साक्षात्कृतं नेमुरवद्यम्रग यतः ॥ 
( श्रीमद्भा० १०। २२ । २०) 


% जोगु कुजोशु ग्याजु, अग्यानू । 


जहँ नहि राम-प्रेम परधानू ॥ # 


TI 


नमस्कार किया और भगवानको समस्त कमं।के साक्षी, फल- 
दाता और निखिल पापोंका परिमाजेक समझा ।? 
इस लीलासे हमें यह शिक्षा प्राप्त होती है कि हमें 
अपने कर्तव्यका समुचित रूपसे पालन करना चाहिये और 
पापसे बचना चाहिये; यदि प्रमाद हो जाय तो पश्चात्ताप होना 
चाहिये और उसके परिमार्जनके लिये प्रभुसे दयाकी याचना 
करनी चाहिये । भगवान्‌ सदेव क्षमाशील हैं और शाश्वत 
दयामय हैं । वे हमारी त्रुटियोंका नाश करते हैं; हमारे ऊपर 
दयाइष्टि और आशीदुष्टि करते रहते हैं । 
भगवान्‌ने ब्रजवालिकाओंसे कदा--“रासलीलामें तुम 
सब मेरे चरणोंकी अर्चा कर सकती हो |? ईश्वरके प्रति 
स्वानुभूतिपूर्णं प्रेम हमें पवित्र बनाता दै, हमारा उद्धार 
करता है और हमें त्राण देता हे । वह कमी ऐहिक एवं 
पार्थिव वासनाका रूप वेसे ही नहीं धारण कर सकता, जेसे 
अग्निदग्ध बीज कभी अङ्कुरित नहीं हो सकता । 
न मय्यावेशितधियां कामः कामाय कल्पते । 
भर्जिता कथिता धाना प्रायो बीजाय नेष्यते ॥ 
( श्रीमद्भा० १०।२२।२६) 
कुछ समयके बाद भगवान्‌ श्रीकृष्ण गोप-्रालोंको 
साथ लेकर वनकी ओर गये । वहाँ उन्होंने एक सामान्य 
ृष्टान्तसे सब पाठोंसे सरलतम, परंतु सुष्ठुतम यह पाठ 
पढ़ाया--उन्होंने कहा-- 
केरे प्यारे मित्रो ! देखो, ये वृक्ष कितने भाग्यवान्‌ हैं । 
इनका सारा जीवन केवल दूसरोंकी मलाई करनेके लिये ही 
हे। ये खयं तो हवाके झोके, वर्षा, धूप और पाळा-सब 
कुछ सहते हैं; परंतु हमलोगोंकी उनसे रक्षा करते हैं। मैं 
कहता हूँ कि इन्हींका जीवन सबसे श्रेष्ठ है; क्योंकि इनके 
द्वारा सत्र प्राणियोंको सहारा मिलता है, उनका जीवननिर्वाह 
होता है । जेसे किसी सजन पुरुषके घरसे कोई याचक 
खाली हाथ नहीं लौटता, वेते ही इन वृक्षोंसे भी सभीको 
कुछ-न-कुछ मिल ही जाता है। ये अपने पत्ते, फूल, फल) 
छाया, जड़, छाल, लकड़ी, गन्ध, गोंद, राख, कोयला; 
अङ्कुर और कोपलोंसे भी ळागोंकी कामना पूर्ण करते हैं |? 
इस प्रकार भगवान्‌ श्रीकृण्णने मानो सभी युगों और 
देशोके युवकोंका प्रतिनिधित्व करनेवाले ग्वाल-बालोंको 
परोपकार और जन-सेवा ( लोक-संग्रहबाद ) की महिमाका 
गान करते हुए अन्तमें कहा-- 


“अपने ब्रतको पूणं करनेके लिये उन्हाने भगवानको 


देहिनामिह देहिषु। 
श्रेय एवाचरेत्‌ सदा ॥ 
( श्रीमद्भा० १०। २२ । ३५ ) 
मेरे प्रिय मित्रों | संसारमै प्राणी तो बहुत हैं; परंतु 
उनके जीवनकी यथार्थ सफलता इतमेमें ही है कि जतक 
हो सके अपने धनसे, वित्रेकःविचारसे, वाणीसे और प्राणोंसे 
भी ऐसे ही आचरण सदा किये जाये जिनसे दूसरोंका 
कल्याण हो ।? 
इस स्थानसे कथा एक अन्य महत्वपूर्ण दिशाकी ओर 
चलती है । ग्वाळतरालोंक्ो भूख लगी । भगवान्‌ने समीपस्थ 
एक आश्रमकी ओर संकेत किया और कहा--“वढाँ जाओ और 
याज्ञिक आश्रमवासियोंसे भोजनकी याचना करो । कहना कि 
मेरे भया दाऊजोने तथा मैंने तुम्हें भेजा है ।? उन्होंने ऐता ही 
किया; परंतु आश्रमके ब्राह्मणाने, जो उस समय यज्ञ कर 
रहे थे, भोजन नहीं दिया प्रत्युत उन्हें डॉँट-डपटकर भगा दिया। 
बालक निराश होकर लौट आये । श्रीकृष्ण महाराजने कहा-- 
“जाओ और अबकी बार आश्रमको ऋषि-पत्नियोसि माँगना । 
निष्ठुर-हृदय पुरुषासे तुमने व्यर्थ याचना की |? महिलाओंको 
भगवानके दिव्य रूपका बोध था । अतः वे उसी क्षण समग्र 
पक्कान्न लेकर यमुना-तटपर गयीं, जहाँ भगवान्‌ श्रीकृष्ण 
बळदाऊजीके साथ खड़े थे। वे कहने लर्गी-'प्रभो ! 
पुरुषोंने यद्यपि हमारे ऊपर दोषारोप किया तथापि हम 
आपके चरणकमलोंमै आकर उपस्थित हुई हैं। आप हमें 
आशीर्वाद देकर कृतार्थ कीजिये |? सर्वान्तर्यामी भगवानने 
उनके हृदयके भावका जान लिया और वे अत्यन्त प्रसन्न हुए । 
तास्तथा व्यक्तसर्वाशाः प्राप्ता आत्मदिदृक्षया । 
बिज्ञायाखिलदग्द्रटा प्राह प्रहसिताननः ॥ 
( श्रीमद्भा० १० । २३ । २४) 
भगवान्‌ उपदेश करने छगे--“अपने-अपने पतिदेवके 
पास लौट जाओ और यज्ञपूर्ति करनेमें उनका योग-दान 
करो ।? इसपर विप्र-ठळनाओंने उत्तर दिया, “आपके चरण- 
कमलोंका सांनिध्य प्राप्तकर अब हम केसे लोट सकती हैं! 
हमारे पति हमपर क्रुद्ध हो गये होंगे ।! भगवान्‌ बेलि---“अब 
उनको तुम्हारी कुळोनता और भद्रता विदित हो चुको है। 
अखिल विश्व और समःत देवगण तुम्हारे कार्यकी प्रशंसा 
करते हैं। भक्ति विरहसे बृद्धिको प्राप्त होती है, तुम 
जाओ और अपना मन मुझमें लगा दो । तुम्हें शीघ्र मेरी 
प्राप्ति होगी ।? 


एतावजन्मसाफल्यं 
प्राणेरथैधिया वाचा 


»- भ्रौक्ृष्णका श्रेष्ठ और भगचदौय युवकका आदशं + 


न प्रीतयेऽनुरागाय ह्यङ्गसङ्गो नृणामिह । 
तन्मनो मयि युज्ञाना अचिरान्मामवाप्यथ ॥ 
( श्रीमद्भा १० । २३ । ३२ ) 


इस प्रकार भगवान्‌ श्रीकृष्णने उनको अपने गाहस्थ्य- 
जीवनमें भाग लेनेके लिये वापत भेज दिया, परंतु वे लौटीं 
भगवचरणोंमें तीत्रतर अनुरागको लेकर | उन्हें देखकर उनके 
पतियोंके हृदय भी पिघल उठे और उनको बड़ा पश्चात्ताप 
क । वे भगवानसे दयाकी भीख माँगने लगे और 
बोले-- 


“हमारे जन्मको धिक्कार हे, हमारी विद्या बेकार है, हमारा 
व्रत व्यर्थ है, हमारी बौद्धिक श्रेष्ठता निष्प्रयोजन है, हमारा 
कुल लक्ष्यहीन है, हमारा चातुर्य निष्फल है | हम भगवानूसे 
पराङ्मुख हें । हम दूसरोंको उपदेश देते हैं, उनके गुरु हैं; 
परंतु हम आत्मकल्याण न जान सके । हमारी स्त्रियोमे 
जगदुरू भगवानके प्रति असीम भक्ति है । उन्होंने भवपाशको तोड 
दिया । उनको पावन द्विजातिके संस्कारोंका लाभ नहीं मिला) 
उन्होंने शाश्वत सत्यका साक्षात्कार करनेके लिये गुरुकुछमें 
वास नहीं किया, तपस्या नहीं की, दर्शन-शासत्रका अध्ययन 
नहीं किया, शोचांचार नहीं सीखा और न वे विविध कमे- 
काण्डके ममंको ही जान सकी जिसे हमने आत्मसात्‌ कर लिया 
है। तथापि उनमें योगेश्वरेश्वर भगवान्‌ श्रीकृष्णके प्रति अहैतुकी 
भक्ति है, जिसका हममें अभाव है । हमें अपनी बुद्धिका 
पाखण्डपूर्ण अहङ्कार है । प्रभु श्रीकृष्णने गोप-बालकोंके मुँहसे हमें 
ईश्वरकी प्राप्तिका मार्ग बताया | यह हमारा परम सौभाग्य 

है कि ऐसी शुद्धात्मा ख्रियाँ हमारी पत्नियाँ हैं ।% 

श्रीद्युकरेव महाराज कहते हैं--यद्रपि गोकुलके लोगोंके 
मनमें सत्यका उदय हो गया था, परंतु उन्हें कंसके कोपका 
भय था और अपने शरीरोंकी रक्षामें निरत रहते थे । इसीलिये 
वे प्रभुके सम्पर्कमें आनेसे बचते थे । 

इन तीन ळीळाआंसे हमारे वाळकोंको कुछ श्रेष्ट महत्व- 
पूर्ण पाठ सीखने चाहिये-- 

१-कोई अपराध न करो | यदि अपराध बन जाय तो 
पश्चात्ताप करो और भगवानसे क्षमा माँगो । प्रेममय प्रभु 
क्षमा करेंगे और आशीष देंगे । 

२-सबकी भलाई करो । किसीकी बुराई न करो । 
प्रत्येक प्राणीकी अपने साथनोंसे शक्तिभर पूरी सेवा करो । 

३-अपने कुछ और विद्याका दृथामिमान न करे | 
विनीत बनो । 

४-असत्य और हिंसाका जीवन न बिताओ । सत्य 
और अहिंसाका जीवन बनाओ । 

५-संयत) सरल) कर्ममय, अध्यवसायपूर्णः स्वार्थहीनः 
आध्यात्मिक और आनन्दयुक्त जीवन बनाओ । 

६-आत्मज्ञान, आत्मसम्मान, आत्मसंयम एवं आत्म- 
सिद्धि प्राप्त करा । इनका अभिमान मत करो । 

७-ईश्वरसे प्रेम करो । सनता और भगवद्भक्ति प्रास 
करो । 

८-प्रभुकी दया सबके लिये समान है । उसमें जाति, 
सम्प्रदाय ओर पुरुष-स्त्रीका भेद नहीं है । 


Se 

# दृट्वा ख्ीणां भगवति कृष्णे भक्तिमलौकिक्रीम्‌। आत्मानं च तया हीनमनुतप्ता व्यगर्हयन्‌ ॥ 
थिंग जन्म नखिब्द्‌ विद्या धिग ब्रतं धिग बदुश्ञताम्‌ । धिक्‌ कुलं धिक क्रियादाईष्यं विसुखा ये त्वधोक्षजे ॥ 
अहो पश्यत नारीणामपि कृष्णे जगद्गुरो । दुरन्तभावं योऽविध्यन्सृत्युपाशान्‌ गृहासिधान्‌ ॥ 
नास्तां द्विजातिसंस्वारो न निवासो गुरावपि।न तपो नात्ममीमांसा न शौचं न क्रियाः शुभा: ॥ 
अथापि घुत्तमइलोके कृष्णे योगेश्वरेश्वरे । भक्तिदृढा न चासाकं संस्कारादिमतामपि ॥ 
ननु. स्तार्थविमूढानां प्रमत्तानां ग्रहेहया । अहो नः स्मारयामास गोपवाक्येः सतां गतिः ॥ 

x > x x 
अहो वयं धन्यतमा येपां नस्तादृशोः स्त्रियः । भत्तया यासां मतिर्जाता असाकं निश्चला हरो ॥ 


( श्रीमद्भा० १०। २३ । ३८-३९, ४१---४४) ४९) 

» सव जैगु ताहि अनलहु ते ताता । जो रघुवौर-बिमुख खुजु भ्राता ॥ # 


संतान-कामनाका भारतीय आदर्श 


( छेखक--श्रीरामललजी बी० ९० ) 


वर्णाश्रम-धर्ममें अविचल आस्था रखनेवाला प्रत्येक हिंदू 
अपने पूर्वजोंद्वारा मान्य प्रत्येक शास्त्रानुमोदित परम्परामें पूर्ण 
श्रद्धा और विश्वास रखकर संतानोत्पत्तिकी पृष्ठभूमिमे पवित्र 
भावना और आदशसे अनुप्राणित होकर धर्म, अर्थ, काम 
और मोक्ष, सद्गति तथा परम गतिकी इच्छा करता चला आ 
रहा है । इस कथनका अभिप्राय यह है कि वह ऐसी संतानकी 
कामना करता है) जो उसकी ऐहिक ओर पारलौकिक सुख- 
बृद्धिमै सहायक हो, परमात्माकी प्राप्ति और अनुभूतिका 
माध्यम हो) जिससे समस्त संसारका कल्याण हो, जो निष्पाप 
हो । अनेककी अपेक्षा इस प्रकारकी एक ही संतान सर्वथा 
श्रेयस्कर है । इस प्रकारकी संतान धर्माचरण और तपस्यासे 
प्राप्त होती है । भगवान्‌ श्रीकृष्णकी परम प्रेममयी माता, 
वात्सल्य-साम्राज्य-राजेश्वरी यशोदाको लक्ष्यकर एक कविकी 
वाणी भारतीय मातृत्वसे निवेदन करती है । 
“यह चन घर्म ही ते पायो । 
नीके राष्ट जसोदा मेया, 
नारायण ब्रज आयो \? 
पुत्ररूपमें यशोदाने परम धन नारायणको प्राप्त कर 
लिया, ऐसा सोभाग्य परम पुण्यके उदय स्वरूप ही मिल 
सका । यह पदांश संकेत करता है कि माताके हृदयके पवित्र 
बात्सल्य, तपपूर्ण धर्माचरणञन्य स्तन्य पानके रसास्वादनके 
लिये पुन्ररूपमें परमात्मा भी शिद्युके खर्गराज्यमें उतरकर 
अपनी अलौकिक लीलासे स्वजनोंका मन अपने बशमें कर 
लेते हैं; यह दै धर्मज संतान-कामनाका पवित्रतम आदश | 


भारतमै दाम्पत्य-जीवनका लक्ष्य पवित्र प्रेमकी प्राप्ति, 
पातिव्रत्य और निष्पाप संतान-लाभमें संनिहित है । पुरुष 
और स्त्री दोनों प्रेमाजेनके लिये ही दाम्पत्य-जीवनमें प्रवेश 
करते हैं, काम धर्मके माध्यमसे प्रेम हो जाता दै, उससे विषय- 
भोगमें आसक्ति नहीं, उपरति मिलती है । पाश्चात्य सभ्यताके 
इस प्रचारसे कि दाम्पत्य अथवा विवाहित जीवनका लक्ष्य 
केवळ विषयानन्द है, संतानोत्पत्तिके पवित्र उद्देश्यको बड़ा 
धक्का लगा है; पर धीरे-धीरे यह बात सत्य उतरती जा रही है 
कि कामबासनाकी पूर्ति गौण और सदाचारी, निष्पाप और 
पवित्र संतानोत्पत्तिकी भावना मुख्य है । इससे पातिव्रत्य-धमं- 
की वृद्धिमें बडी सहायता मिली है । पक्षी पतिको साक्षात्‌ 


परमेश्वर मानकर उसकी प्रसन्नता और सेवाके लिये ही काम- 
राज्यमें प्रवेश कर धर्मज संतान पैदा करती है । यश, तप) 
दान, देव-प्रसन्नता और ईश्वर-भक्तिसे धमज संतान मिळती 
है । पातिव्रत्यसे ईश्वरनिष्ठा और ईश्वर-निष्टासे धर्म, अर्थ, 
काम और मोक्षकी सिद्धि होती है । अर्थ और कामके धर्म 
हो जानेपर मोक्षकी प्राप्ति अथवा ईश्वर बोध सरल और सुगम 
हो जाता है । भारतमें अर्थ और काम दोनोंको सदा धर्मका 
रूप दिया गया है । भारतीय समाज-व्यवस्था और राज्य- 
संचालनमें इसी पवित्र कर्मको सदा प्रधानता दी गयी है । 
महाकवि कालिदासने अपने रघुवंश-महाकाव्यमें प्राणप्रियतमा 
सुदक्षिणाको साथ लेकर महर्षि वशिष्ठके आदेदासे संतान- 
प्रासिके लिये, पुत्र पानेके लिये वन-वनमें कामधेनुकी पुत्री 
नन्दिनीकी सेवामें दिन-रात एक करनेवाले महाराज दिळीपकी 
ओर संकेत किया दै, अर्थ और कामकी पूर्ण वृद्धिसे सम्पन्न 
भारतीय इतिहासके स्वर्णयुगकी वाणीने घोषणा की है-- 


स्थित्यै दण्डयतो दण्ड्यान्‌ परिणेतुः प्रसूतये । 
अप्यर्थकामौ तस्यास्तां धमं एव मनीषिणः ॥ 
( रघुवंश १ । २४) 


अपराधीको दण्ड देना राजाका धर्म है । अपराधीको 
दण्ड दिये बिना राज्य ठहर नहीं सकता, ' इसलिये वे 
अपराधियोंको उचित दण्ड देते थे । वंश चलाना भी 
मनुष्यक्रा धर्म है; इसलिये संतान उत्पन्न कर वंश चलानेकी 
इच्छासे ही उन्होंने विवाह किया था, भोग-विलासका लक्ष्य 
नहीं था । इस प्रकार, यद्यपि दण्ड ओर विवाह वास्तवमै अथं 
और काम-शास्त्रके विषय हैं तो भी उनके हाथोंमें पहुँचकर 
वे धर्म बन गये थे । आशय यह है कि संतानसे धर्म और 
धमसे मोक्षकी सिद्धि होती है, परमात्माका साक्षात्कार होता है । 


धर्मज संतान-प्राप्तिके लिये गास्रोमै अनेक विधानोंपर 
प्रकाश डाला गया है, भारतीय धमंग्रन्थों और साहित्यमें इन 
विधानोंके अन्तर्गत अनेकानेक यज्ञ, तप, ब्रत और दानके 
प्रयोग समय-समयपर किये गये हैं | रामायण ओर महाभारत 
तथा पुराणामें इस कथनकी सत्यता सफलतापूर्वक चरितार्थ 
हुई है। आदर्श पुत्र-प्राप्तिके लिये अश्वमेध, पुत्रेष्टि, मरुतस्तोम 
और मित्रावरुण आदि यज्ञोंका सम्पादन किया जाता था 


ॐ खंतान-कामनाका भारतीय आदा % 

इन्द्र, सूर्य, बायु आदि शक्तिशाली देवताओंकी प्रसन्नता भी 
इस पवित्र कार्यमें सहायता करती थी । 


पुत्र न होनेसे महाराज दशरथ बहुत दुखी 
रहते थे, वे चक्रवर्ती नरेश थे, उनको इस बातकी 
बड़ी चिन्ता थी कि मे! मरनेके बाद राज्यका 
उत्तराधिकारी कौन होगा, पितरोंको तर्पण करनेवाला तथा 
मुझे सद्गति प्रदान करनेवाला कौन होगा | उन्होंने इस 
चिन्ताको दूर करनेके लिये अश्वमेध यज्ञ करनेका निश्चय किया। 


तस्य  चैवंप्रभावस्य धर्मज्ञस्य महात्मनः । 

सुतार्थं तप्यमानस्य नासीद्‌ वंशकरः सुतः ॥ 

चिन्तयानस्य तस्यैवं बुद्धिरासीन्महात्मनः । 

सुतार्थं वाजिमेघेन किमर्थं न यजाम्यहम्‌ ॥ 

( वाल्मीकि० बाल० ८ । १-२ ) 

महाराज दरारथने सामग्री एकत्र करनेके लिये 
मन्त्रियांको आदेश दिया । सुमन्त्रने कहा कि यश 
करानेवाले ऋत्विजोंके सुखसे मैंने कथा सुनी थी, सनत्कुमारने 
कहा था कि अङ्गदेशके राजा महाराज रोमपादके जामाता, 
विभाण्डक ऋषिके पुत्र ऋृष्यश्छङ्ग तुम्हारे पुत्र होनेका विधान 
करेंगे । राजा ददारथको समग्र राज्य पुत्रके बिना दुःखरूप 
लगता था । वरिष्ठने भी उनको आदेश दिया था । 
ऋष्यश्चङ्गं तपोधनम्‌ । 
पुत्रकामेष्टिं शीघ्रमाचर ॥ 

( अध्यात्म बाल० ३।५) 

वाल्मीकि-रामायणमें कथा आती है कि महाराज दशरथ 
ऋृष्यश्टङ्गका लिवा लानेके लिये स्वयं अङ्गदेदामें गये थे । 
ऋृष्यश्टङ्गने अयोध्यामें आकर भगवती सरथूके उत्तर तटपर 
पुत्रकाम यज्ञ किया । 


शान्ताभर्तारमानीय 
अस्माभिः सहितः 


शृंगी रिप्रिहि बलिष्ठ बोलावा । पुत्रकाम सुभ जग्य करावा ॥ 
महाराज दशरथसे यज्ञके पूर्व ऋष्यश्शज्ञने कहा-- 


इष्टि तेऽहं करिष्यामि पुत्रीयां पुत्रकारणात्‌ । 
अथवंशिरसि प्रोक्तमन्त्रैः सिद्धां विधानतः ॥ 
( बाश्मीकि० वाल० १५। २ ) 
पुत्र उसन्न होनेके लिये मैं पुत्रे्टि यज्ञ करूँगा । 
अथवेवेदमें कहे गये मन्त्रोद्वारा विधानपूर्वक यज्ञ करगेसे 
अवश्यमेव सिद्धि द्वोंती दै, इससे यह भी स्पष्ट हो गया कि 
पुत्रेष्टि यश सर्वथा वैदिक कर्म है । पद्मपुराणके उत्तरखण्डमें 
बा? अं° ९९-- 


कथा आती है कि इस पुत्रेष्टि यज्ञमै अग्निकुण्डसे साक्षात्‌ 
भगवान्‌ विष्णु प्रकट हुए थे, राजाने उनसे त्ररदान माँगा 
कि “भगवन्‌ ! आप मेरे पुत्रभावको प्राप्त हों ।? इस यशके 
फलस्वरूप भगवान्‌ विष्णु अपने अंशोंसहित रामके रूपमें 
लक्ष्मण, भरत और शत्रुघ्नके साथ दरारथके राजप्रासादर्मे 
प्रकट हुए । इस यज्ञका विधान आश्वछायन श्रौतसूत्रमे मी 
मिलता है । 
राजा दशरथने श्रवणकुंमारके पिताके शापको वरदान 
समझा । भगवती सरयूके तटपर घड़ा भरते समय धोखेमें 
दशरथने श्रवणकुमारको अपने दाब्दवेधी बाणका लक्ष्य बना 
दिया था, शाप दिये जानेपर उन्होंने श्रवणकुमारके पितासे 
कहा था । कालिदासका वचन है-- 
शापोऽप्यदृष्टतनयाननपद्मशोभे 
सानुग्रहो भगवता मयि पातितोऽयम्‌ । 
कृष्यां दृहन्नपि खलु क्षितिभिन्धनेद्धो 
बीजग्ररोहजननीं ज्वळनः करोति ॥ 
( रघुवंश ९। ८०) 
हे मुने ! आजतक मुझे पुत्रके मुखकमलका दर्शानतक 
नहीं हुआ हे । इसलिये में आपके झापको वरदान ही 
समझता हुँ । इस बहाने मुझे पुत्र तो प्राप्त होगा । जंगलकी 
लकड़ीकी आग एकवार चाहे प्रथ्वीको ही भले ही जला दे, पर 
वह उसे इतनी उपजाऊ बना देती है कि आगे उसमें अच्छी 
उपज हाती है |! शाप यह था कि “हे राजा ! तुम भी हमारे 
समान बुढ़पेमें पुत्रशोकसे ही प्राण छोड़ोगे ।? 
आदर पुत्रके लिये श्रीमद्भागवतमें मरुत्स्तोम नामक यशका 
वर्णन मिळता है । ऐसी कथा आती है कि दुष्यन्तके पुत्र 
सम्राट्‌ मरतने पुत्रकी प्राप्ति के लिये मरुताम यज्ञ किया था । और 
मरुद्गणोंने प्रसन्न होकर भरतको भरद्वाज नामक पुत्र दिया-- 
तस्यैवं वितथे वंशे तदर्थ यजतः सुतम्‌। 
मरुत्स्तोमेन मरुतो भरद्वाजमुपाददुः ॥ 
( श्रीमद्भा० ९ । २० । ३५ ) 
पुत्रोत्पत्तिके लिये मित्रावरुण यज्ञका मी विधान किया 
जाता था । श्रीमद्भागवतका वचन है-- 
अप्रजस्य मनोः पूवं वसिष्ठो भगवान्‌ किल । 
मित्रावरुणयो रिष्टिं प्रभार्थमकरोत्‌ प्रभुः ॥ 
( श्रीमद्भा ९। १ । १३) 
वैवस्वत मनु पहले संतानद्दीन थे, उस समय सर्वसमर्थ 

भगवान्‌ बशिःने उन्हें संतान-प्राप्तिके लिये मित्रावरुण-यज्ञ 
कराया था । देवताकी कृपा और प्रसन्नतासे भी पुत्र हुआ 
करते थे । त्रिशंकुके पुत्र हरिश्चन्द्र संतानहीन थे, वे बहुत 
चिन्तित और उदास रहा करते थे । नारदके उपदेशसे वे 
बरुण देवताकी शरणमें गये, पुत्रके लिये प्रार्थना की, 
बरुणकी कृपासे उन्हें रोहित नामक पुत्रकी प्राप्ति हुई । 


राजा दिलीपकी बड़ी इच्छा थी कि मेरी पत्नीसे मेरे- 
जैसा पुत्र हो, वे अपनी पत्नी सुदक्षिणाको लेकर वशिष्ठके 
आश्रममै गये। कुशल पूछनेपर उन्होंने कहा कि आपकी 
कृपासे सत्र ठीक है, पर आपकी इतनी कृपासे भी जब मेरी 
पत्नीके गर्भसे मेरे समान तेजस्वी पुत्र नहीं हुआ, तब रलोंको 
पैदा करनेवाली अपने राज्यकी प्रथ्वी भी मुझे अच्छी नहीं 
लग रही है। अब तो मुझे ऐसा जान पड़ने छगा है कि 
मेरे पीछे कोई पिण्डदान करनेवाला भी नहीं रह जायगा । 
उन्होंने कहा, कालिदासकी काव्योक्ति है-- 


लोकान्तरसुखं पुण्यं तपोदानसमुद्भवम्‌ । 
संततिः शुद्धवंश्या दि परत्रेह च शर्मणे॥ 
( रघुवंश १ । ६९ ) 
तपस्या करने और ब्राह्मणों आदिक दान देनेसे जो 
पुण्य मिलता है, वह केवल परळोकमें सुख देता है; पर अच्छी 
संतान सेवा-शुश्रूा कर इस लोकमें तो सुख देती ही है, 
साथ ही तर्पण और पिण्डदान आदिसे परलोकमें भी सुख 
पहुँचाती है। वशिष्ठकी कृपा और कामधेनुकी पुत्री नन्दिनीकी 
सेवासे उन्हें इइलोक और परलोक बनानेवाली धार्मिक संतान 
प्राप्त हुई । 
निष्पाप और यशस्वी तथा धार्मिक संतान-प्राप्तिकी 
आधारशिलाका एक आवश्यक अङ्ग तपस्या है । भारतीय 
ग्राम-साहित्यमें भी इस पवित्र भावनाका सुचारु दिग्दर्शन 
कराया गया है । गङ्गामें छान करते समय पुत्र माँगनेमें 
सौभाग्यवती भारतीय नारी परम गौरवका अनुभव करती है--- 
गंना-जमुनाके बीच तेत्रइया एक त करइ हो । 
गंगा अपनी ठहर हमें देतिड मैं मँझघार डूबित हो ॥ 
निःसंतान रमणोको' ओर कामना क्या हो सकती है, 
पर गङ्गापर उसकी तपस्या प्रभाव डालती है, भागीरथी 
कहती हैं-- 


% जाते बेगि द्रवउँ मै भाई । सो मम भगति भगत-सुखदाई ॥ % 


प्यययण्मपपपप्प्प्प्प्प्प्म्ममम्म्म्ऱ्मम्प्म्म्म्म्पम्प्म्म्प्फ्क्म््म्म्म््प्प्म्म्म्ज््ससा-- 


————— 


जाहु तेवइया धर अपने, हम न लहर देवइ हो । 

तेई ! आजके नववे महिनवॉ होरिठ तोरे होइहें हो ॥ 

रमणीके अङ्ग-अङ्ग रोमाञ्चित हो उठते हैं, स्वर्ग और 
अपवर्ग उसके नयनोंके सामने नाचने लगाते हैं, उसका मातृ- 
हृदय बोळ उठता है-- 


गंगा गहबरि पिअरी चढ्उबें, होरिर जब होइहैं हो । 
गंगा देहु भगीरथ पूत जात जस गावइ हो॥ 


पुत्रका जन्म होनेके पहले उसका जीवनादर्श 
स्थि कर रखना भारतीय मातृत्वका ही एक अङ्ग 
हो सकता है । इसी तपस्यामूलक मातृत्व और धर्मपूर्ण 
संतानोत्पत्तिकी भावनाका प्रभाव है कि भारतीय बालकने 
अपने जीवनके अरुणोदयमें व्यष्टि और समष्टिके कल्याणको 
भगवद्भक्तिमें ढाळ दिया । श्रीमद्भागवतमें कथा है कि जब 
उद्धव केवल पाँच सालके थे, तंब बालकोंकी तरह खेलमै ही 
श्रीकृष्णकी मूर्ति बनाकर उसकी सेवा-पुजामें ऐसे तन्मय हो 
जाते थे कि करेत्रेके लिये माताके बुळानेपर उसे छे इकर 
नहीं जाना चाहते थे । 

यः पञ्चहायनो मात्रा प्रातराशाय याचितः। 

तञ्नैच्छद्रचयन्‌ यस्य सपर्यां बाललीलया ॥ 

( श्रीमद्भा० ३।२।२) 

परम भागवत बालक प्रह्वादने अपने सहपाठियोंको 
सीख दी-- 

पढ़ी भाइ राम मुकुन्द मुरारि । 

चरन-कमर मन सनमुख राखौ, कहूँ न आदे हारि॥ 

कै प्रह्मद सुनौ रे बाऊक, लीजै जनम सुघारि । 

को है हिरनकसिप अभिमानी, तुम्हें सके जो मारि ॥ 

जनि डरपौ जड़मति काह सों, भक्ति करौ इकसारि । 

राखनहार अहे कोउ औरे, स्याम धरे भुज चारि ॥ 

सत्य स्वरूप देवनारायन, देखो हृदय बिचारि। 

सूरदास प्रभु सबमें ब्यापक, ज्यों धरनीमें बारि ॥ 


भारतीय मातृत्वने सदा इस प्रकारकी सदाचारी) धार्मिक, 
तपस्वी.और भागवत संतानकी कामना की है । यही भारतीय 


आदश है 1. 


नि 


१ ग्भोधान-नियन्त्रण और उत्तम संतानकी प्राप्ति % 

गर्भाधान-नियन्त्रण और उत्तम संतानकी प्राति 


( लेखक--डा० श्रीशीतलप्रसादजी चक्रवर्ती ) 


ज्योतिष-सम्बन्धी गर्भाधान-नियन्त्रण, 

~ £] 

नियमानुकूल उत्तम संतानकी प्रासिके 

लिये गर्भाधान-पुहृत्ते-निणय 

यथार्थ--साधारणतः लोग यही समझते हैं कि 
नाना प्रकारके बाहरी उपायोंसे संतानोत्पत्ति बंद कर देना ही 
जन्म-नियन्त्रण हैः किंतु मैं तो यह कहूँगा कि जन्म-नियन्त्रणका 
अर्थ यह है कि मनुष्य अपनी संतानोत्मत्तिपर ऐसा नियन्त्रण 
करे कि वह उसके हाथकी वस्तु हो जाय--वह जब 
चाहे संतानोत्यक्ति बंद कर दे और जब चाहे उसे 
पुनः आरम्भ कर दे, और साथ ही अपने इच्छानुसार--चाहे 
तो पुत्र उत्पन्न करे और चाहे तो कन्या । यथार्थ जन्म- 
नियन्त्रण है मी यही । 

आवश्यकता--पूर्वकालमें शहृगण संयमी हुआ करते थे; 
अतः उन्हें इसकी कोई मी आवश्यकता नहों थी; किंतु बर्तमान 
समवके नर-नारियोंके असंयमी तथा उच्छुङ्कल होनेके कारण 
जन्म-नियन्त्रणकी नितान्त आवश्यकता हो गयी है । इसका 
कारण एक तो यह है कि भारतवर्षमें अधिकसंख्यक गृहस्थ दरिद्र 
हैं तथा अनेक संतानयुक्त भी हैं । उनके असंयमके हीं 
कारण वे दरिद्र होनेपर भी संतानोलत्तिके कार्त्रसे विमुख नहीं 
रहते । दूसरा कारण बहुत ही हृदयस्पर्शी है । वह 
यह है कि माताएँ दरिद्र भारतमें अन्नाभावके कारण 
दुर्बळ, रोगग्रस्त--अतः क्षीणकाय होनेपर भी शीघ्र-शीघ्र 
संतान उत्पन्न करनेके कारण क्षय-रोग-य्रस्ता हो जाती 
हैं तथा अपने प्रकुछित होनेबाळे सुखद योवनकालमें ही 
कालका कौर बन जाती हैं। तीसरा कारण यह है कि इन 
असंयमी पुरुषोंद्वारा गर्भाधान करनेवाली माताएँ स्ववं अतिदुबंल 
एवं रोगग्रस्ता होनेके कारण जो संतान उत्पन्न करती हैं, 
वे संतान भी असंयमी, क्षीणक्राय, दुर्ब एवं रोगग्रस्त 
रहा करती हैं। उनको अधिक संख्या भारतीय अन्नामाव- 
समस्याको ओर भी उलझाकर जटिल कर देती है और 
इन्दी दुर्बल एवं अन्नाभावग्रस्त संतानोंपर भारतका भविष्य 
निर्भर होता है । यह देशका कितना बड़ा दुर्भाग्य है ! 

जन्म-नियन्त्रणकी वर्तमान प्रचलित विधियोंकी 
४ असफलता 
वर्तमानकाळमे गर्भावरोधके लिये अनेक प्रकारके 


यान्त्रिक एवं भेबजीय उपाय प्रचलित हैं, और उनका 
आधार लेनेसे वे तुरंत फल देनेवाली भी होती हैं । 
किंतु इससे भविष्य प्रायः अति दुःखदायी एवं कटु हो जाता 
है; क्योंकि इन उपायोंसे माताओंको अधिक संख्यामें इवेत- 
प्रदर, जरायु-केंसर, हिस्टीरिया, कामोन्माद इत्यादि रोग 
हो जाते हैं। अतः हमें एक ऐसे उपायका अवलम्ब लेना 
चाहिये, जिससे हम उपयुक्त दोयोंसे सदेव मुक्त भी रहें 
और साथ-ही-साथ जन्म-नियन्त्रण भी पूर्णरूपेण हो जाय । 
उन्हीं उपायोमेंसे ज्योतिष-सम्बन्धी एक उपायको मैं पाठकोंके 
सामने प्रस्तुत करके आशा करता हूँ कि पाठक इससे 


समुचित लाभ उठाकर सफल होंगे और उत्तम संतान उत्पन्न 
कर सकेंगे । 


यह उपाय ज्यौतिपर-सम्बन्धी होनेपर भी इतना सरल 
है कि इसे करनेके लिये स्वयं ज्योतिषी होनेकी कोई भी 
आवस्यकता नहीं है । केवल पञ्चाङ्ग देखकर तिथि और 
नक्षत्र जान लेनेसे ही काम चळ जाता है । हाँ, जो लोग 
इतने अपढ्‌ हैं कि पञ्चाङ्ग भी नहीं देख सकते, 
उन्हें तो किसी निकटवतीं ज्योतिषीके यहाँ कम-से-कम एक 
वार जाना ही होगा और उनसे केवल दो-चार बातें 
जीवनभरके लिये जान लेनी होंगी । 


नाक्षत्रिक उपाय 

माताओंकी जन्म-कुण्डलीमे लग्न, रवि और चन्द्रमा 
जिस जिस नक्चत्रपर हों, उन नक्षत्रोंको जानना होगा । क्योंकि 
लग्न जिस नक्षत्रपर है, उसपर और उस नक्षत्रसे सातवें, 
चौदहवें और इकीसवें नक्षत्रपर; एवं चन्द्र जिस नक्षत्रपर है 
उसपर और उससे चोदहवें नक्षत्रपर; एवं सूर्य जिस 
नक्षत्रपर है, उसपर और उससे भी चौदहवें नक्षत्रपर 
जब चन्द्रमा गोचरमें आयेंगे, तमी स्पष्ट गर्भाधान-मुहूत बनेगा 
तथा उन दिनांके एक दिन आगे ओर पीछे मी 
हो सकता दै । गर्भाधान इन्हीं नक्षत्रोंके दिनोंमें 
होगा, अन्यथा गर्भाधान होगा ही नहीं । 

उपयुक्त नक्षत्रोके दिन माताओंकी भी शारीरिक अवस्था 


गर्भाधानयोग्य रहनी चाहिये #। अर्थात्‌ माताएँ महीनेमें 


ee 
* मनुस्मृतिके अनुसार महीने भरमै रजस्वला दोनेके दिन 

हरि सेवकहि न ब्याप अबिद्या । प्रभु प्रेरित ब्यापद्द तेहि बिद्या ॥ % 

उत्तम संतानकी प्राप्ति एवं रक्षाका शास्रीय प्रयत्न 


भारतीय वाढ्ययमें संतानका बड़ा महत्त्व माना गया है । 
संतानके भीतर पुत्र और पुत्री दोनों आते हैं । जहाँ पुत्रकी 
महत्ता बतायी गयी है, वहाँ “पुत्र' शब्द पुत्रीका भी उपलक्षण 
समझना चाहिये; क्‍योंकि 'पुत्रः शब्दकी जो व्युत्पत्ति है, 
बही पुत्रीकी भी है--“पुन्नाम्नो नरकात्त्रायते इति पुत्रः पुत्री 
वा ।? “पुम्र! नामक नरकसे त्राण करनेवाली संतान पुत्र? है, 
स्रीलिङ्गमै उसीको पुत्री कहते हैं । यद्यपि पुत्रकी भाँति 
पुत्रीका अधिकार श्राद्ध आदि करनेका नहीं है, तथापि 
दौहित्र (पुत्रीके पुत्र ) को वह अधिकार शास्त्रतः प्राप्त है । 
“दौहित्र? का एक पर्याय “नप्ता दै, जिसकी व्युत्पत्ति इस 
प्रकार है--“न पतन्ति पितरो मातामहादयो नरकमने नेति 
नप्ता । जिससे नानाका कुल नरकमें न पडे, वह नसा है । 
मनुजीने “पुत्र” और 'पोत्रः की महत्ताका प्रतिपादन करते 
हुए कहा है कि “पुत्रेण लोकाञ्जयति पौत्रेणानन्त्यमश्नुते ।!-- 
पुत्रसे मनुष्य उत्तम लोकोपर विजय पाता है और पोत्रसे 
अक्षय सुखका भागी होता है ।' संतानके प्रति मोह-ममता 
सभी प्राणियोंमें और सब देशोंके छोगोंमें पायी जाती है; 
परंतु भारतीय ऋषि-महषियोंने जो पुत्र-पीत्रको महत्ता दी 
है, वह इसलिये नहीं कि वह अपना रक्त है; अपितु इसलिये 
कि अपना आत्मा है--“आत्मा वै जायते पुत्रः ।? 
पुत्रकी सार्थकता इसमें है कि वह जीतेजी पिता-माताकी 
आशाका पालन करे, मरनेपर क्षयाह तिथिको उसके निमित्त 
ब्राझण-भोजन कराये और गयामें जाकर पिण्डदान करे-- 


जीविते वाक्यस्वीकारात्‌ क्षयाहे भूरिभोजनात्‌ । 
गयायां पिण्डदानाच्च त्रिभिः पुत्रस्य पुत्रता ॥ 


इस प्रकार पुत्र अपने पिताके उत्थानके लिये धर्माचरण 
और उसके कल्याणके लिये श्राद्ध एवं ज्ञानयशका अनुष्ठान 
करके उसकी आध्यात्मिक उन्नतिमें योग देता है । यही 
आरयंसंतानकी महत्ता है और इसीलिये आर्य ऋषि: 
मुनियोंकी दृष्टिमें पुत्र परम प्रिय तथा कमनीय वस्तु 
है--“एष्टव्या बहवः पुत्राः ।? धर्मपत्ञीका महत्त्व भी 
इसीलिये है कि वह धमं-परम्पराकी रक्षाके लिये 
संतानको जन्म देती है--«“प्रजनार्थ महाभागाः ।? धर्म 
पक्षीके अधीन ये पाँच बातें हैं-संतानोत्पत्ति, यज्ञादि 
धर्मानुष्ठान, शइजरनोकी सेवा, पतिके छिये रति तथा अपने 


और पितरोंके लिये स्वर्गकी प्रापि# । इनमें संतानको ही 
प्रथम स्थान दिया गया है । वैवाहिक होममन्त्रोमै देवताओंसे 
यह प्राथना की जाती है कि इस नारीकी संतान मृत्युपारासे - 
मुक्त हो और इसे कभी पुत्रशोकसे रोना न पड़े-- 


अशिरेतु प्रथमो देवतानां 

सोऽस्यै प्रजां मुञ्चतु शृत्युपाशात्‌ । 
तदय राजा वरुणोऽनुमन्यतां 

यथेय< स्त्री पौत्रमघं न रोदात्‌ ॥ 


गाहंपत्य अग्निसे यह प्रार्थना की जाती है कि वे इस 
नारीकी संतानको दीर्घायु बनायें, इसकी गोद सूनी न रहे । 
यह जीवित पुत्रोंकी माता हो । इतना ही नहीं, इसे पितामही 
बननेका भी सौभाग्य प्राप्त हो--यह पुत्र तथा पौत्र दोनोंके 
सुखका अनुभव करे-- 


इमामञ्नि्ायतां गार्हपत्यः 
प्रजामस्यै नयतु दीर्घमायुः । 
अशून्योपस्था जीवतामस्तु माता 


पौत्रमानन्इमभिविबुध्यतामिय < स्वाहा ॥ 


अङ्कुठग्रदणके समय भी वरके हृदयमें अनादिकालसे जो 
धार्मिक एवं चिरञ्जीवी पुत्रके लिये शुभ कामना होती है; 
उसे श्रुति इन शब्दोंमें अभिव्यक्त करती है-- 

युत्रान्‌ विन्दावहै बहून्‌। ते सन्तु जरदष्टयः । 

“हम दोनों बहुत-से पुत्र प्राप्त करें और वे सभी 
बृद्धावस्थातक जीवित रहनेवाले हों ।” | 

प्रुवदर्शनके बाद भी पति इसी शुभेच्छाको श्रुतिके 
शाब्दोंमें दुहराता हे--'मया पत्या प्रजावती संजीव शरदां 


शतम्‌ ।--।मुझ पतिके साथ संतानवती होकर सौ वर्षोतक 
जीवित रहो ।? 


चतुर्थी-होमके समय जो वायु-देवताके लिये घीकी 
आहुति दी जाती दै, उसमें प्रार्थना की जाती है कि इस 
नारीके दारीरमें जो संताननाशक तत्व है, उसका नाश हो-- 


# अपत्यं धर्मकार्याणि 
दाराधीनस्तथा स्वगं 


शुश्रषा रतिरुत्तमा । 
पितृणामात्मनश्च इ ॥ 
(मनु० ९1२८ ) 


* उत्तम संतानकी प्राप्ति एवं रक्षाका शास्त्रीय प्रयल + 

वायो प्रायश्रित्ते रवं देवानां प्रायश्चित्तिरसि यास्यै प्रैजाप्ती 
तजुस्तामस्यै नाशयः स्वाहा । 

पक्षादि-कमंमें दशंपौणमाससम्बन्धी आहुति देनेके पश्चात्‌ 
चरुका शेष भाग लेकर ऐसे भूतोंको बलि समर्पण किया जाता 
हे,.जो ग्राम अथवा बनमें रहते और छोटे बच्चोमे आविष्ट 
होकर उनके मस्तिष्कको विकृत कर देते हैं | उनसे प्रार्थना 
की जातो है कि वे हमारी संतानोंको सकुशळ रहने दें-- 


ये मे प्रजासुपलोभयन्ति ग्रामे वसन्त उत वारण्ये तेभ्यो 
नमोऽस्तु बलिमेभ्यो हरामि स्वस्ति मेऽस्तु प्रजां मे ददतु । 


गर्माधान-संस्कारका महत्व इसील्यि अधिक है कि 

इसके द्वारा उत्तम संतानकी उसत्तिके लिये बीजारोपण होता 

. है । यदि स्त्रीके गमं न रहता हो तो उसके लिये शास्त्रीय 

प्रयत्न भी है । जिस दिन पुष्य नक्षत्र हो, उस दिन उपवास 

पूवक रहकर सफेद फूलवाली कण्टकारिकाकी जड़ उखाड़े 

और रजस्वला स्री जब चौथे दिन रान कर ले तो रातमें 

उस ओषधिको पानीमें पीसकर पन्नीकी दाहिनी नाकमें उसे 

थोड़ा-थोड़ा करके डाले और स्त्री उसे साँस खोंचकर सूत्रे । 
उस समय नीचे लिखा मन्त्र पढना चाहिये-- 


इयमोषधी त्रायमाणा सहमाना सरस्वती । 

अस्या अहं बृहत्याः पुत्रः। पितुरिव नाम जग्रभम्‌ । 

सीमन्तोन्नयन-संस्कारमें पत्नीके सीमन्तका मन्त्रपूर्वक 
संस्कार करनेके पश्चात्‌ गह्यसूत्रमै एक विधि यह देखी 
जाती है कि दो वीणावादकोंको बुलाकर उनसे किसी वीर 
राजाका या अन्य किसी वीर पुरुषके चरित्रका गान कराया 
जाय | इससे गर्भख्थ बालकपर उसका सहज प्रभाव 
पड़ता है । इसलिये गर्भवती ख्रीको सद्धमं, हरिचर्चा, 
कीतंन तथा वीरचरित सुनानेकी प्राचीन प्रथा है । प्रह्मदने 
गर्भमें ही भगवत्तत्वका बोध प्रास किया । अष्टाककने गर्भमें 
वेद कण्ठस्थ कर लिये । वीरवर अभिमन्युने गर्भमै ही 
चक्रव्यूहभेदनकी कला समझ ली थी । 

बाळकके जातकं संस्क्रारमें उसकी बुद्धि और आयु 
बढ्नेके लिये एक उपाय किया जाता है--पिता नाळच्छेदनके 
पहले वहाँ जाकर अपनी अनामिका अङ्कुलिको सुवर्णसे 
आच्छादित करके उसीके द्वारा बालकको मधु और घी 
चटाये । (मधु और घीका मान बराबर नहीं रखना 
चाहिये ) । अथवा केवल घी चटाये। उस समय ये चार 
मन्त्र क्रमशः पढे और चार ही बार चटाये--'भूसत्वयि 


दधामि, भुवस्त्वयि दधामि) स्वस्त्वयि दधामि, भूर्मुव; स्वः 
सर्वे त्वयि दधामि ।? इससे बालककी मेधाशक्तिः बढ़ती है । 
इसके पश्चात्‌ उसकी आयु बढानेके लिये बालककी नाभिके 
समीप अथवा दाहिने कानके पास मुँह ले जाकर निम्नाह्लित 
मन्त्रोंका तीन बार उपांशु उच्चारण करना चाहिये 


अझ्निरायुष्मान्‌ स वनस्पतिमिरायुष्मांस्तेन त्वाऽऽयुषा- 
ऽऽयुषप्रन्तं करोमि । सोम आयुष्मान्‌ सौषधीभिरायुष्मांस्तेन 
स्वाऽऽयुषाऽऽयुष्मन्तं करोमि । ब्रह्मायुष्मत्तदू ्राह्मणैरायुष्म- 
त्तेन व्वाऽऽयुषाऽऽयुष्मन्तं करोमि। ऋषय आयुष्मन्तस्ते बतैरा- 
युष्मन्तस्तेन त्वाऽऽयुषाऽऽयुष्मन्तं करो मि। पितर आयुष्मन्तस्ते 
स्वघाभिरायुष्मन्तस्तेन त्वाऽऽयुषाऽऽयुष्मन्तं करोमि। यज्ञ 
आयुष्मान्त्स दक्षिणाभिरायुष्मांस्तेन स्वाऽऽयुषाऽऽयुष्मन्तं 
करोमि । समुद्र आयुष्मान्त्स स्रवन्तीभिरायुष्मांस्तेन 
स्वाऽऽयुषाऽऽयुष्मन्तं करोमि । 

तदनन्तर निम्नाङ्कित च्यायुष-मन्त्रका भी तीन बार जप 


| करे | 


ध्यायुषें जमदग्नेः कश्यपस्य श्यायुषं यहेवेषु श्यायुषं 
तत्तेऽस्तु ञ्यायुषम्‌ ।' 

इसके सिवा--बालक पूरी आयुतक जीवित रहे, इस 
निमित्तसे “दिवस्परि” इत्यादि अनुवाककी बारह ऋचाओंमेंसे 
प्रारम्भकी ग्यारह ऋचाओंका उच्चारण करते हुए बालकके 
समस्त शरीरका स्पर्श करे | जिस भूमिपर बालकका जन्म हो, 
उसका भी मन्त्रसे संस्कार किया जाता है; उसका उद्देश्य भी 
बालकके जीवनका संरक्षण ही है। तदनन्तर पुनः कुमारके 
शरीरका स्पर्श करते हुए निम्नाङ्कित मन्त्रका पाठ करना 
चाहिये-- 

“अश्मा भव, परञ्जुभेव हिरण्यमस्रतं भव । आत्मा बै 
पुत्रनामासि, स जीव शरद: शतम्‌।' 


इसके बाद सूतिकाणहके द्वारपर अग्निकी स्थापना 


. करके सूतकपर्यन्त प्रतिदिन सबेरे-शाम फलीकरणयुक्त 


सरसोंकी दो आहुतियाँ डालनी चाहिये । उस समय 
“शण्डामर्का! तथा 'आलिखन्निमिषः” इन दो मन्त्रोका पाठ 
किया जाता है । इससे विष्नकारक भूत आदि नष्ट होते हैं। 
यदि बालकपर किसी बालग्रहका उपद्रव हो तो पिता उस 
बालकको जाल या चादरसे ढककर गोदमें ले ले और 
निम्नाङ्कित मन्त्रका जप करे-- 


“कूकुरः सुकूकुरः कुकुरो बाळबन्धनः । चेक्षेच्छ्ुनक 

सज नमस्ते अस्तु सीसरोळपेतापहूर तस्सत्यम्‌ । यत्ते देवा 
बरमददुः स त्वं कुमारमेव वा वृणीथाः । चेच्चेच्छुनक सूज 
नमस्ते अस्तु सीसरोलपेतापह्वर तत्सत्यं यत्ते सरमा माता 
सीसरः पिता श्यामशबलो भ्रातरो चेच्चेच्छुनक सुज नमस्ते 
अस्तु सीसरोळपेतापह्र ।' 

तत्पश्चात्‌ बालकके सर्वाङ्गका स्पश करते हुए कहे-- 

“न नामयति न रुदसि न हृष्यति न ग्लायति यत्र 
वयं वदामो यत्र चाभिग्धशामसि ।' 

इससे ग्रहयाधाकी नित्रृत्ति हो जाती तथा बालक स्वस्थ 
और सुखी होता है । चूडाकरण-संस्कार भी बाळककी आयुको 
बढानेके उद्देश्यसे ही किया जाता है । जिस समय कुछपत्रसहित 
केशका छेदन' किया जाता है, उस समयके उस कर्मको श्रुति 
आयुष्यवर्धक बताती है-- 

इदमस्यायुष्यम्‌ । जरदष्टियथा सत्‌। 

“यह इसका आयु वढ़ानेवाला कमं हे, जिससे 
बृद्धावस्थातक यह बाळक सकुशल रहे ।? निम्नाङ्कित श्रुतिमें 
यह केशच्छेदन कर्म जीवन, आयु, यश एवं कल्याणकी 
बृद्धिका हेतु बताया गया है-- 

“तेन ते वपामि ब्रह्मणा जीवातवे, जीवनाय सुश्ठोक्याप्र 
स्वस्तये ।” 

उपनयन-संस्कारमें जो उपवीत धारण कराया जाता है, 
बह भी आयुकी वृद्धि तथा बल और तेजकी रक्षाके ही लिये 


है । श्रुति कहती है-- 
आयुष्यमग्रथं प्रतिमुञ्च झुञ्रं 
यज्ञोपवीतं बलमस्तु तेजः । 


इस प्रकार शास्तरकारोंने पुत्र या संतानकी प्रासिके लिये 
जहाँ पुत्रेष्टि, मैत्रावरुणेष्टि आदि यज्ञों तथा अन्यान्य उत्तम 
उपायोंका प्रतिपादन किया है, वहीं पुत्रके जीवनकी रक्षाके 
लिये तथा उसे मेधावी, सङ्रुणसम्पन्न एवं यशस्वी, तेजस्वी, 
बचंस्वी बनानेके लिये नाना प्रकारके उपाय बताये हैं । यदि 


# भगति हीन गुन सब सुख पेसे । लवन बिना बहु बिजन जैसे ॥ * 


हम शास्त्रीय विधिके अनुसार चलें तो अब भी वेमे पुत्ररल्न- 
की प्राप्ति असम्भव नहीं है । संस्कारसम्पन्न बालक ही 
सुदुलंभ गुणोंसे बिभूषित होता है, अतः बालकोंके सं स्कारपर 
विशेष ध्यान देना चाहिये । अब यहाँ अभीष्ट संतानकी 


प्रासिके लिये कुछ अन्य शास्त्रीय उपाय बताये जाते हैं--- 


यदि स्त्रीको ऋतु ( मासिकधर्म ) न होता हो तो बह 
तीन दिनका व्रत करे | कॉसेकी प्याळीसे एक प्याली दूध 
पीकर रहे | तीन रातका व्रत समाप्त होनेपर चोथे दिन ज्ञान 
करके नया वस्त्र पहने | शूद्र या शूद्रकी स्त्रीसे उस दिन 
उसका स्पर्श न हो | उस दिन वह अपने हाथसे धान 
कूटे । इस उपायसे मासिक ठीक हो जाता है | 


जो यह चाहता हो कि मुझे गौरबर्णका पुत्र प्राप्त हो 
और बह पूर्णायु तथा एक वेदका विद्वान्‌ हो तो पति-पन्नीको 
कुछ दिनोंतक गरम खीरमें घी मिलाकर उमे खाना चाहिये 
और तत्रतक ब्रह्मचर्य-याळन करना चाहिये | फिर वे वैसे पुत्र 
उत्पन्न करनेमें समर्थ हो सकते दे | वह पुत्र दो वेदोंका ज्ञाता हो 
सकता है। साधारण भात और घीका नियमपूर्वक सेवन करनेके 
बाद जब पति-पलीका सहवास हो तो श्यामवर्ण, लाल नेत्रवाले 
तीन .वेदके ज्ञाता पुत्रकी प्राप्ति हो सकती है । जो विदुषी 
कन्याको जन्म देना चाहें) वे दम्पति तिल्युक्त भातमें घी 
मिलाकर कुछ कालतक उसीका सेवन करें | उड़द और 
चावलकी खिचड़ीमें घी मिलाकर खानेसे सब वेदोंके विद्वान्‌ 
और वक्ता पुत्र उत्पन्न करनेकी शक्ति प्राप्त होती है। इन 
सब उपायोके अतिरिक्त मन्त्र-जप, शतचण्डीपाठ, पुराण- 
श्रवण) तपस्या, भगवदाराधन तथा अन्य सत्कर्मोके अनुषड्ठानसे 
भी अमी, सदगुणसम्पन्न तथा चिरञ्जीवी संतानकी प्राप्त 
होती है । प्रबल शास्त्रीय पुरुषार्थसे नवीन प्रारब्ध भी बनता 
है और दुलभ वस्तु भी करतलगत हो जाती है । अतः 
शास्त्र एवं भगवत्कृपापर विश्वास करके सत्कमके अनुष्ठानसे 
विरत नहीं होना चाहिये । रा० शा० 


Rr 
तीन बात 


ग्रथ पंथ सब जगतके 
मनमें दया, 


राम हृदय; 


बात बतावत तीन । 
तन सेवाम॑ लीन ॥ 


सारे जगतके पंथ और ग्रन्थ तीन ही बात बताते है -__हृदयमे राम हों, मनमें दया हो और शरीर सेवामें 


छीन हो | 


# बाळोपयोगी दिन॒चयौ # 

बालोपयोगी दिनचर्या 


( लेखक---श्रीरामछाछूजी पहाड़ा ) 


१-सस्थ बालक; स्वभावतः सूर्योदय होनेपर उठते और 
पक्षियोंके समान सूर्यास्त होनेपर सो जाते हैं, मानो वे प्रकृतिके 
आदेशको मानकर रहना चाहते हैं; परंतु संरक्षक अपने 
अनुचित व्यवहारसे उनके स्वमावको विकृत कर देते हैं । 

२-बालकोंकों सदा पूर्वकी ओर सिर रखकर सुलाना 
चाहिये । इससे सूर्यकी प्रथम किरण उनके मस्तिष्कमे प्रवेश 
कर उनकी मेधाको बढ़ाती दै । 

३-बालकोंको उठानेके समय उनके पास एक-दो मिनट- 
तक मधुर ध्वनिसे “हरे राम *“ * 'हेरे हरे! किंवा अन्य इष्ट 
इल्लोकका गायन करना उत्तम. है। इससे उनमें सदाचारका 
विकास होता है। 

४-बालककों शौच, मुखमार्जन ( और यदि सम्भव हो तो 
स्नान भी ) कराकर प्रार्थना ( यज्ञोपवीत होनेपर ) संध्याका 
नित्य अभ्यास कराना इष्ट है । 

५-इसके उपरान्त बाळक खेले, पढ़ें या घरके कामोंमें 
भाग ळें | बाळकोंमें अनुकरण-बुद्धि विशेष जाग्रत्‌ रहती हैः 
अतएव उससे लाम उठाकर संरक्षकजन बालकोंको उचित 
और सुळम गह-धंधोंमें लगायें । सम्भव है आरम्ममें वे कुछ 
बिगाड़ करें) तो मी उनकी भत्संना न करे । भत्संनासे वे हताश 
हकर अकर्मण्य हो जाते हैं । ठीक तो यही है कि उनके 
बिगाड़े हुए कामको सुधारते हुए उनका अनुमोदन करे और 
उनमें काम करनेका उत्साह बढ़ायें । 

६-बालकोको सदैव प्रातःकाल दिनमें पूर्वाभिमुख और 
सायंकाळ रात्रिमें “पश्चिमाभिमुख बिठलाकर भोजन करायें । 
ऐसा करनेसे सू्य-प्रकाराका प्रत्यक्ष ओज उन्हें मिळता है । वे 
दीर्घायु होते हैं । भोजनके समय बाळक पालथी मारकर बैठे, 
इससे आन्त्रभाग मुक्त होता और पाचन ठीक होता है। 

७-बालक स्वभावतः शुद्ध सात्त्विक भोजन खाना चाहते 
हैं; किंतु संरक्षक ( विशेषकर स्त्रिया ) थोड़ा कष्ट बचानेको 
उन्हें अपने समान मिर्च-मसाळे खानेमें लगा देते हैं। 

८-दाँत निकलनेके समय बच्चोंका स्वास्थ्य बहुत मन्द 
हो जाता है । उनकी आँखें बिंगइ जाती तथा अँतड़ियाँ कमजोर 
हो जाती हैं । उनको ज्वर आता और अधिक संख्यामें दस्त 
होते हैं। ऐसी स्थितिमें धैर्य रखकर बच्चोंको शुद्ध मातदिल 


बस्तुएँ खिलायें, जिससे शरीरमें बढी हुई ऊष्माका शमन 
हो । संरक्षकोंके प्रमादसे इन दिनों अनेक बच्चे मर जाते या 
सदाके लिये रोगी हो जाते हैं । | 

इसी तरह प्रायः सात वर्षकी आयुतक बच्चाको शीतला) 
चेचक, खसरा आदि ज्वरोंके होनेकी सम्भावना रहती है । 
इस समय भी घैयँसे काम करना चाहिये । 

९-बच्चोंकी आवश्यकताको पूरा करना ठीक दै, परंतु 
हंठ--दुराग्रहकी प्रवृत्ति रोकनी चाहिये | _ 

१०-बच्चोंके कपड़े सदा स्वच्छ हों ओर उनके रारीरके 
मानसे सदा कुछ ढीले रहें | बहुत चुस्त या तंग कपड़ोंसे 
उनके रुधिर-सञ्चारमें बाधा होती है । 

११-माता-पिता या बड़े भाई-बहिन बच्चोंकी अपने 
साथ प्रतिदिन खुले मैदानों, बगीचोंमें ले जाकर टहलायें । 
प्रतिदिन कुछ समय निकालकर उनके खेळ-कूदमें भाग ळें । 
ऐसा करनेसे वे दूषित संसर्गसे बचे रहते हैं । | 

१२-ज्वर आदि व्याधिमें बच्चोंकी 'रामकवच? या अन्य 
“इश्कबच'का झाड़ा देना अमोघ उपाय है । 

१३-बालकोंके मनमें यह बात भरते रहना चाहिये कि 

भूत प्रेत निकट नहीं आदे । महाबीर जब नाम सुनादे ॥ 

अर्थात्‌ महावीर ( अपना शुद्ध आचरण ) सब भूत- 
प्रेतोंकी दूर भगा देता है; क्योंकि स्वयं महावीर ( हनुमान्‌ ) 
जीने अपने शुद्ध दृढ़ आचरणके बलसे सत्र राक्षसोंको 
पराजित कर दिया था | इसलिये बाळक भी प्रतिदिन ब्यायाम 
और संध्या कर अपना बळ बढ़ायें और व्यसनोंसे दूर रहकर 
दृद आचरण रक्खें--'सत्यसंध इढब्रत रघुराई? का अनुकरण 
करनेका प्रयत्न करें । 

_१४-बालक थोड़ा पढ़ें और उसको अभ्यासमें लाकर 
चरित्र सुन्दर बनानेका प्रयक्ष करें । संरक्षकगण भी उनको 
उपदेशोंके बदले क्रियात्मक उदाहरणद्वारा सिखानेका 
प्रयत्न करें । 

१५-बालकोमे कौतूहल अधिक रहता है; अतएव बे 
जानमेके लिये प्रश्‍न किया करते हैं। जहाँतक हो, उनका 
उचित समाधान कर देना चाहिये; इससे उनमें विचारशक्ति 

* भगतिवंत अति नीचड प्रानी । मोहि प्रानप्रिय असि मम बानी ॥ % 


बढ़ती है । यदि प्रश्नका समाधान न हो सके तो मृदुतासे 
उनको समझाकर धीरज देना चाहिये; परंतु उनके कौतूहलको 
निदयतासे दबा देना अच्छा नहीं । 


१६-बालकोंके चित्तपरसे परीक्षाका बोझा हटा देना 
चाहिये । आजकल शिक्षा-विभागमै अधिकारिवर्गने बच्चोपर 
बहुत अधिक बोझ डाल रक्खा हे । प्रत्येक कक्षामै आवश्यकतासे 
अधिक पुस्तकोंकी नियुक्ति कर रक्खी है । पाख्यक्रमकी 
रचना करनेवाळे लोग पाठ्यक्रम बनाते समय बालककी 
उम्रका ध्यान न रखकर ऐसा पाठ्यक्रम बनाते हैं, मानो वे 
अपने लिये बना रहे हो । बालकोंकी आयु, बुद्धि और वित्तका 
बहुत कम ध्यान रक्खा जाता है । इससे बालकोंमें शारीरिक 
और नेतिक पतन बढ़ता जा रहा है । 


१७-सोते समय बालकोंको पेशाब कराना चाहिये; 
अन्यथा वे बिछोनेको बिगाड़ देते हैं । यदि उनके हाथ-पैर 
भी धो दिये जाये तो उनको ठीक नींद आती है। 


 १८-बल्कोंको हर महीनेमें एक बार साधारण रेचक औषध 

( जैसे अदरक, तुलसी, नीबू ) देनेसे उनकी अँतड्यांमें 
मल एकत्रित नहीं होता । उनका पाचन ठीक हो जाता और 
ज्वर आदि व्याधियाँ दूर रहती हैं । 

१९-प्रति रविवार बालकोंको दूध, भात (रोटी), शक्कर 
अवश्य खिलायें | इससे उनमें सूर्य-रश्मियोंका प्रभाव ठीक 
पड़नेसे स्वास्थ्य और मेधाकी वृद्धि होती है । 

२०-बलकोंको प्रति सप्ताह मङ्गलवार और शनिवारको-- 
विशेषकर शीत 'ऋतुमें तेळकी मालिश करके कुछ देर उन्हे 
प्रातःकाळ धूपमें छिटा दें या बैठा दें। इससे उनमें अस्थिदोत्रल्य 
-( 1२1८1८८६५ ) नहीं होता । 

२१-ईईपप्याल स्त्रियोके दृष्टि-दोषसे सुरक्षित रखनेके लिये 
बच्चोके गलेमें राममन्त्र अथवा अन्य इष्ट मन्त्रका ताबीज बाँध 
दें। विशेष अवसरपर उनपर राई, नोन ( नमक ) निछावर 
कर अग्निमें डाल दें । 

२२-भोजन करनेके पहले और पश्चात्‌ दोनों बार 
बालकोंको हाथ, पेर; मुँह, नाक, कपाल; सिरको धोकर गीला 
रखनेका अभ्यास करायें । इससे उनकी ज्ञानेन्द्रियाँ--विशेषकर 
नेत्रज्योति दीर्घायुतक सुरक्षित रहती हैं । जब बालक़ोंका 
श्वास दाहिने नथुनेसे चलता हो ( सूर्यदेव चेतन्य हों) 
तत्र उन्हें खानेको देनेसे पाचन-क्रियामें विकार नहीं होता । 

२३-पढ्ने-लिखनेमें बायी ओरसे प्रकाश आनेका प्रबन्ध 


रहे, अन्य ओरसे आनेवाला प्रकाश बाळकोंकी ऑखोंको हानि 
पहुँचाता है। बालक रीढ़को सदा सीधी रखकर पढ़ें या लिखें । 
पुस्तकपर अधिक झुकनेसे फुफ्फुस खराब हो जाते हैं और 
कालान्तरमें क्षय होनेका डर रहता दै । 


२४-बालकोंको शिक्षा देनेके लिये सदा सुगम, स्थूल 
वस्तुओंका उदाहरण लेकर कठिन, सूक्ष्म नियमकी ओर 
ले जाना चाहिये । उनकी ज्ञानेन्द्रियांका अधिक-से-अधिक 
उपयोग करना चाहिये । उनके सामने ऐसी स्थूल 
बस्तु रक्‍खें, ज़िन्हें वे छुएँ, सूँघें, बजायेंश चक्खें, देखें । वे 
अपनी सबंज्ञनेन्द्रियांका उपयोग कर वस्तुओंका ज्ञान प्राप्त 
करें । शिक्षाका उत्तम ढंग यही है । 

२५-बालकोंके मननाथ कुछ सुन्दर चोपाइयाँ दी 
जाती हैं| मानस तो अगाध मानस है और निर्मल जलसे 
( सुन्दर विचारोंसे ) परिपूर्ण है; किंतु यात्री अपने प्रयोजना- 
नुसार जल ग्रहण कर तृप्त हो जाते हैं । 

बाळक अपने 'स्वास्थ्य'के लिये सदा इस ,ोकका मनन 
करते रहें | यहाँ केवल बाळबुद्धिगम्य अर्थ लिखा जायगा- 

नीळाम्बुजइयामलकोमळाङ्ग 
सीतासमारोपितवामभागम्‌ । 
महासायकचारुचापं 
नमामि रामं रघुवंशनाथम्‌ ॥ 

“में रघुवंशके नाथ श्रीरामको नमन करता हूँ, 
जिनका शरीर नीळकमलके समान श्याम और कोमल 
है, बाम भागमें सीताजी विराजमान हैं और हाथमें 
महान्‌ त्राण और सुन्दर धनुष हें । भावाथे-- 
रामजी अपने रघुबंशकी रक्षा करते हे, अपने ऐश्वर्यसे सब 
जीवों ( रघु-जीव; बेशच=्समुदाय ) की रक्षा करते हैं । उनके 
पास सदा ग्रहस्थीकी सुन्दरता रहती है और उनका शरीर 
भी सदा स्वस्थ रहता है तथा दुष्टोंको दण्ड देनेके लिये 
उनके हाथमे सदा धनुष-ब्राण रहते हें । रामजी स्वस्थः 
उत्तम ग्हस्थ और नीतिज्ञ हैं; अतः में उनकी ओर झुकता 
हूँ, उनको स्वास्थ्यका उत्तम आदर्श मानकर उनका अनुचर 
( अनुयायी ) होनेका प्रयत्न करता हूँ । 
सठ सुघरहिं सत्संगति पाई । पारस परस कुधातु सुहाई ॥ 


पाणौ 


१५, शठऱ्हठ, दुराग्रह । सत्संगतिन्भली मित्रता, नियम 
पूर्वक काम करते रहनेकी बान, प्राकृतिक जीवन; पारस=परमरस 


( ओषजन ०४४४९० ), कुधातुन्विकृत धातुएँ, जो शारीरमें 


# वेरदाज # 

सात प्रकारकी हैं । निपमपूवेक्ष काम करते रहनेसे वा भले 
मित्रके उपदेशसे दुराग्रह सुधरता है; बदलकर दृढ़ संकल्प 
हो जाता है, जैसे परम रस ( वातावरणपे लिये हुए ओषजन ) 
से रारीरस्थित धातुओंके विकार मिट जाते हें । 
व्यंग्या थ--अपने शारीरिक और मानसिक दोषको 
हटानेके लिये प्रतिदिन निवम पूर्वक गहरा श्वासोच्छ्‌वास करते 
रहना चाहिये । यह अत्यन्त सुगम है; परंतु महान्‌ भयसे 
बचा लेता है । प्राकृतिक जीवन ही सत्सङ्ग है । 
बिनु सत्संग बिबेक न होई । राम कृपा बिनु सुरूम न सोई ॥ 
रामकृपा-माता, पिता, गुरुजनोंका अनुग्रह, आत्मसंयम । 
विवेक=सत्य-असत्य तथा भले-बुरेकी पहचान । 
नियमपूर्वक बिना काम किये सत्य और असत्यकी 
पहचान नहीं होती । नियमयूवंक काम करना भी माता, 
पिता, शुरुजनोंके अनुग्रह विना वा आत्मसंयम बिना सुलभ 
नहीं है । भावार्थ--आत्म-संयमसे नियमपूर्वक काम करते 
रहनेसे सत्य और असत्यकी पहचान हो जाती है । 
काहु न कोउ सुख दुख कर दाता । निज कृत करम मोग सुनु भ्राता ॥ 
करम प्रधान बिस्व करि राखा । जो जस करै सो तस फलु चालमा ॥ 
लक्ष्मणजी निषादको समझा रहे हैं । भाई ! कोई 
किसीको सुख-दुःख देनेवाला नहीं है, अपने किये हुए कर्मके 
भोग ही उपस्थित होते हैं; क्योंकि विश्वमै मुख्य चीज कर्म ही 
है। जो जेता करता दै वेसा फल चखता है । भावार्थ--अन्य 
जनको दोष नहीं देना चाहिये । अपने ही कर्मको सुधारना 
चाहिये । यही शान्तिका अमोध उपाय है, अन्यथा ई्ष्यामाव 
बढ्ता और अत्याचारका प्रसार होता है । 
बिविबस सुजन कुसंगति परहीं । फनि मनि सम निज गुन अनुसरहीं ॥ 
विधिवदान्कर्मवश, अहद्यशक्तिवश, कुसंगतिस्चुरी 


स्थिति, लौकिक प्रपञ्च । किमी अञ्चातशक्तिकी प्रेरणासे या अपने. 


प्रमादसे भला मनुष्य भी बुरी स्थितिमें या कपटियोंके जालमें 
फॅस जाता है। देखो सर्प और मणि साथ रहकर अपने 
गुणोंका अनुसरण करते हैं, इसी तरह सजन भी ऐसी स्थितिमें 
अपनी सजनता न छोड़े । इस समय विविवश भारतमें 
अनेक वृत्तिवालोंका संघर्ष उपस्थित हो गया है। ऐसी 
विकट स्थितिमें आत्मगौरवको रखनेवाले यथार्थ भारत- 
वासिवोंकी अपनी सनातन संस्कृतिका ही अनुसरणकर संसारमें 
शान्ति-स्थापनका उचित उपाय प्रकट करना चाहिये । 
जहाँ सुमति तहे संपति नाना । जहॉ. कुमति तहँ बिपति निदाना ॥ 
सुमतित्अच्छी बुद्धि, उदारता, सरलता, कुमति= 
बुरी बुद्धिश कुटिल प्रपञ्च, स्राथंबुद्धि । जहाँ ( जिस घर, 
समाज, राष्ट्र, देशमै ) छंगोंमें परस्पर व्यवहार करनेमें 
उदारता और सरळता रहती है, वहाँ नाना प्रकारसे सम्पत्ति 
एकत्रित हो जाती है और जहाँ कुटिळप्रपञ्चमय स्वार्थ- 
बुद्धिसे व्यवहार चलता है वहाँ अन्तमें विपत्ति आती है । 
छोगोंमें विषमता फेळकर नाना प्रकारकी बी मारिया बढ़ जाती 
हैं। अतः मनमें शिव संकञप रखकर व्यबद्दार करते रहना ही 
परम धर्म है । 
परहित सरिस घरम नहिं भाई । परपीडा सम नहिं अघमाई॥ 
परहित-परोपकार, परम शक्तिका विकास । व्यवहारमें-- 
परोपकारके समान धर्म नहीं है । परोपकार ही श्रेष्ठ कर्तब्य 
है और पर'पीड़ाके समान नीचता नहीं है । दूसरोंको दुःख 
देना नीचता है । हि | 
अध्यात्ममे-अपनी आन्तरिक शक्तिका समुचित विकास 
करना ही श्रेष्ठ धर्म' है और शक्तिका हास करना ही नीचता 
है। भावार्थ--हम आत्म-संयमसे रहकर शक्तिका विकास 


करें और व्यसनोंमें पड़कर ईश्वरदत्त शक्तिका हास न 
कर डालें । 


FR 
वरदान 


अरथ न धरम न काम रुचि गति न चहडँ निरबान । जनम जनम रति राम पद 
अनुज जानकी सहित प्रभु चाप वान धर राम। मम हिय 


1 यह बरदानु न आन ॥ 
गगन इदु इव बसहु सदा निहकाम ॥ 


मुझे न अर्थकी रुचि (इच्छा ) है, न धर्मकी, न कामकी और न मैं मोक्ष ही चाहता हुँ । जन्म-जन्ममें 
मेरा श्रीरामजीके चरणोंमें प्रेम हो, बस, यही वरदान मॉगता हूँ, दूसरा नहीं । हे प्रभो श्रीरामजी | छोटे भाई 
शरीडक्मणजी और श्रीजानकीजीसहित धनुप-बाण-धारी आप निष्काम ( स्थिर ) होकर मेरे हृदयरूपी आकारामें 


चन्द्रमाकी भाँति सदा निवास कीजिये । 


ao 

ईश्वर कया है! 


ईश्वर क्या है, यह तो नहीं “बताया जा सकता; क्योंकि 
'कौन कितना बड़ा विद्वान्‌ है, यह बात उससे बड़ा विद्वान्‌ 
ही ठीक-ठीक बता सकता है और ईश्वरसे बड़ा कोई है नहीं । 
पूरी तरह ठीक-ठीक सर्वशक्तिमान्‌ ईश्वर न जाना जा सकता; 
न उसका वर्णन हो सकता है; लेकिन ईश्वर है, यह बात सवा 
सोलह आने सच्ची है । जैसे कपड़ेको देखकर उसका कोई 
बनानेवाला है, यह समझा जाता है, वैसे ही संसारका भी 
कोई बनानेवाला होना चाहिये, यह स्पष्ट है । संसार इतना 
नियमपूर्वक चलता है और फिर इतनी आश्चर्यजनक घटनाएँ 
इस संसारमें होती रहती हैं कि उन घटनाओंका बड़े-बड़े 
वैज्ञानिक भी कोई कारण नहीं समझ पाते । इन सब बातोंसे 
ईश्वरकी सत्ता सिद्ध होती है । 


इश्वर केसा है ! 


ईश्वर सर्वव्यापक है, सबंशक्तिमान्‌ है, सब कुछ भूत- 
भविष्य-वतंमानकी बातोंका जानेवाला है; क्योंकि इस 
संसार ओर संसारके सब पदार्थों तथा मनुष्यके मन और 
बुद्धिको भी ईश्वरने ही बनाया है | अतः संसारमें जो कुछ है 
या होना सम्भव है, मन या बुद्धिमें जो कुछ आता है या 
आ सकता है, वह सब ईश्वरका ही रूप है । ईश्वर वह सब 
है और उससे भी विलक्षण है । ईश्वर ऐसा है और ऐसा 
नहीं दै, इस प्रकारका हठ अज्ञानके कारण होता है । जैसे 
घड़ेके भीतर भरा पानी घडे-जेसा और लोटेमें भरा पानी 
छोटे-जेसा होता है, वैसे ही जो जैसी भावना ईश्वरके सम्बन्धमें 
कर ले, उसके लिये ईश्वर वेसा ही है । 


ईश्वर साकार है या निराकार ! 

“ ईश्वर निगुंण-सगुण, साकार-निराकार सर्वरूप है । जैसे 
मिट्टीमें घडा नहीं है, परंतु मिट्टीसे अलग घड़ा कोई वस्तु 
भी नहीं है, इसी प्रकार ईश्वरमें यह संसार नहीं दै, 
पर संसारके पदार्थ और गुण ईश्वरसे अलग भी नहीं 
हैं। इश्वरमें गुण न होते तो संसारमै गुण आते ही कहाँसे 
और ईश्वरमें निर्गुणता न होती तो बुद्धिमै निगुणकी भावना 
केसे आती । इसी प्रकार आकाश, वायु आदि निराकार और 
पञ्चपक्षी आदि साकार पदार्थ भी ईश्वरने ही बनाये हैं। 

सर्वशक्तिमान्‌ है। अतः बह एक ही साथ निराकार और 


बाल अरभोत्तरी 


# निज अनुभव अब कहउँ खगेसा । बिनु हरि-भजन न जाहि कलेसा ॥ # 


जज पक एणाणा- 
पण 


साकार दोनों है । इसलिये ईश्वरके निराकार या 
साकारपनेके वित्रयमै झगड़ना नहीं चाहिये । 


ईश्वर एक है या अनेक ! 

ईश्वर है तो एक ही; परंतु अनेक रूप हैं उसके और 
अनन्त दाक्तियाँ हैं उसकी । जैसे एक ही मनुष्य कमी नाटकर्मे कुछ 
बनता है, कभी कुछ बनता है और इस प्रकार अनेक वेश बनानेसे 
वह अनेक नहीं हो. जाता;वेसे ही ईश्वरके भी अनेक रूप हैं। इस लिये 
ब्रह्म, परमात्मा, राम, कृष्ण, विष्णु, शिव, शक्ति, गॉड, खुदा) 
अल्लाह या ओर भी जो नाम-रूप ईश्वरके कहे जाते हैं, वे सब एक 
ही ईश्वरके हैं। उनमेंसे किसी एककी प्रशंसा करके दूसरेकी निन्दा 
करना या दूसरेसे द्वेष करना ईश्वरकी ही निन्दा तथा ईश्वरसे 
ही द्वेष करना है; क्योंकि हमारे पास एक ही मन है और 
उपासनाका पूरा फल मनकी एकाग्रता होनेसे ही मिडता है, 
इसलिये हमको भगवानका जो नाम तथा रूप प्रिय लगे, 
उसीकी हमें आराधना करनी चाहिये । उसी एकमें ही 
अपनेको. पूरी तरह लगाना चाहिये । कभी एक रूपमै और 
कभी दूसरे रूपमें मनको लगानेसे मन चञ्चल बना रहेगा 
ओर उपासनाका पूरा लाभ नहीं होगा । इस प्रकार भगवानके 
एक ही नाम-रूपमें लगना तो हमारे लामके लिये है। लेकिन 
भगवानके दूसरे नाम और रूप भी भगवानके ही हैं । उनका 
अपमान या तिरस्कार नहीं करना चाहिये । जैसे पिताको 
पुत्र सदा पिता कहता है; पर उसकी मा उसके पिताको 
पति कहती है तो इसलिये वह झगइता नहीं कि क्यों वह भी उसके 
पिताको पिता नहीं कहती । इसी प्रकार जो लोग भावके 
भेदसे भगवानको दूसरे नाम-रूपमें मानते हैं, वे भी उसी 


एक ही भगवानके पुजारी हैं। उनसे प्रेममाव ही रखना 
चाहिये । 


ईश्वर अवतार लेता है ! 

ईश्वर सर्वशक्तिमान्‌ है, अतः वह अवतार ले तो सकता 
ही. है। अभि सवंब्यापक रहते हुए भी अनेक स्थानोंपर 
प्रकट होता है, ऐसे ही सर्वव्यापक ईश्वर सर्वव्यापक रहते 
हुए ही अवतार लेता हे । जब एक योगी ही अपने योगबले 
अनेक रूप “कायव्यूह नामकी सिद्धिसे धारण कर सकता 
है, तब भला ईश्वर अवताररूप क्यों नहीं ले सकेगा; क्योंकि 
ईश्वर परम दयाळ है, अतः जब उसके भक्त उसे आँखोंसे 
प्रत्यक्ष देखना चाहते हैं, तब वे जिस रूपमें उसे देखना चाइते 


% बाल-प्रश्नोत्तरी % 

हैं, उसी रूपमें वह उनके सामने प्रकट हो जाता है । जब 
किसी समय भगवानके बहुत-से सच्चे भक्त उन प्रभुक्रे साथ 
पुत्र, मित्र आदिका सम्बन्ध बनाकर उनकी लीलाका 
आनन्द लेनेको अत्यन्त उत्सुक हो जाते हैं, तत्र भगवानका 
अबतार होता है । 


अअंतार ओर महापुरुषमें क्या भेद है ! 

महापुरुष चाहे जितना महान्‌ हो, चाहे जितनी सिद्धियाँ 
या अद्भुत शक्तियाँ उसमें हो; पर उसका शरीर साधारण 
लोगोंके समान पञ्चभूतोंसे ही बना होता हे । उसको बुढापा, 
रोग आदि होते हैं | महापुरुषका जो सङ्ग करते हैं; उसकी 
सेवा करते हँ, उनका कल्याण. होता दै; किंतु जो महापुरुषसे 
द्वेष करते हैं, उसे सताते हैं, उसके प्रति दुर्भाव रखते हैं, 
उनको पापका भागी होकर नरक जाना पडता है । लेकिन 
भगवानका अवतार-दारीर पञ्चमूतोंते बना नहीं होता । 
छेगोंके देखनेमें साधारण मनुष्य-रारीरन्जेसा लगनेपर भी 
बह दिव्य शरीर हेता दै । उसमें मायके पदाथोका लेश भी 
नहीं होता । उसमें रोग या बुढापा नहीं आता । भगवानके 
उस अवतार-शरीरकी सेवा, उसका ध्यान) पूजन करनेवालों- 
का तो कल्याण होता ही है, जो उससे द्वेष करते हैं शत्रुता 
करते हैं, उनका भी कल्याण हो जाता है । भय, द्वेष, लोभ, 
काम आदि किसी भी प्रकारसे जो भगवानके अवतार-शरीरका 
चिन्तन करते हैं, उनके सारे पाप भस्म हो जाते हैं । उनका 
कल्याण ही होता है । 

मूर्तिपूजा क्यों की जाती है ! 

जैसे मूर्ति धातु, पत्थर, लकड़ी आदिकी होती दै, वैसे 
ही हमारे-आपके शरीर भी हड्डी, मांस आदि जड तत्त्वोके 
ही हैं। लेकिन जीब्र क्योंकि इस दारीरमें है, अतः किसीके 
शरीरकी सेवा-पूजा उस पुरुषकी सेवा-पूजा मानी जाती है। 
भगवान्‌ सर्वव्यापक देंश अतः वह मूर्तिमै भी हैं । 
इसलिये मूर्तिमें जब हम भगवद्धाव करके RS करते 
हैं, तब बह पूजा भगवानकी हो जाती है । जसे किसके 
शरीरको, जो कि जड है; छोड़ दिया जाय तां फिर 
उसमें जो चेतन है, उसके सत्कारका कोई उपाय ही 
नहीं रहता । हमारे मनके लिये एक प्रकट आधार चाहिये 
चिन्तन और पूजनका । मूततिके द्वारा सर्वव्यापक भगवानूकी 
टीक पूजा हो पाती है और उनका भ्यान करना मी सम्भव 
हो जाता दै । जेते शरीरका सत्कार जडका सत्कार नहीं 
है, वेसे ही मूर्तिको पूजा मी पत्थर, मिट्टी आदिकी पूजा न 
होकर भगवानकी ही पूजा दे । 

ईश्वर है, यह केसे जाना जाय ? 


नियम यह है कि कार्य अपने कारणको जान नहीं 
सकता । कोई भी पुत्र यह नहीं जान सकता कि सचमुच 
उसका पिता कौन है । इस विष्रयमें उसे माताके वचर्नोपर 
विश्वास ही करना पड़ता है। मनुष्यकी बुद्धि भगवानकी 
बनायी हुई है, अतः बुद्धिके द्वारा तर्कवितर्क करके ईश्वरको 
जानना सम्भव नहीं दै । महापुरुषों तथा शास्रोंके वचनोंपर 
विश्वास करना ही एक मात्र उपाय दै । जहाँ तर्ककी गति 
नहीं होती, वहाँ प्रथोगसे ज्ञान होता दै। कोई तकसे ने 
मानना चाहे कि अभि उष्ण है तो उसे छूकर देखना 
चाहिये । वैज्ञानिक सिद्धान्तोंपर सन्देह होनेपर जैसे ठीक 
विधिसे पूरी साबधानीसे प्रयोग करना आवश्यक होता है: 
वैसे ही जिसे पूरा निश्चय करना होश उसे शास्त्रांमें बतायी 
विधिसे सावधानीके साथ साधन करना चाहिये । पूरे विश्वमे 
अनादिकाळसे अबतक एक भी ऐसा व्यक्ति नहीं हुआ, 
जिसे ठीक साधन करनेपर भगवत्पात्ति न हुई हो । भगवान्‌ 
हैं, इसका यही सबसे बड़ा प्रमाण है । 


ईश्वरको न माननेसे हानि क्या है? 

मनका स्रभाव है असंयमकी ओर जानेका । जो लोग 
ईश्वरको मानते हैं; उन्हें परलोक भी मानना ही पता. है । 
झूठ; कपट; चोरी, अनाचार) हिंसा आदि पाप करनेमें उन्हे 
भय होता है । उनका चित्त सदा उन्हें इन दुष्कर्मोंस रोकता 
हे । जो लोग ईश्वरको नहों मानते, उनमें सत्य आदि सद्रुण 
हो तो सकते हैं; पर उन सहुणोंका कोई आधार नहीं होता । 
फल यह होता है कि जब प्रलोभन आता है, उनके सद्गुण 
टिक नहीं पाते । ईश्वरको माननेसे जो एक अद्भुत आत्मबल 
मिळता हैं, उससे भी बे वञ्चित रह जाते हैं | ईश्वरको न 
माननेसे जीबनमें अचिन्त्य ईश्वरीय सहायताओंसे मनुष्य 
बञ्चित हो जाता है ओर परलोक तो उसका नष्ट हो ही जाता 
हे । ये बहुत बड़ी हानियाँ हैं । 


ईश्वर मिलता केसे है ! 


ईश्वर है और वह मिळता है, मिल सकता है, इस 
प्रकारका पूरा विश्वास ईश्वर-प्राप्ति लिये सबसे पहले 
आवश्यक है । सत्य, सदाचार आदिका पाळन करते हुए 
भगवानके नामका अधिकसे-अधिक जप करना, भगवानके 
मङ्गलमय रूपका ध्यान करना, भगवानके अवतार-चरित 
तथा भगबद्भक्ोंके चरितोंको पढ़ना, सुनना और सोचना, 

भगवानका ध्यान, पूजन तथा कीर्तन करना; ये सत्र साधन 
हैं भगवानको पानेके । सच्ची बात “तो यह है कि भगवान्‌ 
एकमात्र सच्चे प्रेमसे उत्पन्न हुई तीव्र व्याकुळता होनेपर ही 
मिलते हैं; किंतु सच्चा प्रेम निर्मल चित्तमें ही उदय होता है। 
चित्तकी निमेलताके लिये सत्य, अहिंसा, ब्रह्मचर्य, सदाचारका 
पूरा पालन और भगवन्नामका अधिक-से-अधिक जप आवश्यक 
है। जब आचरणकी शुद्धि तथा जप, पूजन, कीत॑न आदिसे 
चित्त शुद्ध हो जाता है, तब उसमें अपने-आप भगवत्प्रेमका 
उदय होता है। तभी भगवानको पानेके लिये तीज व्याकुळता 
जगती है और फिर दयामय भगवान्‌ स्वयं कृपा करके उस 
भाग्यवान्‌ भक्तके सामने अपने दिव्य सच्चिदानन्द स्वरूपको 
प्रकट कर देते हैं । 


धर्म क्या है! 

जसे अग्निका धम है उष्णता, येसे ही जो विशेषता 
जिसका धारण करती है; बह उसका धर्म है । इस दृष्टिते 
धर्म दो प्रकारका है, एक मनुष्य-धर्म या मानव-कर्तव्य 
और दूसरा जाति तथा वर्ग-धर्म । सत्य, अहिंसा, शौच) चोरी 
न करना; ब्रह्मचर्य, क्षमा, उदारता, सेवा आदि मनुष्यधर्म 
हैं । जो इनका पालन नहीं करता, वह तो “मनुष्य? कहलाने 
योग्य ही नहीं है। इनके अतिरिक्त अपनी जाति, अपने 
समाज, अपने वर्णाश्रमका जो धर्म शास्त्रसे तथा परम्परासे 
माना जाता हो, वह पालन करनेयोग्य है । मनुष्य पहले 
मनुष्य है और पीछे किसी जाति या वर्णका है । इसलिये 
मनुष्य-धर्म तो सबको पालन करना ही चाहिये । यदि किसी 
जाति या समाजमै परम्परासे मनुष्य-धर्मक्रे विपरीत कोई बात 
हो--जैसे चे.री करना, हिंसा करना आदि तो वह छोड़ देना 
चाहिये । मनुष्य-धमंका पालन करते हुए जेते ब्राह्मणोंका 
कर्तव्य यज्ञ कराना, दान लेना तथा देना आदि है, क्षत्रिय- 
का कर्तव्य दुखियोंकी रक्षा करना है, ब्रह्मचारीका कर्तव्य 
गुरुसेवा है, ब्राह्मण, क्षत्रिय, वेश्य इन तीनोंका कर्तव्य 
सन्ध्या, तर्पण, बलिवेश्‍बदेव, वेदाध्ययन) श्राद्ध, हवन 
देवपूजन आदि है, इन सत्रका पालन करना चाहिये । 


“ बालकोका विशेष धर्म क्या है? 


बालकोंका विशेष धर्म है अध्ययन करना, गुरुजनोंका 
आदर करना और उनकी आज्ञा मानना, ब्रह्मचर्यका पालन 
करना तथा सात्त्विक भोजन, सादी वेश-भूषा, पवित्र अध्ययन, 
उत्तम सङ्गमें ही अपनेको सीमित रखना । बालकोंको किसी 
भौ आन्दोळनमें पढ़कर अपने अध्ययनमें बाधा नहीं देनी 


+ स्वारथ साच जीव कहुँ पहा । मन क्रम बचन राम-पद नेहा ॥ % 


चाहिये । सिनेमा देखना, भइकीला वेश रखना, चटपटा 
भोजन, गंदी पुस्तकें तथा पत्र-पत्रिका पढ़ना) 'चाय-तंबोकू 
आदि नशीले पदार्थौका सेवन, अइलील हास-परिहास तथा 
उच्छुल्खछ लोगोंका सङ्ग बाळकोंको एकदम छोड़ देना 
चाहिये । पूरा जीवन बाल्यकालपर ही निर्भर है । संयम, 
सदाचार तथा ब्रह्मचर्यका पालन करके शरीर और मनको 
जो खस्थ बनाये रक्खेगा, उसीका जीवन सफल और सुखी 
होगा । जो कुमारावस्थामे भोजन) रहन-सहन, सङ्ग तथा 
आचारके विश्रयमें ध्यान नहीं देता, उसका शरीर प्रायः रोगी 
हो जाता है और मनमें ऐसे कुसंस्कार जम जाते हैं कि वे 
जीवनभर पुरुषको अशान्त बनाये रहते हैं । 
धमाके कारण लड़ाई-झगड़े क्यों होते हैं ! 
धमाके कारण लड़ाई-झगड़े होते हैं, यह बात ही झठी 

है | लड़ाई-झगढ़े स्वार्थके कारण होते हैं। स्वार्थो लोग 
अपने स्वार्थको सिद्ध करनेके लिये झगड़े कराते हैं। जहाँ 
घर्मका नाम लेकर लड़नेमें उनका खार्थ होता है; वहाँ 
वे धमंका नाम लेते हैं; जहाँ राजनीतिके सिद्धान्तोंका नाम 
लेनेसे उनका काम बनता है, वहाँ उनका नाम लेते हैं। 
जिन देशोंमें एक ही धर्म है, वहाँ भी लड़ाई-झगड़े होते हैं 
और बार-बार होते हैं, खूब भयङ्कर होते हैं | वहाँ लड़ाईके 
लिये कोई ओर बहाना स्वार्थी लोग बना लेते हैं । जो लेग 
लड़ते-झगड़ते हैं, वे धर्मका नाम चाहे जितना लें) पर वे 
धार्मिक नहीं होते । धर्मको मानने और पालन करनेवाला 
कमी अन्यायपूर्ण अत्याचार कर ही नहीं सकता । जो इस 
लोक और परलोक दोनोंमें मनुष्यका कल्याण करे, उसे धर्म 
कहते हैं । धर्मकी शिक्षा ही यह है कि मनुष्य अपना ही स्वार्थ 
न देखे । वह दूसरोंपर दया करे, दूसरोंकी सेवा करे ओर 
अपने कश्को सदे, अपने अपराधियोंको क्षमा करे । संसारमें 
लड़ाइयाँ न हो, लोग झगड़ें नहीं, यह स्वाथका त्याग करनेसे 
ही हो सकता हे । धर्म मनुष्यको स्वार्थ-त्याग सिखलाता 
है । शान्तिका उपाय ही एकमात्र यह है कि लोग सच्चे 
धार्मिक यनें । 


कौन-सा धर्म सबसे श्रेष्ठ है ? 
` कोई धर्म श्रेष्ठ है और दूसरे धर्म उससे हीन हैं) यह 
बात ही झूठी है । मनुष्यधर्म जो सत्य, दया, अहिंसा आदि 
हैं, वे तो सभी मनुष्योंके लिये समानरूपसे पालन करने योग्य 
हैं। सभी घर्म उनको महत्त्व देते हैं। इन मानव-धमोके 


# बाल-प्रश्नोत्तरी # 

अतिरिक्त जो बातें धमोमे होती हैं, वे देश तथा समाजके 
भेदसे आचरणके सम्बन्धकी हैं । इनमें जो जिस देश तथा 
समाजमें उत्पन्न हुआ है, उसके लिये उसी देश तथा समाज- 
का धर्म श्रेष्ठ है । दूसरेके धर्मकी निन्दा करके अपने धर्मकी 
प्रशंसा करना अज्ञान है। एक धर्मके व्यक्तिको भय या 
लानसे दूसरे धर्ममें दीक्षित करनेका प्रयत्न भी स्वार्थके कारण 
ही होता हे । सभी सचे धमाका लक्ष्य है--भगवानकी प्राप्ति 
और संसारमै सदाचारपूर्ण जीवन बिताना । ऐसे सभी धर्म 
अपने-अपने स्थानपर टीक हैं और श्रेष्ठ हैं । 
नास्तिक किसे कहते हैं ? 
जो परलोकको न माने अर्थात्‌ मरनेके पश्चात्‌ शरीरसे 
भिन्न कोई तत्व बच रहतां है और उसे जीवित दशामें 
किये पाप-पुण्यका फल कमी-न-कमी भोंगना पड़ता है, यह 
बात जो स्वोकार न करे, वह नास्तिक है । किसीके मानने- 
न-माननेसे सत्यमें अन्तर तो पड़ता नहीं, अतः नास्तिके 
न माननेसे परलोक नहीं रहेगा, यह तो होनेसे रद्दा। जो 
परलोक नहीं मानता, उसे पाप-पुण्यका कोई भय नहीं है । 
बह चाहे जितना संयमी, सत्यवादी सदाचारी हो; किंतु 
उसपर विश्वास नहीं किया जा सकता । उसकी स्तार्थवृत्ति 
किसी भी समय उसे विचलित कर सकती है और उस समय 
बड़ेसे-वड़ा पाप वह बिना हिचके कर डालेगा। अपने 
पापोंका फल तो मरनेके पीछे उसे भी भोगना ही पड़ेगा । 
नास्तिकता आती है खाधीनताका लोम देकर । धर्म और 
ईश्वरके बन्धनसे छुटनेका ऐसे लोग गर्व करते हैं । लेकिन 
इसका फल यह होता दै कि वे अपने मन तथा इन्द्रियोंके 
पूरे दास हो जाते हैं । उच्छुङ्खल होकर प्रायः असंयम करते हैं 
और फिर उसका फल रोग तथा अशान्ति विवश होकर उन्हे 
भोगना पड़ता है । लाख सिर पटकनेपर भौ. वे रोग तथा 
अशान्ति भोगनेमें स्वतन्त्र नहीं हो सकते । ऐसे ही मरनेपर 
यमराजके दूतोंके फंदे और डंडे भी उनकी स्वाधीनताकी 


चिन्ता नहीं करते । सच्ची स्वतन्त्रता है-धर्म और ईश्वरको 
मानकर मन एवं इन्द्रियोंको अपने वशमें कर लेना । मन . 


तथा इन्द्रियांका दास होना स्वाधीनता नहीं है । संयम, सत्य, 
सदाचार परलोक तथा भगवानको मानकर ही टिक सकते हैं, 
यह वात कभी भूळनी नहीं चाहिये । 
परलोक क्या है ! 
परलोकके सम्बन्धमँ अलग-अलग धर्माकी अलग-अलग 
चारणा है । इस दीखनेवाळे देइके भीतर देइसे भिन्न कोई 


'चेतन-तत्त्व है । स्वम्नकी दशामें जब शरीर चुपचाप पड़ा 
रहता है, उसीके सहारे मनुष्य नाना प्रकारके दृश्य देखता 
है। मृत्युके पश्चात्‌ मी वह तत्त्व बचा रहता है । शरीरके 
नष्ट होनेसे वह नष्ट नहीं होता है। जीवित दशामें जो कुछ 
अच्छे -बुरे कर्म व्यक्तिने किये हैं, मृत्युके पश्चात्‌ उसे उनका 
फल भोगना पड़ता है । इस फल भोगनेकी व्यवस्था जहाँ 
जिस प्रकार होती दै, उसीको परलोक कहा जाता दै । 


पुनर्जन्म कैसे होता है? 


मनुष्य-जन्म ही कर्म करनेवाला जन्म है। इस मनुष्य- 
जन्ममै जो कर्म किये जाते हैं, उनका ही फल भोगनेके लिये 
देवता, पितर; पछ पक्षी, कीड़े-मकोड़े, वृक्ष, बेल आदिका 
जन्म जीव लेता है । इसलिये दूसरे किसी जीवको अपने 
कर्मका कोई पाप या पुण्य नहीं होता । उसे कर्मका कोई 
फल - पीळे ( दूसरे जन्ममें ) नहीं भोगना पड़ता । मनुष्य 
एक क्षणमें ऐसा महान्‌ पुण्य या इतना भारी पाप कर 
सकता है कि उसका फळ भोगनेके लिये उसे लाखों जन्म 
लेने पड़ें । इसलिये जितने अच्छे-बुरे कर्म मनुष्य करता है, 
उन कमोके संस्कार उसके चित्तमें एकत्र होते जाते हैं । 
जन्म-जन्मके जो संस्कार चित्तमें इकडे हैं, उन्हींको “संचित? 
कहते हैं। जो नवीन कर्म मनुष्य करता है, उसको 
“क्रियमाण? कहा जाता दै और वह भी संचितमें जाकर मिल 
जाता है। केवल बहुत बड़े पुण्य-कर्म या बहुत बड़े पाप-कमे 
तथा विधिपूर्वक किये गये सकाम पूजन) यज्ञ, अनुष्ठान 
आदिके फलस्वरूप नवीन प्रारब्ध बनकर तुरंत फल 
देते हैं । शेष सब कमांके फल अन्य जन्माँमै भोगनेके लिये 
संचितमें एकत्र होते रहते हें । जब मनुष्यके मरनेका समय 
आता है, तब उसकी जो अन्तिम इच्छा होती है; वह उसे 
दूसरे जन्ममें तुरंत भोगनेको मिलती है । लेकिन एक 


'इच्छाका भोग कई प्रकारसे सम्भव है। जेसे कोई मिठाई 


खाना चाहे तो दूसरे जन्मने हलवाई, चींटी, मक्खी या अन्य 
जीव हो सकता है । अन्तिम इच्छा पूरी हो जाय; इसे 
प्रधानता देकर उसके संचितमेंसे कुछ कर्मोका समूह पृथक्‌ 
होता है, जिससे उसे जन्म मिल सके । इस प्रथक्‌ हुए 
कमके समूहका नाम 'प्रारध? हे । उस समय यह प्रारन्ध एक 
ही नहीं बनता | एकके बाद दूसरे प्रारब्ध बनते जाते हैं 
जंजीरकी कड़ियोंकी भाँति । यह प्रारब्धोंकी जंजीर कितनी 
बी या छोटी होगी, यह उस जीवके संचित कर्मौपर निर्भर 

सोइ पावन सोइ सुभग सरीरा । जो तनु पाइ भजिअ रघुबीरा ॥ # 

हे । यह जंजीर वहाँ समाप्त होती है, जहाँ मनुध्य-जन्म 
मिलने योग्य “प्रारब्ध? बन जाय । भगबानकी दया यहाँ ही 
स्पष्ट होती है । जितनी छोटी प्रारन्धोंकी जंजीर बन सके, 
जितनी जल्दी जीव मनुष्यका जन्म पा सके, ऐसी व्यवस्था 
भगवान्‌ करते हैं । अब जीव उन प्रारब्धोंके अनुसार जन्म 
लेता है । एक प्रारब्धके पूरे सुख-दुःख भोगकर वह 
शरीर छोड़ देता है और फिर दूसरे प्रारन्धके अनुसार जन्म 
लेता है।इस प्रकार एकके बाद दूसरा जन्म लेते हुए 
अन्तमें वह मनुष्यका जन्म पाता है । मनुष्य-जन्ममें उसे 
माता-पिता, देश-जाति, कुल-धम, सुख-दुःख; यश-अयश 
आदि प्रारब्धके अनुसार मिळते हैं; किंतु वह कर्म करनेमें 
स्वतन्त्र होता है । अब यदि वह यहाँ अच्छे कर्म करे तो 
मरनेपर अच्छी गति पायेगा । बुरे कर्म करनेपर उसे नरकादिमें 
जाना होगा | यदि भगवानका भजन करके भगवत्पासति 
कर ले तो फिर यह जन्म-मरणके चक्करसे सदाके लिये छूट 
जायगा । 
ये स्र्ग-नरक क्या हें ? 
परलोक और पुनर्जन्मको स्वीकार कर लेनेपर स्वर्ग-नरक 
तथा इन लोकोंके निवासियोंकी बात समझना कठिन नहीं 
है । संसारमै जितने भी प्राणधारी हैं) वे एक सीमातक ही 
सुख या दुःख भोग सकते हैं | सीमासे अधिक सुख सहसा 
मिलनेपर भी प्राणी मर जाता है । फिर इन्द्रियोंके द्वारा 
सुखका ग्रहण भी थोड़ा ही होता है । भोजनका स्वाद तभी- 
तक लिया जा सकता है; जबतक पेट न भर जाथ । बराबर 
स्वादके पीछे पड़े तो शरीर रोगी हो जायगा और भोजन ही 
छोड़ना पड़ेगा । यही बात सभी सुखोंकी है । इसी प्रकार 
सीमासे दुःख अधिक हो जाय तो प्राणी मूर्छित हो जाता 
हे और मर भी जाता है। जिस जीवके कर्म ऐसे हैं कि 
उसे बहुत अधिक सुख या बहुत अधिक दुःख मिलना 
चाहिये; उसे स्वर्ग या नरक जाना पड़ता है । स्वर्गमें 'भोग- 
देह” प्राप्त होता है । इस देहमें सीमातीत सुख भोगनेकी 
क्षमता होती है । ऐसे ही नरकमें 'यातना-देह' मिलता है । 
यह देह ऐसा होता है कि ढुकड़े-ठकड़े काटनेपर भी फिर 
स्वयं एक बन जाता है | अग्निमें जलाने या खौलते तेलमें 
पकानेपर भी मरता नहीं । सीमातीत कष्ट भोग सक्ता है यह 
देह । इस प्रकार जब जीवके पुण्य या पाप इतने रह जाते हैं 
कि उनका फल सुख या दुःख किसी सांसारिक दारीरमें 
भोगा जा सके, तब वह एथ्वीपर अपने कर्मेकि अनुसार 


कोई जन्म पाता है। प्रथ्वीके सारे शरीर सुख या दुःख 
भोगनेके माध्यमिक साधन हैं और यहाँका जीवन सुख-दुःखसे 
मिला हुआ है । केवल सुख या केवल दुःख यहाँ कोई नहीं 
भोगता । सुखकी अधिकताका भोग स्वर्गमें और दुःखकी 
अधिकताका भोग नरकमें होता है । 


देवता तथा प्रेत क्या सचमुच हैं ? 

बहुत-सी बातें ऐसी होती हैं जो केवल तसे नहीं जानी 
जा सकतीं और इन्द्रियों तथा यन्त्रोसे प्रमाणित भी नहीं 
होतीं । लेकिन देवताओं, प्रेतं तथा अन्य अलक्ष्य योनिके 
प्राणियोंके सम्बन्धमें इतनी घटनाएँ संसारमें होती रहती हैं 
कि जो सचाई जानना चादेगा, उन्हें इनको सत्ता तो माननी 
ही पड़ेगी । जेसे स्वर्ग और नरक इस प्रथ्वीसे भिन्न लोक 
हैं और वहाँ एथ्वीपर दीखनेवाले शरीरोंसे सर्वथा भिन्न 
अद्‌भुत देहोंमें जीवको रहना पड़ता है, वेसे ही एथ्वीसे भिन्न 
अन्य लोक मी हैं। उन लोकोंमें मी अद्भुत देहके प्राणी 
रहते हैं । जेसे देवता स्वर्गमें रहते हैं ओर उनके साथ वहाँ 
उपदेव-जातिके गन्धर्वादि भी स्वर्गे एक विशेष 
स्तरमै रहते हैं । प्रेत आदि अन्तरिक्षमें रहते हैं । 
हमळोगोंके शरीरमै मिट्टीकी प्रधानता है । पृथ्वीके 
प्राणियोंके देह मिट्टीकी प्रधानता होनेसे स्थूल हैं ओर सदा 
प्रत्यक्ष रहते हैं। देवताओंका शरीर अग्निप्रधान और 
प्रेतोंका वायुतच्व-प्रधान होता है । इसीसे ये अलक्ष्य रहते 
हैं | जैसे अग्नि कभी बिजली आदिके रूपमै चमककर दीख 
जाती है, जेसे भाप बादल बननेपर दीखने लगती है, बेसे 
ही देवता या प्रेत अपनी इच्छासे अपने शरीरको घना करके 
मनुष्योंके सामने प्रकट कर सकते हैं। ये अउक्ष्य प्राणी 
संसारी प्राणियोंको सुख या दुःख दे सकते हैं, यह बात भी 
ठीक है; किंतु हें ये भी जीव ही, अतः इनकी शक्ति भी 
सबकी एक-सी और असीम नहीं है । जैसे हमछोग देश, 
काळ, परिस्थिति और शक्तिके अनुसार ही किसी काममें 
सफल या असफल होते हैं, वेसे ही ये भो सफळ या अकळ 
होते हैं ये सबको न तो कष्ट देनेमें समर्थ हैं ओर न सत्रकी 
सभी इच्छाएँ पूरी करनेकी इनमें शक्ति दै । अतएव इनसे 
डरनेकी तनिक भी आवश्यकता नहीं है । यहीं यह बात भी 
समझ लेनी चाहिये कि आजकल धूर्त लोगोंने स्वार्थवश 
देवताओं तथा प्रेतोंके नामपर दम्भ बहुत अधिक फैला रक्खा 
है । देवसिद्धि या प्रेतबाधा तथा प्रेतविद्याकी जितनी बातें 
सुनी जाती हें, उनमें बोमें एक-आध ही सच होती दै । 


# बाल-प्रशोरारी क्र 

इसलिये आजकल ऐसी बातोंको सत्य मानकर किसीके द्वारा ठगे 
जानेका पूरा ही भय है । किसीको भी इन बातोंके 
फेरमें नहीं पड़ना चाहिये । भगवानका भजन ही निर्दोष एवं 
निर्विन्न है । भगवान्‌ सर्वसमर्थ परम दयालु हैं । वे अपने 
भक्तकी समी अभिलाषा पूर्ण करते हैं और जो भगवानका 
भजन करता है, भूत-प्रेतादि किसीमें साहस नहीं कि उसकी 
ओर देख भी सके । 


श्राडूका क्या तात्पर्य है ? 


“जीव अपने कमोंका फल भोगता है, मरनेके पश्चात्‌ वह 
फिर जन्म ले लेता है, उसके लिये श्राद्ध करनेसे क्या लाभ १ 
श्राद्धके पदार्थ यहीं रह जाते हैं या ब्राह्मणके पेटमें जाते हैं, 
परलोकगत जीवको उनसे क्या मिठा ?? आदि प्रश्‍न बातको 
बिना सोचे किये जाते हैं । संसारमै हम सबका जीवन ऐसा 
है कि एककी क्रियाका दूसरेपर कुछ-न-कुछ प्रभाव पड़ता ही 
है । घरमै एक व्यक्ति भगवानक्रा भजन करे तो उससे थोड़ी- 
बहुत शान्ति समीको मिळती है । एककी कमाईसे दूसरोंका 


भी काम चलता है। इसी प्रकार कमंमें भी सम्बन्ध तथा. 


आसक्तिके कारण फलका भाग प्राप्त होता है । पिता-पुत्र; 
गुरु-शिष्य, पति-पत्नी आदि परस्पर एक-दूसरेके कोके 
कुछ-न-कुछ फलमागी होते हैं। इसीसे जो मृत पुरुपकी 
सम्पत्तिके अधिकारी हैं, उसके सम्बन्धी हैं, उनके लिये उसका 
श्राद्ध करना कर्तव्य है । जीव इस मनुष्यशरीरको छोड़नेके 
बाद तुरंत स्थूल देहमें जन्म ले लेता हो, ऐसा कोई नियम 
नहीं है । उसे स्वर्ग, नरक, पितृलोक, प्रेतयोनि आदिमें 
सह्या वर्ष भी रहना पड़ सकता है । इन योनियाँमें रहते 
समय यदि उसके सम्बन्धी उसके लिये श्राद्ध करते. हैं, तो 
उसके फलस्वरूप उसे प्रत्यक्ष वृत्ति होती है । यदि उसने 
पृथ्वीपर कहीं जन्म ले लिया है, तो भी श्राद्धके फलसे उसे 
अनजानमें ही वृत्ति होती है । हम नहीं जानते कि हमारे 
पूर्वजोने कब कहाँ जम्म ग्रहण किया, अथवा वे अमी पिठू- 
छोकादिमें हैं, उन्होंने जन्म ले लिया हो) तो भी श्राद्धके 
फलसे उन्हें तृप्ति तो होंगी ही | अतः श्राद्ध तो करना ही 
चाहिये । श्राद्धे पितराकी तृप्ति केसे होती दै, यह बात 
आप अपनी तृतिसे ही समझ लें । हम आप जो पदार्थ 
सेवन करते हैं, उन पदार्थोका सब अंश हमारे इस स्थूल 
देहमें ही चला जाता है । वह इस स्थूल देहको ही पुष्ट 
करता है । हमको--हमारे चित्तको केत्रल तृप्ति मिळती है । 
जो मात्मा अपने स्थूल देइमें आसक्ति तथा ममता नहीं 


रखते, उन्हें कुछ भी खिला दीजिये, उन्हें इससे कोई तृसि 
नहीं मिलती । इसके साथ यह बात भी है कि हमें आपको 
कोई कुछ स्थूळ पदार्थ दिये बिना उस पदार्थके पानेका 
संतोष नहीं दे सकता । मिठाई खाये बिना मिठाई खानेकी 
तृप्ति नहीं होगी । इससे यह नियम निकला कि जिसका 
जिस स्थूल देहमें ममत्व है, उसे उस स्थूळ देहके द्वारा तुष्टि 
दी जा सकती है । स्थूल देहमें ही स्थूळ पदार्थ रह जाते हैं 
प्राणीको केवळ तुष्टि मिलती है । परलोकगत प्राणीके पास 
स्थूल देह नहीं है, अतः स्थूल देहो पुष्ट करनेवाले तस्व उसे 
चाहिये ही नहीं । उसे तो स्थूल पदार्थसे मिळनेवाली दुष्ट 
चाहिये । मन्त्रांकी शक्तिसे निमन्त्रित ब्राह्मणके शरीरमें 
परलोकगत प्राणी कुछ देरके लिये ममत्व कर पाता है, इससे 
आझणको खिलाये पदार्थासे उस ब्राह्मणकी तुष्टिके साथ 
पिततरकी तुष्टि भी होती है । यह वैसी ही तुष्टि है, जेसी हमें 
आपको पदार्थोके भोजनसे मिलती है । पदार्थ तो हमारे- 
आपके भी इस नश्वर देहमें ही रह जाते हैं, जीवमें उनका 

कोई अंश नहीं जाता । इसी प्रकार वे ब्राह्मणके देको पुष्ट 
करते हैं, इसमें तो कोई असंगति है नहीं । 


पाप करनेवाले सुखी और कर्तव्यनिष्ठ दुखी 
क्यों देखे जाते हैं ? 


“मगवान्‌की आराधना, देवपूजन, श्राद्ध-तर्पण तथा 
कर्तब्यका सावधानीसे पालन करनेवाले आजकल प्रायः दरिद्र 
और दुखी देखे जाते हैं और जो लोग झूठ) छल आदि 
नाना प्रकारके पाप करते हैं, संयम-सदाचारके एक भी 
नियमका पालन करते नहीं दीखते) वे धनवान्‌ स्वस्थ और 
सुखी हैं ।-ऐसा क्यों होता है !? इस प्रकारकी जिज्ञासा 
स्वाभाविक दै, लेकिन देखनेकी बात तो यह है कि क्या समी 
झुठ) छल आदि करनेवाले, असंयमशील पुरुष घनी और 
सुखी ही हैं या उनमें भी दरिद्र, रोगी ओर दुखी हैं । यदि 
ऐसे भी लोग हैं कि सब छल) कपट; प्रपञ्च करके भी दर-दर 
भटकते हैं, कंगाल एवं दुखी हैं तो यह केसे कहा जा सकता 
है कि पाप तथा असंयमसे धन और सुख मिलता है । सच 
बात तो यह है कि हमारे मनमें यह प्रश्‍न प्रारब्ध तथा 
पुनन्मको न माननेके कारण ही उठता है । मनुष्य अपने 
प्रारब्धका फल भोगता है और इस जन्ममें जो कुछ करता 
दै, उसका फळ उसे आगे भोगना पड़ता है। एक मजदूर 


सस्ताइभर श्रम करके मजदूरी पाता दै, दूसरे सताहभर वह बैढा 


३१२ 


रहा । अब दूसरे सक्षाहमें पहला मजदूर काम-धाम तो करता 
नही) पर अपनी मजदूरीके पैसोंसे मौज उडाता है । दूसरा 
मजदूर अब पूरा श्रम करता है; पर जबतक सप्ताह पूरा न 
हो; मजदूरी मिलनेसे पहले उसे प्रायः भूखे रहना पडता है । 
जो लोग इन मजदूरोंके पहले सप्ताहका जीवन नहीं जानते, 
वे ही दूसरे सप्ताहका जीवन देखकर आक्षेप करते हैं कि 
मजदूरी करनेपर भूखों रहना पड़ता है । इसी प्रकार जो छोग 
सुख पा रहे हैं, वे अपने पूर्वजन्मके पुण्यका फळ भोग रहे 
हैं। यदि वे इस समय पाप करते हैं तो अपने लिये आगे 
दुःखके साधन जुटा रहे हैं। वे तो दया करने योग्य हैं। 
जो कर्तव्यका पालन करते हैं, पूर्वजन्मोंके कमंदोष्से भले 


# लाभु कि किछु हरि-भगति समाना । जे गावि श्रुति संत पुराना ॥ % 


उनको इस समय क्लेश भोगना पड़ता हो; पर वे ठीक 
मार्गपर हैं। उनका भविष्य उज्ज्वल है । वे प्रशंसनीय हैं । 

मनुष्या जन्म प्राणीको बड़े सौमाग्यसे प्राप्त होता है । 
इस जीवनमें भी सबसे उत्तम अवस्था बाल्यकाळकी ही है। 
इस अवस्थामै जीवनको जेता बनाया जाय, वदद उसी दिशामें 
चल पड़ता है । इस समयके संस्कार पूरे जीवनको प्रभावित 
करते हैं । अतः बहुत सोच-समझकर बालकोंको अपना 
जीवन-पथ चुनना चाहिये | संयम, सदाचारपूर्ण जीवन ही 
उन्हें सावधानीसे अपनाना चाहिये । शास्त्रोपर तथा अपने 
स्वधर्मपर आस्था रखकर) कुसङ्ग तथा कुतकसे बचे रहकर 
ही वे अपने जीवनको सफल बना सकते हैं । सु० 


वालकोंके उपयोगकी बातें 


बहुत-सी छोटीछोटी बातें होती हैं, जिनपर प्रारम्भमें 
घ्योन दिया जाय तो वे बहुत अधिक लाभ करती हैं और 


उनकी उपेक्षा कर दी जाय तो बहुत हानि होती है । पहले- 


पहले ध्यान देनेसे अनेक अच्छाइयाँ स्वभाव बन जाती हैं । 
उनके लिये कोई विशेष श्रम नहीं करना पड़ता; किंतु 
आरम्भमें ध्यान न दिया जाय तो स्वभाव उनके विपरीत बन 
जाता है । फिर बुरे स्वभावको बदलनेमें कठिनाई होती दै । 

` लेकिन अपनी भूलका जब पता लगे, तभीसे उसे दूर करने 
और अच्छा स्वभाव डाळनेका पक्का निश्चय कर लेना 
चाहिये । जिसका निश्चय पक्का दै, वह अवश्य सफल होगा । 
यदि प्रारम्भमें सफलता न मिले तो निरादा नहीं होना 
चाहिये । बराबर श्रम करते ही रहना चाहिये । 


स्वास्थ्य; सम्मान और सुख-शान्ति--ये तीन मुख्य बातें 
हैं । हमारा शरीर स्वस्थ रदे, हमारी सब इन्द्रियाँ ठीक-ठीक 
काम करें, वे आगे चलकर दुर्बल न हो जाये, हमें रोग न 
हों; यह खास्थ्यपर निर्भर है । सब लोग हमारा आदर करें, 
हमें कोई बुरा न कदे, हमारा तिरस्कार न हो । हमारे चित्तमें 
उद्वेग न आवे, मन चञ्चल न बना रहे और चित्त प्रसन्न 
रहे । ये तीनों बातें होनेपर ही जीवन पूर्ण होता है । कुछ 
थोड़ी बातोंके पालनका स्वभाव बना लिया जाय तो तीनों 
बातें अपने-आप आ जाती हैं। जो लोग तुच्छ समझकर 
इन नियमोंका पालन नहीं करते, उनके जीवनमै रोग, 
शोक, अपमान, अशान्तिके बड़े-बड़े कर आते हैं और बड़ा 
भारी परिश्रम करके भी वे उन्हें दूर नहीं कर पाते । 


खास्थ्यके लिये 


१-जो गुरुजनों ( बड़ों ) का आदर करता है, उनको 
नित्य प्रणाम करता है, उसके बल, आयु, विद्या और 
यशकी वृद्धि होती है। जो इसके विपरीत बड़ोंका आदर नहीं 
करता या उनका तिरस्कार करता है, उसके आयु, बल, 
विद्या और यशका नाश होता है । 


२-सोते समय सदा दक्षिण या पूर्व सिर करके सोओ। 
उत्तर और पश्चिम सिर करके सोनेसे आयु क्षीण होती है । 
इसी प्रकार दक्षिण मुख करके भोजन करनेसे भी आयुका 
हास होता है । 

३-भजन) पूजन) भोजनादि उत्तम कर्म पूर्व या उत्तर 
मुख करके करना हितकारी है । केवल सायंकालीन सन्ध्या 
पश्चिम मुख करके की जाती है । 


४-स्वस्थ रहनेके लिये शरीरकी बाहरी और भीतरी 
स्वच्छता तथा नियमित व्यायाम आवश्यक है । 


(क्‌) दातोंको नित्य दतुअन करके खच्छ रक्खो। 
मौलसिरीका दतुअन बहुत उत्तम है । दतुअन न हो 
तो मंजन करो । नित्य भली प्रकार खान करो । हाथ- 
पैर धोकर स्वच्छ रक्खो । नख बढे न रहें और 
उनमें मेळ न रहे, इसका ध्यान रक्खो । वस्नोको 
मैला मत रक्खो । अपने बर्तन तथा दूसरी उपयोगी 
वस्तुएँ और रहनेका स्थान स्वच्छ रक्खो । कूड़ा दूर . 
फेंको और नालियोंको गंदा मत रहने दो | जळ 


% बालकोके उपयोगकी बातें # 

ज 


छानकर पीओ। प्रातःकाल सूर्य उगनेसे पहले उठो । 
ˆ हाथ-ुँह धोकर एक गिलास जल पी लो | 


( ख ) पेट साफ रहे, इसका ध्यान रक्खो । जो वस्तु 
सरलतासे न.पच सकें, उन्हें मत खाओ । कब्ज 
होनेपर हरड़ या त्रिफळा सोते समय खाकर गरम 
दूध या जल पी लो । 


( ग.) खुळी बायुमे कुछ दूर रोज टहल आया करो । घरकी 
भूमि नम मत रहने दो। कुछ हल्का व्यायाम 

क करो । 
5-मास) मछली, अंडे, प्याज, लहसुन तथा बासी और 


सड़ा भोजन बुद्धिको निश्चय ही मलिन बनाता है और 
स्वास्थ्यका नाश करता है । 


६-लाल मिर्च, खटाई, तेलके बने पदार्थ, बाजारकी 
पूड़ी-मिठाई और चाट स्वास्थ्यके लिये बहुत हानिकारक है । 
७-तम्बाकू) बीड़ी, सिगरेट, चाय, काफी आदि सव 
म्रकारकी नशीली वस्तुएँ स्वास्थ्यको नष्ट करती हैं । 
'८-भोजन सात्त्विक, सुपाच्य तथा ऋतुके अनुकूल, 
स्वास्थ्यकारक होना चाहिये । 
९-बहुत गरम भोजन, चाय तथा बहुत गरम दूध पीना 
अथवा बहुत ठंडा भोजन; बरफ या बरफ पड़े पदार्थ खाना 
पेटको तो खराब करता ही है, इससे दाँत शीघ्र गिर जाते हैं । 
सोडा वाटर, लेमन हर कहीं मत पीओ । वह जूठा तो होता 
ही है, स्वास्थ्य-नाशक भी होता है । | 
१०-यदि तुम चाहते हो कि तुम्हारे दाँत सुदृढ़ रहें 
और पेट ठीक काम करे तो पान-तम्बाकू मत खाओ । 
भोजन जल्दी-जल्दी मत करो; भली प्रकार चबाकर खाओ । 
चाय) बरफ, चाट, बाजारू मिठाई और सब प्रकारके 
नशोंसे दूर रहो । 
११-खड़े-खड़े भोजन करना, चलते-फिरते . भोजन 
करना, भोजन करते समय बातें करना--ये हानिकर हैं । 
बैठकर मौन होकर प्रसन्नतासे भोजन करो । 
१२-भोजन पवित्रता और झुद्धतासे बनाया जाय, शुद्ध 
और पवित्र होकर शुद्ध स्थानपर किया जाय । भोजन एकान्तमें 
करना चाहिये । उसपर चाहे जिसकी दृष्टि पड़ना हानि 
करता है । 
१३-कुला करके हाथ-पैर धोकर गीले पैरों भोजन 
करनेसे भोजन ठीक पचता है | भोजनके छिये या तो पालथी 


मारकर स्थिर बैठो या दाहिने हाथको दोनों घुटनोंके बीचमें 


रखकर भोजन करो । 


१४-भोजनके बीच-बीचमे आवश्यक हो तो थोड़ा जल पी' 
सकते हो; पर भोजन समाप्त करके तुरंत जळ मत पीओ 
आध घंटे बाद जळ पीना उत्तम है) | ग 

१५-ग्रास इस प्रकार उठाओ कि पात्रसे भूमिपर या 
वस्त्रोपर जूठन न गिरे । 

१६-एक थाली या पत्तळमें कई छोगोंका खाना 
स्वास्थ्यके लिये हानिकर दै । छोटे बच्चोंको भी परस्पर जूठा 
नहीं खाना चाहिये । किसीका जूठा मत खाओ और किसीको 
अपना जूढ़ा मत दो। | 

१७-भोजन सदा दाहिने द्वाथसे करो । जळका बतंन 
अपनी दाहिनी ओर रत्र्खो | बायीं ओर मत रक्खो । 

१८-भोजनके पश्चात्‌ भली प्रकार कुछा करके शद्ध 
जलसे हाथ; मुख और पेर भी थो डालो । जिस जलको पिया 
है, उसी जलसे हाथ मत थोओ । | 

१९-एक बारका जूठा भोजन दुबारा कामका नहीं 
रहता । जूठा बच दी जाय तो उसे पश्चुओंकों दे देना 
चाहिये । 5 
२०-मोजनके पृश्चात्‌ हाथ थोकर गीले हाथ दोनों 
ेत्रॉपर फेर लेनेसे नेत्रांकी ज्योति बढ्ती है । 

२१-भोजनके समय दारीरपर कुर्ता-कमीज आदि नहीं 
होना चाहिये । शरीर खुळा रहना चाहिये; किंतु केवळ धोती 
पहनकर भी भोजन करना भी उत्तम नहीं । कंधेपर एक 
चहर या गमंछा रखना चाहिये । 

२२-कमी मी गीले हाथ छिड़को मत या धोतीमें मत 
पोंछो । हाथ-मुख स्वच्छ रूमाल या गमछेसे पोंछना चाहिये । 

२३-जल सुद्रा'बैठकर और धीरे-धीरे पीओ। खड़े-खड़े 
जळ मत पीओ। 

२४-बिना देखे जळ मत पीओ। पहले देख: लो कि 
उसमें कुछ पड़ा तो नहीं. है । इसी: प्रकार बिना देखे 
इलायची, पान आदि मुखमें मत डाछो और बिना देखे 
तथा बिना धोये फळ मत खाओ | 5% A 

२५-कहींसे चलकर आनेपर तुरंत जल मत पीओ, 
हाथ-पर मत धोओ और न जान. करो । इससे बड़ी हानि: 
का भय रहता है। पसीना सूख जाने दो। कम-से-कम 
पंद्रह. मिनट विश्राम कर लो; तत्र पहले ' हाथ-पैर धोकर: 
कुल्ला करके तब जल पीओ। प्राचीन प्रथा ऐसे समय आधा 
या पाव लोला गुड़-मिश्री या ऐसा ही कुछ खाकर .जल' 

# हानि कि जग पहि सम किछु भाई । भजिअ न रामहि नर-तनु पाई ॥ % 


पीनेकी है और यह खास्थ्यके लिये बहुत उत्तम है । 
२६-व्यायाम करके, मार्ग चछकर आनेपर तुरंत भोजन 
मत करो और न तो भोजन करके तुरंत परिश्रमका कोई काम 
करो । दौड़ना या कोई श्रमका काम करना हो तो भोजन 
करने और भोजनके पीछे उसमें आधे घटेका अन्तर 
पड़ना चाहिये । | 
२७-दूध विश्राम करनेसे पचता है । दूध पीकर मार्गमे 
चलना या परिश्रम करना हानिकारक है । 
२८-रानके समत्र पहले सिर धो डालो और तत्र 
जलमें प्रवेश करो या दारीरपर जल डालो, इससे सिरके रोग 
नहीं होंगे । 
२९-सक्ताहमें बाल बनवानेका बुधवार ही उत्तम दिन 
है । सोमबार) बुधबार और शनिवार शरीरमें तेल ळगानेके 
लिये उत्तम दिन हैं। यदि तुम्हें अहोंके अनिष्टकर प्रभावसे 
बचे रहना है तो इन्हीं दिनोंमें तेल लगाना चाहिये । 
२०-यदि चाहते हो कि तुम्हारे नेत्रोकी शक्ति क्षीण न 
हो तो इन नियमोंका पालन करना मत भूछो-- 

(क ) प्रातः-सायं भगवान्‌ सूर्यको. अध्य अवश्य देना 
चाहिये | उगते तथा अस्त होते सूर्यको खुले नेत्रॉसे 
देखना हानिकारक है; किंतु नेत्र बंद करके उनकी 
ओर मुख किये रहना नेत्र-ज्योतिको बढ़ाता है । 

( ख ) तेल ळगाते समय पहले नाभिको और हाथ-पेरकी 
अँगुल्योंके नखोंको भली यकार तेल लगा दिया 
करो । 

( ग ) मुखमें जळ भरकर नित्य प्रातःकाल स्वच्छ, शीतल 
जलके छीटे मारकर नेत्र धो लिया करो । 

( घ ) पैरोंको यथासम्भव खुळा रक्खो । गरमियोंमें मोजे 
आदिसे मत ढको और कुछ समय प्रातःकाल हरी 
घासपर नंगे पेर टहलो । 

२१-बहुत कसे हुए कपड़े पहनना स्वास्थ्यके लिये 
अच्छा नहीं है । आवश्यकता न होनेपर केवळ “फेशन? के 
लिये शरीरपर कपड़े लादे रहना हानिकारक है | 

१२-मुख ढककर्‌ कभी मत सोओ | कमरेको चारों 
ओरसे बंद करके या कमरेमें अँगींटी जलाकर भी मत 
सोओ । मुख खुला रक्खो और कमरेमें वायुके आने-जानेका 
माग रहने-दो । पुरानी प्रथा है, सोते समय कमरेमें एक घड़ा 
जळ खुले मुख रखनेकी । यह जल सबेरै फेंक देना चाहिये । 
यह प्रथा बहुत उत्तम है । 


३३-श्वास सदा नाकसे ही छो । मुख खुला मत 
रक्खो । मुख खुला रखना दुर्बल चरित्रका चिह्न तो है ही, 
इससे फेफड़े खराब होते हैं । 

३४-नाकमें बार-बार अँगुली मत डालो । नाक साफ 
करके हाथ तथा नाक धोती या कुर्तेके छोरसे मत पोंछो । 
हाथ रूमालसे पाँछो । 

३५-शौच जाकर हाथ सदा मिट्टीसे मटकर; धोकर शुद्ध 
करो | गंदी मिट्टी काममें मत लो । अच्छी शुद्ध मिट्टी लो । 

३६-शौच या लघुशंका जाकर हाथके साथ पेर भी 
अबश्य धोना चाहिये । अ 

३७-शौच या लघुरांका बैठते समय पहले बेठनेके 
स्थलको देख लो । वहाँ चींटियाँ या दीमक आदि कीड़े न 
हों । वह स्थान ऐसा न हो कि छघुशंकाका प्रवाह तुम्हारे 
जूतोंको गंदा कर दे । वस्न भलीप्रकार समेट लो । शौचके 
समय जळका पात्र ठीक सामने मत रक्खो । एक बगल कुछ 
दूर रक्खो, जिसमें उसपर लघुशङ्काके छींटे या उसका प्रबाह 


` न पहुँचे । 


३८-सन्ध्या करनेसे बचा) पेर धोनेसे बचा) स्नान करनेसे 
बचा; एक बार पीनेसे बचा और शौचसे बचा जल अपवित्र 
होता है । इन्हें फेंक देना चाहिये । किसी काममें इन्हें नहीं 
लेना चाहिये । 

३९-किसीके पहिने कपड़े या जूते मत पहिनो और न 
नीलामके कपड़े आदि लो । इससे अनेक प्रकारके रोग होनेकी 
सम्भावना रहती है । दूसरेके अंगोछेसे शरीर मत पोंछो । 

४०-सोनेसे पहळे पेर धोकर भली प्रकार पोंछकर 
सोनेसे नांद अच्छी आती है; परंतु गीले पेर सोना हानि 
करता है | 

४१-सूयांदयके पश्चातृतक सोते रहनेवालोंका तेज, वल, 
आयु एवं लक्ष्मी नष्ट हो जाती है । ब्राहममुहूतंमें ही निद्रा 
त्यागनेवाले उत्तम स्वास्थ्य एवं सुखी जीवन प्राप्त करते हैं । 

४२-रात्रिमें देरतक मत जगो | जल्दी सो जाओ और 
ब्राह्ममुहूतमें जग जाओ | 

४३-सदा करवट सोओ । पेट या पीठके बल सोनेका 
स्वमाव हानिकारक है । 

४४-विस्तर समान और कड़ा होगा तो पाचन क्रिया 
ठीक होगी । कोमल बिस्तर स्वास्थ्यके लिये प्रतिकूळ है । 


४५-सिनेमा देखना नेत्रज्योतिको नष्ट करता है तथा 


+ बालकोके उपयोगकी बातें % 


ee 


उसमें और भी बहुत-से भयानक दोष हैं । नेत्रोंकी रक्षाके 
लिये तेज प्रकाशमै नहीं पढ़ना चाहिये | इस प्रकार नहीं 
पढ़ना चाहिये कि प्रकारा सीधे पुस्तकके पृष्ठोंपर पड़े । लेटे- 
लेटे भी नहीं पढ़ना चाहिये और न छककर या पुस्तकको 
नेत्रोके बहुत पास करके पढ़ना चाहिये । बहुत कम प्रकाशमें 
पढ़ना भी हानिकारक है । 

४६-यदि तुम तन-मनसे स्वस्थ रहना चाहते हो तो 
तुम्हें सिनेमा कभी नहीं देखना चाहिये, ख्ियोसे हँसी-दिळगी 
नहीं करनी चाहिये । उनके नंगे चित्र नहीं देखना चाहिये 
और न गंदे पत्र-पत्रिका तथा पुस्तकें पढ़नी चाहिये । 
इन उत्तेजना देनेवाले साधनोंसे ऐसे अनेक रोग हो जाते 
हैं, जो पीछे बहुत चिकित्सा करनेसे भी दूर नहीं होते । 

४७-सायकिलकी सवारी स्वास्थ्य लिये बहुत 
लाभदायक नहीं है । 

४८-ऊँची एड़ीके या तंग पंजोंके जूते स्वास्थ्यको 
हानि पहुँचाते हैं । 

४९-पाउडर, स्नो आदि त्वचाके स्वाभाविक सौन्दर्यको 
नष्ट करके उसे रूक्ष एवं कुरूप कर देते हैं । 

५०-जितना सादा भोजन, सादा रहन-सहन रक्खोगे, 
उतने ही. स्वस्थ रहोगे । फैशनकी बस्तुओंका जितना 
उपयोग करोगे या जिह्वाके स्वादमें जितना फँसोगे, स्वास्थ्य 
उतना ही दुर्बल होता जायगा । 


सम्मानके लिये 


१-यादि चाहते हो कि अच्छे लोग तुमसे घृणा न करें, 
मुम्हारा आदर करें तो रीष्टाचारके नियमोंका सावधानीसे 
पाल्लन करो । 

_ २-सदा सबका सम्मान करो, किसीका कभी अपमान 
या तिरस्कार न॑ करो, सबसे मीठी वाणी बोलो । अपनेमे 
उम्र; पद या अधिकारमें जो छोटे हा, उनके साथ व्यवहार 
करनेमें उनके सम्मानका विशेष खयाल रक्‍्खो । 

२-सदा सत्य बोलो | झूठ बोलनेवालेका लोग विश्वास 
नहीं करते और उसका तिरस्कार होता है | 

४-कोई बात विना समझे मत बोलो । जब तुम्हे किसी 
बातकी सचाईका पूरा पता हो, तभी उसे कह्दो | 

५-अपनी बातके पक्के रहो | जिसे जो वचन दो) उसे 
पूरा करो । जिसे जब मिलनेको कहो या जो काम जब करने- 
को कहो; उसे उसी समय करो; उसमें विलम्ब मत करो । 

६-व्यवहारमें स्पष्ट रहो । जो काम. तुमसे नहीं हो सकता, 
उसे करनेका वचन मत दो । नम्रतापूर्वक अस्वीकार कर दो। 

७-प्रत्येक काम पूरी सावधानीसे करो । किसी कामको 
छोटा समझकर उसकी उपेक्षा मत करो। 

८-प्रत्येक काम ठीक समयपर करो | एक कामके समय 
उसे टाळकर दूसरे काममें मत ळगो । पढ़नेके समय पढ़ो, 


- खेलनेके समय खेलो, काम करनेके समय काम करो । 


नियत समयपर काम करनेका स्वभाव हो जानेपर कठिन 
काम भी सरल बन जायँगे । 

९-दूसरोमे जो अच्छी बातें हो, उन्हें सीखो; किंतु 
किसीके दोषका अनुकरण मत करो और. न किसीकी 
निन्दा करो । | | 
, १०-उत्तेजना और क्रोधको बशमें रक्‍खो । जब तुम्हें 
क्रोध आवे या तुम किसी बातपर उत्तेजित हो उठो, तब 
उस समय बोलना बंद कर दो । एकान्तर्मे दस मिनट 
बैठो और एक ग्लास शीतळ जळ पीओ । जब चित्त शान्त 
हो जाय, तब विचारपूर्वक काम करो । 

११-पढ्नेमै मन लगाओ । विद्याप्रातिके लिये पूरा 
यत्न करो । जो कुछ ज्ञानार्जन कर लोगे, बही जीवनमें | 
सफलता तथा सम्मान देगा । ऐसा कोई काम मत करो जो 
अध्ययनमें बाधा दे । केवल परीक्षामें उत्तीर्ण होनेके लिये 
मत पढ़ो । जानकी वृद्धिके लिये पूरी पढाई करो । 

१२-उत्तम ग्रन्थोंका ( रामायण, गीता, भागवत 
आदिका ) नियमित रूपसे नित्य पाठ करो और उत्तम 
ग्रन्थोंका यथाशक्य स्वाध्याय करो | 

१३-मिळने-जुलने, खेल-कूद तथा भनत्रहळावक्रे दूसरे 
कामोमे दिनके दो घंटेते अधिक समय मत लगाओ । पढ़नेमें 
पूरा समय दो और केवळ रटो मत । जो कुछ पढो, उसे 
भमझनेकी चेष्टा करो । | 

१४-जो तुमसे श्रेष्ठ हैं, उनसे पूछनेमें संकोच मत करो । 

१५-बातचीत करना भी एक कला है । व्यथंकी बातें 
मत करो । दूसरोंको क्‍या सुनना पसंद होगा, उनकी 
उत्सुकता किसमें दै, यह. समझकर बोलना चाहिये । दूसरॉ- 
की बात धैयंसे सुननी चाहिये । अपनी ही बात कहते रहने- 
वालेसे लोग ऊब जाते हैं । 

१६-धर्म, देवता, संयम, शास्र और सदाचारका 
सम्मान करो । इनकी हँसी मत उड़ाओ | 

१७-नग्र, बिनयी और शान्त रहो । उद्धत, उच्छुल्लछ 
और चञ्चल मत बनो । सबके साथ प्रेमका बर्ताव करो) 
सत्यभाषण करो और जहाँतक अपनेसे बने दूसरोंके हितके 
लिये प्रयत्न करो । अपना स्वार्थ छोड़कर भी दूसरेकी भलाई 
करना उत्तम आदरा है | | 
_ ९८-तुम जैसे लोगोंके साथ उठो-बैठोगे, खेलोगे, धूमो- 
फिरोगे लोग तुम्हें भी बैसा ही समझँगे । इसलिये बुरे 
लोगोंका साथ सवंथा छोड़ दो । अच्छे छोगोंके साथ ही 
रहो । जो लोग बुरे कहे जाते हैं, तुम्हें उनमें दोष नभी 
दीखे, तब भी उनका साथ मत करो) | 

१९-शौकीनी तथा फैशनके वस्त्र, तीत्र सुगन्धिके 
तेल या सेंटका उपयोग करनेवाला, सदा सजे-बजे रहने- 
वा्लोंको अच्छे लोग आवारा” समझते हैं: पुम्हे अपना 
रहन-सहन) वेश-भूषा सादगीसे युक्त रखना चाहिये । सिनेमाकी 
अभिनेत्री तथा अभिनेताओंके चित्र छपे हुए अथवा उनके 
नामके वस्त्रोंको कभी मत पहनो । इससे बुरे संस्कारोंसे बचोगे | 


२०-अपने छोटे भाई-बहिनोंसे प्रेम करो । उनकी 
भूछोंको क्षमा करो । वे तुम्हारा कुछ बिगाड़ भी दें तो 
उनपर क्रोध मत करो । अपने मित्रोसे भी ऐसा ही 
व्यवहार करो । 
. २१-अनेक बार तुम्हारे माता-पिता तुम्हारी माँग, जो 
तुम्हे उचित जान पड़ती है, पूरी नहीं करते । वे अनेक बार 
तुम्हे निरपराध ही डॉटते या दण्ड देते हैं। ऐसे अवसरोंपर 
भी घुम्दै शान्त रहना चाहिये । किसी वस्तुके लिये हठ नहीं 
करना चाहिये । तुम्हारे माता-पिता सम्भव दै परिस्थितिवश 
तुम्हारी मांग पूरी न कर पाते हों। तुम्हें डॉटने या दण्ड 
देनेमें उनका पूरा सद्भाव है। जब उन्हें अपनी भूलका 
पता लगेगा, तत्र वे तुम्हारा बहुत आदर करेंगे 
और तुमसे उनका प्रेम अधिक बढ़ जायगा । घुम उनकी 
बातका बुरा मत मानो और न उनको उछटकर उत्तर दो । 

कमी “देखी? मत मारो । अपने मुख अपनी प्रशंसा 
करना घुच्छताका चिह्ठ दै । 5 


$ राम-भगति-मनि उर बस जाके । दुख-लवलेस न सपनेहूँ ताके ॥ % 


सुख और शान्तिके लिये 

१-प्रातःकाळ निद्रा खुलते ही भगवानका अवश्य- 
. अवश्य स्मरण करो और रातको सोते समय भी भगवानका 
स्मरण करके भगवन्नाम लेते हुए सो जाओ । इससे तुम्हे 
बुरे सपने कभी नहीं आयेंगे और चित्त प्रसन्न रहेगा । 

२-नियमितरूपसे नित्य भगवानकी प्रार्थना करो । 
प्राथनाके समान मनोबल और किसी उपायसे प्राप्त 
नहीं होता । 

३-किसी भगबवन्नामके जपकी एक संख्या निश्चित कर 
ळो। उतना जप नित्य अवश्य करो। जपके समान बुद्धिको शुद्ध 
और तीव्र करनेवाली दूसरी कोई ओषधि संसारमै नहीं है । 
यज्ञोपबीतधारी द्विज हो तो सन्ध्या तथा गायत्री-जप 
अवश्य करो । ` 

४-देवताओंमें श्रद्धा रक्खो और जब किसी देवस्थान 
के सामनेसे निकलो, देवताको अवश्य मस्तक झुकाकर प्रणाम 
करो । देवताओंकी कृपासे मन प्रसन्न रहता है । 

५-सदा संतुष्ट रहो । जो कुछ भोजन, वस्त्र या दूसरी 
वस्तुएँ तुम्हें मिळती हैं, उनको पाकर संतुष्ट और प्रसन्न 
रहो । दूसरोंकी वस्तुओंको देखकर ललचाओ मत । 

६-तुम्हारी कोई वस्तु नष्ट भी हो जाय तो दुःख या 
क्रोध मत करो । वह वस्तु कभी-न-कभी तो नष्ट होती ही । 
बुद्धिमान्‌ बालक सदा संतुष्ट रहते हैं ।. 

७-सदा प्रसन्न बने रहो । कष्टमें, रोगमें भी अपनेको 
प्रसन्न रक्खो । कष्ट तो जो हो रहा है; वह दोगा ही; किंतु 
मनको दुखी करनेसे मनकी व्यथा. और बढ़ जायगी। यदि 
तुम. चित्तको प्रसन्न रक्खोगे तो कष्टकी पीड़ा छुम्हें तुच्छ 
जान पड़ेगी । 

८-किसीके. अपराध करनेपर भी क्रोध मत करों । उमे 
क्षमा कर दो। 
` ९-बड़ोंकी आज्ञाका पालन करो । सदाचारपूर्वक रहौ 
और भगवानकी असीम करपा घुमपर है, इस बातपर पूरा 
` विश्वास रक्खो । सुऽ 

सार 
तन मन धन सो फीजिए निसिदिन पर उपकार । 
यही सार नर देह में बाद बिवाद बिसार ॥ 
तन पवित्र सेवा किए धन पवित्र कर दान। 
मन पथित्र हरि भजन कर होत त्रिबिध कल्यान ॥ 

- $ शिष्टाचार $ 

. _ िष्टाचार 


एक व्यक्ति दूसरेके साथ जो सभ्यतापूर्ण व्यवहार करता है, 
उसे शिष्टाचार कहते हैं | यह व्यवहार ऐसा होना चाहिये कि 
अपने रहन-सहन तथा वचनोंसे दूसरोंको कष्ट या 
असुविधा न हो शिष्टाचार दिखाबटी नहीं होना चाहिये, 
बह सच्चा होना चाहिये । शिष्टाचार सदाचारका एक अङ्ग 
है। प्रत्येक देश एवं समाजके सिष्टाचारके नियम कुछ एयक्‌- 
एथक्‌ होते हैं। बचपनमें ही इन नियमोंकों जान लेना 
चाहिये और इनके पालनका स्वभाव बना लेना चाहिये | 

` रिष्टाचारके दो मुख्य भाग हैं--एक अपने शरीर, 

वेसर, चलने-फिरने, ` खाने-पीने उठने-त्रेठने आदिसे 
सम्बन्धित और दूसरा, दूसरे व्यक्तियाँसे व्यवहार, बात-चीत 
आदिसे सम्बन्धित । जैसे ही बचा कुछ समझने योग्य होता 
है, उसे इन नियमोंके पालनका अभ्यस्त बनाना चाहिये । 

| बड़ोंको अभिवादन 

१-बड़ोंको कभी “तुम” मत कहो, उन्हें “आप? कहो और 
अपने लिये 'हम'का प्रयोग मत करो) “मैं? कहो । 

२-जो गुरुजन घरमे हें, उन्हें सबेरे उठते ही प्रणाम 
करो । अपनेसे बढ़े लोग जब पहले मिलें, जब उनसे भेंट 
हो! प्रणाम करना चाहिये | 

३-जहाँ दीपक जलानेपर या मन्दिरमें आरती होनेपर 
सायंकाल प्रणाम करनेकी प्रथा हो, वहाँ उस समय भी 
प्रणाम करना चाहिये । | 

४-जब क्रिमी नवीन व्यक्तिसे परिचय कराया जाय, तब 

हें प्रणाम करना चाहिये। पान-इलायची या पुरस्कार 

जब कोई दे; तब उस समय भी उसे प्रणाम करना चाहिये | 

५. -गुरुजनोंको पत्र व्यवहारमै भी प्रणाम लिखना चाहिये। 

६-प्रणाम करते समय हाथमें कोई वस्तु हो तो उसे 
बगरमें दबाकर या एक ओर रखकर प्रणाम करना चाहिये। 

७--चिल्लाकर या पीछेसे प्रणाम नहीं करना चाहियें। 
सामने जाकर झान्तिसे प्रणाम करना चाहिये । 

८-प्रणामक्री उत्तम रीति दोनों हाथ जोड़कर मस्तक 
झुकाना दै । जिस समाजमें प्रणामके समय जो कहनेकी प्रथा 
हो; उसी दाब्दका. व्यवहार करना चाहिये । महात्माओं 
तथा साधु-संतोंके चरण छूनेकी प्राचीन प्रथा है । 

`९-जब कोई भोजन कर रहा हो, स्नान कर रहा हो, 


बाल बनवा रहा हो; शौच जाकर हाथ न धोये हों तो उस 
समय उसे प्रणाम नहीं करना चाहिये । उसके इन कार्योसि 
निवृत्त होनेपर प्रणाम करना चाहिये । 
बड़ोंका अनुगमन  । 

१-अपनेसे बड़ा कोई पुकारे तो “क्या? “ऐं? हॉ? नहीं 
कहना चाहिये । “जी हाँ? 'जी' अथवा “आजा? कहकर बोलो । 

२-लोगोंकों बुलाने, पत्र लिखने या उनकी चर्चा 
करनेमें उनके नामके आगे “श्री! और जअन्तमें “जी? 
अवश्य लगाओ । इसके अतिरिक्त “पण्डित” सेठ”, बाबू? 
“लाला? आदि यदि उपाधि हो तो उसे भी छगाओं। 

३-अपनेसे बड़ोंकी ओर पीठ करके मत बेठो | उन- 
के सामने पैर फेलाकर भी मत बैठो । उनकी ओर पैर 
करके मत सोओ । 

४-मार्गमें जब गुरुजनोंके साथ चलना हो तो उनके 
आगे या बराबर मत चलो । उनके पीछे चलो । उनके 
पास कुछ सामान हो तो आग्रह करकेउसे स्वयं ले 
लो । कहीं दरवाजेमेंसे जाना हो तो पहले बड़ोंकों जाने दो। 
द्वार बंद हो तो आगे बढ़कर खोळ दो और आवश्यकता 
हो तो भीतर प्रकाश कर दो । यदि द्वारपर पर्दा हो तो 
उसे तबतक उठाये रहो, जबतक वे अंदर न चले जाये । 

५-सवारीपर बेठते समय बड़ोको पहले बेठने देना 
चाहिये । कहीं भी बड़ोंके आनेपर बैठे हो तो खड़े हो जाओ 
और उनके बेठ जानेपर बैठो । उनसे ऊँचे आसनपर 


` तो बैठों ही मत। बराबर भी मत बैठो । नीचे बैठनेको जगह 


हो तो नीचे बेठो । स्वयं सवारीपर हो या ऊँचे चब्रूतरे 
आदि स्थानपर और बड़ोंसे बात करना हो तो नीचे उतर 
कर बात करो | वे खड़े हाँ तो उनसे बेठेओेठे बात मत 


'करो; खड़े होकर बात करो । चारपाई आदिपर बड़ोंको तथा 


अतिथियोंकों सिरहानेकी ओर बैठाना चाहिये । मोटर-धोड़ा- 
गाड़ी आदि सवारियोंमें बराबर बैठना ही हो तो बड़ोंकी बार्यी 
ओर बैठना चाहिये। 
६-जब कोई आदरणीय व्यक्ति अपने यहाँ आवें, तब 
दूर आगे बढ़कर उनका- स्वागत करना चाहिये और 
जब वे जाने लगें, तव सवारीतक या द्वारतक उन्हें पहुँचाना 


चाहिये । 

% सब कर मत खगनायक पहा । करिअ राम-पद्‌-पंकज्ञ नेहा ॥ * 


७-गुरु, स्वामी आदिके आसनपर उनकी अनुपस्थिति- 
में भी नहीं बैठना चाहिये । 
८-यदि मार्गमे चलते समय छाता एक ही हो तो उसे 
अपने हाथमें ले लो और इस प्रकार उन्हें लगाये रहो कि 
उसकी ताड़ियाँ उन्हें न लगें । 
९-कोई सम्मानित व्यक्ति अपने यहाँ आवें तो “आइये? 
नहीं कहना चाहिये । उनसे “पधारिये! कहना चाहिये । 
छोटोंके प्रति 
१-बच्चोंको, नोकरोंको अथवा किसीको भी “तू? मत 
कहो । “हुम? या आप? कहकर बोलो । 
२-जब कोई तुम्हें प्रणाम करे, तब उसके प्रणामका 
उत्तर प्रणाम करके, आशीर्वाद देकर या जैसे उचित हो, 
अवश्य दो । 
३-तरच्चोंको चूमो मत । यह स्वास्थ्यके लिये भी हानिकारक 
है । भारतकी स्नेह प्रकट करनेकी पुरानी रीति है मस्तक 
सँघ लेना और यही उत्तम रीति दै । 
४-नोकरको भी भोजन तथा विश्रामके लिये उचित 
समय दो । बीमारी आदिमे उसकी सुविधाका ध्यान रक्खो । 
बह्‌ भोजन, स्नानमें लगा हो तो पुकारो मत । किसीको 
भी कभी नीच मत समझो । 
५-तुम्हारे जानेसे, तुमसे जो छोटे हैं, उन्हे असुविधा न 
हो--यद्द ध्यान रखना चाहिये । छोटोंके आग्रह करनेपर भी 
` उनसे अपनी सेवाका काम कम-से-कम लेना चाहिये | 


ख्रियोके प्रति 


१-अपनेसे बड़ी खतरियांको माता) त्रराबरवालीको बहिन 
तथा छोरीको कन्या संमझो । 

२-बिना  जान-पहदचानकी स्त्रीस कमी बात करनी ही 
पढ़े तो दृष्टि नीचे करके बात करनी चाहिये | स्त्रियोंको 
धूरना, उनसे हँसी करना, उनके प्रति इशारे करना या उन- 
को छूना असभ्यता है, पाप भी है | 

३-घरके जिस भागमं स्त्रिया रहती हों, वहाँ बिना 
सूचना दिये नहीं जाना चाहिये । जिस मार्गमे ख्रियाँ ही 
जाती हाँ, उधरसे नंहों जाना चाहिये । जहाँ स्त्रियाँ स्नान 
करती हाँ, वहाँ नहीं जाना चाहिये | जिस कमरेभ कोई स्त्री 
अकेली हो, सोयी हो, कपड़े पहिन रही हो, अपरिचित हों, 
भोजन कर रही हो, परदा करनेवाली हो, उसमें भी नहीं 
जाना चाहिये | | 


४-गाड़ी; नाव आदिमें त्त्रियोंको बैठाकर तब बेठना 
चाहिये । कहीं सवारीमें या अन्यत्र खानकी कमी हो और 
कोई स्त्री आ जाय तो उठकर उसके बैठनेके लिये स्थान 
खाली कर देना चाहिये । 

५-नंगी स्त्रियोंको या उनके चित्रको देखना बहुत बुरा 
है। न तो स्त्रियोंके सामने अपर्याप्त वस्मे स्नान करना 
चाहिये और न उनसे स्त्री-पुरुषके गुप्त रोगोंकी चर्चा करनी 


, चाहिये। 


यही बातै स्त्रियांके लिये भी हैं । विशेषतः उन्हें 
खिड़कियों या दरवाजोंमें खड़े होकर झाँकते नहीं रहना 
चाहिये ओर न गहने पहनकर या इस प्रकार सजधज कर 
निकलना चाहिये कि लोगोंका ध्यान उनकी ओर आकर्षित हो। 

सर्वसाधारणके प्रति 

१-यदि किसीके अंग ठीक नहीं--कोई काना, कुबड़ा; 
लँगड़ा या कुरूप है अथवा किसीमें तुतलाने आदिका कोई 
स्वभाव है तो उसे चिढाओ मत । उसकी नकल मत करो । 
कोई स्वयं गिर पड़े या उसकी कोई वस्तु गिर जाय, किसीसे 
कोई भूल हो जाय) तो हुँसकर उसे दुखी मत करो। 


यदि कोई दूसरे प्रान्तका तुम्हारे रहन-सहनमें, बोलनेके 


ढंगमै भूल करता है, तो उसकी हँसी मत उड़ाओ । 

२-कोई रास्ता पूछे तो उसे समझाकर बताओ और 
सम्भव हो तो कुछ दूरतक जाकर मार्ग दिखा आओ । कोई 
चिट्ठी या तार पढ्वाये तो रुककर पढ़ दो । किसीका भार 
उससे न उठता हो तो उसके बिना कदे ही उठवा दो । कोई 
गिर पड़े तो उसे सहायता देकर उठा दो । जिसे जेसी भी 
सहायता. कर सकते हो, उमे अवश्य करो । किसीकी उपेक्षा 
भत करो । 

३ -अंधोंको अंधा कहनेके बदले “सूरदासः कहना 
चाहिये । इसी प्रकार किसीमें कोई अङ्ग-दोष हो तो उसे 
चिढाना नहीं चाहिये । उसे इस प्रकार बुखाना या पुकारना 
चाहिये कि उसको बुरा न लगे । 

४-किसी भी देश या जातिके झंडे, राष्ट्रिय गान, घर्म- 
ग्रन्थ अथवा सम्मान्य महापुरुषोंका अपमान कभी मत करो । 
उनके प्रति आदर प्रकट करो। किसी धर्मपर आक्षेप मत करी | 

५-सोये हुए व्यक्तिको जगाना हो तो बहुत धीरेसे | 
जगाना चाहिये । | 

६-किसीसे झगड़ा मत करो । कोई बहसमें अपने 


» शिष्टाचार * 


मतपर हठ करे तो उसकी बातें तुम्हें ठीक न लगे तब भी 
उसका खण्डन करनेका हठ मत करो । 

७-मित्रोः पड़ोसियों, परिचितोंक्रो “भाई? “चाचा? आदि 
उचित सम्ब्रोधनोंसे पुकारो । 

८-दो व्यक्ति झगइ रहे हों तो उनके झगड़ेको बढ़ाने- 
का प्रयत्न मत करो । दो व्यक्ति परस्पर बातें कर रहे हों तो 
वहाँ मत जाओ और न छिपकर उनकी बात. सुननेका प्रयल् 
करो । दो. आदमी बैठे या खड़े बात करते हाँ तो उनके 
बीचमेंसे मत जाओ । 

९-*आपने हमें पहचाना !” ऐसे प्रश्न करके दूसरोंकी 
परीक्षा मत करो । आवश्यकता न हो तो किसीका नाम-गाँव 
परिचय मत पूछो ओर कोई कहीं जा रहा हो तो “कहाँ 
जाते हो ?? यह भी मत पूछो । | 

` १०-क्रिसीका पत्र मत पढ़ो और न. किसीकी कोई गुप्त 

बात जाननेका प्रयज्ञ करो | 

११-किसीकी निन्दा या चुगली मत करो । दूसरोंका 
कोई दोष तुम्हें ज्ञात भी हो जाय तो उसे किसीसे कहो मत | 
किसीने तुमसे दूसरेकी निन्दा की हो. तो निन्दकका नाम मत 
बतलाओ । -. 
१२-बिना आवदयकताके किसीकी जाति; आमदनी, 
'बेतन मत पूछो । 

१३-कोई अपना परिचित बीमार हो जाय तो उसके 
पास. कई बार जाना चाहिये । वहाँ उतनी ही देर ठहरना 
चाहिये जिसमें उसे या. उसके आस-पासके लोगोंकों कष्ट न 
हो । उसके रोगकी गम्भीरताकी चर्चा बहाँ नहीं करनी 
चाहिये और न विना पूछे औषध बताने छगना चाहिये । 

१४-अपने यहाँ कोई मृत्यु या दुर्घटना हो जाय तो 
ब्रहुत चिल्लाकर शोक नहीं प्रकट करना चाहिये । किसी 
परिचित या पड़ोसीके यहाँ मृत्यु या दुर्घटना हो जाय तो 
वहाँ अवश्य जाकर आश्वासन देना चाहिये । 

१५-किसीके घर जाओ तो उसकी वस्तुओंक्रो मत 
छुओ । वहाँ प्रतीक्षा करनी पड़े तो धैर्य रक्खो । कोई 
तुम्हारे यहाँ आवे और उसे प्रतीक्षा करनी पड़े तों समय 
काटनेके लिये कुछ पुस्तक समाचार-पत्र आदि दे दो । 

१६-वातचोतमें कम बोलो । किसीसे अपनी ही बात 
मत कहते रहो । दूसरोंकी बात धैयंपू्वक सुनो । कोई तुम्हारे 
पास आकर कुछ अधिक देर भी ब्रेठे ता ऐसा भाव मत 
प्रकट करो कि तुम उत्र गये हो । 

१७-किसीसे मिलो तो उसका कम-से-कम समय छो । 
केवल आवश्यक बातें ही करो । वहांसे आना हो तो उसको 
नम्रतापूर्वक सूचित कर दो । वह अनुरोध करे तो यदि बहुत 
असुविधा न हो तो कुछ देर वहाँ रुको । 


अपने प्रति 

१-अपने नामके साथ स्वयं (पण्डित “बाबू! आदि 
मत लगाओ । 

२-कोई तुम्हें पत्र लिखे तो उसका उत्तर अवश्य दो । 
कोई कुछ पूछे तो नम्रतापूर्वंक उसे उत्तर दो । 

३-कोई कुछ दे तो बायें हाथसे मत लो; दाहिने हाथसे 
लो और दूसरेको कुछ देना हो तो भी दाहिने हाथसे दो । 

४-दूसरोंकी सेवा करो, पर दूसरोसे सेवा मत छो । 
किसीका भी उपकार मत लो । 

५-किसीकी वस्तु तुम्हारे देखते, जानते गिरे या खो 
जाय तो उसे दे दो | तुम्हारी गिरी वस्तु कोई उठाकर दे 
तो उसे धन्यवाद दो । तुम्हे कोई धन्यबाद दे तो नम्रता 


प्रकट करो । 
६-किसीको तुम्हारा पेर या धक्का लग जाय तो उससेक्षमा 


माँगो । कोई तुमसे क्षमा माँगे तो कहो “इसमें आपसे कोई 
भूल नहीं हुई । क्षमा माँगनेकी कोई बात नहीं ।? 

७-अपने रोग; अपने कष्ट अपनी विपत्ति तथा अपने 
गुण, अपनी वीरता, अपनी सफलताकी चर्चा अकारण ही 
दूसरोंसे मत करो । 

८-झुठ मत बोलो, पर शपथ मत खाओ और न 
प्रतिज्ञा करनेका स्वभाव बनाओ । 

९-किसीको गाली मत दो । अपशब्द मुखसे मत 
निकालो । 

१०-यदि किसीके यहाँ अतिथि बनो तो उस घरके 
लोगोंको तुम्हारे लिये कोई विशेष प्रवन्ध न करना पड़े ऐसा 
ध्यान खखो । उनके यहाँ जो भोजनादि मिले, उसकी 
प्रशंसा करके खाओ । वहाँ जो. स्थान तुम्हारे रहनेको नियत 
हो, वहीं रहो । भोजनके समव उनको तुम्हारी प्रतीक्षा न 
करनी पड़े । तुम्हारे उठने-बैठने आदिसे वहाँके लोगोंको 
असुविधा न हो। तुम्हें जो फल, कार्ड, लिफाफे आदि 
आवश्यक हों, वह स्वयं खरीद लाओ । 

११-किसीसे कोई वस्तु लो तो उसे सुरक्षित रक्खो और 
काम करके तुरंतं लौटा दो । जिस दिन कोई वस्तु लौटानेको 

ॐ श्रुति पुरान सब ग्रंथ कहाहीं । रघुपति-भगति बिना सुख नाहीं ॥ # 


कही गयी होतो उससे पहले ही उसे लौटा देना उत्तम होता है । 

१२-किसीके घर जाते या आते समय द्वार बंद करना 
मत भूलो । कोई वस्तु किसीकी उठाओ तो उमे फिर यथा- 
स्थान रख देना चाहिये । 


मागमे 

१-रास्तेमें या सार्वजनिक खलोंपर न तो थूको, न 
लघुशंकादि करो और न वहाँ फलोंके छिलके या कागज 
आदि डालो । रूघुशंकादि करनेके नियत स्थानोंपर ही करो | 
इसी प्रकार फलोंके छिलके, रद्दी कागज आदि भी एक 
किनारे या उनके लिये बनाये गये स्थलॉंपर डालो । 

२-मार्गम कोटे, काँचके टुकड़े या कंकड़ पड़े हों तो 
उन्हें हटा दो । 

३-सीधे शान्त चलो । पेर घसीटते, सीटी बजाते, गाते; 
हँसी-उच्या करते चलना असभ्यता है । छड़ी या छत्ता घुमाते 
हुए भी नहीं चलना चाहिये । 

४-रेलमें चढते समय, नौकादिसे चढ्ते-उतरते समय, 
टिकट लेते समय भक्का मत दो । क्रमसे खड़े हो और 
शान्तिसे काम करो । रेछसे उतरनेवालोंको उतर लेने दो; 
तब चदो । डिब्बेमें बैठे हो तो दूसरोको चढनेसे रोको 
मत्त । अपने बेठनेसे अधिक खान मत घेरो । 

५-रेछके डिव्बेमे या धर्मशाछामे बहाँकी किसी बस्तु या 
स्थानको गंदा मत करो । बहाँके नियमोंका पूरा पाछन करो । 

६-रेछके डिब्बेमें जल मत गिराओ । थूको मत, माक 
मत छिनको, फछोंके छिलके न गिराओ, सबको बाहर डालो, 
जलको बाहर फेंकना हो तो हाथ नीचे करके जछ फेंको, 
जिसमें दूसरोंपर छोंटे न पढ़ें । 

७-रेलमें या किसी भी सार्धजनिक स्थानपर धूम्र-पान 
मत करो, विशेषतः यदि तुम्हारे पासके व्यक्तिको इसमें 
आपत्ति हो । पासके थ्यक्तिसे मम्रतापूर्वक पूछकर ही बहुत 
आवश्यक होनेपर ऐसा करना चाहिये । 

८-वाजारमे खड़े-खड़े या मार्ग चलते कुछ खाने लगना 
बहुत बुरा स्वमाघ है | एक पकारकी पशुता है । 

९-जहाँ जाने या रोकनेके छिये तार लगे हों, दीवार 
वनी हो; काँटे डाले गये हों; उधरसे मत जाओ । 

१०-एक वूसरेके कंधेपर हाथ रखकर मार्गमें. मत चलो | 

११-ाजस ओरसे खलना उचित हो, मार्गके उसी 


किनारेसे चलो । मार्गमें खड़े होकर बातें मत करो । बात 
करना हो तो एक किनारे हो जाओ । 
१२-रास्ता चलते इधर-उधर मत. देखो । झूमते या 


अकइते मत चलो | अक्रारण मत दौड़ो । सवारीपर हो तो 
दूसरी सवारीसे होइ मत करो | 


तीर्थ तथा सभास्थलमे 

१-कहीं जलमें कुर्ला मत करो और न थूको । अलग 
पानी लेकर जछाशयसे कुछ दूर शोचके हाथ धोओ तथा 
कुला करो और मल-मूत्र पर्याप्त दूर त्याग करो | 

२-तीर्थ-स्नानके स्थानपर साबुन मत लगाओ । वहाँ 
किसी प्रकारकी गंदगी मत करो | नदीके किनारे टडी-पेशाब 
मत करो । 

३-देव-मन्दिरमं देवताके सामने पैर फैळाकर या पैर- 
पर पैर चढाकर मत बैठो और न वहाँ सोओ । वहाँ शोर- 
गुळ भी मत करो । 

४-समामें या कथामें परस्पर बात-चीत मत करो । 
बढ्दा कोई पुस्तक या अखबार भी मत पदो । जो कुछ हो 
रहा है, उसे शान्तिसे सुनो । 

५-खाँतना, छींकना जम्हाई लेना किसी दूसरेके सामने 
या सार्वजनिक स्थळपर पड़ जाय तो मुखके आगे कोई वस्र 
कर छो | बार-बार छींक या खाँसी आती हो या अपानबायु 
छोड़ना ह्रो तो बद्दोसे उठकर अलग चले जाना चाहिये । 

६-कोई दूसरा अपानवायु छोड़े, खासे या छींके तो 
यान्त रहो । हँसा मत और न घृणा प्रकट करो | - 

७-यदि तुम पीछे पहुँचे हो तो. भीड़में घुसकर आगे 
बेठनेका प्रयत्न मत. करो । पीछे बैठो । यदि तुम आगे 
या बीचमें बेडे हो तो सभा समास होनेतक बैठे रहो । त्रीचमें 
मत उठो । बहुत अधिक आवश्यकता होनेपर ऐसे धीरेसे 
उठो कि किसीको वाधा न पड़े | 

८-सभा-स्थछमें या कथामें नींद आने लगे तो वहीं 
झोंके मत छो। धीरेसे उठकर पीछे चले जाओ और खड़े रहो। 

९-सभा-स्थछमें, कथामें बीचमै बोलो, मत । कुछ 
पूछना, कहना हो तो लिखकर प्रबन्धक्रोको दे दो । क्रोध या 
उत्साह आनेपर भी शान्त रहो) 

१०-किसी समा-स्थलमें किसीकी कहीं. टोपी, रूमाल 
आदि रक्खी हो तो उसे हटाकर वहाँ मतत बैठो। 


% शिष्टाचार % 

-"११-समा-स्थलके प्रबन्धकोंके आदेश एवं बहांके 
नियमोंका पालन करो । 
१२-किसीसे मिलने या किसी सार्वजनिक स्थानपर 
प्याज, लहसुन अथवा कोई ऐसी वस्तु खाकर मत जाओ 
जिससे तुम्हारे मुखसे गन्ध आवे । ऐसा कोई पदार्थ खाया 
हो तो इलायची) सोंफ आदि खाकर जाना चाहिये | 
१३-समामें जूते बीचमै न खोलकर एक ओर किनारेपर 
' खोलो । नये जूते हों तो एक-एक जूता अलग-अलग 
छिपाकर रख दो । 


विशेषे सावधानी 

१-चुंगी, टेक्स, किराया आदि तुरंत दे दो । इनको 
चुरानेका प्रयत्न कमी मत करो। | 

२-किसी कुली, मजदूर, ताँगेबालेसे किरायेके लिये 
झगड़ो मत | पहले तय करके काम कराओ । इसी प्रकार 
शाक; फल आदि बेंचनेवालोंसे बहुत झिकझिक मत करो | 
_ ३-किसीसे कुछ उधार लो तो ठीक समयपर उसे स्वयं 
दे दो । मकानके किराये आदि भी समयपर देना चाहिये । 

४-यदि कोई कहीं पान? इलायची आदि भेंट करे तो 
उसमेंसे एक-दो ही उठाना चाहिये । 

५-वस्दुआंको धरने-उठानेमें बहुत शब्द न हो ऐसा 
ध्यान रखना चाहिये | द्वार भी घीरसे खोलना, बंद करना 
चाहिये । दरवाजा खोलो तब उनके अटकनें लगाना तथा बंद 
करो तब चिटकनी लगाना मत भूलो | सब वस्तुएँ, ध्यानके साथ 
उनके अपने-अपने ठिकानेपर ही रक्खो, जिससे जरूरत 
होनेपर हँढ़ना न पढ़े । 

६-कोई पुस्तक या समाचारपत्र पढ़ता हो तो पीछेसे 
या बगलसे छुककर मत पढ़ो । वह पढ़ चुके, तब नम्रतासे 
माँग सकते हो । 


७-कोई तुम्हारा समाचारपत्र पढ़ना चाहे तो उसे. 


पहले पढ़ लेने दो । | 

८-जहाँ कई व्यक्ति पढ्नेमै लगे हाँ, वहाँ बातें मत 
करो, जोरसे मत पढ़ो और न कोई खटपटका शब्द करो । 

९-जहाँतक बने किसीसे साँगकर कोई चीज मत लाओ) 
जरूरत ही हे! तो लाओ पर उसे सुरक्षित रक्खो और अपना 
काम हो जानेपर सुरक्षितरूपसे तुरंत वापस छोटा दो । बर्तन 
आदि हों तो भलीभाँति मँजवाकर्‌ तथा कपड़ा, चादर, 
चाँदनी हो तो धुलवाकर वापस करो । 


बातचीत 

१-सुनो अधिक, बोलो बहुत कम । बोलो सो सत्य, 
हितकारी, मिय और मधुर वचन बोलो । 

२-बात करते समय किसीके पास एकदम सटो मत 
और न उसके मुखके पास मुख ले जाओ । 

३-किसीकी ओर अँगुली उठाकर मत दिखाओ । 
किसीका नाम पूछना हो तो “आपका शुभ नाम क्या है ? 
इस प्रकार पूछो । किसीका परिचय पूछना हो तो पूछो, . 
“आपका परिचय ? 

४-किसीको यह मत कहो कि “आप भूछ करते हैं ।? 
कही कि “आपकी बात मैं ठीक नहीं समझ सका ।? 

५-दो ब्यक्ति बात करते हों तो बीचमें मत बोलो । 
किसीकी बात समाप्त हुए बिना बीचमें मत बोलो । 

६-जद् कई व्यक्ति हो, वहाँ काना-फूसी मत करो । 
किसी सांकेतिक या ऐसी भाषामें भी मत बोलो जो तुम्हारे 
बोळचालकी सामान्य भाषा नहीं और जिसे वे लोग नहीं 
समझते । रोगीके पास तो एकदम काना-फूसी मत करो) 
चाहे तुम्हारी बातका रोगीसे कोई सम्बन्ध हो या न हो । 

७-“जो है सो? आदि आदृत्ति-वाक्य ( सखुनतकिया ) 
का स्वभाव मत डालो । 

८-बिना पूछे राय मत दो । 

९-बहुत-से शब्दोंका सीधा प्रयोग भद्दा माना जाता 
है । मुत्र-त्यागके लिये लघुशंका, मल-त्यागके लिये शौच, 
मृत्युके लिये परलोकवास, विधवाके दुःख पड़ना आदि 
शब्दोंका प्रयोग करना चाहिये । 

१०-बहसमें भी शान्त स्वरमें बोलो । चिल्लाने मत 


. छगो । दूर बैठे व्यक्तिके पास जाकर बात करो, चिल्लाओ . 


मत । 

११-पीठ-पीछे किसीकी निन्दा मत करो और न सुनो । 
किसीपर व्यंग मत करो | 

१२-हँसना हो तो भी बहुत ठठाकर मत हुँसों । 
अकारण मत हुँसो । 

अपनेसे सम्बन्धित 

१-नित्य मञ्जन या दातौन करके दाँतोंक्ो स्वच्छ रक्खो। 
दाँतोंपर मेळ न रहे और मुखसे दुर्गन्ध न आवे । मिस्सी, 
तम्बाकू या ऐसी कोई वस्तु न खाओ या छगाओ, जिससे 
दाँत काले या लाळ दीखें । 

% फूलहि नभ बरु बहु बिधि फूला । जीव न लह सुख हरि प्रतिकूला ॥ # 


ooo 


२-नित्य स्नान करो । शरीरपर मैल न चढ़ा रहे । 
हाथ-पैर स्वच्छ रहें । काले या स्याही आदिसे रंगे हाथ 
असम्यताके चिह्न हैं । 


३-वस्न मेले-कुचेले नहीं होने चाहिये । उनमें स्याही, 
हल्दी, रंग आदिके धब्बे न ळगे हों। जो भी वस्त्र हो 
स्वच्छ हों । 

४-बहुत भङ्कीले वस्त्र अशिष्टतासूचक होते हैं। वस्त्र 
सादे होने चाहिये । स्थानके तथा ऋतुके उपयुक्त वस्त्र होना 
चाहिये । मन्दिरमे, सत्सङ्गमे धोती पहनकर जाना उत्तम है । 
वहाँ पतळून) कोट पहनकर जाना अच्छा नहीं । इसी प्रकार 
आफिसोमें नंगे शरीर नहीं जाना चाहिये । गरमियोमें गरम 
कोट या अधिक वस्त्र लादे रहना तथा सर्दियोंमें पतले वस्त्र 
पहनना भी अच्छा नहीं । 

५-केश अस्त-व्यस्त और मेले नहीं रखने चाहिये और 
न उनमें इतना तेल लगाना चाहिये जो अधिक दीखे । 

६-हाथ-पैरके नख कटवाते रहना चाहिये । बढ़े, मेल 
भरे नख मत रक्खो । 

७-मुखमें अंगुली, पेन्सिल) चाकू; पिन, सुई) चाबी या 
वस्त्रका छोर देना, कानमें तिनका, नाकमें अंगुली डालना, हाथसे 
या दाँतसे तिनके नोचते रहना, दॉतसे नख काटना, भौंओंके 
केशको नोचते रहना-गंदी आदतें हैं । इन्हें झटपट 
छोड़ देना चाह्यि । 


८-बुखमें अंगुली लगाकर पुस्तकोंके पृष्ठ मत उलटो | 
थूक ळगाकर टिकिट या लिफाफे मत चिपकाओ । 

९-स्थिर बेठो और स्थिर खड़े रहो । हाथ-पैरसे भूमि 
कुरेदना, तिनके तोड़ना, बार-बार सिरपर हाथ फेरना, बटन 
टटोलते रहना, वस्रके छोर उमेठते रहना, मना, अँगुलियाँ 
चरखाते रहना--बुरे स्वभावके चिह्न हैं । 

१०-लिखनेमें स्याही मत छिड़को । काट-कूट मत 
करो । स्याही गिरे नहीं, ऐसी सावधानी रक्खो । अक्षर साफ 
तथा सुन्दर लिखो ।. 

११-खान करते समय दूसरोंपर छींटे न पढेँ, यह ध्यान 
रक्खो । हाथ धोओ तो पाँछ लो, छिड़ककर छींटे मत 
उछालो । भोजन करके कुल्ले करो । हाथ-पैर धोकर भोजन 
करो । जूठा हाथ कहीं मत छगाओ | 

१२-व्यथ पानी मत गिराओ । पानीका नल और 
बिजलीकी रोशनी अनावश्यक मत खुळा रहने दो । 

१३-चाकूसे मेज मत खराँचो । पेन्सिळसे इधर-उधर चिह्न 


मत करो । दीवालपर मत लिखो । 


१४-पुस्तक खुली छोड़कर मत जाओ। पुस्तकोंपर | 
पेर मत रक्खो और न उनसे तकियेका काम छो । 

१५-पीनेके पानी या दूध आदिमें अंगुली मत डुबाओ । 

इस प्रकार जिस प्रदेशमे भोजन करनेके लिये बैठने, 
भोजन करने, खान करने, वस्त्र पहनने आदिके जो लोकाचार 
मान्य हों, उनका पालन करना चाहिये |# 


PRT ण. 
बालकके प्रति 


( रचयिता-श्रीरूपनारायणजी वर्मा “धर्मविशारद” ) 


मानव-मानवीके जीवनका विकसित-विशुद्ध स्वरूप ! 
मानव-मानवीके जीवनकी स्ुृष्टिका सुनहरा पृष्ठ ! 
स्त्री और पुरुषके जीवनकी विकसित शक्ति ! 
वंशका विशुद्ध कीर्तिध्वज ! 

ाष्ट्रकी आलोकमयी प्रतिभा | 

संसारकी विशाळ अनुभूतियोका अविरल स्वरूप ! 
दो खरल हृदयांका प्रेम-स्रोत ! 

स्त्री और पुरुषके प्रेमका आनन्द-स्रोत ! 


मानव-मानवीके जीवन-पथका सच्चा पथिक ! 
स्त्री और पुरुषके जीवन-मंथनका असुत ! 
शिक्षा और शान्तिका कल्याण स्वरूप ! 
स्त्री और पुरुषके जीवनकी पृष्ठभूमि ! 
भावना और कत्तव्यकी अमर ज्योति ! 

द्या और कर्मका समन्वय ! 

सत्य, शिव, सुन्दरका मूर्तिमान्‌ स्वरूप ! 
कल्याण-पथका अग्रदूत! : 
जीवन-निधिका अनमोल रल ! 

% श्रीरामनारायणजी मिश्रकी “भारतीय शिष्टाचार नामक पुस्तकके आधारपर । 


ॐ मदालसाका अपने पुत्रको भारतीय शिष्टाचारका उपदेदा % 

मदालसाका अपने पुत्रको भारतीय शिष्टाचारका उपदेश 


मदाळसाने कहा--जेटा ! मनुष्यको सदा ही सदाचार- 

का पालन करना चाहिये । आचारहीन मनुष्यको न इस 
लोकमें सुख मिलता है न परलोकमें । जो सदाचारका उल्लङ्घन 
करके मनमाना बर्ताव करता हे उस पुरुषका कल्याण यज्ञ, 
दान) तपस्यासे भी नहीं होता । दुराचारी . पुरुषको इस 
लोकमें बड़ी आयु नहीं मिळती । अतः सदाचारके पालनका 
सदा ही यल करे । सदाचार बुरे लक्षणोंका नाश करता है । 
वत्स | अब में सदाचारका स्वरूप बतलाती हूँ । तुम एकाग्र- 
चित्त होकर सुनो और उसका पालन करो । मनुष्यको धर्म 
अर्थ, काम--तीनोंके साधनका यज्ञ करना चाहिये । उनके 
सिद्ध होनेपर उसे इस लोक और परलोकमें भी सिद्धि प्रास 
होती है । मनको वशमें करके अपनी आयका एक चौथाई 
भाग पारलौकिक लामके लिये संग्रहीत करे । आधे भागसे 
नित्य-नैमित्तिक कायाँका निर्वाह करते हुए अपना भरण- 
पोषण करे । एक चौथाई भाग अपने लिये मूळ पूँजीके रूपमें 
रखकर उसे बढावे । बेटा ! ऐसा करनेसे धन सफळ होता 
है। इसी प्रकार पापकी निद्वक्ति तथा पारलौकिक उन्नतिके 
लिये विद्वान्‌ पुरुष धर्मका अनुडान करे। ब्राह्ममुहूतमें उठे । 
उठकर धर्म और अर्थका चिन्तन करे । अथके कारण जो 
शरीरको कष्ट उठाना पड़ता दे, उसका भी विचार करे । 
फिर वेदके तात्त्विक अर्थ--परब्रह्म परमात्माका स्मरण करे। 
इसके बाद शयनसे उठकर नित्यकमंसे नित्रत्त हो जान 
आदिसे पवित्र होकर मनको संयममें रखते हुए पूर्वाभिमुख 
बैठे और आचमन करके सन्ध्योपासन करे । प्रातःकाळकी 

सन्ध्या उस समय आरम्भ करे; जब तारे दिखायी देते हों । 

इसी प्रकार सायंकालकी सन्ध्योपासना सूर्यास्तसे पहले ही 

विधिपूर्वक आरम्भ करे । आपत्तिकालके सिवा और किसी 

समय उसका त्याग न करे# । बुरी-ुरी बातें बकना, झूठ 

बोलना, कठोर वचन मुँहसे निकालना, असत्‌ शास्त्र पढ़ना 

नास्तिकवादको अपनाना तथा दुष्ट पुरुषोंकी सेवा करना छोड़ 

दे । मनको वशमें रखते हुए प्रतिदिन सायंकाळ और प्रातः- 

काळ हवन करे । उद्य-अस्तके समय सूर्यमण्डलका दर्शन न 

करे । बाळ सँबारना, आइना देखना, दाँतन करना? 


# पूर्वा सन्ध्यां सनक्षत्रां पश्चिमां सदिवाकराम्‌ । 
उपासीत . .यथान्यायं नैनां जद्मादनापदि ॥ 
(३४। १८) 


देवताओंका तर्पण करना, यह सब पूर्वाह्रकालमें ही करना 
चाहिये । 

आम) निवासस्थान, तीर्थ, क्षेत्रोंके मार्गमे, जोते हुए 
खेतमें, गोशालामें मल-मूत्र न करे । परायी स्त्रीको नंगी 
अवस्थामें न देखे । अपनी विष्ठापर दृष्टिपात न करे। 
रजस्वला रीका दर्शन, स्पर्श तथा उसके साथ भाषण भी 
वर्जित है । पानीमें मल-मूत्रका त्याग, मेथुन न करे। 
बुद्धिमान्‌ पुरुष मल-मूत्र, केश, राख) खोपड़ी, भूसी, कोयले 
हडुयोके चूर्ण) रस्सी, वस्र आदिपर) केवळ पृथ्वीपर) मार्गमें 
कमी न बेठे । मनुष्य अपने वैभवके अनुसार देवता, पितर; 
मनुष्य, अन्यान्य प्राणियोंका पूजन करके पीछे भोजन करे । 
भलीमाँति आचमन करके, हाथ-पैर धोकर) पवित्र हो,पूर्व या 
उत्तरकी ओर मुँह करके भोजनके लिये आसनपर बैठे और 
हाथोंको घुटनोंके भीतर करके मोनभावसे भोजन करे । 
भोजनके समय मनको अन्यत्र न ले जाय । यदि अन्न किसी 
प्रकारकी दानि करनेवाला हो तो उस द्वानिको ही बतावे; 
उसके सिवा अन्नके और किसी दोषकी चर्चा न करे । 
भोजनके साथ एथक्‌ नमक लेकर न खाय | अधिक गरम 
अन्न खाना भी ठीक नहीं है । मनुष्यको चाहिये कि खड़े 
होकर या चलते-चलते मल-मूत्रका त्याग, आचमन तथा 
कुछ भी भक्षण न करे । जूठे मुँह वार्तालाप न करे तथा उस 
अवस्थामें स्वाध्याय भी वर्जित है । जूठे हाथसे गौ, त्राण 
अभि, अपने मस्तकका स्पर्श न करे । जूठी अवस्थामै सूर्य, 
चन्द्रमा, तारोंकी ओर जान-बूझकर न देखे। दूसरेके आसन, 
शय्या, बतेनका भी स्पर्श न करे । 

गुरुजनोंके आनेपर उन्हें बैठनेके लिये आसन दे, 
उठकर प्रणामपूर्वक उनका स्वांगत-सत्कार करे। उनके 
अनुकूल बातचीत करे । जाते समय उनके पीछे-पीछे जाय, 
कोई प्रतिकूल बात न करे | एक वस्त्र धारण करके भोजन 
तथा देवपूजन न करे । बुद्धिमान्‌ पुरुष ब्राहमणोंसे बोझ न 
ढुलाये । आगमे मूत्र-त्याग न करे । नग्न होकर कभी रान 
बा शयन न करे । दोनों हाथोंसे सिर न खुजळाये । बिना 
कारण बारबार सिरके ऊपरसे खान न करे । सिरसे रान 
कर लेनेपर किसी अङ्गमें तेल न लगाये | सब अनध्यायोंके 
दिन स्वाध्याय बंद रक्खे । ब्राह्मण) अभि; गौ, सूर्यकी ओर 
मुँह करके पेशाब न करे । दिनमें उत्तरकी ओर और रात्रिमें 


३२४ 


$ हिम ते अनल प्रगट वरु होई । बिसुख राम सुख पाव न कोई ॥ % 


` दक्षिणकी ओर मुँह करके मछ-मूत्रका त्याग करे । जहाँ ऐसा 

करनेमें कोई बाधा हो, वहाँ इच्छानुसार करे । गुरुक्रे दुष्कर्म की 
` चर्चा न करे | यदि वे क्रुद्ध हों तो उन्हें विनयपूर्वक प्रसन्न 
करे । दूसरे लोग भी यदि गुरुकी निन्दा करते हों तो उसे न 
सुने। ब्राह्मण, राजा, दुःखसे आतुर मनुष्य, विद्यादृद्ध पुरुष, 
गर्भिणी स्त्री, बोझसे व्याकुल मनुष्य, गूँगा, अंधा, बहरा, 
मत्त; उन्मत्त, व्यभिचारिणी स्त्री, शत्रु, बालक, पतित--ये यदि 
सामनेसे आते हों तो स्वयं किनारे हटकर इन्हें जानेके लिये 
मागे देना चाहिये। विद्वान्‌ पुरुष देवालय, चेत्यवृश्ष, 
चौराहा, विद्यावृद्ध पुरुष, गुरु, देवता--इनको दाहिने करके 
चले । दूसरोके धारण किये हुए जूते, वस्त्र स्वयं न धारण 
करे । दूसरोंके उपयोगमें आये हुए यज्ञोपवीत, आभूषण और 
कमण्डलुका मी त्याग करे । चतुर्दशी, पूर्णिमा, अष्टमी; पर्वके 
दिन तैलाभ्यज्ञ एवं स्त्रीसहवात न करे । बुद्धिमान्‌ पुरुष 
कमी पैर, जाँघ फेलाकर न खड़ा हो । पैरोंको न हिलाये 
तथा पैरको पेरसे न दबाये । किसीको चुभती बात न कहे । 
निन्दा-चुगळी छोड़ दे । दम्म, अभिमान, तीखा व्यवहार 
कदापि न करे । मूर्ख, उन्मत्त, व्यसनी, कुरूप, मायावी; 
हीनाङ्ग, अधिकाज्ञ मनुष्योंकी खिल्ली न उड़ाये । पुत्र और 
शिष्यको शिक्षा देनेके लिये आवश्यकता होनेपर उन्दीको 
दण्ड दे, दूसरोंको नहीं । आसनको पैरसे खींचकर न बैठे । 
सायंकाळ, प्रातःकाळ पहले अतिथिका सत्कार करके फिर 
स्वयं भोजन करे । 


वत्स ! सदा पूर्वे या उत्तरकी ओर मुँह करके ही दाँतन 
करे | दाँतन करते समय मौन रहै । दाँतनके लिये निषिद्ध 
वृक्षोंका त्याग करे | उत्तर-पश्चिमकी ओर सिर करके कमी न 
सोये । दक्षिण या पूर्वं दिशाकी ओर सिर करके ही सोये । 
जहाँ दुर्गन्ध आती हो ऐसे जलमे ज्ञान न करे । रात्रिमें न 
नहाये । ग्रहणके समय रात्रिमें भी रान करना बहुत उत्तम 
ह । इसके सिवा अन्य समय दिनमें ही ज्ञानका विधान है । 
स्नान कर ठेनेके बाद हाथ या कपड़ेसे शरीरको न मठे । 
बालों और वर्खरोको न फटकारे । विद्वान्‌ पुरुष बिना खान 
किये कभी चन्दन न लगाये । छाल) र ग-बिरंगे, काले रंगके 
कपड़े न पहने | जिसमें बाळ, थूक या कीड़े पड़ गये हों, 
जिसपर कुत्तेकी दृष्टि पड़ी हो, जिसको किसीने चाट लिया हो, 
जो सार भाग निकाल छेनेके कारण दूपित हो गया हो, ऐसे 
अन्नको न खाये । बहुत देरके बने हुए और बासी भातको 
त्याग दे । पिटी, साग, ईखके रस, वूघकी बनी हुई वस्तुएँ 


भी यदि बहुत दिनोंकी हों तो उन्हें न खाय । सूर्यके उदय- 
अस्तके समय शयन न करे, बिना नहाये विना बैठे, 
अन्यमनस्क होकर, शाय्यापर बैठकर या सोकर) केवल 
पृथ्वीपर बेठकर, बोलते हुए, एक कपड़ा पहनकर तथा 
भोजनकी ओर देखनेवाले पुरुषोंको न देकर मनुष्य कदापि 
भोजन न करे। सबेरे-शाम दोनों समय भोजनकी यही 
विधि है । 

समझदार पुरुषको कभी परायी स्त्रीके साथ समागम नहीं 
करना चाहिये । परस्री-संगम मनुष्योंके इष्ट, पूर्तं और 
आयुका नाश करनेवाला है | इस संसारमें परस्त्री-समागमके 
समान मनुष्यकी आयुका विघातक कार्य दूसरा कोई नहीं 
है। देवपूजा, अग्निहोत्र, गुरुजनोंको प्रणाम, मोजन भळीमाँति 
आचमन करके करना चाहिये । स्वच्छ, फेनरहित, दुर्गन्ध- 


` शून्यः पवित्र जळ लेकर पूर्व या उत्तरकी ओर मुँह करके 


आचमन करना चाहिये । जलके भीतरकी, घरकी, बाँबीकी, 
चूहेकी बिलकी) शोचसे बची हुई--ये पाँच प्रकारकी मिट्टी 
त्याग देने योग्य है । हाथ-पेर धोकर एकाग्र-चित्तसे मार्जन 
करके घुटनोंको समेटकर दो बार मुँहके दोनों किनारोंको पोछे; 
फिर सम्पूर्ण इन्द्रियों और मस्तकका स्पशं करके जलसे 
भलीभाँति तीन बार आचमन करे । इस प्रकार पवित्र होकर 
समाहित-चित्तसे सदा देवताओं, पितरों, ऋषियोंकी क्रिया 
करनी चाहिये । थूकने, खँखारने, कपड़ा पहननेपर बुद्धिमान्‌ 
पुरुष आचमन करे | छींकने, चाटने; वमन करने, थूकनेके 
पश्चात्‌ आचमन), गायकी पीठका स्पर्श) सूर्यका दर्शन करना 
तथा दाहिने कानको छू लेना चाहिये । इनमें पहलेके अमावमें 

दूसरा. उपाय करना चाहिये । | 


- दाँतांको न कटकटाये । अपने शरीरपर ताल नदे। 
दोनों सन्ध्याओंके समय अध्ययन) भोजन, शयनका त्याग 
करे । सन्ध्याकालमें मैथुन; रास्ते चलना भी मना है । बेटा ! 
पूर्वाह्ृकालमै देवताओंका, मध्याह्ृकालमें मनुष्योंका 
( अतिथियोंका )) अपराह्ृकालमें पितरोंका भक्तिपूर्वक पूजन 
करना चाहिये । सिरसे रान करके देवकार्य या पितृकायंमें 
प्रदत्त होना उचित है। पूर्व या उत्तरकी ओर मुँह करके क्षौर 
कराये । उत्तम कुलमें उत्पन्न होनेपर भी जो कन्या किसी 
अज्ञसे हीन, रोगिणी, विकृतरूपवाली, पीले रंगकी, अधिक 
बोलनेबाली तथा सबके द्वारा निन्दित हो, उसके साथ विवाह 
न करे । जो किसी अज्ञसे हीन न हो, जिसकी नासिका सुन्दर 
हो): जो सभी उत्तम लक्षणोसे सुशोभित हो, बैसी ही कन्याके 


तिरछे चितवत चोरी करन । 
मेयाइ निरखत सुतको छल उर अति आनंद मरत ॥ | 


| घरली जब उस डस 
गोपी गोप गाय सब मोहे तन-मन दुसा पिसारी ॥ 


ब्रजनन्दनकी बाल-लीला- चित्र ४ 


१ मदालसाका अपने पुत्रको भारतीय शिष्टाचारका उपदेश % 


साथ कल्याणकामी पुरुषको विवाह करना चाहिये । पुरुषको 
उचित है कि ख्रीकी रक्षा करे। दिनमै शयन-मैथुन न करे | 
दूसरोंको कष्ट देनेवाला कायं न करे, किसी जीवको पीड़ा न 
दे । रजस्वला स्त्री चार रातके लिये सभी वणके मनुष्यके लिये 
त्याज्य है। यदि कन्याका जन्म रोकना हो तो पाँचवीं रातमें 
भी स्त्री-तह्वास न करे | छठी रात आनेपर स्त्रीके पास जाय) 
क्योंकि युग्म रात्रियाँ ही इसके लिये श्रेष्ठ हैं । युग्म रात्रियोंमें 
स््री-सहवाससे पुत्रका जन्म होता है । अयुग्मरात्रियोमै गर्भाधान 
करनेसे कन्या उत्पन्न होती है; अतः पुत्रकी इच्छा रखनेवाला 
पुरुष युग्मरात्रियोंमें ही स्त्रीके साथ शयन करे । पूर्वाहमें 
मैथुन करनेसे विधर्मी, सन्ध्याकालमें करनेसे नपुंसक पुत्र 
उत्पन्न होता है । 


बेटा ! हजामत बनवाने) वमन होने, स्त्री-प्रसंग करने, 
इमशानभूमिमें जानेपर वस्त्रसहित खान करे । देवता) वेद; 
द्विज, साधु, सच्चे महात्मा, गुरु, पतित्रता) यज्ञकर्ता, तपस्वी- 
इनकी निन्दा-परिहास न करे । यदि कोई उद्दण्ड मनुष्य 
ऐसा करते हों तो उनकी बात सुने भी नहीं, । अपनेसे श्रेष्ठ, 
अपनेसे नीचे. व्यक्तियोंकी शय्या-आसनपर न बैठे । अमङ्गल 
मय वेश न धारण करे, मुखसे अमाङ्गलिक वचन न बोळे । 
स्वच्छ वस्त्र धारण करे, श्वेत पुष्पोंकी माला पहने । उद्दण्ड, 
उन्मत्त, अविनीत, शीलहीन, चोरी आदिसे दूषितः अधिक 
अपव्ययी, लेभी, वैरी, कुलटाके पति, अधिक बलवान्‌, 
अधिक दुर्बल) ळ॑कमें निन्दित, सबपर संदेह करनेवाले 
लोगोंसे कभी मित्रता न. करे । साधु, सदाचारी, विद्वान्‌; 
चुगली न करनेवाले, सामर्थ्यवान, उद्योगी पुरुषोंसे मित्रता 
स्थापित करे । विद्वान्‌ पुरुष वेद-विद्या एवं ब्रतमें निष्णात 
पुरुषोंके साथ बैठे । मित्र; दीक्षाप्रात्त पुरुष) राजा, खातक? 
श्वशुर, ऋत्विग-इन छः पूजनीय पुरुषोंका घर आनेपर पूजन 
करे | जो द्विज संवत्सर व्रतको पूरा करके घरपर आवें 
उनकी अपने वैभवके अनुसार यथासमय आलस्य त्याग 
कर पूजा करे और कल्याणकामी पुरुष उनकी आशाका 
पालन करनेके लिये सदा उद्यत रहे । बुद्धिमान्‌ पुरुषको 
चाहिये कि उन ब्राह्मणोंके फटकारनेपर भी कभी उनके 
साथ विवाद न करे । ; 

घरके देवताओंका यथास्थान मलीभाँति पूजन करके 
अंम्निस्थापनपूवंक उसमें आहुति दे । पह्छी आहुति 
ब्राको, दूसरी प्रजापतिको, तीसरी गह्याको) चौथी कश्यपको) 
पाँचर्वी अनुमतिको दे | फिर पूर्वकथनानुसार शह्यवछि 
- बा० अं १२-- 

देकर वेश्वदेवत्रलि दे । देवताओके लिये प्रथक्‌-प्रथक्‌ स्थान- 
का विभाग करके उनके लिये बलि अपित करे । उसका क्रम 
बतलाती हूँ, सुनो । एक पात्रमें पहले पर्जन्यश जल, प्थ्वीको 
तीन बलि दे । फिर प्राची आदि प्रत्येक दिशामें वायुको 
बलि देकर क्रमशः उन-उन दिशाओंक्रे नामसे भी बलि 
समर्पित करे । तत्पश्चात्‌ ब्रह्मा, अन्तरिक्ष) सूर्य, विश्वेदेव) 
विश्वभूत, उषा तथा भूतपतिको क्रमशः बलि दे । फिर 
“पितृभ्यः स्वधा नमः? कहकर दक्षिण दिश्ञामें अपसव्य होकर 
पितरोंके निमित्त बलि दे । फिर पात्रसे अन्नका शेष भाग और 
जल लेकर 'यक्ष्मेतत्ते निर्णेजनम्‌? इस मन्त्रसे वायव्य दिशामें 
उसे विधिपूर्वक छोड़ दे । तदनन्तर रसोईके अन्नसे अग्रादान 
तथा हन्तकार निकालकर उन्हें विधिपूर्वक ब्राह्मणको दे । 
देवता आदिके सव कर्म उन-उनके तीर्थसे ही करने चाहिये । 
ब्राह्मतीथसे आचमन करना चाहिये, दाहिने हाथमें अँगूठेके 
उत्तर ओर जो एक रेखा होती है, वह ब्राह्मतीर्थके नामसे 
प्रसिद्ध है । उसीसे आचमन करना उचित है । तजनी और 
अँगूठेके बीचका भाग पिठृतीथं कहळाता है । नान्दीमुख 


` पितरोंको छोड़कर अन्य सब पितरोंको उसी तीथंसे जल आदि 


देना चाहिये । अँगुलियोंके अग्रभागमें देवतीर्थ है । उससे 
देवकार्य करनेका विधान है । कनिष्ठिकाके मूलभागमें काय- 
तीर्थं है जिससे प्रजापतिका कार्य किया जाता है । 


इस प्रकार इन तीथेसे सदा देवताओं, पितरोंके कार्य 
करने चाहिये । अन्य तीथोसे कदापि नहीं । ब्राह्मती्थसे 
आचमन उत्तम माना गया है । पितरोंका तर्पण पितृतीर्थसे, 
देवताओंका देवतीथसे और प्रजापतिका कायतीर्थसे 
करना श्रेष्ठ बतलाया गया है । नान्दीमुखके पितरोंके लिये पिण्ड- 
दान, तर्पण प्राजापत्यतीर्थसे करना चाहिये । विद्वान्‌ पुरुष 
एक साथ जल और अग्नि न ले । गुरुजनों, देवताओंकी ओर 
पाँव न फैलाये । बछड़ेको दूध पिछाती हुई गायको न छेडे । | 
अञ्जलिसे पानी न पिये । शौचके समय विलम्ब न करे। 
मुखसे आग न फूँके । बेटा ! जहाँ ऋण देनेवाला घनी, बैद्य, 
श्रोत्रिय ब्राहमण, जलपूर्ण नदी--ये चार न हौं, वहाँ निवास 
नहीं करना चाहिये । जहाँ शत्रुविजयी; बलवान्‌) धर्मपरायण 
राजा हो, वहीं विद्वान्‌ पुरुषको निवास करना चाहिये । दुष्ट 
राजाके राज्यमें सुख कहाँ ! जहाँ दुष राजा, उपजाऊ 
भूमि, संयमी एवं न्यायशीळल पुरवासी एवं ईर्ष्या न 
करनेवाले लोग हों। वहाँका निवास भविष्यमें 
सुखदायक होता है । जिस राष्ट्रमै किसान बहुत अधिक 

% श्रुति-सिद्धांत इहइ उरगारी । राम भजिअ सब काज विसारी ॥ % 


हौं, पर वे अधिक भोगपरायण न हौँ, जहाँ सब तरहके 
अन्न पैदा होते हों, वहीं बुद्धिमान्‌ पुरुषको निवास करना 
चाहिये । बेटा ! जहाँ विजयका इच्छुक, . पहलेका शत्रु तथा 
सदा उत्सव मनानेवाले छोग--ये तीन सदा रहते हो, वहाँ 
निवास न करे । विद्वान्‌ पुरुषको ऐसे ही स्थानोपर सदा 
निवास करना चाहिये जहांके सहवासी सुशील हों । 

जो व्यापक बुद्धि, बळ अथवा धनसे पूरे कुठ्म्बका भार 
बहन करता है, उसी पुत्रसे उसकी माता वस्तुतः पुत्रवती 
कही जाती है । पुरुषोंमें श्रेष्ठ और विद्यायुक्त एक भी उत्तम 
पुत्र हो तो उसीसे समस्त कुल प्रकाशित हो उठता है, जेसे 
एक ही चन्द्रमासे रजनीकी शोभा बढ्‌ जाती है । भूसी भरे 
हुए आढक ( मापविशेष ) की भाँति बहुत-से पुत्रोंको पाकर 
ही कौन मनुष्य धन्य हो जाता है ! कुलको सहारा देनेवाला 
एक ही पुत्र अच्छा है, जिससे पिताकी ख्याति एवं प्रतिष्ठा 
बढ़ती है। एक ही गुणवान्‌ पुत्र उत्तम है; किंतु सैकड़ों मूख 
पुत्र अच्छे नहीं हैं । एक ही चन्द्रमा अन्धकार मिटाता है; 
ताराओंका समुदाय नहीं । एक ही सुपुत्रके भरोसे सिंही 
निर्भय होकर सोती है, परंतु गदही अपने दस पुत्रोंके साथ स्वयं 
भी बोझ ढोती है । एक श्रेष्ठ पुत्रके जन्म लेनेसे भी कुलका 
महत्त्व बढ़ जाता है। अकेला चन्द्रमा ही आकाशको सदा 
उज्ज्वल बनाये रखता दै । शोक और संताप पैदा करनेवाले 
बहुत-से पुत्रोंके जन्म लेनेसे क्या लाभ! कुलको सहारा 
देनेवाछा एक ही पुत्र अच्छा, जिसके आश्रयमें रहकर समस्त 
कुछ आरामसे रहता है। विद्याविद्दीन बहुत-से पुत्र हों और 


वे सभी कल्पमर जीनेवाले हों; तो भी इनसे पिताका क्या 
लाभ है १ एक ही क्षयशील या प्रतिदिन कला-कला बढ्ने- 
बाला गुणवान्‌ पुत्र हो तो उसीसे उसको सुख प्राप्त होता है, 
ठीक उसी तरह; जेसे घटती या बढ़ती कलावाले चन्द्रमासे 
ही समुद्रके ृदयमें आनन्दकी लहरें उठती रहती हैं । 


` जो पैदा नहीं हुआ) जो पैदा होकर मर गया अथवा जो 
जीवित रहकर मूर्ख हो गया- इन तीन प्रकारके पुत्रोमें 
आदिके दो अच्छे हैं, परंतु अन्तिम अर्थात्‌ मूख पुत्र 
कदापि अच्छा नहीं है । पूर्वोक्त दोनों अजात और मृतपुत्र 
एक ही बार दुःख देनेबाळे होते हैं, परंतु अन्तिम ( मूर्ख ) 
पुत्र पग-पगपर दुःख देता है । जिसका पुत्र न विद्वान्‌ हो, 
न शूरवीर हो और न धार्मिक ही हो उसके कुलमें चन्द्रदीन 
रात्रिकी भाँति अँधेरा-ही-अँधेरा है । दान, तपस्या, शूरवीरता) 
विद्या तथा धनोपार्जनमें जिसका सुयश नहीं फेला, वह पुत्र 
नहीं) माताका मल-मूत्र ही दै । जो उत्साहहीन) आनन्द्चन्य 
पराक्रमरहित एवं शत्रुकी प्रसन्नता बढानेवाला हो) ऐसे पुत्रको 
कोई भी नारी जन्म न दे। गर्भ गिर जाना अच्छा, 
स्रीके पास न जाना भी अच्छा, बालकका जन्म लेते ही 
मर जाना अच्छा, पुत्रके बदले कन्या ही जन्म ले, 
यह भी अच्छा, पलीका वन्ध्या हो जाना अच्छा और बालकका 
गर्भमें ही रह जाना भी अच्छा दै, परंतु रूप, गुण और धनसे 
युक्त होकर भी पुत्र मूख रह जाय--यह कदापि अच्छा नहीं है । 
रा० शा० 


बालकका विकास 


प्रकृतिने प्रत्येक बालकको मानव-निमौणका काम उसके जन्मके साथ ही सौंप रक्खा है । 
खुष्टिकी सारी रचनामें मनुष्यका अपना अद्भुत स्थान है और हमे समझना यह है कि बालक इसी मनुष्य 
नामधारी प्राणीका पिता है । हमें यह कभी न भूलना चाहिये कि हममेंसे हर पक व्यक्तिक्री, फिर वह 
मजदूर हो या शासनाधिकारी हो, सञ्जन हो या दुर्जन हो, मनोरचना बालकने ही की है । सब- 
कुछ इस बातपर निर्भर है कि बालकको अपने विकासके लिये वातावरण किस प्रकारका मिला है-- 
वह प्रेम ओर शान्तिके वातावरणमें पला है या अशान्ति और विरोधका शिकार बना है । 
अतणव बालकका विकास समाज पवं सरकारकी अपनी पहली जिम्मेदारी समझी जानी चाहिये । 


--डा० मारिया मोण्टीसोरी 


*- स्वाध्यायका महत्त्व और खाध्यायके योग्य साहित्य # 

स्वाध्यायका महत्त ओर खाध्यायके योग्य साहित्य 


माताके गर्भमै बालकका शरीर उस रससे बनता तथा 
बढ्ता है, जो माताके खांये-पिये पदाथसे बनता है । जन्म 
ठेनेके बाद दूध एवं भोजनसे बालकका शरीर पुष्ट होता है । 
यदि उचित आहार न मिले तो शरीर दुर्बल हो जायगा और 
यदि कोई एकदम उपवास करने लगे तो अन्ततः उसका 
जीवन समाप्त हो जायगा । ठीक इसी प्रकार गर्भमै माताके 
संस्कार, विचार आदिसे बालककी मानसिक स्थिति बनती 
है। जन्म लेनेके पश्चात्‌ बालक दूसरोंसे ही सीखता है। 
बालकके अपने पास तो कुछ होता नहीं । जो वह देखता) 
सुनता या पढ़ता है; उसीके अनुसार उसके विचार बनते 
हैं । समाचारपत्रामें अनेक बार ऐसे बालकोंके समाचार छपे 
हैं, जिन्हें भेड़ियोंने अपनी माँदमें पाला था । ऐसे बालक 
भेड़ियोंके समान ही गुर्राते, उन्हीकि समान द्वाथ-पैरसे चलते 
और उन्दीं-जेसा आहार पसंद करते थे । मनुष्य होनेपर भी 
उनमें मनुष्यांकी कोई विशेषता नहीं थी; क्योंकि उन्हें 
मनुष्योमें रहनेका अवसर नहीं मिला था । भेड़ियाँके बीचमै 
रहकर उन्होंने भेड़ियोंकी रहन-सहन सीख ळी थी । | 
एक बात यहाँ बहुत साफ समझ लेनेकी दै । मनुष्यका 
बाळक जैसे भेड़ियोंमें रहकर भेड़ियोंकी रहन-सहन, भाषा और 
चलनेकी रीति सीख लेता दै) वैसे कोई दूसरे पञ्च-पक्षीका 
बच्चा नहीं सीख सकता । गाय और कुत्तेके बच्चे अपनी 
मातासे दूर करके भले मनुष्योंमें रक्खे जायँ, परंतु वे 
मनुष्योंकी भाषा बोलना तथा दो पैरसे चलना नहीं सीख 
सकते; किंतु मनुष्यका बालक जिस पञ्च॒ या पक्षीके सङ्गमें 
रक्खा जायगा, उसीके समान आचरण करना सीख जायगा । 
ऐसा क्यों होता है १ इसका कारण यह है कि केवल 
मनुष्ययोनि ही कर्मयोनि है । दूसरे सारे प्राणी भोगयोनिके 
प्राणी हैं । इसलिये मनुष्यको छोड़कर दूसरे सब योनिके 
प्राणी अपनी जातिमें मिलनेवाळे भोगको भोगने योग्य शान 
माताके पेटसे लेकर ही उत्पन्न होते हैं । उन्हें बाहर सीखनेकी 
आवश्यकता नहीं होती । बत्तक पक्षीका बच्चा अंडेसे निकळते 
ही जलमे तेरने लगता है । उसे तेरना सीखना नहीं पड़ता । 
दूसरे पक्षियोंके बच्चोंकी मी घोंसला बनाना काई सिखाता 
नहीं । गायका बच्चा दौड़ना जन्म लेनेके कुछ घंटे बाद ही 
प्रारम्म कर देता है । इसी प्रकार दूसरे सब प्राणी अपने 
जीवनके लिये उपयोगी ज्ञान जन्मसे ही लिये आते हैं। 


लेकिन मनुष्य तो केवळ भोग मोगने नहीं आया है । वह तो 
कर्मयोनिका प्राणी है । उसे जन्मके पश्चात्‌ अपने नवीन 
कमसे स्वयं ही अपना जीवन तथा अपना परलोक बनाना 
है । इसलिये मनुष्यके बालकको भगवान्‌ सर्वथा कोरा भेजते 
हैं । उसे जैसा भी बनना हो) उसके अनुसार शान उसे यहीं 
सीखना पड़ता है । 

इस बातको और स्पष्ट समझनेके लिये आप अपने मनपर 
ध्यान दें । आपके माता-पिता जो भाषा बोलते हैं; आपने जो 
भाषाएँ वूसरोंसे सुनकर या पढ़कर सीखी हैं, उन भाषाओंके 
शब्दोंको छोड़कर क्या आप कोई विचार कर सकते हैं ! यदि 
वे शब्द आपके पास न हों तो आपके मनकी क्या दशा 
होगी, यह बात एक बार सोचकर देखिये ओर तत्र आप 
समझ सकेंगे कि आपका शरीर जैसे अन्नसे बना और अन्नपर 
ही जीता है, वैसे ही आपका मनः आपकी विचारशक्ति 
दूसरोंके द्वारा सीले ज्ञानसे ही बनी है । भाषाके बिना विचार 
सम्भव नहीं है और भाषा तो दुसरोसे सीखकर ही पायी 
जाती है । 

मनुष्य-चालकका पूरा जीवन इस बातपर निर्भर है कि 
उसे क्या सीखनेको मिळता है । अपने लिये, परिवारके लिये, 
जाति तथा समाजके लिये बालक हितकर बनेगा या अनिष्टकारी, 
परळोकको नष्ट करके वह नरकगामी होगा या स्वयं अपने 
उद्धारके साथ अपने कुलका भी उद्धार करेगा, यह सत्र बातें 
बालककी सिक्षापर ही निर्भर हैं ओर इसलिये बालककी 
शिक्षाका महत्त्व कितना अधिक है, यह भली प्रकार ध्यान 
देनेकी बस्छु है । 


बालक हो या बड़ा-सीखनेकी दो रीति है । हम सभी या 
तो अपने मिळने-जुळनेवालोंके सङ्गसे सीखते हैं या फिर 
पुस्तकोसे सीखते हैं। इनमेंसे सङ्गका प्रभाव बहुत गहरा 
पड़ता है । इसलिये अच्छा सङ्ग मिले ओर कुसज्ञसे दूर रहा 
जाय; यह मुख्य बात है | बालकोंको बुरे ळोगोंके सङ्गसे 
सर्वथा दूर रखना चाहिये; क्योंकि बालक सबसे अधिक 
अपने आस-आसके ळ.गोंसे शिक्षा ग्रहण करता है । बिना जाने 
ही बह जो कुछ देखता दै, उसमेंसे बहुत-सी बातोंको अपने 
स्वभावमें ले आनेका प्रयत्न करता रहता है । 


शिक्षाका दूसरा मार्ग दे--अध्ययन । अध्ययनका प्रभाव 

॥ ३ 


# जहे लगि साधन बेद बंखानी । सब कर फल हरि-भगति भवानी ॥ % 


सङ्गकी भाँति तत्काळ पड़नेवाला भले न हो; किंतु सङ्ग- 
दोषको दूर करनेका साधन अध्ययनको छोड़कर दूसरा कुछ 
नहीं है । उत्तम अन्थोंका अध्ययन कुसङ्गरूपी रोगकी ओषधि 
है। साथ ही अध्ययन व्यापक ज्ञानका साधन है । हमारे 
पास ऐसे साधन नहीं हो सकते कि हम विचारशील श्रेष्ठ 
विद्वानों; महापुरुषों तथा ज्ञानके विभिन्न क्षेत्रोके विशेषज्ञोंके 
समीप जाकर उनके सङ्गसे उनके ज्ञानका परिचय प्राप्त करें । 
हम बहुत थोड़े छोगोंसे मिल सकते हैं और जिनसे मिलते भी 
हैं, उनके ज्ञानकरे बहुत छोटे अंशको उनके सङ्गसे जान पाते 
हैं। लेकिन ग्रन्थोंके द्वारा हमें उन सब विद्वानोंका सङ्ग प्रात 
हो सकता है, जिनका सङ्ग हम चाहें । अन्थोमें उन 
महापुरुषोंका ज्ञान संचित है और यह ज्ञान हमें सरळतासे 
मिल सकता है । ग्रन्थ उन सहल्लों वर्ष पहले हुए 
महापुरुषोंके अनुभव तथा विचारसे हमें परिचित कराते हैं, 
जिनसे मिल पानेका अब हमारे पास कोई साधन नहीं है । 


आज वैज्ञानिक कहते हैं--“रोगोंके कीटाणु वायुमें 
सर्वत्र भरे हैं । उनसे कोई सर्वथा बच सके, यह सम्भव नहीं 
हे ।? तब स्वस्थ रहनेके लिये हमें अपने शरीरको ऐसा 
शक्तिशाली बनाना चाहिये कि रोगके कीटाणु हमारे देहपर 
प्रभाव न डाळ सके । यदि कदाचित्‌ रोग हो ही जाय तो 
उसकी ओषधि करनी चाहिये । ठीक इसी प्रकार आजका 
समाज ऐसा हो गया है कि उसमें बाळकोंको कुसङ्गसे पूर्णतः 
बचाया नहीं जा सकता । असंयम, उच्छृङ्कलता, मनमाना 
आचार और आहार, शास्त्रों तथा गुरुजनोंका उपहास, धर्म 
एवं ईश्वरकी अवज्ञा आदि दुगुंग आज गौरवकी वस्तु बन 
गये हैं ! अधमंरूपी रोगके ये कीटाणु सर्वत्र फेल गये हैं। 
इनसे पूर्णतः बचना सम्भव नहीं रहा है। ऐसी दशामें 
बालकके मनको ऐसा दृढ़ होना चाहिये कि उसपर कुसङ्गका 
प्रभाव न पड़े । वह आजकी निराधार बातोंके चक्करमें न 
फँसे और यदि कभी उसका मन रोगी हो जाय--कभी उसके 
चित्तपर सज्ञके प्रभावते कोई बुरा प्रभाव पड़े, वह शास्त्र; 
घम, ईश्वर आदिके विषयमें संशयशीछ बने अथवा संयम, 
सदाचारसे उसका चित्त विचलित होने लगे तो उसके 
संदेहको मिशाकर उसे अपने संयमपर स्थिर रखनेका उपाय 
होना चाहिये । इसका एकमात्र उपाय है अच्छे अन्थोंका 
स्वाध्याय । यदि बालकको आरम्भसे धार्मिक शिक्षा दी गयी 
है; यदि उसमें धार्मिक अ्रन्थेकि पढ्नेकी रच है तो उसका 
मानसिक स्वास्थ्य दृद रहेगा । उसपर आजके दूषित 


विचारोंका प्रभाव नहीं पडेगा । यदि कभी उसका मन रोगी 
हो गया, उसपर कुछ प्रभाव पड़ा भी तो उत्तम ग्रन्थोंका 
अध्ययन उसके मनको खस्थ कर देगा । उसका संशय दूर 
हो जायगा । 

बिना अध्ययनके ज्ञान पुष्ट नहीं होता; जेसे उत्तम 
भोजनके बिना शरीर पुष्ट नहीं होता । बालकमें अध्ययनकी 
रुचि होनी चाहिये । माता-पिता तथा अभिभावकोंको 
प्रोत्साहन देना चाहिये कि बालक अपनी पाठशालाकी 
पुस्तकोंके अतिरिक्त दूसरे अच्छे ग्रन्थ भी पड़े । उसमें 
पढ़नेका उत्साह हो । आजकल किसी प्रकार परीक्षा पास कर 
लेना ही उद्देश्य हो रहा है। बालक अपनी पाठ्यपुस्तके भी 
भळी प्रकार नहीं पढ़ते । परीक्षामें उत्तीर्ण होनेमर पढ़ लिया 
जाय । कुजियोंसे, टीकाओं या आलोचनाओंसे अथवा नकल 
करके, पर्चे चुराकर; किसी अन्यायमार्गसे परीक्षामें उत्तीर्ण हो 
जाये, इतना ही लक्ष्य बन गया है । आज उपाधियाँ तथा 
प्रमाणपत्र ( सर्टिफिकिट ) अभीष्ट बन गये हैं । योग्यताके 
स्थानपर विद्यालयोंसे ऊँची-ऊँची उपाधियाँ लेकर 
निकलनेवाले बालकोंकी योग्यता इतनी थोड़ी होती है कि 
उसे देखकर आश्चर्य होता है। पाठ्य-पुस्तकोंका भार यद्यपि 
बहुत बढ़ गया है, किंतु बालकोंका बौद्धिक स्तर बराबर गिरता 
जा रहा है। देश एवं समाजके लिये यह स्थिति बहुत ही 
निराशापूर्ण है। अध्ययनमें रुचि हुए बिना बालकका ज्ञान 
विस्तृत नहीं हो सकता । अतएव बच्चोंकों अध्ययनके लिये 
भरपूर प्रोत्साहन मिलना चाहिये । 


कोई भूखा हो और उसे देनेके लिये हमारे पास भोजन 
न हो तो उसे कंकड़) पत्थर या मिट्टी खानेको नहीं दी 
जा सकती । कोई बीमार हो और उसके लिये हमारे पास 
ओषधि न हो तो हम उसे विष थोड़े ही दे देंगे । लेकिन 
अध्ययनके क्षेत्रमै बालकोंके साथ यही किया जा रहा है। 
बालकका जीवन उसके अध्ययनपर निर्भर है, यह जानकर 
भी बालकोंको ऐसी शिक्षा दी जाती है, उनको ऐसी पुस्तकें 
पढ्नेको दी जाती हैं कि उनका जीवन सुधरनेके स्थानपर 
नष्ट हो जाता है। संयमके बदले असंयम, श्रद्धाके बदले 
अविश्वास, विनयके स्थानपर उद्दण्डता और शान्तिके बदले 
अशान्तिकी शिक्षा देनेवाला साहित्य उनको पढ्नेको 
मिलता है । 
आजकी शिक्षा तो ज्ञानके बदले अज्ञान देती दै, 
प्रकाशके बदले अन्धकारमें छे जाती है । आज बालकोंको 


% खाच्यायका महत्त्व औरःस्वाच्यायके योग्य साहित्य # 

पढ़ाया जाता है कि “आर्य भारतके बाहरसे आये । मनुष्यके 
जानका उत्तरोत्तर विकास हुआ है । पढ्लेके लोग असभ्य; मूख 
` और जंगली थे । धम तथा धमंग्रन्थोको मानना मुर्खता है । 
संयम और सदाचारका पालन दासता है ।? इस प्रकारकी 
शिक्षा पाञ्च-पुस्तकोंमें,. पत्र-पत्रिकाओंमें तथा साहित्यके 
दूसरे ग्रन्थोमें आज भर गयी है । बालकको शिक्षा तथा 
खाध्यायके नामपर ऐसा ही साहित्य आज मिळता है । 


यदि कोई प्रकाराकी ओर न चळ सके तो अन्धकारमें 
उसे नहीं जाना चाहिये । कोई गडढेके किनारे खड़ा हो और 
पीछे न लोट सके तो उसे-खड़े रहना चाहिये, इसके .बदले 
कि वह पेर आगे बढ़ावे और गडढेमै गिरे | आजके समाज- 
की “प्रगति तो गड्ढेमें गिरानेवाली प्रगति है । ऐसी शिक्षा 
और ऐसे साहित्यके अध्ययनकी अपेक्षा बालकका अशिक्षित 
रह जाना कुछ बुरा नहीं है । स्वाध्याय आवश्यक है--बेसे 
ही आवश्यक है; जेसे भोजन; किंतु आवश्यक होनेसे ही हम 
जैसे भिट्टी-गोबर या संखिया-अफीम नहीं खाने लग सकते, 
वैसे ही बाळकोंके जीवनको नष्ट करनेवाला उनकी बुद्धिको 
विकृत करनेवाला साहित्य उन्हें नहीं पढ़ाना चाहिये । 
विष केवल शरीरको नष्ट करता है) परंतु मनपर पड़ा बुरा 
. प्रभाव आचरणको नष्ट करके मृत्युके उपरान्त भी नरककी 
पीड़ा देनेवाळा बन जाता है । विष केवळ अपने खानेवाले- 
को ही मारता दै; किंतु विकृतबुद्धि पुरुष अपने देश, अपने 
समाज तथा अपनी जातिकी हानि करता दै और अपने पूरे 
कुळको नरकमें ले जाता दै । 

बालकोंको संयम, सदाचार, पवित्रता, सत्य, गुरुजनोंका 
सम्मान, धर्म तथा धर्मशास्त्रमें श्रद्धा, भगवानमें भक्ति होश 
ऐसी शिक्षा मिलनी चाहिये । बालकोंके बौद्धिक शानकी 
बृद्धि हो, वे नीति, विज्ञान तथा व्यावहारिक बातोंमें पढ़ 
बनें) ऐसी शिक्षा तो मिलनी ही चाहिये; किंतु इससे भी 
पहले उन्हें संयम, सदाचार तथा आस्तिकताकी शिक्षा 
मिलनी चाहिये । उनके मनमें धमंशास्र, भगवान्‌ तथा 
संयमके प्रति आस्था एवं आदरभाव हो यह बात वाळकोंकी 
शिक्षामें सबसे अधिक महत्त्व देनेकी दै । 

बाळकोंको रामायण, भागवत, महाभारत तथा दूसरे 
पुराणोंके उत्तम चरितोंका परिचय होना चाहिये । भगवान्‌ 
श्रीराम तथा श्रीकृष्णके चरितते हिंदू-बाळक परिचित न हों; 
यह बंहुत दुःखकी बात दै । छोटे बच्चोंकी रुचि रामायण, 
महाभारत, भागवतकी, कथाएँ जाननेमें उत्पन्न कर . दी 


जाय तो वे स्वयं बड़ी उत्सुकतासे अपने लिये ग्रन्थ ढूँढ़ते 
हैं और इससे उनका मनोरञ्जन होनेके साथ) बौद्धिक 
विकास भी होता है । धर्मशास्त्रके आचारकी शिक्षा भी 
बालकको मिलनी चाहिये ओर ऐसा यन्न होना चाहिये कि 
उसकी प्रवृत्ति स्वयं आचारके नियमोंको जाननेकी ओर हो 
जाय । भगवानके अवतार-चरित; भगवानके भक्तोंके चरित, 
आदर्श पुरुषोंके चरित तथा संयम; सदाचारकी शिक्षा 
देनेवाले दूसरे ग्रन्थ, बालकोंके स्वाध्यायके योग्य हैं । माता- 
प्रिता तथा अभिभावकोंका ही यह कर्तव्य है कि वे बालकोंको 
धार्मिक एबं आदर्श साहित्य पढ्नेको दें और इस बातका 
ध्यान रक्त कि बालक आजकळकी कहानी-उपन्यासकी 
पुस्तकों तथा आचारसे गिरानेको प्रोत्साहित करनेवाली 
पत्र-पत्रिकाओंको पढ़नेमें प्रदत्त न हो । 
स्वाध्यायादिष्टदेवतासम्प्रयोगः । ( योगदशेन ) 
स्वाध्यायसे आराध्यदेवताका साक्षात्कार होता है । यह 
स्वाध्यायका सबसे बड़ा महत्त्व है । यहाँ स्वाध्यायका अर्थ 
है--पाठ और जप । रामायण) गीता और भागवत पाठके 
लिये बहुत उत्तम ग्रन्थ हैं । छोटे बालक इनुमानचालीसा, 
रामायण-सुन्दरकाण्ड तथा गीताका पाठ करते हैं । पाठका 
एक निश्चित नियम बना लेना चाहिये और उतना पाठ 
नित्य अवश्य करना चाहिये । पाठका प्रभाव स्थिर एबं 
गम्भीर होता है । किसी अन्थके नित्य पाठ करनेसे उसके 
संस्कार चित्तपर स्थिर हो जाते हैं | इसके साथ ही गीता, 
रामायण आदि पवित्र ग्रन्थोंके पाठमें दिव्य शक्ति होती है । 
इनके पाठ करनेवालेको एक मनोबल मिळता दै, जो उसके 
चित्तको शुद्ध करता है, एवं उसके दुर्गुणोंको दूर करनेमें 
उसकी सहायता करता है । पाठ प्रत्येक व्यक्तिके ल्यि बहुत 
लाभदायक है और बालकोंको तो उससे सबसे अधिक 
लाभ होता है । जेसे ही बालक पाठ करने योग्य हो जाय, उसे. 
यह उत्तम अभ्यास कराना चाहिये । जीवनमै नियमितता वह 
पहला और महत्त्वपूर्ण सद्गुण है जो पाठ करनेवाले बाळकोंमें 
आपको स्पष्ट दिखायी पड़ेगा । पाठके साथ यदि बालक 
भगवानके किसी नामका जप करनेका नियम बना ले तो उसे 
बहुत शीघ्र उसका प्रभाव जान पड़ेगा । नाम-जपकी एक 
संख्या बना ळी जाय और उतना जप नित्य नियमपूर्वक 
अवश्य किया जाय । भगवानके नामकी महिमा शाखोमे_ 
बहुत अधिक है । सभी मदापुरुषोंने नामकी महिमाका 


वर्णन किया है । महात्मा गाँधीजी रामनामको ही अपना 


३३० 


# सोइ कदि-कोबिद सोइ रनधौरा । जो छल छाडि भजइ रघुयौरा ॥ # 


सर्वस्व तथा अपनी समस्त शक्तिका मूल कारण मानते थे । 
लेकिन जो शास्तरामें तथा महापुरुषोंमे विश्वास नहीं करते; 
उनको भी यह तो जानना ही चाहिये कि जपके समान 
मस्तिष्कको शक्ति देनेवाली दूसरी कोई ओषधि नहीं है । 
नित्य नियमपूनक जप करके कुछ महीनोंमें ही इसका 
अनुभव किया जा सकता है। 

यह भूलनेकी बात नहीं है कि सुख और शान्ति ही 
सबका एकमात्र उद्देश्य है और असंयम तथा अनाचारके 
द्वारा दुःख एवं अशान्ति ही मिलती हैं । स्वाध्यायका उद्देश्य 
है शानकी प्राप्ति--ज्ञानकी वृद्धि, और ज्ञान वही है जो 
मनुष्यको सुख-शान्तिका मार्ग दिखला सके । जो मनुष्यको 
अशान्तिकी ओर ले जाता है, वह अज्ञान है । बालक 
अज्ञानको अपनानेसे बचें । ऐसे साहित्यका अध्ययन करें जो 
उन्हें ज्ञान प्रदान करे | उन्हें संयम तथा सदाचारपर स्थिर 
रक्खे । भगवान्‌ तथा धर्ममें उनकी श्रद्धा दृढ़ करे, केवल 
ऐसे ही साहित्य स्वाध्यायके योग्य हैं । इन्हींके अध्ययनसे 
स्वाध्यायका पूरा लाभ प्रास हो सकता है। 

स्वाध्याय स्वयं एक तप है श्रुतिका आदेश है-- 


स्वाध्यायान्मा प्रमदः । 


स्वाध्यायसे प्रमाद मत करो ! उत्तम ग्रन्थोके अध्ययनमें 
प्रमाद नहीं करना चाहिये; क्योंकि उनसे सदगुर्णोकी प्रास्त 
होती है, ज्ञानका विस्तार होता है, दुर्बलताओं तथा दुगुणोंकों 
दूर करनेके लिये बल मिलता है । श्रद्धा द्द होती है । 
विचार परिपक्क होते हैं | लेकिन स्वाध्याय उत्तम ग्रन्थोंका 
ही करना चाहिये । निकृष्ट साहित्यके अध्यत्रनसे दुगुणोंकी 
बृद्धि होगी । नैतिकता तथा आचारका नाश होगा । इसके 
साथ ही स्वास्थ्य भी नष्ट होगा | जीवनसे सुख-शान्ति दूर 
हो जायगी । 


जहाँ दूसरे कोई उत्तम ग्रन्थ न मिल सकें) वहाँ रामायण 
तथा गीताका ही बार-बार अध्ययन एवं नित्य पाठ करना 
चाहिये । धार्मिक एवं आध्यात्मिक पत्र, धार्मिक ग्रन्थ, 
सदाचारकी शिक्षा देनेवाली कथाएँ बालकोंके स्वाध्यायके लिये 
चुनने चाहिये । बालकोंके संरक्षकोंको सावधानीपूर्वक बाळकों- 
की रुचि तथा हितका ध्यान रखकर उनके अध्ययनका 
साहित्य चुनना चाहिये । सु० 


गंदे साहित्यसे बालकोंके जीवनपर कुप्रभाव 


एक नगरकी नगरपालिकाके विरुद्ध सभाएँ हो रही 
थीं और समाचारपत्रोंमें लेख लिखकर उठे कोसा जा 
रहा था । उसके प्रबन्धकी निन्दा हो रही थी । उसके 
सदस्योंको भला-बुरा कहा जा रहा था । बात इतनी ही 
थी कि नगरपालिकाकी कूड़ेकी गाड़ियाँ दिनके समय, 
जब कि रास्तेपर लोग चलते-फिरते होते थे, कूड़ेसे लदी 
हुई निकलती थीं और उनपर कूड़ेको ढकनेके लिये टाटके 
टुकड़े भी नहीं होते थे। 
एक सजन स्वास्थ्यपर आवश्यकतासे बहुत अधिक 
ध्यान देते थे । इसका फल यह हुआ था कि वे मल 
तथा मूत्रके परिमाण, रंग, गन्ध आदिकी प्रायः चर्चा किया 
करते और यहद वताते कि बे रंग, परिमाण आदि किस 
दशाके सूचक हैं । उनके साथ कोई भी भोजन करने 
बैठना नहीं चाहता थां । बात करते समय लोग प्राय 
उन्हें रोक देते थे बोळनेसे । उनकी बातें सुनकर अनेक 
बार लोग घृणाके भाव व्यक्त करते थे | 
क्या आप किसी ऐसे नगरमें कमी गये हैं, जहाँ 
नगरपाछिकाकी भैंठा-गाढ्याँ मळ ढोया करती हैं ! किसी 


ऐसी गाड़ीके पाससे आपको निकलना पड़ा है! क्या दशा 
होती है आपकी ! यदि वह गाड़ी सड़कपर उलट पड़े 
दर । आपको यह कल्पना भी बहुत बीभत्स जान पड़ती 
होगी । हमारे, आपके दारीरसे ही वह गंदगी निकलती 
है । शरीरमें वह सदा ही भरी रहती है । लेकेन क्या 
इसीलिये नगरपालिकाको आप यह अधिकार केवळ एक 
दिनके लिये देना पसंद करेंगे कि वह नगरकी एक दिनकी 
पूरी गंदगीका ढेर नगरके मुख्य बाजारमै चौबीस घंटेके 
लिये लगा दे और कहे--“देखिये ! यह सब आपलोगोंके 
शरीरसे ही निकला है |? 

वास्तविकताके नामपर आज साहित्यमें इसी प्रकार 
गंदगीका प्रदर्शन किया जा रहा हे और आश्चर्य तो 
यह है कि यह प्रदर्शन बड़े गौरवसे किया जाता है । 
मनुष्य जैसे भोजन करता दै, जैसे शौच जाता हैः वैसे 
ही उसमें संतानोत्पादककी क्रिया भी है । उसके मनमें 
तथा चरित्रमे बुराइयाँ भी हैं; किंतु वास्तविकताके नाम- 
पर जेसे मल तथा मल-त्यागकी क्रियाका बर्णन एवं मलका 
प्रदर्शन अशिष्टताके साथ निन्दनीय भी है, वेसे ही मनुष्यकी 


# गंदे साहित्यले बालकोके जीवनपर कुप्रभाव # 


काम-प्रवृत्तिका वर्णन भी अशिष्ट एवं निन्दनीय दै । 
मनुष्यकी आचारगत बुराइयोंका भड़कीला वर्णन तो मलकी 
प्रदर्शनीके समान है, जो समाजकी रुचि तथा मानसिक 
स्वास्थ्यके लिये अत्यन्त घातक है ! 


आज कहानी: उपन्यास, नाटक तथा अन्य भी दूसरे 
प्रकारके साहित्यमै अश्लीलता भरी दीख पड़ती है । बासनाको 
उद्दीप्त करनेका प्रयत्न ही आज जेसे “कला? बन गया 
है । इस मुख्य गंदगीके साथ और भी दूसरी अनेक गंदगी 
हैं । शासतरोका, धर्मका, ईश्वरका उपहास किया जाता है । 
सदाचार एवं सतीत्वको कायरता, मूखता, दासता आदि 
नाम दिया जाता हे । झूठ, चोरी, छल आदिको ऐसे 
रूपमै उपस्थित किया जाता है कि उनके प्रति अंरुचि 
न रहे और सहानुभूति जाग्रत्‌ हो । व्यमिचारकै तरीके 
उदाहरणसहित पुस्तकोंमें वर्णन किये जाते हैं । दोषोंके वर्णन 
विस्तारपूर्वक किये जाते हैं। अनेक बार उनको बड़ा भव्य रूप 
दिया जाता है । यह सब करके क्या उद्देश्य सिद्ध होगा, आज 
यह पूछना भी अपराध है ! आजका कलाकार तो कलाका 
उपासक है। उसकी “कला कलाके लिये? है, भले वह 
समाजके लिये “काल” ही हो । 

कला कलाके लिये होती हो तो हुआ करे; किंतु कलाकार 
अपनी कलाको अपनेतक ही कहाँ सीमित रखता है । वह 
यदि उसके प्रचारका प्रयत्न न करे तो समाजको 
उससे क्या लेना-देना है । हमारा उन लोगोंसे कहाँ विरोध 
है, जो गंदगीका निरीक्षण करनेमें सुखी होते हैं। लेकिन 
नगरपालिका गंदगीकी प्रदर्शनी करे या कूड़ेकी गाड़ियाँ 
बिना ढके बीच बाजारसे निकाले तो इसका प्रभाव नगरके 
स्वास्थ्यपर पड़े बिना केसे रह सकता है । जब.यह धुन 
है कि हमारी रचना छपे, उसका प्रचार-प्रसार हो, वह 
समाजमें रक्खी जाय तो उसका प्रभाव समाजके मानसिक 
स्वास्थ्यपर क्या पड़ेगा, इसकी उपेक्षा केसे की जा सकती है। 

स्वास्थ्यकी रक्षाके लिये आवश्यक है कि गंदगी ढक 
दी जाय, दूर कर दी जाय) दवा दी जाय या जळा दी 


जाय । गंदगी ,सत्य है, वास्तविक है, लोगोंके अपने | 


शरीरसे ही निकली है; किंतु उसे खुळा करना, फेलाना 
स्वास्थ्यके लिये हानिकारक है । उसका बर्णन भी प्रृणोत्पादक 
एवं स्वास्थ्यके लिये प्रतिकूल' ही है । इसी प्रकार मनुष्यकी 
आचारगत गंदगी चाहे जितनी वास्तविक हो, पर है वह 
तरसे दूर कर देने योग्य । उसको खुला करके सामने रखनेसे 

मानसिक' स्वास्थ्यका नाश होगा । दूसरा कोई उद्देश्य 
उससे सिद्ध नहीं ही सकता । 


मनुष्यकी सहज प्रवृत्ति बुराइयोंक्री ओर होती है । 
जैसे बीमार व्यक्ति कुपथ्यकी इच्छा करता है; वैसे ही 
मनुष्यका मन असंयमकी ओर झुकता है । इस दझामें 
एक ही मार्ग होता है कि बीमार स्वथं बुद्धिसे काम ले 
और अपनी कुपथ्यकी रुचिको दबावे तथा दूसरे लोग 
उसे इसके लिये प्रोत्साहित करे | कुपथ्यकी वस्तुएँ उससे 
दूर रक्खी जाय और उनकी चर्चा वहाँ न की जाय | 
यदि किसी रोगीको खटाई प्रिय है, पर वह उसके लिये हानि- 
कारक है और उसके पास इमली रख दी जाय अथवा उसके 
सामने बार-ब्रार इमलीकी चर्चा की जाय तो रोगीकी 
क्या स्थिति होगी ? मनुष्यमें वासनाएँ तो पढ्ले-से हैं, वह 
अपंयम एवं अनाचारकी ओर पहलेसे झुकना चाहता दै 
और अब उसे जो साहित्य मिलता दै, उसमें उसको वासनाओंको 
उत्तेजित करनेके साधन मिलते हैं । अपने प्रिय कुपथ्यको 
पाकर जैसे रोगी हर्षित होता तथा जोरसे उसे ग्रहण करता है, 
वैसे ही गंदे साहित्यको आजका मानसिक हष्टिते रोगी- 
समाज पकड़ रहा है--अपना रहा है । इसका फल 
क्लेश एवं अशान्तिकी बृद्धिको छोड़कर और कुछ हो हो 
नहीं सकता । 

बालककी स्थिति वयस्क पुरुषसे भिन्न होती है । बालक- 
की प्रकृति सीखने और अनुकरण करनेकी होती है । 
उसका मस्तिष्क विकसित हो रहा दै, अतः प्रकृति देवी 
उसे अपने ज्ञानकी वृद्धिकी ओर लगा रही हैं । बाळकमें 
अच्छे और बुरेका निश्चय करनेकी शक्ति नहीं होती और 
न अपनी जाग्रत्‌ रुचिको नियन्त्रित करनेकी उनमें शक्ति 
होती है । बालकके सामने यदि आप किसी चोरकी निन्दा 
करते हैं और यह कहते हैं कि चोरी करना बुरा दै, तब 
तो ठीक है । बालककी चोरीके प्रति धृणा हो जायगी 
और यह घृणा उसके पूरे जीबनमें बहुत कुछ स्थिर रहेगी । 
लेकिन यदि निन्दा करनेके साथ आप यह वर्णन भी करते 
हैं कि उस चोरने किस प्रकार कितने कौत्रलसे चोरी की 
तो बालक चेरीकी निन्दापर ध्यान नहीं देगा । वह 
चोरी करनेके कोशल्पर ध्यान देगा और स्वयं भी उसी 
प्रकार चोरी करनेकी इच्छा करेगा. । आश्चर्य नहीं कि 
वह चोरी करनेका प्रय्न भी करे 1 इससे यह स्पष्ट हो 
जाता है. कि बालकके सामने बुराइयोंका स्पष्ट वर्णन उसे 

बुराईमें ही प्रवृत्त करता है । आजका गंदा साहित्य बच्चोंके 


दृदयपर केसा प्रभाव डालेगा, यह समझा जा सकता है 
और समाजमें कहीं भी उस प्रभावको देखा जा सकता है । 


बालकके चित्तपर जिस बातका जैसा प्रभाव पड़ता 
है, वह बहुत स्थायी होता है । अपने जीवनमें बालक 
उस प्रभावको बड़ी कठिनाईसे ही दूर कर पाता है । 
अनेक बार कुछ श्रान्त धारणाएँ किसी कारण-विशेषसे ही 
बचपनमें हम बना लेते हैं और वे धारणाएँ हमें जीवनमें 
बराबर प्रेरित करती रहती हैं | बचपनक्रा यह भ्रम इतना 
दृढ होता दै कि यदि कोई बहुत प्रबळ निमित्त उसे दूर 
करनेवाला न मिले तो बह प्रायः अन्ततक बना ही रहता है । 


बालकका मस्तिष्क और उसका स्वभाव एक कच्चे 
घड़ेके समान है । उसपर जो कुछ चिह्न पड़ेंगे, अमिट 
हो जायेंगे । इसके साथ इतना और जोड़ लेना चाहिये 
कि वह चिह्रोंको ग्रहण करनेके लिये स्वयं प्रयत्नशील 
रहता है । अब यदि बालकके हाथमें गंदा साहित्य आता 
है, तो वह उसकी गंदगीको अपने स्वभावमें ले लेगा । 
उसको कुप्रदृत्तियाँ दृढ़ होंगी । इन प्रवृत्तियोंसे छूटना उसके 
लिये बहुत कठिन हो जायगा । उसका जीवन तो दुःखमय 
बंनेगा ही, समाजमें भी उसके द्वारा अशान्ति एवं अव्यवस्था 
फेलेगी । 
प्रदृत्तिका एक समाव है कि उसको एक बार अपना 
लेनेपर वह स्वतः बढ़ती जाती है । जो पुरुष कोई पाप करता 
है, उसके पापका संस्कार उसे बार-बार पापकी ओर ले 
जानेको उकसाता रहता है । उससे बार-बार पाप होते 
हैं और उसका जीवन पापमय बन जाता है। यदि पुरुष 
कोई सत्कम करता है तो उसें उस कर्मके संस्कार बार- 
बार सत्कमं करनेको प्रेरित करते हैं । उसका जीवन 
पवित्र एवं पुण्यमय बन जाता है । इसलिये “बालक एक गंदी 
पुस्तकको एक बार पद ही ले तो क्या हुआ? यह तर्क ठीक 
नहीं दै । एक बार जब बालकको गंदे साहित्यके पढ्नेकी 
चाट लग जाती दै तो वह बार-बार उसी प्रकारका साहित्य 
दता है । अपने पढे साहित्यके प्रभावसे प्रभावित होकर वह 
वैसी ही चेष्टा करने लगता है । उसका आचार न४ हो जाता 
है। उसका जीवन व्यर्थ एवं दुःखमय बन जाता है । 


पत्येक व्यक्ति चाहता है--वे व्यक्ति भी..जो कि ब्‌डे 
डत्साइसे गंदा , साहित्य ळिखते. हैं, प्रम तया -सदाचारका 


# जो नहि करइ राम-गुन-गाना । जीह सो दादुर जीह समाना ॥ # 


खण्डन करते हैं, चाहते यही हैं कि उनकी पत्नी और पुत्री 
सदाचारिणी रहें । उनका पुत्र आवारा न बने । वह विनयी 
और सत्यवादी हो । पढ्नेमें मन लगावे तथा माता-पिताका 
सम्मान करे | लेकिन यह हो केसे ? बालक जब पुस्तकोंमें 
इनसे विपरीत बातें पढ़ता दै, तब वह उन्द्ंको अपना लेता 
है । उसे वे पुस्तकें प्रिय हो जाती हैं । जब कोई पातित्रत्यको 
दासता कहे और छिले. तो उसे यद्द आशा क्यों करनी 
चाहिये कि उसकी कन्या तथा पत्नी शीलवती रहेगी । जब 
धर्म और ईश्वरपर अविश्वासकी प्रेरणा आप साहित्यके द्वारा 
बच्चेको देते हैं तो वह माता-पितामें द्वी क्यों श्रद्धा करे और 
उनकी बात ही क्यों माने । 

आज पाठशाला. तथा छात्रालयाँके छात्रोंकी स्थिति 
देखिये---बाळक अपने अध्यापकों तथा गुरुजनोंक्रा अपमान 
करते हैं, सार्वजनिक स्थानोंपर अशिष्ट व्यवहार करते हैं; 
अन्याय और अत्याचार-करनेमें सबसे आगे रहना चाहते हैं 
ओर यह सब करके गवंका अनुभव करते हैं। ऐसा क्यों 
होता है ! यह इसीलिये होता है कि उनको इसी प्रकारका 
साहित्य पढ़नेको मिलता है। 

गंदे साहित्यते बाळकमें गंदी आदतें आती हैं । आगे 
चलकर वह उन बुराइयोंको समाजमै फेलाता है। आज एक 
ओरसे कहा जा रहा है कि देशका उत्थान तबतक नहीं हो 
सकता; जबतक लोगोंका नैतिक स्तर ऊँचा न हो | झूठ; 
चोरी) घूस, हत्या, अनाचार आदि जबतक हमारे स्वभावसे 
न चले जायें, कोई भी शासकसंस्था तथा कोई भी कानून 
केसे सुव्यवस्था स्थापित कर सकता है । लेकिन नेतिक स्तर 
ऊँचा केसे हो ! हमारा गंदा साहित्य बालकोंको भ्रष्ट भी 
करता रहे और नेतिक खर भी ऊँचा हो, यह कैसे सम्भव 
है। हम धमं, ईश्वर और संयमका खण्डन करके, इनका 
उपहास करनेवाली पुस्तकें बच्चोंके हाथमें देकर केसे आशा 
करते हैं कि वे नीतिमान्‌ रहेंगे । 

समाजके कल्पाणकी वात तो है ही, बालकके अपने 
जीवनकी बात भी है । गंदी पुस्तकें बालकमें जो गंदी आदतें 
डालती हैं, उके कारण आगे चलकर बालकका स्वास्थ्य 
नष्ट हो जाता है |: उसका मन बराबर अशान्त रहता है। 
आज आत्महत्या करनेवाले युवकोंकी संख्या बढ़ती-जा रही 
है; आत्महत्याका बार-बार संक्रस्प करनेवालोंकी संख्याकी तो 
कुछ गणना ही नहीं है । यद: निराशा, यह दुःखमय .स्थिति 
गंदे साहित्यने आछ्षकोंको दी है। गंदे साहित्यको पद॒कर- 


__# धर्तमान कुछ प्-पत्रिकाआँकी अनैतिक पद्सि, बालकोको उससे बचानेकी आवश्यकता # ३३३ 


उनका जीवन नष्ट हो गया है, इसे वे स्वयं अनुभव करने सम्भव दोगा, जब उन्हें पढ़नेके लिये उत्तम साहित्य प्राप्त 


लगते हैं | अतएव बालकोंको गंदे साहित्यके पठन-पाठनसे 


हो | उनकी रुचि अच्छे, सदाचारको प्रेरणा देनेवाले ग्रन्थों 


सावधानीपूर्वक दूर रहना चाहिये । यह सरलतापूवंक तभी की ओर कर दी जाय या दो जाय । सु० 


——soohose——n- 


वर्तमान कुछ पत्र-पत्रिकाओंकी अनेतिक प्रवृत्ति और बालकोंको 
उससे बचानेकी आवश्यकता 


“कुएँमे भाँग पड़ गई? यह एक लोकोक्ति है । किसी 
कुएँके जलको मादक बनाने जितनी भाँग कमी किसी कुएँमें 
पढी या नही, यह तो पता नहीं; किंतु जद्दाँतक हिंदीके 
साहित्यिक क्षेत्रकी बात है--प्रायः पूरे कुएँमें ही भाँग पड़ी जान 
पड़ती है । आजके अधिकांश पत्र-पत्रिकाओंमें जो लेख, 
कहानियाँ, कविताएँ आदि मिलती हैं, वे इस बातके प्रमाण 
हैं। जेसे सारी मर्यादा, समस्त शिष्टाचारको नष्ट कर देना 
ही आजके लेखकका परम पुरुषां हो गया दै। बड़े गौरवसे 
आजका लेखक नंगी कामुकताका बर्णन करता है, प्राचीन 
आदर्श चरितोंकी खिल्ली उड़ाता है और रिष्टाचारको नष्ट 
करनेका प्रचार करता है । यहद सब करके वह क्या चाहता 
है, यह सोचनेका उसे अवकाश नहीं । वह तो अपने 
उच्छुङ्खल तकंपर गौरव करता दै । कद्दानी-लेखक तो इतना 
खुळा एवं अश्लील चित्रण करते हैं किउसेवे स्वयं दूसरोंके 
सामने पढ़ैनेमें हिचकेंगे । ऐसे लेखक तथा उसके प्रकाशक 
यह नहीं सोचते कि यह साहित्य क्या वे अपने पुत्र, कन्या, 
बहिन आदिके द्वाथोंमें देना चाहेंगे । इस प्रकारके साहित्यका 
परिणाम होता है अनाचार ! 


प्रत्येक चिकित्सक यह जानता है कि यदि किसीकी 
कांम-प्रवृत्ति बराबर उत्तेजित होती रहे तो वह थोड़े ही 
दिनोंमें नपुंसक हो जायगा । स्त्रियोक्रे नझ या अर्घनम्ग 
चित्र छापकर अश्‍लील कहानियाँ तथा कविताएँ देकर आजके 
पत्र क्या चाहते हैं, यह सोचना कठिन है । केवळ पेसेके 
लिये समाज एवं देशको अन्धकारके गड्डेमै जान-बूझकर 
गिरानेकी यह प्रबृत्ति अत्यन्त घृणित है । इस गंदे प्रचारके 
प्रवाइमें बालक बह जाते हैं | उनमें अनेक कुप्रबृत्तियाँ 
आ. जाती हैं । थोडे ही दिनोंमें उन्हें पौष्टिक . ओंबंधियोंकी 
आवश्यकता होने लगती है.। आज सेवसे अधिक विज्ञापन 
बीयंबद्धक ओपधियों तथा तिलके होते हैं और इनके सबसे 
अधिक -प्राइक युबक होते हैं। युबाबस्थामें दी इन ओषधियों- 


की उन्हें आवश्यकता हो जाती है । ये ओषधियाँ उन्हे 
लामके बदले हानि ही अधिक पहुँचाती हैं। ओषधियोंके 
चक्करमें पड़कर वे धन और स्वास्थ्य दोनों गँवा देते हैं । 


उत्तेजक साहित्यका प्रभाव सबसे पहले बालकपर यह 
पड़ता है कि उसे कुतूहल होता है । वह उसी प्रकारकी बातें 
बार-बार पढ़ना चाहता है; साथ ही अपनी इस प्रदृत्तिको 
वह छिपाना भी चाहता है । इसके साथ उसमें झूठ और 
छल आता है। आगे चलकर वह धृष्ट हो जाता दै । उसमें 
आवारापन आ जाता है । गुरुजनोंका अपमान करना; गंदे 
परिद्दास, महिलाओंको छेड़ना आदि उसके स्वभावमें आ 
जाते हैं । उसमें अनेक कुटेवें आ जाती हैं । वह प्रयत्न करता 
है कि जेसी कहानियाँ या कविताएँ वह पढ़ता दै, उसके 
अनुसार स्वयं भी कार्य कर सके । अपनी कुटेवोके कारण 
तथा बार-बार उत्तेजनाके कारण उसे वीय॑-सम्बन्धी रोग 
हो जाते हैं यदि किसी युवकमें कोई दूसरी गंदी आदत न 
भी पड़े, तो भी केवल वासनाको उद्दी्त करनेवाले लेखोंको 
बार-बार पढ़नेसे ही उसे वीर्य-सम्बन्धी रोग हो जायेंगे । 
बार-बार इन्द्रियमें उत्तेजना आनेसे, बार-बारके मानसिक 


पापसे वह नपुंसकताके निकट अवश्य पहुँच जायगा । 


बालकका मन तथा उसके रारीरकी धातुएँ अपरिपक्क होती 
हैं । इस अवस्थामै यदि वह ब्रह्मचयंका पूरा पालन न करे 
तो उसका शरीर तथा उसका मन--दोनों क्षीण हो जाते हैं। 
जो लोग बाल-विवाहका विरोध करते हैं, उनकी प्रधान युक्ति 
यही है कि इससे बालक सदाके लिब्रे दारीरसे अशक्त तथा 
मनोबलसे रहित हो जाता है । लेकिन आजकी पुस्तकों 
तथा पत्र-पत्रिकाओंमें प्रकाशित होनेवाळा गंदा साहित्य तो 
और भी भयंकर है । वह बालकको बार-बार मानसिक पापमें 
प्रवृत्त किया करता है । उसका अपरिपक्क मन बुराइयोंसे भर 
जाता हे और उसे उस कच्ची अबस्थामें ही वीर्य-सम्बन्धी 
रोग हो जाते हैं | साथ ही बद धृष्टता, उच्कृङ्कलता आदि 
अनेक दुरुंण-भी सीख केता है। - 

# जाके हृदय भगति जसि प्रीती । प्रभु तहँ प्रगट सदा तेहि रीती ॥ # 


समाजको स्वस्थ, तेजस्वी, सच्चरित्र, शिष्ट तथा अनुशासन- 
प्रिय विश्वस्त युवक चाहिये । जिस समाज या देशमै ऐसे 
युवक नहीं होंगे, वह समाज उन्नत कर नहीं सकता । वह 
तो सदा पददलित एबं तिरस्कृत समाज बना रहेगा । रिक्षा 
ही बालकके चरित्रका निर्माण करती है । आजके साहित्यकार 
तथा पत्र-पत्रिकाओंके प्रकाशक जो रिक्षा दे रहे दै, उसका 
क्या प्रभाव होगा १ इस अश्लील साहित्यको पढ्कर हमारे 
बालक रोगी; दुर्बळ, निस्तेज, चरित्रहीन बनते हैं | उनकी 
स्थिति ऐसी हो जाती है कि उनपर विश्वास करना कठिन 
होता हे । आजके विद्याल्योंके छात्रोंमे अनुशासन नामकी 
कोई वस्तु रह ही नहीं गयी है । अशिष्टताको वे गौरव एवं 
मनोरञ्जनकी वस्तु मानते हैं । यह सब उनमें कहाँसे आता 
है ! पुस्तकोंसे तथा पत्र-पत्रिकाओके साहित्यसे । ऐसे युवकों- 
का निर्माण आजका साहित्य कर रहा है। 


पत्र-पत्रिकाओंमें लेखों, कविताओं तथा कहानियोंके 
साथ जो चित्र छपते हैं, वे भी प्रायः वासनाकों उत्तेजित 
करनेवाले होते हैं । अर्धनग्न : स्त्रियोंके चित्र छोड़कर जेसे 
कलाके लिये दूसरा आश्रय ही नहीं रहा है। इसके साथ 
सिनेमाके नट-नटियोंके चित्रोंका प्रकाशन होता है। आजकल 
यह पैसा कमानेका एक अच्छा साधन हो गया है । फिर 
इस साधनके द्वारा हमारे बालकोंका, हमारे समाजका केसा 
पतन होता है; यह देखनेकी आवश्यकता कहाँ किसको 
प्रतीत होती है १ 

हिंदीके पत्रोंमें एक उत्तम प्रवृत्ति प्रारम्भ हुई-- 
अश्लील विज्ञापन नहीं दिये जायँगे । यह प्रशंसनीय प्रत्रत्ति 
है और प्रायः उच्चकोटिके सभी पत्र इस नियमका सम्मान 
करते हैं । जो पत्र आर्थिक लाभके लोभमै इस नियमका 
पालन नहीं करते, उनके प्रति समाजकी अच्छी धारणा नहीं 
रह जाती । लेकिन अइलीळ विज्ञापनोंसे जो हानि होती दै, 
अइलील कहानियाँ, अश्ठील कविताओं तथा अश्लील चित्रोंसे 


क्या उससे बहुत अधिक हानि नहीं होती ! अइलीळ विज्ञापनों-' 


की भाँति ही क्या ये सर्घथा छोड़ देने योग्य नहीं हैं? लेखक, 
सम्पादक और प्रकाशक एक बार सोच लिया करें कि जो 
कुछ वद्द लिख या प्रकाशित कर रहा है, उसे वह अपनी 


वयस्क अविवाहिता पुत्री या बहिनको पढ़नेके लिये दे सकता. 


है या नहीं ! यदि उस सामग्रीके सम्बन्धमे उनकी कन्या या 
बहिन कुछ पूछें तो उन्हें संकोच होगा या नहीं ! यदि 
बह सामग्री आप अपने घरके बालकोंके योग्य नहीं समझते 


तो वह दूसरे किसी भी बालक या युवकके योग्य कैसे हो 
सकती दै ! 


अइलील--कामुकताको उत्तेजित करनेवाले 'साहित्यके 
साथ हिंदीके कुछ पत्र-पत्रिकाओंमें यद प्रवृत्ति और हो गयी 
है कि वे नीति, शिष्टाचार एवं धर्मकी मर्यादाओंकी खिल्ली 
उड़ाते हैं । आदर्श चरितोंपर आक्षेप करते हैं । बड़े 
आडम्बरसे आदर्श चरितोंको अपमानित किया जाता है। 
जो पुराने निन्दित चरित हैं, उनकी उत्कृष्टता सिद्ध करने 
तथा आदर्श चरितोंको गिरानेमें अपनी विद्वत्ताका पूरा व्यय 
किया जाता है । इसे खोज, प्रतिभा, निर्भीक आलोचनाका 
भव्य नाम दिया जाता है। 


अमी विजयादशमीके अवसरपर एक पत्रमै एक लेख 
था--“पुतछा रावणका जलाना चाहिये या रामका १? लेखक- 
ने बड़े आडम्बरसे यह सिद्ध करनेका प्रय्न किया था कि 
रावण निर्दोष था । अन्याय रामकी ओरसे हुआ था । 
इस प्रकारके आक्षेप प्रायः प्रकाशित होते रहते हैं । 
एक पत्रमें सत्यवादी हरिश्रन्द्रको मूर्ख बतलाया गया था। 
एक लेखकने श्रीकृष्णको धूत और महान्‌ दुराचारी बताया था । 
कऋषियोंके चरितको निन्दित और असुरोको प्रशांसायोग्यं 
बताकर आजका लेखक अपनी “नयी खोज? पर गर्व करता है ! 

बालकोंपर ऐसी बातोंका यह प्रभाव पड़ता है कि वे 
उलटी धारणा वना लेते हैं । जब रावणकी प्रशंसा और 
रामकी निन्दा होगी, तब उसे पढ्नेवाले बालक रावण 
बनना चाहेंगे या राम १ एक अच्छे विद्यालयमें वहाँ पढ्नेवाली 
कन्याओंके मध्य दीक्षान्त भाषण करते समय एक विद्वानूने 
माता सीताका नाम आदरांरूपसे लिया । वहाँकी कन्याएँ, 
बीचमें बोल उठीं--“यह तो गुलामीका आदर्श है । पुरुषोंने 
स्त्रियोंको गुलाम बनाये रखनेके लिये पातिब्रत धर्मका जाल 
फेलाया है ।” यह मनोवृत्ति बालिकाओंमें आजके साहित्यसे 
आती है । अब जिनके मनमें पातित्रत्यके प्रति तिरस्कार है, 
उनका आचरण केसा बनेगा १ 


नीति, संयम और दिष्टताको ढकोसला बताकर अनैतिक 
एवं अमर्यादित आचारकी आजके पत्र-पत्रिकाओंमें स्तुति 
की जाती है । आजके एक महापण्डितने एक स्थानपर 
लिखा है--'ईश्वर मनुष्यका मानसपुत्र है और ध्म मनुष्यः 
की दुर्बलताओंका सङ्घीभाव ।? यह एककी बात नहीं है-- 
बहुत-से लेखक धर्म तया ईश्वरकी मान्यताका खण्डन करते 


# वतमान कुछ पत्र-पत्रिकाओंकी अनैतिक प्रवृत्ति, बालकोंकों उससे बचानेकी आवश्यकता * ३३५ 


हैं, उनपर व्यंग करते हैं और ऐसे चित्रण करते हैं, जिनमें 
घर्म तथा ईश्वरमै विश्वास रखना हीनताका द्योतक सूचित 
किया जाता दै । इसके विपरीत धमकी मर्यादाओंको स्पष्ट- 
रूपसे तोड़ना भगवानके अस्तित्वको न मानना, उद्धत 
आचरण करना--प्रशंसनीय बताया जाता हे । 


बाळक-बालिकाओंके कोमल मनपर ऐसे विचारोका 
बहुत बुरा प्रभाव पड़ता है । उनमें विवेचनाकी शक्ति नहीं 
होती । उनका अध्ययन भी बहुत थोड़ा होता है | वे तो जो 
कुछ पढ़ते हैं, उसे प्रायः सत्य मान लेते हैं । एक बार एक 
विद्यार्थीने श्रीमद्भागवतपर बहुत-से आक्षेप किये । उसने 
मुझे श्रीमद्भागवतका पाठ करते देखा था । उसकी दृढ़ 
धारणा थी कि भागवत बहुत खराब ग्रन्थ हे । उसने प्रमाण- 
स्वरूप अनेक विद्वानोंके मत सुनाये । मैं उसका खण्डन 
करता तो उसपर कोई प्रभाव नहीं. पडना था। उसके 
बिचार उन खण्डनात्मक लेखको पढ़कर दृढ़ हो गये थे । 
मैंने उसे श्रीमद्वागवतके वे आठ-दस अध्याय पढ्नेको कहा, 
जिनपर उसने सबसे अधिक आक्षेप किये थे । मैंने कहा-- 
“दुम इन अध्यायोंको एक बार पढ़कर कल आना । इससे 
तुम्हारे प्रश्‍नोंका उत्तर देनेमे मुझे सुविधा ह्लेगी।? दूसरे 
दिन वह नहीं आया और तीसरे दिन भी नहीं आया। 
छगमग एक सप्ताह बाद वह आया और कहने छगा--मैं 
बहुत भूलमें था । अब मैं श्रीमद्धागवतको पूरा पढ़ लेना 
चाहता हूँ । पूरा ग्रन्थ पढ़कर यदि कुछ पूछना हुआ तो 
पूछूँगा ।? पूरा ग्रन्थ पढ़ लेनेके बाद वह स्वयं नित्य पाठ 
करनेमें. ळग गया । लेकिन इस प्रकार स्वयं अध्ययन तथा 
छान-त्रीन करनेकी योग्यता बहुत थोड़े बाळकोंमे होती है । 
जिनमें होती भी दै, उन्हें भी सभी वातोंकी छात्रश्रीनका 
समय मिलना अशक्य ही है । फळ यह होता है कि बाळक 
जो कुछ पढ़ता या सुनता दे, उसके अनुसार धारणा बना 
लेता है और वैसा ही आचरण करने लगता है । 
काडेजों तथां विद्यालयोंके बालक प्रायः अपने उन 
साथियों एवं शिक्षकोंका उपहास करते हैं, जो सादगीसे रहना 
चाहते हैं, संध्या करते हैं, भगवानको मानते हैं । बालकोंमे 
बह प्रशंसनीय माना जाता दै, जो धर्म तथा ईश्वरका उपहास 
"करे, शिक्षकांको तथा दूसरोंको सबसे अधिक तंग करे, अपने 
अनाचारमें सबसे आगे बढ़ा हो और खान-पानमें सबसे 
अधिक नियमोंका भंग कर सकता हो । दुरुंणोके प्रति आदर 
बुद्धि हो गयी है । नियम यह है कि जिस बातमें गौरवबुद्धि 


होती है, उसे हम अगनेमें. ले आना चाइते हैं और जिस बातमें 
हीनताका भाव होता दै, उसे इम अपनेसे दूर करना चाहते 
हैं। आजके पत्र-सादित्यने बालकोमें मर्यादा एवं आस्तिकता- 
के प्रति हीनत्वकी घुद्धिका प्रचार किया दै । धर्मको अन्ध- 
विश्वास, ईश्वरके प्रति आस्तिकताको मूर्खता, पवित्रताको 
ढकोसळा, संयम तथा सदाचारको कायरता सिद्ध करनेका 
प्रयत्न बराबर आजके पत्रोंद्वारा होता है । बालकोंमें इस 
साहित्यके ही द्वारा दुर्गुणोमें महर्द्धि आयी दै । 

आजके साहित्यने प्रचार किया है कि ऋषिगण आचार- 
हीन थे । ध्रुव) प्रह्मद प्रभ्रति चरितोंक्रोश भगवान्‌ राम तथा 
श्रीकृष्णकी कथाको कल्पित सिद्ध करनेमें पूरी योग्यता खर्च 
कर दी जाती है । वर्णाश्रमधर्मका पालन दकियानूसी 
विचार बताया जाता है । पत्र-पत्रिकाओंमें बड़े श्रमसे हिएण्य- 
कशिपु, रावण, शिञ्चपाल, कंस आदिके चरितोंकी प्रशंसा 
की जाती है । इसका परिणाम यह होता है कि बाळक ऐसे 
साहित्यको पढ़कर भगवानके अवतार-चरितोंको कल्पित मान 
लेते हैं । भक्तां तथा धार्मिकोंके चरितमें उनकी आस्था नहीं 
रह जाती । उनका संयम और सदाचार आदर्शद्दीन होकर 
नष्ट हो जाता है । रावण, सिञ्चुपाल, कंस ही उनके आदर्श 
हो जाते हैं । 

बालकोंको इस अमर्यादित साहित्यसे बचाना अत्यावश्यक 
है। आजके पत्र-पत्रिकाओंके लेखोंमें, कहानी-उपन्यासोंमें जो कुछ. 
निकलता है, वह विषसे भी अधिक घातक है | बालकका जीवन 
उससे नष्ट हो जाता है। बालकका मन विकृत हो जाता 
है । उसकी बुद्धिमें नाना प्रकारके भ्रमोकी एक परम्परा 
स्थापित हो जाती दै। वह अपने लिये तथा पूरे समाजके 
लिये भी केवल अव्यवस्था, अशान्ति और दुःखका कारण 
बन जाता है । 

आपका बाळक क्या बनेगा १ इसका उत्तर सरलतासे 
दिया जा सकता है, यदि आप बता दें कि वह कैसे सङ्गमे 
रहता है! केसी पुस्तकें और पत्र-पत्रिकाएँ पढ्नेमै रुचि 
रखता है । बालकको बौद्धिक शिक्षण मिले, उसके व्यावहारिक 
शानकी वृद्धि हो, ऐसे ही पत्र उसे पढ्नेको मिलने चाहिये । 
कुछ पत्र-पत्रिकाएँ शिक्षासम्बन्धी होती हैं। इनमें प्रायः 
एक विष्रयमात्र होता है । जैसे भूगोलकी शिक्षाके लिये 
“भूगोल? है । ऐसे विशेष विषयकी शिक्षा देनेके लिये जो 
पत्र-पत्रिकाएँ निकलती हैं, वे तो उन विषयोंके विद्यार्थियोंके 
छिये उपयोगी हैं; किंतु जो सामान्य शानकी वृद्धिके किये 

सामाजिक, राजनेतिक, साहित्यिक पत्र-पत्रिकाएँ निकलती 
हैं, उनमेंसे बालकोंके योग्य कितनी हैं, यह कह पाना कठिन 
ही है । बालकोंके अभिभावकोंको ही इसका निश्चय करना 
चाहिये । 


` जिन पुस्तकों या पत्र-पत्रिकाआँमें अइलीछ चित्र) 
अश्लील विज्ञापन, सिनेमाके परिचय तथा विज्ञापन होते हैं, 
जिनमें काम-प्रवृत्तिको असदाचार, असत्य और हिंसा-द्वेषको 
उत्तेजित करनेवाली कहानियाँ, कविताएँ, लेख या नाटक होते 
हैं, जिनमें धर्म तथा ईश्वरका खण्डन छपा करता है, जिनमें 
भगवानके अवतार-चरित, ऋषियों, भक्तों तथा महापुरुषोंके 
चरितको हीन बताया एवं सिद्ध किया जाता है, जिनमें गो- 
बधका समर्थन किया जाता है, ऐसे सभी पत्र-पत्रिकाओं एवं 
पुस्तकोंको बाळकोंसे बचाये रखना अत्यन्त आवश्यक है । 
बालक स्वस्थ, सदाचारी एवं मनस्वी बन नहीं सकता, यदि 
आप उसे ऐसे साहित्यसे पूर्णतः दूर नहीं रखते । 


% जिन्हकं रही भावना जैसौ । प्रभु-मूरति तिन्ह देखी तैसी ॥ # 


बालकको पढ्नेके लिये जो पुस्तकें या पत्र-पत्रिका दी 
जायँ, उनमें ये विशेषताऐ अवश्य होनी चाहिये-- 

१-भगवानपर विश्वास करनेकी प्रेरणा हो । 

२-धर्मकी मर्यादाका पालन आवश्यक माना गया हो । 

३-भगवान्‌ तथा भगवानके भक्त, सदाचारी, सत्यवादी, 
परोपकारी, वीर, नियमनिष्ठ, देशभक्त, गुरु एवं 
माता-पिताके भक्त महापुरुषोंके चित्र एवं चरित्र हों।: 

४-संयम; सदाचार, सात्विक भोजन, सत्य) अहिंसा; 
दया, परोपकारकी प्रेरणा दी जाय । 

५-किसीके भी धमं एवं आदर्श पुरुपपर आक्षेप न हो। 

६-कामुकताको उत्तेजित करनेवाली किसी प्रकारकी कोई 
सामग्री न हो । 

७-सिनेमाके विज्ञापन, सिनेमाके समाचार, सिनेमा- 
चित्रोंके विवेचन न हों और न सिनेमाके नट- 
नटियोंके चित्र हों । सु० 


सिनेमा-साहित्य एवं सिनेमा-अभिनेत्रियांके चित्रोके प्रचारसे 
बाळकोंका पतन 


“सिनेमा वर्तमान युगका एक अभिशाप है । उसने 
माननीय कुलोंकी हजारों कुमारियोंको नाचनेवाली वेश्या ओर 
लड़कोंको भाँड बना दिया है और उन्हें लाज-शम तथा सम्मानके 
गुणोंसे रहित कर दिया है । सिनेमाका शिक्षा तथा नीति 
सम्बन्धी जो कुछ भी मूल्य बतलाया जाता है, वह असलमें 
इसकी बीमत्सताको ढकनेके लिये दै । सिनेमा चछानेवालोंको 
सामाजिक या नेतिक सुधारकी चिन्ता नहीं दै, उनका लक्ष्य 
तो केवल रुपये कमाना दै ।? 


उपयुक्त मन्तव्य मद्रासके चीफ प्रेसीडेन्सी मैजिस्ट्रेटके 
फेसलेका यह एक अंश दै, जो उन्होंने एक सिनेमा-सम्बन्धी 
मुकदमेमें किया । इसका प्रत्येक शब्द ध्यान देने योग्य है। 

“सिनेमासे लोगोंने चोरीकी नयी-नयी कलाएँ सीखीं, 


डाके डालने सीले, शराब पीना सीखा, निर्लजता सीखी और 
भीषण व्यभिचार सीखा ।? 


“प्राचीनकाले चली आयी हुई आदरा-परम्पराओको. 
रूढिवादी और आढम्बरयुक्त कहकर अनेक चित्रोमें उनपर 
जमकर प्रहार किया जाता है। और यह सब होता है 


कलाके नामपर । प्रत्येक चित्रपटमें भौतिक तथा शारीरिक 
सौन्दर्यका चतुर्मुखी स्पष्टीकरण किया जाता है ।? 

“प्रत्येक चित्रमें ऐन्द्रिय तत्त्वोको गुदगुदानेवाली उद्दाम- 
वासनाको प्रदीप्त करनेवाली सामग्री भरपूर रहती दै, जिसका 
परिणाम दशंकोके मनपर पड़ता है ।? 

“इसे मनोरञ्जन कहना स्वतःको धोखा देना है। 
यह असंयमित वासना दी समस्त दुःखों और क्रोधके मूलमें 
काम करती दै ।? 

देशके सम्मान्य विद्वानोके इन उपर्युक्त विचारोंपर कोई 
टीका-टिप्पणीकी आवश्यकता नहीं है । इनके साथ आचार्य 
बिनोवा भावेके सिनेमा-सम्बन्धी निम्न विचार भी ध्यांनमें रखने 
योग्य हें 

“सभी सच्चे साहित्यिक 'सिनेमाके बढ़ते हुए खतरे'से 
चिन्तित हैं । पुराने जमानेमें लोग दिनभरके काम-काजके 
बाद भजन-कीर्तनमै भाग लेते थे और भगवानक़े नामका 
स्मरण करते हुए सोते थे और कोई आश्चर्य नहीं कि वे 
भले विचारोंके होते थे। सिनेमाका प्रमाव इसके बिल्कुल 
विपरीत है ।?. 


१ सिनेमा-साहित्य एवं सिनेमा-अभिनेत्रियोके चित्रोके प्रचारसे बालकोंका पतन % 


८ * 'स्वराज्यःप्रा्िके बाद अगर हम अपने चारिव्यमें 
शिथिलता आने देंगे तो उसको कमाये हुए खराज्यको 
खोनेकी क्रियाका आरम्भ समझना होगा ।? 

मद्रास प्रान्तके मुख्य मन्त्री श्रीचक्रवर्ती राजगोपालाचारी 
महोदयने अपने एक व्याख्यानमें कदा--“सिनेमा-निर्माता 
लोग गरीत्रोंकी कठिन कमाईका शोषण कर रहे हैं और 
जनताको चरित्रभ्रष्ट कर रहे हैं ।'* “बे मनुष्यकी कमजोरियों- 
'को जानते हैं और गंदे चित्र निर्माणकर छोगोंकी नीच 
प्रबृत्तियोंको उत्तेजितकर उन्हे दुर्भाग्यकी ओर प्रेरित करते हैं ।? 

उत्तरप्रदेरके महामहिम राज्यपाल श्रीकन्हैयालाल 
माणिकलाल मुंशी महोदयने चेतावनी दी है--“रोज-बरोज 
हजारों सिनेमाघरोंमें लाखों व्यक्तियांको अपराध, हत्या, 
कमीनापन और गंदे जीवनके बारीक-से-बारीक साधनोंकी 
शिक्षा दी जा रही है । इस प्रकार जनताके उच्च मनोमावों 
एवं सौन्दर्य-भावनाको नष्ट किया जा रहा है ।? 

उत्तरप्रदेशके शिक्षामन्त्री श्रीहरगोविन्दसिंहजीने बड़े 
खेदसे कहा है--“आजकलके विद्यार्थियोंको फिल्मी अभि- 
नेताओंके जीवनकी प्रत्येक बात मालूम है; परंतु अपने देशके 
इतिहास और अपने नेताआंके सम्बन्धमै उनका ज्ञान एकदम 
शून्य है ।! 

एक सुप्रसिद्ध विद्वानले एक स्थानपर आलोचना करते 
हुए लिखा है--“आजकलके लड़के अपने बापको बापके 
रूपमें नहीं चाहते । उन्हें उपन्यासके बाप-जेसा बाप चाहिये। 
वे अपनी माताको माता नहीं कहना चाहते) उन्हें कहानीकी 
माता चाहिये । अपनी साध्वी पत्नी उन्हें एकदम पसंद 
नहीं । वे उपन्यासमै वर्णित पत्नी चाहते हैं |! उन विद्वान्‌ 
विवेचककी बात अब सिनेमाके सम्बन्धमें हो गयी है ओर 
उसमें इतना और कि--आजकल युवक-युवतियाँ अपने- 
जैसे अपनेको भी नहीं चाहते । वे सिनेमाके नट-नेटियोंके 
समान अपनेको देखना चाहते हैं ।? 

बहुत-से लोग अभिनेता और अभिनेत्रियोंकी वेश- 
भूषाको ही अपना आदर्श मानते हैं । आजकल लिहाफ 
और पर्देके कपड़ोंके बुशशर्ट तेजीसे चल पड़े हैं । इससे भी 
आगे “आवारा? और 'बरसात'के बुश-शर्ट भी निकले हैं। 
इन कपड़ोंपर 'आवारा और “बरसात'के प्रमुख दृश्य छपे 
होते हैं। सिनेमाके पोस्टरों-जैसे इन कंपड़ोंको पहिनकर बड़े 
गर्वसे आजके युवक चलते हैं। “मधुबाला? “नरगिस? “सुरेया? 
आदि सिनेमा-नटियोंके नामकी साड़ियाँ बाजारमें बिकने 

लगी हैं और वस्त्र-विक्रेतोओंका अनुभव है कि ये सिने- 
सितारोंके नामवाले कपड़े बहुत जल्दी बिकते हैं । 

पुरुषोंके साधारण कपड़ोंपर भी जो “लेबिल' होता है, 
उसपर पहले भगवान्‌ कृष्ण, भगवान्‌ राम, गणेशजी) 
लक्ष्मीजी आदिके चित्र होते थे; किंतु अब तो उनपर किसी 
सिनेमा-नटीका चित्र होता है। साबुनोंको लपेटनेवाले कागजों- 
पर्‌) तेळकी बोतलोंपर, ओषधियोंपर--जहाँ देखिये वहीं 
सिनेमा-तारिकाओंके चित्र दीखेंगे | किसी स्त्रीका चित्र दिये 
बिना आजके व्यापारीका विज्ञापन पूरा ही नहीं होता । 
वस्तुओंके विज्ञापनमें कहा जाता है कि इसे अमुक सिनेमा- 
नटी अपने काममें लेती है । पिछले दिनों किसी विश्वविद्यालय- 
के छात्रोंके युनियनके चुनावमें पोस्टर छगाये गये थे कि “अमुक 
सजनका अमुक सिनेमातारिकाने समर्थन किया है; अतएव 
उन्हींको बोट दीजिये ।? बड़े-से-बढ़े लोकनेता और अधिकारी 
भी सिनेमा-नटियोंके साथ खड़े होकर अपना छायाचित्र 
खिंचवाते और उसे पत्रोंमें छपवाते हैं। मानो सभी क्षेत्रोंमें 
वे ही आदर्श हैं। | 

इन सब बातोंसे यह अनुमान किया जा सकता है कि 
हमारा समाज कहाँ जा रहा है । संसारमै जिस किसी जातिमें 
कामुकताकी गंदी प्रवृत्ति मर्यादाहीन होकर बढी, वह जाति 
अन्तमें नष्ट हो गयी । समाजका जीवन ही सदाचार, सत्य, 
अनुशासन एवं उदारतापर निर्भर होता हे । लेकिन आज 
चारों ओरसे वासनाओंको बढ़ानेका प्रयत्न हो रहा है। 

आज घरोंमें भगवान्‌ तथा महापुरुषोंके चित्रोंके स्थान- 
पर सिनेमाके नट-नटियोंके चित्र सजे मिलते हैं। मेजोंपर, 
पुस्तकोंम और संदा जेबमें युवक-युवतियाँ इन चित्रोंको 
रखते हैं । इसका क्या परिणाम होता हैं ! निरन्तर वासनाका 
चिन्तन, बराबर मानसिक व्यभिचार । इससे चरित्र नष्ट हो जाता 
है । मनोबलका हास हो जाता है । स्वास्थ्य चौपट हो जाता है। 

आज सितेमा-सम्बन्धी साहित्य सिनेमाके नट-नटियोंके 
चित्र, सिनेमा-विज्ञापनोंकी भरमार है। अनेक पत्र हैं जो 
केवल सिनेमा-सम्बन्धी साहित्य ही प्रकाशित करते हैं। ऐसे 
पत्रोके अतिरिक्त साहित्यिक, राजनीतिक एवं धार्मिक पत्रोंमें 
भी सिनेमाके विज्ञापनोंकी बहुळता होती है । सिनेमा-सम्बन्धी 
साहित्यके लिये अधिकांश पत्रोमें कुछ स्थान सुरक्षित देता 
हे । सिनेमाके नट-नटियोंके चित्र विज्ञापनोंके अतिरिक्त भी 
छापे जाते हैं । 

ब्राजारोंमें सिनेमाके अमिनेताओं तथा अभिनेत्रियोंके 
चित्रोंकी बहुलता है । पदार्थोके लेबिलो एवं विज्ञापनोंके द्वारा 

भी ये चित्र घरोंमें पहुँचते है । बाजारोंमें बड़े-बड़े पोस्टर 
छगाकर, नोटिसें बाँटकर, गाजे-बाजेके साथ जुलूस निकालकर 
सिनेमावाले जो अपना विज्ञापन करते हैं, वह तो इससे भिन्न 
ही है । सिनेमाके विज्ञापन नित्य प्रत्येक नगरमें इतने व्यापक 
परिमाणमें होते हैं कि देशके बड़े-से-बड़े नेताके आनेपर भी 
उसके आगमनका प्रचार उतना नहीं हो पाता । 
बालकोंके कोमल मस्तिष्कपर इसका बहुत घातक प्रभाव 
पड़ता है । मैंने बहुत छोटे बालकोंको सिनेमाके गंदे गाने 
गाते हुए सुना है । एक बार एक छोटी बालिका अपने 
घरकी चोखटपर खड़ी एक बहुत ही गंदे गीतकी पंक्ति 
बार-बार गा रही थी । सम्भवतः बह उसे सिनेमा-गहमें सुन 
आयी थी । वह यह नहीं जानती थो कि उस गीतका क्या 
तात्पयं है; किंतु बचपनसे जब उसे ऐसे गीत कण्ठस्थ होने 
लगे हैं, तब उनका उसके चरितपर क्या प्रभाव पड़ेगा ! यह. 
घटना इसलिये भी स्मरण रह गयी कि मैंने देखा कि 
बालिकाको माता घरमेंसे निकली और ढज्ञाके मारे उसने 
बालिकाके मुखपर हाथ रखकर उसका गाना बंद करा दिया । 
माता-पिताके द्वारा ही बालिकाको सिनेमाघरमें ले जाकर ऐसे 
गंदे गीत तथा उनके साथ चलनेवाले दृश्य दिखाये जायें तो 
फिर उसे चुप करानेका अर्थ क्या रह जाता है ! 
यह एकदम वाहियात बात है कि सिनेमामें अच्छे और 
धार्मिक चित्र भी आते हैं। इस प्रकार तो यह भी कहा 
जा सकता है कि वेश्याएँ. सूर-तुलसीके पद भी गाती हैं। 
अच्छे सिनेमा देखने-दिखानेको जानेका एक ही फळ होता 
है कि सिनेमा देखेनेका चस्का ळग जाता है । विशेषतः जब 
किसी बाळकको आप सिनेमा दिखाने ले जाते हैं, तब बह चित्र 
चाहे जितना अच्छा हो, पर बालकको तो उससे सिनेमा 
देखनेकी रुचि हो जाती है और फिर वह सभी प्रकारके चित्र 
देखेगा । प्रतिबन्ध लगानेपर झूठ बोलने और छिपकर 
सिनेमा जानेकी उसमें आदत पड़ेगी। आप स्वयं सिनेमा 
जायँ और घरके बालकोंको न ले जाये, यह तो सोचनेकी 
बात ही नहीं है। आप जायँगे तो बालकके मनमें भी 
सिनेमा देखनेकी लालसा जागेगी। अच्छे या बुरे किसी 
सिनेमाचित्रको बिल्कुल न देखा जाय, यही एकमात्र मार्ग 
है और इसके लिये दृढ़ निश्चय कर लेना चाहिये । वेश्या 
चाहे जेसे भजन गावे, उसके पास जानेपर तो वासनाको ही 
उत्तेजना मिलती है । इसी प्रकार सिमेमाके अच्छे कदे जाने- 


बाले चित्रोसे भी दर्शक अपने मनकी वासनाओंका ही उद्दीपन 
प्राप्त करते हैं । 


# चातकु रटनि घरें घटि जाई। बढ़ें मेसु सब भाँति भलाई ॥ % 


सिनेमावाले अपना जो प्रचार करते हैं, उसपर सरकार 
ही नियन्त्रण लगा सकती है । अनेक नगरोंमें जुळूस बनाकर 
विज्ञापन करने, ळाउड-स्पीकर तथा बाजोंके साथ विज्ञापन 
करनेपर प्रतिबन्ध है । यह प्रतिबन्ध सर्वत्र होना चाहिये 
तथा कड़ा होना चाहिये । पोस्टरोंपर सिनेमा-नटियोंके 
अर्धनग्न उत्तेजक चित्रोंको देनेपर प्रतिबन्ध होना चाहिये । 
सिनेमा-चित्रोंकी वर्तमान प्रबृत्तिपर ही नियन्त्रण होना 
चाहिये । गंदे तथा कामोद्दीपक चित्रोंको प्रचलित करनेकी 
एकदम अनुमति नहीं मिलनी चाहिये । 
सिनेमा-सम्बन्धी जो साहित्य पत्र-पत्रिकाओंमें निकळता 
है, उसे तो बंद कर ही देना चाहिये | यदि हम-आप अपने 
घरोंमें ऐसे पत्र सत्रिकाओका आना बंद कर दें, जिनमें 
सिनेमा-विज्ञापन तथा सिनेमा-साहित्य हो, तो पत्र:पत्रिकाओंके 
संचालकोंपर प्रभाव पड़ सकता हे । आज रुपया कमानेकी 
घुनमें साहित्यके प्रचारक लोग भी यह नहीं देख रहे हैं कि 
वे बाळकोंको किस पतनकी ओर ले जा रहे हैं। हमारे 
समाजका ऐसा पतन हो गया है कि वह अपने क्षुद्र खार्थके 
“लिये पूरे समाजको पतनकी ओर ले जानेका घोर पाप करते 
भी हिचकता नहीं । इसलिये अपने परिचितोंको भी प्रेरित 
करना चाहिये और स्वयं भी निश्चय कर लेना चाहिये कि 
सिनेभा-साहित्य तथा सिनेमा-नटियोंक्े चित्रोंको आप अपने 
घरमै नहीं आने देंगे । पत्र-पत्रिकाओंके अतिरिक्त जिन 
पदाथपर विज्ञापन लेबिलोंके रूपमै ऐसे चित्र हैं, जहाँतक 
हो सके, उन्हें भी नहीं खरीदना चाहिये । 
सिनेमा-सम्बन्धी साहित्य तथा सिनेमा-नटियोंके चित्रोंके 
प्रचारसे बालकोंके चरितका घोर पतन हुआ है। आजके 
युवक-युवतियाँ घरोंसे भागकर बम्बई जानेका बराबर स्वप्न 
देखा करती हैं। भले घरोंकी अनेकों लड़कियाँ भागती हैं 
और अपने चरितका नाश कर लेती हैं। वहाँ जानेपर उन 
लगभग वेश्याकी स्थितिमें रहना पड़ता है । घरसे भागे युवक 
अपनी पूँजी खोकर निराश लौटते हैं। घरसे या जहाँसे मिल 
सके वे उचित-अनुचित हर प्रकारसे रुपये पानेका प्रयत्न 
करते हैं और यह धन उनकी सिमेमामें सम्मिलित होनेकी 
घुनमें नष्ट हो जाता है। 
सिनेमा-साहित्यने बालकोंके मनमें एक भयानक उन्माद 
भर दिया है । उनकी लजा, उनका शील, उनकी शिष्टता-- 
सब अच्छे गुण उनके नष्ट हो गये हैं। सिनेमा-नटियोंके चित्रों- 
के पीछे जो उनका पागलपन है, बह उनके स्वास्थ्यको 


* चलचित्रके सदुपयोगसे बालशिक्षा ४ 

> यह हॉ 
चौपट कर रहा है, यह वे समझ ही नहीं पाते । देशक्रे लिये - यह नितान्त आवश्यक हो गया है कि उन्हें सिनेमा-चित्रोसे 
अपने बाळकोंका इतना भयंकर पतन बहुत ही चिन्ताका 
विषय है । बाळकोंके स्वास्थ्य एवं चरित्रकी रक्षाके लिये 


९ 
तो दूर रक्खा ही जाय) सिनेमा-साहित्य तथा सिनेमा- 
तारिकाओंके चित्रोसे भी सर्वथा दूर रकखा जाय । मु० 


चलबित्रके सदुपयोगसे बालशिक्षा 


( लेखक--श्रीग्॒ती सुब्रह्मण्य, एम्‌० ए०, साहित्यरल ) 


संसारमै अमेरिकाके पश्चात्‌ भारतवर्ष ही ऐसा देश है, 
जहाँ चलचित्रोंकी संख्या सबसे अधिक है। चलचित्रको 
वर्तमान सम्यताके आवश्यक अज्ञोंमें स्थान दिया गया है। 
भारतवषमें चलचित्रका प्रचार बहुत-से गाँवोतकमें पहुँच 
गया है । इस समय भारतवर्षका ऐसा कोई भाग नहीं है 
जहाँ चलचित्रोंका प्रचलन थोड़े या अधिक मात्रामें न हो। 
दस वर्ष पूर्व चलचित्रोका प्रसार थोड़ेसे वगाँके मध्य था, 
` पर युद्धने समाजके समस्त वामे इसके प्रति आकाङ्का 
उत्पन्न कर दी है । बया ग्रामीण, क्या नागरिक, क्या 
स्री, क्या पुरुष, क्या बाल; क्या बृद्ध) क्या श्रमिक, क्या 
धनिक--सभी वर्गके लोग इसे देखने जाते हैं। इधर दो-तीन 
वर्षोसे तो इसका इतना अधिक प्रसार हो गया है कि इसके 
व्यवस्थापकोंकों दिनमें चार-चार बार इसके प्रदर्शन करनेकी 
आवश्यकता हो गयी है | यह सब होते हुए भी टिकटप्ररके 
सामनेका दृश्य शोचनीय है । बड़े-बड़े तथाकथित सम्योंको 
टिकट प्राप्त करनेके लिये पंक्तिबद्ध घंटों खड़ा रहना 
पड़ता है। जहाँ पंक्ति-निर्माणमें किसी प्रकारका अन्तराय 
आ पड़ता है वहाँ तत्काल पारस्परिक युद्ध होने लगता है 
किसीका कुरता फटता देखा जाता दै, तो किसीकी धोती। 
यह सब परिश्रम. तथा अमूल्य समयका नाश एक टिकट 
प्राप्त करनेके लिये होता दै । हमारे देश तथा वर्तमान पीढ़ी- 
की इससे अधिक दयनीय दशा क्या होगी? 


पर इसका यह अर्थ नहीं है कि चलचित्रोंका उपयोग 
भलाईमें हो ही नहीं सकता । संसारमै प्रत्येक वस्तुका महत्व 
है। उसके सदुपयोग या दुरुपयोगके द्वारा ही गुण-दोपोंका 
परिजान होता है। विज्ञानके  सम्बन्धमँ भी यह आरोप 
छगाया जाता है कि इसके द्वारा संसारका सर्वनाश हो रहा 
है। वैज्ञानिक यन्त्रोंके अत्यधिक प्रयोगसे संसारमै विनाशकारी 
युडोंकी संख्या उत्तरोत्तर बढ़ती जा रही है, अणु-शक्तिके 
दुरुपयोगसे संसारके समी भीत और त्रस्त हो रहे हैं; पर इसका 


अथं यह नहीं, विज्ञानमें कोई गुण ही नहीं है, सब दोष-ही- 
दोष है। हमें उसके गुणोंकी ओर भी दृष्टिपात करना 
पडेगा । विज्ञानके द्वारा संसारके प्रत्येक कार्यमें शारीरिक 
परिश्रमके स्थानपर वैज्ञानिक यन्त्रोंका उपयोग होने लगा 
है, जिससे थोड़े समयमै अधिक काम हो पाता है । आज 
हमारे लिये एक देश दूसरेसे दूर नहीं है; एक व्यक्तिकी 
बात दूसरेको श्राव्य दै, चाहे वह कहींका भी क्यों न हो, और 
एक दिन ऐसा आ रहा है जब कि एक व्यक्तिके लिये दूसरे 
दूरस्थ व्यक्तिका देखना भी सरल हो जायगा । अणु-शक्तिके 
उपयोगसे तो हम असम्भव-से-असम्भव कायाँको सुगमतासे 
सम्भाव्य बना सकेंगे । | 

चलचित्रोंका आज सचमुच बड़ा दुरुपयोग हो रहा है 
और इससे निःसंदेह समाज पतनकी ओर जा रहा है। तथापि 
यदि चाहें तो इनका सदुपयोग हो सकता है । चलचित्रों- 
का सबसे सुन्दर उपयोग इस देशकी शिक्षा ओर विशेषकर 
बालशिक्षमें किया जा सकता है । बालकोंकी शिक्षाकी सबसे 
बड़ी विशेषता यह है कि जो वस्तु उन्हें याद करायी जाय, 
वह यदि प्रत्यक्ष दिखलायी भी जाय तो तत्काल ग्राह्य होगी । 
जिस वस्तुका जितने अधिक ` इन्द्रियोंद्वारा उन्हें ग्राह्य 
कराया जायगा, उतना ही अधिक उनकी शिक्षाकी उन्नति 
हो सकेगी । चळचित्रोंका प्रभाव उनकी कर्णेन्द्रिय तथा 
नेत्रेन्द्रिय---दोनोंपर पड़ता है । अतएव जो ज्ञान दोनोंके 
संनिकर्षसे उनमें पहुँचाया जायगा) वह तत्काल ग्राह्य होगा । 
इसलिये बालशिक्षामै जो वस्तु पहले सिखलायी जाती है, 
वही वस्तु प्रत्यक्ष प्रमाणके लिये उसके सामने प्रस्तुत भी की 
जाती है । इससे बाळकोंका मनोरञ्जन तो होता ही है; साथ ही, 
उनके ज्ञानकी भी वृद्धि होती है । 

ध्वालशिक्षा! एक व्यापक प्रयोग है । इसके अन्तर्गत 
कई प्रकारकी यिक्षाएँ आ जाती हैं । साहित्यिक शिक्षा, 
धार्मिक शिक्षा) भोगोलिक शिक्षा, ऐतिहासिक शिक्षा, वैज्ञानिक 


३४० 


शिक्षा, ब्यावसायिक शिक्षा आदि थोडे-से शिक्षाके प्रधान 
अङ्ग. हैं, जिनपर जोर देना मनुष्यका कर्तव्य हो जाता है । 
साहित्यिक शिक्षासे तात्पर्य है--अक्षर-शान; कुछ कबिताओंका 
कण्ठाग्र कराना, तुलसी-वूर आदि कुछ श्रेष्ठ महाकवियोंकी 
जीवनिर्योसे परिचय प्राप्त कराना, कुछ व्यावहारिक विषयोंसे 
सम्बन्ध रखनेवाले लेखोंसे परिचय प्राप्त कराना आदि । 
धार्मिक शिक्षाके अन्तर्गत बालकोंको राम, कृष्ण, शिव आदि 
प्रधान देवताओंके सम्बन्धमे परिचय प्राप्त कराना; भक्तांकी 
जीवनियोंका ज्ञान कराना, संतोंके उपदेशोको कार्यरूपमें 
परिणत करवाना तथा बालकोकी दिनचर्या, स्वास्थ्य आदि- 
पर विशेष ध्यान देना आता है । भौगोलिक शिक्षामें ब्रह्माण्ड- 
के विविध मुवर्नेके सम्बन्धमें परिचय प्राप्त कराते हुए उनके 
देश, प्रान्त तथा नगरके विविध भौगोलिक शान प्राप्त करवाना 
आता है। ऐतिहासिक शिक्षाके द्वारा सृष्टिके आरग्मसे 
अत्रतकके इतिहासका संक्षेपमें बोध कराते हुए अपने देशके 
इतिहास तथा संस्कृतिसे परिचय प्राप्त कराना आता है । 
वैज्ञानिक शिक्षाके द्वारा विज्ञानके विविध क्षेत्रोंमें उन्नति 
बतलाते हुए वेज्ञानिक अनुसंधानोंके सम्बन्धमें परिचय प्राप्त 
कराया जाता हे, जिससे कि उनमें भी कुछ अन्वेषणाकी रुचि 
उत्पन्न हो | व्यावसायिक शिक्षामै विविध व्यवसायोंके गुण- 
दोष तथा लाभ-हानिका विस्तारके साथ दिग्दर्शन कराना 
आता है । यह समस्त शान छोटे-छोटे चलचित्रोंदारा बड़ी 
सुगमतासे कराया जा सकता है । 
हमारे देशकी ऐसी आर्थिक परिस्थिति नहीं है कि हम 
बड़े-बड़े चलचित्रोका निर्माण कर उनके द्वारा यह समस्त 
शिक्षा प्रदान कर सकें । हमें तो ऐसे अल्प मूल्यवाले तथा 
छोटे चलचित्रोका निर्माण करना होगा, जिनके द्वारा हम 
गाव-गावमें शिक्षाका प्रचार कर सकें । 


# कनकहि बान चढ़इ जिमि दाहे । तिमि प्रियतम-पद्‌ नेम निबाहं ॥ # 


संसारके कुछ प्रमुख राष्ट्रॉंकी उन्नति ऐसे उपयोगी 
चलचित्रोंद्वारा रिक्षा-प्रदानके कारण हुई है । रूसने तो 
वायुयानोंके उपयोगसे साइब्रेरिया-जैसे उजाड प्रदेशको उर्वर 
बना दिया और चलचित्रोके प्रयोगसे बहाँकी अपढ़ जनताको 
शिक्षित कर दिया । ये दोनों कार्य बहुत ही शीघ्रताके साथ 
सम्पन्न हुए हैं । 

भारतवर्षका भविष्य हमारे भावी बालकोंपर निर्भर है। 
हमारे देशके नेतिक पतनका आमूल उन्मूलन उन्हीके द्वारा हो 
सकता है। जो लोग वर्तमान प्रचलित शिक्षा प्राप्त कर चुके हैं 
उनका सुधार यदि असम्भव नहीं तो) कष्टसाध्य अवश्य है । 
हमें अपनी मावी संतानोंकी ओर इस कार्यकी पूर्तिके लिये 
देखना होगा । हमारा कर्तव्य है कि हम उन्हे ऐसी शिक्षा 
प्रदान करें) जिससे उनका अमूल्य जीवन व्यर्थके तथा 
पतनकारी विषयोंके अध्ययनमें न जाय । मनुष्यजन्म सब 
जन्मामें दुर्लभ कहा गया है । उसे प्राप्तकर यदि उसका 
समुचित उपयोग नहीं किया जाता तो इसमें उस व्यक्तिका 
उतना अधिक दोष नहीं दे, जितना कि उस समाजका हे; जिसने 
कि ऐसी परिस्थितियाँ निर्माण कर रक्खी हैं, जिनमें उसे अपने 
व्यक्तित्वके पूर्ण विकासका अवसर उपलब्ध ही नहीं होता । 
हमारे देशकी ऐसी जलवायु है कि हमारे बच्चोंकी शिक्षा छः 
वर्षकी अवस्थासे प्रारम्म होकर सोलह वर्षकी अवस्थातक 


समाप्त हो जानी चाहिये । यदि इस कार्यमें अनावश्यक 


बिलम्ब होता है तो हमारी भावी संतानके जीवन नष्ट होनेकी 
अधिक सम्भावना है। अतएव हम उन्हें ऐसी शिक्षा दें जो 
कि चलचित्रोंके उपयोगसे शीघ्र बोधगम्य हो, जीवनकी विषम 
परिष्थितियोंकों हल करनेमें सहायक हो, देशके भविष्यको 
उज्ज्वल बनाये रखनेमें विद्युत्‌का-सा काम कर सके । # 


बब अ 


# चलचित्रोंके सदुपथोगके लिये यह लेख मननीय है । इसमें कोई संदेह नहीं कि चलचित्रोके द्वारा समाज-विशान, राजनीति, 
स्वास्थ्यविशन और धर्मशान आदिकी शिक्षा बहुत अच्छी तरह दी जा सकती है और वह सफल भो हो सकतो है, परंतु चलचित्र- 
निर्माताओंकी, साहित्यिकोंकी और सरकारकी वैसी मति और नीति हो तभी ऐसा हो सकता है । यह सत्य है कि वर्तमान कालमें सिनेमा 
इतना ब्यापक हो गया है कि श्सका संथा बंद किया जाना सम्भव नहीं है, परंतु इसमें पर्याप्त सुधार किया जा सकता है और शसे समाजके 
उपयोगी बनाया जा सकता है । इसके लिये दो बातोंकी खास आवश्यकता है । प्रथम तो इसमेंसे खो-अभिनेत्राको सर्वथा निकाल देना 
चाहिये । सारी धुराईकी जड़ यही है और दूसरे मनमें विकार पैदा करनेवालो कोई भी बात नहीं आनो चाहिये । ऐसा होनेपर हा इसके 
दोष दूर होंगे । सरकार तथा चित्रनिर्माताओमि ऐसा करनेका साहस हो जाय, यह बहुत कठिन है; परंतु वे यदि समाजको बुराईसे बचाना 
चाहे तो उनको यह करना ही चाहिये । एक बार होहला मचेगा, पर फिर अभ्यास हो जायगा । क्योंकि मनोरक्षनकी चीज तो रहेगी ही । 
सिर्फ बुराई निकल जायगी । सेंसर-बोर्ड भी अवइय कुछ सुधार कर सकता है, परंतु उसमें भी आखिर मनुष्य हो हैं, उनमें भी कमजोरी हो 


सकती है और उनके द्वारा भो अवाश्छनाय चित्रोंकी अनुमति प्राप्त को जा सकतो है । फ़िर बुराईको जड़ तो वे काट ही नहीं सकते, 
अतः मूलका सुधार ही आवश्यक है । सम्पादक 


# बालकोमै अभक्ष्य-भक्षणकी बढ़ती हुई प्रवृत्तिको रोकना आवश्यक है % 

बालकोमें अभक्ष्य-भक्षणकी बढ़ती हुई प्रवृत्तिको रोकना आवश्यक है 


हमारा जीवन केसा होना चाहिये ! हमारे समाजका 


आद क्या होना चाहिये ! हमारे देशकी अवस्था केसी होनी . 


चाहिये ! इन प्रश्नोंके उत्तरमै क्या एक भी व्यक्ति ऐसा है 
कि वह वर्तमान अबस्थाको संतोषजनक कह सके ! आज 
जो समाजमें छळ, कपट, झूठ; चोरी, अनाचार चल रहा है, 
क्या इसे चलने देना कोई भी पसंद कर सकता है १ एक 
दूसरेको धोखा देकर, एक-दूसरेको दबा-घमकाकर, किसीकी 
दुर्बलता या अज्ञानसे लाभ उठाकर जो धन एकत्र करनेकी 
घृणित लालसा सवंत्र दिखायी पड़ रही है, उससे क्या किसीको 


भी लाभ हुआ है १ उससे क्या किसी एकको भी सुख एवं 


संतोष मिला है! 


शासकवर्गमें जो चरित्रगत दुर्बलताएँ हैं, जो आज 
घूसखोरीकी प्रवृत्ति है, उसकी एक सजन चर्चा कर रहे थे । 
बड़े आवेशमें थे वे और उनकी बातें ठीक नहीं थी, ऐसा भी 
कहा नहीं जा सकता । एक मित्रने उनसे कहा--“आप कोई 
उपाय बताइये ! आपके हाथमें सत्ता हो तो आप क्या 
करेंगे ! आप किसी संस्थाका नाम बता सकते हैं, जिससे 
आशा की जाय कि वह सत्तामै आनेपर इस 
स्थितिको सर्वथा दूर करनेमें सफळ हो जायगी १? इस प्रश्नके 
उत्तरमे उनका बोलनेका उत्साह शिथिल पड़ गया । वे कहने 
लगे--'मेरे पास कोई जादूकी छड़ी नहीं दै और जादूकी 
छड़ीके बिना अब सुधारकी आशा कहाँ है । किसीके पास 
वह छड़ी नहीं ।? उनकी बात बहुत स्पष्ट है । जब पूरा समाज 
ही दोषग्रस्त हो, तब निर्दोष व्यक्ति कहाँसे आवें । एक 
व्यक्तिको दूर करके दुसरेको वहाँ लगाया जा सकता है; किंतु 
आज तो यह स्थिति है कि सभी एके हैं । नागनाथ जायँगे 
तो साँपनाथ आयेंगे । 
अन्ततः भारतकी यह दशा हुई क्यों ! यह ऋषियोंका 
वही पवित्र देश है कि जहाँ भाईके 'बगीचेसे बिना पूछे एक 
फलको तोड़ लेनेके कारण वह भाई राजाके पास जाकर 
कहता हे--'मैने चोरी की है, मेरे हाथ काट लो ।? और जब 
राजा क्षमा करनेकी बात करता है तो उसे डॉट सुननी पडती 
हे--“तुम्हे बिधान बनानेका क्या अधिकार ! तुम्हें विधानके 
पालन करानेका हमने अधिकार दिया है । तुम विधानका 
पालन करो । मैंने चोरी की है, घुम हाथ कटवाओ | तुम्हें 
इधर-उधर करनेका कोई अधिकार नहीं ।? विदेशियोंने 


भारतकी यात्राएँ कीं और यहाँके सत्य, यहाँके धर्म, यहाँकी 
ईमानदारीकी प्रशंसा करते वे थकते नहीं थे । यहाँ घरोंमें 
ताले बंद करनेकी आवश्यकता नहीं थी । आज उसी देव- 
भूमिकी यह दुर्दशा है और यह हीनदशा उत्तरोत्तर बढ़ती जा 
रही है । उसपर प्रतिवन्ध न लगाया जा सका तो केसी. 
भयङ्कर स्थिति होगी, यह सोच पाना भी कठिन है । 


जीवनका निर्माण दो तच्वोसे होता है । १. शिक्षा, 
२, आहार । इन दोनोंमें भी हमारे जीवनसे आहारका 
सम्बन्ध बहुत घनिष्ठ है । “जैसा खाय अन्न वैसा बने मन ।? 
यह लोकोक्ति अक्षर-अक्षर ठीक है । हमारा शरीर ही भोजनसे 
पुष्ट होता और बनता हो, सो बात नहीं है । हम जो भोजन 
करते हैं, उसके सूक्ष्म अंशसे हमारे मनका निर्माण ओर पोषण 
होता है । हमारा आहार यदि सात्विक होगा तो हमारे मनकी 
प्रवृत्ति सात्त्विक कमोंमें होगी यदि हमारा आहार राजसिक 
या तामसिक है तो हमारे मनमें राजस-तामस भाव बढ़ेंगे और 
हमारी प्रबृत्ति वैसे ही कमोमें होगी । 

समाज तथा देशकी आशाका आधार बाळक होते हैं । 
बालक जैसे बनेंगे, समाज भी वैसा ही बनेगा और जेसी शिक्षा 
तथा आहार होगा, बालक वैसे ही बनेंगे । आज माता-पिता 
तथा घरके लोग अबोध बालकोंको चाय-काफी पिलाते हैं । 
छोटे बच्चोंको केक, बिस्कुट आदि दिया जाता है । एक मित्र 
बिस्कुट खरीद रहे थे । में जानता था कि वे स्वयं भोजनकी 
शुद्धताका बहुत अधिक ध्यान रखते हैं । मेरे पूछनेपर उन्होंने 
कहा--*यह तो बच्चोंके लिये है ।? मुझे आश्चर्यं और खेद 
दोनों हुआ । बच्चोंके सम्बन्धमें जब कि सबसे अधिक 
सावधानी रखनी चाहिये, यह मान लिया गया कि उनके 
आहारपर ध्यान देनेकी आवश्यकता ही नहीं है । चाय, 
काफी) केक, बिस्कुट आदिका प्रभाव वाळकोंके स्वास्थ्यपर 
बहुत बुरा पड़ता है । साथ ही अपवित्र वस्तुओंके सेवनसे 
बालकके मनमें अपवित्रताके बीज बचपनकी कच्ची अवस्थासे 
ही पड़ जाते हें । आगे जीवनमें ये बचपनके अजञातरूपमे 
पड़े बीज बड़े-बड़े अनर्थ करते हैं । 

` जहाँतक कालेज तथा विद्याळयके बाळकोंकी बात है, 

अमक्ष्य-भक्षणकी प्रबृत्ति उनमें बड़ी शीघ्रतासे बढ़ती जा रही 
है । अमी कुछ ही वर्ष पहले तक बाळक बिना ज्ञान किये, 
बिना हाथ-पैर धोये भोजन करना पसंद नहीं करते थे | 

* रमा-बिलासु राम- अनुरागी । तजत बमन जिमि जन बड़भागी ॥ % 


ooo 


लेकिन अब हाथ-पेर धोने या चौकेमें बेठनेकी तो बात ही 
उठ गयी है। अब तो जूता पहिनकर, होटलोंमें मेजपर बैठकर 


या चलते-फिरते ही अभक्ष्य पदार्थ खाना एक प्रियकार्य हो 
गया है बाळकोंका । 


स्पर्शास्पर्श ( छूआ-छूत ) आज अन्धविश्वास ही नहीं, 
अपराध भी बताया जाता है; किंतु हमारे लोकनेता यह नहीं 
देखते कि मर्थादाओंको तोइनेका परिणाम क्या होता है । 
जब एक बार मर्यादा तोइनेका स्वभाव बन जाता है, जब कोई 
मर्यादा भङ्ग करनेको उकसा दिया जाता दै, तब वह कहाँतक 
बढ्ता जायगा, कोई कह नहीं सकता । उसके पास फिर तक 
एवं बुद्धिमत्ताको स्थान नहीं रह जाता । आजके विद्यालय 
(स्कूल ) तथा महाविद्यालय ( कालेज ) के छात्र केवळ छूआ- 
छूतके बन्धनको तोड़कर ही क्या रुक गये हैं ? आज उनमें 
एक दूसरेका जूठा खाना बड़े गर्वकी बात हो गयी है । किसी 
भी अपरिचितकी थोड़ी देरकी मित्रताके पश्चात्‌ वे आवश्यकता 
न होनेपर भी उसके साथ एक थालमें भोजन करने बैठ 
जाते हैं। स्वास्थ्यके लिये यह जूठा खाना कितना हानिकर है. 
और सभ्यताकी दृष्टिसे कितना घृणाजनक दै, यह कहनेकी 
आवश्यकता नहीं; किंतु आजके शिक्षित बालक तो जुठा 
खानेको ही मित्रता तथा प्रेमका लक्षण मान बैठे हैं । 


. बालकोमै निषिद्ध पदा्थाको खुले आम खानेकी एक 

- स्पर्धा चल पड़ी है । इससे स्वास्थ्य, सदाचार एवं संयमका 
नाश होता है, इस बातपर ध्यान देना उन्हें अनावश्यक जान 
पड़ता है । उनसे ये बातें कही जाये तो वे इसका उपहास 
करते हैं | मांस-मदिरा आदिका सेवन करके वे अपने वर्गमें 
गौरवका अनुभव करते हैं । अंडोंको तो प्रायः निरामिष 
आहार ही मान लिया गया है ओर अच्छे-अच्छे धर्मात्मा 
माने जानेवाळे घरोंमें भी उनका सेवन किया जाने लगा है ! 
दूसरोको, जो इन अमक्ष्य पदार्थोके सेवनसे बचना चाहते हैं, 
ये बालक अनेक प्रकारसे इन पदार्थोको खिळानेका प्रयत्न करते 
हैं। जो आहारके सम्बन्धमें थोड़ा. भी संयम रखना चाहता है, 
वह त्राळकोंके समूहमें उपहासका पात्र बनता है । 


एक प्रसिद्ध विद्वान्‌ अपनी पुस्तकोंमें पद-पदपर अपने 
मांस-भक्षणका बर्णन करते चलते हैं | उनका तात्य है कि 
उनके पाठकोंको मांस खानेकी प्रेरणा मिले और वे जानते है 
कि उनकी पुस्तकोंके अधिकांश पाठक छात्र ही हैं । एक 
प्रसिद्ध नेताने बंदरोंका मांस खानेकी बात अपने एक 


व्याख्यानमें एक बार कही थी । पशुओंके सम्बन्धमें नियुक्त, 
एक कमेटीने राय दी है कि छोगोंमें मांस खानेकी प्रवृत्ति 
बढ़ानी चाहिये, जिससे अनुपयोगी गौएँ इस काममें आ सकें । 
एक सजनने तो वृद्ध एवं समाजके लिये अनुपयोगी मनुष्यों 
तकको खा जानेकी सलाह दी । इस प्रकारके मन्तब्य चाहे 
विनोदमें दिये गये हो, चाहे केवळ तर्ककी दृष्टिसे; किंतु 
बालकोंपर इसका क्या प्रभाव पड़ता है, यह भूलना नहीं चाहिये । 


भक्ष्याभक्ष्यके सम्बन्धमें बालकोंकी प्रवृत्ति इतनी नियन्त्रण- 
हीन होती जा रही है कि उनमें अब गौ-सूअरका प्रतिवन्ध 
भी उठता जा रहा है । अब वे अपने धमंकी इन दृढृतम 
मान्यताओंको तोड़नेमें भी गर्वका अनुभव करने लो हैं । 
धर्म एवं सदाचारके नियमोंको जितना अधिक भङ्ग किया जा 
सके, उतना भङ्ग करनेका आजके बालक प्रयत्न करते हैं 
और उसे प्रकट करके बड़े-बूढ़ोंकी खिल्ली उड़ाते हैं । 


पुराने लोग कहा करते थे--“बाळक और बंदर एक 
स्वमावके होते हैं | इन्हें छेड़ देने या उकसा देनेपर इनका 
नियन्त्रण करना सरल नहीं होता ।? हमारे सम्मान्य विद्वानों 


"एवं लोकनेताओंको इस लोकोक्तिपर कुछ ध्यान देना 


चाहिये । आज बालकोंकी अनुशासनहीनता, उद्दण्डता, 
अनाचारकी बात सर्वत्र सुनायी देती है ओर हमारे लोकनेता 
उसपर झुँझ्चलाते भी हैं; किंतु उन्होंने स्वयं ही इन बातोंकी 
बाळकोंको प्रेरणा दी है । निर्दोष बाळकोंको इस ओर प्रवृत्त 
करनेकी जिम्मेवारी बड़ोंकी ही है । अब भी वे ऐसी प्रेरणाएँ 
देना बंद कर दें तो बहुत कुछ लाभ हो सकता है । 


अब यह निविवाद्‌ रूपसे सिद्ध हो चुका है कि खास्थ्यकी 
दृष्टिसे मांस-भक्षण बहुत ही हानिकारक है । 
मांसाहारसे अनेक दुश्चिकित्स रोग होते हैं । बृद्धा- 
वस्थामें आयुकी प्रथमात्रस्थाका किया मांसाहार बहुत कष्ट 
देता है । मांस मनुष्यके लिये सर्वथा अप्राकृत एवं हानिकर 
भोजन है । 


बालकोंकी इस अभक्ष्य-भक्षणकी प्रवृत्तिके कारण उनका 
मन दूषित होता जाता है। उनमें आहारंके अनुरूप तमोगुणके धर्म 
काम) क्रोध, लोम, ईर्षा, झूठ, हिंपा आदि बढ़ते हैं । उनका 
अपना स्वास्थ्य नष्ट होता है । उनके जीवनमै अशान्ति तथा 
दुःख स्थिर बनते हैं तथा साथ ही देश एवं रामाजके 
लिये वे अशान्ति और दुःखके कारण बनते हैं । 


बालकोंकी अमक्ष्यके प्रति बढ़ती रुचिको रोकना अत्यन्त 


# विलासिताकी सामग्रियोके प्रचारसे युवक-युवतियोंके धन, खास्थ्य तथा चरित्रका नाश % ३४३ . 


आवश्यक है । माता-पिता तथा अभिभावकोंका कतंव्य है कि 
बालककी छोटी अवस्थासे ही उसमें पवित्रताके संस्कार डालें । 
बालकको कोई हानिकर एवं अपवित्र वस्तु खानेके लिये 
कभी न दी जाय । बाळकके मनमै अभक्ष्य पदाथोसे अरुचिके भाव 
दृढ हो, ऐसी शिक्षा उसे घरपर ही मिछनी चाहिये । अभक्ष्य 
पदाथोंसे होनेवाली हानियाँ उसे समझा दी जानी चाहिये । 
इसके साथ वालकपर निरीक्षण रहना चाहिये कि सङ्ग-दोप्रसे 
वह अमक्ष्य-भक्षण न करे । 
देशके नेताओं, विद्वानों तथा समाजसेवी संस्थाओंको इस 
आवश्यक विषयकी उपेक्षा नहीं करनी चाहिये । बालकोंके 


आहार तथा आचारमें संयम रदे, यह अत्यन्त आवश्यक है। 
बालकको अभक्ष्य आहार एवं अमर्यादित आचरणकी प्रेरणा 
नहीं मिलनी चाहिये | जहाँ बालकोंके भोजनाळय हैं, वहाँ 
कोई अपवित्र वस्तु नहीं बने) ऐसा प्रबन्ध शिक्षासंस्थाओंके 
अधिकारियाँको करना चाहिये | बाळकोंको ऐसी प्रेरणा एवं 
प्रोत्साहन देना सबसे अधिक लाभदायक सिद्ध होगा; जिसमें | 
बालक सात्त्विक. भोजन करके रहनेमें गौरवका अनुभव करने 
लगें । सात्त्विक आहार, सादी वेदा-भूषा और संयमपूर्ण 
जीवनमें बालकोंकी गौरव-बुद्धि उत्पन्न करनेसे ही उनके दोष 
दूर हो सकते हैं । सु० 


—— DE 


विलासिताकी सामग्ियोंके प्रचारसे युवक-युवतियोंके धन, स्वास्थ्य 
तथा चरित्रका नाश 


एक समाचारपत्रमें एक समाचार छपा था उन 
दिनों जब कि भारतका विभाजन हुआ था । पंजाबसे 
उत्पीड़ितोंके दळके-दळ चले आ रहे थे । उन्हें दिल्लीके 
आस-पास शिविरोंमें ठहराया गया था । समाचार-पत्रमें 
कहा गया था कि एक उत्पीडित शिविरको देखनेके 
लिये जब एक सरकारी अधिकारी वहाँ पहुँचे, तब 
उत्पीडित छोगोंमेंसे अनेक लड़कियोंने उनसे पाउडर, 
साबुन, ज्ञो आदि न मिलनेकी शिकायत की। उस 
समयतक ऐसी व्यवस्था नहीं हो सकी थी कि उत्पीड़ितोके 
लिये पर्याप्त अन्न एवं वस्त्र दिया जा सके; किंठु विलासिता- 
की सामग्रियांके प्रति इतनी उत्कट लालसा उन माँग 
करनेवाळी लड़कियोँमें थी कि उन्हें भोजन एवं . वस्त्रसे भी 
अधिक ये पाउडर आदि आवश्यक जान पड़े । . 

पाउडर, खो, सेंट) क्रीम, लिपस्टिक आदि विलासिताकी 
वस्तुएँ जब एक बार उपयोगमें आने लगती हैं, तब फिर 
इनका मोह छोड़ पाना कठिन हो जाता है । आज भी इसके 
बहुत अधिक उदाहरण पाये जाते हैं-विशेषतः पंजाबसे आये 
उत्पीडित परिबारोंमें । आर्थिक दृष्टिसे उनका जीवन बहुत 
कष्टप्रद है । भोजन एवं वस्रकी चिन्ता उन्हें नित्य तंग 
करती रहती है; किंतु इतनेपर भी विळासिताकी ये सामग्रियाँ 
उनका पर्यात्त धन चूसे लेती हैं। वैसे तो देशभरमे ही यह 
रोग व्यापक हो गया है। विलासिताकी वस्तुओका व्यसन 


बराबर बढ्ता जा रहा है । 


इस पिछले महायुद्धके समय जब हिटलरके सेकड़ों 
हवाई जहाज नित्य इंगलेंडपर बम बरसा रहे थे, इंगढेंडमें 
वख्रोंकी तथा .ळोहेकी कमी हो गयी । इंगलैंडमें उस समय 
यह आन्दोलन चल पड़ा था कि दाढ़ी रखना तथा पेबंद 
लगे वस्त्र पहनना उत्तम पुरुषका चिह्न है। ऐसा इसलिये 
कि दाढ़ी बढ़ानेसे सेफ्टी रेजरमें लगनेवाली पत्तियाँ बचती 
थीं और कपड़ेका कम-से-कम व्यय करना देश-हितके लिये 
आवश्यक था । आज भारतमें वर्षोंसे अकाल है। करोड़ों 
रुपयोंका अन्न बाहरसे मँगाना पड़ता है। देशमै अनेक 
आवश्यक कार्योंके छिये धनका अभाव है। स्थान-स्थानसे 
भुखमरीके समाचार आते हैं। करोड़ों गरीब ख्रियों और बच्चोंके 
पास तन ढकनेको भी कपडा नहीं है । इतनेपर भी देशका करोड़ों 
रुपया विलासिताकी सामग्रियोंके लिये नष्ट हो जाता है। 
करोड़ों रुपया पाउडर, सेंट आदिके लिये विदेशमें चला 
जाता है । बढ़िया फेशनके कपड़े) चाहे वे निर्लजताके ही बढ़ाने- 
वाले हों) बुरी कमाई करके भी प्राप्त करनेकी कोशिंश होती है । 
यह भी इस समय धनका घोर दुरुपयोग है । देशकी इस 
दरिद्रताके समय तो देशका पूरा धन आवश्यक वस्तुओंके 
निर्माण तथा आयात करनेमें ही छगना चाहिये । 


जो लोग सेंट, क्रीम आदिका व्यवहार करते 
हैं, यदि वे अपनी इन विलासिताकी वस्तुओंमें व्यर्थ नष्ट 
होनेवाले धनको बचाकर उसका सदुपयोग करें तो एक 
व्यक्ति एक. भूखसे मरनेवाळे प्राणीके प्राण बचा सकता है । 
अकाल, बाढ़ आदिसे जो लोग बे-घर-बार हो गये हैं, जिनके 
बच्चोंकी एक समय आधा पेट अन्न नहीं मिलता, उन्हें इनका 

* कहिअ तात सो परम बिरागी । तन सम सिद्धि तीनि गुन त्यागी ॥ % 


बिलासितामें नष्ट होनेबाछा धन जीवन-दान कर सकता है । 
यदि लोग इसे परोपकारमै न लगा सके तो भी यह उनके 
तथा आपके परिवारके लिये भी अच्छा सहायक होगा । 
एक बार हिसाब करके देखेंगे कि वर्ष भरमें आप कितना धन 
इन वस्तुओंमें नष्ट करते हैं तो स्वयं आपको आश्चर्यं होगा । 
विलासिताकी सामग्रियोंका सबसे अधिक उपयोग 
युवक तथा युवतियाँ करती हैं । विद्यालय एवं महाविद्यालयोंमें 
पढ्नेबाले छात्र एवं छात्राएँ अंधा-धुंध इन वस्तुओंका 
उपयोग करने लगे हैं । उनके माता-पिता तथा अभिभावक 
समझते हैं कि उनके बालक पढ़ते हैं और पढ़ाईमें खर्च 
होता ही है; किंतु सची बात यह है कि छात्र-छात्राएँ माता- 
पिताकी गाढ़ी कमाईका धन विलासिताकी सामग्रियोंमें, 
सिनेमा तथा पार्टियोंमें एबं अमक्ष्य-भक्षणमे नष्ट करते हैं । 
अपने परिवारकी स्थितिका उन्हें तनिक भी ध्यान नहीं 
रहता । वे नहीं सोचते कि व्यर्थ वस्तुओंमें वे जो पेसा नष्ट 
कर रहे हैं, वह उनसे स्नेह करने तथा उनपर विश्वास 
करनेवालोंने कितने यलसे प्राप्त किया है । ऐसा जाना गया 
है कि दिल्लीमें कुछ छात्राएँ अपने शौककी सामग्रियांको जुटानेके 
लिये दुराचर५ त: री हैं, पर उस शौकको नहीं छोड़ सकतीं । 
पाउडर, स्नो, क्रीम, हैजलीन, लिपस्टिक) सेंट आदि 
बस्तुओंके उपयोगसे केवल धनका नाश होता हो, सो बात 
नहीं है । इनके द्वारा चरित्रका नाश होता है और खास्थ्य 
भी बिगड़ता है | इन वस्तुओंमें प्रायः हानिकर एवं अपवित्र 
पदार्थ पड़े होते हें । कुछ तो चर्बी-जैसे या उससे भी 
अपवित्र पदार्थ इनमेंसे अनेक बस्तुओंमें पड़ते हैं और फिर 
इनको मुख एवं होठतक लगाया जाता है । जो लोग 
आचारका तनिक भी ध्यान रखते हैं, उन्हें इन वस्तुओंके 
उपयोगसे सर्वथा ही दूर रहना चाहिये । 
श्रीरोम्या रोळांने निःशस्त्रीकरणके सम्बन्धमें कहा था-- 
“श्र युद्धके प्रतीक हैं । जब सभी राष्ट्र अपने-अपने शस्त्रास्त्र 
बढानेकी धुनमें लगे हैं, तब युद्ध अनिवार्य है । इससे कोई 
मतलब नहीं कि सभी राष्ट्र युद्ध न करनेके पक्षमें हैं ।? इसी 
प्रकार यह भी सोचनेकी बात है कि श्रज्ञारका लक्ष्य क्या 
है! श्ज्ञार किया जाता है वूसरोंकी दृष्टिमै अपनेको सुन्दर 
सिद्ध करनेके लिये, दूसरोंके नेत्र अपनी ओर आकर्षित 
करनेके लिये । इस सुन्दर सिद्ध करने तथा दूसरोंकी दृष्टि अपनी 
ओर आकर्षित करनेकी चेशके मूलमें ही काम-भावना है । 
एक बार एक परिचित विद्वान्‌ कह रहे थे--र्‍्ये 
छड़कियाँ तितलियोंकी भाँति सजकर, नंगे सिर, खुली 


भुजाएँ अपने अर्धनग्न शरीरका प्रदर्शन करती बाजारोंमें 
निकलती हैं और फिर शिकायत करती हैं कि लोग इन्हें 
घूरते हैं, छेड़ते हैं ।? अपनेको इस प्रकार प्रदर्शनकी वस्तु 
बनानेका तात्पर्य दूसरा क्या हो सकता है ! 

श्ज्ञार करनेवालेके मनमें क्या है, इससे कोई मतलब 
नहीं । श्रृङ्गार स्वयं शरीरके प्रति एक आकर्षण है । इसके 
द्वारा अनजानमें ही कामुकता बढ़ती रहती है। दूसरेके 
नेत्र आकर्षित होते हैं और फिर यह आकर्षण पतनका 
कारण बन जाता है । जेसे राष्ट्र चाहें या न चाहे, शस्रास्जकी 
बृद्धि होगी तो युद्ध होकर ही रहेगा, वैसे ही श्वज्भार-प्रियता 
आयेगी तो चरित्रका नाश होगा ही । 

अङ्गराग, अधर्राग, नखरज्ञिका आदि श्वज्ञारके 
प्रसाधनोंका वर्णन पुराणोंमें तथा महाभारतादिमें भी आता 
है। पुराने समयमें भी शङ्कार किया जाता था | लेकिन उस 
समयके श्रङ्गारमै दो बातें थीं--संयम तथा सात्त्विकता | 
उस समयके श्रङ्गार-प्रसाधनोमै स्वास्थ्यके लिये हितकारी 
पवित्र ओषधियाँ पड़ती थीं। उन ओषधियोंसे युक्त श्रङ्गार- 
को धारण करनेसे शरीर स्वस्थ रहता था, चित्त प्रफुल्लित 
रहता था और मनपर सात्त्विक प्रभाव पड़ता था । इतनेपर 
भी श्गज्ञार कामोत्तेजक ही माना जाता था । अङ्गरागादि 
धारण करनेका अधिकार केवल ग्रहस्थको था और स्त्री तभी 


अपने शरीरका श्वज्ञार करती थी, जब कि उसका पति उसके 
= ० या; जब कि उसका पति उसके 


'पासहो । अभिप्राय यह कि शङ्गार केवल पतिके सुखके लिये ही 
किया जाता था । ब्रह्मचर्य, वानप्रस्थ तथा संन्यासाश्रममै किसी 
भी प्रकारका श्वज्ञार-धारण वर्जित है। तेलतक छगानेकी आज्ञा 
इन तीनों आश्रमोंमें नहीं है; क्योंकि शरीरको सुन्दर 
दिखानेकी भावना भी रहे और संयम भी बना रहे, ये 
दोनों बातें हो नहीं सकतीं । ग्हस्थ होनेपर भी स्त्रीके लिये 
आदेश है कि यदि पति कहीं दूर चला गया हो तो वह सब 
प्रकारके शज्ञारको छोड़ दे । सौभाग्यवतीके चिव सिन्दूर, 
चूड़ी आदिके अतिरिक्त वह कोई श्रङ्गार अपने शरीरपर 
न रक्खे। 

कोई भी अविवाहिता बालिका यदि अपनेको इस प्रकार 
सजाती है कि लोगोंके नेत्र सहसा उसकी ओर जायँ, तो यह 
उसके मानसिक पतनकी सूचना है। आज तो बात इससे 
बहुत अधिक बढ़ गयी है। श्रज्ञारकी, विलासिताकी इन 
सामग्रियोंका उपयोग लड़कियोंके समान ही छड़के भी 
बहुलतासे करने लगे हैं। विद्यालयोंके छात्रोके लिये ये 


* # विलासिताकी सामप्रियोंके प्रचारसे युवक-युवतियोंके धन, स्वास्थ्य तथा चरित्रका नारा * २४५ 


बिळासिताकी सामग्रियाँ आवश्यक पदार्थ बन गयी हैं । 
अध्ययनके स्थानपर उनका ध्यान अपनेको सजाये रखनेपर 
अधिक रहने लगा है । फलतः उनके चरित्रके बिनाशकी 
चर्चा आज सर्वत्र है ! 


बिद्यार्थीका भूषण है शील, सहिष्णुता एवं अध्ययन । 
भारतीय सम्राटोके युवराज भी गुरुकुछॉमें भूमिपर सोते 
थे, भिक्षासे मिला रूखा-सूखा अन्न खाते थे। उनकी 
कमरमें मूँजकी मोटी रस्सी होती थी, जिसमें कोपीन लगाते 
थे वे । धरीरपर मृगचर्म रहता और हाथमे एक लकड़ीका 
दण्ड । मस्तक उनका या तो घुटा रहता या उसपर जटाएँ 
होतीं । उनका स्वस्थ, सुदृक शरीर और तेजोमय मुख 
देवताओंके समान प्रतीत होता । इसके बिपरीत, आजका 
विद्यार्थी मड़कीले वाम देंका, मुखपर क्रीम-पाउडर छगाये। 
ज्रियोंके समान बालोंको बार-बार हिलाता। सजाता, दुर्बळ, 
निस्तेज,दयनीय प्रतीत होता है। बचपनमे ही नेत्रांकी ज्योति क्षीण 
हो जानेसे उसे चश्मा छगाना पड़ता है । उसकी बिलास- 
प्रियता उसके चरित्रको नए कर देती है । वह युवक होनेपर 
भी बृद्ध-जेसा दीखता है । 


मुझे स्मरण हे कि बचपनमे हमारे यहाँ यह धारणा थी 
कि मुखको सजाकर, :ःइकीले वस्न पहनकर, जूते खटकाती 
पुरुषोंके मध्य निलंजतापृथक चल्नेवाली छी वेश्या ही हो 
सकती है; किंतु आज तो भले परकी लड़कियां इस प्रकार 
बाजारोंमं निकलती हैं कि कदाचित्‌ वेश्या भी उतनी 
निर्लजतापूर्बक+ उतनी सत्रधज्रमे आजमै पचस तीस वर्ष 
पूव वाजारोमें नहीं निकलती होंगी । पहले कन्याएं. प्रातःकाल 
सर्यादयभे पृं ही शान कर लेती थी । वे गौरी पूजन करती 
थी । उनका आभूषण था लज्जा | शील और संकोची ये 
मूर्ति होती थां । घरमे माताके घरेद कामोंको यथासम्भव 
कर लेनेका उनमें पूरा उत्साह होता था । उनके मुख्पर 
लजाके साथ भोलापन होता था । लेकिन आज तो नींद 
दूटते शैय्पापर ही चायकी आवश्यकता होती है । इसके 
बाद तुरंत पाउडर कम लेकर मुखको सजाना आवश्यक 
हो जाता है । परके काम करने तो दूर, अपने स्वर्यके कामके 
[ख्ये + सेवकोकी आवश्यकता होती है । इस विलास- 
प्रियताके कारण चरित्र न? हो जाता है और नष्ट हो जाता 
है स्वास्थ्य तथा सोन्दयं । 


किसी ऐसे व्यक्तिको ओ नित्य पाउडर लगाता है, सबेरेके 

समय जब उसने अपना श्रङ्गार न किया हो, आप देख लें 
तो आपको उसके पीले, बदरंग चेहरेसे घृणा हो जायगी । 
पाउडर, क्रीम, लिपस्टिक आदिमें जो पदार्थ पड़ते हैं, 
उनका यह सहज गुण है कि वे त्वचाकी कोमलता तथा 
स्वाभाविक सौन्दर्यको नष्ट कर देते हैं। एक प्रकारकी 
मनोहर स्निग्धता, जो त्वचामें होती है, पाउडरका उपयोग 
करते रहनेसे नश हो जाती है । इस प्रकार बिलासिताके 
ये पदार्थ स्वाभाविक सौन्दर्यको नष्ट करके इस बातके लिये 
विवश कर देते हैं कि व्यक्ति अपरे रो कृत्रिमरूपसे सदा 
सजाये रहे | जब भी बह इन पदाथ।7! उपयोग किये बिना 
दूसरोंके सामने जाता दे) उसका चेहरा, उसकी त्वचा रूखी 
तथा अनाकर्षक दिखायी देती दै । 

नखोपर, ओएपर तथा शरीरपर आप जो पदार्थ लगाते 
हैं, केसे सम्भव है कि उनका कोई भाग आपके पेटमें न 
पहुँचे | नख तपा ओढ़ रँगनेमै जिन रंगो तथा पदार्थोका 
उपपोग होता हे, उनभेसे अनेक विपेळे हैं । बे पेटमै पहुँच- 
कर पाचन क्रियाको दूथित कर देते दै । अनेक प्रकारके 
रोग इसमे उत्पन्न होते हैं। शारीरमें ओ रोम हैं, उनकी 
जड़ोमे सूक्ष्म छिद्र है । इन छिट्रोमे पमीनेके द्वारा शरीरका 
दूषित द्रस्य सदा याइर आया करता है | पाउडर, छो 
आदरे उपयोगे ये रोमछिद्र बंद हो जाते हैं। पसीनेके 
प्रबाइमे बाधा प{चती है। शरीरका दूधित द्रव्य निकल 
नहीं पाता । इसमे त्वचाकी कान्ति नए हो जाती है । त्यचा- 
सम्बन्धी रोगोंकी सम्भावना बद्‌ जाती है । ऐसे छोगोंको 
यदि कोई त्वचा-सम्बन्धी रोग ( खुजली आदि ) हो आता 
है तो बहुत कर देता दे । साधारण फुन्सियाँ मी ऐसी त्वचा- 
पर अत्यन्त पीड़ा देनेबाली वन जाती दे । विळासिताकी 
बस्तुओंमे पाउडर, क्रो, क्रीम, लिपस्टिक, नखका रंग 
आंद सेवन करनंबालोंको आमाशय तथा स्वचाके रोग 
प्रायः होते हैं । 

आजकल अशानबद माताएं छोटे शिद्युओको भी पाउडर 
लगाकर सजाती है । बालककी कोमळ त्वचापर इतका बहुत 
ही द्वानिप्रद प्रभाव पढ़ता दै । बालकके लिये धूलिमै खेलना 
बहुत स्वाभाविक तया स्वास्थ्यप्रद्‌ है । शुद्ध लरसोंके तेलकी 
दिके अङ्गोमे माख्य करनेसे शिशुके अङ्ग पुष्ट होते हैं; 
किंतु बच्चोको पाउडर, क्रीम आदि नहीं लगाना चाहिये। 
इससे याछकका स्वास्थ्य नश होता है । 

आब<पकता तो इस बातकी है कि सरकार बिलासिताके 

देशमै इनके निर्माणपर प्रतिबन्ध लगा दे । मनुष्य-जीवनके इन पदार्थोके उपयोगसे बचना चाहिये और अपने बच्चोको 

जेसा बोवोगे वैसा पाओगे 


मत हँसो, किसीको शिरते देख कभी तुम। 
मत समझो यह कि 'गिरेंगे कभी नहीं” हम ॥ 
उस गिरे हुणके पास दोड़कर जाओ। 
सादर दे कर अवलम्ब तुरंत उठाओ॥ 
जो झटपट तुमने नहीं उठाया उसको। 
फिर कोन उठायेगा, गिरनेपर तुमको ॥ 


रोगी प्राणीको देख, न कभी धिनाओ। 
उस बे-सहायके खुद सहाय बन जाओ॥ 
न करो कदापि उपेक्षा रोगीकी तुम। 
मत सोचो 'कभी न रोगी ही होंगे हम! ॥ 
ले प्रेम हृदयका, आदर दे अपनाओ। 
अपने हाथो उसके मल-मूत उठाओ ॥ 
' जो तुम उसकी सेवासे विसुख रहोगे। 
बीमारीमे, तुम भी असहाय रहोगे॥ 


'मत करो घृणा तुम दीनोंसे, दुखियासे । 
उनका हंक है सुख पाना ही सुखियांसे ॥ 
दीनाँ-दुखियांको कभी न भूल सताओ। 
प्रत्युत तुम उनके परम सुहृद बन जाओ॥ 
सम्मान-प्रेम-हित-साधनमें जुट जाओ। 
दे तन-मन-धन उनका सब कष्ट मिटाओ॥ 
जो उन्हे तुम्हारा नहीं सहारा होगा। 
तो दुर्दिनमें फिर कौन तुम्हारा होगा॥ 

, जैसा वोवोगे बीज मिलेगा वैसा। 

' जैसा करता जो, फल पाता वैखा॥ 

दुख दो न किसीको, करो न कभी बुराई । 

सुख चाहो तो नित करते रहो भलाई ॥ 

बालकोंकी धरसे भागनेकी मूखंतापूर्ण प्रवृत्ति 


एक लड़का है, जिसे मै जानता हूँ । माता-पितासे 
झगड़ लेना साधारण बात है उसके लिये । घरसे भागना भी 
उसके लिये बहुत कठिन नहीं हे । एक बार वह घरसे भागा 
ओर किसी प्रकार वृन्दाबन पहुँच गया । रेलमें उसे क्या- 
क्या कष्ट हुए, सो वही जाने | जब वह ब्न्दावन पहुँचा, 
उसका मुख सूख रहा था, शरीर दुबला हो रहा था और 
कपड़े मैले हो रहे थे । कुशल यही थी कि वह दूसरे घर 
छोड़कर भागनेवाले लड़कोंकी भाँति अपरिचित छोगोंमें 
नौकरी ढूँढ़ने या साधु होने नहीं गया । वह परिचितोंमें ही 
थोड़े दिन भटकता रहा और अन्तमें घर लौट आया । 
एक दूसरा छड़का घरसे झगड़कर भागा था । घरपर 
उसकी शानका ठिकाना नहीं रहता था । वह इसलिये भागा 
था कि घरपर उसे कुछ काम करनेको पिता कहते थे | उसकी 
` इच्छाके अनुसार कपडे, जूते तथा दूसरी शौकीनीकी बस्तुएँ 
उसे उसके गरीब पिता नहीं दे पाते थे । उस लड़केको यह 
बात भी बहुत अखरती थी कि घरवाले उसकै मनमाना 
घूमनेपर टीका-टिप्पणी करते थे तथा उसे उसके आवारा 
मित्रोसे अलग हो जानेको कहते थे । एक दिन बह अपने 
` एक मित्रके साथ घरसे कुछ रुपये चुराकर भाग गया । 
इस दूसरे छड़केका पता बड़ी कठिनाईसे छगा | जब 
उसके पिता उसे जाकर लिवा लाये, लजाके मारे वह लगभग 
महीनेमर तक दूसरोके सामने पड़नेसे बचा करता था । उसे 
एक सजनने जबलपुरके एक होटलमें देखा था और पहचान 
लिया था | उस होटलमें वह जूठी थालियॉ तथा तश्तरियाँ 
उठाने) मेज साफ करने और बर्तन मलनेका काम करता 
था । उस लड़केको वहाँ सबकी जूठन उठानी पड़ती थी और 
होटलके लोग उसे खूब डाँटते थे । वहाँ उसे बड़े सवेरेसे 
लगभग आधी राततक काम करना पड़ता था । जो मित्र उसके 
साथ गये थे, वे उसके पासके पेसे खर्च हो जानेपर साथ 
छोड़ गये थे और उससे बहुत पहले घर लौट आये थे । 
एक लड़का एक मेरे मित्रके पास एक दिन रा रहा था । 
वह घरसे भागकर आया था और उसे एक साधुने अपना 
शिष्य बना लिया था । अब वह धर नहीं लोट सकता था | 
पहले उसका खूब सत्कार हुआ था । उसे भोजन, वस्त्र 
आदिकी पूरी सुविधा मिली थी । अब उसे बहुत अधिक 
काम करना पड़ता था । वह झाडू लगाता था, त्रतन मलता 


था) भोजन बनाता था तथा और भी जो दूसरे छोटे-बड़े 
काम होते थे, उसे करने पड़ते थे। इतना करनेपर भी उसे 
बहुंत रद्दी मोजन मिलता था । उसके कपड़े मेळे और फटे 
हुए थे । उसके लिये वह दिन बहुत सोभाग्यका दिन होता 
था; जिस दिन वह पीटा न जाता हो । डॉट-डपट तथा 
गालियाँ तो उसे दिनमें कई-कई बार सुननी पड़ती थीं। 
इन सब बातोंसे भी अधिक बुरी बात यह थी कि उसे बहुत 
दिनोंसे अप्राकृतरूपमें वासना-तृप्तिका साधन बना रक्खा 
गया था और अब यह दोष उसमें भी आ गया. था । बीड़ी; 
सिगरेट आदि पीना, झुठ बोलना तथा अवसर मिले तो कुछ 
चुरा लेना, वह बहुत पहले सीख चुका था । 

घरके छोगोंसे झगड़ा करके या घरमें अपने मनोनुकूल 
परिस्थिति न होनेसे आज लड़के भाग खड़े होते हैं। उनके 
भागनेसे उनके माता-पिताको) उनके घरवालोंको कितना दुःख 
होगा; कितनी चिन्ता होगी) इसे वे तनिक भी नहीं समझते । 
उनकी मूर्खतापूर्ण जिद होती है कि घरके लोग उनकी सब 
बातें मानकर क्‍यों नहीं चछते ? वे यह नहीं सोचते कि 
दूसरोंके भी हृदय हैं। उनको भी अपने मनके अनुसार 
चलनेका उतना ही अधिकार है, जितना किसी एकको है । 
लेकिन सब लोग अपने-अपने मनकी करने लगें तो न समाज 
चलेगा, न घर चलेगा । सुख और यान्ति संसारसे सर्वथा 
विदा हो जायें यदि सब लोग अपने मनकी जिद पूरी करनेपर 
उतर जायें । सुख-शान्तिका उपाय तो यह है कि हम अपनी 
सुविधाका कम ध्यान रक्खे और दूसरोंकी सुविधाका 
अधिक । दूसरोंकी रुचिको सहनेका हम अभ्यास डालें, यदि 
वह हमारी रुचिके अनुकूल नहीं है | हमारे साथ कौन कैसा 
व्यवहार करता है, यद बिना देखे इम दूसरोंके साथ. उत्तम 
व्यवहार करें । दूसरोंको सुविधा पहुँचानेका तथा सुखी 
करनेका प्रयत्न करें । इससे हमारी सुख-सुविधा घटेगी नहीं; 
उळटे बढ़ेगी । आज हम अकेले अपनी चिन्ता करते हें 
और इस चिन्ताके साथ ईर्ष्या द्वेष, कलह आदि लेकर जलते 
रहते हैं । जब हम दूसरोंकी रुचि तथा सुविधाका ध्यान रखने 
लगेंगे, तब अनेक दूसरे छोग हमारी रुचि एवं सुविधाका ध्यान 
रक्खेंगे और उसमें द्वेष तथा कलहके स्थानपर सम्मान और 
स्नेह होगा । 

घरमें हमारे माता-पिता या स्वजन हमारे हितेषी हैं । वे 
हमारे शत्रु तो हैं नहीं कि हमारे प्रतिकूल आचरण करें । अब 

यदि घरमै हमारी अनुकूलता नहीं मिलती तो उसके तीन ही 
कारण हो सकते हैं । एक तो यह कि हम ऐसी अनुकूलता 
चाहते हैं, जो घरवालोंकी रुचि एवं स्वभावके सर्वथा प्रतिकूल 
है, दूसरे घरके लोग वेसी बात करनेमें हमारी हानि समझते हैं 
और तीसरी यह कि आर्थिक या किन्ही और कठिनाइयोँसे घरके 
लोग हमारी इच्छा पूरी करनेमें असमर्थ हैं। तीनों ही 
दशाओंमें हमारा हठ करना अनुचित है । हमें अपनेको घरके 
लोगोंके अनुकूल बनाना चाहिये । घरके लोग हमारे अनुकूल 
बनें, यह माँग अनुचित तथा अविचारपूर्ण है । 


जो आपके हैं, जिनका आपसे स्वाभाविक स्नेह है, वे 
आपके अनुकूल आचरण नहीं करते। उन लोगोंके बीचमै 
आपको अनुकूलता नहीं मिळती और जो आपके कोई नहीं 
हे, जिनका आपसे कोई सम्बन्ध नहीं है, वे अपरिचित लोग 
आपके अनुकूल आचरण करेंगे, उनमें आपको अनुकूलता 
मिलेगी, ऐसी आशा करना कितना मूखंतापूर्ण है । घरके 
लोग कुछ कहते भी हैं तो आपके भलेके लिये ही कहते हैं । 
उनके मनमै आपके प्रति ममता है, प्रेम है । दूसरोंसे आप 
इनमेंसे किसी बातकी आशा नहीं कर सकते । 
जिन प्रतिकूलताओंके कारण लड़के घर छोड़ते हैं, उनकी 
अपेक्षा बहुत अधिक प्रतिकूलता. बाहर सहनी पड़ती हैं । 
यह कितनी बड़ी दुबुद्धि दै कि पिताकी दो कड़ी बात आपसे 
सही नहीं जाती और घर छोड़कर दूसरोंकी आप गालियाँ 
सहनेको उद्यत हो जाते हैं । माता ठीक समयपर या आपकी 
इच्छाके अनुकूल भोजन नहीं दे पाती तो आपके क्रोधका 
ठिकाना नहीं रहता और बाहर जाकर आप सड़े-गले ठुकड़ोके 
लिये दूसरोंका मुख देखते हैं और उनकी सेवा तथा चाटुकारी 
करते हैं । बड़े भाई तथा गुरुजनोंद्वारा हुआ थोड़ा-सा 
, तिरस्कार आपको असह्य होता है और बाहर दूसरे रोज-रोज 
पीटें; तो भी आप उसे सहते हैं | हो सकता है कि घरमै जो 
प्रतिकूलता दै, उसमें घरके लोगोंकी ही कुछ भूल हो; किंतु 
यदि आप उसे सह लेंगे तो कुछ समयमें वह भूल अपने-आप 
ठीक हो जायगी । यह कोई बुद्धिमानीको बात दै कि घरमें 
थोड़ी-सी प्रतिकूलता न सही जाय और बाहर अपनेको 
तिरस्कार तथा भारी प्रतिकूलता सहनेको लाचार बना 
दिया जाय १ 
घरसे भागनेवाले लड़के या तो नौकरी पानेका प्रयत्न 
करते हें या साधुओंके आश्रमोंमें जाते हैं । कची बुद्धिके 
अनुभवद्दीन बालकोंको ठीक नोकरी भला कहाँ मिल सकती 


है, जब कि सुयोग्य व्यक्तियोंके लिये ही उपयुक्त काम 
सरळतासे प्राप्त नहीं होता है । नोकरीके लिये निकलनेवाले 
लड़के अनेक बार धूतोके चक्करमें पड़ जाते हैं और वे लोग 
उन्हें विधर्मी बना लेते हैं | यदि नौकरी या मजदूरी मिलती 
भी है तो वह होटलोंमें काम करनेकी, बीड़ी बनानेकी) 
घूमनेवाली नाटक-मण्डलियोंकी या ऐसी ही कोई दूसरी हल्की 
नोकरी होती है । बहुत अधिक परिश्रम, पद-पदपर अपमान और 
नाममात्रका वेतन तो इनमें होता ही है, साथ ही स्वास्थ्य तथा 
सदाचारका नाश हो जाता है । ऐसी-ऐसी बुराइयाँ आ जाती 
हैं, ऐसी कुटेवें पड़ जाती हैं कि बालकका जीवन नष्ट हो जाता 
है । उसके लिये कहीं, किसी दिशामें कोई आद्या नहीं रह 
जाती । अपने हाथों अपने जीवनका सत्यानाश कर लेनेकी 
यह प्रवृत्ति कितनी मूर्खतापूर्ण है ! 

जो बालक नोकरी पानेका प्रयत्न न करके साधुओंके पास 
जाते हैं, उनकी दशा भी कुछ अच्छी नहीं होती । कोई 
भी अच्छा साधु, कोई भी महापुरुष किसी बालकको उसके 
घरसे अलग होकर रहनेकी सम्मति दे नहीं सकता। 
बालकोंको दीक्षा देकर साधु बना लेनेकी जिनमें प्रवृत्ति है, 
उनमें अपवादरूपसे कोई सत्पुरुष भी हो सकते हैं; किंतु 
प्रायः बालकोंका चरित्र भ्रष्ट होता है--किया जाता है और 
उनमें सब प्रकारके दुर्गुण आ जाते हैं । उन्हें वहाँ तिरस्कार 
बहुत अधिक सहना पड़ता है तथा बहुत अधिक काम करना 
पड़ता है सो अलग । अनेक प्रकारके नशोंका सेवन तथा 
सदाचार-सम्बन्धी दूसरे दुरुंण बचपनसे ही उनमें आ जाते 
हैं । साधु हो जानेके कारण वे घर लोट नहीं सकते, विवाह 
कर नहीं सकते और स्वभावमें संयम होता नहीं; फलतः 
गुप्तरूपसे पाप करने, छल एवं दम्भ करनेके अतिरिक्त 
उनके पास दूसरा कोई उपाय नहीं रह जाता । उनका 
जीवन कलुषित, पापमय हो जाता है और नरकका द्वार 
उनकी प्रतीक्षा करता है । 

बात बालकोंतक ही नहीं है । बालिकाओंमें भी अब 
घरसे भागनेका रोग लगने लगा है | वे भी घरसे भागने 
लगी हैं । यदि पढ़ी-लिखी हुईं तो आफिसोंमें हल्की इूँद्ती 
हैं या सिनेमामें स्थान पानेका प्रयत्न करती हैं और पढ़ी न 
हुईं तो फिर साधुओंके आश्रम ढूँढ़े जाते हैं | यह ठीक है 
कि प्रारम्भमें उनको स्थान सुगमतासे मिल जाते हैं ओर 
भागे हुए बालकोंकी अपेक्षा सुविधा भी उन्हें अधिक रहती 
है; किंतु यह भी सत्य है कि अपना सतीत्व नष्ट करके एक 

प्रकारकी वेश्या बन जानेके अतिरिक्त कोई उपाय नहीं होता 
उनके पास । उनके सव स्वागत-सत्कार वासनावश ही 
होते हैं और यह सब भी बहुत थोड़े दिनों चलता है । पीछे 
उन्हें बालकोंसे भी कहीं अधिक तिरस्कार सहना पड़ता है । 
वे निकाल दी जाती हैं, ठुकरा दी जाती हैं, धृणित रोगोंसे 
आक्रान्त होती हैं और अन्तमें निराश्रय होकर भीख माँगने 
या स्पष्टरूपसे वेश्या बननेपर विवश होती हें । इसलिये 
किसी भी वालिकाको तो भूलकर भी अपने संरक्षकोसे स्वतन्त्र 
होनेका बिचार ही नहीं करना चाहिये । 

अपने घरमै जो प्रतिकूलता है, उसे सहन करना ही 
“सबसे बड़ी बुद्धिमानी है । यदि उसमें कोई अपना 


दोष न हो और -घरवालोंका ही दोत्र हो, तो भी 
उसे सहन करना चाहिये | घरमै यह सहिष्णुता आपमें 
सद्गुण देगी, धैर्य देगी और इनसे आपका जीवन 
सफल तथा सतेज बनेगा । घरकी कठिनाइयाँसे, तिरस्कारसे, 
असुविधासे ऊबकर भागनेवाले बालकका जीवन नष्ट हो 
जाता है | इस लोकमें वह असफल, दुखी और अपमानित 
होता रहता है और परलोक तो उसका नष्ट हो ही जाता है । 
शील) सहिष्णुता, संयम, गुरुजनोंका आदर एवं घेय॑ रखना 
ही अच्छे पुरुषोंके गुण हैं ओर यह बात उस समय विशेष- 
रूपसे याद रखनी चाहिये, जब किसी कारणसे आपका मन 
घरसे उद्विग्न ददो रहा हो | सु० 

एक महात्मा रामनवमीके अवसरपर अयोध्या गये । 
वहाँ एक सुन्दर बगीचेमें वे ठहरे । उस समय वहाँ एक 
युवक संन्यासी ठहरे हुए थे । लंबा गोरा सुन्दर शरीर था, 
शान्त मुख था और विद्वान्‌ थे संस्कृतके । जब सब लोग 
दोपहरको भगवानका प्रसाद पाकर विश्राम करने लगे; तब 
वे संन्यासी उन महात्मार्जीके पास आये और प्रणाम करके 
बैठ गये । उनके नेत्रांसे आँसूकी धारा चल रही थी । वे कह 
रहे थे- “महाराज ! मुझे कोई उपाय बताइये । मैं तो कहीं- 
का नहीं रहा । मेरा मन जप; पाठ, ध्यानमें लगता नहीं । 
बहुत चेष्टा करता हूँ, बहुत स्थानोंपर भटका, पर कोई लाभ 
नहीं होता । मनमें संसारके भोगोंको भोगनेकी प्रबळ वासना 
बराबर बनी रहती है । शरीरसे यद्यपि अबतक पाप नहीं 
किया है, परंतु मन बरावर पापकी वात ही सोचता रहता है। 
पता नहीं कब मेरा पतन हो जाय । आप मेरा उद्धार 
कीजिये !! 

महात्माजीने पूछा--“आप संन्यासी केसे हुए ?' 

उन्होंने कहा--“बचपनसे मेरी रुचि अच्छी थी। मैंने 
अंग्रेजी पढ़ते समय संस्कृत ले रक्खी थी और योगदर्शन 
तथा दूसरी धार्मिक पुस्तकें पढ़ा करता था । दसवी कक्षा 
उत्तीर्ण होनेके पश्चात्‌ मेरे मनमें तीव्र वेराग्य जगा और एक 
दिन बिना किसीको बताये घरसे में भाग निकला । बहुत 
कष्ट उठानेके बाद मुझे एक उत्तम गुरु मिल गये ।? 

अपने गुरुदेबमें उनकी पूरी श्रद्धा थी? किंतु गुरुदेव 
परलोकवासी हो चुके थे और अब उनका कोई संगी-साथी 


नहीं था । महात्माजीने पूछा--“आपको घरपर कोई कष्ट तो 
नहीं था ! किसीसे आपकी खटपट तो नहीं थी १? 

वे बोले--“मेरे पिता धनी पुरुष थे । मेरा घर .समाजमें 
सम्मानित था । मैं अपने पिताका अकेला पुत्र हूँ । घरमें 
सभी मुझसे स्नेह करते थे | सत्र मेरा आदर करते थे। 
मुझे कोई कष्ट नहीं था | में तो भागा इसलिये कि पिताजी 
मेरा विवाह कर देना चाहते थे और उस समय विवाह 
करनेके स्थानपर मर जाना भी मुझे अच्छा लगता था। में 
क्या जानता था कि मरे मनकी यह अवस्था तीन-चार 
वर्षमें ही हो जायगी । दूसरी बात यह भी है कि मेरे मनमें 
उस समय तपस्या करने तथा भगवान्‌का दर्शन करनेकी 
बहुत प्रबल इच्छा थी । मैं प्रुवकी भाँति तप करना चाहता 
था । ध्रुव ही मेरे आदर्श थे ।? 

महात्माजीने उन्हें धेयं रखनेको कहा; क्योंकि वे. फूट- 
फूटकर रो रहे थे । जब वे कुछ स्थिर हुए, तत्र महात्माजीने 
पूछा--“घरसे भागनेसे पहले आपने किसीसे सलाह नहीं ली ! 
किसीसे अपने मनकी बात कही नहीं १? 

वे बोले--“महाराज ! उस समय में अंधा हो रहा था । 
मैंने अपने कई हितैषियोंसे पूछा । वे आज भी श्रद्धा करने 
योग्य हैं । एकने भी मेरे मनके अनुकूल सम्मति नहीं दी । 
सब मुझे घर रहनेकी कहते थे और सचेत करते थे कि 
मनकी यह वैराग्यवृत्ति ऐसी ही नहीं रहेगी; किंतु मुझे उनकी 
बातें सुनकर हँसी आती थी । मुझे लगता था कि ये डरपोक 
लोग हैं । इनमें कष्ट सहनेकी शक्ति नहीं है और इनके मनमें 

बासना हैं, इसलिये ये लोग दूसरोंको भी डराते हैं। इन्हें 
भला मेरी दृढता और वेराग्यका क्या पता ? उस समय मेरे 
मनमें सच्चा वराग्य था और मैं समझता था कि चाहे जितना 
कष्ट में सह सकता हूँ ।? 

महात्माजी कुछ बोले नहीं) वे तनिक हँसकर रह गये । 
उन युवक संन्यासीने तनिक रुककर कहा--'मेरा वैराग्य 
झूठा नहीं था । दो-तीन महीने मैंने उपवास करके या रूखी- 
सूखी रोटी खाकर काटे । बिना वस्त्रके पूरा जाडा मैंने बिता 
दिया। भूमिपर सो रहना तो एक साधारण बात थी। उस समय 


जप भी होता था और मनमें उमंग भी थी । लेकिन पता - 


नहीं क्या हो गया मेरा वह उत्साह । धीरे-धीरे अच्छे 
भोजनकी इच्छा होने लगी, वस्त्र भी रखने पडे और मन 
इधर-उधर भागने लगा । अब तो पतनके अंधे कुएँमें 
दोनों पेर लटकाये बैठा हूँ । पता नहीं किस क्षण गिर पढ़ें ।! 
“अब आप क्या चाहते हैं ?? महात्माजीने बड़े विचित्र 
ढंगसे पूछा । 
निराशासे थक्रे हुए मनुष्यकी भाँति वे बोले--“आप 
कहीं मुझे कोई साधारण-सी नौकरी दिला दें तो जीवनभर 
आपका ऋणी रहूँगा । घर तो अब क्या मुँह लेकर जाऊेँ १ 
प्रय्न करूँगा काम करनेमें पूरा मन लगानेका और बचे 
समयमे भजन करूँगा ।? 
महात्माजीके पास नौकरी कहाँ धरी थी । उन संन्यासी 
` युबकका क्या हुआ आगे, पता नहीं; लेकिन आज देशमें 
ऐसे युवकोंकी कमी कहाँ है | यह तो भगवान्‌की कृपा थी 
कि उन्हें कोई अच्छे गुरु मिले थे और वासनाओंके बहावमें 
पड़नेसे वे तबतक बचे हुए थे, नहीं तो प्रायः बात दूसरी 
ही होती है । वैराग्यका वेग बहुत शीघ्र समाप्त हो जाता है । 
दम्भ, छल और गुप्त पापमें लगकर पतन हो जाता है ऐसी 
अवस्थामें । | 
उन संन्यासी युवकने तथा उनके समान दूसरे युवक 
भूल कहाँ करते हैं ! विषयोंसे वैराग्य होना और भगवानको 
पानेकी तीव्र उत्कण्ठा होना तो बहुत अच्छे गुण हैं । शास्त्र 
तथा महात्मागण बार-बार इन बातोंका बड़े जोरसे उपदेश 
करते हैं । लेकिन इन गुणोंको ढीक-ठीक अपनानेमें भू 
होती है । भक्तश्रेष्ठ भुवने तथा दूसरे भगवानकें भक्तोंने जो 
कुछ किया, इम उन्हें पढे, सुनें और अपने मनमें भी 
अगवानूको पानेकी वेसी ही लालसा जगावें, यह तो ठीक है; 
बरंतु उनके आचरणकी ज्यो-की-त्यो नकल करनेमें बहुत 


# सुजन समाज सकल गुन खानी । करडे प्रनाम सप्रेम खुबानी ॥ % 


सावधान रहनेकी आवश्यकता है । जैसे किसी पहलवानकी 
बात पढ्ना ठीक हे, वेसा पहलवान बननेकी इच्छा मी ठीक 
है; परंतु उस पहलवानके समान यदि कोई पहले दिन 
ही भोजन करने लगेगा या सैकडौं दंड-बैठक करेगा तो 
पहलवान बननेके स्थानपर बीमार हो जायगा । उसकी शक्ति 
घट जायगी । अपने देश तथा शरीरकी शैक्तिके अनुसार 
उसे उचित आहार करते हुए धीरे-धीरे व्यायाम बढ़ाना 
चाहिये । ऐसा करके वह पहलवान बन जायगा । इसी प्रकार 
पुराने भक्तों तथा महात्माओंके चरित्त- पढ़ते समय यह भी 
ध्योनमें रखना चाहिये कि वे किस युगमें हुए हैं और उस 
युगमें लोगोंके शरीर तथा मनमें कितनी शक्ति थी । यह बात 
सोलह आने सत्य है कि आज भी भगवानका दर्शन वेसे ही 
हो सकता है जेसे भ्रुबको हुआ था; किंतु ध्रुवके समान तप 
करना आजके युगमें सम्भव नहीं है और न इसकी आवश्यकता 
ही है । आज तो भगवान्के दर्शन उससे बहुत कम 
श्रमसे हो सकते हैं । ध्रुवके मनमें जो भगवानको पानेकी 
तीव्र लालसा थी ओर जो दृढ़ विश्वास था भगवानमेंश बस 
बही लालसा और विश्वास होना चाहिये । 

'अभ्यासवेराग्याभ्यां तन्निरोधः ।' (योगदर्शन १। १२) 

“अभ्यासेन तु कोन्तेय वैराग्येण च गृह्यते ॥' 

( गीता ६।३५ ) 

योगदशंनमें और गीतामें भी कहा गया है कि मन 
अभ्यास और वेराग्यसे बशमें होता है । लेकिन यह बात 
सदा ध्यानमें रखनेकी है कि अभ्यासका नाम . पहले लिया 
गया दै और वैराग्यका पीछे । आजके युवक इस बातको एक- 
दम भूल जाते हैं । वे वेराग्य पहले चाहते हैं और अभ्यास 
पीछे । फल यह होता है कि अभ्यास हो नहीं पाता और 
वेराग्यके नामपर जो मनका क्षणिक जोश था, वह भी चला 
जाता है । 

वैराग्यका अर्थ क्या ! वैराग्यका अर्थ घर-द्वार छोड़कर 
भाग जाना है, यह मानना सबसे बड़ी मूर्खता दै । बैराग्यका 
अर्थ है घरमें, धनमें, घरके लोगोंमें तथा शरीर एवं इन्द्रियों- 
को सुख देनेवाले पदार्थीमै आसक्ति न होना | इनकी चाहका 
मनमै न रहन्न । जैसे एक ब्रेंकका खजांची लाखों रुपये 
रोज गिनता है और सावधानीसे रखता है, पर उन रुपयोंका 
उसके मनमे मोह नहीं । उन रुपयोंकों वह अपना नहीं 
मानता । कलको बैंकको घाटा लगे और उसकी तिजोरीमें 
कुछ न रह जाय, तो भी उसे कोई दुःख नहीं होगा 

संसारमें इस प्रकार रहनेका नाम द्वी वैराग्य है । यह वैराग्य 
बाहर नहीं होता । राग, मोह या आसक्ति तो मनमें है । 
मनमेंसे उसको निकाल देना ही वैराग्य है । 

एक आदमी कपड़े उतारकर फेक दे तो क्या कपडाँसे 
उसका वैराग्य हो गया ! उसके मनमै जबतक कपड़ोंकी 
आवश्यकताका अनुभव है, वह कपड़े पहने या उतार दे, 
दोनों बातें एक-सी हैं। यह झूठी बात है कि कपड़े उतार 
फेंकनेसे मनमै जो कपड़ोंकी आसक्ति है, वह मिट जायगी । 
किसीको भी इस धोखेमें नहीं पड़ना चाहिये | प्रायः इससे 
उलटी बात होती है। मनसे कपड़ोंके प्रति आसक्ति दूर हुए 
बिना जो कपड़े उतार फंकेगा, उसका मन बार-बार कपड़ोंकी 
बात सोचेगा और उसकी आसक्ति कपड़ोंके प्रति बढ़ जायगी । 
यही बात घर छोड़कर भागनेमें होती है । मनमें आसक्ति 
बनी रहती है, भले वह उस समय न जान पड़ती हो; पर पीछे 
मन उन्हीं विषयोंका चिन्तन करने लगता है । 

वैराग्य केसे हो ! आसक्ति कैसे दूर हो ! इसका उत्तर 
बहुत सीधा है--अभ्यास करना चाहिये | अम्याससे ही वैराग्य 
होता है । मनका स्वभाव है कि वह जब एक वित्रयमें लग 
जाता है, तब दूसरेको छोड़ देता है । मन जैसे-जैसे भगवानमें 
लगता जायगा, संसारके विषयोंसे अलग होता जायगा | 
वैराग्य किया या लिया नहीं जाता, वह अपने-आप होता है । 
जैसे प्रत्येक बाळक जब अन्न खाने लगता है, माताके दूधसे 
धीरे-धीरे उसकी विरक्ति हो जाती है । 

घरपर रहते हुए भगवानके नामका, जितना बन सके? जप 
करना चाहिये । रामायणः गीता, भागवत तथा भगवान्‌ एवं 
भगवानके भक्तोंके चरितका पाठ करना चाहिये । उत्तम 
ग्रन्थ का अध्ययन करना चाहिये । जिन पदाथमें) जिन भोगके 
विघयाँमें, जिन व्यंक्तियोमें अपने मनकी आसक्ति हो, उन 
पदार्थादिसे मनको हटाकर बार-बार भगवानमें ही छगाना 
चाहिये | इस प्रकार धीरे-धीरे मन विषयोंसे हटकर भगवानमें 
ळगने लगेगा | संसारके भोगोंकी आसक्ति अपने-आप मनसे 
दूर हो जायगी । इसीका नाम वेराग्य है । 

जब कोई व्यक्ति परलोक सिधारता है और लोग उसके 
दावको लेकर दमशान जाते हैं, तब थोड़ी देरके लिये उन 
लोगोंके मनमै संसारकी असारताकी बात आ जाती है | लेकिन 
जहाँ वे लोग दमद्यानसे घरकी ओर लौटे--आयः रास्तेमे ही 
उन्हें अपने घरके कार्मोकी चिन्ता हो जाती है और संसारकी 


असारताकी बात वे संथा भूल जाते हैं | इसी प्रकार किसी 
कारणविरोष्रसे आवेशके रूपमै जो वेराग्य मनमें आता है, 
वह इमदानवेराग्य दै । वह टिकाऊ नहीं हुआ करता । इस 
आवेरामें घर-द्वार छोड़कर भागना बड़ी भारी भूल होती है । 


आज कहीं कोई ऐसा वन नहीं दै, जहाँ सरकारके 
जंगळ-विभागका अधिकार न हो | ऐसे वनोंमें प्रायः आग 
जलाना भी मना होता है | पुराने तपोवन आज कहीं नहीं हैं 
और न उनके बननेकी निकट भविष्यमै कोई आशा दिखायी 
देती है । सरकार-संरक्षित जो वन है) उनमें भी आज कंद- 
मूल-फलका स्व देखना व्यर्थ दै । वर्षमै कुल मिलाकर एक 
दो महीनोंका काम वहाँके फळोंसे चल सकता है । लेकिन 
उन फलोंको बिना आज्ञाके लेना चोरी ही है । मनुष्यका 
शरीर आजकल ऐसा हो गया है कि वह रोगी हुए बिना नहीं रह 
पाता और बनमें मलेरिया आदि अनेक रोगोंका भय रहता है। 

जो लोग वेराग्यके आवेशमै घर छोड़ते हैं, उन्हें बहुत 
शीघ्र पता ळग जाता है कि वे तपोबनका जो स्वप्न देखते थे, 
वह सवंथा निराधार है | तीथामें तथा दूसरे स्थानोमे भी 
बालकोंको प्रायः कुसङ्ग ही मिळता है । उन्हें ऐसे लोग 
मिळते हैं जो उनको बहकाकर अनेक प्रकारके दुगुणोमें लगा 
देते हें । उनको केवल रोटी देकर सेवा लेनेकी तो सर्वत्र 
प्रबृत्ति है । घर छोड़नेके पश्चात्‌ भजन तो दूर रहा; दूसरे 
दुर्गुण न भी आवें) तो भी रहनेके स्थान तथा भोजनके लिये 
उसे दीन) चाढुकार एवं तिरस्कृत बनना पड़ता है। उसका 
कहीं ठौरःठिकाना नहीं रह जाता, यदि वह श्रम करते हुए 
भी चाटुकारी नहीं करता । 

बैराग्यका आवेश तो समाप्त होगा ही । उसके समाप्त 
होनेपर मन बार-बार संसारके भोगोंकी इच्छा करता है । 
अच्छा भोजन, अच्छा वस्न, अच्छा स्थान तथा दूसरे भोग 
मन चाहता है । ये भोग मिलते नहीं, फलतः इनकी कामना 
बढ़ती जाती है । झूठ; छल, कपट) दम्भ करके फिर इन 
वासनाओंको पूरा करनेका प्रयत्न होता है । अनेक प्रकारके 
गुप्त पाप होने लगते हैं। इस प्रकार उद्वारके बदले वह 
नरकके रास्ते तीव्र गतिसे छुढ़कता जाता है । इसके ऊपर 
उठनेके मार्ग उमे प्रायः बंद दिखायी देते हैं | इसलिये किसी 
भी युवकको आजकल घर छोड़कर कहीं बाहर जाकर साधन- 
भजन करनेकी बात नहीं सोचनी चाहिये । घरपर रहकर 
भजन करना ही आजके युगमें सर्वश्रेष्ठ उपाय है| सु० 


« 


ॐ सुद मंगलमय संत समाजू। जो जग जगम तीरथ राजू ॥ # 


( लेखक--याश्ञिक श्रीवेणीरामजी शमौ गोड, वेद्राचाये काब्यतीर्थ ) 


जन्मकुण्डलीमे लग्नका प्राधान्य रहता हे । लग्नका 
नामान्तर शरीर भी दै । इस विषयमें शिवसंहिता और 
ूर्यसिद्धान्तका कथन है-- 
देहेऽस्मिन्‌ बर्तते सेरः सप्तद्वीपसमन्वितः । 
सरितः सागराः शेलाः क्षेत्राणि क्षेत्रपालकाः ॥ 
ऋषयो सुनयः सर्वे नक्षत्राणि ग्रहास्तथा । 
पुण्यतीथोनि पौठानि वर्तन्ते पीठदेवताः ॥ 
( शिवसंहिता ) 
“इस शरीरके भीतर सातां द्रीपासहित मेरु पर्वत विद्यमान 
है । नदियाँ, समुद्र, पर्वत, क्षेत्र, क्षेत्रपाल) सब ऋषि-मुनि) 
नक्षत्र) ग्रह, पुण्यतीर्थ, पीठ और पीठदेवता विद्यमान हैं |? 
अथ सृष्ट्यां मनश्चक्रे ब्रह्मा5हझ्लारमूर्तिभ्यृत्‌ । 
मनसश्चन्द्रमा जज्ञे सूर्योऽ्षणोस्तेजसां निधिः॥ 
मनसः खं ततो वायुरपिरापो धरा क्रमात्‌ । 
गुणेकबृद्ध्या पञ्चेति महाभूतानि जज्ञिरे॥ 
अझीषोमो भानुचन्द्र ततस्थ्वङ्गारकादयः । 
तेजोभूखाम्बुवातेभ्यः क्रमशः पञ्च जज्ञिरे ॥ 
( सयैसिद्धान्त, भूगोलाध्याय २२-२४ ) 
“तदनन्तर अहंकाररूपधारी ब्रह्माजीने सृष्टि रचनेमै मन 
लगाया । उनके मनमे चन्द्रमा और नेत्रासे तेजोनिधि सूर्य 
प्रकट हुए । ब्रह्माजीके मनसे ही आकाझ भौ प्रकट हुआ । 
आकारासे वायु, वायुसे अग्नि) अभिसे जल तथा जलसे 
भूमिका क्रमशः प्रादुर्भाव हुआ । ये पाँच महाभूत उत्तरोत्तर 
एक-एक अधिक गुणवाले प्रकट हुए हैं । तसश्चात्‌ तेज) 
पृथ्वी, आकाश) जळ और वायु--इन पॉर्चोसे क्रमशः अभि, 
सोम, भानु, चन्द्रमा तथा अङ्गारक आदि उतपन्न हुए हैं । 
इन प्रमाणोसे निश्चय होता है कि ब्रह्माण्डरूपी संसारमै 
जो कुछ ग्रह-नक्षत्रादि विद्यमान हैं, वे सब्र पिण्डरूपी मनुष्यके 
देहमें स्थित हैं । इसलिये ब्रह्माण्ड और पिण्डात्मक मनुप्य- 
शरीर एकत्व-सम्बन्धन-युक्त है । जिस प्रकार वेदान्तके मतसे 
परमात्मा-जीवात्मामे अभेद है; उसी प्रकार ब्रह्माण्ड और 
पिण्डात्मक शरीरम अभेद है । अतः मनुष्य अनन्त आकारा- 
ब्यापी सौर जगतका नमूना है । 
इस शारीरम सूर्य आत्मा है, चन्द्रमा मन है, मङ्गल 


अग्नि है; बुध प्रथ्वी है; बृहत्पति आकाश है, शुक्र जल है 
और शनि वायु है । अर्थात्‌ इन पञ्च पदार्थोके द्वारा पाञ्च- 
भौतिक पिण्ड ( शरीर ) में ये ग्रह फल देते हैं । 
यह प्राकृतिक ब्रह्माण्ड देशकालसे परिच्छिन्न है ओर 
कर्मके साथ कालका साक्षात्‌ सम्बन्ध है और ज्योतिषशास्त्र 
कालके स्वरूपोंका प्रतिपादक है तथा फलित ज्योतिष्र कालके 
अन्तर्गत शुभाशुभ कर्मफलोंक्रा प्रकाशक है । जैसा कि 
वराहमिहिरने कहा है-- 
यदुपचितमन्यजन्मनि झुभाञुभं तस्य कर्मण: प्रासिम्‌। 
व्यञ्जयति शास्त्रमेतत्तमसि द्रन्याणि दीप इव॥ 
अर्थात्‌ जिस प्रकार अत्धकारस्थ पदार्थको दीपक 
प्रकाशित करता है, उसी प्रकार यह ज्यौतिपशास्त्र पूर्वजन्ममें 
किये हुए शुभाझुभ कर्मकरे फल ( सुख-दुःख ) को प्रकाशित 
करता है । 


ओर भी देखिये-- 
यथा धेनुसहस्नेषु वत्सो विन्दति मातरम्‌ । 
तथा पूर्वकृतं कर्म कर्तारमनुगच्छति॥ 


जेसे हजारों गायोंके झुंडमें बछड़ा अपनी माको दूँढ़ 
लेता है, उसी प्रकार कर्म अपने कर्ताको प्राप्त होता है । 
ज्यौतिषको वेदका नेत्र कहा गया है--इसीलिये वेदाङ्गों- 
में इसकी प्रधानता है । कान-नाक आदि अन्य अज्ञोंसे युक्त 
होनेपर भी यदि आँख न हो तो मनुष्य कुछ नहीं कर सकता । 
वेदचक्षुः किलेदं स्मृतं ज्योतिषं 
मुख्यता चाङ्गमध्येऽस्य तेनोच्यते । 
संयुतोऽपीतरैः कर्णनासादिभि- 
श्रक्लुषाङ्गन हीनो न किञ्चित्करः॥ 
( ग्रहगणित, कालमानाध्याय ११ ) 
ग्रह ओर उपग्रहोंके साथ जीवका क्या सम्बन्ध है, इसका 
विचार भी आवश्यक है । प्रत्येक ग्रह और उपग्रहे भीतर 
आकर्षण ओर विकर्पण ये दो परस्पर विरुद्ध शक्ति विद्यमान 
हें । संसारकी स्थिति दोनों शक्तियोंके सामञ्जस्यका ही फल 
हे । अतः ग्रहोमें परस्पर आकर्षण-विकर्षण बना हुआ है । 
जब ग्रह और उपग्रह परस्परमें आकर्षण-बिकर्षण करते हैं 
तब ग्रहाँके सम्बन्धसे पृथ्वीनिवासी जीवौको ग्रदोपग्रहोंके 


पल 


गुणानुसार सुख-दुःखकी प्राप्ति होती है । पृथ्वीरूप ग्रहमें 
मध्याकर्षण-शक्ति है, जिससे पृथ्वी माता समस्त जीवोंको अपनी 
ओर खींचती है,% इसी प्रकार समस्त ग्रहोपग्रहमें समझना 
चाहिये, अर्थात्‌ सूर्य) चन्द्र आदि ग्रहोंके साथ जीवमात्रका 
ही आकर्षण-विकर्षण-सम्बन्ध प्राकृतिक रूपसे बिद्यमान है। 


मनुष्यका शारीर प्रारब्ध-कमंसे ही उत्पन्न होता है। 
पूर्वजन्ममै किये हुए कमोंमेंसे बलवान्‌ फलोन्मुख कर्म 
प्रारब्ध बनकर जीवके स्थूल शरीरको उत्पन्न करता है । 
शरीरमै इसी कर्मसमूहका फल सुख-दुःखरूपमें होता है, 
जिसका निर्णय ज्यौतिष शास्त्रके द्वारा होता है । 


जब कर्मका सम्बन्ध शरीरसे हुआ और ग्रहोंका भी 
प्राकृतिक आकर्षण-विकर्षण शरीरसे हुआ, तब प्रारब्ध- 
कर्मानुसार मनुष्यके जन्मके समय ग्रहोंकी स्थिति भी सम या 
विषम होगी । जिसका प्रारब्धकर्म जिस प्रकारका है, उसके 
जन्मके समय तदनुरूप ग्रहोंकी स्थिति नमोमार्गमें हुआ करती 
है ओर आकर्षण-विकर्षणका प्रभाव भी वेसा ही हुआ करता 
है । प्रारन्धकर्माको सुगानेवाले ब्रह्मा ( प्रजापति ) का भी 
ुष्टिमें यह एक आवश्यक कार्य सतत रहता है । इसलिये 
्रहोके शुभाछम फल देनेमें प्रत्यक्ष गतिमान्‌ ग्र मुख्य 
कारण हैं । अतः जन्मकुण्डली बनाना आवश्यक सिद्ध 
हुआ । जन्मकुण्डलीमें मुख्य सौर जगतूकी तात्कालिक 
प्रतिकृति ही रहती है, जिससे जन्मपर्यन्तके छुभाम फलोंका 
शान हो सकता है । और किस कामको करनेसे सफलता 
मिलेगी इत्यादि विषय समझा जा सकता है तथा विषम ग्रहस्थिति- 
म॑ ग्रहशान्ति आदि शुभकरमेके द्वारा ग्रहाँके दुष्यभावको 
राळा जा सकता है और अच्छी ग्रहस्थितिमें परिस्थितिके अनुसार 
कार्यारम्म करके समुन्नत हुआ जा सकता है । 

शुभाशुभ फलका निरूपण फलित-उ्यौतिषद्वारा किया 
जाता है; परंतु फलित-ज्यौतिषमें छम्म और नवग्रह मुख्य हैं। 
इन लग्न और ग्रहोका ज्ञान ( राश्यादिं विकलान्त ) गणित 
ज्यौतिषद्रारा होता है । इसलिये गणित ज्यौतिपशाखमें 
प्रधान है । गणितके बिना ज्यौतिपश्राखमे प्रोदृता नहीं आ 
सकती । अतएव भास्कराचार्यने कहा हैत 


* बालकोकी जन्मक्ुण्डली और उसकी आवश्यकता # 


ज्योतिःशास्त्रफलं पुराणगणकेरादेश इत्युच्यते 

नूनं छग्नबलाश्चितः पुनरयं तत्‌ स्पष्टखेटाश्रयम्‌ । 

ते गोलाश्रयिणोऽन्तरेण गणितं गोलोऽपि न ज्ञायते 

तस्माद्यो गणितं न वेत्ति स कथं गोलादिक ज्ञास्यति॥ 

फलादेाके लिये स्पष्ट ग्रहकी मुख्य आवश्यकता है । 
जैसा कि भास्कराचार्यने कहा दै-- 

"यात्राविवाहोस्सवजातकादो 

खेटैः स्फुटैरेव फलस्छु्त्वम्‌ ।! 

आजकलके पश्चाज्ञोंमें स्पष्ट ग्रहोंमे मतभेद पाया जाता 
है । इस विषयका निर्णय वेधशालाके बिना नहीं हो सकता । 
भारतवर्षका महान्‌ दुर्भाग्य कहना चाहिये कि आज इस 
भारतवर्षमै उत्तम वेघशालाका सर्वथा अभाव है । फलादेदाके 
लिये जन्म-समय मुख्य है। वर्तमान समयमें बहुधा लोग 
जन्म-समयका परिज्ञान घड़ी-यन्त्रके द्वारा किया करते 
हैं । आधुनिक घड़ियोंकी यह स्थिति है कि यदि 
प्रतिदिन घड़ीका समय ठीक नहीं किया जाय) तो घड़ी 
प्रायः शुद्ध (ठीक) नहीं रह सकती । अतः घडी यन्त्रके 
द्वारा अत्यन्त सावधानीसे इष्टकाळका निर्णय करना चाहिये । 
वर्तमान समयमें किञ्चिन्मात्र भी अन्तर होनेसे सूक्ष्म फलमें 
अवश्य अन्तर होगा । समयके अन्तरसे बहुत सम्भव है कि 
सन्धिस्थानमें लग्न भी बदल सकता है । ऐसी स्थितिमें सूक्ष्म 
विचारोंमें परिवर्तन हो जाना तो अनिवार्य ही है। शुद्द 
घड़ीके अभाव और यत्र-तत्र घड़ीके अभाव से भी शुद्ध जन्म- 
समय ( इष्टकाल ) का भी मिलना प्रायः दुर्लभ रहता है। 
इन कारणोंसे ठीक-ठीक फल मिलनेमें प्रायः विघटन हो 
जाता है। अतः इसमें ज्यौतिषशास्रका कोई दोष नहीं है । 

जन्मकाळमें जिस समय बालक भूमिष्ठ होता है, उसको 
ठीक-ठोक जाननेमें अनेक बाधाएँ होती हैं । जन्मकुण्डली 
बनानेवाले नक्षत्रसूची न होकर त्रिस्कन्ध ज्यौतिषके शाता 
होने चाहिये और ग्रह-शान्ति आदिके अवसरपर वेदमन्त्र- 
रहस्यज्ञ वेदिक होने चाहिये, जिससे बहुत कुछ घुद्धताके 
आ जानेमे जन्मकुण्डली अधिकतथा उपयोगी और सम्यक्‌ 
फलप्रद होगी । अतः बालकोंकी जन्मकुण्डली ओर उसकी 
आवश्यकता स्पट सिद्ध दै ! 


— oo DoD OT 


# आक्रष्टदाक्तिश्र महा. तथा यत 


आकृष्यते तत्पततीव भाति 


खस्थं RE PP समिर ली स्वाभिमुखं खशक्त्या । 
* ००० १९९ ००० ५१०० || ( गोलाध्याये ) 

# बिनु सतसंग बिबेक न होई । रामकृपा. बिनु सुलभ.न सोई ॥ # 


बालकोंका प्रथम शत्रु बालारिष्ट 


( लेखक--पं० श्रीबलरामजी पाण्डेय ज्योतिषाचार्य, एम्‌०८०, साहित्यरत्न ) 


भारतीय महर्षियोने बालकोंके आयु-विचारमें यह लिखा 
है कि बालकोंकी आयु जन्मप्ते आठ वर्षपर्यन्त अनिश्चित 
रहती है । आठ वष॑तक ही “बालारिष्ट” योग होता है । ज्योतिष- 
शास्त्रके आचार्य महर्षि पराशरजीने तो २४ वर्षतक “बालारिष्ट? 
माना है, किंतु यह कल्पना उस युगके लिये थी जब कि 
मानवकी आयु हजार वषेतक मानी जाती थी । 'बालारिष्ट'- 
के कारण बच्चोंकी अधिक मृत्यु होती हे । डावटरों और 
वेद्योके मतानुसार भी अधिक मृत्यु बच्चोंकी ही होती है । 
आयु-विभागके अनुसार आठ वर्षतक धवालारिष्ट?) बारह 
बर्षतक ध्योगारिष्ट और ३२ वर्षेतक “अल्पायु योग? होता 
हे । ७० वर्षतक मध्यायु, १०० वतक पूर्णायु और इस 
युगमें १२० वर्षेतक उंत्तमायु मानी गयी है । इस प्रकार 
“ब्ालारिष्ट? योगमें भी तीन विभाग कहा गया है । 
१-गण्ड-अरिष्टश २-प्रहारिष्ट) २-पताकी-अरिष्ट । इन तीनों- 
में प्रथम “गण्ड-अरिष्ट' क्या है, इसका विचार आवश्यक 
है । भारतीय ज्यौतिषशास्त्रमें पूरे ब्रहमाण्डके गोलेको बारह 
राशियोंमें विभक्त किया गया है, वे १२ राशियाँ २७ 
नक्षत्रोमै विभक्त हैं, प्रत्येक नक्षत्रमें ९ भाग दिये गये और 
एक रारिमें २० अंश माना गया । इस प्रकार नक्षत्रोंका 
एक नवांश रे अंश २० कलाका हुआ । इस विचारसे 
जब कि राशि और नक्षत्रका अन्त एक साथ; या राशि 
और नक्षत्रका प्रारम्भ एक साथ हो तो बह “गण्ड? कहलाता 
है । आइलेषा नक्षत्रके अन्त और मधघाके आदि भागका 
जो काळ दै, उसे :रात्रि-गण्ड' कहते हैं । ज्येष्ठाके अन्त 
और मूलके आदि मागके दोषयुक्त कालको 'दिवा-गण्ड? कहते 
हैं । इस प्रकार रेवती और अदिविनीके दोष-कालको 
“सन्ध्यागण्ड? कहते हैं। दिवा-गण्डमें कन्या और रात्रि- 
गण्डमें बालकका जन्म हो तो दोष नहीं लगता; परंतु 
ये गण्ड-योग अपना विभिन्न फल देते हैं । ज्येष्ठाकी अन्तिम 
एक घटी और मूलके प्रारम्भकी दो घटी “अभुक्त? मूल 
कहलाता है; इसमें जन्म होनेपर बालकका मुख ९ वर्षपर्यन्त 
पिताको नहीं देखना चाहिये | यह बालक अपने पिताके 
लिये बहुत अनिष्ट फल देता है, परंतु यदि यदद जीवित रह 
जाता है तो कुलका दीपक बनता दै । आचार्योने “गण्ड- 


दोष'का फल भी विभिन्न प्रकारसे लिखा है । यदि बालक _ 


अङ्विनीमें जन्म लेता है तो १६ वर्षतक, मघामें ८ वर्षे, 
मूलमें ४ वर्ष, आइलेषामें २ वर्ष, ज्येष्ठामे १ वर्ष, रेवती- 
में १ वर्षपर्यन्त बालकोंके लिये अनिष्टका भय रहता है । 
दोष-विचार करनेके लिये ओर फल-विचार करनेके लिये 
धाण्ड'के नक्षत्रोंका काल-विभाजन भी किया गया है । 
जातक-पारिजातकारने लिखा है कि वैशाख, श्रावण, 
फाल्गुनमें जन्म होनेसे गण्ड-दोष आकारा चारियांको होता 
हे । आषाढ; अगहन) पौष) ज्येष्ठम गण्ड-दोष मानवको, 
चैत्र, भाद्रपद आश्चिनमें गण्ड-दोष पाताल्वासियोंकों लगता 
हे । मासके बाद नक्षत्रका विचार भी बहुत बृहद्‌ रूपसे 
है । हस्त और मघाके तीसरे चरणमें जन्म होनेसे माता-पिता- 
के लिये कष्ट होता है | तीनों उत्तराके प्रथम चरणमें जन्मसे 
जातक स्वयं कष्ट पाता है। पूर्वाषाढा और पुष्यके प्रथम 
चरणका जन्म-फल पितृव्यको कष्टकारक होता है । 
चित्रा, विशाखा; हस्तमें जन्म होनेसे माता-पिताको ही मृत्यु- 
कष्ट होता है । मृगरिराके मध्यमै जातक-जन्म माताके लिये 
भयदायक होता है । पुष्य) पूर्वापाद़ा, हस्त; मूल और 
आश्लेषा--इनके प्रथम चरणमें जन्मसे जातकको बहुत कष्ट 
होता है । पुष्य नक्षत्रके चारों चरण क्रमसे पिता, माता, 
जातक स्वयं और मामाके लिये अनिष्टकर कहे गये हैं। 
पूर्वाषाढाके चारों चरण माता, जातक, चाचा और पिताके 
लिये अरिष्टकर कहे गये हैं । हस्तके चारों चरण जातक; 
चाचा, माता और पिताको क्रमशः कष्टदायक होते हैं। 
मूलके तीनों चरण पिता, माता, परिवारके लिये कष्ट- 
दायक होते हैं । मूलका चतुर्थ चरण उन्नतिकारक होता है । 
आङ्लेषाके चारों चरण क्रमसे शुभदायक; परिवारनाश, 
मातृकष्ट और पितृकष्टकारक होते हैं । 


बालकके लिये ग्रहारिष्ट 


जातकके ग्रहारिश्के विचारके पूर्व) संक्षेपमे, अनिष्टकारी, 
जन्म-तिथि), लम्रका विचार इस प्रकार होता है। दोनों पक्षों- 
की पञ्चमी, दशमी, पूर्णिमा और अमावस्याके दण्डमें जन्म 
होनेसे बालकोंको कष्ट होता है। किसी:किसीके मतसे वैशाख 
शुक्ल षष्टी, ज्येष्ठ कृष्ण चतुर्थी, आषाढ 'शुक्क अष्टमी, श्रावण 
कृष्ण षष्टी; भाद्र शकल दशमी, आश्विन कृष्ण अष्टमी, कार्तिक 
शुक्ल द्वादशी, मार्गशीष कृष्ण दशमी, पौष शुक्क द्वितीया, माघ 


ओ बालकोंका प्रथम शत्रु बालारिष्ट * 


कृष्ण द्वादशी; फाल्गुन शक्ल चतुर्थी, चेत्र कृप्ण द्वितीयामै जन्म 
होनेसे बालकोंकी मृत्यु होती है । किसी-किसी आचार्यके मतसे 
प्रत्येक मासकी कृष्ण चतुदंशीको जन्म होनेसे मृत्युजन्य कष्ट 
( जातकको ) होता है । इसी प्रकारसे अन्तिम नवांश) क्क) 
मीन, बृश्चिक और प्रथम नवांश मेष, सिंह और धन 
जातकके लिये कष्टदायक होते हैं, क्योंकि ये लग्न गण्डान्त- 
की हैं। 
बालारिष्ट और चन्द्रमा 
“बालारिष्टमें अधिक कारण चन्द्रमा ही हैं। अशुभ 
अहयुक्त, पाप-दृष्टी निर्बेल, दुःस्थानगत चन्द्रमा 
कुण्डलीमै बालारिष्टकारक होता है । इतना ही नहीं, जब 
गोचरका चन्द्रमा, बलिष्ठ अरिष्टकारी ग्रहके स्थानमै आता 
हे, उस समय भी ध्वालारि'? होता है । जन्मकालिक 
चन्द्रमाके स्थानपर जब गोचरका चन्द्र आता है, तब भी 
अरिष्ट करता है, यह अवस्था सम्भवतः १ वर्षमै ३९ बार 
आती है, पर अन्य शुम ग्रहोंका प्रभाव इस दोषका मारक 
होता है । जन्मके बाद जन्म-लग्न-राशिमें जब गोचरका 
चन्द्र आता है, तब भी अरिष्ट होता है । सर्वार्थचिन्ता- 
मणिके अनुसार जन्म-समयमै मेषके २३, दृषके २१, 
मिथुनके २२; कक्रके २२, सिंहके २१; कन्याके १) तुलाके ४, 
वृश्चिकके २१; धनके १८; मकरके २०, कुम्भके २० और 
मीनके १० अंशपर चन्द्रमा हों तो अरिष्ट होता है । यदि चन्द्र 
६; ८, १२ स्थानमें हों और उसपर पापग्रहोंकी दृष्टि हो 
तो जातक शीघ्र ही मर जाता है । इसी दशामेँ यदि चन्द्र 
झुभग्रहोंसे युक्त हो; परंतु किसी बळी पाप-ग्रहको दृष्टि चन्द्र- 
पर पड़े तो जातक एक मासतक ही जीवित रहता है। यदि 
तीन पापग्रहकी, एक झुभग्रहकी दृष्टि हो तो जातक एक 
वर्ष जीता है, यदि दो पापग्रह, दो झुभग्रहकी दृष्टि हो तो 
जातक दो वर्षतक जीता है। 
यदि दोनों प्रकारके ग्रहोंकी दृष्टि बरावर हे। तो जातक- 
की आयु चार वर्षतककी होती है । यदि तीन शुभग्रह, दो 
पापग्रह हों तो जातक पाँच वर्षतक जीता हैं। यदि एक 
पापग्रह तीन झुभग्रह हों तो सात वर्षतक जातक जीता 
है। यदि किसी भी पापग्रहकी दृष्टि न हो तथा एक झुभ- 
ग्रहकी दृष्टि हो तो जातक आठ वर्षे जीता है; किंतु 
ये अरिष्ट सदंदा सिद्ध नहीं होते । याद बालक कृष्ण- 
पक्षमै दिनमें, शक्ल-पक्षमें रात्रिमें पेदा होता है तो ये 
अरिष्ट फल नहीं देते दे । चन्द्रमा क्षीण होनेपर ही अनिष्ट- 

कर होता है; शुक पञ्चमीसे कृष्ण पञ्चमीतक चन्द्रमा क्षीण 
नहीं रहता । यदि क्षीण चन्द्रमा बारह॒वें स्थानमें हो, केन्द्र- 
में शुभग्रह न हो और लग्न और अष्टममें पापग्रह हों तो 
बालक शीघ्र मरता है । ऐसे चन्द्रपर पापग्रहकी दृष्टि जातकके 
मृत्युका कारण बनती है। यदिं यह चन्द्रमा लग्नमे हो 
तथा केन्द्र और अष्ममें पापग्रह हों तो जातक शीघ्र मरता 
है । पापग्रहोंसे घिरनेपर ४१ ७; ८ स्थलगत चन्द्रमा अरिष्ट- 
कारक हो जाते हैं । क्षीण चन्द्रमा बारहवें स्थानमें हाँ, लग्न? 
अष्टममें पापग्रह हों तो भी बालारिष्ट होता है । पापग्रहके साथ; 
१, ५; ७) ८; ९) १२ वें स्थानभें चन्द्रमाका रहना मृत्यु- 
कारक होता है । लग्नस्थ गुरु भी अरिष्ट भङ्ग नहीं कर 
सकते । यदि चन्द्र छग्नमें, १२बेंमें शनि) ९वेंमें सूर्य, ८वेंमें 
मंगळ अरिष्ट करता है तो बली गुरु अरिष्ट भङ्ग कर सकते 
हैं । यदि चार केन्द्रोमें चार पापग्रह हों तो जातक शीघ्र मर 
जाता है । यदि लग्न, अष्टममे पापग्रह हों, चन्द्रमा नीचका 
हो तो जातक शीघ्र मरता है, पर बृहस्पति केन्द्रस्थ न हों; 
तब यह दशा होती है । चन्द्रमासे पञ्चम, नवम सूर्य हो तो 
तीन सत्ताहके भीतर यह अरिश्योग होता है । यदि लग्नपर 
शुमग्रहाँकी दृष्टि हो तो यह दोष शमन हो जाता है । यदि 
चन्द्रमा ळग्नस्थ हो, सप्तम द्रेष्काणमें कोई पापग्रह हो तो जातक 
शीघ्र मरता है । यदि चन्द्रमा लग्नमें हो, सातवेंमे तीन पाप- 
ग्रह हों या चन्द्र ८, ९, १० में हाँ, गुरु केन्द्रमे न हों तो 
भी जातक मर जाता है । चन्द्रमापर शनिकी दृष्टि तृतीय हो 
या झनिसे चन्द्रमा तृतीय स्थानमें हों तो जातक शीघ्र मर 
जाता है । यदि जन्म-समय सन्ध्या हो और लग्न चन्द्रमाके 
होरीकी हो, छग्नके अन्तिम नवांशमें पापग्रह हो, तो जातककी 
शीघ्र मृत्यु होती है । इसके अतिरिक्त यह भी मत है कि चार 
वर्षतक बालक माताके पांपसे, आठ वर्षतक पिताके पापसे, 
बारह वर्षतक पूर्वाजित पापसे मरता है । 
बालारिष्टमें अन्य ग्रहोंका कुयोग 

निम्नाङ्कित दक्षामें ग्रहोंके कुयोगसे भी धबालारिष्ट? 
होता है-- 

बालकका जन्म यदि चन्द्रयरहण या सूर्थग्रहणक्रे समय 
हो, लग्नेश निर्बल हो, पर पापग्रह लग्नस्थ हाँ तो जातककी 
मृत्यु सद्यः होती है । जातक यदि पिता-छग्नमें पैदा हुआ 
हो, छग्नमें चन्द्र दो पापप्रहोंके बीच हो तो जातककी 
मृत्यु अवश्य होगी । गुरु वृश्चिक राशिमें हो, केतुपर पाप- 
अहोंकी दृष्टि हो, शुक्रकी दृष्टि न हो तो बालक सद्य: मर जाता 

# सतसँगर्त मुद मंगल मूला । सोइ फल सिधि सव साधन कूलां ॥ # 


ooo 


है । बह जातक चार मासमें ही मर जाता है जब कि लग्नेश 
लग्नमें हे और पापग्रहोंपर झुभग्रहोंकी दृष्टि बिल्कुल न हो। यदि 
२, १२, ७,८ में पापग्रह हो तो जातक शीघ्र ही मर जाता 
है। यदि शुरु अश्ममें हों, लग्नेश पापग्रहोंके साथ हो और 
उसपर शनिकी दृष्टि हो, साथ ही तृतीय स्थानमें पापग्रह हों 
तो जातक शीघ्र इस संसारको छोड़ देता है । कर्कराशिका 
अन्त, सिंहका आदि, डुङ्चिकका अन्त, धनका आदि, मीनका 
अन्त और मेषका आदि--यह बालकोंके जन्मके लिये घातक 
काळ है । यदि लग्नेश सूर्य अष्टमगत हों) लग्नेश नीच होकर 
सूर्यके साथ हों तो जातक जन्मसे जीवनपर्यन्त रोगी रहता है । 
यदि चन्द्र नवांशमें चन्द्रमा हो और वही सप्तमस्थ हों तथा 
झुभग्रहकी दृष्टि न हो तो बालक तीन मासके भीतर अवश्य 
मर जायगा । जन्मकुण्डलीके पूर्वा द्व॑में समी पापग्रह, उत्तरार्दमें 
सभी शुभग्रह हों और लग्न वृश्चिक हो तो जातककी शीघ्र 
ही मृत्यु हो जाती है । यह फल कर्क लग्नमें संघटित होता 
है। यदि सभी ग्रह आपोक्लिम अर्थात्‌ ३, ६; ९, १२ में 
हाँ, तो जातक ६ मासके भीतर मर जाता है; यदि ६ में या 

८ में हों, मंगल लग्नस्थ हो और उसपर झुभग्रहकी दृष्टि 

न पड़ती हो, तो जातक शीघ्र मर जाता है। तथा यदि 

शनि) मंगल बिना शुभग्रहकी दृष्टिके सप्तमस्थ हाँ तो जातक 

शीघ्र ही मर जाता दै । यदि शनि, सूर्य एक स्थानमें हों और 

अंमल २, ३, ९ में से किसीमें हो तो जातक १५ दिनके 
भीतर मरता है | षष्ठ वा अष्टममें दानि, मंगल, सूर्य पड़े 

हों और शुभग्रहोकी दृष्टि या योग न हो तो जातक अल्पायु 

होत्या है । शनि सप्तमस्थ हो, लग्नेश नीचस्थ हो तो जातक 

पाँच वर्षके भीतर ही दिवंगत होता है। यदि सूर्य, शनि 

एक साथ, २, ३, ७ में रहें, मंगल ऊग्नस्थ हो तो जातक 

“बालारिष्ट' के कोपका भाजन बनता है । यांद बृश्चिक एवं 

मीनमें पापग्रह रहे, चन्द्रमा कर्कका रहे तो बालककी मृत्यु 

बचपनमें ही निश्चित होगी । सूर्य लग्नस्थ हो, पापग्रह ५; ८, 

९ में हो तो बालारिष्टका प्रभाव दुःखजनक होता है । 

लग्नपति यदि सप्तममें हो, साथमै पापग्रह हों तो जातक 

, इसके प्रभावसे तीस दिनके भीतर मरता है । इस प्रकारसे 
बहुत बृहद्रूपमें “बालारिष्ट” का विवेचन शास्रोंमें मिलता है । 


स्मरण रहे कि “बालारिष्ट' योगने इतमा व्यापक क्षेत्र बना 
लिया है कि उसके प्रभावसे शायद ही कोई बालक बच सके; 
किंतु 'बालारिष्ट' के भङ्गका भी योग उपस्थित हो जाता 
है, उसका भी विवेचन शाल््रोंमें बृहद्रूपसे प्राप्त है, 
संक्षितमें कुछ नाममात्र योग यहाँ लिले जा रहे हैं। 


` यदि बालकने 'बालारिष्ट? के घेरेमै जन्म ग्रहण किया हो; किंतु 


ष और अश्मस्थ चन्द्र शुभग्रह) गुरु) बुध, शुक्रके द्रेष्काणमें 


हो तो बालक नहीं मर सकता । पूर्णचन्द्रके दोनों भागमें 


शुभग्रह रहनेसे बालारिष्ट शान्त हो जाता है । शीर्षोदय 
राशिगत समस्त ग्रहसे बालारिष्ट दोष शान्त हो जाता है । यदि 
केन्द्रस्थित गुरुकी पूर्णदृष्टि पूर्ण चन्द्रपर पड़े तो बालक 
बालारिष्टसे बच जाता है । यदि लग्नेशपर केवल शुभग्रहोंकी 
दृष्टि हो, तो बालक इस योगसे बच जाता है । पूर्ण चन्द्रपर 
झुभग्रहोकी दृष्टिसे भी वाळारिष्ट भङ्ग होता है | छग्नसे 
चतुर्थ पापग्रह हों, गुरु केन्दस्थ या त्रिकोणस्थ हो तो भी यह 
बालारिष्ट दोप फल नहीं देता है। केन्द्र और त्रिकोणस्थ 
झुभग्रहोंका प्रभाव भी चतुर्थ और दशमस्थ पापग्रहोंको 
झुभग्रहदोसे घिर जानेपर शुभद होता है । बृहस्पति और 
मंगलका एक साथ रहना भी बालारिए दोषे विनादा- 
कां कारण बनता है ओर तुळाराशिका सूर्य द्वाददामें रहकर 


भी यही फल देता है | चन्द्रमाजन्य अरिष्टमे पूण चन्द्र सवदी) 


खनवांशगत रहनेसे बालारिष्ट दोष प्रायः समाप्त हो जाता है । 


खग्ही या उच्चका चन्द्रमा बालारिष्टमे दोष निवारण करता 


है । पापग्रहोंकी दृष्टिसे रहित चन्द्र यदि बालारिष्टका कारण 
बनता है तो वह दोष गुरु, शुक्र, बुधके वक्री होने एवं 
केन्द्रस्थ होनेपर मिट जाता है। बृहस्पति उच्चका केखस्थ 
होकर सभी दोषोंको समाप्त कर देता है। लग्नेश वक्री 
होकर केन्द्र-त्रिकोणस्थ रहकर भी दोषोंका विनाशक बनता 
है । जन्मकालिक अधिक ग्रह उच्चके हों) खण्ही हों तो भी 
बालारिष्ट नश हो जाता है । इस प्रकार बहुतसे अरिष्ट-भङ्गके 
मी योग हैं । बालारिश्का पताकी अरिष्ट भी अधिक अनिष्ट- 
कारी होता है; किंतु पताकी अरिष्ट कम होता है । पताकी 
अरिष्ट लग्न एवं नक्षत्रोंके परस्पर बेघसे आधिपतियोंकी स्थिति- 
के अनुसार संघटित होता है । 


Rs 


* दृशय मासि सूतवे अथौध्‌ बीलकंके गभंचासकॉलकी मीमांसा * 


३५७. 


दशमे मासि सूतवे अर्थात्‌ बालकके गर्मवासकालकी मीमांसा 


( लेखक-श्रीयुधिष्ठिरजी मोमांसक ) 


लोकमें प्रायः देखा जाता है कि 'बालकका जन्म ९ वें 
मासके उपरान्त दशम मासके प्रारम्मिक १० दिनों अर्थात्‌ 
२७०-२८० दिनोंके मध्यमें होता है । इस नियममें कभी- 
कभी विपरीतता भी देखी जाती है । कभी बालक सातवें- 
आठवें मासमें ही उत्पन्न हो जाता है और कभी-कभी ११- 
१२ मास भी लग जाते हैं। उपयुक्त नियत कालसे पूर्व 
उत्पन्न होनेका कारण रोग तथा आकस्मिक आघात आदि 
और विलम्बसे उत्पन्न होनेका कारण माताकी निर्बलता या 
आहारादिको अप्राप्ति आदि माना जाता है# परंतु हमारे 
विचारमें इस वेपरीत्यका एक और प्रधान कारण है और 
वह है २७० दिनसे पूर्व ही बाळकके गर्भकाल ( १० मास ) 
की अवधिका पूरा हो जाना तथा २८० दिनके उपरान्त 
भी बाळकोंके गर्मवास-कालका पूरा न होना । ऐसे वाळकोंकी 
उप्पत्तिकी न्यूनतम अवधि २००-२१० दिनोंके मध्य 
( लौकिक ब्यवद्दारानुसार सप्तम मास ) तक होती है; अधिक- 
तम अवधि ३६० दिन ( १२ मास) तक । अर्थात्‌ 
बाळकोंका गर्मवासका नियत काल पूरे दस मासका है और 
बह दस मासका काळ २०० से ३६० दिनांके मध्यमें 
( माताकी प्रकृतिके अनुसार ) जब भी पूरा हो जायगा, 
तभी बालक उत्पन्न होगा और बह जीवित रहेगा । 
पाठक हमारे लेखको पढ़कर चोंकेंगे कि २०० से ३६० 
दिनोंके मध्यका कोई भी काल “दस मास? केसे कहा जा 
सकता है, परंतु यह वात है सर्वथा सत्य, अर्थात्‌ २०० 
दिमाँमे ही दस मास पूरे हो सकते हैं और ३०० दिन बीतने- 
पर भी पूरे नहीं हो सकते | यह बात प्राचीन आर्षग्रन्थों 
तथा गणितके द्वारा निश्चित है । 
हम इस लेखमें यही दिखानेका प्रयत्न करेंगे कि गर्भवास- 
का पूरे दस मासका नियत काल न्यून-से-न्यून २०० दिनोंमें 
ही केसे पूरा हो जाता है और ३०० दिनके उपरान्त भी पूरा 
नहीं होता तथा बालक बिना किसी रोग या आघातादि 
कारणोंके २७० दिनसे पूर्व, और बिना माताकी निबेळता 
आदिके ३६० दिनोंतक क्यों उत्पन्न होता है । 
ऋग्वेद ( १० । १८४ । हे ) का वचन है-- 
स्थान अ० २ इलोक १५। 


बा? अं° १३-- 


“दशमे मासि सूतवे’ | इसका साधारणतया अर्थ किया 
जाता है कि “बाळक दसवें मासमें उत्पन्न होता है? परंतु 
हमारे विचारमै इसका अर्थ होना चाहिये--।दस मास 
पूरे ब्यतीत होनेपर बालक उत्पन्न होता है |? (इसकी विवेचना 
आगे की जायगी । ) इससे इतना स्पष्ट हे कि वेदमें बालक- 
उप्पत्तिका समय पूरे दस मासका कहा है । 

चिकित्सकोंका मत है कि स्त्रीकी शारीरिक अवश्थाके 
ठीक द्वोनेपर २७ या २८ दिनमें रजोदर्शन होता है, और 
ऐसी स्त्रीको २७० से २८० दिनोंके मध्यमें प्रसव होता है । 
इस प्रकार यदि हम 'दशमे मासि सूतवे' वचनमें मास 
शब्दको दो रजोदर्शनके मध्यकालका वाचक मान लें तो २७ 
१०-२७० दिन तथा २८०८१ ०८२८० दिनकी अवधिका 
न केवल पूर्ण सामञ्जस्य ही हो जाता है, अपितु हमारा किया 
अर्थ “दस मास पूरे होनेपर बालक उत्पन्न होता है? भी 
युक्तिसङ्गत बन जाता है । 

अब प्रश्न हो सकता है कि २७ वें दिन रजोदर्शन 
होनेवाली स्लीको २७० दिनमें और २८ वें दिन रजोदर्शन 
होनेवाली खत्रीको २८० दिनमै ही प्रसव होना चाहिये । 
तब २७०-२८० दिनोंके मध्यमें प्रसब केसे होता है १ 

इसका उत्तर अत्यन्त सरल है। यदि दो रजोदर्शनोंके 
मध्यमें पूरे २७ या २८ दिनका ही अन्तर रहता हो, तब 
तो यह प्रश्न उतपन्न हों सकता है, परंतु वस्तुस्थिति इससे 
भिन्न होती है। २७ दिन पूरे होनेके अगले २४ घंटोंमें 
जितने घंटे पश्चात्‌ रजोदर्शन होगा, उनको भी १० से गुणा 
करनेपर २७० से २८० दिर्नेके मध्यका काल उपपन्न हो 
जायगा । यथा--यदि किसी स्त्रीको पहला रजोदर्शन १ ता» 
के प्रातः ८ बजे हुआ और दूसरा रजोदशंन २८ वों तारीख- 
को दिनके १ बजे हुआ अर्थात्‌ २७ दिन ५ घंटे पश्चात्‌ 
हुआ तो उस कालको १० से गुणा करनेपर २७२ दिन 
२ घंटेका काल उपलब्ध होगा । इस प्रकार उक्त स्त्रीको 
गर्भस्थिति-कालके ठीक २७२ दिन और २ घंटे पश्चात्‌ प्रसव 
होगा । यदि मिनट और सेकण्डोंका भौ पूरा-पूरा हिसाब 
उपलब्ध हो सके तो प्रसवका पूर्ण निश्चित काल पहले ही 
बताया जा सकता है । यह शुद्ध गणितका बिषय है | 
गणिताशुसार उपलब्ध उत्तर कभी असत्य नहीं हो सकते | 


३५८ 


% खठ सुधरहि सतंखंगति पाई । पारस परस कुधात सुहाई ॥ # 


eer 


हाँ, गणित करनेमें पूरी सावधानता और सूक्ष्मताकी 
आबश्यकता होती है । 


सम्भव है चिकित्सक महानुभाव मेरे इस गणितको 
कल्पनामात्र कहें, परंतु मैंने स्वयं अपने दो बच्चाका जन्म- 
काळ इसी गणितके अनुसार जान लिया थाँ । एक बालक 
२७० दिनमें हुआ था और दूसरा २९२ दिनमै । दोनोंके 
प्रसवकालमें क्रमशः ४ घंटे और ढाई घंटेका अन्तर पड़ा 
था । अतः मुझे इस गणितपर पूर्ण विश्वास है । यदि 
मिनटोंका मी पूरा ध्यान रक्खा जाता तो उपर्युक्त अन्तर भी 
नहीं पड़ सकता था | हमारे इस गणितकी उपपत्तिका आधार 
प्राचीन शास्त्रवचन ही हैं | इसलिये अब हम उन्हीं शास्त्र- 
वचनोंकी मीमांसा करते हैं जिनके आधारपर हम इस 
सिद्वान्तपर पहुँचे हैं । 

(दशमे मासि सूतवे’ वचनमें “मास” शब्दका 
क्या अर्थ है, सबसे पूर्व इसीपर विचार करना होगा | इस 
विषयकी सारी समस्या “मास” शब्दका वास्तविक अर्थ जान 
लेनेपर स्वतः हल हो जाती है । 


“मास? रान्दका मुख्य अर्थ है “कालमापकः । 
इसी मुख्यार्थको लेकर लोकमें विभिन्न प्रकारकी कालकी 
अवधिके लिये मास शब्दका व्यवहार होता है । यथा-- 


१-सूर्यकी एक राशिसे दूसरी रादिमें प्रवेश करनेकी 
अवधि मास शब्दसे कही जाती है, चाहे वह अवधि न्यूनतम 
२८ दिनकी हो या अधिकतम ३२ दिनकी । इस कालका 
सम्बन्ध सूर्यके रादि-संक्रमणके साथ दोनेसे यह मास लोकमें 
(सौरमास” के नामसे प्रसिद्ध है । 


२-किसी पूर्णिमाके अनन्तर ( प्रतिपद्के प्रारम्भसे ) 
दूसरी पूर्णिमाके अन्ततक ( गुजराती पञ्चाङ्गानुसार 
अमावास्योत्तर प्रतिपद्से दूसरी अमावास्याके अन्ततक ) का 
काळ “मास” कहाता है । चाहे इस अवधिमै ३० दिन हों 
या २९ ( कभी-कभी २७ भी हो जाते हैं )। चन्द्रकी 
गतिके साथ इस काठका सम्बन्ध होनेसे यह चान्द्रमास 
कहाता है । 

२-ईसवी सनके मासोकी न्यूनतम अवधि २८ दिन 
और अधिकतम ३१ दिनकी मानी जाती है । 

इस विवेचनासे सिद्ध है कि किसी भी प्रकारके लोक- 
प्रसिद्ध मासमें दिनोंकी नियत संख्या नहीं है अर्थात्‌ दिनोंके 
न्यूनाधिक होनेपर भी किसी विशेष नियमसे कालका मापक... 


कालकी अवधिको बतानेवाला वर्षका १२ वॉ अंश लोकमें 
'मास’ शब्दसे कहा जाता है । 


इसी नियमके अनुसार स्त्रियोंक दो रजोदरानोके 
मध्यकालकी अवधि भी मास शब्दसे व्यवहृत होती है । . 


अतएव स्री-भेदसे रजोदर्शनके नियतकाल ( २७, २८ 


दिन ) से न्यूनाधिक दिनोंमें होनेवाले रजोदर्शनके लिये 
'मासिकधमे’ राब्दका व्यवहार होता है । यदि 
कोई कहे कि नियत काल ( २७, २८ दिन ) से 
न्यूनाधिक कालमें होनेवाले रजोदशनके लिये मास शब्दका 
व्यवहार गोणीवृत्तिसे होता है तो यह भी ठीक नहीं । हम 
अनुपद ही बतायेंगे कि धमंशास्त्रमे २१ से २७ दिनके मध्यमें 
होनेवाले रजोदर्शनको “कालोत्मन्न? कहा दै । अतः २१-३६ 
दिनके सध्यमै किसी भी दिन होनेवाळे रजोदशनके लिये 
मासिकधम शब्दका व्यवहार होता है । यदि मास शब्दका 
मुख्यार्थक ३० दिन माना जाय, तब तो लोकमें जहाँ-जहाँ 
मास शब्दका व्यवहार होगा, वह सब गोणीवृत्तिसे मानना 
होगा । हमारे बिचारमें नियत ३० दिनके लिये मास शब्दका 
लोकमें कहीं व्यवहार नहीं होता । अस्तु, जब मास शब्दका 
मुख्यार्थ ( ३० दिन ) में प्रयोग ही नहीं होता, तब गौण 
प्रयोगकी उपपत्ति केसे होगी १ 

इस विवेचनासे स्पष्ट है कि मास शब्द किन्ही भी दो 
नियत अवधिके मध्यवर्ती कालका वाचक है । यही उसका 
मुख्यार्थं है और इसी मुख्यार्थको लेकर इसका लोकमें 
विविध रूपोंमें प्रयोग होता है । हमारे इस प्रकृत विचारे 
मास शब्दका मुख्यार्थ है दो रजोदर्शनोंके मध्यका काल | 
वह चाहे दिनोंकी संख्यासे कितना ही न्यूनाधिक क्यों न हो । 


अब हम इस त्रातकी विवेचना करेंगे कि बाळक उपयुक्त 
नियम मानी जानेवाली २७०-२८० दिनकी अवधिसे 
पूर् और पश्चात्‌ क्यों होता है और उस न्यूनाधिक कामें 
१० मासकी अवधि कैसे पूरी होती है । 


आयुर्वेदके अनुसार शुद्ध रजोदर्शनका काल २७, 
२८ दिनका है । इससे न्यूनाधिक दिनोंमें होनेबाला रजोदर्दान 
वैकारिक कहाता है, उसमें प्रायः गर्भस्थितिकी सम्भावना 
नहीं मानी जाती । गर्भ सर्वथा ही न रहता हो ऐसी वात 
मी नहीं है । न्यूनाधिककालमें रजोदर्शन होनेपर भी कमी- 
कमी गर्मकी स्थिति हो जाती है, बालक भी खस्थ तथा 
दीर्घायु होते हैं। इस प्रकार दो रजोदर्शनोंमें न्यून-से-न्यून तया 


बै द्शमे मासि सूतवे अथोत्‌ बालकके गभेवासकालकी मीमांसा # 

अधिक-से-अधिक कितने दिनोंका अन्तर होनेपर भी गर्भ-स्थितिहो 
सकती है। इसका साक्षात्‌ विवेचन मुझे किसी आयुर्वेदिक गरन्थमें 
नहीं मिला ( जहाँतक मैंने देखा है ) | धर्मशास्त्रोंके अध्ययनसे 
इस विषयपर कुछ प्रकाश पड़ता है । तदनुसार दो 
रजोदशनोके मध्यमें न्यूनातिन्यून १९ दिनका अन्तर 
होनेतक गर्मेस्थितिकी सम्भावना रहती है; उससे कम होनेपर 
गभं सवथा नहीं रहता । 

धमंशाज्रोंके अशौच-प्रकरणमें रजोदर्शन-सम्बन्धी झुद्धिकी 
भी विवेचना की है। अङ्चिरास्मृति ( १ | १२७) में लिखा है-- 

आद्वादश्ञाहाक्षारीणां मूत्रवच्छोचमिष्यते । 

अष्टादेशाहात्‌ स्त्रानं स्यात्‌ त्रिरात्रं परतो5शुचिः ॥ 

अर्थात्‌ प्रथम रजोदशनके १२ वें दिनतक रजोदर्शन 
होनेपर मूत्रवत्‌ जलस्पशमात्रसे शुद्धि होती है और १८ वें 
दिनतक खानमात्रसे । १८ दिनके अनन्तर तीन रातके 
पश्चात्‌ शद्धि होती है । 

पराशरमाधवीय भाग र प्रृष्ठ १६५ में किसी धर्मशासत्रका 


निम्नवचन उद्धत है-- 
अष्टादशदिनादूध्वं स्रानप्र्र्तिसंख्यया । 
यदुरजस्तु समुत्पन्नं तस्कारोत्पन्नमिष्यते ॥ 


अर्थात्‌ पूर्व रजोदानके खानके अनन्तर १८ दिनके 
बाद जो रजोदर्शन हो, वह कालोत्पन्न अर्थात्‌ स्वाभाविक 
कहा जाता है । 

इसी प्रसंगमें माधवाचार्यने ( पराशरमाधवीय भाग ३ 
पृष्ठ १६६ में ) लिखा है-- 

यस्याः कस्याश्चिद्‌ घातुस्वभावविशेषाद्‌ विंशतिरात्रादिकः 
काळविशेषः प्रतिनियतो भवति [ स कालोत्पञ्न इष्य्ते ] । 


अर्थात्‌ जिस स्त्रीको खभावसे प्रथम रजोदर्शन दिनके 
२० वें या उसके बाद जो रजोदर्शन होता है, वह कालोत्पन्न 
कहलाता है । 

इसे 'कालोत्पन्न' कहनेसे विदित होता है कि न्यूनातिन्यून 
१९ दिनके बाद जो स्वाभाविक रजोदर्शन होगा, उसमें 
गर्भस्थिति होगी । अङ्गिरा मुनिके मतमें १८ वें दिनके 
पश्चात्‌ रजोदर्शन होनेपर तीन रात रजखलाके लिये 
शास्रविहित नियमोंका पालन करना होता है । इन नियमोंका 
उल्लेख धर्मशासत्र और चिकित्साशाख्र समानरूपसे करते हैं 
और इन निवमोंका उल्लङ्कन करनेसे गर्भमें क्या-क्या 


विकृतियाँ होती हैं, इसका स्पष्ट निर्देश करते हैं (देखो 
सुश्रुत शारीरस्थान २। २१ ) । इसलिये १८ दिन या २१ 
दिनके पश्चात्‌ होनेवाले रजोदर्शनकी तीन रातमें झुद्धिका 
विधान करना अर्थात्‌ तीन राततक रजस्वलाके नियम-पालनका 
आदेश देना इस बातका स्पष्ट प्रमाण है कि इस अवधिके 
रजोदर्शनमें गर्मस्थिति हो सकती है और १९ दिनसे न्यून 
दिनोंमें रजोदर्शन होनेपर गर्भस्थितिकी कुछ भी सम्भाबना 
नहीं है । इस प्रकार धर्मशास्रोंके उपर्युक्त बचनोंसे सिद्ध 
होता दै कि गर्भस्थितिके योग्य रजोदर्शनकी अल्पतम अवधि 
१९ दिनकी है । 

गर्भस्थितिके योग्य रजोदरांनकी अधिकतम अवधि 
कितनी दै, इसका निर्देश न आयुर्वेदके ग्रन्थामें मिळता है 
और न धर्मशास््रोंमें; परंतु रक्तगुल्मचिकित्सा-प्रकरणसे 
बिदित होता है कि गर्भस्थिति-योग्य रजोदर्शनकी अधिकतम 
अवधि ३६ दिनकी है । 

चरक तथा सुश्रुतमें रक्तगुल्मकी चिकित्सामें कहा है-- 

सरोधिरः स्थोभव एव गुल्मो 

मासे व्यतीते दशमे चिकित्स्यः । ' 
( चरकचिकित्सा० ५। १८ ) 

डका दस मासकी सीमा न बाँधकर सामान्यतया 

कहा हँ--- 


भवन्ति लिङ्गानि च गर्भिणीनां 
तं गर्भकालातिगमे चिकित्स्यम्‌। 
असुग्भवं गुल्ममुशन्ति तज्ज्ञाः ॥ 


( उत्तरतन्त्र ४२ । १४) 
अर्थात्‌ रक्तगुल्मरोगमै अनेक लक्षण गर्मिणीके होते 
हैं। अतः उसकी चिकित्सा गर्भकालके व्यतीत होनेपर 
करनी चाहिये । न 
गर्भिणी और रक्तगुल्मिनीके कुछ छक्षणोंकी भिन्नता 
होनेपर भी अनेक लक्षणोंमें समानता होती है । कमी भूलसे 
गर्भिणीको रक्तगुल्मिनी समझकर उसके भ्रुणकी हत्या न 
हो जाय, इसलिये गर्भकाळतक रक्तगुल्मिनीकी चिकित्सा 
वर्जित है। 
चरक-शारीरस्थान अ० २ इलोक १५ के अनुसार 
कभी-कभी बालककी उत्पत्ति एक वर्ष ( १२ मास ) में भी 
होती है । अतः रक्तगुल्मिनीकी चिकित्सा सामान्यतया 
गर्मकाल-१० मास व्यतीत होनेपर ( क्योंकि प्रायः बालक 
९ मास १० दिनतक उतन्न होते हैं ) तथा विशेष संद्रेहावसर- 

# हानि कुसंग सुसंगति लाइ । लोकहुँ बेद विदित सब काष्ठ ॥ % 


षर १२ मासके अनन्तर करनी चाहिये, ऐसा चिकित्सकोंका 
मत है । 

इससे यह व्यक्त है कि १२ मासके ३६० दिनोंमें १० 
का भाग देनेसे ३६ दिनकी रजोदर्शनकी वह अधिकतम 
अवधि निकलती है, जिसमें गर्भस्थितिकी सम्भावना हो 
सकती है । 


इसकी उपपत्ति एक अन्य प्रकारसे भी की जा सकती 
है। जब शद्ध रजोदर्शनकाल ( २७, २८ दिन ) से ८ या ९ 
दिन पूर्वतक रजोदरान होनेपर गर्भस्थितिकी सम्भावना 
धमंशास्त्रकारोने मानी दै, तब २७, २८ दिनसे ९ या ८ 
दिन बादतक होनेवाले रजोदर्शनमें भी गर्भस्थितिकी सम्भावना 
मानी जा सकती है । 

अब केवल एक ही प्रश्‍न शेष रह जाता है । वह यह 
कि जिस खत्रीको जितने दिनोंमें रजोदशंन होता है, उसका 
उतने दिनोंका एक मास मानकर तदनुसार १० मासमें 
बालकका जन्म क्यों होता है, अर्थात्‌ ९ मास ( २७० दिन ) 
से पूर्व ही वालक प्रसवयोग्य पूर्ण कैसे हो जाता है ? 


इसके समाधानके लिये आवश्यक है कि स्वस्थ स्त्रीको 
२७-२८ दिमसे पूर्वं तथा पश्चात्‌ रजोदर्शन क्यों होता है! 
इसपर बिचार कर लिया जाय । 


जिस स्त्रीकी प्रकृति पित्तप्रधान होती है या शरीरमें 
रक्तकी अधिकता होती है, उस स्त्रीको २७-२८ दिनसे 
पूर्व ही रजोदर्शन हो जाता है तथा जिस ख्रीकी प्रकृति 
कफप्रधान होती है या शारीरमें रक्तकी न्यूनता होती दै, 
उसको २७-२८ दिनके पश्चात्‌ रजोदशंन होता है । 

अतएव माधवाचार्यने लिखा है--- 


यस्याः कस्याश्चिद्‌ धातुस्वभावविशेषाद्‌ विंशतिरा त्रा दिकः 
कालविशेषः प्रतिनियतो भवति [ स कालोत्पन्न इष्यते ] । 
( परादारमाधवीय भाग ३ पृष्ठ १६६ ) 

इसमे “घातुखभावविशेषात्‌? पद ध्यान देने योग्य है । 
इसके अतिरिक्त यदि किसी स्त्रीको रोगविशेष या द्रव्थविशेषके 
मक्षणसे न्यूनातिकाळमें रजोदर्शन होता दै, तो वह वैकारिक 
कहा जाता है ( द्र० परादारमाधवीय भाग ३ प्छ १६५, 
१६६ ) । यदि यह वेकारिक रजोदर्शन भी इतना अधिक 
दूपित न हो जिससे गर्भस्थिति ही न हो सकती हो, तब 
वैकारिक रजोदरांनकी अवस्थामें भी गर्भ रह जाता है । 
यद्यपि यद्वा हमें इसके विषयमै विचार नहीं करना दै तथापि 


वैकारिक रजके कारण भी बालकोंकी उत्पत्ति न्यूनाधिक- 
कालमें हो सकती है | 


अब केवल इस बातका उत्तर देना शेष है कि स्वाभाविक 
रूपसे न्यूनाधिक कालमें रजस्वला दोनेवाली ख्रीका गर्भ उसी 
अनुपातसे न्यूनाधिक कालमें केसे पूर्ण होता है ! 


छोकमें स्पष्ट देखा जाता है कि अत्युष्ण और अतिशीत 
देशके निवासियोमै बाल, युवा आदिके लक्षणोत्पत्ति तया 
शरीर-संस्थानमें भिन्नता होती दै । अत्युष्ण प्रदेशके बालकमें 
युवावस्थाके लक्षण शीतप्रधान देशके बालककी अपेक्षा शीघ्र 
प्रकट होते हैं और शीतप्रधान देशके बालकमें कुछ विलम्बसे 
होते हैं । यतः उष्णप्रधान देशके बाळकोंकी युवावस्थाका 
आरम्भ शीघ्र होता है; इस कारण उनका शरीर भी उतना 
नहीं बढ़ पाता जितना शीतप्रधान देशके बालकका बढ्ता है; 
क्योंकि उन्हें शरीर-बृद्धिके लिये उतना समय ही नहीं मिलता । 
यह प्रत्येक किसान जानता हे कि जिस खेतमें अन्न 
उचित काळकी अपेक्षा विलम्बसे बोया जाता है उसके 
अन्तको परिपाके लिये पूरा समय न मिलनेसे अपेक्षाकृत 
छोटा रह जाता है। इसी प्रकार उष्णप्रधान देशकी कन्या शीत- 
प्रधान देशकी कन्याकी अपेक्षा कुछ काल पूर्व ही रजस्वला 


हो जाती दै । 


जिस प्रकार उष्णता और शीतताका प्रभाव मनुष्योंपर 
पड़ता दे, वैसा ही बहाँकी वनस्पतियापर भी देखा जाता 
दै । हिमाच्छादित प्रदेशमें बोया गेहूँ बैशाख या ज्येष्ठ 
मासमें जाकर पकता है । इसलिये जैसा बाह्य उष्णता या 
शीतताका प्रभाव मनुष्यके शरीरपर पड़ता है, उसी प्रकार 
गर्भगत वालकके दारीरकी रचनापर भी माताकी पित्तप्रधान 
या कफप्रधान प्रकृतिका प्रभाव पड़ता है | 


इस विवेचनासे स्पष्ट है कि जिस ख्रीको पित्तप्रधान 
होनेके कारण रजोदर्शन जितना शीघ्र होगा उतना ही गर्भ- 
गत बालकके दारीरकी रचना तथा पूर्णतामें शीघ्रता होगी । 
इसी प्रकार कफप्रधान प्रकृतिवाली स्त्रीको जितने दिन 
पश्चात्‌ रजोदर्दान होता दै, उतना ही अधिक काल उसके 
गर्भगत वालकके दारीरकी रचना तथा पूण तामे लगता 
हे । यद बात अन्य लौकिक दृष्ान्तसे भी समझायी जा 
सकती दै । दो विभिन्न चृल्टोंपर तवेपंर रोटियाँ डालनेपर 
दोनोमेसे जिस चूल्देकी अग्नि जितनो तेज होगी उसकी रोटी 
पकनेमै उतना ही काल कम लगेगा | 


# दशमे मासि सूतवे अथौत्‌ बालकके गर्भवासकालकी मीमांसा # 


इस नियमके अनुसार जिस स्त्रीको जितने दिनोंमें 
रजोदर्शन होता है, उतने दिनांका एक महीना मानकर 
उसे दससे गुणा करनेपर जितने दिन उपलब्ध होंगे 
उतने ही दिनोंमें उसके बालकका प्रसव होगा । इसलिये 
जिस ख्रीको बीस दिनमै रजोदर्शन होता है, उसके गर्भ- 
स्थितिके २०० दिन ( छः मास बीस दिन ) पश्चात्‌ जो 
प्रसव होगा वह कालोसन्न होगा । 
इसी दृष्टिसे धर्मशास्त्रकारोने गर्भपातकी अवधि ष्ट- 
मासतक ही मानी है । 
यथा-- 
आचतुर्थाद्‌ भवेत्लावः पातः पञ्चमषष्ठयोः । 
इस मीमांसासे यह भली प्रकार सिद्ध हो गया कि 
गर्भकाळकी अवधि पूर्ण दस मास है । इसीलिये भगवती 
श्रुतिने कहा है-दशमे मासि सूतवे । 
परंतु इस दस मासको अवधिकी गणना लौकिक 
माससे नहीं करनी चाहिये, अपितु स्वस्थ सत्रीके दो रजोदर्शन- 
के मध्यमे जितने दिनोंका अन्तर हो, उसे एक मास मानकर 
दस मासकी गणना करनी चाहिये । इस प्रकार यदि दिन, 
घटे और मिनटोंकी भी पूरी-पूरी गणना करके उसे दससे 
गुणा किया जाय तो प्रसवकालको निश्चित अवधिका ज्ञान 
हो सकता है । 
यहाँ यह बात अवश्य ध्यानमें रखनी चाहिये कि जो 
बाळक गर्भमै जितने दिन कम रहेगा वह उतना ही निर्बल 
और हस्वकाय होगा । तथा जो बालक गर्भमें जितने 
दिन अधिक रहेगा उतना ही पुष्ट होगा, परंतु यह नियम 
स्वस्थ ख्रीके विप्रयमें दै । अस्वस्थ होनेसे या उचित खान- 
पान न मिळमेसे अधिक कालमें प्रसूत बालक भी निर्बल 
होता है । इसो प्रकार स्त्रीके निर्बल या खान-पानकी 
उचित व्यवस्था न होनेसे जो बालक नियमानुसार सप्तम 
मासमें होगा वह उचित मर्यादासे अधिक नित्रेल होनेके कारण 
तत्काळ या कुछ काल वाद मर जायगा । 
इसी प्रसंगसे हम अन्तमें विद्वानोंका ध्यान एक और 
` बातकी ओर आकृष्ट करके इस लेखको समासत करते हैं । 
काल-गणनामें सौर तथा चान्द्र मास तथा वर्षका 
व्यवहार तो लोकप्रसिद्ध है ही, परंतु प्राचीन काळें 
एक मानुष मास और वर्षका भी प्रयोग होता था । मैं 
चिरकालतक नहीं समझ पाया कि यह मानुष-वर्ष क्या 

हे १ परंतु वायुपुराणके कतिपय श्ठोकोसे यह ग्रन्थि भी 
सुलझ गयी । वे श्वोक इस प्रकार हैं-- 


सर्तावशतिपर्यन्ते कृंत्स्ने नक्षत्रमण्डले । 
सप्तषेयरस्तु तिष्टन्ति पर्यायेण शतं शतम्‌ । 
सप्तर्षीणां युगं हो तद्‌ दिव्यया संख्यया स्मृतम्‌ ॥ 

( अध्याय ९ छोक ४१९) 


न्रीणि वर्ष्तह्राणि मानुषेण प्रमाणतः। 
त्रिंशदू यानि तु वर्षाणि मतः सप्तषिंवत्सरः ॥ 
( अध्याय ५७ शोक १७) 


इन शोकोंमें सत्तर्षियुगकी दिव्य ओर मानुष वर्षसे 
गणना दिखलायी दै । अर्थात्‌ एक सप्तर्षि-युगमें सत्ताईस 
सौ (२७००) दिव्यवर्घ या तीस सौ तीस ( ३०३० ) मानुष- 
वर्ष होते हैं । 


पुराणों तथा प्राचीन संस्कृत -पग्रन्थोंमें जहाँ कहीं दिव्य 
वर्षका प्रयोग हुआ है वह सौर वर्ष ही है, यह भी इसी 
शछोकसे व्यक्त है । ज्यौतिष-शास्रके अनुसार सप्तर्षि-युग 
सत्ताइस सौ वर्षोका ही माना गया है, उसे ही प्रथम 
शछोकमें दिव्य-पदसे विशेषित किया है, अतः दिव्य और सौर 
वर्ष पर्यायवाची हैं । 


उपयुक्त श्वोकोमै दिखलायी गयी दिव्य सौर और मानुष- 
वर्षांकी संख्याकी तुलना करनेपर मानुष-वर्ष तीन सो पचीस 
दिन पाँच घंटे छप्पन मिनट २६४४४ सेकंड ( अर्थात्‌ लगभग 
तीन सौ पचीस दिन और छः घंटेका ठहरता है । यदि इस 
कालको वारहमे भाग किया जाय तो एक मास सत्ताईस 
दिन दो घंटे २९ मिनट ४२२७६ सेकंडके बराबर होता है । 


मानुप-मासके कालकी स्वस्थ ख्रीके उचित समयपर 
होनेवाले रजोदर्शन-कालसे पूरी समानता है । इस समानतासे 
यह भी स्पष्ट हो गया कि मानुब-मासकी गणना स्वस्थ 
सत्रीके उचित कालमें दोनेवाले दो रजोदर्शनके मध्यवर्ती 
कालके आधारपर ही की गवी है । इसलिये दिव्य सौर: 
वर्षका सम्बन्ध सूर्य ( युलोक ) के साथ है, चन्द्र वर्षका सम्बन्ध 
चन्द्र (पितृलोक) के साथ है, उसी प्रकार मानुष वर्षका 
सम्बन्ध मनुष्य-जाति-अन्तर्गत सत्री-जातिमें नियत समपर 
होनेवाळी स्वाभाविक ( प्राकृतिक ) घटनाके साथ है, अतएव 
ये वर्ष दिव्य, पितृ और मानु नामस व्यवद्धत होते हैं । 


इस मानुष मासमे दसका गुणा करनेपर रूगभग दो 

# गगन चढ़इ रज पवन प्रसंगा । कीचहि मिलइ नीच जल संगा ॥ * 


सौ बहत्तर दिनका काल होता है, यह सामान्यतया माने जाने- 
बाले गभे-कालसे भी मिल जाता है। 

इस सारी मीमांसासे पाठकोंको ज्ञात हो गया होगा कि 
श्रुतिका (दशमे मासि सूतवे’ वचन कितना सत्य है । वेदमें 
जितना भी ज्ञान दिया है वह सब सामान्य धर्मको मान- 
कर दिया है। अतएव मीमांसादशनमें लिखा है-- 

परं तु श्रुति सामान्यमात्रम्‌ । (अ० १ पाद १) 

जब भी हम किसी श्रृतिवचनकी मीमांसा किसी 


लोक-प्रसिद्ध या रूढिको मानकर करते हैं तभी उसमें पदे-पदे 
कठिनाइयों उत्पन्न होती हैं ओर श्रृति-्वचनकी तथ्यता भी 
समझमें नहीं आती । इसलिये वेदके पदोंका यौगिक प्रक्रियाके 
अनुसार ही अर्थ करना चाहिये, यही प्राचीन आचायाँका 
सर्वसम्मत सिद्धान्त है । 

आशा है “कल्याण!” के पाठकोंका “बालकके गर्भवास- 
कालकी इस मीमांसासे अवश्य ही कुछ कल्याण होगा । इत्यलं 
बुद्धिमद्दयंघु । 


शरणागतकी प्राथंना 


मैं शरण आ पड़ा शरणद नाथ ! तुम्हारी। 
मनमै कर डढ विश्वास आस ले भारी॥ 
मुझको अब हे सेख | तुरत अपना लो। 
सब विधि करके स्वीकार सु-यन्त्र बना लो॥ 


मेरे जीवनमे अपनी ज्योति जगा दो। 
चिर अंधकारको निश्चित मार भगा दो॥ 
शीतल प्रकाशसे हो जगमग जग सारा। 
तम मिटे सभीका सबमे हो सुख न्यारा॥ 
इस श्ञान-ज्योतिसे हो जीवन आलोकित । 
हो ना सभी अजान श्ञान-तन-पुलकित ॥ 


तुम निज सुवास दे जीवन सुरभित कर दो। 
सब जगको उस सुन्दर सुगन्धले भर दो ॥ 
पाकर पावन सौरभ पुनीत सब जग हो। 
सवका जीवन अति पुण्यघाम खौभग हो॥ 


सबके जीवनमै तव महिमा जग जावे। 
तव कीतिंगानमे ही जीवन लग जावे॥ 
तुम अपनी सुन्दरतासे मुझे सजा दो। 
जीवनका बाह्य असार खसु-रूप लजा दो॥ 
इस सुन्दरतासे सारा जग सुन्दर हो। 


इससे ही विकसित सुन्दर मन-मंदिर हो॥ 
खुन्दर हो सत्से भरा, भरा सुखसे हो। 
यह सुन्दर ही तनसे, मनसे, मुखसे हो॥ 


OR 


८. 


तरा र य्य स त त elie 
१. श्सी प्रकारके 'दुष्कृताय चरकाचार्यम्‌? ( यजु० ३० । १८ ) श्रुतिवचनकी मीमांसा काशीसे प्रकाशित झेनेवाली “वेद- 
बाणी! के नबम्बर १९५२ के “वेदाडु'में की गयी दै, वह भी देखने योग्य है ।- केखक 


# बालकों और उनके अभिभावकॉके प्रति कुछ हित-परामदा # 

बालकों ओर उनके अभिभावकोंके प्रति कुछ हित-परामश 


( लेखक-_श्रीजयदयालजी गोयन्दका ) 


भारतमै आजकल बालकोंको जो शिक्षा-दीक्षा प्राप्त हो 
रही दै, वह भारतीय संस्कृतिके लिये तो घातक हे । उन 
बाळकोंके लिये भी अत्यन्त हानिकर और उनके जीवनको 
असंयमपूर्ण, रोगग्रस्त, दुखी बनाकर अन्तमें मानव-जीवनके 
चरम लक्ष्य भगवत्मासिसे वञ्चित रखनेवाली है। अधिकांश 
बुद्धिमान्‌ सजन बहुत विचार-विनिमयक्रे अनन्तर इसी निर्णय- 
पर पहुँचे हैं कि हमारी वर्तमान शिक्षा-प्रणाली हमारे बालकों 
के लिये सर्वथा अनुपयोगी है । त्रिकाल ऋषि-मुनियोंका जो 
अनुभव था) वह सब प्रकारसे इस लोक और परलोकमें कल्याण- 
कारक था । पर आज हमलोग उनके अनुभवके लामसे वञ्चित 
हो रहे हैं; क्योकि उन महानुभावोंकी जो भी शिक्षा दै, वह 
शास्त्रोमे है और श्रद्धा, भक्ति, रुचकी कमी तथा अन्य 
प्रकारके व्यर्थके कार्योमें समय खो देनेके कारण समयाभावसे 
इमलोग शास्त्र पढ़ते नहीं; अतः उनसे प्रायः अनभिज्ञ रहते हैं । 
हमारी संतान तो इस ज्ञानसे प्रायः सर्वथा ही शून्य है और होती 
जा रही है । इसलिये भारतीय संस्कृतिके प्रति श्रद्धा रखनेवालों 
तथा बालकोंके सच्चे झुभचिन्तकोंको ऐसी झिक्षा-पद्धति 
बनानेका प्रयत्न करना चाहिये, जिससे वालक-वालिका ओंमें 
वर्णा श्रमधर्म, ईश्वरभक्ति, माता-पिताकी सेवा, मूर्तिपूजा) श्राद्ध, 
एकनारीब्रत, सतीत्व आदिमें श्रद्धा उत्पन्न हो | साथ ही 
अभिभावकोंको स्वयं इनका पालन करना चाहिये । जो 
अभिभावक स्वयं सदूगुण-सदाचारका पालन नहीं करता, 
उसका बच्चोपर असर नहीं होता । ऐसी उत्तम दिक्षाके लिये 
गीता, भागवत) रामायण, महाभारत, जेमिनीय अश्वमेध) 
पद्मपुराण, मनुस्मृति आदि धार्मिक ग्रन्थोंका स्वयं अध्ययन करना 
चाहिये और बाळक-बालिकाओंको कराना चाहिये । यदि प्रति- 
दिन अपने घरमै, चाहे एक घंटा या आधा घंटा ही हो, इन 
अन्थोका क्रमसे सब मिलकर अध्ययन करें तो वाळकोंको घर 
बेठे ही झास्त्रज्ञान हो सकता है । इस प्रकारके अभ्याससे 
ऋषि, मुनि, महात्मा, शास्र और ईश्वरमें श्रद्धा-विश्वास 
बढ़कर बालकोंका स्वाभाविक ही उत्थान हो सकता है तथा 
बालक आदर्श बन सकते हैं। बालकोंकी उन्नतिसे ही कुढुम्ब, 
जाति, देश और राष्ट्र तथा भावी संतानकी उन्नति हो 
सकती है । अतः बालकोंके शिक्षण और चरित्रपर अमि- 
भावकोको विशेष ध्यान देना चाहिये । न 


वर्तमान शिक्षा-संस्थाओंमें बालकोंको ईश्वर-भक्ति और 
धमंपाळनकी शिक्षाका देना तो दूर रहा, इनका बुरी तरहसे 
विरोध किया जाता है | ईश्वर और धर्मकी खिल्ली उड़ायी 
जाती है और कद्दा जाता है कि धर्म ही हमारे पतन और 
अवनतिका हेतु है एवं बालकोंमें इस प्रकारके मिथ्या सिद्धान्त 
भरे जाते हैं कि “आर्यलोग बाहरसे भारतमें आये हैं, चार हजार 
वर्षसि पूर्वका कोई इतिहास नहीं मिलता तथा जगत्‌ उत्तरोत्तर 
उन्नत हो रहा है | इन भावोंसे धर्म और ईश्वरके प्रति 
अनास्था होकर उनका घोर पतन हो रहा है । इसीलिये उनको 
धमंका ज्ञान होना असम्भव-सा होता जा रहा है। आजकल- 
की प्रणालीके अनुसार बच्चा जब छः-सात वर्षका होता दै, 
तभी हम उसे पढ्नेके लिये स्कूलमें भेज देते हैं। वहाँ अपरिपक्क 
मति तथा कलिजोंसे निकले हुए प्रायः प्राचीनताके विरोधी 
नये अध्यापकोंके साथ उच्छुङ्कल वातावरणमें रहकर 
जब वह करीब सोलह वर्षका होता है तो उसे कॉलेजमें भेज 
देते हैं । वह बीस वर्षकी आयुतक कठिनतासे बी० ए० पास 
कर पाता है; परंतु जब बह एफ० ए० या बी० ए पास 
होकर घर आता हैतो अपने मा-बापको मूर्ख समझने लगता है 
और हमारी बची-खुची भारतीय संस्कृतिके पुराने संस्कारोंको 
देखकर हँसी-मजाक उड़ाता है । ऐसी परिस्थितिमें हमारे 
बालक हमारे प्राचीन अनुभवी ऋषि-मुनियोंकी आय-संस्कृति- 
के लाभसे वञ्चित नहीं रहेंगे तो और क्या होगा १ 


दिझु-कक्षासे लेकर विश्वविद्याल्योंकी उच्च कक्षाओंतकके 
विद्यार्थी आज धमं-ज्ञानून्य पाये जाते हैं, यह इसी शिक्षा- 
का दुष्परिणाम है । यहाँतक कि उनमें भारतीय शिष्टाचारका 
भी अभाव हुआ चला जा रहा है, यह बड़े ही खेदकी बात है । 


प्राचीन भारतीय शिष्टाचार या धर्मके सेवनसे लाभ 


प्राचीन भारतीय शिष्टाचारका- जिसको इम आर्य. 
संस्कृति या भारतीय संस्कृति कह सकते हैं, पालन करनेसे 
हमारा इस लोक और परलोक दोनोंमें ही कल्याण हो सकता 
है । इसीका नाम धमं हे । शास्त्रमे बतलाया है--- 


यतोऽभ्युदयनिःश्रेयससिद्धः स धम: । 
( बैशेषिकद्शन सू० २।) 

“जिसके द्वारा अभ्युदय और निःश्रेयसकी सिद्धि हो, वह 
घर्म है ।! 


अतः जिस प्रकार राजा युधिष्टिरने भारी-से-भारी विपत्ति 
पड़नेपर भी धमंका त्याग नहीं किया, उसी प्रकार हमें भी 
धमंका कमी त्याग नहीं करना चाहिये । महाभारतमें कहा है-- 
न जातु कामान्न भयाज्ञ लोभादू 
धर्म त्यजेजीवितस्यापि 
नित्यो धमः सुखदुःखे त्वनित्ये 
जीवो नित्यो हेतुरस्य त्वनित्यः ॥ 
( खर्गारोहण० ५। ६३) 
“मनुष्यको किसी भी समय न कामसे, न भयसे, न लोभ- 
से और न जीवनरक्षाके लिये ही धर्मका त्याग करना चाहिये; 
क्योंकि धमं नित्य है ओर सुख-दुःख अनित्य हैं तथा जीव 
नित्य है और इस जीवनका हेतु अनित्य है ।? 


धर्म ही मनुष्यका जीवन-प्राण दै और इस लोक तथा 
परलोकमें कल्याण करनेवाला है । परलोकमें तो केवल एक 
घमं ही साथ जाता है; स्त्री; पुत्र और सम्बन्धी आदि कोई 
भी वहाँ साथ नहीं जा सकते । अतएव अपने कल्याणके लिये 
मनुष्यमात्रको नित्य-निरन्तर धर्मका सञ्चय करना चाहिये । 
उक्त धर्मकी प्राप्ति धमे ज्ञाता महापुरुषोंके सङ्गसे और 
उनकी अनुपस्थितिमें सत्‌-शास्रोंके अनुशीलनसे होती है । 


त्यागपूदक धर्मके पालनसे उसका दूसरे लोगोंपर भी 
बहुत अच्छा असर होता दै । उसके प्रभावसे पापी पुरुष भी 
धर्मात्मा बन जाते हैं। राजा युधिष्टिरका इतना भारी प्रभाव 
था कि वे जिस देशमै वास करते थे, उस देशमै धर्मका 
प्रसार, धन-धान्यकी वृद्धि और दुर्भिक्ष-महामारी आदिकी 
स्वतः निवृत्ति हो जाया करती थी । महाराज युधिष्ठिरका यह 
प्रभाव विस्तारसे देखना चाहें तो महाभारतका विराटपर्व 
देखना चाहिये । 


जो दूसरोंके साथ त्यागपूर्वक व्यवहार करता है उसके साथ 
दूसरोंको भी त्यागपूर्वक व्यवहार करना पड़ता है। हमारी 
जो प्राचीन त्यागपूर्ण धार्मिक शिक्षा है, उससे हमारे आत्मा- 
का कल्याण तो होता ही दै, इस लोकमें भी सब प्रकारसे 
लाम-ही-लाम होता दै; परंतु यदि लौकिक लाभ न भी होता 
हो और यहाँके स्वार्थकी हानि भी होती हो पर उससे यदि 
इमारा परमार्थ सिद्ध हो जाता हो तो हमारे लिये वह महान्‌ 
छाभकी बात है । सर्वस्व जाकर भी परमार्थ सिद्ध होता द्दो 


हेतोः। 


# सब कर फल हरि भगति सुहाई। सो विनु संत न काह पाई ॥ # 


तो बिना विचारे सर्वस्वका त्याग कर देना उचित है; क्योंकि 
मनुष्य-जीवनका उद्देश्य आत्माका कल्याण है--सांसारिक 
भोग भोगना नहीं । आत्माका कल्याण या भगवद्याप्ति ही 
घमंका यथार्थ फळ है । अतएव हमारे बालकोंमें भगवस्प्राप्तिके 
हेतु इस धमके पालनके लिये प्रारम्भसे ही ऐसे भाव भरे 
जाने चाहिये । प्राचीन ऋषि-आश्रमोंमें यही हुआ करता था। 


उपयुक्त धमको दृष्टिमें रखकर बालकोंके लिये अब यहाँ 
कुछ विशेष उपयोगी बातें लिखी जा रही हैं । मनुष्यको चाहिये 
कि आलस्य) प्रमाद, भोग, दुर्व्यसन) दुर्गुण और दुराचारों- 
को विषके समान समझकर उनको त्याग दे एवं सद्भुण- 
सदाचारका सेवन, विद्याका अभ्यास, ब्रह्मचर्यका पालन) 
माता-पिता और गुरुजनोंकी सेवा तथा ईश्वरकी भक्तिको 
अमृतके समान समझकर उनका श्रद्धापूर्वक सेवन करे । यदि 
इनमेंसे एकका भी निष्कामभावसे पालन किया जाय तो 


कल्याण हो सकता है, फिर सबका पालन करनेसे तो कल्याण 
होनेमें कहना ही क्या है । 


छः घंटेसे अधिक सोना) दिनमै सोना, असमयमें सोना, 
काम करते या साधन करते समय नींद लेना, काममै असावधानी 
करना, अल्प कालमें हो सकनेवाले काममै अधिक समय 
लगा देना, आवस्यक कामके आरम्भमें भी विलम्ब करना 
तथा अकमंण्यताको अपनाना आदि सब आलस्य के अन्तर्गत हैं। 


मन; वाणी और रारीरके द्वारा न करनेयोग्य व्यर्थ 
चेष्टा करना तथा करनेयोग्य कार्यकी अवहेलना करना-- 
“प्रमाद? है । 

ऐश-आराम, स्वाद-शौक, फैशन-विलासिता, विषयोंका 
सेवन, इत्र-फुलेल, सेंट-पाउडर आदिका लगाना, श्रुंगार 
करना, थियेटर-सिनेमा आदिका देखना, विलास तथा 
प्रमादोत्पादक क्कतरॉमें जाना आदि सब “भोग? हैं । 

बीड़ी) सिगरेट, गाँजा, भाँग, चरस, कोकिन, अफीम, 
आसव आदि मादक वस्तुओंका सेवन) चौपड़-ताश-शतरंज 
आदि खेलना सब <दुव्य॑सनः हैं । 

काम, क्रोध, लोभ; मोह, दम्भ, दर्प, अभिमान, अहंकार, 
मद, ईर्ष्या आदि “दुगुंण' हैं । 

हिंसा, झूठ, चोरी, व्यभिचार, मांसभक्षण, मदेरापान; 
जुआ आदि दुराचार” हैं । 

संयम; क्षमा, दया, शान्ति, समता, सरलता, संतोष, 
शान, वैराग्य, निप्कामता आदि "सद्गुण हें । 


॥ बी - 
> i 2. 


[ भारत-कला-भवन 


Laos 


# बालकों और उनके अभिभावकोके प्रति कुछ हित-परामश # 


यज्ञ, दान, तप और सेवा करना तथा अहिंसा) सत्य; 
° 
ब्रह्मचयंका पालन करना आदि सदाचार” हैं । 


इनके अतिरिक्त विद्याका अभ्यास, ब्रह्मचर्यका पालन, 
माता-पिता और गुरुजनोंकी सेवा तथा ईश्वरकी भक्ति--ये 
सभी परम आवश्यक और कल्याणकारी हैं । 


इसलिये बालकों और नवयुवकोंसे हमारा निवेदन है कि 
वे निष्कामभावसे उपयुक्त साधनोंद्वारा अपने जीवनके स्तर 
( स्टैण्डडं ) को ऊँचा उठावे, उसका पतन न होने दें । 
भगवानूने गीतामें कहा है-- 

उद्धरेदात्मनात्मानं नात्मानमवसादयेत्‌ । 

आत्मेव ह्यात्मनो बन्धुरात्मैव रिपुरास्मनः ॥ 

बन्धुरात्मात्मनस्तस्य येनात्मैवात्मना जितः । 

अनात्मनस्तु श्रुत्वे वर्तेतास्मैव शत्रवत्‌ ॥ 

(६॥। ५-६ ) 

“अपनेद्वार अपना संसार-समुद्रसे उद्धार करे और 
अपनेको अधोगतिमें न डाले; क्योकि यह मनुष्य आप ही 
तो अपना मित्र है और आप ही अपना दात्रु है । जिस 
जीवात्माद्वारा मन और इन्द्रियासहित शरीर जीता हुआ है, 
उस जीवात्माका तो वह आप ही मित्र है, और जिसके द्वारा 
मन तथा इन्द्रियोंसहित शरीर नहीं जीता गया है; उसके 
लिये बह आप ही ठात्रुके सदृश शत्रुतामें बर्तता है । 

इससे यह बात सिद्ध हो जाती है कि जो मनुष्य अपने 
मन-इन्द्रियोंको जीत लेता है, वह स्वयं ही अपना मित्र है 
और जो नहीं जीतता) वह स्वयं ही अपना दात्रु है। व्योंकि 
मन-इन्द्रियोपर विजय प्राप्त करनेवाला पुरुष ही विषयोंसे 
मन-इन्द्रियोंको रोककर दुर्णुण-दुराचारका त्याग और सदुण- 
सदाचारका सेवन करके आत्मकल्याण कर सकता है। 

जिस आचरणको श्रुति और स्मृति उत्तम बतलाती दै, 
तथा अच्छे पुरुष जिसका आचरण करते हैं एवं हमारी 
आत्मा भी यह स्वीकार कर लेती है कि ये आचरण अच्छे 
हैं, वही “ध्म है। श्रीमनुजीने कदा है 

वेदः स्मृतिः सदाचारः स्वस्थ च प्रियमात्मनः । 

एतच्चतुविंधं प्राहुः साक्षाद्धमेस्य लक्षणम्‌ ॥ 

(२। १२) 

ववेद, स्मृति, सदाचार और अपनी आत्माकी रुचिके 
अनुसार परिणाममें दितकर--यह चार प्रकारका धर्मका 
साक्षात्‌ लक्षण दै ।? 

श्रुतिस्मृत्युदितं धर्ममनुतिष्ठन्‌ हि मानवः । 
इह कीतिंमवाम्नोति प्रेत्य चानुत्तमं सुखम्‌ ॥ 
(२।९) 
“जो मनुष्य वेद और स्मृतिमें कहे हुए धर्मका पालन 
करता है, वह निःसंदेह इस संसारमै कीर्तिको और मरकर 
परमात्माकी प्रासिरूप अत्यन्त सुखको पाता है ।' 
अतः युवकोंसे हमारा निवेदन है कि वर्तमानमें जो हमारा 
बहुत ही नैतिक पतन हो रहा है, इससे निकलकर अपनी 
आत्माको उठावें तथा इस लोक और परलोकमें हमारा परम 
कल्याण हो, वही आचरण करें तथा सच्चे हृदयसे लगनके 
साथ सभी दिशाओंमें ऐसा प्रयत्न करें जिसमें अपनी भौतिक 
और बौद्धिक, व्यावहारिक और सामाजिक, नेतिक और 
धार्मिक तथा आध्यात्मिक या पारमार्थिक उन्नति हो । मानव- 
जीवन सफल हो) यहाँ अभ्युदयको प्रास करें और अन्तमें 
मुक्तिकी प्राप्ति हो । 
भौतिक, बौद्धिक, व्यावहारिक, सामाजिक, नेतिक, 
धार्मिक और आध्यात्मिक उन्नतिके खरूप और 
उनका फल 
जिससे शरीर नीरोग रहे तथा संसारमै धन, धान्य 
और रिल्पविद्या आदिकी उन्नति हो, यह “भौतिक उन्नति? 
है। भाव यह कि आकारा, वायु, तेज, जल, प्रथ्वी--इन 
पाँच भूतोंके कार्यरूप पदाथोसे सम्बन्ध रखनेवाली उन्नतिको 
भौतिक उन्नति कहते हैं; किंतु यदद भौतिक उन्नति जब निष्काम- 
भावसे अहिंसा, सत्य और समस्त प्राणियोंके हितकी इष्टिसे की 
जाती है, तभी कल्याणकारक होती है; इसके विपरीत 
“अणुत्रमः आदिसे जनताका संहार करनेबाली भौतिक उन्नति 
तो भयानक और पतनकारक ही दै । 


जिससे हमारा लौकिक और पारळोकिक ज्ञान बढे; 
अनेक प्रकारकी भाषा; लिपि ओर श्रति-स्मृति-इतिद्दास- 
पुराणादि शास्रांका तथा व्याकरण, श्राद्धकल्प, गणित) 
नीति, देवविद्या, ब्रह्मविद्या, निधिविद्या, नक्षत्रविद्या) 
सर्पविद्या; संगीत, ललितकला आदि विद्याओंका ज्ञान हो एवं 
हमारी बुद्धि सूक्ष्म और तीक्ष्ण हो, उसका नाम “बौद्धिक 
उन्नति’ है; किंतु यह वौद्धिक उन्नति राग-द्वेषादि दोषोंसे 
रहित, क्षमा, दया, उदारता, ज्ञान, वेराम्य, भक्ति आदि 
गुणोंसे युक्त होनेपर इस लोक और परलोकमें कल्याणकारक 
होती है । इससे विपरीत संसारके संहार करनेमें संलग्न 
बुद्धि तो दानि और पतन करनेबाली ही है । 

कुशलतापूर्वक देश और विदेशमें व्यवसायबुद्धिसे 
पदार्थोका उत्पादन, निर्माण, आदान-प्रदान और क्रय- 
विक्रय तथा कला-कौशलकी उन्नति और वृद्धि करना 
आदि एवं प्रत्येक व्यक्तिके साथ कुशठता और सम्यतापूर्वक 
बतोंव करना आदि “व्यावहारिक उन्नति? है 


। यह 
“व्यावद्दारिक उन्नति? झूठ, कपट, चोरी, बेईमानी 
और स्वार्थसे रहित तथा सत्यता, समता; संतोष, 


संयम आदि गुणोंसे युक्त होनेपर मुक्ति देनेवाळी है 
और इससे विपरीत आनकलके व्यापारकी तरह अन्यायपूर्ण 
होनेपर देश ओर राष्ट्रके लिये हानिकारक तथा आत्माका 
पतन करनेवाली है । 

वर्तमानमें जाति और समाजमें फेली हुई दहेज लेने 
आदिकी कुरीतियाँ तथा विवाह और अन्यान्य अवसरोंपर 
धनका अतिशय व्यर्थ खच करने आदिकी फिजूलखचांको 
खतरनाक समझकर उनका सुधार करना तथा देश, जाति 
और समाजका उत्थान ओर हित करना--यह “सामाजिक 
उन्नति’ दै । 

रेल-यात्राके समय जगह रहते हुए भी अपने डिब्बेमें 
वूसरेको नहीं घुसने देना, तीसरे दर्जेका टिकट लेकर इंटरमें 
बैठ जाना अथवा इंटरका टिकट लेकर सेकंडमें सबार दोना, 
टिकटके अनुसार नियत किये हुए परिमाणसे अधिक बोझ 
बिना किराया चुकाये ही ले जाना, हाकिम या पञ्च बनकर 
पक्षपात करना, व्यापारमें झूठ, कपट, चोरी, बेईमानी 
करना और झुठे बद्दी-खाते बनाना, सरकार और रेलवेकी 
उनके कमंचारियोसे मिलकर चोरी करना, रिश्वत आदि 
ळेकर चोरी तथा अनेतिकतामें सहायता करना आदि 
सब नैतिक पतन? हैं। उपयुक्त दोषोंकों छोड़कर सवके 
साथ पक्षपातरदित, न्याय और समतायुक्त लोमरहित यथायोग्य 
व्यवहार करना--यह “नैतिक उन्नति” है। उपर्युक्त सामाजिक 
तथा नेतिक बातोंका पालन यदि मान-बड़ाई आदिके लिये 
किया जाय तो मान-बड़ाई मिलती है और यदि कर्तव्य- 
बुद्धिसे निष्कामभावपूर्वक किया जाय तो परमात्माकी प्राप्त 


हो सकती दै । । 
झूठ,कपट,चोरी, बेईमानी, मद्यपान,मांसभश्षणप्यूत ओर 


हिंसा आदि शास्त्रनिषिद्ध दोषोसे रहित होकर यज्ञ, दान; 
तप, सेवा, तीर्थ) व्रत, परोपकार; शौचाचार, सदाचार आदि 
शास्रानुकूल धर्मका श्रद्धापूर्वक पालन करना “धार्मिक 
उन्नति? है । यह धार्मिक उन्नति यदि निष्कामभावसे या 


* राम सिधु धन सज्जन घीरा। चंदन तरु हरि संत समीरा ॥ # 


भगवत्प्रीत्यथं अथवा भगवत्पाप्त्यथं हो तो इस लोक और 
परलोकमें कल्याण करनेवाली है तथा यदि सकामभावसे की 
जाय तो इस लोक और परलोककी कामनाकी पूर्ति 
करनेवाली है । 
आत्मा और परमात्माका यथार्थ ज्ञान होनेके लिये 
सत्सङ्ग और स्वाध्याय करना, वैराग्यपूर्वक संसारके 
विषयभोगोंसे मन और इन्द्रियोंका संयम करना) श्रद्धा- 
प्रेमपूर्वक निष्काममावसे नित्य-निरन्तर भगवानके नामका 
जप और स्वरूपका ध्यान करना, सख्य) दास्य आदि 
भावोंसे भगवानकी उपासना करना, भगवानकी पूजा 
करना, उनको नमस्कार करना, उनकी स्तुति-प्रार्थना करना, 
यम) नियम, आसन) प्राणायाम, प्रत्याहारश धारणा) ध्यान, 
समाधिरूप अहष्टाङ्गयोगके द्वारा तथा अद्वेतसिद्वान्तके 
अनुसार ब्रह्मको यथार्थूपमें जानेका साधन करना आदि 
सब “आध्यात्मिक उन्नति’ के देतु हैं । अतः इन साधनोंमेंसे 
कोईसा भी साधन परमात्माकी प्रासिके उद्देश्यसे करना 
“आध्यात्मिक उन्नति? है | 


उन्नतिके साधन 
अब बालकोंकी सर्व प्रकारसे अधिक-से-अधिक उन्नति 
किस प्रकार हो, इस विषयमै कुछ विचार करना है। जो 
अवस्थामें बालक हैं वे तो बालक हैं ही, किंतु जिनके माता- 
पितादि अभी जीवित हैं, उनकी आयु अधिक होनेपर भी 
माता-पिताके सम्मुख तो वे भी बालकके ही समान हैं तथा 
जिन्हें कतंव्य-अकर्तव्यका ज्ञान नहीं है, वे भी बालकके 
समान है । पहले यहाँ यह विचार करते हैं कि बालकोंको 
अपनी दिनचर्या केसी बनानी चाहिये । 
कम-से-कम सूयोदयसे एक घंटा पूर्व उठना और उठते 
ही भगवानके नाम-रूपका स्मरण तथा उनको नमस्कार 
करना चाहिये । फिर 
त्वमेव माता च पिता त्वमेव 
त्वमेव बन्धुश्च सखा त्वमेव । 
स्वमेव विद्या द्रविणं त्वमेव 
स्वमेव सवं मम देवदेव ॥ 
“आप ही माता और आपी पिता हो, आप ही बन्धु और 
आप ही मित्र हो । आप ही विद्या और आप ही धन हो । 
हे देवोंके भी देव ! मेरे तो सब कुछ आप ही हो ।? 


इस प्रकार स्तुति करके भगवानमें परम श्रद्धा और 


# बालको और उनके अभिभावकोके प्रति कुछ हित-परामर्श % 


अनन्यभक्ति हो तथा भगवानके नाम और स्वरूपकी स्मृति 
नित्य-निरन्तर बनी रहे, इसके लिये भगवानूसे हृदय खोलकर 
प्राथंना करनी चाहिये । इसके बाद, पृथ्वी माताको नमस्कार 
करके शास्त्रविधिके अनुसार शोच-क्षान करना चाहिये । 


मलत्याग करके तीन बार मृत्तिका और जलसे गुदा 
घोवे, फिर जबतक दुर्गन्ध और चिकनाई रहे, तबतक केवल 
जलसे धोबे । मल या मूत्रका त्याग करनेके बाद उपस्थको 
भी जलसे धोवे । मळत्यागके बाद मृत्तिका और जलसे 
दस बार बायें हाथको और सात बार दोनों हाथोंको 
मिलाकर धोना चाहिये । मृत्तिका और जलसे पैरोंको एक 
बार तथा पात्रको तीन बार धोना चाहिये | हाथ और पैर धोनेके 
अनन्तर मुखके सारे छिट्रोंको धोकर दातुन करके कम-से- 
कम बारह कुल्ले करने चाहिये । फिर छान करना चाहिये। 


बदनन्तर यदि यज्ञोपवीतधारी हो तो उसे सन्ध्योपासन, 
गायत्रीजप, वेदाध्ययन) तर्पण, पूजा, होम आदि विधिपूर्वक 
करने चाहिये । मनुजीने कहा है-- 


नित्यं ख्रात्वा झुचिः कुयाँद्‌ देवर्षिपितृतपंणम्‌ । 
देवताभ्यर्चनं चैव समिदाधानमेव च॥ 
(२। १७६) 


“बालकको चाहिये कि नित्य खान करके शुद्ध हो देव 
तथा ऋषि और पितरोंका तपण तथा देवताओंका पूजन 
और अग्निहोत्र अवश्य करे ।? 


कम-से-कम प्रातःकाळ और सायंकाळ विधिपूर्वक 
अन्ध्योपासन और गायत्रीजप तो हरेक यज्ञोपवीतघारी बाळकको 
अवश्य करना ही चाहिये । मनुजीने कहा है-- 


न तिष्ठति तु यः पूर्वा नोपास्ते यश्च पश्चिमाम्‌ । 
स शूद्रवद्वहिष्कार्यः सव॑स्माद्‌ द्विजकर्मणः ॥ 
( मनु० २। १०३) 


“जो मनुष्य न तो प्रातःसन्ध्योपासन करता है और जो 
न सायंसन्ध्योपासन करता है, वह यूद्रके समान सम्पूर्ण द्विज- 
कमंसि अलग कर देनेके योग्य है |? 


शौच-स्लानसे पवित्र होकर ही सन्ध्योपासन और गायत्री- 
जप करना चाहिये; क्योंकि पवित्र होकर किया हुआ गायत्री- 
जप ही अधिक लाभदायक होता दै । शास्त्रांमें गायत्री-जपकी 
बढी भारौ मद्दिमा आती दे-- 


३६७ 
एतदक्षरमेतां च जपन्‌ व्याहृतिपूर्विकाम्‌ । 
सन्ध्ययोवेदविदूविप्रो वेदपुण्येन युज्यते ॥ 

( मनु० २। ७८) 


“इस ( ३०) अक्षर और इस व्याह्ृतियोंके सहित 
गायत्रीको दोनों सन्ध्याओंमें जपता हुआ वेदज् ब्राह्मण वेद- 
पाठके पुण्य-फलका भागी होता है ।? 


सहश्वकृत्वस्त्वभ्यस्य बहिरेतर्त्रिकं द्विजः। , 
महतोऽप्येनसो मासाच्वचेवा हिर्विसुच्यते ॥ 
( मनु० २। ७९) 


{द्विज इन तीनोंका यानी प्रणव, व्याहृति और गायत्री- 
का बाहर ( पवित्र और एकान्त स्थानमें ) सहल बार जप 
करके एक मासमें बड़े मारी पापसे मी वैसे ही छुट जाता है, 
जैसे साँप केंचुलीसे |? 

इसलिये हमळोगोंको एकान्त और पवित्र देशमै आलस्य- 
रहित होकर श्रद्धा-भक्तिपूर्वक अर्थ और भावको समझते 
हुए गायत्रीका जप अधिक से-अधिक करना चाहिये । यदि 
हम प्रतिदिन एक हजार गायत्रीमन्त्रका जप आलस्यरहित 
होकर तीन वर्षतक श्रद्धापप्रेमपूर्वक करें तो हमारा निश्चय ही 
कल्याण हो सकता है । श्रीमनुजी कहते हैं-- 


योऽधीतेऽहन्यहन्येतास्त्रीणि वर्षाण्यतन्त्रितः । 
स ब्रह्म परमभ्येति वायुभूतः खमूर्तिमान्‌ ॥ 
(२। ८२) 


“जो मनुष्य आलस्य छोड़कर प्रतिदिन तीन वर्षोतक 
प्रणव और व्याह्ृतिसहित ग यत्रीका जप करता है, बह मरनेपर 
क्रमशः वायुरूप और आकाशरूप होकर परत्नह्मको प्राप्त कर 
लेता है |? 

इसलिये पवित्र होकर नित्य निष्कामभावसे श्रद्धाभक्ति- 
पूर्वक परमात्माकी प्रातिके छेये अधिक-से-अधिक गायत्रीजप 
करना चाहिये । अधिक न हो तो कम-से-कम प्रतिदिन एक 
हजार गायत्रीका जप ता अवश्य करना चाहिये । प्रातःकाल 
खड़े होकर ओर सायंकाल ८ठकर जप करना उत्तम है अथवा 
दोनों समय बैठकर ही कर सकते हैं; किंतु चलते-फिरते 
नहीं । बीमार हों तो बिना छान किये भी ह्वाथ-मुँह और 
पैर धोकर वस्त्र बदलकर मानसिक सन्ध्या और गायत्रीजप 
कर सकते हैं । रेल, . मोटर, वायुयान आदिमें यात्रा करते 
समय भी बिना स्नान किये भी मानसिक सन्ध्या और गायत्री- 
जप आदि ठीक समयपर अवश्य करना चाहिये तथा गन्तन्य 


३६८ 


* मोरे मन प्रभु अस बिस्वासा। राम ते अधिक राम कर दासा ॥ # 


स्थानपर पहुँच जानेपर शौच-ख्नानादिसे निवृत्त हो पुनः 
विधिपूवंक करना चाहिये । प्रातःकाल सूयोंदयसे पूर्व और 
सायंकाळ सूर्यास्तसे पूर्व करना सर्वोत्तम है । कहीं आपत्तिकाल- 
में समयका उल्लङ्घन हो जाय तो भी कर्मका उल्लङ्घन तो 
कमी होना ही नहीं चाहिये । अपने दैनिक नित्यकमंका 
त्याग तो कभी किसी अवस्थामै करना ही नहीं चाद्दिये । 
मनुस्मृतिमें कहा है-- 

नैत्यके नास्त्यनध्यायो ब्रह्मसत्रं हि तत्‌ स्मृतम्‌ ॥ 

(२।१०६) 

“नित्यकर्ममें अनध्याय नहीं है; क्योंकि उसे ब्रह्मयज्ञ 
कहा हे |? 

अतएव खान, सन्ध्या, गायत्रीजप, तर्पण; पूजा, हवन) 
स्वाध्याय आदि नित्यकम कभी किसी अवश्यामे भी नहीं 
छोइना चाहिये | जन्म और मृत्युका अशौच ददोनेपर मानसिक 
कर लेना चाहिये । बीमारी और संकट अवस्थामें 
स्नान न करनेके कारण अपवित्र होनेपर भी उपयुक्त नित्यकर्म 
भगवानका स्मरण करके मानसिक कर सकते हैं; क्योंकि 
भगबानका स्मरण करनेसे मनुष्य बाहर-भीतरसे पवित्र हो 
जाता है । शास्त्रमें कहा है-- 

अपवित्रः पवित्रो वा सर्वावस्थां गतोऽपि वा । 

यः स्मरेत्पुण्डरीकाक्षं स बाह्याभ्यन्तरः झुचिः॥ 

“मनुष्य अपवित्र हो या पवित्र अथवा गुद्ध-अशुद्ध सभी 
अवस्थाओंमें विद्यमान रहते हुए भी जो कमलनयन भगवान्‌ 
का स्मरण करता है, वह बाहर-भीतरसे पवित्र हो जाता है ।? 

यदि किसी ब्राह्मण, क्षत्रिय और वेश्यके बालकके 
यज्ञोपवीत नहीं है तो उसे यज्ञोपवीत-संस्कार अवश्य ही 
करा लेना चाहिये; क्‍योंकि यज्ञोपवीतके बिना सन्ध्या, 


गायत्री, वेद और होम आदिमें अधिकार नहीं होता | 


यज्ञोपबीतका काल मनुजीने इस प्रकार बतलाया है-- 


गर्भाष्टमेऽब्दे कुर्वीत ब्राह्मणस्योपनायनम्‌ । 
गर्भादेकादशे राज्ञो गर्भात्त द्वादशे बिशः॥ 
(२। २६) 


ख्राझ्णका उपनयुन ( जनेऊ ) गर्भे आठवें वर्षमें, 
क्षत्रियका गर्भते ग्यारह॒वेंमें और वेश्यका गर्भते बारहवें वर्षमे 
करना चाहिये ।? 

ग्रह्मवर्चसकामस्य कार्य विप्रस्य पञ्चमे। 


राज्ञो बढार्थिन; षष्ठे वेदयस्येहार्थिनो5ष्टमे ॥ 
(२।३७) 


“ह्मतेजकी इच्छा करनेवाले ब्राह्मणका पाचवे वर्षमै, 
बल चाहनेवाले क्षत्रियका छठेमें और धन चाहनेवाले वैश्यका 
आठवें वर्षमै यज्ञोपवीत करना चाहिये ।? 

आषोडशाद्‌ ब्राह्मणस्य सावित्री नातिवर्तते । 

आद्वार्विशारक्षत्रबन्धो राचतुवि शतेविशः ॥ 

(२ । ३८) 

त्सोलह वर्षतक ब्राह्मणके लिये, बाईस वर्षतक क्षत्रियके 

लिये और चौबीस वर्षतक वैश्यके लिये सावित्रीके कालका 

अतिक्रमण नहीं होता अर्थात्‌ इस अवस्थातक उनका उपनयन 
( जनेऊ ) हो सकता है ।? 

इसके बाद 'ब्रात्य' संज्ञा हो जाती है; किंतु व्रात्य” 
संज्ञा होनेपर भी प्रायश्रित्त कराकर कोई सदाचारी विद्वान्‌ 
ब्राह्मण यशोपवीत दिला दें तो ले सकते हैं । 

जो स््रीय्यूद्र आदि यज्ञोपवीतके अधिकारी नहीं हैं 
तथा अधिकारी होनेपर भी जिनका यज्ञोपवीत संस्कार नहीं 
हुआ है, उन लोगोंको भी अपने इष्टदेव भगवानका पूजन, 
नमस्कार, स्तुति, पाठ, नामका जप और ध्यान, गीता, 
रामायण, भागवत आदि ग्रन्थोका खाध्यायरूप नित्यकर्म 
आत्मकल्याणके लिये अवश्य ही करना चाहिये । उनका 
सन्ध्या, गायत्री, होम और वेदाध्ययनमें अधिकार न 
होनेके कारण उन्हें हठ करके इन्हें नहीं करना चाहिये । 
उपर्युक्त सब तो वर्णाश्रमके कर्म हैं जो निष्काम भगग्प्परीत्यथ 
होनेपर आध्यात्मिक उन्नतिरूप बनकर भगवत्पराप्तिके साधन 
होते हैं । जो वर्णाश्रम घमसे रहित हैं; उन लोगोंकी आध्यात्मिक 
उन्नति और उसके फलस्वरूप भगवत्मातति निष्काम प्रेमभावसे 
भगवानके पूजन-नमस्कार, स्तुति प्रार्थना) जप-ध्यान आदिरूप 
भक्ति करनेपर हो सकती है । 

ऐसा माना जाता है कि एक मिनटमें १५ श्वासके 
हिसाबसे दिन-रातमें प्रायः २१६०० श्वास आते हैं; इसलिये 
प्रतिदिन कम-से-कम इक्कीस हजार छः सौ भगवत्नामोंका 
जप तो अवश्य होना ही चाहिये । इत दृष्टिसे यदि-- 

हरे राम हरे राम राम राम हरे हरे। 

हरे कृष्ण हरे कृष्ण कृष्ण कृष्ण हरे हरे॥ 

--इस घोइश मन्त्रकी १४ माला प्रतिदिन जपी जाय 
तो २४१९२ नामोंक्रा जप हो जाता है । अतः जिनको यह 
साधन लाभदायक और उचित गतीत हो) वे १४ मालाका 
जप अवश्य दी करें | इस प्रकारका जप यदि भगवानके 


* खालको और उनके अभिभावकोके प्रति कुछ हित-पर/मर्श # 

स्वरूपका ध्यान रखते हुए या मन्त्रके अर्थको समझते हुए 
अक्षरोका ध्यान रखते हुए किया जाय तो और भी उत्तम 
हे । ऐसा जप श्रद्धाप्रेमपूवेक निष्कामभावसे नित्य-निरन्तर 
किया जाय; उसके लाभका तो कहना ही क्या है । उससे तो 
बहुत ही शीघ्र “मगवत्पास्ति>हो सकती हे । श्रीभगबन्नामजपकी 
महिमा शास्त्रोंमें सब प्रकारके यज्ञोंसे बढ़कर बतलायी गयी है । 
श्रीमनुस्मृतिमें कहा है-- 

विधियज्ञाजपयज्ञो विशिष्टो दशमभिगुंगैः । 

उपांशुः स्याच्छतगुणः साहस्रो मानसः स्मृतः ॥ 

(२।८५) 

“विधियज्ञ यानी श्रौत-स्मात्त॑ यज्ञसे जपयज्ञ दसगुना 
बढ़कर है, और दूसरे मनुष्यको सुनायी न दे--इस तरह 
उच्चारण करके किया जानेवाला उपांशु जप ( विधियशसे ) 
सौगुना और मानसजप ( विधियजसे ) हजारगुना बढ़कर 
माना गया है अर्थात्‌ एक-से-एक दसगुना श्रेष्ठ है ।? 

ये पाकयज्ञाश्रत्वारो विधियज्ञसमन्विताः । 

सर्वे ते जपयज्ञस्य कलां नाहँन्ति षोडशीम्‌ ॥ 

(२।८६) 

“जो विधियज्ञ यानी श्रौत-स्मातं यज्ञसहित चार पाकयज्ञ 
( वेश्वदेव, श्राद्ध, बलिकर्म और अतिथि तथा ब्राह्मण- 
भोजन ) हैं, वे सब जपयज्ञकी सोलहवीं कलाके बराबर भी 
नहीं हैं ।? 

इसके अतिरिक्त निगुंग-नराकार अथवा सगुण-साकार 
भगवान्‌ शिव, विष्णु, राम, कृष्ण आदि किसी भी इष्टदेवके 
स्वरूपका ध्यान श्रद्धा-मक्तिपूर्वक प्रातःकाल और सायंकाळ 
कम-से-कम एक घंटा या आधा घंटा यथाशक्ति अवश्य 
करें | श्रीमद्धगवद्गीताके कम-से-कम एक अध्यायका अर्थ- 
सहित पाठ करें तथा श्रीतुलसीदासजीके रामायणके चार दोहो 
( चौपाई-छन्द आदिसहित ) का अर्थपर ध्यान रखते हुए 
पाठ करं एवं इष्टदेवके स्तात्रोंका पाठ करें । 

प्रतिदिन भगवानकी मूर्ति या चित्रपरकी षोडक्यापचारसे 
पूजा कर अथवा मनसे अपने इष्टदेवके स्वरूपको अपने 
हृदयके भीतर वा बाहर आकाशमै स्थित करके उनकी पूजा 
और नमस्कार करे तथा इष्टदवकी स्त॒ति-प्रार्थना करे । 

इस प्रकार नित्यकर्म करनेके पश्चात्‌ अपने घरमै माता- 
पिताको तथा जो अवस्था, ज्ञान या पदमे अपनेसे बड़े हों 
उनको एवं आचार्यः अध्यापक और शिक्षकको प्रतिदिन 


प्रणाम करना चाहिये । नित्य प्रणाम करनेका लाभ वताते 
हुए मनुजी कहते हैं--- 


अभिवादनशीलस्य . नित्य वृद्धोपसेविनः । 
चस्वारि तस्य वर्धन्ते आयुर्विद्या यशो बलम्‌ ॥ 
(२। १२१) 


“जो नित्य प्रणाम करनेके स्वभावाला और बृद्धोंकी 
सेवा करनेवाला है; उसके आयु, बिद्या, यश और बल--ये 
चार बढ़ते हैं ।? 


तदनन्तर आसन, व्यायाम आदि करके अपने अभ्यासके 
अनुसार दुग्धपान करना चाहिये अथवा रात्रिमें भिगोये 
हुए चनोंका सेवन भी दुग्धपानके समान ही है | इसके 
बाद विद्याका अभ्यास करना चाहिये । फिर पवित्र, सात्त्विक; 
उचित ओर हल्का भोजन करना चाहिये । आचमन करके 
ही भोजन करे तथा भोजनके अन्तमें भी आचमन करे 
( देखिये मनु० २ । ५३ )। राजसी, तामसी, भारी और 
क्षुधासे अधिक मात्रामें भोजन नहीं करना चाहिये; क्योंकि 
अधिक भोजन करनेसे आरोग्य, आयु, स्वर्ग और पुण्यका 
नाश होता है (देखिये, मनु» २ । ५७) । न्यायसे प्राप्त 
द्रव्यसे खरीदे हुए तथा शास्त्रानुकूछ शुद्धतासे बनाये हुए 
खाद्यपदार्थ पवित्र हें । सारिवक भोजनके लक्षण गीतामें 
इस प्रकार बतलाये गये हैं-- 
आयुःसच्वबलारो ग्यसुखम्रीति विवर्धनाः । 
रस्याः खिग्घाः स्थिरा हृद्या आहाराः सार्विकम्रियाः॥ 


(१७।८) 
“आयु, बुद्धि, बळ, आरोग्य; सुख और प्रीतिकरो 
बढ़ानेवाले, रसयुक्त, चिकने और स्थिर रहनेबाळे तथा 
स्वभावते ही मनको प्रिय--ऐसे आहार अर्थात्‌ भोजन करनेके 
पदाथ सात्विक पुरुषको प्रिय होते हैं ।? 
घी, दूध, फळ, शाक, अन्न और चीनी आदि पदार्थ 
शुद्ध भी हैं और सात्त्विक भी हैं, इसलिये इन पदार्थ का ही 
मोजन करना चाहिये; किंतु धी, चौनी, माबा, मेदा और 
बेसन ( चनेके आरे ) की मिठाई भारी होनेसे गरि और 
सवादु होनेसे राजसी हे जाती है। इसलिये दूध, फल, 
मूँगकी दाळ, चावल; खिचड़ी, रोटी, पड़ी, फुलका) साग आदि 
सादा भोजन करना चाहिये । 


उचित भोजनसे अभिप्राय है, क्षुधासे न अधिक हो और 
न कम; हृल्केस मतलब है---भोजन बहुत देरमें पचनेवाळा 

ओ गुर के बचन प्रतीति न जेही । सपनेहुँ सुगम न सुख सिधि तेही ॥ + 


न होकर हल्का यानी अल्पकालमे ही पचनेवाला हो । तामसी 
भोजन तो कमी नहीं करना चाहिये। मधु, मांस, सोडावाटर, 
बफ, बिस्कुट, डाक्टरी दवा; आसव, अरिष्ट; लहसुनःप्याज) 
बाजारकी मिठाई आदि तथा होटल्की अपवित्र चीजें ओर 
एक-दूसरेका खाया हुआ जूँठा तथा रातमें बनाकर रक्खी 
हुई बासी रोटी आदि तामसी भोजन है । प्रायः सोडाबाटर 
और बफ आदि उच्छिष्ट होनेसे; आसव-अरिष्ट मादक होनेसे; 
मधु और बाजारकी मिठाई अपवित्र होनेसे और चाहे जिसके 
स्पशसे दूषित होनेसे; तथा बढ़िया बिस्कुट आदिमें मुर्गीके अण्डे 
और डाक्टरी औषधमे मद्य, मांस आदिका मिश्रण होनेसे, होटलके 
पदाथोमें मद्य-मांसादिका संसर्ग होनेसे तथा लहसुन-प्याजमें 
दुर्गन्ध होनेसे--ये सभी सर्वथा त्याज्य हैं। मनुजीने भी 
कहा है-- 
वर्जयेन्मझु मांस च गन्धं माल्यं रसान्‌ स्त्रियः । 
झुक्तानि यानि सर्वाणि प्राणिनां चैव हिंसनम्‌ ॥ 
(२।१७७) 
“शहद; मांस) सुगन्धित बस्तु, फूछोंके हार, रस, स्त्री? 
सिरकेकी भाँति बनी हुई समस्त मादक वस्तुएँ और प्राणियों- 
की हिंसा--इन सभीको त्याग दें |? 
राजसी-तामसी भोजनके लक्षण गीतामें इस प्रकार 
बताये है-- 
कट्वम्लळवणात्युण्णतीषणरूक्षविदाहिनः । 
आहारा राजसस्येष्टा दुःखशोकामयप्रदाः ॥ 
यातयामं गतरसं पूति पर्युषितं च यत्‌। 
उच्छिष्टमपि चामेध्यं भोजनं तामसम्रियम्‌॥ 
( १७। ९-१० ) 
“कड़वे) खट्टे: लवणयुक्त, बहुत गरम, तीखे, रूखे; 
दाहकारक और दुःख) चिन्ता तथा रोगोंको उत्पन्न करनेवाले 
आहार अर्थात्‌ भोजन करनेके पदार्थ राजस पुरुषको प्रिय 
होते हैं । जो भोजन अधपका; रसरहित, दुर्गन्धयुक्त, बासी 
और उच्छिष्ट (जूँठा) दै तथा जा अपवित्र भी है, वह 
भोजन तामस पुरुषको प्रिय होता है ।' 
भोजन करनेके बाद कम-से-कम आध घटेतक सोना 
नहीं चाहिये, रास्ते नहीं चळना चाहिये, विद्याभ्यास भी नहीं 
करना चाहिये; विशेष परिश्रम और लान भी नहीं करना 
चाहिये; क्योंकि दिनमै सोनेसे बृत्ति भारी और तामसी होती 
है और भोजनके वाद तुरंत ही चलने, पढ्ने, परिश्रम या 
स्नान करनेसे भोजन हजम नहीं होता; बल्कि विकृत होकर 


स्वास्थ्यकी हानि करता है | इसलिये उस समय आमोद- 
प्रमोदके लिये अपने सहपाठियोंके साथ विनोदपूर्वक सात्त्विक 
वार्तालाप या पाठ्य विषयकी चर्चा करनी चाहिये | फिर 
आधे या एक घंटे बाद पढ़ाई शुरू कर देनी चाहिये । 
पढ़ाई समाप्त करनेके बाद कसरत, कुस्ती, कवायद, देशी- 
बिदेशी खेळ, दौड़-धूप आदि व्यायाम करना चाहिये । 
तदनन्तर सायंकालमे शौच-ख्ान करके सन्ध्या-गायत्री, पूजा- 
पाठ, तथा हवन आदि नित्यकर्म श्रद्धा, भक्ति और आदरपूर्वक 
करने चाहिये । नित्यकर्म करते समथ उसकी विधि, अर्थ 
और भावकी ओर विशेष लक्ष्य रखना चाहिये । सायंकालके 
बाद शास्रविधिके अनुसार सात्विक, पवित्र और हल्का भोजन 
करना चाहिये तथा आधा घंटा सात्त्विक चर्चामे समय 
ब्रिताकर रातको ९ बजेतक पढ़ी हुई विद्याका अनुशीलन 
करना चाहिये । बालकोंके लिये रात्रिमे ९ से ४ बजेतक सात 
घंटे शयन करना उचित है । शयन करनेके समय संसारी 
संकब्पोंके प्रवाहको भुलाकर भगवानके नाम) रूप, गुण; प्रभाव 
और चरित्रका चिन्तन करते हुए ही शयन करना चाहिये । 
जिससे कि रात्रिका शायनकाल भी आध्यात्मिक क्षेत्रमै ही बीते । 

उपर्युक्त दिनचर्या विद्यार्थियोंके लिये बहुत ही उत्तम 
है । इन सब नियमोंका पालन ऋषिकुळ, गुरुकुल, ब्रह्मचर्या- 
श्रम, पाठशाला, स्कूल, कालेज आदिमे तथा घरपर रहकर 
भी किया जा सकता है । ब्रह्मचर्यका पालन करते हुए घरमै 
रहे तो मी वह बालक ब्रह्मचारी ही है । 

अब सभी वालकोंके लिये विशेष कर्तव्य बतलाये 
जाते है-- 

बालकोंको चौपड़-ताश आदिके खेलने, थियेटर-सिनेमा 
आदिके देखनेमें अपने मनुष्य-जीवनका अमूल्य समय नहीं 
बिताना चाहिये । इनमें समय व्यर्थ जाता है, इतनी ही बात 
नहीं, अपना स्वभाव खराब होता हे, जिससे अपना भविष्य 
नष्ट हो जाता है । थियेटर-सिनेमाके देखनेसे शारीरकी तथा 
नेत्रोकी ज्योतिकी हानि और पैसोंका व्यर्थ खर्च तो है ही! 
अश्लील दृश्य देखनेसे बीर्यकी हानि भी होती है, जो कि 
ब्रह्मचारीके लिये कलङ्क है और जिससे बल; बुद्धि, तेज” 
ज्ञान और स्वास्थ्यकी भी हानि होती दै । 

बाळकोंको ऐदा-आराम, स्वाद-दौकका एकदम त्याग 
कर देना चाहिये; क्‍योंकि ये सब्र विद्याध्ययनम बाधक तथां 
ब्रह्मचर्य-अतके पालनमें कलङ्क दै। किसी भी इन्द्रियका अपने 
बिषयके साथ जो रागपूर्वक संसर्ग है, वह सारे अनथोका 


* बालकों और उनके अभिभावकोके प्रति कुछ हित-परामश ॥ % 

Teo 


मूल है, अतएव सारे विषय-भोगोंको नाशवान्‌, क्षणभङ्कुर) 
दुःखरूप ओर घृणित समझकर त्याग करनेकी चेष्टा करनी 
चाहिये । श्रीमनुजीने कहा है-- 


इन्द्रियाणां प्रसङ्गेन दोषय्ृच्छत्यसंशयम्‌ । 
संनियम्य तु तान्येव ततः सिद्धि नियच्छति ॥ 
(२।९३) 


“मनुष्य इन्द्रियोमे आसक्त होकर निःसंदेह दोषको प्राप्त 
होता है और उनको ही रोककर उस संयमसे सिद्धि प्रास कर 
लेता है ।? 

कुछ लोग तो यह समझते हैं कि हम विषयोंका उपभोग 
करके अपनी लालसा पूर्ण कर लेंगे, उनकी यह समझ ठीक 
नहीं है । श्रीमनुजी कहते हैं-- 

न जातु कामः कामानाझुपभोगेन शाम्यति । 

हविषा कृष्णवर्त्मेव भूय पवाभिवर्धते ॥ 

(२। ९४) 

“नाना प्रकारके भोगोंकी इच्छा विषयोके उपभोगसे कभी 
शान्त नहीं होती, बल्कि घृतसे अभरिके समान बार-बार अधिक 
ही बढ़ती जाती है ।? 

जेसे फतिंगे क्षणिक सुखके लोभसे दीपकके निकट जाते 
हैं और अन्तमें समाप्त हो जाते हैं, इसी तरह विष्रयांके 
उपभोगसे मनुष्यको क्षणिकं सुख मिळता हे; किंतु अन्तमें 
उसका पतन हो जाता है । इसलिये विवेक; विचार और हठसे 
चाहे जैसे भी हो, इन्द्रियोंको विष्रयोसे रोकना ही चाहिये । 

बालकोंको स्त्रियोंका संसर्ग) जूझ, गाली-गलौज, परस्पर 
छड़ाई-झगड़ा, परनिन्दा, इत्र, तेल, फुलेल, पुष्पमाला; 
अञ्जन, बालोंका श्रृङ्गार, नाचना; गाना आदिका सवथा 
त्याग कर देना चाहिये । मतुस्मृतिमे कहा है-- 

अभ्यङ्गमञ्जनं चाक्ष्णोरुपानच्छत्रधारणम्‌ । 

कामं क्रोधं च लोभं च नर्तनं गीतवादनम्‌ ॥ 

द्यं च जनवाउं च परिवादं तथानृतम्‌ । 


प्रक्षणालस्भम्ुपधात परस्थ च॥ 
( २। १७८-१७९) 


स्रीणां च 


ब्रह्मचारी विद्यार्थकि लिये 'उबटन लगाना, आँखोंको 
आँजना, जूते और छत्र धारण करना एवं काम, क्रोध और 
लोमक आचरण करना तथा नाचना) गाना) बजाना एब 
जुआ, गाली-गळोज और निन्दा आदिका करना तथा शठ 
बोलना एबं ख्लियोंक्ो देखना, आलिङ्गन करना और 


दूसरेका तिरस्कार करना--इन सबका भी त्याग कर देना 
चाहिये |? 

इसी प्रकार विद्यार्थी ब्रीड़ी सिगरेट, भाँग) तम्बाकू 
आदि मादक वस्तुओंक्रा भी कभी सेवन न करे । ऊपर 
बतलाये हुए विषयोंके सेवनसे धन? चरित्र तथा इस लोक 
और परलोककी हानि होती है, इसलिये इन सबका कतई 
त्याग कर देना चाहिये । 

विद्यार्थी हिंसा, द्रोह, ईर्ष्या; झुठ) कपट, छल-छिद्र, 
चोरी, बेईमानी, काम, क्रोध, लोभे,.मोह आदिका भी सर्वथा 
त्याग कर दे; क्योंकि इनसे इस छोकमें निन्दा होती है और 
उसका लोग विश्वास नहीं करते तथा मरनेपर परलोकमें 
दुर्गति होती है । दुराचार आदि दोषोंसे प्रत्यक्षमें ही मनुष्य- 
का पतन हो जाता है । 

मनुजीने कहा है-- 

दुराचारो हि पुरुषो लोके भवति निन्दितः । 

दुःखभागी च सततं च्याधितोऽल्पायुरेव च ॥ 

(४। १५७) 

“दुराचारी पुरुष सदा ही लोकमें निन्दित और दुःख. 
भोगनेवाला तथा रोगी एवं अल्पायु भी होता है ।? 

दूसरा कोई गाली दे या निन्दा करे तो बदलेमें न तो 
गाली देनी चाहिये, न उसका अनिष्ट करना चाहिये, 
उसकी निन्दा ही करनी चाहिये; क्योकि जो हमारी सच्ची 
निन्दा करता है, बह तो हमारे गुणोंको ढककर हमें शिक्षा 
देता है, उससे हमें लाम ही है, कोई हानि नहीं और यदि 
कोई हमारी झूठी निन्दा करता हैया गाली देता है तो 
उसके निन्दा करगे या गाली देनेसे हमारी इस लोक या 
परलोकमें कहीं किंचित्‌ भी हानि हो नहीं सकती; क्योकि 
न्यायकारी भगवानके यहाँ अंधेर नहीं है । इसलिये समझदार 
बालकको दुःख, चिन्ता, मय, उद्वेग कुछ भी नहीं करना 
चाहिये) वल्कि सहन करना चाहिये, जिससे क्षमा, तितिक्षा 
और आत्मवळ बढ़कर अन्तम परम चान्तिक्ी प्राति होती 
इसी प्रकार मान ओर अपमानके विप्रयमें समझना चाहिये | 


कल्याणकामी मनुष्यका चाहिये कि वह मानको विषके 


समान और अपमानको अमृतके समान समजे | मनुजी 
कहते हैं-- 
सम्मानाद्‌ ब्राह्मणो नित्यमुद्विजेत विषादिव । 
अस्टतस्येव चाकाङ्केदवमानस्य सवदा ॥ 
(२। १६२) 

# पर हित लागि तजइ जो देही । संतत संत प्रसंसहि तेही ॥ # 


-----;-------:प-स-पयपपपसपपसपपनपतपतनपनपनपपपसस्पपपस्सस्स्ससससटटसटऱस्स्स्स्स्व््व्व्य्य्््व््व््य्>ऱ्टय्स्स्य्य्य 


“ब्राह्मणको चाहिये कि सम्मानसे विषके समान नित्य 
डरता रहे ( क्योकि अभिमान बढ्नेसे बहुत हानि है) और 
अमृतके समान सदा अपमानकी इच्छा करता रहे अर्थात्‌ 
तिरस्कार होनेपर खेद न करे ।? 

परेच्छा या अनिच्छासे कोई भी दुःख आकर प्राप्त हो, 
उसमें प्रसन्न ही हे.ना चाहिये, उसमें द्रेष या दुःखबुद्धि नहीं 
करनी चाहिये । मनुस्मृति कदती है-- 

नारुन्तुदः स्यादार्तोऽपि न परद्रोहकर्मधीः । 

ययास्योद्विजते वाचा नालोक्यां तामुदीरयेत्‌ ॥ 

(२।१६१) 

ध्आर्त होनेपर भी दुखी न हो और न दूसरेसे द्रोह 

करनेम बुद्धि लगावे । जिस वाणीसे दूसरेको उद्वेग हो, ऐसी 
लोकनिन्दित वाणी न बोले ।? 

कितने ही बालक परीक्षामें अनुत्तीणं ( फेल ) होनेके 
कारण तथा घरके कलहके कारण एवं देश-विदेशमै घूमनेकी 
इच्छासे और घरवालोंको तंग करनेके उद्देश्यसे मूर्खताबश 
घर छोड़कर भाग जाते हैं, इससे उन बालकोंको तो तकलीफ 
होती ही दै, घरवाळोंको भी बड़ी परेशानी उठानी पड़ती हैः 
रुपये भी खर्च ह.ते हैं | इसके सिवा बालकोंको घर लौटनेमें 
घरवालोंका संकोच तथा भय हो जानेसे घर लोटनेमें 

हिचकिचाहट हो जाती दै, जिससे उन्हें भयानक परेशानी 
उठानी पड़ती है । यह उनकी बेसमझी है । इसलिये कहीं 
जाना हो तो घरवालोंक्री आज्ञा लेकर ही जाना चाहिये । 
यदि आज्ञा लेकर न जाव तो कम-से-कम घरवालोंको सूचना 
तो अवश्य ही दे देनी चाहिये | क ई-के.ई बेसमझ बालक तो 
परीक्षामें फेल हो जाने अथवा घरे कलह आदिके दुःखोंके 
कारण आत्महत्या कर बेटते हैं, जिससे उनके लोक-परलोक 
दोनों नष्ट हो जाते हैं तथा मनुष्यका अमूल्य जीवन व्यर्थ 
चला जाता है । ऐसा करना महामूर्खता है । उनको 
विचारना चाहिये कि जो दुःख इस समथ है, उससे बहुत 
अधिक दुःख विष खाने, जलमे ट्रवने, आगमें प्रवेश करने 
और फाँसी लगाकर मरनेमें होता है और मरनेके बाद 
परळोकमें तो इससे भी भयानक दुःख हेता है । शुक्कयजुबदके 
४० वें अध्यायके तीसरे मन्त्रमें वतलाया है-- 

असुयां नाम ते लोका अन्धेन तमसाऽऽप्रृताः । 

तास्ते प्रेस्याभिगच्छन्ति ये के चाव्महनो जनाः ॥ 


“असुरोंके जो प्रसिद्ध नाना प्रकारकी योनियाँ एबं 


नरकरूप लोक हैं, वे सभी अज्ञान तथा अन्धकारसे 
आच्छादित हैं। जो कोई भी आत्माकी हत्या करनेवाले 
मनुष्य हैं, वे मरकर उन्हीं भयङ्कर लोकोंको बार-बार प्रा 
होते हैं॥ 

अतएव किसीको चाहे जितना भी दुःख हो, किसी भी 
हालतमें कमी भी आत्मह्त्या नहीं करनी चाहिये और न 
घरसे भागना ही चाहिये । बल्कि माता, पिता, गुरुजन और 
मित्रोंके स्वभाव) रुचि और परिस्थितिको समझकर सहनशील 
बनना चाहिये; क्योकि मनके विपरीत कार्य उपस्थित होनेपर 
उसे सहन करनेसे आत्मबळ तो बढ़ता ही है) इस लोकमें 
कीर्ति और परलोकमें उत्तम गति भी मिलती है । 

बालकको चाहिये कि जो कार्य माता-पिता और गुरुजन 
बतलावें, उसे अवश्यमेव. ही करना है; इस प्रकार कर्तव्य- 
बुद्धिसे उस कार्यको करनेका अपनेपर उत्तरदायित्व समझे 
और उसे भलीभाँति करे | जो अपने कर्तव्यके विषयमें 
अपना दायित्व नहीं समझता, उसकी इस लोक और परळेकमें 
इजत नहीं है और उसका कोई विश्वास भी नहीं करता, 
इसलिये उसका जीवन व्यर्थ है । 

बालकोंको निष्काममावसे कुटुम्ब, जाति और देशकी 
सेवा करनी चाहिये तथा हो सके तो मन, तन) धनसे 
प्राणिमात्रकी सेवा करनी चाहिये, किंतु दुःख तो किञ्चिन्मात्र 
भी कभी किसीको देना ही नहीं चाहिये । श्रीतुलसीदासजी 
कहते है-- 
पर हित सरिस धर्म नहिं भाई । पर पीड़ा सम नहिं अघमाई ॥ 
पर हित बस जिन्ह के मन माहीं । तिन्ह कहुँ कळु दुर्म जग नाहीं ॥ 

स्वयं भगवान्‌ गीतामें कहते हें--'जो सारे भूतोंके द्वितमें 
रत हैं, वे मुझको ही प्राप्त होते हैं ।? 

“ते प्राप्नुवन्ति मामेव सर्वभूतहिते रताः ।' 

(१२।४) 

अतएव यथाशक्ति मन? वाणी, शरीर और भनसे 
बड़े उत्साहके साथ निःस्वार्थभावसे सबकी मेवा करनी 
चाहिये । 

सत्यके पाळनपर बालकोंको विशेष ध्यान देना चाहिये । 
जैसा देखा; सुना और समझा हो, उसीके अनुसार निष्कपट: 
भावसे कहना, न उससे अधिक और न कम ही कहना-- 
यही सत्य है । तथा वह वाणी सत्यक्रे साथ-साथ मधुर और 
प्रिय हो । मधुर ओर म्रिय वही है, जो परिणामर्म हितकर 


हो । मनुजीने कहा है-- 


* बालकों और उनके अभिभावकोंके प्रति कुछ हित-परामशो # 


३७३ 


ooo 


सस्यं मयात्‌ भियं ब्रूयान्न बूयात्‌ सत्यमप्रियम्‌ । 
प्रियं च नानृतं बृयादेष धर्मः सनातनः ॥ 
ह (४। १३८) 
“सत्य बोळे, प्रिय बोळे, ऐसी बाणी न बोले) जो सत्य 
तो हो पर अप्रिय हो और न ऐसी ही वाणी बोळे जो प्रिय 
तो हो किंतु आसत्य हो, यद्दी सनातन धर्म है ।? 
श्रीमगवान्‌ने श्रीमद्धगवद्दीताके सतरहबरँ अध्यायके १५वें 
सछोकमें वाणीका तप बतलाते हुए यह आदेश दिया है-- 
अनुद्वेगकरं वाक्यं सत्य प्रियहितं च यत्‌। 
“जो उद्वेग न करनेवाला; प्रिय और हितकारक एवं 
१ 
यथाथ भाषण दै ( वह बाणीका तप कहा जाता है ) 10? 
जो वाळक असत्य वे.ळता दै, उसका कोई विश्वास नहीं 
करता) न उसकी इस लोक और परलोकमें प्रतिश ही होती 
है । अतएव सत्य, प्रिय, मित और दितभरे वचन बोलना 
चाहिये तथा सत्रका विश्रासयात्र बनना चाहिये । जो किसीको 
धोखा नहीं देता, अपना दायित्व समझता है, कर्तव्यच्युत 
नदी है और गुरुजनोके इच्छानुसार कार्य करके उनको 
अपनी आवश्यकता पैदा कर देता है, वही वालक विश्वासपात्र 
समझा जाता है । ये सब बातें खार्थत्यागपूर्वक सेवा 
करनेसे ~ 5 ड TF 90 कार्यमें ने 
रनेसे स्वाभाविक ही हो जाती हें । इसलिये हरेक कार्यमें 
स्वार्थत्याग करके सत्रकी सेवा करनी चाहिये । 


विद्याका अभ्यास 

बालक वालिका ओके माता पिता तथा अभिभावकोंको 
चाहिते कि वे वाळकोंको विषय-सुखोमें आसक्त हे नेका अवतर 
न दे; क्योंकि विपयोमें रुरूकी इच्छा उथन्न हो जानेपर 
बालक यथार्थ विद्याके लामसे वञ्चित रद जाता है । बुद्धिमान्‌ 
तरुण-तरुणि योक; भी ऐसा ही समझना तथा करना चाहिये । 
इस समय अनेक प्रकारकी भापा और लिपिके ज्ञानकी बहुत 
आवश्यकता हो गयी है । हिंदी, संस्कृत, बंगला) गुजराती 
तथा अपनी प्रान्तीय एवं अँग्रेजी; रूसी और चीनी आदि 
विदेशी--अनेकों मापाओं और लिपियोंका जानो, उतना ही 
अच्छा है । 

कोलेज-स्कूलोंकी सदशिक्षा अर्थात्‌ छड़के-लड़कियोंका 
एकसाथ पदना बड़ा ही खतरनाक और हानिकारक है । इससे 
चरित्रनाशकी बहुत आग्ाङ्का है | सद्दशिक्षाके वहुत अधिक 
दुष्परिणाम प्रत्यक्ष दे चुके दें । इसलिये सदशिक्षाकों सवथा बद 


करके लड़के-छड़कियोंको अलग-अलग पाठशालाऔमिँ पढाना 
चाहिये । तेरह-चौदह वर्षकी युवती कन्याओंको तो अपने 
घरमें रहते हुए ही गरहकायंके साथ-साथ विद्याका अभ्यास 
करना चाहिये । वे चाहे नेहर ( पीहर ) में रहती हों या 
ससुरालमें, उनके लिये घरसे बाहर जाकर स्कूलों) कॉलेजॉमें 
पढ़ाई करना सर्वथा हानिकर दै; क्योंकि उच्च कक्षाओंमें 
अध्यापक प्रायः पुरुष ही रहते हैं, इसलिये भी उनके संसर्गसे 


उच्छुङ्खलताकी वृद्धि और चरित्रहीनताकी सम्भावना है । 


ऐसी घटनाएँ हुईं भी सुनी जाती हैं । 

बालक-बालिकाओंकी ऐसा श्रृङ्गार भी नहीं करना 
चाहिये, जिसे देखकर मनमें विकार उत्पन्न हों; सौन्दर्य, 
सजावट) शौकीनी आदि श्टङ्गारकी मावनाओके उतपन्न होनेसे 
मनोविकार बढ़ता है और चरित्रका नाश हो जाता है । 

पाख्यक्रममै भी श्रङ्घार; अश्ठीलता, अभक्ष्यभक्षण तथा 
नास्तिकताका वर्णन करनेवाली तथा इनको प्रोत्साहित करने- 
वाली पुस्तकें नहीं रखनी चाहिये; इससे सभी प्रकारकी बड़ी 
भारी हानि है। अतः जिन पुस्तकोंके अध्ययनसे बालक- 
बालिकाओंकी भौतिक) बौद्धिक, व्यावहारिक; सामाजिक, 
धार्मिक और नेतिक उन्नति हो, उनमें सभ्यता; शिष्टाचार, 
विनय) सेवा, संयम, बल) सद्रुण-सदाचार) विवेक और ज्ञान 
बढे तथा बुद्धि तीक्ष्ण हो, ऐसी उत्तम शिक्षासे युक्त 
पुस्तकें ही पदानी चाहिये । 

यह विद्याका अभ्यास लड़कियोंकों चौदह वर्ष तथा 
लड़कोंकों अठारह वर्षकी आयु होनेके तथा विवाहके पूर्व ही 
कर लेना चाहिये | आजकळके अधपमपूर्ण विलासी वाता- 
वरणमें विवाहके लिये विळम््र कानेसे बालिकाओं और 
वालकोंके चरित्र कुसङ्गके कारण बिगड़ जाते हैं, अतः इस 
समय अठारद वर्पके वाद बालकका और चौदह वर्पके पूर्व 
ही लइकीका विवाह कर देना चाहिये । लड़का ब्रह्मचर्यपालनके 
लिये आग्रह को और उसकी विवाह करनेकी वास्तवमै इच्छा 
न हो तो ऐसी स्थितिमै बीस वएके बाद भी लड़केका विवाह 
किया जाय तो. कोई हानि नहीं । आजकल स्कूछ-कोलेजोंमें 
वर्षमै प्रावः छः मद्वीने छुड्मियोंमें चले जाते हें, जिनमें 
विद्यार्थिवोंका समय नप्र होता है और वे व्यर्थ इधर-उधर 
भटकते हैं | यह समत्र यदि पढाईमै लगाया जाथ तो इस 
समय जो पढ़ाई २० वपक्री अवस्थामे पूरी होती है, वढी १६ 
वर्षकी अवश्लामें पूरी हो सकती है । ऐसा करनेपर अठारह 
वर्षतक काफी पढाई देना सम्भव है । बालकोंको अठारह 

* गृढुउ तस्व न साधु दुरावहि । आरत अधिकारी जहँ पावहि ॥ % 


प ™*™™*\*™™™™ त 1 मन 


वर्षकी आयु होनेके बाद न्याययुक्त व्यवसायका कार्य, अपनी 
जातिके अनुसार जीविकाका कार्य मन लगाकर अवश्य करना 
चाहिये । काम करते हुए ही साथमै विद्याका अभ्यास 
भी किया जाय तो और भी उत्तम है; क्योंकि विवाह होनेके 
पश्चात्‌ विद्याध्ययनमें मन विशेष नहीं लगता, इसलिये 
न्याययुक्त जीविकाके काममै मन लगाना चाहिये । जो किसी 
विशेष प्रकारकी उच्च शिक्षा प्राप्त करना चाहे, वे विवाहके 
अनन्तर भी कर सकते हैं; पर साधारणतया जीविकाके कार्य मे 
ही लगना उत्तम है। 


जो बाल्य-अवस्थामे विद्याका अभ्यास नहीं करता, उसको 
सदाके छिये पश्चात्ताप करना पड़ता है । शास्त्राने विद्याकी 
बड़ी भारी महिमा गायी है । श्रीभतृहरिजी कहते हैं-- 
विधानाम नरस्य रूपमधिकं प्रच्छन्नगुप्तं धनं 
विद्या भोगकरी यशःसुखकरी विद्या गुरूणां गुरुः । 
विद्या बन्धुजनो विदेशगमने विद्या परा देवता 
विद्या राजसु पूज्यते न हि धनं विद्याविहीनः पशुः 
( नीतिशतक १६ ) 
“विद्या ही मनुष्यका अधिक-से-अधिक रूप और ढका 
हुआ गुप्त धन है, विद्या ही भोग, यश और सुखको देनेवाली 
है तथा विद्या गुरुओंकी भी गुरु है । विदेशमै गमन करनेपर 
विद्या ही बन्धुक्रे समान सहायक हुआ करती है। विद्या 
परा देवता है, राजाओंके यहाँ भी विद्याकी ही पूजा होती है, 
धनकी नहीं । इसलिये जो मनुष्य विद्यासे हीन दै, वह पशुके 
समान है |? 
चाणक्यनीतिमें कहा है-- 
कामधेनुगुणा विद्या ह्यकाले फलदायिनी । 
प्रवासे मातृसदशी विद्या गुप्तं धनं स्मृतम्‌ ॥ 
(४। ५) 
“बिद्यामै कामधेनुके समान गुण हैं, यह अकालमें भी 
फल देनेवाली है; यह विद्या मनुष्यका गुप्त धन समझी गयी 
है । विदेशमें यद माताके समान ( मदद करती ) है ।: 
किसी अन्य कविने कहा है-- 
न चोरहार्य न च राजहाय 
न श्रातृभाज्यं न च भारकारि। 
व्यये कृते वर्धेत एबं नित्यं 
विद्याधनं सर्वधनप्रधानम्‌ ॥ 
“विद्याको चोर या राजा नहीँ छीन सकते । भाई इसका 


; 
बेटवारा नहीं करा सकते, इसका कुछ बोझा भी नहीं लगता, 
तथा दान करनसे यानी दूसरोंको पढ़ानेसे यह विद्या नित्य 


बढ़ती ही रहती है, अतः विद्यारूपी धन सब धनोंमें 
प्रधान है ।? 


बाळक-बालिकाओंको पढ्नेके समय झुककर या पसरकर 
नहीं पढ़ना चाहिये तथा रात्रिमें बिजलीकी तेज रोशनीके 
सामने भी नहीं पढ़ना चाहिये, क्योंकि इन सबसे नेत्रोंकी 
ज्योतिकी हानि होती है। इसी कारण वर्तमानमें स्कूल- 
कालेजोंमें पढ्नेवाले ब्रहुत-से बालक-वालिकाओंमें नेत्रदोष आ 
जाता है और उन्हें अकालमै ही चश्मे लगाने पड़ते हैं । 


ब्रह्मचर्यका पालन 


वास्तवमै ब्रह्मचर्यं शब्दका अर्थ है--ब्रह्मके स्वरूपमें 
विचरण करना यानी ब्रह्मके स्वरूपक्रा मनन करना । जिसका 
मन नित्य-निरन्तर सच्चिदानन्द ब्रह्ममें विचरण करता है; 
वही सच्चा ब्रह्मचारी है । इसमें प्रधान आवश्यकता है-- 
शरीर, इन्द्रियाँश मन और बुद्धिके बलकी । यह बल प्राप्त 
होता है--बीर्यकी रक्षासे । इसलिये सब्र प्रकारसे वीर्यकी 
रक्षा करना ही ब्रह्मचयंत्रतका पालन करना कहा जाता है । 
अतः बालकोंको चाहिये कि न तो ऐसी कोई क्रिया करें, न 
ऐसा सङ्ग ही करें तथा न ऐसे पदार्थोका सेवन ही करें कि 
जिससे वीर्यकी हानि हो । 

सिनेमा-थियेटरोंमें प्रायः कुत्सित दृश्य दिखाये जाते 
हैं, इसलिये बालक-बालिकाओंको सिनेमा-थियेटर कभी नहीं 
देखना चाहिये और सिनेमा-थिथेटरमे नट-नटी तो कभी बनना 
ही नहीं चाहिये । इस विषयके साहित्य, विज्ञापन और 
चित्रोंको भी नहीं देखना-पढ़ना चाहिये; क्योंकि इसके 
प्रभावसे स्वास्थ्य और चरित्रकी महान्‌ हानि होती है और 
दशकका घोर पतन हो सकता है । 

लड़के-लड़कियोंका परस्परका संसर्ग भी ब्रह्मचर्ये 
बहुत घातक है । अतः इस प्रकारके संसर्गका मी 
व्याग करना चाहिये तथा छड़के मी दूसरे लड़कों तथा 
अध्यापकोंके साथ गंदी चेष्टा, संकेत) हँसी-मजाक और 
बातचीत करके अपना पतन कर लेते हैं, इससे भी लड़कोंको 
बहुत ही सावधान रहना चाहिये | लड़के-लइकियोंकों न ता 
परस्परमें किसीको देखना चाहिये, न कभी अश्लील बातचीत 
ही करनी चाहिये और न हँसी-मजाक दी करना चाहिये; 
क्योंकि इससे मनोविकार उत्पन्न होता दै ।' प्रलक्षकी तो 


को रोके 
ॐ बालको ओर उनके अभिभावकोके प्रति कुछ हित-परामर्श % 


बात ही क्या, सुन्दरताकी दृष्टिसे चित्रमें लिखी हुई स्रीके 
चित्रको पुरुष, और पुरुषके चित्रको कन्या कभी न देखे । 
पुरुषको चाहिये कि माता-बहिन ही क्यों न हो, एकान्तमें 
तो कभी उनके साथ रहे ही नहीं । श्रीमनुजी कहते हैं-- 
मात्रा स्वस्रा दुहित्रा वा न विविक्तासनो भवेत्‌ । 
बळवानिन्द्रियद्रामो विद्वांसमपि कर्षति ॥ 
(२।२१५ ) 
“माता; बहिन या' लड़कीके साथ भी एकान्तमें न बेठे; 
क्योंकि इन्द्रियाँका समूह बड़ा बलवान्‌ है, वह विद्वान्‌को भी 
अपनी ओर खींच लेता है ।? ऐसे ही स्त्रीको भी अपने पिता, 
भाई और युवा पुत्रके पास भी एकान्तमें नहीं बैठना 
चाहिये । 
बालकोंकों आठ प्रकारके मेथुनोंका सर्वथा त्याग कर 
देना चाहिये । शास्त्रोमें आठ प्रकारके मैथुन इस प्रकार 
बतलाये हैं-- 
स्मरणं कीर्तनं केलिः प्रेक्षणं गुह्यभाषणम्‌ । 
संकल्पोऽध्यवसायश्च क्रियानिष्पत्तिरेव च ॥ 
“स्त्रीका स्मरण, स्त्रीसम्बन्धी बातचीत, स्त्रियोंके साथ 
खेलना, स्त्रियोंको देखना, स्त्रीसे गुस भाषण करना; स्त्रीसे 
मिळनेका निश्चय करना और संकल्प करना तथा स्त्रीसङ्ग 
करना--ये आठ प्रकारके मेथुन माने गये हैं ।? 
जिस प्रकार बालकोंके लिये बालिका या स्त्रियोंका स्मरण 
आदि त्याज्य हैं, वेसे ही वालिकाओंके लिये पुरुषोंके स्मरण 
आदि त्याज्य हैं । यदि कहें कि “इनमें और सब बातोंका तो 
परहेज किया जा सकता है; किंतु समयपर बातचीत तो 
करनी ही पड़ती है? सो ठीक हैं | लड़कीका कर्तव्य है कि किसी 
पुरुष या बाळकसे बात करनेका काम पड़े तो नीची दृष्टि 
करके उसे पिता या भाईके समान समझकर बात करे तथा 
वालकको चाहिये कि किसी स्त्री या छड़कीसे बात करनेका 
काम पड़े तो नीची दृष्टि करके उसे माता या बहिनके समान 
समझकर बात करे । 
मनमै विकार पैदा करनेवाले वेशभूषा, साज-शज्ञार, 
तल-फुलैल) केश-बिन्यास, गहने) कपड़े-फेशन आदिका विद्यार्थी 
बालक-बाल्का सर्वथा त्याग कर दे । ऐसी संस्थाओं; स्थानों, 
नाट्य-मन्दिरी, उत्सवस्थलों, भोजों) भोजनाल्यो और उद्यानों- 
में भी न जाय जहाँ विकार उत्पन्न होनेकी जरा भी आशंका 
हो । सदा सादगीसे रहें और पवित्र सादा भोजन करे | 

इस प्रकार बालक-बालिकाओको ऊपर बताये हुए 
नियमोंका आचरण करते हुए ब्रह्मचर्यका पालन करना 
चाहिये । 


श्रीहनुमानजीने आजीवन ब्रह्मचर्यका पालन किया) जिस- 
के प्रभावसे वे बड़े ही वीर, तेजस्वी, बुद्धिमान्‌, ज्ञानी और 
भगवानके भक्त हुए । वाल्मीकीय रामायणके किष्किन्धाकाण्डः 
में आया है; जब श्रीहनुमानजीकी श्रीराम-लक्ष्मणसे भेंट हुई? 
उस समय श्रीहनुमान्‌जीकी बातें सुनकर श्रीरामचन्द्रजीका 
मुख प्रसन्नतासे खिळ उठा और वे लक्ष्मणते कहने लगे-- 
“लक्ष्मण ! ये वानरराज सुग्रीवके मन्त्री हैं ओर उन्हींके हितकी 
इच्छासे यहाँ मेरे समीप आये हैं । ये वाक्यरचनाको जानने- 
बाले हैं | ये व्याकरणक्रे भी पण्डित हैं, क्योंकि बहुत-सी 
बातें बोल जानेपर भी इनके शब्दोंमें कहीं अशुद्धि 
नहीं आयी ।? श्रीहनुमान्‌जी बहुत ही बुद्धिमान्‌, पण्डित 
छन्द और काव्यके ज्ञाता तथा उच्चकोटिके विद्वान्‌ थे । 
महान्‌ संगीतज्ञ थे । वे योगकी सिद्धियोके भी ज्ञाता थे; 
जिनके प्रभावसे वे महान्‌-से-महान्‌ और सूक्ष्म-से-सूक्ष्म रूप 
घारण कर लिया करते थे । यह बात उनके चरित्रसे सिद्ध 
होती है | लंका जाते समय उन्होंने विशालरूप धारण किया 
और सौ योजनके समुद्रको. छांघकर लंकापुरीमै प्रवेश 
करते समय मच्छरके समान सूक्ष्म रूप धारण कर लिया । वे 
बड़े भारी बीर ' और बलवान्‌ भी थे । इसे बतानेवाठे 
बहुत-से उदाहरण संसारमै प्रसिद्ध हैं । अक्षयकुमारको 
मार देना, रावणको मूर्च्छित कर देना, संजीवनी 
बूटीके लिये सूयोदयके पूर्व ही द्रोणगिरिको उखाड़- 
कर ले आना आदि घटनाएँ रामायणादि ग्रन्थोमें मिळती 
हें । तथा श्रीरामजीके यज्ञीय अश्वकी रक्षाके समय, राजा 
वीरमणिके दोनों पुत्रांको रथसहित पूँछमे लपेटकर प्रथ्वीपर 
पटक देना, शिवजीके त्रिशूलको तोड़ डालना और उनको 
अपनी पूँछमें लपेटकर मारने लगना, वीरभद्रके द्वारा मारे 
हुए पुष्कलको द्रोणपवंतसे संजीवनी लाकर जिला देना 
आदि श्रीहनुमानजीके वीरतापूर्ण लोकोत्तर कायाँका वर्णन 
पद्मपुराणके पातालखण्डमै मिलता है । हनुमानजी श्रीभगवान्‌- 
के अलौकिक भक्त हैं, यह तो सर्वप्रसिद्ध है ही । 
हनुमान्‌जीकी इस लोकोत्तर प्रतिभामें मगवानकी अनन्य भक्ति 
तो सर्वप्रधान कारण है ही | ब्रह्मचर्य भी एक अन्यतम 
प्रधान कारण है । आज भी बल-वर्डनके लिये व्यायाम करने- 
बाले लोग “महावीर? नामका स्मरण करते हैं और “महावीर? 

के नामसे दल बनाते और अखाड़े खोलते हैं । 


भीप्मपितामहने आजीवन ब्रह्मचयंका पाठन किया था; 
यह बात महाभारतके आदिपवंसे सिद्ध होती है । दासराजके 
यहाँ जाकर अपने पिताके लिये सत्यवतीकों लानेके समय 
भीष्मने अपने राज्यके अधिकारका त्याग किया और आजीवन 
विवाह न करनेकी प्रतिज्ञा करके आजीवन ब्रह्मचर्यका पालन 
किया, इससे संतुष्ट हकर उनके पिता शन्तनुने उनको 
बरदान दिया कि “तुम्हारी इच्छा बिना तुम्हें मृत्यु नहीं 
मार सकेगी ।? भीष्मजी अपने भाई विचित्रवीयके लिये 
काशिराजकी समामे जाकर सत्र राजाओंको पराजितकर 
स्वयंबरसे राजकन्या अम्बा, अम्बिका ओर अम्बालिकाका हरण 
कर लाये । यह दुप्कर कर्म केवल अकेले भीप्मने किया और 
जब अम्वाका पक्ष लेकर परशुरामजी आये, तत्र उनके सांथ 
तेइस दिन घोर युद्ध करके परशुरामजीको युद्धमें छका दिया । 
परझुरामजी-जेसे महान्‌ अस्त्रधर त्रेळोक्यविजयी वीर भी 
दुध भीष्मको पराजित न कर सके | अर्जुनद्वारा बाणसे 
भीष्मका पृथ्वीपर गिराया जाना--यह केवल भीष्मकी इच्छा- 
से ही हुआ । वास्तवमै भीष्मको पराजित करनेवाला शात्लोमें 
कहीं देखने-सुननेमें नहीं आपा । भीषम केवळ वीर ही नहीं 
थे, वे शास्त्रेके ज्ञाता, पण्डित और उच्चकोटिके अनुभवी सद्गुणी 
सदाचारी ज्ञानी महात्मा महापुरुप्र थे, जिन्होंने भगवान्‌ 
श्रीकृष्णजीके आग्रह करनेपर शरशय्यापर पड़े हुए ही धर्मराज 
युधिष्ठिरको राजनीति, धर्म और अध्यात्म आदि विषयोंका 
विस्तारपूर्वक उपदेश किया । महाभारतक्रे शान्ति ओर 
अनुद्यासनपर्व इसी भीष्मोपदेशसे भरे हुए हैं । 
भीष्मजी भगवान्‌ श्रीकृष्णके अनन्यप्रेमी परम भक्त 
भी थे । महाभारतक्रे शान्तिपदके ४५ ओर ४६ वें अध्यायों- 
में यह बात आती है कि जब वे दारदाय्यापर शयन किये 
हुए, थे, उस समय वे भगवान्‌ श्रीकृप्णका ध्यान कर रहे थे 
तो इधर श्रीक्षप्ण भी इनका ध्यान कर रहे थे । 
इसमें ब्रह्मचर्यपालन एक प्रधान कारण है। यदि 
आजीवन ब्रह्मचर्यका पाठन न हो सके तो आजकलके 
समयके अनुसार अठारह वष्तक तो बालकोंकों अवश्य 
ही ब्रह्मचर्यका पालन करना चाहिये । इससे पूर्व 
ब्रह्मचयं खण्डित होनेसे शीघ्र ही बल, बुद्धि, तेज, आयु 
और स्मृतिका क्षय हा जाता है और रोगोंका शिकार 
होकर शीघ्र ही कालके मुखका ग्रास बनना पडता है। यह 
बात शाख्रसङ्घत तो है ही, युक्तसङ्गत भी दे; गम्भीरतासे 


% जे कामी लोलुप जग माही । कुटिल काक इव सवहि डेराही ॥ % 


सोचनेपर प्रत्यक्ष अनुभवमें भी आती है । अतएव ब्रह्मचर्य- 
का कभी खण्डन न हो, इसके लिये विशेष ध्यान देना 
चाहिये} क्योंकि ब्रह्मचत्रके पालने बल) बुद्धि, वीर्य, तेज 
और स्मृतिकी बृद्धि हे.कर उत्तम कीर्ति हेती है तथा ईश्वर- 
की कृपासे ज्ञान) वैराग्य, भक्ति ओर सद्गुण-सदाचारकी तथा 
परम शान्ति और परमानन्दकी प्राप्ति भी हो सकती है । 
प्राचीन कालमें परमात्माकी प्राप्तिकि लिये ब्रह्मचारीगण 
ब्रह्मचर्यका पालन करते थे | कठोपनिपदूमें बतलाया दै 


यदिच्छन्तो ब्रह्मचर्य चरन्ति तत्तेप दं संग्र३ण बवीम्यो मित्येतत्‌॥ 
(१ । २ । १५ ) 


“जिस परमपदकी इच्छा रखनेवाले ब्रह्मचारी ब्रह्मचर्यका 
पालन करते हैं, उसको मैं तुम्हे संक्षेपते बताता हूँ--*ओम्‌? 
यही वह पद है ।? 

इसलिये बालकोंको ब्रह्मचर्यके पालनपर विशेष ध्यान 
देना चाहिये । 


माता-पिताकी सेवा 


बाळकोंके लिये अपने माता-पिताक़ी सेवा करना 
परम कर्तव्य और अत्यन्त आवश्यक है । इनकी सेवा करने- 
से महान्‌ लाम और न करनेते मदान्‌ हानि है । 
जिनके माता-पिता जीवित हैं, चाहे उनकी कितनी ही उम्र 
क्यों न होश माता-पिताके आगे वे बाळक ही हैं । 


अतः सबको माता-पिताकी सेवाका लाभ उठाना चाहिये। 
सेवासे अभिप्राय है--तन) मन) धने उनको सुख पहुँचाना, 
उनकी आज्ञाका पाठन करना, उनके संकेत ओर मनकी 
रुचिके अनुसार आचरण करना तथा उनके चरणोंमें 
नमस्कार करना; क्योकि बालकके पालन-पोपण और 
वित्रा ( शादी ) आदि कायोमें माता-पिता महान्‌ क्लेश 
सहते हैं तथा मरनेपर आपना सर्वस्व पुतरोंको देकर जाते हैं; 
ऐसे परम हितेप्री माता-पिताको जो त्याग देता है अथवा 
उनकी सेवा नहीं करता, वह घोर नरकमें जाता है । पद्मपुराण- 
के भूमिखण्डमें बतलाया है-- 

पितरः विकलो दीनो बृद्धो दुःखितमानसो ॥ 

महागदेन संतत्तो परित्यजति पापधीः । 

स पुत्रो नरकं याति दारुणं कृमिसकुलम्‌ ॥ 

बृद्धाभ्यां यः समाहूतो गुरभ्यामिह साम्प्रतम्‌ । 

न प्रयाति सुतो भूत्वा तस्य पारं वदाम्यहम्‌ ॥ 


# बालकों और उनके अभिभावकोंके प्रति कुछ हित-परामर्श % 

TTT 


विष्ठाशी जायते मूढ़ो ग्रामघोणी न संशयः । 
यावज्जन्मसहख तु पुनः श्वा चाभिजायते ॥ 
पितरो कुत्सते पुत्रः कटुकैदचनैरपि । 
स च पापी भवेद्‌ व्याघ्रः पश्चाहक्षः प्रजायते ॥ 
मातरं पितरं पुत्रो न नमस्यति पापधीः । 
कुम्भीपाके वसेत्‌ तावद्‌ यावद्युगसहस्रकम्‌ ॥ 
( ६३ । ४-६, ११, १२ ) 
“जो किसी अङ्गसे हीन, दीन, बृद्ध) दुखी तथा महान्‌ 
रोगसे पीड़ित्र माता-पिताको त्याग देता है, वह पापात्मा पुत्र 
कीड़ोसे भरे हुए दारुण नरकमें पड़ता है । जो पुत्र होकर 
बूढ़े मा-बापके बुलानेपर भी उनके पास नहीं जाता, वह 
मूख विष्ठा खानेवाला ग्रामसूकर होता है तथा फिर हजार 
जन्मोंतक उसे कुत्तेकी योनिमें जन्म लेना पड़ता है। जो 
पुत्र कड़बे वचनोंद्वारा माता-पिताकी भर्त्सना करता है, वह 
पापी बाघकी योनिमें जन्म लेता है तत्पश्चात्‌ रीछ होता है । 
जो पापबुद्धि पुत्र माता-पिताको प्रणाम नहीं करता, वह 
हजार युगोंतक कुम्भीपाक नरकमें निवास करता है ।? 


इसलिये मनुष्यको अपने आत्माके सुधार और कल्याणके 
लिये जितनी भी बन पडे, अधिक-से-अधिक उनकी सेवा 
करनी चाहिये तथा उनके चरणोंमें नित्य नमस्कार करना 
चाहिये । 

माता-पिताकी सेवाके विषयमें शास््रोंमें बड़ा भारी माहात्म्य 
लिखा है । केवल माता-पिताकी सेवासे मनुष्य परमात्माको 
प्रात्त हो जाता है । कहोकदीं तो यह बात आती है कि 
उसे तीनों कालोंका ज्ञान भी हो जाता है । पद्मपुराणके 
घृश्खिण्डमें एक बड़ी सुन्दर कथा आती है, वह यहाँ लिखी 
जाती है-- 

पूर्वकालमें नरोत्तम नामके एक ब्राह्मण थे । वे अपने 
माता-पिताका अनादर करके तीर्थसेवनके लिये चल दिये । 
सब तीथाँमै धूमते हुए उनके वस्त्र तपके प्रभावसे प्रतिदिन 
आकारामें ही सूखते थे । इससे उनके मनमें वड़ा भारी 
अहंकार हो गया । वे समझने छगे मेरे समान पुण्यात्मा 
और महायशस्त्री दूसरा कोई नहीं है । एक दिन वे मुख ऊपर 
किये यही बात कह रहे थे कि इतनेमें एक बगुलेने 
उनके मँहृपर बीट कर दी । तब ब्राह्मणने क्रोधमें आकर 
उसे शाप दे दिया, जिससे बेचारा बगुला राखकी ढेरी 
होकर जमीनपर गिर. पड़ा । बगुलेकी मृत्यु होते ही नरोत्तमके 
मनमें बड़ा भारी. मोह व्याप्त हो गया । उसी पापके कारण 


तबसे उनके वस्र आकाशमें नहीं ठहरते थे | यह जानकर 
उन्हें बड़ा दुःख हुआ । तब आकाशवाणीने कहा--“ब्राहमण | 
तुम परम धर्मात्मा मूक चाण्डालके पास जाओ । वहाँ जानेसे 
तुम्हें धर्मका ज्ञान होगा । उसका वचन तुम्हारे लिये 
कल्याणकारी होगा ।' 


यह आकाशवाणी सुनकर ब्राह्मण मूक चाण्डालके घर 
गये । वहाँ जाकर उन्होंने देखा कि वह चाण्डाल सब 
प्रकारसे अपने माता-पिताकी सेवामें लगा है । जाड़ेके दिनोंमें 
वह अपने मा-बापको खानके लिये गरम जळ देता, उनके 
शरीरमें तेल मलता, तापनेके लिये अँगीठी जलाता, भोजनके 
बाद पान खिलाता और रूईदार कपड़े पहननेकों देता 
था । प्रतिदिन भोजनके लिये मिष्टान्न परोसता और 
वसंत-ऋतुमें सुगंधित माला पहनाता था । इनके सिवा) 
और भी जो भोग-सामग्रियाँ प्रात होतीं, उन्हें देता और 
भाँति-माँतिकी आवश्यकताएँ पूर्ण किया करता था । 
ग्रीष्मकालमें प्रतिदिन माता-पिताको पंखा झलता था | 
इस प्रकार नित्यप्रति उनकी सेवा करके उनको भोजन कराकर 
ही वह भोजन करता था । माता-पिताकी थकावट और कष्टका 
निवारण करना उसका सदाका नियम था । इन पुण्य-कमोके 
कारण चाण्डालका घर बिना किसी आधार और खम्भेके 
ही आकाशमें स्थित था । उसके घरमें त्रिभुवनके 
स्वामी भगवान्‌ श्रीहरि मनोहर ब्राह्मणक रूप धारण किये 
नित्य विराजते थे । यह सब देखकर नरोत्तम ब्राह्मणको 
बड़ा विस्मय हुआ । उन्होंने मूक चाण्डालसे कहा--'तुम 
मेरे पास आओ, मैं तुमसे सम्पूर्ण लोकोंके सनातन हितकी 
बात पूछता हूँ, उसे ठीक-ठीक बताओ |? 

मूक चाण्डाल बोछा--“विप्र | इस समय मैं माता-पिता- 
की सेवा कर रहा हूँ, आपके पास केसे आऊँ १ इनकी 
पूजा करके आपकी आवश्यकता पूर्ण करूँगा, तबतक मेरे 
दरवाजेपर ठहरिये ।? चाण्डालके इतना कहते ही ब्राह्मण 
देवता क्रोधमें भर गये ओर बोले--'मुझ ब्राह्मणकी सेवा 
छोड़कर तुम्हारे लिये कोन-सा कार्य बड़ा हो सकता हे १? 

चाण्डाळने कहा “आप कोप क्यों करते हैं, मैं 
बगुला नहीं हूँ । अत्र आपकी धोती न तो आकाशमें 
सूखती है ओर न ठहर ही पाती है । अतः आकाशवाणी 
सुनकर आप मेरे घरपर आये हैं । थोड़ी देर ठइरिये तो 
मैं आपके प्रश्नका उत्तर दूँगा; अन्यथा पतिव्रता ख्रीके पास 
जाइये ।? 


३७८ 


# ते सिर कडु तूँबरि समतूला । जे न नमत हरि गुर पद मूला ॥ % 


तदनन्तर चाण्डालके घरसे ब्राझणरूपघारी भगवान्‌ 
विष्णुने निकलकर नरोत्तम ब्राह्मणते कहा--“चलो, मैं 
पतित्रता देवीके घर चलता हूँ ।? नरोत्तम कुछ सोचकर 
उनके साथ चल दिये । 


इस कथासे माळूम होता है कि मूक चाण्डाल माता- 
पिताका महान्‌ भक्त था । माता-पिताकी सेवाके प्रभावसे उसे 
तीनों कालोंका ज्ञान था और वह अन्तमें स्वयं तो माता- 
पिताके सहित भगवान्‌के साथ परम धाममै चला ही गया, 
उसके घरमै बसनेवाले जीव-जन्तु भी परम धाममें चले गये । 


मर्यादापुरुषरोत्तम स्वयं भगवान्‌ श्रीरामचन्द्रजीने माता- 
पिताकी सेवा करके जीवोंके कस्याणके लिये एक उच्च कोटिका 
आदरा उपस्थित किया है । जिनकी कथा तुळसीकृत+ अध्यात्म 
और वाल्मीकीय रामायणोंमें तथा पद्मपुराण और महाभारत 
आदि शास्त्रांमें प्रसिद्ध दै । 


पिताको दुखी देखकर जब श्रीरामजीने माता केकेयीसे 
उनके दुःखका कारण पूछा, तव उसने कहा कि :राजाके 
मनमै एक बात दै, परंतु वे तुम्हारे डरसे कहते नहीं) 
हुम इन्हें बहुत प्यारे हो, तुम्हारे प्रति इनके सुखसे अप्रिय 
वचन नहीं निकलते । इन्होंने जिस कार्यके लिये मुझसे 
प्रतिज्ञा की है, तुमको वह॒ अवश्य ही करना चाहिये । यदि 
तुम उनकी आज्ञाका पालन कर सको तो में तुम्हें सारी बातें 
बता दू ।? इसके उत्तरमें श्रीरामने कहा-- 


अहो धिङ्‌ नाहसे देवि वक्तुं मामीदशं वचः । 
अहं हि वचनाद्‌ राज्ञः पतेयमपि पावके ॥ 
भक्षयेयं विषं तीक्ष्ण पतेयमपि चाणंवे । 

( वा० रा २। १८ । २८-२९ ) 


“अहो ! मुझे धिक्कार है। हे देवि ! आपको ऐसी बात 
मुझे नहीं कहनी चाहिये; क्‍योंकि में महाराजा पिताकी 
आज्ञासे आगमें कूद सकता हूँ, तीक्ष्ण विष भी खा सकता हूँ 
और सधुद्रमें भी कूद सकता हूँ ।? 

अध्यात्मरामायणमें तो यहाँतक् कह दिया कि-- 

पित्रर्थे जीवितं दास्ये पिबेयं विषमुल्बणम्‌ ॥ 

सीतां त्यक्ष्येऽथ कौसल्यां राज्यं चापि त्यजाम्यहम्‌ । 
अनाज्ञ्ोऽपि कुस्ते पितुः कार्यं स उत्तमः ॥ 
उक्तः करोति यः पुत्रः स मध्यम उदाहृतः । 
डक्तोऽपि कुर्ते नेव स पुत्रो मळ उच्यते ॥ 


अतः करोमि तत्सवं यन्मामाह पिता मम। 
सत्यं सत्यं करोम्येव रामो द्विर्नाभिभाषते ॥ 
(२॥ ३ । ५९--६२ ) 

'पिताजीके लिये मैं जीवन दे सकता हूँ, हछाहछ जहर 
पी सकता हूँ । राज्यको तो में त्याग ही रहा हूँ, पत्नी सीताको 
और माता कोसल्याको भी त्याग सकता हूँ । जो पुत्र आज्ञा न 
मिळनेपर भी पिताके मनक्रे ओर संकेतके अनुकूल कार्यको 
करता है, वह उत्तम, और जो कहनेपर करता है वह 
मध्यम कहा गया है; किंतु जो कहनेपर भी नहीं करता 
वह पुत्र तो “मल” ही कहा जाता है । इसलिये मेरे पिताजीने 
मेरे लिये जो कुछ कहा है वह सभी मैं करूँगा। आपसे 
मैं सत्य-सत्य कहता हूँ, मैं उसे अवश्य कलूँगा । राम कभी 
दो तरहकी बात नहीं कहता ।? 

इसके बाद श्रीराम माता कोसल्याके भवनमें गये और 
उनसे प्रसन्नतापूर्वक अपने वन जानेका वृत्तान्त कहा । 
उनके वचन सुनकर माता कोसल्याको बहुत दुःख और उद्वेग 
हुआ । वे बारली-- 

पिता गुल्यंथा रास तवाहमधिका ततः। 

पित्राज्ञ्सो वनं गन्तुं वारयेयमहं सुतम्‌॥ 

यदि गच्छसि मद्वाक्यमुङ्घ्य नृपवाक्यतः। 

तदा प्राणान्‌ परित्यज्य गच्छामि यमसादनम्‌ ॥ 

( अध्यात्म० २ । ४। १२-१३ ) 

“राम ! जिस प्रकार तुम्हारे लिये पिता बड़े हैं, उनसे 
भी बढ़कर में तुम्हारे लिये बड़ी हूँ । वन जानेकी पिताने : 
आज्ञा दी है तो मैं तुझ पुत्रको मना कर रही हूँ । 
यदि तुम मेरे वचनोंका उल्लङ्घन करके राजाके वाक्यसे वनको ' 
जाओगे तो मैं प्राण त्याग करके मर जाऊँगी ।? 

वाल्मीकीय रामायणमें कहा है-- 


यदि स्वं यास्यलि वनं त्यत्तत्रा मां शोकलालसाम्‌ । 

अहं प्रायमिहासिष्ये न च शक्ष्यामि जीवितुम्‌ ॥ 

ततस्त्वं ग्राप्यसे पुत्र निरयं लोकविश्रुतम्‌ । 

( २.।२१।२७-२८) 

“यदि तुम शोकविहल मुझको छोड़कर वन चळे जाओगे 
तो मैं यहाँ आहार नहों कहूँगी, जिसते जीवित नहीं रह 
सकूँगी । पुत्र ! तत्र तुम 'लेक-प्रसिद्ध (स्थानविशेप) नरकको 
प्रात होओगे ।? 

इसपर भगवान्‌ श्रीरामने कह्दा-- 


# बालको और उनके अभिभावकोके प्रति कुछ हित-परामशा + 

नास्ति शक्तिः पितुर्वाक्यं समतिक्रमितुं मम । 
प्रसादये स्वां शिरसा गन्तुमिच्छाम्यहं वनम्‌ ॥ 
( वा० रा० २। २१।३० ) 
“माताजी ! मैं सिर नवाकर आपसे क्षमा माँगता हूँ, 
मुझमें पिताकी आज्ञाका उल्लङ्घन करनेकी सामर्थ्य नहीं 
है, अतः मैं बनको ही जाना चाहता हूँ।” ( आप प्रसननतापूर्षक 
मुझे आज्ञा दें । ) 
तदनन्तर माताने वन जानेकी आज्ञा दे दी । वे 
कहने लर्गी--।रघुनन्दन ! अब मैं तुम्हें रोक नहीं सकती । 
हुम इस समय जाओ) सत्पुरुषोंके मार्गपर स्थिर रहो और 
शीघ्र ही वनसे लौट आओ । तुम नियमपूर्वक ग्रसन्नतासे 
जिस धर्मका पालन करते हो; वही तुम्हारी रक्षा करे। 
महर्षियोंके साथ सब देवता तुम्हारी रक्षा करें |? 


इस प्रकार माताकी आज्ञा और आशीर्वाद लेकर भगवान्‌ 
श्रीराम प्रसन्नवदन हो वनमें चले गये | धन्य है, उनकी मातृ-पितृ- 
सेवा और आज्ञापालन ! जो मनुष्य उनका अनुकरण करता 
है, वह भी धन्य है; उसके उद्घारमै कोई भी शङ्का नहीं । 
भगवानके तो नाम और स्वरूपके स्मरणसे ही कल्याण हो जाता 
है, फिर उनके अनुकरणसे कल्याण हो जाय इसमें तो 
कहना ही क्या है? 

अतएव त्राळकोंको उचित है कि माता-पिताकी सेवाको परम 
धम मानकर उनकी सेवामें सब प्रकारसे सदा तत्पर रहें । मन, 
बाणी और शरीरसे सदा उनके अनुकूल चेष्टा करना, 
नित्य नमस्कार और परिक्रमा करना, चरणोंका प्रक्षालन 
करना और उनकी आज्ञाका पालन करना आदि सेवाकी 
शास्त्रो्मे बड़ी भारी महिमा बतलायी है । 


पञ्मपुराणमें कहा है-- 


सबैतीथमयी माता सवंदेवमयः पिता। 
मातरं पितरं तस्मात्‌ सवेयत्नेन पूजयेत्‌ ॥ 
मातरं पितरं चैव यस्तु कुयात्‌ प्रदक्षिणम्‌ । 
प्रदक्षिणीकृता तेन सप्तद्वीपा वसुन्धरा ॥ 
जानुनी च करो यस्य पित्रोः प्रणमतः शिरः। 
निपतन्ति पृथिव्यां च सोऽक्षयां लभते दिवम्‌ ॥ 

( सृध्टिखण्ड ४७। ११-१३) 

“माता सवतीर्थमयी है और पिता सम्पूर्ण देवताओंका 

स्वरूप है; इसलिये सत्र प्रकारसे यत्नपूर्वक माता-पिताका 

पूजन करना चाहिये । जो माता ओर पिताकी प्रदक्षिणा 


करता है) उसने सातौँ द्वीपोंसे युक्त समूची प्रथ्वीकी परिक्रमा 
कर ली । माता-पिताक्ो प्रणाम करते समय जिसके घुटने, 
हाथ और मस्तक पृथ्वीपर टिकते हैं, बह अक्षय स्वर्गको 
प्राप्त होता है ।' 
मातापित्रोस्तु यः पादौ नित्यं प्रक्षालयेत्‌ सुतः । 
तस्य भागीरथीस्नानमहन्यहनि जायते ॥ 
( भूमिखण्ड ६२ । ७४ ) 


“जो पुत्र प्रतिदिन माता और पिताके चरण पखारता 
दै, उसका नित्यप्रति गङ्गास्नान हो जाता है |? 

पतितं क्लुधितं वृद्धमशक्तं सर्वेकमंसु । 

व्याधितं कुष्ठिनं तातं मातरं च तथाविधाम्‌ ॥ 

उपाचरति यः पुत्रस्तस्य पुण्यं वदाम्यहम्‌ । 

विष्णुस्तस्य प्रसन्नात्मा जायते नात्र संशयः ॥ 

प्रयाति वैष्णवं लोकं यदप्राप्यं हि योगिभिः । 

( भूमिखण्ड ६३ । २--४ ) 

“यदि पिता पतित, भूखसे व्याकुल) वृद्ध: सब कार्यो 
असमर्थ, रोगी और कोढी हो गये हों तथा इसी प्रकार 
माताकी भी वही अवस्था होश उस समयमें भी जो पुत्र 
उनकी सेवा करता है, उसके पुण्यका माहात्म्य मैं कहता 
हूँ--उसपर निस्सन्देह भगवान्‌ श्रीविष्णु प्रसन्न होते हैं । 
वह योगियोँके लिये भी दुलेम श्रीविष्णुभगवानके परम 
घामको प्राप्त होता है ।? 


नास्ति मातुः परं तीथं पुत्राणां च पितुस्तथा । 
नारायणसमावेताविह चैव परत्र च॥ 
( भूमिखण्ड ६३ । १३ ) 
पुत्रोके लिये माता तथा पितासे बढ़कर दूसरा कोई भी 
तीर्थं नहीं है । माता-पिता--ये दोनों इस लोकमें और 
परलोकमें भी निस्सन्देह नारायणके समान हैं ।' 
शास्त्रोमे माता-पिताकी सेवाके और भी बहुत-से उदाहरण 
मिलते हैं, जैसे--पद्मपुराण भूमिखण्डमें शिवरार्माके पुत्रोंका तथा 
कुण्डलपुत्र सुकर्माका वाल्मीकीय रामायणके अयोध्याकाण्डः 
के ६३ और ६४ वें सगमें श्रवणका और महाभारतके 
वनपर्वके २०७ वें अध्यायमें धर्मन्याधका इतिहास मिलता 
है । समस्त स्मृतिया मी एक स्वरसे माता-पिताकी सेवाके 
महत्वको बतळाती हें ।  शास्त्रांमे गुरु, उपाध्याय और 
आचार्यकी सेवासे भी माता-पिताकी सेवाका महत्त्व अधिक 
बतलाया है; क्योंकि माता-पिता बाळकके पालन-पोषणमें 

# राम कीन्ह चाहहि सोइ होई । करै अन्यथा अस नहि कोई ॥ % 


Too 


जो कष्ट सहते हैं, उसका बदला किसी भी हाळतमें बालक 
चुका नहीं सकता । मनुस्मृतिमें बताया है-- 
यं मातापितरो छु सहेते सम्भवे नृणाम्‌ । 
न तस्य निष्कृतिः शक्या कतुं वर्षशतैरपि ॥ 
(२।२२७) 
“मनुष्यको उत्पत्तिके समयमें जो क्लेशा माता-पिता सहते 
हैं, उसका बदला सौ वर्षमै भी सेवादि करके नहीं चुकाया 
जा सकता ।? इसलिये-- 
उपाध्यायान्दशाचाये आचार्याणां शतं पिता । 
सहस्रं तु पितृन्‌ माता गौरवेणातिरिच्यते ॥ 
(२। १४५ ) 
“बड़प्यनमें दस उपाध्यायोंसे एक आचार्य, सौ आचायोसि 
एक पिता और हजार पिताओंसे भी एक माता बड़ी है ।? 
इस कलियुगमें भी अनेकों मातृपितृभक्त पुरुष हो गये 
हैं । उनमेंसे एककी संक्षिप्त घटना यहाँ लिखी जाती है-- 


दक्षिणमें चन्द्रभागाके तटपर श्रीविद्ठळ ( विठोबा ) 
भगवानके मन्दिरके पास ही प्रायः पाँच सौ गज दूरपर 
“पुण्डलीक? का मन्दिर दै, और वहाँ इसका बड़ा माहात्म्य 
है। ये पुण्डलीक पहड़े माता-पिताके भक्त नहीं थे । एक 
बार वे पत्नीसहित काशी गये थे, वहाँ उन्होंने काशीसे तीन 
कोसपर मातृ-पितृभक्त कुक्कुट ऋषिके आश्रममें गङ्गा-यमुना- 
सरस्वतीको क्षुद्र सेवा करते देखा । पुण्डलीक जब उनके 
चरण-स्पर्शं करनेको बढे? तब वे यह कहकर दूर हट गयीं कि 
“तुम पापी हो, हमें छुना मत |? पुण्डलीकके बहुत अनुनय- 
विनय करनेपर उन्होंने बताया कि “तुम-सरीखे पापी हममें 
स्नान करके जो पापरारि छोड़ जाते हैं, उस पापराशिको 
धोकर पूर्वबत्‌ विशुद्ध होनेके लिये हमलोग पुण्यपुरुषोंके 
आश्रमोंमें आकर उनकी सेवा करती हैं ।' यह सुनकर 
पुण्डलीकने उनसे अपने उद्धारका उपाय पूछा। उन्होंने 
कुक्कुट ऋषिके पास जाकर उनसे पूछनेकी सम्मति दी । 
तदनुसार पुण्डलीकने कुक्कुट ऋषिके पास जाकर अपनी 
सारी कथा सुनायी और उद्धारका उपाय पूछा । इसपर परम 
मातृ-पितृमक्त कुक्कुट ऋषिने कहा कि 'पुण्डलीक ! तू बड़ा 
मूर्ख है, जो माता-पिताको छोड़कर यहाँ काशी-यात्राको 
आया है | तुझे यहाँ क्या फल मिलेंगे | माता पिताकी सेवा 
काशी-यात्राकी अपेक्षा कहीं श्रेष्ठ है । जा, माता-पिताकी सेवा 
कर ।? यह सुनकर पुण्डलीक वहंसे लोट आये और अनन्य- 
भाषसे माता-पिताकी सेवा करने लगे । वे फिर माता-पिताके 


साथ पण्ढरीमें आकर रहे । एक दिन उन्हें दर्शन देनेके 
लिये स्वयं भगवान्‌ पधारे । उस समय ये माता-पिताकी सेवामें 
लगे थे । इन्होंने भगवानके आदरातिथ्यको अपेक्षा माता- 
पिताकी सेवाको श्रेष्ठ समझा और भगवानकी भी उपेक्षा 
न दो, इसलिये भगवानकी ओर एक इंट फेंककर प्रार्थना की 
कि आप इसपर खड़े रहें। भगवान्‌ भक्तवत्सल हैं | पुण्डलीक- 
की मातृःपितृभक्तिसे संतुष्ट होकर उसी इंटपर खड़े हो गये । 
माता-पिताकी सेवा कर चुकनेपर भगवानूकी पुण्डळीकने स्तुति 
की । भगवानूने प्रसन्न होकर जब वर माँगनेको कहा, तब 
'पुण्डलीकने यह्वी वर माँगा कि “मेरी मातृ-पितृभक्ति सदा बनी 
रहे और आप इसी रूपमें यहीं विराजें ।? पुण्डलीकको 
“तथास्तु? कहकर भगवान्‌ पुण्डलीकके इच्छानुसार श्रीविग्रहके 
रूपमे इंटपर ही खड़े हो गये ओर आजतक उन्हीं श्रीविग्रह- 
की पूजा होती है । और लाखों नर-नारी “पुण्डलीक बरदे हरि 
विद्ठल'की जय-घोष करते हुए भगवानक्े दर्शन करते हैं । 
पुण्डळीककी पूजा होती है और पुण्डलीकके माता-पिताकी 
समाधि भी उन्हीके मन्दिरके पास ही विद्यमान है । 


इससे यह बात सिद्ध होती है कि केवळ माता-पिताकी 
सेवासे भी मनुष्या कल्याण हो सकता है । यदि कहें कि 
माता-पिताकी सेवासे कल्याण होनेकी बात शास्तरमे आती है, 
यह तो ठीक है; किंतु यह बात युक्तिसे समझमें नहीं आती) 
तो इसका उत्तर यह है कि यह युक्तिसङ्गत भी है । कोई 
कार्य माताःपिताके तो अनुकूल है, पर पुत्रके प्रतिकूल है 
तो उस समय वह आज्ञाकारी पुत्र अत्यन्त प्रसन्नतापूर्वक 
अपने माता-पिताके अनुकूल ही कार्य करता है; तथा जो कार्य 
पुत्रके तो अनुकूल है; किंतु माता-पिताके प्रतिकूल होनेके 
कारण वे उसे नहीं चाहते तो उस परिस्थितिमे बह पुत्र उस 
कार्यको माता-पिताके प्रतिकूल समझकर उसे तुरंत त्याग 
देता दै । इस प्रकारकी अनुकूल-प्रतिकूल परिस्थिति प्रतिदिन 
ही प्राप्त होती रहती है । इसका परिणाम यह होता है कि 
पुत्रकी अनुकूल-प्रतिकूल वृत्तियोंपर नित्य आघात पड़ते 
रहनेसे उसकी अनुकूल और प्रतिकूल दोनों इत्तियाँ नष्ट हो 
जाती हैं और वह माता-पिताकी अनुकूलतामें ही अपनी 
अनुकूलता तथा उनकी प्रतिकूलतामें ही अपनी प्रतिकूलताका 
समावेश कर देता है; उसकी अपनी न कहीं अनुकूलता रहती 
है और न प्रतिकूलता ही । तब अनुकूळतामे होनेवाले राग 
और प्रतिकूलतामें होनेवाले द्वेषका अत्यन्त अमाव हो जाता दै । 
अन्तःकरणमें होनेवाले सुख-दुःखादि सारे विकारोँके मूल राग-दष 


* बालकों और उनके अभिभावकोंके प्रति कुछ हित-परामश % 

ही हैं । इनका अत्यन्त अभाव होनेसे अन्तःकरण शुद्ध हो जाता 
है। अन्तःकरणकी शुद्धिसे चित्तमे प्रसन्नता होती है और 
प्रसन्नतासे परमात्माके स्वरूपमें स्थिति हो जाती है, जिससे 
परमात्माका यथार्थ ज्ञान होकर परमात्माकी प्राप्ति हो जाती 
है । अतएव माता-पिताकी सेवासे कल्याण होना शासतरसङ्गत 
तो है ही; युक्तिसङ्गत भी है । 
गुरुसेवा 

माता-पिताकी भाँति आचार्य या गुरुकी सेवा करना भी 
परम कर्तव्य और अत्यन्त आवश्यक है । ऋषिकुछ) गुरुकुल, 
पाठशाला, विद्यालय, महाविद्यालय, विश्वविद्यालय आदिमें 
पढ्नेवाले विद्यार्थियोंको अपने आचार्य; अध्यापक, प्रोफेसर; 
प्रिन्सिपल आदि गुरुजनोंका सत्कार, सम्मान, उनकी आज्ञाका 
पालन) वर्णाश्रमानुसार यथोचित सेवा अवश्य करनी चाहिये । 

इसी प्रकार आत्मोद्धारके लिये उपदेश करनेवाले गुरुकी 
विशेष सेवा करनी चाहिये । ऐसे सद्गु रुकी सेवासे ज्ञानकी प्रासि 
होकर परम कल्याण हो जाता दै । भगवानने भी गीतामें कहा है-- 


तद्विद्धि प्रणिपातेन परिप्रश्नेन सेवया। 
उपदेक्ष्यन्ति ते ज्ञाने ज्ञानिनस्तस्वदर्शिन: ॥ 
(४। ३४) 


“उस ज्ञानको तू तत्वदर्शी ज्ञानियोके पास जाकर समझ, 
उनको भलीभाँति दण्डवत्‌ प्रणाम करनेसे, उनकी सेवा करनेसे 
और कपट छोड़कर सरलतापूवक प्रश्‍न करनेसे वे परमात्मतत््- 
को भळीभाँति जाननेवाले ज्ञानी महात्मा तुझे उस तच्वज्ञानका 
उपदेश करेंगे ।? 

उपनिपरदोंमें भी गुरुभक्तोंकी अनेक कथाएँ. मिळती हैं । 
सत्यकाम और उपकोसल आदिको गुरुकी सेवासे ही 
परमात्माका यथार्थ ज्ञान हो गया था । गुरुभक्तिकी महिमाके 
प्रसङ्गमें पद्मपुराणके भूमिखण्डमें बतलाया है. कि “गुरुके 
अनुग्रहे शिष्यको लौकिक आचार-व्यवहारका ज्ञान होता दै, 
विज्ञानी प्राप्ति होती है और वह मोक्ष प्रात कर लेता है । 
जैसे सूर्य सम्पूर्ण लोकोंको प्रकाशित करते दै) उसी प्रकार 
गुरु शिष्यौंको उत्तम बुद्धि देकर उनके अन्तर्जगतूको प्रकाश- 
पूणे बनाते हैं ।# वे शिष्यके अज्ञानमय अन्धकारका नाश 
करते हैं, अतः शिष्योक्रे लिये गुरु ही सबसे उत्तम तीथ दै । 

# सर्वेपामेव लोकानां यथा सूर्यः प्रकाशकः । 

गुरुः प्रकाशकस्तद्वच्छिष्याणां बुद्धिदानतः ॥ 
(<८५। ८ ) 


३८१ 


यह समझकर शिष्यको उचित है कि वह सब तरहसे गुरुको 
प्रसन्न रक्खे । गुरुको पुण्यमय जानकर मन, वाणी और 
शरीर--तीनोंसे उनकी सेवा करे |? 


इसलिये बालकोंको नित्य अपने गुरुजनोंके चरणोंमें 
दाहिने हाथसे उनके दायें पेरको और बायें हाथसे बायें पैरको 
छूकर प्रणाम करना चाहिये ( देखिये मनु० २। ७२) । तथा 
सदा गुरुके साथ बहुत ही आदरपूर्वक व्यवहार करना 
चाहिये । श्रीमनुजीने बतलाया है--- 
हीनान्नवस्रवेषः स्यात्‌ सव॑दा गुरुसन्निधौ । 
उत्तिष्ठेत्‌ प्रथमं चास्य चरमं चैव संतरेत्‌ ॥ 
आसीनस्य स्थितः कुर्वादभिगच्छस्लु तिष्ठतः । 
प्रत्युद्वम्प स्वात्रजतः पश्चाद्धाउस्तु धावतः॥ 
नीचं झाय्यासनं चास्य सव॑दा गुह्समिधो । 
गुरोस्तु चक्षुविषये न यथेष्टासनो भवेत्‌ ॥ 
(२॥। १९४, १९६, १९८) 
पुरके सामने सदा साधारण अन्न, वस्त्र और वेपसे रहे 
तथा गुरुसे पहले तो उठे और पीछे सोवे । बेठे हुए गुरुसे 
खड़े होकर ओर खड़े हुएसे उनके सामने जाकर तथा अपनी 
ओर आते हुएसे कुछ पद आगे जाकर एवं दोइते हुएसे 
उनके पीछे दौड़कर बातचीत करे । गुरुके समीप रिष्यकी 
शय्या और आसन सदा नीचा रहना चाहिये । गुरुकी 
आँखोंके सामने शिष्यको मनमाने आसनसे नहीं बेठना 
चाहिये ।? 
गुरुके साथ कमी असद्व्यवद्दार नहीं करना 
चाहिये । असद्व्यवहार करनेसे दुर्गति होती है । श्रीमनुजी 
कहते हैं -- 
परीवादात्‌ खरो भवति श्वा वै भवति निन्दकः । 
परिभोक्ता कृमिर्भवति कीटो भवति मत्सरी ॥ 
(२। २०१) 
धुरुको झुठा दोष छगानेवाला गधा होता है, उनकी 
निन्दा करनेवाला निस्सन्देह कुत्ता हेता है, अनुचित रीतिसे 
उनके धनको भोगनेवाला कृमि होता है और उनके साथ 
डाह रखनेवाला कीट होता है ।? त 
अतएव इस प्रकार कमी भी गुरुके साथ बुरा बतांव न 
करे, बल्कि उनकी आज्ञाका पालन करे और उनकी इच्छाके 
अनुसार कार्य करे । उनकी इच्छाका पता न लगे तो उनके 
संकेतके अनुसार करे, संकेतका पता न लगे तो उनकी 


३८२ 


कळा ७ कर काक 


आशाके अनुसार करे तथा मन, वाणी और शरीरसे सदा- 
स्वेदा उनकी सेवामें तत्पर रहै | इस प्रकार नित्य नमस्कार, 
सेवा और आज्ञापालन करनेसे शिष्यका कल्याण हो जाता है । 

माता-पिता और गुरुकी सेवाका महत्व जितना कहा 
जाय उतना ही थोड़ा है । श्रीमद्धगवद्रीताके १७ वें अध्यांयकें 
चौंदहवें छोकमें शारीरिक तपका वर्णन करते हुए 
भ्रीभगवानने जो धदेवद्विजगुरपराजञपूजनम्‌? कहा है, उसका 
अभिप्राय यही है कि देवता, ब्राह्मण, गुरु यानी 
माता-पिता, आचार्य आदि तथा प्राज्ञ यानी ज्ञानवान्‌-- 
इनका पूजन अर्थात्‌ सेवा-सत्कार और आदर करना चाहिये । 

श्रीमनुजीने दूसरे अध्यायके २३० वें इलोकमें 
बतलाया है-- 

त एव हि त्रयो लोकास्त एव त्रय आश्रमाः । 

त एवं हि त्रयो वेदास्त एवोक्तास्रयोउन्नयः ॥ 

माता-पिता और आचार्य--ये ही तीनों भूः, भुवः और 
स्वः लोक हैं, ये ही तीनों अह्मचर्य, गृहस्थ और वानप्रस्थ 
आश्रम हैं, ये ही तीनों ऋक्‌) यजुः और सामवेद हैं तथा ये 
ही तीनों गाहपत्य, दक्षिणाग्नि और आहवनीय अग्नि हैं । 
इन तीनोंकी सेवासे मनुष्य तीनों लोकोंको जीत लेता है । 
श्रीमनुजी कहते हैं 

त्रिष्वेतेष्वितिकृत्य॑ हि पुरुषस्य समाप्यते । 

एष धर्मः परः साक्षादुपधर्मोऽन्य उच्यते ॥ 

(२।२३७) 

“इन तीनोंकी सेवासे ही पुरुषका सब कृत्य समाप्त हो 
जाता है, यानी उसे कुछ भी करना शेष नहीं रहता । यही 
वाक्षात्‌ परमधम है, इसके अतिरिक्त अन्य सब उपधर्म कहे 
जाते हैं |! 

इसी प्रकार वेदोंमें भी इसकी बड़ी महिमा मिलती है । 
तत्तिरीयोपनिषद्के १ | ११ । र में बतलाया है-- 

मावृदेवो भद । पितृदेवो भव। आचार्यदेदो भव । 

“माताको देव माननेवाला हो, पिताको देव माननेवाला 


होश आचार्यको देव माननेवाला हो अर्थात्‌ इन सबको 
परमात्मदेव माननेबाला हो |? 


पञ्मपुराणके भूमिखण्डमें आता है कि द्वारकावासी 
शिवदारमाके यजञशर्मा, वेदशर्मा, धमशर्मा, विष्णुशर्मा और 
सोमशर्मानामक पाँचो पुत्रोने मातृ पितृ-भक्तिसे परमपदकी 


% कुपथ माग रुज ज्याकुल रोगी । वेद न देइ सुनहु मुनि जोगी ॥ + 


प्राप्ति कर छी । मनुष्यकी तो बात ही क्या है, कुञ्जल नामके 
तोतेके चारों पुत्र उज्ज्वल) समुज्ज्वल, विज्वल और 
कपिज्वल ( पक्षी ) भी माता-पिताके बड़े भक्त हुए हैं। 
ईश्वर-भक्ति 

ईश्वरकी भक्तिके प्रभावसे दुगुण, दुराचार; प्रमाद; 
दुब्यंसनरूप आसुरी सम्पदाका तथा दुःखोंका स्वाभाविक 
अपने-आप ही अत्यन्त अभाव हो जाता है और उसमें सहुण- 
सदाचाररूप देवी सम्पदाके लक्षण अपने-आप ही आ जाते 
हैं, जिससे सदाके लिये परम शान्ति और परम आनन्दकी 
प्राप्ति हो जाती है। इसमें न तो पेसे खर्च होते हैं, न 
कोई समय व्यय होता है और न कोई परिश्रम ही । जैसे 
रात्रिके समय सोनेके बाद कोई कार्य तो हाता ही नहीं; समय 
केवल सोनेमें ही जाता है और स्वप्न भी वैसे ही आते हैं; 
जैसे कि सोनेके आरम्भ समयमें संकल्प होते हैं । इसलिये 
शयनके समयमें सांसारिक संकल्पाँके प्रवाहको हटाकर परमात्म- 
विषयक संकल्प करते हुए अर्थात्‌ परमात्माके नाम) रूप) 
युण, प्रभावक्रा स्मरण करते हुए शयन करनेसे रात्रिमें 
परमात्म-विषयक ही संकल्प होते रहेंगे, इससे बुद्धि सात्त्विक 
होगी और हम परमात्माके निकट पहुँचेंगे । बतलाइये, इसमें 
हमको क्या परिश्रम है ! एवं न तो इसमें पैसोंका खर्च है 
और न समयका ही । फिर इसके न होनेमें कारण श्रद्धा-प्रेम- 
की ही कमी है। श्रद्धा और प्रेम हमलोगोंका स्वाभाविक 
संसारमें है, उसको भगवानूकी ओर कर देनेसे महान्‌ लाम 
है और संसारकी ओर रखनेसे महान्‌ हानि है । भगवान्‌ हैं 
और मिळ्ते हैं तथा वे अन्तर्यामी, परमद्यालु और सबे- 
शक्तिमान्‌ हैं । इस प्रकारका जो विश्वास है, इसीका नाम 
भद्धा है । इस प्रकार परमात्मामै विश्वास होनेपर उसके द्वारा 
कोई भी दुराचाररूप पाप नहीं बन सकते; क्योंकि उसको 
यह विश्वास है कि भगवान्‌ हैं और वे सब जगह व्यापक हैं 
तथा सब जगह उनकी आँखें हैं और सब जगह ही उनके 
कान हैं । अतः हम जो कुछ कर रहे हैं, भगवान्‌ उसे देख 
रहे है और जो कुछ हम बोल रहे हैं, उसे वे सुन रहे हैं । 
भगवान्‌ने गीतामे भी कहा है-- 


सदेतःपाणिपाद्‌ं 


तत्स +तोऽक्षिरिरोमुखम्‌ । 
सवतः 


श्रुतिमलोके स्॑माबरत्य `` तिष्ठति ॥ 
:: (१३। १३ ) 
“वह. सब ओर हाथ-पेरवाला, सब ओर नेत्र, सिर और 


# बालकों और उनके अभिभावकोके प्रति कुछ दित-परामश % 

मुखवाला तथा सब ओर कानवाला है; क्योंकि वह संसारमें गायन्ति चैनमनुरक्तधियोऽश्रुकण्डयो 
सबको व्याप्त करके स्थित है ।? धन्या व्रजख्रिय उरूक्रमचित्तयानाः ॥ 
जब बाळकके। इस प्रकार विश्वास हो जाता है, तब फिर (१०। ४४। १५) 


बह दुराचार» दुर्व्यसन और प्रमादरूप पापको जो कि 
परमात्मासे विपरीत कार्य हैं, केसे कर सकता है ! 

ईश्वरके अस्तित्वमें विश्वास करके उनकी शरण होनेपर 
मनुष्यमे निर्भयता आ जाती है तथा उसमें धीरता, वीरता, 
गम्भीरता इंश्वरकृपासे स्वाभाविक ही आ जाती है । अस्त्र- 
शोके दवारा दूसरोंकी हिंसा करनेवाला वीर नहीं कहलाता । 
बीर पुरुष वही है, जो अपने ऊपर भारी-से-मारी आपत्ति 
पड़नेपर भी भक्त प्रह्वादकी भाँति अपने सिद्धान्तको, कर्तव्यको 
नहीं छोड़ता, वरं उसपर इढ्ताके साथ डटा रहता है, जरा 
भी च्युत नहीं होता । ईश्वरके सगुण ओर निगुंण-स्वरूपकी 
प्राप्ति या ज्ञान न होनेके कारण उसका यथार्थ चिन्तन न 
हो तो कोई हानि नहीं, किंतु जीव ईश्वरका अंश होनेसे 
उसका भगवानमें प्रेम स्वाभाविक ही हाना चाहिये । अतः 
भगवानके साथ आत्मीयता इढ्‌ होनेके लिये भगवानसे दास्य 
सख्य आदिमेंसे किसी भावका सम्बन्ध, उसकी सत्तामे 
विश्वास, उसका भरोसा तथा नामकी स्मृति अवश्य और दृढ़ 
होनी चाहिये । फिर उसके द्वारा कोई भी पाप नहीं हो सकता। 

दुराचार आदि पापोंके संस्कार ही दुगुंणके रूपमें हृदयमें 
जमते हैं । जब उसके द्वारा कोई बुरा काम नहीं होगा, तब 
दुर्गुण केसे जम सकते हैं; बल्कि पहलेके संचित दुगुणोंके 
संस्कार भी भगवानकी भक्तिके प्रभावसे नष्ट हो जायेगे । 
उपर्युक्त प्रणाळीके अनुसार शयन करनेका अभ्यास करनेसे 
शयनकाल भी साधनमें परिणत हो सकता है । विचारना 
चाहिये; यह कितने उत्तम ळाभकी बात है । यह सब समझ- 
कर भी यदि हम इसके लिये चेष्टा न करें तो हमारे समान 
कौन मूर्ख होगा १ 

इसी प्रकार विद्याभ्यास करते, चळते-फिरते) खाते-पीते; 
उठते-बैउते और खेळ-कूदके समय भी भगवानक़े गुण- 
प्रमावतहित नाम, रूप और चरित्रको याद रखते हुए ही 
उपयुक्त सारी क्रियाएँ करनी चाहिये । जैसे, ब्रजकी गेपियाँ 
वाणीके द्वारा भगवानके नाम-गुणोंका कीर्तन और मनसे 
भगवानका स्मरण करती हुई ही घरका सब काम किया करती 
थीं । श्रीमद्भागवतमें कहा गया हे-- 

या दोहनेऽवहनने मथनोपलेप- 

) : प्रेङ्खञ्कनाभेरुदितो क्षणमार्जनादी : । 


“जो गौओंका दूध दुहते समय, धान आदि कूटते 
समय) दही बिलोते समय, आगन लीपते समय; बाळकोंको 
पाळनेमें झुलाते समथ, रोते हुए बच्चाको छोरी देते समय) 
घरोंमें जळ छिड़कते समय और झाड़ देने आदि कर्माको 
करते समय, प्रेमपूर्ण चित्तसे आँखोंमें आँसू भरकर गद्गद- 
वाणीसे श्रीकृष्णका गान किया करती हैं, इस प्रकार सदा 
श्रीकृष्णमें ही चित्त लगाये रखनेवाली ये ब्रजवासिनी 
गोपियाँ धन्य हैं ।? 

अतएव बालकोंको इस प्रकार वाणीके द्वारा भगवानके 
नाम-गुणोंका प्रेमपूर्वक कीर्तन ` तथा मनसे उनका स्मरण करते 
हुए ही सब चेष्टा करनी चाहिये । ऐसा करनेपर स्वाभाविक ही 
दुगुण-दुराचारोंका नाश होकर तथा सद्गुण-सदाचारांका 
आविर्भाव होकर परम शान्ति मिल सकती है । ऐसा करनेमें 
न तो समयका खर्च है, न पेसोंका ही और न कोई परिश्रम 
ही है । यह अलौकिक परम लाभ स्वाभाविक हो मिल सकता 
दै, जिसके फलस्वरूप मगवानमें प्रेम हकर भगवानकी प्राप्ति . 
हो सकती है । 


प्रातःकाल और सायंकाल जो नित्यकर्मके लिये समय 
निकाला जाता है, उसको विशेष सार्थक बनाना चाहिये । 
उस समय भजन, ध्यान पूजा-पाठ आदि जो कुछ भी 


- किया जाता है, अर्थ और भावकी ओर खयाल रखकर 


करना चाहिये । इस प्रकार श्रद्धा-भक्ति और आदरपूर्वक 
नियमितरूपसे किया हुआ नित्यकम भी बहुत दामी हो जाता 
है; किंतु जो विना आदर और बिना मनके साधन किया 
जाता दै, वह विशेष दामी नहीं होता । 


भक्त भुवने बड़े आदरपूर्वक साधन किया था, जिसके 
फलस्वरूप साढे पाँच महीनोंमें ही उसे भगवान्‌ मिल गये | 


सौतेली माता सुरुचिके आक्षेपभरे बचनोंने भी उसके 


हृदयंमें उपदेशका काम कर दिया | और जन्म देनेवाली 
माता सुनीति तथा श्रीनारदजीका उपदेश पाकर ध्रुव जप) 
ध्यान और तपश्चर्यामै संलग्न हो गया, जिससे वह शीघ्र ही 
परम पदको प्राप्त हो गया । 


इसी प्रकार श्रीनारदजीका उपदेश पाकर भक्त प्रह्वादने 
निष्कामभावसे भक्ति करके उत्तम-से-उत्तम गति प्राप्त की । 

प्रहादने पाठगालामेँ पढ़ते समय भारी-से-भारी अत्याचारोंको 
सहते हुए भी भगवानकी भक्ति करते और बालकोंको कराते 
हुए भगवद्दशन प्राप्त किये । उसकी भक्तिका प्रभाव देखिये, 
जहरीले सर्पोके विष तथा अग्निकी लपटोका भी उसपर कोई 
असर नहीं हुआ। इसके सिवा उसपर और भी बहुत-से 
अत्याचार हुए; किंतु प्रह्वादका बाळ भी बाँका नहीं हुआ । 
प्रहाद मनसे सर्वत्र भगवानको ही देखते और भगवानके 
नाम-ुणोंका कीठन किया करते थे । हिरण्यकडिपुके भय, 
लोभ और त्रास देनेपर भी प्रह्लाद अपनी भक्तिपर डटे ही रहे 
तथा प्रेमपूवक अत्याचारोंका सहते रहे | अतः किसी अत्याचारः 
का प्रतीकार बिना किये ही भक्तिके प्रभावसे सब अत्याचार 
निष्फल हो गये । यह समझकर बालकोंको बड़े उत्साहके 
साथ भगवानके नाम ओर रूपको याद रखते हुए ही सब 
काम करते रहना चाहिये । भगवानने अजुंनको भी यही 
आदेश दिया है कि-- 


तस्मात्सदषु कालेघु मामनुस्मर युध्य च। 
मय्यर्पितमनोचुद्धिमामेवै ष्यस्यसंश्ञयम्‌ ॥ 
(गीता ८ । ७) 


% सल न ब्रह्मकुल सन बरिआई । सत्य कहडँ दोउ भुजा उठाई ॥ % 


“इसलिये हे अर्जुन ! तू सब समयमें निरन्तर मेरा स्मरण 
कर और युद्ध मी कर । इस प्रकार मुझमें अर्पण किये हुए 
मन-बुद्धिसे युक्त होकर तू निस्सन्देह मुझको ही प्राप्त होगा ।' 

सर्वकर्माण्यपि सदा कुर्वाणो मद्दयपाश्रयः । 

मत्पमसादादवाप्नोति शाश्वतं पदमव्ययम्‌ ॥ 
(गीता १८ । ५६) 

“मेरे परायण हुआ कर्मयोगी तो सम्पूर्ण कर्मको सदा 
करता हुआ भी मेरी कृपासे सनातन अविनाशी परमपदको 
प्राप्त हो जाता है ।? 

अतएव बालकोंकों भी सब समय भगवानका आश्रय 
लेकर ही सब काम करना चाहिये । 


यहाँ बाळकोंके सम्बन्धे जो बातें कही गयी हैं, वही 
तरुणोंके और प्रायः बड़ी उम्रवालोंके लिये भी हैं | मेरा 
ऐसा विश्वास दै कि इस प्रकारसे यदि वास्तवमें बाळकोंका 
और तरुणो, प्रौढ़ोंका जीवन बन जाय तो मनुष्य-जीवनकी 
सर्वाङ्गीण सार्थकता हो सकती है । 


DO ६७०--९- 

बालकको उद्योधन 
( रचयिता-महात्मा श्रीजयगौरीशंकर सीतारामजी ) 


सुनो-सुनो ऐ प्यारे बाळक ! करो सदा प्रभुका गुण गान। 
आलस ओ आडंबर छोड़ो, छोड़ो व्यर्थ कपट अभिमान ॥ 
प्रेम सहित विद्या पढ़ निशिदिन, पुरुषारथपर दो अब ध्यान । 
साधनसे निर्मल मन बनकर, होओ अजुन भीम समान ॥ 
सार्थ छोड़ परमार्थं साधकर, करो बड़ांका नित सम्मान । 
विद्या पढ़ बन प्रेम-पुजारी, खूब बढ़ाओ बल औ ज्ञान ॥ 
अपनाओ यह महापुण्य है, दो सबको सत्‌ शिक्षा दान। 
त्याग अविद्या अवगुण आलस, धरो हृदयमें प्रभुका ध्यान ॥ 
झूठ कपट व्यवहार छोड़ दो, इनसे मिलता दुख अपमान । 
मधुर बचन प्रिय बोलो प्यारे, खुश होंगे केशव भगवान ॥ 
रोकर कहो प्रेमयुत प्रतिदिन, दया करो हे दयानिधान । 
'कबलबास' परमारथ करके, बनो जगतमे पुरुष महान ॥ 

# बालकके सुख-दुःख बालकके शाब्दोमें * 

बालकके सुख-दुःख बालकके शब्दोंमें 


` ( लेखक--विद्यावारिधि पं० श्रीरामनिवासजी शमी ) 


कहा जाता है- बालक स्वभावसे ही हृद्य प्रिय और 
मनकी वस्तु हे | उसका क्रोध और हठ भी आनन्ददायक 
है । उसका धूल-धूसरित शरीर एवं निराली चाल-ढाछ किस 
सह्ृदयको अपना वशंवद नहीं बनाती | बालकके सम्मुख 
क्रूर और हिंसक प्राणी भी अपनी क्रूरता और हिंसाको छोड़ 
देते हैं । भेडियोंके माँदमै भी मानव-त्रालक पलता हुआ देखा 
गया है । 
यह भी कहा जाता है कि सनकादि तो बालरूपपर 
इतने मुग्ध हुए कि उन्होंने पितामह ब्रह्मासे सदैव बालरूपमें 
रहनेका अपने लिये वर ही प्राप्त कर लिया । 
परंतु इस स्तुतिवादसे मुझे क्या लाम ! मेरा तो इससे 
कुछ बनता नहीं । मुझपर तो अपने जन्म-एहमें ही जहाँ 
वर्षो चौबीसों घंटा रहना पड़ता है, प्रतिक्षण ओर प्रतिपल 
जो बीतती है और वह भी सुकुमार नन्दे-से व्यक्तिपर) मैं ही 
जानता हूँ । सुनिये, मुझसे कहा जाता है-- 
१. तू मूर्ख है। 
२. तू मुखर है। 
३. तू ढीठ है। 
४. तू पागल है । 
५, तू उल्लू है । 
६. तू अयोग्य है । 
७. तू मरा ही भला । 
८. तू पैदा ही न हुआ होता तो अच्छा होता । 
९. तू पैदा होकर मर जाता तो भी अच्छा होता । 
१०, हैं ! मार लिया दुष्ट तूने हमें । 
इतना ही नही, अपितु अइलील और ग्रामीण शब्दोंमें 
भी मैं याद किया जाता रहता हूँ। हाथ-लात और डंडेसे खबर 
लेनेके अवसर भी आते रहते हैं। क्या यह मनोवैज्ञानिक बात 
है ! और भी मुनिये- मेरे साथ जो सळूक होता है-- 
२. मेरे खास्थ्यका पूरा ध्यान नहीं रक्खा जाता । 
२. मेरे चरित्र-निर्माणकी परवा नहीं की जाती। 
३. मेरी रचिकी भी कोई नहीं सुनता । 
४. मेरा व्यक्तित्व स्वीकार नहीं किया जाता । 
सारांश यह है कि एक ब्राह्मण अपनी गोमुखी, क्षत्रिय 


घोड़े) वैश्य तराजू, किसान बेळ और अंग्रेज कुत्तेकी जितनी 
परवा करता है, उतनी भी मेरी परवा नहीं की जाती । 


जिस जातिको परमात्माके दर्शन बालरूपमें हुए हैं, उसी 
जातिका ब्राल-कृष्णके सखा-साथीके साथ आज लाखों घरांमें 
यह व्यवहार ! विशेषतः ऐसी दशामें जब कि विदव-दुलंभ 
बाल-वात्सल्यके महाकाव्यका रचयिता सूर इसी जातिका 
महाकवि है, जिसने अपने महाग्रन्थमें मनस्तत्त्वात्मक-- 

अ. बाल-व्यक्तित्व । 

आ. बाल-मनोवृत्ति । 

इ. बाल-चिन्तन । 

ई. बाल-स्वभाव । 

उ. बाळ-क्रीडा | 

ऊ. बाल-सुषमा | 

क्म. बाल-चातुर्यं । 

छू. बाल-रुचि । 

लु. बाळ-प्रतिभा । 

लू. बाल-सारल्य । 

--आदिका बड़ी ही मनोमोहक शैली और सरस पर्दोमें 
विश्लेषण किया है । यह असलमें बाल-मनोविज्ञानका 
लोकोत्तर विश्वकोष है । इसका एक-एक शब्द और भाव 
बाल-मनस्तत्त्वकी अभिव्यञ्जना है । यद्यपि सूरसागर कृष्णात्मक 
है; परंतु है तो उसमें बालकका ही व्यक्तित्व, न कि युवक 
और वृद्धका । बालकेतर अवस्थाओंमें परमात्मरूप बाळ- 

सौन्दर्यकी झाँकी लेना तो कल्पनाकी बात केसे हो सकती 
है ! परंतु उसी बालकपर गजबज ढाया जाता है। फिर इसकी 
किसीको परवा भी कहाँ दै! यही कारण है कि आजका 
बालक इन दयनीय रूपोंमें देखा जाता है-- 
१. अल्पायु । 
२. निबंल । 
३. रोगी । 
४, कुरूप । 
५, दीन। 
६, दुखी। 


घरसे निकलकर बालक द्विजन्मा बननेके लिये प्रारम्भिक 

% संत उदय संतत सुखकारी । बिस्व सुखद जिमि इंदु तमारी ॥ % 


पाठझाछामें जाता है; वहाँ भी इसके इन दुःखोंका ताता बना 
ही रहता है । इसे नित्य ही गुरुजनोके मुखसे ये शब्द 
सुनने पढ़ते हैं-- 

क. तुझमें अक्क जरा भी नहीं है। 

ख. लिखना-पढ़ना बिल्कुल नहीं आता। 

ग. निरा मूर्ख है । 

घ. गधा कहींका । 

ङ. साथ ही दो-एक बेर्तोकी मार भी । 

क्या यह व्यवद्दार-- 

१, आत्म-विश्वास । 

२. आत्म-सम्मान । 

३. आत्म-निर्णय । 

४. आत्म-निरीक्षण । 

--के विकासका सहायक हो सकता है ! कदापि नहीं । 
इस अमानवीय व्यवहारसे तो उक्त गुणोंके अङ्कुर ही नहीं 
जम पाते । प्रत्युत बाल-मानवमें समाज-घातक प्रतिक्रिया 
होती है, जो इन बुराइयोंके पनपनेका अवसर प्रदान 
करती हे 

च. क्रोध । 

छ. निन्दा । 

ज. अविनय । 

झ. तुच्छता । 

जञ. अनुशासनहीनता । * 

अब माध्यमिक-पाठशालाकी बात सुनिये और मेरे 
क्रमोन्नत कर्टोका पता लगाइये-- 


यहाँ पुस्तकोंका ढेर सिरपर सवार रहता है । डर और 
मार भी पक्के मित्र बने रहते हैं । ऐसी दशामें तन-मनकी 
शक्तियाँ मी क्षीण हो जाती हैं और अन्धी प्रकृति संतुलन 
रखनेके लिये उच्छरङ्कल होकर नेतिक शक्तियोंसे युद्ध छेड 
देती है और ये दुःख बालकको बहुत लंबे समयतक सहने 
पड़ते हैं । 

अब कदाचित्‌ कालेजमें प्रवेश हुआ तो वहाँ सभी 
आशाएँ समाप्त हो जाती हैं। कालेज वस्तुतः भारतीय 
बालकके लिये एक अभिद्याप है; क्योंकि वहाँ इसकी किशोर 
और त॒रुण-अवस्थाऐँ बरबाद हो जाती हैं । साथ ही 
आरयोचित मानव-व्यक्तित्वके निर्माणका अवसर भी नहीं 
आता और मारतमें पढ़ते हुए भी बालककी अभारतीय 


मनोवृत्ति बनने लगती दै । पहला चमत्कार ही देखिये-- 
वहाँ हमें सुनाया, पढ़ाया और सिखाया जाता है-- 

१. आर्य भारतमें बाहरसे आये हैं । 

२. तीन-चार हजार वर्षोसे पूर्वका इतिहास नहीं मिलता । 

३. जगत्‌ उत्तरोत्तर समुन्नत होता जा रहा है । 

यही नहीं प्रत्युत कालेजके वाताबरणमें कुछ लोमहर्षण 
अभारतीय बातोंका भी दौर-दौरा रहता है, उनमें मुख्यतम 
ये हैं 

ट. भारतीय लोग विज्ञान नहीं जानते थे। 

ठ. विज्ञानमें ईश्वरका स्थान नहीं है। 

ड. हिंदू-शास्र कपोलकल्पित हैं । 

ढ. धर्म-कर्म पुराने समयकी चर्चा है । 

ण. हिंदुओंका आदशंबाद क्रियात्मक नहीं दै । 

इसपर अंग्रेजी भाषाका माध्यम, राष्ट्र-भाषाकी अवहेलना, 
पाश्चात्य रहन-सहन और चिन्तन-प्रणाली--सचमुच बालकको 
अवाञ्छित मानव ही बना छोइती है । यह ठीक है कि इससे 
बालकका एक नवीन रूप तैयार होता है, किंतु यह आत्म- 
संस्कृति-घातक होता है; इसलिये कि इसमें--- 

त. अपनापन नहीं होता । 

थ. जीवन-संस्थापक तत्त्व नहीं पाये जाते । 

द. परप्रत्ययनेय बुद्धिका दौर रहता है । 

ध. जातीयताका दिवाला निकल जाता है । 

न. भारतीय लाखों वर्षों और सहलो पीढ़ियोंका 
सांस्कृतिक व्यक्तित्व प्रायः नष्ट हो जाता है । 

साथ ही बालकके बंशक्रमागत संस्कार, वर्णोचित 
मनोवृत्ति, वैयक्तिक रुचि पूर्णतः नष्ट होकर एक कृत्रिम 
किंतु अभारतीय विचार-पद्धति बनती है, जो मानवता, देश 
और जातिके लिये अहितकर सिद्ध होती है । इस तरह मैं 
देखता हूँ कालेज-शिक्षाके नामसे बालकका सांस्कृतिक और 
जातीय व्यक्तित्व तो सर्वथा नष्ट ही हो जाता हे और म० 
मैकालेकी भावनाके अनुसार वह रुधिरसे भारतीय किंछु 
दिमागसे अंग्रेज बन जाता है । 

यह भी एक अत्यधिक दुःखप्रद बात हे कि कालेजमें 
छात्रने यदि हिंदी या संस्कृतमै एम्‌» ए० किया तो उसे 
साहित्य-सौन्दर्यसे वञ्चित नहीं रहना पडता; किंतु यदि 
अंग्रेजीमे किया तो इने-गिने प्रतिभाशाली बालकोंके सिवा 
वूसरोमें अंग्रेजी साहित्यको ठीक-सा समझनेकी शक्ति भी 
उत्पन्न नहीं होती, उसका आस्वादन तो दूर--परेकी बात है । 


* बालकके सुख-दुःख बालकके शाब्दामै # 

आश्चर्य यह भी है कि विशानके स्नातकोंकी भी वैज्ञानिक 
रुचि और वेशानिक विचारपद्धति नहीं बन पाती । यही सब 
कारण है कि प्रायः लड़के बादमें पुस्तकें बेचते देखे जाते हैं। 
इस सबका परिणाम यह होता है कि-- 

१. धर्म-भीरु बालक । 

« वीर बालक । 
« ईश्वर-भक्त बालक । 
« मातृ-पितृ-भक्त बालक । 
« गुरु-भक्त बालक । 
« परोपकारी बालक । 
« देश-भक्त बालक | 
न त्यागी बालक । 
९, सेवा-ब्रती बालक । 
१०, सत्य-प्रेमी बालक । 
११. विश्वासी बालक । 
१२. साधु-मक्त बालक । 
१३. उदाराशय बालक । 

-इनमेंसे हम एक प्रकारके बालक भी नहीं बन पाते। 
उल्टा अपने पूर्वजोंका परम्परागत सांस्कृतिक व्यक्तित्व नष्ट 
करके घर आते हैं । महात्मा गाँधीने एक बार पुरीके अपने 
भाषणमें प्रकारान्तरसे यही बात कही थी-- 

“लोकमान्य तिलक यदि अंग्रेजी न पढे होते तो दूसरे 
शिवाजी होते ।? 

गत सितम्बरमें अपने हैदराबादके भाषणमें प्रधान 
मन्त्री श्रीपण्डित जवाहरलाल नेहरूने भी विश्व-विद्यालयोंकी 
शिक्षापर अपने उद्गार इस प्रकार प्रकट किये-- 

“इस समय तो विश्व-विद्यालयोंसे कोई छाभ नहीं । मेरे 
सामने उपाधियोंका कोई महत्त्व नहीं मैं उस आदमीको 
विशेषता देता हूँ, जो बी० ए०, एम्‌० ए० नहीं है ।? 

यहाँ एक दुःखद उल्लेखनीय बात यह भी है कि इस 
शिक्षासे हमें समाजकी ओरसे यह पदवियाँ भी मिलती हैं--- 

प. विलासी । 

फ्‌. उच्छूछुल । 


ब. उद्दण्ड । 

भ. अकमंण्य । 

म. अधार्मिक । 

वदि दुर्भाग्य या सौभाग्यसे इम विलायत भेजे गये तो 


बा? अं० १४-- 

हममेंसे अधिकांश पाश्चात्य वातावरणके शिकार होकर आते 
हैं । उनका मत और धर्म-कर्म खाना-पीना और मोज उड़ाना 
रह जाता है | यह गति उस देशके बालककी होती दै) जिसके 
पूर्वजोंने जीवनको प्रवृत्तिपरक किंतु निदृत्तिमूलक माना था 
और यह उद्घोषणा की थी-- 

एतद्देशप्रसूतस्थ सकाशादग्रजन्मनः । 

स्वं स्वं चरित्रं शिक्षेरन्‌ एथिब्यां सवंमानवाः ॥ 

( मनु० २। २०) 

भूमण्डलमें निवास करनेवाले सब मनुष्य इस ( भारत) 

देशमै उत्पन्न विद्वान्‌ ब्राह्मणसे अपने-अपने चरित्रकी शिक्षा 
ग्रहण करें । 

यहाँ यह कह देना भी अनुचित प्रतीत नहीं होता कि 
हमारे बन्धुजन एवं गुरुजन बाल-मनोविज्ञान-सम्बन्धी मूळ 
सिद्धान्तोसे अनभिज्ञ होते हैं । यही कारण है कि बाल-मानव 
उल्टी दिशामें बहनेको मजबूर होता है । कृपया वे इस क्षण 
ही उन्हें सुनकर इस दिशामें सक्रिय भाग लें । वे कुछ इस 
प्रकार हैं-- 

१. बाल-निर्माण-शिक्षण एक अनिवार्य बात है। 

२. बालककी मानसिक मॉर्गोकी पूर्ति भी आवश्यक है। 

३. बालककी विकास-श्रेणियोंके सम्बन्धमै सम्मान-वृत्ति 
अपेक्षित है । 

४. बालक सर्वगुणसम्पन्न नहीं है, उसे सर्वगुणसम्पन्न 
मानकर चलना ठीक नहीं । 

५. बालकके व्यक्तित्वका आदर करना मनोवैशानिक 
शिक्षणकी बात है । 

६. बालकके साथ आयु-सम्मत मनोवैज्ञानिक दृष्टि 
व्यवहाय है | 

७, बालकको परस्पर-विरोधी बातों, भावों और चिन्ताओं- 
में डालना ठीक नहीं; इससे वह पथ-श्रष्ट होगा । 

८. बालककी बुराइयोंको मनोवैज्ञानिक ढंगसे ठीक 
करो । उसकी हिंसा-वृत्तिको क्रीडाकी प्रतियोगितासे बीरतामें 
बदलो । उपलक्षणसे अन्य बुराइयोंको भी इसी तरह ठीक 
करो । 

९. यह बात प्रतिक्षण याद रखनेकी है कि बाळक 
अनुकरण-प्रिय-प्रकृति है । इसे आप जो देंगे वही वह लेगा । 
दूसरे राब्दोंमें वह आपका फोटो दै । आपकी आकृति जैसी 
होगी वैसे ही उसकी प्रतिकृति होगी । 


३८८ 


# सतसंगति दुर्लभ संसारा । निमिष दंड भरि एकउ बारा ॥ # 


१०. वाळकके लिये नेतिक और आध्यात्मिक वातावरणका 
निर्माण करना भी परम हितकर बात है| साथ ही सत्सङ्ग 
भी बाळ-शिक्षण-विज्ञानकी अनोखी वस्तु है । 


यहाँ मेरा यह नम्र निवेदन है कि कोई यह न समझे कि 
बाळक अपने पक्षमें दूनकी हॉक रहा है । असल बात तो 
यह है कि बाळक तो एश्वीपर असहायरूपमें माताकी गोदमें 
आया था । यदि उस समय ढंगसे काम लिया जाता ती आज 
आक्षेप-योग्य उसकी दशा न होती । विशेषतः हिंदू-बालक) 
जो जन्मना वणोचित और सामाजिक व्यक्तित्व लाया था, 
बह तो तहस-नहस न होता यदि यह कथन असत्य है 
तो बिरोधी बाल-मनोविज्ञान आइनेमें अपना मुख देखे । 
आइना इस प्रकार है-- 


“आपने बाळकके व्यक्तित्वका अपमान किया है । हुँसी- 
मखौछ, दण्ड इत्यादिके द्वारा उसे हीनताका अनुभव कराया 
गया है। इन _कठोर व्यवहारोंके कारण बालकर्मे समाज- 
विरोधी प्रवृत्तियाँ उत्पन्न हो गयी हैं अर्थात्‌ वह समाजका 


सहयोगी) आत्म-विश्वासी और निर्भय व्यक्ति होनेके स्थानमें 
समाज-विरोधी बन गया और अपना भी नाश कर बैठा । 
पौढ-जीवनमें देखी जानेवाली इरष्या-पृणा-द्वेषकी अग्नि 
बाल-जीवनमें दमन की हुई इच्छाओं और प्रबृत्तियोंकी 
चिनगारियोंका प्रज्वलित रूप है । ऐसे ही उपलक्षणसे उसके 
अन्य रोग-दोष मौ ।? 

अब मैं अधिक न कहकर अन्तमें राष्ट्रपति डा० 
राजेन्द्रप्रसादके शब्दोंमें यही कहना चाहता हूँ कि--. 

हम चाहे अपने सामने जितने भी महान्‌ वा उच्च 
आदशोंको लेकर जिस-किसी तरहकी राज्य-व्यवस्था क्यों न 
स्थापित कर लें, हमारी आर्थिक एवं सामाजिक विचारधारा 
कितनी भी समान एवं उदार क्यों न हो, पर जबतक हमारी 
अगली पीढीका शारीरिक एवं मानसिक सौष्ठव वा गठन 
शिश्यु-जीवनमें ही ठीक नहीं बनता तबतक हम देामें 
चिरस्थायी सुख ओर शान्ति स्थापित करनेमें सफल नहीं हो 
सकते । 


NaS 


प्राचीन ओर अर्वाचीन विद्यार्थीपर एक दृष्टि ! 


( रचयिता-शी“ुदामा? ) 


आओ ! दिखलाडँ, बतलाङँ तुमको 

गत भारतके त्रह्मचारीकी, 

एक अपूव झाँकी, 

दशन करते ही जिसके 

उमड़ पड़ेंगे आनन्दके दिव्य ख्रोत- 
तुम्हारे मन-मन्द्रमे 

जिनकी चाह बनी है तुमको वर्षोसे--सदियांसे । 
तपोभूमिका वह ब्रह्मचारी, 

जिसके मुख-मण्डलपर 

"आभा थी, प्रतिभा थी-- 

'दर्हन करते ही पैरोमै जिसके- 

'श्टष्टिकी सुषमा झुक जाती--छुट जाती थी 
जिसके मुखड़ेपर भोलापन था 

` दशन करनेको जिसके देव तरसते- 


Ea प्रो० एस० पी० कनल । 


इन्द्रासन डुल जाता-- 

ज्यादा क्या ! 

यदि आवश्यकता पड़ जाती तो- 

इश्वर भी हिल जाता 

उसके भोले-भाले सत्य खरल जीवनसे । 
बहुत घनी या बिल्कुल निर्धन, 

भू-स्वामी या भूखा ब्राह्मण 

सारे भू-शय्यापर सोते, 

कुटियाएँ सेवन करते 


'और फिर वे-- 


निष्कामी गुरुओकी सेवामे 
शास्त्रोका--शास्त्रोका 
वेदौका--श्रुतियाका 


पच्चीस वषंतक अध्ययन करते । 


२. गत सितम्बर मासमें कन्या-गुरुकुल, देहरादूनके दीक्षान्त भाषणमें । 


. + प्राचीन और अंवाचीन बिद्याथींपर एक दृष्टि! #॥  ' ३८९ 


इस तरह 
उस युगका वह प्राणी 
जिसका नेक चरित्र पवंतसे ऊँचा' था 
सेवा-बत भी जिसका- 

चट्टानोसे अधिक कड़ा था-- 
त्याग-तपस्यामें ही जिसका जीवन रत था- 
अपने भावी पथपर बढ़नेको-- 

हर प्रकारसे तत्पर होकर 

कमे-क्षेत्रमे उतरा करता । 

फिर, उसके ही भुजदण्डोंपर 

भार धरा जाता-- 

भारत भूका-लोक-सेवाका 

इंखीलिये तो भारतने पद पाया था विश्व-पिताका । 

x २. x 

आज ! 

उसी देशके--उसी धराके 

विद्यार्थीका चित्र बनानेको उद्यत होता 
तो-तूलिका थरीती-सकुचाती चलती 
वर्णन करनेको जी चाहता 

पर--लेखनी असमंजसम पड़ जाती 
कहती, अरे ! लिखूँ क्या ? 

जिसकी पीली या मुर्दीली चमड़ीपर, 
जिसके पिचके गोल कपोलापर 

फैला दै-झुर्रीका जाल प्रबल 
जिसकी धँसती आँखापर 

हृष्टि भी कुछ नहीं प्रखर 

ऐनककी जोड़ी चढ़ी हुई 

जो चलता-फिरता पढ़ता-लिखता 

केवल उसके बलपर-- 

पश्चिमका पुजारी बनकर 
कोट-पैंट-टाई अपनाकर 

खूखे तरुके डंठल-सा-- 

धुन खाये-गेहुँके दाने-सा 

बीस बरसमें बूढ़ेके लक्षण लेकर 


पुस्तकोंका ढेर बनाकर 

पत्ते चाटता सड्कोपर 
या--होटलका आदी बनकर 

भटका करता--इधर-उधर । 

शोकीन सिनेमाका इतना- 

कि ऋषियोंके सामवेद-ला- 

उसके होठोपर नाचा करता- 

हरदम कोई फिल्मी गाना । 

बसती रहती उसकी आँखोंमे- 
चित्रपटा या सड़कोंकी 

न मालूम कितनी--पथश्रष्ट तितलियाँ 
न जाने कितने सहगल और सुरैया 
वह “लव मेरिज” की फिल्मी दुनियाका दीवाना | 
इसीलिये तो-- 

योवनके आरम्भसै पूवं 
मन्दाग्निका--धातुक्षयका 

रोग लगा है दुनियाभरका 

फिर भी जैसे-तैसे गिरते-पड्ते 

कुछ 'इम्पोटँट' कुछ 'टीप-टाप 
या--हड्तालॉका सहारा लेकर 
सर्टिफिकेट प्राप्त कर लेता बी० ५० का पम्‌० ए० का 
और एक तरफ बिना फीस ही 
घृद्धापनका--ढलते यौवनका । 

श्रद्धा खोकर-- 

नैतिकता ठुकराकर- 

पुतला वादोंका-फैशनका-- 

ऐसा ही यह द्विपाद पशु 

भार उठाता--अपने दुबल कंधोपर 
जातिका--जगतीके जीवनक-- 

आगे चलकर । 

केवल इसकी चिन्ता-- 

कि भारतका यह नव निमोता 

क्यो बढ्ता ज्ञाता बडे वेगसे 
महान्यछके इस अस्थ मतम आँख मी चकर भवःभी । 


३९० 


* संत बिटप सरिता गिरि धरनी । पर हित हेतु सबन्ह के करनी ॥ % 


भारतीय बाल-साहित्य 
पृष्ठभूमिकी भावना 


( लेखक--पं० श्रीबनारसीदासजी चतुर्वेदी ) 


कवीन्द्र श्रीरवीन्द्रनाथ ठाकुरसे किसी विदेशी विद्वान्‌ने 
पूछा था--'जिस देशमै भगवानके बाल-गोपाळ रूपकी पूजा 
होती हो, वहाँ बचचोंकी देख-भाल तथा पालन-पोषणकी समुचित 
ब्यवस्था तो होगी ही !? 
कवीन्द्रने सखेद उत्तर दिया-- 
(दुर्भाग्यवश हमारे देशमें बच्चे तथा स्री-समाज--दोनों 
ही उपेक्षित हैं ।? 
आजसे कई वर्षे पूवं जब मिस म्यूरियळ लीस्टर ( जिन्हें 
विलायतमें महात्माजीके आतिथ्य करनेका सौभाग्य प्राप्त हुआ 
था ) कलकत्ते पारी, तब मैंने उनसे प्रार्थना की “रूसमें 
आपको जो-जो अनुभव हुए हों उनका सारांश मुझे भी 
सुनानेकी कृपा कीजिये |? उन्होंने उत्तर दिया “रूसमें मैं अधिक 
दिन नहीं ठहर सकी, पर उस बीचमें मैंने वहाँके बच्चोंकी रक्षा 
और शिक्षा तथा मनोरञ्जनके जो उपाय देखे, उनसे मैं इस 
परिणामपर पहुँची कि रूसमें बालक-बालिकाके रूपमें जन्म 
लेना अत्यन्त सौमाग्यकी बात है । उनके लिये वहाँ सर्वोत्तम 
प्रबन्ध है |? 
रूसी तथा चीनी पत्रोमें बालक-बालिकाओंकी संस्थाओं तथा 
स्वस्थ बच्चोके चित्र देखकर ही तबीयत खुश हो जाती है । 
छिद्रान्वेषी आलोचक लोग भले ही उसे प्रचारकार्य समझें, 
पर हमें तो उस प्रकारकी अविश्वासो मनोवृत्ति सर्वथा 
अनुचित प्रतीत होती है । 
रूससे हमारा राजनीतिक मतभेद भले ही हो-- 
तानाशाद्दीके हम धोर-से-घोर विरोधी हों--पर इसका 
अभिप्राय यह नहीं है कि रूसमें जो भी कुछ शुभ कार्य हो 
रहा हो, उसकी अकारण निन्दा ही करें । और चीन तो 
हमारा पड़ोसी ही दै । उसके और हमारे प्रशनोंमें बहुत कुछ 
साम्य है । 
डाक्टर जगदीशचन्द्रजी जेने, जो चीन गये हुए हें, 
“नया समाजशमें लिखा है 
“नये चीनके निर्माताओंने अपने बालकोंके लिये थोड़ेसे 
समयमे ही बहुत साधन-सामग्री जुटा दी है । चीनी जनतन्त्र 
खरकार उनकी रक्षाका पूरा ध्यान रखती है, जिससे 


बालकोंकी मृत्यु-संख्या बहुत घट गयी है । बहुत-सी जगहोंमें 
मातृण्ह और शिझुग्रह खोल दिये गये हैं और बच्चोंको 
पहलेसे ही चेचक, हैजा, टाइफाइड, क्षय, डिप्थीरिया, काली 
खाँसी आदिके विरुद्ध “टीके? लगवाकर अथवा इंजेक्शन देकर 
उनकी वीमारियोंको कम किया जाता है । यह सब कार्य 
सरकारकी ओरसे मुफ्त होता है) माता-पिताको कुछ खच 
नहीं करना पड़ता ।? 

कारखानोंमे गर्भवती माताओंक्रा विशेष ध्यान रक्खा 
जाता है । रांघाईकी कपड़ेकी मिलोंमें गर्भवती माताओंको 
हल्का काम दिया जाता है । उन्हें छप्पन (५६) दिनकी पूरी 
तनख्वाहके साथ छुट्टी मिळती है और ऊपरसे कुछ सरकारी 
सहायता भी दी जाती है । कारखानेमें काम करते समय 
उनके बच्चोंको खिलानेके लिये नसँ रक्खी जाती हैं | चीनकी 
स्वतन्त्रताके बाद चीनकी शिञु-शालाओंमें १२ बारहगुनी 
वृद्धि हुई हे ।' 'ऐसी शिश॒शालाओंके लिये पाक आदिके 
पास कोई रम्य स्थान चुना जाता हे, जहाँ बच्चे स्वतन्त्रता- 
पूर्वक खेल-कूद सकें । १५-२० दिशुओके साथ एक 
उत्साही परिचालिका रहती है, जो विविध प्रकारसे बच्चोंका 
मनोरञ्जन करती है । बच्चे बहुत साफ-सुथरे और प्रसन्नमुख 
दिखायी देते हैं । गुलाबी गालोंवाले अपने नन्हे-से मुखोंसे 
राष्ट्रिय गीतोंका गान करते हुए ये “नन्हे सिपाही” कितने प्यारे 
लगते हैं । छोटे-बड़े सभी लोगोंके बच्चे इन झालाओंमें 
प्रविष्ट किये जाते हैं ।' " "चीनकी जनताका अटल विश्वास 
है कि “अपनी उदीयमान भावी संततिकी सुख-समृद्धिके लिये 
उसे कुछ भी न उठा रखना चाहिये, तभी संसार अधिक 
सुखी और उज्ज्वल बन सकता है ।' भारतवषंमें बालक- 
बालिकाओंके लिये किन-किन स्थानोंपर क्या-क्या कार्य हो 
रहा है, उसका पूरा तो क्या अधूरा वृत्तान्त भी हमें ज्ञात 
नहीं । यह हमारे लिये घोर छजाकी बात हे। इसी कारण जब 
कल्याण-सम्पादककी यह आज्ञा हमें प्राप्त हुई कि हम भी 
बालकाङ्कके लिये कुछ लिखें, तब हम बड़े संकोचमें पड़ गये 
और कुछ नहीं तो निलंजतापूवंक केवल यही स्वीकार करनेके 
लिये कि चालीस वर्षकी कलम घिसाईके बाद भौ इस विषयमे 
हमारा ज्ञान नगण्य दै, हमें ये पंक्तियाँ छिखनी पड़ी हैं। 


# भारतीय धाल-साहित्य % 

हाँ, समय-समयपर इस विषयकी ओर हमारा ध्यान 
अवश्य गया है । फीरोजाबाद हमारा जन्म-स्थान है और 
उसके बारेमें युक्तप्रदेशकी किसी सरकारी रिपोर्ट में यह छपा 
था कि बालकोंकी मृत्यु-संख्याका सबसे ऊँचा औसत 
फीरोजाबादमें रहा ! मालूम नहीं कि यह कलंक-कालिमा 
अबतक उतनी ही गहराईके साथ हमारे नगरके माथेपर छगी 
हुई है या नहीं; पर इतना हम अवश्य जानते हैं कि इस बीचमें 
जहाँ उस नगरकी आबादी तिगुनी हो गयी है, बच्चोंकी 
देख-भालके लिये कोई विशेष प्रबन्ध नहीं किया गया । 

इससे भी ज्यादा दुःखप्रद अनुभव हमें विन्ध्यप्रदेशमें 
अपने निवास-स्थान कुण्डेश्वर [ टीकमगढ़ ] के आसपासके 
ग्रामोंमें हुआ । हमने बीसियों बच्चोंको वहाँ चेचककी बीमारी- 
में काल-कवलित होते देखा ओर दो-तीन बार उस बारेमें 
“विन्ध्यवाणी'में लिखा भी । 

हमारा यह खयाल है कि इस बारेमें हमें पहले माता- 
पिताओं तथा शिक्षकॉोंको शिक्षित करनेकी जरूरत है। जो 
पत्रकार बच्चोंके विषयमै कमी-कमी कुछ लिख भी देते हैं 
स्वयं उनका ज्ञान अत्यल्प होता है। 

बच्चोंके बारेमें कलम उठाना सबसे अधिक जिम्मेवारीका 
काम है; पर हमारे लेखकोंने उसे खेळ ही समझ रक्खा है । 
बच्चाकी शिक्षाके लिये दरअसल हमें उनकी नानियोंसे शुरू 
करना चाहिये । सुना जाता है कि अमरीकामें एक महाशय 
अपने पाँच वर्षके बचेको लेकर किसी शिक्षा-विशेषज्ञके पास 
गये और उनसे उसकी शिक्षाके विषयमै सलाह माँगी । 
उन्होने कहा--“आप जनाब छै वर्षकी देरी करके आये हैं ।? 

बच्चाकी अकाल-मृत्यु, अशिक्षा अथवा शारीरिक 
निर्बंलताके लिये कितने अंशमें हमलोग जिम्मेवार हैं और 
कितने अंशमें हमारी सरकार या म्यूनिसिपेलिटियॉ, इस 
विवादग्रस्त प्रश्‍नको हम यहाँ नहीं उठाना चाहते, फिर भी 
इतना तो कहना ही पड़ेगा कि दोनों ही समानरूपसे अपराधी 
हैं और दोनों ही घोर निन्दाके पात्र हैं। 

जो लोग अपनेको सुशिक्षित समझते हैं, वे भी अज्ञानके 
गहरे गढेमै पड़े हुए हैं । चार बच्चोंके पिता होनेपर भी हमने 
“प्रसूति? नामक बीमारीका नाम भी तबतक नहीं सुना था, 
जबतक कि स्वथं हमें उसीके कारण पत्नीवियोगका दुःख न 
सहना पड़ा ! और उसके सालभरके बाद वह बच्चा मी चल 
बसा । स्विटज्ञरलैंड-प्रवासी एक वयोवृद्ध अंग्रेजंमहिलाने 
जब यह घटना सुनी, तब वह बोली “स्विट्ज़रलैंडमें तो प्रत्येक 


बच्चेके जन्मसे लेकर उसकी आकस्मिक मृत्युतककी सभी 
बातोंका पूरा-पूरा ब्यौरा रक्खा जाता है, ताकि वैसी घटनाएँ 
फिर न घटे, किसी भी देशके लिये यह सबसे बड़ा कलंक 
है कि उसमें जच्चों और बच्चोंकी मृत्यु-संख्याका औसत 
ऊँचा हो ।' 

आज हमारे देशमें नाना प्रकारके छानों या आयोगोंका 
निर्माण हो रहा है | मादरम नहीं कि इस बारेमे कोई विशेष 
प्रयत्न किया जा रहा है या नहीं । हॉ, एक बार रेडियोपर 
हमने राजकुमारी श्रीअमृतकुँवरिका भाषण अवश्य सुना था 
और उनसे कुछ पत्र-व्यप्रहार भी किया था । 

याँ आयोजनाओंके बनानेमे तो कागज, कळम-स्याही- 
का ही खर्चे होता दै; पर तदनुसार काम करना कठिन है । 
यद्यपि हम सिद्धान्ततः अराजकवादके पक्षपाती हैं--तदनुसार 
आचरण न कर सकनेपर भी !--तथापि कभी-कभी इमारे 
मनमें यह विचार अवश्य आ जाता है कि कभी-कभी 
आपत्कालमें ज्ञोर-ज्ञबरदस्तीका प्रयोग भी क्षम्य माना जाना 
चाहिये । जो माता-पिता अपनी लापरवाहीसे बच्चोंके जीवनको 
खतरेमें डाल रहे हों) उन्हें कुछ-न-कुछ दण्ड अवश्य मिळना 
चाहिये । जो पिता नाळीमें अपने बचेको शौच फिरा रद्दा हो, 
उसके एकाध थप्पड़ जमा देनेका अधिकार प्रत्येक स्वच्छता- 
प्रेमी भलेमानसको होना चाहिये । 

बचोंके लिये जैसे सुन्दर पाक रूस देशमै बनाये जा रहे 
हैं क्या वैसे हमलोग अपने यहाँ नहीं बना सकते ! अभी उस 
दिन दिल्लीके बाजारमें घूमते-धूमते हम एक प्रगतिशीळ 
पुस्तक-विक्रेताकी दूकानपर जा पहुँचे और हमने इस विषयके 
साहित्यकी माँग की । तुरंत ही दूकानदार महाशयने, ओ 
सम्भवतः साम्यवादी दलके सहायकों या शुभचिन्तकोंमेसे हैं, 
कई पुस्तिकाएँ हमारे सामने लाकर रख दीं । 

१-मदर ऐंड चाइल्ड केयर इन यू «ऐस »ऐस»आर 
( रूसमें माताओं तथा बच्चोंकी देख-भाल ) 

२-पब्लिक ऐजुकेशन इन यू०ऐस०ऐस०आर ( रूसमें 
शिक्षा) 

३-चिल्डरन इन न्यू चाइना ( नवीन चीनके बच्चे ) 

इनके सिवा “सोवियट वोमेन' तथा “पीपल्स चाइना'के 
कई अङ्क भी उन्होंने हमें दिये, जिनमें इस विषयका विशेष 
विवरण छपा था । पुस्तिकाओंकी छपाई, सफाई तथा 
सस्तेपनको देखकर हम चकित रह गये । क्या हमारे देशमें 
कहींपर भी इस प्रकारका कार्य नहीं हो रहा है! यदि हो 

# भगति तात अनुपम सुख मूला । मिलइ जो संत होहि अनुकूला ॥ % 


रहा है तो उसका ब्ृत्तान्त सर्वसाधारणतक क्यों नहीं 
पहुँच पाता १ 

यदि हमलोग सचमुच ही अपने बच्चोंके स्वास्थ्य, 
मनोरञ्जन तथा देख-भालके विषयमै इतनी अधिक उपेक्षा 
कर रहे हैं, तो हमारे लिये यह डूब मरनेकी बात है। हमारा 
अनुमान है कि जो थोड़ा बहुत कार्य हो भी रहा है, उसको 
भी उचित प्रोत्साहन नहीं मिळता | अभी २२ अक्टूबरकी 
खात है | अमरकंटकके पवित्र तीर्थस्थानके दर्शन करके हम 
लोग भोजन कर रहे थे । माननीय गृहसचिव डाक्टर 
केलाशनाथजी काटजूने कहा-- 


ध्यद्यपि मैं अपने देशकी अनेक सुशिक्षित महिलाओंका 
प्रशंसक हूँ; पर मेरे हृदयमें सर्वोच्च स्थान एक बंगाली बहिनका 
है, जिन्होंने बच्चोके लिये बड़ा उपयोगी कार्य कर दिखाया है।? 
हमलोगोंने उनंका नाम, धाम तथा वृत्तान्त पूछा तो 
काटजू साहबने बड़ी श्रद्धासे सारा हाल संक्षेपमें कह सुनाया । 

“कोई चौंतीस-पेंतीस वर्ष पहलेकी बात है। एक सोलह- 
सत्रह वर्षीय बंगाली बालिकाका विवाह चोबीस-पचीस वर्षके 
एक सुशिक्षित युवकसे हुआ था । उनके एक बच्चा हुआ | 
बह सालभरका न होने पाया था कि पिताका स्वर्गवास हो गया । 
उस अभागी विधवाने सोलह वर्षतक महान्‌ साधना करके 
बच्चेको पाला-पोसा, पढ़ाया-लिखाया । वह बी०ए० में पढ़ता 
था कि उसका भी देहान्त हो गया । अब वह बिल्कुल ही 
निराधार हो गयी ओर उसका मस्तिष्क अत्यन्त अशान्त हो 
गया । किसी शुभचिन्तकके परामर्शानुसार वह बिलायत गयी 
और वहाँ बच्चोंकी शिक्षाके विषयमें पूरे-पूरे अनुभव प्राप्त किये । 
वहाँ किसी विचारशील व्यक्तिने उनसे कहा--आप एक 
बच्चेके बजाय पाँच सो बच्चोंकी पूज्य माताजी बन सकती हैं । 
आपमें उसकी योग्यता विद्यमान है । कलकत्ते लौटकर उन्होंने 
छोटे-छोटे बच्चोंके लिये एक छोटा-सा स्कूल खोला । पहले तो 
उसमें पाँच-सात बच्चे ही दाखिल हुए, पर बढते-बढते आज 
वह चार-पाँच सो बच्चोंकी संस्था बन गयी है । ढाई वर्षसे लेकर 
पाँच वर्षतकके बच्चे उसमें भर्ती किये जाते हैं और सात, 
साढे सात वर्षके बच्चे. आगेकी पढ़ाईके लिये बहाँसे अलग 
कर दिये जाते हैं । कितने ही मातृहीन या पितृहीन बच्चे 
बहाँ शिक्षा पाते हैं और कुछ तो बिल्कुल ही अनाथ हैं! 
आज उस आश्रम या विद्यालयका भवन ढाई लाखमें निर्मित 
हुआ है। बम्बईके किसी परोपकारी इंजीनियरने छागतके 
मूल्यपर ही उसका निर्माण कर दिया है। उस भवनकी 


एक शाखाको खोलनेका सौभाग्य मुझे भी प्राप्त हुआ था |? 


डाक्टर साहबकी सेवामें मैंने निवेदन किया “क्या आपने 
उन महिलाके विषयमें कहीं लिखा भी है ?? उन्होंने कहा-- 
“अभी तो नहीं लिखा | आप दिल्ली चल ही रहे हैं । वहीं 
लिखकर आपको दे दूँगा ।? 

यदि कोई दूसरा देश होता तो उत तपस्विनी महिला- 
का विस्तृत जीवन-चरित कमीका प्रकाशित हो गया होता) 
पर हमछोगोंने उनका नाम भी नहीं सुना । 

हमारी वे पत्र-पत्रिकाएँ) जो सैकड़ों ही उद्दीपक किस्से- 
कहानियाँ छाप-छापकर पाठकोंकी रुचिको विकृत 


किया करती हैं, क्या कभी ऐसी महिलाओंका वृत्तान्त भी 
छापेंगी ! 


और क्या इस देशमै दस-बीस ऐसे लेखक नहीं हो सकते; 
जो बच्चोंके साहित्यका विशेषरूपसे अध्ययन करके संसारके 
सर्वोत्तम दृष्टान्त हमारे बच्चोके सामने उपस्थित कर दें । जिस 
देशमै नौ हजार बच्चे प्रतिदिन पैदा हो रहे हों, वहाँ उनके 
विषयमें उपयोगी साहित्यका प्रायः अभाव हमारी अदूरदर्दिता- 
को ही प्रकट करता है । जब बच्चोंके साहित्यकी बात आती 
है, तब सहसा हमारे मनमें कई प्रश्न उपस्थित होते हैं । 


आखिर इस विषयके लेखकका दृष्टिकोण क्या होना 
चाहिये १ उसके निजके जीवनमै कोई दर्शन है भी या नहीं ! 
और भावी समाज-ब्यवस्थाके विषयमै उसके क्या विचार हैं १ 


यदि हम “गो-सभ्यताः का पुनर्निर्माण करना चाहते 
हैं तो हमें अपने बच्चोंकी गो-पूजा तथा तपोवनोंकी महिमा 
सुनानी होगी । पर यदि हम धपेद्रोळ-सभ्यता'के उपासक हैं तो 
हमें “वनस्पति-घी? और 'ट्रेक्टरों'के गुणगान करने होंगे । ट्रेकटरोंके 
हम विरोधी नहीं । उनका भी उपयोग हमें करना है; पर यदि 
वे गोवंशके विनाशक सिद्ध हों तो उन्हें दूरसे ही नमस्कार 
कर देना ठीक होगा । 

निरुद्देश्य ऐरे-गैरे पचकल्यानियोंके हाथमें शिशु-साहित्यके 
निर्माणका कार्य नहीं छोड़ा जा सकता । हम अपने मस्तिष्क- 
के कपाट खुळे रखना चाहते हैं । विदेशोंमें जो कुछ अच्छा 
कार्य बच्चोके लिये हो रहा हो, उसे देश-काळ तथा परिस्थितिके 
अनुसार ग्रहण करनेमें हमें कोई एतराज नहीं, पर फालतू 
नकल हम किसीकी भी नहीं करना चाहते । उदाहरणार्थ 
दससे चार बजेतकका स्कूल हमारे देशाके बच्चोके लिये सबसे 
अधिक हानिकारक दै, पर हमलछोग अभी भी लकीर-के-फकीर 


ओ जनक और जननीसे * 

बने हुए सर्द मुल्कोंकी नकल कर रहे हैं और लाखों बच्चोंके 
स्वास्थ्यकी भयडूर हानि ! 
` ' हमारे देशमै बीसियों ही जाँच-कमीशन कायम होते 
रहते है । क्या छोटे-छोटे बच्चोंकी शिक्षाके विषयमै कोई 
कमेटी स्थापित नहीं हो सकती ? 

महाराष्ट्रमे अथवा गुजरात या दक्षिणम जहाँ-जहाँ जो 
कुछ कार्य इस विषयमें हो रहा हो, उसका सचित्र विस्तृत 
व्यौरा हमारे सामने सरळ मनोरञ्जक स्फूर्तिप्रद भाषामै आना 
चाहिये । विदेशी बाल्साहित्यके विषयमें हमारी जानकारी 
अत्यल्प है। उससे भी परिचित होनेकी जरूरत है । जापानकी 
जनतामें सौन्द्यंकी जो भावना दै, उसका बीज हमें वहाँके 
शिश्जु-साहित्यमै ही मिल सकता है । सुप्रसिद्ध अंग्रेज लेखक 
चेस्टरटनने किसी बच्चेको एक किताब भेंट करते हुए 
उसपर लिखा था--- 

डोन्ट विलीव इन ऐनी थिंग दैट केन नोट भी 
इल्स्ट्रेटेड इन पिकूचर्स ।? 

अर्थात्‌ किसी भी ऐसी बातपर विश्वास न करो जो 
चित्रित न की जा सके | 

कभी-कभी हमारे मनमै आता है कि हम स्वयं उन सत्र 
स्थानोंकी तीर्थ-यात्रा करें) जहाँ बालगोपाछोंके लिये कोई 
महत्त्वपूर्ण शिक्षा-सम्बन्धी प्रयोग हो रहे हों ओर उन संस्थाओं 
तथा व्यक्तिय़ांका परिचय हिंदी पाठकोंको दें । पर एक तो 
हम शिक्षा-विशेषज्ञ नहीं; इसलिये मनमै स्वाभाविक संकोच 


है और फिर समय तथा साधनोंका अभाव भी मार्गमें बाधक 
है | यदि कोई अन्य सौमाग्यशाली छेखक इस कार्यक्रों अपने 
दाथमें ले सकें तो उनके भावी ग्रन्थका नाम-करण-संस्कार दम 
अमीसे कर सकते हें 
“हमारी तीथ-यात्रा' 

निस्सन्देद यह पुस्तक हाथों-दाथ विक्र जायगी ओर 
लेखकके लिये यदा, पुण्य और धन तीनों की प्राप्ति करायेगी । और 
इन सबके ऊपर होगा सदो. माता-पिताओंका आशीवाद ! 

लेख समाप्त करनेके बाद हमें खयाळ आया, फ्रान्सके 
सुप्रसिद्ध साहित्यिक स्व० रोम्यां रोलकि एक प्रस्तावका) जो 
उनके फोर रनर्स ( अग्रगामी ) नामक ग्रन्थमें प्रकाशित 
हआ था । रोम्यां रोळॉने ऐसी अन्ताराष्ट्रिय पाठ्य-पुस्तकोके 
निर्माणकी बात कही थी; जो संसारके बालकोंकों प्राथमिक 
शक्षाके कालमें पढायी जा सके । यदि जगत्‌में शान्ति स्थापित 
करनी दै तो इस प्रकारकी रीडर्स तेयार करके हमें ध्वसुत्रेव 

टुग्बकम! की भावनाको पु करना होगा । 

संसारको रहनेयोग्य बनानेके लिये हमें क्या-क्या करना 
हे---इसका नकशा हमारे बच्चोंके सम्मुख रहना ही चाहिये । इस 
विप्रयमे प्रतिमाशाली कवि जबरदस्त काम कर सकते हे । व 
कल्पित स्वर्गका चित्र हमारी आँखोंके सामने खींच सकते हैं । 
अपने बालक्र-बालिकाओके सामने हमें एक लक्ष्य रखना हैं 
और उन्हे स्पष्ट भाषामै यह भी बताना है कि वे उसकी 
पूर्तिके लिये किप प्रकार अग्रसर हों । 

( रचयिता--श्रीबद्रीप्रसादजी गुप्त 'आयं? ) 


इतना ढुलराओ बालकको, हो अनुशासन-हीन नहीं, 
इतना प्यार करो, हो जिससे, निष्किय,कर्म-विहीन नहीं, 
इतना सुख दो, जितनेसे कर सके बुद्धिका वह विस्तार- 
हो न कमी मतिमंद आलसी, उपजे शुद्ध-विवेक-विचार। 
इतना मुक्त करो, जितनेसे, खतंत्रताका अनुभव हो, 
इतनी दो न मुक्ति, जिससे उच्छुंखलताका उङ्कव हो, 
इतना प्रेम दिखाओ, जितनेसे अपना सम्मान रहे, 
इतनी करो ताडूना, जिससे उसमे हठ न गुमान रहे । 


वह डालो संस्कार, कि जिसस पुण्यात्मा सद्शानी हो, 
वचेखी, वाग्मी, विवेकी, बीर, धीर वलिदानी हो, 
मात-पिताका आश्षाकारी, गुरु-चरणोंका भक्त रह, 
धर्म, खजाति, राष्ट्रसेवामे, जीवनभर अनुरक्त रह । 
ऐसी दो प्रेरणा, कि जिससे नित बढ़नेका ही क्रम हो, 
ऐसा दो विश्वास, कि प्राणोमे दृढता हो, संयम हो, 
चाहे जिधर मोड़ लो, कोमल सलिलधार-सा वालक-मन, 
जनक और जननीपर निर्भर, बालकका उत्थान-पतन | 


% साधु असाशु सदन सुक सारी । सुमिरहि राम देहि गनि गारी ॥ + 


विद्यालाभके लिये अनुष्ठान 


सरस्वती देवी विद्याकी अधिष्ठात्री देवता हें । विद्यालाभ- 
के लिये सरस्वतीकी आराधना आवश्यक है । सरस्वतीकी 
आराधनासे, कई लोगोंको विलक्षण बुद्धि तथा प्रज्ञासम्पन्न 
होते देखा-सुना गया है । एक जैनी विद्वानने बतलाया 
था कि उनके एक सम्मान्य आचार्य सरस्वती देवीकी 
उपासनासे शतावधानी हो गये थे । यहाँ सरस्वतीकी 
प्रसन्नतासे विद्यालाभके लिये कुछ प्रयोग लिखे जाते हैं । ये 
प्रयोग कुछ महानुमावोंके द्वारा अनुभूत हैं-- 

(१) 
ब्राह्मी प्रयोग 

माघ शुक्क १२ को सन्ध्याके समय ब्राह्मीको निमन्त्रण 
दे आवे । निमन्त्रणके समय--- 

“ॐ कुमाररअनाये नमः? इस मन्त्रको २१ बार पढ़कर शुद्ध 
धोये हुए चावलोंसे ब्राह्मेके एक बहुत छोटे-से पेड़को घेर दे । 
रात्रिको पवित्रतासे कुशासनपर या कम्बलपर सो रहे । 
चतुर्दशीको प्रातःकाल चार बजे ब्रह्मवेलामें उठकर बिना 
किसीसे कुछ बोले चुपचाप जाकर ब्राह्मीके निमन्त्रित पेड़कों 
“ॐ ए बुद्धिवद्धिन्ये नमः ।--इस मन्त्रको २१ बार पढ़- 
कर जड़से उलाइ ले । तदनन्तर उसे बड़ी 
खरलमें डाल-डालकर “ॐ ऐूँ हीं बाइम्यै नमः? मन्त्रको २१ 
बार पढ्कर पीस ले और उसका रस निकालकर छानकर 
किसी शुद्ध बर्तनमें रख ले | तदनन्तर गङ्जातटपर जाकर 
“ॐ ऐ हों श्रीं वाग्वादिनि सरस्वति मम जिह्वाग्रे वद्‌ वद्‌ 
मां सर्वविद्या देहि देहि स्वाहा ।? 


इस मन्त्रको १०८ बार जपे । पश्चात्‌ जलमें प्रवेश 


करके नाभिके ऊपरतक जलमें खड़ा द्वोकर “सरस्वती देवीकी 
कृपासे मुझे अवश्य विद्याकी प्राप्ति होगी? मनमें ऐसा निश्चय 
करके उस ब्राह्ीके रसको पी जाय । : 
(२) 
जिह्वापर लिखनेकी विधि 

आषाढ मासमें जब उत्तराषाढा नक्षत्र हो, तब-- 

“ॐ ऐ हीं श्रीं छीं वाग्वादिनि सरस्वति मम जिह्वाग्र 
वद वद्‌ ॐ ए हीं श्रीं छीं नमः स्वाहा ।” 

इस मन्त्रको १०८ बार दिनमें जप ले | फिर रात्रिके 
समय ११ बजेसे १२ बजेके भीतर-मीतर जीमपर लाल- 
चन्दनसे “हीं? मन्त्र लिख दे । जिसकी जीभपर यह मन्त्र 
इस विधिसे लिखा जायगा, वह बहुत बड़ा विद्वान्‌ होगा । 


(२) 
विद्याप्राप्तिके लिये सिद्ध हयग्रीवमन्त्रके साथ 
गुडुच्यादिप्रयोग 
गुरुचि) अपामार्ग, बायविडंग, रंखिनी? राही, बच; 
सोंठ और शतावरी--इन सबको बराबर-बराबर लेकर उसका 
चूर्ण करे, तदनन्तर गोघ्रृतमे मिलाकर उसकी आठ-आठ 
आनेभरकी ४४ गोलियाँ बनाकर रख ले और-- 
ॐ ऐ हीं हौं हयग्रीवाय नमो मां विद्यां देहि देहि 
बुद्धि वद्य वद्ध॑य हुं फट्‌ स्वाहा । 
इस मन्त्रको प्रतिदिन १०० बार पढ़कर) मनमें 
विद्या-बुद्धिकी प्राप्ति और वृद्धिका विश्वास करके एक 
गोली खा ले । 


“कुहिने 


इस युगका चिह्न न 
इस युगका चिह् यह है कि मनुष्य अपने सार्थको आगे न रखकर सिद्धान्तको आगे रक्खें। 
पर सिद्धान्तका मतलब है खाथेवाद्‌ । सिद्धान्तत्रादका विचित्र लक्षण यह है कि जिसे वह खुद मानता है, 
उसे ही सिद्धान्त कहता है; और जिसे दूसरा मानता है, उसे वह सिद्धान्त नहीं कहता । 
इस युगका यह भी एक चिह्न है कि मनुष्य करता तो है अपनी धारणाके अनुसार 
लेकिन बहाना करता है समाजहितका । समाजहितवाद अर्थात्‌ व्यक्तिवाद । इसका विचित्र लक्षण 
यह है कि जिसे वह समाजहित कहता है उसके अलावा सव-कुछ समाजविरोधी है। दूसरे शब्दोमे समाज 


अथोत्‌ व्यक्ति । 


--स्व० गिजुभाई 

माता-पिता तथा शिशु-संरक्षण 


( रुख़क-श्रीरामनारायणजी दुबे “साहित्य-रल' ) 


हिंदू-संस्कृतिमै मनुष्यके लिये धर्मानुकूल पुत्रोत्पादनके द्वारा 


“पितृ-श्रण'से उत्मण होकर सदाचारका आचरण करते हुए 
मोक्षको प्राप्त करना प्रधान कत्तव्य माना गया है । 
वेद भगवान्‌ 


“क्रीडन्तौ पुत्रैनंप्तृभिमोंदमानो स्ते गुदे’ 
( ऋकसंहिता १० । ८५। ४२) 

“पुत्र-पोत्र, धेवते-धेवतियोँके साथ घरमे आमोदःप्रमोद 
करते हुए रहनेकी आज्ञा देते हैं |? 

संसारके सभी लौकिक व्यवहार पुत्रको ही प्रधान बनाकर 
चलते हैं । तृप्ति; संतोष, प्रीति, बळ, सुख, जीविका, धनो- 
पाजेन, बंश-विस्तार) कुल-कीर्ति-यश, लोक-परलोक---अमिप्राय 
यहद कि सुखके प्रयोजनसे किये जानेवाले सभी कार्य प्रायः 
पुत्रके लिये ही होते हैं । 


पुत्र भारतीय गृहस्थाश्रमका प्रधान पदार्थ है । 
पुत्र ही पिण्डदाता और पुत्र ही जनक-जननीके परम सुखका 
कारण है । निःसंतान दम्पतिके नीरस जीवनमें सजीवता 
लानेके लिये यही शक्ति है । नारीका पल्लीरूपसे अधिक 
महरबपूर्ण और गौरवशाली स्वरूप उसके 'मातृलल'मे है । 
स्मृतिकारोंके मतमें 'माता' सबसे बढ्कर दै । 


डपाध्यायान्‌ दशाचार्य आचार्याणां शतं पिता । 
सहस्रं तु पितृन्‌ माता गौरवेणातिरिय्यते ॥ 
( मनु० २। १४५) 
“एक आचार्य गौरवम दस उाध्यायोसे बढ़कर दैः 
एक पिता सौ आचायांसे उत्तम है एवं एक माता एक 
महस्त पिताआँसे भी श्रेष्ठ है |? 


स्री चाहे कितनी ही अबला एवं कुरूपा हो, किंतु 
माताके रूपमें उसका सर्वोत्कृष्ट रूप दिखायी देता दै | 
संतानको नौ-दस महीने गर्भमै धारण करने एवं विविध 
कष्ट सहकर भी उसका पालन-पोषण करनेके कारण माताकी 
पदवी सबसे ऊँची है । 

भारतके वीर पराक्रमशाली पुरुषों, वीर-क्षत्राणियो तथा 
अभिमन्यु-जैसे वीर बालकोको जन्म देनेका श्रेय पाचीन 
भारतीय माताओंको ही है। कहा भी है-- 


माता जने, तो दो जने, के दाता के सूर । 
नहिं तौ रहिहे बाँझ ही, घंटे न मुखको नूर ॥ 
गोस्वामी तुलसीदासजीने भी सुन्दर शब्दोंमें प्रशांसा 
की है-- 
पुत्रवती जुबती जग सोई । रघुपति मगतु जासु सुतु होई ॥ 
नतर बाँझ भरि बादि बिआनी । राम बिमुख सुत ते हित जानी ॥ 
“संतान? दाब्दमें जो पवित्र और उन्नतिके भाव 
निहित हैं, उस प्रकारकी संतान पैदा करना वास्तवमें परम 
पुण्य है । 
संतान-उत्पत्तिके लिये पहले समयमे बड़े-बड़े विचार 
होते थे, पुत्रेश्यिश किये जाते थे, पर अब वे कुछ भी 
नहीं किये जाते | कामवदा होकर लोग अंधाधुंध दर्जनों 
बरसाती मेढकोंकी तरह निरुपयोगी, हतत्रीर्यश अकर्मण्य, 
देशको कलङ्कित करनेवाली) प्रायः विकलाङ्ग, मूढ; विकृत- 
मस्तिष्क, अन्य दोघोसे युक्त, नित्य नये रोगोंसे पीडित, 
पिंजरावशेष तथा मृत्युके मुखमै जानेवाली संतान उत्पन्न 
कर भारतकी बाल-मृत्यु-संख्याको बढ़ा रहे हैं । उनकी 
संरक्षिका माताएँ ढुबली-पतछी, जजरित एवं कई रोगोमे 
ग्रसित दृष्टिगोचर हो रही हैं । इसका एक प्रधानतम कारण माता- 
पिताका अज्ञानसे संतान उत्पन्न करना है तथा संतान 
उत्पन्न करनेके पश्चात्‌ पुनः गलतीकर अपने-अपने कत्तव्यां- 
को भूलकर अज्ञानमे शिशुका लालन-पालन तथा उसकी 
निकित्सा आदि न करना है । 
अतः माता-पिता तथा संरक्षकका कर्तव्य दै कि वे 
शास्त्रोक्त विधिके अनुसार सवभावसे शिशुकी रक्षा करें। | 
सेवक सुत पितु मातु भरोसे । रहे अमोच बनें प्रभु पात ॥ 
मानवजातिका सार धन शिशु हैं । शिश्य राष्ट्रकी द्वोन- 
द्वार सर्वोत्कृष्ट सम्पत्ति हैँ। इनके लालन-पाळनमें बहुत ही 
सतक रहनेकी आवश्यकता है । शिशुकी रक्षा करना संतति- 
परम्पराकी रक्षा करना है । 
आजके बच्चे ही कलके राष्ट्रके कर्णधार दें । उन्दींपर 
जाति) समाज) देश एवं राष्ट्रकी उन्नति निर्भर दै । पे द्री 
राष्ट्रके भावी स्तम्भ दें; अतः उनकी प्रसन्नता, स्वास्थ्य 
शिक्षा, विचार-धारा आदिका ध्यान रखना चाहिये । और 

* धूम कुसंगति कारिख होई । लिखिअ पुरान मंजु मसि सोई ॥ + 


उनकी क्रमोन्नति तथा रक्षाके निमित्त दम्पतिको प्रतिदिन 
इश्वरःप्रार्थना करनी चाहिये । 


प्रसव-काल 


लगभग बालक ९ महीने १० दिनके करीब माताके 
गर्भमै रहता है, परंतु बालक और माताकी परिस्थितिके 
कारण इस अवधिमें कभी कमी-वेशी हो जाया करती है । 
शुद्ध शुक्र और आतंवसे उत्पन्न शि ही नीरोग रह 
सकता है । इससे भिन्न अवस्थामै वालक उत्पन्न हो तो वह 
अल्पायु तथा जन्मसे लेकर मरण-पर्यम्त रोगी ही रहता है । 


नवाँ महीना लगते ही सुविधाजनक स्थानमें आवश्यक 
सामान तथा साधनोंसे युक्त घरको 'प्रसूतिका-ग्रह' नियुक्त 
करना चाहिये । वहॉकी भूमि शुष्क होनी चाहिये । आर्द्र 
और क्लेशयुक्त भूमिसे बड़ी हानि होती है । प्रसूतागारमें 
प्रकाश और वायुका प्रवन्ध प्रसूता सत्री और नवजात दिशुके 
लिये होना आवश्यक है; किंतु वायुका उपसर्ग, जहाँ प्रसूता 
सत्री तथा बालक लेटते हँ, कदापि नहीं होना चाहिये । 


सूतिकाणह बनानेके लिये पूर्वकी ओर द्वारवाला कमरा 
पसंद करना चाहिये । अपने मकानके भीतर स्वच्छ-साफ, 
वायु-प्रवेशक कमरा हो, जो तूतिया डालकर कलईसे पुतवाया 
गया हो और उसकी धरती फिनायल डालकर धुल्वा दी 
गयी हो । उसे कपूर, लोहबान; गंधककी धूनी देकर कीटाणु- 
रहित बना देना चाहिये । 


प्रसूतिका-गहमे, जहाँतक हो सके, महान्‌ पुरुषों और 
दैबताओंके चित्र लगे होने चाहिये | उसमें उत्तम चारपाई, 
जिसमें खटमल इत्यादि न हों; प्रसूता होनेके पहले ही तैयार 
रहनी चाहिये । साथ ही अन्य आवश्यक सामग्रियाँ भी रहनी 
चाहिये । प्रतिवर्ष २० लाख बच्चे तो प्रसूतिका-णहकी भेंट 
हो जाते हैं । कमी-कमी प्रसव-दुःखसे ख्रियाँ प्रायः मरतक 
जाती हैं, जिससे दोनों जीवाँकी हानि होती है । 

शिशु-जन्म 

प्रशवत्रेदनाके प्रारम्भसे ही प्रथमावस्था शुरू होती 
दृ । इसी समय ऐसी अनुभवी दाईको बुलावे; जो अपने 
कार्यम दक्ष हो, किसी रोगसे संक्रामित न हो । जच्चा- 
मे स्नेह और मधुर वचनेंमे बोले और उसको घैर्य बँधावे । 
दाईके नाखून आदि मटीभाँति कटवा देने नाहिये तथा 
उसके हाथ भी साबुनमे धुलवा देने चाहिये | 


दाईके अतिरिक्त घरकी एक या दो चतुर त्त्रियोका, 
जिन्होंने बहुत ख्रियोंको प्रसव करवाया हो; जो मेत्रीकुशल, 
निरन्तर अनुरागवाली, प्रेम रखनेवाली, प्रसूतकि लिये 
अनुकूल आचरण करनेवाली, कममें दक्ष कुशल) इशारेसे 
समझनेवाली, स्वभावसे प्रिय, विवादरहित) धेयवती और 
सेवा-परायण हों, प्रसूतिके पास परिचर्याके लिये उपस्थित 
रहना अत्यन्त आवश्यक है । 


जहाँतक हो वे स्त्री प्रसूताकी मा या स्नेह- 
सम्प्रन्धिनी हों और दो-चार बच्चोंकी माता हों जो कि प्रसूताको 
हरसमय प्रसन्न रख सकें और घैय दे सकें । बहुत-सी स्त्रियोंकी 
भीड़ वहाँ इकट्टी नहीं होनी चाहिये । विरोधी भावकी या 
द्वेष रखनेवाली स्त्रीका वहाँ न रहना ही श्रेयस्कर है । इस 
समय) प्रसव-विशेषज्ञ चिकित्सकक्री उपस्थिति भी उत्तम है । 

गर्भसे शिशुके बाहर आते ही धीरे-धीरे उसे तुरंत पाँछ- 
कर उसके मुख एबं नासिका आदिसे, महीन धुळी हुई 
मळमलके टुकडेसे अँगुलीके सहारे; इलेष्मा आदि पदार्थ 
हटाकर उनको साफ कर देना चाहिये । फिर घीके सद्दारेसे 
मलस्थानको भी साफ कर दें, यदि इस कार्यमें तनिक भी 
भूल हो जाय तो रिशुके जीवन-मरणका प्रश्न आ उपस्थित 
हो जाता है । इसके पश्चात्‌ विधिवत्‌ शास्त्रोक्त क्रियानुसार 
नालोत्कर्तन करें । 

बहुत-सी स्त्रियाँ तथा अन्य मित्र दस-बारह दिनोंतक 
रात्रिको जागरण करते हुए प्रसूता एबं नवजात झिशुकी रक्षा 
में तत्पर रहने चाहिये | इस' कालमें घरमै स्तुति, गीत, 
वादित्र होते रहने चाहिये । घर खाद्य-पदाथासे परिपूर्ण, इ४- 
मित्रासे युक्त रहे तथा अथर्वतेदके ज्ञाता ब्राह्मणोंको बहाँपर 
मङ्गलार्थक्र शान्तिह्दोम दोनों समय करते रहना नाहिये । 

शिशु-जातकर्म 

मेधाजनन क्रियाके पश्चात्‌ नवजात शिल्लुको विषम मात्रा 
मधु और धृतमें ३५ रत्ती स्वर्णभस्म मिलाकर चटा देनी 
चाहिये । 

महर्षि दयानन्द सरस्वतीने लिखा हे कि पिता संतानके 
कानमें 'वेदोऽसीति’ अर्थात्‌ तेरा नाम वेद है, सुनाकर घी 
और शहदको लेकर सोनेकी शलाकासे जीमपर ६३ 
अक्षर लिखकर चटावे । 

कहीं-कहीं ग्रन्थोमे दादिने हाथकी अनामिका अँगुली 
के अग्न भागमें मधु और घृतके साथ घिसा हुआ स्वर्ण लगा- 


ॐ माता-पिता तथां रिशु-संरक्षण ४ 

कर रिशुकी जीभमें लगानेका विधान मिलता है | कहीं-कहीं 
ऐसा लिखा है कि बालककी जिगा तथा ललारमें मोरपङ्कके 
सिरेसे ब्राह्मी, घृत और शहदसे ६३० शब्द लिख दें | 
स्वर्णसे विसे हुए घृत और मधुको संतानकी जिह्वापर 
ळगानेमें अनेक गुण हें । खर्ग बायु-दोषको शान्त करता 
है, मूत्रको साफ करता है तथा रक्तकी ऊर्ध्व गतिके दोष- 
को शान्त करता है । घृत शरीरमें तापको बढ़ाता है, बलकी 
रक्षा करता है और खुलासा दस्त लाता है । मधु मुखमें 
छारका संचार करता है, पित्तकोपकी क्रियाको बढ़ाता है 
ओर कफ-दोपरको दूर करता हैं अर्थात्‌ वह बायु-दोषको 
यान्त करनेकी, गळनलिका, उदर और आँतोंकों सरस 
बनानेकी तथा सरळतासे मल-मृत्र निकालने और कफको 
कम करनेकी क्रिया है । 

डाक्टर लोग भी सदोजात शिल्युके लिये मधुमिश्रित 
रेडीके तेलकी व्यवस्था करते हैं; किंतु एरंड-तैलकी अपेक्षा 
स्वर्णसंयुक्त मधु-मिश्रित घृत अधिक उपकारी होता है । 

इस संस्कारके द्वारा उपपातक अर्थात्‌ पितृ-मातृ-दारीरज 
कई एक दोबोंका नाश भी होता है, ऐसा आर्यशास्त्रका 
मिद्वान्त है । 


दुग्ध 

स्तनपान कराते समय यदि बालकका सुख पूर्वकी ओर 
हो ता अच्छा हे | शिशुक़ी माता दाहिना स्तन गरम पानी- 
में धोकर शिशुको दुग्ध पिलाये। जव दुग्ध पिलाये तब पह 
थाड़ा-सा प्रश्वीमै गिरा दे, क्योकि ये प्रथम बूँदें वालकको हानि 
करती हैं । इसी प्रकार बायें स्तनको भी धोकर दुग्ध पिछाये । 
जन्मके छः या आठ घंटे पश्चात्‌ शिल्युको स्तनपान कराना चाहिये । 

सान विटानेके पूर्व निम्नाङ्कित मन्त्र बोलना आवश्यक है- 

चस्वारः सागरास्तुभ्यं म्तनयोः क्षीरवाहिनः । 

भवन्तु सुभगे नित्यं बालस्य बलबूद्धये ॥ 

पयोऽसृतरसं पास्वा कुमारस्ते शुभानने । 

दीर्घमायुरवराप्नोतु देवाः ग्राइयास्ुतं यथा ॥ 

जब दुख पिळा चुके तब स्तनोंकों घो-पाछ डाले । 
इससे स्तन फटते नहीं हैं । बह्चोंके मुँहको भी धोकर स्वच्छ 
कर दें | 

चाळीस दिनतक शिद्युको दो-दो घंटेके अन्तरसे दूध 
विशते, इसमे जल्दी नही, तेते कि बहुधा मूर्त स्त्रियाँ 
किया करती हैं । 


माताके लिये शिशुको बैठकर और घुटनोंको ऊँचा 
करके या लेटकर, कुहनी टेककर दुग्ध पिलाना चाहिये । 
दुग्ध पिलाते समत्र स्तनोंका सम्पूर्ण भार शिश्यके मुखपर न 
हो, इस बातका ध्यान रखना चाहिये । खड़े-खड़े चलते- 
चलते या छातीपर लिटाकर वच्चेक्रो दूध कभी नहीं पिलाना 
चाहिये । 


सच्चा प्रेम रखनेवाली कुलवती माताका दुग्ध संतानका 
भावी जीवन श्रेयस्कर बनानेके लिये कल्याणकारी एवं अमृत- 
तुल्य होता है । जो इस अमृतसे शिश्यु-जीवनमें वञ्चित 
रहता है वह बड़ा अभागा है । जिस शरीरसे शिश्वुकी उत्पत्ति 
होती है, उस शरीरका सार-रम दुग्ध ही है । अन्य किसी 
नीच कुलकी स्त्री) धाय या डब्ेका दुग्ध तथा पञ्चका दुग्ध 
लाभदायक नहीं हो सक्ता । अतः अत्यावश्यक स्थितिके 
विना बच्चेको और कोई दुग्ध पिलाना बहुत हानिकर है । 

माताके दुग्धमें जीवनीका प्रचुर परिमाणमें होना आवश्यक 
हे । इसलिये माताके खाद्यमें भी--फळ, ताजा दुग्ध) मक्खन 
आदि होना चाहिये | खाद्यकी कमीके कारण ही बहु-शिश्षु- 
मृत्यु होती है । 


माताके दुग्धसे अस्थि जितनी दृद होती है, अन्य 
दुग्धसे उतनी दृढ़ नहीं हो सकती । शरीरका निर्माण अस्थि- 
पर ही निमंर है एवं बल) बुद्धिश आयु आदि सत्र अस्थि- 
पर ही आश्रित हैं। बच्चेके लिये अपनी माका दूध ही 
उत्तम और पौष्टिक मोजन है, परंतु मातृ-दुग्धका प्रचुर: 
मात्रामें निकलना एवं शुद्ध होना नितान्त आवश्यक है.। 
दुग्ध पिछाते समय निम्नलिखित बातोंपर विशेष भ्यान 
रखना चाहिये-- 

१-अपने शिक्षकों) मन्त्रोसे पवित्र कर एकान्तभे, 
आँचलकी ओटकर, प्रसन्न-चित्तसे दुग्ध पिलाना चाहिये । 

र-दुग्ध पीते समय शिशुको पूर्ण आराम मिलना 
चाहिये । 

३-शिश्ुका नासामार्ग खुला रहना चाहिये ताकि इवसन- 
कार्यमें बाधा न उत्पन्न हो । 

४-दुग्ध पिलानेके बीचमें तीन-चार वार शिशुको उठाकर 
थपथपा देना चाहिये ताकि दुग्धके साथ गयी हुई वायु 
डकार या नीचेके मार्गमे निकल जाय । 

५-जब वालककी माके मिरपर क्रोधका भूत चढा हो, 
तब वह बालकको दुग्ध न पिलावे | क्रोधके समय स्त्रीका दुग्ध 


३९८ 


# संत बिसुद्ध मिल्हि परि तेही । चितवह्दि राम कृपा करि जेही ॥ * 


eT 


~~ 


विषके समान होता है । क्रोधके समय माताका दुग्ध पिलानेसे 
बच्चे भयानक रोगोंमें ग्रसित हो सकते हैं । 


६-दुग्ध पिलानेवाली माताको गरिष्ठ एवं अपथ्यकर 
भोजन न स्वयं करना चाहिये और न बच्चेको ही कराना 
चाहिये । 


७-मासिकधर्मके समय माताको न तो बालकको दुग्ध- 
पान कराना चाहिये और न उसके साथ अधिक सम्पर्क ही 
रखना चाहिये । 


८-जबतक बच्चेके पूरे दाँत न आ जायें, तबतक माताको 
सदाचारिणी रहकर शिश्ञको दुग्ध पिलाना चाहिये। स्तन-पान- 
अवधिके भीतर यदि माता-पिताका समागम होगा तो दुग्धमें 
विकार उत्पन्न होगा और बच्चेके स्वास्थ्य और आयुका 
हास होगा । 

९-यदि कभी स्तन-पान-अवधिके भीतर पुरुष-प्रसङ्ग 
हो ही जाय तो उस समयसे एक पहर ( ३॥ घंटा ) पीछे 
अपने स्तनोंमेंसे कुछ दुग्ध निकालकर, धरतीपर डालकर 
बाळकको दुग्ध पिलाये--ऐसा करनेसे दूषित दुग्ध निकल 
जाता है । 

पूलना-च्याधि में भी बालक निम्नलिखित कारणोंसे फँस 
जाते हैं, जेसा कि विद्वान्‌ आचार्य लेखकोंने लिखा है-- 


१०-जो स्त्री सोते समय बाळककी ओर पीठ देकर सोती 
है, वहीं मैथुन कराती है ओर फिर निज बालकको दुग्ध 
पिछाती दै) उसका बालक उपर्युक्त व्याधिका शिकार हो 
जाता है । 


११-माताको कुमार-भरण-काळमे कम-से-कम चार-पाँच 
वर्षतक मेथुन-कर्मसे विरक्त रहकर ब्रह्मचारिणी रहना चाहिये । 
साथ ही मैथुनी रोगों ( Venerenl 0500505 ) के 
परिणामोंसे भी परिचित रहना चाहिये । 

१२-गर्मावस्थाम माताको गोदके वालकको स्तनपान 
नहीं कराना चाहिये | इससे “पारगर्मिक' रोग हो जाता है । 
“उसकी निवृत्तिके लिये माताको पुनः गर्भिणी होते ही गोदके 
बालकका दुग्धपान बंद कर देना चाहिये । 

१३-माताको बालकके प्रति पूर्ण, शुद्ध, किंतु खाने- 
पिछानेमें मर्यादित प्रेम रखना चाहिये । नियमानुवर्तिनी 


माताआफे बालक अनुदासनप्रिय, स्फूर्तियुक्त (9181 ) 
स्वस्थ और स्वच्छ ( neat and ४0 ) मिळते हूँ । 


एक संतानके पश्चात्‌ दूसरी संतानकी उत्पत्तिमें 
अन्तर 


ग्रहस्थको एक संतानके बाद दूसरी संतानकी उलत्तिमें 
कम-से-कम पाँच वर्षका अन्तर आवश्यकरूपसे रखना चाहिये। 
अन्यथा संतान दुर्बल, विकलाङ्ग एवं अल्पायु होगी । माता- 
पिताका भी स्वास्थ्य नष्ट होगा । अधिक संतान, यदि वे 
अयोग्य हाँ, तो मारस्वरूप होंगी । योग्य कम संतान भी 
गाहस्थ्यको उज्ज्वल बना सक्रेंगी । जेसे कि एक चन्द्रमासे 
सारा जगत्‌ प्रकाशित होता है, किंतु लाखों तारोंसे भी प्रकाशित 
नहीं होता । 

प्राचीन समयमें, माताओंके करीब पाच-पाच वर्षके बाद 
संतान हुआ करती थी । इस पाँच वर्षके अन्तरके कारण वे 
दीर्घजीवी, बलवान्‌ और बुद्धिमान्‌ हुआ करती थीं; और 
गोदीवाले बच्चेक्रो विकाररहित और पुष्टिकारक दूध भी 
तभी मिलता था । साथ ही माताओंका शरीर भी नीरोग 
रहता था । 

कम-से-कम तीन वर्षकी आयुके पहले दूसरे बच्चेका 
जन्म हो तो वह शिशु और माताके लिये मृत्युके बराबर है । 


दन्त और प्रचलित किंवदन्ती 

रिशुके दातोंके विषयमें ऐसी किंवदन्ती प्रचलित है कि 
यदि शिशु सदन्त उत्पन्न हो, अथवा पैदा होते ही उसके दाँत 
निकल आयें तो उसे राक्षस जानना चाहिये । कहते हैं किं 
उसकी माता शीघ्र ही मर जाती है । प्रथम, द्वितीय 
अथवा तृतीय मासमें दाँत पैदा हाँ तब वह “यमराज! 
होता दै । उसका पिता शीघ्र ही मर जाता दै । चतुर्थ 
मासमें दाँत पैदा हों तो उसका भाई मर जाता है । पाँचवें 
मासमें दाँत पैदा होनेसे माता और भाईकी मृत्यु होती 
है । छठे मासमें दाँत पैदा होनेसे ब्रालकके नोकर तथा गुरू 
दुखी होते हैं । आठ मासमे लेकर चौदह मासतककी जम्ने 
दाँत पैदा होना गुणकारी एवं शभ माना जाता दै । 

नीचेके दाँत ऊपरके दाँतोंसे पहले निकलते हैँ । दूधके 
दाँत १॥ वर्षसे २॥ वर्षतक निकलते हैं। एक वर्षके बच्चेकै 
ळगमग ६ दाँत, डेढ़ वर्षके बच्चेके लगभग १२ दाँत, दो 
वर्षके बच्चेके लगभग १८ दाँत, ढाई वर्षके बच्चेक्रे लगभग 
२० दाँत होते हैं । छठे वर्षमै प्रायः २८ दाँत होते 7 । 
युवाबस्थामें प्रायः ३२ दाँत होते हैं । 

महर्षि कश्यपने दातोंकी संख्या ३२ बतायी दै; किंधु 


* माता-पिता तथा शिशु-संरक्षण # 

३२ की संख्या सर्वत्र निश्चित नहीं है । संसारमै प्रायः २८- है कि वह अपने शुकी गतिविधियोंपर तया शारीरिक एवं 


३०-३२ तीन प्रकारकी संख्यामें दाँत दृष्टिगोचर होते हैं । 
बारभटमें लिखा है-- 
पृष्ठभङ्गे विडालानां बर्हिणं च शिखोद्रमे । 
दुन्तोद्भवे च बालानां न हि किञ्चिन्न दूयते ॥ 


बिल्लीकी पीठ टूटनेमें, मोरोंकी शिखाके उपजनेमै और 
बालकर्के दाँत निकलनेमें सम्पूर्ण देहमे पीड़ा होती है । 

जितने मासोंमें दाँतोंका निषेचन होता है, उतने ही 
दिनोंमें उनका उद्भव होता है । इसी प्रकार उत्पन्न हुए 
दाँत जितने मासमें उत्पन्न होते हैं, उतने ही वर्षोमें उनका 
पतन होकर फिर पुनरुद्भव होता है । 


शिशुका वजन तथा शिशु-सम्बन्धी प्रत्युत्पन्न ज्ञान 


रोगरहित बञ्चोंका, जो कि स्वस्थ माताका विकार- 
रहित दूध पीते हैं, वजन आयुके अनुसार नियमित 
हो सकता है जो प्रायः निम्नलिखित “हाल्ट” नामक विद्वान्‌- 
द्वारा प्रदत्त और रोल्डनद्वारा उद्धृत तालिकासे जाना जा 
सकता है । 


आदु | वजन (पोडोमे ) | उँचाई (इचोमे ) 


वजन ( पौंडोंमें ) | उँचाई ( इंचोंमें ) 


प्रत्येक माता-पिता तथा अभिभावकका यह मुख्य कतव्य 


मानसिक व्यापारोंपर पूर्ण निगरानी रखे और उसे देश तथा 
समाजके लिये उपयोगी बननेमें अधिकाधिक प्रेरक बने । 
विद्वान्‌ लेखकोंद्वारा निर्धारित ज्ञातव्य तथा 
शिशु-अवस्थाके विविध पहलुओंका अध्ययन 

१-तीन मासकी आयुमें बालक अपने सिरको साध सकता 
है ओर दोनों नेत्रोंकी सहक्रिया ( Conjugate move 
ment 01 (1९ ९४९5 ) स्थिरूपसे प्रकट होने लगती है। 

२-चार मासतक बालकके रोनेमें आँसू नहीं निकलते । 
यदि पाँचवें मासमें आँसू न निकळें तो उस बालकको 
रोगी जानना चाहिये । 

३-छः मासकी वयमें बालक बिना किसी सहारेके बैठ 
सकता है तथा उसकी वस्तुओंका ज्ञान भी पका होने लगता है। 

४-नौ मांसकी आयुसे वह पैरोंके बळ घिसटने लगता है | 

५-एक वर्षका बाळक खड़ा होने लगता है तथा छोटे- 
छोटे शब्दों (Mon०s४11abic ४7४०१5) का उच्चारण कर 
सकता है । 

६-सवा वर्षका बालक सरलतासे दौड़ सकता है और 
छोटे-छोटे सरल शब्दोंका उच्चारण कर सकता है । 

७-दो वर्षकी अवस्थामें उसे कुछ बोलना आना ही 
चाहिये । 

८-तीन वर्षमै, बालक पूर्ण बोलना, जो कि मनुष्यका 
सर्वश्रेष्ठ गुण है, सीख लेता है । 

९-पाँच वर्षके बाद? बच्चे विद्यारम्भ करने योग्य हो 
जाते हें । यह पाँच वर्ष ही शिशु-जीवनकाल है । 


शिशु-पालन 


शिश्यु-रक्षा एक कला है । बिना इस ज्ञानक जो बालक 


Ef आजकल हमारे देशमै पाले जाते हैं, वे केवल पञ्चु-श्रेणीका 


जीवन-निर्वाह करनेयोग्य होते हैं । 


आयुर्वेदीय ग्रन्थोंमें वाळग्रद-स्कन्द्‌ पूतना, अठारह 
प्रकारके देव-देत्य) गन्धर्व, यक्ष, ब्रह्मराक्षस आदिसे रक्षा करनेके 
लिये तेळ, धूप) बलि) खान:मन्त्रोपचार तथा घारणीय ओषधियों का 
प्रयोग लिखा है । प्राचीन समयमें सुयोग्य माताएँ उनका 
यथार्थरूपसे पालन करती थीं । वर्तमान समयमें, आजकी 

ॐ तबहिं होइ सब संसय भंगा। जब बहु काल करिअ सतसंगा ॥ $ 


नारियाँ, शिश्यु-संरक्षणकछा तथा दिशु-पालनके लिये शर्ताशमें 
एकांश भी नहीं जानती । यह बड़े खेदकी बात है । 

माता बननेके पहले ही; प्रत्येक नारीको, देशके भावी 
कर्णधारोंके पालन-पोपणका शास्त्रोक्त ज्ञान होना अनिवार्य 
है । शिशुरक्षा करना संततिकी परम्पराकी रक्षा करना हे । 


शिशु-संरक्षणमें ज्ञातव्य 

प्रथम मासमे शिशुको अन्य लिग्वित कार्यके अतिरिक्त 
प्रभातमे सूर्योदयका दर्शन तथा रात्िमें चन्द्र-दर्शान अवश्य 
कराना चाहिये । 

अथ खलु शिशो जातस्य तभ्वकर्मेण्यभिनित्रृत्ते प्रथम एव 
मासि कृतरक्षाहोममङ्गछस्वस्त्ययनस्य सूर्यादेयदर्शनोपस्थानं 
घ्रदोषे चन्द्रमसः। ( वद्यपः ) 

१-सूयोदयका महत्त्व आजके विद्वान्‌ समझते हैं । बाळ- 
सूर्यकी रदिमयोंमें प्रमुख नीललोहितातीत किरणें शिशुके चर्ममें 
प्रवेश करके दिशुकी अस्थियोके पोषक तस्वका निर्माण 
करती हैं । 

२-चतुथं माससे दिशुको अन्तणंहसे बाहर लाना 
चाहिये और सर्वप्रथम देवमन्दिरमें ले जाना चाहिये | 

चतुर्थे मासे खाताछंकृतस्याहतवाससा ''' '`` ` `` 

चाव्या सहान्तगुहनिष्क्रमणं देवतागारप्रवेदानं च । 

३-छठे मासमें बालकको व्रिठानेका मुहूत करना चाहिये । 
अधिक देरतक ब्रिठानेका निषेध है । 

उपलिसते शुचो देरे शस्त्रतोयाभ्िवर्जिते । 

उपविष्टं सकृच्चेनं न चिरात्‌ स्थापयेदुधः ॥ 


स्तैमित्यं कटिदौबँल्यं पृष्टभङ्गः श्रमो ज्वरः । 
विण्मूत्रानिछसंरोधाध्मानं चात्युपवेशनात्‌ ॥ 
( कश्यप: ) 


छिपे हुए, पवित्र खानमे--जहाँ कोई शास्त्र, जळ अथवा 
अथ्निन हो--खुद्धिमान्‌ पुरुष वालकको एक बार बिठा दे; 
परंतु अधिक देरतक बिठाया न रक्खे | अधिक देरतक 
बिठाये रखनेसे शारीरके अकड़ जाने, कमरका भाग दुर्बल हो 
जाने; रीढकी हड्डी टेढ़ी हो जाने, थकावट आ जाने, ज्वर हो 
जाने, टट्टी-पेशाव और श्वासके रुक जाने अथवा पेट फूल 
जानेका डर रहता है । 

४-छठे मासमे ही शिशुकों विविध फलांका प्राशन 
करवानेका भी विधान है । 

नस्मिन्नेव सासि वितिधानां फानां प्राशनम्‌ । 


५-दाँत निकल आनेपर दसवें मासमें अन्नप्राशन 
कराना चाहिये; क्याँकि-- 

यथा सुराणामम्र त नागेन्द्राणां यथा सुधा । 

तथान्नं प्राणिनां प्राणमन्नं चाहुः प्रजापतिम्‌ ॥ 

जैसे देवताओकि लिये अमृत एवं नागपतियोंके लिये सुधा 
है, वैसे ही मनुष्योके लिये अन्न दी प्राण दै | अन्नको ही 
प्रजापालक कहा गया हैं | 

माता-पिताका कर्तव्य 

१-बच्चोंका अस्वस्थ होना माता-पिताकें अज्ञान ओर 
कत्तव्यकी उपेक्षाका टी सूचक दै | वच्चोंके लिये स्वस्थ रहना 
स्वाभाविक ही है । 

२-बालकोंके रोग रोकनेका सहज उपाय तो यही है कि 
सूतिका-एहसे ही बालकोंको स्वच्छ रक्खा जाय । 

३-रात्रिको सोते समय माको बालकके प्रति पीठ देकर 
नहीं सोना चाहिये । सोर-ग्रहमें तो कदापि किसी भी दक्यामें 
पीठ देकर नहीं सोना चाहिये । र 

४-मादक द्रव्योंका भी बच्चाको देना निपेथ दै, जगे 
अफीम देकर सुळाना । मादक द्रव्योके सेवन करानेम 
वाळकोंके मस्तक नित्रल और शुष्क हो जाते हैं । 

५~बाळकके सोकर उठते ही एकदम प्रकादामें नहीं 
ले जाना चाहिये । इससे बालककी आँखोंमें कष्ट होता है । 

६-बालकोंको दूध पिलाकर या भोजन कराकर उनका 
मुख जरूर धो देना चाहिये | जिससे मुखमै दुर्गन्ध न आवे 
और न मुखके रोग ही उत्पन्न हाँ । 

७-बालकोंका नित्यःप्रति तेलाभ्यङ्ग ( मालिश ) करना 
चाहिये तथा सिर, कान और पेरके तालओमे तीसरे 
दिन कड़वा ( सरसोंका ) तेल डालना चाहिये । 

८-बच्चोंकों कभी डराना नहीं चाहिये | बचपनका भय 
उनके हृद्यसे जन्मभर नहीं निकलता । उनका हृदय निर्वछ 
हो जाता है; दूसरे, उन्हें बीमारी भी हो सकती है । 

उसको झिड्कना या सहसा प्रतिबोधन करना भी प्याग 


दें; क्योंकि उससे बालक बहुत प्रवरा जाता है। चरकन 


लिखा है-- 


शिद्युके रोने, आहार न लेने या अन्य किसी भी कारणके 
होनेपर भी राक्षस, पिशाच) पृतनादिका नाम लेकर इर 
दिखानेका प्रयत्न न करना चाहिये । 


*-बच्चोंको उछालना, मुक्का मारना; गेंदके समान ऊपर 


# माता-पिता तथा शिशु-संरक्षण % 


उछालकर झेलना; सिरमें थपडी मारना, गाल खींचना; कान 
खींचना आदि प्रकारका व्यर्थका त्रास देकर प्रेम प्रदर्शित 
नहीं करना चाहिये । बच्चोके मुँहमें मुँह देना और उन्हें जूठा 
खिलाकर प्यार करना भी बडा हानिकर है । 


१०-बच्चोंका चुम्बन करना उनके खाश्थ्यके लिये बहुत 
हानिकारक है । आजके स्वास्थ्य-विशेषज्ञ भी बड़े कठोर 
शब्दोंमें बच्चोके चुम्बनका निषेध करते हैं। इससे संक्रामक 
बीमारियाँ हो सकती हैं । भारतीय शिष्टाचारमें तो चुम्बनके लिये 
कोई स्थान ही नहीं है। वह “काम-शास्र' का ही अङ्ग माना 
गया है । माता-पिता तथा दूसरे सम्बन्धी) जिनका किसीपर 
वात्सल्य-स्नेह है, उसे गोदमें लेकर या अङ्कमाल देकर उसके 
मस्तकको सूँघ लेते थे। मस्तकको सूँघ लेना बात्सल्यकी 
अभिव्यक्तिका उत्कृष्ट बाह्य प्रतीक हिंदू-समाजमें है । 


११-बालकोंको खेलनेके लिये सुन्दर, लघु, सिरेपर 
अतीक्ष्ण, मुखमें न प्रवेश कर सकने योग्य, जो मृत्युके 
कारण न बन सके जिनसे शिशु डरे नहीं--ऐसे खिलौने 
देना चाहिये । 

१२-उसको खिलानेवाले माता-पिता या कुमार-धायको 
सेकड़ों प्रिय बातोंस बालकका अनुनय करना चाहिये तथा 
आनन्दपूर्ण सरस संस्कृतनिष्ठ हिंदीमें प्रेम ( दुलार ) करना 
चाहिये । ऐसा करनेसे उसका मन बढता हे । वह उत्कृष्ट 
तत््रसम्पन्न और स्वस्थ एवं सुप्रसन्न रहता दै । 

१३-शिशुको सर्दी, वर्षा, कड़ी धूप, ठंडी हवा, 
बिजळीकी चमक, वृक्ष, बेल, कुआं, तालाब, नदी, शून्य- 
स्थान, निम्न-स्थानश ग्रहच्छाया, भीड़ या जन-सम्पर्कके 
स्थानासे बचाना चाहिये । 

१४-गिय्युको सदैव स्वच्छ रखना चाहिये | ऋतुओंके 
अनुसार कपड़े पहिनाना चाहिये । उसकी नाक सिंघाड़से 
भरी हुई, आँखें गीड--कीचड्से बहती हुई न रहनी 
चाहिये । कानके छेदोंको धूळसे भरनेसे बचाना चाहिये । 

१५-रिशुको मिट्टी खानेसे रोकना चाहिये; क्योंकि 
नित्य मिट्टी खानेसे पाण्डुरोग, शोथ, श्वास, कास, जीवाणुजन्य 
अतिसार, छपिं, मूर्च्छा, अम्निमान्य, स्तनद्वेषता, भ्रम आदि 
रोग उत्पन्न हो जाते हैं । 

१६-चेचकके बचावके ल्यि घरमै ऊँटकटाराका एक 
पौधा शुभ नक्षत्रमें जड़ समेत उखाड़कर लटका देना 
राहिये या रुद्राक्षका बड़ा दाना गलेमें बाँध देना चाहिये । 


४०१ 


१७-शिशुके माता-पिता या अभिमावकोंमें प्रत्युत्पन्न-शान 
( common 5९7५९ ) कौ प्रचुरता होनी चाहिये । इसकी 
कमीसे बड़ी-से-बड़ी ज्ञानवती धात्रियाँ मूर्खा हो जाती हैं, 
जैसे--बिजलीके हीटर या स्टोवको जलता छोड़ देना, 
दियासलाईकी डिब्बी खुली पड़ी रहने देना, कमरेमें किरासिन 
तेलकी लालटेन और जलती हुई अंगीठी रखकर किंवाड़ 
बंद कर देना, छत या छजोंपर बालकोंकी विशेष सावधानी न 
रखना । सर्दी, खाँसीपर ध्यान न देकर न्यूमोनिया बना लेना । 

१८-बालक तथा बालिकाओंके नाम भी सुन्दर रखने 
चाहिये और उन्हें बिगाइना न चाहिये । 

भीषण) नक्षत्र, वृक्ष, नदी) पक्षी, सर्प एवं अशुभ 
नामसूचक नाम कभी नहीं रखने चाहिये, जैसे--चण्डिका, 
काली) रोहिणी, गैंदा, विन्ध्या, कोकिला, भुजंग आदि; 
क्योंकि ये नाम कुत्सित और अन्य पदार्थोके भी हैं । 

१९-रिशुका निवास-स्थान ऐसी जगह हो, जहाँ 
स्वच्छ वायु सदा मिल सके । स्थान रमणीक हो । कमरेमें 
सूर्यकी किरणोंका प्रवेश होता हो, कमरेमें दीवालोपर सात्त्विक 
प्रभाव डाळनेवाळे चित्र बने हों या टेंगे हाँ, चित्र ऐसे हो 
जिससे किसी प्रकारका भय न उत्पन्न हो सके । मकान द्द्‌ 
हो, हृटा-कूटा न हो तया मकानमें एकाएक कुत्ते, बिल्ली 
आदि घातक जीव प्रवेश न कर पावे, ऐसा समुचित 
प्रबन्ध हो । 


शिशु-विश्राम तथा निद्रा 

शिशुको शान्त स्वस्थ एवं सुखपूर्वक निद्राका आना 
अत्यन्त आवश्यक और महत्त्वपूर्ण हे | बच्च जितना अधिक 
सोयेंगे, उनका उतना ही स्वास्थ्य अच्छा रहेगा । प्रायः बच्चोंका 
विश्राम सोनेमें ही सम्मिलित होता है । 

जन्मके वाद प्रथम दो-चार सप्ताह स्नान और स्तनपान 
करानेसे बच्चे अधिक सेते हैं, अर्थात्‌ लगभग २१ घंटेतक 
शयन करते हैं । जैसे-जेसे उनकी आयु बढ़ती है उसी 
प्रकार उनकी निद्राका समय भी क्रमशः कम होता जाता 
है । तीसरे मद्दीनेमें २० घंटे, छठे मद्दीनेमें १८ घंटे और 
वर्ष पश्चात्‌ नित्य १६ घंरेमे निद्रा पूरी होती है । 

शिशुओंको स्वस्थ-शान्त निद्रा आवे, इसकी चिन्तापूर्वक 
सावधानी रखनी चाहिये | 

एक स्वस्थ त्रालकको सोनेकी डाक्टरोके मतानुसार 
आयुके अनुसार क्रम-तालिका-- 


४०२ 


# राम-कथा के तेइ अधिकारी | जिन्ह के सतसंगति अति प्यारी ॥ # 


१-दूघ पीते बच्चोंके लिये दिनभरमें २२ से १६ घंटेतक । 

२-दो बर्षसे ४ वर्षतककी आयुवाले १४ से १२ घंटेतक । 

३-पाँच वर्षसे ९ वर्षतककी आयुबाले १२ से १०१ 
घंटेतक । 

४-दस वर्षसे १५ वर्षतककी आयुवाले १० से ८३ 
घंटेतक । 

एक स्वस्थ मनुष्यके लिये ७ घंटेकी निद्रा पर्याप्त होती है। 

शिशुके ओढ्ने एवं बिछानेके कपड़ोंपर विशेष ध्यान 
देना चाहिये । मल-मूत्रके बचावके लिये रबरकी चादर 
डालकर बच्चोंको सुलाना चाहिये । 

ओढ्नेके लिये भारी या इल्के कपड़े ऋतुके अनुसार, 
गरम या ठंढे उपयोगमें लाने चाहिये । ओढ्ने एवं बिछाने- 
के कपड़ोंको नित्य धूपमें डालना चाहिये, ताकि उनकी 
गंदगी दूर हो जाय । कपड़ोंमें भी खटमळ, पिस्सू, जूँ न रहने 
पाये और वे स्वच्छ रहें । 

शिशु-शयन-सम्बन्धी महत्त्वपूर्ण बातें 

१-शिश्के सोनेका स्थान शान्त, स्वच्छ और वायु- 
प्रवेशक हो । 

२-उसे अपने ही पलँगपर सुलाना चाहिये । पढेँग 
लोहेका हो तो सर्वोत्तम है । पळेंग धरतीसे पर्याप्त ऊँचा हो 
और उसके चारों ओर कटहरा लगा हो, जिससे वह पर्ॅगपर- 
से गिर न पड़े | पलंग खटमल इत्यादिसे रहित होना 
चाहिये । 

३-मच्छर, डॉस; आदिसे बचानेके लिये, बच्चोंको 
मच्छरदानी लगाकर सुलाना चाहिये । 

४-बच्चोंका बिछौना नरम और सुखदायक होना चाहिये । 

५-रिशुकी आँखोंपर प्रकाराकी किरणें नहीं पड़ने 
देना चाहिये । 

६-शिशुओंको कोई वस्तु मुँहमे रखकर नहीं सोने 
देना चाहिये । 


७-शिशुको मुँह ढॉककर नहीं सुलाना चाहिये । 

८-बालकोंको औंधा या एक देम सीधा कभी नहीं 
सुछाना चाहिये । 

९-रातको सोते हुए बच्चोंको तीन-चार बार अवश्य 
ही सँभाल लेना चाहिये ताकि वे ओढनेके वस्र अलग न 
कर सकें) साथ ही, उनके वत्र प्रत्येक दशामें स्वच्छ रखने- 
का ध्यान रखना चाहिये । 

१०-बालकोको उठाकर रात्रिमें तीन-चार बार मुता देना 
चाहिये, जिससे कपड़े न खराब हों । बालकोंको सुलाते समय, 


कुछ मनोहर उपदेशप्रद गीत, छोरियाँ या कहानियाँ 
सुनानी चाहिये । 


उन्हें यह विदित न हो कि आप उनसे पिंड छुडानेके 
लिये ही उसे सुला रहे हैं । 

११-सोते हुए बाळकोंको सहसा जगाना नहीं चाहिये 
या अकेला छोड़कर कहीं नहीं जाना चाहिये । 

बालकोंके शारीरिक और मानसिक स्वास्थ्यपर ही उनके 
माता-पिता, देश) और राष्ट्रकी समस्त उन्नति निर्भर दै । 
श्रेष्ठ संतानका पैदा करना और बालकको निबेळ या सबळ 
रखना प्रायः माताके ही ऊपर निर्भर है । 


इसलिये सबसे पहले-माता-पिता बननेके पूर्व ही शिशु- 
सम्बन्धी सब प्रकारका पूर्ण ज्ञान प्राप्त कर लेना चाहिये और 
उनका पालन-पोषण शास्त्रानुसार करना चाहिये । 


ऐसा बच्चा ही सच्चा देशका सेवक या नागरिक बनकर 
देश, जाति, समाज और धर्मकी रक्षा कर सकनेके योग्य 
होगा तथा अपना और अपने माता-पिताका नाम उज्ज्वल 
कर सकनेमें समर्थ होगा । तभी हमारा ओर हमारे स्वतन्त्र 
भारतका कल्याण होगा । तभी हमारा और हमारे स्वतन्त्र 
देशका अभ्युदय होगा । 

अव मैं विश्वभरके सम्पूर्ण शिश्ुसंसारके लिये झुम 
कामनाकर इस लेखको समाप्त करता हूँ । 


—— 


कामना 


राम, कृष्ण, भीष्म, भीम, पार्थ-जैसे वीर बनें, रन्तिदेव, हरिश्रन्द्र-जैसे उपकारी हो । 


“अंकुश” खरल, शील, सत्य, सद्भाव लिये, चन्द्रकी कलासे सवहीको सुखकारी हो । 
केशव, शिवाजी, राणा, बंदा, हरिसिह-जैसे, प्रभु ! भारतीय शिशु धमंधनु-घारी हाँ ॥ 


व्यास, बाल्मीकि-जैसे शानी कलाकार बनें, धुव प्रहलाद-जैसे प्रभुके पुजारी हों ॥ ९१ 
6 


--ओमखरूप “अंकुश? 

गर्भवती माताके आहार, आचार-विचार, सङ्ग, खाध्याय आदिका 


गर्भपर प्रभाव 
( लेखिका--श्रीशशिवालादेवी “विशारद” ) 


प्रतिदिनका हमारा यही अनुभव है कि कुछ बच्चे 
संसारमें पेर रखते ही अपनी प्रतिभासे जगत्‌को चकाचौंध 
कर देते हैं और कुछ जन्म लेनेसे पूर्वं ही कूच कर जाते 
हैं। कोई-कोई बच्चे अङ्गहीन, अंधे, विकृत-अज्ञ या 
गूँगे होते हैं । ऐसा भी देखनेमें आता है कि कतिपय बालक 
जन्मके कुछ दिनोंके पश्चात्‌ पागल हो जाते हैं या उन्हे 
दूसरी भयंकर बीमारियाँ धर दबाती हैं। कुछ जन्मसे ही 
कमजोर; दुबले-पतले और सुस्त पाये जाते हैं । इसके विपरीत 
किसी-किसी बालकको देखनेमात्रसे उसकी बुद्धिमत्ताका परिचय 
मिलता है । उन्नत ललाट, कमल-नेत्र, सुडौल शरीर, 
हँसमुख चेहरा देखनेवालेका मन लमा लेता है। 


क्या आपने कभी सोचा है कि ये सब बातें गर्भवती 
माताके आदार, आचार, विचार आदिके प्रभावसे हुई हैं ! 
इनके लिये हम व्यथं ही ईश्वरको कोसते या अपने भाग्यका 
रोना रोते हैं । 


आहार 

गर्भवतीका आहार बिल्कुल हल्का, सादा, सुगमतासे 
पचने योग्य तथा परिमाणमें अल्प होना चाहिये । गर्भस्थ 
झिञ्चका स्वास्थ्य, सौन्दर्यं आदि गर्भवतीके आहारपर निर्भर 
करता है । इस अवस्थामें विशेषतया, अधिकांश स्त्रिया 
दुर्बल हो जाती हैं, उनका चेहरा पीला पड़ जाता है; पैर 
सूज जाते हैं तथा रक्ताल्पता ( 2००९०१० ) जैसी बीमारी 
हो जाती है | इस अवस्थामें यदि उत्तम भोजन नहीं मिला 
तो प्रसवकालमें बहुत कठिनाइयाँ होती हैं । गर्भवतीको 
ऐसा भोजन करना चाहिये; जिसमें यथेष्ट परिमाणमें प्रोटीन, 
विटामिन ए ( 4 ),बी (8 ) सी ( €), डी (1) ) और 
खनिज लवण आदि विद्यमान हों । पवित्र दूध एक पूर्ण 
भोजन है । इसलिये गर्भवतीको पर्याप्त मात्रामें दूध मिळना 
परमावश््यक है | बहुधा यह देखनेमें आता है कि स्त्रिया 
अपने परिवारके लोगोंके लिये तो भोजनपर विशेष ध्यान 
देती हैं, पर स्वयं उस ओरसे लापरवाइ रहती हैं । दूसरोंको 
अच्छे-से-अच्छा देना और स्वयं न लेना-यह उसकी त्यागबृत्ति 
तो सराहनीय और आदर्श दै, परंतु रारीरकी खस्थताके लिये 


भी ध्यान रखना आवश्यक है। ऐसी परिस्थितिमें परिवारके 
सयानोंका यह कतंव्य हो जाता है कि वे गर्भवतीके भोजनपर 
पूरी निगाह रक्‍खें ताकि उसके भोजनमें किसी भी आवश्यक 
विटामिनकी कमी न रहे । 

विटामिन “ए! से बच्चेका शरीर सुगठित, नेत्र सुन्दर 
और फेफड़ा मजबूत बनता है । पालक शाक, बंदगोभीः 
टमाटर; मूली, फूछगोमी, गाजर और नीबूमें पर्याप्त 
विटामिन "ए? मिलता है । मक्खन) दूध, दही, धी, मद्ठामें 
भी यह विटामिन प्रचुर मात्रामें मिलता है | विटामिन बी? 
से पाचनशक्ति बढ़ती और मजबूत होती है, जिससे बच्चोंको 
पेटकी बीमारी नहीं होती । जिन माताओंके भोजनमें इस 
विटामिनकी कमी पायी जाती है; उनके बच्चे सर्वदा पेटकी 
बीमारीके शिकार बने रहते हैं । यह विटामिन चोकरदार_ 


आरेमें सबसे अधिक मिळता है । सब प्रकारकी दार्लोमे, 


शळजमकी कोमल पत्तियोमे, बथुआ, पालक, मूली आदिमें 
बहुत मिळता है । विटामिन “सी? भी आवश्यक है | 
किसी-किसी स्त्रीको प्रसवके बाद अधिक रक्तपात होने छगता 
है । उससे बचनेके निमित्त विटामिन “सी? की आवश्यकता 
है । चना तया गेहूँके अङ्कुराँमै यह सबसे अधिक मिळता 
है । टमाटर, नीबू, संतरा तथा अन्य फलोंमें तो मिलता 
ही है, पालक शाक तथा शलजममें भी मिळता हे । फल 
तथा शाक खाना कितना श्रेयस्कर होगा, इससे स्पष्ट है । 
विटामिन “डी? से बच्चोंकी हड्डी मजबूत बनती है तथा दाँत 
सुन्दर होते हैं । इसीकी कमीसे बच्चोंको महान्‌ अनर्थकारी 
रिकेट ( 1२1०615 ) रोग हो जाता है, जिससे अच्छा होना 
कठिन है । बच्चे जल्दी चलना नहीं सीखते, देखनेमें सुस्त; 
कमजोर तथा मरियल-से छगते हैं । शुद्ध मक्खन) पवित्र 
दूध एवं हरी-हरी सब्जियोंमें पर्यात विटामिन “डी? होता 
है। सूर्यकी किरणोंसे भी इसे सुगमतापूर्वक प्राप्त कर सकते 
हैं । नंगे बदन धूपमें बैठकर, विशेषतया प्रातःकालके 
समय सरसोंका तेल, जिसमें रवि-रविमि कुछ देरतक पड़ 
चुकी हों, मालिश करनेसे इस विटामिनको पा सकते हैं । 


गर्भवती ज्ियोंकी अधिक उपवास तथा ब्रत भी झनिकर 

ॐ बड़े भाग पाइब सतसंगा । बिनहिं प्रयास होहि भव भंगा ॥ # 


है। इससे मा तथा बच्चे दोनोंकी हानि होनेकी सम्भावना 
रहती है । पेटमें बच्चेका छालन-पाछन माके आहारपर निर्भर 
करता है । अधिक उपवाससे गर्भपात होनेका भय रहता 
हे । कहीं ईश्वरकी दयासे ऐसा न हुआ तो बच्चा या तो माके 
पेटमें मर जाता है, जन्मता है तो दुबल रहता है । प्राचीन 
ऋषि-महर्षियोंने भी यही सलाह दी है तथा गर्भवतीके लिये 
उपवासका निषेध किया है । इससे मेरा तात्पर्य यह नहीं है कि 
पेटको सवंदा गरिष्ठ भोजनसे भरे रक्खें । जिस प्रकार उपवास 
हानिकर है, उसी प्रकार अधिक खाना तथा गरिष्ठ पदार्थोका 
सेवन भी हानिकर है । सारांश यह कि जो भोजन किया 
जाय वह शुद्ध प्राकृतिक, संतुरित, परिमित एवं हितकर 
होना चाहिये । 


आचार 

गर्भवतीका सोना, उठना, बैठना, खाना, पीना, 
पहनना--ये सभी बातें नियमानुकूल होनी चाहिये । सात 
घंटेकी नींद ठीक है । कपड़ा ढीला, साफ और स्वच्छ 
हो । थोड़ा व्यायाम भी अनिवार्य है । जिन ख्रियांको घरके 
काम-काज करना पड़ता है; उनका तो व्यायाम हो ही जाता 
है; पर जो चुपचाप बेटी रहती हैं, उन्हें थोड़ा हल्का 
ब्यायाम लाभप्रद होगा । एक-दो मीलका प्रातःकालीन 
टहलना हितकर होगा । 

गर्भवतीको सर्वदा सुप्रसन्न रहना चाहिये ।. आनन्द- 
संवाद-श्रवण, धार्मिक चर्चा, सत्सङ्ग तथा सद्अन्थावलोकनसै 
बच्चेके सूक्ष्म शरीरपर बहुत सुन्दर प्रभाव पड़ता है। बड़े 
तथा छोटोंके प्रति उचित व्यवहार करना चाहिये । पूज्य 
जर्नोको नित्य अभिनन्दन करनेसे उनके झुभ-आशीर्वादसे 


अदश्यरूपसे बच्चेकी उन्नति होती है । छोटोंके प्रति प्रेम, 


स्नेह तथा दुलार बतंनेसे भावी संतान मृदुभाषी तथा मेलसे 
रहनेवाली होगी | 


विचार 

गर्भवतीको अपना समय सुख-शान्तिपूर्वंक व्यतीत करना 
चाहिये । उसे अपने मस्तिष्कमें किसी प्रकारकी चिन्ता, 
शोक) क्रोध, द्वेष या क्लेशको स्थान न देना चाहिये | 
बच्चेके विचारोंपर उस समयके माके बिचारोंका यथेष्ट प्रभाव 
पड़ता है । केवल बच्चेके स्वास्थ्यपर ही नहीं, वरं माके 
स्वास्थ्यपर भी उन विचारोंका प्रभाव पड़ता दै । यह देखा 
जाता है कि सर्वदा प्रसन्न रहनेवालोंका स्वभाव मृदुल, 


आकर्षक एवं प्रिय होता है तथा स्वास्थ्य सुन्दर रहता है । 
इसके विपरीत चिड़चिड़े खमाववाले दुर्बळ, रुग्ण एवं 
क्षीणकाय होते हैं । स्त्रिया स्वभावतः कोमल प्रकृतिकी होती हैं 
अतः उनपर बाह्य वातावरणका शीघ्र प्रभाव पड़ता है । 
गर्भवतीके लिये अधिक बोलना, रोना, छड़ना-झगड़ना 
सर्वदा हानिकर दै । इनसे कुविचार उत्पन्न होकर उनका 
कुप्रभाव पड़ता है । उसे सर्वदा नम्र, सहनशील, शान्त, 
सुह्दद्‌ एवं प्रभुभक्त, मधुर तथा मृदुभाषी होना चाहिये 
ताकि गर्भस्थ रिञ्चुपर सुप्रभाव पड़े । “सत्रीणां भूषणं खजा |? 
महर्षि चरकका विचार दै कि जो स्त्री शोक, चिन्तामें फँसी 
रहती दै, उसकी संतान निरुत्साही, दुर्बल तथा डरपोक 
होती है गर्भवतीके विचारपर ही बालकका भला-बुरा होना 
निर्भर करता है । नेपोलियनकी माता एक वीर रमणी थीं । 
जिस समय नेपोलियन पेटमें था, उस समय उसकी माता 
लड़ाई, विजय तथा संघर्षकी बातें सोचा करती थीं । परम- 
पूज्य महामना मालवीयजी तथा विश्ववन्द्य महात्मा गाँधीकी 


माता परम सच्चरित्रा एवं सात्त्विक भाववाली थीं, जिसका 


प्रभाव उन महापुरुषोंके जीवनसे स्पष्ट हो जाता है । विश्व- 
मानव पण्डित जवाइरलालजीकी माता भी शुद्ध तथा राष्ट्रिय 
विचहंकी थीं । 

सङ्ग 

गभंबतीके लिये सदा अच्छी संगतिमें रहना लाभप्रद दै । 
उसे कलहकारिणी, चुगली तथा परनिन्दा करनेवाली 
व्यभिचारिणी, उद्दण्ड, कठोरभाषिणी, दुष्टा एबं छड़ने- 
शगड्नेवाली स्त्रियोके बीच कभी नहीं रहना चाहिये । उसे 
निर्मळमति, साध्वी, सञ्चरित्रा, सुशीला तथा नेक स्त्रियांसे 
सतूसम्भाषण करना चाहिये । उसे भक्तिरपकी, त्यागभावकी 
तया वीररसकी ऐतिहासिक कथाएँ पढ़नी चाहिये । लजाहीन 
तथा गुणहीन स्त्रियोंके समीप भूलकर नहीं बैठना चाहिये । गंदे 
नाटक, अइलील सिनेमा भूलकर भी नहीं देखना चाहिये। 
काम-सम्बन्धी चर्चा कभी नहीं करनी चाहिये । पतिसहवास 
सर्वथा हानिकर है। अन्यथा संतान निर्लज, बुद्धिहीन तथा 
कामुक हो जायगी । इस विषयमें पशुओंसे शिक्षा लेनी 
चाहिये । मा पशु ( मादा ) नरको अपने पास उन दिनों 
आनेतक नहीं देती । मदापुरुषोके और भगवानके दो-एक 
चित्र अपने कमरेमें अवश्य रखने चाहिये । उन्हें एकाग्रचित्तसे 
देखनेमात्रसे भी सत्संगतिका लाभ होगा । हरिचर्चा) 
इरि-कथा तथा सत्सङ्गसे विशेष लाभ होगा । 

राम-लखन त्रिभुवनके भूप । इनकी भद्धा अमल 
जिनका ध्यान देवपति धरते । वे शुरुकी पद्‌-सेवा करे € 


ce SSS gars 


सचे हुए चारोंके अंग। दौड़ रहे कंदुकके संग ॥ 
घोड़ौपर चढ़ भाई साथ। खेल रदे हैं श्रीरघुनाथ ॥ 

अ जनकपुरके राजमार्गमे र 


राम-लखन ये दोनो भाई। देखें जनक-नगर सुखदाई ॥ 
ग्रेम विवश पुर-बालक साथ । सबका मन रखते रघुनाथ ॥ 


# प्रह्मचयंकी महिमा * 


स्वाध्याय 


.ऊपरकी सब बार्तोके साथ-साथ स्वाध्यायके ख्ये भी 
सुन्दर, सात्तिक,सदाचारपूर्ण पुस्तकोंका चुनाव होना आवश्यक 
है। अश्‍लील पुस्तकें) भद्दे गानेकी किताबें गर्भस्थ शिश्ञुके 
मस्तिष्कपर कुसंस्कार तथा कुविचार डालती हैं । भगवान्‌ 
राम, भगवान्‌ श्रीकृष्ण, हरिश्चन्द्र, युधिष्ठिर, भीष्म, 
ऋषि-मुनि) महाराणा प्रताप, वीर शिवाजी, महात्मा गाँधी एवं 
अन्य महापुरु्षांकी जीवनी पढ्नेसे छाम होगा । काम, 
सिनेमा, फिल्म-चित्र-सम्बन्धी पुस्तकें घोर अनर्थं करेंगी । 


बालकके जीवनमें आध्यात्मिकताका पुट डालनेके लिये 
सद्ग्रन्योका अध्ययन अति आवश्यक है । एक धार्मिक 
संतान सिफ अपना ही कल्याण नहीं करती, वरं अपने 
पूर्वजोंतकका उद्धार करती है । नित्य श्रीमद्भगवद्गीता, 
रामायण, महाभारत, पुराण, योगवाशिष्ठ, उपनिषद्‌-प्रभ्रति 
धार्मिक पुस्तकोंके अध्ययनमात्रसे आध्यात्मिक स्पन्दन 

बालकके सूक्ष्म विचारोंपर पड़ेगा । उन सद्अन्थोर्मे कथित 
बिचारोपर मनन भी नितान्त आवश्यक दै । 

भगवान्‌ श्रीकृष्णने अपने मुखारविन्दसे विश्वके मद्दाकाव्य 
श्रीमद्भगबद्गीतामें स्वयं कहा है-- 

प्राप्य पुण्यकृतां लोकानुषित्वा शाश्वतीः समाः । 

शुचीनां श्रीमतां गेहे योगभ्रषोऽभिजायते ॥ 

(६।४१) 

इससे स्पष्ट है कि शुद्ध सात्विक जीवन बितानेवाली 
माताएँ ही मद्दान्‌ आत्माको अपने उदरमें रखनेका दावा 
कर सकती हैं । उच्च आत्माएँ. विशेष कार्यके लिये जगतूमें 
अवतार लेती हैं । 

माताएँ अपने आचार-विचार तथा जीबनको पवित्र 
बनाकर संसारका बहुत बड़ा कल्याण कर सकती हैं तथा 
स्वतन्त्र भारतके भावी संतानको वीर, बुद्धिमान्‌) चतुर तथा 
विश्वहितेधी बनानेमें सहायता प्रदान कर सकती हैं । 

भगवान्‌ सबको सन्मति और शान्ति दें । 


— Darr o+— 


बझचर्यकी महिमा 
( रचयिता-कविरल्ष श्रीलक्मीप्रसादजी मिस्त्री “रमा? ) 


भाग्यके भरोसे कभी भूलके न बैठते हैं, खोते नहीं व्यर्थं वक्त अपना नादानीमे । 
सुखसे जो बात कहे पूरा उसे करते हैं, घबराते नहीं कभी बड़ी परेशानीमें ॥ 
चूर कर डालते हें बड़े-बड़े पहाडको, लाँघ जाते सात महासागर आसानीमें । 
हरते नहीं है किंतु कामयाब हुए बिना, आग लगा देते “रमा” वीयंबान पानीमें ॥ १॥ 


x xX xX x 
वृद्ध द्रोण कौरवोंकी सैन्यके सेनानी बनें, ऐसा था महान शोये ताकत जिस्मानीमें । 
भीष्मके शरौसे काँपता था वीर पारथ-सा, कामयाव हुआ था न खतः पासवानीमें ॥ 
बार-बार उठा-उठा कंटुक समान तात, फंकते थे भीमसेन वारण आसानीमे । 
राखो “रमा” पानी वात पतेकी बखानी यह, ऐसी है असीम शक्ति मानवके पानीमें ॥ २॥ 


x > 


> x 


पानी राख हनुमान, लखन प्रसिद्ध हुए, पाया नाम भीष्म-भीम ताकत जिस्मानीमें । 
पानी राख अजुन औ अभिमन्यु हुए वीर, हन डाले बड़े-बड़े सैनिक आसानीमें ॥ 
पानीसे ही राममूतिं, गामा जग जाहिर ये, बरबाद पानी श्रात ! कीजे न जवानीमें । 
राखो रमा! पानी बात पतेकी बखानी यह, ऐसी है असीम शक्ति मानवके पानीमे ॥ ३॥ 


Re 

# प्रेम-भगति जल बिनु रघुराई । अभिअंतर मल कबहुँ न जाई ॥ # 


बालकके आहार-विकासका क्रम 


( छेखक--स्वामी औविशुद्धानन्दजी परिव्राजक महाराज ) 


बालकोंका लाळन-पालन किस प्रकार करना चाहिये 
और उनका आहार-विहार कैसा होना चाहिये, इस सम्बन्धमें 
नारी-समाजमें बड़ा अशान फेला है। हमारी आधुनिक 
नारियाँ प्रायः न तो यह जानती हैं कि उन्हें अपना खान-पान 
कैसा रखना चाहिये और न यही जानती हैं कि सिशुओंको 
कब दूध पिलाना चाहिये, एक बारका पिया हुआ दूध कब 
पचेगा और कितने समय बाद उसे पुनः दूध पिलानेकी अपेक्षा 
होगी । और जो बालक कुछ अन्न लेने लगे हैं, उन्हें किस 
प्रकारका एवं कितना अन्न दिया जाना चाहिये । 

उचित यह है कि माता बननेके पूर्व उनको इस बातका 
ज्ञान होना चाहिये कि माताका क्या कर्तव्य है, कितना 
उसपर उत्तरदायित्व है और उसे किस प्रकार पूर्ण किया 
जा सकता है । यदि बालकोंका पालन-पोषण उचित ढंगपर 
करके उन्हें उत्तम दूध और आहार नियमसे दिया जाय तो 
बे अत्यन्त हृष्ट-पुष्ट, प्रसन्नचित्त तथा कुल और देशका नाम 
उज्ज्वल करनेवाले हो सकते हैं किसी देशे बालकोंकी जन्म- 
मृत्यु, स्वास्थ्य, चरित्र और शिक्षा-व्यवस्थासे हम उस राष्ट्रकी 
शक्ति और उन्नति--विकासका सहज ही अनुमान कर सकते 
हैं। अतः बालकोंका पालन-पोषण बड़ी ही तत्परतासे 
करना चाहिये । 

जिस समय बालक उत्पन्न होता है; उसी समयसे उसके 
स्वास्थ्य, शिक्षा, चरित्र और लालन-पालनकी ओर ध्यान 
देना चाहिये । और यह उत्तरदायित्व विशेषतया माताका 
है; क्योंकि बालक माताका दूध पीतां है, इस कारण यदि 
माता असावधान रहेगी और कोई कुपथ्य करेगी तो उसका 
प्रभाव बालकपर अवश्य पड़ेगा । अतः माताको पूर्णतया 
सावधान एवं संयमसे रहनेकी आवश्यकता है। | 


नवजात शिशुका आहार 


नवजात रिशुका नाल कारनेके बाद शीतल 
जलसे मुँह धोकर आश्वासन करे और आयुर्वेद 
( सुश्रुत ) के आदेशानुसार अनन्तमूल १ रत्ती, 
ब्राह्मीका स्वरस २ रत्ती, गोपत ३ रत्ती और मधु 
( शहद ) ६ रत्ती मिलाकर अँगुलीसे चटा दे । जबतक 
माताके स्तनमें दुध न आ जाय, तत्रतक यही भोजन दिनमें 


छः बार और रात्रिमें चार बार देना चाहिये । इन सभी 
वस्तुआँको यथावकाश पूर्वसे ही एकत्र कर रखना चाहिये । 
बालक उत्पन्न होनेके तीन रात्रि बाद माताके स्तनोंमें यथेष्ट दूध 
आता है; ऐसा आयुर्वेदका सिद्धान्त दै । अतः बाळकको 
माताके स्तनपर तुरंत नहीं लगाना चाहिये । दूध आनेमें 
यदि कोई बाधा दिखायी पड़े तो माताके स्वस्थ होनेपर 
बालकको एकाध बार स्तनसे लगाया जा सकता है; क्योंकि 
शिशुके स्मरण, दर्शन, स्पर्श या उसके स्तन ग्रहण करनेसे 
स्तनमें दूधकी प्रबृत्ति हो जाती है । जिन खियोके पास 
बालकके लिये पर्याप्त दूध नहीं होता उनमें अधिकांश 
बालकोंसे प्रेम न करनेवाली ही होती हैं। जो माताएँ बालकसे 
स्नेह रखनेवाली होती हैं, उनके स्तर्नोसे शिश्ुका स्मरण करते 
ही दूधकी धारा प्रवाहित होने लगती है । 


बालकोंका मोजन 


बालकका प्रारम्भिक भोजन दूध ही है । प्रकृतिने 
शिश्युमात्रके लिये दूधका ही विधान किया है । सभी प्राणी, 
शेर, चीता, भेड़िया आदि हिंसक जीव भी अपने 
बच्चेको अपना ही दूध पिलाते हैं; किंतु मनुष्यलोके 
खास करके आजकल इस नियमका कुछ उलङ्घन होने छगा 
है। सम्पन्न या शिक्षित घरोंकी कुछ आधुनिक माताएँ 
अपना दूध अपने शिशुको नहीं पिलार्ती, वे अपना उत्तर- 
दायित्व धात्रीपर छोड़कर निश्चिन्त हो जाती हैं; पर यह 
अप्राकृत होनेसे माता और संतान दोनोंके लिये ही हानिकर 
होता है । शिशुको दूध न पिलानेसे प्रसूता नारीका स्वास्थ्य 
बिगड़ जाता दै, इस बातको अब वेज्ञानिकोंने भी स्वीकार 
कर लिया है। अवश्य ही यदि मा अखस्थ दो या उसके पर्याप्त 
दूध न हो तो उस अवस्थामें नीरोग धायका दूध या पानी 
मिलाकर उबाला हुआ शुद्ध गुनगुना गो-दुग्ध दिया जा 
सकता है । जो नारियाँ किसी कारणवश बचेको स्तन पिलाना 
बिल्कुल पसंद न करती हों) उनको मी शिशुपर दया करके 
उसके कल्याणके लिये कम-से-कम दो सप्ताहतक तो अवश्य 
स्तन पिलाना चाहिये; क्योंकि नवजात शिश्ञुकी आँतोंमें 
काला मल चिपटा रहता है और उसे निकाळनेका प्राकृत 
साधन मातृदुग्ध ही दै । सद्यःप्रसूता ख्रियोका दुध रेचक 


कै बालकके आहार-विकांसका क्रम & 


eee 


होता दै, उसको पीनेसे वह मल सहज ही निकल जाता है । 
इस आयुमै जिन बालकोंको माताका दूध नहीं मिलता, 
उनको विरेचन ओषधिकी आवश्यकता होती है और नन्हे-से 
शिशुको विरेचन ओषधि देनेसे हानि होती है। यदि किसी 
कारणसे शिशुका मल रुक जाय तो उसे तीखा जुलाब न देकर 
बालघुटी क्ष्या गुदामें ग्लीसरीनकी बत्ती लगाकर टट्टी करा 


देनी चाहिये । 
दूध पिलानेकी विधि 


जिस किसी स्थितिमें बालकको दूध नहीं पिलाना 
चाहिये और न प्रत्येक समय दूध पिलाते ही रहना 
चाहिये । जब बालकको दूध पीनेकी अपेक्षा हो, तब 
स्तन धोकर और थोड़ा-सा दूध गिराकर पिलाना 
चाहिये । शिशुको सदैव बैठकर ही दूध पिलाना चाहिये । 
जो नारियाँ लेटे-लेटे अपने बाळकोंको दूध पिळाती हैं, उनके 
कान बहने लगते हैं और अधिक दिन ध्यान न देनेसे जीवन- 
भरके लिये वे बह्रे हो जाते हैं | स्तन घोनेकी आवश्यकता 
इसलिये है कि उसमें पसीना लगा रहता है। जूँठा और 
गंदापन दूर करनेके लिये यदि प्रमाद और असावधानीसे 
स्तनको धोकर दूध गिराया नहीं जायगा और यों ही शिश्युको 
पिला दिया जायगा तो ककका अंश अधिक होनेसे एवं 
दूषित दूध न निकळनेसे प्रायः बालकको वमन, कास) श्वास 
आदि कई व्याधियॉ उत्पन्न हो जायँगी । यदि किसी कारण- 
बश माता या थात्रीको क्रोध आ गया हो तो जबतक प्रकृति 
शान्त न हो, तबतक दूध नहीं पिलाना चाहिये । प्रायः 
माताएँ गहके अन्य व्यक्तियासे अप्रसन्न होकर शिशुओंको 
स्तनपान कराती हैं; इसका कुप्रभाव बाळकोंपर पड़ता है । 
i 


% काकड़ासिंगी, सुळहदठा, मुनका, कायफल, मिश्री, हर्‌, 
अमलतासका गुदा--ये सभी वस्तुएँ ४-४ रत्ती और काला नमक 
२ रत्ती ( कूटकर ) आधपाव पानीमें पकाये, जब एक तोला रह 
जाय तब छानकर शिशुको पिछा दे, इससे कब्ज नहीं रहेगा । 

कमी-कमी माताएँ बालकको अधिक सुळाने तथा अपने 
च्छन्द रहनेके हेतु वालघुटीमें अफीम दे दिया करती हैं । यह 
बहुत ही द्वानिकर होती दै, क्योंकि अत्यन्त कोमल मस्तिष्क 
बालकंकि अंदर नशीली वस्तु पहुँचकर उसके बुद्धि-विकासको 
नष्ट कर देती है । अफीम मळरोधक होनेके कारण मलको सुखा 
देता दै, जिससे बालकको अनेकों उदर-ब्याधियोंका शिकार होना 
पड़ता दे । अतः ऐसी वस्तुएँ बालकोंको भूलकर भी नहीं देनी 
चाहिये । 

अर्थात्‌ क्रोधके कारण रक्तके विषेले परमाणुओंद्वारा विकृत 
हुआ दूध उनके शारीरिक खास्थ्यके लिये तो हानिकर 
होता ही है, उससे बालकोंके कोमल मस्तिष्कपर ऐसे 
कुसंस्कार पड़ जाते हैं जो उन्हें साधनकालमें निर्बल बनाकर 
पथभ्रष्ट कर देते हैं । 


बालकको जल पिलाना 

प्रायः अशिक्षित नारियाँ सर्दी होनेके भयसे दिशुओंको 
पानी नहीं पिछातीं | ऐसा करना ठीक नहीं है। एक मासकी 
आयुके उपरान्त उबाळा हुआ शीतळ जल बूँद-दो-बूँद 
शिश्ञुको कभी-कभी देना चाहिये । पानी प्रकृतिकी देन दै? 
उससे डरना न चाहिये । हॉ, इसका अधिक और अयुक्त 
ढंगसे प्रयोग हानिकर हो सकता है । प्रायः कई माताएँ 
एक डेढ़ सालतक शिझुको जल नहीं देती, जिसका 
दुष्परिणाम यह होता है कि शिशु जो कुछ खाता है, पानीके 
अभावके कारण उसका ठीक परिपाक नहीं हो पाता और 
अन्तमें वह व्याधिग्रस्त हो जाता है । इस प्रकारकी युवती 
महिलाओंकी सावधानीसे शिद्युपालनकी विधि सीखनी | 
चाहिये। 


कितनी बार कितना दूध पिलाना चाहिये 

शिश्ञके किंचित्‌ रोते ही माताएँ दूध पिलाती हैं। यदि एक 
घंटेमें वह चार बार रोता है तो वे चारों ही बार शिश्व॒को स्तन 
पिलाती हैं । इस प्रकार बालक स्वस्थ रहनेकी अपेक्षा अधिक 
दुबळ हो जाता है । बिना पचे बार-बार दूध पिछाते रहनेसे 
वह दूध डालने छगता है । केवल भूख लगनेपर ही 
समयानुकूल दूध पिलाया जाय तो दूध डालना बंद हो 
जाय । नन्हे शिज्ञुओंको अधिक बार दूध पिलानेकी आवश्यकता 
होती है; क्योंकि वे एक बारमें अस्यमात्रामें ही दूध पी 
पाते हैं और वह शीघ्र ही पच मी जाता है। ज्यों-ज्यों आयु 
बढ़ती जाती है, त्यों-ही-त्यों दूधकी मात्रा बढ़ाते जाना 
चाहिये, साथ ही दूध पिलानेका समय भी बढ़ाते रहना 
चाहिये । वस्तुतः दूध पिलानेका ठीक समय वही है; जब 
दिश॒ भूखा हो, इसका कोई निश्चित समय नहीं बाँधा 
जा सकता और न परिमाण ही निश्चित किया जा सकता 
है। दूध पिलानेका जो समय निर्धारित किया जाता है, उसका. 
अभिप्राय यह नहीं होता कि यदि बाळकको उस समयते 
पूर्व भूख लग जाय तो भी उसे दूध न पिछाया जाय और 
न तो यह होता है कि यदि शिशुकों भूख न छगे तो भी ठीक 
उसी समय दूध पिछाया ही जाय । भूख छगनेपर भी 


४०८ 


* उमा राम सुभाउ जेहि जाना । ताहि भजनु तजि भाव न आना ॥ # 

शिञ्चको दूध नहीं दिया जायगा तो उसका पित्त कुपित 
हो जानेसे वह रक्तको जळायेगा और विल्म्बसे पीया हुआ 
दूध ठीक-ठीक पचेगा भी नहीं । ठीक इसी प्रकार बिना 
भूख छगे दूध दिया जायगा तो अपच-अजीर्णादि कई 
व्याधियाँ हो जायेंगी । नन्हे शिक्ुओंको जिस प्रकार दिनमें 
भूख लगती दै, उसी प्रकार उन्हें रात्रिमे भी लगती दै । 
अतः उन्हे रात्रिमें भी दूध देना चाहिये । ज्यों-ज्यों उनकी 
आयु बढ़ती जाती दै, वे स्वयं रात्रिको दूध पीना कम 
करते जाते हैं । 


अन्न देनेकी विधि 

भारतवर्षमे छः मासकी आयुतक प्रायः रिशुओंके 
दाँत नहीं निकलते । प्रकृतिके नियमानुसार जब 
आमाशयमें दूधके अतिरिक्त अन्य पदार्थोके पचानेकी कुछ 
शक्ति आ जाती दै, तभी दाँत निकलते हैं । यदि किसी 
बाळकके दाँत एक वर्षतक न निकलें तो उसे दूधके 
अतिरिक्त कुछ भी खानेको नहीं देना चाहिये । दाँत 
निकलनेपर भी मनमानी वस्तुएँ नहीं खिलानी चाहिये; 
क्योंकि आमाशयके निर्बल होनेसे अन्नादि पदार्थोका ठीक पाचन 
नहीं हो सकता । आरम्भमें शिशुको जो आहार दिया 
जाय वह पतला, नरम, स्वल्प, बलकारक और किसी 
विकारके उत्पन्न किये बिना पच जानेवाला होना चाहिये । 
प्रायः युवती नारियाँ बिना दाँत निकले ही बिस्कुट, पेडा, 
लडडू, मिठाई आदि गरिष्ठ भोजन बालकोंको देने लगती 
हैं, पर ऐसा करना नितान्त हानिकारक है । छः महीनेके 
बाद ही अन्नप्राशन-संस्कार प्रायः भारतवर्षमें होता है, 
वह भी इसी सिद्धान्तका निर्देश करता है; क्योंकि दाँत 
निकलनेकी आयु छःसे आठ मासतक हे । जब बालके 
दो दाँत निकल आयें तो दूधकी मात्रा बढ़ा दे अथवा 
दृधमे साबूदाना, गेहूँका दरिया चावळके छावा या चावलका 
माँड़ बल-काल देखकर देना चाहिये । प्रारम्भमें एकाएक 
बालकको रोटी नहीं देनी चाहिये; क्योकि बिना दाँतोंके 
बह्‌ भली प्रकार चबायी नहीं जा सकती और उसके मेदामें 
भी रोटी-जेसी कड़ी वस्तु पचानेकी शक्ति नहीं होती । प्रथमसे 
ही बालकको अन्नके पदार्थोपर निर्भर नहीं करना चाहिये । 
अपितु एक बार अन्न मिला दूध ओर यदि सम्भव हो 
तो एक बार संतरा, टमाटर; मालटा, अंगूर आदिका रस और 

# दूध पिलानेके समय और परिमाणकी तालिका इसी अंकमें 
“कोका भोजन? शीर्षक ळेखमें दी जा रही है। “सम्पादक 


शेष समयमें दूध ही देना चाहिये । जौ, गेहूँ, चनेकी रोटी 
और रसयुक्त फलोंद्वारा पलनेवाले बालक सदैव हृष्ट-पुष्ट 
और स्वस्थ रहते हैं एवं अरारोट, बिस्कुट, चाय) चावल और 
बाहरसे आनेवाले सूखे दूधसे पले हुए बच्चे सदैव निर्बल, 
रोगी ओर दुबले-पतले रहते हैं । कारण इन पदार्थोमे 
अस्थि-समूहको दृढ़ करनेवाळा तत्त्व प्रायः नहीं होता । 
इससे उनकी कमर झुक जाती और पेरकी दड्डियाँ भी 
टेढी हो जाती हैं । प्रारम्मसे बालकोंको मीठा बिल्कुल 
नहीं देना चाहिये । दाँत निकलनेपर दूघर्मे किञ्चित्‌ 
मिळाया जा सकता है । अतः अधिक मीठा जिन 
बालकोंको दिया जाता दै, उनके शरीरमें रक्तविकार; 
फोड़ा-फुंसी तथा उदरमें कमि हो जाते और यकृत भी 
बढ़ जाया करता है । जब चार दाँत बालकके निकळ 
आयें, तब रोटीके साथ पतली दाल और नरम शीघ्र पचने- 
बाले शाक दिये जा सकते हैं; किंतु गरिष्ठ पदार्थ--खोवे 
आदिकी मिठाई; चिवड़ा, आळू, घुइयाँ, शकरकंद, उबाली 
मटर) भुने चना आदि बिल्कुल नहीं देना चाहिये । सडे, 
गले, बासी, कइए और चाय आदि अति गरम तथा 
दूषित पदार्थ भी नहीं देने चाहिये । शि्युको उच्छिष्ट 
कभी नहीं खिलाना चाहिये । इससे भयंकर मुह उत्पन्न 
हो जाता है। प्रारम्ममें कभी-कभी बालकोंको आहार अनुकूल 
नहीं पड़ता, उस समय बड़ी सावधानीसे कूट्टू) रामदाना 
और धानकी खील प्रयोगमें छाना चाहिये । 


दूध कब छुड़ाना चाहिये 

बालकको दूध कबतक पिलाना चाहिये । इसका ज्ञान प्रत्येक 
नारीको होना चाहिये ओर तदनुसार व्यवहारमें छाना चाहिये । 
प्रायः माताएँ तत्रतक दूध पिलाती हैं, जबतक उनके स्तनोंमें 
दूध रहता है अथवा दूसरा बालक उद्रमै नहीं आ जाता है। ऐसा 
करना बालक और माता दोनोंके लिये हानिकर है । यदि 
अवधिसे अधिक दिनतक माता अपने शरीरका अत्यावश्यक 
पोषक पदार्थ व्यय करती रहेगी तो अनेक व्याधियोंके लक्षण 
उत्पन्न हो जायँगे। मेरुद्ण्डमै कुछ खिंचावट-सी जान पड़ना) 
हृदयमें घबराहट, कोप्रबद्धता, झूल, वमन, अरुचि, सिर- 
में भारीपन) कानोंद्वारा नाना शब्द सुनायी देना, अल्प 
श्रमसे हृदयकी गति बढ़ जाना; शरीर दुर्बल दोना) रात्रिमें 
पसीना आना अथवा नेत्र-ज्योतिका कम होना आदि लक्षण 
जान पड़ते ही शिशुको ऊपरके दुधपर निभर कर स्तन- 
पान बिल्कुछ छुड़ा देना चाहिये । अतएव यदि उपयुक्त 


# आदर बालक * | ४०९ 


oo 


व्याधियाँ माताको न हों तो कबतक माता झिञ्चको दूध 
पिलाये १ इस विषयमै वैज्ञानिकोंका मत एक वर्ष दूध 
पिलानेका है; किंतु भारतवर्षमे तीन वर्षतक बालक दूध 
पीते देखे जाते हैं, इससे अधिक हानि होती है । भारतीय 
विशेषजञोके अनुसंधानसे डेढ़ वर्ष माता स्तनपान करा 
सकती. है । दूध छुड़ानेका यह अभिप्राय न समझ लेना 
चाहिये कि डेढ़ वर्षके उपरान्त बालकको दूध देना ही 
बंद कर दें । दूध तो जीवनभर पीनेकी आवश्यकता 
हे । उक्त कथनका अभिप्राय. इतना ही है कि माता या 
घायीको अपना दूध डेढ़ वर्षसे अधिक एक बालकको नहीं पिलाना 
चाहिये। डेढ़ वके उपरान्त गाव या बकरीका दूध) जो सुलभ 
हो, पिलाना चाहिये । 


दूध छुडानेकी विधि 

प्रायः देखनेमें आता है कि दूध छुड़ानेके लिये कोई-कोई 
माताएँ अपने स्तनमें मिर्चा या अन्य घुणात्मक पदाथ।को लगाकर 
बालकका दूध छुड़ाती हैं। यह क्रिया बालक और माता दोनोंके 
लिये कष्टदायक है। यह कष्ट उन्हीं माताओंको उठाना पड़ता है 
जो बालकको नियमानुसार दूध नहीं पिलाती । इन कृत्रिम 
साधनोंसे यदि बालक दूध छोड़ भी देता है तो आरम्ममें छः-सात 
दिन आहार बिल्कुल नहीं करता, जिससे अनेक कठिनाइथोंका 
सामना करना पड़ता है । यदि माताएँ नियमसे प्रथम 
सप्ताहमें एक बार दूध पिलाना कम कर दें, दूसरे सप्ताहमें 
एक बार और कम करके स्वल्प अन्नाहार अथवा ऊपरी 


दूधकी मात्रा कुछ अधिक बढ़ा दे तो अनायास ही बालकका 
दूध बिना किसी कठिनाईके छूट जायगा । 
दूध छुड़ानेके बाद बालकका आहार 

बालकको दूध छूट जानेके बाद जो, गेहूँ, चनेकी रोटी, मूँग, 
मसूर, अरहरकी दाल, दूध, थोड़ी चीनी, गोभी, टमाटर, भिंडी, 
परवल, लौकी, तरोई आदिकी तरकारी देनी चाहिये । कड़ी 
चस्तुएँ, जो विलम्बसे पचनेवाली, बासी तथा बाजारकी मिठाइयाँ 
आदि तो बिल्कुल नहीं देनी चाहिये । प्रायः छोग 


_बालकोंके भोजन और वस्रोंकी खच्छतापर भौ ध्यान 


नहीं देते, इससे उनकी दिनचर्या और आचार-विचारों- 
पर कुसंस्कार अपना अधिकार जमा लेते हैं, इसलिये 
जिस प्रकार अपनेसे बड़ेके प्रति स्वच्छ और मर्यादाका 
बर्ताव किया जाता है; ठीक उसी प्रकार बालकोंके प्रति 
भी होना चाहिये । बारह वष॑तकके बालक माता-पिताके लिये 
बालक ही हैं, इतनी आयुतक उनकी शिक्षा-दीक्षा, छालन- 
पालन, आहार-व्यवहार और चरित्रवान्‌ बनानेका उत्तर- 
दायित्व सर्वथा माता-पितापर रहता है। इसलिये उन्हें इस 
योग्य अवश्य बनाना चाहिये, जिससे वे स्वस्थ-रारीर 
और स्वस्थ-चित्तवाले होकर समाजका कल्याण कर सकें। 
बालकको योग्य बनानेमें ही माता-पिताकी उद्देश्यपूर्ति निहित 
है और यदि बालकोको सुयोग्य बनानेकी व्यवस्था न हुई 
तो वे समाज और पृथ्वीके भार होकर पूर्वजोंके नामको 
कलङ्कित करेंगे । 

° 
आदश बालक 
( रचयिता--श्रीगौरीशंकरजी गुप्त ) 
किसने कहा देश-भक्तोसे करना तुम सर्वस्व प्रदान 
किसने कहा दान-वीरोसे दान करो तो होगा मान 
किसने कहा संत तुलसीसे करो रामका तुम शुण-गान 
कोन कभी कहता मातासे-समझो शिशुको अपना प्राण 
किसने कहा कभी वादलसे--शान्त करो धरतीकी प्यास 
किसके कहनेसे पुष्पांसे निकला करती मधुर सुवास 
कोन प्रेरणा रविको देता स्व्ण-किरणका दे वह दान 
कौन चन्द्रमासे कहता है, छबि छिटकाओ सुधा-समान 
किसके कहनेसे दीपकसे अंधकारका होता नाश 
कोन कभी जलसे कहता है, शीतलता दो सुधा-समान 
कोई कभी न कहता इनसे, ऐसे अनुपम काम करो 

कोई कभी न कहता इनसे, यो सेवा निष्काम करो ॥ 
ये सज्जन हैं ओर सञ्जनोको निशि-दिन यह चिता एक-- 
“दुखियांको सुख मिले और वे फूलें-फलें रहें सविवेक ॥' 

# को न कुसंगति पाइ नसाई। रहइ न नीच मतें चतुराई ॥ % 


बचोंका भोजन 


(लेखक--डा० लक्ष्मोकान्त एम०बी०बी०एस, डी» पी०एच०, डी०टी० एम०एण्ड एच ०,डो० आई० एच ०,एफ ० आर ० आई० पी ० एच ० एच ० ) 


भगवान्‌की कृपासे प्रकृतिका कुछ ऐसा विधान है कि 
जब बच्चा माके पेटमें रहता है, तभी उसके स्तनोंमे दूध 
पैदा होने लगता है । किसी भी बच्चेके लिये अपनी माके 
दूधसे बढ़कर दूसरी कोई चीज नहीं है । बच्चोंका उसपर 
अपना जन्मसिद्ध अधिकार है । अगर कोई स्त्री किसी भी 
कारणसे अपने बच्चेको दूध नहीं पिलाती, तो वह अपने 
“मातृत्व’की रक्षा नहीं करती । माताका स्तन वास्तवमें 
बच्चेके लिये दूध तैयार करनेका ईश्वरीय कारखाना दै, जिसकी 
तुलना संसारका कोई भी दूध बनानेवाला कारखाना नहीं 
कर सकता । बाजारू दू्धौको माताके दूधसे अधिक पुष्ट 
समझना बहुत बड़ी भूल है । बच्चेको स्तन-पान कराना 
केवळ बच्चेके लिये ही हितकर नहीं है; बल्कि माताके 
स्वास्थ्यके लिये भी लाभदायक है । जन्मसे साळभरके 
अंदर मरनेवाले बच्चोंमे अधिकांश बच्चे माके दूधके अभाव- 
से ही मरते हें । यदि सभी माताएँ. अपने बच्चाको नियम- 
पूर्वक अपना ही दूध पिळायें तो इस मुत्यु-संख्यामें बहुत 
बड़ी कमी आ जाय) लड़के बहुत जल्दी बीमार न पडू । 
माताके स्तन-पान करनेवाले बच्चोके आद्दारमें छूत लगनेका 
भय नहीं रहता । माताके दूधमें रोगोंसे बचनेकी अद्भुत 
शक्ति रहती है और वह स्नायु-नाड़ियोंको स्वस्थ और 
समतुळ रखता है। संतानकी सुन्दरताके विचारसे भी 
स्तन-पान करानेकी अत्यन्त आवश्यकता है । बोतलद्वारा दूध 
पिळानेसे बच्चोके चेहरे; दाँत और कण्ठमें विकार पैदा हो 
जाता है । 


जिस प्रकार स्तनमें दूधका पेदा होना एक स्वाभाविक 
क्रिया दै, उसी तरह दूध पिलाना भी माताका प्राकृतिक 
कत्तव्य होना चाहिये | हम अपने जीबनको जितना अधिक 
प्राकृतिक बना सके, अच्छे स्वास्थ्यके लिये उतना ही 
लाभदायक होगा । बच्चोंको स्तनपान करानेसे सत्रीका शारीरिक 
और मानसिक विकास होता है । कुछ स्त्रियाँ स्तन-सौन्दर्यके 
नष्ट हो जानेके भयसे बच्चोंको दूध नहीं पिलातीं । यह उनकी 
बड़ी भूल है | वे केवळ अपने ही लिये या केवल भोग- 
विलासके लिये ही पेदा नहीं हुई हैं । उनके सिरपर बहुत 
बड़ी जवाबदारी है, चाहे वे इसे जानें या न जानें) 
समझें या न समझें और निबाहें या न निबाहे । पैदा होने- 


वाला प्रत्येक बच्चा राष्ट्रका कर्णधार होता है । उन्हें वेसा 
बनानेकी जवाबदारी विशेषकर माताओंपर ही होती है। वे 
जेसा चाहें वैसा ही अपने ळड़कोंको बना सकती हैं । बच्चो- 
को स्तनपान न करानेसे बच्चेकी, साथ ही कुल, जाति और 
राष्ट्रकी भी महान्‌ क्षति है । 
दृध-पान करानेका नियम 

प्रायः स्त्रिया चारपाईपर लेटकर बच्चोंको दूध पिलाती 
हैं, कुछ माताएँ जब बचा कुछ बढ़ जाता दै, तब दूध 
पिलानेमें स्वयं कोई भाग नहीं लेतां । फलतः बच्चे जैसे 
चाहते हैं, वैसे स्तनको खींच-तानकर दूध पीते हैं 
यह ठीक नहीं हें । चतुर माताएँ बैठकर और बच्चेको 
गोदीमें सीधे बैठाकर दूध पिलाती हैं। यदि बच्चा बहुत 
छोटा होता है तो वे उसे अपने दोनों हाथोके सहारे ऊपर 
उठाये रहती हैं। इसमें कोई शक नहीं कि इस तरह दूध 
पिलाना एक कसरत एबं कष्टदायक काम है । कुछ खियाँ 
इसे पसंद नहीं करेंगी; परंतु ऐसा करनेसे होनेवाले लामोंकी 
उपेक्षा करना बहुत बड़ी मूर्खता है । लेटकर दूध पिलानेसे 
बच्चोंके कानमें दूध चळे जानेका भय रहता दै, जिससे कानकी 
बीमारी हो जा सकती है । 

जिसमें बालक स्वस्थ रहे और उसके शरीरका उचित 
विकास हो, यह बहुत जरूरी है कि उसको काफी आहार 
मिले और इसके लिये उचित है कि दूध पिलानेवाली 
माताएँ पुष्ट और पौष्टिक भोजन करें । माताओंको गर्भकाल- 
में और उसके बाद कुछ समयतक पर्याप्त मात्रामें कई बार 
औंटा जल पीना चाहिये और उन्हें अपने स्तन और चुचुकको 
अच्छी तरह साफ रखना चाहिये । 

बच्चोंकी जन्मसे लेकर ९ मासतक केवल माके दूधपर 
ही रखना उचित है। कुछ मा-बाप बच्चोंको चौथे या छठे 
महीनेमें ही थोड़ा बहुत दाल-भात चटाना शुरू कर देते 
हैं। यह बहुत बड़ी भूछ है। उस समयतक बच्चोंमें अन्न 
पचानेकी पर्याप्त शक्ति नहीं रहती । माताके दूधमें लोढे और 
विटामिन “सी'का अंश, जिसकी शरीरको जरूरत है, बहुत 
कम रहता है, इसलिये अगर बच्चोंकों तीसरे महीनेसे थोड़ा 


बहुत नारंगी या टमाटरका रस पिछाया जाय तो बहुत 
लाभ होगा । उ 


# बब्याका भोजन * 

स्तनपान करानेवाळी माताओंको नीचे बतायी गयी माताओंके स्तनमें कम दूध पेदा होनेके कारण 


बातोंपर विशेष ध्यान रखना चाहिये । 
(१ ) वे ज्यादा तरल पदार्थ न खायें । 


(२ ) बच्चेको साथ लेकर सोनेवाली माताएँ अपना 
स्तन अच्छी तरह बॉधकर रक्खेँ, जिसमें बच्चे बँथे हुए 
समयके अलावा दूध न पी सके । कुछ बच्चोको माके सनमें 
बराबर मुँह लगाये रहनेकी बुरी आदत पड़ जाती है; यह 
ठीक नहीं | 


(३ ) कुछ माताएँ, जिनके स्तनोंमें जरूरतसे अधिक दूध | 


उतरता है, अपने बच्चोंको जबरदस्ती दूध पिछाते रहनेकी 
चेष्टा करती हैं । यह भी खराब है । 


(४) यदि अधिक दूध हो जानेके कारण स्तनमें 
दद मालूम पड़े तो उसको गरम जळमें तौलिया भिगोकर 
सेके ओर तत्र जरूरतके मुताबिक दूध गारकर स्तनको पड्टीसे 
बाँध दे । 


(५ ) सम्भव है कुछ बच्चोको ऐसा करनेसे दो-चार 
रोज असुविधा हो; परंतु पीछे वे इस नियमके आदी हो 
जायेंगे । 

( ६) यदि वच्चा दर-असल बहुत भूखा हो जाय तो 
नारंगी या टमाटरका रस पिलाया जा सकता है । इन चीजोंको 
पिलाते समय शुद्धता और सफाईका विशेष खयाल रखना 
चाहिये । 

ऊपर कहा जा चुका है कि बच्चोंको केवल ९ मासतक 
स्तनका दूध पिलाना चाहिये; परंतु देखा जाता है कि कुछ 
माताएँ प्यारसे बच्चोंको दो-तीन वर्जो या उससे भी अधिक 
समयतक दूध पिलाती रहती दें । बच्चोंको दीर्घकालतक 
स्तन-पान कराते रहनेसे लाभक्री अपेक्षा अधिक क्षति होती 
है । लड़केकी आदत बिगइती दै, माताका स्वास्थ्य खराब 
होता है, जिसका असर वादके होनेवाले बच्चोंपर पड़ सकता 
है । इस विपयमें मनुप्योंकी अपेक्षा पशु अधिक चतुर हैं, जो 
एक खास समयके बाद बच्चाको दूध पिलाना बंद कर देते हैं । 


दूधका कम होना और उसका उपाय 


अब प्रश्न यह उठता है कि यदि किसी स्त्रीके स्तनमें 
काफी दूध न होता हो तो क्या करना चाहिये और किन 
कारणोंसे पर्याप्त दूध पैदा नहीं होता । 


(१) गर्भावस्थार्मे उचित स्वास्थ्यकर नियर्मोकी 
अज्ञानता या उनके पालन करनेमें असावधानता । 

(२) संतान पेदा हो जानेके बाद की जानेवाली 
लापरवाहियाँ । 

(३ ) माताओंको उचित पौष्टिक और समतुळ भोजन- 
का न मिलना ।. 

(४ ) उचित परिमाणमें पानी नहीं पीना । 

( ५ ) अस्वास्थ्यकर कोठरीमें रहना और सोना । 

(६ ) चिन्ता, शोक) विषाद, कलह और दुःख । 

(७) ऐसी चौजोका खाना; जो आसानीसे पच न सके । 

( ८ ) आवश्यकतासे अधिक खाना । 

( ९ ) कब्जकी शिकायत । 

( १० ) कुसमयमें या अनियमित भोजन करना । 

उपाय 

( १) कारणोंका पता लगाना और उन्हें दूर करना । 

(२) यदि स्री दूध पिलाने और स्तास्थ्यके सभी 
नियमोंकों ठीकसे पालन कर रही हो और बच्चेक्रा शरीर तथा 
तौल उचित.परिमाणमें बढ़ रहा हो तो उसे इस बातकी कभी 
चिन्ता नहीं करनी चाहिये कि उसको काफी दूध नहीं होता । 

( ३ ) बच्चेको हर बार दोनों स्तनका दूध भर पेट पीने 
देना चाहिये । बचा कमजोर हो और वह स्तनसे अच्छी 
तरह दूध खींचनेमें असमर्थ हो तो किसी दूसरे स्वस्थ 
बालकको स्तनका समूचा दूध पिला दें; अगर ऐसा सम्भव 
न हो तो हाथसे निचोरकर फेंक देना चाहिये । 

( ४ ) दूध पिलानेके आधा घंटा पहले ऐसी माताओं- 
को उचित है कि एक गिलास पानी पी ळें । 

(५ ) खीर, खिचड़ी, खोआ, दाल (मसूरकी ), दही; 
पपीता और तिलकी बनी चीजोंका व्यवहार करनेसे दूध 
बढ़ता है । 

(६ ) स्तनपर रेड़ीके पत्तेकी पट्टी बाँधनेसे भी दूध 
बढ़ सकता है। 

बच्चेको कितनी बार और कितना दूध पिलाना 
चाहिये 

कुछ माताओंकी आदत होती है कि जब-जब बच्चा 


॥ ३ 

रोता है, तब-तब दूध पिलाती हैं; परंतु यह गलत तरीका है। 
छड़केके रोनेके कई कारण हो सकते हैं; बच्चोंको दूध पिलाकर 
बहलाने-फुसलानेकी अपेक्षा उन कारणोंको दूर करना अधिक 
अच्छा है। एक खास बँघे हुए समयपर खानेकी आदत- 
का तंदुरुस्तीपर बहुत बड़ा और अच्छा प्रभाव पड़ता है । 
बच्चोंमें लड़कपनसे ही यह आदत डाळनी चाहिये । 

यहाँ उत्तरप्रदेश ( यू० पी० ) के स्वास्थ्य-विभागकी 
सिफारिशके मुताबिक “इण्डियन रेड क्रॉस सोसाइटी'द्वारा 


प्रकाशित “चाइल्ड वेलफेयर” नामको छोटी पुस्तिकामें दी गयी 
तालिकाकी नकल दी जाती है । अगर इसी तालिकाके अनुसार 
लड़कोंको दूध पिलाया जाय तो उनके स्वासथ्यके लिये यह 
बड़ा उपयोगी सिद्ध होगा । यह तालिका दूध पिलानेसे 
सम्बन्ध रखनेवाली प्रायः बहुत-सी समस्याओंको हल करती 
हे । जेसे--किस अवस्थामेंश कितना, कितनी बार और 
कितनी देरपर दूध पिलाना चाहिये । यह नियम) चाहे 
बच्चोंको स्तनसे दूध पिलाया जाय या बोतळसे--दोनों हालतर्मे 
समानरूपसे लागू होगा । 


on 


रातमें २४ घंटेमें एक बारमें 
बच्चेकी उम्र |कितनी-कितनी देरके बाद | कितनी बार दूध । कुछ कितनी बार दूध | कितना दूध पिलाना 
दूध पिलाना चाहिये पिलाना चाहिये पिलाना चाहिये चाहिये 
पहले चार दिनोमे | प्रति दो घंटेपर २ बार  इसे१णबार एकसे दो औसतक 
५ क र १० » श्सेर 9 
दूसरे सप्ताहमें RN च २» | en २से२३» 
तीसरे सप्ताहमे | » २ » लर र | ८» | ३३३० 
४ थेसे ८ वेंसप्ताहमें | » २३ » EE ७ 9 ३२ से ४» 
तीसरे महीनेमे | » २ 9 १० | Fe ४से५» 
चौथे मह्दीनेमें | » ३ » शक | RF ५सै ५३ » 
पाँचवें महीनेमें 9 रे > १४ | ६» | 'ईसे६+४ 
ब्से१््वेमहैनेमें, » ३१ १ i पा तुक कह ५ 99 ६ हे८»७ _ 


नोट---एक औंस लगभग आध छटॉकके बराबर होता है । 


दूध पिलानेके समय इस बातका ध्यान रसना चाहिये 
कि चुचुक और वस्त्र साफ हों । यह भी देखना चाहिये कि 
बच्चा धीरे-धीरे दूध पीता है । चुचुकको हाथसे पकड़े रहने 
और उसको धीरे दबानेसे बच्चेको दूध पीनेमें सुभौता होती 
है। एक स्तनका यथाशक्ति समूचा दूध पी लेनेके बाद ही 
दूसरे स्तनका दूध बच्चेको पिलाना उचित है। 

बच्चोंको कब और केसे दूध छुड़ाना चाहिये 

जैसा कि पहले भी बतलाया जा चुका है बच्चोंको ९ या 


१० महीनेके बाद माका दूध बंद कर देना चाहिये। दूध 
छुड़ानेका अनुकूल मौसम जाडा है। गरमीके दिनोंमें 


दूध छुड़ाना एक तरहसे खतरनाक है । इन दिनों 
धूलवाली बीमारियों और मक्खियोकी तेजी रहती है और 
काफी धूल उड़ा करती है । सम्भव हे कि इन दिनों दूध 
छुड़ानेसे उसके स्थानपर खिलाने-पिलानेकी चीजें किसी प्रकार 
दूषित हो जाये । 


स्तनपान बंद कर देनेका यह मतलब नहीं है कि बर्चोको 
केवल अन्न ही खिलाना शुरू कर दें । माका दूध बंद कर देनेके 
बाद भी दूध ही बच्चेका मुख्य आहार होना चाहिये । थोड़ा 
बहुत दूध-भात या दूधमें पकायी हुई सूजी दी जा सकती है। 
माका दूध बंद कर देनेके बाद कम-से-कम तीन पाव दूध 


# बच्चाका भोजन % 

हर रोज पिलाना चाहिये । इसके अलावा थोड़ा-बहुत जल 
और फलोंका रस पिलाना भी बहुत जहरी है । 


किन हालतोंमें माताका दूध नहीं पिलाना चाहिये 


कुछ खास हाळतोंमें बच्चेको स्तनपान कराना बच्चे या 
उसकी माके लिये हानिकारक है । वे इस प्रकार हैं-- 


( १ ) गर्भवती खियोका दूध पिलाना, स्त्रीके स्वास्थ्य 
और गमंस्थ बालकके खास्थ्यकी दृष्टिसे मना है । 


(२) जिन स्त्रियोको क्षय, नासूर ( केन्सर ) कुष्ठ 
इत्यादि भयंकर रोग हों) उन्हें अपने बच्चेको दूध नहीं 
पिलाना चाहिये । 

( ३ ) बच्चोको बार-बार या बहुत देरतक दूध पिलानेके 
कारण या चुचुकको दूध पिलानेके बाद गीला छोड़ देने या 
असावधानीसे दूध पिलानेके कारण उसमें प्रायः दर्द पैदा 
हो जाता है । ऐसी परिस्थितिमें भी दूध पिछाना मना है । 


(४ ) यदि स्तनमें किसी खास कारणसे दद॑ या लहर 
अथवा उसमें किसी खास तरहका नाजुक्रपन मालूम हो तब 
भी दूध पिलाना मना है । 


बच्चाको धायका दूध पिलाना 


माताके दूधके अभावमें बच्चोंकी धायका दूध पिलाया 
जाता है; परंतु याद रहे कि बच्चोंको धायके हाथमें सुपु 
करनेके पहले धायकी स्वास्थ्य-परीक्षा भलीमाति करा लेनी 
चाहिये । दूधका असर बच्चोंके स्वास्थ्यपर पड़ता है । धायके 
दूधमें किसी प्रकारकी त्रुटि अथवा विकार बच्चोके स्वास्थ्य 
और तंदुरुस्तीके लिये अहितकर है । विकारग्रस्त दूध-पानसे 
बच्चे खिन्न और रुग्ण हो जाते हैं तथा अनेकानेक रोगोंके 
चंगुळमें फँस जाते हैं; परिणामतः वे अकाळमें ही कालके 
गाळमें चले जाते हैं । किसी-किसी धायमें पुइतेनी बीमारी 
पायी जाती है, जिसके कुप्रभावसे बच्चे वञ्चित नहीं रहते । 
अतएव माता-पिताको सावधानी रखनी चाहिये कि बच्चाको 
किसी धायके जिम्मे सोंपनेके पहले उसकी पुइतैनी बीमारीकी 
जाँच-पड़ताल किसी सुयोग्य डाक्टरसे करवा लें, ताकि बच्चोंको 
किसी प्रकारकी क्षति न हो | इसके अतिरिक्त यह बात 
बहुधा देखनेमें आती है कि धाय गंदी रहती है और बिना 
स्तनको साफ किये ही बच्चेको दूध पिलाती है । यह बहुत 
बुरी बात है । माता-पिताको चाहिये कि वे धायका ध्यान 
सफाईकी ओर आकर्षित करें | दूधका सम्बन्ध खान-पानसे 


भी है। दूध पिलानेवाली धायको उत्तेजक पदार्थ, जैसे-- 
खटाई, मिठाई, मिर्च, राई आदि नहीं खाना चाहिये । सात्विक 
भोजन और फल-मूलका प्रयोग दूध पिलानेवाली धायके लिये 
पर्याप्त है । इन चीजोंके व्यवहारसे दूध शाक्तिवर्डक और 
विशुद्ध होता है; जिसकी बच्चोके लिये नितान्त आवश्यकता 
है । घायका आचरण और स्वभाव केसा दै, उसमें कोई कुटेव 
या कुचेष्टाकी आदत तो नहीं है । यह मी मलीमाँति जाँच- 
देख लेना चाहिये । धाइयोंकी कुचेष्टासे छोटे बालकोंमें ही 
बुरी आदतें आने लगती हैं और आगे चलकर उनका 
सर्वनाश हो जाता है । 

माता और धायके वूधके विषयमै हम पहले बता चुके 
हैं | अब जानवरोंके दूधके विषयमै भी कुछ कहना 
अत्यावश्यक है | इसके साथ-साथ माताके दूध, गायके दूध, 
भैसके दूध तथा बकरीके दूथमें रासायनिक भिन्नता क्या है, 
इसका स्पष्टीकरण निम्नाङ्कित तालिकासे हो जायगा-- 


तालिका 
be चिकनई। ध्वेतसार। नमक | पानी 
१-माताकादूध | २.९७ | २.९ | ५.८ | ०.१६ | ८८.० 
२-गायका दूध | ४, ०| ३.७ | ४,८ | ०, ७ | ८६.८ 
३-मैंसका दूध | ४, ४ | ९.० | ४.८ |०. ८ | ८१.० 
४-बकरीका दूध| ३. ६ | ४,२ | ४.० | ०,५६ | ८७.५ 


माताके दूध, गायके दूध और बकरीके दूधकी अपेक्षा 
मैंसके दूधमें मांस-इद्धि और चिकनई अधिक है । इ्वेतसार 
माताके दूधमें सबसे अधिक, गाय और मैंसके दूधमें समान 
रूपमे तथा बकरीमें इन सबसे कम पाया जाता है । माताके 
दूधमें पानीका अंश विशेष पाया जाता है। बकरीके 
दूधमे माताके दूधके बनिस्वत कम, गायके दूधमें 
बकरीके दूधसे कम तथा मैंसके दूधमें सबसे कम पाया जाता 
है । माताके दूधके अभावमें बच्चोको बकरोक; दूध पिळाना 
चाहिये । बकरीका दूध न मिलनेपर गायका दूध भी पिलाया 
जा सकता है । लेकिन भेंसका दूध पिलाना बिल्कुल 
अनुचित है; चूँकि मैंसके दूधमें मांसवद्धक पदार्थ और 
चिकनई विशेष है; जिसको बच्चे आसानीसे नहीं पचा सकते । 

बोतलसे दूध पिलाना 

अगर माता किसी कारणसे बच्चेको स्तनका दूध पिलाने- 

से लाचार हो । अथवा यह अच्छी तरह सिद्ध हो जाय कि 

कै नयनन्हि संत-दरस नहि देखा । लोखन मोर-पंख कर लेखा ॥ % 


उसको दूष नहीं होता है तो गाय या बकरीका दूध पिलाया जा 
सकता है । यह बात हमेशा याद रहे कि जबतक बच्चोंको 
दाँत न निकल आये, दूधके बदले दूसरी कोई चीज नहीं 
देनी चाहिये । दूध चाहे माका हो या जानवरका । माके दूधके 
बदले किसी दूसरे जानवरका दूध पिलानेबालोंको उसकी 
सफाई और शुद्धिमै पूरा खयाल रखना चाहिये और उसकी 
कोशिश रखनी चाहिये कि दूसरा पिलाया जानेवाला दूध 
माताके दूधके समान सुपाच्य और पुष्ट हो । 


शुद्ध ओर खच्छ दूध प्राप्त करनेका तरीका 
१-बच्चोंको पिलाया जानेवाला दूध बाजारसे कभी नहीं 
खरीदना चाहिये । 


२-दूध गाय या बकरीके थनसे अपने सामने दुहाना 
चाहिये । 


२-दूघको लगभग तीन घंटेतक स्थिर भावसे पड़े रहने 
देना चाहिये । उन तीन घंटोंके बाद उसको दूसरे बर्तनमे 
इस प्रकार ढाल लें कि नीचेका हिस्सा हिलने-डुलनेसे फिर न 
मिल जाय । इस निचले हिस्सेवाळे दूधको बच्चेको पिलानेके 
अयोग्य समझना चाहिये | 

४-दूधकों केवल पाँच मिनटतक उबालिये और 
उबालते समय बराबर चलाते जाइये, जिसमें मलाई न पड़े । 

५-दूध गरम हो जानेपर दूधभरे गरम बर्तनको शीघ्र 
ठंढा होनेके ल्थि ठंढे जलसे भरे हुए एक बड़े बर्तनमे 
रक्ख । जबतक वह अच्छी तरह ठंढा न हो जाय, उसे 
चलाते रहना चाहिये । 

६-दूधवाला बर्तन एक साफ-सुथरा धुले हुए वर्तनसे 
ढका रहना चाहिये; जिसमें धूल और मक्खी न पड़ने पावे । 


ऊपर बताये गये तरीकेसे दिनभरमें दो बार दूध तैयार 
करना चाहिये । 


बच्चोको पीनेके लिये दिये जानेवाले पशुके दूधको 
माताके दृधके समान बनानेके तरीके 

माताके दूधकी अपेक्षा जानवरोंका दूध कुछ भारी 
होता दै । छोटे त्रच्चेको उसे सुपाच्य और हल्का बनाकर 
पिलाना चाहिये । चतुर माताएँ जानवरोंके दूधमें एक तिहाई 
शुद और स्वच्छ उबाला हुआ जल फेटकर पिलाती हैं | 
इस प्रकार जल मिळानेसे दूधकी मिठास कम हो जाती है । 
वह कुछ बेस्वाद हो जाता है; अतः उसमें थोड़ी-सी चीनी और 


माल्ट किया हुआ पदार्थ मिला देनेसे बह अधिक पुष्ट और 
अधिकस्वादिष्ट हो जाता है । 


माल्ट बनानेका तरीका 

चावल और गेहूँको छोड़कर बाजरा मकई, चना, 
जुआर या मड्आको २४ घंटेसे ३६ घंटेतक स्वच्छ 
पानीमें घुळने दे, इस बीचमें पानीको कम-से-कम छः 
बार बदलना चाहिये । आखिरी बार, पानी फेंकने- 
के बाद उसको एक दूसरे बर्तनमे रख दें | कुछ समयके 
बाद उसमें अङ्कुर निकल आवँगे । अङ्कुर निकल आनेके 
वाद अनाजको साफ कपडेपर बिछा दे और उसपर थोड़ा- 
थोड़ा जळ इस तरहसे दें कि अन्नमें नमी बनी रदे, परंतु मींगे 
नहीं । जब अङ्कुर आधा इंचसे एक इंच लंबा हो जाय, तब 
उसको छायामे छः घंटेतक सूखने दें और अन्तमें थोड़ी 
देरतक धूपमें भी सुखा लें । 

इस तरह सूखे हुए अनाजमें फिर पानीके कुछ छीटे 
लगाकर) जिसमें नमी पैदा हो जाय, हाथसे या मोटे कपड़े- 
से रगड़कर अङ्कुरको पथक्‌ कर दें । यदि आपकी इच्छा 
हो तो उस अन्नको छाँटकर उसके छिळकेको भी हटा 
सकते हैं| अब अनाजको धीमी आँचपर उलाकर जातेमे 
पीसकर आटा या सत्तू बना लें | यही माल्ट कहलाता है । 
इस तरह तैयार किये गये आटेका हळवा, खीर या रोटी 
बहुत स्वादिष्ट होती है । प्रत्येक बनावटी दूध पीनेवाळे बचेको 
दूसरे महीनेसे संतरा, नीबू, जमीरी, चकोतरा, अंगूर 
या पके हुए टमाटर ( विलायती बेगन ) का रस बीच- 
बीचमें पिलाना आवश्यक है । दूधमें छोहा,और जीवतत्त्व 
( विटामिन सी ) का अंश ( शरीर-बृद्धिके लिये जिसकी सख्त 
जरूरत रहती है ) कम रहता है । 

जो माता-पिता गरीबी या अन्य कारणसे शुद्ध दूधका 
इंतजाम करनेमें असमर्थ हों, वे मलाई या मक्खन निकाले हुए 
दूधका भी इस्तेमाल कर सकते हैं । दूधके सर्वथा अभावकी 
अपेक्षा यह अधिक लाभदायक होगा । बाजारोंमें बिकनेवाले 
“ग्लेक्सो) हारलिक्स” जेसे माल्ट किये हुए दूधकी बुकनीका 
पेय भी बच्चोंके पीनेके लिये काफी मुफीद है । एक छटॉक 
गरम पानीमै लगभग दो छोटी चम्मचके बराबर बुकनी 
घोलनी चाहिये । इसमें चीनी या कोई चीज मिलानेकी जरूरत 
नहीं होती । 

दूध पिलानेवाली बोतल 

ये बाजारोंमें मिलती हैं, ये कई तरहकी और 
कई कारखानोंकी बनी होती हैं । इसमें हाराजन 
मार्कावाली बोतल सबसे अच्छी मानी गयी है । 


% बच्चोका भोजन # 

बोतलमें दूध पिलानेके लिये चुचुक-जैसा लगा हुआ रबर 
अच्छी जातिका होना चाहिये । उसका छेद इतना काफी 
छोटा हो कि उसको चूसनेपर बच्चेके मुँहमें उचित मात्रामें 
ही दूध जाय । 


दूध पिलानेवाली बोतलकी हिफाजत 
बचेको दूध पिलानेके बाद बचे हुए दूधको फेंक दीजिये 
और बोतलको तत्काल गरम जल्से अच्छी तरह धोकर 
साफ कर दीजिये । दूधका चिकनापन दूर करनेके लिये 
जलके साथ नमक या बेसनका भी प्रयोग किया जा सकता 
है । खरवाले चुचुकको भी बड़े यत्नसे अच्छी तरह साफ 
कर देना चाहिये । इसके अलावा बोतल और चुचुकको 
हर रोज एक या दो बार गरम जलमें उबाळ देना चाहिये । 
उबालनेके तरीके नीचे टिप्पणीमें देखिये !% 
इस बातको सदा याद रखना चाहिये कि बोतल- 
में किसी प्रकारकी गंदगी रहनेसे दूध खराब होकर बुरा असर 
डालेगा ! इस तरह सावधानीपूर्वक साफ की गयी बोतल 
और चुचुकके रखनेमें भी काफी सावधानीकी जरूरत है । 
उन्हें या तो पानी भरे हुए बतेनमै रखना चाहिये या किसी 
साफ जगहपर बर्तनमें डुबाकर रखना चाहिये अथवा किसी 
साफ-स्वच्छ जगहपर ढँककर, जिसमें धूल वगेरह नहीं पड़ने 
पावे । ऊपर बतायी गयी सफाइयोंकी सख्त जरूरत है; 
क्योंकि हवामें तरह-तरहके जीवाणु, जिन्हें हम अपनी आँखोंसे 
नहीं देख सकते; और तरह-तरहकी बीमारी पेदा करनेवाले 
होते हैं । दूधकी थोड़ी-सी भी गन्ध पाकर उसमें अपना वंश- 
विस्तार करते हैं । दूध पिछाते समय बोतलको मोटे कपड़ेसे 
ढॉककर रखना चाहिये जिसमें दूध जल्दी ठंढा न हो। 


९-१० महीनेके बाद बच्चेको दिये जानेवाले 
भोजन और उनका तरीका-- 

इसके पहले हम ९ या १० महीनेके बच्चोंको क्या कितना 
और केसे खिलाना-पिलाना चाहिये यह बता चुके हैं | इस 
प्रकरणमें उसके बाद दी जानेवाली खाने-पीनेकी चीजें और 
उनका तरीका बताया जाता है । 

* एक बड़े बर्तनमें जिसमें इतना काफी जल अँटता हो कि 
दूध पिलानेवाली बोतल,अच्छी तरह डूब सके, बोतल और चुचुक- 
डालकर आगपर चदा दे. । जब पानी काफी गरम हो जाय तो पाँच 
मिनटके बाद निकाल लें। इस तरह उबालनेसे बोतलके फूटनेका 
डर नहीं रइता दै ।) 


जब बच्चा ९ या १० महीनेका हो जाय, तब उसको 
एक या दो बार सूजी, चावल या दालकी बनी पतली चीजें 
दे सकते हैं | खयाल रहे कि ये सारी चीजें खिलाते-पिळाते 
रहनेपर भी प्रतिदिन उसे तीन पाव दूध पिछाना अत्यावश्यक है | 
समय-समयपर थोड़ा बहुत पानी और फलोंका रस भी पिलाना 
कभी नहीं भूलना चाहिये | चलनीमें रगइकर छिलके छुड़ाये 
हुए सेवके दो-चार कतरे भी खिलाये जा सकते हैं । 


बारहसे अठारह महीनेके अंदर दिये जानेवाले 
भोजन, उनका समय ओर परिमाण-- 


i जानेवाली 

प्रमाण 

चीजें गा तरीका 

१-ताजादूध | एक पाव | डीसा घी 
लगाकर 

२-चीनी | अठन्नी भर | दुँधमें अच्छी 
तरह मिलाकर 

३-रोटी | ३ भाग 

१-तरकारी- | , 

का झोल | रै "वि | बिना मसालेका 

२-आदू, 

सोवा, 
मे ॥ र 

पालकका | थोड़ी-सी | थोडेसे घीमें तेयार 

ग्यारह. | साग या दूसरी किया हुआ 

बजे तरकारी 

३-दूधमें 

मिलायाहुआ। एक 

साबूदानेका | छटाक 

गुलगुला 

४-फल ड 99 

चार बजे दूध २ छटाक 

शाम रेटी | ३ » थोड़ा-सा घी 

क हि लगाकर 

१-सूजी, एक 

सात बजे | दाळ, चावल | छेटांक 

शाम या साबूदाने- 

की फुलौड़ी 

२-ताजा दूध | एक पाव 

१ कह हनुमंत बिपति प्रभु सोई । जब तव सुमिरन भजन न होई ॥ # 


अठारह महीनेके बाद दिये जानेवाले भोजन 
और परिमाण 


इन बच्चोंकी भी ऊपर बताये गये तरीकोसे खिलाना 
चाहिये । छड़का सह सके तो चार बजे शामका नाश्ता बंद 
कर देना चाहिये । ग्यारह बजे दिनके और सात बजे शामके 
भोजनकी मात्रामें थोड़ी बृद्धि कर देनी चाहिये । सुबह छः बजे 
और सात बजे शामको पावभरके बदले आधा सेर दूध पिलाना 
चाहिये | इस समय दाल और दहीका व्यवहार भी कर 
सकते हैं। अन्तमें हम बच्चोंको पर्याप्त दूध और सोयाबीन 
देनेके बारेमें दो शब्द और लिखकर इस लेखको समाप्त 
करते हैं । प्रायः देखा गया है कि कुछ परिवार जिनकी 
आर्थिक अवस्था अच्छी नहीं होती तथा जिन्हें थोड़ी-सी 
आमदनीसे ही घरका इंतजाम करना होता है, वे दूध-जेसे 
आवश्यक पदार्थमें ही कटौती करते हैं । उनका ओर सभी 
खच जैसा-का-तैसा बना रहता है । हमारी आर्थिक हालत चाहे 
जितनी भी हीन हो, हम हर रोज कुछ पैसे बेकार कामोंमें 
( जैसे पान, बीड़ी, सिगरेट, चाय) शराब अथवा सिनेमा 
सर्कसमें ) जरूर खर्च कर देते हैं। ऐसा न करके तथा पहले- 
की अपेक्षा कुछ अधिक मोटा कपड़ा पहनकर भी दूध-जैसे 
अमृत पदार्थको भोजनका एक आवश्यक अंश बनाना 
चाहिये । बच्चोंका शरीर हर रोज बढ्नेवाली चीज है, जिसके 
लिये पौष्टिक आह्वारकी बहुत जरूरत होती है । दूध अधिकांश 
जरूरतोंको पूरा करता है । चूहोंपर प्रयोग करके देखा गया 
है कि जो चूहे दूध पिलाकर पोसे गये हैं, वे अधिक मोटे 
और तंदुरुस्त निकले हैं | माल्ट बनानेके लिये सोयाबीन 
सबसे अच्छा अनाज है । इसमें और अनाजोंकी अपेक्षा 
मांस बढानेवाला प दार्थ ज्यादा होता है । सोयाबीन सस्ता 
अनाज है | सोयाबीनसे दूध और दही भी बनाया जा सकता है । 


बच्चोंके खाने-पीनेके सम्बन्धमें बतायी गयी सभी त्रातोंका 
उद्देश्य यही है कि वे स्वस्थ रहें और उनके शरीरकी समुचित 
बृद्धि हो। बच्चोंके शारीरकी वृद्धि दो ही बातोंपर निर्मर करती 
है--एक खाना-पीना और दूसरा बंश-संस्कार । बच्चा वास्तव- 
में उचितरूपसे बढ़ रहा है कि नहीं, इसके लिये सालमें 
दो या तीन बार उसका तौल और नाप लेना चाहिये । 


सोयात्रीनका दूध 

मारवाड़ी रिलीफ सोसायटी कलकत्ताके प्राकृतिक 
चिकित्सा-विभागके प्रधान चिकित्सक डा० कुलरंजन 
मुखर्जी महोदय लिखते हैं-- 

यदि पृथ्वीमें कोई ऐसी वस्तु है, जिसमें प्रकतिने खाद्यके 
सभी तत्वोंका समावेश किया है तो वह दूध ही है; पर 
दुःखकी बात दै कि दूध आजकल दुर्लभ-सा हो गया है । 
उसका मूल्य भी बहुत बढ़ गया है । इससे साधारण आयके 
लोगेकि लिये तो दूधका व्यवहार असम्भव-सा हो गया है; 
पर दूधमें जितने तत्त हैं, वे सभी सोयाबीनसे बनाये हुए 
दूध-दहीमें पराप्त किये जा सकते हैं । सोयाबीनमें प्रोटीन ४२ 
भाग, चिकनई १९ और शर्करा २० हैं । इसमें ए, बी, डी 
और ई विटामिन तथा कैलशियम, फासफोरस तथा लोह 
आदि धातु भी विशेषरूपसे हैं | साथ ही इसमें एक गुण यह 
है कि यह क्षारधमीं ( 911:91116 ) खाद्य है । इन्हीं सब 
कारणोंसे चीन और जापानमें इसके दूधका बड़ा प्रचार है । 
बच्चोंके लिये भी यह बहुत उपयोगी है । शांघाईमें तो यह 
दूध गायके दूधकी तरह बोतलोंमें बिकता है । 


दूध बनानेका तरीका 

दूध बनानेके छिये काला और पीले रंगका सोयाबीन 
लेना चाहिये । सोयाबीनको पहले अच्छी तरहसे धोयी ओर 
साफ की हुई सिळपर पीस लेना चाहिये । फिर उस पीसे हुए 
सोयाब्रीनमें तीन गुना पानी मिलाकर उसे छान लेना चाहिये । 
इसके बाद धीमी आँचपर बीस मिनटतक गरम करनेसे ही 
सोयाबीनका दूध बन जाता है । इसे चीनी मिलाकर 
पिया जाता है । 

इससे भी उत्तम स्वादिष्ट दूध बनानेके तरीके हैं। 
सोयाब्रीनका बड़ा सुन्दर दही बनता है । पहलेसे बताया न 
जाय तो कोई देखकर ओर खाकर यह नहीं बतला सकता 
कि यह गायके दूधका दही नहीं है । सोयाबीनका दूध लगभग 
एक आने सेरमें बन सकता है । सोयाबीनका दूध) दही! 
मठा, छेना, संदेश, हलुआ तथा अन्यान्य चीजें बनानेके 
तरीके बतलानेवाली “दूधके बदलेमें! नामक एक छोटी-सी 
पुस्तिका “मारवाड़ी रिलीफ सोसायटी’, ३९११ अपर चितपुर 
रोड, कलकत्तेसे प्रकाशित हुई है | पाठक वहाँसे बिना मूल्य 
मँगबाकर देख सकते हैं । 


Sm 


* शिशु मानवका जनक है % 


४१७ 


ooo 


शिशु मानवका जनक है 


( लेखक--डा० श्री के० सी० वरदाचारी एम्‌० ८०, पी-एच०डी० ) 


हिंदू: विचारधारा शिशुके उचित लालन-पालनको बडा 
महत्व देती है । शिशु स््री-पुरुषके प्रेमका ही साकार परिणाम- 
मात्र नहीं है, अपितु सबके लिये एक नया संसार बनानेके 
हेतु उस शिश्ञुके रूपमै उन दोनोंके बीच एक नये ब्यक्तिका 
आविर्भाव होता है । इतना हो नहीं, बरं यह तत्त्व भी सत्य 
है कि जब हम आश्चयंसे प्रश्न करते हैं कि यह नवजात शि 
कहॉसे आया, तब इसका उत्तर 'प्राक्तन कर्मके आधारपर” 
देनेके सिवा और कोई मार्ग नहीं रह जाता । वास्तवगे प्रत्येक 
शि अपना भौतिक शरीर तो माता-पितासे पाता है; परंतु अपनी 
विलक्षण मानसिक विशेषता ( संस्कार ) बह अपने पूर्वजन्मसे 
लाता है । पूर्वजन्म ही उसके वर्तमान जन्मका नियामक है 
ओर तदनुसार ही अपने वर्तमान वातावरण और सङ्गतिके 
प्रति बालककी प्रतिक्रिया होती है । अतः जिस प्रकारका पुरुष 
बनना उसने अपने प्राक्तन कर्मोके अनुसार निर्धारित कर 
लिया दै, शि बढ़कर उसी प्रकारका मनुष्य बनता है; 
परंतु प्रश्‍न ये हें-इसमें दिक्षासे कहाँतक सहायता मिल 
सकती है १ किन साधनोंसे हम झिशुको ऐसा पुरुष बननेमें 
सहायता कर सकते हें जो समाजके लिये ही नहीं, किंतु अपने 
लिये भी सामाजिक दृष्टिसे श्रेष्ठ और आध्यात्मिक दृष्टिसे 
सहायक सिद्ध हो ? क्या शिशुको श्रेष्ठ पुरुष बनानेमें 
सहायता देनेकी कोई सम्भावना है ? 


दैववाद या प्रारब्धवाद शिक्षण-विधिके लिये घातक है । 
यद्यपि प्रत्येक बालक सहज ज्ञान-संस्कार और वृत्तियोंकी 
निधिके साथ ही जन्म लेता है । लेकिन उनको एक 
वातावरण मिलता दै, जिसमें वे विकसित होनेकी चेष्टा करती 
हैं। उनकी क्रियाविधिका अज्ञान और संसारका सामना 
करनेमें शिशुकी अयोग्यताके कारण दिशु घोर संकटमें जा 
पड़ता है। धीर-धीरे मनुष्य ( एक बालक भी ) समस्त 
परिस्थितिको समझने लगता है, यदि उसे न केवल अपने वरं 
दूसरोके भी विचारोंके मूल कारण और फलका निरीक्षण 
करनेमें सहायता प्राप्त होती रहे। इसीलिये अध्यापकोंको चाहिये 
कि वे प्रत्येक बालकको इतना जिज्ञासु और उत्सुक बना दें 
कि वह अपने आस-पासके समस्त विषयोंका चाहे वे पदार्थ, 
माणी या आन्दोलन हों, निरीक्षण करने लगे, उनके निमित्त 
बा? अं १५-- 


एवं परिणामोंको समझने लगे । इस निरीक्षणके स्वमावसे 
एक ओर इन्द्रियाँ ठीक काम करना सीख लेती हैं, दूसरी 
ओर बालक वैज्ञानिक ढंगसे सोचने लगता है । प्राकृतिक 
नियमोंका ज्ञान वेज्ञानिक निरीक्षणात्मक शिक्षा-विधिसे ही 
सम्भव हो सकता है । 


इस प्रकार ठीक देखने; सुनने) सुँघने, चखने और 
स्पर्शा नुभव करने ( यानी रूप; शब्द, गन्ध) रस और स्पर्श विषयों- 
को यथावत्‌ अनुभव करनेमें ) प्रवीण होकर बाळक अपनी 
सत्यानुसन्धानकी प्रवृत्तिको विकसित करता है और अज्ञानके मूल 
कारण अस्पष्ट, अस्थिर एवं विधिविहीन इन्द्रियानु भूतिपर विजय 
प्राप्त करता है । प्रोढ निरीक्षक और यथार्थ वक्ता होनेके 
लिये बालककी शारीरिक तथा भावनात्मक अवस्था निर्दोष 
होनी चाहिये । अहिंसा, सत्य, ब्रह्मचर्य, अस्तेय और 
अपरिग्रह ( पातञ्जलोक्त यम ) वास्तवमें सर्वोत्तम निर्माणकारी 
साधन हैं और व्यवहार-झुद्धि एवं मन, वचन और कर्ममें 
सत्यनिष्ठाकी प्रवृत्तिके पोषक हैं । 


अर्वाचीन अध्यापकका भगवानके सामने बड़ा 
उत्तरदायित्व है और विद्यालयों एवं शिक्षा-संस्थाओंके 
संस्थापकोने धर्मको उनके पाठ्यविपरयोसे प्रथक्‌ करके प्रचुर 
अपुण्यका संचय किया है ! भेरी समझसे प्रत्येक अध्यापकको 
निःसंदेह रूपसे सङ्गीत, कला, दर्शन, आचार-शास्त्र, विज्ञान, 
अर्थशास्त्र, इतिहास, भूगर्भविद्या, ज्यौतिष अथवा गणित 
इत्यादि अपने पाठ्य-विषयोंमें और उनके द्वारा भगवान्‌की 
_महिमा और उसकी रचनात्मक सत्ताका ज्ञान बालकोंको अवश्य 
करा देना चाहिये । घमंनिरपेक्षताका समर्थन करनेवाले 
संविधानके सामने वर्तमान शिक्षाशास््री नैरपेक्ष्यका आदेश 
और समर्थन करता है, वह जीवनके सर्वोत्कृष्ट तथ्य, जिससे 
मरणोत्तर जीवनके लिये योग्यता प्राप्त हो, उसके प्रति 
सम्मानको अधिक प्रश्रय नहीं दे सकता | सच बात तो यह 
है कि राजनीतिशोंका धर्मनिरपेक्षतासे चाहे कुछ भी सर्वोत्तम 
अभिप्राय रहा हो, परंतु बिना सोचे-विचारे इतरजनोंके द्वारा 
उसका आचरण किया जानेसे बहुधा अत्यन्त निकृष्ट परिणाम 
ही होगा । 


गहन सिद्धान्तके रूपमें नहीं; वर रहस्योद्घाटनके रूपमें 

# रामबिमुख संपति प्रभुताई । जाइ रही पाई बिनु पाई ॥ % 


धार्मिक बिचार बालकों और विद्रार्थियोंको बताना चाहिये । 
विज्ञानके गौरवमय विवरणसे, धर्मौपदेशकोंके उज्ज्वल संघर्ष- 
से और सभ्यताके प्रसारकी तथा ऐतिहासिक प्रगतिकी गम्भीर 
महिमासे सर्वोत्कृष्ट तत्वका दर्शन कराया जा सकता है-- 
जिसका जानना और जिसमें प्रविष्ट होना परम कर्तव्य है । 


सत्यके पास पहुँचनेके विविध मार्गा अथवा उपायोंमेंसे 
किसी एक अथवा सबके द्वारा धर्म मनुष्यको प्राप्त हो सकता 
है; क्योंकि इसीको उपनिषद्‌ या गीता परमपुरुषार्थ या ईश्वरकी 
प्राप्ति अथवा साक्षात्कार कहते हैं, जो सत्र पदार्थों, क्रियाओं 
और पुरुषोमे निवास करता और जिसमें सबको अपना 
आश्रय, आधार और एकता मिळती है । हमें उपनिषद्का 
यह संदेश अधिक-से-अधिक तत्परताके साथ बालकोतक 
पहुँचाना चाहिये, जिससे वे सबमें उस एक ईश्वरकी शक्ति 
और सत्ताको देखनेका प्रयास करते रहें ओर इस महान्‌ 
अनुभूतिके लिये अपने प्रयत्नोंको स्मरण रख सकें । 
जीवनका ध्येय न तो मानववाद है और न अर्थासिवाद । 
भौतिक गौरव और सुखके परे, मानव-आवश्यकताकी पूर्ति 
और जीवन-स्तरके ऊपर वह तत्त्व है जिसके लिये अतीत 
कालमें मनुष्य जिये और मरे हैं । वही ईश्वर अथवा स्वराज्य _ 
है, किंवा जीवनकी पूर्णता अथवा सत्य है । पुराणोंकी 
कथाएँ बताती हैं कि मनुष्य मोक्ष) सत्य, प्रेम, धर्म इत्यादिकी 
प्रासिके लिये किस प्रकार उग्रतम तपस्यामे निरत रहते थे । 
क्या इससे यह प्रकट नहीं होता कि धन, स्त्री, सुख, शक्ति 
और पद अथच पुण्य और पापसे भी बढ़कर कोई विलक्षण 
दूसरी वस्तु है, जिसकी प्रासिके लिये आत्मा विकल रहती है। 
दुःख और संतापके कारणोंका अवलोकन करके मनुष्य धीरे- 
धीरे इस रहस्यको जान लेता है कि मनुष्य केवल रोटीपर ही 
नहीं) बरं मगवानके स्नेहसे ही जीवित रहता है । ओर शान्ति- 
की प्राप्ति केबल कर्मफल और लौकिक ( निम्न ) उद्देश्योंके 
त्यागसे ही होती है । यदि हमारे माता-पिता, शिक्षक और 
विश्वविद्यालयोंके अध्यापक, न केवल विद्यार्थियोमें ही वरं 
अपने सहयोगियों और साधारण जनतामें भी अपने व्यवहार- 
कलापसे उस अनन्त शक्तिके अस्तित्वकी भावना अनुप्राणित 
कर दें तो बालकगण सचमुच खस्थ वातावरणमें बढ़ने 
लगेंगे । प्रबन्धको और विश्वविद्यालयोंके पदाधिकारियोंको 
इसका बहुत कम भान होता है कि उनके क्षुद्र कृत्यांको 
( बालकगण ) देखते रहते हैं और मन-ही-मन उनकी 


आलोचना करके उनपर अपना निर्णय दिया करते हैं । उनकी 
आलोचना जितनी ही मूक होती है, अन्तमें उसका उतना 
ही घोर दुष्परिणाम होता है। बड़े-बूढोको सचेत रहना चाहिये कि 
विद्यार्थी और बालक उन्हें पाखण्डी न समझने लगें; क्योंकि 
इसमें उनकी हष्टिमें उनका मान घट जाता है । बालक 
सबसे बड़े आलोचक और सबसे बड़े वीरपूजक भी होते हैं । 
प्रेम, सत्य और बन्धुत्वसे उनकी स्वाभाविक प्रसन्नता होती 
है; किंतु बड़ोकी उच्छुङ्खलता तथा दम्भसे उनकी स्वाभाविक 
प्रवृत्तियाँ विपथगामिनी हो जाती हैं और उनके मानसिक और 
नेतिक जीवनमें अव्यवस्थता उत्पन्न हो जाती है । 

आल्डस हृक्स्ले ( 414०५5 ६४1९ ) ने एक बार 
घरमै बालकोंके आधिपत्यकी कड़ी भत्संना की थी । उसने 
इसको नवीन 'कुमारोपासना” का नाम दिया था । माता-पिता 
बाळकके इशारेपर नाचते हैं ओर वह एक लघुकाय निरङ्कुश 
शासक बन जाता है । 'कुमारोपासना? की अतिशयतासे 
बच्चेका आध्यात्मिक स्वरूप नष्ट हो जाता है । यद्यपि बालक- 
को स्वच्छन्दताकी मूर्खता समझायी जा सकती है । पूर्ण 
स्वतन्त्रतामें बालकके अति लालनसे उसके बिगड़ जानेकी 
लोकोक्ति अवश्य प्रसिद्ध है, परंतु आध्यात्मिक समाजमें 
( यदि उसका एक. बार फिर संस्कार किया जा सके तो ) 


बालक निर्वाध विकासकी चेतनाको प्राकर निरालम्ब अपना 
उद्धार स्वयं कर सकता है । उसकी जो प्राकृतिक सीमाएँ. 


हैं, उनको देख और मानकर वह उनसे अमित लाभ उठाता 
है और उनके द्वारा ही भली प्रकार पूर्ण और समग्र जीवनकी 
ओर अग्रसर हो सकता है । 

शिशु-संवद्धन एक महत्वपूर्ण समस्या है । प्राचीन_ 
भारतीयाने उसका हल ब्रहमचर्याश्रमकी प्रणालीसे किया था) 
जिसमें शिक्षा-दीक्षा ऐसे आचायांके हाथोंमें रहती थी, जो 
धर्मारूढ, संयमशील, तपस्वी, आचारकुशल और सत्यनिष्ठ 
होते थे। यदि यही व्यवस्था वर्तमान अवस्थाके अनुकूल 
बनाकर आजकल मान ली जाय तो इससे उत्तम इस प्रश्‍नका 
दूसरा समाधान सम्भब नहीं । झासन-व्यवस्थासे अधिक आशा 
नहीं है; क्योंकि इन परमावश्यक दिशाओं में वे उच्चादर्शांका 
पालन नहीं कर रहे हैं । अध्यापकगण ही वैयक्तिक ढंगसे इस 
कार्यको सम्पादित कर सकते हैं । 

विशिष्ट शिक्षक ओर धर्माचार्य ऐसी संस्थाएँ. बना सकते 
हैं, जो शिक्षाप्रणालीको फिरसे प्राचीन भारतीय साँचेमें ढाल 
सकती हैं । यह स्पष्ट है कि ऐसी शिक्षापद्धतिका व्यवहार 


ॐ तुम्हारा कर्तव्य % 


शेशवसे बयस्कतातक अर्थात्‌ ५ वर्षकी आयुसे लेकर २१ 
वर्षकी आयुतक होना चाहिये । यह निर्विवाद है । अर्वाचीन 
भारतके लिये सांस्कृतिक ,परम्पराओंकी दुव्येवस्था मुख्यतम 
समस्या है । इसका हल अर्थात्‌ संस्कृति परम्परामें 
सुव्यवस्थाकी पुनः स्थापना ऐसे सच्चे गुरुकुछ-संस्थानोंसे ही 
सम्भव है, जो स्वतन्त्र हों) जिनकी व्यवस्थामें, आधुनिक 
मनुष्योंकी समीचीन आदशोके लिये तैयार न. करके 
सांस्कृतिक परम्पराओंसे हीन सांसारिक ध्येयसे शिक्षा देनेवाले 
विश्वविद्यालयोंका, जिनसे संस्कृतिका उद्धार सम्भव नहीं है) 
हस्तक्षेप न हो । मन्दिर आदि आध्यात्मिक संस्थाओंसे भी 
इस बातका भय हो गया है कि वे सांस्कृतिक पवित्रतासे 
विहीन; केवल लौकिक शिक्षाका प्रसार अपने हाथमे न लेने 
लगें । यह भय उन कुछ धार्मिक मठोंमें प्रत्यक्ष रूपसे 
उपस्थित हो रहा है, जिन्होंने अपनी निधिको इस आधारपर 
सांसारिक प्रयोजनोंमें लगाना प्रारम्भ कर दिया है कि शिक्षा 
एक सुन्दर वस्तु है चाहे वह धर्मनिरपेक्ष ही हो । परंतु ऐसे 
ब्ययसे धार्मिक उत्थान और संस्कृतिको सहायता मिलना तो 
दूर रहा; प्रत्युत इससे धार्मिक संस्कृतिके सारे भवनकी नींव 


हिल जाती है। जब वहाँके निवासियोंके आचरणमें और 
उनके द्वारा स्थापित संस्थाओंकी दैनिक चर्या और विधानमें 


४१९ 


आध्यात्मिक आदर्शोके पालन करनेकी बाध्यताकी वास्तविक 
मान्यता न होगी, तब वे धार्मिक संस्कृतिकी रक्षा केसे कर सकेंगे । 
पश्चिमके धर्मप्रचारकोके उद्योगकी सफलताका यही रहस्य है 
और इसीका अमाव हिंदू-प्रयासोंकी असफलताका कारण है। 
हमें यह जान लेना चाहिये कि शिश्ु अनेक जन्मोंकी परम्परासे 
आध्यात्मिकताके पथपर अग्रसर होता हुआ प्राणी है और 
उसका अपने परिवारके निकट सम्बन्धियोंसे भिन्न विशिष्ट 
अधिकार है । समाजके दूसरे लोगोंसे तो और भी अधिक 
उसका यह अधिकार है । इस आध्यात्मिक व्यक्तिके साथ 
व्यवहार करनेमे आध्यात्मिक उपायोंका ही प्रयोग होना 
चाहिये । केवळ अध्यात्मनिष्ठ पुरुष ही आध्यात्मिक नियर्मो- 
को काममें छा सकते हैं और बालकको उसके उन्नति-पथपर 
बुद्धिमानीस और विलक्षण रूपसे अग्रसर कर सकते हैं । वे 
ही उसकी आभ्यन्तर उदात्त शक्तियोंको उन्नत कर सकते हैं। 
निम्नगामिनी प्रदवत्तियोंको वे ही शोधितकर निर्मळ और 
उदार बना सकते हैं, उन्हें रूपान्तरित कर सकते हैं अथवा 
धीरे-धीरे समस्त विधियोंसे उनका सर्वथा परित्याग करा सकते 
हें । विद्यालय मानव-निर्माणकी प्रयोगशाला है और मानव- 
व्यक्तित्वमे धार्मिक श्रद्धा ही विशाल आर्यसभ्यताका 
पुनरुद्धार कर सकती है । 


+— D0 4 


तुम्हारा कतव्य 


( रचयिता--श्रीलक्ष्मीप्रसादजी मिस्त्री “रमा' कविरल्न ) 
पालो ब्रत ब्रह्मचयं विपै-वासनापँ त्याग, ईश्वरके भक्त बनो जीवन जो प्यारा है। 
उठिये प्रमातकाळ रहिये प्रसन्न चित्त, तजो शोकःचिताएँ जो दुखका पिटारा हे ॥ 
कीजिये व्यायाम नित्य भ्रात ! शक्ति अनुसार, नहीं इन नियमों पे किसीका इजारा है। 
देखिये सौ शरद औ कीजिये सुकमे “रमा' सदा खस्थ रहना ही कतेव्य तुम्हारा है ॥ 


x 


x 


लाँच गया पौन-पूत ब्रह्मचर्यसे ही सिंधु, मेघनाद मार कीतिं लखन कमाई है। 


लंका बीच अंगदने जाँघ जब रोप दई, 


पाला ब्रत ब्रह्मचर्यं राममूति-गामाने भी, 
भारतके वीरो ! तुम ऐसे वीर्यवान वनो, ब्रह्मचर्य महिमा तो वेदनमें 


हटा नहीं सका जिसे कोई बलदाई है॥ 


देश और विदेशोंमें नामवरी पाई है। 
गाई है ॥ 


४२० 


% सोह गुनग्य सोई बड़ भागी । जो रघुबीर-चरन अनुरागी ॥ % 

सुपुत्रके लक्षण तथा उसकी प्रापिका उपाय 


कुलोद्वारक श्रेष्ठ पुत्र 


श्रीमद्भगवद्टीतामें भगवानने कहा है--“अर्जुन ! योग- 
भ्रष्टका न तो इस लोकमें नाश ( पतन ) होता है, न परलोकमें 
ही। वह कस्याण-कमं ( भगवदर्थ कर्म ) करनेवाला दुर्गतिको 
नहीं प्राप्त होता । वह योगश्नष्ट पुरुष पुण्यवानोंके उत्तम 
लोको ( खर्गादि ) को प्राप्त होकर वहाँ बहुत समयतक 
निबास करके तदनन्तर पवित्र आचरणवाले श्रीमान्‌ 
पुरुषोंके घरमै जन्म लेता है । अथवा ( उन लोकोंमें न 
जाकर ) ज्ञानवान्‌ योगियोंके ही कुलमें जन्म लेता है; परंतु 
इस प्रकारका जन्म इस संसारमै बहुत ही दुर्लभ है ।? 


पार्थं नैवेह नामुत्र विनाशस्तस्य विद्यते । 
न हि कल्याणकृत्‌ कश्चिद्‌ दुगेतिं तात गच्छति ॥ 
प्राप्य पुण्यकृतां लोकानुषित्वा शाश्वतीः समाः । 
शुचीनां श्रीमतां गेहे योगश्चष्टोऽभिजायते ॥ 
अथवा योगिनामेव कुले भवति धीमताम्‌ । 
एतद्धि दुरूभतरं लोके जन्म यदीहशम्‌॥ 

( गीता ६। ४०-४२ ) 


इससे यह सिद्ध है कि पूर्व-जन्मका सुसंस्कृत, उन्नत; 
साधनरत पुरुष पवित्राचार श्रीमानोंके अथवा ज्ञानवान्‌ 
योगियोके घरमें जन्म लेता है । ऐसा ही या इसी श्रेणीका 
भक्तिमान्‌ पुत्र ही दुर्लभ पुत्र है, जो अपने चित्तको अपार- 
संबित्‌-सुखसागर-पर्रहममें लीन करके कुलको पवित्र, माताको 
कृतार्थं और पृथ्वीको पुण्यवती बनाता है । 


कुलं पवित्रं जननी कृतार्था वसुन्धरा पुण्यवती च तेन । 
अपारसं वित्सुखसागरेऽस्मिंल्ळीनं परे ब्रह्मणि यस्य चेतः ॥ 
( स्क० माहे० कौ० खण्ड ४२ । १४० ) 


श्रीतुळसीदासजी महाराजने ऐसे भगवद्भक्तको भगवानसे 
भी बढ़कर बतलाया है और कहा है कि जो भगवद्भक्त पुत्र- 
को जन्म देती है, वही पुत्रवती युवती है, साधारण 
पुत्रोको जनना तो पशु-मादाकी तरह व्यर्थ ब्याना मात्र है । वह 
कुछ जगत्‌-पूज्य और सुपवित्र धन्य है, जहाँ श्रीभगवानके 
परायण विनीत पुरुष प्रकट होते हैं । 


मोरे मन प्रमु अस बिस्वासा । राम तें अधिक राम कर दासा ॥ 
राम सिंघु घन सजन घीरा । चंदन तरु हरि संत समीरा ॥ 


पुत्रवती जुबती जग सोई । रघुबर भगत जासु सुतु होई ॥ 

न तरु बाँझ भरि बादि बिआनी । राम बिमुख सुत ते हित जानी ॥ 
सो कुरु धन्य उमा सुनु जगत पूज्य सुपुनीत । 
श्रीरघुबीरपरायन जेहिं नर उपज बिनीत ॥ 

श्रीमद्भागवतमें धरम राज युधिष्टिरने संत विदुरजीसे कहा है-- 
भवद्विधा भागवतास्ती थंभूताः स्वयं विभो । 
तीर्थीकुवेनित तीथोनि स्वान्तःस्थेन गदाम्रृता ॥ 

( श्रीमद्भा० १ । १३ । १० ) 

“प्रमो ! आप-जेंसे भगवानके प्रिय भक्त स्वयं तीर्थ- 
रूप हैं । आपलोग अपने हृदयमें विराजमान भगवान्‌ 
गदाधरके द्वारा तीर्थाको महातीर्थ बनाते हुए विचरण करते 
हैं ।? देवर्षि नारद तो यहाँतक कह देते हैं-- 

“तीर्थी कुवन्ति तीथौनि सुकर्मौकुवन्ति कमोणि 
सच्छास्त्रीकुवंन्ति शाख्राणि ।? 'तन्मयाः?, “मोदन्ते पितरो 
नृत्यन्ति देवताः सनाथा चेयं भूभेवति ।? 

( नारदभक्तिसूत्र ६९-७१ ) 

ऐसे भक्त तीथाको महातीर्थ, कमोंको सुकर्म और 

शाख्रांको सत्‌-शासत्र बना देते हैं, क्योंकि वे भगवानके साथ 

तन्मय हैं, ऐसे भक्तोंक्रा आविर्भाव देखकर पितरगण प्रमुदित 

हो जाते हैं, देवता नाचने लगते हैं और यह पृथ्वी 
सनाथा हो जाती है । पद्मपुराणमें कहा है-- 

आर्कोटयन्ति पितरो नृत्यन्ति य पितामहाः । 

मद्वशे वेष्णवो जातः स नखाता भविष्यति ॥ 

पितृ-पितामहगण अपने वंशमें भगवद्भक्तका जन्म हुआ 
देखकर--यह हमारा उद्धार कर देगा, इस आयासे प्रसन्न 
होकर नाचने और ताल ठोंकने लगते हैं। 

जिनके घर ऐसा भक्तिमान्‌ पुत्र होता है, वे ही भाग्यवान्‌ 
हैं, परंतु ऐसा भक्तिमान्‌, ज्ञानवान्‌, योगी पुत्र उन्हींके होता 
है, जो पवित्र, ज्ञानवान्‌ भक्त हों और जिनपर भगवानकी 
कृपा हो । भगवानकी कृपाके बिना ऐसा पुत्र नहीं हो सकता । 
महर्षि वशिष्ठ कहते हैं 

संसारे यस्य सत्पुत्रा भक्तिमन्तः सदैव हि ॥ 

सुशीला ज्ञानसम्पन्नाः सत्यधर्मरताः सदा । 

सम्भवन्ति गृहे तस्य यस्य विष्णुः प्रसीदति ॥ 
x x x 


* सुपुत्रके लक्षण तथा उसकी प्राप्तिका उपाय % 

विना विष्णोः प्रसादेन दारानूुत्रान्‌ न चाप्नुयात्‌ । , 
सुजन्म च कुल विप्र तद्विष्णोः परमं पदम्‌ ॥ 
(पद्मपुराण, भूमि-खण्ड ) 
जिसपर भगवान्‌ विष्णु प्रसन्न होते हैं, उसीके घरमें 
सदा सुशील, ज्ञानवान्‌ और सत्य-धर्मपरायण पुत्र होते 
हैं । संसारमें उसीको भक्तिमान्‌ श्रेष्ठ पुत्रकी प्राप्ति हुई 
श जिसपर भगवानूकी कृपा हे । ( जैसे भगवत्‌-कृपा 
बिना सत्‌-पुत्र नहीं मिलता, वेसे ही भगवत्कृपाके बिना 
उत्तम जन्म) उत्तम कुछ भी नहीं मिलता । इसलिये 
वशिष्ठजी कहते हैं कि ) “भगवान्‌ विष्णुकी कृपाके बिना 
कोई भी उत्तम स्त्री) उत्तम पुत्र, उत्तम जन्म, उत्तम 
कुल और श्रीविष्णुके परम धामको नहीं पा सकता | 


श्रेष्ठ पुत्रके लक्षण 

उत्तम पुत्रके पवित्र लक्षण बतलाते हुए वशिष्ठजीने 
कहा है कि जिसका मन सदा पुण्यमें लगा हो; जो सदा 
सत्य-धमंके पालनमें तत्पर रहता हो, जो बुद्धिमान्‌, ज्ञान- 
सम्पन्न, तपस्वी, श्रेष्ठ वक्ता, सब कमोंमें कुशल, धीर, 
वेदाध्ययनपरायण; सम्पूर्ण शास्त्रोका व्याख्याता, देवता 
और ब्राह्मणोंका उपासक, समस्त यज्ञोंका अनुष्ठान करने- 
वाला; ध्यानी, त्यागी, प्रिय वचन बोलनेवाला, भगवान्‌ 
विष्णुकें ध्यानमें तत्पर, नित्य यान्त, जितेन्द्रिय, सदा 
जप करनेवाला; पितृभक्ति-परायण, सदा सत्र स्वजनोंपर 
स्नेह रखनेवाला, कुलका उद्धार करनेवाला, विद्वान्‌ और 
कुलको संतुष्ट करनेवाला हो--ऐसे गुणोंसे युक्त सुपुत्र ही 
यथार्थं सुख देता है । इसके अतिरिक्त अन्य भाँतिके 
पुत्र तो सम्बन्ध जोड़कर केवल शोक और संताप ही देते हैं-- 


अन्ये सम्बन्धसंयुक्ताः शोकसंतापदायकाः । 
( पद्मपुराण, भूमिखण्ड १७। २०-२५ ) 
विद्वान्‌ एक पुत्र भी श्रेष्ठ दै, बहुत-से गुणहीन पुत्रोसे 
क्या लाभ, क्योंकि सुपुत्र एक ही वंशको तार देता 
है, दुसरे तो केवल संताप ही देते हैं-- 


एकः पुत्रो वरं विद्वान्‌ बहुमिर्निगुणेस्तु किम्‌ । 


एकस्तारयते वंशमन्ये संतापकारकाः ॥ 
( प० भू ११। ३९) 
पाँच प्रकारके पुत्र 


पुत्र पाँच प्रकारके होते हैं-१-धरोदृर रखनेवाला, 


२-ऋण देनेवाला, २-शत्रुता रखनेवाला, ४-उपकार तथा 
सेवा करनेवाला तथा ५-उदासीन । 

१. जिसने जिसकी जिस भावसे धरोहर हइप ली है; 
वह उसी भावसे उसके यहाँ जन्म लेता है । धरोहरका 
मालिक रूपवान्‌ और गुणवान्‌ पुत्र होकर जन्म लेता दै 
और धरोहर हरण करनेका बदला लेनेके लिये दारुण दुःख देकर 
चला जाता है । 

२. जिसने पिछले जन्ममें ऋण दिया था; वह ऋण चुकानेके 
लिये जन्म लेता है। वह सदा ही अत्यन्त दुष्टतापूर्ण बर्ताव 
करता है । गुणोंकी ओर तो वह कभी देखता ही नहीं । 
क्रूर स्वभाव ओर बड़ी निष्ठुर आकृति बनाये अपने स्वजनों- 
को डॉँट-फटकार और गाली-गलोज सुनाया करता है । 
स्वयं सदा मीठी-मीठी वस्तुएँ खाया करता है । घरमें रहकर 
बलपूर्वक धनका उपभोग करता है, रोकनेपर क्रोध करता 
है और ऋण चुकानेके लिये यों दुःख देकर मर जाता है 
या स्वयं स्वामी बन जाता है । 

३. पूर्वकालका शत्रु बाल्यावस्थासे ही शत्रुओंका-सा बर्ताव 
करता है । खेल-कूदमें भी माता-पिताको बुरी तरह मार-मार- 
कर भागता है और बार-बार हँसा करता है । क्रोधी 
स्वभावको लेकर ही बड़ा होता है और सदा वैरके 
काममें लगा रहता है । प्रतिदिन पिता-माताकी निन्दा 
करता है । नाना प्रकारसे धनका अपव्यय करता है । 
सत्र-कुछ हृथियाकर पिता-माताको पीटता है । उनके 
मरनेपर न श्राद्ध करता है और न कमी उनके लिये दान 
करता है । 

४. पूर्वकालमें उपकार पाया हुआ पुत्र बचपनसे ही माता- 
पिताका प्रिय कार्य करता है । बड़ा होनेपर भी उनको 
सुख पहुँचानेमें लगा रहता है और अपनी भक्तिसे सदा 
माता-पिताको संतुष्ट रखता है । स्नेहसे मधुर वाणीसे, प्रिय 
लगनेवाली वात-चीत और सेवासे उन्हें प्रसन्न रखनेकी 
चेटा करता है । माता-पिताकी मुत्युके पश्चात्‌ विधिवत्‌ श्राद्ध 
और पिण्डदानादि कमं करता रहता है तथा उनकी सद्रतिके 
लिये तीर्थ-यात्रा भी करता है । 

५.पाँचबाँ उदासीन बालक सदा उदासीनभावसे रहता है; 
वह न कुछ देता है, न लेता है, न रुष्ट होता है, न संतुष्ट 
होता है । 

जिनकी धरोहर रख ली गयी हो, जिनके ऋणका घन 
इड्प कर लिया गया हो और जिनसे वैरभाव रक्खा गया 

% देह घरे कर यह फलु भाई । भजिअ राम सब काम बिहाई ॥ % 


हो--ऐसे लोग बदला चुकानेके लिये पुत्र होकर सदा दुःख 
ही देते हैं। जिनका उपकार किया गया हो; वे सेवा करते-- 
सुख पहुँचाते हैं और जिनसे कोई खास सम्बन्ध न रहा हो 
वे उदासीन होकर रहते हैं । पुत्रोंकी यही गति है । प्रायः 
ऋणानुबन्धसे ही यहाँ सम्बन्ध हुआ करते हैं। शास्त्र कहते 
हैं कि पुत्र ही नही, ऋणानुबन्धसे पिता, माता, पत्नी, पति, 
बन्धु-बान्धव, नौकर यहाँतक कि हाथी, घोड़े, भैंस. गाय 
आदि बनकर भी अपना-अपना बदला चुकानेका जीव- 
सम्बन्ध जोड़ा करते हैं । 


वस्तुतः मनुष्यको मोक्ष या भगवत्प्राप्ति तो उसके 
अपने साधनसे ही प्राप्त होती है । पुत्र यदि पुण्यात्मा और 
भक्त होता है तो उससे भी सहायता मिलती है; परंतु 
पुत्रके मोहमें फॅस जानेपर दुर्गीत भी होती है । पुण्यात्मा और 
भक्तिमान्‌ पुत्रकी प्राप्ति कठिन है ही--अतएब पुत्र न होनेपर 
दुखी होना और अपनेको भाग्यहीन मानना कदापि बुद्धिमत्ता 
नहीं है । तथापि जिनको पुत्र न होता हो और पुत्रकी बड़ी 
प्रबळ चाह हो--उनको शारीरिक रोगके लिये औषधोपचार 
करानेके साथ ही निम्नलिखित कार्य करने चाहिये । पुत्रेष्टि- 
यज्ञसे तो यज्ञ यथाथरूपसे सम्पन्न होनेपर नवीन प्रारब्ध 
बनकर प्रायः पुत्र होता ही दै, इन उपायाँसे भी सद्रुण- 
सम्पन्न पुत्रका उत्पन्न होना माना गया है । 


पुत्र-प्राप्तिके साधन 


( १ ) श्रद्धा-भक्तिके साथ पति-पत्नीको--दोनोंको मन 
छगाकर “श्रीदरिवंशपुराण” मूल, अर्थसहित श्रवण करना 
चाहिये । कथावाचक पण्डित सात्त्विक प्रकृतिके, सदाचारी; 
वयोवृद्ध तथा मगवान्‌मै एवं इस अनुष्ठानमें विश्वास करनेवाले 
होने चाहिये। उन्हें यथाशक्ति दक्षिणा तथा सम्मान देकर 
संतुष्ट करना चाहिये । एक बारमें फल न हो तो तीन बार 
श्रवण करना चाहिये | पुराणकथा-श्रवण समाप्त होनेपर 
द्वादशाक्षर ( 32 नमो भगवते वासुदेवाय ) मन्त्रसे दशांश 
हवन तथा विधिपूर्वक तर्पण-मार्जन करके ब्राह्मण-भोजन 
कराना चाहिये । 


( २ ) एक 'संतान-गोपाल? मन्त्र है-- 


देवकीसुत गोविन्द वासुदेव जगत्पते । 
देहि मे तनयं कृष्ण ! त्वामहं शरणं गतः ॥ 


हो सके तो इस मन्त्रका जप श्रद्धा तथा विश्वासके साथ 
पति-पत्नी दोनोंको करना चाहिये । प्रातःकाल स्नान करके 
पुरुष अपने सन्ध्या-वन्दनादि नित्यकर्म करने तथा स्त्री 
नियमित दैनिक जप-पाठ आदि करनेके वाद तुल्सी- 
की मालासे मन्त्रका जप करें | जपके समय सामने किसी 
पवित्र धोयी हुई चौकीपर या दीवालपर भगवान्‌ श्रीकृष्णका 
सुन्दर चित्रपट काँचमें मढ़ाया हुआ रखना चाहिये और 
भगवद्भावसे उस भगवानके चित्रपटकी चन्दन, फूल, धूप, 
दीप, नेवेद्य, आचमन) पान) इलायची आदिके द्वारा पूजा 
करनी चाहिये । फिर कपूरसे आरती करके पुष्प चढाकर प्रणाम 
करना चाहिये । इस प्रकार पूजा करनेके वाद भगवानसे 
कातर प्रार्थना करनी चाहिये तथा यह दृढ़ 
विश्वास करना चाहिये कि भगवानकी कृपासे सत्पुत्रकी 
प्राप्ति अवश्य होगी । प्रार्थनामें यह भाव होना 
चाहिये कि “प्रभो ! आप दयामय हैं, हमें पुत्र देनेकी कृपा 
करें । आपका दिया हुआ वह पुत्र सद्भाव-सम्पन्न) सात्त्विक; 
सुन्दर, सच्चरित्र, सदाचारी) दीर्घजीवी, मेधावी तथा आपः 
का प्रिय भक्त हो |? इस प्रार्थनाके बाद तुळसीकी मालासे 
जप करना चाहिये । प्रतिदिन ५५ माछाका जप अवश्य 
होना चाहिये । इस प्रकार पूरे एक महीनेतक जप करनेपर 
जप सिद्ध हो सकता है; क्योंकि इससे १५०००० जप तथा 
१५००० दशांश होमके लिये--कुल १६५००० जप 
पूरा हो जाता है । पत्नी न कर सके तो पतिको ही 
करना चाहिये । एक महीनेके बाद प्रतिदिन यथासाध्य 
नियमित रूपसे जप चाळू रखना चाहिये । मन्त्र सिद्ध होनेके 
बाद जब पत्नी ऋतुस्नाता हो, तब शास्त्रानुसार शुभ मुहूतं- 
में . पुत्र-प्राप्तिके लिये-कामभावसे नहीं--युग्म तथा 
अनिन्दित पर्ववर्जित रात्रिमें गर्भाधान करना चाहिये । 


“श्रीरामचरितमानस? मन्त्रमय दै । इसके भी बहुत-से 
सिद्ध प्रयोग हैं । निम्नलिखित दोहेके द्वारा सम्पुटित करके 
सात या इक्कीस नवाह्ू-पारायण करनेसे सद्रुणी पुत्रकी प्राप्ति 
होती है । ऐसा कुछ सजनोंका अनुभूत कथन है । 


दोहा यह है-- 


दानि सिरोमनि कृपानिधि नाथ कहङँ सतिभाउ \ 
चाहे तुम्हहि समान सुत प्रमुसन कवन दुराठ ॥ 


ॐ हमारे देशमै बालमृत्युकौ भयानकता % 

हमारे देशमें बालमृत्युकी भयानकता 


हमारे देशमै बालमृत्युकी संख्या दूसरे देशोके मुकाबलेमें 
बहुत ही अधिक है । नीचे तीन सालकी संख्याकी तालिका 
दी गयी है, इससे यह मलीभाँति प्रमाणित है।# हमारे 
यहाँकी बालमृत्युकी अधिकतामें निम्नलिखित प्रधान 
कारण हैं 

१ बहुत छोटी अवस्थामें गर्भाधान । बालविवाह । 

२ प्रसवकी दूषित रीति । 

३ प्रसूतिग्र्होंके दोष । 

४ माता-पिताके असंयमपूर्ण जीवन । 

५ माता-पितामै गर्भाधान तथा बाळपोषणके ज्ञानका 

अभाव । 

६ दरिद्रता । 

७ शुद्ध खाद्यद्रव्यका अभाव । 

८ गोदुग्धका अभाव । 

इनमें प्रधान कारण हे--माता-पिताका अज्ञान तथा 
दूधका अभाव | हमारे यहाँ पशुओकी संख्या बहुत अधिक 


है, पर दूध उतना ही कम है । बच्चोंका प्रधान भोजन 
दूध है । भारतवर्षकी २६ करोड़ जनसंख्यामें १५ वर्षके 
अंदरकी आयुके १४ करोड़ बालक हैं| इनमें १ करोड़ एक 
वर्षके अंदरके शिशु है, ४॥ करोड़ १ से ५ वर्षके बीचके हैं 
और ८॥ करोड़ ५ से १५ वर्षके बीचके हैं । इन सबको 
दूधकी अत्यन्त आवश्यकता है, पर यहाँ तो दूधका अभाव 
दिनोंदिन बढ़ता ही जा रहा है ! गौओंकी नस्ल सुधरे, 
यथारीति गोरक्षण? गो-पालन, गो-संवर्धन हो) तभी दूधका 
अभाव मिट सकता है । अभी तो यहाँ गो-वध ही बंद 
नहीं हो रहा है । अभाव यहाँतक बढ़ गया Re बच्चे 
दूध विना रह जाते हें । और हमारे देवमन्दिरोंमें भी आज 
वेजीटेबल--जमाये हुए अशुद्ध तैलसे प्रसाद बनाया जाकर 
भगवानको नेवेद्य चढ़ाया जाने लगा है ! यही दशा रही 
तो आगे चलकर दूध-घीका दर्शन भी दुर्लभ हो जायगा । 
देशके मनस्वियोंको सब प्रकारसे विचारकर बालमृत्युकी 
संख्या घटे, इसकी ओर ध्यान देना चाहिये । 


भारतवर्ष और दूसरे देशोंके शिशु-जन्मकी तालिका 

मिली है, इसके लिये हम उनके तथा उस विभागके हृदयसे कृतश हैं । “सम्पादक' 

श्रीराजकुमारी अशृत कौरको कृपासे, उन्हीके विभागसे 

# उमा कइउँ मै अनुभव अपना । सत हरि भजनु जगते सब सपना ॥ % 

नोट--शिशुमरणमान प्रतिसहत्त जीवित प्रसूत शिह्मुओपर दिया गया है । 


१ बालकका विपथगामी स्वभाव + ४२५ 


बालकका विपथगामी स्वभाव 


( लेखक--श्रीमेरिया मांटेसरी ) 


शरारत शब्द बालकोंके दो प्रकारके हठको प्रकट करता 
हे । जब हम उसकी सहायता करनेका प्रयत्न करते हैं, तब 
वह उसका प्रतिरोध करता है और उसमें अपने-आप 
काम करनेका दृढ़ किंतु ज्ञानशून्य निश्चय होता हे । यह 
बालकका ऐसा क्रियात्मक प्रयत्न है जो वातावरण; सगे- 
सम्बन्धियों और वयस्कोसे मुक्त होनेके लिये करता है। 
बिलगताका यह भाव कुछ आश्चर्य उत्पन्न करता है, पर 
बालकका जन्म भी तो एक बिलगता ही हे । अपनी माके 
शरीरसे विलग होता है, जो उसके लिये जन्मके अन्तिम 
क्षणतक काम करता रहा है । जन्मके पश्चात्‌ वह साँस लेना; 
पाचन) रक्ताभिसरणकी क्रिया स्वयं करने लगता है । जब 
छोटा बाळक बिलगाबका नया प्रयत्न करता है और ऐसे 
काम स्वयं करनेकी कोशिश करता है, जिनको उसने पहले 
कभी नहीं किया है, तव उसका नया और दूसरा जन्म समझना 
चाहिये । यह जन्म उसे सामाजिक अस्तित्वमे पहुँचाता है और 
स्वतन्त्र कायंकी ओर बढानेका श्रीगणेश करता है । यह 
उसीसे मिलता-जुलता प्रयत्न है, जो तितली अपनी ग्रंथिसे 
निकळकर पंखका उपयोग करते समय करती है | उग 
अंडेसे बाहर निकलना तो जन्म था | जब वह ३ एर 
घोंसलेमें गयी, तब उसका दूसरा जन्म हुआ | 

यह एक विशिष्ट तथ्य है कि सारे संसारके बालकोमें यह 
प्रवृत्ति, अकेले काम करनेकी यह रुचि पाथी जाती हे और 
यह निश्चित है कि यह प्रबृत्ति, मुक्तिके लिये किसी तर्क 
अथवा सचेत क्रियापर निर्भर नहीं करती, प्रत्युत यह तो 
बाळककी स्वाभाविक बुद्धि-शक्तिको माँग है ।'' 
“` 'शरारतमें वयस्कोंके विरुद्ध प्रतिरोध करनेके दो रुप 
होते हैं और उनमेंसे एक यह है । दूसरे प्रतिरोधमे सभी 
कुछ स्पर्श करनेकी इच्छा निहित होती है । बालकोंम अपने 
वयस्कोंकी वस्तुएँ छूनेकी इच्छा होती है । बालकको किसी 
वस्तुका स्पर्श करनेसे रोकना किसीके भी लिये व्यर्थ होता 
है; न तो उसे समझाना-बुझाना काम देता है, न खिलौनों 
आदिसे ही वह संतुष होता है । उसमें छूनेकी जो हठपूर्ण 
आकाङ्क्षा होती है, उसे कोई दूर नहीं कर सकता । वह 
कभी कुछ और कमी कुछ चाहता है । वह ऐसी बस्तुएँ 
चाहता है, जो उसके लिये आवश्यक नहीं होतीं । जो वस्तुरॅ 

उसके लिये नहीं होतीं, उन्हें ही वह छूता और लेता है ।''' 
प्रत्येक बाळककी यह स्वतः प्रवृत्ति होती है | जिस तरह 
चिड़ियाके लिये उड़ना, मछलीके लिये तेरना स्वतः प्रवृत्ति 
है, उसी तरह बालकके लिये काम आवस्यक हो जाता है । 

प्रत्येक नवजात प्राणी अपने ढंगकी क्रियाशीलता 
अपना लेता है और मनुष्यके लिये तो काम ही उसकी 
समुचित क्रियाशीलता है । हम प्रागेतिहासिक मनुप्यकी 
खोज-उसके ढाँचेके प्रकारसे नही, उन पाळिश किये हुए 
पत्थरों और आभूषणोंसे करते हैं, जिनका उसने निर्माण 
किया है । यह विलक्षण बात दै कि संसारके सभी वालक 
जो कुछ भी छू सकते हैं, उसे छूनेके लिये प्रदत्त होते हैं । 
यह प्रबृत्ति तो विचारका परिणाम है और न पूर्वकालीन 
इतिहासके परिचय और मानवीय भाग्यके अध्ययनका फल 
है । यह एक ऐसी माँग है, जिसे कोई नहीं दवा सकता । 
इस शक्तिका उद्रेक तर्कबलसे नहीं, स्वाभाविक प्रेरणासे 
होता है । 

इन दोनों प्रेरणाओं-स्बतन्त्रताका प्रयत्न और काम 
करनेकी आकाडूक्षा--के द्वारा बाळक अपने व्यक्तित्वका 
निर्माण करता है। उसकी इस क्रियाशीलतामें प्रयोजन 
अपेक्षाकृत अधिक महत्त्वपूर्ण है और वह वास्तवमै इस 
क्रियाशीलताद्वारा अपने व्यक्तित्वके सर्वाङ्गीण विक्रासकी 
प्रक्रियामै प्रगति करता है। यदि उसे इस प्रकार काम 
करमेका अवसर नहीं दिया जाता, तो वह तीन वर्षसे बाद- 
की अवस्थामें मानसिक विपथगामिताका शिकार वन जाता 
है । वह प्रतिदिनके जीवनमें संघर्प करता है और बयस्क 
लोग उसकी इस विपथगामिताको जितना कम समझ पायेंगे, 
वह उतनी ही बढ़ती जायगी । 

जब कोई बालक अपने व्यक्तित्वके निर्माणमें बाधाका 
अनुभव करता है, वह विपथगामिताकी ओर झुकता है । 
यदि वह विपथगामी बन जाता है, तो निप्रेधात्मक लक्षणों- 
द्वारा अपनी विपथगामिता व्यक्त करता है । इस प्रकारके 
लक्षण बहुत-से होते हैं । कुछ तो नितान्त स्पष्ट रहते हैं--- 
अधिकारभाव, विनाशात्मकभाव) पड़े रहना, क्रूरता प्रकट 
करना आदि । अन्य लक्षण कम ध्यान देने योग्य होते 
हैं। वासवमें ये बातें बालकोंमें सामान्य समझी जाती हैं, 

# सुनहु उमा ते लोग अभागी । हरि तजि होहि बिषय अनुरागी ॥ % 


पर ये विपथगामिताके ही लक्षण हैं । सुस्ती, भय, अवज्ञा; 
उकता जाना और शोकातुरता आदि इनमे ही सम्मिलित 
हैं । दूसरे कुछ लक्षण ऐसे भी हैं, जिन्हें बुराईके बदले गुण 
समझा जाता है। अति सजीव कल्पना-शक्ति, अतिशय 
ममता आदि ऐसी विशेषताएँ हैं, जिनके कारण माता-पिता 
अपने बालकोंपर गवे करते हैं; पर ये ऐसी परिस्थितियोंके 
परिणाम हैं, जो विकासकी बाधक होती हैं । ये त्रुटियाँ सभी 


बालकोंमें पायी जाती हैं' * 'ये सामान्य अवस्थाके क्षेत्रसे बाहर- 
की वस्तुएँ हैं । ये सभी विशेषताएँ अपनेको असामान्यरूपमें 
तब प्रकट कर देती हैं, जब बाळक उन अवस्थाओंमें रक्खा 
जाता है; जो सामान्य विकासके लिये आवश्यक होती हैं, 
तब वास्तवमै वे सभी विशेषताएँ नो-दो-ग्यारह हो 
जाती हैं और बालकका नया रूप स्पष्ट हो जाता है। 


( संकलित ) 


तरुण-तरुणियोंकी सहशिक्षा ओर शिक्षा-पद्धति 


( लेखक--दीवानवहादुर श्रीङ्गष्णलाल मोहनलाल झवेरी एम्‌०ए०) एल.एल०बी०) जे०पी० ) 


अबसे पचास वर्ष पूर्व तरुण-तरुणियोंकी सह-शिक्षाके 
प्रश्नने इतना उग्र स्वरूप नहीं धारण किया था । इस समय 
तो देशभरके मनस्वियोंके सामने यह विचारणीय प्रश्न हो 
गया है और बहुत-से विचारशील पुरुषोंका यह निश्चित मत 
है कि सह-शिक्षाकी यह पद्धति सर्वथा अनिष्टकारक है और 
शीघ्र-से-शीघ्र इसे तिलाञ्जलि देनेमें ही देशका कल्याण है। 
कारण स्वतःसिद्ध हे । जातीय शास्त्र, जातीय स्वभाव, 
प्रकृति--सभी यही कहते हैं कि इस अवस्थामे प्रायः युवक- 
युवतियाँ, शिक्षित हों या अशिक्षित, संयमकी रक्षा करनेमें 
असमर्थ होते हैं । इसीलिये इनका. निर्वाध अनियन्त्रितरूपमें 
मिलना-जुलना वर्जित है; क्योंकि इनके मिलनेका परिणाम 
बड़ा भयानक होता है । इसलिये इनकी पढ़ाई सर्वथा 
अलग-अलग होनी चाहिये । इस समय तो युवतियोंके लिये 
भी पर्यात शिक्षण-संस्थाएँ मी स्थापित हो चुकी हैं । कलकत्तेका 
वेथून कालेज) जालन्धर कन्या महाविद्यालयके अतिरिक्त बड़ौदा, 
पोरबन्दर, वनस्थली) बंबई) पूना और पिलानी आदि 
अनेकों नगरोंमें बडे-बढे महाविद्यालय, विद्यालय और कन्वा- 
पाठशालाएँ है । जहाँ नहीं है, वहाँ बनायी जा सकती हैं; परंतु 
कन्याओंकी पढाई होनी चाहिये एथकूही । और वह पढाई 
भी होनी चाहिये कन्याओंके योग्य ही । 


बालकोंकी शिक्षा-पद्धतिमें भी अब परिवर्तन होना चाहिये। 
ब्रिटिश शासनके समय दरो और आक्सफोर्डकी पद्धतिका 


अनुसरण करके बहुत-सी ऐसी बातें हमारी शिक्षा-पद्धतिमें 
आ गयी थीं, जो विना विवादके भारतकी वस्तुस्थितिके 
अनुकूल नहीं थीं; पर अब तो अपना स्वशासन है, अतएव 
अपनी पुरानी गुरुकुल-पद्धतिको ध्यानमें रखते हुए उसमें 
समयानुसार आवश्यक परिवर्तन करके उसका प्रचलन कर 
देना चाहिये । आचार्य सांदीपनिक्रे आश्रममै गरीब ब्राह्मण 
कुमार सुदामा और राज्यारूद़ यादववंदाके यशस्वी कुमार 
श्रीकृष्ण-जैसे विरोधी स्थितिके बालक एक साथ एक-सी 
स्थितिमें रहकर पढ़ते थे और रिक्षा प्राप्त करके ग्रहसेवा 
समाजसेवा, भ्रातृत्व) मातृःपितृ-भक्ति, आज्ञापालन; नम्रता, 
घीरता, साधुता आदि गुणोंको लेकर कार्यक्षेत्रमै आते थे । 
ये गुरुकुलके विद्यार्थी गुरु-पल्ीकी आज्ञाको शिरोधार्यकर 
जंगळसे समिधा, फल-फूल-मूळ लानेमै, किसी भी प्रकारकी 
सेवा करनेमें हीनता नहीं समझते थे और “भिक्षां देहि'से जो 
अन्न मिलता) उसे गुरुके चरणोंमें अपण करके गुरु जो कुछ 
भी खानेको दे देते, उसीमें संतोष करते थे । इनकी शिक्षाकी 
यही सर्टिफिकेट थी कि ये अमुक आचार्यके आश्रमे भली- 
भाँति पढ़े हैं । गुरुका नाम ही उनकी योग्यताका परिचायक 
था । यदि किसी प्रकार ऐसी पद्धतिका प्रचार हो सके तो 
वर्तमानमें जो शिक्षाका बेहद बोझ बढ़ रहा है, उससे समाज- 
की तथा विद्यार्थियोंकी रक्षा हो सकेगी । उनका स्वास्थ्य भी 


उन्नत होगा और मन-बुद्धि भी । तमी देशका भी सच्चा 
उद्धार होगा । 


TO 09 ७----- 


# भारतीय वालकोकी प्राथना % 


४२७ 


केवळ एक बात 


( लेखक- पं०श्रीगणेटादत्तजी पन्त ) 


बालको ! मुझे तुमसे केवल एक बात कहनी है; 
केवल एक । उसका सहारा लेकर यदि तुम आगे बढोगे तो 
जीवनमें तुम्हारी उन्नति होगी और तुम एक दिन महान्‌ 
व्यक्ति बनोगे । कहूँ मै अपनी बात ! तुम उसे मानोगे 
न! तो लो, सुनो--'लेना चाहते हो तो आशीर्वाद लो? 
आरीर्वादर्मे कितनी शक्ति है यह तुम सम्भवतः नहीं जानते 
और इसीलिये इसे प्राप्त करनेका प्रयास नहीं करते । 
यह गुप्त शक्ति है जो सदेव हमारी सहायता करती रहती है । 


तुमको यह भलीभाँति ज्ञात है कि भारत देशके 
वासियोंकी आयु सौ वर्षसे कम नहीं हुआ करती थी। 
जीवनको चार भागोंमें विभक्त कर दिया गया था । ब्रह्मचर्य? 
गृहस्थ, वानप्रस्थ और संन्यास । मृत्युपर हर्ष मनाया 
जाता था, पर आजके युगमें विपरीत है । बाल्यकालमें 
ही कितने जीवन नष्ट हो जाते हैं, ओर अवस्थाकी तो कोन 
कहे । अवस्था जेसी है; वह किसीसे छिपी नहीं है । पर 
क्या कोई इसके तथ्यतक पहुँचनेका प्रयास करता है! 
चरित्र-सम्बन्धी शिक्षाका घरसे लेकर समस्त क्षेत्रमै अभाव 
है । यही कारण है कि आजके बाठकमें आत्मबल नहीं 
है और एक उसीके अभावमें उसका शरीर पनप ही नई 
पाता । वह. आत्मवळ दूसरोंकी कृपा और आशिपसे ही 
मिल पाता है। घी; दूध और भोजनसे तो शरीरकी पुष्टि 


बालको ! उसे प्राप्त करनेका प्रयास करो । देखो) तुम्हारी 
दुनिया ही बदल जायगी । जो आज तुमपर लाञ्छन लगाते 
हैं, वे ही कल तुम्हारी प्रशंसा करेंगे | घर; बाहर; देश 
वा विदेशमै भारतीय बालकोंका मान होगा केवल तुम्हारे 
तनिकसे भद्र-व्यवहारसे । इससे तुम्हारा ही नही, अपितु 
सारे संसारका भला होगा । 


हाँ, तो मैं कह रहा था कि हमारी आयु सौ वर्षकी 
हुआ करती थी, जब हम बड़ोंका आशीर्वाद लिया करते 
थे । हमें आशीर्वाद मिलता था 'चिरं जीव,शतायुः भव? परंतु 
आज क्या हो रहा है, जानते हो ! आजका बालक कहता 
हे कि मुझे तो पिताजीको प्रणाम करनेमै छजा आती है । 
जब पिताजी और माताजीको प्रणाम करनेमें लना आती 
है, तब आजके अध्यापकके सामने नत-मस्तक होनेमें तो फिर 
मालूम क्या आवेगा ? यही कारण हे कि आज उद्दण्डता 
और अनुशासनहीनता है । केवल आशीर्वाद न लेनेकी 
भावनाकी कमी है; क्योंकि आजका बालक यह समझता है 
कि 'किसीके कुछ कहनेमात्रसे ही कुछ कल्याण नहीं हो 
सकता। हम जो चाहेंगे वही होगा ।? पर यह उसकी भू है। 

बालको ! आज मुझे भी तुमसे यही कहना है कि यदि 
लेना चाहते हो तो आशीर्वाद लो। धन, यौवन तथा 
अन्य सांसारिक पदार्थ साथ नहीं रहते, पर बड़ोंकी तथा 


होती है; पर आश्ीर्वादसे आत्माको वल मिळता है । क्योकि अन्य सभीकी शुभ कामनाएँ सदेव साथ रहती हैं । अतएव 
उत्तम आशिष अनन्तकी दयासे ही मिळती है; अतएव उन्हें प्राप्त करो। 
—— BE 


कोर्क 6 
भारतीय बालकोंकी प्राथना 
( रचयिता-श्रीमुरलीघरजी एडवोकेट ) 
इ» एता देवसेना सूर्यकेतवः सचेतसः । अमित्रात्रो जयन्तु स्वाहा ॥ (अ०५।२१।१२) 


हम आर्य हैं हमारा इतिहास है पुराना। 
है सूर्य ध्वज हमारा किरणें असंख्य नाना ॥ १॥ 
प्रातः सवनमे हमने विज्ञान वेद पाया। 
जिसकी विभा प्रभासे संसार जगमगाया ॥ २॥ 
शोभा हैं विश्वकी हम, हम देवके दुलारे । 
बसु हैं चसुन्धराके, हम हैं गगनके तारे ॥ ३॥ 


जीवनकी जान हैं हम, हम प्राण हैं पवनके । 
रविकी हैं रश्मियाँ हम, हम मान हैं सुमनके ॥ ४॥ 
भूपर सदा हमारा शासन सुचक्र घूमा । 
हम ही रहे सदासे इस भूमिके सु-भूमा ॥ ५॥ 
संसारको हमारा गोरव गुमान भाया। 
सद्धम सभ्यताका हमसे विधान पाया ॥६॥ 


अपने अतीतको अब हम वतमान कर दें । 


हम फिर दयासे जगमे आनन्द शान भर दें ॥ ७॥ 
Er 


४२८ 


* भूजे तरू सम संत रुपाला । पर हित निति सह बिपति बिसाला ॥ + 


निरर्थक हिंसासे बालकोंकी रक्षा 


( लेखक--पं० श्रीशिवनाथजी दुबे साहित्यरल ) 


जित प्रकार स्वच्छ जलसे कोई भी इच्छित रंग बना 
लिया जाता है, किंतु एक रंग निर्मित हो जानेपर उसी जळते 
दूसरा शुद्ध रंग बना लेना कठिन होता है, जिस प्रकार 
स्वच्छ कागजपर स्वेच्छया कोई भी सुन्दर चित्र 
अङ्कन कर लिया जाता है, परंतु एक बार एक चित्र बन 
जानेपर उसी कागजपर दूसरा इच्छित चित्र बनाना सम्भब 
नहीं रह जाता, ओर जिस प्रकार कच्चे लोहेको इच्छानुसार 
किसी ओर मोड़ सकते हैं, किंतु पक्के लोहेको मोइना 
सम्भव नहीं रह जाता, वह बल-प्रयोगसे टूट जाता है, ठीक 
उसी प्रकार धूलमें घुटनोंके बळ सरक-सरककर आगे बढ़ने- 
वाले शिश्वुकी बुद्धि अत्यन्त स्वच्छ और निर्मल होती है। 
उसपर प्रारम्भिक संस्कार अमिट चिह्न अङ्कित कर देते हैं, वे 
संस्कार आजीवन जीवित रहते हैं । शिद्युका जीवन हमारे हाथोंमें 
होता है, उसके जीवन-निर्माणका सारा दायित्व हमपर होता 
है । हम सतत सावधानी और अथक प्रयत्नसे शिशुको 
विश्वका महामानव बना सकते हैं | संसारका सबसे बलिष्ठ 
पुरुष बना सकते हैं, विद्वान्‌ बना सकते हैं और अपनी 
सजगतासे चाहें तो उसे जगढुद्धारक देवता बना सकते हैं, 
किंतु हम न चाहें तो वह एक अति तुच्छ तृणसे भी हीन हो 
सकता है । मूर्ख, रोगी, चोर, हिंसक और पतित हो सकता 
है वह । मानवके नाते, शिश्ञके अभिभावकके नाते या लीला- 
मय प्रभुको दी हुई थातीके नाते हमें अपने दायित्वका 
निर्वाह करनेके लिये, शिशका जीवन-निर्माण करनेके लिये 
निरन्तर सजग और सचेष्ट रहना चाहिये, जागरूक रहना 
हमारे लिये नितान्त अपेक्षित है | 

उत्फुछ कुसुम-सुकुमार दिशुको देखकर हम मुदित 
होते हैं और उसकी किलकारियोंपर प्राण अर्पित-सा होता 
जाता है | उसकी रक्षा और कल्वाणके लिये हम चिन्तित 
रहते हैं, उसका उन्नत जीवन ही हमें अभीष्ट है, यह सर्वथा 
सत्य है किंतु मोहमय यिशुके क्रीडा-सुख-प्रवाहमें हम प्रायः 
निश्चिन्त रह जाते द और वहीं दायित्व-च्युत होनेके लिये 
अवकाश है। 

हम अबोध दियको देखते है, जब उसमें अपने 
खानसे चार अंगुल भी आगे बढ्नेकी क्षमता नहीं होती । 
बह समीपके जूठे जलमे बार-बार हाथ घुमाता रहता है, 


जैसे वहाँकी उतनी भूमि लीप रहा हो । अति लघु पिपीलिका- 
को देखकर उसे बार-बार रगड़ता है । शिशु कितना भी 
कोमल और अनजान हो, पर उस अवस्थामे भी उससे 
सर्वथा निदोष अति लघु पिपीलिकाका संहार तो होता ही है । 
जीवित प्राणीकी हिंसा तो बन ही जाती है। 


किञ्चित्‌ आगे सरकनेवाले बाळक अत्यन्त मंदगतिसे रेंगते 
हुए केचुओं और अपने पासके छोटे-छोटे जन्तुआंक्रो हाथ- 
पैरसे मसळकर खेलते हैं | कुछ और बड़े हो जानेपर जब वे 
ढेला आदि उठा सकनेकी शक्ति प्राप्त कर लेते हैं, तब तो उनसे 
उन्मुक्त हिंसा आरम्भ हो जाती दै, निश्चय ही बालक्रीडाके 
ही मिसमे निरपराध प्राणियोंका वध करते हैं और उक्त 
वधसे उस प्राणीकी कोई हानि हो रही है, प्राणान्तके समय 
उसे दारुण यन्त्रणा मिळती है, और मेरी इस क्रीडासे उसके 
जीवन-सुखका दुःखद अन्त हो रहा है, यह सब वे कुछ नहीं 
जानते | वे तो यही समझते हैं कि “मै खेल रहा हूँ । 
मेरे खेलमै कोई विन्न नहीं आना चाहिये |” उसका यह 
सोचना सत्य और स्वामाविक भी होता है । अपनी इस 
स्वाभाविक क्रीडामें वह चाकूसे कितने चींटोंको काटता है 
ढेलोंसे कितने मेढकोंका प्राणान्त करता और कितनी रंगीन 
तितलियोंका पंख नोच फेकता है, संख्या नहीं, गणना नहीं । 
इस साधारण क्रीड़ामें होनेवाळी हिंसासे बालकके विशुद्ध 
मस्तिष्कपर निर्दयताकी एक छाप पड़ती जाती है, वह क्रमशः 
निर्मम असरल बनता जाता है | अबाध गतिसे इस प्रकार 
उसकी क्रीडा चळती रहनेपर बह पूर्ण वयमै कठोर और 
दारुण बन जाता है । क्षमा, दया और उपकार प्रभृति देवी 
गुणोंसे वह दूर, दूरतर होता जाता है । फिर परमार्थकी 
कल्पना उसके लिये ब्यथकी बात हो सकती है । अनजानके 
ये संस्कार उसे जन्म-जन्मान्तरमें पता नहीँ, किस दीर्घकालतक 
शाश्वत दान्तिके स्पशसे वञ्चित रखते हैं । 

हमारी थोड़ी निश्चिन्तता और थोड़ी-सी उपेक्षा हमारे 
प्राणप्रिय बालकको कितने भयानक गर्तमें डाल सकती दै, 
स्पष्ट है । किंतु यदि हम थोड़ी-सी सावधानी रखें 
तो वह भयंकर विपत्तिसे रक्षित रहे, वह सौभाग्यकी सुकोमल 
स्निग्ध स्वर्णिम रदिमियोंमें उत्तरोत्तर अग्रसर होता जाय । 

शिशु जलमें या लघु पिपीलिकाको पकड़कर हाथ घुमाता 


*% बालकोसे निवेदन % 

है, उसे पीसता है;--यह देखते ही उसे चटसे गोदमें ले लें । 
उसका हाथ धो डालें तथा साफ वस्त्रसे पोंछकर घुमा-फिरा 
दें । जहाँ दो-चार बार इस प्रकार किया गया कि निश्चय 
ही वह इस प्रकार भूमिपर जलसे हाथ लीपना छोड़ देगा । 
इसी प्रकार रंगते हुए केंचुए या चींटे आदिको चाकू- 
से लेकर काटने या मेढक आदिको पत्थरसे मारने और 
तितलियोंके पंख नोच फेंकनेकी क्रीडसे हम बालकको 
विरत कर सकते हैं | समय और कार्यके अनुसार बालकको 
स्नेह और युक्तिसे इस प्रकारकी हिंसामय बीभत्स क्रीड़ासे 
बचाना चाहिये | तनिक भी समझनेवाले बालकको बार- 
वारके प्रयत्रसे समझाया जा सकता है कि “यह पाप-कर्म 
है । किसी भी प्राणीको कष्ट होनेसे भगवान्‌ अप्रसन्न होते 
हैं । भगवानकी प्रसन्नतासे ही विद्या, बुद्धि, बल और 
यशको प्राप्ति होती है।' इस प्रकारकी बात बार-बार सुननेपर 


बालक निर्दोष प्राणियोंकी व्यर्थ हिंसा नहीं कर पायेगा । 

कुछ अधिक आयु हो जानेपर तो बालकको सरलतासे 
समझाया जा सकता है कि “इस प्रकारके खेलसे उन असहाय 
प्राणियोंको असह्य पीड़ा होती है । मृत्युके समय उन्हें दारुण 
दुःख होता है और जीवन-सुखसे वे बलात्‌ वञ्चित हो जाते 
हैं ।? इस प्रकार ध्यान रखकर समझानेसे बालक इस निरर्थक 
हिंसासे सरलतापूर्वक्र विमुख हो सकता है । सब उपाय 
इतने ही नहीं हैं । समय और सुविधाके अनुसार जिन 
स्नेहमय सात्त्विक उपायोंसे अनजान शिशु हिंसासे बच सकें, 
उन्हें सोचना, विचारना और करना आवश्यक है । “अहिंसा 
परम धर्म हैः, यह तो सर्वसम्मत है ही। उचित तो यह है 
कि बालकोंको केवल हिंसासे ही नहीं बचाना चाहिये । विश्वके 
सभी प्राणियोंके प्रति उनके मनमें दया तथा सहानुभूतिकी 
बृत्ति पैदा करनी चाहिये । 


बालकोंसे निवेदन 


( लेखक--भक्त श्रीरामशरणदात्तजी ) 


१-प्रातःक्राळ सूर्यीदयसे पूर्व ही उठ बैठो, सूर्य-उदय 
दोनेतक सोते मत रहो । सूर्योदय होनेपर भी सोते पड़े 
रहना बीमारीको निमन्त्रण देना है । 

२-आँखें खोलते ही खाटपर ब्रेठे-बेठे ही पहले राम- 
राम, कृषण-कृप्णश शिव-शिव आदि श्रीमगवन्नाम उच्चारण 
करो । श्रीभगवन्नामामुतका पान करो, श्रीमगवन्नाममें बड़ी 
ही मिठास है, इसे याद रक्खो । श्रीभ-,अन्नामकी मिठासको 
बाळक भक्त धुव, वाळक भक्त प्रह्माद जानते थे । लाख 
प्रयत्न करनेपर भी? लाख कष्ट सहनेपर भी उन्होंने श्री- 
भगवन्नाम लेना नहीं छोड़ा था । श्रीमगवन्नामके बलपर ही 
वे छोटे-छोटे बाळक आज जगत्‌-पूज्य बन गये हैं । श्री- 
भगवन्नाम लेनेसे तुम आस्तिक), ईद्वरभक्त? धर्मात्मा, 
पुण्यात्मा बन सकोगे और नास्तिकतासे बच सकोगे। 

३-खाटसे पेर नीचे रखनेसे पहले यह मन्त्र ब्रोलो-- 

समुद्र वसने देवि पर्वतस्तनमण्डले । 

विष्णुपत्नि नमस्तुभ्यं पादस्पश क्षमस्व मे॥ 

और भारतमाता पृथ्वी माताको हाथ जोड़ो, सिर 
नवाओ, तब इसपर पेर रक््खो । ऐसा करनेसे तुम 
भारतमाताके सच्चे भक्त वन सकोगे । भारतका प्रत्येक 
कण परम पवित्र है, इसलिये बड़ी श्रद्धासे सिर नवाओ | 


४-खाटसे उतरनेपर सीधे घरमें यदि श्रीठाकुरजीका 
स्थान है, पूजाकी कोठरी है तो वहाँ जाओ, बड़ी श्रद्धासे 
नतमस्तक होकर हाथ जोड़कर प्रणाम करो। भगवान्‌ 
श्रीराम, कृष्ण, शिव, दुर्गा, हनुमानकी प्रतिमाओंके सामने 
मत्या टेको और घरमै श्रीतुलसीजी हों तो उन्हें हाथ जोड़ो, 
प्रणाम करो, गाय हो तो उन्हें सिर झुकाओ और पूज्य 
ब्राह्मण सामने आयें तो चरण छूकर प्रणाम करो और माता- 
पिताके चरण छू उनका आशीर्वाद प्राप्त करो और यदि बाबा- 
दादी हों तो माताःपितासे भी पहले उनके चरण छुओ । 
जो भी मिलें, उन्हें राम-राम, जयरामजीकी करो । 

५-शौच जहाँतक हो, जंगलमै जाओ और साथ ही 
हाथमे लोटा भरकर जल अवश्य ही ले जाओ । शौच भूल- 
कर भी पीपळके नीचे, गायोंके बेठनेकी जगह न करो । ऐसा 
करनेसे तेज नष्ट हो जाता है। भूलकर भी सूर्यके सामने 
मूत्र-त्याग न करो, नहीं तो कुष्ट-रोग हो जाता है । शौच 
होते समय मौन रहो--बोलो मत । 

६-टट्टीके हाथ मिट्ठीसे मछकर धोओ, भूलकर 
भी साबुनसे हाथ मलकर मत धोओ । साबुनसे टट्टीके हाथ 


धोनेसे हाथ पित्र नहीं) उल्टे अपवित्र हो जाते हैं और 
पाप लगता है । 

* संत सहहि दुख पर हित लागी । पर दुख हेतु असंत अभागी ॥ % 


७-दाँतुनसे या शुद्ध घरके मंजनसे दाँत साफ करो, 
भूलकर भी सूअरके बालसे बने बिलायती हके बेंटेके ब्रशसे 
दाँत साफ मत करो, ऐसा करना धोर पाप करना है और 
नरकका मार्ग तैयार करना है । दाँतुन नीमकी या बबूलकी 
होनी चाहिये और दाँतुन तोडते समय वृक्षको कष्ट नहो 
इसलिये मन्त्र बोलकर दाँतुन तोड़े और जितनी चाहिये 
उतनी ही; ज्यादा नहीं । बृक्षोमें भी जीव हैं, उन्हें भी कष्ट 
होता दै, इसे याद रक्खो । दोंतुन बैठकर करो--खड़े 
होकर या घूमते-फिरते नहीं । 

८-स्नान श्रीगङ्गा, श्रीयमुना, श्रीसरयूमें करना तो महान्‌ 
पुण्यदायक है ही; यदि श्रीगङ्गा, यमुना, सरयू न मिल सके 
तो पासमें कोई नदी हो, नहीं तो, नित्य कूपपर स्नान करना 
चाहिये । स्नान करते समय श्रीगङ्गास्मरण और श्रीमगवन्नाम 
उच्चारण करते रहना चाहिये । अपवित्र तथा चर्बीका साबुन 
मत छगाओ । साबुन खुश्की पेदा करनेवाला है । शरीरको 
खद्दरके अँगोछेसे रगढ़-रगड़ कर पोंछना चाहिये । 


९-स्नानके पश्चात्‌ आजकल बहुत-से लोग घोतीका तहमद : 


करके बाँध लेते हैं, ऐसा नहीं करना चाहिये । तहमद बाँधना 
पाप है और शास्त्रमें लिखा है कि बिना लॉगकी धोती 
बाँधकर चलना बड़ा पातक करना है । नेकर, पतळून या 
पाजामा भी नहीं पहनना चाहिये, पहळे दिनकी धुली शुद्ध 
घोती पहननी चाहिये । 

१०-अपने मस्तकपर त्रजरज; श्रीअयोध्यारज, श्रीगङ्गारज, 
श्रीयमुनारजका तिलक लगाना चाहिये । तिलक-चोटीकी 
रक्षाके लिये श्रीगुरुगोविन्दसिंहके बालक जोरावरसिंह, 
फतेहसिंह दीवारोंमें चुने गये थे, वीर हकीकत बलिदान हो 
गये थे, हमें भी तिलक लगानेमें शर्म नहीं करनी चाहिये । 

११-सिरपर लंबी चोटी होनी चाहिये । चोटी कटाना 
पाप है, जिसके सिरपर चोटी नहीं, वह हिंदू कहलानेका 
अधिकारी नहीं । चोटीमें गॉठ लगानी चाहिये । 


१२-स्नानके पश्चात्‌ एक लोटा जल भगवान्‌ श्रीसूर्यदेव- 
को मन्त्र बोलकर अवश्य देना चाहिये । सूर्य भगवानको जल 
दिये विना जल पीना मूत्र-पानके सहृ माना गया है । 
भगवान्‌ श्रीसूर्यदेवको जल देनेसे तेजकी प्राप्ति होती है और 
सूर्यदेव प्रसन्न होकर मनचाहा वरदान देते हैं । 

१३-नित्य-प्रति, यदि यशोपवीत हो गया हो तो 
सन्ध्यावन्दन करके गायत्रीकी माळा जपनी चाहिये और 


यज्ञोपवीत नहीं हुआ हो तो भगवान्‌ राम, कृष्ण; 
शङ्करके चित्रके सामने मालापर श्रीराम-रामः कृष्ण-कृष्ण, 
शिव-शिव अवश्य ही जपना चाहिये ओर श्रीरामायणजीका 
पाठ करना चाहिये । पाठ अधिक न भी कर सकें तो 
कम-सै-कम पाँच चौपाई तो अवश्य ही पढ़ लेनी चाहिये 
और श्रीतुलसीजीको जल दे परिक्रमाकर प्रणाम कर 
लेना चाहिये । 

१४-भूलकर भी टोप, नकटाई, पतलून नहीं पहनने 
चाहिये और तेळ-फुलेल, चटक-मटकसे भी बचना चाहिये । 
सीधा-सादा और उच्च जीवन होना चाहिये । 


१५-भगवानको स्मरण करके पाँच ग्रास निकालकर तब 
भोजन करना चाहिये । भोजन जूते पहनकर नहीं करना 
चाहिये । भोजन एक साथ एक थालीमें बेठकर नहीं करना 
चाहिये । भोजनमें खठाई-मिर्च नहीं होनी चाहिये । प्याज, 
लहसुन) सलजम) अंडे, भांस-मछली भूलकर भी नहीं खाने 
चाहिये--घोर पाप लगता है। होटलका बना भोजन नहीं 
करना चाहिये । चमार-भंगी, ईसाई, मुसल्मानोंके हाथका 
कुछ भी खाना-पीना नहीं चाहिये, घरके चौकेका पवित्र 
भोजन करनेसे ही आध्यात्मिक उन्नति होती है और 
बुद्धि शुद्ध होती है । 

१६-भूलकर भी बिस्कुट, डबल रोटी, चाय नहीं खाने- 
पीने चाहिये । चाय पीनेसे ब्रह्मचर्य नष्ट हो जाता है और 
मनुष्य मृतप्राय तेजहीन हो जाता है । चाय पीनेसे धन, 
घमं, शरीर-सव कुछ स्वाहा हो जाता है और मनुष्य सबकी 
चायकी जूँठी प्यालियाँ चाटनेवाला चटोकरा कुत्ता-जैसा 


बन जाता है और धन, धर्म, शारीर--सबको खोकर नरककी 
सेर करता है । 


१७-भूलकर भी पानीका बफ नहीं पीना चाहिये । इसे 
हर जातिके लोग हर अपवित्र हालतमें बनाते हैं । इसके पीनेसे 
धर्म नष्ट होता है, पाप लगता है और साथ ही यह खुझकी पैदा 
करता है, शरीरको हानि पहुँचाता है। इसी प्रकार सोडा- 
लेमनेडसे भी दूर रहना चाहिये । 

१८-तरीड़ी-सिगरेटसे भी कोसों दूर रहना चाहिये, यह 
बहुत बुरी लत है । इससे मनुष्यका जीवन बरबाद हो जाता 
है । दमेकी बीमारी हो जाती है और शरीर जर्जर हो जाता है तथा 
सबका जूँठा पीनेसे धर्मसे भी हाथ धो बैठते हैं | भाँग-शराबके 
भी हाथ नहीं लगाना चाहिये । दारात्रके सम्बन्धमें तो यहाँतक 

पाप लिखा है कि “यदि अँगुलीके भूलसे भी शराब लग 
जाय तो अँगुली काट फेंकनी चाहिये ।? 
१९-संस्कृत पढ़ना चाहिये और पढानेवाला गुरु ब्राह्मण 
होना चाहिये । वयोवृद्ध त्यागी, तपस्वी होना चाहिये । बड़ी 
श्रद्धा-भक्तिसे गुरुदेवको प्रणाम करना चाहिये और उनकी 
सेबा-शुश्रूषा करनी चाहिये । पढ़नेसे पहले नित्य श्रीगणेशजी 
और सरस्वतीजीका स्मरण अवश्य करना चाहिये । गुरुकी 
आशा मानना परम धर्म मानना चाहिये और गुरु-सेवासे 
मुख नहीं मोड़ना चाहिये । 
२०-ब्रझचयंका पालन करना चाहिये । ब्रह्मचर्यं किसी 
भी प्रकार नष्ट न हो, इसलिये कुसङ्गसे दूर रहना चाहिये । 
लड़कियोंके साथ कभी भी खेलना-पढ़ना नहीं चाहिये । 
गंदे छड़कोंसे बचना चाहिये, गंदी पुस्तकें नहीं पढ़नी चाहिये। 
अपने शास्त्र--रामायण) गीता; महाभारत देखने चाहिये । 
२१-चोरी कभी नहीं करनी चाहिये, चोरी करनेवाले 
बालकोंके पास नहीं बैठना चाहिये, किसीकी कोई भी चीज 
अच्छी-से-अच्छी पड़ी हो, नहीं उठानी चाहिये और बिना 
माँगे किसीकी चीज नहीं लेनी चाहिये । 
२२-गंदे शब्द नहीं बोलने चाहिये, गंदी बातें नहीं 
करनी चाहिये, गाली नहीं देनी चाहिये, झूठ नहीं बोलना 
चाहिये, किसीका अपमान नहीं करना चाहिये | लँगडे, ढूले, 
अंधे, काने, गरीब? दीन? दुखीको देखकर हँसना नहीं 
चाहिये । दीन-दुखियोंकी सेवा करनी चाहिये । 
२३-नाटक; सिनेमा, टाकीज भूलकर भी नहीं 
देखना चाहिये, इनसे बचना चाहिये । इन्हें देखनेसे मन 
गंदा होता है, व्यर्थ ही रुपया खर्च होता है, आँखें 
कमजोर होती हैं, समय नष्ट होता है? पाप लगता है, बुरी 
आदतें पड़ती हैं। जिसके धर्मपर महान्‌ घोर विपत्ति हो, 
जिसके देशके ठुकड़े-ठुकड़े हो गये हाँ, माताएँ भगा ली 
गयीं हों; क्या अब भी हीं-हीं करके हँसना गुलछरें उड्डाना; 
सिनेमा देखना शोभा देता है ! 
२४-खड़े-खड़े मूत्र करना पश्ुओंका कार्य है, इसळिये 
भूलकर भी खड़े-खड़े मूत्र-त्याग मत करो । बेठकर करो 
और बादमें मिट्रीसे हाथ मकर धोओ) कुल्ले करो । 
२५-व्यायाम करो; खेलो-कूदो पर अपने देशी खेल 
खेलो और हर जातिके लड़कोंके साथ मत खेलो । अंग्रेजी 
खेळ मत खेलो, खेल-कूदकर बलवान्‌ बनो; देश-धर्मकी 
रक्षाका व्रत लो । 


२६-कथा; कीर्तन? सत्सङ्ग) तीथयात्रार्मे बढ़े चावसे 
जाओ, देवपूजनमें आलस्य मत करो) धर्मरक्षाके कायोमें 
खूब भाग लो, दान-पुण्य करते प्रसन्नताका अनुभव करो) 
धर्मविरुद्ध कार्य होते देखो तो अड़ जाओ, डटकर विरोध 
करो, गुंडोंके छक्के छुड़ा दो । 

२७-त्राजारके चाट, पकौड़ियोंके पत्ते चाट-चाटकर 
चटोकरे मत बनो; जूते पहनकर खड़े-खड़े मत खाओ 
चाहे जिसके हाथका और चाहे जो चीज मत खाओ; 
शास्त्रोक्त खाओ । 

२८-अपने पढ्नेका उद्देश्य नोकरी करना; सरकारी 
अफसर बनना और बाबू बनना मत समझो । संस्कृत और 
हिंदी पढ़ो तथा पढ्नेका उद्देश्य वेद-शास्र पढ़कर ईइवर-प्रासि 
करना समझो । 

२९-कायर) नपुंसक? हिजड़े मत बनो; बलवान्‌ धीर- 
बीर बनो और शुंडोंसे डरो नहीं, बल्कि गुंडोंको अपने 
तेजसे भस्म करनेवाले बनो । गुंडे देखकर थर-थर कॉपे-- 
ऐसे तेजस्वी वीर बनो । डरो मत, निर्भय रहो; डरो--पाप 
करते डरो; परधन, परस्नी, बुरे कामांके करनेसे डरो, 
गुंडोसे नहीं । 

३०-भूलकर भी गोभक्षक और विधर्मीके साथ बैठकर | 
मत खाओ) उनके हाथका मत खाओ उनसे कोसों दूर रहो । 

३१-प्रतिज्ञा करो--हमें कोट) बूट, टोप, नकटाई 
पहननेवाला, खड़े-खड़े मूत्र करनेवाला, बरीड़ी-सिगरेट 
पीनेवाळा, सबकी जूँठी चायकी प्याली चाटनेवाळा बाबू 
नहीं बनना है । हमें ध्रुव, प्रह्माद, वीर हकीकत) अभिमन्यु 
बनना है, वही हमारे एकमात्र आदरा हैं । 

३२-में हिंदू हूँ, हिंदुस्थान मेरा देश है, हिंदी-संस्कृत 
मेरी भाषा है, वेद, शास्त्र, पुराण मेरे प्राण हैं, सनातन 
वर्णाश्रमधर्म हमारा धर्मं दै) इसे मत भूलो । 


२३-शास्त्रॉकी आज्ञाका पालन करो; गङ्गा, गीता, 
गायत्री) साधु, गौ, ब्राह्मण, मठ-मन्दिर) एलसी) पीपलको सिर 
नवाओ) इन्हें सीधे हाथपर लो) पूज्यदृष्टिसे देखो, इनके 
अपमान करनेवालोंको अपना शत्रु मानो । 

३४-में हिंदू हूँ, हिंदू ही रहूँगा, मेरा देश हिंदुस्थान 
अखण्ड था, अखण्ड बनाकर रहूँगा, मैं गोवध न होने दूँगा, 
मंदिरोंकी मर्यादाओंकी रक्षा करूँगा, माताओंको सतानेवाळों- 

को दण्ड दूँगा, सनातन वर्णाश्रमधर्मका झंडा शानसे 


फहराऊँगा, अपने देशमै हिंदूराज्य स्थापित करूँगा, घर- 
घरमै कथा-कीर्तनकी धूम मचाउँगा, सत्रको वर्णाश्रम- 
धर्मानुसार चलाऊँगा--ऐसा दृढ़ निश्चय करो । 


३५-मैं चोटी-जनेऊकी रक्षा वीर हकीकत) जोरावरसिंह, 
फतेहसिंहकी भाँति करूँगा। धर्मकी रक्षा भगवान्‌ श्रीराम, कृष्ण; 
महाराणा प्रताप, शिवाजी; गुरु गोविन्दर्सिह' बंदावीरकी 
तरह करूँगा । ज्ञानी जनक-जेसा, ध्यानी ध्रुव-जेसा, भक्त 
प्रह्वाद-जैसा, सत्यवादी हरिश्चन्द्र-जैसा, माता-पिताकी 
सेवामें श्रवणकुमार-जैसा, दानी कर्ण-जेसा, भजनमें तुलसी- 
सूर-जैसा और वीर अर्जुन-जेसा बनूँगा --ऐसी अभिलाषा 
करो, ऐसे बननेकी सोचो और ऐसे बननेके लिये प्रभुसे कातर 
होकर प्रार्थना करो । 


२६-पुस्तक पढनेसे पहले श्रीगणेश-सरस्वतीका स्मरण 


करो, पुस्तकके गंदे हाथ मत लगाओ, पुस्तकके थूक मत 


लगाओ, पैर मत लगाओ), उसे श्रद्धाकी दृष्टिसे देखो । 
३७-राणा प्रताप-शिवाजी-जैसे शेर बनो? धर्मपर मर- 
मिटनेवाले धर्मवीर बनो; माता-बहिनको। मठमन्दिरोंको, गो- 
ब्राह्मणोंको कोई छेडे तो उसका प्रबल प्रतीकार करो । शास्त्र 
चलाना सीखो और देश-धर्मपर मर-मिटना सीखो | 
३८-धमे-विरोधी बात, चाहे माता-पिता कहें, चाहे 
नेता कहें) चाहे मास्टर कहें--किसीकी मत सुनो । धमं-विरुद्ध 
कार्य चाहे प्राण जाये, कभी मत करो; धमं-विरोधी कोई भी 
हो उसे त्याग दो? उनसे सम्बन्ध-विच्छेद कर दो । 
३९-स्वधर्मका पालन करो, जिस जातिमें पैदा हुए 
हो, उसीके अनुसार कार्य करो, जो शास्त्रकी आज्ञा हो उसे 
सिर झुकाकर मानो, शास्त्रकी मर्यादाओंके अनुसार चळो । 
४०-स्वदेशी वस्त्र पह्नो, स्वदेशी वेष-भूषा धारण 
करो; स्वदेशी खान-पान करो, स्वदेशी भाषा, स्वदेशी बोली 
बोलो; विदेशियोंकी नकल भूळकर भी मत करो । 


ELECTS 


९) 


‘® 


वरदान 


रुद्र स्वार्थका नाश करो प्रभु ! कर दो मनको अभी महान । 
“प्राणिमात्रका स्वार्थ, खार्थ है मेरा' इसको ले मन मान ॥ 
'ख'की सीमा अखिल विश्वके 'ख' मै जाकर मिल जाये । 
“सबके हितमे ही अपना हित” यह निश्चय नहि हिल पाये ॥ 
सब भूतोमे तुम्हीं भरे हो, सभी तुम्हारे ही हैं देह। 
सबकी पूजाम तव पूजा, सबका नेह तुम्हारा नेह ॥ 
छोटे-वड़े, देव-दानव-मानव, पशु-पक्षी हैं तव रूप। 
वृक्ष-पहाडू, नदी-नद-सागर, व्योम-वायुमें वही स्वरूप ॥ 
वही पूणे हो तुम पूथ्वीमे, तुम्ही अश्निमे छाये हो। 
सूर्य-चन्द्र-नक्षत्र ज्योतिमे, सबमे सदा समाये हो॥ 
तुम्ही चराचर सकल विश्वमे, सदा तुम्हारा यह परिचय । 
सभी दिशाओं, सभी दशाओं, सब देशोमे तुम निश्चय ॥ 
सभी रसोंमें, रूप सभीमें, सभी दृश्य दशनमै तुम । 
तुम ही द्रष्टा बने सदा ही तुम्हीं देखते तुममे तुम ॥ 
तुम्हीं स्वम्न-जाग्रत्‌-सुषुस्तिमें, तुम्हीं तुरीय रूप प्यारे ! 
भूत-भविष्यत्‌-वतमानका तुम्हीं विचित्र रूप धारे॥ 
जीवन-सृत्यु, मिलन-बिछुड़न वन तुमही खबमे आते हो । 
लाभ-हानि-मानापमानमे अपना रूप छिपाते हो॥ 
सदा सभीमें तुम्हे देखकर सबका खदा करूँ सम्मान | 
नाथ | कृपाकर मुझे आज ही दे दो यह सुंदर वरदान ॥ 

क बालकोकी उन्नतिशील स्वावलम्वी संस्था * 


बालकोंकी उन्नतिशील खावलम्बी संस्था 


“चर-संस्था' 

आधुनिक युगके बालक-बालिकाओंके जीवनको सुखी, 

सरस और स्वाचलम्त्रनपूर्बक आदर्श बनानेके कार्यमै “चर- 
संस्था # ( स्काउटिंग ) का महत्त्वपूर्ण स्थान है । 


इस संस्थाका जन्म सन्‌ १८९९-१९०० ई०में दक्षिणी 
अक्रीकाके 'बोअर-युध' में हुआ था । वहाँ सेनापति रॉबर्ट 
वेडन पाबलने सैनिकोंकी कमीके समय बालकोंको आवश्यक 
सेनिक-दिक्षा दी, जिससे इस 'बाळचरसेना'ने युद्धके 
चर-कायोंमें सहायता पहुँचापी और इनकी विजय हुई । 
इसी समयसे “वाळचर-सेना? ( एए०1-5०0ए॥४ ) की नींव 
स्थापित हुई । 

लोग कहते हैं--“जब रॉबर्ट बेडन पावल भारतमें सेना- 
पति थे, तव उन्हें हरद्वारके जंगलमें एक मद्दात्मासे 
सम्भापणके समय ऐसी संस्था वनानेका आभास मिला था; 
जो विश्वशान्ति और सेत्रा-भावके बढ़ाये ।? बोअर-युद्धमें 
प्राप्त आश्रर्यजनक सफलतासे प्रभावित हो रॉवट बेडन पावल- 
ने सन्‌ १९०७ में अपनी विचारधाराको संसारके सम्मुख 
प्रस्तुत किया । 

इसी विचारधाराके अनुकूल उन्होंने सन्‌ १९०८ ई०- 
में कुछ मिले-जुले वालचरोंका “वाडन-सी? नामक द्वीपमे 
'द्िक्षण-शिविरः किया, जो विश्वका पहला 'बालचर- 
शिक्षण-शिविर* ( स्काउट निं ग-केम्प ) था । यहाँ दिये गये 
उपदेश्ों तथा रात्रिको 'शिविर-उ्वाला? के समय कही गयी 
कहानियोंको लिविवद्र करके सन्‌ १९०८-९ में “चर-शिक्षा 
बाळकोंके लिये? ( Scouting for Boys ) नामक पुस्तक 
तैयार की गयी । 

इसी पुस्तकके आधारपर सम्पूर्ण विश्वमै त्रालचरोंके दल 
खोळे जाने लगे | सन्‌ १९११ में सव दलों और 
शाखाको संगठित कर “अन्ताराष्ट्रिय चर-संघ' बनाया गया | 
भारतमें सर्वप्रथम सन्‌ १९१० ई०मे विदेशी वालकोंके लिये 
“्चर-संस्था? आरम्म हुई । भारतीय वालचरोंका पहला दळ 
श्रीतारापुरवालाद्रारा 'थिवासोफिकल हाईस्कूल) वनारस' में 


और दूसरा दळ पं० श्रीराम वाजपेवीद्रारा सन्‌ १९१४ ई०मे 
SN OR MON 0000 


५ इसा संस्थाको बाळचर्थ, वालचर-संस्था, चर्य, स्काउट- 
संम्थ आदि कई नार्मासे पुकारा जाता दै--लेखक । 

( Scouting ) 


शाइजद्ापुरमें खोला गया । सन्‌ १९१७ में डा» 
एनी वेसेंटने “भारतीय बालचर-संघ तथा मह्दामना श्रद्धेय 
पं० श्रीमदनमोहन मालवीयने पं० श्रीह्ृदयनाथ कुंजरूकी 
सहायतासे सन्‌ १९१८ ईमें “सेवासमिति-बालचर-मंडल? 
स्थापित किये । इस प्रकार “भारतीय बालचर-संस्था'के जन्म- 
दाता श्रीमती ऐनी बेसेंट और महामना मालवीयजी माने 
जाते हैं | इन संघोमे महान्‌ परिवर्तन होनेके बाद अब स्वतन्त्र 
मारतमें ७ नवम्बर १९५० ई०में “भारत स्काउट्स ब 
गाइड्स नामक एक संस्था स्थापित हो गयी है । सम्पूर्ण 
भारतीय वाळचर इसी संस्थासे सम्बद्ध हैं । इस समय बिश्वके 
लगभग ९० प्रतिशत देशॉमें इस संस्थाका प्रचार दै। 
इसका उद्देश्य ध्वालकोंमें भगवद्भक्ति, धर्मानुरक्ति, बिश्व- 
बन्धुत्व, कर्तव्य-पालन+ आदरभाव) आत्मसम्मान, आत्म- 
निग्रह? आत्मावलम्बन, अनुशासन) निःस्वार्थ सेवा-भाव बुद्धि, 
बल) साहस, देशभक्ति, शिष्टाचार आदि सद्गुणोंको बिकसित 
कर उन्हें अपनी मातृभूमिके सच्चे सुपुत्र और सुनागरिक 
बनाना है |? 

मर्यादापुरुपोत्तम भगवान्‌ राम) लक्ष्मण, भरत, शत्रुघ्न, 
लीलापुरुपोत्तम श्रीकृष्ण, बलराम, पितामह भीष्म वीरवर्य 
पाण्डव) अभिमन्यु, सावित्री, दमयन्ती, सीता, रुक्मिणी, 
द्रौपदी तथा माता कुन्ती प्रभति इस संस्थाके आदर्श हैं । 
नरश्रेष्ठ हनुमान्‌जीका सीतान्वेषण तथा महाराणा प्रताप एवं 
महाराष्ट्रकेसरी . शिवाजीका स्वातन्त्य-संग्राम इस संस्थाके 
आधार हैं । 

बालचर-शिक्षा मानवको व्यावहारिक जीवनमें पूणं रूपेण 
कुशल बना देती दै, जिससे उसे जीवनकी सामान्य 
कठिनाइयोंक्रे समश्च नत-मस्तक नहीं होना पड़ता । इन्हीं 
उद्देश्योंकी पूर्तिके लिये खेळ-दी-खेलमें बालकोंको उपयोगी 
शिक्षा दी जाती है । इस शिक्षाका उपयोग बालिकाओंके लिये 
ध्वालिका-चर्य! ( 6171-४७ ; ) के नाममे किया गया है । 

इस संखामे सात वर्पके बच्चेंसि लेकर बड़े-बड़े नवयुवक भी 
सम्मिलित हो सकते हें । आयु ओर दिक्षण-स्तरके विचारसे 
“चरसंस्था'के सदस्योंको अलग-अलग नामोँसे पुकारा जाता है- 

(१) ७ वपसे ११ वर्षकी आयुबाले बराकक-- 
'शिञ्चुचर', “शेर-बच्चे» ( ५७5 ) 'वीर-वालक’ । 

(२) ११ से १५ वर्षकी आयुवाले बालक- 
'बाळचर? ( 5८०६५ ) । 

(३) १५ से १७ वर्षकी आयुवाले 'किशोर-चर” 
( सीनियर स्काउट ) । 

(४) १७ से ऊपरकी आयुवाले--“युवकचर” ( रोवर 
स्काउट ) । 

बालिका उपयुक्त क्रमसे “बुलबुल” या “वीर-बाला"9 
“बालिका-चर” ( गाइड ) “उच्च ब्रालिका-चर? ( सीनियर 
गाइड ) तथा “युवती-चर” ( रेंजर गाइड ) कहलाती हैं। इनके 
दर्लोको अंग्रेजीमे ९५७ 24९1: ( कब्स पैक ), बुलबुल 
फ्लॉक ( 301001 10 ), स्काउट-टप ( Scout troop ), 
गाइड-कंपनी ( 0०:०८ ९01110०119 ) 'रोवर कोर! और 
“रंज कोर? कहते हैं । 

एक दळमें ३२ या २४ बालचर होते हैं । प्रत्येक दल- 
में ४ टोलियाँ ( ९१8७० ) होती हैं, टोलीका नेता 
“टोलीनायक' ( पेट्रोल लीडर ) होता है । सम्पूर्ण दलका नेता 
“दलनायकः ( टूप छीडर ) तथा दळका शिक्षक “चर-शिक्षक! 
( स्काउट मास्टर ) कहलाता है । दर्लोके नाम अपने-अपने 
ग्राम और नगरपर तथा टोलियोंके नाम किसी बीर या पशु- 
पक्षियोंके नामोपर रक्खे जाते हैं। एक मण्डल ( जिला ) 
के सारे बालचर “माण्डलिक-चराधिपति? ( जिला स्काउट 
कमिदनर ) तथा प्रदेशभरके बालचर प्रादेशिक चरा- 
घिपति? ( प्रान्तीय या प्रोविंशियल स्काउट-कमिइनर ) के 
अधीन होते हैं । ये सब अधिपति "राष्ट्रिय चराधिपति' के 
प्रतिनिधि होते हैं। एक छोटे-से-छोटे बालचरसे लेकर “प्रमुख- 
बालचर” ( चीफ स्काउट) तक समानता और भाई-भाई- 
का व्यवहार करते हैं । | 

सभी बालचरोंकी वेष-भूषा समान होती है । प्रत्येक 
बालचर खाकी रंगके साफा या टोपी, कमीज, 
नेकर ओर मोजे पहनता है । जुते वादामी या काले तथा 
“गलेका रूमाळ? ( स्कार्फ ) दलके अनुसार विभिन्न रंगका 
होता है । प्रत्येके पास लाठी, सीटी, झंडी, रस्सी, चाकू 
तथा अन्य उपयोगी सामान रहता है । प्रत्येक बालचर 
अपनी-अपनी दिनचर्या 'देनन्दिनी? में लिखकर अपने “चर- 
शिक्षक? को दिखलाता दै । 

संस्थाके प्रवेशके समय बाळचरको तीन प्रतिजञाएँ करनी 
पड़ती हेमे मान मयादापूवक प्रतिज्ञा करता हूँ कि मै 
यथाशाक्ति- 


# राखइ गुर जौ कोप विधाता । शुर बिरोध नहिं कोड जग त्राता ॥ % 


( १ ) ईश्वर, धर्म और देशके प्रति निज कर्तव्यका 
पालन करूँगा | 

(२ ) हर समय प्राणिमात्रकी सेवा करूँगा । 

( ३ ) चर-नियर्मोक्रा पालन करूँगा । 

तीसरी प्रतिज्ञामें उल्लिखित “चर-नियम” ये हैँ-बाळचर-- 

( १ ) विश्वासपात्र, ( २) भक्त, ( ३ ) सद्वायक) (४) 
मित्र, (५ ) विनम्र) (६ )*दयालु, (७) अनुशासनशील, 
(८) वीर; ( ९ ) मितव्ययी और (१०) विशुद्ध होता है। 

इन नियमोंका पालन करते हुए बालचर खेल-ही-खेल- 
में प्राथमिक चिकित्सा, कला-कौशल ( चित्रकला, हस्तकला, 
कपड़े सीना आदि ), अनुमान ( ऊहापोह ) लगाना, 
अन्वेषण) संदेशवाहन) तार देना ( Telegraphy ), 
प्राकृतिक वस्तुओसे आग जलाना) शिबिर-जीवन ( Camp- 
1112 9 वन-विद्या ( ०६९५६८४ ) मानचित्र ( नक्शे ) बनाना, 
भोजन तेयार करना, तैराकी, बेमौत मरते हुएको बचाना आदि- 
आदि महान्‌ कार्य सीख जाते हैं । इनकी शिक्षा प्रकृतिदेवीकी 
सुरम्य गोदमें होनेवाळे “शिबिर ( 0०४7० ) में तथा 
वन-श्रमण ( पाया ) में होती है । 

बालचर-संस्था भीड़-भाड़ और मेलोंके अवसरपर 
सराहनीय कार्य करती है। छोटे-छोटे बालचर स्वयंसेवकोके 
रूपमें अनेकों अनभिज्ञोंका पथ-प्रदर्शन करते हैं । यथाशीघ्र 
प्राथमिक चिकित्सा तथा घायलको अस्पताल पहुँचानेका 
प्रबन्ध करना, अनेकों स्त्रियों) बच्चों और ग्रामीणोंको धूतोके 
हथकंडोंसे बचाना, बिछुड़े हुए बालक और बालिकाओंको 
उनके माता-पिताओंके पास पहुँचाना भी वाळचरोंका कार्य 
है । जलमें ड्बते हुओंको बचाना और आगको सुगमतासे 
बुझाना भी वालचर जानते हैं। बालचर सदैव जनता- 
जनार्दनकी सेवा करते रहते हैं । 

इस संस्थाका क्षेत्र विशाल है । इसका सम्बन्ध एक 
टोलीमात्रसे ही नहीं, वरं मनुष्यमात्रसे है । “सेवा”, “तत्परता? 
“वसुधैव कुटुम्बकम्‌? इसके मूल सिद्धान्त हैं । इसकी सर्व- 
प्रियता एक खुली हुई पुस्तकके समान है । इसीसे अभिभावक 
अपने बालकोंको सहर्षं इस संस्थामें प्रविष्ट कराते हैं । इसका 
भविष्य उज्ज्वल तथा सफल है । 

अन्तमें भगवानसे प्रार्थना है कि वे इस संस्थाको सदा 


फलती-फूलती हुई सुमार्गगामी बनाकर बालकोंका हित-साधन 
करनेमें अग्रसर करते रहें ।# 


= ० 0 0 बन 07 7 नत र्--......________-__..__..... 9-७ ७७... - 
# विशेष शानके लिये--भारत-स्काउटस ब गाइडस' 


स्ट्रीट, नयी दिल्ली” से पत्र-ग्यबहार करें ।-_ लेखक 


राष्ट्रिय प्रधान कायोलय, पोरटबबस सं० १२७, कनाट सर्कस, पालिंयामेन्ट 


कल्याण सू 


भाई-बहिन सभी मिल आते । पानी देते, पेड़ लगाते ॥ 
चुनते फूल 


ने Ce 
१ = 


YK च 
39 a न 


मिलकर आये बालक सारे । बना जुलूस लगाते नारे 
देश-जातिकी जय-जयकार । इनका है उत्साह अपार ॥ 


बाळचरोका 
सेवाके ये बघती उदार | यश गाता इनका संसार ॥ 


) (000 ८ 
क ` 59 | ह्‌ (रै te 2 
\ 0 र र न | /) DD; 
ट eg १ 
अंश जेन ता 


दे ७, (9 
गुन्बारा 


शुब्बारोखे खेले बच्चे । देखो, लगते कितने अच्छे ॥ 
कभी नहीं ये झगडा करते । इससे नहीं किसीसे डरते ॥ 


SS है 
“ले छट पशुपक्ियेसिसेल च द्र 

कितनी सुन्द्र इनकी क्रीडा । नहीं किसीको देते पीड़ा ॥ 

पशु-पक्षी सबसे कर मेल । खेल रहे सब मिल-जुल खेल ॥ 


बेत चीरकर चुने चटाई | कुरसी केसी भली बनाई ॥ 
की ठोकरीका दै काम । ये पायेंगे प्रथम इनाम ॥ 


क बाल-रोंगोंकी कुळे अनुभूत दवाइयाँ २. 

कुछ बालरोग 


( रेखक--स्वामी श्रीकृष्णानन्दजी चक्रवर्ती ) 


प्राचीनकालमें बालरोग-निदान और उसको चिकित्सा 
आयुर्वेदशात्रका अङ्ग मानी जाती थी। वेद्यकके अन्य 
अज्ञोंकी भाँति आज इसकी भी दुर्दशा है। परम्परागत वैद्रोमे, 
पुरानी बृद्धा स्त्रियोमें और साधु-संन्यासियोके पास इस अङ्गका 
बिखरा हुआ कुछ ज्ञान उपलब्ध हो सकता है । यहाँ हम 
बाळरोगोंकी कुछ चिकित्सा लिख रहे हैं । 

बदहज़मी-निवारणार्थ पानक 

अजवाइन ५ तोला 

सोयेके बीज 99 

नागौरी असगन्ध 3 

बायबिडंग ११ 

सब द्रव्यांका जोकुट कर ४ सेर पानीमें पकाना । 
चतुर्थाश शेष रहनेपर उतार छानकर अनबुझा खानेका 
चूना ४ तोला उसमें डाल देना । डंडेसे चला देना । २४ 
घंटेके बाद उसमें पोदीनेका रस 5। मिला देना । इसे २४ घंटे 
समाप्त हो जानेपर नितरा हुआ जल सँभाळकर निकाल लेना। 
तदनन्तर 5॥ चीनी डालकर शरबत बना लेना । यह 
बाळकोंकी पाचनशक्ति सुधार कर उन्हे पुष्ट करता है। 


~ 
कठिन घावपर तल 
शाङ्गघर-संहिताका जात्यादि तेल गले-सड़े, खराब-से- 


खराब घावोंको निर्मुल कर देता है | चमत्कारक योग है । 


मियादी बुखार 

लद्ष्मीनारायण-रस बच्चोंके लिये बहुत उपकारक है । 
मियादी बुखारके अतिरिक्त प्रसूतज्वर, धनुर्वात, बाळकोंकी 
मृगी, अतीसार) झूल आदिको भी दूर करता दै । मारवाड़मे 
ददोनेवाले अकड़िया नामक रोगमें भी यह लाभप्रद है । 
स्कन्दापस्मारमें) जिसे बिद्दारमें तड़का रोग कहते टे, यह बड़ा 
लाम कुता है । 

सिरके फोड़े-फुंसी 

रसोत और मेंहदीकी पत्ती--दोनों पीसकर सिरके फोड़ोंपर 

लगानेसे वे समूल नप हो जाते हैं । 
पेटदर्द 

( १ ) भुनी अजवाइन पीसकर गुड्मै मिला कर देनी 
चाहिये । 

( २ ) एक ताला सोंठ पावभर रेंड्रीके तेलमें तलकर 
छान रक्खें । आवश्यकता पड़नेपर तेल सेवन करायें । 


( ३ ) साडा-बाई-कार्ब, काला नमक और गेरू समान 


भाग चूर्णकर रक्खेँ, १ से ४ रत्तीतक माताके दूधसे प्रयोग 
करें । 


बाल-रोगोंकी कुछ अनुभूत दवाइयाँ 


( लेखक--वै्य श्रीबदरुद्दीन राणपुरी ) 


वाळकोंके लिये यहाँ कुछ ऐसी दवाइयोंके नुस्खे लिखे 
जाते हैं, जिनको हम अपने दवाखानेमें वघांसे काममें 
लाते हें और जिनका निर्भयरूपसे वाळकोंकी बीमारीमें प्रयोग 
करनेसे निश्चित लाभ होता है । जहाँ वद्य-डाक्टर न हों, 
वहाँ ता इनसे काम होता ही है । साधारण रोगॉपर ये दवाएँ 
बहुत काम करनेवाली होनेके कारण डाकटर-वेद्योंकी 
आवश्यकताको कम कर देती हैं | जल्दी आराम होता है 
और पसे बचते हैं । विश्वासी पँसारी और दवा बेचनेवालों- 
के यहँसे दवा वनानेकी असली चीजें खरीदनी चाहिये । 

( १ ) वच्चोके पसली या डब्बारोग ( ब्राको न्यूमोनिया ) 
में--फुलाया हुआ सुद्दागा छः रत्ती गुनगुने पानीके साथ 


बीमारीकी प्रबलताके अनुसार बार-बार देनेसे भयंकर स्थिति- 
मै पहुंचा हुआ रोग भी मिट जाता है। ओषधि विल्कुल 
सादी है; पर लाभ बहुत अधिक | 


( २ ) खाज तथा फोड़े-फन्सीके लिये अक्सीर मलहम- 
घी असळी १० तोले, जिंक-ओक्साइड २॥ तेले, संगेज- 
राहत २॥ तोळे, बोरिक एसिड २॥ तोले, कपूर खूब 
महीन पीसा हुआ आधा तोळा, हाइड्रोजरी ओकसाइड- 
रुबरी छः आने भर | घीके सिवा सब चीजोंको कपड़े में 
छानकर धीमे मिलाकर मलहम बना लें | नीमकी पत्तियाँ 
उबाढकर उस पानीसे घावकी जगहको पहले धो-साफकर दवा 
लगानी चाहिये । 

* जोग जुगुति तप मंत्र प्रभाऊ । फेळइ तबहिं जव करिअ दुराऊ ॥ # 


शक्ति विशेष क्षीण होनेसे थोडी-सी भी असावधानी अन्यान्य 
सांघातिक व्याधियोंकों उत्पन्न कर देती है । अतः इस 
अवस्थामे दक्षता एवं पथ्यापथ्यको ध्यानमें रखते हुए सौम्य 
उपचार करनेसे दाँत बहुत सुगमतासे निकळ आते हें ओर 
बालकोको किसी प्रकारका कष्ट भी नहीं होने पाता । 
दक्षता-इस हालतमें माताका आहार-विहार पथ्यपूर्वक 
होना आवश्यक है । जबतक बालक माताका दूध पीता हो; 
तबतक माताको चाहिये कि वह गेहूँको रोटी, मूँगकी दाळ, 
दूध आदि हल्के शीध्र पचनेवाले पदार्थ खाये; गुड, तेल, 
खटाई, मिर्च आदि गरम पदार्थोसे तथा मैथुनसे परहेज र्से 
एवं बालकको नियमसे दूध पिलाये | यदि बालक अन्नादि 
खाता हो तो उसे बहुत हल्का एवं सुपाच्य आहार देना 
चाहिये जो सहजमें ही पच जाय और दस्त साफ हों। 
मुरमुरोंकी खीर, साबूदाना, अंगूर, अनार? सेब आदि 
फलोंका रस देना ठीक है। यदि आमका मोसम हो तो 
पक्के मीठे आमोंका रस दूध मिलाकर देना लाभदायक है, 
किंतु अधिक मात्रामें नहीं, एकसे तीन चम्मच---इस प्रकार 
दिनमें तीन या चार बार दे सकते हैं | कोई भी आहार 
अधिक मात्रामें नहीं देना चाहिये, मिठाई आदि गरिष्ठ 
पदार्थ देना तो जहर ( विष ) देनेके समान हैं। कोई भी 
गरम दवा या गरमी पेंदा करनेवाले पदार्थ खाने या पीनेको 
नहीं देने चाहिये। प्रायः दन्तोद्गमके समय बालकोंको दूध 
भी नहीं पचता, वे उल्टी कर दिया करते हैं, ऐसी हालतमें 
दूधमै किञ्चित्‌ चूनेका निर्मळ पानी मिलाकर उसे थाड़ा- 
थोड़ा पिलाना चाहिये । 
द्न्तोद्वमके समय मसूढोमै एक प्रकारकी सनसनाहट या 
खुजली-सी पैदा होती है, जिसे मिटानेके लिवे बाळक मिट्टी, 
ढेला, कंकड़ आदि जो भी उसके हाथ लग जाता है उसीको 
तुरंत मुखमें डाळ, मसूढ़ोंसे दबाकर चबाने लगता है । यदि 
बालककी यह आदत आरम्ममे ही न छुड़ा दी जायगी तो 
आगे चलकर उसे पाण्डु आदि भयङ्कर रोगोंका 
सामना करना पड़ेगा । अतः दाँत निकलनेके समय बच्चाको 
मिट्टी आदिके खानेसे बचाते रहना चाहिये | जो बालक 
प्रतिदिन कई घंटेतक बाहरकी स्वच्छ वायुमें रहता हैया 
- खुले हुए और स्वच्छ वायुके आने-जानेवाळे कमरेमें रहता 
है तथा जिसको भात्रासे अधिक भोजन नहीं कराया जाता) 
उस बालकको दाँत निकलते समय कोई कष्ट नहीं द्वोता। 
शारीरिक अस्थियोंकी बनावटमें चूना अत्यन्त आवश्यक 


पदार्थ है । चूनेकी कमीसे दाँत एवं अन्यान्य शारीरिक 
हड्डियाँ परिपुष्ट नहीं हो पातों । इसलिये पाश्चात्त्य वैज्ञानिक 
बच्चोके ढुग्धमै चूनेका जल ( 1,112-0॥७६७: ) मिलाकर 
देनेकी योजना करते हैं तथा बच्चोकी पुश्कि लिये जितने 
बालामृत आदि शर्वतके रूपकी दवाइयाँ बनायी जाती हैं, 
उनमें चूनाप्रधान द्रव्य अधिकांशमें डाला जाता है । 


एक संतानके पश्चात्‌ दूसरी संतानके मध्यमें पाँच वर्षका 
समय स्त्रीको मिलना चाहिये कि जिसमें वह अपने शरीरके चूनेकी 
कमीको पूरा कर सके । जिनके बहुत शीघ्र-शीत्र संतान होती 
है, उनके रक्तमै और पश्चात्‌ अस्थियोंमें चूनेकी मात्राके कम 
हो जानेसे उनका शरीर निर्बल हो जाता है) अस्थिवॉ कमजोर 
हो जाती हैं ओर सूतिकादि विकार हो जाता है । मुक्ता, 
मुक्ताछुक्ति, शुक्ति, शङ्खः कपर्दिक, गोदन्ती, प्रवाल) 
संगयहूद, जवाहरमोहरा, अकीक आदि सब भस्मोमे तथा 
संतरा, नीबू) सेब, अनार, नासपाती आदि फलोमें चूनेकी ही 
मात्रा अधिक होती है । गर्भावस्थामें उपर्युक्त द्रव्यांका यथा- 
विधि सेवन करते रहनेसे शरीरमें चूनेकी मात्रा बढ़ती दै । 
मनुष्यसे मुर्गियाँ ही बुद्विमान्‌ हैं जो अंडे देनेसे पूर्व 
चूना खाकर अपने शारीरमें चूनेका संचय कर लेती हैं। 
दाँतोंका सुगमतासे निकलना बच्चोंके आमाशय और खास्थ्य- 
पर भी आश्रित है । चूनेके जलसे बच्चोंका हाजमा अच्छा 
रहता है, जिगर ठीक काम करता है, रक्तमे शुद्धि होती 
और रहती दै। इसलिये भी चूना बच्चोंके दन्तोद्रममें 
सहायक है । 


उपचारविधि 


१, उत्तम पत्थरका असली चूना बिना बुझा हुआ 
पाँच तोळे नवीन मिट्टीके पात्रमे तीन पाव जळमें राभिके समय 
भिगो दे । प्रातःकाल ऊपरका साफ नितरा हुआ स्वच्छ जल 
मोटे वस्त्रमे छान ले । इसी जलमें एक सेर चीनी डालकर 
एकतारकी चासनी बना ले, किर ठंढा होनेपर छानकर 
शीशीमें भर ले | यह उत्तम वालामृत दाबत तैयार हा गया। 
मात्रा--१० बूँदसे ३० बूँदतक प्रातःसायं चटावे । दाँत 
निकलनेके समय कष्ट, दस्त, वमन, पेट फूलना, दूधका न 
पचना, खाँसी, कफ; बुखार आदि सब विकार इससे दूर हो 


जाते हैं | 


२. अतीस; काकड़ासिंगी, पीपछ--इनका महीन चूर्णकर 
शहदके साथ चटानेसे लाभ होता दै । 


* चूनेकी कमीको पूरी करनेके लिये मुक्ताका प्रयोग * 


३. चूना बिना बुझा एक तोला और जल एक सेर एकत्र 
मिलाकर नीले रंगकी शीशीमै भर काग बंद करके बारह घंटे 
बाद एक बार हिलाकर जब पानी नितर आये; तब धीरेसे 
उस जलको मोटे वस्त्रमें छान ले और यह निर्मल स्वच्छ जल 
दूसरी नीली शीशीमें भर रक्खे | मात्रा--१० से १५ बूँदतक । 

४. दन्तोद्भेद-गदान्तक-रस एक रत्ती जलमें घिसकर 
देनेसे दाँतोंकी सब्र बीमारियाँ, ज्वर, अतिसार, आक्षेप आदि 
दूर हो जाते हैं । 

दन्तोदमजन्य प्रमुख व्याधि 

बमन--१. सुहागेकी खील एकसे चार रत्ती माताके 
दूधमें मिलाकर दे । 

२. अर्क-पोदीना, अक-सौफ और अक-इलायची समभाग 
मिलाकर एकसे दस बूँदतक दूधमें मिलाकर पिलाना चाहिये । 

३. प्रवाल और वंशलोचनको शहद या दूधके साथ 
देना चाहिये । 

ज्वर-१. अतिविष, काकड़ासिंगी, नागरमोथा समभागका 
महीन चूर्ण पीसकर एकसे तीन रत्तीतककी मात्रासे शहद या 
माताके दूघके साथ दिनमै तीन बार दे, इससे वमनमें भी 
लाभ होता है । 

२, सुदर्शन घनवटी माताके दुग्धमें किञ्चित्‌ घिसकर 
दिनमें तीन बार दे । 

अतिसार---१. जायफळ; अतीस, अनारका छिलका, 
काकड़ासिंगी और जवाहरमोहरा समभाग महीन चूर्णकर 
एक रत्तीसे दो रचीतक शहद या दूधके साथ तीन बार दे । 

२. धायपुष्प, बेलगिरी, धनियाँ) लोध, इन्द्रजब और 
बाला समभाग महीन चूर्णकर दोसे चार रत्तीतक तुलसी- 
रसके साथ दे । 

३. तुळसीपत्रका चूर्ण दो या तीन रत्ती दार्वेत अनारके 
साथ दे । 

४. मह्दागन्धक-रस भी परम लाभदायक है । 


कोष्ठबद्धता- शुद्ध रेंड़ीका तेल डेढ मासासे तीन मासे- 
तक चटावे । 

आध्मान--शंखवटी मूँगके बराबर मातृढुग्धके साथ 
दे । पेटपर रेंड्रीका पत्ता रेंड्डीका तेल चुपड़ गरमा कर 
रक्खे और उसपर रूई गरमकर रक्खे तथा कपड़ा बाँध दे । 

कास-श्वास--१. मुलेटीका सत, छोटी इरड़ ओर सैंधा 
नमक समभाग घोटकर मटर-जेसी गोलियाँ बना दिनमें तीन वार 
मातृदुग्ध या जलमें घोलकर पिलाये । 

२. मुलेठीका सत, अतीस, काकड़ासिंगी, नागरमोथा, 
पीपल--इनका समभाग चूर्णकर मात्रा एक रत्तीके प्रमाणमें 
शहदके साथ दे । 

३. चतुभंद्रिका चूर्ण शहदके साथ दे । 

सिर-ददे-सोंठ, कपूर घृतमें घोटकर धीरे-धीरे सिर- 
पर मलना चाहिये । 

नेत्र-कष्ट--गवती चायकी पत्ती छः रत्ती एक छटॉक 
गरम पानीमें डालकर रख दे । जब पानीमें रंग उतर आये 
तब छान ले। उसमें फिटकरीका फूला दो रत्ती मिलाकर 
रख दे । यह उत्तम नेत्रविन्दु है । इसकी एक-एक बूँद 
डाली जाय । 

पथ्यापथ्य 

दन्तोद्गमके समय बालकको कोई भी खट्टी या मीठी 
चीज खानेके लिये न दी जाय । मुरमुरोंकी खीर, साबूदाना, 
गेहूँकी रोटीका फूळा हुआ भाग दुग्धके साथ देना चाहिये । 
चुहारे चबानेके लिये लाभदायक है । गरमीके दिनोंमें तो 
बालकका सिर शीतल जळसे कई बार धो दिया जाय तथा 
उसके सिरपर बादामका या तिल्लीका तेल लगाया जाय 
तथा कानोंमें वादामका तेल छोड़ते रहना चाहिये । माताको 
चाहिये कि यदि बालक उसका दूध पीता हो तो परहेजसे रहे, 
मिर्च, गुड़, तैल) खटाई, गरम पदार्थ एवं मैथुनसे दूर रहे । 


wl 


a पकै 
चूनेकी कमीको पूरी करनेके लिये मुक्ताका प्रयोग 
बच्चेको एक-दो रत्ती मुक्तापिष्टि नित्य दी जा सके, जब वह घुटनों सरकने या बैठने लो तो बहुत उत्तम है । एक 
वर्षकी अवस्थातक इसे देनेसे बच्चेका शरीर पुष्ट बनेगा | दाँत निकळनेके उपद्रव भी उसे तंग नहीं करेंगे । क्योंकि 
इससे चूनेकी कमी दूर हो जायगी । मुक्तापिष्टि न दी जा सके तो मोतीके सोपकी भस्म एकसे दो माशेतक नित्य शहदके 
या माताके दूधके साथ दी जा सकती है; किंतु बच्चेको साधारण सीपकी भस्म नहीं देनी चाहिये । बच्चेको तीन माशे बंश- 
लोचनका कपढ़छान क्रिया चूर्ण प्रातः और तीन मारे सायंकाल दूध या शाहदसे दे दिया करें तो भी उसके शरीरमें चूनेका 
अमाव पूरा हो जायगा । वंशलोचन उपे कोई हानि नहीं पहुँचावेगा; परंतु उसके चूर्णमें कण न रह जायें, चूर्ण खूब बारीक 


हो, यह सावधानी रखनी चाहिये । सुऽ 


आ 

# गिरि सरि सिंधु भार नहि मोही । जस मोहि गरुअ पक परंद्रोही ॥ # 


( लेखक--श्रीमनबोषनलालजी श्रीबास्तव एम्‌०ए०, बी”एस-सी”, पौ ०६ एस्‌” ) 


( होमियोपैथिक-प्रणाली ) 


भारतबषमें शिक्षुओंके पालन-पोपणकी ओर जो उपेक्षा 

की जाती है, वह राष्ट्रिय दृष्टिकोणसे घातक ही कही जा सकती 
है । देशमें क्रान्तिकारी परिवर्तन करनेके विचारसे जो विकास- 
योजनाएँ निर्मित और कार्यान्वित की जाती हैं, उनका मौलिक 
आधार आर्थिक सुधार होता है । देशकी दरिद्रता दूर करनेसे 
ही सचमुच राष्ट्रिय विकास सम्भव हो सकता है, यह तत्त्व 
निर्विवाद हे । गाँघी-जयन्तीके दिन देशभरमै जिन सामुदायिक 
विकास-योजनाओंका श्रीगणेश किया गया, उनका उद्देश्य 
दरिद्रताके विरुद्ध भीषण संघर्ष करना हे । इन विकास- 
योजनाओंके कार्यक्रमको देखनेसे प्रतीत होता है कि शिशुओं 
और बालकोंके पाळन-पोषणके लिये उचित ध्यान नहीं दिया 
जा रहा है । शिश्यु-शालाओं तथा नसंरी-संस्थाओंकी स्थापनाकी 
ओर उपेक्षा की जा रही है । हमारा विचार है कि हम देशके 
आर्थिक सुधारके बतंमान महत्त्वे भारसे दबकर राष्ट्रिय 
उत्थानकी दूरगामी नीतिको विस्मरण कर रहे हैं । हम बहुधा 
भूल जाते हैं कि भावी राष्ट्र आजकळके शिशुओंकी सम्पत्ति 
है । यदि वे समय आनेपर अपने उत्तरदायित्वका भार न 
सँभाल सके ओर अपनी सम्पत्तिकी रक्षा तथा वृद्धि करनेमें 
अक्षम और अयोग्य सिद्ध हुए तो राष्ट्रके भविष्यका कल्याण 

न होगा । अतः हमारी राष्ट्रिय नीति जो सुदूर भविष्यकी 

कल्पनामय सत्यसे अनुप्राणित नहीं है, अधूरी और अपूर्ण है । 

इसके प्रमाणके लिये पाश्चाच्य उन्नतिशील राष्ट्रीका उदाहरण 

लिया जा सकता है । सन्‌ १९४२ में जब द्वितीय महासमर- 

की भीषणता चरम सीमापर पहुँच चुकी थी और जर्मनीके 

वायुयानोंके निर्मम आधातोंके कारण इंगलैंडके सम्मुख जीवन- 

मृत्युकी संकटपूर्ण परिस्थिति उत्पन्न हो गयी थी तथा अंग्रेज- 

जातिका अस्तित्व संकटमें था, उस समय इंगलेंडके प्रधान 

मन्त्री चर्चिलके सामने एक मुख्य चिन्ता थी कि अंग्रेज जाति- 

के शिक्षुओं और बालकोंको किसी सुदूर देशके सुरक्षित खान- 

में पहुँचा दिया जाय । वायुयानीकी बमवर्यासे वालकोंकी 

रक्षाका विशेष प्रयत्न किया जाता था । युद्धकाछमें तथा युद्ध: 

के उपरान्त बहुत दिनोंतक जव खाद्य पदा्थोपर कठोर 

नियन्त्रण या, तभ दूघ तथा अन्य पौष्टिक पदार्थ केवल शिशुं 

और बालकोंके लिये दिये जाते थे। पायः सभी पाश्चान्य 


उन्नत देशोंमें शिश्वुन्शालाओं ( नसंरी-संस्थाओं )की प्रचुरता 
है जहाँ शिशुओंके पालन-पोषण; स्बास्थ्यसुधार तथा उनकी 
शिक्षा-दीक्षाकी समुचित व्यवस्था रहती है । ये बालक 
नबोत्फुल्ल पुष्पाँकी भाँति सौन्दर्य एवं हासकी मधुरिमा और 
सौरभका प्रसार करते रहते हैं और राष्ट्रिय जीवनमै प्राणदान 
करते हैं । शिशुओं और बालकोंके सम्पक्‌ विकासके लिये 
वाञ्छनीय वातावरण उत्पन्न करना राष्ट्रिय उत्तरदायित्व है । 
इस उत्तरदायित्वका भार समाजके प्रत्येक व्यक्तिपर व्यष्टि तथा 
समष्टिरूपसे है । जो माता-पिता शिद्यु-स्वास्थ्य तथा बालकके 
विकासकी ओर ध्यान नहीं दे सकते) वे अपने कर्तव्यका पालन 
नहीं करते और उन्हें माता-पिता बननेका कोई अधिकार 
नहीं । जन्मक्रे समय प्रत्येक शिशु सुन्दर और आकर्षक होता 
है; किंतु चार-छः महीनेके पश्चात्‌ दशामें जो विषमता उत्पन्न 
हो जाती है उसकी कल्पना भी अत्यन्त करुण है । किसी 
सम्भ्रान्त घरमै आप जाइये तो आरक्त कपोलयुक्त नीरज 
पुष्पकी भाँति हँसते हुए वालक अपनी क्रीड़ाओंसे आपका 
मन मुग्ध कर लेंगे; परंतु अधिकांश घरोंमें रूखे-सूखे शरीर- 
के दुर्बल बालक भयानकता उत्पन्न करते हुए आपके मनमें 
ग्लानिका भाव जाग्रत्‌ करते हैं । देहातोंमें ९० प्रतिशत शिशु 
और बालक रुग्ण एवं दीन-क्षीण दिखायी देते हैं । समाजके 
निम्नश्रेणोके घरानोंमें दशा और अधिक शोचनीय होती है । 
अस्वास्थ्यकर वातावरणमें रहनेके कारण तथा पुष्टिकर भोजन- 
के न पानेसे उनके बालक रोगी और सूखे हुए पाये जाते हैं। 
इन बालकोंके लिये सामान्य रोग भी घातक रूप धारण कर 
लेते हैं । यदि अपनी आन्तरिक शक्तिके कारण कोई बालक 
रोगोंसे संघर्ष करके कालकवलित होनेसे बच गया तो 
उसका गरीर ऐसा क्षतिपूर्ण हो जाता है कि फिर जीवनभर 
ह नहीं पनपता । शिश्यु-संसारमें रोगोंके व्यापक प्रभावके 
कई मुख्य कारण हैं अर्थात्‌ (१) शुद्ध खास्थ्यवर्दधक 
वातावरणका अभाव, ( २ ) पुष्टिकर भोजनका न मिळना, 
(३) उचित चिकित्साके साधनकी कमी । गॉँवोंमें 
दक्ष डाक्टरों ओर बैद्योंका बसे ही अभाव है। अतः 
रोगी ईश्वरके भरोसे पड़ा रहता हे । बडुधा यद मी देखनेमें 
आता है किवेद्यकी या डाक्टरी दवा बालक बड़ी कठिनतासे पीते 

हैं । फिर धनाभावके कारण इस प्रकारका उपचार सामान्य 
परिवारके लिये असम्भव रहता दै । शिशु-चिकित्साके क्षेत्रमें 
होमियोपेथी चिकित्साप्रणालीसे विशेष उपकार हो रहा है । 
वैद्यक और हकीमी प्रणालियाँ दीर्घकालीन होनेके कारण 
प्रचलित हैं, यद्यपि उनकी लोकप्रियता कम होती जा रही है । 
हम इन प्रणालियोंके वैज्ञानिक आधार तथा उनकी लाभ- 
कारिताके सम्बन्धमै कुछ नहीं कहते, क्योंकि उनसे मानव- 
जातिका जो उपकार हुआ है, वह जगत्प्रसिद्ध है । वात यह है 
कि शल्य-चिकित्सा ( सर्जरी) से संयुक्त ऐलोपेथी प्रणाली 
राज्यसंरक्षित होनेके कारण सर्वत्र प्रचलित एबं लोकप्रिय है। 
ऐलोपेथी चिकित्साके अस्पताळ स्थान-स्थानपर स्थापित हैं 
और वैज्ञानिक उन्नतिके साथःसाथ चिकित्सा-विज्ञानमें जो 
आश्चर्यजनक उन्नति होती जा रही है, उससे ऐलोपैथी निरन्तर 
लाभ उठा रही है । एक्सरे तथा अन्य परीक्षाविषयक नत्रीन- 
तम अन्वेषणोंने ऐलोपेथ डाक्टरांके लिये बड़ी सरलता उत्पन्न 
कर दी है। शरीरके अन्तरंग प्रत्येक अवयवकी परीक्षा) 
दयकी गतिविषयक बिजळीके यन्त्रोसे बने हुए ग्राफ, रुधिर- 
के लाळ तथा श्वेत अणुओंकी प्रतिशत गणना आदि यन्त्र 
सुलभ परीक्षाफळद्वारा डाक्टर रोगका जीवित स्पष्ट चित्र 
सामने रख देता है । इस प्रकार रोगका निदान हो जानेपर 
चिकित्सा-कार्यमें सुगमता हो जाती दै, यही मुख्य कारण 
वर्तमान कालमें ऐलोपेथी प्रणालीकी लोकप्रियताका है; परंतु 
ज्यों-ज्यों यह प्रणाली वैज्ञानिक उन्नतिके प्रसादको प्राकर 
उन्नत होती जाती है, त्यों-त्यों वह सर्वसाधारणकी पहुँचसे 
मृगमरीचिकाकी भाँति दूर होती जाती है। धनाभाव और 
दरिद्रताके कारण सामान्य व्यक्ति विज्ञानके वरदानसे वञ्चित 
रहता दै । इसी विप्रमताका निराकरण बहुत अंशामें होमियोपेथी 
चिकित्सा-प्रणाळी करती हैं । यह प्रणाली मी दिन-प्रतिदिन 
उत्तरोत्तर लोकप्रिय होती जाती है । 

यूरोप और अमेरिकामें पर्याप्तरूपसे प्रचलित होनेसे 
हमारे देशमै भी होमियोपेथीका काफी प्रचलन हुआ है। इस 
प्रणालीके साथ-साथ लोक-सेवा ओर दानका भाव स्वतः 
सम्बद्ध हो चुका है। यद्यपि स्थान-स्थानपर होमियोपेंथिक 
डाक्टरोंके चिकित्सालय है, तथापि उनसे कई गुनी संख्या 
उन शिक्षित तथा उच्च शिक्षित सजनोंकी है जो परसेवाके 
भावसे निःशुल्क ओषधि देते हैं और लाखों गरीवोंका भला 
करते हैं | दो दशक वर्ष पूर्व ऐलोपेथ डाक्टर इस प्रणालीके 
कट्टर शत्रु थे; परंतु उसकी आरोग्यदायिनी अमोघ शक्तिने 


सिद्ध कर दिखाया कि रोगग्रस्त मानवताका सबसे अधिक 
उपकार और लाभ इस चिकित्सा-प्रणालीद्वारा ही हो सकता 
है। इस दृष्टिसे इस प्रणाळीके प्रणेता एवं आविष्कारक डाक्टर 
सेमुएळ हैनिमेन एक महान्‌ पुरुष थे । होमियोपैथी चिकित्सा- 
प्रणाळीकी कतिपय विशेषताएँ हैं---( १ ) यह ओषधि न्यूनतम 
मात्रामें दी जाती है। आवश्यकतानुसार उसकी उच्चतर शक्तियों 
( ए०६९००क ) का प्रयोग किया जाता है । (२) प्रत्येक 
रोग केवल ओषधिके सेवनसे अच्छा किया जा सकता है । 
चीरफाइकी आवश्यकता नहीं रहती । (३) दरिद्र एवं 
निर्धन व्यक्ति भी अत्यल्प व्ययसे इसका सेवन कर सकता है । 

सर्वसाधारणमें एक सामान्य विश्वास है कि होमियो पैथिक 
ओषधि शिशुओं और बालकोंके लिये विशेषरूपसे उपकारी 
सिद्ध होती दै । अनुभव भी यही कहता है; क्योंकि प्रकृतिकी 
सहायिका तथा दारीरकी सञ्जीवनी शक्तिके माध्यमद्वारा प्रति- 
क्रियापूर्ण होनेके कारण होमियोपैथिक ओषधि बालजीवनको 
शुद्ध एवं पवित्र प्रकृतिको अविलम्व प्रभावित करती हे । इस 
ओघधिसे रसाक्त एक-एक मीठी गोळी स्वादपूर्ण होनेके साथ- 
ही-साथ अमोघ रामबाणका काम करती दै और बच्चोंके स्वास्थ्यके 
लिये अमृत बन जाती है । बालकोंकी पीड़ाके हरने, उनके 
अज्ञात कष्टोके निवारण करने तथा संतप्त दयामें शान्ति और 
शीतलता प्रदान करनेमें जिस शीघ्रतासे होमियोपैथिक ओषधि 
सफल होती है वह वास्तवमें कल्पनातीत है । पीड़ासे व्याकुल 
रोते-चिल्लाते बच्चेको, जिसके रोगके कारणका पता लगाना 
मी असम्भव दै, एक खूराक होमियोपेथिक ओषधि खाते ही 
शान्त होते देखकर किसको विश्वास न होगा कि इस प्रणाली- 
में सचमुच जावूकी-सी शक्ति है । लेखक यह बात अपने गत 
तीस वर्षके अनुभवके आधारपर कहनेका साहस कर रहा हे । 

होमियोपें थौका वर्तमान कालमें इतना प्रचार हो चुका 
है और इस चिकित्सा-प्रणालीने अपनी प्रभावोत्यादिका शक्ति- 
के आधारपर इतनी सर्वप्रियता प्राप्त कर ली है कि इस बात- 
के बतानेकी आवश्यकता नहीं कि यह प्रणाली क्या है तथा 
उसका वैज्ञानिक निरूपण क्या, है । इस प्रणालीके प्रभावका 
प्रत्यक्षीकरण प्रतिदिन होता रहता है जिसे स्वीकार करनेके 
लिये उसके कट्टर विरोधियोंको भी बाध्य होना पड़ता है। 
इस चिकित्साशासत्रका लौकिक आधार समझनेके लिये हमें 
केवळ यह स्मरण रखना चाहिये कि इसके द्वारा शरीरकी 
नेसगिंक प्रकृति एवं प्राणसञ्चारिणी स्वाभाविक शक्तिको 
सहायता एवं प्रोत्साहन प्राप्त होता है। खास्थ्यलाभ सदा 

शारीरिक प्रकृतिकी नेसर्गिक प्रबृत्तिके कारण हुआ करता है। 
अनेक कारणोंसे हमारी सञ्जीवनी शाक्तिमे जब विकार उत्पन्न 
हो जाता दै, तब शारीरके विभिन्न अज्ञोंमें सामान्य स्वास्थ्यके 
प्रतिकूल लक्षण उत्पन्न हो जाते हैं और शरीर रोगाक्रान्त 
कहलाता है । यदि सञ्जीवनी शक्तिका विकार दूर कर दिया 
जाय तो लक्षण तिरोहित हो जाते हैं, रोगका निवारण हो जाता 
है और पुनः स्वास्थ्यलाम होता है । इस विचारसे ओप्रधिकी 
प्रतिक्रिया दो रूपोमे होती है प्रथम बह उन बाह्य विकारों 
एवं विषाक्त दूषित प्रभावको दूर करती है, जिनके कारण हमारे 
शरीरकी सज्ञीवनी शक्तिम विकार उत्पन्न हो जाता है । दूसरे 
ओषधि स्वयं सञ्जीवनी शक्तिको सबलता प्रदान करती है 
जिससे वह रोगसे संघर्ष करके विजयिनी सिद्ध होती है। 
ऐलेपैथिक ओपधियाँ अधिकतर प्रथम प्रकारसे कार्य करती 
हैं एक उदाहरण लीजिये । किसी विषैले जन्तुके काटनेसे 
तथा किसी दूषित पदार्थके प्रवेश करनेसे शरीरमै आमास 
उत्पन्न हो गया । यह सूजन क्रमशः त्रण बन गयी और मवाद 
उत्पन्न हो गयी । साधारणतया इस ब्रणको चीर देते हैं, 
मवाद निकल जाती है तथा दक्ष सर्जन निर्जीव तन्तुओंको 
निकाल देता है । चीर-फाड़के पश्चात्‌ जिस ओषधिसे मरहम- 
पट्टी होती है उसका कार्य घावको भरना नहीं बरं बाह्य 
विषाक्त प्रभावसे आन्तरिक अति कोमल तन्तुओंकी रक्षा 
करना है । घावके भरनेका कार्य रारीरकी नैंसर्मिक प्रकृतिद्वारा 
होता है । प्राकृतिक नियमोंके अनुसार दारीरकी प्राणशक्ति 
या सञ्जीवनी शक्ति निरन्तर टगरीरिक विकास एवं स्वास्थ्य 
रक्षाके लिये क्रियाशील रहती है । इसी सक्रियताके कारण 
शारीरिक विकास सम्भव होता है । इस शक्तिकी गतिमें मन्दता 
उत्पन्न होते ही विकास अवरुद्ध हो जाता है । जब ऐसी 
ओषधि शरीरमें जाती दै जो प्राणशक्तिकी मन्दताको दूर कर 
देती है और उसे पुनः अनुप्राणित करती है, तब शारीरिक 
विकास पुनः द्रुतगतिसे होने लगता है । आरोम्य-प्रदायिनी 
ओपधिका वास्तविक कार्य यही होना चाहिये | इसी गुणके 
कारण होमियोपेथी मानवताका अमित उपकार कर रही हे । 
मुख्यतः होमियोपैथिक ओषधि दारीरकी स्वाभाविक प्रकृतिकी 
सहायिका दै । वह शरीरकी प्राणशक्तिको उत्तेजना प्रदान 
करती है । 


एक और उदाहरण लीजिये । कतिपय रोग कीटाणुओं- 
द्वारा उत्पन्न होते हैं। मलेरिया ज्वर भी इसी प्रकारका रोग 
है । इसे उत्पन्न करनेवाले कीटाणु शरीरके रुधिरमें मच्छरों. 


# जेहि क॑ जेहिपर सत्य सनेह । सो तेहि मिलइ न कछु संदेह ॥ # 


TTT 


द्वारा प्रविष्ट किये जाते हैं | ये कीटाणु रुधिरमें प्रजनित होते 
और कल्पनातीत परिमाणमें वृद्धि करते हैं । रुधिरकी 
स्वाभाविक शक्ति जबतक इतनी क्षमता-सम्पन्न रहती है कि 
वह इन बाह्य शत्रुओंके साथ संघर्ष करे और उन्हें नष्ट करती 
रहे, तबतक शरीर नीरोग रहता है । जब यह शक्ति निर्बल 
पड़ जाती है, तब शत्रु उसे पराजित कर देते हैं और शरीर 
मलेरिया ज्वरसे आक्रान्त हो जाता है । इसी प्रकारकी क्रिया 
हैज्ञा, क्षय) प्लेग आदि रोगोंमें होती है । अब रोगके निवारण- 
के लिये दो प्रकारके उपचार हैं--( १) या तो शरीरकी 
प्राणशक्तिको सबल और उत्तेजित किया जाय जिससे वह 
अपने कार्यमें क्षमता प्राप्त करे (२) या रुधिरमें कोई 
ऐसा विष प्रवेश कराया जाय जो कीटाणुओंको नष्ट कर दे । 
ऐलोपैथी-प्रणाली प्रायः दूसरे प्रकारके उपचारके अनुसार कार्य 
करती है; परंतु होमियोपैथी प्रथम प्रकारके उपचारको अपनाती 
है । स्पष्ट है कि होमियोपै थीकी प्रतिक्रिया अधिक कल्याणकर है | 
होमियोपे थीकी प्रतिक्रिया अत्यन्त सूक्ष्म रूपसे होती है। 
वहाँ स्थुलताका निराकरण हो जाता है । यही कारण है कि 
स्थूल भौतिक इष्टिवाले लोग इसका उपहास करते हैं। जहाँ 
शीशी और बोतलभर दवा पिलायी जाती हो वहाँ शक्करकी 
दस-पाँच गोलियोंमें किस प्रभावकी कल्पना की जा सकती है। 
परंतु जब रोगी पीडासे व्याकुल चिल्छाता हो और लक्षणा- 
नुदानके अनुसार 'मेय्नीशिया फास? अथवा “एकोनाइट?की 
दो-चार गोलियोंके जिह्वापर पड़ते ही रोगी यान्त होने लगे 
और बात-की-वातमें उसे चेन मिल जाय; तब इस ओषधिके 
प्रभावका उपहास करना केवळ दुराग्रह कहा जायगा । 
होमियोपेथी छक्षणोंकों सर्वाधिक महत्त्व देती है । इसी 
कारणसे शिज्ञुओं और बालकोंके लिये वह अधिक उपयोगी 
है । रोग केवल लक्षणोद्वारा ही स्पष्ट होता है । रोगके निदान- 
के लिये इन लक्षणोंका ही महत्त्व है। रोगके नाम जाननेसे 
कोई विशेष लाभ नहीं। चिकित्सकका उद्देश्य रोगग्रस्त 
शरीरको आरोग्य प्रदान करना है । अतः उसे रोगीके खभाव, 
उसकी प्रकृति तथा उसके लक्षणोपर ही विशेष ध्यान देना 
चाहिये । एक ही रोग अनेक व्यक्तियोंमें अनेक प्रकारके 
विभिन्न लक्षण उत्पन्न करता है, अतः कुशल चिकित्सक 
ओपधि देनेके लिये रोगीका अध्ययन करता है, केवल रोगका 
नाम नहीं जानना चाहता । उदाहरण लीजिये--खासी कई 
व्यक्तियोंकी आ रही है, परंतु उसके उठनेका समय भिन्न-भिन्न 
है अर्थात्‌ किसीको अर्द्धरात्रिको व्यथा होती. है, किसीको 


# शिशु-चिकित्सा % 

सन्ध्यासमय, किसीको प्रातःकाल । अब प्रत्येक रोगीको एक 
ही ओषधिसे लाभ कदापि नहीं हो सकता । अतः होमियोपैथिक 
डाक्टरको रोगीका सम्यक्‌ अध्ययन करना अत्यन्त आवश्यक है । 
शिशुओं और बालकोंको बहुधा यङ्कत्‌का रोग हो जाता 
है । यह रोग बहुत शीघ्र घातक सिद्ध होता है । इसी प्रकार- 
का एक घातक रोग सूखाके नामसे प्रसिद्ध है । बालकका 
शरीर सूखने लगता हे और कुछ समय उपरान्त उसकी दशा 
शोचनीय हो जाती है। इन दोनों रोगोंमें होमियोपैथी 
चिकित्सा-प्रणालीसे अत्यन्त अधिक लाभ होता है । लेखकका 
अनुभव है कि ठीक समयपर चिकित्सा आरम्म कर देनेसे 
कोई वालक नष्ट नहीं हो सकता । अनेक तीव्र रोगोंमें होमियो- 
पैथिक ओषधि रामबाणका काम करती है । वालक खयं 
अपनी पीड़ाको व्यक्त नहीं कर सकता । वह केवळ रुदनके 
द्वारा अपना कष्ट प्रकट करता हे । अन्य प्रकारके चिकित्सक 
केवल अनुमानके सहारे ओषधि देते हैं। होमियोपैथको 
अनुमानकी आवश्यकता नहीं । वह केवल रुदनकी प्रकृतिसे 
छाभ उठाकर ओषधिका चयन करता है और शीघ्र लाभ 
पहुँचाता दै । 
होमियोपैथीकी एक विशेषता यह दै कि चीरफाड्के रोग 
भी केवल ओषधिके सेवनसे शीघ्र ठीक हो जाते हैं। दो-चार 
दिनमें फोड़ोंका स्वतः फूटकर सूख जाना तो सामान्य अनुभव 
हे । मांसपेशियोंकी गाँठे भी बहुत शीघ्र ओषधिके सेवनसे 
घुल जाती हैं। इस चिकित्सा-प्रणाळीसे रोगीको भी सुविधा 
होती है और तीमारदारको भी । लेखकका विचार दै कि यदि 
शिक्षित स्त्रिया अल्प ध्यान दें और होमियोपेथीका साधारण 
अध्ययन कर लें तो वे अपने बच्चोंके कटको शीघ्र दूर कर सकती 
हैं और डाक्टरोंके लंबे-लंबे बिलसे अपनी रक्षा भी कर 
सकती हैं । वर्तमान काछकी आर्थिक संकीर्णताकों देखते हुए 
इस बातकी आवश्यकता है कि प्रत्येक भद्र परिवारमै एक 
होमियोपैथिक बक्स और एक-दो साधारण पुस्तकें हों, जिससे 
घरमें उत्पन्न होनेवाळे रोगोंकी चिकित्सा अविल्म्ब आरम्भ 
की जा सके तथा पास-पड़ोसके गरीब परिवारोंको सहायता 
देकर समाज-सेवा की जाय । दूसरेकी पीड़ाको हरनेसे बढ़कर 
और दूसरा सेवा-कार्य नहीं । लोकसेवा और समाजसेवाके 
पुण्य-कार्यके सम्पादनमें होमियोपैथिक चिकित्सा-प्रणाली बहुत 
सहायक हो सकती है । 
यहाँ कुछ ओषधियोंकी सूची दी जाती है जिनसे अनेक 
रोगोमे प्राथमिक सहायता दी जा सकती है । आरम्भमें यदि 


यही ओषधियाँ क्रय कर ली जाये तो प्रत्येक परिवारमें सामान्य 
रोगोंसे बालकों की रक्षाका कार्य सुगम हो जाय। लेखककी सम्मति 
है कि अमेरिकाकी बोरिक एण्ड टेफिल कम्पनीकी ओषधियाँ 
मँगाना अच्छा होगा; क्योकि उनकी प्रतिक्रियामें निश्चितरूप- 
से विश्वास किया जा सकता है । 

१-एकोनाइट ३० तीव्र पीड़ा) बेचेनी) ठंडी हवासे 

र | बुखार) जुकाम) आँव 

दूध गिराना) वमन 
खरखराहटदार ढीली खाँसी 
आँख आना, पित्ती 


२-ण्थूजा २० 
३-एन्टिम टाट ३० 
४-एपिस ३०, २०० 


५-आर्जेन्टम आँखके रोग 
नाइट्रिकम ३०,२०० 
६-आर्निका २०० चोट 
७-आसेनिक ३०,२०० ज्वर; कमज्ञोरी; दस्त 
८-बेलोडोना ३० सूजन) ज्वर, मूत्रावरोघ 
९-बोरैक्स ३० मुँहा- सफेद 
१०-ब्रायोनिया ३०१२०० सूखी खाँसी, बुखार, खसरा 


११-कल्केरिया काब ६,३० सूखा) दात निकलनेके सब कष्टोंमें 


१२-कस्केरिया फास २० हरे दस्त, सूखा 
१३-केमोमिला ६,३० पेटकी पीड़ा, हर प्रकारकी पीड़ा 
जिसमें शिकज्षु गोदीसे न उतरे 

१४-चाइना ३०१२०० यकृत रोग, पतले दस्त, मलेरिया 

१५-सीना ३० कृमि 

१६-कोलोसिंथ ३० शूल 

१७-क्रोटन ३० दस्त, जो पिचकारीकी भाँति हो 

१८-क्यूप्रम मेटेलिकम २० बाँयटा, मिरगी 

१९-डसेरा ३० कूकरखाँसी 

२०-यूफ्रेशिया ३० जुकाम, जिसमें आँसू निकले और 
नाकसे पानी बहे 


२१-जेल्सेमियम ३० ज्वर, सिरकी वेदना, खाँसी 
२२-हिपर सल्फ ३०; २००; ब्रण, सूजन) कफदार खाँसी, 


> १००० कान बहना 
२३-इपीकाक ३० दस्त, ज्वर) खाँसी ( कूकर- 
खाँसी )) वमन 
२४-लाइकोपोडियम २०, यकृत; अपराह्न ज्वर 
२०० 
२५-मेग्नीशिया कातरं ३० हरे दस्त 
२६-मेग्नीशिया फास २० झूल 


४४४ 


*# तृषित बारि बिनु जो तनु त्यागा । सुण करइ का सुधा तड़ागा ॥ % 


२७-मरक्यूरियस सल २० आंब, जुकाम, आँखके रोग 
२८-नेट्म म्योर ३० 
२९-नब्सवमिका ३०) २०० जुकाम) कब्ज, कावर 
३०-फास्फोरस ३० निमोनिया कॉवर; यकृत 
३१-पोडोफाइलम २०२०० दस्त, कांच निकलना 


३२-पल्सेटिला ३० दस्त, कानकी पीड़ा खसरा 


ज्वर; मलेरिया, सूखा पाखाना * २४-साइलीशिया २००) 


३३-रसटक्स ३० मोच, मियादी ज्वर; वातका ददं 
मवादका बनना) घाव 
१००० 
३५-स्पंजिया ३० खाँसी 
३६-सल्फर ३०० २००  फोडे-फुसियॉ, खाँसी, ज्वर, 
| जुकाम 


प्रसवके समयकी अनुभवी ओषधियाँ 


( ठेखक--श्रीबैजनाथदासजी वकील ) 


प्रसवके समय दर्द पैदा होनेपर सबसे पहले केलोफाइलम 
( Caulophyelum ) एक-दो खुराक १५ मिनटपर देनेसे 
` अगर झुठा दर्द है तो बंद हो जायगा । यदि दद सच्चा 
है, तो तीसरी-चौथी खुराक देते-देते बच्चा फौरन बाहर आ 
जायगा । इस दवामें बिशेष गुण यह है कि एैसेन्टा 
( 018०219 ) अंदर टूटने नहीं पाता । अतः सेप्टिक 
- ( ऽ८९P६।८ ) होनेका डर नहीं रहता । 

अक्सर मलके रेक्टममें रुक जानेसे बच्चा नीचे नहीं 
आता । अच्छा यह होता दै कि दद॑के पैदा होते ही 
एक या आधा औंस शुद्ध रेंड़ीका तेल गरम दूधमें 
मिलाकर पिछा दे और हाथ पकड़कर स्त्रीको जरा <हलावे । 
इससे दस्त आ जाता दै, बच्चा नीचे उतर आता है । 
उसके बाद एक या दो खुराक ऊपरकी दवा देते ही बचा 
बाहर आ जाता है । 

पल्सेटिला ३ ( 0015901119. 3) भी काम करती 
है, परंतु इससे बादमें खून ज्यादा जानेका डर रहता है । 

बच्चा हो जानेके बाद यदि खून ज्यादा जाय और 
हाथःपेर ठंढे होने खळगे और कमजोरी भी ज्यादा आने 
लगे; तो चाइना ३० ( (11119 30) दो-तीन खुराक आध- 
आध घंटेपर देनेसे कमजोरी दूर हो जाती है और 
शरीरमें गरमी आ जाती है । यह हमारी अनुभव की हुई 
दवा है। 

अक्सर बच्चा हो जानेके बाद स्त्रीको ऐसा अनुभव 
होता है कि बच्चेदानी बाहर निकल आयेगी, उस हाळतमें 
सीपिया ३% ( 5९८ 3+ ) दो-तीन खुराक एक-एक 
घंटेपर देनेसे बच्चेदानी अपनी जगहपर बैठ जाती है 
और भविष्यमै बच्चेदानीका कष्ट स्त्रीको नहीं होने पाता । 


बच्चा हो जानेके बाद स्त्रीको प्रक्कतिके नियमानुसार 
कुछ समयतक खून आता रहता है। यदि १५ या २० 
दिन बाद भी खून आता रहे तो उस स्थितिमें एकोनाइट 
३%. ( A०1९ 3४ ) घंटे-घंटेमरपर चार-पाँच खुराक 
दे देनेसे खून आनेमें कमी हो जाती है । यदि एकोनाइट 
देनेपर भी खून उचित समयके अंदर बंद नं हो जाय तो 
चाइना ३० ( (0118 37. ) तीन खुराक सुबह) दोपहर 
शाम दे देनेसे बहुत लाभ होता है । 

यदि खून समयके पहले बंद हो जाता है तो ख्रीके 
सिर और छातीमें दर्द होने लगता है और सिरका दर्द 
तो बहुत वेगसे होने लगता है । उस हवाळतमें ब्रायोनिया 
३० ( Br०n2 30 ) दो-तीन खुराक दे देनेसे खून 
जारी हो जाता है और उसका ददं दूर हो जाता है । 

बच्चा होनेके आठ-दस दिन बाद अक्सर ख्रियोंके 
पेगाबमै जलन पैदा हो जाती है। यदि केन्यरिस ३२. 
( Cantharis 3% ) दो-तीन खुराक दे दी जाय तो 
काफी लाभ होता है । 

अक्सर बच्चाको पैदा होनेके महीने-दो-महीने बाद 
टिटेनिक फिट ( 11६००८ पय. ) होने लगते हैं । 
कैमोमिला ३० ( Cammomilla 30) दो-तीन 
खुराक दे देनेसे यह मर्ज बच्चाको फिर नहीं होता । 

केमोमिळा ( (811110111118 ) बच्चोंका मित्र 
(Childrens friend) कहा जाता है । कमी-कमी इसका 
प्रयोग करते रहना चाहिये । बच्चे इससे स्वस्थ रहते 
और उनके बहुत कष्ट दूर रहते हैं । 

यह मेरा अपने जीवनके पिछले ३७ वर्षाका अनुभव 
है जो मैं 'कल्याण'के पाठक-वृन्द तथा सर्वसाधारणके सम्मुख 
रख रहा हूँ । 


RRR 


# बालकोकी कूकरखाँसी * 


बालकोंकी कूकरखाँसी 


( लेखक-डा ० गोपीक्षष्ण शमी एल,एम्‌.एस , ( होमियो ) 


बच्चोके लिये यह बड़ी भयङ्कर बीमारी है । संक्रामक 
रोग होनेके कारण यदि इस रोगसे ग्रस्त बच्चोंके साथ स्वस्थ 
बच्चे खेळें तो उन्हें भी यह बीमारी हो जाती है। रोगकी 
प्रारम्भिक अवस्थामै बच्चोंको सर्दी और खाँसी होती है तथा 
खाँसते समय कुत्तेके भूँकने-जैसी आवाज होती है । इसी 
कारणसे बहुधा लोग इसे “कूकरखाँसीः कहते हैं । पहले 
खाँसीकी संख्या दिनमें चार-पाँच बार ही रहती है तथा खाँसते- 
खाँसते कभी-कभी उल्टी भी हो जाती है। यदि प्रारम्भमें ठीक 
उपचार न किया जाय तो रोग जटिल रूप घारण कर लेता 
है। खाँसते-खाँसते उल्टी, दस्त तथा कभी-कभी मुँह, नाक, 
फेफड़ोंसे रक्तलाव भी हो जाता है। इस रोगमें जीवनी- 
शक्तिका हास क्रमशः होता जाता है । अन्तमें मृत्युतक हो 
जाती है। इस प्राणघातक बीमारीसे हजारों बच्चोंके प्राण 
प्रतिवर्ष जाते हैं । 


ऐलोपैथिक-चिकित्सामें इसके लिये पढुंसिनका प्रयोग 
करते हैं तथा पटुसस वेक््सीन ( ?2॥७5ए5 Vaccine ) 
का इंजेक्शन देते हें । उनकी धारणाके अनुसार यह एक 
मियादी खाँसी है, जिसकी चिकित्साके लिये कम-से-कम तीन 
महीनेकी आवश्यकता है । हमारे देशकी गरीब जनताके लिये 
इतना महँगा और लबा इलाज उपयुक्त नहीं हो सकता । 
इसकी चिकित्सा सदृश-विधान-चिकित्सा ( Homeopathy ) 
से अल्प समयमें तथा कौड़ियोंमें सफलतापूर्वक की जा 
सकती है । 


यह निदान होनेपर कि बच्चेको कूकरखाँसी है, उसे 
सुबह खाली पेट ड्रसेरा ( 7०७९7३ ) २० शक्तिकी 
२ गोलियाँ आधा औंस चुआये हुए पानी ( 115६1९० 
४९7 ) में गलाकर पिला दीजिये | तथा चार दिनतक 
दूसरी कोई दवा न दीजिये । आप इसीसे देखेंगे कि रोग 
बहुत अंशोंमें घट गया । 


यदि बच्चा खाँसते-खाँसते दस्त, उल्टी कर 
देता है तो 'इपिकाक' ( 156052) ६ शक्तिकी ८ 


गोलियाँ २ औंस चुआये हुए पानीमें गलाकर दिनमें चार बार 
दीजिये और इसीसे बच्चा आरोग्य हो जायगा । 


यदि खाँसीका बार-बार तेज दौरा हो, मुँह या नाकसे 
खून निकले, चेहरा नीला पड़ जाय तो कोरेलियम र्त्रम 
( Coraleium Rubrum ) ३ शक्ति २ बूँद ४ औंस 
चुआये हुए पानीमेंश जबतक खाँसीका दौरा न घटे, २-२ 
घंटेसे एक-एक चम्मच देते रहें । 


यदि गलेमें घर-घर आवाज हो, हिळने-डोळनेसे खाँसी 
बढ़े, बच्चा दाँत कड़कड़ाये तो सिना ( 0179 ) ३० शक्ति- 
की ८ गोलियाँ ४ औंस चुआये हुए पानीमें गलाकर दिनमें 
चार बार दें । 


यदि खाँसी आधी रातके बाद बढे) गलेमें दद॑ रहे 
तो बेलेडोना ( 41124०12 ) ३० शक्तिकी चार गोलियाँ 
२ औंस चुआये हुए पानीमें गलाकर ४ बार दें । 


इसके अतिरिक्त कूप्रम मेट, ब्रोमियम, नेपथेलिन आदि 
दवाएँ भी इस खाँसीमें फायदा करती हैं । 


दवा लेते समय चरबीयुक्त पदार्थ, घी या तेलमें तळी 
चीजें, सड़े-गले फल, गरिष्ठ पदार्थ, आइस-क्रीम, पिपरमेंटकी 
गोलियाँ आदि न देनी चाहिये । यदि बच्चा माताका दूध 
पीता हो तो उसकी माताको भी उपयुक्त पथ्यसे रहना चाहिये । 
खुशबूदार तेल) सेंट, क्रीम, पाउडर आदिका व्यवहार 
बिल्कुल बंद कर देना चाहिये । जिन बच्चाको यह बीमारी हो 
उनके माता-पिताका परम कतंव्य है कि वे अपने बच्चोको 
स्वस्थ बच्चोमें न खेलने दें जिससे कि रोग दूसरोंको न फैल 
सके । वच्चा स्कूल जाता हो तो उसे स्कूल न जाने दें । 


यदि उपयुक्त वातोंका पूर्णरूपेण पालन किया गया तो 
निश्चय ही इस भयङ्कर बीमारीसे छुटकारा मिल सकता है। 
विशेषकर रोगकी प्रारम्मिक अवस्थामै होमियोपैथिक 
पद्धतिसे उपचार किया गया तो आठ-दस दिनमें रोगी अच्छा 
हो जायगा । 

ॐ बड़े सनेह लघुन्ह पर करही । गिरि निज सिरनि सदा तून घरही. ॥ % 


[ यह प्राचीन स्तोत्र है । बालकोके रोगनाशके लिये इसका प्रयोग किया जाता है। अनुभूत है । मार्जनकी विधि यह दै कि 
शुद्ध जल और इक्कीस कुशोंसे इसे पढ़-पढ़कर प्रतिदिन एक या तीन बार बालकपर तबतक मार्जन करे) जबतक कि वह खस्थ 


न हो जाय । इससे बड़ा छाभ होगा ।--श्यामसुन्दर द्विवेदी ] 
प्रणस्य शिरसा शान्तं गणेशानन्तमीश्वरम्‌ । 
बालग्रहस्तवं वध्ये समस्ताभ्युदयप्रदम्‌ ॥ १॥ 
तपसा यशसा दीप्त्या वपुषा विक्रमेण च। 
निर्दिष्टे यः सदा स्कन्दः स नो देवः प्रसीदतु ॥ २॥ 
रक्तमाल्याम्बरधरो रक्तगन्धानुलेपनः । 
रक्तादित्योज्ज्वलः शान्तः स नो देवः प्रसीदतु ॥ ३॥ 
यो नन्दनः पशुपतेमोतृणां पावकस्य च। 
गङ्गोमाङृत्तिकानां च स नो देवः प्रसीदतु ॥ ४॥ 
देवसेनापरिवृतो देवसेनाचितः सदा। 
देवसेनापतिः श्रीमान्‌ स नो देवः प्रसीदतु ॥ ५॥ 
शक्तिः शक्तिधरापूरः कुमारः दिखिवाहनः। 
खुरारिहा महासेनः स नो देवः प्रसीदतु ॥ ६॥ 
प्रकृत्या सुन्दरो दान्तो देवैश्वयांदयान्वितः । 
नानाविनोदसम्पन्नः स नो देवः प्रसीदतु ॥ ७॥ 
प्रबोधा सुप्रबोधा च वोधना सुप्रबोधना। 
प्रबुद्धा च प्रबोधा च सुप्रीता सुमनास्तथा ॥ ८॥ 
मनोन्मनीति विख्याता योगिन्यः पान्तु बालकम्‌। 
 खुव्रता रुक्मिणी चेच मन्दवेगा विभीषणा ॥ ९॥ 
विद्युज्जिह्वा महानासा शातानन्दा तथापरा। 
बळ्दा प्रमदा चेति योगिन्यः पान्तु बालकम्‌ ॥१०॥ 
हरिणी चाथ वाराही वानरी क्रोष्टकी तथा । 
कुवेरी कोटराक्षी च कुम्भकणो च चण्डिनी ॥११॥ 
बलाद्विकारिणी चेति योगिन्यः पान्तु बालकम्‌ । 
शुद्धा विशुद्धा अद्धा च योगसिद्धा मितंवदा ॥१२॥ 
खुभगा शुभदा गौरी बला विकरिणीति च। _ 
नानाविशानविख्याता योगिन्यः पान्तु बालकम्‌ ॥१३॥ 


लम्बा प्रलम्बा च तथा लस्बकणो च लस्बिका । 
ज्वाला कराली कालिन्दी कालिकेति यथोदिता ॥१४॥ 
खच्छन्दाचारसम्पन्ना योगिन्यः पान्तु बालकम्‌ । 
प्रणीता सुप्रणीता च मालिनी विश्वमालिनी ॥१५॥ 
बिमला कमला माळी लोला रौद्री च विश्वदा । 
विचरन्त्यो यथाकामं योगिन्यः पान्तु बालकम्‌ ॥१६॥ 
वायुवेगा महावेगा सुवेगा वेगवाहिनी । 
शशिनी हंसिनी हृष्टिः पुष्टिः पौष्टिकसिद्धिदा ॥१७॥ 
दिव्यानुभावा वाहिन्यो योगिन्यः पान्तु बालकम्‌ । 
भ्रमिणी भामिनी नित्या निभिन्ना खुमगा गुहा ॥१८॥ 
झेदिनी द्राविणी वामा योगिन्यः पान्तु बालकम्‌। 
रूद्रशक्तिविनिष्कान्तमेकाशीतिक्रमोदितम्‌ ॥१९॥ 
योगिनीवृन्दमेतद्धि सिद्धविद्याधराचितम्‌। 
स्कन्द्ग्रहाधिदैवं तद्वालकं पातु सवंदा ॥२०॥ 
शाङ्कनी रेवती देवी शिखा च सुखमण्डिका। 
प्रलम्बा पूतनाख्या च कटिपूतनिका पुनः ॥२१॥ 
विजया गोमुखी धूम्रा सुण्डमाला तथापरा। 
अधोलम्बा च पद्मा च कुमुदाप्यथ चाम्विका ॥२२॥ 
भामिनी चेव काली च देवी प्रेतमुखी तथा। 
ऐन्द्री माजीरिका भूयः करुणी च शुभा कशा ॥२३॥ 
कालरात्रिश्च माया च लोहिता पिलिपीचिका । 
भीतारिणी चक्रवादा भीषणा दुजंया परा ॥२४॥ 
तापनी कटकोली च मुक्तकेशी महाबला । 
अहंकारी जया तद्वदजमेषा त्रिदण्डिका ॥२५॥ 
रोदनी सुकुटाभिख्या ललारा पिङ्गला तथा। 
शीतला बालिनी चेव तापसी पापराक्षखी ॥२६॥ 

मानसा धनदा देवी बलानावर्तिनी तथा। 
यमुना जातवेदा च मानिनी कलहंसिनी ॥२७॥ 
बालिका देवदूती च वायसी यक्षिणी तथा। 
खच्छन्दा पालिका चेव वासिनी चाम्बिकेति च ॥२८॥ 
पञ्चाशत्तु कुलोत्पन्ना चतुष्षष्टिः समीरिताः । 
योगिन्यो नित्यखंतुष्टाः स्कन्दापस्मारदेवताः ॥२९॥ 
नानारक्षाधिकारस्था बालकं पान्तु सवदा । 
महालक्ष्मी्मेहानङ्गा महासेना महाबला ॥३०॥ 
महाकस्पा महाभीमा महातेजा महोत्सवा । 
महासेना महाचण्डा मोहिनी वीरनायका ॥३१॥ 
एकवीरा विशालाक्षी सुकेशी सुमनास्तथा । 
सुकेशिनी च संतुष्टा दण्डिनी च विलम्बिनी ॥३२॥ 
भामिनी चाथ सोवर्णी सिंहवकत्रा करङ्किनी । 
भ्रमरा चञ्चला चम्पा सिद्धिदा च तथापरा ॥३३॥ 
शातोदरी धृतिः स्वाहा खधाख्या च सनातनी । 
शम्बरा च तथा देवी नीलग्रीवा तथाम्बिका ॥३४॥ 
बितला गन्धिनी वामा क्रीडन्ती चेव वाहिनी । 
कर्षिणी मालती फुला कालकर्णी च चण्डिका ॥३५॥ 
चित्रानना गुहा चेति पावतीसंगति गताः । 
पञ्चारान्नव सम्पन्नाः शाकुनीदेवतप्रियाः ॥३६॥ 
योगिन्यः कामरूपिण्यो बालक पान्तु सवदा । 
` विश्वतपा प्रभावज्ञा सर्वशा सवेगा गुहा ॥३७॥ 
दुगो सरस्वती ज्येष्ठा श्रेष्ठा पद्मा परापरा। 
प्रमदा रोहिणी सीता प्रह्वी प्रह्मादनी विभा ॥३८॥ 
विभूतिर्विततिः प्रीतिः प्रकृतिः प्रमतिर्यथा । 
पता भगवता सृष्टा योगिन्यो योगसिद्धिदाः ॥३९॥ 
पञ्चविशतिराख्याता रेवती शक्तिगोचरा। 
जगदाप्यायनकरा बालक पान्तु सवदा ॥४०॥ 

नन्दश्चैवोपनन्द्श्च गोमतिः सुमतिस्तथा । 
विद्यु्जिह्ोो महाकालः कुदालस्तिमिलोचनः ॥४१॥ 
तेजो होडा विरूपाक्षो गोमुखो बडवासुखः । 
कालाननः करालश्च शङ्ककणो विभीषणः ॥४२॥ 
पते शाङ्कदनोत्पन्ना वीराः षोडश राक्षसाः । 
पूतना देवताजुष्टा बालकं पान्तु सवदा ॥४३॥ 
वज्रिणी शाकिनी चेव दण्डिनी खज्जिनी तथा । 
पाशिनी ध्वजिनी देवी गदिनी झूलिनी परा ॥४४॥ 
पविनी चक्रिणी चेति सवौकाराभयप्रदाः । 
एता दिडङ्निमिंता देव्यो योगिन्यो देवकीर्तिताः ॥४५॥ 
अधिभूतप्रधाना या पायात्‌ सा शान्तपूतना । 
प्रसन्ना मातरः खवा बालकं पान्तु सवदा ॥४६॥ 
अर्थेको जलको भूमा उग्रः स्कन्दश्च कीर्तितः । 
बीरेशा पितृभिः सृष्टा नेजमेषाथिदेवताः ॥४७॥ 
पञ्चशक्तिप्रधानास्ते बालकं पान्तु सवदा । 
आदित्या वसवो रुद्राः पितरो मरुतस्तथा ॥४८॥ 
सुनयो मनवः काला ग्रहयोगाः सनातनाः । 
सिद्धाः साध्याश्च गन्धवा देव्यश्चाप्सरसां वराः ॥४९॥ 
विद्याधरा महादेत्या बालकं पान्तु सर्वदा । 
सहजा योगजा चेव वीरजा मन्त्रजा तथा ॥५०॥ 
योगिन्यो योगवनिता नानाविभवगोचराः । 
भवानीनामसंतुषटा बालकं पान्तु सर्वदा ॥५१॥ 
भूलोके च सवलोके खलोंके याश्च मातरः । 
अधश्चोध्वे च तिर्यक च क्रीडन्त्यो ऽनन्तमूत॑यः ॥'५२॥ 
प्रसन्ना योगसम्पन्ना दिव्यैश्व्यंसमन्विताः । 
खच्छन्दपदसम्भूतेभैरवेः परिवारिताः ॥५३॥ 
रक्षन्तु बालकं प्रीताः शान्तिनोपैतु चेतसः । 
दिव्यस्तोत्रमिदं पुण्यं वालरक्षाधिकारकम्‌ ॥५४॥ 
जपेत्‌ संतानरक्षाथ वालद्रोहोपशान्तिदम्‌ ॥५५॥ 

% सोचिअ पिसुन अकारन क्रोधी । जननि जनक गुर बंघु बिरोधी ॥ % 


रोगशान्ति, विपत्तिनाश एवं भगवददर्शानके साधन 


बालकके रोगशान्तिके लिये कवच 


दामोदरः पातु पादौ जानुनी विष्टरश्रवाः । 

ऊरू पातु हरिनासिं परिपूर्णतमः स्वयम्‌ ॥ 

कटिं राधापतिः पातु .पीतवासास्तवोदरम्‌। 

हृद्यं पझनाभश्च भुजो गोवर्दनोद्धरः॥ 

सुखं च मथुरानाथो द्वारकेशः शिरो$वतु । 

पृष्ठं पात्वसुरध्वंसी सवतो भगवान्‌ स्वयम्‌ ॥ 

गङ्गा-जल या गोमूत्र हाथमे अथवा किसी शुद्ध पात्रमें 
लेकर उपयुक्त शछोकोंको पढ़ता हुआ उस जलको बालकके 
प्रत्येक अङ्गसे लगाकर थोड़ा-सा उसके मुखमें डाल दे और 
बाकी जलको उसकी शय्याके चारों ओर छिड़क दे । फिर 
गायकी पूँ छसे बच्चेको झाड़ दे । इस प्रकार करनेसे बच्चेके 
सभी रोग और ग्रह-बाधा आदि शान्त हो जाते हैं । 


श्रीबालकृष्णके ध्यानसे सर्बविपत्तियोंका नाश 
तथा भगवानके दर्शन 
बाळं नवीनशतपत्रविशाछनेत्र 
विम्बाधरं सजलमेघरुचिं मनोज्ञम्‌ । 
मधुरसुन्दरमन्द्यानं 
श्रीनन्दनन्दूनमहं मनसा नमामि॥ १ ॥ 
मञ्जीरनूपुररणन्नवरलकाञ्ची- 
श्रीहारकेसरिनखावलियन्त्रसङ्कम्‌ । 
हष्टयातिंहारिमषिविन्दु विराजमानं 
वन्दे कलिन्दतनुजातटबालकेलिम्‌ ॥ २ ॥ 
ूर्णन्दुसुन्दरमुखोपरि कुञ्चिताग्राः 
केशा नवीनघननीलनिभाः स्फुरन्तः । 
राजन्त आनतशिरःकुमुद्स्य यस्य 
नन्दात्मजाय सबळाय नमो नमस्ते ॥ ३॥ 


मन्दस्मितं 


श्रीनन्दुनन्द्नस्तोत्रं प्रातरुत्थाय यः पठेत्‌ । 

तन्नेत्रगोचरं याति सानन्दो नन्दनन्दनः ॥ 

श्रीनन्दनन्दनके नेत्र नवीन कमलके समान विशाल हैं, 
पके हुए बिम्बफलके समान लाल-लाल ओठ हैं, जलसे भरे 
हुए मेघकी-सी अङ्ग-कान्ति दै । मन्द-मन्द मुसकराते हुए वे 
अत्यन्त मनोहर जान पड़ते हैं। उनकी धीमी-धीमी चाल भी 
अत्यन्त आकर्षक और सुन्दर हे; उन बाळगोपालको मैं मनसे - 
प्रणाम करता हूँ । उनके चरणोंमें पायजेब और नूपुर 
सुशोमित हैं । नवीन रक्ननिमित करधनी खन-खन दान्द कर 
रही है। वक्षःस्थलपर सुनहरी रेखाके रूपमें लक्ष्मीजी, मुक्ताहार, 
बघनखोंकी पंक्ति तथा यन्त्राका समूह शोभा दे रहा दै । 
ललाटपर दृष्टिदोषजनित पीड़ाका निवारण करनेवाला काजल- 
का डिठौना विशेष सुन्दर 'छग रहा है । कलिन्दतनया श्री- 
यमुनाजीके तटपर बालोचित क्रीड़ा करते हुए श्रीकृष्णकी मैं 
वन्दना करता हूँ । नीचेकी ओर झुका हुआ जिनका शिरोभाग 
प्रफुछ झुसुदकी-सी शोभा धारण करता है, पूर्णिमाके 
चन्द्रमाकी भाँति सुशोभित परम सुन्दर श्रीमुखपर नवीन 
मेघके समान नीले रंगकी धुँघरारी अळकें लहरा रही हैं । 
बलदाऊ भेयाके सहित उन नन्दके लाडिळे आपको मेरा 
बार-बार प्रणाम । 

प्रातःकाल उठकर जो इस नन्दनन्दन-स्तोत्रका पाठ 
करता है, आनन्दमूतिं श्रीनन्दनन्दन उसके नेत्रोंके आगे 
नाचने लगते हैं । 

बालकों (और बड़ोंको भी) को प्रातःकाल शय्यासे 
उठते ही हाथ-मुँह धोकर श्रीश्यामसुन्द्र नन्दनन्दनके उपयुक्त 
बाळरूपका नित्य नियमपूर्वक प्रेमसहित ध्यान करना चाहिये। 
इससे तमाम विपत्तियाँका विनाश होकर भगवान्‌ बालक्कृष्णके 
दर्शन प्राप्त होते हैं । ( प्रेषक---श्रीकृष्णगोपाल ) 


बाळ-ज्वरको नाश करनेवाला सिद्ध धूप 
पलंकपा वचा कुष्ठं शैलेयं रजनीद्वयम्‌ । निम्बस्य पत्रं माक्षीक सपिंयुक्तं तु धूपनम्‌ । 
ज्वरवेगं निहन्त्याशु बालानां तु विशेषतः ॥ 
गूगळ, बच, कूट, मैनसिल, शिलाजीत, हल्दी, आंबी हल्दी, नीमके पत्ते और शहद-इन सबको बराबर 
मात्रार्मे कूटकर च्रतमें मिलाकर धूप बना ले और ज्वर होनेपर वह धूप दे तो सबके, खास करके बालकोंके 


ज्वरका वेग तुरंत नष्ट होता है और बालक नीरोग हो जाता है । 


( प्रेषक--पं० श्रीरामजी तिवारी ) 


mee 


+ बालकोके जनन-मरण-सम्बन्धी आशौच :: 

बालकोंके जनन-मरण-सम्बन्धी आशोच 


.( लेखक--याशिक पं० श्रीवेणीरामजी शर्मा गौड़, वेदाचार्य, काव्यतीर्थ ) 


जननाशोच 


( १ ) प्रथम, द्वितीय, तृतीय और चतुर्थ मासमें 
गमिणी स्त्रीका गर्भ नाश हो तो उसको “गर्भखाव” कहते 
हैं । उसमें प्रथम, द्वितीय और तृतीय मासमें गर्भाव 
होनेसे गर्भिणीको त्रिरात्र और चतुर्थ मासमें गर्भलाव होनेसे 
चार अहोरात्र आशौच ( अस्पृश्यत्व ) होता है। पिता 
आदिकी खावमात्रमें स्ानमात्रसे शुद्धि होती है । 

(२) पञ्चम और षष्ठ मासमें गर्भका नाश हो, तो 
उसको “पात? कहते हैं, उसमें पञ्चम मासमें गर्भपात हो 
तो पाँच दिन ओर पष्ठ मासमै गर्भपात हो तो छः दिनका 
आशोच गर्भिणीकों होता है । पिता आदि सपिण्डको 
त्रिरात्र जननाशौच होता है, मरणाशौच नहीं होता है 
( यह आशौच चारों वर्णोमे समान होता है ) । 

(३) सत्तम माससे प्रसवमें माता-पिता आदि 
सपिण्डको दशाह आशौच होता है । 

(४) जनन और मरणमें संपिण्डको दशरात्र, 
सोदकको त्रिरात्र और सँगोत्रको एक रात्र आशौच होता 
है, यह कमलाकरका मत है । 

(५ ) सपिण्ड ( सात पीढ़ीतक ) को दशरात्र और 
आठसे दसं पुरुषतक त्रिरात्र, तदनन्तर जहाँतक जन्म- 
नाम माळूम हो वहाँतक ज्ञाति-मरणमें पक्षिणी और 
जिनकी जन्मपरम्परा न सात हो किंतु यह हमारे गोत्री है, 
ऐसे ज्ञानमें स्लानमात्रका आशोच होता है, यह शुद्धि- 
विवेककारका मत दै । इसमें प्रथम मतको दाक्षिणात्य और 
द्वितीय मतको पश्चगौड मानते हैं । 

( ६) चारों वर्णोकी दशाहम द्ध हातो है, यहद 
पक्ष अधिक प्रचलित है । कहीं-कहीं बर्णमेदमे भी आशोच 
कुछ लोग मानते हैं । जैसे--सप्तम माससे प्रसवमें 


१. सात पीढीतक 'सपिण्ड' कहे जाते हैं । 

२. आठसे चौदह पीढीतक “सोदक? कहे जाते हें । 

३. पंद्रहसे इक्कीस पीढ़ीतक “सगोत्र' कडे जाते हें । 

४. एक रात्रि दो दिन या दो दिन एक रात्रि इस प्रकार 
द दिनको (पक्षिणी' कहते हें । 


बाह्मणोंको दशाह-आशौच, क्षत्रियाँको द्वादशाह) वेश्योंको 
पञ्चदशा और शूद्रोंको एक मास आशोच होता है । 

(७) जननाशौचमें माता दस दिनतक अस्पृश्य 
है, परंतु सूतिकाकी शुद्धि दस रात्रिसे होनेपर भी सूतिका 
पुत्रजननी हो तो बीस रात्रि व्यतीत होनेपर और कन्या- 
जननी हो, तो एक मास व्यतीत होनेपर उसका स्मार्त 
और यह्यकर्ममै तथा पाकादि लौकिक कर्मोमे अधिकार 
होता है । श्रौतकर्ममै तो दस रात्रिके अनन्तर ही अधिकारिणी 
होती है । पुत्रोत्त्तिमें २० दिन और कन्योत्पत्तिमें एक 
मासपर्यन्त किसी कर्में भी माताका अधिकार नहीं है । 

( ८ ) बालकके होनेपर पिता सचेछ खान करनेपर 
स्पर्शयोग्य होता है और सपल माता भी खानानन्तर स्पृश्य 
है । खानके पूर्व माता-पिता दोनों ही अस्पृश्य हैं । 

( ९ ) कन्या होनेपर भी पिता और सपत्न माताको 
स्नान करना चाहिये, यह कमलाकरका मत है । 

(१०) जननाशौचकी प्रवृत्ति नाळच्छेदनके अनन्तर 
होती है । अतः नाळच्छेदनके पूर्व पिताको पुत्र-जनननिमित्त 
आभ्युदयिक श्राद्ध, जातकर्म एवं दानादिमें अधिकार है 
तथा पष्ठी रात्रिमें भी पटी देवीकी पूजा और दानादिमे 
अधिकार है । 

(११) मरणाशोचमें भी यदि पुत्रजनन हो, तो पुत्र- 
जनननिमित्त आभ्युदयिक श्राद्ध एवं जातकर्मादि आशौ- 
चान्तमे करना चाहिये, यह भी किसी आचार्यका मत है । 


मरणाशोच 

( १ ) मरणाशौचमें अस्पृश्यता और कर्ममें अनधिकार 
होता है । 

( २) नाळच्छेदनके पूव वालक या वालिकाकी 
मृत्युमें माताको दशाह और पिता आदि सपिण्डको त्रिरात्र 
जननाशोच होता दै, मरणाशोच नहीं होता दै, केवळ 
स्नान होता है । 

( ३ ) नाळच्छेदनके अनन्तर दस दिनतक वालक 
या वालिकाकी मृत्युमें माता-पिता और समस्त सपिण्डको: 
जनननिमित्त दशाह-आशौच होता है, मरणाशौच नहीं 
होता दे । मरणनिमित्त खानमात्र होता है । 


४५० 


# जो लरिका कछु अखगरि करही । गुर पितु मातु मोद मन भरही ॥ + 


( ४ ) दशाहानन्तर नामकरणके पूर्वं बालकके मरणमें 
सपिण्डको स्लानमात्र और माता-पिताको त्रिरात्र आशौच 
होता है ! बालिकाके मरणमें माता-पिताको एकरात्र आशोच : 
हाता है, यह शुद्धिविवेककारका मत है । कमलाकरके 
मतसे दाद्दानन्तर प्रत्येक अवस्थामै कन्याकी मृत्युमे 
अहाशौच ही होता है । इसमें प्रथम मत पञ्चगौडसम्प्रदाय- 
सिद्ध है और द्वितीय मत दाक्षिणात्य-सम्प्रदायसिद्ध है ।' 

( ५ ) नामकरणके पूर्व बालक या बालिकाकी मृत्युमें 
खनन ही होता है, दाह नही । गङ्गा आदि नदीके सान्निध्यमें 
प्रवाह भी होता है । 

( ६ ) नामकरणके अनन्तर बालकका तीन वर्ष- 
पर्यन्त यदि चूडाकरण ( मुण्डन ) न हुआ हो, तो दाह 
और खननमें विकल्प है । यदि मुण्डन हो गया हो, तो दाह 
नियत है । 

(७) वाळकके वर्त्रयानन्तर चूडाकरण न होनेपर 
भी दाह नियत हे; खनन नहीं । 

(८ ) तीन वर्षके बाद कन्याकी मत्युमे कन्याका 
दाह नियत हे; उसका वाग्दान हुआ हो अथवा न हुआ हो । 

( ९ ) नामकरणके अनन्तर दन्तोत्पत्ति ( सप्तम मासके 
पूर्व ) वाले पुत्रके मरणमें दाह हुआ हो, तो सपिण्डोंको 
एकाह और माता-पिताको त्रिरात्र-आशोच होता है । 
खननमें सपिण्डकों ख्लानमात्र और माता-पिताको ' त्रिरात्र 
आशौच होता दै । 

(१०) नामकरणानन्तर दन्तोत्पत्ति ( सक्षम मास ) के 
पूर्व कन्याके मरणमें दाह या खननमें सपिण्डको खानमात्र 
और माता-पिताको एकाह आशौच होता है । ( दाक्षिणात्य- 
मतसे त्रिरात्र आशौच होना चाहिये । ) 

(११) दन्तोसत्तिके अनन्तर तीन वर्षपर्यन्त पुत्रके 
मरणमें उसका दाह या खनन किया हो, तो सपिण्डको 
एकाह और माता-पिताको त्रिरात्र आशौच होता है । 

(१२) दन्तोत्यत्तिके अनन्तर तीन वर्षपर्यन्त कन्याके 


मरणमें दाह या खननमें सपिण्डोंकी खानसे और माता- 
पिताकी त्रिरात्रसे शुद्धि होती है । 

(१३) प्रथम वर्षमै चूड़ाकरण-संस्कार किये हुए 
पुत्रके मरणमें पिता आदि समस्त सपिण्डोंको त्रिरात्र 
आशोच होता है ओर दाह भी नियत होता है । 

(१४) तीन वर्षके बाद उपनयनके पूर्व बालकका 
चूडाकरण हुआ हो या न हुआ हो, उसके मरणमें पित्रादि 
सपिण्डोंको व्यह्वाशौच होता है । 

(१५) तीन वर्षके वाद छः वर्षतकके पुत्रके मरणमें 
द्विजोंको व्यहाशौच होता है । तदनन्तर स्व-स्वजात्युक्त 
पूर्णाशौच होता है । उपनयन शब्दसे उपनयनका काल 
लिया गया है, जो कि छः वर्षतकका माना गया है | 
अतः सप्तमादिवर्षमें उपनयन न होनेपर भी पूर्ण आशोच 
हेता है, यह झुद्धिविवेककारका मत है । निर्णयसिन्धुक्रार 
उपनयन दाब्दसे उपनयनकाल नहीं मानते हैं? अतः जबतक 
उपनयन न होगा तबतक व्यहाशोच ही द्विजातिको रहेगा । 
इनके मतमै छः वर्षका कोई नियम नहीं है । इसमें प्रथम 
मत ही उत्तम प्रतीत होता हैं । ' 

(१६) वर्षत्रयके अनन्तर वाग्दानके पूर्व कन्यामरणमें 
त्रिपुरुष सपिण्डोंको एकाह और माता-पिताको त्रिरात्र 
आशौच होता है । 

(१७) वाग्दानोत्तर विवाहके पूर्व कन्यामरणमें भतृंकुळ 
और पितृकुछमें सप्तपुरुष सपिण्डको त्रिदिन आशोच 
होता है, यह पञ्चगौडमत है । यही मत युक्त है । दाक्षिणात्य- 
सम्प्रदायमें एकरात्र आशौच है । 

(१८) उपनयनके अनन्तर समस्त वर्णोका दशाह 
आशौच होता है । अथवा ब्राह्मणको दशाह, क्षत्रियको 
द्वादशाह, वेश्यको पञ्चदशाह और च्चूद्रको एक मासका 
आशौच होता है । सोदकोंकी त्रिरात्र और गोत्रजोंकी 
स्नानमात्रसे शुद्धि होती है । 

(१९) अनुपनीत श्रातृमरणमें भगिनीको आशौच 
नहीं होता है । 

विद्यादान 
प्राचीन कालमें हमारे देशके गृहस्थ धनका उत्तरदायित्व स्वीकार करते थे । उचित काल, स्थान और यात्रामें दान 
देनेसे वे अपने आपको धन्य मानते थे । जो लोग अधिकारी थे) वे सवेच्छासे ज्ञानके वितरणका उत्तरदायित्व समझते थे । वे 
जानते थे कि उन्होंने जो कुछ पाया है उसे देनेका सुयोग यदि नहीं मिला तो पाना ही अपूर्ण है । गुरु और शिष्यके बीच 


इम परस्पर सहज सापेक्ष सम्बन्धको ही मैंने विद्यादानका प्रधान माध्यम समझा है | 


---महाकवि श्रीरवीन्द्रनाथ ठाकुर 


—— 


१८ कुष्ठराग आर बालक ४ 


eon य 


४५१ 


कुष्ठरोग और बालक 


( लेखक--बाबा श्रीराधवदासजी ) 


हमारे देशमै समाजके जो अत्यन्त दुखी 'अङ्ग हैं, उनमें 
कुष्ठरोगी सबसे अधिक दुखी हैं, समाजमें वे जीवित रहते 
हुए भो मृतक ही समझे जाते हैं । परिवारके लोग भी इन 
दुखियोंसे जल्दी-से-जल्दी छुटकारा पा सकें) ऐसा प्रयत्न 
करते हे | इसीलिये हमारे यहाँके संतोंने इन दुखियोंकी सेवा 
करना अपना कर्तव्य माना है । प्रसिद्ध महापुरुष श्रीचेतन्यदेव 
और महात्मा गाँधीने अपने हाथोंसे इन दुखियोंकी सेवा कर 
अपनेको धन्य समझा है। 


इस रोगके बारेमै अलग-अलग कल्पना है। इस 
समय जो रोगियोंकी सेवा करनेमै लगे हुए है, उनका और 
उनके साथ काम करनेवाले विशेषज्ञोका यह कथन हे--और 
स्पष्ट ही उनका वह कथन अनुभवके आधारपर है--कि 
यह रोग अधिकांश संसर्गजन्य है और इसका अधिक प्रभाव 
बालकोपर पड़ता है | वेसे तो इसके कीटाणु सभीके गारीरमै 
पाये जा सकते हैं; पर वह अपना प्रभाव तमी जमा पाते हैं 
जब कि मनुष्यमें रोगोंके प्रतीकार करनेकी शक्ति घट जाती 
है । बालकका दारीर विकासशील अवस्थामें होता है, इसलिये 
जो बालक कुष्ठरोगीके अधिक सम्पक्रमै आता है, 
अर्थात्‌ जो उसके बिस्तरेपर सोता है, उसके साथ भोजन 
करता है या अन्य प्रकारसे उसके सम्पर्कमै आता है, 
उसको यह रोग सरलतासे अपना शिकार बना लेता 
है और यही बालक आगे चलकर इस रोगको 
फेलानेमें सहायक होता है । इसलिये इन रोगियोंकी 
सेवामें ळगे हुए सेवक यह मानते हें कि बालकोंको न केवळ 
ऐसे रोगियाँसे अलग रक्खा जाय) बल्कि जो बाळक इस 
रोगसे पीड़ित हो गये हैं, उनको रोगमुक्त करनेके लिये 
तत्काल उपाय किया जाय । इसलिये विदेशोंमें बालकोंके 
रोगोंको दूर करनेकी व्यवस्था स्थान-स्थानपर की गयी है। लेकिन 
हमारे देशमै एकाध जगह छोड़कर इसका सर्वथा अभाव है । 


इस उत्तरप्रदेशमें काशी, प्रयाग, मथुरा, अयोध्या, 


हरिद्वार, ऋषिकेश ऐसे भारतप्रसिद्ध प्रमुख तीथस्थान हैं, 


जहाँ सेकड़ोंकी संख्यामें स्त्री-पुरुष इन रोगोंको लेकर पहुँचते 
हैं | उनके साथ उनके बालक भी रहते हैं । उन दुखी 
बालकोंके लिये आज कोई भी प्रबन्ध नहीं है। जिस प्रकार 
सरकार बालक अपराधियोके सुधारकी ओर ध्यान देना 
जरूरी समझती है या गूँगे, बहरे, अंधे वालकोके लिये 
संस्थाएँ खुल्वानेमें सहायता करती है, या अन्य बालकोंके 
विकास या उनकी दिक्षाके लिये करोड़ों रुपये खर्च करती है, 
उसी प्रकार क्या वह और अन्य गिक्षा-संस्था-संचालक 
समाजके इस अत्यन्त दुखी अङ्ग, असहाय महारोगी 
बालकके लिये कुछ न करेंगे ? 


हमारे देशमें १५ छाखसे भी अधिक कुष्ठरोगी हैं, जिनमें 
बालक रोगियोंकी संख्या अधिक है । इस देशमें इतने 
रोगियोंके होते हुए भी देशके कुल अस्पतालोंमें मिलाकर 
केवल २५ हजार ही रोगियोंके रखनेकी व्यवस्था है। बालकोंको 
अलगसे रखनेकी कोई व्यवस्था की गयी हो, यह कम सुनोमें 
आया है। 


हम यहाँ (मिशन टू लेपर्स' नामक संस्थाकी विशेषरूपसे 
चर्चा करना चाहते हैं, जो हमारे देशमें एकमात्र ऐसी संस्था 
है, जिसने ऐसे रोगियोंके रहनेके लिये स्थानका प्रबन्ध किया 
है | इस संस्थाके लिये जो पेसा एकत्र होता है, वह शिक्षा- 
संस्थाओके बालकोंके दानसे तथा धार्मिक संस्थाओंद्वाद्म इकट्ठा 
किया जाता है प्रत्येक ईसाई-परिवार अपना यह कर्तव्य समझता 
है कि अपनी आयमेंसे क» दानमें दिया जाय । मिशन टू 
लेपसंको प्रतिदिन हजारों, छाखोंका दान प्राप्त होता है और 
इन रुपयोंसे संसारके सभी कुष्रोगग्रस्त देशोंमें यह संस्था 
सेवाकार्य करती है। क्या हमारे देशके सहृदय स्त्री-पुरुष 
मानव-समाजकी सेवा करनेवाळी इस संस्थाके कार्यक्रमको 
अपनानेकी तथा इस संस्थाको अपने सात्त्विक दानसे सेवा 
करनेका अवसर देनेवाले दाताओंके उदाहरणका अनुसरण 
करनेकी प्रथा न डाल सकेंगे ? 

# बररे बालकु एकु सुभाऊ । इन्दि न संत बिदूर्षाह काऊ ॥ % 


कु-रोगियाँके नीरोग बालक 


( लेखक्र--श्रीषमंदेवजी शास्ती, दशंनकेसरी ) 
दुखियों और रोगियोंकी सेवा धर्म है, उसमें भी कुष्ट 


रोगियोंकी सेवा परम धर्म हे । जिनको घरवाले भी छोड़ 
देते हैं उन्हें अपनाना, उनकी निःस्वार्थ सेवा करना साक्षात्‌ 
नारायणकी सेवा है । अन्य रोगोंमें समाज तथा परिवारके 
सदस्य रोगीके प्रति सहानुभूति दिखाते हैं, परंतु कुष्ठ- 
रोगीके साथ घृणाका व्यवहार होता है । अतएव इस 
रोगको मिटानेके लिये सामाजिक दृष्टिकोणको वदलनेकी भी 
आवश्यकता दै, और यह कार्य महान्‌ रचनात्मक है । 
प्राचीन धमंग्रन्धोमे कुष्ठ-रोगियांको अन्न-वसतरका दान तथा 
उनकी सेवा प्रतिदिन करनेका धर्म बताया है । 


हमारे देशमें कुष्ट-रोग बहुत है । पंजाबको छोड़कर 
सब प्रान्तौमें यह रोग फैला हुआ है । अनुमान है 
भारतमें करीब पंद्रह लाख कुष्ठ-रोगी हैं। उत्तरप्रदेशमे 
यह रोग सबसे अधिक है । हरिद्वार, ऋषिकेश और दूसरे 
तीथस्थानोंमें कुष्ठ-रोगी बड़ी संख्यामें आते हें ओर 
भीख माँगकर पेट भरते हैं । इन तीथस्थानोंपर देशके 
कोने-कोनेसे लाखों यात्री पहुँचते हैं और इस प्रकार यह 
रोग उचित व्यवस्था, चिकित्सा तथा निरोधक उपायोंके 
अमावमें फेलता है । तीर्थस्थानोंमें कुष्ठ-रोगी भीख 
माँगनेके अलावा इसलिये भी आते हैं कि गङ्गा-माताके 
अतिरिक्त उनका कोई सहारा नहीं । यदि समाज और 
सरकार इस रोगके उन्मूलनकी योजना बनावें तो कुछ 
वर्षोमे ऐसा सम्भव है, कम-से-कम रोगकी वृद्धिको रोका जा 
सकता है । 

हमारे देशमै यूरोप ओर अमेरिकासे ईसाई धर्मप्रचारक 
आकर अबतक कुष्ठ-रोगियोंकी सेवा करते थे | यह भारत जसे 
धर्मप्राण देशके स्वाभिमानके लिये बुरी बात दे । हर्पकी 
बात है अव भारतीयोंका ध्यान इस ओर गया है । 
गाँधी-स्मारक-निधिने कुष्ठ-रोगके उन्मूलनकी एक व्यापक 
योजना बनायी है; परंतु यह कार्य तबतक पूरा न होगा; 
जबतक सामाजिक दृष्टिकोण न बदले और सत्र इस कार्यके 
न्वये यथाशक्ति कुछ करनेको तत्पर न हों । 

जो डाक्टर और संस्थाएँ कुष्ठ-निवारणका कार्य करता 
हैं; उनका सुनिश्चित गत है कि यह रोग बच्चोंपर ही अधिक 


प्रभाव डालता है | मद्रासके पात संदापेटामें--५सिल्वर 
जुबिली चिल्ड्रन्स क्लीनिक” नामक बच्चोंका चिकित्सालय 
दै, जो १९३७ में स्थापित किया गया था । इस चिकित्साळयमें 
बच्चोके कोढ्के बारेमै सब खोज की जाती है । इस खोजके 
परिणामस्वरूप माळूम हुआ है छः और तेरह वर्षके 
ब्रीचकी आयुमें ही कुष्ठ-रोग अधिक लगता है । यह 
रोग अधिक समयतक घनिष्ठ सम्पर्कसे ही लगता है और 
उसमें भी बच्चोपर अधिक प्रभाव डालता है । इस 
कारण बालकोंको कु४-रोगीके सम्पकसे बचानेकी पूरी चेष्टा 
करनी चाहिये । टिहरी, गढ़वाल और जोनसार बाबरमें 
ऐसे अनेक कुष्ठ-रोगी परिवारोंका मुझे निजी ज्ञान दै जो 
पहले स्वस्थ थे, परंतु परिवारका बाळक बाहरसे यह संसर्ग- 
जन्य रोग लाया और उस बच्चेके मोहके कारण तथा 
गरीब्रीसे वर्षो निकट सम्बन्ध रहनेपर बाळकके माता-पिता 
तथा अन्य व्यक्ति भी रोगी हो गये । पहाड़ी भागोंमें 
स्री-पुरुष दोनों खेतीके कामपर जाते समय छोटे बच्चोंको 
घरपर रहनेवाले पहुः कुष्ठ-रोगियाँके पास सौंप देते हैं। परिणाम 
यह होता है कि वह बच्चा शीघ्र कुष्टी हो जाता है और 
फिर धीरे-धीरे सारा परिवार रोगके मुखमै चला जाता 
हे । ऋषिकेशके पास मुनिकी रेतीमें ऐसे अनेक परिवार 
आ बसे हैं । ये लोग लक्ष्मणञझूलातक सड़कपर बैठकर 
भीख मागते रहते हैं । मुनिकी रेतीमें रहनेवाळे इन 
कुष्ठ-रोगी माता-पिताओंके यहाँ बालकोंका जन्म होता है । 
में गतवर्ष जब कुष्ठ-रोगियोंकी इस बस्तीको देखने गया 
था, तब ऐसे पाँच बालक थे जो सर्वथा नीरोग थे, 
और यदि उन्हें उनके मातापितासे प्रथक्‌ किया जाय 
तो वे इस महारोगसे बचाये जा सकते हैं । 

कुष्ठ-रोग वंशानुगत रोग नहीं है, यह बात अनुभवके 
बाद सिद्ध हो चुकी है । वैज्ञानिक खोजसे भी यह बात 
प्रमाणित हो चुकी है । 

कुष्ट-रोगी माता-पिताके घर जन्म लेनेपर भी यदि पैदा 
होते ही अथवा कुछ मास वाद बालकको पृथक्‌ रखनेकी 
व्यवस्था हो जाय तो उसमें कुष्ठ-रोगका कोई भी चिह्न 


नहीं हो सकता । ऐसे अनेक बच्चे कुछ सह्धदय संतान- 
हीन व्यक्ति गोद ले गये हैँ और वे पूर्ण स्वस्थ हैं । 


% वालकोके प्रति महात्मा थ्रीरूपकलाजीके उपदेश + 


कुष्ठ-रोगियोंके इन नीरोग बच्चोंके पालन-पोषण और शिक्षण 
आदिका प्रबन्ध अवश्य होना चाहिये । यह शुद्ध मानवीय 
कार्य है । 

ऋषिकेश और देहरादूनमें बसे हुए कु४-रोगी-परिवारोमें 
में अनेक वार गया हूँ । नीरोग बच्चोंको ये लोग छोड़ते 
हुए स्वाभाविक दुःख अनुभव करते हैं । फिर भी अपने 
वचचोंके सुखके लिवे वियोगजन्य दुःख सहन करनेको उद्यत 
हैं; परंतु किती भी दगामै अपने बच्चे ईसाई मिश्नरियोंके 
हाथमे सोंपनेको उद्यत नहीं; क्योंकि ये मिइनरी ईसाई 
बनानेकी शर्तपर ही इन बच्चोंकों लेते हें । कुषठरोगसे 
मुक्त होनेके लिये अपना धर्म छोड़ना पड़े यह हिंदू-धर्मपर 
श्रद्धा रखनेवाले धर्ममीर महानुभावोंके लिये चुनौती है। 


४५३ 


इस ओर हिंदू-समाजका ध्यान नहीं गया । आशा करनी 
चाहिये कि अब आवश्यक ध्यान आकृष्ट होगा । 

बालकोंको कुष्ठ-रोगियोंके सम्पर्के बचानेके लिये 
विद्यालयों और मन्दिराँमै आवश्यक प्रचार करना चाहिये । 
मद्य, मांस; मत्स्यके सेवनसे सर्वसाधारणको हटनेकी 
प्रेरणा देनी चाहिये । जूठा खाना और जुड़ा देना, दूसरेके 
वस्रांका सेवन करना, एक ही हुक्केमै सबका मुँह लगाना 


आदि बुराइयोंसे नीरोग भी रोगी होते हैं । कुष-रोगके 


प्रसारमें भी इन बुराइयोंका वड़ा माग है । इसलिये इन्हे 
छोड़नेका व्यापक प्रचार करना चाहिये । बालकोंमें इन 
सब आवश्यक आचार-सम्बन्धी नियमोके प्रति श्रद्धा उत्पन्न 
करना अभिभावकों और अध्यापकोंका कर्तव्य है । 


क 


बालकोंके प्रति महात्मा श्रीरूपकलाजीके उपदेश 


( संग्रहकतौ--श्रीअच्चू धर्मनाथसहायजी वी० ८०, बी० एल» ) 


प्रिय वालको ! सर्वशक्तिमान्‌ परमक्कपाल क्षमामन्दिर श्रीमगवानको सभी देश-कालमें स्मरण किया करो और नाम 
जपो । हाथोंसे काम किये जाओ और सुरति श्रीमगवानपर रक्खे रहो । पढनेमें भलीभाँति परिश्रम करो और परीक्षामें 
उत्तीर्ण दोनेके निमित्त श्रीभगवानसे अन्तःकरणसे प्रार्थना किया करो । श्रीहरिसे विनय, कर्तव्यपरायणता, उद्योग और 
सद्भाव-ये सिद्विके लक्षण हैं | दम्भ बहुत बुरा है । ढाळ वनो तो बनो, पर तलवार न बनो । जिहासे सावधान रहो, 
अर्थात्‌ कब) कहाँ, क्या कितना, झैसा और कैसे बोलना और खाना चाहिये, इससे सचेत रहो । अभिमान, आलस्य, 
वैर, फूट और डाहके निकट न जाओ । सत्यवादी, सत्यव्यवहारी, यशस्वी) दृद्प्रतिज्ञ। दयाशील) शुचि, निर्मल, धीर; 
विनीत और उपकारी वनो । बहुत सोच-समझकर कोई प्रतिज्ञा करो। उसका सोच ही क्या जो बीत चुका । मनमें कमी 
नहीं हारनेके प्रभावका अनुभव करो । मन-चित्तको बुद्धिके अधीन रवखो । विराग तथा चान्तिके सुखको जानो । अभ्यासके 
वळ और प्रभावको समझो) प्रेमकी महिमा तथा प्रभुताको विचारो । किसीके साथ ऐसा व्यवहार मत करो कि जैसा तुम 
नहीं चाहते कि कोई तुम्हारे प्रति करे । कर्तव्यपालन करनेमै ठोस परिश्रम करनेसे न चूको । जो कार्य अभी-अभी कर 
सकते हो, उसे आगेके लिये नहीं उठा रक्खो । सोच-विचारका सदा अभ्यास करो । प्रतिरात्रि भूत तथा भविष्य दिनके 
कार्योका मनन-चन्तन करते हुए, श्रीमगवानसे प्राथना करना उचित दै जिससे कुमार्गकी ओर झुकनेसे या अनुचित वस्तुके 
लाळचसे बच सको | अचल मुखके लिये श्रीमगवद्धक्तिकी बड़ी आवश्यकता है | दुःखकी जड़ पाप है और विपया- 
सक्तिका फल नास्तिकता। अनात्मा, आत्मा) धर्मात्मा, महात्मा, परमाध्माकी पहचान सबिवेक हो । भृत्युकों मत मूळा । 
मृत्यु निश्चित दे ओर काळ अचानक ( अकस्मात्‌ ) आ पड़ता दै । विद्या सव अर्थसि बढ्कर है । इन्द्रियोंके विपयोको 
हितकर न मानों | धन और धर्मका योगक्षेम साथ-साथ भढीमाँति हो सकता दै । दारीर केवळ चलता घर, रथ या मोटर- 
मात्र दे, आत्माका | समयकी महिमा मत मूलो । समझनेवाला अन्तःकरण ही दे, और समझ लिये जानेके योग्य भी अन्तः- 
करण ही हे | चढ़ते-बढ़त चढ चलो । श्रीमगवद्धक्तोभे सादर मिलो । अन्तःकरणमें श्रीभगवान रहें; श्रीमगवानमै ही मन, 
चित्त, बुढि प्रेममे ळा! रहें | 


? छक ७७. २ 


ooo या 


ॐ टेढ़ जानि सब बंदइ काहू । बक्र चंद्रमहि असइ न राहू ॥ ५ 


भारतमें मूक-बधिर बालकोंकी समस्या 


( छेखक--श्रीसूयैकान्तजी मिश्र ) 


शिक्षाकी समस्या 

आज करीब ५ लाखकी आबादी मूक-बधिर बालकोंकी 
है, जिसमैसे मुश्किलसे दो हजार शिक्षा पा रहे हैं | उनके 
लिये भी कोई चार-पंच स्थानोंको छोड़कर सुव्यवस्थित स्कूल 
नहीं है। किसी-किसी प्रान्तमें तो मूक-बधिर विद्यालय ही 
नहीं दै, जेसे पंजाब | यदि है तो उसकी दशा शोचनीय है 
और नहींके बराबर है, जेसे बिहारप्रान्तमें | एशियाका सबसे 
बड़ा मूक-बधिर विद्यालय कलकत्ताका है, जिसमें सुन्दर एवं 
सुचारुरूपसे प्रशिक्षणकी व्यवस्था भी की गयी है और मूक- 
बधिर बालकोंको शिक्षा देनेकी भी सुन्दर व्यवस्था है । 

भारतवर्षेमें मूक-बधिर बालकोंका दूसरा केन्द्र, जिसपर 
कि प्रान्तीय सरकारने भी थोड़ा ध्यान दिया है, उत्तरप्रदेश 
है। बंगालको छोड़कर यहाँ सबसे अधिक स्कूल हैं और 
उनकी संख्या तीन है--प्रयाग-मूक-बधिर-विद्याल्य, 
लखनऊ एवं बरेली, इन विद्यालयोंमें विद्यार्थियोंकी संख्या 
करीब ७५ की है । हम सरकार और पाठकको यह बता देना 
चाहते हैं कि जब उत्तरप्रदेशमें मूक-बधिर बालकोंकी संख्या 
छः हजार है, तब स्वयं पाठकगण और सरकार सोच 
सकते हैं कि के फीसदी विद्यार्थी पढ़ते हैं 

पर मूक-बधिर-स्कूल सब शहरोंमें ही हे जब कि ९० 
फीसदी मूक-बांधर विद्यार्थी देहातोंके हैं। आजकी शिक्षा 
कितनी खर्चीली है कि सब लोग आसानीसे मूक-बघिर 
बाळकोंको नहीं पढ़ा सकते । ग्रामीण क्षेत्रोंमें प्रायः लोगोंको 
माळूम ही नहीं कि गूँगे-ब हरे बालक भी पढ़ सकते हैं। उन 
छोगोंका तो यह विश्वास है कि जत्र ईइबरने ही उनको गूँगा 
बहिरा बना दिया तो वे केसे बोळ सकते हैं । यद्यपि इस 
श्रमका निवारण धीरे-धीरे प्रचारद्वारा हो रहा है और छोगों- 
को क्रमदाः विश्वास होने लगा है कि ये बालक बोल भी 
सकते हैं । हमारा सरकारसे यह अनुरोध है कि मूक-बधिर- 
शिक्षाको प्रोत्साहन दे और जिस तरह क्रि प्रत्येक जिलेके 
अंदर सुननेवाळे बच्चोंके लिये प्रारम्भिक स्कूल खोले गये हैं, 
उसी तरह मृक-्त्रधिर बालकाँकी दिक्षा-व्यवस्थाका प्रबन्ध 
अवश्य प्रत्येक जिडेमें कर दे । इसके साथ-ही-साथ मूक-बधिर 
बालकोंकी शिक्षा ६ वर्षसे १२ वर्षतक अनिवार्य कर दी 
जाय । यह मृक-बधिर-शिक्षक-विशेषज्ञोंकी राय है | 


क्योंकि यह देखा जाता है कि प्रायः मूक-बधिर बालक 
६ वर्षकी अवस्थाके पश्चात्‌ ही स्कूलमें जा सकते हैं | डा० 
एस्‌० एन्‌० वनजीं मूक-बधिर-शिक्षककी यह राय है कि 
'नैसर्गिक प्रबृत्तियोंका स्पष्ट अध्ययन जहाँतक मूक-बधिर 
बालकोंका है, पाँच छः वर्षकी अवस्थामें होता है ।? क्योंकि 
वातावरण एवं कुटुम्व बालकके शिक्षा-विकातमें ही सहायक 
होते हैं ओर उसीके अनुसार बालक विकास करता है। 
बर्लिनके विद्वान्‌ श्रीअलवर्ट बूटमेनने भी यह बताया है कि 
बोलनेसे विशेष प्रभाव बालकके फेझडोंपर पडता है। इसीलिये 
यदि मूक-बधिर बालक ६ वर्षकी अवस्थामै स्कूल आयेंगे तो 
उनकी बोली आसानीसे खुल जायगी । 


सारांश यह है कि मूक-बधिर बालकोंकी शिक्षा शुरूमें 
ही शीघ्र प्रारम्भ कर देनी चाहिये, जिससे वे शब्दोंका उच्चारण 
आसानीसे कर सकें; क्योंकि बादमें बड़े हो जानेपर इनकी 
आवाज साफ नहीं हो पाती । इपछिय्रे सरकारको शीघ्र-से-शीघ्र 
इस कार्यपर कदम उठाना चाहिये; क्‍योंकि ये बालक न तो 
बोल ही सकते हैं ओर न सुन ही। 


भारतवर्षमें अभी मूक-बघिर बालकोंको उच्च शिक्षा देने- 
का कोई प्रवन्ध नहीं हो पाया हे, पर स्कूलोमें इनको केवल 
दिक्षा ही नहीं दी जाती अर्थात्‌ केवल बोलना ही नहीं 
सिखाया जाता, बल्कि दस्तकारी भी सिखलायी जाती है, जिससे 
ये अपना जीवन-यापन कर सकें । इसलिये प्रायः सभी मूक- 
बधिर विद्यालयोंमें जो कहीं मी भारतवर्पमे हैं, कुछ न-कुछ 
दस्तकारी पढ़ानेका प्रबन्ध है । प्रायः इनको सिलाई, छपाई, 
काइकला, चित्रकारी पढ़ायी जा सकती है और आसानीसे ये 
इनमें सिद्धहस्त हो जाते हैं, क्योंकि इन वाळकोंका जोवन-साधन 
दस्तकारी हे, जिससे ये रोज कमा सकते हैं; पर क्या हमारी 
अपनी सरकारने इन स्कूलोसे शिक्षित निकळे हुए बालकोंके 
लिये सरकारी नौकरीका प्रबन्ध किया है ! नहीं। और 
सरकारी विभागमें कहीं भी नहीं । इन बालकोंके लिये 
खास तौरपर सरकारी विभागमें स्थान निश्चित होने 
चाहिये जेसा अमेरिका, ब्रिटेन, रूस, फ्रांस आदि सभ्य 
देशोंमें है। अमेरिकाके तो मूक-बधिर बालकोंमेंसे जो शिक्षा प्राप्त 
कर लेता है, वह कभी-कभी सभाओंमें जनताका प्रतिनिधित्व 

भी करता है । यह हम मान सकते हैं कि भारतकी 
मूक-अधिर-संस्थाएँ अभी अपने बालकोंको ऐसा पूर्ण योग्य 

` नहीं बना पायी हैं; फिर भी सरकारको चाहिये कि दस्तकारी-- 
सिलाई, छपाई, कताई और बढ़ईके कार्योके लिये अपने 
यहाँ इन्हें स्थान दे । 


हम सरकारका ध्यान मूक-बधिर बाळकोंकी शिक्षा- 
व्यवस्थाको प्रोत्साहन देने और इन बालकोंको रोजी देनेके 
लिये आकर्षित करा देना चाहते हैं । ये बालक बोल और 
पढ़ अवश्य सकते हैं, इनको सहायताकी जरूरत है और 
नौकरीकी भी । ये बालक असहाय होते हैं, इनका पदाना 
कठिन है; क्योंकि न बोळ ही सकते हैं और न सुन ही। 
जिस तरह कि अमेरिका, रूस एवं चीन आदि स्वतन्त्र देशोंमें 
मूक-बाधर वाळकोंपर विशेप ध्यान सरकारका रहता है और 
उत्तरी अमेरिकामै तो खास तोरसे इनके लिये सरकारकी ओरसे 
स्थान निश्चित रक्खा जाता है | जित तरह कि पिछड़ी हुई 
जातियोंके उद्धारके लिये भारत-सरकारने कदम उठाया है, 
उसी तरह इन मूक-त्रधिर बाळकोंकी स्वतन्त्र भारतमें जो 
समस्या है उसको भी दूर करनेका शीघ्र उपाय करे और 

मूक-बधिर संस्थाओंको विशेषरूपसे प्रोत्साहित करे । 
जनताका भी कर्तव्य एवं धर्म है कि ऐसी संस्थाओंकी सहायता 
करे । इन बालकोको पढानेके लिये श्रवण-यन्त्र एवं मशीन 
है जिससे इनकी सुननेकी शक्तिकी जाँच की जाती है । जो 
बालक थोड़ा-बहुत सुन सकता है, उसके लिये ये मशीन 
बहुत उपयोगी सिद्ध हुई है । इससे मूक-बधिर बालकोंकी 
श्रवण-शक्तिमें काफी सहायता मिली है जिससे यह 
आसानीसे किसी वस्तुको समझ सकते हैं । इस 
मशीनका उपयोग हर एक प्रान्तके मूक-बधिर-विद्यालयोंमें 
होना चाहिये; क्योंकि उससे हम मूक-बघिर-समस्याका 
समाधान आसानीसे कर सकेंगे । सरकार इस मशीनको 
मँगानेका प्रबन्ध करे, जिससे मूक-बधिर असहाय राष्ट्रके 
बालक लाभ उठा सकें । आशा है सरकार इन मूक-बधिर 
बालकोंकी शिक्षा, समस्या एवं मजदूरीपर अवश्य ध्यान 
देकर सरकारी स्कूल खोलनेका प्रयत्न करेगी, जेसे कि 
बाळनेवाले बालकोका प्रबन्ध हर जिडेमै हुआ है। यदि 
जिलेमें सरकारी स्कूल नहीं खुले तो एक प्रान्तमै अवश्य हों। 
ये मी राष्ट्रके आवश्यक अङ्ग हैं ओर सरकारका कर्तव्य है कि 
इनकी सहायता करे । ( “भारत'से ) 


———— Soe 

( लेखक--श्रीअखिल विनयजी ) 


आदिवासियोंका नाम लेते ही हमारे सामने देशके करोड़- 
से कुछ ऊपर उन भाइयोंका दृश्य आँखोंके आगे नाच 
उठता दै, जो आज उपेक्षित, अनपढ़ और पिछड़े हैं । 
ये लोग दरिट्रतामें हरिजनोंसे भी बढ़कर हें । आज भारत- 
की आवादीमें २० व्यक्तियामें एक व्यक्ति आदिवासी है, 
जो शेष १९ व्यक्तियोसे कहां अधिक पिछड़ा, अज्ञानी ओर 
दीन-हीन है । आदिम जातियोंके ये लोग भारतके सभी 
राज्यांमे, बन्य और पर्वतीय भागोंमें बसे हुए हैं । भारतकी 
आदिम जातियोंमें ४० से ऊपर ऐसी हैं, जिनकी जनसंख्या 
अलग-अलग एक-एक लाखसे अधिक है तथा कतिपय 
प्रमुख जातियाँ--गोंड+ संथाळ और मील आदि तो क्रमशः 
३२, २७ और २३ लाखसे कुछ ऊपर हैं । 

यदि हम भारतके विभिन्न स्थानों ( राज्यों ) में बसने- 
वाली आदिम जातियोंको निवास-स्थानके दृष्टिकोणसे देखें 
तो जिहार-राज्यमें संथाल लोगोंका भागलपुर डिविजनमें 
एक अलग ही जिला है, जो “संथाळ परगना! कहलाता है 
और ये बह ५०.५६ प्रतिशत हैं। इसी प्रकार छोटा नागपुर 


डिबिजनके तो सभी जिलोंमें ये अधिक संख्यामें आवाद हैं । 
सन्‌ १९४१ की जनगणनाके अनुसार तो बिहार राज्यमें 
ये कुल आबादीका १३-९१ प्रतिशत अर्थात्‌ संख्यामें 
५०,५५, ६४७ थे | आसाममें तो सन्‌ १९४१ में इनकी जन- 
संख्या २७,६०,१०३ थी जो कि उक्त राज्यकी कुल 
आवादीका चौथाई भाग है । इसी प्रकार उड़ीसा-राज्यमें 
इनकी जनसंख्या २५,०९१४५८ थी और उस राज्यके 
गंजाम एजेंसी तथा कोरापट जिलेमें तो इनका अनुपात 
क्रमशः ८०.७ प्रतिशत और ८३.४९ प्रतिशत था । 
१९४१ की जनगणनाके अनुसार मनद्रास-राज्यमें भी 
आदिवासियोंकी. संख्या कुल आबादीका १.१ प्रतिशत थी। 
इसी भाँति बम्बई राज्यमें ये लोग ७.७ प्रतिशत थे । 
मध्यप्रदेशमे इनकी जनसंख्या २९ लाखसे ऊपर थी। 
राजस्थान, मध्यभारत, हैदराबाद, ट्रावणकोर-कोचीन संघ 
आदि राज्याँमें भी ये काफी संख्यामें आवाद हैं । 


बिचित्र रीति-रिवाज 


समस्त देशके विभिन राज्याँमें फळे हुए इन आदि- 

¦ चारि पदारथ करतल ताक । प्रिय पितु मातु प्रान सम जाके ॥ १ 

वासियोंके भिन्न-भिन्न रीति-रिवाज और एक-से-एक विचित्र 
परम्पराएँ हैं । प्रायः एक जातिका रहन-सहन, खान-पान 
दूसरी जातिके रहन-सहन और खान-पानसे पृथक्‌ ही है; 
लेकिन ये सारे-के-सारे लोग अज्ञान, अन्धविश्वास और अन्ध- 
परम्परासे ग्रसित हैं । अझिक्षा, बाहरी लोगोंसे असम्पर्क 
और हीन आर्थिकावस्थाके कारण ये शेष भारतीयाँसे भी 
सभ्यताकी दोड़में पिछड़ गये हैं | इन लोगोंकी अपनी 
विविध समस्याएँ हैं । इनमें सुधार किया जाना आवश्यक है 
ओर वह इसलिये कि ये भी भारतमूमिपर जन्मे हैं | आज 
इनके नन्दे-नन्हे बाळकोंको सुशिक्षित किया जाना आवश्यक 
हे; क्योंकि वे भारतके लाड़ले लाल हैं और बड़े होकर राष्ट्र- 
निर्माणके लिये एक महत्त्वपूर्ण श्रृंखडाकी कड़ियाँ साबित 
होंगे । बालकका मन कोमल होता है और उसपर बचपनमें 
जैसे संस्कार पड़ जाते हैं, बह जन्मभर उसे बाँधे रहता है, 
इसलिये आदिवासियोंके वाळकोंका प्रश्‍न नगण्य नहीं; 
अत्यन्त महत्त्वपूर्ण है । ये बालक ही यदि सुनागरिकके 
रूपमें प्रतिष्ठित किये जा सें तो देशके गौरव सिद्ध हो 
सकते हैं | 
गोतुलगृहोमें निवास 

भारतके आदिवासियों या आदिम जातियोमें गोंडोंको 
संख्या सबसे अधिक है। सन्‌ १९४१ की गणनानुसार 
इनकी कुल आबादी ३२०१००४ थी; ये मध्यप्रदेदाके 
अतिरिक्त बंगाल, बिहार, मध्यभारत, उड़ीसा और 
देदरावादमे भी बसे हैं । अकेळे मभ्यप्रदेशमे हो इनकी 
संख्या २४८८४४२ थी | गोंडोंमें बालकोंके छालन-पालनकी 
एक विचित्र प्रथा है । विवाह होनेसे पूर्व समस्त वालक- 
बालिकाएँ एक विशाल भवनमें रहते हैं, जिसे “गोतुलगह” 
कहा जाता है । 

गोठुलण्द प्रत्येक ग्राममे होता है और इसे एक प्रकारसे 
समाज-दिक्षाका सिक्षण-केन्द्र ही कहा जाना चाहिये । 
गोतुळणद प्रत्येक गाँवमें एक प्रकारके विशेष मकान होते 
हैं, जहाँ किसी भी व्यक्तिके सारे अविवाहित युवक और 
युवतियाँ विशेषरूपसे रात्रिमें रहते हैं | यह घर आयताकार 
आकृतिका बनाया हुआ एक बड़ा कमरा ( “डोरमेटरी ) 
होता है; बॉसके बड़े-बड़े खंभोंपर घास और फूसकी छत 
छायी जाती है । अंदर पहुँचनेका केवळ एक ही दरवाजा 
दोता दै और उसके अतिरिक्त दोवाळमें न कोई छेद और 
न कोई खिड़की ही -होती है । गाँवके सभी अविवाहित 


बच्चे और लड़कियाँ वहाँ खेलते-कूदते, नाचते-गाते और 
सोते हैं । 

गोंड माता-पिता सभी बच्चोंकों प्रसन्नतापूर्वक गाँवके 
गोतुलग्रहमे भेजते हैं, ऐसा न करना जातोय अपराध 
भी समझा जाता है। वहाँ प्रवन्धकी सुन्दर व्यवस्था हेती है, 
एक चुना हुआ नेता होता है, जो सब्र कायांको देखता है | 
उसके विवाह कर लेनेपर दूसरा नेता चुना जाता है | 
युवक-युवतियाँ साथ-साथ रहते-रहते जब अपना योग्य साथी 
चुन लेते हैं, तव उनका विवाह हो जाता है । विवाह हो 
जानेके उपरान्त ये लोग एक दिन मी “गोतुळणह? में नहीं 
ठहर सकते । कहा जाता है कि समाजके लिये ये गोतुल्यृह 
सामाजिक, आर्थिक वा व्यावहारिक दृष्टिकोणसे प्रत्येक रूपमें 
उपयोगी सिद्ध होते हैं । 

आसामके नागा लोगोंकी जनसंख्या सन्‌ १९४१ ई०में 
२८०,६७० थी । इनमें भी गोंडोंके गोतुळग्होंकी भाँति 
अविवाहित नवयुवकोंके लिये स्वतन्त्र घर *रंगकी? अथवा 
“दकछंग? होते हैं | अविवाहित लड़कियोंका घर 'हिलोकी' 
कहा जाता है । इन घरोंमें कटर अनुशासनका पालन होता 
है । इसी प्रकार अधिकांश आदिम जातियोंमें बालक. 
वालिकाओंके अपने अनुशासनविरोपक्रे अनुसार रहनेकी 
व्यवस्था है । उराँव जातिमें ऐसे ग्रह “धुमकुरिया' कहे जाते 
हैं । आदिवासी बालक वैसे ही वातावरणमें पछकर बड़ा 
होता दै और जब वह किसी दाहरमें आता है तथा वहाँके लोगोंके 
सम्पर्कमे विचित्रताका अनुभव करता दै, वह अपनेको हीन 
अनुभव करता है तथा एक बिचित्र ही स्थितिमें अपने-आप- 
को पाता दै । लंगोटी लगानेवाळा वह वालक जब वस्त्रालंकूत 
किसी व्यक्तिको देखता दै, तब हैरानीका आभास पाता है । 

भूत-प्रेत और अंधविश्वास 

प्रायः सनी आदिम जातियोंका जादू-टोना, भूत-प्रेत 
और चुड़ेलोंपर विश्‍वास है । रोगी चाहे वृद्ध हो या बालक, 
प्रत्येक बीमारीपर झाइ-फूँक होती है । भूत-प्रेतोंके निवारणार्थ 
अपने इष्ट देवताओंकों मुर्गे आदिकी बलि दी जाती है । 
लगभग सभी जातियोंके एथक्‌-पृथक्‌ देवी-देवता हैं । बिह्वार- 
की उराँव जातिमें “चंडी नामक देवता शिकार और युद्धका 
अधिष्ठाता माना जाता है तथा अविवाहित उराँब नवथुवक 
इसका पूजन करते हे | इनका एक अन्य देवता 'दरहा” 


है, जिसका निवास शालवृक्षम मानते टँ । 


कुछ समय पूर्व उरॉब जातिमें कन्याके ७ वर्षकी होने- 


# उपेक्षित आदिवासी और उनके बालक क 


पर प्रत्येक छड़कीके मस्तकपर अग्निद्वारा जलाकर आयताकार 
निशान बना देते थे और इसी प्रकारका एक चिह्न बालकोंके 
बायें दण्डपर भी अङ्कित करना जातीय संस्कार समझा 
जाता था । इनमें “धुमकुरिया' में प्रायः १२ वर्षके बाद 
ही भेजा जाता है और ये लड़के-लड़कियोंके लिये 
अलग ही बने होते हैं। मुण्डा लोगाँमै भी पहले ८-१० 
वर्षके बच्चेकी बॉहपर गरम लोहेके निशान बना देने-सा 
प्रचलन था । 


दक्षिण भारतकी टोडा जातिको छोड्कर) सारे देशके 
आदिवासियोंमें मांस और मदिराका अतिशय प्रचार है। 
उड़ीसाके जुआँग जातिके लोग तो सब तरहका मांस खा 
लेते हैं । चूहे, बंदर, शेर, भाळू, साँप, मेढक--यहाँतक 
कि अखाद्य समझकर फेंक दिये जानेवाले मांसको भी खा 
लेते हैं । जहरीले साँपोंका मांस विषहीन .करके खा जाते 
हैं | उड़ीसाकी एक अन्य जाति बोण्डा परजा है। इनमें 
स्त्रियाँ तथा पुरुष दोनों ही नग्नावस्थामें वास करते हैं। ये छोग 
“जंगारों मुन्ताह नामक २० मील्के क्षेत्रमै बसे हैं । ये 
“सोलोपो? नामक दारात्र पीते हैं और भयंकर पियक्कइ हैं | 
इनमें कभी-कभी तो शराबके लिये पिता पुत्रकी और 
पुत्र पिताकी हृत्या भी करते सुने गये हैं । 


आदिवासी बालक 
हम देख चुके हैं कि आदिवासी भाई किन परिस्थितियोंमें 
जीवनयापन करते हैं । बालक अपने माता-पितासे ही जीवनका 
पहला पाठ पढ़ता है ओर आदिवासियोंके वाळकोंके लिये तो यह 
और भी सत्य है; क्योंकि वे प्रायः जीवनभर ही अपने माता- 
पिताके साथ रहते हैँ । बाल्य़ावस्थाके वाद युवावस्था भी 
उनकी उसी वातावरणमें व्यतीत होती है ओर इस प्रकार 
अन्धपरम्पराओंके वे स्वाभाविक विकासमें भक्त वन जाते 
हें तथा कट्टर रूढ़िवादी हो जाते हैं । चूँकि ये बाहरी छोगोंके 
सम्पर्कमें भी नहीं आते; इनमें परिवर्तनकी गुंजाइश भी कम 
ही रहती है । एक वार जो संस्कार सुदृढ़ हो जाते हैं, 
वे हृटानेका प्रयत्न करनेपर भी मुदिकलसे हटते दे; फिर इनमें 

तो 'प्रयत्न की सम्भावना ही नहीं होती ! 


आदिवासी बालक स्वाधीन भारतीय राष्ट्रके लिये एक 
चुनौती है । जबतक उनकी उन्नतिके लिये कुछ क्रियात्मक 
योजना बनाकर और उसपर अमल न किया जायगा, इस 
दिशामें कुछ भी न हो सकेगा । उन बालकोंके लिये शिक्षा- 

की कोई ठोस योजना कार्यान्वित की जानी चाहिये । यह 
सच है कि पिछले कितने ही वर्षोसे आदिम जातियोंमें 
ईसाई मिइनरी शिक्षा प्रसारका कार्य कर रही दै, लेकिन 
क्या वह शिक्षा उनके लिये हितकर हो सकती है ! कोई 
भी समझदार व्यक्ति कह सकता है कि “कदापि नहीं” 
क्योंकि वे भारतीय संस्कृति और सभ्यताके विरुद्ध विषेळे 
कीटाणु इनमें भर रहे हैं, वे भगवानके स्थानपर ईसामें ईमान 
लाना सिखलाते हैं । राम ओर कृष्णकी जगह वे यीसूके 
गुण बखानते हैं तथा उनके द्वारा बनायी गयौ पाञ्य- 
पुस्तकोमें भी यही भरा दै । वे लोग गरीब और भोले-भाळे 
आदिवासी बालकोंमें पाश्चात्य सभ्यताके प्रति रुचि जाग्रत्‌ 
करते हैं ! भूतपूर्व ब्रिटिश सरकारने इस कार्यके लिये हमारे 
ही देशका करोड़ों रुपया व्यय किया था ! 


शिक्षा कैसी हो ? 


हमारा यह दृढ़ विश्वास हे कि आदिवासी भाई अपने 
वर्तमान रीति-रिवाजोसे हिंदुओके अधिक निकट हैं या 
भील आदि भाइयोंके रहन-सहनसे हम कह सकते हैं कि इस 
देशमें बसनेबाळे आदिवासी हिंदू ही हैं और इन्हें वही शिक्षा 
दी जानी चाहिये जो हम अपने बालकको दिलाना पसंद 
करेंगे । उनको दी जानेवाली शिक्षा-प्रणालीमें उससे भी 
कुछ विशेषता होनी चाहिये, जो कि इन्हें स्वावलम्बी बना 
सकें | ये लोग बहुत गरीब हैं, अतः इन्हें ऐसी शिक्षा 
दी जाय, जिससे ये आर्थिक चिन्तासे मुक्त हो सकें और बह 
खर्चीली न हो । उड़ीसाके कतिपय क्षेत्रॉमें बुनियादी तालीम 
काफी हदतक सफल हुई है । इनमें मनोवैज्ञानिक पद्धति: 
पर--मांटेसरी प्रणालीसे भी शिक्षा प्रारम्भ की जानी 
चाहिये, ताकि बच्चोंके मानसका प्रारम्भसे ही विकास हो | 


आदिवासी बालकोंके लिये मात्र साक्षरता-प्रसारवाली 
शिक्षा उपयोगी न हो सकेगी । आज देशमें ही पढ़े-लिखे 
बेकारोंकी संख्या अधिक है और यदि हम उन्हें भी कोरा किताबी 
शान दिलाकर शिक्षित बनावें तो कुछ भी लाभ न होगा । 
आवश्यकता यह है कि उनकी शिक्षा ऐसी हो, जिससे वे 
सद्दी अथमें मनुप्यताका पाठ सीखें) तहजीब सीखें, उन्हे 
धर्मका भी यथेष्ट ज्ञान हो, भारतीय संस्कृति और सभ्यतासे 
वे परिचित हों । आदिवासी बालकोंको ऐसी शिक्षा दी 
जानी चाहिये, जिससे हाथसे किये जानेवाले कार्यके प्रति 
उनकी अरुचि नहीं, प्रत्युत भक्ति हो तथा उच्च रिक्षा 


ees ५०. 


# जे गुर चरन रेनु सिर धरहीं। ते जनु सकल बिभघ बस करी ॥ ५ 


प्राप्त कर लेनेपर भी वे शिल्पकलामें ' अभिरुचि रक्‍खें तथा 
ऐसे कार्य करनेवाले अपने भाइयोंसे घृणा न करें । 


हमारा अपना ख्याल यह है कि आज देशमें नास्तिकता 
बढ़ती जा रही है और उसे रोकनेके लिये प्रयत्न किया 
जाय । आदिवासियोंमें तो विभिन्न आदिम जातियोंके अपने 
पृथक्‌.प्रथक्‌ देवता हैं और वे उनकी उपासना करते हैं 
तथा उन्हें खुश करनेके लिये अपने त्यौहारों और मनौतियोंके 
लिये विभिन्न पशु-पक्षियोंकी बलि वे आमतौरपर देते हैं । 
इस प्रकार आदिवासी बालकोंमें शिक्षाके साथ-ही-साथ 
उचित धार्मिक संस्कार डालने चाहिये । गीताके अनुसार-- 
स्वधर्ममें निधन श्रेयस्कर हे और इसीलिये उन लोगोंको 
संस्कार-सम्पन्न किया जाना चाहिये । इनमें बहुत-सी बातें 
अच्छी भी हैं, उनका विरोध न किया जाकर उनके बालकों- 
में अच्छे संस्कारोंका प्रचलन प्रारम्भ कियां जाना चाहिये । 
आज भारतीय सरकार धर्मके मामलेमें 'सेक्यूलर' है, 
लेकिन इससे बहुत हानि हुई है। इस धर्मनिरपेक्ष नीतिते 
हिंदू-संस्कृतिपर कुठाराघात किया जा रहा है । दिल्लीमें 
बेठकर कानून बना देनेमात्रसे कुछ नहीं हो जाता, आजके 
धार्मिक संस्कार शताब्दियोंमें बने हैं। इसलिये आदिवासी 
बालकोंमें धार्मिक सुसंस्कारोंको चाळू किया जाना चाहिये । 

शिक्षाका माध्यम 

विभिन्न प्रदेशके आदिवासियोंकी विभिन्न बोलियाँ हैं 
और ये कुल मिलाकर सैकड़ों हांगी। इस कारण हमारा 
विनम्र मत है कि साधारणतया प्रत्येक प्रदेशमें आदिम 
जातियोंके बालकोंकी शिक्षा उस प्रान्तकी भाषामें होनी 


और वे अपनी जातिगत बोलीके अतिरिक्त प्रान्तीय भाषाको 


` थोड़ी-बहुत समझ सकते हैं । प्राइमरी शिक्षाके बाद 


राष्ट्रभाषा हिन्दीके माध्यमसे उनमें शिक्षा-प्रसार किया जाना 
चाहिये । लिपि और पाठ्य-पुस्तकोंका प्रश्‍न भी विवादास्पद 
हे । आदिवासी बालकोंके लिये ऐसी पाठ्य-पुस्तकें होनी 
चाहिये, जो उनके धर्म, रीतिरिवाजोपर प्रकाश डाळते हुए 
उनमें सुधरे हुए विचारोंका प्रचार भी कर सकें । 
भारतीय महापुरुषोंकी जीवनियाँ उन्हें पढायी जानी चाहिये । 
ईसाइयोंने इनमें रोमन-लिपिके द्वारा शिक्षा देना प्रारम्भ 
किया था ओर भाषा उनकी ही रक्‍खी थी तथा बादमें 
अंग्रेजीको माध्यम रक्खा गया । लेकिन जहाँतक लिपिका 
प्रश्न है, वह तो अब देवनागरी ही होनी चाहिये । 

आदिवासी बालकोंमें शिक्षा-प्रचार करनेके लिये अध्यापक 
भौ योग्य होने चाहिये । उस अध्यापकमें सबसे बड़ी योग्यता 
यह होनी चाहिये कि वह उनसे सहानुभूति रक्खे, उनमें 
मिल-जुळकरश उनका होकर रहे। वह उनकी कमी या बुराइयोंको 
धीरे-धीरे दूर करनेको अपने जीवनका उद्देश्य समझे । ऐसा 
ही कार्यकर्ता भी होना चाहिये जो सेवाभावनासे प्रेरित होकर 
उनमें कार्य करनेके लिये जाय । उसके रहन-सहन, व्यवहार 
और घर तथा सामाजिक जीवनका दूसरोपर खयं ही अच्छा 
प्रभाव पड़ेगा । अध्यापक और कार्यकर्ता ऐसा होना 
चाहिये जो छूत-छात न मानता हो और सुधारवादी दृष्टिकोण 
रखता हो । जहाँतक हो सके प्रारम्भिक स्कूलोंमें तो हिंदी 
शिक्षित उन्हीं जातियोंके अध्यापक होने चाहिये । अभी 
ऐसे अध्यापकोंकी बहुत कमी है) लेकिन ऐसा प्रयत्न किया 


चाहिये, जिसमें वह प्रदेश हो । प्रायः आदिम जातिवालोंको जाना चाहिये और उन्हें इस ओर आकृष्ट किया 
अपने प्रान्तके आदमियोंसे कुछ काम पड़ता ही रहता है जाना चाहिये । 
~ 
उद्दोधन 


( रचयिता-श्रीस्वामीआनन्दमुनिजी महाराज ) 


चरण अपना आगे बढ़ाता चला जा । 
सदा प्रेमके गीत गाता चला जा॥ 
तेरे मार्गम वीर ! काँटे बड़े हैं, 


लिये तीर हाथामे चेरी खड़े हे 9 
बहादुर त" सबको मिटाता चला जा ॥ 
तू है {शी ऋषीकुलका बालक , 


प्रतापी यशस्वी सदा दीनपालक , 


तू संदेश सुखका सुनाता चला जा॥ 
भले आज तूफान उठ करके आयें, 
बलापर चली आ रही हो बढाएँ, 
युवा वीर है दनदनाता चला जा॥ 
जो बिछुड़े हुए हैं उन्हे तू मिला जा, 


“ जो सोये पड़े हैं उन्हे तू जगा जा, 


तू आनंद डंका बजाता चला जा॥ 


है आर. हु 


# शिशु-वत्सला मांटेसरी * 

शिशु-वत्सला मांटेसरी 


( लेखक--श्रीरामलालजी ) 


मेरिया मांटेसरीका जन्म सन्‌ १८७० ई०में रोमके 
एक सम्पन्न परिवारमै हुआ था । उन्होने २४ सालकी 
अघस्थामें रोमके विश्वविद्यालयमै डाक्टरीपरीक्षा पास की । 
वे इटलीकी पहछी महिला थीं, जिन्होंने विश्व-विद्यालयकी 
परीक्षामें सम्मिलित होकर इस प्रकारकी सफलता प्राप्त की । 
उन्होंने ळूले, लँगड़े, बहिरे तथा अल्पबुद्धिवाळे शिशुओंके 
एक विद्यालयमे सहकारी डाक्टरके रूपमै काम करना आरम्भ 
किया । इस अवधिमें बच्चोंके मनोविज्ञानके अध्ययनका 
उन्हें अच्छा अवसर मिला। इन्हीं दिनों डाक्टर गुइडो 
बेसळीने दुर्बळ मस्तिष्के रिझ्युओके शिक्षणके लिये एक 
संस्था खोली और उसमें डाक्टर मांटेसरीने धीरे-धीरे अपने 
शिश्चु-सम्बन्धी प्रयोगको क्रियात्मक रूप देना आरम्भ कर 
दिया । कमजोर और मोटी बुद्धिवाले शिशुआंकी परीक्षासे 
उन्होंने यह सिद्धान्त स्थिर किया कि यदि उन्हें नये ढंगसे 
पढ़ाया-छिखाया जाय तथा काम करनेकी स्फूर्ति दी जाय 
तो ये साधारण शिक्षुओंकी अपेक्षा शीघ्र ही शिक्षित और 
कार्य-कुशछ तथा संस्कृत बनाये जा सकते हैं। वे इस 
तरहके प्रयोगमें छग गयीं। उन्होने दिञ्ुकी मनोविज्ञान 
सम्बन्धी पुस्तकोंका बड़ी तत्परतासे अवलोकन किया । 
“ ` 'रोमके साछारेंस नामक गाँवमें वैज्ञानिक प्रणालीके ढंगपर 
दिञ्च-विद्यालयकी स्थापना हुई । मांटेसरीने इसी समयसे 
अपना सम्पूर्ण जीवन शिश्ञु-शिक्षाके पवित्र उद्देश्यमें लगा 
दिया । तीनसे चार साळके बर्चोकी शिक्षा आरम्भ हुई । 
उन्होंने अपनी प्रसिद्ध पुस्तक 'मांटेसरी-प्रणाळी? प्रकाशित 
करायी । शिशुको अपनी शक्ति और स्फूतिके विकासका 
अवसर मिला । मांटेसरीके नये प्रयोगने सिद्ध कर दिया कि 
दिशचु प्राणोसे परिपूर्ण है । वह सदा क्रियाशील रहना चाहता 
है । रिझु खतन्त्रताप्रिय है और उसे अपने व्यक्तित्वके 
विकासमें आनन्द मिलता है । स्वभावसे ही मौलिक होनेके 
नाते उसे दूसरेकी प्रेरणामूलक क्रियाके अनुरूप काम करनेमें 
उत्साह नहीं होता है । उसे अपनी चेष्टाओंके प्रदर्शनमें ही 
संतोष मिलता है । स्वतन्त्रताके प्रयत्न और काम करनेकी 
आकांक्षाद्वारा बालक अथवा शिशु अपने व्यक्तित्वका 
निर्माण करता है। उसकी इस क्रियाशीलतामें प्रयोजन 
अपेक्षाकृत अधिक महत्त्वपूर्ण है । वह वास्तवमै इस क्रिया- 


शीलताद्वारा अपने व्यक्तित्वकी सर्वाङ्गीण विकास-प्रक्रियामें 
गति करता है अन्यथा तीन सालके बादकी अवश्थासे वह 
विपथगामी बनता जाता है । जव वह व्यक्तित्वके निर्माणमें 
बाधाका अनुभव करता है, तब विपथगामी बन जाता है और 
निषेधात्मक लक्षणोंद्वारा उसे व्यक्त करता है । 


मांटेसरी-प्रणालीमे रिझुके विद्यालयको “बच्चोंका घर? 
कहा जाता है और उसमें उन्हें खेलने-कूदने तथा अपना 
व्यक्तित्व विकसित करनेकी पूरी छूट दी जाती है । इस घरमें 
बच्चे अपनी आवश्यकताके सारे कार्य अपने आप कर लिया 
करते हैं | मेज, कुर्सी, खिलौने आदि उनके बयके अनुरूप 
छोटे-छोटे होते हैं । बच्चे उन्हें बड़ी आसानीसे अपने काममें 
लेते हैं और उनकी स्फूर्ति तथा क्रियाशीलता दिन-प्रति-दिन 
बढ़ती जाती है । इस तरह काम करनेकी शिक्षा भी उन्हे 
मिळती रहती है । धबच्चोके घर”में रिश अपने हाथ-मुँह 
स्वयं धो लेते हैं, बालोंमें कंघी फेर लेते हैं, कपड़े पहन लेते 
और झाडू लगा देते हैं । आशय यह दै कि उनके सामने 
कोई ऐसा काम नहीं रहता है, जिसे वे स्वयं नहीं कर पाते 
हैं या करनेमें कठिनाईका अनुभव करते हैं । ऐसा होनेपर 
तो उनका व्यक्तित्व ही नहीं विकसित हो सकता । यह तो 
माता-पिता और बड़े-बूढ़ों तथा अभिभावकोंकी कमजोरी है 
कि बच्चाको मनानेके लिये उनका काम स्वयं कर देते हैं 
और यह नहीं समझते हैं कि ऐसा करनेसे उनकी क्रिया- 
शीलता कुण्ठित और मन्द हो जाती है । मांटेसरी-प्रणालीमें 
बच्चोंके लिये घर और विद्यालय दोनों एक-समान होते हैं । 
मांटेसरीने अनुभव किया और प्रयोगकी कसौटीपर अपने 
विचारको कसकर देखा कि बच्चेको काम करते रहनेसे ही 
आराम मिळता दै, वह किसी भी समय बेकार नहीं बैठा 
रहना चाहता-है । वह किसी विशेष उद्देश्यसे नहीं, आनन्द 
और आराम पानेके लिये ही काम करना चाहता हे और 
आश्चर्यकी बात तो यह है कि काम करते-करते उसको 
थकावट ही नहीं होती है । वह थकना जानता ही नहीं । 


बच्चोमें काम करनेकी रुचि होती है। इस रुचिके 
विकासके छिये उसे वैज्ञानिक ढंगके बने खिछौने दिये जाते 
हें । इन खिलौनोंसे ज्ञानेन्द्रियाँ विकसित होती हैं। दिझु 

# धरमु न दूसर सत्य समाना । आगम निगम पुरान बखाना ॥ % 


इनकी सहायतासे वर्णमाला, रेखा-गणित आदि खेलते-खेलते 
सीख जाते हैं। उन्हें धीरे-धीरे स्पर्श-बोध, रंग निर्णय, 
श्रबणःशक्ति, खाद और प्राण-बोध, ताप-बोध आदिसे 
परिचित कराया जाता है। प्रत्येक आवश्यक विकासकी 
ओर ध्यान दिलाया जाता है । 'बच्चोंके घर” में शिक्षकका 
काम रिक्षा देना नहीं है, वह तो शिश्ञुकी प्रत्येक चेष्टाका 
निरीक्षण करता रहता है । उसका काम गळती सुधारना 
नहीं है । वे खिलौने ही इस प्रकारके होते हैं कि दो-चार 
बार गलती करनेपर बच्चा उनकी सहायतासे टीक चेष्टा 
करने छग जाता है और सीखनेकी वस्तुके प्रति उसकी 
जानकारी बढ्ने लगती है । यदि शिक्षक भूल-संशोधन कर 


देता है तो बच्चेकी क्रिया-शक्ति मर जाती है, नष्ट हो 
जाती है । 

मांटेसरीने अपनी दिक्षा-प्रणाछीको क्रियात्मक रूप देनेके 
लिये योरपके कई देशोंका भ्रमण किया । उनकी शिक्षा- 
पद्धतिका अध्ययन किया । हालैंड)' इंग्लैंड तथा अन्य 
बहुत-से देशोमें मांटेसरी-प्रणाळी अनिवार्य कर दी गयी है । 
विश्वका एक बहुत बड़ा भाग उनके नये शिश्यु-शिक्षा- 
प्रयोगसे लाभान्वित हुआ है । वे भारतमै भी आयी थीं । 
थियोसाफिकल सोसाइटीके तच्वावधानमें उन्होने अपनी 
सिक्षा-प्रणाळीपर भाषण दिये थे और मद्रासमें मांटेसरी- 
संघकी एक शाखा भी स्थापित की थी । 


a 


नकळचीकी प्रतिज्ञा 


( लेखक--स्वामी श्रीजयरामदेवजी ) 


एक बार मैं अपने एक अन्तरङ्ग मित्रसे. मिलनेके लिये 
गया था, यह बहुत दिनोंकी बात है । मेरे मित्रजीका नाम 
था--सी० आर० गुप्ता । जिस समय मैं उनके बँगलेपर 
पहुँचा तो दरवाजा खुला हुआ था, सामने कमरेमें बैठे हुए 
मित्रजी अपने प्रिय पुत्रको हिंदी लिखना-पढ्ना सिखला रहे 
थे । उनका पुत्र इतना सुन्दर और भोला था कि उसे देखते 
ही मन प्रफुल्लित हो उठता था । उस बालककी आयु थी 
केवल पाँच वर्षकी और उसका नाम था--'मुकुन्द! । 

मेरे मित्र सी० आर० गुप्ताजी अपने मुकुन्दको पढानेमें 
इतने तन्मय हो गये थे कि उन्होंने मेरा आना नहीं जाना । 
मैं जाकर उनके पीछेकी ओर रक्खी हुई कुरसीपर चुपके-से 
बैठ गया । उस समय मित्रजी कह रहे थे--“देखो) मुकुन्द ! 
अब तुम सबके नाम लिखना सीखो ।? बालकने भोले स्वरसे 
कहा--“बाबूजी | किछका नाम लिखें !? बाबूजीने कहा-- 
“सबसे पहले मेरा नाम लिखो |? मुकुन्द--“कछे लिखेँ।? 

बाबूजीने दुलार करते हुए कहा--।लिखो मेरा नाम-- 
सी० आंर० गुप्ता ।? बालक मुकुन्दने बड़ी कठिनतासे सोच- 
समझकर लिखा--“सियार', और कहा--।देखो बाबूजी 
थीक है । बाबूजी नाक सिकोड़कर कहने लगे--“धत्तेरेकी, 
यह क्या लिख दिया “सियार? !? 


ठीक-ठीक क्‍यों नहीं लिखता ? सी० आर» गुप्ता । 
यह सुनते ही मुकुन्द कुछ हिचकिचाहटके साथ बोल 


उठा--हाँ, बाबूजी ! मैं भूल गया था; लाओ लिख दूँ 
सियार--कुत्ता ।? 

यह सुनते ही मैं खिल-खिलछाकर हँस पड़ा । चौंककर 
आश्चर्यसे बाबूजीने मुख फेरकर मेरी ओर देखा। कुछ 
लजित नेत्रोंसे देखते हुए कहने छगे--“अच्छा ! आप किस 
समय आये; मुझे तो पता ही नहीं चला ।? मैंने मुसकराते 
हुए कहा--“अब मैं योगी-वियोगी बन-बनाकर उड़ाकू बन 
गया हूँ । जहाँ चाहता हूँ वहीं उड़कर पहुँच जाता हूँ । इस 
समय मैं आकाशमार्गस आकर यहाँ प्रकट हो गया हूँ। 
इसीलिये मेरे आगमनका आपको पता नहीं चला ।? 

बाबूजी हँसकर बोले--“आप तो हास्यरसमें मेरी बातको 


घसीट ले गये । सच-सच बतलाइये ।' 

मैंने कहा--“आपके यहाँ मेरा इस प्रकार आना आज 
सफल हुआ--आपके वाळक मुकुन्दके मुखारबिन्दसे आपके 
अंग्रेजी नामका हिंदी अनुवाद सुनकर जो आनन्द मुझे 
मिला है, ऐसा आनन्द स्वर्गमें इन्द्रको भी नहीं मिलता 
होगा ।--घन्य-धन्य अंग्रेजी भाखा । बनि सियार कुत्ता रस 
चाखा |? 

बाबू साहत्र अत्यन्त लज्जित होकर बोले--“क्या कहें ! 
हमारा नाम ही ऐसा है कि बोलनेमें गड़बड़ हो जाता है |” 

मैंने कहा--“आपका नाम तो बड़ा ही सुन्दर हैः 
“चन्द्ररमण' । अहा ! ऐसा नाम तो लाखोंमें खोजनेसे भी 
नहीं मिलेगा, किंतु) आपने अंग्रेजीकी नकल करके अपने 


खेल खिलौनोमें लवलीन । जिनके सारा जग आधीन ॥ 
ये चारों भैया सुकुमार । धन्य इन्हें जो करता प्यार ॥ 

ये हैं इनके बालचरित्र । देखा आये है कुछ मित्र ॥ 
झट उठ दोड़े भोजन-त्याग । यह अनुपम पावन अनुराग ॥ 

भोजन करते चारों भाई । ये हैं सबको ही खुखदाई ॥ 
इनकी मूरति ही खुखरूप । ये बालक भूपोके भूप ॥ 


कल्याण 555५ 


श्रीरामकी बाल-लीला--२ 


नचा रहे है लट्ट आज । ये चारों रघुकुल युवराज ॥ 
इनमे जिसका मन लग जावे । उसे काल भी सीस झुकावे ॥ 


< त्रा दद 
सरयूतटपररखेल -,-9 


अवध नुपतिके राजकुमार 1 चारों शूर पुनीत उदार ॥ 
खेळ रहे सरयू तट खेल | हो भाईमै ऐसा मेल ॥ 


भरत शाद्रुहन लक्ष्मण राम | पढ़ने आये गुरुकुल धाम ॥ 
रुचिर ब्रह्मचारीका वेश । धन्य धन्य है भारत देश ॥ 


# जिन्होंने जीवन ही बदल दिया % 


नामको बिगाइकर यह छीछालेदर करा डाली । अपनी बोले--“बस) आजसे मैं प्रतिज्ञा करता हूँ कि इस अंग्रेजी 
छछित-मधुर भाषा देववाणीको छोड़कर परायी भाषाको भाषाका नामके साथ प्रयोग कभी न करूँगा और अपने सभी 
आपने अपना रक्खा है, इस नकलचीपनको क्यों नहीं मित्रोमें इस बातका प्रचार करूँगा कि इस प्रकार अंग्रेजीका 
छोड़ते ! यह सुनते ही बाबू साहब पानी-पानी हो गये। प्रयोग सदाके लिये समाप्त हो जाये ।? 


RR त १६००-- 
जिन्होंने जीवन ही बदल दिया 
( लेखक--श्रीयशपालजी जैन ) 


( बड़ोंके बचपनकी कुछ सच्ची घटनाएँ ) 

[ जिस प्रकार छोटेःसे बीजके भीतर विशाल वृक्ष समाया रहता है, उसी प्रकार बालकके भीतर भी विकसित 
मानव समाविष्ट रहता है । कदाचित्‌ इसी सत्यको लक्ष्यकर अंग्रेजीके महाकवि वर्डसवर्थने कहा था--“चाइल्ड इज 
दी फादर ऑफ दी मैन ।” अर्थात्‌ बालकमें मानवका जनक विद्यमान है । आवश्यकता इस बातकी है कि बालककी 
अन्तर्निहित इत्तियों और शक्तियोंको सहजभावसे विकसित होनेका अवसर दिया जाय। कौन जानता है कि बालक 
किस बृत्तिके विकाससे क्या-से-क्या बन जाय ! अभिभावकोंको चाहिये कि बच्चोके प्रति अपने व्यवहारमें वे सजग एवं 
सावधान रहें । 

नीचे हम कतिपय महापुरुषोंके बचपनकी कुछ छोटी-छोटी घटनाएँ दे रहे हैं। पाठक देखेंगे कि छोटी होनेपर 
भो उन्होंने उन महापुरुषोंके जीवनपर कितना गहरा प्रभाव डाला । उनके जीवनको एक नयी दिशामें मोड़ दिया । 
इन घटनाओंसे यह भी स्पष्ट हो जाता है कि बच्चोपर दबाव डालकर उनका निर्माण करनेकी प्रचलित परिपाटी अत्यन्त 
दोषपूर्ण है । समझ-बूझकर स्तेच्छासे गळती करके भी वालक अपना जितना विकास कर सकता है, उतना 


अभिमावकोंकी सख्ती या जोर-ज़वरदस्तीसे नहीं | लेखक ] 


१, संकल्प 

वह एक सम्पन्न घर था । घर क्या, आलीशान महल 
कहिये । वेभवके जितने उपकरण हो सकते हैं, वे सब वहाँ 
मौजूद थे । मूल्यवान्‌ मेज-कुर्सियाँ, रंग-बिरंगे एक-से-एक 
बढ़कर आवरण, दरियाँश मखमली कालीन, पियानो, 
रेडियो । बहाँके समूचे वायुमण्डलमें आभिजात्यकी भावना 
व्याप्त थी और यह स्वाभाविक ही था । कारण कि उस 
भवनके स्वामी सामान्य व्यक्ति नहीं थे । देशाके बड़े-बड़े 
लोगोंमें उनकी गणना होती थी । देवयोगसे पल्ली भौ उन्हे 
बड़े घरकी मिली थां । घरकी साज-सज्जामें उनका वड़ा 
हाथ था । 

घरमै कई बालक थे, जिनका पालन-पोप्रण घरके वैभव 
और प्रतिष्ठाके अनुरूप ही होता था । उनके रहन-सहन, 
दिक्षा-दीक्षा। बोल-चाल) सवमें घरका बड़प्पन झलकता 
था । लेकिन उनमें एक बालक था; जो अन्य बालकोंकी 
अपेक्षा कहीं अधिक सुन्दर और प्यारा लगता था । रंग 
तो दूसरे बच्चोंका भी साफ था) परंतु इस वालककी आकृतिमें 


कुछ ऐसा आकर्षण था कि जो भी उसे देखता था; मुग्ध 
हो जाता था। घर और पड़ोस सबका उसके प्रति असीम 
प्रेम था । संयोगसे बालकका स्वभाव भी अन्य बाळकोंसे 
कुछ भिन्न था। उस वैभवशाली वायुमण्डलमें उसे विशेष 
रस न था। वह सीधे-सादे ढंगसे रहता था और बिना 
भेद-भावके सबसे मिलता-जुलता था । 


एक दिन अनायास घरमें कोलाहल मच गया । बात 
बड़ी नहीं थी । नौकरसे चीनीकी कुछ मूल्यवान्‌ रकावियाँ टूट 
'गयीं । अपराध नौकरका नहीं था । वह रकावियाँ लेकर आ 
रहा था कि पेर फिसळ गया और रकावियाँ धरतीपर गिरकर 
चूर-चूर हो गर्यी । गह-खामी और गृहिणी दोनोंने देखा 
तो आग-वबूला हो गये । उन्होंने कहनी-अनकहनी सब 
तरहकी बातें उससे कहीं और जब नौकरने धीमी आवाजमें 
इतना कह दिया “कि उसने जान-बूझकर थोड़ी तोड़ डाळी १? 
तो उनका पारा और भी चढ़ गया । गहस्वामीने कहा, 


“अच्छा, तुम यों वाज नहीं आओगे तो मैं पुम्हें थाने 
भेजे देता हूँ ।? 

१ संभावित कहूँ अपजस लाह । मरन कोटि सम दारुन दाहू ॥ % 


इतना कहकर उन्होंने आवेशमें थानेके अधिकारीको 
पत्र लिखा और उसके साथ नौकरको थाने भेज दिया । 
बेचारेको जाना पड़ा । न जाता तो करता क्या ! 

थानेमें उसपर कोड़ोंकी मार पड़ी और इतनी कि उसकी 
देह नीली पड़ गयी । पिट-पिटाकर शामको जब वह घर 
छोटा, तब ऐसा लगता था मानो महीनोंका बीमार हो । 
उसका चेहरा पीछा पड़ गया था और कोड़ोंकी मार तथा 
अपमानके कारण उसके पेर ठीकसे नहीं उठते थे । ज्यों ही 
उसने घरमें प्रवेश किया, वही बालक सामने आया । अपने 
प्यारे नौकर और उसके मुरझायै चेहरेको देखकर बालक 
ठिठककर खड़ा हो गया और क्षणभर उसकी ओर देखता- 
का-देखता रह गया । नौकरकी आँखें सूज़ी हुई थीं और 
घह इतना विवश दीख पड़ता था मानो अभी रो पड़ेगा । 

बालकको देखते ही नोकर भी खड़ा हो गया और 
एक बार उसने निगाह भरकर उसे देखा । वह कुछ 
कहना चाहता था, पर होठ नहीं खुले । देखते-देखते उसकी 
आँखोंकी बेत्रसी क्रोधमें परिणत हो गयी और उसने मुँह 
जरा टेढ़ा करके धीमे पर आवेदाभरे स्वरमें कहा--*देखते 
क्या हो बाबू ! एक दिन तुम भी ऐसे ही बनोगे ।? 

बालकका सारा शरीर काप उठा, जैसे किसीने उसके 
दारीरसे बिजलीका स्पर करा दिया हो । उसका हृदय 
रो पड़ा | मन-ही-मन उसने कहा कि हे भगवन्‌ ! धरती 
फट जाय तो में उसमें समा जाउँ ।? 

नौकरके साथ जो हुआ, उससे बालक पहलेहीसे 
बहुत क्षुव्ध था और वह प्रतीक्षा कर रहा था कि कब 
नौकर लौटे और कत्र वह उसका हाथ पकड़कर बार-बार 
चूमे और उसे ढाढस बँधाये ! लेकिन नौकर लौटा तो 
उसके मुँहसे ऐसे शाब्द सुनकर उसका बाल-हृदय एक 
साथ चीत्कार कर उठा । नौकर मूर्तिवत्‌ खड़ा था मानो 
स्पन्दनद्दीन हो और वाळकके भीतर मारी तूफान उठ 
रहा था । 

नौकर फिर बोला, क्यों बाबू | मैं झूठ कहता हूँ १ 

बालकने अपने सिरको लटका दिया | बरोछा--धनहीं, 
नहीं) मैं कदापि ऐसा नहीं करूँगा | 

इतना कहकर वह तेजीसे आगे बढ़ा और नौकरको 


अपनी पतली बाहोंमें भरकर उसके कपड़ोंमें उसने अपना 
झह छिपा लिया । 


बालकके इस सदय ब्यवहारसे नौकरका हृदय उमड़ 
आया । वह अपनी व्यथाको भूल गया । 


बचपनका वह संकल्प रूसके महान्‌ अराजकवादी 


विचारक प्रिंस क्रोपोटकिनको आजीवन स्मरण रहा और उन्होने 


बड़े-सेबड़ा अपराध होनेपर भी अपराधीके प्रति सदा 
सहानुभूति और करुणाका भाव रक्खा । करुणाका बीज 
उनमें पहलेसे मौजूद था । उक्त घटनासे उसे जीवन मिला 
और वह आगे जाकर लहलहा उठा । 


२, प्रायश्चित्त 


वह बारह-तेरह वर्षका बाळक ही तो था । कच्ची 
बुद्धि थी और साथ अच्छा न था । उसके एक सम्बन्धी 
सिगरेट पीते थे । उसे भी शौक लगा । सिगरेटसे फायदा 
तो क्या, धुआँ उड़ाना उसे अच्छा लगता था । समस्या 
आयी कि सिगरेट खरीदनेके लिये पैसे कहाँसे आवें । बड़ोंके 
सामने न तो वह पीयी ही जा सकती थी) न खरीदनेके लिये उन- 
से पैसे ही मागे जा सकते थे । तब; क्या हो ! हो क्या, 
नौकरोंकी जेबें टटोली जाने लगीं और पेसा-घेला जो भी 
पछे पड़ता, उड़ा लिया जाता । बड़े सिगरेट पीकर फेंक 
देते तो वे डुकड़े बीनकर इकडे कर लिये जाते । किसीने 
कह्‌ दिया कि एक पेड़की डंठल होती हे, जिसे जलाकर 
पीनेसे सिगरेटका-सा आनन्द आता दै । उसका भी प्रयोग 
किया गया, लेकिन मजा नहीं आया । मजा तो सिगरेट 
पीनेमें भी नहीं आता था, पर उससे क्या । यह सिलसिला 
कुछ दिनतक चला, अचानक एक दिन विचार उठा 
कि ऐसा काम क्यों करना, जो बड़ोंसे छिपाना पड़े और 
जिसके लिये चोरी करनी पड़े १ बात उठी । उठी कि 
वहीं-की-वहीं दब गयी । 

फिर उभरी और पराधीनता दिन-पर-दिन खछने 
लगी । यह भी क्या कि बड़ोंकी आज्ञाके बिना कुछ न 
कर सकें ! ऐसे जीनेसे लाभ क्या १ इससे तो जीवनका अन्त 
कर देना ही अच्छा । - 

पर मरें केसे! किसीने कहा था कि घतूरेके बीज 
खा लेनेसे मृत्यु हो जाती है । बीज इकडे किये गये, पर 
खानेकी हिम्मत न हुई । प्राण न निकले तो ! फिर भी 
साहस करके दो-चार बीज खा ही डाले, लेकिन उनसे 


क्या होता था । मौतसे वह डर गया और उसने मरनेका 
विचार छोड्‌ दिया । 


# जिन्होंने जीवन ही बद्ल दिया % 

जान बची, साथ ही एक छाभ यह हुआ कि बीडीकी 

जूठन पीने और नौकरोंके पैसे चुरानेकी आदत छूट गयी । 
दो वर्ष बाद 

बाळकके उस सम्बन्धी-साथीपर २५) का कर्ज हो 
गया । वह केसे निकले ! जब कोई उपाय दिखायी न 
दिया, तब सोचा गया कि साथीके हाथमें सोनेका जो ठोस 
कड़ा था; क्‍यों न उसमेंसे थोड़ा-सा सोना काटकर बेच 
दिया जाय और कर्ज चुका दिया जाय १ अन्तमें यही 
किया गया। कड़ा कटा, सोना बिका और ऋणंसे मुक्ति 
हो गयी । 

ऋृणसे मुक्ति तो हुई, पर वह घटना बालकके छिये 
असह्य हो गयी । उसने आगे कभी चोरी न करनेका 
निश्चय किया । साथ ही यह भौ कि अपनी चोरीको अपने 
पिताके सामने स्वीकार कर लेगा | यह डर तो न था कि 
पिताजी उसे पीटंगे) लेकिन इतना तो था कि वे सुनकर 
बहुत दुखी होंगे । अगर उन्होंने स्वयं अपना ही सिर 
पीट लिया, तो जो होश पर भूल स्वीकार किये बिना 
मनकी व्यथा दूर न होगी । 

पिताके आगे मुँह तो खुल नहीं सकता था। तब 
बालकने चिट्ठी लिखकर अपना दोष स्वीकार किया । चिट्ठी 
अपने हाथों ही पिताको दी । उसमें सारा दोष कबूल किया 
गया था, साथ ही उसके लिये दण्ड मागा गया था। 
आगे चोरी न करनेका निश्चय भी था । 

पिताजी बीमार थे । वे बिस्तरपर लेटे थे । चिट्ठी 
"उनेके लिये उठ बैठे । चिट्ठी पढी । आँखोंसे मोतीकी 
बूदें टपकने छगीं। थोड़ी देरके लिये उन्होंने आँखें बंद 
कर लीं । चिट्ठीके डुकड़े-ड़कड़े कर डाले ओर बिस्तरपर 
पुनः लेट गये । 

मुहसे उन्होंने एक शब्द भी नहीं कहा । बालक अवाक्‌ 
रद्द गया । पिताकी वेदनाको उसने अनुभव किया और 
उनकी पीड़ा तथा शान्तिमय क्षमासे वह रो पड़ा । 

बड़े होनेपर उसने छिखा--“जो मनुष्य अधिकारी व्यक्ति- 
के सामने स्वेच्छापूर्वक अपने दोष शुद्धह्ददयसे कह देता 
है ओर फिर कमी न करनेकी प्रतिज्ञा करता हैः वह मानो 
श्रद्धतम प्रायश्चित्त करता है ।? 

इस बाछकसे भारत ही नहीं) सारा संसार परिचित है । 
बेह या मोहनदास करमचंद गाँधी । 


३, दया 

बालक कहींसे लोट रहा था । सन्ध्या हो चुकी थी और 
मार्ग जंगलमें होकर था । बालक खेलता-कूदता आ रहा 
था । अचानक एक पेड़की नीची टहनीपर देखता क्या है 
कि एक छोटे-से घोंसलेमें दो अंडे रक्‍खे हैं और उनपर 
एक चिड़िया बेठी है। बाळक रुक गया। उसे वे अंडे 
बड़े अच्छे लगे । देखनेमें सुन्दर तो थे ही, साथ ही बाल- 
सुलभ कोतूइळ भी था। उसने सोचा कि इन अंडोंको ले 
चळ ओर माको दिखाऊँ तो वह बहुत खुश होगी । बह 
घोंसलेकी ओर बढ़ा, फिर ठिठका । चिड़िया एक साथ 
फुरसे उड़ गयी । घोंसलेके बीचमें जरा-सा गड्डा था, जिसमें 
एक-दूसरेसे सटे दोनों अंडे रक्खे थे। चिड़िया उड़कर 
ऊपरकी डालपर जा बेठी ओर चीं-चीं करने लगी । बालक- 
ने धीरे-धीरे घोंसळेकी ओर हाथ बढ़ाया और फिर खींच 
लिया । नहीं, उसे अंडे नहीं उठाने चाहिये। पर क्यों १ 
मा उन्हें देखकर कितनी प्रसन्न होंगी ! ओर भाई-बहनें ! 
कहेंगे कि वाह; क्या बढ़िया चीज लाया है । 

उसने जी कड़ा किया और दोनों अंडे हाथमें उठा 
लिया । चिड़िया जोरसे चीत्कार कर उठी, पर बालक रुका 
नहीं । अंडे धीरेसे मुद्ठीमें दबाकर और हाथको कोटकी जेब- 
में डालकर वह गया, वह गया । 

घर आकर उसने सॉस ली । हॉफता हुआ बोला, 
“ओ मा) ओ मा ! देख, केसी बढ़िया चीज लाया हूँ ।? 

माने अंडे देखे और बालककी आशाके विपरीत उनका 
चेहरा एकदम गम्भीर हो गया । बोली--“हाय ! तूने यह 
क्या किया ।? 

बाळकने कहा--“देखती नहीं केसे सुन्दर हैं।? 
मा कहती गयी, “तूने यह नहीं सोचा कि चिड़िया कितनी 
हैरान होगी ! वह बार-बार घोंसलेपर आकर इन्हें खोजती 
होगी और अपना सिर पीटती होगी । हाय ! तैने यह क्या 
किया १ `` ` और `" ` 'और' ` " ` अगर छाना ही था 
तो एक ले आता । कम-से-कम एक तो उसके लिये छोड़ 
ही आता ।? 

बाछकको अपनी भूछ माळूम हुई, पर अब वह क्या 
करे! देर जो हो चुकी थी । 

मा रातभर नहीं सो सकी और बाळक भी सारी रात 
सपनेमें चिड़ियाका भयंकर आत्तनाद सुनता रहा, उसका 
फड़फड़ाना देखता रहा । 

% नहि असत्य सम पातक पुंजा । गिरि सम होहि कि कोटिक गुंजा ॥ % 


सबेरे उठते ही वह दौड़ा-दौड़ा गया । बड़ी मुश्किल्सें 
उसे वह जगह मिली । 
उसने देखा कि चिड़िया सूने घोंसलेके एक द्वारपर 
सुस्त-सी बैठी है । शायद रातभर रोते-रोते थक 
गयी थी । 
बालकके आगे बढ़ते ही वह उड़कर दूसरी शाखापर 
जा बैठी । बालकने दोनों अंडे घोंसलेमें रख दिये और 
आइमें खड़े होकर देखने लगा कि आगे क्या होता है! 
चिड़िया आयी घाँसलेपर बैठ गयी । उसने तिरछी 
गर्दन करके अंडोंको घूरा । बालकको हर्ष हुआ; लेकिन 
उसने देखा कि चिड़ियाकी आँखोंमें वह दुलार नहीं है, 
जो पहले था। वह चुपचाप घोंसलेके किनारेपर टिकी रही, पर 
अंडोंपर नहीं बैठी । 
बालक देरतक खड़ा-खड़ा इस हृदयस्पर्शी दृश्यको 
देखता रहा, देखता रहा । उसके जीमें आता था कि वह 
उस वेदनासे विल चिड्याको पकड़ ले और कहे कि 
मेरे अपराधको क्षमा कर दे और अपने इन पेटके जायोंको 
स्वीकार कर ले । मेरे लिये नहीं, भगवानके लिये तू एक बार 
फिर इन्हें अपने पंखोंके सायेमे समेट ले । 
पर चिड़ियाकी खोयी ममता फिर नहीं लोटी! 
नहीं छोटी । 
निराश बालक घरकी ओर चला तो उसका हृदय 
बहुत भारी था । 
जीवदयाका यह ऐसा पाठ था कि वह बालकके हृदय- 
पटलपर गहरा अङ्कित हो गया और जबतक जीवा प्राणि- 
मात्रके प्रति सदा दयावान्‌ बना रहा । 
पाठक इस बालकको जानते हैं। वह थे दौनबन्धु 
एण्डरघूज--भारतके अनन्य मित्र और हितैषी । 
४. परदुःखकातरता 
विश्वविद्याछयके प्राध्यापक अपने उपकुलपतिसे 
बहुत हैरान थे । वे विद्यार्थियोंको जो भी दण्ड देते, विद्यार्थी 
उपकुल्पतिक्रे पास जाते और माफ करा लाते । यों 
अनुशासन केसे चलेगा ? विद्याथी उनकी बात केसे मानेंगे? 
नहीं, इससे विश्वविद्यालयमें उच्छुङ्खलता पैदा हो जायगी । 
बे काफी दिनतक सहन करते रहे; लेकिन जब उन्होंने 
देखा कि उपकुछपतिके व्यवहारमें कोई परिवर्तन होनेवाला 


नहीं है, तब उन्होंने एक दिन उनके पास जाकर शिकायत 
की | कहा कि “आप जो करते हैं, उसका प्रभाव संस्थापर 
अच्छा नहीं पड़ेगा । विद्यार्थी आपको छोड़कर किसी भी 
अध्यापककी बात नहीं मानेंगे और  हमलोगोंका काम करना 
मुश्किल हो जायगा |? 
`” उपकुलपतिने उनकी बात ध्यानसे सुनी । फिर 

कुछ गम्भीर होकर बोले--“आप ठीक कहते हैं, पर क्या 
आप मेरी विवशताके लिये मुझे क्षमा नहीं करेंगे १? 

“केसी विवशता १? एक अध्यापकने' पूछा । 

उपकुलपति थोड़ी देर मोन रहे, मानो वह वहाँ न हों । 
फिर कुछ सँभळकर बोले-“अपने बचपनकी एक बात मैं 
भूल नहीं पाता । जव में छोटा था; मेरे पिता नहीं रहे थे । 
मा थी और घरमे बेहद गरीवी थी । मैं स्कूलमें पढ़ता था । 
फीस उन दिनों नाममात्रकी लगती थी; लेकिन वह भी 
समयपर नहीं निकल पाती थी । मा चाहती थी कि मैं ढंग- 
के कपड़े पहनकर स्कूल जाऊँ, पर लाती कहाँसे ! एक 
दिन घरमे साबुनके लिये पेसा न था । मैं मेले कपड़े पहन- 
कर स्कूल चला गया और लजासे सिकुड़कर क्लासके एक 
कोनेमें बेठ गया । अध्यापक आये । उन्होंने क्लासपर 
एक निगाह डाळी | मुझे भी देखा। देखा और उनकी 
निगाह मुझपर रुक गयी । बोले, “खड़े हो जाओ । मैं 
क्या करता १ खड़ा हो गया । बोले “इतने गंदे कपड़े पहन- 
कर स्कूल आनेमें तुम्हें शर्म नहीं आती ! मैं तुमपर 
आठ आना जुर्माना करता हूँ ।? 

आठ आना ! मेरे पेरॉंके नीचेसे धरती खिसक गयी । 
मुझे अपमानकी उतनी चिन्ता न थी जितनी कि इस बातकी 
कि जब घरमै साबुनके लिये एक आना पैसा नहीं था तो 
मा आठ आने कहाँसे छायेंगी ।? 

कहते-कहते उपकुलपतिकी आँखें चमक आयीं । 
फिर कुछ सुस्थिर होकर बोळे--“तवसे मुझे बरावर इस बात- 
का ध्यान रहता है कि विद्यार्थीकी पूरी परिस्थिति जाने 
बिना यदि हम उसे दण्ड देते हैं तो प्रायः उसके साथ 
अन्याय कर बैठते हैं, दूसरी बात यह कि जबतक आदमी 
स्वयं कष्ट नहीं पाता, दूसरेके कष्टको नहीं समझ सकता ।? 

अध्यापक निरुत्तर होकर चले गये । 
` 5 यह घटना भारतीय राजनीतिके पण्डित माननीय 
श्रीनिवास दाञ्धीके बाल्य-कालकी है । 


MID — 


# उच्च आदशौंकी न्यावहारिकता % 

उच्च आदशोंकी व्यावदारिकता 


( लेखक-_श्रीत्रिलोकीनाथजी मेहरोत्रा, बी ०५०, एल -एल ० बी०, एल्‌ ८ एस्‌० जी०डी० ) 


राजपूत वीराङ्गनाओंकी अपूर्व बीरता, उनके असीम 
साहस तथा आदा सतीत्वके अनेक प्रमाण भारतीय इतिहास- 
में भरे पड़े हैं । राजपूत-प्रथाके अनुसार रणक्षेत्रसे भागकर 
लौटे हुए पतिको भी स्त्रिया. तिरस्कारकी दृष्टिसे देखती थीं । 
उनकी सदेव यही अभिलाषा रहती थी कि या तो उनके 
पति और पुत्र रणक्षेत्रसे विजयी होकर घर लौटें या फिर 
रणश्षेत्रमें ही लड़ते-लड़ते अपने प्राण त्याग दें । 


जिस प्रकार राजपूत-रमणियाँ अपने प्राणप्रिय पतियोंका 
मोह छोड़ सकती थीं, उसी प्रकार प्राचीन स्पार्टामें माताएँ 
तथा बहिनें रणपर जानेवाले योद्धाको ढाळ देकर कहती थीं-- 
“Come with the Shield or on ¡t” ( युद्धमें बिजय 
प्राप्त करके इस ढाळको लिये हुए लौटना अन्यथा वीरगतिको 
प्राकर इसपर लदे हुए आना )। लगमग २८५० वर्ष 
हुए; ईसासे पूर्व नवीं दाताब्दीमें स्पार्टा उत्कट वीरोंका एक 
देशा था । वर्तमान ग्रीस देदाके दक्षिणी भागमें जो मोरिया 
प्रायद्वीप है, वही पहले स्पार्टा कद्द जाता था । स्पार्टाकी 
दासन-प्रणाली 1,9८४7४५७ ( लाईकरगस ) नामक महान्‌ 
विद्वान्‌ने बनायी थी । उन्दने देशमै सोने-चाँदीके लिये कोई 
स्थान ही नहीं रक्खा था । उनके देरामें लोहेका सिक्का 
चलता था । उन्होंने सारे देशका रहन-सहन सेनिक आधार- 
पर बनाया था । देशमै विलासिताकी चीज बनती हीन थी 
और न लोग उनको काममें ही लाते थे । स्पार्टन लोग 
परम आज्ञाकारी और अत्यन्त दृढ़ होते थे । व्यायामसे 
उनका शरीर वज्रवत्‌ दृढ़ हो जाता था) जेसा कि आजकल 
जर्मन सेनिक्रोमे पाया जाता हे । वे बहुत ही सादा भोजन 
करते थे और वह भी सामूहिकरूपसे । स्पार्टाके लाग अपने 
बालकोंके स्वास्थ्यका विशेष ध्यान रखते थे | उनके यहाँ 
एक राजनियम था, जिसके अधीन सभी बच्चे राज्यकी 
सम्पत्ति होते थे और राज्यके ही द्वारा उनका लालन-पालन 
होता था। अस्वस्थ, कमजोर और रोगी बच्चोंकों वहाँके 
लोग एक राष्ट्रिय भार और कलंक समझते थे, अतः वे 
उनको मार डालते थे | यद्दी कारण था कि सभी स्पार्टन 
बालक पूर्ण स्वस्थ एवं हृप्ट-पुष्ट होते थे । स्पार्टाकी यह दशा 
लगभग पाँच सौ वर्षोतक इसी क्रमसे चछती रही और इस 
कालमें स्पाटकि लोग किसीसे पराजित नहीं हुए । 


ग्रीस देशमें ही मैसेडन प्रान्तका राजा प्रसिद्ध वीर 
Al९%३॥५९7 ( सिकन्दर ) हुआ है । यद राजा आजसे 
ळगभग २३, २४ सो वर्ष पहले हुआ था । इसने बचपन- 
से ही अदम्य उत्साह ओर बुद्धिमत्ताका परिचय दिया । 
इसने विशाल ईरानी राज्यको विजय किया । खेद है कि 
करीब २३ वर्षकी आयुमें ही इसका देहान्त हो गया | यह 
अपने साथ बड़े-बड़े विज्ञानवेत्ताओं तथा दार्शनिकोंको ले 
जाता था, जिसके कारण पूर्व और पश्चिमके देशोंमें विचार- 
विनिमय होने लगा था । सिकन्दर बड़ा गुणग्राही था और 
उसमें एक खास गुण यह था कि वह अपनी माताका 
अनन्य भक्त था | जिस समय सिकन्दर एशियाके देशोंपर 
चढ़ाई करनेके लिये चला तो उसने अपनी माता ओलिग्पिया- 
को मेसेडनका राज्य सपुदंकर एन्टीपेटरको उनका मन्त्री 
रख दिया था। एन्टीपेटर बराबर अपने पत्रमें ओलिम्पियाके 
हस्तक्षेपकी शिकायतें लिखा करता था, जिनका उत्तर 
सिकन्द्रने यह दिया--Antipator! you do not 
know that one tear of my mother is able to 
wash away a thousand of thy epistles’. 
“एन्टीपेटर ! तुम नहीं जानते कि यदि दुःखमें मेरी माताका 
एक आँसू भी गिरा तो उसमें तुम्हारे हजारों पत्र बह 
जायेंगे ।? ऐसी थी सिकन्दरकी उत्कट मातृभक्ति, जिसने उसे 
महानताके उच्चतम रिखरपर पहुँचा दिया और मातृभक्ति- 
का आदर्श एक इतना पुनीत और उच्च आदर्श है जो 
हर देश और कालके बालकोंके लिये सर्वथा अनुकरणीय है । 


इसी प्रकार रोमका इतिहास भी उच्च आदशोसे भरा 
पड़ा है, जो हमारी आनेवाली पीढीके लिये स्वास्थ्यपथ- 
प्रदर्शनका काम कर सकते हैं । रोम-साम्राज्य ' लगभग एक 
हजार वर्पतक अपनी ऊजितावस्थामें था । यूरोपके 
लगभग सभी देरा उसके अन्तर्गत थे और उससे ही 
उन्होंने अपनी सेनिक अनुशासन-प्रणाली सीखी । रोमके 
लोगोंमें अनेक दुर्गुण भी थे, पर उनमें आशाकारिताका 
ऐसा कठोर अनुशासन था कि उसीके कारण यह राज्य 
इतना फला-फूला । ईसाके ७९ वर्ष बाद पाम्पियायी नामक 
एक प्रसिद्ध नगर विसूवियस नामक ज्वालामुखीके विस्फोट- 
के कारण नष्ट दो गया | उसके ध्वंसावशेष प्रायः १८०० 


४६६ 


बर्षके बाद निकले । इस ध्वंसावशेषमें उस समयके एक 
सिपाहीका पंजर निकला जो कि अपनी ड्यूटीपर खड़ा पाया 
गया । इसी प्रकार अनुशासनके और भी उदाहरण मिलते हैं । 
यथा, ईसासे लगभग ५०९ वर्ष पूर्वे एल० ब्रूटस ( 1.. 
छप(॥5 ) नामक एक प्रशासक ( ९01501 ) ने अपने 
दो पुत्रोंको राजद्रोहके अपराधमें स्वयं मृत्युदण्ड दिया था । 
इसी सिलसिलेमें ईसासे ५०८ वर्ष पूर्व लास पोसेना 
( Lars Porsena ) के, जो रोमका घेरा डाले पड़ा था, 
केम्पमें सी० म्यूसियस ( 0. ७०५५ ) नामक एक नव- 
युवकने उपस्थित होकर उसके मन्त्रीको छुरा भोंककर मार 
डाला । वह पकड़ लिया गया और लास पोसेनाके सामने 
उपस्थित किया गया । पहले तो उसने यह पूछा कि मैंने 
जिसको मार डाला है वह लास पोसंना था या नहीं ।! जब 
उसको मालूम हुआ कि वह तो एक मन्त्री था, तब उसने 
खेद प्रकट किया और कहा कि 'मैंने तो उसे लास 
पोसेंना समझकर मारा था ।' तब छास पोसेनाने उसको 
ललकारकर कद्दा कि राजा मैं हूँ; तुम्हारी क्या हिम्मत है जो 
तुम मुझको मार सको । उस समय एक तिपायीपर एक 
जलती हुई अंगीठी रक्खी थी; क्योंकि जाड़ेका अवसर था । 
म्यूसियसने अपना दाहिना हाथ आगमें डाल दिया और 
खड़ा-खड़ा उसी तरह बातें करता रहा । उद्वेगके कोई 
भी चिह्न उसके चेहरेपर न दिखायी दिये । हाथ जलकर 
राख हो गया और उसने उसे झटकारकर गिरा दिया । उसने 
लास पोसेनासे कद्दा कि “उसीके समान तीन सौ नवयुवक 
प्रतिज्ञा करके उसको मारनेके लिये रोमसे आये हैं । इस 
बातको सुनकर और उस नवयुवककी दृद्ताको देखकर 
लासं पोसेना ऐसा डरा कि दूसरे ही दिन उसने रोमसे 
सन्धि कर ली । इस सन्धिमें कई युवक और युबतियाँ रोमसे 
लास पोसंनाके पास भेजे गये | इनमें एक लड़की क्लीलिया 
( (1०8115 ) नामकी थी, क्लीलिया लास पोसेनाके केम्पसे 
भागकर टाइबर नदीको पारकर रोममें आ गयी । रोमवाले 
अपने वचनके बहुत पक्के थे; अतः उन्होंने क्लीलियाकों पुनः 
लास पोर्सेनाके केम्पमें भेज दिया । रोमके इस व्यवहार तथा 
क्कीछियाकी वीरतासे प्रभावित होकर लास पोसेंनाने उसे 
अमानतसेःमुक्त कर दिया और कहा कि अमानतके युवकों 
और युवतियोंमेसे जिसको वह चाहे ले जा सकती है । 


इसी प्रकारके सैकड़ों उदाहरणोंसे रोमका इतिहास भरा 
पड़ा है । ईसापूर्व ३६२ सनमें रोममें बड़ी महामारी फेली, 


* सब बिधि सोचिअ पर-अपकारी । निज तनु पोषक निरदय भारी ॥ # 


जिसमें बहुत-से बड़े-बढ़े लोग भी मर गये । रोमके पास 
बह्नेवाली टाइबर नदी भी इतनी बढ़ गयी कि बाढ्से 
नगरके डूब जानेका संकट उपस्थित हो गया । बारंबार 
भूकम्प आने लगे और फोरम ( F07७ ) नामक भवनमें 
एक बड़ी-सी दरार निकल आयी । इसपर ज्योतिषियोंने यद 
बताया कि यह दरार तभी बंद हो सकती दै, जब रोमकी सबसे 
मूल्यवान्‌ वस्तु उसमें डाली जायँ । इसपर कर्टियस ( M. 
(४४४५ ) नामक एक नवयुवक्रने आगे आकर कहा कि 
रोमके पास उसके वीर नागरिकोके अतिरिक्त और क्या 
है ! ऐसा कहकर उसने अपना पूर्ण कवच धारण किया 
और धोड़ेपर चढ़कर उस दरारमें कूद पड़ा ओर देखते-ही- 
देखते अदृश्य हो गया । इस बहुमूल्य एवं साइसपूर्ण 
बलिदानके उपरान्त वह दरार बंद हो गयी । कर्टियसके 
इस अपार देश-प्रेमके आगे किसका मल्क श्रद्धासे नहीं 
झुक जायगा । 

इसी प्रकार सन्‌ ३४० ईसा-पूर्वके लगभग टोरक्वाटस 
नामक एक सेनापतिक़े लड़केने फौजकी आज्ञाके विरुद्ध एक 
टसकुलन अफसरसे एकाकी युद्ध किया और उसको मार 
डाला । वह अपने बापका इकलीता बेटा था, पर अनुशासन 
भंग करनेके अपराघमें उसके पिताने उसे मृत्युदण्ड दिया | 


ईसापूर्व तीसरी शतान्दीमें हैनीबाल ( 81101 ) 
फिनीशियन सेनानायक देडूबल ( Had7५७३। ) का नो 
वर्षका पुत्र था । उस समय हैनीबालके पिताने अग्निके 
सम्मुख उससे यह शपथ धरा ली कि वह सदा रोम-साम्राज्य- 
से लड़ता ही रहेगा; कभी मित्रता नहीं करेगा । इस दृढ़ 
बालकने अपनी उस प्रतिज्ञाको अक्षरशः निभाकर आज 
संसारके सुप्रसिद्ध सेनानायकोंमें अपना नाम अमर बना 
लिया है । न जाने किन-किन कठिनाइयासे वदद अपनी 
बड़ी फौज स्पेनमें पिरेनीज पर्वतपर होकर फ्रांसमें रोन 
(२००९) नदी पार करके और हिमाच्छादित आल्पस पवेत- 
को पार करता हुआ इटलीमें ले आया । उसने रोम- 
साम्राज्यकी फौजोंको दो बार समूल नष्ट किया और 
बारह वर्षसे अधिक ?म-साम्राज्यमें ही जमा रदा। पीछे 
उसकी हार अवश्य हुई, पर अन्त समयतक वह अपनी 
प्रतिज्ञासे पलभर भी पीछे न हटा । 

'इस प्रकारके आदर्श चरित्र किसी एक ही देशकी धरोहर 
नहीं हैं । १८ वीं शताब्दीमें फ्रांसके नेपोलियन बोनापार्टका 
नाम आज भी बच्चा-बच्चा जानता दै । उसने यूरोपके प्रायः 


# हमारी प्राचीन संस्कृति % 


प्रत्येक देशपर अधिकार कर लिया था । उसका कहना था 
कि जो कुछ भी मैने सीखा है वह सब मेरी माताके ही कारण 
है। यह वीर बड़ा ही मातृभक्त था और अपनी माताको 
देवीकी तरह मानता था । उसकी बीर जननीने उसे बचपन- 
से ही वीरताकी शिक्षा दी थी और इसी कारण नेपोलियन 
इतना बड़ा विजयी हुआ | 

इसी प्रकार अमेरिकाके इतिहासमें अब्राहम लिंकन 
( १८०९-१८६५ ) का नाम अमर है। अब्राहम लिंकन 
अमेरिकाका एक बहुत प्रसिद्ध प्रेसिडेंट हो गया है । इसके 
समयमें ही गुलामोंको स्वतन्त्रता दी गयी थी। इसके 
जीवनचरित्रमे अदम्य उत्साह तथा उद्योग अनुकरणीय हैँ । 
यह एक झोंपड़ेमें पैदा हुआ था । दिनभर खेतोंमें काम 
करता ओर रातको कोयलेसे फाबड़ेके प्रृष्ठपर लिखकर सवाल 


करता । धीरे-धीरे उन्नति करते-करते वह एक कुशल वकील 
हो गया और फिर अमेरिकाका प्रेसिडेंट । 

उपर्युक्त उदाहरणोंमें वीर-माताओंका अपने पुत्रकी 
मृत्युपर शोक न करके उनकी विजयपर गौरव करना; देश- 
भक्ति; पितृ एवं मातृभक्ति तथा अदम्य उत्साहके कारण 
उच्चतर सफलता तथा अमर कीर्ति लाभ करना दिखाया 
गया है । जिनका ऊपर वर्णन किया गया है वे सभी इदवरमें 
दृढ विशवास रखते थे तथा अपनी धुन और लगनके पक्के 
थे । उन्होंने अपनी ही सुकीतिं इतिहासमै नहीं छोड़ी है, 
वरं अपने देशके गौरवको भी अमिट बनाया है | लगन एक 
ऐसी वस्तु है जो मनुष्यसे क्या नहीं करा सकती | ठीक ही 
कहा है “सिद्धसंकल्प ईश्वरः? और साथ ही यह भी परम 
आवश्यक दै कि ऐसी लगनवाले जगतूका नियन्त्रण करने- 
वाळी परम सत्ताको भक्तिपूर्वक माननेवाले हों । 


>~ ~ 


हो, वर्ण-आश्रम 


किवा न स्पशो ऽस्पशके 

धर्मे-कर्म-कलापकी सम्मानता । 
परमेश-सत्ता-सहित भौतिकता समेत समानता ॥ १॥ 


होवे न जिसमें लेशमात्र 


मौलिक निदेश-निवेशका ॥ 
होवे न भेद-प्रभेद मिथ्यावाद या 
निर्मूल भूल-विवादिता, किंवा न 


होती जहाँपर नित्य नैमित्तिक क्रियाओंकी प्रथा । 


हमारी प्राचीन संस्कृति 


( स्चयिता--श्रीसरयूप्रसादजी शास्त्री 'द्विजेन्द्र ) 


अध्यात्मवाद विवाद-विरहित, विश्व-शान्ति विधानता । 
हो, पुनजेन्म-विधानपूर्वक, 


€ ९ 
आयंधम प्रधानता ॥ 


प्रवेश ईष्यो-द्वेषका । 


जडवादका । 
मायावादका ॥ २॥ 

3 हो विश्वव्यापी धर्मके विश्ञानकी चर्चा तथा॥ 
9 गुरु शान-गौरव हो जहाँ, हो मात-पितृ-पदार्चना । 
पति-पल्लि-प्रेम प्रधानता, हो अतिथि-देव-समचेना ॥ ३॥ 


हिंदुत्व-हित हो भारतीय विशिष्ट-शिक्षाचारिता । 


हो ब्रह्मलयं तथा सदाचाराऽचरण-संचारिता ॥ ¢ 

उसको 'द्विजन्द्र' प्रमाणते, प्राचीन संस्कृति आज है । 8 

जिसके लिये पाता समादर, भारतीय समाज है ॥ ४॥ छु 
-णा"*"9&०---- 


४६८. % सोचनीय सबही विधि सोई । जो न छाडि छलु हरिजन होई ॥ % 
ति... आ 
© 
आदश शिक्षक 
( रचयिता-श्रीकेदारनाथजी बेकल+ एम्‌ ० ए०, एलू० टी० ) 
ब्यापक गुरुषर हर उर-अन्तर। सूग-शावक तुम्हें निहार रहा। 
कारक, . तारक, हारक बनकर ॥ याचक है दया-सुरक्षाका ॥ 
अविबेक-तिमिर-हर, अभयंकर । दिखलाना पथ सीधा सद्या । 
शत शात प्रणाम, नत मस्तक कर ॥ १॥ बन जाय न आशा सृग-तृष्णा॥ ५॥ 
शिक्षक, सेवक, पथ-परिचायक । जिसमें प्रतिहिंसा, रोष नहीं। 
भव-भाग्य-विधायक, सुखदायक ॥ सद्‌-भाव, श्ञानका कोष नहीं॥ 
अति चतुर, सुचारु, चरित-नायक। सम भाव, धैय संतोष नहीं) 
निःस्वाथे, निरङ्कुश, निणोयक ॥ २॥ भक्षक है--बह दिशु-पोप नहीं ॥ ६॥ 
यह कोमल, निमंल, निर्विकार । सौजन्य, शील भण्डार बनो। 
खुन्दर-बालक, हे कणेघार ! प्रियदर्शी, प्रेमागार बनो ॥ 
ले जाना है तुमको परार। गुण-गण  विवेकके सार बनो। 
निर्भीक, सुरक्षित, ैय॑-धार ॥ ३॥ तब आओ शिक्षा-क़ार बनो ॥ ७॥ 
यह स्वच्छ, सुगन्ध, सुमन-कलिका । ओ लोलुप, लोभी, लम्पट जन! 
सानन्द क्रे सौरभ-वी ॥ करना तुझको यदि संचय घन ॥ 
या पुण्य-सुधा-जलका छींटा । जा और कहीं, कर निज साधन। 
विकसित हो, फूले फले सदा ॥४॥ मत पाप कमा अध्यापक वन॥८॥ 
— Sei 
विभु-बालक 

( रचयिता--श्रीमवदेवजी झा, बी० ए० ( आनसं ) 


लघु बालक ! आत्माराम तुम्हीं ; केशव-सम लीला-धाम तुम्ही ; 


तुम आत्मरूप हो पिता स्वयं, हो जगत्पिताके बालक 


हो नारद धुव प्रह्माद तुम्हीं ¦ हो गौतम कपिल कणाद तुम्ही ; 


तुम केबल शिष्य नहीं गुरु भी, हो छात्र और अध्यापक 


हो विगत-मोह-मद्‌-मान तुम्हीं ; हो सहुण-सत्व-प्रधान तुम्ही : 


तुम स्वतः सुशील विनीत सरल, हो धीर-वीर जन-नायक 


भी। 


निएछल निर्मल निद्वन्् तुम्ही ; निर्लेप शान्त स्वच्छन्द तुम्ही ¦ 


तुम शुद्ध-बुद्ध सिद्दार्थ स्वयं, हो जन-आराधक साधक 


हो निर्विकार निष्पाप तुम्हीं ; अपने समान हो आप तुम्हीं 
तुम प्रजा प्रज्ञापतिकी अद्भुत, ऋषि-देव-पितृ-कुल पालक 


भी ॥ 


भी । 


आनन्द सत्य सद्शान तुम्हीं ¦ साकार सगुण भगवान तुम्ही : 


हम नतमस्तक, तुम परम पुरुष, हो विश्व-सृष्टिसंचालक 
— Oompa SQ - 


भरी ॥ 


64 EEE <€-<<: 


* बालकके प्रति # 


४६९ 


ooo 


काठका घोड़ा 


सूरज उगते छोटा मुन्ना विस्तरसे उठ जाता है , 
हाथ जोड़कर माताके चरणोमें शीश नवाता है। 
और पिताजीकी गोदीमें चुपकेसे चढ़ जाता है , 
जो कुछ भी मा दे देती है, खाकर मोद मनाता है । 
अपना नया काठका घोड़ा कोनेसे ले आता है, 
हो सवार उसपर घरखे बाहर जल्दी आ जाता है। 
अपने बाल-साथियासे फिर खेल-खेलमं कहता है , 
यह मेरा चेतक घोड़ा हल्दीघाटीमे रहता है । 
दिल्लीसे कुछ दूर देश मेवाड़ एक कहलाता है , 
जो राणा प्रतापकी यश-गंगामे नित्य नहाता है। 


अंधेरेमें दीखा 


प्रकाशा, 


RRC RRE RRR RINE RIES RE 


GIR 


बालकके प्रति 
( रचयिता--श्रीनन्दकिशोरजी झा; काव्यतीर्थ ) 
हे वालक, खजन-सुकृत-पालक, कुल-आलवाळके वर प्रवाल ! 
व्यसनोमे मत सन जाना तुम, निज कत्तेव्योका रखो ख्याल । 
माईके लाळ वस्तुतः तुम, गुदड़ीके लाल खकुल-प्रदीप , 
हो जनक-पुन्नरक-तारक तुम, कल्पना-राज्यके बर महीप ; 
तुमको ही तो करना होगा--वृद्धोके अवनत उच्च भाल ॥ हे बालक०॥ 
आये ज्यों ही इस भूपर तुम, हम पितर-ऋणोंसे हुए मुक्त , 
उल्लास-खुखांसे हुए युक्त; 
कंटकाकीणे दुखमय जीवन लघु दिखा उसी दिन वर विशाल ॥ हे बालक०॥ 
निज वंश-वृक्षके भव्य बीज, शुभ आशाके अङ्कूर ही नवीन , 
आँगनमै उगते तुम्हें देख हम रहे अकिञ्चन महीं दीन; 
प्रति पत्र परम रस दे देकर तुम करो नित्य सबको निहाल ॥ हे बालक०॥ 
जीवनमै खव ऋतुओंमे ही निशि-वासर खिलते कमल-फूल , 
अवलोक तुम्हारा बर विकास निज हास-नाश हम गये भूल ; 
तव लगा-हमे अब मार सकेगा कभी नहीं यह क्रूर काल ॥ हे वालक०॥ 
घुव-तुल्य तपस्यासे पाओ संस्रतिमं स्थायी महा स्थान , 
प्रह्माद-सदश निर्भरा भक्ति, शुकदेव-तुल्य अति विमल शान; 
कुशा-लव-सम इन्द्रिय-हय रोको गोपाल-तुल्य मन-विषम व्याल ॥ हे बालक०॥ 
ऊपरसे पितर निहार रहे, परितः समाजकी लगी दृष्टि , 
है एकमात्र तुमको करना संतुष्टि सभीकी, नयी सृष्टि; 


पुरुषोत्तम-तुल्य पराक्रमसे पहनो उरमे वर विज्ञय-माल ॥ हे बालक०॥ 
ea -- 


उसी देशका यह घोड़ा है नीले-से रँगवाला है , 
इस अनमोल रतनका मोल न और लगानेवाला है । 
मेरी मा कहती है इसपर चढ्ना है आसान नहीं , 
बालूपर चलता है, इसको भाता है मैदान नहीं । 
भारत-माका सच्चा बेटा इसकी पूँछ पकडता है , 
ले नंगी तलवार हाथम कूद पीठपर चढ़ता है। 
सात सालका चुन्ना राजा देख-देख ललचाता है , 
आठ सालका लल्ला उसकी पकड़ लगाम नचाता है । 
इसी तरह मुन्ना चुन्ना लल्ला तीनोंकी बनती है , 


मिल जाते हैं जब, उनमें तव ऐसी गहरी छनती है । 
-णरामलाल 

ॐ करम प्रधान बिस्व करि राखा । जो जस करइ सो तस फलु चाखा ॥ # 


बालकके विविध रूपोसे शिक्षा 


( रचयिता--ठाङुर श्रीश्रीनाथसिंहजी ) 


अखिल विश्व है आभा जिसकी नयनोमे हो, ज्योति उसीकी 
जो जग रचे और संहारे। श्रवणोमे गूँजे उसका खर। 
प्राण रूप है जीवोमै जो उसकी सुधिसे उर हो स्पन्दित 
ज्योतित जिससे रबि शशि तारे ॥ उसका वन्दन करें युगल कर ॥ 
वेद-पुराणोंमें जिसके शुण रसना उसका रस पहचाने 
पढ़ पढ़कर जन नहीं अधघावें। वाणीसे प्रस्फुटित हा अधर। 
भक्ति-भावसे उस प्रभुको हम सत्य शान बल संयमसे सिंच 
बार बार निज शीश नवावें॥ १॥ यह शारीर हो उसका ही घर ॥३॥ 
उसके राम रूपले सीखें धुवकी टेक अगर हम घारे 
रखनी हम कुलकी मयोदा। पा सकते हैं प्रभुका दशन । 
उसके र्‍्याम रूपसे सीखें बाधाएँ वन फूल जायँगी 
खेल समझना सव भव-वाधा ॥ यदि हम भी प्रहलाद सके वन॥ 
उसका शिवका रुप विलोक दीपित है जिस महाज्योतिसे 
अद्भुत संयम साधा। पुण्य-भूमि भारतके कण कण। 
उसका मात-रूप जब ध्यावें उसे प्रतिष्ठित कर अन्तरे 
सन्मुख आवें सीता राधा॥२॥ सफल करे हम भी निज जीवन ॥४॥ 


आगे बढे, ऊँचे चढे, आदर्श हों हम विश्वके 
( र्चयिता--डा० कृष्णदत्तजी भारद्वाज, एम्‌०ए०, पी-एच्‌०डी० ) 
( भारतीय बालकोंके गानेयोग्य एक पटपदी ) 


[१] 
व्यायाम करते, तैरते हैं, खेलते हैं चावसे , 
औ' घुड्सवारी खीखते हैं; पूर्ण हैं आनन्दसे , 
नीरोग हैं; है बल शरीरोंमें हमारे सर्वदा 
आलस्य तो है दूर कोसां भागता हमसे सदा ॥ 


. [२] 
हम बालचर हें, वीर हैं, तैयार सेवाके लिये ; 
हैँ सिर झुकाते नित्य हम माता, पिता, गुरुके लिये ; 
औ' स्वच्छतासे प्रेम है हमको बड़ा रहता अहा ; 
हम मानते हें गुरुजनोंसे जो हमें जाता कहा ॥ 
[३] 
पाठ अपना मन लगाकर याद करते हैं यहीँ; 
आजके निज कामको हैं छोड़ते कळपर नहीं ; 
हैं कलाएँ सीखते हम शान ओ' विज्ञान भी 
क्योंकि जीवनमै हमारे काम आते हैं सभी ॥ 


[४] 
खुखद सब समय है, अनोखी लगन 
सभीकी परस्पर सरल-सी चलन 
व साहस बड़ा है, न होती थकन 


उदासी नहीं है, व सुस्ती नहीं है॥ 


है; 
है; 
है 


[५] 
बढ़ते चले, बढ़ते चले, बढ़ते चले हम स्वेदा ; 
विद्या, बड़ाई, नम्नता पावें सदा सुख-सम्पदा ; 
शान-दीपक हो हृदयमे और मुखमे सत्य बात ; 
शक्ति तनमे, भक्ति मनमे और आगे हो प्रभात ॥ 
[६] 
कत्तव्य-पालन हो हमारा लक्ष्य जीवनमै सदा 
उससे न मुँह मोड कभी हम, दृढ़ रहेंगे सवंदा ; 
निर्मल बनें तनके सदा मनके तयैव चरित्रके ; 


आगे बढे, ऊँचे चढे, आदर्श हो हम विश्वके ॥ 


क स्वस्थ शिशु ॐ 

स्वस्थ 


शिशु 


( रचयिता--पु० श्रीप्रतापनारायणजी ) 


कौन हो शिशुवर, बताओ तुम हमें 
विष्णुके अवतार हो या रूप हो। 
खर्गके श्टंगार. हो खुंदर-खुखद 
भूमिके या भव्य-भावी भूप हो॥१॥ 


देखकर मनमोहिनी इस सूत्तिको 
देव मुनि मानव विमोहित हो रहे । 
सुखकमलपर देख कमलोको खिले 
कमलमे हैं कमल-मदको खो रहे॥२॥ 


बोलते हो क्यो नहीं, ङ्यो हँस रहे 
कौन ऐसा मंत्र जिसको शुन रहे। 
आज माया जालमे हो फँस रहे 
या कि माया जाळ ही हो बुन रहे ॥ ३॥ 


फूलता तनमे मचुज-मन मोद भर 

मान तुमको फूल तन-मन वारता। 
फूल झडते देख तुमसे, फूल भी 
गर्वसे झड़ता, बहुत मन मारता ॥ ४॥ 


मानियांको मातकर समझा रहे 
आज हमको तुम बड़े ही चावसे। 
बढ़ नहीं सकती, बहुत बढ़कर कभी 
कांत कविता भी तुम्हारे भावसे॥ ५॥ 


क्योकि इसको देख, भूखे सिंहको 
शांत देखा है भयंकर सपको। 
कितु कविता भावसे क्या मूढ़का 
भाव बढ़ता है घटाकर दपंको ॥ ६॥ 


योगियांको तुम फॅँखाते जालमें 
जानते ऐसे अनूठे योगको। 
कितु फिर भी मेटते हो कयां नहीं 
तुम अहो आवागमनके रोगको ॥ ७॥ 


अर्थ इस मुसकानका हमसे छिपा 

वाल ! किसकी मूढ़तापर यो हँसे । 
कर रहे निजपर स्वयं उपहास क्या 

या कि हमपर, व्यथे जो तुममे फँसे ॥ ८॥ 


नित्य रोनेसे अधिक सोते यहाँ 
और सोनेसे अधिक हँसते रहो। 
और हँसनेसे अधिक जंजालमें 
बाल ! अपने आप ही फँसते रहो ॥ ९॥ 


रुदन करना व्यर्थ है निज भाग्यपर 

और सुखकी नींद भी जगमें कहाँ। 
मोह-ममता देख हममे अधिकतर 

टीक बस हँसना तुम्हारा है यहाँ ॥१०॥ 


बात सब तुम जानकर अनजान क्यों 
दुःखमे पड़, दुःखकी रचते चिता। 
पुत्र कहळाकर बताओ किस तरह 
तुम कहे जाते यहाँ मानव-पिता ॥११॥ 


छोड़ अपना देश, वैभव, वंशको । 
राजरानीसे खमनको मोड़कर-- 
वाद्शाही पा गए बेमुल्ककी । 
बालपनसे आज नाता जोड़कर ॥१२॥ 


बाळ ! खाली हाथ क्यो आये यहाँ 
और आकरके यहाँपर क्या लिया । 
देह कोमल है तुम्हारा, मन सदुल 
काम ऐसा कठिन फिर केसे किया ॥१३॥ 


देखते हो वस्तु जो संसारमै 

है असलमे वस्तु वह कुछ भी नहीं । 
मुग्ध होना चाहिये क्या इस तरह 

तुम सरीखे योगियांको हर कहीं ॥ १४॥ 


खेलना-खाना तुम्हें हैं भा रदे 
दुःख पड़ते कितु हमको झेलने । 
तुम खिलोने हो यहाँ खुद बन रहे 
चाहते फिर क्‍यों खिलौने खेलने ॥१५॥ 
खा रहे मिट्टी, तुम्हें लगते सदा 
खेल मिट्टीके बहुत अच्छे सभी। 
कितु यह मिट्टी मिला देगी तुम्हें 
मोह ममता छोड़, मिट्टीमें कभी ॥१६॥ 


४७२ * आरत कहहि बिचारि न काऊ | सूझ जुआरिहि आपन दाऊ ॥ % 


रुपका ही भेद है संसारमै 
एक ही तुम और हम दो देहमे। 
है बडा छोटा यहाँ कुछ भी नहीं 


देखने आये जिसे वह तो स्वयं 
देख लो, तुममे सभी वह बस रहा। 
भूल जाता सलिल क्यों उस स्रोतको 
उमड़ करके घुमड़ वह जिससे बहा ॥१७॥ 


मेघमालाकी तरह क्या भूलते 
नीरनिधिसे अलग निजको मानकर । 
अमल गंगाजल हुए तो क्या हुआ 

हो कभी हिमसे पृथक क्या बालवर ! ॥१८॥ 


कितु माया मोह है जग गेहमे ॥१९॥ 
बाल ! कस्तूरी-हरिणकी ही तरह 
गंध पाने फिर रहे हो क्यो यहाँ। 
सुमन हो करके महा मकरंदको 
सुमनसे तुम ढूँढ़ते हो यो कहाँ ॥२०॥ 


AR 


हर बालकका कत्तव्य 


( रचयिता-श्रीआरसीप्रसादसिंहजी ) 


जहाँ रहो, जो काम करो तुम, 
परमेश्वरका नाम न भूलो। 
चाहे, मिले उच्च पद्‌ जितना, 
किंतु न अपने मनमै फूलों ॥ 


जीवनमै जितने भी सुख-दुख , 
सब उसकी इच्छासे आते। 
चींडटीसे लेकर हाथी तक, 
जीव-जंतु गुण उसका गाते॥ 


राम कहो या कृष्ण कहो, कुछ 

भी उसको तुम क्यों न कहो? 

फर्क नहीं कुछ भी पड़ता, तुम 

निर्मर होकर सिर्फ रहो॥ 
चह पिता और माता, विद्या , 
धन, बंधु और सर्वस्र वही । 
चह जीवनका भी जीवन है, 
चह प्राणौंका भी प्राण सही ॥ 


जगमै जो भी सोंदर्य अरे, 
वह उसी रूपकी छाया है। 
आनंद बरसता जो इतना, 
उस दिव्य मूर्तिस आया है ॥ 


सागर, वन, पर्वंतकी शोभा , 
धरतीकी प्यारी हरियाली । 
उस चिित्रकारसे ही निर्मित, 
किरणाोसे भरी गगन-थाली ॥ 


पावकमें उसकी ज्वाला है, 

जलम उसकी है शीतलता। 

दिनकरमें ज्योति स्वयं ही वह, 

है वही वायुमें चंचलता ॥ 
उसकी आश्ञाके बिना पक 
तिनका भी डोल नहीं सकता। 
जवतक वह वाणी दे न, पक 
शिशु भी मुँह खोल नहीं सकता ॥ 


वह परम दयालु, विधाता है, 

सबका वह एक सहारा द्दै। 

वह हृदय-देशमे रहता है १ 

सबकी आँखाका तारा है ॥ 
फय छक 


% ब्रह्मचये ही जीवन है * 

ब्रह्मचर्यं ही जीवन है 


( रचयिता-श्रीनयनजी ) 


' ब्रह्मचयेके बिना जगतमे--नहीं किसीने “यश” पाया । 


त्रह्मवयसे परशुरामने 
इक्किस बार धरनि जीती! 
ब्रझचयंसे वाल्मीकिने 
रच दी रामायण नीकी !! 
ब्रह्मतयंके बिना जगतमे--किसने “जीवन-रस” पाया ? 


ब्रचयंसे रामचन्द्रने 
“खागर-पुल' बनवाया था ! 
ब्रचयंसे लक्ष्मणजीने 
मेघनाद मरवाया था !! 
्रह्मचयंके बिना जगतमे--सबहीको “परवद” पाया ! 


ब्रह्मचयंखे महावीरने 
सारी लंक जलाई थी ! 
ब्रह्मचयंसे अंगद्जीने 
अपनी 'पैज' जमाई थी !! 
ब्रह्मचयंके विना जगतमे--सबने ही “अपयश' पाया! 


ब्रह्मवयेले 'आल्हा-ऊदळ” 
वावन किले गिराये थे! 
पृथीराज दिल्लीश्वरको भी 
रणमे मार भगाये थे !! 
ब्रह्मचयंके विना जगतमें--केवल विष ही “विष” पाया ! 


ब्रह्मचयंसे भीष्म पितामह 
“दार-दोया' पर सोये थे! 
ब्रझचारी वर 'शिवावीर'से 
यवनोके दल रोये थे !! 
ब्रह्मचयंके रखके भीतर-हमने तो “'षटरस' पाया! 
ब्रह्मच यंसे राममूतिने 
छातीपर पत्थर तोड़ा ! 
लोहेकी जंजीर तोड़ दी, 
रोका मोटरका जोड़ा !! 
ब्रह्मचर्यं है “सरस' जगतमें--बाकीको 'करकश' पाया ! 

* सहज सनेहँ स्वामि सेवकाई ।. स्वारथ छल 
ब्रह्मचनयंसे सूये देवता 
बालकसे दिखलाते हें! 

ब्रह्मचयंसे सुघर चन्द्रमा 
नयनानन्द पिलाते हैं !! 
ब्रह्चयंके बिना बदनमे- नहीं किसीने 'कस' पाया ! 
कोई बड़ा काम करना है, 
अथवा नाम कमाना है ! 
भारत माका झंडा ऊँचा 
अगर तुम्हे फहराना है !! 
ब्रह्मचये बिन जगमे--बच्चो ! कोन सफल बन हँस” पाया ? 


फल चारि बिहाई ॥ % 


शिशु-समयके उपदेशप्रद गीत 


( रचयिता--श्रीरामनारायणजी दुबे ) 
[ झलेपर लोरी ] ` 

तुम तो झूलो वारे वीर ! 

बीरको झुलाओ सखी जमुनाके तीर। 
इस झूलेमें, झूल चुके हैं; हरिश्चन्द्र प्रण-चीर॥ 
राम-कृष्ण-से इश्वर झूले; बुद्धदेव गंभीर | 
पाठ अहिसाका सिखलायाः झूले महावीर ॥ 
मूक प्राणिपर करुणा लाये; बहा रहे डग नीर। 
राणा, शिव, नानक भी झूले; हरी धर्मकी पीर ॥ 
यचनोका फिर नाश किया था; ले करके शमखीर । 
केशव, तुलसी, सूर भी झूले; झूले दास कबीर ॥ 
गाँधी, तिलक, जवाहर झूले; जगी हिद तकदीर । 
बन जाओ, बलशाली भैया; नेताजी-से वीर ॥ 
मातृभूमिकी सेवा करनाः धरकर मनमें धीर। 
तुम तो झूलो वारे वीरः 

वीरको झुलाओ सखी जमुनाके तीर॥ 


"आओ ooo + 


१. महाराणा प्रताप । २. शिवाजी । 

( रचयिता-छाला श्रीजगदरूपुरीजी ) 


ओ बालक, तू अति प्यारा है ! 
तेरा चंदा-सा मुखडा हे, 
हर लेता मनका दुखड़ा है, 
तुझको “सुनीति 'ने जन्म दिया 
तू भझ-हृदयका टुकड़ा हे; 
नीलास्बरका “धुव' तारा है ! 

ओ बालक, तू अति प्यारा है !! 
जग-ज्वालामे जलकर, तपकर, 
प्रहलाद” बना प्रभुको जपकर, 
देहिक-हिरण्यके घरमै भी-- 
तेरा हिरण्य-जैसा अंतर; 

जगमे है, जगसे न्यारा हे! 

ओ बाळक, तू अति प्यारा है !! 

अपने हाथोंसे बना लिया, 

अपने हाथों ही मिटा दिया, 

रच खेल घरोंदेका तूने-- 

ईश्वरताका संकेत किया; 
कठपुतला-सा जग सारा है ! 

ओ बालक, तू अति प्यारा है !! 


तुझमें 'अभिमन्यु'--महत्ता है, 
तू 'जयमल. है, तू पत्ता हे, 
तू राय हकीकत? “चन्द्रहास? 
हृदयोंमे तेरी सत्ता है; 
तुझसे अस्तित्व हमारा है ! 
ओ बालक, तू अति प्यारा है !! 
तू अवतारी “रघुनंदन? है, 
लीळाघारी “यदुनंदन? हे, 
रे चरणों संसार झुका-- 
किसने न किया पग-वंदन हे; 
भू-भार उतारा है! 
ओ बालक, तू अति प्यारा है !! 


तू छुकवि “स्र'को भाया है, 
“तुलसी'ने तुझको गाया है, 
वह एक अलौकिक आकर्षण- 
जिसने इस भाँति रिझाया है; 
जिससे तू गया सँवारा है! 
ओ बालक, तू अति प्यारा हे |! 


बालकका मनोरथ 


मेया ! मैं अब खूब पढुँ गा । 
कभी किसीसे नहीं लडूँगा ॥ 
पढ़-लिख होउँगा होशियार । 
सभी करेंगे मुझसे प्यार ॥ 
पैसे खूब कमाऊँगा मैं। 
बढ़िया घर बनवाऊँगा में ॥ 
भाई-बहिन प्राणसे प्यारे। 
सुखी रहेंगे मुझसे सारे॥ 
उनसे कुछ न छिपाऊँगा में । 
सबको हृदय लगाऊँगा मैं ॥ 
मेरा सब कुछ होगा उनका । 
अलग नहीं रक्खुँगा तिनका ॥ 
सबको में अपना समझूँगा। 
थनमे हिस्सा सबको दूँगा ॥ 


मेरी बाडीके फल-मूल । 
खुंदर और खुगंधित फूल ॥ 
सबके वे आयेंगे काम । 
सबको दूँगा मैं आराम ॥ 
पर-पीड़ामे मै रोडँगा। 
पर-सुख देख सुखी होऊँगा ॥ 
अपना सुख मै सवको देकर । 
सुखी बनूँगा पर-दुख लेकर ॥ 
भूखांको दूंगा निज-भोजन । 
सुखसे मै कर लूँगा अनशन ॥ 
निज-पर भेद मिटाउँगा मै । 
याँ परमेश रिझाउँगा में॥ 
कोख तुम्हारी सफल करूँगा। 
खुखसे जीकर सुखी मरूँगा ॥ 

# अग्या सम न सुसाहिब सेवा । सो प्रसादु जन पावे देवा ॥ % 


बालकके प्रति 


( रचयिता--श्रीवलभदासजी बिन्नानी ब्रजेश, साहित्यरत्न? साहित्यालङ्कार ) 


(१) 
विधिकी सुघर क्रीड़ास्थलीमें जन्म तेरा बाल है। 
प्राणी सभी तुमको निरख होते सुदित सब काल हैं ॥ 
शिशुरूपमे होता तुम्हारा प्रथम जव अवतार है। 
उस समय खर्गिक सुख सभी मिलता अपूर्व अपार है ॥ 
(२) 
सदु अंकमै जब अम्बके तुम खेलते हो मोदसे । 
होती जननि पुलकित अहा सोभाग्यपूण विनोदसे ॥ 
सुखमय तुम्हारा दिव्य जीवन परम शोभाधाम है । 
हे सृष्टिके बर रल बालक दिव्य तेरा नाम है ॥ 
(३) 
वह बालपनकी स्मृति अनोखी प्यारकी घड़ियाँ अहा । 
- बह मंद मघु सुसकान चितवन सरस मिलती हैं कहाँ ॥ 
दीपक शिखा-सी लहरती आशा तुम्हींमे सवदा । 
नृप-रंककी भी कामना तुमसे बनी रहती सदा ॥ 
(४) 
गम्भीर सागर-सा तुम्हारा मन परम अभिराम है । 
तुमपर कभी होता निछावर कोटि शत-शत काम है ॥ 
होते तुम्हीं हो देशके विख्यात नेता भी कमी । 
दुख दूर तुमसे ही सदा सब भाँति होते हें समी ॥ 
(९५) 
चिता तुम्हारे हृदयसे रहती सदा अति दुर है । 
लगता तुम्हारा खेलमै मन मुग्ध हो भरपूर है ॥ 
जीवन सरस आमोदमय भाता तुम्हे सब काल है । 
होता नहीं प्रभुकी कृपासे एक बाँका बाल है ॥ 


(६) 
वर वीर होकर देशका करते तुम्हीं कल्याण हो। 
हो दीनजन-रक्षक तुम्हीं होते सभीके प्राण हो॥. 
विद्या विनय साहस तुम्हारा ध्येय होता है अहा। 
तुम पूज्य होते देव-से विख्यात होते हो महा ॥ 
(७) 
निज देशके तुम बीरवर भावी सुखद संतान हो। 
आशा तुम्हीं हो सफलताकी, तुम अनोखी शान हो ॥ 
तव नित्य निर्मल प्रेमसे परिपूण हृद्य महान्‌ है । 
विद्वेष-इष्या-भावका तुमको जरा न ज्ञान है॥ 
(<) 
संस्कृति तुम्हारी जिस तरह पावन परम होती महा । 
इस जन्मभर दढ नांब उसकी कभी डिगती है कहाँ ॥ 
यह भूमि अपनी जन्मकी तुम खगे रचते हो कभी । 
बनकर पुजारी राष्ट्रके तुम कायं करते हो सभी ॥ | 
(९) 
प्रिय ! एक दिन बापू तुम्हीं बनते परम मतिमान हो । 
ईसा मुहम्मद बन कभी रखते धराकी शान हो ॥ 
इस प्रकृति-प्रांगणके खिलोना तुम्हीं हर्षं अपार हो । 
लेते कभी बन बाल ! तुम ही रामके अवतार हो ॥ 
(१०) 
शुचि संत-सा होता कभी निर्मल तुम्हारा भाव है । 
जव दूर हो जाते हृदय़से कपटपूर्ण दुराब हैं॥ 
होता तुम्हारा तभी जगसे बीर बेड़ा पार है। 
हे बाल ! हृदय विशाळ तुमको नमन सौ-सो बार है ॥ 

* में विद्यार्थी, मै महाप्राण ! * ४७७ 

में विद्यार्थी, में महाप्राण ! 


( रचयिता-श्रीजयशंकरजी त्रिपाठी शास्त्री ) 


मै मानवताका 


एक सखा, खोलो इतिहास, उलट देखो-- 
राष्ट-युद्धका रक्त-दान, मेरे शोणितकी लाल-धार , 
मै विद्यार्थी, मै महाप्राण! है तक्षशिलामें गूँज रहा 


मै विष्णु-चरणकी तीन डगें , 
ब्रह्मकमंडलका उफान , 
मैं रुद्र-नयनकी आग और 
सागरमे म. बाडव महाप्राण । 
मेरी बं रुकी हुई, 
उत्तुंग-तरंगे सागरकी , 
मेरे पेरोमे अचल खडे, 
ये कंठ-घोषणा बादलकी , 
आप्लावित करनेको जगती , 
यह सिंघु-हृदय करता प्रयाण ! 
मानत्रताका० ॥ १॥ 
बह नील-गगन, यह हरी धरा , 
खेतोकी फसलोका उभार, 
लिला ऊपर 
खुले द्वार। 
में शेल-दिलाओऑपर बेठा-- 
नभकी बातें सोचा करता, 
मुझसे कृतकृत्य हुआ पर्वत , 
उस अंबरको कोसा करता , 
वन-आश्रम विद्याके निकेत , 
मेरा वह नेसर्गिक-विहान । 
में मानवंताका० ॥ २॥ 
तूफानाँसे लड़नेवाला , 
मुझमे असीम अनुराग त्याग , 
वाणी-मंदिर, आचायं-हृदय , 
हैं जान सके उत्सर्ग-याग , 
मै आरुणि हुँ, मै एकलव्य ; 
संकल्प हमारा नेता है, 
मिट्टीका भी आचार्य मुझे , 
तो अग्नि-ज्ञान दे देता है। ` 
आचाय-निदेशाँसे ` तोड़ा 
पाञ्चांल-भूपका गव-शान ! 
भानवताका० ॥ ३॥ 
बा? अं १७-- 


मेरी हुंळतिका रव अपार । 
चाणक्य रहे आंचाये वहाँ, 


मैं चन्द्रगुप्त लघु-शान रहा , 


है याद लिकन्द्रको वह दिन , 
इतिहास जिसे फिर जान रहा । 
चमचमा उठी ईरान तलक , 
तब चन्द्रगु्तकी वह कृपाण ! 
मैं मानवताका ॥४॥ 
युगने अपनी करवट बदली , 
खंडहर थे शुरु-कुलके निकेत , 
जीवनके संगरमे लड़ते, 
आचाय हमारे रहे खेत, 
मैं दीन-हीन, मैं पंगु हुआ , 
आदश हमारे हुए शामन , 
मेरे दृदय-स्थलमे निर्मित , 
हो गया खार्थका राज-भवन । 
अब नहीं राष्ट्रका प्रेम रहा , 
खरमै सूखे थे साम-गान ! 
मानवताका० ॥५॥ 
संतोकी वांणीमे फिरसे, 
मेरे शुंरुकुलने कसा ठाट , 
हैं याद मुझे नानक, समर्थ , 
पंजाब और पश्चिमी-घाट । 
दिल्लीकी दीवार काँपी-- 
जिनका क्षण सिह-नाद सुनकर , 
बह सिक्‍ख-मराठोका जीवन , 
हा, चलो गया बस बंदन कर । 
गुरुकुलके टूटे शिला-खंड , 
निझेरमै गाते रुदन-गान | 
में मानवताका० ॥६॥ 
मैं गिर-गिरकर उठनेवाला , 
में चेतनताकी दीघप्त-ज्वाल , 


४७८ # राज नीति बिनु'घन बिनु धमो:। हरिहि समपे विनु सतकमों ॥ % 


Ee 
मैं साहसका उनचास पवन , 
दोनो मिलकर मै महाकाल । 
कवलित करनेको व्यष्टि जगत , 


कापा शासन भू शान्त हुई , 
युगने बदली करवट उतान ! 


मानवताका० ॥१०॥ 
मै शेषनाग फुंकार रहा, सन बयालीसकी महाक्रांति , 
युग-जगत हमारी साँसोंपर , मेरे जीवनका भव्य-रूप , 
कॅपता ही बारंबार द रहा। जब जन्म-भूमिको सौंप दिया-- 
लंद्नमे फूँका नया-शान , गुरु-शान, रूप, वैभव अनूप । 
मैं मालवीय, गाँधी महान्‌ ! माताका मुझको मोह नहीं , 
| बाहोपर मानवताका० ॥ ७॥ था पिता-प्रेमका नाम नहीं , 
मेरी बाँहोपर गिरि टूडे, जब राष्ट्रपिता हो बन्धनमे , 
मेरे मानसमै बुझी गाज, क्षण भर हमको आराम नहीं ! 
पर आज धरातलम होता , स्वतन्त्रताका अग्रदूत , 
मेरा सब वैभवका समाज। मेरा खरूप कितना महान्‌ ! 
यदि खुदीरामका रोष नहीं , मैं मानवताका० ॥११॥ 
बरसा होता इस धरतीपर , मै विद्यार्थी आचार्य हुआ, 
यदि नहीं निछावर भू होती , मै हुआ देशका कर्णधार , 
आजाद वीरकी मस्तीपर। मै जिलाधीश, मैं महामहिम , 
मै आयंदेराका विद्यार्थी , मेरा जीवन कितना अपार। 
विश्व-हृदय-सा सूतमान्‌ । मैं शोषक हूँ, मैं पोषक हँ १ 
मानवताका० ॥८॥ 


मैं भ्रान्ति-शान्तिका कता हूँ , 
मैं राजतन्त्र बन सकता हूँ, 
प्रजातन्त्र, में जनता हूँ । 

मै प्रलय सृष्टि दोनोका घर , 

जैसा मनमै घस गया ज्ञान ! 

मानवताका० ॥१२॥ 

पर आयं-देशका विद्यार्थी , 
अभिमान मुझे यह नहीं शेष , 
चलते चित्रोने लूट लिया, 
मेरा चरित्र-वैभव अशेष । 


में जाग रहा हुँ जीवनमें , 
पर मतवाला-सा झूम रहा, 
रुक गयी हमारी प्रगति यहाँ , 


वासना बसी थी मानसमे , 
जीवनमै छाया व्यष्टि-राग , 
हो राख उड़ी होती नभमे , 
चेतनताकी जागती आग, 
यदि नहीं गजे करके सुभाष , 
गाते क्षण राग प्रभातीका , 
यदि नहीं गूँजता जय-रवसे , 
वह देश ब्रह्मी घाटीका। 
में चीर जवाहर सेनानी, 
मैं विश्व-क्रान्तिका हुँ निदान ! 
में मानवताका० ॥९॥ 
मैने पृथ्वीको थाम लिया, 
मैंने डाले गिरिवर उखाड़ , 


धरशी-अंबरतक घूम रहा। 
मैंने तोड़े , नक्षत्र-कुसुम , प्रभुता-यश स्वार्थ-महोदधिमें , 
अंबरके द्रुम-दल तोड़ फाड़ । बुझ रहा सूये-सा भासमान ; 
जव असहयोगकी क्रांति मची , 


हम स्वयं छोड़ कालेज चळे , 


मेरे जीवनका यह बिहान !: 


मै मानवताका पक सखा , 
में राष्ट्रयुदझका रक्त-दान , 
मै बिद्यार्थी, में महाप्राण !!! 


अन्यायीकी छातीपर हम, 
प्रयाक-ज्चालसे तेज चळे । 


-— अ 


* श्रीकृष्णका शैशव ओर जन-सेवा * 


श्रीकृष्णका शेशव और जन-सेवा 
( रचयिता-श्रीराधेश्यामजी द्विवेदी ) 


क्या वीरो तुमने नहीं सुनी, गाथा अद्भुत नट नागरकी। 
बृज बाल कन्हैया नॅदनंदन, उस मुरलीधर गुण आगरकी ॥ ` 
बालक ही बालक सब मिलकर, उद्धार देशका करनेको । 
बस खेळ-खेलमे पृथ्वीका, अति दारुण संकट हरनेको ॥ 
वे अपनी टोली बना-वना, विचरण करते थे जहाँ-तहाँ । 
मानवता अभय बनाना ही, माना जीवनका श्रेय महा ॥ 
सब मित्रोने निज हृदयहार, श्रीकृष्ण चुने थे निज नेता। 
जो जन-जीवनके मूत रूप, थे सकल राष्ट्रके शुभचेता ॥ 
बालकपनमे ही प्रथम लोक-माता गोका परित्राण किया। 
बन ग्वाला उनका पेट भरा, जनताने अस्त पान किया ॥ 
दृधि-दूधकी मटुकी भर-भर कर, जीवनका स्रोत वहाया था। 
निज देश बनाने बलशाली, जन-जन नीरोग बनाया था ॥ 
उन दिनों सभी बजके वासी, जल-कष्ट भोगते रहते थे। 
विषधरके विषे यमुना-जल, सब विषसम देखा करते थे ॥ 
वह महाबली बाळक जनके हित कूद पड़ा तत्काळ वहाँ । 
फणि-फणको कुचला देख त्वरित, विस्मयमें सब थे लोग जहाँ ॥ 
यसुना-जळ निर्मल हुआ सभी पशु-पक्षी गणको त्राण मिला । 
लहरोंके मधु कल-कल सरसे, प्रिय शेशवको सम्मान मिला ॥ 
देखो फिर जन-संकट आया, आकस्मिक वनमें आग लगी । 
थे वाळ मित्र गोओंके संग, गो एक-एक कर शीघ्र भगी ॥ 
गो तृण ओ नष्ट हुए पादप, ग्वालोंका मंडल वहीं घिरा । 
वह अञ्चि तेज, आ शीघ्र निकट, जलती ज्यालामे दौड़ गिरा ॥ 
उस महातेजमें तेज छिपा, दावानल शांत हुई बनमें । 
फिर चेनकी वंशी बजी वहाँ, सब ग्वाळ वाळकी मधुवनमे ॥ 
उनका बल निर्वळका वल था, जन-सेवाका पावन ब्रत था। 
बह गोप बालकोंका मंडल, मानवकी रक्षाम रत था॥ 
उस वाळरूप जन-नेतासे, अत्याचारी सब घबराये। 
नाना रूपांमें छल करने बारी-बारीसे सब आये ॥ 
पर सभी विषम वाधाओंसे वह बाल साहसी नहीं हटा। 
बह वीर मुदित मन, दनुज-दमन-हित, सुजा उठा रणश्षेत्र डटा ॥ 
चस खेल-खेलमे दानव-दल सारा ही उसने नए किया । 
पहुँचाया मृत्यु घाट उसको, जिसने जमताको कष्ट दिया ॥ 
निज कुलका मोह छोड़ करके जन जीवनसे नाता जोड़ा। 
प्रिय देश शांतिमें बलि जाने, अपना मुख कभी नहीं मोडा ॥ 


४८० 


% बिद्या बिनु बिबेक उपजाएँ । श्रम फल पढ़ें किण अरु पाएँ ॥ % 


वह युग भारतमै आया था, शेशवने ली थी अँगड़ाई। 
आ, राजनीति भी उस बालकके रोम-रोममें थी छाई ॥ 
जो शैशव पहिले भारतमै था राष्ट्रप्रेमका मूल बना । 
वह गौरव रहना खाभाविक, यदि आज वही अनुकूल बना ॥ 
श्रद्धेय रहेगा चिर अपना, बह बाल विजेता यदुनंदन । 
शुभ भावी भारतके प्रतीक, शेशवका करते हम बंदन ॥ 


बालकोंको शिक्षा 


( रचयिता-श्रीरामचन्द्रजी शास्त्री 'विद्यालङ्कार' ) 
माता और पिताकी सेवा करना परम धर्म मानो, 
सिद्धि इसीसे तुम्हें मिलेगी जीवनमै यह संच जानो। 
कहो न चुभती बात किसीको, कभी न जीव सताओ तुम , 
कभी न रूठो, कभी न अकड़ो, जीवन सरल बनाओ तुम ॥१॥ 
ल्यारीका-सा निज खभाव मत होने देना जीवनमें , 
नटखट मत बनना, रखना गुरू-ईश्वर-देश-भक्ति मनमै । 
केवट. बनना भारत-नोके, शुभ सच्ची शुनके होना , 
बातो या गप्पोमे अपना व्यर्थ न पल भी तुम खोना ॥२॥ 
लड़को ! आपसमे मत लड़ना, दुव्येसनोसे रहना दूर » 
कमंठ, उत्साही, सृदुभाषी, बनना सभ्य, सुजन अरु शूर । 
अंकुशमै अपने पूज्योके रहकर व्यवहारक्ष बनो, 
कला, शान, विज्ञान, नीति, सत्‌ शिक्षाके ममंश बनो ॥३॥ 
गीत, नाच, फेशन, बहुव्ययसे बचो, ग्राह्य सब गुण ले लो , 
ताश तथा चौपड़, चरभर, शतरंज वगैरह मत खेलो । 
प्रेम, सत्य, औदार्य, शीलता, दया, धेयं अपनाओ तुम , 
सच्चरित्र, निर्भीक, मनस्वी, धमौत्मा बन जाओ तुम ॥३॥ 
गो-दिज-देश-जाति-रक्षक बन करना अपना उज्ज्वल नाम , 
रत्न देशके कहलाओ तुम ऐसे ऊँचे करना काम। 
खलकी संगति कभी न करना, सज्जन संगतिमे रहना , 
पुत्र कहा कर भारत मा के, इसकी अपक्ति मत सहना ॥५॥ 
रच सत्काब्य समाज हृदयमे भरना तुम नित नूतन भाव , 
कीट समान न जीना जगमें, शुण-संग्रहमे रखना चाव । 
शिक्षाहीन दीन दुखियोको शिक्षित कर दुख हरना तुम , 
क्षान्तिमान बन इस भारतको लड़को ! सुखिया करना तुम ॥६॥ 


१-लोमड़ी 


# विश्वगत व्यवस्थामै बालकका हाथ % 


ooo 


विश्वगत व्यवस्थामें बालकका हाथ 


( लेखक--श्रीयुत के० यू० भंश्रा, एम्‌० ए० डिप्‌ ० मांट० ) 


मानव-इतिहासके आदिकालसे ही प्रत्येक दार्शनिक; 
विचारक एवं वैज्ञानिक प्रकृतिगत नियमानुबर्तिता, व्यवस्था, 
संतुटन और सामञ्जस्यके प्रति आश्चर्य, भय एवं विस्मय 
प्रकट करता आया है । मनुष्यने प्रकृतिका जितना ही अधिक 
अध्ययन और अवगाहन किया है, वह उतना ही विश्वगत 
व्यवस्थापर चकित हुआ है, जो सृष्टिके आरम्भसे अबतक 
और आगे भी निरन्तर क्रियाशील रहेगी | इस व्यवस्थाके 
उद्देश्यके विषयमै हमारी धारणा स्वाभाविक ही सदोष एवं 
अपूर्ण रही है तथा हमने इसके पीछे किसी व्यक्तिविशेषका 
हाथ माना है । तब भी एक निष्कर्ष तो स्पष्ट अथच अनिवार्य 
है कि विकास; परिवर्तन और प्रगति भी इस ब्यवस्थाके अङ्ग- 
मात्र हैं; वास्तवमै तो इस व्यवस्थाके बिना किसी वस्तुकी 
सत्ताकी भी कल्पना भी नहीं की जा सकती । यह विश्वगत व्यवस्था 
और उसकी भावना इतनी साधार एवं ठोस है कि व्यावहारिक 
एवं वैज्ञानिक दृष्टिकोणवालोके लिये यह आवश्यक हो जाता 
है कि वे सृजनात्मक और ध्वंसात्मक--दोनों प्रकारकी शक्तियो- 
की-सत्‌ और असत्‌, समर और सभ्यता, स्वास्थ्य तथा 
रोग, प्रेम एवं घुणाकी पहलेसे कोई व्याख्या न करके यह 
समझनेकी चेष्टा करें कि ये उपयुक्त व्यवस्थाको चलानेमें 
सहायक हैं, जिस व्यवस्थाके “चरम लक्ष्य'का पता छगानेमें 
मानव-बुद्धि सदा ही कुण्ठित रही है । 

किंतु मनुष्य इन सब इन्द्वोंकी ब्याख्या करने एवं उनके 

पीछे किसी व्यक्ति-विशेषका हाथ माननेसे विरत नहीं हो सकता | 
उसके लिये सोचना, अनुभव करना, क्रियाशील होना और 
निष्कर्ष निकालना स्वाभाविक है । उसका ऐसा करना उस 
विश्वगत व्यवस्थाके अनुकूल ही दै, जो जीवनको क्रमशः 
विकासकी ओर ले जाती है, जिससे कि प्राणी इस व्यवस्थाके 
कार्यमे अधिकाधिक समझदारीसे तथा बोधपूर्वक भाग ले 
सके । मनुष्य यद्यपि इस विकासकी चरम सीमापर पहुँचा हुआ 
प्राणी है, फिर भी उसे अपने कार्यका अत्यन्त ही अत्य ज्ञान 
। अतएव मनुष्यका अधिकांश कार्य आज भी अबोधपूर्वक 
ही होता है, ताकि उपयुक्त व्यवस्था कठोरतापूवेक्र किंतु साथ 
ही सम्पूर्ण जगतके हितके लिये चलती रहे । मनुष्यका दुःख 
ही और उसीके परिणामरूपमें उसकी सुखके लिये खोज उसे 
अपने कार्यको अधिकाधिक सप्रझने तथा उसे प्रकृतिके व्यापक 
हितकी दृष्टिसे सम्पन्न करनेमें प्रवृत्त करती है; क्योंकि प्रकृतिके 
हितके साथ उसके अपने जीवनका आनन्द भी जुड़ा हुआ है। 
दूसरा तथ्य जो विकास-क्रमसे एवं वर्तमान प्राणि-जगत्‌की 


निम्नतम तथा उच्चतम योनियोंके अन्तरसे प्रकट है--यह है 
कि एक ओर तो नवजात शिशुकी दुर्बलता, अपूर्णता और 
शिक्षणापेक्षता क्रमशः बढी हुई पायी जाती है, दूसरी ओर वयस्क 
प्राणियोंका वात्सल्य, संरक्षणशीलता तथा सँभाळ भी उसी 
मात्रामें बढी हुई देखनेमें आती है। ऐसा प्रतीत होता है कि 
प्रकृतिकी प्रवृत्ति जनन-प्रक्रिया तथा भ्रूण एवं शिश॒के संरक्षण- 


` की पद्धतिको क्रमशः पूर्णताकी ओर ळे जाने और साथ-ही- 


साथ उच्चतर योनिके रिशुओंको अपने बड़ोंसे तथा वातावरणसे 
शिक्षा एवं पूर्णता प्राप्त करनेके लिये अधिकाधिक संवेदन- 
शील और अपूर्ण छोड़ देनेकी रही है । बौद्धिक विकासकी 
तथा आस-पासकी विषम परिस्थितियोंके अनुकूल बन जानेकी 
क्षमताकी सम्भावना जिस योनिमें जितनी अधिक है, नवजात 
शिछ॒ उत योनिका उसी अनुपातमें अधिक संवेदनशील, 
अपूर्ण और शक्तिसम्पन्न होता है। ऐसा लगता है कि 
प्रकृतिने मानो यह जान लेनेके बाद कि उसकी व्यवस्थाके 
अनुसार जगतूके सर्वोच्च प्राणी मनुष्यके द्वारा उसके कार्यमें 
बोधपूर्वक योगदान दिये जानेकी सम्भावना है, अपने चरम 
लक्ष्यपर पहुँचनेकी प्रक्रियाको बदल दिया हे । आस-पासकी 
बदलनेवाली परिस्थितियोंके अनुकूल, एक दूसरेसे अधिक 
विभिन्न एवं उच्चतर प्राणियाँकी सृष्टि करनेकी अपेक्षा उसने 
जन्मके बाद भी मानव-शिशुकी भ्रूणावस्थाको चाळू रक्ष्खा है, 
जिससे कि वह उस समय भी काम करनेवाली अपनी मानसिक 
ग्रहणशील शक्तियोद्वारा मनुष्यकी तत्कालीन सभ्यता और 
संस्कृतिको ग्रहण और परम्परागत रूपमे प्राप्त कर सके और 
आगे चलकर प्रकृतिको बोधपूर्वक सहयोग देता रहे | अतएव 
विश्वगत व्यवस्थाके संचालन एवं विकासको आगे बढानेमें 
बालकका भी मुख्य एवं सबल हाथ है । 


उच्चतर बोध, अधिक विकसित बुद्धि और आश्चर्य- 
जनक कार्यक्षमता तथा कुशलतासे सम्पन्न हाथ मनुष्यकी पृथ्वीके 
अन्य जीवाँसे सपष्टरूपमें विशेषता प्रकट करते हैं । यहाँतक 
कि उसने प्रकृतिको सभ्यताकी चादर उदा दी है और वर्तमान 
अन्य योनियोकै अधिक स्वस्थ एवं सुन्दर रूपान्तर उपस्थित 
कर उसे वैभवशाली भी बना दिया है; किंतु मनुष्य अधिकांश- 
में इस बातसे अनभिज्ञ है कि विश्वगत व्यवस्थाके एक 
अन्य राक्तिमान्‌ कार्यकर्ताके बिना वह अपनी आदिकालीन 
स्थिति और विकासते आगे कदाचित्‌ ही बढ़ सकता था | बह्‌ 
शक्तिमान्‌ कार्यकर्ता बालक है, जो मानवकी सम्पूर्ण सृष्टि 
संस्कृति और सभ्यताको आत्मसात्‌ करके अपनेमें मूर्त करने 


१४ तपबल रचइ प्रपंचु बिधाता । तप बल विष्नु सकल जग त्राता ॥ % 


EI 


और इस प्रकार उन्नतिके मार्गको परम्परा-क्रमसे चाळू रखने- 
की अनन्त शक्तियोंसे सम्पन्न होकर आता है । 

आज संसारके सभी देशोंने सभ्य और संगठित जीवनके 
विभिन्न क्षेत्रोंमें निर्माणकी योजनाएँ. बनायी हैं । सभी जगह 
पञ्चवार्षिक और दशवाषिंक योजनाकी बात सुनायी पड़ती 
हे । इससे प्रकट होता है कि मनुष्य दूसरोंका अनुकरण 
करनेमें तथा कुछ अंशतक विश्वगत व्यवस्थाके अनुकूल 
आचरणमें बुद्धिपूर्वक प्रयत्नशील है । प्रकृतिपर विजय पानेकी 
घुनमें “वैज्ञानिक गवेषणा'के द्वारा पहले प्रकृतिको समझनेके 
लिये उसने नाना प्रकारकी प्रयोगशाळाएँ. स्थापित की हैं; किंतु 
दिक्षाक्षेत्रमे अब भी अस्पष्ट, घुँघली एवं अनिश्चित भावनाओं- 
का ही साम्राज्य है । आज मनुष्यकी सबसे बड़ी आवश्यकता 
यह है कि वह वैज्ञानिक किंतु साथ-ही-साथ अत्यन्त श्रद्धापूर्ण 
मनोदृत्तिसे तथा विनम्रतापूर्वक बालककी सेवा करे एवं उसके 
भीतर क्रियाशील विश्वगत व्यवस्थाको समझनेमें उसकी 
सहायता करे । आज मनुष्यको मानव-प्रयोगदालाओंकी 
आवश्यकता है--जिनका उद्देश्य हो ऐसे लघु संसारकी सृष्टि 
करना; जिसमें संस्कृति और सभ्यताका सर्वोत्तम रूप देखनेको 
मिले और जो शिशुके विकासकी नेसगिक आवश्यकताओं 
संतुलन और निश्चित कार्यक्रमकी पूर्तिमै उपयुक्त रीतिसे 


सहायक बने । मनुष्यको उदात्त भावनाके साथ-साथ अन्वेषककी 
विवेक-बुद्धिको लेकर बालकक्ी सेवामें प्रस्तुत होना 
पड़ेगा । इसी क्रियासे वह अपने मूलभूत बालकके प्रति अपनी 
चेतनाहीन और आवेगजन्य प्रवृत्तिके ऊपर उठ सकेगा । 

मनुष्यने ज्ञान, विज्ञान ओर आत्मसंयम प्राप्त करके 
प्रकृतिपर विजय पायी । उसे अपनी संस्कृति और सभ्यताकी 
रक्षाके लिये शिक्षाकी समस्यापर भी वैज्ञानिक प्रक्रियासे विचार 
करना होगा और बालकके प्रति उदात्त एबं आत्मसंयमयुक्त 
भावना लेकर बढ़ना होगा । वयस्क व्यक्ति यदि संस्कृति और 
सभ्यताका निर्माता है तो बाळक मानव-व्यक्तित्वका बनानेवाला 
है । बालकका बढाँकी अपेक्षा भी अधिक महत्त्वपूर्ण एवं 
ठोस कार्य है; परंतु बड़ोंको चाहिये कि उसके लिये साधन 
जुटायें । मानवताके निर्माता बालकको बिना पहचाने और 
बिना उसकी सहायता किये मनुष्य व्यर्थ ही अपनी आत्मा? 
की खोजमें लगा हे । बालक संस्कृति और सभ्यताको 
आत्मसात्‌ करता है और इस प्रकार मानवके व्यक्तित्वका 
निर्माण करता है । 

मनुष्यको यदि विनाशसे बचना है तो उसे चाहिये कि 
विश्वगत व्यवस्थामें बालकका जो कार्य हे, उसे बह समझे 
और उसमें बाळककी सहायता करे । 


— SO SO 


मानसमें बालक 


( लेखक--श्रीघासीराम भावसार 'विश्ञारद? ) 


जिन्ह कर मन इन्ह सन नहिं राता। 

ते जन बंचित किए बिघाता॥ 

मानस--श्रीरामचरितरूपी मानसरोबरमें क्या नहीं है १ 
सभी कुछ है और सबके लिये है | मानव कहलानेवाळा 

कोई भी प्राणी एक बार डुबकी तो लगाये इसमें; फिर तो 
“जिन्ह खोजा तिन्ह पाइयाँ? । हमने भी बाळ-विद्यार्थी बनकर 
इसमें मजन किया । जो कुछ प्राप्त हुआ, वही अपने बाल- 
साथियोंके समक्ष प्रस्तुत है । 
बाल-कवि तुलसीदास 

सर्वप्रथम हमें जिन मदापुरुषका बालरूपमे दर्शन हुआ; 
बे हैं प्रातःस्मरणीय पूज्य महात्मा, मानसके अमर रचनाकार 
महाकवि स्वयं श्रीठुलसीदासजी। आपकी बाल-विनय सुनिये-- 
संत सरळ चित जगत हित जानि सुझाउ सनेहु । 
बार बिनय सुनि करि कृपा राम चरन रति देहु॥ 

संत तो ठहरे सदाके जगत्‌-हितकारी, उन्हें परदोप- 
दर्शनसे क्या प्रयोजन । मय तो दै उन कवि-कोविदों-- 
कविपुङ्गवों--का) जो बाल ( केश तथा बालक ) की खाल 


निकाला करते हैं। अस्तु, उनसे भी सुरुचिपूर्ण कृपाके लिये 
श्रीुळीदासजीने कच्चे-बच्चे बनकर विनती कर ही ली है-- 
कि कोबिद रघुबर चरित मानस मंजु मराठ । 
बाऊ बिनय सुनि सुरुच कुखि मो पर होहु कृपाल ॥ 


श्रीतुळसीदासजी कोई नयी ( मौलिक ) कहानी तो 
गढ़ने जा नहीं रहे थे, किंतु वही बचपनकी 'सुनी-सुनायी' 
कथा कह्‌ रहे थे, जो उन्होंने अपने गुरुसे सोरोंमें सुनी 
थी । यथा--- 
में पुनि निज गुर सन सुनी कथा सो सुकरखेत । 
समुझी नहिं तसि बालपन तब अति रहेउँ अचेत ॥ 


दूसरी बात यह है कि सहलों वर्षोतक तपस्या करनेवाले 
त्रिकालज्ञ वृद्ध महर्षियों--व्यासजी तथा वास्मीकिजीके 
समकश्षमे कलियुगी अल्प-आयु घुलसीदासजी निरे बालक ही 
ठहरते हैं, इस हेतु उनका बाल-कविके रूपें विनती करना 
उचित ही है; फिर कलियुगमें आगे होनेवाले कवि-रत्नों! 
कवि-सम्नाटों) महाकवि चञ्चा, नन्ना, दद्दा, बन्बाके आगे--जो 
रतड-छन्द्‌, केंचुआ-छन्द आदि रचेंगे, दोदे-चौपाईकी 


# मानसमे बालक % 


रचनाको काव्यकुज्ञमे स्थान न देंगे और उसके-ऐसे 
रचनाकारको क; ख; ग सीखनेवाली शालाका बालक 
मानेंगे--पूवसे ही बालक बन जाना तुलसीदासजी-जैसोंका 
काम है | वे कहते हैं-- 


कनि न होउँ नहिं चतुर कहावडँ\ मति अनुरूप राम गुन गाउँ ॥ 
और साथ ही यह भी कि-- 
छमिहहिं सजन मोरि ढिठाई । सुनिहहिं बाळ बचन मन लाई ॥ 


स्पष्ट एवं शुद्ध शब्दोंका उच्चारण बालकोंके लिये सम्भव 
नहीं । वे स्वभावतः ही तोतली वाणी बोलते हैं, जैसे क्षेत्रको 
खेत; तिसपर भी-- 


जों बालक कह तोतरि बाता । सुनहिं मुदित मन पितु अरु माता ॥ 


“दूसरे भी उनके दाब्दोंकी कोई विशेष आलोचना 
नहीं करते । हाँ, तुलसीदासजीके तोतले शब्दोंपर ठहाका 
मारकर हॅँसनेवालो--राष्ट्रमाषा हिंदीके विरोधियाँ--की 
आज कमी नहीं है । गनी, गरीब, गुनह, गुलाम आदि यावनी 
भाषाके शब्द तो हैं ही; ओर भी कई ऐसे शब्द हैं, जिन्हे 
कोई अवधी, कोई मागधी, कोई ब्रजभाघा; कोई शौरसेनी 
और कोई भाषा तथा प्राक्त कह उनके तोतलेपनपर विवाद 
किया करते हें । असावधान लिपिकारोंका प्रमाद भी एक 
कारण हो सकता है । अस्तु, जो कुछ मी हो-- 
जो प्रबंध बुध नहिं आदरहीं । सो श्रम बादि बाळ कवि करही ॥ 

मेरे प्रबन्धको बुद्धिमान्‌ मनुष्य आदर नहीं देंगे; यह 
जानते हुए भी एक “बाळ कवि? श्रमको श्रम न मानकर श्रम 
करता है | छुलसीदासजीने भी वही किया है । क्यों किया 
है, यह आगेकी पंक्तियोंसे ज्ञात होगा । 


भगवान्‌ राम बालकरूपमें 


कहते हैं कि चित्रकूटमें मौनी अमावास्याके दिन भगवान्‌ 
श्रीरामने बालकरूपमें तुलसीदासजीके सामने प्रकट 
होकर “बाबा ! हमें चन्दन दो |? यों कहकर चन्दन माँगा 
था । उस अद्भुत बाल-छबिको निद्दारकर घुळसीदासजी 
शरीरकी सुध-बुध भूल गये थे । 


विनय-पत्रिकामें श्रीराम भूपाल बने हुए सिंहासनपर 
विराजमान हैं । श्रीसीताजी तथा अन्य भ्राता भी विराजमान 
हैं । श्रीहनुमानजी सेवामें उपस्थित हैं | दरवार लगा हुआ 
है। इस दरवारमें तुलसीदासजीने अपनी “अर्जी! वालक 
बनकर पेश नहीं की हे। वे वहाँ गरीब, गुलाम, दास 
वनकर पहुँचते हैं; किंतु मानसमें तो वे अपने प्रभुका 
वालरूप अधिक देखते हैं | वे ही क्या, मानसमें तो-- 


जिन्ह के रही भावना जैसी । प्रमु मूरति तिन्ह देखी तैसी ॥ 
“ज्वाला सिद्धान्त पूरा-पूरा निभा है । 
> x xX x 


चलकर देखिये जनकपुरीमें | राजा जनक स्वयं पूछ 
रहे है-- 
कहहु नाश्र सुंदर दोउ बालक । 
मेनिकुरु तिएक कि नृपकुर पाठक ॥ 

५. वहाँकी खियोको श्रीराम किशोर-अवस्थावाले भूप- 
कुअर प्रतीत हुए; परंतु बालकोंके बीच वे बालक बने 
हुए थे-- 
पुर बालक कहि कहि मृदु बचना । सादर प्रभुहि देखावहिं रचना॥ 

मृदु, मधुर, मनोहर वचनोंद्वारा बालकोंसे पूरा-पूरा ` 
परिचय ऐसा गॉठा गया है, मानो लँगोटिया यार हों । बिछुडे 
भी तो इस प्रकार-- 
कहि बातें मृदु मधुर सुहाई । किए बिदा बाळक बरिआई ॥ 
श्रीरामजी जब धनुष तोड़नेके लिये चले, उस समय 
सीताजीकी माताके हृदयमें जो विचार उत्पन्न हुए, वे इस 
प्रकार हैं 
कोउ न बुझाइ कहर गुर पाहीं । ए बाऊक असि हठ मरि नाहीं ॥ 
स्वयंवरमें आये हुए महीपोंने अपनी-अपनी भावनाके 
अनुसार श्रीरामको भिन्न-भिन्न रूपोंमें देखा । सयानोंके 
भावसे वे दशरथके रणबाँकुरे और जगत्पिता रघुपति थे । 
अब मूढ़ोंकी अभिसन्धिपर विचार कीजिये-- 


केहु छड़ाइ सीय कह कोऊ । घरि बॉधहु नृप बालक दोऊ ॥ 


उनका बालक ( लक्ष्मण ) पर क्रोध करना और 
श्रीरामका बालकपर प्रेम पक्ष लेकर बचाव करना मनन करने 
योग्य हैं । यथा-- 


परझुराम-वचन-- 
रे नृप बाक काह बस बोस्त तोहि न सँमार ॥ 
x > x x 
बाळकु बोलि बचउँ नहिं तोही । 
> > >< x 
कटुबादी बारकु बघ जोगू \ 
१८ > > x 


_ बाळ बिलोकि बहुत मैं बाचा । 
xX xX xX xX 


४८४ 


* तपबल संभु करहि संहारा । तपबल सेषु धरइ महि भारा ॥ % 


न्न 


कोसिक सुनहु मंद यहु बालकु । 


> > xX x 
देखु जनक हठि बारक एह \ | 
२८ > x > 
राम-वचन-- 


नाथ करहु बालक पर छोहू । सूघ दूधमुख करिअ न कोहू॥ 
x x xX x 


जों लरिका कछु अचगरि करही । गुर पितु मातु मोद मन भरही ॥ 
x > > > 

बालक बचनु करिअ नहिं काना \ 
x > x > 

बररै बाएकु एकु सुझाउ । इन्हहि न संत बिदूषहिं काऊ ॥ 
१८ > > क 

नेषु बिळोके कहेति कछु बाउकहू नहिं दोसु। 
x x > x 


विवाह हो गया और वनवास भी हो गया । श्रीरामजी) 
श्रीलक्ष्मणजी, श्रीसीताजी श्रङ्गवेरपुरमै आ गये हैं; बहाके 
नर-नारियोंने जब इन्हें देखा, तब सारे ग्राममें शोर मच गया--- 


ते पितु मातु कहहु सखि केसे | जिन्ह पठण बन बालक ऐसे ॥ 

निघादपति और केत्रटके लिये वे बालक नहीं थे-- 
सखा थे, अपने प्रभु थे; परंतु जब वे यमुनातीर पहुँचे 
तत्र आस-पासके निवासियोंने फिर उन्दी दाब्दोंमें हो-हछा 
मचाना शुरू कर दिया-- 


ते पितु मातु कहहु सखि कैसे । जिन्ह पठण बन बाळक ऐसे ॥ 


नरकी अपेक्षा नारियोंमें बालकपर मातृत्वके कारण 
ममताका अंश अधिक होता है | वे नहीं चाइतीं कि कोई 
बाळक जंगलोंमें भटकनेके लिये घरसे निकाल दिया जाय | 
इसीळिये प्रत्येक नारीने दूसरी नारीसे यही प्रश्न किया है 
“सखि ! वे माता-पिता केसे हैं जिन्होंने 
हाँ, कलियुगी माता-पिताकी बात दूसरी है- 


मातु पिता बाउकन्हि बोळावहिं । उदर भरे सोइ धर्म सिखावहिं ॥ 
अस्तु-- 
x x x x 
पञ्चवटीमें चूर्पणखाको युगल-कुमार पहले “पुरुष? दीख 
पड़ते हैं और नाक कट जानेकै बाद “बालक? । कन्या किसे 
ब्याही जाय १ यह एक प्रश्न है, जिसके उत्तरमें कहा जाता 


है कि पुरुषको; अर्थात्‌ जिसमें पुरुषत्व, पौरुष या पुरुषार्थ 
हो । रावणकी बहिन कहती है-- 
तुम्ह सम पुरुष न मो सम नारी । 
x x >< १८ 
मम अनुरूप पुरुष जग माहो । देखेउँ खोजि लोक तिहुँ नाहीं ॥ 
> > x 4 
बड़े भैयासे चुगली करते समय भी पहले-- 
पुरुष सिंघ बन खेळन आए । 
और फिर बादमें-- 
देखत बाळक काऊ समाना । 
--कहा है । नकटी बहिनके भेजे हुए खर-दूषणको 
श्रीराम जिस रूपमें मिळते हैं, वह उन्हीके मुखसे सुनिये 
यह कोउ नुप बक नरभूषन । 


x x x > 
देखी नहिं असि सुंदरताई । 
> x xX > 


वैरी भी जिनके बाल-रूप-सुधा-सर्वस्वपर मोहित हो 
जाते हैं, ऐसे प्रभुको हमारा कोटि-कोटि नमस्कार ! मन्दभाग्य 
तो वे हैं, जिनका मन इन र्‍्यामसुन्दरकी ओर आकर्षित 
नहीं होता । 
२८ २८ २८ > 
राक्षसोके दूतको बालक रामने जो उत्तर दिया है, वह 
सभी दृष्टियोंसे बालकोंके लिये हृदयङ्गम करने योग्य है। वे 
ऐसे बालक हैं जो-- 
रिपु बरुबंत देखि नहिं डरहीं । एक बार काठहु सत लरहीं ॥ 
जद्यपि मनुज दनुज कुरु घारुक । मुनि पारक खळ सारक बालक ॥ 
क्या ही अच्छा होता यदि आज भारतमें ऐसे ही 
बालकोंका. बाहुस्य होता, जो गुंडोंके लिये “साल और 
भर्लोके लिये “ढाळ? बने होते। कौन-सी ऐसी बुराई नहीं हैः 
जो बालकोके लिये वर्तमान कालमें प्रलोभन नहीं बनी 
हुई है! 
मानहिं मातु पेता नहिं देवा । साधुन्ह सन करवाउहिं सेव्रा ॥ 
x >< २८ २८ 
जो सुग्रीवके सखा, हनुमानके प्रभु, बालिके समदर्शी 
और विभीषणके प्रणतपाल हैं, वे ही रावणके लिये तापस या 


लघु तापस बने हुए है-- 


मम पुर बलि तपसिन्ह पर प्रीती । 
>< x २८ x 

रघु तापस कर बाग बिलांसा । 

xX ३ ९ xX x 
जिअत घरहु तापस द्वौ भाई । 

xX > x x 
मिलि तपसिन्ह तें भएसि बारा \ 

> > १८ x 
सुनु तापस मैं तिन्ह सम नाहीं । 

xX > x ह 


अब मर्यादापुरुषोत्तम भगवान्‌ श्रीरामकी दृष्टिमें 
लङ्कापति क्या है-- महात्मा या महापण्डित ? युद्धसे पूर्व 
उन्होने 
बिप्र चरन पंकज सिरु नावा । 

और हौँ, विद्वान्‌ रावणने भी-- 
कहाँ रामु रन हतों पःचारी । 

अन्त समय रामका नाम लेकर अपना उद्धार कर 
लिया है । 

बाल-चरित 

इस विषयपर जितना भी लिखा जाय और जितना लिपि- 
बद्ध किया जायशफिर भी इति होगी या नहीं--यह बताना कठिन 
है | मानसका थाह पाना तो दूरकी कौड़ी है, लहरियोंपर ही 
सारे जीवनकी बलि चढ़ सकती है। 

लोमशा मुनिने काकभुझुण्डिजीको भगवान्‌ रामके जिस 
रूपका ध्यान करनेका आदेश दिया है, वह उन्हीके मुखसे 
सुनिये-- 
_बाऊक रूप राम कर ध्याना । कढेउ मोहि मुनि कृपानिधाना ॥ 

अच्छा; तो अब हम भी और कुछ न बन सके तो इन 
बालक भगवानकी--ग्रन्थकार व महादेवजीकी भाँति 
बन्दना तो कर ही लें 
बंदरड बा रूप सोइ रामू । सब बिधि सुझम जपत जिसु नामू ॥ 

जब-जब अयोध्यामें श्रीरामका अवतार होता है, 
काकमुञ्ण्डिजी और महादेवजी अवध-वीथियोंमें बालक रामके 
दर्शन --लीला, चरित; विनोद--के लिये फिरते रहते हैं 


इष्ट देव मम बालक रामा । 


x x x x 
देखउँ बाळ चरित बहुरंगा । 

x x २८ x 
बाळ बिनोद करत रघुराई । 

>< > , > x 


देख बाळ बिनोद रसारा । 
x x १८ > 
देखे बाल बिनोद अपारा । 
भगवानका बालचरित बहुरंगा है, अपार है; रसमय है । 
तभी तो राजा खायम्भुव मुनि और रानी शतरूपाने वरदानमें-- 


जो सरूप बस सित्र मन माहीं । 
>< x x २८ 


_जो मुसुंडि मन मानस हंसा। 


x २८ > > 
'देखहिं हम सो रूप भरि लोचन । 

--माँगा है । भक्तोंके प्रेमी भगवान्‌ने राजा दशरथ 
और कौसल्याको जो सुख दिया दै; वह निम्नपंक्तियाँसे 
विदित होगा । 
अनुपम बाळक देखेन्हि जाई । 


x x x x 
सुत सनेह बस माता बाल चरित कर गान । 
x x x x 
हहाँ उहाँ दुइ बाळक देखा । 
xX xX x xX 
बाऊ चरित हरि बहुविधि कीन्हा। अति अनंद दासन्ह कहँ दीन्हा ॥ 
x x x x 


व्बाकचरित अति सरल सुहाए । सारद सेष संभु श्रुति गाए ॥? 
_ जिस सुन्दर चरितका गान शारदाजी, शेषजी) शम्भुजी 
एवं चारों वेद कर चुके हैं, उनकी छुलनामें इन पंक्तियों के 
लेखकका इतना कुछ लिखना एक बहुत बड़ी धृष्टता ही है। 
मानसमें अन्य कई प्रसङ्गोमै बालकका उल्लेख है; जेसे 
शिवजीकी बारातके समय-- 
बालक सब लै जीव पराने । 
अयोध्यामें राजतिलकसे पूर्व 
बाळ सल्ला सुनि हिय हरपाहीं । 
भरतजीके वाक्य 
जे अघ तिय बाळक बध कीन्हें । 
भगवान्‌ श्रीरामके वचनामृत-- 
जिमि बाळक राखइ महतारी । 
बरक सुत सम दास अमानी \ 
--आदि-आदि । इनका विशद विवेचन करके लेखका 
विस्तार बढ़ाना उचित नहीं | हम तो यहाँ “मानस” को 
नमस्कार कर लेते हैं । 


IPS SU 

# तप अधार सब सृष्टि भवानी । करहि जाइ तपु अस जियँ जानी ॥ % 


भारतीय कलामें बालक 


( लेखक--राय श्रीआनन्दकृष्णजी ) 


भारतीय कछामें बाल-खभावके अनेक चित्र मिलते हैं। 
कुछ बालकृष्णके रूपमें, कुछ बालक रामके रूपमें, कुछ 
उनके सखाओं आदिके । 


कवियोंकी भाँति भारतीय कलाकारने भी अपने हृदयंकी 
भक्ति-मावनाको अपनी कृतितोंमें उडेल दिया है । वह तो 
ऐसे प्रसङ्ग खोजता रहता है । जब उसे भगवान्‌ बुद्धका आदेश 
मिला कि मेरी आकृति मत बनाओ, उसकी उपासना मत 
करो, तब उसका मन मुरझा गया और उसने सोच-विचारकर 
उनके पाद-पझ्मोमात्रको प्रतीकरूपमें अङ्कितकर अपनी 
नक्ति-भावनाको संतोष दिया । वह भावना कितनी उत्कट 
रही होगी जिसने कोई पाँच सौ वर्ष बाद सारे बन्धनोंको 
तोड़ भगवान्‌ बुद्धको साकार कर दिया ! 

अभिंतामें भी बालकके दो-एक चित्रण बड़े मार्मिक 
हैं। एक चित्रका विषय निम्नलिखित है--भगवान्‌ बुद्ध 
बुद्धत्व-प्रा्तिके बाद जब कपिलवस्तु आये, तब वे भिक्षा माँगते- 
माँगते यशोधराके द्वापर भी आये और यशोधराने अपनी 
आँखोंके तारे राहुलको भगवानके चरणोंमें समर्पित कर 
दिया । इस इश्यमै राहुळके वालोचित स्वभावका--जिसमें 
भय है, कुतूहल है ओर हैं न जाने कितने मनोमाव--बड़ा ही 
व्यञ्ञनापूर्ण चित्रण हुआ है । 

बेस्संतर जातकके चित्रणमें भी बाळ-स्वभाव बहुत 
स्फुट हुआ है । एक चक्रवर्ती राजाके, जो अपनी दान- 
शीलताके लिये प्रसिद्ध था, कुमारको एक भिक्षुक ब्राह्मण 
दाँत निपोरे यज्ञमें बलि देनेके लिये माँग रहा है । इस 
अनपेक्षित विपत्तिको देखकर राजा हतबुद्धि हो उठा है । 
भोळा-भाला कुमार अपने पिताकी ओर देख रहा है कि ये 
आज्ञा दें और मैं उसे पूरी करूँ ! 

हमारी सगुण-उपासनाके सभी रूपोमे कहीं-न-कहीं 
बाळक भगवानूकी पूजा अवश्य आती है । गुप्तकालमें 
स्कन्दका माहात्म्य इतना बढ़ा था कि पिछले गुप्त- 
महासम्राटोके नामतक कुमारयुप्त और स्कन्दगुप्त आदि 
होते थे । स्कन्दका स्वरूप सेनानी होनेके साथ-साथ कुमार- 
वयका माना गया है | गुप्तकालीन मूर्तियों में वे इसी रूपमे अङ्कित 
हुए हैं। यद्यपि सेनानी होनेके नाते उनकी बैठनेकी मुद्रा वीरोचित 
है, फिर भी दशैदशवका सूचक बघनखा उनके गलेमें पड़ा दै । 
यह निश्चय ही बालकोंकी अनेक रोग-व्याधियोंसे रक्षा करता है । 

गुप्तकालीन मूर्तियोंसे ही श्रीकृष्णलीलाके सुन्दर उदाहरण 


मिलने लग जाते हैं । देवगढ़के भग्न मन्दिरकी कुरसीके नीचे 
मूर्तियोंके जो अवशेष हैं, उनमें श्रीकृष्णलीला एवं श्रीरामलीलाके 
बहुत सुन्दर अङ्कन यत्र-तत्र बच रहे हैं । इनमें गोप-गोपियोके-से 
जेसे वस्त्र-विन्यासमें यशोदा और नन्द कहीं कृष्णको पुचकार 
रहे हैं, कहीं दधि-हरण-लीला है, कहीं माखन-चोरी है, आदि- 
आदि । खेद है, इनमेंकी कई बहुत सुन्दर मूर्तियाँ खण्डित 
हो गयी हैं; परंतु “सर्वावस्थासु रमणीयत्वमाकृतिविशेषाणाम्‌!--- 
विशिष्ट आकृतिवाले प्रत्येक दशामें सुन्दर लगते हैं । 


माखन-चोरीका एक दृश्य भारत-कला-भवन-संग्रहमें 
भी देखनेयोग्य दै, पर गुस्तकालीन मूर्तिकार श्रीकृष्णको केवल 
इसी रूपमै देखता हो, यह बात नहीं । कहीं-कहीं उदात्त रूपमें 
भी उनका चित्रण हुआ है । गोवर्धनधारी श्रीकृष्णकी 
भारत-कला-मवनवाली मूर्ति ऐसी ही है । इस मूर्तिके आकार- 
प्रकारसे ही इस भावनाका संकेत हो जाता है। फिर सारा पर्वत; 
जिसकी छाँहमें सारा विश्व आ सकता हे; अनायास ही 
उनके ऊपर टिक गया है । इस मूतिमें भी शैशवके व्यञ्जक 
बघनखा आदि गलेमें पहनाये गये हैं । इस मूर्तिमै कछाकारने 
श्रीकृष्णकी त्रिवली आदि बनानेमें तो कमाल ही कर दिया है । 

वस्तुतः श्रीरामचरितमै बालकरूपका उतना स्फुटीकरण नहीं 
हुआ; जितना श्रीकृष्णचरितमें। यद्यपि गोस्वामी तुलसीदासजीने 
भगवान्‌ श्रीरामके बालकजीवनका बड़ा संकष्ट चित्रण किया है 
एवं परवर्ती कवियांने उसके आधारपर अथवा श्रीकृष्णलीलावाली 
बहुप्रसिद्ध भावनाओं और रचनाओंकी जोड़पर रामचन्द्रजीकी 
बाळलीलाका वर्णन किया है) तथापि रामचरितका प्रमुख अंश 
ऐसे अवसरोंपर प्रस्फुटित होता है, जत्र श्रीरामचन्द्र विश्वामित्रके 
साथ जाते हैं। वह उनके केशोरकी अवस्था थी, शैशव 
या बालपनकी नहीं । 

इधर श्रीकृष्णचरितका मुख्य भाग नहीं तो अधिकांश बाल- 
लीलाओंमें बीतता है। वस्तुतः श्रीकृष्णचरितको दो अलग- 
अलग भागोंमें बाँट सकते हैं । बाल-लीलावाले श्रीकृष्णसे 
मथुरावाले श्रीकृष्णका व्यक्तित्व भिन्न प्रकारका है। अतः 
कलाकारने श्रीकृष्णकी बाल-लीलाको विकसित करनेमें कोई 
कसर न रक्खी । 

यों तो बाल-गोपाल-स्तुतिकी) जो बिल्वमङ्गछ भक्तकी कृति 
है, १६ वीं शतीवाली प्रतिमें श्रीकृष्णके चित्र मिलने लगते 
हैं; परंतु मुख्यतः उन चित्रोंमें अपभ्रंशकी इतनी छाप है कि 
उसे कलाकृति न कह कलाके इतिहासकी एक कड़ी 
मानना चाहिये । सम्राट्‌ अकबरने--जो भारतीय धर्म, शान 


# भारतीय कलामे बालक % 


और संस्कृतिका महान्‌ उपासक था--महाभारतका रज्मनामेके 
नामसे फारसीमे अनुवाद कराया था । यह ग्रन्थ चित्रित 
था । इसके एक पृष्ठपर, जो अमेरिकाके मेद्रोपॉलिटन 
संग्रहालयमें है, गोवर्धनधारणका उदात्त आलेखन है । यह 
भी अपनी कळाके अमूल्य रल्लोमेसे एक है । चित्रकारने 
इसमें सारा-का-सारा दृश्य ऐसी सजीवतासे खड़ा किया है, जो 
देखते ही बनता है । एक ओर सारा जगत्‌ त्रस्त हो उठा 
हे । इन्द्र अपने सारे प्रयत्न लगाकर जनसाधारणको एक. बार 
डिगा देना चाहते हैं, पर जगत्‌-रक्षकके रूपमै श्रीकृष्ण आकर 
सारे संसारकी रक्षा करते हैं | इस अङ्कनमै कलाकारने भी 
अपनी कल्पनाको खूब विस्तृत किया है । यहाँ शिशु कृष्ण 
नहीं हैं, वरन्‌ हैं लोकोद्वारक कृष्ण-जिनकी छत्रच्छायामे सारा 
समाज आश्वस्त खडा है । छोगोंका त्रास दिखलानेमें 
चित्रकारने बड़ी मार्मिकताका परिचय दिया है । 

यहाँ यह ध्यान देनेकी बात है कि मध्यकालमें श्रीकृष्ण- 
की इस रूपमै उपासना बहुत प्रचलित हो गयी थी । नाथद्वारे- 
में जो श्रीकृष्णकी काले पत्थरकी मूर्ति है--जिसे आजकल 
नाचते हुए ऋष्णकी मूर्ति मानते हैं, विद्वानोंकी मतिमें 
वह गोवर्धनधारी कृष्णकी ही मूर्ति है, जिसका गोवर्धन पर्वत- 
वाला अंश निकल गया है । यह मूर्ति गुप्तकाछीन मूर्तियोंकी 
परम्परामें हो सकती है । इधर मीराके उपास्यदेव भी 
गिरिधर गोपाल ही थे । उनके भक्तिकाव्यमें श्रीकृष्ण प्रायः 
सर्वत्र “गिरिधर गोपाळ'के रूपमै ही सम्बोधित हुए हैं । 

अजभाषाकी कवितामें गिरिधारणका एक विशेष रूप देखने- 
में आता है; जो विहारीके शब्दोमें इस प्रकार है 

डगमभात डगुळात भिरि टि जज सब वेहाक। 

कंप किसोरी दर्स के खरं ळजनि कार ॥ 

इसी भावकी सूर एवं अन्य परवर्ती कवियोंकी रचनाएँ. 
भी मिळती हैं । 

5 > x 

१७ वीं शतीके प्रारम्मसे राजस्थानमें एक उत्कृष्ट शैली 
के चित्र मिलने छगते हैं। इनमें श्रीकृष्ण-लीलाके चित्र भी हैं 
परंतु अमी इन चित्रोंमें आरम्मिकता है। इस दोलीवाळे चित्रों- 
में १७ वीं दातीके अन्त अथवा १८ वीं शतीके प्रारम्मवाली 
श्रीकृष्ण-लीलाकी एक चित्रमाला तो अपूर्व है। शेलीकी द्ष्ट्से 
यह मेवाइकी शौलीके अन्तर्गत है । इसमेंके तीन-चार चित्र 
प्रकाशमें आये हैं, जिनमेसे दो-एकका उल्लेख करना आवश्यक 


है । एक चित्र गोवर्धन-धारणका है% |. ऊपर ऐरावतपर 
है। एक चित्र गोवधनापार 2111111... 


# कलानिधि भाग १, सं० २, फलक १ । 

बेठे इन्द्र अपने गणों अर्थात्‌ मेधोंको बटोर-बटोरकर 
अंधाधुंध बृष्टि कर रहे हैं । गोवर्धन पर्वतपर बेठे कुछ 
योगी विचित्र-विचित्र मङ्गिमा बनाये, वर्षामें भीगते अपनी 
तपस्यामें रत हैं । वस्तुतः इनकी भङ्गिमामें जो विचित्रता 
हे, उससे यह स्पष्ट है कि वैष्णव कलाकारने इनमें ब्यङ्गयका 
पर्याप्त अङ्कन किया दै, जैसे तत्कालीन भक्त-कवियोंने-जिनमें 
सूर और तुलसी भी सम्मिलित हैं--योगमार्गपर व्यङ्गय कसे हैं। 
यह व्यङ्गय और भी तीखा हो जाता दै, जब एक कन्दरामें 
वर्षाके डरसे छिपा हुआ पशुराज भी उनकी ओर बड़े 
आश्चर्यसे देखता हुआ दृष्टिगोचर होता है ! गोवर्धनके नीचे 
सारा समुदाय एकत्र है और श्रीक्ृष्णने गिरि गोवर्धनको 
उठाकर सबके लिये दारणकी व्यवस्था कर दी है-- 
सर्वधर्मान्‌ परित्यज्य मामेकं शरणं घज । 
इस चित्रकलाका एक दूसरा प्रभावशाली चित्र श्रीभारत- 
कला-भवन-संग्रहमें दै | इसमे दावानल-पानका सुन्दर दृश्य 
है । इस चित्रमें दृश्यकी भयंकरताका जेसा सुन्दर चित्रण 
हुआ है; वह अन्यत्र दुर्लभ दै | आगकी लपटोंने सारे 
समाजको घेर लिया दै, ग्वाळ-बाल चकित हो देख रहे हैं 
गौएँ घबरायी हुई हैं, अकेले श्रीकृष्ण आगे बढ़कर उसे 
पानकर सारे दुःखोंसे समाजको मुक्त कर रहे हैं । इस चित्रमें 
इस्यके पीछे जो तेज. पीला रंग है, वह दर्शनीय है । 
उसने आगकी लपटोंको इतना तेज बना दिया है कि उनकी 
गरमी दर्शकको अनुभव होती है । रंगोंद्वारा इतनी तीव्र 
व्यञ्जना कभी-कभी ही सम्भव होती है । सूरने इसे इन शब्दोंमें 
व्यक्त किया है-- 
शहरात. भहरात दावानळ आयौ । 
बरत बन बॉस, थरहरत कुस कास, 
जरि उडत है भाँस, अति प्रबळ धायौ ॥ 
झपटि झपटत कपट, फूल-फरु चट- 
चटकि फटत, कट एटकि द्रुम-द्रुम नदायौ। 
अति अभिनि झार, भंभार घुंघार 
करि उचटि अंगार झंझार 
भए बहार सब ग्वार त्रजबाक तब, 
सरन गोपार कहि कै पुकारथौ । 
मुठी भरि लयौ, सब नाइ मुखहीं दयो, 
सूर प्रमु प्रियौ ब्रजजन बचायो ॥ 
सूरसागरकी तनिक और वादवाली अर्थात्‌ १८ बीं 
शतीके अन्तवाली एक सचित्र प्रतिमें श्रीकृष्ण-लीलाका एक 
दृश्य देखनेयोग्य है। इसमें बत्सासुर-वधका दृश्य बड़ी सजीवता- 


छायौ ॥ 

१ कौसल्या कह दोसु न काह । करम बिबस दुख सुख छति लाहू॥ * 


से अङ्कित है; पर राक्षसका वत्ससे जो साम्य इस चित्रमे 
दीखता है, वैसी कल्पना बिरले कलाकार ही कर सकते हैं । 

राजस्थानी शैलीके अन्तिम काल अर्थात्‌ प्रायः १८०० ई० 
की अङ्कित रामायणकी एक प्रतिमें भगवान्‌ श्रीरामकी शैशव- 
क्रीड़ाओंका सुन्दर चित्रण है; परंतु प्रायः अन्तःपुरतक 
ही सीमित रहनेके कारण इनमें वह चारुता नहीं, जो श्रीकृष्ण- 
लीलावाले चित्रोंमें दीखती है । फिर भी उसमें बालक्रीड़ाके 
अनेक सुन्दर प्रसङ्ग चित्रित हुए हैं । 

१८वीं शतीमै पहाड़के काँगड़ा आदि राज्योंके 
समाश्रयमें पहाड़ी शैली नामक जिस लोकविश्रुत चित्र- 
शैलीका जन्म हुआ; उसमें भावनाओं--विरोप्रतः कोमल 
भावनाओंके व्यक्तीकरणकी अद्भुत क्षमता थी । मुगलशैलीकी 
परिपक्कता एवं श्रीकृष्ण-लीला; श्रीरामचरित, नायिकाभेद; 
महाभारत आदि-आदि अनेक कथा-प्रसङ्गोंका विस्तृत 
वातावरण लेकर इस शेलीके चित्र बने । इन चित्रकारोंकी 
कल्पनाशक्ति इतनी ऊँची थी कि कोई भी विषय चित्रित 
कर डालना उनकी सामर्थ्यके बाहर न था। पाताललोकके 
प्राणी, मानवसृष्टि, राक्षसोंका लोक, देवजगत्‌--सब उनकी 
लेखनीसे झरते रहते । प्रत्येककी सृष्टिमे वे अधिकाधिक सफल 
होते । ऐसे कछाकारोंने भी श्रीकृष्णलीछापर कलम उठायी। 

वस्तुतः श्रीकृष्णलीलाके चित्र पहाड़ी शेलीके सर्वाधिक 
सुन्दर चित्रोंमेंसे हैं । इनमें गाँवका वातावरण, सुन्दर 
गोप-गोपिकाएँ, घने वन एवं चरती हुई गौएँ, छलकती 
हुई यमुना नदी, वंशीकी ध्वनिका आकर्षक वातावरण 
होता है; पर इन सबसे मोहक होती है श्रीकृष्णकी सलोनी 
छबि । पहाड़ी शैलीवाले ऐसे कुछ चित्रोंका हवाला देना यहाँ 
अनुचित न होगा । 

यों तो पहाड़ी शैलीवाले मामूली दृश्य भी--जैसे श्रीकृष्ण- 
का जन्मोत्सव, शिशुपरिवर्तन, स्तनपान आदि ही संकष्ट हैं; 
परंतु जिन चित्रोंमें घटना. हैं, वे बड़े ही आकर्षक बने हैं। 
बम्बईके एक सेठ श्रीमोदीके पास ऐसे चित्रोकी एक बहुत 
ही सुन्दर चित्रमाला है । 

कलाभवनका माखन-चोरीवाला रेखाचित्र भी अपूर्व 
है । कई सखाओंको एकपर एक खड़ाकर बालकृष्ण 
किसी प्रकार छीकेतक पहुँच गये हैं । उसमेंसे निकालते 
समय थोड़ा माखन गोगोंके मुँह और दारीरपर लिप्त होता 


हुआ.भूमिपर भी गिर गया है | कई गोप उसे मुखस्थ भी 
कर रहै हैं और खिड़कीके बाहर एक वृक्षपर बैठे कुछ 
वानर अपने इन अनुकरणोंको देख प्रसन्न हो रहे हैं । 


. प्रायः यही दृश्य ललनऊ-संग्रहालयवाळे ऊखळ-बन्धनमें 
आया है । इसमें माखन पानेके लिये आतुर बालकोंके 
चित्रणमें तो कलाकारने ऐसे सुन्दर निरीक्षणका परिचय 
दिया है, जो कम कृतियोंमें मिलता है | इस दृश्यको 
यमलाजुनवाले बृक्षोसे अछगकर चित्रके दूसरे भागमें कथाका 
दूसरा दृश्य उपस्थित होता है । यशोदाने श्रीकृष्णको पकड़ 
छिया है, वे उन्हें ताइना दे रही हैं | इस अनपेक्षित विपत्तिते 
भयभीत हो उनकी ओर श्रीकृष्ण टकटकी लगाये जिस प्रकार 
देख रहे हैं, बाळ-मनोविज्ञानके बहुत सूक्ष्म अध्ययनसे ही उनकी 
कल्पना हो सकती है । श्रीकृष्णे सखागण बगटूट भाग गये 
हैं । उनमें दो-एक मुड़कर श्रीकृष्णकी ताइना देखते 
दीखते हैं | एक दरवाजेकी आइमें सुरक्षित हो एक ग्वाल 
सहसा उपस्थित इस विपत्तिको देख रहा है । पीछे गोशालामें 
बँथी गायें भी बड़े गम्भीर मौनके साथ इस दृश्यको देख : 
रही हैं | इस चित्रके तीसरे दृश्यमें हम रुआंसे श्रीकृष्णको 
ऊखल्से बँधते देखते हैं। `" * "`" `` :`- ` श्रीकृष्णळीलाके 
उदात्त रूपका पहाड़ी चित्रण भी वैसा ही तीवर होता है । 
उदाहरणके लिये वत्सासुर-वधको लीजिये । एक ओर 
फुफकारता हुआ, लाल-लाल आँखें निकाले और डरावनी 
सूरत बनाये यह राक्षस आ रहा है, जितके भयते भीत हो 
गौएँ ओर गोप आदि भागे जा रहे हैं। दूसरी ओर श्रीकृष्णने 
आगे बढ़कर उसके सांग पकड़कर ऐसा दबाया है कि वह 
बसे टूट गया । अब उसकी आँखोंमें मृत्युका भय है, 
कातरता है । 

श्रीकृष्णछीछाके तीसरे पक्ष--माधुयंभावके भी अनेक 
सुन्दर चित्र इस शेळीमें बने | दानलीलावाला एक चित्र 
बढुलेका एक चावल होगा । इस चित्रमें गति तो है हो, 
गोपीके अन्तसकी एक अदृश्य मुसकानको भी चित्रकारने 
केसी मार्मिकतासे प्रकट किया है । 

वस्तुतः कलाकारके मनमै जो छायाएँ उठती रहती हैं, 
उन्हें उसकी लेखनी कमी-कभी व्यक्त कर देती है; पर 
उसकी मूळ है यह विराट सृष्टि, जिसे पुराने लोगोंने 
ईश्वरकी काव्य या कृति कहा दै । यदि हम आँखें खोलें 
तो घर-घरमें बालगोपालकी लीला प्रतिदिन दीखे | 


पा Sie 

मन क्रम बचन अगोचर जोई । दसरथ अजिर बिचर प्रभु सोई ॥ 

श्रुतियाँ “नेति-नेति कहकर जिस परमात्माका वर्णन 
करती हैं, जो मन तथा वाणीसे परे है, सम्पूर्ण विश्वका जो 
मूल कारण है, जो सर्वेश्वर और सर्वाधार है, जिसके विषयमें 
वेदवाणी कहती है-- 

“न तस्य कश्चिजनिता न चाधिपः ।? 

“उसे कोई उत्पन्न करनेवाला नहीं और उसका कोई 
स्वामी भी नहीं ।? 

प्रेममे ऐसी शक्ति है कि वह उसी निर्गुण, निराकार, 
अनादि) अनन्त, अव्यक्त परम ब्रह्मको भी उत्सुक बना देता 
है । वही सर्वशक्तिमान्‌ प्रेमके वशमें होकर नन्हा-सा 
बालक बन जाता है । अपनेको समर्पित कर देता है बह 
निखिलब्रह्माण्ड-नायक । 

महाराज दशारथने पुत्रष्टि यज्ञ किया और अग्निदेवने 

उन्हें प्रकट होकर चरु ( पायस ) दिया, यह सब तो एक 
निमित्त है । यह भी लीलामयकी वैसी ही लीला है, जैसे 
दूसरे नर-नाट्य उन्होंने किये । महाराज दशरथ तो साकेतके 
नित्य पिता हैं ओर माता कोसल्या नित्य माता हैं। परात्पर 
परमत्र साकेतविहारी श्रीराम सदा-सर्वदा श्रीदरारथनन्दन 
एवं कोसल्यानन्दवर्धन ही हैं | अतः पृथ्बीपर उनके प्रकट 
दोनेके जितने कारण कहे जाते हैं--सब लीलामात्र हैं । 

मर्यादापुरुषोत्तमने माता कोसल्याको प्रसूतिणहमें चतुर्भुज- 
रूपसे दर्शन दिया । माता कौसल्याने वह ज्योतिर्मय, सर्वाभरण- 
: भूषित) सायुध चतुर्भुज रूप देखा तो वे प्रार्थना करने छगी-- 
“तजहु तात यह रूपा? और “कोजे सिधुलीळा? श्रीराम नित्य 
द्विभुज ठहरे । उनका वह भुवनसुन्दर द्विभुज झिशु-रूप प्रकट हो 
गया । “चौ थेपन' मे--बुढापेमें चक्रवर्ती महाराज ददारथको पुत्र 
पराप्त हुआ । सम्राटके घर युवराजका जन्म और वह भी 
प्रजा, पुरजन? परिजनके आतुर प्राणोंकी दीर्घ प्रतीक्षाके 
पश्चात्‌ । युवराज भी कोई साधारण नहीं । महाराज स्वयं 
कहते हें-- 

जाकर नाम सुनत सुम होई । मोरे गृह आवा प्रभु सोई ॥ 

मङ्गल-महोत्सव धूम-धामका वर्णन यहाँ नहीं करना है । 
श्रषि-मुनि, सिद्ध-गन्धर्व) देवता-देवियाँ--सबके स्तवन सफल 
दो गये आज । अयोध्यामें आज अखिलब्रह्माण्डनायक 
राजसदनके भीतर नन्हे झि बनकर पधारे हैं। भगवान्‌ 


शङ्कर कैलाशपर नहीं रह सके और न काकभुशुण्डिजीका 
मन अपने नीलगिरिपर लगा । भोले बाबाने अपने वित्रयमें 
बताया है-- | 
औरउ एक कहडे निज चोरी । सुनु गिरिजा अति इढ़ मति तोरी ॥ 
काकमुसुंडि संग हम दोऊ । मनुज रूप जानइ नहिं कोऊ ॥ 
परमानंद प्रेम सुख फुळे । बीथिन्ह फिरहिं मगन मन मूके ॥ 
चोरीकी तो बात ही थी । अयोध्यामें जव सर्वाधार 
सवेश्वर ही नन्हे-से राजकुमार बन गये थे, तब वहाँ क्या 
मस्तकपर चन्द्रमा सजाकर, गलेमें नागेन्द्र भूषण धारण करके, 
नन्दीश्वरपर बेठकर जाया जा सकता था ! 
जातकर्म-संस्कार हुआ, परष्टीपूजन हुआ ओर यथावसर 
दूसरे सब संस्कार हुए । नामकरण-संस्कारका समय आया 
और गुरुदेवने नामकरण किया । भला इन अनामका नाम 
क्या ? कौन-सा ऐसा नाम है जो इनका नहीं है ? लेकिन 
फिर भी इनका नाम है और गुरु वशिष्ठको उसका उच्चारण 
करनेमें सुख हुआ । जो भी उस नामका उच्चारण 
करता है, उसके सारे दुःख सदाको दूर हो जाते हैं । वह नाम 
है--/राम” । गुरुदेवने कहा-- 
जो आनंद सिंघु सुल रासी । सीकर तें त्रेलोक्र सुपासी ॥ 
सो सुखघाम राम अस नामा १ अखिर लोक दायक बिश्रामा ॥ 
शिशु श्रीरामकी झाँकी 
कोई भाग्यशालिनी अयोध्याकी मान्य नागरिका बड़े 
सबेरै उठी और राजमहलकी ओर दौडी । यहाँ सबके प्राणोंमें 
एक ही लालसा रात-दिन जगती है कि महारानी कौसल्याके 
छालकी एक झाँकी मिल जाय । आज उसके जन्म-जन्मके 
पुण्य उदित हुए थे । वह जब अपने नेत्रोंको सफल करके 
लोटी, तत्र अपनी बात खयं अपनी सहेलीसे कह रही है-_ 
अवघेसके द्वारे सकारे गई सुत गोद के भूपति लै निकसे । 
अवलोकि हों सोच बिमोचनको ठगि-सी रही, जे न उगे घिक से ॥ 
तुरुसी मन-रंजन रंजित-अंजन नेन सुखंजन-जातक से । 
सजनी ससि में. समसीर उमे नवनीळ सरोरुहसे विकसे ॥ 
केवल नेत्रोपर उसकी दृष्टि गयी थी और वहीं रह 
गयी थी । वह कहती ही है--“ठगि-सी रही? और उसकी 


इस वातको कौन अस्वीकार करेगा--'जे न ठगे धिक से |? 


ब्यापक ब्रह्म निरंजन निर्गुन बिगत बिनोद । 
सो अज प्रेम मगति बस कौसल्या के गोद ॥ 

# नवनि नीच के अति दुखदाई । जिमिं अंकुस धनु उरग विळाई ॥ + 


श्रीराम और उनके साथ उनके नित्य अभिन्न बन्धु 
भ्रीभरत) लक्ष्मणलाल और शत्रुध्नकुमार | महाराज दशरथ 
तो सुकृतके साक्षात्‌ स्वरूप हैं । उनके आँगनमें यह सञ्चिदा 
नन्द ब्रह्म चार रूप रखकर किलक रहा है । 
चारिड सीर रूप गुन वामा । तदपि अधिक सुख सागर रामा ॥ 
माताओंका प्रेम, उनका उल्लास, उनका आनन्द, 
उनका वात्सल्य--कोई कैसे वर्णन करे ! गोस्वामी तुलसी- 
दासजी भी इतना ही कहकर रह गये--- 
कबहुँ उछंग कबहुँ बर परूना १ मातु दुलारइ कहि प्रिय करना ॥ 
श्रीकोसलराजकुमार कुछ और बड़े हुए। अब वे 
महाराजके मणिमय आँगनमें घुटनोंके बल सरक लेते हैं। 
उनके कर-चरणोंमें मणित्रय आभूषण आ गये हैं। “बालक 
रूप राम कर ध्याना” श्रीकाकभुशुण्डिजीके ये आराध्यदेव, 
राङ्कर-मानस-मराल, इनकी शोभा अवर्णनीय है । ध्यान करने 
योग्य है यह बाल-छबि-- 
काम कोटि ठबि स्याम सरीरा । नीर कंज बारिद गंभीरा ॥ 
अश्न चरन पंकज नल जोती । कमळ दकन्हि बैंड जनु मोती ॥ 
रेख कुरिस ध्वज अंकुस सोदे । नूपुर धुनि सुनि मुनि मन मोदे ॥ 
कटि किंकिनी उदर त्रय रेखा \ नाभि गभीर जान जेहिं देखा ॥ 
भुज ब्रिसाळ भूषन जुत भूरी । हियँ हरि नख अति सोमा रूरी ॥ 
उर मनिहार पादक की सोमा । बिप्र चरन देखत मन लोमा ॥ 
कंबु कंठ अति चिबुक सुहाई \ आनन अभित मदन छि छाई ॥ 
दुइ दुइ दसन अधर अस्नारे । नासा तिरक को बरने पारे ॥ 
सुंदर श्रवन सुचारु कपोला । अति प्रिय मधुर तोतरे बोझा ॥ 
चिकक्रन कच कुंचित गमुआरे । बहु प्रकार रचि मातु सँतरे ॥ 
पीत झगुलिआ तनु पहिराई । जानु पानि बिचरनि मोहि भाई ॥ 
और सन्नी बात तो यह है कि-- 
रूप सकहिं नहिं कहि श्रुति सेषा । सो जानइ सपनेहुँ जेहि देखा ॥ 
एक बार इन नेत्रोसे न सही, स्वप्नमें भी जिन्होंने उस 
अपरूप रूपको देखा है, धन्य है उनका जीवन । उन्होंने ही 
संसारमें जन्म लेनेका फल पाया है । कवितावलीमें गोस्वामी 
तुलसीदासजी कहते हैं--- 
पग नूपुर ओ पहुँची कर कंजनि मंजु बनी मनि माळ हिए । 
नवनीर कलेवर पीत झगा झळके पुरक नृप गोद किए॥ 
अरबिंद सो अनन रूप मरंद अनंदित लोचन भू पिए । 
मन मों न बस्यो अस बारक जों तुळसी जमे फळ कौन जिए ॥ 
स्वयं उनकी एकमात्र अभिलाषा है-- 

तंनॅकी दुति स्याम सरोरुह लोचन कंजकी मंजुलताई हरे । 
अति सुदर सोहत भूरि भरे छनि भूरि अनंगकी दूरि घरें ॥ 
दमकें दतियाँ दुति दामिनि-सी किलकें कर बाळ बिनोद करें । 
अंवधेसके बाळक चारि सदा तुळसी मन-मंदिरमें बिहरें॥ 
इन्दीवरसुन्दर मुखमै लाळ-लाल पतले अधर हैं और 
उनपर मृदु-मुसकान छायी रहती है । छोटे-छोटे दूधकी 
बूँदों-से दाँत चमक जाते हैं, जब हँसते हैं | तोतळी बाणीमें 
छोटे-छोटे शब्द अब बोलने को हैं । माता-पिताको, 
परिजनोंको आनन्द देनेके लिये ही तो ये नित्य आनन्दघन 
शिशु बने हैं । 
सुख संदोह मोहपर ग्यान गिरा गोतीत 1 
दंपति परम प्रेम वस कर सिसुचरित पुनीत ॥ 
वह पुनीत बालचरित-- 
कबहूँ सति मागत आरि करें कबहुँ प्रतिबिंब निहारि डरै १ 
कबहुँ करतार बजाइ के नाचत मातु सबै मन मोद मरें ॥ 
कबहुँ रिसिआइ कहें हठि के पुनि टेत सोई जेहि लागि अरैं । 
अवधेसके बाळक चारि सदा तुरुती मन-मंदिरमें बिहरें॥ 
इन शोभासिन्धुके बोलनेकी, हठ करनेकी, खीझनेकी 
एक शोमा है--अपूर्व शोभा । अरुण अधरोंसे निकली 
तोतळी वाणी-- 
बर दंतकी पंगति कुंद कली ऊघराधर पल्कव खोरनि की । 
चपला चमके घन बीच जने छनि मोतिन माळ अमोरूनि की ॥ 
घुघरारी कट लटकं मुख ऊपर कुंडळ लोर कपोलनि की \ 
नेउछाउर प्रान करे तुळसी बि जाउँ रुळा इन बोळनि की ॥ 
अयोध्याके नर-नारी धन्य हैं । कोई महारानीकी 
महाभागा सखी इस शोभाको देखकर उनसे ही कह रही है-- 
नेकु बिलोकु धों रघुबरनि । 
चारि फळ त्रिपुरारि तोको दिये कर नुप-घरनि ॥ 
बार भून बन, तन सुंदर रुचिर रज भरनि । 
परसपर खेलन अजिर उडि चएनि गिर-गिर परनि ॥ 
झुकनि, झॉकनि, छाँह-सों किळकनि, नटनि, हठि रति । 
तोतरी बोळनि, पिजोफ़नि मोहिनी मन हरनि॥ 
` श्रीकाकमुशुण्डिजी अयोध्याकी वीथियोंमें तो जन्मके 
समयसे ही “मगन मन भूले? फिर रहे थे, अब अपना स्वरूप 
( काकरूप ) धारण करके महाराजके आँगनमें ही घूम- 
फिरकर रहने लो । आँगनकी भूमिपर ही बैटते और कोई 
पास आता तो फुदककर यहाँसे वहाँ हो जाते । भक्तवत्सळ 

श्रीराम सदासे भक्तोंकी रुचि रखनेवाले हैं। वे इनके साथ 
क्रीडा करने लगे-- 
राज मराळ ब्रिराजत बिहरत जे हर-हृदय-तडाग । 
ते नृप अजिर जानु-कर धात्रत धरन चटक चक काग॥ 
सिद्ध सिहात, सराहत मनि रन, कहैं सुर किलर नाग । 
है बरु बिहंग बिलोकिय बाळक बलि पुर उपबन बाग ॥१ 
इस शिश्ञु-चरितमें मी श्रीरामभद्रका शील, सौष्ठव, 

भ्रातृवात्सल्य पद-पदपर व्यक्त होता है और माताओंको मुग्ध 
करता रहता हृ । वे गिर पड़ते हैं उठनेके प्रयल्रमें; किंतु रोते 
नही, सम्हलकर उठनेका प्रयत्न करते हैं। माता चुटकी 
बजाती है तो उसका हाथ पकइकर नाचते हैं और कोई 
मीठी वस्तु जननी देना चाहती है तो उसे लेनेको हाथ 
बढानेके बदले भाइयोंको बुलाने लगते हैं। 

किटकि किककि नाचत चुटकी सुनि डरपति जननि पानि छुट्काये ॥ 
गिरि घुटुर्वन टेकि उडि अनुजन तोतरि बोऊत भूप देखाये ॥ 


श्रीरामका दिव्य ऐव्थर्य 

साधारण बालककी भाँति चारों भाई माताओंको 
आनन्द देते क्रीड़ा कर रहे हैं; बालचरित दिखा रहे हैं; 
किंतु ये क्या साधारण शिशु हें ? साधारण शिका मोह 
प्राणीको संतारमें बाँधता है और इस दिव्य-शिशुमे यदि 
अनुराग हो जाय--आवागमनका यह दुर्निवार चक्र कब 
कैसे समाप्त हो गया, यह पता भा नहीं छगता । ये नन्हे 
शिशु होकर भी अनन्त हैं, अभी चलने-उठनेकी कला सीख 
रहे हैं ओर हैं सर्वसमर्थ) ब्रह्मा-शिव-इन्द्रादिसे लेकर नुणतक 
सचराचर-जगत्‌को अपनी इच्छामात्रसे नचानेवाले ये मैया 
कौसल्याकी चिटकी सुनकर नाचते हैं । इनका ऐश्वर्य 
अचिन्त्य है और एक दिन वह माताके आगे भी प्रकट हो 
गया--एक दिन माता कोसल्याने श्रीरामको स्नान कराया, 
श्रृंगार किया और देखा कि पुत्रको निद्रा आ रही है तो 
पालनमें सुला दिवा । अब स्ववं स्नान किया और अपने 
आराध्य श्रीमन्नारायणकी पूजा करके उन्हें नेवेद्य अर्पित 
किया । नेवेद्य लगाकर माता रसोईधरमै गयीं तो देखती हैं 
कि वहाँ उनके भुवन-सुन्दर कुमार रन्नपीउपर बेठे भोजन 
कर रहे हैं। जो सर्वाराध्य सर्वेश्‍वर हैं, वे माताके भोग लगानेकी 
प्रार्थना सुनकर उसे सार्थक करनेमै लगे हैं; किंतु माता कहाँ 
जानती हैं इस तत्त्वको । उन्हें तो बहुत आश्चर्य हो रहा है। 
उनके पुत्रने इस प्रकार तो कभी भोग लगाया नहीं। वे 
गयीं उस पाछनेके समोप । उनके रामभद्र वहाँ शान्त सो रहे 

हैं । जननी फिर भोजनालयमें आयी--श्रीराम ही तो हैं ये 
भोजन करते । एक बालक यहाँ और एक वहाँ १ राम-जेसा 
भी कोई दूसरा शिशु त्रिभुवनमें है ? मुझे आज यह केसा 
बुद्धिभ्रम हो गया है ?? माता व्याकुल हो गयीं और इसी 
समय वे सुकुमार इन्दीवर-सुन्दर धीरेसे मुसकरा उठे । 
देखरावा मातहि निज अदुत रूप अखंड । 
रोम रोम प्रति लागे कोटि कोटि ब्रह्मंड ॥ 
अग्नित रबि ससि सिव चतुरानन । बहु गिरि सरित सिंधु महि कानन॥ 
काळ कर्म गुन म्यान सुभाऊ। सोउ देखा जो सुना न काऊ॥ 
देखी माया सत्र बिधि गाढ़ी । अति समीत जोरे कर ठाढी॥ 
देखा जीव नचात्र जाही । देखी भति जो छोरइ ताही॥ 
तन पुलकित मुख बचन न आदा । नयन मृदि चरननि सिरु नात्रा ॥ 
लेकिन यदि माता कौसल्याको यह बोध बना रदे तो हो 
चुका नर-नाट्य, तब तो वह अपने श्रीरामको न गोदमें लेगी, 
न दूध पिलायेगी, न चलना सिखायेगी और न नचायेगी 
ही । फिर तो वात्सल्य-आस्वादनका सारा सुख आया गया 
हुआ । जननी तो श्रीरामको मन्दिरमे सिंहासनपर बैठायेगी, 
घड़ी-घंट बजाकर पूजा करेगी, भोग लगायेगी और लंत्री- 
चौड़ी स्तुति किया करेगी हाथ जोड़कर | यही सब अभीष्ट 
होता तो साकेतमें इसकी कमी कहाँ थी । श्रीराम अयोध्या- 
में पूजित होने तो आये नहीं) वे तो पूजा करने-- सेवा करने 
आये हैं । उन्हें वात्सल्यके रसका आस्वादन करना है । 
उन्होंने अपना ऐश्वर्य समेट लिया और मातासे अनुरोध 
करने ल, — 
यह जनि कतहुँ कहति सुनु माई ७ 
x > x 
इस बाळ-चरितके परम प्रेमी श्रीकाकभुशुण्डिजीने भी 
अपने आराध्यका अपार ऐश्वर्य देखा । उसका वर्णन वे स्वयं 
गरुड़जीसे करते हैं-- 
चुप मंदिर सुंदर सब भती । खचित कनक मनि नाना जाती ॥ 
बरनि न जाइ रुचिर अँगनाई । जहे खेरुहिं नित चारिउ माई ॥ 
बाऊ बिनोद करत रघुराई । बिचरत अनिर जननि सुखदाई ॥ 
मरकत मुदुळ करेतर स्याभा । अंग अंग प्रति छबि बहु कामा ॥ 
नद राजीव असन मृदु चरना । पदज रुचिर नख सति दुऱि हरना॥ 
ललित अंक कुरिसादिक चारी । नू पुर चारु मधुर खारी ॥ 
चारु पुरट मनि रचित बनाई । कटि क्िंकैनि कळ मुखर सुहाई ॥ 
रखा त्रय सुंदर उदर नाभी सुचिर गॅमीर । 
उर आयत आजत बिबिधि बाळ बिभूषन चीर ॥ 

# भयदायक खल के प्रिय बांनी । जिमि अकाल के कुसुम भवानी ॥ % 


अरुन पानि नख करज मनोहर । बाहु बिसार बिमूषन सुंदर ॥ 
कंथ बाल केहरि दर ग्रीवा । चारु चिबुक आनन छबि सींवा ॥ 
कलबरू बचन अधर अरुनार । दुइ दुइ दसन बिसद बर बोर ॥ 
कित कपोर मनोहर नासा । सकल सुखद ससि कर सम हासा॥ 
नीरू कंज लोचन भव मोचन । भ्राजत भाळ तिलक गोरोचन ॥ 
बिकट भृकुटि सम श्रवन सुहाए । कुंचित कच मेच्क छबि छाए॥ 
पीत झीनि झगुली तन सोही । किळकनि चितअनि माति मोही ॥ 
रूप रासि नृप अजिर बिहारी । नाचहिं निज प्रतिबिंब निहारी ॥ 
मोहि सन करहि बिबिधि बिधि क्रीडा । बरनत मोहि होति अति त्रीडा॥ 
किलकत मोहि धरन जब घावहिं । चल भागि तब पुप देखाव हिं ॥ 

आवत निकट हॅलहिं प्रभु भाजत रुदन कराहिं । 

जाउँ समीप गहन पद फिरि फिरि चितइ पराहिं ॥ 


यह सौभाग्य, यह क्रीडा-दर्शन और वह भी एक बार, 
दो बार नहीं । जब-जब) जिस कल्पमेंश जब भी श्रीरामावतार 
होता है तभी भुशुण्डिजीने तो नियम बना रक्खा है-- 


जब जब राम मनुज तनु घरही । मक्त हेतु लीळा बहु करही ॥ 
तब तब अवधपुरी में जाऊँ | बाळ चरित बिलोकि हरषाऊँ॥ 
जन्म महोत्सव देखउँ जाई । बरस पाँच तहँ रहउँ लोमाई ॥ 
इष्देव मम बालक रामा सोभा बपुष कोटि सत कामा ॥ 
निज प्रमु बदन निहारि निहारी ५ लोचन सुफळ करउँ उरगारी ॥ 
कघु बायस बपु घरि हरि संगा । देखडँ बाळ चरित बहुरंगा॥ 

ठरिकाईं जहुँ जहँ फिरहिं तहे तहँ संग उडाउँ । 

जूठनि परइ अजिर महँ सो उठाइ करि खाउँ ॥ 
एक बार श्रीमुझण्डिजीको मर्यादापुरुघोत्तमकी इस 
दिशु-क्रीड़ाको देखकर “मोह” हो गया । वे सोचने लगे 
“आनन्दकन्द प्रभु यह कैसी लीला कर रहे हैं कि मुझ-जेसे 
कौवेको देखकर भी डरते हैं और मेरे दूर भागनेपर रोने 
लगते हैं ।? अब क्या हुआ ! मुझण्डिजी ही कहते हैं-- 


जानु पानि घाए मोहि धरना । स्यामर गात अरुन कर चरना ॥ 
तब मैं भागि चरेडँ उरणारी । राम गहन कहँ भुजा पसोसै ॥ 
जिमि जिमि दूरि उडाउँ अकासा । तहँ भुज हरि देखडँ निज पासा॥ 
ब्रह्मलोक ठगि गयउँ में चितयउँ पाळ उड़ात । 
जुग अंगुर कर बीच सब राम भुजहि मोहि तात ॥ 
स्ताबरन भेद करि जहाँ लें गति मोरि । 
गयउँ तहॉ प्रमु मुज निरखि ब्याकुर भयउँ बहोरि ॥ 
आपको समरण आ सकता है कि माता यरोदाने जब 
अपने श्यामसुन्द्रको ऊखलसे बाँध देना चाहा था, तब प्रत्येक 


बार उनकी रस्सी भी दो अंगुल ही छोटी पड़ जाया करती 
थी । श्रीराम--घुटनों चळनेवाले श्रीरामंकी वे नन्ही भुजाएँ 
कुछ लंबी नहीं हो गयी थां । वे तो वेसीही नन्ही थीं; 
किंतु शिशु होकर भी जो विभु हैं, उनके विभुत्वसे बाहर कोई 
जा भी केसे सकता है ! 

काकभुशुण्डिजी उड़ते-उड़ते थक गये । उनके अजर- 
अमर दिव्य-पक्ष गतिहीन होने लगे । भय-व्याकुळ होकर 
उन्होने नेत्र बंद कर ल्यि | नेत्र फिर खोले तो देखते हैं 
कि वे अयोध्यामें चक्रवर्ती महाराज दशारथके उसी भवन- 
्रा्गणमें पहुँच गये हैं, उन्हें देखकर शिद्यु श्रीराम हँस पड़े 
और उनके हँसते ही विवश भुशुण्डिजी उनके मुखमें चले 
गये । अब वहाँ क्या हुआ सो वे बताते हैं-- 


उदर माझ सुनु अंडजराया। देखेड बहु ब्रह्मांड निकाया॥ 
अति बिचित्र तहँ लोक अनेका । रचना अधिक एक ते एका ॥ 
कोटिन्ह चतुरानन गौरीसा । अगनित उडगन रबे रजनीसा ॥ 
अगनित कोकपाक जम काठा । अगनित भूवर भूमि बिसाळा ॥ 
सागर सरि सर बिपिन अपारा । नाना माँति सृष्टि बिस्तारा॥ 
सुर मुनि सिद्ध नाग नर किन्नर \ चारि प्रकार जीव सचराचर ॥ 

जो नहिं देखा नहिं सुना जो मनहूँ न समाइ । 

सो सब अद्भुत देखेउँ बरनि कवनि बिधि जाइ ॥ 

अपनी समझसे वर्ष दो वर्ष, युग दो युग नहीं और दो- 
चार मन्वन्तर भी नहीं, पूरे सौ कल्पतक भुशुण्डिजी उस 
विश्वात्मा शिश॒के उदरमें यहाँसे वहाँ धूमते रहे | अनेक ब्रह्माण्ड, 
बहाँके अनेक प्राणी वहाँकी नाना प्रकारकी सृष्टि देखते रहे 
वे | अन्तमें श्रीराम फिर हँसे और तत्र वे उनके मुखसे 
बाहर निकल पड़े । निकङनेपर उन्हें पता लगा कि कुल दो 
घड़ी वे इन लीलामयके उदरमें रहे हैं | अब तो वे “त्राहि- 
त्राहि आरतजन त्राता’ कहकर बालक श्रीरामके श्रीचरणोंमें 
गिर पड़े । कितने उल्लाससे भुशुण्डिजी कहते हैं-- 


कर सरोज प्रमु मम सिर भेस्क | दीन दयार सकळ दुख हंएऊ॥ 
कुमार-चरित 

राजकुमार कुछ बड़े हो गये । गुरुदेवने चारों भाइयोंके 

चूड़ाकर्म-संस्कार करा दिये | अब वे छोटे वयस्य बालकोंके 

साथ राजसदनमें खेलते रहते हैं । माताओंके भवनोंमें दौड़ 


जाते हैं और अपने बाल-विनोदसे उन्हें आनन्दित कर 
आते हैं । ये महाराज दशरथके प्राङ्गग-विहारी-- 


मन क्रम बचन अगोचर जोई \ दसरथ अजिर बिचर प्रभु सोई ॥ 


# बालक श्रीराम # 


महाराज बहुत चाहते हैं कि चारों भाई उनके साथ ही 
बैठकर भोजन करें । श्रीरामको गोदमें बैठाकर भोजन कराये 
बिना महाराजको किसी पक्कान्नमें कोई स्वाद ही नहीं जान 
पड़ता । लेकिन चारों राजकुमार अभी बहुत छोटे हैं । बहुत 
चपल हैं । 
भोजन करत बोझ जब राजा । नहिं आत तजि बाळ समाजा ॥ 


राजकुमारोंको कहीं दास-दासियोंद्वारा बुलवाया जा सकता 
है । स्वयं महाराज पुकारते हैं, पुचक्रारकर बुलाते हैं और 
जब श्रीराम नहीं आते, तब वात्सल्यमयी महारानी स्वयं अपने 
कुमारको पकड़ने उठती हैं । 


कौसल्या जब बोन जाई। ठुमुक ठुमुक प्रमु चलहिं पराई॥ 
निगम नेति सिद अंत न पावा । ताहि घरै जननी हठि घावा ॥ 

निगम पावे या न पावे, योगीन्द्र-मुनीन्द्र हारे या थर्के, 
शिव-सनकादि अपनी जानें; किंतु श्रीराम जननीसे भागकर 
भला कहाँ जा सकते हैं ! माता उन्हें पुचकारकर दौड़ाकर 
पकड़ लेती दै और गोदमें उठा छाती है | महाराज अपने 
चपल युवराजको अङ्कमें लेकर भोजन करने बेठते हैं । कुछ 
घुले-पुँछे स्वच्छ युवराज नहीं हैं इस समय । इस समय तो 
इनकी छटा ही दूसरी है-- 
घूछर घूरि भरे तन आण । भूपति बिहँति गोद बैठाए॥ 

भोजन करत चळ चित इत उत अवसर पाइ \ 
माजि चरे फिळकत मुख दधि ओदन रूपटाइ॥ 
x x २८ 

श्रीराम कुछ और बड़े हो गये । अब नगरके महाभाग 
बालक सबेरे ही राजभवनके द्वारपर आ जाते हैं । वे प्रतीक्षा 
करते हैं अपने प्राण-सर्वस्व सखाके आगमनकी । भीतर 
श्रीमरतलालजी अनुरोध करते हैं-- 

खेळन 'चळिये आनंदकंद । 

सो. प्रिय नूपद्वार ठाढ़े बिपुल बाऊकबृंद ॥ 

तुपित तुम्हरे दशस कारन चतुर चातक-दास । 

बपुष बारिद बरषि छबिजळ हरहु ठोचन-प्यास ॥ 

बंघु बचन जिनीत सुनि उ मनहु केहरि-बाल । 

कित रबु सर-चार कर उर-नयन-बाहु बिक ॥ 

माताएँ नहीं चाहतीं कि उनके ये सुकुमार कुमार उनके 
नेत्रोके आगेसे दो क्षणको भी दूर हों । भला ऐसा कौन 
चाहेगा$ किंतु इनकी क्रीड़ामेंश इनके आनन्दमें बाधा भी तो 
नहीं दी जा सकती | 

निरष्षि परम बिचित्र सोमा चकित चितवहिं मातु । 
हरषबिबस न जात कहि “निज भत्रन बिहरहु तात* ॥ 


वह परम विचित्र शोभा--एक झाँकी: गोस्वामी तुलसी- 
दासजी कवितावलीमें उसकी कराते हैं-- 


पदकंजनि मंजु बनीं पनहीं धनुहीं सर पंकज पानि किये । 
लरिका सँग खेत डोलत हैं सरजूत्तट चौहट हाट हिये ॥ 
तुरूसी अस बाळक सों नहिं नेह कहा जप जोग समाधि क्रिये । 
नर वे खर सुकर स्वान समान कहो जगमें फळ कौन जिये ॥ 
झाँकी अभी पूरी नहीं हुई | उसीका आगे वर्णन 
करते हैं 
सरजू बर तीरहिं तीर फिरें रघुबीर सखा अरु बीर सबै । 
घनुहीँ कर तीर निषंग कसे कटि पीत दुकूर नवीन फबै ॥ 
तुरसी तेहि अवसर लावनिता दस चारि नो तीन इकीस सबै । 
मति मारति-पंगु मई जो निहारि निचारि किरी उपमा न फबै ॥ 


युग-युगके, जन्म-जन्मके साधनोंका जब परिपाक होता है, 
तब कहीं बड़े-बड़े योगीन्द्र-मुनीन्द्र अपने निष्पाप निर्मळ एकाग्र 
चित्तमें उस सौन्दर्यसिन्धुकी एक झलक पाते हैं एक क्षणके 
लिये और आज बह सकल कल्याणगुणगणेकधाम परमानन्द- 
चिन्मूर्ति अयोध्यामें सरयूके कोमल उज्ज्वल सुरम्य पुलिनपर 
बालकोंके साथ हँसता, बोलता; किलकता इधरसे उधर दौड़ 
रहा है । अपनी असीम करुणासे वह इतना सुलभ-सुगम हो 
गया है । “अस बालक सों नहिं नेह कहा जप जोग समाधि 
किये ।? अब यदि ऐसे कुवलय-सुकुमार कुमारके प्रेममें हृदय 
झूम नहीं उठा तो फिर साधनोंका अनन्त जिस्तार किस 
कामका ? सब साधनोंक्रा फल तो इन कोसल-राजळ्रुमारमें 
प्रेम होना ही है । 

श्रीराम नित्य मर्यादापुरुषोत्तम हैं । उनकी मर्यादा, 
उनका शील, उनका सोहाद्र) उनका बन्धुवात्सल्य उनके 
इस शोशवमें भी पद-पदपर प्रकट होता है । भाइयों और 
ब्रालकोंके साथ रामभद्र नाना प्रकारके खेल खेलते हैं । दो 
दल हो जाते हैं---एक श्रीरामके साथ और दूसरा श्रीमरतलाल- 
के साथ । प्रतियोगिताके खेल चलते हैं; किंतु कितनी आद 
कितनी मधुर है वह प्रतियोगिता-- 


“हारे हरब होत हिय भरतहिं, जिते सकुच सिर नयन नए ७ 


न रोष, न विवाद और न स्पर्धाक्री भावना । श्रीराम 
सदा प्रयत्न करते हैं कि विजय उनके छोटे भाईकी, 
सखाऔँकी हो । बहुत दिन पीछे भी भरतलालके हृदयमें 

# परहित बस जिन्ह के मन माहीं । तिन्ह कहुँ जग दुलेभ कछु नाहीं ॥ * 


अपने बड़े भाईका यह औदार्य सजीव रहता है । चित्रकूटमें 
भरी सभामें आँखोंमें आँसू भरकर वे कहते हैं-- 
मैं जानउँ निज नाथ सुभाऊ । अपराधिहु पर कोह न काऊ॥ 
मो पर कृष सनेह ब्रिसेषी । खेळत खुनिस न कबहुँ देखी ॥ 
सिसुपन तें परिहरेड न संगू । कबहुँ न कीन्ह मोर मन भंगृ॥ 
मै प्रमु कपा रीति जियें जोही । हारेहुँ खेल जितावहि मोही ॥ 
यह मृदुता; यह असीम उदारता श्रीरामका सहज 
स्वभाव है । बचपनमें क्रीड़ामें भी कभी रोष उनके मुखपर 
नहीं आता । अपराध करनेवाले सखाओंपर भी उन्हें क्रोध 
नहीं । एक-दो दिनकी बात नहीं, सदा साथ रहनेवाले छोटे 
भाइयोंका, सुहृदोंका सदा “मन रखते? हैं, मान रखते हैं 
और स्वयं हारकर उनको खेलमें विजयी बनाते हैं । 


अध्ययन 

पाँचसे सात वर्षकी अवस्था ब्राह्मणके बालकके 
यज्ञोपवीतकी उत्तम अवस्था है । छः से आठ वर्षतककी वय 
क्षत्रियकुमारके लिये और सातसे नौ वर्षतक वैस्यःपुत्रके 
लिये । ब्राझणके बालकका यज्ञोपवीत अधिक-से-अधिक नो 
वर्षकी अवस्थातक हो जाना चाहिये, क्षत्रिय-कुमारका दस 
वर्षकी वयतक और वेश्य-पुत्रका बारह वर्षतक | इस सीमा- 
तक यज्ञेपवीत न हो तो आगे ब्रात्य संज्ञा हो जाती है और 
फिर प्रायश्चित्त ( एक गोदान एवं पश्चगब्य-पान ) करके 
तब यज्ञोपवीत-संस्कार कराना चाहिये । यज्ञोपवीत होते ही 


सन्ध्या, तर्पण, गायत्री-जप) नित्य हवन आवश्यक दो जाता . 


है । यज्ञोपवीत हो जानेपर सन्ध्या न की जाय तो पाप होता 
है । वेदाध्ययन) श्राद्धादि सभी वेदिक कमोंके करनेका 
अधिकार यशोपवीत हो जानेके पश्चात्‌ ही होता है । जबतक 
यज्ञोपवीत संस्कार नहीं होता, तबतक वेदोंका अध्ययन) 
गायत्रीजप या किसी भी वैदिक कर्मके करनेका अधिकार 
नहीं होता । 

` श्रीकोसल-राजकुमारौंकी अवस्था छः वर्षकी हो गयी । 
महाराज दशरथने झुरुदेवसे प्रार्थना की । गुम महूर्तमें 
विधिपूर्वक चारों कुमारोंका यज्ञोपवीत-संस्कार हुआ । 
राजकुमारोंके वस्त्रामरण छोड़कर वे कमरमें मूँजकी मेखला, 
घल्कलकी कौपीन पहनकर, मृगचर्म कक्षमें दबाकर ओर 
द्दाथमें पलाशका दण्ड लेकर ब्रह्मचारी हो गये । चारों कुमार 
शुरुदेवके आश्रममें विद्याध्ययनके लिये गये । 
शुरु गृह गए पढ्न रघुराई \ अरप काळ बिद्या सब आई ॥ 
जाकी सहज स्वास श्रुति चारी । सो हरि पढ़ यह कौतुक मारी ॥ 


चक्रवर्ती महाराज दशरथके सुकुमार कुमार और वह 
भी छ; वर्षकी अबोध अल्प वयमें राजसदनकां सुख छोड़कर 
गुरु वशिष्ठके आश्रममें चले गये । आज हम-आपको यह 
बहुत विचित्र एवं कष्टकर लग सकता है; किंतु भारतकी 
अपनी संस्कृतिमें यह गौरवकी बात थी । राजकुमारोंके 
लिये आश्रममें महाराजकी ओरसे या गुरुदेवकी ओरसे कोई 
सुख-सुविधाका विशेष प्रबन्ध हो, यह तो ब्रह्मचर्याश्रमका 
अपमान होता । भाइयोंके साथ श्रीराम दूसरे आश्रमवासी 
ब्रह्मचारियांके समान प्रातः ब्राहममुहु्तके प्रारम्ममें ही उठ 
जाते और नित्य शोचसे नित्त्त होकर स्नान, सन्ध्या, तर्पण; 
हवन आदिमें लग जाते । दिनमें वनसे फळ, पुष्प, जल, 
समिधाएँ एकत्र कर लाते गुरुदेवकी सेवाके लिये और 
आश्रमकी सभी छोटी-बड़ी सेवा उत्साह तथा श्रद्धापूर्वक करते 
थे । कौपीन, मूँजकी मेखला और मृगचम इतने ही वलन 
थे । रात्रिमें अर्धरात्रिके पश्चात्‌ मिद्रीकी वेदीपर मृगचमं 
ब्रिछाकर सो रहते । इस प्रकार आहार तथा निद्राका संयम 
करके? गुरु-सेवाका भ्रमपूर्ण ब्रत लेकर भारतीय बाळक 
अध्ययन करता था और चारों राजकुमारोंने पूरी तासे 
इन नियमोंका पाळन किया । 

शरतियाँ श्रीरामकी सहज श्वाससे निकली हैं । समस्त 
बिद्या, समी कलाएँ उनके श्रीचरणोंकी छाया पाकर सार्थक 
होती हैं; किंतु लोकमें ब्रह्मचर्याश्रमकी मर्यादा रखनेके लिये 
उन परम प्रभुने गुरुकुलमें निवास करके गुरुदेवसे अध्ययन 
किया । विद्या गुरुमुखसे प्राप्त ही फलप्रद होती है। उन 
सौन्दर्यसिन्धुकी काली खिग्ध अलकें रूखी बन गयीं । 
ब्रह्मचारी वेषमें उनकी शोमा ओर भी विमोहक हो गयी । 

बहुत अस्य काळमें ( कुछ मतोंसे केवल चोंसठ दिनमें ) 
राजकुमारोंने चारों वेदीको उपत्रेदोके साथ साङ्ग-सरहस्य 
सीख लिया । सभी कलाओंमें वे पारङ्गत हो गये । गुरुदेवने 
उन्हें आज्ञा दी-धूम-धामसे सविधि समावर्तन-संस्कार हुआ । 
दिव्य वस्त्रामरणोमें सजे चारों राजकुमार राजसदन लोट आये । 

दिनचर्या 

ब्राह्ममुहृतंका प्रारम्भ होते ही श्रीराम शय्या त्याग देते 
थे । आचमन करके वे आसनपर बेठ जाते । वे नित्य 
आनन्दघन परातर प्रभु किसका ध्यान करते थे, सो तो वही 
जानें; किंतु उन्होंने संसारको यह सिखलाया अवश्य क्रि यह 
समय भगवच्चिन्तनके लिये सर्वोत्तम है । इसे निद्रा या प्रमादमें 
खो देना महती हानि है । 


३४ बालक श्रीराम * 

आसनसे उठकर शौच, स्नान तथा सन्ध्या कर लेते वे 
सूर्योदयके पूर्व ही । सूर्यविम्ब्रके क्षितिजपर उठते ही 
सूर्योपस्थान करके नित्य हवन करते और तब मङ्गलद्रव्योंका 
स्पशं करके वस्त्राभूषण धारण होता । 


प्राकार उठि कै रघुनाथा । मातु पिता गुरु नाउहिं माथा ॥ 


माता कोसल्याकी बन्दना करके महारानी कैकेयीके 
चरणोंमें प्रणाम करने उनके भवन पधारते । माता सुमित्राकों 
नित्य हँढ़ना पड़ता । वे ठहरीं राजसदनकी साज-सम्हाल 
रखनेवाली । पता लगाकर श्रीराम उनके चरण-वन्दन करते और 
तब पिताजीको प्रणाम करने बाहर आते । महाराज पहले 
ही ब्राह्मणोका पूजन एवं आगर्तोका सत्कार करने बाहर आ गये 
होते । गुरुदेन पधारते इतनेमें मुनिमण्डलीके साथ । 
श्रीरामके श्रीमुखको देखे बिना नेत्र धन्य नहीं होते और यदि 
गुरुदेव कृपा करके स्वयं न पधारें तो श्रीरामभद्र भाइयोंके 
साथ उनकी चरण-वन्दना करने आश्रममें अवश्य पहुँच 
जायेंगे, यह गुरुदेव भली प्रकार जानते हैं । 
॥यसु मानि करहिं पुर काजा । देखि चरित हरपइ मन राजा ॥ 

महाराजसे आज्ञा लेकर नगरवासियोंमें युवराज पधारते 
हैं । उनकी बात सुनते हैं और उनको जैसे सुख हो, जैसे 
उनकी सुविधा रक्षित हो, वैसी व्यवस्था करते हैं । 
जेहि बिधि सुखी होहिं पुररोगा । करहि इपानिवि सोइ संजोग ॥ 

अभी अवस्था ही कितनी है ! नन्हे-नन्हे राजकुमार; 
किंतु ये सबके हृदयहारी राजकुमार अभीसे सबकी सेवा, 
सबके सुख, सबके आनन्दके संवर्धनमें लग गये हैं । 
बिद्या बिनय निपुन गुन सीळा । खेरुहि खेल सकर नृप लीरा ॥ 
करतु बान धनुप अति सोहा । देखत रूप चराचर मोहा ॥ 
जिन्ह बीथिन्ह बिहरहिं सब भाई । थकित होहिं सब लोन लुगाई ॥ 

कोसळपुर बासी नर नारि वृद्ध अरु बाळ । 

प्रानहु ते प्रिय लागत सत्र कहुँ राम कुरार ॥ 

इस क्रीड़ा और पुरजनमेवामें मध्याह्न हो जाता है । 
मध्याह-कालमें फिर ख़ान करके मध्याह्न सन्ध्या करते हैं और 
तब--“अनुज सखा सँग भोजन करही ।? भाइयों और 
बालसखाओंको साथ बेठाकर भोजन करते हैं । 

दिनका दूसरा और चौथा प्रहर क्रीडा तथा नगरजनोंकी 
सेवाके लिये है । दिनका प्रथम और रात्रिका प्रथम प्रहर 
पूजन, सन्ध्या जप; गुरु-बन्दना आदिक्रे लिये | दिनका 
तीसरा और रात्रिका दूसरा प्रहर है--पुराण-इतिहासके श्रवण- 
कथनके लिये । 


बेद पुरान सुनहिं मन ठाई । आपु कहहिं अनुजन्ह समुझाई ॥ 

भोजनके पश्चात्‌ महाराजके समीप बैठकर मुनियोंसे 
श्रुति या पुराणोंका श्रवण करते हैं अथवा स्वयं भाइयों तथा 
सखाओंको पौराणिक कथाएँ सुनाकर उनका मर्म 
समझाते हैं । 

सायंकाळ स्नान; सन्ध्या, तर्पण और हवन करते हैं और 
फिर भोजन करके मध्य रात्रितक मद्दाराजके समीप या माताके 
पास पुराण-श्रवण करते हैं। माताके बार-बार अनुरोध 
करनेपर मध्य रात्रि हो जानेपर शायनक़े लिये शय्यापर पधारते 
हैं और भाइयों तथा सखाओंको स्नेहपूर्वक सो जानेके लिये 
विदा करते हैं । 

आज यह दिनचर्या बहुत कठिन जान पड़ती है; 
किंतु भारतीय ग्रहस्थकी यह साधारण दिनचर्या रही है 
युगोसे । हमारी संस्कृति न भोगप्रधान है और न अर्थ- 
प्रधान । उपार्जनके लिये दिनका एक प्रहर ( तीसरा प्रहर ) 
हमारे आहिक ( दिनचर्या ) में पर्याप्त माना गया है और 
निद्रा तथा ग्रामसुखोपभोगके लिये रात्रिके तीसरे प्रहरसे 
अधिक समय देना भारतीय समाजको अभीष्ट नहीं था । 
दिनमै नींद लेना तो पाप ही माना जाता था । यह दिनचर्या 
कुछ ऋषि-मुनि या बड़े नियमनिष्ठ पुरुषकी नहीं है। 
यज्ञोपवीतके पश्चात्‌ पाँच या अधिक-से-अधिक बारह वर्षकी 
अवस्थासे ही द्विजातिक्रे बालकको इस दिनचर्पाका पूरा पालन 
करना पड़ता था । छः वर्षकी अवस्थासे भाइयोंके साथ श्रीराम 
निष्ठापूर्वक इस प्रकारकी दिनचर्या व्यतीत करने लगे थे। 


महर्षि विश्वामित्रके साथ 

अयोध्याका आनन्द दिन दूना रात चौगुना बढ़ता जा 
रहा था । आनन्दकन्द श्रीरघुचन्द्र पुरजन, परिजन सबको 
अपने शील-स्वभाव एवं विनोदसे हर्षित कर रहे थे । इतनेमें 
एक दिन परम तपस्वी महर्षि विश्वामित्र पधारे । महाराज 
दशरथने उनका सविधि पूजन किया । महर्षिने बड़ी विचित्र 
मांग की 

राजन ! राम-रुषन जो दीजे । 

जस रावरो, कान ढोटनिइँ, मुनि सनाथ सब कीजे ॥ 
डरपत हौ संचि सनेह बस सुतं-प्रभाय. बिनु जाने । 
बूझिय बामदेव अर कुरगुरु, तुम पुनि परम सयाने ॥ 
रिगु रन दि, मख राखि, कुतर अति अजर दिननि घर एह । 
तुरुतिदास रवुबंस-तिकफकी कबिकुक रति गहें॥ 

ॐ सापत ताइत परुष कहंता । बिप्र पूज्य अस गावहि संता ॥ # 

महर्षिके यज्ञमै राक्षसराज रावणके अनुचर मारीच और 
` सुबाहु उपद्रव करते हैं । वे दुष्ट यज्ञधूम देखकर दौड़ आते 
हैं। राक्षसी सेनाके साथ और अपवित्र वस्तुओंकी वर्षा 
करके यज्ञको दूषित कर देते हैं । महर्षि समर्थ हैं । उनकी 
भृकुटि टेढ़ी हो तो यमराज भी सीधे हो जाये; किंतु अनेक 
बार उनके तपमें विन्न हुआ हे । अब फिर क्रोध करके अपनी 
तय्स्याको वे नष्ट नहीं करना चाहते । अयोध्या आनेमें दूसरा 
भी हेतु है उनका । श्रीरामको देखकर, उन समाधि-सौभाग्य- 
को साथ ले आकर महर्षिको अपना आश्रम तथा जीवन भी 
धन्य करना है। 


देह प्रान तें प्रिय कळु नाही । सोड मुनि देउँ निमिष एक माहीं॥ 
सब सुत प्रिय मोहि प्रान कि नाई । राम देत नहिं बने गुसाई ॥ 

लेकिन महाराज दशरथकी यह प्रेमकातरता मान ले, 
ऐसे विश्‍वामित्रजी हैं नहीं । कुलगुरु महर्षि वशिष्ठ उनकी 
तेजस्विता भली प्रकार जानते हैं । महर्षि वामदेवजी भी 
“विश्वामित्रजीका ही समर्थन करते हैं | जो अपने तपोबलसे 
दूसरी सृष्टितक बना सकते हैं, उनके आश्रयमें पुत्रोंको देना 
किसी प्रकार आशंकाप्रद नहीं है और उन परम. तेजोमयको 
- रुष्ट करनेसे पता नहीं क्या हो । कुलगुरु वशिष्ठजी तकके 
पुत्रोंका जिनका विरोध करनेमें नाश हो गया, उनको 
असंतुष्ट करना किसी प्रकार भी अच्छा नहीं हे.। महाराज 
दशरथने स्वयं बहुत कुछ सोचा और उन्हें कुलगुरु 
वशिष्ठजीने भली प्रकार समझाया । अन्तमें महाराजने श्रीराम- 
लक्ष्मणको डुलाकर महर्षिको सौंपते हुए बड़ी कातर वाणीमें 
प्राथंना की-- 


. मेरे प्रान नाथ सुत दोऊ । तुम्ह मुनि पिता आन नहिं कोऊ ॥ 

पिताकी आज्ञा लेकर; माताके भवनमें जाकर जननीकी 
चरण-वन्दना करके छोटे भाई श्रीलक्ष्मणजीके साथ श्रीराम 
महर्षि विश्वाभित्रके साथ उनके यज्ञकी रक्षा करने चल 
पड़े । जिनका अवतार ही गौ, ब्राह्मण एवं धर्मकी रक्षाके 
लिये हुआ है, वे अपनी बाल्यावस्थामें ही मुनिकी मख- 
रक्षाको सन्नद्ध होकर अयोध्याके राजसदनसे तपोवनको 
चले । 

महर्षि विश्वामित्रजीके साथ मार्गमें चलते श्रीराम-लक्ष्मण- 
की एक झाँकी-- 

मुनिक संग बिराजत बीर । 
काकपच्छवर, कर कोदंड-सर, सुमग पीतपट कटि तुनीर ॥ 


बदन . इंदु, अंमोरुह ठोचन, स्याम-गोर सोमा-सदन सरीर । 
पुरुकत ऋषि अअळोकि अमित छबि उर न समाति प्रेमकी मीर ॥ 
खेत चळत, करत मग कोतुक, बिलैँबत सरित-सरोतरर तीर । 
तोरत रता सुमन, सरसीरुह, पियत सुधाम सीतळ नीर ॥ 
बेठत बिम सिळूनि बिटपनि तर, पुनि पुनि बरनत छाँह, समीर । 
देखत नटत केकि कळ गात्रत मधुप, मरार, कोफिला, कीर ॥ 
और मार्गकी क्या दशा है-- 
करत छाहँ घन, बरें सुमन सुर, छजि बरनत अतुरित अनंग ॥ 
श्रीराम अन्ततः अभी बालक ही हैं; बाळ-सुलभ चापल्य 
उनमें नहीं है, ऐसी बात नहीं । अपने बाल-बिनोदसे मार्गमें 
वे महर्षिको हर्षित करते जाते हैं । 
पैठत सरनि, सिरनि चढि चिततत खग-मृग-बन रूचिराई । 
सादर समय, सप्रेन पुरि मुनि पुनि पुनि हेत बुलाई ॥ 
महदर्षिके प्रति मनमै अत्यधिक आदर है और ये 
भयको भी भय देनेवाले भक्तवत्सल उनसे डरते भी हैं; 
किंतु पहले-पहले बनमें इस प्रकार आये हैं । कमी सरोवरोंमें 
कमळ लेने प्रविष्ट हो जाते हैं और कभी आसपासकी ऊँची 
शिलापर चढ़कर इधर-उधर वनकी शोभा देखने लगते 
हैं । श्रीविश्वामित्रजी इस विनोदको देख-देखकर आनन्दम 


हो रहे हैं । 


यज्ञ-रक्षा 

चरे जात मुनि दीन्हि देखाई । सुनि ताइका क्रोध करि घाई ॥ 
एकहिं बान प्रान “हरि लीन्हा । दीन जानि तेहि निज पद दीन्हा 

श्रीराम कभी प्रमाद नहीं करते । वे खेलमें, विनोदमें 
भी असावधान नहीं होते । मार्गमें -बन-शोभा देखते) 
पुष्प-पत्र चयन करते आनन्दमम्न दोनों भाई मुनिके साथ 
चले जा रहे थे। उनका शब्द सुनकर राक्षसी ताइका 
क्रोधसे चिग्घाड़ मारती दोड़ी | महर्षि विश्वामित्रको केवळ 
यह बतलाना पड़ा कि यह राक्षसी है, आततायिनी दै, अतः 
वध्य है । दोनों राजकुमारोंमेंसे न तो कोई चोका और न 
किसीने कोई आकुलता या हइबड़ाइट व्यक्त की। जैसे 
एक नन्दा मच्छर उड़ता भनभनाता आता है तो हम- 
आप कोई विशेष ध्यान नहीं देते, केवल तनिक हाथ दिला 
देते हैं, वैसे ही श्रीरामने धीरेसे कंधेसे धनुष उतारा, 
चीरेसे एक बाण छिया तरकसपे और मजेसे छोड़ दिया 
उसे--बस | ताड़काका इतनेसे ही काम हो गया । सचमुच 
उसका काम ही बन गया | उसकी छाती फट गयी, वह 


# बालक श्रीराम # 

घड़ामसे गिर पड़ी, यह दूसरी बात, किंतु दयामय श्रीरामने 
उसे अपने धाम भेज दिया । सदाके लिये आवागमनके 
चक्रसे मुक्त कर दिय! ! 

महिं विश्वामित्रकी पहले धारणा थी कि सर्वेश्वरने 
श्रीदशरथराजकुमारके रूपमै अवतार धारण किया दै । 
अत्र वह धारणा विश्वास बन गयी। इतना तेज, इतनी 
स्फूर्ति, इतनी शक्ति ! महाराक्षसी ताइकाको इस प्रकार 
मार दिया जैसे कोई ब्रात हुई ही नहीं । महर्षिने 
कठोर तपस्या करके जो भूख-प्यासपर विजय करनेवाली 
विद्या ( बला, अतिबला ) प्राप्त की थी; जो दिव्यास्त्र# 
उन्होंने तपसे पाये थे, वे सब श्रीरामको समर्पित कर 
दिये । अपने आराध्यके चरणोंमें यह महर्षिकी भेंट थी । 

श्रीराम महर्षिके आश्रममें आये । ऋषिने उनका 
स्वागत-सत्कार किया । जिस कामके लिये उद्यत हुआ जाय) 
उसे सर्वत्र प्राथमिकता मिलनी चाहिये, यह श्रेष्ठ पुरुषका 
सदा दृष्टिकोण रहता हे । आश्रममें पहुँचते ही श्रीरामभद्रने 
महर्षिसे कहा--“आप सब निर्भय होकर यज्ञ प्रारम्भ करें |? 
वह रात्रि आयोजन करनेमें व्यतीत हुई । मुनिमण्डलीको 
यज्ञ-सामग्री प्रस्तुत करनी थी । राजकुमारोंने विश्राम 
किया । प्रातःक्राल महर्षि विश्वामित्र अपने आश्रमवासी 
मुनिगणोंके साथ यज्ञ करनेमें लग गये और श्रीराम तथा 
लक्ष्मणजीने धनुषपर ज्या चढ़ायी । वे सावधान खड़े 
हो गये । 

यज्ञका सुगन्धित धुआँ आकाशम चारों ओर फैलने लगा । 


# विश्वामित्रजीने श्रीरधुराजकुमारको ५५ दिव्य अञ्न दिये। 
इन सबके नाम वारमीक्रीय रामायण बालकाण्डके २८ वें अध्यायमें 
हैं । ये अन्न कोई टेदे-तिरछे-नुकीले-भइकीले हथियार नहीं थे । 
सब मन्त्रमय थे और सब इच्छानुसार रूप धारण करनेवाले थे । 
उन सबके अधिष्ठाता देवता थे । 'दिव्यभास्वरदेहाश्च मूर्तिमन्तः सुख- 
प्रदाः । “उनके शरीर अलौकिक तेजोमय थे, वे शरीरधारी और 
सुखप्रद थे । उन्होंने भगवान्‌ श्रीरामचन्द्रसे हाथ जोड़कर मधुर स्वरमें 
कहा--<“इमे स्म नरशादूंल झाधि किं करवाम ते।' “हे नरश्रेष्ठ ! हम 
लोग सेबामें आये हें, आप आशा दीजिये हम कया करें ।' भगवान्‌ 
रामने कद्दा--।आप मेरे मनमें सदा स्थित रहें और काम पड़नेपर हमारी 
सहायता करें ।' अर्थात्‌ हमें सदा आपका ( मन्त्रमय अख्न तथा 
प्रयोगविधिका ) स्मरण बना रहे। इससे यह स्पष्ट हो जाता है कि दिव्यास्त्र 
मन्त्रमूतिं हाते हैं । मन्त्र पढ़नेसे वे प्रकट हो जाते हें और साधारण 
बाणपर ही मन्त्र-जप करके उनका संधान-प्रयोग किया जाता है । 


वेदमन्त्रोंकी पवित्र ध्वनि दिझाओंमें गूँजने लगी । क्रूर- 
प्रकृति नीच पुरुष किसीका भी सत्कर्म सह नहीं पाते | 
मारीच और सुबाहु अपनी राक्षसी सेनाके साथ तपोवनमें 
यज्ञ होते देख टूट पड़े | श्रीरामने घोर गर्जन करते उन 
असुरोंको आते देखा । एक बिना नोकका बाण मारीचको 
खेल-खेलमै मार दिया उन्होंने । उस बाणके आघातसे 
वह सौ योजन दूर समुद्रके किनारे जा गिरा । बेचारा 
मारीच--वह भला फिर क्या आता । बहुत दिनों पीछे 
जब रावण सीताहरणमें उसे सहयोगी बनाने उसके पास 
पहुँचा था, तब भी मारीचको इस ब्राणकी चोट व्याकुल कर 
रही थी । उसने रावणसे कहा था-- 
मुनि मल राखन गयउ कुमारा । बिनु फर सर रघुपति मोहि मारा ॥ 
सत जोजन आयडँ छन माहीं । तिन्ह सन बयर किएँ भक नाहीं ॥ 
भइ मम कीट भृंग की नाई । जहँ तहँँ में देख दोउ भाई ॥ 

राक्षस दोड़े आ रहे थे। यज्ञमें विन्न तो नहीं ही 
पड़ना चाहिये। अब विनोदके लिये अवकाश नहीं था । 
श्रीरामने अपने धनुषपर आग्नेयास्त्रका संधान किया और 
सुबाहु राक्षस उस अस्त्रकी ज्वालामें भस्म दो गया । जितनी 
देरमें श्रीराधवैन्द्रने दो बाण चलाये, उतनी देरमें उनके छोटे 
भाईने पूरी राक्षसी सेनाका सफाया कर दिया । यज तो उसी 
समय निर्विघ्न हो चुका था, जब उसे निर्विघ्न करनेके लिये 
इन अयोष्याके राजकुमारोंने अपनी कमरमें तरकस बांधे थे । 

अहल्या-उद्धार 

यज्ञकी रक्षा हो गयी । उसमें विध्न करनेवाले दूसरे 
लोक जा चुके । महर्षि विश्वामित्र जिस प्रयोजनसे कोसल- 
राजकुमारोंको ले आये थे, वह राजकुमारोंके आश्रममें 
पहुँचनेके दूसरे ही दिन पूर्ण दो गया । लेकिन महर्षि कुछ 
और भी चाहते हैं। मिथिला और अयोध्या ये दोनों 
राजबंश मूलतः एक ही हैं । इक्ष्वाकुकी बंशपरम्परामें ही 
दोनों हैं। महाराज निमि और महर्षि वशिष्ठके विवादमें 
दोनों एृथक जा पड़े। अब दोनोंको एक सम्बन्धसून्में 
आबद्ध हो जाना चाहिये | मिथिलानरेश महाराज सीरध्वज 
(जनक ) की भूमिजा पुत्रीका स्वयंवर है । श्रीविदेइ- 
नन्दिनीका पाणिग्रहण यदि ये अवधके युवराज कर लें**॥ 
मिथिला जानेके लिये निमन्त्रणका कोई प्रश्न ही नहीं । 
ब्राह्मणोंको) ऋषियोंको कहीं जानेके लिये निमन्त्रण 
आवश्यक : नहीं और ये युवराजकुमार तो महर्षिके साथ 
जायँगे । बैसे भी मिथिलामें जो श्रीविदेहनन्दिनीके लिये 

घनुर्भङ्गकी घोषणा हुई है, वह घोषणा है । वह शूरमानी 
समस्त नरेशों एवं राजकुमारोके लिये खुला आह्वान है । 
उसमे किसीको व्यक्तिगत निमन्त्रण दिया नहीं गया है 
और न दिया जा सकता है। प्रत्येक शूर क्षत्रिय उसमें 
सम्मिलित हो सकता है और तब इन सुकुमार अवधेश- 
कुमारसे. अधिक अद्भुत झूर धरातछपर और कहाँ पाया जा 
सकता है। 
तहूँ पुनि कछुक दिवस रघुराया । रहे कीन्हि बिप्रन्ह पर दाया॥ 
आश्रममे श्रीराम अपने छोटे भाईके साथ कुछ दिन 
रहे । आश्रमवासियोंको उन्होंने अपने शीलसे संतुष्ट किया । 
एक दिन महर्षिने प्रस्ताव किया-- 


तब मुनि सादर कहा बुझाई \ चरित एक प्रभु देखिअ जाई॥ 
घनुषजम्प सुनि रघुकुर नाथा \ हरषि चळे मुनिबर के साथा ॥ 

पिताने जिन लोकपूजित महामुनिको सौंपा है, जो 
विद्या एवं शस्त्रदाता गुरु हो चुके हैं, उनकी आज्ञा ही 
तो एकमात्र कर्तब्य दै। जबतक वे खयं आज्ञा न दे, 
अयोध्या लौटनेका प्रश्न ही कहाँ आता दै । मुनिने मिथिला 
चलनेका प्रस्ताव किया और श्रीरामने उसे गुरु-आज्ञा 
समझकर स्वीकार कर लिया । 

अयोध्यासे विश्वामित्र-आश्रम ( वर्तमान बत्रसरके 
समीप ) की यात्रामें केवळ महर्षि साथ थे | अब उस 
तपोवनसे मिथिलाकी यात्रामें पूरी मुनिमण्डली साथ हो 
गयी । अब दोनों राजकुमार विप्रवर्गकी सेवामें संलग्न 
हदो गये । 
मति हेतु बहु कथा पुराना \ कहे ब्रिप्र जद्यपि प्रमु जाना ॥ 

ऋषि-मुनि प्राचीन कथाएँ सुनाते प्रसन्न होकर और 
बड़ी नम्रता एवं एकाग्रतासे दोनों भाई सुनते | “हम इन 
प्रसंगोंको जानते हैं? ऐसी अविनयपूर्ण चञ्चलता उनमें 
कमी संकेतसे भी प्रकट नहीं हुई | भला श्रीरामसे अधिक 
आदर्श श्रोता कोई कहाँ पा सकता है । 

यात्रामें ही एक बड़ा सुन्दर आश्रम दीख पडा | 
पुष्पित छताएँ; फळोंसे लदे वृक्ष, वशोंकी वेदियाँ और 
इवनकुण्ड-सव लक्षण ऐसे थे कि वह किसी ऋषिका 
आश्रम दै । 
आश्रम एक दील मग माही ५ खग सुग जीव जंतु तहँ नाहीं ॥ 


इतना सुन्दर आश्रम और उसके आसपास कोई 


पञ्चु-पक्षी नहीं । इतना सुनसान । बड़ा कुवूहल हुआ ओर 


# उमा दारु जोषित की नाई । सबहि नचावत रामु गोसाई ॥ % 


वह और भी बढ़ गया, जब एक शिलाकी नारीमूर्ति दिखायी 
पड़ी । वह कोई पूजित प्रतिमा नहीं जान पड़ती थी | 
ऐसे जनहीन आश्रममें वह मूर्ति क्यों ! श्रीरामने महर्षिसे 
इन बातोंको जाननेकी इच्छा प्रकट की । महर्पिने इन्द्रका 
छल और महर्षि गौतमद्वारा अहल्याकों शाप दिये जानेकी 
कथा सुनाकर अनुरोध किया-- 
गौतम नारि श्राप बस उपर देह घरि धीर । 
चरन कमळ रज चाहति कृपा करहु रघुबीर ॥ 
एक मुनि-पतनीको चरण-स्पर्श कराना होगा, यह 
सुनकर आनन्दकन्द श्रीरघुचन्द्रका कमलमुख लजावनत 
हो गया । महर्षि-आज्ञासे बड़े संकोचके साथ उन्होंने धीरेसे 
चरण उठाकर उस प्रतिमाका स्पर्श किया । 
रामपद-प्दुम-पराग परी \ 
ऋषितिय तुरत त्यागि पाहन-तनु छबिमय देह धरी ॥ 
प्रबळ पाप पति-साप दुसह दव दाइन जरनि जरी । 
कृपा-सुधा सिंचि बिबुव-बेसि ज्यों फिरि सुख-फरनि फरी ॥ 
> x x 


मूरिमाग-भाजनु भई । 

रूपरासि अवलोकि बंधु दोउ प्रेम-सुरंग रई॥ 

कहा कहें, केहि भाँति छराहें, नहि करतूति नई । 

बिनु कारन करुनाकर रघुबर केहि केहि ति न दई ॥ 

महर्षि गौतमका शाप अहल्याके लिये दिव्य वरदान 
बन गया । उसने इन झिव-समाधिके मूर्तिमान्‌ सौभाग्यको 
भर लोचन देखा । इनकी वन्दना की । भक्तिका परम 
दुलभ बरदान मिला उसे और श्रीरामक्री आज्ञासे वह अपने 
पतिदेवके समीप उनके लोकको चली गयी | यह सब हुआ) 
किंतु परम संकोची श्रीरामको इस बातका संकोच बना 
ही रहा कि उन्होंने एक मुनिपलीको जान-बूझकर चरणोंसे 
स्पर्श किया | ऐसे उदार, इतने संकोची, इतने शीलनिधि 
ये कोसलराजकुमार । 

आगे त्रिभुवन-पावनी भगवती भागीरथीका प्रवाह 
देखकर श्रीराम उल्लसित हुए । इसलिये भी उलसित 
हुए बे भक्तवत्सल भावमय संकोची नाथ कि सुरसरिमें खान 
करनेसे ऋपिपल्लीको चरणस्पर्श करानेका दोष दूर हो 
जायगा । बड़ी उमंगसे गङ्गाजीके प्रकट होनेकी कथा तथा 
उनकी महिमाका वणन विश्वामित्रजीसे उन्होंने श्रवण किया | 

नगर-दर्शन 
महर्षि विश्वामित्र मिथिला पहुँच गये । नगरके बाहर 


# बालक श्रीराम % 

एक आमोंके उपवनमें उन्होंने आसन छगाया मुनि- 
मण्डलीके साथ | महाराज जनकको समाचार मिला ओर 
बे अपने कुलपुरोहित श्रीशतानन्दजी एवं मन्त्रियोके साथ 
महर्षिका स्वागत करने पघारे । 
तेहि अवसर आए दोउ भाई । गए रहे देखन फुल्वाई॥ 

आमाँके उपवनमै आसन पड़ते ही श्रीरामने प्रथम 
काम यह किया कि पुष्प-वाटिका कहाँ है, यह देखने चले 
गये छोटे भाईके साथ । गुरुदेवको पूजाके समय पुष्पोंकी 
आवश्यकता होगी | उस समय विलम्त्र हो, यह उचित 
नहीं दै । यात्राके श्रमकी चिन्ता न करके वे कोसलराजकुमार 
गुरु-सेवाकी सावधानीमें लग गये थे । 

महाराज जनकने यहीं श्रीराम-लक्ष्मणके प्रथम दर्शन 
किये | उस दिव्य छबिक्रो देखकर महाराज आत्मविस्मृत हो 
गये । वे अपनी प्रेमविहलता स्वयं सूचित करते हैं--- 
कहहु नाथ सुंदर दोउ बालक । मुनि कुक तिरक कि नृप कुळ पारक ॥ 
ब्रह्म जो निगम नेति कहि गारा । उभय बेष धरि की सोइ आबा ॥ 
सहज बिरागरूप मनु मोरा \ थकित होत जिमि चंद चकोरा ॥ 
ताते प्रमु पुछ्दै सतिभाऊ \ कहहु नाथ जनि करहु दुराऊ ॥ 
इन्हहि बिलोकत अति अनुरागा । बरबस ब्रह्मुखहि मन त्यागा॥ 

जव सहज विदेह आत्मज्ञानियाँके भी उपदेश महाराज 
जनककी यह दशा दै, तब दूसरे नगरजनोंकी बात तो केसे 
कही जाय । 

महाराज जनकने आदरपूर्वक मदर्षिको साथ लिया 
और नगरमें ले जाकर एक उत्तम भवनमें आवास दिया । 
वहीं मध्याह्ृके समयका भोजन हुआ और कुछ समय सबने 
विश्राम किया । यात्राकी थकान दूर हो गयी। अब भी 
एक प्रहर दिन शेप था । श्रीलश्मणजी विदेहपुरी देखना 
चाहते थे; किंतु संकोचवश कहते नहीं थे। श्रीरामने 
छोटे भाईका भाव समझ लिया । उन श्रातृवत्सळने महर्षिको 
मस्तक झुकाया और आज्ञा पाकर प्रार्थना की-- 
नाथ रनु पुरु देखन चहहीँ । प्रमु सकोच डर प्रगट न कहहीं ॥ 
जो राउर आयसु में पारौं । नगर देखाइ तुरत ले आं ॥ 

महर्षि विश्वामित्रजी जानते हैं कि इस नगर-दर्शनका 
तात्पर्यं क्या है । परम सौभाग्यशाली मिथिलावासियोंके 
ेत्रोंको ये करुणासागर धन्य करना चाहते हैं। महर्षिने 
बात स्पष्ट कर दी-- 
घरम सेतु पालक तुम्ह ताता। प्रेम बिबस सेवक सुखदाता 


जाइ देखि आवहु नगरु सुखनिधान दोउ माइ \ 

करहु सुफळ सब के नयन सुंदर बदन देखाइ ॥ 

अब यहाँ जनकपुरवासियोंकी अद्भुत उत्सुकता, अनुराग; 
आनन्द आदिका वर्णन करके प्रसङ्ग नहीं बढ़ाना है । 

श्रीरामका सहज शील) अलौकिक सौन्दर्य सचराचरको 
मोहित करता है । राम किसीके पराये नहीं हैं। बे 
किसीके अपरिचित भी नहीं हैं । वे सबके अपने हैं । सबके 
जन्म-जन्मके सुपरिचित हैं। जनकपुरके बालकोंको कोई 
संकोच नहीं हुआ इन अयोध्याके राजकुमारोंके 
समीप जानेमें । उन्हें ऐसा ही लगा कि वे दोनों भाई 
उनके परम सखा हैं । बाळकोंने उन्हें घेर लिया । 
पुर बालक कहि कहि मृदु बचना । सादर प्रमुहि देखावहिं रचना ॥ 

सब सिसु एहि मिस प्रेमबस परलि मनोहर गात ५ 

तन पुरुकहिं अति हरषु हियँ देखि देखि दोउ आत ॥ 
सिसु सब राम प्रेमबस जाने । प्रीति समेत निकेत बल्लाने॥ 
निज निज रूचि सब लेहिं बोलाई । सहित सनेह जाहिं दोउ भाई ॥ 
राम देखातहिं अनुजहि रचना । कहि मृदु मधुर मनोहर बचना ॥ 

गुरु-सेवा 

कौतुक देखि चले गुरु पाहीं \ जानि बिलंबु त्रास मन माहीं ॥ 
जासु त्रास डर कहुँ डर होई । भजन प्रमाउ देखावत सोई॥ 

युरुजनोंका भय मानना भारतीय शिष्टाचारका सहज 
अङ्ग है | यह भय प्रमादसे रक्षा करता है । थोड़ी-सी देर 
हुई थी नगर देखनेमें और श्रीराम गुरुदेवसे मन-ही-मन 
डर रहे थे; कहीं महर्षि अप्रसन्न न हों । किसी प्रकार 
बड़े स्नेह एवं आग्रहसे पुर-बालकोंको विदा करके दोनों 
भाई लोटे | 

समय सप्रेम बिनीत अति सकुच सहित दोउ भाइ \ 

गुर पद पंकज नाइ सिर बेठे आयसु पाइ॥ 

बड़ोंके समीप उनकी आज्ञाके बिना आसन-ग्रहण नहीं 
करना चाहिये । गुरुजन खड़े हौँ तो खड़े रहना चाहिये 
और उनके बैठ- जानेपर उनकी आज्ञासे बैठना चाहिये । 

उस समय सायंकाल हो रहा था । महर्षिने आज्ञा दी; 
सबने सायंकालीन सान, सन्ध्या, हंवन आदि किया । 
ऋषि-मुनि तथा ब्रह्मचारी एकाहारी होते हैं । सायंकाल 
भोजन करनेका कोई प्रश्न था ही नहीं । अयोध्याके युबराज 
मुनियोके साथ आश्रमका संयमपूर्ण आदर्श जीवन बिता 
रहे थे । 

हात तिति सिसि mA 


कहत कथा इतिहास पुरानी । रुचिर रजनि जुग जाम सिरानी॥ 
मुनिबर सयन कोन्हि तब जाई । रुगे चरन चापन दोउ भाई॥ 
जिन्ह के चरन सरोरुह छागी । करत बिबिध जप जोग बिरामी ॥ 
तेइ दोउ बंधु प्रेम जनु जीते । गुर पद कमळ पलोटत प्रीते ॥ 
आधी राततंक तो प्राचीन इतिहास एवं पुराणोंकी 
चर्चा होती रही । अर्धरात्रि होनेपर महर्षि शयनके लिये 
आसनपर पधारे । 'श्रीराम-लक्ष्मण बड़े प्रेमसे गुरुदेवके 
चरण दबाने लगे । आज यात्रा करके आये हैं, इसलिये 
यह चरण नहीं दबाया जा. रहा है | यह तो नित्यका क्रम 
है। यात्राकी थकान तो महर्षिकी अपेक्षा इन सुकुमार 
राजकुमारोंको अधिक होनी चाहिये; किंतु प्रश्न थकानका 
नहीं दै, यह तो श्रद्धा, प्रेम और सेवाकी बात है । जिनके 
भ्रीचरणोंकी एक झाँकीके लिये मुनिजन वर्षा, युगोंतक 
ध्यान-घारणा एवं तप करते हैं वे ही श्रीराम अपने पद्मपलव- 
सृदुल करोंसे गुरुके चरण बड़े प्रेमसे दबा रहे हैं । इस सेवामें 
इतना स्नेह, इतना आग्रह है उनका कि महर्षिके मना 
करनेपर भी वे रुकते नहीं, उठते नही, चरण दबाते ही 
जा रहे हैं। 
बार बार मुनि अग्या दीन्ही \ रघुबर जाइ सयन तब कीन्ही ॥ 
बार-बार स्नेहेसे ऋषिने सो जानेकी आज्ञा दी । बार- 
बार मना किया । जब यह लगा कि अब महर्षिकी निद्रामें 
बाधा पड़ेगी, तव दोनों भाई वहाँसे उठे । 


'चापत चरन रखनु उर ठाएँ | समय सप्रेम परम सचु पाएँ॥ 
पुनि पुनि प्रमु कह सोवहु ताता । पौढ़े धरि उर पद जळजाता ॥ 
` यहाँ यह बात ध्यानमें रखनेकी है कि आधी रात हो 
जानेपर तो महर्षि विश्वामित्रजी ही दायनके लिये आसनपर 
गये थे । कुछ देर दोनों भाइयोंने उनके चरण दबाये और 
फिर श्रीरामके चरण दवाते रहे श्रीललनलाल । रात्रिका 
केवळ यह तीसरा प्रहर निद्राके लिये है और इस प्रकार 
उसका भी लगभग तृतीयांश इस प्रकार व्यतीत हो जाता 
हे । नित्य नियमपूर्वक निद्राके लिये कठिनाईसे कुल दो 
घंटे बच रहते हैं। , 

उठे नु निसि बिगत सुनि अरुनसिल्ला घुनि कान । 

गुर तें पहिटेहिं जगतपति जागे रामु सुजान ॥ 

शिष्टाचार यही है कि शिष्य गुरुसे, सेवक स्वामीसे पीछे 
सोये और पहले जाग जाय । मुर्गेने शब्द किया, रात्रिका 
चतुर्थ प्रहर- ब्राइमुद्दत॑ प्रारम्भ हो रहा है, यह जानकर 


# दामिनि दमक रह न घन माहीं । खल कै प्रीति जथा थिर नाही ॥ % 


ooo 


श्रीलक्ष्मणजीने शयनका आसन छोड़ दिया । श्रीरामकी 
बात भिन्न है। वे बड़े “सुजान? हैं | गुरुदेवसे पहले उठ 
जाते हैं वे; किंतु यदि लक्ष्मणसे पहले उठ जागँ तो छोटे 
भाईको संकोच होगा । वे “सुजान? जान-बूझकर छोटे भाईके 
उठ जानेपर ही उठते हैं। उनके शीलमें बड़ोंके सम्मान 
एवं छोटोंके संकोचकी सहज रक्षा है । 
सकळ सौच करि जाइ नहाए । नित्य निबाहि मुनिहि सिर नाए ॥ 
स्वथं पवित्र होकर, ख्रान-सन्ध्यासे नित्रत्त होकर तुरंत 
गुरुदेवको दोनों भाइयोंने प्रणाम किया, जिसमें गुरुदेवके 
पूजनादिकी सेवामें योग दिया जा सके । 
समय जानि गुर आयसु पाई । केन प्रसून चले दोउ भाई ॥ 
अब यहाँ बहुत विवेचन आवश्यक नहीं है । महर्षि 
महाराज जनकक्रे अतिथि थे । उनकी पूजाके उपकरण 
महाराजके सेवक आदेश होते ही उपस्थित कर देते, किंतु 
आराध्यकी सेवा इस प्रकार नहीं हुआ करती । आराध्यकी 
पूजाकी सामग्री अपने हाथों एकत्र करनेकी वस्तु है । यह 
तो महर्षिकी असीम कृपा थी कि अपनी पूजाके लिये पुष्प 
छानेकी उन्होंने आज्ञा दी | जिसपर उन तपोधनका परम 


स्नेह न हो, वह ऐसी सेवाका आदेश माँगनेका साहसतक 


भी कर नहीं सकता था । 


सरल चित्त 

श्रीराम-लक्ष्मण महर्षिकी पूजाके लिये पुष्प लेने महाराज 
जनककी पुप्पवाटिकामै गये । सरिता, पर्वत, वन, झरने 
आदि तो निसर्ग सम्पत्ति हैं | इनपर सबका अधिकार है। 
लेकिन उपवन तो ऐसा नहीं है। उसे तो जिसने लगाया 
है, सींचा है, उसकी वह सम्पत्ति हे । उससे पूछे बिना वहाँसे 
दो पत्ते भी तोड़ लेना अनुचित है | अतः-- 
चहुँ दिलि चितइ पूँछि माटीगन । कगे केन दळ फूल मुद्रित मन ॥ 

संयोगकी बात,उसी समय उस पुष्पोद्यानमें स्थित भगवती 
पार्वतीका पूजन करनेके लिये श्रीविदेहनन्दिनी सखियोंके 
साथ पधारीँ । कन्याओंकी परमाराध्या उमा हैं । माता 
सुनयनाने अपनी पुत्रीको उन गिरिजाकी आराधना करनेको 
भेजा था । श्रीजनककुमारीकी एक सखी उनसे प्रथक्‌ 
पुष्पवाटिकानें घूमने चली गयी । उसने अयोध्याके राजकुमारों- 
को देखा और उन योभासिन्धुका दर्शन अपनी प्रिय सखी 
श्रीजानकीजीको कराने ले आयी । श्रीरामने श्रीजानकीको 
और भीजानकीने श्रीरामको देखा । उस समयके अनुरागका ` 


# बालक श्रीराम % 

वर्णन यहाँ करना नहीं है । ध्यान देनेकी बात है श्रीरामकी 
सरलता । साधारणजन जब ऐसे अवसरोंपर भरपूर चेष्टा 
करते है कि उनके मनके भावको कोई किसी प्रकार ताइ 
न ले; कोई उनके विकारको लक्षित न कर ले, श्रीराम 
अपने छोटे भाईसे बड़े पवित्र चित्तसे कह रहे हैं 
तात जनकतनया यह सोई । घनुषजग्य जेहि कारन होई॥ 
पूजन गौरि सरही कै आई । करत प्रकासु फिरइ फुझवाई॥ 
जासु बिकोकि अलौकिक सोमा । सहज पुनीत मोर मनु छोमा॥ 
सो सबु कारन जान बिघाता । फरकहिं सुभद अंग सुनु भ्राता ॥ 

तनिक मी दुराव-छिपाव नहीं है । “मोर मन छोमा' मेरे 
मनमें क्षोभ हो रहा है, यह बात बड़े सहजभावसे कह दी 
गयी है और साथ ही “सहज पुनीत मोर मन” में कितना 
दृढ़ आत्मविश्वास है--कितनी बड़ी पवित्रताका आदरं 
दिया है यहाँ उन मर्यादापुरुषोत्तमने । आगे इसी बातको 
और अधिक बल देकर पुष्ट कर रहे हैं-- 
रघुबंसिन्ह कर सहज सुमाऊ । मनु कुपंथ पशु धरइ न काऊ॥ 
मोहि अतिसय प्रतीति मन केरी ५ जेहिं सपनेहुँ परनारि न हेरी ॥ 
जिन्ह के रूहहिं न रिपु रन पीडी । नहिं पागहिं परतिय मनु डीठी॥ 
मंगन कहिँ न जिन्ह के नाहीं ते नरबर थोरे जग माहीं॥ 

«रघुवंशी सहज खभावसे कुमागपर पैर नहीं रखते ! 
कितना उद्दीप्त कुल-गौरव है । बहुत दिनोंसे इम पढते? 
सुनते और गाते हैं-- 

जिनको न निज गौरव तथा निज देशका अभिमान है \ 

बह नर नहीं नरपशु निरा है और मृतक समान है॥ 

लेकिन यह गौरव केसे मिळता दै १ केवळ बातोंसे तो 
यह मिलेगा नहीं | गौरव तो तब प्राप्त होता है? जब हमारा 
स्वयंका आचरण उस गौरवक़े अनुरूप हो । जो अपने वंदापर 
गौरव करता है, वह अपने आचरणके विषयमे दृढतासे 
कह रहा है-- 
मोहि अतिसय प्रतीति मन केरी । जेहिं सपनेहुँ परनारि न हेरी॥ 

प्रकारान्तरसे श्रीरामने यह भी कहा--“शन्रुओंके सामने 
युद्धमें राम कमी पीछे नहीं हटेगा । मेरे नेत्र परायी स्त्रीकी 
ओर नहीं उठते और मेरा मन भूलकर भी परसत्रीका चिन्तन 
नहीं करता । याचकोंको उनकी याचनाके उत्तरमें मैंने 
“हाँ! कहना हौ सीखा है, “ना? कहना नहीं ।? यह है 
भारतके युवकका उज्ज्वल आदरा-। 

यह सरलता) चित्तकी यह ञ्चद्धताः इतनी निर्विवाद है 


कि इसमें शंका-सन्देहको स्थान ही नहीं है। छोटे भाईसे ही 
श्रीरामने अपने मनकी स्थिति इस प्रकार प्रकट की हो; ऐसी 
बात नहीं है । जत्र चित्तमें दोष नहीं होता, तब चित्तकी बात 
कहनेमें कहीं भी हिचक नहीं होती । मर्यादापुरुषोत्तमने 
गुरुदेवसे भी दुराव नहीं किया । वैसे कोई आवश्यकता नहीं 
थी महर्षिसे यह सब कहनेकी; किंतु मर्यादा यही है कि गुरु? 
स्वामी एवं अभिभावकसे अपनी कोई बात छिपायी न 
जाय । अतः 


राम कहा सबु कौसिक पाहीं । सरळ सुभाउ छुअत छल नाहीं ॥ 


धनुर्भङ्ग 

` दूसरे दिन प्रातःकाल ही धनुष-यशका महामहोत्सव 
आ गया । मिथिला-राजपुरोहित श्रीशतानन्दजीने आकर 
प्राथना की और मुनिमण्डली तथा श्रीराम-लक्ष्मणके साथ 
महर्षि विश्वामित्र यज्ञभूमिमें पधारे । महाराज जनकने उनका 
स्वागत किया । उचित आसन दिया उन्हें । जैसे एक 
तटस्थ दर्शक बैठता है, महदषि बेठ गये सबके साथ । 

महाराज जनकके प्रणकी सभा-स्थलमें घोषणा हुई । 
श्रीविदेहराजक्रुमारी सखियोंके मध्य अपने कमळकरोंमें बर- 
माला लिये यज्ञभूमिमें पधारीं । आगत नरेशोंमें खलबली 
मच गयी । उत्साह, उमंग, लंबी-चोड़ी आत्मप्रशंसा और 
फिर आतुर-उद्योग-लेकिन भगवान्‌ रांकरका पिनाक न 
कोई तिनका था और न छोटी-मोटी लठिया ही । उस महा- 
धनुपको देखकर त्रिभुवन-विजयी देत्येश्वर बाणासुर एवं 
राक्षसराज रावण भी उठानेका व्यर्थ प्रयत्न किये बिना ही धीरेसे 
खिसक चुके थे । नरेशाँकी उछल-कूदका कोई अर्थ ही नहीं 
था । उत्साह चाहे जितना हो, शशक हिमालयको उठा तो 
सकता नहीं । सबके प्रयक्षका एक ही परिणाम होना था-- 
सब पसीनेसे लथपथ अपने आसनोंपर मुख ळटकाये बेठ 
चुके थे | सबकी उछल-कूद समाप्त हो गयी। 

बड़ी निराशा हुई महाराज जनकको । उनकी प्रतिज्ञा 
पूरी करनेवाला शूर क्या प्रथ्वीमें है ही नहीं ! निराशा, क्षोभ 
एवं उत्तेजनामें वे बहुत कुछ कह गये । “बीर बिहीन मही 
मैं जानी! का उनका व्यंग श्रीलक्ष्मणलाल सहन नहीं कर 
सके । उन्हें महाराज जनकके वचनोंमें अपने स्वामीका-- 
अपने अग्रजका अपमान जान पड़ा । वे उठ खड़े हुए और 
उनकी तेजोमयी वाणीने समाको स्तब्ध कर दिया | उनकी 
तेजोमयी वाणी श्रीरामचरितमानसंमें ही पढ्ने योग्य है। लेकिन 

* बरषहि जलद भूमि निअराएँ । जथा नवहि बुध विद्या पाएँ ॥ % 


जो तेजोमय ज्वाला उगल रहे थे, वे बड़े भाईके केवल 
संकेतको देखकर नन्हे बालककी भाँति संकुचित होकर बैठ 
गये । यह रघुबंशका शील था । अब महर्षिने आज्ञा दी-- 
उठहु राम भंजहु भव॒चापा । मेटहु तात जनक परितापा ॥ 
सुनि गुरुबचन चरन सिरु नावा। हरष बिषादु न कछु उर आता ॥ 
ठाढ़े भए उडि सहज सुमाएँ । ठवनि जुबा मृगराजु कजाएँ ॥ 

जहाँ समस्त नरेश मुँहकी खा चुके हैं, वहाँ पराक्रम 
प्रकट करनेका अवसर आया है। श्रीजनककुमारीके प्रति 
चित्त पहलेसे आकर्षित हो चुका दै । छोटे भाईकी तेजस्विता- 
ने भूमि उज्ज्वल कर दी है । लेकिन श्रीराममें आतुरता नहीं 
आ सकती । उन सहज धीरकी स्थिरता चञ्चल होना नहीं 
` जानती । घोर विपत्तिमै और आनन्दातिरेकके चरम क्षणमें 


भी जो अविचल शान्त रहे, वही तो धीर पुरुप है । ताइका 
और मारीच-सुबाहुके आक्रमणके समय जो चौके नहीं थे, 
उनमें इस अवसरपर भी कोई आतुरता नहीं आयी । 
गुर पद बंदि सहित अनुराग । राम मुनिन्ह सन आयसु माँगा ॥ 
सहजहिं चरे सकर जग स्वामी । मत्त मंजु बर कुंजर गामी॥ 
और मत्तगयंदके समान झूमती मन्द गतिसे जब धनुष- 
के पास पहुँचे-- 
गुरहि प्रनामु मनहिं मन कीन्हा । अति खाच उठाइ धनु हीन्हा॥ 
श्रीगोस्वामी तुलसीदासजीने गीतावलीके एक पदमें 
बहुत ही सुन्दर वर्णन किया है-- 
मुनि-पदरेनु रघुनाथ माथे धरी है । 
रामरुख निरि, रषनकी रजाइ पाइ, 
घरा घरा-धरनि सुसातधान करी है॥ 
सुमिरि गनेस-गुर, गौरि-हर, भूमिसुर, 
सोचत सकोचत सकोची बानि धरी है । 
दीनबंधु, कृपासिंधु, साहसिक, सीकसिंघु, 
सभाको सकोच. कुरहकी काज परी है॥ 
पेलि पुरुषारथ, परखि पन, पेम, नेम, 
रिय-हियकी बिसेषि बड़ी लभरी है । 
दाहिनो दियो पिनाकु, सहमि मयो मनाकु, 
महाब्याङ बिक बिळोकि जनु जरी है ॥ 
सुर हरषत, बर्त फूर बार बार, 
सिद्ध-मुनि कहत, सगुन, सुभ घरी है । 
रामबाहु-बिटप बिसाळ बोंडी देखियत, 
ज्ञनक-मनोरय कठ्पनेङि 'फरी. हे ॥ 


कख्यौ न चढावत, न तानत, न तोरतहू, 
घोर घुनि सुनि सिवकी समाधि टरीहै। 
प्रभुक चरित चारु तुलसी सुनत सुख, 
एक ही सुकाम सबही की हानि हरी है ॥ 
परशुरामके प्रति विनय 
कारु कराल नृपाठन्हके धनुभंग सुने फरसा लिये घागे । 
रकखन-राम बिलोकि सप्रेम महारिस ते फिर आँख देखाये ॥ 
चौर सिरोमनि बीर बड़े विनयी विजयी रघुनाथ सुहाये । 
कायक हे भूगुनायक से धनु-साथक सोपि सुभाय सिघाये ॥ 
भगवान्‌ परशुरामने इक्कीस बार पृथ्वीको निःक्षत्रिय कर 
दिया था । उन प्रचण्ड क्रोधी परशुहस्तके सामने मुँह खो? 
सके, ऐसा साहस त्रिभुवनके किसी शूरमे नहीं था | वे अपने 
आराध्य भगवान्‌ शङ्करके धनुषका टूटना सुनकर क्रोधोन्मत्त 
होकर आये थे । कोई उत्तर नहीं दे रद्दा था कि धनुष 
किसने तोड़ा । जो कुटिल नरेश श्रीरामके द्वारा भनुर्भङ्ग 
होनेपर रुष्ट हो रहे थे, उनमें भी बोलनेका साहस नहीं था । 
ऐसे अवसरपर भी श्रीराम सहज धीरता एवं विनयसे 
कहते हैं 
पाथ संभुधनु भ॑जनिहारा । होइहि केउ एक दास तुम्हारा ॥ 
आयसु काह कहिअ किन मोही । RE oi 
श्रीलक्ष्मणजीकी तेजस्विता तो अनुपमेय है; किंतु जब 
आवेशमें वे परशुरामजीके प्रति कुछ अधिक कठोर वचन 
कह जाते हैं, तत्र छोटे भाईके अपराधको अपना अपराध 
मानकर श्रीराम स्वयं क्षमा माँगते हैं 
नाथ करहु बार पर छोहू । सूध दूधमुख करिअ न कोहु॥ 
जों पै प्रभु प्रभाउ कछु जाना । तो कि बराबरि करत अयाना ॥ 
जों लरिका कछु अचणरि करहीं । गुर पितु मःतु मोद मन मरही 
करिअ कृपा सिसु सेवक जानी । तुम्ह सम सी धीर मुनि म्यानी॥ 
और यह विनय, प्रार्थनाका उदार एवं सहज क्रम 
चलता रहता है-- 
अति बिनीत मृदु सीतल बानी । बोळे रामु जोरि जुग पानी॥ 
सुनहु नाथ तुम्ह सहज सुजाना । बाळक बचनु करिअ नहिं काना॥ 
बररे बाळकु एकु सुभाऊ। इन्हहि न संत बिदूषहिं काऊ ॥ 
तेहिं नाहीं कछु काज बिगारा । अपराधी मैं नाथ तुम्हारा ॥ 
कृपा कोयु बघ बॅवब गोसाई । मो पर करिअ दास की नाई ॥ 
कहिअ बेगि जेहि बिधि रिस जाई । मुनिनायक सोइ करों उपाई ॥ 
भीरामकी यह विनग्रशीलता और परशुरामजीका ठीक 


ॐ बालक श्रीराम # 

इसके विपरीत भाव | वे श्रीरामको ही कठोर वचन कहने 
लगे । लेकिन 
भृगुपति बकहिं कुडार उठाएँ । मन मुसुकाहिं रामु सिर नाएँ ॥ 

क्रोधके बदले क्रोध, अपराब्दके बदले अपशब्द, 
चपतके बदले धूसा, यह कोई सत्पुरुषोंकी नीति नहीं है । 
इसमें कोई गौरव नहीं | गौरव तो इसमें है कि श्रीराघवेन्द्र 
अपशब्द कहते हुए परशुरामजीसे नम्रतापूर्वक हाथ जोड़कर 
प्रार्थना करते हैं-- 
राम कहेउ रिस तजिअ मुनीसा १ कर कुडा आगे यह सीसा॥ 
जेहि रिस जाइ करिअ सोइ स्वामी । मोहि जानिअ आपन ३नुगामी ॥ 

्रभुहि सेबकहि समरु कस तजहु बिप्रबर रोसु \ 

बेषु बिहोकें कहेति कछु बालक्हू नहिं दोसु॥ 
देखि कुठार बान धनु धारी । भै ररिकहि रिस बीरु बिचारी ॥ 
नामु जान पे तुम्हहि न चीन्हा । बंस सुभायँ उतरु तेहिं दीन्हा ॥ 
जों तुम्ह औतेहु मुनि की नाई । पद रज सिर सिसु घरत गोसाई ॥ 
छमहु चूक अनजानत केरी । चहिअ बिभ्र उर कृपा घनेरी ॥ 
हमहि तुम्हहि सरिबरि कलि नाथा । कहहु न कहाँ चरन कहँ भाथा॥ 
राम मात्र रघु नाम हमारा । परसु सहित बड़ नाम तोहारा ॥ 
देव एकु गुनु धनुष हमारे | नव गुन परम पुनीत तुम्हारे ॥ 
सब प्रकार हम तुम्ह सन हारे । छमहु विप्र अपराध हमारे ॥ 

क्षमा, सहनशीलता और विनय कायरके धर्म नहीं हैं । 
ये शूरके-शाक्तियालीके धर्म हैं जो इनमें कायरता देखते 
हैँ, भ्रमवश क्रूरताको ही शूरता मान लिया दै उन्होंने । 
वस्तुतः भीरु एवं कायर ही शीघ्र क्रूर बना करते हैं। 
श्रीरामकी विनयमें भीरुताका_लेश नहीं था । परशुरामजीने 
भी उसमें भीरुता नहीं समझा; किंतु उन्हें भ्रम हो गया कि 
श्रीराम व्यंग कर रहे हैं उन्हें विप्र कहकर | उनके इस 
भावसे उत्तेजित होनेपर उन परम ब्रह्मण्यदेवने अपने भाव 
स्पष्ट कर दिये-- 
राम कहा मुनि कहहु विचारी । रिस अति बडि रघु 'चूक हमारी॥ 
छुअतहिं टूट पिनाक पुराना । में केहि हेतु करों अभिमाना ॥ 

जों हम निदरहिं बिप्र बदि सत्य सुनहु मृगुनाथ । 

तौ अस को जग सुभटु जेहि भय बस नावहिं माथ ॥ 
देव दनुज भूपति भट नाना | समबरू अधिक होउ बल्वाना ॥ 
जौ रन हमहि पचारे कोऊ । हरहिं सुखेन कालु किन होऊ ॥ 
छत्रिय तनु धरि समर सकाना । कुर कलंकु तेहि पवर आना ॥ 
कहँ सुभाउ न कुरुहि प्रसंसी । काठहु डरहिं न रन रघुबंसी ॥ 
िप्रयंस के असि प्रमुताई | अभय होइ जो तुम्हहि डराई ॥ 


कायरता नहीं) मीरुताका लेश नहीं; किंतु औद्धत्य छु 
नहीं गया है । परशुरामजी भूलसे ही यह कर रहे थे कि वे 
अपने शस्रबलसे डराना चाहते थे । श्रीरामने स्पष्ट कर 
दिया--“हमें डराया नहीं जा सकता । क्षत्रिय मृत्युसे 
भयभीत नहीं होते । हम आपके परशुके कारण 
आपका सम्मान करते हों, सो नहीं दै । आप ब्राह्मण हैं, 
पूजनीय हैं | आदरणीय गुरुजनोंका तिरस्कार हमें कभी भी 
स्वीकार नहीं दै । गुरुजन अकारण भी डॉटें या ताडून 
करें तो उसे सहन ही करना चाहिये । जो ब्राह्मणके ब्राह्मणत्व- 
का सम्मान करता है, उसका भय मानता दै, वह त्रिभुवनमें 
निर्भय हो जाता है |? 


जहाँ निर्भयताके साथ विनय है, वहाँ नित्य विजय दै । 
श्रीरामने परशुरामजीके सम्मुख नम्रता धारण करके तेजस्वी 
युवकोंके लिये यही आदर्श प्रदान किया है । 


पितृ-दशेन 


श्रीपरशुरामजी मर्यादापुरुपोत्तमकी स्तुति करके, उन्हें 
अपना वैष्णव धनुष देकर तपस्याके निमित्त महेन्द्रपर्वतपर 
चले गये । उनके चळे जानेपर महाराज जनक तथा जनक- 
पुरवासियाके देहमें प्राण आये । अबतक तो सबके हृदय घक्‌- 
घक्‌ कर रहे थे । अब महर्षि विश्वामित्रजीसे अनुमति लेकर 
महाराज जनकने अयोध्या दूत भेजा महाराज दशरथकों 
बुलानेके लिये । 
दूत अयोध्या पहुँचे । जनकपुरके संवादने अयोध्या- 
को आनन्दमग्न कर दिया। श्रीचक्रवर्ती महाराजने धूमधाम- 
से बारात सजायी । महर्षि वशिष्ठको आगे करके अयोध्याका 
वैभवपूर्ण समाज श्रीरामका विवाह करने जनकपुरको चल 
पड़ा । बारात जनकपुर पहुँची | बड़ी अद्भुत बारात-- 
दूल्हा पहलेसे ही नगरमें आया था और अब भी बारातसे 
उसकी भेंट नहीं हुई थी । महाराज जनकने बड़े उ-साहसे 
स्वागत किया नगरसे बाहर आकर । पहलेसे सुसज्जित 
जनवासेमें सपरिकर महाराज दशरथ आकर उतर गये | 
पितु आगमनु सुनत दोउ भाई । हृदय न अति आनंदु अमाई ॥ 
सकुचन्ह कहि न सकत गुरु पाहीं । पितु दरसन लारुचु मन माहीं ॥ 
भरे राजसमाजमें जिन्होंने धनुष तोड़ा, भगवान्‌ 
परशुराम जिनको मस्तक झुकाकर चले गये, उन श्रीरामका 
यह शील है । पिता जनकपुर आ पहुँचे हैं, उनके दर्शनोंकी 
उत्कण्ठा भी भरपूर है; किंतु महर्षि विश्वामित्रजीसे संकोचके 
मारे कह नहीं पाते । यही संकोच झूरताका भूषण है। 

# बूँद अघात सहद्दि गिरि कैसे ।-खल के बचन संत सह जैसे ॥ # 


महर्षि विश्वामित्रजी दोनों भाइयोँके शील-संकोचपर मुग्ध 
हो गये । दोनों राजकुमारोंको साथ लेकर वे महाराज दशरथसे 
मिलने चले । अब वह मिलनसुख वर्णनका विषय तो है नहीं। 
सहृदय भावुकजन उसका कुछ अनुमान कर सकते हैं। 

बाळक श्रीरामकी शोमा, उनका शील, उनकी नम्रता, 
उनका आदर्श--भारतीय युबकका सदा-सर्वदाका मङ्गल 
आदर्श है वह और श्रीराम--उनकी तो यह बालछबि ही 
भगवान्‌ शङ्करके मानसमें नित्य निवास करती है । 


हो तो रामसे शत्रुता करना भी भला ।? इन्रुता हो या स्नेह) 
होना चाहिये वह भी श्रीरामसे । श्रीरामसे हृदयका सम्बन्ध रहे-- 
फिर वह कोई भी सम्बन्ध क्यों न हो । और यदि श्रीरामसे 
हृदयका सम्बन्ध नहीं है कोई कुछ भी कर ले) कोई अर्थ 
नहीं उसकी किसी भी क्रियाका । 

'तुङसी अस बालक सों नहिं नेह 

कहा जप जोग समाधि किये) 
नर बे छर सूकर स्वान समान 


बैरिउ राम बड़ाई करही ७ कहो जगमें फक कौन जिये॥' 
प्रजा-पुरजनकी तथा स्वजनांकी बात छोड़ दीजिये, जीवनकी परम सफलता तो इसीमें दै-- 
शत्रु भी श्रीरामके औदार्यकी प्रशंसा करते थे उनके हृदय- म्हि सुमिरिअ गाइअ रामहि । संतत सुनिअ रामगुन ग्रामहि ॥ 
में भी कसक उठती थी--“यदि किसीसे शत्रुता ही करनी सु० 
नागा? खर अळळ्नेठी>-- 


बालक श्रीराम तथा नारद 


( रचयिता-महाकवि पं० श्रीशिवरत्नजी शुक 'सिरस? साहित्यरत्न ) 


अवध नारद्‌ आकर रामको , 
निरखके शिद्यु-रूप महा हँसे। 
प्रकति पास पड़े अब आज हो, 
पकड़मे किसकी तुम आ सके ॥ 
शिशु-द्शा वश लार बहा रहे, 
मचलते बहु खेलन धूलमें। 
खस-रज़-अंग-निहंग.. निहारते , 
बसन औ जननी लख भागते ॥ 
जगत, जीव द्वितार्थ, दुखान्त है, 

जग-सुक्ति प्रदानते । 
प्रभु पड़े फिर क्‍यों इस जालमे , 
यह रहा जन--अन्य लिये खदा ॥ 
विजन--अ्रक्ष--खरूप--विराटता , 
मधुरता--मधु--मध्य समा रही। 
अजगसे तल-वस्तु पड़े रहे, 
जन-समागम-चाह हुई तुम्हें ॥ 


१. ऊँट । . 


दुख--दुखी कहता, जगमे महा , 
पर, खुना कब, आप छिपे रहे। 
अब परीक्षण नाथ स्वयं करें, 
गिरि, विलोक महाह्ल विषाद हो॥ 
खिलखिला करके हँस भागते, 
दँतुलियाँ मुखमै शुचि सोहतीं। 
सजल--पंक भरे सुख मातु दो ॥ 
जननि अंक लिये फुसला रही, 
अब न धूल धरो निज अंगमें। 
जग-पिता तुम, बालक हो बने, 
कलित--कोतुक कोतुकि कयां करो ॥ 
मधुर--मंद भरी सुसकानमें , 
निरख नारद्का मुख हेरते। 
सुनि कहा मुख बंदरका नहीं, 
नमत नारद हुँ पहचानिये ॥ 


# श्रीभरतलालजी # ' 


५०५ 


श्रीमरतलालजी 


भरत राम ही की अनुहारी । सहसा लि न सकहिं नर नारी ॥ 
भगवानके चार स्वरूप माने जाते हैं व्यूहके रूपमें-- 
वासुदेब, प्रद्युम्न, अनिरुद्ध और संकर्षण । श्रीरामके रूपमै 
इसी व्यूहरूपक्ो श्रीराम, भरत, लक्ष्मण और शत्रु्न कहा 
जाता है । श्रीमरतलालजीका स्वरूप मर्यादापुरुपोत्तम 
श्रीरामसे इतना मिलता है कि लोग दोनों भाइयोंमेंसे एकको 
सहसा पहचान नहीं पाते थे। केवल रूपकी ही एकता 
हो, ऐसी बात नहीं .है। सच्चा भक्त- अनन्य प्रेमी अपने 
प्रेमास्पद प्रभुका चिन्तन करते-करते बाहर-भीतर सब प्रकारसे 
अपने आराध्यसे एकाकार हो जाता है और-- 
भरत सरिस को रान सनेही । जगु जप राम रामु जप जेही॥ 
अतएव श्रीमरतलालजीके लिये दोहावलीमें गोस्वामी 
तुलसीदासजोने कहा है-- 
भरत स्याम तन राम सम सब गुन रूप निधान । 
सेवक सुखदायक सुलभ सुमिरत सब कल्यान ॥ 
शैशवसे ही श्रीझरतजीकी अपने बड़े भाईमें अपार प्रीति 
थी । वे क्षण-क्षण अनुभव करते थे कि मर्वादापुरुपोत्तम 
श्रीरामकी उनपर असीम कृपा है । चित्रकूटकी भरी समामें 
उन्होंने कहा-- , 
में जानउँ निज नाथ सुभाऊ । अपराधिहु पर कोह न काऊ ॥ 
मो पर इपा सनेहु बिसेषी | खेळत खुनिस न कबहूँ देखी ॥ 
सिसुपन तें परिहर न संगू | कबहुँ न कीन्ह मोर भन भंगु ॥ 
मे प्रमु कृपा रीति जियँ जोही । हाग्ह खेळ जितात्रहिं मोही॥ 
बालक जब खेलने लगते हैं: तब अपनी जीतके लिये 
उनमें बहुत अधिक आग्रह स्वाभाविक होता है। वे अपने 
मित्रोसे भी झगड्ने लगते हे; लेकिन सच्ची मित्रता और 
सच्चा स्नेह तो वही है, जो खेलमै भी अपने बदले अपने 
प्रिय बन्धुकी विजयते प्रसन्नता हो । महाराज दशरथके चारों 
कुमार खेलने जाया करते थे । जब कोई ऐसा खेल होता 
कि उसमें दो दल बनकर प्रतिस्पर्धाके रूपमै खेलें, तब इन 
भाइयोंकी जोड़ी बन जाती-- 
'राम-रुखन इक ओर, भरत-रिपुदवन लाळ इक ओर भये ७ 
यह दलोंका विभाग तो हो जाता था; परंतु श्रीराम सदा 
यही प्रयत्न किया करते थे कि उनके छोटे भाई भरतजीका दल 
ही बिजयी हो । उधर श्रीमरतजीकी यह अवस्था थी-- 


हारे हरष होत हिय भरतहिं जिते स्कुच सिर नयन नये । 
जब भरतजी खेलमें हार जाते, तब बड़े प्रसन्न होते कि 
उनके बड़े भाईकी विजय हुई है ओर जब स्वयं विजयी होते; 
तब लजासे मस्तक झुका लेते । संकोचके मारे उनसे नेत्र ऊपर नहीं 
उठाया जाता। “छोटा भाई बड़े भाईसे खेलमें भी जीत 
जाय) यह बात भरतजीको प्रसन्न नहीं करती थी। कितना 
सम्मान) कितना संकोच करते थे वे अपने बड़े भाईका, यह 
उनकी चित्रकूटमें कही वातसे ही प्रकट है। वे कहते हैं--- 
महुँ सनेह सकोच बस सनमुख कही न बैन। 
दरसन तृषित न आजु हगि पेम पिआसि नैन॥ 
श्रीमरतजीका अनन्य अनुराग, उनका त्याग, उनका 
नन्दिग्राममें चोदह वर्षतक केवळ इसलिये कठोर तप करना कि 
श्रीराम वनमें मुनिवेप धारण करके रहते हे--यह सब तो 
श्रीरामचरितमानसमें ही पढ़ने और नित्य पाठ करने योग्य है; 
लेकिन बाल्यकालमें भी जब अवसर आया दै, भरतजीका 
उज्ज्वल प्रेम प्रत्यक्ष हो गया है । महर्षि विश्वामित्रजीके साथ 
श्रीराम-लक्ष्मण उनके यज्ञकी रक्षा करने चळे गये । पर्याप्त 
समय बीत गया, सहसा एक दिन जनकपुरसे दूत आये 
अयोध्यामें । उस समय भरत-शत्रुन्न बालकोंके साथ खेल रहे 
थे। समाचार पाते ही वे दोड़े आये-- 
पूछत अति सनेहँ सकुचाई । तात कहाँ तें पाती आई ॥ 
कुसरु प्रानप्रिय बंधु दोउ अहहिं कहहु केहिं देस । 
सुनि सनेह साने बचन बाची बहुरि नरेस॥ 
सुनि पाती पुरके दोउ भ्राता ५ अधिक सनेहु समात न गाता ॥ 
अयोध्यामें बारात सजी और जनकपुरमें चारों राज- 
कुमारोंका विवाह हुआ । चारों भाई अयोध्या आये और 
अपने उदारचरितांसे महाराज तथा माताओंको प्रसन्न करने 
लगे । किसे अनुमान था उघ समय कि इस आनन्दसिन्धुमें 
विषका बडवाम्नि भी छिपा है। लेकिन यही वियम प्रसंग 
भरतके निर्मळ चरित्रको संसारके सामने ज्योतिर्मय करके रख 
देता है । इस वियोगकी अग्निमें तपकर वे चमक उठते हैं । 
भरतजो छोटे भाई शात्रुभके साथ ननिहाल गये थे । उन्हे 
इसकी गन्धतक नहीं थी कि अयोध्यामें उनको निमित्त बना- 
कर क्या कुकाण्ड दो रहा है । अवश्य वे उन दिनों नाना 
प्रकारके दुःस्वप्न देखते थे और प्रातःकाल माता-पिता तथा 

` भाइपोकी कुशळ मनाया करते थे । जब उनके पात 
अयोध्याके दूत पहुंचे, कुछ बाकी नहीं था । अयोध्या सूनी 
हो गयी थी उस समयतक । अयोध्यामें आनेपर भरतको 
चारों ओर सुनसान दिखलायी पड़ता था। सब उनको देखकर 
चुपचाप सिर झकाते और खिसक जाना चाहते । सबके 
नेत्रोमि सन्देह झलकता था । भरतको यह देखनेका अवकाश 
नहीं था । माता केकेयीने उनका स्वागत किया और वे अपने 
भवनमें उन्हें ले गयीं । भरतने मातासे सबसे पहला प्रश्न किया -- 
कहु कहें तात कहाँ सब माता । कहुँ सिय राम लखन प्रिय भ्राता ॥ 

अब केकेयीने अपनी करतूतका वर्णन प्रारम्भ किया । 
पिताका परलोकगमन सुनकर भरत मूच्छित होकर गिर पड़े; 
किंतु केकेयीका विवरण तो यहीं पूरा नहीं होता था । भरत 
विलाप कर रहे थे-- 

“तात न रामहि संपेहु मोही ।* 

लेकिन वहाँ राम कहाँ थे । जब केकेयीने उत्साहपूर्वक 
बह वर्णन सुनाया-- 

मरतहि बिसरेउ पितु मरन सुनत राम बन गोनु । 

हेतु अपनपड जानि जियें थकित रदे घरि मौनु ॥ 

कैकेयीने जब इतनेपर भी उपदेश देना बंद नहीं किया, 
तब भरत-जैसे सुशील, यान्त पुत्रको भी क्रोध आ गवा | 
उन्होंने माताको धिक्कारा और वहाँसे उठकर वे माता कोसल्या- 
के पास चले गये । भरतने अपनी माता केकेत्रीको जो यहाँ 
छोड़ा सो छोड़ा । श्रीरामने तो केकेयीका सब माताओंसे 
अधिक आदर किया चित्रकूटमें मिळनेपर; किंतु भरत तो 
पूरे चौदह वर्ष केकेयीसे नहीं बोळे | लेकिन इतनी व्यथा» 
इतना रोष होनेपर भी भरतजी सदा स्थिरचित्त एवं दयाळु 
रहे । सारे उपद्रवकी जड़ मन्थरा वहाँ आयी और चत्रु्न- 
कुमारने उसकी खबर लेना प्रारम्भ कर दिया तो भरतजीको 
दया आ गयी । उन्होंने चत्रुन्नको मना कर दिया । 

कैकेयीके पाससे भरत माता कौसल्याके पास गये। माताने 
उन्हें इस प्रकार गोदमें भर लिया, जसे उसके बिुड़े हुए राम 
ही फिर मिल गये हों | इस समय भरतजीकी जो व्यथा है, वह 
बर्णनसे बाहर है । कितना पश्चात्ताप है उनकी इस वाणीमें -- 
वितु सुरपुर बन रघुबर केतु । में केवळ सब अनरथ हेतू ॥ 
चिग मोहि मयउँ बेनु बन आगी । दुसह दाह दुख दूषन मागी ॥ 

मरतजीने अनेकों दापथे करके रोते हुए बताया कि उन्हे 
कुछ पता नहीं था । माता कीसल्याको भरतपर तनिक भी 
संदेह नहीं था | उन्होंने बड़े स्नेहसे आश्वासन दिया । 
अब भरतजीने विधिपूर्वक पिताके दारीरका अन्तिम संस्कार 
करानेकी तैयारी की । माताएँ मद्दाराजके साथ सती हो जाना 


# छुद्र नदी भरि चलीं तोराई । जस थोरेहुँ धन खल इतराई ॥ % 


चाहती थीं; किंतु भरतने उनके चरण पकड़कर रो-रोकर 
किसी प्रकार उन्हें रोका । पूरी साज-सजासे विधिपूर्वक 
महाराज दशरथका ओध्वंदेहिक कार्य पूरा हो गया। अब 
राजसभा एकत्र हुई । राजसिंहासन खाली नहीं रह सकता | 
महाराज दशरथने भरतको राज्य देनेका वचन दे दिया था? 
अब कुलगुरु वशिष्ठजीने ही प्रस्ताव किया कि भरत विंहासन- 
पर बैठें) मन्त्रियोंने गुरुदेवकी बातका ' समथन कर दिया, 
माता कौसल्याने बड़े स्नेहसे भरतको समझाथा कि वे गुरुदेव- 
की आज्ञा मान ळें | अब भरत वया करें १ ऐसी विषम 
स्थितिमें भरतको बोलना पड़ा । वे कहते हैं-- 
हित हमार सियपति सेवकाई । सो हरि लीन्ह मातु कुटिलाई ॥ 
में अनुमानि दील मन माहा । आन उपायै मोर हित नाहीं ॥ 
सोक समाजु राजु केहि लेखें । लखन राम सिय बिनु पद देखें ॥ 
बादि बसन बिनु भूषन भारू । बादि बिरति बिनु ब्रह्मतिचारू ॥ 
सरुज सरीर बादि बहु मोगा । बिनु हरिमगति जायेँ जप जोगा ॥ 
जायँ जीव बिनु देह सुहाई । बादि मोर सभु बिनु रघुराई ॥ 
भरतका परिताप उनके एक-एक दाब्दमें पूर्ण है । वे 
कहते हैं-- 
मोहि समान को पाप निवासू । जहि कगि सीय राम बनबासू ॥ 
भरतका प्रस्ताव था कि उन्हें श्रीरामके पास वनमें जाने 
दिया जाय । उन्होंने दूसरे ही दिन सबेरे चित्रकूट जानेका 
विचार प्रकट कर दिया, जेसे अयोध्यामें उत्साहकी बाढ़ आ 
गयी । जो लोग भरतजीको देखकर पहले मुख छिपाना 
चाहते थे, वही उनकी जंयध्वनि करते थकते नहीं थे । पूरा 
समाज श्रीरामके दरांनको उत्सुक था । अयोध्याका सुप्रबन्ध 
करके सबके साथ भग्तने चित्रकूटकी ओर प्रस्थान किया । 
बन सिय रामु समुझि मन माहीं । सानुज भरत पयादेहिं जाही ॥ 
लेकिन पहले दिन तो माता कोसल्याकी आज्ञा मानकर 
भरतजीको रथपर चढ्ना पड़ा । निषादराज गुहने भी पहले 
संदेह किया और युद्धकी पूरी तैयारी कर ली; किंतु समय 
रहते यह बात वहाँ सूझ गयी कि पहले मिलकर भरतके भाव- 
को समझ लेना ठीक होगा । निषादराज भरतजीके पास आये 
थे उनके भावका पता लेने, लेकिन जिन भरतजीका स्मरण 
करके आज भी मलिनह्कदय पवित्र हो जाते हैं, उनका दर्शन 
हो जानेपर तो फिर हृदयका द्रवित हो जाना स्वाभाविक ही है। 
जब रात्रिमै निप्रादराजको लेकर भरतजीने- उस स्थलके दर्शन 
किये, जहाँ रात्रिमें श्रीराम-जानकीने शीरमबृक्षके नीचे 
विश्राम किया था और वहाँकी कुश-साथरी देखकर व्यथित 

हो उठे, तब नियादराजने ही उन्हें आश्वासन देना प्रारम्भ 
किया । गङ्गा पार होकर तो भरतजीने कोई सवारी लेना स्पष्ट 
अस्वीकार कर दिया । उनकी स्पष्ट वाणी है-- 
रामु पयादेहि पाँ तिघाए । हम कहे रथ गज बाजि बनाए ॥ 
सिर भर जाउँ उचित अस मोरा । सब तें सेवक धरतु कशेरा ॥ 
उन सुकुमार राजकुमारने श्ङ्गवेरपुरसे प्रयागतककी 
और फिर आगे चित्रकूटतककी भी पेदळ ही यात्रां की । 
यद्यपि प्रयाग पहुँचनेमै ही उनके चरणोंकी यह दशा थी । 
झरका झळकत पायन्ह कैसे । पंकज कोस ओस कन नेसे ॥ 
भरतकी अनुपम अनन्य भक्ति-वूसरा कोई उदाहरण 
इस प्रकारका मिळना कठिन ही है । वे प्रयागमें त्रिवेणीज्ञान 
करते समय प्रार्थना करते है-- 
अरथ न धरम न काम रुचि गति न चहउँ निरबान । 
जनम जनम रति राम पद यह बरदानु न आन ॥ 
यह भक्ति भी भरतजीको एकाङ्की चाहिये | वे यह भी 
नहीं चाहते कि उनकी भक्तिके बदले श्रीराम उनपर कृपा 
करें, उनसे प्रेम करें या उन्हें सत्पुरुष ही मानें । लोग उनकी 
प्रशंसा करें या उन्हें श्रातृभक्त माने, सो भी उनकी इच्छा 
नहीं । वे कहते हैं-- 
जानहुँ राम कुटिल करि मोही । लोग कहठ गुर साहिब द्रोही ॥ 
सीताराम चरन रति मोरे । अनुदिन बढ्ड अनुग्रह तोरे ॥ 
महर्षि भरद्वाजके आश्रममें पुँचनेपर महर्षिने भरतजीसे 
सवंथा ही उचित कहा था-- 
तुम्ह तौ भरत मोर मत एदु । भरं देह जनु राम सनेहु॥ 
भरतजीमें कितना आदरा देन्य था--इसका पता उनके 
इन दाब्दोसे लगता है-- 
मोहि राजु हि देडहहु जबहां । रसा रसातर जाइहि तबहीं॥ 
मोहि समान को पाप तिसु । जेहि री सीय राम बनबासु॥ 
मुझे हठ करके जिस क्षण राज्य दे देंगे, उसी क्षण यह 
पृथ्वी पाताळमें चली जायगी । मेरे समान पापका घर कोन 
है, जिसके कारण सीताजी ओर रामजीको वनवासी होना पड़ा । 
परंतु वास्तवमें भरतजी केसे थे--इसका पता भगवान्‌ 
रामके इन दाब्दोंसे लगता दै-- 
कहउँ सुमाव सत्य सि! साखी । नगत भूमि रह राउरि राखी॥ 
तीनि काळ तिभुअन मत मोर । पुन्यसिळोक तात तर तोरे॥ 
भरत ! में स्वभावसे ही तथा दिवजीको साक्षी करके 
कहता हूँ कि यह पृथ्वी तुम्हारी ही रक्खी रहती है । मेरे मतमे 
तीनों काल और तीनों भुवनोंमें सभी पुण्यात्मा सजन, हे प्रिय ! 
तुमसे नीचे ही हैं । 


श्रीभरतजीके सेनासहित वनमें आनेका समाचार सुनकर 
जब लश्मषणजीने उनपर संदेह प्रकट किया तब भगवान्‌ 
श्रीरामचन्द्रजीने भरतके सम्बन्धमें जो कुछ कदा, उसीसे 
भरतजीके महत्त्वका पता लगता है | भगवान्‌ श्रीरामने कदा-- 
सुनहु लखन भरु भरत सरीसा । बिधि प्रपंच महँँ सुना न दीसा ॥ 

“लक्ष्मण ! सुनो, भरत-सरीखा उत्तम पुरुष ब्रह्माकी 
सुष्टिमें न तो कहीं सुना गया है, न देखा ही गया है । 

भरतहि हाइ न राजमदु बिधि हरि हर पद पाइ । 

कहुँ कि काँजी सीकरनि छीर सिंधु बिनसाइ ॥ 

[ अयोध्याके राज्यकी तो बात ही क्या है ] ब्रह्मा, 
विष्णु ओर महादेवका पद पाकर भी भरतको राज्यमद नहीं 
होनेका । क्या कमी काँजीकी बूँदोसे क्षीरसमुद्र नष हो 
सकता ( फट सकता ) है ! 
तिमिरु तरुन तरनिहि मकु रई । गगनु मगन मकु मेघहिं भिलाई ॥ 
गोपद जर बुझ्दै घटजोनी । सहज छमा बरु ठाडै छोनी ॥ 

अन्धकार चाहे मध्याह्के सूयंको निगल जाय । आकाश 
चाहे बादलोंमें समाकर मिळ जाय । गौके खुर-जितने जलमें 
अगस्त्यजी ड्ब नाये और पृथ्वी चाहे अपनी स्वाभाविक क्षमा 
( सहनशीलता ) को छोड़ दे । 
मसक फूँक मकु मेह उड़ाई। होइ न नृपमदु मरतहि भाई ॥ 
रुखन तुम्हार सपथ पितु आना । सुचि सुबंघु नहिं भरत समाना ॥ 

मच्छरकी फूँकसे चाहे सुमेरु उड़ जाय; परंतु हे भाई ! 
भरतको राजमद कभी नहीं हो सकता । लक्ष्मण ! में तुम्हारी 
शपथ और पिताजीकी सौगंध खाकर कहता हूँ, भरतके समान 
पवित्र और उत्तम भाई संसारमै नहीं है । 
सगुनु खीह अवगुन जलु ताता । मिड रचइ परपंचु बिवाता ॥ 
भरतु हंत रबिबंत तड़ागा । जनमि कीन्ह गुन दोष बिमागा ॥ 

हे तात ! गुण ल्पी दूध और अवगुणरूपी जलको मिलाकर 
विधाता इस इश्य-प्रपञ्च ( जगत्‌ ) को रचता हैः परंतु 
भरतने सूर्यबंदारूपी तालाबमें हंसरूप जन्म लेकर गुण और 
दोपका विभाग कर दिया ( दोनोंको अलग-अलग कर दिया )। 
गहि गुन पय तजि अवगुन बरी । निज जस जगत कीन्ह उजि*री ॥ 
कहत भरत गुन सीठु सुभाऊ। प्रेम पयोधि मगन रघुराऊ ॥ 

गुणरूपो दूधको ग्रहणकर और अवगुणरूपी जलको 
त्यागकर भरतने अपने यशसे जगत्‌में उजियाला कर दिया है । 
भरतजीके गुण, शील और स्वभावको कहते-कहते श्रीरघुनाथ- 
जी प्रेमसमुद्रमें मग्न हो गये | --छु० 

५ समिटि समिटि जल भरहि तलावा । जिमि सदगुन सज्ञन पहि आवा ॥ * 


श्रीलक्ष्मणजी 


बोरहि ते निज हित पति जानी ५ रुछिमन राम चरन रति मानी ॥ 


अनेक लोगोंको सन्देह हो जाता है कि श्रीलक्ष्मणजी 
क्रोधी स्वभावके थे; किंतु यह भ्रम है। कुमार लक्ष्मणजी 
बड़े ही क्षमाशील एवं . मृदुल स्वभावके थे । यह दूसरी बात 
है कि वे तेजस्वी और निर्भय थे । तेजस्विता और निर्भयता 
तो सद्गुण हैं; किंतु क्रोधी होना दोष है । अपने सम्मान या 
अपनी हानिके ळिये श्रीलश्मणजीने कमी कहीं क्रोध नहीं 
किया । भगवान्‌ श्रीराममें उनका अनन्य अनुराग था । 
इसलिये जब करीं उन्हें श्रीरामके अनादरकी गन्ध 
आती थी तो वे उसे सहन नहीं कर सकते थे । वे अपने बढ़े 
भाईके अत्यन्त विनम्र सेवक थे और जबतक अपने स्वामीकी 
उपेक्षा, अनादर आदि उन्हें कहीं न दीख पड़े, उनका 
स्वभाव शान्त, सहनशील और दयापूर्ण रहता था। उनके 
सृदुळ स्वभावका उनके जीवनमें बार-बार परिचय मिलता है। 

जैसे छाया मनुष्यके साथ ही रहती है, वैसे ही लक्ष्मणजी 
श्रीरामसे पृथक्‌ नहीं रह सकते थे । खेलमै भी वे श्रीरामके 
- साथ उनके पक्षमें ही रहते थे और प्रबासमें, वनमें, युद्धमें-- 
सर्वत्र वे बड़े भाईके साथ बने रहे। चलते समय वे श्रीरामके 
चरणचिह्न बचाकर उनके पीछे-पीछे चछा करते थे तथा 
जहाँ कोई सेवाका कार्य आता, कोई कष्ट उठानेकी बात 
होती; वे आगे दीखते थे। 

पिताकी आज्ञासे महर्षि विश्वामित्रके यज्ञकी रक्षाके लिये 
श्रीराम चळे । लक्ष्मणजी भला बड़े भाईको छोड़कर पृथक्‌ 
केसे रह सकते थे। आश्रममें पहुँचकर मर्वादापुरुषोत्तमने 
ऋषियोंसे यश करनेको कहा ओर स्वयं छोटे भाईके साथ 
धनुष चढाकर यशकी रक्षा करने लो । यज्ञका धुआँ उठता 
देख मारीच और सुबाहु नामक राक्षस बड़ी भारी सेना लेकर 
यज्ञ ध्वंस करने चढ़ आये । ध्यान देनेकी यहाँ यह बात है 
कि जितनी देरमें श्रीरामजीने दो बाण छोड़कर एकसे सुबाहु- 
को मार दिया और दूसरेसे मारीचकों सौ योजन दूर समुद्र- 
तटपर फेंक दिया, केवल उतनी ही देरमें छक्ष्मणजीने समूची 
राक्षसी सेनाका सफाया कर डाछा | 

जिन लक्ष्मणजीकी तेजस्विताका वर्णन करते हुए जनक- 
पुरसे आये दूतोंने अयोध्यामें कहा था-- 
राजन रामु अतुरुबर जैसे । तेज विधान रुखनु पुनि तैसें ॥ 
कं हिं मूप बिरोकत जाके । जिमि गज हरि फिसोर के ताके ॥ 


उन्हीं कुमार लक्ष्मणका यह शील, यह संकोच है कि 
मनमें जनकपुर देखनेकी इच्छा होते हुए भी महर्षि विश्वामित्र- 
के संकोचवरश कह नहीं पाते | छोटे भाईके हृदयकी बात 
जानकर श्रीरामने ही प्रार्थना की-- 
नाथ लखनु परु देखन चहहीं । प्रभु सकोच डर प्रगट न कहहीँ॥ 

गुरुजनोंसे यह संकोच और यह “डर” ही उत्तम बालक- 
का प्रशंसनीय गुण दै। इस गुणके साथ सेवा-परायणता इतनी 
है कि दिनभर यात्रा करके दोनों भाई जनकपुर पहुँचे थे 


` और वहाँ पहुँचनेपर भी उन्हींको पुष्पादि लाना पड़ा था । रात्रि 


होनेपर मुनिमण्डली अर्धरात्रितक तो कथा-सत्सङ्ग एवं 
भगवानूकी चर्चामै लगी रही | आधी रात हो जानेपर सब 
लोग विश्राम करने उठे | अब दोनों भाई महर्षि विश्वामित्र- 
जीके चरण दबाने ळो । जब बहुत आग्रह करके, बार-बार 
अनुरोध करके महर्षिने सोनेकी आज्ञा दी तो श्रीरामने विश्राम 
किया । ळक्ष्मणजी अब बड़े भाईके चरण दबाने लो । 


चापत चरन रखनु उर ला) सभय सप्रेम परम सचु पाएँ ॥ 


जत्र बार-बार श्रीरामने आज्ञा दी तो कुमार लक्ष्मण 
अपने आसनपर जाकर लेटे। इस प्रकार रात्रिके तीसरे प्रहरमें 
तो वे विश्राम करने गये और रात्रिका चौथा प्रहर प्रारम्भ 
होनेपर सबसे पहले वे ही उ ठे-- 

उठे रलनु निसि बिगत सुनि अरुनलिखा चुनि कान । 

यह कुछ एक दिनकी बात नहीं है । पूरे प्रवासकालकी 
यही दिनचर्या थी । इस सेवाके साथ मर्यादाका पूरा निर्वाह 
भी श्रीलक्ष्मणजीके द्वारा होता था । जब महाराज जनककी 
फुलवारीमें दोनों भाई गुरुदेवकी पूजाके लिये पुष्प लेने आये 
और वहीं पार्वती-पूजनके लिये सखियोंके साथ आयी श्री- 
जानकीजीसे उनका साक्षात्‌ हुआ, तत्र श्रीरामने लश्मणजीको 
श्रीजनककुमारीका परिचय दिया और अपने मनमें जो पूर्व- 
रागका उदय हुआ था उसकी बात भी करी; किंतु लक्ष्मण- 
जीने न तो देखा श्रीवेदेहीकी ओर और न एक शब्द भी वे 
बोले । वे तो ऐसे हो गये थे, जेसे उन्हें बोलना आता 
ही नहीं । 

घनुप्यज्ञमें तबतक लक्ष्मणजी चुपचाप दशंकमात्र हैं, 
जबतक सब राजाओंके असकल हो जानेपर दुःखित होकर 
महाराज जनक यह नहीं कहते--'कि हमने समझ लिया कि 

पृथ्वीमें अब कोई शूर-वीर रहा नहीं । आपलोग अपने- 
अपने घर पधारे । आजसे कोई अपनेको वीर समझकर झूठा 
गव न करे |? महाराज जनकने किसी एकका नाम नहीं लिया 
था। वे सभी उपस्थित लोगोंके प्रति यह वचन कह रहे थे । 
लक्ष्मणजीको लगा कि यह तो मेरे स्वामी श्रीरामका अपमान 
है। श्रीरामका अपमान उनसे सहन नहीं हो सकता था । 
मारे रूखनु कुटिर मई भोहें | रूणट फरकत नयन रिसोहें ॥ 
उन्होंने महाराज जनकको चुनौती दी--“इस पुराने 
घनुषको तोड़नेकी तो बात ही क्या, मैं सुमेरको उखाड़कर 
मूलीके समान टुकडे-टुकडे कर सकता हूँ ।? इतने ओज 
तथा आवेदामें लक्ष्मणजी बोल रहे थे । समस्त राजसभा 
स्तब्ध बन चुकी थी; किंतु श्रीरामने तनिक-सा संकेत आँखसे 
किया शान्त हो जानेका और वे चुपचाप संकुचित होकर बड़े 
भाईके पास बैठ गये । इसी प्रकार जब परशुरामजी पधारे 
तब भी श्रीलक्ष्मणजी अपनेको रोक नहीं सके । परशुरामजी 
एक ओरसे समस्त नरेशोंको तुच्छ समझ रहे थे । वे सबको 
मार डालनेकी धमकी दे रहे थे। उनके द्वारा श्रीरामका 
अनजानमें ही तिरस्कार हो रहा था । पर्युरामजीको उत्तर 
देना तो एक बात थी, उनकी युद्धकी चुनौती तकका 
लक्ष्मणजीने उपहास किया । 
'रावरी पिनाकमें सरीकता कहा रही \? 
“पिनाकमें आपका क्या हक-हिस्सा था कि आप इतने 
लाल-पीले हो रहे हैं ?? यह बात निर्भत्रता ओर तेजस्विताकी 
चरम सीमा सूचित करती है । जिन परशुरामजीने पूरी पृथ्वी- 
को इक्कीस बार क्षत्रिय-हीन कर दिया था, जो जन्मजात 
क्षत्रिय-दात्रु एवं परम क्रोधी थे, उनसे ऐसी बात केवल 
श्रीलक्ष्मणजी ही कह सकते थे । 
श्रीलक्ष्मणजीकी निशाका पूरा स्वरूप उस समय प्रकट 
होता है, जब श्रीराम वनको जाने लगते हैं । केकेयीके मुखसे 
पिताका वचन सुनकर श्रीरामने उसे स्वीकार कर लिया । 
माता कौसल्यासे वे विदा ले चुके । श्रीजनकनन्दिनी साथ 
चलनेको प्रस्तुत हो गयीं । इतना सब हो जानेपर तो लक्ष्मण- 
जीको समाचार मिला । 
समाचार जब ठछिमन पाए । ब्याकुळ बिलख बदन उठि घाए ॥ 
कंप पुरुक तन नयन सनीरा । गदे चरन ३ति प्रेम अघीरा॥ 
कहि न सकत कळु चितवत ठाढ़े | मीनु दीन जनु जल तें काढे ॥ 
सोचु हृदये बिधि का होनि हारा सबु सुखु,सुझुतु सिरान हमारा ॥ 


मो कहुँ काह कह रघुनाथा । रलिहहिं भवन कि ठेहहिं साथा ॥ 

श्रीरामने देखा कि अत्यन्त व्याकुल “देह गेह सब सन 
तृन तोरे? उनके छोटे भाई हाथ जोड़े आज्ञाकी प्रतीक्षामें 
उनके सामने खड़े हैं। बड़े स्नेहे मर्यादापुरुषोत्तमने 
समझाया--*माता, पिता, गुरु तथा स्वामीकी आज्ञा जो 
मानते हैं, उनका जन्म-धारण करना ही सफल है । भाई 
लक्ष्मण ! तुमको यह वात ध्यानमें रखकर माता-पिताकी 
सेवा करनी चाहिये । भरत और शत्रुघ्न यहाँ हैं नदीं, में बन 
जा रहा हूँ, इस समय वृद्ध पिताजी मेरे वियोगसे व्याकुल हो 
रहे हैं, अतः तुम्हें मेरे साथ चलनेका आग्रह नहीं करना 
चाहिये । तुम्हारे जानेसे अयोध्या आश्रयद्दीन हो जायगी । 
तुम यहीं रहो और माता-पिता तथा प्रजाको संतोष दिलाओ। 
राजाका कर्तव्य प्रजाको सुख देना दै । प्रजाको कष्ट हुआ तो 
बड़ा दोष होगा ।? 

बड़े भाईकी यह बात सुनकर तो लक्ष्मणजीका मुख 
सूख ही गया । उनके मुखसे शब्द निकलता ही नहीं था । 
उन्होंने श्रीरामके चरण व्याकुल होकर पकड़ लिये और बड़ी 
दीनतासे ब्रोले-- 

“नाथ दासु में स्वामि तुम्ह तजहु त काह बसाइ ७ 

कितनी विवश कातरता दै इस वाणीमें । आगे अपने 
हृदयको खोलकर वे रख देते है-- 
दीन्हि मोहि सिख नीकि गोसाई । लागि अगम अपनी कदराई ॥ 
नरबर धीर धरम घुर धारी । निगम नीति कहुँ ते अधिकारी ॥ 
में सिसु प्रभु सनेहे प्रतियाा । मंदश मेरु फि केहि मराठा ॥ 
गुर पितु मातु न जान काह । कहउँ सुझाउ नाथ पतिआहू ॥ 
जहँ ऊगि जगत सनेह सगाई । प्रीति प्रतीति निगम निजु गाई ॥ 
मोरे सबइ एक तुम्ह स्वामी । दीनबंचु उर अंतरजामी ॥ 
धरम नीति उपदेसिअ ताहो । कीरति भूति सुगति प्रिय जाही॥ 
मन क्रम बचन चरन रत होई । कृपासिंधु परिहरिअ क्रि सोई॥ 

ऐसे परम तेजस्वी, अमित-पराक्रम, उदार-चक्र चूडामणि, 
श्रीरामके अनन्य अनुरागी श्रीलक्ष्मणजीके गुणोंका वर्णन 
कहाँतक किया जा सकता है। वे चोदह वर्ष वनमें बिना कुछ 
खाये तथा बिना निद्रा लिये निरन्तर श्रीरामकी सेवामें लगे 
रहे । अपना सुख; अपना विश्राम क्या होता है, सो उन्होंने 


जाना ही नहीं । उनके श्रीचरण त्रिलोकीके नित्य प्रणम्य हैं । 


बंदर हछिमन पद जरुजाता । सीतर सुभग भगत सुखदाता ॥ 
रघुपति कीरति बिमक पताका \ दंड समान भयउ जस जाका॥ 


— SE च्त्ञा----- 

* खोजत कतहुँ मिलइ नहिं धूरी । करइ क्रोध जिमि धरमहि दूरी ॥ * 


श्रीशञजप्रकुमार | 


नाम , सत्रसुदन सुभग सुषमा सीर निकेत । 
सेबत सुमिरत सुळम सुख सकर सुमंगळ हेत ॥ 
एक महापुरुषका कहना हे--'श्रीशत्रुधजीके विषयमें 

कुछ न कहना ही उनके विषयमै सब कुछ कह देना है ।? 


ग्रन्थमिं श्रीशनुन्नकुमारजीके पूरे जीवनके बिषयमै बहुत 
ही कम वर्णन मिलते हैं, फिर उनके बालचरितके वर्णन तो 
मिल ही केसे सकते हैं। बचपनसे वे झूर सुशील भरत- 
अनुगामी हैं.। चुपचाप सेवा करना ही उन्हें आता है। 
बोलना और अपनेको लोगोंके सामने ले आना वे जानते 
ही नहीं । वे मूक कमंयोगी कहे जाते हैं और उनके समान 
निरपेक्ष कर्मयोगीका दूसरा आदर्श मिलना कठिन ही है | 


जीवनकी परम सफलता है भगवानको प्राप्त करनेमे 
और उसका सबसे सुगम उपाय है किसी सच्चे संतका 
पूर्णतया अनुगामी बन जाना । श्रीशत्रज्ञजीके जीत्रनमें यह 
आदर्श अक्षरशः पाया जाता है । वे बचपनमें जब घुटनों 
सरकते थे तबसे पूरे जीवनभर श्रीभरतजीके पीछे चलनेवाले 
और उनके आजापालक रहे । उन्हें अपनी ओरसे कुछ 
कहना नहीं था । भरतजी जो कें, जैसी व्यवस्था करें, बस, 
उसे चुपचाप किये चलना, यही उनका सर्वदा आदर्श 
रहा । उनका यही पूरा जीवनचरित है । भरतका जीवन ही 
यत्रुष्नका जीवन है । श्रीमरतजीकी समस्त विशेषताएँ उनमें 
हैं और इसके साथ उनमें आज्ञापालनकी बहुत अधिक 
विशेषता हे । उनकी निर्भरता तो अनुपम ही है। सु०-- 


फक ७ mod. 


बालक श्रीकृष्ण 


( लेखक--श्रीसुदर्शनसिंहजी ) 


कृष्णाय वासुदेवाय देवकीनन्दनाय च। 

नन्इगोपकुपाराय गोविन्दाय नमो नमः॥ 

उस दिन माद्रपदकी अष्टमी थी । अर्धरात्रिका समय 
था । रोहिणी नक्षत्र था। चारों ओर घोर अन्धकार फेला हुआ 
था । मथुराके सिंहासनपर अपने पिता उग्रसेनको कारागारमें 


डालकर जो असुरप्रकृति कंस राजा बना ब्रेठा था, उसके ` 


` अन्याय, अत्याचारसे जो संसारमै अन्धेर मच रहा था) 
मानो वही अन्धकारके रूपमै इस समय मूर्तिमान्‌ हो उठा 
था । कंसके कारागारको सशस्त्र भयंकर आकारके प्रहरी 
घेरे थे । कारागारके द्वार बंद थे और उसके भीतर हथकड़ी- 
बेडीमें जकड़े दो महाप्राण बंदी थे । वे थे श्रीवसुदेवजी 
और महाभागा देवकीजी । एक चमत्कार हुआ उसी समय । 
दिशाओंका अन्धकार फट गया और ध्वस्त हो गया 
कारागारके उन बंदियोंकी कोठरीका अन्धकार भी । क्षितिजपर 
पूर्व दिशामें चन्द्रोदय हो रहा था ओर वसुदेव-देवकीके 
सामने शङ्क-चक्र-गदा-पद्ग लिये चतुर्भुजरूपमें परात्पर 
पुरुष 'कृष्णचन्द्र' प्रकट हो गये थे । 
जब जीवनमें सर्वत्र अन्धकार हो जाता है, जब्र संसारके 
भोगोंकी, संसारके लोगोंकी सब आशा निराशामें डूब जाती 
है, जब कोई अपने अन्तःकरणमें ही बंदी हो जाता दै, उस 
समत्र भले वह अपने अहंकारके ही कारागारमे हो; किंतु 


जो सत्र ओरसे निराश होकर उस सर्वेश्वरको पुकारता है, 
उसके हृदयके कारागारमें वे अन्तर्यामी वासुदेव अवश्य प्रकट 
हो जाते हैं । हृद्यकी वह अन्धकार-रजनी उनके आलोकसे 
आलोकित हो उठती है । 

श्रीकृष्णे जन्म ही कारागारमै छिया, । अपने 
झरणागतोंके ' बन्धन छिन्न-भिन्न करनेके लिये ही उनका 
अवतार हे । प्रेमियोंके प्यारके सदा बंदी हैं वे और यदि 
वे अखिलेश्वर स्वयं भव-कारागारमें पधारकर जीवको इससे 
मुक्तन करें तो जीवके लिये दूसरा सहारा ही क्या रह जायगा । 

माता और पिता--हाय रे दुर्भाग्य ! जो पूरे विश्वके 
लिये सम्मान्य पिता हँ, जो सर्वदेवमयी त्रिभुवनकी माता हैं 
वे अपने पुत्रका जन्मोत्सव भी नहीं मना सकते थे | खुलकर 
उसे हृदयसे ळगानेका भी अवकाश नहीं था । 'कंत आता 
होगा ! हत्यारा कंस समाचार पाते ही दोडा आयेगा !? 
इस भय और आराङ्कासे उनका हृदय धक्‌-घक कर रहा 
था । उनके आनन्दका वह क्षण भी व्याकुलताका क्षण 
हो गया था । 

श्रीकृष्ण न बाळक हैं) नवृद्ध । न चतुर्भुज देश न 
द्विभुज | बालक-बृद्ध चतुर्भुज द्विभुज सब वही हैं | वे सरूप 
हैं । माताकी इच्छा थी और स्वयं नरलीला करनेके लिये 
ही वे घराधामपर पघारे थे, अतः माता-पिताके देखते-देखते 


% बालक श्रीकृष्ण # 


उनके अस्त्र-शस्त्र, वस्त्रामरण अन्तर्हित हो गये । अब चतुर्भुज 


देवता वहाँ नहीं थे । माताके सामने नील कमलके रंगका 


एक परम सुन्दर नवजात शिशु भूमिमें खेल रहा था । 


जिनके स्मरणमात्रसे मायाके सम्पूर्ण बन्धन टूट जाते 
हैं, जिनका नाम लेनेसे संसारके त्रयतापकी कड़ियाँ बिखर 
जाती हैं, उन्हीं सदाके बन्धनछेत्ताको गोदमें उठाकर जब 
बसुदेवजी कारागारसे निकलनेको हुए, उनके हाथ-पैरकी 
जंजीरे अपने-आप खुलकर गिर पड़ीं। कारागारके द्वारोंके 
ताळे, सॉकले किसी अज्ञातने खोल दिये । सब-के-सब द्वार 
पूरे खुल गये । सभी प्रहरियोंको गाढी निद्राने दबा लिया । 
वे इधर-उधर छुढ्के खर्राटे ले रहे थे । 


अपने हृदयके टुकड़ेको हृदयसे लगानेका भी अवकाश 
नहीं था । वसुदेवजी एक सूपमें उस नवजात ग्रिशुको लिये 
कारागारसे निकले | “कहीँ कोई आ न जाय । कोई देख 
न ले ।? उन्हें किसी प्रकार गोकुल पहुँचना था । अन्धकार- 
पूर्ण रात्रि, आकाशमें घने बादल, वर्षा हो रही थी और 
बिजली चमक रही थी; किंतु बसुदेवजीको तो भादोंकी 
बढ़ी, उमइती-घुमइती, गर्जन करती यमुनाजीकी ओर भी 
ध्यान देनेका अवकाश नहीं था । उन्हें न मार्ग दीखता था; 
न घाट । उन्हें तो बस गोकुळ-ही-गोकुल दीखता था । 


वसुदेवजीके सिरपर जो नवजात रिझु था, शिशु होनेसे ही 
तो उसका ऐश्वर्य कहीं चछा नहीं जायगा । योगमाया उसके 
भ्रूमंगपर सुष्टि-्रचय किया करती हैं । भगवान्‌ शेष अपने 
उस परम सेव्यपर अपने सहल्ल फणका छत्र लगाये वसुदेव- 
जीके पीछे-पीछे गुपचुप चल रहे थे । श्रीयमुनाजी 
अपने आराध्यको देखते ही घुटनोसे भी नीचे जळतक हो 
गयीं । जो श्रीकृष्णको मस्तकपर लेकर चलता है, उसके मार्गमें 
पड़ा हिमालय-जैसा विन्न भी नन्ही कंकड़ी बन जाता है । 


योगमायाने गोकुलमे भी सबको सुला दिया था | 
नन्दभवनके द्वार खुले पड़े थे । गोप तो क्या, श्रानतक सो 
रहे थे। वसुदेवजी भवनमै गये और सीधे प्रसूतिगहमें 
चले गये । वहाँ भी सब सो रहे थे । श्रीयशोदाजीके पास 
वह अचिन्त्य लीलामयी योगमाया एक गोरी-गोरी नन्ही नवजात 
बालिका बनी पड़ी थी | वसुदेवजीने अपना बालक धीरे से रख 
दिया और कन्याको उठा लिया । वे जैसे आये थे, वैसे ही 
लोट चले । 


मायाका स्वभाव. ही बन्धन देना है । बसुदेवजी जेसे- 

' जैसे कारागारके द्वारोंमें प्रवेश करते गये, द्वार अपने-आप 


बंद हाते चळे गये। अपने स्थानपर पहुँचकर बालिका 
देवकीजीकी गोदमें धर दी उन्होंने ओर अब उनके द्वाथ-पर 
फिर जंजीरोंमें जकड़ गये | यद बालिका जो अबतक गुम- 
सुम पड़ी थी, पूरे वेगसे रोने ळग गयी | 

कंसको देवकीके. विवाहके दिन ही आकाशवाणीने कहा 
था--इसका आठवाँ गम तुझे मार देगा!” बह तो तभी 
देवकीका मस्तक काट देनेके लिपे खड्क खींच चुका था; 
किंतु वसुदेवजीने प्रतिज्ञा को--'में इसके बच्चे उत्पन्न होते 
ही तुम्हे दे दिया करूँगा? वसुदेवजीकी बातपर विश्वास करके 
वह देवकीको उस दिन छोड़ आया । तभीसे उसे लगता 
था--'मेरा मारनेवाला विष्णु आ तो नहीं रहा है ?? उसने 
अपने पिता उग्रसेनको कारागारमै डाल दिया । स्वथं नरेश 
बना और असुर सहायक एकत्र किये । देवकीके पुत्र जेसे- 
जेसे होते गये, वह उन्हें उत्पन्न होते ही पत्थरपर पटककर 
मारता गया । छः पुत्र उसने मार दिये हैं । लोग कहते हैं 
कि देवकीका सातवाँ गर्भ गिर गया । किसीको क्या पता कि 
अपने प्रभुके आदेशसे योगमाथाने सातवें गर्भमें आये 
अनन्तको देवकीके उदरसे खींचकर गोकुलमें श्रीनन्द्रायके 
यहाँ कंसके भयसे टिकी वसुदेवजीकी पत्नी रोहिणीके उदरमें 
पहुँचा दिया और अब तो वे श्रीरोहिणीनन्दन लगभग एक 
वर्षके हो चुके हैं। कंसको पूरा विश्वास वसुदेवजीपर भी 
नहीं । उसने उनको सपल्लीक कारागारमै डाळ रवखा है । 
अब तो यह आठवें गर्भका समय है । कंस स्वयं देख चुका 
है देवकीके दुधर्प तेजका । वह जानता है इसी गर्भमें 
उसका मारनेवाला हैं। कारागारपर सेनिक बढ़ा दिये गये 
हैं। कंस अब स्वयं उस शिशुके जन्मकी प्रतीक्षा करने 
ल्गा है | 

मायावी विष्णुका कया ठिकाना । वे दस महीनेपर ही जन्म 
लेंगे, मानव-दिशु ही बनकर आयेंगे, इसका क्या पता । 
कंसने नृसिंह, मत्स्य, वाराहादिके चरित सुने हैं । बह बहुत 
संशङ्क है । पता नहीं कब) कहाँसे, किस रूपमै विष्णु आवें 
ओर उसे दवोच लें । उठते-बैडते, खाते-पीते, सोते-जागते 
उसे सदा भय लगा रहता है । मन्त्रियो, सेनिकों स्त्री, पुत्र, 
सेवककी तो बात क्या, उसे तो अपनी छाया, अपने वस्न, 
अपने खड्ग, यहांतक कि थालमें आये भोजनसे भी भय 
लगता है । वह वार-वार चोंकता है--कहीं विष्णु तो नहीं 
आ गया !? सम्पूर्ण संसार उसे विष्णु ही दीखता है । 

देवकीके गर्भका समय पूरा हो गया । कंसको न भूख है, 
न प्यास । वह दो क्षण भी सो नहीं पाता। अपने इात्रुकी 
प्रतीक्षा--बस एक ही बात रही है । इसी दशामें कारागार- 
रक्षकोंने दौड़कर समाचार दिया--“देवकीके कोई संतान 
हुई है । कंस नंगे सिर, खुले केश, गिरता-पड़ता तलवार 
लिये दौड़ा । पुत्र है या कन्या, इससे निर्दय कंसको क्या । 
उसने रोती-बिळखती बहिनको झिड़क दिया । कन्याका पैर 
पकड़कर छीन छाया और पत्थरपर पटकनेके लिये धुमाया 
उसने । 

“मूर्खं ! तेरा मारनेवाला कहीं प्रकट हो गया ।? कंस 
चकित देखता रह गया । उसके द्वाथसे वह नन्ही बालिका 
छिटककर ऊपर उड़ गयी । वहाँ आकाशमें वह ज्योतिर्मयी 
अष्टभुजा महाशक्तिके रूपमै स्थित थी । देवता, गन्धर्वादि 
उसका पूजन कर रहे थे। कंसको डॉटकर अदृश्य हो 
गयी वह । | 

अब कंसको पश्चात्ताप हुआ । व्यर्थ ही उसने अपनी 
बहिनके पुत्र मारे । वसुदेव-देवकीको उसने कारागारसे मुक्त 
कर दिया । उनके चरणोंमें गिरकर अपने अपराधकी क्षमा 
मागी उसने । भला सच्त्ममूर्ति श्रीवसुदेवजी और माता देवकी 
क्या माँगनेपर भी किसीको क्षमा न करें; यह असम्भव है । 

“तेरा मारनेवाला शत्रु उत्पन्न हो गया !? कंसको उस 
कन्याकी यह बात चैन नहीं लेने देती । प्रातःकाल ही उसने 
अपने सहायक असुरोंसे मन्त्रणा की । “दस दिनसे छोटे और 
दस दिनसे बड़े भी जितने नवजात रिझु हुए हाँ, वे बिना 
देश, जाति, कुलका विचार किये मार दिये जायें !? कंस 
और उसके . सहायकोंकी मन्त्रणा तो उनके अनुरूप होनी ही 
थी । खमावसे हिंसाप्रिय असुर इस कापर नियुक्त 
हो गये । 

पूतना-परित्राण 

ब्रजराज श्रीनन्दरायको चौथेपनमें पुत्र हुआ था। 
ब्रजने सुदीध प्रतीक्षाके पश्चात्‌ युवराज पाया था। अब 
बहाँके आनन्दोत्सवक्री क्या सीमा । गोप और गोपियाँ तो 
क्या पञ्च-पक्षीतक नाच रहे थे, थिरक रहे थे । एक दूसरेपर 
दूध, ददी, नवनीत उछाल-उछालकर लोगोंने पूरे त्रजको 
रस-पिच्छल बना दिया । गोरसकी कीच हो गयी वहाँ। 

कंस बड़ा क्रूर एवं अहंकारी नरेश है । उसका कुछ 
, ठीक नहीं कि कब क्या करे । अबतक ब्रजराजने उसकी 


१ कृषी निरायहि चतुर किसाना । जिमि बुध तजहिं मोह मद माना ॥ % 


कभी चिन्ता नहीं की । राजा रूठेगा तो अपनी जागीर ले 
लेगा, सो नन्दबाबाको जागीरकी अपेक्षा कहाँ थी । लेकिन 
अब ब्रजका युवराज आ गया था । अब ब्रज तथा ब्रजकी 
सम्पत्ति सुरक्षित रहनी चाहिये | कंसको संतुष्ट रखनेमें ही 
अब लाभ है। यह सब सोचकर अपने पुत्रकी षष्ठी करके दूसरे 
दिन अँधेरे ही छकड़े जोड़ दिये गये । गोकुलकी रक्षामें 
तरुण गोपोंको नियुक्त करके अन्य प्रमुख गोपोंके साथ 
ब्रजराज कंसका वार्षिक कर देने मथुराको गये । 


मथुरामे कंसको उन्होंने कर दिया और उससे विदा 
होकर अपने पड़ावपर लोटे तो वहाँ श्रीवसुदेवजी आकर 
मिल गये । दो परम बन्धु बहुत दिनोंपर मिले थे और वह 
भी कंसके भयसे गुपचुप ही मिलना था । कुदाळ-संवादके 
पीछे बसुदेवजीने कह दिया--“त्रजराज ! आपको यहाँ बहुत 
नहीं रुकना चाहिये । गोकुलमें उत्पात हो रहे हैं ।? 

“गोकुलमें उत्पात--नारायण रक्षा करें |? श्रीनन्दबाबा 
भगवानका स्मरण करते गोपाँके साथ छकड़े दौडाते यथा- 
शीघ्र गोकुछकी ओर बड़ी ही आतुरतापूर्वक चल पड़े । 


कंसने नवजात शिक्षुओंका वध करनेके लिये जिन 
असुरोंको नियुक्त किया था, उनमें पूतना सबसे प्रधान थी । 
यह राक्षसी इच्छानुसार रूप बनाकर अबोध वालकोंका वथ 
करती घूमा करती थी । कभी यह उळूकी बनती ओर कमी 
बगुली । रात और दिन दोनों--सब समय शिक्षु- 
हत्यामें ही लगी रहती । श्रीकृष्णचन्द्रके जन्मके पाँचवें दिन 
षष्ठीदेवीका पूजन करके छठे दिन कुछ अंधेरा रहते ही 
श्रीनन्दराय मधुराको चळे थे | उसी दिन प्रातःकाल कुछ 
दिन चढ्नेपर पूतना घूमती हुई सदसा ब्रजमें पहुँची । उसने 
देख लिया कि बलवान्‌ गोप धघनुष-बाण लिये, बड़ी 
सावधानीसे गोकुलकी रक्षा कर रदे हैं । आकाशमार्गसे 
जानेपर भी गोपोंके द्वारा बाणसे मारे जानेका भय था। 
राक्षसीने मायासे अत्यन्त सुन्दरी स्त्रीका रूप बनाया । 
आमूषणांकी झंकार करती) हाथमे एक कमळ लेकर उसे 
नचाती जब पूतना चली, तब वह साक्षात्‌ लक्ष्मी जान पड़ती 
थी । गोपोने उसे रोका नहीं । वह सीधे चढी गयी नन्द- 
भवनमें । त्रजके किसी दूसरे घरमै भगवानकी ळीळाशक्तिने 


उसमें जानेकी प्रेरणा ही नहीं होने दी । 


एक राय्यापर सुकोमल बिछावन पड़ा था दूध-जेसा 
उज्ज्वल और उसपर नीलमके समान सुकुमार झिञ्च सो रहा 


# बालक श्रीकृष्ण % 

था । श्रीकृष्णचन्द्र आज ही प्रसूतिगहसे बाहर लाये गये 
थे । अभी वे हाथ-पैर भी हिला नहीं पाते । चुपचाप पड़े 
रहते हैं और कभी देखते हैं तो स्थिर देखते रहते हैं । जब 
पूतना आयी, उन अद्भुत शिशुने सहज भावसे सोनेके बहाने 
अपने नेत्र बंद कर लिये । भला ऐसी राक्षसीका मुख कौन 
देखे, जिसने वेश तो पत्नीका ( लक्ष्मीका ) बनाया है, 
काय माताका (दूध पिलानेका ) करने आयी है और इच्छा 
मारनेकी लेकर हत्यारिणी बनी है । 

पूतनाने अपने स्तनोंमें हळाहळ विष लगा रक्खा था। 
उसकी दृष्टि श्रीकृष्णपर पड़ी । रस्सीमै सर्पका भ्रम; यह तो 
दा्शॉनिकोंका दृष्टान्त है, वास्तविकता यह है कि संसारके 
माया-मुग्ध जीवोंको सर्पमे ही भ्रम हो रहा है और वह भी 
रस्सीका नहीं, माळाका । इस विषय-विषसे भरे सर्पको वे 
गलेमें स्वयं डाले हैं ओर उनको पतातक नहीं कि इस 
सर्पका मन्दविष उन्हें क्षण-क्षण जला रहा है । पूतनाको भी 
श्रम हुआ और बह भी सर्पमें रस्सीके अमके समान ही; 
पर उसका भ्रम भी धन्य था । गोपियाँ तथा माता रोहिणी 
और यशोदातक राक्षसीके कृत्रिम सोन्दर्थके प्रभावमें आ 
गयीं । कोई न उससे बोळ सका, न रोक सका । उसने 
बाहरी स्नेह दिखाते हुए वालकको गोदमें उठाया और 
उसके मुखमें अपना विषलिक्त स्तनाग्र दे दिया । 

जिसका नाम हलाहळको अमृत कर देता है, उसे 
विप्रका क्या पता लगना था । श्यामसुन्दर दोनों हाथोंसे 
पूतनाका वक्ष पकड़कर दूध पीने लगे और पीने लगे साथ-साथ 
उसके प्राण । राक्षसीके मर्मस्थान फटने लगे । वह रोयी) 
चिल्लायी) हाथ-पेर पटकती भागी। शिशु तो उसके छुड़ाये छूटनेसे 
रहा । व्यथाके मारे तड्फड़ाती अपने वास्तविक रूपमें 
गोकुलसे दूर जाकर गिरी और समाप्त हो गयी । 

पूतनाकी चिल्लाइट वज्रपात-जेसी थी । सब गोप-गोपियाँ 
व्याकुळ हो गये थे । बे त्रजके जीवन शिद्युको उससे छीनने 
उसके पीछे ही दोड़े थे । राक्षसी मरी पड़ी थी । उसका 
कोसो विशाल शरीर, विखरे केश, हल-जेसे दाँत, सूखे 
सरोवर-सा उदर और नये खिले कुवलयके समान उसकी 
छातीपर नन्हा-स! श्याम दोनों हाथोसे स्तनको अपनी समझसे 
पीट रहा था । गोपियाँ दौइती आयी ओर दोड़ती चढ़ी 
चली गयीं राक्षसीकी देहपर | उन्होंने कृष्णको झपटकर 
उठा लिया और लाकर मेया यशोदाकी गोदमें रख दिया । 

बच्चेको इतनी बड़ी राक्षसी ले गयी तो उसकी रक्षाका 


प्रबन्ध भी होना चाहिये । जो गोपाल बनकर आया है 
उसकी रक्षा गायें ही तो करेंगी। गोपियोंने गोमूत्रसे 
नहृळाया, गोरजमें नहछाया और फिर गायकी पूँछ दारीरपर 
घुमाकर अङ्गोंमें गोबर लगाया । स्वयं अपने शरीरमें 
मन्त्रन्यास करके शिशुके अङ्गोमें बीजमन्त्रांसहित 
भगवन्नामोंका न्यास किया । जो अपनी इच्छासे ही 
त्रिलोकीकी रक्षा करता है, वह गोपियोंके प्रेमसे इस प्रकार 
रक्षित किया गया ! जब बालकने माताका दूध पी लिया 
और सो गया; तब सबको संतोष हुआ कि वह खस्थ है । 
उधर नन्दबाबा गोपोंके साथ छकड़े दोड़ाये चले आ 
रहे थे । मार्गमें पर्वतकाय पूतनाका मृतदेह पड़ा था । बहाँके 
वृक्ष चूर-चूर हो गये थे । बड़ा विस्मय हुआ सबको । 
इतना बड़ा साकार उत्पात ? अब मरी पूतना ऐसी तो थी 
नहीं कि उसे दस-बीस मनुष्य उठा सकें। ऐसा प्रबन्ध 
करना पड़ा कि कुल्हाड़ोंसे उसके दारीरके टुकड़े किये जायं 
और अलग-अलग चिताओंमें रखकर वे जला दिये जायँ । 
ब्रजराज और गोपगण गोकुळ आये। पूतनाका आगमन 
तथा बच्चेका कुशछ सुनकर उन्हें बड़ा आश्चर्य हुआ । 
इससे भी अधिक आश्चर्यं हो रहा था सबको कि आज 
अगुरुकी बड़ी भारी सुगन्धि अकारण दिशाओंमें भर गयी 
थी । यह दिव्य गन्ध जलते हुए पूतनाके शवसे निकल रही 
है, यह क्या मनमै आनेकी बात थी ? लेकिन श्यामसुन्दरने 
पूतनाका दूध पिया था न। 
गई मारन पूतना कुच कालकूट लगाइ \ 
मातुकी गति दई ताहि कृपाळ जादवराइ॥ 
कोई केसा है, किस भावसे आया है अपने पास, 
यह क्या उदार-चक्र-चूड्डामणि श्रीकृष्णचन्द्र कभी देखते हैं १ 
पूतना लोकबालघ्नी राक्षसी रुधिराशना । 
जिघांसयापि हरये स्तनं द्स्वाऽऽप सद्गतिम्‌ ॥ 
( श्रीमद्भा० १०।६।३५) 
पूतनाका कर्म तो यह था कि वह निरपराध शिशुओंकी 
हृत्या करती-फिरती थी । रिशुधातिनी थी वह। जन्मे 
राक्षसी थी और आहार था उसका बाळकोंका रक्त । 
श्रीकृष्णके पास किसी सद्भावसे नहीं गयी थी । कपटवेश 
बनाकर उन्हें मारने गयी थी; किंतु केसे भी गयी) किसी भौ 
भावसे सही, नन्हे नन्दकुमारके मुखमै उसने अपना स्तनाग्र 
तो दिया था। उसे उन व्रजनवयुवराजने माताकी गति दी । 
उसका कुत्सित स्थूल देहतक दिव्य गन्धसे पूर्ण हो गया । 


५१४ 


# उदित अगस्ति पंथ जल सोषा । जिमि लोभहि सोषइ संतोषा ॥ % 


ooo ॥्णमण्ऱ>>>>्ऱ्व््व्व्व्व्व्व्व्क्क्क्क्क्क्क्क्क्ञ्र.्- 


श्रीकृष्ण जिसे स्पर्श कर लेते हैं, उसके द्वारा संसार और 
समाजमें दुर्गन्ध नहीं फैल सकती; वह तो बिश्वको सुरभि 
ही देता है। 
शकट-भंजन 
आज नन्दनन्दनका जन्म-नक्षत्र है । आज ही श्यामने 
अपने-आप करवट भी बदली है। दो महीने दस दिनका 
हो गया यह नीलसुन्दर शिशु । आज नन्द-भवनमें शिशुके 
करवट बदलनेका औत्थानिक महोत्सव है । ब्राह्मण वेद-पाठ 
कर रहे हैं। हवन-पूजन हो रहा है । गोपियाँ गाती हुई 
झुंड-की-झुंड आ रही हैं। बहुत भीड़-भाड़ है । त्रजेश्वरीने 
अपने पुत्रको स्नान कराया; ब्राह्मणोंने स्वस्तिवाचन किया; 
दूध पिलाया उसे और तब वह अपने सुन्दर नेत्र बंद करके 
सो गया । इतनी भीड़में शिशु निर्विघ्न सो सके, इस विचार- 
से मैयाने गोरस आदिसे ळदे एक छकड़ेके नीचे पलना 
बिछाकर घीरेसे श्यामको सुला दिया । कुछ बालकोंको वहीं 
खेलनेको कह दिया ओर खयं आगतोंके स्वागत-सत्कारमें 
लग गयी । 
कृष्णचन्द्रकी निद्रा कितनी ! जब नेत्र खुले, भूख लग गयी 
` थी । मेया घरके काममेंश आगतोंके स्वागतमे लगी थी। ये 
पालनेमें रोने और चरण उछालने लगे । शिशञ्च॒ श्यामसुन्दरके 
नन्हे-नन्हे किसलय-से कोमळ चरण; किंतु उन मृदुल चरणोंमें- 
से ही एक तनिक छू गया उछालनेमें छकड़ेसे। छकड़ा 
घड़ामसे *उलटा गिरा । उसके पहियेश धुरेश जुआ--सब 
बिखर गये । बर्तन भड़भड़ाकर फूट-टूट गये । मनों गोरस 
चारों ओर फेल गया । 
सब लोग दौड़ आये वहाँ । सब परस्पर पूछने छगे-- 
“छकड़ा स्वयं केसे उलट गया १? वहाँ खेलते छोटे बच्चोंने 
कहा--इसी ळाळाने रोते-रोते अपने पैरसे मारकर उलट 
दिया है ।? लेकिन बच्चोंकी बातपर कोन विश्वास करता । 
गोप छकडेको फिरसे ठीक करनेमें ळग गये । मेयाने अपने 
लाळको गोदमें उठा लिया । व्रजराज ब्राह्मणोंके द्वारा ग्रह- 
शान्ति करानेमें लग चुके थे । 
तृणावते-त्राण 
श्रीवसुदेवजीकी प्रेरणापर यादवोंके कुळपुरोहित गर्गा- 
चार्यजी गोकुळ पधारे । श्रीनन्दरायकी प्रार्थनापर एकान्तमें 
उन्होंने बलराम एवं श्रीकृष्णका नामकरण-संस्कार किया; 
क्योंकि गुप्तरूपसे यह संस्कार हुआ कंसके भयके कारण, 


इसमें कोई उत्सव नहीं किया गया । समयपर दोनों बालकोंका 
अन्नप्राशन-संस्कार भी विधिवत्‌ सम्पन्न हो गया । 


स्यामसुन्दर, अब घुटनोंके सहारे सरकने लगे । श्री- 
बलराम अपने छोटे भाईसे दो क्षणको भी प्रथक्‌ होना नहीं 
चाहते | दोनों बालक अत्यन्त चञ्चल हैं। कमी अग्नि 
पकड़ने दौड़े हैं, कभी कीचड़में खेळते हैं, कमी मयूरे 
कण्ठमें भुजा डाळ देते हैं और कमी छुरी-कटार पड़ी मिली 
तो उसीसे खेलने लगते हैं। देहली पार कर लेनेकी अब 
शक्ति आ गयी है इनमें) सो कहीं काँटोंकी ओर भागते हैं, 
कहीं बछड़ोंकी पूँछ पकडते हैं और कहीं किसी बिल्ली या 
कुत्तेके मुखमें हाथ डालने लगते हैं । दोनों माताएँ इन 
चञ्चल बाळकोंको रोक नहीं पातीं | इनकी सम्हालमे घरका 
कोई काम कर नहीं पातीं वे । माताओकी तो बात क्या, 
ब्रजकी सभी गोपियाँ घरका काम-धंधा छोड़कर इनकी रुचिर- 
क्रीड़ा ही देखती रहती हैं । 

जो वेदमन्त्रोद्वारा आवाहन किये जानेपर भी बड़े-बड़े 
यज्ञोमें प्रत्यक्ष नहीं पधारते, वे ही दिश॒ बने, गोबर और 
कीचड़में लथपथ बड़ी आतुरतासे घुटनों सरकते मेयाकी 
गोदमें आनेको लपकते हैं और व्रजरानी दोनों हाथ बढ़ाकर 
उल्लाससे अपने लालको गोदमें उठाकर दूध पिलाया 
करती हैं । 

एक दिन मेया यशोदा इसी प्रकार कृष्णचन्द्रको गोदमें 
लेकर दूध पिला रही थीं और उनके सुन्दर मुखको देख रही 
थीं । सहसा स्यामसुन्दरने जम्हाई ली । अपने पुत्रके खुळे 
हुए मुखमै मेयाने जो कुछ देखा, वह कल्पनामै भी नहीं 
आता । आकाश) दिशाएँ, नक्षत्र, सूर्य, चन्द्र, अग्नि तथा 
समस्त समुद्र, पर्वत) नदियाँ, वन--सचराचर पूरा ब्रह्माण्ड 
दीख पड़ा कन्हाईके मुखमै । मेयाने चकित-भीत होकर 
नेत्र बंद कर लिये । उसके वात्सल्यके सामने ऐश्वर्यके 
अधीश्वरका ऐश्वर्य भी दो क्षणमै लुप्त हो गया । 

इसी प्रकार एक और दिन मैया इयामको गोदमें लिये 
बेठी थी । वे अब एक वर्षके हो चुके थे। अचानक श्री- 
कृष्णके देहका भार इतना बढ़ गया कि वह उसे सम्हाल न 
सकी । “मैं अपने पुत्रको ही सम्हाल नहीं पाती हूँ ।? इस 
प्रकार बड़ा आश्चर्य हुआ उसे । गोदमेंसे कन्हाईको भूमिपर 
रखकर भगवान्‌ नारायणका स्मरण करने लगी वह । 

कंसका सेवक तृणावर्त नामक राक्षस आ रहा था! 
कंसने भेजा था उसे। अत्र यदि श्यामसुन्दर मैयाकी गोदमें 


रहें तो असुर मैयाको भी कष्ट देगा । इसलिये अपने देहका 
भार बढ़ा दिया उन्होंने | मैया उनको आँगनमें बैठाकर 
घरके काममें लग गयी । 

पूतना व्यक्तरूपसे आकर मारी गयी थी. और शकटासुर 
अव्यक्तरूपसे आकर नष्ट हो चुका था । तृणावर्तने बवंडरका 
व्यक्त-अव्यक्त उभय रूप धारण किया । धूलि और कंकड़ियोंसे 
छोगोंके नेत्र भर दिये उसने । गोकुलमें दिनके समय ही 
रात्रि-जेसा अन्धकार छा गया । अपना हाथतक तो सूझता 
नहीं या । ऐसी आँधी और धूलिकी वर्षासे सबको व्याकुल 
करके ऑगनमें भूमिपर बैठे श्रीकृष्णको उड़ा लिया उसने । 

आँधी आते ही मैया अपने श्यामको उठाने दौड़ी; 
किंतु श्रीकृष्ण वहाँ हों तो मिळें। पुत्रको आँगनमै न पाकर वह 
क्रन्दन करने ळगी । उसका रुदन सुनकर और गोपियाँ भी 
दौड़ आयीं; पर विलाप ही करना शेष था। असुर नन्दनन्दन- 
को आकारमें ले जा चुका था । 

तृणावर्त उठानेको तो उठा ले गया ब्रजके सुकुमार 
युवराजको; लेकिन उन अनन्तको ढो लेना सहज नहीं था । 
उन ब्रह्माण्ड-नायकके भारसे उसकी गति रुक गयी । उसे 
लगा कि उसके गलेमें नीलमणिकी बड़ी मारी चट्टान बाँध 
दी गयी है । बहुत चेष्टा की उसने उस चट्टानको फेंक देने- 
की; किंतु श्रीकृष्ण उसका कण्ठ दोनों हाथों पकड़े हुए थे 
और ये ऐसे देवता हैं कि पकड़ना ही जानते हैं, छोड़ना 
जानते ही नहीं । अन्तमें गला दबनेसे असुरके नेत्र निकल 
आये । उसके कण्ठसे शब्दतक नहीं फूट सका । श्यामको 
उसने चट्टान समझा सो उसे चट्टान मिली । गोकुलमें 
नन्द-भवनके सामने पड़ी चट्टानपर उसका मृत देह आकाशसे 
गिरकर चिथड़े-चिथड़े हो गया । 


दो घड़ीमें ही गोकुलमें दिनका प्रकाश हो गया फिरसे । 
गोपियोंने उस असुर-देहपर खेलते कन्हाईको देखा । वे 
दौड़कर उठा छायां उन्हें । बाबा और मैयाको जैसे अपना 
मृत-पुत्र ही फिर मिला हो, इतना आनन्द हुआ । 

बाल-क्रीड़ा 

सच्चिदानन्द आनन्द-कन्द परमत्रझ अपने भक्तोंको, 
अपने प्रियजनोंको सुख पहुँचानेके लिये ही तो इस प्ृथ्वीपर 
पधारे हैं । अपने ललित चरितसे वे सत्र ब्रजबासियोंको सदा 
आनन्द देनेमें ही लगे रहते हें । कोई कहता है---“कन्हैया ! 
तनिक नाच तो छाला !? आप ठुमुक-ठुमुककर नृत्य करने 

लगते हैं । दोनों हाथ फेंककर भाव बताते हैं और तोतले 
स्वरमें गाते हैं कोई गोपी कुछ उठा छानेको कहती हैं तो 
पीढ़े, बाट हाथसे उठाकर किसी प्रकार मस्तकपर रखकर 
ले जाते हैं उसके पास। मैया कभी कहती है- “लाला ! 
बाबाके खड़ाऊँ तो उठा छा !? जिनकी पद-रजके लिये सृष्टि- 
कर्ता ब्रह्मा भी तरसते रहते हैं, वे ही बढ़े उत्साहसे ब्रजराजके 
खड़ाऊँ मस्तकपर उठाकर ले आते हैं। कभी मैया हँसीमें 
बड़े बाट माँगती है तो दोनों हाथ लगाकर उठाते हैं | बाट 
उठता नहीं) मुख छाछ हो जाता है। कभी किसीको मथानी 
देते हैं, कभी दोहनी, कभी रस्सी । कभी गोबर उठवाते हैं, 
कभी जलका लोटा ला देते हें । जो सचराचरका सेव्य है; 
वह ब्रजमें प्रेम-परवश प्रत्येक ब्रजवासीका सेवक बन 
गया है। 

एक दिन एक फल बेचनेवाली नन्द-द्वारपर 
पहुँच गयी; उसका शब्द सुनकर समस्त फलोंके एकमात्र 
दाता अपनी नन्ही इथेलीमें अन्न भरकर फल लेने दौड़ पड़े । 
फलवालीने देखा इयामसुन्द्रकी हथेलीमेंसे सारा अन्न मार्गमे 
ही गिर गया है। बड़े स्नेहसे वह अज्ञलि उसने सुन्दर 
सुस्वादु फलोसे भर दी । उसकी फलोकी टोकरी रलोंसे 
अपने-आप भर गयी है, यह तो उसे अपने घर पहुँचनेपर 
पता लगा । श्यामसुन्दर देकर भी संकुचित होनेवाले दाता 
जो ठहरे । 

श्रीकृष्णचन्द्र अब बढ़े भाई श्रीबलराम तथा गोप- 
बाळकोंके साथ अपने भवनके समीप खेलने लगे हैं। एक 
दिन सब बच्चे घरोंदे बना रहे थे । जिसकी इच्छा कोटि: 
कोटि ब्रह्माण्ड बनाया-बिगाड़ा करती हे, उसका घरौंदा 
किसीसे भी अच्छा नहीं बन पा रहा था । श्यामसुन्दर हठपर 
आ गये थे-“मैं अच्छा घरौंदा बनाऊँगा ।? वे अपने और 
दूसरोंके भी बार-बार बिगाड़ दे रहे थे । बहुत समय बीत 
गया । कलेऊका समय हो गया । बलरामजीने भोजन 
करनेको चलनेका आग्रह किया तो खीझने लगे--'मैं यहीं 
मिट्टी खाऊँगा ओर घरोंदा बनाऊँगा । जबतक अच्छा नहीं 
बनेगा, उटूँगा नहीं।? हठमें आकर सचमुच मिट्टी खा ली 
आपने । बालक दौड़े और मैयासे जाकर कह दिया उन्होने । 

“बाळक मिट्टी खायगा तो रोगी हों जायगा ।? मैया एक 
छड़ी लिये दोड़ी आयी। आकर हाथ पकड़ लिया उसने 


अपने कुमारका और डाँटा--कयों रे, तू अत्र मिट्टी खाने 
लगा है १? 

सच-झूठकी बात छोड़िये । डेढ-दो वर्षके बच्चेके लिये 
ये शास्र-बिचार नहीं हैं। जिसके भ्रूमण्डळ कठोर होनेपर 
महाकालकी भी मयसे हड्डी-पसली ढीली हो जाती है, मैयाके 
भयसे उसके अधर सूख गये थे । उसके नेत्र भय-विद्दळ हो 
रहे थे और उनसे बडी-बडी बूँदें कपोलोपर ढुलकती जा रही 
थीं अंजनकी काली रेखा बनाती। मैयाने यद्यपि पुत्रको 
भयभीत देखकर छड़ी फेंक दी थी; किंतु वही सर्वसमर्थ 
वात्सल्यसे विवश भयके कारण कह रहा था--'मैया ! मैंने 
मिट्टी नहीं खायी | ये सब मुझसे द्वेष करके झूठ बोल 
रहे हैं | तुझे विश्वास न हो तो मेरा मुख देख ले ।? 


“अच्छा खोल सुख ! मेयाने बिना तनिक भी संकोचके 
आज्ञा दे दी । लेकिन यह क्या ? श्यामके मुख खोलते ही 
यह क्या दीख रहा है उसमें १ एक बार पूरा ब्रह्माण्ड दीखा 
था; अबकी बार तो व्यक्त-अव्यक्त पूरा विराटू ही दीखने 
लगा उसमें । प्रकृति, महत्तत्त्व, अहंकार) देवगण) इन्द्रियाँ, 
मन; बुद्धि, त्रिगुण, जीव) काल, कर्म) प्रारब्ध आदि 
अभूत तत्व भी मूर्त दीखने लगे । पूरा त्रिभुवन और उसमें 
यह्‌ ब्रज) त्रजमै भी यशोदा और वह श्रीकृ"णका हाथ पकड़े | 
बड़ा विस्मय हुआ माताको । उसे संदेह हुआ--यह है क्या ! 
विकल्प उठे और अन्तमें ज्ञान हो गया श्रीकृष्णके स्वरूपका । 


यह एक रही । यदि मेयाको यह ज्ञान बना रहे तो हो 
चुकी वाल-लीला; मिल चुका मेयाके वात्सल्यका सुख । 
बह्‌ स्तुति करेगी और पूजा करेगी । श्रीकृष्णचन्द्रके अघरों- 
पर मन्द हास्य आया । वेष्णवी मायाने मैयाके ज्ञानको ढक 
दिया । वात्सल्यसे पूर्ण मेयाने अपने लाळको गोदमें उठा 
लिया और स्नेहपूर्वक सिर सूँघने लगी । उसका रोष दूर हो 
चुका था । श्यामको घर ले जाकर दूध पिलानेकी शीघ्रता थी 
उसे । 


माखन-चोरी 

इयामसुन्दरकी क्रीड़ा चलती ही रहती है । व्रजकी 
गोपियाँ प्रायः नन्दभवनमें ही टिकी रहती हैं। “मोहन 
कमी हमारे घर भी आयेगा । कमी हमारे यहाँ भी वह कुछ 
खायेगा । जैसे मेयासे खीझता है, वैसे हमसे भी झगड़ेगा- 
खीझेगा |? बड़ी-वड़ी लाळसाएँ उठती हैं उनके मनमें । 

इयामसुन्दर भक्तवाञ्छा-कल्पतरु हैं । गोपियोंका 
वात्सल्य-स्नेह ही उन्हें नित्यधामसे यहाँ खींच लाया है। 
उन्हें अपने प्रति की गयी प्रेमपूर्ण लाळसाको सार्थक करना 


# सरदातप निसि ससि अपहरई । संत दरस जिमि पातक टरई ॥ % 


है। एक दिन एक गोपिकाकी अभिलाषा सफल हो गयी | 
उसने छिपकर देखा कि नन्दनन्दन उकके घरमै आ गये 
हैं । नवनीतके पात्रके पास बैठ गये हैं; किंठु मणिस्तम्ममें 
अपनी परछाई देखकर उसे कोई दूसरा वालक समझ रहे 
हैं । उस बालकको मना रहे हैं, चोरीकी बात वह न कदे, 
इसके लिये फुसला रहे हैं ओर माखन खिलानेका प्रयत्न कर 
रहे हैं । 

उस गोपीने दूसरोंसे चर्चा की | सबकी लालसा और 
तीव्र हो गयी । अब सखाओंके साथ इ्यामपुन्द्र भी उनके 
घरोंमें धूम करने लगे | एक ओर गोपियाँ तरसती रहतीं-- 
“नन्दनन्दन कब मेरे घर आयेगा |? दूसरी ओर मेयाके पास 
उलाहना देने भी पहुँचतीं । कृष्णचन्द्रकी माताके समीप 
भयभीत मुद्रा, बात बनानेकी कला, भोला मुख प्रलुब्ध 
करता उन्हें उळाहनेके बहाने उस शोमाके दर्शन करनेके लिये । 

किसीका कहना है--“यह असमयमें ही गायोंके बछडे 
खोळ देता है । बछडे सब दूध गायोंका पी लेते हैं या भाग 
जाते हैं | डॉटनेपर मुख बनाकर, अँगूठा दिखाकर चिढाता 
है और हँसता है |? 

दूसरीका कहना है--“यह ताक लगाये रहता है कि कब 
कोई घरके काममै उलझता है । दवे पॉव चुपचाप घुस 
जाता है । माखन-दही खा ले तो कोई वात नहीं, बाळकोंको 
मी खिलावे, यहाँतक ठीक; किंतु बं दरोंको छाता है, भूमि- 
में फेलाता है ओर वर्तन फोड़ जाता है ।? 

एक कहती है--मैंने सब प्रयत्न कर लिये । ऊपर 
रखनेपर ऊखलपर पाटा और पाटेपर किसी बालकको 
चढ़ाकर उसकी पीठपर चढ़कर यह गोरस उतार लेता है। बड़ी 
पक्की पहचान है इसकी कि किस पात्रमें क्या है । बहुत 
ऊपर रखनेपर लकुटसे मारकर बर्तनोंमें छेद कर लिया 
करता है । अँधेरेमें रखना तो किसी कामका ही नहीं; क्योंकि 
एक तो तुमने इसे ज्योतिमंय मणि पहना रक्खी हैं, दूसरे इसके 
शरीरसे ही बया कम प्रकाश निकलता है । तनिक हँस 
देता है तो पूरे घरमै चाँदनी छिटक जातो है |? 

इससे भी अधिक बड़ा उलाहना है एकका--'मैंने ऐसा 
किया कि इसे कुछ न मिळे | कुछ न मिलनेपर लिपा-पुता 
घर मलिन कर आया । बर्तन फोड़ दिये । सोये शिशुको 
रुळा दिया और इतनेपर भी संतोप न हुआ तो हम सबपर 
क्रुद्ध हो रहा था । कहता था--ध्यह केसा गोपका घर कि 
इसमें गोरस ही नहों । बहुत अपटी बातें बकता था |? 


बाँट रहा कपियांको माखन । खारे व्रजका यह जीवनधन ॥ 

| हत प्न 
देख कदमकी शीतळ छेया । छेट रहे हैं कुँवर कन्हैया ॥ 
सेबा करते सखा सुजान । पंखा झळते भरते तान ॥ 

घनमै आये हैं सब ग्वाल । संग सखा इनका गोपाल ॥ 


जो सबसे मीठा फल पाते । छृष्णचन्द्रको लाय खिलाते 

बेयाँ । केसे उठा पहाड़ कन्हैया ॥ 
छगी हाथ सहलाने मैया । हँसे देख यह दाऊ भैया ॥ 


% बालक श्रीकृष्ण % 


उलाहनोंका कोई ठिकाना नहीं । कहीं मोहन किसीकी 
चोटी खाटसे बाँध आया है; कहीं किसीके पूरे मुखमै काजल 
लगा आया है । यह चञ्चल इतना सावधान रहता ह कि 
पकड़े पकड़ा नहीं जाता । कदाचित्‌ पकड़ लो तो हाथ 
जोड़ता है, विनय करता है और छूटनेपर . फिर वही 
धृष्टता । 


मैया सबकी सुनती है; किंतु अपने पुत्रका झुका हुआ 
भोळा मुख देखकर हँसी आ जाती है उसे । उसने देखा है कि 
जब वह अपने कृष्णको डॉटना चाहती है, तब ये उलाहना 
देनेवाली उळटे उससे अनुनय करने लगती हैं। श्यामको 
कुछ न कहा जाय, इसकी प्रार्थना करती हैं सब । इनके 
उलाहनेका अर्थ मेया जानती है । उसके सुन्दर लालको 
देखना चाहती हैं ये सब । 

ऊखल-वन्धन 

यह माखनचोरीकी अन्तिम लीला है । उस दिन 
कार्तिक शुक्ल प्रतिपदा थी । श्रीकृष्णचन्द्र दो वर्ष दो 
मास आठ दिनके हो चुके थे । अभी वे माताका 
दूध ही रुचिपूर्वक पीते थे । घरकी दासियाँ अन्य कार्योंमें 
व्यस्त थी; क्योंकि आज गोकुलमें इन्द्रयाग होना था। 
मैया यशोदा सबेरै ही उठी । उनके पुत्रको उठते ही 
तत्कालका निकाला ताजा मक्खन चाहिये; अतः वे दधिमन्थन 
करने लगीं । 


मैया दही मथती जा रही थी और अपने पुत्रके चरित 
गाती जा रही थी । श्यामसुन्दर अभी सो रहा था । वह 
कब उठ गया; यह मैया देख न सकी । अपने आप राय्यासे 
उतरकर आया और मैयाके पास आकर स्तनपान करनेके लिये 
हठ करने लगा | दहीकी मथानी पकड़कर रोक दिया उसने 
मेयाको । जननी पुत्रको अङ्कमें लेकर दूध पिलाने लगी । 

सामने पद्मगन्धा गौका दूध अग्रिपर चढ़ाया था | 
यही दूध लाला पीता है । मैयाने देखा कि दूध उफनने- 
वाला है । यदि यह दूध उफनकर गिर गया तो मोहन 
पियेगा क्या ? स्तनपान तो पीछे भी कराया जा सकता 
है । मैयाको बड़ा क्षोम हुआ । वह झटसे श्रीकृष्णको भूमिपर 
रखकर दूध उतारने दौड़ गयी । 

व्याम अभी माताके लनपानसे तृप्त नहीं हुआ था । 
इस प्रकार मैया उसे छोइ गयी, इससे बड़ा रोष आया । 
पतले-पतले लाल-लाल अधर फड़कने लगे । दॉतसे अधर 


५१७ 


दबाया उसने । नेत्रोंमें अश्रु आ गये । पास पड़ा एक 
पत्थर दे मारा दहीके मठकेपर | इतना करके वहसे खिसक 
गये । गोरस रखनेवाड़े घरका द्वार खुला था । उसमें 
एक ऊखल उलटा रक्खा था । आप ऊखलपर चढ़ गये । 
इनकी और बंदरोंकी तो नित्य मैत्री है। एक मोटा-सा 
बंदर कहींसे कूद आया । छीकेपर धरे पात्रमेसे निकाल-निकाल- 
कर उसे आप भरपूर मक्खन खिलाने लगे । बीच-बीचमें 
द्वारकी ओर देखते जाते थे कि मैया आ तो नहीं रही है । 


मैया दूध उतारकर लौटी तो देखती है कि दहेड़ीके 
डकड़े हो गये हैं। पूरा घर दधिमण्डसागर बन रहा है और 
यह सब करके उसका लड़ेता कहीं खिसक गया है | 
मैयाको हँसी आ गयी । फिर उसमे सोचा) ऐसे तो बालक 
बिगड़ जायगा । उसे धमकाना चाहिये । एक छड़ी उठा 
ली हाथमें । दहीमें सने श्यामके चरणचिह्न उनका पता अपने- 
आप बता रहे थे । 

इ्यामसुन्दरने जो देखा मैयाको छड़ी लेकर अपनी 
ओर आते तो ऊखलसे उतरकर आँगनमें भागे । मैया दौड़ी 
उन्हें पकड़ने । चञ्चल कन्हाईके पीछे दौड़ रही थी मैया । 
उसके केश खुल गये थे, वस्न अस्त-व्यस्त हो रहा था, 
मुखपर पसीना आ रहा था; किंतु आज वह अपने इस 
नटखट लल्लाको पककर रहेगी । अन्तमें कृष्णचन्द्र खड़े हो 
गये । सुकुमारताके कारण थककर कहिये तो; और जननीके 
श्रमको देखकर दयावश कहिये तो । खड़े होकर दोनों 
हाथोसे नेत्र मलते हुए रोने लगे । अञ्जन मिली आँसूकी बड़ी- 
बड़ी बूँदें गिरने लगी कपोलोपर । मयसे विह्दल हो गये नेत्र । 

मैयाने पुत्रकों बहुत डरा देखा तो छड़ी दूर फेंक 
दी हाथसे । श्यामका हाथ पकड़कर उसने डाँट भतू 
बहुत ऊधमी हो गया है । ठहर, आज तुझे बाँधे देती 
हूँ । देखें केसे चपलता करता है |? सचमुच मैयाने 
हाथमें रस्सी उठा ली और खींच लायी मोहनको उसी 
ऊखलके पास । मैयाने सोचा--“आज सबेरेसे इसे खिझाया 
है; डॉटा है । अब पता नहीं कहाँ भाग जाय | अमी 
बाँध देना है । दूसरा दहो मथकर मक्खन निकाल हूँ 
तब खोलकर मना दूँगी |? लेकिन मैयाके इस सौभाग्य 
और स्यामसुन्दरके इस भक्तवात्सल्यका स्मरण देवी कुन्तीको 
कभी भूलता नहीं । महाभारतका युद्ध हो जानेपर जब 
श्रीकृष्णचन्द्र हस्तिनापुरसे द्वारिका लौट रहे थे, तब वे 
स्तुति करती कहती हैं-- 

गोप्याददे स्वयि कृतागसि दाम तावद्‌ 

` या ते दशाश्रुकलिलाञ्जनसम्भ्रमाक्षम्‌ । 

वक्त्रं निनीय भयभावनया स्थितस्य 

सा मां विमोहयति भीरपि यह्विभेति ॥७ 
( श्रीमद्भा० १। ८। ३१ ) 

श्यामसुन्दर रोते जा रहे थे । भयके कारण स्पष्ट 
शब्दतक मुखसे नहीं निकलता था । मैयाने रस्सी ली 
और बाँधने लगी । रस्सी दो अंगुल छोटी हो गयी । 
मेयाने दूसरी रस्सी जोड़ी; किंतु फिर दो अंगुल छोटी । 
तीसरी जोड़ी, चोथी जोड़ी, पाँचवीं जोड़ी, एक-पर-एक 
रस्सियाँ जोड़ती चली गयी; किंतु वह दो अंगुलका अन्तर 
न घटा; न घटा । मैया आश्चर्यचकित रह गयी । उसके 
पुत्रकी मुट्ठीभरकी कटि तो मोटी हुई नहीं । श्यामकी 
कटिमें पड़ी करधनी ज्यों-की-त्यों है । फिर इतनी रस्सियाँ क्यों 
पूरी नहीं पड़ती ! गोपियाँ हँस रही हैं | वे कहती हैं-- 
“ब्रजरानी ! जाने दो । इस लालके भाग्यमें विधाताने बन्धन 
नहीं लिखा है ।? अच्छा रहा यह विधाता । यदि मैया 
कन्हाईको आज छोड़ दे तो वह क्या फिर डरेगा । 
बच्चेको बिगड़ने देना तो ठीक है नहीं । मैया तो तुळ 
गयी है, कुछ भी हो वह कन्हैयाकों आज बाँधकर रहेगी । 
कृष्णचन्द्रने भी देखा कि मैया बाँधना ही चाहती है 
और अब थक गयी है । यही खर्णिम क्षण होता है । 
जब उपासक साधन-श्रान्तिकी सीमापर पहुँच जाता 
है, जब चलनेवालेके चरण थक जाते हैं । वह कितना 
चला, सो कुछ नहीं--केवछ इतना कि वह थक कितना 
गया । और जब वह पूर्णतः थक जाता है, मगवन्रिष्ठ 
कृपा जाग उठती है । दयामय स्वयं बँथ जाते हैं उसके 
्रेमपादामें । मैयाकी रस्सी पूरी हो गयी थी और विश्वको 
मुक्ति देनेवाला स्वयं बँधा खड़ा था ऊखलते ।श्रीशुकदेवजी 
कहते हैं--- 


# “जब वचपनमें आपने दूधकी मटकी फोड़कर यशोदामाताको 


खिझा दिया था और उन्होंने आपको बाँधनेके लिये रस्सी हाथमें ली 
थी, तब आपकी आँखोंसे आँसू झलक आये थे । कपोलोंपर काजल 
बह चला था, नेत्र चंचल हो रहे थे और भयकी भावनासे आपने 
अपने मुखको नीचेकी ओर झुका लिया था। आपकी उस लीला- 
छबिका ध्यान करके मैं मोहित हो जाती हूँ । जिससे भय भी भय 
मानता है, उसकी यह दशा ।' 


# मसक दंस बीते हिम त्रासा । जिमि द्विज द्रोह किएँ कुल नासा ॥ % 


नायं सुखापो भगवान्‌ देहिनां गोपिकासुतः । 
ज्ञानिनां चात्मभूतानां यथा भक्तिमतामिह ॥ 
( श्रीमद्भा० १०।९।२१) 


गोपियोंने देखा कि ब्रजेश्वरी आज उनकी अनुनय- 
विनयपर ध्यान ही नहीं देती तो वे खीझकर अपने घरोंको 
चली गयीं । गोपोंके साथ नन्दबाबा इन्द्रयागमें लगे 
थे और श्रीबलराम तथा बड़े बाळक भी यज्ञ देखने चले 
गये थे । कुछ छोटे बालक थे सही; किंतु वात्सल्यके ज्ञिग्ध- 
करोंकी गॉठ उनसे तो खुळ नहीं सकती थी । मैया मोहनको 
बाँधकर चली गयी दही मथने । आज उसीको पूरा घर 
सम्हालना था । इधर श्रीकृष्णकी दृष्टि पड़ी द्वारके सामने 
लगे ऊँचे-ऊँचे, एकमें सटे दोनों अजुँनके दृक्षांपर । जोर 
लगाकर ऊखळ गिरा लिया उन्होंने और हाथ तथा घुटनोंके 
बल उसे खांचते, कटिमें रस्सी ( दाम ) से बँधे ये दामोदर 
चलने ळगे उन्हीं यमलाजुंनकी ओर । 


कुबेरके पुत्र नलकूब्र और मणिग्रीव सुरापान करके 
नंगे होकर सुरसरिमें स्त्रियोके साथ जलक्रीड़ा कर रहे थे । 
उसी समय उधरसे देवर्षि नारद निकले । खियाँने तो 
लजित होकर वस्त्र पहन लिये; किंतु ये दोनों वेसे ही 
खड़े रह गये । इनके पतनपर देवर्षिको दया आ गयी । 
“छोकपालके पुत्रोंका यह पतन !' इनपर अनुग्रह करके 
उन्होने शाप दे दिया--'छुम दोनों धन, पद तथा शक्तिके 
मदमें अन्धे होकर वृक्ष-ते खड़े दो, अतः वृक्ष हो जाओ । 


दिव्य एक सहृत्त वरषेके पश्चात्‌ जब गोलोकविद्दारी अवतार 


लेंगे, तब उनका सानिध्य पाकर तुम्हारी बृक्ष-योनिसे और 
आज्ञानसे भी मुक्ति होगी । तुम्हे भगवद्भक्ति प्राप्त होगी ।? 


ऋषिका शाप--पता नहीं क्यों इसे शाप कहा जाता 
है । जिस भूमिमे ब्रह्माजी कोई तृण होनेका वरदान चाहते 
हैं, वहाँका वृक्ष बननेका शाप क्यों शाप है १ लेकिन 
आज श्रीकृष्णचन्द्रको देवर्षिकी बाणी सत्य करनी है । वे 
ऊखल खींचते चले जा रहे हैं बृक्षोंकी ओर । 


दोनों बृक्षोके बीचसे श्याम तो निकल गये, किंदु 
ऊखल तिरछा होकर अटक गया । अब जो खींचा उन 
स्वेश्वरने तो दोनों ब्क्षोकी जड़ें उखड़ गयीं । वे बड़ा भारी 


'शब्द करते हुए दो ओर गिर पड़े भूमिपर । दो तेजोमय 


दिव्य वस्त्र एवं आभरणोंसे भूषित देवता दृक्षोंते निकले । 
दोनोंने हाथ जोड़कर ऊखळमें रस्खीसे बँधे पुराणपुरुष 


# बालक श्रीकृष्ण # 


or 

दामोदरकी स्तुति की । उनकी प्रदक्षिणा की और 
उनकी आज्ञा लेकर आकाशमें चले गये । 

गोपोंने वृक्षोके गिरनेका शब्द सुना तो दौडे । “इतने 
बड़े-बड़े वृक्ष गिरे केसे ?? न आँधी आयी थी, न 
बिजली गिरी थी और न वृक्षोंकी जङ खोखली ही 
हुई थीं । चारों ओर धूम-घूमकर सबने देखा । वहाँ 
जो छोटे बालक थे, उन्होंने कहा--*ऊखल टेढ़ा करके 
बृक्षोंको इस कन्हैयाने ही गिराया है । इन वृक्षोसे दो 
चमकते पुरुषोंको भी निकलते हमने देखा है । यह नन्दनन्दन 
उनसे जाने क्या कह रहा था ।? 

लेकिन किसीने विश्वास नहीं किया । कुछको सन्देह 
अवश्य हुआ, पर निश्चय यही हुआ कि यह कोई भारी 
उत्पात था । नारायणने ही बच्चेकी रक्षा की । नन्द- 
बाबाने रस्सीमें ब्धे ऊखळ घसीटते अपने लालको हुँसकर 
खोळ दिया ओर गोद्में उठा लिया । 


वृन्दावनागमन 

ब्रजराजके यहाँ सायंकाल सभी प्रधान गोप एकत्र 
हुए । गोक्कुलमें ब्रजके प्राणसर्वस्व नन्दनन्दनको पीड़ा 
पहुँचानेवाले इतने उत्पात हो रहे हैं । अब करना क्या 
चाहिये । वयोवृद्ध उपनन्दजीने प्रस्ताव किया---“अब इस 
खानको छोड़ ही देना चाहिये । बच्चाकी रक्षाके लिये हम 
सबको अब कहीं अन्यत्र बसना चाहिये । वृन्दावन नामक एक 
सुन्दर वन है । वहाँ पर्या्त जळ है, फले-फूले वृक्ष हैं, 
पशुआंके लिये भरपूर घास दै, अतः हम सब आज ही 
वहाँ चळनेको प्रस्तुत हो जाये ।? 

नन्द-व्रजमें दो मत तो कभी हुआ नहीं । 
गोपोंका ऐक्य अबतक प्रख्यात है । सबने स्वीकार कर 
लिया प्रश्तावको | छकड़े सजाये जाने लगे । घरकी सम्पूर्ण 
सामग्री छकड़ोंमे भरी गयी । लक्ष-ळक्ष गाये आगे की 
गयीं और उनके पीछे ब्राह्मण छकड़ोंमें बैठकर चले । 
बृद्ध, बालक तथा स्त्रियाँ भी छकड़ोंमें बैठीं । तरुण गोपोंने 
धनुष-बाण) भाले और खङ्ग सम्हाले और पूरे समूहको घेरकर 
सबकी रक्षा करते चले । 

एक ही छकड़ेमें माता रोहिणी ओर यशोदाजी राम- 
इयामके साथ बेठीं । दोनों बालकोंकी कुतूहलभरी वार्ता 
उनको आनन्दमें व्रिमोर कर रही थी । श्रीनन्दरायजीका 
समूह कुछ छोटा तो था नहीं) लाखों गायों तथा सहसा 
गोपोंका समुदाय था बह । नन्दगाँव, गोवर्धन होते बृन्दावन 


तक अर्धचन्द्राकार यह मण्डल अवस्थित हुआ । ब्रजराज 
नन्दगाँवमें विराजे । अत्र बरसाना ( बृहत्सानु ) पड़ोसमें 
पड़ गया । वहाँके गोपनायक श्रीबृषभानुजीसे नन्दबाबाकी 
पहलेसे ही मैत्री है । दो प्रधान गोपसमुदाय एकत्र 
हो गये । अब इस दुगुनी शक्तिके कारण कंसके उत्पातका 
भय कम हो गया । मथुरा दूर भी हो गयी । राम- 
श्याम तो गिरिराज गोवश्रनकी तराई, कालिन्दीकी जलधारा 
और वृन्दावनकी शोभा देखकर बहुत ही प्रसन्न हुए । 
असुर-उद्धार 

वृन्दावन आकर श्रीकृष्णचन्द्रको एक दूसरा ही उत्पात 
सूझा । अब माखनचोरीको तो उन्होंने छोड़ दिया, 
पर मचळने लगे हैं कि मैं गाय चराने जाया करूँगा । 
कहीं ढाई वर्षका बाळक गाय चरा सकता है; किंतु 
इयामको जो हठ सूझ जाय; उसे दूर कर पाना अशक्य ही 
प्रायः होता है । बाबा समझा-फुसळाकर हार गये, मैया 
बार-बार नेत्रोंमे जल भर लेती दै, किंतु मोहन तो 
रोता दै, मचलता है और खीझता है । उसे रात-दिन 
यही धुन चढ़ी है । अब गोपकुमारोको अपनी क्रीड़ासे 
सर्वथा अपनाना है उस आकर्षणके परमाश्रयको । अन्तमें 
ब्रजराजने अनुमति दी--“लाल ! तू छोटा है, छोटे-छोटे 
बछड़े चराया कर ।? श्रीकृष्णचन्द्र प्रसन्न हो गये । 

छोटे-छोटे सहा गोपकुमारोंसे घिरे श्रीकृष्ण-बलराम | 
प्रातःकाळ कलेऊकर झुंड-के-झुंड बछड़ोंको चराने निकलते 
हैं । सभी बाळकोंको उनकी. माताएँ सजा देती हैं । केशोंमें पुष्प, 
नेत्रोमें अञ्जन, वक्षपर मोतियोंकी माळा, भुजाओंमें अंगद, 
हाथमें कङ्कण आदि आभूषणोंसे भूषित बालक वंशी, वेत्र, 
लकुट, श्रङ्ग, छीके लिये हँसते, कूदते, ताली या श्रङ्ग 
बजाते, कोलाहल करते निकलते हैं । उन्हें यह क्रीड़ाका 
अच्छा अवसर मिलता है । 

बनके पतते, पुष्प, गुज्ञा आदिसे गोपकुमार अपना और 
उन राम-इयामका शटङ्गार करते हैं, जिनके चरणोंमें पुष्पाञ्जलि 
समर्पित करनेका सौभाग्य. ळेकपालोंको भी कदाचित्‌ ही 
मिलता है । वे उनके अज्ञॉपर गेरू, रामरज, खड्या 
आदिसे चित्र बनाते हैं | उनके साथ खेळते हैं, दौड़ते हैं 
और मलछयुद्ध करते हैं । भक्तवत्सल श्रीकृष्णचन्द्र इन 
बालकोंमें इनके ही समान नाना प्रकारकी बालक्रीडा करके इन्हें 
प्रसन्न करते हैं । 

१. इस प्रकार गोपङुमारोंकी क्रीड़ा चलती रहती थी 

नित्य । एक दिन एक असुर बछड़ेका रूप बनाकर बछड़ोंमें 
आ मिला । सोचा, बछड़ेके रूपमै रहनेसे यह पहचान 
नहीं सकेगा । अवसर पाकर वह श्रीकृष्णचन्द्रपर आघात 
करना चाहता था । श्यामसुन्दरने उसे देखा और बड़े 
भाईको संकेतसे दिखला दिया। दोनों भाइयोंमें आँखों 
आँखोंमें ही कुछ बातें हो गयीं ओर दबे पैर धीरे-धीरे 
मधुसूदन उस बछड़ेके पास जा पहुँचे । उन्होंने उसकी 
पूँछ और दोनों पिछले पेर एक हाथसे पकड़ लिया और 
सिरके चारों ओर घुमाने लगे । असुरका भयंकर रूप प्रकट 
हो गया । घुमानेमें ही उसके प्राण विदा हो गये । श्यामने 
फेंक दिया एक वृक्षकी जड़पर उसे । बालक दोड़ 
आये और अपने इस अद्भुत सखाकी प्रशंसा करने लगे । 
देवता आकारासे पुष्पवर्षा कर रहे थे । 

२. इसी प्रकार एक दिन पूतनाका भाई बकासुर 
पदतकाय बगुला बना वृन्दावनमे एक हृदके किनारे आ 
बैठा था । बछड़ोंको जल पिलाने गोप-बालक वहाँ आये 
तो उसका आकार देखकर ही भयभीत हो गये । बकने 
शीघ्रतासे मुख फाड़कर श्रीकृष्णचन्द्रको टपसे उठा लिया । 
श्यामसुन्दरको बगुलेने मुखमें छे लिया, यह देखकर बालक 
तो शोकसे मूच्छितप्राय हो गये । 

दम्भ जब सत्यको नष्ट करनेका प्रयत्न करता दै; तब स्वयं 
नष्ट हो जाता है । अनन्तकोटि ब्रह्माण्ड जिसके भीतर 
तुच्छ धूलिकणों-से उड़ते-पढ़ते रहते हैं; उसे असुर बक 
निगल लेना चाहता था । आसुरी सम्पत्तिका चिह ही 
है अन्ध अहङ्कार । लेकिन बकको जान पड़ा कि उसका 
मुख भस्म हुआ जा रहा दै । श्रीकृष्णचन्द्रका शरीर 
उसे तप्त अङ्गार जान पड़ा । उसने झटसे उगल दिया 
उन्हें ओर फिर चोंचसे प्रहार करनेके लिये झपटा । 
अब केशवने उसकी चोच पकड़कर खोळ दी बलपूर्वक । 
नीचेकी चोंचपर चरण रख दिया और ऊपरकी चोच 
हाथसे ऊपर उठाकर चीर फेंका तिमकेके समान उस दुष्ट 
असुर॒को । अब बालकोंके प्राण आश्वस्त हुए । वे दोइकर 
लिपट गये इयामसुन्दरसे और उनकी प्रशंसा करने लगे । 
जब वाळकोंने घर लौटकर यह समाचार सबको सुनाया) 
गोप और गोपियाँ आश्चर्यसे चकित रह गये । 

३ पूतनाको नन्दनन्दने छठके दिन ही मार दिया 
और अब बक भी मारा गया । इन दोनोंका छोटा भाई 
अघासुर अब व्रजमें आया | अघ सचमुच ही अघर था-- 


* कादर मन कहूँ पक अधारा। दैव दैव आलसी पुकारा ॥ # 


पापको घनीभूत मूर्ति । अमृत पीनेपर भी देवता उसके 
भयसे बेचेन ही रहा करते थे । वृन्दावनमें आकर उसने 
अजगरका रूप धारण किया और जिस मार्गसे खेलते हुए 
गोपबालक ओर बछडे आगे बढ़ रहे थे, उसमें मुख 
फेलाकर पड़ रहा । 

बाळकोंने देखा कि एक बड़ी भारी गुफा है सामने । 
उसमें उज्ज्वल नुकीले शुङ्ग हैं। उसमें जानेको लाल पत्यरका 
चिकना मार्ग भी है । कहीं उसमें भीतर अग्नि लगी जान पड़ती 
है । गुफाके ऊपरके दो छेद जल-से रहे हैं और दावाभिमें 
झुलसे पशुओंकी दुर्गन्ध भी आ रही है । उन्होंने कहा-- 
“मित्रो ! यह कोई वृन्दावनकी अद्भुत शोभा है । गुफा 
होनेपर भी यह ठीक-ठीक अजगरका मुख जान पड़ती है । 
आओ) इसमें भीतर चलकर देखें ।? 

किसीने कहा--५मित्र ! कहीं यह सचमुच अजगर हुआ 
और हम सबको निगल गया तो !? 

(तो कन्हैया क्या कहीं चला गया है । यह भी बगुलेकी 
भाँति मरेगा ।? बड़ा दृढ़ विश्वास था उन सबका । आज 
बलराम तो साथ आये नहीं थे । श्याम अकेले पीछे 
पुष्प चुननेमै लगे थे । बाळकोंने पीछे मुखकर देखा 
एक बार श्रीकृष्णके मुखकी ओर और ताली बजाते हैसते-कूदते 
अधके मुखके भीतर स्वयं चले गये । उनके साथ बछडे भी 
कूदते-फाँदते घुस गये | 

पाप सभी प्राणियोंको अपने भीतर आनेके लिये ललचाता 
है। जो इस प्रझोभनसे बच सके) वे तो महापुरुष हैं; किंतु 
जो अबोध हैं, बालक हैं, वे बच नहीं पाते । अघ पचा 
जाता है उन्हे । लेकिन जो श्रीकृष्णी ओर देखते हुए 
उसके मुखमै जाते हैं, कन्हाई उनसे प्रथक्‌ केसे रह 
सकता है ओर जब श्याम वहाँ आता है, तब अघका मस्तक 
फटकर ही तो रहेगा । 

` श्रीकृष्णचन्द्र चोंके और चाहा कि पुकारकर बालकोंको 
रोक दें, किंतु वे तो दौड़ते हुए प्रविष्ट हो गये असुरके 
मुखमै । वहाँके विषसे मूर्च्छित होकर गिर भी पड़े । 
अघासुरने उन्हें निगळा नहीं, सो केवल इसलिये कि वह 
श्रीकृ्णके मुखमै आनेकी प्रतीक्षा कर रहा है । स्यामसुन्दरने 
एक क्षणमै निश्चय कर लिया और वे भी उस असुरके 
मुखमै प्रविष्ट हो गये । जहाँ उनके अनन्य प्रिय प्रेमी हैं, वे 
भक्तवत्सल वहोसे पृथक्‌ केते रह सकते हैं । उनके 
अघके सुखमें प्रविष्ट होते ही देबताओंमें हाहाकार मच गया 

विश्वात्मा श्रीकृष्ण अघासुरके मुखमें पहुँचते ही बढ़ने 
छगे । वामनसे विराट्रूप धारण कर लेना तो उनका पुराना 
स्वभाव ठहरा) पर इस बार उनका शरीर इस प्रकार बढ़ 
रहा था कि उससे असुरके मुखके समस्त रन्त्र ( छिद्र ) बंद 
हो गये । श्यामसुन्दर सदासे छिद्र दूर करनेवाले हैं। अब 
श्वास निकलनेको कोई मार्ग नहीं था। अन्तर्मे रुका हुआ 
वायु सिर फोड़कर ब्रह्मरन्भ्रके मार्गसे निकल गया और 
निकल गये असुरके प्राण भी । देवताओंने देखा कि अघासुरके 
शरीरसे एक अद्भुत ज्योति निकली है। दिशाओंको आलोकित 
करती वह आकाशमें स्थित हो गयी है। रुककर प्रतीक्षा-सी 
कर रही है किसीकी । 


अब श्रीनन्दनन्दनने अपनी अमृतवर्षिणी दृष्टिसे गोप- 
बालकों और बछड़ोंको देखा । उस दृष्टिके पड़ते ही वे सब 
जीवित हो उठे । उन सबको साथ लिये अघासुरके मुखसे 
निकले वे त्रज-नवयुवराज और जेसे ही वे बाहर निकले, अघके 
शरीरसे निकली ज्योति उनके श्रीचरणोंमें आकर लीन हो गयी। 
सक्ृद्‌ यदङ्गप्रतिमान्तराहिता 
मनोमयी भागवतीं ददौ गतिम्‌ । 
स एवं नित्यात्मसुखानुभूत्यभि- 
व्युदस्तमायोऽन्तगेतो हि किं पुनः ॥ 
( श्रीमद्भा० १० । १२। ३९) 
केवळ एक बार जिनकी मनःकल्पित मूर्ति भी हृदयमें 
आनेसे प्राणी परमगति प्राप्त कर लेता है, वे सच्चिदानन्दघन 
स्वयं जिसके भीतर प्रविष्ट हुए, उसका भगवानमें लीन हो 
जाना तो ठीक ही था । साक्षात्‌ अघ भी श्रीकृष्णके स्पर्शसे 
उनके सायुज्यको प्राक्त हो गया, यह देखकर देवताओंके 
आश्चर्यं एवं आनन्दका पार नहीं रहदा । वे स्तुति, जयध्वनि) 
वाद्य एवं पुष्पदृष्टिसे प्रभुका अभिनन्दन करने लगे । 


सृष्टिकर्तापर अनुग्रह 


अघासुरके मुखसे निकलकर सब बालक तथा बछडे बहुत 
प्रसन्न हुए । उनकी क्रीड़ा फिर चलने लगी। अब वे 
यमुनापुलिनपर आ गये थे । इयामसुन्द्रने प्रस्ताव किया- 
“दिन चढ़ आया है; हम सब भूखे हैं ओर यह स्थळ भी 
अच्छा है, अतः बछड़ोंकों जल पिलाकर चरनेको छोड़ दिया 
जाय और हम सब भोजन करें ।? सबने बछड़ाको जल 
पिलाया और फिर पत्ते, फूल, छाल, फलोंके छिलके, पत्थर 
या छीकेका ही पात्र बनाकर एक अद्भुत मण्डल बनाकर बैठ 
गये श्रीकृष्णचन्द्रको मध्यमें करके भोजन करने । 


श्रीकृष्णचन्द्रने कोई पात्र नहीं लिया था । बायें हाथकी 
हृथेलीपर एक स्निग्ध मधुर दही-भातका बड़ा-सा ग्रास धर 
लिया था और दाहिने हाथसे उसमेंसे थोड़ा-थोड़ा खाते जा. 
रहे थे। अद्भुत छवि है उनकी यह-- 


बिञ्नदू वेणुं जठरपटयोः शङ्गवेत्रे च कक्षे. 
वामे पाणो मसृणकवलं तत्फळान्यङ्गुळीषु । 
तिइन्‌ मध्ये स्वपरिसुहृदो हासयन्‌ नम॑मिः स्तैः 
स्वर्ग लोके मिषति बुभुजे यज्ञभुग्‌ बालकेछिः॥ 
( श्रीमद्भा० १० । १३। ११ ) 


सृष्टिकर्ता ब्रह्माजी अधासुरके मरनेपर देवताओंकी जय- 
ध्वनिका जो बड़ा भारी कोलाहळ हुआ था, उसे सुनकर 
अपने धामसे आ गये थे। उन्होंने अघासुरकी ज्योति 
श्रीकृष्णचन्द्रमें मिलते देखा था और अब देख रहे थे कि 
गोपकुमारोंके मध्यमें बेठे वे पुरुषोत्तम, यज्ञपुरुष हास-परिहास 
कर रहे हैं। मोजसे खा रहे हैं ओर एक-दूसरेको खिळा रहे हैं। 
ब्रह्माजीको अधोद्धारका पूरा चरित देखनेको नहीं मिला था । 
वे श्यामशुन्दरका कोई ओर मञ्जुचरित देखना चाहते थे । 
उन्हें भ्रम भी हो रहा था अब--०ये परम पुरुष गोपत्राळकोंके 
साथ इस प्रकार केसे खा-खिला रहे हैं। उधर यह भी सुष्टिकर्ता 
जानते थे कि जीव-ज्योति भगवानको छोड़कर दूसरेमें मिलती 
नहीं । इस असमञ्जसमें पकर श्रीकृष्णकी महिमा देखनेके 
ल्यि बड़े सद्भावसे उन्होंने वनमें चरते बछड़े हरण कर लिये 
और मायासे एक शुफामें ले जाकर सुला दिया उन्हे । 


भोजन करते-करते गोपकुमारोंकी दृष्टि बनकी ओर 
गयी । सदसो बछड़ोमेंसे एक भी नहीं दीखता । वे चिन्तित 
हो उठे । श्यामसुन्द्रने कहा--“मित्रो ! भोजन बंद मत 
करो । मैं सबको अमी लिये आता हूँ । मेरे पुकारनेसे वे 
दौड़ आयेंगे और घुमलोगोंके जानेपर देर लगेगी ।? हाथपर 
ग्रास लिये-ही-लिये वे भक्तवत्सल, अपने सखाओके भोजनमें 
बाधा न पड़े? इसलिये खयं बछड़े ढूँढ़ने चल पड़े । उनके 
जाते ही ब्रह्माजीने बालकोंको भी मायासे सुछाकर उसी गुफामें 
रख दिया । 


जिन्हे श्रुतियाँ अनादिकालसे ढूँढ़ रही हैं) जो दीर्घकाल- 
तक तपसे शुद्ध मनवाले ऋषियोंके भी अन्वेप्रणीय हैं) मुनि- 
जन ध्यान-धारणादि करके जिन्हें पाना चाहते हैं, समस्त 
साधन जिनका पता छगानेमें व्यस्त हैं, वे ही श्रीनन्दनन्दन 
हाथपर ग्रास रक्खे वन-वन बछडे ढूँढ़ रहे हैं । बछड़े नहीं 

मिले तो पुलिनपर लौट आये । अब बहाँ गोपबालक भी 
नहीं मिळे | एक-एक कुञ्ज, प्रत्येक गुहा और खडू, वनका 
एक-एक कोना श्यामसुन्दरने छान डाला । पुकारा बार-बार, 
शुङ्ग बजाया ओर ढूँढ़ते गये । सच्ची बात दै, वे ही हूँढ़ते 
हैं । वे करुणावइुणालय ही हँदते हैं। बेचारा जीव उन्हे 
क्या हँड सकता है । उन सर्वज्ञका यह मधुर लीलानाट्य चला 
बहुत देर ओर अन्तमें उन सर्वशने ब्रझाजीकी करतूत जान 
ली । ब्रजकी माताओंको पुत्रवियोग तथा गायोंको बछड़ोंके 
वियोगका दुःख नहीं होना चाहिये । साथ ही बूढ़े सुष्टिकर्ता- 
को भी प्रसन्न करना था । जो स्वथं विश्वरूप हैं, वे एक बार 
फिर स्वयं सब बछडे और बाळक बन गये । बालक और बछडे 
ही नहीं; वे छड़ी, सींग) बासुरी) पत्ते, छीके सब कुछ बन 
गये । और जिस बालकके जैसे वस्त्राभूषण थे, उनके दील, 
स्वभाव; गुण, नाम, रूप, अवस्था, खान-पान, चाल-ढाल, 
सब कुछ वैसे ही बनकर श्रीकृष्ण प्रकट हो गये । 
व्रजकी सब माताएँ निरन्तर सोचतीं--“श्यामसुन्द्र मेरे 
पुत्र होते ! वे मेरी गोदमें बेठकर मेरा स्तनपान करते । मैं 
उनका शृङ्गार करती, छालन करती ।? सभी गौओंके स्तनोंसे 
जो मोहनको देखते ही दूधकी धारा झरने लगती थी, वह 
` क्या उनके चित्तकी बात नहीं बतलाती ! श्रीकृ५णसे लगकर 
भी क्या कोई कामना कमी अधूरी रही है? कवब्यवृक्ष तो 
अपने नीचे आनेवालेकी इच्छा ही पूरी करता है और नन्द- 
नन्दन १ आज त्रजकी माताओं और गायोंकी, पिताओं एवं 
सुद्ददोंकी--सबकी इच्छा पूर्ण हो गयी । 
बात तो कुछ नहीं और बहुत कुछ है। वैसे ही गोप 
कुमार हैं ओर वेसे ही बछडे हैं । वेसे ही वे घर आते हैं 
सायंकाळ और वैसे ही प्रातः गोचारणको जाते हैं; किंतु 
इनमें व्रजके छोगोंका जो प्रेम है-निरन्तर बढ़ता प्रेम, वह 
कहाँ वेसा है । श्रुति कहती है-- 
` न वा अरे सवेस्य कामाय सव॑ प्रियं भवत्यात्मनस्तु 
कामाय सव प्रियं भवति । 
और जब वही आत्मा सगुण साकार होकर नेत्रोंके 
आगे आ जाता है, गोदमें आबेठता दै; जब उसे देखा; 
छुआ जा सकता दै, जब उससे बोळा जा सकता है, उसका 
लाड़-प्यार किया जा सकता है--कोई सीमा रह . जाती 
है प्रेमकी । 
प्रतिक्षण वर्धमान इस अनुपम अनुरागका एक उदाहरण 
श्रीबलरामजीने देखा । गायोंको वयस्क गोप गोवर्धनके 


* प्रिय बानी जे सुनहि जे कहहीँ । ऐले नर निकाय जग अहहीं ॥ % 


रिखरपर चरा रहे थे। वहींसे उन्होंने नीचे चरते बछड़ोंको 
देखा और हुंकार करती) पूँछ उठाये अत्यन्त दुर्गम मार्गसे 
दौड़ पड़ीं । गोपोंने बहुत प्रयत्न किया, बहुत दौड़े, पर रोक 
न सके उन्हें । वे हॉफते हुए पसीनेसे लथपथ क्रोधमें भरे 
तमतमाये पीछे दौड़ते आये । गौओंके दूसरे बछडे हो चुके 
थे, किंतु वे इन बछड़ोंको दूध पिला रही थीं) चाट रही थीं । 
गोपोंकी हृष्टि भी, जो बछडे चरानेवाले अपने पुत्रोंपर गयी 
तो सहसा समस्त क्रोध पलभरमें भाग गया । छपककर उन्होंने 
बच्चाको गोदमें ले लिया । आनन्दके मारे उनके नेत्रासे अश्रु 
गिरने छो । शारीर रोमाञ्चित हो गया । बड़ा कष्ट अनुभव 
कर रहे थे वे बच्चोंसे पृथक्‌ होनेमें, और गायें भी बड़ी कठिनाई- 
से दूर चरने जा सकां । श्रीबळरामजी यह सब देखकर चोंके 
“यह क्या है ! जैसा अनुराग श्रीकृष्णमें होना चाहिये, वैसा 
सभी बालकों ओर बछड़ोंमें क्यों १” उन अनन्तकी दृष्टि ढका 
नहीं करती । एक पलमे उन्हें रहस्यका पता लग गया | 
पूछनेपर उनके छोटे भाईने ब्रह्माजीकी लीला बता दी । 


त्रह्माजी अपने हिसाबसे एक पळके लिये व्रजसे गये और 
फिर लौट आये; किंतु पृथ्वीपर तो पूरा एक वर्ष हो गया 
था । सुष्टिकर्ताने बृन्दावनमे जो कुछ देखा, उससे ठक- 
से रह गये | सब बछडे ओर ग्वाल-बाल यहाँ ओर गुफामें 
भी १ कई बार यहाँ-बहाँ देखकर भी वे निश्चय नहीं कर सके 
कि कौन सच्चे हैं तथा कोन कृत्रिम । इतनेमें उन्होंने देखा-- 
ब्रजके सहस्तराः ग्वाल-बाळ तथा बछडे एकाएक चतुर्भुज हो 
गये । शङ्क-चक्र-गदा-प्मधारी, दिव्याभरणभूषित परम 
प्रमुके ये लक्ष-लक्ष रूप और सब सच्चिदानन्दघन) सबके पास एक- 
एक ब्रह्मा, रुद्र आदि हाथ जोड़े स्तुति कर रहे हैं । सबका 
वैभव अचिन्त्य है । सत्रका तेज अपार है । ब्रह्माजीकी समस्त 
इन्द्रियाँ थकित हो गयीं । नेत्र बंद कर लिये उन्होंने 
व्याकुल होकर ! 

जब सृष्टिकर्ताते फिर नेत्र खोले--देखा कि वही 
बृन्दावन है, वही यमुना-पुलिन है, वही फेंटमें बाँसुरी खोसे» 
कॉखमें बेंत तथा सींग दत्राये+ बायें हाथपर दही-भातका ग्रास 
लिये गुज्ञाओका कर्णाभरण धारण किये श्यामसुन्दर वन-वन 
अपने बछड़ो तथा सखाऔँको दद रहे हैं । अब रहा नहीं 
गया ब्रह्माजीसे, वे अपने हंससे कूदे और सोनेके डंडेके - 
समान ब्रजेन्द्रनन्दनके आगे .प्रथ्वीपर गिर पड़े । आठों नेत्रोंसे 


"अश्रुधारा चलने लगी | बहुत देरतक बार-बार उठते और 


फिर गिर पड़ते सृष्टिकर्ता । विह्वलतापूर्वक उन्होंने सहसतों 


बे बालक श्रीकृष्ण % 

बार दण्डवत्‌-प्रणिपात किया और तब हाथ जोड़कर स्तुति 
करने लगे । वेदमय ब्रह्माजीने देरतक स्तुति की, क्षमा माँगी, 
श्रीकृष्णचन्द्रकी परिक्रमा की और तब बळड़ों और गोप- 
बालकोंको यथास्थान पहुँचाकर अपने लोकको पधारे । 

अब श्यामसुन्दर बछड़े लिये पुलिनपर आये । गोप- 
कुमारोंको इन मोहनकी मायासे एक वर्षका समय बीत गया, 
यह पता ही नहीं । वे बड़े उल्लाससे बोले--“कन्हाई, तू 
बहुत शीघ्र आया । आ झटपट, हमने अबतक एक ग्रास भी 
नहीं खाया है । एक वर्ष पूर्व प्रारम्भ हुआ भोजन आज पूरा 
हुआ और जब वे ब्रजमें सायंकाल लौटने लगे, श्यामसुन्दरने 
अधासुरका मृतदेह दिखाया--*मित्रो ! हमने इसे मार दिया है । 
अत्र इसकी सूखी देह हमारे खेलनेके लिये अच्छी गुफा हो गयी 
है।' सखाओंने अधासुरको गुफा समझा था और उसमें घुसकर 
खेलना चाहते थे । उनका उदार सखा संकेत कर रहा था 
कि मेरे सुह्ददोंकी इच्छा तो पूरी होकर ही रहती है। 

श्रीकृष्णकी अवस्था चार वर्षकी पूरी हो चुकी थी, जब 
अघासुरको उन्होंने मारा था और आज वे छठेमें प्रविष्ट हो 
रहे हैं; पर उनके सखा कहते हैं--८आज धूप बहुत कड़ी 
थी । यह दिनभरमें ही सूख गया ।? 

कालिय-मर्दन 

“मै बड़ा हो गया हूँ । अब मैं गायें चराऊँगा । श्यामसुन्दर 
अब बछड़े चराकर संतुष्ट नहीं । गो तो पूजनीया हैं । उनकी 
सेवाके लिये बालकमें उत्साह होना उत्तम लक्षण है | कृष्णचन्द्र 
अपनी हठ छोड़ना जानता ही नहीं । कार्तिक शुक्लाश्मी- 
को जब नन्दनन्दन पाँच वर्ष ढाई मासका था, महर्षि 
शाण्डिल्यने उससे गो-पूजन कराया और वह विधिपूर्वक 
गोपाल बन गया । 

गायोंकों लेकर अब बालक वनमें दूर-दूरतक जाने लगे । 
उनको खेलनेका पर्याप्त अवकाश मिल गया । उनके बीचमें 
उनका मित्र बनकर परमानन्दघन चिन्मात्र ब्रह्म उनके साथ 
क्रीडा कर रहा था, उनके सौभाग्यका क्या पूछना । 


गरमीके दिन आये | एक दिन गायोंको लेकर गोप- 
बाळक कालियदहकी ओर निकल आये । वे इस हृदकी बात 
सुन चुके थे; किंतु धूप तीव्र थी, प्यासे थे वे, उनको कुछ 
स्मरण रहा नहीं । गायें और बालक साथ ही दौड़ आये और 
कालियदहका विषेला जल पी लिया उन्होने। पी लिया कहना 
ठीक नहीं दै, स्पर्श किया कहना चाहिये । गायोंने मुखसे 


और बालकोंने अज्ञलिसि छुआ भर और गिर पड़े वहीं तटपर। 

“यह क्या हुआ ?? श्यामसुन्दर पीछे रह गया था । 
गायों और बाळकोंको गिरते देखकर वह दौड़.आया । सब- 
के अधर नीले पड़ गये थे । किसीके शरीरमें प्राण नहीं थे । 
योगेश्वर श्रीकृष्णचन्द्र स्थिर खड़े हो गये । अपनी अमृत- 
वर्षिणी दृष्टिसे वे देखने लगे एक ओरसे सबको । वे उठे 
बालक; वे उठीं गायें--वे उठते जा रहे हैं सब । जिस- 
जिसपर वह दृष्टि पड़ती गयी) निद्रासे जेसे वह जाग पड़ा हो । 
सबने घेर लिया मोहनको । किसीको कोई संदेह नहीं था कि इस. 
कृष्णचन्द्रने ही आज मर जानेपर भी उन्हें फिरसे जिला दिया 
है। सब श्यामसुन्दरको हृदयसे छगा रहे थे । अब श्रीकृष्णकी 
दृष्टि हृदपर गयी । 


इस हृदकी भी एक कथा है--सोमरि ऋषि यहीं जलमें 
तपस्या कर रहे थे । एक दिन देवताओंसे युद्ध करके जब 
गरुड़जी अमृतकलश लिये आ रहे थे, बहुत भूख लगी 
मार्गमें उन्हें | इस हृदके तटपर कदम्बके ऊपर कलश 
रखकर उन्होंने जलमें झपट्टा मारा और मीनराजको हड़प 
लिया । ऋषिने मना किया, पर क्षुधातं गरुड़जीने अपना 
आहार छोड़ना ठीक नहीं समझा । ऋषिने जळचरोंके कल्याण- 
के विचारसे शाप दिया--'यदि गरुड़ फिर यहाँ आयेंगे तो 
मृत हो जायेंगे ।? 
गरुड्जीकी नागोंसे शत्रुता ठहरी और नाग उनके मुख्य 
आहार हैं । नागोंका मुख्य निवास है समुद्रका रमणक द्वीप । 
वहाँ गरुड्जीका धावा होता ही रहता था | एक घावेमें वे 
सहस्रोंको उदरस्थ कर लेते थे | अन्तमें व्रझाजीने मध्यस्थता 
की । यह निश्चय हुआ कि प्रत्येक अमावस्याको एक बृक्षकेः 


` नीचे नागलोग गरुड्जीके लिये उपहार रख दिया करें और 


गरुड़जी उसे लेकर नागोंपर दया करें । यह क्रम चलता 
रहा; पर कालियनागने इसमें बाधा दी । उसके एक सौ एक 
मस्तक थे । अपने विषके गर्वसे गरुड्जीके निमित्त रक्खा 
उपहार वह स्वयं खा गया । गरुड़जीने जब रुष्ट होकर 
आक्रमण कियी, तब वह अपने सिर उठाकर फूत्कार कर उठा | 
लेकिन भगवान्‌ विष्णुके अमोधविक्रम वाहन गरुड्जीके 
बायें पक्षकी एक ही चोटमें उसे लगा कि अब प्राण गया । 
समुद्रमें कूदकर भागा वह । उसे सोभरि क्रृषिद्वारा गरुडजी- 
को झाप दिये जानेकी बातका पता था, अतः सीधा वृन्दावन- 
के पास उसी हृदमें वह आ गया । उसके पीछे उसका पूरा 
परिवार भी. वरी आ बसा | । 


५२७ 


eee? 


भगबान्‌का स्वभाब अत्यन्त विचित्र है । जो उनके हैं 


उनकी तो उलटी भी सीधी, और जो उनके नहीं है, उनकी 
सीधी भी सन्दिग्ध ही है । भगवानके भक्तोंका तिरस्कार करके 
कोई केसा भी हो, विफल ही होता है । भक्तका भी कुछ 
दोष है; इसे वे भक्तवत्सळ देखना जानते ही नहीं । महर्षि 
सौमरिने जिन जळचरोंका पक्ष लेकर गरुड़ को शाप दिया) 
उन जळचरोंके कारण उनके तपका नाश हो गया । झाप देकर 
गरुड़को आनेसे रोका तो हृदमें आ गया कालियनाग । 
जळचरोंकी तो चर्चा क्या, हृदके ऊपरसे उड़नेवाले पक्षीतक 
विषसे खोलते हृदकी वायु लगनेसे मरकर गिर पड़ते थे । 
अमृत रखनेके कारण एक कदग्ब तो तटपर अवश्य बचा 
था, पर तटके शेष बृक्षतक कभीके जळ चुके थे । 

आज गोओं तथा गोपकुमारोंने कालियहदका जल पी 
छिया और उनकी यह दशा हो गयी | अब इस इदको 
निर्मळ होना चाहिये । शयामके जन जहाँ क्रीड़ा करना चाहें) 
उस स्थळ या पदार्थको निर्मल होना ही पड़ेगा । श्रीकृष्णचन्द्रः 
ने अलकें समेट लीं) पटुका कटिमें कसा और दोड़कर 
कदम्बके ऊपर चढ़ गये । कोई कुछ सोचे-समझे) रोके" 
समझायेश तबतक तो ताल ठोंककर झमसे कूद पड़े वे जलमें । 

नन्हा-सा कन्हाई) उसकी सुकुमार नन्ही सुजाएँ, वह 
हाथ-पैर पीटकर हृदमें तैर रहा था और ऐसा लगता था कि 
पूरा हृद मथा जा रहा है । उत्ताल तरङ्गें उठ रही थीं । बड़ा 
भारी शाब्द हो रहा था। महानाग कालिय यह देखकर 
फूत्कार करता उठा । उसने श्यामके मृदुल अङ्गपर फणसे 
आघात किया और अपने भोगमें उन्हें लपेट छिया । सर्पके 
भोगमें निङ्चेष्ट पड़ा श्याम और उसके मस्तकपर क्रोधविहल 
एक सौ एक फण फैलाये फूत्कार करता स्थिर खड़ा महासर्प 
गायें डकराने लगी और गोपकुमार तो यह देखते ही मूर्छित 
होकर तटपर गिर पडे । 

वहाँ ब्रजमें बड़े-बड़े उत्पात होने लगे) आकाशसे दिनमें 
उल्कापात होने लगा, श्॒गाल तथा श्वान रोने लगे; अशुभ 
अङ्ग बार-बार फड़कने लगे । सब आबाल-वृद्ध गोप- 
गोपिकाएँ चिन्तित हो गयीं । “आज श्रीकृष्ण वनमें अकेले 
गये हैं | बलराम आज ब्रजमें ही हैं।? यह बात जब ध्यानमें 
आयी, सबके हृदय घक्‌-से हो गये । प्रेममें अनिश्की अधिक 
आशङ्का होती है । पूरा ब्रज सूना हो गया। सब गिरते-पड़ते 
दौड़े वनकी ओर । गायों तथा गोप-बालकोंके पद- 
चिह्नांके बीच-त्रीचमें ध्वज, अंकुश) यव, कमल आदिके 


% बचन परम हित सुनत कठोरे | सुनहि जे कहहिं ते नर प्रभु थोरे ॥ # 


चिह्णोसे युक्त श्रीकृष्णके चरणचिह्न देखते वे यमुनातटपर 
पहुँचे । अपने छोटे भाईका प्रभाव जाननेवाले श्रीबळरामजी 
यदि सावधान न होते, अनर्थ हो जाता । वे लगभग सात 
वर्षके अकेले दाऊ किसीको समझाते, किसीको रोकते, 
किसीको पकडते । बड़ा करुण दृश्य था । सब क्रन्दन कर 
रहे थे | सबके नेत्र नागभोगमें लिपटे निश्चेष्ट श्यामसुन्दरके 
मुखपर स्थिर थे । सब शोकसे उन्मत्त होकर बार-बार हृदमें 
कूद पड़नेको झपट पड़ते थे । 

अपने स्वजनोंकी यह व्यथा करुणावरुणालय श्रीकृष्ण 
सह नहीं सकते थे । एक मुहूर्त सर्पके बन्धनमें रहनेके पश्चात्‌ 
उन्होंने अपना शरीर बढ़ाया । सर्पको लगा क्रि उसका देह 
टूटा जा रहा दै । झटसे नन्दनन्दनको छोड़कर वह फण 
उठाये अलग खड़ा हो गया । अब श्रीकृष्ण और सर्प जलमें 
एक दूसरेपर आघातका अवसर पानेके लिये चक्कर काटने 
लगे । बेचारा सर्प अनन्तशक्ति सर्वेश्वरके साथ कबतक 
घूमता । चञ्चल कन्हाईके साथ चक्कर काटना कुछ सरल 
नहीं था । वह थकने लगा । उसकी गति मन्द पड़ने लगी । 
इतनेमें हाथ बढ़ाकर श्यामने उसका एक मुख नीचे छुकाया 
और कूदकर चढ़ गये उसपर । देवताओंने देखा कि ये 
त्रिभुवनके स्वामी अब नृत्य करना चाहते हैं तो उन्होंने 
पुष्पाञ्जलि सम्हाली, गन्धर्वोने वाद्य उठाये, अप्सराएँ गाने 
लगीं, सिद्धलोग स्तुति करने लगे और सर्पके फणोपर 
श्रीकृष्णचन्द्रका नृत्य प्रारम्भ हो गया । 

तलवारकी धारपर, सूतपर तथा अभिमे भी कुशळ 
कलाकार नृत्य कर लेते हैं; पर यह समके फर्णोपर दत्य हो 
रहा था । भगवान्‌ शङ्कर तो ताण्डव करते हैं, किंतु श्री- 
ब्रजराजकुमार आज चित्रताण्डव कर रहे हैं । उनका प्रत्येक 
चरण सर्पके फणपर--उस फणपर पड़ता है, जिसे सर्प उठाना 
चाहता है। गीली अळकें सूखती जा रही हैं, कटिमें भीगकर 
चिपकी कछनी तनिक-तनिक उड़ने लगी है ओर दोनों हाथ 
उठाये नाच रहा है कन्हाई । उसके पदाघातसे सर्पके फण 
फटते जा रहे हैं | नाग मुखसे, नेत्रसे विष एवं रक्त उगळ 
रहा है । श्यामके अरुण चरण सर्पके फणकी मणियोंके 
प्रकाशसे और भी अरुण हो रहे हैं और उनपर रक्तकी बूँद 
बढ़ती जा रही हैं । 

बेचारा सर्प--वह इस धमाचोकड़ीसे मरणासन्न हो 
रहा है । चिथड़े हो रहे हैं. उसके फण । जलमें दिशुओंको 
आगे करके नागपत्ियाँ हाथ जोड़े बड़ी व्याकुलतासे स्तुति 


१ बालक श्रीकृष्ण % 

करने लगी हैं | वे अपने पतिका प्राणदान चाहती हैं । 
अन्तमें दया करके श्याम॑सुन्दरने अपना उद्दाम नृत्य बंद 
किया । जलमें कूद पड़े वे । मूर्छित सपे धीरे-धीरे चेतनामें 
आया | उसने क्षमा माँगी) उसे आदेश हुआ--«अपने पूरे 
परिवारके साथ अब यहॉसे चले जाओ रमणकद्वीपर्मे । यहाँ 
अब मेरे स्वजन क्रीडा करेंगे । डरो मत । तुम्हारे मस्तकपर 
मेरे चरणचिह हें । गरुड़ अब तुम्हे नहीं सतायेंगे ।? 
नाग एवं नागपत्नियोंसे पूजित होकर दिव्य वस्न, दिव्य माला, 
अद्भुत रत्नाभरण धारण किये त्रजका जीवनसर्वस्व हृदसे 
निकला | झपटकर सबने उसे हृदयसे लगा लिया । सबको 
लगा, श्रीकृष्ण उसीसे पहले मिल रहे हैं। इस मिलन- 
महोत्सवमें सायंकाल हो गया । अँधेरा हो चुका था और सब 
लोग दौड़-धूप तथा बहुत देर शोक उठानेसे थके थे । 
श्रीयमुनाजीसे कुछ हटकर उपकूलपर ही उन्होंने रात्रि-विश्राम 
किया । सहसा अर्घरात्रिमै लोग चौंककर उठे और भयार्त 
क्रन्दन करने लगे । वनमें दावामि लगी थी । चारों ओरसे 
आगने घेर लिया था उन्हें और वह बढ़ती आ रही थी । प्राणीका 
जो भयमें एकमात्र त्राता है, उस अपने त्राताको वे एक स्वरसे 
पुकार रहे थे--'कृष्ण ! श्रीकृष्ण ! सर्वसमर्थ श्रीकृष्ण ! इस 
अग्निसे हमलोगोंकी रक्षा करो ।? 

श्रीकृष्ण तो सदाके अभ्निपायी हैं । संसारका विषम 
त्रयताप वे अपने शरणागतोंके लिये पी लेनेको सदा समुत्सुक 
रहते हैं । उन विश्वात्माने अग्निको, उसके कारणरूप अपने मुखमें 
लीन कर लिया । जब प्रातःकाल हुआ) व्रजवासी गौओंको 
आगे करके श्रीनन्दनन्दनके साथ आनन्द मनाते ब्रज 
लौट आये । 


घेनुक-उद्घार 

वर्षाकी ऋतु) हरा-भरा वन; गायें शीघ्र चरकर तृप्त हो 
गयीं । गोपबालक बहुत देरतक खेलते रहे और फिर एकत्र 
होकर वे राम-श्यामके पास आये । उनको पके तालफलोंकी 
सुगन्ध मिल रही थी ओर उनके मनमें यह भाव था-- 
“कदाचित्‌ मोहन इस नये फलको पसंद करे ।? उन्होंने आकर 
कहा--“दाऊ दादा ! तू तो बहुत वीर है और श्यामसुन्दर ! 
तू भी बहुत चतुर है । देख, यह कितनी अच्छी सुगन्ध पके 
तालफलोंकी आ रही है। यहाँसे थोड़ी ही दूरपर तालवन 
है । वहाँ पके हुए ताल गिरते ही रहते हैं; लेकिन एक घेनुक 
नामका राक्षस गधा बनकर वहाँ रहता है । वह बहुत दुष्ट 
है और बड़ा भारी बलवान्‌ है । वह मनुष्योंकों खा लेता है । 


उसके साथ उसके-जैसे ही उसके बहुत-से भाई-बन्धु हैं । वे 
सब असुर न तो स्वयं फल खाते, न दूसरोंको खाने देते हैं। 
केवळ पक्षी ही कुछ खा पाते हैं । वहाँ गायोंके लिये खूब 
बड़ी-बड़ी घास है | हमारा मन वहाँके तालफल खानेका है । 
यदि तुम दोनोंकी इच्छा हो तो चलो चलें वहाँ ।? 


अपनोंकी इच्छा ही तो इन दोनों भाइयोंकी इच्छा है। 
हँसकर श्रीबलराम उठ खड़े हुए । श्यामसुन्दर बड़े भाईके 
साथ हो गये। तालवनमें पहुँचकर उन नीलाम्त्ररधारी 
रोहिणीनन्दनने हाथोंसे तालबृक्षोंको इस प्रकार हिलाना 
प्रारम्भ किया, जेसे मत्त गजराज छोटे-से वृक्षको दिलाता 
हो । भूमि फलोसे पट गयी । असुर धेनुक यह देखकर _ 
रकता दौड़ा आया और अपने पिछले पैरोसे श्रीबलरामजी- 
की छातीपर एक दुलत्ती झाइकर भागा । जब दुबारा लौट- 
कर बह मारने आया, दाऊने उसके दोनों पिछले पेर पकड़- 
कर आकाशमै घुमा दिया उसे । घुमानेसे ही अशुरके प्राण 
निकल गये । उसकी देह एक बड़े तालब्क्षपर फेंक दी तो 
वह ताल टूटकर गिरा और उसने पासके वृक्षको भी तोड़ 
दिया । अत्र घेनुकके बन्धु-ब्ान्धव असुर-गर्दम दौड़े । 
राम-श्यामको एक खेल मिल गया । दोनों भाई उन गधोंके 
पिछले पेर पकड़कर घुमा-घुमाकर बृक्षोंपर फेंकने लगे । 
उन वनकी भूमि फलों, टूटे इक्षों ओर असुर-गर्दभोंके मृत 
शरीरोसे ढक गयी । अब वहाँके फल सभीके लिये सुलभ हो 
गये । वहाँकी घास पशु ख़च्छन्दतापूर्वक चरने लगे । 


प्रलम्ब-उ द्वार 


कंसके प्रधान सहायकोंमें प्रलम्बासुर था । इसका शरीर 
बहुत ही लंबा था। इसे कंसने वृन्दावन भेजा राम-श्यामका हरण 
करनेके लिये । कंसके इतने बलवान्‌ अनुचरोंको श्यामसुन्दरने 
मार दिया था कि उसे पूरा ही सन्देह हो गया या--“श्रीकृष्ण 
ही मेरे मारनेवाले हो सकते हैं ।? इसीसे वह बार-बार उनको 
मार देनेका उद्योग कर रहा था। उसकी चिन्ता बढ़ती जा 
रही थी । श्रीकृष्ण अब लगभग सात वर्षके हो चले हैं। 


इतना तो प्रलम्ब पहलेसे समझ गया था कि राम- 
इयामको मारना सरल नहीं है । वह उन्हें हरण करके मथुरा 
ले जानेके विचारसे आया था । गरमीके दिन थे । गोपबालक 
गायें चराते हुए बनमें खेल रहे थे । प्रलम्ब भी एक गोप- 
कुमारका वेश बनाकर आया और साथ खेलनेकी प्रार्थना 
की उसने । इ्यामसुन्दरने पहचान तो लिया ही उसे, पर 

# हरि हर निदा सुनइ जो काना । होइ पाप गोघात समाना ॥ % 


ooo 


उसकी प्रार्थना स्वीकार कर ली उन्होंने । अब गोपबालकोंमे 
दो दल खेळनेके लिये बने । एकके प्रधान हुए श्रीबलराम 
और दूसरेके श्रीकृष्ण । यह निश्चय हुआ कि जो दल हार 
ज्ञाय, वह विजयी दळके अपने प्रतिद्दन््वीको पीठंपर बैठाकर 
भाण्डीरवटतक ढोवे । 

. ` श्यामसुन्दर सदासे अपने सुह्ददोंका मान रखते आये हैं। 
जो मायाके भी खामी, हैं, काल भी जिनसे डरता रहता है, 
नित्य अपराजित अच्युत अपने सखाओंसे खेलमै हार गये । 
उनका पूरा दल हार गया । उन नन्दनन्दने अपनी 
पीठपर श्रीदामाको बेठाया और उसे ढोने लगे । उनके 
दलके दूसरे बालक भी विजयी दलके अपनी जोड़ीके बालक 
को पीठपर बेठाकर ले चलें । प्रम्त्र खेलमै सम्मिलित होते 
ही समझ गया कि श्रीकृष्णको वह हरण करनेमें समर्थ नहीं 
है। इससे वह उनके दळमें ही सम्मिलित हो गया । अब उसने 
शीबलरामजीको अपनी पीठपर बेठाया और सभी बाळकोंसे 
आगे शीध्रतापूर्वक दौड़ चला । 

८ प्रलम्ब जबतक भाण्डीरवटतक दोड़ता गया, तबतक. 
तो कोई बात हुई नहीं; किंतु जैसे ही वह सीमासे आगे बढ़ा, 
उसे लगा कि उसकी पीठका भार बढ़ गया है । भगवान्‌ 

` अनन्तके भारसे उसकी गति मन्द पड़ गयी । अब उसने 
अपना रूप प्रकट किया और आकाशमार्गसे उड़ने लगा वह। 
` बळरामजीने देखा कि यह तो बड़ा भारी काले पर्वतके 
समान द्वेहवाळा राक्षस हे । उसके नेत्र अङ्गारेके समान जल 
रहे थे । बड़ी-बड़ी दाढ़ें निकली थीं । लाल रंगके केश रखे 
और विखरे हुए थे । अङ्गोमे सोनेके चमकते हुए आभूषण 
पहिन रक्खे थे उसने । वह दाऊको आकाशमार्गसे लेकर ऐसे 
भागा जा रहा था, जैसे चोर किसीका धन चुराकर भागा जा 
रहा हो । “इसे श्रीकृष्णने अपना सखा बना लिया है ।? इस 
विचारसे दाऊ हिचक गये एक बार । इतनेमें उन्होंने सुना 
कि श्यामसुन्दर पुकार रहा है--*दादा ! राक्षस है यह । मार 
इसे |? और तब एक घूसा कसकर असुरके सिरपर धमक 
दिया उन्होंने । जेसे इन्द्रका बज्र पर्वतपर पड़ा हो--बड़ा 
भारी शब्द हुआ । प्रळम्त्रका सिर चकनाचूर हो गया । वह 
भूमिपर गिर पड़ा। गोपकुमार दौड़ पड़े अपने दाऊको 
अङ्कमें मर लेने । 
दावाग्रि-पान 
आजका दिन ही कुछ बुरा था । सबेरे-सबेरे तो बनमें 
प्रलम्ब आ गया था और उसके मारे जानेपर जब गोपत्रालक 


खेलमें लग गये, तब गायें चरते-चरते दूर चली गयीं और 
मूंजके बनमें प्रविष्ट हो गर्यी । वहाँ पहुँचकर वे मार्ग भूल 
गयीं । चिल्लाती हुई इधर-से-उधर भागने लगीं । इधर जब 
बालकोका ध्यान गया, गायोंका कहीं पता नहीं था । वनमें 
चारों ओर दूरतक कोई गाय दीखती नहीं थी। गायें ही 


-त्रजकी आजीविका ठहरीं । उनके न मिळनेसे बालकोंके तो 


प्राण ही सूख गये। वे अत्यन्त व्याकुळ हो उठे । गौओंके 
खुरोंके चिह् तथा उनके द्वारा चरी गयी घास देखते हुए वे 
मूँज वनमें पहुँचे | गायें डकरा रही थीं । श्रीकृष्णचन्द्रने 
उन्हें नाम ले-लेकर पुकारा । उस मेघगम्मीर वाणीको सुनकर 
हर्षित होकर वे हुंकार करने लगीं । 

गोपकुमार गायोंको घेरकर छौटनेवाले ही थे किवनमें 
दावाम्नि फैल गयी । गरमीके दिन, सूखा हुआ मूँजका वन; 
कितनी देर लगती है अग्निको वहाँ व्यापक होनेमें | भागनेका 
कोई मार्ग नहीं था । चारों ओरसे भयङ्कर अभि बढ़ी आ 
रही थी । गायें आर्तक्रन्दन करने लगी । बालक पुकार 
उठे--'श्रीकृष्ण ! रक्षा करो ! बचाओ श्यामसुन्दर !? 

जब कोई कातर होकर पुकारता है, कभी .विलम्ब किया 
है श्यामसुन्दरने ! उस अभयदाताका स्थिर शब्द सुनायी 
पड़ा --*डरो मत ! नेत्र बंद कर लो ।? बालकोने नेत्र बंद 
कर लिये और अग्निको पी लिया त्रयतापहारीने । जब नेत्र 
खोले गोपकुमारोंने, उन्हें मूँज-वनसे यमुनातटतक आनेका 
कष्ट भी नहीं उठाना पड़ा । उन्होंने देखा कि गायाँके साथ वे 
भाण्डीरवटके पास खड़े हैं। श्रीकृष्णचन्द्रकी शरण लेनेके 
पश्चात्‌ सभी श्रम अपने-आप निवृत्त हो ही जाते हैं । 

व्योमासुर-उद्धार 

मायावियोंके परमाचार्यं दानवेन्द्र मयका एक महा- 
मायावी पुत्र था व्योम । कंससे उसकी मित्रता थी । अपने 
मित्रकी सहायता करनेक्रे विचारसे वह ब्रजमें आया और जब 
वनमें गोपकुमार खेळ रहे थे, वह भी एक गोपबाळक बनकर 
उनमें मिल गया । श्रीकृष्णको तो अपने मित्रोंकी संख्या 
बढ़ानेकी धुन रहती है । कोई उनसे मैत्री करना चाहे तो 
वे कमी अस्वीकार नहीं करते । 

बालकोंने आज अपनेमें तीन दल बनाये थे । कुछ 
बालक मेंड़ बने थे, कुछ उनके रक्षक बने थे और कुछ 
चोर बने थे । चोर बने बालक रक्षकोसे बचकर भेंड़ बने 
बालकोंको अलग हटा ले जाते थे । श्रीकृष्णचन्द्र रक्षक 
दलमें थे और . व्योमासुर . चोर बना था । वह भेंड़ बने 


१ बालक श्रीकृष्ण % 

बालकोंको तो उठा ले जाता ही था, रक्षक बने बालकोंको भी 
उठा ले जाता था अवसर पाकर और एक गुफामें रखकर 
उसपर बड़ी भारी शिला बंद कर देता था। 


खेलके अनुसार भेंड़ बने बालक ही चुराये जाने चाहिये 
और वे भी थोड़ी देरमें घूम-फिरकर आ जाते हैं। यहाँ भेंड 
बने बालक तो रहे नहीं, रक्षक बने बालक भी दो-चार ही 
रह गये। अब श्रीकृष्ण चोंके--“यह हो क्या रहा है १? 
उन्होंने चुपचाप व्योमासुरका तब पीछा किया, जब वह एक 
बालकको उठाकर ले जा रहा था। जब वह गुफामें बालकको 
रखकर शिला रखने लगा, श्रीकृष्णने उसे घर दबाया । 


पूरे ब्रजके चरित्रमें केवळ आज श्यामसुन्द्रको क्रोध 
आया था । आज उनके भ्रूमण्डळ देढे हो गये थे, अधर 
फडक रहे थे और शरीर काँपने लगा था क्रोधके मारे । 
कमळलोचन आज अङ्गारे उगल रहे थे। ब्रह्माजीने मी 
बाळकोंका हरण किया था; पर किया था सद्भावसे। प्रलम्बासुर 
भी गोपकुमार बनकर आया था, पर श्यामके सुह्ृदोंको 
सतानेका विचार भी नहीं कियां उसने और यह अधम दानव 
आज श्रीत्रजराजकुमारके सखाओंको पीड़ा देनेका प्रयत्न करने 
चला । नन्दनन्दन अपना अपराध सह लेता है, पर अपने 
मित्रोके प्रति किया गया अपराध उसे असह्य है। आज 
क्रोधमें वह लात, घूसे, थप्पड़ोंसे पीट रहा है, पीटता जा रहा 
है दानवको । कोई कुत्तेको भी जैसे न मारे; बैसे रुला- 
रुळाकर; कुचल-कुचलकर मारा उसे श्रीकृष्णचन्द्रने । उसके 
पूरे शरीरको छोथड़ा बना डाला उन्होंने और तब शिला 
हटाकर गोपकुमारोंको उन्होंने निकाला । अपने मित्रोंको 
दयसे लगाते समय उनके बड़े-बड़े नेत्रोसे टपू-टपू बूँद 
गिर रही थीं । गोपत्रालक अपने इस जीवनदाता सखाको 
पाकर नित्य निर्भय हैं । निर्भय हैं वे भी जिनका चित्त इस 
नव-जळधर सुन्दरके श्रीचरणोंमें लगा है । 


गोवर्धन-घारण 

श्रीकृष्णचन्द्र सात वर्ष दो महीने सात दिनके हो चुके । 
कार्तिक कृष्ण अमावस्या--दीपावळीके दिन सायंकाळ उन्होंने 
देखा कि गोपगण किसी बड़े भारी यज्ञकी तेयारीमें ब्यस्त 
हैँ । लक्ष्मीपूजनमें तो ऐसा यज्ञ होता नहीं; यह इन्द्रयागका 
समारम्भ है। इन्द्र अपनेको त्रिलोकीका स्वामी मानते हैं और 
अब त्रजके छोगोंसे भी अपना पूजन कराने लगे हैं। 
श्यामसुन्द्रके माता-पिता, बन्धु-बान्धव तो भुवनपूज्य हैं। 


वे स्वयं किसीकी पूजा करें, यह दूसरी बात और कोई उनसे 
पूजा पाना चाहे--देवराज गर्वके वशमें हो रहे हैं, गर्वहारीनें 
उनका गर्व चूर करनेका संकल्प किया । 


“बाबा ! यह किसके पूजनकी तेयारी है ! कौन-सा यज्ञ 
होनेवाला है ? क्या उद्देश्य है इसका १ इसके करनेसे क्या 
फल होता है १ ? श्रीत्रजराजकी गोदमें बेठकर श्यामसुन्दरने 
ढेरसे प्रश्न पूछ लिये । 

स्नेहपूर्वक व्रजेश्वरने समझाया--'बेटा ! देवताओंके राजा 
हैं इन्द्र । वे ही मेघोंके खामी हैं । हमछोग यज्ञ करके उन्हे 
प्रसन्न करेंगे तो वे अच्छी वर्षा करेंगे ।? 

अब ब्रजके युवराजने मुख बना लिया--“बाबा ! मेघ तो 
जलसे बनते हैं । रजोगुण और वायुकी प्रेरणासे वर्षा करते 
हैं। सब प्राणी अपने प्रारब्धके अनुसार ही सुख-दुःख पाते 
हैं । इसमें भला इन्द्र क्या करेंगे । हमलोग ठहरे गोप । गाये 
ही हमारी देवता हैं और वही हमारी जीविका हें । ये गिरिराज 
गोवर्धन हमारा तथा हमारी गायोंका पालन-पोषण करते हैं, 
अतः हमारे देवता यही हैं । ये जड़ नहीं हैं, अपने भक्तोंपर 
ये कृपा करते हैं और दुर्शेको मार देते हैं। अपने-अपने 
देवताका ही सबको पूजन करना चाहिये। मुझे तो यह 
अच्छा लगता है कि इस इन्द्रपूजामे कुछ धरा नहीं है । 
इसके लिये जो सामग्री एकत्र हुई है; उससे अभिदेवताकों 
आहुति दी जाय । ब्राह्मणोंका पूजन करके उन्हें गाये तथा 
भरपूर दक्षिणा दी जाय । गोओंको भरपेट ध्यवस' 
( अङ्कुरित अन्न) खिलाया जाय और उनका पूजन करके 
उन्हें सजाया जाय । फिर गिरिराजकाँ पूजन करके उन्हें 
नाना प्रकारके पक्कान्नोंका भोग लगाकर इम सब गायोंको 
आगे करके उनकी प्रदक्षिणा करें । कल समी दीन-दुखियाँ- 
को, पशु-पक्षियांको उत्तम अन्न खिलाया जाय और हम सब 
भी वहीं गिरिराजके पास एक साथ भोजन करें | अग्नि, 
आह्मण, गो, गिरिराज तथा समस्त प्राणियोंका पूजन करके 
उन्हें तृप्त करनेवाला यज्ञ ही उत्तम यज्ञ है ।? 

स्यामसुन्दरेके सखा तो प्रसन्न हो गये । कन्हैयाने खूब 
धूम-धड़ाकेका यश बताया और इतने बड़े देवता गिरिराज ।: 
गोपोने भी अनुमोदन कर दिया । बाबाने भी देखा कि यज्ञं 
तोहो ही रहा दै, गोत्राह्मणोंकी पूजा भी होगी । यहद 
श्यामसुन्दर हठी है, इसकी बात न मानी जाय तो पता नहीं 


क्या उत्पात करे । यह सब सोचकर उन्होंने भी स्वीकार 
कर लिया । 


५२८ 


% साम दान अरु दंड बिभेदा । नूप उर बसहि नाथ कह बेदा ॥ % 


पूरे ब्रजमें रात्रिभर कढाइयाँ चढी रही । नाना प्रकारके 
पक्कान्न बनते रहे । प्रातःकाळ छकड़े जुते और सब गिरिराज- 
के पास एकत्र हुए । हवन, विप्रोंका पूजन, उन्हें दक्षिणा- 
प्रदान, गोपूजन आदि करके जब गिरिराजका पूजन होने लगा, 
तब श्रीकृष्णचन्द्र एक दूसरा विशाल रूप धारण करके प्रकट 
हो गये । गिरिराज गोवर्धनके अधिष्ठाता देवता वे स्वयं हैं । 
प्रकट होकर उन्होंने पूजन स्वीकार किया और गोपोंद्वारा 
आपिंत सब नेवेद्य आरोग ल्या । देवताने प्रत्यक्ष भोग 
छगाया, इससे गोप बड़े आनन्दित हुए । सबने साष्टाङ्ग 
प्रणिपात किया । 

पूजनके अनन्तर गोप प्रसाद ग्रहण करने बैठे । गोपियों- 
का समुदाय भी पृथक्‌ बैठा । सबने आनन्दसे भोजन किया । 
आज सब उत्तम वस्त्राभरणांसे सजित हुए थे । भोजनके 
पश्चात्‌ छकडोमै बेठकर जय-जयकार करते गाते-बजाते 
गिरिराजकी परिक्रमा की उन्होंने और फिर घरोंको लोट आये। 

प्राचीनकालसे चढी आती इन्द्रपूजा बंद हो गयी । सत्य- 
संकल्प श्रीकृष्णने जब संकल्प किया, सदाके छिये बंद हो 
गयी वह तो । इन्द्रको बड़ा क्रोध आया। उन्हें लगा कि एक 
चपळ बालकके बहकानेसे गोपने उनका तिरस्कार किया 
है । प्रलयकालीन मेधोँको उन्मुक्त करके उन्होंने आज्ञा दी- 
“गोपोंको बहा दो ! उनके पशुओंको नष्ट कर दो ! देवराजके 
अपमानका फल चखा दो उन्हें |? इतनेपर भी संतोष न 
हुआ तो--स्वयं वज्र लेकर ऐरावतपर चढ़कर चल पड़े । 


प्रचण्ड वायु चलने लगी । दिशाओंमें अन्धकार छा 
गया । बड़ी-बड़ी बूँदोंसे मूसळाधार बृष्टि हाने लगी । ओले गिरने 
लगे । क्षण-क्षणपर वज्रपात होने लगा । घरोंमें रहना अशक्य 
हो गया । गायें काँपने लगीं थर-थर और डकराने लगीं । 
गोपियाँ शिशुओंको गोदमें छिपाये नन्दभवनकी ओर भागीं । 
गोप पुकारते भागते आये--“श्रीकृष्ण | रक्षा करो | अपना यज्ञ न 
होनेसे इन्द्र त्रजका नाश कर देना चाहते हैं । अब तुम्ही 
ब्रजको बचाओ ।? 


इयामसुन्द्रके अधरोंपर मन्दहास्य आया । वे घरसे 
निकलकर दौड़े और : गिरिराजके पास जाकर बायें हाथसे 
सहज ही उन्होंने गोवर्धनकों इस प्रकार उठा लिया, जैसे 
बालक बरसाती छत्तेको उखाड़कर उठा लेते हैं । गोप उन्हे 
वर्षामें निकछते देख उनके पीछे दौड़े आये थे। उनसे श्री- 
कृष्णने कहा--“मैंने सबकी रक्षाका उपाय कर दिया है । 
डरो मत कि यह पर्वत मेरे हाथसे गिर जायगा | छकड़ोंमें भरकर 


अपने घरोंकी सत्र सामग्री ले आओ | पूरा गोधन हॉक 
लाओ । यह पर्याप्त स्थान है | सत्र लोग सुविधानुसार इसके 
नीचे आ जाओ ।? 

गोप दौड़ गये घरोंकों और सपरिवार, समस्त 
गोधन एवं ग्रहसामग्रीके साथ उनके लक्ष-लक्ष छकड़े थोड़ी 
देरमे पर्वतके नीचे आ गये | सात दिन और सात रात्रि 
वर्षा होती रही) बज्रपात होता रहा, ओले पड़ते रहे । 
श्रीकृष्ण बायें हाथकी कनिष्ठिकापर पर्वत उठाये स्थिर खड़े 
थे । गोप, गोपियाँ) बालक, गौएँ, वृषभ) बछड़े सब एकटक 
उनके श्रीमुखकी ओर देख रहे थे । उन्हें भूख-प्यास तो 
दूर, अपने शरीरतकका पता नहीं था । 

प्रलयकालीन बादळोंका जल समाप्त हो गया । वज्र 
फेंकते-फेंकते इन्द्रकी अजर-अमर भुजा थक गयी । गोप 
जब घरोंसे नन्दण्ह गये थे, जब नन्दग्रसे गिरिराजतक 
आये थे, जब फिर घरोंको गये थे सामग्री और गोधन 
लेने तथा जब सबको लेकर आये थे, इन चार बारके समयाँ- 
में जब वे खुले आकाझके नीचे थे, तब तो इन्द्र उनका 
कुछ बिगाड़ ही न सके, अब तो वे गिरिराजके नीचे थे । 
गोपो तथा गोपियोंकी हानि तो दूर, ब्रजके किसी भवनका 
एक कोनातक नहीं टूटा । इतनी आँधी) इतनी वर्षा, ऐसे 
ओले और इतना बज्रपात; किंतु बृन्दावनके किसी वृक्ष-लता- 
का एक पत्ता टूट नहीं सका । कोई वनपशु या पक्षी आहत 
नहीं हुआ । प्रलयकालीन मेघ रिक्त हो गये और श्रीयमुना- 
जीमें बाढ नहीं आयी । इन्द्रने भले न देखा हो कि गिरिराज- 
के ऊपर घूमता श्रीकृष्णका महाचक्र समस्त जलको सोले ले 
रहा दै, पर उन्होंने अपने उद्योगकी विफलता देख ली । 
उनका गर्व नष्ट हो गया । मेघोंको लौटाकर वे स्वयं लौट 
गये । आकारा स्वच्छ हो गया । श्यामसुन्दरके कहनेसे गोप 
सपरिवार समस्त सामग्रीके साथ अपने घरोंमें आ गये। श्रीकृष्ण- 
चन्द्रने गिरिराजको यथास्थान स्थापित कर दिया । 


“कहाँ सात वर्षका बालक और कहाँ इतने बड़े पर्वत- 
को उठाये रहना । यह कौन है ! हम ग्वार गोपोंमें ऐसे 
अद्भुत बालकका जन्म केसे शक्य है १? गोपोंको यह संदेह 
हो गया । उन्होंने ब्रजराजसे कहा | व्रजराजने बताया- 
“महर्षि गर्गने इसके नामकरणके समय ही कहा था कि--*इसमें 
भगवान्‌ नारायणके समान गुण होंगे । यह व्रजको समस्त 
विपत्तियाँसे बचा लेगा ' अतः बच्चेके विषयमें संदेह नहीं 
करना चाहिये ।? गोपोंको संतोष हो गया इससे । 


# बालक श्रीकृष्ण # 


Eo 


उधर देवराज इन्द्रको अपने कामपर लजा आ रही 
थी । वे स्वयं श्रीकृप्णचन्द्रसे क्षमा माँगने आनेमें भी संकुचित 
हो रहे थे। गोलोकसे कामधेनुको जमे आते देख वे उस लोक- 
पूज्याके साथ आये । अकेलेमें उन्होंने स्तुति की श्यामसुन्दर" 
की और क्षमा माँगी । कामधेनुने कहा--प्मेरे गोपाल ! 
तुमने मेरी संतानोंकी रक्षा की है । हम गायोंके तुम्हीं स्वामी 
हो । ये इन्द्र हमारे इन्द्र रहने योग्य नहीं । मैं तुम्हें गायोंके 
इन्द्रत्वपर अभिषेक करने आयी. हूँ ।? कामधेनुके पावन 
दूधसे ऐरावतके सूँडद्वारा उठाये आकाशगङ्गाके जलसे 
श्यामसुन्द्रका गोओंके इन्द्रपदपर अभिषेक हुआ । देवराज 
इन्द्रने “गोविन्द? कहकर प्रथम वन्दन किया उन्हें | इस 
प्रकार श्रीब्रज-नवयुवराज गोविन्द हो गये । 

च ठोकसे 
नन्दबाबाको वरुणलोकसे ले आना 

पता नहीं क्यों बहुत-सी एक प्रकारकी घटनाएँ लगभग 
साथ ही आने लगती हैं । कार्तिक झुक्क प्रतिपदाको तो इन्द्र- 
यागके बदले गोवर्धन-पूजन हुआ और उससे क्रुद्ध होकर 
देवराज वर्षा करने लगे । सक्तमीतक यह दृष्टि होती 
रही । कार्तिक शुक्ककी देवोत्थानी एकादशीको व्रजराजने ब्रत 
किया और गोपोंके साथ रात्रि-जागरण किया । रात्रिमें 
हल्के बादल और उनमें छिपे चन्द्रमाके प्रकाशके कारण 
उन्हें ऐसा लगा कि प्रातःकाल हो गया । ब्राहममुहूत समझ- 
कर रात्रिके तीसरे पहरमें, जो कि आसुरी समय है, उन्होंने 
स्नानके लिये श्रीयमुनाजीमें प्रवेश किया | उस समय वहाँ 
जळमें वरुण देवताका कोई सेवक धूम रहा था । अपने 
समयमे एक मनुष्यको जलमें उतरते देख उसने बाबाको 
पकड़ लिया और वरुणलोक ले गया । बाहर गोप चीत्कार 
करने लगे---“त्रजेश्‍वर डूब गये ।? कुछ लोग जलमें उतर- 
कर हूँढने लगे । गोपोंकी पुकार सुनकर श्रीकृष्णचन्द्र दौड़ 
आये और कूद पड़े कालिन्दीमें | वे सीधे वरुणलोक 
पहुँच गये । 

“प्रभो ! मेरा सेवक बड़ा मूर्ख है । यह उचित-अनुचित 
कुछ नहीं जानता । मेरे इस अपराधको आप क्षमा कर दें । 
आपके पूज्य पिताको मेरे कारण व्यर्थ क्लेश हुआ । अब 
आप इन्हें अपने साथ ले जाये |? वरुणजीने श्यामसुन्द्रके 
चरणांमें साष्टाङ्ग दण्डवत्‌ किया, सिंहासनपर बैठाकर उनका 
पूजन किया विधिवत्‌ और फिर हाथ जोड़कर बड़ी ही 
नम्रतासे यह प्रार्थना की । श्रीकृष्णचन्द्र उनका सत्कार 
स्वीकार करके नन्द्बावाको लेकर लौट आये । 

श्रीवजेश्वरको बड़ा आश्चर्य हुआ था लोकपाल वरुण- 
जीका ऐखवर्थ देखकर और उन्हें यह देखकर तो अत्यन्त 
आश्चर्यं हुआ कि इतने बड़े देवता उनके पुत्रके सामने 
तुच्छ सेवककी भाँति हाथ जोड़कर खड़े होते हैं, उसके 
चरणोंमें मस्तक रखकर प्रणाम करते हैं, उसके 
भयसे कॉपते-से हैं व्रजराजने गोपोंसे यह सब बातें कहीं 
तो उन्हें भी बड़ा आश्रयं हुआ । उनको निश्चय हो गया 
कि ये श्रीकृष्ण ही साक्षात्‌ परमपुरुष हैं । 

गोपोंके मनमें एक लालसा उत्पन्न हुई--५्ये श्रीकृष्ण- 

चन्द्र हमें भी अपने स्वघाम एवं स्वरूपका दर्शन करा दै |? 

श्रीकृष्ण भक्तवाउ्छाकल्पतरु हैं | गोपोंके नेत्र सहसा 
बंद हो गये । जन्म-जन्म योग करके) युग-युगकी साधनासे 
कहीं कोई ऋषि-मुनि निर्विकल्प समाधिमें जिस अवाङ्मनस- 
गोचर अनिवंचनीय पूर्णानन्द स्थितिका अनुभव करते हैं, 
एक क्षणमें सब-के-सब व्रजवासी उसी स्थितिमें पहुँच गये । 
जब उस अवस्थासे उनका उत्थान हुआ, ऋषियोंका वही 
समाधि-सोमाग्य मूर्तिमान्‌ होकर उनके सामने मन्द-मन्द 
मुसकरा रहा था । 

'यज्ञपत्रियोंपर अनुग्रह 

गरमीके दिन थे । आज गोपबालक अपने साथ दोपहर- 
का भोजन ले नहीं आये थे और गायें चराते हुए वे इतनी 
दूर नवीन दिशामें बढ आये कि घरोंसे कलेऊ ( छाक ) 
लानेवाले उन्हें हूँढ़ न सके । मध्याह्न होनेपर सबको भूख लगी । 
बालक एकत्र होकर आये ओर राम-श्यामसे कहने लगे-- 
“दाऊ दादा ! श्यामसुन्दर ! हमलोगोंको बड़ी भूख लगी 
है । इसे दूर करनेका कोई उपाय करो तुम दोनों ।? 


श्रीकृष्णचन्द्रने कहा--“देखो। वह जो धुआँ उठ रहा 
है, वहाँ मथुराके ब्राह्मण यज्ञ कर रहे हैं। तुमलोग वहाँ 
जाओ ओर मेरा तथा दाऊदादाका नाम लेकर उनसे भोजन 
माँगो । केवल सौत्रामणि यज्ञमें दीक्षित पुरुषका अन्न नहीं 
खाना चाहिये । इन ब्राह्मणोंका अन्न लेनेमै कोई दोष 
नहीं है ।? | 

भूखे गोपकुमार दौड़े हुए गये । उन्होंने भूमिमें मस्तक 
रखकर विप्रोंको प्रणाम किया । श्रीबळरामजी तथा श्रीकृप्ण- 
चन्द्रके क्षुधित होनेकी बात कहकर भोजन माँगा । वेते भी 
कोई भूखा आवे तो ग्हस्थको उसे अन्न देना ही चाहिये । 
मज्ञमें दीक्षित होनेपर तो अतिथियोंका विशेष रूपसे सत्कार 

* सन्सुख मरन बीर कै सोभा । तब तिन्ह तजा प्रान कर लोमा ॥ + 


करना चाहिये और यहाँ तो साक्षात्‌ यज्ञपुरुष अन्न मँगवा रहे 
थे; किंतु जब किमीको धन, बल या विद्याका गर्व हो जाता 
है, तब उसे भगवानकी याचना भी सुनायी नहीं पड़ती । 
ब्राह्मणोंने हाँ या ना कुछ नहीं कडा । उन्होंने देखा ही नहीं 
बालकोंकी ओर । बेचारे बालक निराश होकर लोट आये । 

` “मित्रो ! एक बार और कष्ट करो । इस बार ब्राह्मणोंकी 
स्त्रियोके पास जाओ । वे मुझसे स्नेह करती हैं। तुम्हें बे 
यथेच्छ अन्न देंगी ।! श्रीकृष्णचन्द्रने फिर सखाओंकों भेजा । 
क्षुधासे व्याकुळ बालक दुबारा यज्ञगालामै आये ओर इस 
बार यज्ञपलियोंको प्रणाम करके उन्होंने प्राथना की । 


राम-श्याम यहाँसे पास ही हैं ओर भूखे हैं, यह सुनकर 
विप्रपत्रियों बड़ी शीघ्रतासे उठीं ओर बड़े-बड़े थालोमें नाना 
प्रकारके पक्कान्न भरकर स्वथं लेकर बालकोंके साथ चल पड़ीं | 
उन्होंने श्यामसुन्दरके भुवनमोहन रूप, अद्भुत पराक्रम आदि- 
की बहुत प्रशंसा सुनी थी । श्रीकृप्णचन्द्रके दर्शनोंकी तीव्र 
उत्कण्ठा थी बहुत दिनोंसे उनके मनमै । पतियों, पुत्रों, 
भाइयों, पिताओंने उन्हें पुकारा, रोकना चाहा; किंतु जो 
नन्दनन्दनकी ओर चल पड़ा, जिसका चित्त उस कृष्णने 
खींच लिया, उसे कोन रोक सकता है । वे तो दोइती चली 
गयीं सबकी उपेक्षा करके । एकको उसके पतिने पकड़ लिया 
तो पतिके हाथ केवल मिट्रीका यह देहं ही आया । वह तो 
नश्वर देह छोड़कर श्रीकृषणके चरणाँमें एकाकार होने पहुँच 
गयी । विप्रपत्षियाँ आयीं, देखा उन्होने उस त्रिभुवनसुन्दरकी 
बड़ी ही मोहक झाँकी थी-- 
श्याम हिरण्यपरिधि वनमाल्यबहै- 
धातुप्रवालनटवेषमनुव्रतांसे । 
विन्यस्तहस्तमितरेण धुनानमब्जं 
कर्णोत्पछालककपोल पुखाब्जहा संम्‌ ॥8 
( श्रीमद्भा० १०। २३ । २२) 


नेत्र सफल हो गये । धन्य हो गया जीवन । भोजनके 


# उनके श्याम शरीरपर स्वणंवर्ण पीताम्बर झलमला रहा है, 
गलेमें वनमाल। सुशोभित हैं, मस्तकपर मोर-मुकुट है; अंगोंमें धातुओसे 
चित्रकारी कर रक्खी है । नये-नये कोपलोंके गुच्छे शरीरमें लगाकर 
नटका-सा वेश बना रक्खा है । एक हाथ अपने सखा ग्वालवालकके 
कन्वेपर रक्खे तथा दूसरे हाथसे कमलका फूल नचा रहे हैं । कानोंमें 
कमलके कुंडल हैं, घुंधरारी अलकें कपोलॉपर लहरा रही हैं और मुख- 
कमल मन्द-मन्द मुसकानसे प्रफुलित द्दो रहा दे । 


थाल सम्मुख रखकर मूर्तिकी भाँति वे खड़ी रह गयीं । 
श्यामसुन्दर बोठे--“५आप सबका स्वागत ! आप यहाँ पधारीं) 
बड़ा अच्छा हुआ; किंतु आपके पतियाँका यज्ञ आपके साथ 
ही पूरा हो सकता है । वे आपकी प्रतीक्षा करते होंगे। 
आपको शीघ्र यज्ञशालामें जाना चाहिये ।? 

रो पड़ीं बेचारी। इन भुवनसुन्दरसे वियोग" * 'उन्हों- 
ने प्राथना की ओर आशंका भी प्रकट की कि उनके स्वजन 
अव. उन्हें स्वीकार नहीं ' करेंगे । श्रीकृप्णचन्द्रने कहां-- 
केरे प्रति अनुराग होना कोई दोष नहीं है। लेकिन. यह 
अनुराग दूर रहनेपर और बढ्ता है । आपके स्वजन आपका 
अपमान नहीं करेंगे । जो मेरे हो गये हें, पूरी त्रिलोकी 
उनका सम्मान करती है। उनका तिरस्कार करनेका किसीमें 
साहस नहीं ।? 

ब्राह्मणपत्नियाँ विवश होकर लोटीं । अब जो यज्ञशालामें 
पहुँचनेपर उनके बन्धु-बान्धवोने उन्हें देखा तो श्रीकृष्णचन्द्र- 
की कृपाप्रा्त इन स्त्रियोंको देखते ही, इनका दर्शन करते 
हुए उनकी बुद्धिका दोष नष्ट हो गया । उन्हें अपनी भूल 
स्पष्ट दीखने लगी । “हमने आज्ञानवश साक्षात्‌ जगदीञ्वरकी 
याचनाका अपमान किया और बनते हैं वेदश |” बड़ा 
पश्चात्ताप हुआ उन्हें । स्त्रियोके सौभाग्यकी भूरि-भूरि प्रशंसा 
की उन्होंने । ऐसी स्त्रियाँ पानेका हर्ष भी उनको हुआ । 
इच्छा तो उन ब्राह्मणोंकी भी बहुत थी ध्यामसुन्दरके दर्शन 
करनेकी; किंतु कंसके भयके मारे वे जा नहीं सके । जब 
तक देहका, घरका, धनका, स्वजनोंका मोह है, इनके 
कारण भय है, तबतक तो पेर जकड़े हैं इस मोहकी बेड़ीमे । 
तबतक भला कोई केसे श्यामसुन्द्रके समीप पहुँच 
सकता है । 


अजगरसे त्रजराजकी रक्षा 

शिवरात्रि आयी) ब्रजमें गोपोंने उस दिन व्रत किया । 
छकड़े जुते और श्रीनन्दवाबाके साथ राम-दयामको लेकर सत्र 
गोप अम्बिका वनमें गये । वहाँ सरस्वतीके पवित्र जलमै ख़ान 
करके सबने बड़े प्रेमसे भगवान्‌ दाङ्कर एवं भगवती जगदम्बा 
की विधिपूर्वक पूजा की । ब्राह्मणोंको गायोंका। अन्नका? 
वस्रका, स्वणंका दान किया | सबने उस दिन केवल जल 
पिया था । रात्रि-जागरण हुआ था । जब रात्रिके चौथे 
प्रहरकी पूजा हो चुकी, थके एवं उपवासे गेप वहीं सरस्वतीके 
किनारे मन्दिरके आस-पास विश्राम करने लगे । निद्रा 
आ गयी सबको । 


# बालक श्रीकृष्ण * 


५३१ 


कहींसे बड़ा भारी अजगर सरकता हुआ आया । 
निद्रित गोपोके बीचमें होकर वह सीधे आकर नन्दबाबाके 
चरण निगळने लगा । बाबा चोंककर जगे | अजगर धीरे- 
धीरे पैरोंकी ओरसे उन्हें निगल रहा था | उनकी पुकार 
सुनकर गोप दौड़े और जलती लकड़ियोंसे उसे पीटने छो । 
सप स्थान-स्थानपर झुलत गया; किंतु उसके दाँत तो ऐसे 
होते ही नहीं कि किसी वस्तुको पकड़नेके पश्चात्‌ वह छोड़ 
सके । गोपोंने और बाबाने भी पुकार की--'कृष्णचन्द्र ! 
श्यामसुन्दर ! बेटा ! देखो मुझे यह सर्प निगले जा रहा है । 
किसी प्रकार इससे मुझे बचाओ !? 


श्रीकृष्णचन्द्र निद्रासे चोंककर उठे | आलल्यमेरे-से 
आये और अजगरको एक लात जमा दी उन्होंने । उनके 
श्रीचरणोंका स्पर्श होते ही अजगर तो ज्योतिर्मय दिव्य 
रारीरवाला, रज्ञाभरणभूषित विद्याधर हो गया । उसने 
बताया कि उसका नाम (“सुदशंन' है । अङ्गिरा गोत्रमै उत्पन्न 
कुछ कुरूप ऋपियोंको देखकर एक बार वह हँस पड़ा था । 
ऋषियोंने शाप दे दिया। उस शापसे अजगर होना भी 
कल्याणकारी ही हुआ । श्रीकृष्णचन्द्रके पादस्पशंसे निप्पाप 
हुआ वह विद्याधर सुदर्शन उनकी वन्दना तथा परिक्रमा 
करके; उनसे आज्ञा लेकर स्वर्गलोक चला गया । गोपोंको यह 
सब देखकर बड़ा आश्चर्य हुआ । वे ब्रजराज एवं श्रीव्रजराज- 
कुमारकी बार-बार प्रशंसा करने लगे । 

शंखचूड़-उद्धार 

श्रीकृष्णचन्द्र आकणके केन्द्र हैं और ब्रजके तो वे ही 
जीवनसर्वस्व हैं । फाल्गुन पूर्णिमाका दिन था। रात्रिमें 
नवान्नेष्टि यज्ञ एवं होलिका-दहन महोत्सव होना था । बड़े 
भाई श्रीवळरामजीके साथ श्यामसुन्दर उत्सवकी प्रसन्नतामें 
धूम रहे थे । चन्द्रोदय होनेपर दोनों भाई चन्द्रिकासे धुले 
वसन्तके पुष्पित वनकी शोभा देखते कुछ दूर निकल गये । 
उन दोनों भाइयोंको वनकी ओर जाते देख व्रजकी कुमारियाँ 
भी उनके पीछे चल पड़ीं । परस्पर हँसी-विनोद करते वे 
इधर-उधर वनशोभा देखते हुए घूमने लगे । 

कुबेरका एक सेवक दांखचूड़ नामक यक्ष उस समय उस 
बनमें कहींसे घूमता-घामता आ पहुँचा था । उसने ब्रजकी 
कुमारियोको देखा | इतनी शोभा तो स्वर्गकी देवियाँमें भी 
कभी देखी नहीं गयी । यक्षके मनमें विकार आ गया । राम- 
इयाम जब कुछ पथक्‌ हो गये और कुमारियोंका समूह उनसे 


थोड़ी दूर पुष्प चुननेमें लग गया) तब यक्षने सब कुमारियोंको 
बलपूर्वक उठा लिया और भागा पूरे वेगसे । निर्दोष 
कुमारियाँ क्रन्दन करती हुई पुकारने लगीं 
पराक्रमी राम ! प्यारे इयामसुन्दर ! हमारी रक्षा करो ।? 

यहाँ बनमें उन बालिकाओंके एकमात्र स्वजन वे दोनों 
भाई ही थे । दूसरा कोई उनका रक्षक नहीं था । अपने 
अश्रितोंकी आतं पुकार वैसे भी श्यामसुन्दर कभी अनसुनी 
कर नहीं पाते | दोनों भाइयोंने शालके विशाळ वृक्ष मूलीके 
समान उखाड़ लिये और उन्हें उठाये दोड़े । मेघगम्मीर 
वाणीसे उन्होंने कुमारियोंको आश्वासन दिया--“डरो मत !? 

यक्षने ऐसी गम्भीर ध्वनि जीवनमै कभी नदीं सुनी थी | 
उसने जब मुख घुमाकर देखा, तब प्राण सूख गये उसके । 
अब झटपट कुमारियोंको तो छोड़ दिया उसने और अपने 
प्राण बचानेकी इच्छासे पूरी शक्तिसे भागा । लेकिन कोई 
श्रीकृप्णके आश्वितोंका अपराध करके भाग कहाँ जायगा । 
रात्रिके समय अब स्त्रियोको इस भयभीत दशामें अकेला नहीं 
छोड़ा जा सकता था | इयामने बड़े भाईसे कहा--“दादा ! 
आप इनके पास रहो । में देखता हूँ इस दुश्को ।? 

श्रीबलरामजी हाथमे शालका महावृक्ष उठाये कुमारियोंकी 
रक्षा करनेके लिये उनके पास सावधान खड़े हो गये । 
श्रीकृष्णचन्द्रने वृक्ष फेंक दिया और दौड़ते यक्षके पास 
पहुँचकर पीछेसे उसके मस्तकपर एक घूँसा जड़ दिया । 
यक्षका सिर फट गया । उसके प्राण विदा हो गये । उसके 
मश्तकमें एक बहुत सुन्दर तेजोमय दिव्य मणि थी । वह 
मणि इ्यामसुन्दरने निकाल ली । रक्तसना अपना कर और 
मणि निर्झरके जलमें धोकर वे बड़े भाईके पास आये । सत्र 


गोपियोंके सामने ही बड़े स्नेह एवं आदरसे वह मणि 
श्रीवळरामजीको उन्होंने भेंट की । 


अरिष्ट-उद्धार 

कंसकी चिन्ता बढ़ती जा रही थी । वह किसी भी प्रकार 
अपनी मृत्युको टाळना चाहता था । अब उसने अरिशसुरको 
ब्रजमें भेजा । यह असुर सॉड़के रूपमै रहता है । बड़े भारी 
काले पत्रतक्े समान इसका शरीर था । इसका ककुद ( डील) 
इतना ऊँचा था कि उसपर बादल छा जाया करते थे । वह 
हँकड़ता हुआ, खुरोंसे पृथ्वी कुरेदता, सींगोंसे खेतोंकी मेड 
उखाड़ता दोइता ब्रजमें आया । उसके नेत्र अंगारोंके समान 
जल रहे थे । क्रोधके मारे बार-बार थोड़ा-थोड़ा मूत्र-त्याग कर 
रहा था। 

% पर उपदेस कुसल बइुतेरे । जे आचरहि ते नर न घनेरे ॥ # 


सायंकालका समय था । श्रीकृष्णचन्द्र गौओंको 
लेकर वनसे ब्रजमें प्रविष्ट हो रहे थे दुष्ट अरिष्टासुर सींगोंसे 
चहारदीवारी गिराता, गजन करता दोड़ता आ रहा था 
सामनेसे । उसकी गर्जना सुनकर गायें भयसे डकराती हुई 
इधर-उधर भागने लगीं । गोप एवं गोपियाँ घर छोड़कर 
भयके मारे भागे । सब एक स्वरसे रक्षाके लिये श्रीकृप्णचन्द्र- 
को पुकार रहे थे । 

श्रीकृप्णचन्द्रने सबको आश्वासन दिया--“कोई डरो 
मत !? इसके पश्चात्‌ असुरको उन्होने ललकारा-'मूख ! 
पशुओं और गोपोंको भयभीत करके तुझे क्या मिलेगा ! 
तरे-जेसे दुष्टोके बलका घमंड चूर-चूर करनेवाला मैं यहाँ 
खड़ा हूँ । चल इधर आ !? ललकारके साथ बड़े जोरसे ताळ 
ठोंककर फिर ताली बजायी उन्होने और एक सखाके कन्धेपर 
बायीं सुजा रखकर इस प्रकार स्थिर निश्चिन्त खड़े हो गये, 
जेसे कोई तमाशा देखने खड़े हों । 

असुर क्रोधमें भर गया । सींग आगे करके; पेरासे 
भूमि कुरेदकर, टेढ़ी दृष्टिसे श्रीकृप्णको देखता, फों-फों 
करता वह टूट पड़ा । मधुसूदन श्रीकृष्णचन्द्रने दोनो हाथोंसे 
उसके सींग पकड़ लिये | बळपूर्वक ठेलकर उसे अठारह पद 
पीछे ढकेलकर गिरा दिया उन्हाने । अब फिर असुर उठा | 
उसका शारीर पसीनेसे लथपथ हो रहा था । बह फिर झपटा | 
इस बार श्रीकृण्णने सींग पकड़कर पेर उसके पेरमें मारकर 
भूमिपर गिरा दिया उसे । जैसे कोई गीला कपड़ा निचोड़ता 
हो, ऐसे सांग पकड़े-पकड़े उसकी गर्दन उमेठ डाली उन्होंने 
और सींग उखाड़कर उससे पीट दिया । असुरके नेत्र निकल 
आये, मुख और नधुनोंसे रक्त चलने लगा । पैर पटकने 
लगा बह । गोबर और मूत्र कर दिया उसने और अन्तमें 
ठंढा हो गया । इस प्रकार उस दिन ब्रजमें ही उस असुरको 
मारकर तब दयामसुन्दरने गोष्ठमें प्रवेश किया । 


केशी-उद्धार 


देवर्षि नारदकी लीला ही विचित्र है । वे भक्तोंको 
आराधना बतलाते हैं भगवान्‌की और असुरोंको भगवानसे 
शत्रुता करनेकी सामग्री देते रहते हैं | उनका उद्देश्य एक ही 
हे--जो जैसे शीघ्र भगवानको पा सके, वह उसी मार्गपर 
शीघ्रतासे चले | सो जब अरिश्टका उद्धार हो चुका, तब वे कंसके 


यहाँ पधारे । कंससे उन्होंने सत्र भेद खोल दिया कि ` 


किस प्रकार श्रीङप्णचन्द्रको वसुदेवजीने गोकुल पहुँचाया । 


बलरामजी भी वसुदेव-पुत्र हे, यह भी बताया उन्होंने | कंस 
तो उसी समय वसुदेव-देवकीको मार डालनेके लिये तलवार 
खींच चुका था; पर नारदजीने समझाया--“ऐसा मत करो । 
ऐसा करनेसे तो राम तथा कृष्ण क्रोधित होकर तुम्हारे ऊपर 
आक्रमण ही कर देंगे, उन्हें छलसे बुलाकर मरवा डालो; फिर 
जो मनमें आवे) करते रहना ।? 

देवर्षि तो अपना काम करके विदा हो गये । अब कंसने 
अपने प्रधान झूर महादानव केशीको बुलाकर राम-श्यामको 
मारनेके लिये त्रजमै भेजा | केशी बड़ा भारी घोड़ा बनकर 
ब्रजमें पहुँचा । केशीका शरीर अरिष्टासुरसे भी बड़ा भारी 
था । वह विकराल काला घोड़ा पूरा पर्वत-सा लगता था । ब्रजमें 
बड़े सबेरै वह पहुँचा । श्यामसुन्दर गोचारणको जानेके लिये 
प्रस्तुत हो रहै थे । उन्होंने देखा कि दुष्ट असुर उन्हें हंद 
रहा है और इधर-से-उधर दौड़ते हुए ब्रजवासियोंको डरा 
रहा है तो वे घरसे मार्गमे निकल आये ओर सिंहनाद करके 
उन्होंने केशीको पुकारा । 

केशीने श्रीकृप्णचन्द्रको देखा । अपना भयङ्कर मुख 
फेलाकर दौड़ा और पास आकर पीछे घूमकर पिछले दोनों 
पेरोसे आघात किया उसने । तनिक तिरछे होकर गोविन्दने 
उसके पेरोंका आघात बचा लिया और दोनों पिछले पैर 
पकड़कर उसे चार सौ हाथ दूर ऐसे फेंक दिया जेसे गरुड़ नन्हे 
सर्पको फेंक दें । 

थोड़ी देरमें केशी सचेत हुआ । अब बह मुख फाड़कर 
दौड़ा । श्रीकृष्णचन्द्र स्थिर खड़े रहे । उन्होंने मुद्दी बॉधकर 
अपनी भुजा केशीके मुखमें पूरी डाल दी । केशीके दाँत तो 
उस भुजाके स्पर्शसे ही झड़ गये । उसके देहमें बह भुजा 
ऐसी बढी कि असुरका श्वास रुक गया । वह गिर पड़ा और 
पेर पछाड्ने लगा । मुखसे लेकर पिछले भागतक उसका 
पूरा देह ऐसे फट गया जेसे वर्षा तुकी ककड़ी ( फूट ) 
पकनेपर फट जाती है । उस मृत असुरके देहसे इयामसुन्दरने 
अपनी भुजा निकाल ली । 

अब देवि नारदजी ब्रजमें पधारे । उन्होंने श्रीकृष्ण- 
चन्द्रकी स्तुति की और उनके आगामी असुरविनाशक कार्योका 
वर्णन करके प्रकारान्तरसे स्मरण कराया--“प्रभो ! आप इन 
असुरविनाशरूप कार्यको करके धराका भार दूर करने ही 

यहाँ दिव्य घामसे पघारे हैं | अब इन कार्थोका समय आ गया |? 
अङ्कूरका त्रजागमन 
कंस केशीको भेजकर निश्चिन्त नहीं दो गया । उसने 


# बालक श्रीकृष्ण + 

बसुदेव-देवकीको तो हथकड़ी-बेड़ीसे जकड़कर कारागारमै 
डाल दिया और अपने असुर-मन्त्रियोंकों बुलाकर षड्यन्त्र 
करनेमें .ळग गया । “चह्तुदंशी ( फाल्गुन कृष्ण चतुर्दशी 
शिवरात्रि ) को मथुरामें धनुषयज्ञ हो । मल॒युद्ध हो। इस 
उत्सवके बहाने नन्दको बलराम-कृप्णके साथ बुछाया जाय । 
उस दिन गोप ब्रत रहते हैं । वे दुर्बल रहेंगे उस दिन। 
रंगशालाके द्वारंपर कुवलयापीड़ नामक गज उन लड़कोंको 
मार दे और कदाचित्‌ वहाँसे बच निकडें तो मलयुद्धके 
बहाने मुष्टिक) चाणूर, राळ, तोशल आदि मछ उन्हें मार 
डाले |? यह सब योजना बन गयी । 


कंसने अब अपने दानाध्यक्ष अक्रूरजीको बुछाया। 
अक्रूरजी यादव हैं, धर्मात्मा प्रसिद्ध हैं और वसुदेवजीके 
नातेमे भाई भी लगते हैं । वे ब्रज जायें तो कोई सन्देह नहीं 
करेगा । यह सोचकर कंसने अक्रूरजीको आदरपूर्वक पास 
बेठाया । उनसे उसने कुछ छिपाया नहीं । पूरी बात बताकर 
बोळा--*आप यक्ञ-दर्शनके वहाने गोपोके साथ वसुदेवके 
दोनों पुत्रोंको ले आइये । यहाँ उनको में मरवा डाळूंगा । 
उनके पश्चात्‌ जितने देवपक्षी यादव तथा दूसरे नरेश हैं 
उनका अपने सहायक जरासन्धादिकी सहायतासे ध्वंस कर 
दूँगा । निष्कण्टक पृथ्वीका राज्य अपना हो जायगा !? 
अक्रूरजीने चुपचाप सब सुन छिया । उन्होंने केवल इतना 
कहा--'राजन्‌ ! होता तो वही है जो भाग्यमें होता है; किंतु 
आपने अपनी भळाईकी योजना ठीक ही बनायी है । मै तो 
` आज्ञापालक ठहरा । आपकी आज्ञाका पालन करूँगा ! 
सायंकाळ यह सब मन्त्रणा हुई । अक्रूरजी प्रातःकाल 
अपने सम्ध्यापूजनादिसे निवृत्त होकर रथमें बेठकर व्रजके 
लिये चले | वे माव-विभोर थे । श्रीकृप्णचन्द्र साक्षात्‌ 
परमात्मा हैं, यह उनका दृढ़ विश्वास था । वे. सोचते जा रहे 
थे--“आज मेरे धन्य भाग्य हैं। आज मेरे जन्म-जन्मके 
पुण्योका उदय हुआ है । कंसने मेरे ऊपर बड़ी कृपा की । 
उसकी आज्ञाके बहाने आज मुझे त्रिलोकीनाथके दर्शनोंका 
सौभाग्य प्राप्त होगा । मैं भला कहाँ इस योग्य हूँ । कहाँ 
इस अधमके ऐसे साधन और पुण्य हैं कि उन योगीन्द्र- 
मुनीन्द्रोके लिये भी दुर्लभ प्रभुके पादप्मौमें मस्तक रख 
सकूँ । लेकिन वे करुणावरुणालय हैं, अकारण कृपाल हैं । 
बे मुझपर अवद्य कृपा करेंगे । मृगोंका समूह मेरे दाहिनेसे 
जा रहा है, यह शुम शकुन कहता है कि मुझे आज अपने 
आराध्यके दर्शनका सौभाग्य मिलेगा |! नेत्रोसे अश्रु गिर रहे 


थे, शरीर रोमाञ्चित हो रहा था । हृदयमें भावका समुद्र 
उमड़ रहा था । 

“में पापी कंसका सेवक हूँ । उसके भेजनेसे' व्रजमें आया 
हूँ । कहीं" "`°? लेकिन प्रभु सर्वज्ञ हैं। वे मेरे हृदयकी 
बात क्या नहीं जान जायेंगे ? वे मुझसे स्वजनके समान र्नेहसे 
मिळेंगे । मेरा नाम लेकर मुझे पुकारेगे | मुझे हृदयसे 
लगायेंगे । मुझसे स्वजनोंक्ा कुशल पूछेंगे । आज मेरा जीवन 
कृतार्थ हो जायगा ।? अक्रूरजी भला रथ तो क्या हाँकते, वे 
तो नाना प्रकारके भावोंके समुद्रमें ड्रब-उतरा रहे थे । जव 
वनभूमिमें उन्हें ध्वज, वज्र, अङ्कुश आदिके चिह्ाँसे 
युक्त श्रीकृष्णके चरणचिह्न दिखायी पड़े। तब विह्ृळ होकर वे 
रथसे कूद पड़े । “ये मेरे स्वामीके चरणचिह्न हैं !? इस 
मावसे वहॉकी भूमिमें वे लोट-पोट होने छगे । वहाँकी रज 
उठा-उठाकर दारीरमें मळने लगे | 

बार-बार रथपर बेठते ओर बार-बार भूमिमें लोटते? 
धूलिसे सने अक्रूरजी विचित्र विह्ल दशामें सायंकाल नन्द- 
द्वारपर पहुँचे । उन्होंने दूरसे देखा कि नीळाम्वरधारी खर्ण- 
गोर श्रीब्रलरामजीके साथ पीताम्बर पहने दूर्वादळसुन्दर 
श्रीकृष्णचन्द्र गांष्ठमे गाये दुहवाने आये हैं । रथ छोड़कर 
अक्रूरजी दौड़े और उनके चरणोंमै गिर पड़े | एक शब्द 
भी उनके मुखसे नहीं निकला । उनके नेत्रांकी धारा 
श्रीकृषणचन्द्रके चरण धोने लगी । 

“चाचाजी ! अक्रूर चाचाजी आगे हैं |” इयामसुन्दरने 
विना परिचय दिये उनका नाम लेकर हर्षपूर्वक उन्हें उठाकर 
हृदयसे लगा लिया । उन्हें लेकर दोनों भाई भवनमै आये । 
वहाँ विधिपूर्वक अक्ूरजीके चरण धुळ्वायेश खान कराया; 
सुन्दर वस्त्रामरण दिये और भोजन कराया । भोजन करके 
जब अक्रूरजी विश्राम करने लगे, तत्र श्रीकृष्णचन्द्र उनके 
पास आ बेठे ओर उन्होंने अपने स्वजनोंका कुशल-समाचार, 
कंसका उद्योग तथा अक्रूरजीके आनेका प्रयोजन पूछा । 
अङ्ूरजीने बड़ी नम्रतासे कंसका पूरा षडयन्त्र बता दिया । 

त्रजसे मथुरागमन 

श्रीकृष्णचन्द्रने श्रीनन्दबाबाको बता दिया कि मथुरामे 
चतुर्दशीको धनुषयज्ञ एवं मल्लक्रीडा है । महाराज कंसने 
अक्रूरजीको भेजा है ब्रजराजको गोपोंके साथ आमन्त्रित करने- 
के लिये | ब्रजेश्वरने उसी समय पूरे ब्रजमें घोषणा करवा दी। 
सीधे-सरळ गोपोंने इस यात्रामें कोई छल-कपट नहीं समझा । 

वे रात्रिम ही बड़े उत्साहसे चलनेके लिये छकड़े सजाने लगे । 
लेकिन गोपियोंके प्रेमपूर्ण निर्मल हृदयमें भविष्यकी स्पष्ट 
छाया पड़ने लगी । उन्हें यह बात असन्दिग्ध जान पड़ने 
लगी कि अब श्रीबलराम तथा श्यामसुन्दर ब्रजमें लोटकर 
नहीं आयेंगे । वियोगकी आशङ्कसे वे व्याकुल हो उठी । 
उनका हृदय फटने-सा लगा । उनकी रात्रि परस्पर एक 
दूसरीसे अपनी व्यथा कहते और क्रन्दन करते बीती । 

फाल्गुन कृष्ण त्रयोदशीका वह निष्ठुर प्रातःकाळ भी 
हुआ । गोपोंने उत्साहपूईक राजाको निवेदित करनेके लिये 
भेटें सजाया और छकड़े हॉक दिये । त्रजेश्वर भी गोपोंके 
साथ ही पधारे । गोपबालक भी मधुरा देखनेकी उत्सुकतासे 
साथ चले | राम-स्याम मैयाकी चरणवन्दना करके अक्रूरके रथमें 
बेठे । # गोपियाँ नेत्रोमै अश्रभरे देख रही थीं । श्रीकृष्णचन्द्र 
रथसे उतरकर उनके पास गये । उन्हें समझाया, धैर्य दिया। 
हाय ! अब इस कोरे आश्वासनके अतिरिक्त रह भ्या गया था । 
रथ अन्ततः चल पड़ा । रोती; बिलखती देखती रह गयीं वे 
बेचारी प्रेमके उज्ज्वल आदशंकी मूर्तियाँ । 

अक्कुरजीको शीघ्रता थी। ब्रजमें जो वियोगका अनन्त 
समुद्र उमड़ पड़ा था, उससे किसी प्रकार शीघ्र बाहर होना 
था । रथ हॉककर वे यमुना-तटपर आये । यहाँ रथ रोककर 
राम-श्यामसे आज्ञा लेकर, उनको रथपर बेठाकर वे खान 
करने उतरे । यमुनाजीमें डुबकी लगाते ही उन्हें जलमें वही 
श्रीबलराम और श्यामसुन्दर दीख पड़े । बड़ा आश्चयं हुआ 
अक्रूरजीको । जिन्हें वे रथपर छोड़ आये थे, वे यहाँ जलमें 
केसे पहुँच गये १ सिर उठाकर उन्होंने तटकी ओर देखा । 
दोनों भाई रथपर स्थिर बेठे थे | तब क्या जलमें भ्रमसे 
इनका रूप दीख पड़ा! यह सोचकर फिर अक्रूरजीने 
डुबकी लगायी । 

मृणाळगौर सहस्र फण भगवान्‌ रोषके मस्तकोंकी मणियों- 
का प्रकाश जगमग कर रहा है। उनके भोगपर नील कमलके 
समान सुन्दर वर्ण, पीताम्बर पहिने, दिव्य रल्नाभरणोंसे 
आमूषित+ चतुभुंज परमपुरुष आघे लेटे हैं | उन परम प्रभु- 
के मुखपर मन्द-मन्द मुसकान है और लोचनोंमें कृपाका समुद्र 
उमड़ रहा है । वे बड़े अनुग्रहपूर्ण भावसे देख रहे हैं अपनी 
ओर । भगवानके सभी पार्षद, ब्रह्मा, शिव तथा इन्द्रादि 


# नक्षत्र-गणनासे ११ वर्ष ६ मास ५ दिन अर्थात्‌ वर्तमान 
सौर बर्षसे १० वर्ष ४ मास ३ दिनकी अवस्थातक श्रीकृष्णचन्द्र 
ब्रजमें रहे । 


लोकपाल, सनकादि ऋषिगण, प्रह्मादादि प्रमुख भक्त उन 
पुरुषोत्तमकी स्तुति कर रहे हैं| सभी भगवदीय दाक्तियाँ 
मूतिंमान्‌ 'होकर सेवामें उपस्थित हैं | यह अद्भुत दृश्य 
देखकर अक्रूरजीका रारीर रोमाञ्चित हो गया । उनके नेत्रोंसे 
अश्रु गिरने: लगे । गद्गद वाणीसे उन्होंने अपने आराध्य 
श्रीमन्नारायणकी स्तुति की । 


अक्रूरजी स्तुति कर ही रहे थे कि भगवानका वह दिव्य 
विग्रह अन्तर्हित हो गया । अव जाकर वे सावधान हुए । 
दौघतापूर्वक खान-सन्ध्यादि करके रथपर लोटे । श्यामसुन्दरने 
पूछा--'चाचाजी ! आप चकित-से जान पड़ते हैं । आपने 
जलमें क्या अद्भुत बात देखी है !? 

अक्रूरजीने सिर झुकाकर कहा--'प्रभो ! आप विश्वात्मा 
हैं । पृथ्वी, जल, आकारामे जो कुछ है, सब आपमें ही है। 
मैं आपका इन चर्मचक्षुओंसे दर्शन कर रहा हूँ, इससे बडी 
अद्भुत बात और क्या होगी ।? 

रथ वेगपूर्वक चळा | ब्रजराजके साथ गोपोंने नगरसे 
बाहर एक उपवनमें जलकी सुविधा देखकर छकड़े खड़े किये 
थे और द्यामसुन्दरकी प्रतीक्षा कर रहे थे | अक्रूरजी चाहते 
थे कि दोनों भाई उनके घर पधारें । अपनी चरणरजसे 
उनके गृहको पवित्र करें । श्यामसुन्दरने रथ खड़ा कराया 


. और बोले--“चाचाजी ! अब आप पधारें | कंसको मारकर 


फिर हम दोनों आपके घर आयेंगे ।' इच्छा न होनेपर भी 
अक्रूरजीको राम-श्यामको वहीं छोड़ देना पड़ा । खाली रथ 
लेकर वे नगरमें गये । कंसको बलराम तथा श्रीकृष्णचन्द्रके 
मधुरा आ जानेकी सूचना देकर वे अपने घर चे गये । 


नगर-दर्शन 

बड़े भाईके साथ श्रीकृष्णचन्द्र श्रीनन्द्बाबाके पास 
छकड़ोके शिबिरमें आ गये । व्रजसे भोजनकी पर्याप्त सामग्री 
छकड़ोंमें आयी थी । सखाओंके साथ दोनों भाइयोंने भोजन 
किया और दोपहरीमें थोड़ा विश्राम किया । दिनके तीसरे 
प्रहरमें गोपबालकोंके साथ दोनों भाई मथुरा-नगर देखने चले । 
श्रीब्रजराज नहीं चाहते थे कि बालक नगरमें अकेले जायें; 
किंतु श्यामसुन्द्रने किसी प्रकार किसी गोपको साथ ले 
जाना स्वीकार नहीं किया । 

नगरमें प्रवेश करते ही एक धोंबियोंका सरदार मिल 
गया । वह कंसका निजी धोबी था और वस्त्रोंको रंगनेका 
काम भी करता था | उसके साथ बहुत-से और धोबी राजकीय 


# बालक श्रीकृष्ण % 

घुले-रेंगे उत्तम वस्त्र लिये जा रहे थे । श्रीकृष्णचन्द्र उसके 
पास ह चले गये और सहज भावसे बोले--“भाई ! तुम हम- 
के योग्य उत्तम वस्त्र इन वस्त्रोमेसे दो दिनके लिये दे 
दो । इससे तुम्हारा कल्याण होगा ।? 

„ राजा कंसका वह धोबी दुष्ट एवं घमंडी था । उसने 
डॉटकर कहा--“तुमलोग बड़े उद्धत जान पड़ते हो । बनों 
और पवतोंमें घूमनेवाले जंगली गोप क्या ऐसे ही वस्त्र पहिनते 
हैं! बड़े मूर्ख हो तुम जो महाराजके वन्न माँगने चले हो । 
यदि जीनेकी इच्छा हो तो यहसे भाग जाओ । ऐसी वात 
फिर कभी मुखसे मत निकालना । तुम्हारे-जेसे मदोन्मत्त 
लोगोंको हमारे महाराज बंदी बना लेते हैं, उनका सब धन छीन 
लेते हैं और उन्हें मार डालते हैं |? 

बकवादी धोबी बकता ही चला जा रहा था । श्रीकृष्णचन्द्र- 
ने अपने दाहिने हाथको तिरछा करके उसे मारा । धोब्रियो- 
के उस सरदारका मस्तक भुट्टे-सा कटकर दूर जा गिरा | 
उसकी मृत्यु देखते ही उसके संगी-साथी सब कपड़ोंके गद्दर 
वहीं पटककर प्राण बचाकर इधर-उधर भाग गये । अब 
बलरामजीने, व्यामसुन्दरने तथा गोप-बालकोंने अपनी-अपनी 
रुचिके अनुसार कपड़े उठा लिये उनमेंसे और पहिन लिये-। 
शेष वस्त्रोंकों छोड़कर वे आगे बढ़े । 
त्रे वस्त्र बालकोके नापके बने नहीं थे | सभीके अज्ञोंमें 
वे ढीले-ढाळे आ रहे थे । एक दर्जीने यह देखा तो केंची, 
सूई आदि लेकर वह मार्गमै आ गया । दाथ जोड़कर उसने 
वस्त्र ठीक कर देनेकी आज्ञा मागी और बड़ी झीघ्रतासे उसने 
दोनों भाइयों तथा गोपकुमारोंके वस्र उनके अज्ञोंके अनुरूप 
बना दिये । श्रीकृष्णचन्द्रने उसे सारूप्य मुक्ति तथा इस लोक- 
में अखण्ड सम्पत्ति प्राप्त होने एवं मरणपर्यन्त सवल-स्वस्थ 
शरीर रहनेका वरदान दिया । 
श्रीव॒जराजकुमार सदासे अपने दीन अनुरागियोंकी 
सुधि लेते आये दै । मथुरा पहुँचते ही उन्हें अपने सरल भक्त 
सुदामा मालीका स्मरण हुआ । बड़े भाई ओर सखाओंके 
साथ वे उसके घर पहुँच गये । सुदामा आनन्द, प्रम एव 
अकुलादटसे स्तब्ध रह गया । उसने सब सखाओंके साथ दोनों 
भाइयोंकों वेठनेके लिये आसन दिया। फिर संत्कार तथा 
पूजन करके बड़ी सुन्दर-सुन्दर माला और पुप्पगुच्छ 
समर्पित किये उस धन्यभागने । श्यामसुन्दर तो उसपर कृपा 
करने पधारे ही थे | बोले--“सुदामा ! अव तुम जो चाहो 
सो वरदान माँग लो ।? सुदामाको भला अब माँगना क्या रहा 


था। उसने श्रीकृष्णचन्द्रके श्रीचरणोंमें अविचल भक्तिका 
वरदान माँगा । उसे उसका अभीष्ट तो मिला ही, साथ-ही-साथ 
बळ, आयु, कान्ति, यश ओर वंशपरम्परामें बराबर बढ़नेवाली 
लक्ष्मीका वरदान और प्राप्त हुआ । 

राम-श्याम नगर देखने आये हैं, यह समाचार पूरे नगर- 
में दो क्षणमें फेळ चुका था । जो नगरवासी जैसे थे, वैसे ही 
दोड़ आये थे मार्गपर | भोजन; खान, वस्राभरण-धारण अधूरा 
छोड़कर लोग भाग आथे थे | भवनोंकी अद्यलिकाओंपर 
नारियाँ और मार्गके दोनों ओर आवाल-बृद्ध पुरुषोंकी भीड़ 
लगी थी । पुष्प) दूर्वा, लाजा, अक्षत, चन्दन आदिकी वर्षा 
हो रही थी दोनों भाश्योंके ऊपर । ब्राह्मण स्वस्तिवाचन करते 
हुए आशीर्वाद दे रहे थे | नगरके व्यापारी हाथोंमें बहुमूल्य 
मेंटे लिये नम्नतापूबक अभिवादन कर रहे थे | सबका स्वागत 
स्वीकार करके उनका यथोचित सम्मान करते ये मत्त गजराज- 
के समान चले जा रहे थे । 

कंसका वह पूज्य धनुष उसके कुलमें परम्परासे पूजित 
होता आ रहा था । बड़े भारी भवनमें वह ऊँचे सिंद्दासनपर 
सजाया हुआ रक्खा था । सश्र सैनिक सावधानीसे उस 
भवनकी रक्षा कर रहे थे । श्रीकृष्णचन्द्र अपनी पूरी मण्डली- 
के साथ सीधे उसी भवनमें पहुँच गये | जबतक रक्षक सैनिक 
रोके या सावधान हों, तत्रतक तो वे शीघ्रतासे धनुषके पास 
पहुँच गये । उस बड़े भारी धनुपको बायें हाथसे सहज भाव- 
से उन्होंने उठा ल्या, उसपर डोरी चढ़ा दी और खींचकर 
बीचसे ऐसे तोड़ दिया; जैसे गजराज गन्नेको तोड़ दे । धनुष 
टूटनेका शब्द वज्रपातसे भी भयङ्कर हुआ । उससे सम्पूर्ण 
दिशाएँ गूँज उठीं । 

“पकड़ो ! पकड़ लो !? इस प्रकार चिल्लाते हुए धनुषके 
रक्षक टूट पड़े अब श्रीकृप्णचन्द्रको पकड़ने । अबतक श्याम- 
ने विना शास्त्र उठाये ही सब असुर मारे थे । ब्रजमें उन्होंने 
किसीको मारनेके लिये लाठीतक नहीं उठायी। अब मथुरा- 
में पहिली बार धनुषका एक खण्ड उन्होंने हाथमें लिया और 
दूसरा खण्ड श्रीवळरामजीने | अपने ऊपर झपटनेवाले 
आततायी सेनिक्रोंकी पिटायी प्रारम्भ कर दी उन्होंने । किसी- 
का सिर फूटा, किसीका हाथ टूटा । वे रक्तमें सने घायल 
होकर भागे और कंसके पास जाकर हाय-तोवा मचाने लगे । 
कंसने एक पूरी सेना भेज दी; किंतु उसके सैनिक बेचारे टूटे 
धनुष-खण्डोंकी मारके आगे थोड़ी देर भी टिक नहीं सके । 
चिथड़े उड़ गये सबके । 


५३६ 


* नहि दरिद्र सम दुख जग माही । संत मिलन सम सुख जग नाहीं ॥ % 


धोबीसे छूटे हुए वस्त्र रक्तमे सन गये थे । सम्भवतः वे 
इसी अबसरके लिये लूटे गये थे । उन्हें तो सबने उतार फेंका 
और उस भवनसे निकलकर धीरे-धीरे नगर घूमते हुए 
सायंकाळ शिबिरमें लौट आये । दोनों भाइयोंने नगरमें कुछ 
किया भी है, इसका कोई पता #जराज या गोपोंको लगा नहीं। 

कंस-उद्धार 

धनुष टूट गया, भेजे हुए सैनिक मारे गये, इन समाचारों- 
ने कंसको बहुत उद्विम्न कर दिया । रात्रिमें एक तो उसे 
निद्रा नहीं आयी और जब आयी भी तो बड़े भयङ्कर स्वप्न 
दीखे । बड़े सबेरे ही उठकर वह मल्ळशालामें पहुँच गया । 
समासदोंके आनेके पीछे नरेशाको आना चाहिये, यह नियम 
भी आज उसने नहीं रक्खा । दुन्दुभियाँ बजने लगीं । मल्ल 
एवं सभासद्‌ शीघतापूर्वक आने लगे । सब लोग कंसको 
अभिवादन करके; भेंट देकर अपने लिये निश्चित स्थानोंपर 
बेठने लगे । श्रीनन्दवाबा भी गोपोंके साथ आये और राजा- 
को उपहार देकर एक स्थानपर एकत्र बेठ गये । 


बाळक देरसे उठते ही हैं । गोप-बाळकोंके साथ राम- 
. श्याम कुछ देरसे उठे और खानादिसे निवृत्त हुए । जब वे 
सखाओंके साथ रंगदाळाके समीप पहुँचे, तब देखा कि द्वार 
रोके एक बड़ा भारी हाथी झुम रहा दै । गजराजके नेत्र लाल- 
लाळ हो रहे हैं | उसे सुरा पिलाकर उन्मत्त कर दिया गया 
है । श्रीकृष्णचन्द्रने महावतको ललकारा--“हस्तिप ! अपने 
हाथीको द्वारसे झटपट हटा ले, अन्यथा हाथीके साथ तुझे भी 
यमराजका घर देखना पड़ेगा ।? | 


महावत अपने सहस हाथियोंका बल रखनेवाले कुवलयापीड 
महागजको कुछ हटा लेनेके ल्यि तो द्वारपर ले नहीं आया 
था । उसने अङ्कुश मारकर गजराजक्तो उत्तेजित किया । टूट 
पड़ा हाथी ओर एक बार तो उसने सँड्से श्रीकृष्णचन्द्रकी 
पकड़ भी लिया; किंतु एक थप्पड़ मिली, उसे पुरस्कारमें । 
उसकी सूँडसे सरककर केशव निकल गये और उसके पेराँके 
बीचमें ही हो रहे । दूसरी वार श्रीकृष्णचन्द्र भूमिमें लेटे और 
झटसे उठ गये । गजने उन्हें पृथ्वीमें पड़ा समझकर भूमिमें 
दाँत मार दिया | अब एक ओरसे बलरामजी और दूसरी 
ओरसे श्रीकृष्ण हाथीकी पूँछ और सूँड़ पकड़कर खींचने 
लगे । गज एक ओर झुकता तो दूसरी ओरसे उसपर थप्पड़ 
पड़ता । ये वज्रके समान तड़ातड़ पड़नेवाले थप्पडु--गजराज 
व्याकुल हो गया । वह सँड उठाकर चिग्घाड़ मारने लगा | 


अन्तमें सँड पकड़कर श्रीकृष्णचन्द्रने उमेठ दी और पटक 
दिया पर्वतके समान उत हाथीको भूमिपर । मस्तकपर पैर 
रखकर दोनों दाँत बलपूर्वक उखाड़ लिये । उन दॉतोंसे हाथी 
ओर हाथीवान तथा उसके सहायकोंकों समाप्त कर दिया 
उन्होंने । अब दोनों भाई एक-एक हाथीदाँत कन्धेपर रक्खे 
रंगगालामे प्रविष्ट हुए । स्वेदके विन्दु, रक्तके छीटे और 
हाथीके मदविन्दुओके पड्नेसे उनके अज्ञोंकी अत्यन्त अद्भुत 
शोभा हो रही थी । रंगशालाके लोगोंने अपनी-अपनी भावना- 
के अनुसार उनके दर्शन किये; क्योंकि उन सर्वरूपका रूप 
तो नित्य भावरूप ही है । 
मल्लानामशनिर्नृणां नरवरः स्रीणां स्मरो मूर्तिमान्‌ 
गोपानां स्जनोऽसतां क्षितिभुजां शास्ता स्वपित्रोः शिल्लुः । 
गृत्युभॉजपतेविराडविदुषां तशवं परं योगिनां 
बृष्णीनां परदेवतेति विदितो रङ्गं गतः साग्रजः ॥ 
( श्रीमद्भा० १० । ४३ । १७) 
रंगशालाके मध्यमें मर्लभूमि थी और उसमें महाकाय 
मल्ल लॅगोट कसे व्यायाम करनेमें लगे थे | उनमेंसे चाणूरः 


ने श्रीकृष्णचन्द्रसे कहा--'नन्दकुमार ! तुम दोनों भाई 


बड़े बलवान्‌ हो । महाराजने तुम्हारे पराक्रमकी प्रशंसा 
सुनकर ही छुम्हें बुलवाया है । अब अपनी मछविद्यासे घुम 
महाराजको प्रसन्न करो ।? 

“हम बालक हैं, अतः अपने समान ब्रालकोंसे मछयुद्ध 
करेंगे |! यह कहकर श्रीकृष्णचन्द्र तनिक मुसकराये । 

“तुम भला बालक केसे हो सकते हो । अभी तुमने 
सहृत्त हाथियोंका बल रखनेवाले कुवळ्यापीड़को मारा है । 
अतः तुम्हारे साथ मैं मल्लयुद्ध करूँगा और बलरामके 
साथ चाणूर |? मुष्टिकने कहा । | 

“जेसी तुम्हारी इच्छा ।? कहकर दोनों भाई मलमूमिमें 
उतर गये । दोनों जोड़ें परस्पर गुँथ गयीं। नाना प्रकारके 
दाव-पेच, खींचतान चलने लगे । 


वहाँ बेठे नगरवासी व्याकुल होने छगे। उन्हें राम- 
इयामके सुकुमार अङ्ग अत्यन्त आकर्षित कर रहे थे । श्रम 
पड़नेसे वे अङ्ग अरुणाभ हो आये थे और उनपर स्वेदके 
बिन्दु चमक रहे थे | पर्वतके समान विशाळ, वज़के समान 


. कठोर शरीरवाले मल्लोंको सुकुमार बालकोंके साथ 


भिडा देना उन्हें बड़ा भारी अन्याय प्रतीत हेता था। 
भयके मारे वे विरोध नहीं कर सकते थे; किंतु परस्पर चर्चा 


# बालक भीकृष्ण % 


कर रहे थे इस अन्यायकी । उनके हृदय व्याकुल हो 
रहे थे! 
नगरवासी तो व्याकुल थे स्नेहके कारण; किंतु चाणूर- 
मुष्टिक भी कम व्याकुल नहीं थे । उन्हें लगता था कि आज 
उनको वज्जकी बनी मूर्तियोंसे भिड़ा दिया गया है । उनका 
शरीर पिसा जा रहा था । बार-बार वे मूछित-से हुए जा रहे 
थे । व्याकुल होकर चाणूर कूदा ओर दोनों हाथोंसे घूसा 
बाँधकर उसने पूरे वेगसे श्रीकृष्णचन्द्रके विशाल वक्षपर आघात 
किया । कोई हाथीपर दो फूल पटक ही दे तो होता जाता 
क्या है। श्यामसुन्दर तो हिलेतक नहीं । उन्होंने चाणूरके 
दोनों हाथ पकड़ लिये और उसे अपने सिरके चारों ओर 
घुमाने लगे । अन्तमें प्रथ्बीपर पटक दिया उसे उन्होंने । 
उसके केश बिखर गये, वस्रादि अस्तव्यस्त हो गये और 
प्राण निकल गये । 
बड़े भेयाने देखा कि कृष्णचन्द्रने तो जोड़ समाप्त कर 
दी । इसी समय मुष्टिकने भी उनके वक्षपर घूसा मारा; सो 
उन्होंने उसकी कनपटीपर एक चपत जड़ दी। मुखसे 
खुन फेंकता मुष्टिक धूमकर गिर पड़ा और ठंढा हो गया । 
अब कूट नामक मल्ळ बलरामजीपर झपटा सो उसे उन्होंने 
बायें हाथका एक धूसा धमक दिया । उनका धूसा मिल 
जानेपर फिर क्या कोई इवास लेता है। उधर दाळ और 
तोश श्रीकृप्णपर झपटे थे । पैरकी एक ठोकर लगते ही 
शलका सिर घड़से दूर जा गिरा ओर तोशल तिनकेकी 
भाँति चीरकर फेंक दिया गया । अब जो मल्ल बचे थे 
वे भाग खड़े हुए । 
यह अच्छी रही, राम-श्यामका अभी व्यायाम भी पूरा 
नहीं हुआ और महाराज कंसके मल्ल तो मल्लभूमिसे भाग 
ही गये । दोनों भाइयाने अब अपने सखाओंको हाथ पकड़- 
कर खींचा । मल्ल्भूमिमें उचित जोड़ोंकी. न्यायपूणं 
मनोहारी मल्लक्रीडा चलने लगी । सभी नागरिक हर्षसे जय- 
जवक्रार करने ळगे | सब राम-कृष्णकी प्रशंता करने लगे । 
कंस क्रोधके मारे अपने मञ्चपर खड़ा हो गया । 
चिदलाकर दुन्दुभियाँ तथा घुरहियाँ बजना बंद करवाया । 
अव वह वकवाद करने लगा--*इन दोनों दुष्ट लड़कोंको 
यहसे निकाल दो । गोपोंका सारा धन छीन लो । नन्दको 
मार डालो ! वसुदेवको और शत्रुओका पक्ष लेनेवाले मेरे 
पिता उग्रसेनको भी सहायकांके साथ मार दो ।? 
कंस जिस मश्चपर बेटा था, वह बहुत ऊँचा था । 
बा० अं १९-- 

श्रीकृष्णचन्द्रने उसे बकवाइ करते देखा तो वे कूदकर मञ्चपर 
पहुँच गये । घेर्यपूर्वक कंसने भी ढाल-तलवार उठा ली 
और पेंतरे बदलने लग; किंतु असुर-निकन्दन श्रीकृष्णने 
उसका मुकुट फेंक दिया । उसके बाल पकड़कर मञ्चसे नीचे 
पटक दिया उसे और स्वयं वे जगदात्मा उसके ऊपर कूद 
पड़े । कंस मर गया इतनेसे ही, पर श्रीकृष्ण केश पकड़कर 
घसीटने लो भूमिमें उसकी देहको । नन्दबाबा, वसुदेवजी) 
उग्रसेन आदिको दुर्वचन कहनेवालेपर उनका रुष्ट होना 
उन भक्तवत्सलके अनुरूप ही था । 

कंस तो भयके कारण सदा सर्वत्र भगवानको ही देखता 
था अतः वह उनमें ही एकाकार हो गया । उसके कंक? 
न्यग्रोध आदि आठ भाई उसकी मृत्युसे क्रुद्ध होकर दौडे; 
किंतु वळरामजीने पास पड़ी एक परिघ उठा ली और उन्हे 
श्रीकृष्णतक पहुँचनेसे पूर्व ही समाप्त कर दिया । 

बन्दियोंकी मुक्ति 

कंस मारा गया । श्रीकृष्ण-बलदेवके जवनादसे मथुरा- 
का आकाश गूँजने लगा । कारागारके द्वार खुल गये । 
उग्रसेन, वसुदेव और देवकीकी बेड़ियोंके साथ समस्त 
बन्दियोंकी बेड़ियाँ कट गीं । जो आवागमनकी भयङ्कर 
बेड़ीको काटनेवाले हैं, उन्होंने माता-पिताकी बेड़ियाँ कार्टी 
और गिर पड़े उनके चरणांमें । 

“ये अमित पराक्रम साक्षात्‌ भगवान्‌ पुरुषोत्तम !? माता- 
पिता खड़े रह गये । उनका साहस नहीं हुआ श्रीकृष्णचन्द्र 
एवं बलरामको उठाकर हृदयसे लगानेका; किंतु श्यामसुन्दर 
कहीं इस प्रकार अपने निजजनोंसे बड़े बनकर दूर रहा 
करते हैं । उन्होंने “पिताजी, माताजी, हमें क्षमा करें । 
कंसके भयके कारण हम आपसे दूर रहे । आपको हमारे 
कारण बड़ा क्लेश हुआ । हम आपकी सेवा नहीं कर सके! 
आदि ममत्वपूर्ण वचनोंसे माता-पिताकी प्राथना की । उनकी 
वैणवी योगमायाने वात्सल्य उँडेछ दिया हृदयमें । अब 
अपने चिर विछुड़े पुत्रोको हृदयसे लगाये, नेत्रोके आँसूसे 
उनकी अलके भिगोते, पुलकित तन, रुद्ध वचन उन 
विश्ववन्य दम्पतिका ध्यान करके आप भी अपने हृदयके 
भावोंको पवित्र कर छें । 

मथुरामे उत्सव मूर्तिमान्‌ होकर बेठ गया है । 
श्रीकृप्णचन्द्रने राजसमाज जुटाया, सभासद्‌ एकत्र हुए और 
तब सबके बीचमें उन्होंने बृद्ध मद्दाराज उग्रसेनसे प्राथना 

# पर हित सरिस घम नहि भाई । पर पीड़ा सम नहि अघमाई ॥ # 


की-- “महाराज ! सिंहासनपर बिराजे । ययातिके शापको 
मान्यता देनेके कारण हम तो राज्यके अधिकारी हैं नहीं 
और आपके लिये कोई दाङका करनेकी बात भी नहीं 
है । में सेवक बनकर आपके समीप उपस्थित रहूँगा। 
नरेशोकी तो चर्चा क्या, बड़े-बड़े लोकपाल देवता भी आपके 
चरणोंमें भेंट रखकर मुकुट झुकाथेंगे ।? इसे कहते हैं कंगाल- 
को सम्राट्‌ बना देना । जो कलतक केसके कारागारमें थे, 
बे बृद्ध महाराज उग्रसेन आज यादव-चक्रवर्ती हो गये और 
किसीका साहस है जो उन्हें राजराजेश्वर न स्वीकार करे । 


यह मङ्गल-मद्दोत्सव--अबर इसमें व्रजकी चर्चा करना 
अच्छा नहीं । बड़े आदर) बड़े स्नेहके साथ बड़े-बड़े उपहार 
देकर ब्रजराजको विदा किया गया; किंतु विदा होना पड़ा 
उन्हें अपने राम-झ्यामके पाससे | अब उनकी, गोपोंकी और 
उनके ब्रजकी व्यथाकी चर्चा करके मथुराके इस 
आनन्दोत्सवको मन्द नहीं करना है । सच तो यह है कि उस 
वियोगके महाबाडूवकी चर्चा करना बसकी भी बात 
नहीं है । 


गुरु-गृहमें 


मथुराकी शासन-व्यवस्था महाराज उग्रसेनके सिंहासना- 
रूढ होनेसे श्रीकृष्णचन्द्रके संरक्षणमें सम्पन्न हो गयी। 
कंसके भयसे विदेशोंमें जो लोग भाग गये थे, उन्हे आदर- 
पूर्वक आमन्त्रित किया गया । धन, भूमि, भवन आदि देकर 
उन्हें बसाया गया । उनकी क्षतिपूर्ति तो की ही गयी, 
उन्हें राजकोषसे पर्याप्त धन देकर संतुष्ट किया गया। 


नगरमें, देशमै शान्ति हो जानेपर श्रीवसुदेवजीने अपने 
दोनों कुमारोंका उपनयन-संस्कार कराया । श्रीबलराम एवं 
दयामसुन्दर अब कटिमें मूँजकी मेखला तथा कौपीन 
पहिनकर) बगळमें मृगचमं दबाकर, हाथमें पलाशदण्ड 
लेकर ब्रह्मचारी बन गये । द्विजातिमात्रके बालक बारह 
वर्षकी आयुसे पहले ही यज्ञोपवीत संस्कार प्राप्त करके गुरुके 
आश्रममें रहने चले जायें ओर वहाँ ब्रह्मचर्याश्रमके नियमों- 
का पालन करते हुए संयम; तप; तितिक्षाका जीवन बितावें, 
गुरुसेवा करें ओर वेदाध्ययन करें, यह शास्त्रका आदेश 
हे । जाँ परमप्रभु लोकमर्यादाकी रक्षाके लिये ही अवतीर्ण 
हुए हैं, वे स्वयं उसका पूरा पालन करके मनुष्योंके सामने 
आदर्श उपस्थित करते हैं। 


विद्याका प्रधान केन्द्र सदासे भगवान्‌ विश्वनाथकी 
काशीपुरी रही है, किंतु उन दिनों जो काशीनरेश थे) वे 
पोण्डूकके मित्र थे और पौण्डूक कंसके पक्षका राजा था । 
ऐसी दशामें श्रीकृप्णचन्द्रका काशी पढ्ने जाना नहीं हो 
सकता था । सान्दीपनि नामक्रे एक मुनि काशीके ही विद्वान्‌ 
थे और उज्जयिनी पुरीमै आश्रम बनाकर रहते थे । सर्वत्र 
उनके तप एवं विद्याकी ख्याति थी । अवन्तिका ( उज्जैन ) 
की राजमाता थी वसुदेवजीकी बहिन राजाधिदेवीजी, अतः 
वसुदेवजीने अपने कुमारोंकों अध्ययनक्रे लिये अवन्तिका 
ही भेजा । 

कोई सम्राटका कुमार हो या कंगालका बालक) ऋषि- 
कुलमें दोनों समान होते थे । किसीके घरसे या स्वजनोंसे 

कोई छोटी सहायता भी बालकोंको मिलनेका नियम नहीं 

था । बालकको इस छोटी अवस्थामें ही त्याग, तप, तितिक्षा, 
नम्रता, सेवा और खावलम्बनकी पूरी-पूरी शिक्षा देनेकी 
इतनी उत्तम व्यवस्था संसारके किसी भी दूसरे समाजने 
कभी नहीं की । 

मृगचर्म बिछाकर मिट्टीकी वेदी ( चबूतरे ) पर रात्रिके 
तीसरे पहरमें सो जाना और चौथे प्रहरके प्रारम्भमें ही 
उठकर आश्रमको स्वच्छ करने, लीपने, जल भरने आदिमें 
लग जाना । सूयाँद्यसे पूर्व ही स्नान करके सन्ध्या-वन्दन 
तथा हवनादि करना और फिर दिनके पहले प्रहरमै वेदाभ्यास 
करना । दूसरे प्रहरमें समीपकी बस्तियोंमें भिक्षा माँगने जाना 
और जो कुछ मिले, उसे लाकर गुरुदेवकी सेवामे उनके 
सम्मुख रख देना । उसमेंसे जितना जो कुछ गुरुदेव दे दे, 
मध्याह-सन्ध्या करके केवळ उतनेसे संतोष कर लेना । यही 
एक बार मात्र देनिक भोजन । जूते न पहनना, सुरमा न 
लगाना; पळंगपर न सोना, छाता न लगाना, सादगीसे रहना, 
गुरुपन्नीको छोड़कर किसी भी स्त्रीके, न देखना, जव गुरुदेव भोजन 
करके लेट जावँ, तव उनके चरण दवाना या उनके पास मठकर 
पंखा झलना आदि सेवा करना । इसी समय गुरुदेव जो 
कुछ पढाते जायँ, उते एकाग्र मनसे पढ़ लेना । दिनके 
तीसरे पहरमें वनमें जाकर फल, पुष्प, समिधा, कुदा आदि 
ले आना । आश्रम-ृक्षोंको सींचना तथा गुरुण्हके सेवाकार्य 
करना । सायंकाळ स्नान, सन्ध्या, हवन आदि और फिर 
आधीराततक गुरुसेवा करना । गुरुकुलमें रहनेवाले ब्रह्मचारी- 
की यह जीवनचर्या थो । उसके प्रास कोपोन, दण्ड, 
मृगचर्म और जल्पात्र--बस इतनी सामग्री देती थी । 


* झूलेमे जसुमतिजीको लाल # 


५३९ 


श्रीकृष्णचन्द्र एवं श्रीबलरामजी बड़ी श्रद्धा एवं तत्परतासे 
इन सभी नियमोंका पूरा-पूरा पालन करते थे । 


एक दिन श्यामसुन्दर सुदामा नामक एक सहपाठी 
ब्राह्मण ब्रह्मचारीके साथ वनमें दिनके तीसरे प्रहर गुरुदेवकी 
पत्नीकै आरेशपे सूखी लकडियाँ लेने गये थे | बनमें पहुँचनेपर 
बड़े जोरकी घटा छा गयी । आँधी आयी और वर्षा होने 
लगी । दोनों बनमें मार्ग भूलकर भटक गये । रात्रि हो 
गरी । घोर अन्धकार छा गया । वपसि भीगते, थरःथर 
कापते, दोनों सिकुड़े हुए एक दृक्षकी जइमें परस्पर सरे 
पूरी रात बेठे रहे। प्रातःकाल गुरुदेव अपने शिष्योंको 
ढूँढ़ते पहुँचे । प्रसन्न हो गये वे तपोधन । उन्होंने आशीर्वाद 
दिया--।इस लोक और परलोकमें भी तुम्हे पूरा वैदिक 
ज्ञान सदा स्मरण रहेगा |? 

जिनके इवाससे ही श्र॒तियाँ निकलती हैं, उनको 
अध्ययन क्या करना था । गुरुदेव एक वार पाठ कर देते 
और राम-श्याम दोनों उस विपयको उसके अङ्ग) उपाङ्ग) 
रहस्यके साथ सुना दिया करते | केबल चोंसठ दिनमें दोनों- 
ने सव वेद्‌, उपवेद, वेदाङ्ग आदि शास्त्र सिद्धान्ततः तथा 
धनुर्वेद) आयुर्वेद, स्थापत्यवेद, गान्धर्ववेद आदि क्रियात्मक 
रूपसे भी सीख लिये । इन्हीं चोंसठ दिनोमें चोंसठ कलाएँ 
भी अभ्यस्त बना लीं उन्होंने । 

पैंसठवें दिन श्रीकृष्णचन्दरने बड़े भाईके साथ गुरुदेतके 
चरणोमें मस्तक रखकर गुरुदक्षिणा माँग लेनेकी प्रार्थना 
की | ऐसी अलौकिक प्रतिमा, ऐसा अभूतपूर्व ज्ञन-- 
गुरुदेव अन्ततः इन भुवनबन्द्र दोनों भाइयोंके वन्दनीय 
गुरुदेव थे, उनसे यह छिपा नहीं था कि ये सेश्वर ही 
दिष्य बनकर उन्हें गौरव दे रहे हैं । अपनी पतनीसे 
गुरुदक्षिणके विषयमै उन्होंने मन्त्रणा की । ब्राह्मणीके एक 


ही पुत्र हुआ था ओर पर्वस्ञान करते समय वह प्रभासक्षेत्र- 
में समुद्रमें डूब गया था, वह अपना पुत्र पानेको बहुत 
उत्सुक थी । गुरुदेवकी आज्ञा पाकर दोनों भाई रथमें बैठकर 
समुद्रतटपर पहुँच गये । 

श्रीरामावतारमें समुद्रको जो शिक्षा मिली थी, वह अब 
भी उसे भूली नहीं थी । अब फिर धृष्टता करनेका उसमें 
साहस नहीं था । बलराम-इयामके पहुँचते ही मूर्तिमान्‌ 
होकर रत्नोंका उपहार लिये सागर उनके चरणोंमें प्रगत हो 
गया । पूछनेपर उसने बताया कि बालकका हरण उसका कार्य 
नहीं दै । एक शाङ्करूपधारी असुर जलमें रहता है, उसीकी 
दुष्टता यह हो सकती है । श्रीकृष्णचन्द्रने जञमे प्रविष्ट होकर 
असुरको मार डाला । उसके शारीरसे निकला शङ्ख ले लिया 
उन्होने । बालक उसके उदरमें भी नहीं था । अत्र दोनो 
भाइयोंने यमराजकी संयमनीपुरीको रथ हॉक दिया । 

धर्मराज बारह प्रधान भागवताचायंमें हैं । श्रीकृष्णचन्द्र 
के शङ्खकी ध्वनि सुनते ही बे द्वारतक दौड़े आये । आज 
संयमनीपुरी राम-इयामके पधारनेसे धन्य हो गयी । 
यमराजने बड़ी श्रद्धासे दोनों भाइयोंका पूजन किया और 
आज्ञा पाकर ब्राह्मणके पुत्रको दे दिया उन्हें । गुरुपुत्रको 
लेकर दोनों भाई लौट आये । 

गुरुदेवसे श्रीक्कष्णचन्द्रने और भी कुछ माँगनेकी 
प्राथंना की; किंतु उन परम संतोषीको तो पहले ही कोई 
कामना नहीं थी। पत्नीकी इच्छासे ही उन्होंने पुत्र माँगा 
था । फिर इन आनन्दकन्दको पा लेनेपर फिर ओर पाना 
रह क्या जाता है । गुरु-आज्ञासे विधिपूर्वक दोनों भाइयोंका 
प्रत्यावर्तन संस्कार हुआ । सुन्दर बहुमूल्य वस्त्राभूषणोंसे 
अलंकृत होकर रथमें बैठकर वे मधुरा लोटे । मधुरावासियों- 
के आनन्दका कोई आरपार नहीं । वहाँ घर-घर, गली-गलीमें 
गगनभेदी ध्वनि गूँजती दै--*भगवान्‌ वासुदेवकी जय !? सुऽ 


झुलेमें जसुमतिजीको लाळ 


( स्चयिता-काव्यरत्न 'प्रेमी' साहित्यरत्न ) 


रेसमकी डोरको हिंडोर खु पस्यो है तमँ, 
` भरही खुलायो नन्दरानी हथियाँनि तँ। 
झूमि-झुकि झूलनि सां चूमिके क गोल गोल , 
मातु वतरावे तुतरानी बतियानि तें ॥ 


झूमर खु झूलि रही इलि रही झूलना में , 

कान्ह सो पकरि दायें द्वेक दँतियाँनि तें । 
धूँघरू बजावै पलनाके, पलना मैं पोढि , 

“प्रेमी” जसुमतिजीको लाल लतियाँनि तैं ॥ 


ना SS 

# परम धम श्रुति बिदित अहिसा । पर निदा सम अघ न गरीसा ॥ % 


बालक नचिकेता 


( रचयिता-प्रोफेसर श्रीसीतारामजी “प्रभास”, एम्‌० ए०) 


क्राषि-गण, यश, तपोवन, चितन- 
के युगकी यह कथा पुरानी;-- 
अरुण-पुत्र उद्दालक सुनिने 
किया विश्वजित यक्ष महा था। 
उसमे सुमिने दान दे दिया 
सब कुछ अपने पुरोहितको । 
दुबली-पतली गाये भी दीं 
जाने लगीं, तभी नचिकेता , 
उद्दालकका पुत्र, खिन्न मन 
लगा सोचने--“यह तो अनुचित ! 
पाप-कर्म हो रहा पितासे। 
मुझे दानमे देते, तो उद्धार 
पापसे उनका होता ; 
मै तो धन अनमोल पिताका |! 
नचिकेताने कहा पितासे-- 
“मुझे दान दे दें । किसको 
देंगे ? बताइये, तात !' पिता पर , 
ककुद्ध हो गये, मौन रहे; लेकिन 
वह पुत्र अशान्त बना था। 
उसने वार-बार यह पूछा-- 
“किसको देंगे दान ?' खीजमे 
उत्तर मिला--यमाोंके. राजा 
को !' झट मृत्यु हुई बालककी। 
नचिकेता यम-लोक पहुँच 


यमराज-द्वारपर भूखा-प्यासा 
तीन दिनोतक पड़ा रहा, कारण , 
राजा अन्यत्र गये थे। 
तदनन्तर आ सृत्यु-देच 


ब्राह्मण वालकको नमस्कार कर 
बोले-'तू वर माँग तीन, तू 
तीन दिनासे विना अन्न-जल 
बाट जोहता रहा यहाँपर !' 
पिठ-भक्त, उस पिता-हितेषी 
नश्विकेताने पितृ-स्नेहके 
प्राधि-देतलु वर पहळा भोगा । 


“एवमस्तु' यमराजने कहा। 
वर माँगा दूसरा अग्नि-विद्याका 
जग-कल्याण-विधायक । 
वह निज सुखके लिये नहीं कुछ 
माँग रहा है, समझ देवताने 
खुश हो वर अन्य दे दिया-- 
अग्नि आजसे नचिकेताके 
नाम ख्यात हो, तिइव-विदित हो ! 
नहीं हुआ संतुष्ट, वरन्‌ उसकी 
जिज्ञासा जगी और भी। 
बह तृतीय चर माँग उठा--'हे 
देव ! बताये, रहता मानव 
मरनेके पश्चात्‌? या नहीं? 
आप स्ृत्यु-देवता, ज्ञात होगा 
यह तो सम्यक प्रकारसे।” 
आश्चयिंत यमराज हुए सुन 
ऐसा कठिन प्रश्न बालकका: 
लगे प्रशंसा करने उसकी 
ओ” बोले--'प्रिय नचिकेता ! तू 
माँग और कुछ, पर उत्तर इस- 
का न पूछ, यह बहुत गूढ़ है। 
अतिशय कठिनाईसे पाते 
समझ इसे  देवता-वून्द भी। 
माँग शतायु पुत्र-पोत्रोको ; 
अगणित पशु, घोड़े, हाथी ले; 
ले ले खणे, धरा विस्तृत ले, 
जी ले जबतक जगमे चाहे; 
विपुल सम्पदा तुझे मिलेगी । 
भोग अमित ले माँग जगतके , 
पर, दे छोड़ प्रश्न तू अपना! 
विचलित नहीं हुआ नचिकेता , 
लुभा सका उसको न प्रलोभन। 
अति प्रसन्न हो यमपति बोले,-- 
“जाँच हो शुकी, सफल हुआ तू, 
मझ-श्ानका अधिकारी है। 


कल्याण" 


इवेतकेतु, उपकोसल 


सत्यकाम, 


नचिकेता, 


# एक ही ध्येय # 


मंगलभद--प्रिय भिन्न जान ले, 
सुख सांसारिक क्षणिक समझ तू । 
सब कुछ कर निष्काम-भावसे , 
लक्ष्य सिद्ध कर नित्य तस्वका । 
जसा करता, चेसा पाता, 
जीव अमर है; काया नश्वर। 
आत्मा प्राप्त करे उस विभुको, 
सारे दुख मिट जाये जीवके। 
जगका जाळ छिन्न हो जाता, 
सवेशक्तिमयकी समाथिमे । 
वह तो पूणे, अजन्म, सूक्ष्मसे 
सूक्ष्म, स्थूलसे स्थूल, चिरंतन , 
मिलता नहीं वुद्धि, ब्याख्यासे , 
शास्त्र-त्रवणसे । व्रह्म प्राप्य उस- 
की निज दुलभ बड़ी झपासे! 
तनके रथपर चढ़ा जीव, हाँके 
विवेक इन्द्रिय--अइवाको , 
मनकी खिची लगाम अगर हो, 
रथी शीघ्र पहुँचे उस प्रभुतक। 
सभी वस्तुओम॑ फैली है 
वही अखण्ड, एक सत्ता है। 
रूप-रूपमे वही प्रगट है, 
सभी काल, सर्वत्र सनातन ! 


बही शक्ति बाहर-भीतर है, 
उसका लोक निराला, अद्‌भुत ; 
सूर्य, चन्द्र, विद्युत्‌, पावक कब 
वहाँ चमक सकते पळ भर भी! 
चिर प्रकाशका मूल स््रोत-, 
प्रज्वलित प्रखरतम प्रभा-पुञ्ज वह !' 
x > > 
x > २८ 


है परम रहस्यमयी ये बातें 


खुन श्रोताको बोध हो गया। 
नयी चेतना, नयी स्फूर्ति 
दौड़ी मानसमे प्रबल वेगसे। 
हृदय-नेत्र खुल पड़े, दिव्य 
आलोक छा गया, बरसा असूत, 
शांकाएँ सव शान्त हो गयीं, 
नचिकेता अब सुक्त हो गया! 
छूट गया माया-चन्धनसे , 
पहुंच गया वह ब्रह्म-लोकमें । 
हम भी वालक नचिकेता-से 
पित-शुभैषी, बलिदानी हों। 
स्थिरमति, निमी, दढ, निभेय 3 
विनयशील, लिक्ञाखु, शुद्ध मन, 
परम श्ञानके पात्र बनें हम, 
खृत्यु-द्वारपर  सत्युजय हो! 


एक ही ध्येय 


( रचयिता--श्रीमती विद्यावती मिश्र ) 
पंथ अनेकों पथिक अनेकों हैं अगणित पाथेय, जिसपर दूरीके पत्थर हैं गीता बेद पुराण; 
किंतु एक ही ध्यान चिरंतन और पक ही ध्येय; मै भी तो भूली भटकी-सी रही अभीतक डोल , 
प्रभु तेरे मंद्रिमै आनेके लाखा ही द्वार, जाने कितने द्वार अभीतक श्रमवश चुकी टटोल ; 


मनकी गति तरणी इवासाँका विस्तृत पारावार; 
तेरी छपा साधकोके हित बनकर दिव्य विवेक , 

मेरे प्रभु पाये विन तेरी उँगलीका संकेत , 
नहीं पा सकूँगी में तेरा भगवन पुण्य निकेत; 


खयं द्वारपर है अंधेकी लकड़ी देती टेक; कर लेने दो प्राप्त मुझे अब तो दशनका श्रेय ! 


श्रान-त्रश्रु लेते तह सीधी पगडंडी पहचान , 
न RN ~ नल 


पंथ भनेको पथिक अनेकों हैं. अगणित पाथेय !! 

* मोह सकल ब्याधिन्ह कर मूला । तिन्ह ते पुनि उपजहि बहु सूला ॥ # 


oo 
सत्यकाम जाबाल 


महर्षि हरिद्रुमके पुत्र गौतम ऋषिके आश्रममें एक 
दिन एक छोटासा बालक आया । उस बालकने बड़ी 
नम्रतासे महदर्षिके चरणोंमें प्रणाम करके प्रार्थना की-- 
“भगवन्‌ | मैं ब्रह्मचर्यका पालन करते हुए आपके श्रीचरणों- 
की सेवा करना चाहता हूँ, आप मुझे स्वीकार करें। 
महर्षिने स्नेहपूर्वक पूछा--'सौम्य ! तुम्हारा गेत्र वया है ? 


बालक बोला--'मैंने अपनी मातासे यह बात पूछी 
थी । मेरी माताने कहा है कि जब वह युवा थी, तब मेरे 
पिताके घर बहुत अधिक अतिथि आया करते थे । मेरी 
माता अतिथि-सेवामे ही बराबर लगी रहती थी और इसीसे 
वह मेरे पितासे गोत्र नहीं पूछ सकी । मेरी शेशव अवस्थामें 
ही पिताजी परलोक चले गये । अतएव भगवन्‌ ! मुझे 
इतना ही पता है कि मैं जबालाका पुत्र सत्यकाम हूँ ।? 


गौतम ऋषिने प्रसन्न होकर कहा--थ्वत्स ! ब्राह्मणको 
छोड़कर दूसरा कोई भी इस प्रकार सरलभावते सच्ची बात नहीं 
कह सकता । इतनी सच्ची और कपटहीन वात कहनेवाले 
तुम निश्चय ही ब्राह्मण हो । मैं तुम्हारा उपनयन-संस्क्रार 
करूँगा । जाओ थोड़ी-सी समिधा ले आओ |? 

विधिवत्‌ उपनयन-संस्कार हो जानेपर गौतम ऋषिने 
अपनी गोशालामेंसे दुबछी-पतली चार सौ गायें चुनकर 
सत्यकामते कहा--“बेटा ! इन्हें चराने बनमें ले जाओ। 
जबतक इनकी संख्या एक सह न हो जाय, तत्रतक 
छौटकर मत आना ।? 


छोटेसे बालक सत्यकामने गुरुदेवकी आज्ञा सहर्ष 
स्वीकार कर ली । जिसे ज्ञानको प्राप्त करनेकी सच्ची अभिलाषा 
दै, उसमें हिमालय-जेसा धैर्य अपने आप होता है । जिस 
वनमें चारे-पानीकी पर्यात्त सुविधा थी, वहाँ जाकर सत्यकामने 
अपनी झोंपड़ी बनायी और गायोंकी सेवा करते हुए कई 
वर्ष व्यतीत कर दिये । फल तो सदा कर्मके पीछे चला करता 
है । श्रद्धा, तितिक्षा, धैय और सेवा जिसमें हे.ती है, उसपर 
कृपा करनेके लिये समस्त देवता उत्सुक रहते हैं। जब 
गार्योकी संख्या एक सदल्ल हो गयी, तब एक दिन एक 
बृषभने आकर मनुष्यवाणीमें पुकारा--धसत्यक्राम !? 


धमंके साक्षात्‌ स्वरूप बृषभकों बोलते देख सत्यकामने 
नश्नतापूबक कह्दा--“भगवन्‌ | क्या झुजञा दै !! 


वृषभने कहा--“वत्स | हमारी संख्या एक सहस्र हो 
चुकी है । अब हमें गुरुदेवके घर ले चलो । मैं तुम्हे ब्रह्मे 
एक पादका उपदेश करता हूँ।? सत्यकामने श्रद्धापूर्वक वृषभसे 
ब्रह्मके एक पादका उपदेश ग्रहण किया । वृषभने बताया-- 
“इसका नाम प्रकाशवान्‌ है । आगेका उपदेश अमिदेव 
करेंगे ।? 

दूसरे दिन प्रातःकाल गार्योको लेकर सत्यकाम गुरुके 
आश्रमकी ओर चले । मार्गमें पड़ाव डालकर उन्होंने गायोंको 
रोका और जल पिलाकर रात्रि-निवासकी व्यवस्था की । 
वनमेंसे सूखी लकड़ियाँ एकत्र करके अमि प्रज्वटित की 
उन्होंने और फिर वहीं पूर्वकी ओर मुख करके बैठ गये । 
अग्निकी उ्वालामेंसे साक्षात्‌ अम्निदेवने सत्यकामको पुकारा 
और अनन्तवान्‌ नामक ब्रह्मके द्वितीय पादका उपदेश करके 
कहा--“आगेका उपदेश हंस करेगा ।? 

सत्यकामने रात्रिभर उस उपदेशका मनन किया । 
दूसरे दिन सबेरे गोओंको लेकर वे आगे बढे और फिर 
सायंकाळ एक जलाशये किनारे रात्रि-विश्रामके लिये 
ठह्रे । वहाँ जत्र वे अग्नि जलाकर बैठे थे, तत्र एक हंस 
ऊपरसे उड़ता हुआ आया और सत्यकामके पास बैठ गया । 
हसने सत्यकामको सम्बोधित करके ज्योतिष्मान्‌ नामक ब्रह्मके 
तृतीय पादका उपदेश किया | अगला उपदेश जलमुर्ग 
करेगा, यह भी वह बता गया । उस रात्रिमें भी सत्यकामने 
उपदेशका मनन किया । अगले दिन गोओंको लेकर बे 
चले और सन्ध्या समय एक वटवृक्षके नीचे ठहरे । वहाँ 
जब वे अभिके पास बेठे थे, तत्र एक जलमुर्ग उनके पास 
आया । उसने उन्हें आयतनवानूरूपसे ब्रह्मका उपदेश किया । 

गुरुसेवा और गो-सेवाके प्रतापने इस प्रकार दृपरभरूपमैं 
वायुदेवता, अग्निदेवता, हंसरूपमें सूर्यदेवता तथा जलमुर्गरूपमे 
प्राणदेवतासे सत्यकामने ब्रह्मज्ञान प्राप्त किया । एक 
सहश्च गें लेकर जत्र वे अपने गुरुदेव गौतम ऋषिके 
आश्रममें पहुँचे, तब उनके मुखपर ब्रह्मतेज छा रहा था | 
उनके चिन्तारहेत तेजपूर्ण मुखको देखकर गुरु बोडे... 
“वत्स ! तू व्रहज्ञानीके समान दीखता है । तुझे किसने 
उपदेश किया है १? 

बिना किती अभिमानके सत्यकामने कहा--“भगवन्‌ ! 
मुझे मनुष्येतरेठे उपदेश प्राप्त हुआ दै ।? पूरी बात 


# श्वेतकेतु % 

बताकर गुरुसे वे बोले “आपके समान आचार्यद्वारा प्राप्त 
हुई विद्या ही श्रेष्ठ होती है। अब आप मुझे उपदेश करें ।? 


अपने सेवापरायण विनम्र शिष्यकों ऋषिने हृदयसे 


लगाकर आशीर्वाद देते हुए कहा--“वत्स | तूने जो कुछ 
जाना है, वही ब्रह्मतत्त्व है | अब तेरे लिये कुछ भी जानना 
शेष नहीं है ।? सु० 


ग्वेतकेतु 


अरुण ऋषिके पुत्र आरुणि उद्दालकके पुत्रका नाम था 
इवेतकेतु । इदेतकेतु यद्यपि बुद्धिमान्‌ था, तो भी उसका मन 
पढ़नेमें नहीं लगता था । बारह वर्षकी अवस्थातक वह खेल- 
कूदमें ही लगा रहा । ब्राह्मणके बालकमें अपने आप ब्रह्मज्ञान 
प्रात्त करनेकी इच्छा होनी चाहिये; किंतु जब श्‍वेतकेतुमें 
विद्याकी रुचि स्वयं नहीं जगी, तब एक दिन पिताने उसे पास 
बुलाकर समझाया--'बेटा ! अपने वंशमे ब्राह्मणके गुण तथा 
आचारोंसे रहित, वेदोंका त्याग करके जीनेवाछा कोई केवल 
नामधारी ब्राह्मण नहीं हुआ है । तुम्हे भी वेदोंका अध्ययन 
करके ब्रह्मको पाना चाहिये। तुम सुयोग्य गुरुके पास ब्रह्मचारी 
होकर रहो ।? 

पिताका मीठा उछाहना स्वेतकेतुको लग गया । वह 
बारह वर्षतक गुरुण्हमें रहा । वहाँ उसने छहों अङ्गोंसहित 
सम्पूर्णं वेदोंका पूरा-पूरा अध्ययन किया । चौबीस वर्षकी 
अवस्थामें जब वह अपने घर लोटा) तब उसे बहुत अधिक 
गर्व हो गया था--'मैं सम्पूर्ण वेदोंका विद्वान्‌ हूँ । मेरे 
समान दूसरा कोई विद्वान्‌ तथा बुद्धिमान्‌ नहीं है।? धमं डके 
मारे वह उद्धत हो गया था । पिताके पास आकर उन्हें बिना 
प्रणाम किये ही खड़ा रहदा । उसने अपनेको पितासे भी बढ़कर 
विद्वान्‌ मान रक्खा था । 

विद्या विनय देनेवाली है । यदि विद्वान्‌ होकर कोई 
विनयी नहीं हे.ता तो उसका विद्या पढ़ना व्यर्थ है । विद्या 
पाकर असत्पुरुष ही घमंडी होते हैं | अपने पुत्रके गर्वको 
उद्दालक ऋषिने समझ लिया । इसपर भी उन महात्माको क्रोध 
नहीं आया । उन्होंने उससे कदा--“इवेतकेतु ! अहंकार 
सारे दोपोंका घर है । अभिमानी पुरुषके सारे गुण नष्ट हो 


जाते हैं और उसमें सब दोप आ जाते हैं। जिस एकके. 


सुननेसे सव वस्तुएँ सुन ळी जाती हँ, जित एकके वित्रारसे 
सब वस्तुओका विचार हो जाता है, जिस एकके ज्ञानसे 
सम्पूण वस्तुओंका ज्ञान प्रास दो जाता है, यदि तुम उसे 
जानते हो तो बतलाओ ।? 


पिताकी बात सुनते ददी श्‍वेतकेतुका गर्व नष्ट द्दो गया । 


वह नम्र होकर पिताके चरणोंपर गिरकर हाथ जोड़कर 
बोला--“भगवन्‌ ! जिस एक वस्तुको सुनने, सोचने और 
जाननेसे समस्त वस्तुओंका ज्ञान हो जाता है, उसे मैं नहीं 
जानता । आप कृपा करके उस वस्तुका मुझे उपदेश करे |? 
आरुणि मुनिने कदा--“सौम्य ! जेसे मिट्ठीको जान 
लेनेसे उसके द्वारा बने घडे, सकोरे, बरवे आदिका ज्ञान हो 
जाता है किये सत्र मिट्री ही हैं । जेते सोनेको जान लेनेसे 
यह पता लग जाता है कि सोनेके बने कुण्डल, कड़े आदि 
सब आभूषण केवळ नाम-रूपसे ही प्रथक्‌ प्रथक्‌ हैं, वस्तुतः 
सब सोना ही है, और जेसे छोहदेको पहचान लेनेसे तलवार, 
भाला आदिकी मूल धातु लोहा जान ली जाती है, वेसा ही 
वह ज्ञान है |? 


अब स्वेतकेछुकी जिज्ञासा पूर्णतः जाग्रत्‌ हो गयी । उसने 
कहा--*पिताजी ! मेरे विद्वान्‌ गुरु इस बातको अवश्य नहीं 
जानते । वे जानते होते तो मुझे बताये विना नहीं रहते । 
अव आप ही मुझे उस वस्तुका उपदेश कीजिये, जिस एकको 
जान लेनेसे सवका ज्ञान हो जाता है ।? 

आरुणि मुनिने अत्र पुत्रको उपदेश देना प्रारम्भ 
किया । उन्होंने कह--“यह जो जगत्‌ दिखायी पड़ रहा है, 
जब यह उत्पन्न नहों हुआ था, तब एक ही सत्‌ तत्व था । 
उसीको ब्रह्म कहते हैं । उसने संकल्प किया--मैं एक हूँ, 
बहुत हो जाऊँ |! ऐसा संकल्प करके उसने पहले तेज उत्पन्न 
किया । उस तेजते जळ तथा किर अन्न उसन्न हुआ । 
जगतूकी सत्र वस्तुएँ तेज (पित्त या उष्णता ), जल ( कफ 
या द्रवतच्च ) तथा अन्न ( ठोस तत्त्व )--इन्हा तीनोंसे बनी 
हैं । अभिकी लाडी तेजपे, सफेदी जले और कालिमा अन्न 
या पथ्वी-तच्वसे है । इसी प्रकार सूर्य, चन्द्रमा, विद्युत्‌ 
आदि समी पदाथोंमें यही तीनों तच्च हैं । खाये हुए अन्नके 
स्थूल भागसे मल; मध्यम भागसे मांस तथा सूक्ष्म भागसे मन 
बनता है | जलका स्थूळ भाग शरीरमें मूत्र, मध्यम भाग 
रक्त और सूक्ष्म भाग प्राण बनता दै । तेल, घी आदि तेजस 
पदार्थोका स्थूल भाग हड्डी) मध्यम भाग मजा और वूक्ष्म 

भाग वाणी बनता है। अतएव मन अन्नमय; प्राण जलमय 
और वाणी तेजोमय है । जेसे दही मथनेसे उसका सूक्ष्म सार 
माखन निकल आता है, ऐसे ही खाये हुए अन्नका सार 
भाग मन, जलका प्राण और तेजका सार भाग वाणी बनता 
है । ये मन, प्राण और वाणी तथा इनको बनानेवाले अन्न) 
जल तथा तेज मूलमें सत्‌ ही हैं। वह ब्रह्मरूप सत्‌ पदार्थ ही 
सबका मूल कारण है, सबका आधार ओर आश्रय है । उससे 
बनी जगतूकी नाना प्रकारकी आकृतियाँ केवल नाममात्र हैं। 
वह सत्‌ अत्यन्त सूक्ष्म हे । वही समस्त जगतूका आत्मा है । 
उसीमें यह जगत्‌ कल्पित हे । श्वेतकेतु ! वह सत्‌ पदार्थ 
तुम स्वयं हो--५तत्त्वमसि? 
जेसे शहदकी मक्खी अनेक वृक्षांके पुष्पोंसे मधु एकत्र 
करती है और उनको एकरस बना देती हे । शहद बन 
जानेपर कोई रस नहीं जानता कि मैं किस वृक्षका रस हूँ । 
ऐसे ही सभी जीव गाढ्‌ निद्रा ( सुषुस्ति ) में उस सत्में मिल 
जाते हैं । निद्रासे जगनेपर ही उन्हें मनुष्य, पशु, पक्षी आदि 
भेदका ज्ञान होता है | यह जो गाढ़ निद्रामें रहनेवाला सूक्ष्म 
तत्त्व है; वही आत्मा है और इवेतकेतु ! वह स्वयं तुम्हीं 
हो--'तत्त्वमसिः 
समुद्रका ही जल वाप्प बनकर बादल वनता है । वर्षा 
होनेपर नदियोंमें जानेपर वही जल उन-उन नदियोंका जल 
कहा जाता है और फिर नदियोंके समुद्रमै मिळ जानेपर उस 
जलके अलग-अलग नाम नहीं रह जाते। वह उसीमें एक हो 
जाता है। वेसे ही ये जीव भी सतूमेंसे निकलकर उसीमें 
लीन होते हैं । इतनेपर भी ये अपनेको नहीं जानते कि हम 
“सत्‌? से आये हैं । ये अपने बाघ, सिंह, यकर आदि रूपको 
ही जानते हैं । इन सब प्राणियोंका आत्मा जो सूक्ष्मतत्त्व है, 
वही सत्‌ है, वही आत्मा है और श्वेतकरेतु ! वह स्वयं तुम 
हो--“तत््वमसि? न्‍ - १ 
दृक्षके तने या शाखापर चोट करनेसे वृक्ष सूख नहीं 
जाता; वह जीवित रहता दै, उसके छेदमेंसे रस टपकता है । 


जबतक वृक्षमें जीवात्मा है, वृक्ष हरा रहता है और अपनी; 


जड़के द्वारा प्रथ्वीसे रस खींचता रहता दै । वृक्षकी जिस 
डाल्से वह जीवात्मा हट जाता है, वह डाळ सूख जाती है । 

जब जीव सारे वृक्षको छोड़ देता है; तब पूरा वृक्ष सूख जाता 

है। इसी प्रकार जीव जब शरीरको छोड़ देता है, तब 

शरीरकी मृत्यु हो जातो है । मृत्यु शरीरकी ही होती है, जीव 

कभी मरता नहीं । यह जीवरूप सूक्ष्मतत्व ही आत्मा है । 

इवेतकेतु | यह सत्‌ आत्मा घुम स्वयं हा--'तत्त्वमसि? 


# कबहुँ कि दुख सब कर हित ताके । तेहि कि दरिद्र परस मनि जाक ॥ # 


श्वेतकेतुने फिर समझानेकी प्रार्थना की । पिताने उसे 
एक वटका फल लानेको कहा और पूछा कि इसके भीतर 
क्या है ! फळ तोड़कर जब बीज श्वेतकेतुने दिखा दिये, तब 
एक बीज तोड़कर उसके भीतर क्या है, यह देखनेको मुनिने 
कहा । इवेतकेतुने बीज तोड़कर देखा और कहा--“इसके 
भीतर कुछ नहीं है ।? मुनि बोले--“वत्स | तू इस बीजके 
भीतर सूक्ष्ममावको नहीं देखता । जिसे तू “कुछ नहीं? कहता 
है, वही तो बड़ा भारी वटवृक्ष बनता दै । इसी प्रकार सूक्ष्म 
आत्मा इस जगतूका आधार है । यह सूक्ष्म तत्त्व ही सतू है, 
यही आत्मा है और इवेतकेछु ! वह सत्‌ स्वयं तुम हो-- 
“तत्त्वमसि? 


फिर समझानेकी प्रार्थना करनेपर मुनिने एक नमककी 
डली लोटेके जलमें डालकर जल दूसरे दिन लानेको कहा ! 
दूसरे दिन जल लानेपर उन्होंने जळमेंसे वह डली 
निकाळनेकी आज्ञा दी; किंतु वह तो जलमें घुलकर 
एक हो चुकी थी। इवेतकेतुको उन्होंने थोड़ा-सा जल 
पीकर देखनेको कहा । जलका स्वाद खारा हो चुक्रा था । 
मुनिने समझाया--*जलको चाहे जिधरसे पीकर देखो) उसमें 
अब सदा सर्वत्र नमककी स्थिति है, यद्यपि नमककी डली 
उसमें आँखोंसे नहीं दीखती । इसी प्रकार तुम यद्यपि उस 
“सत्‌? तत्वको नेत्रोंसे नहीं देख सकते) किंतु वह सर्वत्र सदा 
विद्यमान है । वह सूक्ष्म सत्‌ ही आत्मा है और इवेतकेतु ! 
बह तुम स्वयं हो--५तत्त्वमसि? 


अबकी बार पुनः पूछनेपर दष्टान्तके द्वारा उद्दाटक 
मुनिने श्रद्धाका मार्ग बतलाते हुए कहा--*मान लो कि 
किसी पुरुषके नेत्रोंपर पट्टी बॉधकर डाकू उसे उसकी जन्म- 
भूमि गान्धार देशसे बहुत दूर निर्जन जंगलमें छोड़ दें और 
वह वहाँ व्याकुळ होकर पुकारने लगे । कोई दयालु पुरुष 
उसकी पुकार सुनकर आवे और उसके नेत्रोंकी पट्टी खोलकर 
उसे उसकी जन्मभूमिका रास्ता बतला दे । वह व्यक्ति उस 
दयालु पुरुषकी बातपर विश्वास करके उसके बताये मार्गपर 
चले तो अवश्य गान्धार देश पहुँच जायगा । इसी प्रकार 
अज्ञानकी पट्टी बाँधकर जीवको काम) क्रोध, लोभ आदि 
चोरोंने इस संसाररूपी भयानक वनमें छोड़ दिया दै । अब 
यदि जीव ब्रह्मनिष्ठ सदूगुरुके दयावश किये हुए उपदेशका पालन 
करे तो वह अविद्याके फंदेसे छुटकर अपने मूल स्वरूप “सत्‌? 
को प्राप्त हो जाता दै। यह सूक्ष्म सत्‌ ही आत्मा है और 
श्वेतकेतु ! वह तुम स्वयं हो--“तत््वमसि? 


# उपकोसल # 

पुनः पूछनेपर मुनिने कहा--'मृत्युके निकट पहुँचे 
रोगीसे उसके सम्बन्धी पूछते हैं कि वह उन्हें पहचानता है 
या नहीं | जबतक रोगीकी वाणी मनमें, मन प्राणमें, प्राण 
तेजमें और तेजका ब्रह्ममें ल्य नहीं हो जाता, तबतक वह 
सबको पहचान सकता है । जब उसकी वाणी, मन आदिका 
क्रमशः लय हो जाता है; तब वह किसीको पहचान नहीं 
पाता । यह जो सबके लय हो जानेपर बचा रहनेवाला सूक्ष्म 
भाव है, वही आत्मा है, वही सत्‌ है और ब्वेतकेतु ! वह तुम 
स्वयं हो--तत्त्वमसि? 

पूछनेपर उद्दालक मुनिने एक और दृष्टान्त देकर 
बताया--“चोरीके संदेहमे कोई पुष्ष पकड़ा जाय और 
अपना अपराध स्वीकार न करे तो राजपुश्ष अभिसे तपाकर 


उसके हाथपर कुल्हाड़ी रखते हैं# | अब यदि उसने चोरी 
की है ओर झूठ बोलकर छूटना चाहता है तो आत्माको 
असत्यके साथ जोड़नेके कारण उसका हाथ जल जायगा 
और उसे अपराधका दण्ड प्राप्त होगा; परंछु यदि वह चोर नहीं 
है तो सत्यके साथ आत्माको संयुक्त रखनेके कारण उसका 
हाथ नहीं जलेगा और वह छोड़ दिया जायगा । इस प्रकार 
सत्य बोलनेके कारण सत्यवक्ता जलती कुल्हाड़ीसे बच जाता 
है। यह वात बतलाती है कि जीव “सत्‌? है, वही आत्मा है 
और इवेतकेतु ! वह तुम खयं हो--'तत्त्वमसि? 

पिताके द्वारा इस प्रकार उपदेश प्राप्त करके इवेतकेतुको 
आत्माका अपरोक्ष ज्ञान हो गया और वे कृतकृत्य हो गये । सु० 


उपकोसल 


बेचारा कमलका पुत्र उपकोसल बहुत दुखी था। 
उसके मनमें अनेकों कामनाएँ थीं। वह ब्रह्मचर्याश्रम समासत 
करके ग्रहस्थाश्रममें प्रवेश करनेके लिये बहुत उत्सुक था; 
किंतु उसके गुरुदेव सत्यकाम जाबाल उसे समावर्तन-संस्कार- 
` की आज्ञा ही नहीं देते थे । उसने पूरे बारह वर्षतक गुरुदेव- 
“के अग्नियोंकी सेवा की थी । उसके सहपाठियोंको गुरुदेवने 
समावर्तन कराके घर भेज दिया था; किंतु उसे आज्ञा नहीं 
मिल रही थी । गुरुपलीने दयावश अपने पतिदेवसे कहा 
भी--“इसने श्रद्धापूर्वक आपकी इतने दिनोंतक सेवा की 
है, अतः अब इसका समावर्तन करा दीजिये । किंतु गुरुदेव- 
ने कोई उत्तर नहीं दिया । वे बिना कुछ कहे यात्रा करने 
चले गये । बात यह है कि योग्य अधिकारी शिष्य पूर्ण ज्ञानी 
हुए बिना चला जाय) यह गुरुको स्वीकार नहीं था और 
शान-प्राप्तिकि छिये उचित अधिकारी होनेमै उपकोसलके लिये 
कुछ प्रतिबन्धक थे । थोड़ी और तपस्या करनेसे उसका चित्त 
शुद्ध हो सकता था, जो अभी शेष थी । गुरुदेवकी आज्ञाके 
बिना आश्रमसे चले जानेकी बात ही उस समय कोई सोच 
नहीं सकता था । श्रद्धा एवं गुरुभक्त उपकोसलके मनमें 
गुरुदेवके प्रति दोषबुद्धि भी नहीं आयी। लेकिन अपनेको 
अनधिकारी समझकर वह दुखी हो गया और अनशन 
करके शरीर छोड़ देनेका उसने निश्चय किया । 


उपकोसलने अन्न-जल छोड़ दिया । गुरुपलीने भोजन 


# प्राचीन समयमें विश्वास किया जाता था कि सत्यवादीको अभि जलाया नहीं 


सन्दिग्ध व्यक्तिके हायपर जलता लोह्दा रखनेकी उस समय प्रथा थी। 


करनेके लिये कहा तो उसने सरलता तथा नम्रतासे कह 
दिया--“मैं मानसिक दुःखोंसे व्याकुळ हूँ । मेरे मनमें 
अनेकों कामनाएँ हैं । मैं भोजन नहीं करूँगा ।? आजके लोग 
कामनाओंके पीछे अन्धे बने रहते हैं। वासनाओंकी पूर्तिके 
लिये अनेक प्रकारके पाप करते भी हिचकते नहीं; किंतु बालक 
उपकोसल अनशन करके प्राण त्याग देना ठीक समझता था) 
लेकिन गुरु-आज्ञाके विना अनुचितरूपसे गृहस्थधर्ममें प्रवेश 
करनेकी कल्पना भी उसके पवित्र हृदयमें नहीं उठी । 
उपवाससे उपकोसळके रहे-सहे पाप भी नष्ट हो गये । 
उसका हृदय पूर्ण शुद्ध हो गया। अब उसपर कृपा कर हवन- 
कुण्डकी अग्नियोंने उसे ब्रह्मविद्याका उपदेश किया । कुछ 
दिनों पीछे सत्यकाम यात्रासे लोट आये । अपने शिष्यका 


ब्रह्मतेजसे प्रकाशित मुख देखकर उन्होंने पूछा--“बेटा 


उपकोसल ! तेरा मुख ब्रह्मज्ञानियोंके समान प्रकाशित हो 
रहा है, तुझे किसने उपदेश किया है १ 


उपकोसलको किसी मनुष्यने तो उपदेश किया नहीं था; 
अतः उसने सांकेतिक भाषामें नम्रतापूर्वक उत्तर दिया-- 
“भगवन्‌ ! मुझे आपके अतिरिक्त और कौन उपदेश करेगा १ 
ये अग्नि पहले मानो कुछ और प्रकारके थे, अब आपको 
देखकर ये डर-से रहे हैं ।? 


गुरुदेवके पूछनेपर अग्नियोंसे जो उपदेश प्राप्त हुआ 
न शाप हुआ 


करती । अतएव सत्य-असत्यके निर्णयके ल्यि 

* परद्रोही कि होहि निसंका । कामी पुनि कि रहहि अकलंका ॥ % 


था; उसे उपकोसलने सुना दिया । अग्नियोंने उसे अग्नि- 
विद्या--यज्ञ-रहस्य तथा जीवका गति-क्रम समझाया था। 
यह विद्या लोक एवं परलोकमें हितकारिणी थी; किंतु अब 


गुरुदेवने उसे ब्रह्मतत्वका उपदेश किया । आत्मज्ञानका 
उपदेश करके तब उसे समावर्तन कराके घर जानेकी गुरुदेव- 
ने आज्ञा दी | सु० 


ज्ञानी बालक सुतनु 


देवर्षि नारद भगवान्‌ नारायणके मनोऽवतार हैं। भगवान्‌ 
जो कुछ करना चाहते हैं, नारदजी उसीके लिये चेष्टा करते 
हैं । भगवानकी इच्छा हुई कि भारतवर्षमै कलाप ग्रामके 
परम पवित्र ब्राह्मण बसाये जायँ, सो नारदूजीके मनमें भी 
उत्तम ब्राह्मणोंको भूमिदान करनेकी इच्छा हुई । पवित्र 
भूमि ढूँढ़ते हुए नारदजी महर्षि भगुके आश्रम ( भगुकच्छ ) 
में आये । पूछनेपर भ्गणुजीने उन्हें दानके योग्य सवोत्तम 
भूमि) जहाँ मही नामक नदी समुद्रमें मिलती है, वह स्तम्भ- 
तीर्थं ( खम्भात ) बतलाया | भ्गगुजी और नारदजी उस 
स्थानपर आये । उस समय वहाँ आये ऋषियोंसे पता लगा कि 
उस प्रदेशके राजा धमंवर्माने खप्नमै एक छोक सुना है । 
ऋोकका तात्पर्य बहुत कठिन है । जो कोई राजाको 
ऋोकका अर्थ बता देगा, उसे राजाने सात गाँव और 
बहुत-सा धन देनेकी प्रतिज्ञा की है । नारदजीने सोचा कि 
यह अच्छा उपाय है । राजाका दान लेना तो एक प्रकारका 
पाप है; परंतु यह तो विद्याके मूल्यसे भूमि और धन मिल 
रहा है। देवर्षि राजा धर्मवर्माके. पास गये और छोकका 
तात्पर्यं तथा राजाके प्रश्नोंका उन्होंने उत्तर दिया । इस 
प्रकार उन्होंने महीसागर-संगमपर सात गाँव तथा बहुत-सा 
धन प्रास्त किया । 
भूमि और धन तो मिल गया, पर वह दिया किसको 
जाय ! दान सत्पात्रको ही देना उत्तम होता है । यदि कोई 
दानका दुरुपयोग करे तो उसके पापमें दान देनेवालेको 
भी भाग मिळता है । अतएव दान खूब सोच-विचार करके 
देना चाहिये । देवर्षि सर्वोत्तम ब्राह्मणोंको भूमि देना चाहते 
थे, इसलिये ब्राह्मणोके ज्ञानकी परीक्षाके लिये उन्होने बारह 
प्रश्न पूछने प्रारम्भ किय्रे । उनके प्रश्नोंका उत्तर देना सरल 
नहीं था । जब कहीं कोई उनके प्रश्नांका उत्तर न दे सका, 
तत्र अन्तमें वे कलाप ग्राममें गये । यह कलाप ग्राम सौ योजन 
हिमाल्यके मध्यमें है | वहाँ कोई सामान्य व्यक्ति नहीं पहुँच 
सकता । युर्गोतक तपस्या करनेवाले दिव्यदेह पुरुष वहाँ 
निवास करते हैं । वहाँ या तो आकाशमार्गसे विचरण 


करनेवाले ऋषिगण जा सकते हैं या दक्षिण दिशामें स्थित 
कुमार स्कन्दकी अन्न-जल छोड़कर आराधना करनेवाले 
उपासक उनके द्वारा बताथै गुप्त भूगर्भ मार्गसे पहुँच सकते 
हैं । उस कलाप ग्राममें जब देवर्षि पहुँचे; तब वहाँके तपस्वी 
एवं यज्ञनिष्ठ विद्वान्‌ ब्राह्मणोंने उनका यथोचित सत्कार 
किया । देवर्षि कुछ प्रश्न पूछना चाहते हैं, यह जानकर 
उन्हें बड़ा संतोष हुआ; किंतु देवर्षिके प्रश्नोंको सुनकर 
उन्होंने कहा--'ब्रह्मन्‌ ! आपके प्रश्न तो बालकों-जेसे हैं । 
इन छोटे प्रश्मोका उत्तर आप हमलळोगोंमें जिसे सबसे छोटा 
और ज्ञानहीन समझते दों, वही दे देगा ।? देवर्षिको यह 
सुनकर बड़ा .आश्रर्यं हुआ । उन्होंने उन ब्राह्मणोंमें जो 
सबसे कम अवस्थाका बालक था; उसे अपने प्रश्नका उत्तर 
देनेको कहा । उस बालकका नाम सुतनु था । वह क्रमशः 
देवर्षिके प्रश्नोंका उत्तर देने लगा । 

देवर्षिका पहला प्रश्न था--मातृकाकों कौन विशेष 
रूपसे जानता है? वह कितने प्रकारकी ओर केसे अक्षरों- 
वाली है ! 

सुतनुने कहा--चोदह खर, तेंतीस व्यञ्जन, अनुस्वार) 
विसर्ग, जिह्वामूलोय तथा उपध्मांनीय आदि मिलाकर बावन 
मातृका वर्ण माने गये हैं । इनमें पहला अक्षर अकार है । 
जितनी भी जानने योग्य बातें हु, सब मातृका वर्णोंसे ही 
जानी जा सकती हैं । 

ॐश्कारके सिरपर जो अनुस्वाररूप अर्धमात्रा है, वह 
भगवान्‌ शिवका रूप है । अकार ब्रह्माजी, उकार भगवान्‌ 
विष्णु ओर मकार महेश्वरका रूप कहा गया है । ये तीनों 
वर्ण त्रिगुणमय हैं । ॐशकारकी महिमा तो अपार ही दै । 

मातृकामे जो “अ! से लेकर “औ” तक चौदह स्वर हैं वे 
चौदह मनुओंके स्वरूप हें । [ स्वायम्भुव, स्वारोचिष) 
औत्तम, रेवत, तामस और चाक्षुष--ये छः मनु हो चुके । 
यह वैवस्वत मनुका मन्वन्तर चल रहा है । सावर्णि, ब्रह्मः 
सावणि, रुद्रसावर्णि, दक्षसावर्णि, धर्मसावर्णि, रौच्य तथा 


नै: शानी बालक सुतनु % 


५४७ 


ooo ee 


भौत्य--ये सात मनु क्रमशः आगे होंगे) इस प्रकार ये चौदह 
मनु हैं । ] “क” से लेकर “ठ” तक बारह आदित्य, “ड)से “न? 
तक ग्यारह रुद्र, “म? से “घ' तक आठ वसु और “स” तथा पद? 
दोनों अश्विनीकुमार इस प्रकार “कः से “ह! तक तेंतीस देवता हैं। 


अनुस्वार) विसर्ग, जिह्वामूलीय और उपध्मानीय ये 
चार अक्षर जरायुज, अण्डज, स्वेदज तथा उद्धिज--ये चार 
प्रकारके जीव हैं । चार प्रकारके जीवोंमेंसे कोई भी जब मन, 
वाणी तथा कमसे तैंतीस देवताओंका आश्रय लेकर कर्मानुष्ठान 
करता है, तब चित्त शुद्ध होनेपर वह अर्धमात्रास्वरूप 
नित्यपद ( दिव-तत्त्व ) में लीन होता है । जिस मार्गमें पापी 
मनुष्य इन देवताओंको नहीं मानते, उसे कदापि नहीं मानना 
चाहिये । वैदिक मार्गमें देवता सर्वत्र प्रतिष्ठित हैं । जो इन 
देवताओंको न मानकर कर्मानुष्ठान करता है, वह अधःपतित 
होता है। मातृका ( अक्षर ) पढ्नेका फल देवताओंका 
शान होना ही है । 

दूसरा प्रश्न देवर्षिका था--कैन द्विज पच्चीस वस्तुओंसे 
बने घरको भली प्रकार जानता है १! 

सुतचुने बताया--पॉँच महाभूत ( आकारा, वायु, 
अभि, जल और पथ्वी ) पाँच शानेन्द्रियाँ ( कर्ण, नेत्र) 
त्वचा, नासिका और रसना ), पाँच कमेन्द्रियाँ ( हाथ, पैर, 
जिह्वा, मत्रेन्द्रिय और गुदा ), पाँच विषय ( रूप, रस, गन्ध, 
शब्द और स्पर्श )) मन, बुद्धि, अहंकार) प्रकृति और पुरुष 
ये पच्चीस तत्त्व हैं | इन पच्चीस तत्तोंसे बना यह शरीर ही 
घर दै । जो इसे इस प्रकार जानता दै, वह परमात्माको 
प्राप्त करता दवै । 


तीसरा प्रश्न--अनेक रूपवाली स्त्रीको एक रूपवाली 
बनानेकी कला किसे ज्ञात है! 


उत्तर- वेदश्ञ विद्वान्‌ बुद्धिको ही अनेक रूपवाली स्त्री 
कहते हैं । अनेक प्रकारके पदार्थोके सेवनमें लगकर यह उन- 
उन विषयोँका रूप धारण किया करती है । यह केवल धर्मके 
संयोगसे धर्ममें लगकर ही एकरूपा ( निश्चयात्मिका ) 
रहती है । जो इस बातको जानता है, वह धर्मका आश्रय 
लेनेके कारण कभी नरकमें नहीं पड़ता । 


चौथा प्रश्न--संसारमें रहनेवाला कौन पुरुष विचित्र 
कथावाली वाक्यरचना जानता है ! 


उत्तर--जो बात ऋषियोंने नहीं कही है तथा जिस 
वचनमें देवताओंका अस्तित्व नहीं माना गया दै, वह विचित्र 


बात है। जो कामनायुक्त वचन हैं) वे भी विचित्र हैं । 
ऐसे वचनोंको नहीं मानना चाहिये । इनको माननेसे बन्धनमें 
पड़ना पड़ता है । 

पाँचवाँ प्रश्न--कोन स्वाध्यायशील ब्राह्मण समुद्रवासी 
महान्‌ ग्राहको जानता है ! 

उत्तर-यह संसार ही समुद्र है और उसमें लोभ ही 
बड़ा भारी ग्राह है । लोभसे ही मनुष्य पापमें लगता है । छोमसे 
ही कामना, मोह, क्रोध, शठता, अभिमान आदि होते हैं । 
दूसरेके धनका हरण, हत्या, दम्भ, डाह, निन्दा आदि 
दुरुंण छोभसे ही आते हैं। बड़े-बड़े शास्त्रोंको जाननेवाले 
विद्वान्‌ भी लोभके वशमें होकर पतित हो जाते हैं। लोभ 

कोधके बश होकर पुरुष सदाचारसे गिर जाता है | 
लोभी मनुष्य धूतं होता है । वह झे तर्क करके धर्मका लोप 
करता है, मीठी बातें बनाकर दूसरोंको ठगता है तथा लोमवश 
अपने स्वजनोंतकसे कूरताका व्यवहार करता हे । ळोभमें 
इबे रहनेवाले महान्‌ पापी हैं। जो लोमको जीत लेते हैं, 


वे इस संसार-समुद्रसे पार हो जाते हैं । 


छठा प्रश्न-आठ प्रकारके ब्राह्मणत्वका किसे ज्ञान है ! 
उत्तर-मात्र ब्राहमण) श्रोत्रिय, अनूचान) भ्रण, ऋषि- 
कल्प; ऋषि ओर मुनि--ये आठ प्रकारके ब्राह्मण कहे गये 
हैं। जिसका जन्म तो ब्राह्मणकुलमें हुआ है, परंतु उपनयन 
संस्कार और वैदिक कमोंसे जो हीन रह गया है, वह मात्र? 
कहलाता है । जो व्यक्तिगत स्वार्थ छोड़कर वैदिक आचारका 
पालन करता है, सरळ, एकान्तप्रिय, सत्यवादी और दयाछु 
है, वह “ब्राह्मण? है । जो वेदकी किसी एक शाखाको कल्प 
तथा छहों अज्गोंसहित पढ़कर ब्राह्मणोचित कर्म करता है, वह 
“श्रोत्रिय' है। जो वेद एवं बेदाज्ञोंका तस्वश, पापरहित, 
शुद्धचित्त तथा श्रोत्रिय बिद्यार्थियोंको पढानेवाला है, वह 
“अनूचान? है । जो अनूचान होकर स्वाध्यायमें ही लगा 
रहता है ( पढाता नहीं ), यज्ञ करके यज्ञशेषका ही भोजन 
करता है, अपनी इन्द्रियोंको वशमै रखता है, वह “अरूण! 
कहलाता है । जो सम्पूर्ण लौकिक एवं बैदिक विषयोंका शान 
प्राप्त करके मन एवं इन्द्रियोंको वशमें करके आश्रममें ही निवास 
करता है, वह “ऋषिकत्प? है। जो नेष्ठिक ब्रह्मचारी हे, जिसे 
किसी विषयमें कोई सन्देह नहीं, जो शाप और वरदान देनेमें 
समर्थ सत्यप्रतिज्ञ है, वह “ऋषि? है। जो निवृत्तिमार्गमे स्थित 
दै, सम्पूर्ण तत्त्वोका शाता है, काम-क्रोधसे रहित है, घ्याननिष्ठ, 
जितेन्द्रिय तथा सोने एवं मिट्टीको समान माननेवाला दै, उसे 

“मुनि? कहा जाता है । वंश, विद्या और सदाचारसे ऊँचे उठे 
ब्राह्मण ५त्रिशुक्क कहे जाते हैं । वे ही यशमें पूजनीय होते हैं। 

सातवाँ प्रक्ष-चारों युगोंके मूल दिन कौन बता सकता है! 

उत्तर-कार्तिक मासके शुक्कपक्षकी नवमी सत्ययुगकी आदि- 
तिथि कही गयी है । वैशाख शुक्क तृतीयाको त्रेतायुगका प्रारम्भ 
हुआ माघके कृष्णपक्षकी अमावस्या द्वापरके प्रारम्भकी 
तिथि है और भाद्र कृष्ण त्रयोदशीसे कलियुग प्रारम्भ हुआ । 
इन चारों युगारम्भकी तिथियोंमे किया हुआ हवन) दानादि 
अक्षय होता है । 

आठवाँ भ्रश्न--चौदह मनुओंके मूल दिवस कौन-से हैं ! 

उत्तर-आश्विन शुक्ला नवमी, कार्तिक शुक्ला द्वादशी, चैत्र 
तथा भाद्रपदके शुक्लपक्षकी तृतीया, फाल्गुनकी अमावस्या, 
पौष शक्ल एकादशी, आषाढ शुक्क दशमी, माघ शुक्क सप्तमी, 
श्रावण कृष्ण अष्टमी, आषाढ; कार्तिक, फाल्गुन, चैत्र तथा 
ज्येष्ठकी पूर्णिमा- ये मन्वन्तरोके आरम्भकी तिथियाँ हैं । दान- 
पुण्यको ये अक्षय करनेवाली हैं । 

नवौँ प्रश्न-भगवान्‌ सूर्य किस दिन पहले-पहल रथपर 
सवार हुए १ 

उत्तर-माघ शुक्ल सप्तमीको भगवान्‌ सूर्य पहले-पहल अपने 
रथपर आरूढ़ हुए थे । विद्वान्‌ लोग इसीसे इसे रथसप्तमी 
कहते हैं । इसमें किया गया दान-पुण्य अक्षय फल देनेवाला 
होता है । 

दसवाँ प्रश्न-जो काले सर्पके समान प्राणियोंको उद्देगमें 
डाले रहता है, उसे कोन जानता है १ 

उत्तर-जो प्रतिदिन याचना करता है वह स्वर्ग जानेका 
अधिकारी नहीं । वह पापी है और चोरके समान सबको 
उद्देगमें डालनेवाला है। उसे अवश्य नरकमें जाना पढ़ता है । 

ग्यारहवों प्रक्ष-इस भयङ्कर संसारमै दक्ष पुरुषोंसे भी 
दक्ष कौन है ! 


# बंस कि रह द्विज अनहित कीन्हे । कम कि होहि स्वरुपदि चीन्हे ॥ * 


Te 

उत्तर-जो यह विचार करता है--मुझे इस लोकमें किस 
कर्मसे सिद्धि प्राप्त होगी । मृत्युके पश्चात्‌ मुझे कहाँ जाना 
है ? यह सोचकर जो आगामी क्लेशको दूर करनेके लिये ठीक 
उपाय करता है, वही सबसे दक्ष पुरुष है। जो पुरुष अपनी 
आयुमेंसे कुछ काल या सम्पूर्ण जीवनभर ऐसा कर्म करता 
है, वही परम सुख पाता है। 


बारहवाँ प्रश्न-दोनों मार्गोको कोन ब्राह्मण जानता दै १ 


उत्तर-शास्रोंमें जीवके ऊर्ध्वगतिके दो मार्ग बताये गये 
हैं--अचि और धूम । सकामभावसे यज्ञादि करनेवाला धूम- 
मार्गसे जाता है और खर्गमें पुण्यफळ भोगकर फिर इस 
संसारमै लौट आता दै । निष्काम कर्म करनेवाले ज्ञानी तथा 
भगवद्धक्त अचिमार्गसे जाकर मुक्त हो जाते हैं। इन दोनों 
मागोंसे भिन्न जो मार्ग हैं, वे पाखण्ड ( कुमार्ग ) हैं। जो 
देवताओं तथा शास्त्रीय धमंको नहीं मानता, वह इन दोनों 
मार्गोको न पाकर भ्रष्ट हो जाता दै । 


इस प्रकार देवर्षिके प्रश्नोंका उत्तर देकर बालक सुतनुने 
उन्हे प्रसन्न किया और फिर उनका परिचय पूछा । देवर्षि- 
का परिचय जानकर वहाँके सभी ब्राहणोंने बड़े आदरसे 
उनका पूजन किया । उन ब्राह्मणोंसे देवर्षिने महीतागर- 
सङ्गमपर भूमिदान लेकर बसनेका अनुरोध किया । देव- 
दुलंभ पुण्यभूमि भारतवर्षमें ऐसे उत्तम तीर्थमें निवासकी 
बात उन ब्राह्मणोंमेसे हारीतमुनिने स्वीकार कर ली । उनके 
परिवारमें छन्त्रीस सह्न तपस्वी) वेदज्ञ, पवित्र ब्राह्मण थे । अपने 
तपोबलसे सूक्ष्मदेह धारण करके वे सत्र नारदजीकी वीणाके 
दण्डपर बैठ गये और देवर्षि नारदजी आकाशमार्गसे उन्हे 
उस स्तम्भतीर्थमें ले आये । वहाँ द्वारीतमुनि तथा ब्राह्मणोंका 
पूजन करके नारदजीने वह भूमि तथा राजा धर्मवर्मासे मिला 
सब धन उन्हें दान करके वहीं उनको बसाया । छु० 


—— SRT 
जन्मसिद्ध बालक ऐतरेय 


महीसागरसङ्गम तीथमें देवर्षि नारदजीद्वारा बसाये 
गये ब्राह्मणोंके प्रमुख हारीत सुनिके गोत्रमें पीछे एक 
माण्डूकि सुनि हुए । ये वेद-वेदाङ्गमें निष्णात विद्वान्‌ थे । 
इनकी पल्ली इतराके गर्मसे ऐतरेय नामक पुत्र उत्पन्न हुआ । 
बालक ऐतरेयको पूर्वन्ममें ही द्वादशाक्षर मन्त्र ( ॐ नमो 
भगवते वासुदेवाय ) की शिक्षा मिली थी । वह बाल्यावस्थासे 
निरन्तर इसी मन्त्रका जप किया करता था । इस जपके 


अतिरिक्त घृह न तो किसीकी बात सुनता था और न स्वयं 
कुछ बोलता ही था । सबको निश्चय हो गया कि वह गूँगा 
है । पिताने उसे अनेक प्रकारसे समझाना, सिखाना ओर 
पढ़ाना चाहा; पर उसने लौकिक व्यवहारमै कमी मन नहीं 
लगाथा । इससे पिताने भी उसे जड समझ छिया । उन्होंने 
पिंगा नामक दूसरी ख्रीसे विवाह किया, जिससे चार पुत्र हुए। 

बालक ऐतरेय प्रतिदिन तीनों समय नियमपूर्वक 

# जन्मसिद्ध बालक ऐतरेय % 


भगवान्‌ वासुदेवके मन्दिरमें जाकर उसी मन्त्रका जप करते 
थे । एक दिन उनकी माताने अपनी सौतके पुत्रोंकों विद्वान्‌ 
देखकर अत्यन्त दुःखसे उनसे कहा--'अरे ! तू तो मुझे 
क्लेश देनेके लिये ही उत्पन्न हुआ है । उस स्त्रीका जन्म 
व्यर्थ है; जो पतिसे तिरस्कृत हो और जिसका पुत्र गुणवान्‌ 
न हो । मैं बड़ी अभागिनी हूँ। मेरा महीसागरसंगममें डूब 
मरना ही अच्छा है |? 

माताकी बात सुनकर धमंज्ञ ऐतरेय खुलकर हँस पड़े । 
उन्होंने पहले भगवानका ध्यान किया और फिर माताके 
चरणोंमें प्रणाम करके वे बोले--“मा ! तुम झूठे मोहमें पड़ी 
हो । अज्ञानको ही तुम ज्ञान मान रही हो । जो शोक 
करने योग्य नहीं है, उसीके लिये शोक कर रही हो और 
जो शोचनीय है, उसके लिये तुम्हारे मनमै तनिक भी शोक 
नहीं होता । इस शरीरके लिये तुम क्‍यों शोक करती हो ! 
यह तो मूर्खोका काम है । इस शरीरमें है क्या ! रक्त- 
मांससे भरा है यह । दृड्डियोंके ढाँचेपर खड़ा है और नसोंसे 
बँघा हुआ है । विष्ठा और मूत्रका बर्तन है यह । केश, 
नख, रोम आदि सभी अपवित्र वस्तुएँ इसमें लगी हैं । 
केवल सुन्दर चमड़ेसे ढका होनेसे ही यह सुन्दर दीखता 
है। थूक) पीब आदि दुर्गन्धित मल इससे निकला करते 
हैं । इस अपवित्र वस्तुओके भण्डारमें आसक्त जीव इसे 
अपना मानता है, यह कितने दुःखकी बात है । अपने ही 
शरीरसे निकले मल) मूत्र, थूकसे छू जानेपर मनुष्यका 
हाथ अपवित्र हो जाता है और उसे मिट्टीसे शुद्ध करना 
पड़ता है; किंतु इतनेपर भी इस ढुर्गन्धके ठीकरेसे वेराग्य 
नहीं होता, यह कितने आश्चर्यकी बात है । सुगन्धित तेल; 
मिट्टी आदिसे कितने भी यक्षपूर्वक शुद्ध किया जाय; शरीर 
तो स्वभावसे ही अपवित्र दै, वह क्या पवित्र हो सकता है ! 
जो अपने देहकी दुर्गन्धसे विरक्त नहीं होता, उसे भला 
और कैसे वेराम्य होगा । दुर्गन्ध तथा मलम-मूत्रके लेपको 
दूर करनेके लिये ही जळ-मिट्टी आदिसे शुद्धिका विधान है । 
इस शुद्धिके पश्चात्‌ आन्तरिक शुद्धि होती है । भावकी 
शुद्धि ही मुख्य है । भावसे अन्तःकरण शुद्ध होता है । एक 
ही ्रीको उसका पुत्र तथा पति दोनों छूते हैं, पर दोनोंके 
छूनेमें दो भाव होनेसे बहुत मेद है । भावदृष्टिसे जिसका 
अन्तःकरण शुद्ध दै, वही स्वर्ग और मोक्ष प्रास कर सकता 
है । उसे इस अपवित्र शरीरमें बार-बार नहीं आना पड़ता । 
“इस दारीरमें चमडा ही जो कुछ है सो है । चमड़ा 

उधेड़ दें तो कोई इसके पास भी फटकना नहीं चाहेगा । 
जो बुद्धिमान्‌ व्यक्ति इस शरीरके मोहकों छोड़ देता हैः 
वह जन्म-मरणके चक्करसे छूट जाता है । जो इस देहमें 
आसक्त रहता है, उसे नाना प्रकारके क्लेश भोगने पड़ते हैं । 
शरीरके मोहसे ही जीव गर्भमै आता है । वहाँ बह झिलीमें 
बँथा दो पर्वतोंके मध्य दबे प्राणी-जेसा कष्ट पाता है, समुद्रके 
जलमें डूबनेके समान गर्भके जळमें व्याकुळ रहता है और 
जठराग्नि उसे ऐसे तपाती है, जेसे किसीको जीते-जी कड़ाहेके तेलमें 
खौलाया जाय । आठ महीनेतक उसे ऐसी वेदना होती हैः 
जैसे तपायी हुई सहलों सुइयाँ सारे अज्ञोंकों छेद रही हों । 
यहीं जीवको अपने पूर्वजन्मोंका स्मरण होता है । वह अपने 
पूर्वजन्मोंके कमंकि लिये पश्चात्ताप करता है और आगे 
ऐसे साधन करनेका निश्चय करता है, जिससे फिर गर्भमें 
न आना पड़े । 

“गर्भवाससे भी करोड़ों गुना अधिक कष्ट जन्म लेते 
समय होता है । गर्भमै जो स्मृति एवं सद्बुद्धि जाग्रत्‌ 
होती है, वह जन्म लेते ही नष्ट हो जाती है। बाहरकी हवा लगते 
ही मूढता आ जाती है । मोहग्रस्त होकर जीव इसी देहमें 
अनुराग करने लगता है। राग ओर मोहके वश होकर 
संसारमै न करने योग्य पापकर्म वह करता है । विद्वानोंके 
समझानेपर भी वह अपने कल्याणकी बात नहों समझता । 

“बाल्यकालमें इन्द्रियोंकी वृत्तियॉ असमर्थ रहती हैं । 
शिशु दूसरोंके अधीन रहता है । भूख-प्यास, मच्छर आदिके 
काटने तथा दूसरे कशेंको वह बता नहीं पाता । कुछ बड़े 
होनेपर दाँत उठनेसे कष्ट होता है । माताके खान-पान- 
दोषका छेश भी उसे भोगना पड़ता है। वह केवल रोता 
रहता है । कुछ करनेमें समर्थ नहीं होता । 


ध्युवावस्था आनेपर काम और रागके कारण पुरुष 
मतवाला हो जाता है | ईर्ष्या और आसक्ति उसे उद्दिग्न 
किये रहती है । कामी, क्रोधी ओर मोहासक्तको भला सुख 
कहाँ, उसे तो निद्रा भी नहीं आती । दिनमें द्रव्यके 
उपार्जनकी चिन्ता और श्रमसे व्याकुल रहता है । और 
स्त्रिया सब दोषोंका आश्रय हैं, यह जान लेनेपर भी वह 
उन्हीके पीछे पागल बना रहता है । 

“जवानी एक दिन जानेवाली ही ठहरी । शरीर तो 
बूढ़ा होगा ही । बुढापेमै शक्ति नष्ट हो जाती है । कोई 
काम किया नहीं जाता । रूप कुरूप हो जाता है । नेत्र 
देख नहीं पाते) कानोंसे सुनायी नहीं देता, दाँत गिर जाते 

हैं और खायी हुई वस्तु ठीक पचती नहीं । स्री-पुत्र, सगे- 
सम्बन्धी तथा सेवक बार-बार अपमान करते हैं । वृद्धावस्थामें 
रोग घेर लेते हैं। उस समय पुरुष अर्थ, धर्म; काम या 
मोक्ष किसीका साधन नहीं कर सकता । अतएव धर्मका 
आचरण तो युवावस्थामें ही करना चाहिये । 


“बात, पित्त और कफसे यह शरीर बना है । इनकी 
विषमता होनेपर रोग होते हें । यह देह रोगका घर है । 
ऊेक प्रकारके रोग इसे घेरे ही रहते हैं। ओषधिसे, संयमसे, 
जप, हवन और दानसे दूसरे रोग तो मिटाये भी जा सकते 
हैं; किंतु मृत्युका कोई दूर नहीं कर सकता । मृत्यु सदा सबके 
सिरपर सवार है । वह चाहे जब आ सकती हे । घरदार, 
स्त्री-पुतः धन-दौलत सबसे एक क्षणमै वह अलग 
कर देती हे । वेसे तो मनुष्यकी आयु सौ वर्ष मानी 
जाती है, पर साठ-पैंसठ वर्ष जीवित रहना ही आजकल 
बडी बात है । मृत्यु तो जन्मते ही या बरस दो बरसके 
बालकोंकी भी होती है । जो जीवन मिलता भी है, उसमें 
आधा तो रात्रियाँ ले लेती हें । बाल्यकालकी अबोधावस्था 
और बुढापेंकी असमर्थतामें बीस वर्ष ऐसे जाते हैं जो किसीके 
काम नहीं आ सकते । बची आयुका भी आधा भाग रोग, 
शोक तथा भयके कारण नष्ट हो जाता है । इन खबसे जो 
बच रहे, वही मनुष्यका सच्चा जीवन है । 


“जीवन जब समाप्त होता दै, मृत्यु उसी प्रकार प्राणीको 
निगलने लगती है, जैसे मेढकको साँप निगळता है । उस 
समय असह्य कष्ट होता है । शरीरके सारे मर्मस्थान फटने 
'लगते हैं । कफसे कण्ठ रुक जाता दै और बड़े कष्टसे घर॑- 
घरं शब्दके साथ श्वास निकलता है । हाथ-पैर पछाड़ता है 
पुरुष और वेदनासे करवर्टे बदलता है। छजा छूट जाती 
है; वस्त्र खुल जाते हैं, मल-मूत्र निकल पड़ता है और वह 
व्याकुल होकर अपने प्रियजनोंको पुकारता है। कण्ठ और ताढ. 
सूख जाते हैं । इतनेपर भी वह अपने ख्री-पुत्रांकी चिन्ता करता 
रहता है । यमराजके दूत उसे बलात्‌ शरीरसे निकाल ले 
जाते हैं । 

“मृत्युका दुःख तो कुछ क्षणोंका है, पर जीवनमें ही 
नाना प्रकारके दुःख भरे पढ़े हैं। सबसे बड़ा दुःख है याचना 
करना । किसीसे कुछ माँगना तो मृत्युसे भी बड़ा दुःख है । 
तृष्णाका दुःख कभी दूर नहीं होता । फिर भूखका रोग 
नित्य लगा रहनेवाछा दै । यह क्षुधा बलका नाश करनेवाली 
है। अन्नरूपी ओषधिसे इसे नित्य दूर करना पड़ता है। जिनके 


# काहू सुमति कि खल सँग जामी । सुभ गति पाव कि परत्रिय गामी ॥ % 


पास धन नहीं, जो कंगाल हैं, वे ब्रेचारे जीवनभर 
क्षुधासे पीडा पाते रहते हैं और जिनके पास धन है, उनके 
पीछे अभिमानका दुःख लगा है। धनकी चिन्ता और गर्व 
उन्हें निरन्तर जलाया करते हैं। 

“सुख धनमें तो क्या होगा, स्वर्गमें मी नहीं है । वहाँसे 
भी पुण्य समाप्त होनेपर गिरना पड़ता है। नरकके प्राणियोंका 
दुःख तो प्रसिद्ध ही है। जो जीव वृक्षादि योनियोंमें जाते हँ, 
उन्हें लोग मनमाना तोड्ते, काटते; कुचलते हैं । वे धूपमें 
सूखते ओर दावाग्निमें जळते हैं । सर्पादि जीवांको भूख- 
प्यास और क्रोधसे निरन्तर कष्ट भोगना पड़ता है। उन्हे 
अचानक ही कोई मार देता है । पशु-पक्षियोंको लोग बाधते 
हैं, उनसे काम लेते हैं, कठिनतासे ही उनका पेट कमी 
भरता है । परस्परके युद्धकी पीड़ा भी उन्हें सहनी पड़ती है । 

“अकाल; दुर्भाग्य, मूखंता, दरिद्रता, राज्योंका परस्पर 
युद्ध, परस्पर अपमान? आपसकी ईर्ष्या; भय; क्रोध; लोभ 
आदिके दुःखोंसे यदद सम्पूर्ण चराचर जगत्‌ व्याप्त दै । इस 
संसारमै सुखका नाम भी नहीं है । जैसे कोई तिरके भारको 
कंधेपर रखकर अपनेको सुखी माने, वैसे ही दुःखका 
थोड़ा कम होना ही यहाँ सुख माना जाता है । बुद्धिमान्‌ 
वही है जो ऐसे संसारसे मनको विरक्त कर ले; क्योंकि 
वैराग्यसे ही ज्ञान होता है और ज्ञानसे भगवान्‌को जानकर 
मनुष्य मोक्ष प्रात करता है । 

“मा ! जैसे कोओंके अपवित्र स्थानमें राजहंस 
नहीं रह सकता, वैसे ही मैं इस दुःखमय संसारमै आसक्त 
केसे हो सकता हूँ १ इस अविद्याके वनमें कर्ममय वृक्ष 
हैं, संकल्पोंके मच्छर हैं, शोकदर्षूप सदीं-गरमी और मोहका 
अन्धकार है यहाँ । छोभरूपी सर्प यहाँ भरे हैं तथा काम-क्रोषरूपी 
डाकू इसमें डेरा डाले है मैं इस दुःखमय घोर वनको पार करके 
जिस दिव्य देशमें पहुँचा हूँ उसे ज्ञानी पुरुष ही जानते हैं । 
तेज, अभयदान, अद्रोह, कौशल, अचपलता, अक्रोध और 
प्रियवचन--ये सात वहाँके पर्वत हैं । दृढ़ निश्चय) सबके 
साथ समता) मन-इन्द्रियोंका संयम, गुणसंचय, ममताका 
अभाव, तपस्या तथा संतोष--ये सात वहाँ हुद हैं । भगवान- 
की भक्तिसे उनके गुणोंका ज्ञान, वैराग्य, ममता-त्याग, 
भगवानकी पूजा, भगवदर्पण बुद्धि, ब्रह्मज्ञान और सिद्धि--ये 


- हात वढाँकी नदियाँ हैं । शान्त) जितेन्द्रिय भगवानके भक्त 


महात्मा ही वहाँ पहुँच सकते हैं । 


% तत्त्वदर्शी बालक कमठ % 

oor 


"मा! मैने ब्रहमचर्यनत्रत धारण किया है। हृदयमें विराजमान 
अन्तर्यामीको ही मैंने अपना गुरु बनाया है । वे परमात्मा 
ही सबके सच्चे बन्धु हैं। मैं उन्हें नमस्कार करता हूँ । 
माता ! तुम दुखी मत होओ । मैं उस पदको प्राप्त करूँगा) 
जहाँ सेकड़ों यज्ञ करके भी जाया नहीं जा सकता ।? 


अपने पुत्रकी बात सुनकर इतराको बड़ा आश्चर्य हुआ। 
वह सोचने छगी--“जब मेरे पुत्रकी दृढ़ निष्ठा एवं विद्या- 
का लोगोंको पता लगेगा; तब इसकी कीर्ति चारों ओर 
फैल जायगी और मेरा भी बहुत यश फेलेगा ।? 


ठीक इसी समय मूर्तिमेंसे शङ्ख) चक्र, गदा, पद्मधारी 
भगवान्‌ विष्णु प्रकट हो गये । करोड़ों सूर्योके समान उनकी 
अङ्गकान्ति थी । भगवानको देखते ही ऐतरेय दण्डकी 
भाँति उनके चरणोंपर गिर पड़े । उनके शरीरमें 
रोमाञ्च हो आया । नेत्रोसे आँसूकी धारा चलने 
लगी । उठकर हाथ जोड़कर गद्गद स्वरसे उन्होंने भगवान्‌- 
की बहुत ही भावपूर्ण स्तुति की | उनकी स्तुतिसे संतुष्ट 
होकर भगवानने उनसे वरदान माँगनेको कहा । ऐतरेयने 


कहा--“प्रभो | मुझ संसार-सागरमे ड्रबते हुए असहायके आप 
कर्णधार बन जायँ |? 

भगवान्‌ने ऐतरेयको प्रसन्न होकर ऐडवर्य प्राप्त करने 
तथा उत्तम बुद्धिका वरदान दिया तथा विवाह करनेका 
आदेश दिया । भगवान्‌ आदेश देकर उसी मूर्तिमें पुनः प्रविष्ट 
हो गये । ऐतरेय जन्मसे ही जीवन्मुक्त थे । भगवानके 
आदेशके अनुसार उन श्रीहरिद्वारा निर्दिष्ट कोटितीर्थमें वे 
गये) जहाँ हरिमेधा ऋषि यज्ञ कर रहे थे । वहाँ हृरिमेधा 
ऋषिने इनकी विद्वत्ताका परिचय पाकर इनका बड़ा सत्कार 
किया । इन्हें बहुत-सा द्रव्य दक्षिणामें दिया और अपनी 
पुत्रीसे इनका विवाह कर दिया । 

ऐतरेयजीने अपनी मातासे बताया था--मैं पूर्वजन्म- 
में संसारके दोषोसे भयभीत होकर एक दिन एक 
धर्मात्मा ब्राह्मणकी शरणमें गया । उन परम दयाळु 
विप्रने मुझे द्वादशाक्षर मन्त्रका उपदेश किया । उसी मन्त्रके 
जपके फलस्वरूप उत्तम ब्राह्मणकुलमें मेरा जन्म हुआ है । 
पूर्वजन्मी स्मृति और भगवान्‌ त्रासुदेवमै अनुराग भी उसी 
मन्त्रके जपका ही फल है ।?--सु० 


—— ED Doo 


तत्त्वदर्शी बालक कमठ 


एक दिन जब देवर्षि नारद घूमते हुए सूर्यलोकमें 
पहुँचे, तब सूर्य भगवानूने उनसे पूछा--*नारदजी ! आपने 
जो महीसागरसंगम तीर्थमें ब्राह्मण बसाये हैं, वे केसे हैं ! 


देवर्षिने कहा--“भगवन्‌ ! क्योंकि मेने उन्हें बसाया 
है, अतः वे मेरे स्वजन हुए | आत्मीयजनोंकी प्रशंसा करना 
तो सत्पुरुष उचित नहीं बताते और निन्दाके वे पात्र 
नहीं हैं | उन महात्मा ब्राह्मणोंकी महिमा आप स्वयं 
चलकर देखें ।? 

सूर्य भगवान्‌ उन ब्राह्मणोंके दर्शन करनेको उत्सुक 
हो गये । उन्होंने नारदजीकों विदा कर दिया और खयं 
एक रूपसे आकाझमें तपते हुए, अपने योगप्रभावसे एक 
दूसरा तपस्वी ब्राह्मणका स्वरूप धारण करके उस 
पवित्र क्षेत्रमै पहुँचे । अतिथिको आया देखकर वहांके 
ब्राहमण अपनी यज्ञशाळासे दौड़ पड़े । बड़ी प्रसन्नतासे 
उन्होंने अतिथिका स्वागत किया । उनसे विश्राम करने 
एवं भोजन करनेकी ब्राह्मणोंने प्रार्थना की । 


तपस्वी वेषधारी सूर्य भगवानने कद्दा--'विप्नो ! 


भोजन दो प्रकारका होता है--एक प्राकृत भोजन और 
दूसरा परम भोजन । मैं आपलोगोंका दिया उत्तम परम 
भोजन चाहता हूँ ।? 

अतिथिकी बात सुनकर उन ब्राह्मणोंके अग्रणी हारीत 
मुनिने अपने आठ वर्षके पुत्र कमठसे कहा- “बेटा ! 
क्या तुम अतिथिक्रे कहे भोजनको जानते हो १? 

कमठने कहा--“पितार्जी ! में आपको प्रणाम करके 
परम भोजनका परिचय दूँगा और इन विप्रदेवको उससे 
संतुष्ट करूँगा । प्रकृति आदि चौबीस तत्त्वोसे बने इस 
शरीरकी जो तृप्त करता है, वह प्राकृत भोजन है। वह छः 
रसवाला ( मीठा, खट्टा; नमकीन) कड़वा, कसैला और 
तीखा--तिक्त ) तथा पाँच प्रकारका ( भक्ष्य, भोज्य, पेय; 
लेह्य तथा चोष्य ) होता हे । दूसरा भोजन वह है जो 
आत्माको तृप्त करे | आत्मा ही परम है, अतः उसे तृप्त 
करनेवाला भोजन परम कहलाता है । अनेक प्रकारके धर्मोको 
सुनना ही वह परम भोजन है । विप्रवर ! आपको जो 
पूछना हो, आप पूछिये । अपनी शक्तिके अनुसार मैं 
आपको संतुष्ट करनेका प्रयत्न करूँगा |? 

# भव कि परहि परमात्मा बिदक । सुखी कि होहि कबहुँ हरि निदक ॥ % 


बाळक कमठको बात सुनकर अतिथिने पूछा--*जीव 
केसे उत्पन्न होता है १ 


कमठने गुरु एवं धमंको नमस्कार करके कहा--'जीव 
पुण्य, पाप तथा दोनोंके मिले-जुले कमोके फलस्वरूप जन्म 
लेता है । पुण्य सात्त्विक, पाप तामस और दोनों मिले 
कर्म राजस होते हैं । सात्त्विक ( पुण्यात्मा ) पुरुष खर्गमें 
जाता है और वहाँ अनेक प्रकारके सुख भोग करके 
संसारमै मनुष्ययोनिमे जन्म लेता दै । यहाँ भी वह धनवान्‌, 
धर्मात्मा और सुखी होता है । तमोगुणी ( पापी ) पुरुष 
पहले नरकमें जाकर नाना प्रकारके भयंकर कष्ट भोगता हे । 
वहाँसे छूटनेपर वह संसारमै वृक्षादि स्थावर योनियोम जन्म 
लेता है । फिर धीरे-धीरे कीड़ा-मकोड़ा, पशु-पक्षी आदि 
होते हुए अन्तमें मनुष्य होता है । यहाँ भी वह अंधा, 
लॅगड़ा, रोगी, दरिद्र होता है । जेः पुण्य-पापमिश्रित कर्म 
करनेवाला है, उसका यदि पुण्य अधिक और पाप कम 
हुए तो पहले वह दुःख भोगकर तब सुखी होता है और 
यदि पाप अधिक और पुण्य कम हुए तो पहले पुण्यका 
फल सुख भोगकर तब दुःख भोगता है । 


“स्री-पुरुषका संगम होनेपर सूक्ष्म ज्ञानेन्द्रियश मन, 
बुद्धि तथा शुभ-अशुभ क्म-संस्कारके साथ जीव माताके 
उदरमें उस रज एवं वीर्यके मिश्रित कललमें प्रवेश करता 
है । एक महीनेतक वह मूर्छित रहता है । दूसरे महीनेमें 
वह गाढा होता है और तीसरे महीनेमें उसके अङ्ग बनने 
लगते हैं। सातवें महीनेमें उसका देह पूरा हो जाता है 
और वह माताके खाये-पिये भोजन तथा जलका नाभिनाळके 
द्वारा सार भाग ग्रहण करने लगता है । आठवें-नवें महीने 
चैतन्य रहता है और गर्भके असह्य दुःखका अनुभव करता 
हे । यदि गर्भमै बालक हुआ तो वह गर्भाशयमें दाहिनी 
ओर अधिक रहता है । कन्या बायीं ओर, नपुंसक बीचमें 
अधिक रहता है । गर्भके जलमें डूबा, झिल्लीसे बँधा, सिर 
नीचे तथा पैर ऊपर टँगे, जठराग्निसे बराबर जलता और 
वहाँके कीड़ोंसे नोचा जाता रिश्च दारण यातना भोगता 
रहता है । उसे वहाँ अनेक प्रकारके रोग भी होते हें । 
माताके खाये तीखे, चरपरे, नमकीन पदार्थ उसकी कोमल 
त्वचाको जलाते रहते हैं । इतनेपर भी बस नहीं हे। उसे उस 
समय अपने सैकड़ों पिछले जन्मोंके कर्म स्मरण हो जाते 
हैं और वह उन कमोंके लिये पश्चात्तापकी मानसिक अभिमें 
भौ जळता रहता है । सत्कर्म करने और भजन करनेके 


मनसूबे वहाँ बाँधता रहता है । उसके पिछले दो मासका 
प्रत्येक क्षण दारुण पीड़ामें बीतता है । प्रसवका समय होनेपर 
प्रसूतिवायु उसे बलपूर्वक बाहर ठेळ देती दै । बड़ी मारी 
पीड़ासे वह निकल पाता है । उसका गर्भका सब ज्ञान भूल 
जाता है । वह विवश एवं अज्ञानी हो जाता है । इतने 
क्लेशसे जीवको जो शरीर मिलता है, वह भी क्या है ! हड्डी) 
मांस, रक्त, स्नायु, मल, मूत्र आदि अपवित्र वस्तुआँकी यह 
एक ढेरी मिलती है उसे । ऐसे शरीरमें आसक्त न होकर जो 
इसके द्वारा उत्तम कर्म करे, उसीका जन्म लेना सफल है ।?. 
अतिथिने बालककी प्रशंसा करके कहा--'तुम्हारे 
प्रतिपादनकी शेळी बहुत सुन्दर है। तुम मुझे शरीरका 
लक्षण बतलाओ ।? 
कमठने कहा--“विप्रवर ! जैसा यह ब्रह्माण्ड है, वेसा 
ही देह मी है । पेरोंके तळवे पाताळ, पेरोंका ऊपरी भाग 
रसातल) दोनों टखने तलातळ, दोनों पिण्डलियाँ महातल; 
दोनों घुटने सुतल, दोनों जाँघोंका निचला भाग वितल; 
जाँघोंका ऊपरी भाग ( नितम्ब ) अतछ) नाभि भूलोक, 
उदर भुवलौक; वक्षःस्थळ स्वर्गलोक) कण्ठ महलौंक, मुख 
जनलोक) दोनों नेत्र तपलोक ओर मस्तकको सत्यलोक कहा 
जाता है । पृथ्वीके सात द्वीपोके समान शरीरमें त्वचा; रक्त; 
मांस, मेदा, हड्डी, मजा और वीर्य--ये सात धातुएँ हैं । 
शरीरमै तीन सौ साठ हड़ियाँ तथा तीस लाख छप्पन हजार 
नाड्या हैं । साढे तीन करोड़ स्थूल तथा सूक्ष्म रोएँ इसे 
-ढके हुए हैं । स्थूल रोम दीखते हैं; किंतु सूक्ष्म दीखते नहीं 
हैं । शरीरके ६ प्रधान अङ्ग हैं--दो हाथ, दो पैर, मस्तक 
और धड़ । पुरुष देहके भीतर साडे तीन-तीन व्याम#की 
और स्त्रीके भीतर तीन-तीन व्यामकी तीन औँचे होती हैं । 
हृदयमें एक कमल है, जिसका नाळ ऊपर और मुख नीचे 
है । हृदयकमलकी बायो ओर ष्टीहा और दाहिनी ओर यकृत 
है । शरीरमें मजा, मेद, वसा; मूत्र, पित्त, कफ) विष्ठा; रक्त 
और रसके दो-दो अज्जलिके गडे हैं। इन्हीं गड्डढोंसे प्रवृत्त 
होकर मजा, मेद आदि शरीरको धारण करते हें । शरीरमें 
सीवनी नामक सात विशेष नाड्या हैं, जो छृदयकमलसे 
चलती हैं । इनमेंसे पाँच मस्तकतक, एक जिढ्ातक और 
एक लिङ्गतक गयी है । मस्तकको जानेवाली पाँच नाडियाँमैसे 
"दोनो हाथ दोनो ओर पूरे फैला देनेपर एक हाथकी 
अंगुलियोंके सिरेसे दूसरे हाथकी अंगुलियोके :सिरेतककी जो दूरी 
होती है, उस लंबाईको व्याम कहते हें । 


% तत्त्वद््शी बालक कर्मठ * 


दे 


सुषुम्ना, इडा और पिङ्गला प्रधान हैं । ये इडा-पिङ्गला ही 
शरीरकी वृद्धि तथा पुष्टि करती हैं । 

“शरीरमें वायु, अभि तथा चन्द्रमा पॉच-पॉच भागोंमें 
विभक्त होकर स्थित हैं । प्राणश अपान; समान, उदान और 
व्यान--ये पाँच वायु हैं । श्‍वास लेना और छोड़ना तथा 
अन्न और जल रारीरमें पहुँचाना प्राणवायुका कार्य है । 
यह कण्ठसे मस्तकतक रहता है। मल, मूत्र तथा वीर्यका त्याग 
और गर्भका प्रसव--ये अपानवायुके कर्म हैं । इसका 
स्थान गुदासे ऊपर है । समानवायु सारे शरीरमें घूमता है । 
यह खाये हुए भोजनको पचाता है और उसके अंशोंको प्रथक्‌ 
करता है । यही रारीरमें रसोंका संचार करता है । बोलना; 
जम्हाई लेना, डकार लेना तथा कमाँके लिये प्रयत्न करना 
उदानवायुके द्वारा होता है। इसका स्थान कण्ठसे मुखतक है। 
व्यानवायु हृदयमें रहकर शरीरका धारण-पोषण करता है । 
धातु बढ़ाना, पसीना, लार आदि निकालना; नेत्र खुलना? 
बंद होना प्रभ्रति कर्म व्यानवायुके ही हैं । 

(अग्नि पाकाशयमें पाचक अभिके रूपमै खाये हुए अन्नको 
पचाता हे । रञ्जक अभिके रूपमै आमाशायमें रहकर अन्नके 
रसको रँगकर रक्त बनाता हे । साधक अझिके रूपमें हृदयमें 
स्थित होकर बुद्धि तथा उत्साह बढ़ाता है। आलोचक 
अग्निके नामसे नेत्रोंमें रहकर देखनेकी शक्ति देता है तथा 
भ्राजक अभिके रूपमें त्वचामें रहकर शरीरको निर्मल एवं 
कान्तिमान्‌ रखता है । 

“चन्द्रमाका क्लेदक रूप पक्काशयमें स्थित होकर खाये 
अन्नको गलाता है । बोधक रसनामें रहकर रसोंका अनुभव 
करता है । तर्पणचन्द्र मस्तकमें रहकर नेत्रादि इन्द्रियोको 
पुष्ट करता है। इलेपण शरीरकी सन्धियोंमें स्थित होकर उन्हे 
मिलाये रहता है और आलम्बक रूपमें हृदयमें स्थित होकर 
चन्द्रमा दारीरके सब अङ्गोंको परस्पर अवलम्बित रखता है । 

“इन्द्रियोंके छिद्र, रोमकूप उदरका खाली भाग आकारा- 
जनित हैं । नासिका, केश, नख, हड्डी) धीरता, भारीपन, 
त्वचा, मांस) हृदय) नाभि, गुदा, मेदा, यकृत; मजा, आँत) 
आमाशय, स्नायु, शिर तथा पक्काशय प्रथ्वीके भाग हैं। 
नेत्रोमें जो श्वेत भाग दै, वह कफका अंश पितासे उत्पन्न 
और काळा भाग वायुका अंश मातासे उत्पन्न है। पक्ष्म 
मण्डल, चर्ममण्डल, झुक्लमण्डल, कृष्णमण्डल और हङ्ग- 
मण्डल--ये नेत्रके क्रमशः पाँच मण्डल हैं । दोनों अण्डकोष 
मेदा, रक्त, कफ और मांससे युक्त होते हैं । जिह्वा रक्तमांस- 


मयी होती है । दोनों हाथ, ओ) गला और लिङ्ग चमंप्रधान 
मांस तथा रक्तसे होते हैं । शरीरमें त्वचा, रक्त और मांत 
माताके अंशसे और मेदा, मजा और अस्थि पिताके अंशसे 
बनते हैं । सात धातु तथा पच्चीस तत्त्वोंसे बने हुए इस देहमें 
जीव निवास करता है । 

“मनुष्य जो अन्न खाता है, प्राणवायु पहले स्थूलारायमें 
उसे एकत्र करता है? फिर उसमे प्रवेश करके ५इले जलको 
पृथक्‌ कर देता है। तब जलको अग्निके ऊपर रखकर 
अन्नको जलके ऊपर करता है और स्वयं अग्निके नीचे रहकर 
उसे उद्दीप्त करता है । इस प्रकार अग्निके द्वारा जळ उष्ण 
होकर अन्नको पकाता है । पकनेपर भोजनके. दो भाग हो 
जाते हैं; मेल अलग हो जाती है और रस अलग । शरीरमें 
मल निकळनेके बारह मार्ग हें--दो कान, दो आँख, दो 
नाक, जिह्वा, दाँत, लिङ्ग, गुदा, नख और रोमकूप । इनके 
द्वारा मल शरीरसे बाहर हो जाता है । भोजनके अन्न-रसको 
व्यानवायु नाड़ियोंमें ले जाता है, जहाँ वह अभिकी उष्णतासे 
पककर रक्त बनता दै । इसी रक्तसे त्वचा, रोम) केश) मांस, 
स्नायु, शिरा, अस्थि, नख, मजा, इन्द्रियाँका शोधन तथा 
वीर्यकी वृद्धि--ये कार्य क्रमशः होते हैं । 

“इस प्रकार यह जो शरीर जीवको मिला है; वह पुण्य 
करनेके लिये मिला है; जे सुन्दर रथ भार ढोनेके लिये 
होता है । जो यह पुण्यरूपी कार्य न कर सके तो इसकी 
सेवासे क्या लाभ । जिस समय, जिस देशमै, जिस आयुसे 
शुभ या अशुभ कर्म जीव करता है, उसी कालमें, उसी देशमें 
और उसी अवस्थामै उसे उसका फल भोगना पड़ता है । 
इसलिये अक्षय सुखकी इच्छा रखनेवाले पुरुषको सदा झुभ 
कर्म ही करने चाहिये ।? 


इसके पश्चात्‌ कमठने प्राणीकी केसे मृत्यु होती हे, यह 
बतलाना प्रारम्भ किया--“जब मनुष्यकी आयु पूरी हो जाती 
है; तब यमराजके दूत जीवको बलपूर्वक शरीरसे बाहर 
निकालते हैं । पञ्चतन्मात्रा, मन, बुद्धि तथा अहंकारको 
साथ लेकर जीव शरीर छोड़ता है । योगीके प्राण ब्रह्मरन्ध्र 
फोड़कर निकलते हैं, पुण्यात्मा पुरुषोंके प्राण गलेसे ऊपरके 
सात छिद्रोसे निकलते हैं और पापी मनुष्यके प्राण गुदामागसे 
निकलते हैं । 

“मृत्यु होते ही जीव अँगूठेके बराबर आतिवाहिक 
शरीर धारण करता है। इस शरीरका निर्माण अपने ही 
प्राणोंसे होता है । इस शरीरमें स्थित जीवको यमदूत बाँधकर 

यमलोक ले जाते हैं । यमलोक एथ्वीसे छियासी इजार योजन 
दूर है । यह मार्ग कहीं तपें लोहेके समान है तो कहीं इसमें 
भयंकर शीत पड़ता है। सर्प, बिच्छू, मच्छर, मक्खियाँ 
मांसभक्षी पक्षी तथा राक्षस इस मार्गमें भरे हैं और वे इस 
मार्गसे जानेवाले जीवको नोच-नोचकर खाते रहते हैं । रोता, 
चिल्लाता, बार-बार मूर्छित होता जीव यमदूतोंद्वारा घसीटा 
जाता दै । यद्यपि यह मार्ग वह केवल चार घंटेमें पार करता 
है, परंतु उसे यह समय एक वर्षके बराबर जान पड़ता है। 
पापी जीवको इस पथमें वैतरणी नदी पार करनी पड़ती है, 
जिसमें रक्त और पीबकी धारा बहा करती है । 


“यमलोकमें केवळ मनुष्य द्वी मरनेपर जाते हैं । दूसरे 
प्राणी तो भोगयोनिमें हैं, अतः मरनेपर शीघ्र वे दूसरी योनिमें 
चले जाते हैं । धर्मात्मा पुरुषको यमलोकका मार्ग भी सुखकर 
बन जाता है । यमराज उसे बड़े सौम्य रूपमै दर्शन देते हैं 
और उसका सत्कार करते हैं; किंतु पापियोंको यमराज इतने 
भयंकर रूपमें दौखते हैं कि उन्हे देखकर ही पापी प्राणी 
मूर्छित हो जाता है । 

ध्यमराजके यहाँ चित्रगुप्तजी प्राणियोंके पाप-पुण्यका 
विवरण रखते हैं ओर वे ही यमराजके सामने जीवको उपस्थित 
करते हैं । एक वर्षतक मृत प्राणी प्रेतछोकमें निवास करता 
है। इसी वर्षमें उसे भोग देह मिलता है। मृत व्यक्तिके 
लिये उसके भाई-बन्धु जो अन्न तथा जलयुक्त कुम्भका दान 
करते हैं, उसीको खाकर वह वहाँ पुष्ट होता है। उसने जो 
स्वयं जीवनमें अन्नदान आदि किया दै, वह भी उसे वहाँ 
मिळता है । जिसने स्वयं दान-पुण्य नहीं किया है और जिसके 
स्वजन भी उसके लिये अन्न या जल नहीं देते; वह यमलोकमें 
भूख-प्याससे पीड़ा पाता रहता हे । जिसके लिये षोडश 
श्राद्धपूर्वक प्रतिमास मासिक श्राद्ध नहीं किया जाता, वह 
प्रेतयोनिसे मुक्त नहीं होता । जब एक वर्षतक मासिक श्राद्ध 
करके मृत व्यक्तिके स्वजन भलीप्रकार सपिण्डीकरण श्राद्ध 
कर देते हैं, तब जीवका भोगदेह पूरा हो जाता है । यदि 
ये श्राद्ध स्वजन न करें तो युगोंतक जीव प्रेतयोनिमै ही रहता 
हे । पापी जीव भयंकर यातना-देह पाता है और पुण्यात्माको 
उत्तम दिव्य देहकी प्रासि होती है । इसके पश्चात्‌ पापी जीव 
नरकोंमें जाता है तथा पुण्यात्मा स्वर्गादि ऊपरके आनन्दमय 
लोकोंमें । स्वर्ग हो या नरक, जीव अपने कमोंके अनुसार 
वहाँ मी नियत समयतक ही रहता है । जिन्होंने अश्वमेधादि 
यज्ञ किये दै या जो वीर सम्मुख धर्म-युद्धमें मारे गये हें अथवा 


जिन्होंने भगवानका भजन किया है, वे कभी प्रेतलोकमें 
नहीं जाते ।? 

अतिथिने कहा--*कमठ ! तुमने परलोकका जो स्वरूप 
शास्त्रीय मतके अनुसार बताया है; वह ठीक वेसा ही है । 
अब घुम यह बताओ कि किस पापसे मनुष्यको कोन-सा 
फळ भोगना पड़ता है और वह किस रूपमें जन्म लेता है १? 

कमठने कहा--*्रह्मन्‌ ! ब्राह्मणकी हत्या करनेवाला 
क्षयका रोगी होता दै) शराबीके दाँत काळे हो जाते हैं, सोनेकी 
चोरी करनेवालेके नख और गुरुपल्लीगामीके शरीरका 
चमड़ा खराब हो जाता है तथा इन पापियोंका सङ्ग करने- 
वालेको भी यही रोग होते हैं । ये पाँच महापापी है । 
सत्पुरुषोंकी निन्दा सुननेवाला बहिरा, अपनी कीर्तिका वर्णन 
करनेवाला गूँगा तथा गुरुजनोंकी आशाका उल्लंघन 
करनेवाला मृगीका रोगी होता है | गुरुजनोंका अपमान करने- 
वाखा कीड़ा होता है । पूज्यपुरुषोंके कार्यकी उपेक्षा करनेवाले- 


` की बुद्धि दूषित हो जाती है । सत्पुरुषोंका धन चुराकर चोर 


जितने पद चलता दै, उतने जन्मोंतक पंगु होता रहता है । 
जो दान देकर फिर छीन लेता है, वह गिरगिट होता है । जो 
क्रोधित पूज्यपुरुषोंको प्रसन्न नहीं करता, उसे सिरदर्दका 
रोग होता दै । रजस्वला स्त्रीस समागम करनेवाला चाण्डाल 
होता है । कपड़ेके चोरको स्वेत कुष्ठ होता है । आग छगाने- 
वाला गळित कुष्ठका रोगी होता है । चाँदी चुरानेवाला मेदक 
होता है । झठी गवाही देनेवाळेको मुखका रोग होता है । जो 
परस्रीको कुदृष्टिसे देखता है, उसे नेत्ररोग होता है। जो 
देनेको कहकर नहीं देता, वह अल्पायु होता है । ब्राह्मणकी 
बृत्ति हरण करनेवाला अजीर्णका रोगी होता है । नेष्ठिक 
ब्रह्मचारीको भोजन करानेसे मना करनेवाला गृहस्थ सदा रोगी 
रहता है । यदि कई पत्नियाँ हों और पति उनमेंसे एकमें ही 
प्रेम रक्खे तो उसे क्षयरोग होता है । स्वामीने जिसे धर्मके 
कार्यमें लगाया हो, वह सेवक यदि अन्याय करे या खामीका 
धन स्वयं खा जाय तो उसे जलोदर रोग होता है । बलवान्‌ 
होकर सताये जाते दुर्बलोंकी उपेक्षा करनेवाला अङ्गहीन होता 
है । अन्न चुरानेवाला भूखकी पीड़ा पाता रहता है। व्यवहारमें 
पक्षपात करनेवाला जिह्वा-रोगसे दुःख पाता है। धर्म-कार्यमें लगे 
मनुष्यको मना करनेवाला पल्नी-बिप्रोग भोगता है । अपनी बनायी 
रसोईमें स्वयं पहले भोजन करनेवालेको कण्ठके रोग होते 
हैं । पञ्चय किये बिना भोजन करनेवाला गाँवका सूअर 
होता है । पत्रके दिन स्री-सङ्ग करनेवालेको प्रमेह होता है । 


# शानी कोढ़ी बालक % 


वह मनुष्य सदा जीविकाके लिये कष्ट पाता है, जो अर्थ- 
संकटमें पड़े मित्र, बन्धु, स्वामी तथा सेवकोंका त्याग करता 
है । स्वामी, गुरु तथा माता-पिताकी छलसे सेवा करनेवाला 
बढ़े कष्टे धन पाकर भी उससे बञ्चित हो जाता है । विश्वास 
करनेवाले व्यक्तिका धन हड्पनेवाला सदा दुःख भोगता है । 
धार्मिक पुरुषोंसे क्षुद्रतापूर्ण बर्ताव करनेवाला बौना होता है । 
दुबळे बैलको इल या गाड़ीमें जोतनेवालेकी कमरमें “लूता? 
( मकरी ) रोग होता है । गोहत्यारा जन्मसे अन्धा होता है । 
गायोंको दुःख देनेवाला पशुरहित होता है । गायोंकों पीटने- 
वाळा मार्गमें कष्ट पाता है । सभामें पक्षपात करनेवालेको 
गलगण्ड ( घेघा ) होता है | सदा क्रोध करनेवाला चाण्डाल 
होता है । चुगलखोरके मुखसे दुर्गन्ध आती है । बकरी 
बेचनेवाला बहेलिया होता हे । परपुरुषके संयोगसे 
उत्पन्न व्यक्तिका अन्न खानेवाला दास होता है । 
नास्तिक पुरुष तेली होता है । श्रद्धाहीन मनुष्य मुर्देके समान 
बना रहता है । अभक्ष्य-भक्षण करनेवाले कण्ठमालाके 
रोगी होते हैं । सबको दुःख देनेवाला सदा शोकमें डबा 
रहता है । अन्यावसे विद्या ग्रहण करनेवाला मूर्ख होता है । 
शास्त्र चुरानेवाला राक्षस होता है । पवित्र कथासे द्वेष करने- 
वालेके मुखमें कीड़े पड़ते हैं । तालाब और बगीचेको नष्ट 
करनेवाला ळूला होता है । व्यवहारमें छल करनेवाला अपने 
सेवकोंद्रारा मारा जाता है । परस्त्रीगामी प्रमेहका, खोटा 
वैद्य वातका और गुरुपलीगामी कोढ़का रोगी होता 
है। नो दुरात्मा परस्त्री-संगम करते हैं, वे नरकयातना 

मोगनेके पश्चात्‌ नपुंसक ( हिंजड़े ) होकर जन्म लेते 
। कृतज्ञ मनुष्य सभी कार्योमें असफल होता है | पापी 
मनुष्य नरकोंके दारुण कष्ट सहल्नों वर्ष भोगकर तब वृक्षादि 
स्थावर तथा कीट-पतंग+ पशु-पक्षी आदि योनियोंमें जन्म लेते 
रहते हैं और जब वे अन्तमें मनुष्य होते हैं, तब भी उन्हे 
उपयुक्त दुःख, रोग आदि भोगने पड़ते हैं । धर्मसे सुख और 
अधर्मसे दुःख प्राप्त होता है । इस लोक और परलोकमें 
नितना सुख है, सत्र धर्माचरणसे ही मिलता है । अतः 
मनुष्य धर्मपूर्वक दो घड़ीके जीवनकी इच्छा करे, पर दोनों 
लोकांका नाश करनेवाले पापकर्ममें लगकर कल्पभरका जीवन 
मिळता हो तो उसकी भी इच्छा न करे |? 
आठ वर्षके बालक कमठकी ये ज्ानपूर्ण बातें सुनकर 
भगवान्‌ सूर्य बहुत ही प्रसन्न हुए । उन्होंने हारीत मुनि तथा 
वहाँके ब्राह्मणोंकी प्रशंसा की और उनसे अपना परिचय देकर 
वरदान माँगनेको कहा । साक्षात्‌ भगवान्‌ भुवनभास्कर अपने 
यहाँ पधारे हँ, यह जानकर ब्राह्मणोंको अत्यन्त आनन्द 
हुआ । उन्होंने पाद्य, अर्घ्य आदि देकर भगवानका विधि- 
पूर्वक पूजन किया और यह वरदान माँगा कि “आप हमारे 
इस स्थानका कभी त्याग न करें ।? भगवान्‌ सूर्य उसी समयसे 
उस पवित्र तीर्थमें “जयादित्यः विग्रहके रूपमै निवास 
करते हैं; क्योंकि बालक कमठपर प्रसन्न होकर भगवान्‌ वहाँ 
जयादित्यके रूपमें प्रकट हुए थे, इसलिये इस रूपमें भगवान्‌- 
की स्तुति तथा पूजन पहले-पहले कमठने ही अपने पिता 
हारीत मुनिकी आज्ञासे किया | सु० 


ज्ञानी कोढी बालक 


प्राचीन कालमें विदिशा नगरमें एक ब्राह्मण रहता था । 
वह वेद-वेदान्तका पण्डित और धर्मशास्त्रांका अर्थ जाननेवाला 
विद्वान्‌ था । धर्मका उपदेश तथा शास्त्रांकी व्याख्या करनेमें 
वह अद्वितीय था । दूसरोंको बह बराबर धर्मका उपदेश 
किया करता था । इतना होनेपर भी स्वयं वह अत्यन्त 
दुराचारी ओर पापी था । मांस-भक्षण, मदिरापान एवं परः 
स्रीसङ्ग उसका स्वभाव हो गया था। बह झूठा, दम्भी, 
दुष्ट लोभी, शठ और दुरात्मा था । स्वयं वह कोई सत्कर्म 
नहीं करता था । इसलिये जो लोग उसके इस पाखण्डी 
स्वरूपको जानते थे, उन्होंने धर्मका जाल करनेके कारण 
उसका नाम “धर्मजालिक' रख दिया था । 

प्रारब्ध समाप्त होनेपर घर्मजालिककी मृत्यु हो गयी । 


यमदूत उसे मारते-पीटते-घसीरते अत्यन्त कष्टप्रद भयंकर मार्गसे 
यमलोक ले गये । वहाँ वह कूटशाल्मछि नामके नरकमें ढकेल 
दिया गया । बज्रके कॉटोसे भरे उस नरकमें सहलों वर्षतक 
उसे इधरसे उधर घसीटा जाता रहा। कुत्ते उसे नोच- 
नोचकर खाया करते थे और बार-बार वह तलवारसे डुकड़े- 
ठुकड्े काटा. जाता था । दीर्घकाळतक इस प्रकार रोता- 
चिल्लाता, अपने कमाँपर पश्चात्ताप करता वह नरककी 
कल्पनातीत दारुण यातना भोगता रहा । 

नरकका भोग समाप्त होनेपर वह स्थावर ( वृक्ष ) हुआ 
और इस योनिमें भी उसे बराबर कष्ट-ही-कष्ट रहा । स्थावर 
योनिसे छूटनेपर वह सरस्वती नदीके किनारे कीड़ा हुआ । 
एक दिन वह कीड़ा मार्गमें सो रहा था कि उसने मार्गसे 

* पावन जस कि पुन्य बिनु होई । बिनु अघ अजस कि पावइ कोई ॥ % 


oo 


आते रथकी घरघराइट सुनी । उस शब्दको सुनकर वह 
भागने छगा । ब्राह्मण रहते समय उसने लोगोंको धर्मका 
उपदेश किया था । कुछ लोग उसके उपदेशसे सन्मार्गपर 
चळे भी होंगे । धर्मका पवित्र उपदेश करनेके पुण्यसे इस 
समय उसे भगवान्‌ व्यासके दर्शन हुए । ब्यासजी उसी मार्ग- 
से जा रहे ये । कीड़ेको भागते देखकर उन्होंने पूळा--'तुझे 
इस शरीरसे इतना क्यों मोह है कि मृत्युसे डरकर भाग 
रहा है ? 

सवंश व्यासजीकी कीड़ेकी भाषामें कही गयी बात समझकर 
कीड़ेने कहा--“भगवन्‌ ! में मृत्युसे नहीं डरता । मुझे तो 
यह भय दै कि कहीं इससे भी अधम योनि न प्राप्त करनी 
पढे ।? 


परम दयाळु व्यास भगवानको दया आ गयी । उन्होंने 
कहा--“तू डर मत ! जबतक पुझे ब्राह्मणका शरीर न मिल 
जायगा, तबतक मैं घुझे दूसरी योनियोंसे शीघ्र छुटकारा 
दिलाता रहूँगा ।? | 


यह आश्वासन मिल जानेपर कीड़ा मार्गमें निर्भय होकर 
चला गया और रथसे कुचलकर मर गया । इसके पश्चात्‌ 
उसे कौआ, सियार आदि कई योनियाँ मिलीं; किंतु सब 
कहीं व्यासजीके दर्शन उसे होते रहे । आठवीं बार वह 
ब्राह्मणके घरमें उत्पन्न हुआ । पिछले पापोंके कारण जन्मसे 
ही माता-पिताने उसका त्याग कर दिया और उसके शरीरमें 
गलित कुष्ठका रोग हो गया । जब वह पाँच वर्षका हुआ, तब 
व्यासजीने आकर उसे सारस्वत मन्त्रका उपदेश किया । उस 
मन्त्रके प्रभावसे बिना पढे ही उसे वेद, शास्त्र तथा सम्पूर्ण 
घर्मोका ( जो उसने पहले ब्राह्मणशरीरमें पढे थे) स्मरण 
हो गया । भगवान्‌ ब्यासने उसे आज्ञा दी --“तुम भगवान्‌ 
कार्तिकेयके क्षेत्रमै जाओ और वहाँ नन्दमद्र नामक भगवद्‌- 
भक्तको आश्वासन दो । वहाँ बहूदक तीर्थमें प्राण त्याग 
करके मह्दीसागरसङ्गममें अपनी हृड्डियाँ डलवा देना |? 

बहूदक तीर्थमें ही एक नन्दभद्र नामके वैद्य रहते थे । 
ये तीनों समय आदरके साथ भगवान्‌ शिवके कपिलेश्वर 
लिङ्गका पूजन किया करते थे । ये बड़े शुद्वाचारी, धमंशास्र- 
के रहस्यको जाननेवाले तथा सत्यपरायण थे । एक दिन इन्हें 
संसारके चरित्रोंपर बड़ा दुःख हुआ । ये कहने लगे- “यदि 
भगवान्‌ शंकर मिल जाते तो पूछता कि आप चेतन हैं, शुद्ध 
हैं, राग-्वेषरहित हैं, आनन्दस्वरूप हैं और आपने ही इस 
संतारकी रचना की है; फिर इसे आपने अपने समान ही 


क्यों नहीं बनाया ! यहाँ अपवित्रता, राग-द्वेष) वैर-विरोध, 
पाप एवं मलिनता तथा नाना प्रकारके क्लेशा क्यों हैं? बे 
अपने आप कहने लगे--'मैं अब कहीं नहीं जाऊँगा । न मैं 
मोजन करूँगा और न जल'पिऊँगा । मृत्युपर्यन्त मैं यहाँ 
स्थिर खड़ा रहूँगा । जब मेरा समाधान नहीं होता; तब मेरे 
जीवित रहनेसे लाभ ही क्या है” . 

जिस समय नन्दभद्र उपयुक्त बातें कह रहे थे, उसी 
समय वह कोढी बाळक भगवान्‌ ब्यासके आदेशसे वहाँ 
पहुँचा । पीड़ाके मारे वह बार-बार गिर पड़ता था और मूर्छित 
हो जाता था । नन्दभद्रकी बातें उसने सुन ली थीं । अपनेको 
किसी प्रकार सम्हालकर वह बोला--“आपके सभी अङ्ग 
सुन्दर और स्वस्थ हैं, फिर भी आप दुखी हैं यह आश्चयंकी 
बात दै ।? 


नन्दभद्रने अपने दुःखका कारण बतलाया । उनकी 
बात सुनकर कोढ़ी बालकने कहा--'यह बड़े कष्टकी बात है 
कि विद्वान्‌ पुरुष भी अपने कर्तव्यको समझ नहीं पाते | 
आपका शरीर स्वस्थ है, इन्द्रियाँ बलवान्‌ हैं, फिर भी आप 
मरनेकी व्यर्थ इच्छा करते हैं। मुझे देखिये, मेरे माता-पिता 
कोई नहीं हैं । मेरा सर्वाङ्ग इस दुष्ट रोगसे गल रहा दै, फिर 
भी मैं मरना नहीं चाहता । राजा खट्वाङ्ग दो घडीमै मुक्त 
हो गये थे । यदि मेरा शरीर नीरोग हो जाय तो मैं एक-एक 
क्षणमें ऐसे सत्कर्म करूँ जिनका फल एक-एक युगतक 
भोगा जा सके । जिसका शरीर स्वस्थ हो और इन्द्रियाँ बशमें 
हों, वह साधन करनेके सिवा और किसी वस्तुकी इच्छा करे, 
इससे बड़ी मूखंता ओर क्या होगी । 

“जो कमं विचारके विरुद्ध हैं, जिनमें नाना प्रकारके 
विघ्नोंकी सम्भावना है तथा जो मूल ( साधनके आधार शरीर ) 
का ही नाश करनेवाले हैं, उन्हें आप-जेसे विद्वानोंको नहीं 
करना चाहिये । जिनकी बुद्धि धमं शासतरोके अनुकूल चळने- 
वाली है, उन्हें दुर्गम संकटों तथा खजनोंकी विपत्तियोंमें 
मी व्याकुल नहीं होना चाहिये । विद्वान्‌ पुरुष किसी वस्तुकी 
अभिलाषा नहीं करते, नष्ट हुई वस्तुके लिये शोक नही करते 
और विपत्तिमें घबराते नहीं । 

“आधि और व्याधि--मानसिक दुः' और शारीरिक 
दुःखसे यह समस्त जगत्‌ व्याप्त है । अप्रियका संयोग और 
प्रियका बियोग--ये दो हेतु मानसिक दुःखके हैं । मन दुखी 
होनेपर शरीर भी पीड़ा पाता है | इसलिये अप्रिय एवं 
प्रियमें समाम भाव रखकर मानसिक दुःखोंसे छुटकारा पाना 


के बालक अष्टावक्र % 

चाहिये । शरीरमें रोग होनेपर मन भी क्लेश पाता है। 
ओषधि आदिसे शरीरके दुःखोंकी निवृत्ति होती है । मनके 
दुःखकी जड़ है स्नेह । मन शान्त हो तो शरीरका दुःख भी 
पीड़ा नहीं देता स्मेइसे आसक्ति होती है और उससे दुःख 
तथा भय उत्पन्न होते हैं । शोक, हर्ष, आयास--सब स्नेहसे 
होते है । स्नेइसे इन्द्रयोमें तथा विषयोंमें राग होता है । 
ये दोनों ही राग श्रेयके विरोधी हैं । जो स्नेह या आसक्तिका 
त्यागी, निर्वैर, निष्परिग्रह है, वह कभी दुखी नहीं होता 
और जो इनका त्याग नहीं कर सकता, वह बार-बार इस 
जन्म-मृत्युके चष. में भटकता क्लेश भोगता रहता है । 


“रागसे कामना होती है । कामनासे भोगकी इच्छा होती 
दै । इस इच्छासे तृष्णा उत्पन्न होती है । तृष्णा सबको सदा 
उद्देगमें डालनेवाली, लोकी जननी, अधर्मकी जड़ और 
कभी तृप्त न होनेवाली है । शारीरके बृद्ध होनेपर भी यह 
तृष्णा बूढ़ी नहीं होती । प्राणान्तक रोगके समान इस तृष्णा- 
को जो छोड़ पाता है, बही सुखी होता है ।? 


नन्दभद्रने पूछा--“शुद्धबुद्धि बालक ! पापी मनुष्य 
भी बिना किसी बाधाके सत्री और धन पाकर आनन्द भोगते 
क्यों देखे जाते हैं १? 

बाळकने कहा--“जिन लोगोंने पूर्वजन्ममें तामस भावसे 
दान किया है, वे इस जन्ममें अपने उसी पुण्यका फल 
मोगते हैं; लेकिन तामस भावसे जो कर्म किया गया, वह 
बुद्धिको धर्ममे नहीं लगाता । इसीसे ऐसे लोगोंका धर्ममे 
अनुराग नहीं होता । ऐसे मनुष्य अपने पुण्यका फल 
भोगनेके पश्चात्‌ नरकमें ही जाते हैं । जिसका पूर्वजन्मका 
पुण्य शेष है और उसका फळ सुख भोगते हुए जो नवीन 
पुण्य नहीं करते, वे मन्दबुद्धि एवं भाग्यहीन मनुष्य 


केवल इसी लोकमें सुखमोग पाते हैं; परलोकमें उन्हें अनन्त 
दुःख भोगना पड़ता है | जिसका पूर्वजन्मका पुण्य नहीं है; 
अतः इस लोकमें जो कष्ट पा रहा है, परंतु धर्मका आचरण 
करता है) तप करता है, वह परलोकमें अनन्त सुख भोगता 
है । ऐसे भाग्यवान कोई-कोई ही होते हे, जिनको पूर्वजन्मके 
पुण्यसे इस छोकमें सुख भी मिल रहा हो और जो यहाँ भी 
धर्मका आचरण कर रहे हो । उन्हें इस जन्मके पुण्यसे 
परखोकमें भी सुख-ही-सुख प्राप्त होगा । लेकिन ऐसे 
अभागोंके लिये क्या कहा जाय, जिनका पूर्वजन्मका कोई 
पुण्य न होनेसे यहाँ तो वे कष्ट पा ही रहे हैं, यहाँ भी नाना 
प्रकारके छल-छिद्र और अधमं करते हैं । उन्हें तो परलोकमें 
भी अनन्त दुःख ही भोगना है । इसलिये बुद्धिमान्‌ पुरुष 
वही दै, जो अपने मनोरथोंके नष्ट होनेपर भी शोक नहीं 
करता । जो कुछ मिले, उसीमें तृप्त रहकर अपने धमका 
पालन करते हुए भगवानका भजन करना ही मनुष्यका 
एकमात्र कर्तव्य है । इसीमें उसका परम हित है ।? 
नन्दभद्रका सन्देह दूर हो गया । वे बड़े प्रसन्न हुए । 
कोढ़ी बाळकने इसके पश्चात्‌ मौन धारण कर लिया । बहूदक- 
कुण्डमें स्नान करके किनारे एक वृक्षके नीचे बैठकर वह 
भगवान्‌ सूर्यके मन्त्रका जप करने लगा । सात दिन सात 
रात्रि एक आसनपर बेठकर वह जपमें लगा रहा । सातवीं 
रात्रिम उसका शरीर छूट गया । बालकने जेसा बताया था, 
उसके अनुसार नन्दभद्रने ब्राह्मणोंद्वारा उसके शरीरका 
विधिपूर्वक दाह-संस्कार कराया | उसके शरीरकी अस्थियाँ 
तीर्थजलमें डलवा दीं और जहाँ उसने सात दिनोंतक 
सूर्यमन्त्रका जप किया था, वहाँ बालादित्य नामसे भगवान्‌ 
सूर्यकी प्रतिमा स्थापित की | कोढ़ी बालक दूसरे जन्ममे 


मैत्रेय नामक विख्यात मुनि होकर मुक्त हो गया । सु० 


बालक अष्टावक्र 


महर्षि उद्दालकके पुत्र इवेतकेदु मन्त्रशाख्रके लोकपूजित 
विद्वान्‌ थे । उनको भगवती सरस्तरतीने साक्षात्‌ दर्शन दिये 
थे | उद्दालक मुनिके कहोड नामक एक शिष्य थे । उन्होंने 
अपने गुरुदेवकी एकाग्र मनसे सेवा की। उनकी सेवासे 
प्रसन्न होकर गुरु उद्दालक मुनिने उनको समस्त वेद पढ़ा 
दिये और अपनी पुत्री सुजाताका उनके साथ विवाह कर 
दिया । पल्लीके साथ वे उसी आश्रममें रहने लगे । समय पाकर 
सुजाता गर्भवती हुई | एक दिन कहोड वेदपाठ कर रहे थे, 
उस समय सुजाताके गर्भस्थ बालकने कहा--“पिताजी ! आप 


बराबर वेदपाठ करते तो हैं, पर यह ठीक-ठीक नहीं होता ।? 

दिष्योँके बीचमै गर्भस्थ शिद्चद्वारा तिरस्कृत होनेसे 
कहोडको क्रोध आ गया । उन्होंने शाप दे दिया--ध्यह गर्भसे 
ही ऐसी टेढ़ी वाते करता दै, अतः इसके अङ्ग आठ स्थानोंसे 
टेढे हो जायैँ |! 

प्रसूतिकाल समीप आनेपर सुजाताको कष्ट होने लगा | 
उसने पतिदेवसे किसी-नरेशके पास जाकर कुछ धन ले आने- 
को कहा । भाग्यके मारे कहोड मुनि महाराज जनकके पास धन 
लेने गये | उस समय महाराज जनक बारद्‌ वर्षब्यापी यज्ञ 

कर रहे थे। महाराजकी राजसभामें उन दिनों बंदी नामक 
विद्वान्‌ आया हुआ था । उसका नियम था कि उससे जो 
शाख्रा्थमै हार जाय, वह समुद्रमें डुबा दिया जाय । 
बड़े-बड़े विद्वानोंको पराजित करके उसने समुद्रमें डुबवा 
दिया था । कहोड मुनि भी शास्त्राथमें उससे हार गये और 
समुद्रमे डुबा दिये गये । यह समाचार जब उद्दालक ऋषिको 
मिला तो उन्होंने अपनी पुत्रीको सान्त्वना दी और समझाया 
कि नवजात बालकको कभी यह बात न बतायी जाय । 


जब अश्टावक्रजीकी आयु बारह वर्षकी थी, वे अपने नाना 
उद्दालकजीकी गोदमें बेठे थे । अबतक उन्हें अपने पिताके 
विषयमै कुछ पता नहीं था । उसी समय वहाँ श्वेतकेतु आये । 
उन्होंने अष्टावक्रको अपने पिताकी' गोदसे नीचे खींचते हुए 
कहा--'यह गोद तेरे पिताकी नहीं है ।? श्वेतकेतुके वचनोंसे 
अष्टावक्रको बड़ा दुःख हुआ । घर जाकर अपनी मातासे 
उन्होंने पूछा--मेरे पिता कहाँ गये ? सुजाताने अपने 
तेजस्वी पुत्रके शापके भयसे सत्र बातें बता दीं। उसी दिन 
रातके समय श्वेतकेतुसे महाराज जनकका यज्ञ देखने चलनेकी 
अष्टावक्रने सलाइ की और वे दोनों मामा-भानजे मिथिला- 
पुरीको चल पड़े । 
मिथिलामें यज्ञशालाके द्वारपर द्वारपालोने इन्हें बालक 
समझकर रोक दिया; क्योंकि वहाँ बृद्ध एवं विद्वान्‌ ब्राह्मणों- 
को ही प्रवेश करनेकी आज्ञा थी । अष्टावक्रजीने द्वारपालसे 
कहा--“अधिक आयु होनेसे, केश पक जानेसे, धनसे या 
कुटुम्ब बड़ा होनेसे कोई बड़ा नहीं माना जाता । ब्राह्मणोंमें 
वही बड़ा है, जो वेदोंका वक्ता हो ।? 
द्वारपालने जब यह सुना कि राजसभाके महापण्डित बंदीसे 
ये शास्त्रार्थ करने आये हैं, तव उसने दोनों बालकोंको महाराज 
जनकके पास पहुँचा दिया । महाराजके पास पहुँचकर 
अष्टावक्रजीने बंदीसे शासतरार्थं करनेकी इच्छा प्रकट की। 
पहले तो जनकजीने इसे बाळचापल्य समझा और इन्हे 
समझानेका प्रयत्न किया, फिर इनकी परीक्षाके लिये पूछा-- 
“सोनेके समय कौन नेत्र वंद नहीं करता १ जन्म लेनेके बाद 


% अघ कि पिसुनता सम कछु आना । धमे कि दया सरिस हरिजाना ॥ 

किसमें गति नहीं होती ? हृदय किसमें नहीं है ! वेगसे 


कौन बढ्ता है १? 

अष्टावक्रजीने बताया--“मछली सोते समय नेत्र नहीं बंद 
करती, अण्डेमें जन्मके बाद गति नहीं होती, पत्थरमें हृदय 
नहीं है और नदी वेगसे बढ़ती हे !? 

महाराज जनक इस उत्तरसे संतुष्ट हो गये । उन्होंने 
अष्टावक्रका सम्मान किया और बंदीसे उनका परिचय करा 
दिया । तदनन्तर बंदीसे शास्त्राथ॑ हुआ ओर उसमें बंदी 
हार गया । 

शास्तराथमे हारनेसे बंदीका मुख सूख गया । अष्टावक्र- 
जीकी विजयसे ब्राह्मण हषध्वनि करने लगे । अष्टावक्र- 
जीने महाराज जनकसे शास्तार्थके नियमानुसार बंदीको 
समुद्रमें डुबा देनेको कहा | बंदीने बताया--'में लोकपाल 
वरुणका पुत्र हूँ । मुझे जलमें ड्रब्रनेसे कोई भय नहीं 
है। जेसे यहाँ मिथिलामें बारह वर्षका यज्ञ हो रहा था; 
वैसे ही मेरे पिता वरुणदेव भी बारह वर्षब्यापी यज्ञ कर रहे थे । 
उस यज्ञको करानेके लिये विद्वान्‌ ऋत्विजोंकी आवस्यकता 
थी । मैंने इसीसे विद्वान्‌ बआ्राह्मणोंकों शास््रार्थमें हरानेके बहाने 
जलमें डुबवाया है । वे विप्र मरे नहीं हैं । मेरे पिताका यज्ञ 
पूरा हो गया है। अत्र मेरे पिताद्वारा पूजित होकर अष्टावक्र- 
जीके पूज्य पिता तथा अन्य ब्राह्मण भी यहाँ आनेहीवाले हैं ।? 

यह बातचीत हो द्वी रही थी कि समुद्रमें डुबाये गये समी 
ब्राह्मण वरुण देवतासे पूजित होकर जलसे बाहर निकल आये । 
महाराज जनककी सभामें आकर कहोडने कहा--'मनुष्यको 
ऐसे ही कामोंके लिये पुत्रकी इच्छा करनी चाहिये ।? 

इसके बाद बंदी समुद्रमें कूदकर वरुणलोक चला 
गया । ब्राह्मणोंने अष्टावक्रका सम्मान किया । अष्टावक्रजी 
अपने पिताके चरणोंमें गिर पड़े वहसे अपने पिता तथा 
मामा इवेतकेतुके साथ अपने आश्रमपर आये। वहाँ आकर 
पिताके आदेशानुसार जब समंगा नदीमें उन्होंने खान किया, 
तब उनके सब टेढे अङ्ग सीधे हो गये । इन्हीं अष्टावक्रजीने 
प्रसिद्ध अष्टावक्रगीताका उपदेश किया है | सु० 


भगवती उमा 


एक दिन देवर्षि नारद घूमते-घामते पर्वतराज 
हिमाचलके घर पहुँच गये । हिमाचळने देवर्षिका खागत 


किया, उनके चरण धोये और उनका पूजन किया |: 


जब नारदजी खस्थ बेठ गये, तत्र पर्वतराजकी पुत्री 


उमाने उनके चरणोंमें प्रणाम किया । पर्वतराजने देवर्षि- 
से उमाके भविष्य जीवनकी वात पूछी । देवर्षि नारदजी 
ज्योतिष-शात्रके प्रथम आचायामे हैं और सर्वज्ञ हैं। 
उन्होंने कहा--“हिमाचलजी ! आपकी पुत्रीमें सभी 

सुन्दर लक्षण हैं । यह नित्य सौभाग्यवती होगी 
और इसके कारण आपका भी यश -हेगा । सम्पूर्ण 
संसार इसकी पूजा करेगा | पतित्रता ख्रियाँ तो इसका 
स्मरण करके अपने कठोर ब्रतका पाल्न करनेमें सफल 
होंगी । इतना सब होनेपर भी इसे ऐसा पति मिलेगा, 
जिसके न मा होगी और न बाप ही होगा । वह नंगा 
रहनेवाला, अमङ्गलवेशधारी, संशयरहित, असंसक्त-चित्त 
कोई योगी होगा ।' 

नारदजीकी बात सुनकर पर्वतराज तो घबरा गये । 
उन्होंने देवर्षिके चरण पकड़कर अशुभ फलोंको दूर 
करनेका उपाय पूछा । देवर्षि बरोले-प्रारब्ध मिटाया 
नहीं जा सकता; किंतु इस कन्याके बरमें जो दोष मैंने 
बताये हैं, वे सब राङ्करजीमें हैं | भगवान्‌ शङ्कर परम 
समर्थ हैं । उनमें तो ये दोष भी गुण ही हैं | अतः 
यदि इसे पतिरूपमें शङ्करजी मिल जायँ तो बात बन 
जाय । शङ्करजी आशुतोष हैं । यदि आपकी पुत्री तप 
करे तो अवश्य भगवान्‌ शिव उसे अपना लेंगे ।” 

देवर्षि चले गये | पर्वतराजने अपनी पत्नी मयना- 
जीको सत्र बाते समझाया । लेकिन परम सुकुमारी उमा- 
से तप करनेको कहा केसे जाय । माता जब अपनी 
बालिका पुत्रीके पास गयी, उसका हृदय भर आया । 
उसने उमाको गोदमें बैठा लिया और नेत्रांसे आँसू 
बहाने लगी वह | एक शब्द भी उससे बोला नहीं गया। 
बालिका उमाने माताके आँसू पोछे और बोली- “मा | 
मैने आज एक खप्न देखा है । खम्नमें एक गौर-वर्ण 
ब्राह्मणने मुझसे कहा है कि तुम जाकर तपस्या करो । 
मा ! तपस्या समी उत्तम फलोंको देनेवाली है । तपस्या- 
से असाध्य भी सिद्ध हो जाता है । तुम मुझे आज्ञा दो, 
मैं तप करने जाऊँगी |? 

बड़ी कठिनतासे माता-पिताने आज्ञा दी । बालिका 
उमा एक उत्तम स्थानपर, जहाँ जल, पुष्प आदिकी 
सुविधा थी--तपः करना प्रारम्भ किया और बड़ा 
कठोर तप किया । 


तपस्या पूरी हुई । आकाशवाणीने आश्वासन दे दिया- 
“अब मिलिहहिँ त्रिपुरारि । लेकिन इतनेसे ही बात पूरी 
नहीं हो गयी । भगवान्‌ शङ्करने सप्तर्षियोंको भेजा 
पार्वतीकी परीक्षा करनेके लिये । सप्तर्षियोंने आकर 
इनसे कहा--“तुम व्यर्थ नारदके भुलावेमें आ गयीं । 
नारद तो सदासे लोगोंको बाबाजी बनाकर चौपट करते 
आये हैं । शङ्करजीके पास धराक्या है ? चमड़ा लपेटते 
हैं, बूढ़े बैलपर चढते हैं, मुंडोंकी माळा धारण करते 
हैं, न घर-द्वारका ठिकाना, न सुन्दर रूप । तुम हमारी 
बात मानो, हम तुम्हारा विवाह सर्वगुणसम्पन्न निखिल 
सौन्दर्यराशि वैकुण्ठावीश भगवान्‌ नारायणसे करा देंगे |? 
यह सुनकर पार्वतीजीने उत्तर दिया--- 
नारद बचन न मैं परिहरङँ। बसउ भवनु उजरउ नहीं डरऊँ ॥ 
युर के बचन प्रतीति न जेही। सपनेहुँ सुगम न सुख सिधि तेही॥ 


महादेव अवगुन भवन बिष्नु सकल गुन घाम । 
जेहि कर मनु रम जाहि सन तेहि तेही सन काम ॥ 


आगे वे अपनी दृढ़ निष्ठाको स्पष्ट प्रकट करती हैं--- 
जन्म कोटि छगि रगर हमारी। बरउँ संभु न त रहउँ कुँआरी॥ 

सप्तषियोने इस दृढ निष्ठाकी प्रशंसा की---बन्दना 
की भगवती उमाकी; लेकिन जब भगवान्‌ शङ्करने कामदेव- 
को भस्म कर दिया, तब वे फिर आये । उन्होंने कहा--- 
“तुमने उस समय तो हमारी बात मानी नहीं; पर अब 
क्या करोगी ? अब तो शिवजीने कामको ही नष्ट ` 
कर दिया |? 

उमा हँस पड़ीं। वे कहने लगीं---महर्षियो | आपलोग 
क्या यह.समझते हैं कि भगवान्‌ शङ्करने अब कामको 
नष्ट किया है और इससे पूर्व उनमें कामना थी ? और 
आप क्या यह समझते हैं कि मैंने वासनाके वश होकर 
भगवान्‌की आराधना की है ? 
हमरे जान सदा सिव जोगी। अज अनवद्य अकाम अभोगी ॥ 

जहाँ इतनी दृढ़ निष्ठा, इतना निष्कामभाव हे, वहाँ 
भगवान्‌ तो प्रसन्न ही हैं । भगवान्‌ शङ्करने भगवती 
उमाका पाणिग्रहण किया विधिपूर्वक । अपने नित्य 

% धन्य देस सो जहँ सुरसरी । धन्य नारि पतित्रत अनुसरी ॥ % 


आराध्यको उमाने पाया | भगवती उमा बालिकाओंकी 
आराध्या है--आदरश॑ हैं । गौरी-पूजनसे नारीकी समस्त 


इच्छाएँ पूर्ण होती हैं, उसके सुख-सौभाग्यकी वृद्धि 
होती है ।--8० 


-->*०००*-7 


सती सावित्री 


मद्रदेशामें अश्वपति नामके एक धर्मात्मा, जितेन्द्रिय, 
उदार तथा प्रजाका पालन करनेवाले राजा राज्य करते 
थे | राजा अखपतिके कोई संतान नहीं थी । उन्होंने 
संतान-प्राप्तिकी इच्छासे सातित्रीदेबीके मन्त्रोसे हवन 
कराया । भगवती सावित्रीने उन्हें संतानकी प्राप्तिका 
आशीषोद दिया; राजाकी बड़ी रानीके गर्भसे यथासमय 
एक कन्याका जन्म हुआ । भगवती सावित्रीकी कृपासे 
वह कन्या उत्पन्न हुई थी, अतः राजाने उसका नाम 
सावित्री रक्‍खा । 


जब सावित्री वित्राहयोग्य हो गयी, तब राजाको बड़ी 
चिन्ता हुई । वे चाहते थे कि उनकी पुत्रीको उसकी 
इच्छाके अनुरूप पति मिले । उन्होंने पुत्रीसे कहा-- 
“बेटी ! अब तू वित्राहके योग्य हो गयी है, अतः अपने 
योग्य बर तू खयं खोज ले, मेरे बूढ़े मन्त्री तेरे साथ 
जायँगे |? तपिनी सावित्रीने बड़े संकोचके साथ पिताकी 
आज्ञा खीकार कर ली । एक उत्तम रथमें बूढ़े मन्त्रियों- 
के साथ बेठकर वह वहाँले चल पड़ी । जो जेसा होता 
हे, उसे वेसा ही साथ चाहिये । धर्मनिष्ठा, तपखिनी 
सावित्री धर्मात्मा एवं संयमी पति चाहती थी, अतः 
बड़ी-त्रड़ी राॉजधानियोंमें न जाकर वह राजर्षियोंके आश्रम 
तथा तपोवन देखने लगी । 

एक दिन राजा अश्वपतिके यहाँ देवषिं नारद आये हुए 
थे | उसी समय सावित्री मन्त्रियोके साथ अपनी यात्रा 
समाप्त करके लोटी । उसने देवर्षि तथा पिताके चरणों- 
में प्रणाम किया । नारदजीने राजासे पूछा--'यह आप- 
की पुत्री कहाँ गयी थी । अब यह विवाहके योग्य हो 
गयी, आप इसका विवाह क्यों नहीं कर देते ?? 


राजाने कहा--मैंने इसी कामसे इसे भेजा था | 
अब आप खयं पूछ लें कि यह किसे वर चुनकर लोटी है ।? 

सावित्रीने कहा--“शाल्वदेशके थुमत्सेन नामके एक 
धर्मात्मा राजा थे । पीछे वे अंधे हो गये । पड़ोसके 
शत्रुओंने देखा कि उनकी आँखें चली गयीं और उनका 
पुत्र अभी बाळक है तो उनके राज्यपर आक्रमण करके 
उसे हड़प लिया । महाराज द्युमत्सेन अपने पुत्र तथा पत्नी- 
के साथ वनमें चले आये । अब वे वहाँ बड़े-बड़े ब्रत 
करते हुए निवास करते हैं । उनके कुमार सत्यवान्‌ अब 
बड़े हो गये हैं और पिताके पास बनमें ही निवास 
करते हैं । वे मेरे अनुरूप हैं । मैंने उन्हें ही पतिरूपसे 
वरण किया है ।? 

देवर्षि नादने कहा--“इस कुमारके पिता सत्य 
बोलते हैं और इसकी माता भी सत्यवादिनी है, अतः 
उन्होंने अपने पुत्रका नाम सत्यवान्‌ रक्खा है । यह कुमार 
खयं भी तेजखी, क्षमाशील, दानी, सत्यवादी, ब्राह्मण- 
भक्त, उदार, रूपवान्‌, जितेन्द्रिय, मृदुलखभाव, शूर 
और ईर्ष्यारहित है । इसके शील और तप बढ़े हुए हैं 
तथा यह अत्यन्त सरल है । इतना होनेपर भी इसमें 
एक दोष है और वह ऐसा दोष है जो इसके सत्र गुणों- 
को दबा देता है । इसे छोड़कर उसमें और कोई दोष 
नहीं । वह दोष यह है कि आजसे ठीक एक वर्ष बाद 
सत्यवान्‌की आयु समाप्त हो जायगी । उसकी मृत्यु 
निश्चित है ।' 

देवर्षिकी बात सुनकर राजाने कहा--'बेटी सावित्री ! 
ये नारदजी कहते हैं कि सत्यवान्‌ अल्पायु है। तू 
फिर जा और किसी दूसरे उपयुक्त वरकी खोज कर ।' 


कल्याण >> - 


सती बालिका--सावित्री, दमयन्ती, सीता, द्रौपदी 


# सती सावित्रौ * 


सावित्रीने कहा--'पिताजी ! लकड़ी या पत्थरका 
टुकड़ा उससे एक ही बार अलग होता है, कन्यादान 
एक ही बार किया जाता है; इसी प्रकार आत्मसमर्पण 
भी एक ही बार होता है । बात पहले मनमें आती है, 
फिर कही जाती है और तब की जाती है; इसलिये मन 
ही इस विषयमे प्रमाण है । सत्यवान्‌ दीर्घायु हों या 
अल्पायु, मैने अपने मनसे उन्हें पति मान लिया है; अब 
किसी दूसरे पुरुषका मैं वरण नहीं कर सकती ।! 


देवर्षि नारदजीने सावित्रीकी बातका समर्थन किया। 
राजा अश्‍्वपतिने भी देवर्षिकी आज्ञा मान ली । एक 
वर्ष पीछे ही वैधव्य प्राप्त होगा, ऐसा जानकर भी केवळ 
मनसे पति मान लेनेके कारण अपने संकल्पपर दृढ़ 
रहनेवाली कन्या और कन्याके पातित्रत्यको समझकर 
उसका समर्थन करनेवाले पिता दोनों ही धन्य हैं । राजा 
अत्रपतिने विवाहकी सामग्री सजायी, पुरोहितको साथ 
लिया और तपोत्रनमें युमत्सेनके पास आये । वहाँ उनका 
यथोचित सत्कार हुआ । जब राजा अञ्चपतिने अपने 
आनेका उद्देश्य बताया, तब दयुमत्सेनजीने कहा--'राजन्‌ ! 
पहले तो आपके यहाँ अपने पुत्रका सम्बन्ध करनेकी 
मेरी बड़ी इच्छा थी; किंतु अव तो हम राज्यच्युत 
वनवासी दरिद्र हैं ।! 

राजा अश्‍वपतिने कहा--'आपको मुझसे ऐसी बात 
नहीं कहनी चाहिये | ये राज्य, सुख, भोग तो नश्चर 
हैँ । सुख-दुःख तो आते-जाते ही रहते हैं ।? 


वहाँ आश्रमके पास रहनेत्राले ब्राह्मण बुलाये गये । 
विधिपूर्वक सत्यवानूने सावित्रीका पाणिग्रहण किया । 
पिताके चले जानेपर सावित्रीने सब आभूषण उतार 
दिये । वह वः्कल-वश्च पहनकर तपोवनमें रहनेयोग्य 
वेशमें रहने लगी । उसकी सेवा, विनय, गुण तथा 
संयमसे सभीको संतोष हुआ । पति तथा सास-सखुरकी 
सेवामे बह ळग गयी । इस प्रकार कुछ दिन व्यतीत हो 


गये । अन्तमें वह समय आया, जब सत्यवानूकी मृत्यु 
होनी थी | तीन दिन पहले ही सावित्रीने ब्रत धारण 
किया । वह रात-दिन स्थिर होकर बैठी रही । चौथे 


“दिन प्रातःकाल ख्लानादिसे पवित्र होकर उसने वहाँके 


सभी ब्राह्मणों तथा गुरुजनोंको प्रणाम किया । सबने 
उसे अवैधव्यसूचक आशीर्वाद दिया । इसी समय 
सत्यवान्‌ कुल्हाड़ी लेकर समिधा लेने वनमें जाने लगे । 
सावित्रीने उनके साथ जानेकी इच्छा प्रकट की । पहले 
तो सत्यवानूने कहा--“तुम उपवाससे दुर्बल हो गयी 
हो, थक जाओगी |? किंतु उसका आग्रह देखकर 
खीकार कर लिया । सास-ससुरने भी उसे आज्ञा दे दी; 
क्योंकि विवाहके पश्चात्‌ सावित्रीने यह पहली प्रार्थना 
उनसे की थी । पतिके साथ सावित्री वनमें गयी | वह 
ऊपरसे प्रसन्न दीखते हुए भी उस दिन व्याकुल थी । 

बनमें सत्यवानूने पल्नीके साथ फल एकत्र किये और 
लकड़ियाँ काटी । उनके मस्तकमें इसके बाद दर्द होने 
लगा और वे एक बृक्षके नीचे पन्नीकी गोदमें सिर 
रखकर लेट गये । इतनेमें वहाँ सावित्रीको लाल वस्न 
पहने, मुकुट धारण किये, सूर्यके समान तेजखी एक 
भयंकर पुरुष दीख पड़ा । उसे देखते ही पतिका 
मस्तक पृथ्वीमें रखकर सावित्री खड़ी हो गयी । हाथ 
जोड़कर कातरश्वरसे उसने पूछा--'आप कौन हैं ? 
यहाँ किसळिये आये हैं ? मुझे तो आप कोई देवता 
जान पड़ते हैं ।? 

उस पुरुषने कहा-“मै साधारण मनुष्योंको न तो 
दिखायी पड़ता और न बोलता हुँ, लेकिन तुम पतिव्रता 
और तपखिनी हो, इससे मैं तुमसे बातें करूँगा । मेरा 
नाम यम है । तुम्हारे इस पतिकी आयु समाप्त हो चुकी 
है । सत्यवान्‌ धर्मात्मा तथा गुणवान्‌ है, इससे मेरे दूत इसे 
नहीं ले जा सकते थे । मैं खयं इसे,लेने आया हूँ ।” 

यमराजने सत्यवानके शरीरमेंसे अँगूठेके बराबर 
जीवको पारमें बॉधकर निकाला और उसे लेकर 

* घन्य सो भूप नीति जो करई । घन्य सो द्विज निज घर्म न टरई ॥ ॐ 


दक्षिणकी ओर चल पड़े । दुःखसे व्याकुल सावित्री 
भी उनके पीछे-पीछे चलने लगी । यमराजने उससे 
कहा--'तू लौट जा | अपने पतिकी . देहका अन्तिम 
संस्कार कर । पति-सेवाके ऋणसे तू मुक्त हो गयी । 
पतिके पीछे तुझे जहाँतक जाना चाहिये था, वहाँतक 
तू आ चुकी ।' 

सावित्रीने कहा-'मेरे पतिदेव जहाँ जायँगे, बहीं 
मुझे भी जाना चाहिये । तपस्या, गुरुभक्ति, पतिप्रेम, 
ब्रत तथा आपकी कृपाके प्रमात्रसे मेरी गति कहीं रुक 
नहीं सकती |! 

यमराजने कहा---तुम्हारे खर तथा सत्यभाषणसे मैं 
संतुष्ट हूँ | तुम सत्यवान्‌के जीवनको छोड़कर कोई 
एक बरदान माँग लो |! 

सावित्रीने वरदान माँगा कि “मेरे अंघे श्वशुरको 
नेत्र प्राप्त हो जाये और वे बलवान्‌ तथा तेजखी हो 
जायँ ।? यमराजने यह वरदान दे दिया और उसे लौट 
जानेको कहा । सावित्री बोळी---“जहाँ मेरे पतिदेव रहें, 
मुझे भी वहीं रहना चाहिये । सत्पुरुषोंका एक बारका 
भी सङ्ग निष्फल नहीं होता, फिर उनसे प्रेम हो जाना 
तो और भी उत्तम है । सत्पुरुषोंके पास ही सदा 
रहना श्रेष्ठ है |! 

यमराजने देखा कि यह तो अपने पतिके पास 
सदा-सतैदा यमपुरीमें भी रहनेको तैयार है और वहाँका 
रहना यमराजके पास रहनेसे सत्पुरुषोंके पास रहना 
बता रही है | अतएव यमराजने सत्यवानूके जीवनको 

` छोड़कर कोई एक और वरदान माँगनेको कहा । 

सावित्रीने इस बार माँगा कि “मेरे श्वशुरका जो 
राज्य शत्रुओने छीन लिया है, वह उन्हें त्रिना उद्योगके 
मिल जाय |? यमराजने बरदान देकर लौटनेको कहा 
तो वह बोळी--“मन, वचन और कर्मसे समी प्राणियों- 
पर कृपा करना, उनसे द्रोह न करना और दान देना 
तो सत्पुरुषांका सनातन धर्म है । अपनी शक्तिके 


--८५८शॅटटऑफ्सस्स्यसयबडाड ववान 


अनुसार तो सभी कोमलताका बर्ताव करते हैं; किंतु 
सत्पुरुष तो अपने पास आये शत्रुपर भी दया करते हैं |! 


सावित्रीका तात्पर्य स्पष्ट था कि सत्पुरुष होकर भी 
आप मुझे मेरे पतिके पाससे क्यों लौट जानेको कहते 
हैं । यमराजने सावित्रीके वचनकी प्रशंसा की और 
सत्यवानके जीवनको छोड़कर एक वरदान और माँगनेको 
कहा । सावित्रीने कहा--'मेरे पिता अश्रपतिके कोई 
पुत्र नहीं है । उन्हें वंशकी बृद्धि करनेवाले सौ औरस 
पुत्र प्राप्त हों ।? यमराजने वरदान देकर जब लोट 
जानेको कहा, तब सावित्री कहने लगी--आप विवखान्‌ 
( सूर्य ) के प्रतापी पुत्र होनेसे वेवखत कहलाते हैं । 
शत्रु-मित्रका भेद छोड़कर सबका समानरूपसे न्याय 
करनेके कारण आपका नाम 'धर्मराज' है । सत्पुरुष 
सत्रके सुहृद्‌ होते हैं, अतः मनुष्य सत्पुरुषोंसे प्रेम 
करता है और उनका अपनेसे भी अधिक विश्वास 
करता है ।! 

एक सत्पुरुष जो धर्मराज कहा जाता है, एक 
पतिव्रता नारीको उसके पतिसे पृथक्‌ होनेकी सलाह 
दे--यह कैसे उचित है । सावित्रीने सूचित कर दिया 
कि मैं आपका विश्वास करती हूँ । यमराजने सत्यवानके 
जीवनको छोड़कर उससे एक बरदान और माँगनेको कहा | 
सावित्रीने माँगा--“सत्यवानके द्वारा बलवान्‌ और 
पराक्रमी सौ औरस पुत्र मेरे हों ।? यमराजने इस बार 
भी वरदान दे दिया और लोट्नेको कहा । सावित्री 
बोळी--“सत्पुरुषोंका चित्त सदा धर्ममें ही लगा रहता 
है । वे कमी दुःखित नहीं होते । सत्पुरुषका सङ्ग 
कमी व्यर्थ नहीं होता । उनसे किसीको क्वोई भय 
नहीं होता । वे अपने सत्यके बलप्ते सूर्यको भी 
पास बुला सकते हैं । वे ही प्रथ्वीको धारण किये हुए 
हैं । संत ही भूत-मविष्यके आधार हैं, उनके समीप 
रहकर किसीको कभी खेद नहीं होता । सत्पुरुष 
परोपकार करते हैं और कभी यहद नहीं चाहते कि 


क भगवती भ्रीसीताजी % 

कोई उपकारके बदले उनके साथ भी उपकार करे ।? 

इस बार सावित्रीका संकेत बहुत स्पष्ट था | वह 
कहना चाहती थी कि 'आपके पास आकर मेरा दुःख 
बचा नहीं रहना चाहिये । आपने मुझे पुत्र होनेक्रा 
वरदान दिया है, इसमें भी पतिका जीवन मिळनेसे ही 
वह धर्मतः पूर्ण होगा और आप कोई अधर्म करनेको कह 
नहीं सकते । आप समर्थ हैं, प्रारब्ध पूरा होनेपर भी 
मेरे पतिको जीवनदान दे सकते हैं । यद्यपि मैं आपका 
कोई उपकार नहीं कर सकती; किंतु आपका तो खभाव 
उपकार करना है ।? सात्ित्रीकी बात सुनकर यमराजने 
इस बार उससे कोई भी वरदान माँगनेको कहा । 

बड़ी ही नम्रतासे सावित्रीने कहा--“आपने मुझे 
जो पुत्र होनेका वरदान दिया है, वह बिना पतिके पूरा 
नहीं हो सकता । आपका वचन सत्य हो, इसलिये मैं 
यह बरदान चाहती हूँ कि मेरे पतिदेव जीवित हो 
जायैँ । पतिके बिना मुझे सुख-भोग तो क्या, खर्गकी 
भी इच्छा नहीं है । पतिके बिना मैं जीवित भी नहीं 
रहना चाहती ।' 

प्रसन्न होकर यमराजने कहा--'ऐसा ही हो ।' 
उन्होंने सत्यवानके बन्धन खोल दिये । सावित्री अपने 
पतिके शरीरके पास लौट आयी । थोड़ी देरमें ही 
सत्यवानके शरीरमें चेतना आ गयी । वे उठकर बैठ 


गये और बातें करने लगे । उस समय सूर्यास्त हो चुका 
था, अन्धकार फैल रहा था; अतः शीघ्रतासे वे अपने 
आश्रमके लिये चल पड़े | 

वहाँ आश्रममें द्युमत्सेनको इटि प्राप्त हो गयी थी | 
उन्हें सब वस्तुएँ दिखायी पड़ने लगी थीं | पुत्रके न 
लौटनेसे वे बहुत दुखी हो रहे थे । वहाँके ब्राह्मण 
उनको आश्वासन दे रहे थे । इतनेमें पत्नीके साथ 
सत्यवान्‌ वहाँ आ गये । उनको देखकर सबको बड़ी 
प्रसन्नता हुई । त्राह्मणोंके पूछनेपर सावित्रीने वनमें जो 
कुछ हुआ था, सत्र बताया । समी लोग उसके धैर्य 
एवं पातिव्रत्यकी प्रशंसा करने लगे । 

दूसरे दिन शास्त्रदेशके राजकर्मचारी आश्रममें 
आये । उन्होंने दयुमत्सेनसे कहा--“महाराज ! वहाँ जो 
राजा था, उसे तथा उसके खजनांको उसीके मन्त्रीने 
मार डाला है | शात्रुकी सेना भाग गयी है । प्रजाने 
एकमतसे आपको ही राजा बनानेका निश्चय किया है 
और हमें आपके पास भेजा है । अब आप कृपा करके 
राजधानीको पधारे और हम सबका पालन करें | आपके 
लिये सवारियाँ तथा सेना भी आयी है ।? आश्रममें 
रहनेवाळे वृद्ध ब्राह्मणोंकी आज्ञा लेकर थुमत्सेन राजधानी- 
को लौट आये । पुरोहितने उनका राजतिलक किया । 
यथासमय सावित्रीके पिताको भी सौ पुत्र हुए तथा 
सावित्रीको भी सत्यवानूसे सौ पराक्रमी पुत्र हुए । 


भगवती सीताजी 


जगजननी श्रीजानकीजी साकेतविहारी परात्पर 
परमत्रह्म मर्यादापुरुषोत्तम भगवान्‌ श्रीरामकी नित्य 
शक्ति हैं और उनसे सदा ही अभिन्न हैं । जब पृथ्वीका 
भार दूर करनेके लिये और धर्म-मर्यादाकी स्थापनाके 
लिये भगवान्‌ श्रीरामने चक्रवर्ती महाराज दशरथे यहाँ 
अयोध्यामें अवतार धारण किया, तब उनकी नित्यशक्ति 
श्रीजानकीजीको भी प्रकट होना ही था। जैसे अपने प्रकट 


बा? अं° २०-- | 


होनेके लिये श्रीरामने यज्ञके हविष्यको निमित्त बनाया, 
वैसे ही श्रीजानकीजीके प्रकट होनेका भी एक निमित्त 
बना । राक्षसराज रात्रणने अपने दूत भेजकर वनवासी 
मुनियोंसे राज्य-कर माँगा । भला, तपखी मुनियोंके पास 
कर देनेको धरा क्या था; उन्होंने एक घड़ेमें अपना 
थोड़ा-थोड़ा रक्त एकत्र करके वह घडा उन दूतोंको 
देकर कहा कि--“इससे रावणके नाशका कारण उत्पन्न 

होगा ।? घडा देखकर और दूतोंकी बात सुनकर रावण 
डर गंया 1 उसने घड़ेको लङ्कासे बहुत दूर मिथिला 
प्रदेशमें भूमिमें चुपचाप गड्वा दिया | उन दिनों 
मिथिलाके राजा थे महाराज सीरध्वज जनक । अचानक 
उनके राज्यमें अकाल पड़ गया । वर्षाके उद्देश्यसे 
महाराज जनकने यज्ञ करनेका निश्चय किया । 
विद्वान्‌ ब्राह्मणोंने यज्ञके लिये संयोगवश वही भूमि बतलायी, 
जहाँ वह मुनियोंके रक्तसे भरा घडा रावणने गड्वाया 
था । यज्ञके पूर्व यजमान उस भूमिको जोतता है । 
सोनेका हल बनवाकर महाराज जनक जब उस भूमिको 
जोतने लगे, तब हलके अगले भागमें लगे लोहे ( सीत ) 
के लगनेसे घडा फूट गया । इसी बहानेसे आदिशक्ति 
श्रीजानकी नन्ही बालिकाके रूपमे वहाँ प्रकट हो गयीं । 
सीत ( हलकी नोक ) से निकळनेके कारण उनका नाम 
“सीता? पड़ गया । पृथ्वीसे उत्पन्न होनेके कारण उन्हें 
भूमिसुता कहते हैं | महाराज जनक उस ज्योतिर्मयी 
बालिकाको उठा लाये और अपनी रानी सुनयनाजीको 


दे दिया | अपनी पुत्री मानकर वे उनका बड़े प्रेमसे 
पालन-पोषण करने लगे | 

भगवान्‌ शङ्करने जिस धनुषको लेकर प्रजापति दक्षके 
यज्ञका ध्वंस किया था, वह धनुष उन्होंने प्रसन्न होकर 
देवताओंको दे दिया था । निमिवंामें उत्पन्न महाराज 
देवरातको वह धनुष देवताओंने दिया और तभीसे वह 


# सो धन धन्य प्रथम गति जाकी । धन्य पुन्य रत मति सोइ पाकी ॥ % 


उस वंशमें बड़े आदरसे पूजित होता था । वह इतना 
भारी था कि उसे बहुत बलवान्‌ अनेकों योधा मिलकर 
भी उठा नहीं सकते थे | अपने पूजनीयकी सेवा सेवकों- 
से नहीं करायी जाती । महारानी सुनयनाजी खयं जहाँ 
वह धनुष रक्खा था, उस भवनको खच्छ किया करती 
थी. । एक बार किसी काममें वे लगी थीं । उन्होंने 
अपनी बालिका श्रीजानकीजीसे वह भवन स्वच्छ करनेको 
कहा । श्रीजानकीजीने देखा कि धनुषके नीचे बहुत 
काळसे स्थान स्वच्छ नहीं हुआ है । उन्होंने एक इाथसे 
धनुषको उठाकर दूसरी ओर भवनमें रख दिया और 
स्थान स्वच्छ कर दिया । जब महाराज जनकको इस 
बातका पता लगा, तब उन्होंने प्रतिज्ञा कर ढी- “जो 
कोई इस धनुषको प्रत्यञ्चा चढ़ाकर खींचकर तोड़ देगा, 
उसीके साथ जानकीका विवाह होगा ।' 

जब महर्षि विश्वामित्रजीके साथ श्रीराम छोटे भाई लक्ष्मण- 
जीको लेकर जनकपुर पधारे और महर्षिकी पूजाके लिये 
पुष्पचयन करने पुष्पवाटिकामें गये, तब श्रीजानकीजी भी 
बहाँ पार्वती-पूजन करने माताकी आज्ञासे सखियोंके साथ 
आयी थीं । यहीं उन्होंने श्रीकोसलणाजकुमारकी प्रथम 
झाँकी की । धनुष-यज्ञकी रङ्गभूमिमें श्रीरामने उस महान्‌ 
धनुषको तोड़ डाला और तब श्रीजानकीजीने उनके 
कण्ठमें जयमाळ डाल दी । सीताजी मानतीलीलामें भी 
अतुलनीय आदर्श स्थापित करनेवाली हुईं । इनका एक- 
एक चरित्र पत्ित्रतम तथा जगतको पवित्र करनेवाला है । 


सती दभयन्ती 


विदर्भदेशके राजा थे भीष्मक । उनके तीन पुत्र तथा 
एक कन्या थी | पुत्रोंके नाम थे दम, दान्त और दमन तथा 
कन्याका नाम था दमयन्ती | दमयन्ती इतनी सुन्दरी थी कि 
इन्द्रादि देवता भी उससे विवाह करना चाहते थे । 
उन्हीं दिनों निषधदेशमें नल नामके एक महान्‌ 
गुणत्रान्‌ राजा राज्य करते थे । विदर्भदेशसे निषधदेश- 
को आने-जानेवाले लोगोंसे एक दूसरेके गुणोंकी प्रशंसा 


सुनकर नल तथा दमयन्तीके हृदयमें परस्पर अनुराग उत्पन्न 
हो गया | 

राजा भीष्मकने देखा कि मेरी कन्या वित्राहके योग्य 
हो गयी है तो उन्होंने उसका खयंत्रर करनेका निश्चय 
किया । खयंवरका समाचार पाकर जहाँ दूसरे नरेश 
तथा नल आनेको उद्यत हुए, वहीं इन्द्र, वरुण, अग्नि 
और. यम॑ भी दमयन्तीको पानेके लिये “चले । देवताओं- 


साया 


# सती दमयन्ती % 

को पता था कि राजा नळक्ो दमयन्ती चाहती है। 
सूर्यके समान कान्तिमान्‌ परम सुन्दर नलको . देखकर 
वे चकित हो गये । मागैमें ही नलके पास आकर 
उन्होंने कहा--।राजन्‌ ! आप बड़े सत्यब्रती हैं | आप 
हमारी सहायताके लिये दूत बनना स्वीकार कर लीजिये ।? 
नलने देवताओंका दूत बनना स्वीकार कर लिया | अब 
देवताओंने कहा--“आप हमारे दूतके रूपमें दमयन्तीके 
पास जाकर कहिये कि हमलोग उससे विवाह करना 
चाहते हैं । हममेंसे किसीको भी वह पति बना ले |? 
नलने नम्रतापूर्वक कहा--“आपलोग जिस उद्देश्यसे 
दमयन्तीके पास जा रहे हैं, उसी उद्दश्यसे मैं भी जा रहा हूँ । 
अतः मेरा वहाँ दूत बनकर जाना उचित नहीं है |! 
देवताओंने कहा---“आप पहले ही दूत बनना खीकार 
कर चुके हैं | अब अपनी बात झूठी न करें ।! विवश 
होकर नलको देवताओंकी बात स्वीकार करनी पड़ी । 
इनद्रने वरदान दिया कि दमयन्तीके यहाँ जाते समय नल- 
को द्वारपालादि नहीं देख सकेंगे । 

नल दमयन्तीके भवनमें गये | दमयन्ती तथा उसकी 
सखियाँ परम सुन्दर युवा पुरुषको अपने समीप 
आया देखकर चकित तथा लन्ित हो गयीं । 
नळने अपना परिचय देकर कहा--“में इन्द्र, वरुण, 
यम और अग्निका दूत बनकर आया हूँ । ये लोकपाल 
तुमसे विवाह करना चाहते हैं । तुम इनमेंसे किसीको 
वरण कर लो |? 

दमयन्तीने परिचय पाकर कहा- “नरेन्द्र | मैं तो अपने 
मनमें आपको वरण कर चुकी हूँ, मैंने आपके चरणमै अपना 
सेख चढ़ा दिया है । आप इस दासीको खीकार करें। 
आप मुझे खीकार नहीं करेंगे तो मैं विष खाकर, आग- 
में जलकर, जळमें डूबकर या फाँसी लगाकर प्राण त्याग 
कर दूँगी |! 

बड़ी स॒चाईसे नळने दूतका कतव्य पूरा किया | 
यथपि वे खयं दमयन्तीको चाहते थे, फिर भी उन्होंने 


लोकपालोंके ऐखर्य, प्रभाव आदिका वर्णन करके दमयन्ती- 
को समझाना चाहा | जब दमयन्ती खर्गके ऐस्र्यके 
लोममें भी नहीं पडी, तब नळने कहा--“देखो, देवताओं- 
को छोड़कर तुम मुझ मनुष्यको मत चाहो । तुम अपना 
मन उन्हींमें लगाओ | देवताओंका अप्रिय करनेसे मनुष्य- 
की मृत्यु हो जाती है । तुम मेरी रक्षा करो |? 


नलकी बात सुनकर दमयन्ती डर गयी । उसके नेत्रो- 
से आँसू गिरने लगे । उसने कहा--“मैं देवताओंको 
प्रणाम करके आपको ही पति वरण करती हूँ ।? अब 
कोई उपाय नहीं था | फिर भी नळने खयंवरमें देत्रताओंको 
ही वरण करनेकी सलाह देकर बहाँसे विदा ली और लौटकर 
देबताओंको दमयन्तीका निश्चय सुना दिया । खयंवरकी 
समामें चारों देवता नलके समान रूप बनाकर उनके 
पास ही बैठे | जब दमयन्ती खयंतर-सभामें आयी, तब 
उसने पास-पास बेंठे नलके समान पाँच पुरुषोंको देखा । 
नलको न पहचानकर वह बड़े सोचमें पड़ गयी । उसे 
बड़ा दुःख हुआ । अन्तमं देवताओंकी. शरणमें जानेका 
निश्चय करके उसने कहा---भैं मनसे और वाणीसे नल- 
को छोड़कर किसी औरको नहीं चाहती । नलकी प्राति- 
के लिये ही मैं ब्रत कर रही हूँ । मै यदि पतित्रता हूँ तो 
मेरे सत्यक्े कारण देवतालोग मुझे नलको दिखला दे । 
ऐज्र्यशाली लोकपालो ! आप अपनेको प्रकट कर दे, 
जिससे मैं नरपति नलको पहचान सङ्गूँ ।' 

पतित्रताका तिरस्कार करनेका साहस देवताओंमें भी 
नहीं होता | दमयन्तीकी प्रार्थनासे प्रसन्न होकर देवताओं- 
ने उसे देवता तथा मनुष्यका भेद समझनेकी शक्ति दे 
दी । उसने-देखा कि पाँचमेंसे चार पुरुषोंके शरीरपर 
न तो पसीना है, न धूलि । उनके शारीरकी छाया नहीं 
पड़ती । वे पृथ्वीको स्पर्श नहीं कर रहे हैं | उनकी 
माला तनिक भी कुम्हलायी नहीं है । दमयन्तीने उन्हें 
देवता पहचानकर प्रणाम किया । पाँचवें पुरुषके शरीर- 
पर कुछ धूलि पड़ी थी, कुछ पसीना आया था, उसके 

# गुर बिनु भव निधि तरइ न कोई । जौ बिरंचि संकर सम होई ॥ % 


शरीरकी छाया पड रही थी, वह भूमिका स्पर्श कर रहा 
था और उसकी मालाके पुष्प कुछ कुम्हला गये थे । 
दमयन्तीने पहचान लिया कि ये हो राजा नल हैं। उसने 


i 


उनके गलेमें जयमाला डाल दी । इस प्रकार अपनी दढ़ 
निष्ठा तथा पातित्रत्यके प्रमात्रसे उसने पतिरूपमें नलको 
प्राप्त किया । देवताओंने संतुष्ट होकर उसे आशीर्वाद दिया । 


सती द्रौपदी 


आजकल युत्तम्रान्तमें फर्रुखाबाद जिलेगें फतेहगढ़से 
अट्टाईस मील दूर इशानकोणमें काम्पिल्य नगर है । 
द्वापरके अन्तमें यह नगर पंजाब-प्रान्तकी राजधानी था 
और उस समय इसका एक नाम छत्रवती नगरी भी 
था । महाराज पृषतूके पुत्र द्रुपद यहाँके राजा थे | 
द्रोणाचार्यने अपने सिष्य अर्जुनके द्वारा दुपदको युद्धमें 
पराजित कराया था और इनका आधा राज्य छीन लिया 
था । यथपि द्वोणाचार्यने पराजित द्रुपदसे मित्रता करनी 
चाही फिर भी किसीका अपमान करके उसे मित्र 
नहीं बनाया जा सकता । वहतो शत्रु ही बन जाता 
है । द्रुपद इस पराजयसे बहुत दुखी हुए और बराबर 
द्रोणाचार्यते बदला लेनेको चिन्ता करने लो। वे 
जानते थे कि युद्ध करके द्रोणाचार्यको पराजित नहीं 
किया जा सकता, अतः इस घुनमें लगे कि कोई तपल्ली 
ब्राह्मण ऐसा यज्ञ उनसे कराये, जिसपे द्रोणको मारने- 
“वाला पुत्र उन्हें प्राप्त हो। 
दुपद महर्षि याजके पास गये और याजने उनको प्रार्थना 
खीकार कर लो | विधिपूर्वक उन्होंने पुत्रि यज्ञ 
कराया | यज्ञके अन्तमं अभिमन्त्रित हविष्य ग्रहण 
करनेके लिये उन्होंने रानीको बुलाया | रानीने कहा-- 
भेरे मुखमें दिव्य सुगन्धकी वस्तुएँ लगी हैं, मेरा अङ्ग 
अङ्गरागसे लिप्त है, बिना स्नान किये यज्ञका हविष्य मैं 
केसे प्रहण कर सकती हूँ | आप थोड़ी देर रुक जाएँ ।? 
याजको वहाँसे जानेकी शीघ्रता थी । वे बोले--- 
'तुम आओ या मत आओ, मेरे यजमान ( दुपद ) का 
कार्य तुम्हारे बिना रुकेगा नहीं । मैं हविष्य अम्रिमे 
डाल रहा हूँ ।' यह कहकर उन्होंने हृविष्यको दो बारमें 


अग्निमें डाल दिया । उसी समय अभ्रिमेंते देवताओंके 
समान तेजखी किरीट-मुकुटधारी, कवच पहने, धनुष- 
बाण तथा खड्ग लिये एक कुमार उत्पन्न हुआ। 
आकाशवाणीने उसका नाम घृष्टबुमन्न बताया | इसी 
कुमारके हाथों द्रोणाचार्यकी मृत्यु हुई | इसके बाद 
अग्निकुण्डप्ते एक नील कमलके समान रंगत्राली परम 
सुन्दरी कन्या प्रकट हुई । उसके बड़े-बड़े नेत्र थे, घुँघराळे 
केरा थे, लाळ-लाल उमरे नख थे | उसके शरीरका रंग 
साँवला था, अतः उसका नाम “कृष्णा? रक्खा गया | द्रुपद- 
की पुत्री होनेके कारण उसे «द्रौपदी कहा जाता है । 
उन दोनों बालकोंको देखकर द्रपदकी रानी याजके 
चरणोंपर गिरकर प्रार्थना करने लगीं--*ये दोनों मुझे 
ही अपनी माता समझें ।' प्रसन्न होकर याजने कह 
दिया 'ऐसा ही होगा ।' द्रौपदीका एक नाम ध्याज्ञसेनी 
भी है । 

महाराज द्रुपद चाहते थे कि उनकी पुत्रीका वित्राह 
अर्जुनसे हो; किंतु उन दिनों पाण्डबोंका पता नहीं 
था । वारणावतमें लाक्षागृहके जल जानेके पश्चात्‌ वे 
जीवित भी हैं या नहीं, इसमें भी संदेह था । अतः 
दुपदने द्रौपदीके विवाहके लिये मत्स्यवेधका नियम 
बनाया । वे जानते थे कि यहाँ रकबे हुए धनुषको केवल 
अर्जुन ही चढ़ा सकते हैं और वे ही लक्ष्यको बाण 
मारकर गिरा भी सकते हैं । द्रौपदीके खयंवरमें बहुत-से 
राजा आये थे । पाण्डव भी ब्राहमणों-जैसे वेशमें आये थे 
और ब्राह्णोंके साथ ही बैठे थे जव सब नरेश उसमें 
असफल हो गये, तत्र अर्जुनने धनुष चढाकर यन्त्रमे 
घूमती नकली मछलीको बाण मारकर गिरा दिया । 


% भक्तराज भ्रीहनुमानजी % 


क्रोधमें भरकर राजाओने अर्जुनपर आक्रमण किया, परंतु 
अर्जुन तथा भीमसेनने उन्हें युद्धमें पराजित कर दिया । 
बहाँसे द्रौपदीको लेकर पाण्डव उस नगरमें उस कुम्हारके 
घर गये, जहाँ वे ठहरे थे । 

द्रोपदीको साथ लेकर अर्जुन तथा भीमसेन अपने 
निवासपर पहुँचे । भीममेनने कहा-- “माता ! हम भिक्षा 
लेकर आये हैं |! देवी कुन्तीने बिना देखे ही कह 
दिया--“सत्र भाई मिलकर उसका उपयोग करो ।? 
जब उन्होंने द्रौपदीको देखा, तब बड़ा ही पश्चात्ताप हुआ 
उन्हें । उन्होंने युधिष्ठिके पास आकर कहा--'बेटा ! 
मैंने जीवनमै कमी झूठी बात नहीं कही । आज भूलसे 
मेरे मुखे एक अटपटी बात निकल गयी । अब कोई 
ऐसा उपाय करो कि मेरी बात झूठी न हो । द्रौपदीको 
तथा तुमलोगोंकी अश्रमं न लगे. यइ मैं चाहतो हैँ ।? 

महाराज द्गरपदको जत्र यह पता लगा कि उनकी 
पुत्रीको खयंवरमें पाण्डवोंने ही जीता है, तत्र उन्हें बड़ी 

प्रसन्नता हुई । लेकिन देवी कुन्तीकी बातका समाधान 
किसीकी समझमें नहीं आता था | भगवान्‌ व्यासने वहाँ 
आकर बताया कि द्रौपदी खर्गलोककी लक्ष्मी है । 
भगवान्‌ शङ्करका तिरस्कार करनेसे खर्गके पाँच इन्द्रोको 
अपने अंशसे मर्त्यलोकमें जन्म लेनेका शाप हुआ था | 
पाण्डव उन्हीं इन्द्रोके अंशसे उत्पन हुए हैं; अतः 
द्रौपदीवे साथ पाँचों भाइयोका वित्राह होना अधर्म नही 
है। भगवान्‌ शङ्करकी आज्ञा ही द्रौपदीको पहले 
जन्ममे पाँच पति मिलनेकी हो चुकी है । द्रुपदने 
भगवान्‌ व्यासकी बात खीकार कर ली । युधिष्ठिर, भीम, 
अर्जुन, नकुल तथा सहृदेवने क्रमशः द्रौपदीके साथ 
पाणिग्रहण किया । प्रत्येक विवाहके समय द्रौपदी 
कन्याभावको प्राप्त हो जाती थी । इस प्रकार पाँच पति 
होनेपर भी द्रौपदी सदा उन्हें एक ही खूपमें देखती थी | 
भगवान्‌ व्यासकी वाणी, शात्र तथा अपने पतियांकी 
धर्मनिष्ठाप उसकी अविचल श्रद्धा थी | द्रौपदीका विशद 
चरित्र 'कल्याण'में गतवर्ष निकल चुका है । 


भक्तराज श्रीहनुमानजी 


बंदर्ज पवन कुमार खळ बन पावक ग्यान घन । 

जासु हृदय आगार बसहि राम सर चाप घर ॥ 

्रेतायुगमें जव मर्यादापुरुषोत्तम भगवान्‌ श्रीरामने 
पृथ्वीपर अवतार लेनेका निश्चय किया, तब उनके पृथ्वीपर 
आनेसे पहले ही सभी देवता अपने-अपने अंशोंसे वानर 
तथा भादुओंके रूपमें परथ्वीपर अत्रतीर्ण हुए । भगवान्‌ 
शङ्कर तो श्रीरामके अनन्य भक्त ठहरे, अतः वे भी 
अपने आराध्यकी सेवा करनेके लिये अपने ग्यारहवें रुद्र 
रूपके अंदासे वानरश्रेष्ठ केसरीकी पत्नी अञ्जना देवीसे 
प्रकट हुए । अञ्जना देत्रीको पत्रनने पुत्र होनेकी सूचना 
दी थी और श्रीराङ्करजीके अंशसे पुत्र हुआ, अतः यह 
अञ्जनाकुमार शङ्करसुवन तथा पवनपुत्र भी कहा जाता 
है | चेत्र शुक्र १५ मंगलबारको श्रीहनुमान्‌जीके रूपमें 
झाङ्कर जीने अवतार ग्रहण किया ।% इस केसरी-कुमार- 

# किसी-किसीके मतमें दनुमान्‌जीकी जन्मतिथि कातिक 


का रंग प्रातःकालीन सूर्यके समान लाळ था और जन्म- 
से ही यह अत्यन्त बलवान्‌ तथा तेजस्वी था । 

माता अञ्जना अपने बच्चेको घरपर छोड़कर कहीं 
गयी थीं । प्रातःकाळका समय था । बच्चेको भूख 
लगी थी | वह अभी एक महीनेके लगभगका ही था । 
पूर्व-दिशामें छाल-छाल सूर्यका बिम्ब निकला तो बच्चेने 
उसे कोई सुन्दर फल समझ लिया और खाने दोडा । 
वायुने पहले ही उड़नेकी शक्ति उसे दे दी थी। 
बाळक पास पहुँचकर सूर्यके रथपर जा चढ़ा | 
उस दिन सूर्यप्रहण लगना था । राहु जब सूर्यका ग्रास 
करने पहुँचा, तब उसने सूर्यके रथपर वानरशिशुको 
देखा । उसने उस बालककी कोई परवा नहीं की और 
सूर्यपर टूट पड़ा; किंतु जब बालकने अपने कठोर हाथांसे 


कृष्ण १४ या कार्तिक शुक्क १५ है । कल्यभेदसे तीनों जन्म- 


तिथियाँ ठीक हैं । 

उसे पकड़ लिया, तब वह लगा छटपटाने । किसी प्रकार 
अपनेको छुड़ाकर वह इन्द्रके पास पहुँचा । उसने 
कहा--“आपने सूर्यके प्रसनेका अधिकार किसी दूसरेको 
दे दिया है क्या ?” इन्द्रने राहुको डॉटकर फिर भेजा । 
जब उस बालकने राहुको देखा, तब उसे अपनी भूख 
याद आ गयी । वह राहुपर टूट पड़ा, राहुका कोई बस 
नहीं चल रहा था । बालकने उसे पकड़ लिया था । 
अतः वह रो रहा था और इन्द्रको पुकार रहा था | 
इन्द्र राहुकी सहायताके लिये ऐरावत हाथीपर बैठकर 
आये । बालकने ऐरात्रतको कोई सफेद रंगका फल 
समझ लिया और राहुको छोड़कर ऐरावतको पकड़ने 
लपका वह । अब इन्द्र घबराये । उन्होंने अपना वज्र 
उठाकर बालकको मारा | वज्र लगनेसे बालककी हुड़ी 
(हनु ) तनिक टूट गयी । इसीसे उसका नाम हनूमान्‌ 
पड़ा । वत्र लगनेसे बाळक मूर्छित होकर पृथ्वीपर 
गिर पड़ा । 

वायुदेव बालकको उठाकर गुफामें ले गये । उन्हे 
इन्द्रपर बड़ा क्रोध आया । उन्होंने अपना वेग बंद कर 
दिया । वायुका वेग बंद होनेसे सत्रका श्वास रुक गया । 
अब सब देवता व्याकुल होकर ब्रह्माजीकी शरणमे आये । 
ब्रह्माजीने गुफामें आकर अपने स्पर्शसे बालकको जीवित 
कर दिया । वायुदेव इससे बड़े प्रसन्न हुए । वे फिर 
यथावत्‌ चलने लगे | इन्द्रने वरदान दिया--मेरे वज्रसे 
यह बालक नहीं मरेगा ।' सूर्यने अपना शतांश तेज 


# बिषय कुपथ्य पाइ अंकुरे । सुनिहु दयं का नर बापुरे ॥ % 


बालकको दिया । वरुणने जल तथा अपनी ओरसे निर्भय 
होनेका वरदान दिया | इसी प्रकार अग्नि, यम, विश्वकर्मा 
तथा ब्रह्माजीने भी अपने प्रभाव तथा शास्त्रोसे बालकको 
निर्भय कर दिया । 


एक तो वानर, दूसरे बालक और तीसरे शक्तिशाली--- 
अतः बचपनमें हनुमान्‌जी बहुत चञ्चल तथा नटखट 
थे । ऋषियांके आश्रममें जाकर उनके आसन पेड्पर 
टाँग देते, उनके कमण्डळुका जल लुढ़का देते, आश्रम- 
के वृक्षोको हिलाकर उनके फल गिरा देते | कोई इनको 
रोक पाता नहीं था । ऋषियोंने देखा कि बालकको 
अपने बलका घमंड है, अतः उन्होंने यह शाप दे 
दिया--“यह अपने बलको भूला रहेगा | जब कोई इसे 
याद दिलायेगा, तभी इसे अपने बलका पता लगेगा |? 
जब हनुमानजी विद्या पढ्ने योग्य हुए, तब माता- 
पिताने संस्कार कराके इन्हें सूर्यके पास भेजा । ये 
भगवान्‌ सूर्यकी ओर मुख करके पछेकी ओर सूर्य-रथकी 
गतिसे चलते भी जाते थे और पढ़ते भी थे । थोड़े ही 
दिनोंमें सम्पूर्ण वेद तथा उपवेदोंको इन्होंने उनके अङ्गो- 
के साथ भली प्रकार सीख लिया | गुरुदक्षिणाके रूपमे 
सूर्यने इनसे अपने पुत्र सुग्रीवकी रक्षाका वचन ले लिया 
था, अतः अध्ययन करके लौटनेपर ये माता-पिताकी 
आज्ञासे किष्किन्धामें सुग्रीबके पास ' रहने लगे | यहीं 
इन्हें श्रीरामके दर्शन हुए और फिर तो ये सदा भगवान्‌ 
श्रीरामकी सेवामें ही लगे रहे । 


भक्तश्रेऽ बालक प्रहाद 


जिस समय देत्यराज हिरण्यकरिपु तपस्या करने 
गये थे, उस समय इन्द्रादि देवताओंने देत्योंको 
नायकहीन देखकर उनपर आक्रमण कर दिया था। 
दैत्य, दानव और असुर देवताओंसे हारकर इधर-उधर 
भाग गये थे और देवताओने उनकी सम्पत्ति छूट ली, 
उनके घर-द्वार नष्ट कर दिये । हिरण्यकरिपुकी पत्नी 
कयाधूको इन्द्रने पकड़ लिया और वे उसे बलपूर्वक खर्गमे 


ले जाने लगे । उस समय कयाधू गर्भवती थी | इन्द्र 
सोचते थे कि जब इसके बच्चा हो जायगा, तब बच्चेको 
मार डालेंगे और इसे छोड़ देंगे । मार्गमे देवर्षि नारदजी- 
ने दुःखसे व्याकुल होकर रोती हुई कयाधूको देखा, 
देवर्षिको दया आ गयी । उन्होंने इन्द्रको बताया, 
इसके गर्भमें भगवान्‌का भक्त है | तुम उसे मार नहीं 
सकते | इसे अभी छोड़ दो !” इन्द्रने - देवर्षिकी बात 


# भक्तधेष्ठ बालक प्रह्लाद * 

मान ली और कयाधूके गर्ममें भगवान्‌का भक्त है, यह 
सुनकर उसकी परिक्रमा की तथा प्रणाम किया । देवराज 
इन्द्र कयाधूको छोड़कर खर्ग चले गये । देवर्षि नारदने 
पुत्री कहकर उन देत्यराजकी महारानीको आश्वासन 
दिया और उन्हें अपने आश्रममे ले आये । जत्रतक देत्यराज 
` तपस्यासे नहीं लौटे, कयाधू श्रीनारदजीके आश्रममें ही रहीं । 


दैत्यराज जब तपस्यापे लौटकर आये, तब उन्हें 
देवताओंकी निष्ठुरताका पता लगा । स्वभावसे ही वे 
देव-शत्रु थे और अब तो उनकी श्रुता और भी बढ़ गयी । 
रसातलपे पृथ्वीको ले आते समय भगवान्‌ वाराहने 
दैत्यराज हिरण्यकशिपुके छोटे भाई हिरण्याक्षको मार 
दिया था । हिरण्यकशिपु क्रुद्ध होकर भगवान्‌ नारायण- 
से श्रातृवधका बदला लेनेके लिये ही तपस्यामें लगा 
था | अब वरदान पाकर वह मदान्ध हो गया था | 
भगवान्‌ तथा देवताओंकी शत्रुताके कारण वह भगवान्‌- 
के भक्तों, ब्राह्मणों, गौओं तथा वेद और ' धर्मका भी 
शत्रु हो गया था । 

यह सब तो था; किंतु त्रिभुवन-विजयी हिरण्यकशिपु- 
के लिये उसका पाँच वर्षका छोटा-सा पुत्र प्रह्वाद 
ही चिन्ताका कारण हो रहा था । बात यह थी कि 
जब कयाधू देवर्षि नारदके आश्रममें थीं, तब प्रह्णाद 
ही उनके गर्भमें थे । माताके आहार, विचार तथा सङ्गका 
गर्भस्थ शिशुपर गहरा प्रभाव पड़ता है । उन दिनों 
कयाधू कन्द-मूल-फलका भोजन करती थीं, देवर्षि 
नारदकी सेवा करती थीं और देवर्षि उनके सामने तथा गर्भस्थ 
शिशुको लक्ष्य करके नित्य भगवानके दिव्य गुणोंका 
वर्णन करते थे । इसका परिणाम यह हुआ कि जन्मसे 
ही प्रह्लादजी विनयी, शान्त, धर्मपरायण एवं भगवान्‌- 
के अनन्य भक्त हो गये । उनका मन निरन्तर भगवान्‌- 
में ही लगा रहता था । कमी वे भगवानूके ध्यानमें 
शान्त बेंठ जाते, कभी भगवानूके विरहका अनुभव 
करके रोने लगते, कभी भगवानका हृदयमें दर्शन करके 
अपने-आप हँसते और कमी भगवानका गुण गाते 
हुए नाचने लगते । हिरण्यकशिपुका अपने पपुत्रसे बड़ा 


स्नेह था । प्रह्लादजी जब्रतक बहुत छोटे थे, तबतक 
उसने इनकी चेशओंकी ओर ध्यान ही.- नहीं दिया | 
जब ये पाँच वर्षके हो गये, उसने इन्हें झुक्राचार्यजीके 
पुत्र षण्ड तथा अमर्कके पास पढ़नेके लिये भेज दिया । 

एक दिन प्रह्लादजी गुरुके आश्रमसे घर आये | 
माताने खिला-पिलाकर उनको वल्न तथा आभूषण 
पहनाये और पिताके पास भेजा । प्रह्मादजीने पिताको 
नन्नतापूर्वक प्रणाम किया । हिरण्यकरिपुने उन्हें 
गोदमें बैठाकर पूछा--'बेटा ! तुमने जो कुछ पढ़ा है, 
उसमेसे तुम्हें जो बात अच्छी लगती हो, वह सुनाओ ।? 

प्रहादजीने कहा--“पिताजी ! संसारके सभी 
प्राणी इस दुःखमय संसारके भोगोंमें आसक्त रहकर 
सदा दुखी रहते हैं; अतः मैं तो सबके लिये यही 
अच्छा मानता हूँ कि वे तृणादिसे आच्छन्न कुएँके समान 
इस प्रपञ्चके फंदेसे निकलकर भगवानका भजन करें ।? 

हिरण्यकशिपु प्रह्लादकी बात सुनकर जोरसे हँस 
पड़ा । उसे लगा कि उसके ात्रुओंने उसके पुत्रको 
बहका दिया है । गुरुपुत्रोंको बुलाकर उसने विशेषरूपे 
सावधान किया---“बच्चेको देत्यकुलके अनुरूप अर्थ, 
धर्म और कामकी शिक्षा दी जाय |? 

षण्ड और अमर्क विद्वान्‌ होते हुए भी हिरण्यकरिपु- 
के अधीन थे । उन्होंने प्रह्मादको बहुत डाँटा और 
घमकाया । वे उन्हें अर्थशात्र, दण्डनीति, राजनीति 
आदिकी रिक्षा देने लगे । प्रह्मादजी गुरुदेवका अपमान 
नहीं करते थे । वे उनकी रिक्षा ध्यानपूर्वक ग्रहण 
करते थे; किंतु पढ़-सीखकर भी उस विद्याके प्रति 
उनके मनमें आस्था नहीं थी । जब गुरुपुत्रोने समझ 
लिया कि -प्रहादने भली प्रकार पढ़ लिया है, तब वे 
उनको दैत्यराजके पास ले गये । हिरण्यकरिपुने अपने 
विनयी पुत्रको गोदमें बैठाकर फिर पूछा---बेटा ! तुम 
उत्तम ज्ञान क्या मानते हो ?? 

प्रह्मदजीने कहा--“भगवानके गुण तथा चरित्रोंकी 
कथा सुनना, उनकी दिव्य लीलाओं तथा मङ्गलमय 
नामोंका कीर्तन करना, उनका स्मरण करना, उनके 

* जानिअ तब मन बिरुज गोसाई । जब उर बल विराग अधिकाई ॥ * 


श्रीचरणोंकी सेवा करना, उन सर्वलोकेश्‍वरकी पूजा 
करना, उनको नमस्कार करना, उनके प्रति दास्य और 
सख्यमात्र रखना तथा उन्हें आत्मनिवेदन करना---- 
यह नवधा भक्ति है । इस नवधा भक्तिके द्वारा भगवानमें 
चित्त लगाना ही समस्त अध्ययनका सर्वोत्तम फल है |? 


हिरण्यकशिपु क्रोधसे लाल हो गया । धक्का देकर 
प्रहादको उसने भूमिपर पटक दिया और गुरुपुत्रोंको 
डाँटने लगा--“तुम लोगोंने मेरे पुत्रको यह उलटी 
शिक्षा क्यों दी? तुमने तो मेरे साथ शत्रुओ-जैसा 
व्यवहार किया है ।' गुरुपुत्रोंने बताया-'इसमें हमारा 
कोई दोष नहीं है ।' प्रहादजी पितादारा “अपमानित 
होनेप भी शान्त खडे थे । उन्होंने नम्रतापूर्वक 
कहा--पिताजी ! आप क्रोध न करें । गुरुपुत्रोका 
इसमें कोई दोष नहीं है । संसारके विषयमोग तो 
मनुष्यको नरकमें ले जानेवाले हैं | इन बार-बार भोगे 
हुए भोगोमे आसक्त होना तो उगले हुएको फिर खानेके 
समान है । जिनकी बुद्धि इन्हीं भोगोंमें लगी है, जो 
इस भोग-जगतके झूठे मोहमें आसक्त हैं, वे खयं 
या दूसरेकी प्रेरणासे भी भगवानूने चित्त नहीं ढगा 
पाते । जैसे एक अंधा दूसरे अंधेको मार्ग नहीं दिखा 
सकता, वेसे ही जो संसारके सुखोंको पाना ही परम 
पुरुषार्थ मानते हैं, वे भगवानके खरूपको क्या जानें । 
वे किसीको क्या शिक्षा दे सकते हैं । समस्त दुःखो- 
का नाश तभी होता है, जब चित्त भगवानके श्रीचरणों- 
में छगे और ऐसा तबतक नहीं हो सकता, जबतक 
निरमिमान होकर भगवदूभक्त महापुरुषोंकी चरणधूलि 
मस्तकपर न धारण की जाय |? 


जिसके भयसे इन्द्र, वरुण, कुबेर तथा यमराजतक 
कॉपते रहते थे, उसे एक छोटा-सा बालक उपदेश दे 
और शात्रुके पक्षका समर्थन करे- यह दैत्यराजपे सहन 
नहीं हुआ । चिल्लाकर हिरण्यकरिपुने अपने क्र्र 
समासदोंको आज्ञा दी- इस दुष्टको तुरंत मार 
डालो !' वे असुर तो खभावसे ही निर्दय थे । “मारो ! 
काट डालो !? चिल्लाते हुए माले, त्रिशूळ, तलवार 


आदि लेकर वे प्रह्मादपर टूट पड़े प्रह्लाद न तो 
डरे और न घबराये | वे शान्त खडे रहे । वे तो 
सर्वत्र अपने दयामय भगवानको ही देखते थे; फिर 
भला वे डरते कैसे । असुरोने पूरे बलसे अपने हथियारों- 
से प्रहार किया; किंतु उनके अब्न-शत्र प्रहादके शरीर- 
को छूते ही टुकड़े-टुकड़े हो गये । प्रह्मदजीको उन 
अख्रोंके प्रहारसे तनिक भी चोट नहीं आयी । 

हिरण्यकरिपुको आइचर्य तो हुआ, पर वह 
प्रहादको मारनेपर उतारू हो गया था । अत्र उसने 
उन्हें मारनेके लिये अनेक प्रकारके उपाय प्रारम्भ किये । 
हाथ-पैर बाँधकर प्रह्वादको मतवाळे हाथीके आगे डाळ 
दिया गया, पर हाथीने सूँडसे उठाकर उन्हें अपने 
मस्तकपर बेठा लिया | कोठमें उन्हें बंद करके वहाँ 
भयङ्कर विषधर सर्प तथा बिच्छू छोड़े गये; किंतु 
प्रह्मदजीके पास पइुँचकर वे केचुओं-जैसे सीधे हो 
गये । जब भूखा जंगली सिंह छोड़ा गया, तब वह 
पालतू कुत्तेके समान पूँछ हिलाता प्रह्मादजीके पास जाकर 
बैठ गया । भोजनमें बहुत ही तीव्र विष दिया गया प्रहादको; 
किंतु उनके उदरमें जाकर वह भी अमृत बन गया । अब 
दैत्यराजने भोजन तो दूर, जलतक देना बंद कर दिया ;लेकिन 
प्रह्माद ज्याके-त्यो बने रहे । उनके मुखका तेज बढ़ता ही 
गया । उन्हें ऊँचे पर्वतपरसे नीचे फेंका गया तो ऐसे 
उठ खड़े हुए, जैसे रूईके सुकोमल ढेरपर गिरे हों । 
उनके शरीरमें भारी चनें धकर उन्हें सनुदरमे डुबा 
दिया गया, पर वहाँले भी वे निकल आये । कहीं भी 
किसी भी प्रकार उन्हें थोड़ा भी कट नहीं हुआ । 
भयभीत होना तो वे जानते ही न थे । 


हिरण्यकशिपुकी बहिनका नाम था होलिका । उसे 
एक वढ्न वरदान-खरू': मिला था | जो उस बन्नको 
ओढ़कर आग्निमे प्रवेश करता था, उसका शरीर जळता 
नहीं था। सूखी लकड़ियोंका एक बड़ा भारी पर्वत 
एकत्र किया गया | होलिका अपना वह्‌ वल्न ओढ़कर 
प्रह्मदको गोदमें लेकर उस डेरपर चढ़ गयी और 
राक्षसोने उस डेरमें चारों ओरसे अग्नि लगा दी। जो 

भगवानके भक्तोंका अनिष्ट करना चाहता है, उसका खयं 
अनिष्ट होता है | पता नहीं कब और कैसे होलिकाके 
शरीरसे वह वल्ल उड़ गया और वह उस अग्निमें भस्म 
हो गयी; किंतु प्रह्नदनीका तो एक रोम भी नहीं 
जला । वे उस भयंकर अग्निमे बैठे अपने पिताको समझा 
रहे थे--“पिताजी | आप अपनी आँखोंसे रामनामका 
प्रभाव देख लीजिये कि ये अग्निकी लपटें मुझे शीतल 
लग रही हैं। आप भी भगत्रान्‌का नाम लें ! संसारके तीनों 
तापोंसे आप भी इसी प्रकार निर्भय हो जायेंगे ।! 

जब लौकिक उपायोंसे हिरण्यकरिपु भक्त श्रेष्ठ 
प्रह्ादजीको नहीं मार सका, तब उसने आसुरी माया- 
का सहारा लिया । अनेक प्रकारकी मायाके प्रयोग 
उसने किये; किंतु माया तो मायापतिके सेवकके सामने 
कमी टिकती ही नहीं । प्रह्मादजीके नेत्र उठाकर देखते 
ही माया नष्ट हो जाती थी । अन्तमें शुक्राचार्यजीके 
पुत्र षण्ड तथा अमकने प्रह्मादको मारनेके लिये अभिचार 
( मारण-प्रयोग ) द्वारा कृत्या उत्पन्न की । मारण-प्रयोग 
जिसपर किया जाय, उसपर न लग सके तो प्रयोग 
करनेवालेको ही मार देता है । भगवानकी कृपासे जो 
सुरक्षित है, उसपर किसीकी कोई शक्ति चल नहीं 
पाती। कृत्या जत्र प्रह्मादके पास जानेमें असमर्थ हो गयी, 
तब लौटकर उसने गुरुपुत्रोंको ही मार दिया | 
भगबानूके भक्तको मारने जाकर वे दोनों गुरुपुत्र अपने 
ही अभिचारसे निष्प्राण होकर भूमिपर गिर पड़े। 
प्रहादजीके मनमें गुरुपुत्रोंके प्रति पूरी श्रद्धा थी। 
इतना सब होनेपर भी गुरुपुत्रांके प्रति उनके मनमें 
तनिक भी द्वेष नहीं आया । गुरुपुत्रोंको मरे हुए 
देखकर प्रह्मादजी उनके पास आये और भगवानूसे 
प्रार्थना करने छगे--प्रभो.! मेरे कारण ये मेरे 
आचार्यके पुत्र मरे हैं | यह तो मेरे लिये ब्रह्महत्या-जैसी 
बात है | यदि मेरे मनमें इनके प्रति, अपने पिताके प्रति 
अपने ऊपर प्रहारादि करनेवाले असुरोंके प्रति कोई द्वेष 
न हो तो ये गुरुपुत्र जीवित हो जाये । यदि सर्वात्मा 
भगवान्‌ मुझ अपने दासपर प्रसन्न हों तो ये दोनों 


गुरुपुत्र जीवित हो जायँ ।' प्रह्लाइजीके इस प्रकार 


प्रार्थना करनेपर दोनों गुरुपुत्र जीवित हो गये । 


जब सत्र उपाय करके भी हिरण्यकशिपु प्रह्लाइजी- 
का कुछ बिगाड़ नहीं सका, तब उसे खयं भय लगने 
लगा । वह सोचने छगा---“यह इतना नन्हा-सा लड़का 
इतना निर्भय है और अपने तेजसे ही समस्त संकटोंसे 
छूट जाता है; कहीं यह मेरी मृत्युका कारण न हो 
जाय !› गुरुपुत्रोके कहनेपर दैत्यराजने वरुणपाइामें 
बावकर प्रह्लादको गुरुगृहमें भेज दिया । उसे आशा 
थी कि रिक्षा और सङ्गके प्रभावसे बाळक सुधर 
जायगा । दैत्यगुरु शुक्राचार्यं तपस्या करने गये थे । 
उनके लौटनेपर आशा थी कि वे भी कोई उपाय 
करेंगे । प्रह्मादजी गुरुपुत्रोंकी पढ़ायी विद्या पढ़ तो लेते, 
किंतु उसमें इनका चित्त लगता नहीं था; जब गुरुपुत्र 
आश्रमके अन्य कामांमें लग जाते, तब ये अपने सहपाठी 
असुर-बाळकोंको पास बुला लेते । एक तो ये राजकुमार 
थे, दूसरे इनके प्रभावकी बात सब बालक सुन चुके 
थे, तीसरे ये नम्र तथा सबसे स्नेह रखनेवाले थे; अत: 
सभी बाळक खेळ-कूद छोड़कर इनके पास चले आते 
और एकाग्रचित्तसे इनकी बात सुनते । प्रह्मादजी 
उन्हें सम्चाते--“यह मनुष्य-जन्म बहुत ही दुर्लभ है । 
मृत्युका कोई ठिकाना नहीं कि वह कब आ जाय | 
यदि इस जीवनमें भगवानको न पाया तो बड़ी हानि 
हुई । घर-द्वार, ख्री-पुत्र, धन-धान्य आदि तो दुःख ही 
देनेवाळे हैं | इनमें आसक्ति करनेसे तो बार-बार जन्म- 
मरणके चक्रमे ही पड़ना पड़ता है | सुख तो मनको 
बिषयोंसे हटा लेनेमें ही है । ये विषय-भोग तो प्राणीको 
नरकमें भी मिल जाते हैं। अतएव इस मरणशील 
शरीरको पाकर जितनी शीघ्र भगवत््राप्तिके साधनमें लगा 
जा सके, ळग जाना चाहिये । भगवान्‌ कहाँ दूर तो 
हैं नहीं, वे तो अपने हृदयमें ही हैं और सबके सुहृद्‌ 
हैं । उनको कोई विद्वान्‌ या उच्च कुलका ही पा सके 


या उनके पानेके लिये बहुत पूजादि सामग्री लगे, सो 

१ मोह सकल ब्याधिन्ह कर मूला । तिन्ह ते मुनि उपजहि बहु सूला ॥ % 


भी बात नहीं है । वे द्यामय तो एकमात्र प्रेमसे ही 
प्रसन्न होते हैं । सम्पूर्ण प्राणियोपर दया करना ही 
उनकी सर्वोत्तम पूजा है । किसी प्राणीको कमी कष्ट 
नहीं देना चाहिये और मनको निरन्तर भगवानमें ही 
लगाये रखना चाहिये ।? 
भोले-भाले असुर-बालकोंका हृदय अभी निर्मल 
था ।.प्रहादजीकी शिक्षाका उनपर प्रभाव पड़ने लगा | 
गुरुपुत्रोने यह सब देखा तो वे बहुत डर गये | 
प्रहादको वे देत्यराज हिरण्यकरिपुके पास ले गये 
और सब बातें उन्होंने उसे सुना दीं । हिरण्यकरिपुने अब 
स्वयं प्रह्मदको मार डालनेका निश्चय किया । उसने 
चिल्लाकर पूछा---“अरे मूर्खे ! तू किसंके बलपर मेरा 
तिरस्कार करता है !! प्रह्वादजीने नम्रतासे कहा--- 
“पिताजी ! आप शान्त हो जायँ | इस मनको यदि 
वशमें न किया जाय तो यह कुमार्गमें लगकर सबसे 
बड़ा शत्रु हो जाता है। इसे छोड़कर किसीका और 
कोई शत्रु कहीं नहीं है । संसारमै एकमात्र श्रीहरि ही सर्व- 
शक्तिमान्‌ हैं । सबमें उन्हींकी शक्ति है और वे सर्वत्र हैं ।? 
. हिरण्यकरिपु क्रोधसे अंधा हो रहा था । उसमें 
समझनेकी शक्ति तो क्या, सुननेका धैर्य भी नहीं था । 
उसने उच्चखरसे कहा--*देखता हूँ, तेरा 'हरि? कैसे 
तुझे बचा लेता है तू कहता है कि बह सर्वत्र है तो 
वह इस खंभेमें क्यों दिखायी नहीं पड़ता ? इतना 
कहकर सामनेके खंभेपर अपने वञ्रके समान कठोर 
भूँसेका उसने प्रहार किया | प्रहारके साथ ही उस 
प्रहार-शब्दके अतिरिक्त एक और महाभयंकर शब्द 
हुआ । सारी दिशाएँ उस शब्दसे कॉप उठीं । वह 
खंभा बीचपे फट गया था और उसमेंसे करोड़ों सूर्यो- 
के समान प्रकाशमान भीषणनेत्र भगवान्‌ नृसिंह प्रकट 
हो गये थे । उन्हें देखकर हिरण्यकरिपु तलवार. लेकर 
उनपर टूट पड़ा; किंतु अभ्निपर जब पतिंगे टूटते हैं, 


तब क्या होता है ? नृसिंह भगवानूने उसे पकड़ लिया 
और ठीक संघ्याकाठमें समाद्वारकी देहलीपर बैठकर 
अपनी गोदमें गिराकर देत्यराजका पेट अपने भयानक 
नखोंसे फाड़ डाला | 


दैत्यराज हिरण्यकरिपु मारा गया । उसके अनुचर 
या तो मारे गये या भाग गये | लेकिन भगवान्‌ नृसिंह- 
का क्रोध शान्त नहीं हुआ । उनकी भीषण आकृतिको 
देखकर ब्रह्मा, इन्द्र आदि तो क्या, खयं लक्ष्मीजीका 
भी साहस उनके समीप जानेका नहीं हुआ । आँतों 
की माला पहने बार-बार भयानक गर्जना करते हुए 
भगवानका वह रूप अत्यन्त कराल था । अन्तमें ब्रह्मा- 
जीने प्रहारको ही प्रभुको शान्त कानेके लिये भेजा | 
प्रहाद निर्भय होकर गये और भगवानूके सामने उनके 
चरणोंमें उन्होंने मस्तक रख दिया । अपने सामने बालक 
प्रह्मदको दण्डवत्‌ प्रणिपात करते देख भगवान्‌ नृसिंह- 
ने उन्हें गोदमें उठा लिया और लगे जीमसे चाटने । 
भगवानूने कहा--<बेटा प्रह्वाद ! मुझे आनेमें बहुत देर हो 
गयी । तुझे बहुत कष्ट उठाने पड़े ! तू मुझे क्षमा कर दे !” 

प्रह्मदजीका कण्ठ भर आया । वे धीरेसे उठे और 
हाथ जोड़कर भगवानूके सामने खड़े होकर स्तुति करने 
लगे । अन्तमें जब भगवानूने उनसे वरदान मॉगनेको 
कहा, तब उन्होने प्रार्थना की--प्रमो ! मुझे यही 
बरदान दें. कि मेरे मनमै कभी कोई कामना ही न हो |? 
प्रहादजीने भगवान्‌से अपने पिताको भगवद्दोहके अपराधसे 
सुक्त करनेकी मी प्रार्थना की । भगवानूने कहा--'बेटा 
प्रहद ! जिसके कुलमें तुम्हारे-जैसा भक्त उत्पन हुआ, 
वह तो अपनी इक्कीस पीढ़ियोंके साथ मुक्त हो गया ।” 

भगवानूने प्रहादजीको दैत्योंका खामी बना दिया । 
प्रहादजी अमर हैं और सुतललोकमें वे अब भी भगवान्‌- 
का भजन करते हुए निवास करते हैं । 

चन्द्रहास, सुधन्वा 


भक्त-यारक--भ्रुव, प्रह्लाद, च 

बाळ-भक्त झुव 


( रचयिता--श्रीचन्द्ररेखरजी पाण्डेय “चन्द्रमणि कविरल्न ) 


[१] 
जन्म ही हुआ था जिसका तपोधनाँके बीच, वनवासियोंने सूतिका-शृह सँवारा था। 
शीतळ-सुगंध-मंद्‌ मलय-समीर द्वारा दोलित लताओंने समोद पुचकारा था॥ 
यद्यपि न पाया मोद पितृ गोदका, परंतु माता करुणामयीने प्रेमसे दुळारा था । 
प्यारा था सभीको प्राणसे भी वह बाळ भुव, संतत सुनीति-नयनोंका बना तारा था ॥ 


[x] 
आया था बुलानेसे पिताकी गोद बेठनेको , 
कितु हा ! विमाताका कटु-चच खुनना पड़ा। 
वचन नहीं, वाण थे, हुए हियेके पार , 
अन्तरकी वेदनासे सिर घुनना पड़ा। 
आनका महान अपमान हो गया था, इस 
हेतु चिंतनामे कुछ और शुनना पड़ा। 
शुव-नाम सार्थक बनानेको धराके बीच, 
घोर तापका प्रशस्त पथ चुनना पड़ा। 
[३] 
नारद्से पाके उपदेश, मधुवन जाके, तनको तुरीय तपश्चयोमे मिला दिया । 
प्यासे प्राणधारियोंको, प्रणवीर बालकने हरिनाम-कीतेनका अस्त पिला दिया ॥ 
ध्यानयोग-सिद्धिसे समाधिकी दशाको प्राप्त चन्द्रमणि’ मानवाँको सीख सिखला दिया। 
इवासनको जीत, लिया आसन था इस तोर, विष्णु भुजगासनका आसन हिला दिया ॥ 
[४] 
पाके वर विष्णुसे विशेष लोकका प्रसाद , 
भक्त धवका खभाव ही विचित्र हो गया। 
समदष्टि, दृष्टिमे रमा था रमणीय रूप, 
तन-मन-जीवन सभी पवित्र हो गया। 
“चन्द्रमणि' चाहना रही न चल सम्पदाकी , 
चौदहो-भुवन-चन्द्रिका चरित्र हो गया। 
वनवास राज्यके सुखोका चल-चित्र हुआ, 
कल जो बना था शाञ्जु, आज मित्र हो गया। 
[५] 
शुद्ध सात्विकी स्वभाव, सतसंगतिसे जीवनमै भक्ति-धन अधिक कमा लिया। 
“चन्द्रमणि चक्रवर्ति-राज्यसे विराग रहा, अङ्गराग नहीं, तन भस्म ही रमा लिया ॥ 
शासनमें पूर्ण अनुशासन प्रजा पे रहा, त्रास न किसीको, शस्त्र शांति औ क्षमा लिया । 
घुब अघनाशकको रोक-टोक थी न कुछ, अंत धुव-लोकमे ही आसन जमा लिया ॥ 
Fa वट आ 

% जो सेवक साहिबहि सँफोची । निज हित चहइ तासु मति पोची ॥ + 


ऑल जज ललि लि ि शशी शशीशीरशीशीरशी शी शी शर0शशरश ९0 र?0शरशॅशशफस्स्पस्प्प्प्प्प्प्सयस्यस्स्स्या-----. 


भक्त बालक चन्द्रहास 


द्वापर-युगमे केरल देशके एक मेधावी नामक 
राजा हो गये हैं । उनके पुत्रका नाम था चन्द्रहास । 
जब चन्द्रहास बहुत छोटे थे, तभी शत्रुओने केरल- 
पर आक्रमण किया । युद्धमें राजा मेधावी मारे गये | 
चन्द्रहासकी माता पतिके साथ सती हो गयीं । 
इस विपत्तिके समय धाय बालक चन्द्रहासको लेकर 
कुन्तलपुर नामके नगरमें जाकर रहने लगी । वह 
मजदूरी करके चन्द्रहासका पालन करने लगी | कुछ 
दिनों बाद धाय भी मर गयी । अब चन्द्रहास 
अनाथ हो गये । अनाथोंके नाथ तो भगवान्‌ ही 
हैं । भगवानकी प्रेरणासे इस निराश्रय सुन्दर बाळकको 
नगरकी खनियाँ अपने पुत्रके समान मानती थीं । 
वे इन्हें खिलातीं, वश्न पहनातीं और इनसे स्नेह 
करतीं । एक दिन देवर्षि नारदजी वहाँ धूमते इए 
पहुँचे । बालकको योग्य अधिकारी देखकर उन्होंने 
उसे शालग्रामजीकी मूर्ति दी और “राम-नाम? मन्त्रका 
उपदेश किया । झुद्ध-हृदय बालक चन्द्रहास बड़े 
प्रेमसे भगतानूकी पूजा करते और भगतरन्नामका जप 
तथा कीर्तन करते । कीर्तनमें बे तन्मय हो जाया 
करते थे | बचपनमें ही उनका भगवानमें इतना प्रेम 
हो गया था कि कीर्तनके समय उन्हें बाळकरूप- 
घारी भगवान्‌ अपने साथ प्रत्यक्ष नृत्य करते तथा गाते 
दिखायी पड़ते थे । 


कुन्तलपुरके राजा बड़े धर्मात्मा थे । उनके कोई 
पुत्र तो था नहीं, चम्पकमालिनी नामकी एक कन्या 
थी । अपने गुरु गाल मुनिके उपदेशसे वे सदा 
भजन-पूजनमें ही लगे रहते थे । उनके राज्यका 
सारा प्रबन्ध उनका धृष्ुद्धि नामका मन्त्री करता 
था । मन्त्री धृष्टबुद्धि खयं बहुत धनी था । उसके 
दो पुत्र थे मदन और अमल तथा एक कन्या 


थी-विषया । धृष्टबुद्धिका मन धर्मे-कर्ममें नहीं लगता 
था । वह रात-दिन राजकार्यं तथा धन-संग्रह करनेकी 
चिन्तामें ही लगा रहता था; किंतु उसका पुत्र मदन 
भगवानका भक्त था । अतएव मदनके कारण मन्त्रीके 
महळमें भी कमी-कभी संतोंका समागम, अतिथि- 
सत्कार तथा कीर्तन-कथा आदिका उत्सव हो जाया 
करता था । पुत्रः्रेमके कारण मन्त्री इन कामाँको 
रोकता नहाँ था । 

एक दिन घृश्बुद्धिके महळमें उसके पुत्र मदनके 
यहाँ ऋषियोंकी मण्डली पधारी थी और भगवानका 
गुण-गान हो रहा था । इसी समय चन्द्रहास बाळकोंके 
साथ भगत्रन्नामका कीर्तन करते हुए नगरकी गलियोंमें 
घूमते उधरसे निकले । छोटे-छोटे बालकोंको मधुर 
खरमें कीर्तन करते देख ऋषियोंने उन्हें बुल्वानेको 
कहा । मदनने बालकोंको भीतर बुला लिया । चन्द्रहास 
तथा दूसरे बाळक वहाँ कीर्तन करते हुए नृत्य करने 
लगे । इसी समय वहाँ धृश्बुद्धि भी आ गया | 
चन्द्रहासके सुन्दर स्वरूप, भावपूर्ण कीर्तन तथा कोमळ 
खर एबं नृत्यको देख-सुनकर ऋषिगण प्रसन्न हो 
गये । उन्होंने पास बुलाकर उनके शरीरके लक्षण 
देखे और अपनी योगशक्तिसे उनके भविष्यको जानकर 
बोळे---मन्त्रिवर ! यह बालक बहुत ही सुन्दर 
लक्षणोंवाळा है | इसे आप अपने घर रक्वें और 
स्नेहपूर्वक इसका पालन करें । यही आपकी धन- 
सम्पत्तिका खामी बनेगा | इस देशका यही राजा . 
होगा और अन्तमें अपनी भक्तिके प्रभावसे भगवद्धाम “ 
प्राप्त करेगा ।? | | 

ऋषियोंके वचन अभिमानी धृष्ठबुद्धिको बाणके 
समान लगे | एक कंगाल भिखारी: बालक उसकी 
सम्पत्तिका स्वामी हो जायगा, यह सोचकर वह बेचैन हो 


+ भक्त बाळक चन्द्रहास # 

गया । अभिमानके कारण प्रेमक्रे बदले द्वेष जगा 


उसके चित्तमें । चन्द्रहासको मरवा डालनेका उसने 
निश्चय कर लिया । दूसरे बालकोंको तो उसने मिठाई 
देकर विदा कर दिया, पर चन्द्रहासको रोक लिया | 
ऋषिगण चले गये । मन्त्रीने एक विश्वासपात्र हत्यारे- 
को बुलाकर उपे चन्द्रहासका हाथ पकड़ा दिया और 
कानमें कहे दिया कि एकान्त वनमें ले जाकर मार 
डालना । साथ ही कोई चिह्न ले आनेको भी कह दिया | 

वह बधिक चन्द्रहासको धोर वनमें ले गया। जब उसने 
मारनेके लिये तलवार उठायी, तब चन्द्रहासने कहा-- 
“भाई! तुम तनिक रुक जाओ । मैं अपने भगवानूकी पूजा 
कर ळूँ, तब मुझे मार देना |? चन्द्रहासने मगवान्‌की 
पूजा की और प्रार्थना की । वह बधिक यह सब 
देखता रहा । भगवानूकी प्रेरणासे उसके चित्तमें 
दयाके भाव आये । एक निरपराध भोले बालकका 
वध करना उसे ठीक नहीं लगा । चन्द्रहासके एक 
पेरमें छः अँगुलियाँ थीं, बघिकने मन्त्रीको निशान 
दिखानेके लिये वह छठी अँगुली काटकर साथ ले ली 
और चन्द्रहासको वहीं छोड़कर लौट गया । 

अँगुली कटनेसे चन्द्रहासको बड़ी पीड़ा हो रही 
थी | वे मधुर खरमें भगवन्नामका कीर्तन करने 
लगे । भगवानूकी माया बड़ी बिचित्र है । वे कत्र 
किसपर कैसे कृपा करते हैं, यह कोई केसे जान 
सकता है । कुन्तलपुर राज्यके अधीन एक छोटी 
रियासत थी चन्दनपुर । उसके राजा कुलिन्दक उस 
दिन घोड़ेपर बैंठे उसी वनसे जा रहे थे | निर्जन वन- 
में भगवन्नामकी मीठी कीर्तन-ध्वनि सुनकर वे वहाँ 
पहुँचे । राजाके कोई संतान नहीं थी । बालक 
चन्द्रहासकी मोहिनी मूर्ति देखकर वे मुग्ध हो गये । 
उन्होने समझा कि भगवानूने ही कृपा करके. यह 
भगवद्भक्त वाळक ' भेजा है । चन्द्रहासको उठाकर 
उन्होंने गोदमें . उठा लिया और घोड़ेपर चढ़ाकर अपने 


नगरको ले आये । चन्द्रहास एक अनाश्रय बालकसे 
युवराज हो गये । 

पहले तो चन्द्रहास कुछ पढ़ना ही नहीं चाहते थे | वे 
कहते थे--'मेरी जीम भगवन्नाम छोड़कर और कुछ रटना 
नहीं सीखेगी ।? लेकिन यज्ञोपवीत होनेके पश्चात्‌ 
थोड़े ही समयमें उन्होंने चारों वेदों तथा सभी उपयोगी 
विद्याओंकी शिक्षा प्राप्त कर लो । अपने सङगुणोंसे 
वे राजपरिवार तथा प्रजाके अत्यन्त प्रिय हो गये । 
उनके प्रयत्नसे पाठशालाओंमें भगवानूकी कथा अनिवार्य 
हो गयी । घर-घर हरिचर्चा होने लगी । लोग एकादशी- 
ब्रत और भगवान्‌की पूजा करने लगे । 

चन्दनपुर रियासतकी ओरसे कुन्तलपुर राज्यको 

प्रतिवर्ष करके रूपमें दस हजार सोनेकी मुहर दी 
जाती थीं । चन्द्रहासने इन मुहरोंके साथ और भी बहुत- 
सा धन, जो शत्रुओको जीतकर पाया था, वहाँ भेज 
दिया। जब धृष्टबुद्धिको चन्दनपुरके युत्रराजकी विजयका 
समाचार तथा उस छोटी-सी रियासतकी सुख-समृद्धि 
का पता लगा, तब उसने वहाँ जाकर रियासतको 
देखना चाहा । कुन्तळपुरसे जत्र वह चन्दनपुर पहुँचा, 
तब बहाँके राजा तथा राजकुमारने उसका हृदयसे खागत 
किया । युवराजको देखकर पहले तो धृष्टबुद्धि चकित 
हो गया, पर पहचाननेपर उसका पुराना द्वेष भड़क 
उठा । उसने अपने मनका भाव प्रकट नहीं किया | 
अपने बड़े पुत्र मदनको उसने चन्द्रहासको मार 
डाळनेके लिये पत्र लिखा और उसे बंद करके, 
सील-मुहर लगाकर कहा--राजकुमार ! एक बहुत 
आवश्यक काम है और इससे तुम्हारा भला ही होगा; 
तुम आज ही कुन्तळपुर जाकर यह पत्र कुमार मदनको 
दे दो पत्र रास्तेमें खुलने न पाये और मदनको छोड़कर 
किसी भी दूसरेके हाथमें न पड़े ।! 

चन्दनपुरसे कुन्तलपुर चौबीस कोस दूर या | 
चन्द्रहास उसी समय पत्र लेकर घोडेपर सवार होकर चळ 

पड़े । दिन ढलते-ढलते वे वहाँ पहुँचे । कुन्तलपुरके 
बाहर वहाँके राजाका सुन्दर बगीचा था । चन्द्रहास 
थके और प्यासे थे | बगीचेमें जाकर उन्होंने 
सरोवरमें हाथ-मुँह धोकर जल पिया और धोड़ेको 
भी जल पिलाया । कुछ देर विश्राम करके नगरमे 
जानेके विचारसे घोड़ेको एक बृक्षकी डालपे बॉधकर 
स्वयं बृक्षके नीचे लेट गये । शीतल वायु लगनेसे उन्हें नीद 
आ गयी। 


उसी समय राजकुमारी चम्पकमालिनी तथा मन्त्रीकी 


कन्या विषया उस बगीचेमें सखियोंके साथ घूमने 
आयी थीं । विषया अपनी सखियोंसे अलग घूमती 
हुई वहाँ पहुँच गयी, जहाँ चन्द्रहास सो रहे थे। 
परम सुन्दर चन्द्रहासको देखकर उसका मन मोहित 
हो गया और उसने मन-ही-मन उन्हें अपना पति 
वरण कर लिया । उसकी दृष्टि कुमारके हाथके 
पत्रपर पड़ी । कुतृहृलत्रश पत्र उसने ले लिया और 
खोल लिया । उसमें लिखा था-- 

स्वस्ति श्रीग्रिय पुत्र मदन देखत यह पाती। 

विष दे देना, जिससे हो मम शीतळ छाती ॥ 

कुल, विद्या, सौन्दर्य, शूरता कुछ न देखना । 

मदन शत्रु इस राजकेँवरको हृदय लेखना ॥ 

विषयाने सोचा--“इतने खुन्दर राजकुमारको भला, 
पिताजी विष क्यों दिलाने ठगे । अवश्य ही वे इससे 
मेरा तरित्राह करना चाहते हैं । लिखते समय भूलसे 
मेरा नाम लिखनेमें या? अक्षर छूट गया है।? उसने 
“दे देना? मेंसे “दे को मिटा डाला और वहाँ धया? लिख- 
कर उसे “विष” के साथ मिला दिया । अब वह 
विषया देना? बन गया । इसी प्रकार “मदन शत्रुर 
जो अलग-अलग थे, उन्हें उसने एकमें मिला दिया । 
इतना करके पत्रको उसने फिर आमके गोंदसे बंद 
करके सोते राजकुमारके हाथमें धर दिया और प्रसन्न 
होती हुई वह सखियोंके पास चली गयी । 


# सेवक हित साहिब सेवकाई । करे सकल सुख लोभ बिहाई ॥ % 


चन्द्रहास जगनेपर सीधे मदनके पास पहुँचे । 
पत्र पढ़कर मदनको भी बड़ी प्रसन्नता हुई । 
उन्होंने समझा--“पिताजी इस विवाहको बहुत शीघ्र 
किसी कारणसे करना चाहते हैं । अपने आनेसे 
भी पहले उन्होंने यह कार्य करनेका आदेश दिया 
है ।? उसी दिन गोधूलि-पुहूर्तमे ब्राह्मगोंको बुलवाकर 
चन्द्रहासे साथ अपनी बहिनका विवाह उन्होंने कर दिया | 

धृष्टबुद्धि तीन दिन पीछे लोटा | अपने प्रयन्नको 
विफल देखकर उसे बड़ा दुःख हुआ । वह इतना 
दुरात्मा था कि अपनी कन्या भळे विधवा हो जाय, 
परंतु चन्द्रहासको मार डालना है--यह उसने निश्चय 
कर छिया । नगरसे दूर पहाड़ीपर एक देवीका मन्दिर 
था । भृष्टबुद्विने बविकको वहाँ यह समझाकर भेज 
दिया कि जो कोई सायंकाल यहाँ पहुँचे, उसे मार 
डालना । इधर चन्द्रहाससे उसने कहा--हमारे कुल- 
की रीति है कि किसी शुभ कार्यके बाद भवानीकी 
पूजा हो; इसलिये तुम आज ही संध्याको जाकर 
देवीको भेंट दे आओ । 

चन्द्रहास श्वशुर्की आज्ञासे देवोके लिये भेंट लेकर 
चले । यदि कुटिल मनुष्योंकी इच्छाएँ पूरी हो जाया 
करें तो यह संसार रहे ही नहीं; किंतु जगतका 
नियन्ता अपना प्रबन्ध अपने-आप करता है । कुन्तळपुरके 
राजाके मनमें वैराग्य हो गया था । भगवत््रा्तिके 
लिये भजन करने वे वनमें जाना चाहते थे । जानेसे 
पहले राजकुमारीका विवाह करके, किसीको राज्यका 
उत्तराधिकारी बनाना आवश्यक था । उन्होंने चन्द्रहास- 
को ही अपनी पुत्री देने और राज्य सौंपनेका निश्चय 
करके मदनको भेजा कि वह शीघ्र चन्द्रहासको ले 
आये । राजाकी आज्ञा पाकर प्रसन्नतासे मदन अपने 
बहनोईको बुलाने दौड़ा । मार्गमें चन्द्रहासके मिलने- 
पर पूजा-सामग्री मदनने ले ली और वह देवीके 
मन्दिरको चला गया तथा चन्द्रहासको उसने 


ॐ भक्त राजकुमार सुधन्या * 

राजाके पास भेज दिया । मन्दिरमें पहुँचते ही 
बघिकने मदनका सिर काट लिया | 

कुन्तलपुर-नरेशने चन्द्रहासके साथ अपनी पुत्री 
चम्पकमालिनीका विवाह कर दिया और उसी समय 
गालव मुनिको आज्ञासे चन्द्रहासका राज्याभिषेक भी हो 
गया । इतना करके कुन्तलपुर-नरेश तत्काळ वनको 
चले गये । दूसरे दिन प्रातःकाल धृष्टबुद्विको यह 
समाचार मिला । वह दौड़ा देत्रीके मन्दिरमे गया 
केरे हाँ उसका पुत्र मदन दो टुकड़े हुए पड़ा था । 
शोकसे व्याकुल होकर रोते हुए वहाँ पड़ी तळत्रारसे उसने 
अपना गला काट लिया | 

अपने श्शुर धृष्टबुद्धिको पागलोंकी भाँति दौड़ते 
चन्द्रहासने देख लिया था | वे भी पीछे-पीछे दौड़े 
आये देवीके मन्दिरमें । वहाँ पिता-पुत्रको मरा देख 
उन्होंने समझ लिया कि मेरे ही कारण दोनों मरे 
हैं । अतः उन्होंने खयं भी प्राण दे देना चाहा । 
जैसे ही चन्टहासने अपना सिर काटनेके लिये तलवार 
म्यानसे खींचनी चाही, तत्काल भवानी प्रकट हो गयीं 
और उन्होंने चन्द्रहासका हाथ पकड़ लिया और 
खींचकर अपनी गोदमें बैठा लिया | देवीने कहा-- 


“बेटा चन्द्रहास ! यह घृष्बुद्धि बड़ा दुष्ट था । 
इसने तुझे मारनेके अनेकों उपाय किये थे | इसका 
पुत्र मदन भक्त और तेरा प्रेमी था; किंतु इसने 
अपनी बहिनके वित्राहमें तुझे जो सम्पत्ति दी, उससे 
इसका संतोष नहीं हुआ । इसलिये इसने तुझे अपना शरीर 
देनेकी मन-ही-मन प्रतिज्ञा कर ली थी, अतः 
आज यह उऋण हो गया | अब तू शोक छोड़कर राज्य 
कर । मैं प्रसन्न हुँ । मुझसे जो मनमें आये, माँग ले !? 

चन्द्रहासने पहले तो देवीसे भगवानकी मक्तिका 
बरदान माँगा, फिर बोठा- “मेरे लिये मरे हुए ये दोनों 
जी उठे | मनुष्य अज्ञानश ही पाप करता है। 
मेरे श्रशुरने मुझे मारनेके लिये जो कुछ किया, उसका 
मुझे कोई दुःख नहीं है । माता ! आप इन्हें क्षमा 
करो और सुबुद्रि दो । इनके पापोंका नाश करके इनको 
भगवानूकी भक्तिं दो !! 

मगवतीने “तथास्तु? कह दिया और वे अन्तर्धान हो 
गयीं । दोनों पिता-पुत्र तत्काल सोकर जगनेकी भाँति 
उठ बैठे । चन्द्रहासके प्रभावसे धृष्टबुद्धि भी धार्मिक 
तथा भगतानूका भक्त हो गया । 


भक्त राजकुमार सुधन्वा 


महाभारतका युद्ध समाप्त हो जानेपर धर्मराज युधिष्टिर 
अश्वमेध यज्ञ कर रहे थे । उन्होंने यज्ञका घोडा छोड़ 
दिया था | गाण्डीत्रधारो महारथी अर्जुन उस घोड़ेकी 
रक्षा करते हुए सेनाके साथ उसके पीछे-पीछे चल रहे 
थे । अनेक देरोंमें धूमता हुआ घोडा चम्पकपुरीके 
पास पहुँचा । जब वहाँके राजा हंसध्वजको इसका 
समाचार मिला, तत्र वे बहुत प्रसन्न हुए । राजा हंसध्वजने 
कहा--~में वृद्ध हो गया, परंतु अमीतक मुझे 
भगवान्‌ श्रीकृष्णचन्द्रके दर्शन नहीं हुए । इस घोड़ेको 
पकड़ लेना चाहिये । यदि युद्धमें अर्जुनको व्याकुल कर 


दिया जाय तो अर्जुनके स्मरण करनेपर भक्तवत्सळ 
भगवान्‌ अत्रश्य प्रकट हो जायैँगे। इस प्रकार हम सब 
लोगोंको उनके दर्शनका सौभाग्य प्राप्त हो जायगा ।? 
राजा हंसध्वज अत्यन्त धर्मात्मा और भगवानके भक्त 
थे । उनके सम्पूर्ण राज्यमें समी पुरुष एकपल्नी-ब्रतका 
पालन करनेवाले थे । जो एकपन्नीब्रतका पालन न करे 
और भगवानूका भक्त न हो, वह उस राज्यमें रह नहीं 
सकता था । राजाकी आज्ञा पाकर भगवानुके दर्शनोंक्री 
आझासे वहाँके शूरवीर उत्साहसे पूर्ण हो गये । घोड़ा 
पकड़ लिया गया । वहाँके धर्मगुरु ऋधिश्रष्ठ शङ्क तथा 

% कसें कनकु मनि पारिखि पाएँ । पुरुष परिखिअहि समयँ सुभाएँ ॥ # 


-च््च्च्च्च्च््च्विचक्‍चक्‍चआआआआआआआआआआआआआआआआाआ्ओआआ»आआ॥खख खा 


लिखितकी आज्ञासे एक समय निश्चित करके यह घोषणा 
कर दी गयी कि “उस समयतक सभी योद्धा युद्धक्षेत्रमे 
पहुँच जायँ । जो ठीक समयतक नहीं पहुँचेगा, उसे 
तेलक्रे कड़ाहेमें डलबा दिया जायगा । यह आज्ञा 
राजपसिरपर भी समानरूपसे लागू होगी ।' 

राजाके सभी सेनानायक, सैनिक, मन्त्री, भाई 
तथा सुत्रल, सुरथ, सम एवं सुदर्शन नामक पुत्र युद्ध- 
भूमिकी ओर चल पड़े । महाराज हंसध्वजके सबसे 
छोटे पुत्रका नाम सुधन्वा था । वे अपनी मातासे आज्ञा 
लेने गये। उस वीर-जननीने पुत्रको आशीर्वाद देते हुए 
कहा--'बेटा | युद्धमें विजयी होकर मेरे पास “हरि! 
( भगवान्‌ ) को ले आना, चार पैखाले पशु “हरि! 
( घोडे ) को मत ठाना | वही उपाय कर, जिससे 
भगवान्‌ श्रीकृष्ण. प्रसन्न हों । भक्तवत्सल श्रीकृष्णसे 
डरना मत | उनसे डरनेवाला जी नहीं सकता । यदि तू 
युद्धमे डर गया तो लोग मुझे डरपोककी मा कहकर मेरी 
हँसी उड़ायेंगे । यदि युद्धमें लड़ते-लड़ते तू मारा गया 
तो तुझे उत्तम गति प्राप्त होगी और मुझे भी हर्ष होगा | 
देख, यह याद रख कि श्रीकृष्णके सामने मरनेवाला 
कभी मरता नहीं, वह तो अपनी इक्कीस पीढ़ियोंका 
उद्धार करनेवाला हो जाता है ।? 

ऐसी माताओंके गर्भसे ही सुधन्वा-जेसे बालक 
उत्पन्न होते हैं | ऐसी जननीकी कोख धन्य है ! माता- 
को प्रणाम करके तथा उनसे यह प्रतिज्ञा करके कि यदि 
मैं भगवानको युद्रमें सम्मुख देखकर डर जाउँ तो मुझे 
सद्गति न ग्राप्त हदो सुधरन्वाने अपनी बहिन कुबलासे 
अनुमति ली और फिर अपनी पत्नी प्रभावतीके पास विदा 
लेने गये । वहाँसे लौटते-लौटते कुछ देर हो गयी। 

युद्-कषेत्रमे दळ-के-दळ वीर एकत्र हो गये थे | 
राजकुमारों तथा सेनानायकोंने महाराज हंसध्वजको 
अभिवादन किया; किंतु कुमार सुधन्वा अमीतक नहीं 
आये थे । निश्चित समय हो चुका था । महाराजने 


आज्ञा दी कि कुछ सैनिक जायँ और सुधन्वाको 
केश पकड़कर घसीटते हुए तेळके कड़ाहेके पास ले 
आयें | सैनिक बहाँसे चले, मार्गमें : ही सुधन्वा मिल 
गये । बड़े, दुःखसे सैनिकोंने उन्हें राजाज्ञा खुनायी । 
पिताके पास पहुँचकर सुधन्वाने प्रणाम किया और त्रिलम्ब 
होनेका कारण बतलाया । राजा हंसध्वजने पुत्रका 
तिरस्कार करके राङ्क तथा लिखितके पास दूत भेजकर 
पुछवाया कि क्या करना चाहिये । वे दोनों राजपुरोहित 
बड़े क्रोधी .थे । उन्होंने कहा--“जब सबके लिये एक _ 
ही आज्ञा थी, तब इसमें पूछनेकी कौन-सी बात है ? जो 
दुरात्मा पुरुष लोभ, भय या मोहवश अपने वचनोंका 
पालन नहीं करता, उसे बहुत वर्षोतक भयंकर नरकमें 
रहना पड़ता है । यह राजा अपने पुत्रके मोहमें पड़कर 
अपने वचन झूठे करना चाहता है ! हम ऐसे अधर्मी 
राजाके राज्यमें नहीं रहेंगे ।' 

समाचार पाकर राजाने सुधन्वाको खौलते हुए तेलके 
कड़ाहेमें डाल देनेकी आज्ञा दे दी और खयं जाकर 
पुरोहितोंको प्रार्थना करके प्रसन्न किया । कोई भी सेवक 
प्रजाके परमप्रिय राजकुमार सुधन्वाको खौलते तेलमें 
डालनेको तैयार नहीं था । सत्रके नेत्रोंसे आँसूकी धारा 
बह रही थी । लेकिन सुधन्ता प्रसन्न थे । उन्होंने 
पिताकी आज्ञा पूरी करनेका निश्चय कर लिया था । पवित्र 
वस्र तथा गलेमें तुलसीकी माला पहनकर वे यह कहते 
हुए खयं तेलके कड़ाहेमें कूद पड़े--'प्रमो ! भक्त- 
भयहारी गोविन्द ! मुझे मरनेका कोई भय नहीं, में तो 
आपके चरणोंमें प्राण-त्याग करने ही आया था; किंतु मैं 
आपके दर्शनोंसे वञ्चित रहा । में आपको छोड़कर 
कामकी सेवामें लग गया, इसलिये मेरी ओर देखकर तो 
आप मुझे जो दण्ड दे, बह उचित ही है.) जो अन्त 
समय आपका स्मरण करते हैं, उन्हें आपकी प्राप्ति होती 
है । में आपको प्राप्त तो कर ही छूँगा; पर लोग कहेंगे 
कि सुधन्वा, वीर होकर भी कड़ाहेमें जलकर कायरोंकी 


% भक्त राजकुमार सुधन्वा * 

मौत मरा । आपने अपने सहस्त-सहस्र भक्तोकी रक्षा 
की है; यदि इस बालकका इस प्रकार मरण आप 
अनुचित समझते हों तो इस अग्निसे बचाकर अवसर 
दीजिये कि मेरा देह अर्जुनके बागोंसे खण्ड-खण्ड होकर 
आपके सामने गिरे | मैं तो आपका ही हूँ और आपका 
ही रहूँगा। अपनोंकी लज्जा आप सदासे रखते आये हैं ।! 


सुधन्वाको लगा कि वह शीतल जलसे भरे कड़ाहेमें 
बेठा है । जिस दयामयने प्रह्मादके लिये अग्निको शीतल 
कर दिया था, जिन उ्यामसुन्दरने खाण्डबवनकी अभ्निमे 
पक्षीके नन्हे बच्चे बचा दिये थे, आज सुधन्वाके लिये 
भी उन्होंने खौलते तेलको ठंडा बना दिया | “गोविन्द | 
दामोदर ! माधव !? आदि भगवानके मङ्गलमय नामोको 
लेता हुआ सुधन्वा अपने शरीरकी सुधि भूल गया । 

खौलते तेलके कड़ाहेमें सुधन्वा जल नहीं रहा है, 
यह देखकर सबको बड़ा आश्चर्य हुआ । समाचार पाकर 
दोनों पुरोहितोके साथ राजा हंसध्वज भी वहाँ आये । 
जहाँ श्रद्धा नहीं है, वहाँ केवळ तर्क व्यर्थ ही मनुष्यको 
मटकाता है । पुरोहितोंको लगा कि सुधन्वा कोई तन्त्र- 
मन्त्र या औषधिका प्रयोग जानता है । उन्होंने सेवकोंसे 
पूछा--'इसने कोई जड़ी बाँधी थी या कोई वस्तु शरीरमे 
मली थी ? किसी मन्त्रका जप तो इसने नहीं किया 
था १? नौकरोंने बताया कि राजकुमारको यह कुछ भी 
करते उन्होंने नहीं देखा । शङ्खसे रहा नहीं गया, 
तेलकी परीक्षाके लिये कड़ाहेमें उन्होंने एक नारियल 
डल्वाया | उबलते तेळमें पड़ते ही नारियल तड़ाकसे 
फूटा और उसके दो टुकड़े होकर उछले; वे टुकड़े शङ्घ 
और लिखितके सिरमें बड़े जोरसे लगे । दोनों मुनि 
इससे घबरा गये | अत्र भगवानूके भक्तका माहात्म्य 
उनकी समझमें आया । अब अपनेको धिक्कारते हुए वे 
आतंखरमें कहने लगे--*हमारे-जेंसे पण्डितोको धिक्कार 
है | पण्डिताईके अभिमानमें हम भगवानसे विघुख हो 
रहे हैं । बन्य है यह राजकुमार !' पश्चात्तापके मारे 


जळते तेळमें कूदकर प्राणत्याग करनेकी इच्छासे शङ्घ- 
मुनि उसी कड़ाहेमें कूद पडे; परंतु भक्त सुधन्त्राकी झुम 
भावनासे उनके लिये भी वह उत्रलता तेल शीतल हो 
गया । मुनिने सुधन्वाको हृदयसे लगाकर कहा-- 
राजकुमार ! तुम धन्य हो । इस संसारमै जो भगवान्‌ 
श्रीकृष्णक्का नित्य स्मरण नहीं करता, उसीको संताप, 
दुःख तथा अभावका कट भोगना पड़ता है । तुम्हारे- 
सरीखे भगवद्भक्तो जळानेकी शक्ति भला, अग्निमें कहाँ 
है । मैं तो असाघु तथा मूर्ख हुँ । तुम्हारे-जेसे भक्तको 
मैने उबळते तेळमें डळवाया | तुम मुझे क्षमा करो | 
आज तुम्हारा स्पर्श करके मेरा यह अधम शरीर भी 
पवित्र हो गया । परम पवित्र राजकुमार ! उठो ! तेले 
बाहर निकलकर अपने पिता तथा चारों भाइयोंके साथ 
मेरा भी उद्धार करो । श्रीकृष्णचन्द्र जिसका सारथ्य 
करते हैं, उन महावीर अर्जुनसे वस्तुतः तुम्हीं युद्ध कर 
सकते हो |? 

मुनिके साथ सुधन्वा कड़ाहेसे बाहर निकले | 
राजाने पुत्रको हृदयसे लगाया । चारों ओर भक्तका जय- 
जयकार होने लगा । पिताकी आज्ञासे सुधन्वा रथपर 
बैठकर युद्र-भूमिमें पहुँचे । दोनों ओरसे युद्धके बाजे 
बजने लो | भयंकर संग्राम छिइ गया । जब सुधन्वाने 
पाण्डव-पक्षके दूसरे सब वीरोंको अपने प्रबळ पराक्रमसे 
युद्धमें पीछे हटनेकी विवश कर दिया, तत्र खयं अर्जुन 
आगे आये । अर्जुन और सुभन्वा दोनों ही हैं भगवानूके 
परम भक्त; किंतु सुधन्वा बालक हैं और अर्जुन अनेक 
युद्धोके अनुभवी योद्धा । इधर अर्जुनको भगवानूके 
अतिरिक्त अपने बल-पौरुषका भी भरोसा है और सुधन्वाको 
एकमात्र उन भक्तवत्सल प्रभुका ही दळ है । भगवानूको 
आज दिखला देना है कि भक्तिका कोई एक ही 
ठेकेदार नहीं ओर जिसमें उत्तम भक्ति है, वही सबसे 
बड़ा बलवान्‌ है | 

अर्जुनने आते ही कहा--'राजकुमार ! मैंने बडे- 


“क 


बड़े शूरोसे युद्ध किया है; किंतु भीष्म, द्रोण, कर्ण 
आदिके पराक्रमसे भी उतना आश्चर्य नहीं हुआ, जितना 
तुम्हारी शूरता देखकर हुआ है | तुम संचजुच बहुत ही 
श्रेष्ठ वीर हो ।? 
सुधन्वा बोले--“वीरश्रेष्ठ ! पहलेके युद्धोमें भगवान्‌ 
श्रीकृष्ण आपके रथपर बैठकर आपकी सहायता किया 
करते थे । आज उन श्रीकृष्णसे रहित होनेके कारण 
'हीं आपको आश्चर्य हो रहा है । आपने अपने उन 
दिब्य सारथिको केसे छोड़ दिया ? कहीं उन्होंने मेरे 
- साथ युद्ध करनेमें खयं तो आपको नहीं छोड़ा ? आप 
मुझसे युद्ध करनेमें समर्थ हैं या नहीं ?? . 
अर्जुनको बड़ा क्रोध आया । उन्होंने अपने गाण्डीव 
धनुषसे बाणोंकी वर्षा प्रारम्भ कर दी, लेकिन सुधन्चाने 
' उनके सभी बाण काट डाले । अर्जुनकी सारी निपुणता 
व्यर्थ हो गयी उस दिन । सुधन्वाके बाणोंकी मारे वे 
व्याकुल हो गये । उनका सारथि मर गया । अब 
` सुधन्वाने कहा--'पार्थ ! कहाँ गया आपका पुरुषार्थ ! 
आप मेरे बाणांसे घायल हो गये हैं । अपने सर्वज्ञ समर्थ 
सारथिको छोड़कर एक साधारण सारथि नियुक्त 
करके आपने बडी भूल की । अब्र भी आप अपने उसी 
सारथिको स्मरण करें ।' | 
` अर्जुनने बायें हाथमें धनुषके साथ घोड़ोंकी लगाम 
पकडी और युद्ध करना प्रारम्भ किया । मन-ही-मन वे 
भगवान्‌ श्रीकृष्णको स्मरण करने लगे । उनके स्मरण 
करते ही भगवान्‌ रथपर आ विराजे । अर्जुनके हाथसे 
लगाम उन्होंने अपने हाथोंमें ले ली । अर्जुन तथा सुधन्वा 
दोनोंने उन्हें प्रणाम किया । अपना उद्योग सफल हो 
गया, यह समझकर सुधन्वाको बहुत अधिक आनन्द 
हुआ । अब उसने अर्जुनसे कदा--“घनञ्जय | आपके 
सारथि आ गये हैं । अत्र तो आप मुझपर विजय पानेके 
लिये कोई प्रतिज्ञा करें ।' 
सुधन्चाकी ललकार सुनकर अर्जुनने तीन बाण 


# सुर नर सुनि सब के यह रीती । स्वार्थ लागि करहि सब प्रीती ॥ # 


निकालकर कहा--“इन तीन बाणोंसे मैं तेरा सिर 
काटकर गिरा दूँगा । मैं ऐसा न कर सकूँ तो मेरे पूर्वज 
पुण्यहीन होकर नरकमें गिरे |? 

अर्जुनकी प्रतिज्ञा सुनकर हाथ उठाकर सुधन्वाने 
कहा--'श्रीकृष्के सामने ही मैं इन तीनों बाणोंको 
काट डाढँगा । यदि मैं ऐसा न कर सकूँ तो मेरी 
अधोगति हो |! 

दोनों ही भगवानूके भक्त हैं और दोनोंकी प्रतिज्ञाएँ 
परस्पर विरोधिनी । देवता मी स्तब्ध रह गये । सुधन्वाने 
प्रबल बाण-वर्षासे श्रीकृष्णसहित अर्जुनको घायल कर 


- दिया । अर्जुनके रथका कुछ भाग उसने तोड़ डाला 


और बाण मारकर उसे कुम्हारके चाकके समान घुमाने 
लगा । भगवानूने अर्जुनसे कहा--तुमने मुझसे पूछे 
बिना प्रतिज्ञा करके अच्छा नहीं किया । जयद्रथ-वधमें 
कितना कष्ट हुआ था, इसे तुम भूल गये ? तुम्हारे 


'रथको इस वीरने बाण मारकर चार सौ हाथ पीछे ठेल 


दिया है | यह एकपक्नीब्रती है और इस बातमें हम 
दोनों इससे बहुत पिछड़े हैं । इसे जीतना सरल 


नहीँ है ।? 


` अर्जुनने कहा--“जब आप आ गये, तब मुझे भय 
क्या है ?? इतना कहकर अर्जुनने धनुषपर 'पहला बाण 
चढ़ाया । भगत्रानूने उस बाणको अपना गोवर्धन-धारण- 
का पुण्य दे दिया । कालाग्निके समान वह बाण चला, 
पर सुधन्त्राने उसे बीचमें ही काट डाला | अब भगत्रान्‌- 
की आज्ञासे अर्जुनने दूसरा बाण चढ़ाया | इस बाणको 
भी भगवानूने फिर अपने बहुत-से पुण्य अर्पित किये । 
सुधन्वाने इस बाणको भी मार्गमे ही काट दिया । 
अर्जुन उदास हो गये । चारों ओर हाहाकार होने लगा | 
तीसरे बाणको भगवानूने अपने रामावतारका - पूरा पुण्य 
दे दिया | बाणके पिछले भागमें ब्रह्माजी तथा मध्यमें 


“कालको स्थापित करके अग्रभागपर खयं भगवान्‌ 


विराजे । सुधन्वाने पुकारकर कहा---“अर्जुन ! धन्य हो 

तुम । तुम्हारे लिये भगवान्‌ केवल अपना पुण्य ही नहीं 
देते, खयं बाणमें स्थित भी होते है; लेकिन पार्थ ! 
इन श्रीकृष्णकी कृपासे मैं इसे भी काटकर रहुँगा । मुझे 
मृत्युका भय नहीं है । मेरे खामी मेरा वध करने खयं 
बाणमें बेठकर आ रहे हैं, यह मैं जानता हूँ। आज 
अपने चरणोमें आश्रय देकर वे मुझे कृतार्थ करेंगे ।! 
बाण चला और उसे काटनेको भगवानूका स्मरण 
करके सुधन्वाने भी बाण छोड़ दिया। भक्तक्रे संकल्पको 
रोकना काल देवताके बसकी बात नहीं । सुधन्वाके 
बाणको देखते ही वे बाणके मध्यमागसे हट गये डरके 
मारे । अर्जुनका बाण बीचसे कट गया । उसका पिछला 


भाग गिर पड़ा | सुभन्वाकी प्रतिज्ञा पूरी हो गयी । 
अर्जुनकी प्रतिज्ञा पूरी करनेके लिये बाणका अगला भाग 
सुधन्वाको छगा और उससे उसका मस्तक कटकर गिर 
पड़ा । सुधन्वाके सिर-रहित घड़ने पाण्डवसेनाको 
तहस-नहस कर डाला और उसका सिर “मुकुन्द | 
गोविन्द ! मुरारि ! कृष्ण !' आदि नामोंका उच्चारण 
करता भगवानूके श्रीचरणोंपर जाकर गिरा । भगवानूने 
उस सिरको प्रेमपूर्वक दोनों हा्थोसे उठा लिया । उसी 
समय वीर बालक सुधन्त्राके मुखपे एक ज्योति निकली 
और वह सबके देखते-देखते श्रीकृष्णचन्द्रके श्रीपुखमें 
प्रवेश कर गयी । 


भक्त सुब्रत 


बात इस कल्पकी नहीं, दूसरे कल्पकी है । उस 
समय नर्मदाके पवित्र तटपर अमरकण्ठक क्षेत्रमै सोमशर्मा 
नामके एक ब्राह्मण रहते थे | उनकी पत्नीका नाम था 
सुमना । भगवान्‌ विष्णुकी आराधना करनेसे भगवत्कृपा- 
स्वरूप सोमशर्माके एक पुत्र हुआ, जिसका नाम उन्होंने 
सुत्रत रक्खा । पूर्वजन्मोके भजनके प्रभाबसे बाळक सुव्रत 
जन्मसे ही भगवानूका भक्त था । वह सदा भगवानूका 
ध्यान किया करता था । उसने अपने साथी बालकांके 
नाम भी भगवानूके नाम ही रख लिये थे । अपने 
साथियोंको वह केशव, गोविन्द्‌, नारायण, दामोदर 
आदि भगवानूके नामोंसे ही पुकारता था। खेलने, पढ़ने, 
गाने, हँसने, देखने, चलने, भोजन करने तथा सोनेमें 
भी वह भगवानका ही ध्यान करता था | समी पदार्थोमें, 
समी प्राणियोंमें वह धर्मात्मा बालक केवल भगवानको 
ही देखता था । उसे सदा सर्वत्र श्रीहरिके दर्शन होते थे। 

सुव्रत अपने साथी बाछक्रोंके साथ खेलते समय 
मधुर खरे भगवान्‌के नाम तथा गुणोंको गाया करता था | 
जब माता उसपे कडती---'बेटा ! तुझे भूख लगी होगी; आ, 
मोजन कर ले |' तब वह मातासे कहता---“मा ! 


भगवानका नाम अमृतके समान है, मैं उसीसे तृप्त रहता 
हूँ । मुझे भूख नहीं लगती ।' 

भोजनके समय वह भोजन करनेसे पहले संकल्प 
करता--'इस अन्नसे भगवान्‌ विष्णु तृप्त हों ।? सोनेके 
लिये लेते समय वह कहता--'मैं योगनिद्रापरायण 
भगवान्‌ श्रीकृष्णकी शरण आया हूँ ।? इस प्रकार उठते- 
बैठते, वत्न पहनते, खाते-पीते--सब समय वह भगवान्‌ 
वासुदेवका ध्यान किया करता था और उन परम प्रभुको 
समस्त वस्तुएँ समर्पित करके भगवानूके प्रसादखरूप ही 
उनका उपयोग करता था । इस प्रकार उसकी सत्र 
क्रिया तथा उसका मन भगवानमें ही लगे रहते थे । 

युवा होनेपर बेडूर्य पर्वतपर सिद्रेश्वर तीर्थके निर्जन 
वनमें सुत्रतने भगवत्मातिक्रे लिये तपस्या प्रारम्भ की । 
अपने मनको उसने एकमात्र श्रीहरिके ध्यानमें स्थिर कर 
दिया | उसकी तपस्या तथा भक्तिसे प्रसन्न होकर भगवान्‌- 
ने उसे प्रत्यक्ष दर्शन दिये । सुत्रतने भगवानूकी स्तुति 
की और भगवानूसे वरदान माँगा-- -'मेरे माता-पिता 
सशरीर आपके धामको जायँ ।? भक्तिक्रे प्रभात्रपे सुब्रत 
अपने माता-पिताके साथ भगवान्‌के उस नित्य धामको 
गया, जहाँ मृत्युका कमी प्रवेश नहीं होता | 


“*“*६-००॥०,//५०/>- 

% नाथ बिषय सम मद्‌ कछु नाहीं । मुनि मन मोह करइ छन माही ॥ % 


परम सुशील बाळक नारद 


इस कल्पमें तो देवर्षि नारदजी सृष्टिकर ब्रह्माजीके 
पुत्र हैं; किंतु इससे पहलेकी सृष्टिमें वे गन्ध थे | 
उस समय वे अत्यन्त सुन्दर थे और अपने सौन्दर्यका 
उन्हें घमंड भी बहुत था, अप्सराओंसे वे घिरे ही रहते 
थे । एक बार ब्रह्माजीके यहाँ भगवानकी लीला, गुण 
आदिका कीर्तन हो रहा था । जहाँ भगवानूकी कथा, 
कीर्तन, पूजन होता हो, वहाँ पवित्र होकर जाना चाहिये 
और शान्त, एकाग्र-मन होकर उस कथा-कीर्तनसे लाभ 
उठाना चाहिये । वहाँ अपवित्र दशामें जाना, वहाँ 
जाकर बातचीत या हँसी-मजाक करना, इधर-उधर 
चञ्चलतासे देखना, ऊँघना, पैर फैलाकर बैठना .आदि 
अपराध हैं । नारदजीको ख्नियोंमें आसक्ति इतनी थी कि 
वे ब्रझाजीकी उस समामे भी ब्रियोंसे घिरे पहुँचे । 
उनके असंयमी तथा चञ्चल भावको देखकर ब्रह्माजीने 
शाप दे दिया--“तू शूद्र हो जा |? इससे गन्घर्व-देह 
त्यागकर उन्होंने मारतवर्षमें एक शूद्वाके गर्भसे जन्म लिया | 

नारदजीके जन्म लेनेके कुछ ही दिनों बाद उनके 
पिताका देहान्त हो गया था । उनकी शूद्रा माता 
एक धर्मात्मा, वेदोंके विद्वान्‌, संयमी, भगवद्भक्त ब्राह्मण- 
की दासी थी । उन ब्राह्मण देवताके घरके काम करके 
वह अपना तथा अपने पुत्रका पालन-पोषण करती थी | 
माता यद्यपि अपने इकलौते पुत्र नारदसे बहुत अधिक 
स्नेह करती थी, फिर भी वह पराधोन थी, दासी होनेके 
कारण उसका समय उन ब्राह्मणकी सेवाके कार्योमें ही 
अधिक लगता था । गरीबोंके बच्चे जैसे पलते हैं, वैसे 
ही किसी प्रकार नारदजीका भी पालन-पोषण हुआ | 

बचपनसे ही नारदजी बहुत सुशील थे । उन्हे 
साधारण बच्चोके समान खेलना-कूदना और धूम मचाना 
आता ही न था | वे कमी झूठ नहीं बोलते थे, 
शान्त रहते थे और माता तथा उन ब्राह्मण देवताकी 


आज्ञाका प्रसन्नतासे पालन करते थे । एक बार वहाँ 
कुछ महात्मा पारे । वर्षके चार महीने वहीं त्रितानेका 
संतोंने निश्चय किया । नारदजीकी अवस्था उस समय 
केवळ पाँच वर्षकी थी; किंतु उसी अवस्थामे वे साधु- 
महाव्माओंके अत्यन्त भक्त थे | वे अब उन संतोंकी 
सेवामें ही लगे रहते | दिनभर उनके समीप रहते और 
जो छोटा-मोटा कार्य उनके योग्य दीखता, त्रिना कहे. 
ही बड़े उत्साहसे उसे करते । संतांके पास रहनेसे 
अपने-आप भगवानूकी लीळा-कथा खुननेको मिलती 
है । महापुरुषोंका खमाव होता है कि वे भगवानके ही 
चरित्र एवं गुणोंका वर्णन करते हैं । इस प्रकार साधु- 
सेवा, सत्सङ्ग तथा संतोंका प्रसाद चार महीनेतक नारद- 
जीको बराबर मिलता रहा । जब वे महात्मा जाने लगे, 
तब उन्होंने बालककी नम्रता, सुशीलता, सेवासे प्रसन्न 
होकर भगवानूके ध्यानकी विधि और मन्त्रका उपदेश 
किया | नारदजी इससे निष्पाप हो गये और एकाग्रचित्तसे . 
उन्होंने संतोंके उस उपदेशको ग्रहण कर लिया । 


महात्माओंके चले जानेपर नारदजीका चित्त घरपर 
लगता नहीं था | उनके मनमै भगवानका भजन करने- 
की तीब्र लालसा थी । एक दिन सायंकाळ अँभेरा होने- 
पर उनकी माता गाय दुह रही थी कि उसको काले 
सपने डस लिया और इसते उसकी मृत्यु हो गयी । 
बालक नारदजीको माताकी मृत्युसे कोई दुःख नहीं 
हुआ । उन्होंने इसे दयामय भगत्रानूकी कृपा समझा । 
माताके स्नेहवशा भजन करने वे एकान्तमें नहीं .जा 
सकते थे | उन्हें लगा कि अनन्त कृयासागर भगवान- 
ने कृपा करके माताको अपने पास बुला 'लिया, जिससे 
अब निश्चिन्त होकर वे भजन कर सके | अतएव 
भगवानको प्रणाम करके घरसे निकल पड़े और उत्तर- 
को ओर चल पड़े | 


* श्रीशुकदेवजी % 

पाँच वर्षके बालक नारदजी--न उनको दिशाका 
पता था न यही ज्ञात था कि किधर कौन-सा देश है । 
अभीतक वे कहीं आये-गये नहीं थे । केवळ भगवान्‌- 
पर विश्‍वास करके वे सीधे उत्तर चले जा रहे थे । 
अनेक ग्राम, नगर, झोपडियाँ मार्गमें मिलीं । अनेक 
नदी, नाले, वन-पर्वत पार करने पडे । सर्दी-गरमी, भूख- 
प्यास आदि नाना प्रकारके कष्ट सहन करते वे चलते 
ही गये । अन्तमें हिमालयके पास पहुँचकर एक बहुत 
बड़ा वन मिला | सिंह, व्याघ्र, चीते आदि भयंकर पशु 
उसमें इधर-उधर धूम रहे थे । उसमें बहुत अधिक सर्प 
थे और कठोर शब्द करनेवाले उल्ळूकी जातिके पक्षियों- 
से वह भरा था । नारदजी ऐसे वनमें भी डरे नहीं | वे 
जब थक गये, तब सरोवरमै हाथ-मुख धोकर जल पिया 
और उसके किनारे एक पीपलके बृक्षके नीचे बैठकर 
महात्माओंद्वारा बतायी हुई विधिसे भगवानका ध्यान 
करने लगे । 


सहसा हृदयमें सहस्रों सूयॉके तेजसे भी महान्‌ 
प्रकाश प्रकट हुआ | नारदजीको एक क्षणके लिये हृदय- 
में भगवानूके दर्शन हुए | वे आनन्दमें विभोर हो गये; 
किंतु दूसरे ही क्षण वह दिव्य झाँकी अढ्श्य हो गयी | 
अब तो नारदजीकी व्याकुलताका पार नहीं रहा । वे 
बार-बार उसी झाँकीके दर्शनके लिये प्रयत्न करने लगे | 
उनकी व्याकुळता देखकर आकाशवाणी हुई---'नारद | 
अब इस जन्ममें तुम्हें मेरे दर्शन नहीं होंगे | यह दर्शन 
भी मैंने तुमपर कृपा करके इसलिये दिया है कि तुम्हारा 
चित्त मुझमें लग जाय । अब तुम मेरा भजन करते हुए 
पृथ्वीपर विचरण करो |? भगवानूकी आज्ञा खीकार करके 
असङ्गमावसे भगवानूका गुणगान करते हुए नारदजी 
उसके पश्चात्‌ प्रथ्वीपर विचरण करने ठगे | प्रारब्ध पूरा 
होनेपर उनका वह शरीर छूट गया। इस सृष्टिके 
प्रारम्भमे वे ब्रह्माजीके मनसे उत्पन्न हुए । नम्रता तथा 
संतोंकी सेवासे उनको यह उत्तम पद प्राप्त हुआ । 


श्रीशुकदेवजी 


श्रीशुकदेवजी तो हैं ही गोलेऋविहारी श्रीकृष्णचन्द्र 
एवं श्रीरासेश्वरीके नित्य-लीला-शुक | जब भगवानूने 
पृथ्वीपर अवतार धारण किया, तब झुकदेवजी भी भगवान्‌ 
कृष्णद्वैपायन वेदव्यासजीके यहाँ प्रकट हुए | बालक 
जब माताके गर्भमें रहता है, तब उसे भगवानूकी कृपासे 
अनेक जन्मोंके कमोँका स्मरण हो जाता है और मगवान्‌- 
का भजन करनेका इढ़ संकल्प करता है वह उस समय; 
किंतु गर्भसे निकलते ही उसका ज्ञान लुप्त हो जाता है, 
उसपर मायाका प्रमाव हो जाता है । माताके उदरमें 
आनेपर भी योगके प्रतापसे शुकदेत्रजी जन्म नहीं लेते 
थे कि कहीं उनपर भी मायाका प्रभाव न पडे | जब 
देवर्षि नारदकी प्रार्थनासे भगवान्‌ श्रीकृष्णचन्द्रने स्वयं 
आकर उन्हें बचन दिया कि जन्म लेनेपर भी माया 
उनका स्पर्श नहीं करेगी, तब वे गर्भपे बाहर आये ।# 

# श्री्ुकदेवजी भगवान्‌ व्यासके मानस पुत्र हैं। 


उत्पन्न होते हो शुक्रदेवजी वनमें तपस्या करने चल 
पड़े । उस समय उनको अवस्था सोलह वर्षके बालक- 
जैसी थी, क्योंकि वे पूरे सोलह वर्ष माताके गर्भमें ही 
रहे थे | नतो उनका नाळ काटा गया था न जातकर्म- 
संस्कार ही हुआ था । उनके शरीरका रंग दूर्वादळके 
समान श्याम था । कमलके समान बड़े-बड़े नेत्र तथा 
लंबी भुजा थीं । अपने परम सुन्दर तेजोमय पुत्रको 
उतन्न होते ही बनमें जाते देखकर पुत्र-स्नेहवश व्यासजी 
“बेटा ! बेटा !? पुकारते हुए उनके पीछे जाने 
लगे । क्योंकि शुकदेवजी समस्त जगतूको अपना खरूप 
ही समझते थे, अतः उनकी ओरसे बृक्षांसे बाणी प्रकट 
उन्होने माताके गर्भसे जन्म नहीं लिया है। व्यासजीके हवन- 


कुण्डकी अभिसे वे उसन्न हुए हैं, ऐसी भी कथा मिलती है। 
कल्पभेदसे दोनों कथाएँ सत्य हैं । 

% जो अति आतप ब्याकुल होई । तरु छाया सुख जानइ सोई ॥ % 


>र्‍ऱऱ>्सख्प्प्््स्स्स्स्स्स्स्य्स्ममम्प्म्म्म्म्म्मम्म्म्म्म्म्म्म्म्म्य््_ क 


हो गयी और उस वाणीने व्यासजीको समझाया । 

हिमालयके उस दिव्य प्रदेरामें खर्गकी देवियॉ एक 
सरोबरके किनारे अपने वञ्च रखकर उसमें खान कर 
रही थीं । शुकदेत्रजी उनके पाससे चले गये, पर 
उन्होंने उनकी ओर कोई ध्यान नहीं दिया; किंतु. जब 
व्यासजी समीप पहुँचे, तब उन देवियोंने जलसे निकल- 
कर झटपट अपने कपड़े पहन लिये । यह देखकर 
व्यासजीने उनसे पूछा--“मेरा लड़का युवा है; किंतु वह 
तुम्हारे पाससे गया तो तुमलोगोंने लज्जा की नहीं और 
मुझ बूढेको देखकर तुमने लजासे कपडे पहन लिये ! 
इसका कारण क्या है !? हाथ जोड़कर देवियोंने कहा- 
“महात्मन्‌ ! आपके पुत्रको तो यही पता नहीं कि ख्री- 
पुरुषमें कुछ भेद भी होता है । उनके सामने हमलोगों- 
को इसीसे लजा नहीं आयी । आपको ख्री-पुरुषकी 
पहचान है, इससे हमने लज़ा की |? देवियोंकी बात 
सुनकर व्यासजी आश्रमको लोट आये; क्योंकि जिसमें 
इतनी अभेद-दृष्टि है, उसे समझाकर लौटाया नहीं 
जा सकता । 

भगवान्‌ व्यास जानते थे कि उनके पुत्र झुकदेवजीका 
चित्त केवळ भगवानूके गुणोंपर ही खिच सकता 
है | अतएव व्यासजीने श्रीमद्भागवतका आधा श्लोक 
अपने शिष्योंको बताकर कहा कि “जब तुमलोग वनमें कुरा, 
कल, समिधा आदि लेने जाओ, तब उसे उच्च खरसे गाया 
करो ।' गुरुकी आज्ञाका रिष्योंने पालन किया | 
शुकदेवजीने जब उस आधे छोकको सुना, तब वे उन 
ब्रह्मचारियोंके पास दौड़े आये और उनसे छोकका 
बाकी आधा भी पूछने लगे । ब्रह्मचारियोंको तो आधा 
ही छक आता था, अतः पूरा छोक पढ़ने उनके 
गुरुदेव ( अपने पिता ) व्यासजीके पास आये | बह 
छाक है-- 

वहोपीडं नटवरवपुः कर्णयोः करणिकारं 
विश्रद्वासः कनककपिशं वैजयन्तीं च मालाम्‌ । 


रन्धान्‌ वेणोरधरसुधया पूरयन्‌ गोपबृन्दैः 
दृन्दारण्यं स्वपदरमणं प्राविशद्‌ गीतकीतिः ॥ 

प्रातःकालका समय है, माता यशोदाने श्रीइयामसुन्दर- 
का शज्जार कर दिया है | उन श्रीनन्दनन्दनके मस्तक- 
पर मयूरके पंखोंका मुकुट लहरा रहा है, श्रेष्ठ नटके 
समान गठीला तथा सजा हुआ उनका श्यामवर्ण शरीर 
है, कानोंमें अमलतासके फूलोंके गुच्छे उन्होंने लटका 
रक्खे हैं, शरीरपर सोनेके समान चमचम चमकता 
पीताम्बर है, गलेमें घुटनोंतक ळटकती मोटी वैजयन्ती 
माला है, ओष्ठपर वंशी लगी है और उसे वे बड़े ललित 
ढंगसे बजा रहे हैं, सहस्नों गोपकुमार उन्हें घेरकर उनका 
सुयश गाते चल रहे हैं । इस प्रकार वे त्रिभुवनसुन्दर 
गोचारणके लिये अपने चरणचिहोंसे भूमिको अलंकृत 
करते हुए बृन्दावनमे प्रवेश कर रहे हैं । 

इस लोकको पढ़कर जत्र झुकदेवजी फिर बनमें 
जाने लगे, तब व्यासजीने बताया कि ऐसे अठारह सहस्र 
लोक उन्होंने बनाये हैं । शुकदेवजीने पूरा श्रीमद्भागवत 
पिताके पास रहकर पढा । अध्ययनके पश्चात्‌ व्यासजी- 
ने उनसे कहा--“तुम महाराज जनकके. पास जाकर 
उनसे ज्ञान प्राप्त करो । बिना गुरुके जो ज्ञान होता है, 
नह स्पष्ट तथा सुदृढ नहीं होता ।? पिताकी आज्ञा 
मानकर शुकदेवजी मिथिलाके लिये चल पड़े | 

शुकदेवजी योगसिद्धिके बलसे आकाशमार्गसे जनक- 
पुर जा सकते थे; किंतु गुरुगहमें पैदल जाना ही ठीक 
समझकर वे उत्तराखण्डसे अनेक पर्वतों, बनों, नदियों 
आदिको पार करते हुए पैदल ही जनकपुर पहुँचे । 
इस यात्रामें अनेक सुन्दर नगर, बगीचे आदि स्थल उन्हे 
मिले थे और जनकपुरमें भी अत्यन्त सुन्दर भवन, 
दूकाने तथा बगीचे उन्हें मिळे | स्थान-स्थानपर लोगोंने 
श्रद्धापूर्वक नाना प्रकारके बल्न, खादिष्ट अन्न, फल आदि 
भेंट करने चाहे; किंतु न तो शुकदेवजी कहीं रुके, न 
कुछ लेना खीकार किया और न किसी दृश्यकी ओर 

उनका मन आकर्षित ही हुआ | वे सीधे महाराज 
जनकके द्वारपर पहुँच गये । 


शुकदेवजी राजभवनमें जाने लगे, पर द्वारपालोंने 
उन्हें डॉँटकर रोक दिया। इससे न तो उन्हें दुःख हुआ 
और न गुस्सा ही आया। वे चुपचाप वहीं खडे हो 
गये। वहाँ तेज धूप थी, फिर भी छायामें हटनेका उन्हें 
ध्यान ही नहीं आया । रास्तेकी थकावट, द्वारपालोंके 
द्वारा हुआ तिरस्कार, तपती धूप आदिसे उन्हें कोई 
कष्ट नहीं हुआ । द्वारपालोंको उनका यह शान्त भाव 
देखकर अपने व्यवहारपर बड़ा खेद हुआ । उन्होंने 
शुकदेवजीको प्रणाम करके उनका पूजन किया और 
उन्हें राजभवनकी दूसरी ड्योढ़ीमें ले जाकर एक स्थान- 
पर बैठा दिया । झुकदेवजी वहाँ बैठकर आत्माके 
सम्बन्धमे चिन्तन-करने लगे । थोड़ी देरमें हाथ जोडे हुए 
राजमन्त्री आये और शुकदेवजीको प्रणाम करके वे उन्हें 
अन्तःपुरसे लगा हुआ जो प्रमदावन था, वहाँ ले गये । 
शुकदेवजीको वहाँ पहुँचाकर मन्त्री बाहर चले गये । 

मन्त्रीके जाते ही अनेकों सुन्दरी तरुणियाँ दौड़कर 
शुकदेवजीके पास आयाँ | वे वस्न तथा आमूषणोंसे 
भली प्रकार सजी हुई थीं । उन्होने विधिपूर्वक छुकदेव- 
जीका पूजन किया और उन्हें उत्तम भोजन कराके तृप्त 
किया। भोजन करानेके बाद वे शुकदेवजीको प्रमदावनकी 
वस्तुएँ दिखाने लगीं | वे सब हँसती थीं, गाती थीं 
और अनेक प्रकारकी क्रीड़ाएँ करती थीं । झुकदेवजीको 
न तो इससे क्रोध आया, न झुँझलाहट हुई और न 
उनके मनमें कोई वासना ही आयी । उन्हें उन ख्लियोंके 


चरित्रके प्रति कोई संदेह भी नहीं हुआ । अपने 
ब्रिन्तनमें वे ऐसे लगे थे कि ख्नियोंकी सेवासे उनको 
कोई हर्ष या सुख भी नहीं होता था । सायंकाल उन 
ख्नियोंने एक रल्लजटित सोनेका पलंग, जिसपर कोमल 
बिछौने बिछे थे, झुकदेवजीको सोनेके लिये उपस्थित 
किया । झुकदेवजीने हाथ-पैर धोकर पहले तो संध्या 
की और फिर वे एक आसनपर बेठकर भ्यान करने लगे | 
रात्रिका पहला प्रहर बीत जानेपर उन्होंने निद्रा ळी और 
फिर चोथे प्रहरके प्रारम्भमें ही उठकर वे नित्य कर्ममें लग 
गये । ख्ियोंसे घिरे रहनेपर भी वे निर्विकार, शान्त तथा 
अपने कर्तव्यमें लगे रहे । 


ज्ञानका वही अधिकारी है, जो सुख-दुःख, मान- 
अपमान, हर्ष-शोक आदिसे प्रभावित न होता हो। शुकदेव- 
जीकी परीक्षा पूरी हो गयी । तिरस्कृत होकर धूपमें 
बेठना तथा सम्मानके साथ खियोंसे सेवित होना-- 
दोनों उनके लिये एक-जेसे थे । प्रातःकाल राजा जनक 
पुरोहितोंके साथ वहाँ आये । शुकदेवजीका उन्होंने पूजन 
किया और फिर शुकदेवजीके तत्त्वज्ञान-सम्बन्धी प्रश्नोंका 
यथोचित रूपमें उत्तर देकर उनको संतुष्ट किया । 

परमहंसरिरोमणि शुकदेवजी जन्मसे ही विरक्त 
हैं | वे अमर हैं और अब भी अधिकारी श्रद्धालु 
भगवद्गक्तको उनके दर्शन हो सकते हैं । महाराज 
परीक्षित्‌ जब ऋषिकुमारका शाप होनेपर राज्य छोड़कर 
अनशन करके गङ्गातटपर बेठे थे, तत्र समस्त ऋषियों- 
के सामने शुकदेवजीने उन्हें सात दिनमें श्रीमद्भागवत 
सुनाया था | भागवतको सुनकर परीक्षित मुक्त हो गये । 


मुनि मार्कण्डेय 


महामुनि मृकण्डके कोई संतान नहीं थी । पुत्रकी 
इच्छासे उन्होंने पत्नीके साथ तपस्या और नियमोंका 
पालन करते हुए भगवान्‌ राङ्करकी आराधना प्रारम्भ की । 
भगवान्‌ शङ्कर जब प्रसन्न हुए, तब प्रकट होकर उन्होंने 


पूछा--*मुने ! तुम उत्तम गुणोंसे रहित. चिरजीवी पुत्र 

चाहते हो या गुणवान्‌ अल्पायु पुत्र तुम्हें चाहिये ।? 
मृकण्डने कहा--“भगवन्‌ | जिस पुत्रमें सद्गुण न 

हों, ऐसे पुत्रकी मुझे इच्छा नहीं है । ऐसे पुत्रके दीर्घजीवी 

होनेसे किसीका क्या भछा हो सकता. है । मुझे तो 
धर्मात्मा गुणवान्‌ पुत्र चाहिये । भले ही वह थोडे समय- 
तक ही जीवित रहे ।! 
भगवान्‌ शङ्कर वरदान देकर अन्तर्धान हो गये । 
` समय आनेपर मृकण्ड मुनिकी पत्नी मरुद्रतीके एक सुन्दर 
पुत्र हुआ । गर्माधानसे लेकर बादके सभी संस्कार बड़ी 
विधिसे उस बालकके किये गये थे । रूप और तेजमें 
वह साक्षात्‌ शङ्करजी-जेसा ही जान पड़ता था । लेकिन 
मृकण्ड मुनिको तो पता था कि उनके बालकको आयु 
केवळ सोलह वर्ष मिली है । उन्होंने पुत्रको यह बात 
कुछ बड़े होनेपर बता दी और कहा--'बेटा ! तुम जिस 
किसी भी ब्राह्मणको देखना, उसे अवश्य विनयपूर्वक 
प्रणाम करना ।' उन्होंने पुत्रको भगवान्‌ शङ्करकी महिमा 
बताकर महामृत्युञ्जय मन्त्रका जप तथा शङ्करजीकी शरण 
ग्रहण करनेका भी उपदेश किया । 
बाळक मार्कण्डेय पिताके आदेशानुसार भगवान्‌ 
शङ्करके पूजनमें लग गये | वे दक्षिण समुद्रके तटपर 
चले गये और वहाँ एक शिवलिङ्ग स्थापित करके 
विधिपूर्वक भगवानूकी पूजा करने ठगे । साथ 
ही जिस किसी ब्राह्मणको वे देखते थे, उसे प्रणाम 
अवश्य करते थे | एक दिन सप्तर्षिगण माकण्डेयजीके 
आश्रमके पाससे निकळे। मार्कण्डेयने उनके चरणोंमे 
प्रणाम किया । उनमेंसे प्रत्येकने उन्हें दीर्घायु होनेका 
आशीर्वाद दिया । आशीर्वाद देते समय वसिष्ठजीकी 
दृष्टि मार्कण्डेयके ललाटपर गयी और वे चौंक पड़े । 
उन्होंने दूसरे ऋषियोंसे कहा--“इस बालकको हमलोगोंने 
दीर्घायु होनेका आशीर्वाद दिया है और इसके ललाटकी 
रेखाके अनुसार तो इसकी आयु केवळ तीन दिन 
शेष है | हमलोगोंकी बात झूठी नहीं होनी चाहिये ।' 
दूसरा कोई उपाय न देखकर मार्कण्डेयको लेकर 
ऋषिगण ब्रह्मलोकमें सृष्टिकर्ता ब्रह्माजीके पास गये । 
उनकी बात सुनकर ब्रह्माजीने कहा- “भाग्यको तो 


# संसृति मूल खूल प्रद नाना । सकल सोकदायक अभिमाना ॥ १ 


केवळ भगवान्‌ शङ्कर ही बदल सकते हैं । यह बालक 
भगवान्‌ रित्रका भक्त है, अतः आपलोगोंको चिन्ता नहीं 
करनी चाहिये ।? ऋषिगण मार्कण्डेयको उनके आश्रममें 
छोड़कर राङ्करजीके पूजनका उपदेश देकर चले गये। 
ऋषियोंकी तथा ब्रह्माजीकी बात सुनकर मार्कण्डेयकी श्रद्धा 
भगवान्‌ शङ्करमें और भी बढ़ गयी । 

जिस दिन मार्कण्डेयकी आयु समाप्त हो रही थी, 
उस दिन वे भगवान्‌ शिवकी पूजा करके जब स्तुति 
करने लगे, तब उन्होंने मृत्युको साथ लिये काठको वहाँ 
देखा । उसके गोल-गोल नेत्र लाल हो रहे थे । साँप 
और बिच्छू ही उसके रोम थे। उसका रंग कोयले-जैसा 
काला था और बड़ी-बड़ी दाढ़ोंके कारण उसका मुख बड़ा 
भयङ्कर जान पड़ता था । उसने आते ही मार्कण्डेयके 
गलेमें अपना फंदा डाल दिया । मार्कण्डेयने उससे 
कहा--'काळ ! मेरा नियम है कि मैं भगवान्‌ शिवकी 
पूजा तथा स्तुति किये बिना कहीं जाता नहीं हँ, 
अतएव जबतक मैं स्तुति पूरी न कर दूँ, तबतक तुम 
ठहरो ।? 

बालक मार्कण्डेयकी बात सुनकर काळ हँस पड़ा । 
वह बोला--“जान पड़ता है, तुमने बडे-बूढोंकी यह बात 
नहीं सुनी है कि जो मनुष्य आयुके पहले भागमें ही धर्मका 
अनुष्ठान नहीं करता, वह बुढ़ापेमें साथियोंसे बिछुडे 
यात्रीकी माँति पछताता है | आठ महीनोंमें ऐसा उपाय 
कर लेना चाहिये कि वर्षाके चार महीने सुखसे बीतें । 
दिनमें ही वह काम कर ले, जिससे रात सुखसे बीते । 
पहली अवस्थामें ऐसा काम कर ले कि बुढ़ापा सुखसे 


बीते । जो काम कल करना हो, उसे आज ही कर ले। 
जो दोपहर बाद करना हो, बह काम दोपहरसे 


पहले कर ळे । काळ किसीकी प्रतीक्षा; नहीं करता कि 
इस व्यक्तिका काम पूरा हुआ या नहीं 1 जिसका काळ 
नहीं आया. है, वह सैकड़ों बाण लगनेप्रर भी नहीँ मरता 

और जिसका काल आ गया है, वह कुशकी नोक लगनेसे 
ही मर जाता है । मैंने हजारों चक्रवर्ती राजाओं तथा 
सैकड़ों इन्द्रोको अपना प्रास बनाया है | मैं ठहरना 
नहीं जानता |? 


कालकी बात सुनकर निर्भय होकर मार्कण्डेयने 
कहा--'काल ! मैं तुम्हें इसलिये मना करता हूँ कि 
भगवान्‌ शङ्करकी आराधनामें ठगे पुरुषके कार्यमें बाधा 
देनेवाले शीघ्र ही नष्ट हो जाते हैं । जैसे राजाके सेवकोंपर 
राजाको छोड़कर दूसरा आज्ञा नहीं चला सकता, वैसे 
ही भगवानके भक्तोपर उन प्रभुको छोड़कर दूसरा कोई 
शासन नहीं कर सकता । भगवानके भक्तोंके लिये कोई 
कार्य असम्भव नहीं है । वे समुद्रोको सुखा सकते हैं, 
पृथ्वी तथा आकाशको हिला सकते हैं । ब्रह्मा और इन्द्र 
उनके सामने तिनकेके समान हैं । मृत्यु, यमराज या 
ब्राजी भी भगवानूके भक्तपर प्रभुत्व नहीं दिखा सकते। 
सत्र देवता क्रोधमं भर जायँ, तब भी भगवानुके भक्तको 


मार नहीं सकते । काल ! तुमने सुना नहीं है कि 
भगवानूके भक्तोंपर विपत्ति कभी नहीं आती ?? 

कालको ये बातें अच्छी नहीँ लगीं । उसका वेग 
अबतक कहीं रुका नहीं था । घोर गर्जन करके उसने 
मार्कण्डेयको खींच लेना चाहा | उसी समय उस 
शिवलिङ्गसे भगवान्‌ शङ्कर प्रकट हो गये । हुंकारके साथ 
मेघ-गर्जन करते हुए उन्होंने कालकी छातीमें लात मारी । 
उनके पदाधातसे मृत्युदेव दूर जा गिरे और थर-थर काँपने 
लगे | माकण्डेयजी तो भगवान्‌ शिवके चरणोंपर गिर 
पड़े । भावविहल होकर दोनों हाथ जोड़कर वे भगवान्‌- 
की स्तुति करने लगे । 

भगवान्‌ शङ्करकी लात खाकर काळ भाग गया था | 
मार्कण्डेयकी स्तुतिसे प्रसन्न होकर शङ्करजीने उन्हें अमर 
होनेका वरदान दे दिया । मार्कण्डेयजी सदाके लिये 
काळसे निर्भय हो गये । आज भी जो भगवानकी सच्चे 
हृदयसे शरण लेता है, वह कालसे निर्भय हो जाता है । 
भगवान्‌ उसे जन्म-मृत्युके चक्रसे छुड़ा देते हैं । 


ट्ट 


ब्राह्मणकुमार और राजकुमार 


विदर्भदेशके राजा सत्यरथ धीर पुरुष थे । वे 
धर्मात्मा, सत्यशील तथा प्रजापालक थे; लेकिन भाग्यकी 
लीळा ही विचित्र है । शाल्वदेशके राजाओने उनके 
ऊपर चढाई कर दी । राजा सत्यरथ वीरतापूर्वक युद्ध 
करते हुए मारे गये । उनकी पतित्रता रानीको रातके 
समय अकेले चुपचाप भागना पड़ा । रानी गर्भवती 
थीं । उनके प्रसवका समय समीप था । मार्गमें एक 
तालाबके किनारे वे बैठ गयीं । उस निर्जन स्थानमें 
ही उन्हें पुत्र हुआ । पुत्रोत्पत्तिके पीछे कोई रानीकी 
सेवा करनेवाला तो था नहीं, प्याससे व्याकुल होकर 
खयं वे तालाबमें उतरीं | वहाँ उसी समय उन्हें एक 
मगर निगल गया | 

माता-पितासे रहित नवजात बालक बृक्षके ' किनारे 


भूख-प्यासके मारे रो रहा था । भाग्यवश एक ब्राह्मणी 
उधरसे निकली । उसकी गोदमें भी एक वर्षका पुत्र 
था । ब्राह्मणीने देखा कि वृक्षके नीचे तुरंतका उत्पन्न 
हुआ एक शिश्ञु रो रहा है। उस शिशुका अभीतक 
नाल भी नहीं काटा गया था | ब्राणीको बड़ी दया 
आयी; किंतु बिना यह जाने कि बच्चा किस वर्णका है, 
वह बच्चेको छूनेमे हिचकने लगी । इसी समय एक 
संन्यासी महात्मा वहाँ आ गये । उन्होंने ब्राह्मणीसे कहा-- 
"बेटी ! तू डर मत । इस बालकका पालन करनेसे तेरा 
मङ्गल ही होगा ।? ब्राह्मणीने उस बालकको उठा लिया, 
और अपने धर ले आयी । 

एकचक्रा नगरमें उस ब्राह्मणीका घर था । उसके 
पतिका देहान्त हो चुका था और वह निर्धन थी । 

प्रेम करती थी । भिक्षा माँगकर ही उसका निर्वाह 


होता था । कुछ बड़े होनेपर दोनों बालक ब्राह्मणीके 


साथ भिक्षा माँगने जाने लगे । एक दिन दोनों 
बाळकोंके साथ भिक्षा मागती वह एक मन्दिरमें गयी । वहाँ 
बड़े बूढ़े ऋषि-मुनि रहा करते थे । उनमेंसे शाण्डिल्य 
नामके मुनिने उस लाये हुए बालककी ओर देखकर 
कहा--भाग्य बड़ा बलवान्‌ है । कोई भी कमॉको 
टाळ नहीं सकता | यह बालक अत्र भिक्षा माँगकर 
जी रहा है । ब्राहमणीको ही यह अपनी माता समझता 
है और खयं ब्राहमण-जैसे ब्यवहार करता है ।? ब्राह्मणीके 
पूछनेपर ऋषिने उस बालकका पूरा परिचय दिया । 
ब्राह्मणीके पूछनेपर शाण्डिल्य मुनिने दरिद्रता दूर 
करनेका उपाय बताते हुए प्रदोषब्रतकी विधि तथा 
भगवान्‌ राङ्करकी पूजाका उपदेश किया । मुनिने उन्हें 
भगवान्‌ शङ्करके मन्त्रकी दीक्षा दी । मुनिकी आज्ञा 
लेकर ब्राह्मणी दोनों बालकोंके साथ घर आ गयी । अब 
दोनों बाळकोंने नियमपूर्वक भगवान्‌ शङ्करकी पूजा 
और प्रदोषका ब्रत करना आरम्भ किया । इस प्रकार चार 
महीनेतक व्रत तथा पूजन करनेके बाद एक दिन 
ब्राह्मणीका पुत्र राजकुमारको लिये बिना अकेला ही 
नदीके तटपर खान करनेके लिये गया और वहाँ इधर- 
उधर टहलता रहा । वहाँ धाराके जळके बार-बार लगने से 
किनारेकी भूमि कट गयी थी और एक बड़ा भारी 
कलश चमक रहा था । ब्राह्मणकुमारकी दृष्टि उस 
कलशपर पड़ी । पास जाकर उसने देखा कि बह 
सोनेकी मुहरोंसे भरा है । देवताका प्रसाद समझकर 
कलाको वह घर ले आया और मातासे बोला- “मा ! 
यह भगवान्‌ शङ्करका प्रसाद है ।' ब्राह्मणीने दोनों 
बालकोंको वह धन आपसमें बॉट लेनेको कहा । माताकी 


* अति संघरषन जो कर कोई । अनल प्रगट चंदन ते होई ॥ % 


बात सुनकर ब्राह्मणकुमार प्रसन्न हो गया; किंतु 
राजकुमारने कहा--'मा | यह तुम्हारे पुत्रको ही मिला 
है । मैं इसमें भाग लेना नहीं चाहता । अपने पुण्यसे 
मिले धनका वे उपयोग करें । भगवान्‌ शाङ्कर मुझपर 
भी कृपा करेगे |? 

एक दिन द्विजकुमार और राजकुमार साथ-साथ 
एक बनमें घूम रहे थे । कुछ दूर जानेपर उन्हें गन्धर्व- 
कन्याएँ क्रीड़ा करती दिखायी पड़ीं । ब्राह्मणकुमारने 
ब्रियोंके पास जाना उचित नहीं समझा, परंतु राजकुमार 
कुतूहलूवश उनके पास चले गये । द्रविक नामके 
गन्धर्वप्रमुखकी पुत्री अंशुमती अपनी सखियोंके साथ 
वहाँ क्रीड़ा कर रही थी । राजकुमारको देखकर वह 
उनके प्रेमके वरा हो गयी । उसने अपनी सलियांको 
बहाना बनाकर दूसरी जगह भेज दिया । राजकुमारके 
पास आनेपर उसने प्रार्थना की कि वे उसे स्वीकार 
कर लें; किंतु धर्मात्मा राजकुमारने कहा--'तुम्हारे 
पिता जबतक तुम्हें प्रदान नहीं करते, मैं तुम्हारा स्पर 
नहीं करूँगा ।? अंशुमतीने दूसरे दिन राजकुमारको 
वहीं बुलाया और चली गयी | 

राजकुमारकी निर्लोभ तथा निष्काम वृत्ति और भक्तिसे 
प्रसन्न होकर खयं भगवान्‌ राङ्करने गन्धर्वश्रेष्ठ द्रविकको 
आदेश दिया था कि वे राजकुमारको अपनी पुत्री दे दें तथा 
उनकी सहायता करें । दूसरे दिन गन्धर्व द्रविक अपनी पुत्रीके 
साथ आये । उन्होने अंशुमतीका विवाह राजकुमारसे कर 
दिया । गन्धर्वोकी सहायतासे राजकुमारने शत्रुओको 
पराजित किया और वे बिदर्भदेशके राजसिंहासनपर 
बैंठे । ब्राह्मणकुमारको उन्होंने अपना बडा भाई माना 
और ब्राह्मणीको राजमाताके समान राजभवनमें रक्खा । 
भगवान्‌ शङ्करकी आराधनासे उनका राज्य उन्हे 
प्राप्त हुआ । हे 

दशार्णदेशके. राजा वज़्रबाहुकी रानी सुमति अपने 
नवजात पुत्रके साथ असाध्य रोगसे ग्रस्त हो गयी थी । 
दुश्बुद्धि राजाने उसे घरसे निकाल दिया । अनेक 
प्रकारका कश भोगती बह एक नगरमें पहुंची ।. वहाँके 
पद्माकर नामके एक धनी वैश्यने रानीका सत्र हाल 
जानकर उसे अपने घरमै शरण दी । उसके लिये अन्न- 
-वल्नादिका प्रबन्ध कर दिया | राजपत्नीके घाव तथा 
यक्ष्मा आदि रोग दूर नहीं हुए । उसका नन्हा पुत्र 
भद्रायु घावकी पीड़ासे अन्तमें मर गया । पुत्रके मरनेपर 
रानी शोकके कारण मूच्छित हो गयी । सचेत होनेपर 
वह विलाप करने लगी | उसी समय ऋषभ नामसे 
प्रसिद्ध शिवयोगी वहाँ आ पहुँचे । राजपत्नीको उन्होंने 
पहले तो बहुत समझाया, पर अन्तमें उसकी दीनतापर 
उन्हें दया आ गयी | मन्त्र पढ़कर उन्होंने बालकके 
मुखमें भस्मकी एक चिटकी डाळ दी | विभूतिके पड़ते 
ही मरा हुआ बालक जीवित हो गया | शिवयोगीने 
रानीको थोड़ी भस्म और दी अपने तथा पुत्रके शरीरमें 
लगानेके लिये | इस भस्मको लगानेसे दोतोंके घाव तुरंत 
भर गये । वे पूर्ण खस्थ हो गये । 


पद्माकर वेश्यके सुनय नामक एक पुत्र था | राजकुमार 
मद्रायुसे उसकी मित्रता हो गयी । पद्माकरने दोनों 
बालकोंके विधिपूर्वक सब संस्कार कराये | यज्ञोपवीत 
हो जानेपर दोनों बालक गुरुगृहमें गये और वहाँ उन्होंने 
सम्पूर्ण वियाओंका भली प्रकार अध्ययन किया । जब 
राजकुमार भद्रायुका सोळहवाँ वर्ष प्रारम्भ हुआ, तब वे ही 
शिवयोगी ऋषभ :फिर आये | रानी तथा राजकुमारने 
बडी श्रद्धासे उनका पूजन किया । उन्होंने भद्रायुको 
घम, सदाचार आदिका उपदेश किया और! भगवान्‌ 
शङ्करके षडक्षर मन्त्र ( ३० नमः शिवाय ) की दीक्षा 
देकर शङ्करजीकी उपासना-त्रिधि बतलायी | मद्रायुको 


उन्होंने शिवकवचका उपदेश भी किया | शिवयोगीने 
एक राङ्क तथा रात्रुनाराक खड्ग दिया और अभिमन्त्रित 
भस्म उनके शरीरमें लगायी । इस :भस्मके छगानेसे 
भद्रायुमें बारह सहस्र हाथियोंका बल आ गया । इसके 
पश्चात्‌ राजकुमार भद्रायुको आशीर्वाद देकर शिवयोगी 
चले गये । 

मगधदेराके राजाने राजा वञ्रबाहुको युद्धमें हराकर 
उनकी राजधानी नट-भ्रष्ट कर दी थी । राजाके गोधन 
एवं सेवकादि उसने छीन लिये थे और राजा वञ्रबाहको 
बंदी बनाकर वह प्रबळ शत्रु अपने नगरमें ले गया था | 
यद्यपि राजा वत्रबाहुने भद्रायुकी अबोध दशामे रोगी 
होनेके कारण माताके साथ निष्ुरतापूर्वक घरसे निकाल 
दिया था और फिर कभी उसने अपनी पल्ली और पुत्रकी 
खोज-खत्रर नहीं छी थी, परंतु जब राजकुमार भद्रायुको 
पता लगा कि शश्रुओंने उनके पिताको तथा माताओंको 
बंदी बना लिया है और उनकी जन्मभूमि दशार्णदेशको 
नष्ट-श्रष्ट किया है, तब वे बड़े कुपित हुए । कवच पहन- 
कर तथा खङ्ग लेकर वे घोडेपर बेठकर अकेले ही उस 
स्थानपर आये, जहाँ मगधकी सेना ठहरी थी । 
राजकुमार भट्रायु शत्रुओपर टूट पड़े । मगधदेशके सहस्रो 
सैनिक मी क्रुद्ध होकर उनपर बाणोंकी वर्षा करने लगे, 
लेकिन भद्रायु इससे तनिक भी विचलित नहीं हुए । 
उन्होंने एक रथीको सारथिसहित मारकर उसके रथपर 
अधिकार कर लिया और अपने मित्र वेश्यकुमार सुनयको 
सारथि बनाकर रथपर बेठ गये । भयंकर संग्राम करके 
भद्रायुने शत्रुओंको पराजित कर दिया । शात्रुआँके 
बन्थनर्म पड़े पिता तथा सौतेली माताओंको उन्होंने मुक्त 
किया | दशार्णदेशके जिन राजसेवकों, मन्त्रियो एवं प्रजा- 
जनोंको मगधका राजा बंदी बना लाया था, उन्हें भी 
छुड़ाया और अपने राज्यका सब धन भी लौटा लाये | 

इस प्रकार जब भद्रायु विजयी होकर दशार्णदेश अपने 
पिताको लौटा लाये, तब जो लोग शत्रुओके भयसे अपना 
घर-द्वार छोड़कर भाग गये थे, वे भी अपने घरोंको 
लोट आये । 

पिताको राजधानीमें छोड़कर भद्रायु अपनी माताके 
पास चले गये । रित्रयोगीके आदेरासे निषधदेशके राजा 
चन्दराङ्गदने अपनी पुत्री कीर्तिमालिनीका विवाह भद्रायुसे 


* सब नर करहि परस्पर प्रीती । चलहि सधर्म निरत श्रुति नीती ॥ % 


कर दिया । इस विवाहके अवसरपर निषधनरेशने राजा 
बज्रबाहुको भी बुलाया था | जब वहाँ पहुँचनेपर राजा 
वत्रबाहुको पता लगा कि उन्हें शतुसे छुडानेवाला 
महावीर उनका ही पुत्र है, तब उन्हें अपने कर्मपर बड़ा 
पश्चात्ताप हुआ | अपनी बड़ी रानी सुमति तथा अपने 
पुत्र भद्रायुको वे पुत्रबधूके साथ राजधानी ले आये । 
मद्रायुको राजाने युतराज-पदपर अभिषिक्त कर दिया | 


~ 


भक्त बालक श्रीकर गोप 


उज्जयिनीनरेश चन्द्रसेन भगवान्‌ महाकाळके परम 
भक्त थे | एक बार बहुतसे राजाओंने उनके राज्यपर 
आक्रमण कर दिया और चारों ओरसे अपनी सेनाओंके 
द्वारा नगरको घेर लिया | इस विपत्तिमें राजा चन्द्रसेन 
भगवान्‌ महाकालकी शरणमै गये । वे उपवास करते हुए 
अनन्यभावसे भगवान्‌ शङ्करकी आराधना करने लगे । 
एक दिन जब महाराज भगवानका पूजन कर रहे थे, तब 
उसी नगरकी एक विधवा ग्वालिनी अपने एकमात्र पुत्र 
श्रीकरके साथ वहाँ गयी । श्रीकरकी अवस्था उस समय 
` पाँच वर्षकी थी । वाळकने बड़े ध्यानसे वह महोत्सव 
देखा और उसने भी वहीं पूजन करनेका निश्चय 
` कर लिया । 

घर आनेपर बाळक श्रीकर कहींसे एक सुन्दर 
पत्थर उठा लाया | उसने उसे शिवलिङ्ग मानकर जलसे 
स्वान कराया, चन्दनके बदले मिट्टी लगायी शित्रजीको 
और इसी प्रकार कृत्रिम धूप, दीप आदि भी उसने 
अपनी पूजामें काम लिये | जो पुष्प उसके हाथ आ 
सकते थे, उन्हें वह पहले ही तोड़ लाया था | वह 
भोला बाळक एक बार पूजन करके संतुष्ट नहीं हुआ | 
वह बार-बार पूजन करता था, बार-बार मस्तक भूमिमें रख- 
कर प्रणाम करता था और बार-बार ताली बजाकर अपने 
भगवान्‌के सामने नाचता था । इस प्रकार जब बह 
अपनी पूजामें लगा था, तभी उसकी माताने उसे भोजन- 


के लिये बुलाया । माताके बुलानेपर भी उसे भोजन 
करनेकी इच्छा नहीं हुई । माताने देखा कि लड़का 
बुलानेसे नहीं आता तो खयं वहाँ आयी | उस समय 
श्रीकर आँख बंद करके ध्यान करने बैठा था | माताने उसे 


हाथ पकड़कर खींचा और जब वह नहीं उठा, तब मारा 


भी | अन्तमें झुँझलाकर माताने उसकी मूर्तिका वह शिवलिङ्ग 
दूर फेंक दिया और पूजाकी सामग्री नष्ट कर दी । 
क्रोधमें भरी ग्वालिनी बेटेको डॉटकर घरमें चली गयी । 
बेचारा श्रीकर हाय-हाय करके भगवान्को पुकारने 
लगा और दुःखके मारे मूच्छित हो गया । उसके नेत्रॉसे 
आँसूकी धारा बह रही थी | दो घड़ीमें जब उसकी 
मूच्छ दूर हुई, तब वह. भौंचक्का-सा हो गया | उसका 
निवास-स्थान परम सुन्दर रिव-मन्दिर बन गया था | 
उस मन्दिरमें मणियोंके खंभे तथा सुबर्णकी चोखटे, द्वार 
आदि थे । वहाँकी भूमि नीलम तथा हीरोसे जड़ी थी | 
श्रीकरके हृष॑का पार नहीं रहा । भगवान्‌की कृपा समझ- 
कर वह नाचने और भगवानका गुण गाने लगा | फिर 
उसने पृथ्वीमें लेटकर भगवान्‌को प्रणाम करके प्रार्थना 
की---देव | मेरी माताके अपराध क्षमा करें । वह मूढ़ 
है, आपके प्रभावको नहीं जानती । यदि आप मुझपर 
प्रसन्न हैं, यदि आपकी पूजासे मुझे कुछ पुण्य हुआ 
है तो उसके प्रभावसे मेरी माता आपकी दया प्राप्त करे ।? 
दूसरे दिन सबेरा होते ही नगरमें हल्ला मच गया। 


# पाण्डवोका बाल-जीवन % 

लोग श्रीकरके मन्दिरका दर्शन करने आने लगे । राजा 
चन्द्रसेन भी वहाँ दर्शन करने पधारे । जो राजा लड़ाई 
करने आये थे, उन्होंने भी भगवानूकी कृपाका यह प्रभाव 
देखकर शत्रुताका भाव छोड़ दिया और राजा चन्द्रसेनकी 
आज्ञा लेकर नगरमे भगवानके दर्शन करने आये । श्री- 
हनुमानजी उसी समय वहाँ प्रकट हुए । उन्होंने बताया 


कि 'अनजानमें ही बालक श्रीकरने कृष्णपक्षमें शनिवारको 
प्रदोषब्रत तथा शिव-पूजन किया है, उसीका यह फल 
है ।? शिवभक्तिके प्रतापसे श्रीकर धन्य हो गया । 
श्रीकरकी ही आठवीं पीढ़ीमें ब्रजराज नन्द॒जी हुए, जिनके 
यहाँ साक्षात्‌ गोलोक-विहारी श्रीकृष्णचन्द्र पुत्ररूपसे 
प्रकट हुर । 


-ण”*४८६किडे०--- 


पाण्डवोंका बाल-जीवन 


महाराज पाण्डुके दो रानियाँ थी--कुन्ती और माद्री । 
कुन्तीके तीन पुत्र हुए--युधिष्ठिर, भीमसेन और अर्जुन 
एवं माद्रीके दो पुत्र हुए---नकुल और सहदेव । ये ही 
पाण्डुपुत्र होनेसे “पाण्डव? कहलाये । ये पाँचों इन्द्रके 
अथवा धर्मराज, वायु, इन्द्र एवं अश्विनीकुमारोके अंश 
थे तथा भगवान्‌ श्रीकृष्णके परम भक्त थे । 
हस्तिनापुरमें पाण्डवोंके विधिवत्‌ सब संस्कार हुए । 
ये पाँचों भाई बचपनसे ही विनम्र, गुणवान्‌ और शील- 
सम्पन्न थे । अपने बड़े भाई युधिष्टिरका चारों भाई 
बहुत आदर करते थे और उनकी आज्ञाका सावधानीसे 
पालन करते थे । युधिष्ठिरजी भी अपने छोटे भाइयोंको 
प्राणोंके समान प्यार करते थे । पाण्डवोमे भीमसेन अत्यन्त 
बलवान्‌ थे । दौइनेमें, कुइती लड़नेमें तथा भोजन करने- 
में कोई उनकी बराबरी नहीं कर सकता था। होड़के कारण 
। ध्रृतराष्ट्रके दुर्योधन आदि समी पुत्रोंकी खेलमें हरा 
दिया करते थे । वैसे उनके मनमें कोई वैरभाव नहीं 
था । दुर्योधन आदि जब किसी बृक्षपर चढ़ जाते, तब 
वे वृक्षकी जड़ पकड़कर हिला देते, जिससे सत्र बालक 
पृथ्वीपर गिर पड़ते थे | बराबर भीमसेनसे हारनेके 
कारण दुर्योधनके मनमें पाण्डवोंके प्रति द्वेष हो गया । 
वह बराबर भीमको मार डालने तथा युधिष्ठिर आदिको 
बंदी बनानेका उपाय सोचने लगा । 


ढेषवश दुर्योधने एक योजना बनायी । गङ्गा- 
बा? अं २१-- | 


किनारे प्रमाणकोटि नामक स्थानपर उसने जलविहारके 
लिये शिबिर खड़े किये । पाण्डवोने उसका आमन्त्रण 
खीकार कर लिया । वहाँ पहुँचकर कौरवोंने बड़ा आदर 
दिखाते हुए पाण्डवोंको भोजन कराया । दुर्योधनने पहले- 
से विष मिलाकर छू बनवाये थे । बड़े आग्रहसे उसने 
भीमसेनको वे लडू खिलाये । अनजानमें ही भीम वे 
सब लडू खा गये । जल-क्रीडाके पश्चात्‌ भीमको बड़ी 
थकावट जान पड़ी । वे अपने रिबिरमें आकर सो गये 
और विषके शरीरमें फैल जानेसे मूर्छित हो गये । 
दुर्योधने अपने हाथों उन्हें लताओंसे बॉँधकर ऊँचे 
कगारसे गङ्गाजीमें फेंक दिया । इसी दशामें भीम पाताळ- 
लोक पहुँचे । वहाँ उन्हें विषैले सपोने खूब काटा । 
सपॉके काटनेसे भोजनमें खाये विषका प्रभाव दूर हो 
गया । अब सचेत होकर वे सर्पोको मारने लगे । उसी 
समय वहाँ आर्यक नागके साथ नागराज वासुकि आये। 
आर्यक नागने भीमको पहचान लिया । वह भीमका 
नाना लगता था । उसकी प्रार्थनापर नागराज वासुकिने 
नागलोकमें भरा अमृत पीनेकी आज्ञा दे दी | एक धूँटमे 
भीम एक कुण्डका रस पी जाते थे । इस प्रकार आठ 
कुण्डका रस पीकर नागांके कहनेपर वे एक उत्तम शय्या- 
पर सो गये और आठ दिनतक सोते रहे । यहाँ दुर्योधन 
मन-ही-मन प्रसन्न हो रहा था । युधिष्ठिर आदि चारों 
भाइयोंने बहुत ढूँढ़ा; किंतु उन्हें कहीं भीम मिले नहीं । 

# दैहिक दैविक भौतिक तापा । राम राज नहिं काहुहि ब्यापा ॥ * 


घर लोटकर माता कुन्तीको उन्होंने यह समाचार दिया । 
सबको यह शङ्का तो हो गयी कि इसमें दुर्योधनकी 
कुछ दुष्टता है; परंतु बिदुरजीके समझानेसे सबने शान्त 
रहना ही उचित समझा । आठ दिनपर जब भीमसेनके 
शरीरमें वह रस पच गया, तब वे जगे | उनको अब दस 
सहस्र हाथियोंका बल ग्राप्त हो गयां था । नागोंने उनका 
दिब्य वन्न तथा आमूषणोंसे सत्कार किया | बहाँसे 
नागराजकी अनुमति लेकर भीमसेन ऊपर आये । माता 
कुन्ती तथा भाइयोको भीमसे मिलकर बड़ा ही आनन्द 
हुआ । जत्र भीमने दुर्योधनकी दुष्टता सुनायी, तब 
युधिष्टिरजीने कहा--'भाई ! बस, अब चुप रहो । यह 
बात कभी किंसीसे मत कहना । हमलोगांको अब 
साबधानीसे एक-दूसरेकी रक्षा करनी चाहिये |? 

दुरात्मा दुर्योधने भीमसेनके प्यारे सारथिको गला 
घोंटकर मार डाला । भीमसेनके भोजनमें एक बार और 
बिष डाला गया । युयुत्खुने यह बात पाण्डवोंको बतला 
दी, किंतु भीमसेनने वह विष खाकर पचा लिया | 
उनके शरीरपर उसका कोई प्रभाव नहीं पड़ा । भीमको 
बिषसे मरते न देखकर दुर्योधने अपने मामा शकुनिसे 
सलाह करके और भी अनेक उपाय उन्हें मारनेके किये । 
पाण्डव सब कुछ जानकर भी सह लेते थे । वे किसीसे 
कुछ कहते नहीं थे । युधिष्ठिर बचपनसे इतने धर्मात्मा 
थे कि वे कौरवोंको अपना भाई मानकर अपकार करनेपर 
भी उनकी बदनामी करना पसंद नहीं करते थे । 

जब धृतराष्ट्रने देखा कि राजकुमार खेळ-कूदमें ही 
लगे रहते हैं, तब उन्होंने कृपाचार्यजीको बुलाकर उन्हे 
शिक्षा देनेके लिये कहा । पाण्डयों और कौरवोंने 
कृपाचार्यजीसे झाख्नोंकी तथा धनुर्वेदकी प्रारम्मिक शिक्षा 
प्राप्त की । द्रोणाचार्यजीके हस्तिनापुर आ जानेपर 
भीष्मपितामहने उनसे प्रार्थना की कि वे राजकुमारोंको 
बिधिवत्‌ धनुर्वेदकी शिक्षा दें । आचार्य द्रोणसे ही कौरव 
तथा पाण्डवोंने धनुर्बेदकी सम्पूर्ण शिक्षा पायी । 


जब सब राजकुमार कृपाचार्यजीके यहाँ पढ़ रहे थे, 
आचार्यने उन्हें पढ़ाया--“सत्यं वद?, “धर्म चर? अर्थात्‌ 
सत्य बोलो | धर्मका आचरण करो । पूछनेपर सभी राज- 
कुमारोंने बताया कि हमें पाठ याद हो गया है, किंतु 
युधिष्ठिरजीने कहा कि 'पुझे एक वाक्य तो आ गया है, 
पर दूसरा पूरी तरह नहीं आया |? कई दिनोंतक 
आचार्य बराबर पूछते कि पाठ याद हुआ या नहीं और 
युधिष्टिर वही उत्तर देते | अन्तमें आचार्यके अप्रसन्न 
होनेपर युधिष्ठिरने बताया--'वर्मका आचरण करना 
चाहिये, यह बात मेरे चित्तमें पूर्णतया बैठ गयी है; किंतु 
सदा सत्य ही बोलना चाहिये, यह बात इतनी दृढ़ 
नहीं बैठी है कि में कह सकूँ कि जीवनमें मुझसे कमी 
छलसे भी झूठ नहीं बोला जायगा ।' आचार्यने युधिष्ठिर- 
को हृदयसे लगा लिया और कहा--'सचमुच तुमने ही 
पढ़ा है । दूसरोंने तो कुछ भी पढ़ा नहीं |! 


जिस प्रकार युधिष्ठिरजी धर्मनिष्ठ थे और भीमसेन 
सबसे बड़े बलवान्‌ थे, वेसे ही अर्जुन बाण-विद्यामें सत्र 
श्रेष्ठ थे । एक बार आचार्य द्वोणने अपने शिष्योंकी 
परीक्षा लेनेके लिये एक नकली पक्षी बनवाकर वृक्षपर 
टाँग दिया और राजकुमारोंसे कहा--'तुम्हें बाण मारकर 
पक्षीका मस्तक उड़ाना होगा |? जब कोई राजकुमार 
धनुष चढ़ाकर तेयार हो जाता, तब आचार्य पूछते-- 
तुम्हें क्या दिखायी पड़ रहा है ?? राजकुमार बतलाते--- 
“हमको वृक्ष, पक्षी तथा यहाँके सब दृश्य दीख रहे 
हैं ॥ आचार्य कह देते--“धनुष रख दो ! तुमसे 
लक्ष्यवेध नहीं होगा ।? एक एककर सभी राजकुमार 
इसी प्रकार बैठा दिये गये | अन्तमें जब अर्जुन उठे, 
तब उनसे भी वही प्रश्‍न हुआ । अर्जुनने कहा--मुझे 
तो पक्षीके मस्तकको छोड़कर कुछ भी इस समय नहीं 
दीखता ।' आचार्यने प्रसन्न होकर उन्हें बाण चलानेकी 
आज्ञा दी ओर पक्षीका मस्तक उस बाणसे कटकर गिर 
पड़ा | जबतक उद्देशयके प्रति इतनी एकाग्रता न हो 

कि उसे छोड़कर दूसरा कुछ न सूझे, तबतक पूरी 
सफलता नहीं होती, यही बात आचार्य द्रोणने अपने 
शिष्योंकी इस घटनासे सिखायी । एक दिन गङ्गा-स्नान 
करते समय एक मगरने द्रोणाचार्यजीकी जाँध पकड़ 
ली, आचार्य खयं छूः सकते थे; फिर भी उन्होंने 
शिष्योंको पुकारा । शेष राजकुमार तो हृक्के-बक्केसे खडे 
रह गये, पर अर्जुनने पाँच बाण मारकर पानीमें डूबे 
मगरको मार डाला । आचार्यने प्रसन्न होकर ब्रह्मशिर 
नामक दिव्याख॒का प्रयोग और संहार ( लौटा लेना ) 
अजुनको बतलाया | इस अश्वको प्राप्त करके अर्जुन 
सर्वश्रेष्ठ धनुर्धर हो गये । 

आचाय द्रोण तथा राजा द्रुपद एक साथ एक 
आचायके यहाँ बाल्यकालमें शिक्षा पाते थे | उस समय 
दोनोंमें बड़ी मित्रता थी | दुपदने कहा था कि मैं राजा 
होनेपर अपना आधा राज्य आपको दे दूँगा । समय 
आनेपर दुपद राजा हो गये । जब द्रोणाचार्यजी उनसे 
मिलने गये, तब उन्होंने उनका यथोचित सम्मान नहीं 
किया । “मित्रता समानमें ही होती है | एक राजा और 
एक दरिद्र ब्राह्मणमें कैसी मित्रता | बचपनमें अबोध 
दशामें कही हुई बातोंका कोई मूल्य नहीं होता |? इस 
प्रकारकी बातें करके उन्होंने द्रोणाचार्यका अपमान किया। 
आचार्य उन्हें दण्ड देनेमें समर्थ थे; किंतु उन्होंने अपने 
मित्रसे स्वयं युद्ध करना उचित नहीं समझा । बहाँसे वे 
हस्तिनापुर चले आये, पर ट्रुपदको उनके अभिमानका 
दण्ड देनेका विचार उनके मनसे गया नहीं । जब कौरत- 
पाण्डबोंकी शिक्ष! पूरी हो गयी, तब आचार्यने कहा--- 
'्रुपदको बंदी बनाकर मेरे पास ले आओ ! यही मेरी 
गुरुदक्षिणा है ।? दुर्योंधनादिने उत्साहवरा पहले 
द्रपदपर आक्रमण कर दिया; किंतु उन्हें पराजित होना 
पड़ा । अन्तमें अर्जुनने घोर संग्राम करके दुपदको पकड़ 
लिया और लाकर द्रोणाचार्यके सम्मुख खड़ा कर दिया | 
ट्रुपदका गर्वे नष्ट हो गया था। द्रोणाचार्यने कहा-- 


“राजन्‌ ! मैं अब भी पुरानी मित्रताको बनाये रखना 
चाहता हूँ । तुमने कहा था कि राजाका मित्र राजा ही 
हो सकता है, अतः तुम्हारा आघा राज्य मैं ले लेता हूँ 
और आघा तुम्हें लौटा देता हूँ | अब हम दोनों बराबर 
हो गये ।? इसके बाद द्रुपदको आचार्यने छोड़ दिया | 


दुपदको जीतनेके एक वर्षे पश्चात्‌ धृतराष्ट्रने युधिष्टिरको 
युवराजपदपर अभिषिक्त किया; किंतु पाण्डवोंकी बढ़ती 
हुई शक्ति तथा जनताका पाण्डवोंके प्रति प्रेम देखकर 
वे मन-ही-मन चिन्तित रहते थे । अपने पुत्र दुर्योधनके 
प्रति उनका बहुत अधिक मोह था । दुर्योधन तो पाण्डवां- 
से जळता ही था, उसने उन्हें मार डालनेका एक उपाय 
निकाला और धृतराष्ट्रको समझा-बुझाकर सहमत कर 
लिया । वारणावत नगरं दुर्योधने अपने मन्त्री पुरोचन- 
को इसलिये भेज दिया कि वहाँ सन, राळ, लकड़ी तथा 
दूसरे शीघ्र जलनेवाले पदार्थोके संयोगसे एक सुन्दर 
भवन पाण्डबोंको निवास करनेके लिये बनाया जाय । 
दुर्योधनके चरोंने वारणावत नगरकी प्रशंसा करना प्रारम्भ 
कर दिया । एक दिन घृतराष्ट्रने युधिष्ठिरजीको आज्ञा 
दी कि “वे भाइयोंके साथ उस सुन्दर नगरको देखने 
जायँ और कुछ दिन वहाँ रहकर लौट आवें ।' युधिठ्ठिरने 
इच्छा न होनेपर भी अपना आदरणीय होनेके कारण 
धृतराष्ट्रकी आज्ञा खीकार कर ली । विदुरजीको दुर्योधन- 
की दुश्ताका पता लग गया था । जब पाण्डव वारणावत 
नगर जाने लगे, तब विदुरजीने सांकेतिक भाषामें बता 
दिया कि “तुम लोगोंको अग्निसे सावधान रहना चाहिये और 
धूम-फिर्कर वनमें जानेवाले मार्गों तथा दिशाओंका ज्ञान 
प्राप्त कर लेनो चाहिये ।? 

पाण्डवोंके वारणावत जानेपर पुरोचनने बड़े ढंगसे 
अपने बनवाये भवनकी चर्चा की । ऊपरसे देखनेमें वह 
बहुत सुन्दर था; किंतु उसमें सब जलनेवाली वस्तुएँ 
लगी थीं । उसकी दीवारोंपर ऐसे लेप चढाये गये थे 
जो झटपट जल उठे, पर परीक्षा करनेपर भी संदेह 

न हो । विदुरजीके संकेतसे युधिष्टिर सब बातें समझ 
गये थे, फिर मी माता कुन्ती तथा भाइयोंके साथ वे उसी 
भवनमै आकर रहने लगे । खगुत्तरूपते पाण्डवोने 
उस भवनसे बनमें निकल जानेके लिये एक सुरंग 
बनवाना प्रारम्भ कर दिया और वनमें शिकारके लिये 
नित्य वूमनेके बहाने आस-पासके मार्गाका भी वे पता 
लगाते रहे । विदुरजीने एक सुरंग खोदनेवालेको पाण्डवोंके 
पास भेज दिया था । उसने एक बड़ी सुरंग बना दी 
और उसका द्वार भूमिके बराबर ऐसा कर दिया कि पता 
न लगे | पाण्डव एक वर्षतक उस भवनमें रहे | पुरोचन 
उन्हें धोखेसे भवनमें अग्नि लगाकर भस्म कर देना चाहता 
था । एक दिन रात्रिको पाण्डवोने खयं ही उस भवनमें 
अग्नि लगा दी और सुरंगके मार्गसे बनमें निकल गये । 
उस भवनमें चारों ओर ऊँची-ऊँची दीवा थीं और एक 
ही द्वार था । उस दिन दिनमें माता कुन्तीने ब्राह्मणोंको 
दान दिया था और गरीबोंको भोजन कराया था । एक 
भीलकी खी भी वहाँ आयी थी । वे सब्र शराब पिये हुए 
थे, अतः मोजन करके संयोगवश उसी भवनमें सो गये 
थे । पापी पुरोचन तथा अपने पुत्रोंके साथ वह भीळनी 
उस भवनके साथ भस्म हो गये । प्रातःकाल शवोंको 
देखकर लोगोंने समझा कि अपनी माताके साथ पाएंडत्र 
जळ गये हैं । प्रजामें हाहाकार मच गया । भीष्मपितामह 
आदिको भी बड़ा दुःख हुआ । विदुरजी सब कुछ जानते 
थे; फिर भी ऊपरसे उन्होंने भी शोक प्रकट किया । 
धृतराष्ट्र तथा उनके पुत्र मनमें बहुत प्रसन्न हो रहे थे 
और ऊपरसे दिखाऊ शोक भी प्रकट कर रहे थे | 
सुरंगके द्वारा बनमें पहुँचनेपर पाण्डवोंने शीघ्र ही दूर 
चले जानेका विचार किया । उन्हें दुर्योधनके दुष्ट 
साथियोंका अत्र भी भय था । इतना होनेपर भी 
माता कुन्तीके कारण शीघ्रतासे वे चल नहीं पाते थे । 
अन्तमं भीमसेनने कुन्ती देवीको कंधेपर उठाया, नकुल- 
सहदेवको गोदमें लिया और युधिष्ठिर तथा अर्जुनको 


हाथोंका सहारा देते इए वे शीघ्रतासे चलने लगे । इसी 
समय विदुरजीका भेजा हुआ सेवक आया और उसने उन 
लोगोंको नोकाद्वारा गङ्गा-पार पहुँचा दिया | अनेक कष्ट 
उठाते हुए भीमसेन सबको पूर्ववत्‌ लेकर आगे जाने लगे । 
ात्रिमें एक बृक्षके नीचे कुन्तीदेवी तथा चारों भाई सो 
गये । केवळ भीमसेन सात्रधानीसे जगते हुए सबकी रक्षा 
करते रहे । उसी बनमें हिडिम्ब नामक एक राक्षस रहता 
था । वह काळे रंगका, भयंकर दाढोंवाला विशाल आकार- 
का, बलवान्‌ तथा मांसभक्षी था | उसे भूख लग रही 
थी । मनुष्योंकी गन्ध पाकर उसने अपनी बहिन हिडिम्बाको 
उन्हें मारकर लानेके लिये भेजा। हिडिम्बा वहाँ पहुँची तो 
मीमसेनको देखकर मुग्ध हो गयी और प्रार्थना करने लगी 
कि वे उसे पत्नीके रूपमै स्वीकार कर लें | उसने अपने 
माईके भयसे भी सूचित कर दिया । भीमसेनने कहा-- 
“तू डर मत | तेरा भाई मेरा या मेरे माइयोंका कुछ 
बिगाड़ नहीं सकता |? इधर इन बातोंमें लगनेसे 
हिडिम्बाको लौटनेमें देर होते देख राक्षस हिडिम्ब क्रोधमें 
भरा हुआ आया । भीमसेनने उसे पकड़ लिया ओर 
थोड़ी देरतक दोनोंमें घमासान युद्ध होता रहा, पर अन्तमें 
भीमने राक्षसको पटककर मार डाला । राक्षसके मरनेपर 
हिडिम्बाने माता कुन्तीके चरण पकड़कर प्रार्थना की । 
माताकी आज्ञासे भीमसेनने उससे विवाह कर लिया । 
घटोत्कच नामक परम पराक्रमी पुत्र हिडिम्बासे उत्पन्न 
हुआ । | 

पाण्डवोंने सिरपर जटाएँ बढ़ा ली थीं । वे तपसियों- 
के समान वेश रखते थे और वनके कन्द-मूल खाते थे । 
कमी वे माताको पीठपर बैठा लेते और कमी धीरे-धीरे 
चलते । भगवान्‌ व्यास उनसे एक बार बनमें मिले और 
उन्होंने पाण्डबोंको सान्त्वना दी । व्यासजीके आदेशसे 
पाण्डव एकचक्रा नगरीमें गये और वहाँ एक ब्राह्मणके घर 
रहने लगे । भगवान्‌ ब्यासने अपने पुनः आनेतक उन्हें 
वहीं रहनेका आदेश दे दिया था | उस. समय पाण्डव 


* पाण्डवौका बाल-जीवन % 

भिक्षा माँगकर लाते थे । जो कुछ मिलता था, उसे बना- 
कर कुन्तीदेवी आधा भीमसेनको खिला देतीं और आधेमें 
शेष सब बाँटकर खा लेते थे । 


जिस घरमें वे लोग रहते थे, उस ब्राह्मण-परिवारके 
लोग एक दिन करुण-क्रन्दन कर रहे थे | पूछनेपर 
पता छगा कि उस नगरके पास बक नामका राक्षस 
रहता है । उस बलवान्‌ राक्षसके लिये नगरमेंसे बारी- 
बारीसे लोग प्रतिदिन एक गाड़ी अन्न और दो मैंसे 
भेजते थे । जो मनुष्य यह सामग्री लेकर जाता, 
उसे भी वह राक्षस खा लेता था | उस दिन उस 
ब्रा.्मणके घरकी बारी थी; उस ब्राह्मणके घरमें ब्राह्मण, 
उसकी पत्नी, पुत्र तथा पुत्री--ये चार ही मनुष्य थे | 
इनमेसे प्रत्येक चाहता था कि दूसरोंकी जीवन-रक्षा हो 
और वह खयं राक्षसका आहार वनने उसके पास जाय । 
कुन्तीदेवीने ब्रामणसे कहा---“आपलोग दुखी न हों। 
मेरे पाँच पुत्र हैं, में अपना एक पुत्र राक्षसके पास भेज 
दूँगी । आपके घरमै हम इतने दिनों बड़े आरामसे रहे 
हैं । आपके संकटको दूर करना हमारा कर्तव्य है |? 
ब्राह्मण-त्राह्षणीने यह बात स्पट अस्वीकार कर दी | अपने 
घर ठहरे अभ्यागतको अपने प्राणोंके लिये राक्षसके पास 
भेजना तो बडा भारी पाप है । पाप करके यदि जीवनको 


रक्षा होती हो तो उससे मर जाना लाख गुना श्रेष्ठ 


है । किसी प्रकार कुन्तीदेवीने ब्राह्मणको समझाया 
कि “मेरा पुत्र मरेगा नहीं । राक्षसको मारकर पूरे 
` नगरका संकट वह दूर कर देगा |? जब कुन्तीजीने यह 
बहाना किया कि मेरा पुत्र ऐसी मन्त्रविया जानता है कि 
राक्षस उसका कुछ नहीं कर सकता, तब ब्राह्मण राजी 
हुआ । माताकी आज्ञासे गाडीभर अन्न तथा मैंते लेकर 
भीमसेन रात्रिके समय वनमें गये । वहाँ उन्होंने गाडीके 
भैंसे तो खोलकर भगा दिये और बकासुरको पुकारकर खयं 
लाया हुआ अन्न भोजन करने बैठ गये | वह भयंकर 
राक्षस वहाँ आया और अपने लिये लाया अन्न दूसरेको 


खाते देख क्रोधके मारे काँपने लगा | उसने बहुत 
गर्जन-तर्जन किया, पर भीमसेन तो उसकी ओर पीठ 
करके भोजन करनेमें लगे ही रहे | भोजन समाप्त करके 
हाथ-मुँह धोकर. तब भीमने राक्षसकी ओर ध्यान दिया । 
थोड़ी ही देरके युद्धमें उन्होंने राक्षसो पटक दिया और 
घुटनोंसे रगइकर मार डाला । राक्षसो मारकर उसका 
शव वे नगरद्वातक उठा लाये और वहाँ पटककर माताके 
पास चले गये । उस दुष्ट राक्षसके मारे जानेसे सदाके 
लिये उस नगरके लोगोंका भय दूर हो गया । 

भगवान्‌ व्यास फिर एकचक्रा नगरीमें आये । उन्होंने 
पाण्डाको द्रौपंदीके जन्मकी कथा सुनाकर बताया कि 
उसका खयंवर होनेवाला है । व्यासजीकी आज्ासे 
पाण्डवोंने माताके साथ पाञ्चाल देशके लिये प्रस्थान 
किया । मार्गमे एक दिन रात्रिके समय पाण्डव गङ्गातटके 
सोमाश्रयायण-तीर्थपर पहुँचे | उस समय अर्जुन आगे- 
आगे मशाल लिये चल रहे थे । गन्धर्तरराज चित्ररथ 
ख्लियोंके साथ वहाँ गङ्गाजीमें विहार कर रहे थे । उन्होंने 
पाण्डवोंको जलें प्रवेश करनेसे यह कहकर रोका कि 
“संध्याके पश्चातूका समय गन्धर्व, यक्ष तथा राक्षसोंका 
है । इस समय मनुष्योको जलमें नहीं उतरना चाहिये |? 
अर्जुनने कहा--“भला, समुद्र, हिमालय पर्वत और गङ्गा- 
जी भी किसीके लिये सुरक्षित हो सकती हैं ?? बात 
बढ़ जानेपर गन्धर्वराजने विषेले बाण चलाने प्रारम्भ 
किये । अर्जुनने अपनी ढाल और मझाळपर ही उनके 
बाण रोक लिये और आग्नेया चलाकर उनका रथ 
भस्म कर दिया । चित्ररथसे वे दग्धरथ हो गये । गन्धर्व 
राजको पकड़कर अर्जुन युधिष्टिके पास ले आये; पर 


दयाळु एवं धर्मात्मा युधिष्ठिरने उन्हे मुक्त करवा दिया | 


चित्ररथने अर्जुनसे मित्रता कर ली । अर्जुने उसे आग्ने- 
यात्र दिया और उसने अर्जुनको चाक्षुषी विद्या दी तथा 
बहुतसे गन्धबेकि दिव्य घोडे यथासमय देनेका वचन 
दिया । गन्धर्वराज चित्ररथकी सम्मतिप्ते पाण्डवोंने तपखी 

# सब उदार सब पर उपकारी । बिप्र चरन सेवक नर नारी ॥ % 


मुनि धौम्यको अपना पुरोहित बनाया और द्रौपदी- 
स्वयंवरको देखने जानेवाले ब्राह्मणोंके साथ वे पाञ्चाल 
पहुँचे । नगरमें पहुँचकर एक कुम्हारके घर ठहर गये । 

महाराज द्रुपद चाहते थे कि उनकी पुत्रीका विवाह 
अर्जुनके साथ ही हो । उन्होंने एक ऐसा यन्त्र बना 
रक्खा था कि उसमे बनायी मछली बराबर घूमती रहती 
थी । नीचे कडाहेमे तेल भरा था | तेलमें मछलीकी छाया 
देखकर वहाँ रक्खे धनुषपर डोरी चढाकर पाँच बाणोंसे 
उस मत्स्यको मारकर गिरा देनेवालेके साथ ही द्रोपदीका 
विवाह होगा, यह घोषणा हो गयी थी। आये हुए नरेशोमें- 
से बहुतोंसे तो धनुष चढ़ा ही नहीं । कुछने धनुष चढ़ा 
भी लिया तो वे लक्ष्यका वेध नहीं कर सके । सब 


नरेशोंके निराश हो जानेपर अर्जुन उठे और उन्होंने 
सहज ही धनुष चढ़ाकर उस मछलीको बाण मारकर 
गिरा दिया । उस समय पाण्डव ब्राह्मणों-जैसे वेशमें थे । 
राजाओंने उनपर आक्रमण कर दिया; किंतु अर्जुन तथा भीम- 
के आगे उन सबकी एक नहीं चल सकी | श्रीबलरामजीके 
साथ भगवान्‌ श्रीकृष्ण भी वहाँ आये थे । उन्होंने पहले 
ही पाण्डबोंकी पहचान लिया था । राजाओको समझा- 
बुझाकर भगवानूने शान्त करा दिया । इस प्रकार अपने 
शील, सदाचार, त्याग, पराक्रम तथा सहनशीलतासे 
बाल्यकाळमें ही पाण्डवोंने भगतानूकी कृपा प्राप्त कर 
ली । द्रौपदीको उन्होंने प्राप्त किया तथा समस्त संकटोंसे 
भी पार हो गये । 


Cee TT 


भक्त परीक्षित्‌ 


जिस समय सुमद्राकुमार अभिमन्यु महाभारतके 
युद्धमें कौरबोंद्वारा अन्यायपूर्वक मारे गये, उस समय उनकी 
पत्नी महाराज विराटकी पुत्री उत्तरा गर्भवती थीं | 
महाभारतका युद्ध समाप्त हो जानेपर रात्रिके समय 
पाण्डव-रिबिरमें घुसकर अश्वत्यामाने वहाँ सोते हुए 
वीरोंको मार डाला । द्रौपदीके पॉचों पुत्रोका मी उसने 
वध कर दिया । इस प्रकार कौरव तथा पाण्डव-वंशकी 
परम्पराका एकमात्र आधार उत्तराका वह गर्भस्थ बाळक 
ही था । अजुंनने अश्वत्यामाको पराजित करके पकड़ 
'छिया था; किंतु द्रौपदीके अनुरोधपर उसके मस्तककी 
मणि निकालकर अर्जुनने उसे छोड़ दिया । उस समय 
अश्वत्थामाकी बुद्धि पापसे मलिन हो रही थी । उसने 
पाण्डववंशका ही नाश करनेके लिये ब्रह्मात्रका प्रयोग 
किया । उत्तराने जब देखा कि एक जळता हुआ भयंकर 
चाण उसकी ओर आ रहा है, तब वह भयसे व्याकुल 
होकर भगवान्‌ श्रीकृष्णचन्द्रकी शरणमें गयी | भगवानूने उसे 
अभयदान दिया और बालककी रक्षाके लिये सूक्ष्मरूप से 
वे उत्तराके गर्भमें पहुँच गये । 


उत्तराके गर्भमें जो बालक था, उसने देवा कि 
एक बहुत बड़ी ज्वाला उसे भस्म करने आ रही है। 
समुद्रकी भॉति उमड़ती हुई वह ज्वाला चारों ओरसे 
बढ़ी आ रही है | इसी समय उस बालकने अँगूठेके 
बराबर भगवानको अपने पास देखा । भगवानका 
श्यामवर्ण श्रीअङ्ग वड़ा ही सुन्दर था । उनके शरीरपर 
बिजळीके समान पीताम्बर शोभा पा रहा था । उन्होंने 
मणिमय मुकुट, कुण्ड आदि आभूषण पहन 
रक्खे थे । भगवानके चार हाथ थे और उसमें वे शङ्ख, 
चक्र, गदा तथा पद्म लिये हुए थे । बालककी ओर 
अपने कमलके समान नेत्रोसे बड़े स्नेहपूर्वक देख रहे 
थे और अपनी गदाको उल्काके समान शीघ्रतासे चारों 
ओर घुमाकर उस उमड़ते आते अल्न-तेजको नष्ट करते 
जा रहे थे | बालक दस महीनेतक बराबर भगवानको 
देखता रहा और सोचता रहा---“ये कौन हैं !” जन्मका 
समय आनेपर भगवान्‌ अदृश्य हो गये, इसलिये बाळकपर 
ब्रह्माखका थोड़ा-सा प्रभाव पड़ गया । वह मरा हुआ-सा 
उत्पन्न हुआ । समाचार पाकर तुरंत श्रीकृष्णचन्द्र 

प्रसूतिकागारमें आये और उन्होंने बालकको जीवित कर 
दिया; क्योकि बालकने गर्भमें बराबर भगवानके 
सम्बन्धमें यह परीक्षण करना चाहा था कि ये कौन हैं, 
अत; उसका नाम परीक्षित्‌ रक्खा गया । 

महाराज परीक्षित्‌ बड़े धर्मात्मा, भगवद्धक्त तथा 
त्रिनयी थे | शिकारके समय भूख-प्याससे व्याकुल होकर 
वे शमीक सुनिके आश्रममें गये, पर उस समय मुनि 
ध्यानमग्न थे | उनको राजाके आनेका पता नहीं लगा | 
जब बार-बार माँगनेपर भी जल नहीं मिला, तत्र राजा 
परीक्षितूने कौतुकवश पासमें पड़ा मरा सर्प मुनिके 
गलेमें डाल दिया और राजधानी लौट आये । मुनिके 
पुत्रने समाचार पाकर शाप दिया कि राजाको साततें 


दिन तक्षक काट लेगा । राजधानी पहुँचकर परीक्षितको 
बडा दुःख हुआ कि उनके द्वारा एक मुनिका अपमान 
हुआ । शापका समाचार मिळनेपर उनको न तो बुरा 
छगा, न भय हुआ । वे बहुत प्रसन्न हुए । 
अपने पुत्र जनमेजयको राज्य देकर वे गङ्गा-किनारे 
अनशन करते हुए बैठ गये । यहीं श्रीशुकदेवजी घूमते 
हुए पहुँचे और उन्होंने परीक्षितको सात दिनमें श्रीमद्भागवत 
सुनाया । परीक्षितृका चित्त भगत्रान्‌में लग चुक्रा था । 
तक्षकके काटनेसे उनका देह भस्म हो गया । इस प्रकार 
उनके देहको भस्म करके तक्षकने एक प्रकारसे उनके 
पुत्रका ही काम किया । जो भगवानके भक्त हैं, जिनका 
मन भगवानमें लगा है, उनके लिये बड़े-से-वड़ा अनिष्ट 
भी अनुकूल फल देनेवाला बन जाता है । 

कुमार वन्ननाभ 


यदुवंशके महासंहारके पीछे बच गये केवल 
अनिरुद्धजीके पुत्र वत्रनाम | थोड़ी-सी रानियाँ बच गयी 
थीं श्रीकृष्णचन्द्रकी । अर्जुन इन सबको द्वारिकासे 
इन्द्रप्रस्थ ले आये थे और वहीं युधिष्ठिरजीने मथुरा- 
मण्डलका वञ्रनाभको राजा बना दिया था । पाण्डवोंके 
महाप्रस्थान कर जानेपर परीक्षित्‌ वत्रनाभको मथुराका 
राज्य सोंपने आये । उस समय मथुरामें केवल सूने 
मकान थे। कोई पशु-पक्षीतक वहाँ नहीं था । परीक्षितूने 
कहा---भप्रिय बज्रनाम | तुम धनकी, राज्य जीतनेकी, 
शत्रुओंकी चिन्ता मत करो । यह सब तो मैं कर 
दूँगा । तुम तो इन माताओंकी सेवा करो ।? 
बज्रनामने “नम्रतासे कहा--“चाचाजी ! आपकी 
` यह बात तो आपके ही योग्य है; किंतु मैं क्षत्रिय हूँ और 
मुझे आपके पिताने अख्न-शश्रकी शिक्षा दी है, इसलिये 
मुझे न किसीका भय है और न किसी बस्तुकी चिन्ता 
है | मुझे तो एक ही चिन्ता है कि मैं यहाँ राज्य 
किसपर करूँ | यहाँ तो मैं निर्जन बनमें आ गया हूँ । 
आपके धर्मात्मा पितामहने मुझे यहाँका राज्य दिया है, 


अतः मैं यहाँसे कहीं जाना भी नहीं चाहता । अब 
आप इस बातका कोई उपाय सोचें ।? 

परीक्षितूने पता लगाया तो यमुना-किनारे महर्षि 
शाण्डिल्यकी कुठिया मिल गयी । बुलानेपर महर्षि कृपा 
करके आ गये और उन्होंने पूजन खीकार किया । 
पूजादिके पश्चात्‌ पूछनेपर महर्षिने बताया--'यह ब्र 
तो दिव्यभूमि हे । जब श्रीकृष्णचन्द्र पृथ्वीपर अवतार 
धारण करते हैं, तब उनका दिव्यळोक गोलोक भी प्रकट 
हो जाता है । भगतानूके अपने लोक जानेसे उनका ब्रज 
भी अदृश्य हो गया है । अब तो अधिकारी भगवद्भक्त 
ही उस दिव्य वृन्दावनके दर्शन कर सकते हैं । 
साधारण लोगोंके लिये तो यह निर्जन ही दीखता है । 
मथुरामें तो तुम्हें ये भवन भी दीखते हैं, पर ब्रजमें तो 
कूप तथा सरोवरतक अद्रश्य हो गये हैं | अब तुम एक 
काम करो, भगवान्‌ श्रीकृष्णचन्द्रने जहाँ जो लीला की 
है, उसके अनुसार वहाँ कुण्ड, कुएँ, सरोवर तथा 
देवमन्दिरं बनत्राओ । मेरी कृपासे तुम्हें भगवानूके लीला- 
स्थलोंका स्फुरण होगा। जो लोग ब्रजके लोगोंके सम्बन्धी 

हैं, उन्हें यहाँ ले आकर आदरपूर्वक बसाओ तथा 
जंदर, मयूर आदि भगवानके प्यारे पशु-पक्षियोंको भी 
यहाँ लाकर छोड़ो ।' महर्षिकी आज्ञा खीकार करके 
परीक्षित्‌ तथा वञ्रनाभ इन कार्योमें लग गये । स्थान- 
स्थानपर कुरँ, सरोवर, कुण्ड बनवाये गये । भगवान्‌ 
राङ्करकी प्रतिमाएँ तथा गोविन्द, मुकुन्द आदि नामोंसे 
भगवान्‌ श्रीकृष्णकी प्रतिमाएँ मन्दिर बनाकर स्थापित 
की गयीं । ब्रजके लोगोंके जो सम्बन्धी दूसरे देशोमे थे, 
उन्हें धन आदि देकर त्रजमें बसाया गया | त्रानर तथा 
पशु-पक्षी भी लाये गये । 


एक दिन श्रीकृष्णचन्द्रकी पल्नियाँ यमुना-किनारे 
गयीं तो वहाँ उन्होंने कालिन्दीजीको सौभाग्यवतीके 
बेशमें देखा | बड़े आश्चर्यसे इसका उन्होंने कारण पूछा। 
दयावश यमुनाजीने ब्रताया--श्रीकृष्णचन्द्रसे हम सत्रका 
कभी वियोग नहीं होता। यह वियोग तो एक श्रम है। 
वे श्रीनन्दनन्दन नित्य श्रीवृषभानुनन्दिनी राधिकाजीके 
साथ रहते हैं । जिन्हें कीर्तिकुमारीका दास्य प्राप्त है, 
उन्हें श्रीब्रजराजकुमारका नित्य सामीप्य प्राप्त रहता है । 

% राम राज कर सुख संपदा । बरनि न सकइ फनीस सारदा ॥ # 


तुमलोग उद्धवजीके दर्शन करो । उद्धवजी एक रूपसे 
बद्रीनाथ जाकर तप कर रहे हैं और दूसरे रूपसे 
गोवर्धनके पास लताकुझ्ोंमें तदाकार होकर रहते हैं । 
वहाँ शयामसुन्दरका नाम-गुण-कीर्तन करनेसे वे प्रकट हो 
जायँगे । उनके दर्शनसे तुम्हें श्रीइयामसुन्दरकी प्राप्ति 
होगी ।? 


श्रीकृष्णचन्द्रकी पल्नियोंने वज़नाभको यह सत्र बताया | 
बज्रनाभने सबके साथ गोवर्धनके समीप संकीर्तन- 
महोत्सव प्रारम्भ किया । उद्भवजी वहाँ उस उत्सवमें 
लताओंमेंसे प्रकट होकर आ गये । सबने बडे प्रेमसे 
उनका पूजन किया । उद्धवजीने परीक्षित्को कलियुगका 
नियन्त्रण करनेके लिये भेज दिया और शेष सत्रको 
उन्होंने वैष्णवी रीतिसे एक महीनेमें श्रीमद्वागवतकी कथा 
सुनायी | कथाकी समाक्तिपर श्रीनन्दनन्दन अपने दिव्य 
व्रजमण्डलके साथ प्रकट हो गये। बञ्रनाभ तथा रानियोंने 
उस चिन्मय दिव्यधाममें अपना-अपना स्थान देख लिया 
और उससे एक हो गये । जेते वह दिव्यधाम संसारके 
साधारण लोगोंको नहीं दिखायी पड़ता, वैसे ही वे लोग 
भी संसारके लिये अदृश्य हो गये । 

भक्त निषाद-बालक 


वेंकटाचलपर बसु नामक एक निषाद सावाँके 
बनकी रक्षा किया करता था | वह भगवान्‌ पुरुषोत्तमका 
बड़ा भावुक भक्त था । सावाँके चावलोंका भात बनाकर 
उसमें वह शहद मिलाता और श्रीदेवी, भूदेवीके सहित 
भगवान्‌ विष्णुको भोग लगाकर तब खयं भगत्रानूका 
प्रसाद ग्रहण करता था । उसकी पतिव्रता पत्नी 
चित्रत्रतीके एक पुत्र था, जिसका नाम वीर था । बालक 
बीर अपने पिताके समान ही भगवानका भक्त था | 

एक दिन वसु निषाद अपने पुत्र वीरको सात्राँकी 
रक्षा करनेका आदेश देकर वनमें मधुके छत्ते ढूँढ़ने 
चछा गया । इधर उसके पुत्र वीरने भगवानके नेत्रे 


लगानेका समय होनेपर सात्राँके तैयार किये भातमेसे 
कुछ अग्निमें डाल दिया, कुछ पीसकर बृक्षकी जड़में 
भगवानको भोग लगा दिया और फिर उसने खयं 
भगवानका प्रसाद भोजन किया | जब वसु मधु लेकर 
आया, तब वह सावाँके भातको खाया हुआ देखकर 
अपने पुत्रको फटकारने लगा । उसे पुत्रका तनिक भी 
मोह नहीं था । जिस पुत्रने भगवानका भोग लगानेके 
लिये तैयार भात खयं खा लिया, उसे वह मार डालने- 
को उद्यत हो गया । शीघ्रतासे उसने तलवार खींच ली; 
किंतु जैसे ही उसने अपने पुत्रको मारनेके लिये हाथ 
उठाया, भगवान्‌ विष्णुने साक्षात्‌ प्रकट होकर उसका 
हाथ पकड लिया | 


% त्यागी भक्त गोपीचंद % 

हाथ पकड़े जानेपर वसुने पीछे मुड़कर बृक्षकी 
ओर देखा तो शङ्क, चक्र, गदा, पत्मधारी साक्षात्‌ 
भगवान्‌ नारायण वहाँ खड़े थे | उनका आधा शरीर 
बृक्षपर टिका हुआ था । उनको देखते ही वसुने 
तलवार छोड़ दी और भगवानको प्रणाम करके बोला-- 
“प्रभो | देवदेवेश्वर ! आप यह क्या कर रहे हैं ? इसने 
आपका अपराध किया है, फिर इसे दण्ड देनेसे मुझे 
रोकते क्यों हैं १? 


भगवान्‌ हँसते हुए बोले--“बसु | तुम तो मुझे 


केवल खामि-पुष्करिणीके तटपर मूर्तिके रूपमें ही 
देखते हो और मेरी पूजा करते हो; किंतु तुम्हारा यह 
पुत्र मुझे सर्वत्र देखता है । यह मेरा बहुत प्यारा भक्त 
है । इसीपर प्रसन्न होकर मैंने इसे और तुम्हें भी दर्शन 
दिया है |! 

भगवान्‌ इतना कहकर अन्तर्हित हो गये । वसु 
निषादको अपने पुत्रकी भक्तिका परिचय मिलनेसे बहुत 
प्रसन्नता हुई । उसने आनन्दके मारे पुत्रको हृदयसे 
लगा लिया | 

त्यागी भक्त गोपीचंद 
( लेखिका--श्रीताराबहन मोड़क ) 


तिलकचंद बंगालका राजा था । रानीका नाम था 
मीनळदे | दोनों बड़े भले थे । सब्र तरहसे सुखी 
थे; लेकिन एक दुःख था, रानीकी गोद सूनी थी । 
बंगालके राज्यका कोई वारिस न था । 

रानीने अनेक ब्रत किये । अन्तमें रत्लाकरका कठिन 
ब्रत शुरू किया । लगातार बारह वर्षोतक रानी तप 
तपती रही । आखिर रत्नाकर प्रसन्न हुआ । ब्राह्मणके 
वेशमें रानीके सामने आया और बोला--“मीनळदे ! 
मागो, जो चाहो सो माँगो | मैं तुम्हारे ब्रतसे प्रसन्न 
हुआ हूँ ।! 


रानीने कहा---“भगवन्‌ | प्रसन्न हुए हो तो बंगालकी 
गादीके लिये कोई वारिस दो । मुझे और कुछ न चाहिये |? 
रत्नाकर बोला- “तथास्तु ! रानी | तुम्हारी कोखसे 


एक पुत्र होगा । इसके अतिरिक्त मैं तुम्हें अनमोल 
रक्ोंका यह हार देता हूँ ।? 


रानीके गलेमें रल्लोंकी माला पहनाकर रत्नाकर अन्तर्धान 
हो गया । 
रानीके आनन्दका पार न रहा । वह बड़ी खुशीके 


साथ अपने महलोंमें आयी । फिर पहलेकी तरह बड़े 
आनन्दके साथ खाने-पीने और काम-काज करने लगी । 

आलिर कुछ समय बाद रानीकी कोखसे एक पुत्र- 
रत्न जन्मा । राजाके हर्षकी सीमा न रही । दूर-दूरके 
देशोंसे ज्योतिषी बुलाये गये और उनसे राजकुमारकी 
जन्म-कुण्डली तैयार करबायी गयी । 

राजाने राजकुमारके भविष्यके बारेमें प्रश्न पूछे । 
ज्योतिषियोंने गरदन भर हिलायी । कोई कुछ नहीं 
बोला । राजाने बहुत आग्रहपूर्वक पूछना शुरू किया । 
कहा--*जो कुछ हो, कह डालिये |! आखिर 
ज्योतिषियोंने मुँह खोला । बोले- “बालक उत्तम, 
बत्तीस छक्षणोंवाला है, दीर्घायुषी है, सब कुछ उत्तम 


(किंतु क्या ? जो हो, सो कहिये न !! 

'बात यह है कि राजकुमार सोलहवें वर्षमे राजपाट 
छोड़कर साधु बन जायगा । बुरा कुछ भी नहीं है । 
बालक लाखोंमें एक है । नाम गोपीचंद रखिये !! 

x x > 

गोपीचंदके जन्मसे पहलेकी बात है । जालंधरनाथ- 
ने मौनव्रत लिया था । उन्होंने जंगलमें एक पेड़के नीचे 
बैठकर तप शुरू किया । एक दिनकी बात है, कुछ 
चोर उधर आ निकले; देखते क्या हैं कि कोई 
तप कर रहा है । उन्होंने मुनिके चरण छूकर प्रतिज्ञा 
की--'मुनित्र | आजकी चोरी अच्छी रही तो उसमें 
जो सबसे मूल्यवान्‌ वस्तु होगी, सो हम आपकी सेबामें 
चढ़ायेंगे ।? 
सुनिने मौनत्रत ले रका था, इस कारण वे कुछ 
बोले नहीं । उन्होंने आँख खोलकर देखातक नहीं | 
चोर चले, सो पहुँचे ठेठ तिळकचंद राजाके 
महलमें । ऊपर चढ़े । जवाहरखाना ळूटा और 
रानीके आँगनमें झाँक कर देखा । सामने खूँटीपर 
अनमोल रल्रोंका हार अँधेरेमें जगमगा रहा था | 
लपककर उतारा और फिर सब जंगलमें पहुँचे वहीं, 
जहाँ मुनि तप कर रहे थे। मुनिके गलेमें हार डालकर 
चोर चले गये। « 
इधर दूसरे दिन राजमहळमें हाहाकार मच गया । 
“चोरी हुई ! भंडार लुट गया ! रानीका रत्नहार कोई 
.. चुराकर ले गया !!' जिधर देखो, इसी वातकी चर्चा थी। 
राजाने हाथीसवारों और घुड्सवोरोको चारों ओर 
भेजा । डुक्म दिया--'सारा राज्य छान डालो । 
'चोरोंको, वे जहाँ भी हों, बहाँसे खोजकर लाओ । 
किसी हाळतमें रत्नोंका हार तो मिलना ही चाहिये ।' 
देखते-देखते सिपाही चारों ओर फेल गये । उनमेंसे 
एक टुकडीको जालंधरनाथ दिखायी पड़े । गलेमें 
अनमोल रल्नोंका हार चमक रहा था । उन्होंने सरपट 
घोडे दौड़ाये और राजाको खबर दी । 
राजा बोला--'जाओ, इसी दम जाकर उस साधुको 
यहाँ ले आओ । यह अच्छा घंधा है । दिनमें मौनत्रत 


और तप । .रातमें चोरी । जाओ, बाँधकर ले आओ । . 


लेकिन जरा ठहरो । मैं ही चलता हूँ ।' 


# सब निर्देभ धर्म रत पुनी। नर अरु नारि चतुर सब गुनी ॥ % 


सत्र जंगलमें पहुँचे । जालंधरनाथसे बहुत कुछ पूछा, 
पर कोई जवाब न मिला | पकड़कर झकझोरा फिर भी 
कोई उत्तर नहीं | भाले मोंके, उसका भी कोई असर नहीं। 

राजाने हुक्म दिया--'इसे बाँधो और पासके 
कुएँमें डाल दो, देखें, केसे नहीं बोलता है ।? 

सिपाहियोंने मुनिको एक चादरमें बाँधा और पासके 
कुएँमें डाल दिया | लेकिन देखते क्या हैं कि चादर 
हाथसे छूट गयी और मुनि कुएँके अधबीच पद्मासन 
लगाये बैठे हैं । 

राजाने कहा--'यह्‌:तो कोई जादूगर माळूम होता 
है । इस कुएँमें धूल और मिट्टी डालो और इसे भर दो |? 

लेकिन देखो, यह केसा चमत्कार है ! धूलकी 
ठोकनीपर टोकनी डाली गयी, पर मुनिके शरीरपर रजभर 
धूल भी न गिरी | पत्थर डाळे, मुनिको एक भी न 
लगा । मुनिके चारों ओर पत्थरोंकी खासी दीवार-सी 
चुन गयी । बीचमै जालंधर मुनि अलिप्त-भावसे बैठे थे। 
आखिर राजाने और उसके सिपाहियोने धोड़ोंकी लीद 
डालकर कुएँका मुँह बंद कर दिया और यों जालंघरनाथ- 
को कुरँमे पूर दिया । 

तब तो मुनिका मौन छूटा और अंदरसे शाप- 
वचन सुनायी पड़ा---'राजा ! मेरा कोई अपराध न होते 
हुए तूने मुझे इतना कट*दिया है । इसके कारण तेरा 
सत्रनाझ होगा । तेरे कुलका नाश होगा और तू छ 
महीनोके अंदर मरेगा ।? 

शापके ये शब्द केवळ राजाको ही सुनायी पड़े । 
राजाके कानमें वे रात-दिन गूँजने लगे । 

x x x 

सोलह सालका राजा गोपीचंद चौकमें नहाने 
बैठा है, रानियाँ उसे नहला रही हैं | पटरानी नयनावती 
राजाके हांथ-पैर मळ रही है । 

इतनेमें राजाकीः पीठपर टप टप टप, पानीकी बूँदै 
टपकों | 


जॅ त्यागी भक्त गोपीचंद # 


“अरे यह क्या बात है £ बादल नहीं, बरसात 
नहीं; फिर यह पानी कहाँसे १? 

राजाने सिर उठाकर ऊपर देखा । छतपर माता 
मीनलदे खड़ी दिखायी पड़ीं । उनकी आँखोंसे आँसू 
बह रहे हैं. और वे ही गरम-गरम बूँदे राजाकी पीठपर 
पड़ रही हैं । 

राजाने नहाना छोड़ दिया । कपड़े पहने और 
बह्‌ माके पास पहुंचा । 


भमा | बंगालकी राजमाता आज इस तरह क्यों रो 
रही है ! इस राज्यमें तुम्हें क्या कष्ट हैं? मुझसे 
कहो, मा !! 

बेटा ! तुम्हारा सोने-जैसा शरीर देखकर मेरा जी 
मर आया । तुम्हारे पिताका शरीर भी ऐसा ही सुन्दर 
और सुदृढ़ था, लेकिन आखिर वह न रहा !? 

“मा | तो कहो, मैं क्या करूँ ? क्या कोई ऐसा 
उपाय है, जिससे यह शरीर नष्ट न हो ? 

“हाँ, किसी प्रचण्ड तपोबळ्वाले गुरुका आशीर्वाद 
पा सको तो अमर हो जाओगे |? 

“ऐसा गुरु कौन है ? तुम उसे जानती हो, मा? 

“हाँ जानती हुँ । एक है, उस ओरके जंगळमें एक 
पाटा हुआ कुआँ है । उसमें जालंघरनाथ नामका एक 
महान्‌ तपखी गाडा गया है। तुम उसे प्रसन्न कर सको 
तो बह तुम्हें अमर बना देगा | लेकिन सुनो, जैसा मैं 
कहूँ, करना |? 

मीनलदेने उर्दके आटेके तीन बड़े पुतले बना दिये 
और कहा--- 

“बेटा गोपीचंद ! तुम्हारे पिताने इन मुनिको 
अकारण सताया था । इसलिये शुरूमें तो मुनि तुम्हें 
शाप देंगे । अतएव पहले तुम इन पुतलोमेसे एक-एक 
पुतळा सामने रखना और फिर आगे बढ़ना । मुनि जो 

कहें, सो सुनना और उन्हें प्रसन्न करना । वे तुम्हें 
अमर कर देंगे |! 
xX x x 

समूचा गाँव गोपीचंदके साथ निकल पड़ा है । 
सबकी आँखें डबडबायी हुई हैं । एक गोपीचंद ही दै, 
जो उत्साहके साथ आगे-आगे चळ रहा है। 

चलते-चलते एक जगह आयी । किसी पुराने 
जानकार आदमीने कहा---“यही है, वह कुआँ ।? कुएऐँकी 
जगतूपर उर्दका एक पुतळा रखकर और खुद पीछे 
खड़े रहकर गोपीचंदने पुकारा-- 

“नौ नाथोंके नाथ हो, 

बोलो मुझसे, नाथजी ! 

शिष्य हूँ, शरण आया हूँ; 

तारो मुझको, नाथजी |? 

कुएँके अंदरसे आवाज आयी--“कोन है ?? 

“मैं, बंगाळका राजा, तिलकचंदका पुत्र ।' 

“भस्म हो जा !? 

उर्दका पुतला जलकर भस्म हो गया । तीन बार 
पुतला रक्खा गया, तीनों बार भस्म हो गया । बादमें 
गोपीचंद आगे बढ़ा । बोलळा--- 

“तीन-तीन बार, नाथजी ! 

बात मेरी बिरथा हुई । 

चौथी बार गुरुजी, विनय है, 

दया मुझ अनाथपर | 

शरणागतको शरण जो न मिले, 

योग योगीका निष्फल हो ॥! 

गोपीचंदने साष्टाङ्ग प्रणाम किया और उत्तरकी राह 
देखता बैठ गया । 

अब जाळंधरका क्रोध शान्त हो चुका था । उसने 
पूछा--'यहाँ क्यों आये हो !? 

गोपीचंद--अमर बननेके लिये । 

जालंघर--जा, राज्य कर; तू अमर दी दै । 

# नहि दरिद्र कोउ दुखी न दीना । नहि कोउ अबुध न लच्छन हीना ॥ # 


लाल ओओंंओओआओओंओं्खड्ड्डओडओ ओम 


गोपीचंद--नहीं, गुरुदेव ! भला, इस तरह कहीं 
कोई अमर हुआ भी है ! मुझे राज्य नहीं चाहिये । 
कुछ भी नहीं चाहिये । आप मेरे गुरु बनिये, मैं 
आपका शिष्य बनूँ । मुझे अपने चरणोमें रख लीजिये । 


जालंघर- भैया | साधुका वेष धारण करना सरल 
नहीं है । तुम रेशमी कपड़े पहनते हो, मखमलकी 
गार्दियोपर सोते हो, बढ्या इत्रसे नहाते हो । भला, 
तुम यह राख अपने शरीरपर मलकर यहाँ कैसे रह 
पाओगे १ 
गोपीचंद--महाराज ! एक बार परीक्षा तो ढीजिये। 
मुझे अब न वे राजसी बल्न चाहिये और न वह राज्य- 
सुख ही चाहिये । मैं तो आपके साथ बनमें रहुँगा और 
धूनीकी राख अपने शरीरपर मङूँगा । 
जालंधर--तो फिर मैं तुम्हारी परीक्षा ढँ ? देखो, 
बारह घड़ोंका यह मेरा हंडा है । इसे तुम उठा सकोगे ? 
दूसरे किसीका हाथ न लगना चाहिये । जाओ, नदीपर 
जाकर भर लाओ । 
गोपीचंद्‌-गुरुदेव | दूसरी किसी जगह आप मुझे 
कहीं भी भेज दें और जो चाहें सो काम मुझसे 
लें; लेकिन अपने राज्यमें मैं पानी कैसे भरूँ ? नदीपर 
सारे गावकी औरतें मुझे देखेंगी और गाँवमें घर-घर मेरी 
ह्वी चर्चा चलेगी । 
जाळंधर--अच्छा, तो पानी मत भरो । जाओ, 
अपना राज्य सँभाले | खाओ, पियो और मौज करो । 
तुमसे यह भेष धरा न जायगा। 
गोपीचंद सोचने लगा | सूझता न था कि क्या 
करें और क्या न करें । 


गोपीचंद बड़े सबेरे उठा । उसने रातमें तय किया 
था कि पानीका हंडा भरकर ढाउँगा । वह हंडा हाथमें 
लिये नदीपर पहुँचा । पानी तो भर लिया, पर इतना 
भारी दंडा सिरपर उठा न पाया । | 


सोच रहा था कि क्या करें, क्या न करें | इतनेमें 
राजमहलकी बाँदियाँ आयीं | 

कहने लगीं--'महाराज ! यह क्या है ? आपके 
राजमहलमें हजारों हाथी झूम रहे हैं, लाखों धोड़े बँघे 
हैं । फिर क्या कारण है कि बंगालका राजा आज 
घाटपर पानी भरने आया है ? 

गोपीचंद--कहाँ है बंगालका राजा? मैं तो एक 
जोगी हूँ । यह हंडा किसी तरह मेरे सिरपर उठा दो 
तो अच्छा हो । गुरुजी मेरी बाट जोह रहे होंगे । 

गोपीचंद पानी भरकर गुफापर पहुँचा । जालंधर 
त्रिकालज्ञानी था । उसने देखते ही हाथमें सोटा उठा 
लिया और गरजकर बोला--।इसे औरतोंके हाथ लगे 
हैं । फेंक दे यह पानी |? गोपीचंदने पानी फेंक दिया । 
उसकी आँखोंसे आँसू बहने लगे । जाळंधरनाथने 
गोपीचंदके सिरपर हाथ फेरा और कहा-- 

बेटा ! रोनेसे केसे काम चलेगा ? कहीं इस तरह 
साधु बना जाता है ? अच्छा, छोड़ो इस बातको । पानी 
न ला सके, न सही । कळ नगरमें जाकर भिक्षा माँग 
लाओगे तो काम चलेगा | 

गोपीचंद--गुरुजी ! क्या मैं अपने ही नगरमे 
भिक्षा माँगूँ £ मुझे दूसरी किसी जगह भेज दीजिये । 

जालंघर--तो भाई ! जाकर सुखसे अपना राज्य 
सँभालो न | तुमसे कहा किसने दवै कि तुम यह 
कफनी पहनो १ 

गोपीचंद फिर सोचमें पड़ गया । उसे सारी रात 
नींद न आयी | सब प्रश्नोंका एक बड़ा प्रश्न यही 
था कि यह बैराग सधेगा केसे ? यह फकीरी निमेगी 
किस तरह ? 

जब वह बड़े सबेरे उठा, तब उसने अपनेमें थोड़ी 


हिम्मत पायी । तुरंत ही हाथमें झोली लेकर वह भिक्षा 
माँगने निकल पड़ा । 


* त्यागी भक्त गोपीचंद # 

YY डकार 


नगरमें घुसते ही राजकवि मिले । आगे बढ्नेपर सेठ- 
साइकार दिखायी पड़े । और आगे बढ़ा तो राज्यके 
नौकर मिले | किसी एकने कहा--'महाराज ! आपने 
यह क्या किया ?? दूसरा बोला--“ये गेरुए वस्न उतार 
दीजिये ।? तीसरेने कहा--“महाराज ! चलिये, चलकर 
सिंहासनपर बैठिये |! 

गोपीचंद बोळा--मैं अत्र बंगाळका राजा नहीं 
हूँ । जाळंधरका शिष्य हूँ । मुझे भिक्षा दो । 
“भिक्षा ? चलिये, राज्यके कोठार खोले देता हँ; 
आज्ञा हो, तो गाड़ीमर अनाज भेज दूँ ?' 

गोपीचंदने अपनी झोलीमें थोड़ा आटा और थोड़े 
चावल लिये और बह वापस गुफामें पहुँचा । 

जाळंधरनाथ गुफाके दरवाजे सोटा लिये खड़े थे । 
गोपीचंदने देखा, उसका चेहरा उतर गया । जालंधरने 
गरजकर कहा---'फेंक दो इस आटेको । एक ही घरसे 
भरकर लाये हो न । यह हमारे कामका नहीं ।' 

गोपीचंदको भूख लगी थी । आटा फेंकनेकी 
हिम्मत न पड़ी । जाळंधरने डंडा उठाया । गोपीचंद 
रोने लगा । यह देख जालंधर शान्त हुआ । गोपीचंद- 
को अपने पास खींच लिया और कहा---“बेठ ! तुम 
जोगी बनना चाहते हो न ? तो किर ये सारे काम 
तुम्हें करने होंगे | अच्छा, तो सुनो । कल राजमहलमें 
जाना और रानी नयनावतीसे कहना--“माता ! भिक्षा 
दो ।? जब तुम यह कर लोगे तो मैं मानुँगा कि तुम 
जोगी बने हो ।”? 

“गुरुदेव! आप यह क्या कह रहे हैं ? नयनात्रती- 
को “माता” कहूँ ? अभिदेवकी साक्षीमें उसके साथ मेरा 
विवाह हुआ है । हजारों लोगोंके सामने उसका हाथ 
पकड़कर मैंने सात फेरे फिरे हैं । गुरुदेव ! दूसरा कोई 
भी काम बताइये । जो कहेंगे, करूँगा ।” 

'बेटा ! जाओ, सुखसे राज्य करो | व्यर्थ ही इस 
झमेलेमें क्यों पड़ते हो !! 


गोपीचंदके मनमें फिर जोरोका मन्थन शुरू हुआ | 
सारी रात सोच-विचारम कट गयी | अन्तमें निश्चय किया 
कि रानीके पास जाकर भिक्षा माँगनी है । 

पौ फटते ही गोपीचंद उठा । झटपट तैयार हुआ 
और राजमहलमें भिक्षा माँगने चल पड़ा । रानीकी 
दासियोने देखा, राजा आया है । दौड़ती हुई रानीके 
पास पहुँची और बोलीं--'रानीजी ! उठिये, जल्दी 
कीजिये । अच्छी भली साडी-चोळी पहनिये, बाळ 
सँवारियेश आज आपके द्वापर एक भिक्षुक आया है । 
जरा देखिये तो कौन है ! ऐसा माळूम होता है, मानो 
महाराजा ही हों |! 

“यदि तेरी बात सच निकली तो तुझे सोनेसे मढ़ 
दूँगी; और कहीं झूठ निकली तो याद रख, घजियाँ 
उड़ा दूँगी |! | 

दासी--आप एक बार चलकर देखिये तो सही, 
फिर आपके जीमें आये सो कीजिये । 

रानीने दरवाजेमेसे झाँका और दरवाजेकी आड्से 
पूछा---“साधु महाराज ! आप कहाँसे आये हैं और 
कहाँ जायेगे ! आपका नाम क्या है ? 

साधुने उत्तर दिया--'मीनळदे मेरी माता हैं और 
तिलकचंद पिता । मेरा नाम गोपीचंद है। मैं गौड 
बंगाळका राजा था, अब जाळंधरका शिष्य हुँ । आज 
तुम्हारे मंहळमें भिक्षा पाने आया हूँ |! 

रानी--'ऐसा क्या दुःख आ पड़ा, जो आपने 
साधुका वेष धारण किया ? इस वेषको छोड़ दीजिये 
और फिर राजा बन जाइये |? 

“रानी ! ये गेरुए कपड़े जो पहने हैं, सो उतारनेके 
लिये नहीं पहने । लाओ, मुझे भिक्षा दो । देर 
हो रही है ।' 

“तो मुझे भी अपने साथ ले चलो । आप जोगी 


- और मैं जोगिन | जब आपने गेरुए कपड़े पहने हैं, तब 


मैं जरीकी साडी क्यो पहने !! 

# राम भगति रत नर अरु नारी । सकल परम गति के अधिकारी ॥ % 


oo 


“रानी | जब मुझे जोगी बनना है, तबमैं तुम्हें अपने 
साथ कैसे ले जा सकता हूँ ? मेरे गुरु जालंघरनाथको 
यह चीज बरदास्त कैसे होगी ? 

“महाराज | आपके साथ कौन रहेगा ? सुख-दुःखकी 
बातें कौन करेगा ? मुझे अपने साथ रखिये | मैं आपकी 
सेवा करूंगी ।! 

“नहीं-नहीं, मेरी धूनी और कमण्डल मेरे साथ रहेंगे। 
बातें मैं रातके साथ करूँगा । गङ्गा माता और यमुना 
रानी मेरे पेर धोयेंगी ।! 

रानी गुरुके विषयमें अंट-संट बोलने लगी और 
कहने लगी--'कुछ भी क्यों न हो, में आपको जाने 
न दूँगी ।? गोपीचंदने अपने मनको कड़ा किया । 
उसे जाळंधरनाथकी आज्ञाका स्मरण आया । 

गोपीचंदने कहा--मैया ! भिक्षा दो, मुझे देर हो 
रही है । मैया ! जल्दी भिक्षा दो । 

भिक्षाकी झोली लेकर गोपीचंद गुफापर पहुँचा । 
जाळंधरने उसे छातीसे लगा लिया । कहा---'बेटा | आज 
तुमने अपने मनको जीता है । मैं प्रसन्न हूँ । तुम्हारी 
काया अमर हो गयी है । जाओ, अत्र सुखसे राज्य 
करो ।? 

“गुरुदेव ! रानीको “मैया कहकर आया हूँ । अत्र 
वापस जाकर क्या करूँगा ? अत्र आप मेरे गुरु हैं 
और मैं आपका चेला । मुझे सदा अपने पास रहने 
दीजिये ।?? 

जाळंधर--तो बेटा ! जाओ और अपनी माकी 
आज्ञा ले आओ | हम यहाँले कहीं और जायँगे। 

“गुरुजी ! रानीको तो मैं रुलाकर चला आया, लेकिन 
माके पास मेरा कोई बस न चलेगा । मैं माकी 
बातको टाळ न सकूँगा । आप मेरे साथ माके पास 
चलिये ।' 

x x 


x x 
गुरु-शिष्य राजमाता मीनळदेके पास पहुँचे | 


माताने पुत्रको जोगी बननेके लिये भेजा तो था, लेकिन 
आज उसे साधु-वेषमें देखकर वह अपनेको सँभाळ 
न सकी | 

बोली--'बेटा ! मैंने तुझे अमर बननेके लिये भेजा 
था; लेकिन मैं यह नहीं चाहती कि इस तरह तू 
हमेशाके लिये जोगी बन जाय |! 

“मा | जोगी बने बिना कोई अमर केसे हो सकता 
है ? अब अमर तो हो चुका हूँ । राज्य लेकर 
करूँगा क्या १? 

माकी आँखोंसे आँसू झरने लगे । सारा नगर रोने 
लगा | माका विलाप सुना न जाता था । गोपीचंदकी 
आँखोसे भी आँसू बहने ठगे । जाळंधरनाथका मन 
पिघला, वह दयाद्र हो उठा । उसने मीनळदेको 
समझाया । ढाढ़स बँधाया | कहा कि रानी नयनावतीके 
एक पुत्र होगा | बारह साल बाद हम लौटेंगे | युवराज- 
का अमिषेक करेंगे | अब इस तरह बिलखना और 
रोना छोड़ दो |! 

आखिर बड़े अनमने भावसे मीनलदेने पुत्रको जानेकी 
अनुमति दी और जाते-जाते कहा--“बेटा ! जहाँ जी चाहे, 
जाना । देरा-विदेशकी यात्रा करना । लेकिन धारा 
नगरी मत जाना । वहाँ तुम्हारी बहन रहती है । 
उससे तुम्हारा यह जोगी-वेष देखा न जायगा ।? 

xX x x x 
गुरु-शिष्य चल पड़े हैं । गाँव-गाँव और प्रान्त- 
प्रान्तमें धूम रहे हैं । ज्ञानचर्चा होती रहती है । 
संसारकी मायासे नाता टूट गया है । दीन-दुखियोंकी 
मदद करते हैं । भूले-भटकोंको सन्मार्ग दिखाते हैं । 
घूमते-भटकते एक दिन वे दोनों धारा नगरी 
पहुँचे । किसी बड़े पर्वका दिन था । सारे लोग नदीपर 
स्नानके लिये आये थे । रानीकी दासियोंने गोपीचंदको 
देखा और रानीके भाईके रूपमें पहचान लिया । 
दासियाँ दौड़ी-दौड़ी रानीके पास गयीं, बोढीं--- 


कल्याण कू” 


सोहन, धन्ना 


न्द्‌, 


--गोपी चन्द, गोवि 


भक्त-बालक 


# भक्त बालक भोविन्द * 

भावके बाहरखाले बगीचेमें एक जोगी आये हैं । उनके 
साथ एक बालजोगी भी हैं । हमें तो ऐसा लगता है 
कि वे आपके भाई ही हैं ।! 

रानीको विश्वास न हुआ । वह बार-बार और खोद- 
खोदकर पूछने लगी | आखिर रथ तेयार कखाकर 
बगीचेमें पहुँची । 

भाई-बहिन मिले | बहिनकी सिसकियाँ टूटती न 
थीं । बहिनने पूछा- “भैया ! आखिर हुआ क्या ? क्या 
किसीने अपमान किया ? कोई चुमती हुई बात कह 
~ बैठा 2 मेरी मामीसे नाराज होकर तुमने यह वेष धारण 
कर लिया ? अथवा क्या मा तुम्हारी कोई जिद पूरी न 
कर सका |! 

“बहिन | इनमेंसे एक भी बात नहीं हुई । न 
किसीसे रूठा हूँ न नाराज हुआ हूँ । अपनी ही 


कायाके कल्याणके लिये जोगी बना हूँ । इन गुरुजीके 
आशीर्वाद पानेके लिये जोगी बना हूँ |? 

बहिनकी आँखोंसे आँसुओंके तार टूटते न थे। 
बहुतेरा समझाया, पर मन समझता न था । अन्तमें 
जाळंधरनाथने आज्ञा दी कि बारह सालतक धारा- 
नगरीमें ही रहा जाय । 

नदीके उस पार बगीचेमें नाथके लिये मठ बाँधा 
गया । बालजोगी रोज नगरमें आकर भिक्षा मागता 
और लौट जाता । बारह साळतक वहीं रहनेके बाद गुरु- 
शिष्य दोनों बहिनको लेकर अपने राज्यमें पहुँचे । लोग 
अगवानीके लिये सामने आये । हाथीपर बैठाकर बाजे- 
गाजेके साथ गाँवमें ले गये । बारह वर्षके युवराजका 
राज्याभिषेक हुआ और फिर गुरु-शिष्यकी जोड़ी 
तपस्याके लिये गिरिनारकी ओर चली गयी । % 


पण “SR 


भक्त बालक गोविन्द 


बात उन दिनोंकी है, जब श्रीनाथजी नाथद्वारे नहीं 
गये थे । उस समय वे ब्रजकी अपनी नित्य लीला- 
भूमिमें गिरिराज गोवर्धनके पास विराजमान थे । मन्दिरके 
आस-पासका गाँव तो अत्र भी है । उन दिनों मन्दिरके 
समीप ही एक गरीब ब्राह्मणका घर था । त्राह्मणजराह्मणी 
दोनों ही बड़े सीघे, धार्मिक और भगवान्‌ श्रीनाथजीके 
भक्त थे | उनके एक ही लड़का था--गोविन्द्‌ । वह 
बालक इतना सुन्दर था कि लोग उसे कामदेवका 
अत्रतार कहा करते थे । 

गोविन्द दस वर्षका हो गया था । एक दिन अपने 
साथियोंके साथ खेलमें वह देरतक लगा रहा । झामको 
जब घर लौटने लगा, तब उस समय मन्दिरमे आरती हो 
रही थी । घड़ी-घण्डे तथा झाङ्कका शब्द सुनकर गोविन्द 
भी आरती देखने मन्दिरमे चला गया । श्रीनाथजीका 

बालरूप देखकर वह मुग्ध हो गया । उसे यह पता 
ही न लगा कि यह पत्यरकी मूर्ति है । उसे तो एक 
हँसता हुआ बाळक प्रत्यक्ष दीख रहा था । वह सोचने 
लगा--'यह लड़का मेरा मित्र बन जाय और मेरे साथ 
खेले तो बहुत आनन्द आयेगा ।? जबतक सब लोग चले 
नहीं गये, वह अँधेरेमें छिपा वहीं खड़ा रहा । जब 
पुजारीजी भी पट बंद करके चळे गये, तब किवाड़ोंकी 
संधिमेंसे अंदर झाँककर बड़े प्रेमसे वह बोल--- 
“नाथजी | क्या तुम मेरे साथ खेलोगे ? मेरा मन 
तुम्हारे साथ खेलनेके लिये छटपटा रहा है । आओ, 
देखो कैसी चाँदनी रात है । हम दोनों गुछी-डंडा 
खेलें । मैं सच कहता हूँ---मैं तुमसे झगडा या मारपीट 
नहीं करूँगा ।? 

सरल हृदयकी सच्ची पुकार सदा श्रीनाथजी छुनते 


# गुजराती छोकगीतके आधारपर छिखे गये श्रीमोंधी बहन बत्रेकाके गीतसे । 

# खारिउ चरन धर्म जग माहीं। पूरि रहा सपनेहुँ अघ नाहीं ॥ # 


आये हैं । गोविन्दको लगा कि मन्दिरके भीतरसे शब्द 
आ रहा है---'भाई ! चलो, मैं आ रहा हूँ । हम दोनों 
खेलेंगे ।? नाथजी हँसते हुए गोविन्दके पास आ खडे 
हुए । गोविन्दने उनका हाथ पकड़ा और उनको लेकर 
गाँवसे बाहर आया । वह आज आनन्दमग्न हो रहा 
था | कभी अपने इस नये मित्रका कमलमुख देखता 
एकटक, कभी उनके बड़े-बड़े नेत्रांको निहारता, कभी 
उनके हाथको हाथमें लेकर सहलाता । वह जैसे प्रेमके 
समुद्रमे गोते लगा रहा था । 

चारों ओर चाँदनी ठिऱकी थी । फूल खिल रहे थे । 
मन्द वायु चल रहा था । दोनों मित्र खेलमें लग गये | 
श्रीनाथजी सदाके नटखट ठहरे । उन्होंने झगडा कर 
लिया गोविन्दसे । गोत्रिन्दको अपनी बात भूल गयी कि 
डसने झगड़ने या मारपीट न करनेका वचन दिया है । 
क्रोधमें आकर नाथजीके गालपर एक थप्पड़ जमाकर 
बोला--'फिर मुझे खिझाया तो मार-मारकर मुँह लाळ 
कर दूँगा ।? 

जिनके भयसे काल भी डरता रहता है, वे ही सर्वेश्वर 


त्रिलोकीनाथ एक नन्हे बाळक भक्तकी थप्पड़ खाकर . 


रोने लगे और बोले- “भाई गोविन्द ! तुमने तो कहा 
था कि मारूँगा नहीं; फिर मुझे क्यों मारा ?' नाथजीकी 
बात सुनकर और उन्हें रोते देखकर गोविन्द व्याकुल 
हो गया । उसने नाथजीके आँसू पोंछ दिये और उन्हें 
गले लगाकर बोला--'भाई ! रो मत । तेरी आँखोंमें 
आँसू देखकर मेरा हृदय फटा जाता है। दोनों फिर 
खेलमें लग गये । बड़ी देरतक दोनों खेळते रहे । अन्तमं 
गोविन्दने कहा--“अब मैं घर जाऊँगा । माता-पिता 
मुझे ढूँढते होंगे । अब कळ फिर खेलेंगे ।? गोविन्द 
अपने नये मित्रसे अनुमति लेकर घर चला गया । 
प्रतिदिन सायंकाल दोनों खेलने लगे । गोबिन्द इस 
नये मित्रको पाकर अपने पुराने मित्रोंको भूल गया | 
एक दिल श्रीनापजी खेछते-खलेडते गोविन्दका दाँव दिये 


बिना ही भागे और मन्दिरमें चले गये । गोविन्द उनके 
पीछे दौइता आया । मन्दिर बंद था; किंतु गोविन्द 
ऐसे लौटनेत्राला नहीं था । वह द्वारपर खड़ा होकर खरी- 
खोटी सुनाने लगा और जब मन्दिर खुला, अंदर घुस 
गया । श्रीनाथजीको डंडेसे पीटकर बोला--'फिर 
भागेगा ?? पुजारी लोग “हा | हा !? करके दौड़े और 
गोविन्दको मार-पीटकर मन्दिरसे बाहर निकाल दिया । 
इससे गोविन्दका क्रोध और बढ़ा | वह बोला--“नाथ- 
जी | तूने मेरे साथ बड़ा अन्याय किया है । अपने 
आदमियोंसे तूने मुझे पिट्वाया है | कल देख ढुँगा | 
जबतक तुझे इसका बदला न दूँगा, पानी भी नहीं 
पीऊँगा ।? इतना कहकर बह रूठकर गोवरिन्दकुण्डपर 
जाकर बैठ गया | 

उन दिनों मन्दिरके प्रधान पुजारी बड़े ही भगवदू- 
भक्त थे | मन्दिरमें जब वे भगवानके सामने नैवेद्य 
रखकर ध्यान करने लगे, तब ध्यानमें भगवानूने उनसे 
कहा--“तुमलोगांने मेरे जिस भक्तको मारकर बाहर 
निकाल दिया है, वह जब्रतक नहीं आयेगा, तत्रतक 
मैं भोग नहीं ग्रहण करूँगा । उसके शरीरपर जो मार 
पड़ी है, वह सब मुझे ही लगी है |? 

पुजारी बड़े हैरान हुए । किसी प्रकार ढूँढ़ते- 
खोजते वे गोविन्दकुण्ड पहुँचे और गोत्रिन्दसे बोळे-- 
भाई | नाथजीने तुम्हें बुलाया है | वे तुमसे हार मानते 
हैं और क्षमा चाहते हैं |! 

गोविन्द बोला--'मैं जाता तो नहीं, वही मेरे पास 
आता और मैं उसे खूब पीटकर सीधा कर देता; पर जब 
उसने हार मान ली, तब चलो, चलता हूँ ।? मन्दिरमे 
पहुँचकर वह बोला--'क्यों नाथजी ! फिर कमी ऐसा 
करोगे ? अच्छा हुआ जो हारं मानकर मुझे बुला लिया; 
नहीं इतना पीउता कि जन्मभर याद रखते ।? ये बातें 
गोविन्दने कह तो दीं; पर ऊपर इष्टि करते ही उसे लगा 
कि ताषजीका मुख उुद्रास हो र्गा दै । यद्द देखकर 

सरल बालकके चित्तमें बड़ी वेदना हुई | बह बोला-- 
“भाई ! तुमने अबतक भोग क्यों नहीं लगाया ? तुम्हारे 
मुखको उदास देखकर मेरे प्राण रो रहे हैं । तुम प्रसन्न 
हो जाओ और भोग लगाओ । मैं अब तुमसे नहीं 
ख्ळूंगा |? 

मन्दिरके पट अपने आप बंद हो गये । श्रीनाथजी 


प्रकट होकर बोले “भाई ! तुम भी तो भूखे हो । 
आओ, हम दोनों मिलकर भोजन करें ।? नाथजीको 
प्रसन्नमुख देखकर गोविन्दका मुख भी खिल उठा । 
दोनों हँसने लगे | दोनोंने साथ-साथ भोजन किया । 
मन्दिरके पट खुळनेपर गोविन्दको दिव्य नेत्र मिल गये । 
उसे सर्वत्र नाथजीके दर्शन होने लगे । 


IB 
भक्त बालक मोहन 


मोहनकी माता दरिद्र विधवा ब्राह्मणी थी और एक 
छोटे-से गाँवमें रहती थी । गवसे भीख माँगकर अपना 
तथा अपने बेटेका किसी प्रकार काम चलाती थी । 
जब मोहन छः वर्षका हुआ, तब उसकी माताको उसके 
पढ़नेकी चिन्ता हुई | ब्राह्मणका लड़का निरक्षर भट्टाचार्य 
रहे, यह तो ठीक नहीं है । गाँवसे दो कोसपर एक 
पाठशाळा थी । ब्राह्मणी अपने लड़केको लेकर वहाँ 
गयी । विधवा ब्राह्मणीकी गरीबीपर दया करके 
अध्यापकने उसके बेटेको पढ़ाना खीकार कर लिया । 
यद्यपि उस समय विद्यार्थी गुरुके घर ही रहकर पढ़ा 
करते थे; फिर मी मोहन बहुत छोटा था, अपनी मातासे 
अलग वह रद्द नहीँ सकता था और उसकी माताका 
मन भी अपने बेटेसे अलग रहनेका नहीं होता था। 
इसलिये मोहन रोज सबेरे पढ़ने जाता और झामको 
घर लौट आता । 
छः वर्षके बालक मोहनको विद्या पढ्नेके लिये दो 
कोस सबेरे जाना पड़ता और दो कोस शामको लौटना 
पड़ता । शामको घर लौटते समय अँचेरा हो जाता था । 
रास्तेमें कुछ दूर जंगल पड़ता था और इस जंगलमें 
मोहनको बहुत डर लगता था । एक दिन गुरुजीके 
यहाँ कोई उत्सव था, मोहनको घर लौटनेमें बहुत देर 
हो गयी । अँचेरी रातमें जंगली जानतरोंका शब्द सुनकर 
बेचारा बाळक भयसे काँपने लगा । ब्राह्मणी भी देर 
द्वोनेके कारण अपने बच्चेको ढूँढ़ने निकली थी । किसी 


प्रकार मोहनको वह घर छे आयी | मोहनने मातासे 
कहा--*मा ! दूसरे लड़कोंको ले जानेके लिये तो 
नोकर रहते हैं; मुझे बहुत डर लगता है, तू मेरे लिये 
भी एक नौकर रख दे ।? 

बेचारे बालकको क्या पता कि उसकी माता 
कितनी दरिद्र है । ब्राहमणी रोने लगी । माताको रोते 
देख मोहन बोला--'मा ! तू रो मत । मुझे नौकर नहीं 
चाहिये; पर हमारे और कोई नहीं है क्या ?? 

ब्राह्मणीने कहा---।बेटा | एक गोपालको छोड़कर और 
कोई हमारा नहीं ।? 

बालक मोहनने इतना ही समझा कि कोई गोपाल 
है और वह उसका कुछ होता है । अपनी मातासे 
उसने पूछा--।गोपाल कौन हैं ? वे हमारे क्या लगते 
हैँ £ कहाँ रहते हैं ?? 

ब्राहणीने सरल भावसे कह दिया---'वे तुम्हारे 
भाई लगते हैं.। रहते तो सब कहीं हैं, पर सहजमें 
दीखते नहीं । हाँ, कोई प्रेमसे पुकारे तो अवश्य 
दीखते हैँ ।” 

बालककी उत्सुकता बढ़ी । वह गोपाल भाईको भली 
प्रकार जान लेना चाहता था । उसने पूछा--“गोपाल 
मुझसे छोटे हैं या बड़े ? अपने घर क्यों नहीं आते ? 

माताने कहा--'वे तुमसे बड़े हैं और घर मी आते 
हैं; किंतु हमलोग उन्हें देख नही सकते | उनको 

# अल्प मृत्यु नहि कवनिउ पीरा । सबं सुंदर सब बिरुज सरीरा ॥ % 

पानेके लिये जब कोई व्याकुल होकर उन्हें पुकारता है, है । दोनों भाई खेळते-कूदते वनसे पार पहुँच जाते। 


तब उसके पास वे झट आ जाते हैं |! 
मोहनने कुछ सोचकर कहा---'जंगल्में शामको 
आते समय मुझे बड़ा डर लगता है । मैं खूब व्याकुल 
हो जाता हूँ । वहाँ मैं पुकारूँ तो गोपाल भाई आयेंगे |? 
माताने कहा--।तू विश्वासे पुकारेगा तो अवश्य 
आयेंगे |? 
मोहनने माताकी बात अपने ढंगसे समझ ली । 
` उसे बिश्वास हो गया कि अब वनमें पुकारनेपर गोपाळ 
भाई आ जायँगे । दूसरे दिन पाठशालासे लौटते समय 
बनमें पहुँचनेपर जब,उसे डर लगा, तब उसने पुकारा--- 
“गोपालमाईँ ! तुम कहाँ हो ! मुझे डर लगता है । मैं 
व्याकुल हो रहा हूँ । आओ, गोपाल भाई !? 
_ अनाथ, अनाश्रय एवं दीनकी पुकारपर दौड़ पड़ना 
ही जिसका खनाद दे, बह एक सरल विश्वासी बालककी 
' पुकारका उत्तर न दे--यह सम्भव नहीं था | मोहनको 
अत्यन्त मधुर खर सुनायी पडा--'भेया ! डर मत । 
मैं यह आया |? दो-चार पद चळते-न-चळते एक 
साँवरा-सलोना, पीताम्बरधारी, . कमललोचन बालक 
बृक्षोके बीचसे निकलकर मोहनके पास आ गया और 
उसका हाथ पकड़कर साथ-साथ चलने लगा | वनकी 
सीमातक मोइनको पइुँचाकर वह फिर लोट गया | घर 
पहुँचकर मोहनने बड़े उत्साहसे गोपांलभाईके मिलनेकी 
बात बतायी और अपने गोपाळमाईकी सुन्दरता, 
दयाळुता आदिका वर्णन करने लगा । माताके नेत्रांसे 
आँसू गिरने लगे । उसने हाथ जोड़कर प्रभुको प्रणाम 
किया । उसने समझ लिया कि जो दयामय द्रौपदी 
तथा गजराजकी पुकार सुनकर दौड़ पड़े थे, वे ही मेरे 
बाळककी पुकार सुनकर भी आये थे । 
मोहनको भला, अब जंगळका कया भय । बनमें 
पढुँचते ही वह पुकारता और उसका गोपालमाई तो 
जैसे उसकी पुकारकी बाट जोददता द्वी बेठा रहा करता 


एक दिन पाठशालामें गुरुजीके पिताके वार्षिक श्राद्धकी 
तैयारी हो रही थी । गुरुजी किसी विद्यार्थीको कुछ और 
किसीको कुछ छानेको कह रहे थे । मोहनने भी पूछा 
कि “मैं क्या लाऊँ |? गुरुजीने कहा-'बेटा ! तुम्हें 
कुछ नहीं लाना होगा ।? लेकिन मोहनको यह अच्छा 
नहीं लगा कि सब सहपाठी कुछ लायें और मैं कुछ 
भी न ढाउँ । उसके हठको देखकर गुरुजीने एक लेटा 
दूध ले आनेको कह दिया । घर जाकर मोहनने मातासे 
गुरुजीके पिताके श्राद्वकी बात कह सुनायी और यह भी 
बताया कि उसे एक लोग्र दूध ले जाना है। भला, 
राणी दूध कहाँ पाये ? उसे दूध कौन देता ? लेकिन 
मोहन रोने लगा | अन्तमें माताने समझाया---«व्‌ अपने 
गोपालभाईसे दूध माँग लेना | उनके पास बहुत गायें 
हैं, वे तुझे दूध दे देंगे ।? 

जंगलमें पहुँचते ही गोपालभाईको मोहनने पुकारा 
और उनके आनेपर सब बातें बताकर दूधकी माँग की। 
गोपालने कहा--मैं तो पहलेसे लोटा भर दूध ले 
आया हूँ । तुम इसे ले जाओ ।? मोहन बड़ा प्रसन्न 
हुआ । पाठ्शालामें गुरुजी दूसरे लड़कोंका उपहार 
लेनेमें लगे थे । मोहनने कुछ देर प्रतीक्षा की कि उसके 
दूधकी ओर भी गुरुजी ध्यान देंगे; पर जब किसीने 
ध्यान नहीं दिया, तब वह बोला--'गुरुजी ! मैं दूध ले 
आया हूँ ।” गुरुजीके सामने ढेरों सामग्रियाँ थीं, उन्होंने 
कोई उत्तर नहीं दिया । मोहनने जब कई बार स्मरण 
दिलाया, तब झुँझलाकर बोले- “यह लड़का एक ढुटिया 
दूध क्या ले आया, कान खाये डाळता है । हमें जेसे 
निहाळ कर देगा यह अपने दूधसे । रे जाओ, किसी 
बत॑नमें डालकर इसे यहाँसे हटाओ ।? बेचारा मोहन 
खिन्न हो गया। उसका उत्साह मारा गया। उसकी 
आँखोंमें आँसू आ गये ! 

एक सेवकने दूधका डोटा ले लिया और एक छोटे 


+ भक्त बालक धशा जाट # 


बर्तनमें दूध डालने लगा। वह बर्तन भर जानेपर 


दूसरेमे, फिर तीसरेमे | एकके बाद एक--कई बर्तन, 
कई बाल्टियाँ भर गयीं; किंतु वह लोटा तो खाली 
होनेका नाम ही नहीं लेता था | अनन्तखरूप भगवानूके 
हाथका भरा वह पात्र जेसे अनन्त हो गया था। 
सेवकने दौड़कर गुरुजीको समाचार दिया । गुरुजी तथा 
और सब लोग वहाँ आये । सबके सामने दूध बर्तनोंमें 
डाला गया और कई बड़े बर्तन फिर भर गये, लेकिन 
लोटेका दूध तनिक भी खाली नहीं हुआ । द्रौपदीकी 
साड़ी जिसने एक बार अनन्त बना दी थी, उसीने 
लोटेके दूधको भी आज अक्षय कर दिया था । गुरुजीने 
अब बड़े स्नेहसे पूछा--'बेटा ! यह दूध तुम कहाँसे 
ले आये ? 

बालक मोहन सरलतासे बोला--.“मेरे गोपाल्भाईने 
दिया ।? 

गुरुजीने चौंककर पूछा---तुम्हारे तो कोई भाई 
नहीं है, गोपालमाई कौन ? | 

मोहनने बलपूर्वक कहा---है क्यों नहीं । गोपाल- 
भाई मेरा बड़ा भाई है । वह रोज मुझे वनमें मिल जाता 
है । उससे जो माँगा जाता है, तुरंत दे जाता है । 
मा कहती है कि वह सब कहीं रहता है, पर बिना 
व्याकुल होकर पुकारे दीखता नहीं ।? 

गुरुजीके नेत्र भर आये । मोहनको उन्होंने हृदयसे 
लगा लिया | श्राद्धमे उस दूधकी खीर बनी । ब्राह्मण 
खीरके स्वादका वर्णन करते तृप्त नहीं होते थे । उस 
दूधका बना श्राद्वान्न पाकर गुरुजीके पितर तृप्त तो हुए 
ही, मायाके चक्करसे मुक्त भी हो गये | जब श्राद्ध 

समाप्त होनेपर सब लोग चले गये, तब संध्याके समय 


गुरुजीने मोहनसे कहा--'बेटा | मैं तेरे साथ चलता 
हुँ । तू मुझे अपने गोपाळमाईके दर्शन करा देगा ? 

मोहनने कहा--“चलिये, गोपालमाई तो पुकारते 
ही आ जाता है ।' वनमें पहुँचकर उसने पुकारा तो 
सुनायी पड़ा--“आज तो तुम अकेले नहीं हो, तुम्हे 
डर लगता नहीं, फिर मुझे क्यों बुलाते हो ?? 

मोहनने कहा---मेरे गुरुजी तुम्हें देखना चाहते 
हैं | तुम झटपट आ जाओ ।? गोपाळमाई आये सही, 
पर मोहनके लिये ही आये। जब उसने गुरुजीसे 
पूछा कि उन्होंने उसके परम सुन्दर गोपालमाईको देख 
तो लिया ? तब गुरुजीने कहा---'मुझे तो कुछ नहीं 
दीखता । मैं तो एक प्रकारमात्र देख रहा हूँ ।? 

अब मोहनने कहा--“गोपालभाई ! तुम यह क्या 
खेल कर रहे हो ? मेरे गुरुजीको क्यों नहीं दिखायी 
पड़ते १? भगवानूने बताया--'तुम्हारी बात दूसरी है । 
तुम्हारा अन्तःकरण शुद्र है । तुममें सरळ विश्वास है; 
इससे मैं तुम्हारे पास आता हूँ । तुम्हारे गुरुको जो 
प्रकाश दीख गया, उनके लिये वही बहुत है । उसीसे 
उनका कल्याण हो जायगा ।? 

उस दिव्यवाणीको सुनकर गुरुजीका हृदय गद्गदः 
हो गया । अपने हृदयमें उनको भगवानके दर्शन हुए । 
उन्होंने भगत्रान्‌की स्तुति की और मोहनको लेकर जब 
उसके धर पहुँचे, तब मगवानके प्रत्यक्ष दर्शन भी हो 
गये. । गोपाळमाई वहाँ ब्राह्मणीकी गोद॑में बैठे थे और 
उस माताके नेत्रोंसे आँसूकी धारा बहकर उनको नहला 
रही थी। | | 


TT = 


भक्त बालक धन्ना जाट 


गाँवमें धन्नाजीके पिता बड़े ही सीधे खमाबके 
तथा साधु-संतोंकी सेवा करनेवाले थे । जब कोई 


दो-चार दिन भी टिक जाते थे । एक बार एक 
पण्डितजी धन्नाजीके घर आये । पण्डितजीने 


रमतेराम साधु उधरसे निकलते, तत्र धन्नाजीके कुएँसे अपने हाथसे जल खींचकर खान किया: 
दरवाजेपर ही उनका आसन लगता । कुछ साधु और झोणीमेसे शाउग्रामजीको निकालकर उनका 

# बेर न बिग्रहद आस त्रासा । सुखमय ताहि सदा सब आसा ॥ # 


पूजन किया । धनाजी उस समय पाँच वर्षके 
थे । वे बड़े ध्यानसे पण्डितजीकी पूजा देखते 
रहे | जब पूजा पूरी हो गयी, तब उन्होने पण्डितजीसे 
कहा--“पण्डितजी ! मुझे भी एक ठाकुरजी दीजिये मैं 
भी पूजा कङँगा ।? भला, जाटके इतने छोटे लड़केको 
कोई शालग्राम कैसे दे ? लेकिन बालक हठ करके 
रो रहा था । पण्डितजीने एक छोटा काला पत्थर 
पाससे उठाकर दे दिया और बोळे--यही तुम्हारे ठाकुर- 
जी हैं । तुम इनकी पूजा किया करो |! 

घना बड़े प्रसन्न हुए । वे अपने ठाकुरजीको 
कभी सिरपर रखकर कूदते, कभी छातीसे लगाकर 
नाचने लगते । खेल-कूद तो गया छूट और लग 
गये पूजामें । पण्डितजीको जैसे पूजा करते देखा 
था, वेसी ही पूजा वे अपनी समझसे करने लगे । 
चन्दनं तो था नहीं, मिट्टीका तिलक किया भगवानको, 
तुल्सीके बदले बृक्षके हरे-हरे पत्ते चढ़ाये, फूल 
चढ़ाये, कुछ तिनके जलाकर धुआं दिखाया धूप 
समझकर और दीपक दिखाया । हाथ जोड़कर दण्डवत्‌ 
की। दोपहरमें माताने बाजरेकी रोटियाँ खानेको दीं। धनाने 
उन रोटियोंको भगवानके आगे खखा और नेत्र बंद 
कर लिये; बीच-बीचमें नेत्र खोलकर देख भी लेते 
थे कि भगवान्‌ रोटी खाते हैं या नहीं । उन्होंने 
देखा कि ठाकुरजी तो रोटी खाते नहीं हैं---हाथ 
जोड़कर प्रार्थना करने लगे । प्रार्थना करनेपर भी 
जत्र रोटियाँ वैसी ही धरी रहीं, तब सोचने लगे. 
ठाकुरजी मुझसे रूठ गये हैं, इसीसे मेरी रोटी नहीं 
खाते ।' ठाकुरजी भूखे रहें तो धन्ना कैसे रोटी खा ढें। 
उन्होंने रोटियाँ बनमें उठाकर फेंक दीं । 

घन्नाका शरीर दुबला होता जाता है | वे उठ-बैठ 
भी कठिनतासे पाते हैं । उनके माता-पिता बड़े 
चिन्तित हैं । लड्केको क्या रोगहैसो वे जानते 
नहीं । धन्नाको इसका कोई दुःख नहीं कि कई 


दिनोंसे वे भूखे हैं । उन्हें तो एक ही दुःख है-- 


“ठाकुरजी नाराज हैं । रोटी नहीं खाते हैं ।? ठाकुर- 
जी इतने सीधे भोले बालकसे कबतक नाराज रहते । 
बाजरेकी इतनी मीठी रोटियाँ उन्हें और कहाँ मिलती । 
घन्नाकी प्रेममरी रोटियोंका खाद लेने वे एक दिन 
प्रकट हो गये और लगे भोग लगाने । जब आधी 
रोटी बच रही, तब बाळक धन्नाने हाथ पकड लिया |. 
वह कहने लगा---'ठाकुरजी ] तुम इतने दिनोंतक 
नहीं आये । खयं भूखे रहे और मुझे मूखों मारा 
और आज आये हो तो सारी रोटी अकेले खा जाना 
चाहते हो ? मैं क्या आज भी भूखों मरूँ ? मुझे 
थोड़ी-सी रोटी भी नहीं दोगे !? 

हँसकर भगवानूने बची हुई आधी रोटी धन्नाको 
दे दी । ये नन्दके छाड़ले हैं ही बड़े विचित्र । 
इन्हें सुदामाके सडे चिउरे द्रारकाके छप्पन भोगसे 
अधिक मीठे लगे थे । बिदुरपत्नीके केलोंके छिलकेके 
लोभवश दुर्योघनका सारा खागत-सत्कार ठुकरा दिया 
था इन्होंने । भीलनीके जंगली बेरोंका खाद इन्हे 
अयोध्या तथा जनकपुरके राजमहलोंमे थालपर बैठकर 
भी याद आता था । अब घन्नाकी रोटियोंका खाद 
इनकी जीभको मिल गेया, सो रोज पुकारते हीं 
उस जाटके लड़केकी रोटियाँ खाने दौड़ आते थे | 

इस प्रकार धनाजी बचपनमें भगवानूके साथ खेलते 
रहे । उन्हें रोटी खिलाते रहे । बड़े होनेपर गम्भीरता आ 
गयी, सो ठाकुरजीने इनके साथ बालक्रीडा करना बंद 
कर दिया । भगवानूके आदेरासे काशी जाकर इन्होंने 
श्रीरामानन्दाचार्यजीसे दीक्षा ग्रहण की । गुरुदेबकी 
आज्ञासे फिर घर लौट आये । इन्हें सर्वत्र सत्र रूपोंमें 
अपने आराध्य भगवानूके ही दर्शन होते थे । संतोंकी 
सेवामें उनका बड़ा अनुराग था और साधु-सेवाके ल्यि 
अपना सवेत लगा देनेमै भी ये हिचकते नहीं थे । 


१ भक्त शोख फ़रीद * 

भक्त शेख फ़रीद 


( लेखक--श्रीज्ञहूरबख्श ) 


बेटा ! तुम हर रोज नमाज़ पढ़ा करो | नमाज 
पढ्नेसे अछाह खुश होता और मिठाई देता है ।! माने 
बेटेसे कहा । 

बेटेने माका कहना मान लिया | उसकी उम्र अभी 
सिर्फ पाँच वर्षकी थी, फिर भी वह उसी दिनसे कपड़ा 
बिछाकर खुशी-खुशी नमाज पढ़ने लगा । जब नमाज 
पढ़ चुकता और कपड़ा हटाता, तत्र उसके नीचे मिठाई 
देखकर उसे बेहद खुशी होती | बात यह थी कि मा 
पहलेपे कपड़ेके नीचे मिठाई रख देती थी | बेटा 
मिठाई देखकर समझता था कि यह सचमुच अल्लाहने 
ह्वी दी है। 

बाळक इस तरह बारह वर्षकी उम्रतक नमाज पढ़ता 
रहा । उसका नाम रोख फरीद था । वह अखका 
रहनेवाला था । बारह वर्षकी उम्रमें एक दिन उसने 
अपनी मासे पूछा--“अम्मा ! क्या नमाज पढ्नेसे अल्लाह 
भी मिळता है ?? | 

मा बोली--'हाँ बेटा, नमाज़ पढ्नेसे अल्लाह भी 
मिलता है--जरूर मिलता है ।? 

शेख फरीद उसी दिन घरसे निकल पड़े | कुछ दिन- 
तक तो वे अपने देश अरत्रमें ही घूमते रहे, फिर 
भारत चले आये और छिंदवाड़ा जिलेके चिचोली गाँवमें 
पहुँचे । वहाँ वे बारह वर्षतक अछाहका नाम जपते रहे । 
इस बीच उन्होंने एक वार भी भोजन नहीं किया । भूख- 
प्यास ळगनेपर वे केबल पेड़ोंके पत्ते खाकर और नाले- 
का पानी पीकर रह जाते थे । इतनेपर भी जब उनको 
अछाह न मिला, तब वे अरवको लौट गये । 

` बाबा शेख फरीदको देखकर उनकी माता बहुत 

प्रसन्न हुईं | बावा शेख फ़रीदने उनसे कहा--'मा ! मैं 
बारह वर्षतक अछाहका नाम जपता रहा, मगर वह मुझे न 


मिला । इस बीच मैंने एक बार भी खाना नहीं खाया | 
बस, भूख ढगनेपर पेड़ोंके थोड़ेसे पत्ते चत्राकर रह 
जाता था |? 

यह सुनकर माताने शेख फरीदको नहळाया-घुळाया । 
फिर वह कंध्री लेकर उनके लंबे-छंबे उलझे बालोंको 
सुलझाने बैठी । माने जो कंघी चलायी तो शेख फ़रीदको 
सिरमें बहुत दर्द माळूम हुआ । उन्होंने कहा-- “मा ! 
कंधी मत कर । उलझे बाल कंघीसे न सुल्झेंगे । मुझे 
बड़ी तकलोफ ही रही है |! 

मा कंध्रीसे बालोंको सुलझाते-सुलझाते बोळी---'बेटा ! 
मै तुम्हारे बालोंको सुलझा रही हूँ, तो तुम्हें दर्द होता 
है । मगर यह तो बताओ कि तुम जिन पेड़ोंके पत्ते 
तोड-तोडकर खाते थे, उनको भी दर्द होता था या नहीं ?? 

बाबा शेख फरीद क्या उत्तर देते ? वे थोड़ी देर 
चुप रहे और सोचते-सोचते बोळे--'मा ! मुझे अल्लाह 
क्यों नहीं मिला ?? 

माने कहा--“मिलता केसे ! अलाहमें तुम्हारा जी 
था ही कहाँ ! तुम्हारा जी तो पत्तोंसे पेट भरनेकी चिन्तामें 
घरा रहता था ।? 

इस बार माताने लकड़ीकी दो रोटियाँ बनवाकर शेख 
फ़रीदको दीं और कहा--“इनको ले जाओ । खूब मन 
लगाकर अल्लाहको याद करो । जब तुम्हें भूख लगेगी, 
तब ये रोटियाँ तुम्हारे मनको समझाया करेंगी ।? 

बाबा शेख फ़रीदने रोटियाँ पेटसे बाँध लीं । वे फिर 
भारत चले आये और इस बार भी बारह वर्षतक अछाह- 
का नाम जपते रहे । जब भूख ळगती, तब मनको समझा 
लेते कि रोटियाँ तो पेटसे ही बँथी हैं; अब खा ढूँगा 
तव खा ढँगा | इसी तरह बारह वर्ष पूरे हो गये, पर 
बाबा रोख फ़रीदकी इच्छा पूरी न हुई । इससे दुखी 

होकर बे अपने देशको लौट गये । उन्होंने मासे कहा--- 
“स बार भी अल्लाह नहीं मिला ।! 
मा बोली--अजब समझ है तुम्हारी | जिसका मन 

ोटियोमें छगा रहता है, उसे कहीं अल्लाह मिलता है |? 

` यह सुंनकर बाबा शेख फरीद फिर भारत चले आये । 
इस बार वे गिर पहुँचे, जो मध्यप्रदेशके वर्धा जिलेमें 
है । उन दिनों गिररमें एक बहुत बड़ा और गहरा गडा 
था । गड्डेके किनारे एक पेड़ था | बाबा शेख फ़रीद 
उसी पेड्पर उलटे जा लटके और लगे खदाका नाम 
जपने । इस बार वे खुदाकी यादमें ऐसे डूबे कि उनको 
अपने शरीरकी भी खबर न रही । यह दशा देखकर 
कौए उनके शरीरको नोच-नोचकर खाने छगे । इसपर 
बाबा शेख फ़रीदने कौओंसे कहा-- 

कागा सब तन - खाइयो, चुन-चुन खहयो मांस । 

दो नैना मत खाइयो, पिया दरस की आस॥ 

उनका इतना कहना था कि एक आवाज़ आयी--- 

` “ऐ शेख फरीद ! तेरी इबादत कुवूळ की गयी । बस, अब 
झाइसे नीचे उतर आ |? 

' परंतु शेख कुछ न बोले, चुप ही रहे । इसपर फिर 
वही आवाज आयी--'ऐ शोख फरीद्‌ ! तेरी इबादत 
कुबूछ की गयी । बस, अब झाड़से नीचे उतर आ |? 


देखने कहा--'तो क्या मेरी इच्छा पूरी हो गयी ११ 

फिर आवाज्ञ आयी- “हाँ-हाँ, तेरी इच्छा पूरी हो 
गयी । यक्कीन न आता हो तो यह कहकर देख ले 
जो खुदा करे, बही हो; और जो शेख फ़रीद कहे, 
वही हो |? 


यह सुनते ही शेख फरीद बोळ उठे- -“नीचेवाला 
गडा शक्करसे भर जाय |! 


शेख फ़रीदके मुँहसे ये शब्द निकले हीथे कि 
गड्डेमे शक्कर-ही-शक्कर दिखायी देने लगी । फिर क्या था, 
शेख साहब चटपट झाड़से नीचे उतर आये और उनका 
शरीर पहले ही-जैसा, बल्कि पहलेसे भी अच्छा हो गया। 
वे आनन्दमें मग्न होकर बोले--।मिल गया, मिल गया; 
मेरा अछाह मुझे मिल गया |? 


बाबा शेख फ़रीद फिर अरब नहीं गये । वे गिररहीमें 
रहकर अछाहका नाम जपते रहे । वहाँ अबतक उनकी 
दरगाह विद्यमान है । इसलिये मुसलमान लोग गिररको 
पवित्र स्थान मानते हैं और वहाँ हर साळ एकत्र होकर 
बड़ी धूमसे जलसा मनाते हैं । 


जाग च्स्लकी - (७०००-३९: 


गुरुभक्त बालक आरुणि 
( लेखक--श्रीमुबारक अली ) 


बरसातके दिन थे । आकारामें बादल छाये हुए थे। 
ऋषिवर धौम्य सुखसे अपने आश्रममें विराजमान थे और 
शिष्योंकी विद्यादान कर रहे थे। प्राचीन भारतके 
विद्वान्‌ ब्राह्मण नगरके बाहर आश्रम बनाकर बसते थे, 
बहीं जप-तप करते और अपने शिष्योंकों पढ़ाते-लिखाते 
थे। शिष्य भी सदा उन्हींके आश्रममें निवास करते 
थे और पढ़ने-लिखनेके साथ-साथ उनके घरका काम- 
काज भी सँभालते थे । ऋषिवर आयोदधौम्य ऐसे ही 
गुरु थे और उनके आश्रममें निवास करनेवाले शिष्योंकी 
संख्या सैकरडोतक जा पहुँची थी । 


सहसा बादल घने हो गये । आकारमें बिजली 
चमकने लगी और कानोंके पर्दै फाइनेवाळी गड़गढ़ाहटसे 
दसों दिशारँ कॉप उठीं । इसके साथ ही बूँदा-बाँदी 
प्रारम्भ हुई और फिर मूसलप्रार पानी बरसने लगा--- 
जैसे एकबारगी आकाश फर पड़ा । बात-की-बातमें जहाँ 
देखो वहीं पारनी-ही-पानी फेल गया | गुरुजी चिन्तित 
होकर बोले--“ऐसा पानी तो कभी नहीं बरसा । यदि 
खेतका बाँध पक्का न किया गया, तो उसकी सारी फसळ 
बह जायगी ।? 


गुरुभक्त बालक 


” उपमन्यु, उत्तंक, एकलव्य 


आरुणि 


# शुरुभक्त बालक आरुणि % 

“मेरी कुटी रिसती है । जाकर देखूँ, उसमें पानी 
न भर जाय ।' पहला शिष्य बोला और चलता बना । 

"मेरी कुटीका पिछला भाग टूट गया है । अब उसकी 
क्या दशा होगी ! चलकर देख-भाल करूँ ।' दूसरा 
शिष्य बोला और लंबा हुआ । 

“मेरे वल्कळ वसन तो बाहर ही पडे हैं, कहीं बह न 
जायँ ।' तीसरा शिष्य बोला और जल्दी-जल्दी 
अपने पथपर लगा । 

इस प्रकार एक-न-एक बहाना बनाकर लगभग सभी 
शिष्य खिसक गये । अब तो आरुणि शान्त न रह 
सका, उठकर खड़ा हुआ और बोला--'मुझे आज्ञा 
दीजिये भगवन्‌ ! मैं जाता हूँ और बाँध पक्का किये देता हूँ। 
__ गुरुजीने कहा--“जाओ बेटा ! तुम्हीं जाओ; परंतु 
इतना याद रखना कि बाँध कच्चा न रहने पाये, परिश्रम 
भले ही अधिक करना पड़े |? 

गुरुके शब्द सुनते ही आरुणि दौड़ते-दौड़ते खेतपर 
पहुँचा, तो देखता क्या है कि बाँध एक ओरसे टूट गया है 
और उसके रास्ते खेतका पानी अराटेसे बहा जा रहा है। 
बस, आरुणि एक क्षणके लिये भी नहीं रुका- बाँधको 
मिट्रीसे भरनेकी चेश करने लगा और इसके साथ ही 
मानो उसके तथा वर्षाके बीच युद्ध छिड़ गया । पानी 
कहता था कि “आज छोड़ कल न बरसूँगा और आरुणि 
कहता था कि बाँध कल नहीं, आज पक्का करूँगा ।? 
परंतु आरुणिकी चल एक भी नहीं रही थी । वह जब- 
तक मिट्ठीका एक छौंदा रखता और दूसरा बनाने लगता 
था, तबतक पहला लोंदा बह जाता था | 

अत्र आरुगि क्या करे ? केसे गुरुकी आज्ञाका 
पालन हो ? कंसे बाँव पक्का बने ? कैपे खेतका पानी 

रुके ? क्या वह वर्षासे हार मान ले और खेतका पानी 
बह जाने दे ? परंतु आरुणि हार माननेवाला नहीं, 
जीतपर मरनेवाला बाळक था । जब उसे कुछ न सूझा, 
तब उसने वर्षापर विजय पानेके लिये एक बिल्कुल नया 


अनोखा उपाय खोज निकाला--वह खयं टूटे हुए 
बाँधके स्थानपर जा लेटा |. अभिप्राय यह कि उसने 
मिट्टीके बाँवके स्थानपर हाइ-मांसका. बाँध बना डाली 
और हाड-मांसके उस जीवित बाधके सामने वर्षाको 
हार माननी पड़ी--खेतके बहते हुए पानीको 
रुकना पड़ा । 


जब दूसरे दिन गुरुजी शिष्योंको पढ़ाने बेठे,.तब 
उनमें आरुणिको न देखकर चिन्तित खरमें बोले-- 
“आज आरुणि दिखायी नहीं देता | कहाँ गया वह ?? 

“कल संध्या-समय खेतकी ओर जाता दिखायी दिया 
था !! --पहला शिष्य बोला । 

“अपनी कुटीमें पड़ा होगा । पढ़ने-छिखनेमें उसका 
जी लगता ही कहाँ है ! इतना दिन चढ़ आया और 
वह अभी सो ही रहा है ।' दूसरा शिष्य बोला । | 

“कुरी तो उसकी सूनी पड़ी है | कामचोर तो वह 
है ही, मैं समझता हूँ, कल अवसर पाकर कहीं. भाग 
निकला है ।? तीसरा शिष्य बोला | 

परंतु गुरुजी कुछ न बोले, चुपचाप खेतकी ओर 
चल पड़े और वहाँ पहुँचकर लगे करुण खरमें पुकारने-- 
“आरुणि !'"*-आरुणि !! "बेटा आरुणिः !!!? 


जब कहींसे कोई उत्तर न मिला, तब गुरुजी व्याकुल 
होकर खेतमें चक्कर काटने लगे | अन्तम वे ठीक स्थानपर 
जा पहुँचे, तो देखते क्या हैं कि बेसुध आरुणिने ट्टे 
हुए बाँवको घेर ख्खा है, उसके शीतसे अकड़े हुए 
शरीरपर गीली मिट्टीकी तहें जम गयी हैं और वह धीमे- 
धीमे साँस ले रहा है | | 


असल बात समझतेनें गुरुजीको विल्म्ब न लगा । 
उनकी आँखोंसे टप-ठप आँसू गिरने लगे । वे आरुणिको 
तुरंत आश्रममें उठा लाये । उन्होंने अपने हाथों उसका 
शरीर धोया-पोंछा, उसपर तेलका मालिश किया और 
फिर उसे गरम कपड़ोंसे ढँक दिया | आरुणि थोड़ी देर 

बाद होशमें आ गया । अब तो गुरुजी बहुत प्रसन हुए 
और उसके सिरपर हाथ फेरते-फेरते बोले बेट ! तुम्हारी 
युरुभक्तिपर मुझे अभिमान है । मैं आशीर्वाद देता हूँ 


# एक नारि ब्रत रत सब झारी । ते मन बच क्रम पति हितकारी ॥ % 


कि तुमको सारी विद्याएँ प्राप्त हो जायँ, तुम सुखसे 
जीवन बिताओ और खूब नाम कमाओ ।? कहना नहीं 
होगा कि गुरुके वचन सफल हुए । 


गाय BB 


गुरुभक्त बालक उपमन्यु 


महर्षि आयोदधौम्य अपनी विद्या, तपस्या और विचित्र 
उदारताके लिये बहुत प्रसिद्ध हैं । वे ऊपरसे तो अपने 
शिष्योंसे बहुत कठोरता करते प्रतीत होते थे; किंतु 
भीतरसे शिष्योंपर उनका अपार स्नेह था । वे अपने 
शिष्योंको अत्यन्त सुयोग्य बनाना चाहते थे । इसलिये 
जो ज्ञानके सच्चे जिज्ञासु थे, वे महर्षिके पास बड़ी 
श्रद्धासे रहते थे । महर्षिके शिष्योमेसे एक बालकका 
नाम था उपमन्यु । गुरुदेवने उपमन्युको अपनी गायें 
चरानेका काम दे रक्वा था | वे. दिनभर बनमें गायें 
चराते और सायंकाल आश्रममें लौट आया करते | एक 
दिन गुरुदेवने पूछा- “बेटा उपमन्यु ! तुम आजकल 
मोजन क्या करते हो ? | 
उपमन्युने नम्रतासे कहा---“मगवन्‌ ! में भिक्षा 
माँगकर अपना काम चला लेता हूँ |? 
महर्षि बोले--*वत्स ! ब्रह्मचारीको इस प्रकार भिक्षा- 
का अन्न नहीं खाना चाहिये | भिक्षा माँगकर जो कुछ 
मिले, उसे गुरुके सामने रख देना चाहिये । उसमेंसे 
गुरु यदि कुछ दे दें तो उसे ग्रहण करना चाहिये ।' 
उपमन्युने महर्षिकी आज्ञा स्वीकार कर ली। अब वे 
भिक्षा माँगकर जो कुछ मिलता, उसे गुरुदेत्रके सामने 
* लाकर रख देते | गुरुदेवको तो शिष्यकी श्रद्वाको दृढ 
करना था, अतः के सब भिक्षाका अन्न रख लेते | 
उसमेंसे कुछ भी उपमन्युको नहीं देते । थोडे दिनों 
पीछे जब गुरुदेवने पूछा- “उपमन्यु ! तुम आजकल 
क्या खाते हो १! तब उपमन्थुने बताया कि “मै एक 
बारकी भिक्षाका अन्न गुरुदेवको देकर दुत्रारा अपने लिये 


भिक्षा माँग लाता हूँ |? महर्षिने कहा---“दुआरा भिक्षा 
माँगना तो धर्मके विरुद्ध है । इससे गृहस्थांप अधिक 
मार पड़ेगा और दूसरे भिक्षा माँगनेवालोंको भी संकोच 
होगा । अब तुम दूसरी बार भिक्षा माँगने मत 
जाया करो |? 

उपमन्युने कहा--“जो आज्ञा ।? उसने दूसरी बार 
भिक्षा माँगना बंद कर दिया । जब कुछ दिन बाद 
महर्षिने फिर पूछा, तब उसने बताया कि 'मैं गायोंका दूध 
पी लेता हूँ ।? महर्षि बोले---'यह तो ठीक नहीं है । 
गायें जिसकी होती हैं, उनका दूध भी उसीका होता 
है । मुझसे पूछे बिना गायोंका दूध तुम्हें नहीं पीना 
चाहिये |! 

उपमन्युने दूध पीना भी छोड़ दिया । थोड़े दिन 
बीतनेपर गुरुदेवने पूछा--“उपमन्यु ! तुम दुबारा भिक्षा 
भी नहीं लाते और गायोंका दूध भी नहीं पीते तो खाते 
क्या हो ! तुम्हारा शरीर तो उपवास करनेवाले-जेसा 
दुर्बळ नहीं दिखायी पड़ता |! 

उपमन्युने कहा--*भगतन्‌ ! मैं बछड़ोके मुखसे जो 
फेन गिरता है, उसे पीकर अपना काम चला लेता हूँ |! 

महर्षि बोळे--'बछडे बहुत दयाळु होते हैं । वे 
स्वयं भूखे रहकर तुम्हारे लिये अधिक ' फेन गिरा 
देते होंगे | तुम्हारी यह बृत्ति भी उचित नहीं है ।! 

अत्र उपमन्यु उपवास करने .लगा | दिनभर त्रिना 
कुछ खाये गायोंको चराते हुए उसे वन-वनमें भटकना 
पड़ता था | अन्तमें जत्र भूख असझ हो गयी, तब उसने 
आकके पत्ते खा लिये | उन विषेले पत्तोंका विष शरीरमें 


के गुरुभक्त बालक उत्तङ्क # 

फैलनेसे वह अंधा हो गया । उसे कुछ भी दिखायी 
नहीं पड़ता था । गायोंके चलनेका शब्द सुनकर ही वह 
उनके पीछे चल रहा था । मार्गमें एक जलरहित कुआँ 
पड़ा और उपमन्यु उसमें गिर पड़ा । जब अँवेरा होने- 
पर सत्र गायें लोट आयीं और उपमन्यु नहीं लौटा, तब 
महर्षिको चिन्ता हुई । वे सोचने लगे--भैंने उस 
भोळे बालकका भोजन. सब प्रकारसे बंद कर दिया । 
कष्ट पाते-पाते दुखी होकर वह भाग तो नहीं गया |? 
उसे वे जंगलमें ढूँढ़ने निकले और बार-बार पुकारने 
लगे--'बेटा उपमन्यु ! तुम कहाँ हो ?? 

उपमन्युने कुएँमेंसे उत्तर दिया--*भगवन्‌ ! मैं कुएँमै 
गिर पड़ा हूँ ।? महर्षि समीप आये और सत्र बातें सुन- 
कर ऋग्वेदके मन्त्रोंसे उन्होंने -अश्विनीकुमारोंकी स्तुति 
करनेकी आज्ञा दी। सरके साथ श्रद्धापूर्वक जब उपमन्युने 


स्तुति की, तब देवताओंके वैय अश्विनीकुमार वहाँ कुरँमे 
प्रकट हो गये । उन्होंने नेत्र अच्छे करके एक पूआ 
उपमन्युको देकर खा लेनेको कहा; किंतु उपमन्युने 
अपने गुरुदेवको अर्पित किये बिना वह पूआ खाना 
स्वीकार नहीं किया । अश्विनीकुमारोंने कहा---“तुम 
संकोच मत करो । तुम्हारे गुरुने भी अपने गुरुको 
आपत किये बिना पहले हमारा दिया पूआ प्रसाद मान- 
कर खा लिया था |? 
उपमन्युने कहा---'वे मेरे गुरु हैं, उन्होंने कुछ 
भी किया हो; पर मैं उनका अतिक्रमण नहीं करूँगा |? 
इस गुरुभक्तिे प्रसन्न होकर अश्चिनीकुमारोंने उसे समस्त 
विद्याएँ बिना पढ़े आ जानेका आशीर्वाद दिया | जब 


उपमन्यु कुएँसे बाहर निकला, महर्षि आयोदधौम्यने 
उसे हृदयसे लगा लिया । 


गुरुभक्त बालक उत्तङ्क 


महर्षि आयोदधौम्यके शिष्य महर्षि वेदने अपने 
ब्रह्मचर्याश्रमके जीवनमें गुरुगृहमें अनेक कष्ट भोगे 
थे | उन कट्रोंका स्मरण करके अपने यहाँ अध्ययनके 
लिये आनेवाले किसी बालकको वे किसी कार्यमें नियुक्त 
नहीं करतें थे और न उनसे अपनी सेवा ही लेते थे । 
उनके शिष्योंमें प्रधान थे उत्तङ्क । एक बार जब 
महर्षि वेद अपने आश्रमसे किसी यात्रापर जाने लगे, तब 
उन्होंने उत्तङ्को अपनी अनुपस्थितिमें अपना समस्त 
कार्य सम्हाळनेकी आज्ञा दी | महर्षि वेदकी पत्नीके मनमें 
यह चात आयी कि इस थोड़ी अत्रस्थाके वाळकपर 
उनके पतिदेवने आश्रमका पूरा उत्तरदायित्व क्यों 
सौंपा । अतर उन्होने उत्तङ्ककी परीक्षा लेनेका विचार 
किया. । ऋषिपल्लीने कहा--'उत्तङ्क ! महर्षिने जाते 
समय तुम्हें आज्ञा दी है कि उनकी अनुपस्थितिमें 


उनके संभी कार्योको सम्पन्न करी | मैं ऋतुमती हूँ 


अतः तुम्हें मेरे ऋतुको सफल करनेका, महर्षिका कार्य 
भी पूरा करना चाहिये ।' 

उत्तङ्कने थोड़ी देर विचार करके बड़ी 
नम्रतासे प्रार्थना को--*आप मेरे गुरुदेवकी पत्नी हैं । 
आपको आज्ञासे आपकी प्रसन्नताके लिये मैं अपना 
प्राण भी दे सकता हूँ; किंतु माता ! आप मुझे ऐसा 
अनुचित काम करनेकी आज्ञा न दे; यह पाप मैं नहीं 
कर सकूँगा ।' 

उत्तङ्ककी इंढ श्रद्धा और संयम. देखकर गुरुपत्नी 
प्रसन्न हो गयीं.। जंब महर्षि वेद लोटे; तंब उनकी पत्नीने 
खयं उनसे सब बातें बतायीं; क्योंकि उन्होंने तो उत्तङ्क- 
की केवल परीक्षा लेना चाहा था | सत्र बातें सुनकर 
महर्षिने उत्तङ्कको आशीर्वाद दिया--*बेटा ! तुम्हारी 
समस्त कामनाएँ पूर्ण हों । तुम्हें समस्त ज्ञान खतः 
प्राप्त ही जाय ।' 

% सिव सेवा कर फल सुत सोई । अबिरल भगति राम पद होई ॥ * 


अंब उत्तङ्कने गुरुदेवको गुरुदक्षिणा देनेकी इच्छा 
प्रकट की । महर्षिने गुरुपत्नीसे पूछनेको कहा । पूछनेपर 
गुरुपत्नीने बताया कि महर्षिके दूसरे शिष्य राजा 
पौष्यकी पतित्रता पत्नीके कानोंमें जो अमृतस्रावी कुण्डल 
हैं, उन्हें पर्वके अवसरपर मैं पहनना चाहती हूँ ।? पर्वका 
समय केवल चार दिन शेष था । उत्तङ्क राजाके पास 
वह कुण्डल माँगने चल पड़े । देवराज इन्द्रने देखा कि 
नागराज तक्षक बहुत दिनोंसे उन कुण्डलोंको हरण 
करना चाहता है । राजाकी पतित्रता पत्नीके पाससे 
कुण्डलोंको लेनेका तो उसमें साहस नहीं, पर यदि 
उत्तङ्क उन ङुण्डळोंको लेकर चले तो तक्षक किसी-न- 
किसी रूपमे अवश्य कुण्डलोंका हरण कर लेंगे । यद्यपि 
नागराज तक्षक इन्द्रके मित्र हैं; किंतु देवराज होनेके 
कारण इन्द्रको यह उचित जान पड़ा कि वे उत्तङ्ककी 
सहायता करें । एक संयमी, तपसी, गुरुभक्त ब्राह्मण- 


बालक यदि अपनी गुरुपत्नीको उनकी माँगी दक्षिणा 
न दे सके तो उसे कितना खेद होगा, यह देवराज 
जानते थे और यह भी जानते थे कि उस समय उस 
तेजखी बालकके क्रोधको शान्त करना सरल नहीं हो 
सकता । वह शाप देकर किसी भी लोकपालको 
पदच्युत कर सकता है । अतः इन्द्रने सहायता देनेका 
उपाय पहलेपे निश्चित कर लिया । उत्तङ्कको राजाकी 
पत्नीने बड़ी श्रद्धासे अपने वे देवदुर्लम कुण्डल दे 
दिये | छल करके तक्षकने उन कुण्डलोंको मार्गमें ही 
चुरा लिया; किंतु इन्द्रकी सहायतासे पाताळ जाकर 
उत्तङ्कने फिर कुण्डलोंको प्राप्त किया और समयसे पहले 
ही गुरुपत्नीको उन्हें अर्पित किया । जिसमें पूरा संयम 
और अटल गुरुभक्ति है, उसके निश्चयको भला त्रिलोकी- 
में कोई भी व्यर्थ केसे कर सकता है ? 


OTe ---- 
गुरुभक्त बालक एकलव्य 


निषादराज हिरण्यधनुका पुत्र एकलब्य एक दिन 
हस्तिनापुरमें आया और उसने उस समयके धनुिद्याके 
सर्वश्रेष्ठ आचार्य, कौख-पाण्डवोके शस्त्र-गुरु द्रोणाचार्यजीके 
चरणोंमे दूरसे साष्टाङ्ग प्रणाम किया । अपनी वेष-भूषासे 
ही बह अपने वर्णकी पहचान दे रहा था । आचार्य 
्रोणने जब उससे अपने पास आगमनका कारण पूछा, 
तब उसने बताया--'मैं श्रीचरणोंके समीप रहकर 
धनुर्वियाकी रिक्षा लेने आया हूँ ।? 

आचार्य संकोचमें पड़ गये । उस समय कौरव 
तथा पाण्डव बालक थे और आचार्य उन्हें रिक्षा दे रहे 
थे । एक निषाद-बालकको अपने साथ रिक्षा देना 
राजकुमारोंको खीकार नहीं होता और यह उनकी 
मर्यादाके अनुरूप भी नहीं था । भीष्मपितामहको 
आचार्यने राजकुमारोंको शस्र-रिक्षा देनेका वचन दे 
रक्खा था । अतएव उन्होंने कहा---'बेंटा एकत्य ! 


मुझे दुःख है कि में किसी द्विजेतर बालकको शक्- 
शिक्षा नहीं दे सकता |? 

एकलन्यने तो द्रोणाचार्यजीको मन-ही-मन गुरु 
मान लिया था । जिसे गुरु मान लिया, उसकी किसी 
भी बातको सुनकर रोष या दोष-दष्टि करनेकी तो बात 
मनमें ही केसे आती । निषादके उस छोटे बालकके मनमें 
निराशा भी नहीं हुई । उसने फिर आचार्यके सम्मुख 
भूमिमें लेटकर प्रणाम किया और बोला--“भगवन्‌ ! 
मैने तो आपको गुरुदेव मान लिया है । मेरे किसी 
कामसे आपको संकोच हो, यइ मैं नहीं चाहता । 
सुझपर आपकी कृपा रहनी चाहिये |? 

वाळक एकळव्य हस्तिनापुरसे लौटकर घर नहीं गया | 
वह वनमें चला गया और वहाँ उसने मिट्रीकी द्रोणाचार्यकी 
एक मूर्ति बनाकर स्थापित कर दी । उस मूर्तिको प्रणाम 
करके उसके सामने त॒ बाग-विद्याका अभ्यास करने 

लगा । ज्ञानके एकमात्र दाता तो भगवान्‌ ही हैं । 
जहाँ अविचल श्रद्धा और दृढ निश्चय होता है, वहाँ वे 
सबके हृदयमें रहनेवाले श्रीहरि गुरुरूपमें या बिना 
बाहरी गुरुके भी ज्ञानका प्रकाश कर देते हैं । महीनेपर 
महीने बीतते गये, एकलव्यका अभ्यास अखण्ड चलता 
गया और वह महान्‌ धनुर्धर हो गया । 
एक दिन द्रोणाचार्य अपने शिष्य पाण्डव एवं 
कौरवोंको बाणविद्याका अभ्यास करानेके लिये आखेट 
करने वनमें लिवा ले गये । संयोगवश इनके साथका 
एक कुत्ता भटकता हुआ एकलब्यके स्थानके पास पहुँच 
गया और काले रंगके तथा विचित्र वेशधारी एकलब्यको 
देखकर भूकने लगा । एकल्व्यके केश बढ़ गये थे और 
उनके पास वल्के स्थानपर बाघका चमड़ा ही था। वे 
उस समय अएना अभ्यास कर रहे थे । कुत्तेके भूकने- 
से बाधा पड़ते देख उन्होंने सात बाण चलाकर कुत्तेका 
मुख बंद कर दिया । कुत्ता भागता हुआ अपने खामी- 
के पास पहुँचा । सबने बड़े आश्चर्यसे देखा कि बाणोंसे 
कुत्तेको कहीं भी चोट नहीं लगी है; किंतु वे आड़े- 
तिरछे उसके मुखमें इस प्रकार फँसे हैं कि कुत्ता बोळ 
नहीं सकता । बिना चोट पहुँचाये इस प्रकार कुत्तेके 
मुखमें बाण भर देना बाण चलानेका बहुत बडा कौशल 
है । पाण्डवोंमेंसे अर्जुन इस हम्तकोराळको देखकर बहुत 
चकित हुए । उन्होंने द्रोणाचार्यजीसे कहा---गुरुदेव ! 
आपने तो कहा था कि आप मुझे परथ्वीपर सबसे बडा धनुर्धर 
बना देंगे; किंतु इतना हस्तकोशल तो मुझमें भी नहीं है ।? 
“चलो ! हमलोग उसे हुँढै |? द्रोणाचार्यजीने 
सबको साथ लेकर उस बाण चळानेवालेको वनमें ढूँढ़ना 


प्रारम्भ किया और वे एकलव्यके आश्रमपर पहुँच गये । 
एकलव्य आचार्यके चरणोंमें आकर गिर पडा | 
द्रोणाचार्यने पूछा--सौम्य ! तुमने बाणविद्याका इतना 
उत्तम अभ्यास किससे प्राप्त किया है ?? 


न्नतापूर्वक एकलव्यने हाथ जोड़कर कहा--- 
“भगवन्‌ ! मैं तो आपके श्रीचरणोंका ही दास हूँ |! 
उसने आचार्यकी उस मिट्टीकी मूर्तिकी ओर संकेत 
किया । द्रोणाचार्यने कुछ सोचकर कहा---'भद्र ! मुझे 
गुरुदक्षिणा नहीं दोगे ?? 


“आज्ञा करें भगवन्‌ !? एकळव्यने बहुत अधिक 
आनन्दका अनुभव करते हुए कहा । 


्रोणाचार्यने कहा--'मुझे तुम्हारे दाहिने हाथका 
अँगूठा चाहिये !? 


दाहिने हाथका अँगूठा ! क्या सोचते हैं आप ? 
दाहिने हाथका अँगूठा न रहे तो बाण चलाया ही 
केसे जा सकता है £ इतने दिनोंकी अभिलाषा, इतना 
बड़ा परिश्रम, इतना अभ्यास--सब व्यर्थ हुआ जा 
रहा था; किंतु एकळव्यके मुखपर खेदकी एक रेखा- 
तक नहीं आयी । उस वीर गुरुभक्त बाळकने बायें हाथमें 
तलवार ली और तुरंत अपने दाहिने हाथका अँगूठा 
काटकर अपने हाथमें उठाकर गुरुदेवके सामने कर 
दिया उसने । 


मरे कण्ठसे द्रोणाचार्यने कहा--पुत्र ! धनुर्विधाके 
सश्मिं अनेकों महान्‌ ज्ञाता हुए हैं और होंगे; किंतु मैं 
आशीर्वाद देता हूँ कि तुम्हारे इस भव्य त्यागका सुयश 
सदा अमर रहेगा !? 

एक साफ-सुथरे कमरेमें मौलवी साहब गद्दीपर 


बैठे हुए थे:। उनके सामने फ़र्शपर दो छोटेछोटे बालकोंको बड़े प्रेमसे पढ़ा 


खूबसूरत बालक मौजूद थे । मोल्बी साहब दोनों 


रहे थे और दोनों बालक 


वश 


# रामहि भजहि तात सिव थाता । मर पॉवर कै केतिक बाता ॥ # 


बड़े ध्यानसे पढ़ रहे थे । थोडी देर बाद मौलवी 
साहब खडे हो गये और बोले- “भई, मेरी जूतियाँ 
उठा लाओ । जरा बाहर जाउँगा ।' 

दोनों बालक फौरन जूतियाँ उठाने दोडे । दोनों 
एक साथ जूतियोके पास पहुँचे । अब उनमें इस 
बातपर झगड़ा होने लगा कि हम दोनोंमेंसे कौन 
जूतियाँ उठावे ? हर एक यही चाहता था कि 
मैं ही जूतियाँ उठाऊँ और मौलवी साहबके पास पहुँचू । 

बड़ा कहता था--:मैं बड़ा हूँ, मैं ही जूतियाँ 
उठाउँगा ।! 

छोटा कहता था- “भै छोटा हूँ, मैं ही जूतियाँ 
उठाउँगा ।? 

अब झगड़ा केसे निबटे ! बड़ा समझदार था, 
उसे एक बात सूझी और उसने छोटेसे कहा--- 
(भाई ! हमें आपसमें लड़ने-झगड़नेकी क्या ज़रूरत 
है ? एक काम करो, मेरी बात मानो । एक जूती 
तुम उठा लो, दूसरी जूती मैं उठा ठूँ । बस, 
झगडा खतम ।' 

छोटे बालकने यह बात मान ली | अब क्या था, 
दोनोंने एक-एक जूती उठा ली और जाकर मौलवी साहबके 
सामने रख दी | 

इन मौल्वी साहबका नाम उस्ताद फर्राह था और 
ये दोनों बालक- जो सगे भाई थे, बगदादके 
खलीफ़ा मामूँरशीदके बेटे थे। उन दिनों खलीफा 
मामूँरशीद मुसल्मानांके सबसे बडे बादशाह थे । 
इसी तरह उन दिनों उस्ताद फर्राहका नाम 
भी दूर-्दूरतक प्रसिद्र था । वे खलीफा मामूँरशीदके 
इन दोनों बेटों--इन दोनों शाहजादोंको पढ़ना- 
लिखना सिखाया करते थे । 

जत्र खलोफाको माळूम हुआ कि आज मौळत्री 
साइब्रने दोनों शाहज्जादोंसे अपनी जूतियाँ उठवायी 


हैं, तब उन्होंने फौरन मौलवी साहबको बुला भेजा । 
मौलवी साहबके होश उड़ गये । वे डरते-डरते खलीफा 
के सामने पहुँचे; परंतु खलीफ़ाने उनको बड़े प्रेमसे 
अपने पास बिठाया । फिर उनसे कहा--“मौलवी 
साहब ! एक बात पूछता हुँ । सच बताइये, आज 
दुनियामें सबसे बड़ा कौन है और सबसे उयादह 
इज्जत किसकी है ? 

मौलवी साहब खळीफाके मनकी बात नहीं समझे, 
सिर झुकाकर बोले--“हुजूर ! आज तो दुनियामें 
सबसे बडे आप हैं और सबसे ड़्यादह इज्जत भी आपकी 
ही है; क्योंकि आप सत्र मुसल्मानोंके खलीफ़ा 
है--बादशाह हैं ।' 


खलोफाने उस्ताद फ़र्राहके मनकी बात समझ ली 
और मुसकराकर कहा---नहीं, आज तो दुनियामें सबसे 
बड़े उस्ताद फराह हैं और इज्जत भी उस्ताद फ़र्राह- 
हीकी सबसे ज़्यादह है, क्योंकि ख़लीफाके प्यारे बेटे 
उनकी जूतियाँ उठाते हैं |! 

मौलवी साहब मारे डरके पसीने-पसीने हो गये । 
अब खलीफाको क्या जवाब दें ? जब उन्हे कुछ न 
सूझा, तब वे हाथ जोड़ते-जोड़ते गिड़गिड़ाकर बोले-- 
“हुजूर, बड़ी गळती की मैंने, जो शाहज़ादोंसे जूतियाँ 
उठवायीं । अल्लाहके नामपर मेरा क़सूर माफ़ कीजिये ।' 


खलीफ़ा हँस पडे ओर कहने लगे---*यह क्या ! 
आप डरते क्यों हैं जनावर ! मैंने कोई झूठ बात 
नहीं कही । आप मेरे वच्चोंके उस्ताद हैं । इसलिये 
सचमुच दुनियामें आप ही सबसे बड़े हैं और इज्जत 
भी आपकी ही सबसे झ्यादह है। सच मानिये, 
इस वातसे मैं वहुत खुश हूँ कि आप मेरे रासे 
अपनी खिदमत कराते हैं और वे भी खुशी-खुशी 
आपकी खिदमत करते हैं । उस्ताद, मा-वाप और 
बादशाहकी खिदमत करनेसे हमेशा आदमीकी इड़जत 

इसके बाद खलीफाने उस्ताद फर्राह और दोनों शाह- 
जादोंको दस-दस हजार दिरहमऋ इनाममे दिये । 


शिवभक्ता सीमन्तिनी 


राजा चित्रवर्मा बड़े ही शरणागतवत्सल, धर्मात्मा, 
न्यायी, यज्ञानुष्ठानकर्ता एवं भगवान्‌ विष्णु तथा शिवमें 
भक्ति रखनेवाले थे | अनेक पुत्रोंके पीछे एक सुन्दर 
पुत्री हुई । उसका नाम सीमन्तिनी रक्खा गया । 
एक दिन राजभवनमें दो ज्योतिषके विद्वान्‌ ब्राह्मण 
आये । एक ब्राह्मगने सीमन्तिनीकी जन्मकुण्डली 
देखकर बताया--'यह कन्या भगवती उमाकी भाँति 
मङ्गलमयी, दमयन्तीके समान सुन्दरी, छक्ष्मीके समान 
सद्गुणसम्पन्ना होगी । दस हजार वर्षतक यह अपने 
पतिके साथ आनन्द भोगेगी । इसके आठ पुत्र होंगे ।' 
राजा चित्रवर्मा अपनी पुत्रीके सदूगुग-सीमाग्यको सुनकर 
बहुत प्रसन्न हुए । लेकिन दूसरे ज्योतिषी ब्राह्मणने 
कुण्डली देखकर कहा--'यह चोदहवें वर्षमें विधवा हो 
जायगी |! इस बाते राजा व्याकुल हो गये; किंतु 
कोई उपाय तो था नहीं, भगवानूकी इच्छा एवं कृपा- 
पर भरोसा करके चित्तको उन्होंने शान्त किया । 

सीमन्तिनी जव सोचने-समझने योग्य हुई, तब 
सखियोंके मुखसे अपने वेधव्यकी बात सुनकर बड़ा 
कष्ट हुआ उसे । उसने महर्षि याज्ञवल्क्यकी पत्नी 
मत्रे यीकी इारणमें जाकर उनसे सोभाग्य बढ़ानेवाले 
सत्कर्मको जानना चाहा । मेत्रेयीजीने कडा--*तू पार्वती- 
सहित भगवान्‌ शङ्करकी शरण ग्रहण कर । सोमतारका 
ब्रत कर | उस दिन उपवास करते हुए विधिपूर्वक 
भगवान्‌ शिव एवं भगवती पार्वतीका पूजन किया कर । 
चाहे जितना कष्ट आये, चाहे जैसी बाधा पड़े, पर तू 
अपने व्रतको छोड़ना मत | इस ब्रत एवं पूजनके 


प्रभाबसे तेरे सब अमङ्गल दूर हो जायँगे |? सीमन्तिनीने 
ऋषिपत्नीकी आज्ञा खीकार कर ली और नियमपूर्वक 
सोमवार-ब्रत तथा भगवान्‌ उमामहेश्वरकी आराधनामें 
लग गयी । 
` समय आनेपर निषध देशके सुप्रसिद्ध राजा नलके 
पौत्र राजकुमार चन्दराङ्गदके साथ सीमन्तिनीका विवाह 
हुआ । कुछ समयतक कुमार चन्द्राङ्गद ससुरालमें ही 
रहे । एक दिन मित्रोंके साथ जब वे यमुनाजीके पार 
नौकापर चढ़कर जा रहे थे, उनकी नाव भवँरमें पड़कर 
डूब गयी । उस नोकापर बैठे लोगोंमेंसे कोई भी बचकर 
बाहर नहीं आया । राजमहळमें हाहाकार मच गया । 
बेचारी सीमन्तिनी विधवा हो गयी । दूसरे ब्राह्मणकी 
बात सत्य हुई । सीमन्तिनीने अपने सब आभूषण 
उतार दिये, खच्छ वल्ल पहने । सब प्रकारका श्रङ्गार 
तथा आमोद-प्रमोद उसने उसी दिनपे छोड़ दिया । 
वह भूमिपर सोती, एक-समय थोड़ा-सा सात्विक भोजन 
करती और निरन्तर भगवान्‌ शिवके स्मरणमें रहने लगी । 
उसने अपने सांमत्रार-ब्रत तथा उमामहेश्वरकी आराधनाको 
छोड़ा नहीं । पिताने उसे सती नहीं होने दिया था, 
पर वह एक आदर्श विधवाका जीबन व्यतीत कर रही थी | 
कुमार चन््राङ्ग तथा उनके साथी जलमें डूब 
गये थे | किसीको मगरने खा लिया और कुछ भवँरके 
चक्रके कारण मर गये; किंतु कुमार चन्द्राङ्गद मरे 
नहीँ थे | जलमे बहुत नीचे जानेपर उन्हें नागकन्याएँ 
मिलो और वे सत्र उनको पकड़कर पातालमें नागराज 


तक्षकके पास ले गयीं । तक्षकने राजकुमारसे 


# चार आने मूल्यवाला एक सिक्का । 


बा? अं° २२ 


परिचय पूछा और यह भी पूछा कि वे किस 

देवताकी पूजा करते हैं | जब तक्षकको यह पता 
लगा कि राजकुमार भगवान्‌ शङ्करके भक्त हैं, तब 
वह बहुत प्रसन्न हुआ । उसने कहा--'यहाँ 
ये परम सुन्दरी नागकन्याएँ हैं, यह रल्लमय लोक है 
और कल्पबृक्ष भी यहाँ है । रोग, बुढ़ापा तथा मृत्युका 
यहाँ भय नहीं है । तुम यहाँ इच्छानुसार विहार करो । 
यहाँके सुखोंका उपभोग करो ।' लेकिन जो भगवान्‌का 
भक्त है, वह कभी लोममें नहीं पड़ता । बड़े-से-बड़ा 
प्रलोभन उसे अपने कर्तव्यसे हटा नहीं पाता । 
राजकुमार चन्द्राङ्गदने नम्रतापूर्वक नागलोकमें रहना 
अखीकार कर दिया और माता-पिता तथा दुखी पत्नीके 
प्रति अपने कर्तव्यका स्मरण करके शीघ्र ऊपर जानेकी 
इच्छा प्रकट की । तक्षकने उन्हें नाना प्रकारके दिव्य 
वस्न, अलंकार भेंट किये । एक ऐसा घोडा दिया जो 
इच्छानुसार चलनेवाला था । तक्षकसे विदा होकर 
राजकुमार ऊपर आये । 


# जासु चरन अज सिव अनुरागी । तासु द्रोहँ सुख चहसि अभागी ॥ % 


TTT र त फक पाच पयाणय मातला 


ANTS ८2६५ OS Sd 


राजकुमार चन्द्राङ्गदके पिताका राज्य उनके भाइयोंने 
बलपूर्वक छोन लिया था; किंतु जब उन्हें पता लगा 
कि राजकुमार नागलोके जीवित लोट आये हैं और 
नागराज तक्षकने उन्हें अश्व दिया है तथा सहायताका 
आश्वासन भी दिया है, तब उन लोगोंने राजकुमारके 
पिता इन्द्रसेनजीको उनका राज्य लोटाकर क्षमा माँग 
ली । राजकुमार अपनी राजधानी आये | यह समाचार 
जब राजा चित्रवर्माको मिला, तब उनके हर्षका पार नहीं 
रहा । सीमन्तिनीको राजकुमारने बुला लिया । इस 
प्रकार शिवमक्तिके प्रतापसे सीमन्तिनीने जलमें डूबे अपने 
पतिको पुनः प्राप्त कर लिया । पहले ज्योतिषी ब्राह्मणकी 
बात मी सत्य हुई | सीमन्तिनीके आठ पुत्र हुए और 


पतिके साथ दस हजार वर्षांतक सुख भोगकर वह 
भगवानूके लोकको गयी । 


TORS 
मीराबाई 


धन्य है माखाड़का वह कुड्की ग्राम जहाँ मीराँने 
जन्म लिया । राठौर रतनसिंहजीकी इकलोती पुत्री 
मीराँ--लेकिन त्रजके गिरिधर गोपाळकी अटपटी चाल 
कब किसकी समझमें आयी है । एक दिन एक साधु 
रतनसिंहजीके यहाँ पधारे । बालिका मीराँने उनके 
ठाकुर श्रीगिरिधरलालजीकी मूर्ति देखी तो मचल गयी | 
साधु भी मीराँके भावको जाननेवाले थे | उन्होंने बह 
मूर्ति मीराँको दे दी । दस वर्षकी बालिका मीराँ अब 
गिरिधारीलालको खान कराने, चन्दन-पुष्प चढ़ाने, भोग 
लगाने, आरती उतारने, प्रेमपूर्वक कीर्तन करके उनको 
रिझाने आदिमें बराबर लगी रहती थी | 

पंद्रह वर्षकी अवस्थामें मीराँका विवाह चित्तौड़के 
महाराणा साँगाके ज्येष्ठ कुमार भोजराजके साथ हो 
गया । विवाहके समय मीराँने अपने गिरिधारीलालजीको 


भी मण्डपमें विराजमान कराया था और फेरे लेते समय 
उसने उस मूर्तिके साथ भी फेरे लिये थे । जब माताने 
इसका कारण पूछा, तब मीरोंने कहा-- 

माई म्हाने सुपनेमें बरी गोपाल । 

रांती पीली चुनड़ी ओढी मेहदी हाथ रसा ॥ 

काँडे ओरको बरूँ भाँवरी म्हाँके जग जंजाळ । 

मीराके प्रभु गिरधर नागर करो सगाई हाल ॥ 

सखियोंने मीरॉसे उपहास किया; किंतु मीराँ तो 
लौकिक हास-परिहाससे बहुत ऊपर उठ चुकी थी । 
उसने कहा-- 

ऐसे बरको क्या बरू जो जनमै और मर जाय । 

बर बरिये गोपालजी म्हारो चुइलो अमर हो जाय ॥ 

विदा होते समय दहेजकी सामग्रियोंकी ओर मीराँ- 
फो देखना ही नहीं था । इकलौती पुत्रीको दहेज 


कल्याण रू 


भक्त-बालिका--मीरा, करमेती, सरस्वती, चन्द्रलेखा 


# भक्तिमती करमेतीबाई # 


देनेमै माता-पिताने कुछ उठा नहीं रक्वा था; पर 
मीराँको यह लौकिक धन चाहिये कहाँ । उसने खयं 
माँगा-- 
दे री माइ अब म्हॉको गिरिधरळाळ । 

प्यारे चरणकी आन करति हों ओर न दे मणि लाल ॥ 

श्रीगिरिधरछालजीको लेकर मीराँ ससुराल आयी । 
राजकुलमें देवपूजाकी तेयारियाँ होने लगीं; लेकिन 
मीराँको तो अपने गिरिघरलालको छोड़कर दूसरे किसी 
देवी-देवताका पूजन करना नहीं था । कहना चाहिये 
कि मीराँके विरोधका श्रीगणेश पतिगृहमें प्रवेश करनेसे 
ही प्रारम्भ हो गया । 


६२१ 
युवराज भोजराज वीर तथा साहित्यप्रेमी युवक 
थे | मीराँकी भक्ति-भावनासे पहले तो अग्रसन्न हुए; 
किंतु फिर इससे उन्हें प्रसन्नता ही हुई । मीराँ अपने 
लौकिक पतिको किसी प्रकार अप्रसन्न नहीं करती 
थीं । उन्होंने नम्रतापूर्वक बता दिया था--“मैं तो 
एकमात्र श्रीगिरिवारीलाळजीकी ही हूँ । आप वंशकी 
रक्षाके लिये दूसरा विवाह कर लें तो मुझे बहुत 
प्रसन्नता होगी ।! 
युवराजने मीराँके लिये अलग श्रीरणछोड्जीका मन्दिर 
बनवा दिया । उन्होंने दूसरा विवाह कर लिया मीराँकी 
सम्मतिसे । मीराको अब अपने आराध्यकी सेवामें लगनेका 
पूरा अवकाश मिल गया | 


गा Eh 


भक्तिमती करमेतीबाई 


पण्डित परशुरामजी जयपुरके अन्तर्गत खण्डेलाके 
सेखावत सरदारके राजपुरोहित थे । इनकी पुत्री करमेती- 
का मन बचपनसे ही भगवानमें लग गया था । 
वह बालिका निरन्तर श्रीकृष्णका ध्यान तथा नाम-जप 
किया करती थो । कमी वह “हा नाथ ! हा नाथ !? 
कहकर क्रन्दन करती, कमी कीर्तन करते हुए नाचने 
लाती और कमी हँसते-हँसते लोटपोट हो जाती । नन्ही- 
सी बच्चीके मगवत्प्रेमको देखकर घरके लोग प्रसन हुआ 
करते थे । 

करमैतीको इच्छा विवाह करनेको नहीं थी; परंतु 
लजावश वह कुछ कह नहीं सकी । पिताने उसका 
विवाह कर दिया; लेकिन जब्र सखुरालत्राले उसे लेने 
आये, तब वह व्याकुल हो उठी । जो शरीर इयामसुन्दरका 
हो चुक्रा, उसे दूसरेके अधिकारमें कैसे दिया जा सकता 
है । उसने अपने प्रभुसे प्रार्थना प्रारम्भ की और जो कातर 
होकर उन श्रीबृन्दावनचन्द्रको पुकारता है, उसे अवश्य 
मार्ग मिल जाता है । करमेतीको भी एक उपाय सूझ गया | 
आधी रातको जब कि सत्र लोग सो रहे थे, वह अकेली 


बालिका चुपचाप घरसे निकल पड़ी और बृन्दावनके 
लिये चल पड़ी | 

सबेरे घरमै करमेतीके न मिलनेपर हलचल मच 
गयी । परशुराम पण्डित जानते थे कि उनकी पुत्री 
कितनी पत्रित्र है; किंतु लोकलाजके भयसे अपने यजमान 
राजाके पास गये । राजाने अपने पुरोहितकी सहायताके 
लिये चारों ओर घुड़सत्रार भेजे कि वे करमेतीको ढूँढ़ 
ला | करमेती दौड़ी चली जा रही थी । रात्रिभरमें वह 
कितनी दूर निकछ आयी, सो उसे पता ही नहीं । 
सबेरा होनेपर भी वह भागी ही जा रही थी कि उसने 
घोड़ोंकी टापका शब्द सुना । उसे डर लगा कि घुड़सवार 
उसे ही पकड़ने आ रहे हैं । आस-पास न कोई वृक्ष 
था और न कोई दूसरा छिपनेका स्थान; किंतु एक उँट मरा 
पड़ा था और रात्रिमें श्रुगालोंने उसके पेटका भाग खा 
लिया था । करमेतीकी दृष्टि उँटके पेटमें बनी कन्दरापर 
गयी । इस समय वह सांसारिक विषयोंकी भयंकर 
ुर्गन्धसे भाग रही थी । मरे ऊँटके शरीरसे निकलने- 
वाली गन्ध उसे विषयोंकी दुगन्धके सामने तुच्छ जान 

% कंभठ पीठ जामहि बरु बारा) बंध्या सुत वरु काहुहि मारा ॥ % 


So 


पड़ी । भागकर वह ऊँटके पेटमें छिप गयी । घुड्सत्रार 
पास आये तो दुर्गन्धके मारे उन्होंने उस ऊँटकी ओर 
देखातक नहीँ । बहाँसे शीप्रतापूर्वक वे आगे बढ़ गये 
और अन्तमें हताश होकर लौट गये | माता-पिता आदि 
भी पुत्रीके सम्बन्धमें निराश हो गये । 
जिसकी कृपाले विष अमृत हो जाता है, अग्नि 
शीतल हो जाता है, उसोकी कृपावर्षा कामेतीपर हो 
रहो थो । ऊँटके शारीरमें वह भूखी-प्यासी तीन दिन 
छिपी रही । उस सडे ऊँटके शरीरकी गन्ध उसके लिये 
सुगन्धमे बदल गयी थी। चौथे दिन वह वहाँसे निकली | 
मार्ग उसका जाना हुआ नहीं था; किंतु जो सबका एकमात्र 
मार्गदर्शक है, उसकी ओर जानेवालेको मार्ग नहीं ढूँढ़ना 
पड़ता । मागे ही उसे ढूँढ़ लेता है । करमैतीको साथ 
मिल गया और वह वृन्दावन पहुँच गयी । वहाँ पहुँचकर 
मानो वह आनन्दके सपुद्रमे मान हो गयी । 
जब परशुराम पण्डितको अपनी पुत्रीका कहाँ पता 
न लगा, तब बे वृन्दावन आये; लेकिन भला वृन्दावनमें 
करमैतीको जानता-पहचानता कोन था कि पता ळगता | 


एक दिन बृक्षपर चढ़कर परशुराम पण्डित इधर-उधर 
देख रहे थे । ब्रह्मकुण्डपर उन्हें एक बैरागिनी दिखायी 
पड़ी । वहाँ जानेपर उन्होंने देखा कि साधुवेरामें करमैती 
ध्यानमग्न बैठी है । पुत्रीकी दीन-हीन बाहरी दशा 
देखकर पिताको शोक तो हुआ; परंतु उसके भगव्मेमको 
देखकर वे अपनेको धन्य मानने लगे । कई घंटे बैठे 
रहनेपर भी जब करमैतीका ध्यान भंग नहीं हुआ, तब 
पिताने उसे हिला-इलाकर जगाया । वे उससे धर चलकर 
भजन करनेका आग्रह करने लगे । करमेतीने कहा--- 
“पिताजी ! यहाँ आकर भी कोई कमी लोटा है । मैं तो 
त्रजराजकुमारके प्रेममें डूबकर मर चुकी हूँ । अब मुर्दा 
यहाँसे उठे कसे ?) 

अन्ततः परञशुरामजी खिन्न होकर घर लोट गये । 
राजाने जब्र यह समाचार सुना, तब बह भी करमैतीके 
दर्शन करने बृन्दावन आया | राजाके बहुत आग्रह 
करनेपर करमैतीबाईने एक छोटी कुटिया बनवाना खीकार 
कर लिया | राजाकी बनवायी करमेतीबाईकी वह मठिया 
अब भी ब्रह्मकुण्डके पास है । 


७७.७८ य 


बहिन सरखती 


“बाबा ! आज मैं गोपाल भैयाको भोग लगाऊँगी |! 
नौ वर्षकी छोटी-सी बालिका सरखती पुजारी श्रुतदेव- 
जीसे मचल रही थी | श्रुतदेवजी जिस मन्दिरके पुजारी 
थे, उसमें भगबान्‌ इ्यामसुन्दरकी सोनेकी बड़ी ही सुन्दर 
प्रतिमा थी । श्रुतदेवजीके लिये बह केवल प्रतिमा नहीं 
थी, वे गोपालजीको अपना पुत्र मानते थे और 
गोपालजी भी उनसे ऐसा ही व्यवहार करते थे; किंतु 
इस बातको दूसरा कोई जानता नहीं था । उनके पड़ोसमें 
मतिमान्‌जी नामके एक भगवद्धक्त पुरुष रहते थे । उनकी 
पत्नीका नाम श्रीकीर्तिजी था । इस दम्पतिके एक कन्या 
थी सरखती । बालिका सरखती बढुत छोटी थी, तमीसे 


बह्‌ श्रुतदेवजीके पास आकर बैठती और खेला करती । 
श्रुतदेवजी उसे अपनी पुत्रीके समान मानते । इससे 
गोपाछजीको सरस्वती अपना भाई मानने लगी । एक दिन 
वह पुजारीजीसे हठ करने लगी कि “मैं गोपालजीको वही 
भोग लगाऊँगी |! 

पहले तो पुजारीजीने खीकार नहीं किया; परंतु पीछे 
उन्हें लगा कि ठाकुरजी कड रहे हैं---सरखती भोग 
लगाना चाहती है तो आप क्यों रोकते हैं ? मुझे इसके 
हाथका भोग ग्रहण करनेमें प्रसन्नता है ।? पुजारीजीने 
अनुमति दे दी और खयं वे बाहर चले गये | बालिका 
सरखतीने भोग रक्खा, पर्दा खींचा और फिर थोड़ी देरमें 


A 


* भक्तिमती चन्द्रलेखा # 


६२२ 


कि हो तो भाई क्या आवेगा नहीं ? गोपालजी मूर्तिमेंसे प्रकट हो 


देखा तो नेवेद्य ज्यो-का-त्यो है । उसे लगा कि गोपालजी 
उसके हाथमे रक्खा नेवेद्य खा नहीं रहे हैं । दुखी होकर 
वह रोने लगी । उसका सच्चा भाव देखकर गोपालजी उसी 
मूर्तिमेंसे प्रकट हो गये और उन्होंने नेवेद्य खीकार किया | 

अब प्रायः गोपालजी सरखतीके सामने प्रकट हो 
जाया करते थे । श्रावणी पूर्णिमा आयी । राखीका पुनीत 
पर्ब--सरस्वतीने राखी ली और मन्दिरमें आ गयी । उसने 
कहा--*गोपाल भैया ! मैं राखी लायी हूँ ।? श्रुतदेवजी 
चाहते थे कि उसकी राखी मूर्तिको चढ़ा दे, पर वह 
मूर्तिको कहाँ राखी चढ़ाने आयी थी । बह तो गोपाल 
भेयाको राखी बाँधने आयी थी और बहिन राखी लिये खड़ी 


गये और उन्होंने अपनी विशाल भुजा आगे कर दी । 
सरखतीने आज श्रीत्रजेन्दनन्दनकी भवभयहारी मुजामें 
राखी बाँधी । 

गोपाल मैयाकी सम्मतिसे सरस्वतीने विवाह करना 
स्वीकार किया था और वित्राहके अवसरपर उसके माता- 
पिता भी चकित रह गये थे कि इतनी बहुमूल्य सामग्री 
और इतने अपरिचित स्री-पुरुष जो अपनेको उनका 
सम्बन्धी वताते हैं, उनके घरमें कहाँसे आ गये; लेकिन 
गोपाल भया अपनी बहिनके विवाहकी व्यवस्था खयं कर 
रहे हैं, यह किसीको क्या पता था । 


Se vl EU 


भक्तिमती चन्द्रलेखा 


“एक दिन एक साघु पश्चिमोत्तर प्रदेशके एक 
जमींदारके घर आये । साधु महाराजने अपना झोला 
ख्खा, ख़ान किया और फिर झोलेमेंसे झालप्रामजीकी 
डिबिया निकालकर पूजा करने लगे । पूजाकी सामग्री 
जमींदारके घरसे आ गयी । जमाँदारकी छोटी-सी लड़की 
चन्द्रलेखा पास बेटी यह सब देख रही थी । जब साधु 
पूजा कर चुके, तव उसने कहा--“बाबाजी ! मुझे भी 
एक भगवान्‌ दे दो ।' 

साधुने पूछा---“तू भगवानका क्या करेगी बेटी £? 

बालिका बोळी---'पूजा करूँगी---नहलाऊँगी, 
चन्दन लगाउँगी, फूल चढ़ाउँगी, भोग ठगाउँगी और 
आरती भी करूँगी |? 

साधु बाबाने आस-पास ढूँढ़कर एक काला पत्थर 
लाकर दे दिया | बालिकाने पूछा--- इनका नाम क्या है !? 

साधु बोले---'इनका नाम है सिलपिल्ले ।' 

साधु बाबा तो रमते राम हुए; किंतु चन्द्रलेखा 
अब अपने सिळपिल्ले भगवानूकी पूजामें मग्न हो गयी । 
पिताने पुत्रीके - आग्रहसे एक सिंहासन बनंवा . दिया 


उसके ठाकुरजीको बैठनेके लिये और एक पिठारी बनवा दी 
सोनेके लिये । अब चन्द्रलेखा सव खेल छोड़कर पूजापें 
ही लगी रहने लगी | 

चन्द्रलेखा बड़ी हुई और उसका विवाह हो गया । 
उसने किसी प्रकार यह सुन लिया था कि उसका 
पति नास्तिक है । विवाहके पश्चात्‌ जब ससुराल जानेके 
लिये वह पालकीमें बेठी, तब उसने अपने भगवान्‌की 
पिटारी भी साथ रख ठी | मार्गमे एक नदीके किनारे 
बारात ठहरी । चन्द्रलेखाके पति अकेलेमे उसके पास 
उसे देखने तथा बात करने आये । उसने पतिसे 
कहा---'स्वामी ! मैंने सुना है कि आप भगवानको 
नहीं मानते । श्रीहरिसे त्रिमुख होकर तो किसी जीवका 
कल्याण नहीं होता । मैं आपसे हाथ जोड़कर प्रार्थना 
करती हूँ कि आप मङ्गलमय भगवानूसे प्रेम करें । 
आप यदि मेरे आराध्य प्रमुसे प्रेम करेंगे तो मेरा हृदय 
आनन्दसे खिल जायगा और में वडे उत्साहसे आपके 
चरणोंकी सेवा करूँगी ।? 

चन्द्रलेवाका नास्तिक पति यह सुनकर बिगड़ 

उठा । उसने चन्द्रलेखासे ठाकुरजीकी पिठारी बलपूर्वक 
छीन ली और नदीमें फेकता हुआ बोला- “मेरे घर 
यह सब ढोंग नहीं चळ सकता ।' बेचारी चन्द्रलेखा 
क्रन्दन करने लगी | लोगोंने उसे समझाना चाहा, परंतु 
उसके हृदयके असह्य दुःखको कौन समझे । ससुराल 
पहुँचनेपर पहले तो सबने यही सोचा कि नयी बहू 
पहले रोती ही है; किंतु चन्द्रलेखाका रोना कोई 
साधारण रोना नहीं था । उसके नेत्रोंसे आँसूकी धारा 
रात-दिन चला करती थी । वह न कुछ खाती थी, न 
जल पीती थी । निद्रा उसे आती ही नहीं थी । उसकी 
सासने जब उससे कारण पूछा, तब वह बोढी-- 
“माताजी ! जब मेरे भगवान्‌ ही मेरे पास नहीं हैं, तब 
मैं जीकर क्या करूँगी । अपने भगवानके मिलनेपर ही 
मैं जीवित रह सकती हूँ ।? 

चन्द्रलेखाके पतिको अब बड़ा पश्चात्ताप हो रहा 
था अपने कामपर । जब सब लोगोंने देखा कि यह तो 


सचमुच अपने ठाकुरजीको पाये बिना जीवित नहीं 
रह सकती, तब वे उसे लेकर वहीं नदीके किनारे आये; 
लेकिन किसीकी समझमें नहीं आता था कि पिटारी अब 
कैसे मिलेगी | नदीकी धारामें बही हुई पिटारी ढूँढ़ी कहाँ 
जाय ? लेकिन चन्द्रलेखा नदीके पास खड़ी होकर 
कातर खरसे अपने भगवानको पुकार रही थी । उसके 
नेत्रोंसे ऑँसुकी बूँदें जलमें गिरती जा रही थीं । भला 
भगवान्‌ अपने भक्तकी पुकार सुनकर कबतक रुके रह 
सकते हैं | सहसा एक लहर नदीमें आयी और सिलपिल्ले 
भगवानूकी पिटारी उस लहरके साथ उछलकर चन्द्रलेखा- 
की गोदमें गिर पड़ी | 

चन्द्रलेखाने पिटारीको उठाकर मस्तकपर धारण किया | 
यह घटना देखकर चन्द्रलेखाके पतिका नास्तिक हृदय 
बदल गया । वह रो-रोकर भगवानूसे अपने अपराधकी 
क्षमा माँगने लगा | 


— Feu 


श्रीगणेशजी 


[ पितृभक्तिने प्रथम पूज्य बनाया ] 


“यज्ञ, पूजन, हवनादिके समय पहले किस देत्रताकी 
पूजा की जाय १? देवताओंमें ही मतभेद हो गया था 
इस प्ररनपर | सभी चाहते थे. कि यह सम्मान मुझे 
मिळे। जब आपसमें कोई निबटारा न हो सका, तब सब 
मिलकर ब्रह्माजीके पास गये; क्योंकि सबके पिता- 
पितामह तो ब्रह्माजी ही हैं और सत्पुरुष बड़े-बूढ़ोंकी 
बात अवश्य मान लिया करते हैं । ब्रह्माजीने देवताओंकी 
बात सुनकर निर्णय सुना दिया---'जो पृथ्वीकी प्रदक्षिणा 
करके सबसे पहले मेरे पास पहुँचे, वही सर्वश्रेष्ठ है और 
उसीकी सबसे पहले पूजा हुआ करेगी |? 

देवताओंमें दौड़ा-दौड़ मच गयी । कोई हाथीपर 
सवार हुआ, कोई घोडेपर तो कोई रथपर । पञ्च 
तथा पक्षियोंपर भी देवता बैठ गये | जिसका जो वाहन 


है, वह अपने उस वाहनको पूरे वेगसे दौड़ाने लगा | 
सभी इस प्रयव्नमें छा गये कि पहले वही प्रथ्वीकी 
प्रदक्षिणा कर ले । अकेले गणेशजी खड़े सोचते रहे । 
एक तो उनका भारी-भरकम शरीर और बड़ी-सी तोंद, 
उसपर उनका वाहन ठहरा चूहा । वे सोच रहे थे-- 
मेरा चूहेपर बैठकर दौड़ना व्यर्थ है | चूहा इतने पथु- 
पक्षियोंसे दौड़में आगे नहीं जा सकता ।' लेकिन 
सोचते-सोचते उन्हें एक बात सूझ गयी । वे चूहेपर 
कूदकर बैठ गये और सीधे कैलाशकी ओर भागे । 
किसीको गणेशजीकी ओर देखनेका अवकाश नहीं था । 

कैलाश पहुँचकर गणेराजीने सीघे माता पार्वतीका 
हाथ पकड़ा और बोखे-«मा ! मा ! तू झटपट चलकर 
पिताजीके पास जरा देरको बैठ तो जा !? 

पार्वतीजीने अपने पृत्रकी अकुलाहट देखकर हँसते बडा आश्चर्य हुआ | एक देवताने कडा--“आपने तो कहा 


हुए पूछा- “व्‌ इतनी रीत्रतामे क्यों है ? क्या वात है ?? 

गणेशजी बोले--'तू चलकर पहले बैठ जा । 
पिताजी तो ध्यान करने जेठे हैं | वे तो उठेंगे नहीं, 
तू जल्दी चळ |? 

माता पार्वती क्या करतीं, पुत्रका आग्रह रखनेके 
लिये वे भगवान्‌ शङ्करके समीप बायीं ओर जाकर बैठ 
` गयीं । गणेशजीने भूमिमें लेग्कर माता-पिताको प्रणाम 
क्या और फिर अपने चूहेपर बैठकर दोनोंकी सात 
प्रदक्षिणा की | फिर माता-पिताको प्रणाम करके वे 
ब्रह्मलेककी ओर दौड चले | 

जत्र देवता त्रह्माजीके पास पहुँचे, तब उन्होंने देखा 
कि ब्रह्माजीके पास गणेशजी पहलेते बैठे हैँ । 


देत्रताओंने समझा कि ये अपनी विज्य होते न देखकर _ 


यहाँसे कहीं गये ही नहीं; किंतु ब्रझाजीने जब बताया 
कि सबसे पहले गणेशजीकी पूजा होगी, तब सत्रको 


था कि जो प्रृथ्वीकी प्रदक्षिणा करके पहले आयेगा, वही 
प्रथम पूज्य होगा |? 

ब्रह्माजी बोळे--“बात तो ठीक है; पर गणेशजी 
तो पृश्वीकी तथा समस्त ब्रहमाण्डोंकी एक-दो नहीं, पूरी 
सात प्रदक्षिणा करके सत्रसे पहले आ गये हैं ।' 

देवता एक दूसरेका मुख देखने छो--“यह कैसी 
बात ? यह कैसे सम्भत्र है ११ 

ब्रह्माजीने उन्हें समझाया--'माता साक्षात्‌ प्रथ्तीका 
स्वरूप है और पिता तो भगवान्‌ नारायणकी मूर्ति ही 
हैं । भगवान्‌ नारायणके शरीरमें ही समस्त ब्रह्माण्ड 
रहते हैं ।' 

देवता अत्र क्या कहते ? उन्होंने गणेराजीको 
प्रणाम किया । पिता-मातामें श्रद्धा रखनेके कारण 
गणेशजी प्रथम पूज्य हो गये ।% 


चार पितृभक्त बालक 


द्वारिकापुरीमै शिवदार्मा नामके एक तपल्ी, वेदोके 
ज्ञाता ब्राहमण दित्ररार्मा रहते थे । उनके पाँच पुत्र थे 
यज्ञशर्मा, वेदशर्मा, घर्मशर्मा, विश्युशर्मा तथा सोमशर्मा । 
ये सभी पिताके परम भक्त थे । यित्रदार्माने एक बार 
अपने पुत्रोंकी पितृमक्तिकी परीक्षा लेनेका विचार किया। 
त्रे योगसिद्ध थे, अतः मायांद्रारा उन्होंने एक घटना 
दिखायी । उनके पुत्राने देखा कि उनकी माता उरे 
पीडित होकर मर गयीं । यह देखकर वे पुत्र अपने पिताके 
पास गये और पूछने ळगे कि “माताकी मृत्युपर हमें 
कया करना चाहिये ।? शिव्रशर्मने अपने बडे पुत्र 
यज्ञदर्मीसे कहा--“किसी तेज हथिदारमे अपनी माताके 
शरीरको ठुकडे-ठुकडे करके इवर-उधर फेंक दो ।' पुत्रने 
पिनाकी आज्ञाका पालन किया । 


शिवशर्माने अपने दूसरे पुत्र वेरशर्मासे कहा-- 
“बेटा ! में खीके बिना नहीं रह सकता । सौमाग्य- 
सम्पत्तिसे युक्त जिस ख्रीको मैंने देखा है, तुम उसे मेरे 
लिये यहाँ ले आओ |? 

पिताकी आज्ञा मानकर वेदशर्मा उस ब्लीके पास गये 
और उन्होंने उसमे अपने पिताके पास चलनेकी प्रार्थना 
की । मायामे प्रकट हुई उस ख्रीने कहा--तुम्हारे पिता 
बूढ़े हो गये हैं, उनको खाँसी आती है, उनके मुखसे 
कफ निकलता है, और भी बहुत-सी वीमारियाँ उन्हे है, 
मैं उन्हें पति नहीं बनाना चाहती । मैं तो तुम्हें चाहती 
हूँ | तुम सुन्दर हो; सुलक्षण हो, तरुण हो । तुम उस 
बूढेको लेकर क्या करोगे । तुम मुझे खीकार करो । 
जिस-किसी वस्तुकी तुम्हें इच्छा होगी, में तुम्हें बह छा 
दिया करेगी |! 


# गणेशजीने देवर्षि नारदके बतानेसे प्रथ्वीपर पा एक्का गत पराळ वताल प्र्ीपर रामनाम? लिखकर उनकी प्रदक्षिणा की थी. यह कथा भी लिबकर उसकी प्रदक्षिणा की थी, यह कथा भी 


पुराणोंमें आती है । कल्प-मेदमे दोनों कथाएँ सत्य दँ । 


६२६ # तृषा जाइ बरु मृगजळ पाना । बरु जामहि सस सीख बिषाना ॥ % 


बेदशर्मा बोले--'देत्रि ! तुम मेरी माता हो। ऐसे 
पापपूर्ण बचन तुम्हें नहीं कइने चाहिये । मैं निरपराध 
हूँ और पिताक भकत हूँ । तुम जो कुछ माँगो, मैं 
वह तुम्हें दूँगा। खर्गका राज्य भी चाहो तो वह भी 
दूँगा, पर तुम मेरी प्रार्थनासे मेरे पिताके पास चलो 
और उन्हें प्रसन्न करो ।? 
उस ख्रीने देवताओंके दर्शन करने चाहे । अपने 
तपोबलपे वेद्शर्माने देवताओंके दर्शन करा दिये। अब 
उस खरीने फिर कहा---देवताओसे मुझे कुछ काम नहीं 
है । यदि तुम मुझे. अपने पिताके लिये चाहते हो तो 
अपना मस्तक मुझे दो |? 
वेदशर्माने प्रसनतापे कहा---'आज मेरा जन्म लेना 
सफल हो गया । पिताके लिये प्रागत्याग करनेवाळा पुत्र 
धन्य है !? उन्होंने तीखी तछत्रारपे अपने हाथसे अपना 
मस्तक उस ख्रीके सामने काट दिया | रक्तमे सने उस 
सिरको लेकर वह खरी शित्रशर्माके पास आयी । अपने 
भाईके कटे मस्तकको देखकर शित्रशर्माके चारों पुत्र 
कहने छो --“हमलोगोमै वेदशर्मा ही भाग्यवान्‌ थे । 
पिताक्रे लिपे इन्होंने अपने प्राग दे दिये ।? 
शिवशर्माने अपने तीसरे पुत्र धर्मशर्मासे कहा-- 
“बेटा | अपने माईके मस्तकको ले जाओ । ऐसा उपाय 
करो, जिसमें यह जी जाय |? 
धर्मशर्माने भाईका मस्तक ले लिया और ले जाकर 


उनके शरीरपर जमाया । उन्होंने पिताकी भक्ति, तपस्या . 


तथा सत्यके बढते घर्मराजका आवाहन किया । उनके 
आवाहन करनेपर धर्मराज वहाँ प्रकट हो गये और 
उन्होंने वेदशर्माको जीवित कर दिया। धर्मराजके वरदान 
देनेकी इच्छा प्रकट करनेपर धर्मशर्माने उनसे पिताके 
चरणोंमें अविचल भक्ति, धर्ममे प्रेम तथा मरनेपर मोक्ष- 
प्रात्तिका वरदान माँग छिया । वरदान देकर धर्मराज 
अदृश्य हो गये । भाईको लेकर धर्मशर्मा पिताके पास 
चले गये । 


शिवशर्माने अपने चौथे पुत्र विष्णुशर्मापते कहा--.. 
“बेटा | मैं अपनी इस प्रियतमाके साथ समस्त रोगोंको 
दूर करनेवाला अमृत पीना चाहता हूँ। तुम खर्ग जाकर 
अमृत ले आओ |! 

पिताकी आज्ञा मानकर त्रिष्णुशर्मा अपने तपोबलपे 
आकारामें होकर इन्दळोककी ओर चले । उन्हें आते 
देखकर देवराज इन्द्रने मेनका अप्सराको उनके काममें 
विध्न डालनेके लिये भेजा | वह खर्गकी परम सुन्दरी 
अप्सरा सज-धजकर नन्‍्दनवनमें मार्गके पास झूलेपर बैठ- 
कर झूलने तथा बड़े मधुर खरमें गाने ठगी । विष्णुरारमा 
उसके पासपे निकले, परंतु उन्होंने उसकी ओर देखा 
ही नहीं । उन्हें आगे. जाते देख उस अप्सराने कहा-- 
“महामति विप्रकुमार ! इतनी शीत्रतापे कद्र जा रहे 
हो ? मैं कामदेवके बागते पीडित होकर तुम्हारी शरण 
आयी हूँ । मेरी रक्षा करना तुम्हारा धर्म है |! 

विश्णुशर्मा बोले--सुन्दरी | तुम्हारे मनमें क्या 
है, सो मैं जानता हूँ । तुमने महर्षि विश्वामित्रके 
तपका नाश कर दिया, पर मैं अपने पिताका भक्त हूँ, 
मुझपर तुम्हारा जादू नहीं चळ सकता । मुझे पिताका 
काम पूरा करना है, तुम किसी औरको हँड लो |? 

इन्द्रळोकनें पहुँच ऋ त्रिण्णुशरमने इन्द्रते अमृत माँगा । 
अमृत देनेके बदले देवराज अनेक प्रकारके विध्न उपस्थित 
करने को । उन सत्र विश्नोंको अपने तप तथा तेजसे 
ही नष्ट करके जिश्ुशर्मा सोचने ळगे--'यह इन्द्र मेरी 
बात नहीं मानता तो मैं इशे खरति नीचे गिरा दूँगा 
और किप्ती दूसरेको यहाँ इन्द्र बना दूँगा ।' 

इसी समय अमृतका घड़ा लेक! वडाँ देवशाज आये। 
उन्होंने ब्राह्मगकुमारके चागोंमें प्रगाम करके अपने 
अपराधोके लिये क्षमा-याचना की । वहाँते अमृत लेकर 
विशुशर्मा अपने पिताक्रे पास आ गये । शित्रशर्माको 
अप्रृतकी आवश्यकता तो थो नहीं, वे तो अपने पुत्रोंकी 
परीक्षा ळे रहे थे । अत्र उन्होंने अपने: पुत्रोको बुलाकर 


१: पितृभक्त सोमशमौ % 


६२७ 


उनसे कहा --'ैं तुमलोगोसे प्रसन्न हूँ । तुम्हारे मनमें जो 
आये माँग लो ।? 

पिताकी बात सुनकर उनके पुत्रोने कडहा---'आपकी 
कृपासे हमारी माता जीवित हो जायैँ ।' शिवशर्माने 
कहा--'ऐसा ही हो ।? उनके ऐसा कहते ही उनके 
पुत्रोंकी माता वहाँ आ पहुँचीं और बोली--'पुण्यात्मा 
श्री पुण्यकर्मी पुत्रकी ही इच्छा करती है। अपने 
कुलके अनुसार आचरण करनेवाला, अपने कुछ 
तथा माता-पिताको भी तारनेवाला पुत्र बडे मायसे मिळता 
है । मेरे समी पुत्र अपने पिताके भक्त, धर्मात्मा, तपल्ली, 
तेजखी, यज्ञकर्ता और पराक्रमी हैं, यह मेरा बहुत बड़ा 
सौभाग्य है |? 


शिवशर्माने अपने पुत्रांसे फिर कोई वरदान माँगनेको 


कहा । उनके चार पुत्रोने कहा--“पिताजी ! यदि आप 
हमपर प्रसन्न हैं तो हमें भगवानके उस गोळोकभाममें 
भेज दीजिये, जहाँ जाकर फिर इस संसारमें लौटना 
नहीं पडता |! 

शिवरशर्मा बोले--“तुमलोग सर्वथा निष्पाप और मेरे 
भक्त हो, अतः इस पितृभक्तिक्रे प्रतापपेत्रश्णवधाममें 
जाओ ।' शिवशर्मके यह कहते ही शङ्ख, चक्र, गदा, 
पञ्चारी भगवान्‌ विष्णु गरुइपर बेठे वहाँ प्रकट हो गये | 
भगवान्‌ तो शित्रशर्माको उनकी पत्नी तथा समी पुत्रांके 
साथ अपने छोक ले जाना चाहते थे; परंतु शिवशर्माने 
अपने चार पुत्रोको ही भेजनेकी इच्छा प्रकट की । पितृ- 
भक्तिके प्रतापपे शित्रशर्माक्रे चार पुत्र भगवानके साथ 
भगवानके नित्यवामको चले गये । 


odie 
पितृभक्त सोमशमां 


शित्रशर्माके चारों पुत्र जत्र गोलोकधाम चले गये, 
तब उन्होंने अपने छोटे पुत्र सोमशर्माको अमृतका घडा 
रक्षा करनेके लिये दे दिया और खयं पत्नीके साथ तीर्थ- 
यात्रा करने चळे गये । दस वर्षतक वे निरन्तर तपस्या 
करनेमें ळगे रहे । धर्मात्मा सोमरार्मा रात-दिन आलस्य 
छोड़कर उस अमृत-कल्शकी रक्षामें सात्रधानीसे लगे 
रहे । दस वर्ष पीछे शिवशर्मा लौटे । उन्होंने पत्नीसहित 
कोढ़ीका रूप धारण कर लिया था । उन दोनोंके सारे 
अङ्गोमें गलित कुष्ठ हो रहा था और वे मांसके छोथड़े 
जान पड़ते थे । माता-पिताको देखकर सोमशर्मा उनके 
चरणोंमें गिर पड़े । पिता-माताके दुःखे वे बहुत दुखी 
हुए । दोनांके घावोंको भली प्रकार उन्होंने धोकर खच्छ 
किया और कोमळ बिछौनेपर उन्हें बैठाया । 

सोमदार्मा बडे. परिश्रमसे अपने कोढी माता-पिताकी 
सेवामे लो रखते थे । वे उनके मल-मूत्र तथा कफ घोते 
थे । अपने हायसे उनके चरण पखारते और दबाते । 


उनके रहने, खान कने, भोजन करनेका प्रबन्ध बड़ी 
सात्रत्रानीसे करते । अपने माता-पिताको अपने दोनों 
कंत्रोपर बिठाकर धर्मात्मा सोमशर्मा तीथोंमें ले जाते । 
अपने नित्यकर्म, हवन, तर्पण, देवपूजन आदि करते हुए 
माता-पिताकी वे सेवा करते और उसमें कोई त्रुटि न होने 
देते । माता-पिताको वे उत्तम भोजन, सुन्दर वञ्न तथा 
सुगन्धित पान देते । माता-पिताके इच्छानुसार उन्हें 
फल, पुष्प, दूध आदि लाकर देते ओर सर्वदा उन्हे 
प्रसन्न करनेके प्रयत्नमें छो रहते । इतनेपर भी पिता 
शित्रशर्मा उन्हें बड़े कठोर तथा दुःखदायी वचन कहते । 
बार-बार झिडकते, तिरस्कार करते और डंडोसे पीटते भी 
थे । यह सत्र कानेपर भी सोमरार्माने कमी पिताके 
ऊपर क्रोध नहीं किया | वे मन, वाणी तथा क्रियासे 
सर्वदा पिताकी पूजा ही करते थे | 


दीर्घकालतक परीक्षा लेनेके बाद सोमरार्मापर उनके 
पिता प्रसन्न हुए । अब उन्होंने मायासे -घड़ेमें रखे 

अमृतका हरण का लिया और बोले---बेटा ! मैने 
तुम्हें रोगनाशऋ अमृत दिया था, उसे लाकर मुझे दो । 
मैं उसे पीना चाहता हूँ ।! 

सोमशर्मा अमृत-कळशके पास गये तो उसमें एक 
बूँद अमृत नहीं था। यह देखकर मन-ही-मन उन्होंने 
कहा---यरि मुझमें सत्य तथा गुरु-झुश्रूषा है, यदि मैंने 
निइछळभात्रसे तप किया है, यदि इन्द्रिय-संयम, शौच आदि 
घमोंको मैंने कभी छोड़ा नहीं है तो यह घडा अमृतपे 
भर जाय ।? महामाग सोमशर्माने यह कहकर जेते ही 


उस कल ग़की ओर देखा, वह ऊपरतक अमृतसे भर 
गया | बड़ी प्रसन्नतासे उपे लेकर वे अपने पिताके 
पास गये । 

अपने धर्मात्मा पुत्रपर प्रसन्न होकर अत्र शिवशर्माने 
पत्नीके साथ वह कृत्रिम कोढी रूपको छोड़ दिया और पहलेमे 
समान खस्थ रूप धारण कर छिया । सोमदार्माने माता- 
पिताके चएणोंमें प्रणाम किया | अपने तप तथा योगके 
प्रभावपे पत्नी तथा पुत्रके साथ शित्रशर्मा भगवान्‌ विशुके 
परमभामको प्राक्त हुए | 


मडि --- 


पितृभक्त बालक सुकमा 


महर्षि कश्यपे कुडते उत्पन्न ब्राह्मगश्रेष्ठ पिप्पल 
बडे ही धर्मात्मा ओर तपंखी थे । इन्द्रियोंका संयम, 
पवित्रता तथा मनको वशतें रखना यह उनका स्वाभाविक 
गुण हो गया था | दशारण्यमे जहाँ वे तपस्या करते 
थे, उनके तपक्रे प्रभावत्ते आस-पासक्रे जंगली पशुओंका 
आपसका वेर-विगेषव नर हो गया था | जो प्राणी 
खमावसे एक दूसरेके शत्रु हैं, वे भी वहाँ आपसमें 
मिलकर प्रेमपूर्वक रहते थे । पिम्पलने इतना भारी तप 
किया कि उनके शरीरके चारों ओर चींटियोंने, दीमकोंने 
अपने घर बना लिये और अपनी मिट्टीसे उनको ढक 
दिया । उत मिट्टीके ढे(मेंते भी तपल्ली पिप्पलके शरीरका 
तेज इस प्रकाए बाइर निकळता था, जेते अग्निकी छपटे 
निकळतो हों । पिङ तपस्यासे प्रसन्न होकर 
देवताओंने उन्हे प्रत्यक्ष दर्शन दिया और यह वरदान 
दिया कि “सारा जगत्‌ तुम्हारे त्रदामें हो जायगा |? 

देवताओंके वरदानसे पिप्पल विद्याधर हो गये। 
वे जिस-जिस व्यक्तिका मनसे चिन्तत करते थे, वही 
उनंके वशमें हो जाता था । इस सिद्विसे उनको बड़ा 
गर्व हो गया । वे अपनेको संसारमै सबसे -वडा तपल्वी तथा 
सिद्ध मानने लो । सिद्विके गत्रेने उनकी भगवत्मातिके 
प्रथको अवरुद्ध कर दिया | उनके इस गर्वको देखकर 


उनपर कृपा करनेके लिये खयं ब्रह्माजी सारसका खरूप 
धारण करके वहाँ आये और बोले--ब्राह्मण ! तुम 
ऐसा अभिमान क्यों कर रहे हो कि जगतमें तुमसे बड़ा 
कोई नहीं है | यद्यपि तुमने तीन हजार वर्षोतक तप 
किया है और तुमको सत्रको वशमें करनेकी सिद्धि भी 
मिली है, फिर भी तुम मूढ़ ही हो । तुम निर्विशेष 
तत्को नहीँ जानते । कुण्डलके पुत्र सुकर्मा विद्वान्‌ 
पुरुष हैं । उन्हें निर्विशेष तथा सब्रिशेष तत्वका ज्ञान 
है | पिप्पठ ! भळी प्रकार कान खोलकर सुन छो, 
संसारमें सुकर्माके समान महाज्ञानी दूसरा नहीं हैं । 
यत्रपि उन्होंने दान नहा दिया; ध्यान, हवन तथा 
यज्ञादि कर्म भी कमी नहीं किये; वे न तीर्थ करने गये 
और न गुरुक्री उपासना की; फिर भी वे समस्त राखोके 
ज्ञाता हैं | अपने माता-पिताकी वे सच्चे मनसे सेत्रा 
करते हैं और इस सेत्राके प्रतापसे वाळक होनेपर भी 
उन्हें जैसा ज्ञान प्राप्त हुआ है, वैसा तुम्हें अबतक 
नहीं मिला ।? 

सारसी वात सुनकर पिप्पठजी शीघ्रतापूर्वक कुरुक्षेत्रमे 
स्थित विप्रवर कुग्डलक्रे आश्रमके लिये चळ पडे । हाँ 
पहुँचकर उन्होने देखा कि वाळक सुकर्मा अपने माता- 

पिताकी सेवामें छो हैं । कुण्डलकुमार सुकर्माने 
पिप्पलको अपने यहाँ आया देखकर खड़े होकर उनका 
स्वागत किया । उनको ब्रैठनेके लिये आसन दिया तथा 
उनके चरण धोये । विधिपूर्वक अतिथि-सत्कार किया 
उन्होंने । इसके पश्चात्‌ बिना पूछे ही सुकर्माने बता 
दिया कि सारसे भेजनेसे पिप्पल उसके पास आये 
हैं । उसने ही पिप्पलको बताया कि तपस्या तथा 
सिद्विसे पिप्पलको जो गर्व हो गया था, उसे दूर करनेके 
लिये ब्रह्माजी ही सारस वनकर उनके पास गये थे । 
पिप्पलको अत्र भी अपनी सिद्धिका कुछ गर्व था । 
उनको विश्वास दिलानेके लिये सुकर्माने देवताओंका 
स्मरण किया । सुकर्माके स्मरण करते ही इन्द्रादि देवता 
वहाँ प्रकट हो गये । देवताओंका दर्शन कमी निष्फळ 
नहीं होता, अतः सुकर्माने देवताओके कहनेपर उनसे 
वरदान माँगा--“माता-पिताके चएणोंमे मेरी सुस्थिर 
भक्ति हो और मेरे माता-पिता भगवान्‌ विष्णुके धामको 
पारेँ |! देवता वरदान देकर अपने लोक चले गये | 
अव पिप्पलो सुकर्माकी शक्तिका विश्वास हो गया । 
न्होने परमात्माके निर्विशोष तथा सविशेष रूपका स्वरूप 
पूछा । 

खुकमो बोले--'मैं पहले पराचीन ( निर्विशेष ) 
रूपका वर्गन करता हूँ । इन्द्रादि देवता तथा समस्त 
जगत्‌ भगवानूके इसी रूपमे मोहित हो रहा है। 
सचराचर जगतके स्वामी परमात्मा सर्वव्यापक हैं ओर 
सर्वत्र विमान हैं । उनके इस ब्यापक रूपको कोई 
देख नहीं पाता । वेद भी कहते हैं कि उसका वर्णन 
नहीँ हो सकता । उसके आँख, नाक, कान ओर मुख 
आदि नहीं हैं; किंतु वह सारे लोकोंके प्राणियों तथा 
उनके कर्माको देखता हैं | उनके शब्द सुनता हैं, 
समस्त गंश्रींको वह जानता है और समी फळोंकाः वही 
परम भोक्ता है ।-हाथ-पर न होनेपर भी वही सत्र कुछ 


करनेवाळा तथा सत्र ओर दोडनेवाला है | वही परमात्मा: 


व्यापक, निर्मळ, सिद्ध तथा सिद्धिदाता है | भगवानूका 
यह व्यापक रूप ही उनका पराचीन रूप है |? 

अत्र भगवानूके चराचरमय व्यक्त अर्वाचीन रूपका 
वर्णन करते हुए सुकर्माने कहा--'जब सम्पूर्ण प्राणियोंके 
आत्मा प्रजापति ब्रह्माजी खयं ही सत्रका संहार करके 
भगवानके खरूपमें स्थित होते हैं, तब भगवान्‌ जनार्दन 
उन्हें अपनेमें छन करके दीर्धकालतक शेषशय्यापर 
सोते रहते हैं | प्रलयकाल समाप्त होनेपर जब भगवान्‌ 
योगनिद्रासे जगते हैं, तब उनकी नामिसे एक तेजोमय 
कमळ प्रकट होता है | उसी कमलपे ब्रह्माजीकी उत्पत्ति 
हुई । ब्रह्माजीसे इन्द्रादि देवताओं, लोकपालो तथा 
सचराचर जगतूकी उत्पत्ति हुई । यह विराट्‌ खरूप ही 
भगवानका अर्वाचीन ( सविशेष ) रूप है |? 

पिप्पलने पूछा--“आपकी आयु कम है, आपने 
कोई तप किया हो ऐसा भी नहीं दीखता; किंतु आपका 
प्रभाव तथा ज्ञान अपार है | इसका कारण क्या है ? 

खुकमोने कहा--ब्रझन्‌ ! मैंने यज्ञ-याग, धर्मा- 
नुष्ठान, ज्ञनोपार्जन तथा तीर्थयात्रा आदि कुछ नहीं 
किया है । कोई दूसरा पुण्यकर्म भी मेरेद्वारा नहीं 
हुआ है । में तो मातां-पिताकी सेत्रा ही जानता हैँ । 
में अपने हाथसे ही पिता-माताके चरण धोता हैँ, उनके 
शरीरकी सेवा करता हूँ और उन्हें भोजनादि कराता हूँ । 
आलस्य छोड़कर रात-दिन में अपने पिता-माताकी सेवामें 
लगा रहता हूँ | जबतक मेरे माता-पिता जीवित हैं, मुझे 
उनकी सेत्राका अलम्य लाभ मिल रहा है, तबतक मुझे 
दूसरी तपस्या, तीर्थयात्रा तथा अन्य पुण्यकमोंसे क्या 
प्रयोजन है । विद्वान्‌ पुरुष यज्ञादि करके जो फळ पाते 
हैं, माता-पिताकी सेवासे ही मैंने उसे पा लिया है । 
जहाँ माता-पिता रहते हैं, वहाँ पुत्रके लिये गङ्गा, गया 
तथा पुष्कर तीर्थ है । जो सत्पुत्र माता-पिताके जीवित 
रहते उनकी सेवा करता हैं, उसके ऊपर देवता तथा 
महर्षिगण प्रसन्न होते हैं । पिताकी सेत्रासे तीनों लोक 

ओ झूठेउ सत्य जाहि बिनु जाने । जिमि भुजंग बिनु रजु पहिचाने ॥ % 


प्रसन्न होते हैं | जो पुत्र प्रतिदिन माता-पिताके चरण 
घोता है, उसे नित्य गड्ठा-क्नानका फल मिलता है । 
जिस पुत्रने ताम्बूल, बल्न, खान-पानकी सामग्री आदिपे 
माता-पिताका पूजन किया है, वह सर्वज्ञ हो जाता है। 
दविजश्रेष्ठ ! माता-पिताको खान कराते समय उनके 
शरीरसे जो जलके छीटे पुत्रपर पड़ते हैं, उसमे उसको 
सम्पूर्ण तीथेंमें ज्ञानका फल प्राप्त होता है । यदि पिता 
पतित, वृद्ध, रोगी, भूखपे व्याकुल, असमर्थ तथा कढी 
हो गये हाँ तथा माताकी भी यही अत्रस्था हो तो भी 
जो पुत्र उनकी सेवा करता है, उसपर भगवान्‌ नारायण 
प्रसन्न होते हैं | वह योगियोंके छिये भी दुर्लभ भगतानूके 
नित्यधामको प्राप्त होता हैं । जिसने माता-पिताका 
आदर नहीं किया, उसके यज्ञ, तप, दान, पूजन सभी 
शुभ कर्म निष्फळ और व्यर्थ हैं । पुत्रके लिये तो बस 
माता-पिता ही धर्म, तीर्थ, मोक्ष, यज्ञ, दान तथा 
जन्मका सर्गोत्तम फछ- सत्र कुछ है । 

“जो अङ्गहीन, दीन, बृद्ध, दुखी तथा महारोगमे 
पीड़ित माता-पिताको त्याग देता है, वह दुरात्मा पुत्र 
कोडोंसे भरे दारुण - नस्कमें पड़ता है | जो मूर्ख पुत्र 
बूढ़े माता-पिताक्रे बुलानेपर भी वहाँ नहीं जाता, वह 
विष्टामोजी ग्रामझूकर होता है तथा फिर हजार जन्मां- 
तक उसे बराबर कुतेका जन्म मिळता है । घरमें बूढ़े 
माता-पिताके रहनेपर उन्हें भोजन कराये ब्रिना जो स्वयं 


पहले भोजन करता है, वह एक हजार जन्मोंतक विष्ठा 
खानेवाला घृणित गुब्रैला होता रहता है । माता-पिताको 
कटुवचन कहनेवाला बाघ होता है । पीछे भाळू होता 
है । माता-पिताको जो दुरात्मा प्रणाम नहीं करता, 
वह एक हजार युगोंतक कुम्भीपाक नरकमें निवास 
करता है |! 

अन्तमै सुकमोने कहा--पत्रके लिये पिता-मातासे 
बढ़कर दूसरा तीर्थ नहीं है । माता-पिता इस लोक तथा 
परलोकमें भी नारायणे समान हैं । मैं प्रतिदिन माता- 
पिताकी सेत्रामें लगा रहता हूँ, इससे तीनों लोक मेरे 
वरामें हो गये है | मेरी सत्रज्ञताका कारण माता-पिताकी 
सेवा ही है और यही मेरे ज्ञानका कारण है। जो 
माता-पिंताकी सेत्रा नहीं करता, उसे वेदोंके साङ्गोपाङ्ग 
अध्ययनसे क्या लाभ होता है | यज्ञ, तप, दान तथा 
पूजनसे भी उसे क्या लाभ होगा | जो माता-पिताका 
आदर नहीं करता, उसके सभी शुभकर्म व्यर्थ हैँ । 
माता-पिता ही पुत्रके लिये यज्ञ, दान, तप, तीर्थ तथा 
मोक्ष भी हैं ।? 

सुकर्माने और भी अनेक उपाख्यान पिप्पलजीको 
सुनाये । उनके उपदेशोंको सुनकर पिप्पलका गर्व दूर 
हो गया | अपने पिछले गर्रके कारण वे लज्जित हुए । 
सुकर्माकी आज्ञा लेकर तथा उन्हें प्रणाम करके वे 
स्वर्ग चले गये | 


३ 


पितृभक्त बालक पिप्पलाद 


( लेखक--श्रीकृष्णदत्तजी शर्मा ) 


“मेरे पिताके हत्यारोंसे में अत्र बदळा दूँगा अन्यथा 
प्राण त्याग दूँगा |! मूर्च्छावस्थाते उठते ही अथरनन्दन 
F FN = सि 
द्धीचिक्रे औरस पुत्र पिप्पलाद अश्वत्य-बृक्षांसे अपना 
परिचय पाकर गरज उठे | 
वास्तव पुत्र बही है, जो अपने पिताके मित्र और 


ात्रुके साथ मित्रता और शत्रुताका व्यवहार करे, अन्यथा 
बह पुत्ररूपमें शत्रु माना गया है |! 

बतस्पतियों तथा उनके अधिपति चन्द्रदेतके बहुत 
सम्रझानेपर भी प्रतिहिंसाकी भावना धारण करनेवाले 
ऋषिपुत्र पिप्पलाद नहीं समझ । अन्तमें चन्द्रदेवसे 

उपाय पूछकर ऋषि-बालक पिप्पलाद चक्रेश्वर शित्रकी 
आराधनामें लग गये । 

आंथर्वण-नन्दन पिप्पलादकी अम्यर्थनासे मुख हो 
भगवान्‌ शिवने अभीष्ट वर माँगनेको कहा । पिपलादने 
अपने पितृ-हन्ताओंको नष्ट करनेकी शक्ति माँगी, 
किंतु भगवान्‌ शिव अपने तृतीय नयनके दर्शन करनेको 
कहकर अन्तर्धान हो गये । शङ्कराज्ञासे बाळक पिप्पछाद 
फिर तपस्यामें संलग्न हो गये । 

“देवाधिदेव शम्भो ! मैंने आपके तृतीय नयनकी 
ज्योतिके दर्शन कर लिये हैं, मुझे शत्रुओंको नट करने- 
की शक्ति प्रदान कीजिये |! अकस्मात्‌ तगस्यामें संलग्न 
पिष्पलाद बोल उठे । 'एवमस्तु' कहते हुए शिवने तृतीय 
नेत्रसे बड़वाकृति कृत्या उत्पन की | प्रकट होते ही 
कृत्याने पिपलादसे आज्ञा माँगी | 

'देवताओंको खा डालो? पिप्यछादने आज्ञा दी । 
कृत्याने ' एवमस्तु’ कहते हुए बालक पिप्पलादको पकड 
लिया, “दधीचिनन्दन ! तुम्हारा शरीर भी देवनिर्मित है |! 
ऐसा सुनते ही यिप्यलाद भयत्रस्त हो भगवान्‌ शित्रके 
शरणागत हुए । 'कृत्ये ! इस योजनभर क्षेत्रसे बाहर 
अपना कार्य करो ।? मक्तमयहारी झिवने क्रव्याको 
आज्ञा दी । 

कृत्याकी भयानक ज्वाळासे तीनों लोक काप उठे । 
देवगण मयभीत होकर औदरदानी शिवकी शरणमे आकर 
बालक पिघलादकी शान्तिके लिये प्रार्थना करने लो | 
प्रसन्न होकर आशुतोष शित्र पिभलादको समझते 
हुए उपदेशप्रद बचन बोले--'बेटा पिप्पलाद ! यदि 
देवताओंका नाश कर दिया जाय, तो भी तुम्हारे धर्म- 
निष्ठ पिता लौटकर नहीं आयेंगे । उन्होंने देवताओंकी 
कार्यसिद्विके लिये ही अपने प्राग दिये हैं । संसारम 
उनके समान कौन दयामय दीनबन्धु होगा ? तुम्हारी 
पतिव्रता माता प्रातिथेयी भी उन्हींके साथ दित्र्यलोकमें 
चली गयीं । उनकी आज्ञा जीव ही नहीं अपितु 


वनस्पति आदि भी मानते थे । यहाँ उनकी समता 
करनेवाळी कौन नारीरल्न है, क्या लोपामुठ्य और 
अरुन्वती भी उनकी बराबरी कर सकती हैं ? जिनकी 
हड़ियोंसे देवगग सर्वविजयी और सुखी रहते हैं, वे 
तुम्हारे पिता कितने शक्तिशाली थे | वे किसी भी 
प्रकार शोचनीय नहीं हैं, अतः अपने माता-पिताके 
सदुद्देश्योंकी रक्षा करते हुए वस ! तुम शान्त हो जाओ |! 
भगवान्‌ शित्रके उपदेशे शान्तचित्त तथा 
नतमस्तक होकर दत्रीचिसुनु पिपराद बोले-- वाणी, 
मन ओर क्रियाके द्वारा जिन्होंने सदेव मेश उपकार 
किया है या करते हैं, उनके हितके जिये मैं, हे पार्वती- 
सहित भगवान्‌ शिव ! आपको नमस्कार करता हुँ । हे 
शम्भो ! मैं जिनके द्वारा अभिवर्धित हुआ हूँ, उनके 
अभीप्सित कार्योको भगवान्‌ बाळचन्द्रहोखर सिद्ध करें । 
हे प्रभो ! मैं जिनके द्वारा लालित-पालित तथा संवर्धित 
हुआ हूँ, उन्हींके नामपर यह तीर्थ सकल लोकोमें 
प्रख्यात और सर्वाधिकं फलप्रद हो, जिसपे मैं उनके 
ऋसे मुक्त हो स हू । हे निरञ्जन ! यदि देवगण यह खीकार 
कर ठें, तो मैं उन्हें क्षमा कर सकता हूँ ।' 
पिभठादकी निःखार्थमयी त्रातको खीकार करके 
देवगण उनकी प्रशंसा करने छो कि----त्स ! बरं 
ब्रूहि' की ध्वनि सहसा शिवके मुखारत्रिन्दसे उद्वेलित 
हो उठी । “भगवन्‌ ! यदि आपकी यही आज्ञा है, तो 
इस पिप्पल-तीर्थमें खान तथा आपका अर्चन करने- 
वाला आपकी सायुज्य मुक्तिका अधिकारी हो', पिपलादने 
वर माँगा । “एवमस्तु? कडका भगवान्‌ शिव प्रसन्न हुए । 
“द्धीचितन्दन यिप्यळाद ! तुम्हारी अपूर्व शिवभक्ति 
और निःखार्थ भावनासे हम बड़े प्रसन्न हैं, वर मागो |? 
प्रसन्न होते हुए देवगण कइने लो | 
“मुझे किसी वघ्तुकी आवश्यकता नहीं, मैं अपने 


७ 


खर्गस्थ माता-पिताक्रे दर्शन करना चाहता हैँ ।? 


~ 


निःखार्थभावते बालक पिणलाद बोले । देवताओंने 


* जो नहि करइ राम गुन गाना । जीह सो दादुर जीह समाना ॥ + 
Eon 


“ऐसा ही हो ।? कहकर आकारामार्गसे आते हुए पुण्पक- 
बिमानकी ओर संकेत करते हुए कहा---“बत्स पिप्पलाद ! 


बह देखो तुम्हारे पिता महर्षि द्धीचि और माता प्रातिथेयी 


विमानसे आ रहे हैं |! 


विमानके आते ही पिप्पलादने प्रणामकर आशीर्वाद 
प्रहण किया । देवगण, ऋषिदम्पति ।पिप्पलेश्वर महादेव- 


की जय? कहते हुए अपने लोकोंमें गये । 


पिताकी आज्ञासे पिप्पछांदने राजा अनरण्यकी पुत्री 
पद्माका पाणिग्रहण किया और सुखपूर्वक गृहस्थ-जीवन 
विताया | इनके बारह विद्वान्‌ पुत्र हुए | 

यही बाळक पिप्पछाद आगे जाकर बड़े विद्वान्‌ 
तथा वेद-वेदाङ्गज्ञाता ब्रह्मर्षिं हुए | इनका वर्णन 
'प्रश्नोपनिपद्‌' और रिवपुराण?---( शतरुद्रसंहिता ) में 
त्रिस्तारपूर्वक आता है । 


मातृपितृभक्त श्रवणकुमार 


श्रवणकुमार जातिके वेश्य थे । इनके माता- 
पिता दोनों अंधे हो गये थे । बड़ी सावधानी और 
श्रद्धासे ये उनकी सेवा करते थे और उनकी प्रत्येक 
इच्छा पूरी करनेका प्रयत्न करते थे | इनके माता- 
पिताकी इच्छा तीर्थ-यात्रा करनेकी हुई । इन्होंने एक 
कॉवर बनायी और उसमें दोनोंको बैठाकर कंघेपर 
उठाये हुए वे यात्रा करने लगे । ब्राह्मणक्रे लिये तो 
भिक्षा माँगकर जीविका-निर्वीह कर लेनेकी विधि है; 
किंतु दूसरे तर्णके लोग यदि दरिद्र हों और तीर्थ- 
यात्रा कर रहे हों तो ब्रिना माँगे जो कुछ अपने- 
आप कोई दे दे, उसीसे जीवन-निर्वाह करना चाहिये; 
लेकिन श्रवणकुमार तो वनसे कंद-मूछ-फल ले आया 
करते थे और उसीसे माता-पिताका तथा अपना भी 
काम चला लेते थे । दूसरेका दिया हुआ अन्न 
भी वे नहीं लेने थे । इस प्रकार यात्रा करते हुए 
अयोध्याके समीप वनमें वे पहुँचे | वहाँ रात्रिके समय 
माता-पिताको प्यास लगी | श्रवणकुमार पानी लेनेके लिये 
अपना तुम्त्रा लेकर सरयूतटपर गये । 

जत्रतक कोई पूरी सात्रघानीसे धर्मकी रक्षा करता 
है, धर्म उसे समस्त विपत्तियोंसे बचा लेता है; किंतु 
जब प्रमादव॒श धर्मकी मर्यादाका ध्यान नहीं रक्खा 
जाता. तब कोई-न-कोई भूल अवश्य होती है और उसका 
परिणाम भी सामने आता है । धर्मशाख्की आज्ञा 


है कि युद्धको छोड़कर अन्यत्र कहीं भी हाथीको मारना 
पाप है । दूसरे यह भी मर्यादा है कि बिना पूरा 
निश्चय हुए केत्रल अनुमान करके कहीं कोई अन्न 
न चलाया जाय | महाराज दशरथ उस समय अकेले 
ही आखेटके लिये निकले थे । उन दिनों अयोध्याके 
समीपके वनमें जंगली हाथी रहते होंगे । श्रवणकुमारने 
जब पानीमें अपना तुम्त्रा डुबाया, तत्र उससे जो शब्द 
हुआ, उसे सुनकर महाराजने समझा कि कोई हाथी 
जळ पी रहा है । उन्होंने शब्दवेधी बाण छोड़ दिया । 
एक तो केवळ अनुमाने आधारपर बाण चलाया 
गया, दूसरे हाथी समझकर भी बाण नहीं चलाना 
था; क्योंकि आसेटमें हाथीका मारना वर्जित है | बाण 
जाकर श्रवणकुमारकी छातीमें छगा और वे चीख मारकर 
गिर पड़े तथा कराहने लगे । 

महाराज वह शब्द सुनकर वहाँ पहुँचे तो देखा कि 
एक वस्कलधारी निर्दोष बालक भूमिमें पड़ा है । उसकी 
जटाएँ विखर गयी हैं, पात्रका जळ गिर गया है 
और उसका शरीर धूलि तथा र्क्तसे लक्रपश् 
हो रहा है । उसने महाराजको देखकर कहा-- 
“राजन्‌ ! मैंने तो आपका कभी कोई अपराध किया 
नहीं था, आपने मुझे क्यों मारा ? मेरे माता-पिता दुर्बळ 
तथा अंधे हैं | उनके लिये मैं यहाँ जळ लेने 
आया था । वे मेरी प्रतीक्षा करते होंगे । उन्हें क्या 

पता कि मैं यहाँ इस प्रकार पड़ा हूँ । पता लग 
भी जाय तो वे चल नहीं सकते । मुझे अपनी मृत्युका 
कोई दुःख नहीं; किंतु मुझे अपने माता-पिताके लिये 
बहुत दुःख है । आप उन्हें जाकर यह समाचार सुना 
दें और जल पिलाकर उनकी प्यास शान्त करें ।? 

महाराज दशरथ शोकसे व्याकुल हो रहे थे। 
श्रवणने उन्हें अपने माता-पिताका पता तथा 
वहाँ पहुँचनेका मार्ग बताकर आश्वासन दिया--- 
“आपको ब्रह्महत्या नहीं लगेगी । मैं ब्राह्मण नहीं, 
वैश्य हूँ । पर मुझे बड़ा कट हो रहा है। आप यह 
अपना बाण मेरी छातीसे निकाल ले ।? 

बाणके निकाल लेनेपर व्यथासे तड़पकर एवं 
काँपकर श्रवणने शरीर छोड़ दिया | अब महाराज 
दशरथ पश्चात्ताप करते हुए जलके पात्रको सरयूजीके 
जलसे भरकर श्रवणके माता-पिताके पास पहुँचे । 
वहाँ पहुँचकर दुःखसे भरे हुए कण्ठसे किसी प्रकार 
उन्होंने अपने अपराधका वर्णन किया । वे दोनों 
अंधे वृद्ध दम्पति पुत्रके मरनेकी बात सुनकर अत्यन्त 
व्याकुल हो गये । उन्होंने रोतेरोते महाराजसे कहा 
कि “हमें अपने पुत्रके मृत रारीरके पास पहुँचा 


दिया जाय ।' महाराज दशरथने दोनोंको कंघेपर उठा- 
कर वहाँ पहुँचाया । उसी समय महाराजने देखा कि 
मुनिकुमार श्रवण माता-पिताकी सेवाके फलसे दिव्य रूप 
धारण करके विमानपर बेठकर खर्गको जा रहे हैं । 
उन्होंने आश्वासन देते हुए अपने माता-पितासे कहा-- 
आप दोनोंकी सेत्रासे मैंने यह उत्तम गति प्राप्त 
की है । आप मेरे लिये शोक न करें | आपलोग भी 
शीघ्र ही मेरे पास आ जाइयेगा ।? 

इसके पश्चात्‌ उन दोनोंने सूखी लकड़ियाँ एकत्र 
कराकर उसपर श्रवणका मृत देह रखवाया । सरयूजीमें 
स्नान करके अपने पुत्रको जलाञ्जछि दी और फिर 
उसी चितामें गिरकर शरीर छोड़ दिया । अन्तिम 
समय उन्होंने दुःखके वेगमें महाराजको शाप दे दिया--- 
“जैसे पुत्रके वियोगमें हम दोनों मर रहे हैं, वैसे 
ही तुम्हारा शरीर भी पुत्रके वियोगमें ही छूटेगा ।? 

श्रवणके माता-पिता भी अपने पुत्रके पुण्यके प्रभाव- 
से उत्तम लोकको प्राप्त हुए । इस प्रकार श्रवणने 
माता-पिताकी सेवा करके उस धर्मके प्रभावसे अपना 
तथा माता-पिताका भी उद्धार कर दिया । 


सा २७०: २: >एणणर्स 


पितृभक्त बालक भीष्म 


महर्षि वसिष्ठके शापसे आठौं वसुओंको मनुष्य- 
योनिम जन्म लेना था । उन्होंने भगवती गङ्गाको अपनी 
माता बननेके लिये प्रार्थना करके राजी कर लिया । 
पुरुवंशमें उत्पन्न राजा प्रतीपके पुत्र शान्तनुको गङ्गाजीने 
अपना पति बनाया । उन्होंने महाराज शान्तनुसे यह 
वचन ले लिया था कि वे गङ्गादेवीके किसी कार्यमें 
हस्तक्षेप करेंगे तब वे चढी जायँगी । अब जो पुत्र 
उत्पन्न होता, उसे गङ्गाजी अपनी धारामें ले जाकर 
डाल आती | राजा शान्तनु इसलिये कुछ नहीं बोलते 
थे कि वे कहीं चली न जायें । इस प्रकार जब सात 
पुत्रोको वे जलमें डाल चुकी और आठवाँ पुत्र हुआ, 


तब राजाने कहा--'तुमने मेरे सात पुत्र तो मार ही 
दिये, एक बालक तो मुझे दे दो ।? 

गङ्गाजीने कहा--«ये बच्चे तो वसु थे । शापके 
कारण ये मनुष्य-योनिमें आये थे । मैंने इन्हें फिर 
इनके लोक भेज दिया । यह आखाँ बचा भी वसु है, 
पर इसीके अपराधके कारण शाप हुआ था | यह दीर्घ- 
कालतक मनुष्यलोकमें रहेगा । आपने मेरे कार्यमें 
बाधा देकर नियम तोड़ा है, इसलिये अत्र मैं जाती 
हुँ । आपका यह पुत्र बड़ा होनेपर आपके पास आ 
जायगा |! गङ्घाजी उस बालकको लेकर अन्तर्धान हो गयीं | 

एक दिन राजा शान्तनु गङ्गा-किनारे घूम रहे थे । 


६३४ 


# कुलिस कठोर निडुर सोइ छाती । सुनि हरिचरित न जो हरषाती ॥ # 


उन्होंने देखा कि गङ्गाजीमें बहुत थोड़ा जल रह गया है । 
इसका कारण जाननेके लिये आगे बढे तो उन्होंने 
देखा कि एक तेजखी बालक दिब्यात्रोंका अभ्यास कर 
रहा है। उसने अपने बाणोंसे गङ्गाकी धारा रोक दी 
है । गङ्गाजीने प्रकट होकर राजाको बताया कि यह 
उनका आठवाँ पुत्र है। उस कुमारको राजा शान्तनु 
अपने साथ ले आये और उसका नाम उन्होंने देवव्रत 
रखा । महर्षि वसिष्ठसे देवत्रतने साङ्गोपाङ्ग वेदोंकी 
शिक्षा पायी थी । दैत्यगुरु शुक्राचार्य तथा देवगुरु 
बृहस्पतिने उनको राजनीतिकी शिक्षा दी थी तथा 
भगवान्‌ परशुरामने उन्हें धनुर्वेदकी शिक्षा दी थी | 

महाराज शान्तनु एक दिन यमुनातटपर घूम रहे 
थे । वहाँ उन्हें बहुत उत्तम सुगन्ध मिली । वह 
सुगन्ध योजनगन्धा सत्यवतीके शरीरकी थी । 
सुगन्धकी खोज करते हुए राजा सत्यवतीके पास 
पहुँचे । वे उसके खरूपपर मोहित हो गये और उन्होंने 
उसे अपनी पत्नी बनाना चाहा । सत्यवतीका पालन- 
पोषण निषादराजके यहाँ हुआ था । राजा शान्तनुने जब 
निषादराजसे उनकी कन्या माँगी, तब निषादराजने कहा--- 
“में अपनी कन्या आपको तभी दे सकता हुँ, जत्र आप 
यह प्रतिज्ञा करें कि आपके पीछे इस कन्याके गर्भसे 
उत्पन्न पुत्र ही राज्यका अधिकारी होगा |! यद्यपि 
महाराज रान्तनु सत्यवतीपर आसक्त हो गये थे; परंतु 
अपने विनयी, सुशील तथा योग्य पुत्र देवत्रतको उसके 
अधिकारसे वञ्चित करना उन्होंने खीकार नहीं किया 
और वे लौट आये । 

महाराज शान्तनु लौट तो आये; पर उनका चित्त 
सत्यवतीमें ही लगा रहा । इस चिन्तासे वे दुर्बल पड़ने 
लगे । देवव्रतने मन्त्रयां तथा सेत्रकोंसे पूछकर किसी 
प्रकार पिताकी चिन्ताका कारण जान लिया । वे बडे- 
बूढ़े क्षत्रियोंकी लेकर निषादराजके यहाँ गये और उनकी 
कन्याको अपने पिताके लिये माँगा । निघादराजने 


कहा--'यह कन्या मेरी नहीं है । यह आप-जैसे ही 
उच राजकुलमें उत्पन्न हुई है | इसके पिताने मेरे यहाँ 
इसे पालन-पोषणके लिये रखा है और वे तप करने 
चले गये हैं | उनकी भी इच्छा यही है कि इसका 
विवाह आपके पितासे हो; किंतु इस सम्बन्धमें यह 
दोष है कि इसके पुत्रोंकी आपपे ग्रतिद्वन्द्रिता हो जायगी 
और आपसे शत्रुता करके तो देवता भी जीवित नहीं 
रह सकते |? 

देवत्रतने कहा--“निषादराज ! मैं प्रतिज्ञा करता 
हूँ कि इसके गर्मसे उत्पन्न पुत्र ही हमारा राजा होगा |? 

निषादराजको संतोष नहीं हुआ इतनेसे । उन्होंने 
कहा--'राजकुमार | आपकी प्रतिज्ञा तो आप-जेसे उत्तम 
पुरुषके ही योग्य है; किंतु मुझे भय है कि आपका 
पुत्र सत्यत्रतीके पुत्रसे राज्य छीन लेंगा |? 

देवबतने कुछ सोचकर हाथ उठाकर कहा---'मैंने 
अपने पिताके लिये राज्यका त्याग तो पहले ही कर 
दिया था, अब दूसरी प्रतिज्ञा करता हुँ कि आजसे 
आजीवन ब्रह्मचर्यत्रतका पालन करूँगा ।? इस प्रतिज्ञाके 
करते ही आकाशासे पुष्पोंकी वर्षा होने लगी । देत्रताओंने 
इतनी भीषण (कठोर) प्रतिज्ञा करनेके कारण देवत्रतका 
नाम भीष्म ख्खा | 

जब निषादराजकी कन्या लाकर भीष्मने अपने पिताको 
दी, तब शान्तचुने उन्हें आशीर्वाद देते हुए कहा-- 
“मेरा निष्पाप पुत्र जबतक जीना चाहेगा, तबतक मृत्यु 
उसका स्पर्श नहीं कर सकेगी । जब मेरा पुत्र इच्छा 
करेगा, तभी मृत्यु उसे छू सकेगी ।? 

अपनी दृढ़ प्रतिज्ञाका जीवनभर भीष्मपितामहने 
पालन किया और महाभारतके युद्धमें जब वे शरशय्यापर 
गिर पड़े, शरीरके रोम-रोममें बाण लगे होनेपर भी पिता- 


के वरदानके प्रभावसे सूर्यके उत्तरायण होनेतक जीवित 
बने रहे । 


~ 


% पितृभक्त खलासी-बालक % 


६३५ 


पितृभक्त खलासी-बालक 


एक आदमी जहाजमें खलासीका काम करता था । 
उसका लड़का जब बारह वर्षकी उम्रका हुआ, तब वह 
भी अपने बापके साथ खलासीका काम करने लगा । 
बापने अपने लड़केको अच्छी तरहसे तैरना सिखलाया 
था । एक दिन तूफानसे जहाज डोलने लगा और जहाज- 
परसे एक मुसाफिरकी छोटी लड़की समुद्रमे गिर पड़ी । 
उसको गिरते देखकर खलासी भी समुद्रमें कूद पड़ा और 
उस लड्कीका कपड़ा पकड़कर उसको छातीपर रखकर 
तैरता हुआ जहाजके पास आने लगा; परंतु इतनेहीमें 
उसने देखा कि एक मगर उसको पकडनेके लिये आ 
रहा है । यह देखते ही बह खलासी भयसे कॉपने 
लगा । जहाजके ऊपरके आदमी बंदूक लेकर मगरको 
निशाना बनाकर गोली दागने लगे, परंतु कोई भी हिम्मत 
करके उसकी मददके लिये पानीमें न उतरा । 


जहाजपरसे जितनी गोलियाँ चलायी गयीं, उनमेंसे 
एक भी मगरको न लगी । इससे वह धीरे-धीरे पास 
आकर खलासीको पकड्नेके लिये तैयार हो गया । 
खलासीका लड़का बड़ा ही पितृभक्त था । पिताको मौत- 
के मुखमें जाते देखकर वह एक घाखाली तलवार लेकर 
समुद्रमें कूद पड़ा और झटसे मगरकी ओर बढ़कर उसके 
पेटमें तलवार चुभो दी । इससे मगर गुस्सेमें आकर 
उसको पकड़ने चला, पर लड़का उसके पंजेमें न 
आकर कुशलतासे उसके शरीरके ऊपर-ऊपर तैरता हुआ 
तळ्त्रारकी चोटें करने लगा | 

इतनेमें खलासी उस लइ़कीको लेकर जहाजके पास 
पहुँच गया और जहाजपरके लोगोंने उसको तथा उसके 
हाथकी लड्कीको जहाजके अंदर ले लिया । खलासीके 
जहाजमें आ जानेके बाद सबकी नजर पानीके अंदर 
खिच गयी ओर उन्होंने देखा कि मगर और खलासीके 
लड्केकी लड़ाई जैसी-की-तैसी चछ रही है । तल्वारके 


बहुतेरे घाव लगनेके कारण मगर कुछ कमजोर हो गया 
था और उसके शरीरसे इतना अधिक रक्त निकल रहा 
था कि उसके आस-पासके समुद्रका पानी खून-जेसा 
दीख पड़ता था । दूसरी ओर लड़का भी बहुत ही थक 
गया था और डूबने-जैसा गोता खा रहा था । इतनेमें 
मगर कमजोर होनेके कारण जरा धीमा पड़ा और वह 
लड़का हिम्मत करके जोशाके साथ तैरता हुआ जहाजकी 
ओर बढ़ा और जैसे-तैसे करके जहाजके कुछ पास आ 
गया । जहाजके ऊपरके लोगोंने एक रस्सी उसकी ओर 
फेंकी और उसकी छोरको लड़केने पकड़ लिया । इसके 
बाद लोग रस्सी खींचने लगे; परंतु इतनेहीमें मगर पीछे 
जोरसे बढ़ा और लइकेके दोनों पेरोंको वह कमरतक 
निगल गया । 

पश्चात्‌ उसने इतने जोरसे झटका मारा कि उसके 
शरीरका निचला भाग, जो मगरके मुँहमें था, कटकर रह 
गया और मगर उसे मुँहमें लेकर पानीमें डुबकी मारकर 
समुद्रके तले जा बैठा । लड़का इससे एकदम शिथिल 
हो गया । फिर भी उसने पकड़ी हुई रस्सी न छोड़ी । 
इससे जहाजके लोगोंने उसे जहाजमें ले लिया | लड़के- 
की यह दुर्दशा देखकर उसके बापको मूर्च्छा आ गयी 
और वह पछाड़ खाकर जहाजमें गिर पड़ा । थोड़ी 
देरके बाद सचेत होनेपर उसने देखा कि लड़का उसके 
पास पड़ा हुआ एक नजरसे उसकी ओर देख रहा है । 
बापको होशमें आते देखकर लड़का बहुत खुश हुआ 
और फिर उसकी गोदमें सिर करके पहलेकी तरह 
एकटक उसके मुँहकी ओर देखने लगा। खलासीकी 
आँखोंसे अश्रुधारा बह रही थी और कलेजा धड़क रहा 
था, इससे वह बोळ नहीं सकता था | 

उसकी ऐसी अवस्था देखकर लड़का हिचकती हुई 


आवाजसे, पर बहुत ही प्रसन्नचित्तले अपने बापसे 
बोला- “बाबा | क्यों आप इतने उदास हो रहे हैं १ 

१ धरनि घासु घनु पुर परिवारू । सरग नरकु जहाँ लगि ब्यवहारू ॥ % 


मैं तो अपना धन्यभाग्य समझता हूँ कि आपके प्राण 
जब संकटमें थे, तब मुझसे कुछ मदद हो सकी । यही नहीं 
बल्कि आपकी गोदमें सिर रखकर तथा स्नेहसे उभरी 
हुई आपकी आँखोंकी ओर देखकर मरनेका महादुर्लभ 
अवसर मुझे प्राप्त हुआ है । मेरी मृत्युसे आप तनिक भी 
खेद न करें और मेरी दयामयी माताको भी शोक 
न करने दें। जो पूरा भाग्यशाली होता है, वही इस 


प्रकारकी सुखभरी मौत पाता है । बाबा ! अब आखिरी 
प्रणाम ! मुझसे जो अपराध हुआ है उसके लिये क्षमा 
माँगता हूँ । मेरी जीम और आँखें खिंची जा रही हैं, 
इससे मैं बोल नहीं सकता । एक बार अपने प्रेमभरे 
हाथको मेरे सिरपर फेर दो ।! इतना बोलछते-बोलते 
उसकी जीम थक गयी और उसकी आँखें हमेशाके 
लिये बंद हो गयीं। कैसा भाग्यशाली पितृभक्त छड़का था। 


BE 
पितृभक्त कासाबिआनका 


लगभग डेढ़ सौ बरस पहलेक्री बात है । अफ्रीका 
महाद्वीपक्रे मिन्नदेशमें नील नदीके किनारे अंगरेजों 
और फ्रान्सीसियोंमें बड़े जोरोंसे लड़ाई चल रही थी। 
फ्रान्सीसी फौजके एक बड़े अफसरके साथ उसका 
बेटा भी -था, जिसका नाम था- कासाबिआनका । 
कासाबिआनका कहनेके लिये तो दस बरसका बालक 
था, परंतु अपने पिताकी आज्ञा तुरंत मानता था । 
पिताकी आज्ञा टाळना वह जानता ही नहीं था । इसलिये 
उसका पिता हमेशा उससे बहुत खुश रहता था । 

एक दिन जब वह अफसर लड़ाईपर जाने लगा, 
तब कासाबिआनकासे बोला--'देखो बेटा ! जहाजपर 
बड़ी होरियारीसे रहना पड़ता है । ऐसा न हो कि मैं 
तो लड़ाईपर चला जाऊँ और तुम यहाँ ऊधम मचाओ, 
या इधर-उधर उछल-कूद करते फिरो बस, आरामे 
अपनी जगहपर रहना । इधर-उधर न जाना |! यह 
कहकर अफसर लड़ाईपर चला गया और कासात्रिआन- 
का अपने कमरेमें बैठकर किताबोंके पन्ने उलटने लगा । 

उधर लड़ाईमें वह अफसर मारा गया, पर 
कासाबिआनकाको इस बातकी खबरतक न लगी | 
इधर जहाजपर बड़े धमाकेसे तोपका गोला आकर गिरा 
और उसमें आग लग गयी । देखते-देखते जहाज 


( लेखक--श्रीमुबारक अली ) 


धायँ-धायँकर जलने लगा । चारों ओर छाल-छाल छपटें 
उठने लगीं और सारे आसमानमें धुआँ-ही-धुआँ भर 
गया । अब तो सब लोग अपनी-अपनी जान लेकर भाग 
निकले, पर कासाबिआनका अपने कमरेके सामने रेलिंग 
पकड़े चुपचाप खड़ा रहा । टस-से-मस भी न हुआ । 

यह देखकर लोगांने आवाजें देना शुरू किया-- 
'भाग-भाग ! अरे लड़के भाग ! वहाँ खड़ा होकर 
घधकती आगमे क्यों अपनी जान देता है | 

परंतु कासाबिआनकाने उनको हर बार एक ही उत्तर 
दिया--'भागना केसा--में यहाँसे हिल भी नहीं 
सकता । मेरे लिये पिताजी यही आज्ञा दे गये हैं-- 
सिर्फ यही आज्ञा |! 

इसके साथ-साथ वह अपने मनमें सोचता था-- 
“पिताजी मुझे यहीं ठहरनेकी आज्ञा दे गये हैं | उनकी 
आज्ञाके बिना कहीं आना-जाना ठीक नहीं । यदि कहीं 
वे आ जायँगे और मुझे दूसरी जगह देखेंगे तो अप्रसन 
होंगे । जब वे आज्ञा देंगे, तभी यहाँसे हटूँगा ।? 

और लपटं बढ्ती गयी--बढ्ती गयीं, यहाँतक 
कि देखते-देखते कासाबिआनकाके पास आ पहुँची 
परंतु वह सपूत अपनी जगहसे न दिला, न हिला। 
जब आँचसे उसका शरीर झुल्सने. लगा, तब उसने 


# सपूत सनातन # 

घत्रराकर आवाज लगायी--*पिताजी | पिताजी | आप कहाँ 
हैं ? देखिये-देखिये, आग मेरे शरीरको जलानेके लिये 
झपटती चली आ रही है। सब लोग अपनी-अपनी जान लेकर 
भाग रहे है । एक अकेला मैं ही इन भ॑यंकर लपंटोमें 
बच रहा हूँ । अब मेरे लिये आपकी क्या आज्ञा होती है ? 
हाय-हाय ! आप उत्तर क्यों नहीं देते ? क्या आप यही 
चाहते हैं कि मैं इस. आगमें जलकर भस्म हो जाऊँ ?? 


RR 


परंतु उसे आज्ञा देनेवाला वहाँ कौन बैठा था ! 
बह तो पहले ही संसार छोड़ चुका था । अन्तमें 
उस कोमल बालकको आगकी लपटोने चारों ओरसे 
घेर लिया । बेचारा थोड़ी ही देरमें तड़प-तड़पकर 
वहीं जल मरा--राखका ढेर हो गया, परंतु अपनी 
जगहसे हटा तिलभर भी नहीं । ऐसा था वह लोहेका 
हृदय रखनेवाला कोमल बालक ! 


-" hE = 
सपूत सनातन 


सनातनका जन्म उड़ीसामें हुआ था । इसके 
परिवारमें कुल चार प्राणी थे । सनातनका छोटा एक 
वर्षका भाई और स्नेहमय माता-पिता | इस सीमित 
परिवारमें यद्यपि धन-त्राहुल्य नहीं था; किंतु थी सरलता, 
सनता, सदाशयता और सस्नेम ! प्रातःसायं दम्पति 
बाळकोंको गोदमें लिये भगवच्चर्चा करते । संतोषके 
कारण सुख था, शान्ति थी और पवित्रतापूर्ण जीवन 
जगदाधार खामीकी ओर अग्रसर होता जा रहा था । 

उड़ीसामें एक बार दो वर्षोतक लगातार भयानक अकाल 
पड़ा । सनातनका क्षेत्र उसकी लपेटसे बच नहीं सका । 
अन्न-जल और तृणादिके अभावमें मनुष्य और पशु-पक्षी 
छटपटा-छटपटाकर काळके कराल गालमें जाने लगे. । 
दिन-दोपहर डाके पड़ने लगे । 

उस समय सनातन कुळ ग्यारह वर्षका था और 
उसके छोटे भाईकी आयु चार वर्षकी थी। पिता 
सूर्योदयके पूर्व ही. घरसे बाहर निकल जाता और 
सूर्यास्तके बादतक दो-एक मुट्ठी अन्न कठिनाईसे एकत्र 
कर पाता । उतनेसे किसका पेट भरता । पिता अपनी 
प्राणप्रिय पत्नीःऔर संतानका मुँह देखकर अधीर हो 
जाता । उसका. हृदय विदीर्ण होने लगता;' परंतु वह 
करता ही क्या ? वशःही उसका क्या था ? भयंकरता यहाँ- 
तक बढ़ी कि कई दिंनों कुछ भी नहीं मिला । घरकी सारी चीजें 
बिक चुकी थीं ।सनातनके पिताके पास कोई साधन नहीं 


था। उसने बाहर जानेके लिये अपनी पत्नीसे कहा । पत्नी 
जानती थी कि इस विवशताने इन्हें जीवनका मोह छुडा 
दिया है । उसने बार-बार मना किया; किंतु एक दिन 
सनातनके पिता रात्रिमें चुपकेसे चले गये और कहाँ 
चले गये, केसे बताया जाय, जब वे पुनः कभी 
वापस नहीं आये । 

ग्यारह वर्षकी आयु कोई अधिक नहीं होती । 
सनातन तो रुग्ण और जर्जर-सा हो गया था | अनके 
बिना अस्थिपञ्जरके अतिरिक्त कुछ नहीं रह गया था 
उसकी कायामें । उसकी मा तो शय्यासे सट गयी 
थी, पर बालक बुद्विमान्‌ था और था मातृभक्त ! भाता 
और भाईकी रक्षाके लिये भीख मॉगनेको वह स्वयं निकल 
पड़ा । प्रतिदिन वह तीन-चार मील चलता और हरित 
तृण, बृक्षमूल या थोड़ा बहुत अन आदि जो कुछ 
उपलब्ध होता, सनातन स्वयं न खाकर अपनी जन्म- 
दायिनी जननी और छोटे भाईके लिये ले आता | उन लोगों- 
को खिलाकर वह बहुत थोड़ा अपने मुँहमें डालता | 

शरीर कितना सहता । सनातन मूर्च्छित हो गया | 
चेतना इई, पर 'मा और अबोध भाई ?? सनातन 
उठता और गिर पड़ता । मा और भाईको अन दिये 
तीन दिन बीत चुके थे । सनातनने पासमें पड़ी पिता- 
की लाठी उठा ली । उसीके सहारे वह अनके लिये 
चल पडा । कुछ दूर जानेपर फिर गिर पडा, मूर्ष्छित हो 

# देखिआ सुनिअ गुनिश मन माही । मोह मूल परमारथु नाही ॥ % 


गया । चेतना आयी, तो आगे बढा । इसी प्रकार 
गिरता-पढ्ता बह्‌ बढ रहा था । 

“मैया | थोडा भात मुझे भी !' सनातनने एक 
छलीको भात बनाते देखकर अत्यन्त दीन और कातर 
बाणीमें याचना की । ख्रीने बालककी ओर देखा । 
दीनता-दरिद्रता और पीड़ाकी जीवित मूर्ति देखकर 
खरी कौप गयी । वह सिहर उठी | उसका हृदय करणाद 
हो गया । उसने थोड़ा भात सनातनको एक पत्तेमें 
दे दिया । सनातन भात लिये चल पड़ा । गिरा, 
उठा । फिर गिरा, फिर उठा; पर मातृ-श्रातृ-प्रेमी बालक 
सनातन अपने प्राणकी चिन्ता किये बिना लाठीके सहारे 
भात लिये भागा जा रहा था | 

कहते हैं, भूखी मा भी अपना पुत्र त्याग देती है 
और भूखी साँपिन अपनी ही संततिको निगल जाती 
है । सनातन भी भूखसे आकुल था । उसके प्राण बशर्मे 


नहीं थे, फिर भी बह खयं नहीं खाकर मा और भाई- 
की ओर दौड़ा जा रहा था । 

“भैया !? छोटा भाई सनातनको देखते ही उसकी 
ओर लपका । सनातनने थोड़ा-सा भात उसके मुंहमें दे 
दिया । उसकी आकृतिपर जीवन आ गया । उसने 
और भातके लिये भाईका हाथ पकड़ा, पर सनातन 
माकी ओर बढ़ गया । छोटा भाई चिल्ला उठा | 
“क्या है रे !' माने धीरेसे कखट लेकर कहा । “थोड़ा 
भात है मा !? सनातनने बताया और भात माके 
सामने रख दिया । 

सनातनकी सर्वथा अशक्य काया और अपने तथा 
पुत्रके जीवनकी रक्षाके लिये साहस और प्रयत्न देखकर 
माताकी गड्ठेमें धसी आँखें गीली हो गयीं । भगवान्‌ 
तेरा कल्याण करें बेटा !? माने हिचकते हुए गद्गद 
कण्ठसे कहा 'तेरे-जैसे सपूत बड़े भाग्यसे मिलते हैं ।! 


वीर बालक लव-कुश 


मर्यादापुरुषोत्तम भगवान्‌ श्रीरामने मर्यादाकी रक्षाके 
लिये पतिब्रताशिरोमणि श्रीजानकीजीका त्याग कर दिया । 
श्रीराम और जानकी परस्पर अभिन्न हैं । वे दोनों सदा 
एक हैं | उनका यह अलग होना और मिळना तो 
एक लीलामात्र है । भगवान्‌ श्रीरामने अपने यशकी रक्षाके 
छेमसे, अपयशके भयसे या किसी क्ठोरतावश 
श्रीजानकीजीका त्याग नहीं किया था । वे जानते थे 
कि श्रीसीता सम्पूर्णरूपसे निर्दोष हैं । श्रीसीताजीके 
बियोगमें उन्हें कम दु:ख नहीं होता था । यदि सीता- 
ल्यागर्मे कोई कठोरता है तो वह जितनी सीताजीके 
प्रति है, उतनी ही या उससे भी अधिक श्रीरामकी 
अपने प्रति भी है; लेकिन भगवानका अवतार संसारमें 
मर्यादाकी स्थापनाके लिये हुआ था | यदि आदर्श 
पुरुष अपने आचरणमें साधारण ढील भी रहने दे तो 
दूसरे लोग उनका उदाहरण लेकर बड़े-बड़े दोष करने 


लगते हैं | विवश होकर पवित्रतासे श्रीसीताजीको लंकामें 
रावणके यहाँ बन्दिनी बनकर अशोक-वाटिकामें रहना 
पड़ा था । अत्र कुछ लोग इसी बातको लेकर अनेक 
प्रकारकी बातें कहने लगे थे । “कहीं इसी बातको 
लेकर त्रियाॉँ अपने अनाचारका समर्थन न करने लगे 
और पुरुष भी आचरण बिगाड़ न लें ।? यह सोचकर 
मर्यादापुरुषोत्तमको अपने ही प्रति यह भीषण कठोरता 
करनी पड़ी । उन्हें शासकोंके सामने भी यह आदर्श 
रखना था कि प्रजाके आदर्शकी रक्षाके लिये शासकको 
कहाँतक त्याग करनेको उद्यत रहना चाहिये । 

भगवान्‌ श्रीरामकी आज्ञासे विवश होकर लक्ष्मणजी 
श्रीजानकीको बनमें महर्षि बाल्मीकिके आश्रमके समीप 
उस समय छोड़ आये, जब श्रीसीताजी गर्भवती थी । 
बाल्मीकिजी बहाँसे श्रीजानकीजीको अपने आश्रममें ले 
गये और बही एक साथ यमजरूपमें लव-कुराका जन्म 


# वीर बालक लव-कुश # 

हुआ । आश्रममें महर्षिने ही दोनों बाळकोंके सब 
संस्कार कराये और महर्षिने ही उनको समस्त शाख्नों 
तथा अन्न-राख्रकी भी रिक्षा दी । इसके अतिरिक्त 
महर्षिने अपने 'वाल्मीकीय रामायण? का गान भी उनको 
सिखाया । सात काण्ड और पाँच सौ सर्गवाले इस 
चौबीस हजार क्लोकोंमें बने श्रीरामचरितको जब दोनों 
कुमार अपने कोमल, सुमधुर खरमें संगीत-शाख्नके 
अनुसार गान करने लगते थे, तब श्रोता मुग्ध हो जाते थे । 

उधर अयोध्यामें भगवान्‌ श्रीरामने अश्वमेध-यज्ञकी 
दीक्षा ली । विधिपू्ैक पूजा करके शयामकर्ण अश्व छोड़ा 
गया । बड़ी भारी सेनाके साथ राजकुमार पुष्कळ तथा 
सेनापति कालजितूके साथ शत्रुघजी उस अश्वकी शक्षामें 
चले । श्रीहनुमानूजी तथा वानरराज सुग्रीव भी वानर 
एवं रीछोंकी सेना लेकर शत्रुधजीके साथ चल रहे 
थे | वह अश्व अपने मनसे जहाँ चाहता था, वहाँ 
जाता था । सेना उससे कुछ पीछे रहकर चलती थी, 
जिसमें घोडेको कोई असुविधा न हो । अनेक नरेशोंने 
खयं शत्रुघ्जीको कर दिया, कुछने समझाने-बुझानेपर 
कर देना स्वीकार कर लिया । कहीं-कहाँ संग्राम भी 
करना पड़ा । इस प्रकार सर्वत्र बिजय करते हुए वह 
यज्ञका अश्व घूमता हुआ महर्षि वाल्मीकिके तपोवनके 
पास बनमें पहुँचा | 

कुमार लब उस समय मुनिकुमारोंके साथ बनमें 
खेल रहे थे | मणिजटित खर्णके आमूषणोंसे सजे 
उस परम सुन्दर घोड़ेको देखकर सत्र बालक उसके 


समीप आ गये । बड़े स्पष्ट तथा सुन्दर अक्षरोंमें लिखा. 


हुआ एक घोषणापत्र अश्वके मस्तकपर बँधा था । उस 
घोषणापत्रमें बताया गया था 'कि यह अयोध्याके चक्रवर्ती 
सम्राट्‌ महाराज श्रीरामके यज्ञका अश्व है और परम- 
पराक्रमी शात्रुघकुमार इसकी रक्षा कर रहे हैं। 
जिस देशसे अश्व निकल जायगा, वह देश जीता हुआ 
समझा जायगा । जिस किसी क्षत्रियमें साहस हो और 


जो अयोध्याके महाराजको अपना सम्राट्‌ न मानना चाहे, 
वह अश्वको पकड़े और युद्ध करे ।? इस घोषणापत्रको 
पढ़कर लवको क्रोध आ गया । उन्होंने घोडेको पकड़कर 
एक बृक्षमें बाँध दिया और खयं धनुष चढ़ाकर युद्धके 
लिये खड़े हो गये | साथके मुनिबालकोंने पहले तो 
उन्हें रोकनेका प्रयत्न किया; किंतु जब वे न माने, तब 
युद्ध देखनेके लिये वे सत्र कुछ दूर खड़े हो गये । 

घोडेके साथ चळनेवाले रक्षकोंने देखा कि एक 
बाळकने अश्वको बाँध दिया है | उनके पूछनेपर लवने 
कहा--भैंने इस धोड़ेको बाँधा है । जो इसे खोलनेका 
प्रयत्न करेगा, उसपर मेरे भाई कुश अवश्य क्रोध 
करेंगे !? रक्षकोंने समझा कि यह बालक तो यों ही 
बचपनकी बातें करता है । वे धोड़ेको खोलनेके लिये 
आगे बढ़े । लवने देखा कि ये लोग मेरा कहना नहीं 
मानते तो बाण मारकर उन सबकी मुजाएँ उन्होंने काट 
दाँ । बेचारे रक्षक वहाँसे भागे और उन्होंने शत्रुन्नजीको 
अश्वके बाँधे जानेकी सूचना दी । 

अपने सेनिकोंकी कटी भुजाएँ देखकर और उनकी 
बातें सुनकर शत्रुष्नजी समझ गये कि अश्वको बाँधनेवाला 
बालक कोई साधारण बालक नहीं है । सेनापतिको 
उन्होंने व्यूह-निर्माणकी आज्ञा दी । सम्पूर्ण सेना दुरे 
व्यूहके रूपमें खड़ी की गयी और तब सेनाके साथ सब 
लोग जहाँ अश्व बँधा था, वहाँ आये | एक सुकुमार छोटेसे 
बालकको धनुष चढ़ाये सम्मुख खड़े देखकर सेनापतिने 
समझानेक प्रयत्न किया | लवने कहा---'तुम युद्धसे 
डरते हो तो लौट जाओ ! मैं तुम्हें छोड़े देता हूँ । 
इस अश्वके स्वामी श्रीरामसे जाकर कहो कि लत्रने 
उनका घोडा बाँध लिया है |? अन्ततः वहाँ युद्ध 
प्राम्भ हो गया | लवके बाणोंकी वर्षासे सेनामें भगदड़ 
पड़ गयी । हाथी, घोडे और सैनिक कट-कटकर गिरने 
लगे । सेनापति कालजितने पूरे पराक्रमसे युद्ध किया; 
किंतु ळवने उसके सब अश्न-शत्र खेल-खेलमें काट ढाले 


६४० 


% बादि वसन बिलु भूषन भारू । वादि बिरति बिनु ब्रह्म बिचारू॥ % 


और फिर उसकी दोनों भुजाएँ और मस्तक भी काट 
गिराया । 

पहले तो शात्रुभजीको अपने सैनिकोंद्रार मिले 
इस समाचारपर विश्वास ही नहीं होता था कि कोई 
उनके यमराजके लिये भी दुर्घर्ष सेनापतिको मार सकता 
है । अन्तमें पूरी बातें सुनकर और मन्त्रीसे सलाह लेकर 
वे स्वयं सम्पूर्ण सेनाके साथ युद्धक्षेत्रमें आ गये । 
बडी भारी सेनाने लवको चारों ओरसे घेर लिया । लवने 
जब देखा कि मै शत्रुओंसे धिर गया हूँ, तब अपने बाणोंसे 
उन सैनिकोंको छिन्न-भिन्न करने लगे । सेनिकोंको 
भागते देख पुष्कल आगे बढ़े । थोड़ी. ही देरके संग्राममें 
लवके बाणने पुष्कलको मूर्छित कर दिया । पुष्कलके 
मूर्छित होनेपर क्रोध करके स्वयं हनुमानूजी लवसे युद्ध 
करने आये । उन्होंने लवपर पत्थरों तथा बृक्षोंकी वर्षा 
प्रारम्भ कर दी; किंतु लबने उन सबके टुकड़े उड़ा 
दिये । क्रोधमें भरकर हनुमानजीने लवको अपनी पूँछमें 
लपेट लिया | इस समय लवने अपनी माताका स्मरण 
करके उनकी पूँछपर दूँसेसे मारा । इस घूँसेकी चोटसे 
हनुमानूजीको बहुत पीडा हुई । लवको उन्होंने छोड़ 
दिया | अब लवने उनको इतने बाण मारे कि वे भी 
मूर्छित हो गये । इसके पश्चात्‌ शत्रुध्नजी युद्ध करने 
आये । घोर संग्रामके पश्चात्‌ लवने बाण मारकर रात्रुध्न- 
जीको भी मूर्छित कर दिया । इत्रुध्नको मूर्छित देखकर 
सुरथ आदि नरेश लबपर टूट पड़े | अकेले बालक 
छव बहुत बड़े-बड़े अनेकों महारथियोंसे संग्राम कर रहे 
थे । शत्रुष्नजीकी भी मूर्छा कुछ देरम दूर हो गयी । 
अब इस बार रात्रुध्नजीने भगवान्‌ श्रीरामका दिया वह 
बाण धनुषपर चढ़ाया, जिससे उन्होंने लवणापुरको मारा 
था | उस तेजोमय बाणके छातीमें ळानेसे लब मूर्छित 
होकर गिर पड़े । मूर्छित लवको रथपर रखकर ात्रुष्नजी 
अयोध्या ले जानेका विचार करने लगे । 


जो मुनिकुमार दूर खड़े युद्ध देख रहे थे, उन्होंने 


दौड़कर महर्षि वाल्मीकिके आश्रममें श्रीजानकीजीको 
समाचार दिया--।मा ! तुम्हारे छोटे बेटेने किसी 
राजाके धोड़ेको बाँध दिया था । उस राजाके सेनिकों- 
ने उससे युद्ध किया | अब लव मूर्डित हो गया 
है और वे लोग उसे पकड़कर ले जाना चाहते हैं ।' 
बाळकोंकी बातें सुनकर माता जानकी दुखित हो 
गयीं । उनके नेत्रंसे आँसू गिरने लगे | उसी समय 
वहाँ कुमार कुरा आये । उन्होंने मातासे तथा मुनि- 
कुमारोंसे पूछकर सब बातें जान लीं । अपने भाईको 
मूर्छित हुआ सुनकर वे क्रोधमें भर गये । माताके 
चरणोंमें प्रणाम करके उन्होंने आज्ञा ली और धनुष 
चढ़ाकर युद्धभूमिकी ओर दौड़ पड़े । 

लव उस समय रथपर पड़े थे; किंतु उनकी मूर्छा 
दूर हो गयी थी । दूरसे ही अपने भाईको आते उन्होंने 
देख लिया और वे कूदकर रथसे नीचे आ गये । अब 
कुशने पूर्वकी ओरसे रणभूमिमें खड़े योद्धाओंको मारना 
प्रारम्भ किया और लवने पश्चिमसे । दोनों क्रोभमें भरे 
बालकोंकी मारसे वहाँ युद्धभूमि लाशोंसे पट गयी । बडे- 
बड़े योद्धा भागकर प्राण बचानेका प्रयत्न करने लगे । 
जो भी युद्ध करने आता, उसका शरीर कुछ क्षणोंमें 
बाणोंसे छलनी हो जाता था । हनुमानजी और अंगदको 
बाण मारकर लव तथा कुशने आकाशमे फेक दिया । 
जब ये दोनों भूमिपर गिरने लगते, तब फिर बाण मारकर 
लव-कुश इन्हें ऊपर उछाल देते | इस प्रकार गेंदकी 
भाँति उछलते-उछलते इन्हें बड़ी पीड़ा हुई और जब 
कृपा करके दोनो कुमारोंने इनपर बाण चलाना बंद कर 
दिया, तब ये पृथ्वीपर गिरकर मूर्छित हो गये । कुशने 
शत्रुष्नजीको भी मूर्छित कर दिया बाण मारकर । महावीर 
सुरथ कुशके बाणोंके आघातसे भूमिपर पड़ गये और 
वानरराज सुग्रीवको कुशने वारुणपाशसे बाँध लिया । 
इस प्रकार कुराने युद्धभूमिमें विजय प्राप्त की ।* 

बिजयके पश्चात्‌ लवने कहा--“मैया ! आपकी 
कृपासे मैं इस समर-सागरके पार हुआ । अब इस 
युद्धकी स्मृतिके लिये हम कोई उत्तम चिह्न ले चलें ।? 
दोनों भाई पहले शन्ुप्रके समीप गये और वहाँ उनके 
मुकुटमें जड़ी हुई बहुमूल्य मणि उन्होंने निकाल ली । 
इसके पश्चात्‌ लवने पुष्कलका किरीट उतार लिया | 
दोनों भाइयोंने उनकी भुजाओंमें पड़े मूल्यवान्‌ अंगद 
तथा अख-शल्न भी ले लिये । अब लवने कहा--- 
“मैया ! मैं इन दोनों बड़े बंदरोंको भी दूँगा । इनको 
देखकर हमारी माता हँसेगी, मुनिकुमार प्रसन्न होंगे और 
मेरा भी मनोरञ्जन होगा ।? इतना कहकर दोनों भाइयोंमेंसे 
एक-एकने सुग्रीव तथा हनुमानूजीकी पूँछ पकडी और 
उन्हें पूँछ पकड़कर उठाये हुए बे आश्रमकी ओर 
चल पडे । 

अपने पुत्रोंको दूरसे ही आते देख माता जानकीको 
बड़ी प्रसन्नता हुई । वे तो द्वारपर खड़ी इनके सकुशल 
लौटनेकी प्रतीक्षा ही कर रही थीं । जब उन्होंने देखा 
कि उनके कुमार दो वानरोंको पूँछ पकड़कर लिये आ 
रहे हैं; तब उन्हें हँसी आ गयी; लेकिन वानरोंको 
पहचानते ही उन्होंने कहा--“तुम दोनोंने इन्हें क्यों 
पकड़ा है £ छोड़ो ! शीघ्र इनको छोड़ दो । ये काको 
भस्म करनेवाले महावीर हनुमान्‌ हैं और ये वानरराज 
सुग्रीव हैं । तुमने इनका अनादर क्यों किया १? 

लव-कुशने सरलभावसे युद्धका कारण तथा परिणाम 


बता दिया । माता जानकीने कहा--पपुत्रो ! तुम 
दो-ने बड़ा अन्याय किया है । वह तो तुम्हारे ।पेताका 


मूर्छित होनेपर अयोध्या समाचार गया और वहॉसे लक्ष्मणजी 


सेना लेकर आये । लक्ष्मणजीके मूछित होनेपर भरतजी तथा 
अन्तमें खयं भगवान्‌ श्रीराम युद्धमें पधारे । भगवानूने युद्ध 
नहीं किया । उन्होंने अपने ही पुत्रोंपर शस्त्र चलाना उचित 
नहीं समझा । सेनाको युद्धके लिये भेजकर वे स्वयं रथपर सो 
गये । ळव-कुशने समझा कि थुद्धमें किसी बाणके ल्गनेसे वे 
मूर्ित हो गये हैं | कल्पभेदसे यह कथा भी ठीक ही है । 


ही अश्व है । उसे शीघ्र छोड़ दो और इन वानरोंको 
भी छोड़ दो |? 

माताकी बात सुनकर लव-कुशने कहा---'माताजी ! 
हमने तो क्षत्रिय-धर्मके अनुसार ही घोडेको बाँधा था 
और युद्ध करनेवाले लोगोंको हराया था । महर्षि वाल्मीकिने 
हमें यही पढ़ाया है कि धर्मपूर्वक युद्ध करनेवाला क्षत्रिय 
पापका भागी नहीं होता | अब आपकी आज्ञासे हम 
इन वानरोंको तथा अश्वको भी छोड़े देते है |? 

श्रीजानकोजीने संकल्प किया--'यदि मैंने मनसे 
भी भगवान्‌ श्रीरामको छोड़कर कभी किसी पुरुषका 
चिन्तन न किया हो, यदि मेरा चित्त धर्ममें अविचल- 
भावसे स्थिर रहा हो तो युद्धमें घायल, मूर्छित तथा 
मारे गये सब लोग पुनः स्वस्थ एवं जीवित हो जायें ।? 

इधर श्रीजानकीजीके मुखसे ये शब्द निकले और 
उधर युद्धभूमिमें सब लोग निद्रासे जगे हुएके समान 
उठ बेठे | उनके कटे इए अङ्ग भी जुड़ गये थे | 
किसीके शरीरपर चोटका कोई चिह्न नहीं था । शत्रुष्न- 
जीने देखा कि उनके मुकुटकी मणि नहीं है । पुष्कलको 
अपना किरीट, अंगद तथा अरा-श् नहीं मिले । 
यज्ञीय अश्व सामने खड़ा था । उसे लेकर ये सब लोग 
अयोध्या लौट आये और वहाँ सब बातें उन्होंने भगवान्‌ 
श्रीरामको सुनायी । 

अश्वके आ जानेपर यज्ञका प्रारम्भ हुआ । दूर-दूरसे 
ऋषिगण अपने रिष्योंके साथ अयोध्या पधारे । महर्षि 
वाल्मीकि भी लव-कुश तथा अपने अन्य रिष्योंके साथ 
आये और सरयूके किनारे नगरमे कुछ दूर सबके साथ 
ठहरे । महर्षिके आदेशसे लव-कुश मुनियोंके आश्रमोंमें, 
राजाओंके शिविरोंमें तथा नगरकी गलियोंमें रामायणका 
गान करते हुए घूमा करते थे । उनके स्पष्ट, मधुर 
एवं मनोहर गानको सुनकर लोगोंकी भीड़ उनके साथ 
लगी रहती थी । सर्वत्र उन दोनोंके गानकी ही चर्चा 
होने लगी | एक दिन भरतजीके साथ श्रीरामने भी 

% सरुज सरीर वादि बहु भोगा । बिजु हरि भगति जायें जप जोगा ॥ % 


राजभवनपर ऊपरसे इन दोनों बालकोंका गान सुना । 
आदरपूर्वक दोनोंको भीतर बुलाकर सम्मानित किया 
गया और वहाँ उनका गान सुना गया । अठारह सहस्र 
खर्णमुद्राएँ पुरस्कारखरूप उन्हें भगवान्‌ रामने देना 
चाहा; किंतु लव-कुशने कुछ भी लेना अखीकार कर 
दिया । खव-कुशके कहनेसे यज्ञकार्यसे बचे समयमें 
रामायण-गानके लिये एक समय निश्चित कर दिया गया । 
उस समय समस्त प्रजाजन, आगत नरेश, ऋषिंगण 
तथा वानरादि रामायणका वह अद्भुत गान सुनते थे । 
कई दिनोंमें पूरा रामचरित सुननेसे सबको ज्ञात हो गया 
कि ये दोनों बालक श्रीजनककुमारी सीताके ही पुत्र हैं । 

मर्यादापुरुषोत्तमने श्रीजानकीजीको सब लोगोंके 


सम्मुख सभामें आकर अपनी शुद्धता, प्रमाणित करनेके 
लिये शपथ लेनेको कहकर बुलवाया | वे जगजननी 
माता जानकी वहाँ आयीं और उन्होंने शपथके रूपमें 
कहा---“यदि में सब प्रकारसे पवित्र हूँ तो पृथ्वीदेवी 
मुझे अपने भीतर स्थान दे |? परथ्वी बड़े भारी राब्दके 
साथ फट गयीं । खयं भूदेवी रक्रसिंहासन लिये प्रकट 
हुई और उसपर बैठाकर वे श्रीसीताजीको ले गयीं । 
फटी हुई पृथ्वी फिर बराबर हो गयी | अब इसके पश्चात्‌ 
कहनेको कुछ नहीं रह जाता। लव-कुराको जन्मसे पिता 
नहीं मिले थे और जब पिता मिले, तब उनकी स्नेहमयी 
माता नहीं रहीं । अयोध्याके युवराज होनेका सुख 
भला उन्हें क्या छुखी कर सकता था । 


वीर बालक भरत 
[ खेल और खिलोना ] 
( सचयिता--श्रीबिप्र-तिबारी ) 
आज देशके बालक मिट्टीके कृत्रिम ( शेर-गैंडे ) खिलौनोंसे अपना मनोरञ्जन करते हैं । प्रस्तुत 
रचनामें भारतके उस बालकका चित्राङ्कन किया गया है, जो दुर्गम जंगलमें सिंह और उसके बच्चाको अपना 
खिलौना बनाकर खेळता था । इसी बाळकके नामपर अपना देश “भारत? कहलाता है । आखेटके क्रममें गये राजा 


दुष्यन्तने जंगलमें देखा*************** 
देखा दुष्यन्तने 
निजेन विपिनमें, भोले सुकुमारको 
पडुका कटिपर था, मालिका प्रबालांकी ! 
श्रीवृद्धि करती थी, उसकी सुग्रीवको; 


उन्नत ललाटपर, आजकी रेखाएं; 
वहात “77ers tapenade 
वार वार निस्तब्ध बनाली वह 


केहरिकी गर्जनले रह-रहकर गूजती; 
विकसित सुमनसे, सुन्दर खुकुमार पर 
विरळ घुँघराले कच, श्रमर-से भासते; 
कमनीय कलेवरका वल्कल वसन वह 
पवनके योगसे, फहरता इतस्ततः ! 
खोलो वनराजकी क्रीडा केळि-पुत्तली,# 
अपना बदन ] 


ददन गिनूँगा'* ००००००००००००००००३०००० *'*॥ 
और वह बालवीर; सु-कर बलिष्ठसे 
बार-बार खोलकर सिंहका रुद्रमुख, 
द्शन गिनता था केर 

सिंहका सपूत वह, सिंहके सपूतको 
उठा निज अंकमे, जीवित क्रीडनाक। से 


निभय खेलता थार ॥ 
भूलकर सिंहनी हिंसक प्रवृत्तिको 
धेनुके समान; निज नेहको:'बिखेरती ! 
प्यारखे दुळारसे, हस्ततल ` चाटती; 
तेजस्वी बालकका bes 1 
असिंौ। ३ 


1 खिलौना । f । | १ | 


# राजकुमार कुवलयाश्व % 

धन्य ! तुमं कोन हो ? पूछा दुष्यन्तने; 
आये ! 'भरत”% हूँ मैं, बोला सुकुमार बह ! 
भारतके भालके “भरत” लुम टीके हो, 


आज यह पुण्यदेश भरतके नामसे 
भारत कहला करके विश्वमे समुन्नत है ! 
तेजसी बालकका भारतके नामका 
उज्ज्वल इतिहास है TD "°" 


— Dare 


राजकुमार कुवलयाश्व _ 


परम पराक्रमी राजा शत्रुजितके पास एक दिन 
महर्षि गालब आये । महर्षि अपने साथ एक दिव्य अश्व 
भी ले आये थे । राजाने महर्षिका विधिवत्‌ पूजन किया । 
महर्षिने बताया--“एक दुष्ट राक्षस अपनी मायासे सिंह, 
व्याघ्र, हाथी आदि वन-पशुओंका रूप धारण करके 
आश्रममें बार-बार आता है और आश्रमको नष्ट-भ्रष्ट कर 
जाता है । यद्यपि उसे क्रोध करके भस्म किया जा सकता 
है, पर ऐसा करनेसे तो तपस्याका नाश ही हो जायगा । 
हमलोग बड़े करसे जो तप काते हैं, उसके पुण्यको नाश 
नहीं करना चाहते। हमारे केशको देखकर इस “कुवलय? 
नामक घोडेको सूर्यदेवने हमारे पास भेजा है । यह बिना 
थके पूरी प्रथ्वीकी प्रदक्षिणा कर सकता है और आकारा, 
पाताल एवं जलमें सर्वत्र इसकी गति है | देवताओंने यह 
भी कहा है कि इस अश्वपर बैठकर आपके पुत्र ऋतध्वज 
उस अखुरका वध करेंगे। अतएव आप अपने राजकुमार- 
को हमारे साथ भेज दें। इस अश्वको पाकर वे 
कुबलयाश्व नामसे संसारं प्रसिद्ध होंगे ।! 

धर्मात्मा राजाने मुनिकी आज्ञा मानकर राजकुमारको 
मुनिके साथ जानेकी आज्ञा दी । राजकुमार मुनिके साथ 
जाकर उनके आश्रममें नित्रास करने लगे । एक दिन 
जब मुनिगण संध्योपासनामें लगे हुए थे, तव शूकरका 
रूप धारण करके वह; नीच दानव मुनियोंको सताने वहाँ 
आ पहुँचा। उसे देखते ही वहाँ रहनेवाले मुनियोंके शिष्य 
हल्ला करने लगे | राजकुमार ऋतध्वज शीघ्र ही घोडेपर सवार 


होकर उसके पीछे दौड़े । धनुषको खींचकर एक अर्ध- 
चन्द्राकार बाणसे उन्होंने असुरको बींध दिया । बाणसे 
घायल होकर असुर प्राण बचानेके लिये भागा | राजकुमार भी 
उसके पीछे घोड़ेपर लगे रहे | बनों, पर्वतों, झाड़ियोंमें जहाँ 
वह गया, राजकुमारके घोडेने उसका पीछा किया | अन्तमें 
बडे वेगसे दौड़ता हुआ वह राक्षस पृथ्वीके एक गड़ेमे 
कूद पड़ा । राजकुमारने भी उस गड्डेमें घोड़ा फँदा 
दिया । वह पाताळलोकमें पहुँचनेका मार्ग था । उस 
अन्धकारपूर्ण मार्गसे राजकुमार पाताळ पहुँच गये । 
खर्गके समान सुन्दर पातालमें पहुँचकर उन्होंने घोडेको 
एक स्थानपर बाँध दिया और वे एक भवनमें गये । यहाँ 
उन्हें विश्वावछु नामक गन्धर्वराजकी कन्या मदालसा 
मिली । दानव वञ्रकेतुके दुष्ट पुत्र पातालकेतुने उसे 
खर्गसे हरण किया था और यहाँ लाकर रक्खे हुए था । 
वह असुर इससे विवाह करना चाहता था । जब 
मदालसाको पता लगा कि उस असुर पातालकेतुको 
राजकुमारने अपने बाणसे छेद डाला है, तब उसने 
ऋतध्वजको ही अपना पति वरण कर लिया | 

राजकुमार ऋतध्वजने जत्र मदालसासे विवाह कर 
लिया, तब इस बातका समाचार पाकर पातालकेतु अपने 
अनुयायी दानवोंके साथ क्रोधमें भरा वहाँ आया । 
असुरोने राजकुमांरपर अस्र-शस्रोंकी वर्षा प्रारम्भ कर दी, 
लेकिन हँसते हुए . राजकुमारने उनके सब अख्न-राख्र 
अपने बाणोंसे काट डाले | त्ताष्टर नामके दिव्याका 


# भरत इन्हीं दुष्यन्तका पुत्र था | वह शकुन्तलाके गर्मसे अवतीणं हुआ था । शकुन्तला परित्यक्ता थी । वह 
महर्षि कण्वकी पुत्री थी; दुर्वासाके शापसे दुष्यन्त शकुन्तलाको भूल गया था । 

# जायें जीव विनु देइ सुहाई । बादि मोर सबु बिनु रघुराई ॥ # 


प्रयोग करके उन्होंने सभी दानवोंको एकक्षणमें नष्ट कर 
दिया । जैसे महर्षि कपिलकी क्रोधाग्निमें सगरके साठ 
हजार पुत्र भस्म हो गये थे, वैसे ही उस दिव्याख़्की 
ज्वालामें दानव भस्म हो गये । 

पत्नीके साथ राजकुमार उस अश्वपर चढ़कर पातालसे 


ऊपर आ गये । अपने विजयी पुत्रको आया देखकर उनके 
पिताको बड़ा हर्ष हुआ । समय आनेपर राजकुमार 
ऋतध्वज--कुवळयाश्व नरेश हुए । उनकी पत्नी मदालसा 
परम तत्त्वको जाननेवाली थी । उन्होंने ही अपने पुत्रोंको 
गोदमें छोरी देते-देते ही ब्रह्मज्ञानका उपदेश किया था । 


Ss --- 


वीर असुरबालक बर्बरीक 


महावीर पाण्डुनन्दन भीमसेनने हिडिम्बा राक्षसीसे 
विवाह किया था और उससे घटोत्कच नामक अतुल 
पराक्रमी पुत्र उनके हुआ था। घटोत्कचने भगवान्‌ 
श्रीकृष्णके आदेशसे भौमासुरके नगरपाल मुर दानवकी 
परम सुन्दरी कन्या कामकटंकटासे विवाह किया । 
घटोत्कचको मुर-कन्यासे बबेरीक नामक पुन्रकी प्राप्ति हुई । 
ाक्षसियाँ गर्भ धारण करते ही पुत्र-प्रस् करती हैं और 
उनके बालक जन्मते ही युवक एवं बलवान्‌ हो जाते 
हैं | बालक बर्बरीक जन्मसे ही विनयी, धर्मात्मा एवं 
वीर था । उसे साथ लेकर घटोत्कच द्वारका गया और 
वहाँ उसने भगवान्‌ श्रीकृष्णके चरणोंमें पुत्रके साथ प्रणाम 
किया । हाथ जोड़कर बर्बरीकने भगवानूसे प्रार्थना की--- 
“आदिदेव माधव ! मैं मन, बुद्धि और चित्तकी एकाग्रता- 
से आपको प्रणाम करता हूँ । पुरुषोत्तम! संसारमें जीव- 
का कल्याण किस प्रकार होता है ? कोई धर्मको 
कल्याणकारी बतळाते हैं, कोई दानको, कोई तपको, 
कोई धनको, कोई भोगोंको तथा कोई मोक्षको । प्रभो ! 
इन सैकड़ों श्रेयोमेसे एक निश्चित श्रेय जो मेरे कुलके 
लिये हो, उसका आप मुझे उपदेश करें |? 


भगवानूने कहा--'बेटा | जो जिस कुल एवं वर्णे 
उत्पन्न हुआ है, उसके कल्याणका साधन उसीके 
अनुरूप होता है । ब्राह्मणक्रे लिये तप, इन्द्रिय-संयम 
तथा साध्याय कल्याणकारी है | क्षत्रियके लिये प्रथम 
बळ साध्य है; क्योंकि बलके द्वारा दुष्टोका दमन एवं 


साधुओंका रक्षण करनेसे उसका कल्याण होता है । 
वैश्य पशु-पालन, कृषि तथा व्यापारसे धन एकत्र करके 
दान करनेसे कल्याण-माजन होता है । झार तीनों वर्णों- 
की सेवा करके श्रेयका भागी बनता है । तुम क्षत्रियकुलमे 
उत्पन्न हुए हो, अतएव पहले तुम अतुलनीय बलकी 
प्राप्तिका उद्योग करो । भगवती शक्तिकी कृपासे ही बल- 
की प्राप्ति होती है, अतः तुम्हें शक्तिरूपा देवियोंकी 
आराधना करनी चाहिये |! 

बबेरीकके पूछनेपर भगवानूने उसे महीसागर-संगम 
तीर्थमें जाकर देवर्षि नारदद्वारा वहाँ लायी गयी नव-दुर्गाओंकी 
आराधनाका आदेश दिया | तदनन्तर तीन वर्षतक आराधना 
करनेपर देवियों प्रसन्न हुई । उन्होंने प्रत्यक्ष दर्शन देकर उसे 
तीनों लोकोंमें, जो बल किसीमें नहीं, ऐसा दुर्लभ अतुलनीय 
बल प्राप्त करनेका बरदान दिया । बरदान देकर देवियोंने 
कहा--“पुत्र | तुम कुछ समयतक यहीं निवास करो | 
यहाँ एक विजय नामके ब्राह्मण आयेंगे, उनके सङ्गसे 
तुम्हारा और अधिक कल्याण होगा ।? 

देवियोंकी आज्ञा मानकर बर्बरीक वहीं रहने लगा | 
कुछ दिन पीछे मगध देशके विजय नामक ब्राह्मण वहाँ 
आये । उन्होंने कुमारेश्वर आदि सात रिवलिङ्गोंका पूजन 
किया और विधाकी सफलताके लिये बहुत दिनोंतक 
देवियांकी आराधना की । देवियोंने खप्नमें उन्हें आदेश 
दिया--'तुम सिद्धमाताके सामने आँगनमें सम्पूर्ण 
विद्याओंकी साधना करो । हमारा भक्त बबैरीक तुम्हारी 
सहायता करेगा |? 


# वीर असुरबालक बबेरीक * 

विजयने भीमसेनके पौत्र बर्बरीकसे प्रातः काळ कहा--- 
“तुम निद्रारहित एवं पवित्र होकर देवीके स्तोत्रका पाठ 
करते हुए यहीं रहो; जिससे जबतक मैं विधाओंका साधन 
करूँ, तबतक कोई विघ्न न हो ।? 

विजय अपने साधनमें एकाग्रचित्तसे लग गये और 
बबेरीक सावधानीसे रक्षा करता खड़ा रहा । और विजयकी 
साधनामें विघ्न करनेवाले रेपलेन्द्र नामक महादानव तथा 
दुहद्रुहा नामकी राक्षसीका सहज ही संहार किया । 
तदनन्तर पातालमें जाकर नागोंको पीड़ा देनेवाले 'पलाशी' 
नामक भयानक असुरोंको रौंदकर यमलोक भेज दिया । 

उन असुरोंके मारे जानेपर नागोंके राजा वासुकि वहाँ 
आये | उन्होंने बर्बरीककी प्रशंसा की और प्रसन्न होकर उनसे 
वरदान माँगनेको कहा । बबेरीकने वरदानमें केवळ यह 
माँगा--“विजय निर्विध्न साधन करके सिद्धि प्राप्त करें ।? 

पातालसे निकलते समय परम सुन्दरी नागकन्याओंने 
बर्वरीकके रूप एवं पराक्रमपर मुग्ध होकर उनसे 
प्रार्थना की किं वे उन सबसे विवाह कर लें; किंतु 
जितेन्द्रिय बर्बरीकने उनकी प्रार्थना खीकार नहीं की । 
उन्होंने सदा ब्रह्मचारी रहनेका ब्रत ले रक्खा था । 

जब पाताळपे बर्बरीक लौटे, तब विजयने उनको 
हृदयसे लगा लिया । उन सिद्ध पुरुषने कहा---'वीरेनदर ! 
मैने तुम्हारी कृपासे ही सिद्धि प्राप्त की है । मेरे हवन- 
कुण्डमें सिंदूरके रंगकी परम पवित्र भस्म है, उसे तुम 
हाथमें भरकर ले लो | युद्धभूमिमें इसे छोड़ देनेपर साक्षात्‌ 
मृत्यु भी शत्रु बनकर आ जाय तो उसे भी मरना पड़ेगा । 
इस प्रकार तुम शत्रुओपर सरलतासे विजय प्राप्त कर 
सकोगे ।? 

बर्वरीकने कहा--'उत्तम पुरुष वही है, जो निष्काम 
भात्रसे किसीका उपकार करता है । जो किसी वस्तुकी 
इच्छा रखकर उपकार करता है, उसकी सज्जनतामें भला 
क्या गुण है ! यह भस्म आप किसी दूसरेको दे दे । 
मैं तो आपको सफल एवं प्रसन्न देखकर ही प्रसन्न हूँ ।? 
बा? अं° २३-- 


~ 


विजयको देवताओंने सिंद्धेश्वर्य प्रदान किया | उनका 
नाम 'सिद्धसेन? हो गया । उनके वहाँसे चले जानेके 
कुछ काल बीत जानेपर पाण्डवलोग जुएमें हारकर वनों 
एवं तीथोंमें घूमते हुए उस तीर्थमें पहुँचे। पाँचो पाण्डव 
और द्रौपदी बहुत थके थे। चण्डिका देवीका दर्शन करके 
वे वहाँ बेठ गये | बर्बरीक भी वहीं थे; किंतु न तो 
पाण्डवोंने बर्बरीकको देखा था और न बर्बरीकने पाण्डवों- 
के कभी दर्शन किये थे, अतः वे एक-दूसरेको पहचान 
न सके । प्याससे पीडित भीमसेन वहाँ कुण्डमें जळ 
पीने उतरने लगे तो युधिष्टिने उनसे कहा--'पहले 
जल लेकर कुण्डसे दूर हाथ-पेर धो लो, तब जळ पीना |? 
लेकिन भीमसेन प्याससे व्याकुल हो रहे थे । युधिष्टिर- 
की बात बिना सुने हो वे जळमें उतर गये और वहाँ हाथ- 
पैर धोने लगे । उन्हें ऐसा करते देखकर बर्बरीकने डाँटकर 
कहा--'तुम देवीके कुण्डमें हाथ-पेर धोकर उसे दूषित 
कर रहे हो, मैं सदा इसी जलसे देवीको खान कराता 
हुँ । जब तुममें इतना भी विचार नहीं, तब फिर व्यर्थ 
क्यों तीर्थोमें घूमते हो १? 

भीमसेनने भी गर्ज करके बत्ररीकको डाँठ और जल 
स्नानके ही लिये है, तीर्थमें खान करनेकी आज्ञा है, 
आदि कहकर अपने कार्यका समर्थन किया । बबेरीकने 
बताया--'जिनके जळ बहते हैं, ऐसे तीर्थॉमें ही भीतर 
जाकर खान करनेकी विधि है । कूप-सरोवर आदिसे जल 
लेकर बाहर खान करना चाहिये, ऐसा शाक्षका विधान 
है । जहाँसे भक्तजन देवताको खान करानेका जल न 
लेते हों और जो सरोवर देवस्थानसे सौ हाथसे अधिक 
दूर हो, वहाँ पहले बाहर दोनों पेर धोकर तत्र जलमें 
स्नान किया जाता है। जो जलमें मल, मूत्र, विष्ठा, कफ, 
थूक और कुल्ला छोड़ते हैं, वे ब्रहमहत्यारेके समान हैं । 

'जिसके हाथ-पैर, मन-इन्द्रियाँ अपने वशमें हों, जो 
संयमी हो, वही तीर्थका फल पाता है । मनुष्य पुण्य- 
कर्मके द्वारा दो घड़ी भी जीवित रहे तो उत्तम है, पर 


लोकविरोधी पापकर्म करके कल्पपर्यन्तकी भी आयु 
मिलती हो तो उसे खीकार न करे । इसलिये तुम झटपट 
बाहर आ जाओ ।? 


बबरीककी शाम्रसम्मत बातपर जब भीमसेनने ध्यान 
नहीं दिया, तब बर्वरीकने इंटके टुकड़े भीमसेनके मस्तक- 
पर लक्ष्य बनाकर मारने प्रारम्भ किये । आघातको बचाकर 
भीम बाहर निकल आये और बर्बरीकसे भिड़ गये । दोनों 
ही महाबली थे, अतः दोनों जमकर महयुद्ध करने लगे । 
दो घडीमें भीमसेन दुर्बल पड़ने लगे । बर्बरीक उन्हे 
सिरसे ऊपर उठाकर सपुद्रमें फेंकनेके लिये चल पडा | 
समुद्रके किनारे पहुँचनेपर आकाशमें स्थित होकर भगवान्‌ 
शङ्करने कहा--'रक्षसश्रेष्ठ ! इन्हें छोड़ दो । ये भरत- 
कुलके रत्न तुम्हारे पितामह पाण्डुनन्दन भीमसेन हैं । ये 
तुम्हारे द्वारा सम्मानित होने योग्य हैं |? 


बर्बरीकने जो यह बात सुनी तो वह भीमसेनको छोड़- 
कर उनके चरणोंपर गिर पड़ा । वह अपनेको धिक्कारने 
लगा, फूट-फूटकंर रोने और क्षमा माँगने लगा । उसे 
अत्यन्त व्याकुळ होते देख भीमसेनने छातीसे लगा लिया | 
उसे समझाया--'बेटा ! तुम्हारा कोई दोष नहीं है । 
भूल हमसे ही हो रही थी | कुमार्गपर चळनेत्राला 
कोई भी हो, क्षत्रियको उसे दण्ड देना ही चाहिये । मैं 
बहुत प्रसन्न हूँ । मेरे पूर्वज धन्य हैं कि उनके कुलमें 
तम्हारे-जेसा धर्मात्मा पुत्र उत्पन्न हुआ है । तुम सत्पुरुषो- 
द्वारा प्रशंसनीय हो । तुम्हें शोक नहीं करना चाहिये |? 


वर्वरीकका इसमे शोक नहीं मिटा.। वह कहने 
छगा--*पितामह ! मैं प्रशंसाके योग्य नहीं हूँ । सब 
पापोंका प्रायश्चित्त है, परंतु जो पिता-माताका भक्त नहीं 
उसका उद्गार नहीं होता । जिस रारीरसे मैंने अपने 
पूज्य पितामहका अपराध किया है, उसे आज महीसागर- 
संगममें त्याग दूँगा, जिससे दूसरे जन्मोंमें मुझने ऐसा 
अपराध न हो |! 


* साधु समाज न जाकर लेखा । राम भगत महुँ जासु न रेखा ॥ % 


वह सपुद्रके किनारे पहुँचा और कूदनेको उद्यत हो 
गया। उस समय बहाँ सिद्वाम्बिका तथा चारों दिशाओं- 
की देवियाँ भगवान्‌ रुद्रके साथ आयीं। उन्होंने बर्बरीक- 
को आत्महत्या करनेसे समझाकर रोका । उनके रोकने 
पर उदास मनसे वह लौट आया । पाण्डवोंको उसके 
पराक्रमको देखकर बडा आश्चर्य एवं प्रसन्नता हुई । 
बर्बरीकका उन्होंने सम्मान किया । 


जब पाण्डवोंके वनवासकी अवधि समाप्त हो गयी 
और दुरात्मा दुर्योधने उनका राज्य लौटाना स्वीकार नहीं 
किया, तब कुरुक्षत्रके मैदानमें महाभारत युद्धकी तैयारी 
होने लगी | युद्धके प्रारम्भमें महाराज युविष्टिरने अर्जुनसे 
अपने पक्षके महारथियांकी शक्तिके विषयमें प्रश्न किया | 
अर्जुनने सबके पराक्रमकी प्रशंसा करके अन्तमें बताया 
कि 'में अकेला ही कोरसेनाको एक दिनमें नड करनेमें 
समर्थ हूँ।? इस बातको सुनकर बर्बरीकसे नहीं रहा गया | 
उसने कहा--'मेरे पास ऐसे दिव्य अस््र-शस्त्र एवं पदार्थ 
हैं कि मैं एक मुटुर्तमे ही सारी कौरवसेनाको यमलोक 
भेज सकता हूँ |! 


भगवान्‌ श्रीकृष्णने वर्बरीककी बातका समर्थन किया 
और फिर कहा--बेठा ! तुम भीष्म, द्रोण आदिसे रक्षित 
कौरवसेनाको एक मुहूर्तमें केसे मार सकते हो ?” 


भगवानकी बात सुनकर अतुल बली बर्बरीकने अपना 
भयंकर धनुष चढ़ा लिया और उसपर एक बाण रका । 
उस पोले बाणको लाल रंगसे भरकर कानतक खींचकर 
उसने छोड़ दिया । उसके बाणसे उड़ी भस्म दोनों 
सेनाओंके सैनिकोंके मर्मस्थलपर जाकर गिरी । केवल 
पाण्डवो, कृपाचार्य और अश्वत्थामाके शरीरपर वह नहीं 
पड़ी | वर्बरीकने इतना करके कहा---“आपलोगोंने देख 
लिया कि मैंने इस क्रियासे मरनेत्राले वीरोंके मर्मस्थानका 
निरीक्षण किया है । अब देवीके दिये तीक्ष्ण बाण उनके 
उन मर्मस्थानोमें मारकर उन्हें सुला दूँगा | आपलोगोंको 


# वीर असुरबालक बर्बरीक # 

अपने धर्मकी शपथ है, कोई श्न न उठाबें । मैं दो 
घडीमें ही सब शत्रुको मारे देता हूँ ।? 


बर्बरीक अतुल बली था, धर्मात्मा था और विनयी भी 
था; किंतु इस समय अहंकारवश धर्मकी मर्यादा तोड़ 
दी उसने । दोनों सेनाओंमें अनेक बीरोंको देवताओंसे, 
ऋषियोंसे वरदान प्राप्त थे उन सब बरदानोंको व्यर्थ 
करनेसे देवता, धर्म एवं तपकी मर्यादा ही नष्ट हो 
जाती । धर्मकी मर्यादाके लिये ही अवतार धारण करने- 
वाले भगवान्‌ श्रीकृष्णने बबरीककी यह बात सुनकर 
अपने चक्रसे उसका सिर काट दिया । 


बबेरीकके मरनेपर सब लोग भौंचक्के रह गये । 
पाण्डव शोकमें इब गये । घटोत्कच मूर्च्छित होकर गिर 
पड़ा । उसी समय वहाँ चौदह देवियाँ आयीं । उन्होंने 
घटोत्कच तथा पाण्डवोंको बताया कि “बर्बरीक पूर्वजन्ममे 
सूर्यवर्चा नामका यक्ष था । देवता ब्रह्माजीके साथ 
जब पृथ्वीका भार उतारनेके लिये मेरु पर्वतपर भगवान्‌ 
नारायणकी स्तुति कर रहे थे, तब अहंकारवश उस यक्षने 
कहा--'पृथ्वीका भार तो मैं ही दूर कर दूँगा ।? उसके 
गर्वके कारण रुष्ट होकर ब्रह्माजीने झाप दे दिया कि 
भूभार दूर करते समय भगवान्‌ उसका बध करेंगे । 
ब्र्ाजीके उस शापको सत्य करनेके लिये ही भगवान्‌ 
श्रीकृष्णचन्द्रने बर्बरीकको मारा है |! 

भगवानूके आदेशासे देवियोंने बर्बरीकके सिरको अमृतसे 
सींचकर राहुके सिरके समान अजर-अमर बना दिया । 
उस सिरने युद्ध देखनेकी इच्छा प्रकट की, इसलिये 
भगत्रानूने उसे एक पर्वतपर स्थापित कर दिया और 
जगतूमें पूजित होनेका वरदान दिया । 

महाभारत-युद्रके अन्तमें धर्मराज युधिष्ठिर भगवानके 
बार-बार कृतज्ञ हो रहे थे कि उन वासुदेवके अनुम्रह- 
से ही हमें विजय प्राप्त हुई है । भीमसेनने सोचा 


कि “धृतराष्ट्रके पुत्रांको तो मैंने मारा है, फिर 
श्रीकृष्णकी इतनी प्रशंसा धर्मराज क्यों कर रहे हैं ?? 
भीमसेनने जब यह बात कही, तब अर्जुनने उन्हें समझाना 
चाहा--'मेरे-आपके द्वारा ये भीष्म, द्रोण आदि त्रिलोक- 
जयी शूर नहीं मारे गये | हमलोग तो निमित्तमात्र हैं | 
युद्धमें विजय तो किसी अज्ञात पुरुषके द्वारा हुई है, 
जिसे मैं सदा अपने आगे-आगे चलता देखता था ।? 
भीमसेन अर्जुनकी बात सुनकर हँस पडे । उन्हें 
लगा कि अर्जुनको श्रम हो गया है | ठीक निर्णय 
करानेके लिये वे अर्जुन और श्रीकृष्णके साथ पर्वतपर 
गये और बर्बरीकके सिरसे पूछा--“बेटा ! तुमने पूरा 
युद्ध देखा है, बताओ कि युद्धमें कौरबोंको किसने मारा है |! 
बर्बरीकने कहा--'मैंने तो शत्रुओके साथ केवल एक 
पुरुषको युद्ध करते देखा है । उसके बायी ओर पाँच 
सुख थे और दस हाथ थे, जिनमें त्रिशूल आदि वह 
धारण किये था । दाहिनी ओर एक मुख और चार 
सुजाएँ थीं, जिनमें चक्र आदि अब्न-शख् थे | बायीं ओर 
उसके जटाएँ थीं और ळळाटपर चन्द्रमा शोभित हो रहे 
थे, अङ्गमें भस्म लगी थी । दाहिनी ओर मस्तकपर 
मुकुट झलमला रहा था, अङ्गोमें चन्दन लगा था और 
कण्ठमें कौस्तुभमणि शोभा दे रहा था । उस पुरुषको 
छोड़कर कौरवसेनाका नाश करनेवाले दूसरे किसी 
पुरुषको मैंने नहीं देखा ।! 
बबेरीकके ऐसा कहनेपर आकाशसे पुष्पोंकी वर्षा 
होने लगी । भीमसेन लजञित होकर भगवानसे क्षमा 
माँगने लगे । भगवान्‌ तो क्षमाके समुद्र है । उन्होंने 
हँसकर भीमसेनको क्षमा कर दिया । 
भगवानूने ब्बरीकके सिरके पास जाकर कहा--- 
“तुमको इस क्षेत्रका त्याग नहीं करना चाहिये |? 
भगवानको प्रणाम करके वह मस्तक बहाँसे अदृश्य 
हो गया। 


“अर तकेक-- 

क जायँ जिअत जग सो महि भारू । जननी जौबन बिटप कुठारू ॥ % 


I 


वीर बालक अभिमन्यु 


महाभारतका यु चल रहा था। भीष्मपितामह 
शरशय्यापर गिर पड़े थे और द्रोणाचार्य कौखपक्षके 
सेनापति हो गये थे । दुर्योधन बार-बार आचार्यको 
कहता था--“आप पाण्डवोंका पक्षपात करते हैं । आप 
ऐसा न करें तो आपके लिये पाण्डवोंको जीत लेना 
बहुत ही सरल है ।? आचार्यने उत्तेजित होकर कहा-- 
“अजुनके रहते पाण्डवपक्षको देवता भी जीत नहीँ 
सकते । तुम यदि अर्जुनको कहीं दूर हटा सको तो मैं 
शेष सभीको हरा दूँगा ।? दुर्योधनके उकसानेपर संशप्तक 
नामक वीरोने अर्जुनको युद्धके लिये. चुनौती दी और 
उन्हें संग्रामकी मुख्यभूमिसे दूर युद्ध करनेके लिये वे ले 
गये । यहाँ द्रोणाचार्यने अपनी सेनाके द्वारा चक्रव्यूह 
नामका व्यूह बनवाया । जव युधिष्ठिरजीको इस बातका 
पता लगा, तब वे बहुत ही निराश एवं दुखी हो गये । 
पाण्डव-पक्षमें एकमात्र अर्जुन ही चक्रव्यूह तोड़नेका 
रहस्य जानते थे । अर्जुनके न होनेसे पराजय स्पष्ट 
दिखलायी पडती थी । अपने पक्षके लोगोंको हताश होते 
देख अर्जुनके पंद्रह वर्षीय पुत्र सुभद्राकुमार अभिमन्युने 
कहा---'महाराज ! आप चिन्ता क्यों करते हैं । मैं 
कल अकेला ही व्यूहमें प्रवेश करके ात्रुओंका गर्व दूर 
कर दूँगा ।? 
युधिष्टिरने पूछा--“बेठा ! तुम चक्रव्यूहका रहस्य 
कैसे जानते हो ?? 
अभिमन्युने बताया---मैं माताके गर्भमें था, तव एक 
दिन पिताजीने मेरी मातासे चक्रव्यूहका वर्णन किया 
। पिताजीने चक्रव्यूहके छः द्वार तोड़नेकी बात 
नायी, इतनेमें मेरी माताको नींद आ गयी । पिताजीने 
उसके आगेका वर्णन नहीं किया । अतः मैं चक्रव्यूहमें 
प्रबेश करके उसके छः द्वार तोड़ सकता हूँ; किंतु 
उसका सातवां द्वार तोडकर निकल आनेकी विदा मुझे 
नहीं आती ।? 


उत्साहमें भरकर भीमपेनने कहा--“सातवाँ द्वार तो 
मैं अपनी गदासे तोड़ दूँगा |! धर्मराज युधिष्टिर यद्यपि 
नहीं चाहते थे कि बालक अभिमन्युको व्यूहमें भेजा 
जाय, परंतु दूसरा कोई उपाय नहीं था । अभिमन्यु 
अतिरथी योद्धा थे और नित्यके युद्धमें सम्मिलित होते 
थे । उनका आग्रह भी था इस विकट युद्रमें खयं 
प्रवेश करनेका । दूसरे दिन प्रातःकाल युद्धका प्रारम्भ 
हुआ । द्रोणाचार्यने व्यूहके मुख्य द्वारकी रक्षाका भार 
दुर्योधनके बहनोई जयद्रथको दिया था । जयद्रथने 
कठोर तपस्या करके यह वरदान भगवान्‌ शङ्करसे प्राप्त 
कर लिया था कि अर्जुनको छोड़कर रोष पाण्डवोंको वह 
जीत सकेगा । अभिमन्युने अपनी बाण-वर्षासे जयद्रथको 
विचलित कर दिया और वे व्यूइके भीतर चले गये; किंतु 
शीघ्र ही जयद्रथ सावधान होकर फिर द्वार रोककर खडा 
हो गया । पूरे दिनभर शक्तिभर उद्योग करनेपर भी 
भीमसेन या दूसरा कोई भी योद्धा व्यूहमें नहीं जा सका | 
अकेले जयद्रथने वरदानके प्रभात्रसे सबको रोक रक्खा । 


पंद्रह वर्षके बालक अभिमन्यु अपने रथपर बैठे . 
शत्रुओंके व्यूडमें घुस गये थे । चारों ओरसे उनपर 
अख्न-शस्रोंकी वर्षा हो रही थी; किंतु इससे वे तनिक भी 
डरे नहीं । उन्होंने अपने धनुषसे पानीकी झड़ीके समान 
चारों ओर बाणोंकी वर्षा प्रारम्भ कर दी । कौखोंकी 
सेनाके हाथी, घोड़े और सैनिक कट-कटकर गिरने लगे । 
रथ चूर-चूर होने लगे । चारों ओर हाहाकार मच गया । 
सैनिक इधर-उधर भागने लगे । द्रोणाचार्य, कर्ण, 
अश्वत्थामा, शल्य आदि बड़े-बड़े महारथी सामने आये; 
किंतु बालक अभिमन्युकी गतिको कोई भी रोक नहीं सका । 
वे दिव्याब्नोंको दिव्याख्नोसे काट देते थे । उनकी मारके 
आगे आचार्य द्रोण और कर्णतकको बार-बार पीछे हटता 
पड़ा । एक-पर-एक ब्यूहके द्वारको तोडते, द्वारक्षक 

महारथीको परास्त करते हुए वे आगे बढ़ते ही गये । 
उन्होंने छ; द्वार पार कर लिये । 

अभिमन्यु अकेले थे और उन्हें बराबर युद्ध करना 
पड़ रहा था । जिन महारथियोंको उन्होंने पराजित 
करके पीछे छोड़ दिया था, वे भी उन्हे घेरकर युद्ध 
करने आ पहुँचे थे । इस सातवें द्वारका मर्मस्थल कहाँ 
है, यह वे जानते नहीं थे । इतनेपर भी उनमें न तो 
थकान दीखती थी और न उनका वेग ही रुकता था । 
दूसरी ओर कौख-पक्षके बड़े-बड़े सभी महारथी अभिमन्यु- 
के बाणोंसे घायल हो गये थे । द्वोणाचार्यने स्पष्ट 
कह दिया---'जबतक इस बालकके हाथमें धनुष है, 
इसे जीतनेकी आशा नहीं करनी चाहिये |? 

कर्ण आदि छः महारथियोंने एक साथ अन्यायपूर्वक 
अभिमन्युपर आक्रमण कर दिया । उनमेंसे एक-एकने 
उनके रथके एक-एक घोडे मार दिये। एकने सारथिको 
मार दिया और कर्णने उनका धनुष काट दिया | इतनेपर 


भी अभिमन्यु रथपरसे कूदकर उन शत्रुओपर प्रहार करने 
लगे और उनकी मारसे एक बार फिर चारों ओर भगदड़ : 
मच गयी । क्रूर शत्रुओंने अन्याय करते हुए उनको 
घेर रक्खा था | सब-के-सब उनपर रास्त्रवर्षा कर रहे थे । 
उनका कवच और शिरत्राण कटकर गिर गया था | 
उनका शरीर बाणोंके छगनेसे घायळ हो गया था ओर 
उससे रक्तकी धाराएँ गिर रही थीं। जब अभिमन्युके 
पासके सब अद्न-शत्र कट गये, तब उन्होंने रथका चक्का 
उठाकर ही मारना प्रारम्भ किया । इस अवस्थामें भी 
कोई उन्हें सम्मुख आकर हरा नहीं सका। शात्रुओंने 
पीछेसे उनके शिरख्राणहित सिरपर गदा मारी | उस 
गदाके छगनेसे अभिमन्यु सदाके लिये रणभूमिमें गिर 
पड़े । इस प्रकार संग्राममें शूरतापूर्वक उन्होंने वीर-गति 
प्राप्त की । इसीसे भगवान्‌ श्रीकृष्णने बहिन सुभद्राको 
धेयं बँधाते हुए अभिमन्युकी-जैसी मृत्युको अपने सहित 
सबके लिये वाञ्छनीय बतलाया था | 

वीर बालक अलक्षेन्द्र 


अलक्षेन्द्र यूनानके प्रसिद्ध मकदूनिया राज्यके 
अधिपति महावीर फिलिपके पुत्र थे | इपीरसके अधिराज- 
की पुत्री ओळम्पिया उनकी माता थीं । अहक्षेन्द्र ईसा 
सनूसे ३५६ वर्ष पूर्व मकदूनियाकी राजधानी पेलामें 
पैदा इए थे । उनके जन्मके समय सम्राट्‌ फिलिप 
ओलम्पिक रण-क्रीडाका अवलोकन कर रहे थे । 
सेनापति पार्मेनीने उनके सन्निकट आकर आदरपूर्वक 
मस्तक नतकर सूचना दी और अकस्मात्‌ नगरकी 
डायना देवीका मन्दिर भी गिर पड़ा । फिलिपने प्रसन्नता- 
पूर्वक नवजातका नाम अलक्जेन्डर---अल्क्षेन्द्र रक्खा । 
देवज्ञेने कहा कि यह बाळक पृथ्वीका राजा--विश्व- 
विजयी होगा । फिलिपने पुत्रको वीर और परम ज्ञानी 
वनानेका निश्चय कर उसी समय यूनानके सबसे बड़े 


तत्त्वज्ञ अरिस्टाटिल--अरस्तूको शुभ सूचना दी कि 
“राजकुमारके रिक्षा-गुरुके पदपर अभीसे ही आपकी 
नियुक्ति की जाती है, कृपापूर्वक इस महान्‌ उत्तर- 
दायित्वको खीकार करें । मकदूनियाके राजकुमारका यह 
परम सौभाग्य है कि उनकी रिक्षाके लिये इस समय 
पृथ्वीपर आप विद्यमान हैं |? 

अलक्षेन्दको पहले-पहल लिओनिदास नामक योग्य 
व्यक्तिने शिक्षा दी | पढ़ते समय बालक अन्क्षेन्द्र 
इलियद पुस्तक सदा अपने साथ रखते थे; बह उनका 
प्रिय साहित्य था । गुरुके मुखसे महावीर आकिलेसकी 
वीरतापूर्ण कथाएँ और पराक्रमसम्बन्धी अदूसुत बातें 
सुनकर वे उत्साहित हो जाया करते थे। उनके गौर- 
वर्णवाले सुडौल सुन्दर शरीरके रोम-रोम वीर-गाथासे 

# षट बिकार जित अनघ अकामा । अचल अकिंचन सुचि सुखधामा ॥ % 


पुलकित हो जाते थे । जब वे आकिलेसके वीरत्वका 
स्मरण करते थे, उनके मुखमण्डलपर सात्त्विक वीरोन्माद छा 
जाता था । हाथमें नंगी तलवार झनझना उठती थी । उनके 
अङ्ग-प्रत्यङ्घमे मातृवंशका रक्त तेज गतिसे दौड़ने लगता था | 
अल्देन्द्रकी माता प्रसिद्ध ट्राय वीर आकिलेसकी वंशज थीं । 

जब अल्क्षेन्द्र चौदह सालके हुए, उनकी शिक्षा 
दार्शनिक असस्तूकी देख-रेखमें आरम्भ हुई । उन्होंने 
असस्तूसे जीवनको परहितकारी, संयमित और विनियम- 
पूणे बनानेकी आवश्यक शिक्षा प्राप्त की । उनसे सीखा 
कि आत्मज्ञान शारीरिक वीरतासे कहीं अधिक महत्त्व- 
पूर्ण है । फिलिप कहा करते थे कि मैं अपने पुत्रको 
बर्बर सेनापति नहीं, दार्शनिक शासक बनाना चाहता 
हूँ । अलक्षेन्द्रने पिताकी मनःकामना पूरी की । उनके 
बाल्यजीवन-निर्माणमें अरस्तूके दर्शनमूलक शिक्षण और 


संरक्षणका अदूमुत योग था | अलक्षेन्द्रको पुस्तकीय 
ज्ञान कम और व्यावहारिक जीवनका उपदेश अधिक 
मात्रामे मिला था । उन्हें मानव-जीवनकी वास्तविकताकी 
सीख दी गयी थी, जिसे वे नित्य-प्रति अपने आचरणमें 
उतारनेका सफल अभ्यास किया करते थे । 

बाल्यकालसे ही उनकी तीव्र इच्छा थी कि वे 
भविष्यमें विश्व-विजय अवश्य करेंगे | वे सदा इसी 
योजनापर विचार किया करते थे । अलक्षेन्द्रको अपनी 
बाल्यावस्थामे बड़ी-बड़ी विष्न-बाधाओंका सामना करना 
पडा; पर उन्होंने कभी हार नहीं मानी । एक वीरात्माकी 
तरह वे अपने वीरोचित कर्तव्य-मार्गपर डटे रहे । 
बाल्यकालमे ही उनकी कामनाने विश्‍व-विजयकी आकृति 
ग्रहण कर ली । इससे 'होनहार बिखानके होत चीकने 
पात? कहावतकी सत्यता चरितार्थ होती है । रा० 

स्कन्धणुए 
( लेखक-श्रीमदनगोपालजी सिंहल ) 


पाँचवीं शताब्दीकी बात है, भारतपर विदेशियोंने 
आक्रमण किया था । हूण, यवन, पल्लव और शक 
अपने-अपने लाखों सैनिकोंको लिये हमारे देशकी सीमा- 
की ओर बढ़ रहे थे | इन जातियोंने यूरोप और चीन- 
को पददलित किया था और रोम-साम्राज्यको टुकड़े- 
टुकड़े कर डाला था । अब ये बर्बर भारतको भी अपने 
पैरों-तले रौंदना चाहते थे । 

सम्राट्‌ कुमारगुत्त उस समय भारतके शासक थे 
ओर स्कन्धगुप्त उनके उत्तराधिकारी युवराज । स्कन्धकी 
आयु उस समय तेरह वर्षकी थी । उसने आक्रमणका 
समाचार सुना तो दौड़कर सम्राट्के मन्त्रणा-गृहमें घुस 
गया । उसने देखा कि वहाँ युद्भके विषयमें ही बात-चीत 
चल रही है और रणक्षेत्रम कौन-कौन जायेंगे, उनका 
चुनाब हो रहा है । 


“पिताजी !? स्कन्धने आगे बढ़कर कहा, “मैं भी 
इस युद्धमें जाऊँगा ।? 

“तुम १) सम्राटूने कहा, “तुम अभी बच्चे हो स्कन्ध ! 
यह युद्ध बड़ा भयानक होगा बेटा! इसमें तो हमें 
खयं मृत्युसे ही लड़ना पड़ेगा ।? 

“तो क्या बात है पिताजी !' स्कन्धने दढताके 
साथ उत्तर दिया, “मैं मी तो मृत्युसे लइकर 
देखून |! 

सम्राट्‌ कुमारगुप्तने दृष्टि जमाकर स्कन्धके मुख- 
मण्डलकी ओर देखा । बाळ-सुलभ कोमळताके साथ-ही- 
साथ वहाँ बीरता और दृढताको भी देखकर वे गद्गद हो 
गये । उन्होंने स्कन्धको अपनी छातीसे लगा लिया । 

पाटलीपुत्रसे मगधके दो लाख सैनिक वीरोचित 
गान गाते और गरुड-ध्वजको फहराते पञ्चनदकी पहाड़ी 


१ स्कन्धगुत्त % 

सीमाकी नदियों और उपत्यकाओमै अपना रक्त बहाने- 
के ल्यि चल पडे । पाँच सौ सरदार उस सेनाका 
संचालन कर रहे थे । 

उन दिनों देशमें वीरोकी कमी न थी । देश और 
धर्म, गाय और ब्राह्मण, खी और बच्चोंपर आपत्ति 
पड्नेपर उसे दूर करनेके लिये माताएँ अपने पुत्रोको, 
पत्नियाँ अपने पतियोंको और बहिनें अपने भाइयोंको 
हँसते-हँसते रणक्षेत्रमें मरनेके लिये भेज दिया 
करती थीं । तभी तो मगधकी सेनाएँ उन दानवों-जेसी 
बर्बर जातियोंसे लोहा लेनेके लिये इतने उत्साह और 
प्रसनताके साथ प्रस्थान कर रही थीं । 

x x x 

पर्वत-मालाके पीछे मध्य एरियाकी ढंबी-चौडी 
मरुभूमि थी । जबतक हमारी राजशक्ति दृढ आधारपर 
स्थापित थी, मगधकी सेनाएँ इसी स्थानसे देशकी रक्षा 
किया करती थीं; किंतु जबसे उस शक्तिका आधार 
हिला, उसी मरुभूमिसे सेकड़ों-हजारों भूखे मरुवासी 
बार-बार हमारे देशको रक्त-रंजित करनेके लिये आने 
लगे | आज इसी बर्फसे लदी हुई पर्वतमालाके उस 
ओर हृणोंकी सेनाएँ पड़ी थीं और इस ओरकी 
हरी-भरी समतल भूमिपर मगधकी सेनाओंका पड़ाव था । 
सूर्य उदय हो रहा था, उसकी किरणोंने पहाड़ियोंकी 
बर्फीली सफेद चोटियोंको छाल-लाल कर दिया था | 

ठंडी पहाड़ी हवाके झकोरोंमे अपनी सेनाओंके 
मध्य निश्चल और गम्भीरभावसे खड़े युवराज स्कन्धने 
यह दृश्य देखा । उसके शरीरपर लोहेका कवच था और 
कमरमें तलवार झूल रही थी । देखते-ही-देखते सामनेके 
लाल-लाल पर्वत-शिखरांपर काली-काली चाँटियोके 
समान सैनिक भर गये । झनझनाती हुई स्कन्धकी 
तलवार म्यानसे निकली और साथ ही “युवराज स्कन्धकी 
जय? की ध्वनिसे पर्वतमाला गूँज उठी । उसे सुन- 


कर आगे बढ़ते हुए शत्रुओंके धोड़ोंकी गति भी रुक 
गयी । पहाड़की चोटीसे रणका शङ्खनाद्‌ हुआ और 
उसके उत्तरमें मगधकी सेनाओंने भी युद्धका घोष कर 
दिया । स्कन्धके नेतृत्वमें हूणांकी उस सेनापर आक्रमण 
कर दिया गया । पर्वतकी सफेद बर्फीली भूमिपर रक्त- 
की नदियाँ बहने लगीं | सफेद घोडेपर चढ़े कुमार 
स्कन्ध आज दानवोंका दछन करते हुए साक्षात्‌ पार्वती- 
नन्दन स्कन्ध-से ही प्रतीत होते थे। उनकी तलवार 
विद्युत-वेगसे भी अधिक तीब्रताके साथ चलकर रात्रु- 
सेनाका विध्वंस कर रही थी । 

देखते-ही-देखते हूण-सेना भागने छगी। भागते 
हुए उनके घोड़ोंके खुरोंसे उठती हुई धूलसे रणक्षेत्रमे 
दिनमें ही अन्धकार-सा छा गया । फिर एक बार “कुमार 
स्कन्धगुप्तकी जय” की ध्वनि हुई और मगधकी लंबी 
सफेद पताका उस ठंडी हवामें ऊँची होकर लहरा 
उठी । बिजयी मागधी सेनाएँ अब पाठलीपुत्रको वापस 
लौट रही थीं । 

> xX xX 

महावीर स्कन्धकी अभ्यर्थनाके लिये सारे आर्यावर्तके 
निवासी आपेसे बाहर हो गये । मार्गके सभी गाँवों और 
नगरोंमें बड़े-बड़े उत्सव मनाये गये । तक्षशिला, 
जालन्धर, स्थाण्वीश्वर, मथुरा, कान्यकुब्ज और वाराणसी 
युवराजके खागतके लिये दीपमाळाओंसे जगमगा उठे 
और पाठलीपुत्रमें तो बहाँके नागरिकोंने नगरसे पाँच 
कोसतक विजयके तोरण बनवाये और सारे मार्गको 
पुष्पोंकी मालाओंसे सजाया । नगरके प्रधान फाटकपर 
ही खयं सम्रादने और प्रासादके सिंहद्वारपर प्ट 
महारानीने अपने महापराक्रमी हूण-विजयी पुत्रका खागत 
किया और दूसरे ही दिन सम्राट्‌ कुमारगुप्तने स्कन्धको 
मगधके राजसिंहासनपर बैठाकर खयं धार्मिक वृत्ति 
धारण कर ली । 


—~IBes—— 

# अमितबोध अनीह मितभोगी । सत्यसार कबि कोविद जोगी ॥ # 


वीरवर चंड 


चित्तोइके राजसिंहासनपर उस समय राणा लाखा 
विराजमान थे । अपने पराक्रमसे युद्धमें दिल्लीके बादशाह 
लोदीको उन्होंने पराजित किया था । उनकी कीर्ति 
चारों ओर फेल रही थी । राणाके पुत्रोंमें चंड सबसे बड़े 
थे और गुणोंमें भी वे श्रेष्ठ थे । जोधपुरके राठौरनरेश 
रणमल्लजीने राजकुमार चंडके साथ अपनी पुत्रीका 
विवाह करनेके लिये चित्तौड़ नारियल भेजा । जिस 
समय जोधपुरसे नारियल लेकर ब्राह्मण राजसभामें आया, 
राजकुमार चंड वहाँ नहीं थे । ब्राह्मणने जत्र कहा कि 
राजकुमारके लिये मैं नारियल ले आया हूँ, तब 
परिहासमें राणा लाखाने कहा--'मैंने तो समझा थां कि 
आप इस बूढ़ेके लिये नारियल लाये हैं और मेरे साथ 
खेल करना चाहते हैं |? राणाकी बात सुनकर सब लोग 
हुँसने लगे | 
राजकुमार चंड उसी समय राजसमामें आ रहे 
थे । उन्होंने राणाके शब्द सुन लिये थे । बडी 
नम्रतासे उन्होंने कहा- “परिहासके लिये ही सही, 
जिस कन्याका नारियल मेरे पिताने अपने लिये आया 
कह दिया, वह तो मेरी माता हो चुकी । मैं उसके 
साथ विवाह नहीं कर सकता ।" 
बात बडी विचित्र हो गयी | नारियलको लोटा देना 
तो जोधपुरनरेश तथा उनकी निर्दोष कन्याका अपमान 
करना था और राजकुमार चंड किसी प्रकार यह विवाह 
करनेको तैयार नहीं होते थे राणाने बहुत समझाया; 
परंतु चंड टस-से-मस नहीं हुए । जिस पुत्रने कमी 
पिताकी आज्ञा नहीं टाळी थी, उसे इस प्रकार हठ 
ˆ करते देख राणाको क्रोध आ गया । उन्होंने कहा-- 
“यह नार्यिल लौटाया नहीं जा सकता । रणमछका 
सम्मान करनेके लिये इसे मैं खयं खीकार कर रहा हूँ; 
किंतु स्मरण रक्खो कि यदि इस सम्बन्धसे कोई पुत्र 
हुआ तो चित्तौड़के सिंहासनपर बही बेठेगा |! 


कुमार चंडको पिताकी इस बातसे तनिक भी दु:ख 
नहीं हुआ । उन्होंने भीष्मपितामहकी प्रतिज्ञाके समान 
प्रतिज्ञा करते हुए कहा-- “पिताजी | मैं आपके चरणों- 
को छूकर प्रतिज्ञा करता हूँ कि मेरी नयी मातासे जो 
पुत्र होगा, वही सिंहासनपर बेठेगा और मैं जीवनपर्यन्त 
उसकी भलाईमें छगा रहूँगा ।? राजकुमारकी प्रतिज्ञा 
सुनकर सब लोग उनकी प्रशंसा करने लगे । 

बारह वर्षकी राजकुमारीका पाणिग्रहण पचास वर्षके 
राणा छाखाने किया | इस नवीन रानीसे उनके एक 
पुत्र हुआ, जिसका नाम 'मुकुछ”? रक्खा गया । जब 
मुकुल पाँच वर्षके थे, तभी गयातीर्थपर मुसल्मानोने 
आक्रमण किया । तीर्थकी रक्षाके लिये राणाने सेना 
सजायी । इतनी बड़ी पैदल यात्रा तथा युद्धसे जीवित 
लौटनेकी आशा करना ही व्यर्थ था । राजकुमार चंडसे 
राणाने कहा--“बेठा ! मैं तो धर्म-रक्षाके लिये जा रहा 
हूँ । तेरे इस छोटे भाई 'सुकुळ'की आजीबिकाका क्या 
प्रबन्ध होगा ?? 

चंडने कहा--“चित्तौड़का राज्यसिंहासन इन्हींका 
है ।' राणा नहीं चाहते थे कि पाँच वर्षका बालक 
सिंहासनपर बेठाया जाय । उन्होंने चंडको अनेक 
प्रकारसे समझाना चाहा, परंतु चंड अपनी प्रतिज्ञापर 
स्थिर रहे । राणाके सामने ही उन्होंने मुकुछका 
राज्याभिषेक किया और सबसे पहले खयं उनका 
सम्मान किया । 

राणा लाखा युद्धके लिये गये और फिर नहीं लौटे । 
राजगद्दीपर मुकुलको बेठाकर चंड उनकी ओरसे राज्यका 
प्रबन्ध करने लगे । उनके सुप्रबन्धसे प्रजा प्रसन्न एवं 
सम्पन्न हो गयी । यह सब होनेपर भी राजमाताको यह 
संदेह हो गया कि चंड मेरे पुत्रको हटाकर खयं राज्य 
लेना चाहते हैं । उन्होंने यह बात प्रकट कर दी | जब 


ॐ प्रणवीर बालक प्रताप % 

राजकुमार चंडने यह बात सुनी, तब उन्हें बडा दुःख 
हुआ | वे राजमाताके पास गये और बोले--'मा ! 
आपको संतुष्ट करनेके लिये चित्तोड छोड़ रहा हूँ; किंतु 
जब भी आपको मेरी सेवाकी आवश्यकता हो, मैं 
समाचार पाते ही आ जाऊँगा ।! 

चंडके चले जानेपर राजमाताने जोधपुरसे अपने 
भाईको बुला लिया | पीछे खयं रणमल्लजी भी बहुतसे 
सेवकोंके साथ चित्तोड आ गये । थोडे दिनोंमें उनकी 
नीयत बदल गयी । वे अपने दोहित्रको मारकर चित्तौड़- 


का राज्य हडप लेनेका षड्यन्त्र रचने लगे | राजमाताको 
जब इसका पता लगा, वे बहुत दुखी हुईं | अब उनका 
कहीं कोई सहायक नहीं था । उन्होंने बड़े दुःखसे 
चंडको पत्र लिखकर क्षमा माँगी और चित्तौड़को बचाने- 
के लिये बुलाया । संदेश पाते ही चंड अपने प्रयत्नमें 
लग गये । अन्तमें चित्तौड़को उन्होंने राठोरोके पंजेसे 
मुक्त कर दिया | रणमल्ळ तथा उनके सहायक मारे 
गये तथा उनके पुत्र बोधाजी भाग गये । कुमार चंड 
आजीवन राणा मुकुलकी सेवामें लगे रहे । 


RIE 


प्रणवीर बालक प्रताप 


महाराणा प्रतापका जन्म सन्‌ १५४० ३० में हुआ 
था | वे महाराणा उदयसिंहके ज्येष्ठ पुत्र थे। 
उनकी शिक्षा-दीक्षा मेवाड़ राजवंश-परम्पराके अनुकूल 
हुई थी । अश्ल-शस्त्र, सेना-संचालन, मृगया तथा 
राज्योचित प्रबन्धकी दक्षता उन्होंने बाल्यावस्थामें ही 
पूर्णरूपसे प्राप्त कर ली थी । राणा उदयसिंह अपने 
कनिष्ठ पुत्र जगमलको बहुत प्यार करते थे और उन्हींको 
अपना उत्तराधिकारी घोषित करनेका उन्होंने निश्चय कर 
छिया | प्रताप पितृभक्त बालक थे, उन्होंने पिताके 
निर्णयका तनिक भी विरोध नहीं किया, उनके सामने 
रामायणके प्राणधन भगवान्‌ श्रीरामके राज्य-त्याग और 
वनवासका आदर्श उपस्थित था । प्रतापको बाल्यकालमें 
सदा यही बात खटकती रहती थी कि भारत-भूमि 
विदेशियोंकी दासताकी हथकड़ी और बेड़ीमें सिसक 
रही है । वे खदेशकी मुक्ति-योजनामें सदा चिन्तनशील 
रहते थे । उनके मामा झालोइके राव अक्षयराज बालक 
प्रतापकी पीठपर सदा हाथ रखते थे । उन्हें आशङ्का 
थी कि ऐसा न हो कि प्रताप अन्तःपुरके षड्यन्त्रोके 
शिकार हो जायँ और इस प्रकार स्वाधीनताकी पवित्र 
यजञवेदीका कार्य अधूरा ही रह जाय | 


प्रताप बड़े साहसी बालक थे । स्वतन्त्रता और 
वीरताके भाव उनके रग-रगमें भरे हुए थे । कभी-कभी 
बाळक प्रताप धोड़ेकी पीठसे उतरकर बड़ी श्रद्धा और 
आदरसे महाराणा कुम्भके विजयस्तम्भकी परिक्रमाकर तथा 
मेत्राइकी पवित्र धूलि मस्तकपर लगाकर कहा करते थे 
कि “मैंने वीर क्षत्राणीका दुग्ध पान किया है, मेरे रक्तमें 
महाराणा साँगाका ओज प्रवाहित है, चित्तोड़के विजय- 
स्तम्भ ! मैं तुमसे खतन्त्रता और मातृभूमि-भक्तिकी 
शपथ लेकर कहता हूँ, विश्वास दिलाता हूँ कि तुम सदा 
उन्नत और सिसौदिया-गौरवके विजय-प्रतीक बने रहोगे । 
शत्रु तुम्हें अपने स्पर्शसे मेरे रहते अपवित्र नहीं कर 
सकते ।' 


बालक प्रतापके सामने सदा राणा साँगाका आदर्श 
रहता था । वे प्रायः श्रद्धाञ्जलि समर्पित करते समय 
कहा करते थे कि “मैं महाराणा सॉँगाके अधूरे कार्यको 
अवश्य पूरा करूँगा, उनके दिल्छी-विजय-खप्नको सत्यमें 
रूपान्तरित करना ही मेरा जीवन-ध्येय है । वह दिन 
दूर नहीं है, जत्र दिल्लीका अधिपति साँगाके बंशजसे 
प्राणकी भीख माँगेगा |! 

प्रतापने बचपनमें ही यह सिद्ध कर दिखाया कि 
बाप्पा रावलकी संतानका सिर किसी मनुष्यके आगे नहीं 


% सावधान मानद मदहीना । धीर धर्मंगति परम प्रबीना ॥ % 


झुक सकता । बालक प्रतापने राज्यप्राप्तिका नहीं, देशकी 
बन्धनमुक्तिका व्रत लिया था | रा० 


ie 


वीर बाळक बादल 


उस समय दिल्लीकी गद्दीप अलाउद्दीन खिलजी 
बादशाह होकर बैठा था । यह बहुत धूर्त तथा निष्ठुर 
बादशाह था । राजपूतानेमें चित्तोडके सिंहासनपर उस 
समय राणा भीमसिंह विराजमान थे । अलाउद्दीनने सुना 
कि राणाकी महारानी पद्मिनी बहुत ही सुन्दर हैं । 
वह पद्मिनीको किसी भी प्रकार पानेके लिये बड़ी भारी 
सेना लेकर राजपूताने गया और चित्तौड़से थोड़ी दूरपर 
उसने अपनी सेनाका पडाव डाला । उस धूर्तने राणाके 
पास संदेश भेजा--'मैं पक्चिनीका प्रतिविम्ब शीशेमें 
देखकर लौट जाऊँगा ।' महाराणा भीमसिंहने इतनी 
बातके लिये व्यर्थ रक्तपात करना अच्छा नहीं समझा । 
उनके बुळानेपर अलाउद्दीन दुर्गमे आया । दर्पणमें रानी 
पद्मिनीका प्रतिबिम्ब उसे दिखा दिया गया । लोटते 
समय राणा उसे दुर्गसे बाहरतकं पहुँचाने आये । दुर्गसे 


बाहर अलाउद्दीनने पहलेसे अपने सैनिक छिपा रक्खे 


थे | उन्होंने राणापर आक्रमण करके उन्हें पकड़ लिया 
और बंदी बनाकर वे अपने शिविरमें ले गये । 

राणाके बंदी हो जानेसे चित्तौड़के दुर्गमें हाहाकार 
मच गया । बादशाहकी सेना इतनी बड़ी थी कि उससे 
सीघे संग्राम करके विजय पानेकी कोई आशा नहीं थी। 
अन्तमें रानी पक्षिनीके मामा गोराने एक योजना बनायी। 
अलाउद्दीनको संदेश भेजा गया--«रानी पझ्निनी 
बादशाहके पास :आनेको तैयार हैं; यदि उनके आ 
जानेपर बादशाह राणाको छोड़ दें । रानीके साथ 
सात सौ दासियाँ भी आयेंगी । शाही सैनिक उन्हें 
रोकें नहीं ।? बादशाहने इस बातको बड़े उत्साहसे 
खीकार कर लिया । सायंकाळ अन्धकार होनेपर दुर्गसे 


सात सौ पालकियाँ निकलीं । बादशाहके सैनिक विजय- 
के उन्मादमें उत्सव मना रहे थे । शाही सेनामें पहुँच- 
कर रानीने पहले राणासे भेंट करना चाही और यह 
माँग भी स्वीकार हो गयी । 


आप क्या सोचते हैं कि रानी पद्मिनी पालकीमें बैठकर 
यवन बादशाहके पास आयी थीं १ पाळकीमें रानी बना 
ख्री-वेशमें छिपा अपने अख-शख्से सुसज्जित रानीका 
बारह वर्षका सुन्दर भानजा बालक बादल वहाँ आया 
था । दूसरी पालकियोंमें भी राजपूत सरदार बैठे थे 
और पालकी उठानेवाले कहारोंके वेशमें भी राजपूत 
योद्धा ही थे । राणाको मुक्त करके घोडेपर बैठाकर 
कुछ सैनिकोंके साथ दुर्गकी ओर उन्होंने भेज दिया और 
खयं अलाउदीनकी सेनापर श्र लेकर टूट पड़े । गोरा 
इस सेनाका सेनापतित्व कर रहे थे । बादलने इस युद्धमें 
अद्भुत वीरता दिखलायी। लेकिन मुठ्ठीभर राजपूत समुद्रके 
समान विशाल शाही-सेनासे कब्रतक लड़ते । गोरा 
रणभूमिमें काम आये । यवन-सेनिकोंको गाजर-मूलीकी 
भाँति काटता हुआ बाळक बादल दुर्गमें पहुँच गया | 
अलाउद्दीन चाहता था कि इस युद्धका समाचार दुर्गमे 
न पहुँचे । अचानक आक्रमण करके वह पथिनीको 
पकड़कर दिल्ली ले जाना चाहता था; किंतु उस बारह 
वर्षके बादळने उसकी एक भी चाल चलने नहीं दी | 
दुर्गम समाचार पहुँचते ही राजपूत वीरोंने केसरिया 
बाना पहिना और निकल पड़े धर्म एवं मातृभूमिपर 
मस्तक चढ़ाने । बड़ी कठिनाईसे अलाउद्दीनको विजय 
प्राप्त हुई । अपनी अधिकांश सेनाकी बलि देकर जब 
वह चित्तौड़के पवित्र दुर्गमे घुसा, तब वहाँ बहुत बड़ी 

चिता धार्य-धायँ करके जल रही थी । राजपूतानेकी 
देवियाँ पापी पुरुषके स्पशसे बचनेके लिये अग्निमें प्रवेश 
करके खर्ग पहुँच चुकी थीं । अलाउद्दीनने अपना सिर 


पीट लिया । भारतकी वह गौरवमयी दिव्यभूमि सतियों- 
के तेजके साथ वीर बालक बादलकी शूरता एवं बलिदान- 
से नित्य उज्ज्वल है । 


ar 


निर्भीक बालक शिवाजी 


आगे चलकर जिसे हिंदू-धर्मका संरक्षक छत्रपति 
होना था, उसके शैशवमें ही उसकी रिक्षा प्रारम्भ हो 
गयी थी । कठिनाइयाँ जीवनका निर्माण करती हैं और 
शिवाजीका बाल्यकाल बहुत बड़ी कठिनाइयोंमें बीता । 
रिवनेरके किलेमे सन्‌ १६३० ० में उनका जन्म 
हुआ था। उनके पिता शाहजी बीजापुर-दरबारमें नौकर 
थे। बीजापुरके नवाबकी ओरसे, जब कि शाहजी अहमद- 
नगरकी लडाईमें फँसे थे, मालदार खानने दिल्लीके 
बादशाहको प्रसन्न करनेके लिये बालक शिवाजी तथा 
उनकी माता जीजाबाईको सिंहगढ़के किलेमें बंदी करने- 
का प्रयत्न किया, लेकिन उसका यह दुष्ट प्रयत्न सफल 
नहीं हो सका । रिताजीके वचपनके तीन वर्ष अपने 
जन्म-स्थान रिवनेरके किलेमें ही बीते । इसके बाद 
जीजात्राईको शात्रुओंके भयसे अपने बालकके साथ एक 
किलेसे दूसरे किलेमें बराबर भागते रहना पड़ा; किंतु 
इस कठिन परिस्थितिमें भी उन वीरमाताने अपने पुत्रकी 
सेनिक शिक्षामे त्रुटि नहीं आने दी । 


माता जीजाबाई शिवाजीको रामायण, महाभारत तथा 
पुराणोंकी वीर-गाथाएँ सुनाया करती थीं | नारो, त्रीमल, 
हनुमन्त तथा गोमाजी नायक शिवाजीके शिक्षक थे और 
शिवाजीके संरक्षक थे प्रचण्ड वीर दादाजी कोंडदेव | 
इस शिक्षाका परिणाम यह हुआ कि बालक शिवाजी 
बहुत छोटी अवस्थामें ही निर्भीक एवं अदम्य हो गये । 
जन्मजात शूर मावली बालकांकी टोली बनाकर वे उनका 
नेतृत्व करते थे और युद्धके खेल खेळा करते थे । उन्होंने 


बचपनमें ही बिधमियोंसे हिंदूधर्म, देवमन्दिर तथा गौओं- 
की रक्षा करनेका दृढ़ संकल्प कर लिया | 

शाहजी चाहते थे कि उनका पुत्र भी बीजापुर- 
दरबारका कृपापात्र बने | शिवाजी जब आठ वर्षके थे, 
तभी उनके पिता एक दिन उन्हें शाही दरबारमें ले 
गये । पिताने सोचा था कि दरबारकी साज-सजा, रोब- 
दाब, हाथी-घोड़े आदि देखकर बाळक रोबमें आ जायगा 
और दरबारकी ओर आकर्षित होगा; किंतु शिवाजी तो 
बिना किसी ओर देखे, बिना किसीकी ओर ध्यान दिये 
पिताके साथ ऐसे चलते गये, जैसे किसी साधारण 
मार्गपर जा रहे हों । नवाबके सामने पहुँचकर पिताने 
रिवाजीकी पीठपर हाथ फेरते हुए कहा- (बेटा ! 
बादराहको सलाम करो ।? 


बालकने मुइकर पिताकी ओर देखा और बोला... 
“बादशाह मेरे राजा नहीं हैं । मैं इनके आगे सिर नहीं 
झुका सकता ।' 


दरबारमें सनसनी फेल गयी । नवाब बालककी ओर 
घूरकर देखने लगा; किंतु शिवाजीने नेत्र नहीं झुकाये । 
शाहजीने सहमते हुए प्रार्थना की--“शाहनशाह ! क्षमा 
करें । यह अभी बहुत नादान है ।? पुत्रको उन्होंने घर 
जानेकी आज्ञा दे दी | बालकने पीठ फेरी और निर्भाकता- 
पूर्वक दरबारसे चला आया | घर लोटकर झाइजीने जब 
पुत्रको उसकी धृष्टताके लिये डाँटा, तब पुत्रने उत्तर 
दिया--*पिताजी ! आप मुझे वहाँ क्यों ले गये थे ? 
आप तो जानते ही हैं कि मेरा मस्तक तुळजा भवानी 

और आपको छोड़कर और किसीके सामने झुक नहीं 
सकता |” शाहजी चुप हो रहे । 

इस घटनाके चार वर्ष पीछेकी एक घटना है | उस 
समय शिवाजीकी अवस्था बारह वर्षकी थी । एक दिन 
बालक शिवाजी बीजापुरके मुख्य मार्गपर घूम रहे थे ।. 
उन्होंने देखा कि एक कसाई एक गायको रस्सीसे बाँघे 
लिये जा रहा है। गाय आगे जाना नहीं चाहती, 
डकराती है और इधर-उधर कातर नेत्रोंसे देखती है । 
कसाई उसे डंडेसे बार-बार पीट रहा है । इधर-उधर 
जो हिंदू हैं दूकानोंपर, वे मस्तक झुकाये यह सब देख 
रहे हैं | उनमें इतना साहस नहीं कि. कुछ कह सकें । 
मुसल्मानी राज्यमें रहकर वे कुछ बोलें तो पता नहीं 


क्या हो ? लेकिन लोगोंकी दृष्टि आश्चर्यसे खुली-की- 


खुली रह गयी | बाळक शिवाकी तलवार म्यानसे निकल- 
कर चमकी, वे कूदकर कसाईके पास पहुँचे और गायकी 


रस्सी उन्होंने काट दी । गाय भाग गयी एक ओर | 
कसाई कुछ बोळे--इसपे पहले तो उसका सिर धड्से 
कटकर भूमिपर छुढ़कने लगा था । 


समाचार दरबारमें पहुँचा । नवाबने क्रोधसे लाल 
होकर कहा --'तुम्हारा पुत्र बड़ा उपद्रवी जान पड़ता 
है शाहजी ! तुम इसे तुरंत बीजापुरसे बाहर कहीं 
भेज दो |? 


झाहजीने आज्ञा खीकार कर ली | शिवाजी अपनी 
माताके पास भेज दिये गये, लेकिन अन्तमें एक वह 
भी दिन आया कि बीजापुर नवाबने खतन्त्र हिंदू- 
सम्राट्के नाते शिवाजीको अपने राज्यमें निमन्त्रित किया 
और जब शिवाजी हाथीपर बेठे बीजापुरके मार्गोसे होते 
दरबारमें पहुँचे, तब नवाबने आगे आकर उनका स्वागत 
किया और उनके सामने उसने मस्तक झुकाया । (रा०) 


er 
वीर बाळक छत्रसाल 


पन्नानरेश महाराज चम्पतराव बड़े ही धर्मनिष्ठ 
एवं खाभिमानी थे । इन्हींके यहाँ ज्येष्ठ शुङ्ग तृतीया वि० 
सं० १७०६ को बालक छछत्रसाळका मोर पहाडीके 
जंगलमें जन्म हुआ था | मुगल सम्राट्‌ शाहजहाँकी 
सेना चारों ओरसे घेरा डालनेके प्रयत्नमे थी । छिपे 
रहना आवश्यक समझकर पुत्रके जन्मपर भी महाराजने 
कोई उत्सव नहीं मनाया था । एक बार तो शत्रु इतने 
निकट आ गये कि लोगोंको प्राण बचानेके लिये इधर- 
उधर छिपनेके लिये भागना पड़ा | इस भाग-दोड़मे 
शिशु छत्रसाल अकेले ही मेदानमें छूट गये; किंतु--- 
जाको राखे साइयाँ मार सके नहिं कोय। 
बाळ न बाँका करि सके जों जग बैरी होय ॥ 
बाळक छत्रसालपर शत्रुओंकी दृष्टि नहीं पड़ी । 
भगवानूने शिशुकी रक्षा कर ली । चार वर्षकी अवस्था- 


तक इन्हें ननिहालमें रहना पड़ा ओर फिर केवल सात वर्षकी 
अवस्थातक पिताके साथ रह सके । पाँच वर्षकी अवस्थामें 
श्रीरामजीके मन्दिरमे इन्होंने भगवान्‌ राम-लक्ष्मणकी 
मूर्तियोंको अपने-जैसा बालक समझकर उनके साथ खेलना 
चाहा और कहते हैं सचमुच भगवान्‌ इनके साथ खेले | 
पिताकी मृत्युके पश्चात्‌ तेरह वर्षकी अवस्थातक छत्रसाळको 
ननिद्दालमें रहना पड़ा | इसके बाद वे पन्ना चले आये 
और चाचा सुजानरावने बड़ी सावधानीसे उन्हें सैनिक 
शिक्षा दी । अपने पिताका शौर्य छत्रसालको पैतृक 
सम्पत्तिके रूपमे प्राप्त हुआ था। अपने जीवनमें उन्होंने 
पिताके संकल्पको पूर्ण किया । पन्नाराज्य छत्रसालकों 
पाकर धन्य हो गया । 

देहळीके सिंहासनपर औरंगजेब बैठ चुका था । 
उसके अन्यायका दौरा सारे देशको आतंकित कर रहा 

था | छत्रसालकी अवस्था उस समय लगभग १३-१४ 
वर्षकी थी | विन्ध्यवासिनी देवीके मन्दिरमे मेला था । 
चारों ओर चहल-पहल थी । दूर-दूरसे लोग भगवतीके 
दर्शन करने चळे आ रहे थे । महाराज चम्पतराथ 
बुन्देले सरदारोके साथ वार्तालाप करनेमें लगे थे | 
युवराज छत्रसालने जूते उतारे, हाथ-पैर घोये और एंक 
डलिया लेकर देवीकी पूजा करनेके लिये पुष्प चुनने 
वाटिकामे पहुँचे। उनके साथ उसी अवस्थाके दूसरे राजपूत 
बालक भी थे । पुष्प चुनते हुए वे कुछ दूर निकल 
गये । इतनेमें वहाँ कुछ मुसल्मान सैनिक धोड़ोंपर चढ़े 
आये । पास आकर वे धोड़ोंसे उतर पड़े और पूछने 
लगे---'विन्ध्यवासिनीका मन्दिर किधर है ?? 

छत्रसालने पूछा--'क्यों, तुम्हें भी क्या देवीकी 
पूजा करनी है ?? 

मुसलमान सरदारने कहा--'छिः | हम तो मन्दिरको 
तोड़ने आये हैं ।? 

छत्रसालने फूलोंकी डलिया दूसरे बालकको पकड़ायी 


और गर्ज उठे--'मँह सम्हालकर बोल | फिर ऐसी बात 
कही तो जीभ खींच दूँगा ।! 

सरदार हँसा और बोला--'तू भला, क्या कर 
सकता है । तेरी देवी भी”... ।? लेकिन बेचारेका 
वाक्य पूरा नहीं हुआ । छत्रसाळकी तलवार उसकी 
छातीमें होकर पीछेतक निकल गयी थी । एक युद्ध छिड़ 
गया उस पुष्प-्राटिकामें | जिन त्राळकोंके पॉस तळ्तारे 
नहीं थीं, वे तलबारें लेने दौड़ गये | 

मन्दिरमें इस युद्धका समाचार पहुँचा । राजपूतोंने 
कवच पहने और तलवार सम्हाली; किंतु उन्होंने देखा 
कि युवराज छत्रसाल एक हाथमें रक्ते भीगी. तवार 
तथा दूसरेमें कूलोंकी डलिया लिये हँसते हुए चले आ 
रहे. हैं । उनके वस्र रक्तसे लाल हो रहे हैं | अकेले 
युवराजने शत्रुसैनिकोंको भूमिपर सुळा दिया था। 
महाराज चम्पतरायने पुत्रको हृदयसे लगा लिया । भगवती 
विन्ध्यवासिनी अपने सच्चे पुजारीके आजके शौर्य-पुष्प 
पाकर प्रसन्न हो गयीं । 


eR 


वीर बालक दुर्गादास राठोर 


जोधपुरनरेश महाराज यशवंतसिंहजीके पास उनकी 
साँड़िनियों . ( ऊँटनियों ) के रक्षकने यह सूचना 
पहुँचायी कि एक साधारण किसानके लड़केने एक 
साँडिनीको मार डाला है । महाराजने उस किसानको 
पकड़कर लानेको कहा । किसानका नाम था आसकरण। 
बह राठोर राजपूत था । महाराजके सामने आनेपर उसने 
अपने बालकको आणे करके कहा--“श्रीमानका अपराधी 
यही है ।? क 

महाराजने क्रोधसे डॉटकर पूछा---तुमने साँडिनी 
मारी ?? 

बालकने निर्भयतापूर्वक खीकार कर खिया. | पूछने- 
पर उसने कहा--“मैं अपने खेतकी रक्षा कर रहा था । 


साँड़िनियोंको आते देखकर मैंने आगे दौड़कर चरवाहेको 
मना किया; परंतु उसने मेरी बातपर ध्यान ही नहीं दिया । 
हमारी फसल नष्ट हो जाय तो हम खायँगे क्या ? इसलिये 
जब एक सॉडिनीने मेरे खेतमें मुख डाला, तब मैंने उसे मार 
दिया । दूसरी साँडिनियाँ और चरवाहा भी भाग गया ।' 

एक छोटा-सा बालक एक मजबूत उँटको मार 
सकता है, यह बात मनमें जमती नहीं थी । महाराजने 
पूछा---“तुमने सॉड़िनी मारी कैसे !' 

बालकने इधर-उधर देखा। एक पखालिया उँट 
सामनेसे जा रहा था । वह उस उँटके पास गया और 
कमरसे तलवार खींचकर उसने ऐसा हाथ मारा कि उँट- 
की गर्दन कट गयी । उसका सिर गिर पड़ा । महाराज 

*% सम सीतल नहि त्यागहि नीती । सरल सुभाउ सबहि सन प्रीती ॥ # 


उस बालककी वीरतापर बहुत प्रसन्न हुए । उसे उन्होंने 
अपने पास रख लिया | यही बालक इतिहासप्रसिद्ध 
बीर दुर्गादास हुर । औरंगजेब-बैसे क्रूर बादशाहसे 


इन्होंने यशवन्तसिंहकी रानी तथा राजकुमार अजीतसिंह- 
की रक्षा की । मारवाड़ राज्यका यवनोंके पंजेसे इन्होंने 
ही उद्धार किया । 


वीर बालक पुत्त 


एक समय दिल्लीका मुगल बादशाह अकबर बहुत 
बडी सेना लेकर चित्तौड़ जीतने आया । चित्तौड़के 
राणा उदयसिंह यह देखकर डरके मारे चित्तौड़ छोड़कर 
दूसरी जगह भाग गये और उनका सेनापति जयमल शहर- 
की रक्षा करने लगा, पर एक रातको दूरसे अकबरशाह- 
ने उसे गोलीसे मार डाला । चित्तोडनिवासी अब एकदम 
घबरा उठे, पर इतनेमें ही चित्तौड़का एंक बहादुर लड़का 
खदेशकी रक्षाके लिये मैदानमै आ गया । 
उस वीर बालकका नाम था पृत्त । उसकी उम्र 
केबल सोलह वर्षकी थी । पुत्त था तो बालक, पर 
. बड़े-बड़े बहादुर आदमियोंके समान वह भी हिम्मतबर 
` और जोरावर था । उसकी माता, बहिन और ख्रीने युद्धमें 
जानेके लिये उसे खुशीसे आज्ञा दे दी । यही नहीं, वे 
भी उस समय घरमें न बेठकर हथियार लेकर अपने 
देशकी रक्षा करनेके लिये बड़े उत्साहके साथ युद्ध- 
भूमिमें निकल आयीं | 
अकत्ररकी सेना दो भागोंमें बँटी थी । एक भाग पुत्तके 
सामने लड्ता था और दूसरा माग दूसरी ओरसे पुत्तको 


रोकनेके लिये आ रहा था । यह दूसरे भागकी सेना 
पुत्तकी मा, पल्ली और बहिनका पराक्रम देखकर चकित हो 
गयी । दोपहरके दो बजते-ब्रजते पुत्त उनके पास पहुँचा; 
देखता क्या है कि बहिन लड़ाईमें मर चुकी है, माता 
और खनी बन्दूककी गोळी खाकर जमीनपर तडफडा रही 
हैं । पुत्तको पास देखकर माताने कहा--“बेटा ! हम 
खर्गमे जा रही हैं, तू लड़ाई करने जा | लड़कर जन्म- 
भूमिकी रक्षा कर या मरकर खर्गमें आकर मुझसे मिलना |! 
इतना कहकर पुत्तकी माने प्राण छोड़ दिये । 
पुत्तकी पत्नीने भी खामीकी ओर धीर भावसे एकटक 
देखते हुए प्राणत्याग किया । पुत्त अब विशेष उत्साह 
और वीरतासे फिर शत्रुसेनाका मुकाबला करने लगा | 
माताकी मरती समयकी आज्ञा पालन करनेमें उसने 
तनिक भी पैर पीछा नहीं किया और जन्मभूमिके 
लिये लड़ते-लड़ते प्राण त्याग दिये । इस प्रकार इस 
एक ही घरके चार वीर नर-नारी खर्ग पधारे और 
उनकी कीर्ति सदाके लिये इस संसारमें कायम रह गयी । 


पृथ्वीसिंह 


( लेखक--श्रीमदनगोपालजी सिंहल ) 


शिकारी जंगळपे एक नया शेर पकड़कर लाये थे । 
“बनका राजा? अपनेको बन्वनमें पाकर बुरी तरह दहाड़ 
रहा था। बादशाह औरंगजेबने उसे देखा और कहने 
लगे---“शायद इससे ज्यादा खुँखार शेर इस जमीनपर 
दूसरा न हो |! 


सभी दरबारियोंने उनकी हाँ-में-हाँ मिलायी; किंतु 
वहाँ उपस्थित व्यक्तियोमे एक ऐसा भी था, जिसके मुख- 
मण्डलकी आकृतिसे यह स्पष्ट प्रकट हो रहा था कि 
उसे बादशाहका यह कथन स्वीकार नहीं है । 

औरंगजेबने उसकी ओर देखा और वह इसे समझ 
गये । उन्होंने कहा---'यशवन्तसिंह !! 

“हाँ, जहाँपनाह !' 

“क्या तुम्हे मेरी रायसे इत्तफाक नहीं है !! 

“नहीं, जहाँपनाह !” 

“तो क्या इस रोरसे भी ज्यादा ताकतवाला कोई 
है तुम्हारी निगाहमें ?? 

(हाँ, जहाँपनाह !! 

“किसके पास है वह शेर १? 

'मेरे पास, जहाँपनाह !? 

“तुम्हारे पास ?? औरंगजेबने कहा । उसके आश्चर्य- 
का ठिकाना न रहा । 

“हाँ, जहाँपनाह ! मेरे पास” यशवन्तसिंहने कहा । 
“यदि आपको विश्वास न हो तो मेरे शेरसे अपने 
शेरको लडाकर देख लीजिये ।' 

“और अगर तुम्हारा शेर हार जाय तो ?? औरंगजेबने 
पूछा । 

“तो मेरा सिर भरी सभामें कटवा लीजिये, जहाँपनाह ! 
इससे अधिक और मैं कह भी क्या सकता हूँ ।? यशवन्त- 
सिंहने उत्तर दिया । 

“मुझे तुम्हारी चुनौती मंजूर है !” औरंगजेबने कहा 
और वह दरबारसे उठ गया । 

x x x 

अगले ही दिन किलेके सामनेवाले मैदानमै औरंगजेब 

और यशवन्तर्सिहके रोरोंकी लडाईका आयोजन किया 
गया । मेदानकी चहारदीवारी ऊँचे केटीले तारांसे 
बॅनवायी गयी थी । उत्तरकी ओर सम्राट्‌ खयं अपने 
सिंहासनपर आकर बैठ गये, उनके दाहिनी ओर उनके 
दरबारी थे और बायीं ओर कुछ राजपूत सरदार । सामने 
ूर्वसे पश्चिमकी ओर चन्द्राकारमें अपार जनता बेठायी 
गयी । मेदानमें एक बहुत बड़ा लोहेके सींकचोंवाला 
जाळ लगाया गया था और उसीमें बंद त्रादशाहका ब्रत्रर 
शेर दहाड रहा था । 


शेर 


“बने 


सभी उपस्थित व्यक्ति यशवन्तसिंह और उनके 
सिंहकी प्रतीक्षामे थे । कुछ ही समय पश्चात्‌ सबने देखा 
कि यशवन्तसिंह अपने दडावर्षीय पुत्र पृथ्वीसिंहके साथ 
बड़ी तीत्रतासे पैर बढ़ाते हुए चले आ रहे हैं; किंतु उनके 
साथ कोई भी सिंह किसीको दिखलायी न पडा | 


यशंवन्तर्सिहने आगे बढ़कर बादशाहको सिर झुकाया। 

“हाँ है तुम्हारा शेर, यशवन्तसिंह !? औरंगजेबने 
कहा । “तुम इतनी देरसे आये और फिर भी खाली 
हाथ !? 

“मैं खाली हाथ नहीं आया हूँ, जहाँपनाह ! मेरा 
शेर मेरे साथ है ।! यशवन्तसिंहने कहा । “आप युद्ध 
आरम्भ होनेका संकेत कीजिये |? 

“तुम्हे अपनी शर्त तो याद है न?” औरंगजेबने 
पूछा । 

“हाँ, जहाँपनाह ! खूब याद है और मैं उसे फिर 
भी दोहराये देता हूँ कि यदि मेरा शेर जहाँपनाहके 
शेरको न पछाड़ सके तो मेरा सिर इसी सभामें काट 
लिया जाय, मुझे कोई आपत्ति न होगी । 

“तो उपस्थित करो अपना शेर !' कहते-कहते 
औरंगजेबने शिकारीकी ओर संकेत किया और उसने आगे 
बढ़कर उस बबर शेरका पिंजरा खोल दिया । शेरने 
अँगडाई ली और दहाड़कर खड़ा हो गया । उसकी 
उस दहाड़को सुनकर सारी जनता सहम उठी । कँटीले 
तारोंकी चहारदीवारीके पास डेठे हुए व्यक्ति भी पीछे- 
को हटने लगे । 

शेरने पिंजरेके बाहर सिर निकाला ही था कि 
यशवन्तसिंहने अपने कुमारकी पीठ थपथपायी---“देखते 
क्या हो, मेरे शेर ! बढ़ जाओ आगे; देखना, प्रतिद्वन्द्वी 
बचकर जाने न पाये ।? 

अब जनताकी समझमें आया और बादशाहकी भी 

कि अपने शेरसे यशवन्तसिंहका अभिप्राय अपने पुत्रसे 

था; किंतु यह समझनेके पश्चात्‌ भी किंसीको यह हथियारसे वार ! यह तो धर्मयुद्ध नहीं हुआ, बेटा |” 


बिश्वास नहीं हो रहा था कि यह दस-बारह वर्षका बच्चा 
इस बबर शेरको केसे पछाड़ देगा | 

पृथ्वीसिंह गम्भीरतापूर्वक आगे बढ़ा, सारा जनसमूह 
आँखें फाइकर उसकी ओर देख रहा था | 

शेर बाहर निकला और पृथ्वीसिंहने उससे आँखें 
मिलायीं । शेर एक क्षणके लिये पीछे हट गया, मानो 
बह उस सुकुमार बालककी छबि देख रहा हो । 

शिकारियोने रोरको उकसाया तो वह दहाइ मारकर 
आगे बढ़ा | पृथ्वीसिहने पैंतरा बदला और अपनी 
तलवार म्यानसे खींच ली । 

“यह क्या करता है, प्रथ्वासिंह ! निहत्ये सिंहपर 


यरत्रन्तसिंहने चिल्लाकर कहा । 

पृथ्वीसिंहने तलवार फेक दी और: फिर पैंतरा बदल- 
कर शेरपर झपटा । देखते-ही-देखते उसने दोनों हाथोंसे 
शेरका जबडा पकड़ लिया और उमे. फाइते-फाइते 
रोरको ही दो भागोंमें चीर डाला | 


सारा जनसमूह पृथ्वीसिंहको जय-जयकारसे गूँज 
उठा । यशवन्तसिंहकी छाती गरले फूल गयी | उन्होंने आगे 
बढ़कर अपने रोरको गोदीमें उठा लिया और उसका मुँह चूम 
लिया । और फिर उसी मुद्रामें पृथ्वीसिंहको गोदीमें उठाये- 
उठाये ही उन्होंने पीठ फेरी तो देखा कि बादशाह 
सिंहासनसे उठ चुके हैं और किलेकी ओर जा रहे हैं। 


— hoo 


बीर बालक जालिमसिंह 


( लेखक--श्रीमुबारक अली ) 


विशाल बंगालके अधिपति नवाब सफ़राज खाँ 
बिहारका दौरा समाप्तकर राजधानी मुदिदाब्रादकी ओर 
लौटे । यह समाचार सुनते हीं सेनापति अलीवर्दी खाँ 
सारी सेना लेकर दौड़ पड़ा और भागीरथीके तीरपर 
आ ठहरा । क्या अपने खामीका स्वागत करनेके लिये ? 
नहीं, अपने खामीका वध करनेके लिये--अपने 
खामीका ताज और तर्त हथियानेके लिये ! 

जब सरफराज खाँ चळते-चळते गिरियाके मैदानमै 
पहुँचे, तब भागीरथीके उस पारवाले दृश्यको देखते- 
देखते ठगे-से रह गये । उनकी ही सेना, उनका ही 
सेनापति और उनका ही विरोध करे | आश्चर्यने जैसे 
उनकी आँखें खोळ दीं । अपने मुट्टीभर साथियोंपर 
दृष्टि डालते-डाळते उनको अपना अन्धकारपूर्ण भविष्य 
साफ दिखायी देने लगा । फिर भी उन्होंने निश्चय किया, 
एक मईका निश्चय---त्रस, लोहा लेंगे; जयके लिये नहीं, 
पराजयके लिये प्राण देंगे । 


प्रातःकाल हुआ । उधर सूरज जीवनका संदेश 
लेकर क्षितिजपर आया, इधर दोनों दलोंने जोरोंसे 
मृत्युका लेन-देन आरम्भ कर दिया | नवात्र सरफराज खाँ 
स्वयं हाथीपर सवार हुए और मृत्युके इस व्यापारमें 
योग देनेके लिये आगे बढ़े । उनकी अद्भुत वीरतासे 
युद्ध-भूमि थरो उठी और अलीवर्दी खोने ठंडी साँसें 
मरते-भरते देखा बाजी उसके हाथसे अब गयी, तब 
गयी; परंतु सौभाग्यने उसका साथ दिया । सहसा 
सरफराज खाँके मस्तकमें एक गोली. प्रविष्ट हुई और वे 
सदाके लिये रक्तकी सेजपर सो गये । 

यह समाचार विजयसिंहके कानोंसे टकराया । 
खामी तो इस प्रकार स्वर्गका रास्ता ले और सेत्रक यहीं 
नरकमें पड़ा रहे | भला, विजयसिंह केसे वर्दाइत करे 
यह भयानक चोट ? वह पागल हो उठा, ' बरिजलीकी 
तरह लपका और उसने अपना विकराल भाला तौलकर 
अलीवर्दी खाँपर फेंक दिया | परंतु अलीवरदी खाँका सौभाग्य 


* जेरापुरका वालक राजा % 


फिर आड़े आया | भाला तो हौदेसे टकराकर रह गया 
और मृत्यु जो उधरसे गोलीका रूप घारणकरं चली 
तो इधर विजयसिंहके हृदयसे आ चिपटी । 

इस प्रकार बिजयसिंहने तो अपनी अभिलाषा पूरी 
कर ळी और वह अपने खामीसे जा मिला; परंतु अत्र 
उसका नो-वर्षीय पुत्र जालिमसिंह क्या करे? जालिमसिंह 
सदा छायाके समान पिताके पीछे-पीछे चलता था | 
इस समय भी वह इस युद्धकी धधकती हुई ज्वालामें 
पिताके पीछे था और ज्यो ही पिता गिरे, त्यों ही 
उसकी नन्ही-सी तलवार हवामें तन गयी । इसके साथ 
ही वह गरज-गरजकर, तलवार घुमा-घुमाकर पिताके 
शवके चारों ओर चक्कर काटने लगा, जैसे निर्भय-निन्द्र 
सिंह-सपूत हो । 

शत्रु-सैनिकोंने जालिमसिंहकी यह दिलेरी-यह 
बहादुरी देखी और खुरा होकर कहा--शाबाश !? 
इसके बाद उन्होंने तलवार तान-तानकर जालिमसिंहकी 
ओर बढ़ना शुरू किया । जालिमसिंह धीरे-धीरे तळवारोंके 
घेरेमें आ गया | परंतु उसे अपनी चिन्ता नहीं थी, 
अपनी जानकी चिन्ता नहीं थी; चिन्ता थी तो केवल इस 
बातकी कि उसके रहते शत्रु उसके पिताके शवको 
हाथ न लगाने पायें और वह उसी निर्मयतासे गरज 

रहा था, तलवार धुमा रहा था, चकर काट रहा था। 

अलीवर्दी खाँ सामने ही मौजूद था । जालिमसिंहकी 
वह बहाढुरी--वह दिलेरी उसके हृदयमें घर कर गयी । 
उसने कड़ककर अपने सैनिकोंको आज्ञा दी---“खबरदार ! 
इस शेर-बच्चेका बाल भी बाँका न होने पाये | यह 
चिराग बनकर मेरी फ़ोजमें चमकेगा । इसकी पूरी-पूरी 
इज्जत की जाय- इसके साथ पूरी-पूरी हमदर्दी जाहिर 
की जाय |? फिर जालिमसिंहको समझाया---“बेटा ! 
मैं तुमसे बहुत खुश हूँ | यह रंज, यह गम छोड़ो | 
विजयसिंहकी जगह मुझे समझो । मेरे रहते तुम्हें किसी 
तरहकी तकलीफ़ न होगी |! 


युद्ध समाप्त हो ही चुका था; अळीवर्दी खाँकी 
आज्ञा हुईं तो मुसलमान सैनिक जाल्मिसिंदको बड़े 
आदर-मानसे अपने कंधोंपर बिठाकर शिबिरमें ले गये । 
इसके बाद उसने हिंदू-सैनिकोंकी सहायतासे भागीरथीके 
तटपर यथाविधि पिताके शवका संस्कार किया । 

मुशिदाबादके इतिहासमें गिरियाका युद्ध बहुत प्रसिद्ध 
है और जालिमसिंहकी अनोखी कहानीने मानो चार 
चाँद लगा दिये हैं । संसारके इतिहासमें ऐसी बहादुरी, 
ऐसी दिलेरी और ऐसी पितृ-भक्तिका उदाहरण और भी 
करीं मिलेगा ? शायद नहीं ! 


RE 


जेरापुरका बालक राजा 
[ सन्‌ १८५७ के विएुवका वीर बलिदानी ] 


( लेखक--श्रीमाणिकलाल शंकरलाल राणा ) 


सन्‌ १८५७ के गदरके समयकी कथा है। 


हैदराबादके समीप ही जेरापुर नामकी एक छोटी-सी 
रियासत थी | वहाँका राजा बहुत छोटी उम्रका था 


और बह विद्रब्रकारियोंते मिला हुआ था । उसने 
अँगरेजोंके साथ लड़नेके लिये अरब और गोहिला-पठानां- 
की एक फौज तैयार की थी । 


सन्‌ १८५८ ६० की फरतरीमें राजा हैदराबाद 
आया था । इसकी सूचना मिळते ही निजामके 
खामिभक्त वजीर सालारजंगने तुरंत उसको गिरफ्तार 
करके अँगरेजोंको सौंप दिया । 

इस बालक राजाकी गिरफ्तारीका वृत्तान्त अत्यन्त 
प्रशंसनीय और वीरोचित है | कर्नल मेत्रेज टेलर नामक 

एक अँगरेज अधिकारीके साथ राजाका बड़ा प्रेम था । 
राजा उन्हें “अप्पा? कहता था। जेलखानेमें मेटोज टेलरने 
राजासे मिलकर उससे दूसरे विष्ठवकारियोके नाम 
पूछे । टेलर इस प्रसंगपर लिखते हैं कि राजाने गर्वसे 
उत्तर दिया--'नहों अप्पा | में उनके नाम कभी नहीं 
बताउँगा । कदाचित्‌ मैं अपने प्राणोंके लिये भीख 
मोगूँगा--ऐसी मुझे आशा हो, यह मत समञ्जियेगा । 
पर अप्पा! जसे में. दूसरेकी दयापर कायरकी तरह जीना 
नहीं चाहता, वैसे ही मैं अपने देशबन्धुओंके नाम भी 
प्रकट नहीं कर सकता ।? कर्नल मेटोज एक दिन 
फिर राजाके पास गये । उन्होंने बालक राजासे 
कहा--'तुम यदि दूसरोंके नाम बता दोगे तो तुम्हें क्षमा 
कर दिया जायगा ।' राजाने उत्तर दिया--/% > > > 
अप्पा साहेब | जब मैं मृत्युके मुखमें जानेकी तैयारी 
कर रहा हूँ, तब क्या मैं विश्वासघात करके अपने 
- देशबासियोंके नाम आपको बतला दूँ ? नहीं, नहीं, 
तोप या कालापानी--ये सब मेरे लिये इतने 
भयंकर नहीं हैं, जितना भयंकर विश्वासघात है !! 


% भद्धा छमा मयत्री दाया । मुदिता मम पद प्रीति अमाया ॥ % 
ST 


कर्नल टेलरने राजासे कहा--+तुमको प्राणदण्ड 
दिया जायगा |? राजाने जवाब दिया--'अष्पा | मेरी 
एक प्रार्थना है, मुझे फॉसीपर मत चढाइयेगा । मैं 
चोर नहीं हूँ । मुझे तोपके मुँह उडा दीजियेगा; फिर 
देखियेगा मैं कितनी शान्तिसे तोपके सामने खड़ा रह 
सकता दूँ ।' कर्नल टेलरके कहनेसे बालक राजाको 
प्राणदण्डके बदले कालेपानीकी सजा दी गयी । 

-जब उसे कालेपानी भेजा जा रहा था, तब राजाने 
हँसी-हँसीमें ही अपने अँगरेज पहरेदारकी पिस्तोल ले ली 
और मौका देखकर अपने ऊपर गोली दाग दी । इसके 
पहले उसने एक बार कहा था कि «मैं कालेपानीकी 
अपेक्षा मृत्युको अधिक पसंद करता हूँ | केद और 
कालेपानीको तो मेरी प्रजाका एक तुच्छ-से-तुच्छ 
पहाड़ी भी पसंद नहीं करेगा, तब मैं तो राजा हूँ ।? 

इस वीर बाळक राजाका यह वृत्तान्त कर्नल मेटोज 
टेलरद्दारा लिखित (स्टोरी आफ माइ लाइफ? ( मेरी 
जीवन-कहानी ) नामक पुस्तकसे लिया गया है । 
भारतके इस बलिदानी बालक राजाके प्रति हमारे 
कोटि-कोटि नमस्कार । 


बालक हेवलाककी वीरता 


सर हेनरी हैवलाकने सन्‌ १८५७ के बलवेमें बडी 
बहादुरी दिखलायी थी । वे जब लड़कपनमें स्कूलमें 
पढ़ते थे, उन दिनों एक दिन स्कूल पहुँचनेपर 
शिक्षकने उनका कपाळ लाल और सूजा हुआ मुँह 
देखकर पूछा--“क्या कहीं मार-पीट करके आया 
है !? बालक हैवछाकने उत्तर दिया--'मेहरबानी करके 
मुझसे मत पूछिये, में आपको इसका कारण नहीं 
बता सकता |? शिक्षकने जाननेके लिये आग्रह किया, 
न बोलनेपर पाँच-सात बेंत लगा दिये; पर बालकने अपनी 
बात किसी प्रकार भी नहीं बतलायी | 


बात यह थी कि एक छोटे लड़केको हैवलाकसे 
बड़ी उम्रके दो छड़के सता रहे थे । हैवलाकने 
उनको मना किया, पर वे न माने । इसपर हैवलाक 
छोटे लड़केका पक्ष लेकर उनपर पिल पड़ा और उन 
दोनों छड़कोंके जुल्मसे उस छोटे लड़केको बचा लिया । 
इस मार-पीठमें उसको भी चोट लगी थी, पर अपनेसे 
दो बड़े लड़कोंको मार भगानेके कारण उसके दिलमे 
उत्साह भरा हुआ था; फिर भी वह अपनी बहादुरी 
जनाने और दूसरोंकी चपत खानेको एक-सा हलका 
काम समझता था । शिक्षककी मारपर भी उसके मँहसे 
एक शब्द न निकला | : 


iad 


* बहादुर बालक हुसन % 

बहादुर बालक हुसेन 
( लेखक--श्रीमुबारक अली ) 


“कहाँ जा रहे हो, अब्बा, यह फौजी वर्दी पहन- 
कर--यह ॒तलवार-बंदूक़ सँमालकर ? हुसैनने अपने 
पितासे पूछा । 

“अरे, तुम्हें माळूम नहीं हुआ ? दुश्मनोंने हमारी 
प्यारी तुर्कीपर चढ़ाई कर दी है । मैं उन्हींसे लड़ने 
जा रहा हूँ ।” हसैनके पिताने उत्तर दिया । 

तुर्की एक देशका नाम है, जो यूरोप और एशिया 
महाद्वीपमें फैला हुआ है । इस देशके रहनेवाले लोग तुर्क 
कहाते हैं । तुक बड़े ही बहादुर, बड़े ही लड़ाकू होते हैं । 
वे अपने देशपर बहुत प्रेम रखते हैं और उसकी 
रक्षाके लिये सदा मरने-मारनेको तैयार रहते हैं । 
हुसैनमे भी ये सब गुण थे । पिताका उत्तर सुनते 
ही उसकी नन्ही-नन्ही भुजाएँ फडक उठीं और वह 
बड़े उत्साहसे बोला---'तब तो, अब्बा, मैं भी आपके 
साथ चढेंगा और दुर्मनोंसे लडूँगा । बस, मुझे भी 
बंदूक़-तल्वार दिल्वा दीजिये | 

पिताने हँसकर कडा--'अभी नहीं, बेटा | अभी 
तुम छोटे हो । पहले बड़े तो हो लो, फिर खुशीसे 
लड़ाईपर जाना और दिळ खोलकर दुश्मनोंसे लड़ना ।? 

हुसैनने ज्रिद तो बहुत की, परंतु पिताके सामने 
उसकी एक न चली । उसे मन मारकर चुप हो 
जाना पड़ा । उधर कुछ दिनों वाद उसका पिता लड़ाईमें 
दुश्मनोंके हाथ मारा गया । जब यह खबर हुसैनके 
कानोंतक पहुँची, तब उसने मारे क्रोधके अपने होंठ 
काट लिये और कहा--“कोई मुझे छोटा न समझे | 
अगर मैंने तुर्कीके दुश्मनोंसे--अब्बाके दुइमनोंसे बदला 
न लिया, तो मेरा नाम हुसैन नहीं ।' 

इस तरह हुसैनने दुश्मनोंसे बदला लेनेकी ठान तो ली, 
परंतु बदला लेना हँसी-खेल नहीं था | जब हुसैनकी 


समझमें कुछ न आया, तब वह एक दिन फौजी 
छावनीमें जा पहुँचा और उसके अफ़सरको सब्र हाल 
सुनाकर बोला--“बस, मुझे एक बंदूक़् दिलवा दीजिये । 
में अभी दुश्मनोंको मारकर अपने बापकी मौतका 
बदला चुकाऊँगा |? 

हुसैनकी बातें सुनीं तो अफ़सरने उसकी पीठ 
ठोंकी और कहा--“शाबाश, बहादुर बच्चे ! तुम्हारी 
बातें सुनकर मुझे बड़ी खुशी हुई । मगर अभी 
तुम छोटे हो, जरा बड़े तो हो लो; फिर मैं तुम्हें 
बंदूक भी दूँगा, तलवार भी दूँगा | तुम दिल खोलकर 
दुशमनोसे बदला चुकाना ।? 

यह कहकर अफ़सरने हुसैनको बहुत प्यार किया 
और उसे अपने ही पास रख लिया; परंतु अफ़सरकी 
बातोसे-अफ्रसरके प्यारसे हुसैन प्रसन्न नहीं हुआ । 
उसके चेहरेपर हमेशा उदासी छायी रहती । वह हमेशा 
यही सोच-विचार किया करता कि कब मुझे बंदूक मिले 
और कब मैं दुशमनोपर आग बरसाउँ । 

धीरे-धीरे हुसैनकी बेचैनी बढ़ती ही गयी । अन्तमें 
एक दिन मौक़ा पाते ही वह बंदूककी तलाशमें छावनीसे 
बाहर निकल भागा और चलते-चलते लड़ाईके मैदानमें 
जा पहुँचा । वहाँ मरे हुए सिपाहियोंकी लाशोका 
बिछौना-सा ब्रिछा हुआ था । चारों ओर बंदूक़ें तथा 
गोलियाँ बिखरी पड़ी थीं । यह देखकर हुसैनकी 
खुशीका ठिकाना न रहा । उसने झपटकर एक 
अच्छी-सी बंदूक उठा ली और जेबमें बहुत-सी गोलियाँ 
भर लीं । इसके बाद वह लाशोंके ढेरमें जा छिपा 
और दुश्मनोंपर दनादन लगा गोलियाँ बरसाने । 

उधर दुश्मन बेखबर थे । उनको क्या पता 
था कि मौत उनके सिरपर खेल रही है । हुसैनकी 

# बिरति बिबेक बिनय थिग्याना । बोध जथारथ बेद पुराना ॥ # 


गोलियाँ लगते ही कुछ तो सदाके लिये धरतीपर 
सो गये और कुछ सिरपर पैर रखकर भागे । इतनेमें 
बही अफसर कई सिपाहियोंके साथ हुसैनकी तलाश 
करता हुआ वहाँ आ निकला । हुसैन बराबर गोलियाँ 
बरसाये जा रहा था । उसकी यह हिम्मत---यह 
बहादुरी देखी तो सब लोग बहुत दंग रह गये । 
अफ़सरने तो दौड़कर मारे. प्रेमके उसे छातीसे लगा 
लिया और कहा--“वाह रे, बहादुर बच्चे ! तूने दु३मनांसे 
अपने बापकी मौतका बदला तो चुका ही लिया, तुर्कीका 
मुँह भी उजला कर दिया ।' 


इसके बाद अफ़सरने हुसैनकी इस बद्दादुरीका कुल 
हाळ अपने बादशाहको लिख भेजा । उसे पढ़कर 
बादशाहको अचरज भी हुआ--खुशी भी हुई । 
उन्होंने तुरत हुसैनको अपने पास बुलाया और उससे 
बातें कीं । उसकी बातें सुनकर बादशाह बहुत खुश 
इए और उसकी पीठ ठोंकते-ठोंकते बोळे--'तू सचमुच 
तुर्कीका लाल है ।' इसके बाद उन्होंने उपे बहुत कुछ 
इनाम दिया और फौजमें एक अफ़सरकी जगह भी दे दी । 

फिर तो हुसैनने बहादुरीके ऐसे-ऐसे काम किये कि 
तुर्कीमे घर-घर उसकी बड़ाई होने लगी । 


वीर होरेशियो नेलसन 


( लेखक--श्रीमुबारक अली ) 


दिन जाते देर नहीं लगती । होरेशियो धीरे-धीरे 
पढ़ते-लिखते बारह वर्षका हो गया । इसके साथ-साथ 
उसका हौसिला भी बहुत बढ़ गया । एक दिन उसने 
समाचारपत्रमें पढ़ा कि उसका मामा मौरिस साक्लेङ्ग 
धीजनेबल' नामक जहाजका कप्तान हो गया है और अब 
उसके अधिकारमें थोड़ी-न-त्रहुत चौसठ बंदूकें रहेंगी । 

इतना पढ़ना था कि होरेशियो मारे हर्षके नाच 
उठा । उसने फौरन पिताको पत्र लिखा--“बस, मुझे 
मामाके पास भेज दीजिये, अब तो मैं जहाजका काम 
सीखँरा । 

ऐडमण्ड इस समय बीमार था और बाथ नगरमें पड़ा 
हुआ था | पुत्रका पत्र पढ़कर मुसकराया--'हुबला- 
पतला होरेशियो और जान खपायेगा जहाजके कठिन 
काममें । नादान कहींका !' परंतु होरेरियो भला, कब 
माननेवाला था । उसने पत्रोंमें लगातार एक ही बातकी 
झडी लगा दी--मुझे मामाके पास भेज दीजिये । मैं 
जहाजका काम सीखूँगा |? 

आखिर ऐडमण्डने अपने साले मौरिस साक्लेङ्गको 


लिखा---क्या करूँ, तुम्हारा भानजा होरेशियो नहीं 
मानता । बस, एक ही रट लगाये है- मैं जहाजका 
काम सीखूँगा, मामाके पास जाऊँगा | क्या कहते हो-- 
भेज दूँ उसे तुम्हारे पास ? 

साक्लेङ्गने उत्तर दिया--“जरूर भेज दो | जहाज- 
का काम सीखना हँसी-खेल तो है नहीं; एक दिन भी देख 
लेगा, तो अपने-आप सारी जिद छोड़ देगा ।? 


अब ऐडमण्ड क्या करता ? वह खयं होरेशियोको 
लेकर लंदन पहुँचा; परंतु उस समय साक्लेङ्ग लंदनमें 
नहीं था, कहां बाहर गया था । उसके अभावमें 
होरेशियोको बड़ी कठिनाई उठानी पड़ी | एक जहाजीने 
उसे बहुत समझाया---“यह पागलपन छोड़ो | जहाजपर 
काम करना मानो जान हथेलीपर लिये फिरना है । न 
दिन चेन समझो, न रात आँखोंमें नींद---बस, आठ 
पहर चौसठ घड़ी एक ही चिन्ता चित्तपर सवार रहती 
है कि न जाने कब्र समुद्रकी लहरें मुँह फाड़ें और हमें 
निगल जाये ।? परंतु होरेशियोने ये बातें एक कानसे 
सुनीं और दूसरे कानसे निकाल बाहर कीं । 


# घीर होरेशियो नेलसन % 

जब साक्लेङ्ग आ गया, तब होरेरियो 'रीजनेत्रल' पर 
काम करने लगा । धीरे-धीरे साक्लेङ्गको यह देखकर 
आश्चर्य हुआ कि होरेशियो कठिनाईके सामने अड्ता है, 
अड्कर प्रसन्न होता है और प्रसन्न होकर काम भी 
जल्दी-जल्री सीखता है । कुछ समय बाद साक्लेङ्गका 
मित्र जान राथबोन अपना जहाज लेकर “वेस्ट इण्डीज्‌?- 
के द्वीपपुंजकी ओर गया । साक्लेङ्गने . होरेशियोको भी 
उसके साथ भेज दिया । यात्रासे लौटनेके बाद राथबोनने 
साक्लेङ्गसे कहा--'भाई! तुम्हारे भानजेकी क्या तारीफ 
करूँ । वह कठिनाईके सामने घबराता नहीं, बल्कि 
अड जाता है; अड़कर खुशी मनाता है और फिर काम 
भी इतने सपाटेसे सीखता है कि बस, पूछो मत। देखना 
तो इस यात्रामें वह कितना काम सीख आया है |? 

xX xX xX 

रेस हॉर्स' और 'कारकैस बम? नामक दो जहाज 
उत्तरी धुवकी ओर जानेत्राळे थे । हारेरियोने यह समाचार 
सुना तो उसका हृदय बाँसों उछलने लगा | वह दौड़ा- 
दौड़ा पहुँचा मामा साक्लेङ्गके पास और बोला -भैमी 
उत्तरी घुवकी यात्रापर जाऊँगा | भिजवा दीजिये न मुझे |! 

मामाने लाळ-लाळ आँखें निकालकर कहा---“नादान 
लड़के, क्या उत्तरी धुत्रकी यात्रा करना दाळ-भातका 
कौर है ? वहाँ जाना मानो मौतको निमन्त्रण देना है | 

होरेरियोने मुसकराकर उत्तर दिया--'कुछ भी हो, 
आप तो मुझे भिजवा दीजिये ।! 

मामाने खीझकर कहा--'अच्छी बात है, रेस हॉर्स- 
का कप्तान लटविज मेरा मित्र है; में उससे कह दूँगा । 
बह तुझे ले जायगा |? 

होरेशियो मारे आनन्दके फूले अङ्ग न समाया और 
अपना सामान बाँध-मूँधकर रेस हॉर्सपर जा पहुँचा | यथा- 
समय दोनों जहाज खुले और बहुत दिनोंतक धडाधड 
आगे बढ़ते रहे; परंतु इसके बाद एक ऐसे स्थानपर 
पहुँचे, जहाँ चारों ओर बर्फ-ही-बर्फ था---कहीं पानीका 


चिह्न भी नहीं था । अब जहाज न आगे बढ़ सकते थे 
न पीछे हट सकते थे---बस, फॅसकर जहाँ-के-तहाँ रह 
गये थे । उपरसे मुसीबत यह थी कि मगर, घड़ियाल, 
रीछ आदि भयंकर प्राणी उनपर आक्रमण करते थे । 
दिनको तो किसी तरह प्राण बच भी जाते थे, परंतु 
रातको उनके आक्रमण इतने भयानक होते थे कि यात्री 
बेखटके सो भी नः पाते थे । 


एक दिन प्रातःकाल जो हाजिरी ली गयी तो 
होरेशियो अपने एक साथीसहित गायब था | लटविज्‌के 
पैरों तळेसे जेसे धरती खिसक गयी । उसने फौरन 
बिगुल बजवाया और सत्र जहाजी हथियार ले-लेकर 
चारों ओर दौड़ पड़े । उधर होरेशियो अपने साथीके 
साथ एक भयानक रीछपर आक्रमण कर रहा था-- 
लगातार गोलियाँ दाग रहा था | बिगुलकी आवाज सुनी 
तो साथी घत्रराकर बोला--“बस, लौट चलो, भाई ! 
कप्तान साहब नाराज होंगे ।' 


होरेशियोने उत्तर दिया--'ठहरो तो सही ! कहीं 
हाथमे आया हुआ शिकार छोड़ा जाता है |! 

इतनेमें लटविज भी कई जहाजियोंके साथ वहाँ जा 
पहुँचा । वह देखता क्या है कि होरेशियोकी गोलियाँ 
खतम हो चुकी हैं और वह बंदूक़के कुंदेसे ही रीछका 
मुकाब्रिला कर रहा है | उसके और रीछके बीच केवळ 
एक पतली-सी नाली है । रीछ नाली लॉधने और 
होरेशियोको चीर-फाड़ डाळनेकी घातमें है; परंतु 
होरेरियोको जैसे कठिनाईकी कोई चिन्ता नहीँ है, वह 
खुझीसे रीछके सामने डटा हुआ है और उसपर लगातार 
बंदूकका कुंदा फटकारे जा रहा है । लटविजने फौरन 
अपनी बंदूक सँभाळी और उसकी नाल रीछकी ओर 
कर दी । धाये-घायँके भयंकर खरसे दसों दिशाएँ कोप 
उठीं और रीछ लइखडाकर नालीमै जा रहा । 


अब ङःत्रिजने दाँत पोसते-पीसते होरेरियोसे 


६६६ # दभ मान मद करहि न काऊ । भूलि न देहि कुमारग पाऊ ॥ % 


व्य 


पूछा- “क्यों जी, तुम बिना आज्ञा लिये जहाजसे बाहर कठिनाईके सामने अड्ने और प्रसन्न होनेत्राला यही 


क्यों निकले ! बिगुलकी आवाजपर क्यों नहीं लोटे ? 
आखिर रीछसे क्यों इस तरह भिड़ रहे थे !” 

परंतु होरेशियोने बेखटके उत्तर दिया--'कुछ नहीं? 
जरा मैं इस रीछका चमडा पिताजीको भेंट करना 


चाहता था ।' 
>< x xX 


बालक बड़ा होनेपर “होरेशियो नेळसन'के नामसे प्रसिद्ध 
हुआ और इंगठेंडकी जलपेनाका प्रधान बना । इसने 
अपनी अद्भुत वीरतासे फ्रांसकी जलपेनाका नाश किया 
और अपने देशका मान बढ़ाया | आज भी जब अंग्रेज 
लोग होरेशियो नेळसनका नाम सुनते हैं, तब अभिमानसे 
उनकी छाती फूल उठती है । 

श्रीशङ्कराचायं 


सहस्रो बर्ष पूर्वकी बात है । सर्शाल्ल-निष्णात 
श्रीरिवगुरु नामक एक अत्यन्त पवित्र धर्म- 
निष्ठ ब्राह्मण थे | उनकी पत्नीका नाम सुभद्रा था । 
सुभद्रा देवी धर्मकी मूर्ति-जेसी थीं । अधिक आयु 
व्यतीत होनेके बाद भी उन्हें कोई संतान नहीं हुई । 
पुण्यमयी देवीने भगवान्‌ आशुतोष शिवकी आराधना 
. आरम्म की । शशाङ्करेखर संतुष्ट हुए और बृद्धावस्थामें 
उनकी कोखसे एक अत्यन्त तेजस्वी बाळक 
उत्पन हुआ । कहा जाता है, भगवान्‌ शङ्कर ही 
उपासनासे तुट होकर उक्त महिमामय बाळकके रूपमै 
अवतरित हुए । इनकी जन्मभूमि अबतक निश्चित 
नहीं हो सकी । कुछ लोगांका कहना है कि ये मलाबार- 
प्रदेशाने उत्पन्न हुए थे और कुछ लोग कर्णाट-देशान्तर्गत 
तुङ्गमद्रा नदीके तटवर्ती श्वङ्गभेरी नामक नगरको इनकी 
जन्मभूमि बताते हैं । इनकी बहुत छोटी आयुमे ही इनके 
पिताका शरीर शान्त हो गया । 


बाळक शङ्कर असामान्य मेधात्री थे । उनकी स्मरणशक्ति 
अत्यन्त तीक्ष्ण और बुद्धि प्रखर थी । एक 
वर्षकी आयुर्मे ही उन्होंने मातृभाषाकी वर्णमाला 
मुख्य कर ठी थी । द्वितीय वर्षमे लिखे 
अक्षर पढ़ने ळग गये थे | तृतीय वर्षमें पुराण और 
काव्य पढ़ने ळग गये थे | पञ्चम वर्षमें इनका यज्ञोपत्रीत 
संस्कार सम्पन्न हुआ और विद्याध्ययनके लिये ये गुरुगृह 


चले गये । इन्हें पढ़ानेमें गुरुको कुछ भी श्रम नहीं 
होता था | अपने सहपाठियोंको तो ये खयं पढ़ा दिया 
करते थे । सात वर्षकी आयु पूरी करते-करते तो इन्होंने 
चारों वेद, वेदाङ्ग, दर्शन, पुराण, इतिहास, काव्य और 
अलंकार प्रमृति झाख्नोंको अच्छी तरह पढ़ ही नहीं 
लिया, इन बिषयोंके ये पूरे पण्डित हो गये । इतनी 
छोटी उम्र और इतनी अद्भुत बुद्धि ! जो देखता, वही 
चकित हो जाता | इनके तर्क और प्रमाणके सामने 
बडे-से-बडे विद्रान्‌को भी पराजय स्वीकार करनी 
पडती थी । 

थोड़े ही दिनोमें इनकी कीति दूर-दूरतक फैल 
गयी । बड़े-बड़े नरेश इनके दर्शनार्थ आते । केरल- 
नरेशने इनके चरणोंमें त्िविश्र धर्मोपदेश प्राप्त किया | 
नरेदाने इन्हें विपुल धनराशि देनी चाही; किंतु इन्होंने यह 
धन धनहीनोंमे वितरित कर दो । मुझे इसको आवश्यकता 
नहीं ।? कहकर उसे लौटा दिया । विदा इनके जीवनमें 
उतर रही थी। ये निःस्पृह तो थे ही, संन्यास लेनेका 
इन्होंने निश्चय किया; किंतु स्नेहमयी जननी कॉप 
उठी । जर्जर कायासे नयन-पुत्तळी किस प्रकार प्रथक्‌ 
की जाय ! पुत्रको छोड़कर प्रेममयी जननी किस प्रकार 
जीत्रित रह सकेगी । 

एक दिन शङ्कराचार्य गाँत्रसे कुछ दूर किसी खजन- 
के यहाँ गये थे । मार्गमें एक छोटीसी नदी पड़ती 


$ श्रीयामुनाचाये ॐ 

थी । नदीमें जल कम था | नावकी आवश्यकता नहीं 
थी, इसलिये वे पार हो गये । उनकी माता भी साथ 
ही थीं । आते संमय नदी वर्षाके जलपे उमड़ पड़ी 
थी । माके साथ ये पार आ रहे थे | पानी कण्ठतक 
आ गया और ये बहने छो | इनकी माता घबरायीं | समय 
देखकर इन्होंने चःसे कहा--“मा ! भगत्रान्‌ संन्यासीसे 
प्रसन्न रहते हैं | यदि तुम मुझे संन्यास ले लेनेकी 
आज्ञा दे दो तो इस व्रिपत्तिमे मुक्ति मिल सकती है |! 
विचारके लिये अवकाश नहीं था । पुत्र-स्नेह-कातरा 
जननीने आज्ञा दे दी । फिर तो दूने उत्साहसे वे माताके 
साथ पार हो गये । “मैं समय-समयपर स्वयं आकर भेंट 
करता रहूँगा? इत्यादि बाक्योंसे माताको आश्वासन देकर 
वे पुण्यतोया नर्मदाकी ओर चळ पड़े | 

नर्मदातटपर जाकर उन्होंने आठ वर्षकी अतस्थामें 
गोविन्द भगवत्पादसे संन्यासकी दीक्षा ली | गुरुने इनका 
नाम भगवत्पूज्यपादाचार्य रक्खा । गुरुके बताये मार्गसे 
वहाँ ये शीघ्र ही योगसिद्र हो गये । गुरुने इन्हें कारी 
जाकर ब्रहमसूत्रपर भाष्य करनेकी आज्ञा दी । 

गुरुके आदेशानुसार आचार्य शङ्कर काशी पधारे । 
वहाँ चाण्डाल-वेशमें भगवान्‌ शङ्करने इन्हें दर्शन दिया । 
आचार्यने उन्हें पहचाना और चरणोंमें पड़ गये । फिर 


तो करुणामय पार्वतीत्रल्लम प्रकट हो गये । शङ्करा- 
चार्यने ब्रह्मसूत्रपर भाष्य लिखा | 
एक दिन सहसा एक वृद्ध ब्राह्मण उपस्थित हुए और 

एक सून्रके अर्थपर शङ्का कर बेठे | शङ्कराचार्यने उत्तर 
दिया | फिर शङ्का हुई । शास्रार्थ प्रारम्भ हो गया और वह 
आठ दिनोंतक चळता रहा । पत्मपादाचार्य--जो ` 
आचार्य शङ्करके काशीमें प्रथम शिष्य थे और जिनका पूर्व 
नाम सनन्दन था---आश्चर्यचकित थे | मेरे गुरुजी- 
जेसे अद्वितीय विद्वानसे इतने दिनोंतक शास्रार्थ करते 
रहनेकी क्षमता किसमें है ।? उन्होंने ध्यान-समात्रिसे 
देखा तो पता चछा कि ये तो भगवान्‌ व्यास बृद्ध 
ब्राह्मणके वेपमें उपस्थित होकर रा्नार्थ कर रहे हैं । 
ततक्षण उन्होंने हाथ जोड़कर स्तुति की-- 

शाङ्करः शङ्कर साक्षाद्‌ व्यासो नारायणः खयम्‌ । 
तयोर्विवादे सम्प्राप्ते न जाने कि करोम्यहम्‌ ॥ 

झाङ्कराचार्यने भगत्रान्‌ व्यासको पहचाना और वे उनके 

चरणोंमें गिर पड़े । अत्यन्त प्रसन्नतासे श्रीव्यासजी 
बोळे--'तुम्हारी आयु केवल सोलह वर्षकी है, वह समाप्त 
होनेपर आयी है । सोलह वरम मैं तुम्हें अपनी ओर- 
से ओर देता हुँ । धर्मकी स्थापना करो ।? आचार्यने 
भगवान्‌ व्यासकी आज्ञाका जीवनमें अक्षररा:पालन किया | 
आचार्य-जेसे बालकको जन्म देकर हिंदू-जाति कृतार्थ हुई । 


श्रीयामुनाचार्य 


श्रीवेष्णव-सम्प्रदायके एक प्रधान आचार्य नाथमुनि हो 
गये हैं । उनके एक पुत्र थे--ईश्वरमुनि । ईश्वरमुनि 
बहुत छोटी अवस्थामें ही परलोक सिधार गये । इन 
ईश्वरमुनिके ही पुत्र श्रीयामुना चार्य थे । पिताकी मृत्युके 
समय यामुनाचार्यकी अवस्था लगभग दस वर्ष थी | 
पुत्रकी मृत्युके बाद नाथमुनिने संन्यास ले लिया 
और वे मुनियोंकी तरह पवित्र जीवन बिताने लगे | 
इसी कारण उनका नाम नाथमुनि पड़ गया । 


पिताकी मृत्यु हो जाने तथा पितामहके संन्यास ले 
लेनेके कारण यापुनाचार्यका छालत-पालन उनकी दादी 
और माताने किया । उनका जन्म १०१० वि० सं०में 
वीरनारायणपुर या मदुरामें हुआ था । यामुनाचार्यकी 
अलौकिक प्रतिभाका परिचय उनके बचपनसे ही मिलने 
लगा | वे अपने गुरु श्रीमद्भाष्याचार्यसे शिक्षा लेने 
लगे. और थोड़े ही समयमें सब शात्रोंमें पारङ्गत हो 
गये | उनका विनीत मधुर खभाव बरबस सबको उनकी 

% गावहि खुनहि सदा मम लीला । ददतु रहित परहित रत सीला ॥ % 


> 


ओर आकृ करता था । उन्होंने १२ वर्षकी अवस्थामें 
ही अपनी बुद्धिकी प्रखरताके बलपर पाण्ड्य-राउ्यके 
आधे हिस्सेपर अधिकार प्राप्त कर लिया था । जिन 
दिनों वे अपने गुरुदेवके पास रहकर व्रिद्याध्ययन करते 
थे, उन दिनों पाण्ड्य-राज्यकी समामें विद्वन-कोलाहल 
नामक एक दिखिजयी पण्डित थे | राजा उनके प्रति 
अत्यन्त श्रद्वा-भक्तिका भाव रखते थे | जो पण्डित 
कोलाहलके साथ शास्त्रार्थमें हार जाते थे, उन्हें राजाके 
आज्ञानुसार दण्डखरूप कुछ वार्षिक कर कोलाहलको 
देना पड़ता था । कोलाहल सम्राटूकी तरह अपने 
अधीनस्थ पग्डितोसे कर वसूल किया करते थे । यापुना- 
चार्यके गुरु भाष्याचार्य भी उन्हें कर दिया करते थे। 
एक समय अर्थामात्र होनेके कारण भाष्याचार्य दो- 
तीन वर्षतक कर नहीं चुका सके । एक दिन कोलाहल- 
का एक शिष्य भाष्याचार्यकी पाठशालापर कर माँगनेके 
लिये आया | उसका नाम वंजि था । उस समय 
भाष्याचार्य कहाँ बाहर गये हुए थे, यामुनाचार्य ही वहाँ 
अकेले एक आसनपर बेठे थे । बंजिने आकर बड़े कड़े 
झब्दोंमें भाष्याचार्यको पूछा और बकाया कर माँगा | 
` उसके व्यत्रहारसे क्षुब्ध होकर यामुनाचार्यने भी कडे 
शाब्दोंमें उसमे कहा---'तुम्हारे गुरुपे मैं शाब्नार्थ करनेके 
लिये तैयार हूँ ।? बंजि यह सुनकर बड़ा क्रोत्रित हुआ 
और अपने गुरुके पास जाकर उसने सारा हाळ सुना 
दिया । सभाके सत्र लोग बारह वर्षके बालककी दिठाईपर 
चञ्चल हो उठे । राजाने फिरसे आदमी भेजकर पुछत्राया 
कि “क्या सचमुच वह लड़का शाख्रार्थ करना चाहता 
है !? यामुनाचार्यने अपनी स्वीकृति भेज दी और राजासे 
पण्डितोचित सत्रारी भेजनेका अनुरोध कर दिया | 
राजाने एक सत्रारी भेज दी । जब भाष्याचार्यने 
पाठशाळामें वापस आनेपर यह सब हाळ सुना, तब वे 
बहुत घत्रराये । यामुनाचार्यने उन्हें आश्वासन दिलाया 
और प्रणाम करके वे सत्रारीपर बैठ गये | 
उधर राजसमामें राजा और रानीमें यामुनाचार्यके प्रश्नपर 


मतभेद हो गया । राजा कोलाहळके पक्षम थे और रानी 
यापुनाचार्यके । रानीने कहा--'त्रिजय यामुनकी होगी 
और यदि न हुई तो मैं महाराजकी क्रीत दासीकी भी 
दासी बनूँगी ।? राजाने भी प्रतिज्ञा की कि “यदि वालक 
कोलाहलको हरा देगा तो मैं उसे आधा राज्य दे दूँगा |! 
इसी बीच यामुनाचार्य सभामें उपस्थित हुए । कोलाहळने 
बालकको देखकर बड़े गर्वसे हसते हुए रानीसे कहा--- 
“क्या यही लड़का मुझे जीतेगा ?? रानीने कहा--हाँ, 
यही लड़का आपको परास्त करेगा |! 

शास्त्रार्थ आरम्भ हुआ । यामुनाचार्यने कोलाहलसे 
तीन प्रश्न किये-- ( १ ) आपकी माता वन्ध्या नहीं 
है, इस वातका खण्डन कीजिये | ( २ ) पाण्ड्यावीश 
धर्मशील हैं, इसका खण्डन कीजिये और ( ३ ) रानी 
सावित्रीकी तरह साध्वी हैं, इसका खण्डन कीजिये । 
कोलाहल प्रश्न सुनकर बड़े चकराये । वे कुछ भी उत्तर 
न दे सके । अन्तमें यामुनाचार्यसे उत्तर देनेको कहा 
गया | यामुनाचार्यने तीनों प्रश्नोंका उत्तर दे दिया । 
रानीने प्रसन्न होकर कहा--“कोलाहळ ! बाळकने 
सचमुच तुम्हें जीत लिया |? रानीने उस समय अपनी 
भाषामें “आलबन्दारः कहकर अपना भाव व्यक्त किया 
था, इसी कारणसे उसी दिनसे यामुनाचार्यका नाम 
“आळत्रन्दारर पड़ गया । राजाने अपनी प्रतिज्ञाके 
अनुसार यामुनाचार्यको आधा राज्य दे दिया । 
यामुनाचार्य सिंहासनपर बैठकर बड़ी दक्षताके साथ 
राज-काज सँभालने लगे । उन्होंने समीपके कितने ही 
राजाओंको परास्त किया | 

ये ही श्रीयामुनाचार्य प्रसिद्ध श्रीरामानुजाचार्यफे परम 
गुरु थे । यामुनाचार्यका रामानुजाचार्यपर बड़ा प्रेम था 
और रामानुजाचार्य भी उनके प्रति अट्ट भक्तिभाव 
रखते थे । यापुनाचार्यने मृत्युकाले श्रीरामानुजाचार्यको 
स्मरण किया, परंतु उनके पहुँचनेके पूर्व ही बे दिव्य 
धामको पधार गये थे | उनके मनें रही हुई तीन 
कामनाओंको श्रीरामानुजाचार्यने भळीमाँति पूर्ण किया। 


> 


ॐ भ्रीर/मानुजाचाये + 


श्रीरामानुजाचार्य 


( टेखक--श्रीरामचन्द्र बागची ) 


दक्षिण भारतके पाण्ड्यराज्यका महाप्रभूतिपुरी वह 
पावन स्थान है, जो आचार्यके आविर्भावसे धन्य हुआ । 
आसुरिकेशवाचार्य दीक्षित चन्द्रम्रहणके समय केरविणी- 
सागर-संगमपर अपनी पल्नीके साथ ख़ान करने आये 
थे । उनकी पत्नी श्रीकान्तिमतीजी श्रीयामुनाचार्यजीके 
शिष्य श्रीशैलपूर्णजीकी बहिन थीं | भगवदीय वरदानसे 
जो तेजोमय पुत्र उन्हें यथासमय प्राप्त हुआ, उसका 
नाम लक्ष्मण ख्खा गया | यही बालक लक्ष्मण भक्तिमार्गका 
पुनरुद्वारक हुआ और जगद्गुरु रामानुजाचार्य कहलाया | 


पिताके परलोकवासके अनन्तर लक्ष्मण अद्वैतशाल्नमें 
निष्ठा रखनेवाले आचार्य यादवप्रकाशजीके पास अध्ययन 
करने लगे, लेकिन लक्ष्मणको अद्रेत-शिक्षामें तनिक 
भी रुचि नहीं थी । भक्ति, देवार्चन आदि श्रवण, 
मननकी अपेक्षा निम्नकोटिके साधन हैं--यह उनका 
हृदय स्वीकार नहीं करता था । भगवानके सचिदानन्दघन 
श्रीबिग्रहको मायामय बताना उन्हें सद्य नहीं था | 
थोड़े ही दिनोंमें श्रृतियोंके अर्थके सम्बन्धमें गुरु-शिष्यमें 
मतभेद रहने लगा, लेकिन इस मतभेदके कारण 
बाळक लक्ष्मणकी गुरुभक्तिपर कोई प्रभाव नहीं पड़ा | 
वे गुरुदेवका पूरा सम्मान करते थे । 


आचार्य यादवप्रकाशाजी मन्त्रशाख्नके भी विद्रान्‌ थे | 
काञ्चीकी राजकुमारीको ब्रह्मपिशाच पीड़ा दे रहा था | 
राजाके आमन्त्रणपर आचार्य अपने शिष्योंके साथ 
राजभवन पधारे; किंतु उनके किसी भी मन्त्र-तन्त्रका 
कोई प्रभाव नहीं पड़ा । अन्तमें ब्रह्मपिशाचने ही बताया 
कि यदि भगवद्भक्त लक्ष्मण उस कन्याके मस्तकपर 
अपने चरणं रख दें तो कन्या अच्छी हो जायगी और 
पिश्ञा भी इस दुःखद योनिसे छूट जायगा । गुरुकी 


आज्ञासे लक्ष्मणने ऐसा ही किया । राजकुमारी खस्थ 
हो गयी । फलतः राजाने बहुत अधिक द्रव्य देकर 
लक्ष्मणका सम्मान किया | लक्ष्मणने वह सब धन 
आचार्य यादवप्रकाराजीको अर्पित कर दिया, लेकिन 
यादवप्रकाशजीके मनमे ईर्ष्या उत्पन हो गयी | अब वे 
लक्ष्मणको अपनी कीर्तिमें बाधक मानने लगे । उन्होंने 
लक्ष्मणको मार डालनेका निश्चय किया । काशीयात्राके 
बहाने वे सबके साथ चल पड़े | उनका उद्देश्य 
लक्ष्मणको किसी घोर वनमें मरवा देना था; किंतु 
गोण्डाख्य पहुँचनेपर लक्ष्मणको इस षड्यन्त्रका पता लग 
गया । वे गुरुदेवका साथ छोड़कर अलग हो गये । 
अनजान मार्ग, भयंकर वन, काँटों और पत्यरोंसे 
बालक लक्ष्मणके पैर क्षत-विक्षत हो गये । भूख-प्यासने 
शरीरको असमर्थ बना दिया । अन्तमें आतुर होकर 
वे भक्तमयहारी भगवानको पुकारने लगे | इसी समय 
उन्हें एक व्याध-दम्पति दिखायी पड़े । उन दोनोंने 
बताया कि यहाँसे काञ्ची बहुत दूर है, जहाँ लक्ष्मणको 
जाना है । रात्रिको वहीं विश्राम करना था । रातमें 
व्याधपत्नीको प्यास लगी ।- सबेरा होनेपर थोड़ी दूर 


चळनेपर एक कुआँ दिखायी पड़ा । कुएँपर बहुत मनुष्य 


जल भर रहे थे । कोई पात्र न होनेके कारण लक्ष्मणने 
अञ्जलितं जल लेकर तीन बार व्याधपल्नीको जल 
पिळाया । चौथी बार वे जल पिलाने गये तो न 
वहाँ व्यात्र था न व्याधपत्नी । पूछनेपर ज्ञात हुआ कि 
वह स्थान तो काञ्चीनगर है । अब लक्ष्मण समझ 
गये कि भगवान्‌ लक्ष्मीनारायणने ही उन्हें दर्शन दिया था 
और उस भयंकर बनसे रात्रिमें सोतें समय उन्हें काञ्ची 
पहुँचा दिया । लक्ष्मण घर आये । माताने पुत्रको 
ढृदयसे ढगा लिया । जब ढक्ष्मणके मामा काश्चीपूर्णजीने 


६७० 


सब बातें सुनीं तब उन्होंने उसी शालकूपके जलसे 
नित्य भगवान्‌ वरदराजको स्नान करानेका आदेश दिया | 


# सुनि सुनु साधुन्ह के गुन जेते । कहि न सहि सारद श्रुति तेते ॥ # 


भगवत्कृपाका यह अनुभव करके बालक लक्ष्मणका 
हृदय भक्तिसे पूर्ण हो उठा । 


फैलन कु 


श्रीमध्वाचार्य 


श्रीमध्वाचार्यका जन्मे दक्षिण तुलुबदेशके बेलिग्राम- 
में मधिजी भट्ट नामक एक वेद-वेदाङ्ग-पारङ्गत ब्राह्मणके 
घर हुआ था । इनकी माताका नाम वेदमती था | 
ब्राह्मणदम्पतिको दो पुत्र होकर मर गये थे । तब उन्होंने 
पुत्रकामनासे भगवान्‌ श्रीनारायणकी उपासना की और 
एक बालकका जन्म हुआ । इस बालकका नाम ब्राह्मण- 
ने वासुदेव रखा । यज्ञोपत्रीत होनेके बाद वासुदेवाचार्य 
वेदाध्ययनके लिये प्रामपाठशालामें भेजे गये । कहा 
जाता है कि खयं वायु देवता ही भगवान्‌ नारायणकी 
आज्ञासे मध्वाचार्यके रूपमे प्रकट हुए थे । 
; ग्राम-पाठशालाकी रिक्षा समाप्तकर वासुदेव अपने 
` घरपर ही विभिन्न शाञ्रोंका अध्ययन करने लगे । इसी 
समय उनके चित्तमें संन्यासकी आकाङ्का उत्पन्न हुई । 
उन्होंने ग्यारह वर्षकी उम्रमें ही अद्वैतमतके संन्यासी 
आचार्य अच्युतपक्षाचार्य ( दूसरा नाम शुद्वानन्द ) से 
दीक्षा ले ळी | इनका नाम पूूर्णप्रज्ञर रक्खा 
गया । संन्यास लेकर इन्होंने गुरुके पास वेदान्त पढ़ना 
आरम्भ किया, परंतु इन्हें गुरुकी व्याख्यासे संतोष 
नहीं होता और ये उनकी व्याख्याका प्रतिवाद करने 
-लाते थे । इनकी विद्वत्ताकी प्रशंसा चारों ओर होने 
लगी । जब ये वेदान्तशाख्नमें पारङ्गत हो गये, तब 
गुरुने उन्हें 'आनन्दतीर्थ' नाम देकर मठाधीश बना 
दिया । आनन्दज्ञान, ज्ञानानन्द, आनन्दगिरि आदि 
नामोंसे भी वे प्रसिद्ध हुए । आनन्दतीर्थ अब मठाघीश 
होकर साधन-भजन करने लगे | त्रीच-त्रीचमें वे पण्डितों- 
से शात्रार्थ भी करते थे । एक बार वे दक्षिण- 


विजय करनेके लिये निकले | उनके गुरु अच्युतपक्ष 
भी अन्यान्य साथियोंके साथ दक्षिण आये और 
मंगलैरसे सत्ताईस मील दक्षिण विष्णुमंगलम्‌ स्थानमें ठहर 
गये । यहाँपर आचार्यने नाना प्रकारकी योगसिद्वियाँ 
दिखायीं । 

कुछ दिनों बाद यहाँसे वे त्रिवेनद्रम्‌ गये | वहाँ- 
के राजाकी समामें श्रंगेरीमठके अध्यक्षके साथ उनका 
शास्त्रार्थ हुआ । त्रिवेन्द्रम्‌से वे रामेश्‍वर आये | फिर वहाँसे 
वे श्रीरंगम्‌ और वहाँले पलानदीके तटवर्ती उदीपीमे आये । 
यहींपर उन्होंने गीतामाष्यकी रचना की और उसमें अपने 
मतका सारांश दे दिया । पीछे उसीके आधारपर उन्होंने 
वेदान्तसूत्रका भाष्य लिखा । कहते हैं कि गीता- 
भाष्यकी रचना करके आचार्य बदरिकाश्रम गये और 
भगवान्‌ व्यासदेवके प्रत्यक्ष दर्शन होनेपर इन्होंने उक्त 
ग्रन्थ व्यास भगवान्‌को समर्पण कर दिया । व्यासजीने 
प्रसन्न होकर इन्हें शालप्रामकी तीन मूर्तियाँ दीं । ये 
ही तीनों मूर्तियाँ आचार्यने सुब्रह्मण्य, उदीपिं और 
मध्यतलमें प्रतिष्ठित कीं । शालग्रामजीके सिवा एक 
श्रीकृष्ण-मूर्तिकी भी स्थापना उदीपिमें आपने की थी । 
इस कृष्णमूरति-परतिष्टाका इतिहास इस प्रकार है । एक 
व्यापारीका जहाज द्वारकाले मलाबारको जा रहा था । 
तुळ्त्रके समीप वह डूब गया । उसमें एक कृष्णविग्रह 
गोपीचन्दनसे आवृत विराजमान था । मध्वाचार्यको 
भगवानूने आदेश दिया, इसीसे उन्होंने मूर्तिको 
जळपे निकालकर उदीपिमें उसकी स्थापना की । तभीसे 
उदीपि मध्वमतानुयायियोंके लिये तीर्थ होः गुया । 


च 2 क-त- --- 


% श्रीचेतन्यका बाल-विलास # 

श्रीवलभाचार्य 


आचार्यपाद श्रीवल्लभाचार्यका जन्म चम्पारण्य- 
में हुआ था । इनके पिताका नाम लक्षण भट्रजी ओर 
माताका नाम श्रीइलम्मा गारु था । ये उत्तरादि तेलंग 
ब्राह्मण थे । इनके पूर्वज दक्षिणके काँक्ररत्राइ नामक 
ग्राममें रहते थे । 

इनके यथासमय द्विजाति-संस्कार हुए । काशीमें 
इन्होंने श्रीमाधवेन्द्रपुरीसे वेद-राख्नादिका पूर्ण अध्ययन 
किया । ग्यारह वर्षकी अत्रस्थामें ही इन्होंने अध्ययन 
समाप्त कर लिया था । काशीसे ये बृन्दावन चले गये | 
वहाँ कुछ दिन रहनेके बाद ये तीर्थाटनके लिये खाना 
हुए । इन्होंने विजयनगरके राजा कृष्णदेवकी समामे 
उपस्थित होकर वहाँ बड़े-बड़े विद्वानोंको शाब्रार्थमें 
हराया । वहींपर इन्हें वेष्णवाचार्यकी उपाधि प्राक्त हुई । 
राजाने सब मंहामान्य विद्वानोंके सामने श्रीवछभाचार्यको 
खर्णसिंहासनपर बेठाकर उनका साङ्गोपाङ्ग पूजन किया 
और बहुत-सा सोना मेंट किया । उस समय आपने 


कुछ ही भाग लेकर दोष सत्र बहाँके विद्वानों और 
ब्राह्मणोंको बॉट दिया | इससे इनका त्याग-भाव प्रत्यक्ष है । 

श्रीवल्लम विजयनगरसे चछकर उज्जैन आये और 
वहाँ क्षिप्रा नदीके तटपर. एक अश्वत्थ बृक्षके नीचे 
उन्होंने निवास किया | वह स्थान आज भी इनकी 
ब्रेठकके नामसे प्रसिद्ध है | मथुराके धाटपर भी ऐसी ही 
एक वैठक है और चुनारके पास भी इनकी एक बैठक 
और मन्दिर है। उस बैठकके आँगनमें एक कुओं है, जो 
“आचार्य-कुआँ? कहलाता है । कुछ दिनों बाद आचार्य 
वल्लभ बृन्दावनमें आकर .श्रीकृष्णकी उपासना करने लगे | 
भगवान्‌ श्रीकृष्णने इनकी अचळ भक्ति और कठोर तपसे 
प्रसन्न होकर इन्हें दर्शन दिये और बाठगोपाठकी पूजाका 
प्रचार करनेका आदेश दिया । ऐसा प्रसिद्ध है कि इन्होंने 
भगवान्‌ श्रीकृष्णकी प्रेरणासे ही ब्रह्मसूत्रके ऊपर 
'अणुभाष्य' की रचना की थी । 


श्रीचेतन्यका बाल-विलास 


[ अप्रकाशित श्रीचैतन्य-कथासे ] 
( लेखक--पटनाप्रबासी श्रीकृष्णचेतन्य गोस्वामी ) 


अमिय निमाईका हुआ बालःविलाख विचित्र । 
सरस अलौकिक प्रेममय, ज्यों गोपाल चरित्र ॥ 


बे जन्म-कालखे दीर्घेकाय, 
नीरोग और अति चञ्चल थे। 


थी अङ्गकान्ति खर्णाभ, केश 


घुंबराले काले अविरल थे॥ 
गड़ जाती दृष्टि अचळ होकर, 

कोमलता तनकी ऐसी थी। 
कहनेमें ही आ सके नहीं, ग 

मोहकता उनकी ]र्‍थी॥ 
लेता जो उनको गोदीमें, 


पुलकित निहाल हो जाता था। 


इतना आकर्षित होता, फिर 
जल्दी उतार नहिं पाता था॥ 


सब ही ललचाते रहते थे 
उनको निज हृदय लगानेको । 
लाते थे 
नित बालकके बहलानेको ॥ 
रोना या कभी मचलना भी 
उनका न अकारण होता था। 
सबसे हरिनाम कराना ही 
कारण साधारण होता था॥ 
नित मिश्र-भवनमै होती थीं 
अनुपम अमालुषिक लीलाएँ। 
पूरी वे होंगी नहीं कदा-चित्‌, 
जीवनभर भी 


घनेरे 


उपहार 


हम गाएँ॥ 

विश्वरूप प्रभुने किया जब गृह तज प्रस्थान | 
तब जो नब लीला हुई, सुनिए उसका गान ॥ 
प्रभुके उद्धत भावका हुआ उसी दिन शेष । 
कष्ट पिताका देख बे चिन्तित हुए विशेष ॥ 

पढ्नेमें चित्त प्रवृत्त हुआ, 
सारी दिनचयो ही बदली। 

माको समझाते गोद बेठ 
प्रोढ़ोकी-सी कह बात भली॥ 

परमाथे-मागंमे गण श्रात, 
धर मेरे ऊपर भार सभी। 

चिन्ताकी है कुछ बात नहीं, 
सब विधि हुँ मै तैयार अभी ॥ 

फिर गौर पठनमे दत्तचित्त 
हो गये, , खेलमें थे जैसे। 

स्थितियाँ जीवनकी धाराको 
परिवर्तित कर देती पेसे॥ 
बतमानसे है नहीं मनुजांको ` संतोष। 
देखा जाता विश्वमे डाह, मोह या रोष ॥ 

पदहले विश्वम्भर उद्धत थे, 
तव मिश्र महा चिन्ता करते। 

कुलम न हुआ ऐसा कोई, 
यह सोच व्यथा मनमे भरते ॥ 

अब श्रीविश्वम्भर परम शान्त 
पकान्त पठनमे . लीन हुए । 

तो भी न पिताको तोष हुआ, 
नव चिन्तासे बे क्षीण हुए ॥ 

भावना हुई, ज्यो विश्वरूप 
दसा पढ्‌ ल्यि, हो गये संन्यासी । 

वैसा ही यह भी हो न कहीं 
पा ज्ञान, त्याग गृह वनवासी ॥ 

मूच्छो हटनेपर एक दिवस 
जव विश्वम्भरने खम्न कहा, 

तब तो न मिथजीके मनमे 
कुछ भी बाकी संदेह रहा॥ 

तत्काल विचार किया उनने, 
अब पढ्नेका कुछ काम नहीं। 

रद्द जाय भले ही मूर्ख पुत्र, 
पर संसारी बन रहे यहीं ॥ 


% जननी जनक बंधु सुत दारा । तनु घनु भवन सुहृद परिवारा ॥ % 


फिर तुरत मिला आदेश 
निमाईको “अब पंढूना बंद करो' 

है शपथ हमारी तुम्हे, ओर 
जो चाहो सो खच्छन्द्‌ करो॥ 

इस भाँति निमाईके पढ्ने- 
लिखनेका सारा काम रुका। 

साथ ही शिष्ट्ता, भलमनसीका 
चाळू था खो धोत चुका॥ 

प्रकाश रहता है, 
तबतक तम आता है पास नहीं । 

पर सूरज ढलते ही आनेमे 


जबतक 


अन्धकारको त्रास नहीं॥ 
सो हुआ तुरत उद्दण्ड भाव 

उनका पहलेके ही समान । 
घरमे, बाहरमे भी ऊधमका 

जोर चला बढ़ता महान ॥ 


सुनते न पिता-माताकी भी 
वह बात, न रहते थे घरमे। 
बदनामी होने लगी महा 
उनकी सारी नदियाभरमे ॥ 
एक दिवस प्रभुने रची रचना एक विचित्र। 
घूरे परकी हाँड्याँ ले आए अपवित्र ॥ 
सेकड़ा हाँड्रियांका पर्वत- 
र सा बना, उसीपर आप चढे । 
तालियाँ बजाकर हँसते थे 
बालक सब चारों ओर खड़े॥ 
माने आकर जब यह देखा 
तो महा दुखी हो वह बोली-- 
'ब्राह्मणके घरमै जन्म हुआ! 
यह तेरी केसी मति डोळी ॥ 
कोई भी जिससे छू जानेपर 
जाकर नदी 
उसको शरीरमै लेपन कर 
तू हँसता है, सुख पाता है ॥' 
अतिशय पवित्रता-शील शची- 
देवीके मनमै कष्ट 
बेटाका पेसा नीच खेल लख 
सारा , गोरच नष्ट 


नहाता है 9 


हुआ | 


हुआ ॥ 

माँ ग्लानिग्रस्त हो इधर कुपित 
मनमै होती जैसे-जेसे। 
प्रभु उन्हे खिझानेको हँस करके 
और कुढ़ाते थे चेसे॥ 
फिर बोले--'मा ! जूठा-कूठा ? 
सारा विचार मनका भ्रम है। 
विसु है ईश्वर- सवैत्र ब्याप्त; 
उनको नीचा-उँचा सम है ॥? 
मा चकित हुई खुन बात, पुनः 
फुसलाने लगीं 
पर नहीं निमाई राजी थे 
उस जूठनसे हट आनेको ॥ 
बोले, “तुमलोगोने ही तो 
अज्ञान-भाव हैं 
पढ़ना ही तो कर दिया बंद, 
फिर ज्ञान हमे केसे आप॥ 
पढ्नेकी जब आज्ञा होगी, 
तब ही हम उठकर आयेंगे । 
रहेंगे बेठे याही; 
चाहे जो दुख पायेंगे॥? 
खुत-जननी-संवादमे जुडे बहुत-से लोग। 
माको समझाने ठगे, पाया खूब खुयोग ॥ 
“सवेत्र 


नहानेको । 


न 
फलाए । 


यदि नहीं, 


वाप ही वब्चयॉपर 
शासन कर 
है उलटी वात यहाँ--छड़का 
ही पढ्नेको है हठ लाता ॥' 

सुत सूखे रहे मेरा जगमें, 
यह माँको था क्या इष्ट कभी । 


पढ्ने बेठाता । 


इस रोक हटानेको विद्रोही 

हुप इधर विश्वम्भर थे। 
यह सत्याग्रह था किया और 

होते उत्पात निरन्तर थे॥ 
उनके ऊधमखे अब उठे 

सब लोग वहाँके प्रतिवासी। 
पर इतनेपर भी मिश्र रहे 

दढ अपने हठपर विश्वासी ॥ 
बस चला न कुछ विश्वम्भरका, 

तब माका ही पल्ला पकड़ा। 
“घूरेपरसे 


न उठेंगे हम! 
सत्याग्रह कर उनको जकड़ा ॥ 

बच्चोका बल माँका अञ्चल, 
हढ़ दुग वबही--संदेह नहीं। 

रोने, सोने, खाने, गाने, 
पानेका होता 
सर्वत्र त्रास पाकर बालक 
माता अञ्चलतक आता है। 

तब अभय नेहकी धारासे 
कृतकृत्य वहीं हो जाता है॥ 

सत्सत्याग्रहसे माँ- 
की आखाोमे आँसू आया। 

इच्छाके ही अनुसार गोर- 
ने उनसे आश्वासन पाया ॥ 
कहनावतमे बालहठ है जगमे विख्यात । 
मिला पिता-आदेर भी, हटा पठन-च्याघात ॥ 


तब तो बेरोक लगा चलने 


केन्द्र वहीं ॥ 


खुतके 


अध्ययन गौरका सुखकारी। 

पर विश्वरूपकी घटनासे बह मनोयोगसे लगे उधर, 
थे नहीं मिश्र ही तुष्ट कभी॥ चञ्चलता दुर हुई सारी॥ 

“यह भी न हाथमे रह अध्यापक लख सचकित होते थे 
पायेगा पढ्ते ही? उनने जाना । उनकी बुद्धि-विलक्षणता । 

इसलिये गौरके पढ़ने-लिखनेका शालाका कोई छात्र नहीं 
विरोध उनने ठाना ॥ कर सकता था उनकी समता ॥ 
( प्रेषक-आचार्य श्रीमदनमोहन गोस्वामी वै० दर्शनतीर्थ ) 

DINERS 

9 सब के ममता ताग बटोरी । मम पद्‌ मनहि बाँध बरि डोरी ॥ % 


सूयं और परमा 


( लेखक-श्रीमदनगोपालनी सिंहल ) 


बगदादके खलीफा वलीदकी सेनाओंने अपने युवक 
सेनापति मुहम्मद बिन कासिमके नेतृत्वमें देवल (सिंध) 
पर आक्रमण किया था- सन्‌ ७१८ में । 

उस समय सिंधके शासक थे महाराजा दाहर । 
युवराज जयशाहके संचालनमें आर्यसेनाएँ युद्धक्षेत्रमे 
भेजी गयीं, किंतु देव उनके प्रतिकूल था । देवलकी 
सेनाएँ हार गयीं और उसके बंद्रगाहपर चाँद-तारेका 
हरा झंडा लहराने लगा । 

महाराज दाहरने यह समाचार सुना तो युद्धके लिये 
उनकी मुजाएँ फड़कने लगीं | वे खयं रणक्षेत्रमें आये; 
किंतु परिणाम कुछ न निकला | शात्रुकी अनेक सेनाओं- 
को मृत्युकी गोदमें ढकेलते हुए वे खयं भी अमरत्वको 
प्राप्त हो गये । हजारों मुसल्मानोंने मिलकर जीवित 
दाहरका नहीं, किंतु मरे हुए दाहरका सिर काट लिया, 
उसे खलीफाको भेंट करनेके लिये | . 

अन्तःपुरमें महारानीने यह सुना तो बह क्रोधसे 
पागल हो उठी | अपनी ख्लियोंकी सेनाके साथ उसने 
मुस्लिम सेनाओंपर आक्रमण किया; किंतु कुछ ही देर 
पश्चात्‌ बह भी रणक्षेत्रमें सदाके लिये सो गयी । 

युद्ध समाप्त हो गया | 

दाहरका महल लुटने लगा और ढूटका जो सामान 
कासिमके हाथ आया, उसमें प्रमुख थे--दाहरका सिर, 
दाहरकी दोनों पुत्रियाँ, सूर्य और परमाल और दाहरका छत्र | 

` ळूटका यह सभी सामान मेंटके रूपमे कासिमने 
खलीफा वलीदके पास बगदाद भेज दिया और स्वयं वहीं 
ठहरकर सम्पूर्ण भारतको त्रिय करनेका कार्यक्रम 
बनाने लगा । 
x x x 


ग्वलीफाने जो दाहरका सिर देग्वा तो मारे डग्के 


कॉपने लगा । “या अल्लाह! क्या हिंदुस्थानके काफिरोंकी 
शक्र इतनी खूँखार होती है ?? उसके मुँहसे निकल 
पड़ा और उसने उस कटे हुए सिरको शीघ्र ही अपने 
सामनेसे ले जानेकी आज्ञा दी | 

अब भेंटकी दूसरी बस्तु उसके सामने लायी गयी-- 
सूर्य और परमाल । उन्हें देखकर खलीफाकी आँखें 
खुली-की-खुळी ही रह गयीं । “ये दाहरकी बेटियाँ हैं 
या बहिइतकी हरे ?? उसके मुँहसे निकल पड़ा और 
उसने अपने सेनिकोंको बहाँमे चले जानेकी आज्ञा दी । 
अब महळके उस कक्षमें खलीफा था और नि:सहाय, 
निराश्रित और अनाथिनी दोनों कन्याएँ। उसने सूर्य देवीकी 
ओर देखा और उससे अपनी झादीका प्रस्ताव किया | 


खलीफा समझता था कि इसपर सूर्यदेवीको क्रोध 
आयेगा, किंतु न जाने क्यों ऐसा नहीं हुआ, क्रोधके 
स्थानपर करुणाका सागर उमड़ पड़ा-सूर्यदेवी रो उठी । 

क्यों £ क्यों ? रोती क्यों हो ?? कहता हुआ 
खलीफा अपने आसनसे उठकर सूर्यदेवीकी ओर बढ़ा तो 
दोनों ही बहिनें कूदकर एक ओरको हट गयीं । 

'हमें न छूना, खलीफा !? सुर्यदेवीने कहा । “हम 
आपके योग्य नहीँ रह गयी हैं, हमें नीच कासिमने 
अपवित्र कर दिया है |! 

__ खलीफापर मानो बञ्रपात हुआ, उसने अपना सिर 
पकड़ा और अपने आसनपर गिर पड़ा । 

“ओह नीच कासिम !” खलीफाकी आँखोंसे 
चिनगारियाँ निकल रही थीं । “मेरे साथ यह धोखा !” 
उसने कहा और उठकर एक ओरको चला गया । 

परमाल अत्यन्त भोली बच्ची थी; वह सारी आयु 
सूर्यके साथ रही, किंत इस घटनाको वह कुछ भी न 


# सरदारबाई # 


ओर देखा और आँखों-ही-आँखोमें सूर्यने उसका उत्तर 
भी दे दिया । परमालके होठोंपर मुसकानकी एक धीमी- 
सी रेखा खिंच गयी । 

खलीफाने अपनी बञ्र-जैसी वाणीमें आज्ञा दी 
“जाओ, कासिमकी जिंदा लाशको सुखी खालमें सीकर 
मेरे सामने हाजिर करो ।' और उसक्रे दूत हिंदुस्थानकी 
ओर दौड़ पड़े उसके हुक्मकी तामील करनेके लिये । 

कासिमने ब्रहुतेरा चाहा कि उसे जिंदा ही खलीफा- 
के सामने ले जाया जाय और वहाँ पहुँचकर वह एक 
बार अपने कानोंसे सूर्यदेवीकी बात सुन सके और 
अपने मुँहसे अपने निर्दोष होनेका प्रमाण दे सके; 
किंतु उसकी एक भी न सुनी गयी । सेनापति कासिम- 
को सूखी खालमें सी दिया गया । 

खालके उस बोरेमे बंद कासिमकी लाश खलीफाके 
सामने लायी गयी । उसे देखते ही खलीफाका क्रोध 
और भी भड़क उठा और उसने उठकर खालके बोरेपर 
ही लाते लगायी । 

क्रोध कुछ शान्त हुआ तो दूतोंने कासिमका अन्तिम 
मंदेश खलीफाको सुनाया । 

'तो क्या कासिम बेकसूर था !? खलीफा सोचने 
ळगा, “नहीं, नहीं, ऐसा नहीं हो सकता; वे मासूम 
लड़कियाँ इतना झूठ वोळनेकी हिम्मत नहीँ कर सकतीं।? 

कहता-कहता वह अपने महलकी छतपर चढ़ गया, 


उसने हुक्म दियाकि सूर्य और परमाळको वहीं उपस्थित. 


किया जाय । 
दोनों आर्य-बाढिकाएँ फिर खलीफाके सामने लायी 

समझ सकी। उसने अत्यन्त जिज्ञासाभरे नेत्रोसे सूर्यकी गयीं। 


“मैने कासिमको अपनी तौहीनकी माकूल सजा 
दी है लड़कियों ! उसकी लाश मेरी ठोकरें खाकर नीचे 
दरबारमें लोट रही है |? खलीफाने कहा | “लेकिन सच- 
सच बता दो; तुमने जो कुछ कहा था, क्या वह 
सही था ?! 

“नहीं, बिल्कुल नहीं; वह तो झूठ था, एक दम झूठ !? 
सूर्यदेवीने उत्तर दिया । 

खलीफाका चेहरा क्रो्रसे लाल हो गया । “तो फिर 
तुमने यह झूठी बात क्यो कहाँ ?? वह चीख उठा । 

“अपने देशके पतन और अपने पिताकी मौतका 
बदला लेनेके लिये ।' सूर्यदेवीने विकट 
उत्तर दिया | 

क्रोधके मारे खलोफाके मुँहसे एक शब्द भी न 
निकल सका । “यों £ क्या सोच रहे हो, खलीफा ? 
हम आर्य-ललाएँ हैं; संसारमै किसका साहस है कि _ 
वरह हमारे शरीरका स्पर्श भी कर सके | फिर उस बेचारे 
कासिमकी क्या बिसात थी कि वह हमारा सतीत्व नष्ट 
कर पाता !' सूर्यदेवीने कहा । और इससे पहले ही कि 
खलीफा उनके लिये कोई दण्ड घोषित करता, दोनों 
बहिनोंने एक-दूसरेकी छातीमं अपनी-अपनी विषसे 
बुझी हुई कटारे भोंक दीं और उन दोनोंके निर्जी१ 
शरीर महलकी छतसे नीचे लुढ़क पडे । 

खळीफाकी फटी हुई आँ-वें यह दृश्य देखती-की- 
देखती ही रह गयीं, उसका हृदय काँप उठा | 
उसे प्रतीत हो रहा था कि मानो दाहरका कटा 
हुआ सिर उसकी मूर्खता और अपने बदलेपर ठहाका 
मारकर हँस रहा है । 


A MDS 


हसा हसतं इर 


~ De 


सरदारबाई 


विक्रमकी तेरहवी शताब्दीकी बात है कि दिल्लीके 
मुसल्मान बादशाहका सूत्रैगार रहमत खाँ कर उगाहने- 
के लिये गुजरात आया हुआ था । उन दिनों उसकी 


छावनी रानीपुरमें पड़ी थी । रानीपुर गुजरातमे एक 
छोटा-सा हिंदू-राज्य था और उसके राजा थे खेमराज । 
खेमराजके एक पुत्र था मूलराज--बृत्तिका नीच 


कमलके फूल-जैसी सुन्दर और वत्र-जेसी कठोर । 
भाई-बहिनमें आकाश-पातालका अन्तर था । 
x x x x 
रानीपुरके बाहर कोई उत्सव हो रहा था, सभी 
पुरुष उसमें गये हुए थे । घरोमे केवल स्रिया. ही रह 
गयी थीं । और ऐसे ही अवसरपर रहमत खाँ अपने 
घोड़ेपर चढ़कर दो-एक साथियोंके साथ नगर-भ्रमणको 


निकला था । उसने देखा कि खेमराजके महलक्रे 


उपबनमें कुछ बालिकाएँ खेळ रही हैं। 
“कासिम |? रहमत खाने कहा---'देखा कुछ'''''-` १? 

उसने सरदारबाईकी ओर संकेत किया । 

'हाँ सरकार ! लड़की क्या है, बहिइ्तकी हूर है ।? 
कासिमने उत्तर दिया । 

उसने एक लंबी साँस ली और अपने साथियों- 
के साथ आगे बढ्‌ गया । 

और उसी रातको 

मूलराज रहमत खाँके डेरेपर शराबके नशेमे चूर 
जुवा खेल रहा था । : 

भै हारा तो तुम्हें उत्तरका जिळा दे दूँगा और 
अगर तुम हारे तो '**** १? रहमत खॉने पूछा । 

“तो जो तुम कहो, सुबेदार !' मूळराजने नशेमें 
झूमते हुए उत्तर दिया । 

“तो तुम मुझे अपनी बहिन दे देना ।! 

“स्वीकार !? 

पासा फेंका गया और मूलराज हार गया । 

अगले दिन प्रातःकाळ ही खेमराजके महळके द्वार- 
पर सरदारबाईको लेनेके लिये पाळकी आ पहुँची । 


खेमराजने मूळराजका यह समाचार सुना तो 
वे क्रोधसे काप उठे । उन्होंने आज्ञा दे दी--'डोलीको 


# समद्रसी इच्छा कछु नाहीं । हरष सोक भय नहि मन माहीं ॥ # 


E> 
SC डःःस सस कक कस 


तोड़कर फेंक दिया जाय और उसे लानेवालांको बंदी 
बना लिया जाय |! 

राजाकी आज्ञाका पालन किया गया । और दूसरी 
ओर मूलराजसे क्रिलेका गुप्त मार्ग जानकर रहमत 
खाने उसीको आगे करके किलेम प्रवेश किया । 

राजपूतोंकी तलवा रे म्यानसे निकळ आर्या । उनकी 
सेनाएँ रहमत खाँके सामने पहुँचती, इससे पहले ही 
अन्त;पुरकी महिलाएँ अस्त्र-शस्रांसे सुसज्जित होकर 
रणके लिये निकल पड़ीं। मूलराजकी पत्नी सबसे 
आगे थी। 

उसके हाथमें भूखी भवानीकी जिह्वाके समान 
तलवार लपळ्पा रही थी और उसके नेत्र मूलराजको 
ढूँढ़ रहे थे। उसने देखा सामनेसे मुसल्मानोंकी सेना 
आ रही है ओर मूलराज सबसे आगे है; वह भूखी 
सिंहनीके समान दहाइ उठी। उसने अपना घोड़ा 
दौड़ाया और देखते-देखते अपनी तलवार मूलराजकी 
छातीमें घुसेड दी ओर फिर पागलोंके समान चीख 
उठी । भमैंने अपने पतिके पापोंका प्रायश्चित्त किया है 
और अब मैं अपने इस पापका प्रायश्चित्त कर रही हूँ |” 
कहते-कहते उसने वही तलवार अपनी छातीमें भाव, 
ली और कटे बृक्षके समान वह घोडेसे गिर पड़ी ! 

युद्ध प्रारम्भ हो गया | रहमत खाँका उद्देश्य सरदार- 
बाईंको उठाकर ले जाना था, अतः बह्‌ अन्तःपुरमें घुस 
गया । असंख्य ख्रियोंने अपना बलिदान दे दिया; किंतु 
फिर भी सरदारबाई और उसकी माता जीवित ही 
बंदी बना ली गयीं | खेमराज भी पकड़ लिये गये | 

रहमत खाँ उन सबको अपने साथ लेकर गुजरात- 
की राजधानी पाटनकी ओर चल दिया । 

सारे रास्ते वह सरदारवाईसे मिलनेकी सोचता 
रहा; किंतु उसका साहस न हुआ । 

> x x x 


वीर बालिका 


हमीरमाता, सरदारबाई, पद्मा, ताजकुमारी 


कल्याण सूनू त 
§ वीर बालिका 


तारा, विद्युत ता, वीरमती, लालवाई . 


ॐ वीरमती # 

“आज रातको सूबेदार तुम्हारे डेरेपर आयँगे ।' 
सरदारबाईको यह संदेश मिला तो वह कॉप उठी, 
किंतु उसने अपने मनके भावोंको मनमें ही दबा लिया | 

“बुझे उनसे मिलकर बड़ी प्रसन्नता होगी |? सरदार- 
बाईने रहमतको उत्तर भिजवा दिया । 

रात्रिको रहमत खाँ सरदारबाईके डेरेपर पहुँचा । 
सरदारबाईने उसे पळँगपर बेहाया और अपने हावभाव 
और बातोसे सूबेदारको मोह लिया । रहमत खाँको उसकी 
ओरसे कोई भी शङ्का न रही । 

“थोड़ी-सी शराब तो मँगाओ, सूबेदार ! तभी आनन्द 
आयेगा? सरदारबाईने कहा | 

शराब आयी । सरदारबाई रहमत खाँको अपने 
हाथोंसे भर-भरकर प्याले देने लगी ओर रहमत खाँ 
पीने लगे । 

पीते-ही-पीते सूबेदार बेहोश हो गये । 

सरदारत्राईने यह देखा और हँस पड़ी । “राजपूत 
नांलाके' सतीत्वसे खिलवाड़ करने चळा था पापी! उसने 
कहा और बेहोश रहमत खाँको दो ठोकरें लगायीं । 
वह पछँगसे नीचे -छुढ़क पडा । 

सरदारबांई उेरेसे बाहर निकली | अँधेरी रात थी, 


पहरेदार भी शराब पिये पड़े थे । उसने एक बेहोश 
सिपाहीके कपड़े उतारे और उन्हें पहनकर रहमत 
खाँके पड़ावसे वाहर निकल गयी | 

प्रातःकाळ सूबेदारको होश आया तो उसने डेरेसे 
निकलकर देखा कि सरदारबाईके बल्न वहाँ पड़े हैं 
और पास ही पड़ा एक नंगा सिपाही जमीनपर लोट 
रहा है । 

रहमत खाँ सत्र कुछ समझ गया, वह क्रोधसे हाथ. 
मळने लगा; किंतु कुछ बस चलता न देखकर वह 
खेमराज और उसकी स्रीके पास गया । 

“खेमराज ! तुम्हें मुसलमान बनना पड़ेगा आज ही, 
अभी? उसने कहा ! 

“और यदि न बनूँ तो १? खेमराजने पूछा । 

“तो तुम्हें इसी वक्त अपनी औरतके साथ मौतका 
मुँह देखना पडेगा ।? रहमत खोने चीखकर कहा । 

“मुझे यह खीकार है !! खेमराजने बडी शान्तिके 
साथ उत्तर दिया । और रहमत खाँने उन दोनोंको 
वहीं मौतके घाट उतार दिया, अपने मनमें सद्द 
समझकर कि मैंने सरदाग्त्राईके भाग जानेका बढ्ला 
ले लिया है ! गउसि० 


OO 


वीरमती 


चीदहवी झाताब्दीमें देवगिरि एक छोटा-सा हिंदू-राज्य 
था और उसके शासक थे राजा रामदेत्र--त्रीर, साहसी 
और खामिमानी । देवगिरिपर अलाउदीनकी वक्र-दृष्टि 
थी; किंतु फिर भी रामदेवकी शक्तिके बलपर वह राज्य 
अपना मस्तक ऊँचा उठाये खड़ा था। 

रामदेवके एक अपनी कन्या थी गौरी और दूसरी 
पालिता कन्या थी वीरमती । वीरमती उनके एक 
खामिभक्त मराठा सरदारकी बालिका थी । उसके पिता 
देवगिरिके ात्रुआँसे लोहा लेते हुए रणकषेत्रमे काम 


आ चुके थे और उसकी माता उनसे भी पहले खग- 
लोकको सिंधार चुकी थी । मातृ-पितृविहीन हो जानेपर 
राजा रामदेवने वीरमतीको अपने ही महलोंमें आश्रय 
दिया और अपनी पुत्रीके समान ही उसका लालन- 
पालन भी किया । 
वीरमती जब १४-१५ वर्षकी हुई, तब उन्होंने 
कृष्णराव नामके एक मराठा युवकके साथ उसकी सगाई 
कर दी । कृष्णरात्र भी वीर था और उसकी वीरताकी 
गाथाएँ दूर-दूरतक पहुँच चुकी थीं । त्रीरमतीने भी उसकी 

# अस सज्जन मम उर बस केसे । लोभी हृद्य बसइ घनु जैसे ॥ % 


बात सुनी थी; किंतु उसे यह ज्ञात न था कि कृष्णराव 
जितना तीर है उतना ही कपटी भी । 
x x xX x 
बीरमतीके वित्राहकी तैयारियाँ हो रही थीं कि 
अलाउद्दीनने देवगिरिपर आक्रमण कर दिया । रामदेवको 
अधीनता स्वीकार करनेके लिये संदेश भेजा गया; किंतु 
वह सच्चा राजपूत था, उसे क्यों स्वीकार करने लगा था । 

“हम अपनी खाधीनता अक्षुण्ण बनाये रखनेके 
लिये अपना रक्त पानीकी तरह बहा देंगे ।' रामदेवने 
कहा और सभी राजपूतोंने एक खरसे उसे खीकार किया | 
राजाने खयं सेनाका नेतृत्व सँभाला और वीर 
मतवाले युवकोंकी बह ठोली मुसल्मानोंको अपने राज्य- 
की सीमासे बाहर निकाळनेके लिये चल पडी | 
कृष्णराव भी उसके साथ था। जिस समय वह 
युद्धके लिये चलने लगा, वीरमतीने कहा----'स्वाधीनता 
सबसे महान्‌ बस्तु है, इसे न भूल जाना !! 

“तुमसे भी महान्‌, बीरमती ?? कृष्णरावने हँसते 
हुए कहा । 

“हाँ |? वीरमतीने उत्तर दिया । 'खाधीनताके लिये 
एक मेरा ही नहीं, किंतु न जाने अपने किस-किसका 
बलिरान देना होगा तुम्हें | 

कृष्णराव युद्धमें चला गया | 

दोनों सेनाएँ आमने-सामने आयां तो युद्ध प्रारम्भ 
हो गया । अलाउद्दीन हार गया और उसकी सेनाएँ 
पीछे लोटने लगीं । रामदेवके सैनिक हर्घोन्मत्त हो उठे | 
उनकी छावनीमें विविध प्रकारके उत्सव मनाये 


जाने लगे | और ऐसे ही समय अळाउद्दीनकी सेनाओंने 
उनपर फिर आक्रमण कर दिया । 

“हमारे साथ धोखा हुआ है; किंतु कोई चिन्ता नहों। 
हम क्षत्रिय हैं, मरनेसे डरते नहीं; हम लड़ेंगे | रामदेवने 
अपने सेनिकोंको सम्बोधित करते हुए कहा । 

५अबश्य-अवइ्य | हम विजयी होंगे या मर जायँगे |! 
सैनिकोंने दोहराया । केवछ कृष्णराव चुप था । 
रामदेवने उसकी ओर देखा और बोले 'क्यों, 
चुप क्यों हो ? 

कृष्णराव कुछ कहना ही चाहता था कि वीरमती- 
ने सिंहनीके समान झपटकर अपनी समूची तलवार 
कृष्णरात्रकी छातीमें भोंक दी । 

कृष्णरातने पृथ्वीपर गिरकर आँखें खोळीं भप्रिये'"''? 
“मुझे “प्रिये! शब्दसे न पुकारो, नवयुवक ! तुम्हारी प्रिया 
है तुम्हारा पाप और देशद्रोह !” बीरमतीने कहा । 

कृष्णराव दम तोड़ रहा था, उसने कहा--'सचमुच 
मैं देशद्रोही हूँ, वीरमती ! किंतु फिर भी तुम्हारा |) 

हाँ-हाँ, मैं यह जानती हूँ ।! वीरमतीने कहा । 
“यद्यपि मेरा विवाह अभी आपके साथ नहीं हुआ है, 
फिर भी मैं अपने हृदय-मन्दिरमें आपकी प्रतिमा- 
की प्रतिष्ठा कर चुकी हूँ । आपके बिना मेरा संसार सूना 
है." |” और कहते-कहते बही तलवार उसने अपनी 
छातीमें भोंक ली । दोनों एक साथ अनन्त निद्राकी 
गोदमें सो गये | म० सि० 


लालबाई 


आहोरके राजा पर्वतसिंहके दरबारमें सिंधके बादशाह 
अहमदशाहका दूत आया था एक पत्र और कुछ 
सामान लेकर । पत्र पढ़ा गया, उसमें लिखा था--- 
“मैं तुम्हारी लड़की लालबाईसे शादी करना चाहता हूँ 


और मुझे पूरी उम्मीद है कि तुम उसे मेरे यहाँ भेज 
दोगे । इसमें आगा-पीछा सोचनेकी कोई बात नहीं है; 
क्योंकि अब तो न जाने कितने राजपूत सरदार अपनी 


लड़कियाँ यहाँके मुसलमान बादशाहोंको दे चुके हैं ।' 


# लालबाई * 


जिसने भी यह पत्र सुना, क्रोधमें आगबबूला 
हो गया । 

“यह साहस उस नीचका, सिंहकी कन्या मागता 
है गीदड़ !? पवैतसिंहके मुँहसे निकल पड़ा और उसने 
अहमदशाहके पत्रका घृणाके साथ फाइकर फेंक दिया, 
सामानपर भी एक ठोकर मारी । 

“मेरे लिये क्या हुक्म है ?? दूतने पूछा । 

“जाओ, जो कुछ यहाँ देखा है, अपने बादशाहको 
सुना देना; साथ ही उससे यह भी कह देना कि 
पर्वतसिंह राजपूत है और उसकी तलवारपर अभी 
जंग भी नहीं लगी है ।? 


अहमदराहने दूतके मुखसे यह सब कुछ सुना 
तो अपनी दस हजार सेना लेकर आहोरपर चढ़ आया। 


लालबाईको यह समाचार ज्ञात हुआ तो वह कह 
उठी--“क्या मेरा सौन्दर्य ही मेरे पिताके राज्यके 
विनाशका कारण बनेगा, विधाता ! तैंने राजपूत बालिका- 
ओंको इतना सुन्दर ही क्यो बनाया ? 

अहमदशाह हाथीपर चढ़कर आहोरके किलेके 
फाटकपर आ पहुँचा | “अगर अपनी खैर चाहते हो 
तो फाटक खोळ दो !? उसने चिःलाकर कहा; किंतु 
उत्तरमें किलेकी सफीलपे एक तीर सरसराता हुआ 
आया और उसके ताजसे टकराकर हाथीके ओहदेमें 
गिर पड़ा । 

बादशाहने उसे उठाकर पढ़ा--'जिस तीरन्दाजने 
तेरे सिरके ताजका निशाना बनाया है, वह तेरे सिरको 
भी इसी तरह निशाना बना सकता है । अगर खैर 
चाहता है तो पीछे लौट जा ।! 

अहमदशाह सचमुच ही इसे पढ़कर पीछे लौट 
पडा | उसके सैनिकोंने दूर हटकर किलेपर घेरा डाला । 
किलेक्रे गजपूत किलेमे द्वी बंद कर दिये गये; किंतु 

यह परिस्थिति कबतक सम्भव थी | एक दिन वह 


भी आ गया, जब किलेमें रसद समाप्त हो गयी | 


पर्वतसिंहने सोच-त्रिचारकर सर्वख-त्रलिदानका 
निश्चय किया । ब्रियाँ जोहर-ब्रतके लिये तैयार होने लगीं 
और पुरुष केसरिया वल्लोंसे अपने शरीरको सजाने लगे । 

संध्या होते-होते किलेमे चिता धधक उठी और 
एक-एक करके सभी राजपूत-रमणियाँ जलकर भस्म हो 
गयीं । सारी रात्रि अग्निकी ऊँची-ऊँची लपटे उठकर 
आसमानको छूती रहीं । प्रातःकाल हुआ तो सारे 
राजपूत गलेमें तुळसी और शालग्राम बाँधकर एक 
दूसरेसे गले मिले और फिर फाटक खोलकर एक 
साथ मुसल्मान-सेनापर टूट पड़े | 

राजा पर्वतसिंह, युवराज रामसिंह और उनके सभी 
साथी युद्धमें मारे गये । 

अहमदशाह विजयी होकर आहोरके किलेमे घुसा । 

xX xX xX 

चारों ओर सुनसान था, एक भी प्राणी किलेमे 
जीवित शेष नहीं था, जोहरकी चिता अभी भी धधक 
रही थी । “तो क्या लालाई भी इसीमें जलकर राख हो 
चुकी है?” अहमदशाहने कहा और सिर पकड़कर बैठ गया | 

किंतु उसे शीघ्र ही ज्ञात हो गया कि पत्रेतसिंहने 
किळेके घेरेसे पहले ही लालबाईको गुप्त रूपसे एक 
विश्वासी सरदारके यहाँ पहुँचा दिया है | 


x xX xX 

लालबाई आहोरसे दूर बैठी सारे समाचार सुनती रहती 
थी । उसने यह भी सुना कि आहोरका पतन हो गया 
है और उसके पिता और भाई युद्धमें काम आ चुक्रे हैं । 
वह दिनभर ब्रिस्तरपर पडी-पडी न जाने क्या सं'चती 
रहती थी । उसका खाना-पीना सब छूट गया था । 
एक दिन उसने सुना कि अहमदशाहका दूत यहाँ 
भी आ पहुँचा है, उसे माँगनेके लिये | लालत्राईने अपने 
आश्रयदाता सरदारको बुला भेजा, वे आये । 

प्लालबाई) मेरी बेटी ! चिन्ता मत करना, हम 
राजपूत हैं और साथ ही मर जानेके अभ्यासी भी । 
पर्वतसिंहकी कन्याको हम जीवित रहते क्रिसीको नहीं 
सौंप सकते !' उसने कहा । 

“नहीं, चाचाजी ! मेरे लिये यह सत्र कुछ कष्ट 
उठानेकी आवश्यकता नहीं हे, मैंने बादशाहके पास 
जानेका निर्णय कर लिया है ।? ठालबाईने कहा । 

“बादशाहके पास * ऐसा नहीं हो सकता, लाळबाई | 
सरदारने कहा । 

“होगा और अवश्य होगा, मेरा यह निर्णय अन्तिम है ।! 

और जिसने भी लालबाईका यह निर्णय सुना, 
दाँतोंके तले अँगुली दबाकर रह गया | 

“छठालबाई अपने पिता ओर भाईके मारनेवालेके 
साथ विवाह करेगी ? हे विधाता ! यह क्या होने 
जा रहा है !' सबके मुँहसे निकल पड़ा | विवाहका दिन 
निश्चित हो गया । चाँदी झीलके निकटवाळे शाही 
महलमें विवाह होना निश्चित हुआ | 

° x x xX 

सारे महळमें चहट-पहळ था | अहमदशाहने बडे- 
बड़े मौलवी और साथ ही दूर-दूरसे पण्डित भी वित्राह 
करानेके लिये बुळाये थे । 

ग्रथाके अनुसार छालबाईने अपने होनेवाले पतिके 

लिये और अहमदशाहने अपनी होनेवाली पल्लीके लिये 


बढ़िया-बढ़िया कपड़े भेजे थे | अहमदशाह और छालबाई , 


चे ही कपड़े पहनकर विवाहमण्डपमें आये । किलेके 


# भगतिहि सानुकूल रघुराया । ताते तेहि डरपति अति माया ॥ # 

बाहर जनताकी अपार भीड़ खड़ी थी, वह अपने 
बादशाह और उनकी नयी बेगमके दर्शनोंके लिये लालायित 
थी । अहमदशाह निकाहके पश्चात्‌ जनताके सामने आना 
चाहता था; किंतु जनता अपने बादशाहको उसी क्षण 
देखना चाहती थी । 

अत; मुल्लाओ और ब्राह्मणोंको त्रिवाहकार्य सम्पन्न 
करानेके लिये तैयार होते हुए छोड़कर वे ही कपड़े पहने 
अहमदशाह छालबाईके साथ किलेके कंगूरेपर आया । 
उसने देखा कि जहाँतक भी दृष्टि जाती है, केवल 
आदमियोंके सिर-ही-सिर दिखायी पडते हैं | वह आनन्दसे 
विभोर हो उठा, उसे अपने शरीरकी भी सुध न रही । 

किंतु यह क्या : बादशाहके दाहिने कंघेसे आगकी 
एक लपट-सी निकली और उसका सारा शरीर जल्ने 
छगा | अहमदशाह चिल्लाने छगा और अपने कपड़े 
फाइने लगा | उसे यह पता ही नहीं था कि लालवाईने 
उसके लिये जो कपड़े भेजे थे, उनमें तीक्ष्ण विषका 
प्रयोग किया गया था । और इससे पहले ही कि उसके 
सरदार लोग इस रहस्यको समझ पायें, लाळत्राई पासवाली 
चाँदी झीळमें कूद पड़ी | उधर अहमदशाहने विषकी 
ज्वालाके कारण पागळोंके समान इधर-उभर मागते इए ही 
अपने प्राण छोड दिये । अब आहोरके सरदारोने समझा 
कि ठालबाईका अहमदशाहके साथ वित्राह करनेका 
आग्रह उससे अपने पिताकी मृत्युका बदला लेना ही था, 
और कुछ नहीं | म० सि० 


RR TV 


ताजकुँवरि 


( लेखक - -श्रीमदनगोपालजी सिंहल ) 


कुतुबुद्दीन ऐबकके शासनकालकी वात है | 


कानपुरके पास ही किसोरा नामका एक छोटा-सा हिंदू- . 


राज्य था । उसके शासक थे सजनसिंह । वे 
एक वीर द्वात्रिय गजेपृत थे | उनके दो बच्ने थे, 


पुत्र छक्ष्मणसिंह ओर पुत्री ताजकुँवरि । सजनसिंह खयं 

ही उन दोनों बच्चोंको युद्धकी शिक्षा दिया करते थे । 
>< xX xX 

वनघार जंगल था, भाई और बहिन अपने-अपने 


£ लॉजफुयरि + 

धोड़ोपर सवार शिकारके लिये धरसे निकले थे । 
दोर्नोमे बहस छिड़ी थी कि उनमें कौन अधिक वीर है। 

लक्ष्मणसिंहने कहा--“जीजी ! किसीसे भी क्यों 
न पूछ लो, यही उत्तर मिलेगा कि ख्री पुरुषसे अधिक बीर 
नहीं हो सकती ।' | 

“यह ठीक है)” ताजकुँबरिने उत्तर दिया | “मैया ! प्राय: 
होता भी ऐसा ही है; किंतु किसी विशेष अवस्थामें 
इसके विपरीत भी हो सकता है और उसीके आधारपर 
मैं कहती हूँ कि मैं तुमसे अधिक वीर हूँ ।: 

उपेक्षासे लक्ष्मणसिंहने कहा--“कहनेसे कुछ नहीं 
` होता, कोई अवसर आने दो; खयं ही ज्ञात हो जायगा 
कि तुम अधिक वीर हो या मैं |? 

हाँ, हाँ, अवसर आने दो भैया !” ताजकुँवरिने 
कहा । “मैं भी यही चाहती हूँ ।' 

संयोगकी बात कि यह अवसर भी उसी क्षण 
आकर उपस्थित हो गया । एक झाड़ीके पीछे दस- 
बारह मुसलमान पठान बेठे कुछ परामर्श-सा कर रहे 
थे कि उन्होंने इन दोनों वालकोंको अकेले ही उस 
मार्गे जाते देखा । उन्होंने पास पड़ी हुई अपनी-अपनी 
लाठियाँ उठा लीं और इनपर आक्रमण कर दिया | 
इन दोनोंने भी अपनी-अपनी तलवार म्यानसे बाहर खींच 
ली; देखते-ही-देखते युद्ध आरम्भ हो गया । 

लक्ष्मणसिंहने पाँच पठानोंको मार गिराया और 
ताजकुंवरिने तीनको । 

भाईने बहिनकी ओर देखा और हँस पड़ा-- 
(क्यों, जीजी ! मैंने कहा था न कि स्री पुरुषसे अधिक 
बलवान्‌ नहीं हो सकती ।' 

युद्ध तो अभी चळ ही रहा था, बाकी बचे चार-पाँच 
पठान अभीतक बालकोंपर आक्रमण कर ही रहे थे । 
ताजने भाईकी' बात सुनी कि उसकी तळवारकी तीव्रता बढ़ 
गयी, देखते-ही-देखते दो और पठान उसकी तलवारसे 


कटकर पृथ्वीपर लोटने ळगे | जो बाकी बचे, वे 
भाग निकले । 
“अब क्या कहते हो, भैया ? झी पुरुषसे अधिक 
बलवान्‌ नहीं तो बराबर अवऱ्य होती है |! 
दोनों बहिन-भाई हँस पड़े । 
xX x x 


भागे हुए पठानोंने दिल्ठी पहुँचकर कुतुबुद्दीनको 
सारा समाचार सुनाया ओर साथ ही उससे यह भी कहा 
कि 'ताज-जैसी खूबसूरत लड़की तो आपके हरममें 
एक भी न होगी, शाहंशाह ! क्या ही अच्छा हो 
कि आप उसे सजनसिंहसे छीन लाये; इससे आपके 
महलकी रौनक भी बढ़ेगी और उन दस मुसल्मानोंकी 
मौतका बदला भी चुक जायगा |? 

कुतुबुददीनको यह राय पसंद आ गयी और 
किसोरा मुसलमानी सेनाओंद्रारा घेर लिया गया । 
सजनसिंहको सूचना दे दी गयी कि “यदि तुम 
अपनी खैर चाहते हो तो ताजङुँवरिको बादशाहकी 
खिदमतमें पेश करो |! 

राजपूतोंने यह सुना तो उनकी तळवारें झनझनाती 
हुई म्यानोसे बाहर निकल आयीं । किलेके बाहर 
मुट्टीभर राजपूतोंका बादशाहकी सेनासे युद्ध हुआ । 


'किलेके एक कँगूरेपर खडे लक्ष्मण और ताज युद्धका यह 


दृश्य देख रहे थे । एक-एक करके राजपूत सैनिक युद्धमें 
काम आने लगे । सजनसिंहका पक्ष निर्बल होने लगा | 

“मैया | क्या देख रहे हो ?? ताजने कहा । “अब 
तमाशा देखनेका समय नहीं रह गया है; आओ, 
अब हम-तुम रणक्षेत्रमे चलें | हमने पिताजीसे जो कुछ 
सीखा है, वह आजके ही लिये तो सीखा है, भैया !” 

एक क्षणके पश्चात्‌ ही भाई और बहिन वीर-वेषमें 
सुसज्जित होकर रणक्षेत्रमें आ धमके । शत्रुओंके रक्तसे 
उनकी प्यासी तल्वारे तृत्त होने लगी । न जाने 

कितने बीर पठानोंको ताजने सदाके लिये धरती माताकी 
गोटमें सुला दिया । 

कुतुबुद्दीन दूरसे दूरबीन लगाये युद्धके इन ढश्योंको 
देख रहा था । उसने ताजबुँवरिको देखा तो चीख 
पड़--“ओह ! कितनी खूबसूरत है । सचमुच ही 
ताज मेरे हरमके काबिल है । मेरे सिपाहियो ! 
तुममेसे जो भी इस लड़कीको जिंदा पकइकर मेरे 
पास ले आयेगा, उसे मुँहमाँगा इनाम दिया जायगा ।? 

इनामके लाळचमें असंख्य मुसल्मानोंने राजपूतोंपर 
एक साथ आक्रमण कर दिया । सजनसिंह और 
उनके सारे साथी राजपूत मारे गये, पठान ताजको 
पकडनेके लिये आगे बढ़े । 


लक्ष्मण और ताज दोनोंने उनका मुक्राबला किया | 
सैकड़ों मुसलमान इनकी तळवारोंके घाट उतर गये । जिसने 
भी बह युद्ध देखा, दाँतों तले अँगुली दबाकर रह गया । 
किंतु कबतक ऐसा होता, पठान सेनिक दोनों 
बच्चोंके निकट आते जा रहे थे ओर जब ताजने देखा 
कि पठान उसे पकडना ही चाहते हैं, तत्र उसने 


लक्ष्मणकी ओर देखा । “अपनी बहिनकी रक्षा करो, 
भैया !' उसने कहा । और लक्ष्मणसिंहने तलवार चलाते 
हुए ही उत्तर दिया-“अत्र रक्षाकी कौन-सी सम्भावना 
रह गयी है, जीजी !' कहते-कहते उसका कण्ठ भर आया | 

“छिः | राजपूत होकर रोते हो ? मेरे शरीरकी 
नहीं, किंतु मेरे धर्मकी रक्षा करो, भैया !? ताजने 
कहा । “यदि यबनोंके अपवित्र हाथ तुम्हारी बहिनका 
स्पर्श भी कर गये तो उसका धर्म नष्ट हो जायगा |? 
लक्ष्मणसिंह समझ गया और एक क्षणमै ही उसकी तलवारके 
वारने अपनी बहिनका सिर धड़से प्रथक्‌ कर डाला | 
लक्ष्मणसिंह खयं भी कुछ ही क्षणोंके पश्चात्‌ समर-भूमिमें 
वीर-गतिको प्राप्त हो गया । 

कुतुबुद्दीन ऐबकने किसोराके गढ़पर चाँद-तारेका 
झंडा फहराते हुए कहा--'मेरे बहादुर सिपाहियो ! 
हमने इस लड़ाईमें फतह हासिल की है, इसके लिये तो 
अल्लाहतालाका शुक्र है; लेकिन उसने हमसे लड़नेके 
लिये ये राजपूत और उनके बच्चे किस क्रिस्मकी 
फौलादसे बनाकर भेज दिये हैं, इसका पता हमें अभी- 
तक नहीं लग सका है ।? 


“7 +<अच्ण्णलई- ककड 


तारा 
( लेखक--श्रीमदनगोपालजी सिंहल ) 


अलाउद्दीनके शासनकालमें राजस्थानमें एक 
छोटा-सा राज्य था बिदनौर और वहाँके शासक थे 
सूरसेन । सूरसेन बड़े जनप्रिय नरेश थे । प्रजा उनके 
गुणांपर मोहित थी । उनकी एक कन्या थी, जिसका 
नाम था तारा | तारा सचमुच ही अपने पिताकी 
आँखोंका तारा थी । सूरसेन उसे अपने प्राणोसे भी बढ़- 
कर प्यार करते थे। 


अलाउद्दीन एक-एक करके सभी हिँदू-राज्योंको 
अपने अधिकारमें करता चला जा रहा था, फिर बिदनोर 


ही क्योंकर बचता ! उसके किलेपर भी इस्लामी ध्वज 
फहराने लगा | 


सूरसेन अपनी कन्याके साथ एक निर्वासित-जैसा 
जीवन व्यतीत करते थे और साथ ही ताराके लालन- 
पालनमें अपनेको लगाये रखकर पूर्वकी स्मृतियोंको भुला 
देनेका उद्योग भी किया करते थे । इसी प्रकार कई वर्ष 
बीत गये । अब तारा पंद्रहवें वर्षमै चल रही थी, वह 
सब कुछ समझने लगी थी, पिताके शत्रुओके प्रति उसके 
हृदयमें प्रतिह्टिसाकी चिनगारी भी सुलग चुकी थी । वह 


# तारा % 


६८३ 


उनसे बदला लेनेकी इच्छासे अब अपने पितासे ही 
युद्धकी शिक्षा प्राप्त कर रही थी । उसके चित्तका 
उत्साह, हृदयकी उमंग, वीरताका तेज और शरीरका 
सौन्दर्य दिन-दिन बढ्ता ही जा रहा था और उसके 
गुर्णोकी प्रशंसा दूर-दूर पहुँच चुकी थी । अनेकों राजपूत 
उससे विवाह करनेकी इच्छासे आते थे और वह सबसे 
एक ही बात कह रही थी, तोतेके समान रटी हुई--ीं 
अपना विवाह उसीके साथ करूँगी, जो मेरे पिताका 
राज्य उन्हें वापस दिला देगा ।' 

यह सुनकर तथा साथ ही अलाउद्दीनके पराक्रमकी 
कल्पना कर उन आनेवाले नौजवानोंके हौसलोंपर पानी 
फिर जाता था । 

जयपाल नामके एक राजपूतने एक बार ताराकी 
यह प्रतिज्ञा पूर्ण करनेका आश्वासन दे दिया । वह 
अपने घरसे चलकर सूरसेनके पास आकर रहने भी 
लगा; किंतु एक दिन ताराको एकान्तम पाकर उसने 
कुछ अनुचित चेष्टा करनी चाही, जिसके परिणामस्वरूप 
ताराकी तलबारके एक ही वारने उसका काम 
तमाम कर दिया । उसका सिर धडसे पृथक्‌ होकर 
पृथ्वीपर लोटने लगा ! 

फिर एक दूसरा युवक आया प्रथ्वीराज---चित्तौड़का 
निर्वासित राजकुमार । उसने भी ताराके समक्ष अपनी 
बीरताका बखान किया । 

“मैं सुनना नहीं चाहती, राजकुमार !! ताराने कहा । 
“में तो तुम्हारे शौर्यको देखना चाहती हूँ । मुझसे 
विवाह करनेकी इच्छासे आनेत्राले युवकोसे उनकी 
अपनी वीरताकी बातें सुनते-सुनते तो अब मेरे कान 
पक चुके हैं ।? 

मैं केवळ कहता ही नहीं, राजकुमारी ! किंतु उसे 
दिखाऊँगा भी, मुझे अवसरकी प्रतीक्षा है ।! प्रथ्वीराजने 
कहा । सचमुच ही वह अवसरकी प्रतीक्षामे था और 


जैसे ही अवसर आया पृथ्वीराज सूरसेनका आशीर्वाद 
और अपने पाँच सौ बीर राजपूत सेनिकोंको लेकर 
बिदनौरकी ओर चल भी दिया । तारा भी पुरुष-वेषमें 


उसके साथ चली, इससे प्रथ्वीराजके उत्साहका 
पारावार न रहा | 
x x x 


उस दिन मोहर॑मका दिन था, ताजियाँका जनाजा 
उठ रहा था, “हा हुसेन? “हा हुसेन? करते हुए और 
अपनी छातियाँ पीटते हुए मुसल्मानोंके झुंड-के-झुंड रोते- 
चिल्लाते इए आगे बढ़ रहे थे । किलेकी छतपर बैठा 
अफगान लाइलाहा यह दृश्य देख रहा था । 

ताराने प्रृथ्वीराजका ध्यान उधर दिलाया और कुमार- 
के धनुषसे एक बाणने निकलकर लाइलाहाकी छातीको 
बींघ दिया | वह लइ़खड़ाता हुआ अपनी मसनदसे नीचे 
लुढ़क पड़ा | चारों ओर हाहाकार मच गया । पृथ्वीराज 
और तारा सैनिकोंसे मिलनेके लिये पीछेकी ओर दौड़े और 
रोना-पीटना छोड़कर मुसल्मानोंने भी उनका पीछा 
किया । फाटकपर एक मस्त हाथीने पुथ्वीराजका रास्ता 
रोका, किंतु ताराके एक वारने ही उसकी सूँड़को काट- 
कर नीचे गिरा दिया । हाथी चिग्धाइकर नगरकी ओर 
दौड़ पडा और सैकड़ों मुसलमान उसके पैरोके नीचे 
कुचळकर मर गये | 

उसी समय पाँच सो राजपूतोंकी टोळीने नगरपर 
आक्रमण कर दिया । चारों ओर भगदड़ मच गयी । जो 
भाग गया, वही बचा, जिसने शस्र उठाना भी चाहा, 
वही काट दिया गया | 

मुसल्मानोंक्री पराजय हो गयी । बिदनौरके किलेपर 
फिर राजपूतोंका केसरिया ध्वज लहरा उठा | 

x x x 

बिदनोर सूरसेनको मिल गया और तारा पृथ्वी- 

राजको । 


—— oem 

» तेहि बिलीकि माया सकुचाई | करि न सकइ कळु निम्ञ प्रभुताई ॥ # 


रत्रवती 
( छेखक- श्रीमद्नगोपालजी सिंहल ) 


सिपहसालार मलिक काफूरके सेनापतित्वमें 
अलाउद्दीनकी सेनाओने जैसलमेरपर आक्रमण किया 
था । उसकी सेनाएँ टिड्डीदलकी भाँति किलेके चारों 
ओर घेरा डाले पडी थीं । दुर्गकी रक्षाका भार अपनी 
कन्या ख्वतीको सौंपकर जेसलमेर-नरेश महारावल रत्नसिंह 
युद्धके लिये दुर्गसे बाहर निकल चुके थे । 

रत्ना मर्दानी पोशाक पहने, कमरमै तलवार बाँधे, 
कँचेपर तूणीर कसे और हाथमे धनुष लिये घोडेपर 
सवार हर समय दुर्गमं घूमती रहती थी । वह कभी 
बुर्जपर चढ़ती थी और कमी प्राचीरोपर घूमती थी । 
मुसलमान सेनाएँ बार-बार दुर्गपर आक्रमण करती 
थीं, किंतु राजकुमारीके युद्ध-कौशलसे विफल होकर लौट 
जाती थीं । 

एक दिन राजकुमारीने देखा कि शान्नुकी सेनाएँ 
ुर्गकी दीवारोंपर चढ़नेका प्रयत्न कर रही हैं । उसने 
अपने प्राचीररक्षक सेनिकोंको पीछे हटनेका आदेश 
दिया । ात्रुसेनाएँ ऊपर चढ़ने लगीं और जब्र वे 
काफी दूर दीवारपर चढ़ आयीं, तब राजकुमारीने उनपर 
पत्थर बरसानेकी आज्ञा दे दी ओर फिर गरम तेल 
फॅकनेकी । शत्रुकी वह पूरी सेना नष्ट हो गयी । 

राजकुमारी भीषण अद्टहासके साथ हँस पड़ी-- 
“और करो आक्रमण जेसलमेरपर, समझ रक्खा होगा 
कि महाराजकी अनुपस्थितिमें दुर्गपर अधिकार करनेका 
अच्छा अवसर मिलेगा |! 

x x x 

एक दूसरे दिन संघ्याके अन्धकारमें जब राज- 
कुमारी एक बुर्जके नीचे खडी थी, उसने देखा कि एक 
मनुष्यकी आकृतिकी छाया-सी दुर्गकी ओर बढ़ती आ 
(हटी है । बह उसकी ओर ही देखती रही । उसने 


देखा कि वह मूर्ति सिंहद्वाकी ओर बढ़ी और फिर 
प्राचीरपर चढ़नेकी योजना करने लगी । 

राजकुमारीने ललकारकर कहा--“कौन १? 

मैं हूँ तुम्हारे पिताका संदेशवाहक !? उत्तर मिला | 

“क्या संदेश है, पिताजीका ?' 

“वहीं आकर बताउँगा ।? 

“नहीं, वहींसे बोलो ।? 

“यहाँसे नहीं कहा जा सकता ।? 

“तो सावधान !? राजकुमारीने धनुषपर बाण चढ़ाया 
और छोड दिया | वह आकृति वहीं प्रथ्वीपर गिरकर 
ढेर हो गयी । राजपूतोंने देखा, आनेवाला मुसलमान था | 

'यह यहाँ क्यों आ रहा था ?' राजकुमारी सोचने 
लगी; किंतु उसे संतोष था कि उसकी सावधानीसे दुर्ग- 
पर आनेवाळा कोई संकट टल गया । 

xX xX x 
राजकुमारी दुर्गकी प्राचीरपर शीघ्रतासे आगे बढ़ 
रही थी । उसने देखा कि एक वृद्ध सैनिक उसकी ओर 
आ रहा है तीव्रताके साथ । 

"क्यों, बाबा ! क्या बात है?! राजकुमारीने पूछा । 

“मुसल्मान सैनिकोने मुझे यह सोना दिया है, 
बिटिया ! बृद्ध सैनिकने एक पोटली राजकुमारीको 
देते हुए कहा । 'इसीलिये कि मैं आधी रातको दुर्गका 
फाटक खोल दूँ और उन्हें अंदर आ जाने दूँ |? 

“अच्छा ?? राजकुमारीने हँसते इए कहा। “उन्होंने 
तुम्हें घूस दी है यह ।' 

बूढ़ा भी हँस पड़ा । 

“अच्छा, बात्रा ! एक काम करो; तुम आधी रातको 
उनके इच्छानुसार उनके लिये दुर्गका द्वार खोल देना !' 
राजकुमारीने कहा | 


* विद्युता * 
or NNN 


बूढ़ा चौंक पडा--यह क्यों, बिटिया रानी ?” 

“हम उन्हें पागल बना देंगे, दादा | तुम देखना 
तो ।' राजकुमारी चली गयी । बृद्ध भी हँसता हुआ सिंह- 
द्वारी ओर बढ़ गया | 

आधी रात बीत चुकी थी । एक सौ मुसलमान 
सैनिक दुर्गके प्रधान द्वारकी ओर बढ़ रहे थे, मलिक 
काफूर उन सबमें आगे था | 

दुर्गका द्वार खुला और उन सबको अंदर लेकर 
बंद हो गया । “अब हमें गुप्त मार्गसे महलके अंदर 
भी पहुँचा दो, बूढ़े |? मलिकने कहा । और बूढ़ा 
राजपूत उन्हें लेकर आगे बढ़ने लगा । 

किंतु यह क्या ? बूढ़ा न जाने किधर चला गया ! 
अब काफूर न आगे बढ़ सकता था और न पीछे ही लोट 
सकता था । वह अपने सभी साथियोंके साथ उनके 
उस व्यूहमें बंदी बन चुका था और दुर्गकी प्राचीरपर 
खड़ी रत्ना यह देखकर ठहाका मारकर हँस रही थी 
अपनी सहेलियोंके साथ । 

“और घूस दोगे राजपूतको, सिपहसालार ?? उसने 
कहा और चली गयी । मलिक काफूर दाँत पीसता रह 
गया | 

x xX x 

दुर्गसे मुसल्मानोंका घेरा नहीँ उठा और उधर 

रसद समाप्त होने लगी । राजपूत भूखों मरने लगे । 

राजकुमारीका शरीर भी पीला पड़ गया । उसे अपने 
सैनिकोंके भोजनकी बड़ी चिन्ता रहती थी और उससे 
भी बढ़कर मलिक काफूर और उसके साथियोंके भोजन 
की । वह उन्हें दैनिक दो मुट्ठी अन्न देती थी और 
अपनोंको एक मुट्ठी । इसी प्रकार पाँच महीने और बीत 
गये । राजपूतोंने भूखे रहकर मरना खीकार किया, किंतु 
दुर्गका पतन नहीं होने दिया । 


अलाउद्दीनने यहद सत्र समाचार सुना और साथ ही 
यह भी कि मलिक काफूर महारावळके महलोंमें बंदी पड़ा 
है तो उसने जैसलमेरको अजेय समझकर संघिका 
प्रस्ताव भेज दिया | राजकुमारी उस दिन जब नित्यके समान 
दुर्गके ग्राचीरपर गयी, तब उसने देखा कि मुसल्मान-सेना 
अपने डेरे-तम्बू उखाड़ रही है और महारावल रुनसिंह 
अपने झंडेको फहराते हुए दुर्गकी ओर बढ़े चले आ 
रहे हैं । 

महारावलने अपनी वीर पुत्रीको छातीसे लगा लिया-- 
“रत्ना ! मेरी बेटी !? वह अधिक न बोल सके । 


और जब उन्होंने मलिक काफूरको बंदीघरसे मुक्त किया, 
तब वह कह उठा--'महाराज ! आपकी राजकुमारी इन्सान 
नहीं, फरिरता है, उसने खुद भूखी रहकर मुझे खाना 
दिया है । सचमुच ही वह पूजने लायक है |? 


पा ०-१० ७ आए 


विद्युता 


( लेखक--श्रीमदनगोपालजी सिंहल ) 


अलाउद्दीन चित्तौइको घेरे पड़ा था । वह पहली 
बार पराजित होकर चित्तोडसे असफल लौट चुक्रा था | 
अतः इस बार वह असंख्य सेना लेकर गढ़की इंट-से-इंट 
बजाने आया था । दर्पणकी छायामें पञ्मिनीको देखकर 
वह उसे ग्राप्त करनेके लिये और भी अधिक लालायित 
हो उठा था। उधर राजपूत अपने प्राणोंपर खेलकर अपनी 
मातृभूमिकी रक्षामं जुटे हुए थे । राजपरिवारके प्राणी 


ही नहीं, किंतु सरदार और साधारण सैनिक भी समान- 
रूपसे खदेशके लिये चिन्तित थे और साथ ही राज- 
महिषीसे लेकर साधारण गृहस्थोंकी बहू-बेटियाँतक भी . 
अपना-अपना कर्तव्य निभानेके लिये तत्पर थीं | 

समरसिंह चित्तौइके एक सरदारका पुत्र था-- 
अपनी वीरताके लिये प्रसिद्ध और विद्युज्कता चित्तौड़- 

* खल कामादि निकट नहि जाही । बसइ भगति जाके उर माही ॥ % 


Eo 


के एक बीर सेनिककी पुत्री थी--अपने सौन्दर्यके लिये 
विख्यात । उन दोनोंका सम्बन्ध स्थिर हो चुका था। 
विवाहके लिये तैयारियाँ हो ही रही थीं कि अलाउद्दीनका 
आक्रमण हो गया; समरसिंह भी एक बीरकी भाँति उस 
आक्रमणको विफल करनेके लिये रणक्षेत्रमें चला गया 
और विवाह रुक गया । 

विद्युल्लता दिनभर अपने घरके बगीचेमें और 
सारी रात अपने शयनके कमरेमें बैठी-बेठी अपने 
होनेवाले पतिका स्मरण किया करती थी; किंतु उसे 
संतोष था कि वह अपने कर्तव्य-पालनमें लगा हुआ है। 

x x x 

एक दिन रात्रिको जब चन्द्रदेव अपनी शीतल 
किरणाँसे प्रथ्वीतलको स्नान करा रहे थे, विद्युल्लताने देखा 
कि समरसिंह उसके भवनकी ओर ही चला आ रहा है 
तीब्रतासे पग बढ़ाता हुआ । वह भी घरका द्वार खोलकर 
वाटिकामे आ गयी | 

“मुझे तुमसे एक आंवश्यक बात कहनी है? समरने 
कहा । 

“बह क्या ?? विद्युल्लताने पूछा । 

“यही कि अत्र चित्तौड़के पतनका समय आ चुका 
है । इस बार मुसल्मानोंने जितनी शक्तिके साथ चित्तौड़- 
पर आक्रमण किया है, उसे देखते हुए हमारे पक्षकी 
पराजय निश्चित ही है !? समरसिंहने कहा । 

“तो फिर ?? विद्युल्लता बड़े आश्चर्थके साथ समर- 
सिंहकी बातें सुन रही थी | उसकी समझमें यह नहीं 
आ रहा था कि आखिर समर कहना क्या चाहता है । 

“ऐसी परिख्थितिमें मैं चाहता हूँ कि हम और 
तुम चित्तौड़से कहीं दूर भाग चलें |” समरसिंहने 
कहा । 

“किसलिये ?? विद्युल्लताने पूछा । 

“क्या यह भी बताना पडेगा मुझे ?' समरसिंहने 


कहा । 'विद्युल्ळता ! मैं तुम्हारे ही कारण युद्रसे भाग- 
कर आया हूँ ।! 

विद्युल्लताको जैसे ब्रिच्छूने डंक मारा हो । “तुम 
युद्धक्षेत्रे भागकर आये हो ?? उसने कहा । “कायर 
कहींके । राजपूत-कन्याएँ ऐसे कायरोंसे विवाह नहीं 
किया करतीं, राजपूत ! ऐसा करना वह पाप समझती 
हैं | समझे ? जाओ, यदि मुझे प्राप्त करना चाहते हो 
तो खदेशकी रक्षाने अपने शोर्यका प्रदर्शन करो । यदि 
युद्धमें तुम वीरगतिको भी ग्राप्त हो गये तो खर्गमें हमारा- 
तुम्हारा मिलन होगा ।? 

विद्युल्लता कहती-कहती अपने भवनमें घुस गयी | 
समरसिंह पाषाणकी प्रतिमाके समान खड़ा-का-खड़ा रह 
गया । उसने समझ लिया कि युद्र-समास्तिके पूर्व मुझे 
विद्युल्लता प्राप्त नहीं हो सकेगी । समरसिंह थोड़े दिन 
युद्धक्षेत्रम रहकर अलाउद्दीनकी शक्तिसे परिचित हो गया 
था; अतः उसे यह भी विश्वास था कि इस युद्धमे उसके 
प्राण नहीं बच सकेंगे | वह विद्युल्लताको प्राप्त करना 
चाहता था और उसके लिये अपने प्राणोंको भी 


' बचाना चाहता था | अतः उसने अपने देशके साथ 


विश्वासघात किया और वह अलाउद्दीनसे जा मिला | 


जब चित्तौड़का पतन हो चुका, समरसिंह फिर 
विद्युल्लतासे मिळनेके लिये चला--सैकड़ों मुसलमान 
सैनिकोंको अभने साथ लिये हुए । 

विद्युल्लताने उसे देखा तो उसके आश्चर्यका ठिकाना 
न रहा | समरसिंह मुसल्मानोंके साथ, और वह भी 
ख़तन्त्ररूपमें | यदि वह रणक्षेत्रमें जीबित भी बच गया 
है तो फिर मुसल्मानोंने उसे बंदी क्यों नहीं बनाया? 
वह सोचने लगी और शीघ्र ही समझ भी गयी कि 
समरसिंहने देशके साथ ब्रिश्वासघात किया है | उसका 
सिर लज्जासे नीचे झुकने लगा | 

अबतक समरसिंह भी विद्युल्लताके निकट आ चुका 
था | उसने आगे बढ़कर विद्युल्लताका हाथ पकंडना 


# कृष्णा % 


चाहा तो वह कूदकर पीछे हट गयी । “अधम ! मेरे 
शरीरको छूकर अपवित्र मत कर । जाओ, कहीं चुल्ड- 
भर पानीमें डूबकर मर जाओ | राजपूत-बालिकाओं के 
हृदयमें ऐसे कायरोंके लिये कोई स्थान नहीं होता ।” 

यों कहते-कहते विद्युल्लताने अपनी कमरसे 
कटार निकाली और उसे अपनी छातीमें भोंक लिया । 
समरसिंहने उसे पकडना भी चाहा, किंतु उस देशद्रोहीके 
हाथों अपवित्र होनेपे पहले ही वह खर्गमें पहुँच चुकी थी । 


Ce TT 3 


कृष्णा 
( लेखक--श्रीमदनगोपालजी सिंहल ) 


कृष्णा मेवाइके महाराणा भीमसिंहकी पुत्री थी 
अनुपम सुन्दरी और सर्वगुणसम्पन्न । राजपूतानेके 
अनेकों वीर राजपूत उससे विवाह करनेके इच्छुक थे; 
किंतु उनमें अग्रणी थे जयपुर और जोधपुरके नरेश । 

मेवाड़के महाराणाने सबके गुणोंको तोळा और बहुत 
कुछ सोचने-बिचारनेके पश्चात्‌ कृष्णाकी सगाई जोधपुर- 
नरेशके यहाँ भेज दी । 

> xX x 

दोनों ओरसे विवाहकी तैयारियाँ होने लगी । 
जोधपुरमे बाजे बजे तो जयपुरमें क्रोधकी लहर दौड़ गयी | 

“यह मेरा अपमान है !? जयपुर-नरेशने तिळमिलाते 
इए कहा । “मैं इसे सहन नहीं कर सकता । मेवाड़के 
महाराणाको कृष्णाका विवाह मेरे साथ करना होगा, 
नहीं तो चित्तौड़की ईट-से-ईट बजा दी जायगी |? 

जब जोधपुरमें यह समाचार पहुँचा, तब वहाँके 
महाराज कह उठे--'कृष्णा अब मेरी हो चुकी है, उसकी 
ओर यदि किसीने आँख भी उठायी तो उसकी आँख 
निकाल ली जायगी |! 

अन्तमें वही हुआ, जो ऐसी परिस्थितिमें हुआ करता 
है। जोधपुर और जयपुरकी तलवारे म्यान छोड़कर बाहर 
निकल आयीं । “जो युद्धमें विजयी होगा, वही कृष्णाको 
प्राप्त करेगा !? दोनोंने कहा और आपसमें एक-दूसरेसे 
भिड़ गये । खूब तलवारें चमकां और भाले । हजारों वीर 
समरक्षेत्रमे सो गये | परिणाम निकला जोधपुरकी पराजय 
और जयपुरकी विजय । 


“अब कृष्णा हमारी है।' जयपुरके नरेशने कहा । 
“जाओ? मेत्राइके महाराणासे कह दो |? 

किंतु मेबाड़के महाराणाने यह सुना तो वे चुप रह 
गये, कुछ बोले नहीं । जयपुरके दूतने पूछा---क्या 
कह दूँ जाकर, महाराणा !? 

“मुझे सोच लेनेका अवसर दो राजपूत !? महाराणाने 
कहा--“आशिर कृष्णा मेरी कन्या है, उसके भले-बुरेको 
सोचनेका मुझे अधिकार है । वह कोई भेइ-बकरी 
तो है नहीं कि जो चाहे उसे हॉककर ले जाय । जोध- 
पुरकी पराजयके पश्चात्‌ भी मेरे लिये यह आवश्यक 
नहीं कि मैं अपनी कन्या जयपुर-नरेशको ही सौंपूँ | 


ओर इस उत्तरको सुनकर मेवाइके द्वारपर जयपुरकी 
सेनाओंका पड़ाव पड़ने लगा | 


कृष्णाने यह सब कुछ सुना तो वह तिलमिला उठी 
और दौड़कर भवानीके मन्दिरमे घुस गयी- पमा ! 
मा !! यह सब क्या हो रहा है? क्या मेरे कारण 
चित्तौड़में रक्तकी नदियाँ बहेंगी ? 

किंतु भवानीसे अपने प्रश्नका कोई उत्तर न पाकर 
वह वहाँसे लोटी और फिर अपनी माके आँचलमे मुँह 
छिपाकर रो पड़ी | 

एक ओर महाराणाका दरबार लग रहा था, जिसमें 
विचार चल रहा था कि युद्धको किस प्रकार टाला जाय 
और दूसरी ओर जयपुरके नरेश ललकार रहे थे 
“कृष्णा अब मेवाइमें नहीं रह सकती । यदि उसे जीवित 

* गर सुथासम आरि हित होई । तेहि मनि यिन्नु सुख पाव न कोई ॥ ४ 


रह्नेकी इच्छा है तो उसकी डोली यहाँसे मेरे साथ 
जायगी और यदि बह जीवनका मोह छोड चुकी है तो 
उसकी लीश मेरे नेत्रोके सामनेसे निकलेगी ।' 

'कृष्णाकी लाश !' महाराणाने सुना तो कार्नोको 
हाथोंसे मूँद लिया । “क्या कृष्णाकी लाश भी निकल 
सकती है ? उन्होंने दस-त्रीस बार इन शब्दोंको 
दोहराया और फिर पागलोंके समान चीख उठे-'हाँ हाँ 
यही होगा, कृष्णाकी छाश ही जयपुर-नरेशके सामनेसे 
निकलेगी | अब इसीमें मेवाइका कल्याण है, इसीमें 
हमारे सम्मानकी रक्षा है | 


चित्तौइके गढ़नें राणाकी यह चीख गूँज उठी; 
किंतु कृष्णाको मारेगा कौन ? उस फूल-जैसी सुकुमार 
बच्चीपर कौन शास्त्र उठायेगा : 
इस समस्याको खयं कृष्णाने ही सुलझा दिया | 
रोती हुई अपनी माको धीरज बँधाते हुए उसने कहा-- 
मा! रो रही हो? राजपूत महिलाएँ तो कमी भी 
रोया नहीं करतीं; उनका हृदय तो मरुभूमिके समान 
जलशून्य हुआ करता है, मा--जिसमें कमी 
भी जल्धरका दर्शन ही नहीं होता | किर तुम 
ही क्‍यों रो रही हो, यह मेरी समझमें नहीं आता | 
मेरे बलिदानसे यदि राजपूतोंके सम्मानकी रक्षा 
होती है और चित्तौड़का कल्याण, तो फिर इससे अधिक 
महान्‌ और पुनीत कार्य मेरे लिये और दूसरा क्या हो 
सकता है ? 
कृष्णाने पीछे फिरकर देखा । उसने देखा महाराणा 
अपने नेत्रोसे निकळ पड़ते अश्रुओंको रोकनेका उद्योग- 
सा कर रहे हैं । 
हैं, पिताजी | आपको भी क्या हो गया है आज ? 
कृष्णाने पूछा । 


“तू नहीं जान सकती, बेटी !' महाराणाने कहा | 
“यह उस पिताके हृदयसे पूछ, जिसने पंद्रह वर्षतक 
अपनी इकलौती बच्चीको उसे ही अपने जीवनका आधार 
समझकर पाला हो !' 


“किंतु हमारी परम्परामें तो पुरुष कभी नहीं रोता, 
पिताजी !? कृष्णाने कहा । 'चित्तोड़ और उसके राणाके 
सम्मानकी वेदीपर एक नहीं, ऐसी सहस्रो कृष्णाओंका 
बलिदान किया जा सकता है। फिर आप अपनी एक कृष्णा- 
का बलिदान भी उसके लिये देनेमें संकोच कर रहे हैं ? 
यह क्यों ? दे दीजिये न यह बलिदान !! 

“क्या अपने ही हाथों ? 

“नहीं |' कृष्णाने कहा । “में जानती हूँ कि रणक्षेत्रमें 
शत-शत शात्रुओका हृदय विदीर्ग कर देनेत्राले मेरे पिताके 
हाथ मेरा बलिदान नहीं कर सकेंगे । अतः मुझे एक 
विषका प्याला दे दीजिये, मैं खतः उसे पीकर अपनी 
जन्म-भूमिके मान और आपके सम्मानकी रक्षा करूँगी ।? 

राणा कृष्णाकी ओर देखते-के-देखते ही रह गये । 
डनकी छाती गर्वसे ऊँची उठ गयी और उन्होंने आगे 
बढ़कर कृष्णाको अपने हृदयसे लगा लिया | 

“कृष्णा | मेरी बेटी !' उनके मुखसे निकला । “मेवाड़ 
आजतक अपनी तेरी-जेसी बेटियोंके कारण ही जीवित है ।? 

कृष्णाके सामने विषका प्याला लाया गया और उसने 
अपने देश और अपने परिवारकी मान-रक्षाके लिये 
हँसते-हँसते उसे पी लिया । 

उपस्थित बज्र-हृदय राजपूत भी इस दृश्यको न देख 
सके, उन्होंने अपनी-अपनी आँखोंपर हाथ रख लिये । 


“मेत्राइकी जय !' कृष्णाने कहा और फिर सदैवके 
लिये मौन हो गयी । 


oot 


के चम्पा के 


हम्मीर-माता 


चित्तौड़के महाराणा लक्ष्मणसिंहके ज्येष्ठ कुमार 
अरिसिंहजी शिकारके लिये निकले थे । एक जंगली 
सूअरके पीछे अपने साथियोंके साथ घोड़ा दौड़ाये वे 
चले जा रहे थे । सुअर इन लोगोंके भयसे एक बाजरे- 
के खेतमें घुस गया । उस खेतकी रक्षा एक बालिका 
कर रही थी | वह मचानसे उतरी और खेतके बाहर 
आकर घोडोंके सामने खड़ी हो गयी । बडी नम्रतासे 
उसने कहा--“राजकुमार ! आपलोग मेरे खेतमें 
घोड़ोंको ले जायँगे तो मेरी खेती नष्ट हो जायगी । 
आप यहीं रुके, मैं सूअरको मारकर ला देती हूँ |? 

राजकुमारको लगा कि यह लड़की खाली हाथ 
भला, सूअरको केसे मार सकेगी । वे कुतूहल्वश खड़े 
हो गये, पर उन्हें यह देखकर बड़ा आश्चर्य हुआ कि 
उस ळड़कीने बाजरेके एक पेड़्को उखाड़कर तेज 
किया और खेतमें निर्भय घुस गयी । थोड़ी ही देरमें उसने 
सूअरको मारकर राजकुमारके सामने लाकर रख दिया । 
बहाँसे राजकुमार अपने पड़ावपर आये | जब वे लोग 
स्नान कर रहे थे, एक पत्थर आकर उनके एक धोड़ेके 
पैरमें लगा, जिससे घोड़ेका एक पेर टूट गया । बह 
पत्थर उसी किसानकी लड़वीने अपने मचानपरसे 
पक्षियोंको उड़ानेके लिये फेंका था । राजकुमारके 
धोड़ेकी दशा देख वह अपने खेतसे दोड़कर वहाँ आयी 
और असावधानीसे पत्थर फेंका गया, इसके लिये 
क्षमा माँगने लगी । 


राजकुमार बोले--तुम्हारी शक्ति देखकर मैं 
आश्चर्यमें पड़ गया हूँ । मुझे दुःख है कि तुम्हें देनेयोग्य 
कोई पुरस्कार इस समय मेरे पास नहीं ।! 


उस लड़कीने कहा--“अपनी गरीब प्रजापर आप 
कृपा रक्खें, यही मेरे लिये बहुत बड़ा पुरस्कार है |? 
इतना कहकर उस समय वह चली गयी । सायंकाल 
राजकुमार तथा उनके साथी धोड़ांपर बेठे जा रहे थे | 
तब उन्होंने देखा कि वही लड़की सिरपर दूधकी मटकी 
रखे दोनों हाथोसे दो मैंसोंकी रस्सियाँ पकड़े जा रही 
है । राजकुमारके एक साथीने विनोद करनेके लिये 
धक्का देकर उसकी मटकी गिरा देनी चाही; पर जैसे 
ही उसने घोडा बढ़ाया, उस लड़कीने उसका इरादा 
समझ लिया | उसने अपने हाथमें पकड़ी मैंसकी 
रस्सीको इस प्रकार फेंका कि उस रस्सीमें उस सवारके 
घोडेका पैर उलझ गया । घोड़ा तथा वह सवार भी 
धड़ामसे भूमिपर गिर पड़ा | 


इस निर्भय बालिकाके साहस और शक्तिको देखकर 
कुमार अरिसिंह मुग्ध हो गये । उन्होंने पता लगाकर 
जान लिया कि वह क्षत्रिय-कन्या है | स्वयं अरिसिंहने 
उसके पिताके पास जाकर उससे विवाहकी इच्छा प्रकट 
की । इस प्रकार अपने पराक्रमके प्रभावसे वह बालिका 
एक दिन चित्तौड़की महारानी हुई । प्रसिद्ध राणा 
हम्मीरने उसीके गर्भसे जन्म लिया था | 


चम्पा 
( लेखक--श्रीमदनगोपालजी सिंहल ) 


चित्तौड़से दूर एक बीहड़ जंगलमें रहते थे महाराणा 
प्रतापसिंह---अपने परिवारके साथ, जिनमें उनकी 
महाराणी थी, छोटे-बड़े कई बालक थे और कई 


बालिकाएँ । महाराणाको अपने राजसी बैभवकी अपेक्षा 
अपना धर्म और अपने देशकी खतन्त्रता अधिक प्यारी 
थी और इसीके लिये उन्हें अपने जीवनके पच्चीस वर्ष 

# राम भगति मनि उर बस जाके । दुख लवलेस ने सपनेह ताक ॥ » 


«>>>, 


~ ~ 


एक निर्षासित और निर्धन च्यक्तिके समान बिताने 
पड़े थे । 

दिनमें बच्चे महाराणाके साथ इपर-उधर धूम-फिर 
लेने थे और रात्रिको बे लो हेके छीकोमे बैठा -्रैठाकर पेडके 
तनोंपर ऊपर लटका दिये जाते थे जिससे जंगली पद्चु 
उन्हें कुछ हानि न पहुँचा सके । 

मोजनके लिये मेत्राइके उस अधीश्वरको मिलती 
ची घासकी रोटियाँ और जंगल बेर और वह भी प्रतिदिन 
नहीं, कई-कई दिनके पश्चात्‌ और प्रति सप्ताह ऐसे 
भी कई अवसर आ जाते थे, जत्र उन्हें वे घासकी 
रोटियाँ मी बनाते-बनाते ही बहाँसे भागना पड़ता था । 
इस प्रकार एक स्थानसे दूसरे स्थानपर और एक जंगल- 
से दूसरे जंगलमें भटक रहे थे महाराणा बड़ी वीरतासे 
महान्‌-से-महान्‌ कष्टोंको झेलते हुए और कठोर-से-कठोर 
आपत्तियोंका सामना करते हुए । 

उनका हृदय बञ्रका बन चुका था। उसपर 
मीषणसे भी भीषण आघात होते; किंतु महाराणा कभी 
भी बिचलित नहीं होते थे । हाँ, एक अवसर ऐसा 
अवश्य आया, जब बे ही महाराणा बच्चोंके समान 
रे पडे । 

x x x 

महाराणाकी एक कन्या थी चम्पा, जिसकी अवस्था 
ग्यारह बर्षकी थी और एक पुत्र था सुन्दर, जिसकी 
अवस्था थी चार वर्षकी । 

एक दिन संध्याके समय ये दोनों बालक जंगलकी 
एक छोटी-सी नदीके किनारे बैठे थे । सुन्दर पासमें 
पड़े हुए पत्यरोंके छोटे-छोटे टुकडोंको नदीमें फेंक-फेक- 
कर खेळ रहा था और चम्पा पास ही बैठी हुई अपने 
उस माईका दिल बहलानेके लिये जंगलके फूलोंकी एक 
माला गूँथ रही थी | 

थोडी ही देरमें न जाने बच्चेको क्या ध्यान आया 
कि वह कह उठा--<जीजी | भूख लगी है, रोटी दो |! 


~ ~ 


किंतु बालिकाके पास वहाँ क्या रक्खा या जो बह 
सुन्दरको दे देती, उसने उसका ध्यान बँटानेके लिये 
कहा--'कहानी सुनोगे, भैया !! 

हाँ, हाँ !! 

“तो सुनो !' चम्पाने कहा | 'एक राजा था । वह 
अपना राज हार गया और एक जंगलमें रहने लगा | 
एक दिन वह थका-माँदा और भूखा रोटी खाने बैठा, 
इतनेमें ही एक कौआ आया और उसकी रोटी छीनकर 


“तब तो वह राजा रोया होगा ।' 

ना, वह कोई तुझ-जेसा पागल थोडे ही था जो 
रोटीके लिये रोता ।' चम्पाने कहा । 

तो, मैं ही कत्र रोता ह | 

चम्पाका दिळ भर आया, उसने अपने भाईको 
गोदमें उठाते हुए कहा--'मेरा भैया तो चतुर है, 
वह क्यों रोये ? 

उसने अपनी गूँथी हुई माला सुन्दरके गलेमें पहना दी 
और उसे गोदीमें उठाकर महाराणाकी ओर बढ़ी । 
उसे भूखके कारण खयं चक्कर-सा आ रहा था । बच्चा 
माके पास पहुँचते ही उसकी गोदीमें सिर रखकर सो 
गया । महाराणा किसी चिन्तामें थे । उनकी आँखें 
आकाशकी ओर लगी हुई थीं । 

“क्या बात है, पिताजी |! चम्पाने कहा । 

“कुछ नहीं, बेटी ! एक अतिथि आ गया है, बह 
भोजन चाहता है; किंतु उसे क्या पता है कि राणाका 
परिवार आज खयं ही दो दिनसे भूखा है ।' 

“नहीं, पिताजी ! आप चिन्ता न कीजिये । आपके 
द्वारसे आपका अतिथि भूखा नहीं लौटेगा ।' चम्पाने कहा । 

महाराणाके नेत्र चमक उठे । उन्होंने देखा कि 
चम्पा एक पत्यरके नीचेसे दो छोटी-छोटी रोटी निकालकर 
ला रही है । 


# भंगंवती ॐ 

उसने कहा--“पिताजी | आपने मुझे कल ये रोटियाँ 
दी थीं न, मुझे उस समय भूख नहीं थी । मैने सुन्दरके 
लिये इन्हें रख दिया था; किंतु बह तो इस समय सो 
रहा है। अतः आप ये रोटियाँ अतिथिको दे 
दीजिये |! 

महाराणा अच्छी तरह जानते थे कि चम्पाने ये 
रोटियाँ किस प्रकार अपना पेट काटकर बचायी हैं; 
किंतु समयकी परिस्थिति देखकर वे चुप थे । उन्होंने 
वही दे रोटियाँ चटनीके साथ लाकर अतिथिके सामने 
रख दीं । 

अतिथि तो भोजन करके चला गया; किंतु उसे 
मोजन कराकर जब महाराणा अपनी झोंपडीमें गये, तब 
उन्होंने देखा कि चम्पा भूखके कारण मूर्छित हो चुकी 
है । महाराणाने एक लंबी साँस ली और दृष्टि जमाकर 
चम्पाकी ओर देखा । 

महाराणाने देखा चम्पा भूखके कारण दम तोइ 
रही है । वे बोले- “रानी ! में सत्र कुछ सहन कर 
सकता हूँ; किंतु भूखके कारण अपनी संतानको मरते 
इए नहीं देख सकता ।? 

राणा अधीर हो उठे । उनके मुँहसे बरबस निकल 
पड़ा--“में अकबरकी अधीनता स्वीकार कर ढूँगा |! 


राणाके मुखसे ये शब्द निकले ही थे कि चम्पाने 
आँखें खोल दीं--'क्या कहा, पिताजी ! आप अकब्ररकी : 
अधीनता खीकार करेंगे--हमें मरनेसे बचानेके लिये ? 
किंतु पिताजी ! क्या फिर हम कभी भी नहीं मरेंगे, 
अमर हो जायेगे  नही-नहीं पिताजी ! आप भूल गये, 
अकबरके गुलाम बनकर तो हम जीते-जी ही मर 
जायँगे ।! वह अधिक न बोळ सकी, चुप हो गयी । 

“सच कहती हो, बेटी !? महाराणाने कहा । वे 
भी अधिक न बोळ सके । 

“तो पिताजी ! मेरे ऊपर हाथ रखकर एक बार 
कहो तो कि मैं फिर ऐसे विचार कभी अपने मनमें 
नहीं लाऊँगा ।' चम्पाने कहा । 

महाराणाने चम्पाको अपनी गोदीमें उठाकर शपथ 
खायी । चम्पा हँसी और मडारागाकी गोदीमें ही उसके 
प्राण-पखेरू. शरीरका पिंजरा छोड़कर उड़ गये | 

महाराणा निर्जीवके समान उसे देखते-के.देखते ही . 
रह गये । एक क्षण तो उन्होंने अपने आँसुओंको रोका; 
किंतु अधिक देरतक वे ऐसा न कर सके, फूट-टकर 
रो पड़े बच्चोंके समान । 


चम्पाने अपना जीवन देकर महाराणाको नवजीवन 
प्रदान किया, उन्हें गिरते-गिरते उठा लिया । 


—— OR e——— 
भगवती 


( लेखक--श्रीमदनगोपालजी सिंहलू ) 


औरंगजेबके शासनकालमें केवळ वह खयं ही नहीं, 
किंतु उसके सभी अमीर-उमराव और सूबेदार हिंदुओंपर 
मनमाना अत्याचार किया करते थे। कोई भी उन्हे 
रोकनेवाला नहीं था । 

बिहारकी बात है । किसी एक जिलेका शासक 
मिर्जा नात्रमें बैठकर घूमने निकला था अपने इलाकेमे । 
उन दिनों मुसलमान झासकोंके तूमनेका अर्थ होता 


था--हिंदुआंको ळूटना, उनके देवस्थानोंको तोड़ना 
और उनकी सुन्दर बालिकाओका अपहरण करना 
जब-जव भी ये शासक घूमने निकछते थे, हिंदू-प्रजामें 
हाहाकार मच जाता था | 


मिर्जाकी नाव गङ्गामें चल रही थी और उसके नेत्र 
तटपर सान करती कन्याआंको देख रहे थे । 

% अर्क जवास पाल विनु भयऊ । जल छुराज खल उद्यम गयऊ ॥ % 


भोक दो नाव |” मिर्जाने आज्ञा दी | नाव रोक दी 
गयी । “बह देखो, रहीम !” मिर्जाने संकेतसे अपने एक 
साथीको तटकी ओर देखनेको कहा । और रहीमने देखा 
कि वहाँ एक चौदह-पंद्रह वर्षकी बालिका खान कर 
रही है। उसका अनुपम सौन्दर्य देखकर सभीने 
अपने-अपने दाँतोंतले अंगुली दबायी | 

“लड़की क्या है, हूर है, हजूर !' रहीमने कहा । 
नौका तटकी ओर बढ़ायी जाने लगी | 

बालिकाने यह देखा तो डर गयी । उसने झटसे 
अपने कपड़े पहने और घरकी ओर दौड़ गयी | 

मिर्जाके चाटुकारोने नदीपर स्नान करनेवाले दूसरे 
व्यक्तियोंसे पूछताछकर सब कुछ माळूम कर लिया । 

“यह इसी गाँवके ठाकुर होरिलसिंहकी बहिन है, 
इजूर !” उन्होंने मिर्जाको आकर बतलाया । “इसका नाम 
है भगवती, अभी इसका विवाह भी नहीं हुआ है |” 

मिर्जाकी आँखें खिल गयीं । आदमी भेजे गये । 
ठाकुर आये । 

मैने आपकी बहिनको देखा है, ठाकुरसाइब ! उस 
खूबरूको मैं अपनी बेगम बनाना चाहता हूँ । इसके 
लिये मैं आपको पाँच हजार अशर्फियाँ इनाममें दूँगा और 
साथ ही और जागीर भी ।! मिर्जाने कहा | “आप अपनी 
यह बहिन मुझे दे दीजिये |! 

ठाकुरने यह सुना. तो उसके नेत्रोसे चिनगारियाँ 
निकलने लगीं । “चुप ! चुप ! फिर ऐसी बात जबानसे 
निकाली तो सिर जमीनपर लोटता नजर आयेगा, मिर्जा |” 
कद्दते-कहते ठाकुरका हाथ अपनी तल्वारकी मूठपर 
चला गया | 

मयके मारे मिर्जासाहब दो कदम पीछे हट गये । 
सिपाहियोंको संकेत हुआ और ठाकुर बंदी बना लिये गये | 

'ले जाआं इस बदमाश काफिरको और डाल दो 
नावके केदखानेमं !' सिंहको बंदी बना हुआ देखकर मिर्जा 


हा 


कड़ककर बोले और राजपूत ठाकुरको हाथ-पैर बाँधकर 
नावके बंदीघरमें डाल दिया गया । 

समाचार होरिलसिंहके घर पहुँचा तो रोना-पीटना 
पड़ गया | 

ठाकुरकी पत्नी शोकके आवेशमं भगवतीपर ही उबळ 
पड़ी । उसीके कारण उसके पति बंदी बने थे न । 

“जल जाय तेरा यह रूप !' उसने रोते-रोते कहा । “तू 
ऐसी न होती तो आज मुझे यह दिन देखनेको न मिळता |! 

भगवती चुप थी, वह कुछ सोच रही थी । 

“लाख बार कहा कि इतनी बड़ी होनेको आयी, 
घरमें ही सान किया कर | ले अब तो संतोष हुआ 
तुझे ?? ठाकुरकी पत्नी बड़बड़ाती ही रही । 

“छे, भाभी |! भगवतीने कहा । “तू शोक मत कर, 
मैं भैयाको अभी भेजती हूँ छुड़ाकर ।? और वह सीधी 
नदीके तटपर पहुँची । उसने देखा कि मिर्जा अपने 
सिपाहियांको उसे ही घरसे पकड़कर ले आनेका आदेश 
दे रहे हैं । 

भगवतीने आगे बढ़कर कद्दा--“नाहक मेरे लिये 
इजूरने तूमार खड़ा किया है | यह तो मेरा सौभाग्य 
है कि मैं आपकी बेगम बनू । मेरे भाईको छोड़ दीजिये, 
मैं आपके साथ चलनेको तैयार हूँ ।' 

ठाकुर मुक्त कर दिये गये | यह सब क्यों हुआ, 
इसे वे समझ भी न सके | 

` भगवतीको ऐसी सरलतासे ही पाकर मिर्जा अत्यन्त 
प्रसन्न हो गये । उन्होंने भगवतीको नावपर आनेके लिये 
कहा । किंतु वह बोली--'मैं नावके सफरसे डरती हूँ, 
मिर्जासाहब ! मेरे लिये पालकी मॅगवाइये । मैं उसपर 
बैठकर चढँगी |! 

मिर्जाने आज्ञा दी और एक बहुत सुन्दर पालकी लायी 
गयी । भगवती पालकीमें बेटी | वह अत्यन्त प्रसन्न दीख 
पड़ती थी | मिर्जासाहबकी खुशीका भी कोई ठिकाना न थां। 


वीर बालिकाएँ 


चम्पा, रलवती, भगवती, चंचलकुमारी 


सूये-परमाल, मरीचि, मानवा 


पालकी आगे बढ़ रही थी कि रास्तेमे एक सरोवर 
आया । 


मुच्ने प्यास लगी है, नवाबसाइब |? भगवतीने कहा | 
पालकी रोकी गयी और मिर्जासाइब खयं पानी लानेके 
लिये दौड़े । 


“आप तकलीफ न करें, हजूर !! भगवतीने कहा । 
“विवाह होनेसे पहले मैं आपका छुआ पानी नहीं 
पीऊँगी । माफ कीजिये । यह तालाब मेरे वालिदने ही 
बनवाया है, बचपनमे मैं इसमें बहुत दिनोंतक तेरती 
रही हूँ । में इसे आखिरी बार देखना भी चाहती हूँ । मैं 
खुद ही अपने हाथोंसे इसका पानी पीउँगी |? 

बिना उत्तरकी प्रतीक्षा किये यह पालकीसे उतर 
पड़ी । मिर्जासाहब वहीं खड़े रह गये | भगवती सरोवरके 
तटपर पहुँची । किनारेपर बने एक छोटे-से देवीके मन्दिरमें 
घुसकर बह्‌ प्रतिमाके चरणोंमें लिपट गयी । 


“मा! मेरी रक्षा करना, मेरा शरीर इन दुष्टोंके हाथसे 
न छुआ जाय !' उसने कहा और त्राहर निकलकर 
तालाबमें कूद पड़ी । 

देर होती देखकर मिर्जा अपने साथियोंको लेकर तालाब- 
के किनारे पहुँचे; किंतु अब वहाँ क्या रक्खा या, सारा 
खेल ही समाप्त हो चुका था । सरोवरमें जाल डाले गये, 
किंतु शबका भी पता न लगा | 

होरिलिसिंहके पास यह समाचार पहुँचा तो वे भागे 
हुए आये । उन्होंने भी जाल डलवाया तो प्राणहीन 
बहिनका शव उसमें आ गया । 

“भगवती ! मेरी बहिन !! तूने मेरे कुलकी लज्जा रख 
ली |? उन्होंने कहा और फूट-फूटकर रो पडे । 


मिर्जा आँख फाडे हुए यह सब कुछ देखते-के-देखते 
ही रह गये | 


TV 


अत्रसे दो सौ तर्ष पहलेकी बात है । सूरतमें नवाबी 
शासन था । ये नवाब किसी हिंदूके यहाँ धन-सम्पत्ति- 
की बात सुनते तो उसे छीननेके लिये दौड़ पड़ते और 
किसी हिंदूके घरमें कोई सुन्द्र-सी बालिकाको देख पाते 
तो उसे उठाकर ले जाते । 

उन्हीं दिनों सूरतमें एक धनी वैश्य रहते थे, 
जो 'नगरसेठ के नामसे विख्यात थे । नवाबने खुना 
कि नगरसेठ्के घरमे अपार धन-सम्पत्ति है और एक 
अनुपम सौन्दर्यवती बालिका मी । वह उन्हें देखनेके 
लिये बेचैन हो उठा और एक दिन बिना ही किसी प्रकारकी 
सूचना दिये सेठजीके भवनपर जा पहुँचा । वहाँ उसने सेठ- 
जीका वैभव भी देखा और उनकी बालिका मानत्राको भी । 

मानवा बेचारी सरळ बालिका थी, उसे नवाबोंकी 
प्रकृतिका कुछ भी परिचय न था । उसने सुना कियहाँ- 
के शासक उनके भवनमें आये हैं तो बर कौतृहल्वश 


मानबा 


अन्त: पुरसे निकलकर उनके सामने आ गयी । नवाबने 
उसे देखा तो उनका चित्त अस्थिर हो गया, बह्‌ उसकी 
ओर टकटकी बाँधकर देखने लगा | 

भोली बालिकाने नवाबकी यह चेष्टा देखी तो डर 
गयी और दौडकर वह अन्त: पुरमे घुस गयी । 

“यह आपकी लड़की है, सेठजी १? नवाबने पूछा । 

“हाँ, सरकार !' सेठजीने उत्तर दिया । 

“बड़ी खूबसूरत है !? नवाबसाहब बोले । “इसका नाम 
क्या है ११ 

“मानवा |? सेठजीने कहा । 

नवाबने और अधिक वार्तालाप न किया, वह उठा 
और सीघे अपने महलको चला गया । वहाँ पहुँचते ही 
उसने आज्ञा दी कि नगरसेठको इसी समय उपस्थित 
किया जाय । 

x x x 

सेठजी आये तो नवाबसाहबने बड़े आदर और 
सत्कारके साथ उन्हें अपने पास बैठाया | 

“क्या आज्ञा है, सरकार ? सेठजीने हाथ जोड़ते हुए 
पूछा । 

“सेठजी !? नबाबसाहब बोले, 'बह आपकी लड़की 
है न- मानबा, मैं उसे अपनी बेगम बनाना चाहता 
हूँ; आप उसे मुझे दे दीजिये ।? 

सेठजीपर मानो वन्न गिर पड़ा ! 

“बह यहाँ बड़े आरामसे रहेगी, सेठजी !? नवाबने 
कहा । और साथ ही आपको भी दरबारमें बड़ा रुतबा 
बशा जायगा | अगर आपने उसे देना मंजूर न किया 
तो आपको केंदी बना लिया जायगा और आपकी सारी 
दौलत ळूट ली जायगी | मानबाको तो किर भी यहाँ 
आना ही पड़ेगा ।' 

“मुझे सोचनेके लिये कुछ समय दीजिये, सरकार !” 
सेठजीने कापते हुए कहा | 

“नहीं !' नवाब कड्कते हुए बोले । “तुम्हें अभी इसका 
जबाब देना होगा, बिना जवात दिये तुम यहाँसे बाहर 
„ नहीं जा सकोगे |! 

सेठजी सोचने लगे और मानबाको न देनेसे उनपर 
जो अत्याचार हो सकते थे, वे उनकी कल्पना करने 
लगे और साथ ही मन-ही-मन उनसे डरने भी लगे और 
अन्तमं जब उन्हें और कोई भी मार्ग न सूझा, तब 
उन्होंने मानबाको नवाबको देना स्वीकार कर लिया | 

x x x x 
सेठजी घरपर पहुँचे छुटे-पिटे हृए-से । घरवालांने 
उन्हें देखा तो घबरा गये; किंतु जब परिस्थितिको समझा, 
तब रोने लगे | 
` नवाबके सैनिक पालकी लेकर सेठजीके द्वापर आ 
चुके थे | मानबाके हृदयकी ब्यथाका पार न था । वह रो 
रही थी । उसके माता-पिता ही उसे मुसल्मानके घर भेज 


क सरिता जल जलनिधि महुँ जाई । होइ अचल जिमि जिव हरि पाई ॥ % 


रहे थे फिर वह अपने मनकी व्यथा किससे कहती । 
बह रोती-रोती ही पालकीमें जा बेठी | 

सेवक पालकी उठाकर चळ दिये सेनिकोंके साथ और 
थोड़ी ही देरमें पाळकीमें बेठे-ही-बेठे मानबाने देखा उँची- 
ऊँची मीनारोंसे घिरा हुआ नवाबका आलीशान महल । 
सैकड़ों सीढ़ियोंके ऊपर महलका सिंहद्वार था, जिसपर 
शहनाई बज रद्दी थी | 

“तो क्या मेरा यह पतित्र शरीर थवनके द्वारा दूषित 
होकर ही रहेगा?” उसका मन अधीर होने लगा | नहीं, 
नहीं, में ऐसा नहीं होने दूँगी ।' उसने अपनेमें दृढता लाते 
इए मनको समझाया | 'किंतु'** इसके लिये साधन" * *2 
उसने एक लंबी साँस ली । 

पालकी महलकी सीढ़ियोंके नीचे आकर रुक गयी । 
मानबा बाहर निकली ओर सीढ़ियोंपर चढ़ने लगी | 
नवाबको अनेक बाँदियाँ उसके दायें-बायें चल रही थीं । 

सीढ़ियोंके ऊपर, द्वारके आगे ही नवाबके परिवार- 
की अनेक महिलाएँ खड़ी थी---मानबाका स्वागत करने- 
के लिये | 

महलका सिंहद्वार मानबाके सामने था, जिसकी 
चौखेटके अंदर था नवाबका अतुलित वैभव और 
महान्‌ ऐश्वर्य, जो उसके चरणोंमें लोटनेके लिये : 
उतावला-सा हो रहा था ओर जिसके बाहर थी 
उसके शरीरकी दिव्य पवित्रता और उस पतित्रताका 
रक्षक मानबाका धर्म, जिसकी छत्रछायामें रहकर उसने 
अपने जीत्रनके इतने दिन बिताये थे । 

मानबाका बढ़ता हुआ पग रुक गया, वह चौखटके 
उस पार जानेको तेयार न थी । उसने पीठ फेरी और 
कुछ आगे बढ़कर अपने शरीरको उन पापागकी सीढ़ियों- 
पर फेंक दिया । उसका शरीर लुढ़कता हुआ तीव्रताके 
साथ भूमिकी ओर जाने लगा । | 

महलमें खलबली मच गयी | द्वारपर बजती हुई 
शहनाई बंद हो गयी | मानबाकी प्रतीक्षामें बेचैन विलासी 


३ वीर बाला पा अ 


जबतक वह मानबाके शरीर 


र "४४४१५१० जलन २००० 


नवाब उसे पकडनेके छिये दौडा; 


पास पहुँचा, वह पृथ्वीपर आ चुकी थी और जबतक उसे 
ऊपर उठानेके लिये उसने मानबाका हाथ पकड़ा, 

छोड़कर देवताओंके पवित्र ललेकमें पहुँच चुकी थी । 
नवाबके हाथमें मिट्टी थी--केवळ मित्री, जो कुछ ही 


वह क्षणोंके पश्चात्‌ अग्निके सहयोगसे मिट्टीमें ही मिल गयी | 


— a 


वीर बाला पद्मा 


पद्माका जन्म भोपाल-राज्यमें एक गरीब कृषक 
क्षत्रियके घर हुआ था | जब पद्मा केवळ ढाई वर्षकी 
थी, उसके माता-पिताकी मृत्यु हो गयी । सोलह वर्षके 
भाई जोरावरसिंहने अपनी छोटी बहिनका पालन-पोषण 
किया । जोरावरसिंह बालक होनेपर भी बीर पुरुष था | 
उसने अपनी बहिनको बचपनसे ही भाला-तलवार आदि 
चलाने तथा घुड्सवारीकी शिक्षा देनी प्रारम्भ की । 
पद्माने मन लगाकर युद्ध-विद्या सीखी और वह कुशल 
योद्धा हो गयी | घरके प्रत्रन्धमें भी वह खूब चतुर थी | 
धीरे-धीरे पिताका धन समाप्त हो गया । जोरावर- 
सिंहपर बहुत-सा कर्ज हो गया | जिस महाजनका 
कर्ज था, उसने अनेक बार उलाहने दिये, खरी-खोटी 
सुनायी और अन्तमें भोपाळ-द्रबारमें नालिश कर दी । 
कर्ज तो था ही, राज्यने जोरावरसिंहको केद कर 
लिया । अत्र बेचारी पद्मा अकेली रह गयी । भाईके केद 
हो जानेका उसे बहुत अधिक दुःख था | उसने भाईको 
छुड़ानेका निश्चय किया | अत्र उसने ख्रीका वेश छोड़ 
दिया और एक राजपूत सेनिकका वेष धारण करके 
वह ग्वालियर पहुंची । उस समय म्वाळियर-नरेश थे 
महाराज दौळतरावजी सेंविया । पञ्माने पद्मसिंह नाम 
बनाकर सेनामें नौकरी पानेकी प्रार्थना की । निशाना 
लगाना, घुइसवारी, भाला चलाना आदि कार्योमे उसकी 
परीक्षा ळी गयी और उनमें बह सफल रही, उसे सेनामें 
नौकरी मिल गयी । 


उन दिनों सेंधिया और अंग्रेज सरकारमें युद्ध छिड़ा 
हुआ था । तीन वर्षतक यह युद्ध चलता रहा । 


पद्माने इस युद्धमे इतनी वीरता दिखायी कि वह साधारण 
सेनिकसे हवलदार बना दी गयी । उसकी जाँच तथा 
भुजामें कई बार गोलियाँ लगीं; किंतु सदा वह स्थिर 
रही । शत्रुओंको उसके सामनेसे भागना ही पड़ता 
था । वह अपनेको सात्रधानीसे छिपाये हुए थी । 
स्नानादिके लिये सत्रसे प्रथक्‌ चली जाती थी । उसे 
एक ही चिन्ता थी--अपने भाईको कारागारसे छुडानेकी । 
उसे जो वेतन मिळता था, उसमेंसे बहुत थोड़ा खर्च 
करती अपने लिये, शेष बचाकर रखती जाती थी । 

कुछ लोगोंको संदेह हुआ कि यह बिना मूछोंका 
हवलदार उनके साथ कभी स्नानादि क्यों नहीं करता । 
क्यों वह सदा कपड़े पहिने रहता है | एक सैनिकने 
छिपकर पद्माका पीछा किया और उसे पता ळग गया 
कि वह खरी है । जब यह समाचार सेंधिया-दरबारमें 
पहुँचा, तब राजाने बुलाकर पद्मासे पुरुषतेश धारण 
करनेका कारण पूछा । पद्मा रो पड़ी, उसने अपने भाईके 
वंदी होनेकी बात बतायी । महाराज सेंघिया उसकी 
वीरता तथा भ्रातृभक्तिसे बहुत प्रसन्न हुए । उन्होंने 
सरकारी खजानेसे कर्जका धन भोपाळ भिजवा दिया 
और पत्र लिख दिया कि जोरावरसिंहको कैदसे छोड़कर 
तुरंत ग्वालियर भेज दिया जाय । 

जोरावरसिंह छूट गये । ग्वालियर आकर अपनी 
बहिनसे मिलकर वे बहुत प्रसन्न हुए । महाराज सेंधियाने 
जोरात्ररसिंहको सेनामें एक अच्छा पद दे दिया और 
पद्माका विवाह एक सेनापतिके साथ करवा दिया | 


IN, MR 

भ्र Sr 


# दादुर चुनि चहु दिसा खुद्दाई । बेद पढ्दि जनु बढ़ खमुदाई ॥ # 


मरीचि 


भारतके उत्तरमें नेपाल ओर भूटानके बीच एक 
छोटा-सा देश है सिक्किम । यशपालसिंह वहीं एक 
सरकारी अधिकारी थे और मरीचि थी उन्हींकी कन्या- 
खिलते इए फूलके समान सुन्दर और कोमळ । 

मरीचि अपना अधिकांश समय भगवानूकी सेत्रामें 
ही ब्यतीत किया करती थी । वह कमी-कभी आस- 
पासके जंगलोमें घूमने चली जाया करती थी पहाड़ी 
ल्लियोंके समान बालोंमे छुरा घोपकर । 

“मरीचि !? एक दिन उसके पिताने उससे कहा, 
“अब तुम अकेली घरसे बाहर मत जाया करो, बेटी !” 

"क्यों, पिताजी ?? 

“कुछ ऐसे नरपशु हमारे देशमै आये हुए हैं, जिनके 
रहते किसी भी भले घरकी बहिन-बेटीकी मान-मर्यादा 

. कमी भी खतरेमें पड़ सकती है ।' यशपालसिंहने कहा । 

“अच्छा, पिताजी !' मरीचिने कहा। किंतु यदि ऐसा 
कोई अवसर आया भी तो आप निश्चिन्त रहें, निर्वलोंके 
बल वे सर्वशक्तिमान्‌ प्रभु आपकी मरीचिकी रक्षा 
करेंगे ।' 

“बह तो सारे संसारकी रक्षा करते ही हैं, मरीचि ! 
में यह जानता हूँ ।” यशपालसिंहको अपनी पुत्रीके 
साहसपर पूर्ण विश्वास था | वह जितनी घुन्दर और 
गुणवान्‌ थी, उतनी ही साहसवान्‌ भी । 

x > x x 

एक दिन मरीचि अपनी बहिनके साथ पासत्राले 
जंगळमें चूमने गयी थी | वहाँ वे दोनों बहिनें तितलियोंके 
समान इधर-से-उधर भागती फिर रही थीं---निर्भय और 
निःशङ्क खेळती हुई । उन्हें यह ज्ञात ही न था कि 
निकट ही एक झाडीके पीछे खड़ा एक अंग्रेज उनकी 


ओर घूर रहा है । मरीचिका सौन्दर्य देखकर अंग्रेजके 
हृदयमें पाप-वासना जाग रही थी | 


वह अंग्रेज अपनेको रोक न सका । झाडीसे 
बाहर आकर उसने मरीचिकी ओर संकेत किया और 
बोला-“इधर आओ, लड़की !? मरीचि सीघे खभाव उसके 
पास चली गयी | 

साहब बहादुर खुश हो गये | वे टकटकी जमाकर 
मरीचिकी ओर देखने लगे । उसकी यह चेष्टा देखकर 
मरीचिको पहले तो कुछ हँसी आयी; किंतु फिर वह कुछ 
डरी और उसने लौटना चाहा । 

साहब बोले--“लड़की ! तुम जानती नहीं, मैं 
यहाँका अफसर बनाया गया हुँ १? 

“तो मुझे इससे क्या मतलब १? मरीचिने कहा और 
वह ळोटने लगी | 

रको!” साहबने फिर कहा | “इसका मतलब यह है 
कि मैं तुम्हें पसंद करता हूँ, तुम मेरे घरपर चलकर 
आरामसे रहो |! 

मरीचि एकदम सन रह गयी, वह यह सोच ही रही 
थी कि साहबको क्या उत्तर दूँ कि वह नरपशु आगे 
बढ़ा । मरीचि और पीछेको हटी तो उसने आगे बढ़कर 
उसका हाथ पकड़ लिया | 

मरीचि अब समझी उस अंग्रेजका अभिप्राय | उसने 
झटकेके साथ अपना हाथ अंग्रेजसे छुड़ाते हुए कहा-- 
“खबरदार, साहब बहादुर ! अगर आगे बढ़े तो अच्छा 
नहीं होगा ।' 

मगर साहबपर तो शेतान सवार था, उसने फिर 
आगे बढ़कर मरीचिका हाथ पकड लिया । 

अब मरीचि शान्त न रह सकी, उसने मन-ही-मन 
द्रीपदीकी लज बचानेवाले भगवानूका ध्यान किया और 
दूसरे हाथसे अपने सिरमें छगा हुआ छुरा निकालकर 


साहबके पेटमें घाप दिया | साहब हाय-हाय करते हुए 
घायल होकर पृथ्वीपर गिर पड़े । 


२ चचल २ 

मरीचि घर लौटी तो उसकी छोटी बहिनने सारी 
घटना अपने पिताक्रो सुनायी । वे बोले---मैंने कहा 
न था, बेटी ! घरसे अकेली बाहर न जाया करो | चलो; 
जो हुआ प्रभुकी इच्छा ।' 

किंतु झगडा वहीं शान्त न हुआ | घायल अंग्रेजके 
वक्तत्यके अनुसार अंग्रेजोंने घटनाकी खोज की और 


यशपालसिंहका धर घेर लिया । दुर्गाखरूपिंगी मरीचि 
फिर अपनी छुरी लिये हुए बाहर निकली । उसने 
आनेत्रालोंको सारी घटना बतायी और उन्हें ललकारा मी | 

मरीचि खयं उनसे दो-दो हाथ करनेको तत्पर थी; 
किंतु उसने देखा कि उसका कथन सुनकर आनेत्राले 
अंग्रेजोने खयं ही अपने घोड़े वापस मोड़ लिये हैं | म० सि० 


चंचल 


एक मुसल्मान बुढ़िया रूपनगरने तस्वीरें बेचने 
आयी थी । वह वहाँके नरेश विक्रम सोलंकीके महलमै 
भी पहुँची | उसने वहाँकी राजकुमारी चंचलको भी 
वे चित्र दिखाये | 

बुढ़ियाने अकबर, जहाँगीर और शाहजहाँकी तस्वीरें 
दिखायीं तो राजकुमारी बोली--“क्या हिंदू राजाओंकी 
तस्वीरे नहीं हैं तुम्हारे पास ?? | 

हैं क्यों नहीं, राजकुमारी! यह देखो |? अब उसने 
मानसिंह, जयसिंह और जगतसिंहकी तस्वीरें दिखायी । 

“थे राजा हैं, बुढ़िया ? ये तो मुसल्मानोंके नौकरोंकी 
तस्त्रीर हैं, में राजाओंकी तस्त्रीरे चाहती हूँ ।? चंचलने 
कहा । 

अब बुढ़ियाने प्रतापसिंह, करनसिंह और राजसिंह- 
के चित्र दिखाये । राजकुमारीने उन्हें ले लिया । 

“और दिखाओ !' राजकुमारीने कहा । 

बुढ़ियाने औरंगजेबका चित्र उसके सामने रक्खा । 
ध्यह आलमगीरकी तस्त्रीर है, राजकुमारी ! इसकी 
सिजदा करो ।? 

“सिजदा ?? चंचलने कहा । “सिजदा केसी, मैं तो 
इसे जूतेकी नोकपर मारती हूँ ।! 

खामोश !! बुढ़ियाने कहा ।'शाहनशाह सुन पायेंगे 
तो रूपनगरकी ईट-से-ईट बजा देंगे | 

“ऐसी बात है ?? चंचठने हँसते हुए कहा । “तो 


सहेलियो ! इस तस्तीरपर सब एक-एक लात मारो |! 
सभी उपस्थित कन्याओंने राजकुमारीकी आज्ञा- 
का पालन किया । तस्वीर टुकड़े-टुकड़े हो गयी | 
चंचलने ली हुई तस्त्रीरोंका मूल्य बुढ़ियाको दे 
दिया । और जाती-जाती बुढ़िया वाददाहकी तस्वीरे 
ठुकड़े भी उठाकर ले गयी । 
x x xX 

वह टूटी हुई तस्त्रीर बुढ़ियाने दिल्ली जाकर 
आलमगीरके सामने उपस्थित की और साथ. ही सारी 
घटना भी कह सुनायी अच्छी तरह नमक-मिर्च 
लगाकर । 

“मेरी यह तौहीन ?? औरंगजेब गरज उठा । “मैं इसका 
बदला दूँगा ।? 

“क्या है, शाहनशाह !' सेनापतिने पूछा । 

“उस ॒रूपनगरके नाचीज राजाकी काफिर लड़कीने 
मेरी तौहीन की है, सिपहसालार ! मेरी राय है कि तुम 
रूपनगरकी इंट-से-ईंट भिड़ाकर उस लइकीका डोला 
ले-आओ) मैं उसपे विवाहकर इस तोहीनका बदला टँगा |! 

“जो हुक्म, जहाँपनाह !' सेनापतिने कहा ओर 
मुगल-पेनाएँ रूपनगरकी ओर चल पड़ीं | 

रास्तेसे ही विक्रम सोलंकीको लिख भेजा गया--*हम 
आ रहे हैं, आप अपनी लड़कीका डोला तैयार रखें; 
अगर ऐसा न किया गया तो हम जबरदस्ती उसे छीन- 
कर ले जायँगे ।' 

बिक्रमने इसे पढ़ा तो बह कॉप उठा। मुगलेसे लोहा 
लेनेकी शक्ति उसमें न थी । वह सोचने लगा कि “यदि 
लइकी बादशाहकी बेगम बन ही जाती है तो इसमें 
कौन-सी नयी बात है; ओर दूसरे राजपूतोंको कन्याएँ 
भी तो शाही महल गयी हैं ।' 
इत्र चंचलने जब अपने पिताका यह निश्चय सुना 
तो उसके शान्त हृऱयमें मानो उ्वारभाटा ही आ गया । 
उसका मुख रक्ती लालिमाऐे तमतमा गया | 'मैं राजपूत 
होकर मुगलानी बनूँगी ? नहीं, नहीं, यह कभी नहीं 
होगा ।” उसने कडा और उसकी यह घोषणा एक 
क्षणमै ही सारे राजमहळनें गूँज गयी । 
उसके पिताने सुना तो वह दौइकर चंचलके पास 
पहुँचा-“चंचल बेटो ! ऐसा न कहो; मुझपर त्रिपत्तिका 
पहाड टूट पड़ेगा, रूपनगर रक्तके सागरने बह जायगा ।' 
“बह जाने दीजिये, पिताजी ! मैं भी उस सागरमें 
स्वान करूँगी |! चंचलके मुँहसे मानो खयं रणचण्डी 
ही बोल रही थी | 
“किंतु तुझे बचानेकी शक्ति मुझमें नहीं है !! 
विक्रमने कहा । 'नर-संहार भी होगा और फिर भी वे 
तुझे ले ही जायँगे |! 
कसे ले जायँगे, पिताजी !' चंचलने कहा । 'राजपूत- 
बालाको उसकी इच्छाके विरुद्द कहीं ले जानेकी शक्ति 
दिल्‍डीमें तो क्या, देवताओंमें भी नहीं है । अग्नि, विष 
और तळत्रार--ये तो हमारी नित्यकी सहचरियाँ हैं; 
इन्हींकी सहायतासे क्षत्राणियाँ अपनी आत्मरक्षा किया 
करती हैं | आप जाकर विश्राम कीजिये, मैं अपनी रक्षा 
खयं कर दूँगी |? 
विक्रम अपना सिर पकड़कर चंचळके कमरेसे निकल 
आये और राजपूत-त्राला सिंहनीके समान इधरसे उधर 
टहलने ठगी, अपने धर्मकी रक्षाका उपाय सोचती हुई । 
धूमते-बूमते उसकी दृटि सामने टँगे हुए राजसिंहके 
चित्रकी ओर गयी । 


# निसि तम घन खद्योत बिराजा । जनु दुंभिन्ह कर मिला समाजा ॥ + 

“राजसिंह |? चंचळके मुखमे निकळ पडा | “चित्तौडके 
महाराणा, हिंदुपति प्रतापे बंशधर |? उसने टकटकी 
बाँधकर राजसिंहके चित्रकी ओर देखा मानो बह उससे 
ही सहायताकी प्रार्थना कर रही हो । 

उसने कुछ सोचा और फिर गम्मीरताके स्थानपर 
उसके मुखपर हल्का-सा हास्य छा गया । “रुक्मिणीने 
भी तो यही किया था !” उसके मुँहसे निकल पड़ा 
और वह राजसिंहको पत्र लिखने बैठ गयी । 

x xX xX x 

रागाने चंचळका पत्र पढ़ा तो उनका राजपूती रक्त 
खोळ उठा, उनके होठ फइफड़ाने ळगे और उनके नेत्रोसे 
चिनगारियाँ बरसने लगी । 

“ाजकुमारासे कडूना कि उनका पत्र ठीक-ठिकानेपर 
पहुँच गया है । वे निश्चिन्त रहें ।? राणाने पत्र-बाहकसे 
कहा और उसे विदा कर दिया । 

केत्रल एक ही दिन तो था बीचमें, राणाने उसी 
समय अपने सेनिकोंके साथ रूपनगरकी ओर कूच कर 
दिया । 

मुगळ-सेनापतिको आशा भी न थी कि इतनी 
सरळतासे कार्य सिद्ध हो जायगा । वह रूपनगर पहुँचा कि 
राजकुमारीका डोळा उसके सुपुर्द कर दिया गया । 

अत्र उसकी सेनारँ राजकुमारीको लेकर दिल्लीकी 
ओर लौट रही थीं | डोला और सैनिक अरावली पर्वतके 
बीचवाले तंग रास्तेसे जा रहे थे । राजकुमारी ब्रार- 
बार डोलेका परदा उठाकर न जाने किसको देखना चाह 
रही थी । 

xX x 
अचानक ही पर्वतोंपरसे 
सौ मनके । 

मुस्लिम फौजें भागां, आगेका रास्ता बंद था, वे 
पीछे लौटीं । वह भी रास्ता बंद कर दिया गेया था । 
मुगळ उस चूहेदानीमें फँसे हुए थे और ऊपरसे उनपर 
पत्थर पड़ रहे थे । 


xX 
पत्थर बरसने लगे--सौ- 


* वीर बालिका जेन # 


६९९ 


“तोबा |? “तोबा !!, "कहर !! “कहर !?, 'मरा |? “मरा !? 
की आवाजोंसे अरावली पर्वतकी घाटियाँ गूँज उठी । 

हजारों मुसल्मान मारे गये, बचे हुओने जसे-तेसे 
करके अपनी जान बचायी । 

चंचल महाराणा राजसिंहके सामने उपस्थित हुई । 

“राजकुमारी ! मुसलमान सेनाएँ भाग चुकी हैं, 
अब तुम अपने पिताके पास जा सकती हो ।? महाराणाने 
कहा । 

“नहीं महाराणा ! मेरे पिता तो मुझे औरंगजेब्रको 


दे चुके हैं, अव मैं वहाँ नहीं जा ऊँगी |! राजकुमारीने कहा | 

“तो फिर ? 

मैं तो आपके चरणोंमे ही स्थान चाहती हूँ, 
महाराणा !? कहते-कहते राजकुमारीका मुख ठजासे 
लाळ हो गया | 

“तो आओ, राजकुमारी ! अब तुम मेत्राइकी अधीश्वरी 
हो |? महाराणाने कहा । 

राजपूत सेनाओंने जय-जयकारसे गगनमण्डल कँपा 
दिया । चित्तोइमे प्रसन्नताका सागर उमड़ पड़ा | म० सि० 


——— 
वीर बालिका जेन 


( ठेखक--श्रीमुबारक अली ) 


अमेरिकाके मूल निवासी विगड़ उठे थे--मरने- 
मारनेपर तुळ गये थे । गोरे संख्यामे कम थे---बहुत 
कम; इसलिये वे उनको दवा तो न सके थे, खुद ही 
भागकर किलेमें जा छिपे थे। परंतु मूळ निवासी भळा, कब 
माननेत्राले थे | वे किलेको घेरे थे, झाड़ियों ओर 
खाइयोंमें छिपे बेठे थे--इस आशासे कि कब मोका 
मिले और कत्र हम इन गोरोंको भूनकर रख दे । _ 

गोरे अव क्या करते--कंप्ते धीरज धरते । उन्होंने 
अपने भाइयोंको खबर भेज दी थी तथा आशा बाँध 
रक्खी थी कि वे कछ सवेरेतक जरूर आ जायँगे और 
उनको इस विपत्तिपे वचा छेंगे; परंतु रात त्रेरिन केसे 
कटेगो £ जत्र रातको मूळ निवासी धात्रा बो ळेंगे, तब 
उनसे अपना बचाव कंसे करेगे ! उनके पास वंदूके 
जरूर हैं; परंतु वंदूकें जिस वारूदके सहारे आग 
उगळती हैं, वह वारूद कहाँ है | वह वारू तो 
वे प्राण वचानेकी घवराहटमें क्रिलेके वाहर छकडियोंवाले 
झोपड़ेमें ही भूल: आये हैं । 

अत्र कौन :क्रिलेके वाहर जाय और झोपडेसे निकाळ- 
कर बारूद छाये? जो जायगा, भला, वह जीवित 


लौटेगा 2 मूळ निवासी उसे अपने तीरों और माळोंसे 
छेदकर न रख देंगे? फिर भी किसी-न-किसीको तो 
जाना ही पड़ेगा--पचासकी रक्षाके लिये किसी-न- 
किसीको तो अपने प्राणोंका मोह व्यागना ही पड़ेगा | 
तीन-चार युवक आगे बढ़े और सेनापतिसे बोले---- 
“इतनी चिन्ता करनेकी क्या जरूरत । हमलोग तैयार हैं । 
आप जिसे आज्ञा दें, वही चळा जाय |! 

सेनापतिने कहा--“नहीं, यह नहीं हो सकता । 
किलेकी रक्षा करनेके लिये एक-एक जत्रानका प्राण बड़ा 
मूल्य रखता है । में तुमलोगोंपेते किसीको भी मौतके 
मुँहमे जानेकी आज्ञा नहीं दे सकता | 

इसपंर कुछ आवाजें उठी; परंतु यह तो बताइये, 
रातको वारूदके अभावने क्या होगा ? भळा, मूळ निवासी 
विना हमला किये मानेंगे ? 

सेनापति इन प्र भोका क्या उत्तर देता ? वह ठंढी. 
ठंढी साँसें भरने लगा । 

“कोई जाय, चाहे न जाय, मैं तो जाती हूँ---प्राण 
हथेळीपर रखकर । वस, क्रिलेकी रक्षाका एक यही 

उपाय है । यह एक चौदह वर्षकी बालिका थी--- 
सेनापतिकी प्यारी बेटी जेन । 
“नहो-नहीं, इतने जत्रानोंके रहते एक बालिका मौतके 
मुँहमें नहीं जा सकती ।' कई युवक एक साथ बोल उठे । 
'क्यों नहीं जा सकती? क्या किलेकी रक्षाका ठेका 
जवानोंने ही ले रखा है ? म्या बालिकाओंको किलेकी 
रक्षामें हाथ बँलनेका कोई अधिकार नहीं है ? जेनने 
भी जोरोंसे आवाज लगायी । 
“ठीक कहती है, बेटी ! तू ही जायगी |? सेनापतिने 
अपना निर्णय सुनाया । 
लोग आश्चर्यमें इत्र गये, आँखें फाइ-फाइकर कभी 
जेनका और कभी सेनापतिका मुँह ताकने लगे | और 
जेन सचमुच प्राण हथेलीपर रखकर चल पड़ी और 
किलेके फाटकपर पहुंची । संतरीने बड़ी सावधानीसे 
घीरे-वीरे फाटक खोल दिया--इस तरह कि जरा भी 
आवाज न हो। 
जेन बाहर निकली, बिछीके समान आहट लेती 
इधर-उधर ताकती दबे पैरों आगे बढी और फिर हिरनीके 
समान छठाँगे भरती यह जा, वह जा, बात-की-बातमें 
झोपडेके दरवाजेपर पहुँची । धीरेसे किवाड खोलकर 
भीतर घुसी, बारूदकी बड़ी-से-बड़ी गठरी बाँधकर बाहर 


# नव पल्लव भए बिटप अनेका । साधक मन जस मिले बिबेका ॥ % 


निकली और उसे छातीसे चिपटाकर जल्दी-जल्दी भाग 
चली । उधर मूल निवासियोंको आहट मिल गयी और 
उनके तीर चारों ओरसे हवामें सायँ-सायँ करने लगे । 

जेनके पैरोंमें जैसे बिजळी चमक उठी और वह 
और भी वेगसे भागी | शिकार हाथसे निकलता देख 
मूल निवासी झल्ला उठे और उसके पीछे दौड़ पढ़े; 
परंतु जेन तितलीके समान बराबर उड़ी जा रही थी-- 
कभी नीचे झुकती, कभी ऊपर तनती, कमी इधर मुडती, 
कभी उधर बल खाती । गोरे क्रिलेकी दीवारसे दुबके- 
दुबके यह अनोखी दौड देख रहे थे । एक उसीके 
जीवनसे उन सत्रका जीवन था; इसलिये जब वह 
शत्रुओके चंगुल्ते निकलती दिखायी देती थी, तब वे 
हर्षसे चीख उठते थे और जब वह शात्रुओके चंगुलमें 
फँसी जान पड़ती थी, तब वे अपनी छातीमें धूँसा मारकर 
रह जाते थे | आखिर साहसका रंग चोखा रहा । जेन 
फाटकपर पहुँच ही गयी और संतरीने उसे पलक मारते 
भीतर खींच लिया | 

इतनेमें मूल निवासी भी आ पहुँचे और लगे फाटक- 
पर तीरों, भाळों तथा कंकड़ों-पत्थरोंकी वर्षा करने; परंतु 
अब इस ऊधमसे क्या होनेवाछा था ! अब तो गोरोंके 
हाथमें मूल निवासियोंको भूनने लायक आग पहुँच ही 
चुकी थी | 


NAIF 
बाळक राममोहन राय 


बंगाल प्रान्तकरे कृष्णनगरके समीप राधानगरके 
प्रसिद्ध राय-बंशनें राममोहन रायने लामग सन्‌ १७७४ 
६० में जन्म छिया था । उनके पिता रामकान्त राय प्रतिष्ठित 
ब्राह्मा थे | राय-परिवार्का मुरशिदाब्रादके नवात्र- 
घरानेसे अच्छा सम्बन्ध था | उनकी माता तारिणी देवी 
वडे आचार-त्रिचारसे रहती थीं | वे बडी धर्मनिष्ठ, उदार 
और दयालु-खभात्रकी महिला थीं | लोग उनको ठकुरानी 
कहकर पुकारा करते थे । माता और पिताके सम्पर्कमें 


राममोहन एक आदर्श बालक गिने जाने लगे | 
बाळक राममोहन देखनेमें बड़े सुन्दर थे, उनका शरीर 
सुडौल था | मुखमण्डल तेजोमय था । लोग देखते ही 
उनको प्यार करने लगते थे, अपने हृदयका सारा स्नेह 
उडेल देनेके लिये उत्सुक हो उठते थे । राममोहन 
धार्मिक प्रबृत्तिके बालक थे । ईश्वरमें उनकी अचल 
भक्ति थी । माता-पिताकी वेष्णवताका उनपर पूर्ण प्रभाव 
पड़ा था । अपने गृह-देवता 'राधा-गोविन्द?के वे महान्‌ 

भक्त थे, बालक राममोहन मन्दिरमें बैठकर घंटों अपने 
गृह-देवताका ध्यान किया करते थे । उनके चरणोंमे 
श्रद्धा और भक्तिपूर्वक लोटते रहते थे । जबतक 
श्रीमद्वगवद्रीताके कम-पे-कम एक अध्यायका पाठ नहीं 
कर लेते थे, तबतक जळकी एक बूँद भी नहीं ग्रहण 
करते थे । पिता-माताको बालक्रकी इस आध्यात्मिक 
मनोबृत्तिसे बडी प्रसन्नता हे थी । उन्होंने राममोहनकी 
शिक्षाकी ओर विशेष ध्यान दिया | गाँवकी ही पाठशाला- 
में लिखना-पढ़ना सीखनेके लिये उनका प्रवेद्य कराया 
गया । उन्होंने अद्भुत स्मरण-शक्ति, कुशाम्र बुद्धि और 
अदम्य उत्साहसे थोड़े ही समयमै असाधारण विद्याप्रेमी 
बाळक होनेका परिचय दिया | उस समय फारसी-अरबी- 
शिक्षाका प्रधान केन्द्र पटना था । नो सालकी अत्रस्थामें 
वे शिक्षा प्राप्त करनेके लिये पटना भेजे गये । 
फारसीके सूफी कवियांकी कविताओंमें उनको बड़ा 
आनन्द मिळता । ब्रह्मवादपर विचार करनेकी प्रेरणा 
उनको इन कविताओंसे अधिक मात्रामें मिली । परमात्मा- 
के अद्वेत रूपमें बचपनमें ही उनकी निष्ठा उत्तरोत्तर 
बढ़ती गयी | बारह सालकी अत्रस्थामें विद्याध्ययनके 
लिये उनको काशी भेजा गया | चार साळतक उन्होंने 
मनोयोगपूर्वक संस्कृतकी शिक्षा पायी | उपनिषदोंका 


)ै 


ध्यानपूर्वक अनुशीलन कर ब्रह्मज्ञानकका रसाखादन किया । 
वे बड़े स्पष्टवक्ता और निर्भीक व्यक्तिःथे । उन्होंने अपने 
हृदयके सत्यको बेरोक-ठोक कहनेमे कभी तनिक भी 
संकोच नहीं किया । दे उच्चकोटिके अध्यवसायी थे । 

बाळक राममोहन रायकी वाल्मीकि-रामायणमें 
उत्कृष्ट श्रद्धा थी । एक दिन प्रातःकाळ वे वाल्मीकि- 
रामायणका पाठ करने बैठे । घरालोंसे विनम्रतापूर्वक 
कह दिया कि जबतक पाठ पूरा न कर ढैँ, मुझे कोई न 
बुळाये | वाल्मीकिका पाठ उन्होंने उसी दिन आरम्भ 
किया था। कभी पहले पढ़ीतक नहीं थी उन्होंने 
वाल्मीकि-रामायण । वे रामके यशसागरमें इस तरह 
निमग्न हो गये कि उन्हें खाने-पीनेकी सुघि ही न रही। 
जबतक एक बेठकमें उन्होंने पूरी रामायण नहीं पढ़ ली, 
उठनेका नाम॑ हीं न लिया | उनकी यह तन्मयता देख- 
कर घखालोंको पूरा विश्वास हो गया कि बालक 
राममोहन आगे चछकर अपने कुछ, समाज और देशकी 
बड़ी-से-बड़ी सेवा करेगा । 

बालक राममोहनने अपने जीवनका ध्येय सदा स्थिर 
और ऊँचा रक्खा | मानव-मात्रकी सेवाकी बलिवेदीपर 
तन-मन-धन---सर्बख समर्पित कर देना राममोहन रायके 
प्रारम्भिक जीवनका प्रतीक हो गया | रा० 

लोकमान्य तिळक्रका जन्म २३ जुलाई सत्‌ १८५६ 
ई०को रक्नगिरिमे हुआ था | उनके पिता गंगाधर राव एक 
साधारण व्यक्ति थे, वे स्थानीय पाठशालामें शिक्षक थे । 
उनका पूरा नाम बल्वन्तराव था) घरपर लोग उन्हें बाळ 
कहा करते थे । तिलककी इसीलिये बाळगंगाधर तिळकके 
नामसे प्रसिद्धि हुई | उनकी माता श्रीपार्वतीबाईकी 
सनातनधर्ममें बडी निष्ठा थी। उन्होंने संतान-प्रात्तिके 
लिये एक आदर्श भारतीय रमणीका धर्म निवाहा, 


. बा? अं २५- 


वडी-पे-वड़ी तपत्या की, चान्द्रायण आदि कठोर त्रतोंका' 
आचरण किप्रा, भगवान्‌ सूर्यकी उपासना की । श्री- 
लोकमान्य तिलक इन पुण्योंके समन्वयरूपनें पैदा 
हुए थे । उनके पिता संस्कृतके अच्छे पण्डित और 
ज्योतिषी थे । धार्मिक माता और विद्वान्‌ तथा मेधावी 
पिताके सम्पर्कम बालक तिळककी शिक्षा-दीक्षा विधि- 
पूर्वक हुई | वे बड़े प्रतिभाशाली छात्र निकले । 
विद्यालयमै प्रवेश करनेके पहले उन्हें बहुत-से छोक 

कण्ठस्थ थे । इसका कारण यह था कि उनके पिता 
कागजके टुकडोंमे एक-एक छोक लिखकर एक 
पैसा रख देते थे नियम यह था कि एक टुकडेका 
एक श्लोक याद करनेपर एक पैसा मिळता था । बालक 
तिलक बड़े उत्साहपूर्वक छोकोंको याद कर लिया करते थे । 
इस तरह उन्होंने कई रुपये एकत्र कर लिये थे । उनकी 
बडी बहिन इस काममें उनसे स्पर्वा करती थी, 
पर पीछे रह जाती थी । 
असत्य और पापसे बालक तिलकने कभी समझौता 
नहीं किया । एक बार कक्षाने कुछ विद्यार्थियोंने मूँगफली 
खाकर छिलके सहनमें डाळ दिये | अध्यापकको तिलक- 
पर संदेह हुआ । तिलकने बड़ी निर्भयतासे प्रतीकार 
किया । वस्तुस्थितिका पता चलनेपर अध्यापकने बड़ा 
पश्चात्ताप किया, पर तिलकने पाठशालाम आन्दोलन 
मचा दिया | यह उनकी सत्यपरायणताका एक ज्वलन्त 
दृष्टान्त है । 
उनकी बुद्धि बड़ी विलक्षण थी । एक बार अध्यापक- 
ने विद्यार्थियोंसे कापीपर एक अङ्कगणित-सम्बन्धी प्रश्नका 


उत्तर निकालनेको कहा | तिलक चुपचाप बैठे रहे । 
अध्यापकने पूछा कि क्या तुम्हें नहीं पढ़ना है | तिलक- 
ने मौखिक खूपसे उत्तर बताकर उन्हें निरुत्तर कर 
दिया । यदि शिक्षक उनसे इयामफलकपर अन्य लड़कोंको 
हिसाब समझानेके लिये कहते थे, वे कक्षामें खड़े होकर, 
खरिया मिट्टीसे हाथ गंदा होनेके भयसे, मौखिक 
समाधान कर दिया करते थे | वे अमित प्रतिभाशाली 
और होनहार युवक थे । 

बचपनसे ही उनके हृदयमें स्वराज्य, खधर्म और 
खदेश-प्रेमको आग जला करती थी । वे अपनी पवित्र 
मातृभूमिको विदेशियांके हाथसे मुक्त करनेकी योजनाओं- 
पर अन्य उत्साही झात्रोंके साथ गुप्त रूपसे परामर्श किया 
करते थे । 

बालक तिलककी कविता और व्यायाममें बड़ी रुचि 
थी । वे आदर्श देशभक्त बाळक थे । ईश्वर और धर्में 
उनकी बडी निष्ठा थी, भारतकी प्राचीन संस्कृतिमें 
अडिग आस्था थी | रा० 

आदर्श माता-पिताक्री संतति आदर्श होती है, यह 
बात महामना पं० मदनमोहनजी माल्वीयके सम्बन्धे 
पूर्णतः चरितार्थं होती है । माछत्रीयजीके पितामह 
पं० प्रेमधरजी चतुर्वेदी गृहस्थ होते हुए भी सर्वत्र 
भगवानको देखनेत्राले महापुरुष थे । माळवासे श्रीगोइ 
ब्राह्मगोंका नएढाजगोत्री जो परिवार घूमता-वामता प्रयाग 
आ बसा था, वह प्रारम्मपे ही परम धार्मिक, भगवद्भक्त 
एवं शास्रोपर दृढ़ विश्वास रखनेवाला था । ब्राह्मगोचित 
आजीविकाको छोड़कर उन लोगोंने आपत्तिकाळमें भी 
किसी दूसरे आयके साधनको अपनाया नहीं था । 
पं० श्रीप्रेमधरजी तो भगत्रद्भक्ति एवं भगवदू-विश्वासकी 
मूर्ति ही थे । महामना मालत्रीयजीके पिता पं० श्री- 


ब्रजनाथजी चतुर्वेदी अपने पिताके सुयोग्य पुत्र थे । 
सुन्दर शारीर, निर्मळ बुद्धि तथा श्रीराधाक्रष्णकी भक्ति 
उन्हें पैतृक सम्पत्तिके रूपमे मिली थी । वे कभी 
किसीसे कुछ मागते नहाँ थे और न किसीका दान 
स्वीकार करते थे | श्रीमद्वागवतकी कथापर जो कुछ 
आ जाता, वड़ा उनको आजीत्रिकाका साधन बनता | 
उनकी श्रीमद्वागवतकी कथा सुनकर श्रोता मुग्ध 
हो जाते थे | उनकी धर्मपत्नी श्रीमती मूनादेवी 
अपने पतिके नित्य अनुकूल रहनेवाळी, परम सती, 
धर्मनिष्ठ एवं भगवानको अनन्य भक्त थीं | श्रीमदन- 
मोहन माळत्रीरजी इनके तीसरे पुत्र थे । | 
बालकोंको शिक्षा देनेमें आजकल प्रायः एक भूठ 

की जाती है । बालक आरम्भऐे स्कूलमें भेजा जाता है 
और वहाँ पाश्चात्य ढंगकी शिक्षा पाता है । उसपर 
पाश्चात्त्य रिक्षाके संस्कार पड़ जाते हैं | उसके विचार 
पाश्चात्य शिक्षाके अनुकूल हो जाते हैं | अब यदि ब्रह 
बडा होनेपर अच्छा विद्वान्‌ होता है और अपने शास्त्रीय 
ग्रन्थ पढ़ता भी है, तो भी उन ग्रन्थोंकी व्याख्या अपने 
चित्तपर पड़े पाश्चात्त्य संस्कारोंके अनुसार ही करता है । 
शाल्रोंको पढ़कर भी वह सनातन-धर्मके मूळ भाव तथा 
भारतीय संस्क्रतिकी विचारधारासे दूर रहता है । अपने 
खदेश एवं धर्मपर यदि उसके मनमै गौर भी हुआ तो 
इनको वह पाश्चात्त्य विज्ञाने तकॉसे समन्वित करता है | 
शाञ्जोमे भी पाश्चात्त्य मान्यता सिद्ध करता है । इस प्रकार 
बह अपनेको भारतीय मानते हुए तथा शास्रीय प्रन्थोंका 
विद्वान्‌ होते हुए भी भारतोयतापे दूर ही रहता है| सनातन- 
धर्मकी मौलिक मान्यताएँ उसकी समझमै नहीं आता । 
भागतत-व्यास पं ० श्रीब्रजनाथजी चतुर्भेदीने अपने 
पुत्रांको शिक्षा देनेमें यह भूल नहीं की। वे इस विषयमे 
पूरे सावधान रहे क्रि वालकंको पहले अपने धर्म, 
अपने आचार एवं अपने शान्नका ज्ञान हो, वालकपर 
पहले अपनी संस्कृति एवं अपने धर्मे दृढ़ 
संस्कार पड़ जायँ, तत्र उसे स्कूलमें भेजनेसे वह पाश्चात्त्य 
शिक्षासे भी लाभ उठा सकेगा । वह उसकी भ्रान्त 
घारणाओंसे बचेगा, उसके थोथे तकोंको समझेगा ओर 
उसके गुणोंको ही अपनायेगा | बाळकके लिये सबसे 
पहली शिक्षा जो आवश्यक है, वह है सदाचारकी 
शिक्षा; किंतु आजके स्कूलोम तो सत्र प्रकारसे आचारो 
भङ्ग करना और मनमाना खान-पान रखना, अनेक 
ु्गुणों एवं असदाचारको अपनाना गौर माना जाने 
लगा है । वहाँ इतना कुसङ्ग बालकको मिळता है, 
जितना अन्यत्र कठिनतापे ही मिल सकता है । पं० 
श्रीब्रजनाथजीने इन वातोंमें पूरी सावधानी रक्खी । अपने 
पुत्र मदनमोहनको पहले तो घरपर ही उन्होंने पढाना 


प्रारम्भ किया और फिर पण्डित हरदेवजीकी 'धर्मज्ञानो- 
पदेश? पाठशाळामें पढ्नेको बैठाया । 

महामना माळत्रीयजीने अपने पिता तथा पितामहसे 
अपनी शेरात्रावस्थामे ही अक्षरज्ञान प्राप्त कर लिया था 
और श्रीमद्भागवत तथा गीताके बहुत-से छोक, कई स्तोत्र 
तथा सूरदासजी, मीराँत्राई आदिके बहुत-से भजन उसी 
समय उन्हें कण्ठस्थ हो गये थे । इन भजनों तथा छोकों- 
को वे अपनी बृद्धावस्थातक समय-समयपर दुहराते, 
गाते तथा दूसरोंको प्रसङ्ग आनेपर सुनाते थे । इनका 
उनके जीवनपर बहुत अविक प्रभाव पड़ा था | 

कुछ दिनों बाद पिताने मदनमोहनको पण्डित 
देवकीनन्दनजीकी 'विद्या-धर्मम्रवरद्विनी सभा? की 
पाठशालामें भेज दिया । उसके अध्यापक पण्डित देवकी- 
नन्दनजी इस सात वर्षके बालकको माधमेलेके समय 
त्रिवेणी-तटपर ले जाया करते और वहाँ एक मोढ़ेपर 
खडा करके व्याख्यान दिलाया करते । इस प्रकार उस 
नन्ही अवस्थासे ही मालत्रीयजीमें प्रबचन-शक्ति तथा 
अपनी संस्क्रति तथा धर्मके प्रचारकी भावना जाग्रत्‌ 
हो गयी । नौ वर्षकी अवस्थामें पिताने विधिपूर्वक इनका 
यज्ञोपतीत-संस्कार कराया । पिताने ही इन्हें गायत्रीका 
उपदेश किया । यज्ञोपवीत होनेके पश्चात्‌ ये नियमपूर्वक 
संध्या-वन्दन तथा पूजन करने लगे थे। अपने सइपाठियों- 
का एक संध्यादल ही इन्होंने बना लिया था | यह दल 
संध्या-पूजनका सामान लेकर नियमपूर्वक श्रीयमुनातटपर 
पहुँच जाया करता था और वहाँ बड़ी एकाग्रता तथा 
्रद्धासे वे बालक स्नान तथा संध्यादि करते थे । 

मदनमोहनकी इच्छा अंग्रेजी पढ़नेकी हुई । पिताने 
देख लिया कि बालक अब अपने आचार तथा विचारके 
पक्के संस्कार प्राप्त कर चुका है, अतः उन्होंने इनको 
इलाहाबाद जिला स्कूलने पढ्नेको भेज दिया | विद्याकी 
इनमें इतनी प्रबल रुचि थी कि स्कूलमें ठीक समयपर 
पहुँचनेका पूरा प्रयत्न करते थे | अनुपस्थित होनेकी तो 

बात ही सोचना इनके लिये सम्भव नहीं था । घरे 
निर्धनता तो थी ही; एक ब्रात यह भी थी कि ठाकुरजी- 
को भोग लगाये बिना कोई भोजन नहीं कर सकता 
था | फलतः मदनमोहनको बासी रोटी मट्टेके साथ 
खाकर ही स्कूल जाना पड़ता था । अध्ययनका पूरा 
समय आर्थिक कठिनाइयोंको झेलते हुए ही इनका 
बीता । स्कूलसे लोटनेपर घरमे अभ्यास करनेकी सुविधा 
नहीं थी । छोटा-सा घर ओर बड़ा परिवार ! भला वहाँ 
पढ़ाई केसे हो । पड़ोसमें एक बगीचा था और उसमें 
एक साथी विद्यार्थी रहता था; सायंकाल लालटेन तथा 
पुस्तकें लेकर मदनमोहन वहीं चले जाते और थोड़ा- 
बहुत अध्ययन करके रात्रिको वहीं सो रहते । 
जो श्रीमाळत्रीयजीसे कमी मिले हैं या उनकी विचार- 
धारासे परिचित हैं, वे जानते हैं कि मालत्रीयजी युवकोंको 
व्यायामं प्रवृत्त करनेके कितने पक्षमें थे | वे कइते 
थे कि 'प्रत्येक ग्राममें अखाड़ा अवश्य होना चाहिये । 
प्रत्येक युवकको व्यायाम करना चाहिये और दूध 
मिळना चाहिये उसे ।? खस्थ तथा सबल शरीर, सुदृढ 
आचार एवं अपने धर्म एवं संस्कृतिके अनुकूल उन्नत 
विचार प्रत्येक युवकको प्राक्त हों, इसी प्रयत्नमें महामना 
माठतीयजीका पूरा जीवन व्यतीत हुआ । वे खयं 
तब्रतक नियमितरूपसे ब्यायाम करते रहे, जबतक 
वृद्धावस्था तथा रोगने उन्हें विवश नहीं कर दिया । 
श्रीमद्वागवतका नित्य पाठ तथा ब्यायाम ये बचपनसे 
उनके नित्य कार्य थे । 
सेवाकार्य, व्यायाम तथा संध्या-पूजनके अतिरिक्त 
माळत्रीयजीके दो और प्रिय कार्य थे | एक तो इनका 
संगीत-प्रेम और दूसरा गायत्रीका जप । ये घरसे 
चुपचाप भाग जाते और बरगदघाटपर यमुना-किनारे 
आसन लगाकर एकाग्रचित्तसे जप करते रहते | संगीत 
इनका परम्पराप्रात धन था | इनके पिताजी बहुत 
सुन्दर बंशी बजाते थे | इन्होने सितार ब्रजाना सीखा । 


सूर, तुलसी, मीरों, भारतेन्दु आदिके पद जब ये सितार 
बजाकर गाते थे, तब दोनों नेत्रांसे आँसु ऑंकी धारा चला 
करती थी । खुननेत्राले भी रोये बिना रह नहीं सकते 
थे । 

एण्ट्रेन्स पास करके मालबीयजी म्योर सेण्ट्रल कालेजमें 
पहुँचे । यहीं उनकी भेंट महामहोपाध्याय पण्डित 
आदित्यरामजीसे हुई । पं" आदित्यरामजी उनके केवल 
कालेजके शिक्षक ही नहीं थे, वे उनके आध्यात्मिक “गुरु 
तथा पथ-प्रदर्शक भी थे । हिंदूधर्मकी सेवा एवं उसके 
उत्थानके लिये महामहोपाथ्यायजीके चित्तमें प्रबल 
भावना थी । उन्हींके प्रोत्साहनपर माळत्रीयजीने “हिंदू- 
समाज? नामक संस्थाकी स्थापना की । इस समाजके द्वारा 
हिंदूधमंके प्रचारके लिये व्याख्यान दिये जाते तथा समाज- 
के विरोधी तत्त्वांको दूर करनेकी प्रेरणा दी जाती थी । 

महामना माळबीयजीकी दृढ़ता, शेय, नीतिकुशळता 
तो प्रसिद्ध ही हैं; पर सबसे बड़ा उनका सहुण था 
सहृयता--दया । स्वर्गीय श्रीचिन्तामणिजीका कहना 
था--वे सिरे पेरतक हृदय-डी-हृदय हैं ।! किसीका 
भी कट उनसे देखा नहीं जाता था । दूसरोंका दुःख 
देखकर वे रो पड़ते थे और जो कुछ सम्भव होता, वह 
सब करनेको उद्यत हो जाते थे । सहस्रो उदाहरण हैं 
माळतीयजीकी दयाके; किंतु उनमेंसे केवळ एक यहाँ 
दिया जा रहा है । 

एक दिन मालवीयजी बड़ी शीघ्रतासे प्रयागके एक 
वैद्यजीके घर पहुँचे | बहुत उतावलीमें वे लगते थे | 
पहुँचते ही वेग्रजीसे बरोले--“एक कुत्तेके कानसे 
सटा एक बड़ा घात्र हो गया है । घात्रमें कीड़े 
पड़ गये हैं । पीडाके मारे कान ल7काये चिल्लाता हुआ 
वह भागता है | आप कोई दवा बताइये ।' वेयजीने 
एक अंग्रेजी दवा बता दी और डाक्रटरसे सम्मति ली । 
डाक्टरने दवा तो वही लगानेकी राय दी, पर वह हँस 
पड़ा | घावकी पीडामें कुत्ता लगभग पागल रहता है । 


* महात्मा गांधीका बाल्य-जीवन * 


उस समय उसे दवा लगा देना सीधी बात नहीं है | 
दवा लेकर मालवीयजी. कुछ स्कूलके छड़कोंके साथ 
कुत्तेके पास गये । वह मक्लियोंके भयसे एक ठठ्ररकी 
आइमें छिपा था। माळवीयजीने एक त्रास कपड़ा 
लपेटकर उसे दवासे भिगोया और दूरसे' कुत्तेके घाते 
दवा लगाने लगे । कुत्ता गुर्राता था, भोंकता था, दाँत 
दिखाकर काटने झपटता था; किंतु माळवीयजी भी धुनके 

पक्के थे । वे चुपचाप अपने काममै लगे रहे । दवा 
लगानेसे कुत्तेकी पीड़ा घटी, वह धीरेसे बेठ गया और 
सो गया । गलीमें भटकते एक कुत्तेपर भी जिसकी 
इतनी दया उमडती है, दीन-हीन मनुष्योंको देखकर, 
रोगी या विपद्‌भ्रस्त छोगोंके लिये उसका हृदय द्रबित 
हो जाता था--इसमें आश्चर्य ही क्या था । 


"णन न+ 


महात्मा गांधीका बाल्य-जीवन 


[ हिंदी 'आत्मकथा'के आधारपर ] 


महात्माजीके पितामह थे राज्यके सम्मानित दीवान 
और महात्माजीके पिता श्रीकरमचन्द्‌ गांधीजी 
भी दीवान ही थे । बे धीर एवं सम्मानित 
पुरुष थे । महात्माजी कहते हे- मेरे पिताजी 
कुटुम्ब-प्रेमी, सत्यप्रिय, शूर और उदार, परंतु साथ 
ही क्रोधी थे ।? रिश्वतसे दूर रहनेवाले तथा न्याय- 
प्रिय होनेके कारण उनकी सर्वत्र ख्याति थी | 
माताके प्रति महात्माजीकी बहुत अधिक भक्ति थी | 
'माताके सम्बन्धमें उन्होंने लिखा है--_ माताजी साध्वी 
त्री थीं, ऐसी छाप मेरे दिलपर पड़ी है । वे 
बहुत भावुक थीं । पूजा-पाठ किये बिना भोजन 
न करतीं, हमेशा ह॒वेली---बैष्णव-मन्दिर जाया करती 
थीं । जबसे मैंने होश सँभाला, मुझे याद नहीं 
पड़ता कि उन्होंने कमी चातुर्मास्य छोड़ा हो | 
कठिन-से-कठिन ब्रत वे लिया करतीं और उन्हें निर्वितन 
पूरा करतीं |! 

आश्विन कृष्ण १२ सं० १९२५ ( २ अक्टूबर 
१८६९ ई० ) को सुदामापुरी ( पोरबन्दर ) में 
महात्माजीका जन्म हुआ और बचपन वहीं व्यतीत 
हुआ । सात वर्षकी अवस्थामै राजकोटकी पाठशालामें 
भर्ती हुए । बचपनसे सत्यके प्रति महात्मांजीका 
कितना प्रेम था, यह उनकी इस घटनासे जाना 
जा सकता है। वे लिखते हैं...-.शिक्षा-विभागकरे इन्सपेक्टर 


साहब निरीक्षण करने आये । उन्होंने पहली 
कक्षाके विद्यार्थियोंको पाँच शब्द लिखत्राये । उनमें 
एक शब्द मैंने गलत लिखा । मास्टर साहबने मुझे 
बूटसे टल्ला ( संकेत ) देकर चेताया; पर मैं क्यों 
चेतने लगा । मेरे दिमागमें यह बात न आयी 
कि मास्टर साहब मुझे आगेके लड़केकी स्लेट देखकर 
सही लिखनेका इशारा. कर रहे हैं | ------.. मास्टर 
साहबने बादमें मेरी यह 'मूर्वता? मुझे समझायी; परंतु 
उसका मेरे दिळपर कुछ असर न हुआ | दूसरोंकी 
नकल करना मुझे कभी न आया |? 

बड़ोंका सम्मान करने, उनकी आज्ञा माननेका 
कितना विचारपूर्ण भाव महात्माजीके मनमें था बचपनसे 
कि वे उन मास्टर साहबके विषयमे ही कहते है-- 
“ऐसा होते हुए भी मास्टर साहबका अदब रखनेमें 
मैने कभी गलती न की | बड़े-बूढ़ोंके ऐब न देखनेका 
गुण मेरे स्वभावमें ही था | वादको तो इन मास्टर 
साहबके ऐब भी मेरी नजरमें आये। फिर भी उनके 
प्रति मेरा आदर-भाव कायम ही रहा । मैं इतना 
जान गया था कि हमें बड़े-बूढ़ोंकी आज्ञा माननी 
चाहिये, जेसा वे कहें, करना चाहिये; पर वे जो 
कुछ करें, उसके काजी हम न बनें |? 

जिसकी सहुणोंके प्रति सहज रुचि होती है, 
उसे सर्वत्र उन सद्युणोंकी ही खोज रहती है । 

# भानु रुसानु सब रस खाहीं । तिन्ह कहँ मंद कहत कोड नाहीं ॥ * 


वह जहाँ भी उन गुणोंको पाता है, हृदयसे ग्रहण 
कर लेता है । बालक मोहनदास ( महात्माजी ) को 
बचपनमें 'श्रवणकुमारकी पितृ-भक्ति नामक नाटक पढ़ने- 
को मिल गया था और सत्यहरिश्वन्द नाटक देखनेको 
मिला था । वे कहते हैं---“श्रवण जब मरने लगा 
था, उस समयका उसके माता-पिताका विलाप अब 
“भी याद है । हरिश्चन्द्रके सपने आते | यह धुन समायी 
कि--'हरिश्चन्द्रकी तरह सत्यवादी सब क्यों न हों ?? 
5 मेरे हृदयमे तो हरिश्चन्द्र और श्रवण आज 
भी जीवित हैं । आज भी मैं उन नाटकोंको पढ़ 
पाउँ तो आँसू आये बिना न रहें |?” 
तेरह वर्षकी अत्रस्थामें पिताने वित्राह कर दिया था | 
अपने एकपल्लीब्रतके विषयमे उन्होंने लिखा है-- 
“शुरूसे यह मेरी आदत रही कि जो बात पढ़नेमे 
अच्छी नहीं लगती, उसे भूल जाता और जो 
अच्छी लगती, उसके अनुसार आचरण करता । यह 
पढ़ा कि एक पल्नीब्रतका पालन करना पतिका 
धर्म है । बस, यह मेरे हृदयमें अङ्कित हो गया । 
अपने सत्यका इतना विश्वास और प्रेम था 
महात्माजीको कि उनकी बातपर कोई अविश्वास करे, 
इससे भी उन्हें दुःख होता था | एक बार स्कूलमें 
व्यायामके समय महात्माजी इसलिये ठीक समयपर 
न पहुँच सके कि आकाराम वादळ होनेसे समयका 
पता नहीं लगा । अनुपस्थिति-कारण ठीक-ठीक बतानेपर 
भी अध्यापकने उनपर विश्वास नहीं किया और दो 
आने जुर्माना कर दिया | महात्माजीका कहना है--- 
“मुझे इस बातसे अत्यन्त दुःख हुआ कि मैं झूठा 
समझा गया | 7“: में रोया और समझा क्रि सच 
बोळनेत्राले और सच करनेत्राळेको गाफिल भी न 
रहना चाहिये । अपनी पढ़ाईके दरमियान मुझमे ऐसी 
गफ़लत वह पहली और आखिरी थो |! 
पढ़ते समय एक बार महात्माजी संस्कृत छोड़कर 


फारसी लेने जा रहे थे । उस समय संस्कृतके अध्यापकने 
उन्हें समझाया कि अपने धर्मकी भाषा उन्हें अवश्य 
पढ़नी चाहिये | इस घटनाको वर्णन करते हुए 
महात्माजी लिखते हैं---“आज मेरी आत्मा कृ'्णशंकर 
मास्टरका उपकार मानती है; क्योंकि जितनी संस्कृत 
मैने उस समय पढ़ी थी--यदि उतनी भी न पढ़ा 
होता तो आज मैं संस्कृत-शाख्रोंका जो आनन्द ले 
रहा हूँ, वह न ले पाता | बल्कि मुझे तो इस 
बातका पछतावा रहता है कि में अधिक संस्कृत न 
पढ़ सका; क्योंकि आगे चलकर मैंने समझा कि किसी 
भी हिंदू-बालकको संस्कृतका अच्छा अध्ययन किये त्रिना 
न रहना चाहिये |! 

अपने परिवारके विषयमें महात्माजी लिखते हैं--- 
“माता-पिता कटर वैष्णत्र माने जाते थे । हमेशा 
वेष्णव-मन्दिर जाते थे 110000 फिर मैं माता- 
पिताका परम भक्त ठहरा । मैं मानता ही था कि यदि 
उन्हें मेरे मांसाहारका पता लग जायगा तो वे बेमौत 
ही प्राण छोड़ देंगे ।' इतना होनेपर भी कुसङ्गके प्रभावसे 
महात्माजीके मनमें मांसाहारके प्रति आकर्षण हो गया और 
वे मानने लगे कि सचमुच इससे लाम होता है। उनके 
एक मित्रने उन्हें निरन्तर यही शिक्षा दी | बहुत दिनों बाद 
विलायत जानेपर महात्माजीको इस सत्यका पता लगा कि 
मांसाहारके बताये जानेवाले सब लाभ अन्न, फल तथा 
दूधमें हैं और मांसमें बहुत-से रोग उत्पन्न करनेके दुर्गुण 
हैं । महात्माजी मांसाहारके कठोर विरोधी रहे अन्ततक । 
वैसे उस कुमित्रके बहकानेसे उस समय कुछ बार-- 
एक वर्मे कुछ पाँच बार उन्होंने मांस खाया था। 
उस समय मांसाहारको वे आवश्यक मानते थे, 
पर माता-पिताकी भक्ति तथा सत्यनिष्ठाने उन्हें इस 
दुर्गुगले बचा लिया | वे लिखते हैं--“माता-पिताको 
धोखा देना और झूठ बोलना मांस न खानेसे भी 
ज्यादा बुरा है । इसलिये माता-पिताके जीते-जी मांस 

न खाना चाहिये ।' एक कामको अच्छा समझते 
हुए भी माता-पिताकी प्रसनताके लिये तथा सत्यकी 
रक्षाके लिये उन्होने उसे छोड़ दिया और सत्यने उनकी 
रक्षा कर ली । आगे जाकर उन्हें पता लग गया कि वे 
भूलमें थे, मांसाहार सर्वथा त्याज्य है । 
महात्माजीके एक भाईको भी उसी भित्रने मांस 
खाना सिखा दिया था । वीडी-सिगरेटकी भी आदत 
पड़ गयी थी । नियम यह है कि एक पाप जो 
करता है, उसे अनेक पाप करने पड़ते हैं । धर्मपर 
स्थिर रहनेसे धर्मकी बृद्धि होती है और पापमें लगनेपर 
पाप बढ़ता है। मांस, वीड़ी आदिके लिये पैसे चाहिये 
` और पैसे आयें कहाँसे ? पच्चीस रुपये महात्माजीके 
भाईने कर्ज कर लिये थे । उस भाईके हाथमें सोनेका 
ठोस कड़ा था । चुपचाप सुनारसे उसमेंसे एक तोला 
सोना कटवाकर बेच दिया गया, कर्ज चुक गया । 
कड़ा भी वेसा-का-वेसा दीखता था; किंतु महात्माजीका 
हृदय इसे सह नहीं सका । धर्मका जिसने पालन 
किया है, उससे कभी भूल भी होती है तो उसका 
पिछला धर्म उसे सम्हाल लेता है । महात्माजीने आगेसे 
चोरी न करनेका निश्चय किया । पितासे कहनेका 
साहस नहीं होता था, इसलिये सत्र बातें पत्रमें लिखकर 
वह पत्र उन्होंने अपने पिताको दे दिया । महात्मा- 
जी कहते हैं--“जो मनुष्य अधिकारी व्यक्तिके सामने 
स्वेच्छापूर्वक अपने दोष शुद्र हृदयसे कह देता है 
और फिर कभी न करनेकी प्रतिज्ञा करता है, वह मानो 
शुद्भतम प्रायश्चित्त करता है ।' 
बचपनसे ही महात्माजीकी राम-नामपर अपार 
श्रद्धा थी। ये धार्मिक संस्कार उनपर केसे पड़े, 
यह हम उनके ही शब्दोंमें दे रहे हैं--“मैं पहले 
कह चुका हूँ कि मैं भूत-गरेतादिसे डरा करता था । 
इस रम्भाने मुझे बताया कि इसकी दवा “राम-नाम! 
है; किंतु 'राम-नाम'की अपेक्षा रम्भा ( धाय ) पर 

मेरी अधिक श्रद्धा थी । इसलिये बच्चपनमें मैंने 
भूत-प्रेतादिसे बचनेके लिये राम-नामका जप शुरू 
किया । यह सिलसिला यों बहुत दिनोंतक जारी न रहा; 
परंतु जो बीजारोपण बचपनमें हुआ, वह व्यर्थ न गया । 
राम-नाम जो आज मेरे लिये एक अमोघ शक्ति हो 
गया है, उसका कारण वह रम्मावाईका बोया हुआ बीज 
ही है | मेरे चचेरे भाई रामायगक्ने भक्त थे । 
इसी अर्सेमे उन्होंने हम दो भाइयोंको 'राम-रक्षा' 
का पाठ सिखानेका प्रवन्ध किया । हमने मुखाग्र 
करके प्रातःकाळ स्नानके बाद पाठका नियम बनाया । 
दालन परंतु जिस चोजने मेरे दिळपर गहरा असर 
डाला, वह तो थी रामायणका पारायण |: 
उस समय मेरी अवस्था कोई तेरह सालकी होगी; 
पर मुझे याद है कि उनकी ( श्रीलाधा महाराजकी ) 
कथामें मेरा वडा मन लगता था । रामायणपर जो 
मेरा अत्यन्त प्रेम है, उसका पाया यही रामायण-श्रवण 
है । आज मैं तुलसीदासकी रामायणको भक्ति-मार्गका 
सर्वोत्तम ग्रन्थ मानता हूँ |? 

श्रीमद्भागवतके सम्बन्धमे महात्माजीका कहना हुँ: 
“मैने उसका गुजराती अनुवाद वडे चावसे पढा 
है; परंतु अपने इक्कीस दिनके उपवासमें जब 
भारत-भूषण पण्डित मदनमोहन माळत्रीयजीके श्रीमुखसे मूल 
संस्कृतके कितने ही अंश सुने, तत्र मुझे ऐसा लगा कि 
त्रचपनमें यदि उनके सदृश भगतद्भक्तके मुखसे भागवत 
सुनी होती तो वचपनमें ही मेरी गाढ़ प्रीति उसपर जम 
जाती । मैं अच्छी तरह इस बातका अनुभव कर रहा हूँ 
कि बचपनमें पड़े शुभ-अशुभ संस्कार वड़े गहरे हो जाते 
हैं और इसीलिये अब मुझे यह वात खल रही है कि 
लइकपनमे कितने ही 
न हो पाया |! 

महात्माजी अपनी सत्यनिष्ठाके सम्बन्धमें लिखते 
है--'एक बातने मेरे दिलपर अच्छी जड जमा ली | 


अच्छे ग्रन्थोंका श्रवण-पठन 

यह सृष्टि नीतिके पायेपर खड़ी है, नीतिमात्रका समावेश 
सत्यमें होता है |! 

बड़ी कठिनाईसे महात्माजीको मातासे विलायत 
जाकर अध्ययन करनेकी आज्ञा मिली थी और इस 
आज्ञाके लिये मातासे उन्हें मांस न खाने, शराब न 
पीने तथा विलायतमें त्री-सड् न करनेकी प्रतिज्ञा करनी 
पड़ी थी । यद्यपि इनमेंसे मांस न खानेकी प्रतिज्ञाके 
कारण बहुत कठिनाई उठानी पड़ी, कई सप्ताह आघे 


# भव बारिधि मंद्र पंरमंद्र । बारय तारय संस्पृति दुस्तर ॥ % 

पेट ऐसा भोजन करके रहना पड़ा, जो रुचिकर नहीं 
था; फिर भी बड़ी इढ़तासे माताको दिये गये बचनोंका 
महात्माजीने पालन किया | 

महात्माजीके वाल्य-जीवनमें ही हम उनमें अद्भुत 
सत्य-निष्ठा, उच्च कोटिकी माता-पिताको भक्ति तथा 
दृढता पाते हैं तथा यह भी देखते हैं कि बचपनमें 
रामनाम, रामायण-श्रवणके संस्कार कितने गहरे पडते हैं। 
राम-नाम तो महात्माजीका जीवन-सर्वख ही हो गया था। 


np: 2 SR 


वालक श्रीअरविन्द 


श्रीअरविन्द कलकत्तेके प्रमुघ डाक्टर श्रीकृष्णधन घोप- 
की द्वितीय संतान थे | समयकी गतिके अनुसार श्रीकृष्णवन 
घोषपर अंग्रेजी शिक्षा, रहन-सहन, वेष-सूषा, खान-पान 
आदिका प्रभाव विशेषरूपसे था | साथ ही उनकी डाक्टरी 
खूब चलती थी | अतः वे अपनी संतानके रहन-सहनका 
धरातल ऊँचे-से-ऊँचा उठानेमें धनको पानीकी तरह बहाते 
थे; परंतु बालक अरविन्द न जाने क्यों वचपनसे ही इस 
वैभवसे कुछ बचनेका-सा प्रयत्न करते हुए प्रतीत हुआ करते 
थे | उनमें विद्याध्ययनकी लालसा वडी तीव्र थी | पाँच वर्ष- 
की छोटी-सी अवस्थामें ही वे माता-पितासे दूर दार्जिटिंगने 
रहकर अध्ययन करने लगे | बाळककी असाधारण बुद्धि 
देखकर अध्यापकगण चकित रह जाते थे | बालक अरविन्द 
बहुत सुन्दर तथा खभावके बडे चञ्चठ और हँसपुख थे, 
पर उनकी चञ्चलतामे एक गहन गम्भीरता छिपी हुई थी और 
उसकी बनावटमें एक अद्भुत सादगी | 

दो वष बाद श्रीकृष्णधन घोष सपरिवार विदेश चले गये 
वाळक अरविन्द भी अपने माता-पिताके साथ गये | प्रति, मा- 
सम्पन्न बालक बारह वर्षकी अबस्थामें ही धाराप्रवाह 
अंग्रेजीम बात करने लगा | ळंदनके सेंट पाल्स स्कूलके 
अध्यापक बालककी असाधारण प्रतिभासे बढे प्रभावित हुए | 


वालक अरविन्द पढ्नेके समय पढ़ते और अतिरिक्त 
समयमें स्कूळके अन्य कार्यक्रमोंमें बड़े उत्साहसे भाग लेते। 
वे स्कूलकी पत्रिकाके लिये छोटे-छोटे लेख लिखते, वाद- 
विवादकी सभाओं में प्रभावशाली भाषण देते और अवसर 
पड्नेपर प्रत्येक साथीकी हर प्रकारकी सेवाके लिये तत्पर 
रहते | उनके ऐसे व्यवहारको देख उनके सभी सहपाठी उनसे 
प्रम करने लगे थे। धीरे-धीरे वे अपने स्कूलके सभी अध्यापकों 
और विधार्थियोंके आकर्षणका प्रधान वेन्द्र बन गये | उनके 
लेख लंदनके अनेक प्रमुख पत्र-पत्रिकाओंमें प्रकाशित होने 
लगे और इससे परिचितोंमें उनका सम्मान बढ़ा तथा 
अपरिचितोंमें उनके प्रति श्रद्धा । 

यद्यपि अरतिन्दका पूरा बचपन, उनका सम्पूर्ण 
विद्यार्थी-जीबन अंग्रेजोंके सम्पर्कमें ही बीता, फिर 
भी उनका हृदय अंग्रेजोंकी संस्कृति और सम्यतासे वस्तुत: 
अछूता ही रहा | उनकी आत्मा पूर्णरूपसे भारतीय 
वनी रही और पढ़ाई समाप्त करनेपर जब वे भारत लौटे, तब 
लोगोने उन्हें पूर्णळूपसे भारतीय पाया । 

ये ही वाळक श्रीअरविन्द आगे चलकर पांडिचेरीके 
विश्व-विस्यात महान्‌ संत, साधक और योगिराजके 
नामसे प्रसिद्ध हुए । 


PR Fr 


बालक सुभाषचन्द्र 

# बालक चिंतरञ्जनदाँलै # 

बालक रवीन्द्रनाथ ठाकुर 


बाळक रवीन्द्रनाथ बंगालके एक धनी परिवारमें पैदा 
इए थे । उनके पिता देवेन्द्रनाथ ठाकुर बहुत बड़े 
तपखी, विद्वान्‌ और उदार तथा देश-भक्त थे; बालक 
खीन्द्रपर उनके सद्गुणोंका बड़ा प्रभाव था | 
रवीन्द्रनाथको कविका हृदय मिला था | वे जब सात 
या आठ सालके थे, तभीसे उनके मनमें रमणीय प्रकृति 
और उसकी वस्तुओके प्रति अनुरागका उदय हो चला 
था । वे जितने शान्त थे, उतने ही चञ्चल भी थे । कभी 
एकान्त स्थानमें बैठकर प्रकृतिकी सुन्दर वस्तुएँ देखते 
तो कमी कंकड़-पत्थर जोड़कर पहाड़ बनाते थे, कोनेमें 
धूळ-मिट्री एकत्रकर वीज डालते और पानीसे साचते 
थे कि दूसरे दिन बड़े-बड़े पेड़ निकळ आयेंगे | बे 
प्रातःकाल बगीचेमें जाकर ताळाबके किनारे बैठकर 
झूम-झूमकर बाँसुरी बजाया करते थे, काले-काले बादलों- 
को देखकर उनका मन आनन्द-विभोर हो जाया 
करता | 
घरसे बाहर वे कम निकलते थे । उनकी माता 
धर्मनिष्ठ महिला थीं, वे उन्हें रामायण और महाभारतकी 
कथाएँ सुनाया करती थीं, वाळक रवीन्द्र इन्हीं बातोंको 
दिनभर सोचा करते । माताके बीमार पड्नेपर वे 
घरें रहनेके त्रन्धनसे मुक्त-से हो गये । धीरे-धीरे अधिक 
देरतक बाहर रहकर ही खेळनेका उन्होंने स्वभाव बना 


छिया । एक दिन नौकरोंने उनको राम-त्रनवास और 
सीता-हरणकी कथा सुनायी, उससे प्रभावित होकर वे 
घरके भीतर ही रहने लगे | नौकरोंने कहा कि 'राम जब 
सोनेके मृगका शिकार करने गये, उनकी सहायताके लिये 
जाते समय लक्ष्मणने एक लकीर खींचकर सीतासे कहा 
था कि--इसे पार करनेपर राक्षस हर ले जायगा |? इसके 
बाद उन्होंने बालक रवीन्द्रके सामने एक लकीर खींच 
दी और अपने काममें लग गये । रवीन्द्रके मनपर इस. 
घटनाका बड़ा प्रभाव पड़ा; उन्होंने सोचा कि यदि मैं 
लकीर पार करूँगा तो मुझे भी राक्षस हर ले जायँगे | 
उसी दिनसे उनका घरके बाहर निकलना अपने-आप 
रुक गया । 

उन्हें वचपनसे ही कविता करनेकी रुचि थी | वे 
कविताएँ लिखकर पत्रोमें भेजते और वे लोट आया 
करती थीं । उनके मनमें यह बात समा गयी कि यदि 
अपनी कविताओंमें किसी काल्पनिक कविका नाम दे 
दिया करूँ तो इनके छपनेमें बड़ी आसानी हो जायगी । 
उन्होंने कविताओंमें ` एक काल्पनिक मेथिल-कत्रि 
मानुसिंहका नाम देना आरम्भ किया और इस तरह 
उनको रचनाओंका सम्मान बढ़ने लगा | 

वे बड़े प्रतिभाशाली, झीळवान्‌ और होनहार 
बालक थे | 


बालक चितरञ्जनदास 


कलक्रत्तेमे ताठ ५ नवम्बर सन्‌ १८७० ई०्को 
उनका जन्म हुआ था । उनके पिता श्रीभुवन- 
मोहनदास कलकत्तेके उच्च न्यायालयके एक 
विशेष वकील ( सालीसिटर ) थे । उन्होने बालक 
चितरञ्जनके पालन-पोषण ओर रिक्षा-दीक्षामें किसी 
प्रकारकी कमी नहीं आने दी । श्रीमुवनमोहनदास 
एक अच्छे कत्रि थे, चितरञ्जनने उनके प्रभावसे छोटी 
अबस्थामें ही कविता करना आरम्भ कर दिया । उनकी 


माता इश्वरभक्त थीं | बालक चितरञ्जनने उनसे वेष्णवता 
पायी, भगवानूके चरणोंमें उनकी अडिग आस्था और 
निष्ठा थी । वे दृढ़ भगत्रद्विश्चासी बालक थे | 

मेधावी बालक होते हुए भी उनका मन खेल-कूदमें 
बहुत लगता था । फूलके समान कोमल शरीर, कवियों- 
की-सी भोलो चितवन, स्निग्ध लावण्य देखकर लोग 
उनके प्रति सरल हृदयसे स्नेह करने लग जाते थे । बालक 
चितरञ्जन बड़े मिलनसार और कोमल खभावके थे । 

कक्षाकी पढ़ाईमें बालक चितरञ्जनका मन कम लगता 
था । वे कुछ-न-कुछ सोचा करते या किसी सदूग्रन्थका 
पाठ किया करते थे । बंकिम बाबूके ग्रन्थोको वे चावसे 
पढ़ते थे और 'आनन्दमठ' पुस्तकको तो उन्होंने अनेक 
बार पढ़ा था | वे अपने बाल-सखाओंसे कहा करते थे 
कि यदि भारतदेशको पूर्णरूपसे जगाना है तो प्रत्येक 
भारतीय विद्यार्थीको आनन्दमठ उपन्यास अवश्य पढ़ना 
चाहिये । घर-घरमें पुस्तककी एक प्रति रहनी चाहिये । 
गंदी और अश्‍लीळ पुस्तकोंको बालक चितरज्ञनने कभी 
हाथसे छूआतक नहीं । उन्हें अन्य वि्यार्थियोंकी 
अपेक्षा देश-दुनियाका अधिक ज्ञान रहता था । उनकी 
बुद्धि बड़ी कुशाग्र थी । ब्राल्यकाछ्से ही साहित्यमें 
अभिरुचि थी। लड़कोंका दळ बनाकर उनका नेता बनने- 
का तो उन्होंने खभाव ही बना लिया था | निस्संदेह वे 
नेतृत्वकी शक्तिसे सम्पन्न थे | घरसे जलपानके लिये जो 
कुछ पैसा मिलता था, उसे मित्रोंमे समानरूपसे बाँट देते 
थे। इससे उनके बचपनकी उदारताका पता लगता है। इस 
तरह अनजानमें ही अनेक असहाय और गरीब िद्यार्थियों- 
को सहायता मिल जाती थी । वे अपनी प्रत्येक वस्तु 
साफ-सुथरी रखते थे । समय कभी व्यर्थ नहीं खोते थे 
और सबसे बड़ी बात तो यह थी कि परमात्माका प्रत्येक 
क्षण स्मरण किया करते थे । उन्होंने चौदह साळकी 
अवस्थामें मगवानके सम्बन्धम एक कविता लिखी थी---'हे 


* सुभ अरु अशुभ सलिल सव बहई 1 सुरखरि कोउ अपुनीत न कहई ॥ # 


रूपी वनमें मैं आलोकरूपी शरणकी भीख माँगता हूँ । 
में अबोध बालक सिसक रहा हूँ, तुम कहाँ छिप गये हो?" 

एक बार ग्यारह सालकी अवस्थामें उन्होंने पितासे 
कुछ रुपये माँगे । वे छोटे-से बालककी माँगपर आश्चर्य- 
चकित हो गये और परख करनेके लिये तीन रुपये दे 
दिये | उनके पीछे गुप्तचर लगा दिया | तीसरे दिन एक 
गरीब लड़केके लिये दो रुपयेकी पुस्तकें खरीद दीं और 
एक रुपयेका जूता ले दिया । गरीब विद्यार्थीका मुख 
कृतज्ञतासे प्रसन्न हो उठा, उसने चितरञ्जनको हार्दिक 
धन्यवाद दिया । पिताने गुप्तचरसे सारी बात सुनकर . 
बालक चितरञ्जनको कळेजेसे लगा लिया, अपने सौभाग्य- 
की मन-ही-मन सराहना की । 

बालक चितरञ्जन बड़े सत्यवादी थे | उन्हें असत्य- 
भाषणसे बडी घृणा थी | यदि किसी बातको स्वीकार 
करनेमें हृदय हिचकता था तो तत्काल प्रतिवाद कर बेठते 
थे । स्पष्ट कहनेका तो उनका स्वभाव पड़ गया था | 
उनके चाचा दुर्गामोहन वकील थे । एक वार उन्होंने 
चितरञ्जनसे पूछा कि “आगे चलकर तुम क्या करोगे ?? 

“सब्र कुछ कर सकता हूँ, पर वकालत नहीं |? बालक- 
ने घृणापूण शब्दोंमे अपने भाव प्रकट किये । “वकील चोर 
होते हैं ।! 

"क्या मैं भी.“ १” दुर्गामोहन आश्चर्यसे बोळ उठे । 

मैं ऐसा नहीं कह सकता |? बालकने शीलका 


खामी ! मुझे अपने कोमळ चरणोंको छू लेने दो | अन्धकार- परिचय दिया। चितरञ्जन सचमुच असाधारण बालक थे। 

बालक सुभाषचन्द्र 


( लेखक 


सुभाषचन्द्र बोसका नाम भारत ही नहीं, संसारका 
बच्चा-त्रच्चा जानता है । उन्होंने अपने देशकी आजादीकी 
लड़ाईमें बड़ा नाम कमाया । उनके बचपनकी कुछ 
असाधारण घटनाओंसे उनके देश-प्रेम, स्वामिमान और 
जन-सेवाका पता चळता है । 


वे कटकके सत्रसे धनी वर्काल जानकीनाथजीके 


श्रीराय अम्म्रिकानाथसिंहजी ) 


लड़के थे | बचपनसे ही उनके मनमें वीरताके भाव भर 
दिये गये थे | जब वे चार-पाँच साळके थे, उनकी 
माता प्रभावती देवी उन्हें भगवती दुर्गाकी प्रसिद्ध गौरब- 
गाथा लोरियोंमे गा-गाकर सुनाया करती थीं | आठ ही 
सालकी अवस्थामें वे एक साधककी तरह रहने लगे । 
केवळ एक समय भोजन करते थे और बड़ी सादगीसे 


* महामना गोपालकृष्ण गोखळेकी ईमानदारी + 

रहते थे । एक धोती और एक चादरसे ही काम चला 
लेते थे । वे रातको जमीनपर ही सोते थे । एक बार 
माताने उनसे खाटपर सोनेको कहा । बाळक सुभाषने 
उत्तर दिया कि शिवजी तो केलासकी चट्टानपर सोते 
हैं । माताने फिर कमी इस तरहका आग्रह नहीं किया | 
जिस समय सुभाष एक यूरोपियन स्कूलकी चोथी 
कक्षामें पढ़ते थे, उनकी अवस्था केवळ बारह सालकी 
थी । पड़ोसके ही एक गाँवमें हैजा पड़ा । बीमारोंकी 
सेबाके लिये उनका हृदय उत्सुक था, वे अपने चार 
साथियोंके साथ गाँवमें चले गये । इधर माता-पिता 
उनके लिये आकुल हो गये । दो-चार दिनके बाद 
उन्होंने पिछले दरवाजेसे आकर अपने नन्हे-नन्हे हाथोंसे 
माकी आवे मूँद लीं । माने अपने प्राणते भी प्यारे 
बेटेको गले लगा लिया । 
एक बार कालेजमें पढ़ते समय उन्होंने अद्भुत 
खाभिमानका परिचय दिया था । कालेजका ब्रिसिपळ गोरा 
था, उन दिनों अंग्रेजोंके लिये भारतीयोंका मजाक उड़ाना 
एक खिलवाड्‌-सा था । उसने भारतके विरुद्ध कुछ अइलीळ 
शब्द कहे, वाळक सुभाष इस अपमानको सह न सके । 
उन्होंने इंट्का जवाब पत्थरसे दिया । सारे कालेजनें 
हलचल मच गयी, वे पढाईसे अलग कर दिये गये; पर 
उनपर इस घटनाका कुछ भी प्रभाव नहीं पड़ा । 
चौदह साळके वाळक सुभाषने कलकत्तेमें स्वामी 
विवेकानन्दका भाषण सुना । श्रीरामकृष्ण-मिशनका 
उत्सव मनाया जा रहा था | 
स्वामी वित्रेकानन्दने भरी सभामें ठलकारकर कहा, 
“कौन है जो युग-युगमे उठती हुई मारतमाताकी पुकार 
सुनेगा ? किशोर भारत, दिमाळयकी शिलाएँ तुम्हे 
साधना सिखानेके लिये बुला रही हैं |? 


युवक सुभाषपर खामी विवेकानन्दके भाषणका बड़ा 
प्रभाव पड़ा वे हिमाल्यकी ओर चल पड़े । सत्य 
और रान्तिकी खोजमें उनका मन हिमालयी गुफाओंमें 
अधिक दिनतक न लगा । उन्होंने मन-ही-मन पर्वत- 
राजको नमस्कार किया, विदा माँगी; उन्होंने निश्चय 
किया कि प्रथ्वीको खर्गमें बदल दूँगा, खयं हिमालय 
बनूँगा । 

हिमालयसे लौटकर उन्होंने वी०ए०की परीक्षा 
प्रथम श्रेणीमें पास की | उनके पिता उन्हें आई० सी० 
एसू०की परीक्षाके लिये इंगलैंड भेजना चाहते थे । 
सुभाषने बहुत कुछ समझाने-बुझानेपर सम्मति दे दी । 
इसका कारण यह था कि उनके पिताने बात-चीतके 
बीचमें कह दिया था कि 'अंग्रेजोसे मुकाबला है, तुम 
डरते हो !? सुभाषने यह सुना कि उनका चेहरा लाल हो 
गया । वे इस शर्तपर इंगठेंड गये कि परीक्षामें उत्तीर्ण 
होते ही त्यागपत्र दे देंगे ।“--सुभाषने परीक्षामें सफलता 
पायी और त्यागपत्र लिख दिया | उस समय इंडिया 
हाउसमें जानकीत्राबूके मित्र सर विलियम ड्यूक रहते 
थे । उन्होंने पुत्रके त्यागपत्रकी वात पिताको लिखी । 
पिताका विचार बदल चुका था, उन्होंने सर विलियमको 
बड़े गर्वसे उत्तर दिया कि “मैंने सुभाषको इसी शर्तपर 
भेजा था, त्यागपत्र तो देना ही चाहिये । वह गुलाम होने- 
के लिये नहीं, स्वतन्त्रतासे रहनेके लिये पैदा हुआ है ।? 
सर विछियमने सुभापसे पूछा कि "रोजी किस तरह 
चलेगी ?? भारत माताके लालने कहा कि मैंने अपना 
जीवन ऐसा वना लिया है कि केवळ दो आनेसे ही 
खाना-पीना चळ सकता है ।? युवक सुभाष भारत चले 
आये और स्वतन्त्रता-संग्राममे उतर पड़े । 


महामना गोपालक्रष्ण गोखलेकी ईमानदारी 


परम देशभक्त श्रीयुत गोपालकृष्ण गोखले बाल्या- 


दिये । गोपालक्ृष्णको उनमें एक प्रश्न नहीं 


में पढ़ते तत्र एक ` था, इसलिये उसे दूसरे विद्यार्थीकी मददसे 
बस्थामें जब स्कूलमे पढ़ते थे, तब एक दिन आता था, इ ही प 
| शिक्षको घरसे करके लानेके लिये कुछ हिसाब कर लिया । स्कूलमें सब लड़कोंकी कापी देखी 

गयी, केवल गोपालकृष्णके सारे हिसाब सही निकले । 

यह देखकर उनके शिक्षक बहुत ही प्रसन हुए 
और उनको कुछ इनाम देने रगे । बालक गोपालकृष्णने 
इनाम तो लिया नहीं, वह उलटे रोने लगा । यह देखकर 
शिक्षकको बहुत ही आश्चर्य हुआ और उनसे रोनेका 
कारण पूछा । बालकने हाथ जोड़कर नम्रतासे कहा 
कि “आपने तो यह समझा होगा कि इन सब सवालों 


« जौ अहि सेज सयन हरि करही । बुध कछु तिन्ह कर दोषु न घरही ॥ * 

के जवाब मैंने अपनी बुद्विसे निकाले हैं; पर सच यह 
नहीं है । इनमेंसे एक प्रइनमे मैंने अपने एक मित्रसे 
मदद ली है | अब बतलाइयें, क्या में इनाम पाने 
लायक हूँ या सजा पाने लायक ? 

यह सुनकर शिक्षक बहुत ही खुरा हुए और 
उनके हाथमें इनाम देते हुए कहा कि “अब यह इनाम 
मैं तुझको तेरी सत्य-ग्रियताके लिये देता हूँ ।' 


इमानदार वीरेश्वर मुखोपाध्याय 


बंगाळमें मालदा शहरके बाहर एक बडे बगीचेमें 
एक तेरह-चौदह वर्षका लड़का घूम रहा था। 
इतनेमें बशीर मुहम्मद नामका एक काबुली मुसाफिर 
अपने साज-सामानके साथ वहाँ आ पहुँचा । वह 
थोड़ी देर वहाँ ठहरा और जाते वक्त रुपयोंकी 
एक येळी वहीं भूल गया । उस थैलीमें पाँच हजार 
रुपये थे । उस चौदह वर्षके बंगाली लड्केने उस 
चेलीको देखते ही उठा लिया और यह जानकर किं 
उसमें बहुत रुपया है--उसने ईमानदारी बरती और वह 
रुपया उसके असली मालिकको देनेका निश्चय किया । 

उधर बशीर मुहम्मद जब कुछ दूर निकल गया, 
तत्र उसे रुपयोंकी थैली याद आयी । वह बहुत घबराया 
और बगीचेकी ओर उलटे पाँब दौड़ा । बालकने उसे 
चिन्तित देखकर पूछा---'क्या तुम्हारी कोई चीज खो 
गयी है १? व्यापारीने कहा--“मेरी रुपयोंकी थेंढी खो 
गयी है ।? बालकने उसको थैली दिखाते हुए कहा-- 
“ये अपने रुपये लो ।' बशीर मुहम्मदने थैली 
खोलकर देखा कि उसमें एक भी रुपया कम नहीं है । 
फिर उसने बालकसे पूछा---“तुमने इतने रुपयोंके लालचको 
कैसे रोका ?' बाळकने नम्रतापूर्वक कहा---'मैने बचपन- 
से ही ऐसा सीखा है कि दूसरेके धनको मिट्टीके 
दैलेके समान तुच्छ समझकर कभी भी चोरी नहीं 


करनी चाहिये ।' बालककी बात सुनकर बह व्यापारी 
चकित हो गया और वह खुशीसे उसको पाँच रुपये 
इनाम देने लगा । पर लड़केने कहा--५मैंने तुम्हारा 
रुपया तुमको वापस दे दिया, यह मेरा धर्म ही था; 
इसमें इनामकी कोन बात है ? न लोटाता तो जरूर 
बेईमानी करता |! 


उस लड़केकी यह मलमनसाहत देखकर बशीर 
मुहम्मद उसको बहुत शाबाशी देने लगा और उसके इस 
भले कामकी खबर उसने समाचारपत्रोमें छपायी । उस 
बाळककी साधुताकी कहानीके अन्तमें बशीर मुहम्मदने 
कहा है कि बह रुपया मेरे मालिकका था । यदि बालक 
वह रुपये खा गया होता तो मेरे मालिक्रका विश्वास मेरे 
ऊपरसे उठ जाता और मुझे केदखानेमें जाना पड़ता । 
इसळिये इस बालकने मेरे ऊपर कितना बड़ा उपकार 
किया है, इसका मैं बर्णन नहीं कर सकता । मैं कभी 
इस लड़केको भूल नहीं सकता और मैं प्रतिदिन यह 
प्रार्थना करूँगा कि प्रभु उसे लंबी उम्र और सुख 
प्रदान करे । 

उस बालकका नाम 'वीरेश्‍वर मुखोपाध्याय” था । 
साधुताके गुणसे प्रत्येक मनुष्य इसी प्रकार लोकप्रिय 
और आशीर्वादका पात्र बन सकता है । 

% एक होटलवाले बालकको ईमानदारी % 


एक खलासीका घर था । उसमें मालिक-मालकिन 
और लड़का मिलकर तीन आदमी थे | खलासीके मर 
जानेके बाद उसकी ल्ली और लड़का निराधार हो गये । 
लड़केने निश्चय किया कि अब तो उसे अपना और 
माका भरण-पोषण खुद ही करना पड़ेगा | इसके बाद 
वह अपनी माकी आज्ञा लेकर नौकरीकी तलाशमें गया । 
सौभाग्यसे उसे एक नौकरी मिल गयी और वह अपनी 
माके पास आकर बोळा---“मुझको नौकरी मिल गयी 
है । अमुक दिन मेरा जहाज खुलेगा और वह जब लौटेगा, 
तब मैं तुमसे भेंट करूँगा ।' इतना कहकर वह जहाजपर 
गया । विभिन्न जगहोंपर रुकता हुआ वह जहाज एक 
बड़े बन्द्रगाहपर जाकर खडा हुआ । छड़केके ऊपर 
कप्तानकी बड़ी दया थी और वह उसे बहुत मानता 
था; क्योंकि वह सदा ही सच बोलता था। रोज 
रकी प्रार्थना करता था और दूसरे भी अच्छे गुण 
उसमें थे । जहाजके खलासी भी उसको चाहते थे । 
एक दिन कुछ खलासियोंके साथ वह लड़का शहर 
देखने जा रहा था । इतनेमें एक गाड़ीमेंसे कोई ओहदेदार 
और उसकी स्री उतरी । उतरते वक्त ख्रीका हीरेका हार 


मिला हुआ हार उसके मालिकको सोंपनेवाला बालक 


नीचे गिर गया। उस हारको दूसरे किसीने न देखा, पर 
उस लड़केने देखा और देखते ही तुरंत उसे उठा लिया। 
इस बातको जब उसके साथियोंने सुना, तब उन्होंने 
कहा---“इस कीमती हारको बेच दिया जाय तो बहुत रुपये 
मिलें और फिर नौकरी-चाकरी करनेकी जरूरत ही न रहे ।! 

यह सुनकर उस लड़केने कहा--“यह हार तो 
दूसरेका है । हम यदि इसे ले लेंगे तो चोर बन जायँगे । 
चोरी करना महापाप है । मेरी मा कहती थी कि मनुष्य- 
की आँखको तो धोखा दिया जा सकता है, पर ईश्वरकी 
आँखको कोई धोखा नहीं दे सकता; क्योंकि ईश्वर 
सब जगह है । इसलिये मैं तो जिसका हार है, उसीको 
वापस दूँगा ।? 

साथियोंने उसे बहुतेरा समझाया, पर उसने उनकी 
एक न मानी । वह हार जिस ख्रीका था, उसे वापस दे 
दिया । उस ख्रीको हार मिलनेसे बहुत ही आनन्द 
हुआ और उसने उस छड़केको योग्य इनाम दिया । 
कप्तानको जब यह खबर मिली, तब वह भी उस लड्के- 
पर बहुत अधिक प्रेम करने लगा; सत्यसे प्रेम कौन 
नहा करता । 


३ 


` एक होटलवाले बालककी ईमानदारी 


एक व्यापारी कहीं विदेश जा रहा था । रास्तेमें 
वह एक होटळमे रातको रहा और सबेरा होते-होते 
बहाँसे चळ दिया । निश्चित स्थानपर जानेके बाद देखता 
क्या है कि उसकी रुपयेकी थैली पाकेटसे गायब है । 
उस जेळीमे तीन सौ रुपयेकी रकम थी । व्यापारीने उस 
थेळीके मिळनेकी आशा छोड़ दी और वह उस बातको 
भूळ गया | 

उस मुसाफिरके जानेके बाद होटळवाले छड़केकी नजर 
होटळके आँगनमें पड़ी थैळीपर गयी, पर उसपर उसने अपना 


हाथ न डाठकर अपने बापके पास आकर उसके 
बारेमें कहा | तापने बेटेकी बात सुनकर कहा---*बेटा ! 
तू उस थैठीके ऊपर कुछ पत्ते और पेड़की डाली फैला 
दे।' इसके अनुसार उस लड़केने ग्रैलीके ऊपर पत्ते और 
डालियाँ डालकर उसे ढक दिया । 


कुछ दिनों बाद वह मुसाफिर लोटकर उस होटलमे 
रातको रहा । बातचीतके सिलसिलेमें उसने अपनी 
खोयी हुई थैठीकी बात कही । उसकी बात पूरी होते 
ही वह होटळवाला बोछा--“आपकी थैली जहाँ पड़ी 

है, उस जगहको यह मेरा लड़का आपको दिखला देगा | 
उसपर इसने अपना हाथ नहीं लगाया है, सिर्फ ऊपरसे 
ढक दिया है ।? 

बह व्यापारी उस लड़केके साथ वहाँ गया और 


* बिबिध जंतु संकुल महि श्राजा। प्रजा ब।ढ़ जिमि पाइ सुराजा ॥ % 


A, 


पत्तों और डालियोंको हटाकर अपनी थैलीको बाहर निकाला | 

फिर होटलमै आकर उसने उस लड़केकी खूब बड़ाई की। 
इस प्रकार जिसको पराये मालको छूनेकी इच्छा 

नहीं होती, वह लड़का बड़ा ईमानदार गिना जाता है | 


—— ST 


इमानदारीसे नाम पैदा करनेवाला बालक 


एक धनी आदमी रास्तेसे जा रहा था । एक 
फटे-हाळ गरीब लड़का उसके पास गया और उससे 
पैसा माँगा । उसने अपने पाकेटसे एक चबन्नी निकाल- 
कर उसके हाथमें दी और कहा--“इसमेसे एक आना 
तुझको देना है, वह तू ळे ले और तीन आने मुझे 
वापस दे ।! उस लड़केके पास फुटकर पेसा न था, उसने 
कहा कि 'मैं इसे अभी मँजाकर लाता हूँ ।? इतना कह- 
कर बह दौड़ गया । उसको जरा देर लगते देखकर उस 
गृहस्थने थोड़ी देर राह देखी और फिर बह वहाँसे चला 
गया । वह लड़का चवन्नी भँजाकर पीछे लौटा और उस 
गृहस्थको वहाँ न देखा, तब उसने निश्चय किया कि 


बह इस रास्तेसे जत्र कभी गुजरेगा, तब उसे तीन आने 
पैसे वापस कर दूँगा । 

बह लड़का भीख माँगकर प्रतिदिन अपना गुजारा 
करता था, पर उस तीन आने पैसेको हाथ नहीं लगाता 
था | एक सप्ताहको बाद वह गृहस्थ उसके देखनेमें 
आया । वह लड़का तुरंत ही उसके पास गया और 
उसके हाथमें तीन आने पेसे दे दिये । उस गृहस्थको 
वह बात याद भी न थी । लड़केकी ईमानदारी देखकर वह 
बहुत ही खुश हुआ और उसकी गरीब हाळतपर दया 
करके उसे अपने यहाँ ले गया। उसे स्कूलमें भरती करवा 
दिया । उसके बाद बह लड़का धीरे-धीरे पढ़कर भारी 
विद्वान्‌ हो गया । उसे यश और सुख दोनों मिले । 

अपराध स्वीकार करके निदोषको बचानेवाला बालक 


एक पाठशालामें पढ़ते समय बच्चे मुँहसे बार-बार 
सीटी बजाया करते। एक दिन गुरुजीने कहा--“अबसे कोई 
पढ़ते समय सीटी बजायेगा तो उसे सजा दी जायगी |! 
इसलिये उस दिन किंसीने सीटी नहीं बजायी, परंतु 
दूसरे दिन पाठके समय फिर सीटी सुनायी दी । पाठ- 
शालामें एक लड़का बदमाशी करने और बार-बार सीटी 
बजानेके लिये प्रसिद्र था । गुरुजीने समझा उसीने 
सीटी बजायी होगी । उसको बुलाकर पूछनेपर उसने 
कहा--'गुरुजी ! मैंने तो नहीं बजायी |? पर गुरुजी- 
को उसकी बातपर विश्वास नहीं हुआ । गुरुजीने गुस्से- 


में आकर उसे मारनेके लिये ज्यों ही बेत उठायी कि झटसे 
एक लड़केने सामने आकर विनयके साथ कहा-- 
“गुरुजी ! इसने सीटी नहीं बजायी, सीटी तो भूलसे मैंने 
बजायी थी । सजा मुझको दीजिये ।? 

गुरुजीने प्रसन्न होकर कहा---“तुझे सजा नहीं 
होगी, तूने अपने-आप सामने आकर अपना अपराध 
स्वीकार किया है और दूसरेको अन्यायका भोगी होनेसे 
बचाया है । तेरी इस सदुद्धिपर मैं बहुत ही प्रसन्न हँ । 
सब बाळकोंको तेरे ही समान सच बोळनेवाला बनना 
चाहिये |? 

ईमानदार मजदूर बालक 


किसी अमीरके घरमें एक दिन घुआँसा साफ करनेके 
लिये एक मजदूर लड़केको बुलाया गया । लड़का सफाई 
करने लगा, वह जिस कमरेका घुआँसा उतार रहा था, 
उसमें तरह-तरहकी सुन्दर चीजें सजायी ख्खी थीं। 
उन्हें देखनेमै उसे बड़ा मजा आ रहा था । उस समय वह 
अकेला ही था, इसलिये प्रत्येक चीजको उठा-उठाकर 
देखने लगा । इतनेमें उसे एक बड़ी सुन्दर हीरे-मोतियोंसे 
जड़ी हुई सोनेकी घड़ी दिखायी दी । वह घडीको हाथमे 
उठाकर देखने लगा । घड़ीकी सुघड़तापर उसका मन 
लुभा गया । उसने कहा--“काश ! ऐसी घड़ी मेरे पास 
होती |? उसके मनमै पाप आ गया, उसने घडी चुरानेका 
मन किया; परंतु दूसरे ही क्षण वह घबराकर जोरमे 
चिल्ला उठा--*अरे रे ! मेरे मनमें यह कितना बड़ा पाप 
आ गया । यदि में चोरी करके पकड़ा जाऊँगा तो मेरी 
कितनी दुर्दशा होगी । सरकार सजा देगी । जेळखाने जाकर 
पत्थर फोड़ने पड़ेंगे और कोल्हूमें जुतना पड़ेगा | ईमान तो 
गया ही । फिर कौन मेरा विश्वास करके अपने घरमै घुसने 
देगा ? यदि मनुष्यके हाथसे न भी पकड़ा गया तो भी 
क्या हुआ । इश्वरके हाथसे तो कमी छूट नहीं सकता । 
मा वार-वार कहा करती है कि हम ईश्वरको नहीं देखते, 
पर ईश्वर हमको सदा देखता रहता है । उससे छिपाकर 
हम कोई काम कर ही नहीं सकते । वह घने अँपेरेमे 
भी देख पाता है | यहाँतक कि मनके अंदरकी बातको 
भी देखता रहता है ।? 
यों कहते-कहते लडकेका चेहरा उतर गया, उसका 
शरीर पसीने-पसीने हो गया और वह काँपनें लगा | घडी- 
को यथास्थान रखकर त्रह फिर जोरसे कहने लगा--- 
“लालच बहुत ही बुरी चीज हैं । मनुष्य इस लाळचमे 
फँसकर ही चोरी करता है । भला, मुझे धनियोंकी घडीसे 
क्या मतलब था ? लाळचने ही मेरे मनको बिगाड़, 


पर दयाळु भगवानूने मुझको बचा लिया, जो माकी बात 
मुझे वक्तपर याद आ गयी । अब मैं कभी लालचमें नहीं 
पडुँगा । सचमुच चोरी करके अमीर बननेकी अपेक्षा 
धर्मपर चलकर गरीव रहना बहुत अच्छा है । चोरी 
करनेवाला कभी निर्भय होकर सुखकी नींद नहीं सो 


सकता, चाहे वह कितना ही अमीर क्यों न हो । अरे ! 


चोरीका मन होनेका यह फल है कि मुझे इतना दुःख 
हो रहा है । कहाँ मै चोरी कर लेता तब तो पता नहीं 
मुझे कितना भयानक कष्ट उठाना और दु:ख झेलना 
पड़ता |? इतना कहकर लड़का शान्तचित्तसे अपने 
कोममे लग गया । 

घरकी मालकिन बगळके कमरेसे सत्र कुछ देख-सुन 
रही थी । वह अब तुरंत लड़केके पास आ गयी और 
पूछने लगी---“लड़के ! तूने घड़ी ली क्यों नहीं !? लड़का 
इतना सुनते ही सुन्न हो गया । काटो तो खून नहीं । 
बह सिर थामकर दीनभात्रसे जमीनपर बैठ गया और 
काँपने लगा । उसकी जवान बंद हो गयी और आँखोंसे 
आँसुओंकी धारा बह चली । 

लड़केकी दीन-इशा देखकर मालकिनको दया आ 
गयी । उसने वडे मीठे खरोमै कहा---“बेटा ! घबरा 
मत । मैंने तेरी सभी बातें खुनी हैं | तू गरीब होकर भी 
इतना भला, ईमानदार और धर्म तथा इश्वरसे डरनेवाला 
है--यह देखकर मुझे बड़ी खुशी हुई है । तेरी माको 
धन्य है जो उसने तुझको ऐसी अच्छी सीख दी । तुझपर 
ईश्वरकी बडी ही कृपा है, जो उसने तुझको लाळचमें 
न फॅसनेकी ताकत दी । बेटा ! सचेत रहना । कभी 
जीको छाछ्चमें न फँसने देना । में तेरे खाने-पीनेका 
और किताब्रोंका प्रबन्ध कर देती हुँ । तू कलसे 
पाठशालामै जाकर पढ़ना शुरू कर दे । भगवान्‌ तेरा 
मङ्गल करेंगे |! इतना कहकर मालकिनने उसे अपने 
हाथोंसे उठाकर हृदयसे लगा लिया और अपने आँचलसे 

% देखिअत चक्र बाक खग नाहीं । कलिहि पाइ जिमि धर्म पराहीं ॥ % 


य्या 


~ कमाया पक 


उसके आँसू पोंछ दिये । फिर उसके हाथमें कुछ रुपये 
देकर कहा--'तेरी इस ईमानदारीका कुछ तो इनाम 
तुझे अभी मिलना चाहिये न |? 


मालकिनके स्नेहभरे शब्दोंसे लड़केका हृदय खुशीके 


मारे उछल उठा | उसके मुखपर कृतज्ञताभरी प्रसन्नता 
छा गयी । वह दूसरे ही दिनसे पाठशालामें जाने लगा 
और अपने परिश्रम तथा सत्यके फलस्वरूप आगे चलकर 
बड़ा विद्वान्‌ और प्रतिष्ठित पुरुष बना | 


र्‍ण"*$लि०->--- 


इमानदार गरीब बालक 


एक गरीब लड़का था । घरमै उसकी मा थी और 
एक छोटी बहिन । बहिन बीमार थी । बह उसकी दवा 
करानेके लिये अपने चाचासे कहने जा रहा था । रास्तेमे 
उसे एक पाकेटबुक पड़ी मिली। उसमें १२ ०) के नोट थे। 

लड़का बड़ा ईमानदार था । उसने अपने मनमें 
निश्चय कर लिया कि “यह जिसकी पाकेखबुक है, उसका 
पता लगाकर उसे जरूर दूँगा ।? उसने घर आकर अपनी 
मासे सब हाल सुनाकर कहा--'मा ! जिस बेचारेकी 
पाकेटबुक खोयी है, उसको बडी चिन्ता हो रही होगी; 
क्योंकि इसमें उसके रुपये हैं । हम ये रुपये रख लेंगे 
तो बहुत पाप होगा और प्रमु हमपर नाराज होंगे, पर 
जिसके रुपये खोये हैं, उसका पता कैसे लगे । मा ! तू 
कोई उपाय बता-_जिसमें मैं उसे खोज पाउँ ।? लड़के- 
की मा भी बड़ी ईमानदार थी । तभी तो उसके ऐसा 
पुत्र हुआ । वह पुत्रकी बात सुनकर बड़ी प्रसन्न दुई । 
उसने कहा- बेटा ! भगवान्‌ तेरी नीयतकी सचाई 
इसी प्रकार दृढ रक्खें । तेरा कल्याण हो । बेटा ! किसी 
अखबारमें खबर देनेसे मालिक आप ही आकर 
ले जायगा |? 


लड़का अखबारवालेके पास गया । उसकी नेकनीयती 
देखकर अखबारवालेने उसके नामसे यह विज्ञप्ति छाप 
दी--*मुझे एक पाकेटबुक रास्तेमें मिली है, उसमें एक 
सौ बीस रुपयेके नोट हैं। जिसकी हो, वह अमुक 
पतेपर आकर सबूत देकर ले जाय ।? विज्ञप्ति पढ़कर 
पाकेटबुकका मालिक आया और इतनी गदीत्रीमें भी ऐसी 
ईमानदारी देखकर चकित हो गया | 

उसने कहा--*जो गरीब होकर मी दूसरोंके पैसोंपर 
जी न ललचाता, वही सचा ईमानदार है, और वही 
प्रशंसाके योग्य है, और सचमुच गरीब ही ऐसे ईमानदार 
होते हैं । पैसेवाले तो प्राय: अभाव न होनेपर भी, 
पैसेके सङ्गसे लोभमें पडकर बेईमान हो जाते हैं । तुम 
लोगोंको धन्य है जो इस प्रकार प्रभुपर विश्वास रखकर 
अपने सत्यपर डटे रहे ।? यह कहकर उसने वे नोट 
लड़कीकी दवा और सेवाके लिये आग्रह करके दे दिये 
और लड़केको अपने यहाँ अच्छी नौकरी दे दी | लड़का 
अपनी ईमानदारीके बलपर आगे चलकर नामी और 
धनी व्यापारी बना । 


ईमानदार दीन बालक 


विलायतमें जाड़ेमें बहुत ठंढक पड़ती है और रास्तेमे 
बर्फ गिरती है । वहाँ गरीबों या गरीब लड़कोंके रहनेके 
लिये मकान नहीं होते; क्योंकि वहाँ मकानका भाडा 
बहुत होता है । ळंदनमें ऐसे गरीब लोग जगह-जगह 
दियासळाईके बक्स वगैरह छोटी कीमतकी वस्तुओंको 
बेचकर गुजरान करते हैं । 


एक दिन एक गरीबका लड़का दियासलाईके बक्स 
लेकर एक होटळके पास खड़ा था । उसके कपड़े फटे 
थे और पेरमें जूता न था, इससे बह जाड़ेसे कॉप रहा 
था । उस समय दो आदमी उस रास्तेसे जा रहे थे। 
उसने पूछा--“साह्रब ! दियासलाई खरीदेगे ?? उन्होंने 
जवाब दिया---“नहीं |! तब उस लड़केने कहा--“केवल 

एक पेनी कीमत है ।? उन आदमियोंमेंसे एकने कहा---- 
'मुझे जरूरत नहीं है ।! लड़केने कहा---“एक पेनीका 
दो दूँगा, लीजिये |? 

तब एकने कहा--“लाओ,? ऐसा कहकर अपने 
पाकेटमेंसे एक पेनी निकालना चाहा, पर पेनी मिली 
नहीं । तब उसने कहा कि “मेरे पास फुटकर नहीं है, 
इसलिये कल दूँगा ।? लड़का बोला---'साहब ! आज 
ही लीजिये; क्योंकि मेरे पास खानेके लिये कुछ नहीं 
है । मैं फुटकर पेनी ला देता हूँ ।' 

यह सुनकर उस आदमीने उसे एक शिलिंग 
दिया । वह लड़का शिलिंग भँजाने गया, पर बहुत 
देरतक वापस न आते देख उस आदमीने समझा कि 
लड़का शिलिंग लेकर चला गया और वह वहाँसे अपने 
घर गया । 

दूसरे दिन वह आदमी उस मुहल्लेमें फिर आया 
और उस लड़केको ढूँढ़ने लगा, इतनेमें उस लड्केका 
छोटा भाई मिला । उसने कहा---'क्या कल रातको 
आपने मेरे भाईसे दियासलाईका बक्स खरीदा था १? 
उस आदमीने जवाब दिया---हाँ, वह कहाँ है ? 
उस छोटे छड़केने कहा--“आपके पाससे एक शिलिंग 
लेकर वह मैजाने गया था, वहाँसे लोटते वक्त गाड़ीके 
टक्करमें आ गया। उसे बहुत चोट लग गयी है। 


दियासलाईके बक्स और आपके सात पेस इस दुर्घटनामें 
खो गये हैं । चार पेस उसमेंसे मिला है, वह यह है 
लीजिये । वह अस्पतालमें पहुँचाया गया है । मुझे 
खबर मिलते ही मैं वहाँ गया तो उसने अपने पैसेकी 
बात कही । उसने आपको खोजकर ये पेंस देनेको 
मुझे कहा था ।' तब उस आदमीने पूछा---'क्या तुमने 
कुछ खाया है ?? उसने कहा--*नहीं ।? तब वह 
लड्केको खिलाकर सफाखानेमें गया | वहाँ वह लड़का 
खाटके ऊपर सोया था । उस आदमीको पहचानकर उस 
लड्केने कहा--“कल रात मैं शिलिंग भैजाकर आ रहा 
था, उस वक्त गाड़ीके ठक्करमें मैं आ गया और आपका 
पैसा गिर गया । जो कुछ बचा है, वह मैंने अपने 
भाईसे आपके पास पहुँचानेके लिये कहा था, वह 
मिला होगा |! 

इतना कहकर उसने अपने भाईसे कहा---मैं अब 
जा रहा हूँ । तुम्हारी खबर कौन लेगा ? मा-बापके 
मरनेके बाद मुझसे जहाँतक बन सका, मेहनत करके 
तेरी सँभाळ रखता था । अब ईश्‍वर तेरी सँभाल रक्खेगा |? 
यह सुनकर उस आदमीने उसके भाईके पालन-पोषण 
करनेका जिम्मा अपने ऊपर लिया । बीमार लड़का इससे 
बहुत खुश हुआ ओर प्रमुसे कृपाकी भीख मॉगते हुए 
इस लोकसे विदा हो गया। 


बालक सुकरात 


बालक सुकरतका जन्म ईसासे ४६९ साल पूर्व 
यूनानके एथेन्स नगरमें हुआ था । उनकी माताका नाम 
फिनेरिट था । उनके पिता एफ्रोनिस्कस एक साधारण 
संगतराश थे । दिनभरकी मेहनत-मजदूरीसे अपने छोटे- 
से परिवारका भरण-पोषण करते थे । उनकी आर्थिक 
अवस्था अच्छी नहीं थी । बालक सुकरातने कुछ दिनों- 
तक विद्यालय और व्यायामशालामें निःशुल्क शिक्षा 


प्राप्त की । संगीत और विज्ञानमे भी उनकी रुचि बढ्ती 
गयी । एथेन्स बड़े-बड़े विद्वानों, कलाकारों और 
दार्शनिकों तथा कत्रियों और संगीतज्ञोंका निवासस्थान 
था; बाळक सुकरात उनके सम्पर्कमें रहना अधिक 
पसंद करते थे, इसलिये वे दिनमें प्रात:से संध्यातक 
उनके दरवाजोपर कई चक्कर लगाया करते थे । उनके 
कुरूप शरीर, चिपटी नाक, बड़े नथुने, भद्दे मुख और 

% ऊषर बरषइ तून नहिं जामा । जिमि हरिजन हियँ उपज न कामा ॥ + 


बड़ी-बड़ी आँखोंसे लोग अनायास प्रभावित हो जाते 


थे । यद्यपि वे गरीब होनेके नाते चिथड़े पहनकर नंगे 
पाँव सारे नगरमें धूमा करते थे, तो भी उनकी प्रखर 
प्रतिभा, दार्शनिक गम्भीरता और जिज्ञासा बाल-सुलभ 
चपळतामें छिपी नहीं रह पाती थी, लोग उनकी ओर 
बीरे-धीरे आकृष्ट होने ही लगे । बालक सुकरात बड़े 
सरल और प्रेमी खभात्रके थे, गरीबीके कारण भूखे 
रहनेपर मित्रोंके निवास-स्थानपर भोजन कर लेनेम वे 
तनिक भी संकोच नहीं करते थे । 

बालक सुकरात सत्य-चिन्तनमें इतने व्यस्त रहते 
थे कि उन्हें कई दिनोंतक खाने-पीनेकी भी सुधि नहीं 
रहती थी, उनकी ज्ञान-पिपासा उत्तरोत्तर बढ़ती गयी । 
एथेन्स छोड़कर बाहर जाना उन्हें किसी भी स्थितिमें 
रुचिकर नहीं था, जंगलों और बागोंमें तो वे कभी जाते 
ही नहीं थे। दाएकाळकी यह मनोवृत्ति उनके निःस्पृह 
तथा गम्भीर भावी दार्शनिक जीवनकी भूमिका थी । 
बड़ोंका बचपन इसी तरह असाधारण हुआ करता है । 
जहाँ कहीं भी सड़ककी पटरी और चौराहेपर वे 
मनुष्योंका जमघट देखते थे, वहीं पहुँच जाते थे और 
ज्ञानकी चर्चा करने लगते थे । 

उनके शिक्षा-गुरुका नाम प्राडिक्स था । वे 
सुकरातको बड़े स्नेहकी दष्टिसे देखते थे। एधेन्सके 
बडे-बूढे बालक सुकरातको अपने बच्चेकी ही तरह 
प्यार करते थे । 


थी, उनका मन इन दोनोंसे सदा दूर भागा करता था | 
वे असत्यको महापातक मानते थे । दूसरेका अहित- 
चिन्तन सुकरातकी दष्टिमें महत्तम अपराध था । 

उन्हें अपने त्राल्यकालमें ऐसा लगा कि परमात्माने 
उन्हें किसी देव-कार्यके पवित्र सम्पोदनके लिये ही 
धरतीपर भेजा है । निस्सन्देह वह देव-कार्यं सत्यका 
अनुशीलन ही था | वे खभावसे ही धार्निक-प्रवृत्तिके 
बालक थे । उन्होंने अपनी अन्तरात्माके प्रतिकूल कोई 
कार्य नहीं किया । 

एक बार वे सड़कपर खड़े-खड़े प्रातःकालपे शाम- 
तक कुछ सोचते रहे, रातमें भी अविराम गतिसे यही 
क्रम चलता रहा । लोग उनसे कुछ दूर चटाई ब्रिछाकर 
लेट गये और यह देखते रहे कि यह सोचना कब बंद 
होगा । मेधावी सुकरात रातभर सोचते ही रह गये और 
दूसरे दिन प्रातःकाल सूर्यको नमस्कार कर वे अपने 
निवास-स्थानपर लौट आये । इस घटनासे उनके 
संयमित और नियन्त्रित जीत्रनका दर्शन होता है । 
वास्तवमे वे महान्‌ अध्यवसायी थे । उन्होंने आगे 
चलकर स्वीकार किया था कि जब मैं बालक था मुझे-- 
प्रकृति क्या है, इश्वर क्या है, सृष्टि किस तरह ब्रनती- 
बिगड़ती है--इन प्रइनोंपर विचार करना अच्छा लगता 
था | एथेन्स नगर ही उनका विद्यालय था, उसके चलते- 
फिरते जीव उनके शिक्षक थे | उनका बाल्य-जीवन 
कितना मर्मेस्पशाँ और उत्साहवर्धक है । 'अपने-आपको 


बाळक सुकरातको धन और सुखके प्रति बड़ी चिढ़ जानो? यही उनके जीवनका महान्‌ ध्येय था | रा० 
ना” र हकका 
दृट्‌ सत्यवादी अब्दुल कादिर 
( लेखक--श्रीमुबारक अली ) 


ईरानदेशमें जीलान नामक एक सुन्दर स्थान है--- 
अंगूरों, खजूरों और गुलाबोंके हरे-भरे बगीचोंसे घिरा 
हुआ । लगभग नौ सौ वर्ष पहले वहाँ एक सजन 


रहते थे--हजरत सैयद अबी खालह | वे कहनेको तो 
निर्धन थे, परंतु खभावके बहुत भले थे--बडे ही 
विद्याप्रेमी, बड़े ही परोपकारी और वडे ही ईवर- 


# हंढू सत्यवादी अब्दुल कादिर & 

भक्त । इसलिये समाजमें आदरकी दृष्टिसे देखे जाते 
और सम्मान पाते थे । उनके एकमात्र पुत्र थे-- 
सैयद अब्दुल कादिर जीलानी, जो सन्‌ ४७० हिजरीके 
रमजान महीनेकी पहली तारीखको उत्पन हुए थे । 

सैयद अब्दुल कादिर जीलानी अपने पिताके समान 
ही सुशील थे और पढ्ने-लिखनेकी ओर विशेष ध्यान 
देते थे । प्रारम्भिक शिक्षा उन्होने जीलानकी पाठशाला- 
में ही प्राप्त की थी; परंतु वहाँ उच्च शिक्षा प्राप्त करने- 
का कोई सुभीता नहीं था। जब पाठशालाकी शिक्षा 
समाप्त हो गयी, तब अब्दुल कादिर चिन्तामें डूब गये--- 
अब उच्च शिक्षा कैसे प्राप्त करे ? उन दिनों बगदाद 
नगर विद्याका प्रसिद्ध केन्द्र था और वहाँ उच्च शिक्षा 
प्राप्त करनेके लिये. दूर-दूरके विद्यार्थी पहुँचते थे । बस, 
अब्दुल कादिरने भी बगदाद जानेका निश्चय कर लिया 
और एक दिन अपनी वृद्धा माता हजरत फातिमासे 
कहा--“अम्मी ! मैं अभी और पढ़ना चाहता हूँ, 
इसलिये बगदाद जाऊँगा ।? 

पुत्रका निश्चय बिदित होते ही हजरत फातिमाकी 
आँखें डबडबा आयीं । वे रुँधे हुए कण्ठसे बोलीं---“कहाँ 
जीछान, कहाँ बगदाद ! उतनी दूर जाकर कौन-सा 
फायदा उठा लोगे ? यहाँ रहो बेटा, अल्लाहकी मर्जी 
होगी, तो दो रोटियाँ मिल ही जायँगी । तुम्हारे 
अब्बा खर्गवासी हो चुके हैं । अब तुम बग्दाद चले 
जाओगे तो मैं यहाँ किसके भरोसे रहूँगी £ इसलिये 
वहाँ जानेका विचार छोड़ दो | यदि यहाँ रहोगे तो 
तुम्हें देख-देखकर मेरी आँखें तो ठंडी हुआ करेंगी ।! 
अब्दुल कादिर बड़े समझदार थे, कहने लगे--'कैसी 
बातें करती हो अम्मी ! मरना-जीना तो संसारका नियम 
ही ठहरा, इसके लिये क्या दुखी होना । मानता हूँ 
कि यहाँ रहूँगा तो दो रोटियाँ जरूर मिल जायगी, 
परंतु समाजमें कोई उच्च पद तो न मिलेगा । यदि 
खूब पढ़-लिख दूँगा तो समाजमें आदर-मान पा सकूँगा, 


भलीभाँति कमा-खा सकूँगा और तुम्हें भी कुछ सुख 
पहुँचा सकूगा । जरा सोचो, उस समय अपने दिन 
कितनी खुशीसे कटेंगे |? 


हजरत फ़ातिमा बडी बुद्धिमती थीं । अब्दुल कादिर- 
की बात उनकी समझमें आ गयी । उन्होंने बडी 
सावधानीसे अब्दुल कादिरकी फतुहीके भीतरी भागमें 
चालीस अशर्फियाँ रखकर सी दीं और जब वे चलने 
लगे, तब उनसे कहा---“बेठा ! तुम्हारे अब्बा इतना 
ही धन छोड़ गये थे । इसे खूब सोच-समझकर अपने 
काममें लाना | तुमसे अधिक क्या कहूँ, तुम खुद 
समझदार हो । बस, इतना खयाल रखना कि चाहे 
जैसी मुसीबत आये, भूलकर भी झूठ न बोलना । 
जब बोलना, सच ही बोलना | सच बोळनेवालेपर 
हमेशा अल्लाहकी मेहरबानी बनी रहती है |? 


उन दिनों न रेळे चलती थीं, न मोटरे, मार्गमें 
चोरों-डाकुओंका भी बहुत डर लगा रहता था । 
इसलिये व्यापारी बड़े-बड़े समूह बनाकर यात्रापर 
निकलते थे । उस समय व्यापारियोंका एक समूह 
ऊँटोंपर माल लादकर जीलानसे बग्रदादकी ओर जा 
रहा था । अब्दुल कादिर भी उसके साथ हो लिये । 
जब व्यापारियोंका समूह एक सुनसान जङ्गलमें पहुँचा, 
तब उसे अचानक हथियार-बंद डाकुओंने घेर लिया । 
उन्होंने व्यापारियोंकी मुस्कें बाँध दों और उनका सारा 
माल छूट लिया; परंतु अब्दुल कादिर एक ओर निर्भय 
खड़े रहे । 


उनको देखकर एक डाकू अपने साथियोंसे 
बोला--'क्या जाने, इस लड़केके पास भी कुछ 
धन हो |? 


यह सुनकर दूसरा डाकू बोला--'नहां जी, मैं 
तो समझता हूँ, उसके पास फूटी कौडी भी न होगी । 
देखो तो, बेचारा कितना गरीब जान पड़ता है । 


७२० 
इसपर तीसरा डाकू बोला--'परंतु उससे पूछ 
लेनेमें हर्ज ही क्या है !' 
अब क्या था, सब डाकुओंने अब्दुल कादिरको घेर 
छिया और एक डाकूने उनसे. पूछा--“क्यों मियाँ 
लड़के, तुम्हारे पास भी है कुछ ? 
अब्दुल कादिरके मनमें आया कि कह दूँ, मेरे 
पास तो कुछ नहीं है; परंतु इतनेमें उनको माताका 
उपदेश याद आ गया और उन्होंने बेधड़क होकर 
उत्तर दिया--हाँ, मेरे पास चाळीस आशर्फियाँ हैं ।! 
यह सुन डाकू ठठाकर हँस पड़े और एक डाकू 
बोला--“चालीस अशफियाँ ! दिल्ल्गी करते हो 
बेटा--पिटोगे !? 
अब्दुल कादिरने कहा----“नहीं साहत्र ! मै दिल्ळगी 
नहीं करता, देखिये ।?--यह कहते-कहते उन्होंने 
फतुहीसे अशर्फियाँ निकालकर डाकुओंको दिखा दीं । 
डाकू आरचर्यसे आँखें फाड-फाडकर अब्दुल 
कादिरका मुँह ताकने लगे । अन्तमं उनके सरदारने 
अब्दुल कादिरके कंघेपर हाथ रक्खा और प्रश्‍न किया-- 
“तुम सच क्यों बोले : क्या तुम्हें डर नहीं लगा कि 
हम तुम्हारी अशर्फियाँ छीन लेंगे !? 
अब्दुल कादिरने उत्तर दिया--'भाई ! मैं यह कुछ 
नहीं जानता । मुझसे तो अम्मीने कहा थां कि बेटा, 
चाहे जेसी मुसीबत आये, बोलना हमेशा सच ही। सच 
बोळनेत्रालेपर हमेशा अल्लाहकी मेहरबानी रहती है । 
फिर में क्यों झूठ बोलता और क्यों अशर्फियाँ 
छिपाता :? 
डाकू सन्नाटेमें आ गये । सरदारने उनसे कहा-- 
“माइयो ! एक बच्चा अपनी माकी बात मानता और 
अल्लाहको खुश र'वनेके लिये सच बोठता है । एक 


१४ रस रस सूख सरित सर पानी । ममता त्याग करहि जिमि ग्यानी ॥ # 


हम हैं, जो हमेशा झूठ बोलते और दूसरोंका माल 
छूटते हैं | सचमुच हमारे लिये यह बड़ी शार्मकी बात 
है । आओ, आजसे हम यह नीच कार्य छोड़ दें और 
हमेशा सच बोळनेकी आदत डालें ।? यह कहते-कहते 
डाकू-सरदारने अब्दुल कादिरको हृदयसे लगा लिया और 
उनको अपनी ओरसे चालीस अशर्फियाँ दीं । फिर 
उसने व्यापारियोंकी मुझ्कें ख़ुलवा दीं और उनसे 
कहा---“भाइयो ! हमारा अपराध क्षमा करो । अपना 
माळ सँभालो और जहाँ जाना चाहो खुझीसे जाओ ।' 


अब्दुल कादिर व्यापारियोंके साथ बगदाद पहुँचे 
और विद्याभ्यास करनेके साथ-साथ भगवानूके स्मरणमें 
लीन रहने लगे । माताके खर्गवासके पश्चात्‌ तो उन्होंने 
बगदादको ही अपना निवास-स्थान बना लिया और वहीं 
लगभग नब्बे वर्षकी आयुमें संसार-त्याग किया । 
उनके जीवनकी सबसे बड़ी विशेषता यह थी कि वे 
सदा विद्या-दान करते और परोपकारमें रत रहते 
थे | जब इन कार्योसे अवकाश पाते थे, तब भगवान्‌- 
के स्मरणमें डूब जाते थे । यही कारण है, जो मुसल्मान- 
लोग आजतक बडी श्रद्वा-भक्तिके साथ उनका नाम 
लेते और उनके स्मरणमें हिजरीसनूके रबीउस्सानी 
महीनेकी म्यारहवीं तारीखको बड़े प्रेमसे “्यारहवीं 
शरीफ' नामक त्यौहार मनाते हैं; क्योंकि वे इसी दिन 
खर्गवासी हुए थे । 


मुसल्मान अब्दुल कादिरको “हज़रत गोसुल आजम! 
या “बड़े पीर? के नामसे भी याद करते हैं । उनका 
मक़बरा बगदादमे अबतक विद्यमान है । इसीलिये 
मुसल्मान उसे अपना तीर्थ मानते और हर साळ 
वहाँ ठाखोंकी संख्यामें पहुँचते हैं । बगदाद आजकल 
ईराक देशकी राजधानी है । 


RR), RM 

वीर बालक नेपोलियन 


कोर्सिकाकी राजधानीमै एक बड़े बगीचेमें एक 
लड़का और लड़की खेलते थे । लड़केका नाम नेपोलियन 
और लड़कीका नाम इलाइजा था । खेलते-खेलते दोनों 
बगीचा पार करके बहुत दूर निकल गये । वहाँ इलाइजा- 
की असावधानीसे एक किसानकी लड़कीकी पकी जामुन- 
की टोकरी गिर गयी और जामुनके फल टूट गये । उस 
लड़कीको रोती देखकर इलाइजाने कहा--«भाई | चल 
हम भाग चलें, जिससे कोई जानने न पाये |! 


“मैं नहीं जाऊँगा । देख, यह लड़की बहुत रोती 
है । हमने जो नुकसान किया है, वह इसको भर देना 
चाहिये | यह हमारा फर्ज है ।'- ऐसा कहकर 
नेपोलियन उस लड़कीके पास गया । इलाइजा भी भाई- 
का मतलब समझकर उस लड्कीके जो फल गिरे थे, 
वह बीनने लगी । 


“घर जाकर मैं माको क्या कहूँगी ? सारे फळ 
बिगड़ गये, इससे मुझे तीन दिनोंकी खूराक मिलती |! 
इतना कहकर वह लड़की खूब रोने लगी । 'रो मत!--- 
ऐसा कहकर नेपोलियनने तीन छोटे चाँदीके सिक्के 
उसके हाथमें दिये और फिर कहा---मेरे घर चल, बाकी 
पेसे मैं तुझे दूँगा ।? 

इलाइजाने भाईके कानमें कहा---“भाई ! तुम यह 


क्या कर रहे हो ? माको खबर मिलेगी तो वह हमें 
सजा करके केवल रोटी और पानी ही देगी ।? 


भाईने जवाब दिया--“तो इससे क्या ? फल नष्ट 
किये हैं, उसके दाम तो देने ही पड़ेंगे ।! 


इतनेमें दासीके बुछानेपर भाई और बहिन दौड़ 
गये । उनके पीछे अनजानी एक लड्कीको आते 
देखकर दासीने पूछा--'यह फिर कौन है ?” 


लड़केने जवाब दिया-- 'हमसे इसके कुछ जामुन- 
के फल नर हो गये हैं | मा उसकी कीमत देगी, ऐसा 
सोचकर मैं इसको साथ लाया हूँ ।? 


घरके दीवानखानेमें नेपोलियनकी मा मैडम लिटिसिया 
बैठी थी । नेपोलियन, इलाइजा, दासी और किसानकी 
लड़की वहाँ पहुँची । छड़कोंकी ओर मुँह करके वह 
बोली--'खेलने जाते वक्त तुमको मैंने कहा न था कि 
बगीचेके बाहर न जाना ? अब तो बस तुमको खेलने 
ही न जाना होगा |! 


“मा | इलाइजाको सजा न दो; मैं ही गया था और 
वह मेरे साथ गयी थी |? ऐसा कहकर नेपोलियनने 
अपना दोष खीकार किया । इलाइजा चुप होकर भाई- 
को देखने लगी । मेडम लिटिसियाका भाई भी वहाँ बैठा 
था | वह लड़केकी इस सचाईसे खुश होकर उसका 
अपराध क्षमा करनेके लिये प्रार्थना करने लगा | 


डरी हुई इलाइजाको अपने भाईके बर्तावसे हिम्मत 
मिली और वह मामाका हाथ पकड़कर बोली---'मेरी 
ही गलतीसे नुकसान हुआ है । भाईको कुछ नकहना।' 


उसके मामाने पूळा--'तुमने क्या किया है 
इलाइजा ! लड़कीने सारी बातें कह सुनायी और 
स्वीकार कर लिया कि उसकी गलतीसे ही नुकसान 
हुआ है। उसकी आँखोसे आँसू बहने लगे; परंतु 
अपराध खीकार करनेसे उसकी माने क्षमा कर दिया । 


इसके बाद नेपोलियनने कहा कि “मा | मैं एक वस्तु 
माँगता हूँ । तुम महीने-महीने खर्च करनेके लिये मुझे 
जो तीन सिक्के देती हो, वह मुझे दोगी ?” माने तुरंत 
पुत्रकी प्रार्थना खीकार की और कहा- -«अब डेढ़ 
महीनेतक तुझे कुछ भी नहीं मिलेगा ।? नेपोलियनने वह 
सिक्का लेकर उस फलबाली लड़कीको दे दिया । 


७२३ 


# पंक न रेनु सोह असि धरनी । नीति निपुन नुप के जसि करनी ॥ + 


किसानकी लड़कीको पूरा दाम मिल गया, वह खुरा 
हो गयी और पहले दिये हुए तीन चाँदीके छोटे सिक्को- 
को वापस करने लगी; परंतु नेपोलियनने नहीं लिया । 
लड्कीका ऐसा अच्छा व्यवहार देखकर मैडम लिटिसिया 


बहुत खुरा हुई और “तेरी मा कहाँ है ? तुम कितने भाई- 
बहिन हो ? तेरा घर कहाँ है ?--आदि पूछने लगी | 
उसके बाद वे सत्र उसके घर गये और उसकी बीमार 
माके लिये दवा और खानेका प्रत्रन्त्र कर दिया । 


ही 


बालिका विक्टोरियाकी सचाई 


बचपनमै ही माता-पिताने त्रिक्टोरियाको उत्तम गुण 
एवं शील-सम्पन्न बनानेका पूरा प्रयत्न किया था । 
राजकुलमें विक्टोरिया ही एकमात्र संतान थी, अतः 
इंग्लेंडका राजमुकुट उसके सिरको भूषित करेगा, यह 


पहलेसे निश्चित था | यह प्रयत्न बडी सात्रधानीसे माता 


लुइसा करती थीं कि उनकी पुत्रीमें कोई दुर्गुण न आने 
पाये । विक्टोरियाको खर्चके लिये सक्षाहमें एक निश्चित 
रकम मिलती थी । विक्टोरिया उसके प्रायः खिलौने 
खरीदकर साथी बच्चोंको बाँट दिया करती थी । माताने 
उसे कह ख्खा था कि किसीसे कर्ज या उधार नहीं 
लेना चाहिये । 


एक दिन अपनी आठ वर्षकी अवस्थामें विक्टोरिया 
अपनी शिक्षिकाके साथ बाजार गयी । खिलौनोंकी 
दूकानपर जाकर उसने एक छोटा-सा सुन्दर बक्‍स पसंद 
किया । उसके पैसे शिक्षिकाके पास रहते थे । शिक्षिका- 
ने बताया कि इस सप्ताहके पैसे समाप्त हो गये हैं । 
दूकानदारने कहा--“आप बक्स ले जाइये । पैसे पीछे 
आ जायँगे ।? 


बालिका तिक्टोरियाने कहा- “मैं उधार नहीं ढूँगी | 


रख दें | अगले सप्ताह जब मुझे पैसे मिलेंगे, मैं उसे ले 
जाउँगी ।? एक सप्ताह बाद पैसे मिलनेपर विक्टोरियाने 
जाकर वह बक्स खरीद लिया | 

एक दिन त्रिक्टोरियाका मन पढ़नेमें नहीं लग रहा 
था । उसकी शिक्षिकाने कहा--“थोड़ा पढ़ लो ! 
मैं जल्दी छुट्टी दे दूँगी ।' 

बालिकाने कहा--'आज मैं नहीं पढ़गी |’ 

शिक्षिका बोळी--'मेरी बात मान छो |! : 

बालिका मचल गयी---'मैं नहीं पढूगी |! 

माता लुइसाने यह सुन लिया और पर्दा उठाकर 
उस कमरेमें आ गयीं और पुत्रीको डाँटने लगी---“क्या 
बकती है |! 

शिक्षिकाने कहा--“आप नाराज न हों, राजकुमारी- 
ने एक बार मेरी बात नहीं सुनी है |? 

बालिका बिक्टोरियाने तुरंत शिक्षिकाका हाथ 
पकड़कर कहा--“आपको याद नहीं है, मैंने दो बार 
आपकी बात नहीं मानी है |! 

बचपनका यह उदार, स्थिर एवं सत्यके पालनका 
स्वभाव ही था कि अपने राज्य -काळमें महारानी विक्टोरिया 


मेरी माताने मुझे मना कर रक्खा है । आप बक्स अलग इतनी विख्यात तथा प्रजाप्रिय हो सकी । 
| लाका he 


बालिका हेलेन वाकरकी सत्यप्रियता 


दो सौ साल पहलेकी बात है, स्काटलेंडके एक 
गरीब परिवारमें बालिका हेलेन वाकरका जन्म हुआ था । 


उस समय राज्यक्री ओरसे एक कड़ा कानून प्रचलित 
था, जिसको तोडनेपर मृत्यु-दण्ड दिया जाता था। 


% बालचरकी सचाई % 


हेलेन अपनी छोटी बहिनको बहुत प्यार करती थी, सदा 
अपने पास रखती थी । इस छोटी बालिकाने कानून 
तोड़ दिया था । यद्यपि वह भोली-भाली और सीधी थी 
और उसने जान-बूझकर अपराध नहीं किया था, तो भी 
यह बात तो निश्चित थी कि उसे राजदण्ड भोगना पडेगा । 
हेलेनके लिये अत्यन्त कडी परीक्षाका अवसर 
उपस्थित हुआ | यदि वह विचारपतिके सामने झूठी 
गवाही दे देती तो उसकी बहिनकी प्राणरक्षामें कुछ भी 
संदेह नहों था और न किसीको पता ही चलता कि 
उसकी छोटी बहिनने कानून तोड़ा है । 
पर हेलेनको यह पवित्र सीख मिली थी कि असत्य 
बोलनेसे बढ़कर दुनियामें दूसरा कोई पाप है ही नहीं । 
वह अच्छी तरह जानती थी कि इस महापातकका कोई 
प्रायश्चित्त ही नहीं है । उसने मनमें यह बात बैठा ली 
थी कि बहिनको बचानेके लिये मुझे अपने प्राणसे हाथ 
भले ही धोना पड़े, पर मैं झूठ नहीं बोढूँगी । 
उसकी बहिनका खभाव दूसरे प्रकारका था । 
उसने हेलेनको झूठ बोलकर अपने प्राण बचानेके लिये 
उकसाना चाहा, बड़ी विनती की, पर हेलेनको निश्चयसे 
डिगाना आसान काम नहीं था । छोटी बहिनने कहा 
कि तुम्हारा हृदय पत्थर है, मैं मरने जा रही हूँ और 
तुम्हें न्याय और सत्यकी बात सूझ रही है । तुम्हारे 
थोड़ा-सा झूठ बोल देनेपर मेरी प्राण-रक्षा हो जायगी । 
हेलेन टस-से-मस नहीं हुई । 
हेलेन झूठ भले न बोलती, पर छोटी बहिनको मृत्युके 
मुखसे बाहर निकालनेका एक रास्ता तो था ही । यह 
तो निश्चित था कि उसकी बहिन मृत्युकी सजा पाती, पर 


———— ee 


साथ-ही-साथ बादशाहसे क्षमा-दान पानेपर उसके प्राण 
बच सकते थे । सबसे टेढ़ा प्रश्न तो यह था कि 
स्काटलैंडके बादशाह सैकड़ों मीलकी दूरीपर ळंदनमें रहते 
थे, हेलेन गरीब माता-पिताकी संतान थी । उस समय 
रेलगाड़ी नहीं थी, न सुरक्षित राजमार्ग थे | धनी लोग 
तो घोड़ागाड़ियोंपर राजधानीमै जाया करते थे । एक 
बालिका, पेदळ चलकर इतनी दूरकी यात्रा किस 
तरह पूरी करेगी? यह एक विचित्र समस्या थी । उसे तो 
पैदल ही रास्ता पूरा करना था | वह चल पड़ी | अपने 
सत्यकी रक्षाके लिये वह रात-रातभर चलती रही, निर्जन 
बनोंमें अग्ररास्त पथों और भयंकर शीतमें परमात्माका 
स्मरण करती हुई वह लंदन जा पहुँची । उसके कोमल 
तळुबोंमें बड़े-बड़े छाले पड़ गये थे । अङ्ग-अङ्गमें भीषण 
पीड़ा हो रही थी, पर यह सब कुछ सत्यकी रक्षा और 
न्यायके प्रति पूर्ण भक्तिके लिये था । 

हेलेन अपने पिताके एक मित्रके घर गयी । वे 
स्काटळैंडके निवासी थे | बे अरगिलके सामन्त थे । उस 
समय बादशाह लंदनसे बाहर गये हुए थे, इसलिये 
हेलेनने सामन्तसे कहा कि मैं महारानीसे मिलना चाहती 
हुँ, आप इस काममें मेरी सहायता करें । सामन्तने 
सूखा-सा उत्तर दिया, पर इससे हेलेन निराश नहीं हुई । 
उसने धेर्यसे काम लिया । वह महारानीसे खयं मिली 
और अपने लंदन आनेका कारण बता दिया । सत्यकी 
विजय होती है, महारानी बालिका हेलेनकी सत्यनिष्ठा 
और राजभक्तिसे बहुत प्रसन्न हुई । उन्होंने उसकी बहिन- 
को क्षमा-दान दिया, हेलेनने काळके गालसे सत्यके 
बलपर अपनी बहिनको बाहर निकाल लिया | रा० 


बाळचरकी सचाई 


एक बार एक स्कूलके विद्यार्थी परीक्षा देने बैठे थे। 
गणितका प्रश्नपत्र बहुत कठिन था । छड़कोंको उसका 


उत्तर नहीं आता था । अन्तमें किसी लड़केने प्रश्नपत्र 
परीक्षा-भवनसे किसी प्रकार बाहर भेज दिया और उसके 


Ee MN 


मित्रने सत्र प्रश्‍न हल करके उसके पास भेज दिये । उस 
कमरेमें जितने लड़के बेठे थे, सबने बाहरसे प्राप्त हुए 
हलको अपनी कापीमें उतार दिया | उन लड़कोंमें एक 
ऐसा लड़का भी था जो 'बाळचर? था । उसे पहले तो 
बहुत संकोच हुआ; किंतु परीक्षामें उत्तीर्ण होनेके लोभ- 
को वह दबा नहीं सका । उसने भी दूसरोंकी देखा- 
देखी उस हलकी नकल अपनी कापीमें कर दी और 
परीक्षाका समय पूरा होनेपर घर चला आया | 


नियमानुसार प्रत्येक ब्रालचर रातमें सोते समय 
अपने नियमोंको पढ़ता है । रातमें जब उस बाळचरने 
सोनेसे पहले नियम पढ़े, तब पहले ही नियमंको पढ़कर वह 
व्याकुल हो गया | नियमके अनुसार उसे सदा सत्यका पालन 
करना था और आज वह असत्य आचरण कर आया था। 


% जहाँ तहँ रहे पथिक थकि नाना । जिमि इंद्रिय गन उपजें ग्याना ॥ % 


अपने कर्मपर उसे बहुत अधिक पश्चात्ताप हुआ | उसी समय 
उठकर उसने कपड़े पहने और पाठशाळाके मुख्याध्यापक 
( हेडमास्टर ) के घर जाकर उनका दरवाजा खटखटाने 
लगा । मुख्याध्यापकने रातमें उसके आनेका कारण पूछा । 
उसने सब बातें सच-सच कह दीं और बोला---मुझ- 
से बहुत बड़ा अपराध हुआ है । आप मुझे जो दण्ड 
उचित समझें, दें ।? 

मुख्याध्यापक बोले--'तुम्हें अपने-आप पर्याप्त दण्ड 
मिल चुका है । गणितके प्रइनपत्रमें फिरसे तुम्हारी परीक्षा 
ले ली जायगी |? 

उस बालककी गणितमें फिर परीक्षा छी गयी और 
वह अच्छे नम्बरोंसे उत्तीर्ण हुआ | दूसरे नकल करने- 
वाले विद्यार्थियोंको दण्ड मिला । 


नारि“ कटक 


छोटे बालककी सचाई 


दो छोटे बालक चले जा रहे थे । रास्तेके एक छोटे 
बगीचेमें रंग-बिरंगे फूल खिले हुए थे । फूलोंकी सुगन्धसे 
सारा रास्ता महक रहा था । यह देखकर एक लड़केने 
कहा---।इसमेंसे थोड़े-से फूल मुझे मिल जाते तो मैं ले 
जाकर अपनी बीमार बहिनको देता, वह बहुत खुश होती ।? 


यह सुनकर दूसरेने कहा--'तो तोड़ क्यों नहीं लेते? . 


तुम्हारा हाथ न पहुँचता हो तो लाओ मैं तोड़ दूँ, मैं 
तुमसे लंबा हूँ ।' पहले लड़केने उसका हाथ पकड़कर 
कहा, “नहीं-नहीं ! ऐसा मत करना। चोरी बहुत बुरी चीज 
है । मैं मालिकसे माँग दूँगा ।! इतनेपर भी दूसरे लड़के 
ने गुलाबका एक गुच्छा तोड़ लिया । मालीने दूरसे 
उसे तोडते देख लिया और दौड़कर पकड़ लिया, मारा 
और ले जाकर कोठरीमें बंद कर दिया । 


इधर पहले लड़केने दरवाजेपर जाकर पुकारा । 
अंदरसे एक दयाळु बुढ़िया माईने आकर किवराड़ खोल 
दिये । लड़केने कहा--माजी ! कृपा करके मेरी बीमार 
बहिनके लिये मुझे दो-एक गुलाबके फूल दोगी ? वृद्धा 
स्रीने कहा--'बडी खुशीसे । बेटा ! मैं तुम दोनोंकी 
बातें सुन रही थी, तू बड़ा अच्छा लड़का है, चल, तुझे 
गुलाबका बढ़िया गुच्छा तोड़ दूँ | 

बुढ़ियाने गुलाब तोड़ दिये और कहा--'बेटा ! 
जब-जब तेरी बहिन फूल माँगे, तब-तब आकर ले जाया 
कर ।? इतना ही नहीं, बुढ़िया छड़केकी बीमार बहिनसे 
और उसकी मासे मिलने गयी और उस लडकेको 
पढ़नेका खर्च देने लगी | जब लड़का पढ़ चुका, तब 
उसे अपने यहाँ नौकर रख लिया | सचाईका कितना 
सुन्दर नतीजा है ! 


— FRR 

बालक जार्ज वाशिंगटनकी परोपकारप्रियता एवं सत्यवादिता 


एक पहाडी नंदीके किनारे सबेरेके समय एक स्त्री 
बड़े करुणापूर्ण खरमें चिल्ला रही थी--“बचाओ ! मेरे 
बच्चेको बचाओ |! ' 

लोग दौड़े आये, पर कोई नदीमें कूदनेका साहस 
नहीं कर सका । नदीकी धारा बहुत तेज थी और भय 
था कि उसमें पड्नेपर चट्टानोंसे टकराकर हड्डियाँतक 
चूर-चूर हो जायँगी । इतनेमें एक अठारह वर्षका युवक 
वहाँ दोडा हुआ आया । उसने अपना कोट उतारकर 
एथ्वीपर फेक दिया और बह धम्मसे नदीमें कूद पड़ा । 

लोग एकटक देख रहे थे | अनेक बार वह नौजवान 
भबँरमें पड़ता जान पड़ा | कुछ बार तो वह बाल-बाल 
बचा चट्टानपर टकरानेसे | कुछ क्षणमै यह सब हो गया | 
अन्तमें वह उस डूबे हुए मूच्छित बालकको अपनी पीठपर 
लादे तैरता हुआ किनारे आ गया । दूसरोंकी रक्षाके लिये 
अपने प्राणोंपर खेल जानेवाला युवक था-जार्ज वासिंगटन | 

जार्ज वाशिंगटन अमेरिकाके एक किसानका लड़का 
था | वह जब छोटा था, तब एक दिन उसके पिताने उसे 


बगीचेमें जो पेड़ देखता, वह उसीपर कुल्हाड़ी चलाता और 
हँसता । उसके पिताने बड़ी कठिनतासे प्राप्त करके एक फल- 
का वृक्ष लगाया था | जार्जने उसपर भी कुल्हाड़ी चला दी। 
इस प्रकार कुल्हाड़ीसे खेलकर वह खुशी-खुशी घर लौटा। 

इधर उसका पिता बगीचेवें पहुँचा तो उसने उस 
फलके पेड़को कटा देखा | उसे बहुत दुःख हुआ । उसने 
मालियोंसे पूछा, पर किसीने भी पेड़ काठना खीकार नहीं 
किया । तब घर आकर जार्जसे पूछा । जार्जने कहा--- 
“पिताजी ! मैं खेल रहा था और पेडोंपर कुल्हाड़ी चला- 
चलाकर यह आजमा रहा था कि मुझसे पेड़ कटते हैं कि 
नहीं । उस पेइपर भी मैंने ही कुल्हाड़ी मारी थी और वह 
उसीसे कट गया था |? 

पिताने कहा---बेटा ! तुझे इस कामके लिये तो मैंने 
कुल्हाड़ी नहीं दी थी; परंतु तेरी सच्ची बातपर मैं बहुत 
खुश हूँ। इससे मैं तेरा कसूर माफ करता हूँ। तेरी सचावट 
देखकर मुझे बड़ी ही प्रसन्नता हुई है ।? 


यही जार्ज वाशिंगटन बड़ा होकर अमेरिकाका प्रख्यात 


एक कुल्हाड़ी दी । उसे लेकर जार्ज बगीचेमें खेलने लगा | प्रेसिडेंट हुआ था | 


सत्यवादी बालक चाली 


एक शहरमें चार्ली नामका एक लड़का गेंद उछालता 
हुआ जा रहा था । इतनेमें एक दवा बेचनेवालेकी 
दूकानके बडे शीशेपर वह गेंद जा छगी और वह शीशा 
टूट गया । चाली वहाँसे भागा नहीं; क्योंकि वह बहादुर 
और सच बोलनेवाठा छड़का था । वह तुरंत उस 
दूकानमें गया और दूकानदारसे बोला--“मेरी भूलसे 
आपकी दूकानका शीशा टूट गया है ।' दूकानदारने 
टूटे हुए शीशेको देखकर उसे बैठा देनेके लिये कहा । 
छड़का गरीब था, उसने कहा--'मेरे पास पैसा नहीं 


है, पर मैं आपकी मजदूरी करके इसका खर्च चुका दूँगा | 
इसके बाद उसने कई दिनोंतक दूकानदारके यहाँ काम 
किया। शीशेका पैसा वसूल हो जानेके बाद उस दूकानदार- 
ने कहा--“व्‌ ईमानदार लड़का है, मैं तुझे कारिन्दाके 
रूपमें रखना चाहता हूँ ।! उस लड़केने उसकी नौकरी 
मंजूर कर ली और सुखसे अपनी गुजर करने लगा | 

ईमानदारी शुरूमें कुछ अक्र जाती है; परंतु जो 
उसको पकड़े रखता है, उसको अन्तमें उसका अच्छा : 
फल मिले बिना नहीं रहता । 


TFA 

% सरिता सर निर्मल जल सोहा । संत हृदय जस गत मद मोहा ॥ + 


हकककककककाकाका्क्क्क ०5५० म न न 


टायमल डस्‍््स्ख्च्थ्थ्थच्च्स्स्स्ट्ट्ौे 


वचनका पक्का गडेरिया बालक 


एक गाँवमें एक गडेरियेका लड्का एक पेड्के नीचे 
बैठकर आस-पासमें बकरियाँ चरा रहा था । थोड़ी देरके 
बाद उसने अपने पीछे एक खूबसूरत और अच्छा कपड़ा 
पहने बारह वर्षके लड़केको खड़े देखा । लड़केने समझा 
कि “वह लड़का जंगलके रखवालेका होगा ।' इससे उसने 
सलाम करके कहा--'साहब ! फरमाइये ।? वह लड़का 
बोला---“इस जंगलमें चिड़ियोंके घोसले हैं ?” गडेरियेका 
लड़का कुछ चकित होकर बोला--हाँ साहब ! 
जंगलमें ऐसे बहुतसे घोंसले हैं | आप जंगलके मालिकके 
लड़के हैं, तिसपर भी क्यों नहीं जानते |? 
उस खूबसूरत लड्केने घोंसला देखनेकी इच्छा प्रकट 
की, तो वह गडेरियेका लड़का बोला---'मैंने आज एक 
बढ़िया घोंसला देखा है; परंतु मैं तुमको न दिखा 
सकूँगा ।' इतनेमें उस लड़केका शिक्षक वहाँ आ पहुँचा 
और उस गडेर्यिके लड़केकी बात सुनकर गुस्सेमें होकर 
बोला--“तू बड़ा मूर्ख है । कुँवरने कभी धोंसला देखा 
नहीं, इससे वह सिर्फ देखना चाहता है, वह उसको 
छुयेगा नहीं । इसलिये इसे घोंसला दिखाकर खुरा 
कर दो |? 
गड़ेरियेके लड्केने नम्रतासे कहा कि “दुःख है 
कि मैं उसे दिखला नहीं सकता ।' यह जवाब सुनकर 
उस लडकेके शिक्षकने कहा---“लड़के ! तुमने बहुत 
ठोर्गोको खुश किया होगा, फिर राजकुँवरको क्यों नहीं 
खुश कर देता ?! यह सुनकर लड़केने आश्चर्य करके 
टोपी उतारकर सिर झुकाया और फिर धीरेसे बोला--- 
“क्या यह राजकुंवर हैं ? मैं इनको देखकर बहुत ही खुश 
हुँ और अपनेको भाग्यशाली समझता हूँ; परंतु यदि ख़ुद 
राजा साहब आयें तो भी मैं पक्षीका घोंसला नहीं दिखा 
सकूँगा; क्योंकि मेरा भाई-बन्धु मथुरा उस पर्वतपर बकरियाँ 
चराता है। उसने आज ही सबेरे मुझको एक बढ़िया घोंसला 


दिखलाया था, पर उस घोंसलेसे उसको काम होनेके 
कारण उसने कहां था कि “दूसरे किसीको यह घोंसला न 
दिखलाना |? मैंने यह बात मान ली है, इससे मैं अपनी 
बात न तोडूंगा |! यह सुनकर शिक्षकने परीक्षा लेनेके 
लिये गिन्नियोंसे भरी एक थैली पाकेटमेंसे निकाली और 
कहा--*यदि तू उस सुन्दर घोंसलेको दिखा देगा तो यह 
सारी गिन्नियाँ तुझे मिल जायँगी और मथुराको इस बात- 
की खबर भी न होगी ।' 

यह सुनकर गड़ेरियेके लड़केने कहा--“मथुरा 
जाने या न जाने, पर यह तो विश्वासघातका काम होगा । 
ऐसा काम मैं नहीं करता । मैंने उसको जो वचन दिया है, 
उसे कभी न तोडूँगा ।? 

यह सुनकर शिक्षकने कहा--“इन गिन्नियोंकी. 
कीमत तुम जानते हो ? इससे तो बहुत ही चीजें खरीदी 
जा सकती हैं |! 

गड़ेरियेके लड़केने कहा--“साहब ! मैं जानता हूँ 
कि इन गिन्नियोंसे मेरे मा-त्रापकी गरीबी दूर हो जायगी, 
फिर भी मैं ऐसा न करूँगा । मेहरबानी करके आप जाइये, 
मुझे लोभमें न डालिये ।? 

यह सुनकर रिक्षकने कहा--'भले ही तू अपना 
बचन पाल, पर मैं तो इतना कहूँगा कि अपने मित्रके पास 
जाकर तू यदि उसकी आज्ञा ले ले तो यह सारी गिन्नियाँ 
तुझको दे दूँगा और तू चाहेगा तो दूसरी थोड़ी गिन्नियाँ 
तुम्हारे मित्रको भी मिल जायँगी ।? 

गड़ेरियेके लड़केने कहा--हाँ, दोपहरको आज्ञा 
लेनेके बाद देखा जायगा |” इसके बाद राजकुंवर और 
शिक्षक अपने मुकामपर चले गये, वहाँ पता लगानेपर माळम 
हुआ कि उस गड़ेरियेके लड़केका नाम जीवो है और 
उसका बाप बड़ा ही भला आदमी है । दोपहरको वापस 
आकर गड़ेरियेके लड़केने उनसे कहा---“यह है मेरा 

मित्र इसने दिवानेकी आज्ञा दे दी है । अब चलो, मैं 
आपलोगोंको घोंसला दिखला दूँ ।' 

इसके बाद उसने राजकुँत्ररको घोंसलेके पास बुलाकर 
कहा.--*देखो, वह मादा अंडेके ऊपर बैठी है, यही वह 
घोसला है ।' इतना कहना था कि मादा वहाँसे उड़ गयी 
और उसके बाद सबने पक्षीका बढ़िया गूँथकर बनाया 
हुआ घोंसल तथा उसके अंदरके अंडोंको आनन्दपूर्वक 
देखा । राजकुंवर भी देखकर बहुत प्रसन्न हुए । इसके 
बाद शिक्षकने वादेके अनुसार गिन्नियोंमेसे कुछ मथुराको 
दी और बाकी सब जीवोको दी । गिन्नियाँ लेकर दोनों 
लड़के धर गये । 

उस दिन राजा भी 'वूमते-फिरते अपने लड़केको 
देखनेके लिये जंगलमें उसी मुकामपर आ पहुँचा । उसके 
बाद सत्र लोग नास्ता करने बैंठे; तब राजकुँवरने पक्षीके 
घोंसलेकी सारी बात राजासे कही और उस गड़ेरियेके 


~~ 


लड्केकी ईमानदारीकी बात भी कह सुनायी | राजा ये 
सारी बातें सुनकर बहुत ही खुश हुआ और फिर उसने 
उस लड़केको बुलाया | जब वह आया, तब राजाने बहुत 
ही प्रेमसे उससे कहा--“लड़के ! तू पढ़ना चाहता है !! 
लड़केने कहा--'हाँ साहब ! पर मेरा बाप बड़ा ही 
गरीब है |! 

इसके बाद राजाने तुरंत ही उसके बापको बुलवाकर 
कहा--*इस लड़केके पढ़नेका खर्च राज्यकी ओरसे 
मिलेगा; इसलिये इसको पढ़नेके लिये राजधानीमें 
भेज दो ।' 

गड़ेरियेका लड़का राजधानीमै गया | वह मन लगाकर 
पढ़ने लगा और कुछ ही दिनोंमें बहुत कुछ पढ़ना सीख 
गया | पढ़-लिख लेनेके बाद उसको राजाने अपने यहाँ 
नौकर रख लिया | इससे वह बडा ही सुखी हुआ और 
नाम पैदा किया । 

एक खलासीका लड़का एक जहाजपर नौकरी करता 
था। उस जहाजके सभी खलासी रारात्र पीते थे, 
पर वह लड़का शराब नहीं पीता था । एक दिन 
जहाजका कप्तान उसके ऊपर बहुत खुश हुआ और 
उसको एक अच्छी जातिका रारात्र पोनेके लिये दिया, 
पर लड्केने बिल्कुल इन्कार कर दिया । कप्तानने 
कहा--“तू क्या मेरा हुक्म नहीं मानेगा ? न मानेगा 
तो केदखानेमें डाळ दूँगा ।? लड़केने कहा--'मैं आपका 
हुक्म तोड़ना नहीं चाहता; परंतु झाराब्रके लिये मुझे 
ऐसा करना पड़ता है ।' इसके बाद कप्तानने आँखें 
दिखाकर कहा--“यदि तू यह शराबका प्याला नहीं 
पीयेगा तो अभी-का-अभी तुझे बेडी डाल दी जायगी 
और किनारे चलकर हुक्म-अदूलीका फैसला किया 


जायगा ।” कप्तानके ये शब्द सुनकर वह लड़का रोता 
हुआ कहने लछगा--'मैं आपका हुक्म तोडता हूँ, 
इसका कारण यह है कि मैंने अपनी माको शराब न 
पीनेका वचन दिया है। मेरे बाप शराब पीनेकी आदतसे 
मर गये, इसलिये मेरो माने मुझते शराब न पीनेका प्रग 
कराया हे ।? 

उस लड़केका यह उतर सुनकर कप्तानको आश्चर्य 
हुआ और वह बोछा--“लड़के ! तुम ठीक हो । मैं 
तुम्हारी टेक देखकर बहुत ही खुश हूँ । सत्र लोग 
तुम्हारे-जेसे हों, यह मैं चाहता हूँ | शराब जहर है, 
यह सब जानते हैं,.पर आदत नहीं छोड़ते । इसलिये 
अब मैं भी आजसे झरात्र पीना छोड़ता हूँ ।' इतना कहकर 
उसके पास जितनी शराबकी शाशियाँ थीं, 


वहींसे में हे सब 
वहींसे उसने समुद्रमे फेंक दीं । 


-— SS 

# फूले कास सकल महि छाई । जनु बरषाँ कृत प्रगट बुढ़ाई # ॥ 


घर्मप्रचारके लिये जीवनकी आहुति देनेवाला विद्यार्थी 


आजसे लगभग दाई हजार वर्ष पूर्व पटनेके पास 
नालन्दामें एक बड़ा विश्वविद्यालय था । भगवान्‌ बुद्धने 
वहाँ रहकर व्याख्यान दिया था। भगवान्‌ महावीर 
खामीने भी बहाँसे ज्ञान प्राप्त किया था और वहाँ अपने 
धर्मसम्बन्धी व्याख्यान दिये थे । उसकी ख्याति 
संसारमें फली थी और आज जैसे हमारे देशके 
विद्यार्थी ज्ञानार्जनके लिये अमेरिका, यूरोप और जापान 
जाते हैं, उसी प्रकार उस समय चीन, कोरिया, श्याम, 
लंका, तुर्किस्तान और यूनान आदि देशोंसे विदयार्थी 
नाळन्दामे पढ़नेके लिये आते थे। प्रसिद्ध चीनी यात्री 
इएनसॉग लिखता है कि- “संसारमै ऐसा एक भी देश 
नहीं है, जो नालन्दा-बिश्वविद्यालयको न जानता हो, 
अथवा ऐसी कोई जाति नहीं है कि जिसका एक भी 
विद्यार्थी नालन्दामं शिक्षा लेकर महापण्डित न बना हो | 
इसाकी सातवीं राताब्दीमें इस विद्यालयमे दस हजारसे 
अधिक विद्यार्थी पढ़ते थे और उनको हजारों अध्यापक 
पढ़ाते थे ।? 
उस विइवबिद्याळयमें पढ़नेके लिये हुएन्साँग चीनसे 
आये थे । यहाँ उनको विद्यार्थियों और अध्यापकोंद्वारा 
खूब सम्मान प्राप्त हुआ था | उनका व्यवहार हुएन्साँग- 
के प्रति इतना अच्छा था कि इस चीनी विद्वानूको एक 
दिन भी ऐसा न लगा कि वह परदेशम है । हुएन्साँग 
जब पढ़कर खदेश लौट गया, तब बहुत-सी बुद्रमूतियाँ 
और बौद्ध-धर्मके ग्रन्थोंकी हस्त-प्रतिलिपि अपने साथ 


लेता गया । उसे विदा करनेके लिये उसके प्रेममें मुग्ध 
अनेकों विद्यार्थी सिन्धुनदीके मुहानेतक जानेके लिये 
तैयार हो गये; परंतु दुर्भाग्यसे ऐसा हुआ कि आधे 
रास्ते जहाज तूफानमें पड़ गया और उसमें पानी 
भरने लगा और इबनेके लिये तैयार होने लगा । 
हुएन्साँगकी सारी मेहनतपर पानी फिरनेको आ गया | 
उस समय नालन्दाके विदार्थियोंने असाधारण साहसका 
परिचय दिया । उन्होंने सोचा कि यदि ये मूर्तियाँ और 
अमूल्य धर्मग्रन्थ नदीमें डूब गये तो हमारे धर्मका चीनमें 
प्रचार होनेका अवसर हाथसे चला जायगा । इसलिये 
अपना सर्वख त्यागकर उस स्मारककी रक्षा करनेका 
उन्होंने संकल्प किया और देहकी लालसा छोड़ अमर 
जीवनकी प्राप्तिके लिये वे नदीके प्रवाहमें कूद पड़े । 
देखते-देखते उनका पवित्र शरीर नदीतलमें प्रविष्ट हो 
गया । अपनी देह सरिताको समर्पण करके उन्होंने 
जहाजके मारको हल्का किया और हुएन्साँग और उन 
धर्मग्रन्थोंकी रक्षा हुई । आश्रमवासी विद्यार्थियोंका यह 
अपूर्वं आम्मोत्सर्ग नालन्दा-विश्वविद्यालयके शिक्षणका 
प्रभाव था । इस प्रकार हमारे आर्यत्रह्मचारी विद्यार्थियो- 
के बलिदानसे ही चीन देशमें धर्मज्ञानका प्रसार हुआ । 

स्वेच्छासे दिये गये इस प्रकारके बलिदानके उदाहरण 
तो आजके सुधरे देशोके विश्वविद्यालयोंके इतिहासमै 
कदाचित्‌ ही मिलेंगे । 


धर्मवीर बालक गोविन्दर्सिह 


गुरुगोविन्दर्सिहका बाल्य-जीवन वीरतापूर्ण घटनाओंकी 


जन्मसे कुछ समय पूर्व वे पटनामें अपनी धर्मपत्नी गूजरी- 


पवित्र गाथा है । उन्होंने पोष शु सप्तमी, संवत्‌ जीको छोड़कर आसाम-यात्राके लिये चल पड़े-। मार्गमे 


१७२३ वि० को पटनामें जन्म लिया था | उस समय 
उनके पिता गुरु तेगबहादुर पटनामें ही रहा करते थे। 


उन्हें पुत्रके जन्मका समाचार मिला, उन्होंने नवजातका 
नाम गोविन्दर्सिष्ट रक्‍खा । गुरु तेगबहादुर आनन्द- 


$ अमर शाहीद ये चार लाइ़ले # 


पुर चले आये, नैना देवीके पर्वतके पास पहाडी राजाओं- 
से भूमि लेकर उन्होंने आनन्दपुर बसाया था । कुछ 
दिनोंके बाद उन्होंने अपनी पत्नी और पुत्रको भी वहीं 
बुला लिया । माता गूजरीजी और गुरु तेगबहादुरके 
संरक्षणमें बालक गोत्रिन्दका पालन-पोषण आरम्भ हुआ । 
पिता बालकको सदा रामायण, महाभारत तथा अन्य 
ऐतिहासिक ग्रन्थोसे वीरतापूर्ण कथाएँ सुनाया करते 
थे। बालक गोविन्द झाख्न और शाक्ष दोनोंमे समान 
अनुराग रखते थे । सरस्वती ओर शक्ति दोनोंके उपासक 
थे | उनकी कविता करनेभें बड़ी रुचि थी । उनकी 
धार्मिक शिक्षा माता गूजरीजीकी देख-रेखमे हुई । माताके 
मुखसे गुरु नानक, अर्जुनदेव आदि अपने पूर्व गुरुओंकी 
उदात्त जीवन-गाथाएँ सुनकर उनका शरीर रोमाञ्चित 
हो जाया करता था । जब माता आँखोंमें अश्रु भरकर 
गुरु अजुंनदेवकी बढिदान-गाथा सुनाती थीं, तब 
वीरोन्मादसे उत्तेजित होकर बालक गोविन्द नंगी तलवार 
लेकर धर्मकी रक्षाकी शपथ लिया करते थे । जिस 
समय वे माताके मुखसे सुनते कि मेरे दादा हरगोविन्दके 
ग्वालियर किलेमें बंदी होनेपर सिख उपत्रास करते और 
किलेक्की दीवार चूमते थे, उनका मन श्रद्रासे विभोर 
हो उठता था | उनके वीरोचित खभाव और सदाचार- 
पूर्ण चरित्रके निर्माणमें माता गूजरीका बहुत बड़ा हाथ 
था । वीर होते हुए भी बाळक गोविन्दर्सिह बड़े धैर्यवान्‌ 
और गम्भीर तथा शान्त प्रकृतिके थे । 

काइमीर उन दिनों धर्मज्ञ तथा शास्त्रज्ञ पण्डितोंका 
प्रधान स्थान था । शासनने जब धर्मपर आक्षेप करना चाहा, 

अत्याचारने जब मनमानी करनी चाही, तब वहाँका एक 
रिष्टमण्डल गुरु तेगबहादुरसे मिलने आया और उसने उनसे 
धर्म-क्षाकी माँग की । गुरु तेगबहादुरने कहा कि यह 
कार्य एक पतित्र आत्माका बलिदान चाहती है | बालक 
गोविन्द्सिहकी अवस्था इस समय केवळ नौ साळकी 
थी । पिताकी सारगर्भित पवित्र वाणीने उनके हृदयमें 
खाभिमानके भावकी उत्तरोत्तर अभिवृद्धि की । 


नो साळके बाळकने बड़े शीळऐे कडा--'पिताजी, 
आज भरतलण्डमें आपपे बढ़कर पत्रित्र आत्मा दूसरा 
कौन हो सकता है । अयोध्या, मथुरा, काशी, रामेश्वरम्‌, 
पण्डरपुर और अमृतसरकी पवित्र धार्मिक मर्यादाको 
आपके बलिदानकी अपेक्षा है ।? गुरु तेगबहादुरने 
पुत्रको हृदयसे लगा लिया, भगतानूसे गोत्रिन्दके दीर्घायु 
होनेकी प्रार्थना की । नौ साछके बालकपर सिखोंके 
गुरु होनेका उत्तरदायित्व सौंपकर दिछीके लिये पाँच 
सौ शिष्योंके साथ प्रस्थान किया । “सिर दिया, पर सार 
न दिया”--की असाधारण घटनाते सिवोंका ही नहीं, 
भारतका इतिहास गौरवपूर्ण हो उठा । तेगत्रहादुरके 
बलिदानके बाद बालक गोविन्दने सिखोंके रग-रगमें 
वीरताका मन्त्र फूँक दिया | 


गुरु गोत्रिन्दने अल्पत्रयस्क होनेपर भी सिखोंका 
उचित ढंगसे नेतृत्व किया | खालसा पंथके निर्माणे 
सिलोंमें खार्थत्याग और वीरताके भाव भर दिये | बाह 
गुरुकी फतह'--गुरुकी जय हो- पे धरती और 
आसमानका कण-कण, अणु-अणु पवित्र हो उठा | 


—o IIo — 


अमर शहीद ये चार लाइले 


(लेखक--आचार्य श्रीसूय दत्त शास्त्री काव्यतीर्थ, विशारद ) 


आज 'हम आपको चार अमर शहीद बच्चोंका 
स्मरण करा रहे हैं, जिन्होंने धर्मकी बळित्रेदीपर 
अपनेको कुर्बान कर दिया था । बयस्कोंमें तो 


बुद्धि होती है, सोचमे-समझनेकी ताकत होती है। 
आन-शान, इज्जत और प्रतिष्ठाका खयाल होता है । पर 
इन छोटे लाइले बच्चोके खूनकी गरमी तो देखिये | 

# जानि संरद्‌ रितु खंजने आफै | पाहे समय जिमि सुरुत सुहाप ॥ + 


कितनी दृढता है, कितना साहस है, कैसी उत्कट 
लगन है । भयका नाम-निशान नहीं, ओफ ! इन 
६-८-१० वर्षके कमें कितनी दिलेरी है! सम्मवतः 
इन्होंने दादाजी ( गुरु तेगबहादूरजी ) की कुर्बानी सुनी 
होगी और पिताजी ( गुरु गोविन्दर्सिह ) तो अभी जूझ 
ही रहे थे । युद्धोके और बहादुरोंके वातातरणमे 
तो ये बच्चे अभी पनपे ही थे। शाही-दरबारसे गुरु 
गोविन्दर्सिहजीसे कई मुठभेड़ें हुईं । गुरु गोविन्दर्सिहकी 
बढ़ती हुई शक्ति और शूरताको देखकर ओरंगजेत्र 
झुँझलाया हुआ था। उसने शाही फरमान निकाले कि 
पंजाबके सभी सूबोंके हाकिम और सरदार तथा पहाड़ी 
राजा मिलकर आनन्दपुरको बर्बाद कर डालें और 
गोविन्द्सिहको गिरफ्तार करें या उनका सिर काटकर 
शाही दरबारमें हाजिर करें । फिर क्या था, आक्रमण 
कर दिया गया, घमासान युद्ध हुए । कहाँ राजाओंके 
दलके साथ शाही सेना और कहाँ मुट्रीमर सिख- 
सरदारोंकी सेना ! मुगल सेना बीस गुना अधिक थी; 
फिर भी सि वोंकी सेनाओंने कमाल किया । आनन्दपुरके 
किलेमें रहते हुए शाही सेनाको परेशान कर दिया | 
लड़ाई बहुत दिनोंतक चळी। शाही सेना आनन्दपुर 
किलेको घेरकर जम गयी । इधर सिवोंके रसद- 
सामान घटने लगे, परेशानियाँ बढ़ गयीं । सिख-सेना 
भूखपे घबरा गयी । अपने साथियोंके विचारसे बाध्य 
होकर अनुकूल अवसर जान आधी रातमें सपरिवार 
गुरुजीने किला छोड दिया । शाही फौजको जब बादमें 
पता लगा, हलचल मच गयी, सेनाओंकी दौड़ होने लगी | 
उसी हो-हल्लेमै गुःजीके परिवारवाले बिळग-बिळग हो 
भटक गये । गुरुजीकी माता अपने छोटे पोते-- 
जोरात्ररसिंह तथा फतेहसिंह--के साथ दूसरी ओर निकल 
पड़ीं । साथमें उनका एक रसोइया था । रसोइयेके 
बिश्वासघातके कारण ये लोग सेनाओंद्रारा गिरफ्तारकर 
सूत्रा सरहिंद भेज दिये गये । सूत्रा सरहिंदने शुरु 


गोविन्दके दिलपर चोट पहुँघानेके खयालपे उन दोनों 
छोटे बच्चोंको मुसलमान बनानेका निश्चय किया । 

भरे दरवारमे जोरावरसिंह और फतेहसिंह नामक 
बच्चोंसे वजीदखाँ नामक सूत्राने कहा--'ऐ बच्चो ! तुम- 
लोगोंको दीन इस्लामकी गोदमें आना मंजूर है या 
कतल होना ? दो-तीन बार पूछनेपर जोरात्ररसिंहने 
कहा---'कतल होना कबूल है |” वजीदखाँ बोला-- 
“बच्चो ! दीन इस्लाममें आकर सुखपे दुनियाकी मौज 
हासिल करो, अभी तो तुम्हारा फलने-कूलनेक्ा समय 
है । मृत्युस भी इस्लाम-वर्मको बुरा समझते हो ? 
जरा सोचो ! अपनी जिन्दगीको कयां गँत्रा रहे हो ?? 
जोरावरसिंह सिंह-शावकोंकी तरह हँसकर बोले 
(हिंदूधर्मसे बढ़कर संसारमें कोई धर्म नहीं | अपने धर्मपर 
मरनेसे बढ़कर सुख देनेत्राला दुनियानें कोई काम नहीं, 
अपने धर्मकी मर्यादापर मिटना तो हमारे कुछकी रीति 
है । हमलोग इस क्षणभंगुर जीवनकी पस्त्रा नहीं 
करते | मर-मिट़कर भी धर्मकी रक्षा करना ही हमारा अन्तिम 
ध्येय है--चाहे तुम कतल करो या तुम्हारी जो इच्छा 
हो, करो ।? इसी तरह भाई फतेहसिंहर्जकी भी ओजस्त्री 
बाणीसे शाही सत्तनत आश्चर्यचकित हो उठी । मन- 
ही-मन लोग हैरान हो गये । दरत्रारके सभी सूखरोने 
झात्रासी दी, पर अन्यायी शासकको यह कैसे 
सहन होता । काजियों एवं मुल्लाओंकी रायसे इरे 
दीत्ररमें चुनवानेकी बात तै हुई । जीते-जी इन्तजाम 


हो गया । एक गजकी दूरीपर दोनों भाई दीवारमे 


चुने जाने लगे | घर्मान्ध सूबेदारने कहा--ऐ वालको ! 
अभी तो तुम्हारे प्राग वच सकते हैं, कलमा पढ़कर 
मुसल्मान-धर्म खीकार कर लो, मैं तुम्हें नेक सलाह देता 
हूँ ।? वीर जोरावरसिंहने गर्जना करते हुए कहा--*अरे 
अत्याचारी नराधम ! अत्र तू क्या बकता है | मुझे तो 
आज़ खुशी है कि पञ्चम गुरु अजुनदेव और दादा-मुह 
तेगवहादुस्के मिशनको पूरा करनेके लिये मैं अपनी 


कुर्बानी कर रहा हूँ । तेरे-जैसे अत्याचारियोंते यह धर्म 
मिटनेका नहीं, बल्कि हमारे खूनोंसे इसके पौधे सींचे 
जा रहे हैं। आत्मा अमर है, इसे कौन मार सकता है |! 
दीवार शरीरको टकती हुई ऊपर बढ़ती जा रही थी | 
छोटे भाई फतेहसिंहकी गईनतक दीवार आ गयी थी | 
वे पहले ही ऑलोंसे ओट हो जानेवाले थे । जोराबर- 
सिंहने देखा---भाई फतेह मुझसे पहले मृत्युका आलिङ्गन 
कर रहा है । उसकी औँ बोमि आँसूकी बूँदें आगयीं। हत्यारे 
सूवेदारने, समझा---अब मुलजिम नम्र हो रहा है; मन- 
ही-मन प्रसन्न हो बह बोला---जोरावर ! अब भी बता दो, 
तुम्हारी इच्छा क्या है ? रोनेसे क्या होनेको है।? जोरावरने 
गम्भीरतापूर्वक उत्तर दिया---“आज मैं बड़ा अभागा हूँ कि 
अपने छोटे भाईसे पहले मैंने जन्म धारण किया, माताका 
दूध और जन्म-भूमिका अन्न-जल प्रहण किया, धर्मकी 
शिक्षा ठी; किंतु धर्मके निमित्त जीवन-दान देनेका सौभाग्य 
मेरेसे पहले छोटे भाई फनेहको प्राप्त हो रहा है | धन्य 
है यह ! इसीलिये मुझे आज खेर हो रहा है कि मैं 
भाई फतेहके बाद अपनी कुर्बानी कर रहा हूँ ।? देखते- 
देखते दोनों बालक दीवारोमें चुन दिये गये ! 

उधर गुरु गोविन्दसिंहजीकी सारी सेनाएँ लइते- 
लड़ाते समाप्त हो चुकी थीं | बडे पुत्र कुमार अजीत- 
सिंहसे रहा नहीं गया, पिताके पास आकर वे बोळे 
“पिताजी ! जीते-जी बंदी होना कायरता है, भागना 
बुजदिली है | इसपे अच्छा है, लइकर मरना । आप 
आज्ञा करे, मैं इन यत्रनोंके छक्का छुड़ा दूँ या मृत्युका 
आलिङ्गन करूँ |! वीर पुत्रकी वाणी सुन गुरुजीका कलेजा 
फूल उठा, वे बोले--'शाबाश ! धन्य हो, पुत्र ! जाओ, 
स्वदेश और खधमके निमित्त अपना कर्तव्यपाठन करो | 
हिंदूपर्मको तुग्हारे-जैसे बीर बाळकोंकी कुर्बानीकी 


# धर्मवीर चालक मुरलीमनोहर % 

आवश्यकता है |! फिर क्या था--बहादुर अजीत आठ- 
दस सिखोंके साथ युद्धस्थलमें जा धमका और देखते- 
देखते गाजर-मूलीकी तरह बड़े-बड़े सरदारोंका काम 
तमामकर खुद भी मर मित्र । ऐसे ही बीर बालकोंकी 
गाथासे भारतीय इतिहास अमर हो रहा है | उनसे छोटे 
भाई बालक जुझारसिंहसे कैसे बैठा रहा जाता | बह्‌ भी मुरु 
गोविन्दसिंहजीके पास जा पहुँचा और बोला---“पिताजी ! 
बड़े भैया तो वीरगतिको प्राप्त हो गये, पर मैं क्या इस 
संसारमै ही रहुँगा ? मुझे भी भेयाका अनुगामी बननेकी 
आज्ञा दीजिये |! 

गुरुजीका हृदय भर आया, उन्होंने उठकर जुझारको 
गले ठगा लिया | वे बोले---'जाओ, बेटा ! तुम भी 
अमरपद प्राप्त करो; देवता तुम्हारी इंतजारी कर रहे हैं |? 
“सत्य श्रीअकाळ' कड़कर बालक जुझार उछल पड़ा, उसकै 
रोयें-रोयें फइकने लगे । गुरुजीने उसे वीर-वेशसे सजित 
कर दिया और आशीर्वाद दिया । 

वीर जुझार पिताजीको नमस्कारकर अपने कुछ 
सरदार साथियोंके साथ हाड़ी नामक धोड़ेपर सवार 
हो युद्रमे जा जूझे! जिधर ही जुझार जाता उधर ही 
मानो महाकाळकी लपलपाती हुई जिह्वा सेनाओंको 
चाट रही है---ऐसा माळूम होता था । देखते-देखते 
मैदान साफ हो गया; परंतु अन्तमें प्यासा, थका-माँदा 
वह लाइला वाळक भी मृत्युकी भेंट चढ़ गया ! 
देखनेवाले दुश्मन भी धन्य-धन्य करने लगे | धन्य है 
यह देश ! धन्य हैं वे माता-पिता, जिन्होंने इन लाइले 
चार पुत्रर्लोंको जन्म दिया और देश, धर्म, जातिके 
नामपर उन्हें उत्सग कर दिया ! 

अमर शहांद इन चारों वीर बालकोंकी जय हो ! 


धर्मवीर बालक मुरलीमनोइर 


( प्रेषक--भक्त श्रीरामशरणदासजी ) 


परम श्रीकृष्णभक्त वीर बालक मुरलीमनोहर कंदहार- 
का रहनेत्राला था । उसक्रे बाप-दादे व्यापारके निमित्त 
भारतसे जाकर वहाँ, बस गये थे । मुरडीमनोहरका 


बा? अँ? २६-०. 


जन्म कपूर खत्रियोंके 
श्रीकृष्णका सचा भक्त 
गीताके 


कुळमें हुआ था | वह भगवान्‌ 
था । उसने बाल्य-कालमें ही 
सारे शोक कण्ठ कर लिये थे | प्रात:काल 

# जल संकोचु बिकल भए मीना । अबुध कुटुंबी जिमि धनहीना ॥ ® 


ब्राह्-पुहूर्तमे उठकर शौचादिसे निवृत्त हो ज्ञान करनेके 
बाद उसका सत्रपे पहला कार्य होता था--नित्य गीता- 
पाठ । उसकी आत्मामें, रग-रगमे श्रीकृष्णका उपदेश 
भर गया था । घुरलोमनोहर ।नंत्यकी तरह एक दिन 
नदीपर खान करने गया । कुछ मुसल्मान पठान 
भी बहाँपर नहा रहे थे । श्रीकृष्ण-भक्त मुरलीमनोहर 
अपने साथ भगवान्‌ श्रीकृष्णकी प्रतिमा, माला, गीता, 
आसनी ओर धोती भी लाया था औरं उन्हे किनारेपर 
रखकर वह कमरतक जलमें जा अपने इष्टदेव श्रीकृष्णका 
स्मरणकर गोते लगाने लगा । सूर्यदेवकी ओर जलमें 
खडा होकर जप करने लगा । गुंडे पठानोने उसे 
छेइनेकी गरजसे उधरको जल उछालना आरम्भ किया | वह 
बेचारा शान्त रहा, चुप-चाप सहन करता रहा और श्रीकृष्ण- 
नाम्‌-जपमें लगा रहा । मुसलमान गुंडोने जब देखा कि यह 
तो शान्त है, उन्होंने ज़्यादा छेडना प्रारम्भ कर दिया, यहाँतक 
कि अब जप करना भी कठिन हो गया | आखिर न 
रहा गया तो मुरलीमनोहरने उनको मना किया । वहाँ तो 
छेड़नेके लिये ही तो सत्र कुछ किया जा रहा था, 
बातों-ही-बातोंपें झगड़ा हो गया और बढ़ते--बढ़ते गाली 
गलीजतककी नोबत आ पहुँची । पठानोंने मुरलीमनोहरके 
घरवालोको, रिइतेदारोंको गालियाँ देनी शुरू कीं, जिस- 
पर भी वह शान्त रहा । अन्तमें गुंडोंने देवी-देवताओं- 
को गालियाँ देनी प्रारम्भ कीं और उसके मुखपर थूक 
दिया | मुरलीमनोहर सत्र कुछ सहन करता रहा; परंतु जब 
उसने अपने पूज्य प्रात:स्मरणीय देवी-देवताओंकों गाली 
सुनी, तब वह सहन न कर सका | वह तो कट्टर 
सनातनधर्मी, गीताका पाठ करनेवाला और श्रीकृष्ण 
भगत्रान्‌का भक्त था । उसने अब मुसम्मानोंके हुजूमकी 
चिन्ता नहीं की और वीर हकीकतकी तरह इन मियाँओंको 
जेसे-का-तेसा उत्तर दिया । मुसल्मानोने देखा यह 
काफिर ऐसे नहीं मानेगा | उस समय तो वे लोग 
बिसक गये, लेकिन दूसरे दिन उन्होंने भारी आफत 

खड़ी कर दी । मुरलीमनोहर घाटसे आकर कपडे भी 
बदलने न पाया था कि मकानके चारों ओर अफ़्गानी 
सिपाहियोंने घेरा डाल दिया और मुरळीमनोहरको बाहर 
निकळनेके लिये बाध्य होना पड़ा | बाहर आते ही 
वह गिरफ्तार कर लिया गया और कंदहारके गवर्नरके 
सामने पेश किया गया | 


कचहरीके बाहर हजारों पठान खड़े शोर-गुल मचा रहे थे 
और चाह रहे थे कि मुरलीमनोहरको फौरन कत्ल कर दिया 
जाय | मुरलीमनोहरपर इळजाम लगाया गया कि उसने 
पीरको गालियाँ दी हैं | अब गवाहोके बयानात शुरू 
हुए | सफाईने गवाहोंने बतलाया कि गाली-गलीजका प्रारम्भ 
मुसल्मानांकी तरफसे हुआ, मुरलीमनोहरने सिफ उनकी 
बातोंको दुहरायाभर था | मुसब्मानोंके गबाहोंने भी 
उपर्युक्त बातें दुहा दाँ। लेकिन शरारत चाहे जिधरसे 
शुरू की गयी थी, प्रश्न तो यह था कि बालक 
मुरलीमनोहरको पीरको गालियाँ देनेकी हिम्मत 
कंपे हुई ? यह जुर्म ऐसा नहीं कि जो उसे जिंदा 
रका जाय या उसे छोड़ा जाय | हाकिमने एक बार 
बालक वीर मुरलीमनोहरके सुन्दर लाजवाब नूरानी 
चेहरेकी ओर देखा । उसके मनमें तूफान खडा हो 
गया । परिस्थिति कहती थी कि उसे फौरन फाँसीके 
तरूतेपर लटका दिया जाय और न्याय कहता था 
कि इसका कोई अपराध नहीं । मुरलीमनोहरके 
पिता तथा अन्य घरवाले अदालतमें खडे हुए थे और 
उधर घरपर उसकी माता भगवानूकी मूर्तिके सामने 
रो-रोकर प्रार्थना कर रही थो कि किसी प्रकार उसका 
पुत्र सकुशल बचकर आ जाय । मुरलीमनोहर निर्भय 
खड़ा था । अदालतमें चारों तरफ सन्नाटा था । 
गवर्नरने यह सोचकर कि इस बालकको फाँसी भी 
न लगे, बच जाय और इधर मुल्डा-मोलत्री भी तूफान 
खड़ा न कर दें, उसने कहना प्रारम्भ किया-- 
'नुरळीमनोहरः | तुमने जो अपराध किया है, वह काबिले 


रामसिंह, मुरलीमनोहर, फतेहसिंह-जोरावरसिंह, हकीकतराय 


कल्याण "च्या 
विलक्षण बालक 


दयालु शतमन्यु-सिद्धाथे, मेधावी वरद्राज, विश्वासी कुमारिछ 

रहम नहीं । खुदाकी शानमें जो अलफाज तुमने इस्तेमाल 
किये हैं, वे किसी भी प्रकार माफ नहीं किये जा 
सकते । यदि तुम अह्लाहतालासे अपने गुनाहकी 
माफी मागते हुए दीन इस्लाम कूल कर लो तो 
तुम्हें रिहाई मिल सकती है और साथ ही तुम किसी 
ऊँचे ओहदेपर बिठाये जा सकते हो, तुम्हारी शादी हो 
सकती है और तुम ऐशो-आरामकी जिंदगी बिता सकते हो |? 
वक्तत्य सुनते ही समस्त लोगोंकी आँलें 
मुरलीमनोहरकी तरफ उठ गयीं और सब उसका मुँह 
देखने ठगे; लेकिन वीर मुरलीमनोहरकी पेशानीपर 
बल भी न आया, उसकी आँखें चमकने लगीं, चेहरा 
तमतमा उठा; उसने घृणासूचक हँसी हँसकर मुख फेर 
लिया । गवर्नरने चुप देखकर पूछा--“क्या इरादा है !? 
सुरलीमनोहरने हँसकर उत्तर दिया --“हुजूर! में हिंदू 
हूँ, सनातन-धर्मी हूँ, श्रीमद्भगवङ्गीताका नित्य पाठ करता 
हूँ, श्रीकृष्णका परम वेष्णव भक्त हूँ । में भला, 
मुसलमान कंसे हो सकता हूँ ? जिस श्रीकृष्णकी 
परम मोहनी मूर्तिने मेरे दिलपर कब्जा कर लिया है, 
उसे अत्र इस सिंहासनसे केसे उतार सकता हूँ ? ... 
गवर्नर--बेवकूफ बच्चे ! किस वहममें पड़ा है ! 
दीने-इस्छाम कबूल कर लेनेसे जिंदगी रहती है और 
जिंदगी रहनेसे बशर्‍त और बंहिइत--दोनों मिलते हैं । 
सुरलीमनोहर-में अपने सर्वश्रेष्ठ धर्मको कदापि 
डोइनेको तैयार नहीं । में मृत्युसे नहीं डरता । 
मरना तो एक-न-एक दिन है ही । मैं अपना धर्म 
छोड़कर अपना परलोकं बिगाइनेको कदापि तैयार 
नह टू । 
गवनर--तुम गलती कर रहे हो खैर आजके दिनकी 
तुम्हें मोहळत देता हूँ । खुत्र सोच-समझ लो । माळूम 
होता है कि कुफने तुम्हारे दिलपर पूरा सिक्का जमा 
लिया है । तुम्हारी आँखोंपर कुफका काठा पर्दा 
पड़ा -हुआ -है | अब तुम्हारे लिये: मौतके सिंवा कोई 


दूसरी सजा दिखायी नहीं देती । तम रातको विचार 
लो और कल आकर बताओ, क्या चाहते हो--मौत 
या इस्लाम ? 

अदालत उठ गयी और मुरलीमनोहरको बेड़ियोंमे 
जकडकर जेळखानेमें बंद कर दिया गया । उसने रातको 
न कुछ खाया न पीया, सारी रात वह गीताका 
पाठ करता रहा । गीताके श्लोक सुरीली आवाजमें 
गाते-गाते तन्मय हो गया; उसे . माळूम होने 
लगा कि मानो साक्षात्‌ भगवान्‌ श्रीकृष्ण सामने खडे उसे 
उपदेश दे रहे हैं । उसने श्रद्धासे भगवानके श्रीचरणोंमे 
सिर नवाकर प्राथना की कि 'प्रभो ! बल दो, 
हृदयमें शक्ति दो । इस अन्यायके सम्मुख छाती तानकर खड़े 
होने तथा हिंदू-धर्मके सम्मानकी रक्षाके लिये. हँसते- 
हँसते फाँसीपर चढ़ जानेकी शक्ति दो |? 
` प्रातःकाळ हुआ । मुरलीमनोहरने नित्यकर्मसे 
निवृत्त हो खान किया और भगवान्‌ श्रीकृष्णकी भक्तिमें 
तल्लीन हो गया । इतनेमे ही उसके माता-पिता, भाई- 
बहिन जेलके दरवाजेपर पहुँच गये और रोने-चिल्लाने 


छगे। मुरठीमनोहर जेलके 'दरवाजेपर आ गया | संब . 


फूट-छूटकर रो रहे थे; पर क्या मजाल जो मुरलीमनोहरके 
मुखपर तनिक भी उदासी आयी हो । माताने कहा 
बेटा | तू काजीकी बात मान ले; तू जिंदा रहेगा तो मैं 
तुझे देख तो लिया करूँगी । मेरे कलेजेके टुकड़े, 


` तुझे देखकर मेरा कळेजा तो ठंढा हो जाया करेगा ।? 


मुरलीमनोहर-*माताजी ! तुम्हें मोह और ममताने 
यह कहनेको बाध्य किया है । यदि मेरे अन्तिम समयमें 
तुम्हें ये शब्द शोभा देते हैं तो फिर मुझे हिँदू-घर्म 
का यह अमृत क्यों पिलाया था ? मेरे हृदयमें धर्मकी 
ज्योति क्यों जगायी थी ? भगवान्‌ श्रीकृष्णकी भक्ति करना 
क्यों सिलाया था ? और मुझे सांसारिक भोगोंकी ओर 
क्यों न लगाया था? फिर तो मैं संसारके मिथ्या 
मोगोंपर धर्म, कम, भक्ति, ` ईमान, माता-पिता-+सब . 

कुछ ही न्यौछावर कर देता; परंतु अब तो मेरे 
हृदयपर गीताके अद्भुत वचन और श्रीकृष्णकी मनमोहिनी 
मूर्ति विराजमान हो चुकी हे । संसारकी सत्र वस्तुरँ 
यहीँपर रह जाती हैं, धर्म ही परलोकमें साथ जाता 
है; फिर भरा अपने धर्मको कैसे छोड़ दूँ ? मुझे गंदी 
नालियोंपे मत फॅको । मुझे प्रसन्नतामे श्रीकृष्ण-स्मरण 
करते हुए धर्मरक्षाके लिये हँसतेहँसते मरने दो । 
काजी मेरे शरीरको काटेगा। तुम मेरी आत्माको न कात्रे 1? 
जब जैलके अफसरोंको माळूम हुआ कि मुरलीमनोहर 
मुसल्मान होनेको किसी भी प्रकार तयार नहीं है, तब 
उन्होंने उसी वक्त गवर्नरको खबर दी कि “हुजूर ! काफिर 
मुरलीमनोहरसे जब्र पूछा गया कि आज रातको तुमने 
क्या निश्चय किया ? तुम मृत्यु चाहते हो या इस्लाम 
कबूल करना? तब उसने निर्भय होकर उत्तर दिया कि 
'मुझे हिंदूसे मुसल्गान बनानेका झ्याल दिमाग्रमे लाना 
महञ्ञ बेबकूफ़ी और अपनी बुजदिलीका सबूत देना 
है ।! गवर्नरने तैशमें आकर हुक्म सुनाया कि आज 
ही दोपहरको उसे कत्ल कर दिया जाय । 


# में पुनि समुझि दीख मन माहीं । पिय प्रियोग सम दुखु जग नाही ॥ % 


एक चौडे मैदानमें हजारों लोग एकत्र हो गये । 
पठानोंको यह शौक्र था कि आज अपनी आँखोंसे 
एक काफ्रिरको मौतके घाट उतारे जाते देखकर खुशी 
मनायेंगे | वह सनातन-धरमी कट्टर बीर बालक 
मुरलीमनोहर ऊँची जगहपर खडा कर दिया गया | 
गवर्नरने हुक्म दिया-- 

सिर ऊँचा करो । 

मुरळीमनोहरने हुक्मकी तामील की । 

गवर्नरने पूछा-क्या तुम तैयार हो? 

मुरलीमनोहर-हाँ, मैं अपने धर्मपर मरनेके लिये 
तयार हूँ । बंदूककी तीन गोलियाँ सँ.नेके पार हो गयीं | 
जालिम मुसलमान पठानोंने लाशको पत्थर मार-मारकर 
टुकडे-टुकई कर दिया | 

आज वीर हकीक्रतका दर्‍य सत्रके सामने था | 
श्रीकृष्णका प्यारा बालक मुरलीमनोहर श्रीकृष्णके लिये 
हँसते-हँसतेभ्वलिदान हो गया और हिंदू-बाळकोंको धर्मपर 
मर मिटनेका पाठ पढ़ा गया | ( संकलित ) 


वीर बालक रामसिंह 
( लेखक--श्रीमदनगोपालजी सिंहल ) 


सम्राट्‌ झाहजहाँके दरबारमें एक दिन उनके साले 
सलावतखाँने महारात अमरसिंहका अपमान कर दिया 
और उस रणबंके राठौइने भी वहीं उसी समय 
सळात्रतखौँका सिर घड्से पृथक्‌ कर डाला | 

सारा दरबार कॉप उठा, बादशाह शीघ्रतासे दरबार 
छोड़कर अन्तःपुरमे घुस गये और दूसरे मुसलमान 
दरबारी भी इधर-उधर भागने लगे | 

अम्रसिंइ भी दरब्रासे बाहर आये और आगरेके 
किलेकी प्राचीरसे घोड़ेसहित कूदकर भाग निकले | 

उनका एक साला था अर्जुन गौइ--मुसःमानोंका 
मुझम और बादशाहका चाढुकार | वह अमरसिंहके 


पास आया और कुछ समझा-बुझाकर उन्हें शाही महले 
ले गया | 

वहाँ अमरसिंहके साथ धोखा क्रिया गया और जते 
ही उन्होंने किलेमे प्रवेशा किया, अजुन गोइने पीछेपे 
उनपर अचानक ही वार कर दिया और उनका वत्र कर 
डाला | शाहजहाँने जत्र यह सुना, तब मन-ही-मन प्रसन 
हुआ । उसमे आज्ञा दी 'अमरसिंहकी छाशकों नंगी करके 
शाही बुर्जपर डाल दिया जाय |! 

आज्ञाका पालन किया गया और जिस राठोडकी 
ररनाकी धाक सारे राजपूतानेके घर-घरमें बैठी इई थी, 
उसीकी छाश, पशुकी तरह नंगी, शाही-महृलकी बुजपर 


% वीर बालक रामसिंह + 

डाल दी गयी और चील-कौत्रे आ-आकर उसपर 
बैठने लगे । 
x xX x 

राठौड़की हत्याका समाचार उसके महलमें पहुँचा 
तो कोहराम मच गया । 

मैं सती हूँगी, बाँदी ! तैयारियाँ करो ।' रानीने 
दृढतापूर्वक कहा । 

“किंतु रानीजी !? बाँदीने कहा । 'महारावका शरीर 
ते अभीतक शाही किलेमे ही है ।' 

“तो जैसे भी हो, उसे लानेका प्रजन्य करो ।' रानीने 
आज्ञा दी और उनके महलमें जो भी थोड़े-बहुत राजपूत 
सैनिक थे, वे शाही महलकी ओर चल पडे । 


मुसल्मानोने उनका रास्ता रोका और वे सभी वहाँ. 


मारे गये । 

“हः हः हः हः? शाहजहाँ हँस पड़ा । यही थी 
राठौड़की वह ताकत, जिसके बलपर उसने सरे-दरत्रार 
ऐसी गुस्तावी करनेकी जुरंत की थी । आज उसकी 
लाशको चीळ-कोवे खा रहे हैं और कोई भी माका लाळ 
उसके खानदानमें ऐसा नहीं, जो उसे किलेले निकालकर 
ले जाय !' 

और बादशाहका यह अट्गहास दूर-दूरतक गूँज. उठा | 

असहाय और बेत्रस रानी तिळमिला उठी । उसने 
अपनी सहायताके लिये न जाने किस-किसके आगे अपना 
आँचल फैलाया; किंतु व्यर्थ, परिणाम कुछ मी 
न निकला । कौन उसकी सहायता करके मुगल- 
सम्राट्की कऋरोधाम्निमें पड़कर भप्म होता | 

रानी पागल हो उठी--“ठाओ मेरी तलवार, बाँदी ! 
और चलो मेरे साथ; में खयं महारावकी लाश लाउँगी 
किलेसे निकालकर ।' 

और सचमुच ही रानीने अपनी तलवार उठा ली । 
सारा रनिवास अख-शखोंकी झंकारोंसे गूँज उठा । 


रानीने देंका एक नवशुत्क घीरे-पीरे उसकी ओर 
बढ़ रहा है, उसके हाश्रमें नंगी तलत्र है और 
मुखपर गम्भीरता । 

“हरो, चाची ! मेरे रहते हुए तुम्हें इन महलोसे 
बाहर निकलनेकी आकऋयकता नहीं पड़ेगी ।? उसने 
कहा | 

“कौन, रामसिंह ! मेरा बेटा ! रानी गद्गद हो 
उठी । रामसिंहने आगे बढ़कर रानीके पैर छुये । 

“आशीर्वाद दो, चाची ! में अपने उद्देश्यों सफल 
होऊँ । मैं राठौड-वंशकी प्रतिष्ठाको अपने प्राग देकर मै 
क्चाउँगा ।! कहते-कहते रामसिंहने अपनी तलवार 
रानीके पैरोंपर रख दी | 

“जाओ, बेटा ! मा दुर्गा तुम्हारी सहायता करेंगी |? 
कहते-कहते रानी रो पडी | 

धोओ नहीं, चाची ! मैं अभीं आया |? रामसिंहने 
कहा और लौंट पड़ा । 

अमरसिंह राठौडके एक बडे भाई थे जसवन्तसिंह, 
रामसिंह उन्हींका वीर पुत्र था---अपने पिता और चाचाके 
समान ही वीर और रणबाँकुरा । उसने अपने जीवनमें 
अभीतक पंद्रह बार ही वसन्त देखा था, वह इन दिनों 
सोलहवें वर्षमें चल रहा था । 

x x x 

नवयुवक राठौड़ने अपने घोड़ेकी बागडोर मुपर्लोके 
किलेकी ओर मोड दी और उसे सरपट दौड़ा दिया | 
कुछ ही क्षणोंमें वह जा पहुँचा किलेके सिंह-दारपर । 

फाटक खुला हुआ था, उसका घोड़ा तीरके समान 
उसमें प्रवेश कर गया । द्वाररक्षक उसे पहचान भी न 
सके । 

किंतु बुर्जके नीचे पहुँचते-पहुँचते उसने देखा कि 
वहाँ सैकड़ों मुसःमान खड़े हैं, मरने-मारनेके लिये । 

तलवारें चलने लगीं । रामसिंहका सारा शरीर रक्तसे 

% जहँ लगि नाथ नेह अरु नाते । पिय बिनु तियहि तरनिहु ते ताते ॥ % 


रञ्जित हो गया । वह घोडेकी लगाम मुँहसे थामे दोनों 
हाथोसे तलवार चला रहा था । 

सहो तल्वारोंकी धारोंके बीचपे होता हुआ और 
सैकड़ों मुदोकी छातियोंपर चढ़ता हुआ रामसिंह बुर्जपर 
चढ़ गया । अमरसिंहकी लाश उठाकर उसने अपने 
कंधेपर रक्खी और नीचे उतरकर फिर अपने धोड़ेपर 
चढ़ गया । 

इससे पहले कि उस बुर्जके नीचे मुगलोंकी और 
सेनाएँ पइुँचतीं, रामसिंह अपने घोडेकी बागडोर मोड़ 
चुका था । वह जिस प्रकार अंदर घुसा था, उसी प्रकार 


बाहर निकल गया । पीछे “मारो, मारो” “पकडो, 
पकड़ो? की ध्वनि ही होती रह गयी | 

रानी द्वारपर खड़ी अपने वीर भतीजेकी प्रतीक्षा कर 
रही थी । रामसिंह आ पहुँचा, वह अमरसिंहकी लाश 
अपने हाथोंमें लिये इए आगे बढ़ा । महलके प्राङ्गणमे 
चिता पहलेसे ही तैयार थी । रामसिंहने आगे बढ़कर 
अपने चाचाकी लाश उसपर रख दी । 

और रानी जब सती होनेके लिये चितापर चढ्ने 
लमी, तब अपने पैरोंमें पड़े रामसिंहको उठाते इए उसने 
कहा---“बेथ | तैंने मेरी प्रतिष्ठाकी रक्षा की है, भगवान्‌ 
युगोंयुग तेरी प्रतिष्ठाकी दिन-दिन वृद्धि करते रहेंगे ।! 


वीर बालक हकीकतराय 
( लेखक--श्रीमदनगोपालजी सिंहल ) 


शाहजहाँके शासनकालकी बात है । 
स्याळकोटके एक छोटे-से मदरसेमें हकीकतराय पढ़ता 
था । एक लंब्री डाढ़ीत्राले मोळत्री साहब वहाँ बच्चोंको 
पढ़ाया करते थे । 
एक दिन मौलवी कहीं बाहर गये तो उनकी 
अनुपस्थितिमे बच्चे खेळने-कूदने लगे | हकीकतराय इस 
खेल-कूदमें सम्मिलित नहीं हुआ, इसपर दूसरे बच्चोंने उसे 
छेडा) एक मुसलमान बच्चेने हकीकतरायको गाली दी, 
दूसरेने सारे हिंदुओंको और तीसरेने हिंदुओंके देवी- 
देवताओंको--भगत्रती दुर्गाको । 
इसपर हकीकत चुप न रह सका । वह बोल उठा- 
“अगर मैं भी बदलेमें यही शब्द कहूँ तो तुम बुरा तो 
नहीं मानोगे ?? 
“तो क्या तू ऐसा भी कर सकता है ?? एकने पूछा। 
(क्यों नहीं ?? हकीकतने उत्तर दिया। 'मुझे भी तो 
भगवानने जवान दी है |! 
“तो कहकर देख |' दूसरेने कहा । 
और हकीकतरायने वही शब्द दुहरा दिये । आखिर 


बचा ही तो था और साथ ही अपने धर्मका पका भी | 

चारों ओर सन्नाटा छा गया, मानो प्रळय हो गयी हो। 

मोलत्री साहब आये तो मुसलमान बच्चोंने नमक-मिर्च 
लगाकर सारी घटना उन्हें सुनायी । 

“हकीकत ! क्या सचमुच ही तैंने यह सत्र कुछ 
कहा है ?? मौलवी साहबने आँखें फाइते हुए पूछा | 

“हाँ !! हकीकतने दढ़तासे उत्तर दिया । 'लेकिन उससे 
पहले इन सबने मी तो मेरी देवी भगवतीके लिये वही सब 
कुछ कहा था |! 

मौलवी साहबने इस्छामकी तोहीनका यह मामला 
स्यालकोटके हाकिम अमीर बेगकी अदाळतमें भेज दिया । 
वहाँ भी हकीकतरायने सत्र कुछ खीकार कर लिया । 

हाकिमने मुछाओंकी सम्मति ली । उन्होंने बताया 
“इस्ठामकी तौहीन करनेवालेके लिये शरहमें मौतकी सजा 
लिखी है ।' 

हकीकतरायका बूढ़ा बाप रो पड़ा | उसकी मा 
बिलखने लगी | उसकी नन्ही-सी पत्नी बेहोश होकर गिर 
पडी | हकीकतरायकी अवस्था उस समय तेरह बर्ष की थी । 

हाकिमके निर्णयके विरुद्ध लाहौरमै अपील भी की गयी; 
किंतु वहाँसे भी बही फैसला बहाल रहा । 

हकीकत जेलके सींखचोंके पीछे बैठा था | वह 
निश्चिन्त था, गम्भीर था और प्रसन्न भी | मौतका फैसला 
सुनकर उसके हृदयमें घबराहट नहीं थी | 

काजी, मुल्ला और उसके बूढ़े मा-त्राप सींखचोंके 
बाहर आकर खड़े हो गये | 

काजीने कहा--“हकीकत ! अगर तू मुसलमान बन 
जाय तो मरनेसे बच सकता है |? 

हकीकतरायका चेहरा तमतमा उठा । वह कुछ 
बोलना ही चाहता था कि उसके बूढ़े पिता भागमळ 
हिचकियाँ लेते इए कह उठे--“हाँ-हाँ बेटा, मुसलमान 
बन जा; अगर तू जीवित रहेगा तो हमारी आँखें तुझे 
देखकर ठंदी तो होती रहेंगी |! 

“आप भी यही कहने लगे, पिताजी ! तो क्या मैं 
मुसलमान बन जानेपर फिर कभी नहीं मरूँगा ? और 
अगर एक-न-एक दिन मरना ही है तो फिर दो दिनके 
जीवनके लिये धर्म छोड्नेसे क्या लाभ १? 

“बड़ा लाभ होगा तुम्हें हकीकत !? काजीने कहा । 
“शाही दरबारमं इज्जत, बेशुमार दौलत, और''''''"* ।? 

“बस-बस) इतना ही ?? हकीकतराय हँस पड़ा । (इतने 
मरके लिये ही मैं अपना धर्म छोड़ दूँ, काजी साहब ? धर्म 
कभी बदला नहीं जाता, वह तो अटल होता है | जीवन- 
भरके लिये वह हमारे साथ रहता है और मरनेपर भी 
हमारे साथ ही जाता है |? 


माता-पिता और सम्बन्धियोंने बहुतेरा समझाया; किंतु 

हकीकतराय टस-से-मस न हुआ । 
xX > >< 

इस्ठामका अपमान करनेके अपराधमें हकीकतरायका 
सिर काट देनेका आयोजन खुले मैदानमें किया गया था | 
मैदान हिंदू और मुसल्मान ख्री-पुरुषोंसे खचाखच भरा 
हुआ था। | 

जिस समय उस मैदानमें हकीकतराय छाया गया, वह 
तलवारोंकी छायामें था, हथकडी-बेड़ियोंमें जकड़ा हुआ 
था, मुसल्मानी फौजोंसे घिरा हुआ था | 

काजीने एक बार फिर उससे मुसलमान हो जानेके 
लिये कहा और उसने फिर उसी दढ़तासे उत्तर दिया--- 
“मै धर्म नहीं छोड़ सकता, दुनिया छोड़ सकता हूँ ।? 

मुल्लाने कार्जीको संकेत किया और काजीने जल्लादको । 

जल्लादने तरवार उठायी और हकीकतने सिर झुका 
दिया । जछादने उस फूल-जैले बच्चेक्ो अपनी तळवारके 
नीचे देखा तो उसका पत्थर-जैसा हृदय भी पिघल गया । 
तलवार उसके हाथसे छूकर गिर पडी । 

काजी और मुल्लाओंकी त्योरियाँ चढ़ गयीं । सारी 
भीइमें हलचल-सी मच गयी । किंतु एक क्षण बाद ही 
सबने देखा कि हकीकतराय स्वयं तलवार उठाकर 
जल्लादके हाथोंमें दे रहा है | 'घत्रराओ नहीं, जल्लाद ! 
लो, अपने कर्तब्यका पालन करो |! 

जल्लादने तलवार थामी और हकीकतकी झुकी हुई 
गर्दनपर दे मारी | एक छोटी-सी किंतु तीखी रक्तकी धार 
पृश्वीपर बह निकली | 

अठारहवी शताब्दीका उत्तरार्ध चल रहा था । 
मुग्लसत्राटू देशका शासन कर रहे थे। भाई शाहबेग- 
सिंह छाहौरके कोतवाल थे उन दिनों । वे अरबी 
और फारसीके बड़े विद्वान थे और साथ ही अपनी 


योग्यता और कार्यकुशलताके कारण हिंदू होते हुए भी 
सूबाके परम विश्वासपात्र भी थे । 


वे मुसल्मानोंके नौकर थे, फिर भी लाहोरके हिंदू 
और सिकव उनका बड़ा सम्मान करते थे | उन्हें भी 

% शुन सागर नागर नर जोऊ । अलप लोभ भल कहइ न कोऊ ॥ # 


अपने धर्मसे प्रेम था । और यही कारण था कि मुसलमान 
मुल्ला और मौलवी मन-ही-मन उनसे जलने भी लगे थे । 
इन्हीं शाहबेगसिंहका एकमात्र पुत्र था--शाहबाजसिंह । 
शरीरका सुन्दर और बुद्धिका मेधावी और साथ-ही-साथ 
हिंदूधर्मका प्रेमी भी । उसकी अवस्था उन दिनों 
१५-१६ वर्षसे अधिक न थी । एक मौलची उसे फारसी 
पढ़ाया करते थे । 
वे मोलत्रो दैनिक ही उससे इस्लामकी प्रशंसा 
करते और साथ ही हिंदू-धर्मको इस्लामसे नीचा 
बताते । आखिर वह उसे कबतक सुनता ? एक दिन वह 
मौलबीसाहबसे मिड़ ही तो पड़ा; किंतु ऐसा करते 
समय वह यह न समझ सका कि इस्लामी शासनमें ऐसा 
करनेका क्या परिणाम हो सकता है। अभी नासमझ 
हीथान! 
x x x x 
मौल्वी शहरके काजियोंके पास पहुँचा और झूठी- 
सच्ची बातें बनाकर उनकी धर्मान्धताको जाग्रत्‌ करनेमें 
सफल हो गया । सूबाके कान भरे गये और शाहबाजसिंह- 
पर इस्लामकी निन्दाका आरोप घोषित कर दिया गया | 
पुत्रके साथ ही पिता भी बंदी बनाकर सूबाके 
सामने उपस्थित किया गया | 
सूबाने न्यायके लिये उन्हें काजियोंके हवाले कर 
दिया | काजी तो पहलेसे ही उनके लिये निर्णय 
किये बेठे थे । घोषणा की गयी---“पिता-पुत्र दोनों 
इस्लामको स्वीकार करें, अन्यथा मौतके घाट उतार 
दिये जायँ ।' 
जिसने भी सुना, सन्नाटेमें रह गया । शाहबेगसिंह-जेसे 
सर्वेप्रिय हाकिमको यह दण्ड और वह भी उनके पुत्रके 
अपराधके नामपर ! सत्रके नेत्रोंसे अश्रु-प्रवाह होने 
शाहबेगसिंह हँस रहे थे । “कितने सौभाग्यशाली 
हैं हम---इसकी हमें कल्पना भी न थी, बेटा !” उन्होंने 


I 
शाहबाजसिंहसे कहा । 'मुसल्मानोंकी नौकरीमें रहते 
इए हमें अपने धर्मकी वेदीपर बलिदान होनेका अबसर 
मिल सकेगा, इसे हम सोच भी केसे सकते थे । किंतु 
प्रमुकी महिमा अपार है; वह जिसे गौरव देना चाहे, 
उसे कौन रोक सकता है ?” 

राहबाजसिंहका भी सुन्दर और गोरा मुखमण्डल धर्म- 
के तेजसे देदीप्यमान हो उठा | 

“डर तो नहीं जाओगे, बेटा ?? पिताने पूछा । 

“नहीं-नहीं पिताजी !' पुत्रने उत्तर दिया । “आपका 
पुत्र होकर मैं मौतसे डर सकता हूँ ? कभी नहीं । 
देखना तो सही, मैं किस प्रकार हँसते इए मौतको गले 
लगाता हूँ |! 

पिताकी आँखें चमक उठीं । मुझे तुमसे ऐसी ही 
आशा थी, बेटा! उन्होंने कहा और पुत्रको अपनी छातीसे 
चिपटा लिया । 

x x x x 

पिता और पुत्रको जेलकी कोठरियोंमें परथक्‌-एथक्‌ 
रक्वा गया | 

मुसलमान शासक कभी पिताके पास जाते और कभी 
पुत्रके पास, उन्हें मुसलमान बन जानेके लिये प्रोत्साहन देने- 
के लिये; किंतु दोनोंसे एक ही उत्तर मिलता-- 
“मुसलमान हो जानेसे मर जाना कहीं उत्तम है |? 

मौलवी साहब भी अपनी दाढ़ीपर हाथ फेरते हुए 
शाहबाजसिंहके पास पहुँचे | 

“बच्चे ! तेरा बाप तो सठिया गया है, न जाने 
उसकी अक्लको क्या हो गया है। मानता ही नहीं । 
लेकिन तू तो समझदार है। अपना यह सोने-जैसा 
जिस्म क्यों बरत्राद करता है, यह मेरी समझमें नहीं 
आता ।' उन्होंने कहा । 

“यह जिस्म कितने दिनका साथी है, मौलवी साहब !” 
शाहबाजसिंहने बड़ी सरल्ताके साथ उत्तर दिया। (आखिर 
एक दिन तो जाना ही है इसे, फिर इसमे प्रेम ही क्या 


कँ बालक कुमारिलकी धमेनिष्ठा # 


अबसर फिर शायद जीवनमै इसे न मिल सके ।' 

मौलवी साहब अपना-सा मुँह लेकर लौट गये । 

x xX xX xX 

शाहबेगसिंह और शाहबाजसिंहका वध किस प्रकार 
किया जाय, इसका निर्णय करनेके लिये किर काजियोंकी 
न्यायाला बैठी | बहुत देर विचार चलते रहनेके 
पश्चात्‌ निर्णय सुना दिया गया, जिसके अनुसार पिता 
और पुत्र चपर चढाये गये | 

सुसत्मान जल्छाद चर्खेको घुमाने लगे । चट-चट 
करके दोनांके शरीरकी हड्डियाँ टूटने लगीं । स्थान- 


स्थानसे शारीरकी खाले फट गयीं और उनसे रक्तकी 
धाराएँ प्रवाहित होने लगीं । 

“अब भी मान जाओ, शाहबेगसिंह | इस्लाम कबूल 
कर लो, तुम्हारी जान बख्शी जा सकती है ।? सूबाने चीख- 
कर कहा; किंतु धर्मके दीवानोने जैसे उसे सुना 
ही नहाँ । 

चर्ल चल रहा था, ऊपरसे कोड़ोंकी मार भी पड़ 
रही थी; किंतु मरनेवालोंके मुखपर अभी भी हँसी ही खेल 
रही थी, मानो उनपर कोई पुष्पोंकी वर्षा कर रहा हो । 

और इसी प्रकार हँसते-हँसते दोनोंमे सदैवके 
लिये अपने नेत्र बंद कर लिये | म० ति» 


बाळ कुमारिलकी धर्मनिष्ठा 


( लेखक-प०श्रीमायादत्तजी पाण्डेय शास्त्री, साहित्याचा) वेदतीर्थ) वेदान्तकेसरी ) 


काशी प्राचीन काले संस्कृतविद्याका केन्द्र रही है । दूर- 
दूरसे भगवती सरखतीके उपासक काशीमें बात्रा विखनाथ- 
की शरण लेने आया करते थे । श्रीयज्ञेश्‍वर भट्ट एवं माता 
चन्द्रगुणाने अपने प्रतिभाशाली पुत्र कुमारिलको उपनयनके 
पश्चात्‌ अध्ययनके लिये काशी भेज दिया । कुमारिलकी 
अबस्था उस समय बारह वर्धकी थी । जब एक दिन वे एक 
राजप्रासादके नीचेसे जा रहे थे, सिरपर बड़ी-सी शिखा, 
छठाठपर भस्मका त्रिपुण्डू, हाथमे पलाशदण्ड, कटिपर 
मेखलामें लगी कौपीन, बगळमें मृगचर्म, पेरोंमे खड़ाऊँ-- 
बड़ा तेजस्री था वह बाल्त्रह्मचारी; राजग्रासादसे 
राजकुमारीने कुमारिलको देखा | उसके मनमै आया कि 
“देशमै बौद्धधर्मके नामपर भ्रष्टाचार बढ़ता जा रहा है । 
अर्व थोड़े ही दिनोंमें ऐसे ब्रह्मचारी नहीं दीखेंगे | कितने 
दुःखकी यह बात है !? राजकुमारीके नेत्रोसे टप-उप आँसू 
गिरने लगे । आँसूकी बूँदें कुमारिलकी पीठपर पड़ी । 
चौंककर उन्होंने ऊपर देखा और बोले-- 

अश्रूणि सुञ्चसि कथं वद वामनेत्रे ।' 


“खुन्द्र राजकुमारी | तुम आँसू क्यों बहा रही हो ?' 
राजकुमारीने उत्तर दिया-- 

'कोऽयोद्धरिष्यति पुनञ्चुवि वेदघमीन ।' 

“आज ऐसा कोन है, जो वैदिक धर्मका उद्धार 
करेगा !' यह सुनकर बड़े दृढ खरमें कुमारिलने 
कहा-- 

एवं हि मा रुदिहि घर्मप्रायणे त्वं 

तवां मोदयिष्यति कुमारिल एष वाणी ॥ 

“धर्मपरायण राजकुमारी | यदि यही बात है तो 
तुम रोओ मत । यह ब्रह्मचारी कुमारिल तुम्हें आनन्दित 
कर देगा ।? 

उस समय बिहारमें तक्षशिला बोद्धधर्मका केन्द्र 
थी । इस महाविद्यालयके स्नातकोंका देशमें सर्वत्र 
सम्मान था । वैदिक धर्मकी प्रतिष्ठाके लिये बौद्धधर्मका 
खण्डन आवश्यक था ओर जबतक किसी धर्मका अध्ययन 
न किया जाय, उसका खण्डन कैले किया जा सकता है । 
कुमारिल काशीसे तक्षशिला आये | उनके-जैसे प्रतिभा- 

# सुमति कुमति सब के उर रहहीं । नाथ पुरान निगम अस कहही ॥ # 


य्प्य्ण्ाणारटार?णार्क्फ्पक्फ्पक्प्प्प्प्प्पसस्स्स्स्स्स्टसय्सस::चचनचनक््न््पप्प्प्प्म्म्ममम्नन्न्क्म 


शाली बालकका कौन-सा विद्यालय स्वागत नहीं करेगा । 
विधिपूर्वक उन्होंने बौद्धधर्म एवं बौद्धदर्शानोंका अध्ययन 
किया | 

अध्ययन पूरा होनेपर कुमारिलने तक्षशिला-विद्यालय- 
के प्रधानाचार्यसे एक दिन ईख़रके अस्तित्व एवं उसके 
कर्मनियन्ता होनेके सम्बन्धमें जिज्ञासा की । प्रधानाचार्यने 
बौद्धदशनके अनुसार इसका खण्डन किया । फलतः 
गुरु-शिष्यमें शात्राथ छिइ गया । विद्यालयमें शाक्षार्थका 
निश्चय सम्भव नहीं था, अतः उस प्रदेशके राजा सुधन्वा- 
की मध्यस्थतामें शास्त्रार्थ निश्चित हो गया । मगधराज 
सुधन्वा सत्यके जिज्ञासु थे । आश्विन शुक्ल दशमी ( विजया- 
दशमी) को राजसमामें शाखनार्थ प्रारम्भ हुआ | एक 
ओर अकेले कुमारिल और दूसरी ओर तक्षशिला-महा- 
विद्यालयके प्रधानाचार्य अपने सहायक श्रमणोंके साथ; 
किंतु विजयकी अघिष्टात्री भगत्रतीकी कृपा तो सदा 
धर्मके विनम्र सेवकको प्राप्त होती है । कुमारिलकी 
अकाव्य युक्तियोंका उत्तर बौद्वाचार्य दे नहीं सके । 

“केवळ तर्कसे धर्मका निश्चय नहीं होता । यदि 
कुमारिल ईशरम बिश्वास करते हैं तो कोई प्रत्यक्ष प्रमाण 
दें ईश्वरके अस्तित्वका ।' शास्त्रार्थने पराजित होनेपर 
श्रमण विद्वानोंने यह हठ पकड़ा । राजा सुधन्वाको 
भी यह बात जँच गयी । निश्चय हुआ कि दोनों पक्ष 


एक ऊँचे पर्वेतके शिखरसे कूदकर अपने सत्यकी 
शक्तिको प्रमाणित करें । राजकर्मचारियोंकी चौकसीमें 
कुमारिल शिखरपर पहुँचे। उन्होंने घोषणा की-- 

वेदाः प्रमाणं भगवान्‌ हि गोत्ता 


सर्वेश ईशो ऽखिलशक्तिशाली । 
अच्छेद्य आत्मामर पव सत्यं 


धर्मस्तु नित्यो विसुखाः पतन्ति ॥ 
“वर्मा रक्षति रक्षितः? कुमारिल कूदे ऊँचे पर्वतके 
शिरसे; किंतु उनको धक्कातक नहीं लगा | धर्म- 
मूर्ति जनार्दनने उनकी रक्षा कर ली । श्रमणोंने इसे 
“मणिमन्त्रोषधि! आदिका चमत्कार कहना प्रारम्म किया; 
किंतु जब उनके कूदनेकी बारी आयी, वे भागने लगे | 
राजा सुधन्वाने वैदिक धर्मके पदोंमें मस्तक झुकाया | 


जिसमें धर्मपर पूरी निष्ठा नहीं, वह धर्मकी सेवा या 
रक्षा नहीं कर सकता । परम धार्मिक कुमारिलके मनमे 
यह बात काँटेकी भाँति चुभती रही कि जिससे 
उन्होंने अध्ययन किया, उसीको शा्नार्थमे पराजित 
करके अपमानित करना पड़ा । गुरुके अपमानका 
प्रायश्चित्त करना निश्चय किया उन्होंने | कैसा था वह 
प्रायश्वित्त--उस धर्मनिष्ठ महाप्राणने प्रयागमें गङ्गाः 
यमुनाके पवित्र संगमपर तुषाम्नि ( भूसीकी धीरे-धीरे 
जळानेवाली आग ) में अपने शरीरको भस्म कर दिया । 


एक अंग्रेज बालकका विश्वास 


ठीवरपुल शहरमें एक बार बरसातकी बड़ी टान 
पड़ी । इसलिये एक दिन नगर-निवासी ईश्वरकी प्रार्थना 
करनेके लिये एक जगह इकट्ठे हुए । इतनेमें एक 
छोट बाळक उनके आगे छत्ता लगाये आया । उसको 
देखकर सत्र लोग हँस पड़े और बोले---“एक बूँद 
जळके लिये तो हम मर रहे हैं और तुझको वर्षाका इतना 
डर लगा कि छत्ता लगाकर आया है?? बालकने गम्मीरता- 


से जवाब दिया--५मैंने सुना है कि आज वर्षाके लिये 
दयामय प्रभुसे प्रार्थना करनेके लिये सत्र लोग यहाँ इकट्ठा 
होनेबाले हैं, इसीरिये मैं छत्ता लगाकर आया हूँ । 
परंतु यहाँ आकर देखता हूँ कि आपलोगोंमेसे एक भी 
आदमी छत्ता लेकर नहीं आया है; तो क्या आप सब 
लोग मनमें यह विश्वास करके आये थे कि प्रार्थनासे 
कुछ भी हासिल होनेत्राला नहीं है ?? 


Eg <ळ 


ॐ प्रभु-विश्वाली राजकन्या # 

विश्वासी विद्यार्थी बालक 


पाठशालामें गुरुजी लड़कोंको बतला रहे थे--- 
“भगवान्‌ सर्वव्यापक हैं | जमीन-आसमान, प्रथ्वी-पाताल, 
जळ-थळ, घर-जंगल, पेइ-पत्थर, रात-दिन, सुबह-शाम -- 
ऐसा कोई भी स्थान और समय नहीं है, जिसमें भगवान्‌ 
न हों | वे बाहर-भीतरकी सत्र बातें समी समय देखते- 
सुनते रहते हैं । उनसे छिपाकर कभी कोई कुछ भी नहीं 
कर सकता |? सुननेवाळे विद्यार्थियोंपर गुरुजीके उपदेश- 
का वड़ा असर पड़ा | विद्यार्थियोमे एक किसानका 
लड़का भी था । पाठशालासे वह जब घर लौटकर आया, 
तब उसके पिताने कहा, “चलो, एक काम करना है |? 
वह पिताके साथ हो लिया । किसान उसे किसी दूसरे 
किसानके खेतमें ले गया और बोला---बेटा ! देख, 
इस समय यहाँ कोई देखता नहीं है | अपनी गायके लिये 
में खेतमेंसे थोडी-सी घास काट लाता हूँ । ज्यादा होगी 
तो बेच लेंगे | तू देखता रह, कोई आ न जाय |! 

ळडका बैठ गया, परंतु सोचने लगा --'क्या पिताजी 


पाला ~ 


इस बातको नहीं जानते कि भगवान्‌ सत्र समय, सत्र 
जगह, सभी बातोंको देखते रहते हैं ?? किसान घास 
काटने लगा | कुछ देर बाद उसने पूछा---'बेडा ! कोई 
देख तो नहीं रहा है ?? अब लड़केको बोलनेका मौका 
मिल गया । उसने कहा---“पिताजी ! आपके और मेरे 
सित्रा यहाँ कोई आदमी तो नहीं है, जो हमारे कामको 
देखे; लेकिन पिताजी ! मेरे गुरुजीने बतलाया था कि 
ऊपर-नीचे, बराहर-भीतर, जल-थलमें भगवान्‌ व्यापक है 
और वह सब समय सबको बातें देखता रहता है । कोई 
कितना भी एकान्तमें करे, उससे छिपाकर किसी 
कामको कर ही नहीं सकता | हमलोग जो यह चोरी करते 
हैं, इसे भी भगवान्‌ तो देखता ही है ।' बच्चेके मुँहमे 
यह बात सुनकर किसान काँप गया । उसके 
हाथसे हँसिया गिर पड़ा और वह काटी हुई घास 
वहीं छोड़कर बच्चेके साथ घर लोट आया | उस दिनसे 
उसने चोरी करना छोइ दिया । 


प्रभु-विश्वासी राजकन्या 


करमान देशकै राजा बड़े भक्त और ईश्चर- 
विश्वासी थे । उनके एक परम भक्तिमती सुन्दरी कन्या 
थी । राजाने निश्चय किया था कि में भगवानूपर परम 
विश्वास रखनेवाली अपनी इस कन्याको उसीके हाथोंमें 
सौंपूँगा, जा सच्चा त्यागी और अडिग प्रमु-विश्वासी 
होगा । राजा खोज करते रहे, परंतु ऐसा पुरुष उन्हें 
नहीं मिला । लड़की बीस सालक्री हो गयी । एक 
दिन राजाको एक प्रसनसुख त्यागी नवयुवक मिला | 
उसके बदनपर कपड़ा नहीं था और उसके पास कोई 
वस्तु नहीं थी । राजाने उसे भगवानूकी मूर्तिके सामने 
वडी भक्तिभावनासे ध्यानमग्न देखा । मन्दिरसे निकलने- 
पर राजाने उससे पूछा---“तुम्हारा घर कहाँ है ?? उसने 


कहा, 'प्रभु जहाँ रकवें |? राजाने पूछा---'तुम्हारे पास 
कोई सामग्री है ?? उसने कहा--५अमुकी कृपा ही मेरी 
सामग्री है ।' राजाने फिर पूछा---'तुम्हार काम कसे 
चलता है ?? उसने कहा--'जसे प्रभु चलते हैं ।! 

उसकी बातोंसे राजाको निश्चय हो गया कि यह 
अवश्य ही प्रभु-विश्वासी और तराग्यवान्‌ है ! मैं अपनी 
धर्मशीला कन्याके लिये जैसा वर खोजता था, आज 
ठीक वसा ही प्रभुने भेज दिया । 

राजाने बहुत आग्रह करके और अपनी कन्याके 
त्याग-वेराग्यकी स्थिति बतलाकर उसे विवाहके लिये राजी 
किया । बड़ी सादगीसे विवाह हो गया | 

राजकन्या अपने पतिके साथ जंगलमें एक पेइके नीचे 

# सुनहु सखा कह कृपा निधाना । जेहि जय होइ सो स्यंदन आना ॥ % 


पहुँची | वहाँ जाकर उसने देखा--बइक्षके एक कोटर- 
में जलके शिकोरेपर एक सूखी रोटीका टुकड़ा रक्खा है। 
राजकन्याने पूछा--“खामिन्‌ ! यह रोटी यहाँ कंसे रखी 
है ?' नवयुवकने कहा--“आज रातको खानेके काममै 
आयेगी, इसलिये कल थोडी-सी रोटी बचाकर रख छोड़ी थी |? 

राजकन्या रोने लगी और निराश होकर अपने नैहर 
जानेको तैयार हो गयी । इसपर नवयुवकने कहा--मैं 
तो पहले ही जानता था कि तू राजमहलतें पली हुई मेरे- 
जैसे दखिके साथ नहीं रह सकेगी ।' 

राजकन्याने कहा--“खामिन्‌ | मैं दरिद्वताके दु: खसे 
उदास होकर नैहर नहीं जा रही हूँ । मुझे तो इसी बात- 
पर रोना आ रहा है कि आपमें प्रभुके प्रति विश्वासकी 
इतनी कमी है कि आपने “कल क्या खायेंगे' इस चिन्तासे 


रोटीका ठुकड़ा बचा घा । मैं अबतक इसीलिये कुँआरी 
रही थी कि मुझे कोई प्रभुका विश्वासी पति मिळे । मेरे पिता- 
ने बडी खोज-बीनके बाद आपको चुना । मैंने समझा कि 
आज मेरी जीवनकी साध पूरी हुई; परंतु मुझे बडा खेद है 
कि आपको तो एक टुकड़े रोटी-जितना भी भगवानूपर 
विश्वास नहीं है ।? 


पत्तीकी बात सुनकर उसको अपने त्यागपर बड़ी लज्जा 
हुई, उसने बड़े संकोचपे कहा---“सचमुच मैंने बड़ा पाप 
किया; बता, इसका क्या प्रायश्चित्त कहूँ १? 

राजकन्याने कहा--'प्रायश्चित्त कुँछ नहीं, या तो मुझे 
रखिये या रोटीके टुकड़ेको रलिये |! नवयुवककी ऑँलें 
खुल गयीं और उसने रोटीका टुकड़ा फेंक दिया | 


विश्वासी बालक रोहिताश्व 


( छेखक--चौधरी श्रीरिवसिंह मछाजी चोयल ) 


राजस्थान राज्यके अन्तर्गत जोधपुर जिलेमें बिलाड़ा 
नामक रक अति प्राचीन कस्त्रा है । इसमें नवदुर्गावतार 
` भगवती आईमाताका एक प्राचीन मन्दिर है। मन्दिरे 
अधिष्ठाता ( मुख्य ) दीवानके नामसे प्रसिद्ध हैं । जिस 
प्रकार उदयपुरके महाराणा एकलिङ्गदेवके दीवान 
कहे जाते हैं, ठीक उसी प्रकार मारवाइकी सीरवी 
जातिके नेता आईमाता अथवा आईजीके दीवान कहलाते 
हैं, जिनकी गादी बिलाड़ामें ही है ओर वे बिलाड़ाके 
दीवान भी कहे जाते हैं। इस दीवान-ंदामें कई वीर, 
सत्यत्रत और भक्त दीवान हो गये हैं, जिनमें दीवान 
रोहिताश्वजी, राजसिंहजी और लक्ष्मगसिंहजी-जैसे 
अद्वितीय प्रभावशाली दीवान विशेष प्रसिद्ध हैं । 
जिस समय विलाडाकी दीवान-गादीपर दीवान कर्मसी- 
जी सुशोभित थे, उसी समय जोधपुर ( मारवाड ) के 
प्रतापी नरेश राव माळदेवजी खर्ग सिधार गये और उनके 
पुत्र राव राम, चन्द्रसेन और उदयसिंहके बीच. राजगद्दीके 


लिये आपसमें लड़ाई होनेसे समस्त मारवाड़में हाहाकार 
मच गया और कई ग्राम सूने हो गये थे । मुगल---जिनको 
राव राम अपनी सहायताके लिये लाया था, बड़ा अत्याचार 
करते थे । इसपे विवश होकर बिलाड़ेके दीवान कर्मसीजी 
बडेर छोड़कर अपने सत्र मनुष्योके साथ गोडवाइकी ओर 
जा रहे थे कि सोजतसे परदेशियोंने आकर धोखेसे उन्हें घेर 
लिया | बड़ा घमासान युद्ध हुआ---जिसमें वीरवर दीवान 
कर्मसीजी संवत्‌ १६३७ बि० सं० आसोज सुरी ११को 
सोजतके पास “धाँगइबास? नामक गाँवमें वीरगतिको 
प्राप्त हुए 

दीवान कर्मसीजीके कुँवर रोहिताश्वजी, जो उस समय 
केबल १० वर्षेके ही थे--सथलाणा नामक गाँबमें सात 
मासतक रहे । वहाँ उन्होंने अपनी इटदेवी भगत्रती आई 
माताकी एक कोठरीएें बैठकर श्रद्धापूर्वक भक्ति करना 
आरम्भ किया और जब मारवाइमें मोटा राजा उदयसिंहजी- 
का शासन हुआ, तब वे राज्यद्वारा बिलाड़ा आकर देबीकी 


नै बालक चरदराज % 

गादीके अधिकारी हुए । दीवान रोहिताश्रजीने बिलाड़ा 
आकर जगदम्बाकी बडी भक्ति की और सर्वत्र उनकी 
प्रत्येक कार्यमे विजय होने लगी । सत्र सीरवी जाति उनकी 
आज्ञमें रहने लगी। अन्य जातियॉँ---यहाँतक कि विधर्मी 
भी बालक दीवान रोहिताश्रके वशकत्ती हो गये | सर्वत्र 
उनकी धाक जमकर यश छा गया | 

कुछ लोग दीवान रोहिताश्वजीकी इस बढ्तीको देखकर 
जलने लगे और जोधपुर जाकर महाराजा उदयसिंहजीके 
कान भरने लगे । फलखरूप महाराजा उदयसिंहजीने 
बालक दीवान रोहिताश्वजीको जोधपुर बुल्वा लिया और 
उनसे कहा कि आपमें ऐसी क्या शक्ति है, जो आप समस्त 
सीरबियोंको अपने वराने किये हुए हैं ? इसपर बालक 
रोहिताश्चने कहा कि मुझमें कुछ शक्ति नहीं है, शक्तिमान्‌ 
तो भगवती आईमाता हैं । 

महाराजा उदयसिंहजीने बालक रोहिताश्न दीवानकी 
परीक्षा लेनेके लिये एक खोड़ा ( लोहेकी साँकल ) तैयार 
करायी । ज्यों ही दीवान रोहिताश्व खो ड़ेके भीतर पैर डालने 
लगे उनके पैर हाथीके पैरोंके समान हो गये और वे खोड़ेमें 
नहीं समा सके । इसपर खोडा बड़े मापका बनवाया तो 
दीवानसाहबके पेर बहुत पतले हो गये | जब महाराजा 
उदयसिंहजीको यह ज्ञात हुआ कि खोडेमे बंद करनेमे 
सफलता नहीं मिलती, तब आज्ञा दी कि दीतानसाहबको 
एक अँचेरी कोठरोमें बंदकर लोहेके मजबूत ताले लगा दो। 
महान्‌ त्यागी एबं भक्त रोहिताश्व कोठरीमें साँकलोंसे जकइ- 
कर बंद कर दिये गये और द्वारपर लोहेके मजबूत बड़े- 
बड़े ताले लगत्रा दिये गये । थोड़ी देर पश्चात्‌ क्या होता है 


कि कोठरीके ताले खुलकर अलग जा पड़ते हैं और द्वार चूर- 
चूर हो जाता है । कोठरीके भीतर भक्त दीवान बाळक 
अपनी इष्टदेवी “आईमाता? की आराधनामें मग्न थे | यह 
चमत्कार देखकर महाराजा उदयसिंहजीने बालक रोहिताश्व- 
को आदरपूर्वक बाहर बुळवाकर अपने कठोर बर्तावके लिये 
दीबानसाहबसे क्षमा मांगी और यह चमत्कार देखकर 
दंग रह गये । 
बालक रोहिताश्वके इस चमत्कारका देवकर महाराजा 
उद्यसिंहजीने १२५ रुपये 'आईमाता” के केशर और 
ऊत्रके लिये भेंट किये और आधा “जोड़! ( घासका ब्रीडा ) 
गायोंके चरनेके लिये मेंट किया | उस समय दीवान रोहिताश्व- 
के यहाँ ३००० गायें थीं | 
दीवान रोडिताश्वने जोधपुरमें बैठे हुए ही भेंट किये 
हुए जोइकी सीमा तय ( निश्चित ) कर ठी और महाराजा 
उदयसिंहनीसे कहा कि पासत्राला राज्य (आप) का 
“जोड? है, उसकी घासपर सिट्रे आयेंगे और मेरेको जो 
मेंट किया है, उस जोइकी घासपर सिङ्गै नहीं आयेंगे। 
यही आपके और मेरे जोड़की सीमा है, नापने ( सीमा 
तय करने ) का कर न कीजिये । 
आगे चलकर सत्यवादी भक्त बालक रोहिताश्वजीकी 
वाणी सत्य हुई | बिलाडे दीचानसाहत्रका जो अभी भी “जोड़” 
है, उसकी घासपर सिट्टे नहीं आते; जिसे ब्रिलाड़ाके 
लोग “बाँडाघास” के नामसे पुकारते हैं । 
लोग इन्हें देवताकी भाँति पूजते हैं । उन्होंने जीते-जी 
- बाणगंगा विछाड़ापर समाधि ली थी । 

बाळक वरदराज 


बाळक वरदराजका नाम तो कुछ और था; परंतु 
मंदबुद्धि होनेके कारण इनके सहपाठी इन्हें बरधराज (बेलों- 
का राजा) कहा करते थे । इनकी स्मरणशक्ति इतनी दुर्बल 
शी कि जितने दिनोमें एक बड़े घड़ेभर सत्त खाकर 


ये समाप्त कर पाते थे, उतने दिनोंमें केवळ एक 
सूत्र इनको कण्ठस्थ होता था। जत्र ये पाँच बर्षके 
थे, तभी पढ़नेके लिये गुरुजीके पास आये थे । दस बर्ष 
बीत जानेपर भी जबये मर्ज ही बने रहे, तब अन्तमें एक 

दिन गुरुजीने निराश होकर कहा--'बेटा वरदराज ! मैंने 


पूरा प्रयत्न कर लिया; परंतु तुम्हारे भाग्यमें विद्या नहीं 
जान पड़ती । तुम पढ़ाई छोड़कर धर जाओ और कोई 
दूसरा काम करो |? 
ब्राह्मणके बालकको विद्या नहीं आयेगी, यह बात उन 
दिनों साधारण नहीं थी | यह तो ब्राह्मणलमे गिर जाने-जैसी 
बात थी । गुरुदेवकी बातसे बरदराजको इतना दु:ख हुआ 
कि उन्होंने त्रिद्याहीन जीवनसे मर जाना श्रेष्ठ समझा | 
कुएँमें कूदकर प्राण-त्याग करनेके विचारसे वे एक कुएँके 
पास गये । उन्होंने देखा कि कुरँके ऊपरका जो पत्थर है, 
उसपर जल खींचनेकी रस्सीकी रगड़के चिह्न बन गये हैं । 
वरदराजने सोचा--'जब इतने कठोर पत्थरपर कोमल 
रस्सीके बार-बार रगइनेसे चिह्न बन जाता है, तब परिश्रम 
करनेसे क्या मुझे विद्या नहीं आयेगी ?? वे आत्महत्या 
करनेका विचार छोड़कर गुरुदेवके पास लोट आये | कुछ 
दिन और अपने पास ग्वकर शिक्षा देनेके लिये गुरुदेवसे 
उन्होंने प्रार्थना की | 
वरदराजने अत्र मन लगाकर पढ़ना प्रारम्भ किया | 
उनकी छगन इतनी तीत्र थी कि अपने शरीरतकका भी 
उन्हें ध्यान नहीं रहा । सायंकाल जब वे भोजन करनेत्रेठे, 
तब भोजन करते समय भी उनकी दृष्टि व्याकरणके पन्ने- 
पर ही थी और वे उसीको स्मरण करनेका प्रयत्न कर रहे 


— Dies 


बालक हेनरी 


हेनरी डेविड थॉरोका बाल्य-जीबन अत्यन्त सरस और 
मनोमोहक है । अमेरिके मचस्टस प्रदेशके कानकार्डमें 
१२ जुलाई सन्‌ १८१७ ई०को ये पैदा हुए थे । इनके 
बाल्यक्काळका अधिकांश प्रकृतिके सौन्दर्यसे परिपूर्ण 
कानकार्डके चरागाहों, हरे-भरे खेतों, जंगलों और 
मेदानोंमे ही ब्रीता था | बालक थॉरोने प्रकृति, पशु-पक्षियों 
और वन्य जन्तृआँसे बहुत कुळ सीग्वा था । कुछ बडे 


ओ सौरज धीरज तेहि रथ चाका । सत्य सील दढ्‌ ध्वजा पताका ॥ % 


थे । उनका हाथ थालीके बदले पास पडी राखपर पड 
गया और उसी राखको भोजन समझकर वे उठा-उठाकर 
खाने लगे | पढ्नेम उनका इतना ध्यान था कि मुखमे 
भोजन जा रहा है या भस्म, इसका उन्हें कुछ पता ही 
नहीं लगा | 

जत्र कोई किसी भी काममें पूरी एकाग्रतासे, सच्चे 
हृदयसे ळग जाता है, तब उसके देवता उसपर अवश्य प्रसन्न 
हो जाते हैं । उस कार्यमें अवश्य उसे सफलता मिळ जाती 
है । वरदराजकी पढ़नेम इतनी एकाग्रता देश्वकर विद्याकी 
अधिष्टात्री देवी सरखती प्रसन्न हो गयीं । उन्होंने प्रकट 
होकर दर्शन दिया। उनके आशीर्वादसे वरदराज व्याकरण 
तथा सभी शाख्रोंके महान्‌ विद्वान्‌ हो गये | 

पाणिनीय व्याकरण पढ़नेमें बहुत श्रम होता है, 
वरदराजको इसका अनुभव था । उन्होंने आरम्भमें 
विद्यार्थियोंको व्याकरण पढ़नेम सरलता हो, इस विचारसे 
“छघुसिद्धान्तकौमुदी’की रचना की | पाणिनीय व्याकरण- 
का संक्षिप्त सारांश इस ग्रन्थमें है । 

वरदराजकी घटनासे संस्कृतमे एक लोकोक्ति प्रचलित 
हो गयी, जिसकी हिँदीम भी पयके रूपमे बहुत प्रसिद्धि 
है | वाळकोंके लिये यह लोकोक्ति स्मरण रखनेयोग्य है । 

करत करत अभ्यासके जडमति होत सुजान । 

रसरी आवत जात ते सिलपर परत निसान ॥ 


डेविड थॉरो 

होनेपर ये अपनी माताकी गायोंको सबेरेसे शामतक इसी 
रमणीय स्थानमें चराया करते थे | इनका प्रकृतिप्रेम धीरे- 
धीरे बढ़ता गया | जिस समय ये निर्जन वनों और धासके 
मैदानमै अरुणोदयंकालमें गायोंको लेकर घरसे बाहर 
निकलते थे, इनकी आत्मा प्रकृतिके सम और मधुर 
संगीतपर थिएक उठती थी । प्रकृतिसे बाळक थॉरोने सीखा 
कि अपनी जीविका चलानेके लिये अपने हाथमे काम 


% बालक भारतेन्दु हरिश्चन्द्र * 

करना बडे सम्मानकी बात है । इन्होंने सदा कठिन श्रम 
करके अपना जीवन-निर्वाह किया । कितना संयमित और 
तपःपूर्ण था इनका बाल्य-जीवन और निस्सन्देह भावी 
जीवनमें भी ये इसी तरह संयमी और तपखी रहे । 
इनकी शिक्षा-दीक्षा जोन्सवेरी नामक एक प्रसिद्ध 
कविकी देख-रेखमें हुई थी । बालक थॉरोके लिये साहित्य 
एक प्रिय विषय बन गया। इन्होंने लब्धप्रतिष्ठ साहित्यकार 
टामस कारछाइर आदिके साहित्यसे बहुत कुछ सीखा 
था । लैटिन और यूनानी भाषामे भी पूर्ण दक्षता प्राप्त 
की । युवक थॉरोको महात्मा इमरसनका सम्पर्क लाभ 
हुआ । उनके ऋषिकल्प जीवनसे वे बहुत प्रभावित हुए 


और आत्माके प्रति इनकी जिज्ञासा बढ्ने लगी । दर्शन 
उनके लिये एक रुचिकर विषय हो गया । वैषयिक सुर्खो- 
का त्याग इनका खभाव बन गया । भोग-पदार्थ युवक 
थॉरोको अपनी ओर आक्ृष्ट नहीं कर सके । इनका कहना 
था कि एकान्तसे बढ़कर मनुष्यका कोई दूसरा सुहृद्‌ है 
ही नहीं और जीवनपर्यन्त वे एकान्तकी पवित्र गोदमें 
विश्राम करते रहे । ये परम मेधावी, महान्‌ तपखी और 
निःस्पृह बालक थे । छोटे-छोटे बच्चोंके बीचमें रहना 
और उनकी प्रसन्नताकी बातें करना , उनके लिये खाभाविक 
आनन्दका कारण था । श्रीभगवद्रीतासे इनका बड़ा प्रेम 
था | इनका बाल्य-जीवन स्पर्धाकी वस्तु है | रा० 


मेधावी बाळक ईश्वरचन्द 


एक सौ वर्षके लगभग हुए, बंगालके मेदनीपुर नामक 
स्थानसे एक सज्जन अपने पुत्रके साथ कलकत्तेके लिये 
चले । सड़कपर पहुँचनेपर बाळकने एक पत्थर देखकर 
पितासे पूछा---“इसपर क्या लिखा है १? 

पिताने बताया--“यह दूरी बतानेवाला पत्थर है। 
अग्रेजी अङ्कोमें इसपर १९ लिखा है; क्योंकि कलकत्ता 
यहाँसे १९ मील दूर है ।' 


प्रत्येक मीळपर मीलकी सूचना देनेत्राला वह पत्थर 
मिलता गया और बालक ईश्वरचन्द उसे ध्यानसे देखकर 
अंग्रेजी अङ्कोको सीखता गया । कलकत्ता पहुँचनेके 
पहले ही बालकने अंग्रेजीके पूरे अङ्क सीख लिये थे | 

अपनी योग्यता तथा प्रतिभाके कारण ईश्वरचन्द बहुत 
प्रसिद्ध हो गये हैं और उनकी “विद्यासागर? उपाधि उनके 
उपयुक्त ही है । ये बडे ही मातृभक्त और दयाळ थे । 

बालक भारतेन्दु हरिश्चन्द्र 


बालक हरिरचन्द्रका जन्म माद्र मासकी शुक्र पञ्चमी- 
को संवत्‌ १९०७ वि० में काशीके सुप्रसिद्ध नगरसेठ 
ख़नामधन्य श्रीगिरिधरदासजीके यहाँ हुआ था । बाळक 
हरिङ्चन्द्रका पालन-पोषण बड़े उचित ढंगसे हुआ । 
उनके पिता गोपाळचन्द्र- उपनाम गिरिधरदास, त्रजभाषा- 
के एक बहुत अच्छे कवि थे और उनके निवासस्थानपर 
नित्यप्रति काशीके विख्यात कवियोंकी मण्डलीका 
समागम होता था । इस साहित्यिक वातावरणका बालक 
हरिश्चन्द्रके मानसिक और चारित्रिक बिकासपर बड़ा 


प्रभाव पड़ा। परिवारके लोग पुष्िमार्गपर चलनेवाले 
वैष्णव थे, अतएव बालक हरिश्चन्द्र भी श्रीराधाकृष्णकी 
प्रेमभक्तिमे पग गये । वे कदके कुछ लंबे और एकहरे 
शरीरके थे । न कृश थे, न मोटे थे । शरीरका 
गठन सुन्दर और सुडौल था। आँखोमें मोहिनी ज्योति 
थी । धुँघराली लें कानोंपर लहराती रहती थीं। ललाट 
उन्नत था । वे मधुरमाषी और शिट थे । उनका रँगीला 
स्वभाव लोगोंको मुग्ध कर देता था | 

जब वे केवल तीन सालके शिशु थे, तभी उनको 

श्रीवक्ठभसम्प्रदायके सिद्धान्तके अनुसार कंठी दे दी गयी 
थी | जब वे पाँच सालके थे, उनकी माताने गोलोककी 
यात्रा की । पिताकी देख-रेखमें पालन-पोषण होने लगा | 
छोटी अवस्थामै ही वे पढ्ने बैठ गये थे । उनकी प्रतिभा 
विलक्षण थी । परीक्षानें कमी असफल नहीं हुए । ग्यारह- 
बारह सालकी ही अवस्थामै संस्कृतका इतना ज्ञान हो 
गया था कि बात-की-बातमें कठिन-पे-कठिन समस्याकी 
पूर्ति कर दिया करते थे । 
बाळक हरिश्चन्द्र बडे चञ्चल थे, पेड़ोंकी डालियोंपर 
चढ़कर एकसे दूसरीपर कूदा करते थे । चलती हुई धोड़ा- 
गाडीपर दौड़कर चढ़ जाते और कूद पड़ते थे, पर यह 
सब कुछ वे दूसरोंसे स्नेह पानेकी दष्टिसे करते थे । वे 
बड़े सीघे-सादे स्वभावके थे, दूसरे बालकोंसे व्यर्थ 
“कमी नहीं झगड़ते थे । 
उनका बचपन बड़े सुखमें बीता | उनके बाल्यकाल- 
से सम्बद्ध अनेक चमत्कारपूर्ण घटनाएँ कही-सुनी जाती 
हैं । उनके पिता कथामृत नामक काव्यकी रचना कर 
रहे थे । पिताको कविता कहते देखकर पाँच सालके 
हरिङ्चन्द्रने कहा कि “मैं भी कविता बनाऊँगा और तक्षण 
ही लिखकर दे दिया एक दोहा--- 
छे ब्योरा ठाढ़े भये श्री अनिरूद्ध सुजान । 
बानासुरके सैन को हनन छगे भगवान ॥ 
वे आश्चर्यचकित होकर हरिङ्चन्द्रकी काव्य-प्रतिमाकी 
सराहना करने लगे । एक बार मित्र और कबिमण्डलीभे वे 
अपने पिताके साथ बैठे थे । 'कच्छपकथामृत'के एक सोरठे- 
"कहन चहत जस चारु, कछु कछुवा भगवान को! 
पर विचार हो रहा था। किसी मित्रने “कछुवा 


* बल बिबेक दम पर हित घोरे । छमा कृपा समता रजु जोरे ॥ # 

भगवान्‌? का अर्थ कच्छप भगवान्‌ लगाया । बालक 
हरिश्चन्द्रने गम्भीरतापूर्वक निवेदन किया कि मैं 
भी अर्थ छगाऊँ और इतना कहनेके बाद ही 'कछुक 


` छुवा भगवान्‌ को?--का यह आशय बताया कि “पिता- 


जी ! आप उन भगवानूका यश वर्णन करना चाहते हैं 
जिनको आपने कुछ-कुछ छू लिया है ।? कवि-मण्डली तो 
ठहाका मारकर हँस पड़ी, पर श्रीगिरिधरदासके नयनाँसे 
अश्रुकी धारा उमड़ पड़ी, वे गद्गद हो गये और ऐसे 
संस्कारी पुत्रको हृदयसे लगाकर अपने सौमाग्यकी 
सराहना करने लगे । 

काशीनरेश श्रीईश्वरीनारायणसिंहजी हरिशचन्द्रके बाल- 
मित्रोमेसे एक थे । एक बार 'जानकीमङ्गछ? नाटक 
खेळनेका निश्चय हुआ । लक्ष्मणका अभिनय करनेवाला 
बाळक अस्वस्थ हो गया, संवाद लंबा था | नाटक स्थगित 
होनेहीवाला था कि हरिश्चन्द्र आ गये और उन्होंने एक 
ही घंटेमें सारा संवाद कण्ठ कर लिया । नाटक सफल 
होकर ही रहा । इस घटनासे पता चलता है कि उनकी 
स्मरण-शक्ति कितनी अच्छी थी । 

माता-पिताका सम्पर्क-सुख उन्हें अधिक न मिल 
सका । जब वे नो सालके थे, उनके पिता भी चल 
बसे । हरिश्चन्द्र ईश्वर और धर्ममें बड़ी आस्था रखते 
थे | श्रीकृष्णकी वे सखा-भात्रसे उपासना करते थे। 
बचपनमें ही श्रीकृष्णके प्रति इतना प्रगाढ अनुराग हो 
जाना उनकी जन्मजात भगतरद्भक्तिका परिचायक है । 
तीर्थयात्रा करनेमें उनकी विशेष रुचि थी । ग्यारह वर्षकी 
ही अवस्थासे वे जगन्नाथपुरी, अयोध्या आदिकी यात्रा 
करने ळग गये । निःसन्देह वे भागवत बालक थे | रा० 

शूर करते हैं, कायर बके हैं 
खूर समर करनी करहि कहि न जनाबहि आपु | 


बिद्यमान 


रन पाइ रिपु कायर कथहि प्रतापु ॥ 


शूरवीर तो युद्धमें करनी ( झूरवीरताका कार्य ) करते हैं, कहकर अपनेको नहीं जनाते | शत्रुको युद्धम 
उपस्थित पाकर कायर ही अपने प्रतापक्री डींग मारा करते हैं । 


—— a 


क RT मत नम कमाल सक मा 

( जन्म १८८७ ई०--मृत्यु १९२० ई० ) 
( ठेखक--्डो ० श्रीलक्ष्मीनारायणजी टंडन (प्रेमी? एम्‌० ए०, साहित्य-रत्न, एन्‌० डी० ) 


श्रीरामानुजमूका जन्म २२ दिसम्बर सन्‌ १८८७ 
$० को मद्रासप्रान्तके इरोद नामके एक छोटे गाँव 
हुआ । उनके पिता एक साधारण परिवारके निर्धन ब्राह्मण 
थे और मुनीमी करके अपना पेट पालते थे | पाँच वर्षकी 
आयुने वे ग्रामकी पाठशालामें पढ्ने बैठे । दस वर्षकी 
आयुमे कुम्भकोणम्‌ हाई-स्कूलमें पढ़कर सन्‌ १ ८९८ में 
प्राइमरी परीक्षामे वे सर्वोच उत्तीर्ण हुए । 

“होनहार ब्रिरवानके होत चीकने पात” के अनुसार 
इन्हें बाल्यावस्थासे ही गणितसे अत्यन्त प्रेम था | यह 
बाळक सदा अपनी ज्ञान-पिपासाकी झान्तिमें लगा 
रहता । तीसरी कक्षामें पढ़ते हुए ही इन्होंने बीजगणित 
आदिका इंटरमीडियेट कक्षाओंका पाठ्य-क्रम समाप्त कर 
दिया था तथा चौथी कक्षामै बी०ए० के त्रिकोणमितिके 
कठिन प्रश्‍न । उस समय वे केवल बारह वर्षके थे । 
उन्होंने बी० ए०के एक छात्रसे लोनी साहन्रकी सुप्रसिद्धि 
त्रिकोणमितिकी पुस्तक बहुत हठ करके प्राप्त की; 
क्योंकि पहले उस छात्रने इनकी बात हँसकर टाल दी 
थी | १२ वर्षकी आयुमें त्रिकोणमिति सारी हल कर 
देना इनकी अलौकिक प्रतिभाका उदाहरण है । पाँचवीं 
कक्षामें इन्होंने 'ज्या! और “को ज्या? का बिस्तार कर 
डाला | यह जानकर अत्यन्त आश्चर्य होता है कि इन 
ऐतिहासिक बालकको आयळर नामक विद्वानूका नामतक 
ज्ञात न था, जो कि गणितके ऐसे वित्रयोंमें सर्वप्रथम 
अनुसन्धान करनेके कारण यूरोपके गणितत्ञोंमें अमर हो 
गया है | आयळरके सिद्वान्तोंको बतानेवाला न इन्हें कोई गुरु 
ही मिला था न किसी प्रन्थसे सहायता ही | १३ वर्षकी 
आयुमें इनका किया हुआ कार्य सर्वथा मौलिक तथा 
स््रतःप्ररित था । इस छोटी आयुमें इन्होंने गणित- 

सम्बन्धी जो कार्य कर लिया था, बह बड़े-बड़े गणिताचायों- 


की सम्पूर्ण आयुकी मौलिक खोजोंसे किसी प्रकार कम 
महत्त्तका नहीं था | 

१७ वर्षकी आयुमे इन्होंने सरकारी छात्रवृत्ति प्राप्त 
करते हुए १९०३ ६० में मैट्टीकुलेशनकी परीक्षा पास 
की, पर इंटरमीडियेट कक्षामै वार्षिक परीक्षामें अंग्रेजीमें 
अनुत्तीर्ग हो जानेसे इनकी छात्रबृत्ति बंद हो गयी और निर्धन 
छात्रकी पढाईका यहीं अन्त हो गया | अपना पूर्ण समय और 
ज्ञान गणितकी ओर ही लगानेसे इन्हें अंग्रेजी या अन्य विषयों- 
के पढ़नेका समय ही न मिलता था और नरुचि ही थी। 

बिना किसी गुरुकी सहायता या सहायक ग्रन्थोंको 
प्राप्त किये ही ईश्वरप्रदत्त प्रेरणासे वह एक प्रकारसे पूर्ण 
मौलिक कार्य करते थे । सच्ची लगन, प्रतिभा और 
अध्यवसायके आगे कुछ भी असम्भव नहीं है । यह 
अत्यन्त विस्मयकी बात है, इन्हें कोई भी प्रसिद्ध गणितकी 
पुस्तके देखनेकी नहीं मिळी थीं | जो भी यदा-कदा 
कोई गणितकी पुस्तक इन्हें देखनेको मिल जाती थी, यह 
उसीपर संतोष करते थे । हाँ, एक पुस्तक,कारकी सिनोप्सिस 
इन्हें इनके मित्रने कुम्मकोणम्‌ कालेजके पुस्तकालयसे ला 
दी थी । यह पुस्तक इनकी प्रतिभा तथा प्राकृतिक 
शक्तियोंको जगानेमें बहुत सहायक सिद्ध हुई । पद्यपि 
यह पुस्तक बहुत उच्चकोटिकी नहीं है । 

श्रीरामानुजम्‌ नामगिरि देवीके बड़े भक्त थे । कहते 
हैं कि देवीजीकी कृपासे ही यह गणितके असाधारण 
गवेषणाएँ करने में सफळ हुए । इनक़ा जन्म भी श्रीदेवीजीकी 
आराधनाके फल-स्वरूप हुआ था । विवाहके कई वर्ष 
व्यतीत हो जानेपर भी जब इनकी माताके कोई संतान 
नहीं हुई, तब इनके नानाने नामक्कल प्राममें जाकर 
नामगिरि देवीकी शरण ली । उनकी भक्तिसे प्रसन्न होकर 
देवीजीके वरदान-स्वरूप श्रीरामानुजम्‌ अपनी माताके 
गर्भमें आये | जिन प्रश्नोंको यह जाग्रत्‌-अबस्थामे हळ 

७ ईस भजनु सारथी सुजाना । बिरति चर्म संतोष कृपाना ॥ % 


नहीं कर पाते थे, उन्हें यह खप्नावस्थामें स्वतः हूल 
कर लेते थे । इसे यह देवीजीकी कृपा कहते थे। 
बाल्यावस्थामें इन्हें इनके अध्यापकगण सनकी 
समझते थे । प्रायः महान्‌ पुरुषोंको साधारण बुद्धिके 
लोग ऐसे ही झक्की समझते हैं | इन महान्‌ आत्माओंकी 
महत्ता और प्रतिभाका ज्ञान तो उनकी अन्तिम अवस्था 
या मरणोपरान्त ही होता है । तीसरी और चौथी कक्षामें 
पढ्नेवाला जब यह विद्यार्थी अपने अध्यापकों तथा 
सहपाठियोसे गणितके कठिन प्रश्नों, नक्षत्र तथा पृथ्वीकी 
परिधि आदिके बिषयमें पूछता, तब इन असाधारण 
प्रश्नोंका ठीकसे उन्तर सहपाठी तो क्या अध्यापक भी 
नहीं जानते थे । एक बार एक अध्यापक तीसरी कक्षामै 
बता रहा था कि किसी संख्याको उसी. संख्यासे भाग 
दिया जाय तो भजनफल एक होता है । इन्होंने पूछा 
कि क्या झून्यके मम्चन्धमे भी यही नियम लागू होता 
` है ? बेचारे अध्यापक खयं नहीं जानते थे कि शून्यको 
यदि शून्यसे भाग दिया जाय तो भजनफल एक नहीं, 
बरं अपरिमित अथवा अनिर्दिष्ट ( Indeterminate ) 
होता है । अतः अध्यापकका इन्हें झक्री समझना 
स्वाभाविक ही था । 

पढ़ाई तो अर्थाभावसे समाप्त ही हो गयी । अत; घर- 
पर रहकर ये गणितके अध्ययनमें लवलीन हो गये । 
पर पेटकी समस्या विकट थी । विवाह भी इनका हो 
चुका था । कुछ हितैषियोंकी सहायतासे यह युवक 
ट्यूशन तथा साधारण करकी आदि करके पेट पालनेपर 
विवश हुआ; किंतु इनका अध्ययन, खोज तथा ज्ञान 
दिनादिन बढ़ता ही गया । 

२३ वर्षकी छोटी अवस्थामे, जब विवश होकर 
उन्हें घर छोड़कर नौकरीके लिये भटकना पड़ रहा था, उस 
समय उनकी जेत्रकी नोटबुकोमें गणितकी वह महत्त्वपूर्ण 
खोजें थीं, जिन्हें यूरोपके महान्‌ गणितन्ञोंको निकाळनेमें 
सैकडों वर्ष लगे थे और तब भी पूर्ण सफलता नहीं मिली थी । 

श्री बी० रामाखामी अय्यर डिप्टी कलेक्टर, भूतपूव 
गणित-प्रोफेसर श्रीपी० बी० दोषु अय्यर, नैलौरके कलक्टर 
दीवान बहादुर श्री आर० रामचन्द्र राव आदि उनके 
हितैषी थे । पहले तो श्रीरावने उनका भार अपने ऊपर 
ले लिया, किंतु अन्तमै उस आत्म-सम्मान-प्रिय नवयुवकको 
उन्होंने ३०) मासिककी मद्रास पोर्ट ट्रस्टकी नौकरी 
दिला दी । श्रीरावने एक स्थानपर इनके लिये लिखा 
है--'एक नाटा, तंदुरुस्त, मैलेसे कपड़े पहने हुए, 
चमकीली आँखोंबाला युवक मेरे सामने उपस्थित हो 
गया । यही युवक श्रीनिवास रामानुजम्‌ थे । युवककी 
सूरतसे ही गरीबी टपक रही थी । एक मोटी-सी कापी वह 
बगलमे दबाये हुए था और गणितके अध्ययनके लिये 
कुम्मकोणमूसे मद्रास भाग आया था । धन और यशका 
भूखा न था । चाहता था कि उसके गणितके अध्ययनमें 
कोई बाधा नपड़े। कोई उसके भोजन-वख्नका प्रबन्ध कर 
दे और वह निश्चिन्त होकर अपना अध्ययन जारी रखे |? 
हाय रे भारतवर्ष ! यदि यूरोप या अमेरिकामें यह 
पैदा हुआ होता तो ३३ वर्षकी कच्ची आयुमें इसे क्षयसे 
न मरना पड़ता । श्रीनेहरूजीने अपनी पुस्तक 'हिंदुस्तानकी 
कहानी? में कितने मार्मिक झब्दोंमें लिखा है-- 
“रामानुजमुका अल्पकालिक जीवन और मृत्यु भारतकी 
आंजकी दशाका प्रतीक है । हमारे करोड़ों लोगोंमे 
कितने हैं, जिन्हें थोड़ी-सी शिक्षा भी प्राप्त है, कितने हैं 
जिन्हें पेटमर भोजन मिल जाता है--और उन लोगोंके 
पास भी, जिन्हें कुछ रिक्षा प्राप्त हो जाती है, दफ्तरमें 
कर्की करनेके अतिरिक्त कोई चारा नहीं होता । अगर 
इन्हें, जीवनमें अबसर मिले और इन्हें भोजन तथा दूसरी 
सुविधाएँ प्राप्त हो जायँ, इनके लिये शिक्षा तथा उन्नति- 
का मार्ग खुळ जाय, तो इन करोडोंमेसे कितने हैं जो किं 
बड़े वैज्ञानिक, शिक्षक, लेखक और कलाकार नहीं 
बन सकते हैं. और इस प्रकार एक नवीन भारत और | 
नवीन संसारके निर्माणमे सहायक नहीं हो सकते ।'. 

ऐसे असाधारण बालककी संक्षिप्त जीवनी जान लेना 
हमारा धर्म है । सरकारी वेध-शालाओंके डाइरेक्टर-जनरळ 
डॉ० जी० टी० वाकरकी सहायतासे इन्हें दो वर्षको 
७५) मासिककी छात्रबृत्ति मिली । इसके बाद ये जीवन- 
पर्यन्त गणितकी गवेष्णामे ही लगे रहे । 
ट्रिनिटी कालेजके फेलो डॉ० जी ० एच० हार्डी आपकी 
गणित-सम्बन्धी खोजोंसे प्रभावित होकर उन्हें इंगलैंड 
बुलाना चाहते थे, पर अन्धविश्वासी परिवार इन्हें ससुद्र- 
यात्राकी अनुमति नहीं दे रहा था । रामानुजम्‌की दशा- 
का पता उनके श्रीहार्डको लिखे पत्रसे लगता है-- 
“अपने दिमागको ठीक बनाये रखनेके लिये मुझे भोजनकी 
भी आवश्यकता है और मैं पहले उसी विषयको सोचता 
हूँ ।? कैम्त्रिजके गणित-प्रोफेसर नेबिलने जो एक पत्र 
लिखकर मद्रास-विश्वत्रिद्यालयते इन्हें छात्रबृत्ति तथा 
इंगलैंड जानेकी अनुमति दिलायी, उसका कुछ अंश यह 
है- -“रामानुजमको गहन अन्धकारसे निकालकर विश्व- 
ब्यापी प्रसिद्धि प्रदान करनेके लिये मद्रास नगर और विश्व- 
विद्यालयको सदैव उचित गर्व करनेका अच्छा मौका मिलेगा |! 
यदि अंग्रेजोंने इस विश्व-त्रिख्यात युवकको न पहचाना 
होता तो गणित-संसारकी कितनी भारी हानि होती । 
प्रो० हाडी तथा अन्य अंग्रेज गणितज्ञोका आपके 
गणित-सम्बन्धी ज्ञानसे प्रभावित होना स्वाभाविक ही 
था । रामानुजमने जिस विधिते अपने परिणामोंको 
स्थापित किया था, वह विधि अति सूक्ष्म तथा मौलिक 
थी । उनके सभी स्थापित सूत्र प्राय: निर्दोष थे । 
उच्च कोटिके तो वे थे ही । उनके विद्वत्तापूणे लेखोंने 
गणित-संसारको इनकी ओर आकर्षित किया । 
प्रसिद्ध अंग्रेज वैज्ञानिक जूलियस हक्सलेने कहा है कि 
'बह इस शताब्दीका सबसे बड़ा गणितज्ञ है |? कहते हैं 
भारतकी मैथिमेटिकल सोसाइटीकी प्रसिद्ध पत्रिकामें 
उन्होंने छगमग ६० प्रश्न किये थे और लगभग २० 
प्रश्न अभीतक हल नहीं हो पाये हैं | यह थी उनकी 
विलक्षणतापूणे प्रतिमा । 


७४९ 


अनेक कठिनाइयोंके बाद १९१४ ई०में आप 
इंगलैंड गये | अपनी भारतीय वेश-भूषा, आचार- 
व्यवहार, भोजन तथा बब्नोंमें उन्होंने कोई परित्रतन 
नहीं किया | अत्यधिक परिश्रम, पौष्टिक पदार्थोका 
अमाव तथा इंगलैंडकी जलवायु आपके क्षयरोगसे 
१९१७ ६० में पीडित होनेका कारण हुई । १९१४ 
६० में जर्मन-युद्ध छिइ जानेके कारण भी आपको 
अध्ययन-सम्बन्धी अनेक अखुविधाएँ. हुई । भारत लौटना 
भी आपका सम्भव न था | इंगलैंडके अच्छे अस्पतालोंमें 
आपका इलाज होता रहा और हितैषियों तथा डाक्टरोंके 
मना करनेपर भी आपकी गणित-सम्बन्धी गत्रेषणाओंका क्रम 
वैसा ही रहा । १९१८ ई०में आपका स्त्रास्थ्य कुछ 
ठीक हुआ । इसी वर्ष केवल ३० वर्षकी अल्पायुमें 
आप रायल सोसाइटीके फेलो बनाये गये | यह सम्मान 
प्राप्त करनेवाले आप प्रथम भारतीय थे । 

स्वास्थ्यकी ओरसे उपेक्षा तथा क्षय-सा भयंकर 
रोग । यह सत्य है कि उनके अनुसन्धान-कार्यमें इस 
रोगने बहुत बाधा डाली, किंतु जितना वे कर सकते 
थे, उससे अधिक ही वे करते थे | २० माच १९१९ 
ई० को आप भारत पहुँचे । निरन्तर अनुरोधपर भी 
आपने अध्ययन-कार्य नहीँ रोका । अस्पतालोंकी मृत्यु- 
झाय्याप ही उनका ०८८ Theta Functions 
पर सब्र काम पूरा हुआ था । डॉ० हार्डीने मद्रास- 


विश्वविद्यालयको लिखा था--“रामानुजम्‌ इतने बड़े 


गणितज्ञ होकर भारत लौटेंगे, जितना आजतक कोई 
भारतीय नहीं हुआ । मुझे आशा है भारत इन्हें अपनी 
अमूल्य सम्पत्ति समझकर उचित सम्मान करेगा |! 
२६ अप्रेल १९२० को चेतपुर ग्राममें आपका खर्गवास 
हुआ । मृत्युके चार दिन पहलेतक उनका अनुसन्धान 
चलता रहा और मृत्युके कुछ क्षण पूर्वतक कोई विकार 
उनकी मानसिक वृत्तियोंमं नहीं उत्पन्न हुआ था | 
इनकी प्रतिभा कितनी विलक्षण थी, इसका अनुमान 
इसीसे लगाया जा सकता है कि जिन कठिन प्रश्नोंके हल 


१७५० 


* दान परसु बुधि सक्ति प्रचंडा । बर विग्यान कठिन कोवंडा ॥ % 


So 


करनेमें गणित घंटों लगा देते, उन्हें ये चुटकी बजाते कर देते 
थे । इनकी गणना-शक्ति तथा स्मरणशक्ति भी अलौकिक 
थी | प्रो० हार्डीने इनके सम्त्रन्धमे एक जगह लिखा है-- 
“मैने आजतक श्रीरामानुजम्‌-सरीला कोई गणितज्ञ 
नहीं देखा । मैं आपकी तुलना आयलर और जैकेनीसे ही 
कर सकता हूँ । अङ्कां और संख्याओऑंसे आपकी 
गहरी दोस्ती थी |' तथा “एक सफल व्यक्ति--पर 
उनको अपनी सफलताका ज्ञान नहीं ।' हनुमानूजीकी 
भाँति उनके लिये भी आवश्यकता थी कि उन्हें उनकी 
महत्ता और सफलताका ज्ञान कराया जाता | 
अपने अन्तरज्ञानसे ही वे बडे-बंडे मौलिक परिमाणों- 
को बिना प्रमाणके ही हल कर देते थे | ऐसा वह किस 
प्रकार कर पाते हैं--इसे विद्वान्‌ आजतक नहीं समझ सके; 
किंतु श्रीरामानुजमका विश्वास था कि नामगिरि देवीकी 
कृपासे ही यह हो सकता है । 
संख्याओंकी मीमांसा Theory of Numbers 
सम्बन्धी उनकी खोजें अधिकतर हुई हैं । अनेक नये 
सिद्धान्तांको उन्होंने जन्म दिया तथा उन्नत बनाया | 
लगभग ४००० ब्रिना प्रमाण किये हुए ही आपके नियम 
हैं, जो लिपिबद्ध हैं | 


ज~ 


उनके सारे मौलिक लेख पुस्तकाकार सन्‌ १९२७ 
० में कैम्ब्रिससे प्रकाशित हुए । 


वे खभावके शान्त) सरल, माता-पिताके अपूर्व भक्त, 
धर्म-भीरु, विनयी, निरभिमान तथा आस्तिक थे । आपकी 
उदारताका आमास आपके मनद्रास-विश्वविद्यालयको लिखे 
एक पत्रसे मिळता है--'मुझे ऐसा अनुभव होता है कि 
भारत लौटनेके पश्चात्‌ सब धन, जो मुझे मिलना चाहिये 
मेरी आवश्यकताओंसे कहीं अधिक होगा । मैं आशा 
करता हूँ कि इंगछैँडमें मेरा व्यय तथा ५० पौंड वार्षिक 
मेरे माता-पिताको देनेके पश्चात्‌ मेरे आवश्यक खर्चमें 
जो शेष बचे, वह किसी शिक्षाकार्यमें विशेषत: स्कूलमे 
दरिद्र बालकोंकी फीस घटाने और पुस्तकोंका प्रबन्ध 
करनेमें ब्यय कर दिया जाय |! 


श्रीरामानुजम्‌ संसारकी उन थोड़ी विभूतियोंमेंसे थे 
जो दरिद्र-परितारमें जन्म लेकर भी अपनी प्रतिमाके बलसे 
गणित-संसारमें सदाको अपना नाम अमर कर गये । 
इतिहासमें किसी बालक गणितज्ञका इनके पूर्व हमें नाम 
नहीं मिलता | इतने कम समयमै उन्होंने जो असाधारण 
सफलता प्राप्त को, वह वास्तवमें महान्‌ है । 


—— he 


संसारकी सबसे चतुर बालिका 


( लेखक- लाला संतरामजी बी० ए० ) 


हमारे यहाँ गुरुकी बड़ी महिमा है । सद्गुरुका 
मिलना मनुष्यके लिये बडे सौमाग्यकी बात है | सदू- 
` गुरुकी कृपासे मूढ़ मनुष्य भी पण्डित बन जाता है | इतना 
ही नहीं, इस भतरसागरको तरनेके लिये सद्गुरु ही एक 
जहाज है | लोग कहते हैं कि बीजका गुण प्रधान रहता 
है; परंतु 'सदूगुरुकी सत्सङ्गति’ उसे भी बदल सकती 
है । आगे लिवा वृत्तान्त हमारे इस कथनकी सत्यताका 
प्रमाण है । 
अमेरिकाका संयुक्तराज्य एक उन्नतिशील देश है । 


वह बड़े-बड़े विद्वानों, विचारकों और आविष्कारकोंकी 
जन्मभूमि है । वहाँके विद्याव्यसनी लोग अपने ज्ञानकी 
उन्नतिके लिये नित्य नये-नये प्रयोग किया करते हैं । 
इसी अमेरिका देशमे अध्यापक हेनरी ओलरिच नामके 
एक शिक्षाशाख्री हैं । आपने एक छोटी बालिकाको ऐसे 
उत्तम ढंगसे शिक्षा दी है कि बह इस ` समय संसारका 
सत्रसे चतुर बालिका है । उस बच्चीकी सिक्षा-सम्बन्धी 
योग्यताओंको देखकर आश्चर्यचकित रह जाना पड़ता 
है । इतिहासमें इतनी छोटी अत्रस्थाकी और इसके समान 


# संसारकी सबसे चतुर बालिका * 

चतुर किसी दूसरी लडकीका पता नहीं चलता । 


इस बालिकाका नाम वायोला रोजेलिया ओलरिच 
है । संयुक्तराज्योके आईओवा राज्यके अन्तर्गत सिटी 
आवडस मोइन्समें इसका जन्म हुआ था । आठ मास 
चार दिनका वय होनेपर अध्यापक हेनरी ओळरिच और 
उनको पत्नीने उसे अपनी धर्मपुत्री बना लिया | उस समय 
अध्यापक महाशय आईओवाके लेकसिटी नामक नगर 
सार्वजनिक स्कूलोंके अधिष्ठाता थे | वे आप ही घरपर 
उसे शिक्षा देते थे । 


धर्मपुत्री बनानेका प्रधान कारण 


बालिकाको धर्मपुत्री बनानेका प्रधान कारण यह था 
कि वे व्यावहारिकरूपसे शिक्षाकी एक नवीन पद्भतिकी 
परीक्षा करना चाहते थे । जितनी रिक्षा-पद्धतियाँ उस 
समय प्रचलित थीं, उन सबसे वे इस पद्धतिको उत्तम 
समझते थे । स्थूलरूपसे वह पद्धति इस प्रकार है । 


बच्चेका चुनाव केसे किया गया 


कोई विशेष बच्चा चुननेका उद्योग नहीं किया गया । 
इसके विपरीत वे कोई साधारण-सा बचा चाहते थे | वे 
केवळ शारीरिक स्तास्थ्यको ही महत्त्व देते थे; परंतु 
बचेके माता-पिताके खास्थ्यके संम्बन्में भी उन्हें बहुत 
कम ज्ञान था । 

वायोलाकी दिनांकनी ( रोजनामचा ) 

जितनी सात्रधानीसे अध्यापक महाशय वायोलाकी 
दैनिक प्रगतिका इतिहास रखते हैं, उससे अधिक 
सावधानीके साथ आजतक कदाचित्‌ किसी दूसरे बालक- 
का इतिहास नहीं रक्खा गया । इसलिये बालिकाके 
सम्बन्धमें जो बातें आगे लिली गयी हैं, वे यों ही अटकल- 
पच्चू अनुमानसे नहीं लिख दी गयीं, वरं बे उतनी ही 
ठीक हैं जितनी कि कोई नियमपूर्वक सात्रधानीसे लिखी 
हुई चीज हो सकती है । 


शारीरिक विशेषता 
दत्तक बनाते समय वायोलाकी शारीरिक दशा बहुत 
संतोषजनक न थी । वह पीले रंगकी गोरी-सी बच्ची 
थी । उसका मुँह थोड़ा-सा टेढ़ा और मुखमण्डलकी 
दाहिनी ओर ब्रायींसे यथेष्ट अधिक फूली हुई थी । ये 
दोष शीघ्र ही घटकर लुप्त होने लगे । उसके गालोंका 
रंग गुलाबी और चेहरा सुडौल हो गया | वायोलाका 
वजन और डील औसत दर्जेका है । अब तीन वर्ष साढे 
तीन मासकी आयुमें उसका तौल ३० पौंड ८ औंस, 
और कद ३ फुटसे कुछ ऊँचा है । दत्तक बनानेके समय, 
१० मास पहले, उसका तौल १४ पौंड ८ औंस 
था । इस समय उसके नेत्र चमकीले, केश सुनहरे, 
चेहरा सुन्दर और व्यक्तित्व चित्ताकर्षक है । 
पहला आचरण 
जब अध्यापक महाशय वायोडाको पहले-पहल अपने 
घर लाये, तब वह एक रोती रहनेवाळी लड़की थी | 
अध्यापक महाइायने उसे शीघ्र ही सादेसे खिलौनेके साथ 
अपने आप फशेपर खेलना सिखाना आरम्भ किया | उसे 
यह इतना भाया कि वह गोदीमें अधिक उठाया जाना 
पसंद न करती थी । इस प्रकार उसने बहुत पहले अपने- 
को आप ही बहलाना सीख लिया । यह बात बडी ही 
बहुमूल्य है और बच्चे, बूढ़े सभीको पूरी तरहसे आनी 
चाहिये । इस प्रकार उसके साथ प्रेमका ब्यवहार होने 
और उसे काममें लगाये रखनेसे उसका रोती रहनेका 
खभाव शीघ्र ही कम हो गया और उसकी प्रकृति निरन्तर 
सुशील और आनन्दमयी होती गयी । 
खान-पान | 
वायोलाको जितना वह चाहे सदा उतना खा लेने 
दिया जाता रहा है । बड़े भोजनोंके बीचके अन्तरमें जब 
भी उसे भूख लगती है, वह बराबर खाती रही है । एक 
वर्ष और छ: मासकी आयुमें उसे अपना जलपान रखने- 

+ अमल अचल मन जोन समाना । सम जम नियम सिलीमुख नाना ॥ % 


के लिये एक छोटी-सी आलमारी दे दी गयी थी । उसमें 
उसके लिये रोटी और अन्य खाद्य पदार्थ रख दिये जाते 
हैं । जब भोजनोंके बीचके अन्तरमें बह कुछ खाना चाहती 
है, तब बह उसका द्वार खोलकर जितना चाहती है 
उसमेसे निकालकर खा लेती है | जब वह खा चुकती 
है, तब सदा ध्यानपूर्वक आलमारीका द्वार बंद करके खेलने 
चली जाती है । यह अभ्यास खास्थ्यवर्धक क्षुधा उत्पन 
करनेके लिये ही लाभदायक नहीं, वरं इससे सुन्यवस्था- 
की भी अच्छी शिक्षा मिलती है । 
सोना 
वायोला जबसे अध्यापक महाशयके यहाँ आयी है, 
सदा आप ही जाकर अकेली सो जाती है । पहले कुछ 
मास वह दिनमें दो बार सोया करती थी । सुलानेके 
लिये उसे कभी पालनेमें डालकर झुलाया, सुलाया या 
गोदीमें उठाकर घुमाया या थपकाया नहीं गया । बच्चे- 
को बहुत-सी निर्विन्न एवं सुखदायक निद्रा चाहिये | जो 
बच्चा आप उठ-्रैठ और चल-फिर नहीं सकता, उसे, 
ज्यों ही वह जागे, उठा लेना चाहिये | उसे सहायताके 
लिये रोनेपर कभी विवश नहीं करना चाहिये । इस 
प्रकार रोनेपर विवश करनेसे वह शीघ्र ही रोता रहने- 
बाला बच्चा बन जाता है | 


खास्थ्यकी दशा 

अचानक जुकाम और खसरा आदिको छोड्कर 
बालिकाका खास्थ्य सदा अच्छा रहा है । जिस दिनसे 
वह अध्यापक महाशयके पास आयी है, उस दिनसे वह 
निरन्तर तगड़ी होती जा रही है | 

उसके साथ केसा व्यवहार होता है ! 

अध्यापक महाशय बायोलाके साथ सदा अतीव दया 
और सुशीलताका बर्ताव करते रहे हैं । उसे उन्होंने कमी 
ऊँचा या कठोर शब्द नहीं कहा । सच पूछे तो, प्रत्येक 
“बुरा लड़का? और प्रत्येक “बुरी लड़की? इसलिये बुरी 


बन गयी है, क्योंकि लोग व्यर्थ उनके काममें हस्तक्षेप 
करते हैं । पुराने ढरेके लोगोंका मत है कि जो माता- 
पिता और अध्यापक अपने बच्चों और शिष्योंपर दण्ड- 
प्रहार नहीं करते, वे उन्हें बिगाड़ देते हैं; परंतु आधुनिक 
विज्ञान और व्यवहार-बुद्धि यह कहने लगी है कि 'छड़ी- 
को नष्ट कर देनेसे ही बच्चा रिष्ट बन सकता है |? 


' निःसन्देह बुद्धि, दया और खतन्त्रता ही ऐसी चीज है 


जो वास्तवमें संसारका सुधार एवं संशोधन कर सकती है। 
विधि 

वायोलाने अपना सारा ज्ञान खेळके रूपमे प्राप्त किया 
है । उसने अपने जीवनमै कभी किसी पाठका “अध्ययन! 
नहीं किया । उसे कभी पुस्तक लेनेके लिये नहीं कहा 
गया । उसका सारा जीवन एक रुचिर क्रीडा-सा रहा 
है । अध्यापक महाशयने एक बहुत ही मनोहर रिक्षा- 
सम्बन्धी यन्त्रका आविष्कार एवं निर्माण किया । इसके 
साथ बालिकामें ज्ञान-प्राप्तिके लिये रुचि उत्पन्न हो गयी । 
इस यन्त्रके साथ परिवेष्टित कर देनेके बाद बालिकाको 
इस बातकी पूर्ण तन्त्रता दे दी जाती है कि वह क्या 
और कब सीखे । इस विकल्पमें निर्णेता सदा वही रही 
है, अध्यापक महाशय नहीं | वे केवल इतना ही करते 
रहे हैं कि जिस दिशामें वे चाहते थे कि वह उन्नति करे, 
उसके सीखनेमें वे उसकी रुचि तथा उत्साह बढ़ा देते थे । 

वायोलाने पढ़ना कैसे सीखा ? 

कुछ तो अपनेको बहलानेके उद्देश्यसे, कुछ पुस्तकोंके 
लिये रुचि उत्पन्न करनेके लिये और कुछ पुस्तकोंको 
उठाना और रखना सीलनेके विचारसे बायोलाको उसकी 
पहली पुस्तक तेरह मासकी आयुमें दी गयी । इसके 
बाद शीघ्र ही वे उसका ध्यान चित्रोंमें चित्रित वस्तुओंकी 
ओर खींचने लगे और उनके सम्बन्धमें उन्होंने उसको 
कई मनोरञ्जक बातें सुनायाँ । थोड़े ही दिनोमें बह इन 
सरळ अभ्यासोंमें बहुत रुचि लेने लगी । वह शीघ्र ही 
पाठ लेनेके लिये अपनी पुस्तक बार-बार उनके पास लाने 


{ 


# संसारकी सबसे चतुर बालिका * 

लगी | जिस समय उन्होंने उसे यह पुस्तक दी, उसी 
समय उन्होंने बैठनेके कमरेमें एक सुभीतेके स्थानपर एक 
छोटा-सा सुन्दर शेल्फ या पुस्तकाधार भी लगा दिया 
और उसे कह दिया कि यह शेल्फ तुम्हारी नयी पुस्तक- 
के लिये, जिस समय तुम उसका उपयोग नहीं कर रही 
होगी, एक बहुत अच्छे पुस्तकालयका काम देगा । उसने 
पुस्तकको उसपर रखनेका पाठ बहुत आसानीसे सीख 
लिया | सुव्यवस्थाकी रिक्षामें यह एक महत्त्वपूर्ण पाठ था । 

अपनी पहली पुस्तकके साथ वह दो मासतक खेलती 
रही । इसके बाद वह उठाकर रख दी गयी और एक 
दूसरे प्रकारकी फर्स्ट रीडर या प्रथम पुस्तक उसे दी 
गयी । इसका भी उसने उसी प्रकार दो मासतक उपयोग 
किया । वह इन पुस्तकोंके साथ बहुत खेली---कदाचित्‌ 
दोसे तीन घंटेतक रोज खेळती थी । पहली पुस्तकका 
अगला भाग काफी फट गया है, दूसरी केवळ दो 
स्थानोंमें ही फटी हुई है | इन सरल अभ्यासोंने छोटी 
अवस्थामें ही चित्रों और पुस्तकोंके लिये दिलचस्पी उत्पन्न 
कर दी, पर्यवेक्षणके लिये रुचि जाग्रत्‌ कर दी, 
सावधानता एवं स्मृतिको विकसित कर दिया, मनोयोग- 
` को पुष्ट किया, उसके शब्दभाण्डारको बहुत बढ़ा 
दिया ओर सुव्यवस्था एवं सौन्दर्यका सम्मान करना सिखला 
दिया । वास्तत्रमे उन्होंने बहुत-सी मानसिक शक्तियोंके 
विकासका आरम्भ कर दिया | 

सत्रह मासकी आयुर्मे वह प्रत्येक अक्षरकी एक 
ध्वनि बता सकती थी। तब उसने छोटे-छोटे वाक्य पढ़ना 
सीखा, जिनको वह शीघ्र ही बोलना सीख चुकी थी । 
उन्होंने इन वाक्योंको कार्डोपर छाप दिया और उसने 
उनको वाक्यविधि ( सेटेस मेथड ) से पढ़ना सीखा । तब 
वे शब्दविधि ( वर्ड मेथड ) का भी प्रयोग करने लगे | 
इस प्रकार उन्होंने सभी विधियोंका मनोहर ढंगसे प्रयोग 


किया--कमी वे एकको काममें छाते थे और कमी 
दूसरीको । 


दो वर्ष और ग्यारह मासकी आयुमें बायोला अंग्रेजी 
भाषामें किसी भी पाठ्य विषयको देखते ही प्रभावोत्पादक 
उच्चारणके साथ पढ़ सकती थी । अभी बह पूरे तीन 
वर्षकी भी न हुई थी कि वह जर्मन भाषा भी बड़ी 
उत्तम रीतिसे पढ़ लेती थी । तीन वर्ष और दो मासकी 
आयुमें बह्‌ अंग्रेजी, जर्मन और फ्रेंच पढ़ती थी । स्कूली 
रीडरोंकी बाल्डविन पुस्तकमालामें पहळीसे लेकर छठीतक, 
कदाचित्‌ एक भी ऐसा शब्द नहीं, जिसे वह देखते ही 
जल्दीसे नहीं पढ़ सकती । 

जर्मन और फ्रेंच उसने एकमात्र वाक्यविधिसे ही 
पढ़ना सीखा । वाक्यविचारका एक मान ( यूनिट ) 
है । हम वाक्योके ही संकेतोंमें विचार करते हैं, शब्दों 
या प्रारम्भिक ध्वनियोंमें नहीं । इसी कारणसे छोटे बच्चो- 
के लिये वाक्यविधि ही सबसे अधिक सुगम और 
चित्ताकर्षक है, राब्दविधि नहीं । यह कहीं उत्तम पाठ 
उत्पन्न करती है । नये वाक्य सीखनेके स्थानमें बच्चेको . 
ऐसे वाक्य पढ़ने सीखने चाहिये, जिनको वह प्रतिदिन 
वार्तालापं शीप्रतासे बोलता है । इस ढंगसे पढ़ना सुख- 
कर, सुरम्य और सुगम हो जाता है । 

संख्याएँ ओर रंग 

बीस मासकी आयुमें बायोला सभी अङ्क पढ़ 
सकती और नौ रंग--सफेद, काळा और त्रिपार्ख काँच- 
में दिखायी देनेवाले सूर्यके प्रकाशके सात रंग पहचान 
सकती थी । अध्यापक महारायने उसे अङ्क सिखानेके 
लिये सुन्दर फलोंपर बड़े-बड़े अङ्क लिखकर दीवारपर 
लटका दिये । जिस तखतीपर जो अङ्क लिखा था, 
उसके अनुरूप उतने ही चमकीले पिन .भी उसमें 
लगा दिये गये थे । रंगोंका ज्ञान करानेके लिये फलकों- 
पर रंगीन फीते बाँधकर उनको अङ्कोके फलकोंके 
सदृश दीवारपर लटकाया गया था । जब कभी बच्चे 
या अध्यापक महाशयका जी उन फलकोंके साथ खेलने- 
को करता या, तब अङ्क या रंगका नाम लेकर उसे मँगाया 

# कंबच अभेद विप्र शुरं पूजा । पहि सम बिजय उपाय न दूजा ॥ # 


जाता था । बची जाकर उसी फलकको ले आती थी 
जिसे बह समझती थी कि अध्यापक महारायने मँगाया 
है । उन्होंने पहले दो फलकोंके साथ आरम्भ किया 
और फिर वे क्रमशः इनकी संख्याको बढ़ाते गये । 
बाईस मासकी आयुमे वह १०० तक सारी संख्याएँ 
पढ़ सकती थी । तीन वर्ष साढ़े तीन मासकी आयुमें 
वह पञ्मोतककी राशियाँ पढ़ना सीख गयी । वह इस 
अत्रस्थामें कई हलके रंगों ( रोड और टिंट) को भी खूब 
पहचानती है । 
डाइंग 
जब बह्‌ एक वर्ष और नौ मासकी थी, तब वह 
निम्नल्लेखितकको काली पट्टी या पेन्सिलके साथ कागज- 
पर खडी रेखा, आडी रेखा, तिरछी रेखा, क्रास, सीढ़ी 
और वृत्त खींच सकती थी--तबसे उसने और भी अनेक 
चीजें खींचनी सीख ली हैं । तीन वर्ष साढे तीन 
मासकी आयुमें, वह अनुरोध करनेपर, समतल 
रेखागणित ( प्लेन ज्यामिटरी ) में प्रयुक्त होनेवाली प्रत्येक 
प्रकारकी लकीर, सब प्रकारके त्रिभुज, गोला, वर्ग और 
त्रिमुजाकार छेदित घनक्षेत्र ( प्रिज्म ), सुंडाकार स्तम्भ 
( पिरामिड ), शंकु और उनके खंड, पेड़ोंके पत्ते 
और इसी प्रकारकी अन्य अनेक चीजें खींच लेती 
थी । ड्राइंग सिखानेके लिये अध्यापक महारायने पहले 
उसे काली पट्टीपर सीधी लकीरें खींचना सिखाया और 
उनकी स्थिति सभझायी, फिर धीरे-धीरे त्रिमुज, वक्ररेखा 
इत्यादि. अधिक असरल चीजें सिखायीं । 
`  रेखागणित-सम्बन्धी आकृतियाँ 
बायोलाने आकृतियाँ बहुत शीघ्र सीख लीं । बह 
अभी एक वर्ष और नौ मासकी भी नहीं हुई थी कि 
चौतीस आकृतियोंमेसे प्रत्येकका नाम बता सकती और 
उठाकर ला सकती थी । पहले-पहल केवळ तीन ही 
आकृतियाँ---वर्ग, वृत्त और त्रिमुज--उसके सामने 
रक्खी गयी थीं। जब वह. इनको सीख गयी, तब 


क्रमशः उनमें और आकृतियाँ बढ़ा दी गयीं । 
राष्ट्रिय पताकाएँ 

एक वर्ष और नौ मासकी आयुमें वायोळा पचीस 
राष्ट्रोके झंडोंको जानती थी । सत्र झंडे एक पंक्तिमें 
लगा देनेपर वह जिसका भी नाम लो उसे पकड लेती 
थी | इन सब अभ्यासोंमें पहले थोडेसे आरम्भ करके 
धीरे-धीरे संख्या बढ़ायी जाती थी । उसकी शिक्षामें 
किसी पाठके लिये कोई विशेष समय नियत नहीं था, 
वरं सदा जैसा जी चाहता था, वैसा कर लिया जाता 
था | पाठकोंको यह बात भूल न जानी चाहिये कि 
बायोलाकी सारी शिक्षा खेलमात्र थी । इन सब शिक्षा- 
सम्बन्धी विषयोंमें उसे सदा खतन्त्रता प्राप्त थी । 


भूगोलमें उसने पहले अमेरिकाके संयुक्तराज्योके 
प्रदेशों तथा स्टेटोंका स्थान निर्देश करना और तत्पश्चात्‌ 
उनके नाम सीखे । इस प्रयोजनके लिये जिस 
मानचित्रका उपयोग किया गया, उसमें नाम न थे । 
एक वर्ष और नौ मासकी आयुमें वह किसी भी प्रदेश 
और स्टेट और उनकी राजघानियोंको संकेतसे बता 
सकती थी । इस रीतिप्ते वह शोध्र ही संसारके सभी 
देशों और उनकी राजधानियोंका स्थान निर्देश करना 
और उनके नाम बताना सीख गयी | तब उसने 
महासागरों, झीलों, पर्वेतो, नदियों और अन्तरीप आदिके 
नाम पढ़ना और उनका स्थान-निर्देश करना सीखा । 
तीन वर्ष साढ़े तीन मासकी आयुमें बह फ्राईस 
ज्योग्राफीसमें दिये हुए प्रायः प्रत्येक नामको पढ़ सकती, 
और बंद पुस्तक उसके हाथमें दे देनेपर, कोई भी 
प्रसिद्ध भौगोलिक नाम एवं स्थान, उसे खोलकर कुछ 
ही सेकंडोंमें निकाल देती थी । 

प्रसिद्ध व्यक्तियोंके चित्र 

एक वर्ष और दस मासकी आयुमें वायोला अच्छी 

और बुरी--प्रत्येक प्रकारकी विचारधाराको दिखलानेवाळे 


* संसारकी सबसे चतुर बालिक्रा ४ 

एक सोसे अधिक श्री-पुरुषोके चित्रोको जानती थी। 
उसे शीघ्र ही इन चित्रोके साथ खेलनेका शौक हो गया 
और उसने थोडे ही समयमें उनको पहचानना 
सीख लिया । 

ये चित्र एक गत्तेकी बनी हुई चौखटमे खुले तार- 
पर रक्खे गये थे। तब बच्चेसे कहा जाता था कि उनमेंसे 
अमुक उठा लाओ | पहले पाठमें केवल दो ही चित्रो- 
का उपयोग किया गया | तब जितनी जल्दी वह उन्हें 
पहचानना सीखती गयी, उतनी ही जल्दी उनकी संख्या 
बढ़ा दी जाती रही । 

बीज ओर पत्ते 

वायोला अभी पूरे एक वर्ष और ग्यारह मासकी 
नहीं हुई थी कि वह विभिन्न जातिके बत्तीस बीजों 
और पच्चीस प्रकारके पेड़ोंके पत्तोंको जानती और उनके 
नाम बता सकती थी । बीज छोटी-छोटी बोतलोंमें बंद 
करके एक साफ-सुथरी संदूकचीमे इस ढंगसे रक्खे हुए थे 
कि उन सबपर एक साथ दृष्टि पड़ सकती थी । पत्ते 
एक बड़ी पुस्तकमें दबा कर ख्खे गये थे । 


शरीर-शास्त्र और शरीर-व्यवच्छेद विद्या 


एक वर्ष और ग्यारह मासकी आयुमें वह नर- 
कङ्कालकी प्रायः प्रत्येक अस्थि और शरीरकी सभी 
इन्द्रियोंका निर्देश कर सकती थी । उसने पहले जाँबकी 
हड्डीका, फिर भुजाकी हड्डीका नाम लेना और स्थान- 
निर्देश करना सीखा | तीन वर्ष और साढ़े तीन मासकी 
आयुमें वह नरकङ्कालकी समी अस्थियोंके नाम पढ़ 
सकती और प्रायः उन सत्रका स्थान-निर्देश कर सकती 
थी | वह शरीरके बाह्य अङ्गोके नाम बन्ना सकती, पढ़ 
सकती और उनका स्थान-निर्देशा कर सकती थी । 

रेखाएँ ओर कोण 

जब वायोला ' एक वर्ष और ग्यारह मासकी थी, तब 

वह रेखागणितमे ' प्रयुक्त होनेवाली बाईस प्रकारकी 


रेखाओं और कोणोंको जानती और देखते ही उनके 
नाम बता देती थी । ये रेखाएँ और कोण एक साधारण 
लिफाफेके आकारके कार्डोपर खींचे गये थे । उसने 
उनकी पहचान और नाम उसी प्रकार सीख लिये, जिस 
प्रकार उसने चित्रों आदिके नाम सीखे थे | 
संयुक्त राज्योंकी मुद्राएँ 

तेईस मासकी आयुमें वह अमेरिकाके संयुक्त राज्यों- 
के सभी सिक्कोंका नाम बता सकती और उनको 
पहचान सकती थी । उसे इनका ज्ञान सिक्कोंको एक 
उथली रकाबीमें रखकर कराया गया। पेनी और निकलपे 
आरम्भ करके ज्यो-ज्यो वह सीखती गयी, क्रमशः अधिक 
मूल्यके सिक्के रक्खे गये । कभी उसे कोई सिक्का 
उठाकर देनेको कहा जाता था और कभी कोई सिक्का 
उठाकर उससे उसका नाम पूछा जाता था । इस रीतिसे 
उसने एकको दूसरेसे पहचानना तथा नाम बताना और 
पर्यवेक्षण तथा वार्तालाप करना सीख लिया । जीवनके 
व्यावहारिक कामोंमें ये सब बातें बड़ी ही उपयोगी हैं । 

परीक्षा 

एक वर्ष ग्यारह मास और पचीस दिनकी आयुमें 
वायोलाने निष्पक्ष परीक्षकोंकी एक समिति ( कुमारी 
वर्ना लम्पकिन और कुमारी मार्था केम्बल, जो कि दोनों 
लेक सिटी, आईओवाके सार्वजनिक स्कूलोंकी सुयोग्य 
और सफल अध्यापिकाएँ हैं )के सामने परीक्षा पास की। 

समितिने माळूम किया कि यदि चित्रों या खयं 
वस्तुआंको उसके सामने लाया जाय तो वह २५०० 
संज्ञा(. जानती है । उन्होंने यह भी कूता है कि वह 
कम-से-कम ५०० संज्ञाएँ और भी जानती है, जिनके 
चित्र या वस्तुएँ वे उसके सामने उपस्थित नहीं कर 
सकी । इससे उस आयुमें उसकी जानी हुई संज्ञाओंकी 
संख्या ३००० हो जाती है । एक सम्मान्य प्रौढ़ 
मनुष्य अपनी दैनन्दिन बातचीतमें इस संख्यासे कहीं 
कम पदोंका उपयोग करता है । 

* सखा धर्ममय असर रथ जाके । जीतन कहं न कतहुँ रिपु ताके ॥ * 


यह परीक्षा दो सर्वथा भिन्न-भिन्न रीतियोंसे की गयी 
थी । पहली रीतिमें बहुसंख्यक वस्तुएँ या उनके चित्र 
वायोलाके सामने रक्खे गये | तब एक-एकका नाम 
लेकर उसे उसको लानेके लिये अनुरोध किया गया । 
दूसरी रीतिमें कोई बस्तु या उसका चित्र उसे दिखला- 
कर उससे उसका नाम पूछा गया | लगभग आधा 
समय पिछली रीतिका उपयोग किया गया, यद्यपि वह 
सूचीके प्रायः सभी नामोंका उच्चारण भलीमाँति कर 
सकती थी । 

विराम-चिह्न 

दो वर्षकी आयुमें उसे बाईस विराम चिट्वोका ज्ञान 
था । वे कार्डोपर खींच दिये गये थे और उनको उसने 
चित्र आदिकी तरह ही सीख लिया था । पाठक देखेंगे 
कि बायोलाकी सारी शिक्षा व्यावहारिक ज्ञानके रूपमें 
ही हुई । इससे पूर्व कि बाळक सोच-समझकर पढ़ 
“सके और शुद्ध रीतिसे लिख सके, उसके लिये इस 
ज्ञानका प्राप्त करना बहुत आवश्यक होता है | 

वर्ण-संयोग 

जब वायोला पढ़ने लगी, तब उसके थोड़े ही काल 
उपरान्त उसने वणोंके नाम सीखना और सुगम झाब्दोंके 
हिज्जे करना भी आरम्भ कर दिया । ये शब्द कार्डोपर 
मोटे अक्षरोमें छापे गये थे । ये कार्ड मनोहर तख्तियोके 
एक तलपर बनी हुई नाळीमें खिसक कर जा सकते थे | 
ये तख्तियाँ दीवारपर लटकायी हुई थीं और इनमें 
चिळगोजे भरे हुए थे | जब वायोला कोई चिलगोजा 
लेना चाहती थी, तब उसे एक तरती, जिसपर एक 
विशेष शब्द लिखा रहता था, लानेके लिये कहा जाता 
था । (अध्यापक महाशयने इन तख्तियोंका नाम 
चिलगोजोंकी बोतलें रख छोड़ा था | ) यदि वह ठीक 


शब्दवाली तख्ती छाती थी, वह पहले देखकर, फिर 


स्मृतिसे और बहुधा ध्वनिसे भी उसके हिज्जे कर लेती 
थी । इसी रीतिसे वह शीघ्र ही और सुखपूर्वक हिज्जे 


करना सीख गयी, यहाँतक कि तीन वर्षकी आयुमें वह 
शब्दोंकी एक लंबी सूचीके हिज्जे कर लेती थी । उनमें- 
से अनेक शब्द बहुत कठिन भी थे यथा-- 
Vinegar, sugar, insect, viola, busy, 
Rosalia, February, 
Olerich, American, Nebrasta, 
Pompeii, Mediterranean इत्यादि | 


फूलका विश्लेषण 

वह फूलोंको बहुत चाहती है । उनको तोड़कर 
उनके भागोंको जुदा-जुदा करनेमें उसे आनन्द आता 
है । यूमनकृत बाँटनीमें दिये हुए सभी वनस्पतिशाख्र- 
सम्बन्धी नामोंको बह देखते ही पढ़ सकती है । 
अध्यापक महाशयने अनेक बार दर्शकोंके हाथमे यह 
वनस्पतिशास्र ( बॉटनी ) और स्टीलरचित प्राणिशाख्न 
( जूऑलोजी ) देकर कहा है कि जो सजन इन दोनों 
पुस्तकोंमेंसे एक भी शब्द ऐसा निकाल देंगे, जिसे 
देखते ही वायोला उसका उच्चारण न कर सके, उन्हे 
एक सुन्दर पुस्तक पारितोषिकमें दी जायगी । आजतक | 
कोई भी व्यक्ति ऐसा शब्द नहीं निकाल सका । 

लिखना 

लिखनेका अभ्यास करनेके पहले वायोला सुगमता- 
पूर्वक हस्तलेख पढ़ सकती थी । लिखने और ड्राइंगका 
अभ्यास उसने पहले ब्ठेकबोर्डपर ही आरम्भ किया। 
पहला वर्ण जो उसने लिखना सीखा, वह छोटी (1) 
थी । इसके बाद उसने €, प, ६, ), 7, 9, इत्यादि 
सीखे । 0' पहला बड़ा ( केपिटल ) वर्ण था, जो 
इसने सबसे पहले बनाना सोखा । तीन वर्ष साढे तीन 
मासकी आयुमें वह शब्द और संख्याएँ बडी शीघ्रता से 
लिखने लगी, लिखनेके अभ्यासोंको मनोरञ्जक बनानेके 
लिये अध्यापक महाशय बहुधा बीच-बीचमें मनोहर 
आलेल्य भी बना देते थे । 

टाइपराइटिंग 
तीन वर्ष और बारह दिनकी आयुमें उसे पहले-पहल 


Mamma, biscuit, 


Council, 


Des 


> 


SAD ४2>.. 


~ 

स्मिथ प्रीमियर टाइपराइटर मिला और इसके दो दिन 
बाद उसे इसका पहला पाठ दिया गया । थोडे ही 
दिनोंमें वह मशीनमें कागज रखना, कैरेजको चलाना, 
कागज चढ़ाना और दोनों हाथोंके साथ सारे बोर्डपर 
उँगली चलाना सीख गयी । वह “की? पर ऐसी दृढता 
और समरूपसे चोट करती है कि समी वर्ण पूरे-पूरे 
और साफ-साफ छपते हैं । तीन वर्ष साढ़े तीन मासकी 
आयुमें वह न केवल हस्तलेख और छपी हुई प्रतिको 
ही देखकर वरं प्रतिके बिना भी बहुत अच्छी तरहसे 
टाइप कर लेती थी । 


दूसरे अनेक सद्भुण 
तीन वर्ष तीन मासकी आयुमें बायोला अंग्रेजी 
भाषाकी समी प्रारम्भिक ध्वनियाँ दे सकती और एक 
छोटेसे अभिधानमें शब्द ढूँढ़ सकती है । वह अमेरिका- 
के संयुक्त राज्योंके प्रदेशों तथा स्टेटोंके सप्ताहके, दिनों- 
के, वर्षोके, मासोंके और अन्य अनेक वस्तुओंके 
संक्षिप्त नाम पहचान और पढ़ सकती थी । वह विराम- 
चिहोंका उपयोग खूब जानती थी । वह फ्रेंच और 
जर्मनका अंग्रेजीम अनुवाद करनेमें बडी निपुण और 
ज्योतिषरास्र, ` भूगर्भविद्या, व्याकरण, भौतिक भूगोल 
और इतिहास आदिमें प्रयुक्त होनेवाली वैज्ञानिक 
परिभाषाओंकी एक बहुत बड़ी संख्यासे परिचित थी | 
उसका मनोयोग, उसकी स्मृति, उसका पर्यवेक्षण, उसकी 
विवेकशक्ति, उसका तर्क और समालोचकके रूपमें 

उसकी योग्यता सब विस्मयोत्पादक हैं । 
वायोलाकी शिक्षासम्बन्धी योग्यताकी कई अवसरोपर 
सर्वसाधारणमें पूरी-पूरी जाँच की जा चुकी है | वह 
अपना कार्य एक छोटी-सी ऊँची रंगभूमिपर करती है । 
उसे शिक्षासम्बन्धी यन्त्रांकी प्रदशनियाँ दिखानेंका बड़ा 
शौक है । जब दर्शक लोग उसकी प्रशंसा करते हैं, तब 
वह बहुत प्रसन्न होती है । लोग प्रसन्न होकर उपहारमें 

उसे गुलदस्ते देते हैं । 

लोग अध्यापक महाशयसे पूछते हैं कि आप इस 


शिक्षासम्बन्धी प्रयोगसे क्या सिद्ध करना चाहते है ? 
इसका उत्तर वे इस प्रकार देते है-- 


“मैं दिखलाना चाहता हूँ कि एक बच्चा, बहुत छोटी 
आयुमे, अच्छा पाठक, पटु लेखक, बहुत अच्छा हिज्जे 
करनेवाला और पण्डित बन सकता है । निर्दयता और 
नियन्त्रणकी अपेक्षा दया और खतन्त्रता कहीं अधिक 
अच्छे शिक्षासम्बन्धी परिणाम पैदा करती है; विद्या 
सीखनेके लिये बढसे नहीं, वरं रुचिसे उत्तेजना प्राप्त 
होनी चाहिये | बच्चा सब कुछ खेलके रूपमें सीले; 
बच्चा चाहे कितना भी अधिक क्यों न सीखता जाय, 
जबतक वह पूर्ण रूपसे खतन्त्र है, उसे कोई हानि नहीं 
हो सकती । अपेक्षाकृत छोटा बचा शरीरशाख्न, 
अर्थशाख्न, मनोविज्ञान आदि महत्त्वपूर्ण शात्रोंका प्रचुर 
ज्ञान शीघ्र ही प्राप्त कर लेता है । प्रतिमा और चरित्र 
प्रायः सर्वथा जन्मके बाद होनेवाली शिक्षापर निर्भर 
हैं और यदि परम्परा या जन्मसे पूर्व पड्नेवाले 
संस्कारोपर कुछ है भी, तो बहुत थोडा और यदि 
प्रत्येक स्वस्थ बच्चेको रुचि, दया और खतन्त्रताकी 
शैलीसे शिक्षा दी जाय तो उसका रशब्दभाण्डार इतना 


` विस्तृत तथा उसकी स्मरणशक्ति इतनी विस्मयोत्पादक 


होगी और उसमें अनेक ऐसे असाधारण उत्तम गुण आ 
जायँगे कि देखकर आश्चर्य होगा ।” अध्यापक महाशयका 
विश्‍वास है कि शिक्षाकी उचित पद्धतिसे बच्चे आठ 


'वर्षकी आयुको प्राप्त होनेसे पहले ही आजकलके 


सामान्य प्रेजुएटसे अधिक ज्ञान प्राप्त कर सकते हैं । 
इसके लिये उन्हें कोई आयास या यत्न नहीं करना 
पड़ेगा । वे खेल-कूदमें ही इसे सीख लेंगे । 

धन्य है वह देश जिसमें ऐसे गुरु मिल सकते हैं 
और धन्य हैं वे बालक जिनको ऐसी उत्तम पद्धतिसे रिक्षा- 
प्राप्तिका सौभाग्य मिलता है ! राष्ट्रोकी दौड़में पिछडे हुए 
इस भारतमें तो न माळूम कितने सहस्र बच्चे रिक्षकों- 
के निर्दोष शिक्षा-पद्धतिका शुद्ध ज्ञान न होनेसे और 
उनकी मार-पीटसे डरकर ज्ञानामृतसे वञ्चित रह जाते हैं । 


गा 2 5: 


# काम क्रोध मद गज पंचानन । बसहु निरंतर जन मन कानन ॥ % 


बालक बीरबलकी बुद्धिमानी 


( लेखक--स्बामीजी श्री पी० एन० सरस्वती ) 


जिस समय बालक बीरबलकी आयु पंद्रह सालकी 
हुई, माता और पिता--दोनों न माळूम किस “अगोचर 
परदेश” को चले गये। उस समय “गरीब बीरबल? के 
पास केवळ पचास रुपये थे | पढे-लिखे भी वे बहुत 
कम थे । 

खूब सोच-समझकर बीखलने पानकी दूकान 
खोली--और वह भी किलेके पास । उस समय बाद- 
शाह अकबर आगरेके किलेमें निवास कर रहे थे | गोखामी 
तुलसीदासजीको कैद करनेके कारण वीर बजरंगीने 
बादशाहको दिल्लीके किलेसे सर्वेदाके लिये निकल जाने- 
की आज्ञा दे दी थी । अत: अकबर, जहाँगीर और शाह- 
जहाँने आगरेमें ही रहकर राज्य किया था । औरंगजेब 
जरूर दिल्लीके किलेमें जाकर रहा था । सो हमेशाके 
लिये “इस्लामी राज्य? खतम भी हो गया । 

बालक बीरबल अपनी पानकी दूकानपर बैठा सुपारी 
काट रहा था ओर सरखती देवीका मन्त्र ५३७ ऐं ॐ का 
जाप कर रहा था । आजकळके विद्यार्थी लोगोंको सरस्वती 
माताका मन्त्र ही नहीं माळूम ! जो विद्याका “बीजमन्त्र? 
नहीं जानता और विद्या प्राप्त करना चाहता है, उसे 
“बिद्याका प्रेत? कहा जाता है | 

बीरत्रलने देखा कि किलेऐे निकलकर “एक मियाँ” 
लपकता हुआ आ रहा है | वह मियाँ आकर दूकानके 
सामने खड़ा हो गया और बोला---“पिण्डीजी ! आपके 
पास चूना है ?? 

“कितना चाहिये १” बीरबलने पूछा | 

“पावमर भींगा हुआ तर चूना चाहिये ।? 

“इतने चूनेका क्या करोगे ?? 

“आपके पास तर चूना कितना होगा ?? 

“मेरी एक गगरीमें तीन सेर चूना भींग रहा है । 


जितना चाहो ले जाओ, पर यह तो बताओ कि पावभर 
चूनेकी क्यों जरूरत पड़ी १? 

“क्या बतलाउँ माराज | बादशाह सलामत गुशल 
फरमाकर जो निकले तो मैंने पान पेश किया । उसे 
खाते-खाते वे एक कुरसीपर बैठ गये और हुकुम दिया कि 
पावभर चूना ले आओ |? 

“मगर अपने लिये “एक कफन? भी साथ लेते जाना |! 

“अरे पिण्डीजी | यह आप क्या फरमाते हैं १? 

“तुम बादशाहके लिये पान लगानेपर नोकर हो ?? 

“जी, माराजजी !? 

“कितने दिनोंसे ?? 

“कोई पंद्रह साल हो गये |? 

“फिर भी पान लगाना नहीं आया १? 

“आप तो उलझन-में-उलझन पैदा कर रहे हैं-जनाब |! 

“अब तुम्हारी सारी उलझनें दूर होनेवाली हैं ।? 

“आपका मतलब ११ 

“यह है कि यह पावभर चूना तुम्हें खिलाया जायगा।' 

“तब तो मैं मर जाऊँगा |? 

“इसीके लिये मैंने कफन ले जानेकी सलाह दी थी ।! 

“आखिर मेरा कसूर ?? 

“पानमें चूना ज्यादा लगा दिया । बादशाहकी जीभ 
कट गयी है । चूनेकी तीत्रतासे तुमको परिचित करानेकी 
आवश्यकता समझी गयी ।? 

“यानी ११ 

“यानी यह पावभर चूना तुम्हें खिलाया जायगा ।! 

“सच कहते हो--पिण्डीजी ! तुम 'जोतसी” हो । सारा 
हाल 'आईना हो गया । अल्लाह तुम्हें बरकत दे | अब मेरे 
बचनेका भी तो कोई उपाय बताओ--जोतसीजी माराज !' 

“एक्‌ सेर घी पी लो, फिर चूना ले जाओ । जब बाद- 

शाह कहे कि चूना खाओ तो बेधड्क खा लेना । चूनाका 
शत्रु घी है । घीके प्रभावसे न तो तुम्हारी जबान ( जीभ) 
फटेगी और न कलेजा कटेगा । मरोगे भी नहीं । चूनेका 
जहर घी मारेगा और धीका जहर चूना मारेगा । दोनों 
लड़कर मर जायँगे |! 

“खुदा तुम्हारा दर्जा ऊँचा करे । आपकी दूकानमें 
घी भी है ?' 'हॉ---अपने खानेके लिये कल दो सेर धी 
लिया था । एक सेर तुम ले लो |! 

बीरबलने तौलकर पावमर चूना और सेरभर धी सामने 
रख दिया | दोनों चीजोंके दाम देकर मियाँने धी पी लिया 
और चूना लेकर महलकी तरफ भागा | 

बादशाहने पूछा--'चूना लाया ?' 

“जी हाँ--गरीबपरवर !' खोजा बोला | 

“यहाँ बैठकर खा जाओ ।' बादशाहने हुकुम दे दिया। 
खोजा सामने बैठ गया और बादशाहको पावभर चूना 
दिखलाकर सब खा गया । 

xX, xX x 

शामको जब वही खोजा, बादशाहको पान देने गया, 
तब बादशाहने पूछा---'क्यों मुनीर ! तू मरा नहीं ?? 

“हजूरके इकबालसे बच गया |? 

“कैसे बचा ?? 

खोजा मुनीरने बीरबलका सारा किस्सा बयान 
कर दिया । 

बादशाहने कहा-“कल दरबारमें उस लड़केको 
हाजिर करो ।? 

सबेरा हुआ । दरबार लगा | खोजा गया और बीरबल- 
को ले आया । बीरबलने सलाम किया । बादशाह हँसा । 
फिर बोला--'क्यों मियाँ लड़के ! इस मरदूद खोजेको 
घी पीनेकी सलाह तुमने दी थी ?? 

“जी, जहाँपनाह !' 

“क्यों १? 

“में समझ गया था कि इसने आपके पानमें चूना 

ज्यादा लगा दिया |! 


बा? अं? २७-- 


“तुम बहुत अक्नमंद माळूम पड़ते हो ? 

“सरखतीकी कृपा है-गरीबपरवर !? 

“तुम मेरे एक इम्तहानमें पास हुए हो । दो सवालोंका 
जवाब तुमसे और लिया जायगा । अगर तीनों बातें ठीक 
निकलीं तो तुमको कुछ इनाम दिया जायगा |! 

“फरमाइये-जहाँपनाह |? 

बादशाहने अपने आठौं मन्त्री बुळाये । सबको 
एक कतारमें खड़ा किया । सबके अन्तमें बालक बीरबलको 
खड़ा किया । फिर बादशाहने सत्र वजीरोसे सवाल किया- 

४१२ मेंसे १ गया--क्या रहा १ 

आठौं वजीरोने क्रमशः उत्तर दिया--*११ बाकी 
रहे-हुजूर्‌ । मगर बीरबलकी ओर जब इशारा किया गया, 
तब उसने कहा---'कुछ मी बाकी नहीं रहा-जहाँपनाह !' 

“बह कैसे ?? बादशाहने पूछा | 

बीरबळने उत्तर दिया-“बारह महीीनोंमेंसे यदि सात्रन- 
का एक महीना निकाल दिया जाय तो पैदावारकी सफाई 
हो जायगी | अतः कुछ भी न रहा । और बादशाहके 
प्रत्येक सवालमें एक “रहस्य होना चाहिये । बजीरोंसे 
मामूली साळ नहीं पूछा जाता ।! 

बादशाह बहुत खुरा हुए, आठों वजीर बहुत लजाये । 
हँसकर बादशाहने कहा-'नम्बरवार सब वजीरोंको जवाब 
देना चाहिये---'एक और एक कितना हुआ ३ 

आठौं मन्त्रियोने उत्तर दिया--*दो हुए सरकार !? 

परंतु बीरबळने उत्तर दिया--'एक और एक 
ग्यारह हुए गरीबपरवर !' 

“बह कैसे ?? बादशाहने कहा । 

बीरबलने कहा--“अगर आप-सा बादशाह हो और 
मुझ-सा वजीर हो तो हम दोनोंकी शक्ति दोके समान न 
होकर ग्यारहके समान हो जाय |! 

बादशाहने कहा--“मैं अपनी बादशाहीमें नौ बजीर 
बनाना चाहता था । पूरा 'नवग्रह” चाहता था । आठ 
मिल गये थे । नवें तुम आज मिल गये हो। मियाँ लड़के | 
' तुम्हारा नाम क्या !! 

# रबि मंडल देखतं लघु लागा । उदयैँ तासु त्रिभुवन तम भागा ॥ % 

मुझे बीरबल कहते हैं--जहाँपनाह !” 

“महाराज बीरबल | आजसे आप 'वजीरे आजम” हुए 
और 'महाराज'का खिताब दिया गया ।? 

“गरीबपखरने मेरी जो कंदर की है, उसके लिये 
शुक्रिया!---बीरबलने कहा | ' ` 

बादशाहकी आज्ञासे बीरबलको प्रधान मन्त्रीवाली 
पोशाक दी गयी और शाही सिंहासनकी दाहिनी ओर 
एक छोटे सिंहासनपर बैठनेको. जगह दी गयी । शेष 
आठों मन्त्री उनके नीचे चौकियोंपर बैठ गये । 

यह बात सबको माळूम है कि अकबर और बीरबल- 
का साथ बहुत दिनोंतक रहा था । 

छत्तीस साळतक दोनोंमें मित्रता रही और साथ रहा 


थाः। जब काबुलकी लड़ाईमें महाराज बीरबल मारे गये 
थे, तत्र बादशाह अकबर उनके मरनेकी खबर सुनकर 
बेहोश होकर खड़ेसे जमीनपर गिर पड़े थे । 
¦ ' बादशाहने तीन दिन अन्न ग्रहण नहीं किया था 
और रात-दिन रोते रहते थे । 
बादशाहने कहा था--“कैसा अच्छा होता जो मैं 
भी महाराज बीरबळके साथ मर जाता । जिंदगी तो 
बीरबळके साथ गयी--अब तो मौतके दिन पूरे कर रहा हूँ।? 
सरखती देवीको सिद्ध करके बीरबळने अपना नाम 
अमर कर दिया । आजकळके विद्यार्थी कहते हैं-- 
पसरखती कौन चीज ? उसके “मंतर-जंतर” पर हमें - 
विश्वास नहीं ।? 


देश-प्राण शतमन्यु 


सत्ययुगकी बात है। एक बार देशमें दुर्भिक्ष पड़ा । 
अवर्षणके कारण अन्न नहीं हुआ । पश्चुओंके लिये 
चारा नहीँ रहा । दूसरे वर्ष भी वर्षा नहीं हुई । विपत्ति 
` बढ़ती गयी । सरिता-सरोवर सूख चले । मार्तण्डकी 
प्रचण्ड किरणोंसे धरती कॉपने लगी । तृण भस्म हो गये। 
वृक्ष निष्प्राण हो चले । मनुष्यों और पशुओंमें हाहा- 
कार मच गया । 

दुर्भिक्ष बढ़ता गया | एक वर्ष नहीं, दो वर्ष 
नहीं, पूरे बारह वर्षोतक अनावृष्टि रही । लोग त्राहि-त्राहि 
करने लगे | कहीं अन्न नहीं, जल नहीं, तृण नहीं, 
वर्षा और शीत ऋतुएँ नहीं । सर्वत्र-सबंदा एक ही 
ग्रीष्म ऋतु । धरतीसे उड़ती धूल और अग्निमें सनी 
तेज हवा । आकाशमें पंख पसारे दळ-के-दळ उड़ते 
पक्षियोंके दर्शन दुर्लभ हो गये । पशु-पक्षी ही नहीं, 
कितने मनुष्य काळ-कवलित हुए, कोई संख्या नहीं । 
मातृ-स्तनोमें दूध न पाकर कितने सुकुमार कुमार 
बृत्युकी गोदमें सो गये, कौन जाने । नर-कंकालको 
देखकर करुणा भी करुणार्द्र हो जाती, किंतु एक मुठ्ठी 


अन्न किसीको कोई कहाँसे देता । नरेशका अक्षय 


कोष और धनपतियोंके धन अन्नकी व्यवस्था कैसे 
करते ? परिस्थिति उत्तरोत्तर अत्यधिक विकट होती गयी | 
प्राणोंके लाले पड़ गये । 

किसीने बतलाया कि “नरमेध? किया जाय तो वर्षा 
हो सकती है । छोगोंको बात तो जची, पर प्राण सबको 
प्यारे हैं । बलात किसीकी बलि दी नहीं जा सकती । 

बृहद्‌ जन-समाज एकत्र हुआ था, पर सभी नीख 
थे । सबके शीश नत थे । अचानक नीरवता 
भङ्ग हुई । सबने दृष्टि उठायी, देखा द्वादशवर्षीय 
अत्यन्त सुन्दर बाळक खड़ा है । उसके एक-एक 
अङ्गसे कोमलता जैसे चू रही थी । उसने कहा, 
“उपस्थित महानुभावो ! असंख्य प्राणियोंकी रक्षा एवं 
देशको संकरकी स्थितिसे मुक्ति दिलानेके लिये मेरा प्राण 
सहर्ष प्रस्तुत है । यह प्राण देशका है और देशके 
लिये अर्पित हो, इससे अधिक सदुपयोग इसका और 
क्या होगा ? इसी बहाने विश्वात्मा-प्रभुकी सेवा इस 
नसर कायासे हो जायगी ||. __ 

“बेटा शतमन्यु ! तू धन्य है ।? चिल्लाते हुए एक 
व्यक्तिने दौडकर उसे अपने अङ्कमें कस लिया। वे उसके 


# सिद्धाथेकुमार % 


पिता थे । “तूने अपने पूर्व जोंको अमर कर दिया ।? शतमन्यु- 
की जननी भी वहीं थीं । समीप आ गयीं | उनकी 
आँखें झर रही थीं । उन्होंने शतमन्युको अपनी छातीपे 
इस प्रकार चिपका लिया, जैपे कमी नहीं छोड़ सकेगी । 

नियत समयपर ससमारोह यज्ञ प्रारम्भ हुआ । 
शतमन्युको अनेक तीर्थाके जलसे स्तान कराकर 
नवीन वञ्जाभूषण पहनाये गये | सुगन्धित चन्दन लगाया 
गया | पुष्पमालाओसे अलंकृत किया गया । 

बालक यज्ञ-मण्डपने आया । यज्ञ-स्तम्भके समीप खड़ा 
होकर वह देवराज इन्द्रका स्मरण करने लगा । यज्ञ- 
मण्डप शान्त एवं नीरव था | बालक शीश झकाये बलिके 
लिये प्रस्तुत था,एकत्रित जन-समुदाय मौन होकर उधर एक- 
टक देख रहा था | उसी क्षण शून्यमें विचित्र वाद्य बज उठे | 
शतमन्युपर पारिजात-पुष्पोंकी दृष्टि होने ठगी | सहसा 

मेध्रश्वनिके साथ वज्रधर सुरेन्द्र प्रकर हो गये । सब 
लोग आँख काडे साइचर्य देव-सुन रहे थे | शतमन्युके 
शीइापर अत्यन्त प्यारते अपना वरद हस्त फेरते हुए 
सुरपति बोळे--'वत्स ! तेरी भक्ति और देशकी कन्याग- 
भात्रनासे में संतुष्ट हूँ । जिस देशाके बालक देशे 
रक्षार्थ प्रागार्पग करनेके लिये प्रतिक्षण प्रस्तुत रहते हैं, 
उस देशका कमी पतन नहीं हो सकता । तुम्हारे 
त्यागने संतुट होका भें बलिक्रे बिना ही यज्ञ-फल 
प्रदान कर दूँगा ।? देवेन्द्र अन्तर्धान हो गये | 

दूसरे दिन इतनी ब्रि हुई कि भरतीपर जळ-ही- 
जळ दी वने लगा । स्त्र अन्न-जळ, फळ-फूलका ग्राचुर्य 
हो गया । एक देदा-प्राण इातमन्युके त्याग, तप एवं 
कल्यागकी भावनाने सर्वत्र आनन्दकी वेगत्रती सरिता 
प्रवाहित कर दी | 


— =O 


सिद्धार्थकुमार 


( लेखक--श्रीज़हूरबख्श ) 


आजसे पचीस सौ वर्ष पहले एक दिन-- 

बालक सिद्धार्थ--क्रपिलवस्तुके राजा शुद्रोदनका 
बालक सिद्धार्थ अपने बगीचेके एक कोनेमें बैठा हुआ 
था | वह चुपचाप न जाने क्या सोच रहा था--- 
जैसे किसी ध्यानमें मग्न था | 

सहसा वहाँ एक बालक और आ पहुँचा---उसका 
चचेरा भाई देवदत्त ! वह कमान लिये था, तीर 
लिये था । उसने बगीचेमें आते हो तोर चलाना शुरू 
किया---कभी इवर, कभी उधर, कमी पक्षियोंपर, कभी 
तितलियोंपर । सिद्रार्थको उसकी यह घमाचौकडी 
पसंद न आयी और उसने कहा--'यह क्या करते 
हो, देवदत्त ! बगीचेमें आये हो तो शान्तिसे बेठो, 
पेइ-पौधोंकी शोभा दे वो, फूछ-पत्तियोंक् सुन्दरता देखो ! 
इस घमाचौकडीसे क्या लाभ उठा लोगे ?? 


परंतु देवदत्तने ये बातें एक कानसे सुनी, दूसरे 
कानमे निकाल बाहर को । वह उसी तरह धमाचोकड़ी 
मचाता रहा । सइसा उसकी दृष्टि आकाशमें उडते 
हुए हंसोपर जा पडी और उसने एक हंसकी ओर तककर 
तीर छोड दिया । हंस घायल हुआ तथा चीवता- 
चिःळाता धरतीपर गिरा | गिरा भी कहाँ ? सिद्धार्थ- 
के पास ! 

हंसका कातर खर कानोंमें पड़ा तो सिद्धार्थका 
ध्यान टूट गया, उसका हृदय उमड़ आया और उसने 
झपट्कर हंसको गोदने उठा लिया । उसके शरीरपर 
प्रेमसे हाथ फेरा, बडी सावधानीसे तीर निकाला और 
घावपर ताजे पत्तोंका रस निचोड़ा | 

सिद्वार्थका यह काम देखकर देवदत्त कुड ग्या | 
उसने सिद्रार्थते कदा--'मैया ! आप इतना कट क्यों 
उठा रहे हैं ? मेरा हंस मुझे दे दीजिये |? 

सिद्धार्थने उत्तर दिया--“हंस तुम्हारा नहीं, मेरा 
है । यह तुम्हें नहीं मिल सकता--कभी मिलेगा 
भी नहीं ।? 

"क्यों नहीं मिलेगा ? मैने इसे तीर मारकर आकारासे 
गिराया है या नहीं £ यह मेरा तो है ही ।? 

“नहीं, मैने इसके शरीरसे तीर निकाला है और 
घावकी दवा-दारू करके इसके प्राण बचाये हैं | अब तो 
इसपर मेरा--केत्र मेरा अधिकार है |! 

“आपसे कहा किसने था कि आप मेरे हंसकी 
दवा-दारू करें ? ठाइये, मेरा हंस मुझे दीजिये |! 


“कह्‌ तो दिया, हंस तुम्हारा नहीं है; तुम्हें नहीं. 


मिलेगा- नहीं मिलेगा |? 
“अच्छा, देखता हुँ । अभी जाकर महाराजसे कहता 
हँ । देखूं, आप मेरा हंस मुझे कैसे नहीं देते ?? 
महाराज शुद्रोदन सत्र हाल सुनकर बोले--“बेटा 
सिद्धार्थ ! क्यों झगड़ा करते हो ? हंस देवदत्तको क्यों 
नहीं दे देते ? तीर उसने चलाया था, या तुमने ?? 
सिद्रार्थने उत्तर दिया--*पिताजी ! मेरा कहना 
यह है कि हंसपर देवदत्तका कोई अधिकार भी तो हो! 


% हेतु रहित जग जुग उपकारी । तुम्ह तुम्हार सेवक असुरारी ॥ # 


यह सच है कि देतदत्तने तीर मारकर हंसको नीचे 
गिराया है; परंतु में आपसे पूछता हूँ कि देवदत्तको 
हंसपर तीर छोइनेका अधिकार ही क्या था: यह 
बेचारा सुखसे आकाशमै उड़ा जा रहा था, इसने 
देवदत्तकी कोई हानि नहीं की थी; परंतु देवदत्तने 
तीर छोड़कर बेचारेको व्यर्थ ही दुःख पहुँचाया । 
मुझसे इसका दुःख नहीं देखा गया और मैंने दवा-दारू 
करके इसके प्राण बचाये । अब तो मैं समझता हूँ कि 
इसपर मेरा अधिकार है ।? 

महाराजके आस-पास जितने लोग बैंठे थे, सब-के- 
सब सिद्भार्थकी बड़ाई करने लगे । महाराजको भी 
सिद्भार्थकी बात पसंद आयी और वे बोले--'सिद्रार्थ- 
का कहना ठीक है । मारनेवाळेसे बचानेवाठा बड़ा 
होता है- मारनेवरालेपे बचानेत्रालेका अधिकार बड़ा 
होता है । अत्र हंस सिद्भार्थका है |! 

इतना सुनना था कि तिद्वार्थने हंसको छोड़ दिया 
और वह फुरसे आकाशकी ओर उड़ गया । 

यही दयावान्‌ बालक सिद्धार्थ बादमें भगवान्‌ बुद्ध- 
के नामपे प्रसिद्ध हुआ । 


दयालु बालक टामस फिप 


उस समय क्रीमिया और रूसके बीच युद्ध चल 
रहा था, टामस फिस नामका एक बालक 
्रेनेडियर दळके बैंडमे बाँसुरी बजाता था | उस 
समय इनकारमैनका भीषण युद्ध चछ रहा था | 
फिपने पास ही एक घायल सैनिकको तइफडाते देखा 
और यह कहते सुना---'कोई मुझको एक प्याला 
चाय पिला देता तो बहुत अच्छा होता |! बालकका 
करुण हृदय उस सैनिककी अन्तिम इच्छा पूरी करने- 
के लिये व्याकुळ हो उठा | सैनिकोंकी झोळीमें चाय- 
पानीकी शीशी तथा केटळी आदि रहती है । उस समय 
दनादन गोलियोंकी बौछार हो रही थी; फिर भी 


उस बाळकने प्राणोंकी जरा भी परवा न करके, गोलियों- 
की वर्षामे भी आस-पासमे लकडियोके टुकड़े इकट्ठे किये 
और आग जलाकर चाय बनाना झुरू किया । इतनेमें 
एक गोली उसको टोपीके ऊपरसे चढी गयी और 
दूसरी गोली उसके कोटकी बाँहभेसे आरपार हो गयी । 
एक वार उसके कंघेमे हल्की चोट भी लगी; परंतु 
बाळक उसपर कुछ भो ध्यान न देकर दया 
हृदयसे उस सैनिकको गरमा-गरम चाय पिलाकर उसकी 
तृषा तृप्त कर रहा था । आस-पास अनेक घायल सैनिक 
पडे थे । उन्होंने उस बालककी इतनी अधिक 
सहानुभूति देखकर मृत्युके समय सच्चे अन्तःकरणसे 
उपे आशीर्वाद दिया । 


कै दयाल विद्याथी बालक # 

दयाळ मूलराज 


लगभग नो सौ वषे पहलेक्री जात है, राजा 
भीमदेव गुजरातमें राज्य करते थे । उनके एक लड़का 
था, नाम था मूलराज । लड़का होनहार था और था 
बड़ा दयाळु | एक साल गुजरातमें बरसात नहीं 
हुई । खेत सूख गये । एक गाँवके लोग राजाको 
लगान नहीं दे सके । राजाके सिपाहियोंने गाँवमें 
जाकर उन छोगेंके घरमै जो कुछ था, सत्र जप्त 
करके ले लिया और उनको भी साथ लाकर हाजिर 
किया । राजकुमार मूलराज पास ही खेल रहा था | 
किसान बेचारे दुखी थे और आपसमें अपनी बुरी 
हालतकी चचा कर रहे थे । राजकुमारने उनकी सारी 
बातें सुनीं । उनका दुःख जानकर मूळराजकी आँ वोंसे 
आँसू बहने लगे । मूलशजने उनका दुःख दूर करनेका 
निश्चय किया | 

उन दिनों राजकुमार घुड़सवारीकी कला सीख 
रहा था। राजाने कहा था, “तुम अच्छी तरह सीख 
लोगे, तब तुम्हें इनाम दिया जायगा |! मूलराजने 
अभ्यास करके घुइसत्रारीकी कला सीख ली थी | आज 


पिताको . अपनी कडा दिखळायी । राजाने प्रसन्न होकर 
कडा --*बेटा ! में बड़ा प्रसन्न हुआ हुँ; बोलो, क्या इनाम 
हते हो ?? मृलराजने कहा--“पिताजी ! इन बेचारे 
तोकी जप्त को हुई चीजें वापस लौटा दीजिये और 
इन्हें घर जानेकी आज्ञा दीजिये |? 
मूळराजकी बात सुनकर राजाको बड़ी प्रसन्नता 
हुई | उनकी आँलोंमें हर्षके आँसू छलक आये | फिर 
उन्होंने कहा --'बेटा ! तूने अपने लिये तो कुछ नहीं 
माँगा, कुछ तो माँग ।? इसपर मूलराज बोला---'पिता- 
जी ! आप प्रसन्न हैं तो मुझे यह दीजिये कि अब 
अगर किसी साल फसळ न हो तो उस साल 
लगान वसूल ही न किया जाय, ऐसा नियम बना दें । 
इससे मेरी आत्माको बड़ा सुख होगा |? 
राजाने ऐसा ही किया, किसानोंकी जप्त की हुई चीजें 
लौटा दीं और भविष्यके लिये फसल न होनेके दिनोंमें 
लगान न लेनेका नियम बना दिया । किसान खुशौ- 
खुशी आरिष देते हुए अपने घरोंको लौट गये ! 


दयालु विद्यार्थी बालक 


कलकत्तेके एक स्कूलमें दो भले वियार्थी पढ़ते 
थे । प्रत्येक परीक्षामे उनका पहला और दूसरा नम्बर 
आता था । परीक्षाके पहले उनमें एककी मा बीमार पड़ी, 
इससे बह लड़का दो महीनेतक स्कूल नहीँ गया | माके 
मरनेके वाद वह स्कूळमें पढ़ने गया | उस वर्षकी 
परीक्षाने सत्रको विश्वास था कि इस वार इसका पहला 
नम्बर नहीं आयेगा और जिसका दूसरा नम्बर आता 
था, वह पहला आयेगा; परंतु जत्र परीक्षाका फल 
निकला, तब माळूम हुआ कि वही लडका, जिसकी 
मा मर गयी थी तथा जिसकी पढ़ाईमें अडचन 
आयी थी, पहरा आया है और जो दूसरा आता था, 


वह दूसरा आया है । यह देखकर शिक्षकको बहुत 
अचरज लगा । उसने दोनों लड़कोंकी उत्तर-पुस्तक 
फिरसे ध्यानपूर्वक देखी तो पता चला कि दूसरे विद्यार्थीने 
हर एक प्रश्नके उत्तरमें थोडा-थोड़ा जवाब बाकी छोड़ 
दिया है; परंतु वे सवाल इतने सरळ थे कि उसको 
न आते हों, ऐसी बात न थी । इसलिये शिक्षकने 
उस विद्यार्थीको रकान्तमें बुलाकर पूछा तो उसने 
बतलाया कि “वह लडका मेरी अपेक्षा कहाँ अधिक 
होशियार है । उसकी मा बीमार पड़ी ओर मर 
गयी, इससे उसकी पढ़ाईमें त्रिष्न पड़ा और मुझको 
पहला नम्बर मिळनेकी बारी आ गयी, पर मुझे यह 
ठीक न लगा | इस बार भी वही पहला आये, इस 

इरादेसे मैंने जान-बूझकर अधूरा जवात्र लिखा है | 


५ खारथ मौत सकल जग माहीं । सपनेहूँ प्रभु परमारथ नाहीं ॥ % 


देखकर बहुत ही संतोष हुआ और उसने कहा-- 


मेरी तो मा है, इस बेचारेकी मा नहीं । आप कृपया ध्सबसे बड़ी परीक्षा, जो महत्तवको परीक्षा है, उसमें 


इस बातको अपनेतक ही ख्वै ।' 


तुम्हारा सत्रे पहला नम्बर आया है । इस परीक्षाके 


शिक्षकको उस त्रिवार्थीकी दया और उदारताको सामने स्कूलकी परीक्षाकी कोई ब्रिसात ही नहीं है |! 


संकटग्रस्त जहाजको बचानेवाला दयालु बालक 


कई साल हुए, जाड़ेकी ऋतुमें सठुद्रके किनारे एक 
गाँवें शोर हुआ कि 'एक जहाज थोड़ी दूरपा कीचड़पें 
फॅस गया है और उसपर बैंठे हुए लोग बड़े संकटमें 
हैं ।? इस बातको सुनते ही लोग चारों ओरसे इकट्ठा 
होने लगे और अफसोस करने छो | उस समय 
वहाँ एक भी नाव न थी, जिसपे उनको उतारा जा 
सके । तीन दिनोंतक इस प्रकार सत्र लोग खाये- 
पिये बिना सपुद्रभे फँसे रहे | पानी बहुत गहरा 
होनेके कारण कोई तेर करके भी वहाँ नहीं जा 
सकता था । बहुत लोग दया प्रकट करने लगे; 
पर किसीकी हिम्मत न हुई कि उनको बचाये । 
इतनेमें एक विद्यार्थी वहाँ आया | जहाजके आदमियों- 
पर उसको बड़ी दया आयी । वह बहुत बलवान्‌ न 
था; परंतु था बड़ा हिम्मती | इसलिये तुरंत बोल 
उठा---'मैं उनको छुडानेके लिये जाता हूँ ।' इतना 
कहकर एक आदमोपे रस्सा लेकर उसकी छोरको अपनी 
कमरमें बाँवा और वह सनुद्रमें कूद पड़ा | सत्र लोग 
उसकी हिम्मत देखकर आश्चर्य करने छो और उसकी 
त्रिजयके लिये ईश्वरसे प्राथना करने छो | 

बह विद्यार्थी बडी मुश्किलते समुद्र तेरने लगा । 


बचा छुँ । गहरे पानीमें छंत्री दूरतक तैरना 
कठिन काम है । दूसरे लोग जो यङ्‌ सत्र कुछ देख 
रहे थे, उनका शरीर उसकी अपेक्षा बहुत मजब्रूत 
होनेपर भी वे तेरनेपे डरते थे । वड विद्यार्थी दयाके 
आत्रेहामें मुस्किल उठाकर जहाजके पात पहुँच गया | 
उसने दाँतमें चाकू पकड़ रखा था । उसमे कम!को रस्सी 
काः डाली । किनारेपर खड़े हुए उसके एक मित्रने वह 


रस्सा. पकड रक्वा था, ताकि यदि वइ तैर न 
सके तो उसको वापस खींच लिया जाय । उसके 


बाद जहाजमेंमे एक आदमीको लेकर वह तैरता हुआ 
किनारेपर लोट आया । उसक्रे बाद दूसरी बार गया 
और फिर दूसरी बार एक आएमीको साथ लेकर आया | 
इस प्रकार छः बार जाकर उसने छ: आदमियोंकी 
जान बचायी | अब वह खूब थक गया था, फिर भी 
सातवीं बार जाकर उसने एक दुर्बळ लइकेको लानेका 
प्रयत्न किया । लड़का दुर्बळ होनेके कारण ठीक न 
तैर सका और डूब गया | तब उसने डुबकी मारकर 
उपे ऊपर निकाला । इस प्रकार दो बार उसने डुबकी 
मारकर उसे निकाठा | अन्तमें बड़ी मुझ्किलते 
उसको भी वह किनारे ले आया । किनारेपरके आदमियोंने 
प्रत्येक वार ऊँचे स्त्रे उसको शात्राशी दी और अन्तिम 


उसके मनमें ऐसा था कि में जाकर दुःखें पडे हुओको बार तो उसको खूब ही झात्राशी दी । 
— "०>८न्न>०--- 


दयालु इब्राहिम लिंकन 


( लेखक--श्रीमुवारक अली ) 


संध्याका धूमिल-सा अँधेरा गहरा होता जाता था | 
सूयकी अन्तिम किरण भी पहाड़ियांकी ओटमे जा छिपी 
` थी । पक्षी दळ बॉँव-बाँवकर अपने बसेरोंकी ओर उड़े 


न्य 


जा रहे थे । इब्राहिम और उसक्रे मित्र भी वायु-पेवनके 
पश्चात्‌ हँसते-उसकराते अपने घरोंकी ओर लोट रहे थे । 
सहसा सामनेसे एक घोड़ा भाता दिखायी दिया--- 


ॐ दयालु इब्राहिम लिकन + 

कुछ चिन्तित-सा, कुछ चोकन्ना-सा, इधर-उधर ताकता 
हुआ, जैसे किसी दुर्घटनाका शिकार हो । उसकी 
पीठपर जीन थी और मुँहमें लगाम | 
“किसका है यह घोड़ा ??--इब्राहिम बोला | 
“किसी रारात्रीका ! अभागा पड़ा होगा यहाँ .क 
नशेकी हालतमें अपनी सारी सुध-बुध खोकर ।'---दूसरा 
मित्र बोला । 

“पता तो लगाना चाहिये उसका !' इब्राहिम बोळा | 

“बड़े आये पता लगानेवाळे | भळा पता लगानेसे 
फ़ायदा ही क्या होगा ?!---तीसरा मित्र बिगइकर बोला | 

“और नुक्रसान भी क्या होगा ! आखिर देखना तो 
चाहिये कि वह है कौन ?'- इब्राहिम जोर देकर बोळा | 

मित्रांको इब्राहिमकी बात जँच गयी । उन्होने 
थोडे ही प्रयत्नसे शराबीको खोज निकाला । वह एक 
झाडीके पास ओंघे मुँह पड़ा धरती सूँघ रहा था । 
उसके मुँहसे फेन बह रहा था--पतला-पतला 
और दुर्गन्वसे भरा हुआ । इब्राहिमने घबराकर 
कहा--अब # क्या करना चाहिये अब ? 

“मरने भी दो अभागेको ! इससे कहा किसने 
था कि यह इतनी शराब पिये, अपनी सारी सुध- 
बुध खो बैठे और फिर धरती सूँघने लगे ।! 

“कुछ-न-कुछ तो हमें करना ही चाहिये । आखिर 
यह भी मनुष्य है ।' 

“बुरी आदत है, इब्राहिम ! तुम्हारी | बिना मतळब 
ही किसी-न-किसी चिन्तामें उठझ जाते हो । शराबी 
शराब पिये, अपनी सुब-बुत्र खोये और चिन्तामें दुबळे 
बनो तुम ! वाह ! कहना मानो, चुप-चाप घर चलो । 
बेठे-बिठाये उलझन मोळ लेना कहाँकी बुद्धिमानी है ?? 

"कैसी बातें करते हो तुमलोग ! यदि मनुष्य ही 
मनुष्यकी सहायता न करेगा तो फिर कौन करेगा-- 
जानवर ?? 

“अच्छा है-- अच्छा है | तुम मनुष्य हो, मनुष्यकी 
सहायता करो | हमलोग तो अपने-अपने घर जाते हैं ।' 


इस प्रकार सभी मित्र कर्तव्यकी पुकार ठुकराकर 
चलते बने | अब इब्राहिम अकेला ही शराबीके पास 
पहुँचा और उसे होश लानेकी चेश करने लगा; 
परंतु शराबी था कि होशमें आनेका नाम न लेता 
था, उठ-उठकर गिरता था, न आँखें खोलता था 
न मुँहसे बोलता था; हाँ, बीच-बीचमें हाथ-पैर अवश्य 
फटकारने लगता था | इब्राहिमने हैरान होकर आप- 
ही-आप कहा--“बड़ी मुश्किक है ! इसने तो पेट- 
भर शरात्र पी रकी है | मळा, यह जल्दी होशमें क्यों आने 
चला | अब क्या करहूँ---क्‍्या इसे घर ले चड ! 

और इब्राहिम सचमुच शराबीको फूलके समान 
उठाकर अपने घरकी ओर चळ पड़ा । गरीब मजदूरका 
वह पंद्रहवर्षौय बाळक ऐसा ही बळवान्‌ था- ऐसा 
ही साहसी था । उसे देखते ही बहिन चीख उठी--- 
“अरे, इसे क्यों उठा लाये ?? 

इब्राहिमने शराबीको धरतीपर लिटाते-लिटाते उत्तर 
दिया--चीखती क्यों है, पगळी ! क्या यह मनुष्य 
नहीं है ? क्या इसकी सेवा करना हमारा कर्तव्य नहीं है ?? 

बहिन अपनी भूलपर लळित हुई और भाईका 
साथ देनेके लिये आगे बढ़ी । इब्राहिमने उसकी 
सहायतापे शरात्रीको कुछ खिलाया-पिलाया और रात- 
भर उसकी सेवा की । प्रातःकाल होते-होते शरात्री 
होशमें आया और लजित-भावपे अपने रास्ते चला गया | 

xX x xX 

यह “गुदडीका लाळ? दिनोंदिन लोक-प्रिय होता 
गया और पचास वर्षकी आयुमें सम्मानके शिखरपर 
जा पहुँचा । संयुक्त राज्य--अमेरिकाकी जनताने उसे 
अपना 'प्रेसिडेण्ट! या राष्ट्रपति! बनाया । यह कहनेके 
लिये तो इस संसारमै नहीं है, परंतु अबतक अपने 
देरा-वासियोंके हृदयपर राज्य करता है । वे उसे 
“पिता लिंकन? कहते और उसका नाम सुनते ही श्रद्धा- 
भक्तिसहित अपना सिर झुका लेते हैं । 


अपा 

एक आदमी रेलवेमें नदीके ऊपर पुलके चौकीदारका 
काम करता था । उसका एक चौदह वर्षका लड़का भी 
उसीके साथ रहता था । एक दिन एक बडा तूफान आया 
और उसके साथ जोरका पानी । रातकी गाड़ी आनेके 
पहले बाप पुल देखनेके लिये गया और लड़का घरमें रहा । 
उसके थोडी देर बाद नदीमें बाढ़ आयी और उससे कई 
गाँव बह गये | पीछे लड़का भी बाहर निकला और पुछ 
देखने गया तो उसे टूटा हुआ पाया | उसने अपने 
बापको पुकारा, पर कुछ भो जवाब नहीं मिला | उसने 
निश्चय किया कि रातकी अन्तिम गाड़ी आनेका वक्त 
हो गया है; इसलिये यदि गाड़ीको रोका न गया तो वह 
नदीमें चढी जायगी और सब आदमी मर जायँगे । 

इस विचारसे उसके मनमें दयाका संचार हुआ और 
उसने दृढ़ निश्चय किया कि किसी प्रकारसे गाडीको 
रोकना ठीक है । 

रेलगाड़ी पहाड़के एक तंग दरेसे होकर निकलती 
थी और वहाँ खड़े होनेतककी जगह न थी | अब क्या 


% आगम निगम पुरान अनेका । पढ़े सुने कर फल प्रभु एका ॥ # 


रेलगाड़ीको बचानेमें जान देनेवाला बालक 


किया जाय ? उसी समय उसको यह सूझ हुई कि एक 
ठेला पटरियोंपर खड़ा करके लाळ रोशनी दिखलायी जाय 
तो गाड़ी जरूर खड़ी हो जायगी | उसने ठेलेको नाकेपर ले 
जाकर खड़ा कर दिया और हाथमें छाल रोशनी लेकर उसपर 
खड़ा हो गया । इतनेमें ही रेलगाड़ी आ गयी । ड्राइवरने 
उसे देखकर गाडी खड़ी करनेकी चेष्टा की; परंतु वह 
जोशमें थी, इसलिये रुक न सकी । लड़केने खूब चिल्ला- 
कर कहा--'पुल टूट गया है, पुल टूट गया है |? 
इतनेमें इंजनका धक्का ठेळेमें ळगा और वह ठेला उस 
लड्केको कई फुट ऊँचे छ जाकर पछाड़ खाकर गिरा 
और चूर-चूर हो गया । उसके बाद गाड़ी खड़ी हो गयी 
और ड्राइवरने उस लड़केको देखा तो उसे मरा हुआ पायाः। 

दूसरे दिन बड़े सम्मानके साथ पासके गाँत्रमें उसकी 
कन्न बनायी गयी और उसपर लिखा गया-- 

“काळं स्प्रिगेळ, उम्र वर्ष १४ |! 

वह बहादुरीसे और परोपकार करता हुआ मरा | 
उसने दो सौ आदमियोंकी जान बचायी । 


— A 


गॉवको इबनेसे बचानेवाला बालक 


यूरोपमें हाठेंड देशका कुछ भाग समुद्री सतहसे 
नीचा होनेके कारण कभी-कभी समुद्रका पानी आकर उस 
मागमें बसे गाँवोंको डुबो देता था । इस दु:खसे बचनेके 
लिये बहाँके लोगोंने समुद्रके किनारे एक ऊँचा बाँध 
बाँध रक्खा था । फिर भी कभी-कभी जलका इतना वेग होता 
कि बाँध तोड़कर वहाँके छोगोंको नुकसान पहुँचाता । 
बाँध ट्ूटनेसे पहले: क्या-क्या नुकसान हुआ था, इसके 
बारेमें बारंबार चर्चा करके लोग अपने-अपने छड़कोंको 
खुश करते और कहते कि “यदि बाँवसे तनिक भी पानी 
निकलने लगे तो उसके रोकनेका तुरंत उपाय करना 
चाहिये । नहीं तो. वह पानी बाँधको तोडकर एकत्रारगी 


जोरसे आयेगा ओर जान-मालको बड़ी हानि पहुँचायेगा ।? 

एक दिन जाड़ेमें एक लड़का उस बाँधके पाससे 
होकर आ रहा था । इतनेमें उसने देखा कि बाँधमंसे धीरे- 
धीरे पानी आ रहा है । तुरंत ही उसे अपने बापकी कही 
बात याद आयी । उसने बिचारा कि “दौड़कर मैं यह 
बात अपने बापसे कहूँ या यहाँसे भागकर किसी ऊँची 
जगहपर चढ़ जाउँ |? फिर उसके मनमें आया कि ऊँची 
जगढ चढ़नेपर मे अकेला तो बच जाऊँगा, पर दूसरे सत्र 
लोग तो मर जायँगे | क्या ने उनको भी किसी तरह नहीं 
बचा सकता ? भेंदो इता हुआ सत्रसे कहने जाऊँगा और 
इतनेमे पानी जोरसे आ जायगा और छेद बड़ा हो जानेसे 


# बुराई करनेबालेकी भलाई करनेवाला बालक % 

सारा गाँव डूब जायगा | इसलिये यदि किसी तरह 
बाँधमेसे आते इए जलको रोक सकूँ, तमी मैं, मेरे बाप 
तथा और सब लोग बच सकेंगे ।! 

इसके बाद उसने सोच-विचारकर अपना हाथ वहाँ 
रक्खा, जहाँसे जल आ रहा था और इस प्रकार पानीका 
आना तथा छेदका बढ़ना रोक दिया । सारी रात उसने 
इसी प्रकार अपना हाथ पानी रोकनेमें छगाये रक्खा। एक 
तो सख्त जाडेकी रात थी, दूसरे वह सई जगहमें बेठा 
था और तीसरे उसका हाथ पानीमें डूबा हुआ था । इन 
तीनों कारणोंसे उसे बहुत ही ज्यादा जाडा टग रहा 
था, पर वह इसकी तनिक भी परवा न करके जहाँ-का- 
तहाँ ही बेठा रहा । घरपरं उसका बाप उसकी राह 


जोह रहा था । सबेरेके वक्त उधरसे जाते हुए एक 
आइमीने उस लड़केको बाँधके पास बेठे और बाँधके छेदमें 

- हाथ घुसेडे हुए देखकर पूछा---“त्‌ यहाँ क्या कर रहा 
है ?? छड़केने लड़खड़ाती हुई आवाजमें कहा कि “यहाँसे 
पानी निकलता है, इसको मैंने रोक रका है, नहीं तो गाँव 
डूब जावँगे |! इससे अधिक वह बोल न सका; क्योंकि 
वह भूखा था और सख्त जाड़ेके कारण बेसुध हो गया 
था | इसके बाद उस आदमीने उसका हाथ निकालकर 
अपना हाथ वहाँ डाळ दिया और मददके लिये शोर 
मचाया। थोड़ी देरमें लोग आ गये और पानी निकलनेकी 
जगहको भर दिया । पीछे उस लड्केको लोगोंने बहुत 
सम्मान प्रदान किया; क्योंकि स्वयं संकट झेळकर उसने 
सारे गाँवको इूबनेसे बचाया था । 


— IS 

एक शहरके स्कूलमे ऐसा नियम था कि कोई बाळक 
कुछ अपराध करता था तो गुरुजी उसके वर्गके दूसरे बालकों- 
को पंच बनाकर उनके द्वारा ही फैसला कराते थे और 
यदि अपराध साबित होता तो उसे सिर्फ रोटी-पानी 
देकर एक अँधेरी कोठरीमें डाळ देते थे | साथ ही यह भी 
नियम था कि यदि कोई लड़का उस अपराधीके वदले 
कैदखानेमें रहना चाहे तो उस अपराधी लड़केको छोड 
दिया जाता था | 

उस स्कूछमें एक शरारती लड़का सदा ही ऊबम 
मचाता और कैद भोगता था। गुरुजी भी उसमे तंग 
आ गये थे | गुरुजीने तो अब यहाँतक कह दिया था 
कि “यदि अत्र तुम ऊधम मचाओगे तो तुमको हमेशाके 
लिये स्कूले निकाल दिया जायगा |! 

इतना होनेपर भी एक दिन उस ऊधमी लड़केते 
एक दूसरे लइक्रेको मारा । पंचोंने फैसला देते हुए उसे 
अपराधी ठहराया | फिर वर्गने पूछा गया कि “उसके 
बदलेमें कोई कैदमें जानेके लिये तैयार हैं ! सत्र छात्रोनि 
कहा---'बह्‌ बहुत ही खराव बाळक है । उसके ऊपर 


हम दया नहीं करेंगे |) उस समय वह लड़का, जिसको 
उधमी लड़केने मारा था, सामने आया | उसके मनमै दया 
आ गयी और वह बोला--“गुरुजी ! मैं उसके बदले 
कैदखाने जानेके लिये तैयार हूँ |! 

यह सुनकर सबको बड़ा आश्चर्य हुआ। इसके 
बाद उसे कैदखानेमें डाळ दिया गया और वह उधमी 
लइका छोड़ दिया गया। इससे वह विचार करने 
लगा कि भौंने जिसे मारा था, उसीने मुझे छुड़ाया । 
अहा ! वह कैसा अच्छा बालक है ।? उसके मनमें इस 
विषयमे तरह-तरहके विचार उठे और वह अफसोस 
करने ढगा । बाइको उसने गुरुजीसे अपने अपराधके 
लिये क्षमा मागी और उस छड़केको छोड़नेके लिये 
प्रार्थना की तथा वचन दिया कि वह फिर कमी कोई 
बुरा काम नहीं करेगा | उसके बाद उसने फिर कभी 
कोई गळती नहीं की । 

इससे यह शिक्षा मिलती है कि बुरा करनेवालेका 
हित करके उसे छज्ञित करना चाहिये, न क्रि बुरी बात 
कहकर या मारकर । सच्ची क्षमा वही है, जिससे दुइमनका ' 
` भी हित हो । उपयुक्त लड़का ऐसा ही सच्चा क्षमाशील था। 


७६८ # तव पद पंकज प्रीति निरंतर । सब साधन कर यह फल सुंदर ॥ + 
केदी बालककी दया 
एक जवान बालकको किसी अपराधर्मे कैदकी सजा दूँ! लड़केने कदा--“बस, चालीस रुपये हैं, तत्र तो 


हो गयी थी । एक बार अवसर पाकर वह जेलसे भाग 
निकन्त्र। बडी भूख लगी थी, इसलिये समीपके गाँव 
उसने एक झोपड में जाकर कुछ खानेको माँगा । झ.प डीमें 
एक अत्यन्त गरीब किसान-परित्रार रहता था । किसानने 
कहा---“मैंया ! हमलोगोंके पास कुछ मी नहीं है, जो 
हम तुमको दें । इस साल तो हम लगान भी नहीं चुका 
सके हैं । इसमे माद्म होता है, दो-ही-चार दिर्नोमें यह 
जरा-सी जमीन और झोपडी भी कुक हो जायगी । फिर 
क्या होगा, भगवान्‌ ही जानें |! किसानकी हालत सुनकर 
बालक अपनी भूवको भूल गया और उमे बड़ी दया 
आयी । उसने कडा--'देखो, मैं अमी जेलसे भागकर 
आया हूँ, तुम मुझे पकइकर पुलिसको सौंप दो तो तुम्हें 
पचास रुपये इनाम मिल जायेंगे । बताओ तो, तुम्हे 
लगानके कितने रुपये देने हैं ?? किसानने कहा-- 
“भैया ! चालीस रुपये हैं; परंतु तुम्हें मैं कैसे पकड़वा 

तीन आदमियोंकों आगसे 


एक बार एक बड़े शहरनें एक घरमें आग लगी और 
देखते-देखते आस-पासके घरोंमे भी फैल गयी । घरके 
आदमी बड़ी कठिनाईपे बाहर निकल सके और 
अपना-अपना माल बचानेमें ळग गये । कुछ देरके बाद 
आग बुझानेवाली दमकल भी आ गयी | 

एक घरमें सीढीमे आग लग जानेके कारण तीन 
आदमी निकल्नेका बहुत उपाय करनेपर भी न निकळ 
सके । अन्तमे वे रास्तेके ऊपरके किनारेपर आये । यदि 
बहाँते कूदत तो उनका तुरंत ही प्राण चढा जाता | 
रास्नम खड़े लोगोने उनको देवा तो सही, पर इतनी ळंब्री 
सीढ़ी न होनेके कारण वे निरुपाय हो गये | 

उन तमाशा देखनेवाळे ळेगोंभ एक विठ्ठल नामका 


काम हौ गया; जःदी करो ।' 

किसानने बहुत नाहीं की; परंतु जत्रान लड़केके 
हठे किसानको उसकी बात माननी पड़ी। वह उसके 
दोनों हाथोंते रस्सी बाँत्रकर थानेमें दे आया | 
किसानको पचास रुपये मिल गये | बालकपर जेलसे 
मागनेके अभियोगमें मुकदमा चला । प्रमागके लिये 
गत्राहके रूपमे किसानको बुलाया गया | “कैदीको तुमने 
कैसे पकड़ा ?? हाकिमके यह पूछनेपर किसानने सारी 
घटना अक्षरशः सुना दी । सुनकर सत्रको बडा आश्चर्य 
हुआ और लोगोंने इक) करके किसानको पचास रुपये 
और दे दिये । हाकिमको बालककी दयाळुतापर बड़ी 
प्रसन्नता हुई । पहलेके अपराधका पता लगाया गया तो 
माळूम हुआ कि बहुत ही मामूली अपराधपर उसे सजा 
हो गयी थी। हाकिमकी सिफारिशपर सरकारने बालकको 
बिल्कुल छोड दिया और उसकी बडी तारीफ तथा 
ख्याति हुई । पुण्य तो हुआ ही । 


बचानवाला बालक 
बारह-तेरह वर्षकी उम्रका जूता साफ करनेवाला लड्का 
था | उस लड़केने यह करुणाजनक दृश्य देखा और 
इधर-उधर नजर दौड़ायी | उसने रास्तेपर एक तारका 
खंभा खड़ा देवा | जल्ने घरके छप्परमें एक हुक मारकर 
तारका एक छोर वहाँ बचा था | यदि खंभेवाला छोर 
काठ दिया जाता तो तार सीधे मकानके किनारे जमीनकी 
ओर लटक जाता | इसलिये तुरंत इधर-उधर देखकर 
आग बुझानेवाळेकी रास्तेमे पड़ी एक कुष्हाड़ी उसने उठा 
ली और उसे साथ लेकर तुरंत वह खंभेपर चढ़ गया तथा 
थोड़ी ही देरमें तारके छोरको काट डाला | तार काटे जानेपर 
घरके छतसे नीचेकी ओर लटक गया और उसको 
पकइकर एक-एक करके तीनों आदमी तुरंत ही नीचे उतर 
आये | विद्टलकी यह समयानुसार सूझ. और दयासे भरा 


% दुखी मुसाफिरकी सेवा करनेबाला बालक + 

हुआ काम देखकर लोगोंको बहुत ही आनन्द हुआ ओर 
उसको लोग शाबाशी देने लगे | उसके बाद उतरे हुए 
तीनों आदमियोंने उसको इनाम दिया और उस लड़के- 
का उपकार माना । तुरंत अवबारोंमें उसका चित्र 
छपवाया गया और उसके इस कामकी बड़ी प्रशंसा 
की गयी | यह बात राहरमें जीवदया-मण्डलके कानोमे 


पहुँची तो उसने भी लड़केको सोनेका पदक दिया । 
देखो, बारह-तेरह वर्षका बहुत ही गरीब लड़का भी 
किस प्रकार तीन आदमियोंकी जान बचा स॒का । मनुष्य 
चाहे कितना ही गरीब क्यों न हो, वह चाहे तो 
परोपकारका सुन्दर काम अवश्य कर सकता है | यह बात 
इस उदाहरणपे बहुत अच्छी तरह समझमें आ सकती है । 


‘> 


बालक अन्सारुल हककी दयालुता 


बिहार प्रान्तके बेलत्रागंजके एक गरीब व्यक्तिके 
मकानमें एक दिन आग ळग गयी | जो लोग उस समय 
उस मकानमें थे, भागकर बाहर निकल आये | बाहर 
आनेपर उन्हें यार आया कि एक छोटा बच्चा मकानमें 
ही रह गया है । वे लोग चाहते थे कि उस शिशुको 
निकाल लें; किंतु उस समयतक फूसका छप्पर धधक 
उठा था । मकान चारों ओरसे आगकी लपटोंमें ढक गया 
था । किंसीका साहस उसमें जाकर बच्चेको ठानेका 
नहीं हुआ । बच्चेकी माता तथा उसके सम्बन्धी बाहर 
खड़े रो रहे थे । 

आगकी ळपरोंको देखकर वहाँकी पाठशालाके कुछ 
विद्यार्थी भी दौड़े आये और अग्नि बुझानेका प्रयत्न करने 
लगे | उनमेंसे एक विद्यार्थीने जैसे ही सुना कि जळते 
घरमै एक नन्हा बाळक सोता हुआ रह गया है, बैसे 


ही उसने अपना कुर्ता उतार फेंका और दौड़कर आगकी 
लपटोंमें होता वह घरमे घुस गया । वह जानता नहीं था 
कि बच्चा किस स्थानपर है, अतः ढूँढ़नेमें उसे कुछ मिनट 
छग गये | बच्चेको गोदमें छिपाये दौइता हुआ जब वह 
निकळा, बच्चेकी माताने दोइक( अपने बच्चेक्रो गोद- 
में ले लिया | 

उस वीर बाळकका नाम अन्सारुल हक था, जिसने 
अपनेको आगकी लपत्रेंमे डालकर रिशुके प्राण बचाये 
थे । अन्सारुल हक स्वयं पर्याप्त जळ गया था और 
इसलिये अस्पताल जाकर उसे अपनी चिकित्सा करानी पडी; 
किंतु अपने सत्‌-साहससे उसने एक शिशुके प्राणके साथ 
मनुष्यताकी रक्षा की । कर्तव्यके लिये प्राण दे सकनेवाला 
ही तो सच्चा मनुष्य है । 

एक गाँवके रास्तेपर एक ढँगडा नाविक एक दिन बैठा 
था | सख्त गरमी पड़ रही थी और अपनी टेकनेवाली 
लकडीके टूट जानेके कारण उस बेचारेसे चला नहीं जाता 
था। 'रास्तेमें कोई गाड़ी मिळ जाती, तो अपने गाँवमें पहुँचा 
देती'---इस आशासे वह बैठा किसी गाड़ीकी बाट 
देख रहा था | इतनेमें वहाँ एक गाड़ी आयी । 
उसे अपनेको बैठा लेनेके लिये उसने अर्ज की; परंतु 
गाड़ीबानने भाडा माँगा, उसके पास कुछ था नहीं, 


इससे वह नहीं जा सका। बहुत देरतक दूसरी कोई 
गाड़ी न आनेके कारण वह आलिरमें एक पेड़के नीचे 
जाकर सो गया । थोड़ी देरके बाद उसकी नांद टूटी तो 
देखता क्या है कि पानी पड रहा है और उसके ऊपर 
किसीने कपड़ा ओढा दिया है, ओर पास ही एक बाळक टूटी 
हुई लाठीको रस्सीसे बाँधकर दुरुस्त करने बैठा है । यह 
देखकर ढँगडेने उस लड़केसे पूछा--।हे भले लड़के ! 

तू क्यों नंगा बैठा है और मेरे ऊपर अपने कपडेको क्यों 
डाल दिया है !' 
बालकने जवाब दिया--'मैं इधरसे जा रहा था, 
इतनेनें तुम्हें मैंने पानीयें भीगते देखा । तुम गहरी नांदे 
सोये थे, वर्षासे भीग जानेपर तुम जाग उठते ओर तुम्हारी 
नींद जाती रहती, यह वात मुझको अच्छी नहीं लगी | इसके 
सित्रा, तुम बूढ़े हो, इसमे सर्दी लगनेपर बीमार पड़ 
जाते | इसीलिये मैंने अपना कोट उतारकर तुम्हारे 
ऊपर डाल दिया। मैं बालक हूँ, इसते नंगा रह सकता 
हूँ । तुम्हारी लाठी टूटी हुई देखकर अपनी रस्सीसे उसे 
दुरुस्त करने बैठा हूँ । यह बैँधकर तैयार हो जायगी 
और यहाँते थोडी दूरपर मेरा गाँव है, वहाँ मेरे साथ तुम 
चलोगे तो अपने काकाकी नयी लाठी तुमको दिला दूँगा ।? 
उस बालककी यह बात सुनकर उस नाविकको बड़ा 
आश्चर्य हुआ और उसकी आँलोंसे एकाएक आँसू गिरने 
लगे | यह देखकर लड़केने उसपे पूछा--'तुम क्यों 
रो रहे हो ?? यह सुनकर छँगड़ा वोछा---५मेरा लड़का 


« नील तामरस स्याम काम अरि। हृदय कंज मकरंद भघुप हरि ॥ % 


भी तुम्हारे-जैसा ही भला था और तुम्हारी-जैसी हो 
उसकी मधुर वाणी थी । पाँच वर्ष हुए, मैं जहाजमै नौकरी 
करने गया था । अत्र वह लड़का कहाँ होगा, यह याद 
करके रोता हूँ ।! 

यह सुनकर उस लडइकेने पूछा- -'उस लडकेका 
नाम क्या है ?? लँगड़ा बोछा---“उसका नाम विठ्ठल है 
और मेरा नाम जीवो है ।? नाम सुनकर वह लड़का एक 
बारगी ढँगइकी छातीसे चिपक गया और कहने लगा कि 
ध्राबा | मैं ही तुम्हारा विट्टल हैँ । फिर वह वालक उसको 
गाँवमें ले गया और अपने काकाको सत्र समाचार कह 
सुनाया । इसके बाद दोनों भाई मिले और खुशीसे एक 
साथ रहने लगे | तुरंत ही नयी छाठी तैयार की गयी 
और उसको लेकर नाविक जहाँ-तहाँ गाँवमें घूमने लगा । 
उसने उस पुरानी छाठीको, जिसे उस बालक्ने दुरुस्त 
किया था, आजीवन वचाकर रक्खा; क्योंकि उसी 
लाठीके कारण लड़केका और दोनों भाइयोंका मिलाप 
हुआ था। 


TTS 


आदमियांको इबनेसे बचानेवाला बालक 


एक समय स-द्रमें बहुत तूफान आनेके कारण किनारे- 
से थोड़ी दूरतक आया हुआ एक जहाज डूबनेकी तैयारीमें 
था | उसमें आनेत्राले लोगोंको बचानेके लिये किनारेसे 
नावका जाना जरूरी था; परंतु उसको चळानेके लिये 
एक और आदमीकी जरूरत थी । किनारेपर एक लड़का 
खड़ा था, उसे यह देखकर दया आ गयी और वह उस 
नावपर जानेके लिये तैयार हो गया | उस समय उसकी 
मा भी वहीं खड़ी थी । छड़केने अपनी मासे कहा--'मा! 
में इस नीकाको मदद दूँ ? उस जहाजके लोग तभी 
बच सकेंगे, जव नाव वहाँ पहुँच जायगी |! 

बाळककी यह बात सुनकर माके मनमै वड़ा मोह आ 
गया; क्योंकि इस बालकका बाप छः ही महीने पहले 


नावमें बैठकर समुद्रम गया था और फिर लौटकर नहीं 
आया | लोगोंने समझ लिवा कि वह मर गया होगा । इस 
बाळकके सिवा उस ख्रीको दूसरा कोई आधार न था | 
उसने सोचा कि--“यदि वालकको भी कुछ हो गया 
तो मेरा काई भी सडारा न रहेगा ।? ऐसा विचार करते- 
करते उस ख्रीकी दटि जहाजकी ओर गयी। देखती 
क्या है कि उसके आदमी बड़ी आतुरतासे नावकी बाट 
देख रहे हैं और जहाजें पानी अधिक-अधिक भरता जा रहा 
है । इससे उसने विचारा कि “इन सव लोगोंका घर भी 
दूर होगा आर इन सत्रके भी कितने अधिक सङ्गघी-साथी) 
स्रिया, छइ़के, भा-बाप और बरहिनोंको हानि पहुँचेगी : 
मेरा बच्चा नाव डूवनेसे मर जायगा तो इससे केबळ मरा 

नुकसान होगा और मैं चाहे किसी तरह अपना गुजारा 
कर छूँगी। इसलिये इन सत्र लोगोंके सगे-साथियोंका 
नुकसान हो तो उसकी अपेक्षा मुझ अकेलीका नुकसान 
होना अच्छा होगा |? ऐसा विचारकर उसने लड़केसे कहा- 
क्षेरे बेटे | तू जा । परमात्मा तुझे सही-सलामत ख्खे ।? 


इसके बाद वह बालक नावमें बैठा और थोड़ी ही देरमै 
डूबते हुए जहाजके पास पहुँच गया । जहाजके सब 
आदमियोंकी जान बच गयी । दैवयोगसे उसी जहाजपर 
उस बालकका बाप भी था। उस बालकने और उसके 
साथके नोकाके खलासियोंने उसको पहचाना । बालकने 
उससे पूछा--“इतने दिनोंतक तुम कहाँ थे ? हमलोगोंने 
तो समझा था कि तुम मर गये होगे !? 

इसके उत्तरमें बालकके पिताने कहा---“सपुद्रमें बड़ा 


तूफान आनेसे मेरी नात्र उलट गयी, पर इतनेमें एक पटरा 
हाथ लगा और उसका आधार लेकर में तैरने लगा । उस 
किनारे दूर एक जहाज जाता था, उसपरके आद मियोंने 
मुझे देखा और उन्होंने मुझे ऊपर ले लिया | वह जहाज 
अफ्रीका पहुँचा और वहाँले यह जहाजं चला । इसपर 
बैठकर मैं घर आ रहा था, इतनेमें फिर पीछेसे तूफान 
आया और तुम यह नात्र लेकर आये |? 

इसके बाद अपने लइकेके साथ वह घर गया | 
लड़केने माले कहा--'दे'्व मा | तूने मुझे नात्रमें जाने- 
की आज्ञा दी तो मेरे पिता भी बच गये |? वह खी अपने 
स्वामीको देखकर बहुत ही खुरा हुई और ईश्वरका 
उपकार मानने लगी | वह बालक दूसरे आद्रमियोंका 
प्राग बचाने गया था, उसका फल उसे कैसा अच्छा 
मिला ? अच्छा काम करनेवालेका ईश्वर भला करता है । 

एक बड़े देशकी रानीको बच्चोंपर बड़ा प्रेम था । 
वह अनाथ बाळकोंको अपने खर्चे पाळती-पोसती । उसने 
यह हुकुम दे रक्खा था कि “कोई भी अनाथ बालक 
मिले, उसे तुरंत मेरे पास पहुँचाया जाय ।! 

एक दिन सिपाहियोंको रास्तेमें एक छोटा बच्चा 
मिला | उन्होंने उसे लाकर रानीके हाथोंमें सौंप दिया | 
रानी सहज स्नेहसे उसे पालने लगी | 

बच्चा जत्र पाँच सालका हो गया, तत्र उसे पढ़नेके 
लिये गुरुजीके यहाँ भेजा | वह मन लगाकर पढ़ने लगा | 
बाळक था बड़ा सुन्दर और साथ ही अच्छे गुगोंवाला 
और बुद्विमान्‌ भी । इससे रानीकी ममता उसपर 
बढ़ने ठगी और वह उमे अपने पेटके ऋ्येकी तरह 
प्यार करने लगी | वच्चा भी उमे अपनी संगी माके 
समान ही समझता था | 

एक दिन वह जत्र पाठशालासे लौटा, तब बहुत उदास 
था । रानीने 'उसे अपनी गोदमें बेठा लिया और प्यारसे 


गालोंपर हाथ फेरकर उदासीका कारण पूछा | बच्चा 
रो पड़ा । रानीने अपने आँचलमे उसके आँसू पोंछक्रर 
और मुँह चूमकर बड़े खेहसे कहा--बेटा ! तू रो क्यों 
रहा है ?? त्रच्चेने कहा--“मा ! आज दिनभर 
पाठशालामें मेरा रोते ही बीता है । मेरे गुरुजी मर 
गये । मेरी गुरुआनीजी और उनके बच्चे रो रहे थे | 
मैने उनको रोते देखा । वे कह रहे थे कि हमलोग 
एकदम गरीब हैं; हमारे पास गुजरानके लिये कुछ भी 
नहीं है और न कोई ऐसे प्यारे-पड़ोसी ही हैं, जो 
हमारी मदद करें ।? मा ! उनको रोते देखकर और 
उनकी बात सुनकर मुझे बड़ा ही दुःख हो रहा है । ` 
तुझे उनकी पखरिशके लिये कुछ-न-कुछ करना पड़ेगा ।' : 
बालककी बातें सुनकर रानीका कलेजा दयासे भर 
आया । उसने तुरंत नौकरको पता लगाने भेजा और 
बच्चेका मुँह चूमकर कहा--*बेटा ! नन्ही-सी उम्रमें 
तेरी ऐसी अच्छी बुद्धि और अच्छी भावना देखकर 

मुझे बडी ही खुशी हुई है । तेरी गुरुआनीजी और 'बात बिल्कुल सच्ची है ।' रानीने बच्चेको पाँच सौ 
उनके बच्चोके लिये मैं जरूर प्रबन्ध करूँगी । त्‌ रुपये देकर गुरुआनीके पास भेजा और फिर कुछ ही 
चिन्ता मत कर |! दिनोंमें, उनके कुटुम्बका अच्छी तरह गुजारा चल 

रानीके भेजे हुए आदमीने लौटकर बताया कि सके और लड़के पढ़ सकें, इसका पूरा प्रबन्ध करवा दिया। 


एक बूढ़े आदमीको मदद करनेवाली लड़की 


एक बूढ़ा रास्तेभं बडी मुश्किलसे चला जा रहा 
था | उस समय हवा बड़े जोरोंसे चछ रही थी। 
अचानक उस बूढ़ेकी टोपी हवासे उड़ गयी । उसके 
पास होकर दो लड़के स्कूल जा रहे थे । उनसे बूडेने 
कहा--'मेरी टोपी उइ गयी है, उसे पकड़ो। 
नहीं तो, मैं बिना टोपीका हो जाऊँगा | वे लड़के 
उसकी बातपर ध्यान न देकर टोपीके उड़नेका मजा 
लेते हुए हँसने लगे । इतनेमे लीला नामकी एक लड़की, 
जो स्कूलमें पढ़ती थी, उसी रास्तेपर आ पहुँची । 
उसने तुरंत ही दौड़कर वह टोपी पकड़ ली और अपने 
कपड़ेसे साफ करके उस बूढ़ेको दे दी । उसके बाद 
बे सब लड़के स्कूल गये | गुरुजीने यह टोपीताळी 

घटना स्कूलकी खिडकीसे देवी थी । इसलिये पढ़ा 
लेनेके बाद उन्होंने सत्र विद्यार्थियोंके सामने वह टोपी- 
वाळी बात कदी और लीलाके कामकी तारीफ को तथा 
उन दोनों छड़कोंके कामपर उन्हें बहुत विक्कारा | 

इसके बाद गुरुजीने अपने पाससे एक सुन्दर चित्रोंकी 
पुस्तक उस छोटी लड़कीको भेंट दी और उसपर इस 
प्रकार लिख दिया--- 

“ढीला बहिनको उनके अच्छे कामके लिये गुरुजीकी 
ओरसे यह पुस्तक भेंट की गयी है |! 

जो लड़के गरीब बूढेकी टोपी उइती देखकर हैँसे 
थे, वे इस घटनाको देखकर बहुत हो शर्माये और 
दुखी हुए । 


दयामयी बालिका ग्रेस 


( छेखक--श्रीमुबारक अली ) 


रात आधीरँ अधिक बीत चुकी थी । तूफान अपनी 
पूरी जवानीपर था | समुद्रम भयानक हाहाकार मचा हुआ 
था । उसकी भयंकर पर्वताकार लहरें चीखती-चिग्धाइती 
आतं, प्रकारा-स्तम्भ;को धक्के मारती हुई आगे बढ़ जातीं 


कै ग्रेस डालिंग इंगलेंडकी रहनेवाली थी | उसका पिता 
इंगलेंडके तटपर वने हुए एक प्रकाश-स्तम्मका कर्मचारी 
था । समुद्रमें कहीं-कहीं ऐसी चडट्टानें विद्यमान रहती हैं, 
जिनसे टकराकर बड़े-बड़े जहाज भी चकनाचूर हो जाते हैं । 
इस विपत्तिसे जहाजोंकी रक्षा करनेके छिये ऐसी चद्मनोंपर 
विद्यालाकार गगनचुम्बी खंभे बना दिये जाते हैं, जिनके 
शिरोमागमें रातके समथ तीव प्रकाश होता रहता है। ये 
खंभे छाइट-हाउस या प्रकारा-स्तम्भ कहलाते हैं । 


और तट-भूमिको निगलनेकी चेश करने लगती थीं । 
बेचारी चोदह वर्षकी वालिका प्रेस डािँग प्रकारा-स्तम्भके 
एक कमरेमे अपनी मातामे सटी बैठी थी और रह-रहकर 
उसमे पूछ बैठती थी--यह तूफ़ान कभी शान्त भी 
होगा या नहीं ?! 

माता उत्तर देती थी--'बड़ा पगछी लड़की है । 
अरी, तूफानको शान्त करना मेरे या तेरे बसकी बात 
है? जब उमे शान्त होना होगा, होता रहेगा । तू सो 
क्यों नहीं जाती ? डर किस वातका है ? मैं तो बैठी हूँ। 
यहाँ प्रकारा-स्तम्भके भीतर तूफान हमारा क्या बिगाड़ 
सकता है | जा, आरामपे सो जा ।? 

परंतु प्रेस सो कैसे जाती ! भला हजार-हजार तोपोंके 
गर्जन-समान हाहाकार करते हुए सपुद्रके बीच प्रेस ही 
को क्या, किसीको .भी नींद आ सकती थी ? माताके 
धीरज बँधानेसे क्या होता था, भय भीतर-ही-भीतर 
हृदयको कचोटे डालता था--कहीं छहरोंके धक्कोसे 


प्रकाश-स्तम्म अरराकर गिर पड़ा तो! सहसा समुद्रमें 


दूरीपर आकाशको भी हिला देनेवाढी कइकडाहट हुई 
और मा चोख उठी--'हाय-हाय ! तूफानकी चपेटमें 
पड़कर कोई जहाज चकनाचूर हो गया ।' 
ग्रेस धीरज छोड़कर बोली--“फिर !"------" फिर 
जहाजमें बैठे हुए यात्रियोंके प्राण केसे बचेंगे ? पिताजी 
बाहर गये हुए हैं; यहाँ होते तो उनकी कुछ सहायता 
भी करते ।? | 
माताने आँखोमें आँसू भरकर कहा--क्या बताऊँ 
बेटी ! भगवान्‌ सबका सहायक है, बही उनकी सहायता 
करेगा । तुम्हारे पिताजी यहाँ होते भी, तो इस अँधेरी रातमें 
इस उछलते-गरजते समुद्रमे उनकी क्या सहायता करते !? 
अब तो ग्रेसके लिये बाकी रातने जैसे पहाइका 
रूप धारण कर लिया | वह रह-रहकर खिइकीमे जाती 
थी और बाहर दूर-दूरतक नजर दौड़ाती थी--यह 
जाननेके लिये कि अभी सबेरा होनेमें कितनी देर है । 


आखिर सबेरा हुआ और प्रेस दूरबीन लेकर दौइती हुई 


प्रकाश-स्तम्मके ऊपरी खंडपर जा चढ़ा । दूरबीनने उसे 
बताया कि लगभग मीलभरकी दूरीपर टूटे हुए जहाजके 
एक तख्तेने नौ आदमी सँभाल रक्‍खे हैं ओर तरता अत्र 
डूबा, तव डूबा हो रहा हैं । 

ग्रेसमें न जाने कहाँका बल, कहाँका साहस, कहाँ- 
का उत्साह उमइ आया । वह आँवीकी तरह नीचे 
उतरी और मातासे बोली---“मीलमरकी दूरीपर जहाज- 
के एक तए्तेऐे नौ आदमी चिपटे .हुए्‌ हैं; माळूम नहीं, 
बेचारे कत्र समुद्रके पेडमें समा जायँ'। में उनको बचाने 
जाती हूँ ।? 


माता अवाकू रह गयी । फिर मँभलक्र वोळी-- 
'पगळी लड़की ! वकती क्या है ? तू समुद्रके इस उबलते 
हुए क्रोधका मुकाबला करेगी ? लहरके एक थपेड़ेमें पता 
भी न लगेगा कि दुनियां थी भी या नहीं | चल, बैठ 
इधर | अरी, सुनती है या नहीं ?? 


परंतु माताके शब्द सुंननेका अवसर था ही कहाँ! 
इधर वह चीखती-चिक्लाती रही, उधर प्रेस प्रकाश-स्तम्भ- 
से बँथी हुई नौकापर जा कूदी और समुद्रकी लहरोंसे 
भिड़ गयी । लहरें गरज-गरजकर कहती थीं---“तेरा इतना 
साहस ! तू हमसे लड़ेगी ? हम तुझे निगलकर मानेंगी |? 
ग्रेस उत्तर देती थी--'रहने भी दो यह अभिमान ! में 
तुम्हें हराकर मानूँगी, मैं तुम्हें कुचळकर मा्ूँगी, मैं उन 
नौ आदमियोंको तुम्हारे भयानक जबड़ोंसे निकालकर 
मानूँगी ।? 

उधर माता प्रकाा-स्तम्भफे ऊपरी खण्डपर खड़ी 
थी--आँखोंमें आँसू और मुँहमें भगवानका नाम भरे 
हुए । इधर ग्रेस भगत्रान्‌का नाम लेती थी, मशीन-जैसी 
फुर्तीसे हाथ चळाती थी और पतवारोंके घुमाव-फिरात्रपर 
उसकी नौका आगे बढ़ती जाती थी--तीरके समान _ 
लहरोंको चीरती-फाइती । सउुद्रके तटपर झुंड-के-झुंड 
लोग एकत्र थे | वे समुद्रपर आँखें गड़ाये थे और आपसमें 
कहते थे--वाप रे बाप ! लड़की है या साहसकी पुतली ! 
तूफानी समुद्रको छूते बड़े-बड़े वीरोंके तो छक्के छूटते 
हैं और वह प्राग हथेलोपर र्खे उससे युद्ध कर रही 
है! हमने तो ऐसा न कभी देखा, न कमी सुना ।' 

आखिर प्रेसको नौका जहाजफे उस तख्तेतक जा 
पहुँची । तख्तेसे चिपटे हुए उन प्राणिवोंने समझा जैसे 
सर्गे आशीर्वादकी देवी जीवनका संदेश लेकर समुद्रकी 
क्रुद्ध छहरोंपर उतर आयी हो । वे मारे हर्षके पागल हो 
उठे और अपनी सारी शक्ति लगाकर उसकी नौकापर 
आ गये | 

ग्रेसके आनन्दका पार न रहा | वह लहरोंसे उसी 
तरह लड़ती-झगड़ती उनको प्रकाश-स्तम्ममे ले आयी | 
इधर “मेरी बच्ची, मेरी बेटी'की पुकार ठगाती हुई माता 
उससे लिपट गयी और उधर तटपर खड़े हुए लोगोने 
“हुरे'की प्रचण्ड आनन्द-ध्वनिसे आकाशको हिला दिया । 


* भूसुर ससि नव बूंद बलाहक । असरन सरन दीन जन गाहक ॥ * 


इसके बाद जनताने ग्रेसपर सम्मानकी ऐसी झड़ी 
लगायी कि बस पूछो मत | अगणित लोगोंने आकर 
उसके दर्शन किये, धनवानोंने उसके सामने उपहारोंके _ 
ढेर लगाये और समाचार-पत्रोंने उसकी प्रशंसामें पृष्ठ- 
के-पृष्ठ रँग डाले | 


——— hE 
दुःख सहकर रेलगाड़ी बचानेवाली बालिका 


एक गाँवके पास एक नालेके ऊपर रेलका पुल था । 
उस पुलके पासकी झोपड़ीमें एक लड़की अपने मा-बाप- 
के साथ रहती थी । बरसातके दिनोंमें झामके समय 
वह लड़की विड्कीसे अपने बापके आनेकी राह देख 
रही थी । इतनेमें उसने दूरसे पटरियोंपर रेलगाड़ीको 
आते इए देखा । वह गाड़ी नालेकी ओर आ रही थी। 


फिर भी वह दूर जान पड़ती थी । वह लड़की तुरंत 


ही रोशनी जलाकर दौडी । पुलके पास पहुँचकर उसने 
देखा कि पुल टूट गया है और इंजन तथा डब्बे नालेमें 
पड़े इए हैं । उसने निश्चय किया कि अभी दूसरी ओर- 
की गाड़ी आयेगी, तो उसकी भी यही हालत होगी । 
इसलिये उसको बचानेकी कोशिश मुझे अवश्य करनी 
चाहिये । ऐसा निश्चय करके वह बहादुर लड़की 
फौरन पासके स्टेशनको चल पड़ी । वह स्टेशन पुलसे 
एक मीळकी दूरीपर था और वहाँ जानेके लिये रास्तेमे 
एक बहुत ही सँकड़ा लकड़ीका पुल था । ऐसी अँधेरी 
रातमें और तूफ़ानमें उसके ऊपरसे जाना बहुत ही 


भयंकर था | फिर भी उस लड़कीने स्टेशन जानेका दृढ़ 
बिचार किया । इसलिये कठिनाईकी परवा न करके 
वह पुळपर घुटनेक्रे बळ बंदरके समान धीरे-धीरे पार 
हो गयी और फिर जोरसे दौड़ने लगी । उसके कपडे 
कॉटेमें फॅसते और फटते रहे तथा वह पानीसे खूब 
भीग गयी थी । फिर भी वह जैसे-तैसे करके जल्दी 
स्टेशन पहुँच गयी । उस समय वह हाँफ रही थी, 
इससे वह अधिक बोळ न सकी । केवल “ट्रेन रोको, 
ट्रेन रोको? कहकर वह जमीनपर गिर पड़ी । गाड़ी 
खुळ गयी थी, स्टेरानमास्टरने एक आदमीको दौड़ाकर 
गाडी रुकवायी । यदि ऐसा न होता तो उसमें बैठे 
हुए सारे आदमी मर जाते । 

उसने बहादुरीसे खबर पहुँचाकर सैकड़ों आदमियों- 
की जान बचायी, उसके बदलेमें सबने उसका बड़ा 
उपकार माना | वे बच जानेत्राले लोग उस वक्त 
कितना अधिक खुश हुए होंगे ? और वह लड़की 
खुद भी कितना अधिक प्रसन्न हुई होगी ? 


पारी So — 


बड़े भाईके बदले समुद्रमै गिरनेवाला छोटा भाई 


पद्रहवीं सद्रीके प्रारम्ममें पुर्तगीजोंके जहाज 
हिंदुस्थानमें आते थे । एक बार एक जहाजमें करीत्र 
सौ आदमी बैठकर हिंदुस्थानी ओर आ रहे थे | 
पहले कुछ दिनोंतक तो जहाज अच्छी तरह चला, 
पर एक जगह टकरानेके कारण थोड़ी ही देर इत्र 


जायगा, ऐसा सत्रको माळूम होने लगा । 
उस जहाजमें एक छोटी नौका थी । ऐसा प्रसंग 


. देखकर कक्षाने उसे समुद्रमें उतार दिया और खानेकी 


वस्तुएँ लेकर उन्नीस आदमियोंके साथ उसमें जा 
बैठा । दूसरे लोग भी नौकामे उतरनेकी कोशिश करने 


# बड़े भाईके बदले ससुद्रमे गिरनेबाल! छोटा भाई » 


लगे; परंतु अधिक आदमियोंके चढ़नेसे नोकाके 
डूबनेका खतरा था, इसलिये उनको तल्वारसे रोक 
दिया गया । उसके थोड़ी देरके बाद जहाज डूब गया | 


समुद्वमै कम्पासके बिना रास्ता जाननेका कोई उपाय 
नहीं । उस जहाजमें एक कम्पास था; परंतु घबराहट- 
के कारण कप्तान उस यन्त्रको छाना भूल गया | 
नौका किस ओर चले इसका निर्णय वह कर न सका | 
यहाँतक कि जहाजमें पीनेका पानी था, उसे छाना 
भी सत्र भूल गये । ऐसी दुदेशामे उन्होंने नौका 
चढाना शुरू किया | 


कप्तान पहलेपे ही रोगी और दुर्बळ होनेके कारण 
चार दिनमें ही मर गया । इस घटनासे नोकामें बड़ी 
अव्यवस्था हो गयी । सब एक दूसरेके ऊपर हुक्म 
चलाने लगे। अन्तमे सबने एका करके एक बूढ़े आदमी- 
को अगुआ बनाया | 

कितने दिनोंमे उनको किनारा मिलेगा--इसकी 
किसीको खबर न थी और खूराक भी खतम होनेको 
आयी, उससे अधिक दिनोंतक काम नहीं चळ सकता 
था । नये कप्तानने कहा कि हमें गोटी डालकर 
कम-से-कम चौथाई आदमियोंको समुद्रमे डाळ देना 
चाहिये, जिससे अधिक दिनोंतक खूराक चले और 
शेष आदमी उतने दिन जी सके । 

यह राय सत्रको पसंद आयी । नौकामें सब 
मिलकर उन्नीस आदमी थे । उसमें एक पादरी और एक 
बढ्ई था । वह पादरी मरते वक्त धर्मोपदेश करेगा और 
बढ़ई जरूरत पडनेपर नात्रकी मरम्मत करेगा, ऐसा 
निश्चय करके उन दोनोंको और बूढ़े कप्तानको उस 
गोटीसे मुक्त कर दिया गया | 

इस प्रकार तीनको छोड़कर शेष सोलहकी गोटी 
पड़ी । उसके वाद जिन चार आदइमियोको समुद्रमें 
फेंकनेका निश्चय हुआ, उनमेसे तीन तो तुरंत मरनेके 

लिये तैयार हो गये । चोथे आदमीका छोटा भाई 
नौकाम था । वह अपने बड़े भाईको मरनेके लिये 
तैयार देखकर प्रेमपूर्वक उससे मिला और ऑर्खोमे आँसू 
भरकर बोळा--'मैं तुमको मरने न दूँगा, तुम्हारे बदले 
मैं मरूँगा । तुम्हारी खरी और लड़के हैं । इसके सिवा 
हमारी तीन अनाथ बहिनें हैं । तुम जीते रहोगे तो 
उनका भरण-पोषण कर सकोगे । और मैं कुँवारा हूँ, 
इसलिये मै ही मरूँगा ।? 

बड़ा भाई छोटे भाईकी इस अद्भुत बातको सुनकर 
चकित हो गया और आँसू बहाते हुए बोछा--भाई ! 
तुम छोटे हो और मुझको बहुत प्यारे हो। यदि मैं 
तुम्हें मरने दूँगा तो मुझे भी शोकसे अन्तमें आत्मघात 
करना पड़ेगा । इसलिये तुम मुझे ही मरने दो |? 

छोटे भाईने कहा--'मैं किसी भी प्रकार अपनी 
आँखोंके सामने तुमको मरने न दूँगा ।? इतना कहकर 
वह बड़े भाईके पैरोंमें लिपट गया और बहुत रोने 
लगा । तब बड़े भाईने कहा--'भाई ! मेरे समान तुम 
भी बहिनोंको, बालकोंको और मेरी ख्लीको पाल-पोस 
सकते हो । इसलिये मुझे छोड़ो और समुद्रमे डूबने दो ।! 

इस प्रकार बड़े माईने छोटे भाईको बहुत समझाया, 
परंतु आखिरमे उसे छोटे भाईका कहना मानना पड़ा । 
फिर दूसरे तीनों आदमी और वह छोटा भाई--चारों 
आदमी समुद्रमे फेक दिये गये | पहले तीनों तो तुरंत 
ही डूब गये । परंतु वह छोटा भाई जवान था, तैरनेमें 
कुशल था, नौकाके पास तैरने लगा । 

भाइके प्रति प्रेमका यह अलौकिक दृष्टान्त देखकर 
सबके अन्तःकरणमे स्नेह उत्पन्न हो गया और सबकी 
आँखोंसे आँसू गिरने छो | कुछ देरके बाद सबने 
एकमत होकर कहा--'हमारा चाहे जो हो, पर हम 
इसको जरूर बचायेंगे । हमने अपनी सारी उम्रमें ऐसा 
स्नेह कहाँ नहीं देखा ।? इतना कहकर उन्होंने तुरंत 
उसे ऊपर खींच लिया । 

पश्चात्‌ नौकाके सारे आदमी रातभर डाँइ चलाते 
रहे । सबेरा होते-होते उनको समुद्रका किनारा 
. नजदीक दीख पड़ा । अब सत्रको हिम्मत आ गयी और 
सब अधिक बलसे डाँइ चलाने लगे । थोडी देरके 
बाद नौका अफ्रिकाके मोजाम्बिक पर्वतके पास आ 
गयी । सब लोग प्रभुको धन्यवाद देकर आँखोंमें आँसू 
भरे किनारेपर उतरे और थोड़ी दूरपर पुर्तगीजोंकी बस्ती 


ॐ भुज बल बिपुल भार महि खंडित । खर दूषन विराध बध पंडित ॥ + 


थी, वहाँ जाकर सबने आश्रय लिया । 

उस बस्तीके लोगोंने उनके दुःखकी कहानी सुनी 
और उनका हृदय द्रवित हो गया; परंतु उस छोटे 
भाईकी बड़े भाईके प्रति प्रेमकी कहानी और अन्तमें 
छोटे भाईको बचानेका समाचार सुनकर वे बहुत ही 
प्रसन्न हुए और छोटे भाईको बचानेके कारण नौकाके 
आदमियोंकी खूब प्रशंसा करने लगे | 


भाईके लिये दुःख सहनेवाला बालक 


यूरोपके एक पहाडी और बर्फीले प्रदेशमे, जाडेके 
मासिममें एक समय दो भाई--जिनमे एक नौ वर्षका 
और दूसरा छ; वर्षका था--त्र्फके ऊपर खेलने गये। 
खेलते-खेलते वे पासके जंगळमें जा पहुँचे और बहुत दूर 
निकल गये । इतनेमें शाम हो गयी और वे घर लोटनेका 
रास्ता खोजने लगे | जंगल बर्फसे ढँका था, इसलिये 
उनको रास्ता न मिळ सका। तब बड़े भाईने छोटे भाईसे 
कहा---“अब्र हमको सारी रात यहीं बितानी पड़ेगी । 
इसलिये हमें सोनेके लिये बिना बर्फबाळी जगह खोज 
निकालनी चाहिये ।” खोजते-खोजते चाँदनीमें पहाड़के 
एक किनारे एक छोटी गुफा उनको दीख पडी । उन्होंने 
गुफामें जाकर आस-पास पड़े हुए पत्तोंको इकट्ठा करके 
एक बिछावन तैयार किया | तत्र बड़े भाईने छोटे भाईका 
हाथ थामकर कहा--'भाई ! अब रो मत; अब तुझे 
डरनेका कोई कारण नहीं है । यहाँ सो जा |! 

बड़े भाईने इतना कहकर छोटे भाईको उस पत्तोके 
बिछौनेपर खुला दिया और खुद उसके पास सो गधा, पर 
छोटे भाईसे जाडा सहा नहीं जाता था । इसलिये वह 
रह-रहकर कहने लगा--*भाई ! जाझ बहुत लगता है |! 
बड़े लड्केको छोटा भाई बहुत ही प्यारा था | इसलिये 
बह सोचने लगा कि किस तरह छोटे भाईका जाडा कम 


किया जाय । अन्तमें दूसरा उपाय न होनेके कारण 
उसने अपने बदनके सारे कपड़े निकालकर उसके 
शरीरपर डाल दिये और इसमे भी उसका जाडा जब कम 
न हुआ, तब वह उसके शारीरके ऊपर सो गया । 


इस प्रकार छोटे भाईका जाडा कम हो गया । उसको 
सुखी देखकर बड़े लड़केको बहुत ही आनन्द हुआ | 
अपना शरीर उघाड़ा होनेसे सख्त जाडा लगनेके कारण 
उसे बड़ा कष्ट हो रहा था; परंतु उस कटको उसने जरा भी 
नहीं गिना । इस अवस्थामें वे यदि अधिक समयतक रहते 
तो बड़ा लड़का जरूर ही मर जाता; परंतु सौभाग्यसे 
ऐसा न हुआ; क्योंकि शाम पडनेपर जब लड़के घर न 
आये, तब उनका बाप उन्हें खोजनेकेलियें निकला । उसने 
कई जगह खोजा पर पता न लगा | तब बह जोरसे पुकारता 
हुआ गुफाके पास आया। गुफामे देखा कि दोनों भाई 
सटकर सोये हुए हैं । बापने उनकी आशा छोड़ दी थी, 
इसलिये उनको देखकर उसकी आँखोसे आनन्दके आँसू 
वहने लगे । फिर बड़े लड़केने सारी बात बापको कह 
सुनायी और बापने भी बड़े भाईका छोटे भाईके प्रति 
ऐसा स्नेह देखकर उसके ऊपर बड़ा प्रेम दिखलाया और 
फिर उन दोनों भाइयोंको साथ लेकर घर गया । 


TRE - 


ॐ सत्सङ्कके बिना हरिकथा नहीं # 


जार्ज स्टीवेन्सन इंगठेंडके प्रसिद्ध इंजिनियर थे । 
दुनियामें सबसे पहले स्टीम इंजिन बनाकर इन्होंने ही 
लिवरपुल और मैंचेस्टरके बीच दौडाया था । 

स्टीवेन्सनकी एक बहिन थी | उसका नाम नेल 
था | बाल्यात्रस्थामें एक बार वे बहिनको साथ लेकर 
न्यू कैसळ नगरमें गये । वहाँ एक दूकानमें बहिनने एक 
ठोपी देखी । ठोपी पसंद आ गयी, पर कीमत पूछने- 
पर जान पड़ा कि उसके पास जितना पैसा था, उससे 
पंद्रह पेंस अधिक उस टोपीके दाम हैं । बहिनको 
निराश होते देखकर जार्ज स्टीवेन्सनने कहा--“नेळ ! 
तू कुछ पखा न कर। मैं अभी तेरे लिये पैसा छा 

जार्ज स्टीवेन्सनका भगिनी प्रेम 


रहा हूँ । मेरे आनेतक तू यहीं खडी रहना ।' 

जार्ज भीड़में चछा गया | नेळ बहुत देरतक बाट 
जोहती रही | कभी-कभी उप्ते चिन्ता भी मनमें उठती कि 
जार्ज कहाँ चड़ा गया, कहीं खो तो नहीं गया ! इतने- 
में जार्ज उमंगयें भरा दौइता हुआ आया और बोला 
“बहिन | मैं तेरी टोपीके लिये पैसा ले आया हूँ ।! 

“पर तुमको पैसा मिला कहाँसे ?? 

“नेल ! एक सजनका घोड़ा छूट गया था मैंने उसे 
पकड़ा और इनाममें मुझे ये पैसे मिले हैं |? 

बहिनने टोपी खरीदी और अपनी प्यारी बहिनकी 
इच्छा पूरी होते देखकर जार्जको भी बड़ा आनन्द हुआ। 


छोटे भाई-बहिनोंके लिये प्राण देनेवाली बालिका 


एक बार एक शहरमें रातके समय एक लकडीके 
मकानमें आग लगी | आदमियोंका शोर-गुळ सुनकर घर- 
के आदमी जाग उठे और घबराकर नीचे उतरे । उस 
घरके बड़े कमरेमे एक छोटी-सी बारह वर्षकी 
लड़की अपने छोटे भाई-बहिनके साथ सोयी थी । वह 
भी अपने तीन वर्षके छोटे भाईको लेकर नीचेकी मंजिल- 
पर आयी और झोर-गुळ अधिक होनेके कारण वह 
सामनेके बरामदेमें गयी । वहाँ नीचे खड़े हुए आदमियों 
ने उससे कद्ा--“लड़की ! कूद जा, हम तुम्हें ऊपरसे 
पकड़ लेंगे ।? परंतु छड़कीने ऐसा न करके अपने माईको 
बहाँसे गिरा दिया और तुरंत ऊपर जाकर अपनी छोटी 
बहिनको ले आयी और उसको भी नीचे लोगोंके द्वारा 
पकडी हुई झोलीमें डाळ दिया । उसके बाद वह बारह 
वर्षकी भली छड़की खयं गिरने जा रही थी, इतनेमें उस 
घरका छप्पर टूट पड़ा। इससे उस छड़कीकी आँख तथा 


कपडेमें आग ळग गयी । तुरंत ही आग बुझानेत्रालोंने 
उसको आगसे बाहर निकाला, परवह बहुत ही जल गयी 
थी | इतनेमें डाक्टर भी आया । डाक्टरने उस 
लड़कीसे पूछा---'मेरी ! मुझे पहचानती है ?? लड्कीने 
कहा--'हाँ' । डाक्टर बोला--'मेरी बेटी ! मैं किसी 
प्रकार तुझको बचा नहीं सकता |” यह सुनकर उस भली 
छड़कीने कदा--'कोई चिन्ता नहीं, मैंने अपनी बहिन 
और भाईको बचाया है । इससे मुझे पूरा-पूरा संतोष है 
और जरूर ईश्वर मुझे तार देगा |? इसके बाद कुछ दिनों- 
में वह लइकी मर गयी | 

यदि वह खयं कूद गयी होती तो जीती रहती, 
परंतु अपने छोटे भाई-बहिनकी रक्षाका बिचार उसके 
मनमें आया और उनके प्रति प्रेम होनेके कारण वह ऐसा 
न कर सकी । धन्य ! 


निजि वि 


~ | ७००५ 
सत्सङ्गके बिना हरिकथा नहीं 
बिनु सतसंग न हरिकथा तेहि बिनु मोह न भाग । मोह गएँ विनु रामपद होइ न दृढ़ अनुराग ॥ 
सत्सङ्गके बिना हरिकी कथा सुननेको नहीं मिलती, उसके बिना मोह नहीं भागता और मोद गये बिना 
श्रीरामचन्द्रजीके चरणोंमें इढ़ ( अचळ ) प्रेम नह्दीं होता । 


# रावनारि सुखरूप भूपबर । जय दसरथ कुल कुमुद सुधाकर ॥ # 


बहिनको पागल कुत्तेसे बचानेवाला बालक 


एक छोटा बाळक अपनी छोटी बहिनके साथ 
रास्तेमे खेळता था । थोडी देरके बाद उसने यह हछा 
सुना--“छड़के ! भागो । पागल कुत्ता आ रहा है ।? 
उस बालकने तुरंत अपना कोट निकालकर दाहिने 
हाथमे लपेट लिया और अपनी बहिनको अपने पीछे 
रखकर उसका हाथ अपने दूसरे हाथमें पकइकर 
खड़ा हो गया । बह पागल कुत्ता तुरंत दो पैरोंपर 
खडा हो गया और उसके हाथमें पेटे हुए कोटके 
ऊपर आक्रमण करने लगा । जबतक लोग नहीं आये, 
तबतक कुत्ता वैसा करता रहा । फिर लोगोंने आकर 
उसे लाठीसे मार डाछा। 


कुछ लोगोंने पूछा---/तुम भाग क्यों नहीं गये ? 
उसने जबाब दिया--“मैं अकेला दौड़कर बच सकता 
था, पर मेरी बहिन उतना दौड़ नहीं सकती और 
कुत्ता उसको काट लेता !? कुत्तेके दाँत उस मोटे कोट- 
के आरपार नहीं गये थे, इसपे लड़केके हाथमें कहीं 
भी घाव नहीं हुआ था । उसने इस तरह अपनी 
बहिनिको कुत्तेके पंजेसे छुड़ाया | यह उसकी बडी : 
बुद्धिमानी और बहादुरी थी। यदि उस लड़केने समयानुसार 
काम न किया होता तो उसकी बहिनकी मौत निश्चित 
थी । अपनी रक्षा तो सभी करते हैं; परंतु दूसरेकी रक्षा 
करना बड़ी-से-बड़ी बहादुरी है । 

बालक कालंटनका मधुर गीत 


ह्वाइट हैवेनके कोयलेकी खानके निकट एक छोटी-सी 
झोंपडीमें राबर्ट कालंटन नामका एक छोटा-सा बाळक 
रहता था । उसकी अवस्था केवळ दस सालकी थी । 
वह बड़ा गरीब और असहाय था । 

एक दिन अचानक उसके घरकी एक दीवाल गिर 
पड़ी । उसका छोटा-सा घर तो विनष्ट हो ही गया | साथ- 
ही-साथ दीवाळ गिरनेपर उसके नीचे वह अपनी मा और 
दो बहिनोंके साथ दब गया | खानमें काम करने- 
वाले झॉपड़ीमें रहनेवाळोंके प्राण बचानेके लिये दौड़ 
पड़े | उनको विश्वास हो गया कि वे दीवाळके नीचे दब- 
कर मर गये, पर इतनेमें ही मळबेके नीचेते एक सुरीली 
और मीठी आवाज गूँजती-सी सुनायी पड़ी । छोटा-सा 
बाळक कोई मधुर गीत गा रहा था । 


मजदूरोंको पता चल गया कि नीचे जीवित प्राणी 
अवश्य हैं । उन्होंने प्रोत्साहन और प्यारके खरमें कहा 
कि “गाते रहो, गाते रहो? और बाळक दूने उत्साहसे गाता 
रहा | मजदूर मळबा हटाने लगे और बालक कार्लटन 
अपने देशका राष्ट्रगीत गाता गया । मजदूरोंने काळंटनको 
एक काठकी बल्छीसे लिप पाया । वह धीरे-धीरे क्षीण 
आत्राजसे अत्र भी गा रहा था । उसकी मा और एक 
बहिनने मृत्यु-लोकक्री यात्रा की; पर दूसरी छोटी. बहिन 
अत्र भी जीवित थी, उसे बड़ी चोट लगी थी । इधर 
कार्लटनकी भी दशा शोचनीय थी, पर वह सुरक्षित था । 
वह अपनी छोटी बहिनको प्रसन्न रखने और मळबा 
हटानेवाळोंको सचेत करनेके लिये ही गा रहा था | रा? 


भगवान्‌ सब कुछ कर सकते हैं 
मसकहि करइ विरंचि प्रभु अजहि मसक ते हीन । अस विचारि तजि संसय रामहि भजहि प्रबीन ॥ 
प्रभु मच्छरको ब्रह्मा कर सकते हैं और ब्रह्माको मच्छरसे भी तुच्छ बना सकते हैं । ऐसा विचारकर चतुर 


पुरुष सब संदेह त्यागकर श्रीरामजीको ही भजते हैं । 

% कुछ चीनी गुणवान्‌ बालक % 

बहिनका भाईके प्रति असाधारण प्रेम 
बमम कुछ वर्ष पूर्व एक पारसी कुटुम्बो बानूवाई मेरी चमड़ी निकाळ लो और मेरे भाईकी जान बचाओ |! 


नामकी एक कन्या थी । उसके दो भाई थे। बानू बाई- 
की उम्र नौ वर्षकी थी और दोनों भाई उससे छोटे थे । 

एक दिन जळता हुआ लैग्प उसके एक भाईके 
ऊपर गिरा और वह उसे बहुत जळ गया । डाक्टरोंने 
उसको जिळानेकी आशा छोड़ दी । 

एक डाक्टरने कहा कि “यदि किसी आदमीके हाथकी 
जीती चमड़ी उतारकर इस जळी हुई चमड़ीकी जगहपर साट 
दी जाय तो इस लड्केके बचनेकी आशा हो सकती है ।' 

वह लड़की बानू बाई डःक्‍्टरकी बात सुन रही थी । वह 
आगे आयी और डाक्टरसे कहने लगी--“डावटर साहब ! 


सत्रको बड़ा ही आश्चर्यं हुआ, पर छड़केकी जान 
बचानेके लिये उस ठड्कीकी बात माननी पड़ी । 
लड्कीने कोरोफार्म सूँघकर बेहोश होना भी पसंद न 
किया । उसकी जीती चमड़ी डाक्टरने उतार ली, पर 
उसने अपने हृदयको इतना कठिन बना लिया कि 
सुँहसे जरा भी चीख नहीँ निकली । 

उसके भाईकी जान बच गयी और उसका अपना हाथ 
भी कुछ दिनांके इछाजसे ठीक हो गया | 

धन्य थी वह लड़की, जिसमें इस प्रकारका अपूर्व 
श्रातृ-प्रेम था । 


क भनन न विकि विर 


कुछ चीनी गुणवान्‌ बालक 


बालककी प्राणरक्षा 
चीनमें एक छोटे बालकने पानीसे भरे घडेमें गिरे 
हुए अपने साथी--एक छोटे-से बालककी रक्षा की। उसका 
नाम क्वांग था । उसे छोटी-छोटी साधारण बातोंकी बडी 
जानकारी थी | एक दिन वह अपने साथियोंके साथ 
खेळ रहा था कि उनमेंसे एक मिट्रीके बहुत बडे और 
गहरे घडेमें गिर पड़ा । घडा बहुत लंबा था । साथीको 
घडेके भीतरसे निकाळना छोटे-छोटे बच्चोंके लिये 
आसान काम नहीं था । बालकका प्राण बचना कठिन 
था । पर कांगने उस समय बड़ी बुद्धिमानीका परिचय 
दिया | उसके सामने ही एक बहुत बड़ा पत्थरका 
टुकड़ा पड़ा था । उसने उस ठुकड़ेसे घड़ेको फोड 
डाला, पानी बाहर निकल गया और उसके साथीकी 
प्राणरक्षा हो गयी | 
समझदार मेनसिस 
मेनसिसके माता-पिता बहुत गरीब और असहाय 
थे | जब बह केवळ तीन साळका बच्का था, उसके 


पिताका देहान्त हो गया। उसकी माने मेहनत- 
मजदूरीसे मेनसिसको पढ़ा-लिखाकर एक होनहार और 
बुद्धिमान्‌ बालक बनाना चाहा । 

मेनसिस विद्यालयमे पढ़नेके लिये भेज दिया गया | 
पहले तो उसने पढ़ने-लिखनेमें बडी रुचि दिखायी, पर 
बादमें उसका मन कम छाने लगा । बात यहाँतक 
बढ़ी कि पुस्तकोंको विद्यालयमै ही छोड़कर मेनसिस 
घर चला आया । उसने अपनी माको कपड़ा बुनते 
देखा, वह बड़े परिश्रमसे इस कामको पूरा कर रही 
थी । कपड़ा बड़ा कीमती था और आशा थी कि उसका 
अधिक मूल्य मिळता | ज्यों ही उसने मेनसिसको 
घरमै प्रवेश करते देखा, उसने कपडेको फाड डाला 
और उसके मुखपर उदासी छा गयी । 

मेनसिस घत्ररा गया । माने बड़े प्यारसे कहा कि 
तुम्हें विद्यालय छोड़कर आते देखकर मुझे बड़ा दुःख 
हुआ है; पर मुझे कपड़े फाइते देखकर तुम्हें इसका 
आधा भी नहीं हुआ होगा । मै तो तुम्हारे ही लिये 

इतना परिश्रम कर रही थी, पर तुम पढाई छोड़कर 
चले आये ।? 


मेनसिस माके इस कथनसे बहुत प्रभावित हुआ, 
उसकी समझमें यह बात आ गयी कि विद्यालय छोड़ 
कर चले आना उसके लिये हितकर नहीं है | वह 
लौट गया । बड़े श्रमसे उसने विद्या पढी और आगे 
चलकर चीनका एक ऐतिहासिक व्यक्ति माना गया । 


होनहार बालक यांगसू 


यांगसू एक असहाय और गरीब बालक था | 
उसके पिता उसे चार सालकी अवस्थामै छोड़कर खर्ग 
चले गये | उसका मन पढ़ने-लिखनेमें बहुत लगता था, 
पर पढाईके साधनोंकी बड़ी कमी थी । उसकी मा 
कागज, कलम और किताबका प्रबन्ध गरीबीके कारण 
नहीं कर सकी । परीक्षाके दिन अत्यन्त निकट थे; पर 
छोटे-से यांगसूने साहस नहीं छोड़ा, उसने घैर्यका 
परिचय दिया । कुछ दिनोंतक तो वह उपाय सोचता 
रहा, पर सफलता नहीं मिल सकी । यांगसूका घर सउुद्र- 
तटके समीप था । वह तटपर पहुँच गया । उसने एक 
छोटी-सी छड़ी ले ली और बाळूपर उसीसे अङ्कगणित 
आदिके प्रश्‍न सुलझाने लगा । बाळूने स्लेट्का काम 
दिया । वह समुद्रतटपर नित्य जाने लगा और कक्षामें 
प्रथम श्रेणीका विद्यार्थी गिनाः जाने लगा | 

विद्यार्थी क्कांग हंग 

कांग हंग नामक बाळककी पढ़ने-लिखनेमे बड़ी रुचि 
थी। अच्छी-अच्छी पुस्तकोंको पढ़नेमें उसे आनन्द मिळता 
था, पर पैसेकी कमीसे वह अपनी मनचाही पुस्तके नहीं 
खरीद पाता था । वह एक मजिस्ट्रेटके घरपर काम करने 
लगा और वेतनके रूपमे रुपयोंके बदले पुस्तके ही 
मालिकसे लिया करता था; पर इतनेसे भी उसकी इच्छा 
पूरी न हुई । उसे दिनमें मजिस्ट्रेटके यहाँ काम करना 
पड़ता था । और रातको अँघेरेम पुस्तक पढ़ना सम्मव न 


% सुजस पुरान विदित निगमागम । गावत सुर मुनि संत समागम ॥ % 


था । गरीब होनेके नाते वह रातमें दीपका प्रबन्ध 
नहीं कर पाता था | 

यह सच है कि जहाँ चाह होती है, वहाँ राह मिल 
ही जाती है | उसे एक उपाय सूझ गया । उसका 
पड़ोसी धनी आदमी था | रातको-उसके घरपर प्रकादाका 
अच्छा प्रबन्ध रहता था । कांगने घरकी दीवालमें एक 
सूराख कर ली, उससे पर्याप्त प्रकाश मिलने लगा | क्कांग 
सूराखके ठीक सामने पुस्तक रखकर पढ़ा करता था | 
इस तरह उसने प्रकाशकी समस्याका समाधान खोज 
निकाला और विद्याध्ययनका पवित्र कार्य पूरा किया | 

बालक कांगकी अद्भुत सझ 

चीनके देहातमें एक दरिद्र परित्रारमें कांगका जन्म 
हुआ था । बह बड़ा परिश्रमी और अध्ययनशील बालक 
था | उसके गाँत्रके बहुत-पे निवासी गरीव ही थे | बे दिन- 
भर काम करते और शाम होते ही खा-पीकर सोने चले 
जाते थे । रातमें दीप जळानेका काम कम पड़ता था । 
बाळक कांगकी परीक्षाका समय निकट था, इसलिये बह 
रातमें भी पढ़नेका विचार किया करता था; पर गरीबीके 
कारण तेल खरीदनेके लिये पैसोंका अभाव था | वह 
सोचा करता कि यदि परीक्षामे सफल होना है तो 
रातका समय व्यर्थ बिता देना ठीक नहीं । उसने 
सुन रक्खा था कि जुगनू रातको थोडा-त्रहुत प्रकाश 
फैलाता रहता है । उसने तीव्र बुद्धिका परिचय दिया | 
बहुत-से जुगनुआंको उसने एकत्र कर लिया और उनके 
द्वारा फैलाये गये प्रकारके सहारे वह आसानीसे पुस्तक 
पढ़ सका । इसी तरह बह प्रत्येक रातको बहुत देरतक 
पढ़ता रहता था । अपनी सूझ और परिश्रमसे उसने 
परीक्षामे प्रथम श्रेणीकी सफलता पायी | 

बालक यनफोहकी बुद्धिमानी 

चीनके एक छोटे-ऐे गाँत्रमें यनफोह नामका छोटा-सा 
बाळक रहता था । एक दिन वह अपने साथियोंके साथ 
गेंद खेळ रहा था । खेळनेके मैदानमें काठका एक ठंबा 
खंभा गडा हुआ था, जिसमें पोल था | गेंद उछलकर 


K 


‘| 


कै पुस्तकप्रेमी बालक अब्राहम % 


पोलमें चला गया | बालकोंको पूरा-पूरा विश्वास हो गया था 
कि गेंद अब बाहर नहीं आ सकता और वे मुख लटका- 
कर अपने-अपने घर जाने लगे | इतनेमें यनफोह गाँवकी 

ओर दौड गया, उसने कुएँते एक बालटी पानी निकाला | 
खंभेके पोळमें पानी डाळते ही गेंद ऊपर चला आया, 
दूसरे बालक आश्चर्यसे यनफोहका मुख देखने लगे | रा० 


— DO a —— 


पुस्तकमरेमी बालक अब्राहम 
( लेखक--श्रीमुबारक अली ) 


“सुना है, आपके पास जॉर्ज वाहिंगटनका एक बहुत 
सुन्दर जीवन-चरित्र है । यदि आप कुछ समयके लिये 
यह पुस्तक मुझे दे सकें, तो बड़ी कृपा हो । मैं आपका 
बहुत उपकार मानूँगा । विद्यार्थी अब्राहम लिंकनने अपने 
गुरु एण्डू क्राफर्ड महोदयसे प्रार्थना की । 

लगभग एक सौ चालीस वर्ष पहलेकी बात है । 
इंडियाना--अमेरिकाके एक जंगली गाँत्रमें टामस लिंकन 
नामक एक मजदूर रहता था | अब्राहम लिंकन उसीका 
पुत्र था । यद्यपि ठामस ठिंकन मजदूर था, निर्धन था, 
दरिद्र था, तथापि अब्राहम लिंकन बड़ा विद्याप्रेमी था 
और पुस्तकें पढ़नेका बड़ा शौकीन । वह खोज-खोजकर 
अच्छी-अच्छी पुस्तके पढ़ता था । यदि कमी बीमार पड़ 
जाता तो अपनी बहिनसे पुस्तकें पढ्वाकर सुनता 
था । इनाम या उपहारमें रुपये-मैसेके बदले पुस्तकों ही 
लेना पसंद करता था। 

अब्राहमकी प्रार्थना सुनकर क्राफ्ड महोदय असमंजस- 
में पड़ गये । फिर कुछ सोचर-त्रिचारकर बोले--'देखो, 
अब्राहम ! मैं किसीको अपनी पुस्तकें देना अनुचित 
समझता हूँ---बहुत अनुचित; परंतु तुम्हारे पुस्तक- 
प्रेमसे भढीभाँति परिचित हूँ, इसलिये तुम्हें यह पुस्तक 
दिये देता हूँ । परंतु पढ़ना ज़रा सावधानीसे; कहीं ऐसा 
न हो कि मैली-कुचैछी कर डालो या फाइ-चीरकर रख दो ।? 

'जी नहीं; मैली-कुचैली क्यों करूँगा और फाडँगा- 
चीरूँगा किस लिये ? बड़ी सावधानीसे पढँ.गा और 
बहुत जल्दी आपको लौटा दूँगा | यदि कहीं जरा भी 
दाग-धब्बा ळग जाय तो मुझे जो चाहे, सजा दीजिये |" 


यह अब्राहमका उत्तर था और वह पुस्तक लेकर आनन्दसे 
उछलता-कूदता घर चटा आया । 

सर्दियोंकी संध्या थी । माता-पिता आदि अँगीठीके पास 
बैठे आग ताप रहे थे । अब्राहम भी उनके पास जा बैठा 
और पुस्तक पढ़ने लगा | सात बजे, आठ बजे, नो बजे, 
दस बजे--लगातार कई घंटे बीत गये । धीरे-धीरे सब 
सो भी गये । परंतु अब्राहम मानो पुस्तकमें ही खोया 
रहा । बीच-त्रीचमें कई बार पिताकी आँख खुळी और 
उसने अब्राहमसे सो जानेके लिये कहा; परंतु अब्राहम 
था कि पुस्तकपरसे दृष्टि भी हटाता था | अन्तमें पिता 
गरज उठा---“अरे ! कहना नहीं मानेगा--इसी तरह 
ठंढमें सिकुड़ता रहेगा ? कहीं बीमार पड़ गया तो ?**** 
बस-बस, अब सो जा; सवेरे पढ़ लेना ।? 

भला, अब्राहम कबतक पिताकी आज्ञा टाळता रहता । 
उसने मन मारकर पुस्तक खिड्कीमें रख दी और ब्रिस्तरकी 
गोदमें अपना सिर छिपा लिया । पुस्तकमें पढी हुई बातों- 
पर विचार करते-करते वह न जाने कब सो गया; 
परंतु प्रातःकाल पुस्तक पढ्नेके चावमें सबसे पहले जागा 
और झपटकर खिइकीके पास पहुँचा तो देखता क्या 
है कि रातको वर्षा हुई है और पानीकी बौछारसे पुस्तककी 
सारी शोभा धूलमें मिल गयी है । । 

अत्राहमका हृदय धकपे हो गया । उसके कार्नोमि 
क्राफ़ड महोदयके शब्द गूँजने लगे | अब क्या उत्तर देगा 
वह उन्हें--क्या कहकर समझायेगा वह उन्हें ? परंतु 
घर बैठ रहनेसे तो काम चलेगा नहीं | अब्राहम उसी 
समय पुस्तक लेकर द्वारा-द्वरा थका-थका-सा क्राफ़र्ड 


७८२ 


% कारुनीक व्यलीक मद खंडन । सब बिधि कुसल कोसला मंडन ॥ # 


ति 0 भभ 


महोदयके सामने पहुँचा--आँखोंमें आँसू भरे) लजासे 
सिर झुकाये । 

क्राफर्ड महोदय अब्राहमको देखते ही बरस पडे-- 
«आखिर तुमने इतनी सुन्दर--इतनी मूल्यवान्‌ पुस्तक 
नष्ट कर ही डाली ! इसीलिये तो मैं किसीको अपनी पुस्तके 
नहीं देता । मैंने गलतीकी जो तुम्हारे हाथों यह पुस्तक 
नष्ट करा ली ।' 

“क्या कहूँ, पुस्तक मैंने खिड़कीमें रख दी थी। 
रातको पानी बरसा और इसकी यह दुर्गति हो गयी । इस 
अपराधके लिये मैं लजित हूँ--दुखी हूँ ।? 

“ञ्जित या दुखी होनेसे काम नहीं चलेगा । 
तुम्हें मेरी पुस्तकका मूल्य अदा करना पड़ेगा । मैं 
लखपती नहीं हूँ । समझे ?? 

“परंतु मेरे पास तो पैसे हैं नहीं ।? 


“पैसे नहीं हैं तो क्या हुआ, हाथ-पैर तो हैं ।? 

“बताइये, फिर मैं क्या करूँ १? 

(पुस्तक यहाँ रख दो और तीन दिनतक मेरे खेतों- 
की घास काटो । बस, में समझ दूँगा मेरी पुस्तका 
मूल्य अदा हो गया । इसक्रे बाद उसपर तुम्हारा 
अधिकार हो जायगा ।! 

जैसे अब्राहमके हृदयपर रक्खी हुई चट्टान हट गयी | 
बह प्रसन्नतापूर्वक लगातार तीन दिनतक क्राफूर्ड 
महोदयके खेतोंकी घास काटता रहा । चौथे दिन 
पुस्तकपर उसका अधिकार हो गया । वह उसे लेकर 
आनन्दसे झूमता-झामता घर पहुँचा और अपनी बहिनसे 
बोळा---'तीन दिन घास काटनी पड़ी तो क्या हुआ; 
पुस्तक तो अपनी हो गयी । अब हमेशा इसे पढ़ू,गा 
और लाभ उठाऊँगा ।? 


नेका” 


निर्भय बालक होरेशियो 


( लेखक--श्रीमुबारक अली ) 


इंग्ढेंडका नॉरफॉक प्रान्त, नॉरफॉक प्रान्तका 
बर्नहमरयोर्थ ग्राम, बर्नहमयॉर्थ ग्रामका निवापी एडमंड 
नेलसन, एडमंड नेळसनका निडर बालक होरेशियो 
नेलसन और निडर बालक होरेशियो नेलसनकी 
लगभग एक सौ नब्बे बरस पुरानी कहानी-- 

छकड्बग्धोंने चारों ओर उपद्रव मचा ख्खाथा । 
वे मौका पाते ही भेड़, बकरी, कुत्ते आदि पशु ले 
भागते थे और अब-तब छोटे-छोटे बच्चोंपर भी हाथ 
साफ कर बैठते थे । इसलिये एडमंड सदा ही 
होरेशियोके व्रिषयमें चिन्तित रदा करता था और उसने 
घरके सब लोगों तथा नौकरों-चाकरोंसे कह रक्वा 
था- “यह बहुत मनचळा है | मौका पाते ही इधर- 
उधर चल देता है | कहीं ऐसा न हो किसी दिन 
मुसीबतर्मे फॅस जाय । बस, इसपर जरा कड़ी नजर 
रक्‍खा करो ।' 


होरेशियोकी माता कमीकी खर्गवासिनी हो चुकी 
थी । इसलिये बूढी दादी उसकी देख-भाळ क्या रखती 
थी, एक तरह उसपर अपना सारा प्यार-दुलार छुटाया 
करती थी । फल यह हुआ था कि होरेशियो ढीठ हो गया 
था--पूरा ढीठ | जत्र देखो तब बूढ़ी दादीकी नजर 
बचाकर भाग निकलता था । फिर तो घरभरमें वह 
कोहराम मचता था कि बस, कुछ पूछो मत । 

एक दिन होरेरियो अपने खिलौने सँँभाळ-सँभाळ- 
कर रख रहा था । अचानक बाहर सीटी बजी और 
उसकी आवाज होरेटियोके कानोंमें गूँज उठी । उसने 
इधर-उधर नजर फेंकी । बूढी दादी किसी काममें लगी 
हुई थी । बस, वह चुपचाप घरसे निकल पड़ा । 

बाहर होरेरियोका एक मित्र खड़ा था--किसी 
ग्वालेका बेटा । बह होरेरिंयोको देखते द्वी बिल उठा, 
चीरे-से बोळा---“चळठे द्वो यार £ बढ़ा अच्छा मौका 


# स्वावलम्बी बालक किलपनथिस + 

है । चिड़ियोंके घोंसले देखेंगे, जंगलमें धूमेंगे । 
अहा हा ! बड़ा मजा रहेगा |! 

होरेडियो भी खिल उठा, इधर-उधर देखकर 
बोला- “तो जल्दी चलो न | दादी अभी किसी काममें 
लगी है । कहीं बाहर आ पहुँची तो बस, फिर न 
चल सकूगा |? 

अब क्या था, दो मित्र यह जा--बह जा, नौ दो 
ग्यारह हो गये। इधर थोड़ी ही देर बाद घरभरमें 
कोहराम मच गया--“होरेशियो कहाँ निकल गया--- 
होरेशियो कहाँ निकळ गया ? ढूँढ़ो तो जरा उसे !? 

इसके साथ ही सब लोग चारों ओर दौड पड़े | 
उन्होंने बात-की-बातमें सारा गाँव छान मारा; पर कहाँ 
होरेशियो तो क्या, उसकी धूल भी न पायी । 

अब तो मारे 5वराहटके जैसे सब लोगोंके होश 
हवा हो गये और बेचारी बूढ़ी दादीको काठे तो शरीरमें 
लोह नहीं । उसने आँसू बहाते-बहाते अपना माथा 
पीट लिया । फिर भी उसका जीन माना तो वह 
स्वयं लाठी टेकती ठंढी-ठंढी साँसें भरती अपने 
होरेशियोको ढू/ँढ़ने निकल पड़ी और इधर-उधर 
भटकने लगी। 


धीरे-धीरे सूर्य क्षितिजकी ओटमें जा छिपा और 
अंधेरी संध्याने प्रथ्त्रीकी ओर पैर बढ़ाया; परंतु 
होरेशियोका कहीं पता न था । फिर भी बूढ़ी दादीकी 
ममता न मानी | वह वराबर आगे बढ़ती गयी और 
चलते-चलते गाँवसे बहुत दूर जा निकली । तब देखती 
क्या है कि होरेशियो पहाइकी तलहटीमें नालेके 
किनारे एक चट्टानपर बैठा है ओर हँस-हँसकर ग्वालेके 
बेटेसे गप्पें लड़ा रहा है । 

बूढ़ी दादीके जी-मेंजी आया और पैरोंमें जैसे 
बिजली चमक उठी | वह झपट्कर होरेरियोके पास 
पहुँची और मधुर खरमें मानो उसपर स्नेहकी धारा 
उडेलते-उडेळते बोली--'बेटा ! तू अबतक यहीं बैठा 
है! तुझे डर नहीं लगता १? 

होरेरियोने भोले-भाले खरमै उत्तर दिया--“डर ? 
डर किसे कहते हैं, दादी ? मैं तो उसे नहीं जानता । 
जरा बता तो; मैं भी देखूँ कि डर कैसा होता है ?? 

बूढ़ी दादी आँखें फाइ-फाइकर होरेशियोको ताकने 
लगी । फिर उसने उसे गोदमें उठा लिया और उसके 
फूल-ते प्यारे-प्यारे मुखड़ेपर चुम्बनोंकी झडी लगा दी । 


Sots 


स्वावलम्बी बालक किलएनथिस 


प्राचीन काळमें ग्रीस देशामें किलएनथिस नामका 
एक युवक रहता था । वह अखाड़ेमें कुइती लइने और 
मुक्के्राजीमें बड़ा ही दक्ष था | अच्छे-अच्छे लोगोंको हरा 
देता था, पर कुछ दिनांके बाद इस कामसे उसे अरुचि 
हो गयी और उसके मनमें दर्शनशाख्न पढ़नेकी धुन 
सवार हुई । एथेन्सनिवासी तत्त्ववेत्ता जीनोकी उस 
समय दाशनिकके रूपमे अच्छी ख्याति थी | वह जीनोके 
पास गया, उस समय उसकी हालत बड़ी दयनीय थी | 
शारीरके वख्न फटे थे और पास सिफ छः आने पैसे थे । 
जीनोके वियाल्यमे थोड़ी फीस प्रतिदिन लगती थी | 
डसे देकर वह युवक ध्यानपूर्वक पढ़ता या । पढ़नेमें 


वह इतना रस लेता था कि दूसरे विद्यार्थी उससे डाह 
करने लगे । उनको शङ्का होने लगी कि ऐसा चीथडे- 
हाळ युवक पढ़नेके लिये इतने दिनोंसे फीस कहाँसे 
लाता है। उन्होंने उसके विरुद्ध चोरीका आरोप गढ़ लिया 
और न्यायात्रीदाके सामने उसे उपस्थित किया । 

निर्दोष किळएनथिसने निर्भयतापूर्वक उत्तर दिया 
कि 'मैं निर्दोष हूँ; मेरे उपर जो चोरीका आरोप 
लगाया गया है, वह निर्मूल है । मैं अपने बयानकी 
पुष्टिम दो गवाह पेश करना चाहता हूँ |! 

गत्राह बुलाये गये | पहला गवाह एक माली था, 
उसने बयान दिया कि 'यद्द युवक प्रतिदिन सबेरे 

% भूमि परत भा ढाबर पानी । जनु जीवहि माया लपटानी ॥ % 

मेरे बागमें आकर कुएँसे पानी खींचता है और इसके 
बदलेमे मैं सको कुछ मजदूरी देता हूँ ।' दूसरा गवाह 
एक विधवा थी । उसने बयान दिया कि भे बृद्ध हूँ 


और लड़कोंकी देखभालमें मेरा सारा समय लग जाता 


है, इससे घरकी दाल भी मैं नहीं दळ पाती । यह 
युवक मेरे यहाँ आकर दाळ दल जाता है और मैं 
उसको मेहनतके बदले पैसे दे देती हूँ ।' 

इस प्रकार मेहनत-मजदूरी करके पाये हुए पैसोंसे 
किलएनथिस विद्याभ्यास करता था । न्यायाधीश उरुके 
आत्मबलते प्रसन्न हो गया और उसने उसकी मददके 


रूपमें थोडी रकम मंजूर करनी चाही, जिससे उसे भविष्यमै 
पाठशालाकी फीसके लिये मजदूरी नहीं करनी पड़े। 

परंतु युवकने इस मददके लेनेते साफ इनकार कर 
दिया और कहा---मैं अपने शारीरिक श्रमसे विद्याभ्यास 
करनेकी अनुमति माँगता हूँ। किसीसे दान लेना नहीं 
चाहता ।! 

अध्यापक जीनोने भी उसका समर्थन करते हुए 
कहा कि “ठीक है, इसको किसीकी मददके बिना ही 
वियाभ्यास करने दें। स्वावलम्बनका महान्‌ पाठ यह 
इसी प्रकार सीखेगा ।' 


बालक अबूशहमाका सत्यके लिये आत्मबलिदान 


( लेखक- श्रीसैयद कासिमअछी) साहित्यालङ्कार ) 


मक्का शहरमें द्वितीय खलीफा हजरत उमर अपने 
न्याय एवं कर्तव्यनिष्ठाके लिये विशेष विख्यात हो गये 
हैं । खलीफाका पुत्र अबूशहमा वचपनसे ही जंगळ और 
गुफाओंमें भगवानूकी आराधना एवं प्रार्थना करता भटका 
करता था । एक राजकुमारका इस प्रकार संसारसे उदासीन 
हो जाना सभीके लिये चिन्ताका विषय था; किंतु 
खलीफा अपने पुत्रकी भगवनिष्ठासे बहुत प्रसन्न थे और 
उसे प्रोत्साहित करते रहते थे । 

खलीफा उमरने इस्लामके धर्म-नियमोंके अनुसार 
शासनविधान बनाया था। वे खयं राजकोषसे केवळ चार 
आने दैनिक अपने खचके लिये लेते थे । इस्लामी 
राज्यका शासक राज्यकार्यं चळाते हुए भी मीठे और 
चटपटे भोजनसे बञ्चित रहकर संयमका कठोर जीवन 
बिताये तो ऐसे आदर्श पिताके आचरणका प्रभाव उसके 
पुत्रपर भला, क्यों नहीं पड़ेगा | 

हजरत उमरने शराब पीने-पिलाने और बेचनेपर 
बहुत कड़ा प्रतिवन्ध लगा रक्खा था । इस सम्बन्धका 
अपराध करनेवाळेको पचास कोडे लगानेका दण्ड घोषित 
हो चुका था । इस धोषणासे शराब पीने तथा बेचने- 
बालोंमें आतङ्क फेळ गया था | एक शराप्रके ठेकेदारने 


हजरतके पुत्र अबूशहमाको बहकाकर अंगूरांका रस 
पिळा दिया और उसने खयं ही हूजरतके पास उनके 
पुत्रके शारात्र पीनेकी शिकायत की । उसे आशा थी कि 
खलीफा अपने पुत्रको बहुत कड़ा दण्ड नहीं दे सकेंगे 
और इससे नियत किया दण्ड ढीला हो जायगा | 

भरे दरबारनें अबूशहमाको बुलाकर खलीफाने पूछा | 
बालक अवूशहमाने बडे धैर्यसे कहा--'मैने अंगूरका रस 
पिया है । मैं कसूरवार हूँ। मुझे सजा मिलनी चाहिये ।? 
खलीफाने नियत दण्ड ५०कोड़े लगानेकी आज्ञा दे दी । एक 
शाहजादेको इतना कठोर दण्ड सुनकर लोग रो पडे । 

सुकुमार-रारीर बाळक अबूराहमापर जल्छादके कोडे 
पड़ रहे थे | उसका सुन्दर देह ल्हूलुहान हो रहा था। 
दस कोडे लगते ही बाळकके प्राण निकल गये | हजरत 
उमरने पुत्रकी मृत्युक्रिया की, शोक मनाया; किंतु दण्ड- 
विधानकी रक्षाके लिये शेष ४० कोडे उनकी आज्ञासे 
अवूशहमाकी समाधिपर मारे गये | 

खलीफा उमरका न्याय पूरे अरबमें विख्यात हो गया। 
इस्लामी राज्योंसे शराबका नामोनिशान मिट गया । 
बाळक अबूशहमाके बलिदाने शराबको इस्ठाममें सदा- 


दारने के लिये बंद कर दिया । 

# ईसामसीहका बाल्यकाल + 


टढ्निश्चयी बालक गंगाराम 


लाला दौलतरामजी अमृतसरमें कोर्ट इन्सपेक्टर थे । 
इनके शेखपुरा जिलेके एक गुरुद्वारेमे जो पुत्र हुआ, 
कौन जानता था कि वही बालक आगे चलकर इतनी 
ख्याति प्राप्त करेगा । बालकका नाम गंगाराम था । 
बचपनसे ही वह अपनी धुनका पक्का था । जब गंगाराम 
एन्ट्रेन्स पास कर चुके, तब नोकरीकी खोजमें लाहोर 
आये । लाहोरमें उनके कुलके पुरोहित एक इंजीनियरके 
दफ्तरमे नौकर थे । गंगाराम जब उनसे मिलने गये, तब 
वे दफ्तरमें नहीं थे, अतः एक कुर्सोपर बैठ गये । यह 
कुर्सी दफ्तरके अफसर इंजीनियर साहबकी थी । इंजीनियर- 
साहबने आते ही गंगारामको डॉटकर अपनी कुसांसे 
उठा दिया । थोड़ी, देरमें वे पुरोहितजी आये और गंगारामसे 
पूछने लगे--'अब तुम्हारा क्या करनेका विचार है!” 


गंगारामने कहा--'विचार तो कुछ और था, पर 
अब बदल गया है ! अब तो में इंजीनियर बनूँगा और 
जिस कुर्सीपरसे उठाया गया हूँ, उसपर बैठकर रहूँगा ।? 

उस समय लोगोंने हँसकर बात उड़ा दी; किंतु 
गंगाराम वहाँसे लौट आये और रुड्कीके टामसन 
कालेजमें भर्ती हो गये | कुछ दिनों बाद इंजीनियर होकर 
अपनी बात उन्होंने सच्ची कर दी । उसी 
आफिसके इंजीनियरकी कु्सीपर वे सचमुच आ बेठे। 

अपने जीवनकी कमाईका अधिकांश उन्होंने दीन- 
दुखियोंकी सेवामें लगाया | पचास लाखसे भी अधिक 
द्रव्य इन्होंने विभिन्न संस्थाओमे व्यय किया । विद्यार्थियोकी 
पढ़ाईमें इन्होंने बहुत अधिक सहायता की । सरकारने 
“सरकी पदवी देकर इनका सम्मान किया था | 


चा ~ 


ईसामसीहका बाल्यकाल 


बतलहम, जहाँ कि महात्मा ईसा अपनी शैशवावस्थामै 
माता-पिताके साथ रहते थे, तीर्थस्थान बन गया था । दूर- 
दूरसे लोग इस दिव्य बालकके दर्शन करने आते थे ! 
लेकिन यरूशलमके शासक हेरोडेसको संदेह हो गया 
था कि कोई यहूदी बाळक उसे मारेगा ! नवजात 
शिशुओंको वह क्रूर मरवा डालता था । उस अत्याचारी- 
के उपद्रवसे बचनेके लिये यूसुफ तथा उनकी प्ली 
मरियम ईसाको लेकर मित्र चले गये ! 

ईसाके पिता गरीब थे; किंतु माता-पिताने ईसाको 
कोई कष्ट नहीं होने दिया | बचपनसे ही ईसाकी रुचि 
धर्म-पाळनमें थी और वे अत्यन्त दयाळु थे | उनकी 
बातोंको सुनकर बड़े-बड़े धर्मोपदेशक चकित रह जाते 
थे । पापात्मा हेरोडेसकी मृत्यु हो जानेपर ईसाके माता- 
पिता खदेश लौट आये और नासरत नगरमें रहने लगे | 
वहाँसे इंद मनाने वें लोग यरूशलम गये | जब घर 
लौटे, तब देखते हैं कि ईसा उनके साथ नहीं आये है । 


माता-पिता उन्हें टूँढ़ते हुए यरूइलममें घूमने लगे । 
तीन दिन बाद उन्हें हैकल ( धर्मविषयक प्रश्नोंका 
निपटारा करनेका स्थान ) में उनको अपना बारह 
वर्षका बालक बड़े-बड़े धर्मज्ञ विद्वानोंसे धर्मचर्चा 
करता मिला | माताने कहा--'बेटा ! मैं और तुम्हारे 
पिता दोनों तुम्हें खोजते-खोजते हैरान हो गये हैं ।' 

ईसा बोले--मै तो अपने पिताकी बातें ही सुन 
तथा कह रहा था ।' ईसाका दृढ विश्वास था कि वे 
भगवानके पुत्र हैं। 

उन दिनों युहना बडे ही सत्पुरुष, धर्मात्मा, परोपकारी 
तथा संयमी कहे जाते थे | उनका जीवन अत्यन्त पवित्र 
था । ईसा गलेलसे यरोनके किनारे युहन्नाके पासं आये 
और उनसे बपतिस्मा लिया । इसके बाद जे निर्जन 
वनमें साधन करने चले गये । चालीस दिनोंतक शैतान 
इनके पीछे पड़ा रहा । इस अवधिमें इन्होने जलतक 
नहीं पिया । जब ईसाको भूख. लगी, तब शैतानने 

कहा--'तू ईखरका पुत्र है तो. इस पत्थरको कह कि 
यह रोटी बन जाय ।' 

ईसाने कहा--'मनुष्य केवळ रोटीसे नहीं जीता; 
बह परमात्माकी प्रत्येक बातसे जीवनशक्ति पाता है ।' 

शैतान उन्हें एक ऊँचे पर्वतपर ले गया और अपनी 
मायासे दुनियाकी पूरी बादशाहत दिखाकर बोला--- 
ध्यदि तुम केवळ एक बार मुझे नमस्कार कर लो ता मैं 
तुम्हें ये सब राज्य दे दूँगा ।' 

इसा बोले--“भगवानकी आज्ञा है कि एकमात्र 
उन्हींकी उपासना मनुष्य करे और उन्होंको प्रणाम करे । 


# बिनु घन निर्मल सोह अकासा । हरिजन इव परिहरि सव आसा ॥ # 


तुम यहाँसे चले जाओ । तुम्हारे राज्य मुझे नहीं 
चाहिये |! 
दे तू यहाँसे कूद पडे और 
ईश्वरके फरिते तुझे बचा लें तो में तुझे सचा ईश्वरका 
पुत्र समझैँ ।! 

ईसाने कहा-- 'भगवानूकी परीक्षा न ळी जाय, यही 
मर्यादा है। तू मुझे कुछ भी समझ, मुझे इसकी चिन्ता 
नहीं है।? अपनी कोई दाल गळते न देख शैतान वहाँसे 
चला गया । महात्मा ईसाने इस प्रकार बाल्यकालमें ही 
दृढ़ निष्टा एवं अद्भुत शक्ति प्राप्त कर ळी थी । 


कृतेव्य 
[ कहानी ] 


( छेखक--श्रीयशपालजी जैन ) 


छुट्टीका दिन था । बालकोंकी एक टोळी घूमने 
निकली । उनमें सब विद्यार्थी थे, लगभग एक उम्रके । 
छुट्टीके दिन वे लोग प्राय; इकट्ठ हो जाते थे और कभी 
हाकी तो कभी फुटबाल अथवा क्रिकेटके बले आदि लेकर 
मैदानमै निकल जाते थे । ठोढीमें एक बालक था रोहित | 
वह सातवीं कक्षाका छात्र था, बडा सुशील और भला | 
मुहछ्लेमरमें उसका मान था । खेलती-कूदती, गप-शप 
करती टोली मेदानम पहुँची | पहुँची कि फुटबॉल शुरू 
हो गयी। सब बालक बिखरकर थोडे-थोडे फासलेपर 
खड़े हो गये और लगे फुटबॉलको उछालने | कोई-कोई 
तो इतने जोरसे पैर मारता कि गेंद बहुत ऊँची आसमानमें 
चली जाती और फिर सब होड़-सी लगती कि देखें, 
कौन उसे अपने हाथांमं लेता है । कभी-कभी तो इस 
क्रियामें उनके सिर भिड़ जाते, कभी कोई गिर जाता 
और जब-जब ऐसा होता. सारी टोली खिलखिला पड़ती । 
और ब्रहुतसे लोग---ख्ली-पुरुष-बच्चे वहाँ 'वूम-फिर 
रहे थे; लेकिन इस टोलीके वालकोका उस ओर ध्यान 
नहीं था । कोइ भा आओ, कोई भा जाओ, वे अपने 
खेलमे मग्न थे । 


` इस प्रकार खेल चलता रहा । एक बार गेंद जब 


हवामें वूमकर नीचे आयी, तब रोहितने उसे छपकनेका 
प्रयत्न किया, इतनेमें उसे सुधीरका धक्का लगा और 
गेंद उनकी अँगुल्योंसे छूकर नीचे गिर पडी । गिरी 
और एक बडा-सा गद्दा खाकर आगे लुढ़क चली । 
रोहित उसके पीछे दौड़ा । दौड़ते-दौड़ते वह कुछ कदम 
आगे निकल -गया । गेंदके छुढ़कनेका वेग कम हुआ 
और वह उसे पकड़नेको बढ़ा कि देखता क्या है, 
वहाँ एक बढुआ पड़ा है । बटुआ ! उसका सारा शरीर 
एक साथ काँप गया । वह क्षणभर वहीं स्तब्ध खड़ा 
रहा । बटुआ है, शायद इसमें रुपये भी हों । बहुत 
रुपये भी हो सकते हैं, थोड़े भी हो सकते हैं । यह 
भी हो सकता है कि थोडी-सी रेजगारी ही उसमें 
डालकर कोई घूमने निकल पड़ा हो |*“पर वह 
बठुआ तो है" “और उसका नहीं है उसमें बडी 
रकम हुई तो '“बहुत-सी बातें उस एक क्षणमें 
रोहितके मस्तिष्कमें चक्कर काट गयीं | उसने इधर-उधर 
देखा, कोई भी तो उपे नहीं खोज रहा था । उसने बटुआ 
उठा लिया | हाथय आनेपर पता :चछा कि वह भारी 
है,- पर खोलनेका साहस न - हुआ । फिर उसने 
गे; उठायी और टोलीमे आ मिळा;। सब बालक उसकी 


# कतेव्य % 


राह देख रहे थे । एक हाथमें गेंद और दूसरेमें बटुआ 
देखकर वे सब दौड़कर इक्ट्टे हो गये । रोहितने 
कहा--'यह बटुआ वहाँ पडा था |! 

टीमोने पूछा--उसमें क्या है ?? 

रोहितने उत्तर दिया--'मुझे क्या पता ! रुपये 
होंगे, भारी माळम देता है ।! 

सुधीर ब्रोला--'आज किसी अच्छेका मुँह दे/वकर 
उठा होगा, रोहित ।' 

देवेन्द्रने कहा---'वाहजी! चलो, रसगुल्ले खायेंगे |! 

प्रयुक्ष जरा पीछे था । देवेन्द्रको थोड़ा ढकेलकर 
आगे बढ़ आया और बोला---'जरा इनकी लाटसाहवी 
तो देखो। रसगुछे खायेंगे। जा, जा, पहले वहाँ 
तलेयामें मुँह धो आ । हमलोग तो बाइस्कोप देखेंगे । 
क्यों रे मोहन ! बोलता क्यों नहीं ?? 

मोहन बेचारा चुपचाप खड़ा उन लोगोंकी बातें 
खुन रहा था | बोला--'अरे ! पहले यह तो देखो कि 
वढुएमें कितने रुपये हैं ! तत्र कोई प्रोग्राम बनाना |! 


बात सत्रको पसंद आयी और रोहितने वटुआ 


खोलकर उसमेंसे रुपये ओर रेजगारी निकालकर गिनी 
तो सब-के-सव भौचक्के रह गये | एक सो बाईस 
रुपये दो आने ! 

रोहित गम्भीर हो गया, मानो अभी रो पड़ेगा । 
एक ही विचार रह-रहकर उसके मनमें उठ रहा था--- 
“जिसका बटुआ खोया है, उस बेचारेपर क्या बीत 
रही होगी | जबसे उमे माळूम हुआ होगा, बेहद 
परेशान हो रहा होगा | शायद रो भी रहा हो !*** 

बड़ी रकम देवकर वालकोंकी माँग भी बढ़ गयी | 
रसगुल्ले, चाट, वाइस्कोप और न जाने किस-किसका 
प्रोग्राम वन गया । रुपये क्या मिळे, मानो उन्हें दुनिया- 
भरका राज्य ही मिल गया | | 

रोहितकी गम्भीरता प्रतिक्षण बढ़ती जाती थी । 


उसके कंघेपर हाथ मांरंकर सुधीरने कहा, “क्या सोच : 


रहा है ? हमें खिलोयेगा-पिलायेगा नहीं तो क्या इस 
रुपयेसे हाथी-घोडे खरीदेगा ?? 


रोहितको छोड़कर सारी पार्टी हँस पड़ी । 

रोहितने अवरुद्ध कण्ठसे कहा, 'तुमलोग हँस रहे 
हो, पर बटुएवालेका क्या हाल होगा १? 

“हाल क्या होगा !? टीमो बोल उठा । “जिसे रुपये 
रखनेका ढंग नहीं, उसे खोनेकी क्या चिन्ता होगी !' 

प्रयुम्न बोला, “चलो, अब देर हो रही है |! 
रसगुल्लेकी बात याद करके उसके मुँहमें बार-बार पानी 
आ रहा था। 

रोहित सोचने लगा कि इतने बड़े शहरमें बह उस 
वदुएवालेको कहाँ खोजेगा, और कंसे ? तब अचानक उसके 
अन्तरसे जसे कोई बोळ उठा---'तू परेशान क्यों होता है । 
जिसका बुआ है, बह खोजते-खोजते यहाँ अवश्य 
आयेगा । एक सौ वाईस रुपये दो आने ! रकम थोड़ी 
नहीं है |? 

ओर तब रोहितने निश्चय किया कि बटुआ लिये 
वह यहीं बैठा रहेगा | 

अपना निश्चय साथियोंको बताया तो वे लोग हँस 
पड़े । सुधीरने कहा---'बहुत अच्छा धर्मराजजी ! जो 
आपके जीमें आये, कीजिये | हमलोग तो जाते हैं |? 

ठीमोने कहा, 'क्यों नीयत बिगड़ गयी ? सारा 
रुपया बच्चू अकेले ही हडप लेना चाहते हैं !? 

उन बालकोंने और बहुत-सी बातें कहीं, पर बे 
जानते थे कि रोहित अपनी घुनका पक्का है । एक बार 
जो ठान छी, उमपर डटा रहता है । 

सबने मिळकर थोड़ी देर बटुण्वालेकी प्रतीक्षा की । 
अनन्तर रोहितको वहीं बेठा छोइकर सत्र लोग चले गये । 

रोहित अकेला रह गया तो तरह-तरहकी बातें 
उसके मनमे उठने ठगी । मान लो कि बटुएवाला इधर 
नहीं आया तो ! अंदरसे किसीने कहा-- 
हाँ, वता, नहीं आया तो ! 'रोहित'ने सिर झटका 
नहीं, जवतक रात नहीं हो जायगी, वह यहीं डटा 
रहेगा, टस-पे-मस न होगा । तबतक कोई न आया 
तो सोचेगा कि आगे क्या करे |... --.. अरे, पुलिसको 
उसे क्यों नहीं दे देते ?*** उससे क्या होगा ?. क्या 


भरोसा कि पुलिस खोजकर उसे उसके स्वामीके पास 
पहुँचा ही देगी है००००००** 
बहुत कुछ सोच-विचारके बाद रोहितने तय किया 
कि राततक अगर कोई लेने न आया तो वह बदुएको 
अपने घर ले जायगा, माके सुपुर्द कर देगा और 
पिताजीसे कहकर उसकी सूचना अखबारमें निकलवा 
देगा । इससे अधिक वह और कर भी क्या सकता था! 
नहीं जी ! उसकी नौबत नहीं आयेगी । बढुएत्राला 
ढूँढ़ता हुआ वहाँ अवश्य आयेगा, अवश्य आयेगा । 
रोहित और इढ़ताके साथ बैठ गया । लोग आते 
और घूमते हुए आगे बढ़ जाते । रोहित प्रत्येककी 
चालको, उसके चेहरेको ध्यानसे देखता और जब उसके 
मुँहपर परेशानी दिखायी न देती, तब बह अपनी सहज- 
बुद्धिसे समझ जाता कि यह वह नहीं है, जिसकी 
्रतीक्षामे वह बैठा है । 
आधा घंटा बीता, एक बीता, दो बीते ! बालकका 
जी अब ऊबने लगा । वह क्या करे ? बटुएको वहीं 
पटककर क्या बह घर चला जाय ? नहीं जी ! ऐसा वह 
कैसे कर सकता है ! 
थोड़ी देर और त्रीती कि इतनेमें देखता क्या है कि 
एक लड़की घत्ररायी-सी इधर-उधर धरतीपर कुछ खोजती 
उधर चली आ रही है । उसके चेहरेका रंग फीका 
पड़ रहा था और वह बेहद परेशान दीखती थी । 
रोहितने तत्काल अनुमान कर लिया कि हो न हो, यह 
बुआ इसीका है । वह चुपचाप अपने स्थानसे उठा और 
आगे बढ़कर उसने पूछा, “क्या खोज रही हो, बहिनजी ?? 
लड़कीने निगाह उठाकर रोहितकी ओर देखा, पर 
एक माथ उसके मुँहमे शब्द नहीं निकला । बह शायद 
रास्तेमर रोती आयी थी । कुछ सँमलकर बोली, 
ध्यहाँ कहीँ मेगा चटुआ गिर गया है ।? 
कैसा था !? रोहितने सहज स्त्ररमें पूछा । 
लड्कीने हाथसे इशारा करके बता दिया । 
“उसमें कितने रुपये थे १ 
ळड़कीके होठ सूख रहे थे | उनपर जीभ फिराकर 


TT tS कण झाः कामुका रड 


% कहुँ कहूँ दृष्टि सारदी थोरी । कोउ एक पाव भगति जिमि मोरी ॥ * 


उसने कहा, “बहुत थे । जो कुछ था, सब उसीमें 
था | मुझे कालेजकी फीस देनी थ्री, कुछ किताबें 
लेनी थी ।? 

“फिर भी कितने रुपये थे ?” 

“सौसे ऊपर |! 

“अब क्या करोगी ?? 

इस प्रश्नपर लड़कीके संयमका बाँध टूट गया | 
आँखें डबडबा आयीं । रूमाल्से उन्हें पोंछते हुए 
बोली, “क्या बताऊँ ! मेरा भाग्य बड़ा खोटा है !! 

रोहितको पक्का विश्वास हो गया कि बढुआ उसीका 
है । उसने जेबसे बठुआ निकालकर उसकी ओर 
बढ़ाते हुए कहा, “देखिये, कहीं यह तो नहीं है ।' 

बढुआ देखते ही लड़कीकी आँखें चमक उठी, 
शरीरमें एक सिहरन दौड़ गयी | बोली, “मैया ! तुमने 
मुझे बचा लिया । मैं तुम्हारा उपकार कभी न भूकँगी ।” 

लड़कीके हर्षका पार न था, और रोहित ? उसकी 
कुछ न पूछिये | उसका हृदय आनन्दसे बहल्लियों उछल 
रहा था । बटुआ लड़कीके हाथ देते हुए बोला, 
'हिनजी ! गिन लीजिये, रुपये ठीक हैं न? 

लड़की झेंप गयी । बोली, “तुम कैसी बात करते हो !” 

पर जब रोहितका बहुत आग्रह हुआ, तब वह 
गिननेको बाध्य हो गयी । पूरे-के-पूरे रुपये निकले । 
उनमेंसे तो दस-दसके दो नोट रोहितकी ओर बढ़ाते 
हुए बोली, “यह लो भैया, अपना इनाम !” 
रोहितका चेहरा तमतमा आया । बोला, “इनाम ? 
कसा इनाम ?! 

“कितना बड़ा काम तुमने किया है और कोई 
होता तो हाथ पड़ा बढुआ लौटाता £” 

रोहितने कहा, “बहिनजी ! यह बड़ा काम नहीं 
है । कर्तव्य है ।' 

लड़कीने आगे बढ़कर बड़े प्यारमे रोहितकी पीठ 
थपश्रपायी और कृतज्ञताभरी दिसे उसकी ओर देखा । 

रोहितने कहा, 'बहिनजी ! आप मुझे कुछ देना 


# शिखा % 


Eo 


ही चाहती हैं तो यह वचन दीजिये कि आगे आप 
इतनी असावधान न रहेंगी |! 

लड़कीने एक बार उस असाधारण बालककी पीठ 
फिर थपथपायी और कुछ दूर रोहितके साथ चलकर 
दूसरे रास्तेपर मुड़ गयी । 

अब रोहितको देखो । ऐसा उछळता-कूदता घरकी 
ओर चला, मानो राम लंका जीतकर अयोध्या 
जा रहे हों । उसके पैर सड़कपर नहीं पड़ रहे 
थे, जैसे 'हवामें उड़ रहे हों !' बह भूल गया कि 
इतनी देरसे घर पहुँचनेपर मा नाराज होंगी और 
पिताजी हुए तो उसकी खबर लिये बिना नहीं मानेंगे । 

घर आया तो सचमुच बहुत देर हो गयी 
थी । मा कई बार द्वारपर झाँक गयी थीं । छुट्टीके 
दिन रोहित कभी इतना बाहर नहीं रहता था । राह 
देखते-देखते झुँझला उठीं । इतनेमें रोहितने धरमे 


प्रवेश किया । माने कडाईके साथ पूछा, "क्यों रे, 
तू कहाँ गया था ?? 

रोहितने सारा किस्सा कह सुनाया । सुनकर 
माकी झुँझलाहट काफूर हो गयी और गद्दद होकर 
उन्होंने असीम प्यार और गहरी ममताके साथ बालकको 
छातीसे लगा लिया । आँखें उनकी भर आयीं । 
बोळीं--मेरे प्यारे बेटे ! तूने आज हमारे कुलका 
नाम ऊँचा किया । तुमपे मुझे ऐसी ही आशा थी |! 

रोहित पुलकित हो उठा । 

मा कहती गयीं, “मेरे बेटा ! हमलोग गरीब हैं 
तो क्या, हमलोगोंके पास ऐसी दौलत है, जो बड़ों- 
बड़ोंके घर भी मुझ्किळते मिलेगी |! 

कहते-कहते गब से माकी छाती फूल आयी और मा- 
बेटेके उस अलौकिक आनन्दे मानो वहाँका मौन 


वातावरण भी मुसकरा उठा । 
— oso 


शिखा 
[ कहानी ] 
( लेखक--पं० श्रीरिबनाथजी दुबे) साहित्यरत्न ) 


“तुम्हें लज्ना नहीं आती क्या ?” 

“इसमें लजाकी कौन-सी बात है ! और सच पूछा 
जाय तो लजा तुम्हें आनी चाहिये |! 

“लंबी चोटी और माथेपर राख पोते कॉलेजमें तुम 
चले आते हो और ळजित मुझे होना चाहिये ? 

“अपनी संस्कृति और धर्मकी उपेक्षामें मुझे गौरवका 
बोध नहीं होता । शिखाको मैं अपने सर्वाधिक सम्मान- 
की वस्तु समझता हूँ ।? 

“साँप चला गया, लकीर पीटते रहो ।? 

“अभीष्ट प्राप्त करानेवाली लकीरका फकीर बनना 
मैं सौभाग्यकी वस्तु समझता हूँ ।? 

“अशिष्टताबोधकके अतिरिक्त और क्या है यह चुटिया ! 
कॉलेजके शिष्ट छात्रोंके बीच अद्भुत जन्तु लगते हौ तुम ।? 

ध्यह तो दृष्टिभेदके अतिरिक्त और कुछ नहीं, 
मेरी दृष्टिमे 'कॉलेजके ये झुंड-के-झुंड छात्र ही 


च बा? अर २८— क 


अद्भुत जन्तु-से लगते हैं । अंग्रेजीके कुछ अक्षरोंको 
सीखकर जिग्होने अपनी प्राचीन महिमामयी संस्कृतिको 
तिलाञ्जलि दे दी, पर-धर्म और पर-संस्कृति ही जिनके 
लिये आकर्षणका केन्द्र बन गयी है, वे दयाके पात्र 
हैं |? खिन्न मन गजाननने शान्त खरमें कहा । 

'तुम्हारा समस्त धर्म और समूची संस्कृति इन शिरोजात 
कुछ केशोमें ही समायी है ।? रवीन्द्रने कटाक्ष किया । 

“शिखा धर्म और संस्कृतिका अङ्ग है ।” गजाननके 
रोम-रोममें जैसे विषदाघ सूची बेध दी गयी हो । वह 
आहत-सा हो ग्या, किंतु उत्तेजित नहीं हुआ । 
गम्भीरतासे उसने कहा--'जत्रतक अनुष्ठान कर्म रहता 
है, तबतक शिखा-सूत्र किसी भी दशामें त्यागा नहीं जा 
सकता । यह हिंदुत्वका बोधक तो है ही, शाख्न- 
मूलक है और है श्री और यशको देनेवाला ।' शुक्र 
यजुर्वेदे स्पष्ट उल्लेख है । 


७९० 


% सुखी मीन जे नीर अगाधा। जिमि हरि सरन न एकड वाधा ॥ % 


Se “मतात 


आत्मन्नुपस्थे न वृकस्य लोम 
मुखे इमश्रूणि न व्याघ्रलोम। 
केशा न शीष न्‌ यशसे श्रिये शिखा 
सि<हस्य लोम त्विषिरिन्द्रियाणि॥ 
( यजु० वा० सं० १९ । ९२) 

“शिखा यदि श्रीके लिये है तो उसे आगे, पीछे 
या मध्यमे क्यों नहीं रखते :' कुटिल स्मितके साथ 
रवीन्द्रने पूछा । 

'हमारे शात्रोंने प्राणियोंके कल्याणार्थ सूक्ष्मा- 
तिसूक्ष्म विषयोपर भी गम्भीर विचार किया है।” गजानन 
धीरे-धीरे कह रहा था । “शात्रोंका अध्ययन हो जानेपर 
उनमें उत्कट श्रद्धा हो जाती है शिखा रखनेके लिये 
स्थान निश्चित है-- 

अन्तरेण तालुके । य एब स्तन इवावलम्बते । 
सेन्द्रयोनिः । यत्रासौ केशान्तो विवर्तते । व्यपोह्य 
शीषकपाले ।' 

अर्थात्‌ “तालुके मध्यमें स्तनकी तरह जो केशराजि 
दीखती है । यहाँ केशोंका मूल है । वहाँ सिरके 
कपालका भेदन करके 'इन्द्रयोनि? इन्द्र अर्थात्‌ परमात्मा- 
की प्राप्तिका मार्ग सुषुम्ना नाड़ी है । योगी उमे 
सुषुन्नाका मूलस्थान कहते हैं और आयुर्येदने उसे 
“मस्तुलिंग संज्ञा दी है । सिरपर उसकी रक्षाके लिये 

गोखुर परिमाण बाल, जो शिखा शब्दसे व्यवहृत होते 
हैं, रखनेका आदेश है आगुर्वेदमें शिवा अत्यन्त 
उपयोगी बतलायी गयी है |! 

“अच्छा महाराज ! उपदेश बंद कीजिये ।? रवीन्द्रने 
व्यङ्ग्य किया । 'रिखाशून्य कालेजके छात्र सब-के-सब 
रुण ही हैं ?? 

“पर मैं किसीसे अखस्थ नहीं |? गजाननने कुछ कडे 
शब्दोंमें कहा । “लंबी दोड़में कालेजके समस्त छात्र 
मुझसे पराजित हो चुके हैं | हाकी और फुटबॉल्में भी 
मैं किसीसे पीछे नहीं । परीक्षा-फल मेरा प्रथम श्रेणीसे 
कभी नीचे नहीं आया |! 

गजानन स्वयं अपनी प्रशंसा कभी नहीं करता था, 
वह अत्यन्त सरल और रीलवान्‌ था । बाल्यकालमे 


उसपर पिताके धार्मिक जीवनका पूर्ण प्रभाव पड़ा था । 


अमरकोश और अष्टाध्यायी तो उसे छः वर्षकी आयुमें 
ही मुखस्थ हो गयी थी । उसकी बुद्धि : तीक्ष्ण और 
स्मरणशक्ति. अत्यन्त प्रवर थी । मेधावी गजाननका 
प्रभाव उसके प्रोफेसरपर भी था । :वे:: गजाननको 
आदरकी दृष्टिसे देखते । सरल वेशःथा उसका । 
सुदृढ खास्थ्य लेकर वह प्रत्येक दिशामें सफल होता | 
वह जिस अनुरागसे पाठ्य पुस्तकोमें हूबता, उससे अधिक 
अनुरागसे सूर्योद्यके पूर्व ही अपनी माताकी साड़ी 
और पीतलक्रा कमण्डलु लिये उनके साथ गङ्गा-स्नान 
कर आता | शिवलिङ्गकी अर्चना और दोनों आहिंक 
कर्म वह नियमित रूपसे निष्ठापूर्वक करता । कॉलेजमें 
पहुँचते ही छात्रोंकी दृष्टि उसपर पड़ती और वे मुसकरा 
उठते; किंतु गजानन उन्हें भूला-भटका पथिक समझ- 
कर अपनी पुस्तकोंमें ग जाता । अध्ययनमें वह इतना 
तल्लीन होता, ग्रोफेसरके व्याख्यानको इतने ध्यानसे 
सुनता कि एक-एक अक्षर जैसे पीता जाता । किस 
छात्रने प्रोफेसरको देखकर नाक-भों सिकोड़ी, किसने 
फलका छिलका अपने साथीपर फेंका और कौन 
ञ्याख्यानके बीचसे ही बाहर चला गया, यह उसे 
साइकिलपे घर जाते समय ही कभी किसीसे विदित 
हो पाता, अन्यथा वह गम्भीर साधककी भाँति कॉलेजमें 
सरखतीकी आराधना करता रहता । कॉलेजके किसी 
छात्रके साथ घूमने ठी-पार्टीमें सम्मिलित होने या 
चलचित्र देखनेके लिये उसके पास अवकाश ही नहीं 
था | एक बार कॉलेजके तीन छात्रोंने गजाननकी माता- 
के पैरों पड़ उपे चलचित्र देखनेकी स्वीकृति ले ली । 

किसी प्रकार रात्रिका द्वितीय खेळ देखनेके लिये वह 
गया । छात्रत्रथं अपनी सफलतापर विजयगर्वका 

अनुभत्र कर रहे थे, पर चित्र आरम्भ होनेक कुछ ही 
ठर बाद तीनों छात्रोंने देखा, गजानन धीरेसे खिसक 
गया था । दूसरे दिन गजाननने छात्रोंसे कहा था 

"कल कुछ ही देरका चित्र देखकर आजीवन “चल- 

चित्र-भवनमें कभी भी पैर न रखनेकी मैंने शपथ ले 

लो |? : सदूगुण-सम्पन होनेपर भी वह : खतः “मियाँ 

मिट्ट! नहीं बनता. था, किंतु रवीन्द्र आज रह-रहकर 
उसके मर्मपर जैसे अंगार रख रहा था । धम और 
संस्कृतिकी उपेक्षा ' देखकर उसे पीडा होती, पर वह 
मौन रहता । आज सीधे स्पष्ट शाब्दोंमें रि्वा-जैसी 
पवित्र और आदरणीय वस्तुकी कुत्सित आलोचनासे 
वह छटपटा उंठा । इसी कारण वह इतना कह गया | 
कॉलेजसे धर जाते समय दोनों साइकिल खड़ीकर तकमें 
उतर पड़े थे । 
गजानन रान्त होनेका प्रयत्न कर रहा था कि उसे 
क्रोध आ गया । उसके नेत्र जलने लगे । उसकी 
शिखाको समीपसे पकड़कर रबीन्द्रने हिला दिया और 
विद्रुप-हास्यके साथ साइकिलपर भाग खड़ा हुआ | 
गजाननकी साइकिल पीछे दौड़ी ! दोनों पूरे 
वेगसे साइकिल दौड़ा रहे थे । रवीन्द्र आगे-आरे भाग 
रहा था और गजानन उसे पकड्नेका प्रयत्न कर रहा 
था । दोनों पसीनेसे लथपथ हो गये, पर रवीन्द्रको 
भागनेके अतिरिक्त आर कोई मार्ग नहीं था । शान्त 
महोदधिके चंचल होनेके परिणामसे वह अपरिचित नहीं 
था | रवीन्द्र जितनी तीव्रगतिसे दोड सकता था, दौड़ 
रहा था, पर गजाननकी साइकिल उसके पीछे ' दीख 
रही थी । गजानन साइकिलपर झुककर इतना तेज 
चल रहा था, जैसे उसे पथके किसी भी विध्न-त्राधाकी 
चिन्ता नहीं थी । उसकी साइकिल रवीन्द्रकी साइकिल- 
से केवल दो हाथ पीछे रह गयी । रवीन्द्र घबरा गया | 
उसके पैर थक गये थे, वे उठ नहीं रहे थे, पर शरीरका 
समस्त धैर्य और साहस एकत्रकर उसने पैडिलपर पैरोंका 
जोर लगाया और आगे बढ़ा | 
झन्ना मोड़पर रवीन्द्रकी साइकिल रिक्शेसे उलझी 
और दूर जा गिरी । रवीन्द्र मुँहके बल गिर पड़ा | 
गजाननने ब्रेक लगाया ओर देखा पसीनेसे भींगे 
रबीन्द्रका सिर फर गया था, रक्त निकल रहा था | हाथ 
और पैरमें भी चोट आ गयी थी । गजाननकोः देखकर 
बह सहम गया, शरीर उसका काप रहा था । 
तागेपर रवीन्द्र और उसकी साइकिल रक्खी।गयी । 

ताँगा नगरके मुख्य चिकित्सालयकी ओर मुड़ पड़ा । 
गजानन अपनी साइकिलसे पीछे-पीछे उदास मन 
जा रहा था | 
xX xX xX xX 

दूसरे दिन स्नान-संध्याके बाद गजानन शिवार्चन 
करने बैठा । शिवलिङ्गपर उसने जल चढ़ाया, चन्दनसे 
तरिपुण्डू तिलक लगाया और बिल्वपत्र, पुष्प एवं सुगन्धित 
पुष्पकी माला चढ़ायी | सद्‌गन्ध-पूरित धूप जला दी | 
वह एकान्त उपासना-गृह सुवासित हो गया । गजानन- 
ने हाथ जोड़कर प्रार्थना की; किंतु आज पूजाका 
सारा क्रम अभ्यस्त हाथोसे व्यवस्थित रूपसे चलते 
रहनेपर भी उसका मन एकाग्र और शान्त नहीं हो 
गया । रात्रिमें उसे नींद नहीं आयी । झाय्यापर जैसे 
बिच्छू पडा था, वह इधर-से-उधर करवटें लेता रहा । 
अभी उसने पार्वतीवल्ळम भगवान्‌ आझुतोषका ध्यान 
करनेके लिये नेत्र निमीलित किया; किंतु उमानाथ 
ध्यानमें नहीं आ सके । जैसे-तैसे उसने स्तुतिके श्लोक 
कहे और फिर पुस्तक उठा ली । पुस्तककी पंक्तियाँ 
काली-काली रेखाओंके अतिरिक्त और कुछ नहीं दीख 
रही थीं । वह आकुल हो गया । पुस्तक उसने रख 
दी और कभी छतकी ओर और कमी खिड़कीके बाहर 
देखता, पर नेत्रकी पलकें उठी रहनेपर भी उसे कुछ 
नहीं दीव रहा था । उसके सामने विगत सोलहवीं 
शताब्दीका चित्र रह-रहकर जैसे मूर्तं होता जा रहा था। 

घटना थी उस समयकी, जब सन्‌ १६५९ ईमें 
मुगल सम्राट्‌ औरंगजेब बड़े ठाट-बाटसे दिल्लीकी गद्दीपर 
बैठा “मेरे राज्यमें कोई हिंदू नया मन्दिर न बनाने 
पाये ।? उस धर्मान्धने शासनभार ग्रहण करते ही 
आज्ञा निकाली । सन्‌ १६६४ ई०में उसने गुजरातके 
एक मन्दिरमें हिंदु-प्राण गौका वध करवाया और उसे 
तोड़कर वहाँ मसजिद खड़ी कर दी । सन्‌१६६९६०में 
तो उसने सीधे 'हिंदुओंकी पाठशालाएँ और मन्दिर नष्ट 
कर दिये जाये” आदेश दे दिया । उसने अपनी 
आज्ञाओंका कठोरतापूर्वक पालन किया । उसी समय 
काशीतरिसवेश्वरका मन्दिर तोड़ा गया, दूसरे वर्ष मथुराका 

केशवरावका मन्दिर तोडकर विशाल मसजिद बना दी 
गयी । सन्‌ १६६९ ई०में मथुरानिवासी गोकुल नामक 
जाटने अत्याचारसे पीडित होकर एक मुसल्मान फौजदार- 
का प्राण ले लिया । औरंगजेबने उसे पकड़वाया और 
उसकी बोटी-बोटी कटबाकर फंक्वा दी । उसके 
परिवारके लोग बलात्‌ यवन बनाये गये । “काफिरोंके 
हाथ जानेसे अपवित्र हो जायगा | इस कारण सिक्कोपर 
कलमा लिखा जाना बंद कर दिया गया ।? 

कितनी विचित्र परिस्थिति थी । ऊँचे पदोंपर 
मुसलमान थे, शासन उनका था, शस्र उनके पास 
थे । सर्वोशतः इस्लामको पद-पदपर प्रोत्साहन दिया 
ही जा रहा था । काफिर क्या करते ? उनके लिये 
कौन मार्ग था? इस्लामके विरुद्ध तो दूरकी बात, 
अपने धर्मके गरिमा-गानके लिये असुविधा थी, भीषण 
कठिनाई थी, रिक्षाके लिये हिंदू-त्रालकोंको मकतबमें 
जानेके अतिरिक्त और कोई पथ शेष नहीं रह गया था | 


सुरेन्द्र आगराके उस मकतबमें पढ़ता था, जो 
यमुनासे थोड़ी ही दूरपर था । मकतत्र विशाल और 
भव्य था । छतपर खड़े हो जानेसे नीली कलिन्दनन्दिनीकी 
निर्मळ धारा बहुत दूरतक दीखती थी। उस पारकी फैली 
हुई विस्तृत उज्ज्वल रेणुराशि और सघन बन अत्यन्त ही 
मोहक लगता | सायंकाळ प्रायः मौलवी छतपर चला जाता | 
हाथमें तसबीहके मनके फेरता हुआ वह टहलता रहता | 


अंशुमाळी अपनी अरुणिम किरणोंसमेत अस्ताचल 
चले जाते । शून्यमें असंख्य तास्किओंके साथ चन्द्र 
उदय होता । उसकी अमृतमयी धवल शीतल किरणें 
सुदूर पारके घने वन, फैली बाळुकाओं और यमुनाकी 
लहरोंपर फैल जातीं | शीतल, मन्द पवन चलता रहता | 
उस समय मी मालवी देरतक, बड़ी देरतक उसी तरह 
तसबीह लिये मनका फेरते धीरे-धीरे टहळता रहता । 
रहरहकर यमुनाकी चाँदी-जैसी चमकती हुई चञ्चल 
लहरोंको देख लेता, कभी-कभी वह बहुत देरतक उन्हीं 
लहरोंपर आँखें गड़ाये जैसे 'खुदाका नूर? देखनेकी कोशिश 
करता | गरमीके दिनोंमे प्रतिदिनका क्रम उसका यही था | 


'मोलत्ी साहब !? उस दिन मौलवी मकतबकी छतपर 
खड़े होकर यमुनाकी काँच-जैसी स्वच्छ धारामें सूर्यदेवके 
अन्तिम प्रहरके लोहितवर्णका प्रतिबिम्ब देखनेमें तन्मय 
हो गया था | तसबीहका एक मनका उसंकी कृश 
अँगुलियोंमें निरुपाय दबा पड़ा था । मौलवीने झटकेसे 
उधर देखा, एक मुसलमान छात्रने उसका ध्यान अपनी 
ओर आकर्षित किया था । 'क्या है ?? धीमे स्वरमे 
उसने पूछा । तसबीहके मनके सरकने लगे । 

।सुरेन्द्रने आपकी दाढ़ीको गाली दी?--छात्र एक 
साँसमें बोळ गया | 

“हाँ. मौलवी साहब !? दूसरा मुस्लिम छात्र साक्षी 
देनेके लिये उपस्थित था । 'सुरेन्द्ने आपकी ही सफेद 
दाढीकी नहीं बल्कि इस्लामके हर नुमाइंदोंकी दाढ़ीको 
गाली दी ।' 

बृद्ध मौलवी क्रोधसे कॉप उठा । गड़ढेमें धँसी उसकी 
आँखोंमें जैसे जर्जर शरीरका सारा रक्त उतर आया | 
“बुलाओ''''उसे |? विश्वङ्कल वाणीमें उसने आज्ञा दी | 

छात्र दौड़ता हुआ नीचे चला गया और दूसरे ही 
क्षण सुरेत्द ऊपर आया । आगे-पीछे कई छात्रोंने उसे 
घेर रक्षा था । मोलबीकी दृष्टि उठते ही मुस्लिम 
छात्र इधर-उधर इट गये । सुरेन्द्रने सिर उठाया । 
उसकी आकृति रक्तसे भाँग गयी थी । शरीर उसका 
शिथिल-सा हो गया था । स्पष्ट था कि मुस्लिम छात्रोने 
मिलकर उमे पीटा था । 

“सुरेन्द्र !? मौलवीने पूछा “तुमने क्या कहा है ? 

“जी,” बोला नहीं जा रहा था उससे । धीरे-धीरे 
उसने कहा “मेरी शिखा करीमने जोरसे खांची ?! 

सब छात्र चुप थे | मोळी सरोष उसकी ओर 
देख रहा था । सुरेन्द्रने कठिनाईसे कहा "मैंने विनय- 
पूवेक कहा, यह हमारा धर्मचिह् है | हम इसे आदर 
देते हैं । इस प्रकार हमारा और हमारे धर्मका अपमान 
नहीं करना चाहिये |! 

कुछ क्षण चुप रहकर मुँहपर बहकर गिरते रक्तको 
पोंछकर उसने दर्दसे कराहते हुए कहा--“सलीम मेरी 

बायीं ओर खड़ा था । उसने करीमको मना करना तो 
दूर रहा, मेरी चोटी दूसरी ओरसे खींच ली । करीमने 
कहा--बकरेकी पूँछकी तरह इसे रखनेसे क्या फायदा १? 

सुरेन्द्र गिरते-गिरते बचा । सिर थामकर बैठ गया और 
बोला--'मैने उत्तरमें कहा--इस्लामके अनुयायियोंमें 
जो आदर और सम्मान दाढ़ीको दिया जाता है, हमारे 
धर्ममें शिखाका गौरव उससे किञ्चित्‌ भी कम नहीं ।? 
मेरा यही वाक्य इन लोगोंके लिये विषाक्त बाण बन 
गया । उत्तेजित होकर सबने मेरी यह गति'"'"|? 
सुरेन्द्र मूच्छित हो गया । 

x x x x 

“सुनो सुरेन्दर !? तीसरे दिन समस्त छात्रोंके बीच 
खड़े अपराधी सुरेन्द्रको मौळवीने सुनाया । “तुमने इस्लाम- 
की तोहीन की है । पाक कुरानके खिलाफ तुम्हारी 
खुळी बगावत काबिले बर्दाइत नहीं । तुम्हारे लिये सिर्फ 
दो रास्ते हैं-इस्लामकी मंजूरी या मौत |? 

समस्त छात्र शान्त थे । सुरेन्द्र अवनत मुँह खड़ा 
था । मोळवीने तसब्रीहके दानोंको जोरसे घुमाते हुए 
अपनी शक्तिभर तडपकर कहा--“बोलो, क्या मंजूर है १? 

सुरेन्द्र चुप था । मकतबमें मरघटकी शान्ति व्याप्त 
थी । उस समय सूई गिरनेका शब्द भी सुना जा सकता 
था । मौलवी अपनी सफेद दाढ़ीपर बायाँ हाथ 
फेरते हुए पुनः बोळा--“हमारे पास ज्यादा वक्त नहीं, 
बोलो, तुम्हें क्या मंजूर है ?” 

“पवित्र इस्लामके फरिशतेका न्याय मैंने सुन 
लिया ।' सुरेन्द्रकी अपनी परम पुरातन हिंदू-संस्कृतिकी 
स्निग्ध किरणें जैसे उसके नेत्रोंके सामने थिरकने 
लगीं | धराकी वह महिंमामयी संस्कृति, जो जळ, थल 
और नभके प्रत्येक प्राणीको सुखपूर्वक जीवन-यापन 
करनेके लिये आश्वस्त करती रहती है । जिस संस्कृतिमें 
लघु पिपीलिकाको मधुर शर्करा और विषधरको दुग्ध- 
दानका विधान है । सुरेन्द्रने सगर्व उत्तर दिया-- 

“इस्लाम स्वीकार करनेकी अपेक्षा मृत्युको आलिङ्गन 
करना मैं अत्यधिक श्रेयस्कर समझता हूँ ।? 

मौल्वी देखता रहा । मुस्लिम छात्र काना-कूँसी 
करने लगे । दो-चार हिंदू छात्र थे । रोषसे उनके 
रोम काँप रहे थे, पर वे विवश थे, निरुपाय थे । 
मौळवीने पुनः कहा--“खूब सोच लो ! जानकी कीमत 
कम नहीं । इस्लाम मंजूर कर लेनेपर तुम्हारे लिये ऊँची 
पदवी भी तैयार है ।? 

“सोच-विचारके लिये कुछ शेष नहीं !? सुरेन्द्रने 
अत्यन्त निश्चिन्ततासे उत्तर दिया । “परम पावन सनातन 
धर्मको छोड़कर मुझे दिल्लीका राज्यसिंहासन भी 
अभीष्ट नहीं ।? 

“अल्लाहो अकबर ।? मुस्लिम छात्रांने गगनभेदी 
खरमें उच्च घोष किया । 

सुरन्द्रकी आकृति किञ्चित्‌ भी मलिन नहीं हो सकी | 

xX xX x x 

होना वही था, जो निरङ्कुश शासनमें होता है । 
सुरेन्द्र इस्लामके उन्मादका शिकार बना । शासन उसे 
किसी प्रकार भी प्रळुब्ध करनेमें समर्थ नहीं हुआ । 
उस कुखुम-छुकुमार बालकका मस्तक उतार लिया गया, 
पर वह हँसता रहा, अन्ततक हँसता रहा । धड़से 
पृथक्‌ होनेपर भी हास्य उसकी आकृतिपर नर्तन 
करता रहा । 

x x xX x 
गजाननके नेत्र गीले हो गये । उसने आँखोंसे 
रूमाल सटा लिया, पर आँखें बरसीं तो बरसती ही गयीं । 
४““हिंदू-धर्मका वह सम्मान, शिखाकी रक्षाके 
लिये प्राणार्पण ! हँसते हुए बलिदान ! और आज 
अपनी शिखा अपने ही हायों'"“। हिंदू ही शिखाकी 
उपेक्षा, अनादर'"'''"'' ।' गजानन सिसकने लगा । 

“कॉलेजका समय हो गया बेटा | गजाननकी माने 
भीतरसे पुकारकर कहा । “भोजन कर ले |? 

“आज भूख नहीं है मा !? कापती जबानमें उसने 
उत्तर दिया । “उस समय खा दूँगा |? 

“आज क्या हो गया है तुझे ?? समीप आकर माने 
कहा । “थोड़ा ही खा ले, नहीं तो पढ़ेगा कैसे ” 


७९४ 


“नहीं मा, आज मैं नहीं खा सकूँगा ।? कहते हुए 
गजानमने अपनी पुस्तक और साइकिल बाहर 
निकाल ली। 


% गुंजत मधुकर मुखर अनूपा। सुंदर खग रव नाना 


रूपा ॥ % 


गजानन साइकिलपर बैठकर चला गया, पर उसकी 
मा नहीं समझ सकी कि वह आँखोंसे बार-बार रूमाल 
क्यों सडा लेता था । 


वीराङ्गना 
[ कहानी ] 
( लेखक--स्वामीजी श्रीपारसनाथजी ) 


_ आजसे ५५ वर्ष पहले यह घटना घटी थी । रायपुर 
जिळेक्री एक पुलिस-चोकीपर एक दारोगा और सात 
सिपाही रहते थे। तीन सिपाही हिंदू थे और दारोगा- 
सहित चार सिपाही मुसलमान । 

शामका समय था । दारोगाजी चोकीके बाहर एक 
चबूतरेपर बैठे सिपाहियोंको देहाती पहरेपर भेज रहै 
थे । तीनों हिंदू और एक मुसलमान सिपाहीको जब 
पहरेपर भेज चुके, तब उनके पास केबल तीन मुसलमान 
सिपाही रह गये थे । 

तत्रतक पासके रास्तेसे, एक युवक अपनी पंद्रह 
वर्षीय बहिनके साथ निकला | दारोगाकी नजर लइकी- 
पर पडी | दारोगाने एक सिपाहीसे कहा---'उन दोनोंको 
यहाँ ले आओ ।' 

जब वे आ गये, तब दारोगाने युवकसे पूछा--“तुम 
कौन हो और तुम्हारे साथ यह लड़की कौन है ?? 

“में हरीपुरके ठाकुर साहबका लड़का हूँ । यह मेरी 
बहिन है ।? 

तुम दोनोंके नाम ?? 

“मेरा नाम चेतसिंह हैं और इसका नाम दुर्गावती है ।? 

कहाँसे आ रहे हो ?? 

“मेरी बहिन मेरे मामाके यहाँ गयी थी। अब इसका 
विबाह होनेवाला है, इसलिये घर. लिये जाता हूँ । 
हमलोग मँझोलीपर 'बेठकर आ रहे थे । यहाँ आनेपर 
एंक बैल बीमार हो गया । मेरा गाँव यहाँसे दो मील 
दूर है, सोचा कि पैदल चले जायँगे |? 

“मगर रास्ता खराब है | कल एक मुसाफिर लुट गया 
था। तुम्हारी बहिन जेवर पहिने है। तुमलोग यों ही 


मुँह उठाकर चल देते हो- बदनामी होती है साले 
थानेदारकी !! 

“तो क्या न जाऊँ ? 

“हाँ, तुम दोनों आज रात यहीं थानेमें रहो |! 

“बहुत अच्छा |? | 

"माळूम पड़ता है कि तुम इस लड़कीको कहींसे 
भगा लाये हो । यह तुम्हारी बहिन नहीं हो सकती ।! 
दारोगाने आँख दिखाते हुए कहा । 

'यह लड़का काला है और यह लड़की गोरी है |? 
एक सिपाहीने दारोगाकी दलीलपर सुआद कर दिया । 

“इस लड़केको हिरासतमें बंद कर दो और इस 
लड़कीको मेरे कमरेमें पहुँचा दो ।” दारोगा बोला । 

'हम दोनों भाई-बहिन हिरासतमें रहेंगे ।? लड़की- 
ने कहा । 

“नहीं--तुम्हारा बयान एकान्तमें लेना है ।! 

सिपाहियोंने लड़केको हवालातमें /ूँस दिया और 
लड़कीको दारोगाके कमरेमें बिठला दिया | 

दारोगा--देखो दुर्गावती ! तुम डरो मत | सुबह 
तुम दोनोंको भेज दिया जायगा | कुछ खाना खाओगी? 
मिठाई मँगवाऊँ ? 

लड़की--जी नहीं | हमलोग खाना खा चुके हैं | 

दारोगा---आरामसे पलंगपर बेठो | जमीनपर क्यों 
बेठी हो ! इसे अपना घर समझो और मुझे अपना 
XXX X | 

छड़की--जो पूछता हो, पूछिये । मैं भाईके पास 
जाऊँगी । 

दारोगा- तुम सचमुच उसकी बहिन हो? 


% वीराङ्गना * 

लड़की--मेरे पिताके पास सिपाही भेजकर माळूम 
कर लो । अभी, सिपाही भेजो--अभी पिताजी यहाँ 
चले आयँगे । हमलोग क्षत्रिय हैं--.झूठ नहीं बोलते । 

दारोगा--यकीन आ गया | सुबह तुमलोग बेशक 
चले जाना | मगर आजकी रात तुमको इसी कमरेमें मेरे 
पास रहना होगा । 

xX xX xX xX 
लड़कीकी आँखें लाल हो गयीं । वह बोली--- 
“मैं किसी रंडीकी लड़की नहीं हूँ--एक पतित्रता 
्षत्राणीकी लड़की हूँ | खबरदार ! जबान सँभालकर 
बात करना |? 

“यह मिजाज ? काफिरोंका यह हौसिला ! अब 
मैं और तीनों सिपाही--तुम्हारे मिजाजको देखेंगे । 
पछंगपर लेटो । मैं पेशाब करके अभी आता हूँ |? 
दारोगाने कहा ! 

बाहर निकलकर दारोगाने तीनों मुसलमान सिपाहिंयों- 
को समझा दिया और कहा--एक घंटे बाद मैं बाहर 
आ जाउँगा । तब तुम जाना । 

इतना कहकर दारोगा अपने कमरेकी तरफ बढ़ा । 

उधर दुर्गावतीने जो कमरेमें नजर दौड़ायी तो एक 
खूँटीपर एक तलवार लटकती दीखी । 

उसने तलवार नंगी करके हाथमें ले ली और खुद 
किंवाड़की आड़में खड़ी हो गयी । 

ज्यों ही दारोगा साहब भीतर घुसे, त्यों. ही उस 
लड़कीने ऐसी तलवार मारी कि सिर कटकर फर्शपर 
गिर पड़ा । दुर्गावतीमें 'दुर्गापन? झलक रहा था । उसने 
किंव्राड बंद कर दिये और लाशको पेरोंसे पलंगके नीचे 
कर दिया | खुद फर्शके एक कोनेमें बैठ गयी | 

एक घंटा बाद एंक तिपाही आया | लड़कीने साँकल 
खोल दी और खुद तलवार लिये किंवाइकी ओटमें हो 
गयी । ज्यों ही सिपाही भीतर आया त्यों ही उसका 


भी सिर काट डाला । इसी प्रकार तीनों सिपाही मार 


डाले गये | पळंगके नीचे चार लारों थीं औरः:कमरा 
खूनसे तर था । 


सबेरा हुआ । देहाती पहरेके सिपाही आये । 
दारोगाजीको आवाज दी । किंवाड़ थपथपाये । लड़कीने 
कहा--'इस कमरेमें चार खून हो गये हैं और मैंने 
ही चारोंको मारा है | कमरा तत्र खोला जायगा, जब 
कलक्टर साहब आ जायँगे ।? 

उस लड़कीने अपना सारा हाळ सुनाकर कहा । 

एक सिपाही क्षत्रिय था | वह रेळपर बैठकर शहर 
गया और कलक्टर साहबको मोटरद्वारा चौकीपर ले 
आया । कलक्टर साहबके साथ पुलिस-सुपरिंटेडेंट भी 
थे। कलक्टर साहब कायस्थ थे और कप्तान साहब क्षत्रिय । 

:किंवाड़ खोलो--बेटी | मैं आ गया ।? कलक्टरने 
कहा । किंवाड़ोंको खोलकर हाथमें खून भरी तलवार 
लिये दुर्गावती साक्षात्‌ दुर्गा बनी बाहर निकली । 

लड़कीने सारा हाल स॒च-सच बयान कर दिया । 

कलक्टर साहबने उसके भाईको हिरासतसे निकल- 
वाया | उसने भी वही बयान दिया, जो लड़कीने दिया था। 

कलक्टरने कहा--“तुमने कोई जुर्म नहीं किया, 
बेटी ! अपने प्राणोंपर और अपने धर्मपर संकट आनेपर 
हमला किया जा सकता है--यह कानून कहता है । 
“हिफाजत खुद अखतियारी'वाली दफ़ासे तुम बेकसूर 
हो । क्यों कप्तान साहब ?? 

“बिल्कुल बेकसूर ! बल्कि काबिले-इनाम यह केस 
है |? कप्तानने कहा । 

“में तुमको वह गाँव इनाम देता हूँ, जिसमें तुमने 
जनम लिया है--दुर्गादेवी !! साहब कलक्टरने कहा । 

“मैं तुमको यही तलवार इनाम देता हूँ, जिससे तुमने 
चार पाजियोंको दोजखमें भेजा है--बेटी !? कप्तान 
साहबने कहा । 

इसके बाद उस 'भाई-बहिन'की जोडीको अपनी 
मोटरमें बिठलाकर दोनों आला अफसर--उनके पितासे 
मिलने और उनका बयान लिखनेके लिये--गाँत्रपर गये | 

ुर्गाके पिताने दोनों अफसरोंका बड़ा आदर किया | 

पिताने कहा--'ये दोनों बच्चे मेरी ही संतान हैं | 

# चक्रवाक मन दुख निसि पेखी । जिमि दुजेन परसंपति देखी ॥ % 

अपने मामाजीके गाँबसे आ रहे थे । गाडीका एंक बैल 

बीसार हो गया था। इसीसे पैदल दोनों चल दिये थे ।: 
गाँवभरकी ब्रियाँ तथा लड़कियाँ और लडके-- 

दुर्गावतीके चरण छू रहे थे और “जय दुर्गा! कह रहे थे । 
“इस लड़कीके ब्याहमें हम दोनों अफसरोंको जरूर 

बुलाना--ठाकुर साहब !' कलक्टर साहबने कहा । 
“जरूर हुजूर जरूर ।' ठाकुर साहबने कहा । 


दुर्गाबतीके विवाहमें सारा शहर।उमड़ पड़ा था | 
सब अफसर और सब रईस आये थे । विवांहके मण्डपके 
नीचे जेवरों और कंपड़ोंका पहाड़ .-लग गया था | 
कहना नहीं होगा कि कलक्टर और सुलिस-सुपरिटेडेंट 
महोदयने जरूरी कागजात सरकारमें,, भेजकर न केवल 
दुर्गावतीको माफी दिलवायी वरं उसे बहादुरीकी सनद 
और इनाम: भी दिलवाया ! 


मेत्रेयका शिक्षक दल 
[ लघुकथा ] 
( छेखक--श्रीरावी ) 


एक बार धरतीके एक चक्रवर्ती सम्रादने अपने 
राज्यके शिक्षाध्यक्ष-पदपर मैत्रेय ऋषिको नियुक्त किया । 
प्रजाजनोंके लौकिक और पारलौकिक विकासके लिये 
शिक्षाक्रमोंका निर्माण तथा शिक्षकों और प्रचारकोंके 
प्रशिक्षण एवं नियुक्तिका कार्य' इस पदाधिकारीद्वारा ही 
किया जाता था । राज्यकी आयका एक तिहाई भाग इस 
शिक्षा-विभागमे ही व्यय होता था । 


मैत्रेयने अपने कार्यका दायित्व तो खीकार कर 
लिया; किंतु किसी भी शिक्षक और प्रचारककी नियुक्ति 
नहीं की, उनके प्रशिक्षणका कोई शिबिर नहीं खोला 
और न किसी शिक्षाक्रमकी ही राज्यमें घोषणा की | 
फलतः राज्यकोषसे इन कार्योके लिये उन्होंने कोई धन 
भी नहीं लिया और वे अपने पार्वत्य-प्रदेशीय आश्रममें 
ही रहे आये । 

जब दस वर्ष इसी प्रकार बीत गये, तब राजाको चिन्ता 
हुई और प्रजाको भी शिक्षकोंके अभावमे असंतोष और 
आशङ्काओका भय होने छगा । राजा और प्रजा दोनोंकी 
ओरसे एक शिष्टमण्डल मैत्रेयके आश्रममें उनसे 
मिलने गया | 

“आपलोग कैसी बात कहते हैं ?? मैत्रेयने 
उनकी बात सुनकर आईचर्यके खरमें कहा । “मैंने तो 
इन दस वर्षोर्म शिक्षकोंकी एक बडी संख्या आपके राज्यमें 


भेज दी है । जाइये खोजिये, आप उन्हें पा जायँगे ।? 

शिष्टमण्डल लौट आया; लेकिन उसे या राज्यके 
किसी भी नागरिकको एक भी शिक्षक कहीं नहीं दीख 
पड़ा । दुबारा वह मण्डल मैत्रेयके पास पहुँचा । 

“आपने उनकी खोज नहीं की । इस समयतक 
कोई भी घर ऐसा नहीं, जिसमें वे पहुँच न गये हों। 
कयां नगरकी गलियोंमें, हाटके झूलोंमें, माताओंकी गोदमें 
आपने उन्हें अभीतक नहीं देखा ?? कहकर मैत्रेयने 
उन्हें फिर वापस कर दिया | 

नगरकी गलियों, हाटके झूलों और माताओं- 
की गोदमें नागरिकोंके बालक-बालिकाओसे भिन्न और 
किसकी ओर मैत्रेयका संकेत हो सकता था ? विद्वान्‌ 
अर्थकारोंने समझा कि ये ही प्रौढ़ नागरिकोंके शिक्षक 
हैं और मैत्रेय ऋषिने इन्हें ही आवश्यक ज्ञान-दानकी 
क्षमतासे सम्पन्न कर दिया है । 

लोग बाळकोंसे भाँति-भाँतिके प्रश्न पूछने, शङ्कार्भो- 
का समाधान माँगने और ज्ञानदानकी याचनाएँ करने 
लगे; किंतु वे बालक उन्हें कुछ भी न बता सके । 
लोगोंने बच्चोंके व्यवहारोंका अपने पारस्परिक व्यवहारमें 
अनुकरणःकरनेका भी प्रयास किया; किंतु उसका फल 
भी अत्यन्त असुविधाजनक रहा । विवश हो, तीसरी 


+ एक स्वामिभक्त बालक % 

बार जब वह शिष्टमण्डल मैत्रेय ऋषिकी सेवामें उपस्थित 
हुआ, तत्र उन्होंने कहा-- 

“आपलोगोंने मेरा अभिप्राय अबकी बार ठीक ही 
समझा; किंतु प्रश्नोंके उत्तर देने, शङ्काओका समांधान 
करने और व्यवहारका आदश प्रस्तुत करनेवाले शिक्षक 
एक साधारण सीमाके आगे आपका पथ-प्रदर्शन नहीं 
कर सकते । आप लौटकर अपने बच्चोंके और भी 
निकट सम्पर्कमें आनेका प्रयत्न कीजिये | उनके व्यव- 
हरेका अनुकरण न कीजिये; बल्कि अपने प्रति जैसे 
व्यवहारोंके लिये वे आपको प्रेरित करते हैं, उन्हींका 
अध्ययन कीजिये और उन्हें ही अपने पारस्परिक 
व्यवहारमें भी लाइये | इससे बढ़कर शिक्षा आपको 
अन्यत्र नहीं मिलेगी ।? 

उसी रात राज्यके प्रत्येक गृहस्थने--किसीने खप्न 

और किसीने जाग्रत्‌ अवस्थामे--अपने आँगनमें एक 
त्रिवर्षीय सुन्दर बाल-मूर्तिको प्रकट होकर कहते सुना-- 

“जैसा स्निग्ध, निष्कपट, उदार, क्षमापूर्ण एवं 
न्याय-अधिकार और आदान-प्रदानकी तुलनाओंसे मुक्त 
व्यवहार तुम मेरे साथ करते हो, वैसां ही आपसमें भी 
करनेकी प्रेरणा मैं तुम्हें देता हुँ । जिस दिन तुम इस 
प्रेरणाको ग्रहण कर सकोगे+ उसी दिनसे तुम्हें लोक- 
व्यवहारका कोई अन्य पाठ सीखनेको न रह जायगा |? 

xX x x 

मैत्रेय ऋषिकी शिक्षाञ्यवस्थाकी यह कथा किसी 
इतिहास-पुराणमें अभीतक नहीं आयी है; किंतु सुना 
है कि मान्य जनोंकी रिक्षा-व्यवस्थासे अब भी उनका 
कुछ विशेष सम्बन्ध बना हुआ है और वे अब भी 
मान्य-शिशुओंको उसी स्नेह-सम्मानकी दष्टिसे देखते हैं । 


एक स्वामिभक्त बालक 
( लेखक--श्रीनयनजी ) 


उस समय भारतकी राजधानी उज्जैममें थी । राजा 
वीर विक्रमादित्य उस समय भारतसम्राटू थे । आपको 
बाळकोंसे बड़ा प्रेम था । महळके भीतर प्रत्येक कार्यपर 
बालक ही नियुक्त थे; क्योंकि बालक--सीघे, सच्चे, 
सरल, सुखद, सुभग और सुन्दर होते हैं । वे सहसा 
कोई भी अपराध नहीं करते । रामायणमें भी लिखा 
है--'बंदर्ड॑बालरूप सोइ रामू ।? अर्थात्‌ प्रत्येकका 
बालक ( पशु-पक्षीका भी ) रामका खरूप होता है । 
इसी विचारसे भारतसम्राठने अपने 'शरीर-रक्षक' भी 
बाळक ही बनाये थे और महलका सारा प्रबन्ध बाळकों- 
को सौंप दिया था । 

गरमियोंकी रात थी । सतखंडेपर महाराज सो रहे थे । 
पळंगके नीचे काळीनपर उनके शरीर-रक्षक लड़के 
सो रहे थे । 


सहसा रोदनकी आवाज सुनकर महाराज जाग पड़े । 
उस समय आधी रात बीत चुकी थी । एक ब्लीको रोती 
हुई सुनकर महाराजने कहा--“पहरेपर कौन है ?? | 

पाँचों लड़के एक-एक घंटा जागकर महाराजका 
पहरा देते थे । उस समय “किशोर? नामक एक क्षत्रिय- 
बालकका पहरा था | वह चुपचाप सामने जा खड़ा हुआ । 

“कौन ? किशोर ?? सम्राटूने कहा । 

“जी अन्नदाता | आज्ञा ।! किशोरने हाथ जोड़कर कहा । 

“किसी ख्लीके रोनेकी आवाज सुनते हो--किशोर- 
सिंह ?? राजा बोले | 

“जी सरकार !? किशोरने कहा । 

“जाकर देखो कि इस समय कौन रोता है और 
क्यों रोता है ?? दीनबन्धु सम्राट्ने आदेश दिया। ` 

. अपनी तलवार लेकर किशोरसिंह गुप्तद्वारसे 
महलके बाहर निकल गया । 
किशोरकी आज्ञापालन-विधिको खुद देखनेके लिये 
सम्राट भी उसके पीछे छिपते हुए महल्पे बाहर हो 
गये । सावधान सम्राट्‌ वही है, जो अपने नौकरोंकी खयं 
जाँच-पड्ताल करता है । 
रोनेकी आवाज, कालीदेवीके मन्दिरसे आ रही थी । 
'किशोरने मन्दिरमें जाकर देखा कि एक अतीव सुन्दरी ख्री 
रो रही है । मन्दिरके पीछे एक रोशनदानं था । उसके 
द्वारा सम्राट्‌ विक्रमादित्य भीतरका हाल देख रहे थे। 
“आप कौन हैं देवी !? किशोरने पूछा । 
“मैं राज्यलक्ष्मी हूँ ।? देवीने कहा | 
“आप क्यों रो रही हैं इस समय ? किशोरने पूछौं। 
“राजा वीर विक्रमादित्यकी अकाल मृत्यु आ गयी 


है । ऐसा राजा फिर मुझे कहाँ मिलेगा--इसीसे रोती. 


हुँ ।? देवीने उत्तर दिया । | 
“राजाकी मौत कब होगी ?? किशोरने पूछा । 
“आज प्रात: ठीक चार बजे ।? देवीने :कहा । 
“महाराजके जीवनकी रक्षा किसी प्रकार हो सकती 
है £ किशोरने आँखोमे आँसू भरकर पूछा । . 


“हाँ--हो सकती है; क्योंकि उपाय सब संकटोंका : 


-होता है |? देवीने अपने आँसू पोंछे । 


“बतलाइये ! बतलाइये ! हमारे हृदयसम्राट कैसे . 
a 


बच सकते हैं £' किशोरने जल्दी-जल्दी पूछा | 

“अगर कोई कुँआरा व्यक्ति कालीदेवीके सामने 
_ अपना बलिदान कर दे तो राजा बच जायगा |! 

इतना कहकर' “राज्यलक्ष्मी! अन्तर्द्रान हो गयी । 
अपने-आप किशोर कहने लगा--'दुंआरा व्यक्ति मैं 
कहाँ खोजने जाउँगा ? मैं खुद कुँआरा हूँ । यदि सौ 
किशोरोंके मरनेसे ऐसे सम्राट्की जीवनरक्षा हो तो भी 
कोई बात नहीं । मैं अपना बलिदान करूँगा |! 


% चातक रटत तुषा अति ओही। जिमि सुख लहइ न संकर द्रोही ॥ % 


इतना कहकर किशोरने तलवार नंगी की और 
अपना गला काटकर देवीके चरणोंमें डाल दिया | 

यह हाल देखकर राजाने. मन्दिरमें प्रवेश किया. । 
खामिभक्त बालककी लारा देखकर महाराजने उसकी 
तलवार उठा ली | 

सम्रादने देवीसे प्रार्थना की--“या तो इस 
लड़केकी जीवित कीजिये, नहीं तो, मैं भी तलवारसे 
अपना गला काटता हूँ । मैं तो समझता था कि राजासे 
कोई हार्दिक और निःखार्थ प्रेम नहीं करता । ओह | 
किशोर-जैसा खामिभक्त अब मुझे कहाँ मिलेगा ।' 


इतना कहकर राजाने तलवार अपनी गरदनपर 
चला दी । तुरंत काली माई प्रकट ही गयीं और देवीने 
राजाका हाथ पकड़ लिया । 

“क्या बात है राजन्‌ ! तुमको जीवित रखनेके लिये 
बलिदान लिया गया है | अब तुम नहीं मर सकते ।? 
देवीने. तलवार छीन ली | 

“माता ! यदि आप मुझपर प्रसन्न हैं तो इस 
लड़केको जीवित कीजिये | यह लड़का जीवित न 
हुआ तो मैं जीता हुआ भी मृतक बना रहुँगा । इसका 
गम मुझे खाता रहेगा ।? 

“अच्छा ! तुम जाओ । तुम्हारे पीछे तुम्हारा लड़का 
भी आता है ।! देवीने मुसकराकर कहा । 

राजा चला गया और अपने पलंगपर जा लेटा | 
देवीने लड़केका सिर उसके घड़से लगाया और उसे 
जीवित कर दिया । अपनी तलवार लेकर किशोर भी 
महलकी छतपर जा पहुँचा । 

“आ गये किशोर !? सम्राटने पूछा । | 

. जी अन्नदाता !” किशोर बोला | 

वह खरी क्यों रो रही थी ?” सम्रादने पूछा । 

“कुछ नहीं सरकार ! उसकी सासने उसे पीटा 
था । मैं समझा-बुझाकर उसे उसके घर पहुँचा आया 


के अङ्कुर * 


-और उसकी सासको धमका आया कि अब कभी बहूको 
मारा-पीटा : तो तुम्हारी शिकायत- महाराजसे कर दी 
जायगी ।' किशोरने बहाना बनाया । 


“तुमं धन्य हो किशोर ! तुम्हारे माता-पिता धन्य हैं. 
किशोर | आजसे तुम मेरे प्रधान सेनापति” हुए किशोर |? 
सम्राट्ने किशोरको हृदयसे लगाकर कहा । 


>—D ७ छुर - 


अङ्कुर 


( लेखक--पं० श्रीशिवनाथजी दुबे, साहित्यरत्न ) 


मदमत्त गज हरित सुकोमल अङ्करोंको अपने विशाल 

. पैरोसे रौंदता चला जा रहा था । अडर पिसते जा रहे 
थे, मिट्टीमें मिळते जा रहे थे । उनकी नन्ही-नन्ही 

- हरी-हरी पत्तियाँ टूट-टूटकर बिखरती जा रही थीं, इधर- 
उधर धूलिमें जेसे लोट रही थीं । 

“तुम महाकाय प्राणी हो |! वटके एक अङ्कुरने धीरेसे 
कहा, पर उसकी ध्वनि मत्त कुञ्जरके कानमें नहीं पड़ी। 
बह पूर्वकी भाँति निश्चिन्त, खच्छन्द्‌ उन्मत्त पग रखता 
आगे बढ़ा जा रहा था । 

“तुम्हारी शक्ति महान्‌ है ।? द्विरदके विशाल काळे 
पगंके नीचे आनेसे बचा हुआ पीपलका अङ्कूर बोल उठा, 
पर वह नहीं सुन स॒का । 

“तुमसे हमारी कोई तुलना नहीं ।' कुछ ही आगे 
जानेपर पाकरके अङ्करने कुछ जोरसे कहा, पर गजने 
उसकी ओर ध्यानतक नहीं दिया | 

“हमें पीस देनेमें तुम्हारा कोई गौरव नहीं ।? आगे 
बढ्नेपर चौथे अङ्करने चीत्कार किया ।: गज निन्द 
बढ़ता गया । 

“हमें मिटाकर तुम कुछ नहीं पा सकोगे |? पोचते 
अङ्कुरने कहा । 

मत्त गज आगे बढ्ता जा रहा था । उन सर्वथा 
अशक्त, असहाय और तुच्छ अड्करोंके अनुनय-विनयसे 
उसके कानपर जूँतक नहीं रंग सकी । 

“हमारा सर्वनाश करनेसे तुम्हारा कोई लाभ नहीं ।? 
एक अङ्कुरने कहा | समीपके जैसे समस्त छोटे-छोटे अङ्कुर 


चिल्ला पड़े “हमारा सर्वनाश करनेसे तुम्हारा कोई लाभ नहीं |? 

गज क्षणार्थके लिये रुका, किंतु तुरंत ही वह आगे 
बढ़ गया | उसके कानोंमें छोटे-छोटे हीन अङ्करोक्ा 
चीत्कार सुनायी दे रहा था। जैसे समी अङ्कुर चीत्कार कर 
रहे थे “हमारा सर्वनाश करनेसे तुम्हारा कोई लाभ नहीं ।? 

“ये अत्यन्त दुर्बल लघुकाय अङ्कर मेरा क्या कर 
सकेंगे ?? सोचता हुआ गज आगेबढ़ता हीजा रहा था। 

“आँ !? गज जोरोंसें चिग्घाइ उठा । उसका अगला 
पैर गड्ठेमें पड़ा और वह चौंककर पीछे हट गयाः. 
गड्ढेपर कुछ सडे तृण थे और'उसपर पतली मिट्टीकी तह. 
जम गयीं थी । कुछ दुर्वाडूर उग आये थे उसपर 1. 
गजको इसीसे भ्रम हो गया । 

समीपके अङ्कर मन-ही-मन मुसकरा उठे): पर बोलने- 
का साहस वे नहीं कर सके । 

“नीच !? हाथीने सरोष अङ्करोको पीसते हुए कहा। 
उसके नेत्रोमें रक्त उतर आया था । अङ्करोका प्राणान्त हो 
रहा था, वे मृण्मय बन रहे थे । भयसे वे काँप रहे थे | 

“समादरणीय महागज !? वटके एक अङ्कने अपना 
समस्त साहस एकत्रकर कहा । “सचपुच तुम महान्‌ हो 
और आज हम नीच हैं और हैं नितान्त क्षुद्र ।' 

गज एक क्षणके लिये जैसे शान्त हो गया । वटाडूर 
कहता जा रहा था “किंतु हमारी नीचता और क्षुद्रता 
सर्वथा गर्हित नहीं है । तुम अपने नेत्रद्वयसे जो कुछ 
देख रहे हो, हमं वही नहीं हैं |! | 

गज हँस पड़ा। अङ्कुर बोलता गया 'हम भी विशाल 


४०० 


% देखि इंदु चकोर समुदाई। चितवहि जिमि हरिजन हरि पाई ॥ * 


हु, महाकाय हैं और महिमामय हैं । इतना ही नहीं, 
'हमं पशुओं, पक्षियों और मानव-जातिकी आबाल-बृद्ध- 
बनिताकें भी आश्रयदाता हैं । उन्हें सुख-शान्ति प्रदान 
करनेवाले हैं | हम जगतूका कल्याण चाहते हैं, मङ्गल 
चाहते हैं, विकी सुख-शान्तिके लिये ही हम जीवित 
रहते हैं । हमारा तन, मन और प्राण संसारको सुखी 
बनानेमें ही संलान रहता है ।' 
गजं मोन सुन रहा था और अङ्कूर कहता जा रहा 
था “अनिष्ट हम कमी किसीका नहीं चाहते । हानि हमें 
कथमपि अमी नहीं । हम विषम-विपदाओंको झेलते 
'हैं। पशु-पक्षियोंके ही नहीं, हम मनुष्योंके भी अनीति 
और अन्यायको चुपचाप सहते जाते हैं । प्रकृति भी 
अपना रोष हमपर उतारती है, पर हम कमी किसीकी निन्दा 
नहीं करते। सहिष्णुता हमारा आभूषण है । पर-हित हमारा 
जीवन है । हम जीवधारियोंके सुहृद्‌ हैं । हमारा विनाश 
कदापि उचित नहीं । हम तुम्हारी सेवाके लिये: 
“छोटे मुँह बडी बात!” कुञ्जर्‍ने एक कर्करा चीत्कार- 
कें साथ कहा और शत-शत लघु अड्कुरों एवं कोमल 
कोंपलेंको रोंदता हुआ चला गया । 
x x x x 
वर्ष-पर-वर्ष बीतते गये | अब वे अङ्कूर अत्यन्त लघु 
और कोमळ नहीं रह गये। वे विशाल वृक्ष बन गये | वट- 
का अङ्कुर तो इतना महान्‌ द्ृक्ष बन गया कि उसके नीचे 
सहस्रां मनुष्य और पशु आ सकते थे । 

'निदाघका मध्याह था | अंशुमालीकी अग्निमयी प्रचण्ड 
किरणोंसे मेदिनी त्रस्त हो रही थी । वायुकी लपटोंमें जैसे 
अनल समा गया था | पशु-पक्षी और समस्त प्राणी आकुल 
हो गये थे । 

बिशाल वटकी शीतल छायामें प्राण. बचानेके लिये 
कितने ही पशु पारस्परिक वैर भूलकर एकत्र हो गये थे । 


BSS EOS ROO कोने SR SRS SEES SA CI 


सूर्यकी तीक्ष्ण किरणोंसे विक्षिप्त होकर वह गज भी दौड़ता 
वहाँ आया । कई पशु भयभीत होकर इधर-उधर समीपके 
दूसरे बृक्षोंके नीचे चले गये । द्विरद हॉफ रहा था । 

“धरतीके महाकायका अभिनन्दन है ।? वटबृक्षकी 
शीतळ छायामें खड़े होकर गज सूँडसे दो ही पत्ती तोडकर 
अपने मुँहमें रख पाया था | वह चौंक पड़ा । उसने स्पष्ट 
सुना “परोपकार ही हमारा धर्म है ।? 

गज सुन रहा था “पर-पीड़नकी कल्पना भी हमारे 
मनमें उदित नहीं होती | हम असहिष्णु नहीं, निर्दय | 
नहीं, निर्मम नहीं । हमारी शीतळ छायामें प्राण बचाकर 
भी तुम हमारी शाखाओंको तोड़ डालो और पत्तियाँ उदरगत 
कर लो | अपनी क्षुधा शान्त कर लो | हम रुष्ट नहीं 
होंगे, असंतुष्ट नहीं होंगे प्रभाकरकी विषदग्ध किरणोंको 
खयं सहते रहेंगे, पर तुम्हें शीतल छाया प्रदान करेंगे । 
हम उफ्‌ भी नहीं करेंगे और तुम्हें उपालम्भ भी नहीं 
देंगे । हम तुम्हारा खागत करते हैं।? 

द्विरद खडा था । वह कुछ सोच नहीं पा रहा 1: | 
बृक्षने विनम्र वाणीमें खयं परिचय दे दिया “कई वर्ष पूर्व- 
की स्मृति कर सको तो कर लो। हम अति तुच्छ अङ्कुर थे, 
जिन्हें तुमने अपने विशाल पगोंसे रौंद डाला था, मसल 
दिया था। हमारे क्रन्दन तुम्हें द्रवित करनेमें समर्थ नहीं हो 
सके । निकटवर्ती समस्त लघु-विशाल तरु उस दिनके 
लघु अड्डूर और कोंपलोके अतिरिक्त और कुछ नहीं हैं ।? 

गज लज्ित था | अवनतवदन उसने उत्तर दिया, 
“घूलिकणोंमें समाया अत्यन्त तुच्छ अङ्कुर इतना महान्‌ 
वृक्ष हो सकता है, मुझे कल्पना भी नहीं थी । मैं अपनी 
भूल खीकार करता हूँ और क्षमा चाहता हूँ ।” 

` वायुके झोंकेसे बटकी असंख्य पत्तियाँ एक साथ ही 

हिलकर जैसे गजको व्यजन डुलाने लगीं । गज शान्त 
होकर जैसे पश्चात्ताप कर रहा था । 


Farr 


॥ श्रीहरि: ॥ 
=| ग्रन्थाकारमें उपलब्ध | 


| ग्रन्थाकारमें उपलब्ध 
“कल्याण ' के पुराने, अति उपयोगी पुनर्मुद्रित विशेषाङ्क 


शिवाङ्क (सचित्र) [वर्ष ८, सन्‌ १९३४ ई०]--इसमें शिवतत्त्व तथा शिव-महिमापर विशद 
विवेचनसहित शिवार्चन, पूजन, व्रत एवं उपासनापर तात्त्विक और ज्ञानप्रद मार्ग-दर्शन करानेवाली मूल्यवान्‌ 
अध्ययन-सामग्री है । द्वादश ज्योतिर्लिङ्गोंका सचित्र परिचय तथा भारतके सुप्रसिद्ध शैव-तीर्थोका प्रामाणिक 
वर्णन इसके अन्यान्य महत्त्वपूर्ण (पठनीय) विषय हें । 


शक्ति-अङ्क ( सचित्र ) [वर्ष ९, सन्‌ १९३५ ई०] इसमें परब्रह्म परमात्माके आद्याशक्ति-स्वरूपका तात्त्विक 
विवेचन, महादेवीकी लीला-कथाएँ एवं सुप्रसिद्ध शाक्त-भक्तों और साधकोंके प्रेरणादायी जीवन-चरित्र तथा उनकी 
उपासना-पद्धतिपर उत्कृष्ट उपयोगी सामग्री संगृहीत है। इसके अतिरिक्त भारतके सुप्रसिद्ध शक्ति-पीठों तथा प्राचीन 
देवी-मन्दिरोंका सचित्र दिग्दर्शन भी इसकी उल्लेखनीय विषय-वस्तुके महत्त्वपूर्ण अङ्ग हैं। 

योगाङ्क ( सचित्र ) [वर्ष १०, सन्‌ १९३६ ई०]-इसमें योगकी व्याख्या तथा योगका स्वरूप-परिचय 
एवं प्रकार और योग-प्रणालियों एवं अङ्ग-उपाङ्गोंपर विस्तारसे प्रकाश डाला गया है। साथ ही अनेक योग- 
सिद्ध महात्मा और योग-साधकोंके जीवन-चरित्र तथा साधना-पद्धतियोंपर इसमें रोचक, ज्ञानप्रद वर्णन 
हैं। सारांशतः यह विशेषाङ्क सर्वसाधारण जनोंको योगके कल्याणकारी (अवदानों) और योग-सिद्धियोंके 
चमत्कारी प्रभावोंकी ओर आकृष्ट कर “योग 'के सर्वमान्य महत्त्वसे परिचय कराता है। 

संत-अङ्क ( सचित्र ) [वर्ष १२, सन्‌ १९३८ ई०] संतोंकी महिमासे मण्डित, उनकी शिक्षाओं-उपदेशों 
और प्रेरणाओंसे पूरित यह “ संत-अङ्क' नित्य पठनीय और सर्वदा सेवनीय है। इसमें उच्चकोटिके अनेक 
संतों-प्राचीन, अर्वाचीन, मध्ययुगीन एवं कुछ विदेशी भगवद्विश्वासी महापुरुषों तथा त्यागी-वैरागी 
महात्माओंके ऐसे आदर्श जीवन-चरित्र हैं, जो पारमार्थिक गतिविधियोंके लिये प्रेरित करनेके साथ-साथ उनके 
सार्वभौमिक सिद्धान्तों एवं त्याग-वैराग्यपूर्ण तपस्वी जीवन-शैलीको उजागर करके उनके पारमार्थिक आदर्श, 
जीवन-मूल्योंको रेखाङ्कित करते हैं। और, किसीको भी उनके पद-चिन्हांपर चलनेकी सत्प्रेरणा दे सकते हैं। 

` साधनाङ्क ( सचित्र ) [वर्ष १५, सन्‌ १९४१ ई० ]--यह अङ्क उच्चकोटिके विचारको, वीतराग महात्माओं, 

एकनिष्ठ साधकों एवं विद्वान्‌ मनीषियोंके साधनोपयोगी अनुभूत विचारों और उनके साधनापरक बहुमूल्य मार्ग- 
दर्शनसे ओतप्रोत होनेसे महत्त्वपूर्ण है। इसमें साधना-तत्त्व, साधनाके विभिन्न स्वरूप-ईश्वरोपासना, 
योगसाधना, प्रेमाराधना आदि अनेक कल्याणकारी साधनों और उनके अङ्ग-उपाङ्गोंका शास्त्रीय विवेचन है। 
अतः सभीके लिये विशेषत: आत्मकल्याणकामी पुरुषोंके लिये यह उत्तमोत्तम दिशा-निर्देशक है। 

संक्षिप्त महाभारत ( सचित्र-दो खण्डोंमें ) [वर्ष १७, सन्‌ १९४३ ई०]-धर्म, अर्थ, काम, मोक्षके 
महान्‌ उपदेशों एवं प्राचीन ऐतिहासिक घटनाओंके उल्लेखसहित इसमें ज्ञान, वैराग्य, भक्ति, योग, नीति, 
सदाचार, अध्यात्म, राजनीति, कूटनीति आदि मानव-जीवनके उपयोगी विषयोंका विशद वर्णन और विवेचन 
है । महाभारतकी अत्यधिक महिमा और अनेक महत्त्वपूर्ण विषयोंके समावेशके कारण इसे शास्त्रोमें ' पञ्चम 
वेद? और विद्वत्समाजमें भारतीय ज्ञानका ' विश्वकोश' कहा गया है। 

संक्षिप्त पद्मपुराण ( सचित्र ) [वर्ष १९, सन्‌ १९४५ ई०]--इसमें (पद्मपुराण-वर्णित) भगवान्‌ विष्णुके 
माहात्म्यके साथ भगवान्‌ श्रीराम तथा श्रीकृष्णके अवतार-चरित्रों एवं उनके परात्पररूपोंका विशद वर्णन है। 
भगवान्‌ शिवकी महिमाके साथ इसमें श्रीअयोध्या, श्रीवृन्दावनधामका माहात्म्य भी वर्णित है। इसके अतिरिक्त 
इसमें शालग्रामके स्वरूप और उनको महिमा, तुलसौवृक्षको महिमा, भगवन्नाम-कोर्तन एवं भगवती गङ्गाकी 
महिमासहित, यमुना-स्त्रान, तीर्थ, व्रत, देवपूजन, श्राद्ध, दानादिके विषयमें भी विस्तृत चर्चा है। 


_ संक्षिप्त मार्कण्डेय-ब्रह्मापुराणाङ्क ( सचित्र ) [वर्ष २१, सन्‌ १९४७ ई०]--आत्म-कल्याणकारी महान्‌ 
साधनों, उपदेशों और आदर्श चरित्रोंसहित इसमें मार्कण्डेयपुराणान्तर्गत देवी-माहात्म्य ( श्रीदुर्गासप्तशती ), तीर्थ- 
माहात्म्य, भगवद्धक्ति, ज्ञान, योग, सदाचार आदि अनेक गम्भीर, रोचक विषयोंका वर्णन (इन दो संयुक्त 
पुराणोंमें) है। कल्याणकामी पुरुषोंके लिये इनका अनुशीलन लाभप्रद है। ध्य 

नारी-अङ्क ( सचित्र ) [वर्ष २२, सन्‌ १९४८ ई०]--इसमें भारतकी महान्‌ नारियोंके प्रेरणादायी आदर्श 
चरित्र तथा नारीविषयक विभिन्न समस्याओंपर विस्तृत चर्चा और उनका भारतीय आदर्शोचित समाधान है। 
इसके साथ ही विश्वकी अनेक सुप्रसिद्ध महान्‌ महिला-रलोंके जीवन-परिचय और जीवनादर्शोपर मूल्यवान्‌ 
प्रेरक-सामग्री इसके उल्लेखनीय विषय हैं । माता-बहनों और देवियोंसहित समस्त नारीजाति और नारीमात्रके 
लिये आत्मबोध करानेवाला यह अत्यन्त उपयोगी और प्रेरणादायी मार्ग-दर्शक है। 1: 
हिन्दू-संस्कृति-अङ्क ( सचित्र ) [वर्ष २४, सन्‌ १९५० ई०]--भारतीय संस्कृति--विशेषत: हिन्दू- धर्म, 
दर्शन, आचार-विचार, संस्कार, रीति-रिवाज, पर्व-उत्सव, कला-संस्कृति और आदर्शोपर प्रकाशं डालनेवाला 
यह तथ्यपूर्ण बृहद्‌ (सचित्र) दिग्दर्शन है। इस प्रकार भारतीय संस्कृतिके उपासकों, अनुसंधानकर्ताओ और , 
जिज्ञासुओंके लिये यह अवश्य पठनीय, उपयोगी और मूल्यवान्‌ दिशा-निर्देशक है । हि 
संक्षिप्त स्कन्दपुराणाङ्क ( सचित्र ) [वर्ष २५, सन्‌ १९५१ ई० ]--इसमें भगवान्‌ शिवकी महिमा, सती-चरित्र, 
शिव-पार्वती-विवाह, कुमार कार्तिकेयके जन्मकी कथा तथा तारकासुर-वध आदिका वर्णन है। इसके अतिरिक्त अनेक 
आख्यान एवं बहुत-से रोचक, ज्ञानप्रद प्रसंग और आदर्श चरित्र भी इसमें वर्णित हैं। शिव-पूजनकी महिमाके 
साथ-साथ तीर्थ, ब्रत, जप, दानादिका महत्त्व-वर्णन आदि इसके विशेषरूपसे पठनीय विषय हैं। 
भक्तचरिताङ्क (सचित्र) [वर्ष २६, सन्‌ १९५२ ई०] --इसमें भगवद्विश्वासको बढ़ानेवाले अनेकों 
भगवद्धक्तों, ईश्वरोपासकों और महात्माओंके जीवन-चरित्र एवं विभिन्न विचित्र भक्तिपूर्ण भावोंकी ऐसी पवित्र, 
सरस, मधुर कथाएँ हैं जो मानव-मनको प्रेम-भक्ति-सुधारससे अनायास सराबोर कर देती हैं । रोचक, ज्ञानप्रद 
और निरन्तर अनुशीलनयोग्य ये भक्तगाथाएँ भगवद्विश्वास और प्रेमानन्द बढानेवाली तथा शान्ति प्रदान करनेवाली 
होनेसे अवश्य ही नित्य पठनीय हें । 
बालक-अङ्क ( सचित्र ) [वर्ष २७, सन्‌ १९५३ ई०]--यह अङ्क बालकोंसे सम्बन्धित सभी उपयोगी 
विषयोंका बृहद्‌ संग्रह है । यह सर्वजनोपयोगी--विशेषतः बालकोंके लिये आदर्श मार्ग-दर्शक है । प्राचीन कालसे 
अबतकके भारतके महान्‌ बालकों एवं विश्वभरके सुविख्यात आदर्श बालकोंके प्रेरक, शिक्षाप्रद, रोचक, ज्ञानवर्धक 
तथा अनुकरणीय जीवन-वृत्त एवं इसके बालोचित आदर्श चरित्र बार-बार पठनीय और प्रेरणाप्रद हैं । 
सत्कथा-अङ्क ( सचित्र ) [वर्ष ३०, सन्‌ १९५६ ई] --जीवनमें भगवत्प्रेम, सेवा, त्याग, वैराग्य, सत्य, 
अहिंसा, विनय, प्रेम, उदारता, दानशीलता, दया, धर्म, नीति, सदाचार और शान्तिका प्रकाश भर देनेवाली 
सरल, सुरुचिपूर्ण सत्प्रेरणादायी छोटी-छोटी सत्कथाओंका यह बृहत्‌ संग्रह सर्वदा अपने पास रखनेयोग्य है । 
और इसकी कल्याणकारी बातें हृदयङ्गम करने लायक, सर्वदा अनुकरणीय हैं। 
तीर्थाङ्क ( सचित्र) [वर्ष ३१, सन्‌ १९५७ ई०]--इस अङ्कमें तीर्थोकी महिमा, उनका स्वरूप, वर्तमान 
स्थिति एवं तीर्थ-सेवनके महत्त्वपर उत्कृष्ट मार्ग-दर्शन--अध्ययनका विषय है। इसमें देव-पूजन-विधिसहित, 
तीर्थोमें पालन करनेयोग्य तथा त्यागनेयोग्य उपयोगी बातोंका भी उल्लेख है। अतः भारतके प्रायः समस्त तीर्थांका 
अनुसंधानात्मक ज्ञान करानेवाला यह एक ऐसा संकलन है जो सभी तीर्थाटन-प्रेमियोंके लिये महत्त्वपूर्ण मार्ग- 
दर्शक (गाइड) हो सकता है। 
संक्षिप्त श्रीमद्देवीभागवत ( सचित्र ) [वर्ष ३४, सन्‌ १९६० ई०]--इसपें पराशक्ति भगवतीके स्वरूप- 
तत्त्व, महिमा आदिके तात्त्विक विवेचनसहित श्रीमद्देवीकी लीला-कथाओंका सरस एवं कल्याणकारी वर्णन 
है । श्रीमद्देवीभागवतके विविध, विचित्र कथा-प्रसंगोंक रोचक और ज्ञानप्रद उल्लेखके साथ देवी-माहात्म्य, 
देवी-आराधनाकी विधि एवं उपासनापर इसमें महत्त्वपूर्ण प्रकाश डाला गया है । अतः साधनाकी दृष्टिसे यह 
अत्यन्त उपादेय और अनुशीलनयोग्य है । 


संक्षिप्त योगवासिष्ठाङ्क ( सचित्र) [वर्ष ३५, सन्‌ १९६१ ई०]--योगवासिष्ठके इस संक्षिप्त रूपान्तरमें 
जगतूकी असत्ता और परमात्मसत्ताका प्रतिपादन है । पुरुषार्थ एवं तत्त्व-ज्ञानके निरूपणके साथ-साथ इसमें 


शास्त्रोक्त सदाचार, त्याग-वैराग्ययुक्त सत्कर्म और आदर्श व्यवहार आदिपर सूक्ष्म विवेचन है । कल्याणकामी 
साधकोंके लिये इसका अनुशीलन उपादेय है । 


संक्षिप्त शिवपुराण ( सचित्र ) [वर्ष ३६, सन्‌ १९६२ ई०]- सुप्रसिद्ध शिवपुराणका यह संक्षिप्त अनुवाद 
परात्पर परमेश्‍वर शिवके कल्याणमय स्वरूप-विवेचन, तत्त्व-रहस्य, महिमा, लीला-विहार, अवतार आदिके 
रोचक, किंतु ज्ञानमय वर्णनसे युक्त है। इसकी कथाएँ अत्यन्त सुरुचिपूर्ण, ज्ञानप्रद और कल्याणकारी हैं। 
इसमें भगवान्‌ शिवकी पूजन-विधिसहित महत्त्वपूर्ण स्तोत्रोंका उपयोगी संकलन भी है। 

संक्षिप्त ब्रहमवैवर्तपुराणाङ्क ( सचित्र ) [वर्ष ३७, सन्‌ १९६३ ई०] इसमें भगवान्‌ श्रीकृष्ण और उनकी 
अभिन्नस्वरूपा प्रकृति-ईश्वरी श्रीराधाकी सर्वप्रधानताके साथ, गोलोक-लीला तथा अवतार-लीलाका विशद 
वर्णन है। इसके अतिरिक्त इसमें कुछ विशिष्ट ईश्वरकोटिके सर्वशक्तिमान्‌ देवताओंकी एकरूपता, महिमा तथा 
उनकी साधना-उपासनाका भी सुन्दर प्रतिपादन है । इसकी कथाएँ रोचक, बड़ी मधुर, ज्ञानप्रद और कल्याणकारी 


हैं। यह वैष्णवपुराणका साररूप कहा जाता है। उपयोगी अनुष्ठेय सामग्रीके रूपमें इसमें अनेक स्तोत्र, मन्त्र, 
कवच आदि भी दिये गये हैं। 


परलोक और पुनर्जन्माङ्क ( सचित्र) [वर्ष ४३, सन्‌ १९६९ ई०]-मनुष्यमात्रको मानव-चरित्रके 
पतनकारी आसुरी-सम्पदाके दोषोंसे सदा दूर रहने तथा परम विशुद्ध उज्वल चरित्र होकर सर्वदा सत्कर्म 
करते रहनेकी शुभ प्रेरणाके साथ इसमें परलोक तथा पुनर्जन्मके रहस्यों और सिद्धान्तोंपर विस्तृत प्रकाश डाला 
गया है। आत्म-कल्याणकामी पुरुषों तथा साधकमात्रके लिये इसका अध्ययन-अनुशीलन अति उपयोगी है। 

श्रीहनुमान-अङ्क ( सचित्र ) [वर्ष ४९, सन्‌ १९७५ ई०] इसमें श्रीहनुमानूजीका आद्योपान्त जीवन-चरित्र 
और श्रीरामभक्तिके प्रतापसे सदा अमर बने रहकर उनके द्वारा किये गये क्रिया-कलापोंका तात्त्विक और प्रामाणिक 
एवं सुरुचिपूर्ण चित्रण है। श्रीहनुमान्‌जीको प्रसन्न करनेवाले विविध स्तोत्र, ध्यान एवं पूजन-विधियाँ आदि 
साधनोपयोगी बहुमूल्य सामग्रीका भी इसमें उपयोगी संकलन है। अत: साधकोंके लिये यह उपादेय है। 

शिवोपासनाङ्क ( सचित्र ) [वर्ष ६७, सन्‌ १९९३ ई०]-इसमें शिवतत्त्व एवं शिवोपासनापर तथ्यपूर्ण 
विवेचनके साथ, भगवान्‌ विष्णुकी शिवोपासना, जगन्माता लक्ष्मीकी शिव-निष्ठा, भगवान्‌ नृसिंहकी शिव- 
भक्ति और महर्षि वसिष्ठ, दुर्वासा, लोमश, महामुनि गर्ग तथा महर्षिं वाल्मीकि आदिकी शिवशरणागति एवं 
भक्ति-विषयक सुन्दर आख्यान हैं तथा सुप्रसिद्ध शैव-तीर्थो एवं द्वादश ज्योतिरलिंङ्गोंके वर्णनसहित इसमें भारतके 
एवं विश्वके सुविख्यात शिवालयों (शिव-मन्दिरों) का सचित्र वर्णन भी उपलब्ध है । अनेकों शिवभक्तों और 
उपासकोंके रोचक, शिक्षाप्रद चरित्र इसके उल्लेखनीय आकर्षण हें । 


